
         Բովանդակություն

      
  
    
      	
        Առաջնորդողների և աշխատողների պարտականությունները (1)
      
        	
          Ինչու է անհրաժեշտ զանազանել կեղծ առաջնորդողներին
        

        	
          Առաջնորդողների և աշխատողների տասնհինգ պարտականությունների ընդհանուր տեսություն
        

        	
          Առաջին կետ. առաջնորդել մարդկանց՝ ուտելու և խմելու Աստծու խոսքերը, հասկանալու դրանք և մտնելու Աստծու խոսքերի իրականության մեջ
        
          	
            Կեղծ առաջնորդողները չունեն Աստծու խոսքերն ընկալելու որակ և ընդունակություն
          

          	
            Կեղծ առաջնորդողները չեն կարող մարդկանց առաջնորդել դեպի ճշմարտության իրականությունը
          

        

        

        	
          Երկրորդ կետ. ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները (առաջին մաս)
        
          	
            Կեղծ առաջնորդողները չեն կարող թափանցել յուրաքանչյուրտեսակի մարդու վիճակների մեջ
          

          	
            Կեղծ առաջնորդողներն ի վիճակի չեն լուծելու այն դժվարություններն ու խնդիրները, որոնց մարդիկ բախվում են կյանքի մուտքի ժամանակ
          

        

        

      

      

      	
        Առաջնորդողների և աշխատողների պարտականությունները (2)
      
        	
          Երկրորդ կետ. ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները (երկրորդ մաս)
        
          	
            Կյանքի մուտքի ութ տեսակի դժվարություններ
          
            	
              I. Պարտականությունը կատարելու հետ կապված դժվարություններ
            

            	
              II. Խնդիրներ, որոնք կապված են իր հեռանկարների և ճակատագրի նկատմամբ մարդու վերաբերմունքի հետ
            

            	
              III. Միջանձնային հարաբերությունների հետ կապված դժվարություններ
            

            	
              IV. Մարդկային զգացմունքների հետ կապված խնդիրներ
            

            	
              V. Մսեղիի հարմարավետությունները տենչալու հետ կապված խնդիրներ
            

            	
              VI. Ինքնաճանաչողության հետ կապված դժվարություններ
            

            	
              VII. Աստծու հետ վարվելիս մարդկանց տարբեր դրսևորումները
            

            	
              VIII. Ճշմարտության հետ վարվելիս մարդկանց վերաբերմունքը և տարբեր դրսևորումները
            

          

          

          	
            Կեղծ առաջնորդողների աշխատանքի հակառակ ազդեցությունները և հետևանքները
          

        

        

        	
          Երրորդ կետ. հաղորդակցվել ճշմարտության սկզբունքների մասին, որոնք պետք է հասկանալ՝ յուրաքանչյուր պարտականություն պատշաճ կերպով կատարելու համար (առաջին մաս)
        
          	
            Կեղծ առաջնորդողները կարող են միայն խոսքեր և վարդապետություններ խոսել` մարդկանց հորդորելու համար
          

          	
            Կեղծ առաջնորդողները չեն կատարում իրական աշխատանք կամ չեն զբաղվում իրենց պատշաճ աշխատանքով
          

        

        

      

      

      	
        Առաջնորդողների և աշխատողների պարտականությունները (3)
      
        	
          Երրորդ կետ. հաղորդակցվել ճշմարտության սկզբունքների մասին, որոնք պետք է հասկանալ՝ յուրաքանչյուր պարտականություն պատշաճ կերպով կատարելու համար (երկրորդ մաս)
        
          	
            Կեղծ առաջնորդողները չեն կարող հաղորդակցվել աշխատանքի կատարման սկզբունքների մասին
          

        

        

        	
          Չորրորդ կետ. տեղյակ լինել տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի իրավիճակներին և ժամանակին կարգավորել նրանց պարտականությունների բաշխումը կամ անհրաժեշտության դեպքում ազատել նրանց, որպեսզի կանխվեն կամ մեղմացվեն անհամապատասխան մարդկանց օգտագործումից առաջացած վնասները և երաշխավորվի աշխատանքի արդյունավետությունն ու սահուն առաջընթացը
        
          	
            Առաջնորդողներն ու մշակները պետք է ըմբռնեն տարբեր աշխատանքների ղեկավարների իրավիճակները
          

          	
            Տարբեր աշխատանքների վերակացուների ընտրության չափանիշները
          

          	
            Կեղծ առաջնորդողների դրսևորումները տարբեր աշխատանքների վերակացուների նկատմամբ
          
            	
              I. Ինչպես են կեղծ առաջնորդողները վերաբերվում այն վերակացուներին, որոնք իրական աշխատանք չեն կատարում
            

            	
              II. Ինչպես են կեղծ առաջնորդողները վերաբերվում այն ղեկավարներին, որոնք ցածր որակ ունեն և չունեն աշխատունակություն
            

            	
              III. Ինչպես են կեղծ առաջնորդողները վերաբերվում այն վերակացուներին, որոնք տանջում են ուրիշներին և խանգարում եկեղեցու գործին
            

            	
              IV. Ինչպես են կեղծ առաջնորդողները վերաբերվում այն վերակացուներին, որոնք դեմ են գնում աշխատանքային կարգավորումներին և գործում են իրենց ձևով
            

            	
              V. Ինչպես են կեղծ առաջնորդողները վերաբերվում այն վերակացուներին, որոնք հակաքրիստոսներ են և ստեղծում են անկախ թագավորություններ
            

          

          

        

        

      

      

      	
        Առաջնորդողների և աշխատողների պարտականությունները (4)
      
        	
          Հինգերորդ կետ. ապահովել արդի ըմբռնում և հասկացողություն յուրաքանչյուր աշխատանքի կարգավիճակի և առաջընթացի վերաբերյալ, կարողանալ ժամանակին լուծել աշխատանքի խնդիրները, ուղղել շեղումները և վերացնել թերությունները, որպեսզի այն սահուն կերպով առաջ ընթանա
        
          	
            Կեղծ առաջնորդողները տրվում են հարմարավետությանը և խորապես չեն ներգրավվում հիմքերում՝ հասկանալու աշխատանքը
          

          	
            Կեղծ առաջնորդողները չեն հետևում աշխատանքին և դրան առնչվող ուղղություն չեն տալիս
          

          	
            Կեղծ առաջնորդողները չեն կատարում իրական աշխատանք, ինչի պատճառով աշխատանքի առաջընթացն ուշանում է
          

        

        

      

      

      	
        Առաջնորդողների և աշխատողների պարտականությունները (5)
      
        	
          Վեցերորդ կետ. առաջխաղացնել ու պատրաստել բոլոր տեսակի որակավորված տաղանդներին, որպեսզի բոլոր նրանք, ովքեր ձգտում են ճշմարտությանը, որքան հնարավոր է շուտ հնարավորություն ունենան մարզվելու և մտնելու ճշմարտության իրականության մեջ
        
          	
            Աստծու տան կողմից բոլոր տեսակի տաղանդավոր մարդկանց առաջխաղացնելու և պատրաստելու նշանակությունը
          

          	
            Չափորոշիչները, որ պահանջվում են տարբեր տեսակի տաղանդավոր մարդկանց համար, որոնց Աստծու տունը առաջխաղացնում և պատրաստում է
          
            	
              I. Առաջնորդողների, աշխատողների և տարբեր աշխատանքների վերակացուների համար պահանջվող չափանիշները
            

            	
              II. Հատուկ տաղանդներ կամ շնորհներ ունեցող տարբեր մասնագիտությունների տաղանդավոր մարդկանց համար պահանջվող չափորոշիչները
            

            	
              III. Ընդհանուր գործերի աշխատակազմի համար պահանջվող չափորոշիչները
            

          

          

          	
            Աստծու տան նպատակները բոլոր տեսակի տաղանդավոր մարդկանց առաջխաղացման և պատրաստման հարցում
          

          	
            Այն հասկացողությունն ու վերաբերմունքը, որ պետք է ունենալ Աստծու տան կողմից մարդկանց առաջխաղացման ու պատրաստման վերաբերյալ
          

          	
            Կեղծ առաջնորդողների վերաբերմունքն ու դրսևորումները բոլոր տեսակի տաղանդավոր մարդկանց առաջխաղացման ու պատրաստման վերաբերյալ
          

        

        

      

      

      	
        Առաջնորդողների և աշխատողների պարտականությունները (6)
      
        	
          Յոթերորդ կետ. խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի (առաջին մաս)
        
          	
            Տարբեր տեսակի մարդկանց խելամիտ կերպով օգտագործելը՝ հիմնվելով նրանց մարդկայնության վրա
          

          	
            Տարբեր տեսակի մարդկանց խելամիտ կերպով օգտագործելը՝ հիմնվելով նրանց ուժեղ կողմերի վրա
          

          	
            Ինչպես վերաբերվել մի քանի հատուկ տեսակի մարդկանց
          
            	
              I. Ինչպես վերաբերվել այն մարդկանց, որոնք չեն զբաղվում իրենց պատշաճ աշխատանքով
            

            	
              II. Ինչպես վերաբերվել հուդաներին
            

            	
              III. Ինչպես վերաբերվել եկեղեցու ընկերներին
            

            	
              IV. Ինչպես վերաբերվել այն մարդկանց, ովքեր պաշտոնազրկվել են
            

          

          

        

        

      

      

      	
        Առաջնորդողների և աշխատողների պարտականությունները (7)
      
        	
          Յոթերորդ կետ. խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի (երկրորդ մաս)
        

        	
          Ութերորդ կետ. ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք (առաջին մաս)
        
          	
            Առաջնորդողներն ու աշխատողները պետք է ժամանակին բացահայտեն և լուծեն դժվարությունները
          

          	
            Շփոթություններ և դժվարություններ, որոնց առաջնորդողներն ու աշխատողները հաճախ են բախվում իրենց աշխատանքի ընթացքում
          
            	
              Շփոթություններ
            

            	
              II. Դժվարություններ
            
              	
                Ա. Ի՞նչ են դժվարությունները
              

              	
                Բ. Ճիշտ տեսանկյունները և վերաբերմունքը, որոնք պետք է ունենալ՝ դժվարությունների հանդիպելիս
              

              	
                Գ. Սկզբունքները, որոնք առաջնորդողներն ու աշխատողները պետք է կիրառեն՝ դժվարությունների հանդիպելիս
              

            

            

          

          

        

        

      

      

      	
        Առաջնորդողների և աշխատողների պարտականությունները (8)
      
        	
          Ութերորդ կետ. ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք (երկրորդ մաս)
        
          	
            Առաջնորդողներն ու մշակները պետք է ժամանակին հաղորդեն և լուծեն աշխատանքի ընթացքում հանդիպող խառնաշփոթը և դժվարությունները
          
            	
              I. «Ժամանակին» հասկացության սահմանումը
            

            	
              II. Խնդիրները ժամանակին չլուծելու հետևանքները
            

          

          

          	
            Մի քանի տեսակի կեղծ առաջնորդողների կտրում՝ ութերորդ պատասխանատվության հիման վրա
          
            	
              I. Կեղծ առաջնորդողներ, որոնք կեղծ հոգևոր են
            

            	
              II. Կեղծ առաջնորդողներ, որոնք ունեն քիչ արժանիք
            

            	
              III. Կեղծ առաջնորդողներ, որոնք ծույլ են և տրվում են հարմարավետությանը
            

          

          

        

        

      

      

      	
        Առաջնորդողների և աշխատողների պարտականությունները (9)
      
        	
          Երկու չափանիշ՝ դատելու համար, թե արդյոք առաջնորդողներն ու մշակները համապատասխանում են չափանիշներին
        

        	
          Իններորդ կետ. ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին (առաջին մաս)
        
          	
            Աշխատանքային կարգավորումների սահմանումը և հատուկ կետերը
          
            	
              I. Վարչական աշխատանք
            

            	
              II. Աշխատակազմի աշխատանք
            

            	
              III. Ավետարանչական աշխատանք
            

            	
              IV. Տարատեսակ մասնագիտական աշխատանքներ
            

            	
              V. Եկեղեցական կյանք
            

            	
              VI. Գույքի կառավարում
            

            	
              VII. Մաքրման աշխատանք
            

            	
              VIII. Արտաքին գործեր
            

            	
              IX. Եկեղեցու բարեկեցություն
            

            	
              X. Արտակարգ իրավիճակների ծրագրեր
            

          

          

          	
            Ինչպես ճշգրիտ հաղորդել ու կիրառել աշխատանքային կարգավորումները
          
            	
              I. Ինչպես հաղորդել աշխատանքային կարգավորումները
            

            	
              II. Ինչպես կիրառել աշխատանքային կարգավորումները
            

          

          

        

        

      

      

      	
        Առաջնորդողների և աշխատողների պարտականությունները (10)
      
        	
          Իններորդ կետ. Ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին (երկրորդ մաս)
        
          	
            Ապահովել ուղղորդում, վերահսկում և խթանում աշխատանքային կարգավորումների իրականացման համար, ինչպես նաև ստուգել և հետևել դրանց իրականացման կարգավիճակին
          
            	
              I. Ապահովել ուղղորդում
            

            	
              II. Ապահովել վերահսկում և խթանում
            

            	
              III. Ստուգում և հետևում
            

          

          

          	
            Հաղորդակցություն, թե ինչպես օրինակի միջոցով իրականացնել աշխատանքային կարգավորումները
          

          	
            Կեղծ առաջնորդողների վերաբերմունքն ու դրսևորումներն աշխատանքային կարգավորումների նկատմամբ
          

          	
            Չափանիշը՝ ստուգելու, թե արդյոք առաջնորդողներն ու աշխատողները համապատասխանում են չափանիշին
          

        

        

      

      

      	
        Առաջնորդողների և աշխատողների պարտականությունները (11)
      
        	
          Տասներորդ կետ. պատշաճ կերպով պահպանել ու խելամիտ կերպով բաշխել Աստծու տան տարատեսակ նյութական միջոցները (գրքեր, տարատեսակ սարքավորումներ, հացահատիկ և այլն) և իրականացնել կանոնավոր ստուգում, սպասարկում և նորոգում՝ վնասը և վատնումը նվազեցնելու համար, ինչպես նաև կանխել չար մարդկանց՝ դրանց տիրանալը
        
          	
            Պատշաճ պահպանություն
          

          	
            Խելամիտ բաշխում
          
            	
              I. Խելամիտ բաշխել Աստծու խոսքերի գրքերը
            

            	
              II. Տարբեր տեսակի սարքավորումների խելամիտ բաշխումը
            

            	
              III. Խելամիտ կերպով բաշխել ամենօրյա պարագաներ և սնունդ
            

          

          

          	
            Աստծու տան նյութական միջոցների լավ կառավարումն Աստծու բոլոր ընտրյալ մարդկանց պարտականությունն է
          

          	
            Աստծու տան նյութական միջոցների վերաբերյալ կեղծ առաջնորդողների վերաբերմունքն ու դրսևորումները
          

        

        

      

      

      	
        Առաջնորդողների և աշխատողների պարտականությունները (13)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտության շուրջ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (առաջին մաս)
        
          	
            Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը
          
            	
              I. Ճշմարտության շուրջ հաղորդակցվելիս հաճախ թեմայից շեղվել
            

            	
              II. Բառեր և վարդապետություններ խոսել՝ մարդկանց մոլորեցնելու և նրանց հարգանքը շահելու համար
            

            	
              III. Շատախոսել ընտանեկան հարցերի շուրջ, անձնական կապեր հաստատել և անձնական գործերով զբաղվել
            

            	
              IV. Խմբավորումների ձևավորում
            

          

          

        

        

      

      

      	
        Առաջնորդողների և աշխատողների պարտականությունները (14)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (երկրորդ մաս)
        
          	
            Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը
          
            	
              V. Մրցակցել կարգավիճակի համար
            

            	
              VI. Ներգրավվել անպատշաճ հարաբերությունների մեջ
            
              	
                Ա. Անպատշաճ հարաբերություններ սեռերի միջև
              

              	
                Բ. Նույնասեռական հարաբերություններ
              

              	
                Գ. Շահերի վրա հիմնված անպատշաճ հարաբերություններ
              

              	
                Դ. Ատելություն անձերի միջև
              

            

            

          

          

        

        

      

      

      	
        Առաջնորդողների և աշխատողների պարտականությունները (15)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (երրորդ մաս)
        
          	
            Տարբեր մարդիկ, իրադարձությունները և բաները, որոնք խանգարում և անհանգստացնում են եկեղեցական կյանքը
          
            	
              VII. Ներգրավվել փոխադարձ հարձակումների և լեզվակռիվների մեջ
            
              	
                Ա. Փոխադարձ հարձակումների և լեզվակռիվների մի քանի դրսևորումներ
              
                	
                  1․ Թերությունների փոխադարձ մերկացում
                

                	
                  2. Փոխադարձ մերկացումներ և հարձակումներ
                

                	
                  3․ Լեզվակռիվներ
                

                	
                  4. Մարդկանց կամայական դատապարտումներ
                

              

              

              	
                Բ. Այն մարդկանց մարդկայնության բնութագրերը, որոնք հաճախ հարձակվում են ուրիշների վրա
              

            

            

          

          

        

        

      

      

      	
        Առաջնորդողների և աշխատողների պարտականությունները (16)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (չորրորդ մաս)
        
          	
            Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը
          
            	
              VIII. Պատկերացումների տարածում
            
              	
                Ա. Պատկերացումների տարածման դրսևորումները
              
                	
                  1. Աստծու վերաբերյալ պատկերացումների տարածում
                

                	
                  2. Աստծու խոսքերի և գործի վերաբերյալ պատկերացումների տարածում
                

              

              

              	
                Բ. Ինչպես վերաբերվել այն մարդկանց, որոնք պատկերացումներ են տարածում
              

              	
                Գ. Պատկերացումները լուծելու սկզբունքներն ու ուղիները
              

            

            

          

          

        

        

      

      

      	
        Առաջնորդողների և աշխատողների պարտականությունները (17)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (հինգերորդ մաս)
        
          	
            Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը
          
            	
              IX. Բացասական տրամադրվածություն արտահայտելը
            
              	
                Ա. Ինչ է բացասական տրամադրվածություն արտահայտելը
              

              	
                Բ. Այն մարդկանց տարբեր վիճակներն ու դրսևորումները, որոնք բացասականություն են արտահայտում
              
                	
                  1. Բացասականություն արտահայտել՝ պաշտոնազուրկ լինելու պատճառով դժգոհ լինելով
                

                	
                  2. Բացասականություն արտահայտել՝ մերժելով էտում ընդունելը
                

                	
                  3. Բացասականություն արտահայտել, երբ վնասվում են մեկի հեղինակությունը, կարգավիճակը և շահերը
                

                	
                  4. Բացասականություն արտահայտել, երբ ոչնչանում է մեկի՝ օրհնություններ ձեռք բերելու ցանկությունը
                

              

              

              	
                Գ. Բացասականությունը լուծելու սկզբունքները և ուղիները
              

            

            

          

          

        

        

      

      

      	
        Առաջնորդողների և աշխատողների պարտականությունները (18)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (վեցերորդ մաս)
        
          	
            Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը
          
            	
              X. Անհիմն լուրերի տարածում
            
              	
                Ա. Անհիմն լուրերի տարածման դրսևորումները
              

              	
                Բ. Անհիմն լուրեր տարածելու էությունը որպես Սատանայի ծառա գործելն է
              

              	
                Գ. Ինչպես վերաբերվել ՉԿԿ կառավարության և կրոնական աշխարհի անհիմն ասեկոսեներին, որոնք զրպարտում են Աստծուն և հարձակվում Նրա վրա
              

              	
                Դ. Զանազանել մի քանի տեսակի ասեկոսեներ, որոնք խեղաթյուրում են Աստծու խոսքերը և դատում Աստծու գործը
              

              	
                Ե. Ասեկոսեների պատճառած վնասը
              

              	
                Զ. Զանազանել այն մարդկանց, որոնք ասեկոսեներ են տարածում, և նրանց նկատմամբ վարվելու սկզբունքները
              

            

            

          

          

        

        

      

      

      	
        Առաջնորդողների և աշխատողների պարտականությունները (19)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (յոթերորդ մաս)
        
          	
            Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը
          
            	
              Անպատշաճ հարաբերությունների մեջ ներգրավվողների հետ վարվելու սկզբունքները
            

            	
              XI. Ընտրությունների շահարկում և խաթարում
            
              	
                Ա. Ընտրությունները շահարկելու և խաթարելու դրսևորումները
              

              	
                Բ. Եկեղեցու ընտրությունները շահարկող չար մարդկանց նկատմամբ վարվելու սկզբունքները
              

            

            

            	
              Տարբեր խանգարումներ և անհանգստություններ առաջացնող մարդկանց, իրադարձությունների և բաների ամփոփում
            

            	
              XII. Քաղաքականության քննարկում
            

          

          

        

        

      

      

      	
        Առաջնորդողների և աշխատողների պարտականությունները (20)
      
        	
          Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (ութերորդ մաս)
        
          	
            Երեք առաջադրանք, որոնք առաջնորդողներն ու աշխատողները պետք է կատարեն տասներկուերորդ պատասխանատվության շրջանակում
          
            	
              I. Ժամանակին և ճշգրտորեն բացահայտել խանգարումներ և անհանգստություններ առաջացնող մարդկանց, իրադարձությունները և բաները
            

            	
              II. Ժամանակին կանգնեցնել և սահմանափակել չար մարդկանց
            

            	
              III. Բացահայտել չար մարդկանց չար գործերը, որպեսզի Աստծու ընտրյալ ժողովուրդը զանազանություն զարգացնի և դասեր սովորի
            

          

          

          	
            Կեղծ առաջնորդողների դրսևորումների մանրամասն վերլուծելը տասներկուերորդ պարտականության առնչությամբ
          
            	
              I. Կեղծ առաջնորդողները ցածր որակ ունեն և ի վիճակի չեն բացահայտելու խանգարումների և անհանգստությունների խնդիրները
            

            	
              II. Կեղծ առաջնորդողները ըստ սկզբունքների չեն վարվում նրանց հետ, ովքեր խանգարում և անհանգստացնում են եկեղեցու գործը
            

            	
              III. Կեղծ առաջնորդողները չեն մերկացնում և չեն կանգնեցնում չար մարդկանց
            

          

          

        

        

      

      

      	
        Առաջնորդողների և աշխատողների պարտականությունները (21)
      
        	
          Ինչպես տարբերել հակաքրիստոսներին այն մարդկանցից, որոնք հակաքրիստոսների խառնվածք ունեն
        
          	
            Նրանց տարբերելը ճշմարտության նկատմամբ իրենց վերաբերմունքի հիման վրա
          

          	
            Նրանց տարբերելը իրենց մարդկայնության հիման վրա
          

          	
            Նրանց տարբերելը այն բանի հիման վրա՝ արդյոք նրանք իսկապես ապաշխարում են, թե ոչ
          

          	
            Հակաքրիստոսների և հակաքրիստոսների խառնվածք ունեցող մարդկանց միջև տարբերությունների ամփոփում
          

        

        

        	
          Տասներեքերորդ կետ. Պաշտպանել Աստծու ընտրյալ ժողովրդին հակաքրիստոսների կողմից անհանգստացվելուց, մոլորեցվելուց, վերահսկվելուց և ծանր վնաս կրելուց և նրանց հնարավորություն տալ զանազանելու հակաքրիստոսներին ու իրենց սրտերից դուրս թողնելու նրանց
        
          	
            Մի քանի առաջադրանքներ, որոնք առաջնորդողներն ու աշխատողները պետք է կատարեն, երբ բացահայտվում է, որ հակաքրիստոսները խանգարում են եկեղեցուն
          
            	
              I. Մերկացում
            

            	
              II. Էտում
            

            	
              III. Մանրամասն վերլուծում
            

            	
              IV. Սահմանափակում
            

            	
              V. Վերահսկում
            

            	
              VI. Վտարում
            

          

          

          	
            Կեղծ առաջնորդողների ցուցաբերած դրսևորումները, երբ հակաքրիստոսները անհանգստություններ են առաջացնում
          
            	
              I. Չեն համարձակվում մերկացնել և վերջ դնել հակաքրիստոսներին՝ նրանց վիրավորելու վախից
            

            	
              II. Ի վիճակի չլինել զանազանելու հակաքրիստոսներին
            

            	
              III. Գործում են որպես հակաքրիստոսների պաշտպանական անձրևանոց
            

            	
              IV. Չհոգալ կամ չհարցնել այն մարդկանց մասին որոնք մոլորեցվել են հակաքրիստոսների կողմից
            

          

          

        

        

        	
          Հավելված. հարցերի պատասխաններ
        

      

      

      	
        Առաջնորդողների և աշխատողների պարտականությունները (22)
      
        	
          Տասնչորսերորդ կետ. ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին (առաջին մաս)
        
          	
            Ինչ է եկեղեցին
          
            	
              I. Եկեղեցու մի քանի հասկացողությունները
            

            	
              II. Եկեղեցու գոյության արժեքը և աշխատանքը, որ այն անում է
            

            	
              III. Եկեղեցու սահմանումը
            

            	
              IV. Մարդկանց պատկերացումներն ու տեսակետները եկեղեցու վերաբերյալ
            

          

          

          	
            Տարբեր տեսակի չար մարդկանց զանազանման չափանիշներն ու հիմքերը
          
            	
              I. Աստծուն հավատալու նպատակի հիման վրա
            
              	
                Ա. Պաշտոնյա դառնալու ցանկությունը բավարարելու համար
              

              	
                Բ. Հակառակ սեռին գտնելու համար
              

              	
                Գ. Աղետներից խուսափելու համար
              

            

            

          

          

        

        

      

      

      	
        Առաջնորդողների և աշխատողների պարտականությունները (23)
      
        	
          Տասնչորսերորդ կետ. Անհապաղ զանազանել, ապա հեռացնել կամ վտարել բոլոր տեսակի չար մարդկանց և հակաքրիստոսներին (երկրորդ մաս)
        
          	
            Տարբեր տեսակի չար մարդկանց զանազանման չափանիշներն ու հիմքերը
          
            	
              I. Մարդու Աստծուն հավատալու նպատակի հիման վրա
            
              	
                Դ. Օպորտունիզմով զբաղվելու համար
              

              	
                Ե. Եկեղեցու հաշվին ապրելու համար
              

              	
                Զ. Ապաստան գտնելու համար
              

              	
                Է. Հենարան գտնելու համար
              

              	
                Ը. Քաղաքական նպատակներ հետապնդելու համար
              

            

            

          

          

        

        

      

      

      	
        Առաջնորդողների և աշխատողների պարտականությունները (24)
      
        	
          Տասնչորսերորդ կետ. ժամանակին զանազանել և ապա հեռացնել կամ արտաքսել բոլոր տեսակի չար մարդկանց և հակաքրիստոսներին (երրորդ մաս)
        
          	
            Տարբեր տեսակի չար մարդկանց զանազանման չափանիշներն ու հիմքերը
          
            	
              I. Աստծուն հավատալու նպատակի հիման վրա
            
              	
                I. Եկեղեցին վերահսկելու համար
              

            

            

            	
              II. Մարդկայնության հիման վրա
            
              	
                Ա. Փաստերը խեղաթյուրելը և սուտ խոսել սիրելը
              

              	
                Բ. Ուրիշներից օգտվել սիրելը
              

            

            

          

          

        

        

      

      

      	
        Առաջնորդողների և աշխատողների պարտականությունները (27)
      
        	
          Տասնչորսերորդ կետ. ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին (վեցերորդ մաս)
        
          	
            Տարբեր տեսակի չար մարդկանց զանազանելու չափանիշներն ու հիմքերը
          
            	
              II. Մարդկայնության հիման վրա
            
              	
                Ը. Ունակ լինելը ցանկացած պահի ներգրավվելու դավաճանության մեջ
              

              	
                Թ. Ունակ լինելը ցանկացած պահի հեռանալու
              

              	
                Ժ. Տատանվելը
              

            

            

          

          

        

        

      

      

      	
        Առաջնորդողների և աշխատողների պարտականությունները (29)
      
        	
          Տասնհինգերորդ կետ. պաշտպանել բոլոր տեսակի կարևոր աշխատակազմերը՝ նրանց պահպանելով արտաքին աշխարհի միջամտությունից և ապահով պահելով, որպեսզի կարևոր աշխատանքներն առաջ ընթանան կարգավորված կերպով
        
          	
            Կարևոր աշխատակազմի շրջանակը
          

          	
            Պաշտպանելը կարևոր աշխատակազմն արտաքին աշխարհի միջամտությունից
          
            	
              I. Հյուրընկալող ընտանիքների անվտանգության պահանջները
            

            	
              II. Բնակության վայրի շրջակա միջավայրի պահանջները
            

            	
              III. Ինչպես պետք է առաջնորդողներն ու աշխատողները կազմակերպեն աշխատակազմի տեղաբաշխումը
            

          

          

          	
            Կարևոր աշխատակազմն ապահով պահելը
          
            	
              I. Ինչպես ապահովել Աստծու ընտրյալ մարդկանց անվտանգությունն այն երկրներում, որտեղ հավատքը հալածվում է
            

            	
              II. Ինչպես ապահովել Աստծու ընտրյալ մարդկանց անվտանգությունն արտասահմանյան տարբեր երկրներում
            
              	
                Ա. Աստծու ընտրյալ մարդկանց իրավական կարգավիճակի ձևակերպումը
              

              	
                Բ. Բոլոր եղբայրներին և քույրերին հիմնական իրավական գիտելիք տրամադրելը
              

              	
                Գ. Սկզբունքներ, որոնց պետք է հետևել ավետարանը քարոզելու համար մարդկանց ուղարկելիս
              

            

            

            	
              III. Ինչպես վարվել այն առաջնորդողների և աշխատողների հետ, որոնք ուշադրություն չեն դարձնում անվտանգության աշխատանքին
            

          

          

        

        

      

      

    

  


Առաջնորդողների և աշխատողների պարտականությունները (1)

Ինչու է անհրաժեշտ զանազանել կեղծ առաջնորդողներին

Այժմ, երբ ավարտել ենք հակաքրիստոսների տարբեր դրսևորումների մասին հաղորդակցվելը, այսօր կհաղորդակցվենք մի նոր թեմայի՝ կեղծ առաջնորդողների տարբեր դրսևորումների մասին։ Աստծուն հավատալու այս տարիներին դուք հանդիպել եք կեղծ առաջնորդողների բոլոր տեսակի դրսևորումներին և կիրարկումներին։ Աստծու տան՝ բոլոր մակարդակներում կեղծ առաջնորդողներին պաշտոնազրկելու գործընթացում մարդկանց մեծամասնությունը քիչ թե շատ զանազանելու ունակություն է ձեռք բերում կեղծ առաջնորդողների վերաբերյալ, այսինքն՝ մարդկանց մեծամասնությունը փոքր-ինչ հասկացողություն ունի կեղծ առաջնորդողների որոշ առանձնահատուկ դրսևորումների մասին։ Բայց անկախ ձեր ըմբռնումից կամ այն բանից, թե որքան եք հասկանում, ի վերջո դա բավարար չափով համակարգված կամ կոնկրետ չէ։ Եկեղեցու ընտրությունների ժամանակ շատերը չեն հասկանում առաջնորդողներ ընտրելու սկզբունքները. թե ինչպիսի մարդու պետք է ընտրել որպես առաջնորդող, և ինչպիսի մարդը որպես առաջնորդող կարող է եղբայրներին և քույրերին առաջնորդել Աստծու խոսքերի իրականության մեջ և համապատասխանել առաջնորդողի չափանիշին։ Նրանք այդքան էլ լավատեղյակ չեն կամ հստակ պատկերացում չունեն այս բաների մասին։ Նույնիսկ որոշ շփոթված և զանազանություն չունեցող մարդիկ կան, որոնք ընտրությունների ժամանակ հատուկ ընտրում են կեղծ առաջնորդողների՝ ընտրելով նրան, ով նման է կեղծ առաջնորդողի, և կույր են նրա հանդեպ, ով իսկապես որակավորված է և ի վիճակի է առաջնորդող լինելու՝ ունենալով առաջնորդողի որակ և մարդկայնություն։ Նրանք, ովքեր հիմնովին չունեն առաջնորդողներ լինելու որակ և մարդկայնություն, ընտրվում են իրենց արտաքին խանդավառության կամ որոշ լավ վարքագծերի պատճառով, և այն պատճառով, որ համապատասխանում են մարդկանց՝ «լավը» լինելու պատկերացումներին, մինչդեռ նրանք, ովքեր իրականում առաջնորդելու բոլոր որակավորումներն ունեն, երբեք չեն ընտրվի։ Նրանք, ովքեր ձգտում են ուշադրության կենտրոնում լինելու և խանդավառությամբ ծախսվում են, սակայն աշխատանքային կարողություն ամենևին չունեն, միշտ կհայտնվեն ամեն տեսակ միջավայրերում՝ առանձնապես ակտիվ երևալով, և մարդկանց մեծամասնությունը կմտածի, որ նմանատիպ մարդը որակավորված է և պետք է ընտրվի։ Արդյունքն այն է, որ նման մարդիկ ընտրվելուց հետո չեն կարողանում որևէ աշխատանք ստանձնել։ Նրանք նույնիսկ ի վիճակի չեն իրականացնելու աշխատանքային կարգավորումները Վերևից, ոչ էլ գիտեն, թե ինչպես դա անել։ Թեև նրանք միշտ զբաղված են այդքան խանդավառությամբ, որոշ ժամանակ առաջնորդելուց հետո եկեղեցու որևէ աշխատանքում բարելավում և աննշան առաջընթաց անգամ չի լինում, և հաճախ ստեղծվում են իրավիճակներ, երբ եկեղեցու գործը խառնաշփոթի մեջ է հայտնվում, կամ մարդիկ պառակտվում են՝ չար մարդկանց առաջացրած խառնաշփոթի կամ իշխանության յուրացման պատճառով։ Սրանք են այն հետևանքները, որոնք առաջացնում է կեղծ առաջնորդողների աշխատանքը։ Կեղծ առաջնորդողի ընտրվելուց հետո ոչ միայն եղբայրների ու քույրերի կյանքի մուտքը ազդեցության կենթարկվի և կտուժի, այլև միաժամանակ եկեղեցական տարբեր աշխատանքներ բացասական ազդեցություն կկրեն, այնպես որ ավետարանը տարածելու գործը չի կարողանա սահուն կամ արդյունավետ կերպով ընթանալ։ Սա մասամբ խնդիր է, որն առաջացել է հենց կեղծ առաջնորդողի պատճառով, բայց այն նաև մասամբ կապված է նրան ընտրողների հետ։ Եթե չես հասկանում ճշմարտության սկզբունքները, չունես զանազանելու ունակություն և կույր ես ու չես կարողանում թափանցել մարդկանց էության մեջ, ապա արդյունքում կեղծ առաջնորդող կընտրես, ապա ոչ միայն ինքդ քեզ և ուրիշներին ես վնասում, այլև տուժում է եկեղեցու գործը։ Սրանք են այն ազդեցությունն ու վնասը, որ կեղծ առաջնորդողները հասցնում են Աստծու ընտրյալ մարդկանց կյանքի մուտքին և եկեղեցու գործին։ Հետևաբար, մենք պետք է զանազանենք և թվարկենք կեղծ առաջնորդողների տարբեր դրսևորումները, և դրա հիման վրա Ես հնարավորություն կտամ ձեզ հասկանալու, թե ինչպիսի վարքագիծ պետք է ցուցաբերի չափանիշին համապատասխանող առաջնորդողը, ինչ աշխատանք պետք է կատարի, և ճշգրտորեն որն է նրա պարտականությունների շրջանակը։ Կեղծ առաջնորդողներին զանազանելու թեման մեծ նշանակություն ունի, քանի որ այն առնչվում է եկեղեցու գործին, Աստծու ընտրյալ մարդկանցից յուրաքանչյուրի կյանքի մուտքին և, մասնավորապես, թե ինչպես է ընթանում յուրաքանչյուր պարտավորություն։ Ոմանք գուցե ասեն. «Ես մտադիր չեմ մասնակցել ընտրություններին, ոչ էլ որևէ փառասիրական ձգտում և նկրտում ունեմ՝ առաջնորդող կամ աշխատող լինելու։ Ես ինքնագիտակից եմ, և դա բավարար է սովորական հավատացյալ լինելու համար, ուստի ճշմարտության սկզբունքների այս տեսանկյունն ինձ հետ որևէ կապ չունի։ Եթե ուզենամ լսել, ինչ-որ բան կլսեմ իմ սեփական կյանքի մուտքի և փրկության վերաբերյալ։ Կեղծ առաջնորդողների տարբեր դրսևորումները և դրանցում ներառված ճշմարտություններն առնչություն չունեն իմ սեփական կյանքի մուտքի հետ, ուստի ես պարտավոր չեմ լսել, կամ կարող եմ լսել անուշադիր կերպով ու անտարբերությամբ և պարզապես անցնել այդ գործընթացի միջով՝ առանց այն սրտիս մոտ ընդունելու»։ Արդյո՞ք սա լավ վերաբերմունք է։ (Ո՛չ, այդպես չէ։) Մյուսներն ասում են. «Ես փառասեր չեմ և չեմ ուզում առաջադրվել որպես առաջնորդող։ Մանկուց ի վեր երբեք պաշտոնյա դառնալու կամ մյուսներից առանձնանալու մտադրություն չեմ ունեցել, ես պարզապես սիրում եմ լինել հասարակ, սովորական մարդ։ Ես ուզում էի հետևորդ լինել այն պահից, երբ սկսեցի հավատալ Աստծուն։ Ես սիրում եմ հետևել ուրիշների կարգադրություններին և անում եմ այն ամենը, ինչ ինձ ասում են։ Որքա՜ն պարզ է նման մարդ լինելը։ Ես պարզապես հասարակ մարդ եմ, որը չի ուզում անհանգստանալ կամ ծանրաբեռնվել, ուստի այս բաները լսելու կարիք չունեմ, ոչ էլ ցանկանում եմ»։ Այս տեսակետը ճի՞շտ է, թե՞ ոչ։ (Ճիշտ չէ։) Ի՞նչը ճիշտ չէ դրանում։ (Թեև նրանք չեն ուզում առաջնորդող լինել, եթե չեն հասկանում ճշմարտության այս տեսանկյունը և չեն կարողանում զանազանել կեղծ առաջնորդողներին, ապա ընտրությունների ժամանակ շատ հավանական է, որ նրանք կընտրեն կեղծ առաջնորդողի, ինչը կազդի եկեղեցու գործի և Աստծու ընտրյալ մարդկանց կյանքի մուտքի վրա։) Սա մի տեսանկյունն է։ Ուրիշ բան կա՞։ (Կեղծ առաջնորդողների խնդիրը գոյություն ունի մեզանից յուրաքանչյուրի մեջ, և մենք պետք է ստուգենք, խորհենք և հասկանանք ինքներս մեզ։) (Եթե չկարողանանք զանազանել կեղծ առաջնորդողներին, ապա նույնիսկ չենք իմանա, թե երբ ենք մոլորեցվել նրանցից մեկի կողմից, և մեր սեփական կյանքը կտուժի։) (Այսպիսի տեսակետը ճշմարտությանը չձգտելու դրսևորում է։ Աստծու տան մեջ առաջնորդող լինելը նույնը չէ, ինչ աշխարհում հավակնոտ լինելն ու պաշտոնյա դառնալ ցանկանալը։ Առաջնորդող լինելը նշանակում է ավելի լավ ձգտել ճշմարտությանը, հոգս կրել եկեղեցու գործի համար և հաշվի առնել Աստծու մտադրությունները։ Սա է ճշմարտությանը ձգտելը։) (Որպես Աստծու ընտրյալ մարդկանցից մեկը՝ մենք պարտավորություն և պատասխանատվություն ունենք հայտնելու կեղծ առաջնորդողների մասին։ Եթե չկարողանանք զանազանել կեղծ առաջնորդողներին, ապա կարող ենք թույլ տալ, որ նրանցից մեկը վերցնի իշխանությունը և ազդի եկեղեցու գործի վրա։) Քանի՞ տեսանկյուն է դա։ (Հինգ տեսանկյուն։) Այս հինգ տեսանկյունից յուրաքանչյուրը ճիշտ է և բավականին ճշգրիտ։ Մանրամասն վերլուծելով այս խնդրի էությունը այն տեսակի մարդու տեսակետի հիման վրա, որին հենց նոր հիշատակեցի, հիմնականում գոյություն ունի այս հինգ տեսանկյունը։ Անկախ այն բանից՝ ուզում ես առաջնորդող լինել, թե ոչ, որպես Աստծու ընտրյալ մարդկանցից մեկը՝ պետք է վերահսկողական դեր ստանձնես առաջնորդողների և աշխատողների նկատմամբ։ Աստծու տունը նաև քո տունն է, իսկ առաջնորդողը նման է փոքրիկ տնտեսվարի։ Եթե նրանք լավ չեն կառավարում գործերը, դու նույնպես ազդեցության կենթարկվես ու կներքաշվես, ուստի պարտականություն և պատասխանատվություն ունես վերահսկելու նրանց ողջ աշխատանքը։

Առաջնորդողների և աշխատողների տասնհինգ պարտականությունների ընդհանուր տեսություն

Կեղծ առաջնորդողներին զանազանելը դժվար չէ, քանի որ այս տեսակի մարդիկ եկեղեցու ներսում հազվադեպ չեն. նրանք գոյություն են ունեցել այն ժամանակից ի վեր, երբ գոյություն են ունեցել եկեղեցու առաջնորդողները և եկեղեցու գործը։ Նրանց որակն ու ըմբռնման ունակությունը, բնավորությունը և ընտրած ուղին բազմաթիվ հստակ դրսևորումներ ունեն։ Նախքան այս հստակ դրսևորումները մանրամասն վերլուծելը, մենք նախ պետք է հասկանանք, թե որոնք են առաջնորդողների և աշխատողների պարտականությունները, և ինչ առանձնահատուկ աշխատանք է հիմնականում ներառված։ Միայն նրանք, ովքեր ի վիճակի են լավ կատարելու այս առանձնահատուկ աշխատանքը, որակավորված են որպես առաջնորդողներ և աշխատողներ. նրանք, ովքեր չեն կարողանում կատարել այս աշխատանքը, կեղծ առաջնորդողներ են։ Գուցե մարդկանց մեծամասնությունը դեռևս կեղծ առաջնորդողներին զանազանելու միջոց չունի, չի կարողանում ընկալել հիմնական սկզբունքները և չգիտի, թե զանազանելու համար որ տեսանկյուններն են ամենակարևորը ։ Այսօր եկեք նախ համակարգված կերպով հաղորդակցվենք այն մասին, թե որոշակիորեն որոնք են առաջնորդողների և աշխատողների պարտականությունները՝ թվարկելով դրանք մեկ առ մեկ, որպեսզի բոլորի համար դրանք պարզ լինեն։ Այս սկզբունքները հասկանալուց հետո, երբ նորից առաջնորդող կամ աշխատող ընտրեք, կունենաք ստույգ չափանիշ, որով կչափեք, թե որոշակիորեն ինչպես պետք է ընտրել նրանց, և որոշակիորեն ով է այն համապատասխան անձը, ում պետք է ընտրել։ Ուստի, եկեք նախ թվարկենք առաջնորդողների և աշխատողների պարտականությունները։

Առաջնորդողների և աշխատողների պարտականությունները

1. Առաջնորդել մարդկանց՝ ուտելու և խմելու Աստծու խոսքերը, հասկանալու դրանք և մտնելու Աստծու խոսքերի իրականությունը

2. Ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները

3. Հաղորդակցվել ճշմարտության սկզբունքների շուրջ, որոնք պետք է հասկանալ՝ յուրաքանչյուր պարտավորություն պատշաճ կերպով կատարելու համար

4. Տեղյակ լինել տարբեր աշխատանքների վերակացուների և տարատեսակ կարևոր գործերի համար պատասխանատու աշխատակազմի իրավիճակներին և ժամանակին կարգավորել նրանց պարտավորությունները կամ անհրաժեշտության դեպքում պաշտոնազրկել նրանց, որպեսզի կանխվեն կամ մեղմացվեն անհամապատասխան մարդկանց օգտագործումից առաջացած վնասները և երաշխավորվի աշխատանքի արդյունավետությունն ու սահուն առաջընթացը

5. Ապահովել արդի ըմբռնում և հասկացողություն յուրաքանչյուր աշխատանքի վիճակի և առաջընթացի վերաբերյալ, կարողանալ ժամանակին լուծել աշխատանքի խնդիրները, ուղղել շեղումները և վերացնել թերությունները, որպեսզի այն սահուն կերպով առաջ ընթանա

6. Առաջխաղացնել ու մշակել բոլոր տեսակի որակավորված տաղանդներին, որպեսզի բոլոր նրանք, ովքեր ձգտում են ճշմարտությանը, որքան հնարավոր է շուտ հնարավորություն ունենան ուսուցանվելու և մուտք գործելու ճշմարտության իրականության մեջ

7. Խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի

8. ժամանակին հաղորդել և փնտրել աշխատանքի ընթացքում հանդիպող անորոշությունների և դժվարությունների լուծումները

9. Ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման վիճակին

10. Պատշաճ կերպով պահպանել ու խելամիտ կերպով բաշխել Աստծու տան տարատեսակ նյութական միջոցները (գրքեր, տարատեսակ սարքավորումներ, հացահատիկ և այլն) և իրականացնել կանոնավոր ստուգում, սպասարկում և նորոգում՝ վնասը և վատնումը նվազեցնելու համար, ինչպես նաև կանխել չար մարդկանց՝ դրանց տիրանալը

11. Ընտրել վստահելի մարդկանց, որոնց մարդկայնությունը համապատասխանում է չափանիշներին, հատկապես ընծաների համակարգված գրանցման, հաշվառման ու պահպանման համար. պարբերաբար ստուգել մուտքերն ու ելքերը, որպեսզի վատնումը կամ շռայլությունը, ինչպես նաև անհիմն ծախսերը ժամանակին բացահայտվեն. կանգնեցնել դրանք և պահանջել խելամիտ փոխհատուցում. նաև՝ ամեն կերպ կանխել ընծաների՝ չար մարդկանց ձեռքն ընկնելը և նրանց տիրապետության տակ վերցվելը

12. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտության շուրջ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից

13. Պաշտպանել Աստծու ընտրյալ մարդկանց հակաքրիստոսների կողմից անհանգստացվելուց, մոլորվելուց, վերահսկվելուց և ծանր վնաս կրելուց և նրանց հնարավորություն տալ զանազանելու հակաքրիստոսներին ու դուրս թողնելու նրանց իրենց սրտերից

14. ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին

15. Պաշտպանել բոլոր տեսակի կարևոր աշխատակազմերը՝ նրանց պահպանելով արտաքին աշխարհի միջամտությունից և ապահով պահելով, որպեսզի կարևոր աշխատանքներն առաջ ընթանան կարգավորված կերպով

Առաջնորդողների և աշխատողների պարտականություններն ամփոփված են ընդհանուր առմամբ տասնհինգ կետերում, և մենք կհաղորդակցվենք դրանց հիման վրա։ Եկեք նախ նայենք այս տասնհինգ կետերի յուրաքանչյուր առաջադրանքին։ Առաջին երեքը վերաբերում են մարդկանց՝ ճշմարտությունը հասկանալուն և կյանքի մուտքին։ Սա ամենահիմնական աշխատանքն է, որ առաջնորդողներն ու աշխատողները պետք է կատարեն, և խոշորագույն բաժիններից մեկն է։ Որպես առաջնորդող կամ աշխատող՝ ամենահիմնական բանն այն է, որ պետք է ի վիճակի լինես կատարելու այս առաջադրանքները, ունենաս այսպիսի որակ, կրես այսպիսի հոգս և կարողանաս ստանձնել այս պարտականությունը։ Սրանք ամենահիմնական բաներն են, որոնք պետք է ունենաս։ Առաջնորդողներն ու աշխատողները պետք է կարողանան հաղորդակցվել Աստծու խոսքերի շուրջ, դրանցից գտնել կիրարկման ուղի, մարդկանց առաջնորդել հասկանալու Աստծու խոսքերը, մարդկանց առաջնորդել փորձառաբար ապրելու և մտնելու Աստծու խոսքերի մեջ իրական կյանքում և կարողանալ դրանք բերել իրական կյանքի մեջ՝ դրանք օգտագործելով լուծելու իրական կյանքում և պարտավորությունը կատարելու ընթացքում հանդիպող տարբեր խնդիրներ կամ դժվարություններ։ Եթե Աստծու ընտրյալ մարդիկ խնդիրներ ունեն, որոնք պետք է լուծի առաջնորդողը կամ աշխատողը, բայց առաջնորդողը կամ աշխատողը չի կարողանում օգտագործել ճշմարտությունը՝ լուծելու այդ խնդիրները, ապա այդ առաջնորդողը կամ աշխատողն անօգուտ է, անընդունակ անգամ ամենահիմնական աշխատանքը կատարելու։ Այս տեսակի առաջնորդողը կամ աշխատողը չափանիշին համապատասխան չէ։ Չորրորդ և հինգերորդ կետերը վերաբերում են եկեղեցու գործի տարբեր ուղղություններին և այդ աշխատանքների վերակացուներին։ Եթե առաջնորդողներն ու աշխատողները պատշաճ կերպով չեն վերահսկում վերակացուներին, ապա եկեղեցու գործը կարող է անկարգության մատնվել կամ խաթարվել չար մարդկանց կողմից, դա կազդի աշխատանքի արդյունավետության և առաջընթացի վրա, և աշխատանքն ինքնին անգամ կարող է կաթվածահար լինել։ Ուստի չորրորդ և հինգերորդ առաջադրանքները նույնպես այն գործերն են, որոնք չափանիշին համապատասխանող առաջնորդողը պետք է լավ կատարի։ Վեցերորդ և յոթերորդ կետերը վերաբերում են բոլոր տեսակի մարդկանց առաջխաղացմանը, մշակմանը և օգտագործմանը։ Մարդկանց օգտագործելու սկզբունքն այն է, որ լավագույնս օգտագործվի յուրաքանչյուրը, և բոլոր տեսակի մարդիկ կարող են կատարել իրենց պարտավորությունը, քանի դեռ նրանց մարդկայնությունը համապատասխանում է չափանիշին, և նրանք կարող են բավարարել Աստծու տան համար պահանջվող չափանիշները։ Այսինքն՝ թույլ տալ բոլոր տեսակի մարդկանց կատարել համապատասխան պարտավորություններ. կարիք չկա ստիպելու ձկներին ապրել ցամաքում կամ խոզերին թռչել, բավական է, որ մարդը համապատասխան լինի առաջադրանքին, կարողանա այն լավ կատարել և իրավասու լինի։ Ավելին՝ որոշ առաջադրանքներ ներառում են տեխնիկական, մասնագիտական տեսանկյուններ, և ոմանք կարող են լավ տիրապետել դրանց, բայց իրականում երբևէ աշխատանք չեն կատարել այդ ոլորտում, ոչ էլ հասկանում են համապատասխան սկզբունքները։ Այս մարդկանց դեպքում, եթե նրանք համապատասխանում են Աստծու տանը առաջխաղացման և մշակման չափանիշին, ապա պետք է հնարավորություն տրվի, որ առաջխաղացվեն ու մշակվեն, որպեսզի կարողանան սովորել։ Այսպիսով՝ Աստծու տան տարբեր առաջադրանքների համար կլինեն էլ ավելի համապատասխան մարդիկ, որոնք կստանձնեն դրանք, և երբեք թափուր տեղեր չեն լինի, երբ եկեղեցուն տարբեր առաջադրանքների համար մարդիկ անհրաժեշտ լինեն։ Սրանք վերաբերում են մարդկանց առաջխաղացման ու մշակման և օգտագործման երկու տեսանկյունների հարցերին։ Եկեք ուշադրություն դարձնենք ութերորդ և իններորդ կետերին. այս երկու կետերն առնչվում են այն վերաբերմունքին, որով առաջնորդողներն ու աշխատողները վերաբերում են աշխատանքին, այսինքն՝ արդյոք նրանք կարող են կատարել իրենց պարտականությունները, ունենալ հավատարմություն և կարողություն՝ լավ աշխատանք կատարելու Աստծու պահանջների և Աստծու տան կարգավորումների նկատմամբ իրենց վերաբերմունքի մեջ և աշխատանքում դժվարությունների հանդիպելիս։ Տասներորդ և տասնմեկերորդ կետերն առնչվում են Աստծու տան ընծաների և բոլոր տեսակի ունեցվածքի նկատմամբ վերաբերմունքի սկզբունքներին։ Մի կողմից՝ այս երկու կետերը վերաբերում են մարդկանց որակին և աշխատանքային կարողությանը, մյուս կողմից՝ դրանք շոշափում են մարդկայնության հարցեր, թե արդյոք մարդն ունի հավատարմություն, և արդյոք կարող է կատարել իր պարտականությունները։ Այնուհետև եկեք ուշադրություն դարձնենք տասներկուերորդ, տասներեքերորդ և տասնչորսերորդ կետերին, որոնք վերաբերում են եկեղեցում տեղի ունեցող որոշ բացառիկ հանգամանքների, օրինակ՝ եթե ինչ-որ մեկը անհանգստացնում և խաթարում է և շրջում է եկեղեցու բնականոն կյանքը։ Իհարկե, ամենալուրջը հակաքրիստոսների կամ այլ տեսակի մարդկանց ի հայտ գալն է, որոնք պետք է հեռացվեն կամ վտարվեն։ Թե ինչպես պետք է վարվել նման մարդկանց հետ, և ինչ սկզբունքներով, նույնպես աշխատանք է, որը մտնում է առաջնորդողների և աշխատողների պարտականությունների շրջանակի մեջ։ Կարողանալ Ժամանակին հայտնաբերել խնդիրները, և երբ պարզում ես, որ որևէ մեկը խաթարումներ և անհանգստություններ է առաջացնում, կարողանալ ժամանակին կանգնեցնել, զբաղվել դրանով, լուծել այն և երաշխավորել, որ եկեղեցու գործն ու եկեղեցական կյանքը չանհանգստացվեն. սրանք այն հարցերն են, որոնց առնչվում են այս երեք կետերը։ Վերջին կետը վերաբերում է բոլոր տեսակի կարևոր աշխատակազմերի անձնական անվտանգության հարցին, ինչպես նաև այն հարցին, թե արդյոք բոլոր տեսակի կարևոր աշխատանքները կարող են երաշխավորվել։ Աշխատանքը կարող է առաջընթաց ունենալ, երբ աշխատակազմն ապահով է, բայց եթե աշխատակազմի անվտանգության հետ կապված խնդիրներ կամ թաքնված վտանգներ ի հայտ գան, ապա հարց է դառնում, թե արդյոք աշխատանքը կարող է շարունակվել, թե ոչ։ Եկեք հետ նայենք և տեսնենք, թե ընդհանուր առմամբ քանի հիմնական կարգ կա։ Առաջին, երկրորդ և երրորդ կետերը պատկանում են առաջին կարգին՝ մարդկային կյանքի մուտք։ Չորրորդ և հինգերորդ կետերը վերաբերում են եկեղեցու գործի տարբեր ուղղություններին և այդ աշխատանքների վերակացուներին։ Վեցերորդ և յոթերորդ կետերը պատկանում են երրորդ կարգին. բոլոր տեսակի մարդկանց օգտագործումը, մշակումը, առաջխաղացումը։ Ութերորդ և իններորդ կետերը պատկանում են չորրորդ կարգին. Աստծու տան աշխատանքային կարգավորումները և աշխատանքային դժվարությունները։ Տասներորդ և տասնմեկերորդ կետերը պատկանում են հինգերորդ կարգին. Աստծու տան ընծաները և ունեցվածքը։ Տասներկուերորդ, տասներեքերորդ և տասնչորսերորդ կետերը պատկանում են վեցերորդ կարգին. եկեղեցում տեղի ունեցող բացառիկ հանգամանքները։ Տասնհինգերորդ կետը պատկանում է յոթերորդին՝ եկեղեցու կարևոր գործը և աշխատակազմի անվտանգությունը։ Ընդհանուր առմամբ կա յոթ կարգ, որոնք ներառում են տասնհինգ կետեր։ Այս յոթ կարգերը գտնվում են առաջնորդողների և աշխատողների պարտականությունների շրջանակում և նրանց գործի մի մասն են։ Որպես առաջնորդող կամ աշխատող՝ քո աշխատանքի ամենահիմնական առաջադրանքներն այս յոթ կարգերն են, և այս յոթ կարգերը ներկայացնում են Աստծու տան պահանջների շրջանակն առաջնորդողի կամ աշխատողի համար։ Եթե ուզում ենք չափել, թե արդյոք առաջնորդողը կարող է լավ աշխատանք կատարել, արդյոք ունի աշխատանքային կարողություն, արդյոք ունի առաջնորդող լինելու որակ, և արդյոք որպես առաջնորդող համապատասխանում է չափանիշին, մենք պետք է օգտագործենք այս յոթ կարգերը։ Սա հասկանալով՝ այս յոթ հիմնական կարգերի հիման վրա մենք կհաղորդակցվենք և մեկ առ մեկ մանրամասն կվերլուծենք կեղծ առաջնորդողների դրսևորումներն ու հատուկ կիրարկումները, ինչպես նաև այն, թե ինչ են նրանք արել որպես առաջնորդող իրենց պաշտոնավարման ընթացքում, որն ապացուցում է, որ նրանք կեղծ առաջնորդողներ են և ոչ թե չափանիշին համապատասխանողներ։ Երբ դա չափվում է այս յոթ կարգերի համաձայն, կան անհերքելի ապացույցներ, և դա համեմատաբար արդար և խելամիտ է։ Ասե՛ք Ինձ, մենք պետք է մեկ առ մեկ հաղորդակցվենք այս յոթ կարգերի շո՞ւրջ, թե՞ տասնհինգ կետերի շուրջ։ Ո՞ր ճանապարհն է ավելի լավը։ (Մեկ առ մեկ հաղորդակցվելը տասնհինգ կետերի շուրջ։) Դա համապատասխանում է ձեր նախասիրություններին. որքան մանրամասն, այնքան լավ, ճի՞շտ է։ Այնուհետև, մենք պաշտոնապես կսկսենք մեր հաղորդակցությունը կեղծ առաջնորդողների տարբեր դրսևորումների վերաբերյալ։

Առաջին կետ. առաջնորդել մարդկանց՝ ուտելու և խմելու Աստծու խոսքերը, հասկանալու դրանք և մտնելու Աստծու խոսքերի իրականության մեջ

Կեղծ առաջնորդողները չունեն Աստծու խոսքերն ընկալելու որակ և ընդունակություն

Ի՞նչ է կեղծ առաջնորդողը։ Անշուշտ, դա մեկն է, ով չի կարողանում իրական աշխատանք կատարել, մեկը, ով չի զբաղվում որպես առաջնորդող իր պարտականություններով։ Նրանք որևէ իրական կամ կարևոր աշխատանք չեն կատարում. նրանք պարզապես զբաղվում են որոշ ընդհանուր գործերով և մակերեսային առաջադրանքներով, բաներով, որոնք ոչ մի կապ չունեն կյանքի մուտքի կամ ճշմարտության հետ։ Որքան էլ նրանք կատարեն այս աշխատանքը, դրա կատարումը ոչ մի նշանակություն չունի։ Ահա թե ինչու են նման առաջնորդողները որակվում որպես կեղծ։ Ուրեմն որոշակիորեն ինչպե՞ս պետք է զանազանել կեղծ առաջնորդողին։ Եկեք հիմա սկսենք մեր մանրամասն վերլուծությունը։ Նախ պետք է հստակեցվի, որ առաջնորդողի կամ աշխատողի առաջին պարտականությունն ուրիշներին Աստծու խոսքերն ուտելու և խմելու առաջնորդելն է, և ճշմարտության շուրջ հաղորդակցվելն այնպես, որ մյուսները կարողանան հասկանալ այն և մտնել ճշմարտության իրականությունը։ Սա ամենակարևոր չափանիշն է, որով ստուգվում է՝ առաջնորդողը ճշմարիտ է, թե կեղծ։ Տեսեք, թե արդյոք նրանք կարող են ուրիշներին առաջնորդել Աստծու խոսքերն ուտելու ու խմելու և ճշմարտությունը հասկանալու և արդյոք կարող են օգտագործել ճշմարտությունը՝ խնդիրներ լուծելու համար։ Դա միակ չափանիշն է, որով կարելի է ստուգել, թե ինչպիսի որակ և Աստծու խոսքերը ընկալելու ընդունակություն ունի առաջնորդողը կամ աշխատողը և արդյոք կարող է Աստծու ընտրյալ մարդկանց առաջնորդել՝ մտնելու ճշմարտության իրականության մեջ։ Եթե առաջնորդողը կամ աշխատողն ունակ է մաքուր կերպով ընկալելու Աստծու խոսքերը և հասկանալու ճշմարտությունը, նա պետք է լուծի Աստծուն հավատալու վերաբերյալ մարդկանց ունեցած պատկերացումներն ու երևակայությունները՝ Աստծու խոսքերի համաձայն, և օգնի մարդկանց հասկանալու Աստծու աշխատանքի գործնականությունը։ Նրանք պետք է նաև ըստ Նրա խոսքերի լուծեն այն իրական դժվարությունները, որոնց հանդիպում են Աստծու ընտրյալ մարդիկ, հատկապես, երբ խոսքը վերաբերում է իրենց հավատքի մեջ ունեցած սխալ տեսակետներին կամ պարտավորություն կատարելու վերաբերյալ նրանց ունեցած թյուրըմբռնումներին։ Նրանք պետք է նաև կիրառեն Աստծու խոսքերը՝ լուծելու այն խնդիրները, որոնք դրսևորվում են, երբ մարդիկ բախվում են տարբեր փորձությունների և նեղությունների, և ի վիճակի լինեն առաջնորդելու Աստծու ընտրյալ մարդկանց՝ հասկանալու և կիրարկելու ճշմարտությունը և մտնելու Նրա խոսքերի իրականությունը։ Միևնույն ժամանակ, նրանք պետք է մանրամասն վերլուծեն մարդկանց ապականված տարբեր խառնվածքները՝ հիմնվելով Աստծու խոսքերում բացահայտված ապականված վիճակների վրա, որպեսզի Աստծու ընտրյալ մարդիկ կարողանան տեսնել, թե դրանցից որոնք են վերաբերում իրենց, ինքնաճանաչողության հասնեն, ատեն և ապստամբեն Սատանայի դեմ՝ դրանով իսկ հնարավորություն տալով Աստծու ընտրյալ մարդկանց հաստատուն կանգնելու վկայության մեջ, պարտության մատնելու Սատանային և փառք տալու Աստծուն ամեն տեսակ փորձությունների մեջ։ Սա այն աշխատանքն է, որը պետք է անեն առաջնորդողներն ու աշխատողները։ Դա եկեղեցու ամենահիմնական, վճռորոշ և էական աշխատանքն է։ Եթե որպես առաջնորդող ծառայող մարդիկ ունենան Աստծու խոսքերն ընկալելու ընդունակություն և ճշմարտությունը հասկանալու որակ, ապա ոչ միայն կկարողանան հասկանալ Աստծու խոսքերը և մտնել դրանց իրականության մեջ, այլև կկարողանան ուղղորդել, առաջնորդել և օգնել նրանց, ում իրենք են առաջնորդում, որպեսզի վերջիններս հասկանան Աստծու խոսքերն ու մտնեն դրանց իրականության մեջ։ Բայց Աստծու խոսքերն ընկալելու և ճշմարտությունը հասկանալու որակը հենց այն է, ինչ պակասում է կեղծ առաջնորդողներին։ Նրանք չեն հասկանում Աստծու խոսքերը, նրանք չգիտեն ապականված խառնվածքները, որ մարդիկ բացահայտում են տարբեր հանգամանքներում, որոնք մերկացվում են Նրա խոսքերում, կամ թե որ վիճակներն են առաջացնում դիմակայություն, տրտունջ և դավաճանություն Աստծու հանդեպ, և այլն։ Կեղծ առաջնորդողներն ի վիճակի չեն խորհելու իրենց մասին կամ Աստծու խոսքերը կապելու իրենց հետ, նրանք միայն հասկանում են փոքր-ինչ վարդապետություն և մի քանի կանոններ Աստծու խոսքերի տառացի իմաստից։ Ուրիշների հետ հաղորդակցվելիս նրանք պարզապես արտասանում են Նրա խոսքերից մի քանիսը, ապա բացատրում են դրանց տառացի իմաստը։ Եվ դրանով նրանք կարծում են, թե հաղորդակցվում են ճշմարտության շուրջ և իրական աշխատանք են կատարում։ Եթե որևէ մեկը կարողանա իրենց պես կարդալ և արտասանել Աստծու խոսքերը, նրանք նրան կհամարեն մեկը, ով սիրում և հասկանում է ճշմարտությունը։ Կեղծ առաջնորդողը հասկանում է միայն Աստծու խոսքերի տառացի իմաստը. նրանք հիմնավորապես չեն հասկանում Աստծու խոսքերի ճշմարտությունը, ուստի անկարող են խոսելու դրանց վերաբերյալ իրենց փորձառական գիտելիքի մասին։ Կեղծ առաջնորդողները չունեն Աստծու խոսքերն ընկալելու ընդունակություն. նրանք կարող են միայն հասկանալ դրանց մակերեսային իմաստը, սակայն հավատում են, որ դա Նրա խոսքերն ընկալելն է և ճշմարտությունը հասկանալը։ Առօրյա կյանքում նրանք միշտ մեկնաբանում են Աստծու խոսքերի տառացի իմաստը՝ ուրիշներին խորհուրդ տալու և օգնելու համար՝ հավատալով, որ դա անելն աշխատանք կատարել է, և որ իրենք մարդկանց առաջնորդում են ուտելու և խմելու Աստծու խոսքերն ու մտնելու դրանց իրականությունը։ Փաստն այն է, որ թեև կեղծ առաջնորդողները հաճախ են այսկերպ հաղորդակցվում ուրիշների հետ Աստծու խոսքերի շուրջ, նրանք չեն կարողանում լուծել անգամ ամենաչնչին իրական խնդիրը, և Աստծու ընտրյալ մարդիկ անկարող են լինում կիրարկելու կամ փորձառաբար ապրելու Նրա խոսքերը։ Որքան էլ նրանք հավաքույթների հաճախեն կամ ուտեն և խմեն Աստծու խոսքերը, նրանք դեռևս չեն հասկանում ճշմարտությունը, ոչ էլ կյանքի մուտք ունեն, և նրանցից ոչ ոք ի վիճակի չէ խոսելու իր փորձառական գիտելիքի մասին։ Նույնիսկ եթե չար մարդիկ են և չհավատացողներ, որոնք անհանգստություն են առաջացնում եկեղեցում, ոչ ոք ի վիճակի չէ զանազանելու նրանց։ Երբ կեղծ առաջնորդողը տեսնում է, որ չհավատացողը կամ չար մարդը անհանգստություն է առաջացնում, նա զանազանություն չի կիրարկում, այլ իր սերն ու հորդորներն է ուղղում նրանց՝ խնդրելով մյուսներին հանդուրժող և համբերատար լինել նրանց հանդեպ՝ հանդուրժելով այս մարդկանց, մինչ նրանք շարունակում են անհանգստություն առաջացնել եկեղեցում։ Սա հանգեցնում է նրան, որ եկեղեցու գործի յուրաքանչյուր կետ բոլորովին անարդյունք է լինում։ Սա կեղծ առաջնորդողի կողմից իրական աշխատանք չկատարելու հետևանքն է։ Կեղծ առաջնորդողները չեն կարողանում ճշմարտությունն օգտագործել խնդիրներ լուծելու համար, ինչը բավարար է ցույց տալու համար, որ նրանք չունեն ճշմարտության իրականությունը։ Խոսելիս նրանք պարզապես բառեր և վարդապետություններ են դուրս նետում, և այն ամենը, ինչ նրանք ուրիշներին պատվիրում են կիրարկել, վարդապետություններ ու կանոններ են։ Օրինակ, երբ ինչ-որ մեկը Աստծու նկատմամբ թյուրըմբռնում է զարգացնում, կեղծ առաջնորդողները նրան կասեն. «Աստծու խոսքերն արդեն անդրադարձել են այս ամենին. ինչ էլ որ Աստված անում է, մարդու փրկությունն է, սեր է։ Նայիր, թե որքան պարզ, որքան հստակ են Նրա խոսքերը։ Ինչպե՞ս կարող ես դեռևս սխալ հասկանալ Նրան»։ Այսպիսին է այն հրահանգը, որը կեղծ առաջնորդողները տալիս են մարդկանց։ Նրանք բառեր և վարդապետություններ են դուրս նետում մարդկանց հորդորելու, նրանց զսպելու և կանոններին հնազանդեցնելու համար։ Սա ամենևին արդյունավետ չէ և չի կարող լուծել որևէ խնդիր։ Կեղծ առաջնորդողները կարող են միայն բառեր և վարդապետություններ խոսել՝ մարդկանց ուղղորդելու համար, ինչը ստիպում է այդ մարդկանց կարծել, թե վարդապետություններ խոսել կարողանալը նշանակում է, որ իրենք մտել են ճշմարտության իրականությունը։ Սակայն երբ նրանք բախվում են դժվարության, չգիտեն՝ ինչպես կիրարկել, նրանք ուղի չունեն, և բոլոր բառերն ու վարդապետությունները, որոնք նրանք հասկացել էին, մի կողմ են ընկնում։ Ի՞նչ է սա ցույց տալիս։ Սա ցույց է տալիս, որ վարդապետություններ հասկանալը ամենևին օգտակար կամ արժեքավոր չէ։ Միակ բանը, որ կեղծ առաջնորդողները հասկանում են, վարդապետությունն է։ Նրանք չեն կարողանում հաղորդակցվել ճշմարտության շուրջ՝ խնդիրներ լուծելու համար. նրանց գործողություններում սկզբունքներ չկան, և իրենց կյանքերում նրանք պարզապես հետևում են որոշ կանոնների, որոնք լավ են համարում։ Նման մարդիկ չունեն ճշմարտության իրականությունները։ Ահա թե ինչու, երբ կեղծ առաջնորդողները մարդկանց առաջնորդում են ուտելու և խմելու Աստծու խոսքերը, իրական արդյունք չի լինում։ Նրանք ի վիճակի են միայն մարդկանց հասկանալ տալու Աստծու խոսքերի տառացի իմաստը, և չեն կարող օգնել նրանց լուսավորում ստանալու Աստծու խոսքերից կամ հասկանալու, թե ինչպիսի ապականված խառնվածքներ ունեն։ Կեղծ առաջնորդողները չեն հասկանում, թե ինչպիսին են մարդկանց վիճակները կամ ինչպիսի խառնվածքի էություն են դրսևորում մարդիկ՝ այս կամ այն իրավիճակին բախվելիս, Աստծու որ խոսքերը պետք է օգտագործվեն այդ սխալ վիճակներն ու ապականված խառնվածքները լուծելու համար, ինչ է ասվում դրանց մասին Աստծու խոսքերում, որոնք են Աստծու խոսքերի պահանջներն ու սկզբունքները, կամ դրանցում առկա ճշմարտությունները։ Կեղծ առաջնորդողները ոչինչ չեն հասկանում այս ճշմարտության իրականություններից։ Նրանք պարզապես խորհուրդ են տալիս մարդկանց՝ ասելով. «Ավելի շատ կերեք ու խմեք Աստծու խոսքերը։ Դրանց մեջ ճշմարտություն կա։ Կհասկանաք, երբ ավելի շատ կարդաք Նրա խոսքերը։ Եթե որոշ բաներ չես հասկանում, ապա պետք է ավելի շատ աղոթես, փնտրես և խորհես դրանց շուրջ»։ Այսպես են նրանք խրատում մարդկանց, և այդկերպ նրանք չեն կարողանում լուծել խնդիրները։ Անկախ նրանից, թե ով է որևէ խնդրի բախվում և գալիս նրանցից հարցնելու, նրանք նույն բանն են ասում։ Հետագայում այդ մարդը դեռևս չի ճանաչում իրեն և դեռևս չի հասկանում ճշմարտությունը։ Նա չի կարողանա լուծել իր սեփական իրական խնդիրը և չի հասկանա, թե ինչպես պետք է կիրարկի Աստծու խոսքերը, այլ պարզապես կհետևի Աստծու խոսքերի բառացի իմաստին և կանոններին։ Երբ խոսքը վերաբերում է Աստծու խոսքերը կիրարկելու ճշմարտության սկզբունքներին կամ թե որ իրականությունները պետք է մուտք գործեն, նախկինի պես չեն հասկանում։ Ահա թե ինչ է բխում կեղծ առաջնորդողների աշխատանքից՝ ոչ մի իրական արդյունք։

Աստված մարդկանցից պահանջում է հագնվել համեստ ու պարկեշտ կերպով՝ սրբին վայել պատշաճությամբ։ «Համեստ ու պարկեշտ կերպով՝ սրբին վայել պատշաճությամբ»՝ ընդհանուր առմամբ յոթ բառ, բայց հասկանո՞ւմ եք, թե ինչ են դրանք նշանակում։ (Բոլորս գիտենք, որ վարդապետորեն Աստված մարդկանցից պահանջում է հագնվել համեստ ու պարկեշտ կերպով՝ սրբին վայել պատշաճությամբ, բայց հագնվելիս չգիտենք՝ ինչպես գնահատել, թե ինչն է համեստ կամ պարկեշտ։) Սա շոշափում է այն խնդիրը, թե արդյոք ճշմարտությունը հասկացված է, թե ոչ։ Եթե չես կարող գնահատել սա, ապա դա ապացուցում է, որ չես հասկանում Աստծու խոսքերը։ Ուստի ի՞նչ է նշանակում Աստծու խոսքերը հասկանալը։ Դա նշանակում է հասկանալ համեստության և պարկեշտության չափանիշները, որոնց մասին խոսում է Աստված, կամ ավելի որոշակիորեն՝ հագուստի գույնն ու ոճը։ Ո՞ր գույներն ու ոճերն են համեստ և պարկեշտ։ Նրանք, ովքեր ունեն ճշմարտությունն ընկալելու ընդունակություն, գիտեն, թե ինչն է համեստ և պարկեշտ, և ինչն է տարօրինակ։ Թեև որոշ հագուստներ համեստ և պարկեշտ են, դրանք հնաոճ են։ Աստված չի սիրում հնաոճ բաներ, և Նա մարդկանց չի խնդրում ընդօրինակել անցյալի ոճերը կամ դառնալ կեղծավոր փարիսեցիներ։ Այն, ինչ Աստված նկատի ունի «համեստ ու պարկեշտ» ասելով, բնականոն մարդու նմանություն ունենալն է, ազնվական, նրբագեղ և դասական երևալը։ Աստված չի խնդրում մարդկանց կրել տարօրինակ հագուստ, ոչ էլ ցնցոտիներ հագնել չքավորի պես, բայց Նա մարդկանց խնդրում է հագնվել համեստ ու պարկեշտ կերպով՝ սրբին վայել պատշաճությամբ։ Սա բնականոն մարդկանց ըմբռնումն է։ Սակայն սա լսելուց հետո մի կեղծ առաջնորդող շատ ոգևորվեց՝ ասելով. «Աստծու խոսքերը մեզ տալիս են հագնվելու ձևի շրջանակը։ «Համեստ ու պարկեշտ կերպով՝ սրբին վայել պատշաճությամբ»՝ եթե պահենք այս յոթ բառերը, ապա կփառավորենք Աստծուն, անպատվություն չենք բերի Նրա վրա և բարձր գնահատված մարդիկ կլինենք անհավատների շրջանում։ Ուստի, ի՞նչ է համեստ և պարկեշտը։ Այն է, որ պետք է խոսես և գործես մարդու նմանությամբ և պետք է ունենաս սրբին վայել պատշաճություն։ Խոսելով սրբերի մասին՝ ընդհանուր առմամբ նկատի ունենք հնադարյան սրբերին։ Եթե ուզում ենք ունենալ սրբին վայել պատշաճություն, ապա պետք է ընդօրինակենք հնադարյան սրբերի ոճը, բայց եթե հնադարյան հագուստ հագած շրջես, մարդիկ կկարծեն, թե խենթ ես։ Սա չի համապատասխանում Աստծուն պատվելու սկզբունքին, սակայն պետք է լինեն որոշակի ապացույցներ այն հագուստների վերաբերյալ, որոնք սրբերը կրել են վերջին ժամանակներում, որոնք կարող ենք գտնել։ Մի քանի տասնամյակ առաջ սոցիալական միջավայրն ավելի լավն էր։ Մարդիկ ավելի պարզ էին և հագնվում էին ավելի պահպանողական ու պատշաճ կերպով։ Եթե հագնվեիր այս չափանիշի համաձայն, կլինեիր համեստ ու պարկեշտ և կունենայիր սրբին վայել պատշաճություն։ Սա է կիրարկման ուղին»։ Պարզելով, որ 1970-ականներին և 1980-ականներին մարդիկ կրում էին սպիտակ վերնաշապիկներ և կապույտ տաբատներ՝ նա եղբայրներին և քույրերին ասաց. «Ես տեսել եմ Աստծու խոսքերի լույսը։ 70-ական և 80-ական թվականներին մարդիկ հագնում էին բավականին պատշաճ և պարզ։ Նրանց չէր կարելի անվանել արժանապատիվ, բայց սա կարծես ավելի շատ է համապատասխանում Աստծու խոսքի պահանջներին, ուստի կհագնենք այս չափանիշի համաձայն»։ Առաջնորդողն առաջինը հագավ, և բոլորը մտածեցին, որ այն լավ տեսք ունի, բավականին պարկեշտ և պարզ է։ Առաջնորդողն ասաց. «Աստված ասել է՝ տարօրինակ հագուստ մի՛ հագեք։ Նախ և առաջ վերնաշապիկի կոճակները պետք է կոճկված լինեն մինչև վիզը, և թևածալերի բոլոր կոճակները նույնպես պետք է կոճկված լինեն։ Դաստակները չպետք է երևան, վերնաշապիկը պետք է դրված լինի տաբատի մեջ, և ամեն ինչ պետք է ամուր կերպով փակված լինի՝ առանց բաց կրծքավանդակի կամ մեջքի։ Տեսե՛ք, թե որքան համեստ ու պարկեշտ է դա։ Մի՞թե սա համեստ ու պարկեշտ չէ, և մի՞թե չի համապատասխանում սրբին վայել պատշաճությանը, ինչպես պահանջում է Աստված»։ Առաջնորդողին հատկապես դուր էր գալիս այն հագուստը, որն այդ պահին ինքը հագել էր, և միևնույն ժամանակ պահանջում էր մյուսներից. «Ձեր հագուստները չափազանց ժամանակակից են, չափազանց նորաձև։ Դրանք անպատվություն են բերում Աստծու վրա, և Նա չի սիրում դրանք։ Բոլորդ արագ հագե՛ք այն, ինչ ես եմ հագնում, եղե՛ք ճիշտ ինձ պես»։ Զանազանության ունակություն չունեցող մարդիկ հետևեցին նրա օրինակին՝ գտնելով ու հագնելով մի այսպես կոչված համեստ ու պարկեշտ հագուստ, որը համապատասխանում էր սրբին վայել պատշաճությանը, և մարդկանց մեծ մասն անգամ մտածեց, որ դա լավ է։ Սակայն որոշ մարդիկ իրենց սրտերում մերժում էին այս հնաոճ բաները, և նրանք զգում էին, որ այսպես վարվելն անտեղի է, և Աստծու խոսքերի այս ըմբռնումը խեղաթյուրված է։ Այս մարդիկ, թեև չկարողանալով հստակ ասել՝ ճի՞շտ էր, թե՞ սխալ առաջնորդողին լսելը և չհամարձակվելով հետևություններ անել, կողմ էին ամբոխին կուրորեն չհետևելուն։ Նրանք հավատում էին, որ առաջնորդողի ասածն ամբողջովին ճիշտ չէ, և չհետևեցին դրան։ Միայն այդ բթամիտները՝ այն մարդիկ, որոնք չունեն Աստծու խոսքերն ընկալելու ընդունակություն, ինքնուրույն չէին կարդում Աստծու խոսքերը, համաձայնում էին կեղծ առաջնորդողի ասած ամեն ինչին և անում էին այն, ինչ իրենց ասվում էր, ինչպես որ ասվում էր։ Նրանք հետևում էին կեղծ առաջնորդողին և ընդօրինակում նրան՝ հագնվելով նույն կերպ, երբ դուրս էին գալիս։ Ամեն անգամ, երբ դուրս էին գալիս ամբոխի մեջ, իրենց բավականին երջանիկ էին զգում՝ մտածելով. «Մենք հավատում ենք Ամենակարող Աստծուն, և իմ հագուստի մեջ սրբին վայել այնքան շատ պատշաճություն կա։ Դուք ի՞նչ եք հագնում։ Որքա՜ն ճչացող է, որքա՜ն ժամանակակից, որքա՜ն անբարոյական։ Նայե՛ք մեզ, մենք ոչինչ բաց չենք թողնում»։ Նրանք կարծում էին, թե հրաշալի են։ Կեղծ առաջնորդողը ոչ միայն չգիտակցեց, որ սա Աստծու խոսքերի սխալ մեկնաբանություն է, այլև իրականում կարծում էր, թե կիրարկում է Աստծու խոսքերը և մտնում դրանց իրականությունը։ Ահա թե ինչ են անում կեղծ առաջնորդողները։ Քանզի մարդկանց նկատմամբ Աստծու անգամ ամենապարզ և ամենահեշտ հասկանալի պահանջների դեպքում կեղծ առաջնորդողները չեն կարողանում ճշմարտապես հասկանալ, թե ինչին են վերաբերում Աստծու խոսքերը, դրանց պահանջվող չափանիշները կամ սկզբունքները։ Կարո՞ղ են արդյոք նրանք հասկանալ, թե ինչ է ասում Աստված մարդկության ապականված խառնվածքի կամ բոլոր տեսակի մարդկային վիճակների մասին։ Կարո՞ղ են արդյոք նրանք ճշգրտորեն իմանալ, թե այստեղ որն է ճշմարտությունը։ Իհարկե, ոչ։

Կեղծ առաջնորդողները չունեն Աստծու խոսքերն ընկալելու ընդունակություն. նրանք պարզապես Աստծու խոսքերի բառացի իմաստից գիտեն, թե ինչ է ասել Աստված, բայց չեն հասկանում` ինչ ճշմարտություններ են արտահայտում Աստծու խոսքերը, ինչ է Աստված պահանջում մարդկանցից, կամ ճշմարտության ինչ սկզբունքներ պետք է հասկանան մարդիկ։ Հետևաբար, երբ նրանք հաղորդակցվում են Աստծու խոսքերի շուրջ, պարզապես դրանց բառացի մեկնաբանություններն են անում և մարդկանց տալիս են որոշակի կանոնակարգեր, հետևելու որոշակի կանոններ՝ դրանք օգտագործելով ապացուցելու, որ իրենք նույնպես հասկանում են Աստծու խոսքերը և աշխատանք են կատարել։ Որոշ կեղծ առաջնորդողներ նույնիսկ կարծում են, թե Աստծու խոսքերն արդեն պարզ են, պարզապես մարդիկ միշտ չեն կարողանում ուտել և խմել դրանք կամ ջանք չեն գործադրում։ Տեսնելով, որ բոլորի ձեռքին Աստծու խոսքերի գրքեր կան, նրանք ավելորդ են համարում Աստծու խոսքերն ուտելու և խմելու համար մարդկանց առաջնորդելը։ Ուստի, երբ նրանք հավաքույթների ժամանակ կամ իրենց պարտականությունները կատարելիս խնդիրներ են հայտնաբերում, մարդկանց ուղարկում են միայն Աստծու խոսքերից ընտրված որոշ հատվածներ՝ նրանց նման բաներ ասելով. «Կարդա՛ Աստծու խոսքերի այս հատվածը», «Կարդա՛ Աստծու խոսքերի այդ հատվածը» կամ «Այս տեսանկյան վերաբերյալ Աստծու խոսքերը սա են ասում, իսկ այն տեսանկյան վերաբերյալ՝ դա»։ Նրանք մարդկանց ուղարկում են միայն Աստծու խոսքերից ընտրված հատվածներ՝ համոզիչ կերպով քաջալերելով մարդկանց կարդալ Աստծու խոսքերը՝ հավատալով, որ հենց այսպես պետք է առաջնորդել մարդկանց՝ ուտելու և խմելու Աստծու խոսքերը, և որ իրենք կատարում են առաջնորդողի պարտականությունը։ Այս խոսքերը տեսնելուց հետո մարդիկ ասում են. «Ես նույնպես կարդացել եմ Աստծու այս խոսքերը. մի՞թե ավելորդ չէ, որ հավաքում ես այս խոսքերն ինձ համար»։ Սակայն կեղծ առաջնորդողները մտածում են. «Եթե ես դրանք չուղարկեմ քեզ, չես կարողանա գտնել, թե որ գլխում կամ որ էջում են այս խոսքերը։ Դու նույնիսկ չգիտես, թե ինչ համատեքստում է Աստված ասել այս խոսքերը։ Որպես առաջնորդող՝ ես պետք է ստանձնեմ ցանկացած պահի և ցանկացած վայրում Աստծու խոսքերը քեզ ուղարկելու այս պարտականությունը»։ Որոշ կեղծ առաջնորդողներ սիրո պոռթկումով ինչ-որ մեկին նույնիսկ օրական տասից քսան հատված են ուղարկում Աստծու խոսքերից՝ ցույց տալու համար իրենց հավատարմությունն իրենց աշխատանքին և իրենց վճռականությունը՝ մարդկանց դեպի Աստծու խոսքերի իրականությունն առաջնորդելուն։ Աստծու այս խոսքերն ուղարկվում են մարդկանց, բայց մի՞թե նրանց խնդիրները լուծվում են։ Մի՞թե նրանք կատարում են այն դերը, որը պետք է կատարի առաջնորդողը։ Հաճախ նրանք չեն կատարում այս դերը, որովհետև եթե մարդիկ կարողանային ինքնուրույն հասկանալ այս խոսքերը, նրանք առաջնորդողի կարիք չէին ունենա։ Կեղծ առաջնորդողների կողմից ուղարկված Աստծու խոսքերի հատվածներն իրականում քաջ հայտնի են նրանց, ովքեր հաճախ են կարդում Աստծու խոսքերը, բայց ի՞նչ է պակասում մարդկանց։ Որո՞նք են նրանց դժվարություններն ու խնդիրները։ Բանն այն է, որ երբ հերթը հասնում է այս ճշմարտություններին առնչվող խնդիրներին, երբ բախվում են դժվարությունների, մարդիկ չեն կարողանում խորամուխ լինել այս խնդիրների էության մեջ, չգիտեն, թե որտեղից սկսեն լուծել դրանք, նաև չգիտեն, թե ինչպես մտնեն այս ճշմարտությունների մեջ, և կեղծ առաջնորդողները նույնպես չգիտեն։ Այդ դեպքում մի՞թե նրանք կատարել են իրենց պարտականությունն այս հարցում։ Մի՞թե նրանք իրավասու են առաջնորդության աշխատանքում։ Ակնհայտ է, որ նրանք չեն կատարել այս պարտականությունը։ Օրինակ, երբ մարդիկ կարդում են Աստծու խոսքերում ազնիվ մարդ լինելու մասին, կեղծ առաջնորդողը, քանի որ չգիտի՝ ինչպես ուտել և խմել Աստծու խոսքերը և չունի ճշմարտությունն ընկալելու և հասկանալու որակ, կասի. «Աստծու պահանջները բարձր չեն։ Աստված պահանջում է ազնիվ մարդիկ լինել, իսկ ազնիվ լինել նշանակում է ճշմարտացիորեն խոսել։ Մի՞թե Աստծու խոսքերն ամեն ինչ չեն ասել. «Ձեր խոսքը պարզապես թող լինի՝ այոն՝ այո՛, և ոչը՝ ո՛չ» (Մատթեոս 5:37)։ Որքա՜ն պարզ են Աստծու խոսքերը։ Պարզապես ասա այն, ինչ մտածում ես քո սրտում. որքա՜ն պարզ է դա։ Ինչո՞ւ չես կարող դա անել։ Աստծու խոսքը ճշմարտությունն է, մենք պետք է կիրարկենք այն։ Չկիրարկելն ապստամբություն է, և մի՞թե Աստված փրկում է նրանց, ովքեր ապստամբում են Իր դեմ։ Չի փրկում»։ Սա լսելով՝ մարդիկ արձագանքում են. «Այն ամենը, ինչ ասում ես, ճիշտ է, բայց մենք դեռ չգիտենք, թե ինչպես լինել ազնիվ մարդիկ։ Որովհետև ստելը շատ անգամ ակամա է լինում, կամ մի բան է, որը մարդն անում է, երբ այլ ելք չունի, և դրա հետևում պատճառ կա։ Ինչպե՞ս պետք է սա լուծվի»։ Ի՞նչ կասեր կեղծ առաջնորդողը։ «Մի՞թե սա հեշտ չէ լուծել։ Մի՞թե Աստծու խոսքերը պարզ չեն դարձրել դա։ Ազնիվ մարդ լինելը պարզապես երեխայի պես լինելն է. որքա՜ն պարզ է դա։ Անկախ նրանից, թե քանի տարեկան ես, մի՞թե չես կարող պարզապես երեխայի պես լինել։ Պարզապես նայիր, թե ինչպես են վարվում երեխաները»։ Ունկնդիրն այնուհետև խորհում է. «Երեխայի հիմնական վարքագծերն են միամիտ և աշխույժ լինելը, ցատկոտելը, ոչ հասուն լինելը և շատ բաներ չհասկանալը։ Քանի որ առաջնորդողն այդպես է ասել, ուրեմն, ես այսպես կանեմ»։ Հաջորդ օրը երեսուն կամ քառասուն տարեկան այս մարդն իր մազերը երկու փոքրիկ հյուսք է անում, վարդագույն ժապավեն ու մազակալներ է կապում, հագնում է վարդագույն վերնաշապիկ, կոշիկներ և գուլպաներ` ամբողջովին վարդագույն։ Սա տեսնելով՝ առաջնորդողն ասում է. «Ճիշտ է։ Երեխայի պես ավելի շատ քայլիր՝ ցատկոտելով։ Երեխայի պես ավելի անմեղ խոսիր՝ չարությունից զերծ աչքերով և ժպիտը դեմքիդ. մի՞թե սա երեխայի վարվելակերպին վերադառնալ չէ։ Սա ազնիվ մարդու կեցվածքն է»։ Առաջնորդողը բավականին գոհ է, մինչդեռ մյուսները սա համարում են հիմար, ոչ բնականոն վարքագիծ։ Այս կեղծ առաջնորդողը ոչ միայն չկարողացավ լուծել խնդիրը, այլև ընդհանրապես չգիտեր՝ ինչպես փնտրել ճշմարտության սկզբունքները՝ մարդկանց տանելով անհեթեթության ճանապարհով։ Նույնիսկ ազնիվ մարդ լինելու ամենապարզ ճշմարտության դեպքում կեղծ առաջնորդողը չգիտի, թե ինչպես այն ընկալել ճիշտ և մաքուր կերպով՝ դիմելով կանոնները կուրորեն կիրառելուն, ընկալելով այնքան խեղաթյուրված կերպով, որ զզվանք է առաջացնում լսողների մոտ։ Ահա թե ինչ են անում կեղծ առաջնորդողները։

Կեղծ առաջնորդողներն Աստծու խոսքերն ամենատարբեր ձևերով են ընկալում՝ հանդես գալով զանազան տարօրինակ և արտառոց տեսակետներով։ Նրանք նաև ծածանում են Աստծու խոսքերը կիրարկելու և դրանց հետևելու դրոշը՝ ուրիշներից պահանջելով ընդունել իրենց ընկալումը և հավատարիմ մնալ դրան։ Մի խոսքով, այս կեղծ առաջնորդողների պես մարդիկ հաճախ Աստծու խոսքերի մակերեսային և խեղաթյուրված ընկալում են ունենում։ Այն սահմանելու համար հոգևոր եզրույթ օգտագործելով՝ մենք կասեինք, որ նրանք «հոգևոր հասկացողություն չունեն»։ Նրանք ոչ միայն խեղաթյուրված կերպով են ընկալում Աստծու խոսքերը, այլև հաճախ պահանջում են, որ ուրիշներն էլ իրենց պես հետևեն այդ խեղաթյուրված վարդապետություններին և կանոնակարգերին։ Միևնույն ժամանակ նրանք օգտագործում են իրենց խեղաթյուրված ընկալումը՝ դատապարտելու նրանց, ովքեր ճշմարտության մաքուր ընկալում ունեն։ Այս կեղծ առաջնորդողները, հոգևոր հասկացողություն չունենալով, Աստծու խոսքերը չեն զննում և վերլուծում այնպես, ինչպես հակաքրիստոսներն են անում։ Արտաքուստ թվում է, թե նրանք Աստծու խոսքերին մոտենում են ուտելու, խմելու և ընդունելու ենթարկվող վերաբերմունքով։ Սակայն իրենց ցածր որակի և Աստծու խոսքերն ընկալելու անկարողության պատճառով նրանք Աստծու խոսքերին վերաբերվում են այնպես, ասես դրանք դասագիրք լինեն՝ հավատալով, որ Աստծու խոսքերը հետևում են «մեկին գումարած մեկ հավասար է երկուսի, երկուսին գումարած երկու հավասար է չորսի» տրամաբանությանը։ Նրանք չգիտեն, որ Աստծու խոսքերը ճշմարտությունն են, և Աստծու խոսքերի իրականության մեջ մտնելու համար պետք է հասկանալ, թե ինչին են վերաբերում Աստծու խոսքերում ասված ճշմարտությունները, և որոնք են այն տարբեր վիճակներն ու բովանդակությունը, որոնք այդ ճշմարտությունները ներառում են։ Երբ ուրիշներն Աստծու խոսքերը շատ կոնկրետ և գործնական կերպով են ընկալում, նրանք դա համարում են մակերեսային և լսելու ոչ արժանի՝ ասելով. «Ես հասկանում եմ այդ ամենը, ես ամեն ինչ գիտեմ։ Այն, ինչի մասին դու խոսում ես, արդեն հստակորեն բացատրված է Աստծու խոսքերում, ինչո՞ւ պետք է դա ասես»։ Իրականում նրանք անտեղյակ են, որ այն, ինչ ուրիշները քննարկում են, Աստծու խոսքերում առկա ճշմարտություններին առնչվող կոնկրետ բովանդակություն է պարունակում։ Քանի որ այս կեղծ առաջնորդողները հոգևոր հասկացողություն և Աստծու խոսքերն ընկալելու կարողություն չունեն, նրանք կարծում են, թե բոլոր ճշմարտությունները քիչ թե շատ նույնն են, և ճշմարտությունների շոշափած հարցերի միջև որոշակի տարբերություններ չկան. նրանք հավատում են, որ, չնայած այս բաների մասին անվերջ խոսելուն, դրանք բոլորն, ըստ էության, նույն հարցն են։ Այս համոզմունքը լուրջ խնդիր է մատնանշում և դատապարտում է նման անհատներին երբեք չհասկանալու ճշմարտությունը։

Կեղծ առաջնորդողները չեն կարող մարդկանց առաջնորդել դեպի ճշմարտության իրականությունը

Այժմ կան լավ որակ և ընկալման կարողություն ունեցող անհատներ, որոնք արդեն որոշակի փորձառություն են ձեռք բերել և մտել են Աստծու հիմնական խոսքերի մեջ և որոշ չափով ճշմարտության իրականություն ունեն, բայց նրանք ավելի որոշակի ուղղորդման և առաջնորդության կարիք ունեն, որպեսզի իրենց մուտքը լինի ավելի խոր և ավելի մանրամասն կերպով։ Միայն կեղծ առաջնորդողներն են, որ չեն հասկանում, թե այդ ճշմարտության որոշակի մանրամասներն ինչին են վերաբերում կամ ինչու է այդպես ասվում՝ կարծելով, որ դա անհարկի բարդացում կամ բառախաղ է։ Նրանք չեն հասկանում կամ չգիտեն՝ ինչպես ընկալել կամ փորձառաբար ապրել ճշմարտության մեջ պարունակված տարբեր տեսանկյունները։ Հետևաբար, այն, ինչ նրանք կարող են անել առաջնորդողներ դառնալուց հետո, պարզապես մարդկանց առաջնորդելն է՝ ուտելու և խմելու Աստծու այն խոսքերը, որոնց շուրջ սովորաբար հաղորդակցվում են, ապա՝ որոշ վարդապետությունների մասին խոսելը և կանոնակարգեր պահելու որոշ կիրարկման մեթոդների հանգելը, և այն, ինչ մարդիկ ստանում են նրանցից, պարզապես որոշ մակերեսային հոգևոր եզրույթներ են և սովորաբար ասվող խոսքեր ու վարդապետություններ, կանոնակարգեր և կարգախոսներ։ Նոր հավատացյալների համար կեղծ առաջնորդողների քարոզները գուցե հազիվ բավարարեն մեկ կամ երկու տարի, բայց մեկ կամ երկու տարի անց որոշակի ճշմարտություններ հասկացածները կսկսեն զանազանել կեղծ առաջնորդողների այդ ամբողջ պնդումներն ու մոտեցումները։ Ինչ վերաբերում է նրանց, ովքեր հիմնովին ընկալման կարողություն չունեն, անկախ նրանից, թե ինչպես են կեղծ առաջնորդողները քարոզում, նրանք ոչինչ չեն զգում, ոչ մի գիտակցում չունեն և չեն հասկանում, որ այն, ինչ այս առաջնորդողները քարոզում են, պարզապես բառեր և վարդապետություններ են, և որ այն, ինչ նրանք հասկանում են, պարզապես որոշ դատարկ տեսություններ, կարգախոսներ և կանոնակարգեր են, որոնք բնավ ճշմարտությունը չեն։ Հիմնվելով այս դրսևորումների վրա՝ կեղծ առաջնորդողները կարո՞ղ են կատարել հետևյալ պարտականությունը՝ «առաջնորդել մարդկանց՝ ուտելու և խմելու Աստծու խոսքերը, հասկանալու դրանք և մտնելու Աստծու խոսքերի իրականությունը»։ Կարո՞ղ են արդյոք կատարել այս դերը։ Կարո՞ղ են արդյոք կատարել իրենց պարտականությունները։ (Ո՛չ։) Ինչո՞ւ չեն կարող։ Ո՞րն է հիմնական խնդիրը։ (Նման մարդիկ հոգևոր հասկացողություն չունեն և չեն կարող ընկալել ճշմարտությունը։) Նրանք հոգևոր հասկացողություն չունեն և չեն կարող ընկալել ճշմարտությունը, սակայն, միևնույն է, ցանկանում են առաջնորդել ուրիշներին. սա բացարձակապես անհնար է։ Ակնկալել, որ կեղծ առաջնորդողները կառաջնորդեն մարդկանց՝ հասկանալու Աստծու խոսքերը և մտնելու Աստծու խոսքերի իրականությունը, նույնն է, ինչ փորձել դոնդողը պատին մեխել. դա անհնար է։ Վերցնենք, օրինակ, ազնիվ մարդ լինելը. Աստծու խոսքերն այս հարցում բավականին պարզ են, դրանք ընդամենը մի քանի ոչ բարդ նախադասություններ են։ Ցանկացած ոք, ով փոքր-ինչ կրթություն ունի, գիտի, թե ինչ են նշանակում այս խոսքերը։ Բայց կեղծ առաջնորդողները, ապացուցելու համար, որ իրենք ունակ են կատարելու աշխատանքը և կարող են առաջնորդել մարդկանց, Աստծու խոսքերի հիման վրա մանրամասնում են. «Ո՞րն է մարդկանց ազնիվ լինելու Աստծու պահանջի նշանակությունը։ Նշանակում է, որ ազնիվ մարդ լինելն այն է, ինչ Աստված սիրում է։ Անհավատներն ազնիվ չեն, նրանք ճշմարտությունը չեն ասում, և այն ամենն, ինչ նրանք ասում են, ստեր և խաբուսիկ խոսքեր են. ամբողջ աշխարհը ստության մեծ երկիր է։ Հետևաբար, առաջին բանը, որ Աստված պահանջում է, երբ Նա գալիս է այսօր, այն է, որ մարդիկ ազնիվ լինեն։ Եթե դու ազնիվ մարդ չես, Աստված չի սիրի քեզ. եթե դու ազնիվ մարդ չես, չես կարող փրկվել, ոչ էլ կարող ես մտնել թագավորությունը. եթե դու ազնիվ մարդ չես, չես կարող կիրարկել ճշմարտությունը, և քեզ, անկասկած, կդասեն նենգ մարդկանց շարքին. եթե դու ազնիվ մարդ չես, դու՝ որպես ստեղծված էակ, չափանիշին համապատասխան չես»։ Դուք հիմա հասկանո՞ւմ եք, թե ինչպես ազնիվ մարդ լինել։ (Ո՛չ։) Այդ ամենից հետո դեռ պարզ չէ։ Նոր հավատացյալները, սա լսելով, զգում են, որ այս խոսքերը հիանալի են, մի բան, որ նրանք չեն լսել կրոնում եղած իրենց քսան կամ երեսուն տարիների ընթացքում։ Ոմանք նույնիսկ ասում են. «Այս խոսքերը զորավոր են, յուրաքանչյուր նախադասություն արժանի է «Ամեն»-ի։ Այս քարոզն իսկապես լավն է, այն իսկապես Թագավորության դարաշրջանի քարոզ է»։ Այնուհետև կեղծ առաջնորդողները շարունակում են. «Աստված մեզնից պահանջում է ազնիվ մարդիկ լինել, արդյո՞ք մենք ազնիվ մարդիկ ենք»։ Ոմանք խորհում են սրա շուրջ. «Քանի որ Աստված մեզնից պահանջում է ազնիվ մարդիկ լինել, նշանակում է, որ մենք դեռ ազնիվ մարդիկ չենք»։ Ոմանք լռում են՝ մտածելով. «Ես ինձ բավականին անկեղծ եմ համարում։ Ես երբեք չեմ կռվում ուրիշների հետ, և առևտուր անելիս չեմ համարձակվում խաբել որևէ մեկին։ Երբեմն, եթե փոքրիկ օգուտ եմ քաղում, նույնիսկ գիշերը չեմ կարողանում քնել։ Ես ազնի՞վ մարդ եմ։ Կարծում եմ՝ ես պարզամիտ մարդ եմ, և մի՞թե դա նույնը չի նշանակում, ինչ ազնիվ մարդ լինելը»։ Մյուսներն ասում են. «Ես բնականից չեմ կարողանում ստել։ Դեմքս կարմրում է, երբ որևէ ոչ ճշմարիտ բան եմ ասում, ուստի ես պետք է որ ազնիվ մարդ լինեմ, այնպես չէ՞»։ Այնուհետև կեղծ առաջնորդողները հավելում են. «Անկախ նրանից, ազնիվ մարդ ես, թե ոչ, քանի որ Աստծու խոսքը մեզնից պահանջում է ազնիվ լինել, ստիպված ես ազնիվ մարդ լինել։ Եթե գործում ես Աստծու խոսքերի համաձայն, ազնիվ մարդ ես։ Այդժամ դու ազատվում ես նենգությունից, Սատանայի խավարի ազդեցության կապանքներից։ Երբ ազնիվ մարդ ես դառնում, մտնում ես ճշմարտության իրականության մեջ, կարող ես կատարել քո պարտավորությունները և կարող ես հնազանդվել Աստծուն»։ Դուք հիմա հասկանո՞ւմ եք, թե ինչպես լինել ազնիվ մարդ։ (Ո՛չ։) Սակայն ոմանք հիացած են. «Այս խոսքերը զորավոր են։ Ամե՛ն։ Յուրաքանչյուր նախադասություն ճիշտ է։ Դրանցից ոչ մեկն ուղղակիորեն Աստծու խոսքերից չէ, բայց բոլորն Աստծու խոսքերից են ընկալված։ Այս ընկալումը հիանալի է։ Ինչո՞ւ ես չեմ կարողանում այսպես ընկալել։ Կարծես թե այս առաջնորդողն իսկապես արժանի է այդ կոչմանը, նա իսկապես ստեղծված է առաջնորդության համար»։ Որակ և խորաթափանցություն ունեցող մարդիկ սա լսելուց հետո խորհում են. «Դու չես բացատրել, թե ինչ է ազնիվ մարդը։ Որոշակիորեն ինչպե՞ս ազնիվ մարդ լինել»։ Կեղծ առաջնորդողները շարունակում են. «Ազնիվ մարդ լինել նշանակում է չստել։ Օրինակ, եթե դու նախկինում պոռնկություն ես գործել, ապա աղոթում ես Աստծուն և խոստովանում, թե քանի անգամ ես դա արել և ում հետ։ Եթե զգում ես, որ չես կարող տեսնել կամ դիպչել Աստծուն, ապա պետք է խոստովանես առաջնորդողին՝ ամեն ինչ պարզաբանելով։ Անկեղծ խոստովանությունն ազնիվ մարդ լինելու ամենահիմնական պահանջն է։ Բացի դրանից՝ դա նշանակում է խոսել սրտիցդ բխածը, ոչ մի բանի մեջ կեղծիք չխառնել։ Այն, թե ինչպես ես մտածում որևէ բանի մասին, ինչ մտադրություններ ունես, ինչ ապականություն ես բացահայտում, ում ես ատում կամ անիծում քո սրտում, ում ես ուզում վնասել կամ ում դեմ դավ նյութել. այս ամենը պետք է խոստովանել այդ անհատներին։ Այդպես վարվելով՝ դու դառնում ես բաց և անկեղծ՝ ապրելով լույսի մեջ։ Ահա թե ինչ է նշանակում ազնիվ մարդ լինել։ Ազնիվ մարդը պետք է հրաժարվի իր «ես»-ից. նա պետք է կարողանա ցուցադրել և վերլուծել իր սրտի ամենաչար և ամենամութ մասերը»։ Սա լսելով՝ դուք հիմա հասկանո՞ւմ եք, թե ինչպես ազնիվ մարդ լինել։ (Դեռ ոչ։) Նույնիսկ լսելուց հետո մարդը միայն վարդապետություններ է հասկանում, ոչ թե կոնկրետ կիրարկումներ։ Աստծու խոսքերի նման ընկալմամբ կեղծ առաջնորդողներն այսպես են մարդկանց առաջնորդում ուտելու և խմելու Աստծու խոսքերը, և նրանք նաև այսպես են հաղորդակցվում՝ կարծելով, թե իրենք ամենաշատն են հասկանում Աստծու խոսքերը, ունեն Աստծու խոսքերն ընկալելու կարողություն և կարող են մարդկանց առաջնորդել դեպի Աստծու խոսքերի իրականությունը։ Իրականում այն, ինչ նրանք ըմբռնում են և ինչի շուրջ հաղորդակցվում են, պարզապես վարդապետություններ և կարգախոսներ են, որոնք որևէ օգնություն չեն ցուցաբերում նրանց, ովքեր ցանկանում են փնտրել ճշմարտության իրականությունը և հասկանալ ճշմարտության սկզբունքները։ Սակայն կեղծ առաջնորդողները դեռ հավատում են, որ իրենք ունեն ընկալման մեծ ընդունակություն, եզակի խորաթափանցություն Աստծու խոսքերի վերաբերյալ և գերազանցում են սովորական մարդկանց։ Նրանք շրջում են՝ քարոզելով այս վարդապետություններն ու կարգախոսները, նույնիսկ համեմատվելով ուրիշների հետ, հաճախ օգտագործելով այս վարդապետություններն ու կարգախոսները՝ բանավեճերի մեջ մտնելու համար, և նույնիսկ հաճախ օգտագործելով դրանք՝ մարդկանց խրատելու, էտելու, դատելու և դատապարտելու համար։ Նրանք կարծում են, թե այդպես վարվելով՝ իրենք աշխատանք են կատարում, Աստծու խոսքերը բերում են իրական կյանք և կիրառում են Աստծու խոսքերը։ Մի՞թե սա խնդրահարույց հարց չէ։ Կեղծ առաջնորդողները չեն կարող հասկանալ Աստծու խոսքերը, նրանք չեն կարող մարդկանց առաջնորդել դեպի Աստծու խոսքերի իրականությունը։ Աստծու խոսքերը կարդալուց հետո նրանք կարող են միայն հաղորդակցվել որոշ բառերի և վարդապետությունների շուրջ, և այդուհանդերձ շրջում են՝ քարոզելով և ի ցույց դնելով դրանք։ Իրականում, սակայն, նրանք չեն հասկանում Աստծու խոսքերի ոչ մի ճշմարտություն։ Օրինակ՝ նրանք չեն հասկանում որոշ նման հոգևոր եզրույթներ կամ նման արտահայտություններ, ոչ էլ գիտեն դրանց միջև եղած տարբերությունները կամ այն, թե ինչպես դրանք հարմարեցնել իրական իրավիճակներին։ Կանոններին հավատարիմ մնալուց և բառեր և վարդապետություններ արտաբերելուց բացի՝ նրանք չունեն Աստծու խոսքերի իսկական հասկացողություն և իսկապես չեն կիրարկում դրանք։ Հետևաբար, պարզ է, որ կեղծ առաջնորդողներն իրենք էլ չեն հասկանում ճշմարտությունը, ոչ էլ ի վիճակի են մարդկանց առաջնորդելու հասկանալու Աստծու խոսքերը և մտնելու ճշմարտության իրականությունը։ Մենք սա լուսաբանեցինք ազնիվ մարդ լինելու օրինակով։ Կեղծ առաջնորդողները, չիմանալով՝ ինչպես ընկալել ազնիվ մարդ լինելու ճշմարտությունը, դիմում են բառեր և վարդապետություններ արտասանելուն և կարգախոսներ քարոզելուն՝ մոլորեցնելով այն հիմարներին և բթամիտներին, որոնք չունեն հոգևոր հասկացողություն՝ թողնելով նրանց ապակողմնորոշված։ Այս բառերն ու վարդապետությունները լսելուց հետո նրանք առանձնապես կուռք են դարձնում կեղծ առաջնորդողներին և մի քանի տարի նրանց հետևելուց հետո ի վերջո չեն հասկանում նույնիսկ ամենահիմնական ճշմարտությունները՝ բացարձակապես մուտք չունենալով դրանց մեջ։ Այստեղ մենք կավարտենք մեր հաղորդակցությունն այս կետի շուրջ։

Երկրորդ կետ. ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները (առաջին մաս)

Կեղծ առաջնորդողները չեն կարող թափանցել յուրաքանչյուրտեսակի մարդու վիճակների մեջ

Առաջնորդողների և աշխատողների երկրորդ պարտականությունն է ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները։ Ինչպե՞ս են կեղծ առաջնորդողներն իրականացնում այս աշխատանքը։ Նրանք գիտա՞կ են այս առաջադրանքի համար։ Եկեք վերլուծենք այս կետը։ Ծանոթ լինել յուրաքանչյուր տեսակի մարդու վիճակներին. ինչի՞ հիման վրա է սա իրագործվում։ Սա իրագործվում է Աստծու այն խոսքերը հասկանալու հիման վրա, որոնք մերկացնում են տարբեր մարդկանց ապականված խառնվածքներն ու էությունները։ Տարբեր մարդկանց վիճակներն ըմբռնելու համար նախ պետք է հասկանալ Աստծու այն խոսքերը, որոնք մերկացնում են մարդկանց տարբեր վիճակները, ապականված խառնվածքները և ապականված էությունները, և կարողանալ դրանք համապատասխանեցնել իրենց հետ։ Աստծու մերկացրած խառնվածքների տեսակը վերաբերում է նրան, թե ինչ տեսակի մարդկանց մասին է խոսքը, ինչպիսին է նրանց մարդկայնությունը, ինչպիսի դրսևորումներ և բացահայտումներ ունեն նրանք, և որն է նրանց վերաբերմունքն Աստծու, Աստծու խոսքերի և իրենց պարտավորության նկատմամբ. այս վիճակները պետք է համապատասխանեցվեն Աստծու խոսքերին, և այդպես վարվելով՝ կարելի է ըմբռնել տարբեր անհատների վիճակները։ Հետևաբար, տարբեր մարդկանց վիճակներին ծանոթ լինելը նախևառաջ Աստծու խոսքերը հասկանալու և Աստծու խոսքերն ընկալելու կարողություն ունենալու հիման վրա է ձեռք բերվում։ Կեղծ առաջնորդողներն Աստծու խոսքերն ընկալելու կարողություն չունեն, ուստի կարո՞ղ են նրանք հասկանալ տարբեր տեսակի մարդկանց վերաբերյալ բարդ ճշմարտությունները՝ մերկացված Աստծու խոսքերով, ինչպես նաև այն տարբեր վիճակներն ու ապականված էությունները, որոնք մերկացվում են։ (Ո՛չ։) Նրանք չեն հասկանում, չգիտեն այստեղ ներառված հարաբերությունները և չգիտեն ներառված ճշմարտությունները։ Քանի որ նրանք չունեն Աստծու խոսքերն ընկալելու կարողություն, տարբեր մարդկանց վիճակներն ըմբռնելը՝ այս շատ վճռորոշ և կարևոր հարցը, շատ խնդրահարույց և դժվար առաջադրանք է կեղծ առաջնորդողների համար։

Ինչպե՞ս են կեղծ առաջնորդողներն ըմբռնում տարբեր մարդկանց վիճակները։ Նրանք մտածում են. «Այս մարդը խանդավառ է, այն մեկը՝ մանրախնդիր, սա սիրում է պճնվել, այն մեկը քիչ հավատք ունի…»։ Նրանք նայում են միայն այս մակերեսային երևույթներին, բայց թե իրականում ինչպիսին է ինչ-որ մեկի վերաբերմունքն Աստծու խոսքերի և ճշմարտության նկատմամբ, և թե իրականում ինչպիսին է նրա բնական էությունը, նրանք չգիտեն։ Օրինակ՝ ինչ-որ մեկն իսկական հավատք ունի և եռանդուն է՝ իր պարտավորությունը կատարելիս, բայց նրա ընտանեկան դժվարություններն ու խառը իրավիճակներն ազդում են նրա պարտավորությունների արդյունքների վրա. կեղծ առաջնորդողները, տեսնելով սա, սխալ պիտակ կկպցնեն նրան՝ ասելով. «Այս մարդը չհավատացող է։ Նա չի կարողանում կտրվել իր ընտանիքից։ Նա միշտ մտածում է իր երեխաների մասին։ Նա տանը խնայողություններ ունի, բայց չի զոհաբերում դրանք։ Ուստի այս մարդը շատ խնդրահարույց է, և ապագայում չի կարող օգտագործվել կարևոր առաջադրանքների համար»։ Իրականում այդ մարդու խնդիրը լուրջ չէ. պարզապես նա կարճ ժամանակ է, ինչ հավատում է Աստծուն և ճշմարտության մակերեսային հասկացողություն ունի, ուստի չի կարողանում թափանցել շատ բաների էության մեջ։ Նա չգիտի՝ ինչպես վերաբերվել իր ընտանիքին և երեխաներին, կամ ինչպես տնօրինել իր ունեցվածքը։ Նա դեռևս աղոթելու և փնտրելու շրջանում է և կիրարկման ճշգրիտ սկզբունքներն ու մեթոդները դեռ չի գտել։ Նա ունի ճշմարտությունը կիրարկելու վճռականություն, բայց երբ բախվում է ընտանեկան խառը իրավիճակների և դժվարությունների, ժամանակավորապես փոքր-ինչ թուլանում է և այնքան էլ ակտիվ չէ՝ իր պարտավորությունը կատարելիս։ Այնուամենայնիվ նա կարող է ջանասիրաբար ավարտել եկեղեցու կողմից իրեն հանձնարարված աշխատանքը, մի բան, որ մարդկանց մեծամասնությունը չի կարող անել։ Դատելով ըստ նրա որակի, մարդկայնության և ճշմարտության նկատմամբ նրա վերաբերմունքի՝ նա լավ մարդ է։ Բայց կեղծ առաջնորդողները այդպես չեն տեսնում, որովհետև նրանք չեն հասկանում Աստծու խոսքերը և չգիտեն՝ ինչպես որպես չափանիշ օգտագործել Աստծու խոսքերը՝ չափելու համար, թե ինչպիսին է ինչ-որ մեկի բնական էությունը, կամ այն վիճակը, որում մարդը գտնվում է, նրա բնական էության կամ ժամանակավոր թուլությա՞ն պատճառով է, թե՞ հասակի խնդիր է. նրանք չեն կարող չափել այս բաները։ Դժվարությունները, որոնց բախվում է այսպիսի մարդը, այն դժվարություններն են, որոնք տեղի են ունենում իրական կյանքում և վերաբերում են կյանքի մուտքին. կարո՞ղ են արդյոք կեղծ առաջնորդողները զբաղվել նմանատիպ խնդիրներով։ Կարո՞ղ են նրանք լուծել այս մարդկանց դժվարությունները։ (Ո՛չ։) Քանի որ կեղծ առաջնորդողները չեն կարող ճշգրտորեն ըմբռնել տարբեր մարդկանց վիճակները և չեն կարող ճշգրտորեն զանազանել տարբեր մարդկանց բնական էության լավն ու վատը, նրանք նաև չեն կարող ճշգրտորեն լուծել տարբեր մարդկանց դժվարություններն ու խնդիրները։ Ընդհակառակը, նրանք որպես մշակման հիմնական թիրախներ են դիտարկում նրանց, ովքեր, հենվելով միայն խանդավառության վրա, կարող են այսուայնկողմ վազել՝ ծախսվելով, դիմանալ դժվարություններին և գին վճարել, բայց ունեն ցածր որակ և չունեն ընկալման կարողություն, և նրանք հաղորդակցվում են՝ լուծելու նրանց դժվարությունները, երբ այս մարդիկ բախվում են դրանց։ Բայց իսկապես որակ և լավ մարդկայնություն ունեցողների դեպքում, երբ նրանք բախվում են դժվարությունների և փոքր-ինչ թույլ են, ինչպե՞ս են կեղծ առաջնորդողները լուծում դրանք և անդրադառնում դրանց։ Երբ այս մարդիկ բախվում են դժվարությունների, և նրանք իրականում պարզապես փոքր-ինչ թույլ են, ըստ իրավիճակի, նրանց պետք է աջակցել և օգնել. պետք է հաղորդակցվել նրանց հետ Աստծու մտադրությունների շուրջ. նրանց չպետք է ամբողջովին դուրս գրել, առավել ևս՝ պիտակավորել։ Բայց ինչպե՞ս են կեղծ առաջնորդողները լուծում նման մարդկանց դժվարությունները։ Նրանք ասում են. «Աստծու գործն արդեն հասել է այսպիսի փուլի, սակայն դու դեռ կառչած ես քո ամուսնուն, քո երեխաներին. դու նույնիսկ ստիպում ես քո երեխաներին հաճախել համալսարան և հետամուտ լինել իրենց հեռանկարներին։ Քանի որ աղետները գնալով ավելի ծանր են դառնում, այս աշխարհում դեռ կա՞ որևէ հեռանկար։ Դու նույնիսկ չես կարող հոգ տանել քո սեփական կյանքի մասին, ինչպե՞ս կարող ես հոգ տանել այդ բաների մասին։ Աստծու գործը գրեթե ավարտված է, որքա՜ն սուղ է ժամանակը։ Եթե դու ամբողջովին չնվիրվես, կարո՞ղ ես արդյոք դեռ ստեղծված էակ կոչվել։ Դու դեռ մա՞րդ ես»։ Այս մարդկանց դժվարություններն իսկապե՞ս սրա մասին են։ (Ո՛չ։) Պատճառը, որ այս մարդիկ փոքր-ինչ թույլ են, երբ բախվում են դժվարությունների, պարզապես նրանց քիչ հասունությունն է, ոչ թե այն, որ նրանք չեն սիրում ճշմարտությունը կամ չեն ցանկանում կատարել իրենց պարտականությունը։ Հետևաբար, կեղծ առաջնորդողների ասածը չի համապատասխանում նրանց վիճակին. դա ակնհայտորեն սխալ պիտակավորման դեպք է, նրանց վիճակի բուն էությունը կամ հիմնական տեսանկյունը չըմբռնելը, չըմբռնելը, թե իրականում ինչ են նրանք մտածում, ինչպիսի մարդիկ են նրանք, և ինչպես պետք է նրանց առաջնորդել և օգնել՝ լուծելու իրենց դժվարությունները։ Կեղծ առաջնորդողները չգիտեն՝ ինչպես լուծել այս խնդիրները։ Ուստի ինչպե՞ս պետք է լուծել նման հարցերը, երբ դրանք ծագում են։ Դու կարող ես ասել. «Խնդրին, որին դու բախվել ես, շատ մարդիկ են բախվում։ Նրանք, ովքեր իսկապես կարող են թողնել իրենց ընտանիքները և ամբողջ սրտով ծախսվել Աստծու համար, չեն գործում հույզերի ազդեցությամբ, այլ երկար ժամանակ պատրաստվել են։ Նախևառաջ, նրանք բավականաչափ հասկացել են ճշմարտությունը և իսկապես իրենց ընտանիքից կտրվելու, ամբողջ սրտով Աստծու տանը ծախսվելու վճռականություն ունեն և կարող են երաշխավորել, որ հետագայում չեն զղջա. նրանք մտածել են այդ ամենի մասին։ Ավելին՝ այս ընթացքում նրանք նաև աղոթում են Աստծուն՝ պատրաստելու և առաջընթացի ուղի բացելու համար, միաժամանակ շարունակելով իրենց զինել ճշմարտությամբ՝ թույլ տալով իրենց ավելի շատ ճշմարտություններ հասկանալ և ավելի շատ հավատք ունենալ, որպեսզի մի կողմ դնեն ամեն ինչ՝ ամբողջ սրտով Աստծու համար ծախսվելու նպատակով։ Սա պահանջում է ժամանակ, աղոթք և, իհարկե, Աստծու առաջնորդությունն ու կարգավորումները։ Եթե դու ունես այս վճռականությունը, մի՛ անհանգստացիր։ Աղոթի՛ր Աստծուն և հանգիստ սպասի՛ր, և Աստված կարգավորումներ կանի քեզ համար։ Եթե քո աղոթքներն ու վճռականությունը համահունչ են Աստծու մտադրություններին և ստանում են Աստծու հավանությունը, եթե դու պատրաստ ես և կհնազանդվես՝ անկախ նրանից, թե ինչ է անում Աստված, և չես զղջա, Աստված անպայման ճանապարհ կբացի քեզ համար։ Այս ընթացքում այն, ինչ մարդիկ պետք է անեն, պատրաստվելն ու սպասելն է. միակ բանը, որ նրանք կարող են անել, ճշմարտությամբ զինվելն է, Աստծու մտադրությունները հասկանալը և թույլ տալը, որ իրենց հասակն աստիճանաբար աճի։ Երբ Աստված տարբեր միջավայրեր է ստեղծում, եթե դու կարող ես ընտրել Աստծու գերիշխանությանն ու կարգավորումներին հնազանդվելը՝ առանց որևէ դժգոհության, նշանակում է հասակ ունես. անկախ նրանից, թե ինչ է անում Աստված կամ ինչպես է Նա կարգավորում, դու կկարողանաս հնազանդվել»։ Ի՞նչ եք մտածում այսպիսի առաջնորդության մասին։ (Այն լավն է։) Մի կողմից՝ դու կատարում ես քո պարտականությունը՝ օգնելով մարդկանց՝ հասկանալու Աստծու մտադրությունները. միևնույն ժամանակ, դու չես ստիպում նրանց իրենց կարողությունից վեր բաներ անել, այլ նրանց իրենց իրական իրավիճակի համաձայն ես վերաբերվում։ Մի՞թե սա խնդիրներն Աստծու խոսքերով լուծելը չէ։ Մի՞թե սա իրական կյանքում մարդկանց հանդիպող դժվարությունները նրանց վիճակի հիման վրա լուծելը չէ։ (Այո։)

Որոշ մարդիկ իրենց պարտավորությունները կատարելիս միշտ ձևական են և պատասխանատվություն չեն ցուցաբերում, նրանք միշտ պաշտոնական դիրք են ընդունում, ամբարտավան են, ինքնարդար և անկարող են համագործակցել ուրիշների հետ ու վնաս են հասցնում եկեղեցու գործին՝ առանց մեղքի նշույլ անգամ զգալու։ Կեղծ առաջնորդողը, նման իրավիճակ տեսնելով, նպատակ է դնում այս խնդրով զբաղվելու և այն լուծելու՝ ասելով. «Այս մարդը շատ կարևոր դեր է խաղում այս աշխատանքում։ Կարծես թե լիովին հարմար մեկը չկա՝ նրան փոխարինելու համար, ուստի մենք պետք է հաղորդակցվենք նրա հետ՝ նրա դժվարությունները լուծելու համար»։ Հաղորդակցության ժամանակ կեղծ առաջնորդողը հայտնաբերում է, որ այս մարդն ընդհանրապես չի ցանկանում կատարել իր պարտավորությունը։ Նա ցանկանում է աշխարհիկ բաներին ձգտել, գումար վաստակել իր կարիերայից և լավ կյանք ապրել և համարում է, որ իրեն ստիպելը, որ իր պարտավորությունը կատարի, չափազանց մեծ պահանջ է։ Նա կարծում է, թե Աստծու տանն իր պարտավորությունը կատարելը նշանակում է ամեն օր զբաղված լինել, ոչ միայն կործանել իր անձնական ընտանեկան կյանքը, այլև անհնար դարձնել ընտանիքի անդամների հետ հարաբերությունների պահպանումը, և որ եթե իր պարտավորությունը կատարելիս խախտի սկզբունքները, ստիպված կլինի հանդուրժել էտումը։ Այդպիսի կյանքը նա չափազանց դառն է համարում և չի ցանկանում այդպես ապրել։ Խնդիրը պարզ է. նրա վարքագիծը ցույց է տալիս, որ նա չհավատացող է։ Բայց ինչպե՞ս է կեղծ առաջնորդողը վարվում։ Կեղծ առաջնորդողը մտածում է. «Այս մարդը տաղանդավոր է անհավատների մեջ. հեշտ չէ նրա նման մեկին գտնել։ Նրա վիճակը դժվարին է դարձել. ես պետք է արագ մի կողմ դնեմ ձեռքիս ամենածանրաբեռնված գործը, որպեսզի հաղորդակցվեմ նրա հետ և օգնեմ՝ լուծելու այն։ Ինչպե՞ս լուծել։ Աստծու խոսքերն ամենազորավորն են. նախ նրա համար Աստծու խոսքերից մի քանի հատված կկարդամ՝ լուծելու իր պարտավորությունը կատարելու նրա դժկամության հարցը»։ Կեղծ առաջնորդողը նրան ասում է. «Հիմա, երբ աղետները եկել են, մարդիկ այլևս չեն կարող լավ կյանք ապրել։ Դու դեռ ուզում ես գումար վաստակել կարիերայի միջոցով և հասարակ ընտանեկան կյանք ապրել, բայց շուտով ամբողջ աշխարհը քաոսի մեջ կլինի, և այլևս հասարակ ընտանիքներ չեն լինի։ Չե՞ս կարողանում հասկանալ այս բաները։ Դու պետք է ավելի շատ աղոթես Աստծուն։ Աստծուն աղոթելը քեզ հավատք կտա։ Նաև պետք է ավելի շատ ուտես և խմես Աստծու խոսքերը։ Մի քանի անգամ Աստծու խոսքերն ուտելուց և խմելուց հետո քո խնդիրը կլուծվի»։ Այնուհետև նա Աստծու խոսքերից հինգ կամ տասը հատված է գտնում, որպեսզի կարդա և հաղորդակցվի նրա հետ։ Այդ մարդը պատասխանում է. «Բավակա՛ն է հաղորդակցվես։ Ես հասկանում եմ Աստծու այս բոլոր խոսքերը. ես ավելի կրթված եմ, քան դու։ Մի՛ ցուցադրիր քեզ»։ Մի ամբողջ օրվա հաղորդակցություն, և ոչ մի հարց չլուծվեց։ Կեղծ առաջնորդողն ինքն իրեն մտածում է. «Ես այսքան տարի եկեղեցու գործն եմ անում. չեմ հավատում, որ չեմ կարող լուծել քո խնդիրը»։ Երեկոյան նա շտապում է շարունակել հաղորդակցությունը. «Դու պետք է սիրես և երկրպագես Աստծուն։ Դու ունես չափանիշին համապատասխանող արարած դառնալու հույսը։ Այս պարտավորությունը հեշտությամբ չի գալիս. պետք է փայփայես այս հնարավորությունը, որովհետև եթե բաց թողնես, այլևս երբեք չի լինի ուրիշը։ Այդքան լավ որակ և պայմաններ ունենալով՝ մի՞թե ափսոս չէր լինի, որ չկատարեիր քո պարտավորությունը։ Քո տաղանդներն ունեցողը պետք է առաջխաղացում ունենա և օգտագործվի Աստծու տանը. դու այստեղ մեծ հեռանկարներ ունես»։ Այդ մարդն ասում է. «Դադարի՛ր խոսելուց։ Եթե ինձ ստիպես կատարել իմ պարտավորությունը, իմ դիրքորոշումը կմնա նույնը։ Եթե ինձ թույլ չտան դա անել, ես անմիջապես կհեռանամ։ Այնպես չէ, որ աղաչում եմ այստեղ մնալ»։ Կեղծ առաջնորդողը սպառում է իր բոլոր խոսքերը, բայց չի կարողանում համոզել այդ մարդուն կամ լուծել նրա խնդիրը։ Ինչո՞ւ է այդպես։ Պատճառն այն է, որ նա չի կարողանում հասկանալ, թե որն է այդ մարդու հիմնական խնդիրը։ Այդ մարդն իր պարտավորությունը կատարելիս երբ ցանկանում է, ձևական է, երբ ցանկանում է, խաբում է, և պարզապես ձևականություններ է անում, եթե այդպես է ցանկանում. Ինչ աշխատանք էլ անի, նա անպատասխանատու է։ Նա չի ցանկանում փոքր-ինչ լրացուցիչ ջանք գործադրել կամ մի քանի խոսք ավելի ասել՝ որոշ խնդիրներ լուծելու համար՝ համարելով դա անհանգստացնող և ձանձրալի։ Նա հստակորեն գիտի, թե ինչպես կատարի իր պարտականությունն այնպես, որ այն համապատասխանի չափանիշին, և ինչպես վարվի պատշաճ կերպով, բայց չի ցանկանում կիրարկել այդ կերպ։ Բայց և այնպես շարունակում է կատարել իր պարտականությունն Աստծու տանը։ Ո՞րն է այս իրավիճակի բնույթը։ Ո՞րն է այստեղ խնդիրը։ (Նա եկել է օրհնություններ ստանալու և գործարքներ կնքելու մտադրությամբ։) Նա եկել է նման հույսով. այսպիսի մարդիկ հայտնի են որպես օպորտունիստներ։ Նրանք ասում են. «Ես լսել եմ, որ աշխարհի վերջը մոտ է, ապոկալիպսիսը մոտ է, ուստի ես այլևս աշխատանքի գնալու կարիք չունեմ. արդեն բավականաչափ գումար եմ վաստակել։ Կարող եմ նաև գալ Աստծու տուն՝ անվճար սնվելու և ինձ համար տեղ ապահովելու համար, որպեսզի հետագայում օրհնություններ ստանալու հույս ունենամ»։ Նրանց վերաբերմունքից և իրենց պարտականությունը կատարելու մտադրությունից դատելով՝ Աստծու հանդեպ նրանց հավատը շահադիտական է. նրանք եկել են Աստծու տուն՝ ձրիակերության, այլ ոչ թե ճշմարիտ հավատքից դրդված։ Նրանց վերաբերմունքն իրենց պարտականությունը կատարելիս հատկապես արհամարհական է։ Նրանց օգտագործելու համար եկեղեցին պետք է համոզի և բանակցի նրանց հետ, և միևնույն է, նրանք լավ չեն կատարում։ Կարո՞ղ է արդյոք այն մարդը, որը նույնիսկ խիղճ չունի, ճշմարտապես կատարել իր պարտականությունը։ Նրանք պարզապես զբաղվում են օպորտունիզմով և ձրիակերությամբ, նրանք չհավատացող են։ Դիտարկելով այս խնդրի երկու տեսանկյունների բնույթը՝ արդյոք կեղծ առաջնորդողն ըմբռնե՞ց դրա էությունը՝ այն լուծել փորձելիս։ (Ո՛չ։) Չկարողանալով հասկանալ խնդրի էությունը՝ նա այս մարդուն դեռևս համարում է ճշմարիտ հավատացյալ, պարզապես՝ ճշմարտությունը չհասկացող, քիչ հասունություն ունեցող, ժամանակավորապես թույլ և աջակցության կարիք ունեցող։ Նա փորձեց հաղորդակցվել և օգնել այս տեսանկյուններից, բայց նրան ասվեց. «Դադարի՛ր խոսելուց։ Այդ վարդապետությունները, որոնց մասին դու խոսում ես, անօգուտ են։ Ես գիտեմ այդ ամենը, ես ավելին եմ հասկանում, քան դու։ Իրականում քանի՞ վարդապետություն ես հասկանում։ Որքա՞ն ես կրթված։ Ես ավելի շատ գրքեր եմ կարդացել, քան դու կերակուր ես կերել»։ Նրա բնությունը բացահայտել է ինքն իրեն, այնպես չէ՞։ Կեղծ առաջնորդողը դեռ հավատում է, որ ինքն աշխատանք է կատարում՝ չգիտակցելով, որ այս մարդն իրականում չհավատացող է։ Երբ չհավատացողներն իրենց պարտականությունն են կատարում Աստծու տանը, նույնիսկ նրանց տքնությունը չափանիշին չի համապատասխանում։ Արդյո՞ք նման մարդկանց պետք է պահել։ (Ո՛չ։) Հետևաբար, սա է Աստծու տանն այսպիսի մարդու հետ վարվելու սկզբունքը. եթե նրանք կարող են և ցանկանում են տքնել, պահե՛ք նրանց. եթե նրանք չեն ցանկանում, արագորեն մաքրեք-հեռացրեք նրանց՝ առանց հորդորելու, որ մնան կամ համոզելու։ Արդյո՞ք կեղծ առաջնորդողը գիտի այս սկզբունքը։ Չգիտի։ Նա մեռածներին վերաբերվում է այնպես, ասես նրանք ողջ լինեն՝ կերակրելով և ջուր տալով. մի՞թե դա հիմարություն չէ։ Կեղծ առաջնորդողները հենց նման հիմար բաներ են անում։

Կեղծ առաջնորդողներն ի վիճակի չեն լուծելու այն դժվարություններն ու խնդիրները, որոնց մարդիկ բախվում են կյանքի մուտքի ժամանակ

Տարբեր իրավիճակներում, երբ տարբեր մարդիկ տարբեր վիճակներ և դրսևորումներ են բացահայտում, կեղծ առաջնորդողները մշտապես չեն կարողանում ըմբռնել այս բացահայտումների էությունը և չեն կարողանում լուծել դրանցից ծագող խնդիրները։ Քանի որ նրանք չեն հասկանում ճշմարտությունը, սխալմամբ պիտակավորում են և անխոհեմ վարքագիծ դրսևորում՝ ժամանակավորապես թույլերին կամ երբեմն բացասական տրամադրվածություն ունեցողներին շփոթելով չհավատացողների և Աստծուն դավաճանող մարդկանց հետ։ Մինչդեռ այն չհավատացողները, որոնք մակերեսորեն որոշ շնորհներ ունեն, որոնք կարող են պարզ աշխատանք կատարել և որոշակի ջանք գործադրել, համարվում են աջակցման ենթակա հիմնական թիրախներ։ Այս մարդիկ ամաչում են ուղղակիորեն իրենց պարտականությունը կատարելու դժկամություն հայտնելուց, սակայն կեղծ առաջնորդողները չեն հասկանում դա և համառորեն փորձում են նրանց համոզել, որ մնան։ Կեղծ առաջնորդողները, հիմար արարքներ գործելուց բացի, ոչինչ չեն անում. չար մարդիկ խանգարում են եկեղեցուն, սակայն նրանք կույր են մնում դրա հանդեպ և չեն զբաղվում խնդրով։ Մի՞թե սա անխոհեմ վարքագիծ դրսևորել չէ։ Ինչպե՞ս է առաջանում կեղծ առաջնորդողների անխոհեմ վարքագիծը։ Նրանք չունեն Աստծու խոսքերն ըմբռնելու կարողություն և չեն հասկանում ճշմարտությունը, ուստի տարբեր իրավիճակների բախվելիս իրենց հասկացած ամենամակերեսային վարդապետություններին են դիմում՝ բազմիցս կիրառելով դրանք այնպես, որ միայն խանգարող և անհանգստացնող բաներ են առաջացնում։ Հաճախ նրանք ոչ միայն չեն կարողանում լուծել այն դժվարությունները, որոնց մարդիկ բախվում են կյանքի մուտքի ժամանակ, և ոչ միայն չեն կարողանում աջակցել մարդկանց, որ թուլությունից զորանան, այլև մարդկանց ստիպում են պատկերացումներ և թյուրըմբռնումներ տածել Աստծու վերաբերյալ՝ ստիպելով մտածել, թե եկեղեցին փորձում է նրանց հավաքագրել, որպեսզի օգտվի նրանց ծառայությունից, ասես Աստծու տունը տաղանդավոր անհատների պակաս ունի և չի կարողանում համապատասխան մարդկանց գտնել։ Սա է այն բացասական ազդեցությունը, որն առաջանում է կեղծ առաջնորդողների աշխատանքից։ Ինչպե՞ս է սա տեղի ունենում։ (Կեղծ առաջնորդողները չեն կարողանում ընկալել ճշմարտությունը, չեն հասկանում ճշմարտությունը և երբ բախվում են իրավիճակների, պարզապես կանոնակարգեր են կիրառում։) Նրանք չեն կարողանում ընկալել ճշմարտությունը, նրանք ի վիճակի են միայն մտապահելու որոշ կարծր խոսքեր և ասույթներ։ Նրանք չունեն ճշմարտության իրական փորձառական հասկացողություն և գնահատում։ Այսպիսով, երբ ի վերջո խնդիրներ են ծագում, նրանք կարող են միայն մի քանի չոր արտահայտություն ասել. «Սիրի՛ր Աստծուն»։ «Եղի՛ր ազնիվ»։ «Եղի՛ր հնազանդվող և ենթարկվող՝ իրավիճակների բախվելիս»։ «Լա՛վ կատարիր քո պարտավորությունը»։ «Դու պետք է հավատարիմ լինես»։ «Դու պետք է ապստամբես մսեղիի դեմ»։ «Դու պետք է ծախսվես Աստծու համար»։ Նրանք այս դատարկ վարդապետությունները, կարգախոսներն ու ասույթներն օգտագործում են՝ իրենց զարդարելու համար, և նաև դրանք ուրիշներին են սովորեցնում՝ հույս ունենալով ներգործելու և դրական ազդեցություն ունենալու նրանց վրա, բայց դա ոչ մի արդյունքի չի հասնում, և ոչինչ չի փոխում։ Հետևաբար, կեղծ առաջնորդողներն անկարող են որևէ աշխատանք իրականացնել։ Քանի որ նրանք նույնիսկ ի վիճակի չեն լուծելու այն դժվարությունները, որոնց Աստծու ընտրյալ մարդիկ բախվում են կյանքի մուտքի ժամանակ, ինչպե՞ս կարող են լավ աշխատանք կատարել՝ առաջնորդելով եկեղեցին։

Երբ մարդիկ իրական կյանքում բախվում են տարբեր դժվարությունների և չգիտեն, թե ինչպես առերեսվել դրանց, ոչ էլ, թե ինչպես կիրարկել ճշմարտությունը, նրանք պետք է Աստծու խոսքերում փնտրեն ճշմարտությունը՝ այս խնդիրները լուծելու համար։ Եթե քիչ հասունություն ունեցողը չգիտի, թե ինչպես Աստծու խոսքերում փնտրել ճշմարտությունը, ոչ էլ, թե ինչպես գտնել Աստծու համապատասխան խոսքերը, ապա նա պետք է ճշմարտությունը հասկացողների փնտրի՝ հաղորդակցվելու և խնդիրը լուծելու համար՝ միաժամանակ սովորելով, թե ինչպես գտնել Աստծու՝ համապատասխան խոսքերը և ինչպես ընկալել ճշմարտությունը։ Սա նշանակում է Աստծու խոսքերում գտնել, թե որոնք են սկզբունքները և Աստծու պահանջած չափանիշները, ինչպես է Աստված սահմանում այս հարցը և ինչ է Նա պահանջում դրա վերաբերյալ, և արդյոք կա՞ն որևէ կոնկրետ մանրամասներ, որոնք բացատրված են։ Եթե այս թեմայի վերաբերյալ Աստծու խոսքերը որոշ չափով պարզ են, և միայն ուրվագծում են սկզբունքները՝ առանց մանրամասն օրինակներ տրամադրելու, ապա դու պետք է սովորես խորհել։ Եթե խորհելու միջոցով չես կարողանում հասկանալ, փնտրիր ավելի շատ մարդկանց, որպեսզի հաղորդակցվես, հաղորդակցվիր հավաքույթներում և խարխափիր ու փնտրիր քո պարտավորությունը կատարելու գործընթացում՝ լուսավորում և պայծառացում ստանալով, և այդպիսով աստիճանաբար հասկանալով, թե որն է առկա խնդրի էությունը։ Ի վերջո, մուտք գործիր Աստծու խոսքերի սկզբունքների համաձայն՝ այս դժվարությունների լուծմանը հասնելու համար։ Օրինակ՝ որոշ մարդիկ ծույլ են և երբեք չեն կարողանում ուժ հավաքել՝ իրենց պարտավորությունը կատարելու համար, բայց հենց նշվում է ուտելու, խմելու և զվարճանալու մասին, նրանք պայծառանում են և լցվում եռանդով, ասես հանկարծակի կենդանացած լինեն։ Ինչպե՞ս են կեղծ առաջնորդողները լուծում նման խնդիրները։ Նրանք նույնպես միջոց ունեն. ավելի շատ առաջադրանքներ հանձնարարել այս մարդկանց՝ նրանց պարապ մնալու ժամանակ չթողնելով։ Կարո՞ղ է արդյոք այս մոտեցումը լուծել խնդիրը։ Որոշ մարդիկ դժկամությամբ են կատարում իրենց հանձնարարված նույնիսկ փոքր ծավալի աշխատանքը. նրանք պարզապես ուզում են ձրիակերությամբ զբաղվել՝ մտածելով, որ լավագույն բանը ընդհանրապես ոչ մի աշխատանք չանելն է։ Ո՞րն է չափազանց ծույլ մարդկանց խնդիրը։ Այն կապված է նրանց բնական էության հետ, այն բանի հետ, թե արդյոք նրանք սիրում են դրական բաներ, ինչպես նաև նրանց նախասիրությունների և ձգտումների հետ։ Կան որոշ մարդիկ, որոնք որոշակի աստիճանի որակ ունեն. եթե նրանք պարզապես սովորական հետևորդներ են՝ առանց իրենց վրա դրված որևէ հոգսի, էներգիա չունեն իրենց աշխատանքն անելու համար և դրանում ոչ մի հետաքրքրություն չեն գտնում։ Սակայն, եթե իրենց որակի և այն պարտավորության համաձայն, որը նրանք կարող են կատարել, նրանց տրվում է վերակացու լինելու հոգսը, թույլ է տրվում ունենալ որոշակի կոչում և ստանձնել որոշակի պարտավորություններ, աշխատանքի նկատմամբ նրանց հետաքրքրությունն արթնանում է։ Երբեմն, երբ նրանք անպատասխանատու են դառնում իրենց աշխատանքում կամ ծուլանում են, նրանց կարելի է էտել. այլ դեպքերում նրանց կարելի է որոշակի քաջալերանք և գովասանք տալ։ Այսպիսով, այս մարդիկ, որոնք հոգ են տանում իրենց հեղինակության մասին, սիրում են կարգավիճակ և հաճույք են ստանում շողոքորթվելուց, էներգիա են ստանում՝ իրենց պարտավորությունը կատարելու համար։ Երբ նրանք մտածում են ծուլանալու մասին, նրանք խորհում են. «Հանուն կարգավիճակի, հանուն այն հոգսի, որը ես կրում եմ՝ ես պետք է լավ կատարեմ այն»։ Այսկերպ նման մարդկանց ծուլությունը կարող է մասամբ լուծվել։ Երբ կեղծ առաջնորդողները բախվում են մարդկայնության հետ կապված այսպիսի խնդիրների կամ կյանքի մուտքի հետ կապված վիճակների, որոնք ծագում են պարտավորությունը կատարելու գործընթացում, դրանք շատ դժվար և բարդ են համարում լուծելու համար։ Նրանք չգիտեն՝ ինչպես լուծել այս վիճակներն ու խնդիրները, կամ Աստծու որ խոսքերն օգտագործել՝ նպատակային լուծման համար։ Մեծ մասամբ նրանց մոտեցումը մարդկանց համոզելն է կամ հորդորելը, որ լավ աշխատեն. եթե համոզելն ու հորդորելը չեն օգնում, նրանք դիմում են բարկանալուն և նրանց էտելուն։ Եթե նրանց էտելը չի օգնում, նրանք Աստծու խիստ խոսքերից մի քանի հատված են կարդում՝ որպես նախազգուշացում՝ մարդկանց տեղեկացնելու համար, որ նրանք պետք է ուղղվեն։ Եթե դա էլ ազդեցություն չի ունենում, նրանց վերջին միջոցը ինչ-որ մեկին նշանակելն է՝ նրանց վերահսկելու և կառավարելու համար։ Նրանք իրենց տրամադրության տակ միայն այս մի քանի միջոցներն ունեն, և եթե դրանք չեն օգնում, նրանք այլ ընտրություն չունեն։

Կարճ ասած՝ անկախ այն խնդրից, որին կեղծ առաջնորդողները բախվում են իրենց աշխատանքում, նրանք անկարող են թափանցել խնդրի էության մեջ, դժվարանում են ընկալել տարբեր մարդկանց ստույգ վիճակներն ու նախապատմությունները, և առավել ևս չեն կարողանում հասկանալ, թե որտեղ է խնդրի արմատը կամ որտեղից սկսել՝ առավելագույնս պատշաճ կերպով այն լուծելու համար։ Նրանք չունեն խնդիրները լուծելու այս սկզբունքներն ու մեթոդները, ուստի կեղծ առաջնորդողների աշխատանքը չի կարող լուծել տարբեր իրական խնդիրներ։ Նրանք ի վիճակի են միայն քարոզելու որոշ վարդապետություններ, բղավելու որոշ կարգախոսներ, հետևելու որոշ կանոնակարգերի և ձևականություններ անելու։ Ինչպե՞ս կարող են նման մարդիկ իրավասու լինել եկեղեցու առաջնորդողների աշխատանքում։ Որքան էլ նրանք ուսուցանվեն և քանի տարի էլ հավատան, նրանք իրավասու չեն լինի եկեղեցու առաջնորդողների աշխատանքում։ Դուք նման օրինակների հանդիպե՞լ եք։ (Մեր եկեղեցում կար մեկը, ով հյուրընկալելու պարտականություն էր կատարում և միշտ դատապարտող ու քննադատող դիտողություններ էր անում՝ ազդելով մեր պարտականության կատարման վրա և առաջացնելով խանգարող և անհանգստացնող բաներ։ Այն բանից հետո, երբ մենք այդ մասին հայտնեցինք առաջնորդողին, նա պարզապես պնդեց, որ մենք ճանաչենք ինքներս մեզ և ենթարկվենք Աստծու կողմից դասավորված միջավայրին՝ առանց լուծելու իրական խնդիրը, ինչն ազդեց եկեղեցու գործի վրա։ Խնդիրը լուծվեց միայն ղեկավարության փոփոխությունից հետո։) Սա կեղծ առաջնորդողների տիպիկ դրսևորում է։ Սա կեղծ առաջնորդողի տարածված տեսակ է՝ նրանց, ովքեր չեն կարողանում ճանաչել չար մարդուն կամ հակաքրիստոսին, երբ հանդիպում են նրան, և ուրիշներին պատվիրում են համբերատար հանդուրժող լինել, փորձառությունից սովորել և հնազանդվել չար մարդուն կամ հակաքրիստոսին։ Նրանք չեն զանազանում հակաքրիստոսներին կամ չար մարդկանց, ոչ էլ որևէ բան են անում նրանց դեմ։ Հակաքրիստոսների դրսևորման եղանակների մասին այդքան հաղորդակցվելուց հետո յուրաքանչյուր ոք, ով հասկանում է ճշմարտությունը, այժմ պետք է կարողանա ճանաչել նրանցից մի քանիսին։ Բայց արդյո՞ք կեղծ առաջնորդողների պես մարդիկ ի վիճակի են փնտրելու, թե ինչպես է այդ հաղորդակցությունը համապատասխանում հակաքրիստոսի դրսևորումներին։ Կարո՞ղ են արդյոք նրանք զանազանել հակաքրիստոսներին։ (Ո՛չ։) Եվ ի՞նչի է հանգեցնում հակաքրիստոսներին զանազանելու նրանց անկարողությունը։ Հնարավոր է, որ հակաքրիստոսը խլի նրանցից իրենց զորությունը, որ նրանք թույլ տան հակաքրիստոսին վերահսկել եկեղեցին և, ի վերջո, ոչինչ չանեն, երբ հակաքրիստոսը անկախ թագավորություն հիմնի։ Եթե նրանք չեն կարողանում զանազանել հակաքրիստոսին, նրանք ոչ մի կերպ չեն կարող հակաքրիստոսին որպես իրենց թշնամու վերաբերվել և մերկացնել, զանազանել ու մերժել նրան. եթե նրանք չեն կարողանում զանազանել հակաքրիստոսին, շատ հավանական է, որ հակաքրիստոսին վերաբերվեն որպես եղբոր կամ քրոջ՝ համբերությամբ և հանդուրժողականությամբ, ինչը հանգեցնում է նրան, որ հակաքրիստոսն իշխանության է գալիս եկեղեցում և վերահսկում է այն։ Ուստի հակաքրիստոսներին զանազանել չկարողանալու հետևանքները լուրջ են, աներևակայելիորեն աղետալի։ Կեղծ առաջնորդողները չեն հասկանում ճշմարտությունը. նրանք չեն կարողանում զանազանել տարբեր տեսակի մարդկանց էությունները։ Այն ամենը, ինչ նրանք անում են, բառեր և վարդապետություններ քարոզելն է և կանոնակարգեր կիրառելը՝ սեր տածելով յուրաքանչյուրի հանդեպ, թույլ տալով յուրաքանչյուրին ապաշխարել և հնարավորություն տալով յուրաքանչյուրին, ով էլ որ լինի։ Մի՞թե սա կրոնական հոգևորականության գործելակերպը չէ։ Մի՞թե սա փարիսեցիների գործելակերպը չէ։ Կեղծ առաջնորդողները, երբ հակաքրիստոսների են հանդիպում, սովորաբար ընտրում են փոխզիջման գնալը և զիջելը, նույնիսկ արդարացում կամ պատճառ են գտնում՝ պնդելու, թե սա ուրիշներին սիրով վերաբերվելն է։ Իմանալով, որ ինչ-որ մեկը խնդրահարույց է և հակաքրիստոս՝ նրանք ոչ համարձակվում են առերեսվել, ոչ էլ քաջություն ունեն զանազանելու և մերկացնելու նրան. սա հենց այն է, ինչ կեղծ առաջնորդողներն անում են։ Նույնիսկ երբ որոշ եղբայրներ և քույրեր արդեն զանազանել են, որ այդ մարդը չար է կամ հակաքրիստոս, կեղծ առաջնորդողները դեռ կասեն. «Մենք չենք կարող մարդկանց դատել կամ թեթևամտորեն դատապարտել։ Այդ մարդն այնքան եռանդուն է իրեն ծախսում և այնքան պատրաստակամ է գին վճարելու. նա հակաքրիստոս կամ չար մարդ չէ։ Միայն այն պատճառով, որ ինչ-որ մեկը մի քանի կոպիտ խոսք է ասում, նրան չար չի դարձնում, այնպես չէ՞»։ Կեղծ առաջնորդողները չեն կարողանում տեսնել մարդկանց էությունը, ոչ էլ կարող են տեսնել հակաքրիստոսների գործողությունների հետևանքները՝ շարունակելով սեր, հանդուրժողականություն և համբերություն ցուցաբերել հակաքրիստոսների հանդեպ, նույնիսկ քաջալերելով հակաքրիստոսներին խորհել, ճանաչել իրենց և ճշմարտապես ապաշխարել։ Անկախ նրանից, թե ինչպես է հակաքրիստոսը փորձում ճանաչել ինքն իրեն, կարո՞ղ է արդյոք նրա բնությունը փոխվել։ Կարո՞ղ է նա ճշմարտապես ճանաչել ինքն իրեն։ Բացարձակապես ո՛չ։ Թեև կարող է թվալ, թե հակաքրիստոսները թողնում են որոշ բաներ և մակերեսորեն փոքր-ինչ ծախսվում են, ներքուստ նրանք փառասիրություններ են տածում և մեծ ծրագրեր կազմում։ Պատճառը, որ կեղծ առաջնորդողները չեն կարողանում հասկանալ այնպիսի մարդկանց, ինչպիսիք հակաքրիստոսներն են, այն է, որ կեղծ առաջնորդողները չեն հասկանում ճշմարտությունը, ոչ էլ կարող են զանազանել տարբեր տեսակի մարդկանց։ Նրանք չեն կարողանում հասկանալ տարբեր մարդկանց բնական էությունը, ոչ էլ գիտեն՝ ինչպես վերաբերվել տարբեր տեսակի մարդկանց կամ վարվել նրանց հետ։ Երբ նրանք տեսնում են, որ ուրիշները մերկացնում են հակաքրիստոսներին, չեն համարձակվում միանալ և առավել ևս չեն համարձակվում գործողություններ ձեռնարկել հակաքրիստոսների դեմ՝ վախենալով վրեժխնդրությունից, եթե վիրավորեն հակաքրիստոսներին։ Նրանց մոտեցումը հակաքրիստոսների նկատմամբ սահմանափակվում է վարդապետություններ և հորդորներ քարոզելով։ Բացի չար մարդկանց և հակաքրիստոսներին զանազանել չկարողանալուց, կեղծ առաջնորդողները նաև չեն կարողանում լուծել այն տարբեր խնդիրները, որոնք գոյություն ունեն Աստծու ընտրյալ մարդկանց շրջանում։ Սա ապացուցում է, որ կեղծ առաջնորդողներն ընդհանրապես չունեն ճշմարտության հասկացողություն. նրանք անկարող են լուծել իրական խնդիրները և չեն կարող Աստծու ընտրյալ մարդկանց առաջնորդել դեպի ճշմարտության իրականությունը։ Ինչ էլ որ կեղծ առաջնորդողները ասեն կամ անեն, Սուրբ Հոգու լուսավորումից մղված լույսի որևէ խոսք չես լսի, առավել ևս չես տեսնի, որ նրանք որևէ ճշմարտության իրականություն ունեն։ Հետևաբար, կեղծ առաջնորդողները մարդկանց կյանքի մուտքի առումով ոչ մի օգուտ կամ օգնություն չեն տալիս. այն չնչին աշխատանքը, որ նրանք անում են, ներառում է բառեր և վարդապետություններ քարոզել, կարգախոսներ բղավել և ձևականություններ կատարել։ Նրանք բացարձակապես չեն կարողանում կատարել այն դերը, որը պետք է խաղա առաջնորդողը։

Առաջնորդողների և աշխատողների պարտականությունները (2)

Նախ եկեք վերանայենք նախորդ հավաքույթի մեր հաղորդակցության հիմնական բովանդակությունը։ (Անցյալ անգամ դուք թվարկեցիք առաջնորդողների և մշակների տասնհինգ պարտականությունները և հաղորդակցվեցիք գլխավորապես առաջին երկուսի մասին։ Առաջին կետ. առաջնորդել մարդկանց՝ ուտելու և խմելու Աստծու խոսքերը, հասկանալու դրանք և մտնելու Աստծու խոսքերի իրականությունը. և երկրորդ կետ. ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները։ Այս երկու կետերի հիման վրա դուք վերլուծեցիք կեղծ առաջնորդողների համապատասխան դրսևորումները։) Երբևէ մտածե՞լ եք, թե այս երկու պարտականություններից որը կկարողանայիք կատարել, եթե առաջնորդող լինեիք։ Շատ մարդիկ միշտ կարծում են, թեորոշակի արժանիք, ինտելեկտ և հոգսի զգացում ունեն, և հետևաբար ցանկանում են մրցել առաջնորդող դառնալու համար և սովորական հետևորդներ լինել չեն ուզում։ Ուստի նախ ուշադրություն դարձրու, թե արդյոք կարո՞ղ ես կատարել այս երկու պարտականությունները, և դրանցից ո՞րն ես ավելի ունակ կատարելու և ի վիճակի ստանձնելու։ Առայժմ չխոսենք այն մասին, թե ունե՞ս արդյոք առաջնորդող դառնալու արժանիք, կամ այդ աշխատանքը կատարելու ունակություն կամ հոգսի զգացում, այլ նախ տեսնենք, թե արդյոք կարո՞ղ ես լավ կատարել այս երկու պարտականությունները։ Երբևէ խորհե՞լ եք այս հարցի շուրջ։ Ոմանք գուցե ասեն. «Չեմ ծրագրում առաջնորդող լինել, ուստի ինչո՞ւ պետք է խորհեմ դրա շուրջ։ Պարզապես պետք է իմ գործը լավ անեմ. այս հարցն ինձ հետ ոչ մի կապ չունի։ Այս կյանքում երբեք չեմ ուզի առաջնորդող լինել և երբեք չեմ ուզի ստանձնել առաջնորդողի կամ աշխատողի պարտականությունները, ուստի երբեք կարիք չեմ ունենա նման հարցերի շուրջ խորհելու»։ Արդյոք այս պնդումը ճի՞շտ է։ (Ո՛չ։) Նույնիսկ եթե չես ուզում առաջնորդող լինել, մի՞թե դեռ կարիք չունես իմանալու, թե քեզ առաջնորդողն ինչպես է կատարում այս երկու պարտականությունները, արդյոք կատարե՞լ է իր պարտականությունները, արդյոք ունի՞ պահանջվող արժանիքը, ընդունակությունները և հոգսի զգացումը, և արդյոք համապատասխանո՞ւմ է այս երկու պահանջներին։ Եթե չես հասկանում կամ չես կարողանում թափանցել այս բաների էության մեջ, և եթե նա քեզ դեպի փոսն առաջնորդի, արդյոք կգիտակցե՞ս դա։ Եթե պարզապես շփոթված կերպով հետևես նրան և բթամիտ լինես, եթե չիմանաս, որ նա կեղծ առաջնորդող է, որ քեզ մոլորեցնում է, կամ թե ուր է քեզ տանում, վտանգի մեջ կհայտնվես։ Քանի որ չես հասկանում առաջնորդողների և մշակների պարտականությունների շրջանակը և չունես կեղծ առաջնորդողներին զանազանելու ունակություն, շփոթված կերպով կհետևես նրան և կանես այն ամենը, ինչ նա կխնդրի քեզ անել՝ չիմանալով, թե արդյոք այն, ինչի մասին նա հաղորդակցվում է քեզ հետ, համապատասխանո՞ւմ է Աստծու խոսքերի ճշմարտությանը, և արդյոք դա իրականությո՞ւնն է։ Կկարծես, թե քանի որ նա եռանդուն է, քանի որ վաղ առավոտից մինչև ուշ գիշեր վազվզում է և քրտնաջան աշխատում և կարող է գին վճարել, և քանի որ, երբ ինչ-որ մեկը դժվարության մեջ է, նա օգնության ձեռք է մեկնում և չի անտեսում նրան, ուրեմն, որպես առաջնորդող, համապատասխանում է չափանիշին։ Չգիտես, որ կեղծ առաջնորդողները չունեն Աստծու խոսքերն ընկալելու ունակություն, որ որքան էլ երկար աշխատեն, չեն հասկանա Աստծու մտադրությունները և չեն իմանա, թե որոնք են Աստծու պահանջները, նույնիսկ ի վիճակի չեն լինի զանազանելու, թե որոնք են վարդապետությունները և որոնք են ճշմարտության իրականությունները, չեն իմանա, թե ինչպես մաքուր կերպով ըմբռնեն Աստծու խոսքերն ու ճշմարտությունը, ոչ էլ կիմանան, թե ինչպես ուտեն և խմեն Աստծու խոսքերը. սա ակնհայտ է դարձնում, որ նրանք կեղծ առաջնորդողներ են։ Կեղծ առաջնորդողներն իրենց կատարած աշխատանքում ոչ մի արդյունքի չեն հասնում։ Նրանք քեզ հետ կհաղորդակցվեն և ձևական բաներ կանեն, բայց նրանց համար պարզ չի լինի, թե ինչ վիճակում ես, ինչ դժվարությունների ես բախվում, և արդյոք դրանք իրականում լուծվել են, և դու ինքդ էլ չես իմանա այս բաները։ Արտաքուստ նրանք կարդացած կլինեն Աստծու խոսքերը և քեզ հետ հաղորդակցված կլինեն ճշմարտության մասին, բայց դու դեռ սխալ վիճակում ապրելիս կլինես՝ առանց որևէ շրջադարձի։ Անկախ նրանից, թե ինչ դժվարությունների ես հանդիպում, կթվա, թե նրանք կատարում են իրենց պարտականությունները, բայց քո դժվարություններից ոչ մեկը նրանց հաղորդակցության կամ օգնության միջոցով չի լուծվի, և խնդիրները կշարունակեն գոյություն ունենալ։ Արդյոք այս տեսակի առաջնորդողը համապատասխանո՞ւմ է չափանիշին։ (Ո՛չ։) Ուստի ի՞նչ ճշմարտություններ պետք է հասկանաս՝ այս հարցերը զանազանելու համար։ Պետք է հասկանաս, թե արդյոք առաջնորդողներն ու մշակները Աստծու խոսքերի պահանջների համաձա՞յն են կատարում յուրաքանչյուր առաջադրանք և լուծում յուրաքանչյուր խնդիր, արդյոք նրանց ասած յուրաքանչյուր խոսք գործնակա՞ն է և համապատասխանո՞ւմ է Աստծու խոսքերի ճշմարտությանը։ Բացի դրանից՝ պետք է հասկանաս, թե արդյոք, երբ բախվում ես տարբեր դժվարությունների, խնդիրները լուծելու նրանց մոտեցումն առաջնորդո՞ւմ է քեզ՝ հասկանալու Աստծու խոսքերը և ձեռք բերելու կիրարկման ուղի, թե՞ նրանք միայն որոշ բառեր և վարդապետություններ են խոսում, կարգախոսներ են բղավում կամ խրատում են քեզ։ Որոշ առաջնորդողներ և մշակներ սիրում են մարդկանց օգնել հորդորի միջոցով, ոմանք՝ շահագրգռելու միջոցով, իսկ մյուսները՝ մերկացման, մեղադրանքի և էտման միջոցով։ Անկախ նրանից, թե ինչ միջոց են նրանք օգտագործում, եթե այն իսկապես կարող է առաջնորդել քեզ՝ մտնելու ճշմարտության իրականությունը, լուծելու քո իրական դժվարությունները՝ հասկացնելով, թե որոնք են Աստծու մտադրությունները, և դրանով իսկ հնարավորություն տալով ճանաչելու ինքդ քեզ և կիրարկման ճանապարհ գտնելու, ապա ապագայում նմանատիպ իրավիճակների բախվելիս հետևելու ուղի կունենաս։ Հետևաբար ամենահիմնական չափանիշը՝ որոշելու համար, թե արդյոք առաջնորդողը կամ մշակը համապատասխանում է չափանիշին, այն է, թե արդյոք նրանք կարող են ճշմարտությունն օգտագործել՝ լուծելու մարդկանց խնդիրներն ու դժվարությունները՝ նրանց ճշմարտությունը հասկանալու և կիրարկման ուղի ձեռք բերելու հնարավորություն տալով։

Անցյալ անգամ քիչ թե շատ հաղորդակցվեցինք առաջնորդողների և մշակների առաջին և երկրորդ պարտականությունների մասին և կեղծ առաջնորդողների որոշակի դրսևորումներ վերլուծեցինք՝ կապված այս երկու պարտականությունների հետ։ Նրանց հիմնական դրսևորումներն Աստծու խոսքերի ոչ խորքային և մակերեսային ընկալումն ու ճշմարտությունը չհասկանալն են։ Ակնհայտ է, որ, հետևաբար, նրանք չեն կարող ուրիշներին առաջնորդել Աստծու խոսքերը հասկանալու և Նրա մտադրություններն ըմբռնելու։ Երբ մարդիկ բախվում են դժվարությունների, կեղծ առաջնորդողները չեն կարող կիրառել իրենց սեփական փորձառական գիտելիքը՝ այդ մարդկանց առաջնորդելու, որ հասկանան ճշմարտությունը և մտնեն իրականությունը, որպեսզի հետևելու ուղի ունենան, ոչ էլ, թե կարող են ստիպել նրանց խորհել և ճանաչել իրենց տարբեր դժվարությունների մեջ, և միաժամանակ լուծել այդ դժվարությունները։ Ուստի այսօր նախ եկեք հաղորդակցվենք, թե որոնք են կյանքի մուտքի դժվարությունները, և ինչ տարբեր տարածված դժվարություններ կան՝ կյանքի մուտքի հետ կապված, որոնց մարդիկ հաճախ բախվում են իրենց առօրյա կյանքում։ Եկեք որոշակի ամփոփում անենք այս բաների վերաբերյալ։ Արդյոք կարիք կա՞ հաղորդակցվելու սրա մասին։ (Այո՛։) Այժմ որոշ չափով հետաքրքրված եք կյանքի մուտքի հետ կապված այս թեմաներով, այնպես չէ՞։ Երբ առաջին անգամ շփվեցի և խոսեցի ձեզ հետ, անկախ նրանից, թե ինչ էր ասվում, դուք թմրած էիք ու բթացած, ծույլ և արձագանքելիս՝ դանդաղ։ Թվում էր՝ ոչինչ չէիք հասկանում և հասունություն, առավել ևս՝ կյանքի մուտք չունեիք ։ Այժմ, երբ խոսում ենք կյանքի բնույթը փոխելու հետ կապված հարցերի մասին, ձեզնից շատերը համեմատաբար հետաքրքրված են այս թեմայով և որոշակի արձագանքներ ունեն։ Սա դրական երևույթ է։ Եթե չկատարեիք ձեր պարտականությունները, կկարողանայի՞ք հասնել այս բաներին։ (Ո՛չ, չէինք կարող։) Սա Աստծու շնորհն է. այս ամենը Նրա բարեհաճության շնորհիվ է։

Երկրորդ կետ. ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները (երկրորդ մաս)

Կյանքի մուտքի ութ տեսակի դժվարություններ

I. Պարտականությունը կատարելու հետ կապված դժվարություններ

Կյանքի մուտքի դժվարությունների վերաբերյալ նախ եկեք ավելի լայնորեն դիտարկենք պարտականությունը կատարելու հետ կապված դժվարությունները։ Երբ պարտականությունդ կատարելիս բախվում ես խնդիրների, որոնք կապված են ճշմարտությունը կիրարկելու հետ, և չես կարողանում գործել սկզբունքների համաձայն, մի՞թե սա կյանքի մուտքի դժվարություն չէ։ (Այո՛։) Պարզ ասած՝ դրանք տարբեր վիճակներ, գաղափարներ, տեսակետներ և որոշակի սխալ մտածելակերպեր են, որոնք առաջանում են պարտականությունը կատարելիս։ Ուստի՝ ի՞նչ կոնկրետ դժվարություններ կան այս առումով։ Օրինակ՝ պարտականությունը կատարելիս միշտ ձևականորեն գործել, խորամանկել և ծուլանալ փորձելը մի՞թե այն վիճակը չէ, որը սովորաբար դրսևորվում և բացահայտվում է պարտականությունը կատարելիս։ Կա նաև պատշաճ աշխատանքով չզբաղվելը և պարտականությունը կատարելիս անընդհատ ուրիշների հետ համեմատվելը, պարտականությունը կատարելու վայրը խաղահրապարակ կամ մարտադաշտ համարելը և պարտականությունը կատարելիս միշտ «չափանիշ» գտնելու մասին մտածելը՝ մտքում ասելով. «Կտեսնեմ, թե ով է ինձնից լավը և ով կարող է արթնացնել իմ մարտական ոգին, ապա կմրցեմ նրանց հետ, կպայքարեմ նրանց դեմ և կհամեմատվեմ նրանց հետ՝ տեսնելու համար, թե ով է ավելի լավ արդյունքների և բարձր արդյունավետության հասնում՝ իր պարտականությունը կատարելիս, և ով է ավելի լավը մարդկանց սրտերը շահելու հարցում։ Բացի դրանից՝ կա պարտականությունը կատարելու սկզբունքները հասկանալը, բայց դրանց հավատարիմ լինել, կամ Աստծու խոսքերի ճշմարտության կամ Աստծու տան պահանջների համաձայն գործել չցանկանալը, և միշտ նախընտրելը պարտականության կատարումը խառնել անձնական նախասիրությունների հետ՝ ասելով. «Ինձ դուր է գալիս այսպես անել, ինձ դուր է գալիս այնպես անել. պատրաստ եմ այսպես անելու, ուզում եմ այնպես անել»։ Կամակորություն է միշտ ցանկանալ հետևել սեփական կամքին և գործել ինչպես ուզում ես՝ սեփական նախասիրությունների համաձայն, խուլ ձևանալ Աստծու տան բոլոր պահանջների նկատմամբ և նախընտրել շեղվել ճիշտ ուղուց։ Մի՞թե սրանք այն իրական դրսևորումները չեն, որոնք մարդկանց մեծ մասը ցուցաբերում է իրենց պարտականությունները կատարելիս։ Ակնհայտ է, որ այս բոլոր խնդիրները կապված են պարտականությունը կատարելու դժվարությունների հետ։ Խնդրում եմ, ավելացրեք։ (Պարտականությունը կատարելիս ուրիշների հետ ներդաշնակորեն չհամագործակցելը և միշտ ինքնագլուխ գործելը։) Սա նույնպես դժվարություն է համարվում։ Պարտականությունը կատարելիս ուրիշների հետ ներդաշնակորեն չհամագործակցելը և միշտ ինքնագլուխ գործել ու վերջնական խոսքն ասել ցանկանալը, խնդիրների բախվելիս խորհուրդ հարցնելու և ուրիշների կարծիքները լսելու համար խոնարհվել ցանկանալը, բայց դա կիրարկել չկարողանալը և դա կիրարկել փորձելիս անհարմար զգալը խնդիր է։ (Պարտականությունը կատարելիս միշտ սեփական շահերը պաշտպանելը, եսասեր և ստոր լինելը և իրականում իմանալը, թե ինչպես լուծել խնդիրը, երբ այն ծագում է, բայց զգալը, որ դա իր հետ կապ չունի, սխալվելու դեպքում պատասխանատվություն կրելուց վախենալը և հետևաբար առաջ գալ չհամարձակվելը։) Խնդիրը տեսնելիս այն չլուծելը, այն իր հետ կապ չունեցող համարելը և անտեսելը նույնպես պարտականությունն առանց հավատարմության կատարել է համարվում։ Անկախ նրանից՝ պատասխանատու ես որևէ առաջադրանքի համար, թե ոչ, եթե կարող ես հասկանալ խնդրի էությունը և լուծել այն, պետք է կատարես այս պարտականությունը։ Սա քո պարտականությունն է և այն աշխատանքը, որը պարտավոր ես անել։ Եթե վերակացուն կարող է լուծել այն, կարող ես չմիջամտել, բայց եթե չի կարող, պետք է առաջ գաս և լուծես։ Մի՛ բաժանիր խնդիրներն ըստ այն բանի, թե ում պատասխանատվության շրջանակում են դրանք. դա Աստծու հանդեպ անհավատարմություն է։ Ուրիշ ի՞նչ կա։ (Պարտականությունը կատարելիս աշխատանքն անելու համար սեփական խելքին և շնորհներին ապավինելը և ճշմարտությունը չփնտրելը։) Շատ մարդիկ կան, որոնք այդպիսին են։ Միշտ կարծում են, թե խելք և արժանիք ունեն, և անտարբեր են այն ամենի հանդեպ, ինչ պատահում է իրենց. նրանք ընդհանրապես չեն փնտրում ճշմարտությունը և գործում են բացառապես իրենց սեփական կամքի համաձայն, և արդյունքում որևէ պարտականություն պատշաճ կերպով չեն կարողանում կատարել։ Սրանք բոլորը դժվարություններ են, որոնք մարդիկ բախվում են՝ իրենց պարտականությունները կատարելիս։

II. Խնդիրներ, որոնք կապված են իր հեռանկարների և ճակատագրի նկատմամբ մարդու վերաբերմունքի հետ

Իր հեռանկարների և ճակատագրի նկատմամբ մարդու վերաբերմունքը նույնպես կյանքի մուտքի հետ կապված նշանակալի խնդիր է։ Որոշ մարդիկ պատրաստ են գին վճարելու, եթե հավատում են, որ փրկվելու հույս ունեն, և բացասական են դառնում, եթե կարծում են՝ հույս չկա։ Եթե Աստծու տունը նրանց չի առաջխաղացնում և մշակում, նրանք չեն ցանկանում գին վճարել և իրենց պարտականությունները կատարում են պարզապես ձևականորեն՝ առանց պատասխանատվություն ստանձնելու։ Անկախ նրանից՝ ինչ են անում, միշտ հաշվի են առնում իրենց հեռանկարներն ու ճակատագիրը՝ իրենք իրենց հարցնելով. «Իրականում լավ հանգրվան կունենա՞մ։ Աստծու խոստումները նշե՞լ են, թե որոնք են լինելու ինձ նման մեկի հեռանկարներն ու հանգրվանը»։ Եթե ճշգրիտ պատասխան չեն գտնում, որևէ բան անելու ոգևորություն չեն ունենում։ Եթե առաջխաղացվում և մշակվում են Աստծու տան կողմից, լցվում են էներգիայով և իրենց արած ամեն ինչում առանձնապես նախաձեռնող են լինում։ Սակայն եթե չեն կարողանում լավ կատարել իրենց պարտականությունը և ազատվում են, անմիջապես բացասական են դառնում և հրաժարվում են դրանից՝ կորցնելով ամեն հույս։ Էտման բախվելիս մտածում են. «Աստված այլևս չի՞ սիրում ինձ։ Եթե այդպես է, պետք է ավելի շուտ ասեր, աշխարհի հանդեպ իմ ձգտմանը խոչընդոտելու փոխարեն»։ Եթե ազատվում են, մտածում են. «Արդյոք արհամարհանքով չե՞ն նայում ինձ։ Ո՞վ է հայտնել իմ մասին։ Ինձ հեռացնո՞ւմ են։ Եթե այդպես է, պետք է ավելի շուտ ասեին»։ Ավելին՝ նրանց սրտերը լի են Աստծու հետ գործարքներով, պահանջներով և անհիմն խնդրանքներով։ Անկախ նրանից՝ եկեղեցին ինչ է նախապատրաստում նրանց համար, որ անեն, լավ հեռանկարներ և լավ ճակատագիր, ինչպես նաև Աստծու օրհնություններն ունենալը նրանք դա անելու նախապայմաններ են համարում։ Առնվազն դեմքի լավ արտահայտության և վերաբերմունքի արժանանալը և ճանաչված լինելը նրանց նախապայմաններն են՝ ընդունելու և հնազանդվելու համար։ Մի՞թե սրանք իրենց հեռանկարների և ճակատագրի նկատմամբ իրենց վերաբերմունքի դրսևորումները չեն։ Դրան ավելացրեք։ (Եթե պարտականությունները կատարելիս շեղումներ կամ խնդիրներ են առաջանում, և նրանք էտվում են, գանգատվում Աստծուց և զգուշանում Նրանից. վախենում են բացահայտվելուց դուրս թողնվելուց և միշտ իրենց համար դուրս գալու ճանապարհ են թողնում:) Բացահայտվելուց և դուրս թողնվելուց վախենալը և իրենց համար միշտ դուրս գալու ճանապարհ թողնելը նույնպես իրենց հեռանկարների և ճակատագրի նկատմամբ իրենց վերաբերմունքի դրսևորումներ են։ (Երբ տեսնում են, որ Աստծու՝ մերկացման և բնորոշման խոսքերը համապատասխանում են իրենց կամ երբ էտման են բախվում և ամաչում են, եզրակացնում են, որ բթամիտ են, դև ու Սատանա, և որ ի վիճակի չեն ընդունելու ճշմարտությունը։ Նրանք որոշում են, որ փրկվելու հույս չունեն և բացասական են դառնում։) Երբ խոսքը վերաբերում է իրենց հեռանկարներին և ճակատագրին, մարդիկ չեն կարող լիովին հրաժարվել իրենց սեփական մտադրություններից և ցանկություններից։ Մշտապես վերաբերվում են որպես ամենակարևոր բաների և համապատասխանաբար ձգտում են դրանց՝ իրենց ձգտած բոլոր բաների համար շարժիչ ուժ և նախապայման համարելով։ Երբ բախվում են դատաստանի, պատժի, փորձությունների, զտման կամ բացահայտված լինելուն կամ հանդիպում են վտանգավոր հանգամանքների, անմիջապես մտածում են. «Աստված այլևս չի՞ ուզում ինձ։ Նա արհամարհանքով մերժո՞ւմ է ինձ։ Տոնը, որով Նա խոսում է ինձ հետ, շատ խիստ է. Մի՞թե Նա չի ուզում փրկել ինձ։ Նա ուզում է հեռացնե՞լ ինձ։ Եթե Նա ուզում է հեռացնել ինձ, պետք է որքան հնարավոր է շուտ ասի, քանի դեռ երիտասարդ եմ, որպեսզի չխոչընդոտի աշխարհի հանդեպ իմ ձգտմանը»։ Սա նրանց մեջ բացասականություն, դիմադրություն, հակադրություն և ծուլություն է առաջացնում։ Սրանք որոշ վիճակներ և դրսևորումներ են, որոնք ներառում են իրենց հեռանկարների և ճակատագրի նկատմամբ մարդկանց վերաբերմունքը։ Սա կյանքի մուտքին վերաբերող նշանակալի դժվարություն է։

III. Միջանձնային հարաբերությունների հետ կապված դժվարություններ

Դիտարկենք մեկ այլ տեսանկյուն՝ միջանձնային հարաբերությունները։ Սա նույնպես կյանքի մուտքի հետ կապված նշանակալի դժվարություն է։ Ինչպես ես վերաբերվում մարդկանց, որոնց չես սիրում, որոնց կարծիքները տարբերվում են քո կարծիքներից, մարդկանց, որոնք ծանոթ են քեզ, մարդկանց, որոնք ընտանեկան կապ ունեն քեզ հետ կամ բարություն են ցուցաբերել քո հանդեպ, և մարդկանց, որոնք քեզ միշտ ժամանակին նախազգուշացումներ են տալիս, ճշմարիտ խոսքեր են ասում և օգնում են և արդյոք կարող ես արդարացիորեն վերաբերվել յուրաքանչյուր մարդու, գումարած՝ ինչպես ես վարվում, երբ վեճեր են ծագում այլ մարդկանց հետ, ինչպես նաև ձեր միջև առաջացող նախանձն ու ընդհարումները, և ներդաշնակորեն շփվել կամ անգամ պարտականություններդ կատարելու ընթացքում ներդաշնակորեն համագործակցել չկարողանալը. սրանք միջանձնային հարաբերությունների հետ կապված որոշ վիճակներ և դրսևորումներ են։ Կա՞ն արդյոք ուրիշ վիճակներ և դրսևորումներ։ (Մարդկանց հաճեցնող լինելը և ուրիշի խնդիրները հայտնաբերելիս բարձրաձայնել չհամարձակվելը՝ նրանց վիրավորելու վախից։) Սա վիճակ է, որն առաջանում է, երբ մարդը վախենում է ուրիշներին վիրավորելուց։ (Նաև այն, թե ինչպես է մարդը վերաբերվում առաջնորդողներին և մշակներին, և նրանց, ովքեր իշխանություն և կարգավիճակ ունեն։) Ինչպես ես վերաբերվում առաջնորդողներին և մշակներին, կամ իշխանություն և կարգավիճակ ունեցող մարդկանց. շողոքորթությամբ և քծնանքո՞վ, թե՞ նրանց ճիշտ վերաբերվելով. սա կոնկրետ դրսևորումն է այն բանի, թե ինչպես ես վարվում իշխանություն և ազդեցություն ունեցողների հետ։ Միջանձնային հարաբերությունների դժվարությունները մոտավորապես սրանք են։

IV. Մարդկային զգացմունքների հետ կապված խնդիրներ

Եկեք փոքր-ինչ խոսենք մարդկային զգացմունքների մասին։ Ի՞նչ խնդիրներ են կապված զգացմունքների հետ։ Առաջինն այն է, թե ինչպես ես գնահատում քո իսկ ընտանիքի անդամներին և ինչպես ես մոտենում նրանց արածներին։ «Նրանց արածներն» այստեղ բնականաբար ներառում են այն, որ նրանք խաթարում և խափանում են եկեղեցու աշխատանքը, երբ մարդկանց դատում են իրենց մեջքի հետևում, երբ ներգրավվում են չհավատացողների որոշ կիրարկումներում և այլն։ Կարո՞ղ ես անաչառ կերպով մոտենալ այս բաներին։ Երբ անհրաժեշտ է, որ գնահատես քո ընտանիքի անդամներին, կարո՞ղ ես դա անել օբյեկտիվ և անաչառ կերպով՝ մի կողմ դնելով քո սեփական զգացմունքները։ Սա վերաբերում է սեփական ընտանիքի անդամների նկատմամբ ձեր վերաբերմունքին։ Ավելին՝ արդյոք զգացմունքներ տածո՞ւմ ես նրանց հանդեպ, ում հետ լավ ես լեզու գտնում, կամ ովքեր նախկինում օգնել են քեզ։ Կարո՞ղ ես օբյեկտիվ, անաչառ և ճշգրիտ կերպով դիտարկել նրանց գործողություններն ու վարքագիծը։ Եթե նրանք խաթարեն և խափանեն եկեղեցու աշխատանքը, կկարողանա՞ս ժամանակին հայտնել կամ մերկացնել նրանց՝ այդ մասին իմանալուց հետո։ Նաև, արդյոք զգացմունքներ տածո՞ւմ ես նրանց հանդեպ, ովքեր համեմատաբար մոտ են քեզ, կամ ովքեր նմանատիպ հետաքրքրություններ ունեն։ Ունե՞ս արդյոք անաչառ և օբյեկտիվ գնահատում, սահմանում և նրանց գործողությունների ու վարքագծի հետ վարվելաձև։ Ենթադրենք՝ այս մարդկանց հետ, որոնց հետ զգացմունքային կապ ունես, եկեղեցին սկզբունքների համաձայն է վարվում, և դրա արդյունքը չի համապատասխանում քո սեփական պատկերացումներին. ինչպե՞ս կվերաբերես դրան։ Կկարողանա՞ս հնազանդվել։ Կշարունակե՞ս գաղտնի կերպով խճճված մնալ նրանց հետ, և կկարողանա՞ն արդյոք նրանք մոլորեցնել քեզ և անգամ դրդել՝ ներողամիտ լինելու իրենց հանդեպ, արդարացնելու և պաշտպանելու իրենց։ Արդյոք օգնության կգայի՞ր և կրծքով կպաշտպանեի՞ր նրանց, ովքեր օգնել են քեզ՝ միաժամանակ ուշադրություն չդարձնելով ճշմարտության սկզբունքներին և անտեսելով Աստծու տան շահերը։ Մի՞թե այս տարբեր խնդիրները կապված չեն զգացմունքների հետ: Ոմանք ասում են. «Մի՞թե զգացմունքները չեն վերաբերում միայն ազգականներին և ընտանիքի անդամներին։ Մի՞թե զգացմունքների շրջանակը միայն քո ծնողներն են, եղբայրներն ու քույրերը և ընտանիքի այլ անդամներ»։ Ո՛չ, զգացմունքները մարդկանց լայն շրջանակ են ներառում։ Մոռացե՛ք սեփական ընտանիքի անդամներին անաչառ կերպով գնահատելու մասին. որոշ մարդիկ ի վիճակի չեն անաչառ կերպով գնահատելու անգամ իրենց լավ ընկերներին ու մտերիմներին, և աղավաղում են փաստերը, երբ խոսում են այդ մարդկանց մասին։ Օրինակ, եթե նրանց մտերիմը չի զբաղվում իր պատշաճ գործով և իր պարտականությունը կատարելիս միշտ ներգրավվում է անազնիվ և չար կիրարկումների մեջ, նրան կբնութագրեն որպես բավականին թեթևսոլիկ մարդու և կասեն, որ նրա մարդկայնությունը հասուն չէ և դեռ կայուն չէ։ Մի՞թե այս խոսքերի մեջ զգացմունքներ չկան։ Սա զգացմունքներով լի խոսքեր ասել է։ Եթե նրանց հետ կապ չունեցող մեկը չզբաղվի իր պատշաճ աշխատանքով և ներգրավվի անազնիվ և չար կիրարկումներում, նրա մասին ավելի կոշտ բաներ կունենան ասելու և կարող են անգամ դատապարտել։ Մի՞թե սա զգացմունքների հիման վրա խոսելու և գործելու դրսևորում չէ։ Արդյոք իրենց զգացմունքներով ապրող մարդիկ անաչա՞ռ են։ Արդյոք ազնի՞վ են։ (Ո՛չ։) Ի՞նչ խնդիր ունեն այն մարդիկ, որոնք խոսում են իրենց զգացմունքների համաձայն։ Ինչո՞ւ չեն կարող արդարացիորեն վերաբերվել ուրիշներին։ Ինչո՞ւ չեն կարող խոսել ճշմարտության սկզբունքների հիման վրա։ Երկերեսանի մարդիկ, որոնք իրենց խոսքերը երբեք չեն հիմնում փաստերի վրա, չարակամ են։ Խոսելիս անաչառ չլինելը, միշտ սեփական զգացմունքների համաձայն և հանուն սեփական շահի, այլ ոչ թե ըստ ճշմարտության սկզբունքների խոսելը, Աստծու տան աշխատանքի մասին չմտածելը և պարզապես սեփական անձնական զգացմունքները, համբավը, շահը և կարգավիճակը պաշտպանելը հակաքրիստոսների բնավորությունն է։ Այսպես են խոսում հակաքրիստոսները. այն ամենը, ինչ ասում են, չարակամ է, անհանգստացնող և խաթարող։ Մսեղիի նախասիրությունների և շահերի մեջ ապրող մարդիկ ապրում են իրենց զգացմունքներում։ Իրենց զգացմունքներում ապրող մարդիկ բացարձակապես չեն ընդունում կամ չեն կիրարկում ճշմարտությունը։ Նրանք, ովքեր խոսում և գործում են իրենց զգացմունքների հիման վրա, ճշմարտության իրականություն բացարձակապես չունեն։ Եթե նման մարդիկ առաջնորդողներ դառնան, անկասկած կեղծ առաջնորդողներ կամ հակաքրիստոսներ կլինեն։ Նրանք ոչ միայն անկարող են իրական աշխատանք կատարել, այլև կարող են ներգրավվել տարբեր չար գործերի մեջ։ Նրանք անպայման կհեռացվեն և կպատժվեն։

V. Մսեղիի հարմարավետությունները տենչալու հետ կապված խնդիրներ

Մսեղիի հարմարավետությունները տենչալը նույնպես լուրջ խնդիր է։ Ի՞նչ եք կարծում, որո՞նք են մսեղիի հարմարավետությունները տենչալու որոշ դրսևորումները։ Ի՞նչ օրինակներ կարող եք բերել ձեր սեփական փորձառություններում տեսածից։ Կարգավիճակի առավելություններից ստացած օգուտները վայելելը հաշվի առնվո՞ւմ է։ (Այո՛։) Ուրիշ ի՞նչ կա։ (Պարտականությունները կատարելիս դժվար առաջադրանքների փոխարեն հեշտերը նախընտրելը և միշտ թեթև աշխատանք ընտրել ցանկանալը։) Պարտականություն կատարելիս մարդիկ միշտ թեթև աշխատանք են ընտրում, աշխատանք, որը հոգնեցուցիչ չէ և որը չի պահանջում դիմակայել եղանակային պայմաններին։ Դա հեշտ գործեր ընտրելն է և դժվարներից խուսափելը, և մսեղիի հարմարավետությունները տենչալու դրսևորում է։ Է՞լ ինչ։ (Միշտ տրտնջալը, երբ իրենց պարտականությունը փոքր-ինչ դժվար է, հոգնեցուցիչ, երբ այն պահանջում է գին վճարել։) (Կերակրով և հագուստով և մսեղիի հաճույքներով տարված լինելը։) Սրանք բոլորը մսեղիի հարմարավետությունները տենչալու դրսևորումներ են։ Երբ նման մարդը տեսնում է, որ առաջադրանքը չափազանց աշխատատար է կամ ռիսկային, այն թողնում է ուրիշի վրա. ինքը միայն հանգիստ աշխատանք է կատարում և արդարացումներ գտնում՝ ասելով, որ իր արժանիքը թույլ է, որ չունի աշխատունակություն և չի կարող ստանձնել այդ առաջադրանքը, մինչդեռ իրականում պատճառն այն է, որ տենչում է մսեղիի հարմարավետությունները։ Չի ցանկանում տառապել՝ անկախ նրանից, թե ինչ գործ է անում կամ ինչ պարտականություն է կատարում։ Եթե նրան ասեն, որ աշխատանքն ավարտելուց հետո շոգեխաշած խոզի միս է ուտելու, շատ արագ և արդյունավետ կերպով կաշխատի, և կարիք չի լինի նրան շտապեցնելու, դրդելու կամ հսկելու. բայց եթե շոգեխաշած խոզի միս չկա, և պետք է իր պարտականությունն արտաժամյա կատարի, կհապաղի և ամեն տեսակ պատճառներ ու արդարացումներ կգտնի՝ այն հետաձգելու համար, և մի որոշ ժամանակ աշխատելուց հետո կասի. «Գլխապտույտ ունեմ, ոտքս թմրել է, ուժասպառ եմ եղել։ Մարմնիս ամեն մի մասը ցավում է, կարո՞ղ եմ փոքր-ինչ հանգստանալ»։ Այստեղ ո՞րն է խնդիրը։ Նա մսեղիի հարմարավետություններն է տենչում։ Նաև, երբ պարտականություն է կատարում, միշտ տրտնջում է դժվարություններից և չի ուզում որևէ ջանք գործադրել և հենց որ փոքր-ինչ ազատ ժամանակ է ունենում, հանգստանում է, դատարկաբանում կամ ժամանցի և զվարճանքի մասնակցում։ Իսկ երբ աշխատանքն ավելանում է, և խախտվում են նրա կյանքի ռիթմն ու առօրյան, դժգոհ է լինում և չբավարարված։ Նա փնթփնթում և տրտնջում է և իր պարտականությունները կատարելիս անփույթ է դառնում։ Սա մսեղիի հարմարավետությունները տենչալն է, այնպես չէ՞։ Օրինակ՝ որոշ կանայք իրենց կազմվածքը պահպանելու համար մարզվում են և գեղեցկության համար ամեն օր քնում են որոշակի ժամերի։ Սակայն հենց որ աշխատանքը շատանում է, և առօրյան խախտվում, դժգոհում են՝ ասելով. « Լավ չէ. այս աշխատանքն անելը չափազանց շատ է հետաձգում գործերս։ Չեմ կարող թույլ տալ, որ այն ազդի իմ անձնական գործերի վրա։ Ուշադրություն չեմ դարձնի որևէ մեկին, ով կփորձի շտապեցնել ինձ. կհետևեմ իմ սեփական տեմպին։ Երբ յոգայի ժամանակն է, յոգա կանեմ։ Երբ գեղեցկության համար իմ քնի ժամանակն է, կքնեմ։ Կշարունակեմ անել այնպես, ինչպես նախկինում էի անում։ Ես ձեզ պես հիմար և աշխատասեր չեմ։ Մի քանի տարի հետո բոլորդ ծեր, անհրապույր կանանց կվերածվեք, ձեր կազմվածքը կփոխվի, և այլևս սլացիկ չեք լինի։ Ոչ ոք չի ուզենա նայել ձեզ, և կյանքում ոչ մի վստահություն չեք ունենա»։ Հանուն իրենց մսեղիի վայելքը բավարարելու, հանուն գեղեցկության, ուրիշների կողմից սիրված լինելու և ավելի մեծ վստահությամբ ապրելու՝ նրանք հրաժարվում են իրենց մսեղիի հաճույքներն ու նախասիրությունները թողնելուց՝ անկախ նրանից՝ որքան են զբաղված պարտականություններ կատարելով։ Սա մսեղիի հարմարավետություններով տարված լինելն է։ Ոմանք ասում են. «Աստված անհանգիստ է, և պետք է հաշվի առնենք Աստծու մտադրությունները»։ Բայց այս կանայք ասում են. «Ես չեմ տեսել, որ Աստված անհանգիստ է. քանի դեռ ես անհանգիստ չեմ, ինձ համար լավ է։ Եթե հաշվի առնեմ Աստծու մտադրությունները, ո՞վ հաշվի կառնի իմը»։ Մի՞թե նման կանայք որևէ մարդկայնություն ունեն։ Մի՞թե նրանք դևեր չեն։ Կան նաև որոշակի մարդիկ, որոնք, անկախ նրանից, թե որքան զբաղված և անհետաձգելի է իրենց գործը, թույլ չեն տա, որ դա ազդի իրենց հագնվելու ձևի և հոգուստի վրա։ Նրանք ամեն օր ժամեր են ծախսում շպարվելու համար և ինչպես իրենց հասցեն են հստակ կերպով հիշում, այնպես էլ, թե ամեն օր որ հագուստի հետ որ կոշիկը պետք է համադրեն, երբ պետք է գեղեցկության համար խնամք անեն և երբ՝ մերսումներ՝ բացարձակապես չշփոթվելով այդ հարցում։ Սակայն, երբ խոսքը վերաբերում է նրան, թե որքանով են հասկանում ճշմարտությունը, ինչ ճշմարտություններ դեռ չեն հասկանում կամ որոնց մեջ դեռ մուտք չեն գործել, ինչ բաների են դեռևս ձևականորեն և առանց հավատարմության մոտենում, ինչ ապականված խառնվածքներ են բացահայտել և ճշմարտության հետ կապված նման այլ խնդիրների, որոնք վերաբերում են կյանքի մուտքին, բացարձակապես ոչինչ չգիտեն այդ բաների մասին։ Երբ նրանց հարցնում են դրանց մասին, լիովին անտեղյակ են։ Սակայն երբ խոսքը վերաբերում է մսեղիի հաճույքների հետ կապված թեմաներին՝ ուտելուն, խմելուն և զվարճանքին, կարող են անվերջ դատարկաբանել, անհնար է նրանց կանգնեցնելը։ Անկախ նրանից, թե որքան է զբաղված եկեղեցու գործը կամ որքան են նրանք զբաղված իրենց պարտականություններով, նրանց կյանքի առօրյան և սովորական վիճակը երբեք չեն խաթարվում։ Երբ խոսքը վերաբերում է իրենց մսեղավոր կյանքի ցանկացած մանրուքի, երբեք անփույթ չեն, կատարելապես կարգավորում են այս բաները և շատ խիստ ու լուրջ են այս հարցում։ Բայց երբ խոսքը վերաբերում է Աստծու տան գործին, անկախ նրանից՝ որքան մեծ է հարցը, և անգամ եթե այն վերաբերում է եղբայրների և քույրերի անվտանգությանը, անփութորեն են վերաբերվում դրան։ Անգամ չեն մտածում այն բաների մասին, որոնք վերաբերում են Աստծու հանձնարարությանը կամ այն պարտականությանը, որը պետք է կատարեն։ Նրանք բացարձակապես ոչ մի պատասխանատվություն չեն կրում։ Սա մսեղիի հարմարավետություններով տարված լինելն է, այնպես չէ՞։ Արդյոք մսեղիի հարմարավետություններով տարված մարդիկ հարմա՞ր են պարտականություն կատարելու համար։ Հենց որ ինչ-որ մեկը բարձրացնում է իր պարտականությունը կատարելու թեման, կամ խոսում է գին վճարելու և դժվարություններ կրելու մասին, նրանք շարունակում են տարուբերել են իրենց գլուխները։ Նրանք չափազանց շատ դժվարություններ ունեն, դժգոհությամբ լի են և բացասականությամբ լցված։ Նման մարդիկ անօգուտ են, որակավորված չեն իրենց պարտականությունները կատարելու համար և պետք է հեռացվեն։ Մսեղիի հարմարավետությունները տենչալու մասին այսքանը։

VI. Ինքնաճանաչողության հետ կապված դժվարություններ

Ինքնաճանաչողությունը կյանքի մուտքի ամենակարևոր տեսանկյունն է։ Բայց մարդկանց մեծամասնության համար, քանի որ նրանք չեն սիրում ճշմարտությունը կամ չեն ձգտում դրան, ինքնաճանաչողությունը դառնում է ամենամեծ դժվարությունը։ Հետևաբար կարելի է վստահ ասել, որ ճշմարտությունը չսիրողները չեն կարող իսկապես ճանաչել իրենց։ Ինքնաճանաչողության ի՞նչ տեսանկյուններ կան։ Առաջինն այն է, թե ինչ ապականված խառնվածքներ են բացահայտվում մարդու խոսքում և գործողություններում։ Երբեմն դա ամբարտավանություն է, այլ դեպքերում՝ խաբեություն կամ գուցե չարություն, անհաշտություն կամ դավաճանություն և այլն։ Բացի դրանից, երբ մարդուն որևէ բան է պատահում, նա պետք է քննի իրեն՝ տեսնելու, թե արդյոք ունի՞ մտադրություններ կամ դրդապատճառներ, որոնք չեն համապատասխանում ճշմարտությանը։ Պետք է նաև քննի, թե արդյոք իր խոսքում կամ գործողություններում կա՞ որևէ բան, որը դիմադրում է Աստծուն կամ ապստամբում Նրա դեմ։ Մասնավորապես, նա պետք է քննի, թե արդյոք ունի՞ հոգս և հավատարի՞մ է իր պարտականության հարցում, արդյոք անկեղծորեն ծախսվո՞ւմ է Աստծու համար, և արդյոք սրտա՞նց է աշխատում, թե՞ ձևականորեն։ Ինքնաճանաչողությունը նաև իմանալն է, թե արդյոք մարդն Աստծու վերաբերյալ ունի՞ պատկերացումներ և երևակայություններ, չափազանցված պահանջներ կամ թյուրըմբռնումներ և դժգոհություններ, և արդյոք ունի՞ հնազանդվելու մտադրություն։ Իմանալն է, թե արդյոք կարո՞ղ է փնտրել ճշմարտությունը, ընդունել Աստծուց և Աստծուն ենթարկվող սիրտ ունենալ՝ Նրա կազմակերպած իրավիճակներին, մարդկանց, իրադարձություններին և բաներին մոտենալիս։ Իմանալն է, թե արդյոք ունի՞ խիղճ և ողջամտություն և արդյոք սիրո՞ւմ է ճշմարտությունը։ Իմանալն է, թե արդյոք հնազանդվո՞ւմ է, թե՞ փորձում է վիճել, երբ ինչ-որ բան է պատահում իրեն, և այս հարցերին մոտենալիս ապավինում է պատկերացումներին և երևակայությունների՞ն, թե՞ ճշմարտությունը փնտրելուն։ Այս ամենը ինքնաճանաչողության շրջանակն է։ Մարդ պետք է խորհի, թե արդյոք սիրո՞ւմ է ճշմարտությունը և ճշմարիտ հավատ ունի՞ Աստծու հանդեպ՝ հաշվի առնելով իր վերաբերմունքը տարբեր իրավիճակների և մարդկանց, իրադարձությունների և բաների նկատմամբ։ Եթե նա կարողանա ճանաչել իր ապականված խառնվածքը և տեսնել, թե որքան մեծ է իր ապստամբությունն Աստծու դեմ, առաջընթաց կունենա։ Ավելին, երբ խոսքը վերաբերում է Աստծու հանդեպ նրա վերաբերմունքին, պետք է խորհի, թե արդյոք ունի՞ պատկերացումներ, երկյուղ կամ հնազանդություն Աստծու անվան և մարմնացման նկատմամբ, և մասնավորապես ինչպիսի՞ն է իր վերաբերմունքը ճշմարտության նկատմամբ։ Մարդ պետք է նաև իմանա իր թերությունները, իր հասունության չափը և թե արդյոք ունի՞ ճշմարտության իրականությունը, ինչպես նաև արդյոք իր ձգտումը և անցած ճանապարհը ճի՞շտ են և համապատասխանո՞ւմ են Աստծու մտադրություններին։ Սրանք այն բոլոր բաներն են, որոնք մարդիկ պետք է իմանան։ Կարճ ասած՝ ինքնաճանաչողության տարբեր տեսանկյունները հիմնականում բաղկացած են հետևյալից. գիտելիք այն մասին, թե արդյոք սեփական արժանիքը բարձր է, թե ցածր, գիտելիք սեփական բնավորության մասին, գիտելիք այն մտադրությունների և դրդապատճառների մասին, որոնք մարդն ունի իր գործողություններում, գիտելիք ապականված խառնվածքի և բացահայտած բնական էության մասին, գիտելիք սեփական նախասիրությունների և ձգտման մասին, գիտելիք այն ճանապարհի մասին, որով անցնում է, գիտելիք բաների վերաբերյալ սեփական տեսակետների մասին, գիտելիք կյանքի փիլիսոփայության և արժեքների մասին և գիտելիք Աստծու և ճշմարտության նկատմամբ սեփական վերաբերմունքի մասին։ Ինքնաճանաչողությունը հիմնականում այս տեսանկյուններից է:

VII. Աստծու հետ վարվելիս մարդկանց տարբեր դրսևորումները

Կյանքի մուտքի մասին հաջորդ բաժինը վերաբերում է Աստծու հետ վարվելիս մարդկանց տարբեր դրսևորումներին։ Օրինակ, երբ նրանք Աստծու վերաբերյալ պատկերացումներ ունեն, Նրա հանդեպ թյուրըմբռնումներ են զարգացնում և զգուշավոր են դառնում, Նրան անհիմն պահանջներ են ներկայացնում, միշտ ցանկանում են խուսափել Աստծուց, չեն սիրում Նրա ասած խոսքերը և անընդհատ փորձում են քննել Նրան։ Բացի դրանից՝ նրանք չեն կարողանում թափանցել Աստծու ամենակարողության խորքերը կամ ճանաչել այն, ինչպես նաև Աստծու գերիշխանության, կարգավորումների և իշխանության նկատմամբ միշտ կասկածամիտ վերաբերմունք են տածում և այս բաների մասին բացարձակապես գիտելիք չունեն։ Ինչ վերաբերում է անհավատների և աշխարհի կողմից Աստծու դեմ ուղղված զրպարտությանը և հայհոյանքին, ոչ միայն չեն խուսափում կամ հերքում դրանք, այլև ընդհակառակը, ցանկանանում են պարզել, թե արդյոք դրանք ճիշտ են կամ փաստերի վրա հիմնված։ Մի՞թե սա Աստծուն կասկածել չէ։ Բացի այս դրսևորումներից՝ ուրիշ ի՞նչ դրսևորումներ կան։ (Աստծուն կասկածելը և Աստծուն փորձելը։) (Աստծուն հաճոյանալ փորձելը։) (Աստծու զննումն ընդունել չցանկանալը։) Նաև՝ Աստծու զննումն ընդունել չցանկանալը՝ միաժամանակ կասկածելով, որ Աստված կարող է զննել մարդկանց ամենաներքին սրտերը։ (Կա նաև Աստծուն ընդդիմանալը։) Սա նույնպես դրսևորում է՝ Աստծուն ընդդիմանալ և Նրա դեմ բողոքով աղաղակել։ Կա Աստծու հետ վարվելիս, Նրա հետ խոսելիս և Նրա հետ շփվելիս արհամարհական և քամահրական վերաբերմունք ունենալը։ Ուրիշ ի՞նչ կա։ (Աստծու հետ անփույթ լինելը և Նրան խաբելը։) (Աստծուց դժգոհելը։) Կա հարցերի բախվելիս երբեք չհնազանդվելը կամ ճշմարտությունը չփնտրելը և միշտ սեփական անունից վիճելը և դժգոհելը։ (Կա նաև Աստծուն դատելը և հայհոյելը։) (Աստծու հետ կարգավիճակի համար մրցակցելը։) (Աստծու հետ սակարկելը և Նրան շահագործելը։) (Աստծուն ուրանալը, Աստծուն մերժելը և Աստծուն դավաճանելը։) Սրանք բոլորը էական խնդիրներ են. դրանք տարբեր վիճակներ և ապականված խառնվածքներ են, որոնք առաջանում են Աստծու հետ մարդկանց վարվելակերպում։ Սրանք հիմնականում այն բանի տարբեր դրսևորումներն են, թե ինչպես են մարդիկ վարվում Աստծու հետ։

VIII. Ճշմարտության հետ վարվելիս մարդկանց վերաբերմունքը և տարբեր դրսևորումները

Կյանքի մուտքի բովանդակության մեկ այլ տեսանկյուն այն է, թե ինչպես են մարդիկ վերաբերվում ճշմարտությանը։ Ի՞նչ դրսևորումներ կան այս առումով։ Ճշմարտությանը վերաբերվել որպես տեսության կամ կարգախոսի, որպես կանոնակարգի, կամ որպես եկեղեցու հաշվին ապրելու և դիրքի օգուտները վայելելու միջոցի։ Խնդրում եմ, դրան ավելացրե՛ք։ (Ճշմարտությանը՝ որպես հոգևոր սննդի, վերաբերվելը։) Ճշմարտությանը վերաբերվել որպես հոգևոր սննդի՝ սեփական հոգևոր կարիքները բավարարելու համար։ (Ճշմարտությունը չընդունելը և դրանից զզվելը։) Սա ճշմարտության նկատմամբ վերաբերմունք է։ (Մտածելը, որ Աստծու խոսքերը նախատեսված են ուրիշներին մերկացնելու համար, որ դրանք կապ չունեն իր հետ, և իրեն ճշմարտության տերը համարելը։) Բավականին տեղին նկարագրեցիք այս դրսևորումը։ Այս դրսևորումն ունեցող մարդիկ հավատում են, որ հասկանում են Աստծու ասած բոլոր ճշմարտությունները, և որ մարդու ապականված խառնվածքն ու էությունը, որոնք Նա մերկացնում է, վերաբերում են ուրիշներին, այլ ոչ թե իրենց։ Իրենց ճշմարտության տերեր են համարում՝ հաճախ օգտագործելով Աստծու խոսքերը՝ ուրիշներին խրատելու համար, կարծես՝ իրենք չունեն ապականված խառնվածք, արդեն իսկ ճշմարտության մարմնավորումն են և ճշմարտության խոսնակները։ Ինչպիսի՞ թափթփուկներ են նրանք։ Ուզում են լինել ճշմարտության մարմնավորումը. մի՞թե ճիշտ Պողոսի պես չեն։ Պողոսը ժխտում էր, որ Տեր Հիսուսը Քրիստոսն է ու Աստված. Նա ինքն էր ուզում լինել Քրիստոսը և Աստծու Որդին։ Այս մարդիկ Պողոսի պես են, նրա նույն տեսակից են, հակաքրիստոսներ են։ Էլի բան կա՞։ (Աստծու խոսքերին վերաբերվելը որպես սովորական մարդու խոսքերի, ոչ թե որպես կիրարկվող ճշմարտության, և Աստծու խոսքերի նկատմամբ արհամարհական ու մակերեսային վերաբերմունք ունենալը։) Աստծու խոսքերին ոչ թե որպես ընդունվող և կիրարկվող ճշմարտության վերաբերվելը, այլ որպես մարդկային խոսքերի. սա մեկ։ (Աստծու խոսքերն անհավատների փիլիսոփայությունների և տեսությունների հետ կապելը։) Աստծու խոսքերը փիլիսոփայությունների հետ կապելը, Աստծու խոսքերին որպես զարդարանքի կամ դատարկ խոսքերի վերաբերվելը, իսկ հայտնի և մեծ մարդկանց հանրահայտ ասույթները ճշմարտություն համարելը, և գիտությանը, ավանդական մշակույթին ու սովորույթներին որպես ճշմարտության վերաբերվելն ու դրանցով Աստծու խոսքերը փոխարինելը։ Այս դրսևորումն ունեցող մարդիկ իրավիճակների բախվելիս անդադար խոսում են ճշմարտությունը կիրարկելու և Աստծու խոսքերի մասին վկայելու ու դրանք տարածելու ցանկության մասին, բայց իրենց սրտերում հիանում են աշխարհիկ հասարակության հայտնի ու մեծ մարդկանցով և նույնիսկ շողոքորթում են հին Սուն դինաստիայի Բաո Գունին՝ ասելով. «Նա իսկապես խիստ և անաչառ դատավոր էր։ Երբեք անարդար վճիռ չէր կայացնում, նրա ձեռքով երբեք դատական սխալներ թույլ չեն տրվել, կամ նրա դահճի սրից անարդարացիորեն տուժած հոգիներ չեն եղել»։ Մի՞թե սա հայտնի մարդուն և իմաստունին շողոքորթել ու նրանով հիանալ չէ։ Հայտնի մարդկանց խոսքերն ու գործերը որպես ճշմարտություն ներկայացնելու փորձը ճշմարտության զրպարտություն և աստվածհայհոյություն է։ Եկեղեցում նման մարդիկ շատ են խոսում ճշմարտությունը կիրարկելու և Աստծու խոսքերը տարածելու ցանկության մասին, բայց այն, ինչ մտածում են իրենց մտքում և սովորաբար ասում են, պարզապես ժողովրդական ասացվածքներ ու առակներ են, որոնք իրենք շատ վարժ և սահուն կերպով են արտահայտում։ Այս բաները միշտ նրանց շուրթերին են և հեշտությամբ դուրս են թռչում նրանց լեզուներից։ Նրանք երբեք բառ անգամ չեն ասել Աստծու խոսքերի իրենց փորձառական հասկացողության մասին, և առավել ևս երբեք չեն ասել, թե Աստծու որ խոսքերն են իրենց գործողությունների և վարքագծի չափանիշը կամ հիմքը։ Այն ամենը, ինչ նրանք արտաբերում են, մոլորություն է, ինչպես օրինակ՝ «Մարդը ուր էլ գնա, իր անունն է թողնում, ինչպես սագը՝ իր ձայնը», «Գլուխ կտրելը միայն գլուխ գլորել է», «Խղճալի մարդկանց մեջ միշտ ատելի բան կա», «Միշտ քեզ համար նահանջի տեղ թող», «Նույնիսկ եթե ոչնչի չեմ հասել, գոնե դժվարություն կրել եմ. եթե ոչ, ապա՝ հոգնածությունը կա», «Գետն անցնելուց հետո կամուրջը մի՛ այրիր. ջրաղացքարը հանելուց հետո էշին մի՛ սպանիր», «Մեկին խստորեն պատժիր՝ մյուսներին վախեցնելու համար» և «Նոր պաշտոնյաները տպավորելու մոլուցք ունեն» և այլն. նրանց ասածներից ոչ մեկը ճշմարտությունը չէ։ Որոշ մարդիկ մտապահում են ժամանակակից բանաստեղծների խոսքերը և նույնիսկ տեղադրում են Աստծու տան տեսանյութերի մեկնաբանությունների բաժնում։ Մի՞թե սա հոգևոր հասկացողություն չունենալու դրսևորում չէ։ Այդ խոսքերը ճշմարտությո՞ւն են։ Դրանք կապ ունե՞ն ճշմարտության հետ։ Որոշ մարդիկ հաճախ այնպիսի բաներ են ասում, ինչպիսիք են՝ «Քեզնից երեք ոտնաչափ վերև աստված կա» և «Բարին ու չարն ի վերջո կհատուցվեն. պարզապես ժամանակի հարց է»։ Այս պնդումները ճշմարտությո՞ւն են։ (Ո՛չ։) Որտեղի՞ց են դրանք գալիս։ Աստծու խոսքերում կա՞ն։ Դրանք գալիս են բուդդայական մշակույթից և ոչ մի կապ չունեն Աստծուն հավատալու հետ։ Չնայած դրան՝ մարդիկ հաճախ փորձում են դրանք ձգել, հասցնել ճշմարտության մակարդակի. սա հոգևոր հասկացողություն չունենալու դրսևորում է։ Որոշ մարդիկ փոքր-ինչ վճռականություն ունեն՝ Աստծու համար ծախսվելու, և ասում են. «Աստծու տունն ինձ առաջադրել է, Աստված ինձ բարձրացրել է, ուստի պետք է արդարացնեմ «Բարեկիրթ մարդն իր կյանքը կզոհի իրեն հասկացողների համար»» ասացվածքը։ Դու բարեկիրթ մարդ չես, և Աստված քեզ չի խնդրել զոհել կյանքդ։ Անհրաժե՞շտ է արդյոք քաջության այդպիսի բարձր զգացում ունենալ՝ պարտականություններ կատարելիս։ Դու չես կարողանում պարտականություններդ կատարել նույնիսկ հիմա, երբ ողջ ես, հույս կա՞, որ դա կանես մահվան մեջ։ Այդժամ ինչպե՞ս ես կատարելու պարտականություններդ։ Ուրիշներն ասում են. «Բնույթով հավատարիմ եմ, խիզախ և կրքոտ մարդ եմ։ Սիրում եմ ամեն ինչ վտանգի ենթարկել ընկերներիս համար։ Նույնն էլ Աստծու դեպքում է. քանի որ Աստված ընտրել, առաջադրել և բարձրացրել է ինձ, պետք է հատուցեմ Աստծու շնորհը։ Հաստատ ամեն ինչ վտանգի կենթարկեմ Աստծու համար, նույնիսկ մինչև իմ մահը»։ Սա ճշմարտությո՞ւն է։ (Ո՛չ։) Աստված այնքան շատ խոսքեր է ասել, ինչո՞ւ դրանցից ոչ մեկը նրանք չեն հիշել։ Բոլոր ժամանակներում նրանց հաղորդակցությունը սա է. «Ուրիշ բան ասելու կարիք չկա։ Բարեկիրթ մարդն իր կյանքը կզոհի իրեն հասկացողների համար, և մարդը պետք է ամեն ինչ վտանգի ենթարկի իր ընկերների համար ու հավատարիմ լինի»։ Նրանք նույնիսկ չեն կարողանում արտաբերել «հատուցել Աստծու սերը» արտահայտությունը։ Այսքան տարի քարոզներ լսելուց և Աստծու խոսքերը կարդալուց հետո ոչ մի ճշմարտություն չգիտեն և նույնիսկ չեն կարողանում մի քանի հոգևոր եզրույթներ ասել. սա է ճշմարտության նրանց ներքին հասկացողությունն ու սահմանումը։ Ասացե՛ք Ինձ, մի՞թե սա խղճալի չէ։ Մի՞թե ծիծաղելի չէ։ Մի՞թե սա հոգևոր հասկացողություն չունենալու դրսևորում չէ։ Այսքան քարոզներ լսելուց հետո նրանք չեն հասկանում ճշմարտությունը և չգիտեն, թե ինչ է ճշմարտությունը, սակայն անամոթաբար օգտագործում են այդ դիվային, անմիտ, անհեթեթ և ծայրաստիճան ծիծաղաշարժ խոսքերը՝ ճշմարտությունը փոխարինելու համար։ Ոչ միայն նրանց ներքին մտածողությունն ու ըմբռնումն են այսպիսին, այլև նրանք դա անընդհատ տարածում և սովորեցնում են ուրիշներին՝ ստիպելով նրանց ունենալ նույն ըմբռնումը, ինչ իրենք։ Մի՞թե սա իր մեջ որոշ չափով չի կրում խափանելու և խաթարելու բնույթ։ Կարծես թե այս մարդիկ, որոնք չեն հասկանում ճշմարտությունը և չունեն հոգևոր հասկացողություն, վտանգավոր են. ունակ են խափանելու և խաթարելու և ծիծաղելի ու անհեթեթ բաներ անելու ցանկացած ժամանակ և ցանկացած վայրում։ Ուրիշ ի՞նչ դրսևորումներ կան այն բանի, թե ինչպես են մարդիկ վերաբերվում ճշմարտությանը։ (Ճշմարտությունն արհամարհելը, միայն սեփական պատկերացումներին համապատասխանող բաներն ընդունելը, իսկ չհամապատասխանող բաները մերժելն ու կիրարկելուց հրաժարվելը։) Միայն սեփական պատկերացումներին համապատասխանող բաներն ընդունելն ու կիրարկելը և չհամապատասխանող բաներն անխտիր կերպով մերժելն ու դատապարտելը. սա վերաբերմունք է։ (Չհավատալը, որ ճշմարտությունը կարող է լուծել մարդու ապականված խառնվածքը կամ փոխել իրեն։) Ճշմարտությունը չճանաչելը կամ դրան չհավատալը նույնպես վերաբերմունք է։ Մեկ այլ դրսևորում է այն, որ ճշմարտության նկատմամբ մարդու վերաբերմունքն ու տեսակետը փոխվում են՝ կախված նրա տրամադրությունից, միջավայրից և զգացմունքներից։ Այս մարդիկ, երբ մի օր իրենց լավ են զգում և բարձր տրամադրություն ունեն, մտածում են. «Ճշմարտությունը հիանալի է։ Ճշմարտությունը բոլոր դրական բաների իրականությունն է, ամենաարժանի բանը, որ մարդիկ պետք է կիրարկեն և տարածեն»։ Երբ նրանց տրամադրությունը վատ է, մտածում են. «Ի՞նչ է ճշմարտությունը։ Ի՞նչ օգուտ կա ճշմարտությունը կիրարկելուց։ Կարո՞ղ է այն քեզ փող բերել։ Ի՞նչ կարող է փոխել ճշմարտությունը։ Ի՞նչ կարող է պատահել, եթե կիրարկես ճշմարտությունը։ Ես չեմ կիրարկի այն. ի՞նչ տարբերություն»։ Նրանց դիվային բնույթն ի հայտ է գալիս։ Այս դրսևորումներն այն խառնվածքներն ու տարբեր վիճակներն են, որոնք մարդիկ բացահայտում են՝ ճշմարտության հետ վարվելիս։ Ուրիշ ի՞նչ կոնկրետ դրսևորումներ կան։ (Աստծու խոսքերին ոչ թե որպես ճշմարտության կամ կյանքի վերաբերվելը, այլ դրանք վերլուծելն ու զննելը։) Աստծու խոսքերին ակադեմիական վերաբերմունքով մոտենալը, միշտ ճշմարտությունը վերլուծելն ու զննելը՝ հիմնվելով սեփական գիտելիքների վրա՝ առանց ընդունելու և հնազանդվելու որևէ վերաբերմունքի։ Սրանք քիչ թե շատ այն դժվարություններն են ճշմարտության հետ մարդկանց վարվելակերպում, որոնք կարելի է սահմանել և դարձնել ամփոփիչ վերնագրեր։

Կյանքի մուտքի դժվարությունների վերաբերյալ մեր բովանդակությունն ընդհանուր առմամբ ութ տեսանկյուն ունի, և դրանք կյանքի մուտքի ու փրկության հասնելու հետ կապված հիմնական դժվարություններն են։ Այս ութ տեսակետների շրջանակում մարդկանց բացահայտած վիճակներն ու խառնվածքները բոլորը մերկացված են Աստծու խոսքերում. Աստված պահանջներ է դրել մարդկանց համար և նրանց ցույց է տվել կիրարկման ճանապարհը։ Եթե մարդիկ կարողանան ջանք գործադրել Աստծու խոսքերի առնչությամբ, որդեգրել լուրջ վերաբերմունք, մեծ ցանկության վերաբերմունք և հոգս կրել իրենց սեփական կյանքի մուտքի համար, ապա Աստծու խոսքերում կարող են գտնել համապատասխան ճշմարտություններ՝ լուծելու այս ութ տեսակի խնդիրները, և դրանցից յուրաքանչյուրի համար կան կիրարկման ճանապարհներ։ Դրանցից ոչ մեկն անլուծելի մարտահրավեր կամ որևէ տեսակի առեղծված չէ։ Սակայն եթե ընդհանրապես հոգս չես կրում քո սեփական կյանքի մուտքի համար և ամենևին հետաքրքրված չես ճշմարտությամբ կամ քո խառնվածքը փոխելով, ապա որքան էլ պարզ ու ճշգրիտ լինեն Աստծու խոսքերը, դրանք քեզ համար կմնան լոկ բառեր և վարդապետություններ։ Եթե չես ձգտում ճշմարտությանը կամ չես կիրարկում այն, ապա ինչ խնդիրներ էլ ունենաս, չես կարողանա լուծում գտնել, ինչը շատ կդժվարացնի քո՝ փրկության հասնելը։ Գուցե հավերժ մնաս տքնող լինելու փուլում. գուցե հավերժ մնաս փրկության հասնելու անկարողության և Աստծու կողմից արհամարհանքով մերժվելու ու հեռացվելու փուլում։

Կեղծ առաջնորդողների աշխատանքի հակառակ ազդեցությունները և հետևանքները

Երբ խոսքը վերաբերում է այն բոլոր դժվարություններին, որոնց մարդիկ բախվում են իրենց կյանքի մուտքի ժամանակ, ի՞նչ են անում կեղծ առաջնորդողները։ Երբ մարդիկ բախվում են այս ութ տեսակի դժվարություններից մեկի մեջ ընկնող որևէ վիճակի, կարո՞ղ են արդյոք կեղծ առաջնորդողները ճանաչել դա և Աստծու խոսքերն ու իրենց փորձառական հասկացողությունն օգտագործել՝ լուծելու այդ մարդկանց խնդիրները։ Ցավոք, երբ մարդիկ դժվարությունների են հանդիպում, այս կեղծ առաջնորդողները միայն մակերեսային ջանքեր են գործադրում՝ պարզապես առաջարկելով որոշ մակերեսային, նպատակին չծառայող և անտեղի դիտողություններ, որոնք ոչ մի կապ չունեն նրանց խառնվածքի և իրական դժվարությունների հետ՝ նրանց խնդիրները լուծելու համար։ Օրինակ՝ կեղծ առաջնորդողները հաճախ ասում են. «Դու պարզապես չես սիրում ճշմարտությունը»։ Ահա թե ինչպես են փորձում լուծել մարդկանց իրական դժվարությունները և բնութագրել նրանց էությունը։ Նրանք չեն կարողանում օգնել մարդկանց՝ պատասխաններ գտնելու Աստծու խոսքերում նույնիսկ աննշան խնդրի կամ վիճակի համար, ոչ էլ կարող են լուծել այն՝ ճշմարտության մասին հաղորդակցվելով։ Փոխարենը, որոշ վարդապետական և անկապ դիտողություններ են անում կամ կառչում են խնդրին և ճանճից փիղ են սարքում՝ խաչ քաշելով մարդկանց վրա՝ առանց նրանց ապաշխարելու հնարավորություն տալու։ Իրականում, եթե մարդն Աստծու խոսքերն ըմբռնելու ունակություն և հոգևոր հասկացողություն ունի, կկարողանա Նրա խոսքերում գտնել Աստծու կողմից վիճակների այս ութ տեսանկյուննեի մերկացումը. դա դժվար չէ։ Սակայն քանի որ կեղծ առաջնորդողները չունեն հոգևոր հասկացողություն, ունեն քիչ արժանիք և չունեն ըմբռնման ունակություն, գումարած այն փաստը, որ նրանցից ոմանք պարզապես խանդավառ են, պատրաստակամ են գործելու, կեղծավոր են և հոգևոր մարդիկ են ձևանում, ընդհանրապես չեն կարող լուծել ուրիշ մարդկանց խնդիրները։ Երբ խոսքը վերաբերում է տարբեր խնդիրներին, որոնց մարդիկ բախվում են, կեղծ առաջնորդողները նրանց խորհուրդ կտան՝ ասելով. «Աստծու գործն այսքան առաջ է գնացել. ինչո՞ւ ես դեռ նախանձում և վիճում ուրիշների հետ։ Ժամանակ ունե՞ս դրա համար։ Ի՞նչ օգուտ կա դրա շուրջ վիճելուց։ Չե՞ս կարող առանց վիճելու առաջ շարժվել»։ «Աստծու գործն այսքան առաջ է գնացել, բայց դու դեռ այնքան զգացմունքային ես և չես կարողանում բաց թողնել։ Վաղ թե ուշ այս զգացմունքները քո վերջը կտան»։ «Աստծու գործն այսքան առաջ է գնացել, ուրեմն ինչո՞ւ ես դեռ այդքան մտահոգված ուտելիքով և հագուստով։ Չե՞ս կարող գոյատևել առանց մի զգեստ հագնելու։ Չե՞ս կարող գոյատևել առանց մի զույգ կաշվե կոշիկ գնելու։ Պետք է ավելի շատ մտածես Աստծու խոսքերի և քո պարտականության մասին»։ «Երբ քեզ ինչ-որ բան է պատահում, ավելի շատ աղոթիր Աստծուն։ Անկախ նրանից, թե ինչի ես բախվում, մի դաս կա՝ սովորել հնազանդվել Աստծուն և հասկանալ Նրա գերիշխանությունն ու կարգավորումը»։ Կարո՞ղ է այս խորհուրդը լուծել իրական խնդիրները։ Ընդհանրապես չի կարող։ Կամ էլ ասում են. «Մարդիկ խորապես ապականվել են Սատանայի կողմից։ Զգացմունքային լինելով՝ մի՞թե չես ապստամբում Աստծու դեմ։ Ինքդ քեզ չճանաչելով՝ մի՞թե չես ապստամբում Աստծու դեմ»։ Անկախ նրանից՝ ինչ խնդիր կա, կեղծ առաջնորդողները չգիտեն, թե ինչպես հաղորդակցվել ճշմարտության մասին՝ մարդու էությունը կամ վիճակը վերլուծելու համար, չեն կարողանում հասկանալ, թե ինչպես են առաջանում մարդկանց վիճակները, և ապա, հիմնվելով նրանց վիճակների վրա, հաղորդակցվել ճշմարտության մասին՝ նրանց խնդիրները լուծելու համար՝ համապատասխան օգնություն և ապահովում առաջարկելով։ Փոխարենը, միշտ նույն բաներն են ասում. «Սիրի՛ր Աստծուն։ Ջանասիրաբար աշխատի՛ր՝ քո պարտականությունները կատարելու համար, պետք է հավատարիմ լինես Աստծուն և ավելի շատ աղոթես, երբ խնդիրների ես բախվում»։ «Ամեն ինչ Աստծու գերիշխանության և կարգավորման ներքո է։ Ամեն ինչ Աստծու ձեռքերում է»։ «Եթե չես փնտրում ճշմարտությունը, չի ստացվի։ Պետք է ավելի շատ կարդաս Աստծու խոսքերը։ Աստծու խոսքերն ամեն ինչ պարզ են դարձնում, բայց մարդիկ պարզապես չեն սիրում ճշմարտությունը»։ «Աղետներն անխուսափելի են, բոլոր բաների վախճանը մոտ է, և Աստծու գործը մոտենում է ավարտին, բայց դու չես անհանգստանում։ Քանի՞ օր է մնացել մարդուն։ Աստծու թագավորությունը եկել է»։ Կեղծ առաջնորդողները պարզապես արտաբերում են այս անտեղի ասույթները՝ երբեք որոշակիորեն չքննելով և չվերլուծելով տարբեր խնդիրներ կամ իրական ապահովում կամ օգնություն չառաջարկելով մարդկանց։ Նրանք կա՛մ մարդկանց համար Աստծու խոսքերից մի քանի հատված են գտնում՝ կարդալու համար, կա՛մ անտեղի խորհուրդներ են տալիս՝ նրանց հետ գործ ունենալու համար։ Ի՞նչ է լինում ի վերջո։ Կեղծ առաջնորդողների պատճառած վնասի ներքո մարդիկ ոչ միայն չեն ճանաչում իրենց սեփական ապականված խառնվածքը, այլև չգիտեն, թե ինչպիսին է իրենց սեփական բնավորությունը, ինչպիսի մարդ են իրենք և ինչ բնական էություն ունեն. նրանց համար պարզ չէ, թե ինչպիսին է իրենց իսկ արժանիքը, արդյոք ունե՞ն ըմբռնման ունակություն, թե՞ ոչ, կամ ո՞ր ճանապարհի վրա են։ Նրանք դեռևս կառչած են աշխարհիկ և նորաձև բաներին, որոնք սիրում և գնահատում են իրենց սրտերում, և ոչ ոք չի օգնում նրանց հասկանալու, վերլուծելու և քննելու այս բաները։ Սրանք կեղծ առաջնորդողների աշխատանքի հետևանքներն են։ Երբ խնդիրներ են առաջանում, նրանք կա՛մ հարձակվում են մարդկանց վրա՝ անհիմն կերպով դատապարտելով և սխալմամբ մեղադրելով նրանց, կա՛մ մարդկանց անտեղի խորհուրդներ և դասեր են տալիս, կա՛մ օգտագործում են Աստծու խոսքերը՝ ստիպողական, ոչ ճշգրիտ համեմատություններ անելու համար։ Նրանց լսողները մտածում են. «Ինձ թվում է, թե հասկանում եմ, բայց նաև թվում է, թե չեմ հասկանում. Կարծես՝ ընկալել եմ նրանց ասածը, բայց կարող է և չեմ ընկալել։ Ինչո՞ւ է այդպես։ Այն ամենը, ինչ ասում է առաջնորդողը, ճիշտ է, բայց ինչո՞ւ չեմ կարողանում ազատվել իմ սրտում եղած այս խնդրից։ Ինչո՞ւ չեմ կարողանում լուծում գտնել այս դժվարության համար։ Ինչո՞ւ եմ դեռ այսպես մտածում և ուզում անել այս բաները։ Ինչո՞ւ չեմ կարողանում հասկանալ, թե որտեղ են գտնվում խնդրի էությունն ու արմատը։ Առաջնորդողն ասում է, որ ես չեմ սիրում ճշմարտությունը, և ես ընդունում եմ, որ չեմ սիրում, բայց ինչո՞ւ չեմ կարողանում դուրս գալ այս վիճակից»։ Այս առաջնորդողներն ինչ-որ ազդեցություն ունեցել են։ Թեև խոսել և աշխատել են, դա մեծ խառնաշփոթ է և չի ունեցել այն ազդեցությունը, որը պետք է ունենար։ Նրանք մարդկանց հնարավորություն չեն տվել հասկանալու Աստծու մտադրությունները, իրենց համեմատելու Աստծու խոսքերի հետ, ճշգրտորեն հասկանալու իրենց վիճակները կամ լուծելու իրենց սեփական դժվարությունները։ Ինչ վերաբերում է այն անուղղելի, անամոթ մարդկանց, որոնք ընդհանրապես չեն ընդունում ճշմարտությունը, երբ նրանք լսում են, թե ինչպես են այս առաջնորդողները լրջորեն և համբերատար կերպով խրատում իրենց, ծայրաստիճան հակակրանք են զգում։ Միևնույն ժամանակ, նրանք թութակի պես կրկնում են այն խոսքերը, որոնք այս առաջնորդողներն ասում են. երբ առաջնորդողներն ավարտում են առաջին մասը, այս մարդիկ կարող են շարունակել հաջորդը, և անհամբեր են դառնում՝ ասելով. «Մի՛ շարունակիր։ Արդեն ընկալել եմ այն ամենը, ինչ ասում ես։ Եթե շարունակես, սրտխառնոց կզգամ և կուզեմ փսխել»։ Առաջնորդողները շարունակում են ասել. «Դու արզապես չես սիրում ճշմարտությունը։ Եթե սիրեիր, կհասկանայիր այն ամենը, ինչ ասում եմ»։ Նրանք հակադարձում են. «Անկախ նրանից՝ սիրում եմ, թե ոչ, հոգնել եմ դրանք լսելուց, այնքան շատ ես կրկնել այս խոսքերը, դրանցում ոչ մի նոր բան չկա»։ Կեղծ առաջնորդողներն այսպես են աշխատում՝ խստորեն կառչելով կանոնակարգերին և կենտրոնանալով որոշակի արտահայտությունների վրա՝ լիովին ձախողելով մարդկանց իրական դժվարությունների լուծումը։ Եթե ինչ-որ մեկն Աստծու մասին պատկերացումներ ունի, կեղծ առաջնորդողներն ասում են, թե այդ մարդն ինքն իրեն չի ճանաչում։ Եթե ինչ-որ մեկը վատ մարդկայնություն ունի, ի վիճակի չէ գոյատևելու մարդկանց հետ և չունի բնականոն միջանձնային հարաբերություններ, կեղծ առաջնորդողներն ասում են, որ մեղավոր է և՛ նա, և՛ ներգրավված մյուս անձը, խրատում են երկուսին էլ՝ մեղքը բարդելով երկուսի վրա էլ՝ ասելով. «Լավ, երկուսդ էլ հիմա հավասար եք։ Պետք է արդար և ողջամիտ լինենք մեր գործողություններում՝ բոլորին հավասար վերաբերվելով՝ առանց որևէ կողմնակալության։ Ով խելամտորեն է խոսում, սիրում է ճշմարտությունը, մինչդեռ նրանք, ովքեր այդպես չեն խոսում, պետք է փակեն իրենց բերանները, ապագայում ավելի քիչ խոսեն և ավելի շատ գործեն։ Ով ճիշտ բան է ասում, նրան պետք է ավելի շատ լսել»։ Մի՞թե սա խնդրի լուծում է։ Մի՞թե սա աշխատանք անել է։ Մի՞թե սա պարզապես երեխաներին հանգստացնելու և մարդկանց հիմարացնելու պես չէ։ Կեղծ առաջնորդողները կարող են զբաղված երևալ, բայց ոչ մեկի խնդիրները չեն կարող լուծել։ Որքա՞ն է արդյունավետ նրանց աշխատանքը։ Այն անարժեք է և անհեթեթ։ Սրանք անհավատների գործողություններն են։

Աստծուն հավատալու իրենց փորձառության ողջ ընթացքում մարդիկ հաճախ են բախվում որոշ դժվարությունների, և կեղծ առաջնորդողները չեն կարողանում լուծել դրանցից ոչ մեկը։ Կեղծ առաջնորդողները չեն կարողանում լուծել նույնիսկ որոշ ակնհայտ դժվարություններ, որոնք կարելի էր կարգավորել ընդամենը մի քանի խոսքով, և նաև մեծ աղմուկ են բարձրացնում դրանց շուրջ և ամեն մի փոքր խնդիր մեծ բան են դարձնում։ Որոշ մարդիկ չար չեն, պարզապես իրենց մարդկայնության առումով փոքր-ինչ զուրկ են վարվելակերպից, չեն հասկանում տարրական վարվելակարգը և փոքր-ինչ ստոր են։ Կեղծ առաջնորդողները վերցնում են այս մանր խնդիրները և մեծ աղմուկ բարձրացնում դրանց շուրջ՝ ստիպելով եղբայրներին և քույրերին քննարկել, քննադատել և դատապարտել դրանք, և այս ամենն այդ մարդկանց վրա մնայուն տպավորություն թողնելու նպատակ ունի, որպեսզի նրանք չհամարձակվեն շարունակել այդպես վարվել։ Արդյո՞ք սա անհրաժեշտ է։ Արդյո՞ք սա խնդիրները լուծելու միջոց է։ Արդյո՞ք սա ճշմարտությունն օգտագործելն է՝ խնդիրները լուծելու համար։ (Ո՛չ։) Քանի դեռ ինչ-որ մեկի մարդկայնության մեջ լուրջ խնդիրներ չկան, և այդ մարդը չար չէ ու կարող է անկեղծորեն ծախսվել, այն հանգամանքներում, երբ նրանք ընդունում են, բավարար է նրանց հետ շարունակել աշխատելը՝ նրանց հիշեցումներ, օգնություն, հաղորդակցություն և աջակցություն առաջարկելով։ Եթե մարդիկ հետևողականորեն այսպես են վարվում, ապա խնդիր ունեն իրենց բնավորության կամ դաժան խառնվածքի հետ, և այդ ժամանակ խիստ էտում և կարգավարժանք են անհրաժեշտ։ Եթե հրաժարվում են դա ընդունելուց, կա՛մ նրանց պարտականությունը պետք է կասեցվի, կա՛մ պետք է հեռացվեն։ Կեղծ առաջնորդողները չեն կարող թափանցել սրա մեջ, ոչ էլ այդպես կվարվեն. նման չար մարդկանց հանդիպելիս նրանց որպես եղբայրների և քույրերի են վերաբերվում՝ օգնություն և աջակցություն առաջարկելով։ Մի՞թե սա աշխատանք անել է։ Մի՞թե սա ճշմարտությունն օգտագործելն է՝ խնդիրները լուծելու համար։ (Ո՛չ։) Կեղծ առաջնորդողների աշխատանքն անհեթեթ է, երեխայական և ծիծաղելի, և դրանում ոչինչ չի համապատասխանում Աստծու մտադրություններին։ Նրանց արած ամեն ինչում կարող ես տեսնել, որ նրանք աշխարհիկ մարդիկ են, չունեն հոգևոր հասկացողություն և գործում են անխոհեմաբար՝ առանց սկզբունքների։ Նմանապես, չեն կարողանում հասկանալ կամ ճշգրտորեն ըմբռնել այն տարբեր դժվարությունները, որոնց մարդիկ բախվում են իրենց կյանքի մուտքի ժամանակ։ Հետևաբար, լուծում գտնելու նրանց փորձերը թվում են անհավանականորեն անշնորհք, հիմար և աշխարհիկ մարդկանց փորձերի նման։ Նրանց օգնությունն ընդունողները նույնպես իրենց անհարմար և ճնշված են զգում։ Ժամանակի ընթացքում ոմանք նույնիսկ կորցնում են հավատը՝ ասելով. «Առաջնորդողն այնքան շատ է հաղորդակցվել ինձ հետ, ուրեմն ինչո՞ւ չեմ փոխվել։ Ինչո՞ւ եմ անընդհատ նույն սխալը կրկնում։ Մի՞թե իմ մարդկայնությունը հատկապես վատն է, և անկարող եմ փրկվել»։ Ոմանք նույնիսկ կասկածներ են տածում՝ ասելով. «Իմ հոգու հետ ինչ-որ բան այն չէ՞։ Իմ մեջ չար ոգինե՞ր են գործում։ Աստված չի՞ փրկելու ինձ։ Մի՞թե դա չի նշանակում, որ անհույս եմ»։ Սրանք կեղծ առաջնորդողների աշխատանքի հետևանքներն են։ Իրենց աշխատանքում նրանք մի բանը մյուսի հետ են շփոթում և գործում են ծիծաղելի, անհեթեթ, հիմար և անշնորհք կերպով, ինչն ի վերջո հանգեցնում է նրան, որ ճշմարտությանն անկեղծորեն ձգտող որոշ մարդկանց հանդիպած տարբեր դժվարությունները ժամանակին չեն լուծվում։ Սա իր հերթին այդ մարդկանց մեջ բացասականություն և թուլություն է առաջացնում, ինչպես նաև՝ որոշ պատկերացումներ և թյուրըմբռնումներ Աստծու և Նրա գործի վերաբերյալ։ Նրանք ասում են. «Ես այնքան շատ եմ կարդացել Աստծու խոսքերից, ուրեմն ինչո՞ւ իմ խնդիրը չի կարող լուծվել։ Կարո՞ղ են արդյոք Աստծու խոսքերն իսկապես փրկել և փոխակերպել մարդկանց»։ Նրանց սրտերում կասկած է առաջանում և հայտնվում են շփոթության ծուղակում։ Հետևաբար, երբ կեղծ առաջնորդողներն աշխատանք են անում, շատ դրական արդյունքներ չեն տալիս, բայց իսկապես բավականին շատ բացասական բաներ են առաջացնում։ Նրանց աշխատանքը ոչ միայն չի փարատում Աստծու վերաբերյալ մարդկանց պատկերացումները, կասկածներն ու դատողությունները, այլ ընդհակառակը, մեծացնում է նրանց թյուրըմբռնումներն ու զգուշավորությունն Աստծու նկատմամբ։ Նույնիսկ հավատքի երկար տարիներից հետո այս մարդկանց խնդիրները մնում են չլուծված։ Մինչ նրանք մոլորության մեջ են ընկնում և սխալ ուղղորդվում կեղծ առաջնորդողների կողմից, Աստծու նկատմամբ նրանց թյուրըմբռնումներն ու զգուշավորությունը խորանում են։ Այս պարագայում կարո՞ղ են արդյոք նրանք հասնել կյանքի մուտքին։

Կեղծ առաջնորդողների ըմբռնումը դրական բաների վերաբերյալ, ինչպիսիք ճշմարտությունը և մարդու խառնվածքի փոփոխությունն են, կարող է ազդել դրական բաների նկատմամբ շատ մարդկանց տեսակետների և վերաբերմունքի վրա։ Մի բան է, երբ կեղծ առաջնորդողները ոչ մի աշխատանք չեն անում. հենց որ սկսում են աշխատել, շեղումներ են ի հայտ գալիս և բացասական հետևանքներ են առաջանում։ Այս եկեղեցիներում ոչ պատշաճ մթնոլորտ է ստեղծվում, այսինքն՝ հաճախ առաջանում են որոշ սխալ և անհեթեթ ասույթներ, և այնտեղի մարդիկ չեն հասկանում հոգևոր եզրույթները, որոնք հաճախ հիշատակվում են Աստծու խոսքերում, կամ չգիտեն, թե ինչպես կիրառել դրանք, մինչդեռ այսպես կոչված հոգևոր եզրույթներն ու ասույթները, որոնք հաճախ ասվում են այս կեղծ առաջնորդողների կողմից, լայնորեն տարածվում են այս եկեղեցիներում։ Ազդեցությունը, որ այս բաներն ունենում են մարդկանց վրա, փոքր չէ. դրանք ոչ միայն չեն կարող օգնել մարդկանց՝ ձեռք բերելու Աստծու խոսքերի և ճշմարտության ավելի գործնական և ճշգրիտ ճանաչողություն, կամ նրանց հնարավորություն տալ գտնելու կիրարկման ճշգրիտ ճանապարհ Նրա խոսքերում, այլ ընդհակառակը, իրականում ստիպում են մարդկանց ունենալ ճշմարտության ավելի աղավաղված, տեսական և վարդապետական ճանաչողություն, և, միևնույն ժամանակ, մարդիկ ավելի անորոշ են դառնում կիրարկման ճանապարհի վերաբերյալ։ Այդպիսով՝ կեղծ առաջնորդողները խանգարում են մարդկանց տեսադաշտին և ազդում ճշմարտության նրանց մաքուր ըմբռնման վրա։ Ի՞նչ ազդեցություն են ունենում կեղծ առաջնորդողները՝ այս բաներն անելիս։ Ի՞նչ դեր են խաղում։ Թեև նրանց որպես խափանող և խաթարող բնութագրելը կարող է փոքր-ինչ չափազանցված լինել, նրանց այսուայնկողմ վազող ծաղրածուներ անվանելն ամենևին էլ չափազանցություն չէ։ Երբ նոր էի սկսել աշխատանքի այս փուլը, հանդիպեցի որոշ անհատների, և մինչ լսում էի նրանց խոսակցությունը, նրանցից մեկը հարցրեց մի մարդու իրավիճակի մասին, և ինչ-որ մեկը հանկարծակի բացականչեց. «Մոխրացել է»։ Երբ հարցրի. «Մոխրացե՞լ է։ Ի՞նչ է դա նշանակում», պատասխանեցին. «Մոխրանալը նշանակում է, որ ինչ-որ մեկը հեռացվել է և գուցե դադարել է հավատալուց»։ Ասացի. «Բավականին դաժան եզրույթ է. մարդուն ոչ մի ազատություն չի տալիս։ Երբևէ նման բան ասե՞լ եմ։ Ինչպե՞ս չգիտեի այս տերմինի մասին։ Երբեք ոչ մեկին այսպես չեմ բնութագրել կամ չեմ հայտարարել, որ եթե ինչ-որ մեկը դադարում է իր պարտականությունը կատարելուց կամ հեռանում է Աստծուց, նա «մոխրանում է»։ Ինչպե՞ս է առաջացել այս եզրույթը»։ Ավելի ուշ պարզեցի, որ այս արտահայտությունը ելել է մի տարեց հավատացյալից, մի ծեր բծախնդիր մարդուց։ Նա շատ կրթված էր, երկար ժամանակ հավատում էր Աստծուն և ավագություն ուներ։ Երբ նա այդ արտահայտությունն արել է, բթացած մարդկանց խումբը զանազանելու ունակություն չի դրսևորել և սովորել է, և այդ արտահայտությունը դարձել է հանրահայտ։ Կարծում եք՝ այս արտահայտությունը ճի՞շտ է։ Այն հիմք ունի՞։ Ճշգրի՞տ է։ (Ո՛չ, ճշգրիտ չէ։) Ինչպե՞ս պետք է վերաբերվենք դրան։ Պե՞տք է արդյոք թույլ տալ, որ պահպանվի եկեղեցում։ (Ո՛չ, չպետք է։) Պետք է մերկացվի և քննադատվի, և արմատախիլ արվի։ Հետագայում քննադատության և վերլուծության շնորհիվ այս բթացած մարդիկ չհամարձակվեցին շարունակել այն ասել, բայց մի քանի անտեղյակ անհատներ գուցե դեռևս գաղտնի կերպով օգտագործում են՝ առանձին խոսելիս։ Այդ մարդիկ գուցե մտածում են, որ շատ հոգևոր արտահայտություն է, որը սկիզբ է առել «հայտնի դեմքից», և հավատում են, որ պետք է շարունակվի օգտագործվել։ Ձեր առաջնորդողները ներգրավվել են նմանատիպ կիրարկումների մեջ։ Նրանք բացասաբա՞ր են ազդել ձեր կյանքի մուտքի, խառնվածքի փոփոխության կամ այն ճանապարհի վրա, որով քայլում եք։ (Նախկինում, ավետարանը քարոզելիս մի կեղծ առաջնորդող մի անգամ ասաց. «Աստված մեզ նվաճում է դատաստանի և պատժի միջոցով, ուստի երբ ավետարանը քարոզում ենք կրոնական մարդկանց, պետք է նրանց հետ խոսենք խիստ տոնով և խրատենք. միայն այդ ժամանակ կարող են նվաճվել»։) Այս պնդումը գուցե խելամիտ հնչի, բայց արդյոք համապատասխանո՞ւմ է ճշմարտության սկզբունքներին։ Աստված մարդկանց հրահանգե՞լ է դա անել։ Աստծու խոսքն ասո՞ւմ է. «Ավետարանը լայնորեն քարոզելիս պետք է ելնես և մարդկանց կառավարես երկաթե գավազանով՝ օգտագործելով դատաստանն ու պատիժը՝ ավետարանը լայնորեն քարոզելու համար»։ (Ո՛չ։) Ուրեմն, որտեղի՞ց է առաջացել այս պնդումը։ Հստակ է, որ դա տեսություն է, որը հոգևոր հասկացողություն չունեցող մի կեղծ առաջնորդող երևակայել է իր գլխում։ Արտաքուստ այս պնդումը գուցե խնդրահարույց չթվա. «Ողջ մարդկությունը պետք է ենթարկվի Աստծու դատաստանին և պատժին։ Եթե դա չեն կարող ուղղակիորեն ընդունել Աստծու խոսքերից, անուղղակիորե՞ն էլ չեն կարող։ Ամեն դեպքում, սա այն ազդեցությունն է, որին Աստծու խոսքերը կոչված են հասնելու՝ նվաճել ողջ մարդկությանը։ Մի՞թե ավելի լավ չէր լինի, որ ավելի շուտ ընդունեին, քան ուշ։ Նախքան Աստծու գործելը, մենք կձեռնարկենք այս կանխարգելիչ միջոցը, որպեսզի մարդիկ կարողանան անձեռնմխելիության պես մի բան զարգացնել։ Ապա, երբ Աստված իսկապես դատի և պատժի նրանց, այդ մարդիկ չեն ապստամբի, չեն հակադրվի և չեն դավաճանի Աստծուն։ Սա կկանխի Աստծու զգացմունքները վիրավորելը։ Մի՞թե լավ բան չէ»։ Արտաքուստ յուրաքանչյուր նախադասություն ճիշտ է թվում և վարդապետական տեսանկյունից՝ տրամաբանական։ Սակայն արդյո՞ք սա ճշմարտության սկզբունք է։ Ի՞նչ պայմաններ ունի Աստծու տունն ավետարանի քարոզման համար։ Մարդկանցից պահանջո՞ւմ է անել սա։ (Ո՛չ։) Հետևաբար, այս տեսությունը վավեր չէ, և այն առաջարկող անձը կեղծ առաջնորդող է։

Կեղծ առաջնորդողները հաճախ ձևացնում են, թե հոգևոր են՝ մարդկանց մոլորեցնելու և շեղելու համար որոշ առերևույթ մոլորություններ արտաբերելով։ Թեև այս մոլորություններն արտաքուստ կարծես խնդրահարույց չեն, սակայն դրանք վնասակար ազդեցություն են ունենում մարդկանց կյանքի մուտքի վրա՝ խանգարելով, մոլորեցնելով և խոչընդոտելով մարդկանց՝ քայլելու ճշմարտությանը ձգտելու ուղիով։ Որոշ մարդիկ այս կեղծ հոգևոր խոսքերի պատճառով կասկածներ և դիմադրություն են զարգացնում Աստծու խոսքերի հանդեպ, պատկերացումներ են ստեղծում և նույնիսկ թյուրըմբռնումներ են ունենում Աստծու մասին և զգուշավորություն ունենում Աստծու հանդեպ, իսկ հետո հեռանում են Նրանից։ Սա է այն ազդեցությունը, որ կեղծ առաջնորդողների կեղծ հոգևոր խոսքերն ունենում են մարդկանց վրա։ Մինչ եկեղեցու անդամները մոլորեցվում և ազդեցության են ենթարկվում կեղծ առաջնորդողի կողմից, այդ եկեղեցին վերածվում է կրոնի, ճիշտ ինչպես քրիստոնեությունը կամ կաթոլիկությունը, որտեղ մարդիկ պարզապես պահպանում են մարդու խոսքերն ու ուսմունքները։ Բոլորը պաշտում են Պողոսի ուսմունքները, նույնիսկ այնքան հեռուն են գնում, որ նրա խոսքերը Տեր Հիսուսի խոսքերի փոխարեն են օգտագործում, այլ ոչ թե հետևում են Աստծու ճանապարհին։ Արդյունքում բոլորը դառնում են կեղծավոր փարիսեցիներ և հակաքրիստոսներ։ Այսպիսով՝ անիծվում և դատապարտվում են Աստծու կողմից։ Կեղծ առաջնորդողները, ինչպես Պողոսը, մեծարում են իրենց և վկայում են իրենց մասին, մոլորեցնում և խանգարում են մարդկանց։ Նրանք շեղում են նրանց և տանում դեպի կրոնական ծեսեր, և այս մարդկանց՝ Աստծուն հավատալու ճանապարհը դառնում է ճիշտ նույնը, ինչ կրոնավոր մարդկանցը, ինչը հետաձգում է նրանց՝ առ Աստված հավատի ճիշտ ուղի մուտքը։ Կեղծ առաջնորդողներն անընդհատ մոլորեցնում և խանգարում են մարդկանց, և այդ մարդիկ այդժամ բազմաթիվ կեղծ հոգևոր տեսություններ և ասույթներ են առաջ բերում։ Այս տեսությունները, ասույթները և գործելակերպերը լիովին հակառակ են ճշմարտությանը և բացարձակապես ոչ մի կապ չունեն դրա հետ։ Սակայն թեև կեղծ առաջնորդողները մոլորեցնում և շեղում են մարդկանց, նրանք այս բաներն ընդունում են որպես դրական, որպես ճշմարտություն։ Նրանք սխալմամբ հավատում են, թե այս բաները ճշմարտությունն են, և կարծում են, որ քանի դեռ իրենց սրտերում հավատում են դրանց և կարող են պերճախոսաբար ասել, և քանի դեռ այդ բաներն արժանանում են բոլորի հավանությանը, ուրեմն ձեռք են բերել ճշմարտությունը։ Մոլորված լինելով այս մտքերով և տեսակետներով՝ մարդիկ ոչ միայն ի վիճակի չեն հասկանալու ճշմարտությունը, այլև անկարող են կիրարկել կամ փորձառաբար ապրել Աստծու խոսքերը, առավել ևս մտնել ճշմարտության իրականությունը։ Ընդհակառակը, նրանք գնալով ավելի են հեռանում Աստծու խոսքերից և ճշմարտության իրականությունը մտնելուց։ Տեսականորեն, ոչ մի սխալ բան չկա այն խոսքերի մեջ, որ կեղծ առաջնորդողներն ասում են, և այն կարգախոսների մեջ, որ բղավում են. դրանք բոլորը ճիշտ են։ Այդ դեպքում ինչո՞ւ բացարձակապես ոչնչի չեն հասնում։ Պատճառն այն է, որ այն, ինչ կեղծ առաջնորդողները հասկանում և ըմբռնում են, պարզապես չափազանց մակերեսային է։ Դա ամբողջովին վարդապետության նյութ է, որն չի համապատասխանում Աստծու խոսքերի ճշմարտության իրականությանը, Աստծու պահանջներին կամ Նրա մտադրություններին։ Փաստն այն է, որ բոլոր վարդապետությունները, որոնք քարոզում են կեղծ առաջնորդողները, շատ հեռու են ճշմարտության իրականությունից. ավելի ստույգ՝ դրանք ոչ մի կապ չունեն ճշմարտության հետ, ոչ էլ որևէ կապ ունեն Աստծու խոսքերի հետ։ Ուստի, երբ կեղծ առաջնորդողները հաճախ են ճառում այս բառերն ու վարդապետությունները, ինչի՞ հետ է դա կապված։ Ինչո՞ւ են միշտ անկարող մտնել ճշմարտության իրականությունը։ Սա ուղղակիորեն կապված է կեղծ առաջնորդողների արժանիքի հետ։ Միանգամայն հստակ է, որ կեղծ առաջնորդողներն ունեն թույլ արժանիք և զուրկ են ճշմարտությունն ըմբռնելու ունակությունից։ Անկախ նրանից, թե քանի տարի են հավատում Աստծուն, նրանք չեն հասկանա ճշմարտությունը կամ չեն ունենա կյանքի մուտք, և կարելի է նաև ասել, որ անկախ նրանից, թե քանի տարի են հավատում Աստծուն, նրանց համար հեշտ չի լինի մտնել ճշմարտության իրականությունը։ Եթե կեղծ առաջնորդողը չի հեռացվում և նրան թույլ է տրվում պահպանել իր դիրքը, ինչպիսի՞ հետևանքներ կառաջանան։ Նրանց առաջնորդությունը գնալով ավելի շատ մարդկանց կներքաշի կրոնական ծեսերի ու կանոնակարգերի, բառերի ու վարդապետությունների և մշուշոտ պատկերացումների ու երևակայությունների մեջ։ Ի տարբերություն հակաքրիստոսների՝ կեղծ առաջնորդողները մարդկանց չեն առաջնորդում գալու իրենց կամ Սատանայի առջև, բայց եթե չեն կարողանում Աստծու ընտրյալ մարդկանց առաջնորդել Նրա խոսքերի ճշմարտության իրականությունը, Աստծու ընտրյալ մարդիկ կկարողանա՞ն հասնել Նրա փրկությանը։ Կկարողանա՞ն կատարելագործվել Աստծու կողմից։ Բացարձակապես ո՛չ։ Եթե Աստծու ընտրյալ մարդիկ չեն կարողանում մտնել ճշմարտության իրականությունը, մի՞թե նրանք դեռևս չեն ապրում Սատանայի իշխանության տակ։ Մի՞թե դեռևս այլասերվածներ չեն, որոնք պահվում են Սատանայի իշխանության տակ։ Մի՞թե սա չի նշանակում, որ նրանք կործանման կմատնվեն կեղծ առաջնորդողների ձեռքում։ Ահա թե ինչու կեղծ առաջնորդողների և հակաքրիստոսների գործերի հետևանքները հիմնականում նույնն են։ Ոչ ոք չի կարող Աստծու ընտրյալ մարդկանց օգնել հասկանալու ճշմարտությունը, մտնելու իրականությունը և հասնելու փրկության։ Երկուսն էլ վնասում և կործանման են տանում Աստծու ընտրյալ մարդկանց։ Հետևանքները ճշգրտորեն նույնն են։

Որո՞նք են կեղծ առաջնորդողների հերձվածողություններից և թյուր կարծիքներից մի քանիսը։ Հետո ինքներդ վերանայեք դրանք։ Ես այս հանձնարարությունը թողնում եմ ձեզ՝ տեսնելու, թե արդյոք ի վիճակի եք զանազանելու դրանք։ Ձեր շրջապատի առաջնորդողները երբևէ ասե՞լ են խոսքեր, որոնք հոգևոր են կամ համապատասխանում են մարդկային զգացմունքներին և արտաքուստ ճիշտ ու ճշմարտությանը համահունչ են թվում, բայց չեն ապահովում քո կյանքի մուտքը և չեն լուծում քո իրական խնդիրները։ Եթե չես զանազանում այս խոսքերը և նույնիսկ թանկ ես գնահատում ու սրտիդ մոտ ես ընդունում՝ թույլ տալով, որ դրանք իշխեն քեզ և միշտ առաջնորդեն քեզ, և անընդհատ ազդեն քո մտքերի ու վարքագծի վրա, մի՞թե դրա հետևանքները բավականին լուրջ չեն։ (Այո՛։) Ուրեմն ձեզ համար էական է այս խնդիրների արմատների մեջ խորամուխ լինելը, գտնելը, թե որոնք են այն հերձվածողություններն ու թյուր կարծիքները, որոնք կարող են մարդկանց այն աստիճան այլասերել, որ նրանց հավատքն առ Աստված վերածվի կրոնական համոզմունքի՝ հանգեցնելով այն բանին, որ դիմադրեն Աստծուն և մերժվեն Աստծու կողմից։ Օրինակ՝ ենթադրենք, մի մարդ ասում է. «Մի՛ ձգտիր առաջնորդող դառնալու։ Եթե առաջնորդող դառնալուց հետո հեռացվես կամ դուրս թողնվես, նույնիսկ սովորական հավատացյալ լինելու հնարավորություն չես ունենա»։ Այսպիսի խոսակցությունը կեղծ առաջնորդողների հերձվածողությունը և թյուր կարծի՞քն է։ (Այո՛։) Այդպե՞ս է։ Կեղծ առաջնորդողների հերձվածողություններն ու թյուր կարծիքները պետք է տարբերել հակաքրիստոսների հերձվածողություններից և թյուր կարծիքներից. դրանք իրար մի՛ խառնեք։ Ի՞նչ նկատի ունի այդ մարդը՝ նման բաներ ասելով։ Ի՞նչ դրդապատճառներ են թաքնված այս խոսքերում։ Արդյո՞ք դրանցում որևէ կասկածելի բան կա։ Ակնհայտ է, որ դրանք մարդկանց մոլորեցնելու նպատակ հետապնդող հնարք են պարունակում. դրանք ենթադրում են, որ մյուսները պետք է խուսափեն առաջնորդող դառնալ ձգտելուց, և որ դա լավ ավարտ չի ունենա։ Նման բաներ ասելով՝ նրանց նպատակը մարդկանց ստիպելն է հրաժարվել առաջնորդող դառնալու գաղափարից, որպեսզի ոչ ոք իրենց հետ հեղինակության և կարգավիճակի համար չմրցակցի՝ դրանով իսկ թույլ տալով իրենց հանգիստ զգալ և ընդմիշտ մնալ առաջնորդող։ Միևնույն ժամանակ, նրանք մարդկանց ասում են. «Այսպես է աստծու տունը վարվում առաջնորդողների և մշակների հետ. առաջխաղացնում է, երբ կարիքդ ունի, իսկ երբ չունի, գլորում է ամենաստորին աստիճանին՝ զրկելով նույնիսկ սովորական հավատացյալ լինելու հնարավորությունից»։ Ի՞նչ է այս խոսքերի բնույթը։ (Աստծու դեմ հայհոյանք։) Ինչպիսի՞ մարդն է հայհոյական խոսքեր ասում Աստծու դեմ։ (Հակաքրիստոսը։) Այս խոսքերում երկու չար մտադրություններ կան, որոնք կարող են հանգեցնել երկու հետևանքների. մեկը ուրիշներին պատվիրելն է բացարձակապես չմրցակցել կարգավիճակի համար, ինչն ապահովում է իրենց իսկ կարգավիճակի անվտանգությունը, մյուսը ստիպելն է, որ սխալ հասկանաս Աստծուն, դադարես Աստծուն հավատալուց և փոխարենը սկսես իրենց հավատալ։ Սա հակաքրիստոսի ամենագռեհի կտեսակն է։ Կարծես թե զուրկ եք ըմբռնման ունակությունից. նախկինում խոսել եմ սրա օրինակների մասին։ Դուք ոչ միայն անուշադիր եք և վատ հիշողություն ունեք, այլև ըմբռնման ունակություն էլ չունեք։ Դուք անգամ նման ակնհայտ հակաքրիստոսին չեք կարողանում զանազանել։ Կեղծ առաջնորդողները նման բաներ կասեի՞ն։ Գիտակցաբար և բացահայտորեն կմոլորեցնեի՞ն մարդկանց և կդիմադրեի՞ն Աստծուն։ (Ո՛չ։) Թեև այն, ինչ կեղծ առաջնորդողներն ասում և անում են, արտաքուստ կարող է խնդրահարույց չթվալ, նրանց աշխատանքը զուրկ է սկզբունքներից և չի կարող արդյունքների հասնել։ Կեղծ առաջնորդողները չեն կարող լուծել մարդկանց խնդիրներից որևէ մեկը, բերել նրանց առ Աստված հավատքի ճիշտ ուղու վրա կամ առաջնորդել նրանց Աստծու առջև։ Այն ամենը, ինչ նրանք ասում են, ճիշտ է, նրանք բացարձակապես չեն թերացել իրենց աշխատանքում, մեծ եռանդ ու խանդավառություն ունեն, և արտաքուստ թվում է՝ հավատք և վճռականություն ունեն և պատրաստ են դժվարություններ կրելու և գին վճարելու։ Ավելին՝ թվում է, թե նրանք անհավանական տոկունություն ունեն և ի վիճակի են հաղթահարելու ամեն տեսակ հոգնածություն ու դժվարություն։ Պարզապես նրանց արժանիքն ու ըմբռնման ունակությունը թույլ են, և նրանք զուրկ են ճշմարտության ճշգրիտ ըմբռնումից։ Ի՞նչ են անում նրանք ըմբռնման ունակության այս պակասի հետ։ Այս խնդիրը լուծելու համար նրանք կանոնակարգեր և վարդապետություններ են օգտագործում, ինչպես նաև հոգևոր տեսություններ, որոնց մասին իրենք հաճախ խոսում են։ Մի քանի տարի նրանց առաջնորդության տակ լինելուց հետո մարդկանց մեջ ի հայտ են գալիս ամեն տեսակ վարդապետություններ, կանոնակարգեր և արտաքին կիրարկումներ։ Մարդիկ կառչում են այս վարդապետություններին, կանոնակարգերին և կիրարկումներին և հավատում են, թե կիրարկում են ճշմարտությունը և մտնում ճշմարտության իրականությունը, բայց իրականում դեռ շատ հեռու են ճշմարտության իրականությունից։ Երբ այս բաները լցնում են մարդկանց սրտերը, տիրում և առաջնորդում, լուծումը դառնում է խնդրահարույց։ Յուրաքանչյուրը պետք է առանձին-առանձին քննվի և վերլուծվի, որպեսզի մարդիկ հասկանան դրանք։ Ապա մարդկանց պետք է ասվի, թե որոնք են ճշմարտությունը, վարդապետությունները, կարգախոսները և կանոնակարգերը, և որոնք են ճշմարտության ճիշտ ըմբռնումը, ճշգրիտ խոսքերը և ճշմարտության սկզբունքները։ Այս ամենը պետք է լուծվի առանձին-առանձին. հակառակ դեպքում նրանք, ովքեր համեմատաբար լավ վարք ունեն, պահպանում են կանոնոնակարգերը և ձգտում են հոգևորության, կմոլորվեն և կկործանվեն կեղծ առաջնորդողների կողմից։ Այս մարդիկ կարող են բարեպաշտ թվալ, ունակ՝ դժվարություններ կրելու և գին վճարելու, և ի վիճակի՝ աղոթելու, երբ իրենց հետ բաներ են պատահում։ Սակայն, ճիշտ ինչպես կրոնավոր մարդկանց դեպքում, երբ Աստված վերադառնում է, նրանցից ոչ ոք չի ճանաչում Նրան, ոչ ոք չի ընդունում, որ Աստված կրկին նոր գործ է անում, և բոլորը դիմադրում են Նրան։ Ինչո՞ւ է այսպես։ Պատճառն այն է, որ կեղծ առաջնորդողներն ու հակաքրիստոսները մոլորեցրել են նրանց. Նրանք վնասել և կործանել են Աստծուն անկեղծորեն հավատացող շատերին։

Կեղծ առաջնորդողները միայն բառեր և վարդապետություններ են խոսում. այն, ինչ նրանք մարդկանց հասկանալ են տալիս, պարզապես վարդապետություն է, այլ ոչ թե ճշմարտությունը, և այն, ինչ տեսնել են տալիս, պարզապես կեղծ հոգևորություն է։ Որո՞նք են բառեր և վարդապետություններ խոսելու հետևանքները։ Կեղծ հոգևորություն, կեղծ ըմբռնում, կեղծ գիտելիք, կեղծ կիրարկում և կեղծ հնազանդություն. այս ամենը կեղծ է։ Ինչպե՞ս է առաջանում այս «կեղծությունը»։ Այն առաջանում է նրանից, որ կեղծ առաջնորդողներն ունեն ճշմարտության աղավաղված, միակողմանի և մակերեսային ըմբռնում և լիովին ձախողվում են ճշմարտության էությունն ըմբռնելու հարցում։ Կեղծ առաջնորդողները մարդկանց բազմաթիվ կանոններ, բառեր և վարդապետություններ են բերում՝ որոշ կարգախոսների և տեսությունների հետ միասին։ Այդ մարդիկ ընդհանրապես չեն հասկանում Աստծու ճշմարիտ մտադրությունները և երբ բախվում են տարբեր բարդ իրավիճակների, չգիտեն՝ ինչպես վարվել և մոտենալ դրանց, կամ ինչպես ընկալել Աստծու մտադրությունները։ Արդյոք նման անհատները կարո՞ղ են գալ Աստծու առջև։ Կարո՞ղ են ընդունել Աստծուն և դադարել Նրան դիմադրելուց։ Ո՛չ, չեն կարող։ Հետևաբար, ձեզ համար էական և անհրաժեշտ է վերանայել կեղծ առաջնորդողների հերձվածողություններն ու թյուր կարծիքները և զանազանություն ձեռք բերել դրանց նկատմամբ։ Դրանք վերանայելիս էական է դրանք այն թյուր կարծիքներից տարբերելը, որոնք հակաքրիստոսներն օգտագործում են՝ մարդկանց մոլորեցնելու համար։ Ինչ վերաբերում է առաջնորդողների և մշակների երկրորդ պարտականությանը՝ ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները, այստեղ կեզրափակենք մեր հաղորդակցությունը՝ մանրամասն վերլուծելով կեղծ առաջնորդողների տարբեր կիրարկումները և կեղծ առաջնորդողների հետ կապված խնդիրների էությունը։

Երրորդ կետ. հաղորդակցվել ճշմարտության սկզբունքների մասին, որոնք պետք է հասկանալ՝ յուրաքանչյուր պարտականություն պատշաճ կերպով կատարելու համար (առաջին մաս)

Կեղծ առաջնորդողները կարող են միայն խոսքեր և վարդապետություններ խոսել` մարդկանց հորդորելու համար

Հաջորդիվ կհաղորդակցվենք առաջնորդողների և մշակների երրորդ պարտականության մասին. հաղորդակցվել ճշմարտության սկզբունքների մասին, որոնք պետք է հասկանալ՝ յուրաքանչյուր պարտականություն պատշաճ կերպով կատարելու համար։ Սա առաջնորդողների և մշակների կարևոր և հիմնարար աշխատանքն է, և մենք կհաղորդակցվենք ու մանրամասն կվերլուծենք կեղծ առաջնորդողների դրսևորումներն այս պարտականության հիման վրա։ Առաջնորդողի կամ մշակի՝ ճշմարտության սկզբունքների մասին հստակորեն հաղորդակցվելու ունակությունը, որ մարդիկ պետք է հասկանան իրենց պարտականությունները լավ կատարելու համար, լավագույն ցուցիչն է այն բանի, թե արդյոք նրանք ունեն ճշմարտության իրականությունը, և դա բանալին է՝ որոշելու, թե արդյոք կարող են իրական աշխատանքը լավ կատարել։ Այժմ եկեք տեսնենք, թե ինչպես են կեղծ առաջնորդողները վարվում այս աշխատանքի հետ։ Կեղծ առաջնորդողների բնութագրերից մեկն իրենց անկարողությունն է ճշմարտության սկզբունքներ ընդգրկող որևէ խնդիր հանգամանորեն բացատրելու կամ հստակեցնելու։ Եթե ինչ-որ մեկը դիմում է նրանց, նրանք կարող են միայն որոշ դատարկ բառեր և վարդապետություններ ասել։ Երբ բախվում են լուծում պահանջող խնդիրների, հաճախ պատասխանում են նմանատիպ հայտարարությամբ. «Բոլորդ էլ փորձագետ եք այս պարտականությունը կատարելու հարցում։ Եթե խնդիրներ ունեք, պետք է ինքներդ գլուխ հանեք դրանցից։ Ինձ մի՛ հարցրեք. Ես փորձագետ չեմ և չեմ հասկանում։ Ինքնուրույն լուծեք դա»։ Ոմանք կարող են հակադարձել. «Քեզ ենք հարցնում, որովհետև չենք կարողանում լուծել խնդիրը. եթե կարողանայինք, չէինք հարցնի։ Մենք չենք հասկանում ճշմարտության սկզբունքներին վերաբերող այս խնդիրը»։ Կեղծ առաջնորդողները պատասխանում են. «Մի՞թե արդեն չեմ ասել սկզբունքները։ Լավ կատարիր քո պարտականությունները և խափանումներ ու խաթարումներ մի՛ ստեղծիր։ Էլ ինչի՞ մասին ես հարցնում։ Վարվիր այնպես, ինչպես հարմար ես գտնում։ Աստծու խոսքերն արդեն ասվել են. առաջնահերթությունը տվեք Աստծու տան շահերին»։ Այդ մարդիկ մնում են լիովին շփոթված՝ մտածելով. «Սա խնդրի լուծում չէ»։ Ահա թե ինչպես են կեղծ առաջնորդողները վերաբերվում աշխատանքին. պարզապես ստուգում են այն, ձևականորեն են գործում և երբեք չեն լուծում խնդիրները։ Անկախ նրանից, թե ինչ խնդիրներ են բարձրացնում մարդիկ, կեղծ առաջնորդողները նրանց պատվիրում են ինքնուրույն փնտրել ճշմարտությունը։ Հաճախ հարցնում են մարդկանց. «Որևէ խնդիր ունե՞ք։ Ինչպե՞ս է ձեր կյանքի մուտքը։ Ձեր պարտականությունները ձևականորե՞ն եք կատարում»։ Այդ մարդիկ պատասխանում են՝ ասելով. «Երբեմն հայտնվում եմ ձևական վիճակում, և աղոթքի միջոցով լուծում եմ դա ու փոխվում, բայց դեռ չեմ հասկանում իմ պարտականությունը կատարելու ճշմարտության սկզբունքները»։ Կեղծ առաջնորդողներն ասում են. «Մի՞թե նախորդ հավաքույթի ժամանակ չհաղորդակցվեցի քեզ հետ որոշակի սկզբունքների մասին։ Նույնիսկ քեզ Աստծու խոսքերի մի քանի հատված տրամադրեցի։ Արդեն չպե՞տք է հասկացած լինեիր»։ Իրականում, նրանք հասկանում են ողջ վարդապետությունը, բայց դեռևս անկարող են լուծել իրենց խնդիրները։ Կեղծ առաջնորդողները նույնիսկ բարձրահունչ խոսքեր են դուրս տալիս. «Ինչո՞ւ չես կարողանում լուծել։ Պարզապես բավականաչափ հանգամանորեն չես կարդացել Աստծու խոսքերը։ Եթե ավելի շատ աղոթես և ավելի շատ կարդաս Աստծու խոսքերը, ապա քո բոլոր խնդիրները կլուծվեն։ Դուք պետք է սովորեք քննարկել և միասին ելք գտնել, այդժամ ձեր խնդիրներն ի վերջո կլուծվեն։ Ինչ վերաբերում է մասնագիտական հարցերին, ինձ մի՛ հարցրեք. իմ պարտականությունն աշխատանքը ստուգելն է։ Ես իմ առաջադրանքն ավարտել եմ, իսկ մնացածը վերաբերում է մասնագիտական հարցերին, որոնք չեմ հասկանում»։ Կեղծ առաջնորդողները հաճախ օգտագործում են այնպիսի պատճառաբանություններ և արդարացումներ, ինչպիսիք են. «Չեմ հասկանում, երբեք չեմ սովորել դա, ես փորձագետ չեմ»՝ նրանց հիմարացնելու և հարցերից խուսափելու համար։ Նրանք կարող են բավականին խոնարհ թվալ, սակայն սա կեղծ առաջնորդողների հետ կապված լուրջ խնդիր է մերկացնում. Նրանք որոշակի առաջադրանքներում մասնագիտական գիտելիքներ պահանջող խնդիրների ըմբռնում չունեն, իրենց անզոր են զգում և չափազանց անհարմար ու շփոթված տեսք ունեն։ Ի՞նչ են նրանք այդ ժամանակ անում։ Նրանք կարող են միայն Աստծու խոսքերի մի քանի հատված հավաքել՝ հավաքույթների ժամանակ բոլորի հետ հաղորդակցվելու համար՝ մարդկանց հորդորելու համար խոսելով որոշ վարդապետությունների մասին՝ ։ Փոքր-ինչ բարություն ունեցող առաջնորդողները կարող են հոգատարություն ցուցաբերել մարդկանց նկատմամբ և ժամանակ առ ժամանակ հարցնել նրանց. «Վերջերս ձեր կյանքում որևէ դժվարության բախվե՞լ եք։ Բավականաչափ հագուստ ունե՞ք հագնելու։ Ձեր մեջ եղե՞լ են այնպիսիք, ովքեր վատ են պահել իրենց»։ Եթե բոլորն ասում են, որ չունեն այդ խնդիրները, նրանք պատասխանում են. «Ուրեմն խնդիր չկա։ Շարունակեք ձեր աշխատանքը. ես այլ գործեր ունեմ անելու», և հապշտապ հեռանում են՝ վախենալով, որ ինչ-որ մեկը կարող է հարցեր բարձրացնել և խնդրել լուծել դրանք՝ իրենց դնելով անհարմար դրության մեջ։ Այսպես են աշխատում կեղծ առաջնորդողները. նրանք ոչ մի իրական խնդիր չեն կարողանում լուծել։ Ինչպե՞ս կարող են նրանք արդյունավետորեն իրականացնել եկեղեցու գործը։ Արդյունքում չլուծված խնդիրների կուտակումն ի վերջո խոչընդոտում է եկեղեցու գործին։ Սա կեղծ առաջնորդողների աշխատանքի ակնառու բնութագիր և դրսևորում է։

Կեղծ առաջնորդողներն իրենց աշխատանքում միայն ոգևորված են քարոզելով և ամենից շատ սիրում են բառեր և վարդապետություններ խոսել, և խոսքեր ասել՝ մարդկանց հորդորելու և մխիթարելու համար՝ կարծելով, որ եթե միայն մարդկանց եռանդուն և զբաղված լինել տան իրենց պարտականությունների կատարմամբ, նույնն է, թե իրենք լավ աշխատանք կատարած լինեն։ Բացի դրանից՝ կեղծ առաջնորդողները ջերմորեն հոգ են տանում յուրաքանչյուր մարդու առօրյա կյանքի վիճակի մասին։ Նրանք հաճախ մարդկանց հարցնում են, թե արդյոք այդ առումով որևէ դժվարության հանդիպո՞ւմ են, և եթե ինչ-որ մեկն իսկապես հանդիպում է, պատրաստ են օգնել լուծելու այդ դժվարությունները։ Նրանք իսկապես զբաղվում են այս ընդհանուր գործերով, երբեմն նույնիսկ հետաձգում են սնվելը և հաճախ ուշ են քնում ու վաղ արթնանում։ Հաշվի առնելով նրանց զբաղվածությունն ու ծանր աշխատանքը՝ ինչո՞ւ են եկեղեցու գործի խնդիրները և Աստծու ընտրյալ մարդկանց՝ իրենց պարտականությունները կատարելիս հանդիպող դժվարությունները մնում չլուծված։ Պատճառն այն է, որ կեղծ առաջնորդողները երբեք չեն կարողանում հստակ կերպով բացատրել պարտականությունների կատարման հետ կապված ճշմարտության սկզբունքները։ Նրանց բառերն ու վարդապետությունները և հորդորները լիովին անարդյունավետ են և բացարձակապես չեն կարող լուծել իրական խնդիրները։ Անկախ նրանից, թե որքան են խոսում կամ որքան զբաղված կամ ուժասպառ են, եկեղեցու գործը երբեք առաջ չի գնում։ Թեև արտաքուստ թվում է, թե բոլորը կատարում են իրենց պարտականությունները, շատ իրական արդյունքների չեն հասնում, որովհետև կեղծ առաջնորդողներն ի վիճակի չեն հաղորդակցվելու պարտականությունների կատարման հետ կապված ճշմարտության սկզբունքների մասին կամ օգտագործելու ճշմարտությունը՝ իրական խնդիրները լուծելու համար. հետևաբար, նրանք անկարող են լուծել բազմաթիվ խնդիրներ, որոնք գոյություն ունեն պարտականությունների կատարման մեջ։ Օրինակ՝ մի անգամ Աստծու տունը կարիք ուներ Աստծու խոսքերի գրքեր տպագրելու, և առաջնորդողը պետք է ընտրեր երկու անհատի՝ այս առաջադրանքի համար պատասխանատու լինելու։ Որո՞նք են մարդկանց ընտրելու չափանիշները։ Նրանց մարդկայնությունը պետք է համեմատաբար լավը լինի, պետք է լինեն հուսալի և ի վիճակի լինեն ռիսկի դիմելու։ Անհատներին ընտրելուց հետո այս առաջնորդողը նրանց ասաց. «Այսօր երկուսիդ կանչել եմ՝ մի գործ հանձնարարելու. Աստծու տունը մի գիրք ունի, որը պետք է տպագրվի, և ինձ պետք է, որ տպագրատուն գտնեք, իսկ օրինակները տպագրելուց հետո պետք է դրանք անհապաղ բաժանեք Աստծու ընտրյալ մարդկանց, որպեսզի կարողանան առանց ուշացնելու ուտել և խմել Աստծու խոսքերը։ Հաստատակա՞մ եք այս առաջադրանքը կատարելու հարցում։ Պատրա՞ստ եք ստանձնելու այս բեռն ու այս ռիսկը»։ Երկու անհատները կարծեցին, թե Աստված է իրենց բարձրացնում, ուստի համաձայնեցին։ Ապա առաջնորդողը հարցրեց նրանց. «Ունե՞ք վճռականություն՝ կատարելու Աստծու հանձնարարությունը։ Պատրա՞ստ եք երդում տալու»։ Այդժամ երկու անհատները երդվեցին՝ ասելով. «Եթե չկարողանանք կատարել Աստծու հանձնարարությունը և տապալենք այս առաջադրանքը՝ վնասներ պատճառելով Աստծու տան գործին, ապա թող երկնքի կայծակն ու որոտը հարվածեն մեզ։ Ամե՛ն»։ Առաջնորդողն ասաց. «Նաև պետք է հաղորդակցվենք ճշմարտության մասին։ Հիմա այս աշխատանքն անելիս գործարարությա՞մբ եք զբաղվում։ Ձեզ խնդրո՞ւմ են աշխատել որպես աշխատակից»։ Երկու անհատները պատասխանեցին. «Ո՛չ, սա մեր պարտականությունն է»։ Առաջնորդողն ասաց. «Քանի որ դա ձեր պարտականությունն է, պետք է հատուցեք Աստծու սերը։ Դուք չեք կարող տխրեցնել Աստծուն կամ Նրան անհանգստանալ տալ։ Ռիսկի դիմելու պատրաստակամությունը բավարար չէ. պետք է ձեր պարտականությունը հավատարմությամբ կատարեք։ Երբ բախվում եք խնդիրների, պետք է ավելի շատ աղոթեք և խորհրդակցեք միմյանց հետ։ Կամակոր մի՛ եղեք և մի՛ գործեք ձեր հայեցողությամբ։ Ինչո՞ւ ձեզ երկուսիդ հանձնարարեցի համագործակցել միմյանց հետ։ Որպեսզի հարցեր ծագելիս կարողանաք քննարկել դրանք, ինչը կհեշտացնի ձեր գործողությունները։ Եթե չեք կարողանում համաձայնության գալ, աղոթեք։ Յուրաքանչյուր մարդ պետք է մի կողմ դնի իր սեփական կարծիքը և գործի միայն այն ժամանակ, երբ ընդհանուր հայտարարի եք եկել։ Հուսով եմ՝ երկուսդ էլ կկարողանաք հաջողությամբ ավարտել այս աշխատանքը»։ Վերջապես, այս առաջնորդողը գտավ Աստծու խոսքերի մի հատված այն մասին, թե ինչպես լավ կատարել սեփական պարտականությունը, և երեքով մի քանի անգամ աղոթքաընթերցեցին այն։ Դրանով գործը համարվեց նրանց հանձնարարված, իսկ առաջնորդողի պարտականությունը՝ կատարված։ Առաջնորդողն ինչպե՞ս էր կատարել այս աշխատանքը։ Առաջնորդողը բավականին գոհ էր, ինչպես և այդ երկու անհատները։ Ականատեսները մեկնաբանում էին. «Այս առաջնորդողն իսկապես որոշ բաներ գիտի աշխատանքն ավարտին հասցնելու մասին. նրա խոսքը լավ կազմակերպված է և հիմնավորված, և ամեն ինչ քայլ առ քայլ է անում։ Նախ՝ նա առաջադրանքն այդ երկուսին հանձնարարեց, ապա՝ լուծեց նրանց մտքերի և տեսակետների հետ կապված խնդիրները, և վերջապես՝ մի քանի խիստ խոսք ասաց՝ ստիպելով նրանց երդում և խոստում տալ։ Նա իսկապես այս աշխատանքը համակարգված կերպով արեց և իսկապես արժանի է առաջնորդողի կոչմանը. նա փորձառու է և հոգս է կրում»։ Ի վերջո, առաջնորդողը նրանց ասաց. «Հիշեք. գրքեր տպագրելը հեշտ գործ չէ, այնպիսի բան չէ, որ սովորական մարդը կարողանա ստանձնել։ Այս գործը ձեզ չի հանձնարարվել իմ կամ Աստծու տան կողմից. դա Աստծու հանձնարարությունն է։ Չպետք է հիասթափեցնեք Նրան։ Քանի դեռ լավ եք կատարում այս գործը, ձեր կյանքը կառաջադիմի, և իրականություն կունենաք»։ Տեսականորեն, այս խոսքերի հետ կապված սկզբունքային խնդիրներ չկային. դրանք քիչ թե շատ կարելի էր ճիշտ համարել։ Ուստի, եկեք վերլուծենք այս հարցը և տեսնենք, թե այս կեղծ առաջնորդողի մեջ որտե՞ղ դրսևորվեց «կեղծը» ։ Արդյո՞ք առաջնորդողը որևէ ցուցում տվեց տարբեր մանրամասն հարցերի վերաբերյալ, ինչպիսիք են այս առաջադրանքի հետ կապված մասնագիտական և տեխնիկական տեսանկյունները։ Արդյո՞ք հաղորդակցվեց ճշմարտության որևէ կոնկրետ սկզբունքի կամ պահանջվող չափանիշի մասին։ (Ո՛չ։) Նա Պարզապես մի քանի դատարկ և անիմաստ խոսքեր արտաբերեց, խոսքեր, որոնք մարդկանց մեծամասնությունը հաճախ է ասում, խոսքեր, որոնք որևէ կշիռ չունեն։ Քանի որ առաջնորդողն անձամբ էր խոսում և ցուցումներ տալիս, մարդիկ այս խոսքերն ընկալեցին որպես սովորականից ավելի մեծ կշիռ ունեցող, բայց իրականում դրանք անտեղի խոսակցություններ էին և բացարձակապես ոչ մի ազդեցություն չունեցան գրքերի տպագրության հետ կապված որևէ իրական խնդիր լուծելու վրա։ Ուստի, որո՞նք են գրքերի տպագրության հետ կապված որոշ կոնկրետ խնդիրները։ Պետք է քննարկենք դրանք և տեսնենք, թե արդյոք այս առաջնորդողի կատարած աշխատանքը կեղծ առաջնորդողի աշխատանք էր։

Նախ՝ գրքերի տպագրությունը ներառում է շարվածքը, իսկ հետո՝ տեքստի սրբագրումը, բովանդակության և հիմնական տեքստի ձևավորումը, ինչպես նաև թղթի քաշը, գույնը և որակը։ Նաև կազմի նյութը. արդյոք փափո՞ւկ պետք է լինի, թե՞ կոշտ, և կազմի դիզայնը, գույնը, նախշը և տառատեսակը։ Վերջապես՝ կազմարարության հարցը. արդյոք սոսի՞նձ պետք է օգտագործվի, թե՞ պետք է կարվի։ Սրանք բոլորը հարցեր են, որոնք մտնում են գրքերի տպագրության շրջանակի մեջ։ Առաջնորդողը սրանցից որևէ մեկը քննարկե՞ց։ (Ո՛չ։) Մեկ այլ խնդիր է տպագրատուն փնտրելը. արդյոք տպագրական և կազմարարական մեքենաները ժամանակակի՞ց են, ինչպիսին է տպագրության և կազմարարության որակը և գնագոյացումը. մի՞թե նա չպետք է ցուցումներ, ինչպես նաև սկզբունքներ և շրջանակներ տար այս բոլոր բաների համար։ Եթե առաջնորդողն ասեր. «Չեմ հասկանում այս բաները. պարզապես փնտրեք ինչ պատահի», արդյո՞ք օգտակար առաջնորդող կլիներ։ Կարո՞ղ են նրա ասած անտեղի խոսքերը փոխարինել գրքերի տպագրության հետ կապված տարբեր մանրամասն խնդիրներին։ (Ո՛չ։) Եվ այնուամենայնիվ, այս կեղծ առաջնորդողը հավատում էր, որ կարող են։ Նա մտածում էր. «Արդեն այնքան շատ ճշմարտությունների մասին եմ հաղորդակցվել և նրանց ասել բոլոր սկզբունքները։ Նրանք պետք է հասկանան այս բաները»։ Այս «պետք է»-ն այս կեղծ առաջնորդողի տրամաբանությունն ու խնդիրների լուծման մեթոդն է։ Ի վերջո, երբ գրքերը տպագրվեցին, քանի որ թղթի որակը շատ վատն էր, և այն չափազանց բարակ էր, տեքստը տեսանելի էր երկու կողմից, ինչը տարեցների և վատ տեսողություն ունեցողների համար շատ լարված և դժվար էր դարձնում գրքերը կարդալը։ Կար նաև վերջին քայլի՝ կազմարարության գործընթացի խնդիրը. կազմարարության՝ չափանիշի համաձայն լինելը կամ չլինելն ազդում է գրքի ընդհանուր որակի և գրքի կյանքի տևողության վրա։ Քանի որ առաջնորդողը ցուցումներ չէր տվել, իսկ այս աշխատանքն իրականացնողները զուրկ էին սկզբունքներից ու փորձից և զբաղվում էին անպատասխանատու սակարկությամբ, տպագրատունը վատ որակի աշխատանք կատարեց և ցածրորակ նյութեր օգտագործեց՝ ծախսերը ծածկելու համար, և վերջապես, երբ գրքերը բաժանվեցին եղբայրներին և քույրերին, սկսեցին քանդվել երկու ամսվա ընթացքում։ Կազմերն ու էջերը պոկվեցին, և ողջ տպագրական աշխատանքն իզուր դարձավ։ Ո՞ւմ պատասխանատվությունն էր սա։ Եթե ինչ-որ մեկը պետք է պատասխանատվության ենթարկվեր, ուղղակի պատասխանատվությունը կընկներ գրքերի տպագրության համար պատասխանատու երկու անհատների վրա, իսկ անուղղակի պատասխանատվությունը կգնար կեղծ առաջնորդողին։ Կեղծ առաջնորդողը նույնիսկ արդարացում ուներ՝ ասելով. «Չեք կարող ինձ մեղադրել այս աշխատանքի վատ ընթացքի համար. Ես ինքս էլ դա չեմ հասկանում։ Երբեք գրքեր չեմ տպագրել և տպագրատուն չունեմ։ Ինչպե՞ս պետք է իմանամ այս բաների մասին»։ Այս արդարացումը հիմնավո՞ր է։ Այս աշխատանքը մտնում է քո՝ որպես առաջնորդողի պատասխանատվությունների շրջանակի մեջ։ Անկախ նրանից՝ դա մասնագիտության, հմտության, գիտության տեսակի կամ ճշմարտության վերաբերյալ աշխատանք է, կարիք չունես հասկանալու դրա բոլոր մասերը, բայց արդյոք ջանք գործադրե՞լ ես սովորելու այն, ինչ չգիտես։ Քո պարտականությունները լուրջ և բարեխիղճ կերպով կատարե՞լ ես։ Ոմանք կարող են ասել. «Ուզում եմ կատարել իմ պարտականությունները, բայց ինքս էլ չեմ հասկանում սա։ Որքան էլ փորձում եմ սովորել, պարզապես չեմ կարողանում հասկանալ»։ Սա նշանակում է, որ որպես առաջնորդող՝ չափանիշի համաձայն չես. կատարյալ կեղծ առաջնորդող ես։ Եղբայրներն ու քույրերը որոշ չափով վրդովված էին գրքերի վատ որակի պատճառով՝ ասելով. «Թեև այս գրքերը մեզ համար անվճար են, որակը չափազանց վատն է։ Ինչպե՞ս է այս առաջնորդողն արել իր գործը։ Ինչպե՞ս է իրականացրել այս աշխատանքը»։ Երբ առաջնորդողը լսեց սա, պատասխանեց. «Մի՞թե ինձ կարող եք մեղադրել դրա համար։ Ես տպագրատուն չունեմ, և վերջնական խոսքն իմը չէ։ Ավելին՝ մի՞թե այսպես Աստծու տան համար գումար չի խնայվում։ Մի՞թե սխալ է Աստծու տան համար գումար խնայելը»։ Առաջնորդողի խոսքերը ճիշտ էին, նա չէր սխալվում. առաջնորդողը իրավական պատասխանատվություն չէր կրելու։ Սակայն կար մի խնդիր. գրքերի տպագրության համար ծախսված գումարն իզուր վատնվեց։ Եղբայրներին և քույրերին բաժանված գրքերը երկու ամսվա ընթացքում սկսեցին քանդվել և էջեր կորցնել։ Ո՞վ պետք է պատասխանատու լինի հետևանքների համար։ Մի՞թե սա առաջնորդողի պարտականությունը չէր։ Սա տեղի ունեցավ քո աշխատանքի շրջանակներում, այն ժամանակ, երբ ծառայում էիր որպես առաջնորդող, ուստի մի՞թե չպետք է պատասխանատվություն ստանձնես։ Դու պետք է կրես մեղքը. չես կարող հերքել քո պատասխանատվությունը։ Ոմանք կարող են նույնիսկ անխոհեմ կերպով խոսել՝ ասելով. «Նախկինում երբեք չեմ արել այս գործը։ Մի՞թե ինձ չի կարելի սխալվել մի գործում, որը երբեք չեմ արել»։ Միայն այս պնդման հիման վրա պիտանի չես քո գործի համար, և պետք է հեռացվես։ Դու ստեղծված չես առաջնորդող լինելու համար. դու իսկական կեղծ առաջնորդող ես։ Մի տոննա բարեհունչ խոսքեր ասելը, բայց ոչ մի իրական աշխատանք չանելը կեղծ առաջնորդողի ամենաակնհայտ դրսևորումն է։

Որոշ կեղծ առաջնորդողներ անկարող են իրական աշխատանքի յուրաքանչյուր կետ պատշաճորեն և որոշակիորեն կատարել՝ ոտքերն ամուր գետնին դրած։ Նրանք կարող են միայն որոշ ընդհանուր գործերով զբաղվել և հետո կարծում են, թե, որպես առաջնորդողներ, չափանիշի համաձայն են, թե հիասքանչ են, և հաճախ են պարծենում՝ ասելով. «Պետք է անհանգստանամ եկեղեցում ամեն ինչի համար և պետք է զբաղվեմ յուրաքանչյուր խնդրով։ Կարո՞ղ է արդյոք եկեղեցին գոյատևել առանց ինձ։ Եթե ձեզ համար հավաքույթներ չանցկացնեի, մի՞թե ցրված ավազի կույտի պես չէիք դառնա։ Եթե աչքս ձեզ վրա չպահեի և չօգնեի պահպանելու ֆիլմարտադրության աշխատանքը, մի՞թե չէին լինի մարդիկ, որոնք անընդհատ կխանգարեին դրան։ Կարո՞ղ էր արդյոք ֆիլմարտադրության գործը սահուն կերպով ընթանալ։ Թեև օրհներգերի գործում մասնագետ չեմ, եթե հաճախ չգայի ստուգելու ձեր աշխատանքը, չաջակցեի ձեզ և հավաքույթներ չկազմակերպեի ձեզ համար, կկարողանայի՞ք արդյոք ստեղծել այդ օրհներգերը։ Որքա՞ն ժամանակ կպահանջվեր ձեզնից՝ գլուխ հանելու համար»։ Այս հայտարարությունները կարող են խելամիտ և ճիշտ թվալ, բայց եթե ուշադիր նայես, ինչպե՞ս են առաջ ընթանում այս կեղծ առաջնորդողների կողմից վերահսկվող տարբեր մասնագիտական աշխատանքները։ Կարո՞ղ են արդյոք նրանք հստակորեն հաղորդակցվել ճշմարտության սկզբունքների մասին։ (Ո՛չ։) Մի անգամ ֆիլմարտադրության թիմը հագուստների գույներ էր փնտրում։ Նրանք մի քանի կադր նկարահանեցին, և կադրերում պատկերված ֆոներն ու մարդիկ տարբեր էին, բայց հագուստների գույները հիմնականում մեկ գուներանգի մեջ էին. բոլորը մոխրագույն և դեղին էին։ Ես հարցրի. «Ի՞նչ է կատարվում։ Ինչո՞ւ են նրանք այս գույները հագել»։ Ասացին, որ այս գույները միտումնավոր են ընտրվել, որ մեծ չարչարանքով ու ջանքով են դրանք շուկայից գտել։ Ես հարցրի. «Ինչո՞ւ եք ընտրել այս գույները։ Վերևը ձեզ ցուցումներ տվե՞լ է դրա վերաբերյալ։ Մի՞թե Վերևը ձեզ չի հրահանգել օգտագործել տարբեր գույներ, և որ գույները լինեն վայելուչ և պատշաճ։ Ինչպե՞ս ստացվեց այս արդյունքը»։ Վերջապես հարցուփորձից հետո ոմանք ասացին. «Այլ գույները բավականաչափ պատշաճ և վայելուչ չեն թվում, ոչ էլ Աստծուն հավատացողների կամ սրբերի հագածներին են նման։ Միայն այս գուներանգն է ավելի նման նրան, ինչ պետք է հագնեն հավատացյալները։ Ուստի, բոլորը կիսեցին այն տեսակետը, որ այսպիսի գույներով հագուստ կրելն ամենաշատն է փառավորում Աստծուն և լավագույնս ներկայացնում է Աստծու տան պատկերը»։ Ես ասացի. «Երբեք չեմ ասել, որ այս գույներով հագուստ հագնեք։ Բազմաթիվ պատշաճ և վայելուչ գույներ կան։ Մտածեք, թե որքան գեղեցիկ է ծիածանը, որն Աստված հաստատեց՝ որպես մարդկության հետ Իր ուխտի նշան։ Կարմիր, նարնջագույն, դեղին, կանաչ, կապույտ, կապտամանուշակագույն, մանուշակագույն. յուրաքանչյուր գույն ընդգրկված է՝ բացի նրանցից, որոնք հագել եք։ Ինչո՞ւ եք ընտրել այդ գույները»։ Արդյո՞ք նրանց առաջնորդողը կոնկրետ աշխատանք կատարեց՝ այս հարցերի վերաբերյալ ուսումնասիրություններ կատարելով։ Համարձակվում եմ ասել՝ բացարձակապես ոչ։ Եթե առաջնորդողն ունենար մաքուր ըմբռնում և իսկապես հասկանար ճշմարտությունն ու Աստծու պահանջները, ֆիլմարտադրության թիմի անդամները չէին ընտրի նման հագուստներ և Վերևի հետ դրանց մասին չէին խորհրդակցվի։ Հագուստների հարցը կարող էր լուծվել ավելի ցածր մակարդակում, բայց կեղծ առաջնորդողն անկարող էր զբաղվել դրանով։ Փոխարենը, անամոթաբար Վերևին հարցրեց դրա մասին։ Մի՞թե նման մարդը չպետք է էտվի։ Այս կեղծ առաջնորդողը չկարողացավ լուծել նույնիսկ այս ամենապարզ խնդիրը. ի՞նչ օգուտ նրանից։ Դու պարզապես աղբի կտոր ես։ Քեզ խնդրել էին փառավորել Աստծուն և վկայել Նրա մասին, բայց ի վերջո անպատվություն բերեցիր Աստծուն։ Մի՞թե բավականին շատ բան չես հասկանում։ Չե՞ս կարող արտահայտել հարուստ գիտելիքներ և վարդապետություններ։ Ապա ինչո՞ւ այդ բոլոր վարդապետություններն ու այդ ողջ գիտելիքն անարդյունավետ եղան այս իրավիճակում։ Ինչպե՞ս կարող էիր նույնիսկ հագուստների հարցը չկարողանալ լուծել և ստուգել։ Արդյոք ունեցե՞լ ես այն ազդեցությունը, որը պետք է ունենայիր որպես առաջնորդող։ Կատարե՞լ ես այն պարտականությունները, որոնք պետք է կատարեիր որպես առաջնորդող։ Սա կեղծ առաջնորդողի դրսևորում է։ Ցանկացած կոնկրետ առաջադրանքում կեղծ առաջնորդողները զուրկ են սկզբունքներն ըմբռնելուց։ Նրանք անկարող են ժամանակին ուղղել և լուծել ճշմարտության աղավաղված ըմբռնման ցանկացած խնդիր և մարդկանց հնարավորություն տալ դրա միջոցով ուղղություն և ճանապարհ գտնելու։ Կեղծ առաջնորդողները պարզապես բառեր և վարդապետություններ են արտաբերում և կարգախոսներ բղավում. Նրանք անկարող են որևէ կոնկրետ աշխատանք կատարել։

Կեղծ առաջնորդողները չեն կատարում իրական աշխատանք կամ չեն զբաղվում իրենց պատշաճ աշխատանքով

Որոշ կեղծ առաջնորդողներ անկարող են որևէ կոնկրետ աշխատանք կատարել, սակայն զբաղվում են որոշ աննշան ընդհանուր գործերով և կարծում են, թե դա կոնկրետ աշխատանք է և իրենց պարտականությունների շրջանակի մեջ է մտնում։ Ավելին՝ նրանք այդ գործերին շատ լրջորեն են մոտենում և իսկապես մեծ ջանք են ներդնում՝ դրանք շատ պատշաճ կերպով կատարելով։ Օրինակ՝ եկեղեցում մի մարդ կար, որը նախկինում որպես հրուշակագործ էր աշխատել։ Մի օր նա, իր սրտի բարությունից ելնելով, որոշեց, որ Ինձ համար պետք է անպայման խմորեղեն թխի, և, առանց Ինձ տեղյակ պահելու, պատրաստվեց դա անելու։ Նա իր առաջնորդողներին հարցրեց, թե արդյոք թույլատրվում է, և նրանք պատասխանեցին․ «Կարող ես թխել։ Եթե համեղ լինի, կընծայենք Աստծուն։ Եթե ոչ, մենք բոլորս կուտենք»։ Առաջնորդողների թույլտվությունը ստանալով, ինչն այս գործն օրինական և պատշաճ դարձրեց, նա արագորեն հավաքեց բաղադրիչները և մի խմբաքանակ թխեց՝ ասելով․ «Չգիտեմ՝ համեղ կլինի՞, կամ դուր կգա՞ Աստծուն, կամ կհամապատասխանի՞ Նրա ճաշակին»։ Առաջնորդողները պատասխանեցին․ «Ոչի՛նչ։ Կզոհաբերենք մեր ժամանակի և առողջության մի մասը և փոքր-ինչ ռիսկի կդիմենք Աստծու համար։ Նախ կհամտեսենք և կստուգենք Աստծու համար։ Եթե իսկապես համեղ չլինի, և խնդրենք, որ Աստված ուտի, Նա կվշտանա և շատ կհիասթափվի մեզնից։ Հետևաբար, որպես առաջնորդողներ, մենք այս հարցի վերաբերյալ ստուգումներ իրականացնելու պատասխանատվություն և պարտականություն ունենք։ Սա կոնկրետ աշխատանք է»։ Հետագայում խմբի յուրաքանչյուր ղեկավար, որ փոքր-ինչ «պատասխանատվության զգացում» ուներ, համտեսեց խմորեղենը։ Համտեսելուց հետո նրանք կարծիք հայտնեցին՝ ասելով․ «Այս խմբաքանակը թխելիս ջեռոցը չափազանց տաք է եղել, ջերմաստիճանը չափազանց բարձր է եղել, դրանք հավանաբար ներքին ջերմություն կառաջացնեն, նաև փոքր-ինչ դառն են։ Լավ չէ։ Պետք է պատասխանատու վերաբերմունք ունենանք, ևս մի խմբաքանակ թխենք ու նորից համտեսենք»։ Այս խմբաքանակը համտեսելուց հետո նրանք ասացին․ «Սա գրեթե այն է, ինչ պետք է։ Կարագի համ ունի, ձվի համ, ինչպես նաև քնջութ։ Իսկապես, հրուշակագործի արժանի գործ է։ Քանի որ խմորեղենն այդքան շատ է, և Աստված չի կարող մենակ ուտել բոլորը, եկեք 10 կամ 20 հատ դնենք ապակե փոքր տարայի մեջ և ընծայենք Աստծուն՝ համտեսելու համար։ Եթե Աստված համեղ համարի, կարող ենք շարունակել ավելի մեծ խմբաքանակներով թխել»։ Ինձ տվեցին մի տարա, և Ես փորձեցի երկուսը։ Որպես նորույթ դրանք ինձ համար ընդունելի էին, բայց որպես հիմնական ուտեստ՝ ոչ, ուստի դադարեցի ուտելուց։ Որոշ մարդիկ նույնիսկ մտածում էին, որ դրանք տնական են՝ պատրաստված Աստծու տան անդամի կողմից, որ լի են սիրով, հավատարմությամբ և երկյուղով, և մեծ իմաստ են կրում, թեև դրանք միայն համեղ էին։ Ավելի ուշ ես վերադարձրի խմորեղենի տարան։ Ես հետաքրքրված չեմ նման բաներով և ախորժակ չունեմ։ Ավելին, եթե խմորեղեն ցանկանամ, կարող եմ շուկայից գնել տարբեր համերի և տարբեր երկրների արտադրության՝ առանց շատ գումար ծախսելու։ Դրանից հետո ասացի․ «Գնահատում եմ արարքը, բայց խնդրում եմ, այլևս մի՛ պատրաստեք Ինձ համար։ Ես չեմ ուտի, և եթե ցանկանամ, Ինքս կգնեմ։ Եթե կարիք առաջանա, պարզապես պատրաստի՛ր, երբ խնդրեմ․ եթե չխնդրեմ պատրաստել, կարիք չկա նորից թխելու»։ Մի՞թե սա բավականաչափ հեշտ չէր հասկանալու համար։ Եթե լավ վարք ունենային և հնազանդ լինեին, կհիշեին Իմ խոսքերը և ձեռնպահ կմնային նորից պատրաստելուց։ Երբ Աստված խոսում է, այոն այո է նշանակում, ոչը՝ ոչ, իսկ «մի՛ պատրաստեք»-ը նշանակում է «մի՛ պատրաստեք»։ Սակայն որոշ ժամանակ անց Ինձ ևս երկու տարա խմորեղեն ուղարկեցին։ Ես ասացի․ «Մի՞թե ձեզ չասացի այլևս չպատրաստել»։ Նրանք պատասխանեցին․ «Սրանք տարբերվում են նախորդից»։ Ես ասացի․ «Նույնիսկ եթե տարբեր են, միևնույն է, խմորեղեն են։ Ընդհանրապես խմորեղեն պատրաստելու կարիք չկա։ Քաղաքավարի չեմ ձևանում, եթե ցանկանամ, ձեզ կտեղեկացնեմ։ Մարդկային լեզու չե՞ս հասկանում։ Այլևս մի՛ պատրաստիր»։ Այս խոսքերը հասկանալի՞ են։ (Այո։) Բայց ինչո՞ւ էր պատրաստողը կարծես միշտ մոռանում։ Եթե առաջնորդողները կարողանային վերահսկել, ակտիվորեն չհամագործակցեին կամ չխրախուսեին դա անել և անհապաղ սահմանափակեին նրան, խմորեղեն պատրաստողը դեռ կհամարձակվե՞ր անել դա։ Առնվազն այդքան համարձակ և անբարեխիղճ կերպով չէր անի։ Ուստի, այդ առաջնորդողներն այս իրավիճակում ի՞նչ ազդեցություն ունեցան։ Նրանք մանրամասնորեն վերահսկում էին ամեն մի դետալ, միջամտում էին ամեն ինչին և Իմ փոխարեն ստանձնում ստուգումներ կատարելու պատասխանատվությունը։ Նրանք այնքան «սիրող» էին, որ բառերով հնարավոր չէ նկարագրել։ Արդյոք սա՞ է այն աշխատանքը, որը պետք է անեին։ Աստծու տան գործի սկզբունքների մեջ դա անելու ոչ մի հրահանգ չկար, և Ես չէի հանձնարարել այս առաջադրանքը, դա նախաձեռնվել էր մարդկանց կողմից, Ես չէի պահանջել։ Ուրեմն ինչո՞ւ այս առաջնորդողներն այդքան ակտիվորեն իրականացրին այս առաջադրանքը։ Սա կեղծ առաջնորդողների դրսևորում է՝ չզբաղվել իրենց պատշաճ աշխատանքով։ Եկեղեցում այնքան շատ առաջադրանքներ կային, որոնց պետք էր հետևել, ստուգել և խթանել, և այնքան շատ իրական խնդիրներ, որոնք պետք էր լուծել՝ ճշմարտությամբ հաղորդակցվելով, բայց նրանք այդ գործերից ոչ մեկը չարեցին։ Փոխարենն այնքան պարապ էին, որ խոհանոցում Ինձ համար խմորեղեն էին համտեսում։ Այս հարցում նրանք բավականին լուրջ էին և մեծ ջանք գործադրեցին։ Մի՞թե սա այն չէ, ինչ անում են կեղծ առաջնորդողները։ Մի՞թե արդեն շատ զզվելի չէ։ Երբեք չէի սպասի, որ որոշ ժամանակ անց այս հարցը նորից կբարձրանա։ Խմորեղեն պատրաստող անձնավորությունը նորից ուզում էր սկսել պատրաստել Ինձ համար։ Ես կոնկրետ ասացի մի առաջնորդողի․ «Գնա՛ և լուծի՛ր այս հարցը։ Պետք է հստակորեն բացատրես։ Եթե նորից անի, քեզ պատասխանատվության կենթարկեմ»։ Եկեղեցում այնքան շատ աշխատանք կար անելու, որ ցանկացած առաջադրանք որոշ ժամանակ նրանց զբաղված կպահեր։ Ինչո՞ւ էին այդքան պարապ։ Նրանք այստեղ գիրանալո՞ւ, թե՞ դատարկախոսությամբ զբաղվելու համար էին։ Սա այդ բաների տեղը չէ։ Դրանից հետո այս հարցի վերաբերյալ այլևս նորություն չկար։ Երբ տվեցի այդ հրահանգը, առաջնորդողը ոչ մի զեկույց չներկայացրեց։ Ամեն դեպքում՝ ոչ ոք այլևս Ինձ չուղարկեց այդ փոքրիկ խմորեղենները, ինչը բավականին մեծ թեթևացում էր։ Դատելով այս միջադեպից՝ կարո՞ղ ենք ասել, որ այս առաջնորդողները իրենց պատշաճ աշխատանքով չէին զբաղվում։ (Այո։) Այս հարցը այդքան էլ լուրջ չէ, ավելի բարդ հարցեր կան։

Հաճախ Ես այցելում եմ որոշ եկեղեցիներ՝ շրջելու և տեսնելու, առաջնորդողներին հանդիպելու, որոշ աշխատանքների վերաբերյալ հրահանգներ տալու և որոշ խնդիրներ լուծելու։ Երբեմն ստիպված եմ լինում ճաշել այդ եկեղեցիներում, ինչը հարց է առաջացնում, թե ով է պատրաստելու կերակուրը։ Առաջնորդողներն այնքան պատասխանատու էին, որ ընտրեցին մեկին, ով պնդում էր, թե խոհարար է։ Ես ասացի․ «Կարևոր չէ՝ արդյոք խոհարար է, թե ոչ, կարևորն այն է, որ ես պարզ սնունդ եմ նախընտրում։ Սիրում եմ զգալ բաղադրիչների բնական համը։ Կերակուրը չպետք է լինի չափազանց աղի, յուղոտ կամ գրգռող։ Ձմռանը պետք է տաք մի բան ուտեմ։ Բացի դրանից՝ կերակուրը պետք է լավ եփված լինի, ոչ թե կիսաեփ և հեշտ մարսվող»։ Մի՞թե այս սկզբունքները հստակ կերպով չէի հայտնել։ Դրանք իրագործելը հեշտ չէ՞ր։ Հեշտ էր և՚ հիշելը, և՛ անելը։ Երեքից հինգ տարի կերակուր պատրաստած տնային տնտեսուհին կարող էր ըմբռնել այս սկզբունքները և իրագործել։ Ուստի, կարիք չկար պնդելու, որ խոհարար գտնեն՝ Իմ կերակուրը պատրաստելու համար․ բավարար կլիներ մեկը, ով կարող էր տնական կերակուր պատրաստել։ Սակայն, այս առաջնորդողներն այնքան «սիրող» էին, որ երբ հյուրընկալում էին Ինձ, պնդեցին «խոհարար» գտնել՝ կերակուր պատրաստելու համար։ Նախքան խոհարարը պաշտոնապես կպատրաստեր Ինձ համար, առաջնորդողները պետք է ստուգումներ անեին։ Ինչպե՞ս նրանք արեցին դա։ Խոհարարին հանձնարարեցին դամփլինգների մի խմբաքանակ և սոուսով լապշա պատրաստել, ինչպես նաև որոշ ուտեստներ տապակել։ Բոլոր առաջնորդողները և տարբեր խմբերի ղեկավարները համտեսեցին և բոլոր ուտեստները բավականին լավը համարեցին։ Ի վերջո, նրանք խոհարարին խնդրեցին ստանձնել Ինձ համար պատրաստելու գործը։ Մի կողմ թողնելով առաջնորդողների համտեսի արդյունքները և դրա հետ կապված խնդիրների բնույթը՝ եկեք նախ խոսենք այս խոհարարի պատրաստած կերակրի մասին։ Առաջին անգամ, երբ գնացի, խոհարարը մի քանի ուտեստ տապակեց, և բոլորը բավականին գոհ էին։ Երկրորդ անգամ խոհարարը դամփլինգների մի խմբաքանակ պատրաստեց։ Առաջինն ուտելուց հետո զգացի, որ ինչ-որ բան այն չէ. փոքր-ինչ կծու էր։ Իմ շուրջը գտնվողներն էլ ասացին, որ դամփլինգները փոքր-ինչ կծու են, և զգացին, որ իրենց լեզուները սկսում են այտուցվել։ Սակայն քանի որ դամփլինգները միակ հիմնական ուտեստն էին, թեև կծու էին, ստիպված էի մինչև վերջ ուտել։ Միջուկի մեջ կծու պղպեղ չէր երևում, ուստի ես պարզապես անտեսեցի այն, ինչը կծվություն էր առաջացրել, և ավարտեցի ճաշը։ Արդյունքում այդ երեկո իմ մարմինն ալերգիկ ռեակցիա ունեցավ։ Մարմնիս շատ հատվածներ սկսեցին անդադար քոր գալ, և ստիպված էի անընդհատ քորել․ ես քորեցի ինձ մինչև արյունահոսելը, մինչև որ ավելի լավ զգացի։ Երեք օր քոր էր գալիս, մինչև որ այդ զգացողությունն աստիճանաբար անցավ։ Այս ալերգիկ ռեակցիայից հետո հասկացա, որ դամփլինգների մեջ հաստատ կծու պղպեղ էր ավելացվել․ հակառակ դեպքում այդքան կծու չէին լինի։ Ես նրանց տեղեկացրել էի, որ կծու բաղադրիչներ չավելացնեն, ինչպիսին պղպեղն է, քանի որ չեմ կարողանում հանդուրժել։ Սակայն իրենց իսկ ճաշակը բավարարելու համար նրանք ավելացրել էին զգալի քանակությամբ, ինչը գերազանցում էր նորմալ չափը․ այդ դամփլինգներն ուտելիս կծվության զգացողություն կար։ Խոհարարը նույնիսկ չէր կարողանում ճիշտ չափաբաժիններ պահպանել իր պատրաստածի մեջ, այնքան պղպեղ էր ավելացրել, որ ալերգիկ ռեակցիա առաջանար։ Ավելի ուշ նրան ասացի․ «Այլևս երբեք մի՛ ավելացրու այդ կծու բաղադրիչները։ Չեմ կարողանում դրանք հանդուրժել։ Եթե իսկապես մարդկայնություն ունես, այլևս մի՛ արա դա։ Եթե քեզ համար ես պատրաստում, չեմ միջամտի, թե ինչ ես ուտում։ Սակայն եթե Ինձ համար ես պատրաստում, մի՛ ավելացրու։ Հետևի՛ր Իմ պահանջած չափանիշներին»։ Կարո՞ղ էր նա անել դա։ Մի՞թե առաջնորդողները չպետք է զբաղվեին այս աշխատանքով։ Դժբախտաբար, ոչ ոք ուշադրություն չդարձրեց դրան, և նրանք չկատարեցին այն աշխատանքներից որէ մեկը, որ պետք է անեին։ Մի առիթով, երբ խոհարարը պատրաստվում էր նորից պատրաստելու, փոքր-ինչ պղպեղ վերցրեց՝ ուտեստի մեջ ավելացնելու համար, և մոտակայքում գտնվող մեկը տեսավ ու կանգնեցրեց նրան։ Նրանց խիստ վերահսկողության ներքո խոհարարը հնարավորություն չունեցավ ավելացնելու։ Առաջնորդողները չկարողացան լուծել այսքան փոքր խնդիրը․ ուրեմն ի՞նչ կարող էին անել։ Երբ խոհարարը պատրաստում էր, նրանք բավականին ակտիվ էին համտեսելու հարցում։ Մի քանի հոգի գնացին համտեսելու։ Դա պարզապես սովորական տնական կերակուր էր․ համտեսելու արժանի ի՞նչ կար։ Մի՞թե բոլորդ խոհարարական փորձագետներ եք։ Առաջնորդողներ դառնալուց հետո՞ հանկարծ ամեն ինչ հասկացաք։ Հասկանո՞ւմ եք առողջության սկզբունքները։ Աստծու տո՞ւնը կարգավորեց, որ անեք դա։ Ե՞րբ հանձնարարեցի կամ լիազորեցի ձեզ Իմ փոխարեն կերակուր համտեսել։ Դուք չափազանց զուրկ եք բանականությունից, բացարձակապես ամոթ չունե՛ք։ Փոքր-ինչ ամոթ ունեցող ցանկացած մարդ այդքան անամոթ, այդքան զզվելի, այդքան ողջամտությունից զուրկ բան չէր անի։ Դա ցույց է տալիս, որ այս անհատները բացարձակապես ամոթ չունեն․ նրանք կերակուր համտեսեցին Ինձ համար։ Դուք չեք հետևում այն սկզբունքներին, որոնք ես ձեզ ասել եմ կամ չեք կատարում դրանք: Խոհարարին խնդրում եք պատրաստել այն, ինչը որ ձեզ է համեղ թվում և ձեր ճաշակին է համապատասխանում։ Սա՞ է Ինձ համար պատրաստելը։ Մի՞թե սա ձեզ համար պատրաստելը չէ։ Այսպե՞ս եք գործում որպես առաջնորդողներ։ Օգտագործելով ամեն հնարավորություն՝ օգուտ քաղելու, բացթողումներն օգտագործելու և Ինձ քծնել փորձելու համար․ եթե ուզում եք քծնել Ինձ, մի՛ վնասեք Ինձ։ Մի՞թե սա առաքինությունների պակաս չէ։ Մի՞թե սա անպատշաճ մտադրություններ ունենալ չէ։ Նրանք անամոթ են և անպատշաճ մտադրություններ ունեն, բայց դեռ կարծում էին, թե շատ հավատարիմ են։ Արդյո՞ք նրանց արած այս բաներից որևէ մեկն այն էր, ինչ առաջնորդողներն իսկապես պետք է անեին։ (Ո՛չ։) Նրանց արած ոչ մի բան որևէ չափանիշ չուներ։ Նույնիսկ չգիտեին, թե որ կերակուրն է առողջարար և որն անառողջ, սակայն կարծում էին, թե կարող են գալ այստեղ և Ինձ համար առողջության ու սննդի փորձագետների դեր խաղալ։ Ո՞վ է սահմանել, որ երբ բանը հասնում է Ինձ համար պատրաստելուն, պետք է ստուգումներ կատարեք։ Եկեղեցին ունի՞ այս սահմանումը։ Աստծու տունն արե՞լ է այս կարգավորումը։ Եկեղեցու աշխատանքի տարբեր կետերում այնքան շատ բացթողումներ հայտնվեցին, այնքան շատ մարդիկ թյուրըմբռնումներ ունեին Աստծու վերաբերյալ և ընդհանրապես չէին հասկանում ճշմարտությունը, սակայն դուք չանդրադարձաք այդ բաներին։ Փոխարենը ձեր ջանքերը ներդրեցիք խոհանոցի պես փոքր տարածքում՝ կատարելով ձեր «պարտականությունը»։ Դուք կատարյալ կեղծ առաջնորդողներ եք, դուք կեղծավորնե՛ր եք։ Հենց Իմ աչքի առջև ստուգումներ էիք անում․ ի՞նչ հասկացաք։ Խորհրդակցեցի՞ք Ինձ հետ։ Ձե՞ր սեփական գաղափարն էիք բարձրաձայնում, թե՞ Իմը։ Եթե Իմ գաղափարն էիք բարձրաձայնում, և Ես էի խնդրել ձեզ փոխանցել այն, ապա ձեր արածը ճիշտ կլիներ։ Դա կլիներ ձեր պատասխանատվությունը։ Եթե ձեր սեփական գաղափարն էիք բարձրաձայնում, այլ ոչ թե Իմը, և պնդում էիք՝ ստիպելով ուրիշներին լսել ու ընդունել այն, ո՞րն է սրա բնույթը։ Ասացե՛ք ինձ, մի՞թե չէի զզվի դրանից։ Ես հենց այնտեղ էի, և նրանք ոչ մի բառ չշռայլեցին՝ Ինձ հարցնելու, թե ինչ եմ ուտում, կամ որոնք են իմ պահանջները․ նրանք պարզապես որոշումներ կայացրին՝ առանց Իմ հավանության և կամայականորեն հրամաններ տվեցին Իմ մեջքի հետևում։ Նրանք փորձում էին ներկայացնե՞լ Ինձ։ Սա կեղծ առաջնորդողներն են, որոնք անկառավարելիորեն վազում են՝ վատ բաներ անելով, ձևացնելով, թե հոգևոր են, ձևացնելով, թե հաշվի են առնում Աստծու հոգսը և ձևացնելով, թե հասկանում են ճշմարտությունը, և պարզապես կեղծավոր բաներ անելով։ Մի՞թե սա բավականաչափ չափազանցված չէ։ Մ՞իթե արդեն շատ զզվելի և գարշելի չէ։ (Այո։) Որևէ պատկերացում կազմեցի՞ք։ Որևէ դաս քաղեցի՞ք սրանից։ Այս հարցերից յուրաքանչյուրն ավելի զզվելի է, քան նախորդը, և կա մեկ այլ բան, որն է՛լ ավելի զզվելի է։

Այս ձմռանը մի բարեսիրտ մարդ Ինձ համար բադի փետուրից մի «գեղեցիկ» բաճկոն գնեց։ Դրա գեղեցկությունը ոչ թե գույնի կամ ոճի մեջ էր, այլ բարձր գնի և բարձրակարգ որակի․ դա արժեքավոր իր էր։ Անհավատների շրջանում մի ասացվածք կա․ «Հազար մղոն հեռվից ուղարկված սագի փետուր․ նվերը կարող է փոքր լինել, բայց զգացմունքը խորն է»։ Այս բաճկոնը ոչ միայն զգացմունք էր կրում իր մեջ, այլև իսկապես շատ թանկ էր։ Նախքան բաճկոնը տեսնելը, արդեն լսել էի, որ այն գեղեցիկ է և կարմիր, լավ ձևվածք ունի և շոշափելիս ամուր է թվում։ Ես լսել էի դրա մասին, և բնականաբար եղել էին որոշ մարդիկ, որոնք արդեն տեսել էին իրական ապրանքը՝ այսինքն, բավականին շատ մարդիկ արդեն տեսել էին այն, մոտավորապես չափել և ուշադիր զննել՝ ասելով նման բաներ․ «Ես գիտեմ այս ապրանքանիշը», «Գույնը լավն է, բավականին գեղեցիկ է», «Երբ նայես, բե՛ր՝ ես էլ նայեմ», և հենց այդպես լուրը տարածվել էր։ Ես չգիտեմ՝ որքան ժամանակ պահանջվեց, որ այդ լուրը հասնի իմ ականջին, և փոքր-ինչ իմանամ դրա մասին։ Տեսնո՞ւմ եք այստեղ խնդիրը։ Ես բաճկոնը չէի տեսել, բայց այն արդեն տեսել, փոխանցել և ցուցադրել էին շատ ուրիշ մարդիկ։ Մի՞թե սա խնդիր չէ։ Մարդիկ կարո՞ղ են պատահականորեն նայել, դիպչել Իմ իրերին և ցուցադրել։ (Ո՛չ։) Ո՞ւմ իրերին կարող են պատահականորեն դիպչել և նայել։ (Ոչ ոք չէր ցանկանա, որ դա տեղի ունենար, և ոչ ոք չպետք է դա անի։) Ուրեմն, մի՞թե իմն է՛լ ավելի անձեռնմխելի չպետք է լինի։ Որոշ մարդիկ ասում են․ «Ինչո՞ւ պետք է դրանք անձեռնմխելի լինեն։ Դու հանրային դեմք ես։ Մի՞թե հայտնիների և աստղերի անձնական կյանքը միշտ չի բացահայտվում։ Որտեղ են սպորտով զբաղվում, որտեղ են գեղեցկության համար բուժում ստանում, ում հետ են շփվում, ինչ ապրանքանիշեր են կրում. մի՞թե այս բաները չեն բացահայտվում։ Ինչո՞ւ Քոնը չպետք է բացահայտվի»։ Ես հայտնի՞ եմ։ Հայտնի չեմ, և դու Իմ երկրպագուն չես։ Ո՞վ ես դու։ Դու սովորական մարդ ես, ստեղծված էակ և ապականված մարդ։ Ո՞վ եմ Ես։ (Աստված։) Ես հանրային դեմք չեմ․ պարտավոր չեմ ամեն ինչ բացահայտել, զեկուցել կամ տեղեկացնել քեզ։ Ուրեմն, ինչո՞ւ ես դիպչում մի բանի, որն Ինձ է պատկանում։ Մի՞թե դա անելը զզվելի չէ։ Ես քեզ հանձնարարեցի՞ նայել Իմ այս իրին և ստուգումներ կատարել։ Ո՛չ։ Սակայն որոշ մարդիկ համարձակվեցին վերցնել, այս անպատկառ ձևով պատահաբարնայել և նույնիսկ փոխանցել այն։ Ո՞վ քեզ իրավունք տվեց փոխանցել այն։ Սա է քո պարտականությունը։ Եթե չես հավատում Աստծուն, ապա մենք օտար ենք միմյանց։ Քանի որ հավատում ես Աստծուն, գիտեմ, թե դու ով ես, բայց չգիտեմ, թե ինչպիսին են քո ընտանիքը, առօրյա կյանքը կամ ֆինանսական վիճակը, և չեմ էլ ուզում իմանալ։ Մենք մտերի՞մ ենք։ Ես քո լավագույն ընկերը, մտերիմ ընկերը կամ ծառայակիցը չեմ։ Մենք ծանոթ չենք, և այն կետին չենք հասել, որ Իմ ամեն ինչը բաց լինի, քո՝ աչքի անցկացնելու համար։ Կթողնեի՞ր, որ զննեի քո բոլոր իրերը և ցուցադրեի դրանք, որպեսզի բոլորը տեսնեին և դիպչեին։ Նույնիսկ երբ շուկայից ինչ-որ բան ես տուն բերում, այն պետք է մի քանի անգամ լվանաս՝ ախտահանելու համար։ Մի՞թե այն բաները, որոնց ուրիշ մարդիկ պատահականորեն դիպել են, զզվելի չեն։ Մի՞թե չես կարողացել քեզ չվերաբերվել որպես օտարի։ Ո՞վ հանձնարարեց քեզ ստուգել Իմ բաճկոնը։ Ես քեզ վստահո՞ւմ եմ։ Ձեռքերդ լվացե՞լ ես, նախքան անզգուշորեն Իմ բաճկոնին դիպչելը։ Մի՞թե չեմ զզվի քեզնից։ Քեզ համար պա՞րզ է սա։ Ինչո՞ւ ես այդքան անամոթ։ Դու այդքան բանականություն չունես։ Մի քանի տարի հավատացել ես Աստծուն և այդքան քարոզներ ես լսել․ ինչպե՞ս է պատահում, որ նույնիսկ փոքր-ինչ բանականություն չունես։ Պատահականորեն բացել Աստծուն պատկանող ընծաները, պատահականորեն դիպչել Նրա հագուստին, Նրան պատկանող իրերին. ի՞նչ տեսակի խնդիր է սա։ Երբ տեսնում եմ, որ այս իրերի փաթեթավորումը բացվել և դեն է նետվել, ինչպե՞ս կարող եմ չբարկանալ։ Զզվում եմ այս բաներից և ատում եմ այս մարդկանց։ Չեմ ուզում նորից տեսնել նրանց, և հաստատ չեմ ուզում շփվել այն մարդկանց հետ, որոնք խոզերից ու շներից էլ վատն են։ Հիշի՛ր, յուրաքանչյուր մարդ արժանապատվություն ունի, իսկ Ես՝ առավել ևս։ Մի՛ խառնվիր այն բաներին, որոնք Ինձ են պատկանում․ հակառակ դեպքում կատեմ և կգարշեմ քեզնից։

Արտաքուստ կեղծ առաջնորդողները գուցե մեծ չարիքներ չգործեն կամ բացահայտ դավաճան սրիկաներ չլինեն։ Սակայն նրանց մեջ ամենագարշելին այն է, որ կարող են տեսնել, որ իրական աշխատանք կա անելու, բայց չեն անում այն, շատ լավ գիտեն, որ չեն կարող լուծել խնդիրները, բայց չեն փնտրում ճշմարտությունը, տեսնում են, որ չար մարդիկ անհանգստություններ են առաջացնում, բայց չեն զբաղվում նրանցով, և փոխարենը պարզապես հոգ են տանում արտաքին ընդհանուր գործերի մասին։ Նրան ուշադիր հետևում և խստորեն վերահսկում են երկրորդական հարցերն ու մանրուքները, բայց Աստծու ընտրյալ մարդկանց կյանքի մուտքի հետ կապված ոչ մի աշխատանք չեն անում կամ չեն հոգում ճշմարտության սկզբունքներին հակասող տարբեր հարցերի մասին: Փոխարենը պարզապես անում են աշխատանք, որը կապ չունի ճշմարտության հետ։ Սրանք կատարյալ կեղծ առաջնորդողներ են։ Կեղծ առաջնորդողները լիովին անտեղյակ են ճշմարտության սկզբունքներին, որոնք ներգրավված են եկեղեցու աշխատանքի տարբեր կետերում։ Եթե չափվեն առաջնորդողների և մշակների սկզբունքներով և չափանիշներով, կեղծ առաջնորդողները հիմարներ և ապուշներ են։ Որքան էլ լուրջ լինեն եկեղեցու աշխատանքում ծագող խնդիրները, կեղծ առաջնորդողները չեն կարող տեսնել կամ լուծել դրանք, նույնիսկ եթե դրանք տեղի են ունենում հենց իրենց քթի տակ, և Վերևը պետք է գա ու լուծի այդ խնդիրները։ Մի՞թե այս մարդիկ կեղծ առաջնորդողներ չեն։ (Այո։) Նրանք իսկապես կեղծ առաջնորդողներ են։ Օրինակ՝ եկեղեցու տեքստային աշխատանքում եկեղեցու համար վճռորոշ առաջադրանքներ են, թե որ գրքերը պետք է սրբագրվեն և որոնք պետք է թարգմանվեն։ Կա՞ն արդյոք սկզբունքներ այն մասին, թե ինչպես սրբագրել և թարգմանել գրքերը։ Այս աշխատանքը միանշանակ ունի սկզբունքներ, այն շատ սկզբունքային է, և իսկապես կարիք ունի հատուկ հաղորդակցության և ուղղորդման․ բայց կեղծ առաջնորդողները չեն կարող անել այս աշխատանքը։ Երբ տեսնում են եղբայրներին և քույրերին՝ իրենց պարտականություններով զբաղված, կեղծավորաբար ասում են․ «Տեքստային աշխատանքը և թարգմանչական աշխատանքը հատկապես կարևոր են։ Պետք է ձեր սիրտը դնեք այդ աշխատանքը լավ կատարելու համար, և ես կլուծեմ ցանկացած խնդիր, որ կունենաք»։ Երբ ինչ-որ մեկն իսկապես խնդիր է բարձրացնում, այս կեղծ առաջնորդողներն ասում են․ «Չեմ հասկանում այս հարցը։ Ես մասնագետ չեմ օտար լեզուներ թարգմանելու հարցում։ Աղոթե՛ք Աստծուն և Նրանից խնդրեք»։ Երբ ինչ-որ մեկն այլ խնդիր է բարձրացնում՝ հարցնելով․ «Մենք չենք կարողանում համապատասխան մարդկանց գտնել՝ որոշ լեզուներ թարգմանելու համար, ի՞նչ պետք է անենք», կեղծ առաջնորդողները պատասխանում են․ «Ես մասնագետ չեմ այս հարցում։ Ինքներդ զբաղվեք դրանով»։ Կարո՞ղ է այսպես ասելը լուծել խնդիրը։ Նրանք արդարացում են գտնում և թաքցնում այն փաստը, որ չեն կատարում իրենց աշխատանքը՝ ասելով․ «Ես մասնագետ չեմ այս հարցում, չեմ հասկանում այս մասնագիտությունը», և այդպիսով՝ խուսափում են այն խնդրից, որը պետք է լուծեն։ Այսպես են աշխատում կեղծ առաջնորդողները։ Երբ ինչ-որ մեկը հարց է բարձրացնում, կեղծ առաջնորդողներն ասում են․ «Աղոթե՛ք Աստծուն և խնդրեք Նրանից․ ես չեմ հասկանում այս մասնագիտությունը, բայց դուք հասկանում եք»։ Սա կարող է համեստ թվալ, քանի որ նրանք խոստովանում են, որ կարողություն չունեն և չեն հասկանում մասնագիտությունը, բայց իրականում ընդհանրապես չեն կարող կատարել առաջնորդողի աշխատանքը։ Իհարկե, պարտադիր չէ՝ առաջնորդող լինելը նշանակի, որ նրանք պետք է հասկանան յուրաքանչյուր տեսակի մասնագիտություն, բայց պետք է հստակ հաղորդակցվեն ճշմարտության սկզբունքներով, որոնք անհրաժեշտ են խնդիրները լուծելու համար՝ անկախ նրանից՝ որ մասնագիտությանն են վերաբերում այդ խնդիրները։ Քանի դեռ մարդիկ հասկանում են ճշմարտության սկզբունքները, խնդիրները կարող են համապատասխանաբար լուծվել։ Կեղծ առաջնորդողները «Ես մասնագետ չեմ այս հարցում, չեմ հասկանում այս մասնագիտությունը» արտահայտությունն օգտագործում են որպես պատճառ՝ խուսափելու խնդիրները լուծելու համար ճշմարտության սկզբունքների մասին հաղորդակցվելուց։ Սա իրական աշխատանք կատարել չէ։ Եթե կեղծ առաջնորդողները հետևողականորեն օգտագործում են «Ես մասնագետ չեմ այս հարցում, չեմ հասկանում այս մասնագիտությունը» արտահայտությունը՝ որպես պատճառ՝ խուսափելու խնդիրները լուծելուց, ապա առաջնորդողի աշխատանքի համար պիտանի չեն։ Լավագույն բանը, որ նրանք պետք է անեն, հրաժարական տալն է և թույլ տալը, որ մեկ ուրիշը զբաղեցնի իրենց տեղը։ Բայց կեղծ առաջնորդողներն ունե՞ն այսպիսի բանականություն։ Նրանք կկարողանա՞ն հրաժարական տալ։ Չեն տա։ Նրանք նույնիսկ մտածում են․ «Ինչո՞ւ են ասում, որ ես ոչ մի աշխատանք չեմ անում։ Ամեն օր հավաքույթներ եմ անցկացնում, և այնքան զբաղված եմ, որ նույնիսկ չեմ կարողանում ժամանակին ճաշել և ավելի քիչ եմ քնում։ Ո՞վ է ասում, որ խնդիրները չեն լուծվում։ Ես հավաքույթներ եմ անցկացնում և հաղորդակցվում եմ նրանց հետ, և Աստծու խոսքերից հատվածներ եմ գտնում նրանց համար»։ Ենթադրենք՝ դու նրանց հարցնում ես ․ «Ինչ-որ մեկն ասաց, որ չեն կարողանում համապատասխան թարգմանիչներ գտնել որոշ լեզուների համար։ Ինչպե՞ս լուծեցիր այս կոնկրետ խնդիրը»։ Նրանք կասեն․ «Ես նրանց ասացի, որ չեմ հասկանում մասնագիտությունը, և ստիպեցի քննարկել դա և ինքնուրույն զբաղվել դրանով»։ Այնուհետև դու նրանց հարցնում ես․ «Այս խնդիրը ներառում է ընծաները ծախսել և եկեղեցու գործի առաջընթաց։ Նրանք չեն կարող ինքնուրույն որոշումներ կայացնել, նրանց պետք է, որ դու որոշումներ կայացնես և գտնես ճշմարտության սկզբունքները՝ այն լուծելու համար։ Արեցի՞ր դա»։ Նրանք կպատասխանեն․ «Ինչպե՞ս չարեցի։ Ոչ մի աշխատանք չեմ ուշացրել։ Եթե այդ լեզուն թարգմանող չկա, ապա նրանք պարզապես պետք է մեկ այլ լեզու թարգմանեն»։ Տեսնո՞ւմ ես, կեղծ առաջնորդողները չեն կարող իրական աշխատանք կատարել, և այնուամենայնիվ, դեռ մի շարք արդարացումներ են ներկայացնում։ Դա իսկապես անամոթ և զզվելի է։ Քո որակն այնքան վատն է, ոչ մի մասնագիտություն չես հասկանում, և զուրկ ես յուրաքանչյուր մասնագիտական աշխատանքում առկա ճշմարտության սկզբունքներն ըմբռնելուց. ի՞նչ օգուտ քեզ՝ որպես առաջնորդողի, ունենալուց։ Դու պարզապես հիմար ես և ոչնչություն։ Քանի որ չես կարող որևէ իրական աշխատանք կատարել, ինչո՞ւ ես դեռ որպես եկեղեցու առաջնորդող ծառայում։ Դու պարզապես զուրկ ես բանականությունից։ Քանի որ ինքնագիտակցություն չունես, պետք է լսես Աստծու ընտրյալ մարդկանց արձագանքները և գնահատես, թե արդյոք համապատասխանո՞ւմ ես առաջնորդող լինելու չափանիշներին։ Եվ այնուամենայնիվ, կեղծ առաջնորդողները երբեք չեն մտածում այս բաների մասին։ Անկախ նրանից, թե որքան է հետաձգվել եկեղեցու գործը, և որքան վնաս է հասցվել Աստծու ընտրյալ մարդկանց կյանքի մուտքին իրենց՝ որպես առաջնորդողների, ծառայելու երկար տարիների ընթացքում, նրանց չի մտահոգում։ Սա կատարյալ կեղծ առաջնորդողների տգեղ դեմքն է։

Մտածեք այն մասին, թե ինչպես են առաջնորդողները և մշակները կատարում իրենց աշխատանքը. արդյոք դա համապատասխանո՞ւմ է այն ամենին, ինչ հենց նոր ձեզ ասացի։ Կա՞ն արդյոք այնպիսիք, ովքեր իրական աշխատանք չեն կատարում, և կարո՞ղ ես զանազանել նրանց՝ որպես կեղծ առաջնորդողների։ Եթե զանազանում ես նրանց՝ որպես կեղծ առաջնորդողների, այսօրվանից սկսած՝ այլևս չպետք է նրանց վերաբերվես որպես առաջնորդողների․ պետք է վերաբերվես ինչպես ցանկացած այլ մարդու։ Սա կիրարկման ճշգրիտ սկզբունքն է։ Ոմանք կարող են մտածել․ «Մի՞թե սա նշանակում է խտրականություն դնել, նսեմացնել կամ բացառել նրանց, քանի որ կեղծ առաջնորդողներ են»։ Ո՛չ, չի նշանակում։ Նրանք չեն կարող իրական աշխատանք կատարել, և կարող են միայն որոշ բառեր և վարդապետություններ և որոշ դատարկ խոսքեր ասել՝ խուսափելու և քեզ հիմարացնելու համար։ Սա քեզ մի փաստ է ասում՝ նրանք քո առաջնորդողները չեն։ Պետք չէ նրանց խնդրել հրահանգներ տալ ցանկացած խնդրի կամ դժվարության համար, որին հանդիպում ես քո աշխատանքում։ Անհրաժեշտության դեպքում կարող եք շրջանցել նրանց՝ հաղորդելով Վերևին և խորհրդակցելով Վերևի հետ, թե ինչպես վարվել և լուծել այն։ Ես ձեզ սովորեցրել եմ կիրարկման ճանապարհը, բայց թե ինչպես կվարվեք, կախված է ձեզնից։ Երբեք չեմ ասել, որ բոլոր առաջնորդողները նախասահմանված են Աստծու կողմից, որ պետք է լսես և հնազանդվես նրանց, և որ պետք է լսես նրանց, նույնիսկ եթե զանազանում ես նրանց՝ որպես կեղծ առաջնորդողների։ Երբեք քեզ չեմ ասել դա։ Ես հիմա հաղորդակցվում եմ այն մասին, թե ինչպես զանազանել կեղծ առաջնորդողներին։ Երբ ինչ-որ մեկին որպես կեղծ առաջնորդողի ես զանազանում, կարող ես ընդունել և հնազանդվել նրա ասածին, եթե դա ճիշտ է և համապատասխանում է ճշմարտությանը։ Սակայն եթե չեն կարող լուծել խնդիրը և խուսափում են ու հիմարացնում քեզ՝ ազդելով աշխատանքի առաջընթացի վրա, ապա պարտավոր չես ընդունել նրանց առաջնորդությունը։ Եթե կարող եք ինքներդ ըմբռնել սկզբունքները, ապա պետք է գործեք դրանց համաձայն։ Եթե չեք կարող ըմբռնել, վարանող եք կամ վստահ չեք սկզբունքների հարցում, ապա պետք է փնտրեք ճշմարտությունը և քննարկեք միմյանց հետ՝ խնդիրը լուծելու համար։ Եթե քննարկելուց հետո դեռ չեք կարողանում որոշում կայացնել, խնդիրը հաղորդեք Վերևին և խորհրդակցեք դրա մասին։ Սրանք բոլորը խնդիրները լուծելու լավ ուղիներ են. չկան դժվարություններ, որոնք հնարավոր չէ լուծել։

Եկեք այսօր այստեղ ավարտենք մեր հաղորդակցությունը։ Ցտեսությո՛ւն։

Առաջնորդողների և աշխատողների պարտականությունները (3)

Երրորդ կետ. հաղորդակցվել ճշմարտության սկզբունքների մասին, որոնք պետք է հասկանալ՝ յուրաքանչյուր պարտականություն պատշաճ կերպով կատարելու համար (երկրորդ մաս)

Նախորդ հավաքույթի ժամանակ մենք լրացուցիչ հաղորդակցություն իրականացրեցինք առաջնորդողների և մշակների երկրորդ պարտականության վերաբերյալ՝ խոսելով այն մասին, թե կյանքի մուտքի ինչ դժվարություններ կան, և մերկացնելով կեղծ առաջնորդողների որոշակի կիրարկումներն ու դրսևորումները։ Ապա քննարկեցինք մի քանի հարցեր՝ կապված առաջնորդողների և մշակների երրորդ պարտականության հետ. հաղորդակցվել ճշմարտության սկզբունքների մասին, որոնք պետք է հասկանալ՝ յուրաքանչյուր պարտականություն պատշաճ կերպով կատարելու համար, և մերկացրեցինք ու մանրամասն վերլուծեցինք, թե որտեղ է դրսևորվում կեղծ առաջնորդողների «կեղծությունը»՝ այս հարցերի նկատմամբ նրանց վերաբերմունքի, կիրարկումների և դրսևորումների միջոցով, այլ կերպ ասած՝ դրսևորումներ, թե կեղծ առաջնորդողները ինչպես չեն կարողանում իրենց պարտականությունները որպես առաջնորդողներ կատարել։ Խնդրում եմ, թվարկե՛ք այս հարցերը։ (Դրանցից մեկն Աստծու խոսքերի գրքերի տպագրության մասին էր։ Այդ կեղծ առաջնորդողը կոնկրետ աշխատանք չէր կատարում, պարզապես դատարկ կերպով վարդապետություններ էր խոսում։ Նաև հատուկ կերպով չէր հաղորդակցվում ճշմարտության սկզբունքների մասին կամ նվազագույն իրական աշխատանք անգամ չէր կատարում։) Այս հարցում այդ կեղծ առաջնորդողն իրական աշխատանք չէր կատարում, նա չկարողացավ իր պարտականությունները կատարել որպես առաջնորդող և մշակ, և հստակ կերպով չէր հաղորդակցվում աշխատանքի հետ կապված մասնագիտական պահանջների, հատուկ սկզբունքների և ուշադրություն պահանջող կետերի մասին։ Նա պարզապես որոշ կարգախոսներ էր բղավում և դատարկ խոսքեր ասում՝ կարծելով, թե լավ աշխատանք է կատարել։ Ուրիշ ի՞նչ քննարկեցինք։ (Քննարկեցինք նաև Աստծու համար փետրաբաճկոն գնելու դեպքը։) Այս միջադեպը կեղծ առաջնորդողների վերաբերյալ ի՞նչ խնդիր մերկացրեց։ (Մերկացրեց, որ կեղծ առաջնորդողներն իրական աշխատանք չեն կատարում, և որ լիովին զուրկ են մարդկայնությունից և ողջամտությունից։) Երբ ինչ-որ մեկն Ինձ համար հագուստ գնեց, այդ առաջնորդողներն օգնեցին ստուգելու այն. մի՞թե սա այն աշխատանքի մի մասն է, որն առաջնորդողներն ու մշակները պետք է կատարեն։ (Ո՛չ, այդպես չէ։) Նրանք արեցին աշխատանք, որը չպետք է անեին. Խնդիրն այստեղ ո՞րն է։ (Նրանք իրենց պատշաճ գործով չէին զբաղվում։) Սա կեղծ առաջնորդողների դրսևորումներից մեկն է։ Նախ՝ այն մերկացրեց, որ կեղծ առաջնորդողներն իրենց պատշաճ գործով չեն զբաղվում, և երկրորդ՝ մերկացրեց, որ նրանք ողջամտություն չունեն և միայն զզվելի բաներ են անում, որոնք զուրկ են ողջամտությունից և մարդկայնությունից։ Դուք սոսկ հիշում եք օրինակները, բայց չեք թափանցել այն խնդիրների էության մեջ, որոնք այս օրինակները կոչված են լուսաբանելու, կամ այն խնդիրների էության մեջ, որոնք դրանք մանրամասն վերլուծելու նպատակ ունեն։ Էլ ի՞նչ օրինակներ Ես բերեցի կեղծ առաջնորդողների՝ իրենց պատշաճ գործով չզբաղվելու վերաբերյալ։ (Հրուշակագործի, որը շարունակ Աստծու համար խմորեղեն էր պատրաստում։ Աստված նրան պատվիրեց չանել դա, բայց առաջնորդողներն ու մշակները շարունակեցին թույլ տալ անել, և նույնիսկ իրենք էին համտեսում խմորեղենը։) Կեղծ առաջնորդողների ի՞նչ խնդիրներ մերկացրեց այս օրինակը։ (Որ նրանք չեն զբաղվում իրենց պատշաճ գործով կամ չեն անում այն աշխատանքը, որը պետք է անեն, և պնդում են անել այն, որը չպետք է անեն։) Նախևառաջ, այն մերկացրեց, որ կեղծ առաջնորդողները չեն զբաղվում իրենց պատշաճ գործով և չեն կարողանում ըմբռնել իրենց աշխատանքի կենտրոնն ու առանցքը։ Բացի դրանից՝ կեղծ առաջնորդողները լուրջ խնդիր ունեն։ Ո՞րն է դա։ (Նրանք Աստծու խոսքերին չեն հնազանդվում կամ աշխատանքն Աստծու պահանջների համաձայն չեն կատարում։) Ուրիշ որևէ մեկն ուզո՞ւմ է ինչ-որ բան ավելացնել։ (Նրանք ձևացնում են, թե հոգևոր են և հաշվի են առնում Աստծու հոգսը, բայց իրականում պարզապես անկառավարելիորեն վատ բաներ են անում։) Դա նրանց խնդիրներից ևս մեկն է։ Ուրի՞շ։ (Գործելուց առաջ չեն փորձում հասկանալ Աստծու պահանջները. փոխարենն օգտագործում են սեփական պատկերացումները՝ Աստծու ցանկություններին փոխարինելու համար։) Սա դասվում է ողջամտություն չունենալու շարքին։ Էլ ո՞վ։ (Այն, թե ինչպես կեղծ առաջնորդողները մոտեցան Աստծու համար հագուստ գնելու հարցին, բացահայտեց նրանց բնականոն մարդկայնության պակասը։) Բնականոն մարդկայնության ո՞ր տեսանկյունն է նրանց պակասում։ Նրանք չեն հասկանում վարվեցողության կանոնները և բարեկիրթ չեն։ Այդպե՞ս չէ։ (Այո։) Իրականում այս բաները, որոնք նշեցիք, երկրորդական են. ո՞րն է հիմնական խնդիրը։ Հենց որ այս մարդիկ առաջնորդողներ են դառնում, ցանկանում են վայելել իրենց կարգավիճակի օգուտներն ու հատուկ վերաբերմունքը և հարմարավետություն են տենչում։ Օրինակ՝ նրանք ցանկանում են մի քանի խմորեղեն ուտել և երբ տեսնում են, որ ինչ-որ մեկը լավ է պատրաստում, մտադրվում են փորձել նրանց պատրաստածից՝ իրենց ախորժակը բավարարելու համար։ Արդեն իսկ զզվելի է, որ նրանք չեն զբաղվում իրենց պատշաճ գործով կամ իրական աշխատանք չեն կատարում, բայց դրան գումարած՝ հարմարավետություն և որկրամոլության հաճույքներ են տենչում են։ Նրանք օգտագործում են Աստծու համար համտեսումներ և ստուգումներ իրականացնելու պատրվակը՝ իրենց որկրամոլության տենչանքները բավարարելու համար՝ տարված լինելով իրենց կարգավիճակի օգուտներով։ Սրանք բոլորը կեղծ առաջնորդողների դրսևորումներ են։ Թեև այս դրսևորումները չեն կարող դաժան կամ չարասեր կոչվել՝ հակաքրիստոսների բնույթի էության հետ համեմատած, կեղծ առաջնորդողների մարդկայնությունը բավարար է մարդկանց մոտ զզվանք առաջացնելու համար։ Ինչ վերաբերում է նրանց մարդկային բնութագրին, նրանք զուրկ են խղճից և ողջամտությունից. նրանց մարդկայնությունը բավականին ցածր և թշվառ է, և քիչ ազնվություն ունեն։ Այս օրինակներից կարելի է նկատել, որ կեղծ առաջնորդողները չեն կարող իրական աշխատանք կատարել։ Սա փաստ է։

Կեղծ առաջնորդողները չեն կարող հաղորդակցվել աշխատանքի կատարման սկզբունքների մասին

Այսօր կշարունակենք մերկացնել կեղծ առաջնորդողների տարբեր դրսևորումները՝ հիմնվելով առաջնորդողների և մշակների պարտականությունների վրա։ Կեղծ առաջնորդողները հիմնականում չեն կարող էական, վճռորոշ եկեղեցական աշխատանք կատարել։ Նրանք պարզապես զբաղվում են որոշ պարզ, ընդհանուր գործերով. նրանց աշխատանքը վճռորոշ կամ որոշիչ դեր չի խաղում եկեղեցու ընդհանուր գործում և իրական արդյունքներ չի տալիս։ Նրանց հաղորդակցությունը հիմնականում ընդգրկում է մի քանի ծեծված և սովորական թեմաներ. դրանք բոլորը հաճախ կրկնվող բառեր և վարդապետություններ են, և այն անհավանականորեն դատարկ է, ընդհանուր և զուրկ մանրամասներից։ Նրանց հաղորդակցությունը միայն այնպիսի բաներ է պարունակում, որոնք մարդիկ կարող են հասկանալ՝ ինչ-որ բան բառացի կարդալով։ Այս կեղծ առաջնորդողներն ամենևին չեն կարող լուծել այն իրական խնդիրները, որոնք Աստծու ընտրյալ մարդիկ ունեն իրենց կյանքի մուտքի մեջ. մասնավորապես, էլ ավելի անկարող են լուծել մարդկանց պատկերացումները, երևակայությունները և ապականված խառնվածքների բացահայտումները։ Գլխավորն այն է, որ կեղծ առաջնորդողները պարզապես չեն կարող իրենց վրա վերցնել Աստծու տան կողմից կարգավորված կենսական գործը, որոնցից են ավետարանի, ֆիլմերի արտադրության կամ տեքստային աշխատանքները։ Մասնավորապես, երբ խոսքը վերաբերում է մասնագիտական գիտելիքներ պահանջող աշխատանքի, թեև կեղծ առաջնորդողները կարող են շատ հստակ կերպով իմանալ, որ իրենք այդ ոլորտներում մասնագետներ չեն, չեն ուսումնասիրում դրանք, ոչ էլ հետազոտություններ են անում և առավել ևս ի վիճակի չեն ուրիշներին հստակ ուղղություն տալու կամ լուծելու դրանց հետ կապված որևէ խնդիր։ Եվ այնուամենայնիվ, դեռ անամոթաբար հավաքույթներ են անցկացնում՝ անվերջ դատարկ տեսությունների մասին զրուցելով և բառեր ու վարդապետություններ խոսելով։ Կեղծ առաջնորդողները շատ լավ գիտեն, որ այդպիսի աշխատանք չեն կարող կատարել, սակայն ձևացնում են, թե փորձագետներ են, իրենց մեծամիտ են պահում և միշտ բարձր վարդապետություններ են օգտագործում՝ ուրիշներին նախատելու համար։ Նրանք ի վիճակի չեն պատասխանելու որևէ մեկի հարցերին, սակայն պատրվակներ և արդարացումներ են գտնում ուրիշներին նախատելու համար՝ հարցնելով, թե ինչու չեն սովորում մասնագիտությունը, ինչու չեն փնտրում ճշմարտությունը և ինչու ի վիճակի չեն լուծելու սեփական խնդիրները։ Այս կեղծ առաջնորդողները, որոնք մասնագետներ չեն այդ ոլորտներում և չեն կարող որևէ խնդիր լուծել, դեռ բարձրից խրատում են ուրիշներին։ Նրանք ուրիշներին արտաքուստ շատ զբաղված են թվում, ասես ի վիճակի են շատ աշխատանք կատարելու և շատ ընդունակ են, բայց իրականում ոչինչ են։ Կեղծ առաջնորդողները, անկասկած, չեն կարող իրական աշխատանք կատարել, սակայն խանդավառությամբ զբաղեցնում են իրենց և հավաքույթների ժամանակ միշտ նույն տափակաբանություններն են խոսում՝ իրենց նորից ու նորից կրկնելով՝ ի վիճակի չլինելով որևէ իրական խնդիր լուծելու։ Մարդիկ շատ են հոգնում դրանից և բացարձակապես ի վիճակի չեն որևէ խրատ ստանալու։ Այս տեսակի աշխատանքը սարսափելի անարդյունավետ է և ոչ մի արդյունք չի տալիս։ Այսպես են աշխատում կեղծ առաջնորդողները, և դրա պատճառով եկեղեցու գործը ուշանում է։ Սակայն կեղծ առաջնորդողները դեռ կարծում են, թե մեծ գործ են կատարում և շատ ընդունակ են, մինչդեռ փաստն այն է, որ նրանք եկեղեցու գործի ոչ մի տեսանկյուն լավ չեն կատարել։ Չգիտեն՝ արդյոք իրենց պատասխանատվության շրջանակում գտնվող առաջնորդողներն ու մշակները համապատասխանո՞ւմ են չափանիշին, ոչ էլ գիտեն՝ արդյոք տարբեր խմբերի առաջնորդողներն ու ղեկավարներն ի վիճակի՞ են իրենց վրա վերցնելու իրենց գործը, և նրանք ո՛չ հոգ են տանում, ո՛չ էլ հարցնում են՝ եղբայրների և քույրերի պարտականությունների կատարման ընթացքում խնդիրներ առաջացե՞լ են, թե՞ ոչ։ Կարճ ասած՝ կեղծ առաջնորդողները չեն կարող լուծել իրենց գործի որևէ խնդիր, սակայն շարունակում են եռանդուն կերպով զբաղված մնալ։ Ուրիշների տեսանկյունից՝ կեղծ առաջնորդողներն ի վիճակի են դժվարություններ կրելու, պատրաստ են գին վճարելու և ամեն օր այսուայնկողմ են վազում։ Երբ ուտելու ժամանակն է, նրանց պետք է սեղանի մոտ կանչել, և նրանք շատ ուշ են քնում։ Սակայն նրանց գործի արդյունքները պարզապես լավը չեն։ Ուշադիր չնայելու դեպքում արտաքուստ կթվա, թե գործի բոլոր կետերն արվում են, և որ բոլորը զբաղված են իրենց պարտականությունները կատարելով, բայց աշխատանքը մոտիկից և մանրազնին կերպով դիտարկելու և համառորեն ստուգելու դեպքում իրավիճակը կբացահայտվի։ Իրենց պատասխանատվության շրջանակում գտնվող յուրաքանչյուր գործ խառնաշփոթ է, դրանում բացարձակապես ոչ մի կառուցվածք կամ կարգուկանոն չկա։ Յուրաքանչյուր գործի մեջ կան խնդիրներ կամ նույնիսկ բացթողումներ։ Այս խնդիրների առաջացումը կապված է նրա հետ, որ կեղծ առաջնորդողները չեն հասկանում ճշմարտության սկզբունքները և գործում են՝ հիմնվելով իրենց պատկերացումների, երևակայությունների և խանդավառության վրա։ Կեղծ առաջնորդողները երբեք չեն հաղորդակցվում ճշմարտության սկզբունքների մասին, ոչ էլ երբևէ փնտրում են ճշմարտությունը՝ խնդիրները լուծելու համար։ Նրանք, անշուշտ, չունեն հոգևոր հասկացողություն և ի վիճակի չեն կատարելու առաջնորդողների աշխատանքը, միայն բառեր ու վարդապետություններ կարող են դուրս տալ և բացարձակապես չեն հասկանում ճշմարտությունը, սակայն ձևացնում են, թե գիտեն բաներ, որոնք չգիտեն, և փորձում են իրենց որպես փորձագետներ ներկայացնել։ Նրանց կատարած աշխատանքը պարզապես ձևականություն է։ Երբ խնդիր է առաջանում, նրանք կուրորեն կանոնակարգեր են կիրառում դրա նկատմամբ։ Պարզապես կուրորեն այսուայնկողմ են վազում՝ առանց որևէ իրական արդյունք տալու։ Քանի որ այս կեղծ առաջնորդողները չեն հասկանում ճշմարտության սկզբունքները և պարզապես բառեր ու վարդապետություններ են դուրս տալիս և ուրիշներին խորհուրդ են տալիս պահպանել կանոնները, եկեղեցու յուրաքանչյուր գործի առաջընթաց դանդաղում է, և ոչ մի հստակ արդյունք չի գրանցվում։ Որոշ ժամանակ աշխատած կեղծ առաջնորդողի ամենաակնհայտ արդյունքն այն է, որ մարդկանց մեծամասնությունն անկարող է հասկանալ ճշմարտությունը, զանազանել չգիտի, երբ որևէ մեկն ապականություն է բացահայտում կամ պատկերացումներ է զարգացնում, և հաստատապես չի հասկանում ճշմարտության սկզբունքները, որոնց պետք է հետևի՝ պարտականությունները կատարելիս։ Նրանք, ովքեր կատարում են իրենց պարտականությունները, և նրանք, ովքեր չեն կատարում, բոլորը ծույլ են, սանձարձակ և անկարգապահ, և ցրված ավազի պես խառնաշփոթի մեջ են։ Նրանց մեծ մասը գուցե կարողանա մի քանի բառ և վարդապետություն խոսել, բայց իրենց պարտականությունները կատարելիս նրանք միայն կանոնակարգեր են պահում. նրանք չգիտեն՝ ինչպես փնտրել ճշմարտությունը՝ խնդիրները լուծելու համար։ Քանի որ կեղծ առաջնորդողներն ինքնին չգիտեն՝ ինչպես փնտրել ճշմարտությունը՝ խնդիրները լուծելու համար, ինչպե՞ս կարող են ուրիշներին առաջնորդել դա անելու։ Անկախ նրանից, թե ինչ է պատահում ուրիշներին, կեղծ առաջնորդողները կարող են միայն հորդորել նրանց՝ ասելով. «Մենք պետք է հաշվի առնենք Աստծու մտադրությունները», «Մենք պետք է հավատարիմ լինենք մեր պարտականությունների կատարման մեջ», «Երբ մեզ ինչ-որ բան է պատահում, մենք պետք է իմանանք՝ ինչպես աղոթել և պետք է փնտրենք ճշմարտության սկզբունքները»։ Կեղծ առաջնորդողները հաճախ են բղավում այս կարգախոսներն ու վարդապետությունները, և դա բացարձակապես ոչ մի արդյունք չի տալիս։ Դրանք լսելուց հետո մարդիկ դեռ չեն հասկանում, թե որոնք են ճշմարտության սկզբունքները, և չունեն կիրարկման ուղի։ Մակերեսորեն մարդիկ աղոթում են, երբ իրենց ինչ-որ բան է պատահում, և ցանկանում են հավատարիմ լինել՝ իրենց պարտականությունները կատարելիս, բայց ոչ բոլորն են հասկանում այնպիսի բաներ, թե ինչ պետք է անեն հավատարիմ լինելու համար, ինչպես պետք է աղոթեն՝ Աստծու մտադրությունները հասկանալու համար, և ինչպես պետք է խնդրեն, երբ խնդրի են բախվում՝ ճշմարտության սկզբունքների հասկացողություն ձեռք բերելու համար։ Երբ մարդիկ հարցնում են կեղծ առաջնորդողներին, նրանք ասում են. «Երբ քեզ ինչ-որ բան է պատահում, ավելի շատ կարդա Աստծու խոսքերը, ավելի շատ աղոթիր և ավելի շատ հաղորդակցվիր ճշմարտության մասին»։ Մարդիկ նրանց հարցնում են. «Այս աշխատանքն ի՞նչ սկզբունքների հետ է կապված», իսկ նրանք ասում են. «Աստծու խոսքերը ոչինչ չեն ասում մասնագիտական աշխատանքի հարցերի մասին, և ես նույնպես չեմ հասկանում աշխատանքի այդ ոլորտը։ Ինքնուրույն ուսումնասիրեք, եթե ուզում եք հասկանալ. ինձ մի՛ հարցրեք։ Ես ձեզ ճշմարտությունը հասկանալու հարցում եմ առաջնորդում, ոչ թե մասնագիտական աշխատանքի հարցերում»։ Կեղծ առաջնորդողներն այսպիսի խոսքեր են օգտագործում՝ հարցերից խուսափելու համար։ Եվ որպես արդյունք՝ թեև մարդկանց մեծամասնությունն իր պարտականությունները կատարելու ուժգին խանդավառություն ունի, նրանք չգիտեն՝ ինչպես գործել ճշմարտության սկզբունքների հիման վրա, ոչ էլ գիտեն՝ ինչպես հետևել սկզբունքներին՝ իրենց պարտականությունները կատարելիս։ Նայելով կեղծ առաջնորդողների պարտականությունների շրջանակում գտնվող յուրաքանչյուր աշխատանքի արդյունքներին՝ մարդկանց մեծամասնությունն իրենց աշխատանքն անելիս հենվում է իրենց գիտելիքների, ուսման և շնորհների վրա, և անտեղյակ է, երբ խոսքը վերաբերում է այն հարցերին, թե որոնք են Աստծու հատուկ պահանջները, որոնք են պարտականություն կատարելու սկզբունքները և ինչպես գործել՝ Աստծու համար վկայելու արդյունքին հասնելու համար, և ինչպես ավելի արդյունավետ տարածել ավետարանը, որպեսզի բոլոր նրանք, ովքեր տենչում են Աստծու հայտնվելը, լսեն Նրա ձայնը, ուսումնասիրեն ճշմարիտ ճանապարհը և որքան հնարավոր է շուտ վերադառնան Աստծու մոտ։ Ինչո՞ւ են նրանք անտեղյակ այս բաներին։ Սա ուղղակիորեն կապված է կեղծ առաջնորդողների՝ իրական աշխատանք չկատարելու հետ։ Դրա հիմնական պատճառն այն է, որ կեղծ առաջնորդողներն ինքնին չգիտեն, թե որոնք են ճշմարտության սկզբունքները, կամ մարդիկ ինչ սկզբունքներ պետք է հասկանան և հետևեն դրանց։ Նրանք գործում են առանց սկզբունքների և իրենց պարտականությունների մեջ մարդկանց երբեք չեն առաջնորդում կիրարկման սկզբունքներ և ուղիներ փնտրելու։ Երբ կեղծ առաջնորդողը խնդիր է գտնում, չի կարողանում ինքնուրույն լուծել այն և չի հաղորդակցվում ու չի փնտրում ուրիշների հետ, ինչը հանգեցնում է նրան, որ յուրաքանչյուր գործի շրջանակում առաջադրանքները հաճախակի վերանայելու և նորից կատարելու կարիք են ունենում։ Սա ոչ միայն ֆինանսական և նյութական ռեսուրսների վատնում է, այլև մարդկանց էներգիայի և ժամանակի։ Նման հետևանքներն ուղղակիորեն կապված են կեղծ առաջնորդողների շատ վատ որակի և անպատասխանատու լինելու հետ։ Թեև չի կարելի ասել, որ կեղծ առաջնորդողները միտումնավոր կերպով են չարիք են գործում և խափանումներ առաջացնում, կարելի է ասել, որ իրենց աշխատանքում բացարձակապես չեն փնտրում ճշմարտության սկզբունքները, որ միշտ սեփական կամքի վրա հիմնվելով են գործում են։ Սա հաստատ է։ Կեղծ առաջնորդողները չեն հասկանում ճշմարտության սկզբունքները, ոչ էլ կարող են ուրիշների հետ հստակ կերպով հաղորդակցվել դրանց մասին. փոխարենը պարզապես ազատություն են տալիս մարդկանց՝ անելու այն, ինչ կամենում են։ Սա ակամայից հանգեցնում է նրան, որ որոշակի աշխատանքի համար պատասխանատու որոշ մարդիկ գործում են կամայականորեն և ինքնակամ, գործում են այնպես, ինչպես ուզում են, և անում են այն, ինչ իրենց դուր է գալիս։ Որպես արդյունք՝ ոչ միայն քիչ իրական արդյունքներ կան, այլև եկեղեցու գործը խառնաշփոթի է վերածվում։ Երբ կեղծ առաջնորդողն ազատվում է պարտականությունից, ոչ միայն չի խորհում իր մասին կամ ճանաչում իրեն, այլև զբաղվում է սոփեստությամբ և վիճում է հանուն իրեն և բնավ չի ընդունում ճշմարտությունը և ամենևին մտադիր չէ զղջալ։ Գուցե նույնիսկ խնդրի, որ Աստծու տունն իրեն ևս մեկ հնարավորություն տա՝ ասելով, թե հաստատ կարող է լավ կատարել աշխատանքը։ Հավատո՞ւմ եք նրան։ Նա բացարձակապես չի ճանաչում իրեն, ոչ էլ ճշմարտությունն է ընդունում։ Այդ դեպքում նա կարո՞ղ է փոխել իր ուղին։ Նա չունի ճշմարտության իրականությունը, ուստի կարո՞ղ է լավ կատարել աշխատանքը։ Դա հնարավո՞ր է։ Այս անգամ լավ չկատարեց աշխատանքը. կկարողանա՞ լավ կատարել, եթե ևս մեկ հնարավորություն տրվի։ Անհնար է։ Կարելի է վստահաբար ասել, որ կեղծ առաջնորդողները չունեն աշխատունակություն. երբեմն գուցե շատ տքնեն և բավականին զբաղված լինեն, բայց դա կույր զբաղվածություն է և ոչ մի պտուղ չի տալիս։ Սա բավարար է՝ ցույց տալու համար, որ կեղծ առաջնորդողները շատ վատ որակ ունեն, որ բացարձակապես չեն հասկանում ճշմարտությունը և չեն կարող իրական աշխատանք կատարել։ Սա հանգեցնում է նրան, որ աշխատանքում բազմաթիվ խնդիրներ են առաջանում, բայց նրանք անկարող են լուծել դրանք՝ ճշմարտության մասին հաղորդակցվելով, և պարզապես մի քանի դատարկ վարդապետություններ են օգտագործում՝ մարդկանց հորդորելու համար պահպանել կանոնակարգերը, և հետևաբար խառնաշփոթ են ստեղծում աշխատանքում և այն ավերակների վերածում։ Սա է կեղծ առաջնորդողների գործելաորճը, և այն հետևանքները, որոնք դա բերում է։ Բոլոր առաջնորդողներն ու մշակները սա պետք է որպես նախազգուշացում ընդունեն։

Եկեղեցու ներսում ի հայտ եկող տարբեր անբավարար խնդիրներն ուղղակիորեն կապված են կեղծ առաջնորդողների հետ. սա անխուսափելի խնդիր է։ Այս կեղծ առաջնորդողները զուրկ են ճշմարտությունն ըմբռնելու ունակությունից, սակայն կարծում են, թե հասկանում և ըմբռնում են ամեն ինչ և ապա գործում են՝ հիմնվելով իրենց սեփական երևակայությունների և պատկերացումների վրա։ Նրանք երբեք չեն փնտրում ճշմարտությունը՝ ճշմարտության սկզբունքների կամ Աստծու պահանջած չափանիշների իրենց հասկացողության պակասը լուծելու համար։ Ես բազմաթիվ առաջնորդողների և մշակների հետ եմ շփվել և հաճախակի եմ հանդիպում նրանց։ Երբ հանդիպում ենք, Ես հարցնում եմ. «Որևէ խնդիր ունե՞ք։ Գրանցե՞լ եք այն խնդիրները, որոնք առկա են աշխատանքում։ Կա՞ն արդյոք խնդիրներ, որոնք չեք կարող ինքնուրույն լուծել»։ Երբ ավարտում եմ, դատարկ հայացքով նայում են, և իրենց սրտերում կասկածներ ունեն. «Մենք առաջնորդողներ ենք. կարո՞ղ ենք արդյոք որևէ խնդիր ունենալ։ Եթե ունենայինք, մի՞թե եկեղեցու գործը վաղուց կաթվածահար եղած չէր լինի։ Սա ի՞նչ հարց է։ Մենք քարոզներ ենք լսում և հաղորդակցվում ենք, և Աստծու խոսքերը մեր ձեռքերում ենք պահում։ Եկեղեցին այնքան շատ առաջնորդողներ ունի, ինչպե՞ս Դու կարող ես դեռ անհանգստանալ։ Այս հարցը տալով՝ Դու, անկասկած, թերագնահատում ես մեզ։ Ինչպե՞ս կարող ենք խնդիրներ ունենալ։ Եթե խնդիրներ ունենայինք, առաջնորդողներ չէինք լինի։ Քո հարցն այնքան անտեղի է»։ Ամեն անգամ, երբ Ես հարցնում եմ նրանց՝ արդյոք որևէ խնդիր ունե՞ն, հենց այսպիսի վիճակում են լինում. նրանցից յուրաքանչյուրը թմրածության և բթամտության մարմնացում է։ Եկեղեցու գործի տարբեր կետերում այնքան շատ խնդիրներ կան, բայց այս մարդիկ պարզապես չեն կարողանում տեսնել կամ բացահայտել դրանք։ Նրանք չեն կարող բարձրացնել անձնական կյանքի մուտքի հետ կապված հարցեր կամ աշխատանքում առկա խնդիրներ, որոնք ներառում են ճշմարտության սկզբունքները։ Քանի որ նրանք չեն կարողանում բարձրացնել այս հարցերը, Ես նրանց հարցնում եմ. «Ինչպե՞ս է ընթանում Աստծու խոսքերի թարգմանության գործը։ Գիտե՞ք, թե հիմա քանի լեզվով պետք է թարգմանվի։ Նախ ո՞ր լեզուներով պետք է թարգմանվի, և ո՞ր լեզուներով՝ ավելի ուշ։ Աստծու խոսքերի քանի՞ օրինակ պետք է տպագրվի որոշակի լեզուներով»։ Նրանք, պատասխանում են. «Ա՜հ, թարգմանվում են»։ Ես նրանց հարցնում եմ. «Ի՞նչ աստիճանի է հասել թարգմանությունը։ Կա՞ն արդյոք խնդիրներ»։ Նրանք արձագանքում են. «Չգիտեմ, պետք է գնամ՝ հարցնեմ»։ Ես ստիպված եմ նրանց այս բաների մասին հարցնել, և նրանք դեռ չգիտեն պատասխանները։ Ուրեմն ի՞նչ աշխատանք են կատարել այս ամբողջ ընթացքում։ Ես հարցնում եմ. «Լուծեցի՞ր այն խնդիրները, որոնց մասին եղբայրներն ու քույրերը նախորդ անգամ խոսեցին»։ Նրանք արձագանքում են. «Ես հավաքույթ անցկացրի նրանց հետ՝ ամբողջօրյա հավաքույթ»։ Ես հարցնում եմ. «Հավաքույթից հետո խնդիրները լուծվեցի՞ն»։ Պատասխանում են. «Նկատի ունես, որ եթե դեռ խնդիրներ կան, պետք է ևս մեկ հավաքո՞ւյթ անցկացնենք»։ Ես ասում եմ. «Չեմ հարցնում՝ հավաքույթ անցկացրի՞ր, թե՞ ոչ։ Հարցնում եմ՝ արդյոք մասնագիտական խնդիրները լուծվե՞լ են։ Այս մարդիկ հասկանո՞ւմ են սկզբունքները։ Արդյոք խախտե՞լ են որևէ սկզբունք իրենց պարտականությունները կատարելու ընթացքում։ Որևէ խնդիր բացահայտե՞լ ես»։ Արձագանքում են. «Օ՜հ, խնդիրնե՞րը։ Լուծեցի դրանք։ Հավաքույթ անցկացրի եղբայրների և քույրերի համար»։ Կարո՞ղ է այս խոսակցությունը շարունակվել։ (Ո՛չ, չի կարող։) Այս խոսակցությունը լսելը ձեզ չի՞ զայրացնում։ (Այո։) Ինչպիսի՞ն են այս առաջնորդողները։ Մի՞թե սրանք պարզապես կեղծ հոգևոր բթամիտներ չեն։Նրանք զուրկ են առաջնորդողների և մշակների որակից. կույր են, չեն հասկանում՝ ինչպես կատարել աշխատանքը, և ամեն հարցի պատասխանում են. «Չգիտեմ», իսկ երբ շարունակում ես հարցեր տալ, արձագանքում են. «Ինչևէ, հավաքույթ անցկացրի. պարզապես թո՛ղ այդպես մնա»։ Այս առաջնորդողներն իրական աշխատանք կատարե՞լ են։ Որպես առաջնորդողներ՝ նրանք համապատասխանո՞ւմ են չափանիշին։ (Ո՛չ։) Նրանք կեղծ առաջնորդողներ են։ Հավանո՞ւմ եք այս տեսակի առաջնորդողներին։ Եթե հանդիպեք նման առաջնորդողների, ի՞նչ պետք է անեք։ Երբ որոշ առաջնորդողներ հանդիպում են եղբայրներին և քույրերին, ասում են. «Անկախ նրանից՝ այսօր ինչ խնդիրներ ունեք, եկեք նախ հաղորդակցվենք այն մասին, թե ինչպես լավ կատարել պարտականությունները»։ Ապա ոմանք ասում են. «Մեր պարտականությունների մեջ բախվել ենք մասնագիտական հմտության հետ կապված խնդրի. արդյո՞ք պետք է օգտագործենք այն մասնագիտական հմտությունները, որոնք տարածված են անհավատների շրջանում»։ Մի՞թե սա այն խնդիրը չէ, որն առաջնորդողները պետք է լուծեն։ Եթե որոշ խնդիրներ չեն կարող լուծվել եղբայրների և քույրերի միջև հաղորդակցության միջոցով, առաջնորդողները պետք է միջամտեն՝ լուծելու դրանք. սա շոշափում է առաջնորդողների պարտականությունները։ Ի՞նչ են անում կեղծ առաջնորդողները, երբ բախվում են այս խնդիրներին։ Նրանք ասում են. «Սա մասնագիտական հարց է. ձեր խնդիրն է, ի՞նչ կապ ունի ինձ հետ։ Ինքներդ հաղորդակցվեք այս հարցի շուրջ, բայց նախ՝ պատրաստվում եմ ձեզ համար հավաքույթ անցկացնելու։ Այսօրվա հավաքույթին կհաղորդակցվենք ներդաշնակ համագործակցության մասին։ Այն հարցը, որ հենց նոր տվեցիք, կապված է ներդաշնակ համագործակցության հետ։ Պետք է կարողանաք քննարկել հարցերը և միասին հաղորդակցվել և ավելի շատ ուսումնասիրություն կատարել. ոչ ոք չպետք է ինքնարդար լինի, և բոլորը պետք է ընդունեն մեծամասնության աջակցությունն ունեցող ցանկացած որոշում. մի՞թե սա ներդաշնակ համագործակցության հարց չէ։ Կարծես չգիտեք՝ ինչպես ներդաշնակորեն համագործակցել կամ ինչպես քննարկել խնդիրները, երբ դրանք առաջանում են։ Ամեն խնդրի մասին ինձ եք հարցնում։ Ինչի՞ համար եք ինձ հարցնում։ Ես հասկանո՞ւմ եմ այս բաները։ Եթե հասկանայի, մի՞թե անելու ոչինչ չէիք ունենա։ Ամեն ինչի մասին ինձ եք հարցնում։ Մի՞թե սա այն խնդիրն է, որով ես պետք է զբաղվեմ։ Ես պատասխանատու եմ միայն ճշմարտության մասին հաղորդակցվելու համար. ինքներդ լուծեք մասնագիտական հարցերը։ Ի՞նչ գործ ունեմ դրանց հետ։ Ինչևէ, արդեն հաղորդակցվեցի ձեզ հետ և ձեզ պատվիրեցի ներդաշնակորեն համագործակցել. եթե չեք կարող դա անել, ապա մի՛ կատարեք այս պարտականությունը։ Ես ավարտեցի իմ հաղորդակցությունը. գնացե՛ք և ինքներդ լուծե՛ք խնդիրը»։ Այս առաջնորդողները գիտե՞ն՝ ինչպես լուծել խնդիրները։ (Ո՛չ, չգիտեն։) Չնայած չգիտեն՝ ինչպես անել դա, իրենց շատ արդարացված են համարում և հմուտ են պատասխանատվությունից խուսափելու մեջ։ Ըստ ամենայնի՝ նրանք կատարել են իրենց աշխատանքը, ժամանել են դեպքի վայր՝ ստուգումներ իրականացնելու համար և չեն ծուլանում։ Սակայն նրանք իրական աշխատանք կատարել կամ իրական խնդիրներ լուծել չեն կարող, ինչը նշանակում է, որ կեղծ առաջնորդողներ են։ Կարո՞ղ եք զանազանել այս տեսակի կեղծ առաջնորդողին։ Որևէ խնդրի բախվելիս նրանք չեն կարող հաղորդակցվել համապատասխան ճշմարտությունների մասին. միայն որոշ դատարկ վարդապետություններ և տեսություններ են խոսում, որոնք բավականին բարձր և խորն են հնչեցնում, և դրանք լսելուց հետո մարդիկ ոչ միայն չեն հասկանում ճշմարտությունը, այլև իրենց շփոթված և մոլորված են զգում։ Սա է այն աշխատանքը, որը կատարում են կեղծ առաջնորդողները։

Ճշմարտության սկզբունքների մասին հաղորդակցվելու աշխատանքում, որոնք պետք է հասկանալ՝ յուրաքանչյուր պարտականություն պատշաճ կերպով կատարելու համար, կեղծ առաջնորդողները լիովին բացահայտվում են։ Նրանք չեն կարող հաղորդակցվել ճշմարտության սկզբունքների մասին կամ առաջնորդել մարդկանց՝ պահպանելու և կիրարկելու ճշմարտության սկզբունքներն իրենց պարտականությունների կատարման ընթացքում, կամ առաջնորդել նրանց՝ հասկանալու և մտնելու ճշմարտության իրականությունը. չեն կարող կատարել այն պարտականությունները, որոնք առաջնորդողները պետք է կատարեն։ Եվ սա դեռ ամենը չէ. նաև չեն կարող տեղյակ լինել տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի իրավիճակներին, և նույնիսկ եթե որոշ չափով ըմբռնում են, դա ճշգրիտ չէ։ Սա հսկայական խափանումներ և վնաս է հասցնում աշխատանքի տարբեր կետերին։ Սրանք կեղծ առաջնորդողների տարբեր դրսևորումներն են, որոնք այսօր մերկացնելու ենք՝ կապված առաջնորդողների և մշակների չորրորդ պարտականության հետ։

Չորրորդ կետ. տեղյակ լինել տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի իրավիճակներին և ժամանակին կարգավորել նրանց պարտականությունների բաշխումը կամ անհրաժեշտության դեպքում ազատել նրանց, որպեսզի կանխվեն կամ մեղմացվեն անհամապատասխան մարդկանց օգտագործումից առաջացած վնասները և երաշխավորվի աշխատանքի արդյունավետությունն ու սահուն առաջընթացը

Առաջնորդողներն ու մշակները պետք է ըմբռնեն տարբեր աշխատանքների ղեկավարների իրավիճակները

Ո՞րն է առաջնորդողների և մշակների չորրորդ պարտականությունը։ («Տեղյակ լինել տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի իրավիճակներին և ժամանակին կարգավորել նրանց պարտականությունների բաշխումը կամ անհրաժեշտության դեպքում ազատել նրանց, որպեսզի կանխվեն կամ մեղմացվեն անհամապատասխան մարդկանց օգտագործումից առաջացած վնասները և երաշխավորվի աշխատանքի արդյունավետությունն ու սահուն առաջընթացը»:) Ճիշտ է, սա այն նվազագույն չափանիշն է, որին առաջնորդողներն ու մշակները պետք է կարողանան համապատասխանել՝ աշխատանք կատարելիս։ Բոլորիդ պա՞րզ են առաջնորդողների և մշակների հիմնական պարտականություններն այս չորրորդ կետի վերաբերյալ։ Առաջնորդողներն ու մշակները պետք է հստակ հասկացողություն ունենան տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի վերաբերյալ։ Տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի իրավիճակներն ըմբռնելն առաջնորդողների և մշակների պարտականությունների շրջանակում է։ Ուրեմն, ովքե՞ր են այս աշխատակազմը։ Նախևառաջ եկեղեցու առաջնորդողներն են, որոնց հաջորդում են թիմի ղեկավարները և տարբեր խմբերի առաջնորդողները։ Մի՞թե վճռորոշ չեն և մեծ կարևորություն չունեն այնպիսի իրավիճակներ հասկանալն ու ըմբռնելը, թե արդյոք տարբեր աշխատանքների ղեկավարները և տարատեսակ կարևոր գործերի համար պատասխանատու աշխատակազմն ունեն ճշմարտության իրականությունը, սկզբունքային են իրենց գործողություններում և կարող են լավ կատարել եկեղեցու աշխատանքը։ Եթե առաջնորդողներն ու մշակները հիմնովին ըմբռնում են տարբեր աշխատանքների հիմնական ղեկավարների իրավիճակները և համապատասխան կարգավորումներ են անում աշխատակազմում, դա նույնն է, ինչ նրանց կողմից յուրաքանչյուր աշխատանքի համար պատշաճ ստուգում իրականացնելը, և դա համարժեք է իրենց պարտականությունների կատարմանը։ Եթե այս աշխատակազմի վերաբերյալ ճիշտ կարգավորումներ չարվեն, և խնդիր առաջանա, եկեղեցու գործը մեծապես կտուժի։ Եթե այս աշխատակազմը լավ մարդկայնություն ունի, Աստծու հանդեպ իր հավատքի մեջ հիմք ունի, պատասխանատու է հարցերը լուծելիս և ի վիճակի է փնտրելու ճշմարտությունը՝ խնդիրները լուծելու համար, ապա նրանց աշխատանքի ղեկավար նշանակելը շատ անհանգստություններից կփրկի և, որ ամենակարևորն է, թույլ կտա, որ աշխատանքը սահուն կերպով ընթանա։ Բայց եթե տարբեր խմբերի ղեկավարները վստահելի չեն, վատ մարդկայնություն ունեն, բարեկիրթ չեն և ճշմարտությունը չեն կիրարկում, և, ավելին, հակված են որոշակի խափանումներ և խաթարումներ առաջացնելու, ապա դա ազդեցություն կունենա այն աշխատանքի վրա, որի համար պատասխանատու են, և այն եղբայրների ու քույրերի կյանքի մուտքի վրա, որոնց առաջնորդում են։ Իհարկե, այդ ազդեցությունը կարող է մեծ կամ փոքր լինել։ Եթե ղեկավարները պարզապես անփույթ են իրենց պարտականությունների մեջ և չեն զբաղվում իրենց պատշաճ գործով, դա հավանաբար պարզապես որոշակի ուշացումներ կառաջացնի աշխատանքում. առաջընթացը փոքր-ինչ ավելի դանդաղ կլինի, իսկ աշխատանքը՝ փոքր-ինչ պակաս արդյունավետ։ Սակայն, եթե նրանք հակաքրիստոսներ են, խնդիրը լուրջ կլինի. սա աշխատանքի փոքր-ինչ ավելի անարդյունավետ կամ ոչ արդյունավետ լինելու խնդիր չի լինի. նրանք կխափանեն և կխաթարեն եկեղեցու այն գործը, որի համար պատասխանատու են՝ ծանր վնաս հասցնելով։ Եվ այսպես, տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի իրավիճակներին տեղյակ լինելը և ժամանակին կարգավորումներ կամ ազատումներ անելը՝ հայտնաբերելով, որ ինչ-որ մեկն իրական աշխատանք չի կատարում, այնպիսի պարտավորություն չէ, որից առաջնորդողներն ու մշակները կարող են խուսափել. դա շատ լուրջ, շատ կարևոր աշխատանք է։ Եթե առաջնորդողներն ու մշակները կարողանան ժամանակին ճանաչել տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի մարդկային բնութագիրը, և նրանց վերաբերմունքը ճշմարտության և իրենց պարտականությունների նկատմամբ, ինչպես նաև նրանց վիճակներն ու կատարողականությունը յուրաքանչյուր ժամանակահատվածում և յուրաքանչյուր փուլում և ժամանակին կարգավորումներ անեն ու վարվեն այդ մարդկանց հետ՝ ըստ հանգամանքների, ապա աշխատանքը կարող է կայուն ընթանալ։ Ի հակադրություն դրան՝ եթե այդ մարդիկ անկառավարելիորեն վատ բաներ են անում և եկեղեցում իրական աշխատանք չեն կատարում, իսկ առաջնորդողներն ու մշակներն ի վիճակի չեն ժամանակին բացահայտելու դա և ժամանակին կարգավորումներ անելու, այլ սպասում են, մինչև ամեն տեսակի լուրջ խնդիրներ ի հայտ գան՝ զգալի վնասներ հասցնելով եկեղեցու գործին, նախքան անփութորեն կփորձեն լուծել դրանք, կարգավորումներ անել և շտկել ու փրկել իրավիճակը, ապա այդ առաջնորդողներն ու մշակներն աղբի կտորներ են։ Իսկական կեղծ առաջնորդողներ են, որոնք պետք է ազատվեն և վերացվեն։

Հենց նոր ընդհանուր առմամբ հաղորդակցվեցինք տարբեր աշխատանքների ղեկավարների իրական վիճակները և նրանց աշխատանքի արդյունավետությունը հասկանալու և ըմբռնելու կարևորության մասին՝ օգտագործելով այս իրական պայմանները՝ գնահատելու համար, թե արդյոք առաջնորդողներն ու մշակները կատարել են իրենց պարտականությունները, և մերկացնելով, թե ինչ դրսևորումներ են ցույց տալիս, որոնք ապացուցում են, որ կեղծ առաջնորդողներ են՝ դրանով իսկ մանրամասն վերլուծելով կեղծ առաջնորդողների էությունը։ Երբ եկեղեցու գործում լուրջ խնդիրներ են առաջանում, կեղծ առաջնորդողները չեն կարողանում կատարել իրենց պարտականությունները։ Չեն կարողանում ժամանակին բացահայտել այս խնդիրները, առավել ևս՝ ժամանակին զբաղվել դրանցով և լուծել դրանք։ Սա հանգեցնում է խնդիրների երկարատև դառնալուն, ինչն իր հերթին առաջացնում է ուշացումներ և վնաս եկեղեցու գործին, և նույնիսկ կարող է հանգեցնել եկեղեցու գործի կաթվածահար լինելուն կամ խառնաշփոթի վերածվելուն։ Միայն երբ դա տեղի է ունենում, կեղծ առաջնորդողները դժկամությամբ գնում են դիտարկելու եկեղեցու գործի վայրը, սակայն, միևնույն է, չեն կարողանում գտնել համապատասխան կամ հարմար լուծումներ՝ խնդիրները լուծելու համար, և ի վերջո դրանք պարզապես թողնում են չլուծված։ Սա կեղծ առաջնորդողների հիմնական դրսևորումն է։

Տարբեր աշխատանքների վերակացուների ընտրության չափանիշները

Արդյոք մարդկանց մեծ մասը քիչ թե շատ հստակ պատկերացում ունի՞ տարբեր աշխատանքների վերակացուների և տարատեսակ կարևոր գործերի համար պատասխանատու աշխատակազմի ընտրության չափանիշների մասին։ Օրինակ՝ գեղարվեստական ձևավորման աշխատանքի վերակացուն նախևառաջ ի՞նչ պետք է ունենա։ (Պետք է այդ ոլորտում մասնագիտական հմտություններ ունենա և ի վիճակի լինի ստանձնելու այդ գործը։) Մասնագիտական հմտություններ ունենալը տեսության մի կողմն է։ Ուրեմն, կոնկրետ ինչի՞ն են վերաբերում այս մասնագիտական հմտությունները։ Եկե՛ք բացատրենք։ Եթե ինչ-որ մեկը սիրում է նկարել և հետաքրքրված է գեղարվեստով, բայց դա իր մասնագիտությունը չէ, և նա այդ ոլորտում գիտելիքներ չունի, այլ պարզապես սիրում է դա, արդյոք տեղի՞ն է այդպիսի մարդուն որպես գեղարվեստական խմբի վերակացու ընտրելը։ (Ո՛չ, տեղին չէ։) Ոմանք ասում են. «Եթե սիրում է գեղարվեստով զբաղվել, կարող է կատարել այդ աշխատանքը և աստիճանաբար սովորել»։ Այս կարծիքը ճի՞շտ է։ (Ո՛չ։) Կա մի բացառություն, այն է՝ եթե գեղարվեստական խմբի մյուս բոլոր անդամները նույնպես անծանոթ են այդ մասնագիտությանը, իսկ այդ մարդը փոքր-ինչ ավելի շատ բան գիտի և մյուսներից ավելի արագ է սովորում։ Այդ դեպքում նրան ընտրելը համեմատաբար տեղի՞ն կլիներ։ (Այո՛։) Բացի այս սցենարից՝ ասենք՝ գեղարվեստով զբաղվող բոլոր մարդկանցից միայն այս մարդը չգիտի այդ մասնագիտությունը, բայց նրան ընտրում են, որովհետև հասկանում է ճշմարտությունը և սիրում է գեղարվեստով զբաղվել. դա տեղի՞ն է։ (Ո՛չ, տեղին չէ։) Ինչո՞ւ տեղին չէ։ Որովհետև նա առաջին կամ միակ ընտրությունը չէ։ Ուրեմն ինչպե՞ս պետք է ընտրվի այս տեսակի վերակացուն։ Նա պետք է ընտրվի այդ մասնագիտության մեջ ամենահմուտ և փորձառու մարդկանցից. այսինքն՝ նա պետք է գիտակ լինի՝ ունենալով և՛ մասնագիտական հմտություններ, և՛ աշխատունակություն. մի՛ ընտրեք ոչ մասնագետի։ Սա մի կողմն է։ Բացի դրանից՝ նրանք պետք է հոգս կրեն, հոգևոր հասկացողություն ունենան և ի վիճակի լինեն հասկանալու ճշմարտությունը։ Նրանք նաև առնվազն պետք է հիմք ունենան Աստծու հանդեպ իրենց հավատքի մեջ։ Հիմնական սկզբունքներն են. առաջին՝ նրանք պետք է աշխատունակություն ունենան, երկրորդ՝ պետք է հասկանան մասնագիտությունը, և երրորդ՝ պետք է հոգևոր հասկացողություն ունենան և ի վիճակի լինեն հասկանալու ճշմարտությունը։ Օգտագործե՛ք այս երեք չափանիշները՝ տարբեր աշխատանքների համար վերակացուներ ընտրելու։

Կեղծ առաջնորդողների դրսևորումները տարբեր աշխատանքների վերակացուների նկատմամբ

Տարբեր հատուկ աշխատանքների համար վերակացուներ ընտրելուց հետո առաջնորդողներն ու աշխատողները չպետք է պարզապես մի կողմ քաշվեն ու ոչինչ չանեն. նրանք նաև պետք է որոշ ժամանակ կրթեն և մշակեն այդ վերակացուներին՝ տեսնելու համար՝ իրենց ընտրած անհատներն իսկապե՞ս կարող են ստանձնել գործը և այն ճիշտ հունի մեջ դնել։ Ահա թե ինչ է նշանակում պարտականությունները կատարել։ Ենթադրենք՝ ընտրության ժամանակ տեսնում ես, որ քո թեկնածուները հասկանում են իրենց մասնագիտությունը, աշխատունակություն ունեն, փոքր-ինչ հոգս են կրում, հոգևոր հասկացողություն և ճշմարտությունը հասկանալու կարողություն ունեն, և մտածում ես, որ ամեն ինչ լավ կլինի, քանի որ նրանք որակավորված են այս առումներով, և ասում ես. «Կարող եք սկսել աշխատել. ես ձեզ ասել եմ բոլոր սկզբունքները։ Այսուհետ պարզապես ինքնուրույն արեք այն, ինչ Աստծու տունը ձեզ կարգադրում է անել»։ Սա աշխատանքն իրականացնելու ընդունելի՞ ձև է։ Երբ արդեն կարգավորել ես վերակացուների հարցը, նշանակում է՝ կարող ես պարզապես բավարարվե՞լ դրանով։ (Ո՛չ։) Ուրեմն ի՞նչ պետք է արվի։ Ենթադրենք՝ առաջնորդողը շաբաթը երկու անգամ հավաքվում է վերակացուների հետ, նրանց հետ ճշմարտության մասին հաղորդակցվում և վերջ՝ հավատալով, որ քանի որ այդ վերակացուները բոլորը նախաձեռնող են, հուսալի և ունակ հասկանալու, թե ինչ են ասում ուրիշ մարդիկ, կարող են կիրարկել ճշմարտության համաձայն։ Այս առաջնորդողը կարծում է, թե կարիք չկա ուսումնասիրելու կամ հետևելու, թե մասնավորապես ինչպես են այս վերակացուներն իրենց աշխատանքն անում, արդյոք նրանք ներդաշնակորեն համագործակցում են ուրիշների հետ, այս ժամանակահատվածում յուրացրել են մասնագիտական հմտությունները, կամ որքանով են ավարտել Աստծու տան կողմից իրենց տրված աշխատանքը։ Սա՞ է այն ձևը, որով առաջնորդողն ու աշխատողը պետք է վարեն գործը։ (Ո՛չ։) Ահա թե ինչպես են կեղծ առաջնորդողներն իրենց գործն անում։ Նրանք փորձում են ամբողջ աշխատանքն անել մեկընդմիշտ, կարգադրում են վերակացուներին և մի քանի անդամից բաղկացած խումբ կազմում, իսկ հետո ասում են. «Սկսե՛ք աշխատանքը։ Եթե որևէ սարքավորման կարիք ունենաք, տեղյակ պահեք ինձ, և Աստծու տունը դա ձեզ համար կգնի։ Եթե ձեր առօրյա կյանքում որևէ դժվարության կամ խնդրի հանդիպեք, ազատորեն բարձրաձայնե՛ք դրանք, և Աստծու տունը միշտ կլուծի դրանք ձեզ համար։ Եթե ոչ մի դժվարություն չունեք, կենտրոնացե՛ք ձեր գործի վրա։ Խաթարումներ կամ խափանումներ մի՛ առաջացրեք և որևէ ճոռոմ գաղափար մի՛ արտահայտեք»։ Կեղծ առաջնորդողներն այնպես են կազմակերպում, որ այս մարդիկ միասին աշխատեն, և մտածում են, որ քանի դեռ նրանք ուտելիք, խմելիք և կացարան ունեն, դա բավական է, և նրանց ուշադրություն դարձնելու կարիք չկա։ Երբ Վերևը հարցնում է. «Որքա՞ն ժամանակ է անցել այս աշխատանքի վերակացուների ընտրությունից։ Ինչպե՞ս է առաջ ընթանում գործը», նրանք պատասխանում են. «Վեց ամիս է անցել։ Մենք նրանց համար մոտ 10 հավաքույթ ենք անցկացրել, և կարծես թե նրանք լավ տրամադրություն ունեն, և աշխատանքն արվում է»։ Երբ Վերևը հարցնում է. «Իսկ ինչպիսի՞ն է վերակացուների աշխատունակությունը», նրանք ասում են. «Ամեն ինչ կարգին է. երբ մենք ընտրեցինք նրանց, նրանք լավագույնն էին»։ Վերևը հարցնում է. «Ինչպե՞ս են նրանք հիմա։ Կարո՞ղ են իրական աշխատանք կատարել»։ Նրանք պատասխանում են. «Ես նրանց համար հավաքույթ եմ անցկացրել»։ Վերևը պատասխանում է. «Ես չհարցրեցի՝ արդյոք հավաքույթ անցկացրե՞լ ես. ես հարցրեցի՝ ինչպե՞ս է ընթանում նրանց գործը»։ Նրանք ասում են. «Հավանաբար ամեն ինչ լավ է. ոչ ոք նրանց մասին վատ բան չի հաղորդել»։ Վերևը պատասխանում է. «Այն, որ ոչ ոք նրանց մասին վատ բան չի հաղորդում, չափանիշ չէ։ Դու պետք է նայես, թե ինչպիսին են նրանց աշխատունակությունն ու մասնագիտական հմտությունները, և տեսնես՝ արդյոք նրանք հոգևոր հասկացողություն ունեն և իրական աշխատանք են կատարում»։ Նրանք պատասխանում են. «Ընտրության ժամանակ նրանք կարծես թե նորմալ էին։ Ես որոշ ժամանակ չեմ հետաքրքրվել այս մանրամասներով։ Եթե ուզում ես պարզել, նորից կհարցնեմ»։ Ահա թե ինչպես են կեղծ առաջնորդողներն աշխատանք կատարում։ Նրանք շարունակ հավաքույթներ են անցկացնում և անվերջ հաղորդակցվում իրենց ենթակաների հետ, բայց երբ բանը հասնում է Վերևին, խուսափում են և մակերեսային պատասխաններ տալիս։ Նրանց լավագույն մակերեսային պատասխանն այն է, երբ ասում են. «Ես նրանց համար հավաքույթ եմ անցկացրել։ Անցյալ անգամ ես բավականին մանրամասն հարցրի աշխատանքի մասին»։ Ահա թե ինչպես են նրանք պատասխանում Վերևին։ Մի՞թե այս կեղծ առաջնորդողներն իրական աշխատանք են կատարում։ Մի՞թե նրանք իրական խնդիրներ են բացահայտել։ Մի՞թե լուծել են դրանք։ Վերակացուներին նշանակելուց հետո կեղծ առաջնորդողները լիովին անտեղյակ են՝ արդյոք վերակացուները կատարել են իրենց պարտականությունները կամ հավատարիմ եղել են, ինչպես է արվում աշխատանքը, արդյոք արդյունքները լավն են, թե վատը, ինչպես են եղբայրներն ու քույրերը հաղորդում նրանց մասին, կամ արդյոք այդ աշխատանքի համար կան ավելի հարմար անհատներ։ Ինչո՞ւ են նրանք անտեղյակ այս բաներից։ Որովհետև նրանք չեն կատարում այս իրական աշխատանքը. նրանք պարզապես իրենց անօգուտ բաներով են զբաղեցնում։ Նրանք կարծում են, թե անհրաժեշտ չէ անընդհատ այսպես վերահսկել և ստուգել աշխատանքը, թե դա կնշանակեր, որ իրենք վստահություն չունեն այդ վերակացուների հանդեպ։ Նրանց կարծիքով, հավաքույթներ անցկացնելն իրենց պարտականությունները կատարելն ու հավատարմություն դրսևորելն է։ Սա իրական աշխատանք չկատարող կեղծ առաջնորդողների հիմնական դրսևորումն է։

I. Ինչպես են կեղծ առաջնորդողները վերաբերվում այն վերակացուներին, որոնք իրական աշխատանք չեն կատարում

Կեղծ առաջնորդողներն աչք են փակում եկեղեցում ամեն տեսակի աշխատանքի վերակացուների տարբեր հանգամանքների վրա. նրանք չեն ըմբռնում, չեն ուսումնասիրում, չեն գործածում կամ չեն լուծում այդ հանգամանքները։ Վերակացուների ի՞նչ կոնկրետ հանգամանքներ կան։ Առաջինն այն է, երբ վերակացուները հոգս չեն կրում և ուտում են, խմում ու զվարճանք են փնտրում՝ առանց իրենց պատշաճ աշխատանքով զբաղվելու կամ իրական աշխատանք կատարելու։ Մի՞թե սա լուրջ խնդիր չէ։ (Այո՛։) Որոշ մարդիկ աշխատունակություն ունեն, հմուտ են մասնագիտության մեջ և լավագույնն են. նրանք պերճախոս են ու խելացի, և եթե խնդրեն կրկնել հրահանգները, կարող են դա անել առանց որևէ բառ բաց թողնելու, նրանք բավականաչափ խելացի են. նրանք բոլորից բավականին լավ գնահատականներ են ստանում և բավականին երկար ժամանակ է, ինչ հավատացյալ են։ Հետևաբար, ընտրվում են որպես վերակացուներ։ Սակայն ոչ ոք չգիտի՝ արդյոք այս մարդիկ գործնական են, ի վիճակի՞ են գին վճարելու կամ կարո՞ղ են իրական աշխատանք կատարել։ Քանի որ մարդիկ ընտրել են նրանց, սկզբում առաջխաղացում են ունենում, որպեսզի մշակվեն և օգտագործվեն փորձաշրջանով։ Սակայն որոշ ժամանակ աշխատելուց հետո պարզվում է, որ չնայած իրենց մասնագիտական հմտություններին և փորձառությանը, նրանք որկրամոլ են ու ծույլ և չեն ցանկանում գին վճարել։ Նրանք թողնում են աշխատանքը, հենց որ այն փոքր-ինչ հոգնեցուցիչ է դառնում, և չեն ուզում ուշադրություն դարձնել խնդիրներ կամ դժվարություններ ունեցող որևէ մեկին, ով իրենց ուղղորդման կարիքն ունի։ Առավոտյան, հենց որ բացում են աչքերը, նրանք մտածում են. «Ի՞նչ եմ ուտելու այսօր։ Արդեն քանի օր է խոհանոցում շոգեխաշած խոզի միս չեն պատրաստել»։ Սովորաբար միշտ ուրիշներին ասում են. «Իմ հայրենի քաղաքի նախուտեստներն իսկապես համեղ են. ամեն տոնի ժամանակ դուրս էինք գալիս՝ դրանք ուտելու։ Երբ դպրոցում էի, հանգստյան օրերին քնում էի մինչև ինքնս ինձնով արթնանալս, իսկ հետո գնում էի ուտելու՝ առանց դեմքս լվանալու կամ մազերս սանրելու համար հոգալու։ Ցերեկը ներսում գիշերանոցով վիդեոխաղեր էի խաղում, երբեմն մինչև հաջորդ առավոտյան ժամը 5-ը։ Հիմա Աստծու տան աշխատանքն ինձ ստիպել է հասնել այս կետին, և որպես վերակացու՝ պետք է որոշ բաներ անեմ։ Տեսեք, թե որքան լավ է ձեզ համար. ստիպված չեք վճարել այս գինը։ Որպես ղեկավար՝ ես պետք է կարողանամ դիմանալ դժվարություններին»։ Նրանք սա ասում են, բայց արդյոք ապստամբո՞ւմ են մսեղիի դեմ։ Արդյոք վճարո՞ւմ են գինը։ Նրանք լի են բողոքներով և չեն ցանկանում որևէ իրական աշխատանք կատարել։ Շարժվում են միայն այն ժամանակ, երբ իրենց հրում են, իսկ առանց վերահսկողության՝ իրենց մակերեսային կերպով են պահում։ Իրենց պարտավորությունը կատարելիս հանգիստ են և անկարգ, հաճախ խորամանկ են ու ծուլանում են և ամենևին էլ պատասխանատու չեն։ Երբ բանը հասնում է մասնագիտական խնդիրներին, որոնք նրանք նկատում են, դրանք ուրիշների համար չեն ուղղում և ուրախ են, երբ ուրիշ մեկն իրենց պես մակերեսային կերպով է գործում։ Նրանք չեն ուզում, որ որևէ մեկը լրջորեն վերաբերվի աշխատանքին։ Որոշ ղեկավարներ իրենց ձեռքի տակ եղած մի քանի առաջադրանքներն ավարտում են անփույթ և մակերեսային կերպով, իսկ հետո սկսում են անընդմեջ սերիալներ դիտել։ Ո՞րն է սերիալներ դիտելու նրանց արդարացումը։ «Ես ավարտել եմ առաջադրանքներս. ձրիակերություն չեմ անում Աստծու տան հաշվին։ Պարզապես հանգստանում եմ՝ միտքս թարմացնելու համար։ Հակառակ դեպքում չափազանց կհոգնեմ, և աշխատանքիս արդյունավետությունը կտուժի։ Թո՛ւյլ տվեք մի որոշ ժամանակ հանգստանալ՝ աշխատանքիս արդյունավետությունը բարելավելու համար»։ Նրանք շարունակում են սերիալներ դիտել մինչև գիշերվա ժամը 2-ը կամ 3-ը։ Երբ հաջորդ օրն առավոտյան ժամը 8-ին բոլորն ավարտել են նախաճաշը և սկսել են կատարել իրենց պարտականությունները, այս ղեկավարները դեռ քնած են և անկողնուց վեր չեն կենում նույնիսկ այն ժամանակ, երբ արևն արդեն բարձրացել է։ Ավելի ուշ, դժկամությամբ վեր են կենում՝ առաջ քարշ տալով իրենց ծույլ մսեղին, ձգվելով ու հորանջելով, և երբ տեսնում են, որ մյուս բոլորը սկսել են աշխատել, վախենում են, որ ուրիշները կնկատեն իրենց ծուլությունը, և սկսում են արդարացումներ փնտրել. «Անցյալ գիշեր չափազանց ուշ քնեցի, չափազանց շատ անելիք ունեի, աշխատանքի ծավալը չափազանց մեծ էր։ Փոքր-ինչ հոգնած եմ։ Նույնիսկ երազ տեսա անցյալ գիշեր, որ ինչ-որ աշխատանքի հետ կապված խնդիր կար։ Երբ այսօր առավոտյան արթնացա, ձեռքերս ստեղնաշարի վրա էին։ Միտքս իսկապես մշուշոտ է, և կեսօրին էլ պետք է փոքր-ինչ քնեմ»։ Այդքան ուշ են վեր կենում և կեսօրին էլ դեռ քնելու կարիք ունեն. մի՞թե խոզերի պես չեն դարձել։ Նրանք ակնհայտորեն ծուլանում են, սակայն արդարացումներ են գտնում՝ իրենց արդարացնելու և պաշտպանելու համար՝ պնդելով, թե հոգնած են, որովհետև մինչև ուշ գիշեր կատարում էին իրենց պարտականությունը։ Ակնհայտորեն նրանք սերիալներ էին դիտում, տրվում մսեղիի հարմարավետությանը և ապրում զեխ վիճակում, սակայն վերջնարդյունքում նույնիսկ բարեհունչ արդարացում են գտնում՝ ուրիշներին խաբելու համար։ Մի՞թե սա իրենց պատշաճ աշխատանքով չզբաղվել չէ։ (Այո՛։) Նման մարդիկ կարող են ունենալ աշխատունակություն և մասնագիտական հմտություններ, բայց որպես ղեկավարներ համապատասխանո՞ւմ են արդյոք չափանիշին։ Ակնհայտորեն ոչ։ Նրանք հարմար չեն ղեկավարներ լինելու համար, որովհետև չափազանց ծույլ են, տրվում են մսեղիի հարմարավետությանը, ագահ են ուտելիքի, քնի և զվարճանքի հանդեպ և չեն կարող իրենց վրա վերցնել կամ կատարել ղեկավարի պարտականությունները։

Որոշ կանայք հաճախ առցանց հագուստ, կոշիկներ, կոսմետիկա և ուտելիք են նայում, իսկ երբ ավարտում են, սկսում են անընդմեջ սերիալներ դիտել։ Մարդիկ ասում են. «Ինչո՞ւ ես սերիալներ դիտում, երբ դեռ չես ավարտել աշխատանքդ։ Բացի դրանից՝ մյուս մարդիկ դեռ այդքան շատ խնդիրներ ունեն։ Որպես ղեկավար՝ պետք է ուղղորդես նրանց։ Ինչո՞ւ չես կատարում պարտականություններդ»։ Այս կանայք ասում են. «Սերիալներ դիտելը նույնպես իմ աշխատանքի մի մասն է։ Աստծու տան տեսանյութերն ու ֆիլմերը պետք է զարգացվեն, և ես պետք է ոգեշնչում գտնեմ այս սերիալներում»։ Մի՞թե դա խաբուսիկ խոսք չէ։ Եթե ներգրավված ես այս մասնագիտության մեջ, ոգեշնչման համար երբեմն սերիալներ դիտելն ընդունելի է, բայց գիշեր-ցերեկ անընդմեջ դրանք դիտելը մի՞թե ոգեշնչում փնտրել է։ Մի՞թե դա խաբուսիկ չէ։ (Այո՛, այդպես է։) Բոլորը գիտեն, թե ինչ է կատարվում, ուստի նման բաներ ասելը քո արժանապատվությունն ու ազնվությունը ծախել է նշանակում: Որոշ մարդիկ արդեն իսկ վիդեոխաղեր խաղալու սովորություն ունեն, և դա դարձել է նրանց կյանքի բնականոն մասը։ Սակայն որպես ղեկավարներ ընտրվելուց հետո մի՞թե նրանք չպետք է փոխեն այս վատ սովորություններն ու արատները։ (Այո՛։) Եթե չես կարող ապստամբել դրանց դեմ, երբ քեզ ընտրում են որպես ղեկավարի, պետք է ասես. «Չեմ կարող ստանձնել այս աշխատանքը։ Ես կախվածություն ունեմ վիդեոխաղեր խաղալուց։ Երբ խաղում եմ դրանք, ինքնամոռացության վիճակի եմ հասնում, և ոչ ոք չի կարող խանգարել կամ մտափոխել ինձ։ Եթե ընտրեք ինձ, դա հաստատ կհետաձգի աշխատանքը։ Ուստի արագ գործեք և թույլ մի՛ տվեք ինձ ղեկավար լինել»։ Եթե նախապես չես հայտարարում սա և գոհ ու հպարտ ես զգում, երբ քեզ ընտրում են՝ փայփայելով այս կարգավիճակը, բայց որպես ղեկավար շարունակում ես որքան ուզում ես վիդեոխաղեր խաղալ, ինչպես նախկինում էիր անում, դա անպատշաճ է, և հաստատ կհետաձգի աշխատանքը։

Որոշ ղեկավարներ որոշակի վատ սովորություններ ունեն։ Երբ եղբայրներն ու քույրերն ընտրում են նրանց, ոմանք չեն հասկանում իրենց իրավիճակը, մինչդեռ մյուսները հավատում են, որ այս անհատները կարող են լիաժամկետ ծախսվել Աստծու համար, և մտածում են, որ երիտասարդների վատ սովորություններն ու արատները կարող են տարիքի և ճշմարտության շարունակական ըմբռնման հետ մեկտեղ աստիճանաբար փոխվել։ Շատ մարդիկ այս վերաբերմունքն ու տեսակետն ունեն, երբ այս անհատներին որպես ղեկավարների են ընտրում։ Այս անհատներն ընտրվելուց հետո որոշակի աշխատանք են կատարում, բայց երկար չեն դիմանում, դառնում են բացասական ու մտածում են. «Ղեկավար լինելը հեշտ չէ։ Պետք է շուտ արթնանամ և ուշ քնեմ, պետք է ավելին անեմ ու ամեն քայլափոխի ավելի շատ դիտարկեմ, քան մյուս մարդիկ։ Նաև պետք է ավելի շատ անհանգստանամ և ավելի շատ ժամանակս ու էներգիաս ծախսեմ։ Այս աշխատանքը դժվար է. այն չափազանց հոգնեցուցիչ է»։ Հետևաբար, մտածում են աշխատանքը թողնելու մասին։ Եթե հոգս չես կրում, չես կարող կատարել ղեկավարի աշխատանքը։ Եթե իսկապես հոգս ես կրում սրտումդ, պատրաստ կլինես անհանգստանալու աշխատանքի համար, և նանգամ եթե փոքր-ինչ ավելի հոգնած լինես, քան մյուսները, չես զգա, որ տառապում ես։ Նույնիսկ երբ հանգստանալու ժամանակն է, դեռ կմտածես. «Ինչպե՞ս անցավ այսօրվա աշխատանքը»։ Եթե հանկարծ մի խնդիր հիշես, որը մնում է չլուծված, չես կարողանա քնել։ Եթե սրտումդ հոգս ես կրում, միշտ կմտածես աշխատանքի մասին և նույնիսկ չես հոգա այն մասին, թե որքան լավ ես ուտում կամ հանգստանում։ Եթե մարդիկ չափազանց քիչ հոգս են կրում որպես ղեկավարներ, նրանց խանդավառության փոքրիկ մասնիկը կարող է տևել միայն մի քանի օր, և ժամանակի ընթացքում նրանցից ոմանք այլևս չեն կարողանում դիմանալ դրան։ Նրանք մտածում են. «Այս աշխատանքն այնքան հոգնեցուցիչ է։ Ինչպե՞ս զվարճանամ և փոքր-ինչ հանգստանամ։ Մի քիչ վիդեոխաղեր կխաղամ»։ Կարճ ժամանակ նրանք լավ են կատարում աշխատանքը, բայց հանկարծ վիդեոխաղեր խաղալու ցանկություն են զգում։ Հենց որ սկսում են, չեն կարողանում կանգ առնել. այն փոքրիկ հոգսը, որ ժամանակին կրում էին, ինչպես նաև ծախսվելու խանդավառ մղումը, վճռականությունը և դրական վերաբերմունքը պարտականությունները կատարելիս խաղալու ընթացքում կքայքայվեն։ Երբ ինչ-որ մեկը նրանց ինչ-որ բան է հարցնում, նրանք անհամբեր են դառնում։ Նրանք կա՛մ էտում են մարդկանց, կա՛մ դասախոսություն են կարդում ու խայթում նրանց, կա՛մ մակերեսային կերպով են անում բաները և թողնում են աշխատանքը։ Մի՞թե խնդիր չկա այս ղեկավարների հետ։ (Այո՛։) Օրվա ընթացքում նրանք պարզապես հազիվ են գլուխ հանում աշխատանքից՝ մշուշի մեջ խճճված, իսկ գիշերը, երբ ոչ ոք չի նայում, գաղտնի կերպով վիդեոխաղեր են խաղում՝ աչք չփակելով ողջ գիշեր։ Սկզբում հանգիստ են զգում դրա վերաբերյալ՝ մտածելով. «Ցերեկը չեմ հետաձգել աշխատանքը։ Արել եմ այն ամբողջ գործը, որ պետք է անեի։ Լուծել եմ այն բոլոր խնդիրները, որոնց մասին ուրիշները հարցրել են ինձ։ Նույնիսկ եթե գիշերը չեմ քնում՝ վիդեոխաղեր խաղալու համար ժամանակ ունենալու նպատակով, մի՞թե այս ամենը հավատարմություն չի համարվում»։ Արդյունքում, հենց որ սկսում են վիդեոխաղեր խաղալ, նրանք չեն կարողանում կանգ առնել և ոչ մեկին չեն լսում։ Թեև դա չի ազդում այլ մարդկանց հանգստի կամ աշխատանքային միջավայրի վրա, նման ղեկավարները դեռ կարո՞ղ են ստանձնել աշխատանքը։ Արդյոք կարո՞ղ են դա լավ անել։ (Ո՛չ։) Ինչո՞ւ ոչ։ Նրանք հաճախ վիդեոխաղեր են խաղում ողջ գիշեր առանց քնելու և ստիպված են աշխատել ցերեկը. որքա՞ն էներգիա կարող է ունենալ մի մարդը։ Եթե այսպես կառչեն վիդեոխաղեր խաղալուն, մի՞թե նրանց աշխատանքի արդյունավետությունը բարձր կլինի։ Հաստատ ոչ։ Հետևաբար, նման ղեկավարներն ընդհանրապես չեն կարող կատարել պարտականությունները կամ ստանձնել աշխատանքը։ Թեև ունեն մասնագիտական հմտություններ և որոշակի որոնք, նրանք սիրում են խաղալ և չեն զբաղվում պատշաճ աշխատանքով։ Մի՞թե այս ղեկավարները չպետք է ազատվեն աշխատանքից։ Եթե չազատվեն աշխատանքից, աշխատանքը կհետաձգվի։ Որոշ մարդիկ ասում են. «Եթե ազատվեն աշխատանքից, չենք կարողանա գտնել ուրիշ մեկին, ով ունի այն մասնագիտական հմտությունները, որ նրանք ունեն։ Պետք է թույլ տանք նրանց անել այս աշխատանքը. նույնիսկ եթե վիդեոխաղեր են խաղում, նրանք դեռ կարող են ստանձնել աշխատանքը»։ Արդյոք այս խոսքը ճի՞շտ է։ (Ո՛չ, ճիշտ չէ։) Մարդը չի կարող միաժամանակ կենտրոնանալ երկու բանի վրա. մարդիկ սահմանափակ էներգիա ունեն։ Եթե էներգիայիդ մեծ մասը կենտրոնացնես խաղալու վրա, նվիրվածությունդ պարտականությունները կատարելուն կտուժի, և պարտականությունները կատարելիս արդյունավետությունդ մեծապես կվտանգվի։ Սա անպատասխանատու վերաբերմունք է պարտականություն կատարելու նկատմամբ։ Նույնիսկ եթե մարդն իր ողջ սիրտն ու էներգիան դնի պարտականությունների մեջ, արդյունքներն անպայմանորեն հարյուր տոկոսով չեն համապատասխանի չափանիշին։ Էլ ավելի վատ կլինի, եթե սիրտդ և էներգիայիդ մեծ մասը կենտրոնացնես խաղալու վրա. շատ էներգիա և միտք չես ունենա՝ պարտականությունները կատարելու մեջ օգտագործելու համար, և պարտականությունները կատարելիս արդյունավետությունդ կտուժի։ Ասել, որ այն կտուժի, արտահայտման պահպանողական ձև է. իրականում, արդյունավետությունդ կատարելիս խստորեն կվնասվի պարտականությունները։ Եթե նման ղեկավարներ բացահայտվեն, նրանց պարտականությունների բաշխումը պետք է ժամանակին կարգավորվի, և նրանք պետք է ազատվեն աշխատանքից, որովհետև արդեն դուրս են գրվել։ Խնդիրը միայն այն չէ, որ նրանց պարտականությունների կատարումը չի համապատասխանում չափանիշին. Նրանք արդեն անկարող են ստանձնել աշխատանքը և չեն կարող որևէ դրական ազդեցություն ունենալ աշխատանքի վրա։ Հետևաբար, գտնել ինչ-որ մեկին, ով կստանձնի նրանց աշխատանքը, ով լուրջ է և պատասխանատու, չնայած փոքր-ինչ պակաս մասնագիտական հմտություններ ունենալուն, նրանցից ավելի լավ ընտրություն կլիներ։

Քիչ առաջ հաղորդակցվեցի տարբեր տեսակի մարդկանց մասին, որոնք ագահ են ուտելիքի, քնի և զվարճանքի հանդեպ։ Կա մարդկանց մեկ այլ տեսակ։ Սկզբում, երբ ղեկավարներ են ընտրվում, այս տեսակի մարդը ամեն կերպ հարմար է համարվում այդ դերի համար, և եղբայրներն ու քույրերը բոլորը պատրաստ են ընտրելու նրան։ Նրանք մտածում են, որ այս մարդը լավ մարդկայնություն ունի, խանդավառ է և հմուտ է մասնագիտության մեջ, ինչպես նաև բոլոր առումներով լավագույնն ու ամենաուժեղն է խմբում, ինչը ղեկավարի պաշտոնի համար նրա ընտրվելը ակնհայտ է դարձնում։ Սակայն ընտրվելուց որոշ ժամանակ անց այս մարդը սկսում է հաճախակի քնկոտություն զգալ, նույնիսկ հավաքույթների ժամանակ։ Երբ ուրիշները խոսում են նրա հետ, նա միշտ շփոթված է և անհարկի պատասխաններ է տալիս հարցերին։ Նախկինում այսպիսին չէր, ուրեմն ինչո՞ւ է հանկարծ թվում, թե ուրիշ մարդ է դարձել։ Ավելի ուշ ինչ-որ մեկն ակամա հայտնաբերում է, որ որոշակի անձի հետ այս ղեկավարի խոսակցությունները այնպես են հնչում, կարծես երկուսը սիրային հարաբերությունների մեջ են, և ենթադրություններ են առաջանում, թե արդյոք իսկապես սիրային կապ ունեն։ Քանի որ այս հարցն ավելի ակնհայտ է դառնում, այս ղեկավարն ավելի ու ավելի է շփոթվում։ Երբ նրան հարցեր են տալիս կամ խոսում են ինչ-որ բանի մասին, պատասխաններն այնքան արագ չեն, որքան նախկինում էին, և այնքան հստակ ու հասկանալի չեն հնչում, որքան ժամանակին։ Նա սկսում է ավելի ու ավելի քիչ անել այն աշխատանքը, որը պետք է անի ղեկավարը, և ավելի ու ավելի քիչ խանդավառություն ունի՝ պարտականությունը կատարելիս։ Կարծես ուրիշ մարդ է դարձել. ավելի շատ է հետաքրքրված հագուստով և անձնական խնամքով, քան նախկինում։ Այստեղ խնդիր կա։ Նախկինում՝ զբաղված աշխատանքային ժամանակահատվածներում, հազվադեպ էր լողանում, բայց հիմա օրական երկու անգամ լվանում է դեմքը, սանրում մազերը և ամեն հնարավորության դեպքում նայում հայելու մեջ ու անընդհատ ուրիշներին հարցնում. «Կարծում ես՝ մաշկս վերջերս ավելի բա՞ց է դարձել, թե՞ ավելի մուգ։ Ինչո՞ւ է թվում, թե ավելի մուգ եմ դարձել»։ Մարդիկ պատասխանում են. «Այնքան անլուրջ է, որ որպես ղեկավար այս բաների մասին ես խոսում. ավելի բաց կամ ավելի մուգ դառնալն ինչպե՞ս է որևէ բանի վրա ազդում»։ Նա անընդհատ խոսում է այս աննշան թեմաների մասին և տրամադրություն չունի իր գործն անելու։ Երբ հնարավորություն է ունենում, քննարկում է հագուստ, կանանց, տղամարդկանց, սեր և թե ինչպիսի ամուսիններ կընտրեին մարդիկ, բայց երբեք չի քննարկում, թե ինչ խնդիրներ կան պարտականությունների կատարման մեջ կամ ինչպես լուծել դրանք։ Մի՞թե այստեղ խնդիր չկա։ Դեռ կարո՞ղ է աշխատանք կատարել։ (Ո՛չ, չի կարող։) Նրա մտածելակերպը փոխվել է, և պարտականություն կատարելու հարցերն այլևս իր մտքում չեն։ Փոխարենը միտքն ամբողջ օրը զբաղված է նրանով, թե ինչպես ներգրավվի սիրային հարաբերությունների մեջ, ինչպես հագնվի և ինչպես գրավի հակառակ սեռին։ Անհավատների շրջանում մի արտահայտություն կա՝ «սիրահարվել»։ Արդյոք դա սե՞ր է։ Ո՛չ, դա խորը փոս է։ Հենց որ մտնես, չես կարող դուրս գալ դրանից։ Արդյոք կա՞ն նման մարդիկ այն աշխատակազմի մեջ, որոնք կատարում են պարտականությունները։ (Այո՛։) Թեև Աստծու տունը չի միջամտում մարդկանց սիրային զուգընկերներ փնտրելուն, եթե նրանք խանգարում են եկեղեցական կյանքին և դրանով ազդում են եկեղեցու գործի վրա, այդ մարդիկ պետք է մաքրվեն։ Այդ զույգերը պետք է ինքնուրույն գնան և ժամադրվեն և չազդեն այլ մարդկանց վրա։ Եթե մեկն ես, ով նվիրվել է ողջ կյանքն Աստծու համար ծախսելուն, և որոշել ես չներգրավվել սիրային հարաբերությունների մեջ, ապա կենտրոնացի՛ր Աստծու համար ծախսվելու վրա։ Եթե ներգրավվել ես սիրային հարաբերությունների մեջ և այլևս ցանկություն չունես կատարելու աշխատանքդ, ապա չպետք է կատարես ղեկավարի պարտականությունը, և Աստծու տունը այդ պաշտոնի համար մեկ այլ անձի կընտրի։ Աստծու տան աշխատանքը չպետք է հետաձգվի կամ ազդեցություն կրի քո սիրային հարաբերությունների պատճառով։ Աշխատանքը պետք է շարունակվի։ Ինչպե՞ս կարող է շարունակվել։ Ընտրելով մեկ այլ ղեկավարի, որը սիրային կապ չունի, ով ունի ուժեղ մասնագիտական հմտություններ և կարող է ստանձնել աշխատանքը, որպեսզի աշխատանքդ հանձնես նրան։ Աստծու տունը միշտ այսպես է գործում, և այս սկզբունքը մնում է անփոփոխ։ Որոշ ղեկավարներ ասում են. «Սիրային հարաբերություններս չեն ազդում աշխատանքիս վրա. թո՛ւյլ տվեք շարունակել լինել պատասխանատու»։ Կարո՞ղ ենք հավատալ այս խոսքին։ (Ո՛չ, չենք կարող։) Ինչո՞ւ չենք կարող հավատալ դրան։ Որովհետև փաստերն ակնհայտ են բոլորի համար։ Երբ մարդը սիրային հարաբերությունների մեջ է, մտածում է միայն սիրային զուգընկերոջ մասին, և սիրտը զբաղված է այս հարցերով, ուստի հաճախակի քնկոտություն է զգում հավաքույթների ժամանակ և չի կարողանում կատարել պարտականությունները։ Հետևաբար, այն ձևը, որով Աստծու տունը վարվում է նման անհատների հետ, տեղին է և համապատասխանում է սկզբունքներին։ Աստծու տունը չի արգելում ժամադրվել, ոչ էլ զրկում է ժամադրվելու ազատությունից։ Կարող ես որքան սիրտդ ուզի ժամադրվել ինչ-որ մեկի հետ. դա քո որոշումն է, քանի դեռ չես զղջում և հետո չես լացում դրա պատճառով։ Որոշ ղեկավարներ ազատվել են պաշտոնից սիրային հարաբերությունների պատճառով։ Որոշ մարդիկ հարցնում են. «Արդյոք մարդուն թույլատրված չէ՞ հավատալ Աստծուն, երբ սիրային հարաբերությունների մեջ է»։ Աստծու տունը երբեք նման բան չի ասել։ Արդյոք այնպե՞ս է, որ Աստծու տունը մերժում կամ արտաքսում է բոլոր նրանց, ովքեր ներգրավված են սիրային հարաբերությունների մեջ։ (Ո՛չ։) Եթե սիրային հարաբերությունների մեջ ես, ապա չես կարող լինել ղեկավար կամ առաջնորդող կամ աշխատող, և եթե նվիրված չես պարտականություններդ կատարելուն, ապա պետք է հեռանաս լիաժամկետ պարտականություն կատարող եկեղեցուց։ Մի՞թե որևէ մեկն ասել է, որ այլևս թույլատրված չէ հավատալ Աստծուն, կամ որ կարտաքսվես։ Մի՞թե որևէ մեկը վճիռ է կայացրել՝ ասելով, որ չես կարող փրկվել, կամ որ կանիծվես։ (Ո՛չ։) Աստծու տունը երբեք նման բաներ չի ասել։ Աստծու տունն ամենևին չի միջամտում քո անձնական ընտրություններին և ազատությանը. այն ամենևին չի զրկում որևէ ազատությունից. այն ազատություն է տալիս քեզ։ Սակայն, երբ բանը հասնում է այս տեսակի ղեկավարին, նրանց հետ վարվելու Աստծու տան սկզբունքը պաշտոնից ազատելն է և հարմար մարդ գտնելը՝ նրանց տեղը զբաղեցնելու համար։ Եթե պարտականություն կատարել շարունակելու համար հարմար են, կարող են մնալ եկեղեցում։ Եթե ոչ, կհեռացվեն։ Ոչ մի հարված կամ բանավոր վիրավորանք կամ նվաստացում չի լինի։ Դա ամոթալի հարց չէ. դա շատ նորմալ է։ Ուստի, երբ որոշ մարդիկ սիրային հարաբերությունների պատճառով հեռացվում են պաշտոններից կամ ուղարկվում սովորական եկեղեցիներ, դա ամոթալի՞ է։ Դա կարող է միայն ցույց տալ, որ նրանք հավատարմություն չունեն՝ պարտականությունները կատարելիս, հետաքրքրված չեն ճշմարտությամբ և ընդհանրապես հոգս չեն կրում սեփական կյանքի մուտքի համար։ Այս տեսակի ղեկավարը չի զբաղվում իր պատշաճ աշխատանքով. կենտրոնանում է միայն սիրային հարաբերությունների վրա, ինչը հետաձգում է եկեղեցու աշխատանքը և արդեն ազդել է եկեղեցու աշխատանքի առաջընթացի վրա. մի՞թե սա լուրջ խնդիր չէ։ (Այո՛։) Հետևաբար, այս տեսակի ղեկավարը մնալու համար հարմար չէ և պետք է հեռացվի իր պաշտոնից։ Ոմանք ասում են. «Մի՞թե չափազանց հապճեպ չէ նրան հեռացնելը»։ Եթե սիրային հարաբերությունների սկզբից մինչև հեռացման ժամանակը միայն մեկ կամ երկու օր է անցել, դա կարող է հապճեպ համարվել։ Բայց եթե երեքից հինգ ամիս է անցել, մի՞թե դա դեռ կհամարվի հապճեպ։ (Ո՛չ։) Գործողությունը բավականաչափ դանդաղ է ձեռնարկվել, աշխատանքն արդեն այդքան շատ հետաձգվել է. ինչպե՞ս չես անհանգստանում դրա համար։ Մի՞թե սա խնդիր չէ։ (Այո՛, այդպես է։)

Կեղծ առաջնորդողները երբեք չեն հետաքրքրվում այն ղեկավարների մասին, որոնք իրական աշխատանք չեն կատարում կամ չեն զբաղվում իրենց պատշաճ գործով։ Նրանք կարծում են, թե պետք է պարզապես ղեկավար ընտրեն, և դրանով ամեն ինչ ավարտվում է, և որ դրանից հետո ղեկավարն ինքը կարող է զբաղվել աշխատանքային բոլոր հարցերով։ Ուստի կեղծ առաջնորդողները պարզապես ժամանակ առ ժամանակ հավաքույթներ են անցկացնում և չեն վերահսկում աշխատանքը կամ չեն հարցնում, թե ինչպես է այն ընթանում, և իրենց պահում են ինչպես անգործության մատնված ղեկավարներ։ Եթե ինչ-որ մեկը հայտնում է ղեկավարի հետ կապված խնդրի մասին, կեղծ առաջնորդողը կասի. «Պարզապես մանր խնդիր է, ոչինչ։ Դուք ինքներդ կարող եք լուծել այն։ Ինձ մի՛ հարցրեք»։ Խնդրի մասին հայտնողն ասում է. «Այդ ղեկավարը ծույլ որկրամոլ է։ Նա կենտրոնանում է միայն ուտելիքի և զվարճանքի վրա և ծայրաստիճան պարապ է։ Նա չի ցանկանում իր պարտականության մեջ անգամ փոքր-ինչ դժվարություն կրել և միշտ խորամանկորեն ծուլանում է ու արդարացումներ հորինում՝ իր աշխատանքից խուսափելու և իր պարտականություններից խույս տալու համար։ Նա հարմար չէ ղեկավար լինելու համար»։ Կեղծ առաջնորդողը կպատասխանի. «Երբ որպես ղեկավար ընտրվեց, նա հիանալի էր։ Այն, ինչ դու ասում ես, ճիշտ չէ, կամ նույնիսկ եթե ճիշտ է, պարզապես ժամանակավոր դրսևորում է»։ Կեղծ առաջնորդողը չի փորձի ավելին իմանալ ղեկավարի իրավիճակի մասին, փոխարենը նա կդատի և վճիռ կկայացնի այդ հարցի վերաբերյալ՝ հիմնվելով այդ ղեկավարի մասին անցյալի իր տպավորությունների վրա։ Անկախ նրանից, թե ով է հայտնում ղեկավարի հետ կապված խնդիրների մասին, կեղծ առաջնորդողը կանտեսի նրանց։ Ղեկավարն իրական աշխատանք չի կատարում, և եկեղեցու գործը գրեթե կանգ է առել, բայց կեղծ առաջնորդողին դա չի հետաքրքրում, ասես նա անգամ ներգրավված չէ։ Այնքան զզվանք է առաջացնում, որ երբ ինչ-որ մեկը հայտնում է ղեկավարի խնդիրների մասին, նրանք աչք են փակում դրա վրա։ Բայց ի՞նչն է ամենաատելին։ Երբ մարդիկ նրանց ղեկավարի հետ կապված իսկապես լուրջ խնդիրների մասին են հայտնում, նրանք չեն փորձում լուծել դրանք և նույնիսկ ամեն տեսակի արդարացումներով են հանդես գալիս. «Ես ճանաչում եմ այս ղեկավարին, նա իսկապես հավատում է Աստծուն, երբեք ոչ մի խնդիր չէր ունենա։ Նույնիսկ եթե փոքր խնդիր ունենար, Աստված կպաշտպաներ և կկարգավարժեր նրան։ Եթե նա որևէ սխալ է թույլ տալիս, դա նրա և Աստծու միջև է. մենք կարիք չունենք անհանգստանալու դրա համար»։ Կեղծ առաջնորդողներն այսկերպ աշխատում են իրենց սեփական պատկերացումների և երևակայությունների համաձայն։ Նրանք ձևացնում են, թե հասկանում են ճշմարտությունը և հավատք ունեն, բայց պարզապես խառնաշփոթ են ստեղծում եկեղեցու գործում. եկեղեցու գործը կարող է նույնիսկ կանգ առնել, իսկ նրանք, միևնույն է, կձևացնեն, թե տեղյակ չեն դրանից։ Մի՞թե կեղծ առաջնորդողներն իրենց չափազանց շատ չեն պահում ձևապաշտ պաշտոնյայի պես։ Ինքնուրույն նրանք անկարող են իրական աշխատանք կատարել և բծախնդիր չեն նաև թիմի ղեկավարների և ղեկավարների աշխատանքի նկատմամբ. նրանք չեն հետևում դրան կամ հարցուփորձ չեն անում դրա մասին։ Մարդկանց վերաբերյալ նրանց տեսակետը հիմնված է միայն իրենց սեփական տպավորությունների և երևակայությունների վրա։ Երբ նրանք տեսնում են, որ ինչ-որ մեկը որոշ ժամանակ լավ է դրսևորում իրեն, կարծում են, թե այդ մարդը միշտ լավը կլինի, որ չի փոխվի. նրանք չեն հավատում որևէ մեկին, ով ասում է, որ այդ մարդու հետ կապված խնդիր կա, և նրանք անտեսում են, երբ ինչ-որ մեկն իրենց զգուշացնում է այդ մարդու մասին։ Ի՞նչ եք կարծում, կեղծ առաջնորդողները հիմա՞ր են։ Նրանք հիմար են և անմիտ։ Ի՞նչն է նրանց հիմար դարձնում։ Նրանք անփութորեն վստահում են մարդուն՝ հավատալով, որ քանի որ ընտրվելիս այդ մարդը երդում տվեց, վճռականություն դրսևորեց և արտասվելով աղոթեց, նշանակում է, որ նա հուսալի է, և երբ նա ստանձնի աշխատանքի ղեկավարումը, երբեք ոչ մի խնդիր չի լինի։ Կեղծ առաջնորդողները չեն հասկանում մարդկանց բնությունները. նրանք անտեղյակ են ապականված մարդկության իրական վիճակին։ Նրանք ասում են. «Ինչպե՞ս կարող է ինչ-որ մեկը դեպի վատը փոխվել, երբ իրեն որպես ղեկավար են ընտրել։ Ինչպե՞ս կարող է մեկը, ով այդքան լուրջ և հուսալի է թվում, խույս տալ իր աշխատանքից։ Նա դա չէր անի, այնպես չէ՞։ Նա մեծ ազնվություն ունի»։ Քանի որ կեղծ առաջնորդողները չափազանց շատ են հավատացել իրենց սեփական երևակայություններին և զգացմունքներին, դա ի վերջո նրանց անկարող է դարձնում ժամանակին լուծելու եկեղեցու գործում ծագող բազմաթիվ խնդիրները և խանգարում է նրանց տվյալ ղեկավարին անհապաղ պաշտոնից ազատելու և կարգավորելու նրա պարտականությունները։ Նրանք իսկական կեղծ առաջնորդողներ են։ Եվ ի՞նչն է այստեղ խնդիրը։ Արդյոք իրենց աշխատանքի նկատմամբ կեղծ առաջնորդողների մոտեցումը որևէ կապ ունի՞ մակերեսային կատարման հետ։ Մի կողմից՝ նրանք տեսնում են, որ մեծ կարմիր վիշապը կատաղաբար ձերբակալում է Աստծու ընտրյալ մարդկանց, ուստի իրենց անվտանգ պահելու համար նրանք ինչ-որ մեկին պատահականորեն նշանակում են աշխատանքը ղեկավարելու՝ հավատալով, որ դա կլուծի խնդիրը, և որ իրենք այլևս դրան ուշադրություն դարձնելու կարիք չունեն։ Ի՞նչ են նրանք մտածում իրենց սրտերում։ «Սա այնքան թշնամական միջավայր է, ես պետք է մի որոշ ժամանակ թաքնվեմ»։ Մի՞թե սա մսեղիի հարմարավետությունները տենչալը չէ։ Մյուս կողմից՝ կեղծ առաջնորդողները ճակատագրական թերություն ունեն. նրանք արագորեն վստահում են մարդկանց՝ հիմնվելով իրենց սեփական երևակայությունների վրա։ Եվ մի՞թե սա ճշմարտությունը չհասկանալու հետևանք չէ։ Ինչպե՞ս է Աստծու խոսքը մերկացնում ապականված մարդկության էությունը։ Ինչո՞ւ նրանք պետք է վստահեն այն մարդկանց, որոնց նույնիսկ Աստված չի վստահում։ Մի՞թե կեղծ առաջնորդողները չափազանց ամբարտավան և ինքնարդար չեն։ Նրանք հետևյալ կերպ են մտածում. «Ես չէի կարող սխալ դատել այս մարդու մասին, այս մարդու հետ, որին ես հարմար եմ համարել, պետք է որ որևէ խնդիր չլինի. նա հաստատ այնպիսի մեկը չէ, ով տարված է ուտելով, խմելով և զվարճանքներով, կամ ով հարմարավետություն է սիրում և ատում է ծանր աշխատանքը։ Նա բացարձակապես հուսալի և վստահելի են։ Նա չի փոխվի. եթե փոխվեր, կնշանակեր՝ սխալվել եմ նրա հարցում, այնպես չէ՞»։ Սա ի՞նչ տրամաբանություն է։ Դու ինչ-որ փորձագե՞տ ես։ Դու ռենտգենային տեսողությո՞ւն ունես։ Մի՞թե դու այդ հատուկ հմտությունն ունես։ Դու մարդու հետ կարող ես ապրել մեկ կամ երկու տարի, բայց կկարողանայի՞ր տեսնել, թե իրականում նա ով է՝ առանց համապատասխան միջավայրի, որն ամբողջությամբ կմերկացներ նրա բնական էությունը։ Եթե Աստված չբացահայտեր նրան, դու կարող էիր երեք կամ նույնիսկ հինգ տարի կողք կողքի ապրել նրա հետ և դեռ կդժվարանայիր տեսնել, թե մասնավորապես ինչպիսի բնական էություն ունի։ Էլ ուր մնաց, երբ հազվադեպ ես տեսնում նրա, հազվադեպ ես լինում նրա հետ։ Կեղծ առաջնորդողներն անփութորեն վստահում են մարդուն՝ հիմնվելով ժամանակավոր տպավորության կամ նրա մասին մեկ ուրիշի դրական գնահատականի վրա և համարձակվում են եկեղեցու գործը վստահել այդպիսի մարդու։ Մի՞թե այս հարցում նրանք չափազանց կույր չեն։ Մի՞թե անխոհեմաբար չեն գործում։ Եվ երբ նրանք այսպես են գործում, մի՞թե կեղծ առաջնորդողները ծայրաստիճան անպատասխանատու չեն։ Վերադաս առաջնորդողներն ու մշակները նրանց հարցնում են. «Դու ստուգե՞լ ես այդ ղեկավարի աշխատանքը։ Ինչպիսի՞ն են նրա մարդկային բնութագիրն ու որակը։ Արդյոք նա պատասխանատո՞ւ է իր աշխատանքի հարցում։ Կարո՞ղ է ստանձնել այդ գործը»։ Կեղծ առաջնորդողները պատասխանում են. «Նա հաստատ կարո՛ղ է։ Երբ ընտրվեց, երդում տվեց և վճռականություն դրսևորեց։ Ես դեռ ունեմ նրա գրավոր երդումը։ Պետք է որ կարողանա ստանձնել այդ գործը»։ Ի՞նչ եք կարծում կեղծ առաջնորդողների խոսքերի մասին։ Նրանք հավատում են, որ քանի որ այս մարդը երդում է տվել՝ արտահայտելու իր պարտավորությունը, նա, անշուշտ, կկարողանա իրագործել այն։ Արդյոք այս պնդումը ճի՞շտ է։ Մեր օրերում քանի՞ մարդ իրականում կարող է իրագործել իր երդումները։ Քանի՞ ազնիվ մարդ կա, որն ամեն ինչ իրագործում է իր վճռականության համաձայն։ Միայն այն, որ մարդը երդում է տալիս, չի նշանակում, թե նա իսկապես կարող է իրագործել դա։ Ենթադրենք՝ դու նրանց հարցնում ես. «Կարո՞ղ ես երաշխավորել, որ ղեկավարը չի փոխվի։ Կարո՞ղ ես երաշխավորել նրա ցմահ հավատարմությունը։ Երբ Աստված ցանկանում է բացահայտել մարդկանց, Նա պետք է տարբեր միջավայրեր ստեղծի՝ նրանց փորձելու համար։ Ի՞նչ հիմքով ես ասում, որ նրանք հուսալի են։ Դու ուսումնասիրե՞լ ես նրանց»։ Կեղծ առաջնորդողները պատասխանում են. «Դրա կարիքը չկա։ Բոլորը եղբայրներն ու քույրերը հայտնել են, որ նա հուսալի է»։ Այս պնդումը նույնպես սխալ է։ Մի՞թե մարդն իսկապես լավն է միայն այն պատճառով, որ եղբայրներն ու քույրերը հայտնում են, թե նա այդպիսին է։ Մի՞թե բոլոր եղբայրներն ու քույրերն ունեն ճշմարտությունը։ Կարո՞ղ են արդյոք նրանք բոլորը թափանցել բաների էության մեջ։ Արդյոք բոլոր եղբայրներն ու քույրերը ծանո՞թ են այս մարդուն։ Այս պնդումն է՛լ ավելի զզվելի է։ Իրականում այդ մարդը վաղուց արդեն բացահայտվել է։ Նա կորցրել է Սուրբ Հոգու գործը, և նրա ցածր գծերը՝ հարմարավետություն սիրելը և ծանր աշխատանքն ատելը, որկրամոլ ու ծույլ լինելը և պատշաճ գործով չզբաղվելը, արդեն իսկ մերկացվել են։ Բացի կեղծ առաջնորդողներից, որոնք դեռևս լիովին անտեղյակ են, բոլորը վաղուց թափանցել են նրա էության մեջ. միայն կեղծ առաջնորդողներն են դեռ այդքան վստահում նրան։ Ի՞նչ օգուտ այս կեղծ առաջնորդողներից։ Մի՞թե նրանք անպիտան չեն։ Նույնիսկ դեպքեր կան, երբ Վերևն իմանում է որոշ ղեկավարների տարբեր դրսևորումների մասին՝ տեղում ուսումնասիրելով և հետաքրքրվելով նրանց մասին, սակայն առաջնորդողները դեռևս լիովին անտեղյակ են։ Մի՞թե սա խնդիր չէ։ Այս առաջնորդողներն իսկական կեղծ առաջնորդողներ են։ Նրանք իրական աշխատանք չեն կատարում, նրանք պարզապես ձևապաշտ պաշտոնյաներ են և անտարբեր ղեկավարների պես փոքր-ինչ աշխատում են և ապա ապրում են դրա հաշվին ու կարծում, թե իրավունք ունեն վայելելու՝ անգամ մատը մատին չտալով, երբ գործերը վատ են ընթանում։ Դու ի՞նչ իրավունք ունես վայելելու կարգավիճակի օգուտները։ Դա իսկապես անամոթությո՛ւն է։ Երբ կեղծ առաջնորդողներն աշխատում են, նրանք երբեք որևէ աշխատանք չեն ստուգում, նրանք հետաքրքրվում աշխատանքի առաջընթացի մասին և հաստատ չեն ուսումնասիրում տարբեր խմբերի ղեկավարների իրավիճակները։ Նրանք միայն հանձնարարում են աշխատանքը և ղեկավարների նշանակում, և ապա կարծում են, թե ավարտել են, թե իրենց աշխատանքն կատարված և ավարտված է մեկընդմիշտ։ Նրանք հավատում են. «Ինչ-որ մեկը զբաղվում է այս աշխատանքով, ուստի դա այլևս իմ գործը չէ։ Ես կարող եմ վայելել»։ Մի՞թե սա աշխատանք կատարել է։ Անկասկած, յուրաքանչյուր ոք, ով այսպես է աշխատում, կեղծ առաջնորդող է՝ կեղծ առաջնորդող, որը հետաձգում է եկեղեցու գործը և վնասում Աստծու ընտրյալ մարդկանց։

Կեղծ առաջնորդողները երբեք չեն հարցնում կամ հետևում տարբեր թիմերի ղեկավարների աշխատանքային իրավիճակներին։ Նրանք նաև չեն հարցնում, չեն հետևում կամ չեն ըմբռնում տարբեր թիմերի ղեկավարների և տարատեսակ կարևոր գործերի համար պատասխանատու աշխատակազմի կյանքի մուտքը, ինչպես նաև նրանց վերաբերմունքը եկեղեցու գործի ու իրենց պարտավորությունների և Աստծուն հավատալու, ճշմարտության և հենց Աստծու նկատմամբ։ Նրանք չգիտեն, թե արդյոք այս անհատները որևէ փոխակերպում կամ աճ ապրե՞լ են, ոչ էլ գիտեն այն տարբեր խնդիրների մասին, որոնք կարող են գոյություն ունենալ իրենց աշխատանքում. մասնավորապես, նրանք չգիտեն եկեղեցու գործի և Աստծու ընտրյալ մարդկանց կյանքի մուտքի վրա աշխատանքի տարբեր փուլերում տեղի ունեցող սխալների և շեղումների ազդեցության մասին, ինչպես նաև այն մասին, թե արդյոք այդ սխալներն ու շեղումները երբևէ ուղղվել են։ Նրանք լիովին անտեղյակ են այս բոլոր բաներին։ Եթե նրանք ոչինչ չգիտեն այս մանրամասն պայմանների մասին, ապա պասիվ են դառնում, երբ խնդիրներ են ծագում։ Սակայն կեղծ առաջնորդողներն իրենց աշխատանքն անելիս ընդհանրապես չեն անհանգստանում այս մանրամասն խնդիրներով։ Նրանք հավատում են, որ տարբեր թիմերի ղեկավարներին կարգադրելուց և առաջադրանքներ հանձնարարելուց հետո իրենց աշխատանքը կատարված է. դա համարվում է գործը լավ կատարված, և եթե այլ խնդիրներ են ծագում, դա իրենց չի վերաբերում։ Քանի որ կեղծ առաջնորդողները չեն վերահսկում, չեն ուղղորդում և չեն հետևում տարբեր թիմերի ղեկավարներին, և նրանք չեն կատարում իրենց պարտականություններն այս ոլորտներում, դա հանգեցնում է նրան, որ եկեղեցու գործը խառնաշփոթի է վերածվում։ Սա առաջնորդողների և մշակների՝ իրենց պարտականությունների անտեսումն է։ Աստված կարող է զննել մարդկային սրտի խորքերը. սա ունակություն է, որը մարդիկ չունեն։ Ուստի աշխատելիս մարդիկ պետք է ավելի ջանասեր և ուշադիր լինեն՝ կանոնավոր կերպով գնալով աշխատավայր՝ հետևելու աշխատանքին, վերահսկելու և ուղղորդելու այն, որպեսզի երաշխավորեն եկեղեցու գործի բնականոն առաջընթացը։ Հստակ է, որ կեղծ առաջնորդողները ծայրաստիճան անպատասխանատու են իրենց գործում, և նրանք երբեք չեն վերահսկում, չեն հետևում կամ ուղղորդում տարբեր առաջադրանքները։ Արդյունքում որոշ ղեկավարներ չգիտեն՝ ինչպես լուծել աշխատանքում ծագող տարբեր խնդիրները, և մնում են իրենց դերերում՝ որպես ղեկավարներ՝ չնայած նրան, որ բավականաչափ իրավասու չեն աշխատանքը կատարելու համար։ Ի վերջո, աշխատանքը նորից ու նորից հետաձգվում է, և նրանք այն լիակատար խառնաշփոթի են վերածում։ Սա կեղծ առաջնորդողների՝ ղեկավարների իրավիճակների մասին չհարցնելու, նրանց չվերահսկելու կամ չհետևելու հետևանքն է՝ արդյունք, որն ամբողջությամբ առաջացել է կեղծ առաջնորդողների՝ իրենց պարտականությունն անտեսելու պատճառով։ Քանի որ կեղծ առաջնորդողները չեն ստուգում, չեն հետևում կամ չեն հարցնում աշխատանքի մասին և չեն կարողանում ժամանակին ըմբռնել իրավիճակը, նրանք տեղյակ չեն այնպիսի բաներից՝ արդյոք ղեկավարներն իրական աշխատանք կատարո՞ւմ են, ինչպե՞ս է աշխատանքն առաջ ընթանում և իրական արդյունքներ տվե՞լ է։ Երբ հարցնում են, թե ինչով են զբաղված ղեկավարները կամ ինչ հատուկ առաջադրանքներ են կատարում, կեղծ առաջնորդողները պատասխանում են. «Չգիտեմ, բայց նրանք մասնակցում են յուրաքանչյուր հավաքույթի, և ամեն անգամ, երբ ես նրանց հետ հաղորդակցվում եմ աշխատանքի մասին, նրանք երբեք որևէ խնդրի կամ դժվարության մասին չեն նշում»։ Կեղծ առաջնորդողները հավատում են, որ քանի դեռ ղեկավարները չեն թողնում իրենց աշխատանքը և միշտ այնտեղ են, երբ իրենք փնտրում են նրանց, նրանք բացարձակապես ոչ մի խնդիր չունեն։ Այսպես են աշխատում կեղծ առաջնորդողները։ Մի՞թե սա «կեղծության» դրսևորում չէ։ Մի՞թե դա իրենց պարտականությունները չկատարելը չէ։ Սա պարտականության լուրջ զանցառություն է։ Իրենց աշխատանքում կեղծ առաջնորդողները կենտրոնանում են միայն ձևական բաներ անելու վրա և իրական արդյունքներ չեն փնտրում։ Արտաքուստ նրանք հաճախ են հավաքույթներ անցկացնում՝ սովորական մարդուց ավելի զբաղված երևալով։ Սակայն անհայտ է մնում, թե իրականում նրանք ինչ խնդիրներ են լուծել, ինչ հատուկ առաջադրանքներ են պատշաճ կերպով կատարել և ինչ արդյունքների են հասել։ Ոչ ոք չի կարող հստակ պատասխան տալ այս բաների վերաբերյալ՝ ներառյալ հենց իրենք՝ կեղծ առաջնորդողները։ Բայց մի բան կարելի է հաստատ ասել. անկախ նրանից, թե մարդիկ ինչ խնդիրներ ունեն աշխատավայրում, այս կեղծ առաջնորդողներին ոչ մի տեղ չեն գտնում. ոչ ոք երբեք նրանց չի տեսել աշխատավայրում՝ մարդկանց խնդիրները լուծելիս։ Ուստի ի՞նչ աշխատանք են կատարում կեղծ առաջնորդողներն ամբողջ օրը։ Ի՞նչ խնդիրներ են լուծում նրանց հավաքույթները։ Ոչ ոք հաստատ չգիտի, և կուտակված չլուծված խնդիրների մի կույտ ի վերջո բացահայտվում է միայն այն ժամանակ, երբ նրանց աշխատանքը ստուգվում է։ Արտաքուստ կեղծ առաջնորդողներն իսկապես բավականին զբաղված են թվում. նրանք «զբաղվում են բազմաթիվ գործերով»։ Սակայն, երբ ուսումնասիրում են նրանց աշխատանքի արդյունքները, դա լիակատար խառնաշփոթ է. քաոս է, դրանում բացարձակապես ոչ մի արժեքավոր բան չկա, և ակնհայտ է, որ այս կեղծ առաջնորդողները չնչին իրական աշխատանք անգամ չեն կատարել։ Չնայած բազմաթիվ իրական խնդիրներին, որոնք նրանք թողել են չլուծված, կեղծ առաջնորդողները կարծես խղճմտանք չունեն և ինքնամեղադրանք չեն զգում։ Ավելին՝ նրանք շատ ինքնագոհ են և կարծում են, թե իրենք բավականին լավն են. նրանք իսկապես զուրկ են ողջամտությունից։ Նման մարդիկ արժանի չեն եկեղեցում առաջնորդողներ կամ մշակներ լինելու։

Այն տեսակի ղեկավարը, որի մասին մենք հենց նոր հաղորդակցվեցինք, գիտի իր մասնագիտությունը և աշխատունակություն ունի, այդուհանդերձ, պարզապես հոգս չի կրում և ողջ օրը տարված է ուտելով, խմելով և զվարճանքներով՝ առանց իր պատշաճ աշխատանքով զբաղվելու կամ որևէ իրական աշխատանք կատարելու։ Կեղծ առաջնորդողները չեն կարողանում ժամանակին կարգավորել այս տեսակի ղեկավարի պարտականությունները կամ ազատել նրան, և դա խոչընդոտում և խանգարում է աշխատանքին՝ թույլ չտալով, որ այն սահուն կերպով առաջ ընթանա։ Մի՞թե սա կեղծ առաջնորդողների պատճառով չէ։ Թեև կեղծ առաջնորդողներն անմիջականորեն պատասխանատու չեն դրա համար, իրենց՝ պարտականությունն անտեսելը, որպես վերակացուներ իրենց դերը չկատարելը նրանց անուղղակիորեն պատասխանատու է դարձնում աշխատանքին հասցված վնասների համար։ Այս կեղծ առաջնորդողները չեն կատարում իրենց՝ որպես վերակացուների, պարտականությունը, նրանք անտեսում են իրենց պարտականությունները՝ ի վերջո պատճառ դառնալով, որ եկեղեցու գործը վնասներ կրի։ Որոշ առաջադրանքներ նույնիսկ կանգ են առնում և մնում են խառնաշփոթի մեջ՝ համապատասխան ղեկավարի բացակայության պատճառով, որը կստանձներ ղեկավարումը, ստուգում կիրականացներ և կվերահսկեր ու առաջ կմղեր աշխատանքը։ Աշխատակազմի ոչ պատշաճ օգտագործումը աշխատանքի այս տեսակի վնասների կհանգեցնի։ Թեև այս տեսակի ղեկավարը փոքր-ինչ որակ ունի և փոքր-ինչ հասկանում է մասնագիտությունը, նա չի զբաղվում իր պատշաճ գործով, հաճախ ընտրում է իր սեփական ուղին և չի հետևում ճիշտ ճանապարհին։ Նույնիսկ եթե կեղծ առաջնորդողները լսում են, որ ինչ-որ մեկը հայտնել է այս տեսակի ղեկավարի հետ կապված խնդրի մասին, նրանք ժամանակին չեն ուսումնասիրում կամ չեն զբաղվում դրանով, և դա ի վերջո կաթվածահար է անում եկեղեցու գործը։ Մի՞թե սա կեղծ առաջնորդողների անպատասխանատվության պատճառով չէ։ Նրանք նույնիսկ փորձում են խուսափել պատասխանատվությունից՝ պնդելով, թե չեն հասկացել ղեկավարի իրավիճակը, որ իրենք հիմար և անտեղյակ են եղել՝ կարծելով, թե սա ասելով՝ ամեն ինչ կավարտվի, որ իրենք ստիպված չեն լինի պատասխանատվություն կրել։ Իրենց աշխատանքում կեղծ առաջնորդողները միշտ մակերեսային կերպով են գործում։ Նույնիսկ երբ մարդիկ հայտնում են խնդիրների մասին, նրանք ո՛չ հարցնում են, ո՛չ էլ զբաղվում են դրանցով, իսկ երբ գործերը վատ են ընթանում, նրանք փորձում են խուսափել պատասխանատվությունից։ Սա կեղծ առաջնորդողների դրսևորումներից մեկն է։

II. Ինչպես են կեղծ առաջնորդողները վերաբերվում այն ղեկավարներին, որոնք ցածր որակ ունեն և չունեն աշխատունակություն

Երբ կեղծ առաջնորդողներն աշխատում են, նրանց հանդիպած խնդիրները չեն սահմանափակվում միայն այս իրավիճակով. կա մեկ այլ իրավիճակ, երբ ղեկավարներն ունեն ցածր որակ և աշխատունակություն և չեն կարող ստանձնել աշխատանքը։ Նման դեպքերում կեղծ առաջնորդողները նույնպես չեն հարցնում և ժամանակին չեն զբաղվում խնդրով։ Ինչո՞ւ է այդպես։ Կեղծ առաջնորդողները չունեն աշխատունակություն, նրանք ցածր որակ ունեն և չունեն հոգևոր հասկացողություն։ Նրանք երբեք չեն անհանգստանում կամ նախաձեռնություն չեն ցուցաբերում՝ հարցնելու տարբեր խմբերի ղեկավարների որակի, աշխատանքը ստանձնելու նրանց ունակության կամ նրանց աշխատանքի հանգամանքների մասին։ Նրանք չեն կարողանում թափանցել այն ղեկավարների էության մեջ, որոնք ցածր որակ ունեն և ի վիճակի չեն ստանձնելու իրենց աշխատանքը, ոչ էլ գիտեն այս բաների մասին։ Նրանց կարծիքով, երբ որևէ մեկը ստանձնում է ղեկավարի դերը, այդ մարդը երկար ժամանակ կմնա իր պաշտոնում, քանի դեռ բազմաթիվ չարիքներ չի գործել, չի հրահրել համընդհանուր վրդովմունք և չի հեռացվել եղբայրների և քույրերի կողմից, կամ քանի դեռ ինչ-որ մեկը Վերևին չի հայտնել նրա խնդիրների մասին, և Վերևն անմիջապես պաշտոնից չի ազատել այդ մարդուն։ Հակառակ դեպքում կեղծ առաջնորդողները երբեք այդ մարդուն պաշտոնից չեն ազատի։ Նրանք հավատում են, որ քանի որ եղբայրներն ու քույրերն ասել են, որ այդ մարդը լավն է, և ընտրել են նրան, ուրեմն այդ մարդը պետք է որ լավագույն ընտրությունը լինի։ Կեղծ առաջնորդողները միշտ վստահում են երևակայություններին և դատողություններին՝ որոշելու համար, թե արդյոք ինչ-որ մեկը կարո՞ղ է աշխատանք կատարել, և արդյոք նա հարմա՞ր է ղեկավարի դերում հանդես գալու համար։ Օրինակ՝ պարային թիմի մի ղեկավար կար, որը պարել չգիտեր և չէր հասկանում պարեր ընտրելու սկզբունքները։ Պար բեմադրելիս նա չգիտեր՝ ժամանակակից, թե դասական ոճ ընտրի։ Խստորեն ասած՝ նա պարի մասին ոչ մի գիտելիք չուներ։ Սակայն կեղծ առաջնորդողը չէր կարողանում տեսնել դա։ Նա այդ մարդուն որպես ղեկավար ընտրեց, քանի որ նա խանդավառ էր և պատրաստակամ՝ ուշադրության կենտրոնում հայտնվելու՝ ենթադրելով, որ նա ամեն ինչ հասկանում է և թույլ տալով եղբայրներին և քույրերին ուղղորդել։ Հետագայում կեղծ առաջնորդողը չհետևեց, չդիտարկեց նրա աշխատանքը կամ չտեսավ, թե որքան լավ է նա ուղղորդում եղբայրներին և քույրերին, արդյոք նա գիտա՞կ է, թե սիրողական մակարդակի, արդյոք այն, ինչ նա սովորեցնում էր, տեղի՞ն էր, կամ արդյոք դա համապատասխանո՞ւմ էր Աստծու տան պահանջներին։ Նա չէր կարողանում տարբերել այս բաները և չգնաց ու չհարցրեց դրանց մասին։ Արդյունքում բոլորը երկար ժամանակ աշխատեցին՝ առանց որևէ արդյունք տալու, և ի վերջո պարզվեց, որ կեղծ առաջնորդողի ընտրած ղեկավարն ընդհանրապես պարել չգիտեչ, և այնուամենայնիվ, նա ձևացնում էր, թե գիտակ է և ղեկավարում էր ուրիշներին։ Մի՞թե սա չհետաձգեց աշխատանքը։ Բայց կեղծ առաջնորդողը չկարողացավ բացահայտել այս խնդիրը և դեռևս հավատում էր, որ նա լավ աշխատանք է կատարում։ Կեղծ առաջնորդողների կարծիքով, անկախ նրանից, թե մարդը ով է, քանի դեռ նա համարձակություն ունի և համարձակվում է խոսել, գործել և աշխատանք ստանձնել, դա ապացուցում է, որ նա ունի որակ և կարող է ստանձնել այդ աշխատանքը, մինչդեռ եթե նա չի համարձակվում անել այդ բաները, դա ապացուցում է, որ նրա որակը բավարար չէ այդ աշխատանքը ստանձնելու համար։ Որոշ մարդիկ տխմարներ են կամ անխոհեմ տաքգլուխներ, որոնք բավականաչափ համարձակ են՝ ցանկացած բան անելու համար։ Այս մարդիկ չգիտեն՝ արդյոք ունե՞ն ճիշտ որակ, կամ արդյոք կարո՞ղ են ստանձնել աշխատանքը, բայց դեռևս համարձակվում են ղեկավարներ դառնալ։ Եվ պարզվում է, որ դերը ստանձնելուց հետո աշխատանքներից ոչ մեկն առաջ չի գնում, և անկախ նրանից, թե ինչ աշխատանք են կատարում, նրանք չունեն ուղղության հստակ զգացում, կամ քայլեր, կամ ճիշտ գաղափարներ։ Ցանկացած ոք կարող է ցանկացած կարծիք առաջ քաշել, և նրանք չեն իմանա՝ դա ճիշտ է, թե սխալ։ Եթե մի մարդ ասում է, որ պետք է է հետևյալ կերպ գործել, նրանք ասում են՝ լավ է, իսկ եթե մեկ այլ մարդ ասում է, որ պետք է մեկ այլ կերպ գործել, նրանք ասում են, որ դա նույնպես լավ է։ Իսկ երբ խոսքը վերաբերում է նրան, թե իրականում ինչ մոտեցում պետք է ցուցաբերել, նրանք բոլորին թույլ են տալիս արտահայտվել, և ով ամենաբարձրն է խոսում, նրա գաղափարներն են իրագործվում։ Այս տեսակի մարդիկ բացարձակապես ոչ մի որակ չունեն, չեն կարողանում թափանցել որևէ բանի էության մեջ և իրենց աշխատանքում պարզապես խառնաշփոթ են ստեղծում, բայց կեղծ առաջնորդողները դեռևս չեն կարողանում թափանցել նման ղեկավարների էության մեջ։ Որոշ մարդիկ ասում են. «Այդ ղեկավարն իսկապես ցածր որակ ունի. նրան պետք է անհապաղ ազատել»։ Բայց կեղծ առաջնորդողները պատասխանում են. «Ես խոսել եմ նրանց հետ, և նրանք ասացին, որ պատրաստ են կատարելու իրենց պարտականությունը։ Եկեք նրանց ևս մեկ հնարավորություն տանք»։ Ի՞նչ եք կարծում այս պնդման մասին։ Մի՞թե դա հիմարի ասած չէ։ Ի՞նչն է սխալ այս պնդման մեջ։ (Խնդիրն այն չէ, թե նրանք պատրա՞ստ են կատարելու իրենց պարտականությունը, թե ոչ. նրանք չունեն որակ և պարզապես ընդհանրապես չեն կարող ստանձնել աշխատանքը։) Ճիշտ է, խնդիրն այն չէ, թե արդյոք նրանք պատրա՞ստ են դա անելու. խոսքը նրանց չափազանց ցածր որակ ունենալու և դա անել չիմանալու մասին է. սա է խնդրի բուն էությունը։ Ահա թե ինչու նրանց առաջնորդողները պետք է որոշակի խելք ունենան և կարողանան գնահատել մարդկանց՝ տեսնելու համար, թե արդյոք այս ղեկավարներն անհրաժեշտ որակ ունեն։ Այս առաջնորդողները պետք է իրականացնեն նրանց համապարփակ գնահատումը՝ հիմնվելով նրանց խոսքի և հաղորդակցության վրա, դիտարկելով, թե նրանք սովորաբար գործո՞ւմ են պատշաճ շրջանակով և կարգուկանոնով ու քայլերով, և եղբայրների ու քույրերի արձագանքների հիման վրա։ Եթե նրանց որակը չափազանց ցածր է, և նրանք անհրաժեշտ աշխատունակություն չունեն, եթե նրանք խառնաշփոթ են ստեղծում այն ամենում, ինչ անում են, և եթե նրանք անպիտան են, ապա այս ղեկավարներին անհապաղ պետք է ազատել պաշտոնից։

Ֆերմայի մի ղեկավար կար, որը խառնաշփոթ էր ստեղծել գյուղատնտեսական աշխատանքում։ Նա չգիտեր՝ որ մշակաբույսերը որ հողակտորում պետք է տնկի, կամ բանջարեղեն աճեցնելու համար որ հողակտորն է հարմար, և նա չէր փնտրում ու հաղորդակցվում բոլորի հետ. նա չգիտեր՝ ինչպես հաղորդակցվել այս բաների շուրջ, ուստի պարզապես չէր հաղորդակցվում։ Նա մշակաբույսերն այնպես էր տնկում, ինչպես իրեն դուր էր գալիս՝ Աստծու տան սկզբունքները մղելով իր մտքի հետին պլան։ Արդյունքում նա քաոսային կերպով էր ցանում ֆերմայի յուրաքանչյուր հողակտոր. մշակաբույսերը, որոնք պետք է տնկվեին փոքր քանակությամբ, տնկվում էին մեծ քանակությամբ, իսկ մշակաբույսերը, որոնք պետք է տնկվեին մեծ քանակությամբ, տնկվում էին փոքր քանակությամբ։ Երբ Վերևն էտեց նրան, նա դեռևս անհնազանդ էր և կարծում էր, թե այդկերպ մշակաբույսեր տնկելու մեջ ոչ մի վատ բան չկա։ Ասե՛ք Ինձ, մի՞թե այս տեսակի ղեկավարները շատ բարդ չեն։ Նա չգիտեր՝ ինչպես կարգավորել հարցերը՝ հիմնվելով Աստծու տան կողմից հաստատված սկզբունքների վրա, կամ որ ինքը պետք է որոշեր՝ քանի հացահատիկի և քանի բանջարեղենի դաշտ պետք է ցանվի՝ հիմնվելով լիաժամկետ պարտականություն կատարող այն մարդկանց թվի վրա, որոնք եկեղեցում իրենց պարտականություններն են կատարում։ Փոխարենը նա որոշեց, թե ինչ մշակաբույսեր ավելի շատ կամ քիչ ցանի՝ հիմնվելով իր սեփական նախասիրությունների վրա, և նա հավատում էր, որ դա անելը լիովին ճիշտ է։ Ի վերջո, նա մշակաբույսերը տնկեց խառնաշփոթ կերպով։ Հետագայում սածիլները ծլեցին։ Դրանցից մի քանիսը դեղնել էին և պարարտանյութի կարիք ունեին, բայց նա չգիտեր՝ որքան կիրառել կամ երբ կիրառել։ Որոշ մշակաբույսեր վարակվեցին վնասատուներով, և նա չգիտեր՝ պե՞տք է վնասատուասպան նյութեր կիրառել դրանց վրա, թե՞ ոչ։ Որոշ մարդիկ կողմ էին դրանց օգտագործմանը, իսկ ոմանք դեմ էին, և նա շփոթվեց ու չգիտեր՝ ինչ անել վնասատուասպան նյութերի հետ։ Այսպիսով՝ նա այդպես խառնաշփոթ կերպով շարունակեց մինչև բերքահավաքի ժամանակը։ Նա նաև գաղափար չուներ, թե որքան է տևում յուրաքանչյուր մշակաբույսի աճի սեզոնը, կամ երբ յուրաքանչյուր մշակաբույս կհասունանա։ Արդյունքում վաղ հնձված հացահատիկները դեռևս փոքր-ինչ կանաչ էին, իսկ ուշ հնձվածներն ընկնում էին գետնին։ Ի վերջո, չնայած այս ամենին, մշակաբույսերը հնձվեցին, հացահատիկները վերջապես պահեստավորվեցին, և տարվա գյուղատնտեսական աշխատանքները քիչ թե շատ ավարտվեցին։ Ֆերմայի ղեկավարն իր աշխատանքն ինչպե՞ս կատարեց։ (Նա խառնաշփոթ ստեղծեց դրանում։) Ինչո՞ւ էր այդպիսի խառնաշփոթ։ Գտե՛ք այս խնդրի արմատական պատճառը։ (Նրա որակը ծայրաստիճան ցածր է։) Այս ղեկավարը ծայրաստիճան ցածր որակ ունի։ Երբ բախվում էր հարցերի, նա ճշգրիտ դատողություններ չէր անում, չէր կարողանում գտնել սկզբունքները և հարցերը լուծելու ոչ մի եղանակ կամ մեթոդ չուներ։ Սա հանգեցրեց նրան, որ նա մշակաբույսեր տնկելու պես հասարակ առաջադրանքը անհավանականորեն անկանոն կերպով կատարեց և մեծ խառնաշփոթ ստեղծեց այդ աշխատանքում։ Որո՞նք են թույլ արժանիքի հիմնական դրսևորումները։ (Ճշգրիտ դատողության պակասը և սկզբունքները գտնելու անկարողությունը։) Մի՞թե այս խոսքերը առանցքային չեն։ Կհիշե՞ք դրանք։ Երբ մարդը բախվում է հարցերի, ճշգրիտ դատողության պակասը և սկզբունքները գտնելու անկարողությունը վկայում են ծայրաստիճան ցածր որակի մասին։ Որքան շատ առաջարկներ և օգտակար խորհուրդներ էին տալիս այլ մարդիկ, այնքան այս ղեկավարն ավելի շատ էր շփոթվում։ Նա մտածում էր, որ հիանալի կլիներ, եթե միայն մեկ առաջարկ լիներ, այդ դեպքում ինքը կարող էր դա որպես կանոն ընդունել և հետևել դրան, ինչն ամեն ինչ այնքան պարզ կդարձներ և կնշանակեր՝ նա կարիք չուներ մտածելու կամ դատողություն անելու։ Նա վախենում էր բազմաթիվ մարդկանց առաջարկներից, որովհետև երբ լսում էր դրանք, չգիտեր՝ ինչպես վարվել։ Իրականում, խելք և լավ որակ ունեցող մարդիկ չեն վախենում այլ մարդկանց առաջարկներից։ Նրանք կարծում են, թե իրենց դատողությունն ավելի ճշգրիտ է դառնում, և սխալի հավանականությունը փոքրանում է, երբ ավելի շատ մարդիկ են առաջարկներ անում։ Խելք կամ որակ չունեցող մարդիկ վախենում են բազմաթիվ մարդկանց տարբեր կարծիքներից և առաջարկներից. նրանք շփոթվում են, երբ բախվում են բազմաթիվ աղբյուրներից եկող խորհուրդների։ Մի՞թե ֆերմայի ղեկավարը, որի մասին հենց նոր նշեցի, ծայրաստիճան ցածր որակ չուներ. մի՞թե նա բավականաչափ վատը չէր այս աշխատանքը ստանձնելու համար։ (Այո։) Ոմանք վիճում են. «Գուցե նա նախկինում գյուղատնտեսությամբ չէր զբաղվել։ Դու պնդեցիր, որ նա գյուղատնտեսական աշխատանք կատարի. մի՞թե դա նման չէր ձկանը ցամաքում ապրել ստիպելուն»։ Նախկինում գյուղատնտեսական փորձ չունենալը նշանակո՞ւմ է, որ մարդը չի կարող զբաղվել գյուղատնտեսությամբ։ Ո՞վ ունի գյուղատնտեսությամբ զբաղվելու բնածին ունակություն։ Մի՞թե ֆերմերներն այդ ունակությամբ են ծնվում։ (Ո՛չ։) Եղե՞լ են արդյոք ֆերմերներ, որոնք, փորձ չունենալով և չիմանալով՝ ինչպես զբաղվել գյուղատնտեսությամբ, բերք չեն հավաքել և ուտելու հացահատիկ չեն ունեցել՝ առաջին անգամ մշակաբույսեր տնկելիս, ինչը մեկ տարվա սովի է հանգեցրել։ Մի՞թե նման բան պատահո՞ւմ է։ (Ո՛չ։) Եթե դա իսկապես այդպես լիներ, բնական աղետ կլիներ, այլ ոչ թե մարդկային գործողությունների արդյունք։ Նման իրավիճակները ծայրաստիճան հազվադեպ են։ Ֆերմերներն ապրուստ են վաստակում գյուղատնտեսությամբ, և նույնիսկ նրանք, ովքեր մեկ կամ երկու տարի զբաղվել են գյուղատնտեսությամբ, սովորում են դա անել։ Լավ որակ ունեցող անհատները կարող են փոքր-ինչ ավելի շատ բերք ստանալ հողագործությունից, մինչդեռ ցածր որակ ունեցողները կարող են ավելի քիչ բերք ունենալ։ Ավելին՝ տեղեկատվության ներկայիս առաջընթացի և առատության պայմաններում, եթե մարդը որակ ունի, այդ տեղեկատվությունը բավարար է՝ ճշգրիտ դատողություններ և որոշումներ կայացնելու համար որպես ուղեցույց ծառայելու։ Որքան ավելի ընդարձակ և ճշգրիտ է տեղեկատվությունը, այնքան ավելի ճշգրիտ են դառնում նրանց դատողություններն ու որոշումները, և այնքան ավելի քիչ սխալներ են նրանք թույլ տալիս։ Սակայն ցածր որակ ունեցող անհատները հակառակն են. որքան շատ է տեղեկատվությունը, այնքան ավելի շատ են նրանք շփոթվում։ Ի վերջո, յուրաքանչյուր քայլ դառնում է պայքար և նրանց համար դժվար է լինում։ Գյուղատնտեսությունը մրցավազք է ժամանակի հետ. չափազանց շուտ անել չի կարելի, չափազանց ուշ անել նույնպես չի կարելի։ Եթե ուշանաս և բաց թողնես ճիշտ ժամանակը, վերջնական բերքը կտուժի։ Գյուղատնտեսությունն իրականացնելու ընթացքում այս ղեկավարը ծանրաբեռնված էր, կարծես ժամանակը նրան ստիպում էր առաջ գնալ։ Թեև նրան դեռևս հաջողվում էր կատարել բոլոր քայլերը, նրա համար շատ դժվար էր, և ի վերջո հանգեցրեց նրան, որ խառնաշփոթ ստեղծեց աշխատանքում։ Նման անհատները ծայրաստիճան ցածր որակ ունեն։

Չափազանց ցածր որակ ունեցող մարդիկ չեն կարողանում նույնիսկ մեկ, եզակի առաջադրանք լավ կատարել՝ անկախ նրանից, թե ինչ աշխատանք են կատարում, նրանք այն մեծ խառնաշփոթի են վերածում։ Եթե այս վերակացուների առաջնորդողները լավ որակ ունենան և ի վիճակի լինեն կատարելու իրենց պարտականությունները, նրանք պետք է կարողանան տեսնել այս բաները։ Նրանք պետք է օգնեն ցածր որակ ունեցող վերակացուներին՝ ապահովելով ուղղորդում, ստանդարտացում և քննում։ Սակայն կեղծ առաջնորդողները չեն կարողանում դա անել. նրանք նաև ի վիճակի են անելու այն բաները, որոնք վերակացուները չեն կարող, և երբ վերակացուներն իրենց աշխատանքը դժվար են համարում կամ վստահ ու վճռական չեն զգում իրենց աշխատանքում, կեղծ առաջնորդողները նրանց հետ միասին տարակուսում են։ Նրանք նույնիսկ անտեղյակ են, թե ինչպես են վերակացուները կատարում իրենց աշխատանքը, դրանում որտեղ են հասել, ինչ դժվարություններ են ծագել կամ ինչ շփոթություն ունեն։ Երբ ինչ-որ մեկն այդ առաջնորդողին հողագործության մասին հարցրեց, նա ասաց։ «Ես առաջնորդող եմ, ես հողագործության համար պատասխանատու չեմ»։ Նրանք պատասխանեցին. «Դու առաջնորդող ես, ուստի ի՞նչ վատ բան կա քեզ հողագործության մասին հարցնելու մեջ։ Այս աշխատանքը քո պարտականությունների շրջանակում է»։ Նա ասաց. «Թույլ տուր քեզ համար դրա մասին հարցնեմ»։ Հարցնելուց հետո նա պատասխանեց. «Մենք այժմ կարտոֆիլ ենք տնկում»։ Նա հարցրեց. «Որքա՞ն կարտոֆիլ եք տնկում»։ Նա պատասխանեց. «Ես դա չեմ հարցրել, թույլ տուր գնամ և ստուգեմ քեզ համար»։ Կրկին հարցնելուց հետո պատասխանեց. «Մենք երկու ակր ենք տնկել»։ Նա հարցրեց. «Ի՞նչ տեսակ եք տնկել։ Արդյոք հողի այդ կտորը հարմա՞ր է կարտոֆիլ տնկելու համար։ Դրանք տնկելիս պարարտանյութ օգտագործե՞լ եք։ Որքա՞ն խորն են տնկվել կարտոֆիլի սերմերը»։ Նա այս ամենի մասին ոչինչ չգիտեր։ Դու չգիտես այս բաները, բայց հարցում չես անում դրանց մասին և չես գտնում մեկին՝ հարցնելու համար. մի՞թե դա չի հետաձգում գործերը։ Դու ընդհանրապես առաջնորդո՞ղ ես։ Որպես առաջնորդող՝ ի՞նչ աշխատանք ես անում։ Եթե նույնիսկ չես կարողանում մարդկանց առաջնորդել այս մի փոքր արտաքին աշխատանքն անելու, քո առաջնորդող լինելուց ի՞նչ օգուտ կա։ Թեև վերակացուի որակն այսքան ցածր էր, այս կեղծ առաջնորդողը չբացահայտեց դա, և երբ նրան հարցրեցին, թե ինչպիսին էր վերակացուի որակը, ինչպես էր աճում բերքը, և արդյոք բերքահավաքը երաշխավորված էր, նա կարծում էր. «Անհրաժեշտ չէ, որ դու հարցում անես այս բաների մասին. հողագործությունն այնքա՛ն պարզ առաջադրանք է։ Մենք դաշտում արդեն բերք տնկել ենք, այնպես չէ՞։ Ինչպե՞ս կարող է բերք չլինել»։ Նա ոչինչ հաշվի չէր առնում, ոչնչի մասին հարցում չէր անում և ընդհանրապես ուղեղ չուներ։ Ի՞նչ տեսակի առաջնորդող էր նա։ (Կեղծ առաջնորդող։) Երբ նա բախվում էր որևէ բանի, վերակացուն գլխատված հավի պես էր։ Նա չգիտեր՝ ում հարցնել, կամ ինչպես տեղեկություն գտնել, կամ որ կողմն ընտրել, երբ տեղեկության տարբեր աղբյուրներ բազմաթիվ տարբեր գաղափարներ էին ներկայացնում։ Այս առաջնորդողը չէր ուսումնասիրում այս հանգամանքները։ Նա մտածում էր՝ աշխատանքը հանձնվել է այս մարդուն, ուստի ընդհանրապես չէր մտահոգվում դրանով։ Դուք կարծում եք, որ այսքան ցածր որակ ունեցող վերակացուն ազդեցություն կունենա՞ աշխատանքի արդյունքների վրա։ (Այո՛։) Այդ դեպքում ի՞նչ պետք է աներ առաջնորդողը՝ այս խնդիրը լուծելու համար։ Սա ուսումնասիրելու և անուղղակի հարցումներ անելու միջոցով, իր շուրջը տեղի ունեցած իրադարձությունների միջոցով և այդ սեզոնի բերքը ցանելու միջոցով՝ նա պետք է բացահայտեր, որ վերակացուն չափազանց ցածր որակ ուներ, որ նա անկարող էր որևէ բան անել։ Նա նույնիսկ տարիների հողագործությունից հետո չէր կարողանում իր փորձառություններից որևէ գիտելիք ստանալ. այդ պահին նա նույնիսկ վստահ չէր՝ ինչպես բերք ցանել։ Նրան համար պետք է պարզ լիներ, որ նա ցածր որակ ուներ և չէր համապատասխանում առաջադրանքին, և նման մարդը պետք է պաշտոնազրկվեր։ Նա պետք է հարցում աներ այն մասին, թե ով էր հարմար վերակացու լինելու համար, ով կարող էր ստանձնել այդ աշխատանքը և այն լավ կատարել՝ դրանով իսկ երաշխավորելով, որ Աստծու տան գործը չվնասվեր։ Արդյոք կեղծ առաջնորդողն ունե՞ր այդ մտածելակերպը։ Կարո՞ղ էր նա տեսնել այդ խնդիրները։ (Ո՛չ։) Նրա միտքն ու աչքերը կույր էին։ Նա լիովին կույր էր։ Սա կեղծ առաջնորդողների դրսևորում է։ Երբ խոսքը վերաբերում է ցածր որակ ունեցող մարդկանց, նրանք չգիտեն՝ ինչպես ուղղորդել նրանց իրենց աշխատանքում, չգիտեն՝ ինչպես օգնել նրանց՝ ստուգում իրականացնելով, կամ ինչպես ժամանակին լուծել նրանց դժվարությունները, և նրանք հաստատապես չգիտեն, որ ցածր որակ ունեցողը չի կարող ստանձնել աշխատանքը և պետք է արագորեն համապատասխան մարդով փոխարինվի։ Կեղծ առաջնորդողները չեն կատարում այս առաջադրանքներից և ոչ մեկը։ Նրանք չեն համապատասխանում դրան, և նրանք այս ամենից ոչինչ չեն կարողանում տեսնել։ Մի՞թե սրանք կույր մարդիկ չեն։ Ոմանք ասում են. «Գուցե նրանք այլ առաջադրանքներով են զբաղված։ Ինչո՞ւ ես անընդհատ խնդրում նրանց այս աննշան, մանր-մունր գործերով զբաղվել»։ Սրանք առաջադրանքներ են, որոնք առաջնորդողները պետք է կատարեն, ինչպե՞ս կարող են դրանք մանր-մունր գործեր համարվել։ Այս հարցերը մտնում են առաջնորդողների պարտականությունների շրջանակի մեջ։ Արդյոք լա՞վ կլիներ, եթե նրանք անտեսեին դրանք։ Եթե նրանք այդպես վարվեին, դա կլիներ պարտականության թերացում։ Նրանց աշխատանքում դժվարություններն ու խնդիրներն ամեն օր ծագում են հենց առաջնորդողների աչքի առջև, և մարդիկ ամեն օր բարձրաձայնում են դրանք։ Սակայն կեղծ առաջնորդողների և՛ աչքերը, և՛ մտքերը կույր են։ Նրանք չեն կարողանում տեսնել, զգալ կամ զգացում ունենալ, որ դրանք խնդիրներ են, ուստի, իհարկե, չեն կարողանում լուծել դրանք։ Այդ կեղծ առաջնորդողը չկարողացավ բացահայտել, որ վերակացուի որակը չափազանց ցածր էր։ Նա նաև չկարողացավ բացահայտել նրա աշխատանքում ծագած տարբեր խնդիրները։ Այս վերակացուն չէր կարողանում գլուխ հանել հարցերից, և երբ ինչ-որ բան էր պատահում, նա խուճապահար և խառնաշփոթ կերպով էր գործում, զուրկ էր սկզբունքներից և աշխատանքը քաոսի էր վերածում, իսկ այդ կեղծ առաջնորդողը այս ամենից ոչինչ չէր կարողանում տեսնել կամ բացահայտել։ Կեղծ առաջնորդողների աշխատանքի համար մեկ սկզբունք կա. քանի դեռ նրանք ինչ-որ մեկին նշանակել են՝ յուրաքանչյուր առաջադրանքի համար պատասխանատու լինելու, համարում են, որ դրանով ամեն ինչ ավարտվում է, և անկախ նրանից, թե վերակացուի որակը բարձր է, թե ցածր, արդյոք նա կարող է լավ կատարել աշխատանքը, կամ որքան խնդիրներ են ծագում աշխատանքում, նրանք կարծում են, որ դա իրենց հետ ոչ մի կապ չունի։ Կարո՞ղ է արդյոք նման առաջնորդողը դեռ աշխատանք կատարել։ Արդյոք նա հասկանո՞ւմ է՝ ինչպես աշխատել։ (Ո՛չ։) Եթե դու չես հասկանում՝ ինչպես աշխատել, ապա ինչո՞ւ ես գործում որպես առաջնորդող։ Եթե դու, չնայած դրան, ծառայում ես որպես առաջնորդող, ապա կեղծ առաջնորդող ես։ Կեղծ առաջնորդողները չեն կարողանում տեսնել կամ բացահայտել ցածր որակ ունեցող մարդկանց տարբեր դրսևորումները կամ այն տարբեր խնդիրները, որոնք ծագում են, մինչ նրանք կատարում են իրենց պարտականությունները։ Նրանց սրտերը չափազանց թմրած են։ Մի՞թե նրանց թե՛ աչքերը, թե՛ մտքերը կույր չեն։ Ոմանք կարող են ասել. «Նրանք կույր չեն։ Դու միշտ զրպարտում և չարախոսում ես նրանց»։ Հողագործության այս վերակացուի հետ կապված խնդիրներն այնքան լուրջ էին. այդ կեղծ առաջնորդողն ամեն օր ապրում էր նրա կողքին և կարող էր լսել ու տեսնել այն ամենը, ինչ տեղի էր ունենում։ Այդ դեպքում նա ինչպե՞ս չկարողացավ բացահայտել կամ գիտակցել, որ դրանք խնդիրներ էին։ Ինչո՞ւ նա չզբաղվեց կամ չլուծեց այդ խնդիրները։ Մի՞թե նրա աչքերն ու միտքը կույր չէին։ Այս խնդիրը լո՞ւրջ էր։ (Այո՛, լուրջ էր։) Սա կեղծ առաջնորդողների ևս մեկ դրսևորում է՝ մտքի և աչքերի կուրություն։

Երբ դու ցածր որակ ունեցող մեկին առաջադրանք ես հանձնարարում, նրա սովորական խոսելաձևից, աշխատանքը քննարկելիս նրա վերաբերմունքից ու տեսակետներից և առաջադրանքները կատարելու ձևից կարող ես հասկանալ, որ նրա որակը չափազանց ցածր է, որ նրա մտածողությունը քաոսային է, և որ ամեն ինչին մոտենում է փոքր-ինչ կուրությամբ ու անխոհեմությամբ և զուրկ է որևէ նպատակից։ Դու կարող ես որոշել, որ այս մարդը չափազանց ցածր որակ ունի՝ պարզապես նայելով գործերն անելու նրա ձևին, ուստի արդյոք կարիք կա՞ նրան այդքան երկար դիտարկելու։ Ո՛չ, կարիք չկա։ Սակայն կեղծ առաջնորդողները մի ճակատագրական խնդիր ունեն. այն է՝ նրանք հավատում են, որ քանի որ մարդն այս ողջ ընթացքում շարունակել է աշխատել առանց հեռանալու, և իրենք չեն լսել, որ որևէ մեկը նրա մասին հայտնի վատ բան անելու, կամ խանգարում կամ անհանգստություն առաջացնելու, կամ բացասական կամ ծույլ լինելու պատճառով, դա նշանակում է, որ այդ մարդը դեռ կարող է կատարել աշխատանքը։ Նրանք չգիտեն՝ ինչպես դատել մարդու որակը կամ լավ աշխատանք կատարելու նրա ունակությունը՝ հիմնվելով նրա խոսքի, հարցերի նկատմամբ նրա վերաբերմունքի ու տեսակետի կամ այն ձևի վրա, որով նա անում է գործերը։ Նրանք չունեն այս գիտակցումը. նրանք թմրած են և այս հարցի վերաբերյալ որևէ ընկալումից զուրկ։ Նրանք մի տեսակետ ունեն. քանի դեռ մարդն անգործ չէ, ամեն ինչ լավ է, և աշխատանքը կարող է առաջ ընթանալ։ Դուք կարծում եք, որ այսպիսի տեսակետ ունեցող առաջնորդողը կարո՞ղ է լավ աշխատանք կատարել։ Նա համապատասխանո՞ւմ է առաջադրանքին։ (Ո՛չ։) Նման մարդուն առաջնորդող լինել թույլ տալը կփչացներ աշխատանքը, այնպես չէ՞։ Երբ մարդը տարված է ուտելով, խմելով և զվարճանքներով ու անտեսում է իր պարտավորությունները, կեղծ առաջնորդողները նեղություն չեն կրում ուսումնասիրելու կամ զբաղվելու դրանով, և նրանք չեն կարողանում տեսնել՝ արդյոք մարդու որակը կամ խառնվածքը լավն է, թե վատը՝ անկախ նրանից, թե որքան երկար են շփվել նրա հետ։ Արդյոք այս առաջնորդողներն ունե՞ն առաջնորդողի աշխատունակություն։ (Ո՛չ։) Սրանք կեղծ առաջնորդողներ են։ Կեղծ առաջնորդողները չեն կարողանում զանազանել՝ արդյոք մարդը լավ որակ ունի, թե ոչ, և նրանք անկարող են կատարել այս հատուկ առաջադրանքները։ Նրանք կարծում են, թե սա իրենց աշխատանքի մասը չէ։ Մի՞թե սա պարտականության մեջ թերացում չէ։ Ի՞նչ եք մտածում՝ ցածր որակ ունեցող մա՞րդը կարող է ստանձնել աշխատանքը, թե՞ այն մարդը, որը որոշակի որակ ունի։ (Այն մարդը, որը որոշակի որակ ունի։) Հետևաբար, մարդու որակը և աշխատանքի համար նրա իրավասությունն այն հարցը գնահատելն է, որի մասին առաջնորդողներն ու աշխատողները պետք է հոգ տանեն և ըմբռնում ունենան, և դա նաև առաջադրանք է, որն առաջնորդողներն ու աշխատողները պետք է կատարեն։ Բայց կեղծ առաջնորդողները չեն հասկանում, որ դա իրենց աշխատանքի մի մասն է, նրանք չունեն այդ գիտակցումը և չեն կարողանում կատարել իրենց պարտականությունների այդ մասը։ Հենց այստեղ է, որ կեղծ առաջնորդողները թերանում են իրենց պարտականության մեջ, և դա նաև կեղծ առաջնորդողների՝ առաջադրանքին չհամապատասխանելու դրսևորում է։ Սա երկրորդ տեսակի իրավիճակն է։ Վերակացուները ցածր որակ ունեն, զուրկ են աշխատունակությունից և ի վիճակի չեն ստանձնելու իրենց աշխատանքը, ինչը նրանց որակին վերաբերող հարց է։ Այս իրավիճակում կեղծ առաջնորդողները նույն կերպ չեն կատարում առաջնորդողի դերը և ի վիճակի չեն ժամանակին պաշտոնազրկելու ցածր որակ ունեցող վերակացուներին։

III. Ինչպես են կեղծ առաջնորդողները վերաբերվում այն վերակացուներին, որոնք տանջում են ուրիշներին և խանգարում եկեղեցու գործին

Երրորդ տեսակի իրավիճակը ներառում է վերակացուներին, որոնք տանջում և կաշկանդում են ուրիշներին՝ խանգարելով եկեղեցու գործին։ Առաջին իրավիճակը, որի մասին մենք ավելի վաղ խոսեցինք, այն էր, երբ որոշ վերակացուներ, չնայած համեմատաբար լավ որակ ունենալուն և իրենց աշխատանքը ստանձնել կարողանալուն, լուրջ չեն վերաբերվում աշխատանքին և պարզապես ձևականորեն են վարվում, մինչդեռ կեղծ առաջնորդողներն անտեղյակ են դրանից և ժամանակին չեն պաշտոնազրկում նրանց։ Երկրորդ իրավիճակը ներառում է որոշ վերակացուների, որոնք ցածր որակ ունեն և ի վիճակի չեն ստանձնելու աշխատանքը, բայց կեղծ առաջնորդողները չեն նկատում դա կամ ժամանակին չեն փոխարինում նրանց։ Այս երրորդ իրավիճակը վերաբերում է այն վերակացուներին, որոնք, անկախ նրանից, թե իրենց սեփական որակը բարձր է, թե ցածր, չեն զբաղվում իրենց պատշաճ գործով և պարզապես տանջում ու կաշկանդում են ուրիշներին՝ խանգարելով եկեղեցու գործին։ Որպես վերակացուներ ընտրվելու պահից ի վեր նրանք չեն փորձում սովորել կամ ուսումնասիրել իրենց ոլորտը, ոչ էլ ճշմարտության սկզբունքներն են փնտրում, և նրանք հաստատապես չեն ուղղորդում ուրիշներին՝ պատշաճ կերպով կատարելու իրենց պարտակավորությունները։ Փոխարենը, ամեն հնարավորության դեպքում նրանք քննադատում են մեկին և ծաղր ու ծանակի ենթարկում մեկ ուրիշին։ Քանի դեռ հնարավորություն ունեն, ցուցադրում են իրենց, և անկախ նրանից, թե ինչ են անում, նրանք երբեք հաստատուն կերպով չեն կանգնում գետնին։ Մի օր նրանք մարդկանց ասում են գործերն անել մի կերպ, իսկ հաջորդ օրը՝ մեկ այլ կերպ։ Նրանք պարզապես նոր հնարքներ են հորինում՝ միշտ ցանկանալով աչքի ընկնել։ Այս ամենը մարդկանց տագնապային վիճակի մեջ է գցում։ Երբ նրանք խոսում են, ոմանք զգում են, որ իրենց սրտերը դողում են։ Երբ նրանք ենթարկեն բոլորին և բոլորին վախենալ տան ու իրենց հնազանդվել, նրանք կուրախանան։ Անկախ նրանից՝ նրանք կեղծ առաջնորդողներ են, թե հակաքրիստոսներ, և անկախ նրանից՝ նրանք իշխանության գլուխ են, թե ոչ, այս տեսակի մարդիկ կործանում են եկեղեցու հանգստությունը։ Նրանք ոչ միայն չեն կարողանում իրական աշխատանք կատարել կամ բնականոն կերպով կատարել իրենց պարտավորությունը, այլև տարաձայնություններ են սերմանում և բախումներ առաջացնում մարդկանց միջև՝ խանգարելով եկեղեցու կյանքին։ Նրանք ոչ միայն չեն կարողանում օգնել ուրիշներին՝ հասկանալու ճշմարտությունը, այլև հաճախ դատում և դատապարտում են մարդկանց և նրանց ստիպում հնազանդվել իրենց ամեն ինչում՝ կաշկանդելով նրանց այն աստիճան, որ նրանք չգիտեն՝ ինչպես համապատասխանաբար վարվել։ Հատկապես այն առումով, թե ինչպես են նրանք ապրում, մարդիկ չեն կարողանում փոքր-ինչ շուտ կամ ուշ քնել։ Ինչ էլ որ նրանք անեն, պետք է հետևեն այս մարդկանց դեմքի արտահայտություններին, ինչը կյանքը չափազանց հոգնեցուցիչ է դարձնում։ Եթե նման մարդիկ վերակացուներ դառնան, մյուս բոլորի համար դժվար կլինի։ Եթե դու ազնվորեն խոսես նրանց հետ և մերկացնես նրանց խնդիրները, նրանք կասեն, որ դու դիտավորյալ կերպով թիրախավորում և մերկացնում ես իրենց։ Եթե նրանց հետ իրենց խնդիրների մասին չխոսես, կասեն, որ արհամարհում ես իրենց։ Եթե լուրջ և պատասխանատու լինես աշխատանքի նկատմամբ և նրանց որոշակի խորհուրդ տաս, նրանք անհնազանդ կլինեն և կասեն, որ հարձակվում ես իրենց վրա և քեզ ամբարտավան կանվանեն։ Ամեն դեպքում, ինչ էլ որ անես, նրանք դա տհաճ կհամարեն։ Նրանք միշտ մտածում են մարդկանց տանջելու մասին և մարդկանց կաշկանդում են այնպես, որ ձեռք ու ոտք կապվեն և զգան, որ իրենց արած ոչ մի բան ճիշտ չէ։ Նման վերակացուները խանգարում են եկեղեցու գործին։

Կեղծ առաջնորդողները լավ են մակերեսային աշխատանքում, բայց նրանք երբեք իրական աշխատանք չեն կատարում։ Նրանք չեն գնում և ստուգում, վերահսկում կամ ուղղորդում տարբեր մասնագիտական աշխատանքները կամ ժամանակին չեն պարզում, թե ինչ է կատարվում տարբեր թիմերում՝ ստուգելով, թե ինչպես է աշխատանքն առաջ ընթանում, ինչ խնդիրներ կան, արդյոք թիմի վերակացուներն իրավասու են իրենց աշխատանքում, և ինչպես են եղբայրներն ու քույրերը հայտնում կամ գնահատում վերակացուներին։ Նրանք չեն ստուգում՝ տեսնելու, թե արդյոք որևէ մեկը կաշկանդվում է խմբի առաջնորդողների կամ վերակացուների կողմից, արդյոք մարդկանց արած ճիշտ առաջարկներն ընդունվում են, արդյոք ինչ-որ մեկը, ով տաղանդավոր է կամ ձգտում է ճշմարտությանը, ճնշվում կամ բացառվում է, արդյոք ինչ-որ պարզամիտ մարդ ծաղրի է ենթարկվում, արդյոք մարդիկ, որոնք մերկացնում են կեղծ առաջնորդողներին և հայտնում նրանց մասին, հարձակման են ենթարկվում, վրեժխնդրության են ենթարկվում, պաշտոնազրկվում կամ վտարվում են, արդյոք թիմի առաջնորդողները կամ վերակացուները չար մարդիկ են, և արդյոք որևէ մեկը տանջվում է։ Եթե կեղծ առաջնորդողները չեն կատարում այս կոնկրետ աշխատանքներից և ոչ մեկը, նրանք պետք է պաշտոնազրկվեն։ Ասենք, օրինակ, ինչ-որ մեկը հայտնում է կեղծ առաջնորդողին, որ կա մի վերակացու, որը հաճախ կաշկանդում և ճնշում է մարդկանց։ Վերակացուն որոշ բաներ սխալ է արել, բայց եղբայրներին և քույրերին թույլ չի տալիս որևէ առաջարկություն անել և նույնիսկ արդարացումներ է փնտրում՝ արդարացնելու և պաշտպանելու իրեն՝ երբեք չընդունելով իր սխալները։ Մի՞թե նման վերակացուն չպետք է ժամանակին պաշտոնազրկվի։ Սրանք խնդիրներ են, որոնք առաջնորդողները պետք է ժամանակին շտկեն։ Որոշ կեղծ առաջնորդողներ թույլ չեն տալիս, որ իրենց նշանակած վերակացուները մերկացվեն, անկախ նրանից, թե ինչ խնդիրներ են ծագել նրանց աշխատանքում, և հաստատապես թույլ չեն տալիս, որ նրանց մասին հայտնեն վերադասներին։ Նրանք նույնիսկ մարդկանց պատվիրում են սովորել հնազանդվել։ Եթե ինչ-որ մեկն իսկապես մերկացնում է վերակացուի հետ կապված խնդիրները, այս կեղծ առաջնորդողները փորձում են պաշտպանել նրանց կամ կոծկել ճշմարիտ փաստերը՝ ասելով. «Սա վերակացուի կյանքի մուտքի հետ կապված խնդիր է։ Նրա համար բնականոն է ամբարտավան խառնվածք ունենալը։ Փոքր-ինչ որակ ունեցողները բոլորն ամբարտավան են։ Մեծ բան չէ, ես պարզապես պետք է փոքր-ինչ հաղորդակցվեմ նրանց հետ»։ Հաղորդակցության միջոցով վերակացուն արտահայտում է իր դիրքորոշումը՝ ասելով. «Ես ընդունում եմ, որ ամբարտավան եմ։ Ես ընդունում եմ, որ լինում են ժամանակներ, երբ մտահոգված եմ իմ սեփական սնափառությամբ, հպարտությամբ և կարգավիճակով և չեմ ընդունում ուրիշ մարդկանց առաջարկությունները։ Բայց ուրիշ մարդիկ լավ չեն տիրապետում այս մասնագիտությանը, նրանք հաճախ անարժեք առաջարկություններ են անում, ուստի պատճառ կա, թե ինչու չեմ լսում նրանց»։ Կեղծ առաջնորդողները չեն փորձում հիմնովին հասկանալ իրավիճակը, նրանք չեն նայում վերակացուի աշխատանքի արդյունքներին, առավել ևս, թե ինչպիսին են նրա մարդկայնությունը, խառնվածքը և ձգտումը։ Այն ամենը, ինչ նրանք անում են, բաները մեղմացնելն է՝ ասելով. «Այս մասին ինձ հայտնել են, ուստի ես հետևում եմ քեզ։ Ես քեզ ևս մեկ հնարավորություն եմ տալիս»։ Նրանց զրույցից հետո վերակացուն ասում է, որ պատրաստ է ապաշխարելու, բայց ինչ վերաբերում է նրան, թե արդյոք նրանք իսկապես հետագայում ապաշխարում են, թե պարզապես ստում և խաբում, կեղծ առաջնորդողները դրան ուշադրություն չեն դարձնում։ Եթե ինչ-որ մեկը հարցեր է բարձրացնում այս հարցի վերաբերյալ, կեղծ առաջնորդողներն ասում են. «Ես արդեն խոսել եմ նրանց հետ և նույնիսկ Աստծու խոսքերի շատ հատվածներ եմ հաղորդակցվել նրանց հետ։ Նրանք պատրաստ են ապաշխարելու, և խնդիրն արդեն լուծվել է»։ Երբ այդ մարդը հարցնում է. «Ինչպիսի՞ն է այդ վերակացուի մարդկայնությունը։ Նա ճշմարտությունն ընդունո՞ղ մարդ է։ Դու նրան հնարավորություն ես տվել, բայց նա կկարողանա՞ անկեղծորեն ապաշխարել և փոխվել»։ Կեղծ առաջնորդողները, անկարող լինելով թափանցել դրա մեջ, պատասխանում են. «Ես դեռ դիտարկում եմ նրան»։ Այդ մարդը պատասխանում է. «Որքա՞ն ժամանակ է դիտարկում ես նրան։ Որևէ եզրակացության եկե՞լ ես»։ Կեղծ առաջնորդողներն ասում են. «Ավելի քան վեց ամիս է անցել, և ես դեռ որևէ եզրակացության չեմ եկել»։ Եթե ավելի քան վեց ամիս դիտարկելուց հետո նրանք ոչ մի արդյունքի չեն հասել, ի՞նչ աշխատանքային արդյունավետություն է դա։ Կեղծ առաջնորդողները կարծում են, թե վերակացուի հետ մեկ զրույց ունենալն արդյունավետ է և լուծում է խնդիրը։ Այս գաղափարը հիմնավո՞ր է։ Նրանք կարծում են, որ հենց որ ավարտեն ինչ-որ մեկի հետ խոսելը, այդ մարդը կկարողանա փոխվել, և եթե ինչ-որ մեկն արտահայտում է այլևս դա չանելու իր վճռականությունը, նրանք լիովին հավատում են՝ առանց հետագա որևէ հարցում անելու կամ իրավիճակը կրկին ուսումնասիրելու։ Եթե ոչ ոք հետամուտ չլինի այդ հարցին, նրանք գուցե նույնիսկ նեղություն չկրեն կես տարի ուսումնասիրելու կամ աշխատանքին հետևելու։ Կեղծ առաջնորդողներն անտեղյակ են մնում նույնիսկ այն ժամանակ, երբ այդ վերակացուն աշխատանքը խառնաշփոթի է վերածում։ Նրանք չեն կարողանում զանազանել, թե ինչպես է վերակացուն խաբում և խաղում իրենց հետ։ Ավելի ատելի է այն, որ երբ ինչ-որ մեկը հայտնում է վերակացուի խնդիրների մասին, կեղծ առաջնորդողներն անտեսում են դրանք և իրականում չեն ուսումնասիրում՝ արդյոք այդ խնդիրները գոյություն ունեն, կամ արդյոք նրանց զեկուցած խնդիրներն իրական են։ Նրանք հաշվի չեն առնում այդ խնդիրները. նրանք իսկապես չափազանց շատ են հավատում իրենք իրենց։ Անկախ նրանից, թե ինչ իրավիճակներ են ծագում եկեղեցու գործում, կեղծ առաջնորդողները չեն շտապում զբաղվել դրանցով։ Նրանք կարծում են, թե դա, միևնույն է, իրենց հոգսը չէ։ Այս խնդիրներին կեղծ առաջնորդողների արձագանքը չափազանց դանդաղկոտ է, նրանք միջոցներ են ձեռնարկում և շարժվում են շատ դանդաղ, նրանք շարունակ խուսափում են ուղիղ պատասխանից և շարունակում են մարդկանց ապաշխարելու ևս մեկ հնարավորություն տալ, ասես հնարավորությունները, որ նրանք տալիս են մարդկանց, շատ թանկ ու կարևոր են, ասես դրանք կարող են փոխել նրանց ճակատագիրը։ Կեղծ առաջնորդողները չգիտեն՝ ինչպես տեսնել ինչ-որ մեկի բնական էությունը նրա դրսևորումների միջոցով, կամ դատել, թե ինչ ճանապարհով է քայլում մարդը՝ հիմնվելով նրա բնական էության վրա, կամ տեսնել՝ արդյոք մարդը պիտանի է վերակացու լինելու կամ առաջնորդողի աշխատանք կատարելու համար՝ հիմնվելով նրա քայլած ճանապարհի վրա։ Նրանք ի վիճակի չեն այդկերպ տեսնելու բաները։ Կեղծ առաջնորդողներն իրենց աշխատանքում ի վիճակի են միայն երկու բան անելու. առաջին՝ մարդկանց կանչելու զրույցների և ձևականություններ անելու. երկրորդ՝ մարդկանց հնարավորություններ տալու, ուրիշներին հաճոյանալու և ոչ մեկին չվիրավորելու։ Մի՞թե նրանք իրական աշխատանք են կատարում։ Անշուշտ, ոչ։ Բայց կեղծ առաջնորդողները հավատում են, որ ինչ-որ մեկին զրույցի կանչելն իրական աշխատանք է։ Նրանք այս զրույցները շատ արժեքավոր և կարևոր են համարում և իրենց դուրս նետած դատարկ բառերն ու վարդապետությունները դիտարկում են որպես անհավանականորեն նշանակալի։ Նրանք կարծում են, թե այս զրույցների միջոցով մեծ խնդիրներ են լուծել և իրական աշխատանք են կատարել։ Նրանք չգիտեն, թե ինչու է Աստված դատում և պատժում, էտում կամ փորձում և զտում մարդկանց։ Նրանք չգիտեն, որ միայն Աստծու խոսքերը և ճշմարտությունը կարող են լուծել մարդու ապականված խառնվածքները։ Նրանք այնքա՜ն են պարզեցնում Աստծու գործը և մարդկության փրկությունն Աստծու կողմից։ Նրանք հավատում են, որ մի քանի բառեր և վարդապետություններ դուրս նետելը փոխարինում է Աստծու գործին, որ դա կարող է լուծել մարդու ապականության խնդիրը։ Մի՞թե սա կեղծ առաջնորդողների հիմարությունն ու տգիտությունը չէ։ Կեղծ առաջնորդողները չունեն ճշմարտության իրականության նույնիսկ ամենաչնչին մասնիկը, ուստի ինչո՞ւ են նրանք այդքան ինքնավստահ։ Մի քանի վարդապետություններ դուրս նետելը մարդկանց կստիպի ճանաչել նրանց։ Դա նրանց հնարավորություն կտա՞ դեն գցելու իրենց ապականված խառնվածքները։ Ինչպե՞ս կարող են այս կեղծ առաջնորդողներն այդքան տգետ և միամիտ լինել։ Մարդու սխալ կիրարկումները և ապականված վարքագիծը լուծելն իսկապե՞ս այդքան պարզ է։ Արդյոք մարդու ապականված խառնվածքների խնդիրն այդքան հե՞շտ է լուծել։ Կեղծ առաջնորդողներն այնքա՜ն հիմար և մակերեսային են։ Աստված լոկ մեկ մեթոդ չի օգտագործում՝ մարդու ապականության խնդիրը լուծելու համար։ Նա բազմաթիվ մեթոդներ է օգտագործում և տարբեր միջավայրեր է ստեղծում՝ մարդկանց բացահայտելու, մաքրելու և կատարելագործելու համար։ Ի հակադրություն դրա՝ կեղծ առաջնորդողներն աշխատանքը կատարում են անհավանականորեն միապաղաղ և մակերեսային կերպով։ Նրանք մարդկանց կանչում են զրույցների, փոքր-ինչ աշխատանք են տանում՝ մարդկանց մտածելակերպի շուրջ խորհուրդներ տալով, փոքր-ինչ հորդորում են մարդկանց և հավատում են, որ դա իրական աշխատանք կատարել է։ Սա մակերեսային է, այնպես չէ՞։ Եվ ի՞նչ խնդիր է թաքնված այս մակերեսայնության հետևում։ Մի՞թե դա միամտությունը չէ։ Կեղծ առաջնորդողները չափազանց միամիտ են, և նրանք նաև մարդկանց ու բաներին նայում են անհավանականորեն միամտորեն։ Ոչինչ ավելի դժվար չէ լուծել, քան մարդկանց ապականված խառնվածքները։ Մարդու բնույթը դժվար է փոխել։ Կեղծ առաջնորդողներն ընդհանրապես չեն կարողանում թափանցել այս խնդրի մեջ։ Հետևաբար, երբ խոսքը վերաբերում է եկեղեցում այնպիսի վերակացուներին, որոնք անընդհատ անհանգստություններ են առաջացնում, որոնք միշտ կաշկանդում և տանջում են մարդկանց, կեղծ առաջնորդողներն ուրիշ ոչինչ չեն անում, միայն խոսում են նրանց հետ և մի քանի բառով էտում նրանց, և դրանով ամեն ինչ ավարտվում է։ Նրանք ժամանակին չեն կարգավորում նրանց պարտավորությունները կամ չեն պաշտոնազրկում նրանց։ Կեղծ առաջնորդողների այս մոտեցումը հսկայական վնաս է հասցնում եկեղեցու գործին և հաճախ հանգեցնում է նրան, որ որոշ չար մարդկանց պատճառած անհանգստությունների պատճառով եկեղեցու գործը կանգ է առնում, հետաձգվում է, վնասվում և խոչընդոտվում է դրա բնականոն, սահուն և արդյունավետ առաջընթացը, ինչն ամբողջությամբ այն բանի ծանր հետևանք է, որ կեղծ առաջնորդողները գործում են իրենց զգացմունքների հիման վրա, խախտում են ճշմարտության սկզբունքները և սխալ մարդկանց են օգտագործում։ Արտաքինից կեղծ առաջնորդողները դիտավորյալ կերպով չէ, որ բազմաթիվ չարիքներ են գործում կամ գործերն իրենց ձևով անում և իրենց սեփական անկախ թագավորությունները ստեղծում, ինչպես անում են հակաքրիստոսները։ Բայց կեղծ առաջնորդողներն ի վիճակի չեն ժամանակին լուծելու այն տարբեր խնդիրները, որոնք ծագում են եկեղեցու գործում, և երբ խնդիրներ են առաջանում տարբեր խմբերի վերակացուների հետ, և երբ այդ վերակացուներն անկարող են ստանձնել իրենց աշխատանքը, կեղծ առաջնորդողներն ի վիճակի չեն ժամանակին կարգավորելու նրանց պարտականությունները կամ պաշտոնազրկելու նրանց՝ լուրջ կորուստներ բերելով եկեղեցու գործին։ Եվ այս ամենն առաջանում է կեղծ առաջնորդողների պարտականության թերացման պատճառով։ Մի՞թե կեղծ առաջնորդողները շատ ատելի չեն։ (Այո՛։)

IV. Ինչպես են կեղծ առաջնորդողները վերաբերվում այն վերակացուներին, որոնք դեմ են գնում աշխատանքային կարգավորումներին և գործում են իրենց ձևով

Կեղծ առաջնորդողներն ի վիճակի չեն արագորեն լուծելու եկեղեցում տեղի ունեցող այնպիսի չար գործեր, ինչպիսիք են վերակացուների՝ ուրիշներին տանջելը, նրանց հարկադրելը և եկեղեցու գործին խանգարելը։ Նմանապես, երբ որոշ վերակացումներ դեմ են գնում Աստծու տան աշխատանքային կարգավորումներին և գործում են իրենց ձևով, կեղծ առաջնորդողները չեն կարողանում համապատասխան լուծումներ գտնել՝ արագորեն լուծելու այդ խնդիրները։ Սա հանգեցնում է եկեղեցու գործի, ինչպես նաև Աստծու տան նյութական և ֆինանսական ռեսուրսների կորուստների։ Կեղծ առաջնորդողները միամիտ են և մակերեսային, անկարող են հասկանալ ճշմարտության սկզբունքները և հատկապես անկարող են թափանցել մարդկանց բնական էությունների մեջ։ Հետևաբար նրանք հաճախ իրենց աշխատանքն անում են մակերեսային ձևով, ձևականություններ են անում, հետևում են կանոնակարգերին և կարգախոսներ են հնչեցնում, բայց չեն գնում աշխատանքը տեղում ստուգելու, չեն դիտարկում և հարցնում յուրաքանչյուր վերակացուի մասին կամ ժամանակին չեն հարցնում, թե ինչ են արել այդ վերակացուները, ինչպիսին են նրանց գործողություններն ուղղորդող սկզբունքները, և ինչպիսին են հետագա արդյունքները։ Արդյունքում նրանք լիովին անտեղյակ են, թե իրականում ովքեր են այն մարդիկ, որոնց իրենք օգտագործում են, և թե ինչ են նրանք արել։ Ուստի, երբ այս վերակացուները գաղտնի կերպով դեմ են գնում Աստծու տան աշխատանքային կարգավորումներին և գործում են իրենց ձևով, կեղծ առաջնորդողները ոչ միայն չգիտեն այդ մասին, այլև նույնիսկ փորձում են պաշտպանել վերակացումներին։ Նույնիսկ եթե լսում են այդ մասին, նրանք չեն ուսումնասիրում և արագորեն չեն լուծում դա։ Կեղծ առաջնորդողները, մի կողմից, իրավասու չեն իրենց աշխատանքում, իսկ մյուս կողմից՝ անփույթ են իրենց պարտավորություններում։ Եկեք մի օրինակ բերենք։ Մի առաջնորդող որպես տնկելու մասնագետ ընտրեց մեկին, ով դուրս էր թողնվել մեկ այլ թիմից։ Նա չստուգեց՝ արդյոք այդ անձն ուներ համապատասխան փորձառություն և հմտություն, արդյոք կարող էր լավ կատարել աշխատանքը, կամ արդյոք ուներ լուրջ և պատասխանատու վերաբերմունք, և նրան այդ պաշտոնում նշանակելուց հետո լիովին չստուգված թողեց՝ ասելով. «Գնա՛ և սկսիր բանջարեղեն տնկել։ Դու կարող ես ընտրել սերմերը, իսկ ես կհաստատեմ ցանկացած գումար, որը կծախսես։ Պարզապես արա՛ այս աշխատանքն այնպես, ինչպես հարմար ես գտնում»։ Առաջնորդողն ասաց սա, և ուստի այս վերակացուն սկսեց կատարել աշխատանքն այնպես, ինչպես հարմար էր գտնում։ Նրա առաջին առաջադրանքը սերմերն ընտրելն էր։ Երբ առցանց ստուգեց, հայտնաբերեց. «Պարզապես չափազանց շատ տարատեսակ բանջարեղեններ կան. այս հսկայական աշխարհը լի է արտասովոր բաներով։ Սերմեր ընտրելը բավականին զվարճալի է։ Ես նախկինում երբեք այս աշխատանքը չեմ արել և չգիտեի, որ այսքան կհետաքրքրվեմ դրանով։ Քանի որ այսքան հետաքրքրված եմ, պարզապես հնարավոր ամեն ի՛նչ կանեմ»։ Նա բացեց լոլիկի սերմերի բաժինը և ուղղակի ապշեց։ ամենատարբեր տեսակներ կային և ամենատարբեր չափեր, իսկ գույնի առումով՝ կարմիր, դեղին և կանաչ։ Մի տեսակը նույնիսկ բազմագույն էր. նա երբեք նման բան չէր տեսել, և սա իսկապես ընդլայնեց նրա մտահորիզոնը։ Բայց ինչպե՞ս պետք է ընտրեր ճիշտ սերմերը։ Նա որոշեց յուրաքանչյուր տեսակից մի քիչ տնկել, հատկապես բազմագույն տեսակից, որն այնքան յուրահատուկ տեսք ուներ։ Վերակացուն ընտրեց լոլիկի ավելի քան 10 տեսակ՝ տարբեր չափերի, գույների և ձևերի։ Լոլիկի սերմերն ընտրելուց հետո ժամանակն էր նույնն անել սմբուկի համար։ Սովորաբար, մարդիկ սմբուկի երկար և մանուշակագույն կամ սպիտակ տեսակներն են ուտում, բայց նա մտածեց. «Սմբուկները չպետք է սահմանափակվեն միայն այս երկու տեսակով։ Կանաչ, նախշավոր, երկար, կլոր և օվալաձև տեսակներ կան։ Յուրաքանչյուր տեսակից մի քիչ կընտրեմ, որպեսզի բոլորը կարողանան ընդլայնել իրենց մտահորիզոնը և բոլոր տարատեսակ սմբուկներն ուտել։ Որպես վերակացու՝ տեսեք, թե սերմեր ընտրելիս որքան հմուտ և համարձակ եմ, որքան հոգատար եմ եղբայրների և քույրերի հանդեպ՝ բավարարելով բոլորի ճաշակը»։ Այնուհետև նա սոխի սերմեր ընտրեց։ Այդտեղ սոխի ընդհանուր առմամբ 14 տեսակ կար, և նա դրանք բոլորն ընտրեց, իսկ երբ ավարտեց, իրեն միանգամայն բավարարված զգաց։ Արդյոք այս ղեկավարը «համարձա՞կ» է։ Ո՞վ կհամարձակվեր այդքան շատ տեսակներ ընտրել։ Ավելի ուշ Ես շարունակեցի մանրամասն վերլուծել այս հարցը, և ինչ-որ մեկը նույնիսկ ասաց. «Այդտեղ միայն 14 տեսակ չկա։ Կան ևս մի քանիսը, որոնք նա չի ընտրել»։ Նա նկատի ուներ, որ 14 տեսակն այնքան էլ շատ չէր, և որ կային նաև ուրիշներ, որոնք վերակացուն չէր ընտրել, ուստի նա ոչ մի սխալ բան չէր արել։ Մի՞թե այսպես ասող մարդը դանդաղամիտ չէ։ Սա դանդաղամիտ լինել է, մարդկային լեզուն չհասկանալ և անտեղյակ լինել, թե ինչու էի այդ հարցը մանրամասն վերլուծում։ Սոխի սերմերն ընտրելուց հետո վերակացուն ընտրեց նաև կարտոֆիլի առնվազն ութ տեսակ։ Ո՞րն էր նրա նպատակը՝ այդքան շատ տեսակներ ընտրելիս։ Բոլորի մտահորիզոնն ընդլայնելը և նրանց տարբեր համեր ճաշակել տալը։ Վերակացուն հավատում էր, որ սերմերի ընտրությունը պետք է հիմնված լինի եղբայրներին և քույրերին օգուտ բերելու սկզբունքի վրա։ Ի՞նչ եք մտածում նրա դրդապատճառի մասին։ Մի՞թե բոլորի անունից մտածելու և բոլորին ծառայելու դիրքորոշման հիման վրա գործելն Աստծու տան պահանջած սկզբունքն է։ (Ո՛չ։) Այդ դեպքում ո՞րն է Աստծու տան սկզբունքը սերմերի ընտրության հարցում։ Մի՛ տնկեք որոշ տարօրինակ և հազվագյուտ տեսակներ, որոնք մենք սովորաբար չենք ուտում։ Ինչ վերաբերում է սովորաբար ուտվող տեսակներին, եթե նախկինում դրանք չենք տնկել և չգիտենք՝ արդյոք հարմար են տեղի հողին և կլիմային, ընտրեք մեկ կամ երկու տեսակ, առավելագույնը՝ երեք կամ չորս։ Նախ՝ դրանք պետք է հարմար լինեն տեղի հողին և կլիմային. երկրորդ՝ պետք է հեշտ աճող լինեն և հիվանդությունների ու վնասատուների նկատմամբ կայուն. երրորդ՝ պետք է սերմեր տան հաջորդ տարվա համար. վերջապես՝ պետք է լավ բերք տան։ Եթե դրանք համեղ են, բայց տված բերքը վատն է, ուրեմն հարմար չեն։ Դատելով սերմերի ընտրության հարցից՝ այս վերակացուն սկզբունքներին համապատասխա՞ն գործեց։ Արդյոք նա փնտրե՞ց։ Արդյոք հնազանդվե՞ց։ Հաշվի առա՞վ Աստծու տունը։ Արդյոք նա գործե՞ց այն վերաբերմունքով, որը պետք է ունենար՝ իր պարտավորությունը կատարելիս։ (Ո՛չ։) Պարզ է, որ նա կամայականորեն վատ բաներ էր անում՝ բացահայտորեն հակառակելով Աստծու տան աշխատանքային կարգավորումներին և գործելով իր ձևով։ Նա այսկերպ վատնում էր Աստծու ընծաները՝ բավարարելու իր անձնական հետաքրքրասիրությունն ու զվարճանալու ցանկությունը, և նման կարևոր առաջադրանքին վերաբերվում էր որպես խաղի, բայց նրա կեղծ առաջնորդողը նրան թույլ էր տալիս անել այն, ինչ կամենում էր՝ առանց հարցաքննելու կամ միջամտելու։ Երբ նրան հարցրին. «Քո ընտրած ղեկավարն իրականում որևէ աշխատանք արե՞լ է։ Որո՞նք էին արդյունքները։ Արդյոք դու օգնեցի՞ր նրան՝ զննում իրականացնելով, երբ բանը հասավ սերմերի ընտրությանը»։ Նա ուշադրություն չդարձրեց այդ հարցերին և միայն ասաց. «Սերմերը տնկվել են, տնկման ժամանակ մենք այցելել ենք տեղամաս»։ Նա չէր հոգում որևէ այլ խնդրի մասին։ Ի վերջո ինչպե՞ս բացահայտվեց այս վերակացուի խնդիրը։ Նա ելակներ տնկեց, և համաձայն համապատասխան տեխնիկական պահանջների՝ ելակի բույսերը չպետք է ծածկվեն և չպետք է թույլ տրվի, որ առաջին տարում պտուղ տան, և բոլոր ծաղիկները պետք է հեռացվեն։ Հակառակ դեպքում երկրորդ տարում պտուղ չի լինի, և նույնիսկ եթե առաջին տարում պտուղ լինի, շատ քիչ կլինի։ Թեև մասնագետներն այդ մասին վերակացուին ասացին, նա չլսեց։ Նրա պատճառաբանությունը հիմնված էր համացանցի այն տեղեկության վրա, որն ասում էր, թե առաջին տարում ընդունելի է ելակի բույսերը ծածկել պլաստիկ թաղանթով և թույլ տալ, որ պտուղ տան։ Արդյունքն այն եղավ, որ դրանք սերմերով պատված տարբեր անձև փոքր ելակներ տվեցին՝ որոշները՝ թթու, որոշները՝ քաղցր, իսկ որոշները՝ անհամ. բոլոր տեսակներից կային։ Խնդիրն այդքան լուրջ էր դարձել, սակայն այնտեղի կեղծ առաջնորդողներն ամբողջությամբ անտեսեցին դա։ Ինչո՞ւ։ Որովհետև նրանք մտածում էին՝ միևնույն է, իրենք չեն ուտելու այդ ելակները, ուստի նախընտրեցին խնդիրն անտեսել։ Մի՞թե ինչ-որ բան չուտելը նշանակում է, որ չպետք է հոգան դրա մասին։ Իսկ ի՞նչ կասեք կարտոֆիլի և սոխի մասին, որոնք նրանք ուտելու էին. հոգացի՞ն դրանց մասին։ Այս կեղծ առաջնորդողներից ոչ մեկը չհոգաց։ Նրանք պարզապես նայում էին, թե ինչպես է վերակացուն անում այն, ինչ կամենում է։ Մի օր այցելեցի նրանց, և ինչ-որ մեկը հայտնեց, որ հազարը հնացել է, և եթե շուտով չհավաքեն, ոչ ոք չի կարողանա ուտել, և այն կփչանա։ Սակայն վերակացուն պնդեց թողնել այն և ասաց, որ եթե հավաքեն, ստիպված կլինեն այլ բանջարեղեն տնկել, ինչն իրեն անհանգստացնող էր թվում։ Չնայած այս մասին իմանալուն՝ կեղծ առաջնորդողները ոչինչ չարեցին։ Ի վերջո Վերևը ստիպված էր հրամայել նրանց արագ հավաքել հազարը և լուծել իրավիճակը. հակառակ դեպքում հազարը կզբաղեցներ հողը և թույլ չէր տա ամառային բանջարեղեն տնկել։ Չնայած աշխատանքում նման էական խնդրի ծագմանը՝ կեղծ առաջնորդողներից ոչ մեկը դրա վերաբերյալ ոչինչ չարեց։ Նրանք չափազանց վախենում էին մարդկանց վիրավորելուց։ Քանի որ ղեկավարն առաջխաղացում էր ստացել կեղծ առաջնորդողի կողմից, և նա իր աշխատանքն առաջխաղացումից հետո երբեք չէր ստուգել, թույլ էր տվել ազատ գործել, աջակցել և թիկունք էր կանգնել իրեն, իսկ մյուս առաջնորդողները չէին համարձակվել միջամտել և իր հետ ձեռք ձեռքի տված էին աշխատել, ի վերջո այդքան շատ խնդիրներ ծագեցին։ Սա այն աշխատանքն է, որն արեցին առաջնորդողները։ Կարո՞ղ են արդյոք նրանք դեռ առաջնորդողներ կոչվել։ Չնայած հենց նրանց քթի տակ նման լուրջ խնդիր էր տեղի ունենում, նրանք դա որպես խնդիր չճանաչեցին, էլ չենք խոսում այն լուծելու մասին։ Մի՞թե սրանք կեղծ առաջնորդողներ չեն։ (Այո, այդպես է։) Մի կողմից՝ նրանք մարդկանց հաճեցնողներ էին և վախենում էին ուրիշներին վիրավորելուց։ Մյուս կողմից՝ նրանք չգիտեին, թե որքան լուրջ էր խնդիրը, նրանք չունեին ճշգրիտ դատողություն, չգիտեին, որ դա խնդիր է և տեղյակ չէին, որ այս աշխատանքն իրենց պարտականությունների շրջանակում է։ Մի՞թե նրանք անպետքներ և վատնողներ չեն։ Մի՞թե սա պարտականության զանցառություն չէ։ (Այո։) Սա չորրորդ իրավիճակն է։ Վերակացուները դեմ են գնում Աստծու տան աշխատանքային կարգավորումներին և գործում իրենց ձևով։ Մենք բերել ենք մի օրինակ, որը մերկացնում է այս հարցում կեղծ առաջնորդողների՝ իրենց պարտականության մեջ թերանալու դրսևորումը և լույս է սփռում կեղծ առաջնորդողների բնական էության վրա։

V. Ինչպես են կեղծ առաջնորդողները վերաբերվում այն վերակացուներին, որոնք հակաքրիստոսներ են և ստեղծում են անկախ թագավորություններ

Մեկ այլ իրավիճակ է, երբ վերակացուներն ապստամբում են իրենց վերադասների դեմ և անկախ թագավորություններ ստեղծում. այս վերակացուները հակաքրիստոսներ են։ Կեղծ առաջնորդողներն ի վիճակի չեն խաղալու վերահսկողների դերը, երբ խոսքը վերաբերում է այնպիսի խնդիրների, ինչպիսիք են վերակացուների՝ ցածր որակ ունենալը, վատ մարդկայնություն ունենալը կամ կամայականորեն վատ բաներ անելը։ Նրանք նաև արագորեն չեն ստուգում և հարցնում այն աշխատանքի մասին, որն անում են այս տեսակի վերակացուները, և նրանց խնդիրների մասին՝ որոշելու համար նրանց համապատասխանությունը։ Նմանապես, կեղծ առաջնորդողներն է՛լ ավելի անկարող են թափանցել հակաքրիստոսների բնական էության մեջ, որոնք չարագուշակ և դաժան մարդիկ են։ Նրանք ոչ միայն չեն կարող են թափանցել դրա մեջ, այլև միևնույն ժամանակ որոշ չափով վախենում են այս մարդկանցից և փոքր-ինչ անօգնական ու անզոր են, այն աստիճան, որ հաճախ հակաքրիստոսները նրանց քթից բռնած տանում են։ Որքա՞ն լուրջ կարող է սա դառնալ։ Հակաքրիստոսները կարող են կեղծ առաջնորդողների աշխատանքային տարածքներում խառնախմբեր ձևավորել՝ ներգրավելով իրենց սեփական ուժերը և, ստեղծելով անկախ թագավորություններ, ի վերջո կարող են վերցնել իշխանությունը, սկսել հրամաններ տալ և կեղծ առաջնորդողներին դարձնել անվանական ղեկավարներ։ Այս կեղծ առաջնորդողներն ինչ-որ ձևով անտեղյակ են մնում այն բաներից, որոնք հակաքրիստոսները որոշում են և որոնց մասին գիտեն և դրանց վերաբերյալ խավարի մեջ են։ Նրանք այս բաների մասին տեղեկանում են միայն այն բանից հետո, երբ ինչ-որ բան է պատահում, և ինչ-որ մեկն իրենց հայտնում է այդ մասին, բայց այդ ժամանակ արդեն չափազանց ուշ է լինում։ Կեղծ առաջնորդողները նույնիսկ հարցնում են հակաքրիստոսներին՝ ինչու իրենց չեն տեղեկացրել, և նրանց պատասխանն է. «Ի՞նչ օգուտ քեզ ասելուց։ Դու ոչ մի բանի մասին որոշումներ կայացնել չես կարող, ուստի կարիք չկար քեզ հետ քննարկելու, մենք ինքներս ենք կայացրել որոշումը։ Նույնիսկ եթե տեղեկացրած լինեինք, հաստատապես կհամաձայնեիր։ Ի՞նչ կարծիք կարող էիր ունենալ»։ Կեղծ առաջնորդողներն անօգնական են նման հարցերում։ Եթե դու չես կարողանում զանազանել, լուծել կամ գլուխ հանել այս հակաքրիստոսներից, դու պետք է նրանց մասին հայտնես Վերևին, բայց նույնիսկ դա չես համարձակվում անել. մի՞թե դու անպետք չես։ (Այո։) Նման հարցերի բախվելիս այս մեծ անպետքները պարզապես գալիս են Ինձ մոտ՝ արցունքներով բողոքելու՝ տրտնջալով. «Դա իմ մեղքը չէ. այդ որոշումը ես չեմ կայացրել։ Նրանց կայացրած որոշումը ճիշտ էր, թե ոչ, ոչ մի կապ չունի ինձ հետ, որովհետև նրանք ինձ չեն տեղեկացրել կամ ինձ այդ մասին չեն ասել, երբ արել են»։ Ի՞նչ նկատի ունեն նրանք։ (Նրանք խուսափում են պարտականությունից։) Որպես առաջնորդող՝ դու պետք է իմանաս և ըմբռնես այս հարցերը։ Եթե հակաքրիստոսները քեզ չեն տեղեկացնում բաների մասին, ինչո՞ւ դու նախաձեռնություն չես ցուցաբերում և ինքդ չես հարցնում։ Որպես առաջնորդող՝ դու պետք է կազմակերպես, ղեկավարես և որոշումներ կայացնես յուրաքանչյուր հարցի շուրջ։ Եթե նրանք քեզ որևէ բանի մասին չեն տեղեկացնում և ինքնուրույն են որոշումներ կայացնում՝ հետագայում քեզ ստորագրելու համար հաշիվ-ապրանքագրեր ուղարկելով՝ մի՞թե նրանք չեն յուրացնում քո իշխանությունը։ Երբ կեղծ առաջնորդողները բախվում են եկեղեցու գործին խանգարող հակաքրիստոսներին, նրանք ապշահար են լինում. նրանք այնքան անօգնական են, որքան գայլի առջև կանգնած հիմարները, և անզոր կանգնում են, մինչ իրենց անվանական վերակացուներ են դարձնում և յուրացնում իրենց իշխանությունը։ Նրանք ոչ մի բան չեն կարող անել դրա վերաբերյալ. ինչպիսի՜ անօգուտ թշվառների խումբ։ Նրանք չեն կարողանում լուծել խնդիրները, չեն կարողանում զանազանել կամ մերկացնել հակաքրիստոսներին և հաստատապես չեն կարողանում սահմանափակել նրանց, երբ որևէ չար գործ են կատարում։ Միևնույն ժամանակ, նրանք Վերևին չեն հայտնում այս խնդիրների մասին։ Մի՞թե սրանք անպետքներ չեն։ Ի՞նչ օգուտ քեզ առաջնորդող ընտրելուց։ Հակաքրիստոսները կամայականորեն վատ բաներ են անում, բացահայտորեն վատնում են ընծաները և ձևավորում են ուժեր, որոնք գլխավորում են, և եկեղեցու ներսում ստեղծում են անկախ թագավորություններ. մինչդեռ դու բոլորովին չես վերահսկում, մերկացնում, զսպում նրանց կամ գլուխ հանում նրանցից, սակայն գալիս ես Ինձ մոտ՝ բողոքելու։ Ինչպիսի՞ առաջնորդող ես դու։ Իսկապես անպետք ես։ Անկախ նրանից՝ ինչ են նրանք անում, հակաքրիստոսների գլխավորած այս հանցախմբերն իրենց միջև գաղտնի քննարկումներ են անցկացնում և ապա որոշումներ են կայացնում՝ առանց լիազորության։ Նրանք նույնիսկ առաջնորդողներին իրավունք չեն տալիս իմանալու, թե ինչ է կատարվում, էլ չենք խոսում որոշումներ կայացնելու իրավունքի մասին։ Նրանք ուղղակիորեն անտեսում են առաջնորդողներին՝ իրենց ձեռքում պահելով ողջ իշխանությունը և տալով բոլոր հրամանները։ Ի՞նչ են անում նրանց կառավարելու հանձնարարություն ունեցող առաջնորդողներն այս ամենի մեջտեղում։ Նրանք բացարձակապես չեն ստուգում, վերահսկում, կառավարում այս աշխատանքը կամ որոշումներ կայացնում դրա վերաբերյալ։ Ի վերջո նրանք հակաքրիստոսներին թույլ են տալիս վերցնել իշխանությունը և իրենց կառավարել վերևից։ Մի՞թե այս խնդիրը կեղծ առաջնորդողների աշխատանքից չի առաջանում։ Ո՞րն է այս խնդրի էությունը։ Որտեղի՞ց է այն բխում։ Այն բխում է նրանից, որ կեղծ առաջնորդողները ցածր որակ ունեն, չունեն աշխատանքային կարողություն, իսկ հակաքրիստոսներն ամենևին հաշվի չեն նստում նրանց հետ։ Հակաքրիստոսները մտածում են. «Ի՞նչ կարող ես անել որպես առաջնորդող։ Ես, միևնույն է, չեմ լսի քեզ և կշարունակեմ շրջանցել՝ բաներ անելու համար։ Եթե դու այս մասին Վերևին հայտնես, մենք կտանջե՛նք քեզ»։ Կեղծ առաջնորդողները չեն համարձակվում հայտնել նման հարցերի մասին։ Կեղծ առաջնորդողները ոչ միայն աշխատանքային կարողություն չունեն, այլև չունեն սկզբունքները պահպանելու քաջություն, նրանք վախենում են մարդկանց վիրավորելուց և լիովին զուրկ են հավատարմությունից։ Մի՞թե սա լուրջ խնդիր չէ։ Եթե նրանք իսկապես որոշակի որակ ունենային և հասկանային ճշմարտությունը, ապա տեսնելով, որ այս մարդիկ վատն են, կասեին. «Ես չեմ համարձակվում նրանց միայնակ մերկացնել, ուստի կհաղորդակցվեմ մի քանի եղբայրների և քույրերի հետ, որոնք ավելի շատ են հետամուտ լինում և հասկանում ճշմարտությունը՝ լուծելու այս խնդիրները։ Եթե նրանց հետ հաղորդակցվելուց հետո մենք դեռ չկարողանանք գլուխ հանել հակաքրիստոսներից, ես խնդրի մասին կհայտնեմ Վերևին և թույլ կտամ լուծել այն։ Ես ուրիշ ոչինչ չեմ կարող անել, բայց նախ պետք է պաշտպանեմ Աստծու տան շահերը. այն հարցերը, որոնց մեջ թափանցել եմ, և այն խնդիրները, որոնք բացահայտել եմ, բացարձակապես չպետք է թույլ տրվի, որ շարունակեն զարգանալ»։ Մի՞թե դա խնդիրը լուծելու միջոց չէ։ Մի՞թե դա չի կարող համարվել նաև սեփական պարտականության կատարում։ Եթե դու կարողանայիր անել սա, ապա Վերևը չէր ասի, որ ցածր որակ ունես և չունես աշխատանքային կարողություն։ Սակայն դու նույնիսկ չես կարողանում Վերևին հայտնել խնդիրների մասին, ուստի բնութագրվում ես որպես անպետք և կեղծ առաջնորդող։ Դու ոչ միայն ցածր որակ ունես և չունես աշխատանքային կարողություն, այլև նույնիսկ հավատք և քաջություն չունես՝ ապավինելու Աստծուն՝ մերկացնելու հակաքրիստոսներին և պայքարելու նրանց դեմ։ Մի՞թե դու անպետք չես։ Արդյոք նրանք, ում իշխանությունը հակաքրիստոսները յուրացրել են, խղճալի՞ են. նրանք կարող են խղճալի հնչել. նրանք ոչ մի վատ բան չեն արել, և իրենց աշխատանքում շատ զգույշ են, շատ են վախենում սխալներ թույլ տալուց, էտվելուց և եղբայրների ու քույրերի կողմից արհամարհվելուց։ Սակայն ի վերջո հակաքրիստոսները նրանց իշխանությունը լիովին յուրացնում են հենց նրանց աչքի առջև, նրանց ասած ոչ մի բան ազդեցություն չի ունենում, և իրականում նշանակություն չունի՝ նրանք այնտեղ են, թե ոչ։ Նրանք կարող են մակերեսորեն խղճալի թվալ, բայց իրականում բավականին ատելի են։ Ասա՛ Ինձ, կարո՞ղ է արդյոք Աստծու տունը լուծել այն խնդիրները, որոնք մարդիկ չեն կարող։ Արդյոք մարդիկ պե՞տք է Վերևին հայտնեն խնդիրների մասին։ (Այո, պետք է։) Աստծու տանը չկան խնդիրներ, որոնք հնարավոր չէ լուծել, և Աստծու խոսքերը ցանկացած հարց կարող են լուծել։ Արդյոք ունե՞ս ճշմարիտ հավատք առ Աստված։ Եթե նույնիսկ այս մի փոքր հավատքը չունես, ինչպե՞ս ես որակավորված առաջնորդող լինելու։ Մի՞թե դու անօգուտ թշվառ չես։ Խոսքը միայն կեղծ առաջնորդող լինելու մասին չէ։ Դու չունես անգամ ամենահիմնական հավատքն առ Աստված։ Դու չհավատացո՛ղ ես և արժանի չես առաջնորդող լինելու։

Ինչ վերաբերում է առաջնորդողների և աշխատողների չորրորդ պարտականությանը, մենք թվարկել ենք հինգ իրավիճակ՝ մերկացնելու համար, թե ինչպես են կեղծ առաջնորդողները մոտենում տարբեր աշխատանքներին և վերակացուներին։ Հիմնվելով այս հինգ իրավիճակների վրա՝ մենք մանրամասն վերլուծեցինք կեղծ առաջնորդողների չափազանց ցածր որակի, անիրավասության և իրական աշխատանք կատարելու անկարողության տարբեր դրսևորումները։ Այսկերպ հաղորդակցվելով՝ արդյոք ձեզ համար փոքր-ինչ ավելի պա՞րզ է, թե ինչպես զանազանել կեղծ առաջնորդողներին։ (Այո։) Լավ ուրեմն, եկեք այսօր մեր հաղորդակցությունն այստեղ ավարտենք։ Ցտեսությո՛ւն։

23-ը հունվարի, 2021թ.


Առաջնորդողների և աշխատողների պարտականությունները (4)

Հինգերորդ կետ. ապահովել արդի ըմբռնում և հասկացողություն յուրաքանչյուր աշխատանքի կարգավիճակի և առաջընթացի վերաբերյալ, կարողանալ ժամանակին լուծել աշխատանքի խնդիրները, ուղղել շեղումները և վերացնել թերությունները, որպեսզի այն սահուն կերպով առաջ ընթանա

Այսօրվա հաղորդակցությունն առաջնորդողների և մշակների հինգերորդ պարտականության մասին է. «Ապահովել արդի ըմբռնում և հասկացողություն յուրաքանչյուր աշխատանքի կարգավիճակի և առաջընթացի վերաբերյալ, կարողանալ ժամանակին լուծել աշխատանքի խնդիրները, ուղղել շեղումները և վերացնել թերությունները, որպեսզի այն սահուն կերպով առաջ ընթանա»։ Մենք կկենտրոնանանք այս պարտականության վրա՝ կտրելու կեղծ առաջնորդողների տարբեր դրսևորումները, տեսնելու համար՝ արդյոք կեղծ առաջնորդողները կատարում են իրենց պարտականություններն այս աշխատանքում և արդյոք անշեղորեն են կատարում իրենց պարտականությունները և լավ են իրականացնում աշխատանքը։

Կեղծ առաջնորդողները տրվում են հարմարավետությանը և խորապես չեն ներգրավվում հիմքերում՝ հասկանալու աշխատանքը

Առաջնորդողների և մշակների հինգերորդ պարտականությունը նախ նշում է. «Ապահովել արդի ըմբռնում և հասկացողություն յուրաքանչյուր աշխատանքի կարգավիճակի և առաջընթացի վերաբերյալ»։ Ինչի՞ն է վերաբերում «յուրաքանչյուր աշխատանքի կարգավիճակը»։ Դա վերաբերում է այն բանին, թե ինչպիսին է որոշակի աշխատանքի ներկայիս վիճակը։ Ի՞նչ պետք է առաջնորդողներն ու մշակները հասկանան այստեղ։ Օրինակ՝ ինչ հատուկ առաջադրանքներ է կատարում աշխատակազմը, ինչ գործունեություններով են նրանք զբաղված, արդյոք այդ գործունեություններն անհրաժեշտ են, արդյոք դրանք առանցքային և կարևոր առաջադրանքներ են, որքան արդյունավետ է այս աշխատակազմը, արդյոք աշխատանքը սահուն է առաջ ընթանում, արդյոք աշխատակազմի թվաքանակը համապատասխանում է աշխատանքի ծավալին, արդյոք բոլորին բավարար առաջադրանքներ են տրվել, արդյոք կան դեպքեր, երբ որոշակի առաջադրանքի համար չափազանց շատ աշխատակազմ կա, որտեղ չափազանց շատ աշխատակազմ կա շատ քիչ աշխատանքի համար, և մեծ մասն անգործ է, կամ կան դեպքեր, երբ աշխատանքի ծավալը չափազանց մեծ է, իսկ աշխատակազմը՝ շատ փոքր, և ղեկավարին չի հաջողվում արդյունավետորեն ուղղորդել՝ հանգեցնելով աշխատանքի ցածր արդյունավետության և դանդաղ առաջընթացի։ Սրանք բոլորն իրավիճակներ են, որոնք առաջնորդողներն ու մշակները պետք է հասկանան։ Բացի դրանից՝ յուրաքանչյուր աշխատանք իրականացնելիս արդյոք որևէ մեկը խառնաշփոթ կամ վնասարարություն է առաջացնում, արդյոք որևէ մեկը խոչընդոտում է առաջընթացին կամ թուլացնում այն, արդյոք տեղի է ունենում որևէ տեսակի միջամտություն կամ մակերեսային կատարում. սրանք նույնպես բաներ են, որոնք առաջնորդողներն ու մշակները պետք է հասկանան։ Ուստի, ինչպե՞ս են նրանք հասկացողություն ձեռք բերում այս խնդիրների վերաբերյալ։ Որոշ առաջնորդողներ կարող են երբեմն հեռախոսազանգ կատարել ու հարցնել. «Այս պահին զբաղվա՞ծ եք»։ Լսելով, որ մյուս կողմն ասում է, թե շատ զբաղված են, նրանք կարող են պատասխանել. «Լավ, քանի դեռ զբաղված եք, ես հանգիստ եմ»։ Ի՞նչ եք մտածում աշխատելու այս ձևի մասին։ Ի՞նչ եք մտածում այս հարցի մասին։ Արդյոք սա վճռորո՞շ, անհրաժե՞շտ հարց է տալու համար։ Սա բնորոշ է կեղծ առաջնորդողների աշխատանքին. նրանք պարզապես ի միջի այլոց են անում ամեն ինչ։ Նրանք բավարարվում են մի փոքր մակերեսային աշխատանք կատարելով՝ իրենց խիղճը մի փոքր հանգստացնելու համար, բայց չեն կենտրոնանում իրական աշխատանք կատարելու վրա, առավել ևս, չեն հասնում հիմքերին՝ յուրաքանչյուր թիմի մոտ՝ հասկանալու աշխատանքի ներկայիս կարգավիճակը։ Օրինակ՝ արդյոք աշխատակազմի կարգավորումները հարմար են, ինչպես է կատարվում աշխատանքը, արդյոք որևէ խնդիր է առաջացել. կեղծ առաջնորդողներն այս իրական խնդիրների մասին հարցուփորձ չեն անում, դրա փոխարեն գտնում են աննկատ մի վայր՝ ուտելու, խմելու և վայելելու համար՝ առանց քամուն կամ արևին դիմանալու։ Նրանք լոկ նամակներ են ուղարկում կամ ժամանակ առ ժամանակ ինչ-որ մեկին խնդրում հարցուփորձ անել իրենց անունից՝ կարծելով, թե դրանով իրենց գործն արված է։ Ավելին՝ եղբայրներն ու քույրերը գուցե տասը օր կամ կես ամիս չտեսնեն նրանց։ Երբ եղբայրներին ու քույրերին հարցնում են. «Ինչո՞վ է ձեր առաջնորդողը զբաղված։ Նա կոնկրետ աշխատա՞նք է կատարում։ Նա ձեզ ուղղորդում տալի՞ս է և լուծո՞ւմ է արդյոք խնդիրները»։ Նրանք պատասխանում են. «Էլ մի՛ ասեք, մենք մեր առաջնորդողին մեկ ամիս չենք տեսել։ Այն վերջին հավաքույթից հետո, որ նա անցկացրեց մեզ համար, այլևս երբեք չի այցելել, և հիմա մենք շատ խնդիրներ ունենք, բայց ոչ ոք չկա, որ օգնի մեզ լուծելու դրանք։ Այլ ելք չկա. մեր խմբի ղեկավարը և մեր եղբայրներն ու քույրերը պետք է հավաքվեն՝ աղոթելու և սկզբունքներ փնտրելու, աշխատանքը քննարկելու և միասին աշխատանքի շուրջ համագործակցելու համար։ Առաջնորդողն այստեղ արդյունավետ չէ. մենք այժմ առանց առաջնորդողի ենք»։ Որքա՞ն լավ է այս առաջնորդողը կատարում իր աշխատանքը։ Վերինը հարցնում է այս առաջնորդողին. «Վերջին ֆիլմի ավարտից հետո նոր սցենարներ ստացա՞ք։ Ի՞նչ եք նկարահանում հիմա։ Ինչպե՞ս է աշխատանքն առաջ ընթանում»։ Առաջնորդողը պատասխանում է. «Չգիտեմ։ Վերջին ֆիլմից հետո ես նրանց հետ մեկ հավաքույթ անցկացրի, որից հետո նրանք բոլորն էներգիայով լցվեցին, բացասական չէին տրամադրված և որևէ դժվարություն չունեին։ Այդ ժամանակվանից մենք չենք հանդիպել։ Եթե ուզում ես իմանալ նրանց ներկայիս իրավիճակը, կարող եմ զանգել ու հարցնել քեզ համար»։ «Ինչո՞ւ դու ավելի վաղ չզանգեցիր՝ իրավիճակը հասկանալու համար»։ «Որովհետև չափազանց զբաղված եմ եղել՝ ամենուր հավաքույթների մասնակցելով։ Նրանց հերթը դեռ չի հասել։ Ես կկարողանամ հասկանալ իրավիճակը միայն այն ժամանակ, երբ հաջորդ անգամ հանդիպեմ նրանց»։ Սա է նրա վերաբերմունքը եկեղեցու գործի նկատմամբ։ Այնուհետև, Վերինն ասում է. «Դու տեղյակ չես ներկայիս իրավիճակին կամ այն խնդիրներին, որոնք գոյություն ունեն ֆիլմի արտադրության աշխատանքում, ուստի, ի՞նչ կասես ավետարանի աշխատանքի առաջընթացի մասին։ Ո՞ր երկրի ավետարանի աշխատանքն է ամենալավը, ամենագերազանցը տարածում գտել։ Ո՞ր երկրի մարդիկ ունեն համեմատաբար լավ արժանիք և արագ են ըմբռնում։ Ո՞ր երկիրն ունի ավելի լավ եկեղեցական կյանք»։ «Ա՜խ, ես միայն կենտրոնացած էի հավաքույթների վրա, մոռացել եմ հարցնել այս բաների մասին»։ «Այդ դեպքում, ավետարանի թիմում քանի՞ մարդ է ի վիճակի վկայելու։ Քանի՞ մարդ է կրթվում վկայելու համար։ Ո՞վ որ երկրում է պատասխանատու և հետևում եկեղեցու գործին և եկեղեցական կյանքին։ Ո՞վ է ջրում և հովվում։ Տարբեր երկրների եկեղեցու նոր անդամներն սկսե՞լ են ապրել եկեղեցական կյանքով։ Նրանց պատկերացումներն ու երևակայություններն ամբողջությամբ մեկնաբանվե՞լ են։ Քանի՞ մարդ է հաստատվել ճշմարիտ ճանապարհին՝ այլևս չմոլորվելով կրոնական մարդկանց կողմից։ Աստծուն մեկ կամ երկու տարի հավատալուց հետո քանի՞սը կարող են կատարել իրենց պարտականությունները։ Դու հասկանո՞ւմ և ըմբռնո՞ւմ ես այս հարցերը։ Երբ աշխատանքում խնդիրներ են ծագում, ո՞վ կարող է լուծել դրանք։ Ավետարանի թիմում ո՞ր խումբը կամ անհատներն են պատասխանատու իրենց աշխատանքի համար և ունեն իրական արդյունքներ․ գիտե՞ս»։ «Չգիտեմ։ Եթե ուզում ես իմանալ, կարող եմ հարցնել քեզ համար։ Եթե չես շտապում, ես կհարցնեմ, երբ ժամանակ ունենամ. ես դեռ զբաղված եմ»։ Արդյոք այս առաջնորդողը որևէ կոնկրետ աշխատանք կատարե՞լ է։ (Ո՛չ)։ Նա ամեն ինչին ասում է՝ չգիտեմ. հարցնում է այս կամ այն բանի մասին միայն այն պահին, երբ իրեն հարցնում են, ուստի, ինչո՞վ է զբաղված։ Անկախ այն բանից, թե որ թիմն է գնում՝ հավաքույթների կամ աշխատանքը ստուգելու համար, նրան չի հաջողվում բացահայտել աշխատանքի խնդիրները և չգիտի՝ ինչպես լուծել դրանք։ Եթե չես կարող միանգամից հասկանալ տարբեր մարդկանց վիճակներն ու բնավորությունը, ապա մի՞թե գոնե չպետք է հետևես, հասկանաս և ըմբռնես այն խնդիրները, որոնք առկա են աշխատանքում, թե ինչ աշխատանք է ներկայումս կատարվում և ինչ փուլի է այն հասել։ Սակայն կեղծ առաջնորդողները նույնիսկ այսքանը չեն կարող անել. մի՞թե նրանք կույր չեն։ Նույնիսկ եթե նրանք գնում են եկեղեցու տարբեր թիմեր՝ աշխատանքին հետևելու և այն ստուգելու համար, ամենևին չեն հասկանում իրական վիճակը, չեն կարողանում բացահայտել առանցքային խնդիրները և նույնիսկ եթե նկատում են որոշ խնդիրներ, չեն կարողանում լուծել դրանք։

Կար ֆիլմերի արտադրության մի թիմ, որը պատրաստվում էր նկարահանելու շատ բարդ մի ֆիլմ՝ այնպիսի ժանրի, որը նախկինում երբեք չէր փորձել։ Արդյոք նրանք հարմա՞ր էին այս ֆիլմի սցենարը ստանձնելու համար, արդյոք ռեժիսորն ու ողջ անձնակազմն ունեի՞ն այս աշխատանքն ավարտելու կարողությունը. նրանց առաջնորդողը տեղյակ չէր այս իրավիճակներին։ Նա լոկ ասաց. «Դուք նոր սցենար եք ստանձնել։ Դե ինչ, գնացե՛ք ու նկարահանե՛ք։ Ես կաջակցեմ ձեզ ու կհետևեմ ընթացքին։ Արե՛ք հնարավորինս լավ, իսկ երբ դժվարություններ ծագեն, աղոթե՛ք Աստծուն և լուծե՛ք դրանք Աստծու խոսքերի համաձայն»։ Եվ ապա նա հեռացավ։ Այս առաջնորդողը չէր կարող տեսնել կամ բացահայտել գոյություն ունեցող դժվարություններից և ոչ մեկը. կարո՞ղ է արդյոք աշխատանքը լավ կատարվել այսպես։ Այն բանից հետո, երբ ֆիլմերի արտադրության թիմն ստացավ այս սցենարը, ռեժիսորն ու թիմի անդամները հաճախակի վերլուծում էին սյուժեն և քննարկում հագուստներն ու կադրային լուծումները, բայց պատկերացում անգամ չունեին, թե ինչպես նկարահանել ֆիլմը. նրանք ի վիճակի չէին պաշտոնապես սկսելու արտադրությունը։ Մի՞թե սա ներկայիս վիճակը չէ։ Մի՞թե սրանք գոյություն ունեցող խնդիրներ չեն։ Մի՞թե սրանք այն հարցերը չեն, որոնք առաջնորդողը պետք է լուծի։ Առաջնորդողն ամեն օր անցկացնում էր հավաքույթներում, օրեր շարունակվող հավաքույթներից հետո ոչ մի իրական խնդիր չէր լուծվում, և նկարահանումները դեռևս չէին կարողանում բնականոն կերպով առաջ ընթանալ։ Արդյոք առաջնորդողը որևէ արդյունք ունեցա՞վ։ (Ո՛չ)։ Նա միայն կարգախոսներ էր հնչեցնում՝ բարոյական ոգին բարձրացնելու համար. «Մենք չենք կարող անգործ նստել, չենք կարող ձրիակերություն անել Աստծու տանը»։ Նա նույնիսկ խրատում էր մարդկանց. «Դուք խիղճ չունեք, ձրիակերություն եք անում Աստծու տանը՝ առանց որևէ զգացմունքի. ամոթ չունե՞ք»։ Երբ նա ասաց սա, բոլորը փոքր-ինչ խղճի խայթ զգացին. «Այո՛, աշխատանքն այնքան դանդաղ է առաջ ընթանում, և մենք դեռ օրական երեք անգամ այսպես սնվում ենք. մի՞թե սա ձրիակերություն չէ։ Մենք իրականում ոչ մի աշխատանք չենք արել։ Այդ դեպքում ո՞վ կլուծի այս խնդիրները, որոնք ծագում են աշխատանքում։ Մենք չենք կարողանում լուծել դրանք, ուստի, հարցնում ենք առաջնորդողին, բայց առաջնորդողը մեզ պարզապես ասում է ջանասիրաբար աղոթել, կարդալ Աստծու խոսքերը և ներդաշնակորեն համագործակցել՝ առանց հաղորդակցվելու, թե ինչպես պետք է լուծվեն այս խնդիրները»։ Առաջնորդողն ամեն օր տեղում հավաքույթներ էր անցկացնում, սակայն այդ խնդիրներն այդպես էլ չէին լուծվում։ Ժամանակի ընթացքում որոշ մարդկանց հավատքը սառչեց, և նրանց վիճակները հուսալքված դարձան, որովհետև ելք չէին տեսնում և չգիտեին՝ ինչպես շարունակել նկարահանումները։ Նրանք իրենց վերջին հույսը դրեցին առաջնորդողի վրա՝ հուսալով, որ նա կարող է լուծել որոշ իրական խնդիրներ, բայց, ավա՜ղ, այս առաջնորդողը կույրի պես էր. ո՛չ մասնագիտությունն էր սովորում, ո՛չ էլ հաղորդակցվում, քննարկում կամ փնտրում էր նրանց հետ, ովքեր հասկանում էին այն։ Նա հաճախ բռնում էր Աստծու խոսքերի գիրքը և ասում. «Ես կարդում եմ Աստծու խոսքերը հոգևոր նվիրվածության համար։ Ես զինվում եմ ճշմարտությամբ։ Ոչ ոք ինձ չանհանգստացնի՛, ես զբաղված եմ»։ Ի վերջո, ավելի ու ավելի շատ խնդիրներ կուտակվեցին՝ հանգեցնելով այն բանին, որ աշխատանքը հայտնվեց կիսակաթվածահար վիճակում, սակայն կեղծ առաջնորդողը դեռ կարծում էր, թե ինքը մեծ աշխատանք է կատարում։ Ինչո՞ւ էր այդպես։ Նա հավատում էր, թե քանի որ ինքը հավաքույթներ է անցկացրել, հարցուփորձ է արել աշխատանքի իրավիճակի մասին, բացահայտել խնդիրներ, ուրիշների հետ կիսել Աստծու խոսքերը, մատնանշել մարդկանց վիճակները, և բոլորն իրենց համեմատել են այդ վիճակների հետ ու վճռել լավ կատարել իրենց պարտականությունը, ապա որպես առաջնորդող իր պարտականությունը կատարել է, և ինքն արել է իրենից ակնկալվող հնարավորը. եթե մասնագիտական տեսանկյուններին վերաբերող հատուկ առաջադրանքները չէին կարողանում լավ կառավարվել, դա առաջնորդողի հոգսը չէր։ Ի՞նչ տեսակի առաջնորդող է նա։ Եկեղեցու գործը հայտնվել էր կիսակաթվածահար վիճակում, սակայն նա ամենևին չէր անհանգստանում կամ վշտանում։ Եթե Վերինը չհարցներ կամ չխթաներ, նա պարզապես կշարունակեր ձգձգել՝ երբեք չնշելով, թե ինչ է կատարվում իր ենթակայության տակ, և ոչ մի խնդիր չլուծելով։ Արդյոք նման առաջնորդողը կատարե՞լ էր իր առաջնորդողի պարտականությունները։ (Ո՛չ)։ Ուստի, ինչի՞ մասին էր նա խոսում ողջ օրը հավաքույթներում։ Նա դատարկաբանում էր՝ լոկ քարոզելով վարդապետություններ և հնչեցնելով կարգախոսներ։ Առաջնորդողը չէր լուծում աշխատանքի իրական խնդիրներ, չէր լուծում չէր տալիս մարդկանց ձևական ու բացասական վիճակներին և չգիտեր՝ ինչպես լուծել մարդկանց աշխատանքի հարցերը՝ ճշմարտության սկզբունքների համաձայն։ Արդյունքում ողջ ծրագիրը կանգ առավ, և երկար ժամանակ ոչ մի առաջընթաց տեսանելի չէր։ Սակայն առաջնորդողն ամենևին չէր անհանգստանում։ Մի՞թե սա իրական աշխատանք չկատարող կեղծ առաջնորդողների դրսևորում չէ։ Ո՞րն է կեղծ առաջնորդողների այս դրսևորման էությունը։ Մի՞թե սա պատասխանատվության լուրջ թերացում չէ։ Աշխատանքում լրջորեն թերանալը, սեփական պատասխանատվությունները չկատարելը հենց այն է, ինչ անում են կեղծ առաջնորդողները։ Դու տեղում մնում ես միայն ձևականություն անելու համար՝ չլուծելով իրական խնդիրներ։ Դու տեղում մնում ես միայն մարդկանց խաբելու համար. առանց որևէ իրական աշխատանք կատարելու, նույնիսկ եթե մնայիր այնտեղ ամբողջ ժամանակ, դա ոչ մի օգուտ չէր տա։ Աշխատանքում և մասնագիտական տեսանկյուններում տարբեր խնդիրներ են ծագում, որոնցից մի քանիսը կարող ես լուծել, բայց չես անում. սա արդեն պատասխանատվության լուրջ թերացում է։ Ավելին, դու կույր ես և՛ աչքերով, և՛ մտքով. երբեմն, երբ իսկապես խնդիրներ ես հայտնաբերում, չես կարողանում թափանցել դրանց էության մեջ։ Չես կարողանում լուծել դրանք, բայց ձևացնում ես, թե ի վիճակի ես գլուխ հանելու դրանցից, հազիվ ես դիմանում՝ միաժամանակ կտրականապես հրաժարվելով հաղորդակցվելուց կամ խորհրդակցելուց նրանց հետ, ովքեր իսկապես հասկանում են ճշմարտությունը, և չես զեկուցում ու չես փնտրում Վերինից։ Ինչո՞ւ է այսպես։ Վախենո՞ւմ ես էտվելուց։ Վախենո՞ւմ ես, որ Վերինը կիմանա ճշմարտությունը քո մասին և կհեռացնի քեզ։ Մի՞թե սա կարգավիճակի վրա կենտրոնանալը չէ՝ առանց անգամ փոքր-ինչ պաշտպանելու Աստծու տան գործը։ Այսպիսի մտածելակերպով ինչպե՞ս կարող ես լավ կատարել քո պարտականությունը։

Անկախ այն բանից, թե ինչ կարևոր աշխատանք է կատարում առաջնորդողը կամ մշակը, և ինչպիսինն է այդ աշխատանքի բնույթը, նրանց առաջնային գերակայությունն է հասկանալ և ըմբռնել, թե ինչպես է ընթանում աշխատանքը։ Նրանք պետք է անձամբ այնտեղ լինեն՝ հետևելու գործերին և հարցեր տալու՝ իրենց տեղեկատվությունը ստանալով սկզբնաղբյուրից։ Նրանք չպետք է պարզապես ապավինեն ասեկոսեներին կամ լսեն ուրիշ մարդկանց զեկույցները։ Փոխարենը պետք է սեփական աչքերով զննեն աշխատակազմի իրավիճակը, և թե ինչպես է աշխատանքն առաջ ընթանում, և հասկանան, թե ինչ դժվարություններ կան, արդյոք կան ոլորտներ, որոնք հակասում են Վերինի պահանջներին, արդյոք կան սկզբունքների խախտումներ, արդյոք գոյություն ունեն խաթարումներ կամ անհանգստություններ, արդյոք կա անհրաժեշտ սարքավորումների կամ մասնագիտական աշխատանքին վերաբերող համապատասխան ուսումնական նյութերի պակաս. նրանք պետք է տեղեկացված լինեն այս ամենի մասին։ Անկախ այն բանից, թե որքան զեկույցներ են նրանք լսում կամ որքան բան են քաղում ասեկոսեներից, դրանցից ոչ մեկը չի կարող համեմատվել անձնական այցելության հետ. նրանց համար ավելի ճշգրիտ և հուսալի է իրենց սեփական աչքերով տեսնել ամեն ինչ։ Երբ նրանք ծանոթանան իրավիճակի բոլոր տեսանկյուններին, հստակ պատկերացում կունենան, թե ինչ է կատարվում։ Նրանք հատկապես պետք է հստակ և ճշգրիտ ըմբռնում ունենան, թե ով ունի լավ արժանիք և արժանի է կրթվելու, քանի որ միայն սա է թույլ տալիս նրանց ճշգրտորեն կրթել և օգտագործել մարդկանց, ինչը վճռորոշ է, որպեսզի առաջնորդողներն ու մշակները լավ կատարեն իրենց աշխատանքը։ Առաջնորդողներն ու մշակները պետք է ունենան ուղի և սկզբունքներ, որոնցով կարող են կրթել և ուսուցանել լավ արժանիք ունեցող մարդկանց։ Ավելին, նրանք պետք է ըմբռնում և հասկացողություն ունենան եկեղեցու գործում գոյություն ունեցող տարբեր տեսակի խնդիրների և դժվարությունների վերաբերյալ և իմանան՝ ինչպես լուծել դրանք, և նաև պետք է ունենան իրենց սեփական գաղափարներն ու առաջարկները, թե ինչպես պետք է աշխատանքն առաջ ընթանա կամ դրա ապագա հեռանկարների վերաբերյալ։ Եթե նրանք ի վիճակի լինեն հստակորեն խոսելու այսպիսի բաների մասին փակ աչքերով, առանց որևէ կասկածի կամ վարանման, ապա ավելի հեշտ կլինի իրականացնել աշխատանքը։ Եվ այս կերպ աշխատելով՝ առաջնորդողը կկատարի իր պարտականությունները, այնպես չէ՞։ Նրանք պետք է քաջատեղյակ լինեն, թե ինչպես լուծել աշխատանքում վերը նշված խնդիրները, և պետք է հաճախ մտորեն այս իրողությունների շուրջ։ Երբ նրանք դժվարությունների են բախվում, պետք է հաղորդակցվեն ու քննարկեն այդ հարցերը բոլորի հետ՝ փնտրելով ճշմարտությունը, որպեսզի լուծեն խնդիրները։ Եթե նրանք այս կերպ գործնական և հաստատակամ աշխատանք կատարեն, չեն լինի դժվարություններ, որոնք հնարավոր չի լինի լուծել։ Արդյոք կեղծ առաջնորդողներն անո՞ւմ են սա։ (Ո՛չ)։ Կեղծ առաջնորդողները միայն գիտեն ձևացնել ու խաբել մարդկանց՝ իրենց պահելով այնպես, կարծես, հասկանում են այն, ինչը չեն հասկանում, ի վիճակի չլինելով լուծելու որևէ իրական խնդիր և միայն անօգուտ գործերով զբաղեցնելով իրենց։ Երբ հարցնում են, թե ինչով են զբաղված եղել, նրանք ասում են. «Մեր բնակության վայրին մի քանի բարձ էր պակասում, և ֆիլմերի արտադրության թիմին զգեստների համար մի կտոր գործվածք էր պակասում, ուստի, ես գնացի գնելու։ Մեկ այլ անգամ խոհանոցում սննդամթերքը վերջացել էր, իսկ խոհարարը չէր կարող գնալ, ուստի, ստիպված էի ես դուրս գալ ու գնել և ճանապարհին մի քանի պարկ ալյուր վերցրի։ Այս ամենը ստիպված էի ինքս անել»։ Նրանք իսկապես բավականին զբաղված են եղել։ Մի՞թե նրանք չեն անտեսում իրենց պատշաճ առաջադրանքները։ Նրանց ամենևին չի անհանգստացնում, և հոգս չեն կրում, երբ խոսքը վերաբերում է այն աշխատանքին, որը մտնում է որպես առաջնորդողների նրանց պարտականությունների շրջանակ, ձգտելով միայն գոյությունը քարշ տալ։ Սեփական արժանիքի բավականին ցածր լինելու և թե՛ աչքերով, թե՛ մտքով կույր լինելու խնդիրը բավականին լուրջ է, սակայն նրանք նաև որևէ հոգս չեն կրում և տրվում են հարմարավետությանը՝ հաճախ մի քանի օր անցկացնելով որևէ հարմարավետ վայրում։ Երբ ինչ-որ մեկը խնդիր է ունենում և փնտրում նրանց՝ լուծում գտնելու համար, նրանց ոչ մի տեղ չեն գտնում, և ոչ ոք չգիտե, թե իրականում ինչով են զբաղված։ Նրանք իրենք են կառավարում իրենց ժամանակը։ Այս շաբաթ նրանք մի առավոտ հավաքույթ են անցկացնում մի թիմի համար, կեսօրին հանգստանում են, իսկ երեկոյան հավաքում են ընդհանուր գործերի պատասխանատու մարդկանց՝ հարցեր քննարկելու համար։ Հաջորդ շաբաթ նրանք հավաքույթ են անցկացնում արտաքին գործերի պատասխանատուների համար՝ անփութորեն հարցնելով. «Որևէ դժվարություն կա՞։ Դուք կարդացե՞լ եք Աստծու խոսքն այս ընթացքում։ Անհավատների հետ շփվելիս որևէ սահմանափակման կամ խաթարման բախվե՞լ եք»։ Եվ այս մի քանի հարցերը տալուց հետո նրանք ավարտված են համարում հանդիպումը։ Ակնթարթորեն մեկ ամիս է անցնում։ Ի՞նչ աշխատանք են նրանք կատարել։ Թեև նրանք հերթով հավաքույթներ անցկացրին յուրաքանչյուր թիմի համար, նրանք ոչինչ չգիտեին որևէ թիմի աշխատանքային իրավիճակի մասին, ոչ էլ իմացան կամ հարցուփորձ արեցին դրա մասին կամ, առավել ևս, չմիացան աշխատանքին կամ ուղղություն չտվեցին յուրաքանչյուր թիմին։ Նրանք չմասնակցեցին, չհետևեցին և ուղղություն չտվեցին աշխատանքի հարցում, սակայն կային մի քանի բաներ, որոնք ճշտապահորեն էին անում՝ ժամանակին ուտել, ժամանակին քնել և ժամանակին հավաքույթներ անցկացնել։ Նրանց կյանքը բավականին կանոնավոր է, նրանք լավ են խնամում իրենց, բայց նրանց աշխատանքի արդյունավետությունն անհրաժեշտ մակարդակի վրա չէ։

Որոշ առաջնորդողներ բոլորովին չեն կատարում առաջնորդողների և մշակների պարտականությունները՝ չանելով եկեղեցու էական գործը, այլ փոխարենը կենտրոնանալով բացառապես որոշ աննշան ընդհանուր գործերի վրա։ Նրանք մասնագիտանում են խոհանոցը կառավարելու գործում՝ միշտ հարցնելով. «Ի՞նչ ենք ուտելու այսօր։ Ձու ունե՞նք։ Որքա՞ն միս է մնացել։ Եթե վերջացել է, ես կգնամ ու կգնեմ»։ Նրանք խոհանոցի աշխատանքը համարում են չափազանց կարևոր՝ առանց պատճառի թափառելով խոհանոցում, միշտ մտածելով ավելի շատ ձուկ և ավելի շատ միս ուտելու, ավելի շատ վայելելու, սնունդ ուտելու մասին՝ առանց խղճի խայթի։ Մինչ յուրաքանչյուր թիմի մարդիկ զբաղված են աշխատելով՝ կենտրոնանալով իրենց պարտականությունները լավ կատարելու վրա, այս առաջնորդողները միայն կենտրոնանում են լավ ուտելու վրա՝ ապրելով բավականին հարմարավետ կյանքով։ Առաջնորդող դառնալուց ի վեր նրանք ոչ միայն չեն անհանգստացել եկեղեցու գործով և խուսափել են ցանկացած ծանր ջանքից, այլև հոգ են տարել, որ մնան գեր և վարդագույն այտերով։ Ի՞նչ են նրանք անում ամեն օր. զբաղված են ընդհանուր բնույթի որոշ աշխատանքով, որոշ մանրուքներով՝ լավ չկատարելով որևէ իրական աշխատանք կամ չլուծելով որևէ իրական խնդիր։ Սակայն նրանք իրենց սրտում զղջում չեն զգում։ Բոլոր կեղծ առաջնորդողները չեն անում եկեղեցու առանցքային գործը և չեն լուծում որևէ իրական խնդիր։ Առաջնորդող դառնալուց հետո նրանք մտածում են. «Ես պարզապես պետք է գտնեմ մի քանի մարդու՝ որոշակի աշխատանք կատարելու համար, և ապա կարիք չեմ ունենա այն ինքս անելու»։ Նրանք կարծում են, թե հենց որ ղեկավարներ նշանակեն յուրաքանչյուր աշխատանքի համար, իրենք այլևս անելու ոչինչ չեն ունենա։ Կարծում են, թե սա է առաջնորդողի աշխատանք կատարելը, և իրենք այնուհետև իրավունք ունեն վայելելու իրենց կարգավիճակի օգուտները։ Նրանք չեն մասնակցում որևէ իրական աշխատանքի, չեն հետևում կամ ուղղություն տալիս և չեն անցկացնում ստուգումներ կամ հետազոտություններ՝ խնդիրները լուծելու համար։ Արդյոք նրանք կատարո՞ւմ են առաջնորդողի պարտականությունները։ Կարո՞ղ է արդյոք եկեղեցու գործը լավ կատարվել այս կերպ։ Երբ Վերինը նրանց հարցնում է, թե ինչպես է ընթանում աշխատանքը, նրանք ասում են. «Եկեղեցու գործը լիովին բնականոն է։ Յուրաքանչյուր աշխատանք ունի ղեկավար, որը զբաղվում է դրանով»։ Եթե հետագայում նրանց հարցաքննում են, թե արդյոք աշխատանքում որևէ խնդիր կա՞, պատասխանում են. «Չգիտեմ։ Հավանաբար խնդիրներ չկան»։ Սա է կեղծ առաջնորդողների վերաբերմունքն իրենց աշխատանքի նկատմամբ։ Որպես առաջնորդող՝ լիակատար անպատասխանատվություն ես դրսևորում քեզ հանձնարարված աշխատանքի նկատմամբ. ինքդ այն ամբողջությամբ հանձնել ես ուրիշներին՝ առանց որևէ հետևողականության, հարցուփորձի կամ խնդիրների լուծմանն օգնելու. պարզապես նստում ես այնտեղ՝ որպես միայն հրամաններ արձակող վերակացու։ Մի՞թե չես անտեսում քո պատասխանատվությունը։ Մի՞թե պաշտոնյայի պես չես գործում. ոչ մի որոշակի աշխատանք չես անում, աշխատանքին չես հետևում, իրական խնդիրներ չես լուծում. մի՞թե նման առաջնորդողները պարզապես զարդարանք չեն։ Մի՞թե նրանք կեղծ առաջնորդողներ չեն։ Սա կեղծ առաջնորդողի մարմնացումն է։ Կեղծ առաջնորդողի աշխատանքը պարզապես շուրթերը շարժելն է և հրամաններ տալը՝ առանց իրականում մասնակցելու կամ հետևելու աշխատանքին, ոչ էլ աշխատանքի մեջ խնդիրներ փնտրելու կամ բացահայտելու։ Նույնիսկ երբ խնդիրներ են բացահայտվում, նրանք չեն լուծում դրանք։ Նրանք լոկ գործում են որպես միայն հրամաններ արձակող վերակացու՝ կարծելով, թե դա աշխատանք կատարել է նշանակում։ Եվ այնուամենայնիվ, այս կերպ առաջնորդելը ոչնչով չի խանգարում նրանց մտքի խաղաղությանը. նրանք ամեն օր հարմարավետ ապրում են և մշտապես կենսուրախ են։ Ինչպե՞ս է պատահում, որ նրանք դեռ ի վիճակի են ժպիտ կրելու։ Ես մի փաստ եմ բացահայտել. նման մարդիկ չափազանց անամոթ են։ Նրանք որպես առաջնորդող ոչ մի փաստացի աշխատանք չեն կատարում, պարզապես մի քանի մարդու են նշանակում առաջադրանքներ կատարելու և դա համարում են ավարտված։ Երբեք նրանց չես տեսնում աշխատավայրում. նրանք գաղափար անգամ չունեն եկեղեցու աշխատանքի առաջընթացի կամ արդյունքների մասին, սակայն դեռ կարծում են, որ իրենք իրավասու են և որակավորված՝ լինելու առաջնորդող։ Սա կեղծ առաջնորդողի մարմնացումն է, որը բացարձակապես ոչ մի փաստացի աշխատանք չի կատարում։ Կեղծ առաջնորդողները որևէ բեռ չունեն եկեղեցու գործի համար, նրանք չեն անհանգստանում կամ մտահոգվում, անկախ այն բանից, թե որքան խնդիրներ են ծագում. նրանք բավարարվում են` պարզապես որոշ ընդհանուր գործեր անելով, և հետո կարծում, թե փաստացի աշխատանք են կատարել։ Անկախ այն բանից, թե ինչպես է Վերինը մերկացնում կեղծ առաջնորդողներին, նրանք ներքուստ վատ չեն զգում, ոչ էլ իրենց են տեսնում այդ մերկացման մեջ. նրանք չունեն ո՛չ ինքնաքննություն, ո՛չ ապաշխարություն։ Մի՞թե նման մարդիկ զուրկ չեն խղճից ու ողջամտությունից։ Կարո՞ղ է արդյոք նա, ով իսկապես խիղճ և ողջամտություն ունի, այսպես վերաբերվել եկեղեցու գործին։ Ամենայն հավանականությամբ՝ ոչ։

Ընդհանուր առմամբ, նույնիսկ մի փոքր խիղճ և ողջամտություն ունեցող մարդիկ, լսելով կեղծ առաջնորդողների տարբեր դրսևորումների մերկացումը և իրենց համեմատելով այդ նկարագրությունների հետ, այս կամ այն չափով կկարողանան տեսնել, որ այդ նկարագրություններում իրենցից էլ ինչ-որ բան կա։ Նրանց երեսը կկարմրի, կդառնան անհանգիստ, նրանց սրտերը կխռովվեն՝ իրենց պարտական զգալով Աստծու առաջ, և ծածուկ կվճռեն. «Նախկինում տրվում էի մսեղիի հարմարավետություններին, լավ չէի անում իմ աշխատանքը, չէի կատարում իմ պատասխանատվությունները, իրական աշխատանք չէի անում, հարցաքննվելիս անտեղյակ էի, միշտ ուզում էի խուսափել և միշտ ձևացնում էի՝ վախենալով, որ եթե մյուսները տեսնեն, թե իրականում ինչ է պատահում ինձ, իմ հեղինակությունն ու կարգավիճակը կկորչեն, և առաջնորդողի այն պաշտոնը, որ զբաղեցնում էի, չի պահպանվի։ Միայն հիմա եմ իսկապես տեսնում, որ նման վարքագիծն ամոթալի է և չի կարող շարունակվել։ Պետք է մի փոքր ավելի լուրջ լինեմ գործելիս և ջանք գործադրեմ։ Եթե շարունակեմ լավ չկատարել գործս, դա աններելի կլինի. խիղճս կմեղադրի՜ ինձ»։ Այսպիսի կեղծ առաջնորդողները դեռ ունեն որոշակի մարդկայնություն և խիղճ. առնվազն, նրանց խիղճն արթուն է։ Լսելով Իմ մերկացումը՝ նրանք իրենց տեսնում են այս խոսքերի մեջ և անհանգստանում. խորհում են. «Իսկապես որևէ իրական աշխատանք չեմ կատարել կամ չեմ լուծել որևէ իրական խնդիր։ Արժանի չեմ Աստծու հանձնարարությանը կամ առաջնորդողի կոչմանը։ Ուստի ի՞նչ պետք է անեմ։ Պետք է փոխհատուցեմ. այսուհետ պետք է լրջորեն գործի անցնեմ և լուծեմ իրական խնդիրները, մասնակցեմ յուրաքանչյուր հատուկ առաջադրանքին, խուսափեմ գլուխ պահելուց, խուսափեմ ձևացնելուց և անեմ ամեն ինչ իմ կարողությունների ներածին չափով։ Աստված զննում է մարդկանց սրտերն ու -նվիրական մտքերը, Աստված գիտե յուրաքանչյուրի իրական չափը. անկախ այն բանից՝ գործերը լավ եմ անում, թե վատ, ամենակարևորն այն ամբողջ սրտով անելն է։ Եթե անգամ սա չեմ կարող անել, մի՞թե ինձ դեռ կարելի է մարդ կոչել»։ Այս կերպ խորհել կարողանալը կոչվում է խիղճ ունենալ։ Անխիղճ մարդկանց որքան էլ մերկացնես, նրանց երեսը չի կարմրում, ոչ էլ սրտի զարկն է արագանում. նրանք պարզապես շարունակում են անել այն, ինչ ուզում են։ Նույնիսկ եթե իրենց տեսնում են այն բանում, ինչ Աստված մերկացրել է, անտարբեր են լինում դրա նկատմամբ. «Կարծես թե իմ անունը չի նշվել», մտածում են նրանք։- «Ինչո՞ւ պետք է վախենամ։ Իմ արժանիքը լավն է, ես տաղանդավոր եմ. Աստծու տունն առանց ինձ չի կարող։ Ի՞նչ անենք, որ ոչ մի իրական աշխատանք չեմ անում։ Ինքս դա չեմ անում, բայց ուրիշին եմ դա անել տալիս, այնպես որ, այնուամենայնիվ, այն արվում է, չէ՞։ Համենայն դեպս, յուրաքանչյուր առաջադրանք, որը խնդրում ես անել, անում եմ քեզ համար, անկախ այն բանից, թե ում եմ հանձնարարում անել այն։ Իմ արժանիքը լավն է, ուստի խելացի եմ աշխատում։ Ապագայում կշարունակեմ գլուխ պահել և վայելել կյանքն այնպես, ինչպես ցանկանում եմ»։ Անկախ այն բանից, թե որքան եմ Ես կտրում կամ մերկացնում կեղծ առաջնորդողներին՝ իրական աշխատանք չկատարելու համար, խնդրո առարկա մարդիկ մնում են նույնը՝ լիովին անտարբեր. «Թո՛ղ ուրիշները մտածեն այն, ինչ ուզում են, և տեսնեն ինձ այնպես, ինչպես ուզում են տեսնել. պարզապես չեմ անի դա»։ Արդյոք նման կեղծ առաջնորդողները խիղճ ունե՞ն։ (Ո՛չ)։ Սա չորրորդ անգամն է, որ մենք հաղորդակցվում ենք կեղծ առաջնորդողների տարբեր դրսևորումները մերկացնելու շուրջ, և ամեն անգամ, երբ Ես մերկացնում եմ նման անհատների, նրանք, ովքեր նույնիսկ մի փոքր խիղճ ունեն, իրենց զգում են այնպես, ասես ասեղների վրա նստած լինեն՝ անապահով զգալով իրենց աշխատանքը լավ չկատարելու համար, և ծածուկ վճռում են արագ ապաշխարել ու շրջադարձ կատարել։ Մինչդեռ անխիղճներն արտակարգ անամոթ են. բացարձակապես ոչինչ չեն զգում։ Անկախ այն բանից, թե ինչպես եմ Ես հաղորդակցվում, նրանք պարզապես շարունակում են իրենց օրերն ապրել սովորականի պես՝ վայելելով կյանքն այնպես, ինչպես ցանկանում են։ Երբ հարցնում ես նրանց. «Որոշ մարդիկ պատասխանատու են ավետարանի աշխատանքի համար, ոմանք՝ թարգմանչական աշխատանքի, իսկ մյուսները՝ ֆիլմերի արտադրության. ի՞նչ հատուկ աշխատանքի համար ես պատասխանատու», նրանք ասում են. «Թեև ոչ մի հատուկ աշխատանք չեմ արել, վերահսկում եմ ամեն ինչ։ Հավաքույթներ եմ անցկացնում նրանց համար»։ Եթե այնուհետև հարցնես նրանց. «Ամսվա մեջ քանի՞ հավաքույթ ես անցկացնում», կպատասխանեն. «Առնվազն մեկ մեծ հավաքույթ ամսվա մեջ և մեկ փոքր հավաքույթ՝ երկու շաբաթը մեկ»։ Եվ երբ հարցնում ես նրանց. «Հավաքույթներ անցկացնելուց բացի` ի՞նչ հատուկ աշխատանք ես արել», նրանք կպատասխանեն. «Եթե հավաքույթներն ինձ այսքան զբաղված են պահում, ի՞նչ հատուկ աշխատանք կարող եմ անել։ Բացի դրանից՝ այն ոլորտը, որը կառավարում եմ, այնքան լայն է, որ ժամանակ չունեմ հատուկ աշխատանքի համար»։ Այս կեղծ առաջնորդողներին թվում է, թե լիովին իրավացի են. նրանք իրենց շատ հաստատուն և կայուն առաջնորդողներ են համարում։ Անկախ այն բանից, թե ինչպես են մերկացվում և էտվում, ամենևին չեն տխրում դրանից։ Եթե Ինձ հանձնարարվեր հատուկ առաջադրանք անել, օրինակ՝ ճաշ պատրաստել հինգ հոգու համար, բայց բավարար ուտելիք պատրաստեի միայն չորսի համար, անհարմար կզգայի բավարար չպատրաստելու համար և Ինձ մեղավոր կզգայի բոլորին լավ չկերակրելու համար։ Ապա կմտածեի, թե ինչպես փոխհատուցել դա՝ համոզվելով, որ հաջորդ անգամ ճիշտ հաշվարկեմ, որպեսզի բոլորը բավարար չափով ուտեն։ Եվ եթե որևէ մեկն ասեր, որ ուտելիքը չափազանց աղի է, նույնպես վատ կզգայի։ Կհարցնեի, թե որ ճաշատեսակն է չափազանց աղի, ապա կհարցնեի մյուսներին, թե արդյոք համեմունքը տեղին է եղել։ Թեև դժվար է գոհացնել բոլորին, միևնույն է, պետք է փորձեմ հնարավոր ամեն միջոց՝ Իմ դերը լավ կատարելու համար։ Սա կոչվում է սեփական պատասխանատվությունների կատարում. սա այն ողջամտությունն է, որը մարդիկ պետք է ունենան։ Դու միշտ պետք է կատարես քո պատասխանատվությունները. անկախ այն բանից, թե ինչ առաջադրանք է, անձամբ պետք է մասնակցես դրան։ Եթե որևէ մեկն առաջարկում է այլ կարծիք, անկախ այն բանից, թե ով է նա, և գիտակցում ես, որ սխալվում ես, ու լսելուց հետո վատ ես զգում, ապա պետք է ուղղումներ անես և ապագայում սիրտդ դնես քո արածի մեջ՝ լավ անելով, նույնիսկ եթե դա նշանակում է որոշակի դժվարությունների դիմանալ։ Կեղծ առաջնորդողները չունեն այս զգացումը, ուստի բացարձակապես ոչ մի դժվարության չեն դիմանում։ Լսելով կեղծ առաջնորդողների մերկացման մասին այս փաստերը՝ բացարձակապես ոչինչ չեն զգում, շարունակում են վայելել իրենց ուտելիքը, հանգիստ քնել և լիարժեք ապրել՝ ամեն օր ունենալով նույն ուրախ տրամադրությունը, առանց իրենց ուսերին ծանր բեռ կրելու զգացումի կամ սրտում մեղքի խայթի։ Ի՞նչ տեսակ մարդիկ են սրանք․ նման մարդիկ խնդիր ունեն իրենց բնավորության հետ. զուրկ են խղճից, զուրկ են ողջամտությունից և ունեն վատ բնավորություն։ Չնայած այսքան երկար ժամանակ կեղծ առաջնորդողների տարբեր դրսևորումները մերկացվել են՝ և՛ դրական տեսանկյունից՝ ապահովելով ու հաղորդակցվելով, և՛ բացասական տեսանկյունից՝ մերկացնելով և կտրելով նրանց, կեղծ առաջնորդողների մի մասը դեռ չի կարողանում գիտակցել իրենց սեփական խնդիրները, ոչ էլ երբևէ մտադիր է խորհել և ապաշխարել։ Եթե չլիներ Վերինի վերահսկողությունն ու խթանումը, նրանք դեռ որքան հնարավոր է գլուխ կպահեին իրենց աշխատանքով՝ առանց ընթացքն ամենևին փոխելու։ Անկախ այն բանից, թե ինչպես եմ մերկացնում նրանց, նրանք դեռ նստում են այնտեղ անվրդով և լիովին անտարբեր։ Մի՞թե նրանք չափազանց անամոթ չեն։ Այս տեսակի մարդիկ պիտանի չեն որպես առաջնորդողներ կամ մշակներ. նրանց բնավորությունն այնքան ստոր է, որ ամոթ չունեն։ Բնականոն մարդկանց համար, նույնիսկ երբ պարզապես լսեն, որ ինչ-որ մեկը նշում է իրենց թերությունները, արատները կամ արածի վերաբերյալ որևէ անպատշաճ կամ սկզբունքներին հակասող բան, էլ չենք խոսում հատկապես մերկացվելու մասին, դժվար կլիներ տանելը, և կտխրեին ու խիստ կշփոթվեին, և կմտածեին, թե ինչպես փոխվեն և ուղղեն իրենց։ Մինչդեռ այս կեղծ առաջնորդողներն իրենց աշխատանքը լիակատար խառնաշփոթի են վերածում և դեռ ապրում են մաքուր խղճով, չեն անհանգստանում կամ մտահոգվում և մնում են լիովին անտարբեր` անկախ այն բանից, թե ինչպես են իրենց մերկացնում. նրանք անգամ վայրեր են գտնում՝ թաքնվելու և ժամանց փնտրելու համար, և միշտ անհետանում են տեսադաշտից։ Նրանք իսկապես ամոթ չունեն։

Եկեղեցու առաջնորդողները պետք է առնվազն խիղճ և ողջամտություն ունենան, ինչպես նաև հասկանան որոշ ճշմարտություններ. միայն այդ դեպքում նրանք կարող են հոգս զգալ։ Որո՞նք են հոգս զգալու դրսևորումները։ Եթե նրանք տեսնում են, որ ոմանք բացասական են տրամադրված, ոմանք աղավաղված ըմբռնում ունեն, ոմանք վատնում են Աստծու տան գույքը, ոմանք իրենց աշխատանքում գլուխ են պահում, ոմանք իրենց պարտականությունները կատարելիս չեն զբաղվում պատշաճ առաջադրանքներով, ոմանք միշտ ամպագոռգոռ խոսքեր են շաղ տալիս, բայց իրական աշխատանք չեն անում..., հայտնաբերելով, որ եկեղեցու ներսում չափազանց շատ խնդիրներ կան, որոնք լուծման կարիք ունեն, և տեսնելով այդքան չարված աշխատանք՝ սա նրանց մեջ հոգսի զգացում է առաջացնում։ Առաջնորդող դառնալուց ի վեր թվում է, թե նրանց ներսում անընդհատ կրակ է վառվում. եթե խնդիր են հայտնաբերում և չեն կարողանում լուծել այն, անհանգստանում և մտահոգվում են՝ ի վիճակի չլինելով ուտելու կամ քնելու։ Հավաքույթների ժամանակ, երբ ոմանք զեկուցում են իրենց աշխատանքի խնդիրների մասին, որոնց մեջ առաջնորդողը չի կարողանում թափանցել և անմիջապես լուծել, նա չի հանձնվում. զգում է, որ անպայման պետք է լուծի այդ խնդիրը։ Աղոթելուց, փնտրելուց և երկու օր դրա շուրջ մտածելուց հետո, հենց որ հասկանում է ինչպես լուծել այն, արագորեն լուծում է խնդիրը։ Խնդիրը լուծելուց հետո նա անմիջապես ստուգում է այլ աշխատանքներ և հայտնաբերում մեկ այլ խնդիր չափազանց շատ մարդկանց ներգրավվածությամբ մի աշխատանքում, ինչը պահանջում է աշխատակազմի կրճատում։ Ապա արագորեն հավաքույթ է հրավիրում, հստակ պատկերացում կազմում իրավիճակի մասին, կրճատում աշխատակազմը և խելամիտ կարգավորումներ անում, և այսպիսով խնդիրը լուծվում է։ Անկախ այն բանից, թե որ աշխատանքն են ստուգում, հոգս կրող առաջնորդողները միշտ կկարողանան բացահայտել խնդիրները։ Մասնագիտական գիտելիքի հետ կապված կամ սկզբունքներին հակասող ամեն մի խնդիր նրանք կկարողանան բացահայտել, հարցուփորձ անել դրանց մասին և հասկացողություն ձեռք բերել, իսկ խնդիր հայտնաբերելիս՝ ժամանակին լուծել այն։ Խելացի առաջնորդողներն ու աշխատողները լուծում են միայն եկեղեցու գործի, մասնագիտական գիտելիքի և ճշմարտության սկզբունքների հետ կապված խնդիրները։ Նրանք առօրյա կյանքի մանրուքներին ուշադրություն չեն դարձնում։ Ուշադրություն են դարձնում Աստծու հանձնարարած ավետարանը տարածելու աշխատանքի յուրաքանչյուր առանձնահատկությանը։ Հարցնում և ստուգում են ամեն մի խնդիր, որը կարողանում են նկատել կամ բացահայտել։ Եթե այդ պահին ի վիճակի չեն ինքնուրույն լուծելու խնդիրը, ապա հավաքվում են այլ առաջնորդողների և աշխատողների հետ, հաղորդակցվումնրանց հետ, փնտրում ճշմարտության սկզբունքները և մտածում` այն լուծելու ուղիների մասին։ Եթե բախվում են մեծ խնդրի, որն իսկապես չեն կարողանում լուծել, ապա ժամանակին հարցուփորձ են անում Վերինից և թույլ տալիս, որ Վերինը զբաղվի դրանով և լուծի այն։ Այսպիսի առաջնորդողներն ու աշխատողներն իրենց գործողություններում սկզբունքային մարդիկ են։ Անկախ այն բանից, թե ինչ խնդիրներ կան, քանի դեռ տեսել են դրանք, բաց չեն թողնի. նրանք համառորեն ձգտում են լիովին հասկանալ այդ խնդիրները և ապա լուծել դրանք մեկ առ մեկ։ Նույնիսկ եթե դրանք հիմնովին չեն լուծվում, կարելի է վստահ լինել, որ այդ խնդիրները կրկին չեն առաջանա։ Սա նշանակում է կատարել պարտականությունն ամբողջ սրտով, ուժով և մտքով՝ լիովին կատարելով սեփական պարտականությունները։ Այդ կեղծ առաջնորդողներն ու աշխատողները, որոնք իրական աշխատանք չեն անում կամ չեն կենտրոնանում իրական խնդիրների լուծման վրա, չեն կարողանում նկատել իրենց աչքի առաջ եղած խնդիրները և չգիտեն, թե ինչ աշխատանք պետք է արվի։ Քանի դեռ տեսնում են, որ եղբայրներն ու քույրերը զբաղված են իրենց պարտականությունները կատարելով, լիովին գոհ են՝ զգալով, որ սա իրենց իրական աշխատանքի արդյունքն է. կարծում են, թե աշխատանքի բոլոր տեսանկյունները բավականին դրական են, և որ իրենք անձամբ անելու շատ բան կամ լուծելու խնդիրներ չունեն, ուստի կենտրոնանում են իրենց կարգավիճակի օգուտները վայելելու վրա։ Նրանք միշտ ցանկանում են իրենց ցուցադրել և պարծենալ եղբայրների ու քույրերի շրջանում։ Երբ տեսնում են եղբայրներին ու քույրերին, ասում են. «Լա՛վ հավատացյալ եղեք։ Լա՛վ կատարեք ձեր պարտականությունը։ Գլուխ մի՛ պահեք։ Եթե չարաճճի լինեք կամ խնդիրներ առաջացնեք, կհեռացնե՛մ ձեզ»։ Նրանք միայն մի բան գիտեն՝ հաստատել իրենց կարգավիճակն ու խրատել մարդկանց։ Հավաքույթների ժամանակ միշտ հարցնում են, թե ինչ խնդիրներ կան աշխատանքում, և հարցնում են` արդյոք իրենց ենթակաները որևէ դժվարություն ունեն, բայց երբ մյուսներն արտահայտում են իրենց խնդիրների և դժվարությունների մասին, չեն կարողանում լուծել դրանք։ Չնայած դրան՝ նրանք դեռ ուրախ են և շարունակում են ապրել մաքուր խղճով։ Եթե եղբայրներն ու քույրերը որևէ դժվարություն կամ խնդիր չեն բարձրացնում, զգում են, որ շատ լավ են կատարում իրենց աշխատանքը՝ դառնալով ինքնագոհ։ Կարծում են, թե աշխատանքի մասին հարցնելն այն գործն է, որն իրենց հանձնարարված էր անել, և երբ խնդիրներ են ծագում, և Վերինը պատասխանատվությունը բարդում է իրենց վրա, ապշում են։ Ուրիշներն իրենց առջև դնում են աշխատանքի դժվարություններն ու խնդիրները, սակայն նրանք դեռ բողոքում են, թե ինչու նրանք չեն փնտրում ճշմարտությունը՝ դրանք լուծելու համար։ Ինքնուրույն չլուծելով իրական խնդիրները՝ պատասխանատվությունը գցում են իրենց ենթակա ղեկավարների վրա՝ խստորեն նախատելով կոնկրետ առաջադրանքներ կատարողներին։ Այս նախատինքն օգնում է նրանց թեթևացնելու իրենց զայրույթը, և նրանք նույնիսկ մաքուր խղճով կարծում են, թե իրական աշխատանք են անում։ Նրանք երբեք չեն անհանգստացել կամ մտահոգվել խնդիրներ բացահայտելու կամ լուծելու անկարողության պատճառով, ոչ էլ դրա պատճառով չեն կարողացել լավ ուտել կամ քնել. երբեք չեն կրել այսպիսի նեղություն։

Ամեն անգամ, երբ Ես այցելում եմ ագարակի եկեղեցի, որոշ խնդիրներ եմ լուծում։ Ամեն անգամ գնալուս պատճառն այն չի լինում, որ Ես ինչ-որ կոնկրետ խնդիր եմ գտել լուծելու. պարզապես մի փոքր ազատ ժամանակ ունենալով՝ շրջում և տեսնում եմ, թե ինչպես է ընթանում եկեղեցու տարբեր թիմերի աշխատանքը, և ինչպիսին են յուրաքանչյուր թիմի մարդկանց վիճակները։ Ես հավաքում եմ ղեկավարներին՝ նրանց հետ զրուցելու, հարցնելու, թե ինչ աշխատանք են արել այս ընթացքում, և ինչ խնդիրներ կան․ թույլ եմ տալիս նրանց որոշ հարցեր բարձրացնել, և ապա հաղորդակցվում եմ նրանց հետ, թե ինչպես լուծել դրանք։ Նրանց հետ հաղորդակցվելիս Ես կարող եմ նաև որոշ նոր խնդիրներ բացահայտել։ Խնդիրների մի տեսակը կապված է այն բանի հետ, թե ինչպես են առաջնորդողներն ու աշխատողներն անում իրենց աշխատանքը. մյուսը նրանց պարտականությունների շրջանակում եղած աշխատանքի խնդիրներն են։ Բացի դրանից՝ նաև օգնում և ուղղորդում եմ նրանց, թե ինչպես անել կոնկրետ աշխատանք, ինչպես իրականացնել աշխատանքը, ինչ աշխատանք անել, և ապա հաջորդ անգամ հետևում եմ՝ հարցնելով նրանց, թե ինչպես է ընթացել նախորդ անգամ հանձնարարված աշխատանքը։ Այսպիսի վերահսկումը, խթանումը և հետևելն անհրաժեշտ են։ Թեև սա չի արվում մեծ աղմուկով և բղավոցով՝ բարձրախոսներ օգտագործելով որևէ հայտարարություն անելու համար, այս կոնկրետ գործերն ու առաջադրանքները հաղորդվում և իրականացվում են որոշ առաջնորդողների և աշխատողների միջոցով, որոնք կարող են իրական աշխատանք անել։ Այսպիսով, յուրաքանչյուր թիմի աշխատանքը դառնում է կանոնավոր և առաջ է ընթանում, աշխատանքի արդյունավետությունը բարելավվում է, և արդյունքներն ավելի դրական են լինում։ Ի վերջո յուրաքանչյուր թիմում բոլորը կարողանում են հավատարիմ մնալ իրենց պարտականությանը՝ իմանալով, թե ինչ պետք է անեն և ինչպես անեն։ Առնվազն բոլորը կատարում են իրենց բաժին պարտականությունը, բոլորն ունեն առաջադրանքներ, և այն, ինչ անում են, արվում է Աստծու տան պահանջների համաձայն, ինչպես նաև կարող է արվել սկզբունքների համաձայն։ Մի՞թե սա որոշակի արդյունքների հասնել չէ։ Արդյոք կեղծ առաջնորդողները գիտե՞ն ինչպես աշխատել այս կերպ։ Կեղծ առաջնորդողները կմտորեին. «Ուրեմն այսպես է Վերինն իրականացնում աշխատանքը. կանչում է որոշ մարդկանց՝ նրանց հետ զրուցելու, բոլորը նշումներ են անում փոքրիկ գրքույկում, և նշումներն անելուց հետո Վերինի աշխատանքն ավարտված է։ Եթե այսպես է աշխատանքն իրականացվում Վերինի կողմից, ապա մենք էլ նույն կերպ կանենք»։ Այսպիսով` կեղծ առաջնորդողներն ընդօրինակում են այս կերպ։ Նրանք ընդօրինակում են արտաքին տեսքը, բայց ի վերջո բացարձակապես ոչ մի իրական աշխատանք չեն անում՝ չիրականացնելով այն առաջադրանքներից և ոչ մեկը, որոնք իրենց հանձնարարվել էին, պարզապես անիմաստ վատնելով ժամանակը դատարկաբանելով։ Երբեմն նաև գնում եմ բանջարանոցներ ու ջերմոցներ՝ տեսնելու, թե ինչպես են աճում սածիլները, կամ պարզելու, թե ձմռանը ջերմոցում քանի բերքաշրջան կարելի է աճեցնել և որքան հաճախ ջրել դրանք։ Այս առաջադրանքները, լինեն դրանք մեծ թե փոքր, բոլորը ներառում են բանջարաբուծության հետ կապված տեխնիկական հարցեր, և քանի դեռ մարդը ջանասիրաբար է անում դրանք, կարող է իրագործել դրանք։ Որտե՞ղ են կեղծ առաջնորդողները հիմնականում ցույց տալիս իրենց կեղծիքը. ամենաակնառուն իրական աշխատանք չանելն է. նրանք պարզապես անում են որոշ առաջադրանքներ, որոնք իրենց լավ են ներկայացնում, և ապա դա համարում են ավարտված և հետո սկսում են վայելել իրենց կարգավիճակի օգուտները։ Անկախ այն բանից, թե որքան են նրանք անում այս տեսակի աշխատանք, արդյոք դա նշանակո՞ւմ է, որ նրանք իրական աշխատանք են կատարում։ Կեղծ առաջնորդողների մեծ մասը ճշմարտությունն անմաքուր կերպով է ըմբռնում՝ հասկանալով միայն որոշ բառեր և վարդապետություններ, ինչը շատ է դժվարացնում իրական աշխատանքը լավ անելը։ Կեղծ առաջնորդողների մի մասը չի կարողանում անգամ լուծել ընդհանուր գործերի հետ կապված խնդիրները. նրանք ակնհայտորեն խղճուկ արժանիք ունեն և զուրկ են հոգևոր հասկացողությունից։ Նրանց կրթելը բացարձակապես ոչ մի արժեք չունի։ Որոշ կեղծ առաջնորդողներ իսկապես ունեն մի փոքր արժանիք, բայց իրական աշխատանք չեն անում և տրվում են մսեղիի հարմարավետություններին։ Մսեղիի հարմարավետություններին տրվող մարդիկ շատ չեն տարբերվում խոզերից։ Խոզերն իրենց օրերն անցկացնում են քնելով և ուտելով։ Դրանք ոչինչ չեն անում։ Սակայն մեկ տարի նրանց կերակրելու ծանր աշխատանքից հետո, երբ տարեվերջին ամբողջ ընտանիքն ուտում է նրանց միսը, կարելի է ասել, որ նրանք ծառայություն են մատուցել։ Եթե կեղծ առաջնորդողին պահում են ինչպես խոզը՝ ամեն օր երեք անգամ ձրի ուտեցնելով ու խմեցնելով, գիրացնելով և ուժեղացնելով, բայց նա ոչ մի իրական աշխատանք չի անում և վատնող է, մի՞թե նրան պահելն ապարդյուն չի եղել։ Արդյոք որևէ օգուտ տվե՞լ է։ Նրանք կարող են միայն որպես հակադրություն ծառայել և պետք է դուրս թողնվեն։ Իսկապես ավելի լավ է խոզ պահել, քան կեղծ առաջնորդող։ Կեղծ առաջնորդողները կարող են ունենալ «առաջնորդողի» կոչում, կարող են զբաղեցնել այս պաշտոնը՝ օրական երեք անգամ լավ սնվելով, վայելելով Աստծու բազմաթիվ շնորհքները, տարեվերջին այդքան ուտելուց գիրանալով և վարդագույն այտեր ունենալով, բայց ի՞նչ կասեք աշխատանքի մասին։ Նայի՛ ր այն ամենին, ինչ իրագործվել է քո աշխատանքում այս տարի. արդյոք այս տարի աշխատանքի որևէ ոլորտում արդյունքներ ունեցե՞լ ես։ Ի՞նչ իրական աշխատանք ես արել։ Աստծու տունը չի պահանջում, որ դու յուրաքանչյուր աշխատանք կատարելապես անես, բայց պետք է լավ անես առանցքային աշխատանքը, օրինակ՝ ավետարանի աշխատանքը կամ ֆիլմերի արտադրության աշխատանքը, տեքստային աշխատանքը և այլն։ Սրանք բոլորը պետք է արդյունավետ լինեն։ Բնականոն հանգամանքներում աշխատանքի մեծ մասը պետք է որոշակի արդյունքներ և ձեռքբերումներ տա երեքից հինգ ամիս հետո. եթե մեկ տարի անց ձեռքբերումներ չկան, ապա սա լուրջ խնդիր է։ Քո պատասխանատվության շրջանակում ո՞ր աշխատանքն է եղել ամենաարդյունավետը։ Ո՞ր մեկի համար ես ամենամեծ գինը վճարել և ամենաշատը տառապել ողջ տարվա ընթացքում։ Ներկայացրու՛ այս ձեռքբերումը և խորհի՛ր, թե արդյոք որևէ արժեքավոր ձեռքբերում ունեցել ես Աստծու շնորհքը վայելելու քո տարվա ընթացքում. դու պետք է հստակ զգաս սա քո սրտում։ Ի վերջո ի՞նչ էիր անում, մինչ այս ողջ ընթացքում ուտում էիր Աստծու տան ուտելիքը և վայելում Աստծու շնորհքը։ Որևէ բանի հասե՞լ ես։ Եթե ոչնչի չես հասել, ապա պարզապես գլուխ ես պահում. դու իսկական կեղծ առաջնորդող ես։ Արդյոք նման առաջնորդողները պե՞տք է հեռացվեն և դուրս թողնվեն։ (Այո՛)։ Կարո՞ղ եք զանազանել նման կեղծ առաջնորդողներին, երբ հանդիպումեք նրանց։ Կարո՞ղ եք տեսնել, որ նրանք կեղծ առաջնորդողներ են, որոնք պարզապես գլուխ են պահում՝ ձրի սնունդ ստանալու համար։ Նրանք ուտում են այնքան, մինչև իրենց բերանները յուղոտվեն, բայց երբեք չեն անհանգստանում կամ մտահոգվում աշխատանքի համար՝ չմասնակցելով կամ չհարցնելով որևէ կոնկրետ առաջադրանքի մասին։ Նույնիսկ եթե հարցնում են, դա պատճառ ունի. նրանք դա անում են միայն այն ժամանակ, երբ Վերինը արդյունքների համար ճնշում է գործադրում նրանց վրա, այլապես չէին էլ անհանգստանա։ Նրանք միշտ տրվում են վայելքներին՝ հաճախ ֆիլմեր կամ հեռուստաշոուներ դիտելով։ Նրանք պատվիրակում են աշխատանքը, և մինչ մյուս բոլորը զբաղված են իրենց պարտականությունները կատարելով, նրանք հանգստանում և վայելում են։ Եթե խնդիր կա, և փորձում ես գտնել նրանց՝ այն լուծելու համար, նրանք ոչ մի տեղ չեն երևում, բայց երբեք չեն ուշանում ճաշից։ Եվ ուտելուց հետո, երբ մյուս բոլորը վերադառնում են աշխատանքի, նրանք գնում են ավելի երկար հանգստանալու։ Եթե հարցնում ես նրանց. «Ինչո՞ւ դուրս չես գալիս և չես ստուգում աշխատանքը։ Բոլորը սպասում են քո ուղղորդմանը, քո կարգավորումներին», նրանք ասում են. «Ինչո՞ւ սպասել ինձ։ Դուք բոլորդ կարող եք դա անել, բոլորդ գիտեք ինչպես անել դա. մի՞թե նույնը չէ, երբ ես տարածքում չեմ։ Չե՞մ կարող մի փոքր հանգստանալ»։ «Դա հանգստանա՞լ է։ Դու պարզապես ֆիլմեր ես դիտում»։ «Ես մասնագիտական հմտություններ եմ սովորում, ուսումնասիրում եմ, թե ինչպես են ֆիլմեր նկարահանվում»։ Նրանք նույնիսկ արդարացումներ են հորինում։ Նրանք մեկը մյուսի հետևից ֆիլմեր են դիտում, և երբ գիշերը բոլորը հանգստանում են, նրանք նույնպես հանգստանում են։ Ամեն օր նրանք պարզապես այսպես գլուխ են պահում, բայց ի՞նչ աստիճանի։ Բոլորը նրանց տհաճ են համարում, նրանք ստիպում են բոլորին անհարմար զգալ, և ի վերջո ոչ ոք նրանց ուշադրություն չի դարձնում։ Ասացե՛ք Ինձ, եթե այսպիսի առաջնորդողը չի ղեկավարում, արդյոք աշխատանքը դեռ կարո՞ղ է առաջ ընթանալ։ Առանց նրանց` երկիրը դադարո՞ւմ է պտտվել։ (Այն շարունակում է պտտվել)։ Ուրեմն նրանք պետք է բացահայտվեն, որպեսզի բոլորը տեսնեն` նրանք չեն զբաղվում պատշաճ առաջադրանքներով, և որ ոչ ոք չպետք է սահմանափակվի նրանց կողմից։ Նման կեղծ առաջնորդողները, որոնք չեն զբաղվում պատշաճ առաջադրանքներով, պետք է բացահայտվեն ու կտրվեն, որպեսզի բոլորը զանազանեն, և ապա նրանք պետք է պաշտոնա՜նկ արվեն ու մի կո՜ղմ քաշվեն։ Կարո՞ղ եք զանազանել նման կեղծ առաջնորդողներին, երբ հանդիպում եք նրանց։ Առանց կեղծ առաջնորդողների` արդյոք բոլորդ կզգայի՞ք, որ նավաստիներ եք` առանց նավապետի։ Արդյոք ինքնուրո՞ւյն կավարտեիք աշխատանքը և կիրագործեիք առաջադրանքները։ Եթե ոչ, ապա վտանգի մեջ եք։ Բախվելով այս տեսակի կեղծ առաջնորդողների, որոնք պատշաճ կերպով չեն կատարում իրենց պարտականությունը, օրինակ չեն ծառայում և անիմաստ վատնում են ժամանակը՝ առցանց զրուցելով. արդյոք զանազանում կունենայի՞ք այսպիսի իրավիճակում։ Արդյոք նրանց ազդեցությանը կենթարկվեիք՝ նույնպես ներգրավվելով դատարկ զրույցների մեջ և հետաձգելով ձեր պարտականությունները։ Կարո՞ղ եք դեռ հետևել նման կեղծ առաջնորդողներին։ (Ո՛չ)։

Որոշ կեղծ առաջնորդողներ որկրամոլ են և ծույլ՝ նախընտրելով հարմարավետությունը ծանր աշխատանքից։ Նրանք ո՛չ ուզում են աշխատել, ո՛չ էլ անհանգստանալ՝ խուսափելով ջանքից և պատասխանատվությունից, ցանկանալով միայն տրվել հարմարավետությանը։ Նրանք սիրում են ուտել, զվարճանալ և հատկապես ծույլ են։ Կար մի կեղծ առաջնորդող, որն առավոտյան արթնանում էր միայն այն ժամանակ, երբ բոլորն ավարտել էին ուտելը, իսկ գիշերը դեռ հեռուստասերիալներ էր դիտում, մինչ մյուս բոլորը հանգստանում էին։ Ճաշ պատրաստելու համար պատասխանատու մի եղբայր այլևս չդիմացավ և քննադատեց նրան։ Կարծում եք՝ նա կլսե՞ր մի խոհարարի։ (Ո՛չ:) Ենթադրենք` որևէ առաջնորդող կամ աշխատող նախատեր նրան՝ ասելով. «Դու պետք է ավելի ջանասեր լինես. այն աշխատանքը, որն անհրաժեշտ է անել, պետք է արվի։ Որպես առաջնորդող՝ դու պետք է կատարես քո պատասխանատվությունները` անկախ այն բանից, թե ինչ աշխատանք է. դու պետք է համոզվես, որ դրա հետ կապված խնդիրներ չկան։ Հիմա, երբ խնդիր է հայտնաբերվել, և դու ներկա չես այն լուծելու համար, դա ազդում է աշխատանքի վրա։ Եթե մշտապես այսպես ես աշխատում, մի՞թե սա չի հետաձգում եկեղեցու գործը։ Կարո՞ղ ես կրել այս պատասխանատվությունը»։ Արդյոք նա կլսե՞ր սա․ պարտադիր չէ։ Նման կեղծ առաջնորդողներին որոշում կայացնող խումբը պետք է ժամանակին ազատի և այլ աշխատանքային կարգավորումներ անի նրանց համար՝ թույլ տալով անել այն, ինչին ի վիճակի են։ Եթե նրանք անպիտան են, ցանկանում են ձրիակերություն անել, ուր էլ որ գնան, ի վիճակի չեն որևէ բան անելու, ապա հեռացրեք նրանց՝ թույլ չտալով կատարել որևէ պարտականություն։ Նրանք արժանի չեն պարտականություն կատարելու. նրանք մարդ չեն, զուրկ են բնականոն մարդկայնության խղճից և ողջամտությունից, նրանք անամոթ են։ Նման կեղծ առաջնորդողներին, որոնք թրև եկողների են նման, հենց որ բացահայտվեն, պետք է ուղղակիորեն ազատել. կարիք չկա փորձելու հորդորել նրանց, և նրանց չպետք է ընձեռվի որևէ հնարավորություն՝ դիտարկման ենթարկվելու, ոչ էլ անհրաժեշտ է նրանց հետ հաղորդակցվել ճշմարտությամբ։ Մի՞թե նրանք բավականաչափ ճշմարտություններ չեն լսել։ Եթե նրանք էտվեին, կարո՞ղ էին փոխվել. չէին կարող։ Եթե ինչ-որ մեկը վատ արժանիք ունի, երբեմն անհեթեթ տեսակետներ է ունենում կամ տգիտության պատճառով չի կարողանում տեսնել ամբողջական պատկերը, բայց ջանասեր է, հոգս է կրում և ծույլ չէ, ապա նման մարդը, չնայած իր պարտականությունը կատարելիս ունեցած շեղումներին, կարող է ապաշխարել, երբ բախվում է էտման։ Առնվազն նա գիտե առաջնորդողի պապարտականությունները և գիտե, թե ինչ պետք է անի, նա ունի խիղճ և պատասխանատվության զգացում, նաև սիրտ։ Սակայն նրանք, ովքեր ծույլ են, նախընտրում են հարմարավետությունը ծանր աշխատանքից և հոգս չեն կրում, չեն կարող փոխվել։ Նրանց սրտում հոգս չկա. անկախ այն բանից, թե ով է նրանց էտում, անօգուտ է։ Ոմանք ասում են. «Այդ դեպքում, եթե Աստծու դատաստանը, պատիժը, փորձությունները և զտումը գային նրանց վրա, արդյոք կփոխվե՞ր նրանց՝ հոգս չկրելու խնդիրը»։ Սա չի կարող փոխվել. այն որոշվում է մարդու բնությամբ, ինչպես շունը չի կարող փոխել կեղտ ուտելու իր սովորությունը։ Ամեն անգամ, երբ տեսնում ես մեկին, որ ծույլ է և հոգս չի կրում, ինչպես նաև ծառայում է որպես առաջնորդող, կարող ես վստահ լինել, որ նա կեղծ առաջնորդող է։ Ոմանք կարող են ասել. «Ինչպե՞ս կարող ես նրանց կեղծ առաջնորդող անվանել։ Նրանք լավ արժանիք ունեն, խորաթափանց են, կարող են տեսնել իրական էությունը և կարող են ծրագրեր աշխատողել։ Աշխարհում նրանք կառավարել են բիզնեսներ, ծառայել են որպես գործադիր տնօրեններ. նրանք բանիմաց են, փորձառու և աշխարհիկ իմաստուն»։ Կարո՞ղ են արդյոք այս հատկանիշները լուծել նրանց ծույլ լինելու և հոգս չունենալու խնդիրը։ (Ո՛չ)։

Ի՞նչ դրսևորումներ և բնութագրեր են ցուցաբերում նրանք, ովքեր չափազանց ծույլ են։ Նախ, ինչ էլ որ անեն, գործում են ձևականորեն, դանդաղաշարժ են, ընթանում են հանգիստ տեմպով, հանգստանում ու ամեն ինչ հետաձգում են, երբ հնարավոր է։ Երկրորդ` նրանք ուշադրություն չեն դարձնում եկեղեցու գործին։ Նրանց համար նա, ով սիրում է անհանգստանալ նման բաների համար, կարող է դա անել։ Իրենք չեն անհանգստանա։ Երբ նրանք իսկապես անհանգստանում են ինչ-որ բանի համար, դա հանուն իրենց սեփական փառքի, շահի և կարգավիճակի է. նրանց համար կարևորն այն է, որ կարողանան վայելել կարգավիճակի օգուտները։ Երրորդ` նրանք խուսափում են դժվարություններից իրենց աշխատանքում. նրանք չեն կարող ընդունել, որ իրենց աշխատանքը կարող է նույնիսկ փոքր-ինչ հոգնեցուցիչ լինել, այլապես դառնում են շատ դժգոհ, եթե այդպես է լինում, և նրանք ի վիճակի չեն լինում դիմանալու դժվարություններին կամ գին վճարելու։ Չորրորդ՝ նրանք ի վիճակի չեն համառ լինելու իրենց անելիք ցանկացած աշխատանքում՝ միշտ հանձնվելով կես ճանապարհին և ի վիճակի չլինելով գործը մինչև վերջ հասցնելու։ Եթե նրանք ժամանակավորապես լավ տրամադրություն ունեն, կարող են որոշակի աշխատանք անել հաճույքի համար, բայց եթե ինչ-որ բան պահանջում է երկարաժամկետ նվիրվածություն, և դա նրանց զբաղված է պահում, պահանջում է շատ մտածել և հոգնեցնում է նրանց մսեղին, ժամանակի ընթացքում նրանք կսկսեն տրտնջալ։ Օրինակ` որոշ առաջնորդողներ պատասխանատու են եկեղեցու գործի համար, և սկզբում դա նրանց համար նոր և թարմ է թվում։ Նրանք շատ մոտիվացված են ճշմարտության իրենց հաղորդակցության մեջ և երբ տեսնում են, որ եղբայրներն ու քույրերը խնդիրներ ունեն, կարողանում են օգնել և լուծել դրանք։ Բայց որոշ ժամանակ համառ լինելուց հետո նրանք սկսում են համարել, որ առաջնորդողի աշխատանքը չափազանց հոգնեցուցիչ է, և նրանք դառնում են բացասական տրամադրված. ցանկանում են անցնել ավելի հեշտ աշխատանքի և պատրաստ չեն դիմանալու դժվարություններին։ Նման մարդիկ զուրկ են համառ լինելուց։ Հինգերորդ՝ մեկ այլ բնութագիր, որը տարբերում է ծույլ մարդկանց, նրանց՝ իրական աշխատանք անելու դժկամությունն է։ Հենց որ նրանց մսեղին տառապում է, նրանք արդարացումներ են հորինում՝ խուսափելու և գլուխ պահելու իրենց աշխատանքից, կամ այն փոխանցում են մեկ ուրիշի։ Եվ երբ այդ մարդն ավարտում է աշխատանքը, նրանք անամոթաբար իրենք են քաղում պտուղները։ Սրանք են ծույլ մարդկանց հինգ հիմնական բնութագրերը։ Դուք պետք է ստուգեք՝ տեսնելու, թե արդյոք կան նման ծույլ մարդիկ եկեղեցիների առաջնորդողների և աշխատողների շրջանում։ Եթե գտնեք մեկին, նա պետք է անմիջապես հեռացվի։ Կարո՞ղ են արդյոք ծույլ մարդիկ լավ աշխատանք անել որպես առաջնորդողներ։ Անկախ այն բանից, թե ինչպիսի արժանիք ունեն, կամ ինչպիսին է նրանց մարդկայնության որակը, եթե նրանք ծույլ են, ի վիճակի չեն լինի լավ անելու իրենց աշխատանքը, և նրանք կհետաձգեն աշխատանքը և կարևոր գործերը։ Եկեղեցու գործը բազմակողմանի է. դրա յուրաքանչյուր տեսանկյունկողմ ենթադրում է բազմաթիվ մանրամասն առաջադրանքներ և պահանջում է հաղորդակցվել ճշմարտության շուրջ՝ խնդիրները լուծելու համար, որպեսզի այն լավ արվի։ Հետևաբար առաջնորդողներն ու աշխատողները պետք է ջանասեր լինեն. նրանք պետք է շատ խոսեն ու շատ աշխատեն ամեն օր՝ ապահովելու աշխատանքի արդյունավետությունը։ Եթե նրանք չափազանց քիչ խոսեն կամ քիչ բան անեն, արդյունքներ չեն լինի։ Ուստի, եթե առաջնորդողը կամ աշխատողը ծույլ մարդ է, նա հաստատապես կեղծ առաջնորդող է և ի վիճակի չէ իրական աշխատանք անելու։ Ծույլ մարդիկ իրական աշխատանք չեն անում, առավել ևս, իրենք չեն գնում աշխատավայրեր և պատրաստ չեն լուծելու խնդիրներ կամ ներգրավվելու որևէ կոնկրետ աշխատանքում։ Նրանք չունեն նույնիսկ չնչին հասկացողություն կամ ըմբռնում որևէ աշխատանքի խնդիրների վերաբերյալ։ Նրանք միայն մակերեսային, անորոշ գաղափար ունեն իրենց գլխում՝ լսելով այն, ինչ ուրիշներն են ասել, և նրանք գլուխ են պահում՝ պարզապես մի փոքր վարդապետություն քարոզելով։ Կարո՞ղ եք զանազանել այս տեսակի առաջնորդողին։ Կարո՞ղ եք ասել, որ նրանք կեղծ առաջնորդողներ են։ (Որոշ չափով)։ Ծույլ մարդիկ ձևականորեն են վերաբերվում ցանկացած պարտականության, որ անում են։ Անկախ պարտականությունից՝ նրանք զուրկ են համառությունից, աշխատում են ընդհատումներով և բողոքում են, երբ որոշակի դժվարություններ են կրում՝ անվերջ դժգոհություններ թափելով։ Նրանք վիրավորում են նրան, ով քննադատում կամ էտում է իրենց, ինչպես փողոցներում մարդկանց վիրավորող կին՝ միշտ ցանկանալով իրենց զայրույթը թափել ուրիշների վրա և չցանկանալով կատարել իրենց պարտականությունը։ Ի՞նչ է ցույց տալիս, որ նրանք չեն ցանկանում կատարել իրենց պարտականությունը։ Դա ցույց է տալիս, որ նրանք հոգս չեն կրում, պատրաստ չեն ստանձնելու պարտականություն և ծույլ մարդիկ են։ Նրանք չեն ցանկանում դժվարություններ կրել կամ գին վճարել։ Սա հատկապես վերաբերում է առաջնորդողներին և աշխատողներին. եթե նրանք հոգս չեն կրում, կարո՞ղ են արդյոք կատարել առաջնորդողների և աշխատողների պարտականությունները։ Բացարձակապես ոչ։

Կեղծ առաջնորդողները չեն հետևում աշխատանքին և դրան առնչվող ուղղություն չեն տալիս

Մենք հենց նոր քննարկեցինք առաջնորդողների և մշակների հինգերորդ պատասխանատվության այս տեսանկյունը՝ «ըմբռնել և հասկանալ յուրաքանչյուր աշխատանքի կարգավիճակը»։ Քննարկելով այս տեսանկյունը՝ մենք մերկացրինք կեղծ առաջնորդողների որոշ կոնկրետ դրսևորումներ, ինչպես նաև նրանց մարդկայնությունն ու բնավորությունը։ Այժմ եկեք դիտարկենք «յուրաքանչյուր աշխատանքի առաջընթացն ըմբռնելն ու հասկանալը»։ Իհարկե, աշխատանքի առաջընթացը որոշ չափով կապված է աշխատանքի կարգավիճակի հետ, և այդ կապը համեմատաբար սերտ է։ Եթե մարդը չի կարողանում հասկանալ և ըմբռնել որևէ աշխատանքի կարգավիճակը, ապա նա նմանապես չի կարող հասկանալ և ըմբռնել աշխատանքի առաջընթացը։ Օրինակ՝ ինչպիսի՞ն է աշխատանքի առաջընթացը, ո՞ր փուլին է այն հասել, ինչպիսի՞ն են ներգրավված մարդկանց վիճակները, արդյոք կա՞ն դժվարություններ մասնագիտական հարցերում, արդյոք կա՞ն աշխատանքի այնպիսի ոլորտներ, որոնք չեն համապատասխանում Աստծու տան պահանջներին, ինչպիսի՞ն են ձեռք բերված արդյունքները, արդյոք աշխատող մարդիկ, որոնք այնքան էլ հմուտ չեն աշխատանքի մասնագիտական հարցերում, սովորո՞ւմ են, ո՞վ է կազմակերպում ուսուցումը, ի՞նչ են նրանք սովորում, ինչպե՞ս են սովորում և այլն․ այս բոլոր կոնկրետ հարցերը կապված են առաջընթացի հետ։ Օրինակ՝ մի՞թե օրհներգեր ստեղծելու աշխատանքը բավականին կարևոր չէ։ Մեկ օրհներգի համար՝ սկսած Աստծու խոսքերի էական հատվածների սկզբնական ընտրությունից մինչև երգի ստեղծման ավարտը, ի՞նչ կոնկրետ առաջադրանքներ պետք է իրականացվեն այս գործընթացում։ Նախ՝ անհրաժեշտ է ընտրել Աստծու խոսքերի այնպիսի էական հատվածներ, որոնք հարմար են օրհներգերի համար, և դրանք պետք է նաև համապատասխան երկարություն ունենան։ Երկրորդ քայլը ներառում է խորհելը, թե մեղեդու որ ոճն է համապատասխանում հատվածին, որպեսզի այն հաճելի և վայելելի լինի երգելու համար։ Ապա պետք է գտնվեն ճիշտ մարդիկ՝ օրհներգը երգելու համար։ Մի՞թե սրանք կոնկրետ առաջադրանքներ չեն։ (Այո՛)։ Օրհներգը ստեղծելուց հետո կեղծ առաջնորդողը բացարձակապես չի հարցնում, թե արդյոք ստեղծագործությունը որակավորված է, կամ ոճը՝ համապատասխան։ Երգահանը, նկատելով վերահսկողության բացակայությունը, անձամբ զգում է, որ այն բավարար է, և անցնում է դրա ձայնագրմանը։ Աստծու խոսքերի այն հատվածը, որը բոլորն անհամբեր սպասում էին, որ վերածվի օրհներգի, ի վերջո երաժշտության էստանում և դառնում՝ օրհներգ, բայց մեծամասնությունը կարծում է, որ երգելիս այն դեռ թերություններ ունի։ Ի՞նչ խնդիր է առաջանում․ ստեղծված օրհներգը չի համապատասխանում չափանիշներին․ այն ձայնագրվել է՝ չնայած մեղեդու և գրավչության պակասին։ Կեղծ առաջնորդողը, լսելով այն, հարցնում է․ «Ո՞վ է ստեղծել այս օրհներգը։ Ինչո՞ւ է այն ձայնագրվել»։ Այն ժամանակ, երբ նրանք տալիս են այս հարցը, առնվազն մեկ ամիս արդեն անցել է։ Այս մեկ ամսվա ընթացքում մի՞թե առաջնորդողը չպետք է հետևեր և ժամանակին ըմբռներ այս աշխատանքի առաջընթացը։ Օրինակ՝ ինչպե՞ս էր ընթանում երգի ստեղծումը։ Արդյոք հիմնական նվագ որոշվե՞լ էր։ Արդյոք այն մեղեդի ունե՞ր։ Արդյոք այս օրհներգի մեղեդին և ոճը համապատասխանո՞ւմ էին Աստծու խոսքերին։ Արդյոք համապատասխան փորձ ունեցող անհատներն օգնեցի՞ն ուղղորդմամբ։ Ստեղծվելուց հետո կարո՞ղ էր արդյոք այս օրհներգը լայնորեն երգվել։ Ի՞նչ ազդեցություն այն կունենար։ Արդյոք նվագը լա՞վն էր համարվում։ Կեղծ առաջնորդողը միանշանակորեն չհետևեց այսպիսի հարցերին։ Եվ նա պատճառ ունեն չհետևելու համար․ «Ես ոչինչ չեմ հասկանում օրհներգերի ստեղծումից։ Ինչպե՞ս կարող եմ հետևել մի բանի, որը չեմ հասկանում․ դա անհնար է»։ Արդյոք սա արդարացված պատճա՞ռ է։ (Ո՛չ)։ Դա արդարացված պատճառ չէ․ ուստի, կարո՞ղ է արդյոք մեկը, ով ծանոթ չէ օրհներգեր ստեղծելուն, այնուամենայնիվ հետևել։ (Այո՛)։ Ինչպե՞ս պետք է հետևի․ (Կարող է համագործակցել եղբայրների և քույրերի հետ և ստուգել մեղեդին՝ հիմնվելով սկզբունքների վրա, տեսնելու, թե արդյոք այն հարմար է․ նրանք կարող են գործնականորեն հետևել աշխատանքին՝ դրանից ձեռքերը լվանալու փոխարեն)։ Կեղծ առաջնորդողների աշխատանքի գլխավոր բնութագիրը վարդապետության մասին դատարկաբանելն ու կարգախոսներ կրկնելն է։ Իրենց հրամաններն արձակելուց հետո նրանք պարզապես լվանում են իրենց ձեռքերն այդ գործից։ Նրանք հարցեր չեն տալիս աշխատանքի հետագա զարգացման վերաբերյալ․ չեն հարցնում, թե արդյոք որևէ խնդիր, շեղում կամ դժվարություն առաջացել է։ Նրանք իրենց գործն ավարտված են համարում, հենց որ հանձնարարում են աշխատանքը։ Իրականում որպես առաջնորդող` դու աշխատանքը կարգավորելուց հետո պետք է հետևես աշխատանքի առաջընթացին։ Նույնիսկ եթե ծանոթ չես աշխատանքի այդ ոլորտին, նույնիսկ եթե զուրկ ես դրան վերաբերող որևէ գիտելիքից, կարող ես գտնել քո աշխատանքն անելու ուղին։ Կարող ես գտնել մեկին, ով իսկապես ըմբռնում է այն, ով հասկանում է տվյալ մասնագիտությունը, որպեսզի խիստ վերահսկում իրականացնի և առաջարկություններ անի։ Նրանց առաջարկություններից կարող ես բացահայտել համապատասխան սկզբունքները և այսպիսով կկարողանաս հետևել աշխատանքին։ Անկախ այն բանից՝ ծանոթ ես կամ հասկանում ես տվյալ մասնագիտությունը, թե ոչ, առնվազն պետք է ղեկավարես աշխատանքը, հետևես դրան և շարունակաբար հարցուփորձ անես, հարցեր տաս դրա առաջընթացի վերաբերյալ։ Պետք է ըմբռնես նման հարցերը․ սա քո պատասխանատվությունն է, սա քո գործի մի մասն է։ Աշխատանքին չհետևել, այն հանձնարարելուց հետո այլևս ոչինչ չանել, դրանից ձեռքերը լվանալ․ այսպես են գործում կեղծ առաջնորդողները։ Աշխատանքին չհետևել կամ դրան առնչվող ուղղություն չտալ, առաջացող խնդիրների մասին չհարցնել կամ դրանք չլուծել և աշխատանքի առաջընթացը կամ արդյունավետությունը չըմբռնել․ սրանք նույնպես կեղծ առաջնորդողների դրսևորումներ են։

Կեղծ առաջնորդողները չեն կատարում իրական աշխատանք, ինչի պատճառով աշխատանքի առաջընթացն ուշանում է

Քանի որ կեղծ առաջնորդողները չեն տեղեկանում աշխատանքի առաջընթացի մասին և քանի որ ի վիճակի չեն ժամանակին բացահայտելու, առավել ևս՝ լուծելու դրանում առաջացող խնդիրները, դա հաճախ հանգեցնում է կրկնվող ուշացումների։ Որոշակի աշխատանքում, քանի որ մարդիկ չեն ըմբռնում սկզբունքները, և չկա համապատասխան մեկը, ով պատասխանատու կլինի դրա համար կամ կղեկավարի այն, աշխատանքն իրականացնողները հաճախ բացասական, պասիվ և սպասողական վիճակում են լինում, ինչը լրջորեն ազդում է աշխատանքի առաջընթացի վրա։ Եթե առաջնորդողները կատարեին իրենց պարտավորությունները․ եթե ղեկավարեին աշխատանքը, առաջ մղեին այն, վերահսկեին ու գտնեին մեկին, ով հասկանում է այդ ոլորտը՝ աշխատանքն ուղղորդելու համար, ապա աշխատանքն ավելի արագ առաջ կընթանար՝ կրկնվող ուշացումներ ունենալու փոխարեն։ Ուստի առաջնորդողների համար կենսականորեն անհրաժեշտ է հասկանալ և ըմբռնել աշխատանքի կարգավիճակը։ Իհարկե, առաջնորդողների համար նաև շատ անհրաժեշտ է հասկանալ և ըմբռնել, թե ինչպես է աշխատանքն առաջ ընթանում, քանի որ առաջընթացը կապված է աշխատանքի արդյունավետության և այն արդյունքների հետ, որոնց այն պետք է հասնի։ Եթե առաջնորդողներն ու մշակները չըմբռնեն, թե ինչպես է եկեղեցու գործն առաջ ընթանում, և չհետևեն կամ չվերահսկեն այս կամ այն բանը, ապա եկեղեցու գործի առաջընթացն անխուսափելիորեն դանդաղ կլինի։ Դա պայմանավորված է այն փաստով, որ պարտականություններ կատարող մարդկանց մեծամասնությունը լրջորեն աղտոտված է, հոգսի զգացում չունի և հաճախ բացասական է տրամադրված, պասիվ և մակերեսային է ։ Եթե չկա հոգսի զգացումև աշխատանքային ունակություններ ունեցող մեկը, ով կոնկրետ կերպով պատասխանատվություն կստանձնի աշխատանքի համար, ժամանակին կտեղեկանա աշխատանքի առաջընթացի մասին և կուղղորդի, կվերահսկի, կկարգավարժի և կէտի պարտականություններ կատարող աշխատակազմին, ապա բնականաբար աշխատանքի արդյունավետության մակարդակը շատ ցածր կլինի, իսկ աշխատանքի արդյունքները՝ շատ վատը։ Եթե առաջնորդողներն ու մշակները չեն կարողանում նույնիսկ սա հստակ տեսնել, հիմար և կույր են ։ Ուստի առաջնորդողներն ու մշակները պետք է ժամանակին ուսումնասիրեն, հետևեն և ըմբռնեն աշխատանքի առաջընթացը, ուսումնասիրեն, թե պարտականություններ կատարող մարդիկ ինչ խնդիրներ ունեն, որոնք լուծման կարիք ունեն, և հասկանան, թե որ խնդիրները պետք է լուծվեն՝ ավելի լավ արդյունքների հասնելու համար։ Բոլոր այս բաները շատ վճռորոշ են․ որպես առաջնորդող գործող անձը պետք է այս բաների վերաբերյալ հստակ պատկերացում ունենա ։ Պարտականությունը լավ կատարելու համար չպետք է նման լինել կեղծ առաջնորդողի, որն անում է որոշակի մակերեսային աշխատանք և ապա կարծում, թե լավ է կատարել իր պարտականությունը։ Կեղծ առաջնորդողներն անփույթ և անխոհեմ են իրենց աշխատանքում, պատասխանատվության զգացում չունեն, չեն լուծում խնդիրները, երբ դրանք առաջանում են, և անկախ այն բանից, թե ինչ աշխատանք են անում, միայն սահում են դրա մակերեսով և ձևականորեն մոտենում դրան ․ պարզապես բարձրագոչ խոսքեր են շաղ տալիս, վարդապետություններ ու դատարկ բաներ խոսում և իրենց աշխատանքում պարզապես մեխանիկորեն գործում։ Ընդհանուր առմամբ սա է այն վիճակը, թե ինչպես են կեղծ առաջնորդողներն աշխատում։ Թեպետ հակաքրիստոսների համեմատությամբ կեղծ առաջնորդողները բացահայտ չարիք չեն գործում և միտումնավոր չեն չարիք գործում, երբ նայում ես նրանց աշխատանքի արդյունավետությանը, արդարացի է բնութագրել նրանց որպես մակերեսորեն գործող, հոգս չկրող, անպատասխանատու և իրենց պարտականության հանդեպ հավատարմություն չունեցող անձանց։

Մենք հենց նոր հաղորդակցվեցինք այն բանի մասին, որ կեղծ առաջնորդողներն իրական աշխատանք չեն կատարում,չեն հասկանում, չեն ըմբռնում աշխատանքի յուրաքանչյուր մասի առաջընթացը։ Ինչ վերաբերում է եկեղեցու գործում առաջացող խնդիրներին և դժվարություններին, ապա նույնպես ճիշտ է, որ կեղծ առաջնորդողները պարզապես ուշադրություն չեն դարձնում դրանց կամ պարզապես մի փոքր վարդապետություն են ճառում և մի քանի կարգախոսներ` կրկնում՝ դրանք անտեսելու համար։ Աշխատանքի բոլոր մասերի համար երբեք չես տեսնի, որ նրանք անձամբ գան աշխատավայր՝ փորձելով հասկանալ և հետևել աշխատանքին։ Չես տեսնի, որ նրանք այնտեղ հաղորդակցվեն ճշմարտության մասին՝ խնդիրները լուծելու համար, ու առավել ևս չես տեսնի, որ այնտեղ անձամբ ուղղորդեն և վերահսկեն աշխատանքը՝ կանխելով դրա թերությունների և շեղումների առաջացումը։ Դա այն մակերեսայնության ամենաակնհայտ դրսևորումն է, որով աշխատում են կեղծ առաջնորդողները։ Թեպետ կեղծ առաջնորդողները, ի տարբերություն նեռերի, նպատակ չեն դնում խաթարելու և խանգարելու եկեղեցու գործը, ոչ էլ տարատեսակ չարիքներ են գործում կամ ստեղծում իրենց սեփական անկախ թագավորությունները, նրանց տարբեր մակերեասյին վարքագծերը հսկայական խոչընդոտներ են առաջացնում եկեղեցու գործի համար, այնպես որ տարբեր խնդիրներ են անվերջ ի հայտ գալիս և մնում չլուծված։ Դա լրջորեն ազդում է եկեղեցու աշխատանքի յուրաքանչյուր մասի առաջընթացի վրա և ազդում՝ Աստծու ընտրյալների՝ կյանքի մուտքի վրա։ Մի՞թե նման կեղծ առաջնորդողները չպետք է դուրս թողնվեն։ Կեղծ առաջնորդողներն ի վիճակի չեն իրական աշխատանք կատարելու․ ինչ էլ որ անեն, ուժեղ սկիզբ է ունենում, բայց ի վերջո մարում է։ Նրանց խաղացածը, բացման արարողություն կատարողի դերն է․ կարգախոսներ են վանկարկում և վարդապետություններ` քարոզում, իսկ երբ աշխատանքը հանձնարարում են ուրիշներին և կարգավորում, թե ով պատասխանատու կլինի դրա համար, դրա հետ կապված իրենց գործն ավարտում են ։ Նրանք նման են Չինաստանի գյուղական վայրերում հանդիպող աղմկոտ բարձրախոսներին․ դա է այն դերի չափը, որ խաղում են։ Կատարում են միայն մի փոքր նախնական աշխատանք․ մնացած աշխատանքի համար ոչ մի տեղ չեն երևում։ Ինչ վերաբերում է այնպիսի կոնկրետ հարցերին, թե ինչպես է ընթանում աշխատանքի յուրաքանչյուր մաս, արդյոք այն համապատասխանում է սկզբունքներին, և արդյոք այն արդյունավետ է, նրանք չգիտեն պատասխանները։ Երբեք խորապես չեն ներգրավվում հիմքերում և չեն այցելում աշխատավայր՝ հասկանալու և ըմբռնելու յ աշխատանքի ուրաքանչյուր մասի առաջընթացն ու մանրամասները։ Հետևաբար կեղծ առաջնորդողները գուցե նպատակ չդնեն խաթարող ու խանգարող բաներ առաջացնելու կամ տարբեր չարիքներ գործելու որպես առաջնորդողներ իրենց պաշտոնավարման ընթացքում, բայց, փաստացի, կաթվածահար են անում աշխատանքը, դանդաղեցնում են եկեղեցու աշխատանքի յուրաքանչյուր մասի առաջընթացը և անհնար են դարձնում Աստծու ընտրյալների համար իրենց պարտականությունները լավ կատարելն ու կյանքի մուտք ձեռք բերելը։ Այսպես աշխատելով՝ ինչպե՞ս կարող են Աստծու ընտրյալներին առաջնորդել դեպի Աստծուն հավատալու ճիշտ ուղին։ Դա ցույց է տալիս, որ կեղծ առաջնորդողները որևէ իրական աշխատանք չեն կատարում։ Չեն հետևում այն աշխատանքին, որի համար պետք է պատասխանատու լինեն կամ չեն ապահովում դրա ուղղորդումն ու վերահսկումը՝ երաշխավորելու համար, որ եկեղեցու գործը բնականոն կերպով առաջ ընթանա․ չեն կատարում առաջնորդողների և մշակների համար նախատեսված գործառույթները և չեն իրագործում իրենց հավատարմությունը կամ պարտավորությունները։ Դա հաստատում է, որ կեղծ առաջնորդողները հավատարիմ չեն իրենց պարտականությունները կատարելու հարցում, որ պարզապես մակերեսորեն են գործում․ խաբում են թե՛ Աստծու ընտրյալներին, թե՛ հենց Աստծուն, և ազդում, խոչընդոտում են Նրա կամքի իրագործմանը։ Այս փաստը տեսանելի է բոլորին։ Գուցե կեղծ առաջնորդն իսկապես չի համապատասխանում աշխատանքին․ գուցե նաև խուսափում է իր աշխատանքից և միտումնավոր ՝ մակերեսորեն գործում։ Անկախ ամեն ինչից, փաստն այն է, որ նրանք խառնաշփոթ են ստեղծում եկեղեցու գործում։ Եկեղեցու աշխատանքի յուրաքանչյուր մասում ոչ մի փոքր առաջընթաց չի գրանցվում, և կուտակված խնդիրների մի կիտուկ երկար ժամանակ մնում է չլուծված։ Դա ոչ միայն ազդում է ավետարանչական աշխատանքի տարածման վրա, այլև ծանրորեն խոչընդոտում՝ Աստծու ընտրյալների՝ կյանքի մուտքը։ Այս փաստերը բավարար են ցույց տալու համար, որ կեղծ առաջնորդողները ոչ միայն ի վիճակի չեն իրական աշխատանք կատարելու, այլև դառնում են խոչընդոտներ ավետարանը տարածելու աշխատանքի համար և արգելքներ՝ եկեղեցում Աստծու կամքի իրագործման համար։

Կեղծ առաջնորդողներն իրական աշխատանք չեն կատարում և ի վիճակի չեն լուծելու իրական խնդիրները։ Դա ոչ միայն դանդաղեցնում է աշխատանքի առաջընթացը և ազդում՝ դրա արդյունքների վրա, այլև լուրջ վնասներ է հասցնում եկեղեցու գործին՝ վատնելով մեծ քանակությամբ մարդկային, նյութական և ֆինանսական ռեսուրսներ։ Հետևաբար կեղծ առաջնորդողները պետք է փոխհատուցեն տնտեսական վնասները։ Ոմանք ասում են. «Եթե առաջնորդողներն ու մշակները պետք է փոխհատուցեն իրենց աշխատանքը լավ չկատարելու պատճառով առաջացած վնասները, ապա ոչ ոք չի ցանկանա լինել առաջնորդ կամ աշխատող»։ Նման անպատասխանատու մարդիկ արժանի չեն առաջնորդողներ կամ մշակներ լինելու ։ Նրանք, ովքեր զուրկ են խղճից կամ ողջամտությունից, չար մարդիկ են. մի՞թե խնդրահարույց չէ, եթե չար մարդիկ ցանկանան լինել առաջնորդողներ և մշակներ։ Քանի որ Աստծու տան աշխատանքի մեծ մասը ներառում է տնտեսական ծախսեր, մի՞թե անհրաժեշտ չէ հաշվառել դրանք։ Մի՞թե Աստծու ընծաներն այնպիսի բան են, որ մարդիկ կարող են վատնել ու շռայլել ըստ ցանկության։ Ի՞նչ իրավունք ունեն առաջնորդողներն ու մշակները շռայլելու Աստծու ընծաները։ Տնտեսական վնաս պատճառելը պետք է փոխհատուցվի. դա կատարելապես բնական և արդարացված է, և ոչ ոք չի կարող հերքել դա։ Օրինակ՝ ենթադրենք, կա մի աշխատանք, որը մեկ մարդ կարող է ավարտել մեկ ամսում։ Եթե այս աշխատանքն անելու համար պահանջվում է վեց ամիս, մի՞թե մնացած հինգ ամիսների ծախսերը կորուստ չեն կազմում։ Թույլ տվեք ավետարանը քարոզելու վերաբերյալ օրինակ բերել ։ Ենթադրենք՝ մի մարդ պատրաստակամ է ուսումնասիրելու ճշմարիտ ճանապարհը և հավանաբար նրան հնարավոր է շահել ընդամենը մեկ ամսում, որից հետո կմտնի եկեղեցի և կշարունակի ջրվել և ապահովված կլինի և վեց ամսվա ընթացքում կարող է հիմնավորվել։ Բայց եթե այն վերաբերմունքը, որն ավետարանը քարոզող մարդն ունի այս հարցի նկատմամբ, անտարբեր ու մակերեսային է, և առաջնորդողներն ու մշակները նույնպես անտեսում են իրենց պարտավորությունները, և ի վերջո կես տարի է պահանջվում այդ մարդուն շահելու համար, մի՞թե այս կես տարին կորուստ չի լինի նրա կյանքին։ Եթե բախվեն մեծ աղետներին և դեռ հիմնավորված չլինեն ճշմարիտ ճանապարհի վրա, վտանգի մեջ կհայտնվեն, և մի՞թե այդ մարդիկ նրանց հուսախաբ արած չեն լինի։ Նման վնասը չի կարող չափվել փողով կամ նյութական բաներով։ Եթե այդ մարդու՝ ճշմարտության հասկացողությունը կես տարով հետաձգվի, և նա կես տարով ուշանա հիմնավորվելու և իր պարտականությունը կատարել սկսելու հարցում, ո՞վ պատասխանատվություն կկրի դրա համար։ Ի վիճակի՞ են արդյոք առաջնորդողներն ու մշակները կրելու այս պատասխանատվությունը։ Ոչ ոք ի վիճակի չէ կրելու ինչ-որ մեկի կյանքը դանդաղեցնելու պատասխանատվությունը։ Քանի որ ոչ ոք չի կարող կրել այս պատասխանատվությունը, ի՞նչ պետք է անեն առաջնորդողներն ու մշակները. չորս բառ․ տվեք ձեր ամբողջ ուժը։ Տալ ամբողջ ուժը ի՞նչի համար․ կատարելու սեփական պատասխանատվությունները՝ անելով այն ամենը, ինչ կարող եք տեսնել ձեր աչքերով, մտածել ձեր մտքով և իրագործել ձեր արժանիքով։ Սա ամբողջ ուժը տալն է, սա հավատարիմ, պատասխանատու լինելն է, և սա այն պատասխանատվությունն է, որն առաջնորդողներն ու մշակները պետք է կատարեն։ Որոշ առաջնորդողներ և մշակներ ավետարանը քարոզելուն որպես լուրջ հարցի չեն վերաբերվում։ Նրանք մտածում են․ «Աստծու ոչխարները կլսեն Աստծու ձայնը։ Ով հետազոտում և ընդունում է, օրհնված կլինի․ ով չի հետազոտում և չի ընդունում, օրհնված չի լինի և արժանի է աղետի մեջ մեռնելո՜ւ »։ Կեղծ առաջնորդողները բացարձակապես հաշվի չեն առնում Աստծու մտադրությունները և հոգս չեն կրում ավետարանի աշխատանքի համար․ նաև պատասխանատվություն չեն կրում նորեկների համար, որոնք նոր են մտել եկեղեցի, և լուրջ չեն վերաբերվում Աստծու ընտրյալների՝ կյանքի մուտքին․ միշտ կենտրոնանում են իրենց կարգավիճակի օգուտներով տարված լինելու վրա։ Անկախ այն բանից, թե քանի քանիսն են ուսումնասիրում ճշմարիտ ճանապարհը, նրանք բացարձակապես չեն անհանգստանում՝ միշտ ունենալով պարզապես գլուխ պահելու մտայնություն՝ գործելով պաշտոնաթող կայսեր կամ պաշտոնյայի պես։ Անկախ այն բանից, թե որքան վճռորոշ կամ հրատապ է աշխատանքը, երբեք չեն հայտնվում դեպքի վայրում, հարցուփորձ չեն անում և չեն հասկանում աշխատանքային իրավիճակը, չեն հետևում աշխատանքին և չեն լուծում խնդիրները։ Պարզապես կարգավորում են առաջադրանքները և կարծում, թե իրենց գործն արված և ավարտված է, և հավատում են, թե սա է աշխատանք կատարելը։ Մի՞թե սա ձևականորեն գործել չէ։ Մի՞թե սա և՛ վերադասներին, և՛ ենթականերին խաբել չէ։ Արդյոք նման առաջնորդողներն ու մշակները պիտանի՞ են Աստծու կողմից օգտագործվելու համար։ Մի՞թե նրանք պարզապես մեծ կարմիր վիշապի պաշտոնյաների պես չեն։ Նրանք մտածում են․ «Առաջնորդող կամ աշխատող լինելը ճիշտ նման է պաշտոն զբաղեցնելուն, և մարդ պետք է վայելի այս կարգավիճակի օգուտները։ Պաշտոն զբաղեցնելն ինձ տալիս է այս արտոնությունը՝ ազատելով ինձ բոլոր հարցերի համար ներկա լինելուց։ Եթե ես միշտ դեպքի վայրում լինեի՝ հետևելով աշխատանքին ու հասկանալով իրավիճակը, որքա՜ն հոգնեցուցիչ կլիներ դա, որքա՜ն նվաստացուցիչ։ Ես չեմ կարող հանդուրժել նման հոգնածություն»։ Սա հենց այն է, թե ինչպես են աշխատում կեղծ առաջնորդողներն ու կեղծ մշակները՝ մտահոգված լինելով միայն հարմարավետություն տենչալով և կարգավիճակի օգուտները վայելելով՝ առանց որևէ իրական աշխատանք կատարելու, և լիովին զուրկ լինելով խղճի որևէ խսյթից կամ ողջամտությունից։ Նման մակաբույծներն իսկապես պետք է դուրս թողնվեն և նույնիսկ եթե պատժվեն, արժանի են դրան։ Որոշ առաջնորդողներ և մշակներ, չնայած երկար տարիներ եկեղեցու գործն անելուն, չգիտեն ինչպես ավետարանը քարոզել, առավել ևս՝ վկայել։ Եթե խնդրես նրանց Աստծու գործի տեսիլքներին վերաբերող բոլոր ճշմարտությունների մասին հաղորդակցվել ավետարանը հավանական ընդունողների հետ, ի վիճակի չեն լինի։ Երբ նրանց հարցնում են․ «Երբևէ ջանք գործադրե՞լ ես՝ քեզ տեսիլքների ճշմարտությամբ զինելու համար», կեղծ առաջնորդողները մտորում են․ «Ինչո՞ւ պետք է նման ջանք գործադրեմ։ Իմ բարձր կարգավիճակում այդ առաջադրանքն ինձ համար չէ․ դրա համար կան շատ ուրիշներ »։ Ասա՛ Ինձ, նրանք ի՞նչ տեսակի արարածներ են։ Երկար տարիներ եկեղեցու գործն են անում, սակայն չգիտեն ինչպես ավետարանը քարոզել։ Եվ երբ բանը հասնում է վկայելուն, պետք է գտնեն ավետարանի քարոզիչ, որպեսզի դա իրենց փոխարեն անի։ Եթե, դու՝ որպես առաջնորդող կամ աշխատող, չես կարող ավետարանը քարոզել, վկայել կամ հաղորդակցվել մարդկանց հետ տեսիլքներին վերաբերող ճշմարտությունների մասին, ապա ի՞նչ կարող ես անել։ Որո՞նք են քո պատասխանատվությունները։ Արդյոք կատարե՞լ ես դրանք։ Արդյոք պարզապես գլուխ չես պահում այն բանով, ինչ արդեն ունես։ Իսկ ի՞նչ ունես։ Ո՞վ է լիազորել քեզ գլուխ պահել այն բանով, ինչ արդեն ունես։ Ավետարանի թիմի որոշ ղեկավարներ երբեք նույնիսկ չեն դիտել ու լսել, թե ինչպես են ուրիշներ ավետարանը քարոզում։ Նրանց պետքը չէ, որ լսեն. նեղություն չեն քաշում, դա չափազանց տաժանակիր են համարում և համբերություն չունեն։ Չէ՞ որ առաջնորդողներ են, իսկական պաշտոնյաներ, ուստի չեն անում այս կոնկրետ առաջադրանքները. հանձնարարում են եղբայրներին և քույրերին անել դրանք։ Ենթադրենք՝ ավետարանի որոշ մշակներ հանդիպում են բարձր արժանիք ունեցող մի մարդու, ով ամեն ինչին մոտենում է լրջությամբ և ցանկանում հասկանալ տեսիլքներին վերաբերող որոշ կոնկրետ ճշմարտություններ։ Ավետարանի մշակները չեն կարողանում լիովին հստակ հաղորդակցվել, ուստի խնդրում են իրենց առաջնորդողներին անել դա։ Առաջնորդողները բառեր չեն գտնում ասելու և նույնիսկ դիմում են արդարացումների՝ ասելով. «Ես ինքս երբեք չեմ արել այս աշխատանքը։ Գնացեք և արեք դա. ես կաջակցեմ ձեզ։ Եթե որևէ խնդիր առաջանա, կօգնեմ լուծելու դրանք. ես աջակցում եմ ձեզ։ Մի՛ անհանգստացեք։ Ի՞նչ կա վախենալու, երբ մենք ունենք Աստծուն։ Երբ ինչ-որ մեկը փնտրում է ճշմարիտ ճանապարհը, կարող եք վկայել կամ հաղորդակցվել տեսիլքների ճշմարտությունների մասին։ Ես պատասխանատու եմ միայն կյանքի մուտքի ճշմարտությունների մասին հաղորդակցվելու համար։ Վկայելու աշխատանքը ձեր կրելու ծանր բեռն է, հույսներդ ինձ վրա մի՛ դրեք»։ Ամեն անգամ, երբ բանը հասնում է ավետարանը քարոզելիս վկայելու վճռորոշ պահին, նրանք թաքնվում են։ Լիովին գիտակցում են, որ զուրկ են ճշմարտությունից, ուստի ինչո՞ւ ջանք չեն գործադրում՝ զինելու իրենց դրանով։ Քաջ գիտակցելով, որ զուրկ են ճշմարտությունից, ինչո՞ւ են միշտ հուսահատորեն ձգտում դառնալ առաջնորդողներ։ Նրանք բացարձակապես ոչ մի տաղանդ չունեն և, այնուամենայնիվ, հանդգնություն ունեն ստանձնելու ցանկացած պաշտոնական դիրք. նույնիսկ կստանձնեին կայսեր դերը, եթե թույլ տրվեր. չափազանց անամո՜թ են։ Անկախ այն բանից, թե առաջնորդողի ինչ մակարդակ են զբաղեցնում, չեն կարող իրական աշխատանք կատարել, սակայն համարձակվում են վայելել կարգավիճակի օգուտները՝ առանց խղճի որևէ խայթ զգալու։ Մի՞թե նրանք ծայրաստիճան անամոթ մարդիկ չեն։ Հասկանալի կլիներ, եթե խնդրեին խոսել օտար լեզվով, և չկարողանայիր. բայց մայրենի լեզվով տեսիլքների ճշմարտությունների և Աստծու մտադրությունների մասին հաղորդակցվելը պետք է որ հնարավոր լինի, այնպես չէ՞։ Մարդիկ, ովքեր հավատացել են ընդամենը երեքից հինգ տարի, կարող են ներվել ճշմարտության մասին հաղորդակցվել չկարողանալու համար։ Բայց ոմանք հավատացել են Աստծուն գրեթե 20 տարի և ինչ-որ կերպ դեռ ի վիճակի չեն հաղորդակցվելու տեսիլքներին վերաբերող ճշմարտությունների մասին. մի՞թե նման մարդիկ անօգուտ անհատներ չեն։ Մի՞թե անպիտան չեն։ Ինձ ապշեցնում է, երբ լսում եմ, որ ինչ-որ մեկը երկար տարիներ հավատացել է Աստծուն, սակայն չգիտե ինչպես հաղորդակցվել տեսիլքների ճշմարտությունների մասին։ Ի՞նչ եք բոլորդ զգում սա լսելուց հետո։ Մի՞թե դա աներևակայելի չէ։ Ինչպե՞ս են նրանք կատարել իրենց աշխատանքն այս բոլոր տարիներին։ Երբ խնդրում են ուղղորդում տրամադրել երաժշտություն ստեղծելու համար, չգիտեն՝ ինչպես և ասում են, թե այս մասնագիտացված ոլորտը չափազանց դժվար է, թե դա այնպիսի բան չէ, որը սովորական մարդը կարող է հասկանալ։ Երբ խնդրում են ուղղորդում տրամադրել արվեստի ստեղծման աշխատանքում կամ ֆիլմերի արտադրության աշխատանքում, պնդում են, թե այս աշխատանքները պահանջում են տեխնիկական հմտությունների չափազանց բարձր մակարդակ, որպեսզի կարողանան գլուխ հանել դրանցից։ Երբ խնդրում են գրել փորձառական վկայության հոդվածներ, ասում են, որ իրենց կրթության մակարդակը չափազանց ցածր է, և չգիտեն ինչպես գրել դրանք և որ երբեք այդ ոլորտում չեն ուսուցանվել ։ Եթե չեն կարող կատարել այս տեսակի աշխատանքները, դա ներելի է, բայց ավետարանի աշխատանքն ի բնե նրանց պարտականության մի մասն է։ Չէին կարող ավելի ծանոթ լինել այս աշխատանքին. մի՞թե դա չպետք է հեշտ լիներ նրանց համար։ Տեսիլքներին վերաբերող ճշմարտությունների մասին հաղորդակցվելու ամենակարևոր տեսանկյունը աշխատանքի երեք փուլերի ճշմարտության մասին հստակ հաղորդակցվելն է։ Սկզբում մարդիկ դա անելու մեծ փորձառություն չունեն և գուցե այնքան էլ լավ չհաղորդակցվեն, բայց ժամանակի ընթացքում դրա ոռնչությամբ ուսուցանվելով՝ ի վիճակի են ավելի լավ հաղորդակցվելու, որքան շատ են դա անում, այնպես որ ի վիճակի են խոսքը ճշգրիտ, հստակ լեզվով ու գեղեցիկ արտահայտություններով կառուցելու ։ Մի՞թե սա մասնագիտացված աշխատանքի կոնկրետ ոլորտ չէ, որին առաջնորդողները պետք է տիրապետեն։ Սա նման չէ ձկանը ցամաքում ապրել ստիպելուն, այնպես չէ՞։ (Ո՛չ, այդպես չէ)։ Բայց նման կեղծ առաջնորդողները ձեռնհաս չեն անելու նույնիսկ այս մի փոքր աշխատանքը։ Եվ այնուամենայնիվ, դեռ ծառայում են որպես առաջնորդողնե՞ր։ Ի՞նչ են անում՝ դեռ զբաղեցնելով այդ պաշտոնը։ Ոմանք ասում են. «Ես մեկն եմ, ում մտածողությունը բթացած է և անհստակ, զուրկ է տրամաբանությունից, և ես այնքան էլ լավ չեմ խոսում տեսիլքներին վերաբերող ճշմարտությունների մասին»։ Այդպիսին լինելով ՝ կարո՞ղ ես բացահայտել և լուծել տարբեր թերություններն ու շեղումները, որոնք առաջանում են ավետարանի աշխատանքում։ Եթե չես կարող բացահայտել դրանք, ապա հաստատապես չես կարող նաև լուծել դրանք։ Երբ կեղծ առաջնորդողները պատասխանատու են ավետարանի աշխատանքի համար, ոչ մի դեր չեն խաղում ստուգման կամ վերահսկման հարցում. պարզապես թույլ են տալիս իրենց ենթակայության տակ եղողներին անել այն, ինչ ցանկանում են, այնպես որ յուրաքանչյուրը կարող է այս կամ այն բանն այնպես անել, ինչպես ցանկանում է, և քարոզել նրան, ում ցանկանում է. բացարձակապես ոչ մի սկզբունք կամ չափանիշ չի կիրառվում։ Որոշ մարդիկ գործում են քմահաճույքով՝ զուրկ լինելով ողջամտությունից և հատկապես սկզբունքներից, երբ այս կամ այն բանն են անում, և անխոհեմաբար չարագործություններ կատարում։ Կեղծ առաջնորդողները բացարձակապես չեն նկատում կամ բացահայտում այս խնդիրները։

Ասում են, որ Հարավային Ամերիկայում և Աֆրիկայում որոշ աղքատ մարդիկ ավետարանի աշխատանքի միջոցով բերվել են հոտի մեջ ։ Այս մարդիկ կայուն եկամուտ չունեն, և նույնիսկ բավարար սնունդ հայթայթելն ու գոյատևելը խնդիր է նրանց համար։ Ուստի ի՞նչ պետք է արվի։ Կային առաջնորդողներ, որոնք ասում էին. «Աստծու մտադրությունն է փրկել մարդկությանը, և փրկվելու համար մարդ նախ պետք է բավարար ուտելիք ունենա, այնպես չէ՞։ Մի՞թե Աստծու տունն ուրեմն չպետք է օգնություն տրամադրի։ Եթե հավատում են Աստծուն, կարող ենք նրանց բաժանել Աստծու խոսքերի մի քանի գիրք։ Համակարգիչներ կամ հեռախոսներ չունեն, ուստի ի՞նչ պետք է անենք, եթե խնդրեն պարտականություններ կատարել։ Որոշ հարցումներ արեք, տեսեք, թե արդյոք անկեղծորեն պատրաստակամ են պարտականություններ կատարելու»։ Հարցումների միջոցով պարզվեց, որ այս մարդիկ ներկայումս փող չունեին, բայց եթե փող ունենային և կարողանային կուշտ ուտել, պատրաստակամ կլինեին դուրս գալու, քարոզելու ավետարանը և կատարելու իրենց պարտականությունը։ Այս հանգամանքները հասկանալուց հետո առաջնորդողները սկսեցին բաժանել օգնության միջոցներ՝ դրանք տրամադրելով ամեն ամիս։ Այս մարդկանց սնունդի և կացարանի, նույնիսկ համացանցի վճարները և հեռախոսների, համակարգիչների ու այլ սարքավորումների գնումը արվում էին Աստծու տան փողերով։ Այս մարդկանց փող բաժանելը նպատակ չուներ տարածելու ավետարանի աշխատանքը, այլ ավելի շուտ՝ օգնություն տրամադրելու նրանց գոյատևման համար։ Արդյոք սա համապատասխանո՞ւմ էր սկզբունքներին։ (Ո՛չ, չէր համապատասխանում)։ Արդյոք Աստծու տունն ունի՞ կանոն, որ ավետարանը քարոզելիս և ապրուստի միջոցներ չունեցող աղքատ մարդկանց հանդիպելիս, քանի դեռ կարող են ընդունել աշխատանքի այս փուլը, պետք է օգնություն ստանան։ Կա՞ արդյոք նման սկզբունք։ (Ո՛չ)։ Այդ դեպքում, ի՞նչ սկզբունքով այս առաջնորդողները նրանց օգնության միջոցներ բաժանեցին։ Արդյոք դա այն պատճառով էր, որ կարծում էին, թե Աստծու տունը փող ունի, բայց ծախսելու տեղ չունի, թե՞ այն պատճառով, որ այս մարդկանց չափազանց խղճալի էին համարում, թե՞ այն հույսով, որ կօգնեն տարածելու ավետարանը։ Ի՞նչ էր կոնկրետ նրանց մտադրությունը։ Ինչի՞ էին փորձում հասնել։ Երբ բանը հասավ հեռախոսներ, համակարգիչներ և ապրուստի ծախսեր բաժանելուն, մեծ ոգևորություն ցուցաբերեցին. հաճույք էին ստանում նման աշխատանքով զբաղվելուց, որը նպաստներ էր տրամադրում ուրիշներին, քանի որ դա թույլ էր տալիս շահել այս մարդկանց բարեհաճությունը և գրավել նրանց սրտերը, և նրանք հատկապես նվիրված էին այս տեսակի առաջադրանքներին՝ գնալով ավելի ու ավելի հեռուն և չունենալով ամոթի նույնիսկ մի նշույլ։ Սա Աստծու փողն օգտագործելն է՝ մարդկանց բարեհաճությունը շահելու և նրանց սերը գնելու համար։ Իրականում այս աղքատ անհատներն իսկապես չէին հավատում Աստծուն. պարզապես փորձում էին լցնել իրենց ստամոքսները և ապրուստ վաստակելու միջոց գտնել։ Նման մարդիկ չէին ձգտում ձեռք բերել ճշմարտությունը կամ փրկությունը։ Արդյոք Աստված կփրկե՞ր այս մարդկանց։ Ոմանք, նույնիսկ եթե պատրաստակամ էին պարտականություն կատարելու, անկեղծ չէին, այլ ավելի շուտ առաջնորդվում էին հեռախոսների և համակարգիչների, կյանքի հարմարավետությունների ցանկությամբ։ Բայց կեղծ առաջնորդողները չէին անհանգստանում դրա համար. քանի դեռ ինչ-որ մեկը պատրաստակամ էր պարտականություն կատարելու, հոգ էին տանում նրանց համար՝ ոչ միայն փող տրամադրելով բնակարանի և սննդի համար, այլև գնելով համակարգիչներ, հեռախոսներ և տարբեր սարքավորումներ։ Բայց պարզվեց, որ այս մարդիկ կատարում էին իրենց պարտականությունները՝ առանց որևէ արդյունքի հասնելու։ Մի՞թե կեղծ առաջնորդողները պարզապես փողը քամուն չէին տալիս։ Մի՞թե չէին օգտագործում Աստծու տան փողը՝ իրենց առատաձեռնությունը ցույց տալու համար։ (Այո՛)։ Արդյոք սա այն աշխատա՞նքն է, որն առաջնորդողներն ու մշակները պետք է անեն։ (Ո՛չ)։ Մի՞թե սրանք կեղծ առաջնորդողներ չէին։ Կեղծ առաջնորդողները սիրում են բարի, բարեգործ և բարեսիրտ երևալ։ Եթե ցանկանում ես բարեսրտություն ցուցաբերել, դա լավ է, պարզապես օգտագործիր քո սեփական փողը։ Եթե հագուստ չունեն, հանիր քոնը և տուր նրանց. մի՛ ծախսիր Աստծու ընծաները։ Աստծու ընծաները նախատեսված են ավետարանը տարածելու աշխատանքի համար, ոչ թե բարեկեցության նպաստներ բաժանելու և հաստատապես ոչ աղքատներին օգնություն տրամադրելու համար։ Աստծու տունը բարեգործական հաստատություն չէ։ Կեղծ առաջնորդողներն ի վիճակի չեն իրական աշխատանք կատարելու, և առավել ևս ի վիճակի չեն ապահովելու ճշմարտությունը կամ կյանքը։ Կենտրոնանում են միայն Աստծու ընծաներն օգտագործելու վրա՝ բարեկեցության նպաստներ բաժանելու համար, որպեսզի շահեն մարդկանց բարեհաճությունը և պահպանեն իրենց սեփական հեղինակությունն ու կարգավիճակը։ Նրանք անամոթ վատնողներ են, այնպես չէ՞։ Եթե նման կեղծ առաջնորդողներ հայտնաբերվեն, կարո՞ղ է արդյոք որևէ մեկը ժամանակին մերկացնել ու կանգնեցնել նրանց։ Ոչ ոք ոտքի չկանգնեց՝ կանգնեցնելու նրանց։ Եթե Վերինը չպարզեր և վերջ չդներ դրան, Աստծու փողն օգտագործելու կիրարկումը՝ մարդկանց նպաստներ տրամադրելու համար, երբեք չէր ավարտվի։ Այդ աղքատ մարդիկ ավելի ու ավելի հեռու են մեկնում իրենց ձեռքերը՝ միշտ ավելին ցանկանալով։ Նրանք անկուշտ են. անկախ այն բանից, թե որքան ես տալիս, երբեք բավարար չէ։ Նրանք, ովքեր անկեղծորեն հավատում են Աստծուն, ի վիճակի են թողնելու իրենց ընտանիքներն ու կարիերան՝ իրենց պարտականությունը կատարելու համար, որպեսզի փրկվեն, և նույնիսկ եթե կյանքում բախվում են դժվարությունների, կարող են գտնել ուղիներ՝ դրանք ինքնուրույն լուծելու համար՝ առանց անընդհատ ինչ-որ բաներ պահանջելու Աստծու տնից։ Ինքնուրույն լուծում են այն, ինչ կարող են, իսկ այն, ինչ ի վիճակի չեն լուծելու, աղոթում են Աստծուն և ապավինում իրենց հավատքին՝ փորձառելու համար։ Նրանք, ովքեր միշտ մուրում են Աստծուց՝ ակնկալելով, որ Աստծու տունը կտրամադրի իրենց ապրուստի ծախսերը և կպահի իրենց, լիովին զուրկ են ողջամտությունից։ Չեն ցանկանում կատարել որևէ պարտականություն, սակայն ցանկանում են վայելել կյանքը՝ իմանալով միայն իրենց ձեռքերը մեկնելու մասին ՝ Աստծու տնից ինչ-որ բաներ պահանջելու համար, և նույնիսկ այդ դեպքում դա երբեք բավարար չէ։ Մի՞թե նրանք մուրացկաններ չեն։ Իսկ կեղծ առաջնորդողները՝ այս ապուշները, պարզապես շարունակում էին նպաստներ բաժանել և կանգ չէին առնում՝ շարունակաբար հաճեցնելով մարդկանց՝ նրանց երախտագիտությունը շահելու համար, և նույնիսկ կարծելով, թե նման գործողությունները փառավորում են Աստծուն։ Սրանք այն բաներն են, որոնք կեղծ առաջնորդողներն ամենամեծ հաճույքով են անում։ Ուստի, կա՞ արդյոք որևէ մեկը, ով կարող է բացահայտել այս խնդիրները, ով կարող է թափանցել այս խնդիրների էության մեջ։ Առաջնորդողների մեծ մասն աչք է փակում՝ մտածելով. «Համենայն դեպս ես պատասխանատու չեմ ավետարանի աշխատանքի համար, ինչո՞ւ պետք է անհանգստանամ այս բաների համար։ Իմ փողը չէ, որ ծախսվում է։ Քանի դեռ իմ սեփական գրպանի կանխիկ փողին ձեռք չեն տալիս, ամեն ինչ լավ է։ Կարող եք տալ ում ցանկանում եք, ի՞նչ կապ ունի դա ինձ հետ։ Բանն այն չէ, թե այդ փողն ի վերջո հայտնվում է իմ դրամապանակում»։ Շուրջբոլորը կան բազմաթիվ նման անպատասխանատու մարդիկ, բայց քանի՞սը կարող են պաշտպանել Աստծու տան աշխատանքը։

Այժմ արտասահմանում ավետարանի աշխատանքը համատարած կերպով ընթանում է։ Որոշ երկրներում ավելի շատ մարդիկ կան, որոնք կարող են ընդունել ճշմարտությունը, մինչդեռ այլ երկրներում մարդիկ ավելի ցածր արժանիք ունեն, ինչի արդյունքում ճշմարտությունն ընդունողներն ավելի քիչ են։ Որոշ երկրներում հավատքի ազատություն չկա, ուժեղ դիմադրություն է ցուցաբերվում ճշմարիտ ճանապարհին և Աստծու գործին, ու շատ մարդիկ չեն կարող ընդունել ճշմարտությունը։ Ավելին, որոշ երկրների բնակչությունն չափազանց հետամնաց է և այնքան վատ արժանիք ունի, որ չի կարող հասկանալ ճշմարտությունը, որքան էլ դրա մասին հաղորդակցվեն, և թվում է, թե այնտեղի մարդիկ անկարող են հասնել ճշմարտությանը։ Նման վայրերում ավետարանը չպետք է քարոզվի։ Սակայն ավետարանը քարոզողները չեն տեսնում խնդրի էությունը. չեն քարոզում նրանց, ովքեր կարող են ընդունել ճշմարտությունը, փոխարենը համառորեն փնտրում են դժվար դեպքերը՝ անտեսելով ավելի հեշտերը։ Չեն քարոզում այն վայրերում, որտեղ ավետարանի աշխատանքն արդեն տարածվում է, և որտեղ հեշտ է քարոզել։ Փոխարենը համառորեն ավետարանը քարոզում են այդ աղքատ և հետամնաց վայրերում, քարոզում են ամենավատ արժանիք ունեցող մարդկանց խմբերին, որոնք չեն կարող ըմբռնել ճշմարտությունը, և այն էթնիկ խմբերին, որոնք ունեն ամենածանր կրոնական պատկերացումները և ամենաուժեղն են հակադրվում Աստծուն։ Մի՞թե սա շեղում չէ։ Վերցնենք, օրինակ, հուդայականությունը և որոշ խորապես արմատացած ռասայական կրոններ, որոնք քրիստոնեությունը համարում են թշնամի և նույնիսկ հալածում` այն։ Այս տեսակի երկրների և էթնիկ խմբերի դեպքում ավետարանը պարզապես չպետք է քարոզվի։ Ինչո՞ւ ոչ. որովհետև քարոզելն ապարդյուն է։ Նույնիսկ եթե ներդնես ողջ մարդկային, ֆինանսական և նյութական ռեսուրսները, կարող է անցնել երեք, հինգ կամ նույնիսկ տասը տարի՝ առանց որևէ նշանակալի արդյունք տեսնելու։ Այս իրավիճակում ի՞նչ կարելի է անել։ Սկզբում, իրավիճակին լավ չտիրապետելով, կարելի էր փորձել, բայց հանգամանքները հստակ տեսնելուց հետո, որ մեծ գնով նրանց ավետարանը քարոզելը պարտադիր չէ, որ ի վերջո լավ արդյունքների հանգեցնի, պետք է ընտրել մեկ այլ ճանապարհ, մի ճանապարհ, որը կարող է արդյունքների հասցնել։ Մի՞թե սա մի բան չէ, որի մեջ առաջնորդողներն ու մշակները պետք է թափանցեն։ (Այո՛)։ Բայց կեղծ առաջնորդողները չեն հասկանում սա։ Երբ խոսքը վերաբերում է այն բանին, թե որտեղից սկսել ավետարանի տարածումն արտասահմանում, ոմանք ասում են. «Սկսեք Իսրայելից։ Քանի որ Իսրայելն Աստծու գործի առաջին երկու փուլերի հենակետն էր, այն պետք է քարոզվի այնտեղ։ Որքան էլ դժվար լինի, պետք է համառորեն քարոզենք նրանց»։ Սակայն երկար ժամանակ քարոզելուց հետո նշանակալի արդյունքներ չկան, ինչը հանգեցնում է հիասթափության։ Ի՞նչ պետք է անեն առաջնորդողներն այս ժամանակ։ Եթե դա լիներ արժանիք և հոգս ունեցող առաջնորդող, կասեր. «Մեր ավետարան քարոզելը սկզբունք չունի. չգիտենք, թե ինչպես հարմարվել իրավիճակին, այլ պարզապես նայում ենք բաներին՝ հիմնվելով մեր պատկերացումների վրա. դա չափազանց միամիտ է մեր կողմից։ Այս մարդկանց հիմարությունը, համառությունն ու անհեթեթությունն այն չէին, ինչ սպասում էինք։ Կարծում էինք, թե քանի որ հազարավոր տարիներ հավատում են Աստծուն, պետք է առաջինը լսեն Աստծու ավետարանը, բայց սխալ էինք կարծում. չափազանց անհեթեթ են։ Իրականում, երբ Աստված կատարում էր փրկագնման գործը, Նա արդեն հրաժարվել էր նրանցից։ Հիմա վերադառնալն ու նրանց քարոզելը կնշանակեր ապարդյուն ջանքեր գործադրել. դա կլիներ իզուր տքնել և հիմարաբար վարվել։ Սխալ ենք հասկացել Աստծու մտադրությունները։ Աստված չի գործում այս հարցում, ուստի ի՞նչ միջոցներով կարող ենք մենք՝ մարդիկս, անել դա։ Փորձեցինք, բայց որքան էլ քարոզենք, չեն ընդունում ճշմարիտ ճանապարհը։ Առայժմ պետք է հրաժարվենք դրանից, մի կողմ թողնենք նրանց և ժամանակավորապես ուշադրություն չդարձնենք նրանց։ Եթե կան այնպիսիք, ովքեր պատրաստ են փնտրել, ապա կընդունենք նրանց և կվկայենք նրանց Աստծու գործի մասին։ Եթե չկան փնտրողներ, ապա կարիք չկա, որ նախաձեռնողաբար փնտրենք նրանց»։ Մի՞թե սա ավետարանը քարոզելու սկզբունք չէ։ (Այո՛)։ Ուրեմն, կարո՞ղ է արդյոք կեղծ առաջնորդողը հավատարիմ մնալ սկզբունքներին։ (Ո՛չ)։ Կեղծ առաջնորդողները վատ արժանիք ունեն և չեն կարող թափանցել խնդրի էության մեջ. կասեն. «Աստված ասել է, որ իսրայելացիներն Իր ընտրյալ ժողովուրդն են։ Երբեք չենք կարող հրաժարվել նրանցից ոչ մի ժամանակ։ Պետք է առաջին տեղում լինեն. պետք է նախ նրանց քարոզենք՝ նախքան այլ երկրների մարդկանց քարոզելը։ Եթե Աստծու գործը տարածվեր Իսրայելում, ինչպիսի՜ մեծ փառք կլիներ դա։ Աստված փառքն Իսրայելից բերեց Արևելք, և պետք է այդ փառքն Արևելքից վերադարձնենք Իսրայել և թույլ տանք նրանց տեսնել, որ Աստված վերադարձել է»։ Մի՞թե սա պարզապես կարգախոս չէ։ Արդյոք սա համապատասխանո՞ւմ է փաստերին։ Սա այն է, ինչ կասեին նրանք, ովքեր չունեն հոգևոր հասկացողություն։ Իսկ ի՞նչ կասեք այն կեղծ առաջնորդողների մասին, որոնք իրական աշխատանք չեն անում։ Ուշադրություն չեն դարձնում այս բաներին։ Ավետարանը քարոզող մարդիկ երկար ժամանակ անհանգստացած են եղել այս խնդրով՝ տատանվելով հրաժարվելու և քարոզելը շարունակելու միջև, վստահ չլինելով՝ ինչպես կիրարկել։ Կեղծ առաջնորդողները լիովին անտեղյակ են, որ սա խնդիր է։ Տեսնելով, որ այս մարդիկ անհանգստանում են ճանապարհ չունենալու պատճառով, ասում են. «Անհանգստանալու ի՞նչ կա։ Ունենք ճշմարտությունը և փորձառական վկայություն. պարզապես քարոզե՛ք նրանց»։ Ինչ-որ մեկն ասում է. «Չես հասկանում, այս մարդկանց իսկապես դժվար է քարոզել»։ Երբ աշխատանքում ծագում են նշանակալի խնդիրներ, որոնք պահանջում են, որ առաջնորդողները լուծեն դրանք, առաջնորդողները դեռ պարզապես կարգախոսներ են բղավում և դատարկաբանում։ Մի՞թե սա այն վարքագիծն է, որն ակնկալվում է առաջնորդողներից։ Երբ հարցնում են, թե արդյոք ավետարանը հավանական ընդունող նման մարդկանց պետք է քարոզել, ասում են. «Բոլորին պետք է քարոզել, հատկապես իսրայելացիներին, նրանց անպայման պետք է քարոզել»։ Այս խոսքերում որևէ խնդիր լսո՞ւմ եք։ Արդյոք գիտե՞ն, որ սա ավետարանի աշխատանքում շեղում է, թերություն, որով պետք է զբաղվեն իրենք։ Այս անպիտանները չգիտեն և դեռ այնտեղ բարձրագոչ խոսքեր են շաղ տալիս ու կարգախոսներ՝ բղավում. իսկապես անօգուտ աղբ են։ Եվ այնուամենայնիվ, կարծում են, թե խորաթափանց են, արժանիք ունեն և խելացի են։ Նույնիսկ տեղյակ չեն, որ աշխատանքում նման մեծ թերություն և շեղում է ի հայտ եկել. կարո՞ղ են արդյոք սկսել լուծել այն։ Դա է՛լ ավելի անհավանական է։ Ավետարանը քարոզողները խիստ անհանգստացած են. ավետարանի աշխատանքն ազդեցություն է կրել, խոչընդոտվել և չի կարող սահուն ընթանալ, իսկ կեղծ առաջնորդողները զարմանալիորեն գաղափար անգամ չունեն աշխատանքում տեղի ունեցող շեղման մասին։ Մարդկանց մեծ մասը աշխատանքում խնդիրների կամ շեղումների հանդիպելիս հաճախ չի անհանգստանում, չի նկատում և դեռ անխոհեմաբար համառորեն շարունակում է սխալ մոտեցումը ։ Եթե առաջնորդողներն ու մշակները նույնպես ժամանակին չեն հասկանում և ըմբռնում իրավիճակը, ապա մինչև խնդիրը լրջանա և ազդի աշխատանքի առաջընթացի վրա, և մարդկանց մեծ մասը կարողանա բացահայտել խնդիրը, առաջնորդողներն ու մշակներն ապշած կմնան։ Սա առաջնորդողների և մշակների կողմից իրենց պարտականությունները թերի անալու հետևանքն է։ Ուրեմն, ինչպե՞ս կարող են խուսափել նման ծանր հետևանքներից․ առաջնորդողներն ու մշակները պետք է կանոնավոր կերպով ստուգեն աշխատանքը և ժամանակին հասկանան աշխատանքի ներկայիս կարգավիճակն ու առաջընթացը։ Եթե պարզվի, որ աշխատանքի արդյունավետությունը բարձր չէ, պետք է տեսնեն, թե որ մասն ունի թերություններ և խնդիրներ, և մտորեն. «Հիմա այս մարդիկ զբաղված են թվում, բայց ինչո՞ւ ակնհայտ արդյունավետություն չկա։ Ինչպես ավետարանի թիմի աշխատանքը. այնքան շատ մարդիկ ամեն օր ավետարան են քարոզում և վկայում, ինչպես նաև որոշ մարդիկ, որոնք համագործակցում են այս աշխատանքում, ուրեմն ինչո՞ւ ամեն ամիս շատ մարդիկ ձեռք չեն բերվում։ Ո՞ր մասում խնդիր կա։ Ո՞վ է առաջացնում խնդիրը։ Ինչպե՞ս է առաջացել այս շեղումը։ Ե՞րբ է այն սկսվել։ Պետք է գնամ յուրաքանչյուր խումբ՝ պարզելու, թե ինչ են անում բոլորը հիմա, ինչպիսին են ավետարանը հավանական ընդունողները ներկայումս, և արդյոք ավետարանը քարոզելու ուղղությունը ճշգրիտ է. պետք է պարզեմ այս ամենը»։ Խորհրդակցելու, հաղորդակցվելու և քննարկելու միջոցով աշխատանքի շեղումներն ու թերություններն աստիճանաբար ակնհայտ են դառնում։ Խնդիրը բացահայտելուց հետո այն չի կարելի անտեսել. այն պետք է լուծվի։ Ուրեմն ինչպիսի՞ առաջնորդողներ կարող են բացահայտել աշխատանքում ի հայտ եկող որոշ խնդիրներ, շեղումներ և թերություններ։ Այս առաջնորդողները պետք է հոգս կրեն, ջանասեր լինեն ու ներգրավվեն կոնկրետ աշխատանքի յուրաքանչյուր մանրամասնության. հետևեն, հասկանան և ըմբռնեն յուրաքանչյուր մասը. պարզեն, թե ինչ է անում յուրաքանչյուրը, քանի հոգի է հարմար այս կամ այն առաջադրանքն անելու համար, ովքեր են վերահսկիչները, ինչպիսին է այդ մարդկանց արժանիքը, և արդյոք լավ են կատարում իրենց աշխատանքը, թե ոչ, և ինչպիսին է նրանց արդյունավետությունը, ինչպես է առաջ ընթանում աշխատանքը և այլն. այս բոլոր բաները պետք է պարզվեն։ Բացի դրանից, ավետարանի աշխատանքի ամենավճռորոշ մասն այն է, թե արդյոք ավետարանը քարոզողներն ունեն ճշմարտությունը, թե ոչ, արդյոք կարող են հստակորեն հաղորդակցվել տեսիլքների ճշմարտությունների մասին՝ մարդկանց պատկերացումներն ու խնդիրները լուծելու համար, արդյոք կարող են լրացնել այն, ինչ պակասում է ավետարանը հավանական ընդունողներին՝ նրանց լիովին համոզելու համար, և արդյոք կարող են զրուցելու ոճ որդեգրել ճշմարտության իրենց հաղորդակցության համար, որպեսզի ավետարանը հավանակan ընդունողները կարողանան ավելի շատ լսել Աստծու ձայնը։ Օրինակ, եթե ավետարանը հավանական ընդունողը ցանկանում է իմանալ Աստծու մարմնացման նշանակության վերաբերյալ ճշմարտությունների մասին, բայց ինչ-որ ավետարան քարոզող միշտ խոսում է Աստծու գործի նշանակության և այն բանի մասին, թե ինչ են կրոնական պատկերացումները, մի՞թե սա խնդիր չէ։ Եթե մարդը պարզապես ցանկանում է իմանալ, թե ինչպես կարող է փրկվել, և որն է մարդկությանը փրկելու Աստծու կառավարման ծրագրի բովանդակությունը, մի՞թե ժամանակը չէ հաղորդակցվելու Աստծու գործի երեք փուլերի վերաբերյալ տեսիլքների ճշմարտությունների մասին։ (Այո՛)։ Բայց այս ավետարան քարոզողը շարունակ խոսում է Աստծու պատժի, դատաստանի և Նրա այն բացահայտման մասին, որ մարդկանց ապականված խառնվածքները ներառում են ամբարտավանություն, խաբեբայություն, չարություն, և նման այլ թեմաների մասին։ Նախքան դիմացինը Աստծու գործը կընդունի, ավետարան քարոզողը սկսում է նրանց հետ խոսել պատժի և դատաստանի մասին՝ մերկացնելով նրանց ապականված խառնվածքները։ Արդյունքում մարդը վանված է զգում, չի ստանում այն, ինչ ցանկանում է, և նրա լուծում պահանջող խնդիրները մնում են չլուծված. կորցնում է հետաքրքրությունը և պատրաստ չէ շարունակելու ուսումնասիրությունը։ Մի՞թե սա ավետարան քարոզողի խնդիրը չէ։ Ավետարան քարոզողը չի հասկանում ճշմարտությունը կամ չունի հոգևոր հասկացողություն, ուստի լիովին անտեղյակ է, թե ինչի կարիք ունի դիմացինը, խոսելիս չի կարողանում բուն իմաստն արտահայտել, երկար-բարակ դատարկաբանում է և բացարձակապես չի լուծում ավետարանը հավանական ընդունողի խնդիրները. ինչպե՞ս կարող է մարդկանց շահել՝ այսպես ավետարան քարոզելով։

Կեղծ առաջնորդողներն անտեսում են ամեն մի խնդիր, որին բախվում են իրենց աշխատանքում։ Անկախ այն բանից, թե ինչ խնդիրներ են ծագում ավետարանի աշխատանքում, և անկախ այն բանից, թե ինչպես են չար մարդիկ անհանգստացնում և ազդում այս աշխատանքի վրա, ուշադրություն չեն դարձնում դրանցից ոչ մեկին, ասես դա իրենց հետ կապ չունի։ Կեղծ առաջնորդողներն իրենց աշխատանքում բթամիտ են. անկախ այն բանից, թե արդյոք որևէ անհատ արդյունքներ ունի կամ համապատասխանում է ճշմարտության սկզբունքներին իր պարտականությունները կատարելիս, չեն ապահովում վերահսկողություն կամ ստուգում՝ թույլ տալով մարդկանց ազատ գործել՝ անկախ հետևանքներից։ Սա հանգեցնում է այն բանին, որ ավետարանի աշխատանքում ի հայտ եկող շեղումներն ու թերությունները երբեք չեն լուծվում, և ճշմարիտ ճանապարհը փնտրող անթիվ մարդիկ ի վերջո հեռանում են՝ ի վիճակի չլինելով հնարավորինս շուտ բերվել Աստծու առաջ։ Որոշ մարդիկ վերջին օրերին Աստծու գործն ընդունելուց հետո ասում են. «Իրականում, երեք տարի առաջ ինչ-որ մեկն ինձ ավետարան քարոզեց։ Այնպես չէր, թե չէի ուզում ընդունել այն կամ թե հավատում էի բացասական քարոզչությանը. ինձ քարոզողն ուղղակի այնքան անպատասխանատու էր։ Չէր կարողանում պատասխանել իմ տված հարցերին և անհասկանալի էր հաղորդակցվում, երբ ճշմարտություն էի փնտրում, ասելով միայն որոշ անօգուտ խոսքեր։ Արդյունքում, ինձ մնում էր միայն հիասթափված հեռանալ»։ Երեք տարի անց` առցանց ուսումնասիրելուց և ապա եղբայրների ու քույրերի հետ փնտրելուց և հաղորդակցվելուց հետո, այս մարդիկ մեկ առ մեկ լուծում են իրենց սրտերում եղած բոլոր պատկերացումների ու խառնաշփոթի խնդիրները՝ լիովին հաստատելով, որ Աստված է հայտնվում և գործում, և ընդունում են այն։ Այսպիսով նրանք Աստծու գործն ընդունում են իրենց սեփական փնտրտուքի և ուսումնասիրության միջոցով։ Եթե ավետարան քարոզողը կարողանար հստակորեն հաղորդակցվել ճշմարտության մասին և լուծել նրանց պատկերացումների խնդիրն ու հարցերը երեք տարի առաջ, նրանք այն կընդունեին երեք տարի շուտ։ Որքա՜ն կյանքի աճ հետաձգվեց այս երեք տարվա ընթացքում։ Սա պետք է համարվի ավետարան քարոզողների կողմից իրենց պարտականությունները թերանալու հետևանք և ուղղակիորեն կապված է այն բանի հետ, որ նրանք ճշմարտությունը չեն հասկանում։ Որոշ ավետարանի մշակներ պարզապես չեն կենտրոնանում ճշմարտությամբ զինվելու վրա, ի վիճակի են միայն որոշ վարդապետություններ շաղ տալ՝ առանց կարողանալու լուծել մարդկանց պատկերացումների խնդիրը կամ իրական խնդիրները։ Արդյունքում շատ մարդիկ ժամանակին չեն ընդունում ավետարանը, երբ լսում են այն՝ մի քանի տարով հետաձգելով իրենց կյանքի աճը։ Պետք է ասել, որ ավետարանի աշխատանքի համար պատասխանատու առաջնորդողներն են պատասխանատու դրա համար՝ իրենց ոչ բավարար ուղղորդման և անբավարար վերահսկողության պատճառով։ Եթե առաջնորդողներն ու մշակներն իսկապես հոգս են կրում և ի վիճակի են մի փոքր ավելի շատ տառապանք կրելու, ավելի շատ կիրարկելու ճշմարտության մասին հաղորդակցվելը և մի փոքր ավելի շատ հավատարմություն ցուցաբերելու՝ հստակորեն հաղորդակցվելով ճշմարտության բոլոր տեսանկյունների մասին, որպեսզի այդ ավետարանի մշակներն ի վիճակի լինեն հաղորդակցվելու ճշմարտության մասին՝ մարդկանց պատկերացումներն ու կասկածները լուծելու համար, ապա ավետարան քարոզելու արդյունքները գնալով կլավանան։ Սա թույլ կտար ավելի շատ մարդկանց, ովքեր ուսումնասիրում են ճշմարիտ ճանապարհը, ավելի շուտ ընդունել Աստծու գործը և վերադառնալ Աստծու առաջ՝ ավելի շուտ ստանալու Նրա փրկությունը։ Եկեղեցու գործը հապաղում է պարզապես այն պատճառով, որ կեղծ առաջնորդողները լրջորեն թերանում են իրենց պարտականությունների մեջ, իրական աշխատանք չեն անում կամ չեն հետևում և վերահսկում աշխատանքը և ի վիճակի չեն հաղորդակցվելու ճշմարտության մասին՝ խնդիրները լուծելու համար։ Իհարկե, դա նաև այն պատճառով է, որ այս կեղծ առաջնորդողները տարված են կարգավիճակի օգուտներով, բացարձակապես չեն ձգտում ճշմարտությանը և պատրաստ չեն հետևելու, վերահսկելու կամ ուղղորդելու ավետարանի տարածման աշխատանքը, ինչի արդյունքում աշխատանքը դանդաղ է առաջ ընթանում, և բազմաթիվ մարդածին շեղումներ, անհեթեթություններ և անխոհեմ սխալ արարքներ ժամանակին չեն շտկվում կամ լուծվում, ինչը լրջորեն ազդում է ավետարանի տարածման արդյունավետության վրա։ Միայն այն ժամանակ, երբ այս խնդիրները բացահայտվում են Վերինից, և առաջնորդողներին ու մշակներին ասվում է, որ պետք է շտկեն դրանք, այդ խնդիրներն ուղղվում են։ Կույրերի պես այս կեղծ առաջնորդողներն ի վիճակի չեն բացահայտելու որևէ խնդիր, և նրանց գործելակերպում բացարձակապես սկզբունքներ չկան, և այնուամենայնիվ, նրանք անկարող են գիտակցելու իրենց սեփական սխալները և ընդունում են իրենց սխալները միայն այն ժամանակ, երբ էտվում են Վերինից։ Ուրեմն ո՞վ կարող է պատասխանատվություն ստանձնել այս կեղծ առաջնորդողների պատճառած վնասների համար։ Նույնիսկ նրանց պաշտոնանկ անելով՝ ինչպե՞ս կարելի է փոխհատուցել նրանց պատճառած վնասները։ Ուստի, երբ բացահայտվում է, որ կան կեղծ առաջնորդողներ, որոնք ի վիճակի չեն որևէ իրական աշխատանք անելու, նրանք պետք է ժամանակին ազատվեն։ Որոշ եկեղեցիներում ավետարանի աշխատանքը հատկապես դանդաղ է առաջ ընթանում, և սա պարզապես կեղծ առաջնորդողների կողմից իրական աշխատանք չանելու, ինչպես նաև նրանց կողմից իրենց պարտականությունները թերանալու և սխալներ թույլ տալու չափազանց շատ դեպքերի պատճառով է։

Կեղծ առաջնորդողների կատարած բոլոր տարբեր աշխատանքներում իրականում կան բազմաթիվ խնդիրներ, շեղումներ և թերություններ, որոնք նրանք պետք է լուծեն, շտկեն և վերացնեն։ Սակայն, քանի որ այս կեղծ առաջնորդողները հոգս չեն կրում՝ տարված լինելով միայն իրենց կարգավիճակի օգուտներով՝ առանց որևէ իրական աշխատանք անելու, ի վերջո խառնաշփոթ են ստեղծում աշխատանքում։ Որոշ եկեղեցիներում մարդիկ միասնական չեն իրենց մտքերում. բոլորը կասկածում են, զգուշանում և խարխլում են միմյանց՝ միաժամանակ վախենալով Աստծու տան կողմից դուրս թողնվելուց։ Բախվելով այս իրավիճակներին՝ կեղծ առաջնորդողները քայլեր չեն ձեռնարկում դրանք լուծելու համար՝ չկատարելով որևէ իրական, կոնկրետ աշխատանք։ Եկեղեցու գործը կանգ է առնում, սակայն կեղծ առաջնորդողներն ամենևին չեն անհանգստանում դրանից՝ դեռ հավատալով, որ իրենք շատ աշխատանք են արել և չեն դանդաղեցրել եկեղեցու գործը։ Նման կեղծ առաջնորդողները հիմնովին անկարող են կատարելու կյանք մատակարարելու աշխատանքը, ոչ էլ կարող են լուծել իրական խնդիրները՝ ճշմարտության համաձայն։ Նրանք միայն կատարում են ընդհանուր գործերի մի փոքր աշխատանք, որը հատուկ հանձնարարված և նշված է Վերինից, ասես իրենց աշխատանքն արվում է բացառապես Վերինի համար։ Երբ խոսքը վերաբերում է եկեղեցու հիմնարար աշխատանքին, որը Վերինը միշտ պահանջ է դարձրել, ինչպես օրինակ՝ կյանք մատակարարելու աշխատանքը և մարդկանց կրթելու աշխատանքը կամ Վերինի կողմից ուղղորդված որոշ հատուկ առաջադրանքներ, նրանք չգիտեն ինչպես անել դա և չեն կարող անել։ Նրանք միայն հանձնարարում են այս առաջադրանքներն ուրիշներին և ապա համարում են իրենց աշխատանքն ավարտված։ Նրանք անում են ճիշտ այնքան, որքան իրենց հրահանգված է Վերինից, և մի փոքր գործում են միայն այն ժամանակ, երբ նրանց դրդում են. հակառակ դեպքում նրանք անգործունյա են և ձևականորեն են մոտենում. սրանք կեղծ առաջնորդողներ են։ Ի՞նչ է կեղծ առաջնորդողը։ Մի խոսքով՝ դա մեկն է, ով իրական աշխատանք չի անում, ով չի կատարում իր գործը որպես առաջնորդող՝ ցուցաբերելով պատասխանատվության կոպիտ թերացում վճռորոշ և հիմնարար աշխատանքում և ոչ մի քայլ չձեռնարկելով. սա կեղծ առաջնորդող է։ Կեղծ առաջնորդողները զբաղվում են միայն մակերեսային ընդհանուր գործերով՝ սխալմամբ կարծելով, թե դա իրական աշխատանք անել է, և իրականում, երբ խոսքը վերաբերում է նրանց՝ որպես առաջնորդողի աշխատանքին և Աստծու տան կողմից նրանց հանձնարարված վճռորոշ աշխատանքին, նրանք դրանցից ոչ մեկը լավ չեն անում։ Բացի դրանից՝ եկեղեցու տարբեր աշխատանքներում հաճախ ծագում են խնդիրներ, որոնք պահանջում են առաջնորդողի լուծումը, սակայն նրանք չեն կարողանում լուծել դրանք՝ հաճախ որդեգրելով խուսափողական վերաբերմունք, և եղբայրներն ու քույրերը չեն կարողանում գտնել նրանց, երբ ցանկանում են խնդիր լուծել։ Եթե նրանց հաջողվում է գտնել առաջնորդողին, առաջնորդողը խուսափում է նրանցից՝ պատրվակ բերելով, թե չափազանց զբաղված է աշխատանքով, և խնդրում է եղբայրներին ու քույրերին ինքնուրույն կարդալ Աստծու խոսքերը և փնտրել ճշմարտությունը՝ իրենց խնդիրներն ինքնուրույն լուծելու համար, որդեգրելով չմիջամտելու մոտեցում։ Սա ի վերջո հանգեցնում է չափազանց շատ չլուծված խնդիրների կուտակման՝ կանգնեցնելով առաջընթացը բոլոր աշխատանքներում և կանգնեցնելով եկեղեցու գործը։ Սա կեղծ առաջնորդողների կողմից իրական աշխատանք չանելու հետևանքն է։ Կեղծ առաջնորդողները երբեք լուրջ կամ ջանասեր չեն իրենց հիմնական պատասխանատվությունների նկատմամբ, ոչ էլ փնտրում են ճշմարտությունը՝ տարբեր խնդիրներ լուծելու համար։ Սա նշանակում է, որ կեղծ առաջնորդողներն անխուսափելիորեն անկարող են իրական աշխատանք անելու և որևէ խնդիր լուծելու։ Այն, ինչում կեղծ առաջնորդողները գերազանցում են, խոսքեր և վարդապետություններ քարոզելն է, կարգախոսներ բղավելը և ուրիշներին հորդորելը՝ կենտրոնանալով միայն ընդհանուր գործերով զբաղվելու վրա։ Ինչ վերաբերում է Աստծու տան կողմից նրանց վստահված եկեղեցու հիմնարար աշխատանքին, ինչպիսիք են կյանք մատակարարելը և ճշմարտության մասին հաղորդակցվելը՝ խնդիրները լուծելու համար, նրանք չգիտեն ինչպես անել դրանք, չեն սովորում, թե ինչպես անել, և չեն կարող լուծել որևէ իրական խնդիր. սրանք կեղծ առաջնորդողներ են։

Որոշ կեղծ առաջնորդողներ, երբ նրանց խնդրում են ուղղորդել տեքստային աշխատանքը, ինչպիսիք են սցենարներ գրելը, փորձառական վկայության հոդվածներ գրելը և այլ կոնկրետ առաջադրանքներ, կարծում են, թե քանի որ դա պարզապես ուղղորդում է, իրենք ստիպված չեն որևէ կոնկրետ աշխատանք անել, ուստի փոխարենը պարզապես թափառում են։ «Չժա՛ն»,- ասում են նրանք,- «ինչպե՞ս է առաջ գնում հոդվածդ»։ «Գրեթե ավարտել եմ»։ «Լի՛, որևէ դժվարություն ունե՞ս այդ սցենարը գրելիս»։ «Այո, կարո՞ղ ես օգնել ինձ լուծել դրանք»։ «Բոլորդ միասին քննարկեք դա։ Մի փոքր ավելի շատ աղոթեք»։ Այս կեղծ առաջնորդողները ոչ միայն չեն ուղղորդում և օգնում եղբայրներին ու քույրերին, այլև չեն կենտրոնանում իրենց սեփական աշխատանքը լավ կատարելու վրա՝ միշտ թափառելով և ապրելով հանգիստ ու հարմարավետ կյանքով։ Արտաքուստ թվում է, թե նրանք ստուգում են աշխատանքը, բայց իրականում նրանք ոչ մի խնդիր չեն լուծում. նրանք իսկապես թղթեր տեղափոխողներ են։ Անհավատ աշխարհի որոշ երկրների այդ իրավասու պաշտոնյաները հավասարապես ապականված մարդիկ են, բայց նույնիսկ նրանք շատ ավելի բարձր են այս կեղծ առաջնորդողներից, որոնք զուրկ են պատասխանատվության այն զգացումից, որն ունեն այս պաշտոնյաները։ Օրինակ՝ համավարակի բռնկումից հետո աշխարհի երկրները սկսեցին կանխարգելիչ միջոցառումներ իրականացնել։ Ի վերջո այս երկրների մեծամասնությունը համաձայնեց, որ Թայվանի կանխարգելիչ ջանքերն արդյունավետ էին, ինչը ցույց է տալիս, որ Թայվանի կառավարության պաշտոնյաներն համավարակի դեմ պայքարի իրենց առաջադրանքները կատարել են ամենաբարձր չափանիշներով և առավելագույն մանրամասնությամբ։ Ոչ հոգևոր աշխարհի երկրի համար, ապականված մարդկության պաշտոնյաների և քաղաքական գործիչների համար առաջադրանքն ամենաբարձր չափանիշներով և նման մանրամասնությամբ իրականացնելն իսկապես հիացմունքի է արժանի։ Եվրոպացի շատ պաշտոնյաներ պատրաստ էին այցելել և սովորել Թայվանից. այս տեսանկյունից Թայվանի կառավարության պաշտոնյաները շատ ավելի բարձր էին այլ ազգերի պաշտոնյաներից։ Հենց այն փաստը, որ նրանց պաշտոնյաների մեծ մասն ի վիճակի էր կոնկրետ աշխատանք անել և կարողանում էր սրտանց կատարել իրենց պարտականությունները, ապացուցում է, որ այս պաշտոնյաները չափանիշներին համապատասխան էին։ Եկեղեցու որոշ առաջնորդողներ և մշակներ միշտ ձևականորեն են մոտենում իրենց պարտականությունները կատարելուն, և որքան էլ նրանց էտեն, անարդյունավետ է։ Կարծում եմ, որ այս առաջնորդողների և մշակների բնավորությունը նույնիսկ չի համապատասխանում անհավատ աշխարհի այն պաշտոնյաների բնավորությանը, որոնք կարող են իրական աշխատանք անել։ Նրանց մեծ մասը պնդում է, թե հավատում է Աստծուն և ձգտում է ճշմարտությանը, բայց իրականում պատրաստ չէ գին վճարելու։ Այնքան շատ ճշմարտություն է տրամադրվում նրանց, սակայն այսպիսին է նրանց վերաբերմունքն իրենց պարտականությունը կատարելու նկատմամբ։ Արդյունքն այն է, որ բոլորը դառնում են կեղծ առաջնորդողներ, որոնք շատ են զիջում՝ համեմատած կառավարության բարձրաստիճան պաշտոնյաների հետ։ Մարդկանցից Իմ պահանջներն իրականում բարձր չեն. չեմ պահանջում, որ մարդիկ չափազանց շատ ճշմարտություններ հասկանան կամ չափազանց բարձր արժանիք ունենան։ Նվազագույն չափանիշը խղճով գործելն ու սեփական պատասխանատվությունները կատարելն է։ Եթե ոչինչ չես կարող անել, ապա առնվազն պետք է արդարացնես քո հանապազօրյա հացը և այն հանձնարարությունը, որն Աստված տվել է քեզ. դա բավարար է։ Բայց Աստծու գործն արվել է մինչև հիմա, և արդյոք շա՞տ մարդիկ կարող են խղճով գործել։ Տեսնում եմ, որ ժողովրդավարական երկրների որոշ պաշտոնյաներ խոսում և գործում են անկեղծությամբ։ Չափազանցություններ չեն անում կամ վեհ տեսություններ չեն ասում, նրանց խոսքը հատկապես խիստ և անկեղծ է, և ի վիճակի են հոգ տանելու բազմաթիվ իրական հարցերի համար։ Նրանց աշխատանքն իսկապես բավականին լավն է՝ ճշմարտապես արտացոլելով նրանց ազնվությունն ու մարդկայնությունը։ Երբ նայում ես եկեղեցու առաջնորդողների և մշակների մեծամասնությանը հիմա, իրենց աշխատանքին ձևականորեն են մոտենում, շատ լավ արդյունքների չեն հասել և լիովին չեն կատարել իրենց պատասխանատվությունները։ Առաջնորդողներ դառնալուց հետո վերածվում են կրոնական պաշտոնյաների, նստում` իրենց բարձր ձիերի վրա և հրամաններ` տալիս և դառնում` թղթատարներ։ Պարզապես կենտրոնանում են իրենց կարգավիճակի օգուտներով տարված լինելու վրա և սիրում են, երբ բոլորը հետևում են իրենց և պտտվում՝ իրենց շուրջը։ Հազվադեպ են խորապես ներգրավվում եկեղեցու հիմքերին՝ իրական խնդիրներ լուծելու համար։ Իրենց սրտերում ավելի ու ավելի են հեռանում Աստծուց։ Այս տեսակի կեղծ առաջնորդողներն ու կեղծ մշակները լիովին անուղղելի են։ Ես այնքան տքնաջանորեն եմ հաղորդակցվել ճշմարտության մասին, սակայն այս առաջնորդողներն ու մշակները չեն ընդունում այն, համառորեն կառչում են իրենց սխալ գաղափարներից և անդրդվելի են։ Նրանց վերաբերմունքն իրենց պարտականությունների նկատմամբ միշտ ձևական է, և ապաշխարելու նույնիսկ չնչին մտադրություն չունեն։ Տեսնում եմ, որ այս մարդիկ անխի՜ղճ են, անողջամի՜տ, բոլորովին մարդ չե՜ն։ Ապա մտորում եմ. արդյոք դեռ անհրաժեշտություն կա՞ այս տեսակի մարդկանց հետ կրկին ու կրկին հաղորդակցվելու այս ճշմարտությունների մասին ։ Կարիք կա՞ արդյոք հաղորդակցությունն այդքան կոնկրետ դարձնելու։ Կարիք կա՞ արդյոք հանդուրժելու այս տառապանքը։ Արդյոք այս խոսքերն ավելո՞րդ են։ Որոշ ժամանակ մտածելուց հետո որոշում եմ, որ դեռ պետք է խոսեմ, քանի որ թեև այս խոսքերը ոչ մի ազդեցություն չունեն նրանց վրա, ովքեր զուրկ են նույնիսկ չնչին խղճից կամ ողջամտությունից, դրանք օգտակար են նրանց համար, ովքեր, չնայած մի փոքր ավելի ցածր արժանիք ունենալուն, կարող են ընդունել ճշմարտությունը և անկեղծորեն կատարել իրենց պարտականությունները։ Կեղծ առաջնորդողներն իրական աշխատանք չեն անում և չեն կատարում իրենց պատասխանատվությունները, բայց նրանք, ովքեր ձգտում են ճշմարտությանը, դասեր կքաղեն, կոգեշնչվեն ու կգտնեն կիրարկելու ճանապարհ այս խոսքերից և հարցերից։ Կյանքի մուտքն այնքան էլ հեշտ չէ. առանց մեկի, ով կաջակցի և կապահովի, առանց ճշմարտության յուրաքանչյուր տեսանկյունը վերլուծելու և պարզաբանելու, մարդիկ շատ թույլ են լինում՝ հաճախ հայտնվելով անօգնականության և շփոթության, բացասական տրամադրվածության և պասիվության վիճակում։ Հետևաբար շատ անգամներ, երբ տեսնում եմ այս կեղծ առաջնորդողներին, կորցնում եմ նրանց հետ հաղորդակցվելու ցանկությունը։ Սակայն, երբ մտածում եմ այն անձանց կրած տառապանքի և վճարված գների մասին, ովքեր անկեղծորեն հավատում են Աստծուն և հավատարմորեն կատարում իրենց պարտականությունները, փոխում եմ Իմ միտքը։ Դա ոչ այլ ինչի համար է, եթե ոչ սրա. նույնիսկ եթե 30- 50 հոգի, կամ առնվազն 8 կամ 10 հոգի կարող են անկեղծորեն ծախսվել ու հավատարիմ լինել իրենց պարտականությունները կատարելիս և պատրաստ են լսելու և հնազանդվելու, ապա այս խոսքերն ասելն արժե։ Իմ մեջ ոչ մի շարժառիթ չէի ունենա խոսելու և հաղորդակցվելու նրանց հետ, ովքեր խիղճ և ողջամտություն չունեն. այս մարդկանց հետ զրուցելը հոգնեցուցիչ է և անարդյունավետ։ Ձեզանից շատերը չեն ձգտում ճշմարտությանը և գին չեն վճարում իրենց պարտականությունները կատարելիս. դուք հոգս կամ հավատարմություն չունեք, պարզապես ձևականորեն եք մոտենում ձեր արարքներում և դժկամությամբ եք ինչ-որ բան անում ՝ օրհնություններ ստանալու հույսով։ Այս խոսքերը լսելն իրականում անարժան շնորհ է ձեզ համար։ Դուք օգտվում եք նրանցից, ովքեր անկեղծորեն կատարում են իրենց պարտականությունները, ովքեր իսկապես գին են վճարում, ովքեր ունեն հավատարմություն ու հոգս, և ովքեր պատրաստ են կիրարկելու ճշմարտությունը։ Այս խոսքերը նախատեսված են այդ մարդկանց համար, իսկ դուք անարժան շնորհ եք ստանում՝ լսելով դրանք։ Եթե դիտարկենք այս տեսանկյունից, այն է՝ որ ձեզանից շատերն ունեն ձևականորեն մոտենալու վերաբերմունք՝ առանց որևէ լրջության իրենց պարտականություններում, ապա արժանի չեք լսելու այս խոսքերը։ Ինչո՞ւ եք անարժան․ որովհետև նույնիսկ եթե լսեք, ամեն ինչ իզուր է. որքան էլ ասվի կամ որքան էլ մանրամասն լինի, պարզապես ձևականորեն եք լսում՝ չկիրարկելով այս խոսքերը, որքան էլ հասկանաք դրանք լսելուց հետո։ Ո՞ւմ պետք է ասվեն այս խոսքերը։ Ո՞վ է արժանի լսելու դրանք։ Միայն նրանք, ովքեր պատրաստ են գին վճարելու, ովքեր կարող են անկեղծորեն ծախսվել, և ովքեր հավատարիմ են իրենց պարտականություններին և իրենց հանձնարարությանը, արժանի են լսելու։ Ինչո՞ւ եմ ասում, որ նրանք արժանի են լսելու։ Որովհետև լսելուց հետո մի փոքր ճշմարտություն հասկանալուն պես կարող են այն կիրարկել և կիրարկում են այն, ինչ հասկանում են. խորամանկ չեն և չեն ծուլանում. և ճշմարտությանն ու Աստծու պահանջներին վերաբերվում են անկեղծության և փափագի վերաբերմունքով՝ ի վիճակի լինելով սիրել և ընդունել ճշմարտությունը։ Այսպիսով, երբ նրանք լսում են, այս խոսքերն ազդեցություն են ունենում նրանց վրա և արդյունքի՝ հասնում։

Առաջնորդողների և աշխատողների պարտականությունները (5)

Նախորդ հավաքույթին հաղորդակցվեցինք առաջնորդողների և աշխատողների պարտականությունների հինգերորդ կետի մասին։ Հինգերորդ կետի շուրջ հաղորդակցվելու ընթացքում մանրամասն վերլուծեցինք կեղծ առաջնորդողների որոշ դրսևորումներն ու գործողությունները և ավարտեցինք այս կետի շուրջ հաղորդակցությունը։ Այժմ կհաղորդակցվենք առաջնորդողների և աշխատողների պարտականությունների վեցերորդ և յոթերորդ կետերի շուրջ։ Ո՞րն է այս երկու կետերի կոնկրետ բովանդակությունը։ (Վեցերորդ կետ․ առաջխաղացնել ու պատրաստել բոլոր տեսակի որակավորված տաղանդներին, որպեսզի բոլոր նրանք, ովքեր ձգտում են ճշմարտությանը, որքան հնարավոր է շուտ հնարավորություն ունենան մարզվելու և մտնելու ճշմարտության իրականության մեջ։ Յոթերորդ կետ. խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի։) Ուստի եկեք մանրամասն վերլուծենք կեղծ առաջնորդողների տարբեր գործողություններն ու դրսևորումներն այս երկու կետերի առնչությամբ։ Այս երկու կետերը պատկանում են նույն կարգին, որը վերաբերում է եկեղեցու կողմից բոլոր տեսակի մարդկանց առաջխաղացմանը, և օգտագործմանը։ Եկեք նախ հաղորդակցվենք բոլոր տեսակի որակավորված տաղանդներին առաջխաղացնելու և պատրաստելու՝ Աստծու տան սկզբունքների մասին։ Այդպիսով՝ մի՞թե հիմնականում չեք կարողանա հասկանալ այն սկզբունքներից մի քանիսը, որոնց առաջնորդողներն ու աշխատողները պետք է հետևեն այս աշխատանքն անելիս։ Գուցե մտածեք. «Որպես առաջնորդողներ և աշխատողներ՝ հաճախ ենք առնչվում այս հարցերին, արդեն ծանոթ ենք այս աշխատանքին և որոշակի փորձառություն ունենք դրանում, ուստի, նույնիսկ եթե Դու այլևս ոչինչ չասեիր դրա մասին, մեզ համար պարզ է, և Դու կարիք չունես հատուկ հաղորդակցվելու դրա շուրջ հետագայում»։ Այսպիսով՝ դրա շուրջ հաղորդակցվելու կարիք չկա՞։ (Քո հաղորդակցության կարիքն ունենք դրա շուրջ։ Դեռևս չենք ընկալում սկզբունքներն այս առումով, և կան որոշ տաղանդավոր մարդիկ, որոնց դեռ չգիտենք ինչպես զանազանել։) Առաջնորդողների և աշխատողների մեծամասնությունը դեռևս շատ շփոթված է այն առումով, թե ինչպես կատարել այս աշխատանքը, և խարխափելով փնտրում է ու չի կարողանում ընկալել ճշգրիտ սկզբունքները, ուստի դեռ պետք է հաղորդակցվենք մանրամասների շուրջ։

Վեցերորդ կետ. առաջխաղացնել ու պատրաստել բոլոր տեսակի որակավորված տաղանդներին, որպեսզի բոլոր նրանք, ովքեր ձգտում են ճշմարտությանը, որքան հնարավոր է շուտ հնարավորություն ունենան մարզվելու և մտնելու ճշմարտության իրականության մեջ

Աստծու տան կողմից բոլոր տեսակի տաղանդավոր մարդկանց առաջխաղացնելու և պատրաստելու նշանակությունը

Ինչո՞ւ է Աստծու տունն առաջխաղացնում և պատրաստում բոլոր տեսակի տաղանդավոր մարդկանց։ Արդյոք բոլոր տեսակի տաղանդավոր մարդկանց առաջխաղացնելն ու պատրաստելը գիտությամբ, կրթությամբ և գրականությամբ զբաղվելո՞ւ համար է։ Աստծու ընտրյալ մարդիկ արդեն պետք է իմանան, որ երբ Աստծու տունն առաջխաղացնում և պատրաստում է տարբեր տեսակի տաղանդավոր մարդկանց, դա չի արվում որևէ բարձր տեխնոլոգիական արտադրանք ստեղծելու և հրաշք գործելու կամ մարդկային զարգացման պատմությունը հետազոտելու համար, և առավել ևս՝ մարդկության ապագայի համար որևէ ծրագիր կազմելու համար։ Այդ դեպքում ինչո՞ւ է Աստծու տունն առաջխաղացնում և պատրաստում բոլոր տեսակի տաղանդավոր մարդկանց։ Հասկանո՞ւմ եք սա, թե՞ ոչ։ (Թագավորության ավետարանը տարածելու համար։) Թագավորության ավետարանը տարածելու համար՝ սա պատճառներից մեկն է։ Է՞լ ինչ կա։ (Որպեսզի բոլոր նրանք, ովքեր ձգտում են ճշմարտությանը, հնարավորություն ունենան մարզվելու։) Ճիշտ է, այս պատասխանը բավականին խելամիտ է և դիպուկ։ Դա նրա համար է, որպեսզի ճշմարտությանը ձգտող էլ ավելի շատ մարդիկ հնարավորություն ունենան մարզվելու և որքան հնարավոր է շուտ մտնելու ճշմարտության իրականության մեջ։ Երկու պատասխաններն էլ, որ հենց նոր տվեցիք, ճիշտ են և ճշգրիտ։ Աստծու տան կողմից բոլոր տեսակի տաղանդավոր մարդկանց առաջխաղացումն ու պատրաստումը մի կողմից վերաբերում է թագավորության ավետարանի տարածմանը և Աստծու գործին, իսկ մյուս կողմից՝ անհատական ձգտումներին և մուտքին։ Սրանք երկու կարևորագույն կողմերն են։ Կոնկրետ ասած՝ ո՞րն է Աստծու տան կողմից բոլոր տեսակի տաղանդավոր մարդկանց առաջխաղացնելու և պատրաստելու նշանակությունը։ Կոնկրետ ի՞նչ աշխատանք են կատարում եկեղեցում այս մարդիկ, որոնք առաջխաղացվում և պատրաստվում են։ Երբ Աստծու տունն առաջխաղացնում և պատրաստում է որևէ մեկին՝ որպես թիմի ղեկավարի, վերակացուի, եկեղեցու առաջնորդողի կամ աշխատողի, արդյո՞ք նրանք պաշտոնյա են դառնում։ (Ո՛չ։) Աստծու տունն առաջխաղացնում և պատրաստում է մարդկանց, որպեսզի նրանք կարողանան պատասխանատու լինել եկեղեցու տարբեր աշխատանքների կոնկրետ նախագծերի կամ գործերի համար, ինչպիսիք են ավետարանչական աշխատանքը, տեքստային աշխատանքը, ֆիլմարտադրության աշխատանքը, ջրման աշխատանքը, ինչպես նաև որոշ ընդհանուր գործեր և այլն։ Ուստի ինչպե՞ս են նրանք իրականացնում այս կոնկրետ գործերը։ Ստանձնելով եկեղեցու տարբեր աշխատանքներ՝ Աստծու պահանջների, Աստծու խոսքերի ճշմարտության սկզբունքների և Աստծու տան աշխատանքային կարգավորումների համաձայն, և դրանով իսկ կատարելով իրենց պարտավորությունն Աստծու պահանջների համաձայն և գործելով ճշմարտության սկզբունքներին համապատասխան։ Նայելով այն փաստին, որ այս մարդիկ առաջխաղացվում և պատրաստվում են աշխատանք ստանձնելու համար, պաշտոնական կոչում կամ կարգավիճակ ունենալը չէ, որ հնարավորություն է տալիս նրանց լավ կատարելու իրենց աշխատանքը։ Ավելի շուտ, նրանք պետք է ունենան որոշակի որակ՝ կոնկրետ գործ ստանձնելու համար, այսինքն՝ ստանձնելու այն, ինչ Աստված հանձնարարել է իրենց անել, կամ այլ կերպ ասած՝ պարտավորություն և հանձնառություն, որը պատասխանատվություն է ներառում։ Սա տարբեր տեսակի տաղանդավոր անհատների առաջխաղացման և պատրաստման կոնկրետ նշանակությունն ու սահմանումն է, ինչպես նշված է առաջնորդողների և աշխատողների պարտականությունների վեցերորդ կետում։ Հետևաբար մարդկանց առաջխաղացնելիս և պատրաստելիս Աստծու տան նպատակն է պատրաստել բոլոր տեսակի տաղանդավոր մարդկանց՝ եկեղեցու տարբեր աշխատանքները լավ կատարելու համար՝ Աստծու պահանջների և Աստծու տան աշխատանքային կարգավորումների համաձայն. դա արվում է այս մարդկանց հնարավորություն տալու համար՝ ստանձնելու եկեղեցու տարբեր կոնկրետ առաջադրանքներ։ Միևնույն ժամանակ Աստծու տունը պատրաստում և մարզում է այս մարդկանց, որպեսզի նրանք սովորեն ինչպես խորհել Աստծու խոսքերի շուրջ, հաղորդակցվել ճշմարտության շուրջ և գործել սկզբունքների համաձայն՝ առաջնորդելով նրանց կիրառելու ճշմարտությունը, ապրելու Աստծու խոսքերով և մտնելու ճշմարտության իրականության մեջ և հնարավորություն տալով նրանց ունենալու ճշմարիտ փորձառություններ և վկայություններ, որից հետո նրանք կարող են առաջնորդել, ջրել և մատակարարել ուրիշներին և լավ կատարել եկեղեցու տարբեր աշխատանքները, և միևնույն ժամանակ, Աստծու ընտրյալ մարդիկ կկարողանան հնազանդվել Աստծուն, վկայել Աստծուն և կատարել ավետարանը քարոզելու պարտավորությունը։ Բոլոր տեսակի տաղանդավոր մարդկանց առաջխաղացնելու և պատրաստելու կիրարկման մեթոդը մի կողմից մարդկանց առաջնորդելն է՝ կիրառելու և փորձառաբար ապրելու Աստծու խոսքերը, ճանաչելու իրենք իրենց, ազատվելու իրենց ապականված խառնվածքներից և մտնելու ճշմարտության իրականության մեջ։ Մյուս կողմից՝ առաջնորդողների և աշխատողների համար իրենց հավատարմության և հնազանդության գործնական փորձառությունն օգտագործելն է՝ մարդկանց առաջնորդելու և պատրաստելու համար, որպեսզի նրանք կատարեն իրենց պարտավորությունները և հնչեղ վկայություններ կրեն Աստծու համար։ Սրանք տարբեր տեսակի տաղանդավոր մարդկանց պատրաստելու կիրարկման երկու հիմնական ուղիներն են։ Սա այն կոնկրետ աշխատանքն է, որը ներառված է տարբեր տեսակի տաղանդավոր մարդկանց առաջխաղացման և պատրաստելու մեջ, և դա նաև նրանց առաջխաղացնելու և պատրաստելու ճշմարիտ նշանակությունն է։

Չափորոշիչները, որ պահանջվում են տարբեր տեսակի տաղանդավոր մարդկանց համար, որոնց Աստծու տունը առաջխաղացնում և պատրաստում է

I. Առաջնորդողների, աշխատողների և տարբեր աշխատանքների վերակացուների համար պահանջվող չափանիշները

Ո՞ւմ է վերաբերում «եկեղեցու կողմից առաջխաղացված և պատրաստված տարբեր տեսակի տաղանդավոր մարդիկ» արտահայտությունը։ Ի՞նչ շրջանակներ է դա ընդգրկում։ Առաջինն այն տեսակի մարդիկ են, որոնք կարող են լինել տարբեր աշխատանքների վերակացուներ։ Որո՞նք են պահանջվող չափանիշները տարբեր աշխատանքների վերակացուների համար։ Կա երեք հիմնական չափանիշ։ Առաջին՝ նրանք պետք է ճշմարտությունն ըմբռնելու կարողություն ունենան։ Միայն նրանք են լավ որակ ունեցող մարդիկ, որոնք կարող են մաքուր կերպով՝ առանց խեղաթյուրման ըմբռնել ճշմարտությունը և հետևություններ անել։ Լավ որակ ունեցող մարդիկ առնվազն պետք է հոգևոր հասկացողություն ունենան և ի վիճակի լինեն ինքնուրույն ուտելու և խմելու Աստծու խոսքերը։ Աստծու խոսքերն ուտելու և խմելու ընթացքում պետք է ի վիճակի լինեն ինքնուրույն ընդունելու Աստծու խոսքերի դատաստանը, հանդիմանությունն ու էտումը և փնտրելու ճշմարտությունը՝ վճռելու համար իրենց սեփական պատկերացումների ու երևակայությունների և սեփական կամքի խարդախման, ինչպես նաև իրենց ապականված խառնվածքների հարցը. եթե հասնում են այս չափանիշին, նշանակում է, որ գիտեն ինչպես փորձառաբար ապրել Աստծու գործը, և սա լավ որակի դրսևորում է։ Երկրորդ՝ նրանք պետք է հոգս կրեն եկեղեցու գործի համար։ Ճշմարտապես հոգս կրող մարդիկ ոչ միայն խանդավառություն ունեն, այլև ունեն կյանքի ճշմարիտ փորձառություն, հասկանում են որոշ ճշմարտություններ և կարող են թափանցել որոշ խնդիրների էության մեջ։ Նրանք տեսնում են, որ եկեղեցու գործում և Աստծու ընտրյալ մարդկանց մեջ կան բազմաթիվ դժվարություններ և խնդիրներ, որոնք պետք է լուծվեն։ Իրենց աչքերով տեսնում են դա և անհանգստանում են դրա համար իրենց սրտերում. ահա թե ինչ է նշանակում հոգս կրել եկեղեցու գործի համար։ Եթե մեկը պարզապես լավ որակ ունի և ունակ է ըմբռնելու ճշմարտությունը, բայց ծույլ է, տենչում է մսեղիի հարմարավետությունները, չի ցանկանում իրական աշխատանք կատարել և միայն մի փոքր աշխատանք է անում, երբ Վերևը վերջնաժամկետ է տալիս դրա ավարտի համար, երբ չի կարող խուսափել դա չանելուց, ապա սա մի մարդ է, որը հոգս չի կրում։ Հոգս չկրող մարդիկ նրանք են, ովքեր չեն ձգտում ճշմարտությանը, արդարադատության զգացում չունեցող մարդիկ են և անպիտաններ, որոնք ողջ օրն անցկացնում են իրենց փորը լցնելով՝ առանց որևէ բանի մասին լրջորեն մտածելու։ Երրորդ՝ նրանք պետք է ունենան աշխատանքային կարողություն։ Ի՞նչ է նշանակում «աշխատանքային կարողություն»։ Պարզ ասած՝ դա նշանակում է, որ նրանք ոչ միայն կարող են աշխատանք հանձնարարել և մարդկանց հրահանգներ տալ, այլև կարող են նույնականացնել և լուծել խնդիրներ. ահա թե ինչ է նշանակում ունենալ աշխատանքային կարողություն։ Բացի դրանից՝ նրանք նաև կազմակերպչական հմտությունների կարիք ունեն։ Կազմակերպչական հմտություններ ունեցող մարդիկ հատկապես հմուտ են մարդկանց համախմբելու, աշխատանքը կազմակերպելու և կարգավորելու, ինչպես նաև խնդիրներ լուծելու մեջ, և աշխատանքը կարգավորելիս ու խնդիրները լուծելիս կարող են լիովին համոզել մարդկանց և ստիպել նրանց հնազանդվել. ահա թե ինչ է նշանակում ունենալ կազմակերպչական հմտություններ։ Նրանք, ովքեր իսկապես ունեն աշխատանքային կարողություն, կարող են իրականացնել Աստծու տան կողմից կարգավորված կոնկրետ գործեր և կարող են դա անել արագ ու վճռականորեն՝ առանց որևէ փնթիության, և ավելին՝ կարող են լավ կատարել տարբեր գործերը։ Սրանք առաջնորդողներ և աշխատողներ պատրաստելու՝ Աստծու տան երեք չափանիշներն են։ Եթե մեկը համապատասխանում է այս երեք չափանիշներին, ապա նա հազվագյուտ, տաղանդավոր անհատ է և պետք է անմիջապես առաջխաղացվի, պատրաստվի ու մարզվի, և որոշ ժամանակ կիրառելուց հետո կարող է ստանձնել աշխատանքը։ Ով ունի որակ, հոգս է կրում և ունի աշխատանքային կարողություն, կարիք չունի, որ մարդիկ միշտ անհանգստանան իր համար և վերահսկեն ու առաջ մղեն իրեն իր աշխատանքի մեջ։ Նրանք նախաձեռնող են, գիտեն, թե որ գործերը երբ պետք է արվեն, որ գործերը պետք է ստուգվեն և վերահսկվեն, և որ գործերը պետք է մանրակրկիտորեն ուսումնասիրվեն կամ խստորեն հսկվեն։ Նրանք քաջատեղյակ են այս բաներին։ Նման մարդիկ համեմատաբար վստահելի և հուսալի են իրենց աշխատանքում, և ոչ մի լուրջ խնդիր չի առաջանա։ Նույնիսկ եթե խնդիրներ իսկապես առաջանան, դրանք կլինեն չնչին հարցեր, որոնք չեն ազդի ընդհանուր պատկերի վրա, և Աստված կարիք չունի անհանգստանալու այն աշխատանքի համար, որն անում են այս մարդիկ։ Միայն նրանք ճշմարտապես ունեն աշխատանքային կարողություն, ովքեր իսկապես կարող են ինքնուրույն գործել իրենց աշխատանքում։ Նրանք, ովքեր չեն կարող ինքնուրույն գործել և միշտ կարիք ունեն, որ ուրիշներն անհանգստանան իրենց համար, աչքաթող չանեն իրենց, վերահսկեն իրենց և նույնիսկ բռնեն իրենց ձեռքն ու սովորեցնեն, թե ինչ անել, այն տեսակի մարդիկ են, որոնք ունեն չափազանց ցածր որակ։ Սովորական որակ ունեցող մարդկանց կատարած աշխատանքի արդյունքները հաստատ սովորական են, և այս մարդիկ կարիք ունեն, որ ուրիշներն աչքաթող չանեն և վերահսկեն իրենց, նախքան իրենք կկարողանան որևէ բան անել։ Ի հակադրություն դրա՝ լավ որակ ունեցող մարդիկ կարող են ինքնուրույն գործել որոշ ժամանակ մարզվելուց հետո, և ամեն անգամ, երբ Վերևը նրանց հրահանգներ է տալիս որևէ առաջադրանքի համար և հաղորդակցվում որոշ սկզբունքների շուրջ, նրանք կարող են ընկալել սկզբունքները, իրականացնել աշխատանքը դրանց համաձայն և հիմնականում հետևել ճիշտ ուղուն՝ առանց չափազանց մեծ շեղումների կամ թերությունների, և հասնել այն արդյունքներին, որոնց պետք է հասնեն. ահա թե ինչ է նշանակում ունենալ աշխատանքային կարողություն։ Օրինակ՝ Աստծու տունը պահանջում է, որ եկեղեցին մաքրվի, և որ հակաքրիստոսներն ու չար մարդիկ նույնականացվեն և վտարվեն եկեղեցուց, և այն տեսակի մարդիկ, որոնք ունեն աշխատանքային կարողություն, հիմնականում չեն շեղվում այս առաջադրանքն իրականացնելիս։ Երբ հակաքրիստոսն ի հայտ է գալիս, առնվազն մոտ կես տարի է պահանջվում, որպեսզի նա բացահայտվի և հեռացվի։ Այս ընթացքում նրանք, ովքեր ունեն աշխատանքային կարողություն, կարող են նույնականացնել նրան, հաղորդակցվել ճշմարտության շուրջ՝ մանրամասն վերլուծելու հակաքրիստոսի դրսևորումները, և օգնել եղբայրներին ու քույրերին զանազանություն ձեռք բերել նրա նկատմամբ և չմոլորվել՝ դրանով իսկ հնարավորություն տալով նրանց ոտքի կանգնել՝ միասին մերկացնելու և վտարելու հակաքրիստոսին։ Երբ հակաքրիստոսները կամ չար մարդիկ ի հայտ են գալիս աշխատանքային կարողություն ունեցող մարդկանց աշխատանքի շրջանակում, հիմնականում եղբայրների և քույրերի մեծամասնությունը չի մոլորվում կամ ազդեցության չի ենթարկվում։ Միայն մի քանի բթամիտ մարդիկ և շատ ցածր որակ ունեցողներն են մոլորվում, և սա բնականոն երևույթ է։ Լավ որակ և աշխատանքային կարողություն ունեցող մարդիկ կարող են հասնել այս արդյունքներին իրենց աշխատանքում, ու նման մարդիկ ունեն ճշմարտության իրականությունը և որպես առաջնորդողներ ու աշխատողներ՝ համապատասխանում են չափանիշին։

Տարբեր տեսակի տաղանդավոր մարդկանց թվում, որոնց հենց նոր նշեցի, առաջին տեսակն այն մարդիկ էին, որոնք կարող են լինել տարբեր աշխատանքների վերակացուներ։ Նրանց համար առաջին պահանջն այն է, որ ունենան ճշմարտությունն ըմբռնելու կարողություն և որակ։ Սա նվազագույն պահանջն է։ Երկրորդ պահանջն այն է, որ հոգս կրեն։ Սա պարտադիր է։ Ոմանք ճշմարտությունն ավելի արագ են ըմբռնում քան սովորական մարդիկ, ունեն հոգևոր հասկացողություն, ունեն լավ որակ, ունեն աշխատանքային կարողություն և որոշ ժամանակ կիրառելուց հետո կարող են միանգամայն ինքնուրույն գործել։ Բայց այս մարդկանց հետ կապված մի լուրջ խնդիր կա. հոգս չեն կրում։ Նրանք սիրում են ուտել, խմել, զվարճանալ և թափառել։ Այնքան հետաքրքրված են այս բաներով, բայց եթե նրանց խնդրում են անել որեւէ կոնկրետ աշխատանք, որը պահանջում է դժվարություն կրել և գին վճարել և մի փոքր զսպել իրենց, նրանք դառնում են անտարբեր և պնդում են, թե վատառողջ են կամ վշտացած, և որ իրենց յուրաքանչյուր մասն անհարմարություն է զգում։ Նրանք անզուսպ են և անկարգապահ, անփույթ, կամակոր և զեխ։ Ուտում, քնում և զվարճանում են, երբ ուզում են, և որոշակի աշխատանք են անում միայն, երբ տրամադրություն են ունենում։ Եթե աշխատանքը մի փոքր դժվար կամ հոգնեցուցիչ է, կորցնում են հետաքրքրությունը և այլևս չեն ցանկանում կատարել իրենց պարտավորությունը։ Արդյո՞ք սա հոգս կրել է։ (Ո՛չ։) Ծույլ և մսեղիի հարմարավետությունները տենչացող մարդիկ նրանք չեն, ում պետք է առաջխաղացնել և պատրաստել։ Կան նաև մարդիկ, որոնց որակն ավելի քան բավարար է աշխատանքի համար, բայց, ցավոք, նրանք պարզապես հոգս չեն կրում, չեն սիրում պատասխանատվություն ստանձնել, չեն սիրում խնդիրներ և չեն սիրում անհանգստանալ։ Նրանք կույր են այն աշխատանքի հանդեպ, որը պետք է արվի, և նույնիսկ եթե կարող են տեսնել դա, չեն ցանկանում հոգ տանել դրա մասին։ Արդյոք այս տեսակի մարդիկ առաջխաղացման և պատրաստման թեկնածունե՞ր են։ Բացարձակապես ոչ։ Մարդիկ պետք է հոգս կրեն, որպեսզի առաջխաղացվեն և պատրաստվեն։ Հոգս կրելը կարելի է նկարագրել նաև որպես պատասխանատվության զգացում ունենալ։ Պատասխանատվության զգացում ունենալն ավելի շատ կապված է մարդկայնության հետ։ Հոգս կրելը վերաբերում է այն չափանիշներից մեկին, որն Աստծու տունն օգտագործում է մարդկանց չափելու համար։ Նրանք, ովքեր հոգս են կրում՝ միաժամանակ ունենալով ևս երկու բան՝ ճշմարտությունն ըմբռնելու կարողություն և որակ, ինչպես նաև աշխատանքային կարողություն, այն տեսակի մարդիկ են, որոնց կարելի է առաջխաղացնել և պատրաստել, և այս տեսակի մարդիկ կարող են լինել տարբեր աշխատանքների վերակացուներ։ Սրանք պահանջվող չափանիշներն են մարդկանց առաջխաղացնելու և պատրաստելու համար, որպեսզի նրանք դառնան տարբեր տեսակի վերակացուներ, և այս չափանիշներին համապատասխանող մարդիկ առաջխաղացման և պատրաստման թեկնածուներ են։

II. Հատուկ տաղանդներ կամ շնորհներ ունեցող տարբեր մասնագիտությունների տաղանդավոր մարդկանց համար պահանջվող չափորոշիչները

Բացի այն տեսակի մարդկանցից, որոնք կարող են լինել տարբեր աշխատանքների վերակացուներ, առաջխաղացման և պատրաստման ենթակա մեկ այլ տեսակի մարդիկ են նրանք, ովքեր ունեն հատուկ տաղանդներ կամ շնորհներ կամ տիրապետում են որոշ մասնագիտական հմտությունների։ Ո՞րն է այն չափանիշը, որն Աստծու տունը պահանջում է նման մարդկանց որպես թիմի ղեկավարներ պատրաստելու համար։ Նախ նայեք նրանց մարդկայնությանը. քանի դեռ նրանք համեմատաբար սիրում են դրական բաներ և չար մարդիկ չեն, դա բավական է։ Ոմանք գուցե հարցնեն. «Ինչո՞ւ նրանցից չի պահանջվում լինել մեկը, ով ձգտում է ճշմարտությանը»։ Որովհետև թիմի ղեկավարները եկեղեցու առաջնորդողներ կամ աշխատողներ չեն, ոչ էլ ջրողներ են, և նրանցից պահանջել ճշմարտությանը ձգտելու չափանիշին համապատասխանել՝ չափազանց շատ և անհասանելի կլիներ նրանցից շատերի համար։ Սա չի պահանջվում այն մարդկանցից, որոնք կատարում են ընդհանուր գործեր կամ կոնկրետ մասնագիտական աշխատանք. եթե պահանջվեր, միայն մի քանիսը կհամապատասխանեին, ուստի չափանիշները պետք է իջեցվեն։ Քանի դեռ մարդիկ հասկանում են իրենց մասնագիտությունը և ի վիճակի են ստանձնելու աշխատանքը և չարիք չեն գործում կամ որևէ անհանգստություն չեն առաջացնում, ապա դա բավական է։ Այս մարդկանց համար, ովքեր փորձ ունեն որոշ հմտություններում և մասնագիտություններում և ունեն որոշակի ուժեղ կողմեր, եթե նրանք պատրաստվում են Աստծու տանն իրականացնել այնպիսի աշխատանք, որը պահանջում է որոշակի ծանոթություն հմտությանը և վերաբերում է իրենց մասնագիտություններին, քանի դեռ իրենց բնավորությամբ համեմատաբար պարզասիրտ են և ազնիվ, չար չեն, իրենց ըմբռնման մեջ խեղաթյուրված չեն, ի վիճակի են դժվարություն կրելու և պատրաստ են գին վճարելու, ապա դա բավական է։ Այսպիսով՝ նման մարդկանց որպես թիմի ղեկավարներ պատրաստելու առաջին պահանջն այն է, որ նրանք պետք է համեմատաբար սիրեն դրական բաներ, և բացի դրանից, պետք է ի վիճակի լինեն դժվարություն կրելու և գին վճարելու։ Էլ ի՞նչ կա։ (Նրանք պետք է ունենան ազնիվ բնավորություն, չար չլինեն և խեղաթյուրված չլինեն իրենց ըմբռման մեջ։) Նրանց բնավորությունը պետք է համեմատաբար ազնիվ լինի, նրանք չպետք է չար մարդիկ լինեն և չպետք է խեղաթյուրված լինեն իրենց ըմբռնման մեջ։ Ոմանք գուցե հարցնեն. «Ուրեմն՝ արդյոք ճշմարտությունն ըմբռնելու նրանց կարողությունը կարելի՞ է բարձր համարել։ Ճշմարտությունը լսելուց հետո կարո՞ղ են արդյոք արթնանալ ճշմարտության իրականության համար և մտնել ճշմարտության իրականության մեջ»։ Կարիք չկա պահանջելու այս ամենը․ բավական է պահանջել, որ նման մարդիկ խեղաթյուրված չլինեն իրենց ըմբռնման մեջ։ Երբ իրենց ըմբռնման մեջ չխեղաթյուրված մարդիկ կատարում են իրենց աշխատանքը, օգուտներից մեկն այն է, որ նրանք հավանաբար խաթարումներ չեն առաջացնի կամ որևէ ծիծաղելի բան չեն անի։ Օրինակ՝ Աստծու տունը նորից ու նորից հաղորդակցվել է դերասանների հագուստների գույնի վերաբերյալ սկզբունքների շուրջ, որոնք պետք է լինեն վայելուչ ու պարկեշտ և գունեղ, այլ ոչ թե գորշ։ Սակայն դեռ կան այնպիսիք, ովքեր պարզապես չեն կարողանում հասկանալ իրենց ասվածը, չեն հասկանում իրենց լսածը, անկարող են ըմբռնել և ի վիճակի չեն նույնականացնելու սկզբունքներն Աստծու տան այս պահանջների մեջ, և ի վերջո ընտրում են հագուստներ, որոնք ամբողջովին մոխրագույն են․ մի՞թե սա խեղաթյուրված ըմբռնում չէ։ (Այո՛։) Ահա թե ինչ է նշանակում ունենալ խեղաթյուրված ըմբռնում։ Ի՞նչ է հիմնականում նշանակում համեմատաբար սիրել դրական բաներ։ (Ի վիճակի լինել ընդունելու ճշմարտությունը։) Ճիշտ է։ Դա նշանակում է ի վիճակի լինել ընդունելու խոսքեր և բաներ, որոնք համապատասխանում են ճշմարտությանը, և ի վիճակի լինել ընդունելու և հնազանդվելու Աստծու խոսքերին ու ճշմարտության բոլոր տեսանկյուններին։ Անկախ այն բանից, թե արդյոք նման մարդիկ կարող են կիրառել այս բաները, առնվազն սրտի խորքում չպետք է դիմակայեն կամ վանվեն դրանցից։ Նման մարդիկ լավ մարդիկ են, և խոսակցական լեզվով կարելի է ասել, որ նրանք պարկեշտ մարդիկ են։ Որո՞նք են պարկեշտ մարդկանց բնութագրերը։ Նրանք հակակրանք, զզվանք և գարշանք են զգում այն չար արարքների հանդեպ, որոնք անհավատները սիրում են գործել, ինչպես նաև այն չար հոսանքների հանդեպ, որոնց անհավատները հետևում են։ Օրինակ՝ անհավատ աշխարհի հոսանքները քարոզում են չար ուժեր, և շատ կանայք ձգտում են ամուսնանալ հարուստ մեկի հետ կամ լինել ինչ-որ մեկի սիրուհին։ Մի՞թե սա չարասեր չէ։ Ճշմարտությունը սիրող մարդիկ այս բաները հատկապես զզվելի են համարում, և ոմանք ասում են. «Նույնիսկ եթե չկարողանայի գտնել մեկին՝ ամուսնանալու համար, նույնիսկ եթե աղքատության մեջ մեռնեի, երբեք չէի վարվի այդ մարդկանցից որեւ մեկի պես»։ Այլ կերպ ասած՝ նրանք արհամարհանքով և քամահրանքով են լցված նման մարդկանց հանդեպ։ Պարկեշտ մարդկանց բնութագրերից մեկն այն է, որ նրանք չար հոսանքները զզվելի և գարշելի են համարում և արհամարհում են նրանց, ովքեր նման հոսանքների ծուղակն են ընկել։ Այս մարդիկ բավականին ազնիվ են։ Աստծուն հավատալու և լավ մարդ լինելու, ճիշտ ուղով քայլելու, Աստծուն երկրպագելու և չարից խուսափելու, չար հոսանքներից խուսափելու և աշխարհի ողջ չար վարքագծից խուսափելու մասին հիշատակելու դեպքում նրանք սրտի խորքում զգում են, որ դա լավ բան է։ Անկախ այն բանից, թե արդյոք ի վիճակի են քայլ անելու այս ամենին հասնելու համար, և անկախ այն բանից, թե որքան մեծ է նրանց վճռականությունն Աստծուն հավատալու և ճիշտ ուղով քայլելու հարցում, ի վերջո, սրտի խորքում նրանք տենչում են ապրել լույսի մեջ և տենչում են լինել մի վայրում, որտեղ արդարությունն է իշխում։ Նման ազնիվ մարդիկ այն տեսակն են, ովքեր բավականին սիրում են դրական բաներ։ Նրանք, ովքեր պետք է առաջխաղացվեն և պատրաստվեն Աստծու տան կողմից, առնվազն պետք է ունենան ազնիվ մարդկայնության և դրական բաների հանդեպ սիրո բնավորություն։ Սա նաև առաջին պահանջվող չափանիշն է այն տեսակի տաղանդավոր մարդկանց առաջխաղացման համար, որոնք ունեն մասնագիտական հմտություններ և ուժեղ կողմեր։ Երկրորդ չափանիշն այն է, որ նման մարդիկ պետք է ի վիճակի լինեն դժվարություն կրելու և գին վճարելու։ Այսինքն՝ երբ խոսքը վերաբերում է այն գործերին կամ աշխատանքին, որոնց հանդեպ եռանդ ունեն, նրանք ի վիճակի են մի կողմ դնելու իրենց սեփական ցանկությունները, մի կողմ դնելու մսեղիի հաճույքները կամ հարմարավետ կենսակերպը և նույնիսկ հրաժարվելու իրենց սեփական ապագա հեռանկարներից։ Ավելին՝ մի փոքր դժվարությունը կամ փոքր-ինչ հոգնած զգալը նրանց համար մեծ խնդիր չէ։ Քանի դեռ նրանք անում են մի իմաստալից բան, որն իրենց կարծիքով ճիշտ է, ապա հոժարակամորեն թողնում են մսեղիի հաճույքներն ու օգուտները կամ, առնվազն, ունեն դա անելու վճռականություն և ցանկություն։ Ոմանք ասում են. «Երբեմն այդ մարդը դեռևս տենչում է մսեղիի հարմարավետությունները․ երբեմն ուզում է երկար քնել կամ լավ ուտելիք ուտել, և երբեմն ուզում է դուրս գալ թափառելու կամ ժամանակ վատնելու, բայց մեծ մասամբ ի վիճակի է դժվարություն կրելու և գին վճարելու։ Պարզապես երբեմն նրա տրամադրությունը հանգեցնում է նման մտքերի։ Արդյոք սա խնդի՞ր կհամարվի»։ Ո՛չ։ Չափազանց շատ կլիներ պահանջել, որ նրանք ամբողջությամբ մի կողմ դնեն մսեղիի հաճույքները, բացառությամբ հատուկ հանգամանքների։ Ընդհանուր առմամբ, երբ նման մարդկանց աշխատանք ես տալիս անելու, անկախ այն բանից՝ դա մեծ աշխատանք է, թե ոչ, և անկախ այն բանից՝ նրանց դուր է գալիս դա անելը, թե ոչ, և որքան էլ դժվար լինի աշխատանքը կամ որքան մեծ լինի դժվարությունը, որը նրանք պետք է կրեն, կամ ինչ գին պետք է վճարեն, քանի դեռ հանձնարարում ես դա նրանց, երաշխավորված է, որ նրանք կանեն դա իրենց կարողությունների լավագույն չափով, նույնիսկ առանց կարիք ունենալու աչքդ նրանց վրա պահելու կամ վերահսկելու։ Նման մարդիկ կարող են դժվարություն կրել և գին վճարել, և սա պարկեշտ մարդկանց ևս մեկ դրսևորում է։ Ի՞նչ է նշանակում ի վիճակի լինել դժվարություն կրելու և գին վճարելու։ Նշանակում է լինել մանրակրկիտ, լինել չափազանց նվիրված և ուշադիր ու պատրաստ՝ կրելու ցանկացած դժվարություն և վճարելու ցանկացած գին՝ գործերը պատշաճ կերպով անելու համար։ Նման մարդիկ, երբ բանը հասնում է գործերն անելուն, պահում են իրենց խոստումները և հուսալի են՝ ի տարբերություն այն մարդկանց, ովքեր որկրամոլ են և պարապ, սիրում են հանգիստը և ատում աշխատանքը և շահը վեր են դասում ամեն ինչից։ Այդ մարդիկ դրժում են իրենց խոստումները, մշտապես սուտ խոսքեր են ասում՝ ուրիշներին խաբելու և համոզելու համար, և չեն վարանում ստել ու կեղծ երդումներ տալ՝ իրենց նպատակներին հասնելու համար։ Աստված չի փրկի այդ մարդկանց։ Աստված սիրում է ազնիվ մարդկանց։ Միայն ազնիվ մարդիկ են պահում իրենց խոսքը և հավատարիմ են իրենց պարտավորություններին, և միայն նրանք կարող են փրկվել Աստծու կողմից, ովքեր կարող են դժվարություն կրել և գին վճարել՝ Աստծու հանձնարարությունը կատարելու համար։ Դժվարություն կրել և գին վճարել կարողանալը երկրորդ բնութագիրն ու դրսևորումն է, որը մարդ պետք է ունենա՝ Աստծու տան կողմից առաջխաղացվելու և պատրաստվելու համար։ Երրորդ չափանիշն իր ըմբռնման մեջ խեղաթյուրված չլինելն է։ Այսինքն՝ Աստծու խոսքերը լսելուց հետո նրանք առնվազն ի վիճակի են իմանալու, թե ինչին են վերաբերում խոսքերը, կարող են հասկանալ, թե ինչ է ասում Աստված, և նրանց ըմբռնումը շեղված կամ անհեթեթ չէ։ Օրինակ, եթե խոսում ես կապույտ գույնի մասին, նրանք դա սխալմամբ սեւ չեն մեկնաբանի, իսկ եթե խոսում ես մոխրագույնի մասին, նրանք սխալմամբ մանուշակագույն չեն մեկնաբանի Սա նվազագույնն է։ Նույնիսկ եթե երբեմն նրանց ըմբռնումը խեղաթյուրված է, երբ ուրիշները մատնանշում են դա, նրանք կարողանում են ընդունել դա, և եթե տեսնում են, որ մեկ ուրիշն իրենցից ավելի մաքուր ըմբռնում ունի, կարողանում են հոժարակամորեն ընդունել դա։ Այս տեսակի մարդը մաքուր ըմբռնում ունի։ Չորրորդ՝ նրանք չպետք է չար մարդիկ լինեն։ Արդյոք սա հե՞շտ է հասկանալ։ Չար մարդ չլինելը նշանակում է առնվազն մեկ բան անել, այն է՝ Աստծու տան կողմից իրենցից պահանջվածին չհասնելուց կամ սկզբունքները խախտելուց և սխալ բան անելուց հետո նման մարդիկ պետք է ի վիճակի լինեն ընդունելու և հնազանդվելու, երբ էտվում են՝ առանց դիմակայության և առանց բացասականություն կամ պատկերացումներ տարածելու։ Բացի դրանից՝ անկախ այն բանից, թե որ խմբում են, կարող են լեզու գտնել մարդկանց մեծամասնության հետ և ներդաշնակորեն շփվել նրանց հետ։ Նույնիսկ երբ ինչ-որ մեկը ցավեցնում է նրանց՝ տհաճ բան ասելով, նրանք կարող են հանդուրժել դա առանց քեն պահելու, իսկ եթե որևէ մեկը ահաբեկում է նրանց, չարին չարով չեն պատժում, այլ փոխարենը պարզապես իմաստուն ուղիներ են որդեգրում՝ հեռավորություն պահպանելու և հեռու մնալու համար։ Թեև նման անհատները թերանում են ազնիվ լինելու հարցում, բայց առնվազն բավականին պարզասիրտ են և չարիք չեն գործում, իսկ եթե որևէ մեկը վիրավորում է նրանց, վրեժխնդիր չեն լինում կամ տանջում մյուս անձին, ոչ էլ ճնշում են նրանց։ Ավելին՝ նման մարդիկ չեն փորձում ստեղծել իրենց սեփական անկախ թագավորությունները, գործել Աստծու տանը հակառակ, Աստծու մասին պատկերացումներ տարածել, փորձել դատել Նրան կամ անել որևէ խաթարող բան կամ անհանգստություններ առաջացնել։ Վերոնշյալ չորս կետերը հիմնական չափորոշիչներն են այն տաղանդավոր մարդկանց առաջխաղացման և պատրաստման համար, որոնք ունեն որոշակի ուժեղ կողմեր և հասկանում են որոշ մասնագիտական հմտություններ։ Քանի դեռ նրանք բավարարում են այս չորս չափորոշիչները, հիմնականում կարող են ստանձնել որոշակի պարտավորություններ և պատշաճ կերպով կատարել որոշակի գործեր։

Ոմանք գուցե հարցնեն. «Ինչո՞ւ առաջխաղացման և պատրաստման ենթակա տաղանդավոր մարդկանց համար պահանջվող չափանիշները չեն ներառում ճշմարտությունը հասկանալը, ճշմարտության իրականությունն ունենալը և Աստծուց վախենալ ու չարից խուսափել կարողանալը։ Այդ ինչպե՞ս է, որ դրանք չեն ներառում Աստծուն ճանաչել կարողանալը, Աստծուն հնազանդվել կարողանալը, Աստծուն հավատարիմ լինելը և չափանիշին համապատասխանող արարած լինելը։ Արդյո՞ք այս բաները բաց են թողնվել»։ Ասացե՛ք Ինձ, եթե ինչ-որ մեկը հասկանում է ճշմարտությունը և մտել է ճշմարտության իրականության մեջ և ի վիճակի է հնազանդվելու Աստծուն և հավատարիմ է Աստծուն և ունի աստվածավախ սիրտ և ավելին՝ ճանաչում է Աստծուն, չի դիմակայի Նրան և չափանիշին համապատասխանող արարած է, արդյո՞ք դեռ պատրաստվելու կարիք ունի։ Եթե նա իրապես հասել է այս ամենին, մի՞թե պատրաստման արդյունքն արդեն իրագործված չէ։ (Այո՛։) Հետևաբար, տաղանդավոր մարդկանց առաջխաղացնելու և պատրաստելու պահանջները չեն ներառում այս չափանիշները։ Քանի որ թեկնածուներն առաջխաղացվում և պատրաստվում են այն մարդկանց միջից, ովքեր չեն հասկանում ճշմարտությունը և ովքեր լի են ապականված խառնվածքներով, ուստի անհնար է, որ առաջխաղացվող և պատրաստվող այս թեկնածուներն արդեն ունենան ճշմարտության իրականությունը կամ արդեն լիովին հնազանդվեն Աստծուն, էլ չասած՝ արդեն բացարձակապես հավատարիմ լինեն Աստծուն, և անշուշտ, էլ ավելի հեռու են Աստծուն ճանաչելուց և աստվածավախ սիրտ ունենալուց։ Այն չափանիշները, որոնց բոլոր տեսակի տաղանդավոր մարդիկ ամենից առաջ պետք է համապատասխանեն՝ առաջխաղացվելու և պատրաստվելու համար, այն են, որ հենց նոր նշեցինք․ սրանք ամենաիրատեսական և կոնկրետ չափանիշներն են։ Որոշ կեղծ առաջնորդողներ ասում են. «Մենք այստեղ չունենք տաղանդավոր մարդիկ, որոնց կարելի է առաջխաղացնել և պատրաստել։ Այսինչն այնինչը չի հասկանում ճշմարտությունը, այսինչն այնինչը գործեր է անում առանց աստվածավախ սրտի, այսինչն այնինչը չի կարող ընդունել էտումը, այսինչն այնինչը հավատարմություն չունի…» և այսպես շարունակ՝ գտնելով մի շարք թերություններ։ Ի՞նչ են ակնարկում այս կեղծ առաջնորդողները՝ ասելով այս բաները։ Կարծես թե այդ մարդիկ չեն կարող առաջխաղացվել և պատրաստվել, որովհետև չեն հասկանում ճշմարտությունը և փորձառաբար չեն ապրում Աստծու գործը և դեռ չունեն ճշմարտության իրականությունը և այլն, մինչդեռ իրենք՝ առաջնորդողները, կարողացել են առաջնորդողներ դառնալ, որովհետև արդեն ունեն որոշակի գործնական փորձառություն և օժտված են ճշմարտության իրականությամբ։ Մի՞թե սա նկատի չունեն այս կեղծ առաջնորդողները։ Նրանց աչքերում ոչ ոք այնքան լավը չէ, որքան իրենք, և իրենցից բացի ոչ ոք հարմար չէ առաջնորդող լինելու համար։ Սա կեղծ առաջնորդողների ամբարտավան խառնվածքն է։ Երբ խոսքը վերաբերում է Աստծու տան կողմից մարդկանց առաջխաղացմանը և պատրաստմանը, նրանք լի են պատկերացումներով և երևակայություններով։

III. Ընդհանուր գործերի աշխատակազմի համար պահանջվող չափորոշիչները

Հենց նոր նշեցի երկու տեսակի մարդկանց, որոնց պատրաստելու վրա Աստծու տունը կենտրոնանում է։ Մի տեսակն այն մարդիկ են, որոնք կարող են լինել առաջնորդողներ և աշխատողներ, իսկ մյուս տեսակն այն մարդիկ են, որոնք կարող են ստանձնել տարբեր մասնագիտական աշխատանքներ։ Կա նաև մեկ այլ տեսակի մարդ։ Չի կարելի ասել, որ նրանք ունեն հատուկ ուժեղ կողմեր կամ մասնագիտական հմտություններ․ նրանց աշխատանքը չի ներառում որևէ բարձր տեխնոլոգիա, այսինքն՝ այս մարդիկ եկեղեցում կատարում են որոշակի ընդհանուր գործեր, զբաղվում են եկեղեցու հիմնական աշխատանքից դուրս որոշակի հարցերով։ Նրանք այն տեսակի մարդիկ են, որոնք կատարում են ընդհանուր գործեր։ Որո՞նք են Աստծու տան գլխավոր պահանջները նման մարդկանց համար։ Ամենավճռորոշ պահանջն այն է, որ նրանք ի վիճակի լինեն պաշտպանելու Աստծու տան շահերը, չօգնեն կողմնակի անձանց՝ ի վնաս Աստծու տան և չծախեն Աստծու տան շահերը՝ Սատանային հաճոյանալու համար։ Այսքանը։ Անկախ այն բանից, թե արդյոք նրանք շնորհալի հաղորդակցվողներ են, հասարակության սերուցքը կամ հատուկ տաղանդ, պետք է ի վիճակի լինեն պաշտպանելու Աստծու տան շահերը՝ Աստծու տան համար արտաքին գործերը վարելիս։ Ի՞նչ են ներառում Աստծու տան շահերը։ Փող, նյութական միջոցներ, Աստծու տան և եկեղեցու հեղինակությունը և եղբայրների ու քույրերի անվտանգությունը. այս տեսանկյուններից յուրաքանչյուրը շատ կարևոր է։ Ով ի վիճակի է պաշտպանելու Աստծու տան շահերը, նա օժտված է բնականոն մարդկայնությամբ, բավականաչափ ազնիվ է և պատրաստակամ է կիրառելու ճշմարտությունը։ Ոմանք զանազանություն չունեն և ասում են. «Կա մի մարդ, ով չար մարդկայնություն ունի, բայց կարող է պաշտպանել Աստծու տան գործը»։ Արդյոք դա հնարավո՞ր է։ (Ո՛չ։) Ինչպե՞ս կարող են չար մարդիկ պաշտպանել Աստծու տան գործը։ Նրանք կարող են պաշտպանել միայն իրենց սեփական շահերը։ Այսպիսով՝ եթե ինչ-որ մեկն իսկապես ի վիճակի է պաշտպանելու Աստծու տան շահերը, նա անկասկած լավ բնավորություն և մարդկայնություն ունի․ սա չի կարող սխալ լինել։ Եթե ինչ-որ մեկն Աստծու տան համար գործեր անելիս օգնում է կողմնակի անձանց՝ ի վնաս Աստծու տան, և ծախում է դրա շահերը և ոչ միայն մեծ տնտեսական ու նյութական վնասներ է հասցնում Աստծու տանը, այլև հսկայական վնաս է հասցնում Աստծու տան և եկեղեցու հեղինակությանը, արդյո՞ք նա լավ մարդ է։ Նման մարդիկ հաստատ լավ բաներ չեն։ Նրանց չի հետաքրքրում, թե որքան մեծ նյութական և ֆինանսական վնասներ է կրում Աստծու տունը։ Նրանց համար ամենակարևորն իրենք իրենց օգուտ տալն ու անհավատներին հաճոյանալն է։ Նրանք ոչ միայն նվերներ են ուղարկում անհավատներին, այլև նույնիսկ մշտապես զիջումների են գնում նրանց հետ բանակցությունների ժամանակ. նրանց մտքով անգամ չի անցել պայքարել Աստծու տան շահերի համար։ Եվ այնուամենայնիվ, ստում են Աստծու տանը՝ ասելով, թե ինչպես են իրագործել աշխատանքը և պաշտպանել Աստծու տան շահերը, այն դեպքում, երբ իրականում եկեղեցու գործն արդեն վնասներ է կրել, և անհավատները մեծապես օգտվել են Աստծու տնից։ Եթե արտաքին հարցեր վարելիս մարդն ամեն առումով ի վիճակի է պաշտպանելու Աստծու տան շահերը, արդյո՞ք այս մարդը լավ մարդ է։ (Այո՛։) Ուստի, եթե այս տեսակի մարդն անկարող է որևէ այլ աշխատանք կատարել Աստծու տանը և հարմար է միայն այս տեսակի ընդհանուր գործերի համար, արդյոք նա պե՞տք է առաջխաղացվի Աստծու տան կողմից։ (Այո՛։) Բացի աշխատանքային կարողություն ունենալուց և իրենց աշխատանքն Աստծու տան կողմից պահանջվող սկզբունքների համաձայն իրականացնել կարողանալուց, նրանք նաև ի վիճակի են պաշտպանելու Աստծու տան շահերը, ուստի համապատասխանում են չափանիշին, և նման մարդիկ պետք է առաջխաղացվեն։ Հակառակ կողմից, նրանք, ովքեր մշտապես վնաս են հասցնում Աստծու տան շահերին, ովքեր մշտապես հնարավոր վտանգ են ներկայացնում եղբայրների և քույրերի անվտանգությանը և ովքեր մշտապես բացասական ազդեցություններ և հետևանքներ են առաջացնում Աստծու տան և եկեղեցու հեղինակության համար, նման մարդիկ չպետք է առաջխաղացվեն կամ պատրաստվեն։ Եթե նրանք առաջխաղացվել և օգտագործվել են, պետք է արագ պաշտոնազրկվեն։ Կան նաև որոշ մարդիկ, ովքեր իրենց աշխատանքն անելիս միշտ փորձանքի մեջ են ընկնում, օրինակ՝ մեքենա վարելիս վթարների ենթարկվելով, իրենց վարած գործերը փչացնելով կամ ընդհարում առաջացնելով, ինչը հանգեցնում է մշտական բողոքների, իսկ եթե կան ինչ-ինչ թերություններ, նրանք չգիտեն՝ ինչպես շտկել դրանք։ Նման մարդիկ թուլամիտ են, ինչպես նաև դժբախտություն բերողներ և վատնողներ։ Եթե այս տեսակի մարդը դառնում է թիմի ղեկավար, վերակացու, առաջնորդող կամ աշխատող, ոչ միայն պետք է արագ պաշտոնազրկվի, այլև պետք է հեռացվի եկեղեցուց։ Պատճառն այն է, որ այս տեսակի մարդն աղետի բաղադրատոմս է և դժբախտություն բերող։ Քանի դեռ եկեղեցում այս մարդկանցից մեկը կամ երկուսը գոյություն ունեն, եկեղեցում չի կարող խաղաղություն լինել։ Թվում է, թե նման մարդիկ իրենց ներսում չար ոգիներ ունեն կամ ժանտախտով են վարակված։ Ով շփվի նրանց հետ, դժբախտություն կկրի, ուստի այս տեսակի մարդը պետք է անհապաղ արմատախիլ արվի։ Նույնիսկ այս մարդկանց դիմագծերն են ամբողջովին սխալ՝ լի խորամանկ կամ դիվային գծերով կամ սոսկալի տգեղ, և յուրաքանչյուր ոք, ով շփվի նրանց հետ, կզգա՝ ասես ինչ-որ վատ բան է պատահելու։ Այս տեսակի մարդիկ պետք է պաշտոնազրկվեն և հեռացվեն, և միայն այդ դեպքում եկեղեցու գործերը կարող են լավ ընթանալ։ Եկեղեցում տարբեր մարդկանց առաջխաղացնելն ու պատրաստելը պահանջում է սկզբունքների պահպանում և զանազանության կիրարկում՝ սկզբունքներին համապատասխան գործելու համար։ Առաջխաղացվող և պարաստվող տարբեր տեսակի մարդկանց թվում կան այնպիսիք, որոնք, ծառայում են որպես եկեղեցու առաջնորդողներ և աշխատողներ, այնպիսիք, որոնք պատասխանատու են եկեղեցում տարբեր մասնագիտությունների համար, ինչպես նաև այնպիսիք, որոնք վարում են եկեղեցու ընդհանուր գործերը։ Տարբեր չափանիշները, որոնց այս մի քանի տեսակի տաղանդավոր մարդիկ պետք է համապատասխանեն, նույնպես հստակորեն հաղորդակցվել են։ Երբ ձեզ համար պարզ լինեն առաջնորդողներ և աշխատողներ ընտրելու և մարդկանց առաջխաղացնելու ու պատրաստելու սկզբունքները, ապա եկեղեցու ողջ գործը կմտնի ճիշտ ուղի։

Ոմանք գուցե հարցնեն. «Ինչո՞ւ են Աստծու տան կողմից առաջխաղացվող և պատրաստվող այս մարդիկ կոչվում տաղանդավոր»։ Տաղանդավոր մարդկանց մասին խոսելիս նկատի ունենք առաջխաղացման և պատրաստման թեկնածուներին։ Տարբեր պահանջներ կան այն մարդկանց համար, ովքեր կարող են տարբեր պարտավորություններ կատարել, և քանի որ նրանք առաջխաղացման և պատրաստման գործընթացում են, ուստի միանգամայն բավական է, որ այսպես կոչված տաղանդավոր մարդիկ կարողանան համապատասխանել այն չափանիշներին, որոնք հենց նոր նշեցինք։ Անիրատեսական կլիներ ակնկալել, որ այս մարդիկ արդեն ունենան ճշմարտության իրականությունը, արդեն լինեն հնազանդվող և հավատարիմ և արդեն վախենան Աստծուց։ Այսպիսով՝ տաղանդավոր մարդիկ, որոնց մասին մենք խոսում ենք, պարզապես նրանք են, ովքեր ունեն ազնվություն եւ այն որակներից մի քանիսը, որոնք պետք է ունենան բնականոն մարդկայնություն ունեցող մարդիկ, և ճշմարտությունն ըմբռնելու որակը․ որպես այդպիսին՝ նրանք համարվում են որակավորված։ Դա չի նշանակում, որ նրանք արդեն հասկացել են ճշմարտությունը և մտել ճշմարտության իրականության մեջ, ոչ էլ նշանակում է, որ արդեն հասել են Աստծուն բացարձակ հնազանդության՝ Նրա դատաստանն ու հանդիմանությունն ընդունելուց հետո և նմա բաներ։ Իհարկե «տաղանդավոր մարդիկ» եզրույթը չի վերաբերում նրանց, ովքեր հաճախել են համալսարան կամ ստացել են գիտությունների թեկնածուի աստիճան, չի վերաբերում արտոնյալ ընտանեկան ծագում կամ բարձր հասարակական կարգավիճակ կամ հատուկ կարողություններ կամ շնորհներ ունեցող մարդկանց․ դա չի վերաբերում այդ մարդկանց։ Քանի որ նրանք պետք է առաջխաղացվեն և պատրաստվեն, ոմանք, ովքեր պատրաստվում են կատարել մասնագիտական աշխատանք, գուցե նախկինում երբեք չեն զբաղվել այդ մասնագիտությամբ կամ չեն ուսումնասիրել այն, բայց քանի դեռ համապատասխանում են առաջխաղացման և պատրաստման այդ մի քանի չափանիշին և պատրաստակամ են սովորելու և լավ են որոշակի մասնագիտություն սովորելուց, ապա Աստծու տունը կարող է առաջխաղացնել և պատրաստել նրանց։ Ի՞նչ նկատի ունեմ սա ասելով։ Նկատի չունեմ, որ մարդը կարող է առաջխաղացվել և պատրաստվել միայն այն դեպքում, եթե բնականից գերազանց է որոշակի մասնագիտության մեջ։ Ավելի շուտ, բանն այն է, որ եթե նրանք ունեն սովորելու հակում և ունեն պայմաններ կամ նույնիսկ, եթե պարզապես տիրապետում են այս մասնագիտության որոշ հիմունքների, ապա կարող են առաջխաղացվել և պատրաստվել․ սա է սկզբունքը։ Այստեղ ավարտվում է մեր հաղորդակցությունն այն չափանիշների վերաբերյալ, որոնց պետք է համապատասխանեն տարբեր տաղանդավոր մարդիկ, որոնց Աստծու տունն ուզում է առաջխաղացնել և պատրաստել։

Աստծու տան նպատակները բոլոր տեսակի տաղանդավոր մարդկանց առաջխաղացման և պատրաստման հարցում

Այնուհետև մենք կհաղորդակցվենք այն մասին, թե ինչու է Աստծու տունն առաջխաղացնում և պատրաստում բոլոր տեսակի տաղանդավոր մարդկանց։ Ոմանք այնքան էլ չեն հասկանում սա և մտածում են. «Մի՞թե բավարար չէր լինի, որ Աստծու տունն ուղղակիորեն առաջխաղացներ և օգտագործեր տարբեր տաղանդավոր մարդկանց։ Ինչո՞ւ է անհրաժեշտ պատրաստել և մարզել նրանց որոշ ժամանակ»։ Հասկանո՞ւմ եք սա, թե՞ ոչ։ Եկեք նախ խոսենք այն տեսակի մարդկանց մասին, ովքեր դառնում են առաջնորդողներ և աշխատողներ։ Ինչո՞ւ է Աստծու տունն առաջխաղացնում և պատրաստում նրանց, ովքեր ունեն ըմբռնելու կարողություն, ովքեր հոգս են կրում եկեղեցու համար և ովքեր ունեն աշխատանքային կարողություն։ Պատճառն այն է, որ թեև նրանք որակավորված են իրենց որակի առումով և համապատասխանում են չափանիշներին, բայց դեռևս չեն ունեցել իրական փորձառություն և չեն հասկանում ճշմարտությունը, առավել ևս չգիտեն՝ ինչպես կիրառել ճշմարտությունը և գործել սկզբունքների համաձայն։ Նրանք պետք է մարզվեն որոշ ժամանակ և ուղղորդվեն, և միայն այն ժամանակ կարող են պաշտոնապես օգտագործվել, երբ յուրացրած լինեն իրենց պարտավորությունը կատարելու սկզբունքները և ունենան իրական փորձառություն։ Եթե նրանք նման լինեին եկեղեցու եղբայրներին և քույրերին, ուտեին և խմեին Աստծու խոսքերը, լսեին քարոզներ, ապրեին եկեղեցական կյանքով և մարզվեին պարտավորություն կատարելու մեջ և առաջխաղացվեին ու պատրաստվեին միայն այն ժամանակ, երբ նրանց կյանքն աճեր, ապա նրանց առաջընթացը չափազանց դանդաղ կլիներ։ Այդ դեպքում քանի՞ տարի կպահանջվեր, որպեսզի նրանք պիտանի լինեին Աստծու համար։ Մի՞թե սա չէր ազդի եկեղեցու գործի վրա։ Հետևաբար, քանի դեռ մարդն ունի ճշմարտությունն ըմբռնելու կարողություն, ունի աշխատանքային կարողություն և ունի հոգսի զգացում, պետք է առաջխաղացվի և պատրաստվի, և նրան պետք է խնդրեն մարզվել առաջնորդողի կամ աշխատողի պարտավորությունը կատարելու մեջ և հոգս տան։ Մի կողմից՝ դա ստիպում է նրանց առավելագույնս օգտագործել իրենց ուժեղ կողմերը։ Մյուս կողմից, երբ նրանք բախվում են հատուկ իրավիճակների, անհրաժեշտ է հաղորդակցվել ճշմարտության շուրջ նրանց հետ՝ նրանց դժվարությունները հարթելու համար։ Երբեմն նրանք պետք է նաև էտվեն, իսկ անհրաժեշտության դեպքում պետք է նաև կարգավարժվեն և ստիպված լինեն անցնել բազմաթիվ փորձությունների և զտման միջով և կրել շատ տառապանք։ Միայն նման գործնական մարզում անցնելով նրանք կարող են իրական առաջընթաց գրանցել և քայլ առ քայլ հասկանալ ճշմարտությունը և յուրացնել սկզբունքները, և ապա որքան հնարավոր է շուտ, ստանձնել առաջնորդողների և աշխատողների աշխատանքը։ Առաջնորդողներին և աշխատողներին այս կերպ պատրաստելն ու մարզելը կտա ավելի լավ արդյունքներ և կլինի ավելի արագ, ինչը շահավետ է Աստծու տան գործի համար և ավելի շահավետ է Աստծու ընտրյալ մարդկանց կյանքի մուտքի համար, որովհետև գործնական փորձառություն ունեցող առաջնորդողներն ու աշխատողները կարող են ուղղակիորեն ջրել և ապահովել Աստծու ընտրյալ մարդկանց։ Երբ Աստծու տունն առաջխաղացնում և պատրաստում է որևէ մեկին՝ որպես առաջնորդողի, ավելի շատ հոգս է տալիս՝ նրան մարզելու, Աստծուն ապավինել ստիպելու, ճշմարտությանը ձգտելու համար։ Միայն այդ դեպքում նրանց հասակը կաճի որքան հնարավոր է արագ։ Որքան մեծ է նրանց վրա դրված հոգսը, այնքան մեծ ճնշման տակ են նրանք հայտնվում և այնքան շատ են ստիպված լինում փնտրել ճշմարտությունը և ապավինել Աստծուն։ Ի վերջո նրանք ի վիճակի կլինեն պատշաճ կերպով կատարելու իրենց աշխատանքը և հետևելու Աստծու կամքին, և այսպիսով ոտք կդնեն փրկվելու և կատարելագործվելու ճիշտ ուղու վրա։ Սա այն արդյունքն է, որին հասնում են, երբ Աստծու տունն առաջխաղացնում և պատրաստում է մարդկանց։ Առանց այս կոնկրետ առաջադրանքներն անելու նրանք չէին իմանա, թե ինչ է իրենց պակասում, չէին իմանա՝ ինչպես գործել սկզբունքների համաձայն և չէին իմանա, թե ինչ է նշանակում ունենալ ճշմարտության իրականությունը։ Ուստի, կոնկրետ աշխատանք կատարելն օգնում է նրանց բացահայտել իրենց թերությունները և տեսնել, որ բացի իրենց շնորհներից, իրենք զուրկ են ճշմարտության իրականությունից։ Դա օգնում է նրանց զգալ, թե որքան աղքատ և խղճուկ են իրենք՝ ստիպելով գիտակցել, որ եթե չապավինեն Աստծուն և չփնտրեն ճշմարտությունը, անընդունակ կլինեն որևէ աշխատանքի։ Դա ստիպում է ճշմարտապես ճանաչել իրենք իրենց և հստակ տեսնել, որ եթե չձգտեն ճշմարտությանը և խառնվածքի փոփոխություններին, ապա անհնար կլինի, որ պիտանի լինեն Աստծու համար։ Սրանք բոլորն այն արդյունքներն են, որոնց պետք է հասնել, երբ առաջնորդողներն ու աշխատողները պատրաստվում և մարզվում են։ Միայն այս տեսանկյունները հասկանալով մարդիկ կարող են ձգտել ճշմարտությանը՝ երկու ոտքով ամուր կանգնած գետնին, վարվել համեստորեն, երաշխավորված լինել, որ այլևս չեն պարծենա իրենց աշխատանքն անելիս, մշտապես կմեծարեն Աստծուն և կվկայեն Աստծուն իրենց պարտավորությունը կատարելիս և քայլ առ քայլ կմտնեն ճշմարտության իրականության մեջ։ Երբ ինչ-որ մեկն առաջխաղացվում և պատրաստվում է որպես առաջնորդող, նրան հնարավորություն է տրվում սովորելու՝ ինչպես զանազանել տարբեր մարդկանց վիճակները, մարզվելու ճշմարտությունը փնտրելու մեջ՝ տարբեր մարդկանց դժվարությունները հարթելու համար, և աջակցելու ու ապահովելու տարբեր տեսակի մարդկանց և առաջնորդելու մարդկանց դեպի ճշմարտության իրականությունը։ Միևնույն ժամանակ, նրանք պետք է նաև մարզվեն աշխատանքի ընթացքում հանդիպող տարբեր խնդիրներ և դժվարություններ հարթելու մեջ և սովորեն՝ ինչպես տարբերել և վարվել տարբեր տեսակի հակաքրիստոսների, չար մարդկանց և չհավատացողների հետ, և ինչպես կատարել եկեղեցու մաքրման աշխատանքը։ Այսպիսով՝ ի տարբերություն ուրիշների, նրանք կարող են փորձառել ավելի շատ մարդկանց, իրադարձություններ և բաներ և Աստծու կողմից դասավորված ավելի շատ միջավայրեր, ուտել և խմել Աստծու խոսքերն ավելի ու ավելի շատ և մտնել ճշմարտության երբեւէ ավելի շատ իրականությունների մեջ։ Սա իրենք իրենց մարզելու հնարավորություն է, այնպես չէ՞։ Որքան շատ են մարզվելու հնարավորությունները, այնքան առատ են մարդկանց փորձառությունները, այնքան լայն են նրանց ներըմբռնումները, և այնքան արագ նրանք կաճեն։ Սակայն, եթե մարդիկ չեն կատարում առաջնորդության աշխատանքը, այն, ինչին նրանք բախվում են և ինչի միջով անցնում են, կլինի միայն իրենց անձնական կյանքի և անձնական փորձառությունների մի մասը, և այն, ինչ նրանք կճանաչեն, կլինեն միայն իրենց անձնական ապականված խառնվածքները և տարբեր անձնական վիճակները, որոնք բոլորը վերաբերում են միայն իրենց։ Երբ նրանք դառնում են առաջնորդողներ, բախվում են ավելի շատ մարդկանց, ավելի շատ իրադարձությունների և ավելի շատ միջավայրերի, ինչը խրախուսում է նրանց հաճախ գալ Աստծու առաջ՝ փնտրելու ճշմարտության սկզբունքները։ Նրանց համար այս մարդիկ, իրադարձությունները և բաներն աննկատելիորեն հոգս են ձևավորում և բնականաբար նաև ստեղծում են խիստ բարենպաստ պայմաններ ճշմարտության իրականություն նրանց մուտքի համար, ինչը լավ բան է։ Եվ այսպես, նա, ով օժտված է որակով, հոգս է կրում և ունի աշխատանքային կարողություն, կմտնի դանդաղ՝ որպես սովորական հավատացյալ, և ավելի արագ՝ որպես առաջնորդող կամ աշխատող։ Մարդկանց համար արդյոք լավ բան է ճշմարտության իրականություն արա՞գ մտնելը, թե՞ դանդաղ։ (Արագ։) Հետևաբար, երբ խոսքը վերաբերում է այն մարդկանց, ովքեր օժտված են որակով, հոգս են կրում և ունեն աշխատանքային կարողություն, Աստծու տունը բացառություն է անում՝ առաջխաղացնելով նման մարդկանց, քանի դեռ նրանք այն մարդիկ չեն, ովքեր չեն ձգտում ճշմարտությանը և չեն ջանում հասնել ճշմարտությանը, որի դեպքում Աստծու տունը չի ստիպի նրանց։ Քանի դեռ մարդն ունի Աստծուն հավատալու հիմքը, համապատասխանում է առաջնորդող կամ աշխատող լինելու չափանիշներին և պատրաստակամ է ձգտելու ճշմարտությանը և օգտագործվելու Աստծու կողմից, ապա կասկած չկա, որ Աստծու տունը կառաջխաղացնի և կպատրաստի նրան, կտա հնարավորություն՝ մարզվելու առաջնորդող կամ աշխատող լինելու մեջ, և հնարավորություն կտա սովորելու կատարել եկեղեցու գործը և սովորելու զանազանել մարդկանց, սովորելու առնչվել եկեղեցու բոլոր տարբեր խնդիրների հետ և սովորելու իրականացնել տարբեր գործեր՝ աշխատանքային կարգավորումների համաձայն։ Մարզվելու ժամանակահատվածում, եթե մարդիկ կարող են ընդունել ճշմարտությունը և ընդունել էտումը, կարող են հնազանդվել Աստծու ներդաշնակեցմանն ու կարգավորումներին, կարող են փնտրել ճշմարտությունը՝ լուծելու տարբեր խնդիրներ և սովորել վարվել բոլոր տեսակի մարդկանց հետ և տարբերել ու առնչվել բոլոր տեսակի մարդկանց հետ Աստծու խոսքերի համաձայն, ապա նրանք կարող են յուրացնել համապատասխան ճշմարտության սկզբունքները և հասկանալ ճշմարտությունն ու մտնել իրականության մեջ․ սրանք բաներ են, որոնք սովորական հավատացյալները չեն կարող փորձառաբար ապրել կամ ձեռք բերել։ Ուստի, այս տեսանկյունից, արդյոք լա՞վ, թե՞ վատ բան է, որ Աստծու տունն առաջխաղացնում և պատրաստում է ինչ-որ մեկին։ Արդյոք դա օգուտ տալի՞ս է նրանց, թե՞ դժվարություն է, որը պարտադրվում է նրանց։ Օգուտ է տալիս նրանց։ Իհարկե, երբ ոմանք նոր են առաջխաղացվել, չգիտեն, թե ինչ առաջադրանքներ պետք է անեն կամ ինչպես անեն դրանք, և մի փոքր շփոթված են։ Սա բնականոն է․ ո՞վ է երբևէ ծնվել ամեն ինչ անելու ունակությամբ։ Եթե կարողանայիր ամեն ինչ անել, անշուշտ կլինեիր ամենաամբարտավան և ինքնահավան մարդը և ոչ մեկին չէիր զիջի։ Այդ դեպքում արդյոք դեռ կկարողանայի՞ր ընդունել ճշմարտությունը։ Եթե կարողանայիր ամեն ինչ անել, արդյոք դեռ կապավինեի՞ր Աստծուն և կդիմեի՞ր Նրան։ Արդյոք դեռ կփնտրեի՞ր ճշմարտությունը՝ քո սեփական ապականության խնդիրները լուծելու համար։ Հաստատ ոչ։ Ընդհակառակը, կլինեիր ամբարտավան և ինքնահավան և կքայլեիր հակաքրիստոսների ուղիով, կպայքարեիր իշխանության և կարգավիճակի համար և ոչ մեկին չէիր զիջի, կմոլորեցնեիր ու ծուղակը կգցեիր մարդկանց և կխաթարեիր ու կանհանգստացնեիր եկեղեցու գործը․ այդ դեպքում արդյոք դեռ կկարողանայի՞ր օգտագործվել Աստծու տան կողմից։ Եթե գիտես, որ շատ թերություններ ունես, պետք է սովորես ենթարկվել և հնազանդվել և լավ կատարել տարբեր առաջադրանքները՝ Աստծու տան պահանջների համաձայն։ Սա թույլ կտա քեզ աստիճանաբար հասնել այն կետին, որտեղ կկարողանաս կատարել պարտավորությունդ այնպես, որ համապատասխանի չափանիշին։ Բայց շատերը չեն կարող անել այնպիսի պարզ բան, ինչպիսին ենթարկվելն ու հնազանդվելն է, ուստի չպետք է մեղադրեն Աստծու տանն իրենց չառաջխաղացնելու և չպատրաստելու համար։ Քանի որ անկարող ես ենթարկվել, քանի որ նույնիսկ ենթարկվելն է վեր քո ուժերից, արդյոք Աստծու տունը կհամարձակվե՞ր առաջխաղացնել և պատրաստել քեզ։ (Ո՛չ։) Եվ ինչո՞ւ ոչ։ Քեզ օգտագործելը չափազանց ռիսկային կլիներ, չափազանց շատ խնդիրներ, չափազանց մեծ անհանգստություն։ Որովհետև եթե երբևէ Աստծու տունն օգտագործեր քեզ, դու գուցե վերահսկողություն սահմանեիր մարդկանց վրա և առաջնորդեիր նրանց դեպի չարասիրության ուղին․ ահա թե ինչու է դա այդքան ռիսկային։ Եթե քեզ օգտագործեին, գուցե անխոհեմաբար չարագործություններ կատարեիր և աշխատանքը լիակատար խառնաշփոթի վերածեիր, և Աստծու տունը ստիպված կլիներ պաշտոնազրկել քեզ և մաքրել ողջ խառնաշփոթը քո փոխարեն․ ահա թե ինչու է դա չափազանց մեծ խնդիր։ Եվ եթե քեզ օգտագործեին, չէիր իմանա՝ ինչպես կատարել աշխատանքներից որևէ մեկը, և ընդհանրապես ոչ մի արդյունք չէիր ունենա աշխատանքիդ առումով։ Քո կատարած ողջ աշխատանքում քեզ պետք է խթաներ, վերահսկեր և հետևեր Վերևը, ով ստիպված կլիներ միջամտել բոլոր հարցերում․ ուստի ինչո՞ւ պետք է քեզ օգտագործեին։ Դու չափազանց մտահոգիչ ես։ Այս տեսակի մարդը բացարձակապես չի կարող օգտագործվել։ Նույնիսկ եթե նրան պատրաստեին, ապարդյուն կլիներ և նույնիսկ շատ խնդիրներ կառաջացներ, ինչպես նաև կազդեր ուրիշների պատրաստման վրա․ մի՞թե կորուստները չէին գերազանցի օգուտները։ (Այո՛։)

Ոմանք, քանի որ երբեք չեն առաջխաղացվում կամ օգտագործվում Աստծու տան կողմից, մտքեր են հղանում և ասում են. «Ինչո՞ւ Վերևը երբեք չի նկատում ինձ։ Ինչո՞ւ Աստծու տունը երբեք չի առաջխաղացնում և պատրաստում ինձ։ Սա արդար չէ՛»։ Դե, նախ պետք է կշռադատես՝ արդյոք կարո՞ղ ես ենթարկվել և արդյոք կարո՞ղ ես հնազանդվել Աստծու տան կարգավորումներին։ Երկրորդ՝ պետք է կշռադատես, թե արդյոք համապատասխանո՞ւմ ես այն երեք չափանիշներին, որոնք պահանջվում են Աստծու տան կողմից՝ մարդկանց որպես առաջնորդողներ և աշխատողներ առաջխաղացնելու և պատրաստելու համար․ ճշմարտությունն ըմբռնելու կարողություն ունենալը, հոգս կրելը և աշխատանքային կարողություն ունենալը։ Եթե համապատասխանում ես այս չափանիշներին, ապա վաղ թե ուշ հնարավորություն կունենաս առաջխաղացվելու, պատրաստվելու և օգտագործվելու։ Որպեսզի Աստծու տունն առաջխաղացնի քեզ, կան բաներ, որոնք պահանջվում են քեզանից։ Եվ որո՞նք են այդ բաները։ Քեզանից պահանջվում է գործել Աստծու տան սկզբունքների և պահանջների համաձայն։ Պետք է անես այն, ինչ պահանջվում է քեզանից, և այնպես, ինչպես պահանջվում է, դրանով իսկ պատրաստելով քեզ, որպեսզի նախ սովորես գործել սկզբունքորեն և սովորես փնտրել ճշմարտությունն ու հնազանդվել ճշմարտությանը, սովորես ներդաշնակորեն համագործակցել։ Քո պատրաստման ժամանակահատվածում երբեմն Աստծու տունը կէտի քեզ, երբեմն խստորեն կհանդիմանի քեզ, երբեմն կհարցնի աշխատանքիդ առաջընթացի մասին, երբեմն կհարցնի, թե կոնկրետ ինչպես է ընթանում աշխատանքը, և կստուգի աշխատանքդ, և երբեմն կստուգի, թե որն է քո տեսակետը որոշակի բանի վերաբերյալ։ Այս ստուգումների նպատակը ոչ թե քեզ համար դժվարություններ ստեղծելն է, այլ քեզ հասկանալ տալը, թե այս հարցերում որոնք են Աստծու մտադրությունները, և ինչ վերաբերմունք ու սկզբունքներ պետք է ունենաս դու։ Աստծու տունն անում է սա՝ քեզ մարզելու և քեզ կիրառել տալու համար։ Եվ ո՞րն է մարդկանց մարզելու նպատակն ու նկատառումը։ Դա նրանց ճշմարտությունը հասկանալու հնարավորություն տալն է։ Ճշմարտությունը հասկանալու նպատակն այն է, որ մարդիկ կարողանան հնազանդվել ճշմարտությանը և գործել սկզբունքներին համաձայն, մնալ իրենց տեղում և հավատարմորեն կատարել իրենց պարտավորությունը և պարտավորությունը կատարելու ընթացքում մտնել ճշմարտության տարբեր իրականությունների մեջ և հասնել իրենց խառնվածքի փոփոխությունների։ Աստծու տունն այս կերպ է մարզում առաջնորդողներին և աշխատողներին։ Քանի դեռ առաջնորդողներն ու աշխատողները հասկանում են ճշմարտությունը, հույս կա, որ նրանք կկարողանան առաջնորդել Աստծու ընտրյալ մարդկանց՝ հասկանալու ճշմարտությունը։ Որքան շատ ճշմարտություններ հասկանան առաջնորդողներն ու աշխատողները, այնքան շատ ճշմարտություններ հասկանալու հույս կունենան նրանց առաջնորդած մարդիկ։ Երբ առաջնորդողներն ու աշխատողներն իրենց աշխատանքում ընկալում են ճշմարտության սկզբունքները, նրանք, ում առաջնորդում են, նույնպես կարող են ընկալել սկզբունքները և մտնել ճշմարտության իրականության մեջ իրենց աշխատանքում։ Հետևաբար, մարզում անցնող առաջնորդողներն ու աշխատողները պետք է ավելի լավ որակ ունենան քան մյուս մարդիկ։ Նրանց հնարավորություն է տրվում նախ հասկանալու ճշմարտության սկզբունքները և նախ մտնելու ճշմարտության իրականության մեջ, և ապա նրանք առաջնորդում են ավելի շատ մարդկանց՝ մտնելու ճշմարտության իրականության մեջ և հասկանալու ճշմարտության սկզբունքները։ Ի՞նչ եք մտածում նման մոտեցման մասին։ (Լավն է։) Նման մարդիկ գուցե լավ կրթված կամ խիստ պերճախոս չլինեն կամ շատ բան չհասկանան տեխնոլոգիայից կամ ընթացիկ գործերից ու քաղաքականությունից։ Գուցե նույնիսկ այդքան հմուտ չլինեն որոշակի մասնագիտության մեջ։ Բայց նրանք ի վիճակի են հասկանալու ճշմարտությունը և Աստծու խոսքերը լսելուց հետո ի վիճակի են կիրառելու և փորձառաբար ապրելու դրանք, և ի վիճակի են գտնելու ճշմարտության սկզբունքները, և ի վիճակի են առաջնորդելու ավելի շատ մարդկանց՝ մտնելու Աստծու խոսքերի իրականության մեջ և պահպանելու ճշմարտության սկզբունքները։ Ահա թե ում նկատի ունենք, երբ խոսում ենք այն տեսակի տաղանդավոր մարդկանց մասին, ովքեր առաջխաղացվում և պատրաստվում են՝ որպես առաջնորդողներ ծառայելու համար։ Արդյոք սա վերացակա՞ն է։ (Ո՛չ, այդպես չէ։) Ոմանք գուցե հարցնեն. «Դուք խոսում եք տաղանդավոր մարդկանց մասին, ուստի՝ արդյո՞ք նրանք հասարակության սերուցքն են։ Արդյո՞ք նրանք պետք է ղեկավարած լինեն որևէ բիզնես կամ եղած լինեն որևէ գլխավոր գործադիր տնօրեն կամ ձեռնարկատեր հասարակության մեջ։ Արդյո՞ք նրանք քաղաքական անցյալ ունեցող պետական գործիչներ են, թե՞ բիզնեսի տաղանդներ կամ արվեստի և գրական շրջանակների տաղանդներ։ Արդյո՞ք նրանք բացառիկ շնորհով օժտված մարդիկ են»։ Տաղանդավոր մարդիկ, որոնց մասին խոսվում է Աստծու տանը, տարբերվում են աշխարհի այդ տաղանդավոր մարդկանցից։ Ի՞նչ է նշանակում «տաղանդավոր մարդիկ» եզրույթը, որի մասին խոսում ենք։ Նշանակում է ի վիճակի լինել հասկանալու ճշմարտությունը և ի վիճակի լինել առաջնորդելու մարդկանց դեպի ճշմարտության իրականությունը և իմանալ՝ ինչպես զանազանել տարբեր տեսակի մարդկանց և ինչպես հարթել տարբեր վիճակներն ու դժվարությունները, որոնցում հայտնվում են մարդիկ, և ունենալ ճիշտ տեսակետներ ու վերաբերմունք խնդիրների բախվելիս, և ունենալ այն տեսակետներն ու վերաբերմունքը, որոնք պետք է ունենան Աստծուն հավատացող և Նրան հետևող մարդիկ։ Դա չի վերաբերում այն մարդկանց, ովքեր հոգևոր հասկացողություն չունեն, կամ կեղծավոր մարդկանց, կամ այն մարդկանց, ովքեր բարձրագոչ բաներ են ասում և ճարտասանում։ Ավելի շուտ, դա վերաբերում է այն մարդկանց, ովքեր ունեն ճշմարտության իրականությունը։ Ահա թե ինչ է նշանակում «տաղանդավոր մարդիկ»։ Արդյոք սա ս՞ին է։ (Ո՛չ։) Մի՞թե այս չափանիշները, որոնք Աստծու տունը պահանջում է այս տեսակի տաղանդավոր մարդկանցից, որոնց առաջխաղացնում և պատրաստում է որպես առաջնորդողներ և աշխատողներ, շատ գործնական չեն։ (Այո՛։) Չափազանց գործնական են։ Նման թեկնածուներից չի պահանջվում ունենալ բարձրագույն ակադեմիական որակավորումներ, բայց նրանք առնվազն պետք է ունենան ճշմարտությունն ըմբռնելու որակ։ Ոմանք գուցե ասեն. «Եթե նրանցից չի պահանջվում ունենալ բարձրագույն ակադեմիական որակավորումներ, արդյոք նորմա՞լ է, որ նրանք անգրագետ լինեն»։ Աստծու խոսքերը կարդալը հնարավոր չէր լինի առանց որոշակի կրթության։ Նրանք պետք է հասկանան գրված խոսքը, բայց նրանց պետք չեն բարձրագույն ակադեմիական որակավորումներ։ Աստծու տանն առաջխաղացվողների թվում կան ավագ դպրոցի շրջանավարտներ, համալսարանի շրջանավարտներ և գիտությունների թեկնածուի աստիճաններ ունեցողներ, ուստի կրթական մակարդակի առումով սահմանափակումներ չկան։ Բացի դրանից՝ սահմանափակումներ չկան նաև մարդու հասարակական կարգավիճակի վերաբերյալ։ Ֆերմերներից և մտավորականներից մինչև գործարարներ և տնային տնտեսուհիներ․ բոլոր տեսակի մարդիկ ողջունելի են։ Բացի կրթական մակարդակի և հասարակական կարգավիճակի վերաբերյալ սահմանափակումներ չլինելուց, պահանջվող չափանիշներն այն մի քանիսն են, որոնց մասին Ես խոսեցի։ Արդյոք դա խելամի՞տ է։ (Այո՛։) Չափազանց խելամիտ է։ Այժմ մի փոքր ավելի լավ հասկանո՞ւմ եք, թե ինչ նկատի ունեմ «տաղանդավոր մարդիկ, որոնց Աստծու տունն առաջխաղացնում և պատրաստում է» ասելով։ (Այո՛։) Մարդիկ, ովքեր համապատասխանում են ճշմարտությունն ըմբռնելու, հոգս կրելու և աշխատանքային կարողություն ունենալու այս մի քանի չափանիշին, Աստծու տան կողմից առաջխաղացման և պատրաստման թեկնածուներ են։ Եթե նրանք համապատասխանում են այս չափանիշներին, ապա որակավորված են։ Ինչ վերաբերում է այլ բաներին, ինչպիսիք են կրթությունը, ընտանեկան ծագումը, հասարակական կարգավիճակը, մարդու արտաքինը և այլն, ապա պահանջներն այդքան էլ բարձր չեն։ Սա վերաբերում է մարդկանց որպես առաջնորդողներ և աշխատողներ առաջխաղացնելուն և պատրաստելուն։

Հենց նոր քննարկեցինք մի քանի չափանիշներ, որոնց հմտություններ կամ մասնագիտություններ ունեցող տաղանդավոր մարդիկ պետք է համապատասխանեն՝ առաջխաղացվելու և պատրաստվելու համար։ Դրանք հետեւյալն են․ նրանք պետք է սիրեն դրական բաները և ի վիճակի լինեն ընդունելու ճշմարտությունը, նրանց ըմբռնումը չպետք է խեղաթյուրված լինի, ի վիճակի լինեն հավատարմորեն կատարելու իրենց պարտավորությունը, նեղություն կրեն և գին վճարեն առանց տրտնջալու, և առնվազն չարիք չգործեն։ Այս մի քանի չափանիշն էական են, երբ խոսքը վերաբերում է այս մարդկանց։ Ուստի ո՞րն է այս մարդկանց առաջխաղացնելու և պատրաստելու նպատակը։ Նմանապես, դա նրա համար է, որպեսզի երբ այս մարդիկ իրենց պարտավորությունը կատարելիս և կոնկրետ աշխատանք անելիս խնդիրների բախվեն, կարողանան փնտրել ճշմարտությունը՝ խնդիրները լուծելու համար, և գործեն սկզբունքներին համաձայն։ Մուտքը կիրառելու գործընթացում առանց գիտակցելու կրթվում և կանոնակարգվում են՝ կիրառելով սեփական մտադրությունները մի կողմ դնելը, աշխարհիկ մարդկանց վերաբերյալ իրենց սխալ ու անհեթեթ տեսակետներն ուղղելը, որոշ մանկամիտ մտքեր մի կողմ դնելը և առ Աստված հավատի վերաբերյալ նախապաշարմունքները, պատկերացումներն ու երևակայությունները մի կողմ դնելը և նման բաներ։ Իհարկե, անկախ ամեն ինչից, կիրառման այս գործընթացը նախատեսված է մարդկանց հնարավորություն տալու աստիճանաբար հասկանալու ճշմարտությունը, սովորելու հնազանդվել և սովորելու մտնել ճշմարտության տարբեր իրականություններ։ Սովորելու գործընթացում աստիճանաբար յուրացնում են ճշմարտության սկզբունքները, իմանում են, թե ինչ է նշանակում հավատալ Աստծուն և ինչ է նշանակում կիրառել ճշմարտությունը և ինչ է նշանակում կատարել պարտավորությունը, և ի վերջո, աստիճանաբար հասկանում են, թե ինչ պետք է անեն՝ իրենց պարտավորությունը չափանիշին համապատասխան կատարելու համար, ինչպես պետք է վարվեն որպես հավատացյալ և այլն։ Սրանք բոլորն այն բաներն են, որոնց մեջ մարդիկ աստիճանաբար մտնում են առաջխաղացվելուց և պատրաստվելուց հետո։ Մարդկանց աստիճանական մուտքի գործընթացը պատրաստվելու գործընթացն է, իսկ պատրաստվելու գործընթացն իրականում ճշմարտության իրականություն մտնելը կիրառելու գործընթացն է։ Բայց եթե չես առաջխաղացվել և պատրաստվել, և պարզապես գործում ես որպես սովորական հավատացյալ, ով հաճախում է հավաքույթների, կարդում է Աստծու խոսքերը, հաղորդակցվում է ճշմարտության շուրջ կամ սովորում է օրհներգեր, Աստծուն այս կերպ հավատալով՝ ճշմարտապես չես կատարում քո պարտավորությունը որպես արարած, ուստի հեռու ես պարտավորությունդ չափանիշին համապատասխան կատարելուց։ Նույնիսկ հստակ չես հասկանում, թե ինչ սկզբունքներ պետք է ընկալես պարտավորությունդ կատարելիս և կարող ես միայն որոշ վարդապետություններ և կարգախոսներ ասել․ հետևաբար, դեռ չես մտել ճշմարտության իրականություն, և կյանքի մուտքդ դանդաղ է։ Նմանապես, մասնագիտական առաջադրանքներով զբաղվող այս մարդկանց առաջխաղացնելու և պատրաստելու նպատակն ու նկատառումն այն է, որպեսզի նրանք ավելի արագ մտնեն ճշմարտության իրականություն և ավելի լավ ու ճշգրտորեն ընկալեն ճշմարտության սկզբունքները։ Նրանք, ովքեր կարող են ընկալել ճշմարտության սկզբունքները և մտնել ճշմարտության իրականություն, այն տաղանդավոր մարդիկ են, որոնք առաջխաղացվում և պատրաստվում են Աստծու տան կողմից։ Ի՞նչ նկատի ունենք այս տեսակի տաղանդավոր մարդիկ ասելով։ Դա վերաբերում է նրանց, ովքեր՝ դրական բաներ սիրելու, նեղություններ կրելու և գին վճարելու ունակ լինելու, իրենց ըմբռնման մեջ խեղաթյուրված չլինելու և չար մարդիկ չլինելու հիման վրա՝ հասել են ճշմարտության սկզբունքների հասկացողության և մտել են ճշմարտության իրականություն, և ի վիճակի են հնազանդվելու Աստծուն և Աստծու տան կարգավորումներին, և ունեն որոշ չափով աստվածավախ սիրտ։ Սա տաղանդավոր մարդկանց երկրորդ տեսակն է, որի մասին խոսում եմ։ Նրանց համար պահանջները նույնպես գործնական են, բավականաչափ կոնկրետ և ոչ վերացական։ Ուստի, արդյոք պահանջվո՞ւմ է, որ այս տեսակի տաղանդավոր մարդիկ լինեն հասարակության սերուցքը, ունենան հասարակական փորձ, որոշակի ակադեմիական որակավորումներ և որոշակի հասարակական կարգավիճակ։ (Ո՛չ։) Աստծու տունը երբեք չի պահանջում, որ մարդիկ ունենան հասարակական կարգավիճակ, համբավ, ակադեմիական որակավորումներ կամ գիտելիքների բարձր մակարդակ․ այս բաները երբեք չեն պահանջվում։ Մարդկանց առաջխաղացնելիս և պատրաստելիս Աստծու տունը չի նայում նրանց արտաքինին, այսինքն՝ թե որքան տգեղ կամ գրավիչ են նրանք։ Բացի չառաջխաղացնելուց այն մարդկանց, ովքեր նման են անհավատների կամ արտաքնապես զարհուրելի ու չար են, մյուս չափանիշներն այն են, որոնք Ես հենց նոր նշեցի․ դրանք ամենագործնականն են։ Երբ անհավատներն առաջխաղացնում են որևէ մեկին, նախ նայում են մարդու արտաքինին․ տղամարդիկ պետք է վայելչակազմ լինեն՝ պաշտոնյաների պես, իսկ կանայք պետք է գեղեցիկ լինեն՝ փերիների պես։ Բացի դրանից, նրանք նաև համեմատում են մարդկանց ակադեմիական որակավորումները, հասարակական կարգավիճակը, ընտանեկան ծագումը և ճարպկությունը։ Եթե ունես բարձր ակադեմիական որակավորումներ, բայց ճարպկություն չունես, դա նույնպես չի օգնի․ երբեք չես առաջխաղացվի, և ոչ ոք քեզ բարձր չի գնահատի։ Եթե ունես բարձր ակադեմիական որակավորումներ և իրական տաղանդ, բայց առանձնապես բարետես չես, կարճահասակ ես և չգիտես՝ ինչպես շողոքորթել կամ մտերմանալ վերադասներիդ հետ, ապա ողջ կյանքում երբեք չես առաջխաղացվի կամ պատրաստվի, և ոչ ոք քեզ չի բացահայտի։ Դրա համար էլ անհավատներն ունեն այս ասացվածքը. «Արագավազ ձիեր շատ կան, բայց նրանց ճանաչողները քիչ են»։ Արդյոք սա գործո՞ւմ է Աստծու տանը։ (Ո՛չ, չի գործում։) Ուստի, արդյոք «Իսկական ոսկին ի վերջո փայլելու է» արտահայտությունը գործո՞ւմ է։ Արդյոք հիմնավորվա՞ծ է։ (Ո՛չ։) Ցինիկ մարդիկ, ովքեր ոչ ոքի չեն ենթարկվում, հաճախ են սա ասում։ Միշտ փայլել ցանկանալը մարդկային փառասիրական ձգտում է։ Աստծու տան կողմից առաջխաղացված և պատրաստվածված տարբեր տեսակի տաղանդավոր մարդիկ ոսկի չեն, պարզապես սովորական մարդիկ են։ Առաջխաղացումն ու պատրաստումը, որոնց մասին խոսում ենք, պարզապես խոսելաձև է։ Իրականում դա վերաբերում է Աստծու կողմից բարձրացվելուն։ Արդյոք որպես արարած՝ ոսկի՞ ես Արարչի առաջ։ Լոկ փոշի ես, նույնիսկ պղինձ կամ երկաթ չես։ Ինչո՞ւ եմ ասում, որ փոշի ես, այլ ոչ թե ոսկի։ Մարդկանց մեջ գովելի ոչինչ չկա։ Ոմանք գուցե հարցնեն. «Արդյո՞ք Քո ասածը հակասական չէ։ Մի՞թե Դու հենց նոր չասացիր, որ մարդը կարող է առաջխաղացվել, եթե համապատասխանում է դրական բաները սիրելու չափանիշին»։ Որպես մարդ՝ մի՞թե չպետք է սիրես դրական բաները։ Եթե մի քանի դրական բան ես սիրում, արդյո՞ք դա քեզ ոսկի է դարձնում։ Արդյո՞ք ստիպում է քեզ փայլել։ Եթե մի քանի դրական բան ես սիրում, արդյո՞ք նշանակում է, որ ճշմարտությունն ունես։ Միայն ճշմարտությունն ունենալով է մարդը փայլում։ Եթե ճշմարտությունը չունես, ինչպե՞ս կարելի է ասել, որ փայլում ես։ Փաստն այն է, որ արարածը ոչ մի ճշմարտություն չի հասկանում։ Որոշակի մարդկայնություն, ինչպես նաև ճշմարտությունն ըմբռնելու որոշակի ունակություն և որակ ունենալը չի նշանակում, որ մարդն ի բնե օժտված է ճշմարտությամբ։ Մարդիկ օժտված չեն ճշմարտությամբ, և նույնիսկ եթե նրանց մարդկայնությունն ուղղամիտ կամ բարի է, այս բաները ճշմարտությունը չեն, դրանք պարզապես հատկանիշներ են, որոնք բնականոն մարդկայնությունը պետք է ունենա։ Հետևաբար, մի՛ խոսիր փայլելու մասին։ Ուրեմն ե՞րբ կարող է մարդը մի փոքր փայլել։ Երբ կարող են ասել Հոբի խոսքերը. «Եհովան տվեց, և Եհովան էլ վերցրեց. օրհնյալ լինի Եհովայի անունը» (Հոբ 1:21), հենց այդ ժամանակ կարելի է ասել, որ նրանք մի փոքր փայլում են և ապրում են լույսի մեջ։ Երբ կարող ես օգտագործել քո ունեցած ճշմարտության իրականությունը և քո հասկացած ճշմարտությունը՝ ուրիշներին ապահովելու, աջակցելու և առաջնորդելու համար, ինչի միջոցով նրանք կարող են բերվել Աստծու առաջ և ճշմարտության իրականության մեջ, հնազանդվել Աստծուն և երկրպագել Աստծուն. միայն այդ ժամանակ կարող ես մի փոքր փայլել։

Աստծու տան կողմից պատրաստված տարբեր տեսակի տաղանդավոր մարդիկ գերբնականորեն օժտված չեն, պարզապես սովորական, ապականված մարդիկ են։ Քանի դեռ նրանք կարող են ընդունել ճշմարտությունը, ենթարկվել ու հնազանդվել, և ունեն որոշակի որակ, ապա Աստծու տունը բացառություն կանի՝ առաջխաղացնելով և պատրաստելով նրանց։ Երբ Ես խոսում եմ մարդկանց առաջխաղացնելու և պատրաստելու հարցում բացառություն անելու մասին, դա վերաբերում է Աստծու կողմից բարձրացվելուն, վերաբերում է քեզ հնարավորություն տալուն՝ գալու Աստծու առաջ և ընդունելու Աստծու առաջնորդությունը, և ընդունելուն, որ Աստված պատրաստում և կրթում է քեզ, որպեսզի այս ընթացքում կարողանաս որքան հնարավոր է արագ մտնել ճշմարտության իրականություն և ի վիճակի լինես ճշգրտորեն ընկալելու ճշմարտության սկզբունքները, կատարելու պարտավորությունդ չափանիշին համապատասխան և ապրելու մարդկային նմանությամբ։ Սա է նշանակում «տաղանդավոր մարդիկ» եզրույթն Աստծու տանը։ Նման մարդիկ ամենևին էլ մեծ ու տպավորիչ չեն, պարզապես հասկանում են ճշմարտությունը և ունեն ճշմարտության իրականությունը և կարող են իրենց պարտավորությունը կատարել բարեխղճորեն և պատասխանատվությամբ և ունեն մի փոքր անկեղծություն ու ի վիճակի են մի փոքր գին վճարելու, և անխոհեմաբար չեն գործում՝ հիմնվելով իրենց պատկերացումների և երևակայությունների վրա։ Բացառություն անելով՝ այս չափանիշներին համապատասխանող մարդկանց առաջխաղացնելիս, պատրաստելիս և կրթելիս, արդյոք տեղի՞ն է, որ Աստծու տունն անում է դա։ Արդյոք դա օգտակա՞ր է մարդկանց։ Չափազանց օգտակար է մարդկանց։ Մյուս հավատացյալների պես՝ առաջխաղացված և պատրաստված մարդիկ հավատում են Աստծուն, կարդում են Աստծու խոսքերը և լսում են քարոզներ և կատարում են իրենց պարտավորությունը, բայց մյուս հավատացյալների հետ համեմատած՝ ավելի արագ կաճեն և ավելի շատ բան ձեռք կբերեն։ Կցանկանայիք ավելի շատ բա՞ն ձեռք բերել, թե՞ միայն մի փոքր։ (Ավելի շատ ձեռք բերել։) Մարդկանց մեծամասնությունն ունի այս ցանկությունը, ինչը նշանակում է, որ նրանք սիրում են դրական բաներ։ Երբեմն Ես հաղորդակցվում եմ որոշ թիմերի հետ կյանքի մուտքի մասին, և բավականին շատ մարդիկ գնում են լսելու, ինչը ցույց է տալիս, որ շատերը ճշմարտության հանդեպ բուռն ցանկություն ունեն և պատրաստակամ են ավելին հասկանալու ճշմարտությունից, և նաև պատրաստակամ են մտնելու ճշմարտության իրականություն։ Սկզբում Ես հաղորդակցվում էի որոշ մարդկանց հետ, և նրանք իսկապես թմրած էին։ Երկար ժամանակ խոսում էի, բայց չէին արձագանքում կամ նույնիսկ ժպիտի նշույլ անգամ ցույց չէին տալիս։ Նրանց հետ մեկ-երկու տարի շփվելուց հետո նրանց մեծ մասի դեմքերի արտահայտություններն ավելի բնական դարձան և արձագանքեցին, իսկ ժամանակի ընթացքում նրանց արձագանքները փոքր-ինչ ավելի արագացան։ Այսինքն՝ մեռած մարդկանցից վերածվեցին կենդանի մարդկանց, և նրանց հոգիներն արթնացան։ Ինչպե՞ս սա իրագործվեց։ Եթե մարդիկ չեն հասկանում ճշմարտությունը, ապա որքան էլ սիրեն դրական բաներ, կամ որքան էլ խելացի կամ ուղեղով լինեն, միևնույն է, մեռած մարդիկ են։ Ոմանք սկզբում հիմար և բթամիտ են լինում, աշխարհում ոչ ոք բարձր կարծիք չի ունենում նրանց մասին, և նրանք շատ կիրթ չեն, իսկ նրանց մտահորիզոնը շատ լայն չէ։ Բայց Աստծուն հավատալուց հետո կարող են հասկանալ շատ ճշմարտություններ և շատ բաներ հստակ տեսնել և ապա կյանքով արտահայտել մարդկային նմանությունը և դրանով իսկ դառնալ կենդանի մարդիկ։ Ի՞նչ է նշանակում «կենդանի մարդիկ»։ Խոսքն այն մասին չէ, թե արդյոք ֆիզիկական մարմինդ ողջ է, թե մեռած, կամ արդյոք մարմինդ կարող է շարժվել կամ շունչ քաշել, այլ այն մասին, թե արդյոք հոգիդ գիտակցո՞ւմ է և զգայո՞ւն է Աստծու խոսքերի և ճշմարտության հանդեպ։ Կենդանի մարդիկ արձագանքում են ճշմարտությանը և Աստծու խոսքերին։ Աստծու խոսքերը լսելուց հետո ունենում են գիտակցություն, ուղի, ծրագիր և նպատակ։ Մեռած մարդիկ չունեն այս դրսևորումները։ Ուստի, եթե Աստծու տունն առաջխաղացնում և պատրաստում է որևէ մեկին, այս մարդը համեմատաբար ավելին ձեռք կբերի։ Ուստի ինչպե՞ս կարող են այն մարդիկ, ովքեր չեն համապատասխանում այս չափանիշներին և չեն առաջխաղացվում կամ պատրաստվում, բավարար չափով ձեռք բերել։ Ինչպե՞ս կարող են արագ մտնել ճշմարտության իրականություն։ Պետք է սովորեն կիրառել և փորձառաբար ապրել Աստծու խոսքերը, հասնել շատ ճշմարտությունների հասկացողության և նաև ի վիճակի լինել գործի դնելու ճշմարտությունը՝ մարդկանց զանազանելու և խնդիրներ լուծելու համար։ Այդ ժամանակ կարող են մտնել ճշմարտության իրականություն։

Ոմանք ասում են. «Հաշվի առնելով, որ Աստծու տունն առաջխաղացնում և պատրաստում է բոլոր տեսակի տաղանդավոր մարդկանց և թույլ է տալիս նրանց որքան հնարավոր է արագ մտնել ճշմարտության իրականություն, մի՞թե դա չի նշանակում, որ ոչ տաղանդավոր մարդիկ չեն կարող մտնել ճշմարտության իրականություն»։ Արդյոք ճի՞շտ է այդպես ասելը։ (Ո՛չ, սխալ է։) Ուստի, այս թեմայի շուրջ հաղորդակցվելուց հետո արդյո՞ք դա ոմանց ոգևորել է, իսկ մյուսներին՝ հուսալքել և հիասթափեցրել։ Պետք է այսպես նայել դրան․ նրանք, ովքեր առաջխաղացվել և պատրաստվել են, չպետք է հպարտանան։ Պարծենալու ոչինչ չունես, սա Աստծու շնորհն ու օրհնությունն է։ Երբ Աստված քեզ ավելին է տալիս, Նա նաև խնդրում է, որ ավելին տաս քեզնից։ Եթե Աստծու տունը բացառություն է անում՝ առաջխաղացնելով և պատրաստելով քեզ, նշանակում է, որ պետք է ավելի բարձր գին վճարես։ Եթե կարող ես կրել այս դժվարությունը, ապա, իհարկե, ավելին ձեռք կբերես։ Եթե ասես. «Ես պատրաստակամ չեմ կրելու այս դժվարությունը», ապա ճշմարտությունը ձեռք չես բերի, ոչ էլ Աստծու օրհնությունը ձեռք կբերես։ Ոմանք ասում են. «Ես ուզում եմ ձեռք բերել այդ բաները, բայց չեմ կարծում, թե կարող եմ, որովհետև Աստծու տունը բացառություն չի անի՝ առաջխաղացնելով և պատրաստելով ինձ։ Ես չեմ համապատասխանում չափանիշներին»։ Կարևոր չէ, եթե չես համապատասխանում չափանիշներին։ Քանի դեռ ձգտում ես ճշմարտությանը և ջանասիրաբար ձգտում ես դրան, Աստված անարդարացիորեն չի վարվի քեզ հետ։ Այս մարդիկ, ովքեր առաջխաղացվում և պատրաստվում են, պարզապես կարող են ավելի շուտ մտնել ճշմարտության իրականություն՝ իրենց որակի և իրենց տարբեր պայմանների պատճառով։ Սակայն այս վաղ մուտքը չի նշանակում, որ նրանք միակն են, ովքեր կարող են մտնել ճշմարտության իրականություն։ Պարզապես նշանակում է, որ կարող են մի փոքր ավելին ձեռք բերել ավելի շուտ, և կարող են ճշմարտության իրականություն մտնել մի փոքր ավելի շուտ։ Նրանք, ովքեր չեն առաջխաղացվել, մի փոքր հետ կմնան նրանցից, բայց դա չի նշանակում, որ չեն կարող մտնել ճշմարտության իրականություն։ Արդյոք մարդը կարող է մտնել ճշմարտության իրականություն, թե ոչ, կախված է նրա ձգտումներից։ Այս մարդիկ, ովքեր առաջխաղացվում և պատրաստվում են, կարող են ավելի արագ ընկալել ճշմարտության սկզբունքները և ավելի արագ մտնել ճշմարտության իրականություն պատրաստման գործընթացում, ինչն օգուտ է բերում Աստծու տան գործին։ Հետևաբար, ճիշտ է առաջխաղացնել և պատրաստել այն մարդկանց, ովքեր պարզվում է, որ լավ որակ ունեն և սիրում են ճշմարտությունը։ Եթե որևէ մեկը կարող է գտնել այս մարդկանց և առաջխաղացնել ու պատրաստել նրանց՝ առանց նախանձելու կամ ցածրացնելու նրանց, այլ փոխարենը հոգ տանելով նրանց մասին, ապա նա հաշվի է առնում Աստծու մտադրությունները։ Ընդհակառակը, եթե ոմանք նախանձում են և անհանգստանում, որ այս մարդիկ իրենցից ավելի լավն են և գերազանցում են իրենց, ուստի բացառում են նրանց և ցածրացնում են նրանց. սա ակնհայտորեն չար արարք է և մի բան, որը հակաքրիստոսները հաճախ են անում։ Միայն չար մարդիկ և հակաքրիստոսները կարող են հարձակվել եղբայրների ու քույրերի վրա և բացառել նրանց։

Այն հասկացողությունն ու վերաբերմունքը, որ պետք է ունենալ Աստծու տան կողմից մարդկանց առաջխաղացման ու պատրաստման վերաբերյալ

Այն, ինչի շուրջ հենց նոր հաղորդակցվեցինք, Աստծու տան նպատակներն են՝ բոլոր տեսակի տաղանդավոր մարդկանց առաջխաղացնելու և պատրաստելու հարցում։ Անկախ այն բանից, թե ինչ տեսակի աշխատանք են անում նրանք, ովքեր ընտրվել են առաջխաղացման և պատրաստման համար, լինի դա տեխնիկական աշխատանք, սովորական աշխատանք, թե եկեղեցու ընդհանուր գործերը, մի խոսքով, դա արվում է, որպեսզի նրանք կարողանան հասկանալ ճշմարտության սկզբունքները և մտնել ճշմարտության իրականություն, և որպեսզի կարողանան իրենց պարտավորությունը չափանիշին համապատասխան կատարել որքան հնարավոր է արագ՝ Աստծու մտադրությունները բավարարելու համար․ սա է այն, ինչ Աստված պահանջում է մարդկանցից, և, իհարկե, սա նաև այն է, ինչ անհրաժեշտ է եկեղեցու գործի համար։ Արդյոք հիմա հասկանո՞ւմ եք Աստծու տան կողմից բոլոր տեսակի տաղանդավոր մարդկանց առաջխաղացնելու և պատրաստելու նշանակությունը։ Արդյոք դեռ կա՞ն թյուրըմբռնումներ։ (Ո՛չ։) Ոմանք ասում են. «Հիմա, երբ այս մարդն առաջխաղացվել է որպես առաջնորդող և կարգավիճակ ունի, նա այլևս սովորական մարդ չէ»։ Արդյոք ճի՞շտ է, թե՞ սխալ այսպես ասելը։ (Սխալ է։) Մյուսները գուցե ասեն. «Նրանք, ովքեր առաջնորդող են դառնում, կարգավիճակ ունեն, բայց բարձունքում միայնակ են։ Որքան բարձր ես մագլցում, այնքան ծանր ես ընկնում»։ Արդյոք ճի՞շտ է, թե՞ սխալ այսպես ասելը։ Ակնհայտորեն սխալ է։ Ո՞ր մարդկանց է վերաբերում՝ «Որքան բարձր ես մագլցում, այնքան ծանր ես ընկնում» ասացվածքը։ Դա վերաբերում է փառասիրական ձգտումներ և նկրտումներ ունեցող մարդկանց, վերաբերում է հակաքրիստոսներին։ Երբ ճշմարտությանը ձգտողները դառնում են առաջնորդողներ, դա բարձր մագլցել չէ․ դա Աստված է, Ով բացառություն է անում՝ բարձրացնելով նրանց, և Աստծու օրհնությունն է, որն այս հոգսը դնում է նրանց վրա և թույլ է տալիս նրանց առաջնորդության աշխատանք անել։ «Որքան բարձր ես մագլցում, այնքան ծանր ես ընկնում» արտահայտությունն անհավատների կողմից արված եզրահանգում է և նկարագրում է պաշտոնեական ասպարեզում անհավատների կողմից կարիերա հետապնդելու հետևանքները։ Այդ չհավատացողները զանազանություն չունեն և այս ասացվածքը կիրառում են դրական մարդկանց նկատմամբ, ինչը լուրջ սխալ է։ Մյուսները գուցե ասեն. «Նա ծնվել է գյուղական վայրում, իսկ հիմա դարձել է եկեղեցու առաջնորդող․ ցածր խավից դուրս եկած բարձր թռչող փյունիկ»։ Արդյոք ճի՞շտ է, թե՞ սխալ այսպես ասելը։ Սրանք անհավատների դիվային խոսքեր են և չեն կարող կիրառվել Աստծու ընտրյալ մարդկանց նկատմամբ։ Աստծու տանն Աստված օրհնում է նրանց, ովքեր ձգտում են ճշմարտությանը, նրանց, ովքեր ազնիվ են, նրանց, ովքեր բարեսիրտ են, և նրանց, ովքեր պաշտպանում են Աստծու տան գործը։ Երբ այս մարդիկ հասկանան ճշմարտությունը և որոշակի հասակ ձեռք բերեն, վաղ թե ուշ կառաջխաղացվեն՝ պատրաստվելու և կիրառման համար, որպեսզի փոխարինեն նրանց, ովքեր կեղծ առաջնորդողներ և հակաքրիստոսներ են։ Աստծու տանը դրական մարդիկ, ովքեր անցել են բազմաթիվ փորձությունների ու ստուգումների միջով և ովքեր հետևողականորեն պաշտպանել են Աստծու տան գործը, նրանք են, ովքեր արժանանում են Աստծու հավանությանը, և անտեղի կլիներ, որ անհավատների դիվային խոսքերն օգտագործվեին այս մարդկանց նկարագրելու համար։ Հետևաբար, նրանք, ովքեր միշտ օգտագործում են անհավատների դիվային խոսքերը՝ Աստծու տան գործերը նկարագրելու և իրենց սեփական տեսակետներն արտահայտելու համար, մարդիկ են, ովքեր չեն հասկանում ճշմարտությունը և ովքեր անհեթեթ տեսակետներ ունեն երեւույթների վերաբերյալ։ Երեւույթերի վերաբերյալ նրանց տեսակետներն ամենևին չեն փոխվել և դեռևս անհավատների տեսակետներն են, և նրանք մի քանի տարի հավատացել են Աստծուն, սակայն ոչ մի ճշմարտություն ձեռք չեն բերել և դեռևս չեն կարողանում երեւույթերին նայել Աստծու խոսքերի համաձայն․ ուստի, այս մարդիկ չհավատացողներ և անհավատներ են։ Երբ ինչ-որ մեկն առաջխաղացվում է որպես առաջնորդող կամ աշխատող ծառայելու համար կամ պատրաստվում է որևէ տեսակի տեխնիկական աշխատանքի վերակացու դառնալու համար, սա ընդամենը նշանակում է, որ Աստծու տունը նրանց հոգս է վստահում։ Դա հանձնարարություն է, պատասխանատվություն և, իհարկե, նաև հատուկ պարտավորություն է, հատուկ հնարավորություն և դա բացառիկ բարձրացում է. նրա մեջ գովելի ոչինչ չկա։ Երբ ինչ-որ մեկն առաջխաղացվում և պատրաստվում է Աստծու տան կողմից, դա չի նշանակում, որ հատուկ դիրք կամ կարգավիճակ ունի Աստծու տանը, որպեսզի կարողանա վայելել հատուկ վերաբերմունք և բարեհաճություն։ Փոխարենը, Աստծու տան կողմից բացառիկ կերպով բարձրացվելուց հետո նրանց տրվում են գերազանց պայմաններ՝ Աստծու տնից կրթում ստանալու, եկեղեցական որոշ էական աշխատանք կատարելը կիրառելու համար, և միևնույն ժամանակ Աստծու տունն ավելի բարձր պահանջվող չափանիշներ կունենա այս անձի համար, ինչը շատ օգտակար է նրա կյանքի մուտքի համար։ Երբ մարդն առաջխաղացվում և պատրաստվում է Աստծու տանը, նշանակում է, որ նրա նկատմամբ խիստ պահանջներ կդրվեն, և նա խստորեն կվերահսկվի։ Աստծու տունը խստորեն կստուգի, կվերահսկի և առաջ կմղի նրա կատարած աշխատանքը և կհասկանա ու ուշադրություն կդարձնի նրա կյանքի մուտքին։ Այս տեսանկյուններից՝ արդյոք Աստծու տան կողմից առաջխաղացված և պատրաստված մարդիկ վայելո՞ւմ են հատուկ վերաբերմունք, հատուկ կարգավիճակ և հատուկ դիրք։ Բացարձակապես ո՛չ, և առավել ևս չեն վայելում որևէ հատուկ դիրք։ Առաջխաղացված և պատրաստված մարդկանց համար, եթե զգան, որ կապիտալ ունեն իրենց պարտավորությունը որոշ չափով արդյունավետ կատարելու արդյունքում, և ուստի լճանան ու դադարեն ձգտել ճշմարտությանը, ապա վտանգի մեջ կհայտնվեն, երբ բախվեն փորձությունների և նեղությունների։ Եթե մարդկանց հասակը չափազանց փոքր է, հավանաբար անկարող կլինեն հաստատուն կանգնել։ Ոմանք ասում են. «Եթե ինչ-որ մեկն առաջխաղացվում և պատրաստվում է որպես առաջնորդող, ապա դիրք ունի։ Նույնիսկ եթե նա անդրանիկ որդիներից մեկը չէ, առնվազն հույս ունի դառնալու Աստծու ժողովրդից մեկը։ Ես երբեք չեմ առաջխաղացվել կամ պատրաստվել, ուստի արդյո՞ք հույս չունեմ դառնալու Աստծու ժողովրդից մեկը»։ Սխալ է այսպես մտածելը։ Աստծու ժողովրդից մեկը դառնալու համար պետք է կյանքի փորձառություն ունենաս և պետք է լինես մեկը, ով հնազանդվում է Աստծուն։ Անկախ այն բանից՝ առաջնորդող ես, աշխատող, թե սովորական հետևորդ, ցանկացած ոք, ով ունի ճշմարտության իրականություններ, Աստծու ժողովրդից մեկն է։ Նույնիսկ եթե առաջնորդող կամ աշխատող ես, եթե քեզ պակասում են ճշմարտության իրականությունները, միևնույն է, տքնող ես։ Իրականում, առաջխաղացված և պատրաստված մարդկանց մեջ ոչ մի հատուկ բան չկա։ Միակ բանը, որով նրանք տարբերվում են մյուսներից, այն է, որ ունեն ավելի բարենպաստ միջավայր, ավելի բարենպաստ հնարավորություններ և ավելի լավ պայմաններ՝ ճշմարտության սկզբունքները ներառող կոնկրետ աշխատանք կատարելու համար։ Նույնիսկ եթե կատարածդ աշխատանքի մեծ մասը ներառում է որոշակի մասնագիտություն, եթե չկան ճշմարտության սկզբունքներ, որոնցով կարելի է կանոնակարգել և ստուգել այն, ապա կատարածդ պարտավորությունը չի համապատասխանի սկզբունքներին, և դու պարզապես տքնում ես և հաստատապես չես ստանա Աստծու հավանությունը։ Որո՞նք են Աստծու տան պահանջներն առաջխաղացված և պատրաստված տարբեր տաղանդավոր մարդկանց համար։ Աստծու տան կողմից առաջխաղացվելու և պատրաստվելու համար առնվազն պետք է լինեն խիղճ և ողջամտություն ունեցող մարդիկ, մարդիկ, ովքեր կարող են ընդունել ճշմարտությունը, մարդիկ, ովքեր հավատարմորեն կատարում են իրենց պարտավորությունը, և մարդիկ, ովքեր կարող են հնազանդվել Աստծու ներդաշնակեցումներին և կարգավորումներին, և առնվազն պետք է ի վիճակի լինեն ընդունելու և հնազանդվելու, երբ առերեսվում են էտվելուն։ Աստծու տան կողմից պատրաստում և կրթում անցնող մարդկանց կողմից ձեռք բերվելիք արդյունքն այն չէ, որ նրանք կարող են դառնալ պաշտոնյաներ կամ ղեկավարներ, կամ լինել առաջատար, և այն չէ, որ կարող են խորհուրդ տալ մարդկանց իրենց մտածելակերպի վերաբերյալ, և, իհարկե, առավել ևս այն չէ, որ ունեն ավելի լավ մասնագիտական հմտություններ կամ կրթության ավելի բարձր մակարդակ կամ ավելի մեծ համբավ կամ, որ կարող են հիշատակվել աշխարհում իրենց մասնագիտական հմտություններով կամ քաղաքական սխրանքներով հայտնի մարդկանց հետ նույն շարքում։ Ավելի շուտ, ձեռք բերվելիք արդյունքն այն է, որ հասկանում են ճշմարտությունը և կյանքով արտահայտում են Աստծու խոսքերը, և որ նրանք մարդիկ են, ովքեր վախենում են Աստծուց և խուսափում չարից։ Կրթվելիս ի վիճակի են հասկանալու ճշմարտությունը և ընկալելու ճշմարտության սկզբունքները, և ավելի լավ իմանալու, թե կոնկրետ ինչ է Աստծուն հավատալը և ինչպես հետևել Աստծուն. սա չափազանց օգտակար է ճշմարտությանը ձգտողների համար՝ կատարելության հասնելու նպատակով։ Սա այն արդյունքն ու չափանիշն է, որին Աստծու տունը ցանկանում է հասնել բոլոր տեսակի տաղանդավոր մարդկանց առաջխաղացնելիս և պատրաստելիս, և դա նաև ամենամեծ ձեռքբերումն է, որն ունենում են նրանք, ովքեր առաջխաղացվում և օգտագործվում են։

Ոմանք իրենց պարտավորությունը կատարում են համեմատաբար պատասխանատու կերպով և արժանանում են Աստծու ընտրյալ մարդկանց հավանությանը, ուստի եկեղեցու կողմից պատրաստվում են՝ դառնալու առաջնորդողներ կամ աշխատողներ։ Կարգավիճակ ձեռք բերելուց հետո նրանք սկսում են զգալ, որ առանձնանում են զանգվածներից, և մտածում են. «Ինչո՞ւ է Աստծու տունն ընտրել ինձ։ Մի՞թե այն պատճառով չէ, որ ես բոլորիցդ ավելի լավն եմ»։ Մի՞թե սա նման չէ երեխայի ասածի։ Դա տհաս է, ծիծաղելի և միամիտ։ Իրականում ամենևին էլ ավելի լավը չես, քան մյուսները։ Պարզապես համապատասխանում ես Աստծու տան կողմից պատրաստվելու չափանիշներին։ Թե արդյոք կարող ես ստանձնել այս պատասխանատվությունը, լավ կատարել այս պարտավորությունը կամ ավարտին հասցնել այս հանձնարարությունը, այլ հարց է։ Երբ ինչ-որ մեկը եղբայրների և քույրերի կողմից ընտրվում է որպես առաջնորդող, կամ Աստծու տան կողմից առաջխաղացվում է՝ որոշակի աշխատանք անելու կամ որոշակի պարտավորություն կատարելու համար, դա չի նշանակում, որ ունի հատուկ կարգավիճակ կամ դիրք, կամ որ իր հասկացած ճշմարտություններն ավելի խորն ու շատ են, քան մյուսներինը, առավել ևս չի նշանակում, որ այս անձն ի վիճակի է հնազանդվելու Աստծուն և չի դավաճանի Նրան։ Իհարկե, դա նաև չի նշանակում, որ ճանաչում է Աստծուն և մեկն է, ով վախենում է Աստծուց։ Իրականում նա չի հասել այս ամենից և ոչ մեկին։ Առաջխաղացումն ու պատրաստումը պարզապես առաջխաղացում և պատրաստում է ուղղակի իմաստով և համարժեք չէ այն բանին, որ նա կանխորոշվել և արժանի է համարվել Աստծու կողմից։ Նրանց առաջխաղացումն ու պատրաստումը պարզապես նշանակում են, որ առաջխաղացվել են և սպասում են պատրաստման։ Իսկ այս պատրաստման վերջնական արդյունքը կախված է այն բանից, թե արդյոք այս անձը ձգտում է ճշմարտությանը, և արդյոք ի վիճակի է ընտրելու ճշմարտությանը ձգտելու ուղին։ Ուստի, երբ եկեղեցում ինչ-որ մեկն առաջխաղացվում և պատրաստվում է որպես առաջնորդող, նա պարզապես առաջխաղացվում և պատրաստվում է ուղղակի իմաստով. դա չի նշանակում, որ արդեն համապատասխանում է չափանիշին և իրավասու է որպես առաջնորդող, որ արդեն ի վիճակի է ստանձնելու առաջնորդության աշխատանքը և կարող է իրական աշխատանք անել։ Այդպես չէ։ Մարդկանց մեծամասնությունը չի կարողանում թափանցել այս բաների մեջ, և հիմնվելով սեփական երևակայությունների վրա՝ մեծարում նրանց, ովքեր առաջխաղացվել են։ Սա սխալ է։ Անկախ այն բանից, թե քանի տարի են հավատացել Աստծուն, արդյո՞ք առաջխաղացվածներն իսկապես ունեն ճշմարտության իրականությունը։ Պարտադիր չէ։ Արդյոք ի վիճակի՞ են իրականացնելու Աստծու տան աշխատանքային կարգավորումները։ Պարտադիր չէ։ Արդյոք ունե՞ն պատասխանատվության զգացում։ Արդյոք հավատարի՞մ են։ Արդյոք ի վիճակի՞ են հնազանդվելու։ Երբ խնդրի են բախվում, արդյոք ի վիճակի՞ են փնտրելու ճշմարտությունը։ Այս ամենն անհայտ է։ Արդյոք այս մարդիկ ունե՞ն աստվածավախ սրտեր։ Եվ որքա՞ն մեծ են նրանց աստվածավախ սրտերը։ Արդյոք ի վիճակի՞ են խուսափելու սեփական կամքին հետևելուց, երբ գործում են։ Արդյոք ի վիճակի՞ են փնտրելու Աստծուն։ Առաջնորդության աշխատանք կատարելու ընթացքում արդյոք ի վիճակի՞ են հաճախ գալու Աստծու առաջ՝ փնտրելու Աստծու մտադրությունները։ Արդյոք ի վիճակի՞ են մարդկանց առաջնորդելու ճշմարտության իրականություն։ Նրանք հաստատապես անընդունակ են նման բաների։ Նրանք կրթում չեն ստացել և բավարար փորձառություններ չեն ունեցել, ուստի անընդունակ են այս բաներին։ Ահա թե ինչու ինչ-որ մեկին առաջխաղացնելն ու պատրաստելը չի նշանակում, որ նա արդեն հասկանում է ճշմարտությունը, ոչ էլ նշանակում է, որ արդեն ի վիճակի է իր պարտավորությունը չափանիշին համապատասխան կատարելու։ Ուստի ո՞րն է ինչ-որ մեկին առաջխաղացնելու և պատրաստելու նպատակն ու նշանակությունը։ Այն է, որ այս անձն առաջխաղացվում է որպես անհատ, որպեսզի կիրառի, և որպեսզի հատուկ կերպով ջրվի և կրթվի, դրանով իսկ հնարավորություն ունենալով հասկանալու ճշմարտության սկզբունքները, և տարբեր բաներ անելու ու տարատեսակ խնդիրներ լուծելու սկզբունքները, միջոցներն ու մեթոդները, ինչպես նաև այն, թե ինչպես վարվել և գործ ունենալ հանդիպող տարբեր տեսակի միջավայրերի և մարդկանց հետ՝ Աստծու մտադրություններին համաձայն, և այնպես, որ պաշտպանվեն Աստծու տան շահերը։ Դատելով այս կետերի հիման վրա՝ արդյո՞ք Աստծու տան կողմից առաջխաղացված և պատրաստված տաղանդավոր մարդիկ բավականաչափ ունակ են ստանձնելու իրենց աշխատանքը և լավ կատարելու իրենց պարտավորությունն առաջխաղացման և պատրաստման ժամանակահատվածում կամ առաջխաղացումից և պատրաստումից առաջ։ Իհարկե ո՛չ։ Այսպիսով, անխուսափելի է, որ պատրաստման ժամանակահատվածում այս մարդիկ կենթարկվեն էտման, դատաստանի և հանդիմանության, մերկացման և նույնիսկ պաշտոնազրկման. սա բնականոն է, սա կրթում և պատրաստում է։ Մարդիկ չպետք է ունենան որևէ մեծ ակնկալիք կամ անիրատեսական պահանջ նրանցից, ովքեր առաջխաղացվում և պատրաստվում են. դա կլիներ անխոհեմ և անարդար նրանց նկատմամբ։ Կարող եք վերահսկել նրանց աշխատանքը։ Եթե նրանց աշխատանքի ընթացքում հայտնաբերեք խնդիրներ կամ բաներ, որոնք խախտում են սկզբունքները, կարող եք բարձրացնել հարցը և փնտրել ճշմարտությունը՝ այս հարցերը լուծելու համար։ Այն, ինչ չպետք է անեք, նրանց դատելը, դատապարտելը, նրանց վրա հարձակվելը կամ նրանց բացառելն է, որովհետև նրանք ընդամենը պատրաստման ժամանակահատվածում են և չպետք է դիտվեն որպես կատարելագործվածներ, առավել ևս որպես մարդիկ, ովքեր անթերի են, կամ որպես մարդիկ, ովքեր ունեն ճշմարտության իրականությունը։ Ձեզ պես, նրանք լոկ կրթման ժամանակահատվածում են։ Տարբերությունն այն է, որ նրանք ստանձնում են ավելի շատ աշխատանք և պատասխանատվություններ քան սովորական մարդիկ։ Նրանք պատասխանատվություն և պարտականություն ունեն ավելի շատ աշխատանք անելու․ պետք է ավելի մեծ գին վճարեն, ավելի շատ դժվարություն կրեն, ավելի շատ մտավոր ջանք գործադրեն, ավելի շատ խնդիրներ լուծեն, հանդուրժեն մարդկանց կողմից ավելի շատ պարսավանք, և իհարկե, պետք է նաև ավելի մեծ ջանք գործադրեն, և իրենց պարտավորությունները կատարող սովորական մարդկանց հետ համեմատած՝ պետք է մի փոքր ավելի քիչ քնեն, մի փոքր ավելի քիչ վայելեն լավ բաները և այդքան շատ չզբաղվեն բամբասանքով։ Սա է նրանց յուրահատկությունը․ բացի դրանից, նրանք նույնն են, ինչ ցանկացած այլ ոք։ Ո՞րն է Իմ կողմից սա ասելու իմաստը։ Այն է, որպեսզի բոլորն իմանան, որ պետք է ճիշտ մոտենան Աստծու տանն առաջխաղացված և պատրաստված տարբեր տեսակի տաղանդավոր մարդկանց, որ չպետք է խիստ լինեն այս մարդկանց նկատմամբ իրենց պահանջներում, և, իհարկե, որ չպետք է անիրատեսական լինեն նրանց վերաբերյալ իրենց կարծիքներում։ Հիմարություն է նրանց չափից դուրս մեծարելն ու ակնածանքով վերաբերվելը․ անմարդկային և անիրատեսական է նրանց նկատմամբ չափազանց խիստ պահանջներ դնելը։ Ուստի ո՞րն է նրանց հետ վարվելու ամենախելամիտ ձևը։ Նրանց որպես սովորական մարդկանց վերաբերվելը, և երբ ինչ-որ խնդրի կապակցությամբ պետք է փնտրեք գտնեք որևէ մեկին, նրանց հետ հաղորդակցվելը և միմյանց ուժեղ կողմերից սովորելն ու միմյանց լրացնելը։ Բացի դրանից, յուրաքանչյուրի պատասխանատվությունն է վերահսկել առաջնորդողներին և աշխատողներին՝ տեսնելու համար, թե արդյոք իրական աշխատանք են անում, արդյոք կարող են օգտագործել ճշմարտությունը՝ խնդիրներ լուծելու համար։ Սրանք են չափանիշներն ու սկզբունքները չափելու համար, թե արդյոք առաջնորդողը կամ աշխատողը համապատասխանում է չափանիշին։ Եթե առաջնորդողը կամ աշխատողն ի վիճակի է գործ ունենալու ընդհանուր խնդիրների հետ և լուծելու դրանք, ապա իրավասու է։ Բայց եթե նույնիսկ չեն կարողանում գլուխ հանել սովորական խնդիրներից և լուծել դրանք, ապա պիտանի չեն որպես առաջնորդող կամ աշխատող և պետք է արագ հեռացվեն իրենց պաշտոնից։ Պետք է մեկ ուրիշն ընտրվի, և Աստծու տան գործը չպետք է հապաղի։ Աստծու տան գործը դանդաղեցնելը վնասում է ինքդ քեզ և ուրիշներին. դա ոչ մեկի համար լավ չէ։

Ոմանք առաջխաղացվում և պատրաստվում են եկեղեցու կողմից՝ ստանալով կրթվելու լավ հնարավորություն։ Սա լավ բան է։ Կարելի է ասել, որ նրանք բարձրացվել և արժանացել են Աստծու շնորհքին։ Ուստի ինչպե՞ս պետք է կատարեն իրենց պարտավորությունը։ Առաջին սկզբունքը, որին պետք է հետևեն, ճշմարտությունը հասկանալն է. երբ չեն հասկանում ճշմարտությունը, պետք է փնտրեն ճշմարտությունը, և եթե ինքնուրույն փնտրելուց հետո դեռ չեն հասկանում, կարող են գտնել մեկին, ով հասկանում է ճշմարտությունը, որպեսզի հաղորդակցվեն և փնտրեն նրա հետ, ինչը խնդրի լուծումը կդարձնի ավելի արագ և ժամանակին։ Եթե կենտրոնանում ես միայն ինքնուրույն Աստծու խոսքերն ավելի շատ կարդալու և այդ խոսքերի շուրջ ավելի շատ խորհելու վրա՝ ճշմարտության հասկացողության հասնելու և խնդիրը լուծելու համար, ապա դա չափազանց դանդաղ է. ինչպես ասում է ասացվածքը՝ «Հեռավոր ջուրը մոտակա ծարավը չի հագեցնի»։ Եթե ցանկանում ես արագ առաջընթաց ունենալ ճշմարտության հարցում, ապա պետք է սովորես ներդաշնակորեն համագործակցել ուրիշների հետ և ավելի շատ հարցեր տալ ու ավելի շատ փնտրել։ Միայն այդ ժամանակ կյանքդ արագ կաճի, և ի վիճակի կլինես շուտափույթ կերպով լուծելու խնդիրները՝ առանց որևէ մեկում հապաղելու։ Քանի որ նոր ես առաջխաղացվել և դեռ փորձաշրջանի մեջ ես և ճշմարտապես չես հասկանում ճշմարտությունը կամ չունես ճշմարտության իրականությունը, քանզի քեզ դեռ պակասում է այս հասակը, մի՛ կարծիր, թե առաջխաղացումդ նշանակում է, որ ունես ճշմարտության իրականությունը. այդպես չէ։ Պարզապես այն պատճառով ես ընտրվել ես առաջխաղացման և պատրաստման համար, որովհետեւ աշխատանքի հանդեպ հոգսի զգացում ունես և ունես առաջնորդողի որակ։ Պետք է ունենաս այս ողջամտությունը։ Եթե առաջխաղացվելուց և առաջնորդող կամ աշխատող դառնալուց հետո սկսես հաստատել կարգավիճակդ և հավատաս, որ ճշմարտությանը ձգտող մեկն ես և ունես ճշմարտության իրականությունը, և եթե, անկախ այն բանից, թե ինչ խնդիրներ ունեն եղբայրներն ու քույրերը, ձևացնես, թե հասկանում ես, և թե հոգևոր ես, ապա սա հիմար վարվելակերպ է, և նույնն է, ինչ կեղծավոր փարիսեցիներինը։ Պետք է ճշմարտացիորեն խոսես և գործես։ Երբ չես հասկանում, կարող ես հարցնել ուրիշներին կամ հաղորդակցություն փնտրել Վերևից։ Այս ամենի մեջ ամոթալի ոչինչ չկա։ Նույնիսկ եթե չհարցնես, Վերևը միևնույն է կիմանա իրական հասակդ և կիմանա, որ ճշմարտության իրականությունը բացակայում է քո մեջ։ Փնտրելն ու հաղորդակցվելն այն են, ինչ պետք է անես։ Սա այն ողջամտությունն է, որը պետք է լինի բնականոն մարդկայնության մեջ, և այն սկզբունքը, որին պետք է հետևեն առաջնորդողներն ու աշխատողները։ Դրանից պետք չէ անհարմար վիճակի մեջ ընկնել։ Եթե մտածում ես, որ առաջնորդող դառնալուց հետո անհարմար է սկզբունքները չհասկանալը կամ անընդհատ ուրիշներին կամ Վերևին հարցեր տալը, և վախենում ես, որ ուրիշները վերևից կնայեն քեզ, և արդյունքում ձևացնում ես, թե ամեն ինչ հասկանում ես, թե ամեն ինչ գիտես, թե աշխատանքային կարողություն ունես, թե կարող ես եկեղեցու ցանկացած աշխատանք անել և կարիք չունես, որ որևէ մեկը հիշեցնի քեզ կամ հաղորդակցվի քեզ հետ, կամ որևէ մեկը ապահովի կամ աջակցի քեզ, ապա սա վտանգավոր է, և դու չափազանց ամբարտավան ու ինքնարդար ես, չափազանց զուրկ ես ողջամտությունից։ Նույնիսկ չգիտես սեփական չափդ։ Մի՞թե սա քեզ բթամիտ մարդ չի դարձնում։ Նման մարդիկ իրականում չեն համապատասխանում Աստծու տան կողմից առաջխաղացվելու և պատրաստվելու չափանիշներին և վաղ թե ուշ կպաշտոնազրկվեն ու դուրս կթողնվեն։ Եվ այսպես, յուրաքանչյուր առաջնորդող կամ աշխատող, ով նոր է առաջխաղացվել, պետք է հստակ գիտակցի, որ չունի ճշմարտության իրականությունը, նա պետք է ունենա այս ինքնագիտակցությունը։ Դու այժմ առաջնորդող կամ աշխատող ես ոչ թե այն պատճառով, որ նշանակվել ես Աստծու կողմից, այլ որովհետև առաջխաղացվել ես այլ առաջնորդողների և աշխատողների կողմից կամ ընտրվել ես Աստծու ընտրյալ մարդկանց կողմից։ Դա չի նշանակում, որ ունես ճշմարտության իրականությունը և ճշմարիտ հասակ։ Երբ հասկանաս սա, մի փոքր ողջամտություն կունենաս, ինչն այն ողջամտությունն է, որը պետք է ունենան առաջնորդողներն ու աշխատողները։ Հիմա հասկանո՞ւմ եք։ (Այո՛։) Ուստի, կոնկրետ ինչպե՞ս պետք է աշխատանք անեք։ Ինչպե՞ս պետք է ներդաշնակ համագործակցությունը կիրարկեք։ Ինչպե՞ս պետք է փնտրեք ճշմարտությունը՝ խնդիրներ լուծելու համար, երբ բախվում եք դրանց։ Այս բաները պետք է հասկանալ։ Եթե ապականված խառնվածքներ են բացահայտվում, փնտրեք ճշմարտությունը և լուծեք դրանք որքան հնարավոր է շուտ։ Եթե դրանք ժամանակին չեն լուծվում և ազդում են ձեր աշխատանքի վրա, ապա սա խնդիր է։ Եթե ծանոթ չեք որևէ մասնագիտության, պետք է նաև անհապաղ սկսեք սովորել։ Քանի որ որոշ պարտավորություններ ներառում են մասնագիտական գիտելիքներ, եթե միայն հասկանում եք ճշմարտությունը՝ առանց որևէ մասնագիտական գիտելիք ընկալելու, դա նույնպես կազդի ձեր աշխատանքի արդյունքների վրա։ Առնվազն պետք է ընկալեք և հասկանաք որոշ հիմնական մասնագիտական գիտելիքներ, որպեսզի կարողանաք արդյունավետ լինել մարդկանց աշխատանքին հետևելու և ուղղություն տալու հարցում։ Եթե միայն հմուտ եք որևէ մասնագիտության մեջ, բայց չեք հասկանում ճշմարտությունը, ձեր աշխատանքում նույնպես թերություններ կլինեն, ուստի պետք է նաև ձգտեք ճշմարտությանը և համագործակցեք ճշմարտությունը հասկացող մարդկանց հետ՝ ձեր պարտավորությունը պատշաճ կերպով կատարելու համար։ Միայն որովհետեւ փորձառու ես մասնագիտական հմտությունների կամ գիտելիքների որոշակի ոլորտում, չի նշանակում, որ ի վիճակի ես բաներն անելու սկզբունքների համաձայն։ Ուստի էական է հաղորդակցություն փնտրել ճշմարտությունը հասկացող մարդկանց հետ. սա սկզբունք է, որին պետք է հետևեք։ Ինչ էլ որ անեք, չպետք է ձևացնեք։ Դու կրթման և պատրաստման ժամանակահատվածում ես և ունես ապականված խառնվածքներ և ամենևին չես հասկանում ճշմարտությունը։ Ասա՛ Ինձ, արդյոք Աստված գիտի՞ այս բաների մասին։ (Այո՛։) Ուստի մի՞թե հիմար տեսք չէիր ունենա, եթե ձևացնեիր։ Ուզո՞ւմ եք հիմար մարդիկ լինել։ (Ո՛չ, չենք ուզում։) Եթե չեք ուզում հիմար մարդիկ լինել, ապա ինչպիսի՞ մարդիկ պետք է լինեք։ Եղե՛ք ողջամտություն ունեցող մարդիկ, մարդիկ, ովքեր կարող են խոնարհաբար փնտրել ճշմարտությունը և կարող են ընդունել ճշմարտությունը։ Մի՛ ձևացրեք, մի՛ եղեք կեղծավոր փարիսեցիներ։ Իմացածդ լոկ որոշակի մասնագիտական գիտելիք է, ճշմարտության սկզբունքները չեն։ Պետք է միջոց գտնես՝ համապատասխանաբար օգտագործելու մասնագիտական ուժեղ կողմերդ և կիրառելու ձեռք բերածդ գիտելիքներն ու ուսումը՝ ճշմարտության սկզբունքները հասկանալու հիման վրա։ Մի՞թե սա սկզբունք չէ։ Մի՞թե սա կիրառման ուղի չէ։ Երբ սովորես անել սա, հետևելու ուղի կունենաս և կկարողանաս մտնել ճշմարտության իրականություն։ Ինչ էլ որ անես, մի՛ եղիր համառ և մի՛ ձևացրու։ Համառ լինելն ու ձևացնելը գործելու խելամիտ ձևեր չեն։ Ավելի շուտ, գործելու ամենահիմար ձևերն են։ Իրենց ապականված խառնվածքներով ապրող մարդիկ ամենահիմար մարդիկ են։ Միայն նրանք են ամենախելացի մարդիկ, ովքեր փնտրում են ճշմարտությունը և հարցերը լուծում են ճշմարտության սկզբունքների համաձայն։

Այս հաղորդակցության միջոցով արդյոք հիմա ունե՞ք ճիշտ հասկացողություն և տեսակետ Աստծու տան կողմից բոլոր տեսակի տաղանդավոր մարդկանց առաջխաղացնելու և պատրաստելու վերաբերյալ։ (Այո՛։) Հիմա, երբ ունեք ճիշտ տեսակետ այս հարցում, կարո՞ղ եք ճիշտ մոտեցում ցուցաբերել այս մարդկանց նկատմամբ։ Պետք է ճիշտ մոտեցում ցուցաբերեք նրանց ուժեղ կողմերի, ինչպես նաև այն թերությունների ու պակասությունների նկատմամբ, որ նրանք ունեն իրենց մարդկայնության, աշխատանքի, մասնագիտության և տարբեր այլ տեսանկյուններից. այս բոլոր բաներին պետք է ճիշտ մոտենալ։ Ավելին, անկախ այն բանից՝ առաջխաղացվել և պատրաստվել եք որպես առաջնորդողներ կամ աշխատողներ, թե տաղանդավոր անհատներ եք տարբեր մասնագիտություններում, դուք բոլորդ սովորական եք, բոլորդ ապականվել եք Սատանայի կողմից, և ձեզանից ոչ ոք չի հասկանում ճշմարտությունը։ Ուստի, ոչ մեկդ չպետք է քողարկվի կամ թաքնվի, փոխարենը պետք է սովորեք բացվել հաղորդակցության մեջ։ Եթե չեք հասկանում, ապա խոստովանեք, որ չեք հասկանում։ Եթե չգիտեք՝ ինչպես անել որևէ բան, ապա խոստովանեք, որ չգիտեք՝ ինչպես անել դա։ Անկախ այն բանից, թե ինչ խնդիրներ կամ դժվարություններ են ծագում, բոլորը պետք է հաղորդակցվեն և միասին փնտրեն ճշմարտությունը՝ լուծում գտնելու համար։ Ճշմարտության առաջ յուրաքանչյուր մարդ նման է նորածնի, յուրաքանչյուր մարդ աղքատացած է, խղճուկ և միանգամայն պակասավոր։ Այն, ինչ մարդիկ պետք է անեն, ճշմարտության առաջ հնազանդվող լինելն է, խոնարհ ու փափագող սիրտ ունենալը և ճշմարտությունը փնտրելն ու ընդունելը և ապա ճշմարտությունը կիրառելն ու Աստծու հանդեպ հնազանդության հասնելը։ Անելով սա՝ մարդիկ կարող են մտնել Աստծու խոսքերի ճշմարտության իրականություն՝ իրենց պարտավորությունները կատարելիս և իրենց իրական կյանքում։ Ճշմարտության առաջ բոլորը հավասար են։ Նրանք, ովքեր առաջխաղացվում և պատրաստվում են, շատ ավելի լավը չեն քան մյուսները։ Բոլորը փորձառաբար ապրել են Աստծու գործը մոտավորապես նույն ժամանակահատվածում։ Նրանք, ովքեր չեն առաջխաղացվել կամ պատրաստվել, նույնպես պետք է ձգտեն ճշմարտությանը իրենց պարտավորությունները կատարելիս։ Ոչ ոք չի կարող զրկել ուրիշներին ճշմարտությանը ձգտելու իրավունքից։ Ոմանք ավելի եռանդուն են ճշմարտությանն իրենց ձգտման մեջ և ունեն որոշակի որակ, ուստի առաջխաղացվում և պատրաստվում են։ Սա պայմանավորված է Աստծու տան գործի կարիքներով։ Ուրեմն ինչո՞ւ Աստծու տունն ունի մարդկանց առաջխաղացնելու և օգտագործելու նման սկզբունքներ։ Քանի որ կան տարբերություններ մարդկանց որակի և բնավորության մեջ, և յուրաքանչյուր մարդ ընտրում է այլ ուղի. սա հանգեցնում է տարբեր արդյունքների՝ առ Աստված մարդկանց հավատքի մեջ։ Նրանք, ովքեր ձգտում են ճշմարտությանը, փրկվում են և դառնում թագավորության ժողովուրդ, մինչդեռ նրանք, ովքեր ամենևին չեն ընդունում ճշմարտությունը, ովքեր հավատարիմ չեն իրենց պարտավորությունը կատարելիս, դուրս են թողնվում։ Աստծու տունը պատրաստում և օգտագործում է մարդկանց՝ հիմնվելով այն բանի վրա, թե արդյոք նրանք ձգտում են ճշմարտությանը և արդյոք հավատարիմ են իրենց պարտավորությունը կատարելիս։ Արդյոք կա՞ տարբերություն Աստծու տանը տարբեր մարդկանց աստիճանակարգության մեջ։ Առայժմ ոչ մի աստիճանակարգություն չկա տարբեր մարդկանց դիրքերի, արժեքի, կարգավիճակի կամ դիրքորոշման առումով։ Առնվազն այն ժամանակահատվածում, երբ Աստված գործում է մարդկանց փրկելու և առաջնորդելու համար, ոչ մի տարբերություն չկա տարբեր մարդկանց աստիճանների, դիրքերի, արժեքի կամ կարգավիճակի միջև։ Միակ տարբերությունները աշխատանքի բաժանման և կատարվող պարտավորությունների դերերի մեջ են։ Իհարկե, այս ժամանակահատվածում ոմանք, որպես բացառություն, առաջխաղացվում և պատրաստվում են որոշ հատուկ աշխատանքներ անելու համար, մինչդեռ ոմանք չեն ստանում նման հնարավորություններ տարբեր պատճառներով, ինչպիսիք են խնդիրներն իրենց որակի կամ ընտանեկան միջավայրի հետ։ Բայց մի՞թե Աստված չի փրկում նրանց, ովքեր չեն ստացել նման հնարավորություններ։ Դա այդպես չէ։ Արդյոք նրանց արժեքն ու դիրքն ավելի ցա՞ծր են քան մյուսներինը։ Ո՛չ։ Ճշմարտության առաջ բոլորը հավասար են, բոլորն ունեն ճշմարտությանը ձգտելու և այն ձեռք բերելու հնարավորություն, և Աստված բոլորի հետ վարվում է արդարացիորեն և խելամտորեն։ Ո՞ր պահին են նկատելի տարբերություններ լինում մարդկանց դիրքերի, արժեքի և կարգավիճակի մեջ. այն ժամանակ, երբ մարդիկ հասնում են իրենց ուղու ավարտին, և Աստծու գործն ավարտվում է, և ի վերջո եզրակացություն է ձևավորվում այն վերաբերմունքի և տեսակետների վերաբերյալ, որոնք յուրաքանչյուր մարդ դրսևորել է փրկության ձգտելու գործընթացում և իր պարտավորությունը կատարելիս, ինչպես նաև Աստծու նկատմամբ նրանց տարբեր դրսևորումների և վերաբերմունքի վերաբերյալ. այսինքն, երբ Աստծու նոթատետրում ամբողջական գրառում կա, այդ ժամանակ, քանի որ մարդկանց ելքերն ու նշանակության վայրերը տարբեր կլինեն, տարբերություններ կլինեն նաև նրանց արժեքի, դիրքերի և կարգավիճակի մեջ։ Միայն այդ ժամանակ կարելի է նշմարել և մոտավորապես հաստատել այս բոլոր բաները, մինչդեռ հիմա բոլորը նույնն են։ Հասկացա՞ք։ Արդյո՞ք անհամբեր սպասում եք այդ օրվան։ Արդյո՞ք անհամբեր սպասում եք դրան և միևնույն ժամանակ վախենում դրանից։ Այն, ինչին անհամբեր սպասում եք, այն է, որ այդ օրն ի վերջո արդյունք կլինի, և ի վերջո հասած կլինեք այդ օրվան՝ չնայած բոլոր դժվարություններին, իսկ այն, ինչից վախենում եք, այն է, որ պատշաճ կերպով քայլած չեք լինի ուղիով, և որ ընկած կլինեք ճանապարհին ու ձախողված կլինեք, և որ վերջնական ելքն անբավարար կլինի, ավելի վատ՝ քան պատկերացնում և ակնկալում եք. որքա՜ն տխուր, որքա՜ն ցավալի և որքա՜ն հիասթափեցնող կլիներ դա։ Այդքան հեռուն մի՛ մտածիր, անիրագործելի է այդքան հեռուն մտածելը։ Նախ նայի՜ր, թե ինչ կա առջեւումդ, պատշաճ կերպով քայլի՜ր ոտքերիդ տակ եղող ուղիով, լավ արա՜ ձեռքի տակ եղած աշխատանքը և կատարի՜ր այն պարտավորություններն ու պատասխանատվությունները, որոնք Աստված հանձնարարել է քեզ։ Սա է ամենավճռորոշն ու ամենակարևորը։ Հասկացեք ճշմարտությունը և ձեր պարտավորությունը կատարելու այն սկզբունքները, որոնք պետք է հասկանալ հենց հիմա, և հաղորդակցվեք դրանց շուրջ, մինչև որ դրանք պարզից էլ պարզ լինեն, որպեսզի մշակված լինեն ձեր մտքում, և հստակ ու ճշգրտորեն իմանաք, թե որոնք են սկզբունքներն այն ամենում, ինչ անում եք և հավաստիանաք, որ չեք խախտում սկզբունքները կամ չեք շեղվում դրանցից կամ չեք առաջացնում խաթարումներ կամ անհանգստություններ, կամ չեք անում որևէ բան, որը վնասում է Աստծու տան շահերին։ Այս ամենն այն է, ինչի մեջ պետք է մտնեք հենց հիմա։ Կարիք չկա, որ մենք խոսենք ավելի հեռու ապագայի որևէ բանի մասին, և կարիք չկա նաև, որ դուք հարցնեք կամ մտածեք դրա մասին։ Անօգուտ է այդքան հեռուն մտածելը։ Դա այն չէ, ինչի մասին պետք է մտածեք։ Ոմանք գուցե հարցնեն. «Ինչո՞ւ չպետք է մտածենք դրա մասին։ Աղետի վիճակն այժմ այնքան է մեծացել, մի՞թե ժամանակը չէ, որ մտածենք նման բաների մասին»։ Արդյոք ժամանա՞կն է։ Արդյոք այն փաստը, որ աղետը մեծ է, ազդո՞ւմ է ճշմարտության մեջ ձեր մուտքի վրա։ (Ո՛չ, չի ազդում։) Աղետի վիճակն այնքան է մեծացել, սակայն ե՞րբ եմ Ես երբևէ հավաքույթներ անցկացնում կամ քարոզում հատկապես աղետի վերաբերյալ։ Ես երբեք չեմ կենտրոնանում աղետի հարցի վրա, Ես միշտ պարզապես խոսում եմ ճշմարտության մասին, որպեսզի կարողանաք հասկանալ ճշմարտությունը և հասկանալ Աստծու մտադրությունները, և որպեսզի հասկանաք, թե ինչպես լավ կատարել ձեր պարտավորությունը և ինչպես մտնել ճշմարտության իրականություն։ Մեր օրերում ոմանք նույնիսկ չեն հասկանում, թե ինչ է ճշմարտության իրականությունը և ինչ են վարդապետությունները։ Պարզապես ամեն օր դուրս են նետում նույն մի քանի բառն ու վարդապետությունը և դատարկ խոսակցությունները, և այնուամենայնիվ զգում են, թե մտել են ճշմարտության իրականություն։ Ես անհանգստանում եմ նրանց համար, բայց նրանք չեն անհանգստանում իրենց համար։ Դեռ մտածում են ապագայի այդ հեռավոր բաների մասին. այդ բաների մասին մտածելը գործնական չէ։

Բոլոր տեսակի տաղանդավոր մարդկանց առաջխաղացնելու և պատրաստելու նպատակը նրանց ակտիվ մարդկանց վերածելը չէ, ոչ էլ ծրագրելը, որ ապագայում դառնան ինչ-որ հենասյուն, այլ որոշ մարդկանց, ովքեր, համեմատաբար ասած, ավելի շատ են ձգտում ճշմարտությանը և ովքեր համապատասխանում են առաջխաղացման և պատրաստման չափանիշներին, հնարավորություն տալը՝ կրթվելու հարմար միջավայրերում և ավելի բարենպաստ պայմաններում։ Ամենակարևորն այն է, որ նրանք ի վիճակի լինեն հասկանալու Աստծու խոսքերը, հասկանալու ճշմարտությունը և մտնելու ճշմարտության իրականություն։ Մի՞թե սա այն չէ, ինչին մարդիկ պետք է հասնեն՝ հավատալով Աստծուն։ Մի՞թե սա այն չէ, ինչ մարդիկ պետք է ձեռք բերեն՝ հավատալով Աստծուն։ Ճշմարտության իրականություն մտնելու համար ո՞րն է գլխավոր բանը, որին պետք է ձգտեք հենց հիմա։ Արդյոք ունե՞ք որևէ ծրագիր կամ քայլեր դա անելու համար։ Կասեմ ձեզ մի հնարք, որը պարզ է, հեշտ և արագ։ Պարզ ասած՝ ճշմարտության իրականություն մտնելն իրականում ճշմարտությունը կիրառելն է։ Ճշմարտությունը կիրառելու համար անհրաժեշտ է նախ գործ ունենալ սեփական ապականված խառնվածքների հետ։ Ո՞րն է ամենաարագ մեկնակետը՝ սեփական ապականված խառնվածքների հարցը լուծելու համար։ Ձեզ համար ամենապարզ, ամենաարագ և ամենաանխոչընդոտ ճանապարհը նախ ձեր պարտավորությունը կատարելիս ձևական լինելու խնդիրը լուծելն է, ձեր ապականված խառնվածքների հարցը քայլ առ քայլ լուծելը։ Որքա՞ն ժամանակ կարող է պահանջվել ձեզանից դա լուծելու համար։ Արդյոք ունե՞ք ծրագիր։ Մարդկանց մեծամասնությունը ծրագիր չունի, պարզապես շարունակում է մտածել դրա մասին մտքում՝ չիմանալով, թե երբ պաշտոնապես մեկնարկի։ Թեև գիտեն, որ ձևական են, բայց պարզապես ձեռնամուխ չեն լինում այն լուծելուն և չունեն որևէ կոնկրետ լուծում։ Սեփական պարտավորությունը կատարելիս ծույլ և ոչ մանրակրկիտ և անպատասխանատու լինելը և դրան լուրջ չվերաբերվելը՝ սրանք բոլորը ձևական լինելու դրսևորումներ են։ Առաջին քայլը ձևական լինելու խնդիրը լուծելն է։ Երկրորդ քայլը սեփական կամքի համաձայն գործելու խնդիրը լուծելն է։ Ինչ վերաբերում է այլ բաներին, ինչպիսիք են երբեմն անազնիվ խոսելը կամ նենգ ու ամբարտավան խառնվածքներ բացահայտելը, առայժմ մի՛ մտահոգվեք այդ բաներով։ Մի՞թե ավելի գործնական և արդյունավետ չէ նախ գործ ունենալ ձևական լինելու և սեփական կամքի համաձայն գործելու հետ։ Մի՞թե այս երկու խնդիրներն ամենահեշտ նկատվողները չեն։ Մի՞թե դրանք հեշտ չէ լուծել։ (Այո՛։) Արդյոք գիտակցո՞ւմ ես, երբ ձևական ես լինում։ Արդյոք գիտակցո՞ւմ ես, երբ մտածում ես ծույլ լինելու մասին։ Արդյոք գիտակցո՞ւմ ես, երբ մտածում ես խորամանկություններ անելու կամ նենգամիտ լինելու և խորամանկության միջոցով ինքդ քեզ ծառայելու մասին։ (Այո՛։) Եթե իսկապես գիտակցում ես, ապա դա հեշտ է լուծել։ Սկսիր այն խնդիրները լուծելուց, որոնք հեշտությամբ կարող ես հայտնաբերել և որոնցից ներքուստ տեղյակ ես։ Սեփական պարտավորության մեջ ձևական լինելը շատ ակնհայտ և տարածված խնդիր է, բայց նաև համառ խնդիր է, որն իսկապես դժվար է լուծել։ Պարտավորություն կատարելիս պետք է սովորել լինել բարեխիղճ, խստապահանջ, մանրակրկիտ և պատասխանատու, և անել դա հաստատուն կերպով, այսինքն՝ մի ոտքը մյուսի առաջ դնելով։ Պետք է գործադրել ողջ ուժը՝ այդ պարտավորությունը լավ կատարելու համար, մինչև որ գոհ լինեն, թե ինչպես են այն կատարել։ Եթե մարդը չի հասկանում ճշմարտությունը, պետք է փնտրի սկզբունքները և գործի դրանց ու Աստծու պահանջների համաձայն։ Պետք է հոժարակամորեն ավելի շատ ջանք գործադրի՝ իր պարտավորությունը լավ կատարելու համար և երբեք չանի այն ձևական կերպով։ Միայն այս կերպ կիրառելով կարող է մարդը խաղաղություն զգալ սրտում՝ առանց իր խղճի կողմից հանդիմանվելու։ Արդյոք ձևականության հարցը հե՞շտ է լուծել։ Քանի դեռ ունես խիղճ և ողջամտություն, կարող ես լուծել այն։ Նախ պետք է աղոթես Աստծուն․ «Աստվա՛ծ, ես սկսում եմ իմ պարտավորությունը։ Եթե ձևական եմ, խնդրում եմ, որ Դու կարգավարժես ինձ և հանդիմանես ինձ իմ սրտում։ Խնդրում եմ նաև, որ առաջնորդես ինձ՝ լավ կատարելու իմ պարտավորությունը և չլինելու ձևական»։ Կիրառիր այս կերպ ամեն օր և տես, թե որքան ժամանակ կպահանջվի, որպեսզի ձևականությանդ խնդիրը լուծվի, որպեսզի ձևական վիճակներդ նվազեն, որպեսզի պարտավորությանդ մեջ խարդախումները պակասեն, և որպեսզի իրական արդյունքներդ բարելավվեն ու արդյունավետությունդ մեծանա պարտավորությունդ կատարելիս։ Արդյո՞ք պարտավորությունդ առանց ձևականության կատարելը մի բան է, որին կարող ես հասնել՝ ապավինելով ինքդ քեզ։ Երբ ձևական ես, կարողանո՞ւմ ես վերահսկել դա։ (Հեշտ չէ։) Ուրեմն բարդ է։ Եթե ձեզ համար իսկապես դժվար է վերահսկել սա, ապա մեծ խնդիր ունեք ձեր առջեւ։ Ուստի ո՞ր բաներն եք ի վիճակի անելու առանց ձևականության։ Ոմանք շատ պահանջկոտ են իրենց կերածի հարցում․ եթե ճաշն իրենց սրտով չէ, ողջ օրը լավ տրամադրություն չեն ունենա։ Որոշ կանայք սիրում են հագնվել և դիմահարդարվել․ ոչ մի մազափունջ չի վրիպում նրանց ուշադրությունից։ Ոմանք լավ են բիզնես անելուց․ նրանք ուշադիր հաշվարկում են ամեն մի ցենտը։ Եթե գործեք այսպիսի բարեխիղճ վերաբերմունքով, ապա կարող եք խուսափել ձևական լինելուց։ Նախ լուծեք ձևական լինելու խնդիրը, ապա լուծեք սեփական կամքի համաձայն գործելու խնդիրը։ Սեփական կամքի համաձայն գործելը տարածված խնդիր է և ևս մեկն է, որը մարդիկ կարող են հեշտությամբ հայտնաբերել իրենց մեջ։ Մի փոքր ինքնավերլուծության դեպքում մարդը կարող է ճանաչել, որ գործում է իր սեփական կամքի համաձայն, ինչը չի համապատասխանում ճշմարտության սկզբունքներին։ Խնդիրները, որոնք մարդիկ կարողանում են ճանաչել, հեշտ է լուծել։ Նախ տրամադրվեք լուծելու այս երկու խնդիրները՝ մեկը ձևականության խնդիրը, իսկ մյուսը՝ սեփական կամքի համաձայն գործելը։ Ձգտեք մեկ կամ երկու տարվա ընթացքում արդյունքների հասնել, չլինել ձևական, կամ չգործել ձեր սեփական կամքի համաձայն կամ ձեր կամքի խառնուրդներով այն ամենի մեջ, ինչ անում եք։ Երբ այս երկու խնդիրները լուծվեն, հեռու չեք լինի ձեր պարտավորությունը չափանիշին համապատասխանող կերպով կատարելուց։ Իսկ եթե նույնիսկ չեք կարողանում լուծել դրանք, ապա դեռ հեռու եք Աստծուն հնազանդվելուց կամ Նրա մտադրությունները հաշվի առնելուց. առհասարակ չեք էլ մոտեցել դրան։

Հենց նոր հաղորդակցվեցինք տարբեր տեսակի որակավորված տաղանդների առաջխաղացման և պատրաստման չափանիշների ու նպատակների շուրջ, ինչպես նաև այն հասկացողության և տեսակետի շուրջ, որը պետք է ունենալ Աստծու տան կողմից տարբեր տեսակի տաղանդավոր մարդկանց առաջխաղացման և պատրաստման վերաբերյալ։ Եվս մեկ կողմ է այն վերաբերմունքն ու մոտեցումը, որը պետք է ունենալ առաջխաղացված և պատրաստված տարբեր տեսակի տաղանդավոր մարդկանց նկատմամբ։ Սրանք որոշ հարցեր են, որոնց շուրջ պետք է հաղորդակցվել վեցերորդ կետում։ Ուստի հաջորդիվ՝ հատկապես վեցերորդ կետի վերաբերյալ, եկեք բացահայտենք և մանրամասն վերլուծենք, թե ինչպես են կեղծ առաջնորդողներն իրականացնում տարբեր տեսակի տաղանդավոր մարդկանց առաջխաղացնելու և պատրաստելու աշխատանքը։ Սա այն հիմնական բովանդակությունն է, որի շուրջ կհաղորդակցվենք։

Կեղծ առաջնորդողների վերաբերմունքն ու դրսևորումները բոլոր տեսակի տաղանդավոր մարդկանց առաջխաղացման ու պատրաստման վերաբերյալ

Կեղծ առաջնորդողները չեն հասկանում ճշմարտությունը և չեն փնտրում ճշմարտությունը։ Հետևաբար, երբ խոսքը վերաբերում է Աստծու տանը բոլոր տեսակի որակավորված տաղանդներին առաջխաղացնելու և պատրաստելու կարևոր աշխատանքին, նրանք նաեւ խառնաշփոթ են ստեղծում, լիովին փչացնում են այն և պարզապես չեն բավարարում Աստծու տան պահանջները։ Քանի որ չեն հասկանում չափանիշները, առավել ևս Աստծու մտադրությունները՝ կապված տարբեր տեսակի որակավորված տաղանդների առաջխաղացման և պատրաստման հետ, և ոչ էլ հասկանում են տարբեր տեսակի որակավորված տաղանդների առաջխաղացման և պատրաստման նշանակությունը, նրանց համար շատ դժվար է այս աշխատանքն անել չափանիշին համապատասխանող և սկզբունքային կերպով։ Տարբեր տեսակի «տաղանդավոր» մարդիկ, որոնց կեղծ առաջնորդողները պատրաստում են իրենց աշխատանքն անելու ընթացքում, հաստատապես խայտաբղետ խումբ են։ Որակավորված տաղանդներին առաջխաղացնելու և պատրաստելու փոխարեն, կեղծ առաջնորդողներն առաջխաղացնում են մարդկանց, ովքեր ոչ մի դեպքում չպետք է առաջխաղացվեն և պատրաստվեն՝ որպես առաջնորդողներ կամ աշխատողներ ծառայելու համար, և թույլ են տալիս այս մարդկանց ապրել եկեղեցու հաշվին և վատնել Աստծու ընծաները։ Բոլոր կեղծ առաջնորդողներն այսպիսի բաներ են անում՝ պատճառ դառնալով, որ որոշ մարդիկ, ովքեր ձգտում են ճշմարտությանը և ունեն արդարադատության զգացում, ոտնատակ արվեն և չառաջխաղացվեն ու չօգտագործվեն։ Փոխարենը, նրանք, ովքեր ոչ մի բանի պիտանի չեն, դառնում են, այսպես կոչված, տաղանդավոր մարդիկ այս կեղծ առաջնորդողների աչքերում և առաջխաղացվում ու պատրաստվում են նրանց կողմից։ Ուստի որո՞նք են կեղծ առաջնորդողների դրսևորումներն այս աշխատանքն անելիս։ Ենթադրենք, օրինակ, որ իր աշխատանքի կարիքներից ելնելով՝ Աստծու տունը պետք է գտնի որոշ մարդկանց արտաքին գործերը վարելու համար։ Ուստի, ինչպիսի՞ մարդկանց պետք է փնտրի։ Ես հենց նոր թվարկեցի մի քանի չափանիշներ, այն է՝ ունենալ աշխատանքային կարողություն, ի վիճակի լինել կատարելու սեփական պարտավորություններն Աստծու տան կողմից պահանջվող սկզբունքների համաձայն և ի վիճակի լինել պաշտպանելու Աստծու տան շահերը։ Արդյոք կեղծ առաջնորդողները գիտե՞ն այս սկզբունքները։ Ակնհայտորեն չգիտեն, ուստի ինչպե՞ս են մարդկանց գտնում՝ արտաքին գործերը վարելու համար։ Իրենք իրենց միտք են անում. «Ո՞վ կարող է վարել արտաքին գործեր։ Մի քույր կա, ով սրամիտ է և արագ է արձագանքում, լավ զրուցակից է և գիտի՝ ինչպես վարվել մարդկանց հետ։ Աչքերը հաշվենկատորեն այսուայնկողմ են վազում, երբ խոսում է, և միջին վիճակագրական մարդը չի կարող հասկանալ նրան։ Նա փոքր-ինչ անհամապատասխան կլիներ որպես եկեղեցու առաջնորդող, բայց փայլուն կերպով կվարեր արտաքին գործերը, ուստի կընտրեմ նրան։ Պարզապես նրա կրթության մակարդակը մի փոքր ցածր է, անհանգստանում եմ, որ անհավատները վերևից կնայեն նրան, ուստի կգտնեմ համալսարանի շրջանավարտի, ով եղել է ուսանողական խորհրդի նախագահ՝ նրա հետ համագործակցելու համար։ Այս անձը բավականին խելացի է, բայց համեմատաբար քիչ փորձ ունի հասարակության մեջ և համեմատաբար քիչ բան է տեսել աշխարհում, ուստի կարող է սովորել իր գործընկերոջից։ Այս երկու մարդկանցից մեկն ունի կրթության ցածր մակարդակ, իսկ մյուսը՝ բարձրագույն կրթություն, մեկն ունի փորձ հասարակության մեջ, իսկ մյուսը չունի. նրանք հարմար են միմյանց հետ համագործակցելու համար, այնպես չէ՞»։ Մեկը պերճախոս է և հստակ արտահայտվող, սրամիտ և շատ հասարակության մեջ աչքի ընկնող։ Երբ շփվում է անհավատների հետ, նրանք չեն կարողանում կռահել, որ նա հավատացյալ է։ Մյուսը բարձրագույն կրթություն և հասարակության մեջ կարգավիճակ ունի։ Երբ շփվում է անհավատների հետ, վերևից չեն նայում նրան։ Ի՞նչ եք կարծում այս երկու սկզբունքների մասին, որոնցով կեղծ առաջնորդողներն ընտրում են մարդկանց։ Կեղծ առաջնորդողները հավատում են, որ քանի դեռ մարդն ունի պերճախոսության ձիրք, սուր միտք և արագ ռեֆլեքսներ, կարող է վարել Աստծու տան ընդհանուր գործերը։ Արդյոք սա մարդկանց ընտրելու հարմա՞ր ձև է։ (Ո՛չ։) Ինչո՞վ հարմար չէ։ (Նման մարդիկ հաճախ բավականին ճարպիկ են․ թեև կարող են ուրիշների հետ ներգրավվել աշխարհիկ գործելակերպի փիլիսոփայությունների մեջ և գիտեն՝ ինչպես վարվել մարդկանց հետ, պարտադիր չէ, որ ի վիճակի լինեն պաշտպանելու Աստծու տան շահերը։) Ճիշտ է։ Ամենակարևորն այն է, որ անկախ այն բանից, թե ինչ գործեր է մարդը վարում Աստծու տան համար, առնվազն պետք է լինի ուղղամիտ և ի վիճակի լինի պաշտպանելու Աստծու տան շահերը։ Արդյոք պերճախոս լինելը և մեռելներին խոսքով կյանքի կոչելու ունակությունը նշանակո՞ւմ է, որ կարող են պաշտպանել Աստծու տան շահերը։ Արդյոք սրամիտ, պերճախոս և հստակ արտահայտվող լինելը նշանակո՞ւմ է, որ կարող են պաշտպանել Աստծու տան շահերը։ (Ո՛չ, չի նշանակում։) Նույնիսկ եթե երդում տան, անօգուտ է և նույնքան անիմաստ է, եթե պահանջներ դնես նրանց առաջ։ Նրանք պետք է ունենան այդ բնավորությունը։ Բայց կեղծ առաջնորդողները չեն ուսումնասիրում այս բաները, պարզապես նայում են, թե ով ունի փորձ հասարակության մեջ, ով է ճարպիկ, սրամիտ, պերճախոս և հստակ արտահայտվող, ով գիտի՝ ինչպես վարվել իրավիճակին համապատասխան և ով է քամելեոնի պես ու հասարակության մեջ աչքի ընկնող։ Նրանք կարծում են, որ նման մարդիկ կարող են վարել Աստծու տան ընդհանուր գործերը։ Մի՞թե սա սխալ չէ։ Սխալ է՝ մարդկանց ընտրելու սկզբունքների և չափանիշների առումով։ Փաստն այն է, որ այս տեսակի մարդը ծայրահեղ պերճախոս է․ անկախ այն բանից, թե ում հետ գործ ունի, այն ամենը, ինչ ասում է, սուտ է, և նա չի կարող փոխվել՝ անկախ այն բանից, թե քանի երդում է տալիս։ Բաներ անելիս միայն պաշտպանում է սեփական շահերը և հատկապես վտանգի բախվելիս նախ և առաջ պաշտպանում է ինքն իրեն և երբեք հաշվի չի առնում Աստծու տան շահերը։ Քանի դեռ լավ հարաբերություններ ունի անհավատների հետ, դա բավական է իր համար, իսկ թե արդյոք Աստծու տան շահերը վնասվում են, թե ոչ, նրան բացարձակապես չի հետաքրքրում։ Եղբայրների և քույրերի անվտանգությունը նույնպես այն չէ, ինչը հաշվի է առնում, ոչ էլ պետքն է, թե արդյոք Աստծու անունն անարգվում է. նա միայն հոգ է տանում իր անձի մասին։ Կեղծ առաջնորդողները չեն կարողանում թափանցել այս տեսակի մարդկանց մեջ և կարծում են, որ նրանք ամենահարմարն են Աստծու տան արտաքին գործերը վարելու համար։ Մի՞թե սա հիմարություն չէ։ Նրանք ծախում են Աստծու տան շահերը, բայց կեղծ առաջնորդողները նույնիսկ չգիտեն դա, և այնուամենայնիվ նրանց կարևոր առաջադրանքներ են հանձնարարում և ամեն ինչում հույսները նրանց վրա դնում։ Մի՞թե սա հիմարության գագաթնակետը չէ։ Արդյո՞ք պերճախոս, հստակ արտահայտվող և սրամիտ մարդիկ շիտակ մտադրություններ ունեցող մարդիկ են։ Եթե գործ չես ունեցել նրանց հետ կամ ուշադիր չես դիտարկել նրանց, չես իմանա։ Երբ գործ ունենաս և հարցեր վարես նրանց հետ, պարզապես հետևիր, թե արդյոք նրանց ասածը համապատասխանում է իրենց արածին։ Սա կարելի է ստուգել մեկ իրադարձության միջոցով։ Ենթադրենք, օրինակ, բաներ ես տեղափոխում։ Երբ նրանք տեսնեն սա, չեն օգնի քեզ։ Միայն երբ ավարտես աշխատանքը, կմոտենան և կասեն. «Ինչպե՞ս կարող ես մենակ անել նման հոգնեցուցիչ աշխատանք։ Կօգնեի քեզ, եթե պարզապես խնդրեիր, անկախ այն բանից, թե որքան զբաղված էի։ Ուժասպառ ես երևում։ Ավելի ուշ ես ուտելու բան կպատրաստեմ քեզ համար, այսօր կարիք չկա, որ դու անես դա»։ Այդ ասելուց հետո նրանք անհետանում են։ Դու լրիվ ուժասպառ ես, և այնուամենայնիվ դեռ պետք է ուտելիք պատրաստես։ Ապա, երբ ավարտում ես պատրաստելը, նրանք գալիս են ուտելու և նույնիսկ ասում են. «Ինչո՞ւ չկանչեցիր ինձ, երբ սկսում էիր պատրաստելը։ Լրիվ ուժասպառ ես, և այնուամենայնիվ դեռ ճաշ ես եփում ինձ համար, ինչպե՞ս կարելի է։ Քանի որ հիմա արդեն պատրաստել ես, պարզապես կուտեմ դա։ Հաջորդ ճաշը ես կեփեմ, և ձայն տուր ինձ, երբ ապագայում որևէ աշխատանք ունենաս անելու»։ Այս մեկ իրադարձությունը բավական է՝ նրանց մեջ թափանցելու համար։ Նրանք շատ շողոքորթ են, սրամիտ են և գիտեն՝ ինչ ասել։ Գիտեն՝ ինչպես վարվել իրավիճակին համապատասխան և այն ամենը, ինչ երբևէ անում են, ականջին հաճելի բաներ ասելն է՝ առանց երբևէ որևէ իրական աշխատանք անելու։ Արդյոք նման մարդիկ հուսալի՞ են։ Եթե խնդրես նրանց վարել Աստծու տան ընդհանուր գործերը, արդյոք կարո՞ղ են պաշտպանել դրա շահերը։ Արդյոք կարո՞ղ են բարձր պահել եկեղեցու հեղինակությունը և ապահովել եղբայրների ու քույրերի անվտանգությունը։ (Ո՛չ։) Արդյոք Աստծու տան ունեցվածքը և դրա բոլոր շահերը նրանց թիվ մեկ առաջնահերթությո՞ւնն են։ Ամենևին ոչ։ Կեղծ առաջնորդողներն աչքով ու մտքով կույր են նման հեշտությամբ հայտնաբերվող խնդիրների նկատմամբ, նրանք պարզապես չեն կարողանում տեսնել դրանք։ Փոխարենը, կարող են միայն բառեր և վարդապետություններ խոսել։ Ով է սիրված Աստծու կողմից և ով սիրված չէ Աստծու կողմից, ով է սիրում ճշմարտությունը և ով չի սիրում ճշմարտությունը, ինչպիսի մարդիկ հիմք ունեն առ Աստված իրենց հավատքի մեջ և ինչպիսի մարդիկ հիմք չունեն, ինչպիսի մարդիկ են հավատարիմ իրենց պարտավորությունը կատարելիս և ինչպիսի մարդիկ հավատարիմ չեն իրենց պարտավորությունը կատարելիս. խոսում են այս բաների մասին խելամտորեն և տրամաբանորեն, և թվում է, թե իսկապես հասկանում են դրանք, բայց այդ ամենը դատարկ խոսակցություն և վարդապետություններ են։ Երբ նրանց խնդրում են զանազանել մարդկանց, նրանց աչքերն ու մտքերը կույր են. պարզապես չգիտեն՝ ինչպես ճանաչել մարդկանց։ Անկախ այն բանից, թե որքան երկար են շփվում այս տեսակի մարդկանց հետ, միևնույն է, չեն կարողանում թափանցել նրանց մեջ և նույնիսկ կարևոր առաջադրանքներ են հանձնարարում նրանց։

Կեղծ առաջնորդողների կողմից սխալ մարդկանց օգտագործելն արդեն իսկ գարշելի բան է, սակայն նրանք նաև բարդացնում են այս չարագործությունը՝ անելով է՛լ ավելի գարշելի բաներ։ Ենթադրենք, օրինակ, որ կեղծ առաջնորդողը սխալ մարդու է օգտագործել։ Այս մարդն ամենևին հարմար չէ վերակացու լինելու համար և չի համապատասխանում առաջխաղացվելու և պատրաստվելու Աստծու տան չափանիշներին։ Սակայն կեղծ առաջնորդողը շարունակում է համառորեն օգտագործել նրան և երբեք չի ստուգում այս մարդու աշխատանքը՝ հավատալով. «Եթե կասկածում ես մարդուն, մի՛ օգտագործիր նրան, իսկ եթե օգտագործում ես, մի՛ կասկածիր։ Քանի որ ընտրել և առաջխաղացրել եմ քեզ, կկարողանաս լավ կատարել այս աշխատանքը, ուստի պարզապես գնա և արա աշխատանքն այնպես, ինչպես հարմար ես գտնում։ Կաջակցեմ քեզ, ինչ էլ որ անես, և անիմաստ է, որ որևէ մեկն առարկի սրան»։ Օգտագործել են սխալ մարդուն, և այնուամենայնիվ թույլ են տալիս, որ իրենց սխալը շարունակվի մինչև վերջ. ահա թե որքան են հավատում իրենք իրենց։ Բոլոր կեղծ առաջնորդողները կույր են։ Չեն կարողանում տեսնել որևէ խնդիր, չեն կարողանում տարբերել, թե որոնք են չար մարդիկ կամ չհավատացողներ, և անկախ այն բանից, թե ով է խաթարում և անհանգստացնում եկեղեցու գործը, որևէ գիտակցություն չունեն դրա մասին և նույնիսկ կարևոր առաջադրանքներ են հանձնարարում բթամիտ մարդկանց։ Կեղծ առաջնորդողները մեծ վստահություն են տածում նրանց հանդեպ, ում առաջխաղացնում են, և անհոգ կերպով կարևոր աշխատանք են վստահում նրանց։ Արդյունքում այդ մարդիկ փչացնում են եկեղեցու գործը՝ լրջորեն անդրադառնալով ավետարանի տարածման վրա և վնասելով Աստծու տան շահերը։ Կեղծ առաջնորդողները նույնիսկ ձևացնում են, թե ոչինչ չգիտեն այս մասին։ Վերևը հարցնում է նրանց. «Ինչպե՞ս է աշխատում այն մարդը, ում առաջխաղացրել ես։ Արդյոք հարմա՞ր է այս աշխատանքը կատարելու համար։ Արդյոք պաշտպանո՞ւմ է եկեղեցու գործը և Աստծու տան շահերը։ Վճռորոշ պահերին արդյոք կպաշտպանի ինքն իրե՞ն, թե՞ կպաշտպանի եկեղեցու գործը»։ Այս կեղծ առաջնորդողները պատասխանում են. «Նա երդվել է պաշտպանել եկեղեցու գործը։ Բացի դրանից՝ քսան տարի հավատում է Աստծուն։ Ինչպե՞ս կարող է պաշտպանել ինքն իրեն և ծախել Աստծու տան շահերը։ Հավանաբար կպաշտպանի Աստծու տան շահերը»։ Վերևը պատասխանում է. «Արդյոք ճշգրի՞տ է այն, ինչ ասում ես։ Ստուգե՞լ ես նրա աշխատանքը»։ Այս կեղծ առաջնորդողները պատասխանում են. «Չեմ ստուգել նրա աշխատանքը, բայց ասել եմ նրան, որ չպաշտպանի իր սեփական շահերը, և որ պետք է պաշտպանի եկեղեցու գործը, և նա խոստացել է ինձ, որ այդպես կանի»։ Ի՞նչ օգուտ, որ նա քեզ խոստում է տվել։ Նա չի կարողանում անգամ պահել այն երդումը, որը տվել է Աստծու առաջ։ Կարծում ես, թե միայն այն պատճառով, որ քեզ խոստում է տվել, ուրեմն հուսալի՞ է։ Արդյոք հաստատ կանի՞ այն, ինչ խոստացել է։ Քանի որ չես ստուգել նրա աշխատանքը, որտեղի՞ց գիտես, թե նա այնպիսի մեկն է, ով պաշտպանում է Աստծու տան շահերը։ Ինչպե՞ս է պատահում, որ այդքան հավատում ես ինքդ քեզ։ Մի՞թե նման կեղծ առաջնորդողները սրիկաներ չեն։ Սխալ մարդու օգտագործելով՝ արդեն մեծ սխալ են թույլ տվել և ապա բարդացնում են իրենց սխալը՝ երբեք հարցուփորձ չանելով, չուսումնասիրելով կամ չստուգելով այս մարդու աշխատանքը և չվերահսկելով կամ չդիտարկելով այն։ Այն ամենը, ինչ անում են, լոկ այս մարդու անխոհեմ գործերն ու կատարած չարագործությունները շարունակ հանդուրժելն է։ Այսպես են աշխատում կեղծ առաջնորդողները։ Երբ որևէ աշխատանքում մարդկանց պակաս կա, կեղծ առաջնորդողներն անհոգաբար կարգավորում են, որ ինչ-որ մեկը պատասխանատու լինի դրա համար, և դրանով ամեն ինչ ավարտվում է․ երբեք չեն ստուգում աշխատանքը կամ իրականում չեն գնում տեղամաս՝ շփվելու այդ մարդու հետ, դիտարկելու նրան և փորձելու ավելին իմանալ նրա մասին։ Որոշ վայրերում միջավայրը նպաստավոր չէ այդ մարդու հետ հանդիպելու և ժամանակ անցկացնելու համար, բայց պետք է հարցնես նրա աշխատանքի մասին և անուղղակի հարցուփորձ անես այն մասին, թե ինչ է նա արել և ինչպես է արել դա։ Կարող ես հարցնել եղբայրներին և քույրերին կամ մեկին, ով մտերիմ է նրա հետ։ Մի՞թե սա իրագործելի չէ։ Բայց կեղծ առաջնորդողները նույնիսկ որևէ հարց տալու նեղություն չեն կրում։ Ահա թե որքան ինքնավստահ են։ Իրենց աշխատանքում պարզապես հավաքույթներ են անցկացնում և վարդապետություններ են քարոզում, և երբ հավաքույթներն ավարտվում են, և աշխատանքը կարգավորվում է, ուրիշ ոչինչ չեն անում։ Չեն շարունակում հետևել կամ պարզել, թե արդյոք իրենց ընտրած մարդն ի վիճակի է իրական աշխատանք կատարելու։ Սկզբում չէիր հասկանում այդ մարդուն, բայց հիմնվելով նրա որակի և մակերեսային դրսևորումների ու խանդավառության վրա՝ զգացիր, որ հարմար է այս աշխատանքի համար, և ուստի օգտագործեցիր նրան։ Սրանում ոչ մի վատ բան չկա, որովհետև ոչ ոք չգիտե, թե մարդիկ ինչպիսին դուրս կգան։ Բայց նրան առաջխաղացնելուց հետո մի՞թե չպետք է հետևես և ուսումնասիրես՝ արդյոք նա իրական աշխատանք կատարո՞ւմ է, ինչպե՞ս է աշխատում և արդյոք եղել է ձևակա՞ն, լպրծո՞ւն, թե՞ ծուլացել է։ Սա հենց այն աշխատանքն է, որը պետք է անես, բայց դրանցից ոչ մեկը չես անում, ոչ մի պատասխանատվություն չես ստանձնում։ Դու կեղծ առաջնորդող ես և պետք է պաշտոնազրկվես ու դուրս թողնվես։

Կեղծ առաջնորդողները լուրջ սխալ են թույլ տալիս, այն է՝ մարդկանց առաջխաղացնելուց հետո բացատրում են աշխատանքը նրանց, ապա մի փոքր վարդապետություն են դուրս նետում, մի քանի խրախուսական խոսք են ասում և բավարարվում դրանով՝ առանց երբևէ հետևելու կամ ներգրավվելու հատուկ առաջադրանքների մեջ։ Եթե ասում ես, որ ցածր որակ ունես և մարդկանց մեջ թափանցելու ունակություն չունես, ապա կարող ես հետևել և պարզել, թե ինչպես են ընթանում հատուկ առաջադրանքները, և կարող ես լիովին տիրապետել իրավիճակին։ Սակայն կեղծ առաջնորդողներն ամենևին չեն հետևում և չեն պարզում, թե ինչպես է ընթանում աշխատանքը։ Վերցնենք, օրինակ, գրքերի տպագրությունը, որը հատուկ աշխատանք է։ Մի կեղծ առաջնորդող ինչ-որ մեկին նշանակեց պատասխանատու այս աշխատանքի համար, բայց կես տարվա ընթացքում անգամ մեկ անգամ չստուգեց նրան։ Արդյունքում, վեց ամիս անց բոլոր տպագրված գրքերը խոտանված դուրս եկան. կատարյալ քաոս։ Այսպիսին են կեղծ առաջնորդողները. ամենևին ոչ մի հատուկ աշխատանք չեն անում։ Ի՞նչ պետք է անես, եթե կարգավորում ես գրքի տպագրություն։ Նախ պետք է հարմար վերակացու նշանակես և ապա վերահսկես ու ստուգես, թե որքան լավ է նա կատարում աշխատանքը, և հնարավո՞ր է արդյոք որ փչացնի այն։ Պետք է վերահսկես և հետևես աշխատանքին և ուղղակիորեն լուծես խնդիրները, եթե դրանք հայտնաբերես։ Միայն սա կարող է երաշխավորել, որ ոչ մի խնդիր չի առաջանա։ Բայց կեղծ առաջնորդողները չեն անում սա։ Կարծում են, թե իրենց պարտականություննը լոկ մարդկանց վրա վարդապետություններ թափելն ու նրանց վարդապետություններ հասկացնելն է, և որ քանի դեռ մարդիկ հասկանում են վարդապետություններ, խնդիրները կարող են լուծվել։ Հետևաբար, միայն ուշադրություն են դարձնում վարդապետություններ դուրս թափելուն և կարգախոսներ հնչեցնելուն և չեն ներգրավվում հատուկ առաջադրանքների մեջ։ Ինչ վերաբերում է կեղծ առաջնորդողներին, նրանք կարծում են, թե հատուկ առաջադրանքների մեջ ներգրավվելն իրենց գործը չէ, և որ դա պետք է լինի իրենց ենթակայության տակ գտնվող մարդկանց հոգսը։ Ուստի, ի՞նչ են անում իրենք։ Բարձունքից ղեկավարում են ընդհանուր իրավիճակը և դառնում անարդյունավետ պաշտոնյա։ Անկախ այն բանից, թե ինչ աշխատանք է, նրանք ներկա չեն կամ ներգրավված չեն դրանում։ Մարդկանց սկզբունքներն ասելուց հետո, եթե նրանց հարցնեն մանրամասն խնդիրների կամ կոնկրետ ուղիների մասին, կասեն. «Հատուկ աշխատանքը ձեր գործն է, ես չեմ հասկանում այս բաները»։ Հետևաբար, նրանք չգիտեն, թե իրենց ենթակայության տակ գտնվողներն ինչպես են կատարում աշխատանքը։ Ինչ վերաբերում է այն բանին, թե արդյոք վերակացուն իրավասու է և ի վիճակի է ստանձնելու աշխատանքը, կամ ինչպիսին է նրա մարդկայնությունը, կամ արդյոք նա ճշմարտությանը ձգտող մարդ է, կամ արդյոք պատասխանատու է իր պարտավորությունը կատարելիս, կամ արդյոք ձևական է կամ սանձարձակ է գործում ու չարագործություններ է անում, կամ արդյոք աշխատանքի ուշացումներ կան և այլն։ Կեղծ առաջնորդողները ոչինչ չգիտեն այս ամենի մասին, պարզապես թափառում են անհավատ աշխարհի գրասենյակային պաշտոնյաների պես՝ չկատարելով որևէ իրական աշխատանք։ Այն եկեղեցիներում, որտեղ աշխատում են, կեղծ առաջնորդողները չգիտեն, երբ որոշ վերակացուներ աշխատանքը կանգնեցնում են, կամ երբ որոշ վերակացուներ ստեղծում են իրենց սեփական անկախ թագավորությունները, կամ երբ որոշ վերակացուներ չեն զբաղվում իրենց համապատասխան պարտավորություններով և փոխարենն իրենց օրերն անցկացնում են ուտելով, խմելով և զվարճանալով, և նույնիսկ աչք կփակեն այն բանի վրա, երբ որոշ վերակացուներ ունենան չափազանց ցածր որակ, խեղաթյուրված ըմբռնում և ընդհանրապես չկարողանան կատարել աշխատանքը։ Նման կեղծ առաջնորդողները պարզապես դատարկ պատյաններ են, լոկ անունով են առաջնորդողներ և չեն կատարում առաջնորդողի էական աշխատանքներից և ոչ մեկը։ Արտաքնապես այս կեղծ առաջնորդողները բավականին խելոք են թվում։ Նշանակում են վերակացուներ յուրաքանչյուր աշխատանքի համար, ժամանակ առ ժամանակ կանչում են այս մարդկանց հավաքույթի և իրենց մնացած ժամանակն անցկացնում են մեկ վայրում՝ զբաղվելով հոգևոր նվիրաբերմամբ, աղոթելով, կարդալով Աստծու խոսքերը, լսելով քարոզներ, սովորելով օրհներգեր և գրելով իրենց սեփական քարոզները։ Կան որոշ կեղծ առաջնորդողներ, որոնք ամբողջ շաբաթ նույնիսկ դուրս չեն գալիս իրենց սենյակներից։ Կան նաև կեղծ առաջնորդողներ, որոնք ոչինչ չեն անում բացի առցանց հավաքույթներ անցկացնելուց՝ առանց երբևէ գնալու աշխատավայրեր իրավիճակը հասկանալու համար։ Եղբայրներն ու քույրերը երկար ժամանակ անձամբ չեն տեսնում նրանց և գաղափար անգամ չունեն, թե ինչպիսին են կեղծ առաջնորդողների կյանքի փորձառությունները կամ հասակը։ Հավաքույթների ժամանակ կեղծ առաջնորդողները միայն զբաղվում են որոշ ընդհանուր գործերով, բայց թե հատկապես ինչ է անում յուրաքանչյուր վերակացու, և արդյոք իրենց առաջխաղացրած և պատրաստած մարդիկ հարմար են տվյալ աշխատանքի համար, կամ ինչպիսին է այս մարդկանց վերաբերմունքն իրենց պարտավորությունը կատարելիս, կամ արդյոք ուշադիր և մանրակրկիտ են իրենց աշխատանքում, կամ արդյոք բացասական և ձևական են, կամ արդյոք այս մարդիկ հետևում են ճիշտ ուղուն, կամ արդյոք ճիշտ մարդիկ են. կեղծ առաջնորդողները չեն հետաքրքրվում կամ հարցնում սրանցից և ոչ մեկի մասին և չեն էլ ուզում իմանալ դրանց մասին։ Մի՞թե այս խնդրի բնույթը լուրջ չէ։ (Այո՛։)

Աստծու տանն անհրաժեշտ են որոշ տաղանդավոր մարդիկ, որոնք հասկանում են որոշակի մասնագիտական ոլորտներ և ունեն որոշակի հմտություններ, և այն կպատրաստի այս մարդկանց՝ ուսումնասիրելու այդ մասնագիտությունները, որպեսզի կարողանան պարտավորություն կատարել Աստծու տանը։ Ի՞նչ եք կարծում, ինչպիսի՞ մարդկանց են գտնում կեղծ առաջնորդողները։ Հավաքում են բոլոր այն երիտասարդներին, որոնք հաճախել են համալսարան և հետևել են իրենց ծնողներին առ Աստված հավատքի մեջ, և նայում են, թե ով է պերճախոս և ով է սիրում լինել ուշադրության կենտրոնում, և ասում են նրանց. «Աստծու տունն ուզում է պատրաստել ձեզ․ դուք պահեստային զորքն ու նոր ուժերն եք»։ Ապա նշանակում են այս մարդկանց պարտավորություն կատարելու։ Իրականում այս մարդիկ երբեք պարտավորություն չեն կատարել, չունեն տարբեր տեսակի փորձառություններ և ամենևին չեն հասկանում ճշմարտությունը։ Բայց կեղծ առաջնորդողները բարեհաճում են նրանց և հավանում են նրանց, ուստի սկսում են պատրաստել նրանց։ Նշանակում են այս մարդկանց պարտավորություններ կատարելու՝ ելնելով այն բանից, թե փորձառությունն ինչ սովորելու համար է նրանց հարմար դարձնում։ Ոմանք նշանակվում են տեքստային աշխատանք կատարելու, ոմանք նշանակվում են ֆիլմարտադրության մեջ, ոմանք նշանակվում են տեսանյութեր պատրաստելու, իսկ ոմանք նշանակվում են որպես դերասաններ։ Կեղծ առաջնորդողների համար, քանի դեռ այս մարդիկ պարտավորություն ունեն կատարելու, դա բավական է։ Կեղծ առաջնորդողները չեն ուսումնասիրում՝ արդյոք այս մարդիկ սիրում են ճշմարտությունը կամ արդյոք կարող են ընդունել ճշմարտությունը, ոչ էլ պարզում են, թե ինչի են ձգտում այս մարդիկ կամ որոնք են նրանց նպատակները։ Ի վերջո, ի՞նչ է պատահում։ Այդ մարդկանցից ոմանք դուրս են թողնվում։ Պատճառն այն է, որ զեխ ու սանձարձակ են և հետևում են աշխարհիկ միտումներին և իրենց օրերն անցկացնում են զարդարվելով և ուրիշների հետ կապեր հաստատելով և չեն հասկանում որևէ կանոն կամ ընդհանրապես վարվելակերպ չունեն։ Ակնհայտ է, որ նրանք չհավատացողներ և անհավատներ են։ Իրենց պարտավորությունները կատարելիս չեն զբաղվում իրենց պատշաճ աշխատանքով և ամեն ինչ անում են ձևականորեն, բայց կեղծ առաջնորդողներն ամենևին չեն կարողանում տեսնել սա։ Մի՞թե կեղծ առաջնորդողների աչքերը կույր չեն։ (Այո՛։) Ի՞նչն է առաջացնում աչքերի այս կուրությունը։ Մի՞թե պատճառն այն չէ, որ կեղծ առաջնորդողները մտքով կույր են։ Աչքերով կույր և մտքով կույր լինելը կեղծ առաջնորդողների երկու բնութագրերն են։ Թեև կեղծ առաջնորդողների աչքերը լայն բացված են, բայց նրանք չեն կարողանում հասկանալ որևէ բան կամ թափանցել որևէ մեկի էության մեջ, այսինքն՝ նրանց աչքերը կույր են։ Իրենց մտքում չունեն զանազանություն կամ տեսակետներ որևէ մեկի կամ որևէ բանի վերաբերյալ, և անկախ այն բանից, թե ինչ են տեսնում, ճիշտը սխալից տարբերելու կարողություն չունեն և չունեն վերաբերմունք, չունեն կարծիքներ և չունեն սահմանումներ։ Սա մտքով կույր լինելու լուրջ դեպք է։ Բոլոր կեղծ առաջնորդողներն այն մարդիկ են, որոնք երկար տարիներ հավատացել են Աստծուն և հաճախ են քարոզներ լսում, ուստի ինչո՞ւ չեն կարողանում բացահայտել այդ չհավատացողներին։ Սա ևս մեկ ապացույց է, որ կեղծ առաջնորդողները շատ ցածր որակ ունեն, որ անընդունակ են ըմբռնելու ճշմարտությունը, և որքան էլ ճշմարտություններ լսեն, ապարդյուն է, չեն հասկանում դրանք։ Աչքերով և մտքով կույր են և լիովին անընդունակ են զանազանելու մարդկանց։ Ինչպե՞ս կարող էին պիտանի լինել՝ որպես առաջնորդողներ կամ աշխատողներ եկեղեցում։ Հավատում են, որ լավ խոսողները տաղանդավոր մարդիկ են, և որ երգել ու պարել իմացող մարդիկ նույնպես տաղանդավոր անհատներ են։ Երբ տեսնում են ակնոց կրող մարդկանց կամ մարդկանց, որոնք հաճախել են համալսարան, նրանց տաղանդավոր անհատներ են համարում, և երբ տեսնում են հասարակության մեջ կարգավիճակ ունեցող մարդկանց, հարուստ մարդկանց, մարդկանց, որոնք գիտեն՝ ինչպես բիզնես անել և ներգրավվել խաբուսիկ գործելակերպերի մեջ, և մարդկանց, որոնք հասարակության մեջ ինչ-որ կարևոր աշխատանք են կատարում, կեղծ առաջնորդողները կարծում են, որ նրանք տաղանդավոր անհատներ են։ Հավատում են, որ Աստծու տունը պետք է պատրաստի այս տեսակի մարդկանց։ Չեն նայում այս մարդկանց բնավորությանը կամ այն բանին, թե արդյոք Աստծու հանդեպ նրանց հավատքը հիմք ունի, և առավել ևս չեն նայում այն վարվելակերպին, որով այս մարդիկ վերաբերվում են Աստծուն և ճշմարտությանը։ Նայում են միայն մարդկանց սոցիալական կարգավիճակին և անցյալին։ Մի՞թե անհեթեթ չէ, որ կեղծ առաջնորդողներն այս կերպ են դիտարկում մարդկանց և բաները։ Կեղծ առաջնորդողները դիտարկում են մարդկանց և բաները նույն կերպ, ինչ անհավատները։ Նրանց տեսակետն այն է, ինչ անհավատներինը երեւույթների վերաբերյալ։ Սա բավարար է ապացուցելու համար, որ կեղծ առաջնորդողներն այն մարդիկ չեն, որոնք սիրում և հասկանում են ճշմարտությունը և որ զուրկ են որևէ զանազանությունից։ Մի՞թե չափազանց մակերեսային չեն։ Իրապես կույր են՝ և շա՜տ։

Նախկինում հանդիպել եմ մի կեղծ առաջնորդողի, որը խոսում և ծիծաղում էր, երբ զրուցում էի իր հետ, բայց հենց որ հարցնում էի աշխատանքի մասին, թմրած ու բթամիտ կերպով աչքերը հառում էր տարածության մեջ և չէր արձագանքում ոչ մի բանի, ինչ ասում էի նրան։ Այս մարդու որակը չափազանց ցածր է օգտագործվելու համար։ Զարմանալի չէ, որ չէր հասկանում ոչինչ, ինչ ասում էի իրեն, և չէր կարողանում կատարել դա։ Ինչի մասին էլ խոսեի նրա հետ, շարունակ ասում էր. «Մի քանի օր առաջ հավաքույթ եմ անցկացրել և ստուգել եմ աշխատանքը»։ Ասացի. «Հավաքույթներ անցկացնելուց բացի՝ ուրիշ գործեր չունե՞ս։ Եկեղեցում այնքան շատ աշխատանք կա անելու, ինչո՞ւ ուրիշ անելու բան չես գտնում»։ Նա ասաց. «Մի՞թե առաջնորդող կամ աշխատող լինել չի նշանակում հենց հավաքույթներ անցկացնել։ Հավաքույթներ անցկացնելուց բացի՝ ուրիշ անելու բան չկա, ուրիշ ոչի՛նչ անել չգիտեմ»։ Սա ցույց է տալիս, որ նրան վիճակված էր կեղծ առաջնորդող լինել, երբ ստանձնեց այդ պաշտոնը, և որ չի կարող որևէ իրական աշխատանք կատարել, որովհետև նրա որակը չափազանց ցածր է։ Չափազանց ցածր որակը հանգեցնում է աչքի կուրության և մտքի կուրության։ Ի՞նչ է նշանակում աչքի կուրություն։ Նշանակում է, որ անկախ այն բանից, թե ինչ է տեսնում մարդը, անկարող է նկատել կոնկրետ խնդիրներ, և ուստի նրա աչքերը ոչ մի նպատակի չեն ծառայում։ Ի՞նչ է նշանակում մտքի կուրություն։ Նշանակում է, որ անկախ այն բանից, թե ինչ է պատահում, մարդը չի գիտակցում և չի հասկանում դրանում առկա խնդիրը և չի կարողանում տեսնել, թե որտեղ է խնդրի էությունը։ Ահա թե ինչ է նշանակում մտքով կույր լինել։ Եթե մարդը մտքով կույր է, ապա նրա վերջը լիովին եկել է։ Կեղծ առաջնորդողներն այս կերպ աչքերով և մտքով կույր են։ Կասեի՞ք, որ կեղծ առաջնորդողները նեղանում են, երբ լսում են այս խոսքերը։ Մտածում են. «Աչքերս բավականին մեծ են, բայց Նա ասում է, որ աչքերով կույր եմ։ Ու մտքումս լավ մտադրություններ ունեմ, բայց Նա ասում է, որ մտքով կույր եմ։ Նրա սահմանումն այնքան էլ ճշգրիտ չէ, այնպես չէ՞։ Ինչո՞ւ պարզապես ինձ կեղծ առաջնորդող չանվանել։ Ինչո՞ւ ավելացնել, որ նաև աչքերով և մտքով կույր եմ»։ Եթե Ես այդպես չձևակերպեի դա, դատելով կեղծ առաջնորդողների որակից՝ արդյոք կկարողանայի՞ն գիտակցել, որ ցածր որակ ունեն։ (Ո՛չ, չէին կարողանա։) Մի՞թե ասելը, որ այս կեղծ առաջնորդողներն աչքերով և մտքով կույր են, կատարելապես չի բացատրում հարցը։ Օրինակ՝ ենթադրենք, որ մի հակաքրիստոս իր սեփական անկախ թագավորությունն է հիմնում եկեղեցում։ Բայց կեղծ առաջնորդողներն ասում են. «Այս մարդը շատ ընդունակ է։ Նախկինում համալսարանի պրոֆեսոր է եղել և խոսում է հստակ, համակարգված, կանոնավոր ու արտահայտիչ կերպով։ Ավելին՝ բեմից չի վախենում, անկախ այն բանից, թե որքան մեծ է լսարանը»։ Պարզից էլ պարզ է, որ այն մարդը, ում մասին խոսում են, փարիսեցի է, որն իր սեփական անկախ թագավորությունն է հիմնում, և այնուամենայնիվ կեղծ առաջնորդողները դեռ գովաբանում են նրան։ Մի՞թե դա աչքերի կուրություն չէ։ (Այո՛։) Եթե ինչ-որ մեկն անմեղեդային է երգում, և դու չես լսում դա, կարո՞ղ է արդյոք դա աչքի կուրություն համարվել։ (Ո՛չ։) Դա մասնագիտական խնդիր է, այլ ոչ թե որակի խնդիր։ Բայց այնքան շատ ճշմարտություններ լսելուց հետո կեղծ առաջնորդողները չեն կարողանում անգամ զանազանել հակաքրիստոսներին այնպիսին, ինչպիսին նրանք կան, և չեն կարողանում ասել՝ արդյոք մարդու մարդկայնությունը լավն է, թե վատ, կամ արդյոք ինչ-որ մեկն Աստծու տան կողմից առաջխաղացման և պատրաստման թեկնածու է, կամ արդյոք ինչ-որ մեկը չհավատացող է, թե անկեղծորեն հավատում է Աստծուն, և չեն կարողանում ասել՝ արդյոք ինչ-որ մեկը հավատարիմ է իր պարտավորությունը կատարելիս։ Ուրեմն ի՞նչ են շահել այսքան տարի քարոզներ լսելուց։ Ոչ մի ճշմարտություն ձեռք չեն բերել, ինչը նշանակում է, որ կույր հիմարներ են։ Ահա թե որքան կույր են կեղծ առաջնորդողները։ Հավատում են, որ առաջնորդողի հիմնական գործը քարոզներ տալ կարողանալն է, և երկու կամ երեք ժամ քարոզելը, և որ քանի դեռ կարող են բառեր և վարդապետություններ խոսել, կարգախոսներ գոչել և ոգևորել մարդկանց, ապա որպես առաջնորդողներ համապատասխանում են չափանիշին, ի վիճակի են ստանձնելու աշխատանքը, ունեն ճշմարտության իրականությունը, և Աստված գոհ է իրենցից։ Այս ի՞նչ տրամաբանություն է։ Քանի որ կեղծ առաջնորդողները չեն հասկանում ճշմարտությունը և չափազանց ցածր որակ ունեն և աչքերով ու մտքով կույր են, տարբեր տեսակի մարդկանց զանազանելուբացարձակապես ոչ մի կարողունակություն չունեն և չեն կարողանում թափանցել տարբեր տեսակի մարդկանց էության մեջ։ Ուստի, արդյոք ի վիճակի՞ են խելամիտ կերպով օգտագործելու տարբեր տեսակի մարդկանց։ (Ո՛չ։) Պարզապես մեկ ռազմավարություն ունեն․ նրանք, ովքեր նախկինում ուսուցիչներ են եղել, նշանակվում են քարոզներ տալու, նրանք, ովքեր ներգրավված են եղել արտաքին առևտրի մեջ, նշանակվում են ընդհանուր գործերով զբաղվելու, նրանք, ովքեր կարող են անգլերեն խոսել, նշանակվում են որպես թարգմանիչներ, և ով պերճախոս է ու հաստակաշի, նշանակվում է ավետարանը քարոզելու։ Նրանք, ովքեր երկչոտ են, նշանակվում են տանը փորձառական վկայության հոդվածներ գրելու, նրանք, ովքեր համարձակ են և սիրում են ելույթ ունենալ, նշանակվում են որպես դերասաններ, իսկ նրանք, ովքեր ուզում են պաշտոնյա դառնալ, նշանակվում են որպես առաջնորդողներ կամ համակարգողներ։ Այսպես են կեղծ առաջնորդողներն օգտագործում մարդկանց՝ բացարձակապես առանց որևէ սկզբունքի։

Այն աշխատանքի շրջանակներում, որի համար պատասխանատու են կեղծ առաջնորդողները, հաճախ կան որոշ մարդիկ, որոնք իրապես ձգտում են ճշմարտությանը և համապատասխանում են առաջխաղացման և պատրաստման չափանիշներին, բայց հետ են պահվում։ Այս մարդկանցից ոմանք քարոզում են ավետարանը, իսկ ոմանք նշանակվում են հյուրընկալման պարտավորություններ կատարելու։ Փաստն այն է, որ նրանք բոլորըլ որակ ունեն և հասկանում են որոշ ճշմարտություններ և արժանի են պատրաստվելու որպես առաջնորդողներ և աշխատողներ, պարզապես չեն սիրում ցուցադրել իրենց կամ լինել ուշադրության կենտրոնում։ Եվ այնուամենայնիվ, կեղծ առաջնորդողներն ամենևին չեն նկատում այս մարդկանց։ Չեն շփվում նրանց հետ կամ հարցուփորձ չեն անում նրանց մասին և երբեք տաղանդավոր մարդկանց չեն պատրաստում Աստծու տան համար։ Միշտ կենտրոնանում են միայն իրենց քծնողներին ծուղակը գցելու վրա՝ սեփական եսասիրական ցանկությունները բավարարելու համար։ Արդյունքում, այն մարդիկ, որոնք իրապես ձգտում են ճշմարտությանը, չեն առաջխաղացվում և չեն պատրաստվում, մինչդեռ նրանք, ովքեր սիրում են լինել ուշադրության կենտրոնում, ովքեր պերճախոս են, ովքեր գիտեն՝ ինչպես շողոքորթել մարդկանց և ովքեր սիրում են համբավ, շահ և կարգավիճակ, բոլորն առաջխաղացվում են, և նույնիսկ նրանք, ովքեր պաշտոնյաներ են եղել, ընկերությունների գլխավոր գործադիր տնօրեններ կամ ովքեր հասարակության մեջ կորպորատիվ կառավարում են ուսումնասիրել, նշանակվում են կարևոր պաշտոնների։ Անկախ այն բանից՝ այդ մարդիկ ճշմարիտ հավատացյալներ են, թե ոչ, կամ արդյոք ճշմարտությանը ձգտող մարդիկ են, թե ոչ, համենայն դեպս, հենց այդ մարդիկ են, որոնք առաջխաղացվում և օգտագործվում են այն աշխատանքի շրջանակներում, որի համար պատասխանատու են կեղծ առաջնորդողները։ Մի՞թե սա մարդկանց սկզբունքներին համահունչ օգտագործել է։ Մի՞թե կեղծ առաջնորդողների կողմից միայն նման մարդկանց առաջխաղացնելը ճիշտ այն չէ, ինչ անհավատ հասարակությունն է։ Այն ժամանակահատվածում, երբ կեղծ առաջնորդողներն աշխատում են, նրանք, ովքեր իրականում կարող են գործերն ավարտին հասցնել իրենց պարտավորությունը կատարելիս, ովքեր արդարադատության զգացում ունեն և ովքեր սիրում են ճշմարտությունն ու դրական բաները, չեն առաջխաղացվում կամ պատրաստվում, և նրանց համար դժվար է կրթվելու հնարավորություններ ստանալ։ Փոխարենը կարևոր պաշտոնների նշանակվում են նրանք, ովքեր պերճախոս են, ովքեր սիրում են ցուցադրել իրենց և ովքեր գիտեն՝ ինչպես շողոքորթել մարդկանց, ինչպես նաև նրանք, ովքեր սիրում են համբավ, շահ և կարգավիճակ։ Այդ մարդիկ թվում է, թե բավականին խելացի են, բայց իրականում ըմբռնելու կարողություն չունեն, շատ ցածր որակ և վատ մարդկայնություն ունեն, իրենց պարտավորությունների հանդեպ ոչ մի իրական հոգս չեն կրում և ամենևին արժանի չեն պատրաստվելու։ Սակայն հենց նրանք են զբաղեցնում առաջնորդողների և աշխատողների պաշտոնները եկեղեցում։ Արդյունքում եկեղեցու գործի մեծ մասը ժամանակին սահուն կերպով մեկնարկել չի ստացվում կամ դանդաղ է առաջ ընթանում, և Աստծու տան աշխատանքային կարգավորումների իրականացումը չափազանց երկար է տևում։ Սրանք են այն ազդեցություններն ու հետևանքները, որոնք առաջանում են եկեղեցու գործում՝ կեղծ առաջնորդողների կողմից մարդկանց ոչ պատշաճ կերպով օգտագործելու պատճառով։

Կեղծ առաջնորդողների մեծ մասը ցածր որակ ունի։ Թեև նրանք պերճախոս են թվում, բացարձակապես ոչ մի ունակություն չունեն՝ ըմբռնելու ճշմարտությունը, այն աստիճան, որ հոգևոր հասկացողություն չունեն։ Աչքով և մտքով կույր են, չեն կարողանում թափանցել որևէ հարցի էության մեջ և ամենևին չեն հասկանում ճշմարտությունը, ինչն ինքնին ճակատագրական խնդիր է։ Ունեն ևս մեկ՝ ավելի լուրջ խնդիր, այն է, երբ հասկանում և յուրացնում են մի քանի բառ և վարդապետություն և կարող են մի քանի կարգախոս հնչեցնել, կարծում են, թե ունեն ճշմարտության իրականությունը։ Ուստի, ինչ աշխատանք էլ անեն, և ում էլ ընտրեն օգտագործելու համար, չեն փնտրում ճշմարտության սկզբունքները և չեն հաղորդակցվում ուրիշների հետ, և առավել ևս չեն հետևում Աստծու տան աշխատանքային կարգավորումներին և սկզբունքներին։ Այնքան ինքնավստահ են, միշտ հավատում են, որ իրենց գաղափարները ճիշտ են, և անում են այն, ինչ ցանկանում են։ Արդյունքում, երբ բախվում են որևէ դժվարության կամ բացառիկ հանգամանքի, շփոթվում են։ Ավելին՝ հաճախ սխալմամբ հավատում են, թե քանի որ երկար տարիներ աշխատել են Աստծու տանը և բավարար փորձ ունեն՝ ծառայելով որպես առաջնորդող այնտեղ, գիտեն՝ ինչպես անել, որ եկեղեցու գործը ընթանա և զարգանա։ Թվում է, թե հասկացել են այս բաները, բայց իրականում բացարձակապես չգիտեն՝ ինչպես կատարել որևէ աշխատանք։ Եկեղեցու գործն անում են այնպես, ինչպես ցանկանում են՝ հետևելով իրենց սեփական պատկերացումներին և երևակայություններին, իրենց փորձառությանն ու առօրյային և իրենց կանոններին։ Սա խառնաշփոթի և քաոսի է վերածում եկեղեցու տարբեր աշխատանքները և թույլ չի տալիս, որ դրանք որևէ իրական արդյունք տան։ Եթե թիմում կան մի քանի հոգի, ովքեր հասկանում են ճշմարտությունը և կարող են մի փոքր իրական աշխատանք կատարել, ապա կարող են պահպանել բնականոնությունը տվյալ թիմի աշխատանքում։ Սակայն սա բացարձակապես ոչ մի կապ չունի նրանց կեղծ առաջնորդողի հետ։ Աշխատանքի լավ կատարվելու պատճառն այն է, որ թիմում կա մի քանի լավ մարդ, որոնք կարող են մի փոքր իրական աշխատանք կատարել և աշխատանքը ճիշտ հունի մեջ պահել։ Դա չի նշանակում, որ նրանց կեղծ առաջնորդողն իրական աշխատանք է կատարել։ Ոչ մի աշխատանք չի կարող կատարվել առանց նման մի քանի լավ մարդու, որոնք պատասխանատու են դրա համար։ Կեղծ առաջնորդողները պարզապես անկարող են կատարելու իրենց աշխատանքը և բացարձակապես ոչ մի գործառույթ չեն իրականացնում։ Ինչո՞ւ պետք է կեղծ առաջնորդողները խառնաշփոթի վերածեին եկեղեցու գործը։ Առաջին պատճառն այն է, որ կեղծ առաջնորդողները չեն հասկանում ճշմարտությունը, չեն կարողանում հաղորդակցվել ճշմարտության շուրջ՝ խնդիրները լուծելու համար, և չեն փնտրում, թե ինչպես լուծել խնդիրները, ինչը հանգեցնում է խնդիրների կուտակման և եկեղեցու գործի կանգ առնելուն։ Երկրորդն այն է, որ կեղծ առաջնորդողները կույր են և անկարող են բացահայտելու տաղանդավոր անհատներին։ Չեն կարողանում պատշաճ կերպով կարգավորել թիմի վերակացու աշխատակազմը, ինչի արդյունքում որոշ աշխատանքներ չեն ունենում հարմար պատասխանատու, ինչն էլ հանգեցնում է դրանց կանգ առնելուն։ Երրորդ պատճառն այն է, որ կեղծ առաջնորդողները չափազանց շատ են պաշտոնյայի պես գործում։ Չեն վերահսկում կամ ուղղություն չեն տալիս աշխատանքին, և որտեղ աշխատանքում թույլ օղակ կա, նախաձեռնողաբար չեն մասնակցում կամ ուղղորդում չեն տրամադրում աշխատանքի մանրամասներում։ Ենթադրենք, օրինակ, որ որոշակի աշխատանքում աշխատանքը կատարող մի քանի հոգի նոր հավատացյալներ են՝ առանց մեծ հիմքի, չեն հասկանում ճշմարտությունը, այնքան էլ ծանոթ չեն աշխատանքի ոլորտին և լիովին չեն ընկալել աշխատանքի սկզբունքները։ Կեղծ առաջնորդողը, կույր լինելով, չի կարողանում տեսնել այս խնդիրները։ Հավատում է, որ ամեն ինչ լավ է, քանի դեռ ինչ-որ մեկն անում է աշխատանքը․ կարևոր չէ՝ լավ է արվում, թե վատ։ Չգիտի, որ որտեղ էլ եկեղեցու գործում թույլ օղակ լինի, պետք է հետևի դրան, ստուգումներ անցկացնի և ուղղություն տա, որ պետք է անձամբ մասնակցի խնդիրների լուծմանը և աջակցի իրենց պարտավորությունները կատարողներին, մինչև նրանք հասկանան ճշմարտությունը, կարողանան գործել սկզբունքների համաձայն և մտնեն ճիշտ ուղի։ Միայն այս պահին կարիք չունեն այդքան անհանգստանալու։ Կեղծ առաջնորդողներն այս կերպ չեն աշխատում։ Երբ տեսնում են, որ կա աշխատանքն անող որեւէ մեկը, այլևս ուշադրություն չեն դարձնում դրան։ Ոչ մի հարցուփորձ չեն անում, անկախ այն բանից, թե ինչպես է ընթանում աշխատանքը։ Այնտեղ, որտեղ թույլ օղակ կա աշխատանքում, կամ վերակացու, որը ցածր որակ ունի, անձամբ ուղղորդում չեն տրամադրում աշխատանքի վերաբերյալ և իրենք չեն մասնակցում աշխատանքին։ Իսկ երբ վերակացուն ի վիճակի է ստանձնելու աշխատանքը, կեղծ առաջնորդողներն առավել ևս անձամբ չեն ստուգում գործերը կամ ուղղություն չեն տալիս։ Պարզապես հանգիստ են վերաբերվում դրան, և նույնիսկ եթե ինչ-որ մեկը զեկուցում է որևէ խնդրի մասին, չեն հարցնում դրա մասին. կարծում են, որ դրա կարիքը չկա։ Կեղծ առաջնորդողներն այս հատուկ աշխատանքներից և ոչ մեկը չեն անում։ Ամփոփելով՝ կեղծ առաջնորդողներն այլասերվածներ են, որոնք նշույլ անգամ իրական աշխատանք չեն կատարում։ Հավատում են, որ ցանկացած աշխատանքի համար, քանի դեռ ինչ-որ մեկը պատասխանատու է, և բոլորը պատրաստ են ստանձնելու աշխատանքը, ամեն ինչ ավարտված է։ Կարծում են, թե այն ամենը, ինչ պետք է անեն, ժամանակ առ ժամանակ հավաքույթ անցկացնելն է և հարցուփորձ անելը, եթե խնդիր է ծագում։ Այս կերպ աշխատելով՝ կեղծ առաջնորդողները դեռ հավատում են, որ լավ աշխատանք են կատարում և բավականին գոհ են իրենք իրենցից։ Մտածում են. «Աշխատանքներից և ոչ մեկում խնդիրներ չկան։ Աշխատակազմն ամբողջությամբ կարգավորված է, և վերակացուներն իրենց տեղերում են։ Ես այնքան լավն եմ այս աշխատանքում, այնքան տաղանդավոր եմ»։ Մի՞թե սա անամոթություն չէ։ Այնքան կույր են աչքով և մտքով, որ չեն կարողանում տեսնել որևէ առաջադրանք, որը պետք է արվի, և չեն կարողանում բացահայտել որևէ խնդիր։ Որոշ վայրերում աշխատանքը կանգ է առել, սակայն նրանք գոհունակությամբ մտածում են. «Եղբայրներն ու քույրերը բոլորը երիտասարդ են, բոլորը նոր արյուն են։ Իրենց պարտավորություններին մոտենում են մարդկային շարժիչների պես․ հաստատ կարող են լավ կատարել աշխատանքը»։ Իրականում այս երիտասարդները սկսնակներ են՝ առանց որևէ մասնագիտական հմտության հասկացողության։ Պետք է սովորեն ընթացքում։ Արդարացի է ասել, որ դեռ չգիտեն՝ ինչպես կատարել որևէ աշխատանք։ Ոմանք գուցե մի փոքր հասկանում են, բայց փորձառու չեն և չեն ընկալում սկզբունքները, և երբ առաջադրանք են կատարում, պահանջվում է բազմակի ուղղում կամ նույնիսկ հաճախակի վերակատարում։ Կան նաև որոշ երիտասարդներ, որոնք անփորձ են և չեն փորձառաբար չեն ապրել էտվելը։ Չափազանց ստոր են ու ծույլ և տենչում են հարմարավետության։ Չեն ընդունում նույնիսկ մի փոքր ճշմարտություն, և երբ մի փոքր տառապում են, անդադար տրտնջում են։ Նրանց մեծ մասը ձևական այլասերվածներ են, որոնք տենչում են հարմարավետության։ Այս տեսակի երիտասարդների հետ անպայման պետք է հաճախ հաղորդակցվես ճշմարտության շուրջ և առավել ևս պետք է էտես նրանց։ Այս երիտասարդները պետք է ունենան մեկին, ով կստանձնի նրանց ղեկավարումը և կհետևի նրանց։ Այնտեղ պետք է լինի առաջնորդող կամ աշխատող՝ անձնական պատասխանատվություն ստանձնելու նրանց աշխատանքի համար և անձնական վերահսկողություն ու ուղղություն տրամադրելու համար։ Միայն այդ դեպքում նրանց աշխատանքը կարող է մի փոքր պտուղ տալ։ Եթե առաջնորդողը կամ աշխատողը հեռանա աշխատավայրից և չզբաղվի աշխատանքով կամ չհարցնի դրա մասին, այս մարդիկ կկազմալուծվեն, և նրանց կողմից պարտավորության կատարումն ընդհանրապես պտուղ չի տա։ Սակայն կեղծ առաջնորդողները ոչ մի պատկերացում չունեն այս մասին։ Բոլորին տեսնում են որպես եղբայրներ և քույրեր, որպես մարդկանց, որոնք հնազանդվող և ենթարկվող են, և ուստի մեծ վստահություն ունեն նրանց հանդեպ և աշխատանքներ են հանձնարարում նրանց, իսկ հետո այլևս ուշադրություն չեն դարձնում նրանց։ Սա կեղծ առաջնորդողների՝ աչքով և մտքով կույր լինելու լավագույն ապացույցն է։ Կեղծ առաջնորդողներն ամենևին չեն հասկանում ճշմարտությունը, չեն կարողանում հստակ տեսնել հարցերը և անընդունակ են բացահայտելու որևէ խնդիր, սակայն կարծում են, թե ամեն ինչ լավ են անում։ Ինչի՞ մասին են մտածում իրենց օրերն անցկացնելիս։ Մտածում են այն մասին, թե ինչպես պաշտոնյայի պես գործեն և վայելեն կարգավիճակի օգուտները։ Կեղծ առաջնորդողները, ճիշտ անմիտ մարդկանց պես, նվազագույն ուշադրություն անգամ չեն դարձնում Աստծու մտադրություններին։ Ոչ մի իրական աշխատանք չեն անում, սակայն սպասում են, որ Աստծու տունը գովաբանի և առաջխաղացնի իրենց։ Իսկապես որ, ամոթ չունեն։

Կեղծ առաջնորդողները լիովին անօգուտ են իրենց աշխատանքն անելիս, և նրանց մեջ ոչ մի գովելի բան չկա։ Չեն կարողանում ընկալել սկզբունքներն ընդհանուր պատկերի առումով, էլ չասած՝ հատուկ մանրամասն աշխատանքին վերաբերող սկզբունքները։ Օրինակ՝ ոմանք ունեն ուժեղ մասնագիտական կարողություններ, բայց չափազանց վատ մարդկայնություն, մինչդեռ մյուսները խնդիրներ չունեն իրենց մարդկայնության առումով, բայց ունեն ցածր որակ և վատ մասնագիտական կարողություններ։ Ինչ վերաբերում է այն բանին, թե ինչպես պետք է այս մարդկանց խելամիտ կերպով օգտագործել և բաշխել, կեղծ առաջնորդողներն է՛լ ավելի քիչ բան գիտեն այս ավելի հատուկ և մանրամասն հարցերի մասին։ Ուստի, երբ կեղծ առաջնորդողներին հարցնում են, թե արդյոք գտել են բավականին լավ որակով որևէ մեկին, ում կարելի է պատրաստել, ասում են, որ դեռ ոչ մեկի չեն գտել։ Կեղծ առաջնորդողներն այնքան կույր են, ինչպե՞ս կարող էին որևէ մեկին գտնել։ Եթե հարցնես նրանց, թե ինչպիսին է այսինչ քույրը, կասեն, որ տենչում է մսեղիի հարմարավետությունները։ Հարցրու նրանց, թե ինչպիսին է այսինչ եղբայրը, և կասեն, որ հաճախ բացասական է։ Հարցրու նրանց, թե ինչպիսին է մեկ ուրիշը, և կասեն քեզ, որ այդ մարդը երկար ժամանակ չէ, ինչ հավատում է Աստծուն և հիմք չունի։ Նրանց աչքում ոչ ոք չի համապատասխանում չափանիշին։ Նայում են միայն ուրիշների արատներին, թերություններին և հանցանքներին։ Նրանք ի վիճակի չեն նայելու՝ արդյոք մարդը համապատասխանում է Աստծու տան՝ առաջխաղացման և պատրաստման սկզբունքներին, կամ արդյոք լավ թեկնածու է առաջխաղացման և պատրաստման համար։ Չեն կարողանում ասել, թե ով է անկեղծորեն հարմար առաջխաղացման և պատրաստման համար, բայց մեծ խանդավառությամբ և արագությամբ առաջխաղացնում են նրանց, ովքեր չեն համապատասխանում Աստծու տան պահանջներին և սկզբունքներին։ Առաջխաղացնում են եկեղեցու բոլոր հարուստ կանանց, ունևոր տղամարդկանց և հարուստ ընտանիքների որդիներին ու դուստրերին, ինչպես նաև նրանց, ովքեր աշխարհում ծառայել են որպես պաշտոնյաներ, նրանց, ովքեր պերճախոս են, և նրանց, ովքեր գիտեն խաբել և շորթել։ Համենայնդեպս, առաջխաղացնում են նրանց, ովքեր հայտնի և ականավոր են աշխարհում, և ովքեր սիրում են լինել ուշադրության կենտրոնում։ Հավատում են, որ այս մարդիկ միակ տաղանդավորներն են, և չեն նկատում կամ առաջխաղացնում ոչ մի մարդու, որն իսկապես ըմբռնելու կարողություն ունի և կարող է ընդունել ճշմարտությունը։ Կեղծ առաջնորդողի համար ավելի դժվար կլիներ Աստծու տան համար ապահովել մեկ իսկապես որակավորված տաղանդ քան ինքն իրեն Լուսնի վրա դնելը։ Օրինակ՝ ենթադրենք, որ Աստծու տանը ներկայումս անհրաժեշտ են տաղանդավոր անհատներ տեքստային աշխատանքի համար։ Այս տեսակի մի անհատ կա այն եկեղեցում, որի համար պատասխանատու է կեղծ առաջնորդողը, բայց այդ կեղծ առաջնորդողը չի առաջադրում այս մարդու անունը։ Երբ կեղծ առաջնորդողին հարցնում են, թե ինչու չի առաջխաղացրել կամ պատրաստել այդ անհատին, նա ասում է. «Այդ մարդը համալսարանում սովորելիս երկու անգամ պոռնկությամբ է զբաղվել, բայց ամուսնանալուց հետո այլևս չի արել դա։ Չգիտեի՝ արդյոք պետք է առաջխաղացվի, թե ոչ»։ Այս ի՞նչ հայտարարություն է։ Կարո՞ղ ես երաշխավորել, որ քո առաջխաղացրած հարուստ և հզոր մարդիկ երբեք պոռնկությամբ չեն զբաղվել։ Մի՞թե այդ մարդիկ է՛լ ավելի շատ չեն անում դա։ Այդ ինչպե՞ս է, որ պարզապես չես տեսնում դա։ Կեղծ առաջնորդողներն այնքան կեղծ հոգևոր են՝ ձևացնելով, թե գիտեն որոշ սկզբունքներ և պատրվակներ գտնելով՝ արդարացնելու համար չառաջխաղացնելը նրանց, ովքեր պետք է առաջխաղացվեն և պատրաստվեն։ Նրանց աչքերում բոլորն իրենցից ստորադաս են։ Ի վերջո ի՞նչ է պատահում։ Արդյոք կեղծ առաջնորդողների կողմից առաջխաղացված «էլիտան» և «տաղանդավոր մարդիկ» հաստատուն կանգնե՞լ են։ Չենք ասում, որ այս մարդիկ հաստատ լավ մարդիկ չեն։ Այն, ինչ մենք հիմնականում մերկացնում ենք, այն է, որ մարդկանց հետ վարվելու կեղծ առաջնորդողների սկզբունքը ոչ թե ճշմարտությունը, այլ մարդկային պատկերացումները որպես իրենց չափանիշ օգտագործելն է, և որ մարդկանց առաջխաղացնելու և պատրաստելու նրանց սկզբունքը սեփական պատկերացումներով, երևակայություններով և նախասիրություններով և ամբողջովին անհավատների տեսակետով առաջնորդվելն է,, այլ ոչ թե Աստծու տան պահանջվող չափանիշները որպես իրենց չափորոշիչ օգտագործելը։ Ինչո՞ւ են կեղծ առաջնորդողներն ի վիճակի անելու սա։ Քանի որ չեն հասկանում ճշմարտությունը կամ Աստծու մտադրությունները, ի վիճակի են առաջխաղացնելու նրանց, ովքեր պարզապես չեն համապատասխանում Աստծու տան պահանջներին, կենտրոնանալու նրանց պատրաստելու վրա և թույլ տալու նրանց կարևոր պաշտոններ զբաղեցնել Աստծու տանը։ Այսպիսին է այն աշխատանքը, որն անում են կեղծ առաջնորդողները։ Նայե՛ք ձեր շրջապատի կեղծ առաջնորդողներին․ մի՞թե այսպես չեն աշխատում և այսպես չեն վարվում մարդկանց հետ։

Կա որոշակի տեսակետ, որը հաճախ է բացահայտվում կեղծ առաջնորդողների մեջ․ նրանք կարծում են, թե գիտելիք ունեցողները, կարգավիճակ ունեցողները և նրանք, ովքեր արտաքին աշխարհում ծառայել են որպես պաշտոնյաներ, բոլորը տաղանդավոր մարդիկ են, և որ նման մարդիկ պետք է պատրաստվեն և օգտագործվեն Աստծու տան կողմից այն բանից հետո, երբ սկսեն հավատալ Աստծուն։ Իսկապես հարգում և պաշտում են այդ մարդկանց, նույնիսկ վերաբերվում են նրանց որպես իրենց հարազատների և ընտանիքի անդամների։ Երբ ներկայացնում են այս մարդկանց ուրիշներին, հաճախ խոսում են այն մասին, թե ինչպես արտաքին աշխարհում եղել են ինչ-որ ընկերության կառավարիչ կամ ինչ-որ կառավարական գերատեսչության ղեկավար կամ ինչ-որ թերթի խմբագիր կամ հանրային անվտանգության վարչության ինչ-որ տնօրեն, կամ խոսում են այն մասին, թե նրանք որքան հարուստ են։ Կեղծ առաջնորդողները հատկապես բարձր կարծիք ունեն նման մարդկանց մասին։ Ի՞նչ կասեք՝ արդյոք կեղծ առաջնորդողները որակ ունե՞ն։ Մի՞թե կեղծ հոգևոր չեն և չեն կարողանում թափանցել բաների էության մեջ։ Կեղծ առաջնորդողները կարծում են, թե քանի որ այս մարդիկ հասարակության մեջ տաղանդավոր անհատներ էին, Աստծու տունը պետք է պատրաստի նրանց և կարևոր դեր տա, երբ գան այստեղ։ Արդյոք այս տեսակետը ճի՞շտ է։ Արդյոք այն համահո՞ւնչ է ճշմարտության սկզբունքներին։ Եթե այս մարդիկ ամենևին սեր չունեն ճշմարտության հանդեպ և զուրկ են խղճից ու ողջամտությունից, կարո՞ղ են արդյոք պատրաստվել և կարևոր դեր ստանալ Աստծու տան կողմից։ Նրանք որակավորված չեն պատրաստվելու համար։ Այն փաստը, որ նրանք տաղանդավոր անհատներ էին անհավատների շրջանում, չի նշանակում, որ տաղանդի մարդիկ են Աստծու տանը, բայց այս կեղծ առաջնորդողները սիրում են պաշտոնյա լինել և հատկապես պաշտում են ուրիշներին, ովքեր պաշտոնյաներ են եղել։ Երբ տեսնում են մարդկանց, որոնք պաշտոնյաներ են եղել կամ կարգավիճակ են ունեցել արտաքին աշխարհում, խոնարհվում և քծնում են և շատ շողոքորթում են նրանց՝ ինչպես ստրուկներ իրենց տիրոջ առաջ։ Հուսահատորեն ուզում են նրանց մայր կամ հայր, ավագ քույր կամ ավագ եղբայր անվանել և նաև ցանկանում են, որ այս մարդիկ առաջխաղացվեն՝ լինելու առաջնորդողներ կամ աշխատողներ եկեղեցում։ Ասե՛ք Ինձ, արդյոք այս մարդիկ ձգտո՞ւմ են ճշմարտությանը։ Արդյոք այն, որ մի փոքր կարգավիճակ ունեն և որոշակի համբավ են վայելում արտաքին աշխարհում, նշանակո՞ւմ է, որ պիտանի են ծառայելու որպես առաջնորդող կամ աշխատող Աստծու տանը։ Եթե չեն հասկանում ճշմարտությունը և լի են ամբարտավան ու ինքնահավան խառնվածքներով, արդյոք արժանի՞ են լինելու առաջնորդող կամ աշխատող Աստծու տանը։ Արդյոք սկզբունքներին համահո՞ւնչ է մարդկանց առաջխաղացնելը՝ կենտրոնանալով միայն նրանց կարգավիճակի և համբավի վրա և անտեսելով նրանց բնավորությունը։ Արդյոք կեղծ առաջնորդողները գիտե՞ն, թե ինչպիսի մարդկանց է հավանում Աստված, ինչպիսի մարդկանց է Նա առաջխաղացնում և օգտագործում։ Նորից ու նորից Աստծու տան աշխատանքային կարգավորումները շեշտել են, որ մարդիկ պետք է առաջխաղացվեն և պատրաստվեն երեք չափանիշների համաձայն․ առաջին՝ պետք է ունենան մարդկայնություն, խիղճ և ողջամտություն։ Երկրորդ՝ պետք է լինեն այնպիսի մեկը, ով սիրում է ճշմարտությունը և ի վիճակի է ընդունելու ճշմարտությունը։ Եվ երրորդ՝ պետք է ունենան որոշակի աստիճանի որակ և ունենան աշխատանքային կարողություն։ Միայն նրանք, ովքեր համապատասխանում են այս երեք չափանիշներին, ի վիճակի են առաջխաղացվելու և պատրաստվելու և որակավորված են լինելու թեկնածուներ և լինելու առաջնորդողներ կամ աշխատողներ։ Լոկ որակ և տաղանդ ունենալն ամենևին բավարար չէ։ Բնավորությունն առաջին տեղում է, և երկրորդ՝ էական է ճշմարտությունն ընդունել կարողանալը։ Այս երկուսն ամենակարևոր չափանիշներն են։ Եթե չար մարդիկ, որոնք սեր չունեն ճշմարտության հանդեպ, առաջխաղացվեն, հետևանքներն աղետալի կլինեն, ուստի բացարձակապես չի թույլատրվում առաջխաղացնել նրանց, ովքեր զուրկ են մարդկայնությունից։։ Բայց կեղծ առաջնորդողներն անտեսում են Աստծու տան պահանջները։ Մարդկանց ընտրելիս և օգտագործելիս միշտ կենտրոնանում են այն բանի վրա, թե արդյոք մարդը կարգավիճակ ունի հասարակության մեջ, ինչպիսին են նրա անցյալն ու դիրքը, արդյոք բարձրագույն կրթություն ստացել է, և որքան բարձր է նրա հեղինակությունը հասարակության մեջ։ Սրանք են այն տեսանկյունները, որոնց վրա կենտրոնանում են մարդկանց առաջխաղացնելիս և պատրաստելիս։ Արդյոք սա համահո՞ւնչ է Աստծու տան սահմանած սկզբունքներին։ Արդյոք սա համահո՞ւնչ է Աստծու խոսքերի ճշմարտությանը։ Ովքե՞ր են այն մարդիկ, որոնք կարգավիճակ ունեն հասարակության մեջ։ Կարելի է ասել, որ բոլորն այն մարդիկ են, որոնք պայքարում են իշխանության և կարգավիճակի համար ցանկացած միջոցով և որ Սատանայից են։ Եթե իշխանություն բանեցնեն Աստծու տանը, արդյոք Աստծու տունը դեռ կլինի՞ Աստծու եկեղեցին։ Ո՞րն է կեղծ առաջնորդողների նպատակը Սատանայից եղող մարդկանց առաջխաղացնելով՝ դառնալու առաջնորդողներ։ Արդյոք այսպես գործելը համահո՞ւնչ է մարդկանց պատրաստելու և օգտագործելու Աստծու տան սկզբունքներին։ Մի՞թե դա բացահայտորեն չի անհանգստացնում և վնասում եկեղեցու գործին։ Կեղծ առաջնորդողների կողմից մարդկանց անսկզբունքային առաջխաղացումն ու պատրաստումն ամենամեծ խաթարումն ու անհանգստությունն է առաջացնում եկեղեցու գործում և Աստծուն դիմակայելու ձեւ է։

Կեղծ առաջնորդողները չափազանց ցածր որակ ունեն և բացարձակապես ոչ մի ունակություն չունեն՝ ըմբռնելու ճշմարտությունը։ Որքան էլ քարոզներ լսեն կամ որքան էլ Աստծու խոսքեր կարդան, դեռևս մաքուր կերպով չեն ըմբռնում կամ չեն հասկանում ճշմարտությունը, և անկախ այն բանից, թե քանի տարի են վարդապետություններ քարոզել, չեն հասկանում, թե ինչ են ասում, դա պարզապես դատարկաբանություն է, և անհնար է գլուխ հանել դրանից։ Կարող են հիշել և քարոզել մի փոքր վարդապետություն, ուստի կարծում են, թե ունեն ճշմարտության իրականությունը, բայց իրենց արած ոչ մի բան կապված չէ ճշմարտության հետ։ Սրանք տիպիկ փարիսեցիներ են։ Արտաքնապես թվում է, թե հաճախ են քարոզում մարդկանց և գեղեցիկ հնչող բաներ են ասում, ասես հասկանում են ճշմարտությունը, բայց այն, ինչ անում են, հակասում է ճշմարտությանը և հակառակ է դրան։ Նաև պնդում են, թե ծառայում են Աստծուն և անում են եկեղեցու գործը, մինչդեռ իրականում այն ամենը, ինչ անում են, լիովին թշնամական է Աստծու հանդեպ։ Կեղծ առաջնորդողները երբեք չեն առաջխաղացնում տաղանդավոր մարդկանց, որոնք օգտակար են Աստծու տանը, և անտեսում ու աչք են փակում համեմատաբար ազնիվ մարդկանց վրա, որոնք իրապես ձգտում են ճշմարտությանը։ Փոխարենն առաջխաղացնում և պատրաստում են նրանց, ովքեր զբաղվում են շողոքորթությամբ, նրանց, ովքեր լպրծուն և նենգ են, և նրանց, ովքեր ունեն փառասիրական ձգտումներ և նկրտումներ՝ ստանձնելու աշխատանք եկեղեցում։ Այս ամենի արդյունքն այն է, որ երբ այդ մարդիկ որոշակի ժամանակահատված աշխատում են, եկեղեցու տարբեր աշխատանքներ կանգ են առնում և գործնականում մտնում են կաթվածահար վիճակի մեջ, և այսպիսով եկեղեցու գործը կործանվում է այս կեղծ առաջնորդողների ձեռքով։ Մի՞թե գարշելի չեն այն տեսակի մարդիկ, որպիսին այս կեղծ առաջնորդողներն են։ Արդյոք պե՞տք է պաշտոնազրկվեն։ Պե՛տք է պաշտոնազրկվեն։ Ուշացման յուրաքանչյուր օրն ազդում է եկեղեցու գործի վ՝րա մի ամբողջ օր։ Որոշ կեղծ առաջնորդողներ, թեև գիտեն, որ անընդունակ են իրական աշխատանք կատարելու, բայց չեն ցանկանում կամավոր կերպով հրաժարական տալ և մշտապես տարված են կարգավիճակի օգուտներով և նույնիսկ այնքան հեռու կգնային, որ կվնասեին եկեղեցու գործին։ Արդյոք այս մարդիկ ունե՞ն ողջամտության նույնիսկ ամենափոքր նշույլը։ Կեղծ առաջնորդողները չունեն ըմբռնելու կարողություն կամ որևէ ճշմարիտ տաղանդ և իրական գիտելիք և ճշմարտությանը ձգտող մարդիկ չեն և նաև տենչում են կարգավիճակի օգուտները. անամոթ մարդիկ են։ Ուստի բացարձակապես չպետք է առաջխաղացվեն և պատրաստվեն։ Եթե կարծում ես, որ որակդ շատ ցածր է, և որ ճիշտը սխալից տարբերելու կարողություն չունես և որ ճշմարտությունն ըմբռնելու կարողություն չունես, ապա ինչ էլ որ անես, մի՛ տրվիր փառասիրական ձգտումներիդ և նկրտումներիդ և մի՛ խորհիր, թե ինչպես ձգտես դառնալ ինչ-որ պաշտոնյա եկեղեցում՝ դառնալ եկեղեցու առաջնորդող. առաջնորդող լինելն այդքան էլ հեշտ չէ։ Եթե ազնիվ մարդ չես և սեր չունես ճշմարտության հանդեպ, ապա հենց որ առաջնորդող դառնաս, կլինես կա՛մ հակաքրիստոս կա՛մ կեղծ առաջնորդող։ Ե՛վ հակաքրիստոսները և՛ կեղծ առաջնորդողները զուրկ են խղճից ու ողջամտությունից և ունակ են չարիք գործելու և եկեղեցու գործն անհանգստացնելու։ Թեև ճիշտ է ասել, որ հակաքրիստոսները դևեր ու սատանաներ են, բայց կեղծ առաջնորդողները նույնպես լավ մարդիկ չեն։ Առնվազն լկտիության աստիճան անամոթ մարդիկ են՝ զուրկ խղճից ու ողջամտությունից։ Արդյոք որևէ փառավոր բան կա՞ կեղծ առաջնորդող լինելու և պաշտոնազրկվելու մեջ։ Դա ամոթալի է, բիծ է, և դրանում բացարձակապես ոչ մի փառավոր բան չկա։ Եթե հոգսի զգացում ունես եկեղեցու գործի հանդեպ և ցանկանում ես ներգրավվել դրանում, լավ է։ Բայց պետք է խորհես՝ արդյոք հասկանում ես ճշմարտությունը, արդյոք ի վիճակի ես հաղորդակցվելու ճշմարտության շուրջ՝ խնդիրներ լուծելու համար, արդյոք ի վիճակի ես ճշմարտապես հնազանդվելու Աստծու գործին և արդյոք ի վիճակի ես պատշաճ կերպով իրականացնելու եկեղեցու գործը՝ աշխատանքային կարգավորումների համաձայն։ Եթե համապատասխանում ես այս չափանիշներին, կարող ես առաջադրվել որպես առաջնորդող կամ աշխատող։ Այսասելով նկատի ունեմ, որ առնվազն մարդիկ պետք է ունենան ինքնագիտակցություն։ Նախ նայիր՝ արդյոք ի վիճակի ես զանազանելու մարդկանց, արդյոք կարող ես հասկանալ ճշմարտությունը և գործել սկզբունքի համաձայն։ Եթե համապատասխանում ես այս պահանջներին, հարմար ես առաջնորդող կամ աշխատող լինելու համար։ Եթե ունակ չես ինքնագնահատական տալու, կարող ես հարցնել շրջապատիդ մարդկանց, որոնք ծանոթ են քեզ կամ մտերիմ են քեզ հետ։ Եթե բոլորն ասում են, որ անբավարար որակ ունես առաջնորդող լինելու համար, և որ պարզապես ներկայիս աշխատանքդ լավ կատարելն արդեն իսկ բավականաչափ լավ է, ապա պետք է արագ ճանաչես ինքդ քեզ։ Քանի որ ցածր որակ ունես, ամբողջ ժամանակդ մի՛ ծախսիր առաջնորդող լինելու ցանկության վրա, պարզապես արա այն, ինչ կարող ես, պատշաճ կերպով կատարիր պարտավորությունդ՝ երկու ոտքով ամուր կանգնած գետնին, որպեսզի կարողանաս մտքի խաղաղություն ունենալ։ Սա նույնպես լավ է։ Իսկ եթե ընդունակ ես առաջնորդող լինելու, եթե իսկապես օժտված ես նման որակով և տաղանդով, եթե ունես աշխատանքային կարողություն և հոգսի զգացում, ապա հենց այն տեսակի տաղանդավոր մարդն ես, որի պակասն ունի Աստծու տունը, և հաստատ կառաջխաղացվես և կպատրաստվես։ Բայց ամեն ինչում կա Աստծու ժամանակը։ Այս ցանկությունը՝ առաջխաղացվելու ցանկությունը, փառասիրական ձգտում չէ, բայց պետք է ունենաս որակը և համապատասխանես չափանիշներին՝ առաջնորդող լինելու համար։ Եթե ցածր որակ ունես, սակայն դեռ ամբողջ ժամանակդ ծախսում ես առաջնորդող լինելու ցանկության կամ ինչ-որ կարևոր առաջադրանք ստանձնելու կամ ընդհանուր աշխատանքի համար պատասխանատու լինելու կամ այնպիսի բան անելու վրա, որը թույլ է տալիս քեզ աչքի ընկնել, ապա ասում եմ քեզ՝ սա փառասիրական ձգտում է։ Փառասիրական ձգտումը կարող է աղետ բերել, ուստի պետք է զգուշանաս դրանից։ Մարդիկ բոլորն էլ առաջադիմելու ցանկություն ունեն և բոլորն էլ պատրաստ են ձգտելու ճշմարտությանը, ինչը խնդիր չէ։ Ոմանք որակ ունեն, համապատասխանում են առաջնորդողներ լինելու չափանիշներին և ի վիճակի են ձգտելու ճշմարտությանը, և սա լավ բան է։ Մյուսներն օժտված չեն որակով, ուստի պետք է հավատարիմ մնան սեփական պարտավորությանը՝ պատշաճ կերպով կատարելով այն պարտավորությունը, որն անմիջապես իրենց առջև է, և անելով դա սկզբունքի համաձայն և Աստծու տան պահանջներին համաձայն։ Նրանց համար դա ավելի լավ է, ավելի ապահով, ավելի իրատեսական։

Նրանք, ովքեր ընտրվում են առաջնորդողներ և աշխատողներ լինելու կամ առաջխաղացվում և պատրաստվում են, չպետք է զբաղվեն ցանկալին իրականության տեղ ընդունելով՝ զգալով, թե՝ «Եղբայրներն ու քույրերն ինձ ընտրեցին այնքան շատ մարդկանց միջից, Աստծու տունն առաջխաղացրեց ինձ, ուստի իսկապես որոշակի տաղանդ ունեմ և ավելի լավն եմ, քան սովորական մարդիկ․ տաշած քարը գետնին չի մնում»։ Արդյոք լա՞վ է այսպես մտածելը։ Մի՞թե դա ապականված խառնվածքի բացահայտում չէ։ (Այո՛։) Առաջխաղացվելն ու պատրաստվելը լավ բան է և լավ հնարավորություն, բայց արդյոք կարող ես լավ քայլել այս ուղիով, թե ոչ, կախված է այն բանից, թե ինչպես ես մոտենում այս հնարավորությանը և արդյոք կարող ես գնահատել այն։ Աստված քեզ այս հնարավորությունն է տվել, բայց դա չի նշանակում, որ իսկապես ավելի լավն ես քան որևէ մեկ ուրիշը։ Գուցե որակդ մի փոքր ավելի լավն է քան մյուսներինը, կամ որոշ շնորհներ ունես, բայց դժվար է ասել, թե ինչպիսին է կյանքի մուտքդ, և արդյոք ունես ճշմարտության իրականությունը, որովհետև բոլորի ապականված խառնվածքները նույնն են, և դու նույնպես ապականված մարդկային ցեղի անդամ ես։ Եթե կարողանաս գիտակցել սա, կկարողանաս ճիշտ մոտենալ Աստծու տան կողմից քո առաջխաղացմանն ու պատրաստմանը։ Չպետք է ինքդ քեզ տաղանդավոր մարդ համարես, ոչ էլ պետք է մտածես, որ ունես ճշմարտության իրականությունը։ Պարզապես մի փոքր որակ ունես և կարող ես նաև ձգտել ճշմարտությանը, ուստի քեզ հնարավորություն է տրվել կրթվելու։ Սա փորձաշրջան է, և դեռ հաստատ չէ՝ արդյոք իրապես ճշմարտությանը ձգտող մարդ ես, կամ արդյոք արժանի ես պատրաստվելու։ Դժվար է ասել՝ արդյոք կկարողանաս հաստատուն կանգնել այս ժամանակահատվածում փորձաշրջան անցնելուց հետո։ Գուցե պահպանվես՝ շարունակելու համար պատրաստվելը, կամ գուցե դուրս թողնվես. ամեն ինչ կախված է այն բանից, թե որքան ջանք ես գործադրում։ Ահա թե ինչ է նշանակում մարդկանց առաջխաղացնելը՝ լինելու առաջնորդողներ և աշխատողներ, և դու պետք է հասկանաս դա։ Անիմաստ է, որ ինքդ քեզ տաղանդավոր մարդ ես համարում։ Եթե Աստծու տունը չի առաջխաղացնում և չի պատրաստում քեզ, ապա ոչինչ ես։ Եթե չես ձգտում ճշմարտությանը և չես ցանկանում օգտագործվել Աստծու տան կողմից, ապա ոչնչի չես կարող հասնել։ Եթե այնուհետև ասես՝ «Աստծու տունն ինձ չի օգտագործում, դուրս կգամ հասարակություն», դե ուրեմն, դուրս արի հասարակություն և փորձիր, տես, թե ով է առաջխաղացնում քեզ, և տես, թե ինչի ես ի վիճակի հասնելու։ Սա ձեզ ասելով՝ նկատի ունեմ, որ պետք է ունենաք ճիշտ հասկացողություն և մոտեցում Աստծու տան կողմից ձեր առաջխաղացման և պատրաստման նկատմամբ։ Նրանք, ովքեր ցածր կամ միջակ որակ ունեն և չեն կարողանում համապատասխանել Աստծու տանն առաջխաղացման և պատրաստման համար պահանջվող չափանիշին, պարզապես պետք է հնազանդորեն և հաստատակամորեն կատարեն իրենց պարտավորությունը։ Քանի դեռ պարտավորությունդ կատարում ես ամբողջ սրտով և մտքով, Աստված քեզ հետ անարդարացիորեն չի վարվի։ Հետևաբար, մի՛ պայքարիր առաջխաղացման և պատրաստման հարցերի շուրջ, բայց մի՛ էլ մերժիր դրանք, պարզապես թույլ տուր, որ ամեն ինչ ընթանա իր բնականոն հունով։ Մի կողմից պետք է ենթարկվես Աստծու տան կարգավորումներին, իսկ մյուս կողմից պետք է ունենաս Աստծուն հնազանդվող սիրտ. սա է ճիշտ ճանապարհը։ Արդյոք պա՞րզ է սա անելը։ (Այո՛, պարզ է։) Արդյոք որևէ օգուտ կա՞ ցածր որակ ունեցող մարդու՝ առաջնորդող լինելու մեջ։ Ի վերջո, երբ նրան բնորոշեն որպես կեղծ առաջնորդող և դուրս թողնեն, ինչպե՞ս կզգա դրանից։ Արդյոք դա կլինի՞ այն, ինչ ցանկանում էիք։ (Ո՛չ։) Ճակատիդ կկրես «կեղծ առաջնորդող» կոչումը և ուր էլ գնաս, մարդիկ կասեն՝ «Այս մարդը նախկինում կեղծ առաջնորդող է եղել»։ Արդյոք դա լա՞վ բան է, թե՞ վատ։ Դա լավ բան չէ և դա փառավոր բան չէ։ Մարդիկ պետք է ունենան ճիշտ հասկացողություն և վերաբերմունք առաջխաղացման և պատրաստման նկատմամբ։ Այս հարցերում պետք է փնտրեն ճշմարտությունը և չհետևեն իրենց սեփական կամքին կամ չունենան փառասիրական ձգտումներ և նկրտումներ։ Եթե զգում ես, որ լավ որակ ունես, բայց Աստծու տունը երբեք չի առաջխաղացրել քեզ, ոչ էլ քեզ պատրաստելու ծրագրեր ունի, ապա մի՛ հիասթափվիր կամ մի՛ սկսիր տրտնջալ, պարզապես կենտրոնացիր ճշմարտությանը ձգտելու և առաջ գնալու վրա։ Երբ որոշակի հասակ ունենաս և ի վիճակի լինես իրական աշխատանք կատարելու, Աստծու ընտրյալ մարդիկ բնականաբար կընտրեն քեզ՝ լինելու առաջնորդող։ Իսկ եթե զգում ես, որ ցածր որակ ունես, և որ առաջխաղացվելու կամ պատրաստվելու ոչ մի հնարավորություն չունես, և որ անհնար է, որ փառասիրական ձգտումներդ իրականանան, մի՞թե սա լավ բան չէ։ Սա կպաշտպանի քեզ։ Քանի որ ցածր որակ ունես, եթե հանդիպես կույր բթամիտ մարդկանց մի խմբի, որոնք ընտրում են քեզ՝ լինելու իրենց առաջնորդողը, մի՞թե չես քայլելու տաք ածուխների վրայով։ Դու անկարող ես որևէ աշխատանք կատարելու, և աչքերդ ու միտքդ կույր են։ Այն ամենն, ինչ անում ես, խաթարում է։ Քո յուրաքանչյուր քայլը չարագործություն է։ Ավելի լավ կլիներ, որ լավ կատարեիր ներկայիս պարտավորությանդ աշխատանքը․ առնվազն չես խայտառակի ինքդ քեզ, և դա ավելի լավ է, քան կեղծ առաջնորդող լինելը և կուլիսների հետևում քննադատության թիրախ դառնալը։ Որպես մարդ՝ պետք է իմանաս քո չափը, պետք է մի փոքր ինքնագիտակցություն ունենաս։ Եթե ունենաս, կկարողանաս խուսափել սխալ ուղիով գնալուց և լուրջ սխալներ թույլ տալուց։

Ցանկանում եք լինել կեղծ առաջնորդո՞ղ, թե՞ սովորական հետևորդ։ (Սովորական հետևորդ։) Եթե եղբայրներն ու քույրերն ընտրեն քեզ, փորձիր․ գուցե քո մասին նրանց տեսակետն ավելի ճշգրիտ է, քան սեփական զգացմունքներդ ինքդ քո հանդեպ։ Եթե եղբայրներն ու քույրերը կարծում են, որ կարող ես անել դա, պետք է ջանք չխնայես։ Եթե իսկապես ձեռքիցդ եկածն անում ես, բայց դեռ ձախողվում ես աշխատանքումդ, և սիրտդ այրվում է անհանգստությունից այնպես, որ չես կարողանում ուտել և կորցնում ես քունդ դրա պատճառով և պարզապես չգիտես՝ ինչպես պատշաճ կերպով անել դա, ապա դադարիր առաջնորդող կամ աշխատող լինելուց. դա չափազանց դժվար է քեզ համար։ Եթե շարունակես, հավանաբար կդառնաս կեղծ առաջնորդող, ուստի պետք է անհապաղ հրաժարականի դիմում գրես՝ հայտարարելով. «Քանի որ ցածր որակ ունեմ և անընդունակ եմ իրական աշխատանք կատարելու, եթե շարունակեմ առաջնորդող լինել, շատ չանցած՝ հաստատ կդառնամ կեղծ առաջնորդող, ուստի խնդրում եմ հրաժարականս ընդունել և հոժարակամորեն հրաժարվում եմ պաշտոնից»։ Սա գործողությունների ամենաիմաստուն ընթացքն է և ամենահարմար բանը, որ կարելի է անել։ Դա ռացիոնալ է և ավելի լավ է քան պաշտոն զբաղեցնելը և կեղծ առաջնորդող լինելը։ Եթե քաջ գիտակցում ես, որ ցածր որակ ունես և անընդունակ ես առաջնորդող լինելու, բայց չես կարողանում հրաժարվել կարգավիճակից և ինքդ քեզ ասում ես՝ «Ինչո՞ւ չեմ կարող անել սա։ Ո՞վ կարող է ինձ որոշակի օգնություն ցուցաբերել։ Որքա՜ն հիանալի կլիներ, եթե պահպանեի իմ կարգավիճակը որպես առաջնորդող, իսկ մեկ ուրիշն ինձ համար մշակեր բոլոր ծրագրերն ու ռազմավարությունները։ Հենց հիմա չկա որևէ հարմար մեկը, որը կզբաղեցնի իմ տեղը, ուստի կարող եմ միայն շարունակել առաջնորդող լինել և վայելել դա ամեն օր, երբ աշխատանքի մեջ եմ։ Նույնիսկ եթե չեմ կարողանում կատարել աշխատանքը, միևնույն է, առաջնորդող եմ, իսկ առաջնորդող լինելն ավելի լավ է քան սովորական եղբայր կամ քույր լինելը։ Եթե Աստծու տունն ինձ չպաշտոնազրկի, և եղբայրներն ու քույրերն ինձ չհեռացնեն, ապա հրաժարական չեմ տա»։ Արդյոք սա տեղի՞ն է։ (Ո՛չ։) Ինչո՞ւ տեղին չէ։ (Անխոհեմ է։ Եթե անընդունակ եմ իրական աշխատանք կատարելու և այնուամենայնիվ հրաժարական չեմ տալիս, դա միայն կուշացնի եկեղեցու գործը։) Այսպես գործելն ուշացնում է եկեղեցու գործը, վնասում է ուրիշներին և վնասում է ինքդ քեզ։ Գիտե՞ս, թե ինչ է նշանակում առաջնորդող լինել։ Նշանակում է, որ անմիջական կապ ունես շատ մարդկանց կյանքի մուտքի հետ, և քո առաջնորդությունն անմիջական կապ ունի այն բանի հետ, թե ինչպես են քայլում իրենց առջև եղած ուղիով։ Եթե լավ առաջնորդես և նրանց ճիշտ ուղու վրա դնես, կկարողանան ոտք դնել ճիշտ ուղու վրա։ Եթե վատ առաջնորդես և նրանց փոսը գցես, և նրանք քեզ պես փարիսեցի դառնան, ապա մեղքդ մեծ է։ Եվ այս մեծ մեղքը գործելուց հետո արդյոք դրանով ամեն ինչ կավարտվի՞։ Դա կարձանագրվի Աստծու կողմից։ Քաջ գիտակցում ես, որ որակդ ցածր է, որ կեղծ առաջնորդող ես և անընդունակ ես իրական աշխատանք կատարելու, սակայն չես ընդունում սխալներդ և հրաժարական չես տալիս, այլ լկտիաբար կառչում ես քո պաշտոնից և չես զիջում այն որևէ մեկ ուրիշի։ Սա մեղք է, և Աստված հաշվի կառնի դա։ Եվ արդյոք Նրա հաշվի առնելը լա՞վ, թե՞ վատ կլինի քեզ համար ապագայում։ Խնդիրների մեջ կհայտնվես։ Կասեմ քեզ ճշմարտությունը․ Աստված հաշվի է առնում նման բաները յուրաքանչյուր մարդու համար, և յուրաքանչյուր կետ հստակ գրված է։ Եթե նման ծանր բան պատահեր քո փրկության ուղու վրա, ապա ազդեցությունը քեզ վրա հսկայական կլիներ։ Ինչ էլ որ անես, մի՛ քայլիր այս ուղիով և մի՛ եղիր այս տեսակի մարդ։

Հակիրճ հաղորդակցվեցինք կեղծ առաջնորդողների որոշ կիրարկումների և դրսևորումների շուրջ՝ կապված տարբեր տեսակի տաղանդավոր մարդկանց առաջխաղացման և պատրաստման հետ։ Ամփոփելով՝ այն տեսակի մարդը, որը կեղծ առաջնորդող է, իրական աշխատանք չի կատարում և անընդունակ է իրական աշխատանք կատարելու։ Նրանց որակը ցածր է, աչքերով և մտքով կույր են, անընդունակ են բացահայտելու խնդիրներ և չեն կարողանում թափանցել տարբեր տեսակի մարդկանց էության մեջ, ուստի ի վիճակի չեն ստանձնելու տարբեր տեսակի տաղանդավոր մարդկանց առաջխաղացման և պատրաստման կարևոր աշխատանքը։ Այսպիսով, ոչ մի կերպ չեն կարող լավ կատարել եկեղեցու գործը և շատ դժվարություններ կառաջացնեն Աստծու ընտրյալ մարդկանց համար իրենց կյանքի մուտքի ժամանակ։ Հաշվի առնելով այս գործոնները՝ պարզ է, որ կեղծ առաջնորդողները պիտանի չեն եկեղեցու առաջնորդողներ լինելու համար։ Կան այլ կեղծ առաջնորդողներ, որոնք եկեղեցու ոչ մի հատուկ աշխատանք չեն անում և կապ չեն հաստատում հատուկ աշխատանքի վերակացուների հետ, ուստի չգիտեն, թե որ տաղանդավոր անհատներն ինչ աշխատանք են ընդունակ կատարելու, ոչ էլ այն, թե որոնք են հարմար ինչ աշխատանքի համար, ոչ էլ այն, թե արդյոք նրանց աշխատանքը համապատասխանում է սկզբունքներին։ Այսպիսով, ի վիճակի չեն առաջխաղացնելու և պատրաստելու տաղանդի մարդկանց։ Ուրեմն ինչպե՞ս կարող են նման մարդիկ լավ կատարել եկեղեցու գործը։ Հիմնական պատճառը, որ կեղծ առաջնորդողները չեն կարողանում իրական աշխատանք կատարել, այն է, որ նրանց որակը վատ է․ ոչ մի բանի էության մեջ չեն թափանցում և չգիտեն, թե ինչ է իրական աշխատանքը։ Սա հանգեցնում է եկեղեցու գործում հաճախակի լճացման կամ կաթվածահար վիճակների։ Սրանք անմիջականորեն կապված են կեղծ առաջնորդողների կողմից իրական աշխատանք չկատարելու հետ։ Վերջին մի քանի տարիների ընթացքում Աստծու տունը կրկին ու կրկին շեշտել է, որ չար մարդիկ և չհավատացողները պետք է մաքրվեն, իսկ կեղծ առաջնորդողներն ու կեղծ աշխատողները՝ պաշտոնազրկվեն։ Ինչո՞ւ պետք է տարբեր չար մարդիկ և չհավատացողները մաքրվեն։ Որովհետև Աստծուն տարիներ շարունակ հավատալուց հետո այս մարդիկ դեռևս ամենևին չեն ընդունում ճշմարտությունը և հասել են այն կետին, որտեղ փրկության հույսից անդին են։ Եվ ինչո՞ւ պետք է բոլոր կեղծ առաջնորդողներն ու կեղծ աշխատողները պաշտոնազրկվեն։ Որովհետև իրական աշխատանք չեն կատարում և երբեք չեն առաջխաղացնում կամ պատրաստում նրանց, ովքեր ձգտում են ճշմարտությանը․ փոխարենը պարզապես անիմաստ ջանքեր են գործադրում։ Սա հանգեցնում է այն բանին, որ եկեղեցու գործը վերածվում է քաոսի և կաթվածահար վիճակի, իսկ առկա խնդիրները մնում են չլուծված, և դա նաև դանդաղեցնում է Աստծու ընտրյալ մարդկանց կյանքի մուտքը։ Եթե այս բոլոր կեղծ առաջնորդողներն ու կեղծ աշխատողները պաշտոնազրկվեին, և եթե եկեղեցին անհանգստացնող այս բոլոր չար մարդիկ և չհավատացողները հեռացվեին, եկեղեցու գործը բնականաբար սահուն կընթանար, եկեղեցու կյանքը բնականաբար շատ ավելի լավը կդառնար, և Աստծու ընտրյալ մարդիկ կկարողանային բնականոն կերպով ուտել և խմել Աստծու խոսքերը և կատարել իրենց պարտավորությունները և մտնել Աստծուն հավատալու ճիշտ ուղի։ Սա այն է, ինչ Աստված կցանկանար տեսնել։

Առաջնորդողների և աշխատողների պարտականությունները (6)

Այսօր կշարունակենք հաղորդակցվել առաջնորդողների և աշխատողների պարտականությունների և կեղծ առաջնորդողների տարբեր դրսևորումների շուրջ։ Նախորդ հավաքույթին հաղորդակցվեցինք առաջնորդողների և աշխատողների պարտականությունների վեցերորդ կետի շուրջ։ Ո՞րն է այս կետի հիմնական բովանդակությունը։ (Վեցերորդ կետն է՝ «առաջխաղացնել ու պատրաստել բոլոր տեսակի որակավորված տաղանդներին, որպեսզի բոլոր նրանք, ովքեր ձգտում են ճշմարտությանը, որքան հնարավոր է շուտ հնարավորություն ունենան մարզվելու և մտնելու ճշմարտության իրականության մեջ»։) Նախորդ անգամ հիմնականում հաղորդակցվեցինք մարդկանց առաջխաղացնելու և պատրաստելու Աստծու տան սկզբունքների շուրջ, և թե ինչու է Աստծու տունն առաջխաղացնում և պատրաստում մարդկանց։ Նաև մանրամասն վերլուծեցինք այն խնդիրները, որոնք գոյություն ունեն կեղծ առաջնորդողների մոտ՝ տարբեր տեսակի տաղանդավոր մարդկանց առաջխաղացնելու և պատրաստելու հարցում։ Ուստի որո՞նք են կեղծ առաջնորդողների հիմնական դրսևորումներն այս երկու կետերում։ Ինչո՞ւ ենք ասում, որ նրանք կեղծ առաջնորդողներ են։ Հիմնականում կա երկու տեսանկյուն։ Մի տեսանկյունն այն է, որ կեղծ առաջնորդողները չեն հասկանում տարբեր տեսակի մարդկանց առաջխաղացնելու, պատրաստելու և օգտագործելու սկզբունքները, ոչ էլ փնտրում են այդ սկզբունքները։ Չգիտեն, թե որակի ինչ տեսանկյուններ են կարևոր, որ մարդիկ ունենան, կամ ինչ չափանիշների է կարևոր համապատասխանել՝ առաջնորդող կամ աշխատող լինելու համար։ Հետևաբար, մարդկանց անխտիր օգտագործում են՝ հիմնվելով սեփական պատկերացումների և երևակայությունների վրա։ Մեկ այլ լուրջ խնդիր է այն, որ այս մարդկանց առաջխաղացնելուց, պատրաստելուց և օգտագործելուց հետո չեն հետևում կամ ստուգում նրանց աշխատանքը, ոչ էլ պարզում են, թե որքան լավ են աշխատում, կամ արդյոք իրական աշխատանք են կատարում, կամ արդյոք ի վիճակի են կատարելու իրենց պարտականությունները, կամ ինչպիսին է նրանց բնավորությունը, կամ արդյոք այն պարտավորությունները, որոնք այս մարդիկ կատարում են, հարմար են իրենց, և ուշադրություն չեն դարձնում, թե արդյոք այն մարդիկ, ում առաջխաղացնում, պատրաստում և օգտագործում են, համապատասխանում են չափանիշին և համահունչ են սկզբունքներին։ Երբեք չեն ստուգում այս բաները։ Կեղծ առաջնորդողները կարծում են, թե դա պարզապես մարդկանց առաջխաղացնելու, նրանց համար աշխատանք կարգավորելու հարց է և ուրիշ ոչինչ, և որ դրանով իրենց պարտականությունները կատարված են։ Այսպես են կեղծ առաջնորդողներն անում իրենց աշխատանքը, և սա է նաև նրանց վերաբերմունքն ու տեսակետն աշխատելիս։ Ուստի, կարո՞ղ են արդյոք կեղծ առաջնորդողների այս երկու հիմնական դրսևորումներն ապացուցել, որ նրանք չեն կատարում և չեն կարող կատարել իրենց պարտականությունները, երբ խոսքը վերաբերում է մարդկանց առաջխաղացնելուն, պատրաստելուն և օգտագործելուն։ (Այո՛։) Կեղծ առաջնորդողները չեն ստուգում աշխատանքը կամ դիտարկում տարբեր տեսակի մարդկանց, և առավել ևս մանրակրկիտ չեն լինում, երբ խոսքը վերաբերում է ճշմարտությանն ու սկզբունքներին, տարբեր տեսակի մարդկանց դրսևորումներն ու վիճակներն իրենց հասկացած ճշմարտությունների և Աստծու տան պահանջած սկզբունքների հետ համեմատելուն։ Նաև չեն կարողանում զանազանել՝ արդյոք տարբեր տեսակի մարդկանց մարդկայնությունն ու ուժեղ կողմերը համապատասխանում են մարդկանց օգտագործելու համար Աստծու տան պահանջած սկզբունքներին։ Այս պատճառներով հատկապես բթամիտ և անփույթ են, երբ խոսքը վերաբերում է մարդկանց առաջխաղացնելուն և օգտագործելուն ու նրանց համար աշխատանք կարգավորելուն, և այն ամենը, ինչ անում են, պարզապես ձևականությամբ զբաղվելն է և մակերեսային աշխատանք կատարելը՝ հիմնվելով իրենց պատկերացումների և երևակայությունների վրա։ Այսպիսով, եթե կեղծ առաջնորդողներին խնդրեն խելամտորեն և տեղին օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, կարո՞ղ են արդյոք գլուխ հանել դրանից։ (Ո՛չ, չեն կարող։) Եկեք առայժմ մի կողմ դնենք, թե ինչպիսին է կեղծ առաջնորդողների որակը։ Պարզապես նայելով աշխատանքի նկատմամբ նրանց վերաբերմունքին և աշխատանք կատարելու նրանց եղանակներին ու մեթոդներին, և այն փաստին, որ բացարձակապես ոչ մի իրական աշխատանք չեն կատարում, այլ միայն զբաղվում են ընդհանուր գործերով և կատարում են մի փոքր մակերեսային աշխատանք, որն իրենց ուշադրության կենտրոնում է դնում, և այն փաստին, որ մարդկանց ճշմարտությամբ ապահովելու աշխատանքն ամենևին չեն անում և չգիտեն՝ ինչպես օգտագործել ճշմարտությունը խնդիրներ լուծելու համար։ Այս ամենը բավարար է ապացուցելու համար, որ կեղծ առաջնորդողները չեն կարող կատարել եկեղեցու իրական գործը։ Հիմնվելով լոկ այն փաստի վրա, որ կեղծ առաջնորդողներն իրական աշխատանք չեն կատարում կամ խորապես չեն ներգրավվում եղբայրների և քույրերի հետ՝ իրական խնդիրներ լուծելու համար և փոխարենն իրենց վերադաս են համարում ու հրամաններ արձակում, կարելի է հաստատել, որ նրանք անընդունակ են լավ կատարելու եկեղեցու գործի բոլոր կողմերը՝ Աստծու տան համար մարդկանց առաջխաղացնելու և պատրաստելու նպատակով։

Յոթերորդ կետ. խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի (առաջին մաս)

Տարբեր տեսակի մարդկանց խելամիտ կերպով օգտագործելը՝ հիմնվելով նրանց մարդկայնության վրա

Ինչպե՞ս եք հասկանում տարբեր տեսակի մարդկանց կարգավորելն ու օգտագործելը։ (Աստծու տունն ունի տարբեր պահանջվող չափանիշներ տարբեր տեսակի մարդկանց համար, որոնք առաջխաղացվում և պատրաստվում են, և մարդիկ պետք է առաջխաղացվեն ու օգտագործվեն՝ մարդկանց առաջխաղացնելու Աստծու տան սկզբունքների և չափանիշների համաձայն։ Եթե ոմանք հարմար են առաջնորդողներ և աշխատողներ լինելու համար, ապա պետք է պատրաստվեն որպես առաջնորդողներ, աշխատողներ և վերակացուներ։ Եթե ոմանք ունեն մասնագիտական ուժեղ կողմեր որոշակի ոլորտում, ապա նրանց կատարած պարտավորությունը պետք է կարգավորվի ըստ նրանց մասնագիտական ուժեղ կողմերի, որպեսզի խելամտորեն բաշխվեն և օգտագործվեն։) Որևէ մեկն ավելացնելու բան ունի՞։ (Մեկ այլ բան է մարդկանց չափելը՝ հիմնվելով նրանց մարդկայնության վրա։ Եթե ինչ-որ մեկի մարդկայնությունը համեմատաբար լավն է, և նա սիրում է ճշմարտությունը և ունի ըմբռնելու կարողություն, ապա թեկնածու է առաջխաղացման և պատրաստման համար։ Եթե նրա մարդկայնությունը միջին է, բայց ունի ուժեղ կողմեր և կարող է պարտավորություն կատարել Աստծու տանը և ծառայություն մատուցել, ապա այս տեսակի մարդը նույնպես կարող է նշանակվել համապատասխան պարտավորության՝ հիմնվելով իր ուժեղ կողմերի վրա, որպեսզի լավագույնս օգտագործվի։ Եթե բավականին վատ մարդկայնություն ունեցող մարդ է և կարող է խաթարումներ և անհանգստություններ առաջացնել, ապա նրան պարտավորություն կատարել տալն ավելի շատ խնդիրներ կստեղծի քան օգուտ կտա, ուստի տեղին չէ նրանց համար պարտավորության կատարման կազմակերպումը։) Եթե մարդիկ տարբերակվում են՝ հիմնվելով իրենց մարդկայնության վրա, ապա քանի դեռ չար չեն, չեն առաջացնում խաթարումներ կամ անհանգստություններ և ի վիճակի են պարտավորություն կատարելու, ապա համապատասխանում են մարդկանց օգտագործելու Աստծու տան սկզբունքներին։ Մեկ այլ տեսակ, որը չի կարող օգտագործվել, բացի չար մարդկանցից և չար ոգիներից, նրանք են, ովքեր ունեն անբավարար խելք, այսինքն՝ նրանք, ովքեր ոչնչի չեն հասնում, ովքեր անկարող են որևէ բան անել, անընդունակ են մասնագիտություն սովորելու, ի վիճակի չեն գլուխ հանելու պարզ ընդհանուր գործերից, ովքեր նույնիսկ չեն կարողանում ֆիզիկական աշխատանք կատարել. անբավարար խելք և մարդկայնություն ունեցող մարդիկ չեն կարող օգտագործվել։ Ո՞ր մարդիկ են մտնում անբավարար խելք ունենալու այս դասի մեջ։ Նրանք, ովքեր չեն հասկանում մարդկային լեզուն, ովքեր զուրկ են մաքուր ըմբռնումից, ովքեր միշտ սխալ են հասկանում բաները, սխալ են անում և անտեղի պատասխաններ են տալիս հարցերին և ովքեր նույն տեսակից են, ինչ բթամիտները կամ մտավոր հաշմանդամություն ունեցող մարդիկ․ սրանք բոլորն անբավարար խելք ունեցող մարդիկ են։ Ապա կան չափազանց անհեթեթ մարդիկ, որոնք բոլոր տեսակի բաներն ըմբռնում են բնականոն մարդկանցից տարբեր կերպ․ նրանք նույնպես խելքի խնդիր ունեն։ Արդյոք անբավարար խելքը ներառո՞ւմ է որևէ բան սովորելու անընդունակությունը։ (Այո՛։) Ուստի արդյոք հոդվածներ գրել սովորելու անընդունակությունը համարվո՞ւմ է անբավարար խելք ունենալ։ (Ո՛չ։) Այս տեսակի մարդիկ հաշվի մեջ չեն մտնում։ Օրինակ՝ վերցնենք երգել և պարել սովորելը, համակարգչային հմտություններ սովորելը կամ օտար լեզու սովորելը․ այս բաները սովորելու անընդունակությունը չի համարվում անբավարար խելք ունենալ։ Ուստի ի՞նչ տեսակի բաներ սովորելու անկարողությունն է վկայում անբավարար խելքի մասին։ Օրինակ՝ ոմանք ունեն մի փոքր գիտելիք, բայց անընդունակ են սովորելու, թե ինչպես կազմակերպել իրենց խոսքն ուրիշների հետ զրուցելիս։ Ուստի կարո՞ղ են արդյոք այս տեսակի մարդիկ հաղորդակցվել ճշմարտության շուրջ, աղոթել և բնականոն կերպով շփվել ուրիշների հետ, երբ հավատում են Աստծուն։ (Ո՛չ, չեն կարող։) Երբ մտքում որևէ գաղափար ունեն կամ երբ որևէ վիճակում են և ուզում են բացվել ու խոսել մարդկանց հետ այդ մասին և փնտրել լուծման ուղին, օրեր շարունակ խորհում են և չգիտեն՝ որտեղից սկսել կամ ինչպես արտահայտվել։ Խոսելիս անմիջապես շփոթվում են և խոսում խճճված կերպով, բերանները կարծես հրաժարվում են անել այն, ինչ իրենց ասվում է, իսկ մտքերը ցրված են։ Օրինակ՝ ասում ես նրանց՝ «Այսօր եղանակը լավն է, և արևը շողում է», իսկ նրանք կպատասխանեն՝ «Երեկ անձրևում էր, և այդ ճանապարհին ավտովթար եղավ»։ Զրուցակիցների հետ նույն ալիքի վրա չեն։ Արդյո՞ք այս տեսակի մարդն անբավարար խելք ունի։ (Այո՛։) Օրինակ՝ եթե գլխացավ ունեն, և հարցնում ես, թե ինչն է խնդիրը, կասեն, որ իրենց սիրտը մի քիչ վատ է։ Այս պատասխանը կապ չունի հարցի հետ, այնպես չէ՞։ (Այո՛։) Սա խելքի չափազանց մեծ պակաս ունենալն է։ Այսպիսի մարդիկ շատ կան։ Կարո՞ղ եք օրինակ բերել։ (Ոմանք հարցերին պատասխանելիս միշտ շեղվում են թեմայից, պարզապես չեն կարողանում հասկանալ, թե ուրիշներն ինչ են հարցնում իրենց։) Խոսելիս հաճախ թեմայից շեղվելը վկայում է անբավարար խելքի մասին։ Ապա կան մարդիկ, որոնք խոսելիս չեն կարողանում տարբերել յուրայիններին և օտարներին և երբեմն խոսելիս մատնում են իրենց՝ առանց նույնիսկ գիտակցելու դա․ սա նույնպես անբավարար խելք է։ Օրինակ՝ որոշ եղբայրներ և քույրեր ապրում են անհավատ ընտանիքի անդամների հետ, որոնք հարցնում են նրանց. «Ի՞նչ է ձեր աստվածը պատվիրում ձեզ անել»։ Պատասխանում են. «Աստված, որին հավատում ենք, այնքան լավն է։ Նա սովորեցնում է մեզ ազնիվ մարդիկ լինել, և որ մեզ չի թույլատրվում ստել որևէ մեկին, և պետք է ազնվորեն խոսենք բոլորի հետ»։ Արտաքուստ հնչում է այնպես, կարծես վկայում են Աստծու կատարած գործի մասին, փառավորում են Աստծուն և ստիպում ունկնդիրներին լավ տպավորություն ունենալ հավատացյալների մասին ու վստահել նրանց, բայց արդյոք իրականում այդպե՞ս է։ Ի՞նչ կասեն անհավատները սա լսելիս։ Կասեն. «Քանի որ ձեր աստվածը պահանջել է ձեզանից ազնիվ մարդիկ լինել, ապա ճշմարտացիորեն ասեք մեզ` որքա՞ն գումար ունի ձեր եկեղեցին։ Ո՞վ է տալիս ամենաշատ ընծաները։ Ո՞վ է ձեր եկեղեցու առաջնորդողը։ Քանի՞ հավաքույթի վայր ունեք»։ Հանկարծակիի կգայիր դրանից, այնպես չէ՞։ Արդյոք այսպիսի մարդիկ բթամիտ չե՞ն։ Ինչո՞ւ ես դևերի և անհավատների հետ խոսում ազնիվ մարդ լինելու մասին։ Իրականում անհրաժեշտաբար այդքան ազնիվ չես Աստծու առաջ։ Ուստի արդյոք չե՞ս մատնում ինքդ քեզ՝ անհավատների հետ այդքան լրջանալով դրա շուրջ։ Արդյոք սա փոս փորել և ինքդ քեզ համար ծուղակ լարել չէ՞։ Արդյոք բթամիտ չե՞ս։ Երբ բացում ես սիրտդ կամ ազնվորեն խոսում ես ինչ-որ մեկի հետ, պետք է հաշվի առնես, թե ում հետ ես խոսում. եթե դա դև է կամ Սատանա, կարո՞ղ ես նրանց ասել, թե իրականում ինչ է կատարվում։ Ուստի, երբ խոսքը վերաբերում է այսպիսի մարդկանց, անհրաժեշտ է կիրառել «օձերի պես խորագե՛տ եղեք և աղավնիների պես՝ միամիտ» լինելը․ սա Աստծու ուսմունքն է մարդկությանը։ Բթամիտները չգիտեն ինչպես անել սա։ Միայն գիտեն կառչել կանոններից և ասել այսպիսի բաներ. «Մենք՝ հավատացյալներս, այնքան ազնիվ ենք, ոչ մեկի չենք խաբում։ Նայեք ձեզ՝ անհավատներիդ, լի եք ստերով, մինչդեռ մենք բոլորս ազնվորեն ենք խոսում»։ Եվ ազնվորեն խոսելուց հետո մարդիկ լծակներ են ունենում նրանց դեմ օգտագործելու համար։ Մի՞թե սա յուրայիններին և օտարներին չտարբերելը չէ։ Մի՞թե դա խելքը տեղը չլինել չէ՞։ Հասկանում են որոշ վարդապետություններ, բայց չգիտեն ինչպես կիրառել դրանք։ Հնչեցնում են որոշ կարգախոսներ և ապա զգում, որ իսկապես հոգևոր են, և կարծում են, թե հասկանում են ճշմարտությունը և ունեն ճշմարտության իրականությունը, և ամենուր գլուխ են գովում, բայց ի վերջո սատանաներն ու դևերն օգտվում են դրանից և օգտագործում դա նրանց դեմ։ Սա անբավարար խելք է։

Հենց նոր խոսեցինք մի քանի տեսակի մարդկանց մասին, որոնք անբավարար խելք ունեն։ Մի տեսակը նրանք են, ովքեր չեն հասկանում մարդկային լեզուն և չեն կարողանում հասկանալ ու ընկալել ուրիշների խոսքերի էությունն ու առանցքային կետերը։ Մեկ այլ տեսակ են բթամիտները, որոնք անկարող են որևէ բան անել և որոնք չեն կարողանում ընկալել սկզբունքները կամ առանցքային կետերը՝ անկախ այն բանից, թե ինչպես են դա անում։ Եվս մեկ տեսակ են նրանք, ովքեր չափազանց մոլեռանդ և անհեթեթ տեսակետներ ունեն ամեն ինչի վերաբերյալ։ Եվս մեկ տեսակ են նրանք, ովքեր անընդունակ են որևէ բան սովորելու և ովքեր նույնիսկ անընդունակ են սովորելու՝ ինչպես խոսել կամ զրուցել կամ ինչպես հստակ արտահայտել իրենց մտքերն ու կարծիքները, որպեսզի ուրիշները կարողանան հասկանալ դրանք։ Թեև որոշ չափով գրագետ են, բայց չեն կարողանում կազմակերպել իրենց խոսքը մտքում կամ հստակ խոսել, ոչ էլ կարող են ճիշտ տեսակետներ արտահայտել կամ որևէ բան անել։ Սրանք բոլորն անբավարար խելք ունեցող մարդիկ են։ Անկախ այն բանից, թե ինչ արհեստներ կամ հմտություններ են սովորում, մշտապես անկարող են ընկալել սկզբունքներն ու կանոնները։ Նույնիսկ եթե երբեմն լավ է ստացվում որևէ արհեստ կամ հմտություն, ապա դա պատահականություն է․ չգիտեն՝ ինչպես են դա լավ արել։ Հաջորդ անգամ, երբ չեն կարողանում դա լավ անել, նույնպես չգիտեն, թե ինչու է այդպես։ Անընդունակ են որևէ բան սովորելու կամ դրանում հմտանալու։ Եթե նրանց խնդրեն սովորել որևէ արհեստ կամ տեխնիկական հմտություն, անկախ այն բանից, թե որքան ժամանակ կծախսեն դա սովորելու վրա, միայն կընկալեն տեսությունը։ Այնքան տարիներ լսել են քարոզներ, բայց չեն հասկացել ճշմարտությունը։ Եթե նրանց խնդրեն վերցնել այս խոսքերը և այս հատուկ արտահայտությունները, որոնց շուրջ Աստծու տունը հաճախ հաղորդակցվում է, և վերածել դրանք սկզբունքի և կիրառման ուղու, նրանք անընդունակ կլինեն դա անելու, նույնիսկ եթե մինչև մահ աշխատեն, և անկախ այն բանից, թե ինչպես են նրանց սովորեցնում։ Սա հաստատում է, որ այս մարդիկ անբավարար խելք ունեն։ Ոմանք 50 կամ 60 տարեկանում որևէ բան անելիս հասնում են ճիշտ նույն արդյունքներին, ինչ 30 տարեկանում՝ առանց որևէ առաջընթաց գրանցելու։ Իրենց կյանքում հաջողությամբ ոչ մի բան չեն սովորել։ Անգործ չեն վատնել իրենց ժամանակը, շատ ուշադիր են և ջանք են գործադրում, բայց չեն հաջողել որևէ բան սովորելու հարցում. սա ցույց է տալիս, որ անբավարար խելք ունեն։ Հիմնվելով այն բանի վրա, ինչի շուրջ հաղորդակցվել ենք, անբավարար խելքի շրջանակն ավելի է լայնացել, այնպես չէ՞։ Արդյոք ինքներդ կհամարվեի՞ք անբավարար խելք ունեցող։ (Այո՛։) Մի փոքր, այս կամ այն չափով։ Ինչո՞ւ եմ ասում դա։ Մարդկանց մեծամասնությունը հինգ տարի լսել է քարոզներ, բայց դեռ չի հասկանում, թե ինչ է ճշմարտությունը, կամ որոնք են Աստծու մտադրությունները։ Իսկ ոմանք լսել են քարոզներ 10 տարի կամ նույնիսկ 20 կամ 30 տարի և դեռ չեն հասկանում, թե ինչ է ճշմարտության իրականությունը, և ինչ են բառերն ու վարդապետությունները, նրանց բերանները լի են վարդապետություններով, և գերազանց դուրս են նետում դրանք․ սա նրանց խելքի հետ կապված խնդիր է։ Առայժմ մի կողմ թողնելով ճշմարտության ըմբռնումը՝ եկեք պարզապես ասենք, որ մարդիկ ցուցաբերում են հետևյալ դրսևորումները մարդու կյանքում որոշ արտաքին բաների և առողջ բանականության հարցերի նկատմամբ․ անկախ այն բանից, թե քանի տարի են որևէ բան անում, նրանց իրավիճակը, վիճակը և ընկալումը մնում են նույնը, ինչ այն ժամանակ, երբ նոր էին սկսել սովորել դա, և անկախ այն բանից, թե ինչպես են նրանց ուղղորդում, սովորեցնում կամ ինչպես են կիրառում, միևնույն է, ոչ մի առաջընթաց չեն գրանցում։ Սա անբավարար խելք է։

Մարդկանց ընտրելն ու օգտագործելը՝ հիմնվելով այն բանի վրա, թե արդյոք մարդկայնություն ունեն, թե ոչ, համահունչ է սկզբունքներին։ Ուստի ասե՛ք Ինձ, արդյոք պե՞տք է պատրաստենք և օգտագործենք այն մարդկանց, ովքեր ունեն վատ մարդկայնություն, անբավարար խելք կամ չար ոգիների գործը։ Դա բացարձակապես անթույլատրելի է։ Բացի այս մի քանի տեսակի մարդկանցից, ովքեր չեն համապատասխանում մարդկանց օգտագործելու Աստծու տան սկզբունքներին, մյուս մարդկանց մեծ մասը կարող է խելամտորեն օգտագործվել՝ հիմնվելով իրենց մարդկայնության վրա։ Նրանք, ովքեր ունեն միջին մարդկայնություն, ինչը չի կարելի անվանել ո՛չ վատ, ո՛չ լավ, կարող են պարզապես լինել թիմի սովորական անդամներ։ Նրանց դեպքում, ովքեր ունեն բավականին լավ մարդկայնություն, բավականին ռացիոնալ են և օժտված են խղճի խայթով, սիրում են դրական բաներ, հատկապես ազնիվ են, ունեն արդարադատության զգացում և ի վիճակի են պաշտպանելու Աստծու տան շահերը, շեշտը կարող է դրվել այս մարդկանց պատրաստելու և օգտագործելու վրա։ Ինչ վերաբերում է նրանց որպես առաջնորդողներ կամ թիմի ղեկավարներ պատրաստելուն և օգտագործելուն կամ որոշակի կարևոր աշխատանք կատարել տալուն, ապա դա կախված է նրանց որակից և ուժեղ կողմերից։ Սա տարբեր տեսակի մարդկանց օգտագործելը կշռադատելն է՝ հիմնվելով նրանց մարդկայնության վրա։

Տարբեր տեսակի մարդկանց խելամիտ կերպով օգտագործելը՝ հիմնվելով նրանց ուժեղ կողմերի վրա

Եկեք շարունակենք խոսել այն մասին, թե ինչպես օգտագործել տարբեր տեսակի մարդկանց՝ հիմնվելով նրանց ուժեղ կողմերի վրա։ Բացի որակից, ոմանք ունեն նաև որոշակի մասնագիտական հմտություններ, որոնց գերազանց են տիրապետում։ Ի՞նչ է նկատի առնվում «ուժեղ կողմեր» ասելով։ (Ունենալ հմտություն մասնագիտացված ոլորտում, օրինակ՝ կարողանալ երաժշտություն գրել, նվագել երաժշտական գործիք կամ նկարել։) Երաժշտության տեսություն, արվեստ, ինչպես նաև պար և գրականություն հասկանալը՝ սրանք բոլորն ուժեղ կողմեր են։ Դերասանությունն ու ռեժիսուրան ֆիլմարտադրության հետ կապված ուժեղ կողմեր են, թարգմանությունը լեզվական ուժեղ կողմ է, իսկ տեսանյութերի արտադրությունը և հատուկ էֆեկտները նույնպես ուժեղ կողմեր են որոշակի ոլորտներում։ Երբ խոսում ենք ուժեղ կողմերի մասին, նկատի ունենք մասնագիտական հմտությունները, որոնք վերաբերում են եկեղեցու կենտրոնական գործին։ Ոմանք արդեն ունեն հմտության հիմնական մակարդակ, իսկ ոմանք սովորում են այս բաներն Աստծու տուն գալուց հետո։ Եթե մարդն ունի հիմնական հմտություն, բայց նրա մարդկայնությունը չի համապատասխանում չափանիշին և անբավարար խելք ունեցողներից մեկն է, չար մարդ կամ չար ոգի է, ապա չի կարող օգտագործվել։ Եթե մարդու մարդկայնությունը համապատասխանում է չափանիշին, և ունի ուժեղ կողմ, որի կարիքն Աստծու տունն ունի, ապա կարող է առաջխաղացվել, պատրաստվել և օգտագործվել, նշանակվել իր ուժեղ կողմերին համապատասխանող կամ իր ունեցած մասնագիտական հմտությունների հետ կապված թիմում և անմիջապես անցնել աշխատանքի։ Ոմանք դեռ չունեն մասնագիտական ուժեղ կողմ, բայց պատրաստակամ են սովորել և շատ արագ են ըմբռնում։ Եթե նրանց մարդկայնությունը համապատասխանում է չափանիշին, ապա Աստծու տունը կարող է պատրաստել նրանց և պայմաններ ստեղծել, որպեսզի սովորեն, և նման մարդիկ նույնպես կարող են օգտագործվել։ Ամփոփելով՝ պարտավորությունների բաշխումը հիմնված է մարդկանց որակի և ուժեղ կողմերի վրա, և որքան հնարավոր է, տարբեր ուժեղ կողմեր ունեցող մարդիկ պետք է կարգավորվեն աշխատելու իրենց սեփական փորձառության ոլորտում, որպեսզի կարողանան գործի դնել այդ ուժեղ կողմերը։ Եթե նրանց ուժեղ կողմերն այլևս պետք չեն Աստծու տանը, նրանց համար կարող է կարգավորվել անել այն, ինչ ի վիճակի են անելու՝ հիմնվելով իրենց որակի և մարդկայնության վրա․ սա կոչվում է մարդկանց խելամտորեն օգտագործել։ Եթե Աստծու տունը դեռ նրանց ուժեղ կողմերի կարիքն ունի, ապա նրանց պետք է թույլատրվի շարունակել կատարել իրենց պարտավորությունն այս ոլորտում, և չեն կարող կամայականորեն տեղափոխվել, քանի դեռ այս մասնագիտությամբ աշխատող մարդիկ չափազանց շատ չեն, որի դեպքում մարդկանց թիվը պետք է կրճատվի ըստ իրավիճակի՝ իրենց մասնագիտության մեջ նվազագույն իրավասություն ունեցողներին այլ պարտավորությունների նշանակելով․ սա մարդկանց խելամտորեն օգտագործելն է։

Կա մարդկանց մի որոշակի տեսակ, որը չունի որևէ հատուկ հմտություն․ կարող են մի փոքր հոդվածներ գրել, կարող են մեղեդային երգել և սովորել անել ցանկացած բան, բայց լավագույնը չեն այս բաներում։ Ինչո՞ւմ են լավագույնը։ Ունեն մի փոքր որակ, համեմատաբար օժտված են արդարադատության զգացումով և մի փոքր հասկանում են, թե ինչպես դատել և օգտագործել մարդկանց։ Բացի այդ, առավելապես օժտված են կազմակերպչական հմտություններով։ Եթե նման մարդուն առաջադրանք կամ աշխատանք տաս, կարող է կազմակերպել մարդկանց՝ դա անելու համար։ Միևնույն ժամանակ ունեն աշխատանքային կարողություն, այսինքն՝ եթե նրանց աշխատանք տաս, ունեն դա լավ անելու և ավարտելու կարողություն։ Մտքում ծրագիր ունեն՝ քայլերով և կառուցվածքով։ Գիտեն՝ ինչպես օգտագործել մարդկանց, ինչպես բաշխել ժամանակը և ում օգտագործել այս առաջադրանքի համար։ Եթե խնդիր է ի հայտ գալիս, գիտեն՝ ինչպես քննարկել լուծումը բոլորի հետ։ Գիտեն՝ ինչպես հավասարակշռել և լուծել այս բոլոր բաները։ Նման մարդը ոչ միայն ունի աշխատանքային կարողություն, այլև համեմատաբար լավ է խոսում։ Նրա խոսքերը հստակ են և կանոնավոր, և չի շփոթեցնում մարդկանց։ Երբ աշխատանք է հանձնարարում, բոլորը հստակ հասկանում են և գիտեն, թե յուրաքանչյուրն ինչ պետք է անի։ Ոչ ոք անգործ չէ, և աշխատանքում բացթողումներ չկան։ Աշխատանքի մանրամասների նրա բացատրությունը նույնպես համեմատաբար հստակ է և կանոնավոր, իսկ հատկապես բարդ խնդիրների դեպքում առաջարկում է վերլուծություններ, հաղորդակցվում է և թվարկում մանրամասները, որպեսզի բոլորը հասկանան խնդիրները, իմանան՝ ինչպես կատարել աշխատանքը և իմանան՝ ինչպես շարունակել։ Բացի այդ, կարող է նաև հաղորդակցվել այն մասին, թե գործելու որ եղանակները կարող են թերի լինել, աշխատելու որ մեթոդները կազդեն արդյունավետության վրա, ինչին պետք է մարդիկ ուշադրություն դարձնեն իրենց աշխատանքի ընթացքում և այլն։ Այսինքն՝ ավելի շատ է մտածում քան ուրիշները՝ նախքան աշխատել սկսելը։ Մտածում է ավելի մանրամասնորեն, ավելի իրատեսորեն և ավելի համապարփակ քան ուրիշները։ Մի կողմից խելք ունի, իսկ մյուս կողմից՝ պերճախոս է։ Խելք ունենալ նշանակում է, որ գործում է կազմակերպված կերպով, քայլերով և ըստ ծրագրի ու մեծ հստակությամբ։ Պերճախոս լինել նշանակում է, որ կարող է օգտագործել լեզուն՝ հստակ և հասկանալի կերպով արտահայտելու իր մտքում եղած ծրագրերը, հաշվարկներն ու գաղափարները, և որ գիտի՝ ինչպես խոսել պարզ և հակիրճ, որպեսզի իր ունկնդիրները չշփոթվեն։ Արտահայտվում է այնպիսի լեզվով, որը հատկապես հստակ է, ճշգրիտ, ճշմարտացի և տեղին։ Սա է նշանակում լինել պերճախոս։ Այսպիսի մարդիկ պերճախոս են, ունեն աշխատանքային կարողություն, կազմակերպչական հմտություններ, և դրան գումարած՝ ունեն պատասխանատվության զգացում և համեմատաբար օժտված են արդարադատության զգացումով։ Մարդկանց հաճեցնողներ կամ խաղաղարարներ չեն։ Երբ տեսնում են, որ չար մարդիկ խաթարումներ և անհանգստություններ են առաջացնում եկեղեցու գործում, կամ բթամիտներ ու տականքներ, որոնք չեն զբաղվում իրենց պատշաճ գործերով և լպրծուն կերպով են գործում, բարկանում են, դժգոհություն են զգում և կարող են ժամանակին լուծել ու գլուխ հանել այս խնդիրներից և պաշտպանել Աստծու տան գործն ու շահերը։ Պատասխանատվության զգացում և արդարադատության զգացում ունենալը՝ մի՞թե այս դրսևորումներն այս տեսակի մարդու մարդկայնության ակնառու բնութագրերը չեն։ (Այո՛։) Այսպիսի մարդիկ գուցե լավ չեն շփվում կամ գուցե շատ հմուտ չեն որևէ հատուկ մասնագիտական հմտության մեջ, բայց եթե ունեն այն բնութագրերը, որոնք Ես հենց նոր նկարագրեցի, կարող են պատրաստվել որպես առաջնորդողներ և աշխատողներ։ Այս բնութագրերը նաև նրանց ուժեղ կողմերն են, այսինքն՝ պերճախոս են, ունեն աշխատանքային կարողություն, կազմակերպչական հմտություններ և համեմատաբար օժտված են արդարադատության զգացումով։ Արդարադատության զգացում ունենալը վճռորոշ է։ Արդյոք չար մարդիկ և հակաքրիստոսներն ունե՞ն արդարադատության զգացում։ (Ո՛չ, չունեն։) Հակաքրիստոսներն ունեն չարասեր բնություն․ անհնար է, որ արդարադատության զգացում ունենան։ Մեկ այլ վճռորոշ բան է այն, որ այս տեսակի մարդն ունի հոգևոր հասկացողություն և ճշմարտությունն ըմբռնելու կարողություն։ Սա կապված է նրա որակի հետ։ Այս տեսակի մարդու ուժեղ կողմերը վերաբերում են մարդկայնության այն բնութագրերին և տաղանդներին, որոնք Ես հենց նոր նշեցի, գումարած ճշմարտությունն ըմբռնելու կարողություն ունենալու, եկեղեցու համար հոգս կրելու և աշխատանքային կարողություն ունենալու երեք չափանիշները։ Նման մարդիկ կարող են պատրաստվել որպես առաջնորդողներ։ Դրա հետ կապված ոչ մի խնդիր չկա։ Բացի խելք և որակ ունենալուց, առաջնորդողը պետք է ունենա ճշմարտությունն ըմբռնելու կարողություն և ունենա կազմակերպչական հմտություններ ու աշխատանքային կարողություն իր աշխատանքում, ինչպես նաև պերճախոսություն։ Ոմանք շատ լավ որակ ունեն, ունեն հոգևոր հասկացողություն, բայց երբ գալիս է հավաքույթներին հաղորդակցվելու ժամանակը, լիակատար խառնաշփոթի են վերածում այն, ինչ փորձում են ասել, լիովին զուրկ են իրենց լեզուն կազմակերպելու կարողությունից և այն, ինչ ասում են, բոլորովին զուրկ է տրամաբանությունից։ Կարո՞ղ են արդյոք նման մարդիկ պատրաստվել որպես առաջնորդողներ։ (Ո՛չ, չեն կարող։) Ոմանք հազիվ են կարողանում խոսել շատ փոքրաթիվ մարդկանց հետ։ Կարող են հաղորդակցվել որոշ վիճակների, կարծիքների և ճշմարտության ըմբռնման շուրջ և կարող են աջակցել, ապահովել և օգնել ուրիշներին, բայց ավելի շատ մարդկանց ներկայությամբ չեն համարձակվում խոսել և վախենում են և նույնիսկ կարող են նյարդայնանալ արտասվելու աստիճան։ Կարո՞ղ են արդյոք նման մարդիկ պատրաստվել։ Այն տեսակի մարդու համար, ով ունի բավականին թույլ և երկչոտ մարդկայնություն և հակված է բեմական վախի, եթե ունի առաջնորդող լինելու մարդկայնություն, ուժեղ կողմեր և ըմբռնելու կարողություն, կարող է պատրաստվել՝ դառնալու թիմի ղեկավար կամ եկեղեցու առաջնորդող։ Նախ պարզապես պատրաստեք և կրթեք նրանց։ Որոշ ժամանակ փորձառություն ձեռք բերելուց հետո խորաթափանցություն ձեռք կբերեն և դրանով իսկ մի փոքր ավելի համարձակ կդառնան և այլևս չեն վախենա խոսելուց կամ բեմական վախ չեն ունենա։ Ամփոփելով՝ երբ խոսքը վերաբերում է նրանց, ովքեր ունեն մարդկայնության այն բնութագրերն ու ուժեղ կողմերը, որոնց շուրջ հենց նոր հաղորդակցվեցինք, կարող են պատրաստվել՝ դառնալու առաջնորդողներ, քանի դեռ նրանց մարդկայնությունը համապատասխանում է չափանիշին։ Ինչպես ասացինք նախորդ անգամ, որպեսզի ինչ-որ մեկը պատրաստվի որպես առաջնորդող, պարտադիր չէ, որ հասկանա բոլոր ճշմարտությունները, կարողանա հնազանդվել Աստծուն, ունենա աստվածավախ սիրտ և այլն։ Բացարձակապես անհրաժեշտ չէ համապատասխանել այս չափանիշներին։ Եթե ինչ-որ մեկն ունի որոշակի որակ, ունի հոգևոր հասկացողություն և ի վիճակի է ընդունելու ճշմարտությունը, ապա կարող է առաջխաղացվել և պատրաստվել։ Արդյոք սա մարդկանց խելամտորեն օգտագործելը չէ՞։ (Այո՛։) Ամենավճռորոշ չափանիշն այն է, թե արդյոք ինչ-որ մեկի մարդկայնությունը համապատասխանում է չափանիշին, թե ոչ։

Ոմանք, լսելով այն, ինչ Ես ասացի, զգում են, որ արդեն համապատասխանում են առաջնորդող լինելու չափանիշներին և պետք է առաջխաղացվեն։ Սա թյուրըմբռնում է նրանց կողմից, այնպես չէ՞։ Արդյոք առաջնորդող լինելն այդքան պա՞րզ բան է։ Մտածում են․ «Ես իսկապես մեթոդիկ եմ, ունեմ կազմակերպչական հմտություններ և պերճախոս եմ այն իմաստով, որ կարող եմ հստակ բացատրել նույնիսկ ամենաբարդ հարցերը, ուստի ինչո՞ւ Աստծու տունն ինձ չի առաջխաղացնում։ Ինչո՞ւ եղբայրներն ու քույրերն ինձ չեն ընտրում որպես առաջնորդողի։ Ինչպե՞ս է պատահում, որ ավագ առաջնորդողները չեն նկատում, որ ես տաղանդավոր եմ»։ Մի՛ անհանգստացիր։ Եթե իսկապես համապատասխանում ես առաջնորդող կամ աշխատող լինելու չափանիշներին, ապա վաղ թե ուշ կառաջխաղացվես, և քեզ թույլ կտրվի կրթվել։ Այժմ կարևորն այն է, որ պետք է շատ կրթվես ճշմարտությունը կիրառելու և հարցերը սկզբունքների համաձայն լուծելու հարցում և նախաձեռնողաբար օգնես ուրիշներին և լուծես իրական խնդիրներ Աստծու ընտրյալ մարդկանց համար։ Երբ Աստծու ընտրյալ մարդիկ տեսնեն, որ լավ որակ ունես և կարող ես լուծել իրական խնդիրներ, կառաջադրեն և կընտրեն քեզ։ Եթե նախաձեռնություն չցուցաբերես մի փոքր իրական աշխատանք կատարելու հարցում և պարզապես սպասես այն օրվան, երբ հանկարծ ընտրվես որպես առաջնորդող կամ Վերևի կողմից առաջխաղացվես որպես բացառություն, դա երբեք տեղի չի ունենա։ Պետք է որոշակի իրական աշխատանք կատարես, որպեսզի բոլորը կարողանան տեսնել դա. երբ բոլորն իրենց աչքով տեսնեն քո ուժեղ կողմերը և զգան, որ այնպիսի մեկն ես, ով պետք է առաջխաղացվի, մշակվի և օգտագործվի, բնականաբար կառաջադրեն և կընտրեն քեզ։ Եթե հենց հիմա զգում ես, որ հարմար ես առաջնորդող լինելու համար, բայց ոչ ոք չի ընտրել քեզ, և Աստծու տունը չի առաջխաղացրել քեզ, ինչո՞ւ է այդպես։ Մի բան հաստատ է․ դեռ ճանաչում չես գտել եղբայրների և քույրերի աչքում։ Գուցե հարցը քո մարդկայնության մեջ է, գուցե ձգտմանդ կամ գուցե ուժեղ կողմերիդ կամ որակիդ։ Եթե եղբայրներն ու քույրերը չճանաչեն կամ հավանություն չտան այս կողմերից մեկին, չեն ընտրի կամ չեն առաջադրի քեզ։ Ուստի պետք է շարունակես քրտնաջան աշխատել, շարունակես ձգտել և կրթվել, և երբ անկեղծորեն հասկանաս ճշմարտությունը և կարողանաս հարցեր լուծել սկզբունքների համաձայն, մարդիկ բնականաբար կառաջադրեն և կընտրեն քեզ. սա այն դեպքն է, երբ գործերն իրենց բնականոն հունով են ընթանում, երբ պայմանները ճիշտ են։ Կարիք չկա անընդհատ անհամբեր սպասելու առաջնորդող դառնալուն կամ անընդհատ մտածելու դրա մասին․ սա չափազանցված ցանկություն է։ Պետք է ունենաս սովորական սիրտ, լինես մեկը, ով ձգտում է ճշմարտությանը, հաշվի առնես Աստծու մտադրությունները և սովորես լինել հնազանդվող և համբերատար։ Չես կարող կուրորեն ձգտել առաջնորդող լինելուն․ դա փառասիրական ձգտում է և ճիշտ ուղին չէ։ Չպետք է անընդհատ ունենաս այս փառասիրական ձգտումն ու նկրտումը։ Նույնիսկ եթե իսկապես որակ ունես, պետք է սպասես, մինչև մտնես ճշմարտության իրականության մեջ, նախքան պատրաստ կլինես որպես առաջնորդող կամ աշխատող ծառայելու առաջադրանքին։ Եթե չես հասկանում ճշմարտությունը և չգիտես ինչպես կիրառել ճշմարտությունը, ապա նույնիսկ եթե ընտրվես որպես առաջնորդող կամ աշխատող, չես կարողանա որևէ իրական աշխատանք կատարել և ստիպված կլինես պաշտոնազրկվել և դուրս թողնվել, ինչը հաճախ է պատահում։ Եթե քեզ հարմար ես համարում առաջնորդող լինելու համար, օժտված ես առաջնորդության համար անհրաժեշտ տաղանդով, որակով և մարդկայնությամբ, սակայն Աստծու տունը չի առաջխաղացրել քեզ, և եղբայրներն ու քույրերը չեն ընտրել քեզ, ինչպե՞ս պետք է վերաբերվես այդ հարցին։ Այստեղ կա կիրարկման ուղի, որին կարող ես հետևել։ Պետք է հիմնովին ճանաչես ինքդ քեզ։ Տե՜ս, թե արդյոք դա հանգում է այն բանին, որ խնդիր ունես քո մարդկայնության հետ, կամ որ քո ապականված խառնվածքի որևէ կողմի բացահայտումը գարշելի է մարդկանց համար, կամ արդյոք այն է, որ չունես ճշմարտության իրականությունը և համոզիչ չես ուրիշների համար, կամ որ քո պարտավորության կատարումը չի համապատասխանում չափանիշին։ Պետք է խորհես այս բոլոր բաների շուրջ և տեսնես, թե որտեղ ես հատկապես թերանում։ Որոշ ժամանակ խորհելուց և քո խնդիրը գտնելուց հետո պետք է անհապաղ փնտրես ճշմարտությունը՝ այն լուծելու համար, և մտնես ճշմարտության իրականության մեջ և ձգտես հասնել փոփոխության և աճել, որպեսզի երբ շրջապատողները տեսնեն դա, ասեն. «Այս օրերին նա շատ ավելի լավն է, քան նախկինում։ Հիմնավորապես է աշխատում և լրջորեն է վերաբերվում իր մասնագիտությանը և հատկապես կենտրոնացած է ճշմարտության սկզբունքների վրա։ Չի գործում պոռթկուն կերպով կամ ձևականորեն և ավելի բարեխիղճ ու պատասխանատու է իր աշխատանքի նկատմամբ։ Նախկինում սիրում էր ժամանակ առ ժամանակ մեծամտել և անընդհատ ի ցույց էր դնում իրեն, բայց հիմա շատ ավելի զուսպ է և այլևս տիրական չէ։ Նույնիսկ եթե ի վիճակի է մի քանի բան անելու, չի պարծենում դրանով և երբ ավարտում է որևէ բան, բազմիցս խորհում է դրա շուրջ՝ վախենալով սխալ բան անելուց։ Գործում է շատ ավելի զգուշորեն, քան նախկինում և աստվածավախ սրտով, և ամենակարևորը, կարող է հաղորդակցվել ճշմարտության շուրջ՝ մի քանի խնդիր լուծելու համար։ Իսկապես աճել է»։ Շրջապատողները, որոնք որոշ ժամանակ շփվել են քեզ հետ, համարում են, որ ակնհայտ փոփոխություն և աճ ես ապրել։ Քո մարդկային կյանքում, անձնական վարքում և հարցերը լուծելիս և աշխատանքիդ նկատմամբ քո վերաբերմունքի մեջ և ճշմարտության սկզբունքների նկատմամբ քո վերաբերմունքի մեջ ավելի շատ ջանք ես գործադրում, քան նախկինում և խստապահանջ ես քո խոսքում ու գործերում։ Եղբայրներն ու քույրերը տեսնում են այս ամենը և սրտին մոտ են ընդունում։ Գուցե այնուհետև կկարողանաս առաջադրվել որպես թեկնածու հաջորդ ընտրություններում և հույս կունենաս ընտրվելու որպես առաջնորդող։ Եթե իսկապես կարողանաս որևէ կարևոր պարտավորություն կատարել, կստանաս Աստծու օրհնությունը։ Եթե իսկապես հոգս ունես և ունես պատասխանատվության նման զգացում և ցանկանում ես բեռ կրել, ապա շտապիր և կրթվիր։ Կենտրոնացիր ճշմարտությունը կիրառելու վրա և սկսիր գործել սկզբունքներով։ Երբ կյանքի փորձառություն ունենաս և կարողանաս վկայության մասին հոդվածներ գրել, իրապես աճած կլինես։ Եվ եթե կարողանաս վկայություն կրել Աստծու համար, ապա անշուշտ կարող ես ձեռք բերել Սուրբ Հոգու գործը։ Եթե Սուրբ Հոգին աշխատում է քեզ վրա, դա նշանակում է, որ Աստված բարեհաճությամբ է նայում քեզ, և քանի որ Սուրբ Հոգին ուղղորդում է քեզ, քո հնարավորությունը շուտով կստեղծվի։ Գուցե հիմա հոգս ունես, բայց հասակդ բավարար չէ, և քո կյանքի փորձառությունը չափազանց մակերեսային է, ուստի նույնիսկ եթե դառնայիր առաջնորդող, հավանական է, որ սայթաքելով կընկնեիր։ Պետք է ձգտես կյանքի մուտքին, նախ լուծես քո չափազանցված ցանկությունները, հոժար կամքով լինես հետևորդ և սկսես ճշմարտապես հնազանդվել Աստծուն՝ առանց բողոքի խոսքերի այն ամենի համար, ինչ Նա ներդաշնակեցնում կամ կարգավորում է։ Երբ օժտված լինես այս հասակով, քո հնարավորությունը կգա։ Այն, որ ցանկանում ես ծանր բեռ ստանձնել, որ ունես այս հոգսը, լավ բան է։ Դա ցույց է տալիս, որ ունես նախաձեռնող սիրտ, որը ձգտում է առաջընթաց գրանցել, և որ ցանկանում ես հաշվի առնել Աստծու մտադրությունները և հետևել Աստծու կամքին։ Սա փառասիրական ձգտում չէ, այլ ճշմարիտ հոգս․ դա ճշմարտությանը ձգտողների պատասխանատվությունն է և նրանց ձգտման առարկան։ Չունես եսասիրական շարժառիթներ և դուրս չես եկել հանուն քո սեփական շահի, այլ Աստծու համար վկայություն կրելու և Նրան բավարարելու համար. սա այն է, ինչն ամենաշատն է օրհնվում Աստծու կողմից, և Նա համապատասխան կարգավորումներ կանի քեզ համար։ Առայժմ պարզապես զբաղվիր կյանքի մուտքին ձգտելով, նախ պատշաճ կերպով կատարիր պարտավորությունդ և ապա գրիր մի քանի փորձառական վկայության հոդվածներ՝ Աստծու համար վկայություն կրելու նպատակով։ Եթե քո վկայությունները ճշմարիտ և գործնական են, դրանք կարդացող մարդիկ կհիանան քեզնով և կհավանեն քեզ և պատրաստակամ կլինեն շփվելու քեզ հետ և առաջադրելու քեզ, և այսպիսով քո հնարավորությունը կգա։ Հետևաբար ամբողջապես պետք է զինվես ճշմարտությամբ, նախքան հնարավորությունը գա։ Նախ ունեցիր գործնական փորձառություն և ապա բնականաբար կունենաս ճշմարիտ վկայություն․ պարտավորությանդ արդյունքներնավելի ու ավելի կլավանան, ինչի ընթացքում չես կարողանա թաքնվել, նույնիսկ եթե ցանկանաս, և քեզ շրջապատող եղբայրներն ու քույրերը կառաջադրեն քեզ։ Պատճառն այն է, որ ճշմարտության իրականությունն ունեցող մարդիկ անհրաժեշտ են ոչ միայն Աստծու տանը, այլև Աստծու ընտրյալ մարդկանց․ բոլորը սիրում են շփվել ճշմարտության իրականությունն ունեցող մարդկանց հետ և բոլորը սիրում են շփվել ճշմարտության իրականությունն ունեցող ընկերների հետ։ Եթե փորձառաբար ապրես այս աստիճանի, և բոլորը տեսնեն, որ ունես ճշմարիտ վկայություն և ընդունեն, որ ունես ճշմարտության իրականությունը, չես կարողանա խուսափել առաջնորդող դառնալուց, նույնիսկ եթե ցանկանաս, և եղբայրներն ու քույրերը կպնդեն ընտրել քեզ։ Մի՞թե այդպես չէ։ Երբ անառակ որդին ետ է շրջվում և վերադառնում Աստծու մոտ, Աստված գոհ է, երջանիկ և սրտում մխիթարված։ Որպես ճշմարտության իրականությունն ունեցող մարդ՝ ինչպե՞ս կարող էիր չօգտագործվել Աստծու կողմից։ Դա անհնարինություն կլիներ։ Աստծու մտադրությունն է ձեռք բերել ավելի շատ մարդկանց, որոնք կարող են վկայություն կրել Իր համար․ դա Նրան սիրող բոլորին կատարելագործելն է և որքան հնարավոր է շուտ Իր հետ մեկ սիրտ և միտք ունեցող մարդկանց մի խումբ ավարտուն դարձնելը։ Հետևաբար, Աստծու տանը բոլոր նրանք, ովքեր ձգտում են ճշմարտությանը, մեծ հեռանկարներ ունեն, և նրանց հեռանկարները, ովքեր անկեղծորեն սիրում են Աստծուն, անսահման են։ Բոլորը պետք է հասկանան Աստծու մտադրությունը։ Այս հոգսն ունենալն իսկապես դրական բան է, և մի բան է, որը խիղճ և ողջամտություն ունեցողները պետք է ունենան, բայց ոչ բոլորը պարտադիր կկարողանան ծանր բեռ ստանձնել։ Որտեղի՞ց է գալիս այս անհամապատասխանությունը։ Ինչ էլ լինեն ուժեղ կողմերդ կամ ընդունակություններդ, և որքան էլ բարձր լինի քո IQ-ն, վճռորոշը քո ձգտումն է և այն ուղին, որով քայլում ես։ Եթե քո մարդկայնությունը համապատասխանում է չափանիշին, և ունես որոշակի որակ, բայց այնպիսի մեկը չես, ով ձգտում է ճշմարտությանը, և պարզապես ունես լավ մարդկայնություն և հոգսի որոշակի զգացում, կարո՞ղ ես արդյոք լավ կատարել եկեղեցու առաջնորդության աշխատանքը։ Երաշխավորո՞ւմ ես, որ կարող ես լուծել խնդիրները՝ օգտագործելով ճշմարտությունը։ Եթե չես կարող երաշխավորել դա, ապա դեռևս ոչ կոմպետենտ ես քո աշխատանքում։ Նույնիսկ եթե ընտրվեիր կամ նշանակվեիր որպես առաջնորդող, միևնույն է, անընդունակ կլինեիր կատարելու աշխատանքը, ուստի ի՞նչ իմաստ կունենար դա։ Թեև դա կբավարարեր քո սնափառությունը, բայց կվնասեր եղբայրներին ու քույրերին և կհետաձգեր եկեղեցու աշխատանքը։ Եթե համապատասխանում ես առաջնորդող կամ աշխատող լինելու չափանիշներին և այնպիսի մեկն ես, ով ձգտում է ճշմարտությանը, և ունես նաև որոշ փորձառական վկայություններ, ապա հաստատապես կկարողանաս լավ աշխատանք կատարել առաջնորդության գործում, որովհետև ունես փորձառական վկայություններ, այնպիսի մեկն ես, ով հասկանում է ճշմարտությունը և կարող է ստանձնել եկեղեցու առաջնորդող լինելու ծանր հոգսը։ Այն, որ քո մարդկայնությունը համապատասխանում է չափանիշին, և ունես նաև որոշակի ուժեղ կողմեր, միայն հիմնական չափանիշներ են Աստծու տան կողմից առաջխաղացվելու, պատրաստվելու և օգտագործվելու համար, բայց թե արդյոք կարող ես լավ աշխատանք կատարել առաջնորդության գործում, կախված է այն բանից, թե արդյոք ունես իրական փորձառություն և ճշմարտության իրականությունը․ սա է ամենակարևորը։ Ոմանք ճիշտ մարդիկ են և ձգտում են ճշմարտությանը, բայց հավատում են ընդամենը երեքից հինգ տարի և չունեն գործնական փորձառություն։ Կարո՞ղ են արդյոք նման մարդիկ լավ կատարել եկեղեցու առաջնորդության աշխատանքը։ Վախենում եմ, որ կոմպետենտ չեն լինի աշխատանքում։ Որտե՞ղ են թերանում։ Զուրկ են գործնական փորձառությունից և դեռ չեն հասկացել ճշմարտությունը։ Նույնիսկ եթե կարող են շատ բառեր և վարդապետություններ խոսել, միևնույն է, նրանց ուժերից վեր է խնդիրները լուծելը՝ օգտագործելով ճշմարտությունը։ Հետևաբար, դեռևս կոմպետենտ չեն առաջնորդության աշխատանքում և պետք է շարունակեն կրթվել՝ ճշմարտության ըմբռնման և ճշմարտության իրականության մեջ մուտք գործելու համար։ Վերցնենք օրինակ՝ մի մարդու, ում մարդկայնությունը համապատասխանում է չափանիշին, և ով բավականին ազնիվ է և ով հազվադեպ է ստում և խաբում և ով կատարում է իր պարտավորությունը՝ առանց խաթարում կամ անհանգստություն առաջացնելու, բայց ով վատ է ձգտում ճշմարտությանը․ կարո՞ղ է արդյոք նման մարդը պատրաստվել որպես առաջնորդող կամ աշխատող։ Շատ դժվար կլիներ։ Արդյոք այն մարդը, ով համապատասխանում է առաջխաղացվելու, պատրաստվելու և օգտագործվելու չափանիշներին, բայց ով չի ձգտում ճշմարտությանը, ընդունակ կլինե՞ր դառնալու այնպիսի մեկը, ով ձգտում է ճշմարտությանը, եթե առաջխաղացվեր որպես առաջնորդող կամ աշխատող։ Արդյոք ի վիճակի կլինե՞ր սկսելու ձգտել ճշմարտությանը։ Արդյոք ի վիճակի կլինե՞ր մտնելու ճշմարտության իրականության մեջ՝ որոշ ժամանակ որպես առաջնորդող կամ աշխատող աշխատելուց հետո։ Դա անհնարինություն կլիներ։ Անկախ այն բանից, թե ինչ չափանիշների է համապատասխանում մարդը, քանի դեռ այնպիսի մեկը չէ, ով ձգտում է ճշմարտությանը, բացարձակապես չի կարող ընտրվել կամ առաջխաղացվել որպես առաջնորդող կամ աշխատող։ Եթե մարդն օժտված է մարդկայնությամբ և որակով, որոնք համապատասխանում են չափանիշին, և նաև ի վիճակի է ընդունելու ճշմարտությունը և որոշակի փոփոխությունների ենթարկվելու, ապա կարող է առաջխաղացվել, պատրաստվել և օգտագործվել, և արդյունքում, այնուհետև հնարավորություն կստանա կրթվելու, մտնելու ճշմարտության իրականության մեջ և կանգնելու փրկության և կատարելագործման ուղու վրա։ Հետևաբար, անկախ այն բանից, թե ում է Աստծու տունն առաջխաղացնում որպես առաջնորդող, աշխատող կամ վերակացու, նպատակը քո անձնական նկրտումներն ու փառասիրական ձգտումները բավարարելը չէ, ոչ էլ քո մղումներն իրականացնելը, այլ քեզ հնարավորություն տալը՝ կանգնելու փրկության ուղու վրա և դառնալու կատարելագործված մարդ։

Ինչ վերաբերում է նրանց, ովքեր բավարար խելք չունեն, նույնպես պատրաստակամություն ունեն լավ կատարելու իրենց պարտավորությունը և ցանկանում են պաշտպանել Աստծու տան շահերը, բայց զուրկ են իմաստությունից, չգիտեն՝ ինչպես գործել սկզբունքների համաձայն և չեն կարողանում թափանցել որևէ հարցի մեջ։ Ինչ-որ պահի բախվում են գայթակղության և ընկնում դրա մեջ և արդյունքում դավաճանում են եկեղեցու շահերին, դավաճանում են եղբայրներին և քույրերին և վնաս են հասցնում Աստծու տան գործին։ Ինչպե՞ս պետք է վարվենք և վերաբերվենք այս տեսակի մարդկանց, ովքեր բթամիտ են և անբավարար խելք ունեն։ Երբ խոսքը վերաբերում է նման բթամիտներին, ովքեր զուրկ են հոգևոր հասկացողությունից և անբավարար խելք ունեն, նրանցից յուրաքանչյուրը պետք է պաշտոնազրկվի, և նրանց պարտավորությունները պետք է կարգավորվեն, և ոչ մեկը չի կարող օգտագործվել։ Եթե նման մարդիկ օգտագործվեն, կարող են ցանկացած պահի խնդիրներ առաջացնել Աստծու տան գործում․ այսպիսի այնքան շատ դասեր կան։ Մեր օրերում կան շատ մարդիկ, ովքեր արտաքուստ ունեն որոշակի մարդկային նմանություն, բայց չեն կարողանում հաղորդակցվել ճշմարտության որևէ իրականության շուրջ։ Երկար տարիներ հավատում են Աստծուն և այնուամենայնիվ մնում են այս վիճակում։ Այս խնդրի արմատը պետք է հստակ երևա․ սա չափազանց ցածր որակի և հոգևոր հասկացողության պակասի խնդիր է։ Նման մարդիկ չեն փոխվի՝ անկախ այն բանից, թե քանի տարի են հավատում Աստծուն և ոչ մի նշանակալի առաջընթաց չեն գրանցել՝ չնայած իրենց լսած բոլոր քարոզներին։ Նրանց կարելի է միայն մի կողմ դնել՝ ծառայություն մատուցելու այն աղքատիկ եղանակով, որով ի վիճակի են։ Արդյոք սա նրանց հետ վարվելու լա՞վ ձեւ է, թե՞ ոչ։ (Լավ ձեւ է։) Ոմանք, ովքեր անբավարար խելք ունեն և ոչ մի ուժեղ կողմ չունեն, ընդհանրապես չեն կարողանում հասկանալ Աստծու խոսքերը նույնիսկ մի քանի տարի դրանք կարդալուց հետո և չեն հասկանում քարոզները, չնայած մի քանի տարի լսել են դրանք։ Արդյոք դեռ օգտակա՞ր է Աստծու խոսքերի գրքեր տրամադրել նման մարդկանց։ (Ո՛չ, օգտակար չէ։) Աստծու խոսքերի գրքերը չպետք է տրամադրվեն անբավարար խելք ունեցող մարդկանց, որովհետև դա անելն ապարդյուն է և հավասարազոր է վատնման, և ցանկացած գիրք, որը տրամադրվել է նրանց, պետք է անմիջապես հետ վերցվի։ Սա նրանց Աստծու խոսքերը կարդալու իրավունքից զրկելու համար չէ, այլ որովհետև նրանց խելքը չի բավարարում։ Նույնիսկ եթե նման մարդիկ ապրում են եկեղեցական կյանքով, բայց չեն կարողանում հասկանալ ճշմարտությունը, էլ չենք խոսում պարտավորություն կատարելու մասին։ Նման մարդիկ աղբ են, այնպես չէ՞։ Պետք է իմանաք՝ ինչպես վարվել աղբի հետ։ Ոմանք արտաքուստ բավականին պարզասիրտ են թվում, բայց նրանց խելքն այնքան ողորմելի է, որ նույնիսկ չեն կարողանում որևէ ֆիզիկական աշխատանք պատշաճ կերպով կատարել և փչացնում են այն ամենը, ինչ անում են։ Եթե նրանց խնդրեն որևէ աշխատանք կատարել, անպայման կվնասեն ինչ-որ բան, ուստի այսպիսի մարդիկ չեն կարող օգտագործվել։ Եթե խնդրես նրանց վերցնել մի դույլ ջուր, կշրջեն յուղի շիշը։ Եթե խնդրես լվանալ ամանը, կկոտրեն ափսեն։ Եթե խնդրես ճաշ պատրաստել, կամ չափազանց շատ կպատրաստեն կամ չափազանց քիչ, կամ այն չափազանց աղի կլինի կամ չափազանց անհամ։ Իսկապես իրենց սիրտը դնում են դրա մեջ, բայց որքան էլ փորձեն, չեն կարողանում դա լավ անել և նույնիսկ լավ չեն կատարում ֆիզիկական աշխատանքը։ Կարո՞ղ են արդյոք նման մարդիկ օգտագործվել։ (Ո՛չ։) Ուստի, եթե չեն կարող օգտագործվել, ի՞նչ պետք է նրանց խնդրել անել։ Արդյոք դա նշանակո՞ւմ է, որ նրանց չի թույլատրվում հավատալ Աստծուն, և որ Աստծու տունը չի ուզում նրանց։ Ո՛չ, չի նշանակում։ Պարզապես թույլ մի տվեք նրանց պարտավորություն կատարել։ Եթե պատշաճ կերպով չեն անում այն բաները, որոնք մտնում են բնականոն մարդկային կյանքի շրջանակի մեջ՝ ներառյալ առողջ բանականության առօրյա բաները և ամենօրյա կյանքի սովորական հարցերը, կամ անընդունակ են անելու այս բաները, ապա պիտանի չեն Աստծու տանը պարտավորություն կատարելու համար։

Թեև որոշ մարդիկ օժտված չեն լավ մարդկայնությամբ կամ որևէ հատուկ տաղանդով, էլ չենք խոսում այն մասին, որ չեն կարող պատրաստվել որպես առաջնորդողներ, բայց դեռ կարող են որոշակի ֆիզիկական աշխատանք կատարել։ Օրինակ՝ հավերին և բադերին կերակրելը, խոզերին կերակրելը և ոչխարներին արածեցնելն այն աշխատանքներն են, որոնք կարող են լավ անել։ Եթե նրանց պարզ աշխատանք տաս, կարող են այն լավ անել, քանի դեռ իրենց սիրտը դնում են դրա մեջ, և այսպիսով նման մարդիկ կարող են պարտավորություն կատարել Աստծու տանը։ Թեև դա մեկ պարզ աշխատանք է, բայց կարող են իրենց սիրտը դնել դրա մեջ և կատարել պարտականությունը և կարող են նաև պահանջներ դնել իրենց առաջ՝ Աստծու խոսքերի և ճշմարտության սկզբունքների համաձայն։ Անկախ այն բանից, թե արդյոք աշխատանքը մեծ է, թե փոքր կամ գործը կարևոր է, թե անկարևոր, ի վերջո, կարող են լավ կատարել իրենց հանձնարարված մեկ աշխատանքը։ Ոչ միայն կարող են լավ կերակրել հավերին, որպեսզի բնականոն կերպով ձու ածեն, այլև կարող են պաշտպանել հավերին, որ գայլերը չտանեն։ Եթե լսեն գայլի ոռնոց, անմիջապես կասեն իրենց վերակացուին՝ ձգտելով խուսափել որևէ դժբախտ պատահարից՝ Աստծու տան կողմից իրենց հանձնարարված աշխատանքի և առաջադրանքի կատարման ընթացքում։ Եթե այսպես են աշխատում, ապա համեմատաբար նվիրված են, և սա համարվում է պարտականությունը կատարելու և աշխատանքը լավ անելու կարողություն։ Ինչ վերաբերում է մնացածին՝ նրանց անձնական կյանքին, և թե ինչպես են իրենց դրսևորում և վերաբերում հարցերին, ապա որոշ չափով թերանում են։ Օրինակ՝ չգիտեն՝ ինչպես շփվել և զրուցել ուրիշների հետ կամ ինչպես հաղորդակցվել իրենց վիճակի շուրջ ուրիշների հետ և երբեմն դյուրագրգիռ են։ Արդյոք սա խնդի՞ր է համարվում։ Արդյոք նորմա՞լ է նրանց չօգտագործելն այս խնդիրների պատճառով։ (Ո՛չ, նորմալ չէ։) Ոմանք վատ անձնական հիգիենա ունեն․ առնվազն տասը օր չեն լվանում մազերը և ընդհանրապես վատ են բուրում։ Մյուսները բարձր ձայներ են հանում ուտելիս և խմելիս, երբ շրջապատողները հանգստանում են, և աղմկոտ են նաև այլ դեպքերում, օրինակ՝ քայլելիս, դռները փակելիս և խոսելիս․ անկիրթ են և վարվելակերպ չունեն։ Ինչպե՞ս պետք է վերաբերվել նման մարդկանց։ Բոլորը պետք է ըմբռնող լինեն, օգնեն և աջակցեն նրանց սիրող սրտով, հաղորդակցվեն նրանց հետ այն մասին, թե ինչ է բնականոն մարդկայնությունը, և թույլ տան նրանց կամաց-կամաց փոխվել։ Քանի որ բոլորդ միասին եք, պետք է սովորեք լեզու գտնել։ Նման մարդիկ կարող են օգտագործվել, քանի դեռ ի վիճակի են պատշաճ կերպով կատարելու իրենց աշխատանքը և ստանձնելու աշխատանքը, և չեն անում որևէ բան, որը խաթարում և անհանգստություն է առաջացնում։ Ոմանք խելացի են, լավ որակ ունեն և ջանասիրաբար են աշխատում և կարող են կատարել իրենց պարտականությունները և լավ անել իրենց հանձնարարված աշխատանքները, ուստի կարող են պատրաստվել և օգտագործվել։ Բայց ոմանք այնքան ծայրահեղ ցածր որակ ունեն, որ նույնիսկ չեն կարողանում լավ կատարել մեկ աշխատանք․ հազիվ են գլուխ հանում հավերին կերակրելուց, բայց եթե ստիպված լինեն նաև բադերին և սագերին կերակրել, կծանրաբեռնվեն և չեն իմանա՝ ինչպես դա անել։ Այնպես չէ, որ չեն ուզում դա լավ անել, բայց նրանց որակը չափազանց ցածր է։ Նրանց ուղեղն ունի իր սահմանափակումները, գիտեն միայն՝ ինչպես կատարել մեկ առաջադրանք, և եթե նրանց ևս մեկն են տալիս անելու, ապա կորցնում են իրենց։ Չգիտեն՝ ինչպես ծրագրել, ուստի պարզապես փչացնում են ամեն ինչ։ Նման մարդիկ պիտանի են միայն միաժամանակ մեկ աշխատանք կատարելու համար։ Մի՛ տվեք նրանց բազմաթիվ աշխատանքներ, որովհետև անընդունակ կլինեն ստանձնելու դրանք։ Մի՛ մտածեք, որ եթե կարող են լավ կատարել մեկ աշխատանք, անշուշտ կարող են կատարել երկու կամ երեք աշխատանք․ պարտադիր այդպես չէ, և կախված է նրանց որակից։ Թողեք նախ փորձեն կատարել երկու աշխատանք։ Եթե լավ որակ ունեն և կարող են ստանձնել դա, ապա կարող եք նրանց համար այսպես կարգավորել։ Եթե չեն կարողանում միաժամանակ երկու աշխատանք լավ կատարել և փչացնում են ամեն ինչ, ապա նշանակում է, որ դա վեր է նրանց որակից, ուստի պետք է անմիջապես վերցնեք նրանց երկրորդ աշխատանքը։ Պատճառն այն է, որ դիտարկման և փորձաշրջանի միջոցով հայտնաբերել եք, որ նրանք պիտանի են միայն միաժամանակ մեկ աշխատանք կատարելու, այլ ոչ թե բազմաթիվ բարդ աշխատանքներ կատարելու համար և որ չունեն դրա համար անհրաժեշտ որակ։ Ոմանք համեմատաբար խելացի են և համեմատաբար լավ որակ ունեն, և եթե նրանց մի քանի աշխատանք տաս անելու, կարող են դրանք լավ անել։ Օրինակ՝ եթե խնդրես նրանց ճաշ պատրաստել, կերակրել ճտերին և տնօրինել բանջարանոցը, ի վիճակի են ամեն օր ժամանակին պատրաստելու ճաշերը՝ միաժամանակ տնօրինելով բանջարանոցն իրենց ազատ ժամանակ, ժամանակին ջրելով և քաղհանելով այգին և կերակրելով ճտերին։ Ոմանք գուցե ասեն. «Քանի որ նրանք ունեն այս որակը, թող նաև ստանձնեն եկեղեցու գործը և լինեն եկեղեցու առաջնորդող»։ Արդյոք դա նորմա՞լ կլիներ։ Թեև նրանք ի վիճակի են ստանձնելու որոշ ֆիզիկական առաջադրանքներ և առօրյա գործեր, երբ խոսքը վերաբերում է եկեղեցու առաջնորդող լինելուն, ապա դա պահանջում է առանձին գնահատական։ Դա այնպիսի բան չէ, որը կարելի է չափել՝ հիմնվելով այս պարզ, արտաքին գործերը կատարելու վրա։ Պատճառն այն է, որ եկեղեցու առաջնորդող լինելը ֆիզիկական աշխատանք չէ, այն պետք է չափվի առաջնորդության սկզբունքներով։ Սակայն, եթե այս մարդն ունի եկեղեցու առաջնորդող լինելու որակ և տաղանդ, և նրա մարդկայնությունը բավականին լավն է, ապա անտեղի կլիներ, որ նրան նշանակեիր արտաքին գործեր կատարելու․ դա կոչվում է մարդկանց անպատշաճ կերպով օգտագործել։ Առավելագույնը, եկեղեցու առաջնորդողները կարող են կատարել կես դրույքով ևս մեկ աշխատանք, որը վերաբերում է առօրյա կյանքին, և մի փոքր ավելի շատ զբաղվել դրանով, երբ զբաղված չեն։ Սա նրանց չի հոգնեցնի։ Երբ խոսքը վերաբերում է անկարեւոր սովորական հարցերին և այս ֆիզիկական առաջադրանքներին, ապա մարդիկ կարող են դրանք անել այնքան, որքան ի վիճակի են։ Կա՞ արդյոք որևէ մեկը, ով կարող է ստանձնել դրանք բոլորը։ Կա՞ արդյոք նման որակ ունեցող որևէ մեկը։ (Ո՛չ։) Գուցե նրանց որակն ու կարողությունը բավարար են, բայց կա մի բան, որը բավարար չափով չեն ունենա, և դա էներգիան է։ Մարդիկ մահկանացու են, նրանց էներգիան սահմանափակ է, և այն աշխատանքների քանակը, որոնք կարող են ստանձնել, նույնպես սահմանափակ է։ Բարձր էներգիա ունեցող մարդիկ գուցե կարողանան աշխատել օրական մինչև 12 ժամ, մինչդեռ միջին էներգիա ունեցող մարդիկ սովորաբար կարող են աշխատել ութ ժամ, իսկ ցածր էներգիա ունեցող մարդիկ կարող են աշխատել ընդամենը չորս կամ հինգ ժամ։ Հետևաբար, անկախ այն բանից՝ մարդուն օգտագործում ես ֆիզիկական աշխատանք, եկեղեցու առաջնորդության աշխատանք, թե մասնագիտական հմտություններ պահանջող աշխատանք կատարելու համար, պետք է հաշվի առնես, թե ինչին է նա առավել հարմար, և նրան ամենահարմար աշխատանքը նշանակելուց հետո, եթե չկարողանա դա անել, նշանակիր նրան մեկ այլ բան։ Եթե նրան աշխատանք չես նշանակում ըստ այն բանի, թե ինչ անելուն է առավել հարմար, սա սխալ է մարդկանց օգտագործելու քո եղանակի մեջ։ Այն մարդկանց համար, ովքեր չեն կարող առաջնահերթություն ստանալ առաջխաղացման, պատրաստման և օգտագործման համար, նույնիսկ եթե նրանց խնդրեն կատարել ֆիզիկական աշխատանքներ, պետք է նշանակվեն այս աշխատանքներին՝ հիմնվելով իրենց որակի և կարողությունների վրա։ Եթե իրենց նշանակված մեկ աշխատանքը լավ կատարելուն զուգահեռ դեռ ի վիճակի են այլ աշխատանքներ կատարելու, ապա նրանց կարելի է խնդրել կատարել մի քանի այլ ֆիզիկական աշխատանքներ կես դրույքով, քանի դեռ դա չի ազդում նրանց հիմնական աշխատանքի վրա։ Ոմանք ֆիզիկապես ուժեղ են և կարող են կատարել երեք աշխատանք մեկը մյուսի հետևից․ մեկ աշխատանքն ավարտելուց հետո դեռ էներգիա ունեն խնայելու և ժամանակի մեծ մասն ազատ են։ Բայց կեղծ առաջնորդողները կույր են և չգիտեն՝ ինչպես բաշխել աշխատանքը և չեն գիտակցել, որ սա խնդիր է, ուստի այդ մարդկանց նշանակում են միայն մեկ աշխատանք կատարելու, ինչը սխալ է։

Հենց նոր խոսում էի անբավարար խելք ունեցող մարդկանց մասին, ովքեր չունեն հատուկ հմտություններ և ընդունակ են միայն ֆիզիկական ջանք գործադրելու։ Կան նաև մարդիկ, ովքեր ունեն որոշակի տկարություն և անընդունակ են նույնիսկ ֆիզիկական ջանք գործադրելու և ովքեր գլխացավ, ստամոքսի ցավ կամ մեջքի ցավ են ունենում, երբ անում են որևէ բան, որը նույնիսկ ամենաչնչին չափով ֆիզիկական է։ Ի՞նչ պետք է արվի այս տեսակի մարդկանց պարտավորություններ նշանակելու հարցում, եթե հարմար են պարտավորություն կատարելու համար։ Պետք է նայել տարբեր կողմերի, ինչպիսիք են նրանց առողջական վիճակը, ինչպես նաև նրանց մարդկայնությունը և որակը, որպեսզի պարզվի, թե ինչ պարտավորություններ են պիտանի կատարելու Աստծու տանը։ Եթե նրանց առողջությունն այնքան վատ է, որ չեն կարողանում որևէ աշխատանք կատարել և ստիպված են ընդմիջում անել որոշ ժամանակ աշխատելուց հետո և նաև կարիք ունեն, որ ինչ-որ մեկը խնամի իրենց, եթե չեն կարողանում ինքնուրույն պատշաճ կերպով պարտավորություն կատարել, և պետք է ինչ-որ մեկը նշանակվի նրանց խնամելու համար, ապա բոլորովին չարժե դա անել։ Նման մարդիկ հարմար չեն պարտավորություն կատարելու համար, ուստի թողեք նրանց գնալ տուն և ապաքինվել։ Ինչ էլ որ անեք, մի՛ օգտագործեք որևէ մեկին, ով այնքան ծանր հիվանդ է, որ քամու մի փչոցը հավանաբար վայր կգցի նրան։ Եթե նրանց առողջությունը շատ վատ չէ, և պարզապես ստամոքսի ցավ են ունենում, եթե սխալ բան են ուտում, կամ գլխացավ են ունենում, եթե չափազանց շատ են օգտագործում իրենց ուղեղը, ուստի միայն կարողանում են աշխատել երեք կամ չորս ժամ պակաս, քան բնականոն մարդը կամ կատարել բնականոն մարդու աշխատանքի կեսը, ապա նման մարդիկ դեռ կարող են օգտագործվել, քանի դեռ համապատասխանում են մյուս չափանիշներին։ Բացառությամբ այն դեպքերի, երբ իրենք են բարձրացնում այդ հարցը և ասում. «Իմ առողջությունը չափազանց վատ է այս դժվարությանը դիմանալու համար։ Ուզում եմ գնալ տուն՝ ապաքինվելու։ Երբ ապաքինվեմ, կվերադառնամ և կկատարեմ իմ պարտավորությունը», ապա համաձայնեք դրա հետ առանց հապաղելու և մի՛ փորձեք խորհուրդ տալ նրանց իրենց մտածելակերպի վերաբերյալ․ դա ոչ մի արդյունք չի ունենա, նույնիսկ եթե անեք դա։ Մի ասացվածք կա, որն ասում է. «Դժկամությամբ արված գործը գոհացուցիչ արդյունքներ չի տա»։ Յուրաքանչյուրի հավատքը, վճռականությունը և ձգտումները տարբեր են։ Ոմանք գուցե ասեն. «Արդյո՞ք պարզապես երբեմն իրենց մի փոքր վատ չեն զգում և մի փոքր էներգիայի պակաս ունեն։ Մարդիկ կարող են վատ զգալ, եթե սխալ բաներ ուտեն, բայց մի երկու օրից լավ կլինեն։ Արդյոք կարիք կա՞, որ գնան տուն և ապաքինվեն։ Արդյոք նրանց գլխացավն ու գլխապտույտը չե՞ն անցնի գիշերային լավ քնից հետո։ Արդյոք չե՞ն կարող բնականոն կերպով աշխատել դրանից հետո։ Արդյո՞ք դա այդքան մեծ խնդիր է»։ Դա գուցե մեծ խնդիր չլինի քեզ համար, բայց ոմանք տարբերվում են մյուսներից իրենց մսեղին փայփայելու աստիճանով, իսկ ոմանք էլ իսկապես առողջական խնդիրներ ունեն։ Նման դեպքերում, եթե խնդրում են վերադառնալ տուն՝ հանգստանալու և ապաքինվելու համար, եկեղեցին պետք է արագ համաձայնի, պահանջներ չդնի նրանց առաջ, չդժվարացնի նրանց վիճակը և հատկապես չփորձի խորհուրդ տալ նրանց իրենց մտածելակերպի վերաբերյալ։ Որոշ կեղծ առաջնորդողներ անընդհատ աշխատում են նման մարդկանց վրա՝ ասելով. «Նայեք, թե ինչ աստիճանի է հասել Աստծու գործն այժմ։ Աղետները գնալով մեծանում են, հայտնվել են չորս արյունոտ լուսինները, և այժմ համավարակն այնքան տարածված է, որ անհավատները գոյատևելու ոչ մի միջոց չունեն։ Դուք Աստծու տանն եք, կատարում եք ձեր պարտավորությունները և վայելում եք Աստծու շնորհքը․ վտանգի չեք ենթարկվի և կարող եք նաև ձեռք բերել ճշմարտություն և կյանք։ Ի՜նչ մեծ օրհնություն է դա։ Այս չնչին խնդիրը, որ ունես, ոչինչ է։ Պետք է հաղթահարես դա և աղոթես Աստծուն։ Աստված անպայման կբժշկի քեզ։ Պարզապես կարդա Աստծու խոսքերը, սովորիր ևս մի քանի օրհներգ, և քո տկարությունը բնականաբար կբարելավվի, եթե միտքդ կտրես դրանից։ Մի՞թե Աստծու խոսքերը չե՞ն ասում. «Հիվանդության մեջ ապրելը հիվանդ լինելն է»։ Հենց հիմա ապրում ես հիվանդության մեջ։ Եթե շարունակես մտածել հիվանդ լինելու մասին, ապա հիվանդությունը կլրջանա։ Եթե չմտածես դրա մասին, ապա տկարությունդ կանհետանա, այնպես չէ՞։ Այդ կերպ կաճես հավատքի մեջ և չես ցանկանա գնալ տուն՝ հանգստանալու։ Քո տուն գնալը հանգստանալու համար կոչվում է մսեղիի հարմարավետությունները տենչալ»։ Մի՛ փորձեք խորհուրդ տալ նրանց իրենց մտածելակերպի վերաբերյալ, դա անելը հիմարություն է։ Նրանք չեն կարողանում նույնիսկ դիմանալ մի փոքր ժամանակավոր անհարմարության և պարզապես ուզում են գնալ տուն՝ հանգստանալու և չեն կարողանում նույնիսկ հաղթահարել չնչին դժվարությունը, ինչն ապացուցում է, որ անկեղծորեն չեն կատարում իրենց պարտավորությունը։ Իրականում այս տեսակի մարդիկ մտադրություն չունեն երկարաժամկետ կտրվածքով կատարելու իրենց պարտավորությունը, դա չեն անում անկեղծությամբ, պատրաստակամ չեն գին վճարելու և այժմ վերջապես գտել են հնարավորություն և արդարացում՝ լիովին փախչելու համար։ Իրենց սրտում ուրախանում են, որ այդքան խելացի են, և որ այս հիվանդությունը վրա է հասել ճիշտ ժամանակին։ Ուստի ինչ էլ որ անեք, մի՛ հորդորեք նրանց մնալ։ Կատեն ցանկացած մեկին, ով կփորձի հորդորել իրենց մնալ, և կանիծեն ցանկացած մեկին, ով կփորձի խորհուրդ տալ իրենց մտածելակերպի վերաբերյալ։ Մի՞թե չես հասկանում սա։ Իհարկե, ոմանք իսկապես հիվանդ են և երկար ժամանակ հիվանդ են եղել և վախենում են, որ եթե մի փոքր էլ դիմանան, իրենց կյանքը վտանգի տակ կհայտնվի։ Չեն ուզում որևէ խնդիր ստեղծել Աստծու տան համար կամ ազդել ուրիշների կողմից իրենց պարտավորության կատարման վրա։ Զգում են, որ երբ իրենց առողջությունը դավաճանի իրենց, ստիպված կլինեն ապավինել եղբայրներին և քույրերին իրենց խնամելու համար և վատ են զգում, որ ստիպում են Աստծու տանը հոգ տանել իրենց մասին, ուստի խելամտորեն նախաձեռնություն են ցուցաբերում՝ արձակուրդ խնդրելու։ Ինչպե՞ս պետք է վարվել այս իրավիճակի հետ։ Նմանապես, թույլ տալով նրանց գնալ տուն և հանգստանալ առանց ավելորդ քաշքշուկի։ Աստծու տունը չի վախենում խնդիրներից, պարզապես չի ուզում բաներ պարտադրել մարդկանց՝ նրանց կամքին հակառակ։ Բացի այդ, մարդիկ բոլորն ունեն որոշակի անձնական և իրական դժվարություններ։ Մսեղիի մեջ ապրող մարդիկ բոլորն էլ հիվանդանում են, և մսեղիի հիվանդությունները խնդիր են, որն իրականում գոյություն ունի։ Մենք հարգում ենք փաստերը։ Ոմանք իսկապես անկարող են կատարելու իրենց պարտավորությունները՝ ծանր հիվանդ լինելու պատճառով, և եթե կարիք ունեն, որ Աստծու տունը հարմարություններ տրամադրի իրենց, կամ կարիք ունեն, որ եղբայրներն ու քույրերը դեղամիջոցներ տրամադրեն կամ բուժման որոշ առաջարկներ անեն, Աստծու տունը սիրով կտրամադրի այս բաները։ Եթե չեն ուզում անհանգստացնել Աստծու տունը և ունեն գումար, միջոցներ և հնարավորություն՝ գնալու և բուժելու իրենց հիվանդությունը, դա նույնպես լավ է։ Ամփոփելով՝ եթե պատճառն այն է, որ նրանց առողջությունը թույլ չի տալիս շարունակել կատարել իրենց պարտավորություններն Աստծու տանը կամ շարունակել պատրաստվել Աստծու տան կողմից, ապա կարող են արդարացիորեն խնդրանք ներկայացնել, և Աստծու տունն անմիջապես կհամաձայնի դրան։ Ոչ ոք չպետք է խորհուրդ տա նրանց իրենց մտածելակերպի վերաբերյալ կամ պահանջներ պարտադրի, քանի որ դա կլիներ անտեղի և զուրկ ռացիոնալությունից։ Սրանք այն կարգավորումներն են, որոնք արվում են այս տեսակի մարդկանց համար։

Ինչպես վերաբերվել մի քանի հատուկ տեսակի մարդկանց

I. Ինչպես վերաբերվել այն մարդկանց, որոնք չեն զբաղվում իրենց պատշաճ աշխատանքով

Ոմանք տանելի մարդկայնություն ունեն, ունեն ուժեղ կողմեր և պայծառ միտք, բնականոն կերպով են խոսում, սովորաբար շատ լավատես են և շատ նախաձեռնող են իրենց պարտավորությունը կատարելիս, բայց ունեն մեկ թերություն, այն է՝ շատ դյուրազգաց են։ Աստծուն հետևելիս և եկեղեցում իրենց պարտավորությունը կատարելիս անընդհատ կարոտում են իրենց ընտանիքն ու հարազատներին կամ անընդհատ մտածում են իրենց հայրենի քաղաքում համեղ ուտելիք ուտելու մասին, և դա ուտել չկարողանալը ցավեցնում է նրանց, ինչն իր հերթին ազդում է նրանց պարտավորության կատարման վրա։ Կա մեկ այլ տեսակի մարդ, որը սիրում է մենակ ապրել մի տեղում՝ ունենալով իր սեփական անձնական տարածքը։ Եղբայրների և քույրերի հետ լինելիս զգում են, որ աշխատանքի տեմպը չափազանց արագ է, և որ անձնական բնակելի տարածք չունեն։ Անընդհատ ճնշված են զգում և միշտ կաշկանդված ու անհարմար են զգում՝ ապրելով եղբայրների և քույրերի հետ։ Միշտ ուզում են անել այն, ինչ ցանկանում են և ազատ լինել՝ տրվելու իրենց ցանկություններին։ Չեն ուզում իրենց պարտավորությունը կատարել բոլորի հետ միասին և անընդհատ մտածում են տուն վերադառնալու մասին։ Աստծու տանն իրենց պարտավորությունը կատարելը միշտ տհաճ են համարում։ Թեև եղբայրների և քույրերի հետ հեշտ է լեզու գտնելը, և Աստծու տանը ոչ ոք չի ահաբեկում իրենց, բայց որոշ չափով դժվարանում են հավատարիմ մնալ աշխատանքի և հանգստի գրաֆիկին։ Առավոտյան, երբ բոլորն արթնանում են, նրանք ուզում են միքիչ էլ քնել, բայց ամաչում են դա անել, իսկ երբ գիշերը բոլորն արդեն հանգստանում են, նրանք չեն ուզում քնել և միշտ ուզում են անել մի բան, որն իրենց հետաքրքրում է։ Երբեմն կա մի հատուկ բան, որն իսկապես ուզում են ուտել, բայց ճաշարանում դրանից չկա, և շատ են ամաչում դա խնդրել։ Երբեմն ուզում են զբոսնել, բայց ուրիշ ոչ ոք չի խնդրում դա անել, ուստի չեն համարձակվում տրվել իրենց ցանկություններին։ Միշտ զգույշ և շրջահայաց են և վախենում են, որ իրենց վրա կծիծաղեն, կարհամարհեն կամ մանկամիտ կանվանեն։ Եթե լավ չեն կատարում իրենց պարտավորությունը, երբեմն ի վերջո էտվում են։ Զգում են, որ ամեն օր ասեղների վրա են, ասես բարակ սառույցի վրայով են քայլում, և բավականին դժբախտ են։ Մտածում են՝ «Հիշում եմ, որ երբ տանն էի, ընտանիքի փոքրիկ բալիկն էի՝ ազատ ու անկաշկանդ` փոքրիկ հրեշտակի պես։ Որքա՛ն երջանիկ էի։ Հիմա իմ պարտավորությունն եմ կատարում Աստծու տանը, ինչպե՞ս պատահեց, որ իմ նախկին «ես»-ի հետքերն անհետացան։ Այլևս չեմ կարող անել այն, ինչ ուզում եմ, ինչպես անում էի նախկինում», և ուստի չեն ուզում ապրել այսպիսի կյանքով։ Բայց չեն համարձակվում նշել սա իրենց առաջնորդողի մոտ և անընդհատ փոխանցում են այս մտքերը շրջապատող մարդկանց, միշտ կարոտում են տունը և գիշերը ծածուկ լաց են լինում անկողնում։ Ի՞նչ պետք է անել այս տեսակի մարդկանց հետ։ Յուրաքանչյուր ոք, ով տեղյակ է հարցին, պետք է հաղորդի դրա մասին առանց հապաղելու, առաջնորդողը պետք է անմիջապես պարզի՝ արդյոք հաղորդվածը ճշմարտություն է, թե ոչ, և եթե այո, ապա այդ մարդուն կարելի է թույլ տալ վերադառնալ տուն։ Վայելում են Աստծու տան ուտելիքը, խմիչքը և հյուրընկալությունը, բայց դեռևս չեն ցանկանում կատարել իրենց պարտավորությունը և միշտ տրամադրություն չունեն, վիրավորված ու դժբախտ են զգում, ուստի որքան հնարավոր է շուտ ճանապարհե՛ք նրանց։ Այս տեսակի մարդիկ ժամանակավորապես չեն ունենում այս տրամադրությունները և ապա լուծում դրանք՝ ամեն ինչ ծանրութեթև անելով․ դա նրանց իրավիճակը չէ։ Ոմանց սուբյեկտիվ կամքն իրենց պարտավորությունը հաստատակամորեն կատարելն է, և թեև նրանք կարոտում են տունը, բայց գիտեն, թե ինչ տեսակի խնդիր է սա, և ի վիճակի են փնտրելու ճշմարտությունը և լուծելու դա։ Այս մարդկանց դեպքում կարիք չկա թույլ տալու նրանց հեռանալ կամ անհանգստանալու նրանց համար։ Իրավիճակը, որի մասին խոսում ենք, այն է, երբ 30-ն անց մարդիկ դեռ երեխաների պես են պահում իրենց՝ առանց երբևէ մեծանալու, և միշտ մնում են անկայուն։ Անում են միայն այն, ինչ իրենց խնդրում են անել, իսկ երբ անելու բան չեն ունենում, մտածում են զվարճանալու և անկարևոր թեմաների շուրջ զրուցելու մասին և երբեք չեն ուզում զբաղվել իրենց պատշաճ աշխատանքով։ Անհավատները խոսում են 30 տարեկանում կայանալու մասին։ Կայանալ նշանակում է զբաղվել սեփական պատշաճ աշխատանքով, ի վիճակի լինել ստանձնելու աշխատանք և ապահովելու ինքն իրեն, իմանալ՝ ինչպես զբաղվել սեփական պատշաճ գործերով, ավելի քիչ ժամանակ ծախսել զվարճանալու վրա և չհետաձգել սեփական պատշաճ աշխատանքը։ Ի՞նչ է նշանակում «երեխաների պես պահել իրենց»։ Նշանակում է անընդունակ լինել ստանձնելու որևէ պատշաճ աշխատանք, միշտ ուզել թույլ տալ, որ միտքը թափառի, և անընդհատ ուզել զբոսնել, թափառել, հիմարություններ անել, խորտիկներ ուտել, սերիալներ դիտել, անկարևոր բաների մասին զրուցել, խաղեր խաղալ և համացանցում փնտրել տարօրինակ դեպքեր ու անսովոր պատմություններ։ Դա նշանակում է երբեք հակված չլինել հավաքույթների հաճախելու, միշտ ուզել քնել, երբ հավաքույթներ են անցկացվում, ուզել քնել հենց որ քնկոտություն են զգում, և ուզել ուտել հենց որ քաղց են զգում՝ լինելով կամակոր և չզբաղվելով իրենց պատշաճ աշխատանքով։ Չի կարելի ասել, որ այսպիսի մարդիկ վատ մարդկայնություն ունեն, պարզապես երբեք չեն մեծանում և միշտ մնում են տհաս։ Այսպիսին են 30 տարեկանում և դեռ այսպիսին են 40-ում․ անընդունակ են փոխվելու։ Եթե խնդրում են հեռանալ և այլևս չեն ուզում կատարել իրենց պարտավորությունը, ինչպե՞ս պետք է վարվել դրա հետ։ Աստծու տունը չի հորդորում նրանց մնալ։ Պետք է անմիջապես պատասխանեք նրանց․ թո՛ւյլ տվեք անհապաղ հեռանալ և վերադառնալ անհավատների մեջ, և ասե՛ք նրանց բացարձակապես չասել, որ հավատում են Աստծուն։ Կարո՞ղ են արդյոք իրենց պատշաճ աշխատանքով չզբաղվող մարդիկ ստանալ ճշմարտությունը։ Եթե ակնկալում ես, որ կհասունանան իրենց մարդկայնության առումով և կսկսեն զբաղվել իրենց պատշաճ աշխատանքով՝ Աստծու տանը պարտավորություն կատարելու միջոցով, ընդունակ կլինեն ստանձնելու կարևոր աշխատանք և ապա կհասկանան ու կկիրառեն ճշմարտությունը և կյանքով կարտահայտեն մարդկային նմանություն, ապա բացարձակապես չպետք է հույս դնես դրա վրա։ Այսպիսի մարդկանց կգտնեք ցանկացած խմբում։ Անհավատներն այս տեսակի մարդկանց համար մականուն ունեն՝ «մեծ երեխաներ»։ Նման մարդիկ կարող են դառնալ 60 տարեկան՝ երբևէ զբաղված չլինելով իրենց պատշաճ աշխատանքով։ Խոսում և գործերն անում են անպատշաճ կերպով, միշտ ծիծաղում են, կատակում և ցատկոտում, ոչինչ լրջորեն չեն անում և հատկապես հակված են զվարճանալու։ Աստծու տունը չի կարող օգտագործել նման մարդկանց։

Կարծում եք, որ այս «մեծ երեխաները» վա՞տն են։ Չա՞ր մարդիկ են։ (Ո՛չ։) Նրանցից ոմանք չար մարդիկ չեն, բավականին պարզ են և վատը չեն։ Նրանցից ոմանք բավականին բարեսիրտ են և պատրաստակամ՝ օգնելու ուրիշներին։ Բայց բոլորն ունեն մեկ թերություն․ կամակոր են, զվարճասեր և չեն զբաղվում իրենց պատշաճ աշխատանքով։ Օրինակ՝ ենթադրենք, որ կինն ամուսնանալուց հետո չի սովորում որևէ տնային գործ անել։ Ճաշ է եփում միայն այն ժամանակ, երբ ուրախ է, բայց ոչ այն ժամանակ, երբ տխուր է․ նրան պետք է անընդհատ փաղաքշել։ Եթե ինչ-որ մեկն ուզում է, որ նա մի բան անի, պետք է բանակցի նրա հետ, և նրան պետք է վերահսկել։ Միշտ սիրում է գեղեցիկ հագնվել, որպեսզի կարողանա գնումների գնալ, հագուստ և կոսմետիկա գնել և գեղեցկության ու խնամքի ծառայություններից օգտվել։ Տուն վերադառնալով՝ ոչ մի տնային գործ չի անում և պարզապես ուզում է խաղաքարտեր ու մահջոնգ խաղալ։ Եթե հարցնես նրան, թե որքան արժե մեկ ֆունտ կաղամբը, չգիտի։ Եթե հարցնես նրան, թե ինչ է ուտելու վաղը, դա էլ չգիտի։ Իսկ եթե խնդրես նրան որևէ բան եփել, փչացնում է դա։ Ուստի, ինչո՞ւմ է նա ամենից հմուտ։ Ամենից հմուտ է այնպիսի բաներում, ինչպիսին էիմանալ, թե որ ռեստորանն է մատուցում ամենահամեղ ուտելիքը, որ խանութն ունի ամենանորաձև հագուստը և որ խանութն է վաճառում մատչելի ու արդյունավետ կոսմետիկա, բայց չի հասկանում կամ չի սովորում այլ բաներ, օրինակ՝ ինչպես անցկացնել իր օրերը կամ այն հմտությունները, որոնք պահանջվում են բնականոն մարդկային կյանքում։ Արդյո՞ք նա չի սովորում այս բաները, որովհետև անբավարար որակ ունի։ Ո՛չ, այդպես չէ։ Դատելով այն բաներից, որոնցում նա հմուտ է, որակ ունի, բայց չի զբաղվում իր պատշաճ աշխատանքով։ Քանի դեռ ծախսելու փող ունի, դուրս կգա ռեստորաններում ուտելու և կոսմետիկա ու հագուստ գնելու։ Եթե տանը կաթսաների և թավաների պակաս կա, և նրան խնդրում են գնել, կասի. «Դրսում համեղ ուտելիք է վաճառվում, ինչի՞ս է պետք այդ ամենը գնել»։ Եթե տան փոշեկուլը փչացել է, և նրան խնդրում են մեկ հագուստ պակաս գնել՝ գումար խնայելու և նորը գնելու համար, կասի. «Երբ ապագայում գումար վաստակեմ, պարզապես տնտեսուհի կվարձեմ տունը մաքրելու համար, այնպես որ փոշեկուլ գնելու կարիք չկա»։ Սովորաբար, եթե խաղեր կամ մահջոնգ չի խաղում, ապա նորաձև հագուստ է գնում և երբեք չի մաքրում տունը։ Սա սեփական պատշաճ աշխատանքով չզբաղվելն է, այնպես չէ՞։ Կան նաև որոշ տղամարդիկ, որոնք հենց որ մի փոքր գումար են վաստակում, դրանով մեքենա են գնում կամ մսխում են մոլեխաղերի վրա։ Եթե տանն ինչ-որ բան փչանում է, չեն վերանորոգում այն։ Իրենց օրերը պատշաճ կերպով չեն անցկացնում։ Նրանց տանը սառնարանը չի աշխատում, լվացքի մեքենան՝ նույնպես, կոյուղին խցանված է, իսկ անձրևի ժամանակ տանիքը կաթում է, և նրանք շատ երկար ժամանակ չեն վերանորոգում այս բաները։ Ի՞նչ կարծիքի եք նման տղամարդկանց մասին։ Նրանք չեն զբաղվում իրենց պատշաճ աշխատանքով։ Լինեն տղամարդ, թե կին, Աստծու տունը չի կարող օգտագործել այն տեսակի մարդկանց, որոնք չափազանց կամակոր են և չեն զբաղվում իրենց պատշաճ աշխատանքով։

Ոմանք որպես ծնող չեն զբաղվում իրենց պատշաճ աշխատանքով և պատշաճ կերպով հոգ չեն տանում իրենց երեխաների մասին։ Արդյունքում նրանց երեխաներն այրվում են եռացող ջրից կամ հարվածներ ու քերծվածքներ են ստանում։ Որոշ երեխաներ կոտրում են իրենց քիթը, մյուսներն այրում են իրենց հետույքը վառարանի վրա, իսկ մյուսներն էլ այրում են իրենց կոկորդը՝ եռացող ջուր խմելուց հետո։ Այս տեսակի մարդիկ ուշադիր չեն իրենց արած որևէ բանում և անընդունակ են որևէ բան պատշաճ կերպով անելու։ Չեն զբաղվում իրենց պատշաճ աշխատանքով, հիմարություններ են անում, կամակոր են ու զվարճասեր և անընդունակ են ստանձնելու այն պատասխանատվությունները, որոնք մարդը պետք է կրի։ Որպես ծնող՝ անկարող են կատարելու իրենց պարտականությունները և անուշադիր են։ Ուստի, կարո՞ղ են արդյոք նման մարդիկ ստանձնել այն պատասխանատվությունները, որոնք բնականոն մարդիկ պետք է կրեն Աստծու տանն իրենց պարտավորությունը կատարելիս։ Ո՛չ, բացարձակապես ոչ։ Իրենց պատշաճ աշխատանքով չզբաղվող մարդիկ չեն կարող օգտագործվել։ Եթե ասում են, որ այլևս չեն ուզում կատարել իրենց պարտավորությունը և խնդրում են վերադառնալ տուն, ապա պարզապես թույլ տվեք նրանց անմիջապես հեռանալ։ Ոչ ոք չպետք է ստիպի կամ հորդորի նրանց մնալ, որովհետև սա նրանց բնության հետ կապված խնդիր է, պատահական, ժամանակավոր դրսևորում չէ։ Այս մարդիկ լի էին պատրանքներով, երբ եկան Աստծու տուն՝ իրենց պարտավորությունը կատարելու։ Մտածում էին, թե պարտավորություն կատարելն ու Աստծուն հետևելը նման կլինի Եդեմի պարտեզ գալուն, Քանանի բարի երկրում լինելուն։ Նրանց պատկերացրած կյանքը հիանալի էր՝ ողջ օրը համեղ ուտելիքով ու խմիչքով, ազատությամբ և առանց սահմանափակումների և բացարձակապես առանց որևէ աշխատանք կատարելու։ Ուզում էին ապրել անհոգ ու հանգիստ կյանքով, բայց պարզվեց, որ այն լիովին տարբերվում է իրենց պատկերացրածից։ Այս մարդիկ բավականաչափ փորձառություն են ձեռք բերել և զգում են, որ այստեղ ձանձրալի ու տաղտկալի է, և ուզում են հեռանալ, ուստի թո՛ւյլ տվեք նրանց հեռանալ առանց հապաղելու․ Աստծու տունը չի հորդորում այս մարդկանց մնալ։ Աստծու տունը չի ստիպում մարդկանց, և դուք նույնպես չպետք է դա անեք․ սա ճշմարտությունը կիրառելն է և սկզբունքների համաձայն գործելը։ Պետք է անեք բաներ, որոնք համահունչ են ճշմարտության սկզբունքներին, պետք է լինեք Աստծու մտադրությունները հասկացող մարդ, իմաստուն մարդ։ Մի՛ եղեք բթամիտ մարդ կամ անխտիր մարդկանց հաճեցնող։ Այս կերպ վարվեք այն տեսակի մարդկանց հետ, որոնք չեն զբաղվում իրենց պատշաճ աշխատանքով։ Կարո՞ղ է արդյոք սա համարվել չսիրող կամ մարդկանց ապաշխարելու հնարավորություն չտվող։ (Ո՛չ, չի կարող։) Աստված արդար է բոլորի հանդեպ, և Աստծու տունն իրավունք ունի առաջխաղացնելու, պատրաստելու և օգտագործելու քեզ։ Եթե չես ցանկանում կատարել քո պարտավորությունը և խնդրում ես հեռանալ եկեղեցուց, դա քո ազատ ընտրությունն է, ուստի եկեղեցին պետք է համաձայնի քո խնդրանքի հետ, բացարձակապես չի ստիպի քեզ։ Սա համահունչ է բարոյականությանը, համահունչ է մարդկայնությանը և, իհարկե, հատկապես համահունչ է ճշմարտության սկզբունքներին։ Սա գործողությունների շա՛տ տեղին ընթացք է։ Եթե որևէ մեկը որոշ ժամանակ կատարում է իր պարտավորությունը և այն հոգնեցուցիչ ու դժվար է համարում և այլևս ուրախությամբ չի կատարում դա և հետևաբար ուզում է հրաժարվել իր պարտավորությունից ու դադարել հավատալ Աստծուն, Ես այսօր քեզ հստակ պատասխան կտամ դրան, այն է՝ Աստծու տունը կհամաձայնի դրան և երբեք չի ստիպի քեզ մնալ կամ դժվարություններ չի ստեղծի քեզ համար։ Այստեղ ոչ մի երկընտրանք չկա, և կարիք չկա զգալու, թե անելանելի վիճակում ես կամ դեմքդ կորցրել ես։ Առավել ևս դա խնդիր չէ Աստծու տան համար, և Աստծու տունը նույնպես ոչ մի պահանջ չի ներկայացնում քեզ։ Ավելին, եթե ուզում ես հեռանալ, ապա Աստծու տունը չի դատապարտի քեզ կամ չի կանգնի քո ճանապարհին, որովհետև սա այն ուղին է, որն ընտրել ես, և Աստծու տունը կարող է միայն բավարարել քո պահանջները։ Արդյոք սա գործողությունների տեղի՞ն ընթացք է։ (Այո՛։)

Ես հենց նոր թվարկեցի մի քանի իրավիճակ, երբ մարդիկ չեն զբաղվում իրենց պատշաճ աշխատանքով։ Աստծու տունը չի ստիպի այս մարդկանց։ Եթե չեն ցանկանում կատարել իրենց պարտավորությունը կամ ունեն որոշ անձնական դժվարություններ և խնդրում են այլևս պարտավորություն չկատարել, ապա Աստծու տունը կհամաձայնի։ Այլևս չի օգտագործի նրանց և թույլ չի տա պարտավորություն կատարել։ Այսպես են վարվում նման մարդկանց հետ, և դա գործողությունների լիովին տեղին ընթացք է։

II. Ինչպես վերաբերվել հուդաներին

Կան որոշ մարդիկ, որոնք չափազանց վախկոտ են, և երբ լսում են, որ եղբայր կամ քույր է ձերբակալվել, չափազանց վախենում են, որ իրենց էլ կձերբակալեն։ Պարզ է, որ եթե ձերբակալվեն, վտանգ կա, որ կծախեն եկեղեցին։ Ինչպե՞ս պետք է վարվել նման մարդկանց հետ։ Արդյոք այս մարդիկ պիտանի՞ են որոշ կարևոր պարտավորություններ կատարելու համար։ (Ո՛չ, պիտանի չեն։) Ոմանք գուցե ասեն. «Ո՞վ կարող է երաշխավորել, որ ինքը հուդա չի դառնա»։ Ոչ ոք չի կարող երաշխավորել, որ ինքը երբեք հուդա չի դառնա, եթե խոշտանգումների ենթարկվի։ Ուստի ինչո՞ւ Աստծու տունը չի օգտագործում վախկոտ մարդկանց, որոնք կարող են հուդաներ դառնալ։ Որովհետև ակնհայտորեն վախկոտ մարդիկ կարող են ձերբակալվել և ցանկացած պահի ներգրավվել դավաճանության մեջ։ Եթե նման մարդիկ օգտագործվեն կարևոր պարտավորություն կատարելու համար, չափազանց հավանական է, որ ամեն ինչ սխալ կընթանա։ Սա սկզբունք է, որը պետք է հասկանալ մայրցամաքային Չինաստանի վտանգավոր միջավայրում մարդկանց ընտրելիս և օգտագործելիս։ Այստեղ կա մի հատուկ հանգամանք, այն է՝ որոշ մարդիկ ենթարկվել են երկարատև, դաժան խոշտանգումների, որոնք վտանգել են նրանց կյանքը, և ի վերջո, նրանք իսկապես այլևս չեն կարողացել դիմանալ, ուստի թուլությունից հուդաներ են դարձել և դավաճանել որոշ աննշան բաների։ Ոչ ոք չի կարող թափանցել նման մարդկանց էության մեջ, և այս մարդիկ դեռ կարող են օգտագործվել։ Բայց կան մարդիկ, որոնք արդեն ելք են պատրաստել իրենց համար՝ նախքան ձերբակալվելը։ Երկար ու լրջորեն մտածել են, թե ինչպես ապահովեն իրենց անհապաղ ազատ արձակումը ձերբակալվելուց հետո՝ առանց որևէ խոշտանգման ենթարկվելու․ նախ՝ խուսափելով խոշտանգումներից, երկրորդ՝ խուսափելով դատապարտվելուց և երրորդ՝ խուսափելով բանտարկվելուց։ Այսպես են մտածում։ Չունեն այն վճռականությունը, որ ավելի լավ է տառապեն կամ բանտարկվեն, քան հուդա դառնան։ Կարող են ներգրավվել դավաճանության մեջ նույնիսկ առանց խոշտանգվելու, ուստի կարելի՞ է արդյոք ասել, որ նրանք արդեն հուդաներ են նախքան ձերբակալվելն ու բանտարկվելը։ (Այո՛։) Սրանք իսկական հուդաներն են։ Արդյոք եկեղեցին համարձակվո՞ւմ է օգտագործել այս տեսակի մարդկանց։ (Ո՛չ, չի համարձակվում։) Եթե հնարավոր է նկատել նրանց, ապա բացարձակապես չպետք է պատրաստվեն և օգտագործվեն։ Ինչպե՞ս են այս մարդիկ սովորաբար դրսևորում իրենց։ Չափազանց վախկոտ են։ Հենց որ ինչ-որ բան սխալ է ընթանում, առաջին իսկ հնարավորության դեպքում խուսափում են իրենց պատասխանատվություններից և երբ բախվում են նույնիսկ ամենաչնչին ռիսկի, թողնում են իրենց պարտավորությունը և փախչում։ Ամեն անգամ, երբ լսում են, որ միջավայրը վտանգավոր է դարձել, ապահով վայր են գտնում թաքնվելու համար։ Ոչ ոք չի կարողանում գտնել նրանց, և ոչ մեկի հետ կապ չեն պահպանում։ Թաքնվելը մի գործ է, որը նրանք արտակարգ լավ են անում։ Նրանց չեն հետաքրքրում այն դժվարությունները, որոնց բախվում է եկեղեցու գործը, և ընդունակ են մի կողմ դնելու ցանկացած տեսակի վճռորոշ աշխատանք։ Սեփական անվտանգությունն ամեն ինչից կարևոր են համարում։ Ավելին, վտանգի դեպքում կստիպեն ուրիշներին վտանգի ենթարկվել և ռիսկի դիմել, երբ ինչ-որ բան է պատահի, մինչդեռ իրենք պաշտպանվում են։ Անկախ այն բանից, թե ինչ չափի վտանգի են ենթարկում ուրիշներին, զգում են, որ արժե և տեղին է դա անել հանուն սեփական անվտանգության։ Նաև, երբ բախվում են վտանգի, անհապաղ չեն գալիս Աստծու առաջ աղոթելու, ոչ էլ անհապաղ կազմակերպում են եղբայրների և քույրերի կամ եկեղեցու գույքի տեղափոխումը, որոնք կարող են վտանգի տակ լինել։ Փոխարենը նախ լրջորեն մտածում են, թե ինչպես փախչեն, ինչպես թաքնվեն և ինչպես ազատվեն վտանգից։ Նույնիսկ մշակել են իրենց ելքի ծրագիրը՝ ում առաջինը ծախեն, եթե ձերբակալվեն, ինչպես խուսափեն խոշտանգումներից, ինչպես խուսափեն բանտարկվելուց և ինչպես խուսափեն նեղությունից։ Երբ բախվում են որևէ տեսակի նեղության, մահու չափ վախենում են և ոչ մի գրամ հավատք չունեն։ Մի՞թե այս տեսակի մարդիկ վտանգավոր չեն։ Եթե նրանց խնդրում են վտանգավոր աշխատանք ստանձնել, անվերջ տրտնջում են դրա մասին, վախենում են և անընդհատ մտածում փախչելու մասին և չեն ցանկանում ստանձնել այն։ Այս տեսակի մարդիկ արդեն իսկ ցուցաբերում են հուդաներ լինելու նշաններ նույնիսկ նախքան ձերբակալվելը։ Երբ ձերբակալվում են, հարյուր տոկոսով հաստատ է, որ կծախեն եկեղեցին։ Աստծու տանն իրենց պարտավորությունը կատարելիս իսկապես նախաձեռնող են այն ամենում, ինչն իրենց ուշադրության կենտրոնում է պահում՝ առանց ռիսկի ենթարկելու, բայց երբ բանը հասնում է ռիսկի դիմելուն, նահանջում են, և եթե խնդրես նրանց որևէ ռիսկային բան անել, չեն անի, պարզապես պատասխանատվություն չեն ստանձնի։ Հենց որ լսում են ինչ-որ տեղում վտանգի մասին, օրինակ՝ որ մեծ կարմիր վիշապը ձերբակալություններ է իրականացնում, կամ որ որոշ հավատացյալների բռնել են, դադարում են հաճախել հավաքույթների, դադարեցնում են կապը եղբայրների և քույրերի հետ, և ոչ ոք չի կարողանում գտնել նրանց։ Կրկին հայտնվում են, երբ լուրերը հանդարտվում են, և ամեն ինչ լավ է։ Արդյոք այս տեսակի մարդիկ հուսալի՞ են։ Կարո՞ղ են արդյոք պարտավորություն կատարել Աստծու տանը։ (Ո՛չ։) Ինչո՞ւ չեն կարող։ Նույնիսկ չունեն վճռականություն կամ ցանկություն՝ հուդաներ չդառնալու․ պարզապես վախկոտներ են, թուլամորթներ և անպիտաններ։ Այս տեսակի մարդիկ ունեն մեկ ակնհայտ բնութագիր, այն է՝ անկախ այն բանից, թե ինչ ուժեղ կողմեր և կարողություններ ունեն, եթե Աստծու տունն օգտագործի նրանց, երբեք ամբողջ սրտով չեն նվիրվի Աստծու տան շահերը պաշտպանելուն։ Արդյո՞ք նրանք չեն պաշտպանում Աստծու տան շահերը, որովհետև անընդունակ են դա անելու։ Ո՛չ, այդպես չէ։ Նույնիսկ եթե ունենան այս կարողությունը, չեն պաշտպանի Աստծու տան շահերը։ Նրանք տիպիկ հուդաներ են։ Երբ իրենց պարտավորությունը կատարելու ընթացքում անհրաժեշտ է լինում գործ ունենալ անհավատների հետ, ներդաշնակ հարաբերություններ են պահպանում նրանց հետ և հոգ են տանում, որ անհավատները բարձր կարծիք, հարգանք և գնահատանք ունենան իրենց նկատմամբ։ Ուստի ի՞նչ գնով են ձեռք բերում այս ամենը։ Աստծու տան շահերը ծախելու գնով՝ ի շահ իրենց անձնական փառքի և շահերի։ Այս տեսակի մարդը հատկապես վախկոտ է նույնիսկ նախքան ձերբակալվելը, իսկ ձերբակալվելուց հետո հարյուր տոկոսով հաստատ է, որ կներգրավվի դավաճանության մեջ։ Աստծու տունը բացարձակապես չի կարող օգտագործել նման մարդկանց՝ այս հուդաներին, և պետք է որքան հնարավոր է շուտ դուրս թողնի նրանց։

Ինչ վերաբերում է այն տեսակի մարդկանց, որոնք հուդաներ են, թեև արտաքուստ չար մարդկանց նման չեն, բայց իրականում չափազանց ցածր ազնվություն և դիվային բնավորություն ունեցող մարդիկ են։ Որքան էլ լսեն քարոզներ կամ կարդան Աստծու խոսքերը, պարզապես չեն կարողանում հասկանալ ճշմարտությունը, ոչ էլ զգում են, որ Աստծու տան շահերին վնասելն ամենաամոթալի, չարասեր և չարասիրտ բանն է։ Պատրաստակամ են առաջ գալու, երբ խոսքը վերաբերում է այնպիսի բաների, որոնք իրենց նկատելի են դարձնում, բայց երբ խոսքը վերաբերում է ռիսկային կամ դժվար լուծելի բաներին, թույլ են տալիս, որ ուրիշները ստանձնեն և լուծեն դրանք։ Ինչպիսի՞ մարդիկ են նրանք։ Մի՞թե չափազանց ցածր ազնվություն ունեցող մարդիկ չեն։ Ոմանք գնումներ են կատարում Աստծու տան համար և դա անելիս պետք է հաշվի առնեն Աստծու տան շահերը և լինեն արդար ու խելամիտ։ Սակայն այն տեսակի մարդիկ, որոնք հուդաներ են, ոչ միայն չեն պաշտպանում Աստծու տան շահերը, այլև ընդհակառակը, օգնում են անհավատներին՝ ի հաշիվ Աստծու տան, և ամեն առիթով բավարարում են անհավատների պահանջները և կգերադասեին, որ Աստծու տան շահերը վնասվեին, եթե դա օգներ իրենց շահելու անհավատների բարեհաճությունը։ Սա կոչվում է կծել այն ձեռքը, որը կերակրում է քեզ, և զուրկ է առաքինությունից։ Մի՞թե սա արհամարհելի մարդկայնություն ունենալ չէ։ Սա շատ ավելի լավ չէ, քան Հուդայի կողմից Տիրոջն ու իր ընկերներին մատնելը։ Ինչ էլ որ Աստծու տունը հանձնարարի նրանց անել, հաշվի չեն առնում Աստծու տան շահերը։ Երբ նրանց խնդրում են որևէ բան գնել, երբեք չեն շրջում խանութներով և չեն համեմատում բազմաթիվ մատակարարների գները, որակը և վաճառքից հետո սպասարկումը և ապա ուշադիր ծանրութեթև չեն անում տարբերակները և պատշաճ ստուգում չեն իրականացնում, որպեսզի խուսափեն խաբվելուց, մի փոքր գումար խնայեն Աստծու տան համար և պաշտպանեն Աստծու տան շահերը վնասվելուց․ երբեք չեն անում դա։ Եթե եղբայրը կամ քույրն առաջարկում է, որ լավ կլիներ շրջել խանութներով, ասում են. «Խանութներով շրջելու կարիք չկա․ մատակարարն ասում է, որ իրենց ապրանքը լավագույնն է»։ Երբ եղբայրը կամ քույրը հարցնում է. «Ուրեմն կարո՞ղ ես գնի շուրջ բանակցել նրանց հետ», պատասխանում են. «Ինչո՞ւ բանակցել գնի շուրջ։ Արդեն ասել են ինձ, թե որքան է գինը, և եթե սկսեմ սակարկել նրանց հետ, հաստատ ամոթալի կլինի, և կթվա, թե փող չունենք։ Աստծու տունը հարուստ է, չէ՞»։ Անկախ այն բանից, թե որքան արժե որևէ բան կամ ինչպիսին է որակը, քանի դեռ այն հարմար են համարում, անմիջապես ինչ-որ մեկին կստիպեն գնել այն և կքննադատեն, կնախատեն և նույնիսկ կդատապարտեն ցանկացածին, ով կհապաղի գնումը կատարել։ Ոչ ոք չի համարձակվում «ոչ» ասել նրանց երեսին և ոչ ոք չի համարձակվում որևէ կարծիք հայտնել։ Անկախ այն բանից՝ մեծ գործարք են անում, թե փոքր հանձնարարություն են կատարում Աստծու տան համար, որո՞նք են նրանց սկզբունքները։ «Աստծու տունը պարզապես պետք է վճարի գումարը, իսկ աստծու տան շահերը կվնասվեն, թե ոչ, ինձ հետ ոչ մի կապ չունի։ Ես պարզապես այսպես եմ անում գործերը․ պետք է լավ հարաբերություններ հաստատեմ անհավատների հետ։ Ինչ էլ որ անհավատներն ասեն, ճիշտ է, և ես կհամաձայնեմ դրան։ Գործերը չեմ անի աստծու տան պահանջների համաձայն։ Եթե ուզում ես օգտագործել ինձ, ապա արա՛ դա, եթե չես ուզում օգտագործել ինձ, ապա մի՛ արա․ քո գործն է։ Ես պարզապես այսպիսին եմ»։ Մի՞թե սա դիվային բնություն չէ։ Նման մարդիկ անհավատներ և չհավատացողներ են։ Կարո՞ղ են արդյոք նրանք օգտագործվել Աստծու տան համար գործեր անելու նպատակով։ Այս տեսակի մարդը որոշակի կրթություն, ուժեղ կողմեր և որոշ արտաքին կարողություններ ունի, լավ է խոսում և կարող է որոշ գործեր անել։ Բայց ինչ գործեր էլ որ անի Աստծու տան համար, անխուսափելիորեն դա անում է անխոհեմաբար և կամակորությամբ՝ վնաս հասցնելով Աստծու տան շահերին։ Նաև համառորեն խաբում են Աստծու տանը և թաքցնում գործերի իրական վիճակը, իսկ երբ փչացնում են ամեն ինչ, Աստծու տունը ստիպված է լինում ինչ-որ մեկին նշանակել՝ նրանց ստեղծած խառնաշփոթը մաքրելու համար։ Սա Աստծու տան շահերը ծախելու նպատակով օտարների հետ գաղտնի համաձայնության գալու տիպիկ օրինակ է։ Ինչո՞վ է սա տարբերվում Հուդայի կողմից Տիրոջն ու իր ընկերներին մատնելուց։ Երբ այս տեսակի մարդիկ օգտագործվում են պարտավորություն կատարելու համար, ոչ միայն չեն կարողանում ծառայություն մատուցել Աստծու տանը, այլև պարզվում է, որ վատնողներ են և դժբախտություն բերողներ։ Նույնիսկ որակավորված չեն ծառայություն մատուցողներ լինելու համար․ պարզապես այլասերվածներ են։ Նման մարդիկ ճիշտ և ճիշտ Սատանայի ծառաներ են և մեծ կարմիր վիշապի ծնունդներ և հենց որ բացահայտվում են, պետք է անմիջապես հեռացվեն և դուրս թողնվեն։ Որպես Աստծուն հավատացող և Աստծու տան անդամ՝ նույնիսկ չեն կարողանում կատարել Աստծու տան շահերը պաշտպանելու իրենց պատասխանատվությունը։ Արդյո՞ք դեռ խիղճ և ողջամտություն ունեն։ Նույնիսկ պահապան շնից էլ վա՛տն են։

Այն տեսակի մարդիկ, որոնք հուդաներ են, իրենց ճակատին փակցված չունեն «հուդա» բառը, բայց նրանց գործողություններն ու վարքագիծը ճիշտ նույն բնությունն ունեն, ինչ Հուդայինը, և երբեք չպետք է օգտագործեք այս տեսակի մարդկանց։ Ի՞նչ նկատի ունեմ «երբեք չօգտագործել» ասելով։ Դա նշանակում է, որ նրանց երբեք, երբեք չպետք է վստահել կարևոր գործեր։ Եթե դա աննշան գործ է, որը հետևանքներ չունի Աստծու տան շահերի համար, կարելի է ժամանակավորապես օգտագործել նրանց, բայց այս տեսակի մարդը հաստատ չի համապատասխանում մարդկանց օգտագործելու Աստծու տան սկզբունքներին, որովհետև ի ծնե հուդա է և ի բնե վատն է։ Մի խոսքով, այս մարդիկ վտանգավոր կերպարներ են և բացարձակապես չպետք է օգտագործվեն։ Որքան երկար օգտագործես այս տեսակի մարդկանց, այնքան անհանգիստ կզգաս, և այնքան շատ հետևանքներ դա կունենա ապագայում։ Հետևաբար, եթե արդեն հստակ տեսնում ես, որ նրանք այն տեսակի մարդիկ են, որոնք հուդաներ են, ապա բացարձակապես չպետք է օգտագործես նրանց․ այս ամենը ճշմարիտ է։ Արդյոք տեղի՞ն է այսպես վարվել նրանց հանդեպ։ Ոմանք գուցե ասեն. «Նրանց հանդեպ այսպես վարվելը չսիրել է։ Նրանք ոչ մեկին չեն մատնել․ ինչպե՞ս կարող են հուդաներ լինել»։ Մի՞թե պետք է սպասես, որ ինչ-որ մեկին ծախեն։ Հուդան ինչպե՞ս դրսևորեց իրեն։ Կայի՞ն արդյոք նշաններ, որ նա պատրաստվում էր մատնել Տիրոջը։ (Այո՛, նա փող էր գողանում Տեր Հիսուսի քսակից։) Մարդիկ, որոնք անընդհատ ծախում են Աստծու տան շահերը, ունեն նույն բնությունը, ինչ Հուդան, որը փող էր գողանում քսակից։ Հենց որ նման մարդիկ ձերբակալվեն, կներգրավվեն դավաճանության մեջ և Սատանային կհանձնեն այն ամենը, ինչ գիտեն՝ առանց որևէ բան թաքցնելու։ Այս տեսակի մարդն ունի Հուդայի էությունը։ Նրա էությունն արդեն հստակորեն բացահայտվել և մերկացվել է։ Եթե, այնուամենայնիվ, օգտագործում ես նրան, մի՞թե փորձանք չես փնտրում։ Մի՞թե սա միտումնավոր Աստծու տանը վնասել չէ։ Ոմանք բացեիբաց ասում են. «Եթե որևէ մեկն էտի ինձ, կամ եթե որևէ մեկն անի մի բան, որը վնասում է իմ շահերին կամ փչացնում է այն լավ բանը, որն ունեմ այստեղ, կստանա իր արժանի պատիժը»։ Հատկապես այնպես է, որ այս տեսակի մարդն ունի Հուդայի էությունը․ դա չափազանց ակնհայտ է։ Իրենք են ուրիշներին ասում, որ Հուդա են, ուստի այս տեսակի մարդը հաստատ չի կարող օգտագործվել։

III. Ինչպես վերաբերվել եկեղեցու ընկերներին

Կա մարդկանց մեկ այլ տեսակ, որոնց չի կարելի համարել ո՛չ լավ, ո՛չ վատ, և որոնք հավատացյալներ են միայն անվանապես։ Եթե երբեմն խնդրես նրանց ինչ-որ բան անել, կարող են անել դա, բայց նախաձեռնողաբար չեն կատարի իրենց պարտավորությունը, եթե չկարգավորես դա նրանց համար։ Երբ ազատ են լինում, հաճախում են հավաքույթների, բայց իրենց անձնական ժամանակի ընթացքում հայտնի չէ՝ արդյոք ուտում և խմում են Աստծու խոսքերը, սովորում են օրհներգեր կամ աղոթում են։ Սակայն համեմատաբար բարեկամաբար են տրամադրված Աստծու տան և եկեղեցու նկատմամբ։ Ի՞նչ է նշանակում համեմատաբար բարեկամաբար։ Նշանակում է, որ եթե եղբայրները և քույրերը խնդրեն նրանց ինչ-որ բան անել, կհամաձայնեն դրան․ հանուն հավատակիցներ լինելու՝ կարող են օգնել մի քանի բան անել՝ իրենց կարողությունների սահմաններում։ Սակայն, եթե նրանց խնդրեն մեծ ջանք գործադրել կամ ինչ-որ գին վճարել, բացարձակապես չեն անի դա։ Եթե եղբայրը կամ քույրը որևէ դժվարության մեջ է և կարիք ունի, որ նրանք օգնության ձեռք մեկնեն, օրինակ՝ երբեմն օգնելով հոգալ տան մասին, ճաշ եփել կամ երբեմն օգնելով մի քանի մանր գործերում, կամ եթե այդ մարդն օտար լեզու գիտի և կարող է օգնել եղբայրներին և քույրերին նամակներ կարդալ, ի վիճակի են օգնության ձեռք մեկնելու այս տեսակի հարցերում և համեմատաբար բարեկամաբար են տրամադրված։ Սովորաբար բավականին լավ են լեզու գտնում ուրիշների հետ և հաշիվներ չեն մաքրում մարդկանց հետ, բայց կանոնավոր կերպով չեն հաճախում հավաքույթների և չեն խնդրում պարտավորություն կատարել, առավել ևս՝ ստանձնել որևէ կարևոր կամ նույնիսկ վտանգավոր աշխատանք։ Եթե խնդրես նրանց վտանգավոր առաջադրանք կատարել, հաստատ կմերժեն քեզ՝ ասելով. «Ես հավատում եմ աստծուն հանուն խաղաղություն փնտրելու, ուստի ինչպե՞ս կարող եմ վտանգավոր առաջադրանքներ կատարել։ Մի՞թե դա ինքս ինձ համար փորձանք փնտրել չի լինի։ Բացարձակապես չեմ կարող անել դա»։ Բայց եթե եղբայրները և քույրերը կամ եկեղեցին խնդրեն նրանց որևէ փոքր բան անել, կարող են օգնել և սիմվոլիկ ջանք գործադրել՝ ճիշտ ընկերոջ պես։ Ջանք գործադրելու և օգնելու այս ձևը չի կարող կոչվել պարտավորություն կատարել, ոչ էլ կարող է կոչվել ճշմարտության սկզբունքների համաձայն գործել, և առավել ևս չի կարող կոչվել ճշմարտությունը կիրառել։ Դա պարզապես մի դեպք է, երբ նրանք դրական տպավորություն ունեն Աստծուն հավատացողների մասին և բավականին բարեկամաբար են տրամադրված նրանց նկատմամբ և ի վիճակի են օգնության ձեռք մեկնելու, եթե ինչ-որ մեկն օգնության կարիք ունի։ Ինչպե՞ս են կոչվում այս տեսակի մարդիկ։ Աստծու տունը նրանց կոչում է եկեղեցու ընկերներ։ Ինչպե՞ս պետք է վերաբերվել այն տեսակի մարդկանց, որոնք եկեղեցու ընկերներ են։ Եթե որակ և որոշ ուժեղ կողմեր ունեն և կարող են օգնել եկեղեցուն՝ գլուխ հանելու որոշ արտաքին հարցերից, ապա նրանք նաև ծառայություն մատուցողներ են և եկեղեցու ընկերներ են։ Պատճառն այն է, որ այս տեսակի մարդիկ չեն համարվում Աստծուն հավատացողներ, և Աստծու տունը չի ճանաչում նրանց։ Իսկ եթե նրանք չեն ճանաչվում Աստծու տան կողմից, կարո՞ղ է արդյոք Աստված ճանաչել նրանց որպես հավատացյալների։ (Ո՛չ։) Հետևաբար, երբեք, երբեք մի՛ խնդրեք այս տեսակի մարդկանց միանալ նրանց շարքերին, ովքեր լիաժամկետ են կատարում պարտավորությունը։ Կան մարդիկ, որոնք ասում են. «Ոմանք, երբ նոր են սկսում հավատալ, քիչ հավատք ունեն և պարզապես ուզում են եկեղեցու ընկերներ լինել։ Շատ բաներ չեն հասկանում Աստծուն հավատալու մասին, ուստի ինչպե՞ս կարող են ցանկանալ պարտավորություն կատարել։ Ինչպե՞ս կարող են ցանկանալ ամբողջ սրտով ծախսվել»։ Մենք չենք խոսում այն մարդկանց մասին, որոնք հավատացել են Աստծուն երեքից հինգ ամիս կամ մինչև մեկ տարի, այլ այն մարդկանց մասին, որոնք անվանապես հավատացել են Աստծուն ավելի քան երեք տարի կամ նույնիսկ հինգ կամ տասը տարի։ Որքան էլ նման մարդիկ իրենց բերանով ընդունեն, որ Աստված միակ ճշմարիտ Աստվածն է, և որ Ամենակարող Աստծու Եկեղեցին ճշմարիտ եկեղեցին է, դա չի ապացուցում, որ նրանք ճշմարիտ հավատացյալներ են։ Հիմնվելով այս տեսակի մարդկանց տարբեր դրսևորումների և նրանց հավատքի ձևի վրա՝ մենք նրանց կոչում ենք եկեղեցու ընկերներ։ Մի՛ վերաբերվեք նրանց որպես եղբայրների կամ քույրերի․ նրանք եղբայրներ կամ քույրեր չեն։ Թույլ մի՛ տվեք նման մարդկանց միանալ լիաժամկետ պարտավորությամբ եկեղեցուն և թույլ մի՛ տվեք նրանց միանալ նրանց շարքերին, ովքեր լիաժամկետ են կատարում պարտավորությունը։ Աստծու տունը չի օգտագործում նման մարդկանց։ Ոմանք գուցե ասեն. «Արդյոք Դու կանխակալ վերաբերմունք ունե՞ս այս տեսակի մարդկանց նկատմամբ։ Թեև արտաքուստ կարող են գաղջ թվալ, բայց իրականում ներքուստ շատ ջերմեռանդ են»։ Անհնար կլիներ, որ անկեղծ հավատացյալները հինգ կամ տասը տարի հավատային Աստծուն և դեռևս գաղջ լինեին։ Այս տեսակի մարդկանց վարքագիծն արդեն լիովին բացահայտում է, որ նրանք չհավատացողներ են, Աստծու խոսքերից դուրս գտնվող մարդիկ և անհավատներ։ Եթե դեռևս նրանց եղբայրներ և քույրեր ես կոչում և դեռևս ասում ես, որ նրանց հետ անարդարացի են վարվում, ապա խոսում են քո պատկերացումն ու քո զգացմունքները։

Ինչպե՞ս պետք է վերաբերվենք այն տեսակի մարդկանց, որոնք եկեղեցու ընկերներ են։ Նրանք բարեսիրտ են և պատրաստակամ՝ օգնելու փոքրաթիվ հարցեր լուծելիս։ Եթե նրանց կարիքը կա, կարող ես նրանց հնարավորություն տալ գլուխ հանելու փոքրաթիվ հարցերից։ Եթե կարող են ինչ-որ բան անել, թո՛ւյլ տուր նրանց անել դա։ Ինչ վերաբերում է այն բաներին, որոնք չեն կարող լավ անել և կարող են նույնիսկ փչացնել, վստահաբար մի՛ թող նման առաջադրանքները նրանց, որպեսզի խուսափես խնդիրներ ստեղծելուց․ չես կարող թույլ տալ ինքդ քեզ պարտավորված զգալ նրանց լավ մտադրություններից։ Նրանք չեն հասկանում ճշմարտությունը, ոչ էլ հասկանում են սկզբունքները։ Եթե կան արտաքին հարցեր, որոնցից կարող են գլուխ հանել, թո՛ւյլ տուր նրանց առաջ գնալ։ Բայց երբեք թույլ մի՛ տուր նրանց գործ ունենալ կարևոր հարցերի հետ, որոնք առնչվում են եկեղեցու գործին։ Նման դեպքում նրանց լավ մտադրությունները և խանդավառ օգնությունը պետք է մերժվեն։ Երբ հանդիպում ես այս տեսակի մարդկանց, պարզապես մակերեսորեն գործ ունեցիր նրանց հետ, բայց բավարարվիր դրանով․ լուրջ մի՛ վերաբերվիր նրանց։ Ինչո՞ւ չպետք է լուրջ վերաբերվես նրանց։ Որովհետև պարզապես եկեղեցու ընկերներ են և ամենևին էլ եղբայրները կամ քույրերը չեն։ Արդյոք նման մարդիկ համապատասխանո՞ւմ են մարդկանց օգտագործելու Աստծու տան սկզբունքներին։ (Ո՛չ, չեն համապատասխանում։) Հետևաբար, եթե այս տեսակի մարդը չի հաճախում հավաքույթների, չի լսում քարոզներ կամ չի կատարում պարտավորություն, կարիք չկա հրավիրելու նրան։ Եթե չի ուտում և խմում Աստծու խոսքերը կամ չի աղոթում, եթե չի փնտրում ճշմարտության սկզբունքները, երբ իր հետ բաներ են պատահում, և եթե չի ցանկանում շփվել եղբայրների և քույրերի հետ, կարիք չկա աջակցելու կամ օգնելու նրանց։ Չորս բառ՝ ուշադրություն մի՛ դարձրեք նրան։ Լուրջ մի՛ վերաբերվեք այն տեսակի մարդկանց, որոնք եկեղեցու ընկերներ են և չհավատացողներ, և ուշադրություն մի՛ դարձրեք նրանց։ Կարիք չկա անհանգստանալու նրանց համար և կարիք չկա հարցուփորձ անելու նրանց մասին։ Ինչո՞ւ հարցուփորձ չանել նրանց մասին։ Ի՞նչ իմաստ ունի հարցուփորձ անել այն մարդկանց մասին, որոնք մեզ հետ ոչ մի կապ չունեն։ Ավելորդ է, այնպես չէ՞։ Ուզո՞ւմ եք ուշադրություն դարձնել այս տեսակի մարդկանց։ Գուցե սիրում եք մշտահոգ լինել և ուզում եք անհանգստանալ ու մտածում եք «Ինչպե՞ս են նրանք հիմա յոլա գնում։ Ամուսնացե՞լ են, թե՞ ոչ։ Լա՞վ են։ Ի՞նչ աշխատանք են հիմա անում»։ Անկախ այն բանից, թե ինչպես են, դա քեզ հետ ոչ մի կապ չունի։ Ի՞նչ իմաստ ունի անհանգստանալ դրա համար։ Ուշադրություն մի՛ դարձրու նրանց և մի՛ քննարկիր նրանց։ Ոմանք սիրում են քննարկել, օրինակ. «Տեսնո՞ւմ ես, պատշաճ կերպով չեն հավատում Աստծուն, ամեն օր հուսահատեցնող և հյուծող գոյություն են քարշ տալիս և միշտ այնքան հոգնած ու սպառված տեսք ունեն», կամ՝ «Տեսնո՞ւմ ես, պատշաճ կերպով չեն հավատում Աստծուն, ուստի խաղաղություն չունեն, և նրանց ընտանիքում կրկին վատ բան է պատահել»։ Այս ամենն անհեթեթություն է և անհրաժեշտ չէ։ Թե նրանք ինչպես են ապրում իրենց կյանքը և ինչպես են քայլում իրենց ուղիով, քո գործը չէ։ Նույնիսկ մի՛ հիշատակիր նրանց․ դու նույն ճանապարհի վրա չես, ինչ նրանք։ Դու անկեղծորեն ծախսվում ես Աստծու համար և լիաժամկետ կատարում ես քո պարտավորությունը, պարզապես ուզում ես ձգտել ճշմարտությունը ձեռք բերելուն և հասնել փրկության, և ինչ էլ որ Աստված ասի, ուզում ես ձեռքիցդ եկածն անել՝ գոհացնելու Նրան։ Այդ մարդիկ չունեն այս բաներն իրենց սրտերում։ Երբ տեսնում ես չար միտումներ, գարշում ես դրանցից և զզվանք ես զգում դրանցից և զգում ես, որ այս աշխարհում ապրելու մեջ երջանկություն չկա, և կարող ես երջանկություն գտնել միայն Աստծուն հավատալով։ Մինչդեռ նրանք քո ճիշտ հակառակն են։ Սա ապացուցում է, որ նրանք նույն ուղու վրա չեն, ինչ դու։ Այս տեսակի մարդու հետ վարվելու Աստծու տան սկզբունքն այն է, որ եթե նրանք ցանկանում են օգնել, ապա Աստծու տունը կարող է հնարավորություն տալ նրանց, քանի դեռ հնարավոր հետևանքներ չկան։ Եթե Աստծու տունն ընդհանրապես նրանց կարիքը չունի, և նրանք դեռևս ցանկանում են օգնել, ապա լավագույնը քաղաքավարությամբ մերժելն է․ ինքներդ ձեզ համար խնդիրներ մի՛ ստեղծեք։ Հավատացյալներն ամեն օր հաղորդակցվում են ճշմարտության շուրջ և ընդունում են էտվելը, բայց դեռևս կարող են գործերն անել ձևականորեն, ուստի կարո՞ղ են արդյոք եկեղեցու ընկերները պատշաճ կերպով գլուխ հանել հարցերից՝ առանց որևէ փոխհատուցման։ (Ո՛չ, չեն կարող։) Ասե՛ք Ինձ, արդյոք սա մարդկանց մասին վատ մտածե՞լ է։ Արդյոք սա մարդկանց չափազանց բացասական լույսի ներքո դիտարկե՞լ է։ (Ո՛չ, այդպես չէ։) Սա փաստի հիման վրա խոսելն է, մարդկանց էության հիման վրա խոսելը։ Մի՛ եղեք տգետ, մի՛ եղեք հիմար և մի՛ արեք որևէ հիմարություն։ Հավատացյալները դեռ պետք է անցնեն էտումների, դատաստանների և հանդիմանությունների, խիստ կարգավարժման, խրատման և մերկացման միջով, նախքան իրենց պարտավորության կատարումը կամաց-կամաց կհամապատասխանի Աստծու մտադրությանը։ Եկեղեցու ընկերը կամ անհավատն ընդհանրապես չի ընդունում որևէ ճշմարտություն, և այն ամենը, ինչի մասին մտածում է, սեփական շահերն են, ուստի ի՞նչ լավ բան կարող է ստացվել նրա կողմից Աստծու տան կամ եղբայրների և քույրերի համար հարցեր լուծելուց։ Դա բացարձակապես հարցից դուրս է։ Պարզապես տեղին է ուշադրություն չդարձնել այս տեսակի մարդկանց, այնպես չէ՞։ (Այո՛։) Ի՞նչ է նշանակում «ուշադրություն չդարձնել նրանց»։ Նշանակում է, որ Աստծու տունը նրանց չի համարում հավատացյալներ։ Կարող են հավատալ Աստծուն այնպես, ինչպես ցանկանում են, բայց Աստծու տան գործն ու հարցերը բացարձակապես ոչ մի կապ չունեն նրանց հետ։ Ցանկանում են օգնել, բայց մենք պետք է ծանրութեթև անենք և գնահատենք՝ արդյոք նրանք հարմար են դա անելու համար և եթե հարմար չեն, չենք կարող նրանց տալ այս հնարավորությունը։ Ասե՛ք Ինձ, արդյոք այսպես վարվելը համահո՞ւնչ է սկզբունքներին։ Արդյոք իրավունք ունե՞նք այսպես վերաբերվելու նման մարդկանց։ Միանգամա՛յն։

IV. Ինչպես վերաբերվել այն մարդկանց, ովքեր պաշտոնազրկվել են

Կա մարդկանց մեկ այլ տեսակ, այն է՝ նրանք, ովքեր պաշտոնազրկվել են։ Ինչպե՞ս պետք է վերաբերվենք նրանց։ Անկախ այն բանից՝ այս մարդիկ պաշտոնազրկվել են, որովհետև անընդունակ են իրական աշխատանք կատարելու և դասակարգվում են որպես կեղծ առաջնորդողներ, թե որովհետև հետևում են հակաքրիստոսների ուղուն և դասակարգվում են որպես այն տեսակի մարդիկ, որոնք հակաքրիստոսներ են, անհրաժեշտ է խելամտորեն բաշխել այս մարդկանց այլ աշխատանքի և խելամիտ կարգավորումներ անել նրանց համար։ Եթե հակաքրիստոսներ են, որոնք շատ չար գործեր են արել, ապա, իհարկե, պետք է արտաքսվեն։ Եթե շատ չար գործեր չեն արել, բայց ունեն հակաքրիստոսի էություն և բնութագրվում են որպես հակաքրիստոս, ապա քանի դեռ կարող են ինչ-որ փոքր ձևով ծառայություն մատուցել՝ առանց խաթարում կամ անհանգստություն առաջացնելու, կարիք չկա արտաքսելու նրանց․ թո՛ւյլ տվեք նրանց շարունակել ծառայություն մատուցել և հնարավորություն տվեք ապաշխարելու։ Պաշտոնազրկված կեղծ առաջնորդողների դեպքում կարգավորե՛ք, որ նրանք կատարեն այլ աշխատանքներ՝ հիմնվելով իրենց ուժեղ կողմերի և այն պարտավորությունների վրա, որոնց հարմար են, բայց նրանց այլևս չի թույլատրվում ծառայել որպես եկեղեցու առաջնորդողներ։ Այն առաջնորդողների և աշխատողների դեպքում, որոնք պաշտոնազրկվել են, որովհետև նրանց որակը չափազանց ցածր է, և անընդունակ են որևէ աշխատանք կատարելու, նույնպես կարգավորե՛ք, որ կատարեն այլ աշխատանքներ՝ հիմնվելով իրենց ուժեղ կողմերի և այն պարտավորությունների վրա, որոնց հարմար են, բայց նրանք այլևս չեն կարող առաջխաղացվել որպես առաջնորդող կամ աշխատող։ Ինչո՞ւ չեն կարող։ Արդեն փորձարկվել են։ Բացահայտվել են, և արդեն պարզ երևում է, որ նման մարդկանց որակն ու աշխատանքային կարողությունը նրանց ոչ պիտանի են դարձնում առաջնորդողներ լինելու համար։ Եթե պիտանի չեն առաջնորդողներ լինելու համար, արդյոք անկարո՞ղ են այլ պարտավորություններ կատարելու։ Պարտադիր չէ։ Նրանց ցածր որակը նրանց ոչ պիտանի է դարձնում առաջնորդողներ լինելու համար, բայց կարող են այլ պարտավորություններ կատարել։ Այն բանից հետո, երբ նման մարդիկ պաշտոնազրկվում են, կարող են անել այն, ինչ անելու համար հարմար են։ Չպետք է զրկվեն պարտավորություն կատարելու իրավունքից․ դեռ կարող են կրկին օգտագործվել, երբ ապագայում նրանց հասակն աճի։ Ոմանք պաշտոնազրկվում են, որովհետև երիտասարդ են և կյանքի ոչ մի փորձառություն չունեն, ինչպես նաև աշխատանքային փորձառության պակաս ունեն, ուստի անընդունակ են ստանձնելու աշխատանքը և ի վերջո պաշտոնազրկվում են։ Այս տեսակի մարդկանց պաշտոնազրկելիս որոշակի ազատություն կա։ Եթե նրանց մարդկայնությունը համապատասխանում է չափանիշին, և նրանց որակը բավարար է, կարող են օգտագործվել պաշտոնն իջեցնելուց հետո կամ կարող են նշանակվել իրենց հարմար այլ աշխատանքի։ Երբ ճշմարտության նրանց հասկացողությունը պարզ դառնա, և մի փոքր շփում ունենան եկեղեցու գործի հետ ու փորձառություն ձեռք բերեն, նման մարդիկ դեռ կարող են կրկին առաջխաղացվել և մշակվել՝ հիմնվելով իրենց որակի վրա։ Եթե նրանց մարդկայնությունը համապատասխանում է չափանիշին, բայց նրանց որակը չափազանց ցածր է, ապա նրանց մշակելը բացարձակապես ոչ մի արժեք չունի, և բացարձակապես չեն կարող մշակվել կամ պահպանվել։

Պաշտոնազրկվածների թվում կա երկու տեսակի մարդ, որոնց բացարձակապես չի կարելի կրկին առաջխաղացնել և մշակել։ Մեկը հակաքրիստոսներն են, իսկ մյուսը նրանք, ում որակը չափազանց ցածր է։ Կան նաև որոշ մարդիկ, որոնք չեն համարվում հակաքրիստոսներ, այլ միայն ունեն վատ մարդկայնություն, եսասեր ու նենգ են, և այդ մարդկանցից ոմանք ծույլ են, տենչում են մսեղիի հարմարավետությունները և ի վիճակի չեն դիմանալու դժվարությունների։ Նույնիսկ եթե նման մարդիկ չափազանց լավ որակ ունեն, նրանց չի կարելի կրկին առաջխաղացնել։ Եթե մի փոքր որակ ունեն, ապա թող անեն այն, ինչ ի վիճակի են անելու, քանի դեռ դրա համար համապատասխան կարգավորումներ են արվում։ Մի խոսքով, նրանց մի՛ առաջխաղացրեք որպես առաջնորդողի կամ աշխատողի։ Որակ և աշխատանքային կարողություն ունենալուց բացի՝ առաջնորդողներն ու աշխատողները պետք է հասկանան ճշմարտությունը, հոգս կրեն եկեղեցու համար, ի վիճակի լինեն քրտնաջան աշխատելու և տառապանք կրելու և պետք է լինեն ջանասեր ու ոչ ծույլ։ Ի հավելումն սրա՝ պետք է համեմատաբար ազնիվ և ուղղամիտ լինեն։ Բացարձակապես չե՛ք կարող ընտրել մարդկանց, որոնք նենգ են։ Նրանք, ովքեր չափազանց խոտոր և նենգ են, միշտ դավեր են նյութում եղբայրների ու քույրերի, իրենց վերադասների և Աստծու տան դեմ։ Իրենց օրերն անցկացնում են միայն խորամանկ մտքեր մտածելով։ Նման մեկի հետ գործ ունենալիս միշտ պետք է կռահեք, թե իրականում ինչ են մտածում, պետք է շարունակ հարցուփորձ անեք, թե հատկապես ինչով են զբաղվել վերջերս, և երբեք չպետք է աչքաթող անեք նրանց։ Նրանց օգտագործելը չափազանց հոգնեցուցիչ է և չափազանց անհանգստացնող։ Եթե այս տեսակի մարդն առաջխաղացվում է՝ պարտավորություններ կատարելու համար, նույնիսկ եթե մի փոքր վարդապետություն է հասկանում, չի կիրառի դա և օգուտներ ու առավելություններ կակնկալի իր կատարած յուրաքանչյուր չնչին աշխատանքի դիմաց։ Նման մարդկանց օգտագործելը չափազանց անհանգստացնող է և չափազանց շատ գլխացավանք է առաջացնում, ուստի նման մարդկանց չի կարելի առաջխաղացնել։ Հետևաբար, երբ խոսքը վերաբերում է հակաքրիստոսներին, չափազանց ցածր որակ ունեցողներին, վատ մարդկայնություն ունեցողներին, նրանց, ովքեր ծույլ են, տենչում են մսեղիի հարմարավետությունները և չեն կարողանում դիմանալ դժվարությունների, և նրանց, ովքեր ծայրաստիճան խոտոր և նենգ են, երբ այս տեսակի մարդիկ օգտագործվելուց հետո բացահայտվում և պաշտոնազրկվում են, մի՛ առաջխաղացրեք նրանց երկրորդ անգամ, կրկին մի՛ ենթարկեք նրանց սխալ օգտագործման այն բանից հետո, երբ նրանց էությունը բացահայտվել է։ Ոմանք գուցե ասեն. «Այս մարդը նախկինում բնորոշվել է որպես հակաքրիստոս։ Նկատել ենք, որ արդեն որոշ ժամանակ լավ է դրսևորում իրեն, ի վիճակի է բնականոն կերպով շփվելու եղբայրների ու քույրերի հետ և այլևս չի կաշկանդում ուրիշներին։ Կարո՞ղ է արդյոք առաջխաղացվել»։ Այդքան մի՛ շտապեք․ հենց որ առաջխաղացվեն և կարգավիճակ ձեռք բերեն, նրանց հակաքրիստոսի բնությունը կմերկացվի։ Մյուսները գուցե ասեն. «Այս մարդու որակը նախկինում չափազանց ցածր էր․ երբ նրան խնդրեցին վերահսկել երկու հոգու աշխատանքը, չգիտեին՝ ինչպես բաշխել առաջադրանքները, իսկ եթե երկու բան միաժամանակ էր տեղի ունենում, չգիտեին՝ ինչպես խելամիտ կարգավորումներ անել։ Հիմա, երբ մի փոքր մեծացել են, ավելի լավ կանեն այս բաները, այնպես չէ՞»։ Արդյոք այս պնդումը հիմնավորվա՞ծ է։ (Ո՛չ, հիմնավորված չէ։) Երբ երկու բան միաժամանակ է տեղի ունենում, այդ մարդը շփոթվում է և չգիտի՝ ինչպես վարվել դրանց հետ։ Չի կարողանում թափանցել որևէ մեկի կամ որևէ բանի էության մեջ։ Նրա որակն այնքան ցածր է, որ չունի աշխատանքային կարողություն կամ ըմբռնելու կարողություն։ Նման մարդուն բացարձակապես չի կարելի կրկին առաջխաղացնել որպես առաջնորդողի։ Սա տարիքի հարց չէ։ Ցածր որակ ունեցող մարդիկ ութսուն տարեկանում էլ ցածր որակ կունենան։ Այնպես չէ, ինչպես մարդիկ են պատկերացնում, թե երբ մարդը մեծանում է և ավելի շատ փորձ է ձեռք բերում, կարող է հասկանալ ամեն ինչ․ այդպես չէ։ Պարզապես կյանքի որոշակի փորձ կունենան, բայց կյանքի փորձը չի հավասարեցվում որակին։ Անկախ այն բանից, թե քանի բան է մարդը փորձառում կամ քանի դաս է քաղում, չի նշանակում, որ նրա որակը կբարելավվի։

Եթե ինչ-որ մեկի մարդկայնությունը չափազանց եսասեր, չափազանց նենգ և չափազանց չարասեր է, և նա լի է խորամանկ ծրագրերով ու միայն իր մասին է մտածում, կարո՞ղ է արդյոք այս տեսակի մարդը փոխվել։ Այս պատճառներով պաշտոնազրկվեցին։ Հիմա տասը տարի է անցել, և շատ քարոզներ են լսել։ Արդյո՞ք նրանց մարդկայնությունն այլևս եսասեր, խոտոր և նենգ չէ։ Ասեմ քեզ՝ այս տեսակի մարդը չի փոխվի, ևս 20 տարի անց նույն բանը կլինի։ Հետևաբար, եթե 20 տարի անց կրկին հանդիպես նրանց և հարցնես, թե արդյոք դեռ նույնքան եսասեր և նենգ են, նույնիսկ իրենք կխոստովանեն դա։ Ինչո՞ւ վատ մարդկայնություն ունեցող մարդիկ չեն փոխվի։ Կարո՞ղ են արդյոք փոխվել։ Ենթադրենք, թե կարող են փոխվել, որո՞նք պետք է լինեն դրա հիմքն ու պայմանները։ Պետք է ի վիճակի լինեն ընդունելու ճշմարտությունը։ Վատ մարդկայնություն ունեցող մարդիկ չեն ընդունում ճշմարտությունը և ներքուստ արհամարհում, գարշում, ծաղրում և թշնամական են դրական բաների նկատմամբ․ պարզապես չեն կարող փոխվել։ Ուստի անկախ այն բանից, թե քանի տարի է անցել, նրանց մի՛ առաջխաղացրեք, որովհետև անընդունակ են փոխվելու։ Հնարավոր է, որ 20 տարի անց սովորած լինեն էլ ավելի լպրծուն լինել և էլ ավելի լավ ասել գեղեցիկ հնչող բաներ և բաներ, որոնք խաբում են ուրիշներին։ Բայց եթե շփվես այս մարդկանց հետ և դիտարկես նրանց գործողությունները, կբացահայտես մի փաստ, այն է, որ ամենևին չեն փոխվել։ Համարում ես, թե այսքան տարիներ անցնելուց հետո, երբ այսքան շատ քարոզներ են լսել և այսքան երկար ժամանակ պարտավորություններ են կատարել Աստծու տանը, պետք է որ փոխված լինեին․ սխալվում ես։ Չեն փոխվի։ Ինչո՞ւ։ Լսել են այնքան շատ քարոզներ և կարդացել Աստծու այնքան շատ խոսքեր, բայց չեն ընդունում կամ կիրառում ոչ մի նախադասություն, ուստի մի փոքր էլ չեն փոխվել, նրանց համար անհնար է փոխվել։ Երբ նման մարդիկ բացահայտվում և պաշտոնազրկվում են, նրանց չի կարելի կրկին օգտագործել, իսկ եթե օգտագործում ես նրանց, վնասում ես Աստծու տանը և եղբայրներին ու քույրերին։ Եթե համոզված չես, պարզապես դիտարկի՛ր, թե ինչպես են նրանք գործում, և տե՛ս, թե ում շահերն են պաշտպանում, երբ բախվում են այնպիսի բաների, որոնք իրենց սեփական շահերը հակասության մեջ են դնում Աստծու տան շահերի հետ։ նրանք բացարձակապես չեն զոհաբերի սեփական շահերը և ամեն ջանք չեն գործադրի՝ պաշտպանելու Աստծու տան շահերը։ Այս տեսանկյունից նայելով՝ վստահելի չեն և արժանի չեն առաջխաղացվելու և օգտագործվելու Աստծու տան կողմից։ Ահա թե ինչու նման մարդկանց վիճակված է չօգտագործվել։ Կարո՞ղ են արդյոք ճշմարտությունը չընդունող մարդիկ դեռ փոխվել։ Դա անհնար է և դա հիմարի երազանք է։

Ինչ վերաբերում է այն մարդկանց, որոնք ծույլ են, տենչում են մսեղիի հարմարավետությունները և ի վիճակի չեն դիմանալու նույնիսկ ամենաչնչին դժվարությանը, ապա նրանք էլ ավելի անընդունակ են փոխվելու։ Առաջնորդող լինելու ժամանակահատվածում նրանք ոչ մի դժվարություն չեն կրում, չեն դիմանում նույնիսկ այն դժվարություններին, որոնց ի վիճակի են դիմանալու սովորական եղբայրներն ու քույրերը։ Իրենց պարտավորությունը կատարելիս միայն ձևականություն են անում․ հավաքույթներ են անցկացնում և որոշ վարդապետություններ քարոզում, ապա գնում են քնելու՝ իրենց մասին լավ հոգ տանելու համար։ Եթե գիշերը նույնիսկ մի փոքր ուշ են քնում, առավոտյան դեռ խոր քնած կլինեն, երբ եղբայրներն ու քույրերն արթնանում են։ Չեն ցանկանում նույնիսկ մի փոքր հոգնել կամ մի փոքր զբաղված լինել կամ դիմանալ նույնիսկ մի փոքր դժվարության։ Ոչ մի գին չեն վճարում և ոչ մի իրական աշխատանք չեն կատարում։ Ուր էլ գնան, հենց որ լավ ուտելիք և խմիչք են տեսնում, այնքան են ուրախանում, որ մոռանում են մնացած ամեն ինչի մասին և ոչ մի տեղ չեն գնում, այլ պարզապես մնում են այնտեղ՝ ուտելով, խմելով և վայելելով, և բացարձակապես ոչ մի աշխատանք չեն կատարում։ Չեն լսում, երբ էտվում են Վերևի կողմից, ոչ էլ ընդունում են եղբայրների ու քույրերի հիշեցումներն ու մերկացումը։ Ընտրում են ապրել հնարավորինս հարմարավետ կերպով՝ առանց որևէ գին վճարելու և առանց իրենց պատասխանատվությունները կատարելու կամ իրենց պարտավորությունն անելու, և այդպիսով դառնում են անպիտան։ Արդյոք նման մարդիկ ունա՞կ են փոխվելու։ Այս տեսակի մարդիկ չափազանց ծույլ են, տենչում են մսեղիի հարմարավետությունները․ չեն կարող փոխվել։ Այսպիսին են հիմա և այսպիսին կլինեն ապագայում։ Ոմանք գուցե ասեն. «Այդ մարդը փոխվել է, արդեն որոշ ժամանակ է՝ մեծ ջանքեր է գործադրում իր աշխատանքում»։ Այդքան մի՛ շտապեք։ Եթե նրանց առաջխաղացնեք որպես առաջնորդողի, կվերադառնան հին ձևերին․ նրանք պարզապես այդպիսին են։ Ճիշտ խաղամոլի պես են, ով, երբ փողը վերջանում է, կշարունակի խաղալ, նույնիսկ եթե ստիպված լինի պարտքով փող վերցնել, վաճառել տունը կամ նույնիսկ վաճառել կնոջն ու երեխաներին։ Եթե վերջերս չեն խաղում, դա կարող է լինել այն պատճառով, որ խաղատունը փակվել է, և խաղալու տեղ չկա, կամ որովհետև բոլոր խաղընկերները բռնվել են, և այլևս ոչ ոք չկա, ում հետ կարող են խաղալ, կամ որովհետև վաճառել են այն ամենը, ինչը հնարավոր է վաճառել, և խաղալու համար այլևս փող չունեն։ Հենց որ փող ընկնի ձեռքները, նորից կսկսեն խաղալ և չեն կարողանա թողնել․ նրանք պարզապես այդպիսին են։ Նմանապես, նրանք, ովքեր ծույլ են և տենչում են մսեղիի հարմարավետությունները, նույնպես անընդունակ են փոխվելու։ Հենց որ որոշակի կարգավիճակ ձեռք բերեն, անմիջապես կվերադառնան իրենց սկզբնական վիճակին, և նրանց իրական դեմքը կմերկացվի։ Երբ կարգավիճակ չունեն, ոչ ոք բարձր կարծիքի չէ նրանց մասին և ոչ ոք չի սպասարկում նրանց, իսկ եթե ոչինչ չեն անում, ապա պետք է հեռացվեն, որովհետև եկեղեցին չի պահում պարապ մարդկանց, ուստի այլ ելք չունեն, քան դժկամությամբ որոշ բաներ անել։ Գործերն ուրիշներից տարբեր կերպ են անում։ Ուրիշները գործում են նախաձեռնողաբար, մինչդեռ նրանք դա անում են պասիվ կերպով։ Թեև արտաքնապես ոչ մի տարբերություն չկա, բայց ըստ էության տարբերություն կա։ Երբ ուրիշները կարգավիճակ ունեն, անում են այն, ինչ պետք է անեն և ի վիճակի են կատարելու իրենց պատասխանատվությունները։ Հենց որ այս մարդիկ կարգավիճակ են ունենում, օգտվում են հնարավորությունից՝ տրվելու իրենց կարգավիճակի օգուտներին և ոչ մի աշխատանք չեն կատարում, և ծուլության ու հարմարավետություն տենչալու նրանց բնական էությունը դրանով իսկ մերկացվում է։ Հետևաբար, այս տեսակի մարդիկ ոչ մի հանգամանքում չեն փոխվի և երբ բացահայտվում ու պաշտոնազրկվում են, նման մարդկանց երբեք չի կարելի կրկին առաջխաղացնել և օգտագործել․ սա է սկզբունքը։

Երբ խոսքը վերաբերում է տարբեր իրավիճակներ ունեցող մարդկանց, սրանք են նրանց առաջխաղացնելու և օգտագործելու սկզբունքները։ Նվազագույն չափանիշն այն է, որ ի վիճակի լինեն ջանք գործադրելու և ծառայություն մատուցելու Աստծու տանը՝ առանց անհանգստություն առաջացնելու․ այդ դեպքում կարող են պարտավորություն կատարել Աստծու տանը։ Եթե չեն կարողանում բավարարել նույնիսկ այս նվազագույն չափանիշը, ապա անկախ այն բանից, թե ինչպիսին են նրանց մարդկայնությունն ու ուժեղ կողմերը, նրանք պիտանի չեն պարտավորություն կատարելու համար, և այս տեսակի մարդիկ պետք է դուրս թողնվեն պարտավորություններ կատարողների շարքերից։ Եթե մարդու մարդկայնությունը չարասիրտ է և հավասարազոր է հակաքրիստոսի մարդկայնությանը, ապա հենց որ հաստատվի, որ նա հակաքրիստոս է, Աստծու տունը երբեք չի օգտագործի նրան, ոչ էլ կառաջխաղացնի կամ կմշակի։ Ոմանք գուցե ասեն. «Արդյոք կարելի՞ է թույլ տալ նրանց ծառայություն մատուցել»։ Կախված է իրավիճակից։ Եթե նրանց ծառայություն մատուցելը կարող է բացասական ազդեցություն ունենալ և վնասակար հետևանքներ բերել Աստծու տանը, ապա Աստծու տունը նույնիսկ հնարավորություն չի տա նրանց ծառայություն մատուցելու։ Եթե գիտեն, որ իրենք չար մարդ կամ հակաքրիստոս են, ով վտարվել է, բայց պատրաստակամ են ծառայություն մատուցելու և կանեն բաներն այնպես, ինչպես եկեղեցին կկարգավորի իրենց համար, և կարող են ծառայություն մատուցել լավ վարքագծով՝ առանց վնասելու Աստծու տան որևէ շահ, ապա այդ դեպքում կարող են պահվել։ Եթե չեն կարողանում նույնիսկ պատշաճ կերպով ծառայություն մատուցել, և նրանց ծառայությունն ավելի շատ վնաս է տալիս, քան օգուտ, ապա նույնիսկ հնարավորություն չեն ունենա դա մատուցելու և նույնիսկ եթե ծառայություն մատուցեն, Աստծու տունը միևնույն է չի օգտագործի նրանց, որովհետև նրանք նույնիսկ իրավասու չեն կամ չեն համապատասխանում ծառայություն մատուցելու չափորոշիչներին։ Ուստի այս տեսակի մարդիկ չպետք է վերադառնան․ թող գնան ուր ուզում են։ Ոմանք գուցե ասեն. «Եթե աստծու տունն ինձ չի օգտագործում, ապա ինքս ավետարանը կքարոզեմ և ավետարանը քարոզելու միջոցով իմ շահած մարդկանց կհանձնեմ աստծու տանը»։ Արդյոք դա լա՞վ կլինի։ (Այո՛։) Ոմանք գուցե ասեն. «Դու չէիր օգտագործի այդ մարդուն նույնիսկ ծառայություն մատուցելու համար, ուստի ի՞նչ հիմքով նա պետք է Քեզ տա այն մարդկանց, որոնց շահում է ավետարանը քարոզելով։ Ի՞նչ հիմքով պետք է ավետարանը քարոզի Քեզ համար»։ Աստծու տունը չի օգտագործում նրանց՝ տարբեր տեսանկյուններից ելնելով։ Մեկն այն է, որ չեն համապատասխանում մարդկանց օգտագործելու Աստծու տան սկզբունքներին։ Մյուսն այն է, որ Աստծու տունը չի համարձակվում օգտագործել այս տեսակի մարդկանց, որովհետև հենց որ օգտագործվեն, խնդիրներին վերջ չի լինի։ Ուստի ինչպե՞ս պետք է բացատրենք ավետարանը քարոզելու նրանց պատրաստակամության այս հարցը։ Այն, ինչին նրանք վկայություն են կրում ավետարանը քարոզելիս, Աստված է, և Աստծու խոսքերի ու Աստծու գործի շնորհիվ է, որ ի վիճակի են մարդկանց շահելու։ Թեև այս մարդիկ շահվել են այդ մարդու կողմից ավետարանը քարոզելու միջոցով, բայց դա ոչ մի կերպ չի համարվում նրանց արժանիքը։ Լավագույն դեպքում դա պարզապես որպես մարդ իրենց պատասխանատվությունները կատարելն է։ Անկախ այն բանից՝ հակաքրիստոս ես, թե չար մարդ կամ արդյոք հեռացվել ես, թե վտարվել, որպես մարդ քո պատասխանատվությունները կատարելը մի բան է, որը պարտավոր ես անել։ Ինչո՞ւ եմ ասում, որ դա մի բան է, որը պարտավոր ես անել։ Աստծուց ճշմարտությունների այնպիսի մեծ պաշար ես ստացել, և սա նաև Աստծու սրտի արյունն է։ Աստծու տունն այսքան տարի ջրել և ապահովել է քեզ, բայց արդյոք Աստված որևէ բան պահանջո՞ւմ է քեզնից։ Ո՛չ։ Աստծու տան կողմից բաժանվող բոլոր տարբեր գրքերն անվճար են, ոչ ոք ստիպված չէ ոչ մի լումա ծախսել։ Նմանապես, հավիտենական կյանքի ճշմարիտ ճանապարհը և կյանքի խոսքերը, որոնք Աստված շնորհում է մարդկանց, անվճար են, և Աստծու տան քարոզներն ու հաղորդակցությունները բոլորն անվճար են մարդկանց լսելու համար։ Հետևաբար, անկախ այն բանից՝ սովորական մարդ ես, թե հատուկ խմբի անդամ, Աստծուց անվճար այնքան շատ ճշմարտություններ ես ստացել, որ, անշուշտ, միանգամայն ճիշտ է, որ պետք է տարածես Աստծու խոսքերն ու Աստծու ավետարանը մարդկանց և մարդկանց բերես Աստծու ներկայության մեջ, այնպես չէ՞։ Աստված ամեն ճշմարտությունները շնորհել է մարդկությանը․ ո՞վ կարող է իրեն թույլ տալ հատուցել այսպիսի մեծ սերը։ Աստծու շնորհքը, Աստծու խոսքերը և Աստծու կյանքն անգին են, և ոչ մի մարդկային էակ չի կարող իրեն թույլ տալ հատուցել դրանք։ Արդյոք մարդու կյանքն այդքան թանկարժե՞ք է։ Կարո՞ղ է արդյոք այն նույնքան արժեք ունենալ, որքան ճշմարտությունը։ Հետևաբար, ոչ ոք չի կարող իրեն թույլ տալ հատուցել Աստծու սերն ու շնորհքը, և դա ներառում է նրանց, ովքեր հեռացվել, վտարվել և դուրս են թողնվել եկեղեցու կողմից․ նրանք բացառություն չեն։ Քանի դեռ ունես որոշակի խիղճ, ողջամտություն և մարդկայնություն, ապա անկախ այն բանից, թե Աստծու տունն ինչպես է վարվում քեզ հետ, պետք է կատարես Աստծու խոսքերը տարածելու և Նրա գործին վկայություն կրելու քո պարտականությունը։ Սա մարդկանց անխուսափելի պատասխանատվությունն է։ Հետևաբար, անկախ այն բանից, թե քանի մարդու ես քարոզում Աստծու խոսքերն ու Նրա ավետարանը կամ քանի մարդու ես շահում, դա քեզ գովաբանելու բան չէ։ Աստված այնքան շատ ճշմարտություններ է արտահայտել, և այնուամենայնիվ չես լսում կամ ընդունում դրանք։ Անշուշտ, մի փոքր ծառայություն մատուցելը և ուրիշներին ավետարանը քարոզելն այն է, ինչ պետք է անես, այնպես չէ՞։ Հաշվի առնելով, որ այսօր այսքան հեռուն ես հասել, մի՞թե չպետք է ապաշխարես։ Մի՞թե չպետք է հնարավորություններ փնտրես՝ հատուցելու Աստծու սերը։ Իսկապես պետք է։ Աստծու տունն ունի կառավարչական հրամանագրեր, և մարդկանց հեռացնելը, վտարելը և դուրս թողնելը բաներ են, որոնք արվում են կառավարչական հրամանագրերի և Աստծու պահանջների համաձայն․ այս բաներն անելը ճիշտ է։ Ոմանք գուցե ասեն. «Մի փոքր ամոթալի է եկեղեցի ընդունել այն մարդկանց, որոնք շահվել են հեռացվածների կամ վտարվածների կողմից ավետարանը քարոզելու միջոցով»։ Իրականում սա այն պարտավորությունն է, որը մարդիկ պետք է անեն, և ամաչելու ոչինչ չկա։ Մարդիկ բոլորն արարածներ են։ Նույնիսկ եթե հեռացվել կամ վտարվել ես, դատապարտվել ես որպես չար մարդ կամ հակաքրիստոս կամ դուրս թողնվելու թիրախ ես, մի՞թե տակավին արարած չես։ Երբ հեռացվում ես, մի՞թե Աստված դեռ քո Աստված չէ։ Արդյոք այն խոսքերը, որոնք Աստված ասել է քեզ, և այն բաները, որոնցով Աստված ապահովել է քեզ, միանգամից ջնջվո՞ւմ են։ Արդյոք դադարո՞ւմ են գոյություն ունենալ։ Դրանք դեռ գոյություն ունեն, պարզապես չես փայփայել դրանք։ Բոլոր դարձի եկած մարդիկ, անկախ այն բանից, թե ով է նրանց դարձի բերել, արարածներ են և պետք է անձնատուր լինեն Արարչի առաջ։ Հետևաբար, եթե այս մարդիկ, ովքեր հեռացվել կամ վտարվել են, պատրաստակամ են ավետարանը քարոզելու, մենք չենք սահմանափակի նրանց։ Բայց անկախ այն բանից, թե ինչպես են քարոզում, մարդկանց օգտագործելու Աստծու տան սկզբունքները և Աստծու տան կառավարչական հրամանագրերն անփոփոխ են, և սա երբե՜ք, երբե՛ք չի փոխվի։

Պաշտոնազրկված այս մի քանի տեսակի մարդկանց մեծամասնությունը դժվար թե ճշմարտապես ապաշխարի, և նրանց չի կարելի կրկին օգտագործել։ Տեղ կա միայն առաջխաղացնելու և օգտագործելու նրանց, ովքեր պաշտոնազրկվել են կամ որոնց պարտավորությունների բաշխումը կարգավորվել է, որովհետև աշխատանքային փորձ չեն ունեցել և այդպիսով ժամանակավորապես ի վիճակի չեն եղել կատարելու իրենց աշխատանքը։ Այս տեսակի մարդիկ բավարար որակ ունեն, և նրանց մարդկայնության հետ կապված լուրջ խնդիրներ չկան, պարզապես ունեն որոշ չնչին թերություններ, արատներ կամ վատ սովորություններ, որոնք ժառանգել են իրենց ընտանիքից․ այս բաներից ոչ մեկը մեծ խնդիր չէ։ Եթե Աստծու տունը նրանց կարիքն ունի, կարող են ճիշտ ժամանակին կրկին առաջխաղացվել և օգտագործվել։ Դա խելամիտ է, որովհետև նրանք չար մարդիկ չեն և հակաքրիստոսներ չեն դառնա։ Նրանց որակը բավարար է, պարզապես երկար ժամանակ չէ, ինչ աշխատանք են կատարում և փորձ չունեն, ուստի իրավասու չեն եղել կատարելու աշխատանքը, ինչը լուրջ խնդիր չէ։ Եթե այս պատճառներով են պաշտոնազրկվել, ապա ապագայում զարգանալու տեղ ունեն և կարող են փոխվել։ Քանի դեռ մարդն ունի աշխատանքային կարողություն, ունի որակ, և նրա մարդկայնությունը համապատասխանում է չափանիշին, ապա այն ժամանակահատվածում, երբ փորձառաբար ապրում է Աստծու գործը և կատարում իր պարտավորությունը, այս տեսակի մարդն աստիճանաբար կփոխվի, նրա մարդկայնությունը կփոխվի, կաճի իր կյանքի մուտքի մեջ, նրա խառնվածքում որոշակի համապատասխան փոփոխություններ կլինեն, և որոշակի առաջընթաց կլինի ճշմարտության նրա հասկացողության մեջ։ Կախված միջավայրից, իրենց կատարած պարտավորություններից և անձնական վճռականությունից՝ նրանք կփոխվեն և կաճեն տարբեր աստիճաններով, ուստի կարելի է ասել, որ այս տեսակի մարդիկ պետք է առաջխաղացվեն և օգտագործվեն։ Սրանք ընդհանուր առմամբ նախկինում պաշտոնազրկված մի քանի տեսակի մարդկանց կրկին առաջխաղացնելու և օգտագործելու սկզբունքներն են։

Առաջնորդողների և աշխատողների պարտականությունների յոթերորդ կետն է՝ «Խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի»։ Քիչ առաջ մեր հաղորդակցության մեջ մարդկանց լավագույնս օգտագործելու իմաստն արդեն հստակ բացատրվեց։ Քանի դեռ ինչ-որ մեկին մշակելու մեջ ամենաչնչին արժեք կա, և պայմանով, որ նրա մարդկայնությունը համապատասխանում է չափանիշին, ապա Աստծու տունը նրան հնարավորություններ կտա։ Քանի դեռ մարդը ձգտում է ճշմարտությանը և սիրում է դրական բաներ, ապա Աստծու տունը չի հրաժարվի նրանից կամ այդքան հեշտությամբ դուրս չի թողնի նրան։ Քանի դեռ քո մարդկայնությունն ու որակը համապատասխանում են այն չափանիշներին, որոնց շուրջ Ես հաղորդակցվեցի քիչ առաջ, Աստծու տունն անպայման տեղ կունենա քեզ համար, որպեսզի պարտավորություն կատարես, և անպայման խելամտորեն կօգտագործի քեզ և բավարար տեղ կտա քեզ՝ կարողությունդ գործի դնելու համար։ Մի խոսքով, եթե որոշակի մասնագիտության մեջ ունես ուժեղ կողմեր և փորձառություն, որոնք անհրաժեշտ են եկեղեցու գործի համար, ապա Աստծու տունն անպայման թույլ կտա քեզ կատարել համապատասխան պարտավորություն։ Սակայն, եթե չունես վճռականություն կամ կամք և չես ուզում ձգտել դեպի վեր, ապա պարզապես արա այն, ինչ կարող ես, արա որոշակի պարտավորություն, որն ի վիճակի ես անելու և ոչ ավելին։ Եթե ունես վճռականություն և ասում ես. «Ուզում եմ հասկանալ և ավելի շատ ճշմարտություններ ձեռք բերել և որքան հնարավոր է շուտ կանգնել փրկության տանող ուղու վրա և մտնել ճշմարտության իրականության մեջ։ Պատրաստակամ եմ հաշվի առնելու Աստծու հոգսը, պատրաստակամ եմ ծանր հոգս կրելու Աստծու տանը, ավելի շատ դժվարություններ կրելու, քան ուրիշները, ավելի շատ ջանք գործադրելու և ավելի շատ բան լքելու, քան ուրիշները», և եթե բոլոր առումներով հարմար ես, բայց դեռ ոչ ոք չի երաշխավորում քեզ, ապա կարող ես նաև ինքդ քեզ առաջադրել։ Մի՞թե դա խելամիտ չէ։ Ամփոփելով՝ սրանք բոլորը բոլոր տեսակի մարդկանց օգտագործելու Աստծու տան սկզբունքներն են, որոնց նպատակը ոչ այլ ինչ է, քան մարդկանց հնարավորություն տալը մտնելու ճշմարտության իրականության մեջ։ Որո՞նք են ճշմարտության իրականության մեջ մտնելու դրսևորումները։ Դրանք են՝ ճշմարտությունը հասկանալը, ճշմարտության սկզբունքները հասկանալը՝ բոլոր տարբեր աշխատանքներն անելիս և համապատասխան ճշմարտությունները կիրառել կարողանալը՝ առօրյա կյանքում բոլոր տեսակի մարդկանց, իրադարձությունների և բաների հետ փոխազդելիս, այլ ոչ թե շփոթված և մոլորված լինելը, երբ քեզ հետ որևէ բան է պատահում․ սա է նպատակը։ Քանի որ սա է սահմանված նպատակը, պետք է ձգտեք դրան։

Այստեղ ավարտվում է մեր հաղորդակցությունն առաջնորդողների և աշխատողների պարտականությունների յոթերորդ կետի վերաբերյալ։ Ոմանք գուցե ասեն. «Դու դեռ չես ավարտել հաղորդակցվելը, Դու չես մերկացրել կեղծ առաջնորդողներին այս կետի առնչությամբ»։ Ես կպատասխանեի, որ նրանց մերկացնելու կարիք չկա։ Մի կողմից՝ կեղծ առաջնորդողները ցածր որակ ունեն և անընդունակ են իրական աշխատանք կատարելու, մյուս կողմից՝ զուրկ են խղճից և ողջամտությունից, ոչ մի հոգս չեն կրում, ամենևին իրենց սիրտը չեն դնում իրենց աշխատանքի մեջ և չեն կարողանում նույնիսկ որոշ պարզ բաներ լավ անել։ Երբ բախվում են բարդ խնդրի կամ խնդրի, որը վերաբերում է ճշմարտության սկզբունքներին, ամենևին չեն կարողանում տարբերել այն և առավել ևս չեն կարողանում թափանցել խնդրի էության մեջ։ Ուստի նրանց մերկացնելու կարիք չկա։ Նույնիսկ եթե մերկացվեին, չէին ընդունի դա, և դա խոսքերի վատնում կլիներ։ Ավելին, նրանց արած բաների մասին խոսելը զզվելի կլիներ և մարդկանց ներքուստ կբարկացներ։ Այսպիսի կարևոր աշխատանքն այս կեղծ առաջնորդողներին հանձնարարելը սխալ էր մարդկանց օգտագործելու հարցում։ Իրենց աշխատանքն անելու անընդունակությունն արդեն իսկ ստիպում է նրանց անպիտան զգալ, իսկ եթե մերկացվեն և քննվեն, էլ ավելի տանջված կզգան։ Ուստի թող այս կեղծ առաջնորդողներն իրենց համեմատեն և որքան հնարավոր է շատ քննեն իրենց սեփական խնդիրները։ Եթե կարող ես բացահայտել խնդիրներդ, տե՛ս, թե արդյոք կարո՞ղ ես բարելավումներ անել ապագայում․ եթե չես կարող բացահայտել դրանք, ապա պետք է շարունակես քննել և կարող ես նաև խնդրել քեզ շրջապատող մարդկանց օգնել քեզ վերլուծել և պարզել դա։ Եթե ուրիշները հաղորդակցվել են քեզ հետ, և սիրտդ դրել ես դրա մեջ, բայց դեռ չես կարողանում բացահայտել սեփական խնդիրներդ և դեռ չգիտես՝ ինչպես ճանաչել դրանք կամ ինչպես լուծել դրանք, ապա իրապես կեղծ առաջնորդող ես և պետք է դուրս թողնվես։

2021 թ. մարտի 6


Առաջնորդողների և աշխատողների պարտականությունները (7)

Յոթերորդ կետ. խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի (երկրորդ մաս)

Նախորդ հաղորդակցության ժամանակ քննարկվեց առաջնորդողների և աշխատողների յոթերորդ պարտականությունը. «Խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, որպեսզի յուրաքանչյուրը լավագույնս օգտագործվի»։ Հիմնականում հաղորդակցվեցինք այս պարտականության երեք կողմերի շուրջ։ Որո՞նք են այդ երեք կողմերը։ (Մեկը՝ խելամիտ կերպով օգտագործել տարբեր տեսակի մարդկանց՝ հիմնվելով նրանց մարդկայնության վրա, մյուսը՝ խելամիտ կերպով օգտագործել տարբեր տեսակի մարդկանց՝ հիմնվելով նրանց ուժեղ կողմերի վրա և հաջորդը՝ ինչպես վերաբերվել ու օգտագործել մի քանի հատուկ տեսակի մարդկանց։) Երեք կողմերը հիմնականում սրանք են։ Այս երեք կողմերի տեսանկյունից՝ արդյո՞ք Աստծու տան կողմից մարդկանց օգտագործելու սկզբունքն այնպիսին է, որ յուրաքանչյուրը լավագույնս օգտագործվի։ (Այո։) Արդյո՞ք այս սկզբունքը ճշգրիտ է։ Արդյո՞ք արդարացի է մարդկանց հանդեպ։ (Արդարացի է։) Ինչ վերաբերում է թերզարգացած ինտելեկտով բթամիտ մարդկանց, ապա նրանք անընդունակ են որևէ բան անելու և չեն կարող նույնիսկ չնչին պարտավորություն կատարել։ Եթե նրանց աշխատանք ես հանձնարարում, լինի դա մասնագիտական, տեխնիկական, թե տքնության առումով, չեն կարողանում այն ավարտին հասցնել։ Նման մարդիկ բացարձակապես չեն կարող օգտագործվել, նույնիսկ ծառայություն մատուցելու համար։ Սա ինտելեկտի առումով է։ Մարդկայնության առումով, նրանք, ում մարդկայնությունը վատն է, և ովքեր չար մարդիկ են, թեև կարող են որոշակի աշխատանք անել և որոշակի պարտավորություն կատարել, սակայն քանի որ նրանց մարդկայնությունը չափազանց չար է, իրենց պարտավորությունը կատարելիս խաթարումներ և անհանգստություններ կառաջացնեն՝ ավելի շատ վնաս տալով, քան օգուտ` անկարող որևէ բան լավ անել։ Նման մարդիկ հարմար չեն պարտավորություն կատարելու համար և բացարձակապես չեն կարող օգտագործվել։ Եթե կան մարդիկ, որոնք ունեն որոշակի ուժեղ կողմեր, քանի դեռ բավարարում են Աստծու տան աշխատանքի համար պահանջվող բոլոր պայմաններին՝ չափանիշին համապատասխանող մարդկայնություն ունենալու հիման վրա, ապա կարող են խելամիտ կերպով կարգավորվել և օգտագործվել։ Նախորդ անգամ նաև հաղորդակցվեցինք այն մասին, թե ինչպես վերաբերվել և օգտագործել մի քանի հատուկ տեսակի մարդկանց։ Առաջին տեսակը Հուդայի նման մարդիկ են, որոնք առանձնապես երկչոտ են։ Դատելով նրանց բնորոշ երկչոտությունից՝ հենց որ գերեվարվեն մեծ կարմիր վիշապի կողմից, հարյուր տոկոս հավանականություն կա, որ Հուդա կդառնան։ Եթե նրանց կարևոր աշխատանք հանձնարարվի, հենց որ որևէ բան պատահի, կմատնեն ամեն ինչ։ Մի՞թե սրանք վտանգավոր կերպարներ չեն։ Կա նաև չհավատացողներին նմանվող մարդկանց մի տեսակ, որոնց անվանում ենք եկեղեցու ընկերներ։ Այս մարդիկ կարծես թե իրենց սրտերում հավատում են, որ Երկնքում կա ինչ-որ Ծերունի, բայց չգիտեն՝ արդյոք Աստված իսկապես գոյություն ունի, որտեղ է Աստված կամ արդյոք Աստված իսկապես կատարել է Իր նոր գործը՝ հաճախ կասկածելով Աստծու գոյությանը։ Նրանք ճշմարտապես չեն հավատում և չեն հետևում Աստծուն։ Հետևաբար, նման մարդիկ չեն կարող օգտագործվել, պիտանի չեն Աստծու տանը պարտավորություն կատարելու համար։ Նույնիսկ նրանք, ովքեր ճշմարտապես հավատում են, պարտադիր չէ, որ կարողանան իրենց պարտավորությունը կատարել չափանիշին համապատասխանող կերպով, էլ ուր մնաց՝ չհավատացողը, եկեղեցու ընկերը։ Մարդկանց մեկ այլ տեսակ են նրանք, ովքեր պաշտոնազրկվել են։ Այս խումբը նույնպես բաժանվում է մի քանի հանգամանքի։

Առաջնորդողների և աշխատողների յոթերորդ պարտականության վերաբերյալ նախորդ հաղորդակցության բովանդակությունը հիմնականում ընդգրկում էր այս երեք հիմնական կետերը։ Մեկը՝ խելամիտ կերպով օգտագործել տարբեր տեսակի մարդկանց՝ հիմնվելով նրանց մարդկայնության վրա, մյուսը՝ խելամիտ կերպով օգտագործել տարբեր տեսակի մարդկանց՝ հիմնվելով նրանց ուժեղ կողմերի վրա և հաջորդը՝ ինչպես վերաբերվել ու օգտագործել մի քանի հատուկ տեսակի մարդկանց։ Այս երեք հիմնական կետերը հաղորդակցվեցին՝ հիմնվելով յոթերորդ պարտականության մեջ նշված մի քանի կողմերի վրա, և սկզբունքները բոլորը հստակորեն հաղորդակցվեցին։ Ոմանք ասում են. «Թեև սկզբունքները հստակորեն հաղորդակցվել են, բայց երբ բանը հասնում է որոշակի կոնկրետ հարցերի և հատուկ հանգամանքների, դեռ չգիտենք՝ ինչպես կիրառել այս սկզբունքները, ինչպես վերաբերվել մարդկանց կամ ինչպես առաջխաղացնել և օգտագործել անհատներին. դեռ մեծամասամբ շփոթված ենք»։ Արդյո՞ք նման խնդիր գոյություն ունի։ (Այո։) Ինչպե՞ս պետք է այս խնդիրը լուծվի։ Մարդկանց առաջխաղացնելիս և օգտագործելիս առաջին նկատառումն Աստծու տան աշխատանքի կարիքներն են։ Երկրորդ նկատառումն այն է, թե արդյոք Աստծու տան աշխատանքի վրա անհատի օգտագործման ազդեցությունն ավելի շատ օգտակար է, թե վնասակար, թե հակառակը։ Եթե անհատի մարդկայնությունը թերի է, բայց նրան օգտագործելն Աստծու տան աշխատանքի համար ավելի շատ օգտակար է, քան վնասակար, ապա նման անհատը կարող է ժամանակավորապես օգտագործվել, մինչև ավելի լավ մեկը գտնվի։ Եթե այս մարդուն օգտագործելն ավելի շատ վնաս է բերում, քան օգուտ, ավելի շատ կորուստ, քան շահ՝ հանգեցնելով միայն եկեղեցու աշխատանքը փչացնելուն և ձախողելուն, ապա նման անհատը բացարձակապես չի կարող օգտագործվել։ Սա թեր ու դեմ կողմերը կշռադատելու սկզբունքն է, որը պետք է առաջին հերթին ընկալել այն իրավիճակներում, երբ չկան հարմար թեկնածուներ, և դա նաև մարդկանց ժամանակավորապես օգտագործելու սկզբունքն է։ Երբ հնարավոր չէ հարմար թեկնածու գտնել, և պարզ չէ, թե ով կարող է համեմատաբար ավելի լավը լինել, երբ ակնհայտ չէ, թե ով է լիովին հարմար առաջադրանքի համար, և բոլորը սովորական են թվում, ի՞նչ պետք է արվի։ Միակ տարբերակը համեմատաբար հոգևոր հասկացողություն ունեցող երկու հոգու գտնելն է, այսինքն՝ նրանց, ովքեր մաքուր կերպով են ըմբռնում ճշմարտությունը, որպեսզի համագործակցեն՝ աշխատանքն անելու համար։ Մինչ կատարում են իրենց պարտավորությունները, ճշմարտությունը պետք է ավելի շատ հաղորդակցվի նրանց, և նրանց իրավիճակները պետք է դիտարկվեն ու հասկացվեն. սա հնարավորություն է տալիս որոշելու, թե ով ունի համեմատաբար ավելի լավ որակ, ինչը հեշտացնում է ճիշտ թեկնածու գտնելը։ Անկախ այն բանից, թե ով է նշանակվում պարտավորություն կատարելու, դա պետք է հիմնված լինի նրանց որակի, ուժեղ կողմերի և բնավորության վրա. սա էական է։ Եթե հնարավոր չէ թափանցել այս կողմերի մեջ և հասկանալ, թե ինչ ուժեղ կողմեր ունի մարդը, նրան նախ պետք է հանձնարարվի պարզ պարտավորություն կամ որոշակի ֆիզիկական աշխատանք, կամ նա պետք է նշանակվի ավետարանը հավանական ընդունողների որոնմամբ զբաղվելու՝ ավետարան քարոզելու համար։ Փորձաշրջանից հետո հետևողականությունն ու հետագա դիտարկումը հնարավորություն են տալիս ճշգրտորեն գնահատելու նրանց իրավիճակը և հեշտացնում են նրանց համար ամենահարմար պարտավորությունը որոշելը։ Եթե նրանց որակը չափազանց ցածր է, և չունեն ուժեղ կողմեր, նրանց որոշակի ֆիզիկական աշխատանք հանձնարարելը բավարար կլինի։ Առաջնորդողները և աշխատողները պետք է տարբեր աղբյուրներից հասկացողություն քաղեն կարևոր աշխատանքի վերակացուների, ավետարանչության համակարգողների, թիմի յուրաքանչյուր ղեկավարի, ֆիլմարտադրության թիմերի ռեժիսորների և այլոց մասին և ավելի ինտենսիվորեն դիտարկեն ու քննեն այս մարդկանց, նախքան կկարողանան վստահ լինել նրանց հարցում։ Միայն այս կերպ մարդկանց զգուշորեն պարտավորություններ հանձնարարելով՝ կարող են հավաստիանալ, որ կարգավորումները տեղին են, և որ մարդիկ արդյունավետ կլինեն իրենց պարտավորությունների մեջ։ Ոմանք ասում են. «Նույնիսկ անհավատներն են ասում՝ մի՛ կասկածիր նրանց, ում աշխատանքի ես ընդունում, և աշխատանքի մի՛ ընդունիր նրանց, ում կասկածում ես։ Ինչպե՞ս կարող է Աստծու տունն այսքան անվստահ լինել։ Նրանք բոլորը հավատացյալներ են. որքա՞ն վատը կարող են լինել։ Մի՞թե բոլորը լավ մարդիկ չեն։ Ինչո՞ւ Աստծու տունը պետք է հասկանա, վերահսկի և դիտարկի նրանց»։ Արդյո՞ք այս խոսքերը հիմնավոր են։ Արդյո՞ք դրանք խնդրահարույց են։ (Այո։) Արդյո՞ք որևէ մեկին հասկանալը, նրան խորապես դիտարկելը և նրա հետ մոտիկից շփվելը համապատասխանում է սկզբունքներին։ Լիովին համապատասխանում է սկզբունքներին։ Ո՞ր սկզբունքներին է համապատասխանում։ (Առաջնորդողների և աշխատողների պարտականությունների չորրորդ կետ. «Տեղյակ լինել տարբեր աշխատանքների ղեկավարների և տարատեսակ կարևոր գործերի համար պատասխանատու աշխատակազմի իրավիճակներին և ժամանակին կարգավորել նրանց պարտականությունների բաշխումը կամ անհրաժեշտության դեպքում ազատել նրանց, որպեսզի կանխվեն կամ մեղմացվեն անհամապատասխան մարդկանց օգտագործումից առաջացած վնասները և երաշխավորվի աշխատանքի արդյունավետությունն ու սահուն առաջընթացը»։) Սա հղում անելու լավ կետ է, բայց ո՞րն է սա անելու իրական պատճառը։ Պատճառն այն է, որ մարդիկ ունեն ապականված խառնվածքներ։ Թեև այսօր շատ մարդիկ պարտավորություն են կատարում, բայց ընդամենը մի քանիսն են ձգտում ճշմարտությանը։ Շատ քչերն են ձգտում ճշմարտությանը և մտնում իրականության մեջ իրենց պարտավորությունը կատարելիս։ Մեծամասնության համար դեռևս չկան սկզբունքներ այն հարցում, թե ինչպես են անում բաները, դեռևս այն մարդիկ չեն, ովքեր ճշմարտապես հնազանդվում են Աստծուն. լոկ պնդում են, որ սիրում են ճշմարտությունը, պատրաստակամ են ձգտելու ճշմարտությանը և պատրաստակամ են ջանք թափելու ճշմարտության համար, սակայն դեռևս հայտնի չէ, թե որքան կտևի նրանց վճռականությունը։ Մարդիկ, ովքեր չեն ձգտում ճշմարտությանը, հակված են ցանկացած ժամանակ կամ վայրում բացահայտելու իրենց ապականված խառնվածքները։ Զուրկ են իրենց պարտավորության հանդեպ պատասխանատվության որևէ զգացումից, հաճախ ձևական են, գործում են այնպես, ինչպես ցանկանում են և նույնիսկ անընդունակ են ընդունելու էտումը։ Հենց որ դառնում են բացասական և թույլ, հակված են լքելու իրենց աշխատանքը. սա հաճախ է պատահում, ոչինչ ավելի սովորական չէ։ Այսպես են վարվում բոլոր նրանք, ովքեր չեն ձգտում ճշմարտությանը։ Եվ այսպես, քանի դեռ մարդիկ ձեռք չեն բերել ճշմարտությունը, անհուսալի են և անվստահելի։ Ի՞նչ է նշանակում, որ անվստահելի են։ Նշանակում է, որ երբ բախվում են դժվարությունների կամ անհաջողությունների, հավանական է, որ վայր ընկնեն և դառնան բացասական ու թույլ։ Արդյո՞ք մեկը, ով հաճախ բացասական և թույլ է, վստահելի մարդ է։ Միանշանակ՝ ոչ։ Բայց ճշմարտությունը հասկացող մարդիկ այլ են։ Մարդիկ, որոնք ճշմարտապես հասկանում են ճշմարտությունը, պարտադիր ունեն աստվածավախ սիրտ և Աստծուն հնազանդվող սիրտ, և միայն աստվածավախ սիրտ ունեցող մարդիկ են վստահելի մարդիկ։ Աստվածավախ սիրտ չունեցող մարդիկ վստահելի չեն։ Ինչպե՞ս պետք է մոտենալ աստվածավախ սիրտ չունեցող մարդկանց։ Նրանց, իհարկե, պետք է տրվի սիրառատ օգնություն և աջակցություն։ Նրանց պետք է ավելի շատ հետևել, երբ կատարում են իրենց պարտավորությունը, և ավելի շատ օգնություն ու հրահանգ տալ։ Միայն այդ դեպքում կարելի է երաշխավորել, որ արդյունավետորեն կկատարեն իրենց պարտավորությունը։ Եվ ո՞րն է սա անելու նպատակը։ Գլխավոր նպատակն Աստծու տան աշխատանքը պահպանելն է։ Երկրորդական նպատակն այն է, որպեսզի ժամանակին բացահայտվեն խնդիրները, ժամանակին ապահովեն, աջակցեն կամ էտեն նրանց՝ շտկելով շեղումները և լրացնելով նրանց թերություններն ու պակասությունները։ Սա օգտակար է մարդկանց համար։ Դրանում ոչ մի չարամիտ բան չկա։ Մարդկանց վերահսկելը, դիտարկելը, հասկանալ փորձելը՝ այս ամենն այն բանի համար է, որպեսզի օգնեն նրանց մտնել Աստծու հանդեպ հավատի ճիշտ ուղի, հնարավորություն տան նրանց կատարելու իրենց պարտավորությունն այնպես, ինչպես Աստված է պահանջում և սկզբունքի համաձայն, թույլ չտան նրանց որևէ խաթարում և անհանգստություն առաջացնել և ապարդյուն աշխատանք անել։ Սա անելու նպատակն ամբողջովին նրանց հանդեպ և Աստծու տան աշխատանքի հանդեպ պատասխանատվություն ցուցաբերելն է։ Դրանում ոչ մի չարամտություն չկա։ Ենթադրենք՝ ինչ-որ մեկն ասում է. «Ուրեմն սրանք են այն սկզբունքները, որոնցով աստծու տունը վերաբերվում է մարդկանց, սրանք են այն միջոցները, որոնք օգտագործում են։ Այսուհետ պետք է զգույշ լինեմ։ Աստծու տանը անվտանգության զգացում չկա։ Միշտ ինչ-որ մեկը հետևում է քեզ. դժվար է կատարել պարտավորությունդ»։ Մի՞թե այս պնդումը ճիշտ է։ Ինչպիսի՞ մարդիկ կասեին նման բան։ (Չհավատացողները։) Չհավատացողները, անհեթեթ մարդիկ և հոգևոր հասկացողություն չունեցողները հակված են խոսելու խճճված անհեթեթություն՝ առանց հասկանալու ճշմարտությունը։ Ո՞րն է խնդիրն այստեղ։ Մի՞թե սրանք խոսքեր չեն, որոնք դատում և դատապարտում են եկեղեցու աշխատանքը։ Դա նաև ճշմարտության և դրական բաների դատաստան և դատապարտում է։ Նրանք, ովքեր ունակ են ասելու նման խոսքեր, միանշանակ բթամիտ մարդիկ են, որոնք չեն հասկանում ճշմարտությունը, բոլորը չհավատացողներ են, որոնք չեն սիրում ճշմարտությունը։

Աստծու տունը վերահսկում, դիտարկում և փորձում է հասկանալ նրանց, ովքեր պարտավորություն են կատարում։ Ի վիճակի՞ եք արդյոք ընդունելու Աստծու տան այս սկզբունքը։ (Այո՛։) Հրաշալի բան է, եթե կարող ես ընդունել, որ Աստծու տունը վերահսկի, դիտարկի և փորձի հասկանալ քեզ։ Դա օգնում է քեզ կատարել պարտավորությունդ, ի վիճակի լինել կատարելու այն չափանիշին համապատասխանող կերպով և բավարարելու Աստծու մտադրությունները։ Դա նպաստում և օգնում է քեզ՝ առանց որևէ բացասական կողմի։ Երբ հասկանաս այս սկզբունքը, մի՞թե այլևս չպետք է ունենաս դիմակայության կամ զգուշավորության որևէ զգացում առաջնորդողների, աշխատողների և Աստծու ընտրյալ մարդկանց վերահսկողության հանդեպ։ Թեև երբեմն ինչ-որ մեկը փորձում է հասկանալ քեզ, դիտարկում է քեզ և վերահսկում աշխատանքդ, բայց սա մի բան չէ, որ պետք է անձնական ընդունել։ Ինչո՞ւ եմ Ես սա ասում։ Որովհետև այն առաջադրանքները, որոնք հիմա քոնն են, այն պարտավորությունը, որը կատարում ես և ցանկացած աշխատանք, որ անում ես, որևէ մեկի անձնական գործերը կամ անձնական աշխատանքը չեն։ Դրանք առնչվում են Աստծու տան աշխատանքին և կապված են Աստծու գործի մի մասի հետ։ Հետևաբար, երբ որևէ մեկը մի փոքր վերահսկում կամ դիտարկում է քեզ կամ փորձում է հասկանալ խորը մակարդակով՝ փորձելով անկեղծ զրույց ունենալ քեզ հետ և պարզել, թե ինչպիսին է եղել վիճակդ այս ընթացքում, և նույնիսկ երբեմն, երբ նրանց վերաբերմունքը մի փոքր ավելի կոշտ է, և մի փոքր էտում, կարգավարժում և հանդիմանում են քեզ, այս ամենի պատճառն այն է, որ բարեխիղճ և պատասխանատու վերաբերմունք ունեն Աստծու տան գործի հանդեպ։ Չպետք է ունենաս որևէ բացասական միտք և չպետք է արձագանքես բացասական հույզերով։ Ի՞նչ է նշանակում՝ արդյոք կարող ես ընդունել, երբ ուրիշները վերահսկում, դիտարկում և փորձում են հասկանալ քեզ։ Որ սրտումդ ընդունում ես Աստծու զննումը։ Եթե չես ընդունում մարդկանց վերահսկողությունը, դիտարկումը և քեզ հասկանալու փորձերը և նույնիսկ դիմադրում ես դրան, ի վիճակի՞ ես արդյոք ընդունելու Աստծու զննումը։ Աստծու զննումն ավելի մանրամասն, խորը և ճշգրիտ է, քան երբ մարդիկ են փորձում հասկանալ քեզ։ Աստծու պահանջները շատ ավելի կոնկրետ, խիստ և խորն են։ Եթե չես կարող նույնիսկ ընդունել Աստծու ընտրյալ մարդկանց կողմից վերահսկվելը, մի՞թե պնդումներդ, թե կարող ես ընդունել Աստծու զննումը, դատարկ խոսքեր չեն։ Որպեսզի ի վիճակի լինես ընդունելու Աստծու զննումն ու քննությունը, նախ պետք է ընդունես Աստծու տան, առաջնորդողների և աշխատողների կամ եղբայրների ու քույրերի կողմից վերահսկվելը։ Ոմանք ասում են. «Ես ունեմ մարդու իրավունքներ, ունեմ ազատություն, ունեմ աշխատելու իմ ձևը։ Վերահսկողության և ստուգման ենթարկվելն այն ամենում, ինչ անում եմ, մի՞թե ապրելու այնքան խեղդող ձև չէ։ Ո՞ւր են իմ մարդու իրավունքները։ Ո՞ւր է իմ ազատությունը»։ Արդյո՞ք այս պնդումը ճիշտ է։ Արդյո՞ք մարդու իրավունքներն ու ազատությունը ճշմարտությունն են։ Ճշմարտությունը չեն։ Մարդու իրավունքներն ու ազատությունը լոկ մարդկային հասարակության մեջ մարդկանց վերաբերվելու համեմատաբար քաղաքակիրթ և առաջադեմ ձևեր են, բայց Աստծու տանը Աստծու խոսքը և ճշմարտությունը վեր են ամեն ինչից. դրանք չեն կարող հիշատակվել «մարդու իրավունքների» և «ազատության» հետ նույն շարքում։ Հետևաբար, Աստծու տանն այն ամենը, ինչ արվում է, հիմնված չէ անհավատ աշխարհի բարձր տեսությունների կամ գիտելիքի վրա, այլ Աստծու խոսքի և ճշմարտության վրա։ Ուստի, երբ ոմանք ասում են, որ ուզում են մարդու իրավունքներ և ազատություն, արդյո՞ք սա համապատասխանում է սկզբունքներին։ (Չի համապատասխանում։) Միանգամայն պարզ է, որ դա չի համապատասխանում պարտավորություն կատարելու սկզբունքին։ Դու Աստծու տանն ես, կատարում ես արարածի պարտավորությունը, ոչ թե աշխատում ես հասարակության մեջ՝ գումար վաստակելու համար։ Այսպիսով, կարիք չկա, որ որևէ մեկը հանդես գա ի պաշտպանություն քեզ՝ պաշտպանելու մարդու իրավունքներդ. նման բաներն անհրաժեշտ չեն։ Արդյո՞ք մարդկանց մեծամասնությունն ունի զանազանություն մարդու իրավունքների և ազատության վերաբերյալ։ Դրանք պատկանում են մարդկային մտքերին ու տեսանկյուններին և չեն կարող հիշատակվել ճշմարտության հետ նույն շարքում. նման գաղափարներն Աստծու տանը տեղ չունեն։ Առաջնորդողի կողմից աշխատանքդ վերահսկելը լավ բան է։ Ինչո՞ւ։ Որովհետև դա նշանակում է, որ նա պատասխանատվություն է ստանձնում եկեղեցու աշխատանքի համար. սա նրա պարտավորությունն է, նրա պատասխանատվությունը։ Այս պատասխանատվությունը կատարել կարողանալն ապացուցում է, որ նա իրավասու առաջնորդող է, լավ առաջնորդող։ Եթե քեզ տրվեր լիակատար ազատություն և մարդու իրավունքներ, և կարողանայիր անել այն, ինչ ուզում ես, հետևել ցանկություններիդ և վայելել լիակատար ազատություն ու ժողովրդավարություն, և անկախ այն բանից, թե ինչ ես արել կամ ինչպես ես արել, առաջնորդողը հոգ չտաներ կամ չվերահսկեր, երբեք չհարցաքններ քեզ, չստուգեր աշխատանքդ, չխոսեր, երբ խնդիրներ հայտնաբերվեին, և միայն կամ շողոքորթեր կամ բանակցեր քեզ հետ, արդյո՞ք նա լավ առաջնորդող կլիներ։ Միանշանակ՝ ոչ։ Նման առաջնորդողը վնասում է քեզ։ Նա ներողամիտ է չարագործությանդ հանդեպ՝ թույլ տալով քեզ դեմ գնալ սկզբունքներին և անել այն, ինչ ցանկանում ես. նա քեզ հրում է դեպի կրակի հորը։ Սա այնպիսի առաջնորդող չէ, որը պատասխանատու է և համապատասխանում է չափանիշին։ Մյուս կողմից, եթե առաջնորդողն ի վիճակի է կանոնավոր կերպով վերահսկելու քեզ, բացահայտելու խնդիրները աշխատանքումդ և ժամանակին հիշեցնելու կամ հանդիմանելու ու մերկացնելու քեզ և ժամանակին շտկելու ու օգնելու սխալ ձգտումներիդ և պարտավորությունը կատարելիս շեղումներիդ հարցում, և նրա վերահսկողության, հանդիմանության, ապահովման և օգնության ներքո սխալ վերաբերմունքդ պարտավորությանդ հանդեպ փոխվում է, ի վիճակի ես դեն նետելու որոշ անհեթեթ տեսակետներ, սեփական գաղափարներդ և պոռթկունությունից առաջացած բաներն աստիճանաբար նվազում են, և ի վիճակի ես հանգիստ ընդունելու պնդումներն ու տեսակետները, որոնք ճիշտ են և համապատասխանում են ճշմարտության սկզբունքներին, մի՞թե սա օգտակար չէ քեզ համար։ Օգուտներն իսկապես հսկայական են։

Աստծու տունն իր առաջնորդողներին և աշխատողներին վերաբերվում է՝ կիրառելով վերահսկողություն, դիտարկում և հասկացողություն։ Ո՞րն է մարդկանց այսպես վերաբերվելու հիմքը։ Ինչո՞ւ մարդկանց վերաբերվել այս կերպ։ Մի՞թե սա պարտավորության հանդեպ հավատարիմ, լուրջ և պատասխանատու լինելու սկզբունքներից առաջացած մեթոդ և մոտեցում չէ։ (Այո՛։) Եթե առաջնորդողը երբեք չի վերահսկում, չի դիտարկում կամ խորապես չի հասկանում այն մարդկանց, որոնց համար պատասխանատու է պարտավորությունները կատարելիս, արդյո՞ք կարող է համարվել պարտավորությանը հավատարիմ առաջնորդող։ Միանշանակ՝ ոչ։ Արդյո՞ք ձեր առաջնորդողները, աշխատողները և վերակացուները երբևէ ստուգել են ձեր աշխատանքդ։ Արդյո՞ք հետաքրքրվել են աշխատանքիդ առաջընթացով։ Արդյո՞ք լուծել են աշխատանքումդ առաջացած խնդիրները։ Արդյո՞ք շտկել են աշխատանքիդ որևէ ակնհայտ թերություն կամ շեղում։ Արդյո՞ք առաջարկել են օգնություն, մատակարարում, աջակցություն կամ էտում՝ կապված մարդկայնությանդ տարբեր դրսևորումների ու բացահայտումների և կյանքի մուտքի ձգտմանդ հետ։ Եթե առաջնորդողը ոչ միայն երբեք ուղղորդում չի տրամադրում սովորական պարտավորություններ կատարողներին, այլև երբեք հաղորդակցություն, օգնություն կամ աջակցություն չի տրամադրում կարևոր աշխատանքով զբաղվողներին՝ էլ չասած վերահսկողության, դիտարկման կամ խորը հասկացողության մասին, առանց այս դրսևորումների և գործողությունների՝ արդյո՞ք կարող է այս առաջնորդողը համարվել իրական աշխատանք անող առաջնորդող։ Արդյո՞ք որպես առաջնորդող համապատասխանում է չափանիշին։ (Ո՛չ։) Ոմանք ասում են. «Մեր առաջնորդողը շաբաթական երկու անգամ պարզապես հավաքույթներ է անցկացնում մեզ համար, մի փոքր հաղորդակցվում է Աստծու խոսքերի շուրջ, իսկ հետո կարդում է որոշակի հաղորդակցություն Վերևից և երբեմն հաղորդակցվում է անձնական փորձառական հասկացողության մասին։ Բայց երբեք որևէ խորհուրդ, մատակարարում կամ օգնություն չի առաջարկել մեր տարբեր վիճակների, ինչպես նաև այն դժվարությունների վերաբերյալ, որոնց բախվում ենք մեր պարտավորությունները կատարելիս կամ կյանքի մուտքի մեջ»։ Ի՞նչ կասեք այս առաջնորդողի մասին։ (Չի համապատասխանում չափանիշին, կեղծ առաջնորդող է։) Եթե առաջնորդողը հոգ չի տանում սեփական աշխատանքի կամ իր ենթակայության տակ գտնվող մարդկանց տարբեր վիճակների մասին, ոչ էլ կատարում է իր պարտականությունները, ապա որպես առաջնորդող չի համապատասխանում չափանիշին։ Ոչ մեկի չի վերահսկում, չի դիտարկում կամ չի փորձում հասկանալ։ Ամեն անգամ նրա հետ խոսակցություններդ այսպես են ընթանում. «Ինչպե՞ս է այս մարդը հիմա»։ «Ներկայումս դիտարկում եմ նրան»։ «Որքա՞ն ժամանակ ես դիտարկում։ Ծանո՞թ ես նրան»։ «Դիտարկում եմ նրան մեկ կամ երկու տարի։ Դեռ այնքան էլ ծանոթ չեմ նրան»։ «Իսկ ի՞նչ կասես այն մարդու մասին»։ «Դեռ այնքան էլ հստակ չգիտեմ նրա մասին, բայց կարող է դիմանալ դժվարությունների պարտավորությունը կատարելիս, ունի վճռականություն և պատրաստակամ է ծախսվելու Աստծու համար»։ «Դա զուտ մակերեսային է։ Իսկ ի՞նչ կասես ճշմարտության նրա ձգտման մասին»։ «Պետք է դրա մասին էլ իմանա՞մ։ Դե լավ, կպարզեմ դա»։ Թե էլի որքան ժամանակ պետք կլինի սպասել արդյունքների այն բանից հետո, երբ ասում է, որ կպարզի դա, հայտնի չէ. անորոշություն է։ Նման կեղծ առաջնորդողն անվստահելի է աշխատանքում։

Արդյո՞ք ձեր եկեղեցու առաջնորդողները և ձեր վերակացուները պատասխանատու վերաբերմունք ունեն ձեր աշխատանքի հանդեպ։ Արդյո՞ք ճշմարտապես ընկալում և հասկանում են ձեր վիճակներն աշխատանքի վերաբերյալ։ Արդյո՞ք աշխատանքի այս կողմը պատշաճ կերպով է իրականացվել։ (Ո՛չ։) Նրանցից ոչ մեկը պատշաճ կերպով չի իրականացրել այս կողմը. ոչ մեկը չի հասել իր պարտավորությանը հավատարիմ լինելու և աշխատանքի հանդեպ լուրջ ու պատասխանատու լինելու կետին։ Ուրեմն արդյո՞ք սրան հասնելը հեշտ է։ Արդյո՞ք դժվար է։ Դժվար չէ։ Եթե ճշմարտապես ունես որոշակի աստիճանի որակ, ճշմարտապես տիրապետում ես մասնագիտական հմտություններին պատասխանատվությանդ շրջանակներում և օտար չես մասնագիտությանդ, ապա պարզապես պետք է հետևես մեկ արտահայտության, և կկարողանաս հավատարիմ լինել պարտավորությանդ։ Ո՞ր արտահայտությանը։ «Սիրտ դի՜ր դրա մեջ»։ Եթե սիրտ դնես բաների մեջ և սիրտ դնես մարդկանց մեջ, ապա կկարողանաս հավատարիմ և պատասխանատու լինել պարտավորությանդ մեջ։ Արդյո՞ք այս արտահայտությունը հեշտ է կիրառել։ Ինչպե՞ս ես կիրառում։ Դա չի նշանակում օգտագործել ականջներդ՝ լսելու համար, ոչ էլ միտքդ՝ մտածելու համար. նշանակում է օգտագործել սիրտդ։ Եթե մարդը կարող է ճշմարտապես օգտագործել իր սիրտը, ապա երբ աչքերը տեսնում են, որ ինչ-որ մեկը մի բան է անում, ինչ-որ կերպ է վարվում կամ ինչ-որ արձագանք ունի որևէ բանի նկատմամբ, կամ երբ ականջները լսում են որոշ մարդկանց կարծիքները կամ փաստարկները, իր սիրտն օգտագործելով այս բաների շուրջ խորհելու և մտորելու համար, մտքում կծնվեն որոշ գաղափարներ, տեսակետներ և վերաբերմունքներ։ Այս գաղափարները, տեսակետները և վերաբերմունքները կօգնեն նրան ունենալ խորը, կոնկրետ և ճիշտ հասկացողություն տվյալ մարդու կամ բանի վերաբերյալ, և միևնույն ժամանակ առաջ կբերեն համապատասխան և ճիշտ դատողություններ ու սկզբունքներ։ Միայն այն ժամանակ, երբ մարդն ունի իր սիրտն օգտագործելու այս դրսևորումները, նշանակում է, որ հավատարիմ է իր պարտավորությանը։ Բայց եթե սիրտ չես դնում բաների մեջ, եթե չունես դրա սիրտը, ապա աչքերդ չեն արձագանքում այն ամենին, ինչ տեսնում ես, և ականջներդ չեն արձագանքում այն ամենին, ինչ լսում ես։ Աչքերդ երբեք չեն դիտարկում մարդկանց, իրադարձություններն ու բաները, չեն դիտարկում այն տեղեկատվությունը, որին հանդիպում ես։ Սրտումդ չես զանազանի այն տարբեր ձայներն ու փաստարկները, որոնք լսում ես, անկարող կլինես զանազանել այն տեղեկատվությունը, որը լսում ես։ Սա նման է կույր լինելուն՝ չնայած բաց աչքեր ունենալուն։ Երբ մարդու սիրտը կույր է, նրա աչքերը նույնպես կույր են։ Ուրեմն ի՞նչն է հանգեցնում գաղափարների, տեսակետների և վերաբերմունքների ձևավորմանը՝ աչքերով բաներ դիտարկելուց և ականջներով տեղեկատվություն ստանալուց։ Այդ ամենը կախված է բաների մեջ սիրտ դնելուց և ճշմարտությունը փնտրելուց։ Եթե սիրտ դնես բաների մեջ, երբ էլ որ տեղեկատվություն ստանաս, լինի դա տեսած, թե լսած, ի վիճակի կլինես տեսակետներ ձևավորելու և խորը հասկացողություն ձեռք բերելու մարդու կամ բանի վերաբերյալ։ Բայց եթե սիրտ չես դնում բաների մեջ, ստացված տեղեկատվության ոչ մի քանակ օգտակար չէ։ Եթե սիրտ չես դնում դա զանազանելու կամ դրա մեջ թափանցելու մեջ, ոչինչ ձեռք չես բերի՝ դառնալով անարժեք, անօգուտ։ Ո՞վ է նկատի առնվում անօգուտ մարդ ասելով։ Նկատի է առնվում մեկը, ով սիրտ չի դնում իր պարտավորությունը կատարելու մեջ. ունի աչքեր և ականջներ, բայց դրանք անօգուտ են։ Անսիրտ մարդը հավատարիմ չի լինի իր պարտավորությանը, ոչ էլ լուրջ և պատասխանատու վերաբերմունքի կհասնի իր աշխատանքի հանդեպ։

Աստծու տունը վերահսկողություն է կիրառում բոլոր մակարդակների առաջնորդողների և աշխատողների նկատմամբ՝ դիտարկելով և հասկանալով նրանց խորը մակարդակով, նպատակ ունենալով բարելավել եկեղեցու աշխատանքը և հնարավորինս արագ առաջնորդել Աստծու ընտրյալ մարդկանց դեպի Աստծու հանդեպ հավատի ճիշտ ուղի։ Հետևաբար, առաջնորդողներին և աշխատողներին վերահսկելն ու դիտարկելն էական է և պետք է կիրառվի այսպես։ Աստծու ընտրյալ մարդկանց վերահսկողությամբ, եթե հայտնաբերվում է, որ առաջնորդողները և աշխատողները չեն զբաղվում իրական աշխատանքով, և նրանց հարցը ժամանակին լուծվում ու կարգավորվում է, սա օգտակար է եկեղեցու աշխատանքի առաջընթացի համար։ Առաջնորդողներին և աշխատողներին վերահսկելն Աստծու ընտրյալ մարդկանց պատասխանատվությունն է, և դա անելը լիովին համապատասխանում է Աստծու մտադրություններին։ Քանի որ առաջնորդողները և աշխատողներն ունեն ապականված խառնվածքներ, եթե չվերահսկվեն, ապա դա ոչ միայն վնասաբեր կլինի նրանց համար, այլև ուղղակիորեն կազդի եկեղեցու աշխատանքի վրա։ Ի՞նչ հանգամանքներում առաջնորդողները և աշխատողներն այլևս կարիք չունեն Աստծու ընտրյալ մարդկանց վերահսկողության։ Այն ժամանակ, երբ առաջնորդողներն ու աշխատողները լիովին հասկանում են ճշմարտությունը, մտնում են ճշմարտության իրականություն և գործում են սկզբունքներով՝ դառնալով Աստծու կողմից կատարելագործված և օգտագործվող մարդիկ։ Նման դեպքերում Աստծու ընտրյալ մարդկանց վերահսկողությունն այլևս անհրաժեշտ չէ, և Աստծու տունն այլևս չի շեշտադրի այս հարցը։ Սակայն, արդյո՞ք երաշխավորված է, որ Աստծու կողմից կատարելագործված մեկը լիովին զերծ է սխալներից և շեղումներից։ Պարտադիր չէ։ Հետևաբար, Աստծու զննումը դեռևս անհրաժեշտ է, ինչպես և ճշմարտությունը հասկացողների վերահսկողությունը։ Այս կիրարկումը լիովին համապատասխանում է Աստծու մտադրություններին։ Քանի որ բոլոր մարդիկ ունեն ապականված խառնվածքներ, միայն վերահսկողության միջոցով կարելի է հորդորել առաջնորդողներին և աշխատողներին պատասխանատվություն ստանձնել իրենց աշխատանքի համար և հավատարիմ լինել իրենց պարտավորություններին։ Առանց վերահսկողության, առաջնորդողների և աշխատողների մեծամասնությունը կգործեր կամայական անխոհեմությամբ և կորդեգրեր ձևական մոտեցում. սա օբյեկտիվ փաստ է։ Եթե առաջնորդող կամ աշխատող ես, և շրջապատիդ եղբայրներն ու քույրերը հաճախ վերահսկում և դիտարկում են քեզ՝ փորձելով հասկանալ, թե արդյոք մեկն ես, ով ձգտում է ճշմարտությանը, ապա քեզ համար սա լավ բան է։ Եթե խնդիր են հայտնաբերում քո մեջ, և կարողանում ես հնարավորինս արագ լուծել դա, ապա սա օգտակար է քո ճշմարտության ձգտման և կյանքի մուտքի համար։ Եթե հայտնաբերեն, որ չարիք ես գործում, և որ ծածուկ բազմաթիվ չար վարքագծեր ես դրսևորում և միանշանակ այն մարդը չես, որը ձգտում է ճշմարտությանը, կմերկացնեն և կպաշտոնազրկեն քեզ, ինչը պատուհաս կհեռացնի Աստծու ընտրյալ մարդկանց համար, ինչպես նաև թույլ կտա քեզ խուսափել ավելի խիստ պատժից։ Նման վերահսկողությունն օգտակար է ցանկացածի համար։ Եվ այսպես, առաջնորդողները և աշխատողները պետք է ճիշտ արձագանք ունենան Աստծու ընտրյալ մարդկանց վերահսկողության նկատմամբ։ Եթե մեկն ես, ով վախենում է Աստծուց և խուսափում է չարից, կզգաս, որ քեզ պետք է Աստծու ընտրյալ մարդկանց վերահսկողությունը, և որ դրանից էլ ավելի շատ քեզ պետք է նրանց աջակցությունը։ Եթե չար մարդ ես և ունես մեղավոր խիղճ, կվախենաս վերահսկվելուց և կփորձես խուսափել դրանից. սա անխուսափելի է։ Հետևաբար, կասկած չկա, որ բոլոր նրանք, ովքեր դիմակայում և հակակրանք են տածում Աստծու ընտրյալ մարդկանց վերահսկողության նկատմամբ, թաքցնելու բան ունեն և միանշանակ ազնիվ մարդիկ չեն։ Ոչ ոք ավելի շատ չի վախենում վերահսկողությունից, քան նենգ մարդիկ։ Ուրեմն ի՞նչ վերաբերմունք պետք է որդեգրեն առաջնորդողները և աշխատողներն Աստծու ընտրյալ մարդկանց վերահսկողության նկատմամբ։ Արդյո՞ք դա պետք է լինի բացասականություն, զգուշավորություն, դիմակայություն և վրդովմունք, թե՞ հնազանդություն Աստծու ներդաշնակեցումների ու կարգավորումների նկատմամբ և խոնարհ ընդունում։ (Խոնարհ ընդունում։) Ինչի՞ն է վերաբերում խոնարհ ընդունումը։ Նշանակում է ընդունել ամեն ինչ Աստծուց, փնտրել ճշմարտությունը, որդեգրել ճիշտ վերաբերմունք և չլինել պոռթկուն։ Եթե ինչ-որ մեկն իսկապես խնդիր է հայտնաբերում քո մեջ և մատնանշում է այն քեզ՝ օգնելով զանազանել և հասկանալ դա, աջակցելով քեզ այս խնդրի լուծման հարցում, ապա նա պատասխանատու է քո հանդեպ և պատասխանատու է Աստծու տան աշխատանքի և Աստծու ընտրյալ մարդկանց կյանքի մուտքի հանդեպ։ Սա ճիշտ արարք է և միանգամայն բնական և արդարացված է։ Եթե կան այնպիսիք, ովքեր եկեղեցու վերահսկողությունը համարում են Սատանայից և չարամիտ մտադրություններից բխող, ապա նրանք դևեր և Սատանաներ են։ Նման դիվային բնությամբ նրանք, անշուշտ, չէին ընդունի Աստծու զննումը։ Եթե ինչ-որ մեկը ճշմարտապես սիրում է ճշմարտությունը, ճիշտ հասկացողություն կունենա Աստծու ընտրյալ մարդկանց վերահսկողության վերաբերյալ, ի վիճակի կլինի համարելու, որ դա արվում է սիրուց դրդված, որպես Աստծուց եկող, և ի վիճակի կլինի դա ընդունելու Աստծուց։ Նա միանշանակ պոռթկուն չի լինի կամ չի գործի ազդակի ներքո, էլ ուր մնաց, որ նրա սրտում հայտնվի դիմակայություն, զգուշավորություն կամ կասկած։ Ամենաճիշտ վերաբերմունքը, որով պետք է մոտենալ Աստծու ընտրյալ մարդկանց վերահսկողությանը, հետևյալն է. ցանկացած խոսք, գործողություն, վերահսկողություն, դիտարկում կամ շտկում, նույնիսկ էտում, որն օգտակար է քեզ, պետք է ընդունես Աստծուց. մի՛ եղիր պոռթկուն։ Պոռթկուն լինելը գալիս է չարից՝ Սատանայից, չի գալիս Աստծուց, և դա այն վերաբերմունքը չէ, որը մարդիկ պետք է ունենան ճշմարտության հանդեպ։

Առաջնորդողների և աշխատողների յոթերորդ պարտականության վերաբերյալ այսքանն ենք ավելացնում և հաղորդակցվում։ Ուրեմն արդյո՞ք սա նշանակում է, որ այս պարտականությունը լիովին հաղորդակցվել է՝ առանց ավելացնելու որևէ այլ կոնկրետ բովանդակություն։ Ո՛չ, յուրաքանչյուր պարտականություն դեռևս պարունակում է շատ ավելի կոնկրետ և մանրամասն բովանդակություն։ Այն, ինչի մասին Ես հաղորդակցվեցի, գլխավոր սկզբունքներն են։ Մնացածը՝ ինչպես իրականացնել կոնկրետ մանրամասները և կիրարկել ու կիրառել այս սկզբունքները, կախված է փորձառության միջոցով ձեր ներգրավվածությունից։ Եթե դեռ չեք կարողանում թափանցել այս սկզբունքների մեջ կամ չգիտեք՝ ինչպես կիրառել դրանք, ապա փնտրեք և հաղորդակցվեք միասին։ Եթե միասին հաղորդակցվելը դեռևս արդյունքների չի հանգեցնում, ապա հարցումներ արեք ձեզանից վեր գտնվողներին։ Մի խոսքով, լինի դա ցանկացած տեսակի մարդու հետ գործ ունենալը, թե որոշելը, թե ում առաջխաղացնել և օգտագործել, ամենը պետք է համապատասխանի սկզբունքներին։ Որոշ տաղանդավոր անհատների համար, այն իրավիճակներում, երբ ոչ ոք չի կարող լիովին թափանցել նրանց մեջ կամ հասկանալ նրանց, կարող են նախնականորեն առաջխաղացվել և օգտագործվել՝ համաձայն եկեղեցու աշխատանքի կարիքների։ Մի՛ հապաղեք աշխատանքի հարցում և մի՛ հապաղեք մարդկանց մշակման հարցում. սա առանցքային է։ Ոմանք հարցնում են. «Իսկ եթե նրանք փչացնե՞ն աշխատանքն օգտագործվելուց հետո։ Ո՞վ է պատասխանատու»։ Երբ օգտագործում ես ինչ-որ մեկին, արդյո՞ք դա նման է նրան ամայի կղզում դնելուն, որտեղ ոչ ոք չի կարող կապ հաստատել նրա հետ։ Մի՞թե իրականում նրա շուրջ չկան շատ ուրիշներ, ովքեր զբաղված են կոնկրետ առաջադրանքներով։ Այս բոլոր հարցերը լուծելու ուղիներ կան, այն է՝ վերահսկել, դիտարկել և հասկանալ նրան, և եթե իրադրությունները թույլ են տալիս՝ մոտիկից շփվելու միջոցով։ Ի՞նչ է կոնկրետ ենթադրում մոտիկից շփումը։ Ենթադրում է նրա հետ միասին աշխատել։ Աշխատելու գործընթացը նրան հասկանալու գործընթացն է։ Մի՞թե աստիճանաբար չես հասկանա նրան այս տեսակ շփման միջոցով։ Եթե հնարավորություն ունես շփվելու, բայց չես անում դա և լոկ հեռախոսազանգ ես կատարում մի քանի հարց տալու համար, իսկ հետո բավարարվում ես դրանով, ապա անհնար է հասկանալ նրան։ Պետք է շփվես նրանց հետ, ում հետ կարող ես, որպեսզի լուծես խնդիրները։ Հետևաբար, առաջնորդողները և աշխատողները չպետք է ծույլ լինեն աշխատանքում։ Ուրեմն, եթե ուզում ես դիտարկել և հասկանալ ինչ-որ մեկին, ինչպե՞ս պետք է դա անես։ (Նրա հետ շփվելով։) Ճի՞շտ է։ Առանցքայինն այն է, որ սիրտ դնեք դրա մեջ։ Այն տեղեկատվությունը, որը կարող եք պահել մտքներումդ, կարելի է նմանեցնել եգիպտացորեն քաղող կապիկի. քաղում է ընթանալով, գցում է քաղելիս, և ի վերջո մնում է միայն մեկ եգիպտացորենի կողր՝ դարձնելով ողջ ջանքն ապարդյուն։ Քարոզ լսելուց հետո չեք կարողանում հիշել ավելի վաղ հաղորդակցված բովանդակությունը։ Ի՞նչն է սրա պատճառը։ (Սիրտ չենք դնում դրա մեջ։) Սովորաբար չեք կենտրոնանում ճշմարտությունը կիրառելու վրա, ուստի ձեր սրտերը չեն կենտրոնանում այս հարցերի վրա։ Ինչ վերաբերում է այն բանին, թե ինչպես հասկանալ ճշմարտությունը և մտնել իրականության մեջ, ինչպես ճանաչել ինքներդ ձեզ և ինչպես ճշմարտությամբ թափանցել տարբեր մարդկանց, իրադարձությունների և բաների էության մեջ, բացարձակապես մուտք չունեք։ Այսպիսով, այս հարցերը ոչ մի հիմք չունեն ձեր սրտերում։ Ինչ վերաբերում է այն բաներին, որոնք ներառում են մտնել ճշմարտության իրականության մեջ, միշտ շփոթված եք զգում։ Հիմա դեռ ամեն շաբաթ հաճախում եք հավաքույթների՝ քարոզներ լսելու համար։ Եթե չլսեք քարոզներ, մի՞թե Աստծու հանդեպ այն փոքրիկ հավատը ձեր սրտերում չի մարի՝ քիչ-քիչ անհետանալով։ Սա վտանգավոր ազդանշան է։ Կարո՞ղ եք արդյոք սիրտ դնել դրա մեջ, թե՞ ոչ։ Ես ասել եմ ձեզ բոլոր մանրամասները։ Եթե ճշմարտապես ունես սիրտ, կկարողանաս անել դա։ Եթե չունես սիրտ, ինչպես էլ Ես խոսեմ, չես հասկանա։ Այս թեմայով մեր հաղորդակցության համար այսքանը։

Ութերորդ կետ. ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք (առաջին մաս)

Առաջնորդողներն ու աշխատողները պետք է ժամանակին բացահայտեն և լուծեն դժվարությունները

Այսօր կհաղորդակցվենք առաջնորդողների և աշխատողների ութերորդ պարտականության շուրջ՝ «ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք»։ Կմերկացնենք կեղծ առաջնորդողների տարբեր դրսևորումներն այս պարտականության վերաբերյալ։ Ժամանակին հաղորդելն աշխատանքի ընթացքում հանդիպող շփոթությունները և դժվարությունները և փնտրելը, թե ինչպես լուծել դրանք՝ մի՞թե սա առաջնորդողների և աշխատողների աշխատանքի և պարտավորությունների մի մասը չէ։ (Այո՛։) Առաջնորդողներն ու աշխատողներն իրենց աշխատանքում անխուսափելիորեն կբախվեն որոշ բարդ խնդիրների կամ կհանդիպեն դժվարությունների եկեղեցու աշխատանքի շրջանակներից դուրս, կամ կհանդիպեն հատուկ դեպքերի, որոնք չեն առնչվում ճշմարտության սկզբունքներին, և չեն իմանա, թե ինչպես վարվել այդ իրավիճակներում։ Կամ քանի որ ցածր որակ ունեն և հետևաբար ի վիճակի չեն ճշգրտորեն ընկալելու սկզբունքները, անխուսափելիորեն հանդիպում են որոշ դժվար լուծելի շփոթությունների և դժվարությունների։ Այս շփոթությունները և դժվարությունները կարող են վերաբերել աշխատակազմի օգտագործման հարցերին, աշխատանքային հարցերին, արտաքին միջավայրից բխող խնդիրներին, մարդկանց կյանքի մուտքին վերաբերող հարցերին, չար մարդկանց առաջացած խաթարումներին և անհանգստություններին, ինչպես նաև մարդկանց հեռացնելու կամ վտարելու հարցերին և այլն։ Այս բոլոր հարցերի համար Աստծու տունն ունի հստակ պահանջներ և կանոններ, կամ կան որոշ բանավոր հրահանգներ։ Այս որոշակի կանոններրից բացի, անխուսափելիորեն լինում են որոշ չնշված հատուկ դեպքեր։ Ինչ վերաբերում է այս հատուկ դեպքերին, որոշ առաջնորդողներ կարողանում են լուծել դրանք՝ հետևելով Աստծու տան պահանջած սկզբունքներին, ինչպիսիք են Աստծու տան շահերի պաշտպանությունը, եղբայրների և քույրերի անվտանգության ապահովումը և եկեղեցու աշխատանքի անխափան ընթացքի պահպանումը, և ավելին, դա շատ լավ են անում, մինչդեռ որոշ առաջնորդողներ չեն կարողանում դա անել։ Ի՞նչ պետք է անել այն խնդիրների հետ, որոնք հնարավոր չէ լուծել։ Որոշ առաջնորդողներ և աշխատողներ աշխատում են բթացած կերպով, ի վիճակի չեն բացահայտելու խնդիրները և նույնիսկ եթե բացահայտում են, չեն կարողանում լուծել դրանք։ Պարզապես գլուխ են հանում՝ առանց Վերևից լուծումներ փնտրելու, լոկ ասելով եղբայրներին և քույրերին. «Ինքնե՛րդ լուծեք, ապավինե՛ք Աստծուն և լուծումների համար վստահե՛ք Աստծուն», և ապա համարում են, որ ամեն ինչ կարգավորված է։ Անկախ այն բանից, թե որքան խնդիրներ են կուտակվում, չեն կարողանում ինքնուրույն լուծել դրանք, սակայն վերև չեն հաղորդում կամ չեն փնտրում, թե ինչպես լուծել դրանք՝ հավանաբար վախենալով, որ Վերևը կթափանցի իրենց էության մեջ, և կկորցնեն իրենց դեմքը։ Կան նաև որոշ առաջնորդողներ և աշխատողներ, որոնք երբեք խնդիրները չեն հաղորդում Վերևին, և չգիտեմ, թե ինչու։ Վերև հաղորդելը պարտադիր չէ, որ նշանակի ուղղակիորեն Վերևին հաղորդել։ Միանշանակ կարելի է նախ հաղորդել շրջանի կամ տարածաշրջանի առաջնորդողներին։ Իսկ եթե չեն կարողանում լուծել այն, ապա կարող ես խնդրել առաջնորդողներին և աշխատողներին ուղղակիորեն հաղորդել Վերևին։ Եթե խնդրես առաջնորդողին կամ աշխատողին հաղորդել որևէ հարց Վերևին՝ պարզաբանելով իրավիճակը, կարո՞ղ է արդյոք նա պարզապես կոծկել և անտեսել հարցը։ Նման մարդիկ հազվադեպ են հանդիպում։ Նույնիսկ եթե իսկապես կան նման առաջնորդողներ, միևնույն է, կարող ես պարզաբանել հարցն այլ առաջնորդողների և աշխատողների հետ՝ մերկացնելու համար նրան, ով կոծկում է խնդիրը և չի հաղորդում այն։ Եթե այս մյուս առաջնորդողներն ու աշխատողները դեռևս չեն հաղորդում հարցը, կա մեկ վերջին միջոց. կարող ես ուղղակիորեն գրել Աստծու տան կայքին, որպեսզի այն փոխանցվի Վերևին, դրանով իսկ հավաստիանալով, որ խնդիրը հաղորդվի Վերևին։ Պատճառն այն է, որ Վերևը նախկինում բազմիցս զբաղվել է նման նամակներով և հետագայում ուղղակիորեն հանձնարարել է առաջնորդողներին և աշխատողներին զբաղվել այդ հարցով։ Իրականում, խնդիրը վերև հաղորդելու բազմաթիվ ուղիներ կան։ Դա հեշտ է կիրառել, պարզապես կախված է այն բանից, թե արդյոք մարդն իրապես ցանկանում է լուծել խնդիրը։ Նույնիսկ եթե չես վստահում որևէ առաջնորդողի կամ աշխատողի, միևնույն է, պետք է հավատաս, որ Աստված արդար է, և որ Վերևը գործում է ճշմարտության սկզբունքների համաձայն։ Եթե իրական հավատ չունես Աստծու հանդեպ և չես հավատում, որ Աստծու տանը ճշմարտությունն է իշխում, ապա ոչնչի չես կարող հասնել։ Շատերը չեն հասկանում ճշմարտությունը։ Չեն հավատում, որ Աստծու տանը ճշմարտությունն է իշխում, և աստվածավախ սիրտ չունեն։ Միշտ մտածում են, որ աշխարհի պաշտոնյաները բոլորը պարտակում են միմյանց, և որ Աստծու տունը նույնպես պետք է այդպիսին լինի։ Չեն հավատում, որ Աստված ճշմարտությունն ու արդարությունն է։ Հետևաբար, նման մարդուն կարելի է չհավատացող կոչել։ Սակայն փոքրաթիվ մարդիկ ի վիճակի են հաղորդելու առկա խնդիրները։ Նման մարդկանց կարելի է կոչել Աստծու տան շահերը պաշտպանող մարդիկ։ Նրանք պատասխանատու մարդիկ են։ Որոշ առաջնորդողներ և աշխատողներ ոչ միայն չեն լուծում լուրջ խնդիրները, երբ հայտնաբերում են դրանք, այլև վերև չեն հաղորդում։ Սկսում են զգալ խնդրի լրջությունը միայն այն ժամանակ, երբ Վերևը հետաքննում է այն։ Սա ձգձգում է գործը։ Հետևաբար, անկախ այն բանից՝ սովորական եղբայր կամ քույր ես, թե առաջնորդող կամ աշխատող, երբ բախվում ես մի խնդրի, որը չես կարողանում լուծել, և որը վերաբերում է աշխատանքի ավելի մեծ սկզբունքներին, պետք է ժամանակին վերև հաղորդես այն և լուծում փնտրես։ Եթե հանդիպում ես շփոթությունների կամ դժվարությունների, բայց չես լուծում դրանք, որոշ աշխատանքներ հնարավոր չի լինի առաջ տանել։ Հարկ կլինի մի կողմ դնել և դադարեցնել։ Սա ազդում է եկեղեցու աշխատանքի առաջընթացի վրա։ Հետևաբար, երբ ծագում են նման խնդիրներ, որոնք կարող են ուղղակիորեն ազդել աշխատանքի առաջընթացի վրա, պետք է ժամանակին բացահայտվեն և լուծվեն։ Եթե խնդիրը հեշտ չէ լուծել, պետք է գտնես ճշմարտությունը հասկացող մարդկանց և տվյալ ոլորտում փորձառություն ունեցող մարդկանց, ապա նստես նրանց հետ և միասին ուսումնասիրեք ու լուծեք խնդիրը։ Այս տեսակի խնդիրները չեն կարող հետաձգվել։ Յուրաքանչյուր օր, որ հապաղում ես դրանք լուծել, մեկ օրվա հապաղում է աշխատանքի առաջընթացում։ Ոչ թե մեկ մարդու գործերն է խոչընդոտում, այլ ազդում է եկեղեցու աշխատանքի, ինչպես նաև այն բանի վրա, թե ինչպես են Աստծու ընտրյալ մարդիկ կատարում իրենց պարտավորությունները։ Հետևաբար, երբ հանդիպում ես այս տեսակի շփոթության կամ դժվարության, այն պետք է անհապաղ լուծվի, չի կարող հետաձգվել։ Եթե իրապես չես կարողանում լուծել այն, ապա արագ հաղորդիր Վերևին։ Վերևն ուղղակիորեն հանդես կգա այն լուծելու համար կամ ցույց կտա ուղին։ Եթե առաջնորդողը կամ աշխատողն ի վիճակի չէ զբաղվելու այս տեսակի խնդիրներով և կոծկում է խնդիրը՝ փոխանակ այն Վերևին հաղորդելու և Վերևից լուծում փնտրելու, ապա նման առաջնորդողները կույր են, տկարամիտ են և անպիտան։ Պետք է պաշտոնազրկվեն և հեռացվեն իրենց պաշտոններից։ Եթե նրանք չհեռացվեն իրենց պաշտոններից, եկեղեցու աշխատանքը չի կարող առաջ ընթանալ, կկործանվի նրանց ձեռքերում։ Հետևաբար, սրանով պետք է անմիջապես զբաղվել։

Ֆիլմարտադրության աշխատանքը նույնպես Աստծու տան աշխատանքի կարևոր մաս է։ Ֆիլմարտադրության թիմերը հաճախ բախվում են մի խնդրի, երբ բոլորը վիճում են սցենարի շուրջ։ Օրինակ՝ ռեժիսորը կարծում է, որ սցենարը տարբերվում կամ շեղվում է իրական կյանքից և, նկարահանվելով, անիրատեսական կթվա, ուստի ցանկանում է փոփոխություններ անել։ Սակայն սցենարիստը կտրականապես համաձայն չէ՝ կարծելով, որ սցենարը ողջամտորեն է գրված, և պահանջում է, որ ռեժիսորը նկարահանի սցենարի համաձայն։ Դերասանները նույնպես ունեն իրենց առարկությունները՝ համաձայն չլինելով ո՛չ սցենարիստի, ո՛չ էլ ռեժիսորի հետ։ Դերասանն ասում է. «Եթե ռեժիսորը պնդի, որ այդպես նկարահանվի, չեմ խաղա»։ Սցենարիստն ասում է. «Եթե ռեժիսորը փոխի սցենարը, ապա դուք բոլորդ պատասխանատու կլինեք, երբ որևէ խնդիր ծագի»։ Ռեժիսորն ասում է. «Եթե ինձ ստիպեն նկարահանել այնպես, ինչպես սցենարն է թելադրում, և սխալներ լինեն, Աստծու տունն ինձ պատասխանատվության կենթարկի։ Եթե ուզում ես, որ նկարահանեմ, դա պետք է արվի իմ մտքի հիման վրա։ Եթե ոչ, ապա չեմ անի»։ Հիմա երեք կողմերն էլ փակուղում են, այնպես չէ՞։ Աշխատանքն ակնհայտորեն չի կարող առաջ ընթանալ։ Մի՞թե սա շփոթություն չէ, որն առաջացել է։ Ուրեմն ո՞վ է իրականում ճիշտ։ Յուրաքանչյուրն ունի իր տեսությունները, իր փաստարկները, և ոչ ոք չի ցանկանում փոխզիջման գնալ։ Երբ երեք կողմերն այսպիսի փակուղում են, ի՞նչն է վնասվում։ (Աստծու տան աշխատանքը։) Աստծու տան աշխատանքը խոչընդոտվում և վնասվում է։ Արդյո՞ք անհանգստացել և մտահոգվել եք, երբ բախվել եք նման իրավիճակների։ Եթե ոչ, ապա դա ապացուցում է, որ իսկապես սիրտ չեք դրել դրա մեջ։ Երբ նման շփոթություններ և փակուղիներ են առաջանում, ոմանք այնքան են անհանգստանում, որ չեն կարողանում ուտել կամ քնել՝ մտածելով. «Ի՞նչ պետք է անել։ Այսպես վիճելն ու զիջելուց հրաժարվելը ոչ մի տեղ չի տանում։ Մի՞թե սա չի ազդում նկարահանման առաջընթացի վրա։ Արդեն մի քանի օրվա ձգձգում է առաջացրել և այլևս չի կարող հետաձգվել։ Ինչպե՞ս կարող ենք լուծել այս խնդիրը՝ հավաստիանալու համար, որ նկարահանումը հարթ ընթանա, և աշխատանքը չհետաձգվի։ Ո՞ւմ պետք է դիմենք այս հարցը լուծելու համար»։ Եթե սիրտ ունես, պետք է լուծումներ փնտրես առաջնորդողներից, իսկ եթե առաջնորդողները չեն կարողանում լուծել այն, պետք է արագ հաղորդես Վերևին։ Եթե իսկապես հաշվի ես առնում Աստծու մտադրությունները, պետք է անես հնարավոր ամեն ինչ՝ խնդիրը որքան հնարավոր է արագ լուծելու համար։ Սա ամենակարևոր բանն է։ Իսկ եթե չես անհանգստանո՞ւմ։ Կարող ես խորհել դրա շուրջ՝ մտածելով. «Նրանք սխալ են։ Կմնամ իմ տեսակետին։ Կասկածում եմ, որ կարող են ինձ որևէ բան անել։ Կուտեմ, հետո մի քիչ կքնեմ, միևնույն է, կեսօրից հետո անելու բան չկա»։ Ոտքերդ ծանրանում են, գլուխդ պտտվում է, սիրտդ կորցնում է իր կորովը, և դառնում ես դանդաղկոտ։ Դժվարությունների մի կույտ կա, բայց անուշադիր ես և դանդաղկոտ, ուստի խնդիրը լուծելու ոչ մի միջոց չկա։ Ինչո՞ւ ոչ։ Որովհետև չունես այն լուծելու մղում և ցանկություն, ուստի չես կարող լուծում մտածել։ Ինքդ քեզ միտք ես անում. «Հաճախ չէ, որ դժվարություններ են ծագում, և աշխատանքը կանգ է առնում։ Կօգտվեմ այս հնարավորությունից՝ մի երկու օր հանգստանալու և մի փոքր լիցքաթափվելու համար։ Ինչո՞ւ միշտ այդքան հոգնած լինել։ Եթե հիմա ընդմիջում անեմ, ոչ ոք չի կարողանա որևէ բան ասել դրա մասին։ Ի վերջո չեմ ծուլանում կամ անպատասխանատու չեմ իմ աշխատանքի հանդեպ։ Ուզում եմ պատասխանատու լինել, բայց մեր ճանապարհին այս դժվարությունը կա։ Ո՞վ է այն լուծելու։ Ինչպե՞ս կարող ենք նկարահանել առանց այն լուծելու։ Եթե կան դժվարություններ, որոնք խանգարում են մեզ նկարահանել, մի՞թե չպետք է պարզապես ընդմիջում անենք»։ Նման մեծ խնդիր ունենալով քո առջև՝ ի՞նչ հետևանքներ կլինեն, եթե այն անհապաղ չլուծվի։ Եթե խնդիրները շարունակեն ի հայտ գալ, և ոչ մեկը հնարավոր չլինի լուծել, կարո՞ղ է արդյոք աշխատանքը շարունակել առաջ ընթանալ։ Սա անասելի ձգձգումներ կառաջացնի։ Աշխատանքի առաջընթացը կարող է միայն առաջ շարժվել, ոչ թե հետ, ուստի իմանալով, որ այս խնդիրը դժվարություններ է ներկայացնում, չպետք է այլևս հապաղես։ Պետք է արագ լուծես այն։ Երբ այս խնդիրը լուծվի, շտապիր լուծել հաջորդը, երբ այն ծագի՝ ձգտելով ժամանակ չկորցնել, որպեսզի աշխատանքը հարթ ընթանա և ավարտվի նախատեսված ժամկետում։ Ինչպե՞ս է հնչում։ (Լավ։) Սիրտ ունեցողներն այս վերաբերմունքով են դիմակայում շփոթություններին և դժվարություններին։ Ժամանակ չեն կորցնում, արդարացումներ չեն փնտրում իրենց համար և չեն տենչում մսեղիի հարմարավետություններ։ Մյուս կողմից, սիրտ չունեցողները կօգտագործեն սողանցքները։ Արդարացումներ կգտնեն և հնարավորություններ կփնտրեն ընդմիջում անելու համար՝ ամեն ինչ անելով հանգիստ տեմպով և առանց հրատապության կամ անհանգստության զգացումի, չունենալով տառապանք կրելու կամ գին վճարելու որևէ վճռականություն։ Եվ հետո ի՞նչ է լինում ի վերջո։ Երբ բախվում են շփոթության կամ դժվարության, բոլորը հայտնվում են փակուղում օրեր շարունակ։ Ո՛չ ռեժիսորները, ո՛չ դերասանները, ո՛չ էլ սցենարիստները չեն հաղորդում խնդրի մասին։ Միեւնույն ժամանակ առաջնորդողները կույր են և ի վիճակի չեն ճանաչելու դա որպես խնդիր։ Նույնիսկ եթե ճանաչում են դա որպես խնդիր, բայց չեն կարողանում ինքնուրույն լուծել, վերև չեն հաղորդում։ Մինչև այն մակարդակ առ մակարդակ հաղորդվում է Վերևին, տասը օր կամ կես ամիս է անցնում։ Ի՞նչ էր արվում այս տասը օրվա կամ կես ամսվա ընթացքում։ Արդյո՞ք որևէ մեկն անում էր իր պարտավորությունները։ Ո՛չ, վատնում էին իրենց ժամանակն ուտելով, խմելով և զվարճանալով։ Մի՞թե պարզապես ձրիակերությամբ չեն զբաղված։ Բոլոր այն վերակացուները, որոնք չեն կարողանում ժամանակին լուծումներ փնտրել իրենց աշխատանքում հանդիպող շփոթությունների և դժվարությունների համար, պարզապես ձրիակերությամբ են զբաղվում՝ աննպատակ անցկացնելով օրերը։ Նման մարդիկ կարճ կոչվում են «ձրիակերներ»։ Ինչո՞ւ «ձրիակերներ»։ Որովհետև այս մարդիկ չեն մոտենում իրենց պարտավորություններին լրջության, պատասխանատվության, խստապահանջության կամ դրականության վերաբերմունքով, այլ ավելի շուտ ձևական են, բացասական են և ծուլանում են՝ պարզապես հուսալով, որ որևէ դժվարություն կամ փակուղի կառաջանա, որպեսզի արդարացում ունենան կանգ առնելու և դադարեցնելու աշխատանքը։

Առաջնորդողներն ու աշխատողները պետք է ոչ միայն ժամանակին լուծեն աշխատանքի ընթացքում հանդիպող շփոթություններն ու դժվարությունները, այլև ժամանակին ստուգեն և բացահայտեն այդ խնդիրները։ Ինչո՞ւ պետք է դա արվի։ Դա անելու միայն մեկ նպատակ կա. պաշտպանել Աստծու գործը և Աստծու տան աշխատանքը՝ հավաստիանալով, որ յուրաքանչյուր աշխատանք հարթ ընթանա և հաջողությամբ ավարտվի աշխատանքային բնականոն ժամկետում։ Աշխատանքի հարթ առաջընթացն ապահովելու համար ի՞նչ խնդիրներ պետք է լուծվեն։ Նախ՝ էական է հիմնովին հեռացնել ցանկացած գայթակղության քար կամ խոչընդոտ, որն անհանգստացնում է եկեղեցու աշխատանքը, սահմանափակել չհավատացողներին և չար մարդկանց՝ կանխելու համար նրանց կողմից խնդիրներ առաջացնելը։ Բացի այդ, յուրաքանչյուր աշխատանքի վերակացուները և եղբայրներն ու քույրերը պետք է ուղղորդվեն՝ հասկանալու ճշմարտությունը և գտնելու կիրարկման ուղի, սովորելու ներդաշնակորեն համագործակցել և վերահսկել միմյանց։ Միայն այս կերպ կարելի է երաշխավորել աշխատանքի ավարտը։ Անկախ այն բանից, թե ինչ դժվարությունների կամ շփոթությունների են բախվում, եթե առաջնորդողներն ու վերակացուները չեն կարողանում լուծել դրանք, պետք է արագ հաղորդեն խնդիրները Վերևին և լուծումներ փնտրեն։ Առաջնորդողներն ու վերակացուները, անկախ այն բանից, թե ինչ աշխատանք են անում, պետք է առաջնահերթություն տան խնդիրների լուծմանը՝ զբաղվելով ինչպես տեխնիկական խնդիրներով, այնպես էլ աշխատանքին վերաբերող սկզբունքային հարցերով, ինչպես նաև այն տարբեր դժվարություններով, որոնց մարդիկ հանդիպում են իրենց կյանքի մուտքի առումով։ Եթե չես կարողանում լուծել շփոթություններն ու դժվարությունները, չես կարողանա լավ անել աշխատանքդ։ Հետևաբար, երբ հանդիպում ես անսովոր դժվարությունների կամ շփոթությունների, որոնք չես կարողանում լուծել, պետք է անհապաղ հաղորդես դրանք Վերևին։ Ժամանակ մի՛ կորցրու, քանի որ երեքից հինգ օրվա ձգձգումը կարող է վնասներ հասցնել աշխատանքին, իսկ եթե հետաձգվի կես կամ մեկ ամսով, վնասները չափազանց մեծ կլինեն։ Ավելին, անկախ խնդրից, դրանով պետք է զբաղվել ճշմարտության սկզբունքների հիման վրա։ Անկախ ամեն ինչից, երբեք մի՛ օգտագործիր մարդու աշխարհիկ գործելակերպի փիլիսոփայությունները խնդիրները լուծելու համար։ Լուրջ խնդիրները մի՛ վերածիր մանրուքների, իսկ հետո մանրուքները՝ ոչնչի, կամ պարզապես մի՛ նախատիր խնդիրների մեջ ներգրավված երկու կողմին և ապա մի՛ հանգստացրու նրանց որևէ քաղցր բանով՝ միշտ դիմելով նրանց հետ բանակցելուն և նրանց շողոքորթելուն՝ վախենալով խնդիրների սրացումից։ Սա հանգեցնում է այն բանին, որ խնդիրները հիմնովին չեն լուծվում, ինչը թողնում է չլուծված հարցեր։ Մի՞թե սա պարզապես ամեն ինչ հարթելու փորձ չէ։ Եթե զգում ես, որ սպառել ես խնդրի բոլոր մարդկային լուծումները, և իսկապես հնարավոր չէ լուծել, և բացարձակապես չես կարողանում գտնել աշխատանքի ներսում տեխնիկական խնդիրների սկզբունքները, ապա պետք է արագ հաղորդես այս խնդիրները Վերևին և լուծումներ փնտրես՝ առանց սպասելու կամ հապաղելու։ Ցանկացած խնդիր, որը հնարավոր չէ լուծել, պետք է անհապաղ հաղորդվի Վերևին՝ լուծում փնտրելու համար։ Ինչպիսի՞ն է քեզ համար այս սկզբունքը։ (Լա՛վ։)

Արդյո՞ք ֆիլմարտադրության և սցենարիստների թիմերը հաճախ են փակուղում հայտնվում նկարահանման հարցերի շուրջ։ Յուրաքանչյուրն ունի իր փաստարկները, և ի վիճակի չեն ընդհանուր հայտարարի գալու՝ միշտ ներքաշվելով լեզվակռիվների մեջ։ Կարո՞ղ են արդյոք առաջնորդողները լուծել այս խնդիրները, երբ դրանք ծագում են։ (Երբեմն կարող են։) Երբևէ բախվե՞լ եք մի իրավիճակի, երբ առաջնորդողը հաղորդակցության միջոցով լուծել է որոշ խնդիրներ, և դա հնչել է միանգամայն խելամիտ ու տեսականորեն հիմնավորված, բայց դեռևս վստահ չեք եղել՝ արդյոք դա համապատասխանում է Աստծու տան պահանջներին կամ ճշմարտության սկզբունքներին։ (Այո՛։) Ինչպե՞ս եք վարվել նման իրավիճակներում։ (Երբեմն փնտրել ենք Վերևից։) Դա ճիշտ մոտեցումն է։ Երբևէ եղե՞լ եք մի իրավիճակում, երբ որոշել եք չհարցնել որևէ խնդրի մասին, քանի որ տեսել եք, որ Վերեւի եղբայրը բավականին զբաղված է, և մտածել եք, որ ամեն ինչ կարգին է, քանի դեռ հարցը տեսականորեն ճիշտ է, և ապա որոշել եք նախ նկարահանել՝ անկախ այն բանից, թե արդյոք համապատասխանում է ճշմարտությանը, թե ոչ։ (Նախկինում լուրջ խնդիրներ ենք ունեցել դրա հետ կապված։ Դա հանգեցրել է այն բանին, որ ստիպված ենք եղել վերափոխել ամեն ինչ և խաթարումներ ու անհանգստություններ է առաջացրել աշխատանքում։) Այդ իրավիճակը լուրջ է։ Ֆիլմարտադրության թիմերի հանդիպած խնդիրներից շատերն ի վերջո իրականում սցենարիստների թիմի պատասխանատվությունն են։ Օրինակ՝ եթե ֆիլմը վերածվում է երկուսուկես ժամ տևողությամբ անկապ պատմության, ապա սցենարիստներն են հիմնական պատասխանատուն։ Իսկ ի՞նչ կասեք ռեժիսորների պատասխանատվության մասին։ Եթե սցենարն անկապ է, արդյո՞ք ռեժիսորները պետք է կարողանան տեսնել դա։ Տեսականորեն պետք է կարողանան։ Սակայն ռեժիսորները դեռ կարող են ամիսներ ծախսել և զգալի մարդկային, նյութական և ֆինանսական ռեսուրսներ սպառել՝ նման հանգամանքներում նկարահանումն ավարտելու համար։ Ի՞նչ տեսակի խնդիր է սա։ Որպես ռեժիսորներ՝ ո՞րն է ձեր պատասխանատվությունը։ Սցենար ստանալիս պետք է մտածեք. «Այս սցենարը երկար է և բավականին հարուստ բովանդակությամբ, բայց չունի կորիզ՝ թեմա. ողջ կառույցն անհոգի է։ Այս սցենարը չի կարող նկարահանվել. պետք է վերադարձվի սցենարիստներին, որպեսզի վերանայեն այն»։ Ընդունա՞կ եք դա անելու։ Երբևէ վերադարձրե՞լ եք սցենար։ (Ո՛չ։) Արդյո՞ք պատճառն այն է, որ չեք կարողանում տեսնել խնդիրները, թե՞ վախենում եք վերադարձնել այն։ Թե՞ վախենում եք, որ ինչ-որ մեկը կդատի ձեզ՝ ասելով. «Քեզ տվեցին այս ավարտուն սցենարը, իսկ դու մերժեցիր այն ընդամենը մեկ բառով՝ հետ ուղարկելով այն. դու չափազանց գոռոզ ես, այնպես չէ՞»։ Ի վերջո, ինչի՞ց եք վախենում։ Տեսնում եք խնդիրը, ուստի ինչո՞ւ չվերադարձնել սցենարը գրողներին։ (Մենք պատասխանատու չենք մեր ֆիլմարտադրության աշխատանքի համար։) Ֆիլմարտադրության թիմերի համար, բացի եկեղեցու առաջնորդողներից, ռեժիսորները պետք է գործեն որպես վերակացուներ՝ նրանք, ովքեր որոշումներ են կայացնում և ունեն վերջնական խոսքի իրավունք։ Հաշվի առնելով, որ դու ես ռեժիսորը, պետք է լիակատար պատասխանատվություն ստանձնես այս հարցի համար՝ սցենարի պատշաճ ստուգում իրականացնելով այն ստանալու պահից։ Ենթադրենք՝ ստանում ես սցենար և վերանայում ես այն սկզբից մինչև վերջ՝ տեսնելով, որ բովանդակությունը բավականին լավն է։ Ունի կորիզ և թեմա, սյուժեն պտտվում է հիմնական սյուժետային գծի շուրջ, և ընդհանուր սցենարը կարծես թե լուրջ խնդիրներ չունի. լավն է թվում, արժե նկարահանել, և ուստի սցենարը կարող է ընդունվել։ Սակայն, եթե սցենարը երկար է, պատմում է մարդու պատմությունը սկզբից մինչև վերջ՝ առանց կենտրոնացման կամ ակնառու թեմայի, առանց հստակեցնելու, թե ինչ է նպատակադրում արտահայտել սցենարը, ինչի է նպատակադրում հասնել դիտողների մեջ, կամ որն է դրա հիմնական գաղափարը և հոգևոր իմաստը. հիմնականում պարզապես անկապ պատմություն է, խառնաշփոթ սցենար։ Կարո՞ղ է արդյոք այս սցենարն ընդունվել։ Ի՞նչ պետք է անեն ռեժիսորները նման իրավիճակում։ Պետք է վերադարձնեն սցենարը և առաջարկություններ անեն սցենարիստներին վերանայման համար։ Սցենարիստների թիմի անդամները կարող են առարկել՝ ասելով. «Սա արդա՛ր չէ։ Ովքե՞ր են նրանք, որ ստուգեն մեր գրած սցենարը։ Ինչո՞ւ են նրանք որոշում։ Աստծու տունը պետք է արդար և խելամիտ կերպով վերաբերվի մարդկանց»։ Ի՞նչ պետք է արվի այդ դեպքում։ Եթե ռեժիսորները կարող են բացահայտել խնդիրներ սցենարում, չպետք է շտապեն որոշում կայացնել, այլ պետք է նախ հաղորդակցվեն այդ հարցի շուրջ եկեղեցու առաջնորդողների և ֆիլմարտադրության թիմի անդամների հետ։ Եթե բոլորը, ելնելով նկարահանման իրենց անցած տարիների փորձից և սցենարների ընկալումից, միաձայն համարում են, որ սցենարը չի համապատասխանում չափանիշին, և հավատում են, որ դրա նկարահանումը ոչ միայն կհետաձգի ֆիլմարտադրության աշխատանքը, այլև կվատնի ներգրավված բոլոր մարդկային, նյութական և ֆինանսական ռեսուրսները, և ոչ ոք չի կարող կրել նման պատասխանատվություն, ապա այս սցենարը պետք է վերադարձվի։ Կիսատ-պռատ սցենարը բացարձակապես չպետք է նկարահանվի։ Սա սկզբունք է։ Եթե բոլորը նույն կերպ են զգում սցենարի վերաբերյալ, ապա սցենարիստները պետք է անվերապահորեն ընդունեն դա և վերանայեն սցենարը՝ ֆիլմարտադրության թիմի առաջարկությունների համաձայն։ Եթե դեռևս կան տարաձայնություններ, երկու կողմերի անդամներն ու առաջնորդողները կարող են բանավիճել՝ տեսնելու համար, թե ում փաստարկներն են համապատասխանում ճշմարտության սկզբունքներին։ Եթե փակուղին շարունակվում է՝ մնալով առանց եզրակացության, ապա պետք է կիրառվի վերջին միջոցը, որն այսօր հաղորդակցված առաջնորդողների և աշխատողների ութերորդ պարտականությունն է. «Ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք»։ Խնդիրները, որոնք փակուղում են և չեն կարող լուծվել, հայտնի են որպես շփոթություններ և դժվարություններ։ Յուրաքանչյուր կողմ կարծում է, որ իր փաստարկը ճիշտ է, և ոչ ոք ի վիճակի չէ որոշում կայացնելու։ Այսպես առաջ ու հետ գնալը պղտորում է հարցը՝ մշուշելով բոլորի ընկալումը հարցի բոլոր մանրամասների և գնալիք ուղղության վերաբերյալ։ Այս պահին առաջնորդողներն ու աշխատողները պետք է ստանձնեն իրենց պատասխանատվությունը՝ ժամանակին հաղորդելու և լուծումներ փնտրելու աշխատանքում ի հայտ եկող այս խնդիրների և շփոթությունների համար՝ ձգտելով ժամանակին լուծել դրանք, որպեսզի կանխեն դրանց կողմից աշխատանքի առաջընթացի խոչընդոտումը, և առավել ևս՝ կանխեն դրանց հետագա կուտակումը։ Ժամանակին հաղորդելն ու այս խնդիրները լուծելու ուղիներ փնտրելը՝ մի՞թե սա աշխատանք անել չէ։ Մի՞թե սա աշխատանքի նկատմամբ լուրջ և պատասխանատու վերաբերմունք ցուցաբերել չէ։ Մի՞թե սա սեփական պարտավորությունը կատարելու մեջ սիրտ դնել չէ։ Մի՞թե սա հավատարիմ լինել չէ։ (Այո՛։) Սա սեփական պարտավորության հանդեպ հավատարմություն ունենալն է։

Աշխատանքի համար պատասխանատու առաջնորդողներն ու աշխատողները պետք է ժամանակին նկատեն և լուծեն աշխատանքում ծագող ցանկացած խնդիր, քանի որ միայն դա անելը կարող է ապահովել աշխատանքի հարթ առաջընթացը։ Բոլոր առաջնորդողներն ու աշխատողները, որոնք չեն կարողանում լուծել խնդիրներ, չունեն ճշմարտության իրականությունը և կեղծ առաջնորդողներ ու աշխատողներ են։ Յուրաքանչյուր ոք, ով հայտնաբերում է խնդիրներ, բայց չի կարողանում լուծել դրանք՝ փոխարենը խուսափելով կամ կոծկելով դրանք, անարժեք անպիտան է, ով միայն վնասում է աշխատանքին։ Վիճելի հարցերը պետք է լուծվեն հաղորդակցության և բանավեճի միջոցով։ Եթե դրանք ճիշտ արդյունքներ չեն տալիս, այլ փոխարենն էլ ավելի են պղտորում ջրերը, ապա հիմնական առաջնորդողը պետք է անձամբ ստանձնի հարցով զբաղվելը՝ ժամանակին առաջարկելով լուծումներ և մեթոդներ, միաժամանակ ժամանակին դիտարկելով, հասկանալով և դատելով՝ տեսնելու համար, թե ինչպիսին կլինի իրավիճակի ելքը։ Երբ որևէ խնդրի շուրջ վեճերը դեռ շարունակվում են, և հնարավոր չէ որոշում կայացնել, խնդիրը պետք է արագ հաղորդել Վերևին՝ լուծում փնտրելու համար, այլ ոչ թե պարզապես փորձել ամեն ինչ հարթել, սպասել կամ հապաղել, և հատկապես ոչ թե պարզապես անտեսել խնդիրը։ Արդյո՞ք ձեր ներկայիս առաջնորդողներն ու աշխատողներն այսպես են անում աշխատանքը։ Պետք է ժամանակին հետևեն և առաջ մղեն աշխատանքի առաջընթացը և միևնույն ժամանակ բացահայտեն աշխատանքում ի հայտ եկող տարբեր ընդհարումները՝ միաժամանակ չանտեսելով տարբեր մանր խնդիրները։ Երբ բացահայտվում են նշանակալի խնդիրներ, գլխավոր առաջնորդողներն ու աշխատողները պետք է ներկա լինեն՝ մասնակցելու դրանց լուծմանը՝ ճշգրիտ հասկանալով բոլոր մանրամասները, խնդրի ծագման պատճառը և ներգրավվածների տեսակետները, որպեսզի ճշգրտորեն ընկալեն, թե իրականում ինչ է կատարվում։ Միևնույն ժամանակ պետք է մասնակցեն այս խնդիրների շուրջ հաղորդակցվելուն, բանավիճելուն և նույնիսկ վիճելուն։ Սա անհրաժեշտություն է։ Մասնակցությունը վճռորոշ է, քանի որ օգնում է դատողություններ անել և լուծել աշխատանքում ծագող խնդիրները։ Եթե միայն լսում ես առանց ներգրավվելու` միշտ մի կողմ կանգնելով, ձեռքերը ծալած և քեզ պահելով այնպես, կարծես դասի ես նստած՝ մտածելով, որ աշխատանքում ծագող ցանկացած խնդիր քեզ չի վերաբերում և չունենալով որևէ որոշակի տեսակետ կամ վերաբերմունք հարցի նկատմամբ, ապա միանշանակ կեղծ առաջնորդող ես։ Երբ ներգրավվես, մանրամասն կիմանաս, թե հատկապես ինչ խնդիրներ են ծագել աշխատանքում, ինչն է դրանց պատճառը, ով է պատասխանատու, որտեղ է հիմնական խնդիրը, և արդյոք պայմանավորված է մարդկանց պատկերացումներով և երևակայություններով, թե տեխնիկական և մասնագիտական անբավարարությամբ։ Այս ամենը պետք է պարզաբանվի, որպեսզի խնդիրներն արդարացիորեն լուծվեն։ Երբ մասնակցում ես այս աշխատանքին և բացահայտում ես, որ խնդիրները մարդածին չեն կամ դիտավորյալ չեն առաջացել որևէ մեկի կողմից, սակայն դժվարանում ես ճշգրտորեն որոշել խնդրի էությունը և չգիտես, թե ինչպես լուծել այն, երբ երկու կողմն էլ երկար ժամանակ վիճում են դրա շուրջ, կամ երբ բոլորը նվիրել են իրենց սիրտն ու ջանքերը խնդրին, բայց դեռ չեն կարողանում լուծել այն, և ի վիճակի չեն գտնելու սկզբունքները կամ գտնել ուղղություն, ինչը հանգեցնում է աշխատանքի կանգի, և նաև վախենում են, որ շարունակելը կհանգեցնի հետագա սխալների, խաթարումների և բացասական հետևանքների, ապա ի՞նչ պետք է անես։ Այն, ինչ առաջնորդողներն ու աշխատողներն ամենից շատ պետք է անեն, ոչ թե բոլորի հետ հակաքայլեր կամ լուծումներ քննարկելն է, այլ խնդիրը որքան հնարավոր է շուտ Վերևին հաղորդելը։ Առաջնորդողներն ու աշխատողները պետք է ամփոփեն և գրանցեն աշխատանքում առկա խնդիրները և ժամանակին հաղորդեն դրանք Վերևին՝ առանց հապաղելու, սպասելու կամ բախտին ապավինելու մտայնություն տածելու՝ մտածելով, թե մի գիշերվա քունը կարող է ոգեշնչում կամ հանկարծակի պարզություն բերել՝ հազվագյուտ երևույթ, որը հավանական չէ, որ տեղի ունենա։ Ուստի լավագույն լուծումը խնդիրը Վերևին հաղորդելն է և որքան հնարավոր է արագ լուծում փնտրելը՝ հավաստիանալով, որ խնդիրը լուծվի ժամանակին և որքան հնարավոր է արագ։ Սա ճշմարտապես աշխատանք անել է։

Շփոթություններ և դժվարություններ, որոնց առաջնորդողներն ու աշխատողները հաճախ են բախվում իրենց աշխատանքի ընթացքում

Շփոթություններ

Ելնելով հենց նոր քննարկված բովանդակությունից՝ եկեք ամփոփենք, թե հատկապես ինչ են նշանակում «շփոթություններ» և «դժվարություններ» բառերը։ Այս երկուսը նույն բանը չեն։ Նախ՝ կբացատրեմ «շփոթություն» եզրույթը։ Շփոթությունն այն է, երբ չես կարողանում թափանցել որևէ հարցի մեջ։ Չգիտես՝ ինչպես դատել կամ զանազանել այնպես, որ համապատասխանի սկզբունքներին կամ ճշգրիտ լինի։ Նույնիսկ եթե կարողանում ես որոշ չափով թափանցել դրա մեջ, վստահ չես՝ արդյոք տեսակետդ ճիշտ է, չգիտես՝ ինչպես վարվել կամ լուծել հարցը, և քեզ համար դժվար է եզրակացության հանգել դրա վերաբերյալ։ Կարճ ասած՝ անվստահ ես դրա հարցում և ի վիճակի չես որոշում կայացնելու։ Եթե նույնիսկ մի փոքր չես հասկանում ճշմարտությունը, և ոչ ոք չի լուծում խնդիրը, ապա այն դառնում է անլուծելի։ Մի՞թե սա բարդ մարտահրավերի բախվել չէ։ Նման խնդիրների բախվելիս առաջնորդողներն ու աշխատողները պետք է հաղորդեն դրանք Վերևին և լուծում փնտրեն Վերևից, որպեսզի ավելի արագ լուծեն հարցերը։ Հաճա՞խ եք բախվում շփոթությունների։ (Այո՛։) Կանոնավոր կերպով շփոթությունների բախվելն ինքնին խնդիր է։ Ենթադրենք՝ բախվել ես մի խնդրի և չգիտես այն լուծելու համապատասխան ձևը։ Ինչ-որ մեկն առաջարկում է լուծում, որը խելամիտ ես համարում, մինչդեռ մեկ ուրիշն առաջարկում է մեկ այլ լուծում, որը նույնպես խելամիտ ես համարում, և եթե չես կարողանում հստակ տեսնել, թե որ լուծումն է ավելի հարմար, երբ բոլորի կարծիքները տարբերվում են, և ոչ ոք չի ընկալում խնդրի բուն պատճառը կամ էությունը, ապա խնդրի լուծման մեջ անխուսափելիորեն վրիպումներ կհայտնվեն։ Այսպիսով, խնդիրը լուծելու համար վճռորոշ և կարևոր է որոշել դրա բուն պատճառը և էությունը։ Եթե առաջնորդողներն ու աշխատողները զանազանություն չունեն, չեն կարողանում ընկալել խնդրի էությունը և չեն կարողանում հանգել ճիշտ եզրակացության, ապա պետք է անհապաղ հաղորդեն հարցը Վերևին և լուծում փնտրեն նրանից։ Սա անհրաժեշտություն է և չափազանցված արձագանք չէ։ Չլուծված խնդիրները կարող են հանգեցնել լուրջ հետևանքների և ազդել եկեղեցու աշխատանքի վրա։ Սա պետք է հիմնովին հասկանալ։ Եթե լի ես մտավախությամբ՝ միշտ վախենալով, որ Վերևը կարող է տեսնել ճշմարիտ չափդ, կամ որ կարող է կարգավորել պարտավորություններդ կամ պաշտոնազրկել քեզ, երբ տեսնի, որ ի վիճակի չես իրական աշխատանք անելու, և հետևաբար չես համարձակվում հաղորդել հարցը, սա կարող է հեշտությամբ ձգձգել գործերը։ Եթե բախվում ես շփոթությունների, որոնք չես կարողանում ինքնուրույն լուծել, սակայն չես հաղորդում դրանք Վերևին, երբ դա լուրջ հետևանքներ է առաջացնում, և Վերևը քեզ պատասխանատվության է ենթարկում, մեծ փորձանքի մեջ կհայտնվես։ Մի՞թե միայն ինքդ քեզ չպետք է մեղադրես։ Նման շփոթությունների բախվելիս, եթե առաջնորդողներն ու աշխատողները պատասխանատու չեն և լոկ խոսում են որոշ վարդապետություններ ու կիրառում որոշ կանոններ՝ հարցը ձևականորեն կարգավորելու համար, ապա հարցը մնում է չլուծված, և ամեն ինչ մնում է իր տեղում, իսկ աշխատանքը չի կարող առաջ շարժվել։ Ճիշտ այսպես է լինում, երբ շփոթությունները մնում են չլուծված։ Դա շատ հեշտությամբ ձգձգումներ է առաջացնում։

Երբ շփոթություններ են ծագում, որոշ առաջնորդողներ և աշխատողներ կարող են զգալ, որ խնդիր է առաջացել, մինչդեռ այլ առաջնորդողներ և աշխատողներ ի վիճակի չեն հայտնաբերելու խնդիրը։ Վերջին խմբի մարդիկ չափազանց ցածր որակ ունեն և թմրած ու բթամիտ են. զգայուն չեն որևէ խնդրի նկատմամբ։ Անկախ այն բանից, թե որքան մեծ է ի հայտ եկած շփոթությունը, նրանց դրսևորածը թմրածություն և բթամտություն է։ Անտեսում են հարցը և փորձում են շրջանցել խնդիրը։ Սա կեղծ առաջնորդողների կողմից իրական աշխատանքով չզբաղվել է։ Այն առաջնորդողներն ու աշխատողները, որոնք ունեն որոշակի որակ և աշխատանքային կարողություն, ի վիճակի են գիտակցելու, երբ նման իրավիճակներ են ծագում։ «Սա խնդիր է։ Պետք է գրի առնեմ այն։ Վերևը նախկինում երբեք չի նշել այս տեսակի հարցի մասին, և դրան առաջին անգամ ենք բախվում, ուստի հատկապես որո՞նք են այս տեսակի իրավիճակը կարգավորելու սկզբունքները։ Ինչպե՞ս պետք է լուծվի այս կոնկրետ հարցը։ Կարծես թե ունեմ որոշ ներըմբռնողական մտքեր, բայց դրանք անպարզ են, և որոշակի վերաբերմունք ունեմ նման հարցերի նկատմամբ, բայց միայն վերաբերմունք ունենալը բավարար չէ։ Վճռորոշ է ինչպես վարվել՝ առանց խնդիրը լուծելու հստակ կիրառման ծրագրի, և շփոթությունը պահպանվում է, ապա պետք է լուծում փնտրեն Վերևից։ Այս պահին առաջնորդողների և աշխատողների պարտականությունն է գրի առնել խնդրի վերաբերյալ շփոթության կետերը, որպեսզի երբ ժամանակը գա, կարողանան հստակ բացատրել, թե հատկապես ինչն է շփոթության խնդիրը, և հատկապես ինչ է փնտրվում։ Սա այն է, ինչ պետք է անեն առաջնորդողներն ու աշխատողները։

II. Դժվարություններ

Ա. Ի՞նչ են դժվարությունները

Այնուհետև եկեք նայենք «դժվարություններ» եզրույթին։ Բառացի տեսանկյունից դժվարություններն ավելի լուրջ են, քան շփոթությունները։ Ուրեմն հատկապես ինչի՞ն են վերաբերում դժվարությունները։ Թող ինչ-որ մեկը բացատրի։ (Աստվա՛ծ, մեր հասկացողությունն այն է, որ դժվարություններն այն իրական խնդիրներն են, որոնց բախվում են, որոնք արդեն փորձել են լուծել, բայց դեռ չեն կարողանում լուծել։ Դրանք համարվում են դժվարություններ։) (Մի կետ ավելացնեմ։ Երբեմն մարդը կարող է բախվել որոշ շատ բարդ խնդիրների, որոնք նախկինում երբեք չեն հանդիպել, որոնցում ոչ ոք փորձառություն չունի, լիովին շփոթված է և չունի կարծիքներ կամ գաղափարներ։ Սրանք շատ դժվար խնդիրների մի տեսակ են։) Շատ դժվար խնդիրները կոչվում են դժվարություններ, այնպես չէ՞։ Դժվարությունների ամենապարզ, ամենաուղղակի բացատրությունն այն է, որ դրանք իրականում գոյություն ունեցող խնդիրներ են։ Օրինակ՝ մարդու որակը, մասնագիտական հմտությունները, ֆիզիկական հիվանդությունները, ինչպես նաև միջավայրի հետ կապված և ժամանակավոր խնդիրներ և այլն, այս իրականում գոյություն ունեցող խնդիրները կոչվում են դժվարություններ։ Սակայն առաջնորդողների և աշխատողների ութերորդ պարտականությունը, որի մասին հիմա հաղորդակցվում ենք, այն է, որ պետք է ժամանակին հաղորդեն աշխատանքի ընթացքում հանդիպող շփոթությունները և դժվարությունները և փնտրեն, թե ինչպես լուծել դրանք։ Այստեղ նշված դժվարությունները ոչ թե լայնորեն սահմանված, իրականում գոյություն ունեցող խնդիրներն են, այլ աշխատանքում հանդիպող հատկապես բարդ հարցեր, որոնք հնարավոր չէ կարգավորել։ Ինչպիսի՞ խնդիրներ են դրանք։ Արտաքին գործեր են, որոնք հատկապես կապված չեն ճշմարտության սկզբունքների հետ։ Թեև այս հարցերը չեն առնչվում ճշմարտության սկզբունքներին, բայց ավելի բարդ են, քան ընդհանուր խնդիրները։ Ինչպե՞ս են ավելի բարդ։ Օրինակ՝ ներառում են իրավական և կառավարական կանոնակարգեր կամ վերաբերում են եկեղեցու ներսում որոշ մարդկանց անվտանգությանը և այլն։ Սրանք բոլորը դժվարություններ են, որոնց առաջնորդողներն ու աշխատողները բախվում են իրենց աշխատանքում։ Օրինակ՝ արտերկրում Աստծուն հավատալիս, անկախ այն բանից, թե որ երկրում է մարդն ապրում, եկեղեցու բոլոր աշխատանքները և եղբայրների ու քույրերի կենսապայմանները պետք է համապատասխանեն տեղական կառավարության կանոնակարգերին և պահանջում են տեղական օրենքների և քաղաքականությունների հասկացողություն։ Այս հարցերը ներառում են արտաքին աշխարհի հետ շփում և արտաքին գործերի հետ առնչություն։ Համեմատաբար ավելի բարդ են՝ համեմատած եկեղեցու ներքին անձնակազմի հարցերի հետ։ Որտե՞ղ է կայանում բարդությունը։ Այնքան պարզ չէ, որքան պարզապես եկեղեցու մարդկանց ասելը, որ ենթարկվեն Աստծուն, հնազանդ լինեն, կիրառեն ճշմարտությունը, հավատարմորեն կատարեն պարտավորությունը և հասկանան ճշմարտությունն ու հարցերը կարգավորեն ըստ սկզբունքների։ Միայն այս բաներն ասելը չի լուծի խնդիրները։ Փոխարենը՝ դա պահանջում է երկրի օրենքների, քաղաքականությունների և կանոնակարգերի յուրաքանչյուր կողմի, ինչպես նաև տեղական սովորույթների և գործելակերպերի հասկացողություն՝ ի թիվս այլոց։ Այս արտաքին գործերում ներգրավված են բազմաթիվ գործոններ, և սովորական է, որ ի հայտ գան անսպասելի խնդիրներ կամ խնդիրներ, որոնք դժվար է լուծել՝ օգտագործելով եկեղեցու սկզբունքները, և այս խնդիրների ի հայտ գալը դժվարություններ է ստեղծում։ Օրինակ՝ եկեղեցու ներսում, եթե ոմանք իրենց պարտավորությունները ձևականորեն են կատարում, այս խնդիրները կարող են լուծվել ճշմարտության հաղորդակցության, էտման կամ օգնություն և աջակցություն տրամադրելու միջոցով։ Բայց դրսում կարո՞ղ ես օգտագործել այս սկզբունքներն ու մեթոդները՝ հարցերը կարգավորելու համար։ Կարո՞ղ է այս մոտեցումը լուծել նման խնդիրները։ (Ո՛չ։) Ի՞նչ պետք է անել այդ ժամանակ։ Պետք է օգտագործվեն որոշ իմաստուն մեթոդներ՝ նման խնդիրները կարգավորելու և դրանց արձագանքելու համար։ Այս արտաքին գործերով զբաղվելու գործընթացում Աստծու տունը նույնպես սահմանել է որոշ սկզբունքներ, բայց անկախ այն բանից, թե ինչպես են բացատրվում, բոլոր տեսակի դժվարություններ դեռ հաճախակի են ծագում։ Քանի որ այս աշխարհը, այս հասարակությունը և այս մարդկությունը չափազանց մութ և չափազանց բարդ են, և մեծ կարմիր վիշապի չար ուժերի անհանգստության պատճառով այս արտաքին գործերով զբաղվելիս կլինեն որոշ անսպասելի և լրացուցիչ դժվարություններ։ Երբ այս դժվարությունները ծագում են, եթե տրվում է միայն մի պարզ սկզբունք՝ ասելով. «Պարզապես ենթարկվե՛ք Աստծու կարգավորումներին։ Ամեն ինչ ներդաշնակեցված է Աստծու կողմից, պարզապես անտեսե՛ք խնդիրը», կարո՞ղ ենք լուծել հարցը։ (Ո՛չ։) Եթե խնդիրը հնարավոր չէ լուծել, ապա տեղի է ունենում այն, որ միջավայրը, որտեղ եղբայրներն ու քույրերը կատարում են իրենց պարտավորությունները, և նրանց կենսապայմանները խանգարվում են, ոտնձգությունների են ենթարկվում և վնասվում են։ Մի՞թե սա չի հանգեցնում դժվարությունների ի հայտ գալուն։ Ի՞նչ պետք է անել այդ ժամանակ։ Կարելի՞ է արդյոք դրան անդրադառնալ պոռթկունությամբ։ Ակնհայտորեն ոչ։ Ոմանք ասում են. «Այդ դեպքում կարո՞ղ ենք լուծել իրավական ճանապարհով»։ Շատ բաներ հնարավոր չէ լուծել օրենքով։ Օրինակ՝ այն վայրերում, որտեղ մեծ կարմիր վիշապը միջամտում և խառնվում է, կարո՞ղ է արդյոք օրենքը լուծել խնդիրներ։ Օրենքն այնտեղ ոչ մի ազդեցություն չունի։ Շատ վայրերում մարդկային ուժը հաճախ գերազանցում է օրենքը, ուստի մի՛ ակնկալեք լուծել խնդիրներ՝ ապավինելով օրենքին։ Մարդկային մեթոդներ կամ պոռթկունություն օգտագործելը դրանք լուծելու համար նույնպես հարմար չէ։ Ի՞նչ պետք է անեն առաջնորդողներն ու աշխատողները նման իրավիճակներում։ Կարո՞ղ են արդյոք նրանք, ովքեր միայն գիտեն, թե ինչպես բառեր և վարդապետություններ արտասանել, լուծել այս խնդիրները, երբ դրանք ծագում են։ Մի՞թե սրանք հատկապես բարդ հարցեր չեն։ Կարծում ես, թե փաստաբան վարձելով և դատարան դիմելով կհաջողվի՞ դրանք լուծել։ Արդյոք այդ մարդիկ հասկանո՞ւմ են ճշմարտությունը։ Այս աշխարհում տրամաբանելուն տեղ չկա։ Նույնիսկ օրինապաշտ երկրում դատավորները միշտ չէ, որ գործում են օրենքի համաձայն, այլ ավելի շուտ հարմարեցնում են իրենց վճիռները՝ ելնելով այն բանից, թե ով է ներգրավված՝ զուրկ լինելով արդարությունից։ Այս աշխարհում, որտեղ էլ որ լինի, մարդիկ ապավինում են ուժին, իշխանությանը՝ իրենց խոսքն ամրապնդելու համար։ Ուրեմն ինչի՞ն պետք է ապավինենք Աստծուն հավատացողներս։ Պետք է մարդկանց վերաբերվենք և հարցերը կարգավորենք Աստծու խոսքերի համաձայն, ճշմարտության համաձայն։ Բայց կարո՞ղ է արդյոք ամեն ինչ հարթ ընթանալ մեզ համար աշխարհում, եթե ապավինենք Աստծու խոսքերին և ճշմարտությանը։ Ո՛չ, չի կարող։ Սա իմաստություն է պահանջում։ Հետևաբար, երբ առաջնորդողներն ու աշխատողները բախվում են նման խնդիրների, եթե զգում են, որ հարցը չափազանց կարևոր է, և վախենում են, որ կարող են անպատշաճ կերպով կարգավորել և դրանով իսկ փորձանք բերել Աստծու տանը՝ պատճառելով անցանկալի ազդեցություններ կամ հետևանքներ, ապա նման հարցերը դժվարություններ են նրանց համար։ Երբ բախվում են դժվարությունների, որոնք չեն կարող լուծել, պետք է անհապաղ հաղորդեն դրանք Վերևին և փնտրեն համապատասխան մեթոդներ՝ խնդիրները լուծելու համար։ Սա այն է, ինչ պետք է անեն առաջնորդողներն ու աշխատողները։

Բ. Ճիշտ տեսանկյունները և վերաբերմունքը, որոնք պետք է ունենալ՝ դժվարությունների հանդիպելիս

Այն, ինչ պետք է բացատրեմ ձեզ այստեղ, ուղղված է ոչ միայն առաջնորդողներին և աշխատողներին, այլև բոլոր ներկաներին։ Հույժ կարևոր սկզբունք է։ Որտեղ էլ որ իրականացնեք եկեղեցու աշխատանքը, կատարեք ձեր պարտավորություններ կամ քարոզեք ավետարանը, միշտ էլ լինելու են ալեկոծ ջրեր։ Նույնիսկ Աստծու սեփական աշխատանքն է լի դժվարություններով։ Բոլորդ նկատե՞լ եք այս փաստը։ Թեև գուցե չգիտեք կամ հստակ չեք հասկանում մանրամասները, բոլորդ տեղյակ եք ընդհանուր հանգամանքներին։ Աստծու ավետարանի տարածման աշխատանքը հարթ նավարկություն չէ, և բոլորդ պետք է հոգեպես պատրաստ լինեք և գիտակցեք դա։ Այս հաստատված փաստը ներկայացված է այստեղ, ուստի ի՞նչ վերաբերմունք պետք է որդեգրենք այս հարցերի նկատմամբ, որպեսզի լինի ամենապատշաճը, ամենախելամիտը և ամենաճիշտը։ Արդյոք ճի՞շտ է ներքուստ երկչոտ և վախեցած լինելը։ (Ո՛չ։) Քանի որ երկչոտ և վախեցած լինելը ճիշտ չէ, ապա արդյոք ճի՞շտ է ունենալ այն վերաբերմունքն ու տեսակետը, որ չես վախենում ո՛չ երկնքից, ո՛չ երկրից, թշնամի ես ամբողջ աշխարհի հետ, դիմադրում ես ամբողջ աշխարհին մինչև վերջ և գնում ես հոսանքին հակառակ։ (Ո՛չ։) Արդյոք սա բնականո՞ն մարդկայնության ողջամտությունն է, թե՞ պոռթկունություն։ Այս սխալ տեսակետները բոլորը պոռթկունության արտացոլում են, ոչ թե իրական հավատի։ Ուրեմն ինչպիսի՞ տեսակետները և վերաբերմունքներն են ճիշտ։ Թույլ տվեք թվարկել մի քանիսը ձեզ համար։ Սա առաջին տեսակետն է, որ մարդիկ պետք է ունենան։ Լինի արտերկրում, թե Չինաստանում, ամբողջ սրտով Աստծու համար ծախսվելը և պարտավորությունները կատարելն ամենաարդար գործն է ողջ մարդկության մեջ հնագույն ժամանակներից մինչ օրս։ Մեր պարտավորությունը կատարելը բաց և ազնիվ է, ոչ թե գաղտնի, որովհետև այն, ինչ մենք հիմա անում ենք, ամենաարդար գործն է մարդկության մեջ։ Ինչի՞ն է վերաբերում այս «արդարը»։ Վերաբերում է ճշմարտությանը, Աստծու կամքին, Արարչի կարգավորումներին և հանձնարարություններին։ Լիովին գերազանցում է մարդկային բարոյականությունը, էթիկան և օրենքները, և մի գործ է, որն իրականացվում է Արարչի առաջնորդության և հոգածության ներքո։ Մի՞թե սա ամենաճիշտ տեսակետը չէ։ Նախ՝ այս տեսակետն իրապես գոյություն ունեցող փաստ է։ Երկրորդ՝ նաև մարդու կատարած պարտավորության ամենաճիշտ ճանաչումն է։ Սա երկրորդ տեսակետն է, որ մարդիկ պետք է ունենան։ Աստված իշխանություն ունի բոլոր բաների և բոլոր իրադարձությունների նկատմամբ։ Ամեն ինչ, ներառյալ աշխարհի կառավարիչները և աշխարհի ցանկացած ուժ, կրոն, կազմակերպություն և էթնիկ խումբ, գտնվում է Աստծու ձեռքի իշխանության և վերահսկողության ներքո։ Ոչ մեկի ճակատագիրը չի վերահսկվում իր իսկ կողմից։ Մենք բացառություն չենք։ Մեր ճակատագրերը գտնվում են Աստծու ձեռքի իշխանության և վերահսկողության ներքո, և ոչ ոք չի կարող փոխել այն ուղղությունը, թե ուր ենք գնում և որտեղ ենք մնում, ոչ էլ որևէ մեկը կարող է փոխել մեր ապագան և նշանակության վայրը։ Ինչպես ասում է Աստվածաշունչը. « Թագավորի սիրտը Եհովայի ձեռքում է՝ ջրի հոսանքի պես. Նա այն ուղղում է այնտեղ, ուր կամենում է» (Առակներ 21:1)։ Որքան առավել ևս մեր՝ աննշան մարդկանց ճակատագրերի համար։ Այն երկրի կառավարչի իշխանությունն ու համակարգը, որտեղ բնակվում ենք, ինչպես նաև այս երկրի կենսապայմանները, անկախ այն բանից՝ դրանք սպառնալից են, թշնամական, թե բարեկամական մեր նկատմամբ, այս ամենը գտնվում է Աստծու իշխանության ներքո, և անհանգստանալու կամ մտահոգվելու ոչինչ չունենք։ Սա այն տեսակետն է, որին մարդիկ պետք է հետեւեն, և այն գիտակցությունը, որ պետք է ունենան, ինչպես նաև այն ճշմարտությունը, որը պետք է ունենան և հասկանան։ Եվ սա երրորդ տեսակետն է, որը նույնպես, իհարկե, ամենակարևորն է։ Անկախ այն Բանից, թե որտեղ ենք ապրում, որ երկրում, և անկախ մեր կարողություններից կամ որակից, աննշան արարածների զանգվածի լոկ մի մասն ենք։ Միակ պատասխանատվությունն ու պարտավորությունը, որը պետք է կատարենք, Արարչի գերիշխանությանը, կարգավորումներին և ներդաշնակեցումներին ենթարկվելն է։ Ուրիշ ոչինչ չկա, այդքան պարզ է։ Թեև ներկայումս գտնվում ենք ազատ երկրում և ազատ միջավայրում, եթե մի օր Աստված թշնամական ուժ բարձրացնի մեզ հալածելու և վնասելու համար, բացարձակապես ոչ մի դժգոհություն չպետք է ունենանք։ Ինչո՞ւ չպետք է դժգոհություններ ունենանք։ Որովհետև վաղուց պատրաստվել ենք։ Մեր պարտականությունը, պատասխանատվությունը և պարտավորությունը ենթարկվելն է այն ամենին, ինչ Աստված անում է, այն ամենին, ինչ Աստված ներդաշնակեցնում է։ Արդյո՞ք այս հնազանդությունը ճշմարտությունն է։ Արդյո՞ք այն վերաբերմունքն է, որ մարդիկ պետք է ունենան։ (Այո՛։) Եթե մի օր ողջ մարդկությունը և ողջ միջավայրը շրջվեն մեր դեմ, և բախվենք մահվան, արդյո՞ք պետք է դժգոհություններ ունենանք։ (Չպետք է ունենանք։) Ոմանք ասում են. «Մի՞թե Աստված մեզ արտերկիր չառաջնորդեց, որպեսզի այլևս ստիպված չլինենք կրել Սատանայի դաժան հալածանքը։ Մի՞թե այն բանի համար չէր, որ կարողանայինք ազատորեն կատարել պարտավորությունները և շնչել ազատության օդը։ Այդ դեպքում ինչո՞ւ է Աստված դեռևս մտադիր, որ բախվենք մահվան»։ Այս խոսքերը ճիշտ չեն։ Աստծու ներդաշնակեցումներին և կարգավորումներին ենթարկվելը վերաբերմունք է, այն վերաբերմունքը, որ մարդիկ պետք է ունենան Աստծու նկատմամբ, Աստծու գերիշխանության նկատմամբ։ Դա այն վերաբերմունքն է, որ արարածը պետք է ունենա։

Կա ևս մեկ ամենակարևոր կետ, որը մարդիկ պետք է գիտակցեն։ Թեև արտերկրում համեմատաբար կայուն և ազատ է, միևնույն է, դժվար է խուսափել մեծ կարմիր վիշապի հաճախակի ոտնձգություններից։ Բախվելով մեծ կարմիր վիշապի ոտնձգություններին՝ ոմանք անհանգստանում են. «Մեծ կարմիր վիշապի ուժը չափազանց մեծ է։ Այն կարող է կաշառել աշխարհի կարևոր դեմքերին՝ իրեն ծառայություն մատուցելու, իր անունից աշխատելու համար։ Այսպիսով, նույնիսկ եթե փախչենք արտերկիր, միևնույն է, վտանգի մեջ ենք, միևնույն է, անմիջական վտանգի տակ ենք։ Ի՞նչ կարող ենք անել»։ Ամեն անգամ, երբ լսում ենք այս լուրերը, ոմանք անհանգստանում և վախենում են՝ ցանկանալով փոխզիջման գնալ, ցանկանալով փախչել՝ չիմանալով, թե որտեղ պետք է թաքնվեն։ Ամեն անգամ, երբ դա տեղի է ունենում, ոմանք մտածում են. «Աշխարհն այնքան ընդարձակ է, բայց ինձ համար տեղ չկա։ Մեծ կարմիր վիշապի իշխանության տակ կրում եմ նրա հալածանքը, և նույնիսկ նրա իշխանության շրջանակներից դուրս՝ ինչո՞ւ է դեռևս անհանգստացնում ինձ։ Մեծ կարմիր վիշապի ուժը չափազանց մեծ է։ Նույնիսկ եթե փախչեմ աշխարհի ծայրերը, ինչո՞ւ է դեռևս ի վիճակի գտնելու ինձ»։ Մարդիկ ակամայից սարսափում են և վստահ չեն, թե ինչ անել։ Արդյո՞ք սա հավատ ունենալու դրսևորում է։ Ի՞նչն է այստեղ խնդիրը։ (Աստծու հանդեպ հավատի պակաս։) Արդյո՞ք դա միայն Աստծու հանդեպ հավատի պակասն է։ Արդյո՞ք հոգու խորքում զգում եք, որ ուրիշներից ցածր եք։ Արդյո՞ք մի փոքր ծպտված եք զգում՝ գողի պես, Ամենակարող Աստծուն հավատալիս և եկեղեցում պարտավորություններդ կատարելիս։ Արդյո՞ք ձեզ որոշ չափով ստորադաս եք զգում կրոնավոր աշխարհի մարդկանցից։ «Նայե՛ք նրանց ուժին։ Նրանք ունեն պաշտոնական պաստորներ և պետության կողմից ճանաչված մեծ տաճարներ, դա այնքան շքեղ է։ Ունեն երգչախմբեր և ձեռնարկություններ տարբեր երկրներում։ Բայց նայե՛ք մեզ, միշտ ահաբեկված, բախված օտարացման, ուր էլ որ գնանք։ Ինչո՞ւ ենք տարբերվում նրանցից։ Ինչո՞ւ չենք կարող բաց լինել դրա մասին, ուր էլ որ գնանք։ Ինչո՞ւ պետք է այսքան թշվառ ապրենք։ Մասնավորապես, համացանցում կա այդ ամբողջ բացասական քարոզչությունը։ Ինչո՞ւ մյուս եկեղեցիները չեն հանդուրժում սա, ինչո՞ւ մենք միշտ պետք է կրենք այս բաները։ Աստծուն հավատացող մյուս մարդիկ բացահայտորեն հռչակում են իրենց հավատը քրիստոնեության մեջ, ուր էլ որ գնան, բայց մենք՝ Ամենակարող Աստծուն հավատացողներս, չենք համարձակվում բացահայտ խոսել՝ վախենալով, որ վատ մարդիկ կարող են հաղորդել մեր մասին, և հետո մեզ կձերբակալեն»։ Վերջերս լսեցի, որ մի մարդ, ով ներկայացել է որպես կառավարության պաշտոնյա, մի քանի հարց է տվել եղբայրներին և քույրերին։ Տեսնելով, որ պաշտոնյան հարցաքննում է իրենց, վախեցել են և բացահայտել են այն ամենը, ինչ գիտեին՝ պատասխանելով այն ամենին, ինչ իրենց հարցրել են։ Ի՞նչն էր խնդիրը, որ այսպես վարվեցին։ Դու Աստծուն հավատացող ես։ Ինչո՞ւ պետք է վախենաս պաշտոնյաներից։ Եթե ոչ մի անօրինական բան չես արել, վախենալու կարիք չկա։ Եթե ունես ճշմարտությունը, ինչո՞ւ վախենալ դևերից և Սատանայից։ Կարծում ես, թե Աստծուն հավատալը ճիշտ ճանապարհը չէ՞։ Զգում ես, որ որևէ անօրինական բա՞ն ես արել։ Այդ դեպքում ինչո՞ւ ես վախենում պաշտոնյայից։ Մի՞թե նման մարդիկ հիմար և տգետ չեն։ Ոմանք մեծապես տուժել են մայրցամաքում հալածվելուց և հետապնդվելուց։ Արտերկիր գալուց հետո արդյո՞ք իրենց մեղավոր են զգում Աստծուն հավատալու համար։ Արդյո՞ք իրենց խայտառակված են զգում մեծ կարմիր վիշապի հալածանքից։ Արդյո՞ք ամաչում են կանգնել իրենց նախնիների առաջ և անպատվված են զգում, որովհետև ստիպված են եղել փախչել արտերկիր՝ Աստծուն հավատալու և իրենց պարտավորությունը կատարելու համար։ Արդյո՞ք տեսնում են, որ սատանայական ռեժիմը և կրոնավոր աշխարհը թշնամաբար են վերաբերվում Աստծուն և եկեղեցուն, և ստորադաս են զգում, գուցե նույնիսկ ավելի ամոթալի, քան հանցագործություն կատարած լինելու դեպքում։ Ունե՞ք այս զգացմունքները։ (Ո՛չ։) Կարող եք արտաքուստ շարժել ձեր գլուխները՝ չցանկանալով տրվել այս մտքերին և զգացմունքներին, բայց երբ բախվում եք իրական իրավիճակների, մարդու մտածելակերպը, նրա վարքագիծը և անգիտակից գործողությունները, որոնք նա ձեռնարկում է, անխուսափելիորեն բացահայտում են նրա սրտի ամենախորը, ամենաթաքնված կողմերը։ Ի՞նչ է կատարվում այստեղ։ Եթե չունես այս բաները, ինչո՞ւ ես վախենում։ Արդյո՞ք օրենքը չխախտած մարդը վախենում է ոստիկանությունից։ Արդյո՞ք վախենում է դատավորից։ Ո՛չ։ Միայն նրանք, ովքեր խախտել են օրենքը, ամենից շատ վախենում են ոստիկանությունից, և միայն չինացիները, ովքեր սովորել են ճնշվել ոստիկանության կողմից, ամենից շատ վախենում են նրանցից, որովհետև ՉԿԿ-ի ոստիկանությունն անօրինական է և անում է այն, ինչ ուզում է։ Հետևաբար, երբ չինացիներն առաջին անգամ ժամանում են արտերկիր, լոկ ոստիկանությանը տեսնելը նրանց վախեցնում է։ Սա մեծ կարմիր վիշապի իշխանությունից վախեցած լինելու արդյունք է, դա մի բան է, որը բացահայտվում է նրանց ենթագիտակցության մեջ։ Արևմտյան երկրներում քո կարգավիճակն օրինական է, ունես բնակության իրավունք, չես խախտել որևէ օրենք, ոչ էլ հարձակվել ես կառավարության վրա և ոչ մի հանցանք չես գործել։ Անկախ այն բանից, թե որքան հակասություններ կարող է առաջացնել քո հավատը կրոնավոր աշխարհում, մեկ փաստ մնում է հաստատուն. քո հավատն օրենքով պաշտպանված է, այն օրինական է և ազատ, և սա քո օրինական մարդու իրավունքն է։ Դու բացարձակապես ոչ մի օրենք չես խախտել, ուստի եթե ինչ-որ մեկը ներկայանում է որպես ոստիկան և հարցաքննում է քեզ. «Հավատո՞ւմ ես Ամենակարող Աստծուն։ Ցո՛ւյց տուր ինձ քո անձը հաստատող փաստաթուղթը։ Որտեղի՞ց ես։ Քանի՞ տարեկան ես։ Քանի՞ տարի ես հավատացյալ։ Որտե՞ղ ես ապրում։ Ասա՛ ինձ քո հասցեն», ինչպե՞ս կարձագանքես։ Առաջին հարցին՝ «Հավատո՞ւմ ես Ամենակարող Աստծուն», ինչպե՞ս կպատասխանես։ (Այո՛։) Ինչո՞ւ կասեիք «այո»։ Արդյո՞ք սա հիմնված է փաստի վրա։ Թե՞ սա քո պատասխանատվությունն է որպես քաղաքացի, որ պետք է ասես «այո», եթե հարցնեն։ Թե՞ Աստված է հրահանգել քեզ ասել «այո»։ Ո՞րն է ձեր հիմքը։ Ինչ վերաբերում է երկրորդ բանին, որ հարցրին. «Ցո՛ւյց տուր ինձ քո անձը հաստատող փաստաթուղթը», ցույց կտայի՞ք այն։ (Ո՛չ։) Եվ երրորդ հարցը. «Որտե՞ղ ես ապրում։ Գրի՛ր հասցեդ»։ Կգրեի՞ք։ (Ո՛չ։) Չորրորդ հարցը. «Քանի՞ տարի ես հավատում Աստծուն։ Ո՞վ է քեզ հաղորդակից դարձրել հավատին։ Ինչո՞ւ ես հավատում։ Քանի՞ տարի ես արտերկրում»։ Կպատասխանեի՞ք սրանց։ (Ո՛չ։) Հինգերորդ հարցը. «Ի՞նչ պարտավորություն ես կատարում այստեղ։ Ո՞վ է քո առաջնորդողը»։ Կարձագանքեի՞ք սրան։ (Ո՛չ։) Ինչո՞ւ ոչ։ (Պարտավոր չեմ ասել նրանց։) Ապա վերադառնալով առաջին հարցին. եթե հարցնեն, թե արդյոք հավատում ես Ամենակարող Աստծուն, բոլորդ միաձայն ասացիք, որ կպատասխանեք «այո»։ Արդյո՞ք այսպես պատասխանելը ճիշտ է։ (Ո՛չ։) Ինչո՞ւ է դա սխալ։ (Որովհետև հավատն անձնական ազատություն է։ Ոստիկանությունը լիազորված չէ միջամտելու։ Ուստի իրավունք ունեմ չասելու նրանց։) Այդ դեպքում ինչո՞ւ չէիր ասի նրանց։ (Որովհետև նախ պետք է պարզաբանեմ, թե ինչու են ինձ հարցաքննում, ինչ կարգավիճակով են դա անում, և արդյոք նրանց հարցաքննությունն օրինական է, թե ոչ։ Եթե նրանց նպատակն ու ինքնությունը պարզ չեն, պարտավոր չեմ պատասխանել նրանց հարցերին։) Այս հայտարարությունը ճիշտ է։ Սկզբում բոլորդ հայտարարեցիք, որ կպատասխանեք «այո», բայց երբ շարունակեցի հարցնել, սկսեցիք զգալ, որ ինչ-որ բան այն չէ՝ զգալով, որ ձեր պատասխանը սխալ էր։ Բացահայտեցի՞ք, թե որտեղ էր խնդիրը։ Այս հարցում սա այն ըմբռնումն է, որը պետք է ունենաք։ Մենք Աստծուն հավատալով՝ որևէ օրենք չենք խախտել, հանցագործներ չենք, ունենք մեր մարդու իրավունքներն ու ազատությունը։ Ոչ բոլորը կարող են կամայականորեն հարցաքննել կամ հարցեր տալ մեզ։ Այնպես չէ, որ ով էլ մեզ հարցեր տա, պետք է ճշմարտացիորեն պատասխանենք։ Պարտավոր չենք դա անել։ Արդյո՞ք այս խոսքերը ճիշտ են։ (Այո՛։) Անօրինական է որևէ մեկի համար, անկախ նրա ով լինելուց,, կամայականորեն հարցաքննել մեզ։ Մենք պետք է հասկանանք օրենքը և սովորենք, թե ինչպես օգտագործել այն մեզ պաշտպանելու համար։ Սա այն իմաստությունն է, որն Աստծու ընտրյալ մարդիկ պետք է ունենան։ Ուրեմն ի՞նչ պետք է անես, եթե ապագայում բախվես նման իրավիճակի։ Եթե ինչ-որ մեկը հարցնի քեզ, թե արդյոք հավատում ես Ամենակարող Աստծուն, ինչպե՞ս կարձագանքես, ինչպե՞ս կվարվես դրա հետ։ Առաջին բանը, որ ասում ես, հետևյալն է. «Ո՞վ ես դու։ Ի՞նչ իրավունքով ես ինձ սա հարցնում։ Ես ճանաչո՞ւմ եմ քեզ»։ Եթե ասեն, որ որևէ պետական գործակալության աշխատակից են, ապա պետք է խնդրես նրանց ցույց տալ իրենց վկայականները։ Եթե ցույց չտան իրենց վկայականները, ասում ես. «Դու իրավասու չես խոսելու ինձ հետ, և ես պարտավոր չեմ պատասխանել քեզ։ Կան բազմաթիվ պետական աշխատողներ։ Մի՞թե պետք է պատասխանեմ նրանց բոլորին։ Կառավարությունը նշանակել է մարդկանց՝ որոշակի խնդիրներով զբաղվելու համար։ Արդյո՞ք դու իսկապես պատասխանատու ես այս հարցի համար։ Նույնիսկ եթե այդպես է, ես օրենք չեմ խախտել, ուրեմն ինչո՞ւ պետք է պատասխանեմ քեզ։ Ինչո՞ւ պետք է քեզ ամեն ինչ ասեմ։ Եթե կարծում ես, որ ինչ-որ սխալ բան եմ արել և խախտել եմ օրենքը, կարող ես ապացույցներ ներկայացնել։ Բայց եթե ուզում ես, որ պատասխանեմ քո որևէ հարցի, գնա՛ խոսիր իմ փաստաբանի հետ։ Ես պարտավոր չեմ պատասխանել քեզ, իսկ դու իրավունք չունես հարցնելու»։ Ինչպիսի՞ն է արձագանքման այս մեթոդը։ Արդյո՞ք այն արժանապատվություն է հաղորդում։ (Այո՛։) Ապա ի՞նչ ցույց տվեց ձեր արձագանքը։ Արդյո՞ք այն արժանապատվություն հաղորդեց։ (Ո՛չ։) Ձեր ձևով արձագանքելը ցույց է տալիս օրենքի չիմացություն։ Պարզապես պատասխանում ես այն ամենին, ինչ ուրիշները հարցնում են, և ի՞նչ է լինում ի վերջո։ Դառնում ես Հուդա։ Կարող եք անխոհեմաբար պատասխանել, և դրա համար կա մի պատճառ։ Մեծ կարմիր վիշապի երկրում մարդկանց ուղեղները լվացել են և ներշնչել են մտածել, որ Աստծուն հավատացողներն տգետ են, ստորին խավի են և հալածվում են պետության կողմից, որ այս երկրում պետք է ապրեն առանց մարդու իրավունքների կամ արժանապատվության։ Այսպիսով, հավատացյալներն իրենց ստորադասում են ավելի ցածր կարգավիճակի։ Արևմտյան երկրներ գալուց հետո չեն հասկանում այնպիսի բաներ, ինչպիսիք են՝ ինչ են մարդու իրավունքները, ինչ է արժանապատվությունը կամ որոնք են քաղաքացու պարտականությունները։ Ուստի, երբ ինչ-որ մեկը հարցնում է, թե արդյոք հավատում ես Աստծուն, հապշտապ խոստովանում ես դա վախից՝ ասելով նրանց այն ամենը, ինչ գիտես և բացարձակապես ոչ մի հասակ ցույց չտալով։ Ո՞վ է այս ամենի պատճառը։ Մեծ կարմիր վիշապի ներշնչումն ու իշխանությունն է, որ առաջացրել է դա։ Մայրցամաքում յուրաքանչյուրի ենթագիտակցության խորքում կա մի գաղափար, որ հենց հավատում ես Աստծուն, զբաղեցնում ես ամենացածր կարգավիճակն այս հասարակության մեջ, մարդկության մեջ։ Կտրվում ես հասարակությունից և մարդկությունից։ Այսպիսով, այս մարդիկ չունեն արժանապատվություն, մարդու իրավունքներ և իրենց պաշտպանելու գիտակցություն։ Նրանք հիմար են, անգրագետ և չունեն խորաթափանցություն՝ թույլ տալով ուրիշներին ահաբեկել և մանիպուլացնել իրենց ըստ ցանկության։ Սա ձեր մտածելակերպն է։ Փոխանակ հաստատուն կանգնելու Աստծու համար քո վկայության մեջ, մատնում ես Նրան ցանկացած պահի՝ դառնալով Հուդա ցանկացած պահի։ Ուրեմն, ինչպե՞ս կարող ես արժանապատվությամբ գործել։ Ինչպե՞ս պետք է դեմ առ դեմ կանգնես անծանոթի առաջ, որը հարցեր է տալիս քեզ։ Նախ՝ հարցրու, թե ովքեր են նրանք, ապա խնդրիր նրանց ցույց տալ իրենց վկայականները։ Սա պատշաճ իրավական ընթացակարգն է։ Արևմտյան երկրներում ոստիկանությունը կամ կառավարության ցանկացած այլ աշխատող, երբ շփվում է հանրության հետ որպես կառավարության անունից աշխատող ներկայացուցիչ, միշտ նախ ներկայացնում է իր վկայականները։ Նրանց ինքնությունը վկայականների հիման վրա ստուգելուց հետո որոշում ես, թե ինչպես արձագանքել նրանց հարցերին կամ ինչպես վարվել քեզ ներկայացվող նրանց պահանջների հետ։ Իհարկե, այս հարցում հաստատապես ընտրություն կատարելու տեղ ունես, բացարձակապես ինքնավարություն ունես, խամաճիկ չես։ Թեև չինացի ես և Ամենակարող Աստծու Եկեղեցու անդամ, բայց նաև այն երկրի օրինական և ճանաչված անդամն ես, որտեղ բնակվում ես։ Մի՛ մոռացիր, որ ինքնավարություն ունես։ Դու որևէ երկրի ստրուկ կամ բանտարկյալ չես, մեկն ես, ով կարող է վայելել այս երկրի օրենքները, մարդու իրավունքները և համակարգերը։

Ելնելով իմ հաղորդակցած բովանդակությունից՝ ինչպե՞ս պետք է առճակատվեք հանկարծակի միջավայրերին և անսպասելի իրադարձություններին։ Սա չորրորդ կետն է, որի շուրջ պետք է հաղորդակցվենք. մի՛ եղեք երկչոտ։ Ոմանք հարցնում են. «Արդյո՞ք երկչոտ չլինելը նշանակում է պարզապես անմտորեն համարձակ գործել»։ Ո՛չ, երկչոտ չլինելը նշանակում է չվախենալ որևէ ուժից, որովհետև մենք հանցագործներ չենք, ստրուկներ չենք։ Մենք Աստծու արժանապատիվ ընտրյալ մարդիկ ենք, արժանապատիվ արարված մարդկային էակներ՝ Արարչի իշխանության ներքո։ Այս հարցին ձեր մոտեցման մեջ, նախ և առաջ, մի՛ եղեք երկչոտ։ Բացի այդ, ակտիվորեն պահպանե՛ք ձեր պարտավորությունը և այն միջավայրը, որտեղ կատարում եք ձեր պարտավորությունը և նաև նախաձեռնող վերաբերմունքով առճակատվե՛ք տարբեր միջավայրերին և տարբեր ուժերի հայտարարություններին, գործողություններին և այլ բաներին, որոնք թիրախավորում են մեզ։ Ակտիվորեն դիմակայել դրանց և չլինել երկչոտ։ Ի՞նչ կարծիքի եք այս վերաբերմունքի մասին։ (Լավն է։) Այսպես ապրելն արժանապատիվ է, մարդու պես։ Անարգ կերպով ապրել չէ՝ պարզապես յոլա գնալու համար։ Գալիս ենք արտերկիր՝ կատարելու մեր պարտավորությունը, ոչ թե մեր ստամոքսները լցնելու կամ ապրուստ վաստակելու համար։ Մենք ոչ մի օրենք չենք խախտել, ոչ մի երկրի համար խնդիրներ չենք առաջացրել և հաստատապես ստրուկներ չենք որևէ երկրի համար։ Կատարում ենք արարածների պարտավորությունն Աստծու տանը։ Ինքներս ենք հոգում մեր կարիքները՝ կախված չլինելով ուրիշներից։ Սա լիովին օրինական է։

Հենց նոր քննարկված չորս կետերից յուրաքանչյուրը վճռորոշ է։ Ո՞րն էր առաջին կետը։ (Լինի արտերկրում, թե Չինաստանում, ամբողջ սրտով Աստծու համար ծախսվելը և պարտավորությունները կատարելն ամենաարդար գործն է ողջ մարդկության մեջ հնագույն ժամանակներից մինչ օրս։ Մեր պարտավորությունը կատարելը բաց և ազնիվ է, ոչ թե գաղտնի, որովհետև այն, ինչ մենք հիմա անում ենք, ամենաարդար գործն է մարդկության մեջ։) Իսկ երկրո՞րդը։ (Աստված իշխանություն ունի բոլոր բաների և բոլոր իրադարձությունների նկատմամբ։ Ամեն ինչ, ներառյալ աշխարհի կառավարիչները և աշխարհի ցանկացած ուժ, գտնվում է Աստծու ձեռքի իշխանության և վերահսկողության ներքո։ Ոչ մեկի ճակատագիրը չի վերահսկվում իր իսկ կողմից։ Մենք բացառություն չենք։ Մեր ճակատագրերը գտնվում են Աստծու ձեռքի իշխանության և վերահսկողության ներքո, և ոչ ոք չի կարող փոխել այն ուղղությունը, թե ուր ենք գնում և որտեղ ենք մնում։ Թե ինչպիսին են այն երկրի կառավարչի իշխանությունն ու համակարգը, որտեղ բնակվում ենք, ինչպիսին են այս երկրի կենսապայմանները, և արդյոք դրանք սպառնալից են, թշնամական, թե բարեկամական մեր նկատմամբ, այս ամենը գտնվում է Աստծու իշխանության ներքո, և անհանգստանալու կամ մտահոգվելու ոչինչ չունենք։) Երրո՞րդ կետը։ (Անկախ այն բանից, թե որտեղ ենք, և անկախ մեր կարողություններից կամ որակից, աննշան արարածների զանգվածի լոկ մի մասն ենք։ Միակ պատասխանատվությունն ու պարտավորությունը, որը պետք է կատարենք, Արարչի գերիշխանությանը, կարգավորումներին և ներդաշնակեցումներին ենթարկվելն է։ Թեև ներկայումս գտնվում ենք ազատ երկրում, եթե մի օր Աստված թշնամական ուժ բարձրացնի մեզ հալածելու և վնասելու համար, բացարձակապես ոչ մի դժգոհություն չպետք է ունենանք։ Պատճառն այն է, որ մեր պարտականությունը, պատասխանատվությունը և պարտավորությունը ենթարկվելն է այն ամենին, ինչ Աստված անում է, այն ամենին, ինչ Աստված ներդաշնակեցնում է։) Չորրորդ կետն ակտիվորեն դիմակայելն է բոլոր արտաքին մարդկանց, իրադարձություններին և բաներին՝ առանց երկչոտության։ Այս չորս կետերն այն վերաբերմունքն ու ըմբռնումներն են, որոնք պետք է ունենա իր պարտավորությունը կատարող յուրաքանչյուր ոք,, և դրանք նաև այն ճշմարտություններն են, որոնք պետք է հասկանա իր պարտավորությունը կատարող յուրաքանչյուր ոք։ Թեև այս չորս կետը շատ կապված չեն այսօր հաղորդակցված առաջնորդողների և աշխատողների ութերորդ պարտականության հետ, բայց քանի որ խոսում ենք աշխատանքի դժվարությունների մասին, դեռ պետք է անդրադառնանք այս հարցերին։ Դա իզուր չէ։

Գ. Սկզբունքները, որոնք առաջնորդողներն ու աշխատողները պետք է կիրառեն՝ դժվարությունների հանդիպելիս

Որոշ առաջնորդողներ և աշխատողներ բախվում են բավականին դժվար լուծելի խնդիրների արտաքին գործերում և ի վերջո հայտնվում են շփոթության մեջ՝ ի վիճակի չլինելով թափանցելու խնդրի արմատի մեջ, ոչ էլ իմանալով, թե ինչպես մոտենալ դրան։ Պարզապես անտեսում են այն, ինչի արդյունքում հարցը ձգձգվում է։ Ի՞նչ խնդիր է սա։ Կեղծ առաջնորդողներն են, որոնք ի վիճակի չեն աշխատանք անելու և միայն ձգձգումներ են առաջացնում։ Կեղծ առաջնորդողները չունեն բնականոն մարդու ողջամտությունը։ Քանի որ չեն կարողանում խնդիրներ լուծել, ինչո՞ւ չեն հաղորդում դրանք Վերևին։ Եթե խնդիրը հաղորդես Վերևին, կարող ենք միասին դիմակայել դրան, և խնդիրն ի վերջո կլուծվի։ Կան որոշ բաներ, որոնց մեջ դուք չեք կարող թափանցել։ Ես կօգնեմ ձեզ վերլուծել դրանք։ Քանի դեռ չենք խախտում օրենքը կամ կառավարության կանոնակարգերը, չկա այնպիսի մեծ խնդիր, որը հնարավոր չլինի հաղթահարել։ Ճշմարտության սկզբունքներին վերաբերող հարցերի դեպքում ինքներս ենք լուծում դրանք։ Օրենքին վերաբերող հարցերի դեպքում կարող ենք իրավաբանական խորհրդատվություն փնտրել օգնության համար և լուծել դրանք իրավական ճանապարհով։ Անկախ այն բանից, թե ինչ չար ուժեր են դիտավորյալ անհանգստացնում և խափանում Աստծու տան աշխատանքը, հիշե՛ք մեկ բան. քանի դեռ մենք չենք խախտում օրենքը կամ կառավարության կանոնակարգերը, ոչ ոք ոչինչ չի կարող անել մեզ։ Պատճառն այն է, որ արտասահմանյան երկրների մեծ մասը ժողովրդավարական է և ղեկավարվում է օրենքով։ Նույնիսկ եթե չար ուժերը գործում են օրենքի դեմ, նրանք նույնպես վախենում են բացահայտումից և իրավական պատժամիջոցներից։ Սա փաստ է։ Անկախ այն բանից, թե ինչպես են մեծ կարմիր վիշապի խավարչտին ձեռքերն անհանգստացնում և խափանում Աստծու տան աշխատանքը, կամ ոտնձգություններ անում մեր բնականոն կյանքի նկատմամբ, կամ կաշառում ինչ-որ մեկին վատ բաներ անելու համար, պետք է լուսանկարենք և վավերական տեսանյութեր նկարահանենք, լրջորեն ճշգրիտ գրառումներ պահենք և հստակ գրենք ժամանակը, վայրը և ներգրավված մարդկանց։ Երբ ժամը հասնի, կլուծենք դա իրավական ճանապարհով, և չպետք է վախենանք դրանից։ Չնայած այն բանին, թե որքան կատաղի է մեծ կարմիր վիշապի ճնշումը, մենք չենք վախենում դրանից, որովհետև Աստված մեր նեցուկն է, և մի օր Աստված աղետներ կուղարկի դրան ոչնչացնելու համար, Աստված ուղղակիորեն հատուցում կիրականացնի դրա դեմ, իսկ մենք ոչինչ անելու կարիք չունենք։ Երբեմն չեք կարողանում թափանցել որոշ հարցերի մեջ։ Այդ դեպքում պետք է դա արագ հաղորդեք վերև, և Վերևը ձեզ ուղի ցույց կտա ՝ մեծ հարցերը փոքրացնելով, իսկ փոքր հարցերը՝ լուծելով։ Իրականում, շատ հարցերի դեպքում չգիտեք, թե ինչպես վերլուծել դրանք և չեք կարողանում թափանցել դրանց էության մեջ և մտածում եք, որ իրավիճակը նշանակալի և լուրջ է, բայց Վերևի վերլուծությունից հետո կգիտակցեք, որ դա ըստ էության ոչինչ է։ Վախենալու բան չէ և ոչ մի նշանակալի բան չէ։ Պարզապես որդեգրեք չմիջամտելու մոտեցում, և այն որոշ ժամանակ անց ինքն իրեն կլուծվի։ Չար ուժերի անհանգստությունները չեն կարող մեծ իրարանցում առաջացնել։ Դրանք ամենից շատ վախենում են հանրային մերկացումից, ուստի չեն համարձակվում անցնել սահմանները։ Եթե խեղկատակների մի բուռ համարձակվում է անցնել սահմանները, կարող ենք դա լուծել իրավական ճանապարհով՝ ձեռնարկելով օրինական միջոցներ։ Սա մի բան է, որի մեջ բոլոր առաջնորդողներն ու աշխատողները պետք է թափանցեն։ Անկախ այն բանից, թե ինչ իրավիճակի եք բախվում, բացարձակապես չպետք է բթամտորեն կամ հիմարաբար վարվեք։ Եթե չես կարողանում թափանցել իրավիճակի մեջ կամ լուծել այն, ապա պետք է անմիջապես դա հաղորդես վերև և թույլ տաս, որ Վերևը քեզ խորհուրդներ և ռազմավարություններ տա։ Միակ ճշմարիտ վախն այն է, որ կեղծ առաջնորդողները չեն կարողանում թափանցել խնդիրների մեջ կամ լուծել դրանք, և այնուամենայնիվ չեն հաղորդում դրանք Վերևին կամ չեն տեղեկացնում Վերևին դրանց մասին։ Սպասում են, մինչև իրավիճակը սրվի և ձգձգի աշխատանքը, նախքան դա վերև հաղորդելը՝ թերեւս կորցնելով խնդիրը լուծելու լավագույն հնարավորությունը։ Դա նման է այն մարդուն, ով քաղցկեղ ունի, բայց ժամանակին չի ստուգվում կամ չի բուժվում՝ գնալով հիվանդանոց բուժման միայն քաղցկեղի վերջին փուլում, բայց այդ ժամանակ արդեն չափազանց ուշ է, և կարող է միայն սպասել մահվան։ Այսպիսով, կեղծ առաջնորդողներն իրենց աշխատանքում հարցերը ձգձգելու ամենմեծ հավանականությունն ունեն։ Կեղծ առաջնորդողները տկարամիտ են, սրիկաներ են, ո՛չ պատասխանատու են, ո՛չ էլ պահպանում են Աստծու տան աշխատանքը։ Ինչո՞ւ ասել, որ կեղծ առաջնորդողները տականք են, կործանումմ գուժողներ, ապուշներ, որոնք ամենից շատ զուրկ են ողջամտությունից։ Դա է պատճառը։ Ցանկացած կեղծ առաջնորդող, ով այնքան ցածր որակ ունի, որ չի կարողանում նույնիսկ արտաքին հարցերով զբաղվել, պետք է անմիջապես պաշտոնազրկվի և հեռացվի, այլևս երբեք չօգտագործվի՝ կանխելու համար Աստծու տան աշխատանքի հետագա ձգձգումը։ Կեղծ առաջնորդողների աշխատանքն ամենախոչընդոտողն է։ Հաճախ, երբ խնդիր է ծագում, այն կարող է լուծվել բոլորի հետ ժամանակին խորհրդակցելու միջոցով։ Միակ մտահոգությունն այն է, որ պատասխանատու կեղծ առաջնորդողը տկարամիտ է, որ ի վիճակի չէ ինքնուրույն լուծելու խնդիրը և այնուամենայնիվ չի քննարկում այն որոշում կայացնող խմբի հետ կամ չի հաղորդում այն Վերևին, և որդեգրում է անփութության վերաբերմունք՝ կոծկելով և թաքցնելով խնդիրը։ Սա ամենից շատն է ձգձգում հարցերը։ Եթե հարցը ձգձգվում է, և հանգամանքները փոխվում են, դա կարող է հանգեցնել խնդրի լուծման նախաձեռնությունը կորցնելուն՝ տանելով պասիվ իրավիճակի։ Ի՞նչ է սա ապացուցում։ Որոշ բաներ հետաձգել չի կարելի և պետք է անհապաղ լուծվեն՝ առաջին իսկ հնարավորության դեպքում։ Սակայն կեղծ առաջնորդողները տեղյակ չեն դրանից, ուստի չափազանց ցածր որակ ունեցող անհատները բացարձակապես չպետք է առաջնորդեն։ Կեղծ առաջնորդողները միայն գիտեն, թե ինչպես արտասանել որոշ բառեր և վարդապետություններ և չեն կարողանում լուծել որևէ իրական խնդիր։ Միայն կա՛մ վնասում են մարդկանց, կա՛մ ձգձգումներ են առաջ բերում։ Եկեղեցու աշխատանքը կարող է բնականոն կերպով առաջ ընթանալ միայն այս կեղծ առաջնորդողներին պաշտոնազրկելով և հոգս ու պատասխանատվության զգացում ունեցող անհատներին որպես առաջնորդողներ և աշխատողներ ընտրելով։ Անկախ այն բանից, թե ինչ խնդիրների եք բախվում, քանի դեռ կարող եք փնտրել ճշմարտությունը, դրանք լուծելու միջոց կա։ Արտաքին հարցերը և մեծ կարմիր վիշապի առաջացրած անհանգստությունները կարող են լուծվել իրավական ճանապարհով, երբ անհրաժեշտ է, դա ոչ մի նշանակալի բան չէ։ Քանի դեռ չենք խախտում օրենքը կամ կառավարության կանոնակարգերը, ոչ ոք ոչինչ չի կարող անել, և այս վստահությամբ պետք չէ վախենանք Սատանայի կամ դևերի որևէ անհանգստությունից։

Այժմ կեղծ առաջնորդողների խնդիրը պետք է մանրամասնորեն վերլուծել և հասկանալ։ Սա վճռորոշ է եկեղեցու աշխատանքը լավ կատարելու համար։ Եկեք հիմա հաղորդակցվենք այն մասին, թե ինչու կեղծ առաջնորդողները, երբ բախվում են խնդիրների, որոնք չեն կարողանում ինքնուրույն լուծել, միևնույն է, չեն հաղորդում դրանք Վերևին։ Ինչպե՞ս պետք է դիտարկենք սա։ Բոլորդ կարող եք վերլուծել սա և օգուտ քաղել դրանից։ Կեղծ առաջնորդողների կողմից իրական աշխատանք չանելու խնդիրն արդեն իսկ լուրջ է, բայց կա էլ ավելի լուրջ խնդիր։ Երբ եկեղեցին բախվում է անհանգստությունների չար մարդկանց և հակաքրիստոսների կողմից, կեղծ առաջնորդողները ոչ միայն չեն զբաղվում դրանով. ավելի վատն այն է, որ նաև չեն հաղորդում դա Վերևին՝ թույլ տալով, որ չար մարդիկ և հակաքրիստոսներն անհանգստացնեն եկեղեցին։ Պարզապես ապահով կերպով հետևում են կողքից՝ ոչ մեկին չվիրավորելով։ Անկախ այն բանից, թե ինչ չափով է անհանգստացվում եկեղեցու աշխատանքը, կեղծ առաջնորդողներին դա չի հետաքրքրում։ Ի՞նչն է այստեղ խնդիրը։ Արդյո՞ք նման կեղծ առաջնորդողներն այդքան զուրկ են բարոյականությունից։ Միայն այս փաստը բավարար է նման կեղծ առաջնորդողներին վտարելու համար։ Կեղծ առաջնորդողների կողմից չար մարդկանց և հակաքրիստոսներին թույլ տալ, որ ազատորեն անհանգստացնել եկեղեցին, հավասարազոր է եկեղեցին և Աստծու ընտրյալ մարդկանց այս չար մարդկանց և հակաքրիստոսներին հանձնելուն՝ հանդես գալով որպես վահան չար մարդկանց և հակաքրիստոսների համար։ Սա չափազանց մեծ կորուստ է պատճառում եկեղեցու աշխատանքին։ Միայն այս կետով հարցն այն չէ, թե արդյոք կեղծ առաջնորդողները պետք է պաշտոնազրկվեն, այլ այն, թե արդյոք պետք է հեռացվեն։ Ո՞րն է ավելի լուրջ բնույթ կրում. կեղծ առաջնորդողների կողմից իրական աշխատանք չանե՞լը, թե՞ կեղծ առաջնորդողների կողմից չար մարդկանց և հակաքրիստոսներին թույլ տալը, որ անհանգստացնեն եկեղեցին։ Իրական աշխատանք չանելը կարող է ազդել Աստծու ընտրյալ մարդկանց կյանքի մուտքի և եկեղեցու աշխատանքի առաջընթացի վրա։ Սա արդեն ձգձգումներ է առաջացնում նշանակալի հարցերում։ Սակայն, երբ կեղծ առաջնորդողները թույլ են տալիս չար մարդկանց և հակաքրիստոսներին կամայականորեն անհանգստացնել եկեղեցին՝ առանց լուծում փնտրելու կամ այն Վերևին հաղորդելու, հետևանքներն աներևակայելի են դառնում։ Նվազագույնը՝ եկեղեցական կյանքը չար մարդկանց և հակաքրիստոսների կողմից գցվում է լիակատար քաոսի և անկարգության մեջ, և բացի այդ, եկեղեցու աշխատանքը խեղվում և կաթվածահար է լինում։ Մի՞թե սա ուղղակիորեն չի ազդում ավետարանի աշխատանքի տարածման վրա։ Հետևանքներն իսկապես լուրջ են։ Հետևաբար, եթե կեղծ առաջնորդողներն այս սխալը են թույլ են տալիս, ապա պետք է վտարվեն։ Շատ առաջնորդողներ և աշխատողներ միշտ խոտորվող միտք և պատկերացում ունեն խնդիրները Վերևին հաղորդելու վերաբերյալ։ Ոմանք ասում են. «Նույնիսկ խնդիրները Վերևին հաղորդելը գուցե չլուծի դրանք»։ Սա անհեթեթ խոսակցություն է։ Ի՞նչ նկատի ունես՝ «կարող է չլուծել դրանք» ասելով։ Միայն այն, որ դու չես կարողանում լուծել դա, չի նշանակում, որ Վերևը չի կարող։ Եթե Վերևը քեզ ուղի է ցույց տալիս, ըստ էության խնդիրն իրականում լուծված է։ Եթե Վերևը ուղի ցույց չի տալիս, ապա մնում ես առանց դրա։ Չես կարողանում թափանցել նույնիսկ այս մանր հարցի մեջ։ Չափազանց ամբարտավան և ինքնարդար ես։ Ոմանք նաև ասում են. «Երբ բախվում ենք դժվարությունների կամ խնդիրների, պետք է նախ մի քանի օր խորհենք և հաղորդենք միայն այն դեպքում, եթե իսկապես չենք կարողանում լուծում գտնել»։ Կարող է հնչել այնպես, կարծես այսպես ասողները որոշակի ողջամտություն ունեն, բայց մի՞թե խորհելու այս օրերն ամենայն հավանականությամբ ձգձգումներ չեն առաջացնի։ Կարո՞ղ ես վստահ լինել, որ մի քանի օր խորհելը կլուծի խնդիրը։ Կարո՞ղ ես երաշխավորել, որ հետագա ձգձգում չի առաջացնի։ Մյուսներն ասում են. «Եթե անմիջապես հաղորդենք խնդիրը, մի՞թե Վերևը չի մտածի, որ չենք կարողանում թափանցել նույնիսկ այս մանր հարցի մեջ։ Մի՞թե մեզ հիմար և տգետ չեն անվանի և չեն էտի մեզ»։ Սխալվում են՝ ասելով սա։ Անկախ այն բանից՝ հաղորդում ես խնդիրը, թե ոչ, քո որակն արդեն ակնհայտ է։ Վերևն ամեն ինչ գիտի։ Կարծում ես, թե Վերևը բա՞րձր կգնահատի քեզ, եթե չհաղորդես որևէ խնդիր։ Եթե հաղորդում ես խնդիրը, և այն ձգձգումներ չի առաջացրել նշանակալի հարցերում, Աստծու տունը քեզ պատասխանատվության չի ենթարկի։ Սակայն, եթե չես հաղորդում այն, և դա հանգեցնում է ձգձգումների, ուղղակիորեն պատասխանատվություն կկրես և անմիջապես կպաշտոնազրկվես՝ այլևս երբեք չօգտագործվելով։ Աստծու ընտրյալ մարդիկ նաեւ քեզ կդիտարկեն որպես տգետ, հիմար, թուլամիտ և հոգեպես անհավասարակշիռ և կատեն քեզ և հավիտյան կարհամարհեն քեզ։ Նրանք, ովքեր միշտ վախենում են էտվելուց կամ Վերևի կողմից արհամարհվելուց խնդիրներ հաղորդելու համար, ցածր որակ ունեն և ամենահիմարն են։ Պետք է պաշտոնազրկվեն՝ այլևս երբեք չօգտագործվելով։ Այդքան ցածր որակ ունենալ և դեռևս դեմքը փրկել ցանկանալ. մի՞թե բացարձակապես անամոթություն չէ։ Ասա՛ Ինձ, մի՞թե ատելի չեն կեղծ առաջնորդողները, որոնք ոչ միայն վատ են անում իրենց աշխատանքը, այլև ձգձգումներ են առաջացնում նշանակալի հարցերում։ Արդյո՞ք պետք է պաշտոնազրկվեն։ (Այո։) Եթե բախվում են մեծ խնդրի և կարող են ժամանակին հաղորդել այն՝ առանց ձգձգումներ կամ լուրջ հետևանքներ առաջացնելու, ինչպե՞ս պետք է դիտարկվեն նման առաջնորդողները։ Առնվազն համարվում է, որ ողջամտություն ունեն և ի վիճակի են պահպանելու եկեղեցու աշխատանքը։ Արդյո՞ք նման առաջնորդողները պետք է շարունակեն օգտագործվել։ (Այո։) Միայն ամենատկարամիտ առաջնորդողները կխուսափեին խնդիրներ հաղորդելուց՝ էտվելու վախից դրդված։ Կարո՞ղ են արդյոք նման առաջնորդողները դեռևս օգտագործվել ապագայում։ Կարծում եմ, որ այլևս չեն կարող օգտագործվել, որովհետև նրանց օգտագործելը չափազանց շատ ձգձգում է առաջացնում։ Հիմա բոլորդ պետք է ի վիճակի լինեք թափանցելու այս տեսակի խնդիրների մեջ, այնպես չէ՞։ Երբ բախվում ես խնդիրների, որոնք չես կարողանում կարգավորել, արագ հաղորդի՛ր դրանք և հաղորդակցվի՛ր լուծումների համար որոշում կայացնող խմբի հետ։ Եթե որոշում կայացնող խումբը չի կարողանում կարգավորել դրանք, անմիջապես հաղորդի՛ր դրանք Վերևին։ Մի՛ անհանգստացիր այս կամ այն բանի համար, խնդիրը ժամանակին լուծել կարողանալն ամենակարևորն է։ Հենց նոր նշված օրինակը տեղի է ունենում բոլոր եկեղեցիներում։ Այս դժվարություններն ու խնդիրները ի հայտ կգան։ Եկեղեցու որոշ ներքին դժվարությունների համեմատ՝ այս արտաքին հարցերը ներառում են ավելի լուրջ հետևանքներ։ Այսպիսով, արտաքին հարցերի դժվարությունը որոշ չափով ավելի մեծ է՝ համեմատած եկեղեցու ներքին հարցերի հետ։ Եթե բախվում ես արտաքին հարցերի, պետք է արագ լուծես դրանք խորհրդակցության միջոցով կամ հաղորդես դրանք Վերևին։ Սա էական է։ Միայն այս կերպ կիրառելը կարող է ապահովել եկեղեցու աշխատանքի բնականոն առաջընթացը և երաշխավորել, որ արքայության ավետարանի տարածումը չի խոչընդոտվում։ Այսքանը եկեղեցու արտաքին հարցերը կարգավորելու սկզբունքների վերաբերյալ մեր հաղորդակցության համար։

Յուրաքանչյուր եկեղեցում կան ցածր որակ ունեցող որոշ մարդիկ, և նրանք միշտ դժվարությունների են բախվում իրենց պարտավորությունները կատարելիս՝ ի վիճակի չլինելով գտնելու կիրարկման սկզբունքներ, անկախ այն բանից, թե ինչպես է ճշմարտությունը հաղորդակցվում նրանց, պարզապես կուրորեն կիրառում են կանոններ՝ առանց որևէ իրական արդյունավետության։ Նման դեպքերում այս մարդկանց պարտականությունները պետք է կարգավորվեն։ Այս կարգավորումն անձնակազմի վերաբաշխումն է։ Օրինակ՝ կա մի մարդ, ով նշանակված է կարևոր աշխատանքի, բայց իր աշխատանքում ունի որոշ խնդիրներ, որոնք հնարավոր չէ լուծել, անկախ այն բանից, թե ինչպես ես հաղորդակցվում նրա հետ։ Չես կարողանում թափանցել խնդրի էության մեջ կամ հասկանալ, թե արդյոք այս մարդը դեռևս պիտանի է, թե ոչ, և դիտարկումը կամ հետագա հաղորդակցությունը նույնպես արդյունք չեն տալիս։ Թեև այս մարդը չափազանց շատ ձգձգումներ չի առաջացնում աշխատանքում, բայց կարեւորագույն խնդիրները երբեք չեն լուծվում, ինչը միշտ ստիպում է քեզ որոշ չափով անհանգիստ զգալ։ Ի՞նչ պետք է անես, երբ բախվում ես սրան։ Սա վճռորոշ խնդիր է։ Եթե չես կարողանում ինքնուրույն լուծել այն, պետք է ներկայացնես առաջնորդողների և աշխատողների հավաքույթին՝ հաղորդակցության, քննության և վերլուծության համար։ Եթե ի վերջո հնարավոր լինի հասնել համաձայնության, խնդիրը կլուծվի։ Եթե այս կերպ կիրառելը չի լուծում խնդիրը, քանի որ դանդաղում է, կարո՞ղ է արդյոք ձգձգումներ առաջացնել նշանակալի հարցերում։ Եթե կարող է, ապա պետք է հաղորդես այն Վերևին և որքան հնարավոր է շուտ լուծում փնտրես։ Կարճ ասած՝ անկախ այն բանից, թե ինչ շփոթությունների կամ դժվարությունների ես բախվում աշխատանքումդ, քանի դեռ դրանք կարող են ազդել Աստծու ընտրյալ մարդկանց վրա իրենց պարտավորությունները կատարելիս կամ խոչընդոտել եկեղեցու աշխատանքի բնականոն առաջընթացը, ապա խնդիրները պետք է անհապաղ լուծվեն։ Եթե չես կարողանում ինքնուրույն լուծել ինչ-որ խնդիր, պետք է փնտրես-գտնես մի քանի մարդու, որոնք հասկանում են ճշմարտությունը, որպեսզի լուծես այն նրանց հետ։ Եթե նույնիսկ սա չի աշխատում, ապա պետք է առաջ քաշես խնդիրը և հաղորդես Վերևին՝ լուծում փնտրելու համար։ Սա առաջնորդողների և աշխատողների պատասխանատվությունն ու պարտականությունն է։ Առաջնորդողներն ու աշխատողները պետք է լրջորեն վերաբերվեն ցանկացած դժվարության կամ շփոթության, որին բախվում են, ոչ թե լոկ անփութորեն քարոզեն որոշ բառեր և վարդապետություններ, բղավեն կարգախոսներ ՝ եղբայրներին և քույրերին ոգևորելու համար կամ էտեն նրանց և ապա գործն ավարտված համարեն՝ խնդիրներ կամ դժվարություններ հայտնաբերելուց հետո։ Երբեմն բառեր և վարդապետություններ խոսելը կարող է լուծել որոշ մակերեսային խնդիրներ, բայց ի վերջո չի կարող լուծել արմատական խնդիրները։ Արմատին, ապականված խառնվածքներին և մարդկանց պատկերացումներին ու երևակայություններին վերաբերող խնդիրները պետք է լուծվեն Աստծու խոսքերի վրա հիմնված ճշմարտության հաղորդակցության միջոցով։ Կան նաև մարդկանց անհատական դժվարություններ, միջավայրի հետ կապված խնդիրներ և պարտավորությունները կատարելու համար անհրաժեշտ մասնագիտական գիտելիքների հետ կապված խնդիրներ։ Այս գործնական խնդիրները բոլորը պահանջում են լուծումներ առաջնորդողների և աշխատողների կողմից։ Այս խնդիրների թվում ցանկացած շփոթություն և դժվարություն, որն առաջնորդողներն ու աշխատողները չեն կարողանում լուծել, կարող է կա՛մ ներկայացվել առաջնորդողների և աշխատողների հավաքույթին՝ քննության, վերլուծության և լուծման համար, կա՛մ կարող են դա ուղղակիորեն հաղորդել Վերևին՝ լուծման համար ճշմարտությունը փնտրելու նպատակով։ Սա կոչվում է իրական աշխատանք անել, և միայն այս կերպ իրական աշխատանք անելու համար կրթվելով կարող է մարդու հասակն աճել, և նա կարող է լավ կատարել իր պարտավորությունները։ Քանի դեռ առաջնորդողներն ու աշխատողներն ունեն պատասխանատվության զգացում, կբացահայտեն խնդիրներ ցանկացած ժամանակ և ցանկացած վայրում։ Կան խնդիրներ, որոնք պետք է լուծեն ամեն օր։ Օրինակ՝ հենց նոր նշեցի մի միջադեպ, երբ ինչ-որ մեկը հարցնում է, թե արդյոք հավատում ես Ամենակարող Աստծուն, և բոլորդ շվարած էիք։ Սկզբում բոլորը հայտարարեցին, որ կպատասխանեն «այո», բայց հետո ոմանք ասացին, որ դա ճիշտ արձագանք չէ, իսկ մյուսներն ասացին, որ չգիտեն։ Եղան ամեն տեսակի արձագանքներ։ Ի վերջո առաջնորդողներն ու աշխատողները նույնպես շփոթված էին՝ մտածելով. «Ամենակարող Աստծուն հավատալուն «ոչ» ասելը կնշանակեր ուրանալ Աստծուն ուրիշների առաջ, և ապա Աստված չէր ճանաչի մեզ, բայց ի՞նչ հետևանքներ կունենար Ամենակարող Աստծուն հավատալուն «այո» ասելը։ Երկու ընտրությունն էլ սխալ է թվում»։ Առաջնորդողներն ու աշխատողները չգիտեին, թե ինչպես լուծել սա և չէին կարողանում որոշում կայացնել։ Այսպիսով, երբ եղբայրներն ու քույրերը կրկին բախվեն նման իրավիճակների, դեռևս չեն ունենա ճիշտ տեսակետներն ու վերաբերմունքները, և խնդիրը կմնա չլուծված, ինչը նշանակում է, որ առաջնորդողներն ու աշխատողները չեն կատարել իրենց պարտականությունները. ձախողել են իրենց պարտականությունների կատարումը։ Սեփական պարտականությունները չկատարելը կարողության և որակի խնդիր է, բայց երբ նման խնդիրներ են ծագում, ի՞նչ պետք է անես, եթե գիտես, որ դրանք չեն լուծվել։ Չպետք է անտեսես դրանք կամ քողարկես հարցը, որպեսզի այն սառչի՝ թույլ տալով բոլորին ազատորեն գործել և վարվել այնպես, ինչպես զգում են։ Փոխարենը, պետք է դա հաղորդես Վերևին՝ փնտրելով համապատասխան գործողություններն ու կիրարկման ուղին, որոնք պետք է ձեռնարկվեն նման իրավիճակներում։ Ի վերջո, բոլորին պետք է հասկացնել, թե որոնք են Աստծու մտադրություններն այս իրավիճակներում, ինչ սկզբունքներ պետք է պահպանեն մարդիկ և ինչ վերաբերմունք ու դիրքորոշում պետք է որդեգրեն։ Ապա, երբ ապագայում կրկին բախվեն նման իրավիճակների, կհասկանան ճշմարտության սկզբունքները և կունենան կիրարկման ուղի։ Այս կերպ առաջնորդողներն ու աշխատողները կատարում են իրենց պարտականությունները։ Ուրեմն ինչո՞ւ բոլորդ սկզբում ասացիք, որ կպատասխանեք «այո», այն հարցին, թե արդյոք հավատում եք Ամենակարող Աստծուն։ Դրա համար կա մի պատճառ։ Առաջնորդողներն ու աշխատողները երբեք չեն հաղորդակցվել ձեզ հետ այն մասին, թե ինչպես լուծել նման խնդիրները։ Դրանք համարում են մանր հարցեր, որոնց հետ կապված յուրաքանչյուրն ունի իր ըմբռնումը, որոնց հետ կապված յուրաքանչյուրը կարող է ըմբռնել այնպես, ինչպես ցանկանում է և կիրառել այնպես, ինչպես հարմար է գտնում։ Այսպիսով, երբ ձեզ ուղղեցին այս հարցը, եղան ամեն տեսակի արձագանքներ։ Ուրեմն արդյո՞ք հիմա եզրակացության եք հանգել այս հարցի շուրջ։ Ի՞նչ պետք է անես, եթե ինչ-որ մեկը հարցնի քեզ, թե արդյոք հավատում ես Ամենակարող Աստծուն։ Նախ՝ հարցրու, թե ով է նա։ Երկրորդ՝ խնդրիր ցույց տալ վկայականներ։ Եթե քեզնից այլ անձնական տեղեկություններ են պահանջում, ոչ մի պատասխան մի՛ տուր։ Նույնիսկ եթե ցույց են տալիս վկայականներ, մի՛ ասա նրանց, որովհետև սա քո անձնական գաղտնիքն է։ Քանի տարի է հավատացում ես Աստծուն, ով է քեզ քարոզել ավետարանը, որտեղ ես կատարել պարտավորություններդ, որքան ուժեղ է հավատդ, ինչպես ես ընտրում ապագա ուղիդ, ինչպես ես ձգտում և ձեռք բերում ճշմարտությունը։ Այս հարցերը չափազանց թանկ են մեզ համար, որպեսզի անփութորեն բացահայտենք ցանկացած անծանոթի։ Նրանք իրավունք չունեն հարցուփորձ անելու նման կարևոր տեղեկությունների մասին։ Եթե առաջնորդողներն ու աշխատողները չեն կարողանում լուծել նման խնդիրները, ապա պետք է անհապաղ հաղորդեն դրանք Վերևին՝ լուծումներ փնտրելու և արձագանքելու համապատասխան ուղիներ խնդրելու համար։ Վերևը չի ծաղրի քեզ։ Առավելագույնը կասի, որ չափազանց հիմար ես։ Անկախ ամեն ինչից, խնդիրը լուծել կարողանալը լավագույն արդյունքն է։

Այսօր առաջնորդողների և աշխատողների ութերորդ պարտականության վերաբերյալ՝ ամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք, հիմնականում հաղորդակցվեցինք այն մասին, թե ինչ են իրենցից ներկայացնում շփոթություններն ու դժվարությունները, ինչպես նաև, թե առաջնորդողներն ու աշխատողները ինչպես պետք է վարվեն և լուծեն այս խնդիրները, երբ բախվում են դրանց, և ինչպես մոտենան այս հարցերին։ Ինչ վերաբերում է այն բանին, թե որոնք են կեղծ առաջնորդողների դրսևորումները, երբ հանդիպում են այս խնդիրներին, դրան կանդրադառնանք հաջորդ հաղորդակցության ժամանակ։

Առաջնորդողների և աշխատողների պարտականությունները (8)

Ութերորդ կետ. ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք (երկրորդ մաս)

Նախորդ անգամ հաղորդակցվեցինք առաջնորդողների և աշխատողների պարտավորությունների ութերորդ կետի մասին՝ «Ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք»։ Թեև ութերորդ կետն ընդամենը մեկ տող է և հիմնականում միայն մեկ բան է պահանջում առաջնորդողներից և աշխատողներից իրենց պարտականությունների առումով, ինչը շատ պարզ է, բայց մի հավաքույթ տրամադրեցինք այս թեմայի շուրջ հաղորդակցվելուն։ Նախորդ անգամ այս թեմայի հատկապես ո՞ր կողմերի շուրջ հաղորդակցվեցինք։ Առաջնորդողների և աշխատողների ո՞ր հիմնական պարտականություններին է դա անդրադառնում։ (Որ նրանք պետք է հավաքվեն և հաղորդակցվեն, երբ բախվում են շփոթությունների և դժվարությունների և ժամանակին փնտրեն դրանց լուծման ուղիները, իսկ եթե հաղորդակցության միջոցով չեն կարողանում հստակություն ձեռք բերել, ապա հաղորդեն դրանք Վերևին։) Առաջնորդողների և աշխատողների հիմնական պարտավորությունները, որոնց այս կետն անդրադառնում է, աշխատանքին մասնակցելն ու իրական աշխատանքի տարբեր հարցերի մեջ խորասուզվելն է, որպեսզի կարողանան բացահայտել աշխատանքի ընթացքում հանդիպող տարբեր խնդիրներ և ժամանակին լուծել դրանք։ Եթե տարբեր մեթոդներ են փորձարկվել, սակայն խնդիրները դեռևս հնարավոր չէ ամբողջությամբ լուծել, և դեռ գոյություն ունեն ու վերածվում են շփոթությունների և դժվարությունների, ապա առաջնորդողներն ու աշխատողները չպետք է թույլ տան, որ այդ շփոթություններն ու դժվարությունները կուտակվեն, կամ մի կողմ դնեն ու անտեսեն դրանք, այլ փոխարենը պետք է ժամանակին մտածեն դրանք լուծելու ճանապարհի մասին։ Դրանք լուծելու լավագույն միջոցը, իհարկե, եղբայրների ու քույրերի, ինչպես նաև տարբեր մակարդակների առաջնորդողների ու աշխատողների հետ փնտրելն ու հաղորդակցվելն է՝ այս խնդիրների լուծմանը հասնելու նպատակով։ Եթե խնդիրները հնարավոր չէ լուծել, ապա առաջնորդողներն ու աշխատողները չպետք է փորձեն մեծ հարցերը ներկայացնել որպես փոքր, իսկ հետո այդ փոքր հարցերը՝ որպես ոչ խնդրահարույց կամ պարզապես մի կողմ դնեն ու անտեսեն դրանք, այլ փոխարենը պետք է ժամանակին հաղորդեն դրանք Վերևին և լուծումներ փնտրեն Վերևից, որպեսզի դրանք լուծվեն։ Այս կերպ աշխատանքը սահուն կընթանա՝ առանց դժվարությունների և առանց խոչընդոտների։

Առաջնորդողներն ու մշակները պետք է ժամանակին հաղորդեն և լուծեն աշխատանքի ընթացքում հանդիպող խառնաշփոթը և դժվարությունները

I. «Ժամանակին» հասկացության սահմանումը

Առաջնորդողների և աշխատողների պարտականությունների ութերորդ կետում նշվում է աշխատանքի ընթացքում հանդիպող շփոթությունները և դժվարությունները ժամանակին հաղորդելու մասին. սա շատ կարևոր է։ Եթե խնդիրը բացահայտվում է այսօր, բայց այդ խնդրի լուծումը հետաձգվում է ութ կամ տասը օրով կամ նույնիսկ վեց ամսով կամ մեկ տարով, ապա կարո՞ղ է դա կոչվել «ժամանակին»։ (Ոչ, չի կարող։) Ուրեմն, ի՞նչ է նշանակում «ժամանակին»։ (Նշանակում է խնդիրը լուծել անմիջապես, իսկույն և տեղում։) Մի՞թե դա մի փոքր խստապահանջ չէ։ Եթե դա բացատրելու համար օգտագործենք ժամանակին վերաբերող բառապաշար, ապա «ժամանակին» նշանակում է խնդիրը լուծել անմիջապես, իսկույն և հենց հիմա, բայց դիտարկելով այս բառերի բառացի իմաստը՝ մարդկանց համար հեշտ չէ դրան հասնել և իրատեսական չէ։ Ուստի ինչպե՞ս պետք է սահմանենք «ժամանակին» բառը, որպեսզի ճշգրիտ լինի։ Եթե խնդիրը մեծ չէ, բայց այնուամենայնիվ խոչընդոտ է ստեղծում աշխատանքի համար և եթե կարող է լուծվել մի քանի ժամվա ընթացքում, ապա պետք է լուծվի մի քանի ժամվա ընթացքում. կարո՞ղ է սա համարվել ժամանակին։ (Այո։) Ենթադրենք, որ խնդիրը մի փոքր բարդ և դժվար է և կարող է լուծվել երկու կամ երեք օրվա ընթացքում, բայց մարդիկ ջանք են գործադրում ճշմարտությունը փնտրելու համար, ավելի շատ տեղեկություններ են փնտրում և ձգտում են լուծել մեկ օրում. մի՞թե դա ավելի օգտակար չէր լինի աշխատանքի համար։ Ասենք, կա մի խնդիր, որն այս պահին հնարավոր չէ հասկանալ և պահանջում է ուսումնասիրություն և հետազոտություն, ինչը որոշակի ժամանակ է պահանջում։ Այս կոնկրետ խնդրի լուծումը կպահանջի առավելագույնը երեք օր։ Եթե երեք օրից ավելի տևի, ապա կասկած կառաջանա, որ դրա լուծումը միտումնավոր հետաձգվում է, իսկ դա նշանակում է, որ ժամանակը վատնվում է։ Ուստի խնդիրը պետք է հաղորդվի, դրա շուրջ փնտրտուք արվի և լուծվի երեք օրվա ընթացքում։ Սա է նշանակում «ժամանակին»։ Եթե խնդրի լուծումը պահանջում է մակարդակ առ մակարդակ հաղորդակցություն և ուսումնասիրություն, ինչպես նաև տեղեկատվության հավաքագրում մակարդակ առ մակարդակ և այլն, եթե տարբեր գործընթացները շատ բարդ են, միևնույն է, չպետք է ձգվի մեկ ամիս։ Ասենք՝ խնդիրը կարող է լուծվել մեկ շաբաթվա ընթացքում, եթե առաջնորդողներն ու աշխատողները շտապեն, ավելի արագ աշխատեն և ընտրեն ու օգտագործեն մի քանի հարմար մարդու, ապա այս իրավիճակում «ժամանակին» նշանակում է խնդրի լուծումը սահմանափակել մեկ շաբաթում։ Խնդրի լուծման համար մեկ շաբաթից ավելի ժամանակ ծախսելն անհարիր է, դա ժամանակին չէ։ Սա է նման համեմատաբար բարդ հարցերի կարգավորման ժամանակային սահմանափակումը։ Ինչի՞ վրա է հիմնված այս ժամանակացույցը։ Դա որոշվում է՝ ելնելով հարցի մեծությունից և դժվարության աստիճանից։ Սակայն շատ բաներ, ինչպիսիք են մասնագիտական հմտություններին վերաբերող խնդիրներ կամ մարդկանց համար անհասկանալի սկզբունքների հարցեր, կարող են լուծվել մի քանի նախադասությամբ։ Ի՞նչ ժամանակահատվածում պետք է սահմանափակվի այս խնդիրների լուծումը, որպեսզի համարվի «ժամանակին»։ Եթե «ժամանակին»-ը սահմանում ենք ելնելով հարցի մեծությունից և դրա դժվարության աստիճանից, ապա հարցերի մեծ մասը կարող է լուծվել կես օրից էլ պակաս ժամանակում, իսկ դրանց փոքր մասը կպահանջի թերևս առավելագույնը մեկ շաբաթ։ Եթե նոր խնդիր է առաջանում, ապա դա այլ հարց է։ Հետևաբար, եթե «ժամանակին»-ը սահմանում ենք որպես անմիջապես, իսկույն և հենց հիմա, կարծես թե խիստ պահանջ է մարդկանց համար՝ դատելով այս բառերի բառացի իմաստից, բայց նայելով ժամանակային սահմանափակմանը՝ հարցերի մեծամասնությունը կարելի է լուծել կես օրում կամ առավելագույնը մեկ օրում, եթե մարդիկ ժամանակին հաղորդեն և փնտրեն, թե ինչպես լուծել դրանք։ Կարո՞ղ է սա դժվար համարվել ժամանակի առումով։ (Ոչ։) Եվ քանի որ դժվար չէ ժամանակի առումով, ապա առաջնորդողների և աշխատողների համար պետք է թեթեւ պահանջ լինի՝ ժամանակին հաղորդել աշխատանքի ընթացքում հանդիպող շփոթությունները և դժվարությունները և փնտրել, թե ինչպես լուծել դրանք, և այս շփոթություններն ու դժվարությունները չպետք է շարունակաբար առկա լինեն ու մնան չլուծված, և առավել ևս չպետք է թույլ տալ, որ երկարաժամկետ կտրվածքով կուտակվեն աշխատանքի մեջ։ Այժմ բոլորդ պետք է իմանաք «ժամանակին» բառի ժամանակային հասկացությունը։ Սա այն հարցն է, թե ինչպես պետք է առաջնորդողներն ու աշխատողները չափեն ժամանակացույցերը աշխատանքի ընթացքում հանդիպող շփոթությունները և դժվարությունները կարգավորելիս։ Կարճ ասած, «ժամանակին» բառի ամենաճշգրիտ սահմանումը հնարավորինս արագ գործելն է, այսինքն, եթե հնարավոր է խնդիրը հաղորդել, դրա շուրջ փնտրտուք անել և լուծել կես օրվա ընթացքում, ապա պետք է անել դա, և եթե հնարավոր է լուծել մեկ օրվա ընթացքում, ապա պետք է անել և պետք է ձգտել որևէ ձգձգում չառաջացնել և թույլ չտալ, որ աշխատանքը տուժի։ Սա առաջնորդողների և աշխատողների պարտականությունն է։ Երբ աշխատանքի ընթացքում խնդիրների են բախվում և բացահայտում, առաջնորդողներն ու աշխատողները պետք է ժամանակին հաղորդակցվեն դրանց շուրջ և լուծեն դրանք։ Եթե չեն կարողանում լուծել, ապա պետք է հաղորդեն Վերեւին և հնարավորինս արագ փնտրեն, թե ինչպես լուծել՝ փոխարենը դրանք մի կողմ դնելու, անտեսելու և լուրջ չընդունելու։ Երբ խնդիրներ են առաջանում, առաջնորդողներն ու աշխատողները պետք է ժամանակին լուծեն դրանք, այլ ոչ թե ոտքները կախ գցեն, սպասեն կամ հույսը դնեն ուրիշների վրա։ Առաջնորդողներն ու աշխատողները չպետք է այսպիսի պահվածք դրսևորեն։

II. Խնդիրները ժամանակին չլուծելու հետևանքները

Խնդիրները լուծելու հիմնական սկզբունքն այն է, որ դա պետք է արվի ժամանակին։ Ինչո՞ւ պետք է արվի ժամանակին։ Եթե շատ խնդիրներ են առաջանում և հետո հնարավոր չի լինում ժամանակին լուծել, մի կողմից մարդիկ կմնան շփոթված վիճակում և չեն իմանա՝ ինչպես գործել, իսկ մյուս կողմից, եթե մարդիկ շարունակեն առաջ շարժվել սխալ մեթոդի հիման վրա և հետագայում ստիպված լինեն վերափոխել և ուղղել իրենց կատարած աշխատանքը, ապա ինչպիսի՞ն կլինեն հետևանքները։ Մեծ քանակությամբ մարդկային, ֆինանսական և նյութական ռեսուրսներ կվատնվեն և կսպառվեն. սա կորուստ է։ Եթե աշխատանքի ընթացքում խնդիրներ են առաջանում, և առաջնորդողներն ու աշխատողները կույր են և ի վիճակի չեն ժամանակին բացահայտելու և լուծելու այս խնդիրները, ապա շատերը կշարունակեն աշխատել սխալ մեթոդի հիման վրա։ Երբ մարդիկ իսկապես բացահայտեն այդ խնդիրները և ցանկանան լուծել ու շտկել, այդ հարցերն արդեն կորուստներ պատճառած կլինեն եկեղեցու աշխատանքին։ Մի՞թե այդ ողջ մարդկային, ֆինանսական և նյութական ռեսուրսներն այդ ժամանակ վատնված չեն լինի։ Արդյո՞ք կապ կա նման կորուստների առաջ գալու և առաջնորդողների ու աշխատողների կողմից խնդիրները ժամանակին չլուծելու միջև։ (Այո։) Եթե առաջնորդողներն ու աշխատողները կարողանան հետևել, վերահսկել, ստուգել և աշխատանքի համար հրահանգներ տալ, ապա միանգամայն ի վիճակի կլինեն ժամանակին բացահայտելու և լուծելու խնդիրները։ Եթե առաջնորդողներն ու աշխատողները ձևական են մոտենում և չեն հետևում, չեն վերահսկում, չեն ստուգում և աշխատանքի համար հրահանգներ չեն տալիս, եթե շատ պասիվ են այս առումով և սպասում են, որ այնքան շատ խնդիրներ կուտակվեն, որ հարցերն ամբողջովին դուրս գան վերահսկողությունից, նախքան կմտածեն դրանք լուծելու մասին, նախքան կմտածեն դրանք Վերևին հաղորդելու և Վերևից լուծումներ փնտրելու մասին, ապա արդյո՞ք նման առաջնորդողներն ու աշխատողները կատարել են իրենց պարտականությունները։ (Ոչ։) Սա պարտականությունների մեջ լուրջ թերացում է։ Նման առաջնորդողներն ու աշխատողները ոչ միայն չեն լուծել խնդիրները, այլև դրա փոխարեն կորուստներ են պատճառել Աստծու տան մարդկային և նյութական ռեսուրսներին, ինչպես նաև ահռելի խոչընդոտ են ստեղծել եկեղեցու աշխատանքի համար։ Առաջնորդողների և աշխատողների կողմից պարտականությունների մեջ թերացման, անփութության, թմրածության և բթամտության պատճառով և այն պատճառով, որ ի վիճակի չեն ժամանակին բացահայտելու և լուծելու աշխատանքի ընթացքում առաջացող բազմաթիվ խնդիրներ և նույնիսկ չեն կարողանում ժամանակին դրանք հաղորդել Վերևին և լուծումներ փնտրել Վերևից, շատ առաջադրանքներ ստիպված վերափոխվում են, իսկ վերափոխելուց հետո ավելի շատ խնդիրներ են առաջանում՝ սկզբունքները գտնելու անկարողության պատճառով։ Երբ ամեն ինչ այսպես է շարունակվում, աշխատանքի ավարտի ժամկետը երկարաձգվում է, և այն գործը, որը պետք է մեկ ամիս տևեր, երեք ամիս է պահանջում ավարտին հասցվելու համար, իսկ այն գործը, որը պետք է երեք ամիս տևեր, ութ կամ ինը ամիս է պահանջում ավարտին հասցվելու համար. սա ուղղակիորեն կապված է առաջնորդողների և աշխատողների կողմից իրական աշխատանք չկատարելու հետ։ Քանի որ առաջնորդողներն ու աշխատողները պատասխանատվություն չեն կրում իրենց աշխատանքի համար, այսինքն՝ ի վիճակի չեն ժամանակին գտնելու և շտկելու խնդիրները, երբ դրանք առաջանում են, աշխատանքի տարբեր հարցեր շարունակում են արդյունքների չհասնել և մնում են կաթվածահար վիճակում։ Իսկ ո՞վ է ուղղակիորեն պատասխանատու այս խնդրի համար։ (Առաջնորդողներն ու աշխատողները։) Հետևաբար, առաջնորդողների և աշխատողների համար շատ կարևոր է իրական աշխատանք կատարելը և նաև շատ կարևոր է խնդիրներ բացահայտելը իրական աշխատանք կատարելիս։ Երբեմն առաջնորդողներն ու աշխատողները խնդիրներ են բացահայտում, բայց չգիտեն՝ ինչպես լուծել, և այնուամենայնիվ, ի վիճակի են ժամանակին հաղորդելու Վերևին և լուծումներ փնտրելու Վերևից՝ դրանք լուծելու համար, ինչն էլ ավելի կարևոր է։ Շատ առաջնորդողներ և աշխատողներ մտածում են. «Մենք աշխատելու մեր սեփական ձևերն ունենք։ Վերևը պարզապես պետք է մեզ ասի սկզբունքները, և մնացած իրական աշխատանքն ինքներս կանենք։ Եթե որևէ դժվարության ենք բախվում, բավական է, որ պարզապես հաղորդակցվենք և աղոթենք միասին ներքևում»։ Ինչ վերաբերում է խնդիրների լուծման ուժեղ կողմերին, կամ արդյոք նրանց լուծումները հիմնավոր են կամ արդյունավետ, միօրինակ կերպով բոլորովին չեն հոգում կամ հարցնում այս բաների մասին։ Սա այն անպատասխանատու վերաբերմունքն է, որ նրանք տածում են աշխատելիս, և ի վերջո սա նշանակում է, որ եկեղեցում աշխատանքի բոլոր հարցերը չեն կարող սահուն առաջընթաց ունենալ և պարունակում են լուրջ խնդիրներ, որոնք չեն լուծվում։ Սա այն հետևանքն է, որն առաջանում է առաջնորդողների և աշխատողների որակի չափազանց ցածր լինելուց կամ էլ նրանց պատասխանատվություն չկրելուց և իրական աշխատանք չկատարելուց։

Մի քանի տեսակի կեղծ առաջնորդողների կտրում՝ ութերորդ պատասխանատվության հիման վրա

I. Կեղծ առաջնորդողներ, որոնք կեղծ հոգևոր են

Նախորդ անգամ հաղորդակցվեցինք այն մասին, թե ինչ են շփոթություններն ու դժվարությունները, և սահմանեցինք որոշակի խնդիրներ, որոնք պետք է ժամանակին հաղորդվեն, և որոնց համար պետք է ժամանակին լուծումներ փնտրվեն։ Հիմնականում գոյություն ունի խնդիրների երկու գլխավոր տեսակ։ Մի տեսակն աշխատանքի մեջ այն խնդիրներն են, որոնցում մարդիկ վստահ չեն կամ որոնց մեջ թափանցել չեն կարողանում։ Երբ խոսքը վերաբերում է այս խնդիրներին, մարդկանց համար շատ դժվար է լինում ընկալել սկզբունքները։ Թեև գուցե հասկանում են սկզբունքները վարդապետական առումով, բայց չգիտեն՝ ինչպես կիրարկել կամ կիրառել դրանք։ Այս խնդիրները վերաբերում են շփոթություններին։ Մյուս տեսակն իրական դժվարություններն ու խնդիրներն են, որոնք մարդիկ չգիտեն՝ ինչպես լուծել։ Այս տեսակը որոշ չափով ավելի լուրջ է՝ համեմատած շփոթությունների հետ, և դրանք խնդիրներ են, որոնց մասին առաջնորդողներն ու աշխատողները նույնպես պետք է հաղորդեն և լուծումներ փնտրեն։ Նախորդ անգամ հիմնականում հաղորդակցվեցինք այն մասին, որ առաջնորդողների և աշխատողների պարտականությունն է հաղորդել և փնտրել, թե ինչպես լուծել աշխատանքի ընթացքում հանդիպող խնդիրները, և դրական տեսանկյունից հաղորդակցվեցինք որոշակի բաների մասին, որոնք առաջնորդողներն ու աշխատողները պետք է անեն և որոնց վրա պետք է ուշադրություն դարձնեն։ Այսօր մանրամասն կվերլուծենք, թե ինչ դրսևորումներ ունեն կեղծ առաջնորդողներն ութերորդ կետի վերաբերյալ և արդյոք անում են այն աշխատանքը, որը պետք է անեն առաջնորդողները, և կատարում են այն պարտականությունները, որոնք պետք է կատարեն առաջնորդողները։ Երբ խոսքը վերաբերում է աշխատանքի ընթացքում հանդիպող խնդիրների լուծմանը, կեղծ առաջնորդողներն, անշուշտ, իրավասու չեն այս հարցում. չեն կարողանում կատարել աշխատանքի այս կողմը և չեն կարողանում կատարել այս պարտականությունը։ Կա կեղծ առաջնորդողների մի տեսակ, որն աշխատելիս պատկերացում է տածում՝ մտածելով. «Ես աշխատելիս չեմ զբաղվում այդ ձևականություններով, ոչ էլ ուշադրություն եմ դարձնում այնպիսի բաների, ինչպիսիք են գիտելիքը, ուսումը, հմտությունները կամ դոգմաները։ Պարզապես հավաստիանում եմ, որ հավաքույթների ժամանակ հստակորեն հաղորդակցվում եմ Աստծու խոսքերի ճշմարտության շուրջ, և դա բավական է։ Ամեն շաբաթ երկու հավաքույթ եմ անցկացնում փոքր խմբերի համար, երկու շաբաթը մեկ մեկ հավաքույթ եմ անցկացնում առաջնորդողների և աշխատողների համար և ամեն ամիս՝ մեկ մեծ հավաքույթ բոլոր եղբայրների և քույրերի համար։ Բավական է, որ լավ կազմակերպեմ այս բոլոր տեսակի հավաքույթները»։ Սա աշխատանք կատարելու նրանց հիմքն ու մեթոդն է։ Այս տեսակի առաջնորդողն ու աշխատողը պարզապես շարունակաբար կրթվում են քարոզներ կարդալու մեջ, և մեծ ջանք են գործադրում բառերով և վարդապետություններով զինվելու համար. պատրաստում են ակնարկներ, բովանդակություն, օրինակներ և ճշմարտություններ՝ յուրաքանչյուր հավաքույթի համար հաղորդակցվելու նպատակով և նաև պատրաստում են որոշ ծրագրեր՝ որոշ մարդկանց վիճակներն ու խնդիրները լուծելու համար։ Կարծում են, որ որպես առաջնորդող կամ աշխատող՝ պարզապես պետք է լավ քարոզեն և այդժամ կատարած կլինեն իրենց պարտականությունները։ Կարծում են, որ կարիք չունեն անհանգստանալու այլ բաներով, օրինակ՝ արդյոք ավետարանը քարոզելու ձևը հարիր է, թե ոչ, կամ ինչպես է նշանակվում եկեղեցու անձնակազմը, կամ արդյոք այն անձնակազմը, որը կատարում է տարբեր տեսակի մասնագիտական աշխատանքներ, իրավասու է և համապատասխանում է չափանիշին։ Հավատում են, որ բավական է պարզապես թույլ տալ, որ վերակացուները զբաղվեն այս հարցերով։ Հետևաբար, ուր էլ գնա այս տեսակի մարդը, կենտրոնանում է հավաքույթների և քարոզներ կարդալու վրա, և անկախ այն բանից, թե ինչ տեսակի հավաքույթ է անցկացվում, նա միշտ քարոզ է կարդում։ Արտաքուստ առաջնորդում է մարդկանց Աստծու խոսքերը կարդալու և օրհներգեր երգել սովորելու մեջ և երբեմն խոսում է աշխատանքի մասին։ Այս տեսակի մարդը գիտի այն խնդիրների մասին, որոնց շուրջ հաճախ հաղորդակցվում են, օրինակ՝ Աստծու խոսքերից որոնք պետք է օգտագործվեն՝ տարբեր տեսակի մարդկանց հանդիպած խնդիրների հետ համեմատելու համար, ինչպես նաև, թե ինչու են մարդիկ թույլ զգում, և ինչ վիճակներ են ծագել նրանց մեջ, և Աստծու խոսքերի որ ճշմարտությունների շուրջ պետք է հաղորդակցվել՝ այս բաները լուծելու համար։ Կարճ ասած, նրանց քարոզներն ու հաղորդակցությունները շոշափում են ճշմարտության և կիրարկման բազմաթիվ կողմեր. որոշները վերաբերում են էտմանը, որոշները՝ փորձություններին և զտմանը, որոշներն՝ Աստծու խոսքերն աղոթք-ընթերցելուն, որոշները՝ դատաստանն ու հանդիմանությունը փորձառաբար ապրելուն և այլն. Նրանք կարող են մի փոքր հաղորդակցվել ճշմարտության տարբեր կողմերի շուրջ։ Երբ հանդիպում են նոր հավատացյալների հետ, քարոզներ են կարդում նոր հավատացյալների համար, իսկ երբ հանդիպում են այնպիսի մարդկանց հետ, որոնք երկար տարիներ հավատում են Աստծուն, կարող են որոշ քարոզներ կարդալ կյանքի մուտքի վերաբերյալ։ Բայց երբ խոսքը վերաբերում է որևէ մասնագիտական հմտություն պահանջող աշխատանքի, երբեք չեն հարցնում աշխատանքի մասին կամ չեն ուսումնասիրում դրա հետ կապված բաներ, առավել ևս չեն հետևում, չեն մասնակցում կամ չեն խորանում աշխատանքի որևէ հարցի մեջ՝ խնդիրներ լուծելու համար։ Իրենց աչքերում՝ քարոզներ կարդալով, Աստծու խոսքերը կարդալով և օրհներգեր սովորելով աշխատանք են կատարում, և սրանք են առաջնորդողների և աշխատողների պարտականությունները։ Բացի սրանից, մնացած բոլոր աշխատանքներն անկարևոր են, ուրիշների գործն են և ոչ մի կապ չունեն իրենց հետ, և քանի դեռ կարող են լավ քարոզներ կարդալ, կարող են հանգիստ լինել։ Ի՞նչ է նշանակում «հանգիստ լինել»։ Նշանակում է, որ հավաքույթն ավարտելը նույնն է, ինչ իրենց աշխատանքն ավարտելը, և երբ հանգստանալու ժամանակն է, հանգստանում են։ Անկախ այն բանից, թե ինչ խնդիրներ են առաջանում եկեղեցու աշխատանքում, անտեսում են դրանք, և երբ մարդիկ փնտրում են նրանց խնդիր լուծելու համար, նրանց շատ դժվար է գտնել։ Որքան էլ աշխատանքի զբաղվածությունը մեծանա, նրանք պետք է իրենց կեսօրվա քունն առնեն և տրվում են հարմարավետությանը, մինչդեռ ուրիշները կարող են տառապանք կրել և գին վճարել։ Նրանք մտածում են. «Ավարտել եմ քարոզելը, հավաքույթն ավարտվել է, և ասել եմ այն ամենը, ինչ պետք է ասեի ձեզ։ Էլ ի՞նչ եք ուզում, որ ասեմ։ Իմ աշխատանքն ավարտված է։ Մնացածը ձեր գործն է։ Ես ձեզ ասել եմ Աստծու խոսքերը, ուստի պարզապես գործեք սկզբունքների համաձայն։ Ինչ վերաբերում է ցանկացած խնդրի, որն առաջանում է, դա ձեր գործն է և ոչ մի կապ չունի ինձ հետ։ Ինքներդ պետք է գնաք Աստծու առաջ և աղոթեք, հավաքվեք և հաղորդակցվեք՝ խնդիրները լուծելու համար։ Մի՛ եկեք ինձ փնտրելու»։ Երբ հավաքույթն ավարտվում է, երբեք ոչ մեկին չեն ստիպում հարցեր տալ, երբեք չեն ցանկանում լուծել խնդիրներ, առավել ևս երբևէ ի վիճակի չեն բացահայտելու որևէ խնդիր։ Հավաքույթից հետո իրենց աշխատանքն ավարտված են համարում և քնում են, ուտում ու զբաղվում ժամանցով՝ կանոնավոր ժամերի։ Մի՞թե նրանք կեղծ առաջնորդողներ չեն, որոնք բացարձակապես ոչ մի իրական աշխատանք չեն կատարում։ (Այդպիսին են։)

Կան դեպքեր, երբ առաջնորդողը կամ աշխատողն իր պաշտոնում է վեց ամիս, և բացի նրանցից, ովքեր ավելի մոտ են նրան և կարող են հաճախ տեսնել, եղբայրների և քույրերի մեծ մասն ի վիճակի չէ տեսնելու նրան։ Պարզապես հաճախ լսում են, թե ինչպես է առցանց քարոզներ կարդում, սակայն երբ խնդիր է առաջանում, առաջնորդողը կամ աշխատողը չի լուծում դա։ Որոշ եղբայրներ և քույրեր իրենց պարտավորությունների մեջ բախվում են դժվարությունների, որոնք չգիտեն՝ ինչպես լուծել և այնքան են անհանգստանում, որ չեն կարողանում հանգիստ նստել, իսկ երբ գնում են իրենց առաջնորդողին փնտրելու, չեն կարողանում գտնել նրան։ Կարո՞ղ է այս տեսակի առաջնորդողը լավ աշխատանք կատարել։ Եղբայրներն ու քույրերը գաղափար անգամ չունեն, թե ինչն է իրենց առաջնորդողին ամեն օր այդքան զբաղված պահում, կա խնդիրների և դժվարությունների մեծ կույտ, և նրանք չգիտեն, թե իրենց առաջնորդողը երբ կգա դրանք լուծելու։ Բոլորն անհամբերությամբ սպասում են, որ առաջնորդողն օգնության կգա, և այնուամենայնիվ, որքան էլ սպասում են, առաջնորդողը երբեք չի հայտնվում։ Նման առաջնորդողներն ու աշխատողները շատ խուսափողական են և լավ են թաքնվելուց։ Շատ լավ են քարոզներ կարդում, իսկ քարոզ կարդալուց հետո գեղեցիկ հագնվում են և ոչ մի աշխատանք չեն կատարում՝ սքողվելով մի տեղ, որտեղ կարող են տրվել հարմարավետությանը։ Եվ չնայած այս ամենին, դեռևս մտածում են, որ շատ լավ և պատշաճ կերպով են աշխատում։ Կարծում են, որ չեն ծուլանում, որ կարդացել են իրենց քարոզները, անցկացրել են հավաքույթները, ասել են այն ամենը, ինչ պետք է ասեին և բացատրել են այն ամենը, ինչ պետք է բացատրեին։ Երբեք չեն ցանկանում խորապես ներգրավվել եղբայրների և քույրերի հետ՝ աշխատանքին հետևելու և մասնակցելու համար, օգնել նրանց՝ ստուգումներ իրականացնելով և օգնել նրանց ժամանակին կարգավորել և լուծել խնդիրներ։ Եթե բախվում են մի խնդրի, որը չեն կարողանում լուծել, չգիտեն, որ պետք է հաղորդեն այն Վերևին և լուծում փնտրեն Վերևից։ Նաև չեն խորհում իրենք իրենց. «Կարո՞ղ են արդյոք եղբայրներն ու քույրերը պահպանել սկզբունքները՝ հաղորդակցության ժամանակ դրանք լսելուց հետո։ Եվ երբ աշխատանքի մեջ կրկին բախվեն դժվարությունների և շփոթությունների, արդյո՞ք կկարողանան կառչել ճշմարտությունից և հարցերը կարգավորել սկզբունքների համաձայն։ Ավելին, ո՞վ է դրական դեր խաղում աշխատանքի մեջ։ Եվ ովքե՞ր են բացասական դեր խաղում։ Եվ արդյո՞ք կան մարդիկ, որոնք խաթարումներ և անհանգստություններ են առաջացնում, կամ մարդիկ, որոնք փչացնում են բաները, կամ անհեթեթ մարդիկ, որոնք միշտ վատ գաղափարներ են առաջ քաշում։ Աշխատանքն ինչպե՞ս է առաջ ընթացել վերջերս»։ Միօրինակ կերպով չեն անհանգստանում կամ հարցնում նման հարցերի մասին։ Նման մարդիկ արտաքուստ կարծես թե աշխատանք են կատարում. քարոզներ են կարդում, հավաքույթներ են անցկացնում, պատրաստում են քարոզների նախագծեր և ակնարկներ և նույնիսկ աշխատանքային հաշվետվություններ են գրում։ Որոշ առաջնորդողներ նաև հաճախ քարոզներ են գրում իրենց կյանքի փորձառությունների վերաբերյալ։ Մնում են իրենց սենյակներում և երեք կամ հինգ օր անընդմեջ գրում և նույնիսկ կարիք ունեն, որ ինչ-որ մեկը հատուկ ջուր լցնի իրենց համար և ուտելիք բերի իրենց, և ուրիշ ոչ ոք ի վիճակի չէ տեսնելու նրանց։ Եթե ասում ես, որ իրական աշխատանք չեն կատարում, անարդարացիորեն մեղադրված են զգում. «Ինչպե՞ս թե իրական աշխատանք չեմ կատարում։ Ապրում եմ եղբայրների և քույրերի հետ և միշտ հավաքույթներ եմ անցկացնում ու քարոզներ եմ կարդում։ Այնքան եմ քարոզներ կարդում, որ բերանս չորանում է, և երբեմն նույնիսկ մինչև ուշ գիշեր արթուն եմ մնում»։ Արտաքուստ իսկապես զբաղված են թվում և ոչ անգործ. շատ քարոզներ են կարդում և մեծ ջանք են գործադրում խոսելու և գրելու վրա, կանոնավոր կերպով փոխանցում են հաղորդագրություններ և նամակներ և փոխանցում են Վերևի պահանջած սկզբունքները և նաև լրջորեն և համբերատարությամբ հաղորդակցվում են և ընդգծում են բովանդակությունը հավաքույթների ժամանակ։ Իսկապես շատ են խոսում, բայց երբեք չեն մասնակցում կոնկրետ աշխատանքի, երբեք չեն հետևում աշխատանքին, և երբեք որևէ խնդրի չեն առերեսվում եղբայրների և քույրերի հետ միասին։ Եթե նրանց հարցնում ես, թե ինչ առաջընթաց ունի այսինչ աշխատանքը, կամ ինչպիսին են աշխատանքի արդյունքները, չգիտեն և ստիպված են նախ գնալ ինչ-որ մեկին հարցնելու։ Եթե հարցնում ես, թե արդյոք նախորդ անգամվա խնդիրները լուծվել են, ասում են, որ հավաքույթ են անցկացրել և հաղորդակցվել են սկզբունքների շուրջ։ Ենթադրենք՝ այնուհետև հարցնում ես նրանց. «Արդյո՞ք եղբայրներն ու քույրերը ճշմարտապես հասկացան ճշմարտության սկզբունքների շուրջ ձեր հաղորդակցվելուց հետո։ Արդյո՞ք դեռևս հնարավոր է, որ մոլորվեն։ Նրանցից ո՞վ ունի սկզբունքների համեմատաբար ավելի լավ հասկացողություն, ո՞վ է ավելի գիտակ մասնագիտական հմտությունների մեջ և ո՞վ ունի ավելի լավ որակ և արժանի է մշակվելու»։ Նրանք չգիտեն այս հարցերից ոչ մեկի պատասխանը, ոչինչ չգիտեն այդ ամենի մասին։ Երբ էլ որ հարցնես աշխատանքի կարգավիճակի մասին, ասում են. «Ես հաղորդակցվել եմ սկզբունքների շուրջ, հենց նոր ավարտեցի հավաքույթը և հենց նոր էտեցի նրանց։ Նրանք հանձնառություն են ստանձնել և վճռականություն ունեն այս աշխատանքը լավ կատարելու»։ Բայց երբ խոսքը վերաբերում է այն բանին, թե ինչպես է առաջ ընթանում հետագա աշխատանքը, գաղափար անգամ չունեն։ Որպես առաջնորդողներ և աշխատողներ՝ նրանք կարո՞ղ են համարվել չափանիշին համապատասխան։ (Ոչ։) Այս տեսակի առաջնորդողի ու աշխատողի աշխատելաձեւը պարզապես Աստծու խոսքերը կարդալն է և մարդկանց որոշ բառեր և վարդապետություններ քարոզելը, սակայն նրանք ուշադրություն չեն դարձնում իրական խնդիրների լուծմանը և առավել ևս վախենում են դրանք Վերևին հաղորդելուց և Վերևից լուծումներ փնտրելուց. շատ են վախենում, որ Վերևը կիմանա, թե ինչ է իրենց իրական իրավիճակը։ Ի՞նչ է նման գործողությունների բնույթը։ Ինչպիսի՞ մարդ են իրենց էության առումով։ Եթե ճշգրիտ ասենք, նման մարդիկ տիպիկ փարիսեցիներ են։ Փարիսեցիների դրսևորումները հետևյալն են. զբաղվում են արժանապատիվ արտաքին գործողություններով, խոսքում եւ պահվածքում նրբակիրթ են, իրենց բոլոր խոսքերն ու գործողությունները հիմնում Աստվածաշնչի վրա և երբ հանդիպում և խոսում են մարդկանց հետ, Աստվածաշնչից խոսքեր են արտասանում և կարող են անգիր ասել Աստվածաշնչի շատ տողեր։ Կեղծ առաջնորդողները ճիշտ նույնն են, ինչ փարիսեցիները. արտաքուստ չեք կարող նրանց մեջ որևէ թերություն գտնել, և հատկապես հոգևոր տեսք ունեն։ Չեք կարող նրանց մեջ հայտնաբերել որևէ խնդիր արտաքին խոսքից, գործողություններից և վարքագծից, սակայն նրանք ի վիճակի չեն լուծելու եկեղեցու աշխատանքում առկա բազմաթիվ խնդիրներ։ Ուրեմն այդ դեպքում ի՞նչ է նշանակում այս «հոգևոր»-ը։ Խիստ իմաստով՝ դա կեղծ հոգևորություն է։ Նման կեղծ հոգևոր մարդիկ ամեն օր իրենց այնքան զբաղված են պահում՝ խմբից խումբ անցնելով՝մեծ թե փոքր, Աստծու խոսքերը քարոզելով ամենուր, ուր գնում են։ Արտաքուստ այնպես են երևում, կարծես սիրում են Աստծու խոսքերն ավելի շատ, քան որևէ մեկը, որ ավելի շատ ջանք են գործադրում Աստծու խոսքերի վրա, քան որևէ մեկը, որ ավելի գիտակ են Աստծու խոսքերում, քան որևէ մեկը, և կարող են անգիր ասել Աստծու խոսքերի ցանկացած էական հատվածի էջը։ Եթե ինչ-որ մեկը բախվում է խնդրի, տալիս են նրան Աստծու խոսքերի համապատասխան հատվածի էջը և ասում են, որ գնա ու կարդա։ Արտաքուստ այնպես են երևում, կարծես Աստծու խոսքերը որպես իրենց չափանիշ են ընդունում ամեն ինչում, վկայություն են կրում Աստծու խոսքերի համար, երբ բաներ են պատահում իրենց, և կարծես թե նրանց հետ կապված ոչ մի խնդիր չկա։ Բայց երբ ուշադիր նայում ես նրանց կատարած աշխատանքին, արդյո՞ք ի վիճակի են բացահայտելու և լուծելու խնդիրները՝ այս բառերն ու վարդապետությունները քարոզելիս։ Եթե ճշմարտության շուրջ հաղորդակցվելու միջոցով գտնում են մի խնդիր, որը նախկինում չէր բացահայտվել աշխատանքի որևէ հարցում, և լուծում են խնդիրներ, որոնք ուրիշները չէին կարող, ապա սա ցույց է տալիս, որ հասկանում են Աստծու խոսքերը և հստակորեն հաղորդակցվում են ճշմարտության շուրջ։ Կեղծ հոգևոր մարդիկ սրա ճիշտ հակառակն են։ Անգիր են անում Աստծու խոսքերը և քարոզում են ամենուր, և նրանց մտքերն ու սրտերը լցված են Աստծու խոսքերով։ Սակայն անկախ այն բանից՝ մեծ խնդիր է առաջանում աշխատանքի մեջ, թե փոքր, չեն կարողանում տեսնել կամ բացահայտել դա։ Հավաքույթների վերջում ամենաշատը վախենում են, որ ինչ-որ մեկն իրական խնդիր կբարձրացնի և կխնդրի լուծել դա, և ահա թե ինչու անմիջապես հեռանում են, երբ հավաքույթներն ավարտվում են՝ մտածելով. «Եթե ինչ-որ մեկն ինձ հարց տա, և չկարողանամ պատասխանել, ապա դա այնքան անհարմար և ամոթալի կլինի»։ Սա նրանց իրական հասակն ու ճշմարիտ վիճակն է։

Մտածեք, թե ձեր շուրջը գտնվող որ առաջնորդողներն ու աշխատողներն են լավ հաղորդակցվում ճշմարտության շուրջ՝ խնդիրներ լուծելու համար և ի վիճակի են ինտեգրվելու եղբայրների և քույրերի հետ ու նրանց հետ միասին առաջ տանելու աշխատանքը՝ իրենց պարտավորությունները կատարելիս. այս առաջնորդողներն ու աշխատողներն ի վիճակի են կատարելու իրենց պարտավորությունները։ Մտածեք, թե ձեր շուրջը գտնվող որ առաջնորդողներն ու աշխատողներն են լավ բացահայտում և լուծում խնդիրները, և ամենաշատը կենտրոնանում են իրական աշխատանք կատարելու վրա և ամենաշատ արդյունքներն են ստանում իրենց աշխատանքում. այս առաջնորդողներն ու աշխատողները հավատարիմ մարդիկ են, ովքեր շատ պատասխանատու և բարեխիղճ են։ Ընդհակառակը, եթե առաջնորդողը գերազանց քարոզում է բառեր և վարդապետություններ և քարոզում է տրամաբանորեն և կազմակերպված, կենտրոնական կետով և բովանդակությամբ և կառուցվածքային ձևով, և մարդիկ ոգևորված են նրա քարոզներով, սակայն նա միշտ խուսափում է եղբայրներից և քույրերից, միշտ վախենում է, որ եղբայրներն ու քույրերը հարցեր կտան, և վախենում է լուծել և կարգավորել խնդիրները եղբայրների և քույրերի հետ միասին, ապա այդ առաջնորդողը կեղծ հոգևոր է և կեղծ առաջնորդող է։ Ինչպիսի՞ մարդիկ են ձեր շուրջը գտնվող առաջնորդողներն ու վերակացուները։ Սովորաբար, բացի հավաքույթների մասնակցելուց և քարոզներ կարդալուց, արդյո՞ք հետևում են և մասնակցում են աշխատանքին, արդյո՞ք ի վիճակի են հաճախակի բացահայտելու և լուծելու աշխատանքի մեջ եղած խնդիրները, թե՞ պարզապես անհետանում են հավաքույթներին երևալուց հետո։ Կեղծ հոգևոր կեղծ առաջնորդողները միշտ վախենում են քարոզելու բան չունենալուց և ասելու բան չունենալուց, երբ հանդիպում են եղբայրներին և քույրերին, ուստի մարզվում են Աստծու խոսքերն անգիր անելու և իրենց սենյակներում քարոզներ կարդալու մեջ։ Հավատում են, որ քարոզներ կարդալը մի բան է, որը կարելի է սովորել, և մի բան, որին կարելի է հասնել անգիր անելու միջոցով, ինչպես գիտելիք ձեռք բերելը կամ համալսարան հաճախելը, և որ պետք է աչքի լույսը թափեն սովորելով։ Մի՞թե այս կեղծ առաջնորդողների տածած այս հասկացողությունը խեղաթյուրված չէ։ (Այո, այդպես է։) Նման մարդիկ վարդապետություններ են քարոզում իրենց բարձր դիրքից և զբաղվում են որոշ անկարևոր հարցերով, իսկ հետո կարծում են, որ առաջնորդության աշխատանք են կատարում։ Երբեք չեն գնում աշխատանքի վայր՝ աշխատանքն ուղղորդելու կամ խնդիրներ լուծելու համար, այլ փոխարենը հաճախ նստում են իրենց սենյակներում՝ «մեկուսանալով՝ իրենց ինքնակատարելագործման վրա կենտրոնանալու համար», զինվելով Աստծու խոսքերով։ Մի՞թե սա անհրաժեշտ է։ Ի՞նչ հանգամանքներում կարող են առաջնորդողներն ու աշխատողները եկեղեցու աշխատանքը և եղբայրներին ու քույրերին ժամանակավորապես մի կողմ դնել և գնալ զինվելու ճշմարտությամբ։ Երբ աշխատանքն զբաղված չէ, և բոլոր խնդիրները, որոնք պետք է լուծվեին, լուծվել են, և ուշադրություն պահանջող բոլոր հարցերը և սկզբունքները, որոնք պետք է բացատրվեին, բացատրվել են, և եղբայրներն ու քույրերը չունեն որևէ հարց կամ դժվարություն, և ոչ ոք անհանգստություններ և խաթարումներ չի առաջացնում, և աշխատանքը կարող է սահուն առաջ ընթանալ, և այլևս չկան խոչընդոտներ, ապա առաջնորդողներն ու աշխատողները կարող են ընթերցել Աստծու խոսքերը և զինվել ճշմարտությամբ. միայն սա է իրական աշխատանք կատարելը։ Կեղծ առաջնորդողներն այսպես չեն աշխատում. միշտ կենտրոնանում են իրենց ուշադրության կենտրոնում դնելու վրա և պարզապես ցուցադրվելու համար կատարում են որոշակի շատ տեսանելի աշխատանք, որ ուրիշները կարողանան տեսնել։ Եթե կարողանում են գտնել որոշակի նոր լույս Աստծու խոսքերն ընթերցելիս կամ քարոզ լսելիս, զգում են, որ ինչ-որ բան են ձեռք բերել, որ ունեն ճշմարտության իրականությունը և հետո շտապ փնտրում են ուրիշների համար քարոզ կարդալու հնարավորություն։ Վարդապետություններ են քարոզում համակարգված, տրամաբանորեն և կազմակերպված կերպով, կենտրոնական կետով և բովանդակությամբ, և այնպիսի ձևով, որն ավելի հզոր և խորն է, քան հայտնի մարդու ելույթը կամ ակադեմիական դասախոսությունը, և բավականին գոհ են զգում դրանից։ Եվ այնուամենայնիվ խորհում են մտքում. «Ի՞նչ եմ քարոզելու հաջորդ անգամ այս քարոզն ավարտելուց հետո։ Ուրիշ ոչինչ չունեմ»։ Եվ այսպես, շտապում են և կրկին «մեկուսանում են՝ իրենց ինքնակատարելագործման վրա կենտրոնանալու համար»՝ փնտրելով խորը վարդապետություններ։ Նրանց երբեք չեն տեսնում եկեղեցու աշխատանքի վայրում, և երբ մարդիկ դժվարություններ են ունենում և սպասում են, որ դրանք լուծվեն, այս կեղծ առաջնորդողներին ոչ մի տեղ հնարավոր չէ գտնել։ Մի՞թե կեղծ առաջնորդողներն անվստահ և անհանգիստ չեն զգում։ Չեն կարողանում լուծել իրական խնդիրներ և այնուամենայնիվ դեռ ցանկանում են վեհ քարոզներ կարդալ՝ ցուցադրվելու համար։ Այս մարդիկ ամոթի զգացում չունեն։

Բոլոր կեղծ առաջնորդողները կարող են բառեր և վարդապետություններ քարոզել, նրանք բոլորը կեղծ հոգևոր են, չեն կարող որևէ իրական աշխատանք կատարել և չեն հասկանում ճշմարտությունը՝ չնայած երկար տարիներ Աստծուն հավատալուն․ կարելի է ասել, որ չունեն հոգևոր հասկացողություն։ Կարծում են, թե եկեղեցու առաջնորդող լինելը նշանակում է, որ պարզապես պետք է քարոզեն որոշ բառեր և վարդապետություններ, բղավեն որոշ կարգախոսներ և մի փոքր բացատրեն Աստծու խոսքերը, և այդ ժամանակ մարդիկ կհասկանան ճշմարտությունը։ Նրանք չգիտեն, թե ինչ է նշանակում աշխատանք կատարել, չգիտեն, թե հատկապես որոնք են առաջնորդողների և աշխատողների պարտականությունները, և չգիտեն, թե հատկապես ինչու է Աստծու տունն ընտրում ինչ-որ մեկին որպես առաջնորդող կամ աշխատող, կամ հատկապես ինչ խնդիրներ է նախատեսված լուծել դրանով։ Ուստի անկախ այն բանից, թե ինչպես է Աստծու տունը հաղորդակցվում, որ առաջնորդողներն ու աշխատողները պետք է հետևեն աշխատանքին, ստուգեն աշխատանքը և վերահսկեն աշխատանքը, որ պետք է ժամանակին բացահայտեն և լուծեն աշխատանքի մեջ առկա խնդիրները և այլն, նրանք այս ամենից ոչինչ չեն ընկալում և չեն հասկանում։ Ի վիճակի չեն հասնելու կամ իրագործելու այն պահանջները, որ Աստծու տունն ունի առաջնորդողների և աշխատողների համար, և չեն կարողանում հասկանալ պարտավորությունների կատարման հետ կապված մասնագիտական հմտություններին վերաբերող խնդիրներ, ինչպես նաև վերակացուներ ընտրելու սկզբունքի հարցը և այլն, և նույնիսկ եթե գիտեն այս խնդիրների մասին, միևնույն է, ի վիճակի չեն կարգավորելու դրանք։ Հետևաբար, նման կեղծ առաջնորդողների առաջնորդության ներքո եկեղեցու աշխատանքում առաջացող բոլոր տեսակի խնդիրները չեն կարող լուծվել։ Ոչ միայն մասնագիտական հմտություններին վերաբերող խնդիրները, որոնց Աստծու ընտրյալ մարդիկ բախվում են իրենց պարտավորությունները կատարելիս, այլև Աստծու ընտրյալ մարդկանց կյանքի մուտքի դժվարությունները տևականորեն մնում են չլուծված, և երբ որոշ առաջնորդողներ և աշխատողներ կամ տարբեր աշխատանքների վերակացուներ ի վիճակի չեն իրական աշխատանք կատարելու, ժամանակին չեն պաշտոնազրկվում, կամ պարտականությունները ժամանակին չեն կարգավորվում և այլն։ Այս խնդիրներից ոչ մեկը չի լուծվում ժամանակին, և հետևաբար եկեղեցում տարբեր աշխատանքների արտադրողականությունը շարունակաբար նվազում է, իսկ աշխատանքի արդյունավետությունն էլ ավելի է վատանում։ Անձնակազմի առումով նրանք, ովքեր որոշ չափով օժտված են և լավ են խոսում, դառնում են առաջնորդողներ և աշխատողներ, մինչդեռ նրանք, ովքեր սիրում են ճշմարտությունը, ովքեր կարող են խորասուզվել ծանր աշխատանքի մեջ և փութաջանորեն աշխատել առանց գանգատվելու, չեն առաջխաղացվում և չեն զարգացվում, և նրանց վերաբերվում են որպես տքնողների, և տարբեր տեխնիկական անձնակազմեր, որոնք ունեն որոշակի ուժեղ կողմեր, ողջամիտ կերպով չեն օգտագործվում։ Նաև, որոշ մարդիկ, որոնք անկեղծորեն են կատարում իրենց պարտավորությունը, չեն ստանում կյանքի մատակարարում, և ուստի ընկղմվում են բացասականության և թուլության մեջ։ Ավելին, անկախ այն բանից, թե որքան չարիք են գործում հակաքրիստոսներն ու չար մարդիկ, կեղծ առաջնորդողները կարծես չեն էլ տեսել դա։ Եթե ինչ-որ մեկը մերկացնում է չար մարդուն կամ հակաքրիստոսին, կեղծ առաջնորդողները նույնիսկ կասեն, որ պետք է սիրով վերաբերվեն այդ մարդուն և հնարավորություն տան ապաշխարելու։ Այդպես վարվելով՝ թույլ են տալիս չար մարդկանց և հակաքրիստոսներին չարիք գործել և անհանգստություններ առաջացնել եկեղեցում, և սա հանգեցնում է երկար ձգձգումների այս չար մարդկանց, չհավատացողներին և հակաքրիստոսներին հեռացնելու կամ վտարելու հարցում, իսկ նրանք շարունակում են չարիք գործել եկեղեցում և անհանգստացնել եկեղեցու աշխատանքը։ Կեղծ առաջնորդողներն ունակ չեն կարգավորելու և լուծելու այս խնդիրներից որևէ մեկը, ունակ չեն արդարացիորեն վերաբերվելու մարդկանց կամ ողջամիտ կերպով կարգավորելու աշխատանքը, այլ փոխարենն անխոհեմաբար են գործում և միայն որոշակի անօգուտ աշխատանք են կատարում, ինչի արդյունքում խառնաշփոթ և քաոս են ստեղծում եկեղեցու աշխատանքում։ Անկախ այն բանից, թե ինչպես է Աստծու տունը հաղորդակցվում ճշմարտության շուրջ, կամ ինչպես է շեշտում այն սկզբունքները, որոնց պետք է հետևել եկեղեցու աշխատանքն իրականացնելիս, սահմանափակելով նրանց, ովքեր պետք է սահմանափակվեն, և հեռացնելով նրանց, ովքեր պետք է հեռացվեն տարբեր տեսակի չարագործներից և չհավատացողներից, և առաջխաղացնելով ու զարգացնելով լավ որակ և ըմբռնելու կարողություն ունեցող մարդկանց և մարդկանց, որոնք կարող են ձգտել ճշմարտությանը, որոնք պետք է առաջխաղացվեն և զարգացվեն։ Թեև այս բաների շուրջ անթիվ անգամներ հաղորդակցվում են, բայց կեղծ առաջնորդողները չեն հասկանում կամ չեն ըմբռնում դրանք և պարզապես շարունակում են ամուր կառչել կեղծ հոգևոր տեսակետներից և «սիրող» մոտեցումներից։ Կեղծ առաջնորդողները հավատում են, որ իրենց լուրջ և համբերատար հրահանգների ներքո բոլոր տեսակի մարդիկ կանոնավոր կերպով կատարում են իրենց դերերն առանց քաոսի, և բոլորը բավականին շատ հավատ ունեն, պատրաստակամ են կատարել պարտավորությունները, չեն վախենում բանտ գնալուց և վտանգի հետ առերեսվելուց, և յուրաքանչյուր մարդ ունի տառապանք կրելու վճռականություն և չի ցանկանում Հուդա լինել։ Հավատում են, որ եկեղեցական կյանքում լավ մթնոլորտ ունենալը նշանակում է, որ լավ աշխատանք են կատարել։ Անկախ այն բանից, թե արդյոք եկեղեցում տեղի են ունենում չար մարդկանց կողմից անհանգստություններ առաջացնելու կամ չհավատացողների կողմից հերձվածություններ և մոլորություններ տարածելու դեպքեր, նրանք այս բաները խնդիրներ չեն համարում և դրանք լուծելու կարիք չեն տեսնում։ Երբ խոսքը վերաբերում է նրան, որ այն մարդը, որին վստահել են աշխատանքը, անխոհեմաբար է գործում՝ հիմնվելով սեփական կամքի վրա և անհանգստացնելով ավետարանչական աշխատանքը, կեղծ առաջնորդողներն էլ ավելի կույր են։ Ասում են. «Ես բացատրել եմ աշխատանքի սկզբունքները, որոնք պետք է բացատրեմ, և նորից ու նորից ասել եմ, թե ինչ պետք է անեն։ Եթե որևէ խնդիր է առաջանում, ապա դա ոչ մի կապ չունի ինձ հետ»։ Սակայն նրանք չգիտեն, թե արդյոք այդ մարդը ճիշտ մարդ է, չեն հոգում այդ մասին և չգիտեն, թե արդյոք այն, ինչ ասել են, երբ բացատրում և ասում էին այդ մարդուն, թե ինչ պետք է անի, կարող է դրական արդյունքների հասնել, կամ թե ինչ հետևանքներ կբերի։ Երբ էլ որ կեղծ առաջնորդողները հավաքույթ են անցկացնում, խոսում են բառերի և վարդապետությունների անվերջանալի հոսքով, բայց պարզվում է, որ ի վիճակի չեն լուծելու որևէ խնդիր։ Եվ այնուամենայնիվ դեռ հավատում են, որ մեծ աշխատանք են կատարում, դեռ գոհ են իրենք իրենցից և կարծում են, թե իրենք հրաշալի են։ Իրականում այն բառերն ու վարդապետությունները, որոնք խոսում են, կարող են միայն հիմարացնել այն բթամիտ մարդկանց, անխելք մարդկանց և անմիտ մարդկանց, որոնք տգետ են և ցածր որակ ունեն։ Այդ խոսքերը լսելուց հետո այս մարդիկ շփոթվում են և հավատում են, որ այն, ինչ ասել են կեղծ առաջնորդողները, այնքան ճիշտ է, որ նրանց ասածներից ոչինչ սխալ չէ։ Կեղծ առաջնորդողները կարող են միայն գոհացնել այս շփոթված մարդկանց և հիմնովին անկարող են լուծել իրական խնդիրներ։ Իհարկե, կեղծ առաջնորդողներն էլ ավելի անընդունակ են զբաղվելու մասնագիտական հմտություններին և գիտելիքներին վերաբերող խնդիրներով. նրանք լիովին անզոր են, երբ խոսքը վերաբերում է այս բաներին։ Վերցնենք օրինակ՝ Աստծու տան տեքստային աշխատանքը։ Սա այն աշխատանքն է, որն ամենաշատ գլխացավանքներն է պատճառում կեղծ առաջնորդողներին։ Չեն կարողանում ճշգրտորեն բացահայտել, թե որ մարդիկ ունեն հոգևոր հասկացողություն, լավ որակ և հարմար են տեքստային աշխատանք կատարելու համար, և ակնոցով և բարձր կրթական մակարդակով ցանկացած մարդու համարում են լավ որակ և հոգևոր հասկացողություն ունեցող և ուստի կարգավորում են, որ այդ մարդիկ կատարեն դա՝ ասելով. «Բոլորդ տաղանդավոր եք տեքստային աշխատանք կատարելու մեջ։ Ես չեմ հասկանում այս աշխատանքը, ուստի դա ամբողջությամբ ձեր ուսերին է։ Աստծու տունն ուրիշ ոչինչ չի պահանջում ձեզանից, միայն այն, որ օգտագործեք ձեր ուժեղ կողմերը, ոչինչ չթաքցնեք և ներդնեք այն ամենը, ինչ սովորել եք։ Պետք է իմանաք երախտապարտ լինել և շնորհակալություն հայտնել Աստծուն ձեզ բարձրացնելու համար»։ Մի կույտ անարդյունավետ և մակերեսային խոսքեր ասելուց հետո կեղծ առաջնորդողներն զգում են, որ աշխատանքը կարգավորվել է, և ուրեմն իրենք արել են այն ամենը, ինչ պետք է անեին։ Չգիտեն, թե արդյոք այն մարդիկ, որոնց կարգավորել են այս աշխատանքը կատարելու համար, հարմար են, թե ոչ, ոչ էլ գիտեն, թե որոնք են այս մարդկանց թերությունները մասնագիտական գիտելիքների առումով, կամ ինչպես պետք է լրացնեն դրանք։ Չգիտեն ինչպես դիտարկել և զանազանել մարդկանց, չեն հասկանում մասնագիտական խնդիրները, ոչ էլ հասկանում են գրելու հետ կապված գիտելիքները. միանգամայն տգետ են այս հարցերում։ Ասում են, որ չեն հասկանում կամ չեն ըմբռնում այս բաները, բայց իրենց սրտի խորքում մտածում են. «Մի՞թե դուք պարզապես մի փոքր ավելի կրթված և բանիմաց չեք, քան ես։ Թեև չեմ կարող ուղղորդել ձեզ այս աշխատանքում, բայց ես ավելի հոգևոր եմ, քան դուք, ավելի լավ եմ քարոզներ կարդում, քան դուք և ավելի լավ եմ հասկանում Աստծու խոսքերը, քան դուք։ Ես եմ ձեզ առաջնորդողը, ես եմ ձեր վերադասը։ Ես պետք է ղեկավարեմ ձեզ, իսկ դուք պետք է անեք այն, ինչ ես ասում եմ»։ Կեղծ առաջնորդողներն իրենց համարում են վերադաս, սակայն չեն կարողանում որևէ արժեքավոր առաջարկություն անել մասնագիտական հմտություններին վերաբերող որևէ տեսակի աշխատանքի վերաբերյալ և ի վիճակի չեն նաև որևէ ուղղորդում տալու։ Առավելագույնը կարող են լավ կարգավորել անձնակազմը։ Չեն կարող կատարել հետագա աշխատանքներից ոչ մեկը։ Չեն փորձում ձեռք բերել մասնագիտական գիտելիքներ և չեն հետևում աշխատանքին։ Բոլոր կեղծ առաջնորդողները կեղծ հոգևոր են։ Այն ամենը, ինչ կարող են անել, որոշ բառեր և վարդապետություններ քարոզելն է, և հետո մտածում են, որ հասկանում են ճշմարտությունը և անընդհատ ցուցադրում են իրենց Աստծու ընտրյալ մարդկանց առաջ։ Ամեն հավաքույթի ժամանակ քարոզում են մի քանի ժամ, և այնուամենայնիվ պարզվում է, որ բացարձակապես չեն կարողանում լուծել որևէ խնդիր։ Միանգամայն տգետ են, երբ խոսքը վերաբերում է մարդկանց պարտավորություններում մասնագիտական գիտելիքներին վերաբերող խնդիրներին։ Ակնհայտորեն ոչ պրոֆեսիոնալ են, սակայն ձևացնում են, թե հոգևոր են՝ ուղղություն տալով պրոֆեսիոնալների աշխատանքին։ Ինչպե՞ս կարող են այսպես լավ կատարել աշխատանքը։ Կեղծ առաջնորդողների` մասնագիտական գիտելիքներ սովորել չփորձելը և որևէ իրական աշխատանք կատարել չկարողանալն արդեն իսկ զզվանք է առաջացնում մարդկանց մեջ, և ի լրումն սրա, ձևացնում են, թե հոգևոր մարդիկ են և ի ցույց են դնում իրենց հոգևոր խոսքերը, ինչն այնքան զուրկ է ողջամտությունից։ Սա ոչնչով չի տարբերվում փարիսեցիներից։ Այն, ինչում փարիսեցիներն ամենաշատն էին զուրկ ողջամտությունից, այն էր, որ Աստված գարշում էր նրանցից, և այնուամենայնիվ նրանք լիովին անտեղյակ էին դրանից և դեռևս իրենց համարում էին բավականին լավը և շատ հոգևոր։ Կեղծ առաջնորդողներն այսքան զուրկ են ինքնագիտակցությունից։ Ակնհայտորեն չեն կարող որևէ իրական աշխատանք կատարել և այնուամենայնիվ ձևացնում են, թե հոգևոր են, դառնում են կեղծավոր փարիսեցիներ։ Նրանք ճիշտ այն մարդիկ են, որոնց Աստված արհամարհանքով մերժում և դուրս է թողնում։

Ո՞րն է այն կեղծ առաջնորդողների հիմնական բնութագիրը, որոնք ներկայանում են որպես հոգևոր մարդիկ։ Այն է, որ լավ են քարոզներ կարդում։ Այս «քարոզները» ճշմարիտ քարոզներ չեն։ Դրանք քարոզներ չեն, որոնք հաղորդակցվում են ճշմարտության շուրջ, ոչ էլ քարոզներ են, որոնք ունեն ճշմարտության իրականությունը։ Ավելի շուտ, դրանք բառերի և վարդապետությունների քարոզներ են, դրանք կեղծ հոգևոր քարոզներ են, փարիսեցիների քարոզներ։ Կեղծ առաջնորդողները շատ լավ են Աստծու խոսքերի բառերի և արտահայտությունների վրա քրտնաջան աշխատելուց, հատուկ ուշադրություն են դարձնում բառեր և վարդապետություններ քարոզելուն և այնուամենայնիվ երբեք չեն փնտրում ճշմարտությունն Աստծու խոսքերում և երբեք չեն խորհում, թե ինչպես պետք է մտնեն ճշմարտության իրականության մեջ։ Բավարարվում են միայն բառեր և վարդապետություններ քարոզել կարողանալով։ Երբ հստակ և տրամաբանորեն քարոզում են վարդապետությունը, կարծում են, թե դա բավական է, և որ ունեն ճշմարտության իրականությունը, որ կարող են կանգնել ուրիշների առաջ և ցուցադրել իրենց կարևորությունը և դասախոսել մարդկանց իրենց բարձր դիրքից։ Արտաքուստ թվում է, թե այն, ինչ ասում և անում են, կապված է ճշմարտության հետ, կարծես թե խաթարումներ կամ անհանգստություններ չեն առաջացնում, ոչ էլ կարծես թե պաշտպանում են սխալ ասույթներ կամ հրահրում են սխալ գործելակերպեր։ Եվ այնուամենայնիվ, կա մեկ խնդիր, այն է, որ նրանք չեն կարողանում ստանձնել որևէ իրական աշխատանք կամ կատարել իրենց պարտավորության նույնիսկ ամենափոքր մասը, ինչն ի վերջո հանգեցնում է այն բանին, որ ի վիճակի չեն լինում բացահայտելու որևէ խնդիր աշխատանքի մեջ։ Նրանց աշխատելու ձևը նման է կույր մարդու՝ շոշափելով առաջ գնալուն. միշտ առաջնորդվում են իրենց զգացմունքներով և պատկերացումներով՝ կուրորեն կիրառելով կանոններ հարցերի վերաբերյալ, լիովին անկարող լինելով հստակ տեսնել խնդիրների էությունը, և այնուամենայնիվ դեռ անհեթեթություններ են դուրս տալիս դրանց մասին։ Բացարձակապես չեն կարողանում լուծել իրական խնդիրներ։ Եթե կեղծ առաջնորդողն իրապես հասկանար ճշմարտությունը, բնականաբար ի վիճակի կլիներ բացահայտելու խնդիրներ և փնտրելու ճշմարտությունը՝ դրանք լուծելու համար։ Բայց կեղծ առաջնորդողներն ակնհայտորեն չեն հասկանում ճշմարտությունը, սակայն ձևացնում են, թե հոգևոր են՝ իրենց համարելով ընդունակ կատարելու եկեղեցու աշխատանքը, անբարեխղճորեն համարձակվելով վայելել կարգավիճակի օգուտները։ Մի՞թե սա զզվելի չէ։ Կարծում են, թե ունեն իրական հմտություն, որ կարող են քարոզել։ Սակայն պարզապես չեն կարողանում իրական աշխատանք կատարել։ Այն բառերն ու վարդապետությունները, որոնք կեղծ առաջնորդողները գիտեն և քարոզում են, չեն կարող օգնել լավ կատարել իրենց աշխատանքը, ոչ էլ կարող են օգնել բացահայտել խնդիրներն աշխատանքի մեջ, և առավել ևս չեն կարող օգնել լուծել բոլոր այն խնդիրները, որոնց բախվում են։ Որոշ ժամանակ աշխատելուց հետո նրանք ի վիճակի չեն խոսելու որևէ փորձառական վկայության մասին։ Արդյո՞ք նման առաջնորդողը կամ աշխատողը համապատասխանում է չափանիշին։ Միանգամայն ակնհայտ է, որ ոչ։ Եվ ինչպե՞ս պետք է վարվել այն կեղծ առաջնորդողների հետ, որոնք չեն համապատասխանում չափանիշին։ Ոչ միայն պետք է պաշտոնազրկվեն և դուրս թողնվեն, այլև եթե չեն ապաշխարում, ապա չեն կարող կրկին ընտրվել որպես առաջնորդող կամ աշխատող ծառայելու համար, երբ ընտրություն է անցկացվում։ Եթե ինչ-որ մեկն ընտրում է կեղծ առաջնորդողի կամ կեղծ աշխատողի, որը դուրս է թողնվել, ապա գիտակցաբար անհանգստացնում և վնասում է եկեղեցու աշխատանքին, և դա ցույց է տալիս, որ ընտրողն այդ կեղծ առաջնորդողին երկրպագող և հետևող է, այլ ոչ թե մեկը, ով ճշմարտապես հավատում է Աստծուն։ Երբևէ ընտրե՞լ եք կեղծ հոգևոր կեղծ առաջնորդողի։ (Ընտրել ենք։) Ենթադրում եմ, որ ընտրել եք նրանցից շատերին։ Կարծում եք, թե ով երկար տարիներ հավատացել է Աստծուն, շատ է կարդացել Աստծու խոսքը և լսել է շատ քարոզներ, ով ունի քարոզելու և աշխատելու հարուստ փորձառություն, ով կարող է քարոզել ժամերով, անշուշտ ընդունակ է աշխատանք կատարելու։ Այնուհետև նրան որպես առաջնորդող ընտրելուց հետո բացահայտում եք մի լուրջ խնդիր. եղբայրներն ու քույրերը երբեք չեն կարողանում տեսնել նրան և երբեք չեն կարողանում գտնել նրան, երբ խնդիր կա։ Ոչ ոք չգիտի, թե որտեղ է թաքնվում, իսկ նա թաքնվում է ինչ-որ տեղ և թույլ չի տալիս, որ որևէ մեկն անհանգստացնի իրեն։ Դա խնդիր է։ Միշտ պահմտոցի է խաղում աշխատանքի վճռորոշ պահերին, և եղբայրներն ու քույրերը երբեք չեն կարողանում գտնել նրան, երբ նրա կարիք կա խնդիր լուծելու համար։ Մի՞թե նա չի անտեսում իր պատշաճ պարտավորությունները։ Ինչո՞ւ ոմանք չեն համարձակվում առերեսվել եղբայրների և քույրերի հետ, երբ դառնում են առաջնորդող։ Ինչո՞ւ ոչ մի տեղ հնարավոր չէ գտնել նրանց։ Հատկապես ի՞նչն է նրանց զբաղված պահում։ Ինչո՞ւ չեն լուծում իրական խնդիրներ։ Ինչով էլ որ զբաղեցնում են իրենց, սրանում կարող եք վստահ լինել. եթե որոշ ժամանակ առանց իրական աշխատանք կատարելու են մնում, ապա կեղծ առաջնորդող են և պետք է արագ պաշտոնազրկվեն, և մեկ ուրիշը պետք է ընտրվի։ Կընտրեի՞ք այս տեսակի կեղծ առաջնորդողի ապագայում։ (Ոչ։) Ինչո՞ւ ոչ։ Ի՞նչ եք կարծում, ո՞րն է կույր մարդուն որպես ձեզ ուղեկցորդ ընտրելու հետևանքը։ Այդ մարդն ինքը կույր է, ուստի կարո՞ղ է առաջնորդել ուրիշներին դեպի ճիշտ ուղի։ Դա հենց այն է, ինչ Աստծու խոսքերն են ասում Աստվածաշնչում. «Երբ կույրն առաջնորդում է կույրին, սխալվում է, և երկուսն էլ փոսն են ընկնում» (Մատթեոս 15:14)։ Կույր մարդը քայլում է առանց ուղղության կամ նպատակի. ինչպե՞ս կարող է առաջնորդել ուրիշներին։ Եթե ինչ-որ մեկն ընտրում է կույր մարդուն որպես իր ուղեկցորդ, ապա էլ ավելի կույր է։ Անհավատների շրջանում կա մի ասացվածք. «կույր մարդուն ճանապարհ հարցնել»։ Կեղծ առաջնորդողին որպես եկեղեցու առաջնորդող ծառայելու համար ընտրելը կույր մարդուն ճանապարհ հարցնել է։ Անհեթեթություն է, այնպես չէ՞։ Բոլոր նրանք, ովքեր իրենց ձայնը տալիս են կեղծ առաջնորդողին, կույր մարդիկ են, ովքեր ընտրում են կույրին, և նրանցից ոչ մեկը չի հասկանում ճշմարտությունը։

Երբ ոմանք ընտրում են կեղծ հոգևոր մարդու որպես առաջնորդող, այնքան ուրախ են զգում՝ մտածելով. «Հիմա հիանալի առաջնորդող ունենք։ Մեր առաջնորդողն իսկապես լավ է քարոզներ կարդում։ Քարոզում է շատ տրամաբանորեն և կառուցվածքային ձևով, և նրա քարոզները շատ իմաստալից են»։ Ոմանք, ովքեր զանազանություն չունեն, արտասվելու աստիճան հուզվում են, մեծ կապվածություն են զգում այս առաջնորդողի հանդեպ և նույնիսկ չեն ցանկանում գնալ կատարելու իրենց պարտավորությունները։ Բավականին հստակ հասկանում են բաները, երբ լսում են հաղորդակցություն, բայց երբ պարտավորությունը կատարելիս խնդիրներ են բացահայտում, չգիտեն՝ ինչպես լուծել և տարակուսում են՝ մտածելով. «Կարծես թե ամեն ինչ հասկանում եմ, երբ լսում եմ առաջնորդողի հաղորդակցությունը, ուրեմն ինչպե՞ս է ստացվում, որ չեմ կարողանում լուծել աշխատանքումս հանդիպող դժվարությունները»։ Ո՞րն է խնդիրն այստեղ։ Այն ամենը, ինչ այս տեսակի կեղծ առաջնորդողը քարոզում է, բառեր և վարդապետություններ են, դատարկ արտահայտություններ, կարգախոսներ և անհեթեթություն։ Նրա քարոզածը չի լուծում քո իրական խնդիրները. նա հիմարացրել է քեզ։ Սնում է քեզ պատրանքներով՝ ասելով մի քանի կարգախոս, որպեսզի ստիպի սխալմամբ հավատալ, թե խնդիրները լուծվել են, մինչդեռ իրականում չեն հաղորդակցվում քո խնդիրներին վերաբերող ճշմարտության սկզբունքների շուրջ։ Ինչպե՞ս կարող են խնդիրները լուծվել այսպիսի հաղորդակցությամբ։ Նրա քարոզած վարդապետությունները ոչ մի կապ չունեն իրական խնդիրների հետ. պարզապես խուսափում է բոլոր խնդիրների էությունից և դատարկաբանում տեսությունների մասին։ Քարոզում է միայն բառեր և վարդապետություններ և հոգևոր տեսություններ։ Գաղափար անգամ չունի, թե ինչ է ճշմարտության իրականությունը, և երբ խնդիրներ են առաջանում, շփոթվում են։ Նրա կարդացած քարոզները չեն կարող լուծել իրական խնդիրներ, լոկ մի տեսակ տեսություն են, մի տեսակ գիտելիք և վարդապետություն։ Այս տեսակի կեղծ առաջնորդողը քարոզում է Աստծու խոսքերը և ճշմարտությունն այնպես, կարծես դրանք բառերի և վարդապետությունների ու կարգախոսների տեսակներ լինեն։ Խուսափում է բոլոր իրական խնդիրներից և քարոզում միայն խոսքեր, որոնք դատարկ են և անիրագործելի։ Իսկ ի՞նչ կլինի վերջում։ Անկախ այն բանից, թե որքան ժամանակ է քարոզում, նրա քարոզներն առավելագույնը կունենան մարդկանց քաջալերելու և հորդորելու ազդեցություն՝ մարդկանց մի փոքր ավելի ոգևորելով և տալով էներգիայի հոսք, բայց դրանք չեն կարող լուծել որևէ այլ խնդիր։ Ճշմարտությունը կտրված չէ իրականությունից, այլ ավելի շուտ կապված է իրականությանը և բոլոր տեսակի խնդիրներին, որոնք իրականում գոյություն ունեն։ Ուստի արդյո՞ք հիմա կկարողանաք զանազանել կեղծ հոգևոր կեղծ առաջնորդողներին, երբ հաջորդ անգամ հանդիպեք նրանց։ Եթե ոչ, ապա երբ ցանկանում եք քվեարկել ինչ-որ մեկի օգտին, որպեսզի նա առաջնորդող լինի, նախ խնդրեք լուծել մի քանի խնդիր։ Եթե լուծում է սկզբունքների համաձայն և եթե հասնում է բավականին լավ արդյունքների և լուծում է խնդիրները՝ օգտագործելով ճշմարտության իրականությունը, ապա կարող եք քվեարկել նրա օգտին։ Եթե խուսափում է և չի խոսում խնդիրների էության և իրական իրավիճակի մասին, և այն ամենը, ինչ կարող է անել, դատարկ կերպով վարդապետություն քարոզելն է, կարգախոսներ բղավելը և կանոններից կառչելը, ապա չեք կարող քվեարկել այդ մարդու օգտին։ Ինչո՞ւ չեք կարող քվեարկել այդ մարդու օգտին։ (Որովհետև ի վիճակի չեն լուծելու իրական խնդիրները։) Իսկ որ տեսակի մարդն ի վիճակի չէ լուծելու իրական խնդիրներ։ Մի մարդ, որը կարող է միայն բառեր և վարդապետություններ քարոզել, կեղծավոր է, կեղծ հոգևոր փարիսեցի է։ Նա չունի ճշմարտությունը հասկանալու համար անհրաժեշտ որակ, խնդիրներ լուծելու կարողություն չունի, չի կարող լուծել խնդիրներ, և ուստի, եթե նրան ընտրես որպես առաջնորդող, ապա ենթակա է լինելու կեղծ առաջնորդող։ Նա ընդունակ չէ կատարելու առաջնորդողի աշխատանքը կամ կատարելու առաջնորդողի պարտականությունները։ Ուստի մի՞թե չէիր վնասի նրան, եթե քվեարկեիր նրան օգտին։ Ոմանք ասում են. «Դա ինչպե՞ս է վնասում նրան։ Լավ նկատառումներով ենք քվեարկում նրան օգտին։ Որոշակի որակ ունի, և եթե ընտրենք նրան, մի՞թե այն ժամանակ չենք ունենա մեկին, ով կարող է պատասխանատվություն կրել աշխատանքի համար»։ Իհարկե լավ բան է ունենալ մեկին, ով պատասխանատվություն կկրի, բայց այս տեսակի մարդն ի վիճակի չէ պատասխանատվություն կրելու։ Այն ամենը, ինչ կարող է անել, տեսությունների մասին դատարկաբանելն է, հաշվի չի առնում իրական իրավիճակը և ոչ մի օգուտ չի տալիս, երբ բանը հասնում է խնդիրների լուծմանը, ուստի քվեարկելով նրա օգտին՝ մի՞թե նրան հնարավորություն չեք տալիս չարիք գործելու։ Մի՞թե չեք ստիպում նրան քայլել կեղծ առաջնորդողի ուղիով։ Հետևաբար, չպետք է նման մարդկանց ընտրեք որպես առաջնորդողներ։

Դուք կարո՞ղ եք զանազանել, թե ձեր շրջապատի մարդկանցից, ում հետ հաճախ եք շփվում և բավականին ծանոթ եք, ո՞վ է լոկ ի վիճակի դատարկաբանելու վարդապետությունների մասին և ի վիճակի չէ լուծելու իրական խնդիրներ։ Ո՞վ է միշտ վեհ տեսություններ քարոզում և առաջ քաշում նոր ու եզակի ծրագրեր, որոնց մասին ոչ ոք երբևէ չի լսել, բայց շփոթվում է և պապանձվում, երբ հարցնում են, թե ինչպես կիրառել և իրականացնել գործողությունների հստակ ծրագրերն ու կոնկրետ մանրամասները։ Նրանց ասածը շատ դատարկ և լիովին անիրատեսական է, կապված չէ կամ չի համապատասխանում իրական իրավիճակին, փաստացի միջավայրին, այն բանին թե, մարդիկ իրականում ինչիկարող են հասնել, մարդկանց հասակին և նրանց մասնագիտական հմտությունների մակարդակին։ Ավելին՝ այն, ինչ ասում է, չի համապատասխանում Աստծու տան պահանջներին. պարզապես անհեթեթություններ է դուրս տալիս, տրվում է երևակայություններին և իմպուլսիվ կերպով ասում է այն, ինչ գալիս է մտքին։ Կարծում է, թե կարիք չունի պատասխանատվություն կրելու իր ասած որևէ բանի համար, նույնիսկ երբ պարծենում և գլուխ է գովում։ Այսպիսի վերաբերմունքով արտահայտում է իր տեսակետները և առաջ է քաշում իր գաղափարները։ Մի՞թե նա կեղծ հոգևոր մարդ չէ։ (Այո։) Ոմանք հավատում են, որ ոչ ոք, միևնույն է, լուրջ չի ընդունում պարծենկոտությունը, մեծամտանալը կամ բարձրագոչ գաղափարները, և հնարավորություն են ստանում ցույց տալու, թե որքան ընդունակ են։ Կարծում են՝ եթե ինչ-որ բան սխալ անեն, ապա կարիք չեն ունենա պատասխանատվություն կրելու դրա համար, իսկ եթե ինչ-որ բան ճիշտ անեն, ապա բոլորը բարձր կգնահատեն իրենց, և ուստի ասում են այն, ինչ ուզում են և ամեն ինչ շատ հեշտ են ներկայացնում։ Շատ գաղափարներ ունեն, բայց դրանցից ոչ մեկը չի ուղեկցվում կիրարկման հստակ ծրագրով և չի կարող պատշաճ կերպով իրականացվել։ Լուրջ չեն ընդունում իրենց առաջ քաշած որևէ տեսակետ՝ լինի դա մաքուր, թե խեղաթյուրված։ Այսօր մի բան են ասում, վաղը՝ մեկ այլ բան, և թեև այն տեսակետները, տեսությունները և հիմքերը, որոնց մասին խոսում են, շատ վեհ են, բայց բոլորը դատարկ են և անիրագործելի։ Երբեմն խոսում են մի ծրագրի մասին, որը սին կամ խեղաթյուրված չէ, բայց երբ նրանց հարցնում են, թե հատկապես ինչպես պետք է այդ ծրագիրն իրականացվի, չեն կարողանում ասել։ Կարգախոսներ բղավելիս, բարձրագոչ բառեր խոսելիս և տեսակետներ արտահայտելիս շատ խանդավառ և նախաձեռնող են։ Բայց երբ խոսքը վերաբերում է կոնկրետ աշխատանք կատարելուն և կոնկրետ ծրագրեր իրականացնելուն, անհետ կորում են, թաքնվում են և այլևս ոչ մի տեսակետ չեն ունենում։ Կարո՞ղ են արդյոք նման մարդիկ առաջնորդողներ լինել։ (Ոչ։) Ուստի, որո՞նք կլինեն նման մարդկանց՝ առաջնորդողներ դառնալու հետևանքները։ Մի՞թե չեն վնասի և՛ իրենց, և՛ ուրիշներին։ Կհետաձգեն եկեղեցու աշխատանքը և, ավելին, մեծ վնաս կհասցնեն իրենք իրենց։ Նրանց քարոզած վարդապետությունները պարզապես որոշ սահմանափակ բաներ են, և երբ ավարտում են դրանք քարոզելը, այլևս ասելիք չեն ունենում և ուստի միշտ ստիպված կլինեն թաքնվել և «մեկուսանալ՝ իրենց ինքնակատարելագործման վրա կենտրոնանալու համար»։ Մի՞թե սա դժվարություններ չի ստեղծի նրանց համար։ Հենց որ առաջնորդող դառնան, կզգան այնպես, ասես երեք հսկա լեռ սեղմում է իրենց գլուխները, ամեն օր ուժասպառ կզգան և շատ ճնշված կլինեն։ Ի՞նչ իմաստ ունի նրանց այսպես տառապելը։ Նրանք չունեն առաջնորդող լինելու որակ և երբ բախվում են խնդիրների, պարզապես պատահականորեն կիրառում են կանոններ՝ իրենց երևակայությունների համաձայն և չեն կարողանում լուծել իրական խնդիրներ։ Նման մարդիկ չեն կարող առաջնորդողներ լինել։ Նրանք ի վիճակի չէ իրական աշխատանք կատարելու, ուստի կլինեն կեղծ առաջնորդողներ և դեռ կմտածեն, թե բավականին լավն են, նույնիսկ երբ հետաձգում են եղբայրների և քույրերի կյանքի մուտքը։ Եթե կարողանայիք բացահայտել և ընկալել այս կեղծ հոգևոր մարդկանց որակն ու բնավորությունը, արդյո՞ք դեռ կքվեարկեիք նրանց օգտին՝ որպես առաջնորդողների։ Եթե ինքդ այս տեսակի մարդ ես, և ինչ-որ մեկն ուզում է քվեարկել քո օգտին, ի՞նչ կանեիր։ (Կունենայի որոշակի ինքնագիտակցություն և կհայտարարեի, որ հարմար չեմ առաջնորդող լինելու համար։) Իսկ եթե այս հայտարարությունն անելուց հետո բոլորը դեռ մտածում են, որ լավն ես, և պնդում են քվեարկել քո օգտին, ի՞նչ պետք է անես։ Ասա նրանց. «Ես չեմ կարող առաջնորդության աշխատանք կատարել, չեմ կարող ստանձնել այդ աշխատանքը։ Արտաքուստ թվում է, թե որոշակի որակ ունեմ և երբեմն լավ գաղափարներ եմ ունենում և մի փոքր լույս եմ տալիս, բայց ժամանակի մեծ մասը պարզապես բառեր և վարդապետություններ եմ քարոզում։ Իսկապես չեմ կարող առաջնորդող կամ աշխատող լինել։ Ձեզանից լավը չեմ։ Ինչ էլ որ անեք, խնդրում եմ, մի՛ քվեարկեք իմ օգտին։ Նույնիսկ եթե ամենաշատ ձայներն ստանամ, միևնույն է, չեմ կարող առաջնորդող լինել։ Չեմ կարող վնասել որևէ մեկին։ Նախկինում ծառայել եմ որպես առաջնորդող և ամեն անգամ ձախողվել եմ ու պաշտոնազրկվել։ Ամեն անգամ պաշտոնազրկվել եմ, որովհետև որակս ցածր էր, չունեի աշխատանքային կարողություն և չէի կարողանում իրական աշխատանք կատարել։ Այն ամենը, ինչ կարող էի անել, բառեր և վարդապետություններ քարոզելն էր, և բացի դրանից, ի վիճակի չէի լավ կատարելու կամ իրագործելու նույնիսկ մեկը այն պարտականություններից, որ առաջնորդողները պետք է կատարեն։ Ես կեղծ առաջնորդող էի»։ Սա ինքնագիտակցություն ունենալն է, այլ ոչ թե առաջնորդող լինելու համար հարմար չլինելու մասին պարզապես մի քանի խոսք ասելն ու դրանով բավարարվելը։ Ոմանք մտածում են. «Այսքան տարի կատարել եմ իմ պարտավորությունն այս խմբում և համենայն դեպս պետք է համարվեմ ավագ աշխատակից։ Նույնիսկ եթե երբեք ներդրում չեմ ունեցել, քրտնաջան աշխատել եմ, ուրեմն այդ ինչպե՞ս է, որ ոչ ոք չի բացահայտել իմ ուժեղ կողմերը։ Ես նույնպես առաջնորդողի նախադրյալներ ունեմ։ Հաճախ հանդես եմ գալիս մտքերով, գաղափարներով և առաջարկություններով, որոնք բավականին արժեքավոր են և գործնական կիրառություն ունեն։ Անկախ այն բանից՝ առաջնորդողներն ընդունում են դրանք, թե ոչ, այնուամենայնիվ, ես մեկն եմ, ով ունի վերաբերմունքներ, գաղափարներ և տեսակետներ։ Ինչո՞ւ ոչ ոք չի քվեարկում իմ օգտին»։ Եթե այսպես ես մտածում, ապա կարող ես ինքդ քեզ այսպես գնահատել. արդյո՞ք այն մտքերը, գաղափարները և առաջարկությունները, որ ունես, լոկ հայտարարություններ են, թե՞ իսկապես գործնական կիրառություն ունեն։ Ի վիճակի՞ ես բացահայտելու և լուծելու աշխատանքի ընթացքում հանդիպող բոլոր տեսակի դժվարությունները։ Արդյո՞ք մտքերդ ու գաղափարներդ պիտանի են։ Ի վիճակի՞ ես ստանձնելու աշխատանքը։ Եթե մտքերդ ու տեսակետներդ մնում են բառերի և վարդապետությունների մակարդակում, եթե գործնական կիրառություն ուղղակի չունեն և, որ ավելի կարևոր է, ուղղակի չեն համապատասխանում Աստծու տան աշխատանքային սկզբունքներին, ապա կոնկրետ ինչպիսի՞ն է քո որակը։ Երբ ընտրվես որպես առաջնորդող, կարո՞ղ ես արդյոք կատարել առաջնորդողների և աշխատողների պարտականությունները։ Ուզում ես առաջնորդող լինել փառասիրական ձգտումի՞ց, թե՞ հոգսի զգացումից դրդված։ Եթե ճշմարտապես ունես աշխատանքային կարողություն և խնդիրներ լուծելու կարողություն, և երբ տեսնում ես, որ որոշ առաջնորդողներ և աշխատողներ շատ վատ են կատարում աշխատանքը և ի վիճակի չեն լուծելու որևէ խնդիր, ապա դա ստիպում է քեզ անհանգստանալ, և առաջարկություններ ես անում նրանց, բայց չեն լսում, և ի վիճակի չեն լուծելու խնդիրները, սակայն չեն հաղորդում դրանք Վերևին, և անհանգստանում ու մտահոգվում ես Աստծու տան աշխատանքի համար և անտանելի վրդովմունք ես զգում, երբ տեսնում ես, որ կեղծ առաջնորդողները հետաձգում են եկեղեցու աշխատանքը, ապա սա ցույց է տալիս, որ հոգսի զգացում ունես։ Սակայն, եթե ուզում ես ստանալ բոլորի հավանությունը, գտնել ավելի մեծ լսարան և ստիպել ավելի շատ մարդկանց լսել քո քարոզներն ու ճամարտակությունները լոկ այն պատճառով, որ որոշ գաղափարներ ունես և եթե ուզում ես առանձնանալ ամբոխից, ապա սա հոգսի զգացում չէ, սա փառասիրական ձգտում է։ Փառասեր մարդիկ կարող են միայն բառեր և վարդապետություններ քարոզել և ցանկացած գաղափար, որ նրանք ունեն, նույնպես պարզապես դատարկ բառեր և վարդապետություններ են։ Երբ նման մարդիկ առաջնորդողներ են դառնում, անխուսափելիորեն կեղծ առաջնորդողներ են լինելու, իսկ եթե չար մարդիկ են, ապա հակաքրիստոսներ են։ Եթե գաղափարներդ մնում են դատարկ բառերի մակարդակում, ապա հենց որ առաջնորդող դառնաս, անխուսափելիորեն ճիշտ նույնը կլինես, ինչ յուրաքանչյուր կեղծ հոգևոր կեղծ առաջնորդող։ Միշտ կգնաս «մեկուսանալու՝ քո ինքնակատարելագործման վրա կենտրոնանալու համար», հակառակ դեպքում ճգնաժամի զգացում կունենաս և քարոզելու ոչինչ չես ունենա։ Եթե ճիշտ նույնն ես, ինչ նրանք, և մինչ բարձր դիրքից քարոզում ես, ի վիճակի չես բացահայտելու աշխատանքում առկա որևէ խնդիր և բնականաբար նաև ի վիճակի չես լուծելու որևէ խնդիր, ապա անխուսափելիորեն կեղծ առաջնորդող ես լինելու։ Իսկ ի՞նչ է պատահում կեղծ առաջնորդողներին ի վերջո։ Նրանք պաշտոնազրկվում են, որովհետև ի վիճակի չեն իրական աշխատանք կատարելու. անխուսափելիորեն քայլելու են այս ուղիով։

Կան շատ մարդիկ, ովքեր միշտ վրդովված են զգում և իրենց սրտերում պատրաստ են գործելու, և երբ գալիս է առաջնորդող կամ վերակացու ընտրելու ժամանակը, միշտ ուզում են լինել ընտրվածը։ Ոմանք կարծում են, որ ամենաշատ տարիներն են հավատացել Աստծուն, ամենաշատ դժվարություններն են կրել, ամենաերկար ժամանակն են կատարել իրենց պարտավորությունը և ամենամեծ հավատարմությամբ և ամենաիրավասուն են առաջնորդող լինելու համար և ուստի ուզում են, որ ուրիշներն ընտրեն իրենց։ Ի՞նչ կկարողանաս անել, եթե ուրիշներն ընտրեն քեզ։ Կկարողանա՞ս խուսափել կեղծ առաջնորդողի տիտղոսն ստանալուց։ Կկարողանա՞ս կատարել առաջնորդողների և աշխատողների պարտականությունները։ Սրանք բոլորն իրական խնդիրներ են, բայց ոչ ոք չի մտածում նման բաների մասին։ Այս մարդկանց մեջ ոմանք բավարար որակ ունեն։ Նրանք կարող են փնտրել ճշմարտությունը, երբ խնդիրներ կան իրենց պարտավորության մեջ, և երբ հասկանում են ճշմարտությունը և ի վիճակի են հարցերը կարգավորելու սկզբունքների համաձայն, կարող են համապատասխանել չափանիշին։ Պայմանով, որ այս մարդիկ հասկանում են ճշմարտությունը, սիրում են ճշմարտությունը և կարող են ձգտել ճշմարտությանը, և ի լրումն ունեն համեմատաբար լավ մարդկայնություն, ապա ոչ մի խնդիր չեն ունենա դառնալու առաջնորդողներ և աշխատողներ, ովքեր համապատասխանում են չափանիշին։ Դա շատ դժվար չի լինի նրանց համար։ Ոմանք միշտ գանգատվում են, որ իրենց կատարած աշխատանքը դժվար է, չեն կամենում ջանք գործադրել կամ գին վճարել, երբ խոսքը վերաբերում է ճշմարտությանը, և տրտնջում են, երբ էտվում են։ Կարո՞ղ են արդյոք նման մարդիկ լինել առաջնորդողներ և աշխատողներ, ովքեր համապատասխանում են չափանիշին։ Նրանց մտադրությունն ու վերաբերմունքը պարզապես սխալ են, նրանք, ճշմարտությանը ձգտող մարդիկ չեն, և անկախ այն բանից, թե ինչ է Աստված պահանջում նրանցից, պահպանում են բացասական վերաբերմունք։ Նման մարդիկ արժանի չեն լինելու առաջնորդողներ և աշխատողներ։ Իրենց սրտերում հոգսի զգացում չունեն, և անկախ այն բանից, թե որքան հստակ կամ պարզ են ներկայացված Աստծու տան աշխատանքային կարգավորումները, միևնույն է, պատրաստակամ չեն քրտնաջան աշխատել՝ աշխատանքը լավ կատարելու համար։ Իրականում, դժվար չէ աշխատանքը լավ կատարել։ Ինչո՞ւ դժվար չէ։ Նախ, Աստծու տունն ունի հստակ աշխատանքային կարգավորումներ եկեղեցու ողջ աշխատանքի համար, և Վերևը հստակ պայմաններ է սահմանել դրա համար, ուստի ձեզանից չի պահանջվում նորարար լինել աշխատանքի որևէ հարցում կամ ինքնուրույն ավարտել այն։ Վերևը տվել է ձեզ շրջանակ և ուղղություն և տվել է ձեզ սկզբունքներ և տվել է ձեզ նվազագույն չափանիշներ։ Ձեր աշխատանքը կատարելիս իզուր ջանքեր չեք գործադրում կամ ուղղության պակաս չեք զգում։ Երկրորդ, աշխատանքի ցանկացած հարցի դեպքում, անկախ այն բանից, թե ով է վերակացուն, և անկախ այն բանից, թե աշխատանքի կիզակետն արտասահմանում է, թե երկրի ներսում, ամենաառաջնայինն այն է, որ վերադաս եղբայրը հատկապես հետևում է, ուղղորդում է, վերահսկում է, ստուգում է և ստուգումներ է իրականացնում աշխատանքի վերաբերյալ և հաճախակի հարցումներ է անում։ Որքա՞ն կոնկրետ են այս գործողությունները։ Վերադաս եղբայրն անձամբ ներգրավվում և հետևում է յուրաքանչյուր սցենարի, յուրաքանչյուր ֆիլմի, յուրաքանչյուր ծրագրի, յուրաքանչյուր օրհներգի և այլն։ Ես նույնպես ներգրավվում եմ որոշ աշխատանքներում՝ տալով ձեզ ընդհանուր ուղղություն և հենք։ Երրորդ, աշխատանքի ցանկացած կողմի վերաբերյալ, որը ներառում է ճշմարտության սկզբունքները, Վերևը նաև հաճախ հաղորդակցվում է ձեզ հետ ճշմարտության սկզբունքների շուրջ և ուղղորդում է ձեր աշխատանքը։ Վերևը նաև էտում է ձեզ, ստուգումներ է իրականացնում ձեզ համար, և ցանկացած պահի Վերևը կուղղի ձեր խեղաթյուրումները։ Չորրորդ, խոշոր անձնակազմի և վարչական աշխատանքի առումով՝ Վերևն անձամբ օգնում է ձեզ՝ իրականացնելով ստուգումներ և կայացնելով որոշումներ։ Փաստն այն է, որ անկախ այն բանից, թե ինչ աշխատանք եք կատարում, ինքնուրույն չեք ավարտում այն. դա ամբողջությամբ կարգավորվում, առաջնորդվում, ուղղորդվում և ստուգվում է Վերևի կողմից։ Ուստի ի՞նչ եք անում դուք։ Պարզապես վայելում եք պատրաստի բաները, դուք այնքան օրհնված եք։ Կարիք չունեք անհանգստանալու որևէ բանի մասին. պարզապես պետք է անցնեք աշխատանքի ձեր ձեռքերով և ոտքերով։ Սա այն աշխատանքն է, որն ընկնում է ձեզ վրա։ Երբևէ վճարե՞լ եք լրացուցիչ գին։ (Ոչ։) Վերևը կատարել է այս ողջ խոշոր, կարևոր աշխատանքը։ Հետևաբար, ձեր կատարած աշխատանքը շատ հեշտ է, և բացարձակապես ոչ մի մեծ դժվարություն չկա։ Նման հանգամանքներում, եթե մարդիկ դեռ լավ չեն կատարում իրենց աշխատանքը, ապա դա աններելի է և ապացուցում է, որ պարզապես իրենց սիրտն ու ջանքը չեն դնում իրենց աշխատանքի մեջ կամ չեն կատարում իրենց պարտականությունները։ Ոմանք ասում են. «Ո՞վ չի թերանում աշխատանք կատարելիս։ Մի՞թե մարդկանց չի թույլատրվում ունենալ որևէ խնդիր»։ Ձեզանից չի պահանջվում հասնել կատարյալ արդյունքի ձեր աշխատանքում, ձեզանից պարզապես պահանջվում է ստանալ անցողիկ թվանշան, և այդժամ կհամարվի, որ կատարել եք առաջնորդողների և աշխատողների պարտականությունները։ Մի՞թե սա շատ բան է պահանջում է։ (Ոչ։) Հեշտ է անցողիկ թվանշան ստանալ Վերևի ուղղորդման և ստուգումների հիման վրա։ Պարզապես կախված է այն բանից, թե արդյոք մարդիկ անկեղծորեն ձգտում են ճշմարտությանը։ Եթե ոչ մի ջանք չեն գործադրում, երբ խոսքը վերաբերում է ճշմարտությանը,, և միշտ ուզում են ձևական լինել և եթե բավարարվում են պարզապես աշխատելիս ձևականություններ անելով, ոչ մի վատ բան չանելով, ոչ մի խաթարում կամ անհանգստություն չառաջացնելով, և չունենալով խիղճը տանջող որևէ բան, ապա չեն կարող հասնել անցողիկ թվանշանի։ Առաջնորդողների և աշխատողների մեծ մասն ունի այսպիսի վերաբերմունք աշխատելիս. մի փոքր աշխատանք են կատարում, բայց չեն ուզում ուժասպառ լինել, բավարարվում են պարզապես միջակ լինելով, իսկ ինչ վերաբերում է այն բանին, թե ինչպիսին են իրենց աշխատանքի արդյունքները, կարծում են, որ դա Աստծու գործն է և ոչ մի կապ չունի իրենց հետ։ Արդյո՞ք այս վերաբերմունքն ընդունելի է։ Եթե ունես նման վերաբերմունք, ապա այն աշխատանքը, որը կարող ես կատարել, շատ սահմանափակ է, և քո ամբողջ ուժը չես դնում դրա մեջ, ինչը ցույց է տալիս, որ կա՛մ ի վիճակի չես իրական աշխատանք կատարելու, կա՛մ իրական աշխատանք չես կատարում, և ուստի պետք է բնորոշվես որպես կեղծ առաջնորդող. սա միանգամայն տեղին է և անարդարացի չէ։ Ոմանք միշտ ասում են. «Քո պահանջները մեզանից չափազանց բարձր են։ Եթե չենք կատարում այս աշխատանքը, ապա կեղծ առաջնորդողներ ենք, իսկ եթե չենք բավարարում այդ պահանջը, ապա նույնպես կեղծ առաջնորդողներ ենք։ Ինչի՞ տեղ ես դնում մեզ։ Մենք ռոբոտներ չենք, կատարյալ մարդիկ չենք։ Պարզապես սովորական մարդիկ ենք, պարզապես մահկանացուներ ենք։ Ասում ես մեզ, որ լինենք սովորական մարդիկ, հասարակ մարդիկ, ուրեմն ինչո՞ւ ես այդքան բարձր պահանջներ դնում մեզ՝ որպես առաջնորդողների»։ Իրականում, ձեզ՝ Իմ ներկայացրած պահանջները բարձր չեն։ Ես պարզապես խնդրում եմ քեզ կատարել այն պարտականությունները, որոնք մարդ արարածը պետք է կատարի։ Սա մի բան է, որը պետք է և պարտավոր ես անել, և դա մի բան է, որին կարող ես հասնել որպես առաջնորդող և աշխատող։ Սակայն, եթե քրտնաջան չես աշխատում ճշմարտությանը ձգտելու համար և միշտ վախենում ես դժվարություններ կրելուց և միշտ տենչում ես հարմարավետություն, ապա անկախ քո պատճառներից կամ արդարացումներից, անխուսափելիորեն կեղծ առաջնորդող ես լինելու։ Դա նման է այն բաներին, որոնց բնականոն մարդկայնություն ունեցող մարդիկ պետք է հասնեն, և որոնց մասին չափահասները պետք է ինքնուրույն հոգ տանեն, օրինակ՝ ժամը քանիսին չափահասը պետք է արթնանա առավոտյան, քանի անգամ պետք է ուտի և օրական քանի ժամ պետք է աշխատի և երբ պետք է լվանա իր կեղտոտ շորերը։ Պետք է ինքդ զբաղվես այս բաներով, և կարիք չկա, որ որևէ մեկին հարցնես դրանց մասին։ Եթե ամեն ինչի մասին հարցնում ես ուրիշներին և ոչինչ չես հասկանում, մի՞թե դա չի նշանակում, որ անբավարար խելք ունես և որ կարճամիտ ես։ Մի՞թե դա չի նշանակում, որ ի վիճակի չես հոգ տանելու ինքդ քո մասին։ Կարո՞ղ են արդյոք նման մարդիկ առաջնորդողներ լինել։ Մի՞թե կեղծ առաջնորդողներ չեն։ Նման մարդիկ պետք է պաշտոնազրկվեն։ Նման մարդիկ դեռ ուզում են կառչել իրենց պաշտոնից և չհեռանալ, և դեռ ուզում են առաջնորդողներ լինել։ Այն բանից հետո, երբ որոշ կեղծ առաջնորդողներ պաշտոնազրկվում են, զգում են, որ իրենց անարդարացիորեն են վերաբերվել և չեն դադարում լաց լինել դրա համար։ Լաց են լինում այնքան, մինչև աչքերն ամբողջությամբ ուռչում են։ Ինչո՞ւ են լաց լինում։ Չգիտեն, թե իրենք ինչ տեսակի բան են։ Երբ Ես ասում եմ, որ մարդկանց ներկայացրած Իմ պահանջները բարձր չեն, նկատի ունեմ, որ այն, ինչ քեզ խնդրում են անել, այն է, ինչին կարող ես հասնել։ Ճանապարհն արդեն հարթվել է քեզ համար, և շրջանակը սահմանվել է, և որոշումները կայացվել են, և դու պարզապես պետք է գործես։ Դա նման է ուտելուն. հացահատիկը, բանջարեղենը, բոլոր տեսակի համեմունքները, կաթսաները և վառարանները պատրաստվել են քեզ համար, և այն ամենը, ինչ պետք է անես, ճաշ պատրաստել սովորելն է։ Սա այն է, ինչ չափահասը պետք է անի և ինչին պետք է հասնի։ Եթե չես կարող հասնել դրան, ապա կարճամիտ ես և չես կարող դասվել բնականոն չափահասների խելքի շրջանակին։ Որոշ առաջնորդողներ ընդունակ չեն կատարելու այս իրական աշխատանքը, և ուստի պետք է պաշտոնազրկվեն։ Ուրեմն ինչպե՞ս կարող ենք սահմանել և որոշել, թե արդյոք ինչ-որ մեկն ընդունակ է կատարելու այս տեսակի աշխատանքը։ Եթե ունես չափահասի խելք և որակ և ունես բարեխղճություն և պատասխանատվության զգացում, որը չափահասը պետք է ունենա, ապա պետք է ի վիճակի լինես կատարելու այս տեսակի աշխատանքը։ Եթե չես կարող կամ չես անում դա, ապա կեղծ առաջնորդող ես։ Այսպես է դա որոշվում, և այս կերպ որոշելը ճշգրիտ է։ Սա մարդու դատապարտում կամ դատաստան չէ, ուրեմն արդյո՞ք դա խիստ է։ Փաստերը բոլորը ներկայացված են, և սա ամենևին խիստ չէ։

II. Կեղծ առաջնորդողներ, որոնք ունեն քիչ արժանիք

Հենց նոր հաղորդակցվեցինք այն դրսևորումների մասին, որոնք ունի կեղծ առաջնորդողների մի տեսակ՝ աշխատանքի ընթացքում հանդիպող շփոթությունները և դժվարությունները ժամանակին հաղորդելու և փնտրելու, թե ինչպես լուծել դրանք կետի, ինչպես նաև այն պատճառների վերաբերյալ, թե ինչու նման մարդիկ ի վիճակի չեն կատարելու առաջնորդողների և աշխատողների պարտականությունները։ Նման մարդիկ կեղծ հոգևոր են, քանի որ չեն կարողանում բացահայտել աշխատանքի մեջ եղած շփոթություններն ու դժվարությունները, ի վիճակի չեն կատարելու այս պարտականությունը։ Սա մարդկանց մի տեսակ է։ Կա մարդկանց մեկ այլ տեսակ. նույնն են, ինչ այդ կեղծ հոգևոր մարդիկ. նույնպես ի վիճակի չեն բացահայտելու աշխատանքում առկա խնդիրները, և ահա թե ինչու նույնպես ի վիճակի չեն ժամանակին հաղորդելու դրանք Վերևին և լուծումներ փնտրելու Վերևից։ Նման մարդիկ նույնպես զբաղված են աշխատանքով, ողջ օրը զբաղեցնում են իրենց՝ պարապ չմնալով։ Զբաղված են քարոզներ կարդալով, զբաղված են տարբեր վայրերում եղբայրներին և քույրերին այցելելով, զբաղված են աշխատանքի համար կարգավորումներ անելով և նույնիսկ զբաղված են եկեղեցու աշխատանքի համար բոլոր տեսակի իրեր գնելով։ Եթե ինչ-որ մեկը հիվանդանում է, օգնում են նրան բժիշկ գտնել, եթե ինչ-որ մեկը դժվարություններ ունի տանը, օգնում են նրան՝ կազմակերպելով ֆինանսական օգնություն, եթե ինչ-որ մեկը վատ վիճակում է, նախաձեռնություն են ցուցաբերում աջակցելու նրան և ակտիվորեն օգնում են լուծել նրա խնդիրները։ Կարճ ասած, միշտ զբաղված են ինչ-որ ընդհանուր գործերով։ Անտարբեր են եկեղեցու իրական աշխատանքի, ավետարանի աշխատանքի և եկեղեցական կյանքում խնդիրների նկատմամբ։ Ամեն օր ուժասպառ են լինում վազվզելով և իրենց զբաղված են պահում եկեղեցու գործերը և եղբայրների ու քույրերի անձնական հարցերը կարգավորելով և լուծելով։ Կարծում են, որ որպես առաջնորդողներ՝ պետք է կատարեն այս առաջադրանքները, բայց երբեք չեն գիտակցում, թե ինչն է առաջնորդողի էական աշխատանքը, և անկախ այն բանից, թե որքան քրտնաջան են աշխատում, միևնույն է, չեն կարողանում գտնել եկեղեցում առկա իրական և վճռորոշ խնդիրները։ Եվ այսպես, երբ եկեղեցական կյանքում առաջանում են անհանգստություններ և խոչընդոտներ, և երբ Աստծու ընտրյալ մարդիկ դժվարությունների են բախվում կյանքի մուտքի ժամանակ, այս առաջնորդողներն ի վիճակի չեն ժամանակին լուծելու այս բաները։ Թեև զբաղված են աշխատելով և ամեն օր անցկացնում են անգործության չմատնվելով, բայց ինչի՞ կարող են անգամ հասնել՝ այսքան զբաղված լինելով։ Եկեղեցու աշխատանքում շատ խնդիրներ կան, բայց նրանք ի վիճակի չեն բացահայտելու դրանք։ Արտաքուստ թվում են ջանասեր, բարեխիղճ և ոչ անգործ, սակայն աշխատանքի մեջ մեկը մյուսի հետևից խնդիրներ են առաջանում, իսկ նրանք զբաղված են անցքեր կարկատելով, զբաղված են ամեն տեսակի «բարդ և դժվարին խնդիրներ» լուծելով և գործ ունենալով ամեն տեսակի չար մարդկանց և այն մարդկանց հետ, ովքեր եկեղեցում խաթարումներ և անհանգստություններ են առաջացնում։ Այսպես իրենք իրենց զբաղեցնում են աշխատանքով, սակայն ի վիճակի չեն զանազանելու անգամ ամենահիմնական խնդիրները։ Ի վիճակի չեն հստակորեն զանազանելու, թե ինչ է լավ մարդկայնությունը և ինչ է վատ մարդկայնությունը, ինչ է լավ որակը և ինչ է վատ որակը, ինչ է իրական տաղանդ ու գիտելիք ունենալը և ինչ է շնորհներ ունենալը։ Նաև չեն կարողանում հասկանալ, թե ինչպիսի մարդկանց է Աստծու տունը մշակում և ինչպիսիներին է դուրս թողնում, որ մարդիկ են ձգտում ճշմարտությանը և որոնք՝ ոչ, որ մարդիկ են հոժարակամ կատարում իրենց պարտավորությունը, և որոնք չեն կատարում իրենց պարտավորությունը, որ մարդիկ կարող են կատարելագործվել որպես Աստծու ժողովուրդ, և որ մարդիկ են տքնողներ և այլն։ Նրանց, ովքեր կարող են մեծ-մեծ խոսել և դատարկ տեսություններ դուրս տալ, բայց չեն կարողանում իրական աշխատանք կատարել, վերաբերվում են որպես մշակման հիմնական թիրախների, և կարգավորում են, որ նրանք կատարեն և նրանց են վստահում կարևոր աշխատանք, մինչդեռ հետաձգում են նրանց առաջխաղացումն ու մշակումը, ովքեր ունեն մաքուր ըմբռնում, որակ և ճշմարտությունը հասկանալու կարողություն, լոկ այն պատճառով, որ այդ մարդիկ շատ երկար ժամանակ չեն հավատացել Աստծուն կամ բացահայտել են ամբարտավան խառնվածք։ Նման խնդիրներ հաճախ են առաջանում եկեղեցում, և սա ազդեցություն է ունենում եկեղեցու աշխատանքի առաջընթացի վրա։ Սրանք են բուն խնդիրները, և այնուամենայնիվ այս տեսակի առաջնորդողը չի կարողանում տեսնել կամ բացահայտել դրանք և նույնիսկ լիովին անտեղյակ է դրանցից։ Երբ չար մարդիկ խաթարումներ և անհանգստություններ են առաջացնում, նրանց դիտարկման ենթարկվելու և իրենց մասին խորհելու հնարավորություն է տալիս, մինչդեռ երբ այլոք, ովքեր չար մարդիկ չեն, երբեմն որոշ փոքր սխալներ են թույլ տալիս, որովհետև երիտասարդ են ու տգետ և գործում են առանց սկզբունքների, սխալներ, որոնք սկզբունքային հարցեր չեն, այս տեսակի առաջնորդողն այս սխալներին վերաբերվում է որպես աններելի մեղքերի և տուն է ուղարկում այդ մարդկանց։ Այս տեսակի կեղծ առաջնորդողն ամեն օր զբաղված է աշխատանքով և, արտաքուստ, թվում է, թե մեծ ջանք է գործադրում և շատ ժամանակ է ծախսում, սակայն անկախ այն բանից, թե ինչպես է աշխատում, ոչ ոք դրանից կյանքի ճշմարիտ մատակարարում չի ստանում։ Անկախ այն բանից, թե ինչ խնդիրներ և դժվարություններ ունեն Աստծու ընտրյալ մարդիկ, այս տեսակի կեղծ առաջնորդողը չի կարողանում լուծել դրանք՝ ճշմարտության շուրջ հաղորդակցվելով, և այն ամենը, ինչ նա կարող է անել, սիրառատ սրտով նրանց հորդորելն է և բառեր ու վարդապետություններ քարոզելը՝ Աստծու ընտրյալ մարդկանց քաջալերելու համար։ Հետևաբար, նման մարդկանց առաջնորդության ներքո Աստծու ընտրյալ մարդիկ կյանքի մատակարարում չեն ստանում, պարզապես հավատում են Աստծուն և կատարում են իրենց պարտավորությունները խանդավառության վրա հիմնված և կյանքի մուտքի չեն հասնում. որքա՞ն կարող են այսպես շարունակել։ Արդյունքում, ոմանք հաճախ բացասական և թույլ են լինում և միշտ փափագում են Աստծու գալստյան օրը, և տեսիլքները նրանց համար գնալով ավելի ու ավելի անհստակ են դառնում, և երբ խնդիրների են բախվում, սկսում են պատկերացումներ և թյուրըմբռնումներ ունենալ Աստծու վերաբերյալ, իսկ ոմանք նույնիսկ սկսում են կասկածել Աստծուն և զգուշանալ Նրանից։ Կեղծ առաջնորդողներն այս խնդիրներին բախվելիս լիովին անկարող են լուծել դրանք, և դրանցից խուսափելն այն ամենն է, ինչ անում են։ Երբեք չեն կարդում Աստծու խոսքերը կամ աղոթում Աստծուն Աստծու ընտրյալ մարդկանց հետ՝ ճշմարտությունը փնտրելու և խնդիրներ լուծելու համար. երբեք չեն կատարում այս աշխատանքը։ Ամեն օր պարզապես զբաղեցնում են իրենց որոշակի ընդհանուր գործերով և որոշ արտաքին հարցերով, հարցեր, որոնք ոչ մի կապ չունեն կյանքի մուտքի կամ ճշմարտության հետ։ Կարծում են, թե քանի դեռ զբաղված են գործեր անելով, ապա դա նշանակում է, որ կատարում են իրենց պարտավորությունը և իրագործում իրենց պարտականությունները, և որ բացառված է, որ իրենք կեղծ առաջնորդողներ լինեն։ Իրականում, այս ընդհանուր գործերով իրենց զբաղեցնելն ամենևին չի օգնում եղբայրներին և քույրերին առաջադիմել կյանքում, առավել ևս հնարավորություն չի տալիս Աստծու ընտրյալ մարդկանց մտնելու ճշմարտության իրականության մեջ։ Ասե՛ք Ինձ, մի՞թե խնդիր չկա այս տեսակի կեղծ առաջնորդողի որակի հետ։ Նա չի կարողանում թափանցել որևէ բանի մեջ և կարծում է, թե քանի դեռ զբաղված է աշխատելով, ապա բոլոր խնդիրները պարզապես կանհետանան և անուղղակիորեն կլուծվեն։ Մի՞թե այս մարդիկ այնքան բթամիտ չեն։ Մի՞թե նրանց որակն այնքան ցածր չէ։ Չեն կարողանում թափանցել որևէ բանի մեջ, չեն կարողանում որևէ իրական աշխատանք կատարել, և սա նրանց դարձնում է իսկական կեղծ առաջնորդողներ և կեղծ աշխատողներ։ Սա մի հարց է, որն ամենահեշտն է զանազանել։

Այժմ կեղծ առաջնորդողներ ու կեղծ աշխատողներ կան եկեղեցիներում ամենուր։ Նրանք աշխատելու համար պարզապես հիմնվում են իրենց խանդավառության վրա և բացարձակապես չեն հասկանում ճշմարտությունը։ Չգիտեն, թե որն է առաջնորդողի կամ աշխատողի աշխատանքը, ոչ էլ ընդունակ են հաղորդակցվելու ճշմարտության շուրջ՝ խնդիրներ լուծելու համար։ Պարզապես ողջ օրն իրենց կուրորեն զբաղեցնում են որոշակի ընդհանուր գործերով։ Օրինակ՝ ասենք, եկեղեցին պետք է որևէ իր գնի։ Սա մեծ առաջադրանք չէ, պարզապես պետք է կարգավորել, որ համապատասխան ոլորտում գիտելիքներ ունեցող մեկը գնա և գնի այն։ Սակայն կեղծ առաջնորդողը վախենում էր չափազանց շատ գումար ծախսելուց և ուստի կազմակերպեց, որ ինչ-որ մեկն այցելի մի քանի վայր՝ ամենաէժանը գնելու համար։ Դրա արդյունքն այն եղավ, որ գնեցին էժանագին ապրանք, որը կոտրվեց ընդամենը մի քանի օր օգտագործելուց հետո, և ստիպված եղան գնալ մեկ ուրիշը գնել։ Ոչ միայն չխնայեցին գումար, այլև հակառակը, ի վերջո ավելի շատ ծախսեցին։ Արդյո՞ք սա առաջադրանքը կատարելու սկզբունքային ձև է։ Գնումներ կատարելիս հայտնի ապրանքանիշ գնելու կարիք չկա, բայց տեղին է առնվազն գնել մի բան, որը համապատասխան որակ ունի և պիտանի է օգտագործման համար։ Կեղծ առաջնորդողները շատ են անհանգստանում ընդհանուր գործերի համար, և դրանում ոչ մի վատ բան չկա։ Սակայն լուրջ չեն վերաբերվում Աստծու տան վճռորոշ աշխատանքին, և սա մեծ սխալ է, նշանակում է, որ իրենք էական աշխատանք չեն կատարում։ Այնպիսի աշխատանքներ, ինչպիսիք են ավետարանի աշխատանքը, ֆիլմարտադրության աշխատանքը, տեքստային աշխատանքը, փորձառական վկայության տեսանյութերի աշխատանքը և առաջնորդող ու աշխատող անձնակազմի կարգավորումներ անելու աշխատանքը, բոլորը վճռորոշ են, և այնուամենայնիվ կեղծ առաջնորդողները դրանք կարևոր չեն համարում և մի կողմ են դնում աշխատանքի այս կետերը և անտեսում են դրանք։ Նրանք անբավարար որակ ունեն և չգիտեն՝ ինչպես կատարել աշխատանքը, բայց չեն էլ փորձում սովորել՝ փոխարենը մտածելով. «Ամեն ինչ լավ է, քանի դեռ կա մեկը, ով պատասխանատու է այս աշխատանքի համար։ Անշուշտ, իմ կարիքը նույնպես չկա՞։ Ես զբաղվում եմ կարևոր գործերով։ Սրանք պարզապես մանրուքներ են, որոնց համար անհանգստանալու կարիք չունեմ։ Հենց որ նրանց ասում եմ սկզբունքները, ուրեմն իմ գործն արված է»։ Կեղծ առաջնորդողներն արտաքուստ շատ զբաղված են թվում, բայց երբ նայում ես այն բաներին, որոնցով զբաղված են աշխատելիս, ոչ մեկը եկեղեցու վճռորոշ աշխատանք չէ, ոչ մեկն այնպիսի աշխատանք չէ, որը մատակարարում է մարդկանց կյանքի համար, և ոչ մեկն այնպիսի աշխատանք չէ, որը ներառում է ճշմարտության օգտագործում՝ խնդիրներ լուծելու համար։ Այն բաները, որոնցով զբաղեցնում են իրենց, բացարձակապես ոչ մի արժեք չունեն, և այս կեղծ առաջնորդողները պարզապես կուրորեն զբաղված են մնում։ Չգիտեն, թե ինչ աշխատանք պետք է կատարեն առաջնորդողներն ու աշխատողները՝ Աստծու մտադրություններին համապատասխանելու համար։ Պարզապես ապավինում են իրենց խանդավառությանը՝ իրենց զբաղեցնելով որոշակի առաջադրանքներով, որոնք հաճույքով են անում։ Մանրամասն հարցուփորձ են անում եկեղեցու աշխատանքի հետ կապ չունեցող մանրուքների մասին, օրինակ՝ ինչ հագուստ են կրում եղբայրներն ու քույրերը, ինչ սանրվածքներ ունեն, ինչպես են շփվում ուրիշների հետ և ինչպես են խոսում ու պահում իրենց։ Կարծում են, թե այսպես սիրալիր և մատչելի են, և որ մարդկանց իրական կյանքում խնդիրները լուծելը մի բան է, որն առաջնորդողը պետք է անի, մի բան, որ բնականոն մարդկայնությունը պետք է ունենա։ Եվ այնուամենայնիվ լուրջ չեն վերաբերվում ավետարանի աշխատանքին, ֆիլմարտադրության աշխատանքին, օրհներգերի աշխատանքին, տեքստային աշխատանքին, վարչական աշխատանքին, նոր հավատացյալներին ջրելու աշխատանքին, եկեղեցիներ հիմնելու աշխատանքին, մարդկանց առաջխաղացնելու և մշակելու աշխատանքին և այլնի վճռորոշ աշխատանքին։ Չեն մասնակցում այս աշխատանքներից ոչ մեկին և չեն հետևում դրանց, կարծես թե այս աշխատանքը ոչ մի կապ չունի իրենց հետ։ Այս կեղծ առաջնորդողները չեն լուծում բազմաթիվ խնդիրները, որոնք կուտակվում են եկեղեցում, չեն պաշտոնազրկում այն կեղծ առաջնորդողներին, որոնց պետք է պաշտոնազրկեին, չեն սահմանափակում կամ չեն զբաղվում չար մարդկանցով, որոնք չարիք են գործում և սանձարձակ կերպով վատ բաներ են անում, և չեն հաղորդակցվում ճշմարտության շուրջ՝ լուծելու համար որոշ մարդկանց ձևական, անզուսպ և անկարգապահ լինելու և իրենց պարտավորությունների կատարման մեջ ոտքերը կախ գցելու խնդիրը։ Ի՞նչ խնդիր է սա։ Նրանք չեն փնտրում ճշմարտությունը՝ լուծելու այս փաստացի խնդիրները։ Արդյո՞ք նրանք մարդիկ են, որոնք իրական աշխատանք են կատարում։ Այն աննշան և գործին չվերաբերող առաջադրանքները, որոնք կատարում են, իրենց սրտերում վճռորոշ և կարևոր են թվում։ Ողջ օրը զբաղեցնում են իրենց այդ անարժեք բաներով՝ հավատալով, որ կատարում են իրենց պարտականությունները և հավատարիմ են, բայց չեն կատարում ոչ մի էական աշխատանք, որն Աստված վստահել է իրենց։ Մի՞թե նման մարդիկ կեղծ առաջնորդողներ չեն։ Նրանք համարժեքն են հասարակության մեջ ենթաշրջանային գրասենյակների տնօրեններին. պարզապես թաղամասի բամբասողներ են։ Ուրեմն արդյո՞ք դեռ Աստծու տան առաջնորդողներն ու աշխատողներն են։ Իսկական կեղծ առաջնորդողներ և կեղծ աշխատողներ են։ Ի՞նչ պատճառով են այս մարդիկ բնորոշվում որպես կեղծ առաջնորդողներ և կեղծ աշխատողներ։ (Որովհետև նրանց որակը չափազանց ցածր է, չեն կարող իրական աշխատանք կատարել, և որոշ մանրուքներ կարգավորելն այն ամենն է, ինչ կարող են անել։) Սա է կոնկրետ պատճառը։ Այս մարդկանց որակը չափազանց ցածր է։ Անկախ այն բանից, թե քանի քարոզ են լսում, քանի աշխատանքային կարգավորում են կարդում, քանի տարի են կատարում իրենց պարտավորությունն Աստծու տանը կամ քանի տարի են առաջնորդողներ, երբեք չգիտեն, թե ինչ են անում, արդյոք այն, ինչ անում են, ճիշտ է, թե սխալ, կամ արդյոք կատարում են այն պարտականությունները, որոնք պետք է կատարեն։ Առաջնորդողների և աշխատողների պիտակի և տիտղոսի նրանց սահմանումն այն է, որ ամեն ինչ լավ է, քանի դեռ զբաղված են։ Ջրաղացքար պտտող էշի պես շարունակում են քաշել այնքան, մինչև այլևս չեն կարողանում շարժվել և դա համարում են իրենց պարտականությունների կատարում։ Անկախ այն բանից, թե որ ուղղությամբ են քաշում, և անկախ այն բանից, թե արդյոք քաշելու մեջ դրված էներգիան ճիշտ է, թե ոչ, ըստ իրենց՝ կատարում են իրենց պարտականությունները։ Կան շատ հարցեր, որոնց մեջ ի վիճակի չեն թափանցելու և չեն փորձում լուծել դրանք կամ հաղորդել Վերևին և լուծումներ փնտրել Վերևից։ Անկախ այն բանից, թե քանի տարի են աշխատում կամ քանի տարի են շփվում մարդկանց հետ, նույնիսկ չգիտեն, թե արդյոք մարդու դրսևորումները նոր հավատացյալի դրսևորումներ են, որը ծանծաղ հիմք ունի իր հավատքի մեջ և չի հասկանում ճշմարտությունը, թե չհավատացողի դրսևորումներ են, և նաև չգիտեն, թե ինչպես պետք է զանազանեն կամ բնորոշեն նրանց։ Երբ կա երկու մարդ, որոնք երկուսն էլ բացասական վիճակում են, չգիտեն, թե նրանցից որն է արժանի մշակման, և որը՝ ոչ։ Երբ երկու մարդ որոշ չափով ձևականորեն են կատարում իրենց պարտավորությունները, չեն կարողանում տարբերել, թե որն է ճշմարտությանը ձգտող, և որն է տքնող, նրանցից որն է ընդունակ մտնելու ճշմարտության իրականության մեջ, և որը չունի ճշմարտության իրականությունը։ Չգիտեն, թե որ մարդիկ, առաջնորդողներ դառնալուն պես, հավանաբար կհետևեն հակաքրիստոսների ուղուն, նույնիսկ եթե տարիներ շարունակ շփվել են այդ մարդկանց հետ։ Անկախ այն բանից, թե քանի անիմաստ գործողությունների մեջ են ներգրավվում կամ քանի անօգուտ աշխատանք են կատարում, կամ քանի խնդիր կա իրենց շուրջը, անտեղյակ են դրանից և չեն գիտակցում, որ դրանք խնդիրներ են։ Քանի որ նման մարդիկ ցածր որակ ունեն, շփոթված են մտքով և անընդունակ են աշխատանք կատարելու, նրանց համար շատ դժվար է կատարել առաջնորդողի կամ աշխատողի պարտականությունները։ Բացի որոշ պարզ ընդհանուր գործեր կատարել կարողանալուց, այս առաջնորդողներն ու աշխատողներն ընդունակ չեն անելու եկեղեցու էական աշխատանքի հետ կապված որևէ բան և ի վիճակի չեն տեսնելու կամ լուծելու որևէ իրական խնդիր աշխատանքի մեջ։ Կարո՞ղ է արդյոք այս տեսակի որակ ունեցող այս տեսակի առաջնորդողն արժանի լինել մշակման։ Նրանք անգամ չգիտեն, թե ինչ են շփոթություններն ու դժվարությունները, և առավել ևս չեն կարողանում կարգավորել դրանք սկզբունքների համաձայն։ Նույնիսկ եթե եկեղեցու աշխատանքում հանդիպող խնդիրները շատ սովորականներից են, միևնույն է, չեն կարողանում ամփոփել և դասակարգել դրանք, ոչ էլ գիտեն, թե ինչպես հաղորդակցվել ճշմարտության շուրջ՝ դրանք լուծելու համար։ Այս տեսակի կեղծ առաջնորդողը միօրինակ կերպով անկարող է կարգավորել կամ լուծել այս խնդիրները, որոնք հաճախ են առաջանում եկեղեցում։ Նրանց ամենամեծ խնդիրն այն չէ, որ պատրաստակամ չեն գին վճարել կամ որ վախենում են զբաղված լինելուց և հոգնածություն զգալուց, այլ ավելի շուտ այն է, որ ցածր որակ ունեն, անպարզ միտք և ի վիճակի չեն կատարելու եկեղեցու կարևոր աշխատանքը և իրական աշխատանքը։ Փոխարենը պարզապես որոշ ընդհանուր գործեր են կատարում կամ հաճույքով զբաղվում են գործին չվերաբերող որոշ բաներով և ապա ուզում են առաջնորդողների և աշխատողների դերը խաղալ. մի՞թե բթամիտ մարդիկ չեն, որոնք չափազանց մեծ փառասիրական ձգտումներ և նկրտումներ ունեն։ Ցածր որակ ունեցող առաջնորդողները միօրինակ կերպով անընդունակ են կատարելու եկեղեցու առանցքային աշխատանքը, որը ճշմարտության սկզբունքները ներառող աշխատանք է, կամ բարդ մասնագիտական աշխատանք, ինչպիսիք են ավետարանը տարածելու աշխատանքը, եկեղեցում նոր հավատացյալներին ջրելու աշխատանքը, ֆիլմարտադրության աշխատանքը, տեքստային աշխատանքը և անձնակազմի աշխատանքը, որը ներառում է տարբեր մակարդակների առաջնորդողների և աշխատողների։ Ինչո՞ւ են անընդունակ կատարելու այս աշխատանքը։ Որովհետև նրանց որակը չափազանց ցածր է, և նրանք չեն կարողանում ընկալել սկզբունքները։ Միօրինակ կերպով թերանում են այս ողջ աշխատանքում և անընդունակ են սովորելու, թե ինչպես կատարել այն։ Օրինակ՝ ասենք, նման առաջնորդողին տալիս են հինգ մարդ և խնդրում են աշխատանք բաշխել այս հինգ հոգուն՝ հիմնվելով նրանց կրթական մակարդակի, նրանց որակի և ուժեղ կողմերի ու նրանց բնավորության վրա։ Արդյո՞ք սա հեշտությամբ կատարվող առաջադրանք է։ Արդյո՞ք որևէ կապ ունի առաջնորդողների և աշխատողների որակի հետ։ (Այո։) Միջին որակ ունեցող առաջնորդողներն ու աշխատողները համեմատաբար ճշգրտորեն կբաշխեն աշխատանքը՝ որոշ ժամանակ ծախսելով հինգ հոգուն դիտարկելու, նրանց հետ շփվելու և ճանաչելու վրա։ Ցածր որակ ունեցող առաջնորդողներն ու աշխատողները կմտածեն, որ հինգ մարդը չափազանց շատ է։ Երբ չափազանց շատ մարդ կա, իրենք շփոթվում են և չգիտեն՝ ինչպես աշխատանք բաշխել նրանց և նույնիսկ եթե աշխատանք են բաշխում նրանց, իրենց սրտերում չեն իմանա, թե արդյոք դա անում են պատշաճ կերպով, թե ոչ։ Ինչ վերաբերում է հարցեր կարգավորելուն, օրինակ՝ եթե պետք է կարգավորեն և լուծեն երկու կամ երեք հարց միաժամանակ, չեն իմանա՝ ինչպես դատել և զանազանել այս հարցերի միջև եղած կապը, ոչ էլ կկարողանան կշռադատել, թե որ խնդիրը պետք է առաջինը լուծեն, և որ խնդիրը կարող է լուծվել հետո՝ առանց որևէ ձգձգում առաջացնելու։ Այսինքն՝ չգիտեն, թե ինչպես կշռադատել դրական և բացասական կողմերը, չգիտեն՝ ինչպես առաջնահերթություն տալ առաջադրանքներին՝ ըստ կարևորության և հրատապության, և չգիտեն՝ ինչպես լուծել խնդիրները։ Սակայն, քանի որ առաջնորդողներ և աշխատողներ են, թեև ինչ-որ բան չեն հասկանում, պետք է ձևացնեն, թե հասկանում են, թեև ինչ-որ բան չեն ըմբռնում, պետք է ձևացնեն, թե ըմբռնում են և ոչինչ չեն կարող անել մի կերպ գլուխ հանելու համար, բացի դիմանալուց և որոշ վարդապետություններ քարոզելուց և մի քանի հաճելի հնչող բառեր ասելուց ու հապշտապ ավարտելուց։ Լիակատար հստակությամբ գիտեն, թե արդյոք իրենց ասածը ճշգրիտ է, թե ոչ, արդյոք համապատասխանում է սկզբունքներին, թե ոչ, արդյոք կարող է լուծել խնդիրներ, թե ոչ, բայց պարզապես ուզում են մի կերպ գլուխ հանել։ Շատ լավ գիտեն, որ չեն կարողանա խնդիրներ լուծել իրենց արածով, բայց միևնույն է, խնդիրները չեն հաղորդում Վերևին, և ուստի, ի վերջո հետաձգում են աշխատանքը և պաշտոնազրկվում։ Ասե՛ք Ինձ, մի՞թե այս մարդիկ հիմարներ չեն։ Երբ որոշ առաջնորդողներ և աշխատողներ հաղորդում են խնդիրների մասին, պատմում են բոլոր հին, անկարևոր իրադարձությունները, որոնք հասել են մինչև մեր օրերը, և մի կույտ բաներ ասելուց հետո, դեռ պետք է օգնես նրանց վերլուծել և դատել, թե ինչ խնդիրներ կան։ Նույնիսկ չեն հասկանում՝ ինչպես հարց բարձրացնել և կարող են ժամերով խոսել՝ առանց հստակ բացատրելու, թե որն է հարցի առանցքն ու էությունը։ Նրանց ասած ամեն ինչ լոկվերաբերում է մակերեսային բաների և պարզապես մեծ անհեթեթություն է։ Մի՞թե սա այն դեպքը չէ, երբ նրանց որակը չափազանց ցածր է, և նրանք պակասամիտ են։ Արդյո՞ք որակ ունեցող մարդիկ պատրաստ են լսելու այս բաները։ Նրանց զրուցակիցը պարզապես ուզում է իմանալ, թե որն է այն մարդու ներկայիս իրավիճակն ու դրսևորումները, ում մասին հաղորդում են, և որ վիճակի հարցումեն շփոթված և անկարող լուծել։ Եվ այնուամենայնիվ, այս մարդիկ միշտ խոսում են այն մասին, թե ինչ աշխատանք է կատարել այդ մարդն անցյալում, և չեն խոսում այդ մարդու ներկայիս իրավիճակի մասին, կամ չեն ասում, թե ինչ շփոթություններ և խնդիրներ ունեն իրենք։ Մի կույտ բան են ասում, և ոչ ոք չի կարող հստակ ասել, թե ինչի մասին են խոսում։ Նույնիսկ եթե ուզում են հարց տալ, չգիտեն՝ որտեղից սկսել, չգիտեն՝ ինչպես արտահայտել այնպես, որ արդյունավետ լինի և թույլ տա մարդկանց հասկանալ իրենց. նույնիսկ իրենց խոսքը կազմակերպելու կարողություն չունեն։ Մի՞թե սա չափազանց ցածր որակ ունենալու դրսևորում չէ։ Որոշ կեղծ առաջնորդողներ ցածր որակ ունեն, և երբ հարցի մասին են հաղորդում, մի շարք անհեթեթ և անհասկանալի բաներ են ասում, իսկ հետո մտածում են. «Բավականաչափ մեծ քանակությամբ տեղեկատվություն եմ տվել քեզ, այնպես չէ՞։ Նույնիսկ պատմել եմ քեզ այս հարցի անցյալի և ներկայի մասին ամեն ինչ, ուրեմն հիմա չե՞ս կարող ասել, թե որն է այն հարցը, որն ուզում եմ տալ»։ Անկախ այն բանից, թե ինչ ես հարցնում նրանց կամ ինչպես ես ուղղորդում նրանց, չգիտեն՝ ինչ ասել և երբեք չեն կարողանում ասել հարցի հիմնական կետը։ Բանն այն չէ, որ բառեր չունեն ինքնարտահայտվելու համար, կամ որ կրթության ցածր մակարդակ ունեն, այլ ավելի շուտ այն է, որ նրանց որակը ցածր է, և անուղեղ են, ուստի չգիտեն՝ ինչպես արտահայտել այս բաները, նրանց մտքում շփոթ է, և նրանք չեն կարողանում հստակ բացատրել, որպեսզի ուրիշները կարողանան հասկանալ իրենց։ Ունեն հոգսի որոշակի զգացում և ժամանակի ընթացքում սկսում են որոշակիորեն գիտակցել որոշակի հարցեր, բայց չգիտեն՝ ինչպես արտահայտել դրանք, ի վիճակի չեն ըմբռնելու, թե որն է հարցերի էությունը, առավել ևս չեն կարողանում ամփոփել հարցերը։ Կարո՞ղ են արդյոք այսքան ցածր որակ ունեցող մարդիկ աշխատանք կատարել։ Կարո՞ղ են կատարել առաջնորդողների և աշխատողների պարտականությունները։ Ո՛չ, չեն կարող։ Նույնիսկ եթե ժամանակ և հնարավորություններ ես տալիս նրանց և թույլ ես տալիս հաղորդել և նկարագրել խնդիրները, չեն կարողանում դա անել, ուրեմն դեռ կարո՞ղ ես զրույց ունենալ նման մարդկանց հետ։ Կարո՞ղ են արդյոք նրանք դեռ օգտագործվել։ (Ոչ։) Ինչո՞ւ չեն կարող օգտագործվել։ Նույնիսկ չեն կարողանում հստակ խոսել և նույնիսկ չունեն մարդ արարածի նվազագույն բնազդը՝ լեզուն օգտագործելու իրենց մտքերը, գաղափարները և վերաբերմունքն արտահայտելու համար, ուրեմն ի՞նչ աշխատանք կարող են կատարել։ Թեև գուցե ունենան որոշակի ուժ, իսկական խանդավառություն, մի փոքր պատասխանատվության զգացում և բավականին շիտակ սիրտ, բայց նրանց որակը չափազանց ցածր է, չեն կարողանում ոչինչ սովորել՝ անկախ այն բանից, թե ինչպես ես սովորեցնում նրանց, և նույնիսկ եթե սովորեցնես նրանց՝ ինչպես խոսել, չեն կարողանա յուրացնել դա, և ուստի կնյարդայնանաս և կբարկանաս։ Երբ խոսում են, խառնաշփոթ են ստեղծում՝ շփոթեցնելով քեզ, չեն կարողանում ոչինչ հստակ ասել, և այն, ինչ ասում են, պարզապես մեծ անհեթեթություն է։ Նրանց մեջ ամենախղճալին այն է, որ չեն հասկանում մարդկային լեզուն և այնուամենայնիվ դեռ շարունակում են կուրորեն գործել, դեռ մտածում են, որ ունակ են և ըմբոստանում են, երբ էտում ես նրանց։ Ինչպե՞ս կարող են լավ կատարել առաջնորդության աշխատանքը։ Երբ առաջնորդողի կամ աշխատողի որակն այնքան ցածր է, որ լեզվով արտահայտվելու կարողություն չունի, կարո՞ղ է արդյոք դեռ իրավասու լինել աշխատանքում։ (Ոչ։) Իսկ ի՞նչ է նշանակում իր աշխատանքում իրավասու չլինելը։ Նշանակում է, որ անընդունակ է ժամանակին բացահայտելու աշխատանքի ընթացքում հանդիպող դժվարություններն ու խնդիրները և, իհարկե, նշանակում է, որ անկախ այն բանից, թե ինչ հարցեր են առաջանում աշխատանքի մեջ, երբեք չի կարողանում ժամանակին լուծել դրանք, ոչ էլ կարողանում է ժամանակին հաղորդել դրանք Վերևին և լուծումներ փնտրել Վերևից։ Սա չափազանց դժվար է նրա համար, և նա անընդունակ է դա անելու։ Երբ խոսքը վերաբերում է նման մարդկանց, որոնք ցածր որակ ունեն, այս աշխատանքը չափազանց դժվար է նրանց համար։ Դա նման է ձկներին ցամաքում ապրել ստիպելուն կամ խոզերին թռչել ստիպելուն։ Այս աշխատանքը կատարելը շատ ծանր է նրանց համար։

Ոմանք ասում են. «Վատ եմ զգում այդ մարդկանց համար։ Այնքան շատ են վազվզում՝ կարգավորելով բոլոր տեսակի առաջադրանքները և ի վերջո բնորոշվում են որպես կեղծ առաջնորդողներ իրենց ցածր որակի պատճառով։ Ուրեմն արդյո՞ք դա նշանակում է, որ նրանց կրած տառապանքն իզուր է եղել։ Մի՞թե դա մարդկանց հետ անարդարացիորեն վարվել չէ»։ Կեղծ առաջնորդողներին պաշտոնազրկելը նշանակում է պատասխանատվություն կրել Աստծու ընտրյալ մարդկանց և եկեղեցու աշխատանքի համար, ուրեմն ինչպե՞ս կարող է դա նշանակել մարդկանց հետ անարդարացիորեն վարվել։ Եթե պնդում ես, որ կեղծ առաջնորդողներին թույլ տրվի շարունակել իրենց դերը որպես առաջնորդողներ, մի՞թե սա չի վնասում Աստծու ընտրյալ մարդկանց։ Ուզում ես ասել, որ Աստծու ընտրյալ մարդկանց վնասելը մարդկանց հետ անարդարացիորեն վարվել չէ՞։ Կեղծ առաջնորդողին պաշտոնազրկելով՝ Աստծու տունը չի դատապարտում այդ կեղծ առաջնորդողին, ոչ էլ այդ կեղծ առաջնորդողին ուղարկում է դժոխք, այլ փոխարենը հնարավորություն է տալիս այդ մարդուն փրկության հասնելու։ Կարո՞ղ են արդյոք փրկության հասնել, եթե շարունակեն կեղծ առաջնորդողներ լինել։ Ո՞րն է լինելու նրանց վերջնական ելքը։ Ինչո՞ւ չես դիտարկում հարցն այս կերպ։ Ավելին, ո՞րն է Աստծուն հավատալու նպատակը։ Անշուշտ առաջնորդող լինելը միակ ճանապարհը չէ։ Արդյոք չկա՞ն այլ պարտավորություններ, եթե մարդն առաջնորդող չէ։ Արդյո՞ք ողջ մնալու ուղի չկա նրանց համար, ովքեր առաջնորդողներ չեն և ցածր որակ ունեն։ (Ոչ, դա ճիշտ չէ։) Ուրեմն ո՞րն է կիրարկման ուղին։ Այն, ինչ հիմա քննում ենք, ցածր որակ ունեցող այս տեսակի կեղծ առաջնորդողի դրսևորումներն ու նրա մեջ առկա խնդիրներն են։ Չենք դատապարտում կամ անիծում նրանց, պարզապես քննում ենք նրանց։ Նրանց քննելու նպատակն այն է, որ այս տեսակի մարդիկ ճշգրտորեն ճանաչեն իրենց և կողմնորոշվեն, իմանան իրենց սեփական չափը և ճշգրտորեն հասկանան, թե ինչ են առաջնորդողներն ու աշխատողները, ինչ աշխատանք պետք է կատարեն առաջնորդողներն ու աշխատողները, և հետո այս բաները համեմատեն իրենց հետ՝ տեսնելու համար, թե արդյոք հարմար են առաջնորդող կամ աշխատող լինելու համար։ Եթե որակդ իսկապես շատ ցածր է, այնքան ցածր, որ չունես լեզվով արտահայտվելու կարողություն, կամ մտքերդ ու տեսակետներդ արտահայտելու կարողություն, կամ խնդիրներ բացահայտելու կարողություն, ապա հարմար չես առաջնորդող կամ աշխատող լինելու համար, իրավասու չես կատարելու առաջնորդողի կամ աշխատողի պարտավորությունը և անընդունակ ես կատարելու առաջնորդողի կամ աշխատողի աշխատանքը։ Եվ քանի որ ցածր որակ ունես, պետք է ունենաս այս տեսակի ինքնագիտակցություն։ Ոմանք ասում են. «Իմ որակը ցածր է, ուրեմն ի՞նչ։ Լավ մարդկայնություն ունեմ, ուստի պետք է առաջնորդող լինեմ»։ Արդյո՞ք սա է սկզբունքը։ Ուրիշներն ասում են. «Բացի լավ մարդկայնություն ունենալուց, պատրաստակամ եմ նաև տառապանք կրելու և գին վճարելու, կարող եմ քարոզներ կարդալ, հիմք ունեմ իմ հավատքի մեջ և բանտարկվել եմ առ Աստված հավատիս համար։ Մի՞թե այս բաները չեն համարվում որպես կապիտալ, որպեսզի առաջնորդող կամ աշխատող լինեմ»։ Արդյո՞ք ճշմարտությունն այն է, որ մարդ պետք է կապիտալ ունենա՝ առաջնորդող կամ աշխատող լինելու համար։ (Ոչ։) Այն, ինչ հիմա քննարկում ենք, առաջնորդողների և աշխատողների պարտականություններն են, և այս թեմայի շրջանակներում խոսում ենք որակի խնդրի մասին։ Եթե որակդ ցածր է, և ի վիճակի չես կատարելու այս պարտականությունները, ապա պետք է ունենաս հետևյալ ինքնագիտակցությունը՝ «Ես չունեմ այս որակը և չեմ կարող առաջնորդող կամ աշխատող լինել։ Ինչ կապիտալ էլ որ ունենամ, անօգուտ է»։ Ասում ես, որ լավ մարդկայնություն ունես, որ հուսալի ես, որ ունես տառապանք կրելու վճռականություն և որ պատրաստակամ ես գին վճարելու։ Ուրեմն արդյո՞ք Աստծու տունն անարդարացիորեն է վարվել քեզ հետ։ Աստծու տունն օգտագործում է մարդկանց այնպես, որ լավագույնս օգտագործվի յուրաքանչյուրը՝ հարմարեցնելով դերերը յուրաքանչյուր մարդուն, և դա անում է ճիշտ ձեւով։ Եթե լավ մարդկայնություն ունես, բայց որակդ ցածր է, ապա պետք է լավ կատարես քո պարտավորությունն ամբողջ սրտով և ուժով։ Այնպես չէ, որ պետք է առաջնորդող կամ աշխատող լինես՝ Աստծու կողմից հավանության արժանանալու համար։ Նույնիսկ եթե պատրաստակամ ես նեղություն կրելու, բայց ի վիճակի չես նեղություն կրելու այնպես, ինչպես պետք է անի առաջնորդողը, և չունես այն որակը, որը պետք է ունենաս առաջնորդող լինելու համար և թերանում ես դրանում, ուրեմն ի՞նչ կարող ես անել։ Մի՛ ստիպիր քեզ կամ մի՛ դժվարացրու հարցերը քեզ համար։ Եթե կարող ես կրել 25 կիլոգրամ, ապա կրիր 25 կիլոգրամ։ Մի՛ փորձիր ցուցադրվել՝ ստիպելով քեզ անցնել հնարավորություններիդ սահմանները՝ ասելով. «25 կիլոգրամը բավական չէ։ Ուզում եմ էլ ավելի շատ կրել։ Ուզում եմ կրել 50 կիլոգրամ։ Պատրաստակամ եմ անելու դա, նույնիսկ եթե ուժասպառությունից մեռնեմ»։ Ընդունակ չես առաջնորդող կամ աշխատող լինելու, բայց եթե դեռ շարունակում ես ստիպել քեզ անցնել հնարավորություններիդ սահմանները՝ ցուցադրվելու համար, թեև չես հյուծվի, բայց կհետաձգես եկեղեցու աշխատանքը, կազդես աշխատանքի առաջընթացի և արդյունավետության վրա և կհետաձգես շատ մարդկանց կյանքի առաջընթացը։ Սա այն պատասխանատվությունը չէ, որը կարող ես թույլ տալ քեզ կրել։ Քանի որ անբավարար որակ ունես, եթե ունես ինքնագիտակցություն, ապա պետք է նախաձեռնողաբար առաջարկես հրաժարական տալ և առաջադրես լավ որակ ունեցող մեկին, ով սիրում է ճշմարտությունը, և ով ավելի պատասխանատու է, քան դու՝ առաջնորդող կամ աշխատող լինելու համար։ Սա կլիներ ողջամիտ քայլը, և միայն այդպես վարվելով կլինեիր մեկը, ով իսկապես ունի մարդկայնություն և ողջամտություն, և մեկը, ով իսկապես հասկանում և կիրառում է ճշմարտությունը։ Եթե պաշտոնիցդ հրաժարական տաս, որովհետև անընդունակ ես կատարելու առաջնորդության աշխատանքը և հետո ընտրես մի պարտավորություն, որը հարմար է քեզ, և առաջարկես քո հավատարմությունը, որպեսզի կարողանաս հավանության արժանանալ Աստծու կողմից, ապա բացառիկ խելացի մարդ ես։ Միշտ մտածում ես. «Թեև ցածր որակ ունեմ, բայց լավ մարդկայնություն ունեմ, պատրաստակամ եմ նեղություն կրելու, տառապանք կրելու և գին վճարելու, ունեմ վճռականություն, բոլորիցդ ավելի տոկուն եմ այն ամենում, ինչ անում եմ և լայնախոհ եմ և չեմ վախենում էտվելուց կամ փորձվելուց։ Նույնիսկ եթե որակս մի փոքր ցածր է, միևնույն է, կարող եմ առաջնորդող լինել»։ Ցածր որակ ունենալը խնդիր չէ։ Սա նախատեսված չէ որպես քեզ դատապարտում, պարզապես նախատեսված է քեզ դասակարգելու և հստակ հասկացնելու, թե հատկապես ինչ կարող ես անել և ինչպիսի պարտավորության ես հարմար։ Սակայն ներկայիս խնդիրն այն է, որ որակդ ցածր է, և անընդունակ ես առաջնորդող կամ աշխատող լինելու։ Չնայած ընտրվել ես որպես առաջնորդող կամ աշխատող, բայց ի վիճակի չես լավ կատարելու այս աշխատանքը, և այն ամենը, ինչ ի վիճակի ես անելու, աշխատանքը փչացնելն է։ Եթե լավ մարդկայնություն ունես, եթե ունես խիղճ և ողջամտություն և պատրաստակամ ես նեղություն կրելու և գին վճարելու, ապա կլինի մի աշխատանք, որը կատարելու համար հարմար ես, և մի պարտավորություն, որը պետք է կատարես, և Աստծու տունը ողջամիտ կարգավորումներ կանի քեզ համար։ Քեզ առաջնորդող լինել թույլ չտալը հիմնված է Աստծու տան կանոնների և սկզբունքների վրա։ Սակայն Աստծու տունը բացարձակապես չի մերժի պարտավորություն կատարելու քո իրավունքը կամ Աստծուն հավատալու և հետևելու քո իրավունքը, որովհետև ցածր որակ ունես։ Մի՞թե սա տեղին չէ։ (Այո, տեղին է։) Արդյո՞ք անհրաժեշտ է, որ ավելի մանրամասնորեն հաղորդակցվենք այս հարցի շուրջ։ Ցածր որակ ունեցող որոշ մարդիկ լսում են սա և խորհում. «Այլևս մի՛ հաղորդակցվիր այս մասին։ Չափազանց շատ եմ ամաչում որևէ մեկի երեսին նայելուց։ Գիտեմ, որ ցածր որակ ունեմ և այլևս չեմ լինի եկեղեցու առաջնորդող կամ աշխատող։ Պարզապես կլինեմ թիմի ղեկավար կամ վերակացու, կամ էլ կանեմ պատահական գործեր՝ ճաշ կպատրաստեմ կամ մաքրությամբ կզբաղվեմ։ Ցանկացած բան լավ է։ Իմ պաշտոնի դժվարությունը կկրեմ առանց գանգատվելու, կհնազանդվեմ Աստծու տան կարգավորումներին և կհնազանդվեմ Աստծու ներդաշնակեցումներին։ Իմ ցածր որակ ունենալն Աստծու շնորհքով է, և Աստծու բարի մտադրությունները դրա մեջ են։ Այն ամենը, ինչ Աստված անում է, ճիշտ է»։ Եթե կարող ես այսպես նայել երեւույթերին, ապա լավ է, և դա նշանակում է, որ ունես որոշակի ինքնագիտակցություն։ Երկար չեմ հաղորդակցվի այս հարցի շուրջ։ Ամփոփելով՝ցածր որակ ունեցող այս մարդկանց հետ կապված՝ պարզապես քննում ենք խնդիրը և մերկացնում փաստերի ճշմարտությունը, որպեսզի ավելի շատ մարդիկ ունենան ճիշտ վերաբերմունքը և տեսակետն այս մարդկանց վերաբերյալ, և որպեսզի այս մարդիկ ունենան ճիշտ վերաբերմունքը և տեսակետը սեփական ցածր որակի խնդրի վերաբերյալ և հետո կարողանան ճշգրտորեն կողմնորոշվել, գտնել մի պաշտոն և պարտավորություն, որը հարմար է իրենց՝ թույլ տալով, որ գին վճարելու իրենց հաստատակամությունը և տառապանք կրելու իրենց վճռականությունը ողջամտորեն օգտագործվեն և գործի դրվեն։ Սա չի ազդում քո կողմից ճշմարտությունը հասկանալու և ճշմարտությունը կիրառելու վրա, ոչ էլ ազդում է Աստծու տանը քո կերպարի վրա։

III. Կեղծ առաջնորդողներ, որոնք ծույլ են և տրվում են հարմարավետությանը

Հենց նոր հաղորդակցվեցինք կեղծ առաջնորդողների երկու տեսակի մասին։ Կա կեղծ առաջնորդողի մեկ այլ տեսակ, որի մասին հաճախ ենք խոսել «առաջնորդողների և աշխատողների պարտականությունները» թեմայի շուրջ հաղորդակցվելիս։ Այս տեսակն ունի որոշակի որակ, նրանք անխելք չեն, իրենց աշխատանքում ունեն ուղիներ և մեթոդներ և խնդիրների լուծման ծրագրեր, և երբ նրանց ինչ-որ աշխատանք է տրվում, կարող են իրականացնել այն ակնկալվող չափանիշներին մոտ։ Նրանք ի վիճակի են բացահայտելու աշխատանքում առաջացող ցանկացած խնդիր և կարող են նաև լուծել դրանցից մի քանիսը, երբ լսում են այն խնդիրները, որոնց մասին որոշ մարդիկ հաղորդում են, կամ դիտարկում են ոմանց վարքագիծը, դրսևորումները, խոսքն ու գործողությունները, արձագանքում են իրենց սրտում և ունեն իրենց սեփական կարծիքն ու վերաբերմունքը։ Իհարկե, եթե այս մարդիկ ձգտեն ճշմարտությանը և ունենան հոգսի զգացում, ապա այս բոլոր խնդիրները կարող են լուծվել։ Սակայն խնդիրներն անսպասելիորեն մնում են չլուծված այն աշխատանքում, որը գտնվում է այն տեսակի մարդու պատասխանատվության ներքո, որի մասին այսօր հաղորդակցվում ենք։ Ինչո՞ւ է այդպես։ Որովհետև այս մարդիկ իրական աշխատանք չեն կատարում։ Սիրում են հանգստություն և ատում են ծանր աշխատանքը, պարզապես մակերեսորեն ձևական ջանքեր են գործադրում, սիրում են անգործ մնալ և վայելել կարգավիճակի օգուտները, սիրում են հրամայել շրջապատի մարդկանց և ուղղակի մի փոքր շարժում են իրենց բերանները և որոշ առաջարկություններ են անում, իսկ հետո իրենց աշխատանքը համարում են ավարտված։ Լուրջ չեն ընդունում եկեղեցու իրական աշխատանքից կամ այն վճռորոշ աշխատանքից ոչ մեկը, որն Աստված վստահում է իրենց. չունեն այս հոգսի զգացումը, և նույնիսկ եթե Աստծու տունը բազմիցս շեշտում է այս բաները, միևնույն է, լուրջ չեն ընդունում դրանք։ Օրինակ՝ չեն ուզում միջամտել կամ հարցուփորձ անել Աստծու տան ֆիլմարտադրության աշխատանքի կամ տեքստային աշխատանքի մասին, ոչ էլ ցանկանում են ուսումնասիրել, թե ինչպես են առաջ ընթանում այս տեսակի աշխատանքները և ինչ արդյունքների են հասնում։ Պարզապես որոշ անուղղակի հարցումներ են անում և հենց որ իմանում են, որ մարդիկ զբաղված են այս աշխատանքով և կատարում են այս աշխատանքը, այլևս չեն անհանգստանում դրանով։ Նույնիսկ երբ շատ լավ գիտեն, որ աշխատանքում խնդիրներ կան, միևնույն է, չեն ուզում հաղորդակցվել դրանց շուրջ և լուծել դրանք, ոչ էլ հարցումներ են անում կամ ուսումնասիրում, թե ինչպես են մարդիկ կատարում իրենց պարտավորությունները։ Ինչո՞ւ հարցումներ չեն անում կամ ուսումնասիրում այս բաները։ Կարծում են, որ եթե ուսումնասիրեն դրանք, ապա իրենց լուծմանն սպսասող շատ խնդիրներ ի հայտ կգան, և դա չափազանց անհանգստացնող կլինի։ Կյանքը սաստիկ հոգնեցուցիչ կլինի, եթե իրենք միշտ ստիպված լինեն խնդիրներ լուծել։ Եթե չափից շատ անհանգստանան, ուտելիքն այլևս համեղ չի լինի իրենց համար, և չեն կարողանա լավ քնել, իրնց մսեղին հոգնածություն կզգա, և այն ժամանակ կյանքը կդառնա ողորմելի Ահա թե ինչու, երբ խնդիր են տեսնում, խուսափում են դրանից և անտեսում են դա, եթե կարող են։ Ո՞րն է խնդիրն այս տեսակի մարդու հետ։ (Նրանք չափից դուրս ծույլ են։) Ասե՛ք Ինձ, ո՞վ ունի լուրջ խնդիր՝ ծույլ մարդի՞կ, թե՞ ցածր որակ ունեցող մարդիկ։ (Ծույլ մարդիկ։) Ինչո՞ւ ծույլ մարդիկ լուրջ խնդիր ունեն։ (Ցածր որակ ունեցող մարդիկ չեն կարող առաջնորդողներ կամ աշխատողներ լինել, բայց կարող են որոշ չափով արդյունավետ լինել, երբ կատարում են մի պարտավորություն, որն իրենց կարողությունների սահմաններում է։ Սակայն ծույլ մարդիկ ոչինչ չեն կարող անել, նույնիսկ եթե որակ ունեն, դա ոչ մի արդյունք չի տալիս։) Ծույլ մարդիկ ոչինչ չեն կարող անել։ Եթե երկու բառով ամփոփենք, անօգուտ մարդիկ են՝ երկրորդ կարգի հաշմանդամություն ունեն։ Անկախ այն բանից, թե որքան լավն է ծույլ մարդկանց որակը, դա ոչ այլ ինչ է, քան ցուցադրություն. թեև լավ որակ ունեն, բայց դա անօգուտ է։ Չափազանց ծույլ են։ Գիտեն, թե ինչ պետք է անեն, բայց չեն անում դա և նույնիսկ եթե գիտեն, որ ինչ-որ բան խնդիր է, չեն փնտրում ճշմարտությունը՝ այն լուծելու համար, և թեև գիտեն, թե ինչ դժվարություններ պետք է կրեն, որպեսզի աշխատանքն արդյունավետ լինի, բայց պատրաստակամ չեն դիմանալու այս արժեքավոր դժվարություններին, ուստի չեն կարող ձեռք բերել ոչ մի ճշմարտություն և չեն կարող որևէ իրական աշխատանք կատարել։ Նրանք չեն ցանկանում կրել այն դժվարությունները, որոնք մարդիկ պետք է կրեն, միայն գիտեն տրվել հարմարավետությանը, վայելել ուրախության և ժամանցի պահերը և վայելել ազատ և հանգիստ կյանք։ Մի՞թե անպիտան չեն։ Մարդիկ, որոնք չեն կարող դժվարություն կրել, արժանի չեն ապրելու։ Նրանք, ովքեր միշտ ցանկանում են մակաբույծի կյանքով ապրել, մարդիկ են, ովքեր զուրկ են խղճից կամ ողջամտությունից. գազաններ են, և նման մարդիկ պիտանի չեն նույնիսկ տքնելու համար։ Քանի որ չեն կարող դժվարություն կրել, նույնիսկ երբ տքնում են, ի վիճակի չեն դա լավ անելու, իսկ եթե ցանկանում են ձեռք բերել ճշմարտությունը, դրա հույսն էլ ավելի քիչ է։ Մարդը, որը չի կարող տառապել և չի սիրում ճշմարտությունը, անպիտան է, որակավորված չէ նույնիսկ տքնելու համար։ Գազան է՝ առանց մարդկայնության նշույլի։ Նման մարդիկ պետք է դուրս թողնվեն. միայն սա է համապատասխանում Աստծու մտադրություններին։

Որոշ մարդիկ պատասխանատու են ֆերմերային աշխատանքի համար և հատկապես ջանասեր են։ Մտքում ծրագիր ունեն և գիտեն, թե ինչ աշխատանք պետք է կատարեն յուրաքանչյուր սեզոնին։ Երբ գալիս է դաշտերը մշակելու ժամանակը, գնում են և նայում են յուրաքանչյուր հողակտոր։ Հողակտորի փաստացի վիճակի հետ համեմատում են, թե ինչ են ծրագրել տնկել յուրաքանչյուր հողակտորում և տեսնում են, թե արդյոք իրենց ծրագիրը հարմար է և արդյոք համապատասխանում է իրական իրավիճակին։ Ավելին, նայում են, թե որքան խոնավ կամ չոր է հողն այս տարի, ինչ պարարտանյութ է անհրաժեշտ, և ինչն է հարմար տնկելու համար։ Հենց որ նայում և ընկալում են այս բաները, անմիջապես հարցնում են, թե արդյոք սածիլներ աճեցվել են, և քանիսն են աճեցվել, հետո գնում են ջերմոց՝ այնտեղ նայելու և հասկանալու, թե արդյոք սածիլներ աճեցնող մարդը վստահելի է, թե կփչացնի սածիլները։ Եթե մեկ հոգին բավարար չէ այս աշխատանքը կատարելու համար, ապա նշանակում են ևս մեկին՝ նրա հետ համագործակցելու համար, և երկուսը վերահսկում են միմյանց։ Արդյո՞ք ծույլ մարդիկ կանեն սա։ Ոչ, չեն անի։ Եթե ոչ ոք չի վերահսկում և չի խթանում նրանց, բացարձակապես անձամբ չեն այցելի տեղամաս, եթե Աստծու տունը չհարցնի աշխատանքի առաջընթացի մասին, ապա նրանք բացարձակապես նախաձեռնություն չեն ցուցաբերի՝ ստուգելու այդ աշխատանքի իրական իրավիճակը։ Երբ խոսքը վերաբերում է ցածր որակ ունեցող մարդկանց, անկախ այն բանից, թե ինչ են անում, միշտ անձամբ են անում դա, բայց անկարող են տարբերելու, թե ինչն է հրատապ և կարևոր, և ինչը՝ ոչ, և պարզապես կուրորեն գործում են։ Մինչդեռ այս ծույլ մարդիկ բավականաչափ խելացի են, և անկախ այն բանից, թե ինչ են անում, պարզապես սիրում են շարժել իրենց բերանները և հրամայել ուրիշներին կատարել աշխատանքը։ Երբեք ոչինչ չեն անում անձամբ, ոչ էլ կարող են իրական աշխատանք կատարել։ Մտածում են. «Պարզապես պետք է զանգահարեմ կամ հաղորդագրություն ուղարկեմ՝ որոշ հարցեր տալու համար, և դրանով իմ գործն արված է, հարցը լուծված է։ Սա ինձ այնքան շատ դժվարություններից է ազատում։ Տեսե՜ք, թե ինչպիսին է իմ որակը որպես առաջնորդողի։ Կարող եմ ավարտել աշխատանքն ընդամենը մի քանի բառով. մի՞թե սա նույնպես իմ պարտականությունների կատարումը չէ։ Ես չեմ անտեսում իմ պարտականությունները։ Եթե Վերևն ինձ հարցնի այս բաների մասին, կարող եմ շատ սահուն պատասխանել և հստակ բացատրություն տալ։ Ի՞նչ իմաստ ունի գնալ աշխատանքի վայր և նայել։ Ստիպված կլինեի դիմանալ դժվարությունների և տառապանքի, և մաշկս կսեւանար արևի տակ լինելուց։ Այդ ձևականության միջով անցնելու կարիք չկա։ Եթե կարող եմ ինձ ազատել որոշակի դժվարություններից, ապա հենց այդպես էլ կանեմ։ Կարիք չկա ամեն ինչ այդքան դժվարացնելու ինձ համար»։ Մի՞թե նրանք բավականաչափ «խելացի» չեն։ Երբ այս տեսակի մարդն աշխատում է, նա հատկապես հմուտ է իր նպատակներին հասնելու համար անկյունները կտրելու և կարճ ճանապարհներ գտնելու մեջ և ունի իր ուղիներն ու մեթոդները։ Անձամբ ոչինչ չի անում, ոչ էլ մասնակցում է որևէ բանի։ Հարցեր տալու համար պարզապես զանգեր է կատարում՝՝ ձևականություններ անելով, և հենց որ անջատում է հեռախոսը, գնում է քնելու կամ մերսման և սկսում է տրվել իր մսեղիին։ Այս տեսակի մարդն իսկապես գիտի՝ ինչպես «աշխատանք կատարել», իսկապես գիտի՝ ինչպես անգործ մնալու հնարավորություններ գտնել և իսկապես գիտի՝ ինչպես ձևականություններ անել և խաբել մարդկանց։ Ի՞նչ օգուտ նրանց այդ մի փոքր որակ ունենալուց։ Նույնն են, ինչ Կոմունիստական կուսակցության երկրի այն պաշտոնյաները, որոնք աշխատանքի գնալուց հետո պարզապես թեյ են խմում և թերթ են կարդում և սկսում են մտածել, թե ինչ են ուտելու և ուր են գնալու զվարճանալու՝ նախքան օրվա աշխատանքն անգամ ավարտվելը. կյանքն իսկապես լավ է նրանց համար։ Սա այն սկզբունքն է, որին այս տեսակի կեղծ առաջնորդողը նույնպես հետևում է իր աշխատանքում. ոչ մի դժվարություն չի կրում, ոչ մի հոգնածության չի դիմանում և, այնուամենայնիվ, դեռ գործում է որպես պաշտոնյա և վայելում է կարգավիճակի օգուտները, և եղբայրների ու քույրերի մեծ մասն ի վիճակի չէ տեսնելու, որ սա խնդիր է։ Այսպես է աշխատում այս տեսակի կեղծ առաջնորդողը, ոչ մի իրական աշխատանք չի կատարում և չի գնում տեղամաս՝ աշխատանքին հետևելու և ստուգելու համար, ուրեմն կարո՞ղ է նա արդյոք բացահայտել աշխատանքի հետ կապված խնդիրներ։ (Ոչ։) Կեղծ հոգևոր կեղծ առաջնորդողները և ցածր որակ ունեցող կեղծ առաջնորդողները կույր են, չնայած նրանց աչքերը լայն բացված են, և չեն կարողանում տեսնել խնդիրները, ուրեմն ի՞նչ կասեք այս տեսակի անպիտան մարդու մասին։ Նրանք ասում են. «Ես չեմ մասնակցում իրական աշխատանքի և չեմ գնում տեղամաս՝ ինտեգրվելու այնտեղ աշխատող մարդկանց հետ, ուստի եթե խնդիրներ առաջանան, ապա չեք կարող ասել, որ կույր եմ, չնայած աչքերս լայն բացված են։ Տեղամասում չեմ եղել և չեմ տեսել խնդիրները, ուրեմն ի՞նչ կապ ունի դա ինձ հետ, եթե խնդիրներ են առաջանում։ Պետք է գնաք գտնեք այն մարդկանց, ովքեր ներգրավված են»։ Մի՞թե այս մարդիկ իսկապես խորամանկ չեն։ Նրանք կարծում են, որ այն ամենը, ինչ պետք է անեն, հրամաններ տալն է և մարդկանց պատշաճ կերպով կարգավորելը. վերջ, և այն ժամանակ իրենց պարտականությունները կատարված կլինեն, և այնուհետև իրենք կկարողանան անամոթաբար վայելել իրենց հանգստի և զվարճանքի ժամանակը։ Անկախ այն բանից, թե ինչ խնդիրներ կան ներքևում, նրանք ոչ մի հարցում չեն անում և շտապում են կարգավորել խնդիրը միայն այն դեպքում, եթե ինչ-որ մեկը հաղորդում է այն Վերևին։ Այն ամենը, ինչի վրա կենտրոնանում են ամեն օր, կարգավիճակի օգուտները վայելելն է, ամենուր հանգիստ զբոսնելը, աշխատանքը ստուգելու ցուցադրություն անելը, բայց իրականում երբեք չեն գնում մի տեղ, որտեղ իսկապես խնդիր կա, և երբեք չեն ստուգում վճռորոշ աշխատանքը։ Մի՞թե սա ճիշտ այնպես չէ, ինչպես Կոմունիստական կուսակցության պաշտոնյաների լոկ մակերեսային ջանքեր գործադրելը և լոկ այն աշխատանքը կատարելը, որն իրենց լավ է ներկայացնում։ Նրանք գեղեցիկ խոստումներ են տալիս՝ կատարելու իրենց տրված աշխատանքը, բայց չեն հետևում դրան կամ չեն վերահսկում այն և նույնիսկ եթե գնում են տեղամաս, պարզապես ձևականություններ են անում։ Բացարձակապես չեն կատարի աշխատանքը կամ չեն լուծի խնդիրներն անձամբ։ Մտածում են. «Կարիք չկա, որ տառապեմ և գին վճարեմ այս բաներն անելու համար։ Բավական է, որ այնտեղ կա մեկը, ով անում է դրանք։ Միևնույն է, ոչ մի գումար չեմ վաստակում, ուստի ինձ համար լավ է զուտ յոլա գնալ»։ Կարո՞ղ են արդյոք նրանք լավ կատարել իրենց աշխատանքը, երբ ունեն այս մտածելակերպը։ Իրենց մտքում մի փոքրիկ ծրագիր ունեն՝ մտածելով. «Կաշխատեմ միայն այնքան, որքան ուտելիք եմ ստանում, և յուրաքանչյուր օրը կանցկացնեմ ձևականորեն»։ Եվ այնուամենայնիվ երբեք կոնկրետ աշխատանք չեն կատարում և երբեք չեն երևում տեղամասում։ Ուրեմն որտե՞ղ են։ Վայելում են կյանքը մի գեղեցիկ և ապահով վայրում, որտեղ կարող են լավ ուտել, խմել և քնել։ Ապրում են արքայազնի պես՝ կանոնավոր ցնցուղ ընդունելով, կանոնավոր մերսումներ ստանալով և կանոնավոր կերպով փոխելով իրենց հագուստը և բացարձակապես ոչ մի տառապանք չեն կրում։ Երբեք չեն խորհում, թե ինչ իրական աշխատանք կարող են կատարել, ինչ իրական խնդիրներ կարող են լուծել, ինչ ներդրումներ են ունեցել Աստծու տան աշխատանքում և ինչպես են որակավորված վայելելու այս բոլոր գեղեցիկ բաները. երբեք չեն մտածում այս ամենի մասին։ Ի՞նչ տեսակի բաներ են այս մարդիկ։ Այս թշվառականները չունեն ինքնագիտակցություն, անամոթ բաներ են և արժանի չեն լինելու եկեղեցու առաջնորդողներ և աշխատողներ։

Բոլոր կեղծ առաջնորդողները երբեք իրական աշխատանք չեն կատարում։ Իրենց պահում են այնպես, կարծես իրենց առաջնորդության դերը ինչ-որ պաշտոնական դիրք է՝ վայելելով կարգավիճակի օգուտները և որպես խոչընդոտի, որպես տհաճության են վերաբերվում այն պարտավորությանը, որը պետք է կատարեն և այն աշխատանքին, որը պետք է անեն որպես առաջնորդող։ Նրանց սրտերում լի են եկեղեցու աշխատանքի նկատմամբ դիմադրությամբ։ Երբ նրանց խնդրում են վերահսկել աշխատանքը և իմանալ, թե ինչ խնդիրներ կան դրանում, որոնց պետք է հետևել և լուծել, նրանք լի են դժկամությամբ։ Սա այն աշխատանքն է, որը պետք է կատարեն առաջնորդողներն ու աշխատողները, սա նրանց գործն է։ Եթե չես անում դա և պատրաստակամ չես անելու դա, ապա ինչո՞ւ ես դեռ ուզում առաջնորդող կամ աշխատող լինել։ Արդյո՞ք կատարում ես քո պարտավորությունը՝ Աստծու մտադրությունները հաշվի առնելու համար, թե՞ պաշտոնյա լինելու և կարգավիճակի օգուտները վայելելու համար։ Եթե առաջնորդող ես դարձել միայն այն բանի համար, որ կարողանաս ինչ-որ պաշտոնական դիրք զբաղեցնել, մի՞թե դա փոքր-ինչ անամոթ չէ։ Այս տեսակի մարդիկ ունեն ամենաստոր բնավորությունը, չունեն արժանապատվություն և ամոթ։ Եթե ցանկանում ես վայելել մսեղիի հարմարավետությունը, պետք է շտապես վերադառնալ աշխարհ և մրցել, ուժով վերցնել և խլել այնքան, որքան կարող ես, և ոչ ոք չի միջամտի դրան։ Աստծու տունը մի վայր է, որտեղ Աստծու ընտրյալ մարդիկ կատարում են իրենց պարտավորությունները և երկրպագում են Նրան, դա մի վայր է, որտեղ մարդիկ ձգտում են ճշմարտությանը և փրկություն են ստանում։ Դա վայր չէ, որտեղ որևէ մեկը կարող է տրվել մսեղիի հարմարավետությանը, առավել ևս վայր չէ, որը մարդկանց թույլ է տալիս ապրել արքայազնի պես։ Կեղծ առաջնորդողներն ամոթ չունեն, անպատկառ են և ողջամտություն չունեն։ Անկախ այն բանից, թե ինչ կոնկրետ աշխատանք է հանձնարարվում նրանց, լուրջ չեն վերաբերվում դրան և ականջի հետեւ են գցում, թեև խոսքերով շատ լավ են արձագանքում, բայց ոչ մի իրական բան չեն անում։ Մի՞թե սա անբարոյական չէ։ Ոչ միայն իրական աշխատանք չեն կատարում, այլև ուզում են ունենալ միանձնյա իշխանություն՝ իրենց ձեռքում պահել իշխանությունը ֆինանսների, անձնակազմի և բոլոր այլ հարցերի նկատմամբ, և մարդկանց ստիպել ամեն օր հաշվետվություններ ներկայացնել իրենց։ Իրականում շատ ջանասեր են, երբ խոսքը վերաբերում է այս բաներին։ Երբ գալիս է ժամանակը, որ իրենք աշխատանքի մասին հաշվետվություն ներկայացնեն Վերևին, եղբայրների և քույրերի կատարած ողջ աշխատանքի արդյունքները վերագրում են իրենց, որպեսզի Վերևը սխալմամբ հավատա, թե իրենք մեծ աշխատանք են կատարել, մինչդեռ իրականում դա արվել է ուրիշների կողմից։ Քանի՞ մարդ է ձեռք բերվել ավետարանը քարոզելու միջոցով, որ մարդիկ են առաջխաղացվել և զարգացվում են, որ մարդիկ են պաշտոնազրկվել, որ մարդիկ են հեռացվել և այլն, այս կոնկրետ առաջադրանքներից ոչ մեկը չի կատարվում նրանց կողմից, և այնուամենայնիվ նրանք համարձակություն ունեն հաղորդելու դրանք։ Մի՞թե այս մարդիկ անպատկառ չեն։ Մի՞թե խաբեությամբ չեն զբաղվում։ Նման մարդիկ այնքան նենգ և խորամանկ են։ Իրենց խելացի են համարում։ Սա իսկապես այն դեպքն է, երբ զոհ են դառնում սեփական ճարպկություններին և ի վերջո մերկացվում և դուրս են թողնվում։ Անկախ այն բանից, թե ինչ աշխատանք են կատարում ոմանք կամ ինչ պարտավորություն են կատարում, անիրավասու են դրանում, չեն կարող ստանձնել այն և անընդունակ են կատարելու այն պարտականություններից կամ պատասխանատվություններից որևէ մեկը, որը մարդը պետք է կատարի։ Մի՞թե աղբ չեն։ Արդյո՞ք դեռ արժանի են մարդ կոչվելու։ Բացառությամբ անմիտների, մտավոր անկարողների և ֆիզիկական արատներ ունեցողների, կա՞ արդյոք ողջ որևէ մեկը, ով չպետք է կատարի իր պարտավորությունները և իրագործի իր պարտականությունները։ Բայց այս տեսակի մարդը միշտ լպրծուն է և ծուլանում է ու չի ցանկանում կատարել իր պարտականությունները։ Սա ակնարկում է, որ նա չի ցանկանում լինել պատշաճ մարդ արարած։ Աստված նրանց հնարավորություն է տվել լինելու մարդ արարած և տվել է նրանց որակ և պարգեւներ, սակայն նրանք չեն կարողանում օգտագործել դրանք իրենց պարտավորությունը կատարելիս։ Ոչինչ չեն անում, բայց ցանկանում են վայելել հաճույքն ամեն քայլափոխի։ Մի՞թե նման մարդը պիտանի է մարդ արարած կոչվելու համար։ Անկախ այն բանից, թե ինչ աշխատանք է տրվում նրանց՝ լինի կարևոր, թե սովորական, դժվար, թե պարզ, միշտ ձևական են, լպրծուն և ծուլանում են։ Երբ խնդիրներ են առաջանում, փորձում են դրանց պատասխանատվությունը բարդել ուրիշների վրա՝ ոչ մի պատասխանատվություն չկրելով, և ցանկանում են շարունակել ապրել մակաբույծի իրենց կյանքով։ Մի՞թե անպիտան աղբ չեն։ Հասարակության մեջ ո՞վ ստիպված չէ ապավինել ինքն իրեն՝ ապրուստ վաստակելու համար։ Հենց որ մարդը չափահաս է դառնում, պետք է ապահովի ինքն իրեն։ Նրա ծնողները կատարել են իրենց պարտականությունը։ Նույնիսկ եթե ծնողները պատրաստ լինեին աջակցելու նրան, նա անհարմար կզգար դրանից։ Նա պետք է ի վիճակի լինի գիտակցելու, որ իր ծնողներն ավարտել են իրեն մեծացնելու իրենց առաքելությունը, և որ ինքն ամրակազմ չափահաս է և պետք է ի վիճակի լինի ինքնուրույն ապրելու։ Մի՞թե սա այն նվազագույն ողջամտությունը չէ, որը պետք է ունենա չափահասը։ Եթե ինչ-որ մեկն ճշմարտապես ողջամտություն ունենար, չէր կարողանա շարունակել ապրել իր ծնողների հաշվին, կվախենար ուրիշների ծաղրից, երեսը կորցնելուց։ Ուրեմն արդյո՞ք նա, ով սիրում է հանգստություն և ատում է աշխատանքը, ողջամտություն ունի։ (Ոչ։) Միշտ ինչ-որ բան է ուզում ոչնչի դիմաց, ուզում է երբեք չկատարել որևէ պարտականություն՝ ցանկանալով, որ քաղցրավենիքը պարզապես ընկնի երկնքից և հայտնվի իր բերանում, միշտ ուզում է օրական երեք անգամ լիարժեք սնվել, ունենալ մեկին, ով կսպասարկի իրեն, և վայելել լավ ուտելիք և խմիչք՝ առանց նույնիսկ ամենափոքր աշխատանք կատարելու։ Մի՞թե սա մակաբույծի մտածելակերպ չէ։ Եվ արդյո՞ք մարդիկ, ովքեր մակաբույծներ են, ունեն խիղճ և ողջամտություն։ Ունե՞ն ազնվություն և արժանապատվություն։ Բացարձակապես ոչ։ Բոլորը ձրիակեր անպիտաններ են, բոլորը գազաններ են՝ առանց խղճի կամ ողջամտության։ Նրանցից ոչ մեկը պիտանի չէ Աստծու տանը մնալու համար։

Ենթադրենք, եկեղեցին մի աշխատանք է կարգավորում քեզ համար, և դու ասում ես. «Անկախ այն բանից, թե արդյոք աշխատանքն այնպիսին է, որը թույլ է տալիս ինձ ուշադրություն գրավել, թե ոչ, քանի որ այն տրվել է ինձ, լավ կանեմ այն և կստանձնեմ այս պարտականությունը։ Եթե ինձ հանձնարարվել է հյուրընկալում անել, ամբողջ ուժս կդնեմ այն լավ անելու մեջ՝ լավ կհոգամ եղբայրների և քույրերի մասին, և կանեմ ամեն հնարավորը՝ բոլորի անվտանգությունն ապահովելու համար։ Եթե ինձ հանձնարարվել է ավետարանը քարոզել, կզինվեմ ճշմարտությամբ և լավ կքարոզեմ ավետարանը սիրով և կկատարեմ իմ պարտավորությունը։ Եթե ինձ հանձնարարվել է օտար լեզու սովորել, ամբողջ սրտով կուսումնասիրեմ այն և քրտնաջան կաշխատեմ դրա վրա և կփորձեմ հնարավորինս արագ՝ մեկ կամ երկու տարվա ընթացքում յուրացնել դա, որպեսզի կարողանամ վկայել Աստծու մասին օտարերկրացիներին։ Եթե ինձ խնդրեն վկայության հոդվածներ գրել, բարեխղճորեն կկրթվեմ դա անելու համար, երեւույթներին կնայեմ ճշմարտության սկզբունքների համաձայն և կսովորեմ լեզվի մասին։ Թեև գուցե չկարողանամ գեղեցիկ արձակով հոդվածներ գրել, բայց առնվազն կկարողանամ հստակորեն հաղորդակցել իմ փորձառական վկայությունը, հասկանալի կերպով հաղորդակցվել ճշմարտության շուրջ և ճշմարիտ վկայություն կրել Աստծու համար այնպես, որ մարդիկ կրթվեն և օգուտ քաղեն իմ հոդվածները կարդալով։ Ինչ աշխատանք էլ որ եկեղեցին հանձնարարի ինձ, կստանձնեմ այն ամբողջ սրտով և ուժով։ Եթե կա մի բան, որը չեմ հասկանում, կամ խնդիր է առաջանում, կաղոթեմ Աստծուն, կփնտրեմ ճշմարտությունը, կլուծեմ խնդիրները ճշմարտության սկզբունքների համաձայն և լավ կկատարեմ աշխատանքը։ Ինչ էլ որ լինի իմ պարտավորությունը, կօգտագործեմ այն ամենը, ինչ ունեմ, այն լավ կատարելու և Աստծուն գոհացնելու համար։ Ինչի էլ որ կարողանամ հասնել, կանեմ հնարավորը՝ ստանձնելու այն պարտականությունը, որը պետք է կրեմ և առնվազն չեմ գնա իմ խղճի և ողջամտության դեմ, կամ չեմ լինի ձևական, կամ չեմ լինի լպրծուն և չեմ ծուլանա, կամ չեմ տրվի ուրիշների աշխատանքի պտուղներին։ Արածս ոչինչ չի լինի խղճի չափանիշից ցածր»։ Սա անձնական վարքի նվազագույն չափանիշն է, և նա, ով կատարում է իր պարտավորությունն այս կերպ, կարող է որակավորվել որպես խիղճ և ողջամտություն ունեցող մարդ։ Պետք է առնվազն մաքուր խիղճ ունենաս քո պարտավորությունը կատարելիս և պետք է առնվազն արժանի լինես քո օրական երեքանգամյա սնունդին և չլինես ձրիակեր։ Սա կոչվում է պատասխանատվության զգացում ունենալ։ Անկախ այն բանից, թե որակդ բարձր է, թե ցածր, և արդյոք հասկանում ես ճշմարտությունը, թե ոչ, համենայն դեպս, պետք է ունենաս այս վերաբերմունքը. «Քանի որ այս աշխատանքն ինձ է հանձնարարվել, ապա պետք է լուրջ վերաբերվեմ դրան, պետք է այն դարձնեմ իմ հոգսը և պետք է օգտագործեմ իմ ողջ սիրտն ու ուժը՝ այն լավ կատարելու համար։ Ինչ վերաբերում է նրան, թե արդյոք կարող եմ այն կատարյալ կերպովանել, չեմ կարող հանդգնել երաշխիք տալ, բայց իմ վերաբերմունքն այն է, որ կանեմ հնարավորը՝ դա լավ կատարելու համար և հաստատ ձևական չեմ լինի դրա նկատմամբ։ Եթե աշխատանքի մեջ խնդիր առաջանա, ապա պետք է պատասխանատվություն ստանձնեմ և հավաստիանամ, որ դաս եմ քաղում դրանից և լավ եմ կատարում իմ պարտավորությունը»։ Սա ճիշտ վերաբերմունքն է։ Ունե՞ք արդյոք նման վերաբերմունք։ Ոմանք ասում են. «Պարտադիր չէ, որ լավ կատարեմ ինձ հանձնարարված աշխատանքը։ Պարզապես կանեմ այն, ինչ կարող եմ, և վերջնական արդյունքը կլինի այն, ինչ կլինի։ Կարիք չկա, որ ինձ այդքան հոգնեցնեմ կամ տանջվեմ անհանգստությունից, եթե ինչ-որ բան սխալ անեմ, և կարիք չկա, որ այդքան շատ սթրես վերցնեմ ինձ վրա։ Ի՞նչ իմաստ ունի ինձ այդքան հոգնեցնելը։ Ի վերջո, միշտ աշխատում եմ և ձրիակեր չեմ»։ Սեփական պարտավորության նկատմամբ այսպիսի վերաբերմունքն անպատասխանատու է։ «Եթե աշխատելու տրամադրություն ունենամ, մի փոքր աշխատանք կկատարեմ։ Պարզապես կանեմ այն, ինչ կարող եմ, և վերջնական արդյունքը կլինի այն, ինչ կլինի։ Կարիք չկա այն այդքան լուրջ ընդունելու»։ Նման մարդիկ պատասխանատու վերաբերմունք չունեն իրենց պարտավորության նկատմամբ և զուրկ են պատասխանատվության զգացումից։ Ինչպիսի՞ մարդ եք դուք։ Եթե առաջին տեսակի մարդն եք, ապա ողջամտություն և մարդկայնություն ունեցող եք։ Եթե երկրորդ տեսակի մարդն եք, ապա ոչնչով չեք տարբերվում այն կեղծ առաջնորդողներից, որոնց հենց նոր մանրամասն վերլուծեցի։ Պարզապես պարապ-սարապ օրեր եք անցկացնում։ «Կխուսափեմ հոգնածությունից և դժվարությունից և պարզապես ավելի շատ կվայելեմ։ Նույնիսկ եթե մի օր պաշտոնազրկվեմ, ոչինչ կորցրած չեմ լինի։ Գոնե մի քանի օր վայելած կլինեմ կարգավիճակի օգուտները, դա ինձ համար կորուստ չի լինի։ Եթե ընտրվեմ որպես առաջնորդող, հենց այդպես կվարվեմ»։ Ի՞նչ կարծիքի եք այս տեսակի մարդու մտածելակերպի մասին։ Նման մարդիկ չհավատացողներ են, որոնք ամենևին չեն ձգտում ճշմարտությանը։ Եթե ճշմարտապես ունես պատասխանատվության զգացում, ապա դա ցույց է տալիս, որ ունես խիղճ և ողջամտություն։ Անկախ այն բանից, թե որքան մեծ կամ փոքր է առաջադրանքը, անկախ այն բանից, թե ով է հանձնարարում քեզ այդ առաջադրանքը, արդյոք Աստծու տունն է դա հանձնարարում քեզ, թե եկեղեցու առաջնորդողը կամ աշխատողն է հանձնարարում քեզ, քո վերաբերմունքը պետք է լինի. «Քանի որ այս պարտավորությունն ինձ է հանձնարարվել, դա Աստծու բարձրացումն ու շնորհն է։ Պետք է այն լավ կատարեմ՝ ճշմարտության սկզբունքների համաձայն։ Չնայած միջին որակ ունենալուն, պատրաստակամ եմ ստանձնելու այս պարտականությունը և տալու այն ամենը, ինչ ունեմ՝ դա լավ կատարելու համար։ Եթե վատ աշխատանք կատարեմ, պետք է պատասխանատվություն կրեմ դրա համար, իսկ եթե լավ աշխատանք կատարեմ, սա իմ արժանիքը չէ։ Սա այն է, ինչ պետք է անեմ»։ Ինչո՞ւ եմ ասում, որ այն, թե ինչպես է մարդը վերաբերվում իր պարտավորությանը, սկզբունքային հարց է։ Եթե իսկապես ունես պատասխանատվության զգացում և պատասխանատու մարդ ես, ապա կկարողանաս ստանձնել եկեղեցու աշխատանքը և կատարել այն պարտավորությունը, որը պետք է կատարես։ Եթե թեթևամտորեն ես վերաբերվում քո պարտավորությանը, ապա առ Աստված հավատի քո տեսակետը սխալ է, և վերաբերմունքդ Աստծու և քո պարտավորության նկատմամբ խնդրահարույց է։ Պարտավորությունդ կատարելու քո տեսակետն այն ձևականորեն անելն է և պարզապես յոլա գնալը, և անկախ այն բանից, թե արդյոք դա մի բան է, որը պատրաստակամ ես անելու, թե ոչ, մի բան, որից լավ ես, թե ոչ, միշտ դրան մոտենում ես պարզապես յոլա գնալու վերաբերմունքով, ուստի հարմար չես առաջնորդող կամ աշխատող լինելու համար և արժանի չես եկեղեցու աշխատանք կատարելու։ Ավելին, շատ կոպիտ ասած, քեզ նման մարդիկ անպիտաններ են, դատապարտված են ոչնչի չհասնելու և պարզապես անօգուտ մարդիկ են։ Ինչպիսի՞ մարդիկ են անօգուտ։ Բթամիտ մարդիկ, մարդիկ, որոնք պարապ-սարապ օր են անցկացնում են։ Այս տեսակի մարդիկ պատասխանատու չեն իրենց արած ոչ մի բանում, ոչ էլ լուրջ են վերաբերվում դրան. ամեն ինչ փչացնում են։ Չեն լսում քո խոսքերը՝ անկախ այն բանից, թե ինչպես ես հաղորդակցվում ճշմարտության շուրջ։ Մտածում են. «Այսպես յոլա կգնամ, եթե ուզում եմ։ Ինչ ուզում ես ասա։ Ամեն դեպքում, հիմա կատարում եմ իմ պարտավորությունը և ուտելիք ունեմ ուտելու, դա էլ լավ է։ Գոնե ստիպված չեմ մուրացկան լինել։ Եթե մի օր ուտելու բան չունենամ, այն ժամանակ կմտածեմ դրա մասին։ Երկինքը միշտ ելք կթողնի մարդու համար։ Ասում ես, որ չունեմ խիղճ կամ ողջամտություն և որ բթամիտ եմ, դե, ի՞նչ։ Օրենքը չեմ խախտել։ Առավելագույնը, պարզապես մի փոքր թերանում եմ բնավորությանս մեջ, բայց դա ինձ համար կորուստ չէ։ Քանի դեռ ուտելիք ունեմ ուտելու, ամեն ինչ լավ է»։ Ի՞նչ կարծիքի եք այս տեսակետի մասին։ Ասում եմ քեզ, նման բթամիտ մարդիկ, որոնք պարապ-սարապ օր են անցկացնում, բոլորը դատապարտված են դուրս թողնվելու, և բացառված է, որ կարողանան փրկության հասնել։ Բոլոր նրանք, ովքեր մի քանի տարի հավատացել են Աստծուն, բայց երբեք չեն ընդունել ճշմարտությունից ոչ մի բան և չունեն փորձառական վկայություններ, դուրս կթողնվեն։ Ոչ մեկը ողջ չի մնա։ Աղբն ու անպիտանները բոլորը ձրիակերներ են և դատապարտված են դուրս թողնվելու։ Եթե առաջնորդողներն ու աշխատողները պարզապես ձրիակերներ են, առավել ևս պետք է պաշտոնազրկվեն և դուրս թողնվեն։ Նման բթամիտ մարդիկ դեռ ուզում են առաջնորդողներ և աշխատողներ լինել. նրանք անարժան են։ Ոչ մի իրական աշխատանք չեն կատարում և այնուամենայնիվ ուզում են առաջնորդողներ լինել։ Իսկապես ամոթ չունեն։

Պաշտոնազրկվելուց հետո որոշ առաջնորդողներ և աշխատողներ ասում են. «Հիանալի է առաջնորդող կամ աշխատող չլինելը։ Կարիք չունեմ այդքան անհանգստանալու կամ ինձ այդքան նեղություն տալու։ Հրաշալի է սովորական եղբայր կամ քույր լինելը։ Ինչո՞ւ պետք է ինձ նեղություն տամ դրանով։ Որակ չունեմ միայն նրա համար, որ կարողանամ ուժասպառ անել ինձ»։ Ինչ-որ մեկն ասում է նրանց. «Ի՞նչ ես անելու հիմա, երբ առաջնորդող կամ աշխատող չես»։ Նրանք պատասխանում են. «Դեմ չեմ ցանկացած բան անելուն, քանի դեռ այն շատ հոգնեցուցիչ չէ և մեծ ջանք չի պահանջում, մի բան, որ ներառում է քայլել և նայել շուրջը, կամ նստել և խոսել կամ նայել համակարգչին և չի պահանջում շատ երկար ժամեր կամ ֆիզիկական տառապանք, լավ կլինի»։ Ի՞նչ խոսակցություն է սա։ Եթե բացահայտեք, որ ձեր ընտրած առաջնորդողը կամ աշխատողն այս տեսակի բան է, ի՞նչ կզգաք ձեր սրտում։ Մի՞թե շատ չեք զղջա։ (Այո։) Ուրեմն որևէ միտք կունենա՞ք այս մասին։ Կասես. «Սկզբում տեսա, որ մի փոքր որակ ունես, և ուզում էի առաջխաղացնել և զարգացնել քեզ և հնարավորություն տալ, որպեսզի կարողանաս հասկանալ ևս մի քանի ճշմարտություն։ Երբեք չէի պատկերացնում, որ ոչնչություն ես։ Զղջում եմ, որ այն ժամանակ քեզ մարդ արարած էի համարում։ Երբեք չէի պատկերացնում, որ ի վերջո այդպիսին չես։ Նույնիսկ խոզից կամ շնից ցածր ես, աղբ ես։ Արժանի չես կրելու այս մարդկային մաշկը և արժանի չես մարդ լինելու»։ Արդյո՞ք այս խոսքերը տհաճ են հնչում։ (Ոչ։) Տհաճ չեն հնչում ձեզ համար, բայց մի՞թե շատ տհաճ չեն հնչում այս տեսակի աղբի համար։ (Այո։) Արդյո՞ք նման աղբը սիրտ ունի։ (Ոչ։) Ուրեմն կարո՞ղ է տարբերել, թե արդյոք ինչ-որ մեկը լավ թե՞ վատ բաներ է ասում իր մասին։ Երբ սիրտ չունեցող մարդիկ բախվում են որևէ հարցի, չեն փոխում իրենց օրերը պարապ-սարապ անցկացնելու իրենց վերաբերմունքը։ Կարծում են, որ ամեն ինչ լավ է, քանի դեռ իրենք օգուտ են քաղում և շահում են և հարմարավետ են զգում։ Ուստի անկախ այն բանից, թե ինչ է ասում որևէ մեկը, նրանց հոգը չէ։ Նրանց հայտնի ասացվածքն է. «Անկախ այն բանից, թե ինչ ես ասում, անկախ այն բանից, թե ինչպես ես նայում ինձ կամ գնահատում ինձ, կամ ինչպես ես դասակարգում կամ վարվում ինձ հետ, իմ հոգը չէ»։ Մի՞թե այս մարդիկ պարզապես աղբ չեն։ Անկախ այն բանից, թե ինչ ես ասում, չունեն ոչ մի զգացում և դա սրտին մոտ չեն ընդունում։ Ինչո՞ւ սրտին մոտ չեն ընդունում։ Պարզապես պարապ մարդիկ են և սիրտ չունեն։ Սիրտ չունեցող մարդիկ չունեն արժանապատվություն կամ ազնվություն, քո ասած ոչ մի բան նրանց հոգը չէ, և անկախ այն բանից, թե որքան խիստ կխոսում նրանց հետ, սրտում խայթոց չեն զգա։ Միայն արժանապատվություն, ազնվություն և ողջամտություն ունեցողները կցավեն և կզգան, որ իրենց սրտերը խոցվում են նման խոսքեր լսելիս։ Կասեն. «Դա ինձ պահելու ստոր ձև էր, դա ստիպեց մարդկանց արհամարհել ինձ, և ես կորցրի իմ արժանապատվությունը, ուստի այլևս այդպես չեմ վարվի։ Ուզում եմ վերականգնել իմ արժանապատվությունը և չստիպել մարդկանց արհամարհել ինձ։ Կձգտեմ վերականգնել իմ պատիվը և կանեմ հնարավոր ամեն ինչ՝ արժանապատվությամբ ապրելու և Աստծուն գոհացնելու համար»։ Նրանք զգացմունք ունեն, երբ խոսքը վերաբերում է այն բառերին, որոնք վիրավորում են իրենց արժանապատվությունը և խայթում են իրենց ցավոտ տեղը՝ թույլ տեղը. սրանք սիրտ ունեցող մարդիկ են։ Երբ արժանապատվություն եւ զգացմունք ունեցող մարդիկ լսում են հայտարարություններ, որոնք ճիշտ են, և տեսնում են դրական բաներ և տարբերում են ճիշտն ու սխալը, նրանք ունենում են փոխվելու վճռականություն, որովհետև ունեն արժանապատվություն և չեն ուզում, որ ուրիշներն արհամարհեն իրենց։ Այդ պարապ և անօգուտ մարդիկ չունեն արժանապատվություն, և ուստի անկախ այն բանից, թե ինչ ես ասում նրանց, անկախ այն բանից, թե որքան ճիշտ կամ ճշգրիտ կամ ճշմարտությանը համահունչ են քո հայտարարությունները, կամ որքանով են քո հայտարարությունները դրական բաներ, դրանք ոչ մի ազդեցություն չեն ունենում այս մարդկանց վրա և ամենևին չեն հուզում նրանց։ Արժանապատվություն չունեցող մարդը բացարձակապես ոչ մի զգացմունք չունի որևէ դրական բանի, որևէ դատավճռի կամ որևէ մերկացման նկատմամբ, ոչ էլ ունի ճիշտ վերաբերմունք այն բանի նկատմամբ, թե կյանքի ինչ ուղի պետք է ընտրի։ Ահա թե ինչու, անկախ այն բանից, թե ինչ ես ասում նրանց, անկախ այն բանից, թե ինչպես ես մերկացնում կամ բնորոշում նրանց, բացարձակապես հրաժարվում են ընդունել դա և անտարբեր են։ Ուրեմն արդյո՞ք որևէ օգուտ կա նման մարդկանց ճշմարտությունը քարոզելու և քարոզներ կարդալու մեջ։ Արդյո՞ք որևէ օգուտ կա նրանց էտելու մեջ։ Արդյո՞ք որևէ օգուտ կա նրանց դատելու և հանդիմանելու մեջ։ Ոչ։ Նման մարդիկ պարզապես անպիտան են։ Քարշ են տալիս իրենց օրերը և պատկանում են գազանների դասին, ճշգրիտ ասած՝ մարդ չեն։ Արժանի չեն լսելու Աստծու խոսքերը։ Եթե այս անպիտանները, մակաբույծները դառնան եկեղեցու առաջնորդողներ, կարո՞ղ են արդյոք բացահայտել եկեղեցում առկա խնդիրները։ Կարո՞ղ են արդյոք լուծել խնդիրներ։ Անշուշտ ոչ։ Եթե Աստծու ընտրյալ մարդիկ հարց են բարձրացնում, կարո՞ղ են արդյոք լուծել դա։ Անշուշտ չեն կարող լուծել նաև դա։ Անընդունակ են լուծելու որևէ հարց, ուրեմն ինչպե՞ս կարող են առաջնորդության աշխատանք կատարել։ Դա աներևակայելի կլիներ։ Որպես առաջնորդողներ և աշխատողներ՝ մարդիկ պետք է առնվազն ի վիճակի լինեն լուծելու եկեղեցու աշխատանքում առկա խնդիրները և Աստծու ընտրյալ մարդկանց կյանքի մուտքի հետ կապված խնդիրները։ Եթե որոշ ժամանակ կրթվում են և որոշակի փորձառություն են ձեռք բերում և կարող են նաև հաղորդակցվել որոշ ճշմարտությունների շուրջ և խոսել որոշ փորձառական վկայության մասին, ապա կարող են աստիճանաբար իրավասու դառնալ առաջնորդության աշխատանքում։ Եթե ընդունակ չեն բացահայտելու կամ լուծելու որևէ խնդիր, ապա բացառված է, որ կարողանան առաջնորդության աշխատանք կատարել։ Ուրեմն կեղծ առաջնորդողներ են և պետք է պաշտոնազրկվեն, և նոր առաջնորդողներ պետք է ընտրվեն։

Նրանք, ովքեր ծառայում են որպես առաջնորդողներ, պետք է առնվազն մի փոքր հասկանան ճշմարտությունը և ունենան որոշակի գործնական փորձառություններ։ Եթե բացարձակապես ոչ մի փորձառություն չունեն, ապա միանշանակ ճշմարտությունից ոչինչ չեն հասկանում։ Ոմանք, ովքեր ծառայում են որպես առաջնորդողներ, լավ են բառեր և վարդապետություններ քարոզելուց և ի վիճակի են արժանանալու մարդկանց մեծամասնության հավանությանն ու գովասանքին։ Թեև արտաքուստ կեղծ առաջնորդողներն ի վիճակի են պատասխանելու հարցերի, բայց չեն կարողանում հաղորդակցվել ճշմարտության սկզբունքների շուրջ։ Այն ամենը, ինչ քարոզում են, դատարկ տեսություն է, և դրանում բացարձակապես ոչ մի գործնական բան չկա։ Երբ մարդիկ լսում են նրանց քարոզը, զգում են, որ այն համապատասխանում է իրենց ճաշակին, և զանազանություն չունեցողները շատ են հավանում դա։ Սակայն դրանից հետո դեռևս չեն ունենում կիրառման ուղի և չեն կարողանում գտնել կիրառման սկզբունքները։ Կարո՞ղ է արդյոք սա համարվել որևէ հարցի լուծում։ Մի՞թե սա նրանց ձևական լինելը չէ։ Կարո՞ղ է արդյոք այս կերպ հարցերը լուծելու փորձը համարվել իրական աշխատանք կատարել։ Կեղծ առաջնորդողներն իրական աշխատանք չեն կատարում, բայց գիտեն՝ ինչպես գործել պաշտոնյայի պես։ Ո՞րն է առաջին բանը, որ անում են, հենց որ առաջնորդող են դառնում։ Դա մարդկանց բարեհաճությունը շահելն է։ Որդեգրում են՝ «նոր պաշտոնյաները ցանկանում են տպավորություն գործել» մոտեցումը։ Նախ անում են մի քանի բան՝ մարդկանց բարեհաճությունը շահելու համար և կարգավորում են մի քանի բան, որոնք բարելավում են բոլորի ամենօրյա բարեկեցությունը։ Նախ փորձում են լավ տպավորություն թողնել մարդկանց վրա, ցույց տալ բոլորին, որ ներդաշնակ են զանգվածների հետ, որպեսզի բոլորը գովաբանեն իրենց և ասեն՝ «Այս առաջնորդողը ծնողի պես է վարվում մեզ հետ»։ Այնուհետև պաշտոնապես ստանձնում են պաշտոնը։ Զգում են, որ ունեն լայն աջակցություն, և որ իրենց դիրքն ապահովված է։ Հետո սկսում են վայելել կարգավիճակի օգուտները, կարծես դրանք իրենց հասանելիքն են։ Նրանց կարգախոսներն են. «Կյանքը լավ ուտելու և գեղեցիկ հագնվելու համար է», «Կյանքը կարճ է, ուստի վայելիր այն, քանի դեռ կարող ես» և «Այսօրվա գինին այսօր խմիր, իսկ վաղվա մասին վաղը կմտածես»։ Վայելում են յուրաքանչյուր օրն այնպես, ինչպես կարող են, զվարճանում են, քանի դեռ կարող են և չեն մտածում ապագայի մասին, առավել ևս չեն մտածում, թե ինչ պարտականություններ պետք է կրի առաջնորդողը և ինչ պարտավորություններ պետք է կատարի։ Քարոզում են մի քանի բառ և վարդապետություն և կատարում են մի քանի առաջադրանք՝ ցուցադրության համար՝ որպես սովորական գործ. ոչ մի իրական աշխատանք չեն կատարում։ Չեն բացահայտում եկեղեցում առկա իրական խնդիրները և ամբողջությամբ չեն լուծում դրանք, ուրեմն ի՞նչ իմաստ ունի նման մակերեսային առաջադրանքներ կատարելը։ Մի՞թե սա խաբուսիկ չէ։ Կարելի՞ է արդյոք կարևոր առաջադրանքներ վստահել այս տեսակի կեղծ առաջնորդողին։ Արդյո՞ք նա համապատասխանում է առաջնորդողներ և աշխատողներ ընտրելու՝ Աստծու տան սկզբունքներին և պայմաններին։ (Ոչ։) Այս մարդիկ չունեն խիղճ կամ ողջամտություն, զուրկ են պատասխանատվության զգացումից և այնուամենայնիվ դեռ ցանկանում են զբաղեցնել ինչ-որ պաշտոնական դիրք, լինել առաջնորդող եկեղեցում. ինչո՞ւ են այսքան անամոթ։ Որոշ մարդկանց դեպքում, որոնք ունեն պատասխանատվության զգացում, եթե ցածր որակ ունեն, չեն կարող առաջնորդողներ լինել, էլ չենք խոսում անպիտան մարդկանց մասին, որոնք բացարձակապես չունեն պատասխանատվության զգացում. նրանք էլ ավելի քիչ են որակավորված առաջնորդողներ լինելու համար։ Հատկապես որքա՞ն ծույլ են նման որկրամոլ և ծույլ կեղծ առաջնորդողները։ Նույնիսկ երբ բացահայտում են խնդիր և գիտակցում են, որ դա խնդիր է, լուրջ չեն վերաբերվում դրան և ուշադրություն չեն դարձնում։ Այնքան անպատասխանատու են։ Թեև լավ խոսողներ են, և թվում է, թե մի փոքր որակ ունեն, բայց չեն կարողանում լուծել եկեղեցու աշխատանքում առկա տարբեր խնդիրները, ինչի հետեւանքով աշխատանքը մտնում է փակուղի, խնդիրները շարունակում են կուտակվել, բայց այս առաջնորդողները չեն անհանգստանում դրանցով և պնդում են կատարել մի քանի մակերեսային առաջադրանքներ՝ որպես սովորական գործ։ Եվ ի՞նչ է վերջնական արդյունքը։ Մի՞թե խառնաշփոթ չեն ստեղծում եկեղեցու աշխատանքում, մի՞թե չեն փչացնում այն։ Մի՞թե քաոս և միասնության պակաս չեն առաջացնում եկեղեցում։ Սա անխուսափելի հետեւանքն է։ Այս իրավիճակում, արդյո՞ք կեղծ առաջնորդողները հաշվետվություն կներկայացնեն Վերևին։ Անշուշտ ոչ։ Եթե եկեղեցում ինչ-որ մեկը ցանկանա Վերևին հաղորդել կեղծ առաջնորդողների խնդիրների մասին, արդյո՞ք նրանք կհամաձայնվեն դրան։ Անկասկած կճնշեն և կարգելեն այդ մարդուն, թույլ չեն տա ոչ մեկին խնդիր հաղորդել Վերևին և կսահմանափակեն, կճնշեն և կմեկուսացնեն ցանկացածին, ով կանի դա։ Ասե՛ք Ինձ, մի՞թե այս կեղծ առաջնորդողներն այնքան արհամարհելի չեն։ Անկախ այն բանից, թե որքան են վնասել եկեղեցու աշխատանքը, միևնույն է, թույլ չեն տա Վերևին իմանալ դրա մասին, առավել ևս՝ լուծել դա։ Այն ամենը, ինչի մասին հոգում են, իրենց կարգավիճակի օգուտներին տրվելն է և սեփական սնափառությունն ու հպարտությունը պաշտպանելը. նման մարդիկ այնքան ծայրահեղ ստոր և անամոթ են։ Մի՞թե լիովին զուրկ չեն խղճից և մարդկայնությունից։ Երբ Վերևը հարցնում է աշխատանքի մասին, վճռականորեն ասում են, որ խնդիրներ չկան՝ խուսանավելով և փորձելով թոզ փչել Վերևի աչքերին։ Այսպես վարվելով՝ մի՞թե չեն խաբում Վերևին և չեն թաքցնում բաներն իրենցից ներքև գտնվողներից։ Եկեղեցու աշխատանքի հետ կապված խնդիրները շարունակում են կուտակվել ու կուտակվել, իսկ կեղծ առաջնորդողները չեն կարողանում ինքնուրույն լուծել դրանք, սակայն նաև չեն հաղորդում այս հարցերը Վերևին։ Այս հանգամանքներում իրենց պահում են այնպես, կարծես ոչ մի վատ բան չկա. նույն կերպ տրվում են հարմարավետությանը, նստում են՝ ոչինչ չանելով ողջ օրը և պարապ-սարապ օր են անցկացնում և ամենևին չեն անհանգստանում։ Եվ երբ խնդիրները մերկացվում են, և Վերևը հետաքննում է դա, դեռ ասում են. «Ես կարգավորել եմ, որ մարդիկ կատարեն այս աշխատանքը։ Ես կատարել եմ իմ պարտականությունները։ Եթե աշխատանքը լավ չի կատարվում, ապա ուրիշների մեղքով է։ Ի՞նչ կապ ունի դա ինձ հետ»։ Այս մի քանի խոսքով լիովին ազատում են իրենց պատասխանատվությունից։ Կարծես թե բացարձակապես ոչ մի պատասխանատվություն չունեն այս հարցի համար։ Ոչ միայն չեն ինքնաքննում իրենց, այլև իրենց արդարացված և հանգիստ են զգում՝ ասելով. «Համենայն դեպս, պարապ չեմ եղել իմ պարտավորության մեջ, ձրիակեր չեմ։ Եթե Վերևն ինձ չպաշտոնազրկի, ապա կշարունակեմ ծառայել որպես առաջնորդող։ Եթե հրաժարական տամ, մի՞թե չեմ դավաճանի Աստծուն։ Մի՞թե անհավատարմություն չեմ ցուցաբերի իմ պարտավորության նկատմամբ»։ Եթե էտես նրանց, կկարողանան բազմաթիվ պատճառներ գտնել՝ քեզ հերքելու համար։ Չեն ասի, որ պատասխանատու են այս հարցի համար, չեն ասի, թե որոնք են իրենց պարտականությունները և չեն ինքնաքննի, թե որն է խնդիրները չլուծելու և իրական աշխատանք չկատարելու իրենց բնությունը։ Մի՞թե նման մարդիկ այնքան գարշելի չեն։ Փակուղի են մտցնում եկեղեցու աշխատանքը և վնասում են Աստծու ընտրյալ մարդկանց այնքան երկար ժամանակ՝ առանց զղջման նշույլի իրենց սրտերում. արդյո՞ք դեռ մարդ են։ Արդյո՞ք դեռ ունեն խղճի կամ ողջամտության նշույլ։ Ոմանք ասում են. «Նման մարդիկ չպետք է ընտրվեն որպես առաջնորդողներ»։ Տեսականորեն այսպես է, սակայն ընտրված առաջնորդողների և աշխատողների մեջ իսկապես կան նման մարդիկ. սա փաստ է։ Այս ամենը տեղի է ունենում, որովհետև Աստծու ընտրյալ մարդիկ զանազանություն չունեն, և նաև այն պատճառով, որ մարդկանց մեծամասնությունը սիրում է մարդկանց հաճեցնողներին և հետևաբար, ընտրում է որոշ կեղծ առաջնորդողների և կեղծ աշխատողների։ Հետևաբար, եկեղեցու ընտրություններից առաջ առաջնորդողներ և աշխատողներ ընտրելու սկզբունքների շուրջ, ինչպես նաև կեղծ առաջնորդողներին և կեղծ աշխատողներին զանազանելու սկզբունքների շուրջ պետք է ավելի շատ հաղորդակցվել։ Սա կերաշխավորի, որ ավելի շատ մարդիկ կքվեարկեն սկզբունքների համաձայն։ Միայն այսպես վարվելով կարող են լավ արդյունքներ ստացվել եկեղեցու ընտրություններից։

Ասե՛ք Ինձ, կարո՞ղ են արդյոք նման ստոր և անամոթ անբանները լավ կատարել եկեղեցու աշխատանքը որպես առաջնորդողներ և աշխատողներ։ Կարո՞ղ են արդյոք լուծել եկեղեցում առկա խնդիրները կամ Աստծու ընտրյալ մարդկանց հանդիպած դժվարությունները։ (Ոչ։) Ուրեմն ի՞նչ պետք է անեք, երբ հանդիպում եք նման կեղծ առաջնորդողների։ Ենթադրենք, ինչ-որ մեկն ասում է. «Մեր որակը ցածր է, և մենք զանազանություն չունենք, ուստի ոչինչ չենք կարող անել, եթե հանդիպենք կեղծ առաջնորդողի»։ Արդյո՞ք սա ճիշտ է։ Անշուշտ, եկեղեցում ոչ բոլորն ունեն ցածր որակ և զուրկ են զանազանությունից։ Պետք է առնվազն լինի մի քանի հոգի, որոնք որոշ չափով հասկանում են ճշմարտությունը։ Ուստի, եթե ինչ-որ մեկը բացահայտում է կեղծ առաջնորդողի, որն ի վիճակի չէ իրական աշխատանք կատարելու կամ լուծելու որևէ խնդիր, ապա պետք է հաղորդակցվի ճշմարտությունը հասկացողների հետ և խնդրի նրանց օգտագործել իրենց զանազանությունը և դատողություն անել։ Արդյո՞ք սա տեղին է։ (Այո, տեղին է։) Ինչո՞ւ է տեղին։ Որո՞նք կլինեն հետևանքները, եթե եկեղեցու առաջնորդողն ի վիճակի չլինի իրական աշխատանք կատարելու։ Ովքե՞ր կլինեն զոհերը։ Մի՞թե նրանք չեն լինի Աստծու ընտրյալ մարդիկ եկեղեցում։ Եթե կեղծ առաջնորդողը վերահսկի եկեղեցին երեք կամ հինգ տարի, ապա քանի՞ մարդու ճշմարտության հասկացողության և իրականության մեջ մտնելու վրա կազդի դա։ Քանի՞ մարդու՝ Աստծու փրկությանն հասնելը կհետաձգվի։ Այս հետևանքների մասին նույնիսկ մտածելն է սարսափելի։ Ուստի, երբ բացահայտվում է, որ կեղծ առաջնորդողն իրական աշխատանք չի կատարում և անընդունակ է լուծելու որևէ հարց, սա մեծ խնդիր է Աստծու ընտրյալ մարդկանցից յուրաքանչյուրի համար, և նրանք պետք է ժամանակին մերկացնեն և հաղորդեն այդ կեղծ առաջնորդողի մասին՝ աշխատանքի հետաձգումներից խուսափելու համար։ Նրանք, ովքեր տուժում են եկեղեցու առաջնորդողների կողմից իրական աշխատանք չկատարելուց, Աստծու ընտրյալ մարդիկ են։ Եթե Աստծու ընտրյալ մարդկանցից ոչ մեկը չի մերկացնում կամ չի հաղորդում նրանց մասին, և բոլորը պարզապես անտարբեր են դա անելու նկատմամբ, ապա այդ եկեղեցու համար հույս չկա։ Ենթադրենք, ձեր սրտերում միշտ պատասխանատվություն չկրելու մտքեր եք ունենում, ինչպես օրինակ. «Համենայն դեպս, դու ես առաջնորդողը։ Չես կարող իրական աշխատանք կատարել և այնուամենայնիվ չես հաղորդում խնդիրները Վերևին։ Եթե սա հետաձգի եկեղեցու աշխատանքը, Վերևը քե՜զ պատասխանատու կհամարի։ Ի՞նչ կապ ունի դա մեզ հետ։ Ի՞նչ իմաստ ունի, որ մենք անհանգստանանք դրա համար։ Պատասխանատուն մենք չենք։ Այս պատասխանատվությունը քո վրա է»։ Եթե միշտ այս պատկերացումը տածեք ձեր սրտերում, մի՞թե սա բաներ չի հետաձգի։ Մի՞թե սա չի ազդի ձեր՝ ճշմարտությանը ձգտելու, իրականության մեջ մտնելու և Աստծու փրկությանը հասնելու վրա։ Եթե եկեղեցում ոչ ոք պատասխանատվություն չկրի, ապա դժվար է ասել, թե արդյոք այս եկեղեցին կարող է վկայություն կրել Աստծու համար և ստանալ Աստծու օրհնությունները, և էլ ավելի դժվար է ասել, թե քանի մարդ փրկության կհասնի այս եկեղեցում։ Եթե այս եկեղեցում բոլորն այսպես մտածեն և այս տեսակետն ունենան, ապա այս եկեղեցու համար բացարձակապես ոչ մի հույս չկա։ Մի՞թե ֆիլմարտադրության թիմերը հենց հիմա չունեն այս խնդիրը։ Ձեր առաջնորդողներից ոմանք չեն կարգավորում հարցերը կամ չեն հաղորդում խնդիրների մասին. նրանք կեղծ առաջնորդողներ են։ Ի վիճակի՞ եք տեսնելու սա։ Այս առաջնորդողները չեն լուծում խնդիրները ձեզ համար։ Մի՞թե չեք բացահայտել, որ սա խնդիր է։ Արդյոք իրականում ուրա՞խ եք դրա համար։ «Մեր առաջնորդողը չի հաղորդում այս խնդրի մասին, և այս խնդիրը չի կարող լուծվել, ուստի մեզ համար սա հանգստանալու լավ ժամանակ է։ Հիանալի է։ Ավելին, Վերևը վերջերս անձամբ չի հարցրել այս հարցի մասին, ուստի կարիք չկա, որ մենք նույնպես հաղորդենք խնդրի մասին։ Ինչո՞ւ չպետք է փորձենք մի փոքր ազատ ժամանակ գտնել մեզ համար։ Արդյո՞ք պետք է այդքան արագ նկարահանենք ֆիլմը և ժամանակին ավարտենք այն։ Մեր գրանցած առաջընթացը լավ է։ Ի՞նչ կլինի, եթե չավարտենք նկարահանումը։ Արդյո՞ք կդատապարտվենք դրա համար»։ Սա՞ է ձեր վերաբերմունքը։ Կարծում եք, թե Աստծու տան աշխատանքի համար նման խիստ ժամանակացույց չկա՞, ուստի կարող եք անվերջ ձգձգել այն, և որ քանի դեռ Վերևը չի հարցնում կամ չի ուսումնասիրում հարցը, կարիք չկա, որ անհանգստանաք կամ ճնշվեք, և կարող եք պարզապես լուծել այն հարցերը, որոնք ի վիճակի եք լուծելու, և անտեսել նրանք, որոնք չեք կարող։ Սա՞ է ձեր տեսակետը։ (Ոչ։) Ուրեմն ինչո՞ւ չեք հաղորդում խնդիրների մասին, երբ ունենում եք դրանք։ Արդյոք այն պատճառո՞վ է, որ այս կեղծ առաջնորդողները վերահսկում են ձեզ, թե՞ ձեզ կախարդական, թմրեցնող դեղամիջոց են տվել, որի պատճառով զառանցում եք և չեք կարողանում խոսել։ Ո՞րն է այստեղ խնդիրը։ Երբ խնդիրներ կան, գիտե՞ք դրանց մասին։ Եթե ասում եք, որ չգիտեք դրանց մասին, ապա ստում եք, եթե գիտեք դրանց մասին, բայց չեք հաղորդում, ապա անփույթ եք և լրջորեն թերանում եք ձեր պարտականություններում և բացարձակապես ոչ մի հավատարմություն չունեք ձեր պարտավորության նկատմամբ։ Նույնիսկ եթե աշխարհում աշխատում ես գումար վաստակելու համար, միևնույն է, պետք է արժանի լինես քո խղճուկ աշխատավարձին։ Էլ չենք խոսում այն մասին, որ այսօր ուտում ես Աստծու տան ուտելիքը, փրկության ես ձգտում պարտավորությունդ կատարելիս և այդպես վարվելով՝ ճանապարհ ես հարթում և նախապատրաստվում ես քո սեփական նշանակության վայրի համար։ Սա չես անում Աստծու տան համար, ոչ էլ որևէ անհատի համար, առավել ևս Ինձ համար, դա անում ես ինքդ քեզ համար։ Հաճելի բառերով ասած՝ մարդիկ կատարում են իրենց պարտավորությունը՝ փրկության հասնելու համար, բայց ճշգրիտն ասած՝ դա անում են իրենց համար՝ օրհնություններ ձեռք բերելու և լավ նշանակության վայր ունենալու համար։ Պետք է հստակ հասկանաս այս հարցը. մի՛ եղիր հիմար։ Քո պարտավորությունը չես կատարում ուրիշների կամ ծնողներիդ համար և դա չես անում նախնիներիդ փառավորելու կամ ընտանիքիդ անվանը պատիվ բերելու համար, դա անում ես ինքդ քեզ համար։ Աստված ստեղծեց քեզ և աշխարհը ստեղծելուց ի վեր Նա նախասահմանեց, որ դու կծնվես վերջին օրերին։ Նա բերեց քեզ Իր տուն, Նա թույլ տվեց քեզ լսել Իր ձայնը, Նա թույլ տվեց քեզ ամեն օր ուտել և խմել Իր խոսքերը և ստանալ կյանքի մատակարարում և Նա հնարավորություն տվեց քեզ, որպեսզի կարողանաս կատարել քո պարտավորությունն Աստծու տանը։ Սա քո լավագույն հնարավորությունն է որպես արարած՝ փրկության հասնելու համար և նաև քո միակ հնարավորությունն է։ Եթե պարտավորությունդ կատարելիս ոչնչացնես այս հնարավորությունը, ապա անկախ այն բանից՝ պատիժ կստանաս, թե լաց կլինես և կկրճտացնես ատամներդ, երբ ի վերջո ընկնես աղետների մեջ, դա ամբողջությամբ քո արածը կլինի, և դու արժանի կլինես դրան։ Դա քո սեփական մեղքը կլինի։ Կարիք չկա, որ ուրիշները ստանձնեն քո պարտականությունները, և կարիք չկա, որ դու ստանձնես ուրիշների պարտականությունները։ Միայն դու կարող ես պատասխանատվություն կրել այն ուղու համար, որով քայլում ես և այն ամենի համար, ինչ անում ես այսօր, և միայն դու կարող ես կրել վերջնական հետևանքները։ Այն, ինչ կարող եմ անել, ձեզ հասկանալ տալն է այն բաները, որոնք պետք է ասեմ և պատմեմ ձեզ, և ճանապարհ հարթել ձեզ համար, որպեսզի կարողանաք բռնել փրկության ճանապարհը։ Ամեն ինչ հստակ բացատրել եմ, ուստի այն, թե հատկապես ինչպես կգործեք, կախված է ձեզանից։ Ես չեմ զբաղվում ձեր գործերով, պարզապես կատարում եմ այն աշխատանքը, որն Ինձ է բաժին հասնում, և դրանից ավելի ոչ մի աշխատանք չեմ կատարում։ Մի՞թե փաստ չէ, որ կատարում ես քո պարտավորությունը հանուն քո սեփական նշանակության վայրի։ Եթե ասես. «Այնքան շատ խնդիրներ կան, բայց իմ առաջնորդողը չի հաղորդում դրանց մասին, ուստի ես էլ չեմ հաղորդի», ապա մի՞թե դա հիմարություն չէ։ Մի՞թե դա հաշվենկատություն չէ։ Ի՞նչ է քո պատասխանատվությունը, երբ խնդիր ես տեսնում։ Քո պատասխանատվությունն է բոլորին հավաքել և հանդարտվել՝ փնտրելու և հաղորդակցվելու խնդրի շուրջ, տեսնելու, թե որ ոլորտում է առաջացել խնդիրը, և գտնելու խնդրի արմատական պատճառը։ Եթե որոշակի քննարկումից հետո արմատական պատճառը գտնվում է, բայց ինքներդ ի վիճակի չլինեք լուծելու խնդիրը, ապա պետք է անմիջապես հաղորդեք այն Վերևին։ Ո՞վ պետք է հաղորդի այն։ Դու պետք է առաջ գաս և ասես. «Ես կհաղորդեմ այն։ Եթե դա չօգնի, ապա կարող ենք ընտրել մի քանի ներկայացուցչի և միասին հաղորդել այն»։ Ոմանք ասում են. «Մի՞թե մենք առաջնորդող չունենք»։ Պատասխանում ես. «Նա առաջնորդող չէ։ Ամենևին չի կատարում մարդ արարածի պարտականությունները։ Պարզապես գազան է մարդկային կերպարանքով, և նրան պետք է դուրս շպրտել և պաշտոնազրկել։ Նա չի հաղորդում խնդրի մասին, ուստի ինքներս պետք է հաղորդենք այն. սա մեր պատասխանատվությունն է։ Միայն մեր պարտականությունները կատարելուց հետո Աստված մեզ որպես մարդ արարածի կվերաբերվի։ Եթե հստակ գիտենք, թե որոնք են մեր պարտականությունները, բայց չենք կատարում դրանք, ապա արժանի չենք մարդ լինելու, և բացառված է, որ Աստված մեզ այդպիսին համարի»։ Եթե Աստված քեզ մարդ չի համարում, ապա սա ենթադրում է, որ Նա քեզ ի՞նչ է համարում։ Ենթադրում է, որ Նա քեզ համարում է խոզ կամ շուն։ Եվ արդյո՞ք Աստված դեռ կփրկեի քեզ այդ ժամանակ։ Բացառված է։ Ուստի, եթե ի վերջո լավ նշանակության վայր չունենաս, մի՞թե դու ինքդ դա բերած չես լինի քեզ վրա։ Եվ մի՞թե իզուր կատարած չես լինի քո պարտավորությունը։ Դու ես ընտրում քո ուղին և նաև դու ես դրանով քայլողը։ Անկախ այն բանից, թե ինչ ուղի ես ընտրում, կամ որոնք են վերջնական հետևանքները, դու ես կրում պատասխանատվությունը։ Ոչ ոք պատասխանատվություն չի կրի այն ուղու համար, որով դու քայլում ես, և դրանից բխող հետևանքների համար։

Եթե որպես առաջնորդողներ և աշխատողներ անտեսում եք պարտավորությունների կատարման ժամանակ առաջացող խնդիրները և նույնիսկ փնտրում եք տարբեր պատրվակներ և արդարացումներ՝ պատասխանատվությունից խուսափելու համար, և չեք լուծում որոշ խնդիրներ, որոնք ընդունակ եք լուծելու և Վերևին չեք հաղորդում այն խնդիրների մասին, որոնք անընդունակ եք լուծելու, ասես դրանք ոչ մի կապ չունեն ձեզ հետ, մի՞թե սա պատասխանատվության մեջ թերացում չէ։ Արդյո՞ք եկեղեցու աշխատանքին այս կերպ վերաբերվելը խելացի բան է, թե՞ հիմար բան։ (Հիմար բան է։) Մի՞թե նման առաջնորդողներն ու աշխատողները լպրծուն չեն։ Մի՞թե զուրկ չեն պատասխանատվության զգացումից։ Երբ խնդիրների են բախվում, անտեսում են դրանք. մի՞թե անմիտ մարդիկ չեն։ Մի՞թե խորամանկ մարդիկ չեն։ Խորամանկ մարդիկ բոլորից ամենահիմար մարդիկ են։ Պետք է ազնիվ մարդ լինես, պետք է պատասխանատվության զգացում ունենաս, երբ առերեսվում ես խնդիրների, և պետք է փորձես հնարավոր ամեն միջոց և փնտրես ճշմարտությունը՝ դրանք լուծելու համար։ Բացարձակապես չպետք է խորամանկ մարդ լինես։ Եթե մտածում ես միայն պատասխանատվությունից խուսափելու և խնդիրներ առաջանալիս ձեռքերդ լվանալու մասին, ապա նույնիսկ կդատապարտվեիր այս վարքագծի համար անհավատների շրջանում, էլ չենք խոսում Աստծու տան մասին։ Այս վարքագիծն, անկասկած, կդատապարտվի և կանիծվի Աստծու կողմից, իսկ Աստծու ընտրյալ մարդիկ նողկում են դրանից եւ մերժում դա։ Աստված սիրում է ազնիվ մարդկանց և գարշում է նենգ և լպրծուն մարդկանցից։ Եթե խորամանկ մարդ ես և լպրծուն կերպով ես գործում, մի՞թե Աստված չի գարշի քեզանից։ Արդյո՞ք Աստծու տունը պարզապես բաց կթողնի քեզ։ Վաղ թե ուշ պատասխանատվության կենթարկվես։ Աստված սիրում է ազնիվ մարդկանց և չի սիրում խորամանկ մարդկանց։ Բոլորը պետք է հստակ հասկանան սա, և դադարեն բթամիտ լինել և հիմարություններ անել։ Ժամանակավոր տգիտությունը ներելի է, բայց եթե մարդն ամենևին չի ընդունում ճշմարտությունը, ապա չափազանց հաստակող է։ Ազնիվ մարդիկ կարող են պատասխանատվություն ստանձնել։ Չեն մտածում իրենց սեփական շահերի և կորուստների մասին. պարզապես պաշտպանում են Աստծու տան աշխատանքն ու շահերը։ Ունեն բարի և ազնիվ սիրտ՝ նման զուլալ ջրով լի թասերի, որոնց հատակը կարելի է տեսնել մի հայացքով։ Նրանց գործողություններում նաև թափանցիկություն կա։ Նենգ մարդը միշտ լպրծուն կերպով է գործում, միշտ ձևացնում է, կոծկում և թաքցնում է բաները, և անհավանականորեն ուժեղ պարփակվում։ Ոչ ոք չի կարող թափանցել այս տեսակի մարդու մեջ։ Մարդիկ չեն կարող թափանցել քո ներքին մտքերի մեջ, բայց Աստված կարող է զննել քո սրտի խորքի բաները։ Երբ Աստված տեսնում է, որ ազնիվ մարդ չես, որ լպրծուն բան ես, որ երբեք չես ընդունում ճշմարտությունը, միշտ նենգություն ես անում Նրա դեմ և երբեք սիրտդ չես հանձնում Նրան, Նա չի սիրում քեզ և գարշում և լքում է քեզ։ Ինչպիսի՞ մարդիկ են բոլոր նրանք, ովքեր բարգավաճում են անհավատների շրջանում, և նրանք, ովքեր շողոքորթ են և հնարամիտ։ Արդյոք սա պա՞րզ է ձեզ համար։ Ի՞նչ է նրանց էությունը։ Կարելի է ասել, որ բոլորն արտակարգ խորհրդավոր են, բոլորը չափազանց նենգ և խորամանկ են, իսկական դևեր և Սատանաներ են։ Կարո՞ղ է արդյոք Աստված փրկել նման մարդկանց։ Աստված ոչնչից այնքան չի գարշում, որքան դևերից՝ մարդկանցից, ովքեր նենգ և խորամանկ են, և Նա անշուշտ չի փրկի նման մարդկանց։ Բացարձակապես չպետք է այս տեսակի մարդ լինեք։ Նրանք, ովքեր միշտ դիտողունակ և զգոն են, երբ խոսում են, ովքեր ճարպիկ և լպրծուն են և խաղում են իրավիճակին համապատասխան դեր՝ հարցերի հետ գործ ունենալիս,՝ ասում եմ քեզ, Աստված ամենաշատը գարշում է նման մարդկանցից, նման մարդիկ ենթակա չեն փրկվելու։ Ինչ վերաբերում է բոլոր նրանց, ովքեր պատկանում են նենգ և խորամանկ մարդկանց դասին, անկախ այն բանից, թե որքան հաճելի կարող են հնչել նրանց խոսքերը, բոլորը խաբուսիկ, դիվային խոսքեր են։ Որքան հաճելի են հնչում նրանց խոսքերը, այնքան ավելի դևեր և Սատանաներ են այս մարդիկ։ Սրանք հենց այն տեսակի մարդիկ են, որոնցից Աստված ամենաշատն է գարշում։ Սա միանգամայն ճիշտ է։ Ի՞նչ կասեք. կարո՞ղ են արդյոք նենգ մարդիկ, հաճախ սուտ խոսող մարդիկ և շողոքորթ մարդիկ ստանալ Սուրբ Հոգու գործը։ Կարո՞ղ են ձեռք բերել Սուրբ Հոգու լուսավորությունն ու լուսավորումը։ Բացարձակապես ոչ։ Ո՞րն է Աստծու վերաբերմունքը նենգ և խորամանկ մարդկանց նկատմամբ։ Նա արհամարհանքով մերժում է նրանց, մի կողմ է դնում նրանց և ուշադրություն չի դարձնում նրանց, նրանց կենդանիների հետ նույն դասին է դիտարկում։ Աստծու աչքերում նման մարդիկ պարզապես մարդկային կերպարանք են կրում և, ըստ էության, դևեր և Սատանաներ են, քայլող դիակներ են, և Աստված բացարձակապես չի փրկի նրանց։ Ուրեմն, ի՞նչ վիճակում են այս մարդիկ հիմա։ Նրանց սրտերում խավար է, չունեն ճշմարիտ հավատք, և անկախ այն բանից, թե ինչ է պատահում նրանց, երբեք չեն լուսավորվում եւ լուսավորություն չեն ստանում։ Երբ բախվում են աղետների և նեղությունների, աղոթում են Աստծուն, բայց Աստված նրանց հետ չէ, և իրենց սրտերում չունեն ոչինչ, որին կարող են ճշմարտապես ապավինել։ Օրհնություններ ստանալու համար փորձում են լավ ներկայանալ, բայց չեն կարողանում իրենց զսպել, որովհետև զուրկ են խղճից և ողջամտությունից։ Չէին կարող լավ մարդիկ լինել, նույնիսկ եթե ցանկանային, նույնիսկ եթե ցանկանային դադարել վատ բաներ անել, չէին կարողանա վերահսկել իրենց, չէր ստացվի։ Կկարողանա՞ն արդյոք ճանաչել իրենց հեռացվելուց և դուրս թողնվելուց հետո։ Թեև կիմանան, որ արժանի էին դրան, բայց ոչ մեկին չեն խոստովանի դա, և նույնիսկ եթե արտաքուստ ի վիճակի լինեն մի փոքր պարտավորություն կատարելու, միևնույն է, լպրծուն կերպով կգործեն, և նրանց աշխատանքը ոչ մի հստակ արդյունք չի տա։ Ուրեմն ի՞նչ կասեք. արդյո՞ք այս մարդիկ ի վիճակի են ճշմարտապես ապաշխարելու։ Բացարձակապես ոչ։ Սա այն պատճառով է, որ խիղճ կամ ողջամտություն չունեն և չեն սիրում ճշմարտությունը։ Աստված չի փրկում այս տեսակի խորամանկ և չար մարդուն։ Ի՞նչ հույս կա նման մարդկանց համար Աստծուն հավատալու մեջ։ Նրանց հավատքն արդեն զուրկ է նշանակությունից, և նրանք դատապարտված են դրանից ոչինչ չշահելու։ Եթե Աստծուն հավատալու ողջ ընթացքում մարդիկ չեն ձգտում ճշմարտությանը, ապա անկախ այն բանից, թե քանի տարի են հավատում, դա ոչ մի ազդեցություն չի ունենա։ Նույնիսկ եթե հավատան մինչև վերջ, ոչինչ չեն շահի։ Աստծուն ձեռք բերելու համար մարդիկ պետք է ձեռք բերեն ճշմարտությունը։ Միայն այն դեպքում, եթե հասկանան ճշմարտությունը, կիրառեն ճշմարտությունը և մտնեն ճշմարտության իրականության մեջ, ձեռք բերած կլինեն ճշմարտությունը և հասած կլինեն Աստծու փրկությանը և միայն այն ժամանակ ձեռք կբերեն Աստծու ճանաչումն ու օրհնությունները, և միայն սա է Աստծուն ձեռք բերելը։ Եթե մարդիկ ցանկանում են ձեռք բերել ճշմարտությունը, ապա առաջին քայլը, որ պետք է անեն, իրենց պարտականությունները կատարել սովորելն է, այսինքն՝ պետք է լավ կատարեն իրենց պարտավորությունը. սա ամենահիմնական բանն է։ Մարդիկ բացարձակապես չպետք է սովորեն կեղծ առաջնորդողներից՝ միայն բառեր և վարդապետություններ քարոզելով և իրական աշխատանք չկատարելով, պատասխանատվություն չկրելով իրենց արած որևէ բանի համար, ամեն ինչ ձևականորեն անելով և ի վերջո դուրս թողնվելով։ Պարտավորությունը կատարելը փոքր հարց չէ. մարդիկ ամենաշատը մերկացվում են իրենց պարտավորության կատարման մեջ, և Աստված որոշում է մարդկանց ելքերը՝ հիմնվելով պարտավորությունը կատարելիս նրանց հետևողականության վրա։ Ի՞նչ է նշանակում, երբ ինչ-որ մեկը լավ չի կատարում իր պարտավորությունը։ Նշանակում է, որ չի ընդունում ճշմարտությունը կամ ճշմարտապես չի ապաշխարում և դուրս է թողնվում Աստծու կողմից։ Երբ կեղծ առաջնորդողներն ու կեղծ աշխատողները պաշտոնազրկվում են, ի՞նչ է սա ներկայացնում։ Սա Աստծու տան վերաբերմունքն է նման մարդկանց նկատմամբ և, իհարկե, նաև ներկայացնում է Աստծու վերաբերմունքը նման մարդկանց նկատմամբ։ Ուրեմն ո՞րն է Աստծու վերաբերմունքը նման անպիտան մարդկանց նկատմամբ։ Նա արհամարհանքով մերժում է նրանց, դատապարտում և դուրս է թողնում նրանց։ Ուրեմն արդյո՞ք դեռ ուզում եք տրվել կարգավիճակի օգուտներին և լինել կեղծ առաջնորդող։

Այն բանից հետո, երբ մարդիկ սկսում են հավատալ Աստծուն, ո՞րն է ամենացավալի և ամենատխուր բանը, որ կարող է պատահել նրանց։ Ամենակարեւոր բանն իմանալն է, որ իրենք հեռացվել կամ վտարվել են և որ մերկացվել և դուրս են թողնվել Աստծու կողմից։ Սա ամենացավալի և ամենատխուր բանն է, և ոչ ոք չի ուզում, որ դա պատահի իրեն՝ Աստծուն հավատալուց հետո։ Ուրեմն ինչպե՞ս կարող են մարդիկ խուսափել դրանից։ Առնվազն պետք է գործեն իրենց խղճի համաձայն, այսինքն՝ նախ պետք է սովորեն, թե ինչպես կատարել իրենց պարտականությունները, բացարձակապես չպետք է ձևական լինեն և չպետք է հետաձգեն այն, ինչ Աստված վստահել է իրենց։ Քանի որ մարդ ես, պետք է խորհես, թե որոնք են մարդու պարտականությունները։ Կարիք չկա նշելու այն պարտականությունները, որոնք անհավատներն ամենաշատն են արժեւորում, ինչպիսիք են որդիական հարգանք ունենալը, ծնողներիդ ապահովելը և ընտանիքիդ համար անուն ստեղծելը։ Սրանք բոլորը սին են և զուրկ իրական իմաստից։ Ո՞րն է այն նվազագույն պարտականությունը, որը մարդը պետք է կատարի։ Ամենաիրատեսական բանն այն է, թե ինչպես ես հիմա լավ կատարում քո պարտավորությունը։ Լոկ ձևականություններ անելով բավարարվելը պարտականությունդ կատարել չէ, և պարզապես բառեր և վարդապետություններ խոսելը պարտականությունդ կատարել չէ։ Միայն ճշմարտությունը կիրառելը և բաները սկզբունքի համաձայն անելն է պարտականությունդ կատարելը։ Քո պարտականությունը ճշմարտապես կատարած կլինես միայն այն ժամանակ, երբ ճշմարտության քո կիրառումն արդյունավետ է եղել և օգուտ է տվել մարդկանց։ Անկախ այն բանից, թե ինչ պարտավորություն ես կատարում, միայն այն ժամանակ, երբ համառում ես ամեն ինչում ճշմարտության սկզբունքների համաձայն գործելու մեջ, ճշմարտապես կատարած կլինես քո պարտականությունը։ Մարդկային գործելակերպին համապատասխան՝ պարզապես ձևականորեն գործելը նշանակում է ձեւական լինել. միայն ճշմարտության սկզբունքներին հավատարիմ մնալն է նշանակում պատշաճ կերպով կատարել քո պարտավորությունն ու իրականացնել քո պարտականությունը։ Եվ երբ կատարում ես քո պարտականությունը, մի՞թե սա նվիրման դրսևորում չէ։ Սա քո պարտավորությունը նվիրումով կատարելու դրսևորումն է։ Աստված բարեհաճությամբ կնայի քեզ և հավանություն կտա քեզ միայն այն ժամանակ, երբ ունենաս պատասխանատվության այս զգացումը, այս վճռականությունն ու ցանկությունը և նվիրման այս դրսևորումը քո պարտավորության նկատմամբ։ Եթե նույնիսկ չունես պատասխանատվության այս զգացումը, Աստված քեզ կվերաբերվի որպես անգործի, բթամիտի և կարհամարհի քեզ։ Մարդկային տեսանկյունից դա նշանակում է չհարգել քեզ, լուրջ չընդունել քեզ և արհամարհել քեզ։ Դա նման է նրան, թե ինչպես, եթե որոշ ժամանակ շփվել ես ինչ-որ մեկի հետ և տեսնում ես, որ նա խոսում է երևակայական, ոչ գործնական հարցերի մասին և շատախոսում է՝ ասելով անիրատեսական բաներ, և նկատում ես, որ սիրում է պարծենալ և մեծ-մեծ խոսել և որ հուսալի չէ, արդյո՞ք կհարգեիր նրան։ Կհամարձակվեի՞ր արդյոք վստահել նրան որևէ առաջադրանք։ Նա գուցե հետաձգեր այն առաջադրանքը, որը վստահում ես իրեն՝ այս կամ այն պատճառով, և ուստի չէիր համարձակվի որևէ բան վստահել նման մարդկանց։ Կգարշեիր նրանցից սրտիդ խորքից և կզղջայիր, որ երբևէ շփվել ես նրանց հետ։ Քեզ բախտավոր կզգայիր, որ ոչինչ չես վստահել նրանց և կմտածեիր, որ եթե վստահած լինեիր, մնացածդ ողջ կյանքիդ ընթացքում կզղջայիր դրա համար։ Ասենք, շփվում ես ինչ-որ մեկի հետ և զրույցի և նրա հետ շփման միջոցով տեսնում ես, որ ոչ միայն լավ մարդկայնություն ունի, այլև ունի պատասխանատվության զգացում, և երբ նրան մի առաջադրանք ես վստահում, նույնիսկ եթե պարզապես ի միջի այլոց մի բան ես ասում նրան, դա պահում է մտքում և առաջադրանքը լավ կատարելու ուղիներ է փնտրում՝ ՝ քեզ գոհացնելու համար, իսկ եթե լավ չի կարգավորում այն առաջադրանքը, որը հանձնել ես իրեն, ամաչում է տեսնել քեզ դրանից հետո. սա պատասխանատվության զգացում ունեցող մարդ է։ Քանի դեռ նրան ինչ-որ բան են ասում կամ ինչ-որ բան են հանձնարարում, անկախ այն բանից, թե դա առաջնորդողի, աշխատողի, թե Վերևի կողմից է, պատասխանատվության զգացում ունեցող մարդը միշտ կմտածի. «Դե, քանի որ այսքան բարձր կարծիք ունեն իմ մասին, պետք է լավ կարգավորեմ այս հարցը և հուսախաբ չանեմ նրանց»։ Մի՞թե հանգիստ չէիր զգա՝ առաջադրանք վստահելով նման մարդկանց, որոնք ունեն խիղճ և ողջամտություն։ Այն մարդիկ, որոնց կարող ես առաջադրանք վստահել, անշուշտ նրանք են, ում բարեհաճությամբ ես նայում և վստահում ես։ Մասնավորապես, եթե քեզ համար կարգավորել են մի քանի առաջադրանք և դրանք բոլորը կատարել են շատ բարեխղճորեն և լիովին բավարարել են քո պահանջները, կմտածես, որ նրանք վստահելի են։ Սրտումդ իսկապես կհիանաս և բարձր կարծիք կունենաս նրանց մասին։ Մարդիկ պատրաստակամ են շփվելու այս տեսակի մարդու հետ, էլ չենք խոսում Աստծու մասին։ Ի՞նչ եք կարծում, Աստված պատրաստակամ կլինե՞ր վստահելու եկեղեցու աշխատանքը և այն պարտավորությունը, որը մարդը պարտավոր է կատարել, մի մարդու, ով վստահելի չէ։ (Ոչ, Նա պատրաստակամ չէր լինի։) Երբ Աստված եկեղեցու աշխատանքի մի մաս է հանձնարարում ինչ-որ մեկին, ի՞նչ ակնկալիք ունի Աստված նրանից։ Նախ, Աստված հույս ունի, որ նա ջանասեր և պատասխանատու է, որ վերաբերվում է այս աշխատանքին որպես կարեւոր հարցի և համապատասխանաբար է կարգավորում և լավ է անում այն։ Երկրորդ, Աստված հույս ունի, որ նա մի մարդ է, որը արժանի է վստահության, որ անկախ այն բանից, թե որքան ժամանակ է անցնում, և անկախ այն բանից, թե ինչպես է փոխվում միջավայրը, նրա պատասխանատվության զգացումը չի երերում, և նրա ազնվությունը դիմանում է փորձությանը։ Եթե վստահելի մարդ է, Աստված հանգիստ կլինի և այլևս չի վերահսկի կամ չի հետևի այս հարցին։ Սա այն պատճառով է, որ Իր սրտում վստահում է նրան, և նա անպայման կավարտի իրեն տրված առաջադրանքը, եւ ոչ մի բան սխալ չի գնա։ Երբ Աստված առաջադրանք է վստահում ինչ-որ մեկին, մի՞թե սա այն չէ, ինչ Նա ակնկալում է։ (Այդպես է։) Ուրեմն հենց որ հասկանաս Աստծու մտադրությունը, պետք է սրտումդ իմանաս, թե ինչպես գործել՝ Աստծու պահանջները բավարարելու, Աստծու աչքում բարեհաճություն գտնելու և Աստծու վստահությունը շահելու համար։ Եթե կարող ես հստակ տեսնել քո սեփական դրսևորումներն ու վարքագիծը և այն վերաբերմունքը, որով մոտենում ես քո պարտավորությանը, եթե ունես ինքնագիտակցություն և գիտես, թե ինչ ես, մի՞թե այն ժամանակ քո կողմից անխոհեմ չէ պահանջել, որ Աստված բարեհաճությամբ նայի քեզ, շնորհ ցուցաբերի քեզ կամ հատուկ վերաբերմունք ցուցաբերի քեզ։ (Այո, այդպես է։) Նույնիսկ ինքդ շատ ցածր կարծիք ունես քո մասին, նույնիսկ դու արհամարհում ես ինքդ քեզ և, այնուամենայնիվ, պահանջում ես, որ Աստված բարեհաճությամբ նայի քեզ. սա անիմաստ է։ Որպես այդպիսին, եթե ուզում ես, որ Աստված բարեհաճությամբ նայի քեզ, պետք է առնվազն վստահության արժանանաս ուրիշների աչքերում։ Եթե ուզում ես, որ ուրիշները վստահեն քեզ, բարեհաճությամբ նայեն քեզ, բարձր կարծիք ունենան քո մասին, ապա առնվազն պետք է լինես արժանապատիվ, ունենաս պատասխանատվության զգացում, հավատարիմ լինես քո խոսքին և լինես վստահելի։ Ավելին, պետք է դառնաս ջանասեր, պատասխանատու և նվիրված Աստծու առաջ։ Այն ժամանակ ըստ էության կատարած կլինես քո նկատմամբ Աստծու պահանջները։ Այն ժամանակ հույս կլինի, որ կստանաս Աստծու հավանությունը, այնպես չէ՞։ (Այո, կլինի։) Արդյոք դժվա՞ր է հասնել սրան։ (Ոչ։) Նույնիսկ մարդիկ են ուզում գտնել հուսալի մարդու՝ առաջադրանքներ կարգավորելու և շփվելու համար, ուրեմն արդյո՞ք չափազանցված է Աստծու համար խնդրել, որ մարդիկ լավ կատարեն իրենց պարտավորությունները, և որ Նա ունենա այս փոքրիկ պահանջը նրանցից։ (Ոչ, չափազանցված չէ։) Դա ամենևին չափազանցված չէ։ Սա մարդկանց գործը դժվարացնելու համար չէ, այլ ավելի շուտ՝ շատ տեղին է։ Պարզապես մարդիկ սիրտ չունեն դա անելու համար, չեն խորհում Աստծու մտքերի շուրջ կամ չեն գնահատում Աստծու մտադրությունները։ Այն ամենը, ինչ կարող են անել, անընդհատ Աստծուն պահանջներ ներկայացնելն է՝ ասելով. «Դու պետք է օրհնես ինձ։ Պետք է շնորհի արժանացնես ինձ։ Պետք է առաջնորդես ինձ»։ Ուրեմն ի՞նչ ես անում դու։ Կարո՞ղ ես ճշմարտապես կատարել քո պարտավորությունը՝ խղճիդ և ողջամտությանդ համաձայն։ Կարո՞ղ ես ճշմարտապես լինել ջանասեր, պատասխանատու և հավատարիմ։ Սա այն նվազագույն պայմանն է, որը պետք է բավարարես, որպեսզի Աստված բարեհաճությամբ նայի քեզ։ Մի՞թե սա այն ուղղությունը չէ, որով մարդիկ պետք է ջանան ընթանալ։ Քանի որ հավատում ես Աստծուն, պետք է ձգտես ճշմարտությանը և Աստծու պահանջներին։ Սա այն ուղղությունն է, որով մարդիկ պետք է ջանան ընթանալ։ Մարդիկ պետք է քրտնաջան աշխատեն ճիշտ ուղղությամբ։ Այդ կերպ Աստծուն գոհացնելու նրանց ձգտումն այլևս սին չի լինի։

Իրենց սրտերում արդյո՞ք կեղծ առաջնորդողներն ունեն Աստծուն գոհացնելու որևէ հասկացություն Նրա հանդեպ իրենց հավատքի մեջ։ Ունե՞ն արդյոք որևէ վերաբերմունք։ Ակնհայտորեն ոչ։ Պարզապես ունեն աշխարհում յոլա գնալու վերաբերմունք և նույն կերպ են վերաբերվում Աստծուն՝ մի ձևով, որն անհավանականորեն անհարգալից և արհամարհական է։ Այսպիսի վերաբերմունքը լրջորեն ամոթ է բերում և անարգում է Աստծուն, և Աստված գարշում է դրանից։ Աստված նրանց տվեց կյանք և այն ամենը, ինչ ունի մարդը, և այնուամենայնիվ նրանց վերաբերմունքն Աստծու տված ամեն ինչի նկատմամբ,, այն կարգավորումների նկատմամբ, որոնք Աստված անում է իրենց կյանքի համար, Աստծու հանձնարարության և գործի նկատմամբ և իրենց սեփական պարտավորությունների նկատմամբ արհամարհական և քամահրական է։ Ի՞նչ է նշանակում «արհամարհանք»։ Նշանակում է ուզենալ օրերը քարշ տալ և ոչինչ լուրջ չընդունել։ Աստված ծայրահեղորեն գարշում է նրանց այս վերաբերմունքից և ահա թե ինչու բացարձակապես չի փրկի նման մարդկանց։ Ի՞նչ պետք է հասկանաք այստեղ։ Այն է, որ չպետք է լինեք այս տեսակի մարդ։ Անկախ այն բանից՝ առաջնորդող ես, թե ոչ, կամ արդյոք ունես առաջնորդող դառնալու փառասիրական ձգտումը և նկրտումը, թե ոչ, նախ պետք է սովորես, թե ինչպես պահել քեզ և բացարձակապես չլինել անբան, ծույլ կամ տականք մարդ։ Քո վարքագծում պետք է ունենաս ուղղամիտ վերաբերմունք, արժանապատվություն և պատասխանատվության զգացում. սա նվազագույնն է։ Միայն այս հիմքի վրա մարդիկ կարող են բավարարել Աստծու պահանջները և ավարտել Նրա հանձնարարությունը։ Եթե նույնիսկ չունես այս մի փոքր հիմքը, ապա խոսելու ոչինչ չկա։

Առաջնորդողների և աշխատողների պարտականությունները (9)

Երկու չափանիշ՝ դատելու համար, թե արդյոք առաջնորդողներն ու մշակները համապատասխանում են չափանիշներին

Մենք այժմ հաղորդակցվել ենք առաջնորդողների և մշակների ընդհանուր ութ պարտականությունների շուրջ և այս ութ պարտականությունների առնչությամբ վերլուծել ենք կեղծ առաջնորդողների տարբեր դրսևորումները։ Այսկերպ դրանք վերլուծելով՝ այժմ ունե՞ք կեղծ առաջնորդողների որոշակի զանազանում։ Եթե առաջնորդող ես, կարո՞ղ ես խուսափել կեղծ առաջնորդողների այս գործելակերպերին ներգրավվելուց։ Կարո՞ղ ես գիտակցաբար աշխատանք կատարել և իրագործել առաջնորդողների ու մշակների պարտականությունները՝ հիմնվելով այն պարտականությունների վրա, որոնց մասին մենք հաղորդակցվել ենք։ Առաջնորդողների և մշակների պարտականությունների վերաբերյալ հաղորդակցության միջոցով այժմ ձեր սրտում պետք է իմանաք, թե ինչպես առաջնորդողներն ու մշակները պետք է կատարեն իրենց աշխատանքը, ինչ մանրամասներ են ներառված այս աշխատանքը կատարելու մեջ, ինչպես նրանք պետք է իրականացնեն աշխատանք և ինչպես պետք է կիրարկեն չափանիշներին համապատասխանող առաջնորդողներ և մշակներ լինելը։ Եթե մարդու արժանիքը բավարար է, եթե նա ունի աշխատանքային ընդունակության որոշակի աստիճան և նաև հոգս է կրում, ապա պետք է կարողանա խուսափել կեղծ առաջնորդողների այս դրսևորումներն ի ցույց դնելուց։ Այնուամենայնիվ, եթե մարդն ունի արժանիք և աշխատանքային ընդունակության որոշակի աստիճան, բայց հոգս չի կրում, մի՞թե նա ի վիճակի է լինելու չափանիշներին համապատասխանող առաջնորդող և իրագործելու առաջնորդողների ու մշակների պարտականությունները։ (Ո՛չ։) Նրանց համար փոքր-ինչ դժվար է դա անել։ Ենթադրենք, որ առաջնորդողը հոգս է կրում, և նրա մարդկայնությունը վատը չէ, բայց նա պարզապես չգիտի՝ ինչպես կատարել իր աշխատանքը։ Որքան էլ նրանց հետ հաղորդակցվեն, նրանք դեռ չգիտեն՝ ինչպես կատարել և մասնակցել հատուկ աշխատանքին, և չեն կարողանում գտնել սկզբունքները կամ ուղղությունը։ Նրանք նաև չգիտեն՝ ինչպես ապահովել առաջնորդություն հատուկ մասնագիտությունների կամ աշխատանքի համար։ Երբ խնդիրներ են առաջանում, նրանք չեն կարողանում գտնել այդ խնդիրների էությունը և չգիտեն՝ ինչպես լուծել դրանք։ Հետևաբար, նրանք միշտ շատ պասիվ և դանդաղկոտ են իրենց անելիք ցանկացած աշխատանքում կամ լուծելիք ցանկացած խնդրում։ Կարո՞ղ է արդյոք նման մարդն իրագործել առաջնորդողների և մշակների պարտականությունները։ (Ո՛չ։) Ի՞նչ տեսակի խնդիր է սա։ Թեև այս տեսակի մարդը շատ եռանդուն է, հոգս է կրում և ցանկանում է կատարել իր աշխատանքը, նրա արժանիքը չափազանց թույլ է, նա չունի աշխատանքային ընդունակություն և չի կարող ուսերին վերցնել աշխատանքը կամ կատարել հատուկ աշխատանք կամ լուծել հատուկ խնդիրներ. նրանք պարզապես ի միջի այլոց են անում, երբ մասնակցում են որևէ աշխատանքի, և շատ տկարամիտ, անզգա ու պասիվ են։ Սրա արդյունքն այն է, որ բազմաթիվ խնդիրներ են ի հայտ գալիս, սակայն նրանք անկարող են սկսել աշխատել դրանց ուղղությամբ, չգիտեն, թե որտեղից են սկիզբ առնում, առավել ևս, չգիտեն՝ ինչպես հաղորդակցվել դրանց շուրջ և լուծել դրանք, և նույնիսկ ի վիճակի չեն խնդիրների մասին հայտնելու Վերևին և փնտրելով պարզել դրանք։ Հետևաբար, նրանք ի վիճակի չեն իրագործելու առաջնորդողների և մշակների պարտականությունները, և նույնիսկ եթե ընտրվեն որպես առաջնորդող, նրանք լավ առաջնորդող չեն, կեղծ առաջնորդող են։

Այժմ, երբ հաղորդակցվել ենք առաջնորդողների և մշակների ութ պարտականությունների մասին, կարո՞ղ եք ձևակերպել կեղծ առաջնորդողի հիմնական սահմանում։ Ինչպե՞ս պետք է մարդը դատի՝ արդյոք առաջնորդողն իրագործում է առաջնորդողների և մշակների պարտականությունները, թե՞ նա կեղծ առաջնորդող է։ Ամենահիմնական մակարդակում մարդը պետք է նայի, թե արդյոք ի վիճակի է իրական աշխատանք կատարել, արդյոք ունի այս արժանիքը, թե ոչ։ Ապա պետք է նայի, թե արդյոք հոգս ունի՝ այս աշխատանքը լավ կատարելու համար։ Ուշադրություն մի՛ դարձրեք, թե որքան հաճելի են հնչում նրանց ասածները, և որքանով են, ասես, հասկանում վարդապետությունները, և ուշադրություն մի՛ դարձրեք, թե որքան տաղանդավոր և շնորհալի են արտաքին հարցերով զբաղվելիս. այս բաները կարևոր չեն։ Ամենակարևորն այն է, թե արդյոք նրանք ի վիճակի են պատշաճ կերպով իրականացնելու եկեղեցու աշխատանքի ամենահիմնարար կետերը, արդյոք կարող են լուծել խնդիրները ճշմարտության միջոցով և արդյոք կարող են մարդկանց առաջնորդել դեպի ճշմարտության իրականությունը։ Սա ամենահիմնարար և էական աշխատանքն է։ Եթե նրանք անկարող են կատարել իրական աշխատանքի այս կետերը, ապա որքան էլ լավը լինի նրանց արժանիքը, որքան էլ տաղանդավոր լինեն, կամ որքան էլ կարողանան զրկանք կրել և գին վճարել, նրանք, միևնույն է, կեղծ առաջնորդող են։ Որոշ մարդիկ ասում են. «Մոռացե’ք, որ նրանք հիմա ոչ մի իրական աշխատանք չեն անում։ Նրանք լավ արժանիք ունեն և ընդունակ են։ Եթե մի որոշ ժամանակ մարզվեն, անպայման կկարողանան իրական աշխատանք կատարել։ Բացի այդ, նրանք ոչ մի վատ բան չեն արել և չարիք չեն գործել կամ խաթարումներ ու խառնաշփոթներ չեն պատճառել. ինչպե՞ս կարող ես ասել, որ նրանք կեղծ առաջնորդող են»։ Ինչպե՞ս կարող ենք բացատրել սա։ Կարևոր չէ, թե որքան տաղանդավոր ես, ինչ մակարդակի արժանիք և կրթություն ունես, քանի կարգախոս կարող ես բղավել կամ քանի բառ և վարդապետություն ես ըմբռնում. անկախ նրանից, թե որքան զբաղված ես կամ որքան ուժասպառ լինում օրվա ընթացքում կամ որքան հեռու ես ճամփորդել, քանի եկեղեցի ես այցելում կամ ինչ ռիսկի ես դիմում և որքան տառապանք ես կրում՝ սրանցից ոչ մեկը կարևոր չէ։ Կարևորն այն է, թե արդյոք կատարում ես քո աշխատանքը՝ հիմնվելով աշխատանքային կարգավորումների վրա, արդյոք ճշգրտորեն ես իրականացնում այդ կարգավորումները. արդյոք քո առաջնորդության ընթացքում մասնակցում ես յուրաքանչյուր հատուկ աշխատանքին, որի համար պատասխանատու ես, և քանի իրական խնդիր ես փաստացի լուծել. քանի անհատ է հասել ճշմարտության սկզբունքները քո առաջնորդության և ուղղորդման շնորհիվ հասկանալուն, և որքանով է եկեղեցու աշխատանքն առաջադիմել ու զարգացել. կարևորն այն է` արդյոք հասել ես այս արդյունքներին, թե ոչ։ Անկախ նրանից, թե ինչ հատուկ աշխատանքում ես ներգրավված, կարևորն այն է՝ արդյոք հետևողականորեն ես վերահսկում և ուղղորդում աշխատանքը, այլ ոչ թե գործում ես մեծամտորեն և հրամաններ արձակում։ Բացի այդ, կարևոր է նաև այն՝ արդյոք ունես կյանքի մուտք քո պարտականությունը կատարելիս, արդյոք կարող ես հարցերը լուծել՝ ըստ սկզբունքների, արդյոք ունես ճշմարտությունը կիրարկելու վկայություն, և արդյոք կարող ես զբաղվել և լուծել այն իրական խնդիրները, որոնց բախվում են Աստծու ընտրյալ մարդիկ։ Այս և նմանատիպ բոլոր այլ բաները չափանիշներ են՝ գնահատելու համար, թե արդյոք առաջնորդողը կամ մշակն իրագործել է իր պարտականությունները, թե ոչ։ Կասեի՞ք, որ այս չափանիշները գործնական են։ Եվ արդարացի՞ են մարդկանց նկատմամբ։ (Այո՛։) Դրանք արդարացի են բոլորի համար։ Անկախ քո կրթության մակարդակից, երիտասարդ, թե ծեր լինելուց, Աստծուն հավատալու տարիների քանակից, քո ավագությունից կամ Աստծու խոսքը կարդալու քանակից, սրանցից ոչինչ կարևոր չէ։ Կարևորն այն է, թե որքան լավ ես կատարում եկեղեցու աշխատանքը որպես առաջնորդող ընտրվելուց հետո, որքան արդյունավետ և օգտակար ես քո աշխատանքում, և արդյոք յուրաքանչյուր աշխատանք առաջ է ընթանում կազմակերպված և արդյունավետ կերպով և չի ուշանում։ Սրանք են այն հիմնական կետերը, որոնք գնահատվում են առաջնորդողի կամ մշակն՝ իր պարտականություններն իրագործելը կամ չիրագործելը չափելիս։

Մեր նոր կատարած հաղորդակցության միջոցով այժմ որոշակիորեն հստակ հասկացողություն և գիտելիք ունեք առաջնորդողների և մշակների պարտականությունների մասին, ինչպես նաև ճշգրիտ ձևակերպում՝ կեղծ առաջնորդողի սահմանման և էության վերաբերյալ։ Ինչ-որ մեկի՝ կեղծ առաջնորդող լինելը դատելու ամենահիմնական չափանիշն այն է, թե արդյոք ի վիճակի է իրական աշխատանք կատարել և ապա նայել` արդյոք նա կատարում է փաստացի իրական աշխատանք։ Սրանք են երկու հիմնական չափանիշները. մեկն այն հարցն է` արդյոք նրանք ընդունակ են, թե ոչ, իսկ մյուսը՝ արդյոք նրանք պատրաստակամ են, թե ոչ։ Կարո՞ղ եք հիշել այս բաները։ Որոշ մարդիկ ասում են. «Ես առաջնորդող չեմ, ուստի, ինչո՞ւ պետք է հիշեմ այս բաները»։ Արդյոք այս խոսքը ճի՞շտ է։ (Ո՛չ։) Ինչո՞ւ է սխալ։ Այս ճշմարտությունները հասկանալու միջոցով մարդիկ մի կողմից կարող են հասնել ինքնաճանաչման, իսկ մյուս կողմից կարող են սկսել զանազանել ուրիշ մարդկանց. սրանք այն ճշմարտություններն են, որոնք մարդիկ պետք է հասկանան և ունենան, և չի կարելի դրանք չհասկանալ։ Նախևառաջ, պետք է չափես արդյոք ունես առաջնորդող լինելու արժանիքն ու կարողությունը՝ համաձայն առաջնորդողների և մշակների պարտականությունների։ Եթե չունես այս բաները, ապա մի՛ շարունակիր ցանկանալ առաջնորդող լինել։ Եթե չունես առաջնորդող լինելու արժանիք, բայց դեռ ցանկանում ես այդպիսին լինել, ապա դա փառասիրություն է. հենց որ դառնաս առաջնորդող, ընդունակ չես լինի իրական աշխատանք կատարելու և անխուսափելիորեն կդառնաս կեղծ առաջնորդող։ Որոշ մարդիկ ասում են. «Ես լավ արժանիք ունեմ. բոլորի մեջ ես աչքի ընկնող եմ։ Ես հաճախ լավ գաղափարներ, ինչպես նաև խելացի և լավ առաջարկներ եմ առաջ քաշում։ Ես հմուտ եմ իմ արած ամեն ինչում և ունեմ համեմատաբար հարուստ գիտելիքներ, պատկերացումներ և փորձ։ Մի՞թե այս ամենը չի նշանակում, որ ես կարող եմ առաջնորդող լինել»։ Ուրեմն, դու պետք է նաև չափես ինքդ քեզ՝ տեսնելու, թե արդյոք ունես պատասխանատվության զգացում և հոգս ես կրում։ Եթե դու միայն կարծիքներ ունես իրողություններիվերաբերյալ և միայն ցանկանում ես անել բաներ և միշտ մեծ փառասիրություններ ունես, բայց չես կարողանում դրանք հասցնել ավարտին, և չգիտես՝ ինչպես ջանք գործադրել ու գին վճարել, և պատրաստ չես որևէ գին վճարել. եթե միշտ ցանկանում ես, որ քո ուղեղն ու սիրտը հանգիստ վիճակում լինեն, եթե սիրում ես անգործ ու ազատ լինել, հարմարավետ կյանք ունենալ և չես սիրում անհանգստանալ կամ զբաղված լինել և վախենում ես հոգնածությունից ու դժվարությունից, ապա դու պիտանիչես առաջնորդող լինելու համար և անկարող կլինես թե՛ ուսերին վերցնել, թե՛ կատարել առաջնորդողների աշխատանք։

Մենք այժմ եզրահանգեցինք երկու չափանիշի՝ դատելու համար, թե արդյոք առաջնորդողը համապատասխանում է չափանիշներին. արդյոք նրանք ընդունակ են իրական աշխատանք կատարելու և արդյոք կատարում են իրական աշխատանք։ Եթե մարդիկ հասկանում են այս երկու չափանիշները, ապա նրանց համար պետք է լիովին պարզ լինի` արդյոք ընդունակ եմ լինելու առաջնորդող, ինչպես նաև՝ արդյոք նրանք ընդունակ են լավ կատարելու եկեղեցու աշխատանքը, հիմնովին իրագործելու իրենց պարտականությունները և համապատասխանելու չափանիշներին որպես առաջնորդող՝ այդպիսին դառնալուց հետո։ Նրանց, ովքեր ներկայումս ծառայում են որպես առաջնորդողներ և մշակներ՝ մի՞թե այժմ ունե՞ք որոշ ուղիներ և որոշ սկզբունքներ այն բանի համար, թե ինչպես չափել՝ արդյոք որոշակի իրական աշխատանք կատարել եք և իրագործել եք առաջնորդողների և մշակների պարտականությունները։ Առաջնորդողների և մշակների այս ութ պարտականությունների մասին հաղորդակցվելու միջոցով պետք է կարողանաք գնահատել, թե ինչ դրսևորումներ են ի ցույց դնում կեղծ առաջնորդողները, և եզրակացնել, թե կոնկրետ ինչպես պետք է առաջնորդողներն ու մշակները կատարեն իրենց աշխատանքը, ինչպես նաև՝ ինչն է ձեր աշխատանքում թերի, անբավարար կամ ոչ բավականաչափ հատուկ, և ինչպես պետք է կատարեք աշխատանքն այսուհետ. դուք պետք է ունենաք առնվազն այս պատկերացումները։ Եթե չունեք եզրակացություններ կամ պատկերացումներ այն մասին, թե ինչպես լինել առաջնորդող կամ մշակ կամ ինչպես իրագործել առաջնորդողների և մշակների պարտականությունները, ապա նշանակում է, որ ձեր արժանիքը չի համապատասխանում առաջադրանքին։ Ավելին, եթե լիովին շփոթված եք, թե ինչպես զանազանել կեղծ առաջնորդողներին, ապա սա էլ ավելի է ցույց տալիս, որ ձեր արժանիքը թույլ է։ Կա նաև մի հատուկ հանգամանք. կան ոմանք, ովքեր, չնայած լսած լինելով այս հաղորդակցությունները, չունեն վճռականություն՝ ձգտելու ճշմարտությանը կամ իրագործելու առաջնորդողների և մշակների պարտականությունները, ովքեր պարզապես լուրջ չեն վերաբերվում հարցին կամ սրտին մոտ չեն ընդունում։ Նրանք մտածում են. «Ինձ չի հետաքրքրում, թե ով է կեղծ առաջնորդող։ Ամեն դեպքում, եթե ես դառնայի առաջնորդող, ես պարզապես կանեի այն, ինչ Վերևն ինձ կասեր անել։ Կարիք չէր լինի, որ այդքան ջանք գործադրեի կամ այդքան միտք ծախսեի»։ Երբ նրանք լսում են քարոզներ, պարզապես ի միջի այլոց են անում և ժամանակ են սպանում և փոքր ի շատե գիտեն, թե հատուկ ինչի մասին է քարոզը, բայց նրանք չափազանց ծույլ են՝ եզրակացնելու, թե ինչ ճշմարտությունների և մարդու նկատմամբ Աստծու պահանջների մասին է հաղորդակցվում, և նրանք պատրաստ չեն այս իրողությունները սրտին մոտ ընդունել։ Նրանք մտածում են. «Այս հարցերը զանազանելը չափազանց մեծ գլխացավանք է։ Ամեն դեպքում, ես ինքս ինձնից միայն մեկ բան եմ պահանջում, և դա այն է, որ չարիք չգործեմ, խաթարումներ և խառնաշփոթներ չպատճառեմ և ամբոխից չառանձնանամ, և դա բավական է։ Դա այնքան պարզ է։ Սա ապրելու հիանալի միջոց է. ես ինքս ինձ մեծ պահանջներ չեմ ներկայացնում»։ Սա նրանց միակ տեսակետն է, անկախ նրանից, թե ինչպես են լսում քարոզներ, և ոչ ոք չի կարող փոխել նրանց. անկախ նրանից, թե ինչպես ես հաղորդակցվում ճշմարտության մասին, ինչ մեթոդ ես օգտագործում հաղորդակցվելու համար կամ ինչի մասին ես հաղորդակցվում, դու չես կարող դիպչել նրանց սրտին. նրանց չի անհանգստացնում` արդյոք լսում են այս խոսքերը, թե ոչ, նրանց համար դա քիչ տարբերություն ունի։ Այս տեսակի մարդը պարզապես մի կերպ է գոյությունը քարշ տալիս կյանքում, և նրանք ոչինչ լուրջ չեն ընդունում։ Էլ չենք խոսում առաջնորդողների և մշակների ութ պարտականությունների շուրջ հաղորդակցվելու մասին. նույնիսկ եթե հաղորդակցվենք դրանց բոլորի մասին, նրանք, միևնույն է, չեն հասկանա և ի վիճակի չեն լինի եզրակացնել որևէ սկզբունք կամ ուղի։ Նման մարդիկ չեն սիրում դրական բաներ, նրանք հետաքրքրված չեն և չեն կարող որևէ էներգիա հավաքել, երբ խոսքը վերաբերում է ճշմարտությանը կամ որևէ դրական բանի, և փոխարենը նրանք որոշակի հետաքրքրություն ունեն ուտելու, խմելու և հաճույք փնտրելու նկատմամբ։ Առաջնորդողների և մշակների ութ պարտականությունների մասին հաղորդակցվելով՝ մի կողմից մենք եզրահանգել ենք առաջնորդողների և մշակների որոշակի պարտականությունների, ինչպես նաև՝ ինչպես կատարել աշխատանքը և իրագործել սեփական պարտականությունները՝ որպես առաջնորդող կամ մշակ. մյուս կողմից ՝ եզրահանգել ենք որոշակի կոնկրետ դրսևորումների, որոնք ի ցույց են դրվում կեղծ առաջնորդողների կողմից։ Մենք այս պահին եզրահանգել են երկու հիմնական սկզբունքի, երկու չափանիշի՝ կեղծ առաջնորդողներին զանազանելու համար. մեկն այն է, թե արդյոք ինչ-որ մեկն ընդունակէ իրական աշխատանք կատարել, իսկ մյուսն այն է, թե արդյոք նրանք փաստացի իրական աշխատանք կատարում են ճշմարտության սկզբունքները հասկանալուց հետո։ Այս երկու չափանիշների կիրառումը մինչ օրս ամենապարզ և ամենահարմար մեթոդն է՝ գնահատելու համար` արդյոք ինչ-որ մեկը կեղծ առաջնորդող է, թե ոչ։

Իններորդ կետ. ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին (առաջին մաս)

Աշխատանքային կարգավորումների սահմանումը և հատուկ կետերը

Այսօր մենք կհաղորդակցվենք առաջնորդողների և մշակների իններորդ պարտականության մասին` «Ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին»։ Դիտարկելով այս պարտականությունն ամբողջության մեջ՝ ի՞նչ է պահանջվում առաջնորդողներից և մշակներից իրականացնել։ (Աստծու տան տարբեր աշխատանքային կարգավորումները։) Այս պարտականության կիզակետն այն է, թե ինչպես իրականացնել Աստծու տան տարբեր աշխատանքային կարգավորումները. սա ամենակարևոր աշխատանքն է առաջնորդողների և մշակների համար։ Անկախ նրանից, թե ինչ մակարդակի առաջնորդող կամ մշակ է մարդը, որպես առաջնորդող կամ մշակ` նա միշտ կբախվի աշխատանքային կարգավորումների, ինչպես նաև աշխատանքային կարգավորումներն իրականացնելու հատուկ աշխատանքին։ Տարբեր աշխատանքային կարգավորումների իրականացումը վերաբերում է յուրաքանչյուր առաջնորդողի և մշակի աշխատանքին, և սա շատ կարևոր, շատ կոնկրետ և շատ հիմնարար աշխատանք է։ Հաշվի առնելով այս կետը՝ մի՞թե անհրաժեշտ չէ նախ հատուկ հաղորդակցվել այն մասին, թե ինչ են աշխատանքային կարգավորումները։ (Այո՛։) Ուրեմն, ի՞նչ են աշխատանքային կարգավորումները։ Որո՞նք են աշխատանքային կարգավորումների շրջանակն ու սահմանումը։ Որոշ մարդիկ ասում են. «Մի՞թե աշխատանքային կարգավորումների շրջանակը պարզապես չի ընդգրկում եկեղեցու աշխատանքի հետ կապված որոշակի առաջադրանքներ և բովանդակություն։ Եվ մի՞թե աշխատանքային կարգավորումները պարզապես այս առաջադրանքներն ու բովանդակությունը կարգավորելն ու հրապարակելը չեն»։ Ի՞նչ եք կարծում այս մեկնաբանության մասին։ Մի՞թե ամբողջովին բառեր և վարդապետություններ չեն։ (Այո՛, այդպես է։) Իսկ ի՞նչ է նշանակում «բառեր և վարդապետություններ»։ Նշանակում է, որ թեև այս մեկնաբանության ոչ մի բառ սխալ չի հնչում, այն լսելուց հետո դու դեռ չես հասկանում. դա ճիշտ նույնն է, ասես, այն ընդհանրապես չի մեկնաբանվել։ Եկեք նախ տանք աշխատանքային կարգավորումների սահմանումը գրավոր նկարագրության տեսքով, որպեսզի մարդիկ կարողանան հիմնական պատկերացում ունենալ դրա մասին՝ հասկանալու և իմանալու համար, թե կոնկրետ ինչ են աշխատանքային կարգավորումները։ Աշխատանքային կարգավորումներն Աստծու տան կողմից հատուկ աշխատանքի համար կազմված հատուկ ծրագրերն ու պահանջներն են. դրանք պետք է հաղորդվեն և իրականացվեն առաջնորդողների և մշակների կողմից և նաև այն պահանջներն են, առաջադրանքները և մեթոդները, որոնք հրապարակվում են եկեղեցու բոլոր անդամներին հատուկ աշխատանքի համար. սա է աշխատանքային կարգավորումների սահմանումը։ Իսկ ի՞նչ կետեր են ընդգրկված աշխատանքային կարգավորումներում։ Բոլորը գիտեն այս «կետեր» գոյականը, բայց մի՞թե չպետք է լինի որոշակի կոնկրետ բովանդակություն, որն ընդգրկված է այս կետերի շրջանակում։ (Այո՛։) Ի՞նչ բովանդակության մասին գիտեք։ (Կա ավետարանի աշխատանք, և կա ֆիլմերի արտադրության աշխատանք։) Երկու կետեր են։ (Կան նաև որոշակի պահանջներ՝ կապված եկեղեցական կյանքի և եկեղեցու վարչական կազմակերպությունների հիմնադրման հետ։) Ուրիշ ի՞նչ աշխատանք կա։ (Կա եկեղեցու մաքրման աշխատանք, ինչպես նաև որոշակի աշխատանք՝ կապված եկեղեցու կառավարման համակարգերի հետ։) Աշխատանքային կարգավորումների հատուկ բովանդակությունը հետևյալն է. առաջին կետ ՝ եկեղեցու վարչական աշխատանք։ Սա աշխատանքի ամենամեծ կետն է, և եթե վարչական աշխատանքը լավ չկատարվի, եկեղեցու աշխատանք ընդհանրապես չի լինի։ Երկրորդ կետ՝ աշխատակազմի աշխատանք։ Սա աշխատանքի մեծ կետ է։ Երրորդ կետ՝ ավետարանի աշխատանք։ Սա նույնպես աշխատանքի մեծ կետ է։ Չորրորդ կետ՝ տարատեսակ մասնագիտական աշխատանքներ։ Այս աշխատանքի շրջանակը որոշ չափով մեծ է, և այն ներառում է ֆիլմերի արտադրություն, տեքստային աշխատանք, թարգմանություն, երաժշտություն, տեսանյութերի արտադրություն, արվեստ և այլն։ Հինգերորդ կետ՝ եկեղեցական կյանք։ Վեցերորդ կետ՝ գույքի կառավարման աշխատանք։ Յոթերորդ կետ՝ մաքրման աշխատանք։ Ութերորդ կետ՝ արտաքին գործեր։ Իններորդ կետ՝ եկեղեցու բարեկեցություն։ Օրինակ՝ ինչպես է եկեղեցին լուծում եղբայրների և քույրերի տներում առաջացած դժվարությունները, և ինչ է անում եկեղեցին դրանց վերաբերյալ, ինչպես նաև բանտում գտնվող եղբայրներին և քույրերին այցելելը և նրանց ընտանիքներին խնամելը և այլն. այս ամենը մտնում է եկեղեցու բարեկեցության մեջ։ Տասներորդ կետ՝ արտակարգ իրավիճակների ծրագրեր։ Երբեմն եկեղեցին կհրապարակի որոշակի արտակարգ միջոցներ։ Օրինակ՝ երբ համավարակը սկսվեց, եկեղեցին ընդունեց մեկուսացման համապատասխան համակարգ։ Նման բոլոր ծրագրերը մտնում են արտակարգ իրավիճակների աշխատանքի մեջ։ Աշխատանքային կարգավորումները հիմնականում ներառում են այս տասը կետերը։ Ցանկացած այլ փոքր կետ կամ հատուկ հանգամանք ներառված է այս տասի մեջ. հիմնականում եկեղեցու աշխատանքը ներառում է այս տասը հիմնական կետերը։ Սրանք հիմնականում Աստծու տան կողմից հրապարակված տարբեր աշխատանքային կարգավորումների շրջանակն են, ճի՞շտ է։ (Ճիշտ է։) Այժմ, երբ այս կետերը հաստատվել են, դուք բոլորդ պետք է փոքր-ինչ հասկանաք Աստծու տան աշխատանքային կարգավորումները և իմանաք, որ սրանք Աստծու տան աշխատանքի հիմնական կետերն են։ Սա այն պահանջների շրջանակն է, որն Աստծու տունն ունի առաջնորդողների և մշակների պարտականությունների վերաբերյալ։ Սրա ենթիմաստն այն է, որ, որպես առաջնորդող կամ մշակ, քո աշխատանքի շրջանակը և այն պարտականությունները, որոնք պետք է իրագործես, չեն կարող առանձնացվել աշխատանքային կարգավորումներում ներառված այս կետերից. այս բոլոր կետերն անհրաժեշտ են։ Բացի աշխատանքի այս կետերից, այն բաներից, որոնք պատրաստ ես անել, արա՛ փոքր-ինչ այն ամենից, ինչ կարող ես լավ անել, իսկ Աստծու տունը լրացուցիչ պահանջներ չունի քո պարտականության կատարման համար։ Հետևաբար, մինչ դու կատարում ես քո աշխատանքը, պետք է խորհես, թե ինչպես իրականացնել աշխատանքի այս կետերը, ինչ է պահանջվում Աստծու տան աշխատանքային կարգավորումներով, ինչ հատուկ աշխատանք պետք է անես, ինչպես իրականացնել այն, արդյոք այն լավ է իրականացվում, որն է ընթացիկ առաջընթացը, արդյոք հետևել ես աշխատանքին, արդյոք կա աշխատանքի որևէ կետ, որը լավ չի արվել, կամ որում կան շեղումներ և թերություններ, և արդյոք աշխատանքի այդ կետին մասնակցող բոլորն իրականում աշխատանք են կատարում. պետք է միշտ խորհես այս բաների մասին։ Այժմ, երբ հասկացել եք աշխատանքային կարգավորումներում ներառված աշխատանքի հատուկ կետերը, մի՞թե անհրաժեշտ է, որ Ես պարզ բացատրություն տամ այս կետերից յուրաքանչյուրի վերաբերյալ։ Կամ գուցե մտածում եք. «Մենք այսքան տարի առնչվել ենք աշխատանքի այս կետերին և հասկանում ենք դրանք բոլորը. կարիք չկա դրանք նորից բացատրելու. փոխարենը հաղորդակցվեք ինչ-որ կարևոր բանի մասին։ Այս թեման այնքան էլ կարևոր չէ, կապ չունի՝ գիտենք դրա մասին, թե ոչ, և մենք չենք ուզում լսել դրա մասին»։ Մի՞թե անհրաժեշտ է ավելի մանրամասն բացատրել այս թեման։ (Այո՛։) Քանի որ անհրաժեշտ է, եկեք խոսենք դրա մասին պարզ բառերով։ Ես կընտրեմ որոշ կետեր, որոնց համեմատաբար անծանոթ եք, որոնք այնքան էլ հատուկ չեն, որոնք մի փոքր վերացական են, և ես կհաղորդակցվեմ դրանց մասին։

Եկեք սկսենք՝ հաղորդակցվելով առաջին կետի՝ վարչական աշխատանքի մասին։ Վարչական աշխատանքը համեմատաբար վերացական է և ոչ բավականաչափ կոնկրետ, և շատ մարդիկ չեն հասկանում այն։ Մասնավորապես, նրանք, ովքեր միայն կարճ ժամանակ են հավատացել Աստծուն, իրականում չգիտեն եկեղեցու կազմավորման և դրա վարչական աշխատանքի մասին և չգիտեն, թե ինչ է վարչարարությունը։ Այս վարչարարությունը նույնը չէ, ինչ Աստծու կողմից հրապարակված կառավարչական հրամանագրերը։ Այս վարչական աշխատանքը հիմնականում ներառում է Աստծու տան հատուկ դրույթները եկեղեցիներ հիմնելու աշխատանքի վերաբերյալ։ Իսկ ո՞րն է այս հատուկ դրույթների բովանդակությունը։ Դրանք ներառում են, թե ինչպես են բաժանվում եկեղեցիները, քանի մարդ կա յուրաքանչյուր եկեղեցում, ինչպես են եկեղեցիներին անուններ տրվում և այլն։ Աշխատանքային կարգավորումներում սահմանվել է, որ եկեղեցիները բաժանվեն՝ ըստ իրենց բնական աշխարհագրական միջավայրի, ընդ որում՝ միմյանց համեմատաբար մոտ ապրող 30-ից 50 մարդ դասակարգվում է որպես մեկ եկեղեցի։ Օրինակ՝ ենթադրենք, որ Ա տարածքը ներառում է երեք կամ չորս գյուղ. եթե այս գյուղերն ունեն 50 հավատացյալ, ապա նրանք կարող են դասակարգվել որպես մեկ եկեղեցի։ Նրանք կունենան հավաքույթներ անցկացնելու իրենց սեփական ժամերն ու վայրերը, կունենան եկեղեցու առաջնորդողներ և սարկավագներ, ինչպես նաև հատուկ եկեղեցական աշխատանք, և նրանք բոլորը միասին կկառավարվեն այս եկեղեցու կողմից։ Սա եկեղեցիների բաժանման և եկեղեցիներում անդամների թվի վերաբերյալ դրույթն է։ Միևնույն ժամանակ, այս եկեղեցին կգտնվի որոշակի շրջանի պատասխանատվության ներքո՝ կախված նրանից, թե որտեղ է այն գտնվում, և այդ շրջանը պատասխանատու կլինի այդ եկեղեցու բոլոր տարբեր աշխատանքների համար, ինչպիսիք են այնտեղի եկեղեցական կյանքը, արդյոք առաջնորդողներն ու սարկավագները հարմար են, Աստծու խոսքերի գրքերի բաշխումը, տարբեր աշխատանքային կարգավորումների իրականացումը և Վերևի պահանջների հաղորդումը և այլն։ Աստծու տունն ունի հատուկ աշխատանքային կարգավորումներ այնպիսի բաների համար, ինչպիսիք են շրջան կազմող եկեղեցիների թիվը և տարածաշրջան կազմող շրջանների թիվը, ինչպես նաև տարածաշրջանների պատասխանատվությունը շրջանների համար և շրջանների պատասխանատվությունը վարչական միավորներ համարվող եկեղեցիների համար են։ Պարզ ասած՝ սա կոչվում է վարչական աշխատանք, և այն մտնում է առաջնորդողների և մշակների պարտականությունների շրջանակի մեջ։ Ուրեմն, որո՞նք են այն պարտականությունները, որոնք առաջնորդողներն ու մշակները պետք է իրագործեն։ Նրանք պետք է բաժանեն եկեղեցիները՝ հիմնվելով դրանց բնական աշխարհագրական միջավայրի և դիրքի վրա՝ համաձայն աշխատանքային կարգավորումների։ Եթե եկեղեցում մարդկանց թիվը ժամանակի ընթացքում շարունակում է աճել, ապա եկեղեցին պետք է նորից բաժանվի՝ հիմնվելով մարդկանց թվի և աշխարհագրական միջավայրի վրա։ Օրինակ՝ եթե եկեղեցին 50-ից աճում է մինչև 80 մարդ, այն պետք է բաժանվի երկու եկեղեցու։ Եթե այս երկու եկեղեցիներն ընդհանուր առմամբ 80-ից աճում են մինչև 150 մարդ, ապա դրանք պետք է բաժանվեն երեք եկեղեցու։ Եթե եկեղեցին աճում է մինչև 70, 80 կամ 100 մարդ և դեռ չի բաժանվել երկու եկեղեցու, ապա մի՞թե դա ցույց չի տալիս, որ այս եկեղեցու առաջնորդողներն ու մշակները չեն հասկանում Աստծու տան վարչական աշխատանքը։ (Ցույց է տալիս։) Նման ժամանակներում առաջնորդողներն ու մշակները պետք է կարդան այս թեմայի վերաբերյալ աշխատանքային կարգավորումները. աշխատանքային կարգավորումների վերաբերյալ եկեղեցու ձեռնարկը պարունակում է հատուկ դրույթներ։ Եթե եկեղեցին բաժանվում է երկու նոր եկեղեցու, ապա յուրաքանչյուր եկեղեցի պետք է ընտրի անհրաժեշտ առաջնորդողներ և մշակներ, ինչպիսիք են եկեղեցու առաջնորդողները, սարկավագները և այլն։ Ուրեմն, ի՞նչ պետք է անեն առաջնորդողներն ու մշակները։ Նրանք պետք է իմանան և ըմբռնեն եկեղեցում մարդկանց թիվը և եկեղեցու հիմնադրման կարգավիճակը։ Սա եկեղեցու վարչական աշխատանքն է, և այն աշխատանքի ամենամեծ կետն է։ Պետք է լինի եկեղեցի այնտեղ, որտեղ Աստծու ընտրյալ մարդիկ են, և երբ եկեղեցին հիմնադրվում է, առաջնորդողներն ու մշակները պետք է պատասխանատվություն ստանձնեն այդ եկեղեցու աշխատանքի յուրաքանչյուր ոլորտի համար, ինչպիսիք են Աստծու խոսքերի գրքերի բաշխումը, եկեղեցու անդամների կառավարումը, աշխատանքային կարգավորումների իրականացումը, որպեսզի նրանք իմանան, թե որն է աշխատանքային կարգավորումների բովանդակությունը։ Վարչական աշխատանքը հիմնականում ներառում է եկեղեցիների հիմնադրումը, ինչպես նաև եկեղեցիների վարչական կազմակերպությունների և աշխատակազմի հիմնադրումը. սրանք բոլորը հատուկ առաջադրանքներ են վարչական աշխատանքի շրջանակներում։ Սովորաբար ի՞նչ մարդիկ են ավելի շատ բախվում աշխատանքի այս կետին։ Նոր հավատացյալների եկեղեցիները, ավետարանի խմբերը, ինչպես նաև տարածաշրջանային առաջնորդողները, շրջանային առաջնորդողները և եկեղեցու առաջնորդողներն այն տարածքներում, որտեղ ավետարանը տարածվում է, բոլորն ավելի շատ են բախվում այս աշխատանքին։ Ավելին, վարչական աշխատանքը ներառում է նաև հատուկ գործ, որն է՝ եկեղեցիները բաժանել լրիվ դրույքով պարտականություն կատարող եկեղեցիների, կես դրույքով պարտականություն կատարող եկեղեցիների, սովորական եկեղեցիների և Բ խմբերի, և սա ևս մեկ գործ է, որը պետք է կատարվի առաջնորդողների և մշակների կողմից։ Առաջնորդողներն ու մշակները պետք է ըմբռնեն, թե ինչպես բաժանել եկեղեցիները, և եկեղեցիները բաժանելու սկզբունքն այն է, որ մարդկանց բաժանեն տարբեր եկեղեցիների՝ հիմնվելով նրանց կատարած պարտականությունների տարբերությունների վրա, առանձնացնեն պարտականություն կատարող մարդկանց նրանցից, ովքեր չեն կատարում, և իրենց պարտականությունը լրիվ դրույքով կատարող մարդկանց նրանցից, ովքեր իրենց պարտականությունը կատարում են կես դրույքով. սա ևս մեկ հատուկ և կոնկրետ վարչական գործ է։

II. Աշխատակազմի աշխատանք

Երկրորդ կետ՝ աշխատակազմի աշխատանք։ Այս կետը վերաբերում է բոլոր մակարդակներում առաջնորդողների և մշակների ընտրությանը, նշանակմանը և ազատմանը։ Աշխատանքային կարգավորումները տրամադրում են հատուկ դրույթներ ընտրական համակարգերի համար, թե ինչպիսի մարդկանց ընտրել որպես առաջնորդողներ և մշակներ, և ընտրությունների մեթոդներն ու կոնկրետ պահանջները։ Կան նաև որոշակի հատուկ հանգամանքներ, օրինակ՝ ի՞նչ պետք է արվի, եթե եղբայրներն ու քույրերը նոր են հանդիպել միմյանց և շատ լավ չեն ճանաչում իրար և չեն կարող ընտրության միջոցով ընտրել հարմար առաջնորդողներ և մշակներ։ Այդ դեպքում մարդկանց կարող են առաջ տանել և նշանակել՝ ստուգելով, թե ով է համեմատաբար հարմար առաջնորդող լինելու համար, և ապա ավելին իմանալով նրանց մասին, հաղորդակցվելով և պարզ ստուգումներ անցկացնելով, որից հետո կարող են նշանակվել։ Ավելին, երբ Վերևը կազմակերպում է մեծ ծրագիր կամ նշանակում է մի քանի հոգու` որպես ղեկավարներ, սա հատուկ աշխատանքային կարգավորում է։ Կա ևս մեկ հատուկ հանգամանք, և այն է, երբ ինչ-որ մեկը զեկույց է գրում Վերևին՝ նկարագրելով, թե ինչպես այսինչ առաջնորդողն իրական աշխատանք չի կատարում և քայլում է հակաքրիստոսի ճանապարհով, և Վերևը հրապարակում է աշխատանքային կարգավորում՝ սա հաստատելուց հետո զեկուցված առաջնորդողին իր պաշտոնից ազատելու համար։ Սա ևս մեկ աշխատանքային կարգավորում է՝ կապված աշխատակազմի աշխատանքի հետ։ Կարճ ասած՝ աշխատակազմի հետ կապված աշխատանքը ներառում է բոլոր մակարդակներում եկեղեցում առաջնորդողների և մշակների ընտրությունը, նշանակումը և ազատումը։ Աշխատանքի այս կետը համեմատաբար պարզ է, և այն հեշտ է հասկանալ։

III. Ավետարանչական աշխատանք

Երրորդ կետ, ավետարանչական աշխատանք։ Ավետարանչական աշխատանքն Աստծու տանը վարչական աշխատանքից և անձնակազմի աշխատանքից հետո առաջին մեծ որոշակի մասնագիտական աշխատանքն է։ Այս աշխատանքի համար Աստծու տունը հաջորդական բազմաթիվ աշխատանքային կարգավորումներ է սահմանել՝ կատարելով որոշակի աշխատանքային կարգավորումներ ավետարանը հավանական ընդունողների, ավետարանը քարոզելու աշխարհագրական շրջանակի, նաև ավետարանը քարոզելու ուղիների և միջոցների վերաբերյալ։ Միևնույն ժամանակ աշխատանքային կարգավորումներում Աստծու տունն ունի նաև որոշակի ձևակերպումներ, որոնք վերաբերում են ավետարանը քարոզելու համար պահանջվող Աստծու խոսքերի բոլոր տարբեր գրքերին, ֆիլմերին ու տեսանյութերին և ժամանցային ծրագրերին, և նույնիսկ ունի ձևակերպումներ ավետարանը հավանական ընդունողների տարբեր տեսակի տարածված պատկերացումների և հաճախ տրվող հարցերի վերաբերյալ։ Որոշ ձևակերպումներ գուցե որոշակիորեն գրավոր չներկայացվեն, սակայն դրանցից շատերն առկա են բանավոր և խոսքային հաղորդակցության մեջ։ Ավետարանչական աշխատանքը միշտ առաջ է ընթանում և շարունակվում, և այս աշխատանքի առաջընթացին զուգահեռ Աստծու տունը ստեղծել է աշխատանքային որոշակի կարգավորումներ և դրույթներ անընդհատ ծագող և անընդհատ առերեսվող խնդիրների վերաբերյալ, նաև որոշակի հատուկ պահանջներ ու առաջադրանքներ է ներկայացրել ավետարանի աշխատողներին, ավետարանի սարկավագներին և ավետարանչական աշխատանքի վերակացուներին։ Թեև այս հետագա փուլում Աստծու տունը շատ բան չի ասում ավետարանչական աշխատանքի կարգավորումների մասին, ճշմարտության այս կողմի շուրջ շատ հաճախ են հաղորդակցվում եկեղեցում։ Մասնավորապես, երբ ավետարանը սկսեց տարածում ունենալ արտասահմանում, Աստծու տունը որոշակի աշխատանքային կարգավորումներ համաձայնեցրեց տարբեր լեզուներով թարգմանչական աշխատանքի համար։ Տարբեր օտար լեզուներին ծանոթ թարգմանիչները և ավետարանի աշխատողները ջանք չեն խնայում՝ այս տեսակի աշխատանքում համագործակցելու համար, իսկ Աստծու տունը ներդրել է բազմաթիվ այսպիսի մարդկային ռեսուրսներ՝ ավետարանչական աշխատանքում համագործակցելու համար, և սա համապատասխանում է Աստծու տան աշխատանքային կարգավորումներին։ Կարճ ասած՝ Վերևը միշտ անձամբ է ուղղորդում, հարցուփորձ անում, հետևում և վերահսկում ավետարանը տարածելու աշխատանքը։ Ուստի որո՞նք են այն պարտականությունները, որ առաջնորդողներն ու աշխատողները պետք է կատարեն, երբ խոսքը վերաբերում է աշխատանքի այս կետին։ Ավետարանչական աշխատանքի համար վերակացու ունենալը չի նշանակում, որ առաջնորդողներն ու աշխատողները կարող են լիովին անտարբեր լինել, ուշադրություն չդարձնել աշխատանքին, հարցուփորձ չանել դրանից և պարզապես անտեսել այն՝ մտածելով. «Թո՛ղ աշխատանքն ընթանա իր հունով։ Միևնույն է, դա ինձ հետ կապ չունի։ Ես պատասխանատու եմ եկեղեցական կյանքի և տարատեսակ մասնագիտական աշխատանքների համար։ Իմ հոգսը չէ, եթե ավետարանչական աշխատանքի հետ կապված խնդիրներ կան»։ Մի՞թե դա լավ է։ (Ո՛չ։) Սա պարտականության մեջ անտարբեր լինել է։ Աստծու տան ողջ աշխատանքից ամենակարևոր աշխատանքային կետը, որի վրա առաջնորդողներն ու աշխատողները պետք է կենտրոնանան, ավետարանչական աշխատանքն է։ Միգուցե անմիջականորեն չես նշանակվել պատասխանատու այս աշխատանքի համար, բայց դու պետք է հարցուփորձ անես, թե ինչպես է այն ընթանում և առաջընթացի ինչ կարգավիճակում է․ պետք է հետամուտ լինես կատարմանը, տեղեկանաս և տիրապետես այս ամենին։ Հատկապես որոշ կարևոր աշխատակիցների առնչությամբ, ինչպես, օրինակ՝ ավետարանչական թիմերի ավետարանի քարոզիչների ու ջրողների, ինչպես նաև ավետարանչական աշխատանքի վերակացուների առնչությամբ, դու պետք է միշտ ժամանակին տիրապետես նրանց իրավիճակներին, և եթե այս աշխատակիցների հետ կապված խնդիրներ ծագեն, պետք է անմիջապես լուծում տաս դրանց։ Դու չպետք է ձեռքերդ լվանաս այս աշխատանքից այն հանձնարարելուց հետո։ Ավելին՝ պետք է կանոնավոր կերպով ստուգես և ուղղորդես ավետարանը տարածելու աշխատանքում ներգրավված ավետարանի բոլոր քարոզիչներին, ներառյալ եկեղեցիներում գտնվողներին և առաջնագծի առցանց ավետարանի քարոզիչներին, ինչպես նաև յուրաքանչյուր թիմի ջրողներին։ Աստծու տան աշխատանքային կարգավորումներով վաղուց պահանջվել է, որ բոլոր ավետարանի քարոզիչներն ու ջրողները պետք է հատուկ կրթում անցնեն։ Ի՞նչ է նշանակում կրթում։ Դա նշանակում է, որ պետք է ապահովվի՝ ավետարանի քարոզիչներն ու ջրողները հստակ հասկացողություն ունենան տեսիլքների ճշմարտությունների վերաբերյալ և կարողանան հստակ բացատրել այս ամենը։ Եթե կա տեսիլքների ճշմարտությունների որևէ կողմ, որը նրանց համար լիովին պարզ չէ, ապա դրա շուրջ պետք է հաճախակի հաղորդակցություն տրվի, և որքան ավելի մանրամասն լինի ավետարանի քարոզիչների ու ջրողների հասկացողությունը, այնքան ավելի լավ։ Աստծու տունն ունի աշխատանքային կարգավորումներ դրա համար, այնպես չէ՞։ (Այո՛։) Ավետարանը տարածելու աշխատանքը հատուկ և բարդ աշխատանք է, որը ներառում է բազմաթիվ առանձին առաջադրանքներ։ Պետք է ապահովվի, որ յուրաքանչյուր առաջադրանք լավ կատարվի, և դրան ուշադիր հետևեն․ սա Աստծու հանձնարարությունն է։ Յուրաքանչյուր առաջադրանք պետք է լավ կատարվի, և պետք է ապահովվի, որ յուրաքանչյուր առաջադրանքի արդյունքները շարունակաբար բարելավվեն․ միայն սա է համապատասխանում Աստծու մտադրություններին։ Բոլոր այլ տարատեսակ մասնագիտական աշխատանքների բոլոր այլ տեսակները, ինչպես օրինակ՝ ֆիլմարտադրությունը, տեքստային աշխատանքը, երաժշտությունը, արվեստը և թարգմանությունը, գոյություն ունեն ավետարանչական աշխատանքին աջակցելու և օժանդակելու համար, իսկ ավետարանչական աշխատանքը բոլոր աշխատանքների առաջնագծի աշխատանքն է։ Հետևաբար նրանք, ովքեր կատարում են տարբեր պարտավորություններ, պետք է լավ կատարեն իրենց սեփական աշխատանքը և հասնեն Աստծու պահանջած արդյունքներին։ Այսկերպ նրանք իրենց բաժինը կունենան ավետարանը տարածելու աշխատանքում։ Սրա պատճառն այն է, որ մասնագիտական աշխատանքի այս բոլոր այլ տարատեսակները գոյություն ունեն՝ ծառայելու ավետարանը տարածելուն, և այս ողջ աշխատանքը պետք է կենտրոնացած լինի ավետարանը տարածելու աշխատանքի վրա և շարունակաբար մատակարարում ապահովի դրա համար։ Այսօր ավետարանը քարոզելու համար անհրաժեշտ բոլոր նյութերը, ֆիլմերը և տարբեր տեսանյութերը ստեղծվում են կուլիսներում Աստծու բազմաթիվ ընտրյալ մարդկանց ջանքերի շնորհիվ։ Այն ամենը, ինչ այս մարդիկ անում են կուլիսներում, հզոր աջակցություն է ապահովում ավետարանը տարածելու աշխատանքի համար։ Նախկինում Աստծու տունը չուներ ֆիլմերի աշխատանքների տարբեր տեսակներ, չուներ շատ երգեր, ոչ էլ ուներ շատ փորձառական վկայության տեսանյութեր։ Այն պարզապես հիմնված էր ավետարանի աշխատողների վրա, որոնք շարունակաբար հաղորդակցություն էին տրամադրում։ Ավետարանի աշխատողները կխոսեին այնքան, մինչև իրենց բերանները չորանային, և ոչ միշտ կտեսնեին որևէ զգալի արդյունք, և դժվար էր որևէ մեկին ձեռք բերել։ Այն բանից հետո, երբ եկեղեցին թողարկեց բոլոր տեսակի տեսանյութեր, ավետարանչական թիմերի աշխատանքը համեմատաբար թեթևացավ և շատ ավելի հեշտացավ, քան նախկինում, իսկ աշխատանքի արդյունավետությունը բարձրացավ։ Որոշ մարդիկ համառ և պահպանողական են իրենց մտածելակերպում, և երբ դու ավետարան ես քարոզում նրանց, կարևոր չէ, թե ինչպես ես հաղորդակցվում ճշմարտության մասին, դա չի աշխատում, և նրանք պահպանում են իրենց պատկերացումները և հրաժարվում են ընդունել այն։ Ի՞նչ ես անում այդ ժամանակ։ Դու համոզում ես նրանց ավետարանի վկայության մեկ կամ երկու ֆիլմ դիտել, և նրանց պատկերացումները ենթարկվում են փոփոխության, և նրանք սկսում են լավ զգացողություն ունենալ ճշմարիտ ճանապարհի վերաբերյալ։ Երբ նրանք կրկին սկսում են փնտրել, նրանց սրտերում այլևս չկան մեծ արգելքներ կամ խոչընդոտներ, և երբ դու կրկին ճշմարտության մասին հաղորդակցվում ես նրանց հետ, նրանք կարող են հեշտությամբ ընդունել այն։ Ահա թե ինչու են արդյունքներն իսկապես ակնհայտ, երբ դու Աստծու տան արտադրած ֆիլմերը ցույց ես տալիս ավետարանը հավանական ընդունողներին կամ կարդում ես Աստծու խոսքերը նրանց համար կամ ցույց ես տալիս նրանց փորձառական վկայության տեսանյութեր․ այսպես վարվելն ավելի արդյունավետ է, քան քո՝ նրանց որևէ քանակությամբ խոսքեր ասելը։ Անկախ նրանից, թե ով է փնտրում և ուսումնասիրում ճշմարիտ ճանապարհը, նախ համոզի՛ր նրանց դիտել որոշ ֆիլմեր, իսկ հետո համոզի՛ր նրանց կարդալ ավելի շատ Աստծու խոսքեր՝ դրանով իսկ հարթելով ճանապարհը նրանց համար։ Դրանից հետո ճշմարտության մասին հաղորդակցվի՛ր նրանց հետ՝ նրանց պատկերացումներին լուծում տալու համար։ Սա ամեն ինչի ընթացքը շատ ավելի հարթ է դարձնում։ Մեր օրերում նրանք, ովքեր ուսումնասիրում են ճշմարիտ ճանապարհը, համացանցում արդեն դիտել են Աստծու տան կողմից արտադրած բազմաթիվ ֆիլմեր և վկայության տեսանյութեր և մասնավորապես կարդացել են Աստծու բազմաթիվ խոսքեր․ նախքան փնտրելու և ուսումնասիրելու համար գալը, նրանք արդեն իսկ լավ պատկերացում ունեն ճշմարիտ ճանապարհի վերաբերյալ և հիմնականում արդեն ճանաչել են, որ դա է ճշմարիտ ճանապարհը։ Արդյոք դուք որևէ բան հայտնաբերե՞լ եք սրանում։ Այս ֆիլմերը, Աստծու խոսքերի արտասանումների այս տեսանյութերը, փորձառական վկայության այս տեսանյութերը, օրհներգերի տեսանյութերը և այլնը, որոնք արտադրում է Աստծու տունը, այնքան արդյունավետ են Աստծու համար վկայություն կրելու գործում։ Կարիք չկա վատնելու այդքան շատ խոսք՝ հաղորդակցվելով և բանավիճելով ավետարանը հավանական ընդունողների հետ․ հենց որ նրանք դիտեն այս տեսանյութերը, ի վիճակի են ընդունելու ճշմարիտ ճանապարհը։ Սա շատ ժամանակ է խնայում ավետարանի քարոզիչների համար և ցույց է տալիս, որ ավետարանը քարոզելու ողջ օժանդակող աջակցությունն այնքան հզոր է։ Ավետարանը քարոզելու համար տարբեր տեսակի ռեսուրսների այնպիսի առատություն կա։ Ավետարանը հավանական շատ ընդունողներ ապշում են, երբ համացանցով ուսումնասիրում են Աստծու գործը, քանի որ Աստծու տան կայքում այնքան շատ բան կա, և բովանդակության այնպիսի՜ առատություն կա։ Աստծու խոսքերն առատ են, կա ամեն տեսակի ֆիլմերի և տեսանյութերի առատություն, և կա առատություն ու այն ամենը, ինչ քեզ անհրաժեշտ կլինի, երբ խոսքը վերաբերում է փորձառական վկայություններին։ Սա իսկապես Սուրբ Հոգու գործի և ուղղորդման արդյունքն է։ Այս ամենն իսկապես բխել է Աստծու գործից։ Կարևոր չէ, թե մեծ կարմիր վիշապը և կրոնական աշխարհը որքան անհիմն լուրեր են տարածում և արատավորում այն․ ամենն ապարդյուն է։ Ամեն դեպքում Աստծու տան բոլոր աշխատանքների միջոցով ձեռք բերած արդյունքները և քաղած պտուղները պարզ տեսանելի են բոլորի համար, և դրանք Աստծու խոսքերով իրագործված փաստեր են։

Թագավորության ավետարանը տարածելու աշխատանքում Աստծու տան բոլոր աշխատանքային կետերը կազմակերպված են շատ համակարգված ձևով և առաջ են ընթանում կանոնավոր կերպով։ Ավետարանը տարածելու աշխատանքը վճռորոշ, երկարաժամկետ և դժվարին աշխատանք է։ Հետևաբար, նրանք, ովքեր ստանձնում են ավետարանչական աշխատանքը, անկախ նրանից՝ վերակացուներ են, թե ավետարանի սովորական աշխատողներ, պետք է իրենց սրտերում հաստատեն այս աշխատանքի կարևորությունը։ Թեև աշխատում եք ավետարանի առաջնագծում և կատարում եք ձեր պարտավորությունները, ձեր թիկունքում, այսինքն՝ կուլիսներում, կան բազմաթիվ եղբայրներ և քույրեր, որոնք կատարում են տարբեր տեսակի օժանդակող աշխատանք և նրանք այն ուժն են, որն աջակցում է ավետարանը տարածելու աշխատանքին։ Ի՞նչ եմ ուզում ասել սրանով։ Աստծու տան ողջ աշխատանքը կենտրոնացած է ավետարանը տարածելու վրա, և Աստծու բոլոր ընտրյալ մարդկանց կատարած պարտավորությունները ծառայում են ավետարանը տարածելուն։ Պարտավորություն կատարող յուրաքանչյուր եղբայր և քույր ունի իր բաժինն ավետարանչական աշխատանքում, և աշխատանքի յուրաքանչյուր կետսերտորեն ու անմիջականորեն կապված է ավետարանչական աշխատանքի հետ։ Կարճ ասած՝ յուրաքանչյուր աշխատանք, ներառյալ բուն ավետարանչական աշխատանքը, պարտավորություն է, որը պետք է պատշաճ կատարվի՝ Աստծու գործի մասին վկայելու համար․ աշխատանքի ցանկացած կետ սերտորեն կապված է ամենակարևոր աշխատանքի հետ, որն Աստծու մասին վկայելն է։ Սա լիովին ճիշտ է։ Հետևաբար Աստծու տունն ավետարանը տարածելու աշխատանքը դնում է բոլոր աշխատանքների ցանկի առաջին տեղում, և այն առաջինն է Աստծու տան բոլոր տարբեր աշխատանքներից․ սա միանգամայն տեղին է։ Այն գլխավոր, դժվարին և երկարաժամկետ աշխատանք է, և Աստծու ընտրյալ մարդկանցից յուրաքանչյուրը, Աստծուն հետևող յուրաքանչյուր անձ պետք է ունենա տոկունություն, համբերություն և բավարար հավատք՝ այս աշխատանքը լավ կատարելուն պատրաստվելու և այս երկարատև պայքարը մղելու համար։ Անկախ նրանից՝ համառորեն շարունակում ես 10 տարի, 20 տարի, թե 30 տարի, պետք է միշտ հավատարիմ լինես Աստծուն, նվիրես քո կյանքն ու կյանքի ընթացքն ավետարանը տարածելու աշխատանքին և հավատարիմ լինես Աստծուն մինչև վերջ։ Սա կարևոր պատասխանատվություն է, որն Աստծուն հետևող յուրաքանչյուր մարդ իր պարտքն է համարում կրել ուսերին․ դա յուրաքանչյուրի պարտավորությունն է և նաև այն հանձնարարությունն է, որն Աստված լիազորում է յուրաքանչյուրին։

Իմ այս հաղորդակցության արդյունքում արդյոք բոլորդ ոգևորություն ունե՞ք ձեր սրտերում և արդյոք սկսե՞լ եք ավետարանչական աշխատանքը կարևոր համարել։ Որոշ մարդիկ նախկինում ասել են․ «Ես չեմ հասկանում որևէ տեխնիկական մասնագիտություն, ես չգիտեմ ինչպես խաղալ և չեմ կարող դերասան լինել, ամուր հիմք չունեմ, երբ խոսքը վերաբերում է բառերի օգտագործմանը, ուստի չգիտեմ ինչպես հոդվածներ գրել։ Ես չեմ հասկանում երաժշտությունը և էլ ավելի քիչ գիտեմ արվեստի մասին։ Քանի որ ոչ մի բանում հմուտ չեմ, ինձ նշանակեցին ավետարանչական թիմում։ Մի՞թե ավետարանչական թիմերը համարժեք չեն Աստծու տան մոռացված հետին դարակին։ Եվ քանի որ ինձ ուղարկել են մոռացված հետին դարակ, մի՞թե ես դեռ փրկության հասնելու որևէ հույս ունեմ»։ Մի՞թե այդպես է։ Եթե իսկապես այսպես ես հասկանում այս իրավիճակը, ապա սխալ ես հասկացել Աստծուն․ Ավետարանը քարոզելը յուրաքանչյուր մարդու պարտադիր պատասխանատվությունն է։ Եթե ոչ մի բանում հմուտ չես և չես հասկանում որևէ տեխնիկական մասնագիտություն, իսկ այն ամենը, ինչ կարող ես անել, ավետարան քարոզելն է, ապա քեզ կնշանակեն կատարել քո պարտավորությունն ավետարանչական թիմում։ Սա քո վերջին հնարավորությունն է, և դա արվում է ապահովելու համար, որ չվատնվես՝ որպես նյութի մի կտոր, և կարողանաս հնարավորինս շատ օգտակար լինել, որպեսզի առավելագույն չափով կատարես քո գործառույթը՝ որպես մարդ արարած։ Դու ոչ մի բանում հմուտ չես և դանդաղամիտ ես քո արած ամեն ինչում, բայց ի վիճակի ես լավ կատարելու ավետարան քարոզելու պարտավորությունը, և նույնիսկ եթե քեզ խնդրեն տեղեկություն հայթայթել ավետարանն ընդունողների մասին, կարող ես դա անել չտարբերվող սովորական ձևով և ավետարանը հավանական ընդունողներին, որոնց գտնում ես, փոխանցել ավետարանի քարոզիչներին։ Միևնույն ժամանակ կարող ես աստիճանաբար սովորել, թե ինչպես քարոզել Աստծու խոսքերի, Աստծու գործի և Աստծու մտադրությունների մասին և մարդկանց բերել Աստծու առաջ։ Մի՞թե սա չէ քո պարտավորությունը։ Այլ մարդիկ որոշ արդյունքներ են տալիս՝ ներգրավվելով տեքստային աշխատանքի, ֆիլմարտադրության աշխատանքի և այլ տեսակի աշխատանքների մեջ, բայց դու չգիտես ինչպես անել այս ամենը և չունես հատուկ տաղանդներ կամ շնորհներ, սակայն նվիրում ես քո ուժն ավետարանչական աշխատանքին, ջանք չես խնայում և կատարում ես քո պարտավորությունը, նաև ստանձնում ես Աստծուց տրված քո հանձնարարությունը. մի՞թե սրանք բարի գործեր չեն։ Սրանք նույնպես բարի գործեր են, և Աստված կհիշի դրանք։ Սա այս խոսքերի կատարումն է` Մարդկանց կատարած պարտավորություններում ազնվականության կամ ստորության տարբերակումներ չկան։ Միակ կարևորն այն է, թե արդյոք հավատարիմ ես քո պարտավորության մեջ և արդյոք կատարում ես այն չափանիշին համապատասխան ձևով։ Աստված բոլորին վերաբերվում է արդարացիորեն և հավասարապես։ Քանի որ ոչինչ չես կարող անել, քեզ խնդրում են ավետարանը քարոզել․ դա արվում է, որպեսզի կարողանաս կատարել քո վերջին հնարավոր գործառույթն այն հանգամանքներում, երբ ի վիճակի չես ստանձնելու որևէ այլ պարտավորություն։ Այսկերպ քեզ հնարավորություն և հույսի նշույլ է տրվում. քեզ չեն զրկում քո պարտավորությունը կատարելու իրավունքից։ Աստված դեռ հանձնարարություն ունի քեզ համար և Նա կանխակալ չէ տրամադրված քո նկատմամբ։ Հետևաբար նրանք, ովքեր նշանակված են ավետարանչական թիմերում, չեն ուղարկվում մոռացված հետին դարակ, ոչ էլ թողնում են նրանց, այլ ավելի շուտ նրանք կատարում են իրենց պարտավորությունը մեկ այլ վայրում։ Հաղորդակցվելով ավետարանչական աշխատանքի աշխատանքային կարգավորումների մասին՝ մի՞թե այժմ լավ հայացքով եք նայում ավետարանչական աշխատանքին և այլևս որևէ թյուրիմացություն չունեք դրա վերաբերյալ։ (Այո՛։) Ուրեմն, մի՞թե պատրաստվում եք ինքնագոհ զգալու դրա համար։ Անկախ նրանից, թե մարդիկ ինչ պարտավորություն են կատարում, նրանցից Աստծու պահանջները չեն փոխվում. Աստված ցանկանում է նրանց հավատարմությունը և անկեղծությունը։ Եթե ասում ես․ «Ես աննկատ եմ մնում, ինքնագոհ չեմ զգա, ես պարզապես անում եմ Աստծու՝ ինձնից պահանջածը», բայց չունես հավատարմություն, անկեղծություն, ապա այդպես չի լինի։ Անկախ նրանից, թե ինչպես ես հասկանում ավետարանչական աշխատանքը, ամեն դեպքում եթե սկսես ունենալ հավատարմություն և անկեղծություն, ապա քո պարտավորության կատարումը կհամապատասխանի չափանիշին։ Անկախ նրանից, թե որքան լավ ես վերաբերվում ավետարանը քարոզելու պարտավորությանը, կամ որքան դրական է քո վերաբերմունքը դրա նկատմամբ, եթե չես կարող դիմանալ դժվարություններին և չունես տոկունություն ու հավատարմություն, ապա այդպես ևս չի լինի։ Հետևաբար կապ չունի, թե որտեղ ես գտնվում, որ ժամին կամ ինչ վայրում, ինչ մարդկանց հետ ես շփվում և ինչ պարտավորություն ես կատարում։ Աստված միշտ կտեսնի քեզ և կզննի քո ծածուկ սիրտը։ Մի՛ մտածիր՝ քանի որ ավետարանչական թիմի անդամ ես, Աստված ուշադրություն չի դարձնում քեզ կամ որ Աստված չի կարող տեսնել քեզ, և ուստի, կարող ես անել այն, ինչ ուզում ես։ Եվ մի՛ մտածիր՝ եթե նշանակված ես ավետարանչական թիմում, այլևս փրկվելու հույս չունես, և ապա բացասաբար մի՛ վերաբերվիր դրան։ Այս երկու մտածելակերպն էլ սխալ է։ Անկախ նրանից, թե որտեղ ես գտնվում, կամ ինչ պարտավորություն է քեզ հանձնարարված կատարել, դա այն է, ինչ պետք է անես և պետք է անես ջանասիրաբար ու պատասխանատվությամբ։ Քեզնից Աստծու պահանջները չեն փոխվում, և ուստի քո հնազանդությունն Աստծու կարգավորումներին նույնպես չպետք է փոխվի։ Ավետարանի աշխատողների կարգավիճակը նույնն է, ինչ այլ պարտավորություններ կատարողներինը․ մարդու արժեքը չի չափվում նրա կատարած պարտավորությունով, այլ ավելի շուտ նրանով, թե արդյոք նա ձգտում է ճշմարտությանը և տիրապետում է ճշմարտության իրականությանը։ Սա այն ամենն է, ինչի մասին Ես կհաղորդակցվեմ ավետարանչական աշխատանքի՝ այս մեծ և որոշակի աշխատանքի վերաբերյալ։

IV. Տարատեսակ մասնագիտական աշխատանքներ

Չորրորդ կետ. տարատեսակ մասնագիտական աշխատանքներ։ Սա ներառում է ֆիլմարտադրություն, տեքստային աշխատանք, երաժշտություն, արվեստ, թարգմանություն և այլն։ Որոշ մարդիկ ասում են․ «Մենք՝ դերձակներս, նույնպես ներգրավված ենք ֆիլմարտադրության աշխատանքում։ Մի՞թե հագուստ պատրաստելը համարվում է աշխատանքի տեսակ»։ Հագուստ պատրաստելը ներառված է ֆիլմարտադրության և երաժշտության աշխատանքների տեսակների մեջ․ դա օժանդակ աշխատանքի տեսակ է, որը համագործակցում է այս տեսակի աշխատանքների հետ։ Յուրաքանչյուր փուլում Աստծու տունն ունի որոշակի աշխատանքային կարգավորումներ այս տեսակի մասնագիտական աշխատանքների որոշակի պահանջների վերաբերյալ։ Որոշները հաղորդվում են գրավոր, իսկ որոշներն էլ բանավոր հաղորդվում են հավաքույթների ժամանակ հաղորդակցության միջոցով։ Ինչպես էլ որ դրանք հաղորդվեն, առաջնորդողներն ու աշխատողները պետք է ստանձնեն դրանց պատասխանատվությունը, գրանցեն Աստծու տան կողմից այս աշխատանքային կետի համար ներկայացված որոշակի պահանջները և կարգի բերեն այս գրառումները և ապա տրամադրեն դրանց վերաբերյալ կոնկրետ հաղորդակցություն և ներգրավվեն դրանց որոշակի իրականացման մեջ։ Սա նույնպես մեծ աշխատանք է և երկրորդ որոշակի աշխատանքն է, որը գալիս է ավետարանչական աշխատանքից հետո։ Ինչ վերաբերում է այս որոշակի աշխատանքին, Աստծու տունը պահանջում է, որ տարբեր մասնագիտություններով զբաղվող բոլոր աշխատակիցները շարունակաբար ուսումնասիրեն իրենց պարտավորությունների հետ կապված մասնագիտական գիտելիքները, ինչպես նաև տեղեկություններ փնտրեն՝ պարզելու, թե ինչեր են օգտակար Աստծու տան աշխատանքի համար։ Միևնույն ժամանակ Աստծու տունը շարունակաբար հաղորդակցվում է ճշմարտության սկզբունքների մասին և կոնկրետ ծրագրեր է տրամադրում տարատեսակ մասնագիտական աշխատանքների համար։ Երբեմն այս տեսակի աշխատանքների մասին հաղորդակցվում են վերակացուները և թիմի անդամները միասին, իսկ երբեմն էլ դրանց մասին հաղորդակցվում են բացառապես տվյալ աշխատանքի համար պատասխանատու առաջնորդողները, աշխատողները և վերակացուները։ Անկախ նրանից՝ դրանք հաղորդվում և հաղորդակցվում են գրավոր, թե հավաքույթների միջոցով, ամեն դեպքում այս տեսակի աշխատանքներն անընդհատ բարելավվում և ստանդարտացվում են, և ավետարանչական աշխատանքի կարիքների համաձայն` մշտապես որոշակի կարգավորումներ են կատարվում։ Օրինակ՝ ենթադրենք, որ Աստծու տունն արտադրում է համեմատաբար նոր թեմայով ֆիլմ, և ֆիլմը բավականին պրոֆեսիոնալ է նկարահանված։ Ֆիլմը համացանցում վերբեռնելուց հետո այն ունենում է դիտումների բարձր հաճախականություն։ Նման իրավիճակում Աստծու տունը ստեղծում է որոշակի պահանջներ այս տեսակի աշխատանքի համար՝ հիմնվելով արձագանքների և ավետարանչական աշխատանքի կարիքների վրա։ Կարճ ասած՝ այս աշխատանքը մշտապես վերանայվում և բարելավվում է, նաև անընդհատ աճում է։

Տարատեսակ մասնագիտական աշխատանքների համար Աստծու տան կարգավորումներով պահանջվում է, որ մարդիկ ավելի շատ սովորեն և գտնեն ուսուցիչներ ու տարատեսակ ռեսուրսներ և ուսումնական նյութեր՝ դրանցից սովորելու համար։ Վերցնենք, օրինակ, երգեցողությունը․ սովորելու համար ուսուցիչ գտնելը և նրանց կողմից վոկալի ուսուցում տրամադրելը նույնպես որոշակի աշխատանքային կարգավորում է։ Այս կարգավորումը լսելուց հետո առաջնորդողներն ու աշխատողները պետք է գտնեն այս աշխատանքին հարմար ուսուցիչ՝ Վերևի պահանջներին համապատասխան, և համոզեն նրանց ուսուցանել մեր երգիչներին՝ օգնելով երգիչներին ուսումնասիրել վոկալ երաժշտության ճիշտ գիտելիքները և երգելու ճիշտ ձևը, և, իհարկե, պետք է գտնեն դասական ստեղծագործություններ՝ դրանցից սովորելու համար։ Մասնագիտական գիտելիքները միշտ պետք է ուսումնասիրվեն երաժշտական ստեղծագործության և երգչախմբային երգեցողության առնչությամբ, և Աստծու տան աշխատանքային կարգավորումներով միշտ պահանջվում է, որ մարդիկ շարունակաբար ուսումնասիրեն իրենց պարտավորությունների հետ կապված մասնագիտական գիտելիքները և սովորեն, թե ինչպես օգտագործել որոշակի առաջադեմ և գործնական մեթոդներ և այլն։ Այս աշխատանքային կարգավորումները և պահանջները պարզապես մեկ անգամ չեն ներկայացվում, և դրանով հարցը չի փակվում, այլ ավելի շուտ՝ առաջնորդողներից ու աշխատողներից պահանջվում է հաճախակի հաղորդակցվել այս աշխատանքային կարգավորումների մասին, ուղղորդել մասնագիտական աշխատանքով զբաղվողներին՝ հնարավորություն տալով նրանց շարունակել ուսումնասիրել և ձգտելով հասնել նրան, որ բոլոր տեսակի մասնագիտական աշխատանքները շարունակաբար և արդյունավետորեն զարգանան ու խորացվեն և տեղում չմնան։ Որոշ մարդիկ մտածում են․ «Աշխատանքային կարգավորումներն այսօր ներկայացվել են մեզ, ուստի մենք պարզապես պետք է կիրառենք դրանք այս ամիս, և դրանով հարցը փակված է։ Եթե Վերևն ապագայում ոչինչ չասի դրա մասին, ապա մենք գուցե կարիք չունենանք շարունակելու կիրարկել դրանք»։ Մի՞թե իսկապես այդպես է։ (Ո՛չ։) Առաջնորդողներն ու աշխատողները բացարձակապես չպետք է այդպես մտածեն, այլ պետք է ժամանակ առ ժամանակ հարցուփորձ անեն և հարցնեն․ «Ինչպե՞ս են ընթանում այս մասնագիտության ձեր ուսումնասիրությունները։ Արդյոք բախվո՞ւմ եք որևէ դժվարության։ Կա՞ որևէ բան, որը հակասում կամ դեմ է սկզբունքներին։ Ո՞վ է լավագույնս դրսևորել իրեն իր ուսումնասիրություններում, ո՞վ է ամենահմուտը, և ո՞վ է ամենաարագը յուրացրել դա։ Այս տեսություններն ուսումնասիրելուց հետո ձեր սովորածներից որո՞նք են, ըստ ձեզ, հարմար Աստծու տան աշխատանքում կիրառելու համար»։ Ավելին՝ առաջնորդողներն ու աշխատողները պետք է հարցնեն ավետարանչական թիմերի՝ օտար լեզուներ ուսումնասիրող մարդկանց այնպիսի հարցեր, ինչպես օրինակ՝ «Քանի՞ տարի ես սովորել այս օտար լեզուն։ Ինչպե՞ս է ընթացել վերջերս քո ուսումնասիրությունը։ Առօրյա քանի՞ զրույցի կարող ես մասնակցել։ Կարո՞ղ ես թարգմանել ընդհանուր հոգևոր տերմիններ։ Կարո՞ղ ես օգտագործել այս օտար լեզուն՝ ավետարան քարոզելու հետ կապված այս ճշմարտությունները հաղորդելու համար։ Դու ներկայումս ավելի լավ խոսո՞ւմ ես, թե՞ գրում։ Սովորելու հարցում օգնելու համար ուսուցչի կարիք ունե՞ս։ Կա՞ մեկ ուրիշը, որն ավելի հարմար և հմուտ է օտար լեզուներ ուսումնասիրելու հարցում։ Արդյոք այս տեսակի աշխատակիցների թիվն աճե՞լ է։ Արդյոք որևէ մեկը զգո՞ւմ է, որ լեզու սովորելը չափազանց շատ ջանք պահանջող և դժվար է, ուստի նրանք այլևս չեն ցանկանում սովորել այն և կիսատ են թողնում ու ցանկանում են անցնել մեկ այլ պարտավորության»։ Այս տեսակի աշխատանքի հետ կապված այս կոնկրետ հարցերի մասին պետք է ժամանակ առ ժամանակ հարցուփորձ անեն և վերահսկեն։ Քանի որ Վերևը որոշակի աշխատանքային կարգավորումներ է սահմանել, վերակացուները պետք է մինչև վերջ պատասխանատվություն ստանձնեն այս որոշակի առաջադրանքների համար։ Պասիվ կերպով մի՛ սպասիր, որ Վերևը հարցուփորձ անի։ Եթե Վերևը վեց ամիս կամ մեկ տարի ոչ մի հարցուփորձ չանի, դու դեռևս պետք է լավ կատարես ողջ աշխատանքը՝ քո կարողությունների առավելագույն չափով, և պատրաստ լինես ընդունելու Վերևի ստուգումն ու ուղղությունը բոլոր ժամանակներում։ Սա է ճիշտ մտածելակերպը։ Սրա պատճառն այն է, որ աշխատանքային կարգավորումները ներկայացվել և հաղորդվել են, և դու պատասխանատու ես աշխատանքին հետևելու համար՝ որպես դրա վերակացու, և ուստի պետք է կատարես քո պարտականությունները։ Սակայն եթե ի վիճակի չես կատարելու քո պարտականությունները, ապա անպիտան ես, և քեզ պետք է պաշտոնազրկեն և դուրս թողնեն։ Ուստի առաջնորդողներն ու աշխատողները պետք է հաճախ խորհեն և հաղորդակցվեն Վերևից եկած այս որոշակի աշխատանքային կարգավորումների կամ հաղորդակցությունների մասին և ապա իրականացնեն դրանք ու հետևեն աշխատանքին՝ ըստ իրավիճակի։ Նրանք պետք է տեսնեն, թե որ տեսակի աշխատանքներն են անտեսել վերջերս և երկար ժամանակ չեն ստուգել և որոնցում անձնապես շատ հմուտ չեն և վերջերս չեն հարցրել դրանց մասին և արդյունքում որոնց վերջին կարգավիճակի մասին անտեղյակ են և ապա գնան դրանց ծանոթանալու։ Ավելին, ինչ վերաբերում է տարատեսակ մասնագիտական աշխատանքներին, Աստծու տունն ունի մեկ այլ որոշակի կարգավորում․ այն պահանջում է, որ համապատասխան տաղանդավոր անհատները պետք է շարունակաբար բացահայտվեն, մշակվեն և առաջխաղացվեն։ Ուստի ի՞նչ պետք է անեն առաջնորդողներն ու աշխատողները, երբ ստանում են այս աշխատանքային կարգավորումը։ Նրանք պետք է ուշադրություն դարձնեն՝ արդյոք կա այս տեսակի աշխատանք կատարելու համար հարմար մեկը։ Եթե որոշ մարդիկ հարմար են այս տեսակի աշխատանքը կատարելու համար, բայց շատ ընկալում չունեն տեխնիկական մասնագիտության մասին, ապա նրանց պետք է արագ մշակեն և կազմակերպեն, որպեսզի ուսումնասիրեն և կրթվեն դրանում։ Կարճ ասած՝ տարատեսակ մասնագիտական աշխատանքները նույնպես կարևոր աշխատանք են։ Այս աշխատանքում ներառված են բազմաթիվ աշխատանքներ, և դրա շրջանակը նույնպես հսկայական է, իսկ Աստծու տունը բազմաթիվ որոշակի աշխատանքային կարգավորումներ է սահմանել դրա համար։ Այս աշխատանքի համար պահանջվածը մշտական ուսումնասիրելը, վերանայելը և խորացնելն են, նաև համապատասխան սկզբունքներ պետք է գտնեն՝ շարունակական ստանդարտացում իրականացնելու համար։ Բացի սրանից՝ այս պարտավորությունները կատարելու համար հարմար տաղանդավոր անհատները պետք է մշտապես մշակվեն։ Սա տարատեսակ մասնագիտական աշխատանքների այս մեծ աշխատանքի աշխատանքային կարգավորումն է և նաև հեշտ հասկանալի է։

V. Եկեղեցական կյանք

Հինգերորդ կետ, եկեղեցական կյանք։ Աստծու տունը որոշակի կարգավորումներ և կանոնակարգեր է սահմանել եկեղեցական կյանքի ընթացքում ուտելու և խմելու բովանդակության, եկեղեցական կյանքի ձևաչափի և եկեղեցական կյանքով ապրող մարդկանց թվի վերաբերյալ։ Աստծու տունն ունի նաև համապատասխան աշխատանքային կարգավորումներ հատուկ հանգամանքներում և իրավիճակներում հավաքույթների ձևաչափի և եկեղեցական կյանքի բովանդակության վերաբերյալ։ Այս տեսակի աշխատանքային կարգավորումներն առաջնահերթ հրապարակվում են գրավոր ձևով։ Տարբեր երկրներում նորեկների եկեղեցական կյանքի աշխատանքային կարգավորումները՝ նրանց հավաքույթների ձևաչափն ու հաճախականությունը, հավաքույթների ժամանակ նրանց ուտելու և խմելու բովանդակությունը և այլնը, հիմնականում նույնն են, ինչ էթնիկ չինացիների եկեղեցական կյանքի աշխատանքային կարգավորումները՝ բացի որոշ հատուկ հանգամանքներից։ Ես հենց նոր ձեզ ընդհանուր պատկերացում տվեցի եկեղեցական կյանքին վերաբերող աշխատանքային կարգավորումների շրջանակի մասին։ Այն ներառում է և՛ Աստծու խոսքերի բովանդակությունը, որն ուտում և խմում են, և՛ վերջին շրջանում հավաքույթների ժամանակ ճշմարտության մասին հաղորդակցվելու բովանդակությունը, և՛ հավաքույթների հաղորդակցության ձևաչափը։ Օրինակ՝ մեկ անձի չի թույլատրվում ազդեցություն ունենալ հավաքույթների հաղորդակցության ժամանակ, յուրաքանչյուր անձի հաղորդակցվելու համար թույլատրելի առավելագույն ժամանակը, շատախոս կերպով և անհասկանալի արտահայտվող մարդկանց վերաբերվելու և նրանց հետ վարվելու ձևը և այլն․ աշխատանքային կարգավորումներում կան որոշակի հայտարարություններ եկեղեցական կյանքին և հավաքույթներին վերաբերող այս բոլոր որոշակի հարցերի մասին։ Մի կողմից՝ առաջնորդողներն ու աշխատողները պատասխանատու են այս աշխատանքային կարգավորումները թողարկելու և հաղորդելու համար, իսկ մյուս կողմից՝ եղբայրների և քույրերի հետ դրանց մասին հստակ հաղորդակցվելու համար՝ հնարավորություն տալով եկեղեցու բոլոր անդամներին հասկանալ և ընդունել դրանք, ինչից հետո նրանք պարզապես պետք է խստորեն իրագործեն և հետևեն դրանց։ Մասնավորապես պետք է սահմանափակվեն նրանք, ովքեր հավաքույթներին խոսելիս հաճախ են շեղվում թեմայից, խանգարումներ են առաջացնում, խոսքեր և վարդապետություններ են ասում, կարգախոսներ են բղավում, իսկ աշխատանքային կարգավորումներում կան որոշակի կանոնակարգեր այս տեսակի հատուկ հանգամանքների վերաբերյալ։ Եկեղեցական կյանքին վերաբերող աշխատանքային կարգավորումները հիմնականում առնչվում են հավաքույթների ժամանակ կատարվելիք տարատեսակ բոլոր հարցերին։ Դրանք բարդ չեն, շատ պարզ են, և անկախ նրանից, թե մարդն ինչ պարտավորություն է կատարում, նա պարզապես պետք է հետևի այս աշխատանքային կարգավորումների սկզբունքներին։ Օրինակ՝ հավաքույթների ժամանակ ավետարանչական խմբերը պարզապես պետք է հետևեն եկեղեցական կյանքին վերաբերող աշխատանքային կարգավորումների սկզբունքներին․ հատուկ ոչինչ չկա նրանց համար։ Մյուս խմբերը պարզապես կատարում են մյուսներից տարբերվող աշխատանք։ Ամեն ինչ նույնն է, երբ խոսքը վերաբերում է հավաքույթներին, ճշմարտության մասին հաղորդակցվելուն, Աստծու խոսքերն աղոթքով կարդալուն և անձնական փորձառությունների մասին հաղորդակցվելուն․ այս շրջանակը չի գերազանցվում։ Նրանք պարզապես պետք է կիրարկեն՝ համաձայն Աստծու տան ներկայիս կանոնակարգերի, որոնք վերաբերում են եկեղեցական կյանքի ընթացքում ուտելու և խմելու թեմային, հաղորդակցության ձևին և հավաքույթների ձևաչափին։ Եթե պայմանները թույլ են տալիս, մարդիկ կարող են առերես հավաքվել, հակառակ դեպքում կարող են հավաքույթներն առցանց անցկացնել։ Սա պետք է լինի շատ պարզ, հստակ սահմանված հարց։ Եկեղեցու որոշ անդամներ սփռված են տարբեր մայրցամաքներում և երկրներում՝ ոմանք Եվրոպայում, ոմանք էլ Մերձավոր Արևելքում․ նման իրավիճակում առցանց հավաքույթներն անհրաժեշտ են։ Տեղական եկեղեցիներն իրենք են որոշում հավաքույթներ կազմակերպելու ժամանակը և դրանց հաճախականությունը․ Աստծու տունն այս հարցի վերաբերյալ որոշակի կանոնակարգեր չի սահմանում և չի էլ միջամտում այդ հարցին։ Ինչո՞ւ Աստծու տունը չի միջամտում այս հարցին։ Եկեղեցում որոշ մարդիկ իրենց պարտավությունները լրիվ զբաղվածությամբ չեն կատարում․ նրանք ունեն աշխատանք և ընտանիք, անհատական հանգամանքները տարբեր են, բացի այդ՝ տարբեր երկրներում ժամային գոտիները տարբեր են, հետևաբար նրանց պետք է հնարավորություն տալ անձամբ որոշելու, թե շաբաթական քանի անգամ են հավաքվում, և որ ժամին է տեղի ունենում յուրաքանչյուր հավաքույթ։ Աստծու տունն այս կապակցությամբ որոշակի կանոնակարգեր չի սահմանում, այլ պարզապես սկզբունք է տրամադրում։ Աստծու տունը սահմանել է նոր հավատացյալների համար շաբաթական հավաքվելու հաճախականության շրջանակը, և տարբերություն կա, թե շաբաթական քանի անգամ են հավաքվում իրենց պարտավորությունը կատարողները և չկատարողները։ Կա՞ արդյոք աշխատանքային կարգավորում, որով պահանջվում է նոր հավատացյալներից հավաքվել շաբաթական յոթ անգամ։ (Ո՛չ։) Այդ դեպքում ինչի՞ վրա է հիմնված նոր հավատացյալների՝ շաբաթական հավաքվելու քանակը։ (Այն հիմնված է նոր հավատացյալների ունեցած ժամանակի վրա։) Շաբաթական առավելագույնը երկու կամ երեք անգամ և ամենաքիչը մեկ անգամ հավաքվելը միանգամայն տեղին է։ Որոշ մարդիկ ասում են. «Մեր տարածքի մարդիկ գյուղատնտեսական նվազ սեզոնին շատ անգործ են, ուստի բոլորն ուզում են ամեն օր հավաքվել․ մենք նույնիսկ դեմ չէինք լինի օրը երկու անգամ հավաքվելուն։ Մենք իսկապես ուզում ենք հավաքվել»։ Նորահավատների սրտերը լի են խանդավառությամբ, և նրանք միշտ ցանկանում են ավելի շատ ճշմարտություններ հասկանալ։ Եթե նրանց ընտանեկան հանգամանքները թույլ են տալիս, ապա լավ է, եթե նրանք խնդրում են ավելի շատ հավաքույթների մասնակցել, քանի դեռ դա չի ազդում նրանց առօրյա կյանքի վրա։ Մարդկանց՝ շաբաթական հավաքվելու հստակ քանակը պետք է որոշվի՝ համաձայն յուրաքանչյուր տարածքում Աստծու ընտրյալ մարդկանց ընտանեկան և աշխատանքային իրավիճակների․ Աստծու տունն այս հարցի վերաբերյալ հստակ կանոնակարգեր չի սահմանում։ Աստծու ընտրյալ այն մարդիկ, որոնք ունեն դրա պայմանները, կարող են ավելի շատ հավաքվել և այդժամ ավելի շատ ճշմարտություններ կհասկանան և ավելի արագ կյանքի աճի կհասնեն։ Սա լավ է։ Սակայն համապատասխան պայմաններ չունեցողներին հարմար չի լինի այս կերպ հավաքվելը, և նրանց համար բավական է հաճախել շաբաթական առնվազն մեկ կամ երկու հավաքույթի։ Տարբեր տարածքների եկեղեցիների շաբաթական հավաքույթներ կազմակերպելու քանակը պետք է որոշվի Աստծու ընտրյալ մարդկանց կողմից, և ոչ ոք չպետք է միջամտի այս հարցին։ Ամենակարևորն այն է, որ հավաքույթները կազմակերպվում են այն նպատակով, որպեսզի մարդիկ կարողանան հասկանալ ճշմարտությունը, և ոչ թե որևէ այլ պատճառով։ Հետևաբար յուրաքանչյուր եկեղեցու՝ հավաքույթներ կազմակերպելու քանակը որոշվում է՝ համաձայն իր որոշակի հանգամանքների։ Եթե Աստծու ընտրյալ մարդիկ կարողանան հաճախել շաբաթական մեկ հավելյալ հավաքույթի, ապա ավելի օգտակար կլինի նրանց կյանքի աճի համար։ Եթե կան մարդիկ, որոնք չեն ձգտում ճշմարտությանը և չեն ցանկանում հաճախել ավելի շատ հավաքույթների, ապա չպետք է նրանց պարտադրվի։ Հատկապես հաստիքով աշխատող մարդկանց համար, որոնք մի փոքր ավելի զբաղված են և ժամանակ չունեն հաճախել ավելի շատ հավաքույթների, նրանցից չպետք է պահանջվի անել դա։ Անկախ նրանից, թե մարդիկ ի վիճակի են հաճախելու հավաքույթներին կամ քանի անգամ են հավաքվում, Աստծու տունը չի միջամտում կամ որևէ սահմանափակում չի սահմանում։ Այն պատճառով է, որ անհատ հավատացողների հանգամանքներն ու հիմքերը տարբեր են, ուստի նրանց չպետք է հարկադրել։ Ինչ վերաբերում է եկեղեցական կյանքի ընթացքում ուտելու և խմելու բովանդակությանը, Աստծու տունն իր աշխատանքային կարգավորումներում ունի համապատասխան կանոնակարգեր, և եկեղեցու բոլոր մակարդակների առաջնորդողներից ու եղբայրներից և քույրերից պահանջվում է հստակ հասկացողություն ունենալ դրանց մասին։ Առաջնորդողներն ու աշխատողները պետք է հստակ հասկանան, թե հատկապես ինչ որոշակի առաջադրանքներ և հարցեր են պահանջվում իրականացնել Վերևի աշխատանքային կարգավորումներով, և եղբայրներն ու քույրերը նույնպես պետք է վերահսկեն առաջնորդողներին և աշխատողներին՝ տեսնելու, թե արդյոք նրանք կատարում են այս աշխատանքը։ Երբ խոսքը վերաբերում է եկեղեցական կյանքի ընթացքում ուտելու և խմելու բովանդակությանը, նաև հավաքույթներին առնչվող աշխատանքային կարգավորումներին, որոնք պետք է հասկանան և որոնց պետք է հետևեն, առաջնորդողներն ու աշխատողները պետք է համաձայնության գան Աստծու ընտրյալ մարդկանց հետ. փոփոխություններ բացարձակապես չեն թույլատրվում։ Եկեղեցական կյանքի աշխատանքին վերաբերող աշխատանքային կարգավորումները շատ պարզ, մարդկանց համար հեշտ հասկանալի են և վերացական չեն։

Վեցերորդ կետ, գույքի կառավարում։ Թեև գույքի կառավարման աշխատանքի համար չկան հաճախակի հրապարակվող աշխատանքային կարգավորումներ, ինչպես ավետարանչական աշխատանքի կամ տարատեսակ մասնագիտական աշխատանքների դեպքում, Աստծու տունը դեռևս ունի որոշակի աշխատանքային կարգավորումներ դրա համար։ Ի՞նչ է ներառում գույքի կառավարումը։ Այն ներառում է, թե ինչպես է պահվում գույքը, որտեղ է պահվում, ով է կառավարում այն, և ինչպես է այն բաշխվում, կառավարվում և տեղափոխվում վտանգի կամ անբարենպաստ միջավայրի առաջացման, ինչպես նաև նմանատիպ այլ հատուկ հանգամանքների դեպքում։ Աշխատանքային կարգավորումներն իրականում պարունակում են կանոնակարգեր այս բոլոր հարցերի վերաբերյալ, և երբ խոսքը վերաբերում է աշխատանքի այս կետին, առաջնորդողներն ու աշխատողները չպետք է սպասեն, որ Վերևն ուղղակիորեն հրամաններ տա կամ աշխատանքային կարգավորումներ հրապարակի, և միայն դրանից հետո պասիվ կերպով սկսեն կառավարել գույքը։ Եթե չկան անհապաղ աշխատանքային կարգավորումներ, որոնք պահանջում են քեզանից որոշակի ձևով կառավարել գույքը, և հատուկ հանգամանքներում, երբ չգիտես ինչպես տնօրինել գույքը և ի վիճակի չես ժամանակին պատասխաններ ստանալու Վերևից, ի՞նչ պետք է անես։ Անվտանգությունն ամենակարևոր առաջնահերթություն է, և քո պարտականությունն է պահպանել Աստծու տան գույքը։ Երբ խոսքը վերաբերում է Աստծու տան կողմից տպագրված Աստծու խոսքերի գրքերին՝ տարատեսակ բոլոր մեքենաների, սննդամթերքի, գումարի և նմանատիպ այլ գույքի հետ մեկտեղ, առաջնորդողներն ու աշխատողները պետք է բոլորը պահեն ապահով վայրերում՝ համաձայն Աստծու տան կարգավորումների, և թույլ չտան, որ այդ իրերը խոնավանան, բորբոսնեն կամ միջատների կեր դառնան, առավել ևս՝ թույլ չտան, որ չար մարդիկ կամ մեծ կարմիր վիշապը բռնագրավի դրանք։ Ավելին, բացի Աստծու տան այս գույքը լավ կառավարելուց, առաջնորդողներն ու աշխատողները պետք է նաև խիստ գաղտնիություն պահպանեն․ այս հարցերի հետ որևէ կապ չունեցող մարդկանց պետք է միանշանակորեն թույլ չտալ իմանալ դրանց մասին, իսկ նրանք, ովքեր գիտեն դրանց մասին, պետք է լռակյաց լինեն և անզգույշ չխոսեն։ Աստծու տունն ունի աշխատանքային որոշակի կարգավորումներ աշխատանքի այս կետի վերաբերյալ, և տեղին չէ դրանցից մի քանիսը հրապարակել կամ բացահայտել գրավոր ձևով։ Եթե առաջնորդողներն ու աշխատողներն առաջարկում են գույքի կառավարումն իրականացնելու ավելի լավ ուղիներ և մեթոդներ, ապա, իհարկե, որևէ կորստից պաշտպանելու համար հետևելով Աստծու տան գույքը լավ կառավարելու և պահպանելու սկզբունքին, նրանք կարող են քննարկել հարցն այլ առաջնորդողների և աշխատողների հետ և ինքնուրույն որոշում կայացնել։ Սա աշխատանքի հատուկ կետ է, և նրանց, ովքեր լռակյաց չեն, չունեն պատասխանատվության զգացում, ունեն անպատշաճ դրդապատճառներ, նոր են սկսել հավատալ և հիմք չունեն իրենց հավատքի մեջ և միշտ ագահորեն աչք են դնում Աստծու տան գույքի վրա, պետք է միանշանակ թույլ չտալ իմանալ դրա մասին։ Այս ամենը չի կարող հստակորեն նշվել Աստծու տան աշխատանքային կարգավորումներում, բայց մի՞թե առաջնորդողներն ու աշխատողները և հուսալի պահապանները չպետք է տեղյակ լինեն սրա մասին։ (Այո՛։) Այստեղ կա մի հատուկ հանգամանք։ Ենթադրենք, որ նորընտիր առաջնորդողն Աստծուն հավատում է ընդամենը երեք տարի, ունի լավ որակ, շատ եռանդուն է, և արտաքուստ թվում է, թե նրա հետ ամեն ինչ կարգին է, սակայն հայտնի չէ, թե ինչպիսին է նրա բնավորությունը, ինչպես է վերաբերվում գույքին կամ արդյոք ագահ է, թե ոչ։ Սրանք անհայտ և անորոշ են, և այն եղբայրներն ու քույրերը, որոնք երկար ժամանակ հավատում են Աստծուն, լավ չեն ճանաչում այս մարդուն, չգիտեն լիովին այս մարդուն։ Ի՞նչ պետք է անել նման իրավիճակում։ Երբ գալիս է աշխատանքը նրան հանձնելու ժամանակը, մնացած բոլոր աշխատանքները հանձնվում են․ արդյոք գույքի աշխատանքը պետք է նրան հանձնվի՞։ (Ո՛չ։) Ինչո՞ւ ոչ։ Առաջնորդողների և աշխատողների հիմնական աշխատանքը միայն գույք կառավարելը չէ․ գույքը կազմում է նրանց աշխատանքի միայն մի մասը։ Եթե իսկապես կա գույքը կառավարող համապատասխան մարդ, և այս նորընտիր առաջնորդողը հուսալի չէ, ապա նորմալ է առայժմ չհանձնել այս աշխատանքը նրան, քանի որ դեռևս անհայտ է՝ արդյոք նա երկար ժամանակ կհավատա Աստծուն կամ կարող է հաստատուն կանգնել։ Նախկինում ինչ-որ մեկը նոր էր ընտրվել որպես եկեղեցու առաջնորդող և իր պաշտոնը ստանձնելուց հետո առաջին բանը, որ նա արեց, Աստծու ընտրյալ մարդկանցից բանկային հաշիվների համարներն ու գաղտնաբառերը պահանջելն էր այն հաշիվների համար, որտեղ պահվում էին ընծաները։ Նա հարցրեց, թե ով ունի այդ բանկային հաշիվների համարներն ու գաղտնաբառերը, և պահանջեց նրանցից անմիջապես հանձնել այս աշխատանքն իրեն։ Այս իրավիճակում մի՞թե այս աշխատանքը պետք է հանձնվեր նրան։ Նա չէր անհանգստանում կամ մտահոգվում որևէ այլ աշխատանքով, բայց հատկապես լուրջ էր տրամադրված և անհանգստացած այս հարցով։ Մի՞թե նա հուսալի մարդ էր։ Մի՛ կարծեք, որ ինչ-որ մեկը հուսալի է, քանի որ առաջնորդող կամ աշխատող է։ Իրականում հուսալի են միայն իսկապես սկզբունքների համաձայն ընտրված պահապանները։ Նրանք ի վիճակի են զոհաբերելու իրենց կյանքը՝ Աստծու տան գույքը պահպանելու համար։ Նման մարդիկ ամենահուսալին են։ Ուրեմն մի՞թե բոլոր առաջնորդողներն ու աշխատողներն ի վիճակի են դրան։ Պարտադիր չէ։ Նախկինում մի տարածաշրջանային առաջնորդողի բռնեց մեծ կարմիր վիշապը, և նա ծախեց եկեղեցու ողջ գույքը, ինչը հանգեցրեց գույքի հսկայական քանակի կորստին։ Եթե իմացած չլիներ, թե որտեղ էր եկեղեցու գույքը, չէր կարողանա բացահայտել, նույնիսկ եթե նրան սաստիկ ծեծեին, և այդժամ մի՞թե Աստծու տան գույքը կորուստներ կրած չէր լինի։ Ճիշտ այն պատճառով է, որ նա չափազանց շատ բան գիտեր, ամեն ինչ բացահայտեց, երբ չկարողացավ դիմանալ խոշտանգումներին և դաժան ծեծին, և այդ գումարը հայտնվեց մեծ կարմիր վիշապի ձեռքում։ Եթե նրան թույլ տված չլինեին իմանալ, թե որտեղ է այս գույքը, և եթե գույքը պահպանողը հուսալի լիներ, մի՞թե Աստծու տան գումարը կորուստներ կկրեր, և մեծ կարմիր վիշապը բռնի կերպով կբռնագրավեր այն։ Ո՛չ, այդպես չէր լինի։ Սա լուրջ դաս է։ Հետևաբար այս աշխատանքի կարգավորման վերաբերյալ ամենակարևոր կետն այն է, որ անվտանգությունն առաջային է, կորուստները պետք է բացարձակ նվազագույնի հասցվեն, և աշխատանքը պետք է կատարվի ցանկացած ապահով եղանակով։ Գտե՛ք մեկին, որ հավատարմություն է ցուցաբերում Աստծու տան գույքը կառավարելիս՝ այն կառավարելու համար ․ սա գործողության ամենահուսալի ընթացքն է։ Թեև այս մարդը ուրիշ ոչինչ չի կարող անել, նա հավատարիմ կլինի և հաստատապես ունակ կլինի, երբ խոսքը վերաբերում է գումարի պահպանմանը, ուստի գույքը պահպանելու համար այս մարդուն օգտագործելը ճիշտ քայլն է։ Քանի որ աշխատանքի այս կետը մեկ առաջադրանքով աշխատանք է, դրա կարգավորումները շատ պարզ են․ գույքը պահպանելու համար գտե՛ք ճիշտ մարդկանց և ապահով վայր՝ դրանք պահելու համար։ Ավելին՝ Աստծու տան աշխատանքային կարգավորումներում կան նաև որոշակի կանոնակարգեր Աստծու տան գույքի բաշխման և ծախսելու վերաբերյալ․ գումարը կարող է ծախսվել անհրաժեշտ, բայց ոչ անհարկի ծախսերի վրա։ Կա ևս մեկ բան, այն է՝ գույքի հետ կապված ծախսերի համար կա խիստ կարգավորող համակարգ, և Աստծու տունն ունի գործող որոշակի կանոնակարգեր տարբեր գործընթացների և ընթացակարգերի համար, որոնք պահանջում են ստորագրություններ մի քանի անձանցից և այլն։ Գոյություն ունի կառավարում, պահպանում, կա ծախսում և նաև հաշվապահություն․ այս բոլորի համար կան որոշակի աշխատանքային կարգավորումներ։

VII. Մաքրման աշխատանք

Յոթերորդ կետ, մաքրման աշխատանք։ Աստծու տունը նաև շարունակաբար որոշակի աշխատանքային կարգավորումներ է սահմանում աշխատանքի այս կետի համար։ Մի կողմից՝ աշխատանքային կարգավորումները սահմանվում են՝ ըստ Աստծու տան աշխատանքի կարիքների, իսկ մյուս կողմից՝ սահմանվում են՝ ըստ տարբեր տեսակի մարդկանց դասակարգման և սահմանման, ինչպես նաև յուրաքանչյուրի՝ ըստ իր տեսակի տեսակավորման՝ համաձայն նրանց՝ բացահայտվելուց հետո դրսևորումների։ Աստծու տունն ունի սկզբունքներ՝ ամեն տեսակի հակաքրիստոսների, չար մարդկանց և չհավատացողների հետ վարվելու համար․ ոմանք մաքրվում են պարտավորություններ կատարողների շարքերից, ոմանք՝ լրիվ դրույքով պարտավորություններ կատարող եկեղեցիներից և ուղարկվում են կես դրույքով պարտավորություններ կատարող եկեղեցիներ կամ սովորական եկեղեցիներ, ոմանք մաքրվում են սովորական եկեղեցիներից և ուղարկվում են B խմբեր, և կան որոշները, որոնք ուղղակիորեն հեռացվում կամ վտարվում են։ Աստծու տունը շարունակաբար աշխատանքային կարգավորումներ է սահմանում եկեղեցու մաքրման աշխատանքի համար և ունի նաև որոշակի աշխատանքային կարգավորումներ մաքրվելու պայմաններին համապատասխանող տարբեր տեսակի մարդկանց վերաբերյալ։ Ելնելով իրենց պարտավորությունները կատարելիս մարդկանց ունեցած վերաբերմունքից և իրենց պարտավորությունները կատարելիս նրանց գործած հանցանքներից, ինչպես նաև տարբեր տեսակի մարդկանց մեջ բացահայտվող ապականված էությունից՝ Աստծու տունն ի վերջո ստեղծում է այս մարդկանց հետ վարվելու որոշակի ծրագրեր։ Հետևաբար Աստծու տան կողմից տարբեր տեսակի չար մարդկանց, չհավատացողների և հակաքրիստոսների հետ վարվելը կատարվում է ամբողջությամբ Աստծու խոսքերի և ճշմարտության սկզբունքների համաձայն և կատարվում է ամբողջությամբ Աստծու մտադրություններին համապատասխան։ Երբ խոսքը վերաբերում է այս աշխատանքային կարգավորումներին, մի կողմից՝ անհրաժեշտ է հաղորդակցվել ճշմարտության սկզբունքների մասին այնպես, որ մարդիկ հասկանան դրանք և սովորեն զանազանել տարբեր տեսակի մարդկանց, մինչդեռ մյուս կողմից՝ անհրաժեշտ է այս աշխատանքային կարգավորումները հրապարակել եկեղեցիներին այնպես, որ հնարավոր լինի դրանց մասին հաղորդակցվել և իրականացնել դրանք։ Ամեն դեպքում եկեղեցու մաքրման աշխատանքը պետք է իրականացվի հնարավորինս շուտ և բացարձակապես ոչ մի կերպ չպետք է ընդհատվի։ Այն պետք է շարունակվի այնքան ժամանակ, մինչև եկեղեցում այլևս ոչ մի չար մարդ չմնա։ Այն դեպքը չէ, որ առաջնորդողներն ու աշխատողները պետք է միայն որոշ ժամանակ կատարեն մաքրման աշխատանքը, երբ Վերևը հրապարակում է աշխատանքային կարգավորում՝ հրամայելով, որ եկեղեցին պետք է մաքրվի, և եթե այդ մաքրումն անելուց որոշ ժամանակ անց նորից պարզվում է, որ կան չար մարդիկ, որոնք անհանգստություններ են պատճառում, բայց Վերևը դրա վերաբերյալ որևէ աշխատանքային կարգավորում չի սահմանել, ապա կարիք չկա, որ առաջնորդողներն ու աշխատողները անհանգստանան այդ չար մարդկանց կամ նրանց մաքրելու մասին․ պարզապես անընդունելի է։ Եկեղեցու մաքրման աշխատանքը պետք է շարունակի իրականացվել կանոնավոր կերպով․ քանի դեռ կան մարդիկ, որոնք պետք է հեռացվեն կամ վտարվեն, ապա մաքրման աշխատանքը պետք է շարունակվի։ Պասիվորեն մի՛ սպասեք, որ Վերևը հրամաններ տա, կամ որ վերին մակարդակի առաջնորդողները հաղորդեն դրանք ձեզ, և պասիվորեն մի՛ սպասեք, որ ավելի շատ եղբայրներ և քույրեր զեկուցեն ինչ-որ մեկի մասին։ Հենց որ Աստծու ընտրյալ մարդիկ մերկացնեն և զեկուցեն ինչ-որ մեկի մասին, առաջնորդողներն ու աշխատողները պետք է սկսեն ուսումնասիրել և զբաղվել այդ գործով։ Եթե առաջնորդողներն ու աշխատողները թաքցնում են զեկույցի նամակը և չեն զբաղվում հարցով, նրանց պետք է հետաքննեն և նրանցով զբաղվեն, և եթե պարզվի, որ նրանք պաշտպանում են չար մարդու, ապա նրանք պետք է հեռացվեն եկեղեցուց՝ չար մարդու հետ միասին։ Ցանկացած առաջնորդող կամ աշխատող, որ չի կատարում եկեղեցու մաքրման աշխատանքը, կեղծ առաջնորդող կամ աշխատող է և պետք է անմիջապես պաշտոնազրկվի։ Եթե նույնիսկ սատարում և պաշտպանում է չար մարդկանց, ապա կարող է բնորոշվել որպես հակաքրիստոս և հեռացվել ու վտարվել եկեղեցուց։ Սրանք են այն որոշակի կանոնակարգերը, որոնք Աստծու տունը սահմանել է եկեղեցու մաքրման աշխատանքի վերաբերյալ։ Եկեղեցու մաքրման աշխատանքը հրատապ առաջնահերթություն է և ունի խոր նշանակություն։ Ասացե՛ք Ինձ, մի՞թե եկեղեցու մաքրումը չի կատարվում եկեղեցին մաքրագործելու համար։ Եթե եկեղեցին մաքրագործվել է, այսինքն՝ եթե դրա ներսում անհանգստություններ առաջացնող չար մարդիկ չկան, և դրա անդամների մեջ խառնված չհավատացողներ չկան, ապա այն կլինի ճշմարիտ եկեղեցի, նաև կտեսնի եկեղեցական կյանքի համար լավագույն արդյունքները։ Մի՞թե սա ևս մեկ մեծ քայլ չէր լինի դեպի Քրիստոսի թագավորության իրականացումը։ Այսպիսի մաքուր եկեղեցին ամենաօգտակարը կլիներ թագավորության ավետարանը տարածելու համար, քանի որ բոլորը կունենային ճշմարտության իրականությունը, բոլորն ի վիճակի կլինեին վկայություն կրելու Աստծու համար և ավարտուն դարձվելու՝ որպես Աստծու ժողովուրդ, և այլևս չէին լինի անհանգստություններ առաջացնող չար մարդիկ։ Բնականաբար այսպիսի եկեղեցին ամենաօրհնվածը կլիներ։ Հետևաբար եկեղեցին մաքրելն աշխատանքի ամենաիմաստալից կետն է և ամբողջությամբ կատարվում է՝ դարձնելու ավելի խաղաղ և չար մարդկանց անհանգստություններից զերծ այն միջավայրը, որտեղ Աստծու ընտրյալ մարդիկ կատարում են իրենց պարտավորությունները։ Ավելին՝ Աստծու տունը չի աջակցում դատարկապորտներին և անբաններին, նաև ձրիակերներին, որոնք տարվում են հարմարավետությունով և կշտանում են իրենց հացով։ Բոլոր նրանք, ովքեր ընդհանրապես պարտավորություններ չեն կատարում և անհանգստացնում ու ազդում են իրենց պարտավորությունները կատարող այլ մարդկանց վրա, և բոլոր նրանք, ովքեր անպատասխանատու մեկնաբանություններ են անում, միջամտում են և չեն զբաղվում եկեղեցում իրենց պատշաճ աշխատանքով, նույնպես պետք է հեռացվեն։ Տարբեր տեսակի բոլոր մարդիկ այժմ ամբողջությամբ բացահայտվել են, եկեղեցու մաքրման աշխատանքը հրամայական է և պետք է կատարվի հիմնովին և լավ։ Բացահայտված բոլոր այս չար մարդիկ, հակաքրիստոսները, չհավատացողները, անբանները և ձրիակերները նրանք են, ովքեր արհամարհված են Աստծու կողմից և անուղղելի են։ Եթե եկեղեցին չձեռնարկեր մաքրման աշխատանքը, ապա դա կազդեր ավետարանը տարածելու աշխատանքի վրա։ Հետևաբար եկեղեցու մաքրման աշխատանքն աշխատանքի կարևոր կետ է, որը ներկայումս հրատապ կերպով պետք է լավ կատարվի։ Միայն այն առաջնորդողներն ու աշխատողները, որոնք կարող են լավ կատարել եկեղեցու մաքրման աշխատանքը, արժանի են մշակման և կարող են շարունակել լինել առաջնորդողներ և աշխատողներ։ Ցանկացած առաջնորդող կամ աշխատող, որ խոչընդոտում է եկեղեցու մաքրման աշխատանքին, գայթակղություն ու խոչընդոտ է, և Աստծու ընտրյալ մարդիկ պետք է մերկացնեն և զեկուցեն նրա մասին։ Բոլոր մակարդակների առաջնորդողներն ու աշխատողները պետք է նախ հիմնովին հեռացնեն և լուծեն եկեղեցու աշխատանքի այս բոլոր գայթակղություններն ու խոչընդոտները․ սա համապատասխանում է Աստծու մտադրություններին։ Միայն սա է նպաստում եկեղեցու աշխատանքի տարբեր կետերի սահուն առաջընթացին և Աստծու կամքն իրագործող եկեղեցուն այնպես, որ Աստված կարողանա ձեռք բերել ողջ փառքը։

VIII. Արտաքին գործեր

Ութերորդ կետ, արտաքին գործեր։ Արտաքին գործերի աշխատանքը ո՛չ մեծ աշխատանք է, ո՛չ էլ փոքր, և Աստծու տան աշխատանքային կարգավորումների շրջանակում արտաքին գործերի վերաբերյալ կան մի քանի սկզբունքներ։ Դրանցից մեկը տեղական օրենքների և տեղական որոշակի կանոնների մասին սովորելն է։ Այսինքն՝ անկախ նրանից, թե եկեղեցին ինչ է անում որոշակի վայրում, նախ պետք է իմանաք տեղական օրենքների մասին․ սա մեկ սկզբունք է։ Մեկ այլ սկզբունքն այն է, որ երբ բախվում եք արտաքին գործերին առնչվող խնդիրների, որոնք չեք հասկանում կամ որոնց մասին տեղեկացված չեք, պետք է խորհրդակցեք փաստաբանի և համապատասխան իրավաբանների հետ և ինքնուրույն չանեք անտեղյակ դատողություններ։ Պետք է ստեղծեք հարցերը լուծելու որոշակի ծրագրեր՝ համաձայն տարբեր երկրներում տարբեր ազգային պայմանների։ Ուրեմն ինչպե՞ս են տեղի ունենում այս ծրագրերը։ Դուք պետք է ուղղորդվեք փաստաբանի ասածով և թույլ տաք, որ փաստաբանը կայացնի որոշումները․ ինքնուրույն մի՛ արեք կամայական դատողություններ կամ ընդունեք կամայական որոշումներ։ Յուրաքանչյուր երկրում ազգային պայմանները, քաղաքականությունները, օրենքները և կանոնները տարբեր են, ուստի մի՛ գործեք՝ հիմնվելով ձեր երևակայության վրա։ Օրինակ՝ ենթադրենք՝ տեսնում ես, որ Չինաստանի փողոցում ինչ-որ մեկին կողոպտում են։ Չինաստանի օրենքները սահմանում են, որ դրան ականատես եղող ցանկացած անցորդ կարող է խիզախորեն միջամտել՝ նախ բռնելով գողին և հետո հանձնելով նրան ոստիկանությանը։ Եթե այդպես անես, կդառնաս խիզախ հերոս, կարիք չի լինի, որ կրես որևէ իրավական պատասխանատվություն, և քեզ պետք է գովաբանեն։ Սա է ազգային իրավիճակն ու համակարգը Չինաստանում, և դա ավանդական մշակույթի մի տեսակ է Չինաստանում․ չինացիները նկարագրում են դա «ավանդական առաքինություն» բարեհունչ անվանումով։ Սակայն Արևմուտքում, հատկապես այնպիսի երկրներում, ինչպիսիք են ԱՄՆ-ն և Կանադան, եթե տեսնես գողին ինչ-որ բան գողանալիս և անմիջապես բռնես նրան ու սպասես, որ ոստիկանությունը գա և ձերբակալի նրան, ապա դա սխալ է, օրենքի խախտում է։ Պատճառն այն է, որ դու պարզապես սովորական քաղաքացի ես, ոչ թե իրավապահ մարմնի աշխատակից, և իրավունք չունես որևէ մեկին ձերբակալելու։ Միայն ոստիկանությունն իրավունք ունի ձերբակալելու ինչ-որ մեկին։ Երբ տեսնում ես գողին ինչ-որ բան գողանալիս, կարող ես հայտնել այդ մասին ոստիկանությանը, բայց չես կարող ինքդ ձերբակալել գողին։ Եթե պատահականորեն ձերբակալես գողին, ապա դու անօրինական ես գործում։ Սա է օրենքն Արևմուտքում։ Տեղին չէ չինացիների «ավանդական առաքինությունը» կիրարկել Արևմուտքում։ Արևմուտքն ունի իր սեփական օրենքները։ Եթե Արևմուտքի որևէ երկրում տեսնես ինչ-որ մեկին փողոցում ընկնելիս, ի՞նչ է սահմանում օրենքը։ Դու պետք է մոտենաս և հարցնես. «Լա՞վ ես։ Օգնության կարիք ունե՞ս»։ Եթե այդ մարդն ասի, որ օգնության կարիք չունի, ապա կարող ես գնալ։ Եթե տեսնես ինչ-որ մեկին ընկնելիս, բայց չհարցնես նրան, թե արդյոք լավ է, կամ չստուգես նրա վիճակը և պարզապես շարունակես քայլել, ապա դու խախտում ես օրենքը։ Եթե Չինաստանում բախվես նման իրավիճակի, դա կարող է խարդախություն լինել, և քեզ հետ ոչինչ չի պատահի, եթե անտեսես։ Եթե հարցնես՝ «Լա՞վ ես։ Օգնության կարիք ունե՞ս», դա կարող է անհանգստություն պատճառել քեզ, այդ մարդը կարող է խաբել քեզ, և այդժամ կարող ես մոռանալ երբևէ նորից լավ կյանքով ապրելու մասին։ Ի՞նչ են ասում ձեզ այս երկու հարցերը։ Կրթությունը տարբեր երկրներում և տարբեր ռասաների միջև լիովին տարբեր է, ինչպես և սոցիալական միջավայրերն ու սոցիալական համակարգերը և, իհարկե, օրենքներն ու կանոնները։ Երբ խոսքը վերաբերում է արտաքին գործերի աշխատանքին, մի կողմից՝ այս աշխատանքը կատարող մարդիկ պետք է ճշգրտորեն հասկանան եկեղեցու աշխատանքին առնչվող օրենքները, կանոնները և դրույթները, իսկ մյուս կողմից՝ նրանք պետք է նաև տարածեն կյանքի վերաբերյալ որոշ ընդհանուր գիտելիքներ կամ իրավական դրույթներ, որոնք եղբայրներն ու քույրերը պետք է իմանան։ Հետևաբար Աստծու տունն ունի աշխատանքային կարգավորումներ աշխատանքի այս կետի վերաբերյալ, որոնք պահանջում են՝ ցանկացած գործ անելիս այն կատարողները միշտ նախ ծանոթանան համապատասխան օրենքներին և կառավարական կանոններին։ Հատկապես դժվար լուծելի խնդիրների բախվելիս նրանք պետք է խորհրդակցեն փաստաբանի հետ և կուրորեն չկայացնեն իրենց սեփական դատողությունները կամ չսահմանեն լուծումներ՝ ըստ չինացիների մտածելակերպի և տրամաբանության․ սա գործելու հիմար և տգետ ձև է։ Երբ հասկանաք այս ամենը, պետք է իմանաք արտաքին գործերի աշխատանքի կարևորությունը, թե ինչ արդյունքների է այն կոչված հասնելու, ինչպես նաև թե որքան անհրաժեշտ է Աստծու տան համար այս աշխատանքային կարգավորումները սահմանելը։ Աշխատանքի այս կետի շրջանակը շատ մեծ չէ, ուստի շատ դեպքերում բավական է պարզապես այս աշխատանքում ներգրավված անձնակազմին հստակ հասկացնել դրա աշխատանքային կարգավորումները։ Եթե դա մի բան է, որը եղբայրներն ու քույրերը պետք է իմանան, ապա օգնեք նրանց հասկանալ և ըմբռնել այն։ Արտաքին գործերի աշխատանքը նույնպես շատ կարևոր է, քանի որ չի անցնի, եթե եղբայրներն ու քույրերը չհասկանան արտերկրում իրենց ապրելուն և աշխատելուն առնչվող օրենքներն ու կանոնները։ Այս առնչությամբ պահանջվածի վերաբերյալ Աստծու տունն ունի որոշակի աշխատանքային կարգավորումներ, և պարզապես անհրաժեշտ է կատարել սա՝ հիմնվելով աշխատանքային կարգավորումների վրա։ Եթե հատուկ հանգամանքներ առաջանան, Աստծու տունը կպատրաստի որոշ արտակարգ լուծումներ։ Եթե աշխատանքն առնչվում է արտաքին գործերի աշխատանքին, պետք է խորհրդակցեք արտաքին գործերի անձնակազմի հետ և տեսնեք, թե ինչ որոշակի կարգավորումներ ունի Աստծու տունն աշխատանքի վերաբերյալ․ կուրորեն մի՛ ապավինեք ձեր երևակայությանը և անտեղյակ գործողություններ մի՛ ձեռնարկեք։ Այդ կերպ գործելը կարող է խռովության պատճառ դառնալ, և հետևանքներն աներևակայելի կլինեն։ Արտաքին գործերի աշխատանքը ևս մեկ առաջադրանքով աշխատանք է։ Այն բարդ չէ, և պետք է կարողանաք գտնել աշխատանքային ամենաորոշակի հարցերի մեծ մասն աշխատանքային կարգավորումներում։ Երբ մարդիկ նոր են սկսում արտաքին գործերի աշխատանք կատարել արտերկրում, այն կարող է փոքր-ինչ բարդ թվալ, բայց որոշ ժամանակ անելուց հետո նրանք գտնում են օրինաչափություններ և մեթոդներ, և այն այլևս այդքան բարդ չի թվում։ Սկզբում արտերկիր մեկնած չինացիների մասին հայտնում էին աղբ թափելու, գիշերը չափազանց ուշ քնելու, առավոտյան չափազանց շուտ արթնանալու, իրենց շների հաչոցով մարդկանց անհանգստացնելու, պատշգամբներում հագուստ կախելու և ոչ պատշաճ կայանելու համար․ նրանց մասին հայտնում էին շատ բաների համար։ Ի վերջո նրանց մասին շատ անգամներ հայտնեցին, ոստիկանությունը միշտ գալիս և թակում էր նրանց դռները՝ նրանց ուղղորդելու համար, և միայն երկար ժամանակ անց նրանք իսկապես հասկացան, որ արտերկրում են, ոչ թե Չինաստանում։ Քիչ-քիչ նրանք զգոն դարձան, սկսեցին որոշակի տեղեկացվածություն ունենալ օրենքի մասին և սկսեցին հասկանալ կյանքին, աշխատանքին, մեքենա վարելուն և այլնին վերաբերող որոշ կանոններ։ Երբ չինացիներն առաջին անգամ արտերկիր մեկնեցին, նրանք հասկանում էին միայն որոշ հիմնական վարվելակարգեր այն մասին, թե ինչպես վարվել, և չունեին ընդհանուր գիտելիքներ իրավական հարցերի մեծ մասի վերաբերյալ․ նրանք պարզապես վայրի կենդանիների պես էին՝ առանց օրենքի մասին որևէ իմացության։ Մի քանի տարի անց նրանք որոշակի գիտելիքներ ձեռք բերեցին և հասկացան որոշ կանոններ․ կարծես ընտելացել էին և փոքր-ինչ բարելավվեցին։

IX. Եկեղեցու բարեկեցություն

Իններորդ կետ, եկեղեցու բարեկեցություն։ Աստծու տանը նախկինում եկեղեցու բարեկեցության վերաբերյալ աշխատանքային կարգավորումներ են սահմանվել, և եթե լրիվ դրույքով իրենց պարտավորություն կատարողները կամ նրանց ընտանիքներն ապրուստը հոգալու հարցում օգնության կարիք ունեն, եկեղեցու առաջնորդողները պետք է լուծեն այս հարցը։ Իրականացման որոշակի ծրագրերն ու սկզբունքները կարելի է գտնել այս աշխատանքային կարգավորումներում, և Աստծու տունը որոշակի հայտարարություններ ու պայմաններ է տրամադրել։ Ինչ վերաբերում է այն եղբայրներին ու քույրերին, որոնք բանտարկվել են Աստծուն հավատալու համար, ինչի պատճառով նրանց ընտանիքներն առօրյա կյանքում զրկանք են կրել, այն ծնողներին, որոնք երկար ժամանակով տնից հեռու կատարում են իրենց պարտավորությունները և չունեն մեկին, որ կխնամի իրենց երեխաներին, և այն հիվանդ եղբայրներին ու քույրերին, որոնք երկար տարիներ կատարել են իրենց պարտավորությունները, ապա եկեղեցին պետք է օգնություն և լուծում տրամադրի այս և նման այլ դժվարությունների համար։ Այս աշխատանքի կետի հետ կապված կա հատուկ հանգամանք, այն է՝ երբ որոշ ընտանիքներ համապատասխանում են իրենց տներում եղբայրներին ու քույրերին հյուրընկալելու պայմաններին, բայց չունեն եկամտի աղբյուր, ինչպե՞ս պետք է հոգան եղբայրներին ու քույրերին հյուրընկալելու նրանց ծախսերը։ Սա մտնում է եկեղեցու բարեկեցության աշխատանքի մեջ։ Այս առնչությամբ կանոններ կարելի է գտնել աշխատանքային կարգավորումներում, կամ առաջնորդողներն ու աշխատողները կարող են, տեղական իրավիճակին համապատասխան, խելամտորեն բաշխել եկեղեցու միջոցները՝ հյուրընկալության աշխատանքն իրականացնելու համար. այս բոլոր հարցերի վերաբերյալ եկեղեցին ունի որոշակի պայմաններ։ Եթե այս որոշակի պայմանի շրջանակից դուրս ի հայտ գան որոշ հատուկ հանգամանքներ, ապա առաջնորդողներն ու աշխատողները կարող են հաղորդակցվել ու քննարկել հարցը և կատարել հստակ, խելամիտ կարգավորումներ՝ հիմնվելով տվյալ վայրի բնականոն կենսական ստանդարտների վրա։ Թեև սա ո՛չ լայնածավալ աշխատանքի կետ է, ո՛չ էլ շատ կարևոր առաջադրանք, այն աշխատանք է, որը մտնում է առաջնորդողների և աշխատողների պարտականությունների շրջանակի մեջ, և չի կարելի այն անտեսել։ Եթե չկա ապրուստը հոգալու աջակցության կամ ֆինանսական օգնության կարիք ունեցող մեկը, ապա կարիք չկա, որ առաջնորդողներն ու աշխատողները հատուկ ջանք ներդնեն՝ կարիք ունեցող մարդկանց գտնելու համար։ Եթե կան նման մարդիկ, ապա առաջնորդողներն ու աշխատողները չպետք է խուսափեն նրանցից և, առավել ևս, չպետք է անտեսեն նրանց, ձեռքերը ծալած նստեն կամ ձևացնեն, թե չեն տեսնում նրանց։ Նրանք պետք է գործեն սկզբունքների համաձայն. սա է նրանց պարտականությունը։

X. Արտակարգ իրավիճակների ծրագրեր

Տասներորդ կետ, արտակարգ իրավիճակների ծրագրեր։ Արտակարգ իրավիճակների ծրագրերն ուղղված են այն հատուկ խնդիրների լուծմանը, որոնք կարող են առաջանալ Աստծու տան աշխատանքի ցանկացած մասում։ Անկախ նրանից՝ հրատապ լուծում պահանջող խնդիրներն ի հայտ են գալիս ավետարանչական, կառավարչական կամ մասնագիտական աշխատանքի մեջ, կամ թե լուծվում է հակաքրիստոսների կամ կեղծ առաջնորդողների ներգրավվածության դեպք, թե պարզաբանվում է հատուկ իրավիճակ, երբ մարդիկ մոլորված են եղել, այս ամենը պատկանում է արտակարգ իրավիճակների ծրագրերի կատեգորիային։ Օրինակ՝ եթե ինչ-որ մեկը խաթարումներ և անհանգստություններ է առաջացնում, կամ եթե հակաքրիստոսը կամայական ու բռնատիրական է լինում և փորձում է ստեղծել իր սեփական թագավորությունը և այդպես շարունակ, հենց որ Աստծու տունը հայտնաբերի, որ արժե ստեղծել աշխատանքային կարգավորում՝ այս իրավիճակներից մեկի հետ կապված որևէ որոշակի պլանավորման համար, այդ մասին համապատասխան գրավոր հաղորդում կկազմի։ Արտակարգ իրավիճակների ծրագրերը հիմնված են եկեղեցում տվյալ պահին տեղի ունեցող որոշակի արտակարգ իրավիճակների վրա, և Վերևը՝ ըստ հանգամանքների լրջության, կազմում է համապատասխան աշխատանքային կարգավորումներ, այնուհետև դրանք հրապարակում և հաղորդվում են։ Հստակ ծրագիրը կարող է վերաբերել աշխատանքի ցանկացած կետի, որն առաջնորդողներն ու աշխատողները պետք է իրականացնեն, քանի դեռ այն կազմակերպվել է Վերևի կողմից, և Վերևը պահանջում է առաջնորդողներից ու աշխատողներից իրականացնել այն, ապա առաջնորդողներն ու աշխատողները պարտավոր են այն հրապարակել և իրականացնել՝ համապատասխանելով Վերևի աշխատանքային կարգավորումներին։ Նրանք չպետք է անլուրջ վերաբերվեն այս աշխատանքային կարգավորումներին։ Երբ Վերևը նման աշխատանքային կարգավորումներ է սահմանում, դրանք որևէ կառավարչական աշխատանքի կամ որևէ որոշակի մասնագիտական աշխատանքի համեմատությամբ երկրորդական չեն։ Թեև այս աշխատանքային կարգավորումները միայն ժամանակավոր բնույթ ունեն, սակայն առաջնորդողներն ու աշխատողները, միևնույն է, պետք է հրապարակեն, հաղորդեն, իրականացնեն և վերահսկեն դրանց կատարումը, ինչպես պաշտոնական աշխատանքային կարգավորումների դեպքում է, իսկ հետագայում պետք է Վերևին ներկայացնեն կատարված աշխատանքի վերաբերյալ հաշվետվություն և զեկույց․ սա առաջնորդողների և աշխատողների պարտականությունն է։ Արտակարգ իրավիճակների ծրագրերը նպատակաուղղված չեն աշխատանքի որևէ առանձին կետի, այսինքն՝ ցանկացած պահի Վերևը կարող է բոլոր տարածքների և բոլոր մակարդակների առաջնորդողներին հանձնարարություն տալ, որևէ պահանջ ներկայացնել կամ աշխատանքային կարգավորում հրապարակել, և առաջնորդողներն ու աշխատողները չպետք է անտեսեն այսպիսի աշխատանքը։ Քանի որ դրանք աշխատանքային կարգավորումներ են և հրապարակվում են բոլոր մակարդակների ու բոլոր տարածքների առաջնորդողների համար, դրանք մտնում են առաջնորդողների և աշխատողների պարտականությունների շրջանակի մեջ։ Առաջնորդողներն ու աշխատողները չպետք է ձեռքերը ծալած նստեն կամ աշխատանքը դասակարգեն ըստ դրա շրջանակի կամ այն նկատառումով՝ այն աշխատանք է, որը մտնում է իրենց պարտականության շրջանակի, թե ոչ, ինչպես նաև չպետք է Վերևի աշխատանքային կարգավորումներում արտահայտված տոնից կամ հրատապությունից չպետք է մտավարանեն՝ որոշելու համար, թե արդյոք դրանք պետք է ժամանակին իրականացնեն։ Նման բաներ չպետք է պատահեն, փոխարենը՝ առաջնորդողներն ու աշխատողները պետք է աշխատանքն իրականացնեն այնպես, ինչպես ցանկացած պաշտոնական աշխատանք, և այն կատարեն որպես կարևոր առաջադրանք և հանձնարարություն. սա է առաջնորդողների և աշխատողների պարտականությունը։ Կան արտակարգ իրավիճակների ծրագրեր հատուկ հանգամանքներում, և այն աշխատանք է, որն իրագործվում է հատուկ իրադրություններում։ Երբ պատահում են որոշակի առանձնահատուկ և հատուկ իրավիճակներ, Վերևը կօգտագործի այդ իրադրություններն ու իրադարձությունները` հանձնարարելու համար առաջնորդողներին ու աշխատողներին կամ եղբայրներին ու քույրերին օգտագործելու այս հնարավորությունը ճշմարտությունն ավելի գործնականորեն ձևով օգտագործելու միջոցով մարդկանց ու իրողությունները զանազանելու, մարդկանց և իրողությունները ներսից տեսնել սովորելու և ճշմարտության ավելի մեծ հասկացողության հասնելու համար։ Սա անելու նպատակն է հնարավորություն տալ մարդկանց զանազանելու կեղծ առաջնորդողներին և հակաքրիստոսներին։ Բացի այդ՝ սա արվում է, որպեսզի եղբայրներն ու քույրերն ունենան հանգիստ, պատշաճ և խանգարումներից զերծ միջավայր իրենց եկեղեցական կյանքի համար։ Մյուս կողմից՝ այն արվում է, որպեսզի մարդիկ հնարավորություն ունենան ժամանակին սովորելու տարբեր դասեր և ստանալու անհրաժեշտ կրթում․ այս կերպ մեկ անգամ կրթվելուց հետո մարդիկ հսկայական առաջընթաց կունենան իրենց կյանքում։ Սա մի ճանապարհ է, որով Վերևը կրթում է բոլոր մակարդակների առաջնորդողներին ու աշխատողներին և եղբայրներին ու քույրերին, մասնավորապես այն եղբայրներին ու քույրերին, որոնք ձգտում են ճշմարտությանը։ Դրա մեջ ոչ մի չարակամություն չկա․ Վերևը չի տանջում մարդկանց կամ լուն ուղտ չի շինում։ Թեև դրանք արտակարգ իրավիճակների ծրագրեր են, որոնք ժամանակավոր աշխատանքային կարգավորումներ են, սակայն դեռևս նշանակալից և արժեքավոր են, և հուսով եմ, որ բոլոր մակարդակների առաջնորդողներն ու աշխատողները և եղբայրներն ու քույրերը կկարողանան ճիշտ հասկանալ դրանք և պատշաճ մոտեցում ցուցաբերել դրանց։

Մենք թվարկել ենք աշխատանքային կարգավորումների ընդհանուր 10 կետ, և այս պահին Ես հիմնականում ավարտել եմ այդ 10 կետերի շուրջ հաղորդակցվելը։ Դրանց շուրջ շատ մանրամասն չեմ հաղորդակցվել, բայց այն, ինչի շուրջ հաղորդակցվել եմ, բավական է, որպեսզի հնարավորություն ունենաք հասկանալու և ըմբռնելու, թե իրականում ինչ են աշխատանքային կարգավորումները, և Աստծու տունն ինչպիսի հստակ աշխատանք է իրականացնում։ Մյուս կողմից՝ ձեզ հնարավորություն է տրվել հասկանալու, թե իրականում ինչ է անում Աստված եկեղեցում և նրանց մեջ, ում Նա ընտրել է այս որոշակի կետերի միջոցով։ Աստծու տան աշխատանքը սեփական գործով, քաղաքականությամբ կամ մարդու իրավունքներով զբաղվելը չէ, ոչ էլ որևէ առևտրային գործունեությամբ զբաղվելը․ աշխատանքի այն կետերը, որոնք իրականացնում է Աստծու տունը, ներառված են աշխատանքային կարգավորումներում։ Եվ հետևաբար որոշ իշխող կուսակցություններ և հասարակական հաստատություններ միշտ հետևում, ուսումնասիրում և հետազոտում են, թե ինչ է կատարվում Ամենակարող Աստծու Եկեղեցում, և գուցե սա ուսումնասիրելով Աստծու տան տեսանյութերն ու կայքերը դիտելու միջոցով՝ նրանք հաստատել են, որ Ամենակարող Աստծու Եկեղեցին ճշմարիտ հավատք է և որ այն ներգրավված չէ որևէ երկրի քաղաքական գործունեությունների մեջ։ Ամենակարող Աստծու Եկեղեցին տարիներ շարունակ ենթարկվել է ՉԿԿ-ի կատաղի ճնշմանն ու հարձակումներին, բայց, միևնույն է, դեռ շարունակում է քարոզել ավետարանը և վկայություն կրել Աստծու համար և առցանց տեղադրել է Աստծու խոսքերը, ճշմարտությունը և ամենատարբեր վկայության առցանց տեսանյութեր՝ մարդկային հասարակությանը բերելով մեծ և բազմակողմանի օգուտներ և լիովին հիմնավորելով, որ Աստված վերջին օրերում շարունակաբար արտահայտում է ճշմարտությունը և փրկում մարդկությանը։ Նրանք շարունակ ուսումնասիրում ու ուսումնասիրում են և ի՞նչ արդյունք են ստանում իրենց հետազոտությունից։ Մի՞թե նրանք սարսափելի հուսախաբություն չեն ապրում։ Նրանք նույնիսկ մտածել էին, թե ինչ լծակ կարող են գտնել՝ մեր եկեղեցու վրա «աղանդի» պիտակ կպցնելու և եկեղեցին հակակուսակցական ու հակապետական պիտակավորելու համար։ Սակայն հիմա նրանք տեսնում են, որ չեն կարող դա անել. դատելով տարիների ընթացքում եկեղեցու կողմից հրապարակված աշխատանքային կարգավորումներիցը՝ նրանք որևէ կերպ չեն կարող այս պիտակները կպցնել եկեղեցուն, և նրանց ողջ հետազոտությունն ամբողջովին իզուր է եղել։ Սա ճիշտ նույնն է, ինչ այն ժամանակ, երբ դեռ այն ժամանակ հրեաներն ուսումնասիրում էին Տեր Հիսուսին։ Դպիրները, փարիսեցիները և կառավարության բարձր պաշտոնյաներն ուսումնասիրեցին այն, ինչ Տեր Հիսուսն ասաց ու արեց, և պարզեցին, որ Նրա արածներից ոչինչ օրենքին դեմ կամ քաղաքական բնույթի չէր, որ այն ամենը, ինչ Տեր Հիսուսն ասաց ու արեց, ճշմարիտ էր, ճշմարտությունն էր և լիովին համապատասխանում էր Սուրբ Գրքին, և ի վերջո նրանք հուսախաբվեցին։ Կրոնական աշխարհը հիմա տեսնում է, որ Աստծու տունն ավելի ու ավելի շատ ֆիլմեր և փորձառական վկայությունների տեսանյութեր է արտադրում, և հատկապես Աստծու խոսքերի գրքերն ու ընթերցումները գնալով ավելանում են, և այսպիսով՝ ի՞նչ են նրանք մտածում։ Եթե նրանք չեն կարող տեսնել, որ այս ամենը գալիս է Աստծուց, ապա նրանք իսկապես անհավանական հիմար են։ Այն, ինչ գալիս է Աստծուց, պետք է ծաղկի, սա Սուրբ Հոգու գործի արդյունքն է, և ոչ ոք չի կարող թաքցնել սա։ Աստծու խոսքերն այժմ տարածվել են ողջ աշխարհով մեկ, և Նրա արտահայտած ճշմարտությունները դրված են ողջ մարդկության առջև․ Աստծու հայտնվելն ու գործի հոսքը հզոր կերպով առաջ են ընթանում, ոչ մի երկիր կամ ուժ չի կարող ընդդիմանալ դրան։ Մեծ կարմիր վիշապն արդեն հիմնովին խայտառակվել և պարտվել է։ Անկախ նրանից, թե ինչպես կարող է կրոնական աշխարհը դատապարտել դա, նրանք չեն կարող դիմակայել Աստծու գործին և ի վերջո կարող են միայն դուրս թողնվել և խեղդվել դրա ահագնացող հոսանքի մեջ։

Ես այժմ ավարտել եմ աշխատանքային կարգավորումների շուրջ հաղորդակցվելը։ Չէ՞ որ այն ողջ աշխատանքը, ինչի շուրջ ես հաղորդակցվել եմ, կատարում է Աստծու տունը։ Սա այն աշխատանքն է, որը տեսնում եք ձեր աչքերով, լսում ձեր ականջներով և փորձառաբար ապրում ու գնահատում եք. դրանում գաղտնի ոչինչ չկա։ Մեծ կարմիր վիշապն ունի եկեղեցու՝ անցած տարիների բոլոր աշխատանքային կարգավորումները․ նրանց մոտ եղած աշխատանքային կարգավորումները բազմաթիվ և ընդգրկուն են։ Նրանք ամեն օր ուսումնասիրում են, շարունակ ուսումնասիրում ու ուսումնասիրում են, մինչև որ վերջապես գալիս են այս եզրակացությանը․ «Եթե այս մարդիկ անդադար տարածեն Աստծու խոսքերը և այս կերպ վկայություն կրեն Աստծու գործի համար, ապա դա սարսափելի կլինի։ Այս բոլոր մարդիկ պետք է ոչնչացվեն, և նրանց չպետք է խնայել, նույնիսկ եթե փախչեն արտասահման»։ Հասկանում ես՝ դևերը նույնը չեն, ինչ սովորական ապականված մարդիկ. նրանք մինչև վերջ կընդդիմանան Աստծուն։ Եթե սովորական ապականված մարդիկ տեսնում են եկեղեցու վկայությունները, նրանք ի վիճակի են հասկանալու դրանք, համարում են դրանք խելամիտ և չեն զբաղվի որևէ հետապնդումով։ Սակայն Սատանան և դևերն այսպիսին չեն։ Երբ տեսնում են, որ հետևում ես Աստծուն և վկայություն ես կրում Աստծու համար, նրանք ատում են քեզ, ուզում են սպանել քեզ և թույլ չեն տալիս քեզ ապրել։ Եթե չանես նրանց ասածը և չերկրպագես նրանց, ապա երբեք հանգիստ չեն թողնի քեզ և թույլ չեն տա քեզ ապրել։ Նրանք կհետապնդեն քեզ մինչև մահ, ուր էլ որ գնաս։ Նույնիսկ եթե գնաս աշխարհի ծայրը, նրանք, միևնույն է, բաց չեն թողնի քեզ։ Այսպես է գործում մեծ կարմիր վիշապը։ Սա Սատանայի չարասիրությունն է և այն տարբերվում է սովորական ապականված մարդկանցից։ Այս հարցում դու պետք է հստակ լինես։

Ինչպես ճշգրիտ հաղորդել ու կիրառել աշխատանքային կարգավորումները

I. Ինչպես հաղորդել աշխատանքային կարգավորումները

Աշխատանքային կարգավորումների այս 10 կետերը ներկայացնում են Աստծու կողմից եկեղեցում և Աստծու ընտրյալ մարդկանց մեջ կատարվող ողջ աշխատանքի շրջանակն ու բովանդակությունը։ Այս աշխատանքի բովանդակությունն ու շրջանակը հասկանալն օգնում է Աստծու ընտրյալ մարդկանց վերահսկել առաջնորդողների ու աշխատողների կողմից այս աշխատանքի լավ կատարելը։ Մյուս կողմից՝ այն հիմնականում օգնում է առաջնորդողներին ու աշխատողներին հասկանալ և ըմբռնել իրենց պարտականությունների շրջանակը և այն աշխատանքը, որը նրանք պետք է կատարեն, և այն պարտականությունները, որոնք պետք է իրականացնեն, նաև ունենալ «առաջնորդողներ և աշխատողներ» եզրույթի ճշգրիտ սահմանումը։ Որո՞նք են առաջնորդողների և աշխատողների պարտականությունները։ Ի՞նչ նմանություն նրանք պետք է կյանքով արտահայտեն։ Արդյոք պետք է նման լինե՞ն պետական կառավարության պաշտոնյաներին։ (Ո՛չ։) «Առաջնորդողներ և աշխատողներ» եզրույթը պաշտոնական դիրք կամ կոչում չէ։ Մարդը պետք է հասկանա, թե ովքեր են առաջնորդողներն ու աշխատողները՝ ելնելով նրանց կատարած պարտականություններից և նրանց վստահված Աստծու հանձնարարությունից և նրանցից Աստծու պահանջած չափանիշներից։ Այս կերպ մարդը համեմատաբար կոնկրետ հասկացողություն կունենա «առաջնորդողներ և աշխատողներ» անվանման վերաբերյալ, և ավելի պարզ կլինի դրա սահմանումը։ Որո՞նք են այն նվազագույն պարտկանությունները, որոնք պետք է կատարեն առաջնորդողներն ու աշխատողները։ Նրանք պետք է ճշգրտորեն հաղորդեն, հրապարակեն և իրականացնեն յուրաքանչյուր աշխատանքային կարգավորում՝ Աստծու տան պահանջներին համապատասխան, ինչպես նշված է իններորդ կետում։ Անկախ նրանից, թե աշխատանքի որ կողմին է վերաբերում տվյալ աշխատանքային կարգավորումը, քանի դեռ այն հաղորդվում է առաջնորդողների և աշխատողների միջոցով, նրանցից պահանջվում է այն ամբողջությամբ և ճշգրիտ հասկանալուց հետո առանց հապաղելու և առանց դադարի հաղորդել եկեղեցիներին։ Ինչ վերաբերում է նրանց, ում հաղորդվում են աշխատանքային կարգավորումները, եթե Աստծու տունը պահանջում է, որ աշխատանքային կարգավորումները պետք է հաղորդվեն բոլոր մակարդակների առաջնորդողներին և աշխատողներին, այդ թվում՝ քարոզիչների, եկեղեցու առաջնորդողների և եկեղեցու սարկավագների մակարդակի մարդկանց, ապա դրանք պետք է հաղորդվեն մինչև այս մակարդակի մարդկանց և վերջ։ Եթե աշխատանքային կարգավորումները պետք է հաղորդվեն յուրաքանչյուր եղբոր և քրոջ, ապա դրանք պետք է հաղորդվեն յուրաքանչյուր եղբոր և քրոջ՝ Աստծու տան պահանջներին խիստ համապատասխան։ Եթե շրջակա միջավայրն անհարմար է դարձնում աշխատանքային կարգավորումները գրավոր կերպով հաղորդելը, և այդ անելը կարող է առաջացնել անվտանգության ռիսկեր կամ նույնիսկ ավելի լուրջ խնդիրներ, ապա աշխատանքային կարգավորումների կարևոր և հիմնական բովանդակությունը պետք է յուրաքանչյուր մարդու ճշգրիտ կերպով հաղորդվի բանավոր կերպով։ Այդ դեպքում ինչպե՞ս պետք է սա արվի, որպեսզի աշխատանքային կարգավորումները համարվեն հաղորդված։ Եթե աշխատանքային կարգավորումները հաղորդվում են գրավոր կերպով, պետք է հաստատվի, որ բոլորը ստացել են դրանք, բոլորը գիտեն դրանց մասին և բոլորը լրջորեն են վերաբերվում դրանց։ Եթե դրանք հաղորդվում են բանավոր կերպով, ապա դրանք հաղորդելուց հետո մարդկանց պետք է հաճախակի հարցնել, թե արդյոք հստակորեն հասկանում և հիշում են դրանք, և նրանց նույնիսկ կարելի է խնդրել կրկնել աշխատանքային կարգավորումները. միայն այս կերպ աշխատանքային կարգավորումները կարող են համարվել իսկապես հաղորդված։ Եթե մարդիկ կարող են կրկնել և հստակորեն ձևակերպել, թե որոնք են Աստծու տան պահանջվող սկզբունքները, և որն է հստակ բովանդակությունը, սա ապացուցում է, որ աշխատանքային կարգավորումներն արդեն հաղորդվել են նրանց մտքերին, նրանք հիշել և հստակ հասկանում են դրանք։ Միայն այդ ժամանակ աշխատանքային կարգավորումները կարող են համարվել իսկապես հաղորդված։ Եթե պայմանները, շրջակա միջավայրը և նման այլ բոլոր գործոններ համապատասխան են աշխատանքային կարգավորումները գրավոր կերպով հաղորդելու համար, ապա դրանք բացարձակապես պետք է հաղորդվեն գրավոր։ Եթե դրանք չեն կարող հաղորդվել գրավոր կերպով, քանի որ շրջակա միջավայրը թույլ չի տալիս, և փոխարենը՝ պետք է հաղորդվեն բանավոր կերպով, ապա պետք է հաստատվի՝ այն, ինչ հաղորդվում է բանավոր կերպով, նույնական է աշխատանքային կարգավորումների հետ, դրանք խեղաթյուրված չեն, և դրանց ոչ մի անձնական հասկացողություն չի ավելացվել, և բնօրինակ տեքստն է ներկայացվում. միայն այս կերպ աշխատանքային կարգավորումները կարող են համարվել իսկապես և ճշգրտորեն հաղորդված։ Աշխատանքային կարգավորումները պետք է հաղորդվեն ամբողջությամբ՝ ըստ դրանց հստակ ձևակերպման. դրանք չպետք է հաղորդվեն անպատասխանատու կերպով կամ խեղաթյուրված ու անհեթեթ մեկնաբանություններով՝ հիմնված մարդկանց անձնական հասկացողությունների և երևակայությունների վրա։ Երբ խոսքը վերաբերում է դրանք ճշգրտորեն հաղորդելուն, մարդիկ պետք է հասկանան աշխատանքային կարգավորումները հաղորդելու խստության մակարդակը, այսինքն՝ դրանք պետք է հաղորդվեն ճիշտ կերպով։ Որոշ մարդիկ ասում են․ «Մի՞թե պետք է դրանք ճշգրիտ կերպով հաղորդենք»։ Ո՛չ, դրա կարիքը չկա։ Ճշգրտություն պահանջվում է սարքավորումներից, եթե մարդիկ կարողանան պարզապես ճիշտ կերպով հաղորդել դրանք, բավական լավ կանեն։ Օրինակ՝ եկեղեցական կյանքի վերաբերյալ Աստծու տան աշխատանքային կարգավորումները պահանջում են, որ Աստծու ընտրյալ մարդիկ ուտեն և խմեն Աստծու խոսքերն Աստծուն ճանաչելիս. մի՞թե սա հեշտ է հաղորդել։ (Այո՛։) Աշխատանքային կարգավորումները մարդկանց հնարավորություններ են տալիս, և նրանք կարող են կարդալ Աստծու այս բոլոր համապատասխան խոսքերը։ Սակայն եթե ինչ-որ մեկը սխալ է մեկնաբանում աշխատանքային կարգավորումները՝ դրանց մեջ ավելացնելով իր անձնական հասկացողությունը, պատկերացումներն ու երևակայությունները և հաղորդելով լրացուցիչ խոսքեր, մի՞թե չի նշանակում, որ նա շեղվել է աշխատանքային կարգավորումներից։ Այդ դեպքում արդյոք նա ճշգրիտ կերպով է հաղորդո՞ւմ աշխատանքային կարգավորումները։ (Ո՛չ։) Նա աշխատանքային կարգավորումները հաղորդում է իր սեփական հավելումներով․ սա լիովին անհեթեթություն է։ Պետք է մի քանի անգամ կարդալ Վերևից եկող յուրաքանչյուր աշխատանքային կարգավորում և հստակ հասկանալ դրա ճիշտ իմաստը, այս աշխատանքային կարգավորումը հրապարակելու կարևորությունը և այն, թե ինչ արդյունքների պետք է հասնի այն, իսկ հետո պարզել Վերևի կողմից հանձնարարված աշխատանքի հստակ կետերը կիրարկելու ճիշտ ճանապաարհը՝ խուսափելով որևէ սխալ կատարելուց։ Այս ամենի մասին հաղորդակցվելուց և դրանք ըմբռնելուց հետո աշխատանքային կարգավորումը հաղորդելը լիովին ճշգրիտ կլինի։ Նախ աշխատանքային կարգավորումները պետք է հովվական տարածքների առաջնորդողների և աշխատողների կողմից հաղորդվեն մյուս բոլոր այլ մակարդակների առաջնորդողներին և աշխատողներին, որոնք էլ իրենց հերթին ի վերջո կուղարկեն դրանք յուրաքանչյուր եկեղեցու յուրաքանչյուր թիմի վերակացուին։ Այնուհետև Աստծու տան աշխատանքային կարգավորումները պետք է մի քանի անգամ հաղորդակցվեն հավաքույթների ժամանակ, որպեսզի Աստծու ընտրյալ մարդիկ հասկանան դրանք և իմանան, թե ինչպես կիրարկել դրանք. միայն այս արդյունքին հասնելու դեպքում դրանք կարող են համարվել հաղորդված։ Աշխատանքային կարգավորումները պետք է հաղորդվեն՝ ըստ Աստծու տան պահանջած մեթոդի և շրջանակի։ Իհարկե, հաղորդվող բովանդակությունը պետք է լինի ճշգրիտ և անսխալ։ Առաջնորդողներն ու աշխատողները չպետք է դրանք պատահականորեն սխալ մեկնաբանեն կամ ավելացնեն իրենց սեփական մտքերը․ դա չի համարվում դրանց ճշգրիտ հաղորդում և նշանակում է, որպես առաջնորդող կամ աշխատող, իրենց պարտականությունների կատարման ձախողում։ Ահա թե ինչպես պետք է հասկանալ աշխատանքային կարգավորումների ճշգրիտ հաղորդումն ու կատարումը։

Ի՞նչ պետք է անեն առաջնորդողներն ու աշխատողները, եթե դեռ վստահ չեն ինչպես ճշգրտորեն հաղորդել աշխատանքային կարգավորումները։ Սրա համար շատ պարզ և հեշտ մեթոդ կա։ Աշխատանքային կարգավորումները ստանալուց հետո առաջնորդողներն ու աշխատողները նախ պետք է հաղորդակցվեն աշխատանքային կարգավորումների մասին մյուս առաջնորդողների և աշխատողների հետ, նայեն, թե քանի հստակ կետ է պահանջվում Վերևի կողմից այս աշխատանքային կարգավորումների համար, և մեկ առ մեկ թվարկեն դրանք։ Այնուհետև, հիմնվելով այս աշխատանքային կարգավորումների վրա, պետք է հաշվի առնեն տեղական եկեղեցու իրական իրավիճակը, ինչպես օրինակ՝ ավետարանչական աշխատանքի հանգամանքները, տարբեր տեսակի մասնագիտական աշխատանքները և եկեղեցական կյանքը, ինչպես նաև տարբեր մարդկանց որակն ու ընտանեկան հանգամանքները և այլն՝ համադրելով այս ամենը տեսնելու, թե ինչպես պետք է կատարվեն այս աշխատանքի մասերը։ Հաղորդակցության միջոցով բոլոր առաջնորդողներն ու աշխատողները պետք է հասնեն աշխատանքային կարգավորումների վերաբերյալ միևնույն և ճշգրիտ հասկացողությանը և ունենան դրանք հաղորդելու համապատասխան մեթոդներ. միայն այս կերպ աշխատանքային կարգավորումները ճշգրտորեն կհաղորդվեն։ Եթե առաջնորդողը կամ աշխատողը ստանում է աշխատանքային կարգավորումներ և, առանց հստակ հասկանալու, թե դրանք հատկապես ինչ են ներառում, կուրորեն հավաքում է եղբայրներին ու քույրերին և հրապարակում ու հաղորդում է դրանք, մի՞թե սա տեղին է։ Դրա հետևանքն այն է, որ աշխատանքային կարգավորումները հաղորդելուց մեկ կամ երկու ամիս անց պարզվում է, որ յուրաքանչյուր եկեղեցում դրանց կատարման ձևի մեջ շեղումներ կան, և միայն այն ժամանակ, երբ առաջնորդողը կամ աշխատողն ուշադիր ուսումնասիրում է աշխատանքային կարգավորումները, պարզում է, որ աշխատանքային կարգավորումները հաղորդվել են շեղումներով։ Եթե այդ առաջնորդողը կամ աշխատողն այն ժամանակ բարեխղճորեն կարդար և հաղորդեր աշխատանքային կարգավորումները, ամեն ինչ լավ կլիներ, բայց տվյալ պահին նրա ծույլ և անփույթ լինելու պատճառով նա պատճառ դարձավ, որ եկեղեցական աշխատանքում ի հայտ եկան բազմաթիվ սխալներ և շեղումներ, որոնք հետո ստիպված եղավ ուղղել։ Սա ավելացնում է մի ամբողջ ավելորդ լրացուցիչ քայլ և ժամանակի վատնում։ Ավելի լավ կլիներ, եթե նրանք անմիջապես հստակ հաղորդակցվեին աշխատանքային կարգավորումների շուրջ, ապա դրանք մեկ առ մեկ հաղորդեին և կատարեին։ Մի՞թե սխալ չէ, երբ աշխատանքը լավ չի արվում։ (Այդպես է։) Հետևաբար աշխատանքային կարգավորումները ճշգրիտ հաղորդելու համար կան քայլեր։ Առաջնորդողներն ու աշխատողները նախ պետք է ունենան աշխատանքային կարգավորումների որոշակի բովանդակության իրական ըմբռնում և ճշգրիտ հասկացողություն, ապա ունենան կատարման որոշակի ծրագրեր, կատարման մեթոդներ և մտքում ունենան կատարման համար նպատակային անհատներ. միայն այս կերպ աշխատանքային կարգավորումները կարող են ճշգրտորեն հաղորդվել։ Մի՞թե տեղին է, եթե առաջնորդողներն ու աշխատողները կուրորեն հրապարակում և հաղորդում են աշխատանքային կարգավորումները, երբ միայն ոչ ամբողջական հասկացողություն ունեն դրանց մասին, միայն թվում է, թե հասկանում են դրանք, մշուշոտ և անհստակ են դրանց վերաբերյալ կամ պարզապես չեն հասկանում դրանցում առկա որոշակի պահանջներն ու բովանդակությունը։ (Ո՛չ։) Կարո՞ղ են նման առաջնորդողներն ու աշխատողները լավ կատարել աշխատանք։ Ակնհայտորեն ոչ։ Ուստի այն դեպքերում, երբ եղբայրներն ու քույրերը չգիտեն, թե աշխատանքային կարգավորումներում պահանջվող հստակ չափանիշներն ու սկզբունքները որոնք են, կամ ինչպես պետք է դրանք ճշգրիտ իրականացվեն, առաջնորդողներն ու աշխատողներն արդեն կունենան աշխատանքային կարգավորումների ճշգրիտ հասկացողություն, ինչպես նաև դրանց իրականացման կոնկրետ ծրագրեր և քայլեր. միայն այս կերպ առաջնորդողներն ու աշխատողները կարող են պատշաճ կերպով կատարել առաջին քայլը՝ հաղորդելով աշխատանքային կարգավորումները։ Աշխատանքային կարգավորումները հաղորդելուց հետո, երբ բոլոր եղբայրներն ու քույրերը ճշգրտորեն հասկանան աշխատանքային կարգավորումների բովանդակությունը և որոշակի գիտելիք ունենան Աստծու տան կողմից այդ աշխատանքն իրականացնելու կարևորության, արժեքի և պահանջվող չափանիշների մասին, ապա առաջնորդողներն ու աշխատողները պետք է անմիջապես հաղորդակցվեն այն մասին, թե ինչպես բաշխել մարդկանց և հստակ աշխատանքները, նաև որն է այդ աշխատանքը կատարելու և իրականացնելու պատասխանատու անձանց վերաբերյալ հստակ ծրագիրը. սրանք են աշխատանքը կատարելու քայլերը։ Ի՞նչ եք կարծում այս կերպ աշխատանքին հետևելու մասին։ Կարո՞ղ է այն համարվել աշխատանքի սերտ հետևողականություն։ Մի՞թե սա աշխատանքին ժամանակին հետևել է։ (Այո՛։)

II. Ինչպես կիրառել աշխատանքային կարգավորումները

Այն դեպքը չէ, երբ առաջնորդողներն ու աշխատողները ստանում են աշխատանքային կարգավորում, պետք է միայն հաղորդեն և հրապարակեն այն, և վերջ Արդյոք կարո՞ղ է աշխատանքային կարգավորումը համարվել կիրառված, երբ յուրաքանչյուր եկեղեցում Աստծու ընտրյալ մարդիկ գիտեն, որ այն հրապարակվել է։ Սա իսկապես աշխատանքային կարգավորման կատարում կամ կիրառում չէ, պարտականությունների կատարում չէ, և առավել ևս՝ ոչ էլ այն չափանիշն է, որն Աստված ի վերջո պահանջում է։ Նպատակն աշխատանքային կարգավորումը հաղորդելն ու հրապարակելը չէ, այլ կիրառելն է։ Ուրեմն հատկապես ինչպե՞ս պետք է կիրառվեն աշխատանքային կարգավորումները։ Առաջնորդողներն ու աշխատողները միասին պետք է կանչեն բոլոր համապատասխան վերակացուներին և եղբայրներին ու քույրերին և հաղորդակցվեն նրանց հետ այն մասին, թե ինչպես պետք է կատարվի աշխատանքը՝ միևնույն ժամանակ ընտրելով հիմնական վերակացու և թիմի անդամներ՝ աշխատանքն իրականացնելու համար։ Աշխատանքն իրականացնելիս առաջին բանը, որ առաջնորդողներն ու աշխատողները պետք է անեն, հաղորդակցվելն է. հաղորդակցվել այն մասին, թե ինչպես կատարել աշխատանքը՝ սկզբունքներին համապատասխան և Աստծու տան կողմից այս աշխատանքային կարգավորման համաձայն, և ինչպես անել դա, որ նշանակի՝ Աստծու տան այս աշխատանքային կարգավորումը կիրառված և իրականացված է։ Հաղորդակցվելիս եղբայրներն ու քույրերը և առաջնորդողներն ու աշխատողները պետք է առաջարկեն տարբեր ծրագրեր և ի վերջո ընտրեն այն ճանապարհը, մեթոդը և քայլերը, որոնք ամենահարմարն են և ամենաշատն են համապատասխանում սկզբունքներին՝ որոշելով, թե ինչ անել սկզբում և հաջորդիվ, որպեսզի աշխատանքը կարողանա առաջ ընթանալ կանոնավոր կերպով։ Երբ սա տեսականորեն հասկանալի է, երբ մարդիկ այլևս չունեն որևէ դժվարություն կամ երևակայություն, երբ այլևս որևէ դիմակայություն չեն զգում այս աշխատանքի հանդեպ և կարող են հասկանալ Աստծու տան այս աշխատանքային կարգավորման իմաստն ու նպատակը, աշխատանքը դեռևս չի կարող համարվել կիրառված։ Պետք է նաև որոշվի, թե ով է ամենահարմարը և ամենահմուտն այս աշխատանքում, ով կարող է ստանձնել այս աշխատանքի պարտականությունը և ով ունի այս աշխատանքն ավարտին հասցնելու կարողություն։ Պետք է ընտրվեն այն մարդիկ, որոնք ստանձնելու են այս աշխատանքը, պետք է սահմանվեն կիրառման ծրագիրն ու ավարտի վերջնաժամկետը, նաև պետք է նախապատրաստվեն և հստակ նշվեն աշխատանքն ավարտին հասցնելու անհրաժեշտ ռեսուրսները, նյութերն ու նման այլ բաները. միայն այդ դեպքում աշխատանքը կարող է համարվել որպես իրականացված։ Իհարկե, նախքան իրականացումը, անհրաժեշտ է նաև անհատապես հատուկ հաղորդում և քննարկումներ անցկացնել այս աշխատանքի համար պատասխանատու անձանց հետ՝ հարցնելով, թե արդյոք նրանք նախկինում կատարել են այս աշխատանքը, ինչպիսի տեսակետներ և մտքեր ունեն դրա վերաբերյալ։ Եթե նրանք ներկայացնեն սկզբունքներին համապատասխանող որոշ ծրագրեր և մտքեր, ապա հնարավոր է՝ դրանք ընդունվեն։ Բացի այդ՝ յուրաքանչյուր աշխատանք իրականացնելիս պետք է նաև ուշադրություն դարձնել պարզելուն, թե իրականում քանի խնդիր կա. այս քայլը չպետք է անտեսվի։ Խնդիրները բացահայտելուց հետո պետք է մտածել դրանց ժամանակին լուծելու ուղիների մասին, և միայն բոլոր գոյություն ունեցող խնդիրները հիմնովին լուծելուց հետո կարելի է ասել, որ աշխատանքային կարգավորումն իրականում իրականացվել է։ Բացի այդ՝ արդյոք չպե՞տք է նաև փնտրեք, թե ինչպես կատարել այս աշխատանքն Աստծու տան պահանջած սկզբունքներին համապատասխան։ Ավելին՝ արդյոք Աստծու տունն այս աշխատանքի համար ունի ժամանակի առումով որևէ պահանջ, ինչ ժամանակահատվածում այն պետք է ավարտվի, արդյոք կա որևէ հստակ պայման մասնագիտական հմտությունների առումով և այլն. այս բոլորը թեմաներ են, որոնց շուրջ առաջնորդողներն ու աշխատողները պետք է հաղորդակցվեն համապատասխան վերակացուների հետ։ Սա է կիրառումը։ Կիրառումը չի ավարտվում միայն բանավոր հաղորդակցությամբ կամ տեսական քննարկումով, այլ, ավելի ճիշտ, այն ներառում է համապատասխան աշխատանքի իրական առաջընթացը, ինչպես նաև որոշակի մասնավոր խնդիրներ և դժվարություններ, որոնք պետք է լուծվեն։ Սրանք այն բոլոր հարցերն են, որոնք առաջնորդողներն ու աշխատողները պետք է հաշվի առնեն վերակացուների հետ աշխատանքային կարգավորումը կիրառելիս։ Այլ կերպ ասած՝ նախքան այս որոշակի աշխատանքի կատարումը, առաջնորդողներն ու աշխատողները պետք է նմանատիպ հաղորդակցություն, վերլուծություն և քննարկում անցկացնեն վերակացուների հետ. սա է կիրառումը։ Այս իրականացումն առաջնորդողների և աշխատողների պարտականությունն է և հենց այն է, ինչին առաջնորդողներն ու աշխատողները պետք է հասնեն։ Այս կերպ կիրարկելը նշանակում է կատարել իրական աշխատանք։ Ենթադրենք՝ առաջնորդողն ասում է․ «Այս պահին ես նույնպես չգիտեմ, թե ինչպես կատարել այս աշխատանքը։ Ամեն դեպքում ես այն հանձնել եմ քեզ։ Ես նաև քեզ հաղորդել և հրապարակել եմ աշխատանքային կարգավորումը, նաև տեղեկացրել եմ քեզ բոլոր հարակից հարցերի մասին։ Ինչ վերաբերում է այն հարցին, թե արդյոք գիտես ինչպես անել դա կամ չգիտես, ինչպես ես անում դա՝ լավ, թե վատ, և որքան ժամանակ է քեզանից պահանջվում, այդ ամենը կախված է քեզանից։ Այս բոլորն ինձ հետ ոչ մի կապ չունեն։ Այսքան աշխատանք անելով՝ ես կատարել եմ իմ պարտականությունը»։ Մի՞թե սա այն է, ինչ առաջնորդողներն ու աշխատողները պետք է ասեն։ (Ո՛չ։) Եթե առաջնորդողն ասում է սա, ի՞նչ տեսակի մարդ է։ Նա կեղծ առաջնորդող է։ Երբ էլ որ Վերևը պահանջներ ունենա, և անհրաժեշտ լինի աշխատանք կատարել՝ աշխատանքային կարգավորումների համաձայն, այս տեսակի մարդն ամբողջությամբ բարդում է մեկ ուրիշի վրա՝ ասելով․ «Դու արա՛ դա, ես չգիտեմ ինչպես անել։ Դու, միևնույն է, ամեն ինչ հասկանում ես։ Դու մասնագետ ես, ես՝ ոչ մասնագետ»։ Սա կեղծ առաջնորդողների կողմից հաճախ ասվող «հայտնի խոսք» է. նրանք որևէ պատրվակ են գտնում և ապա սուսիկ-փուսիկ հեռանում ։

Ամփոփելով՝ կեղծ առաջնորդողները պատասխանատու չեն իրենց աշխատանքում։ Անկախ նրանից՝ նրանց որակը բարձր է, թե ցածր, կամ արդյոք նրանք համապատասխանում են աշխատանքին, գլխավորն այն է, որ նրանք ուշադիր չեն և հաճույքով չեն աշխատում, նաև մշտապես ձևական են։ Սրանք պատասխանատու չլինելու դրսևորումներ են։ Ենթադրենք՝ առաջնորդողը կամ աշխատողը որոշ չափով որակի և մեծ փորձառության պակաս ունի, սակայն կարող է ուշադիր աշխատել և հաճույքով կատարել իր աշխատանքը։ Թեև նրա աշխատանքի արդյունքներն այնքան էլ մեծ չեն, սակայն նվազագույնը պատասխանատու մարդ է, հաճույքով է կատարում իր աշխատանքը և ամբողջությամբ է նվիրվում։ Պատճառն այն է, որ նրանք որոշ չափով որակի պակաս ունեն և հասակով փոքր են, որ չեն կարողանում լավ կատարել աշխատանքը Եթե որոշ ժամանակ ինքնակրթման միջոցով դառնան իրենց աշխատանքի մեջ փորձառու, ապա նման առաջնորդողը պետք է շարունակի մշակվել։ Եթե առաջնորդողը չունի խղճի կամ ողջամտության նույնիսկ մի նշույլ և միայն կառչում է իր դիրքից ու տարված է կարգավիճակի առավելություններով, բայց ընդհանրապես իրական աշխատանք չի կատարում, ապա նա իսկական կեղծ առաջնորդող է և պետք է անմիջապես պաշտոնազրկվի, և նրա նկատմամբ այլևս երբեք չպետք է թույլատրվի կամ կիրառվի առաջխաղացում ։ Ճշմարիտ առաջնորդողը, պատասխանատու առաջնորդողն իր ամբողջ ուժը ներդնում է իր աշխատանքի մեջ. իրենց միտքը լիովին կենտրոնացնում են դրա վրա, գտնում են տարբեր տեսակի ուղիներ՝ Աստծու հանձնարարությունը կատարելու համար և նրանք գործադրում են իրենց առավելագույն ջանքերը. այս կերպ նրանք կատարում են իրենց պարտականությունները։ Աստծու տան աշխատանքային կարգավորումները կիրառելիս պատասխանատու առաջնորդողները նաև կդիտարկեն և կհետևեն կիրառման կարգավիճակին։ Երբ անսպասելի իրավիճակ է առաջանում, նրանք կարողանում են արձագանքման միջոցներ և լուծումներ ձեռնարկել՝ փոխանակ սուսիկ-փուսիկ հեռանալու և այդ հարցից ձեռքերը լվանալու։ Աշխատանքն այս կերպ իրականացնելը կոչվում է լինել պատասխանատու։ Երբ աշխատանքային կարգավորում է հրապարակվում, առաջնորդողներն ու աշխատողները պետք է տվյալ պահին համարեն այդ աշխատանքն ամենակարևորը և ստանձնեն դրա ղեկավարումը. նրանք պետք է անձամբ հետևեն դրա ընթացքին, սկզբից մինչև վերջ պատասխանատու լինեն դրա համար և ձեռք քաշեն այդ աշխատանքից միայն այն ժամանակ, երբ այն արդեն մտել է բնականոն հունի մեջ, և յուրաքանչյուր թիմի առաջնորդող գիտի ինչպես կատարել այն։ Սակայն նույնիսկ աշխատանքը թողնելուց հետո առաջնորդողներն ու աշխատողները դեռևս պետք է հասկանան աշխատանքի կարգավիճակը և ժամանակ առ ժամանակ ստուգեն այն։ Միայն այս կերպ կարող են վստահ լինել, որ աշխատանքը լավ է կատարվում։ Առաջնորդողների և աշխատողների՝ իրենց պաշտոնները չլքելը, սկզբից մինչև վերջ համառելը, աշխատանքը ճիշտ ուղու վրա դնելը՝ սա կոչվում է իրական աշխատանք կատարել։ Այս ընթացքում առաջնորդողներն ու աշխատողները պետք է նաև ուշադրություն դարձնեն և հետևեն այլ աշխատանքի այլ կետերի առաջընթացին։ Անկախ նրանից, թե ինչ դժվարություններ կամ խնդիրներ են ծագում աշխատանքում, առաջնորդողներն ու աշխատողները պետք է անհապաղ գնան աշխատավայր՝ ուղղություն և լուծում տրամադրելու համար։ Հիմնական առաջնորդողը պետք է ամուր կառչի ամենակարևոր աշխատանքից, և միևնույն ժամանակ անհրաժեշտ է, որ հետևի, հասկանա, ստուգի և վերահսկի եկեղեցու այլ աշխատանք և ապահովի, որ դրանք բոլորը բնականոն կերպով են առաջ ընթանում։ Ինչ վերաբերում է ամենակարևոր աշխատանքին, հիմնական առաջնորդող պետք է անձամբ աշխատի տեղամասում և ստանձնի այս աշխատանքի ղեկավարումը, և հատկապես, երբ խոսքը վերաբերում է աշխատանքի կարևոր մասերին, նա հաստատապես չպետք է լքի աշխատավայրը։ Եթե մի անձը բավարար չէ, ապա պետք է մեկ այլ անձ նշանակվի՝ նրա հետ համագործակցելու և աշխատանքը ղեկավարելու համար. սա նշանակում է ներդնել բոլոր ջանքերը և միավորվել ընդհանուր նպատակի շուրջ՝ ամենակարևոր աշխատանքը լավ կատարելու համար։ Քանի որ Աստծու տունը յուրաքանչյուր փուլում և յուրաքանչյուր ժամանակաշրջանում ունի աշխատանքի իր ամենակարևոր կետը, եթե հիմնական առաջնորդողը լավ չի կատարում այդ աշխատանքը, ապա նրա որակի հետ կապված խնդիր կա, և նա պետք է պաշտոնազրկվի։ Հիմնական առաջնորդողը պետք է ստանձնի ամենակարևոր աշխատանքի ղեկավարումը, մինչդեռ մյուս առաջնորդողները կատարում են նույնը սովորական աշխատանքի համար. առաջնորդողներն ու աշխատողները պետք է սովորեն՝ ինչպես առաջնահերթություն տալ աշխատանքին՝ ըստ կարևորության և հրատապության, և ինչպես գնահատել դրական ու բացասական կողմերը։ Եթե առաջնորդողներն ու աշխատողները կարողանան տիրապետել այս սկզբունքները, ապա նրանք կհամապատասխանեն չափանիշին՝ որպես առաջնորդողներ և աշխատողներ։

Աստծու տան առաջնորդողների և աշխատողների մեծ մասը երիտասարդներ են, նրանք սկսնակներ են և կրթվում են աշխատանք կատարելու համար, ուստի նրանց համար ամենակարևորն այն է, որ սովորեն տիրապետել սկզբունքները։ Ոմանք գուցե ասեն․ «Մի՞թե Աստծու տունը չափազանց բարձր պահանջներ չունի առաջնորդողների և աշխատողների համար»։ Իրականում ամենևին ոչ։ Ինչպե՞ս է մարդկանցից սկզբունքները տիրապետել պահանջելը բարձր պահանջ։ Ինչպե՞ս կարող է որևէ մեկը լավ կատարել եկեղեցու աշխատանքը, եթե չի կարող տիրապետել սկզբունքները։ Ինչպե՞ս կարող է որևէ մեկն առաջնորդող կամ աշխատող լինել, եթե նա հարցերը լուծում է՝ առանց սկզբունքները տիրապետելու։ Սկզբունքները տիրապետելը պահանջ է առաջնորդողների և աշխատողների համար, ոչ թե սովորական մարդկանց համար։ Եթե որևէ մեկը չի կարող տիրապետել սկզբունքները, ապա նա չի կարողանա լավ կատարել աշխատանքը։ Որակի չափազանց շատ պակաս ունեցող մարդիկ չեն համապատասխանում սկզբունքներին, Աստծու տունը չի մշակի նրանց, և նրանք որակավորված չեն նաև առաջնորդողներ լինելու համար։ Ոմանք միշտ կարծում են, թե առաջնորդող լինելը շատ դժվար է, և դրա համար երկու պատճառ կա։ Առաջինն այն է, որ նրանք ընդհանրապես չեն հասկանում ճշմարտությունը և ունակ չեն լուծելու խնդիրները ճշմարտության միջոցով։ Մյուս պատճառն այն է, որ նրանք որակի պակաս ունեն, չգիտեն, թե ինչ է նշանակում կատարել աշխատանք, չեն կարող հստակ բացատրել աշխատանքի սկզբունքներն ու կիրարկման ուղին և նույնիսկ չեն կարողանում հստակ ներկայացնել վարդապետությունները։ Նման մարդիկ հարմար չեն առաջնորդողներ լինելու համար։ Ենթադրենք՝ որևէ մեկի որակը չափազանց ցածր է, նա չգիտի, թե ինչպես պետք է աշխատանք կատարի, և իր պարտավորությունը կատարելիս ընդհանրապես արդյունավետ չէ. այսինքն՝ այն աշխատանքը, որը մեկ օրում պետք է ավարտվի, նա կատարում է մի քանի օրում, իսկ այն, ինչը մեկ ամսում պետք է ավարտվի, կատարում է վեց ամսում։ Նման մարդիկ անօգուտ են, նրանք ոչ մի բանի պիտանի չեն։ Չափազանց ցածր որակով մարդիկ չեն կարող որևէ պարտավորություն լավ կատարել։ Իմ կողմից մարդկանց նկատմամբ այս պահանջները ներկայացնելը և՛ արդար է, և՛ ողջամիտ, և դրանք բաներ են, որոնք առաջնորդողներն ու աշխատողները կարող են իրականացնել։ Ոմանք կարծում են, թե Աստծու տան կողմից պահանջները չափազանց բարձր են․ սա ցույց է տալիս, որ նրանց որակը չափազանց ցածր է, որ նրանք որակավորված չեն առաջնորդողներ և աշխատողներ լինելու համար և որ պետք է պատասխանատվություն ստանձնեն ու հրաժարական տան։ Դու ի վիճակի չես ստանձնելու առաջնորդողի կամ աշխատողի պարտականությունները և հարմար չես դրանց համար, ուստի, նույնիսկ եթե առաջնորդող ես, իրականում կեղծ առաջնորդող ես։ Եթե չես կարող նույնիսկ մեկ աշխատանք լավ կատարել, ինչպե՞ս կարող ես միաժամանակ զբաղվել այլ աշխատանքով։ Մի՞թե չափազանց ցածր որակով մարդիկ արժանի են առաջնորդող կամ աշխատող լինելուն։ Եթե նրանք նույնիսկ պահապան շնից էլ լավը չեն, ապա նրանք արժանի չեն մարդ կոչվելու։ Երբ շունը հսկում է տունը, նա ոչ միայն հսկում է դիմացի և հետևի բակը և բանջարանոցը, այլև կարողանում է նույնիսկ հսկել տան հավերին, սագերին և ոչխարներին։ Այն պահին, երբ նկատում է մոտեցող անծանոթի, հաչում է. նա ոչ մեկին թույլ չի տալիս մտնել բակ և գիտի ինչպես զգուշացնել իր տիրոջն անծանոթի մոտենալու մասին։ Նույնիսկ շան միտքը պարզ չէ։ Եթե որևէ մեկի որակը չափազանց ցածր է, և նա չի կարող նույնիսկ համեմատվել շան հետ, մի՞թե այդ տեսակի մարդն անօգուտ չէ։ Ոմանք սիրում են պարապությունը և ատում են աշխատանքը, որկրամոլ և ծույլ են, նաև ցանկանում են առանց որևէ բան անելու օգտվել Աստծու տան հաշվին․մի՞թե նրանք մակաբույծներ չեն։ Պահանջելով առաջնորդողներից և աշխատողներից վարել գործերը սկզբունքներով ՝ Աստծու տունը մշակում և կրթում է նրանց, որպեսզի կարողանան կիրարկել ճշմարտությունը և մտնել իրականության մեջ իրենց պարտավորությունների կատարման ընթացքում։ Որոշ առաջնորդողներ և աշխատողներ ի վիճակի են ձգտելու ճշմարտությանը և հնազանդվելու Աստծու տան կարգավորումներին․ այս մարդիկ բոլորն օրհնված են Աստծու կողմից։ Նրանք, ովքեր սիրում են պարապությունը և ատում են աշխատանքը, և ովքեր ոչ մի իրական բան չեն անում, պետք է դուրս թողնվեն։ Այն բոլոր անօգուտ մարդիկ, որոնք տենչում են հարմարավետություն, վախենում են դժվարությունից և հոգնածությունից, մշտապես տրտնջում են նեղություններից ու դժվարություններից և ընդհանրապես չեն կարողանում դիմանալ դժվարությանը, պետք է դուրս թողնվեն. ոչ մեկը չի կարող մնալ։ Եթե առաջնորդողներն ու աշխատողներն իրենց աշխատանքը սկսելիս բախվում են տարբեր դժվարությունների, նրանք պետք է փնտրեն խնդրի աղբյուրը և ապա մաքրեն այդ խոչընդոտող և անխոհեմ խնդիրներ ստեղծողներին՝ այդ գայթակղություններին և արգելքներին։ Երբ մնացած բոլորը ճշմարտությունն ընդունել կարողացող, ենթարկվող և հնազանդվող մարդիկ են, նրանց առաջնորդելն անհամեմատ ավելի հեշտ կլինի։ Աշխատանք կատարելիս առաջնորդողներն ու աշխատողները նախ պետք է հստակ հաղորդակցվեն ճշմարտության շուրջ, որպեսզի նրանց լսելուց հետո մարդիկ առաջ ընթանալու ուղի ունենան։ Նրանք չպետք է խոսեն վարդապետություններից, հնչեցնեն կարգախոսներ և, առավել ևս, չպետք է ստիպեն մարդկանց լսել և ենթարկվել իրենց ու կիրարկել։ Եթե առաջնորդողներն ու աշխատողները հստակ հաղորդակցվեն ճշմարտության շուրջ, ապա մարդկանց մեծ մասը պատրաստակամ կլինի կիրարկելու այն։ Մտահոգիչ է, երբ առաջնորդողներն ու աշխատողները իրողությունները հստակ կամ պարզ չեն բացատրում, սակայն այնուամենայնիվ դեռ պահանջում են, որ եղբայրներն ու քույրերը կիրարկեն, իսկ եղբայրներն ու քույրերը չգիտեն ինչպես կիրարկել և չեն կարողանում գտնել կիրարկման ուղին. սա կազդի աշխատանքի արդյունքների վրա։ Քանի դեռ առաջնորդողներն ու աշխատողները կարողանում են յուրաքանչյուր որոշակի աշխատանքի մեջ ներգրավված ճշմարտության սկզբունքները պարզ բացատրել և դրանց շուրջ հստակ հաղորդակցվել, ապա մարդկանց մեծամասնությունը կլինի ըմբռնող և ողջամիտ ու պատրաստակամորեն կկատարի իր բաժինը։ Յուրաքանչյուր ոք պատրաստակամ է լսելու մեկին, եթե նրա խոսքը ճիշտ է, համապատասխանում է ճշմարտությանը և նպաստում է եկեղեցու աշխատանքին ու եղբայրների և քույրերի կյանքի մուտքին։ Սակայն կա մի իրավիճակ, երբ որոշ առաջնորդողներ և աշխատողներ միայն բառեր և վարդապետություններ են խոսում, և երբ որևէ մեկը նրանց հարցնում է կիրարկման որոշակի ուղու մասին, նրանք չեն կարողանում բացատրել այն, և փոխարենը՝ խոսում են որոշ վեհ վարդապետությունների մասին ու հնչեցնում են որոշ կարգախոսներ և ապա պարզապես ուղարկում են այդ մարդուն իր գործին։ Այդ մարդը համոզված չէ և մտածում է. «Դու խնդրում ես ինձ գնալ և կիրարկել սա, բայց դու հստակ չես բացատրել այն. ուրեմն ինչպե՞ս կարող եմ կիրարկել այն։ Ես հետևելու ոչ մի ուղի չունեմ։ Ես հարցրի քեզ, որովհետև չեմ հասկանում, բայց պարզվում է՝ դու նույնպես չես հասկանում և միայն գիտես ինչպես խոսել վարդապետությունների մասին և կարգախոսներ հնչեցնել։ Դու ինձանից առավել չես։ Ինչո՞ւ պետք է ես ենթարկվեմ քեզ։ Ես ենթարկվում եմ ճշմարտությանը, ոչ թե քեզ, որ վարդապետությունների մասին ես խոսում և կարգախոսներ ես հնչեցնում»։ Նման իրավիճակ պատահում է։ Եթե առաջնորդողներն ու աշխատողները կարողանան խուսափել դատարկ վարդապետությունների մասին խոսելուց, խոսեն ճշմարտացիորեն և հստակորեն հաղորդակցվեն սկզբունքների ու կիրարկման ուղու շուրջ, ապա մարդկանց մեծամասնությունը կկարողանա ենթարկվել։ Հետևաբար եկեղեցու աշխատանքն իրականում հեշտ է կատարել. քանի դեռ առաջնորդողներն ու աշխատողները կարող են լրջորեն կիրառել աշխատանքային կարգավորումները, պահպանել իրենց աշխատանքային պաշտոնները և ներգրավվել որոշակի աշխատանքի մեջ, ապա նրանք կկարողանան միանգամայն լավ կատարել աշխատանքը։ Մտահոգիչն այն է, երբ առաջնորդողները, աշխատողներն ու վերակացուներն անպատասխանատու են և բարձրամտում են, միայն գիտեն ինչպես խոսել վարդապետությունների մասին և կարգախոսներ հնչեցնել և չեն ներգրավվում տեղում կատարվող որոշակի աշխատանքի մեջ, այդ դեպքում աշխատանքում անպայման խնդիրներ կառաջանան։ Պատճառն այն է, որ ներքևում գտնվող մարդիկ չեն կարող խորանալ նման հարցերի մեջ, նրանց անհրաժեշտ է, որ ինչ-որ մեկը ցույց տա ճանապարհը, լինի նրանց հենարանը, անձամբ առաջնորդի իրենց և ասի, թե ինչ պետք է անեն, նրանց անհրաժեշտ է, որ ինչ-որ վերահսկի և կատարի ստուգումներ, հակառակ դեպքում աշխատանքը չի իրականացվի։ Եթե ակնկալում ես, որ բավական է՝ քո դիրքից մի քանի վարդապետություն քարոզես և կարգախոս հնչեցնես, և հետո ներքևում գտնվող մարդիկ անմիջապես գործի կանցնեն և կանեն այնպես, ինչպես դու ես ասում, ապա շարունակի՛ր երազել։ Ներքևում գտնվող մարդիկ մեքենաների են նման։ Եթե ոչ ոք չգործարկի նրանց, նրանք գործի չեն անցնի։ Եթե որպես առաջնորդողներ և աշխատողներ ծառայողները չեն կարող նույնիսկ խորանալ սրա մեջ, ապա նրանք խորաթափանցության չափազանց շատ պակաս ունեն։ Երբ կեղծ առաջնորդողներն աշխատում են, նրանք չեն կարողանում խորանալ որևէ բանի մեջ։ Նրանք չգիտեն, թե որ աշխատանքն է կարևոր և որը՝ ընդհանուր բնույթի, ոչ էլ ի վիճակի են առաջնահերթություն տալու առաջադրանքներին՝ ըստ կարևորության և հրատապության հերթականության։ Ինչ էլ որ անեն, նրանք սկզբունքներ չունեն, չեն կարող հստակ բացատրել կիրարկման ուղին և պարզապես վարդապետությունների մասին են խոսում և կարգախոսներ են հնչեցնում՝ ասելով միայն որոշ ոչ պիտանի բաներ։ Հետևաբար նրանք ընդհանրապես ի վիճակի չեն որևէ աշխատանք կատարելու և կարող են միայն դուրս թողնվել։ Առաջնորդողներն ու աշխատողները պետք է իմանան ինչպես կազմակերպել և իրականացնել աշխատանքը և պետք է իմանան ինչպես ստուգել և ուղղորդել աշխատանքը և անձամբ լուծել առաջացող խնդիրները։ Միայն նման առաջնորդողներն ու աշխատողները կարող են իրական աշխատանք կատարել և լիովին համոզել մարդկանց։ Եթե առաջնորդողը չի կարողանում ուղղորդել աշխատանքը կամ բացահայտել և լուծել խնդիրները, եթե նա ի վիճակի է միայն շարունակաբար դասախոսություն կարդալու և էտելու ուրիշներին և իր իսկ սխալների համար մեղադրելու ուրիշներին, երբ իրենք են սխալներ գործում, ապա սա անիրազեկ առաջնորդող լինել է։ Նման առաջնորդողն անօգուտ մարդ է, նա կեղծ առաջնորդող է և պետք է դուրս թողնվի։ Եթե չգիտես ինչպես կատարել որոշակի հստակ աշխատանք, պետք է առնվազն գտնես երկու հարմար մարդ, որոնք կգործեն որպես քո օգնականներ՝ օգնելու քեզ լավ կատարել այս հստակ աշխատանքը, և պետք է առնվազն նախ զբաղվես և հեռացնես այն խոչընդոտող մարդկանց, որոնք անհանգստություններ են ստեղծում։ Մի՞թե սա բարենպաստ պայմաններ չի ստեղծում այս աշխատանքը լավ կատարելու համար։ Եթե իրապես ինչ-որ բան անել կարողացող մարդկանց փնտրելիս անմիջապես առաջխաղացում ես ապահովում նրանց համար, և եթե անմիջապես զբաղվում և հեռացնում ես անհանգստություններ և խանգարումներ առաջացնողներին, ապա այս աշխատանքը շարունակելիս շատ ավելի քիչ դժվարություններ կլինեն։ Որակի չափազանց շատ պակաս ունեցող առաջնորդողներն ի վիճակի չեն այսպես աշխատելու։ Նրանք վախենում են վիրավորել մարդկանց և մշտապես անհանգստություններ և խանգարումներ առաջացնող չար մարդ տեսնելիս չեն զբաղվում նրանով։ Նրանք նաև չեն կարողանում տարբերել, թե ով է ի վիճակի իրական գործ անելու, և չգիտեն, թե ով է համապատասխան առաջխաղացման և աշխատանքի ղեկավարումը ստանձնելու համար։ Նման առաջնորդողները կույր են և ի վիճակի չեն կատարելու իրենց աշխատանքը։ Եթե առաջնորդողներն ու աշխատողները չեն հասկանում ճշմարտությունը կամ մասնագիտական հմտությունները, նրանք լավ չեն կատարի իրենց աշխատանքը, ուստի իրական աշխատանք կատարելու համար առաջնորդողներն ու աշխատողները պետք է հաճախակի կրթվեն։ Քանի դեռ նրանք տիրապետում են սկզբունքները, գիտեն ինչպես առաջնահերթություն տալ առաջադրանքներին՝ ըստ կարևորության և հրատապության հերթականության, և գիտեն ինչպես գնահատել դրական ու բացասական կողմերը, ապա նրանք կարող են լավ կատարել իրենց աշխատանքը և դառնալ չափանիշներին համապատասխան առաջնորդողներ և աշխատողներ։

Այժմ, երբ ձեզ հետ հաղորդակցվեցի Աստծու տան պահանջներին համապատասխան աշխատանքային կարգավորումների ճշգրտորեն հաղորդման, հրապարակման և կիրառման այս բովանդակության շուրջ, մի՞թե դուք՝ առաջնորդողներդ և աշխատողներդ, այժմ ունեք որոշակի հիմնական ըմբռնում, թե ինչպես մոտենալ և կիրառել աշխատանքային կարգավորումները։ Եվ արդյոք այժմ ունե՞ք որոշակի հստակ հասկացողություն այն պարտականությունների և պարտավորությունների վերաբերյալ, որոնք պետք է կատարեք աշխատանքային կարգավորումները կիրառելիս։ (Այո՛։) Այժմ, երբ ունես այս որոշակի հասկացողությունը, պետք է մտածես, թե ինչ պետք է անես և որքանով ես ի վիճակի անելու դա, նաև ապա պետք է կարողանաս դատել՝ արդյոք ունես առաջնորդող կամ աշխատող լինելու համապատասխան որակ, թե ոչ, և արդյոք համապատասխանում ես առաջնորդության աշխատանքին, թե ոչ։ Ինչ վերաբերում է ցածր որակ ունեցող որոշ առաջնորդողների և աշխատողների, որոնք իրական աշխատանք չեն կատարում, այսինքն՝ նրանց, ում մենք կոչում ենք կեղծ առաջնորդողներ, երբ նրանք հասկանան առաջնորդողների և աշխատողների իններորդ պարտականության հստակ բովանդակությունը, ի՞նչ պետք է անեն։ Ոմանք ասում են․ «Ես նախկինում իսկապես չէի հասկանում առաջնորդողների և աշխատողների պարտականությունները և առաջնորդող դառնալուց հետո ես պարզապես հենվում էի իմ պատկերացումների և երևակայությունների վրա՝ արտաքին տեսքի համար որոշակի աշխատանք կատարելու նպատակով, և կարծում էի՝ քանի որ եռանդուն էի և պատրաստակամ դիմանալու տառապանքին, հավանաբար համապատասխանում էի առաջնորդողի չափանիշին։ Այսկերպ Աստծու հաղորդակցությունը լսելուց հետո ես ապշած եմ։ Պարզվում է՝ ես կեղծ առաջնորդող եմ, իմ որակը չափազանց ցածր է, և չեմ կարող իրական աշխատանք կատարել։ Ես անգամ ի վիճակի չեմ կիրառելու Աստծու տան մեկ հստակ աշխատանքային կարգավորում։ Նախկինում կարծում էի, որ աշխատանքային կարգավորումը մի քանի անգամ կարդալը, այն բոլորին փոխանցելը և ապա ներքևում գտնվողներին հորդորելն ու վերահսկելը, երբ նրանք աշխատում էին, նշանակում էր, որ ես կիրառում էի այդ աշխատանքային կարգավորումը։ Որոշ ժամանակ անց հայտնաբերեցի, որ աշխատանքը պատշաճ չէր կատարվել, և որ բազմաթիվ հստակ աշխատանքներ անտեսվել էին, և միայն այդ ժամանակ հասկացա, որ իմ որակն իսկապես ցածր էր, և որ ես առաջնորդող լինելու համար պիտանի չէի»։ Այսպիսով՝ ի՞նչ պետք է անի նման մարդը։ Արդյոք ճիշտ կլինե՞ր, եթե հրաժարվեր իր աշխատանքից։ (Ո՛չ։) Ուրեմն կա՞ արդյոք այս խնդիրը լուծելու ուղի։ Թե՞ այս խնդիրն անլուծելի է։ (Ո՛չ, այն անլուծելի չէ։ Այդ մարդիկ պետք է ջանան ավելի լավ գործել՝ Աստծու պահանջների համապատասխան։) Սա դրական և գործուն տեսակետ է, այն շատ լավ տեսակետ է։ Նրանք պետք է ձգտեն ավելի լավ գործել՝ Աստծու պահանջների համապատասխան, հավատ ունենան և ապավինեն Աստծուն և չդառնան բացասական կամ չհրաժարվեն իրենց աշխատանքից. սա մեկ լուծում է։ Արդյոք սա լա՞վ լուծում է։ (Այո՛։) Բայց մի՞թե սա միակ լուծումն է։ (Ո՛չ, այդպես չէ։ Եթե նրանց որակը չափազանց ցածր է, և իրականում չեն կարող որևէ իրական աշխատանք կատարել, ապա կարող են պատասխանատվություն ստանձնել դրա համար և հրաժարվել իրենց պաշտոնից։) Սա երկրորդ լուծումն է։ Եթե նրանք նախկինում փորձել են և զգում են, որ չեն կարող կատարել առաջնորդության աշխատանք, այսինքն՝ եթե դա նրանց համար շատ լարված և աշխատատար է, և նրանք դրա պատճառով շատ անհանգիստ են և չեն կարողանում լավ քնել և ամեն օր զգում են՝ ասես մի մեծ լեռ է ճնշում իրենց, այնպես որ չեն կարողանում բարձրացնել իրենց գլուխը կամ շունչ քաշել և նույնիսկ զգում են, որ իրենց ոտքերը ծանր են քայլելիս և այս հստակ պահանջները լսելուց հետո էլ ավելի են համոզվում, որ իրենց որակը չափազանց ցածր է, և որ իրենք պարզապես չեն կարող կատարել այդ աշխատանքը, ապա ի՞նչ պետք է նրանք անեն։ Կա մի բան, որ նրանք կարող են անել, և դա անմիջապես հրաժարական տալն է։ Եթե նրանք չեն կարող իրական աշխատանք կատարել, ապա չպետք է ազդեն Աստծու տան աշխատանքի վրա․ սա այն պատճառն է, որ նրանք պետք է ունենան։ Նրանք չպետք է կուրորեն գերազանցեն իրենց սահմանները, համառորեն փորձել իրենց կարողություններից վեր ինչ-որ բան անել կամ անխոհեմ գործողություններ կատարել։ Միայն նրանք, ովքեր խուսափում են նման գործողություններ կատարելուց, ունեն ողջամտություն։ Ողջամտություն ունեցող մարդիկ ունեն ինքնաճանաչողություն․ նրանք հստակ գիտեն իրենց որակը և իրենց սեփական թերությունները։ Միայն այն ժամանակ, երբ մարդիկ հստակ գիտեն իրենց իսկ չափը, կարող են ճշգրիտ որոշել, թե ինչի են ընդունակ, ինչի՝ ոչ և ինչի համար են առավել հարմար։ Ինչո՞ւ պետք է մարդիկ ճանաչեն իրենց իսկ որակը։ Սա օգնում է նրանց պարզել այն պարտավորությունը, որը պետք է կատարեն, նաև օգնում է այդ պարտավորությունը լավ կատարելու մեջ։ Եթե արդեն ինքներդ ձեզ քննել և հասկացել եք, որ ունեք միայն այս որակը և գիտեք, որ չեք կարող կատարել առաջնորդության աշխատանք, ապա անհրաժեշտություն չկա նորից ինքներդ ձեզ քննելու և դա կրկին ապացուցելու։ Պետք է անմիջապես հրաժարական տաս։ Մի՛ կառչիր պաշտոնիցդ և մի՛ հրաժարվիր հետընթացից։ Մի՛ ազդիր և մի՛ առաջացրու խոչընդոտներ ուրիշների համար, քանի դեռ չես կարողանում կատարել որոշակի աշխատանք։ Մի՞թե հրաժարական տալն առաջ գնալու ուղի չէ։ Այս երկու ուղիները դրված են քո առջև, և կարող ես մեկն ընտրել․ դու առաջ շարժվելու ճանապարհի պակաս չունես, և քո առջև միայն մեկ ուղի չկա։ Քո մասին ունեցած ինքնաճանաչողության, ինչպես նաև քեզ լավ ճանաչող եղբայրների ու քույրերի գնահատականների հիման վրա՝ կարող ես գործնական ու ճշգրիտ դատողություններ կատարել քո իրական վիճակի մասին և ապա կատարել ճիշտ ընտրությունը։ Աստծու տունը քեզ համար դժվարություններ չի ստեղծի։ Ի՞նչ եք կարծում այս մասին։ (Լավ է։) Ոմանք ասում են․ «Ես ուզում եմ կրկին փորձել և ջանալ ավելի լավ անել։ Կարծում եմ՝ կարող եմ դա անել։ Այդ տարիների ընթացքում ես շատ ուշադրություն չէի դարձնում ճշմարտությանը ձգտելուն և առաջնորդող դառնալուց հետո դեռ չգիտեի, թե ինչպես փնտրել ճշմարտությունը ու աշխատում էի բթացած ձևով։ Ես նախկինում կարծում էի, որ եկեղեցու առաջնորդող լինելը շատ հեշտ է, ընդամենը պետք էր մարդկանց կազմակերպել, որպեսզի մասնակցեին հավաքույթներին, առաջնորդել ճշմարտության շուրջ հաղորդակցությունը, ժամանակին լուծել խնդիրները դրանք առաջանալուն պես և Վերևից եկած ցանկացած կարգավորում անմիջապես կիրառել, և դրանով ամեն ինչ ավարտված է։ Երբեք չէի պատկերացնում, որ որոշ ժամանակ առաջնորդող լինելուց հետո կբացահայտեի, որ այնքան շատ խնդիրներ կան, որոնք ես չեմ կարող լուծել, որ երբ Վերևը հարցներ աշխատանքի մասին, ես չգիտեի ինչպես պատասխանել, և երբ Աստծու ընտրյալ մարդկանցից ոմանք բարձրացնին իրական խնդիրներ, ես չէի կարող պատասխան տալ։ Այս տարիների ընթացքում, երբ եղբայրներն ու քույրերը հավատացել են Աստծուն, նրանք բոլորը շարունակ կարդացել են Աստծու խոսքերը և հաճախ են լսել քարոզներ։ Անկասկած, նրանք բոլորն արդեն հասկանում են որոշ ճշմարտություններ և ունեն որոշ զանազանում։ Առանց ճշմարտության իրականության՝ ես իսկապես չեմ կարող ջրել կամ մատակարարել նրանց»։ Այժմ պարզ է, որ Աստծու տանը որևէ որոշակի աշխատանք լավ կատարելն այնքան էլ պարզ չէ։ Մի կողմից՝ մարդիկ պետք է ունենան որակ, մինչդեռ մյուս կողմից՝ պետք է բեռ կրեն, ինչպես նաև հասկանան ճշմարտությունը․ այս ամենը միանգամայն անհրաժեշտ է։ Ընդունելի չէ, երբ մարդը չի ձգտում ճշմարտությանը կամ որակի պակաս ունի, ոչ էլ ընդունելի է, եթե նաև զուրկ է մարդկայնությունից և բեռ չի կրում, դա նույնպես ընդունելի չէ։ Յուրաքանչյուր որոշակի աշխատանք պահանջում է որոշակի մոտեցում. սա ամենևին էլ պարզ գործ չէ։ Սակայն ոմանք դեռևս չեն համոզվում։ Նրանք դեռ ցանկանում են նորից փորձել և խնդրում են, որ ևս մեկ հնարավորություն տրվի։ Մի՞թե նման մարդկանց պետք է ևս մեկ հնարավորություն տրվի։ Եթե նրանց աշխատանքային կարողությունը և որակը միջին մակարդակի են, սակայն նրանք կարողանում են կատարել որոշակի կոնկրետ աշխատանք, ձևական չեն, ձգտում են լուծել խնդիրները՝ իրենց աշխատանքում արդյունքների հասնելու համար, կարող են ենթարկվել և հնազանդվել Վերևի բոլոր կարգավորումներին և հիմնականում կիրառում են՝ Աստծու տան աշխատանքային կարգավորումների ու սկզբունքների համաձայն, և թեև նախկինում լավ չեն կատարել իրենց աշխատանքը, քանի որ երիտասարդ էին, ճշմարտությունը չէին հասկանում և բավարար հիմք չունեին, բայց ճիշտ մարդիկ են, ապա նրանց պետք է ևս մեկ հնարավորություն տալ և շարունակել նրանց կրթել․ կուրորեն մի՛ պաշտոնազրկեք նրանց ։ Այդքան էլ հեշտ չէ առաջնորդող կամ աշխատող լինելը, ոչ էլ այդքան հեշտ է առաջնորդող կամ աշխատող ընտրելը։ Այժմ առաջնորդողների և աշխատողների մեծ մասն ունի որոշակի հասկացողություն իր պարտականությունների մասին և առնվազն իր աշխատանքը նախկինից որոշ չափով ավելի լավ կկատարի. սա փաստ է։

Այժմ, երբ ավարտեցի առաջնորդողների և աշխատողների իններորդ պարտականության վերաբերյալ ճշմարտության սկզբունքների շուրջ հաղորդակցվելը, այն է՝ ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին, ձեր սրտերն արդեն լուսավորվել են, և դուք ունեք կիրարկման ուղի։ Այժմ դուք ոչ միայն ի վիճակի եք կատարելու ձեր պարտավորությունը և ունենալու կյանքի մուտք, այլև պետք է ունենաք որոշակի ճանաչողություն կամ զանազանելու կարողություն առաջնորդողների և աշխատողների վերաբերյալ և առնվազն հասած լինեք հստակության և հասկացողության այն պարտականությունների համար, որոնք առաջնորդողներն ու աշխատողները պետք է կատարեն, և այն աշխատանքի համար, որը նրանք պետք է անեն։ Մի խոսքով՝ իմանալը՝ արդյոք առաջնորդողներն ու աշխատողներն իրական աշխատանք են կատարում, թե ոչ, օգտակար և շահավետ է Աստծու ընտրյալ մարդկանցից յուրաքանչյուրի և ամեն մեկի համար, և այս կերպ առաջնորդողների և աշխատողների պարտականությունների վերաբերյալ նրանց հասկացողությունն այլևս վերացական չի լինի, այլ փոխարենը՝ կդառնա ավելի կոնկրետ։

Առաջնորդողների և աշխատողների պարտականությունները (10)

Իններորդ կետ. Ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին (երկրորդ մաս)

Ապահովել ուղղորդում, վերահսկում և խթանում աշխատանքային կարգավորումների իրականացման համար, ինչպես նաև ստուգել և հետևել դրանց իրականացման կարգավիճակին

Այսօր կշարունակենք հաղորդակցվել առաջնորդողների և աշխատողների իններորդ պարտականության մասին, այն է՝ «Ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին»։ Անցած անգամ հիմնականում հաղորդակցվեցինք աշխատանքային կարգավորումների տարբեր բովանդակությունների և որոշակի կետերի մասին, որոնք մարդիկ պետք է հասկանան, ինչպես նաև առաջնորդողների և աշխատողների ամենահիմնական պարտականությունների մասին, որոնք են՝ հաղորդել, հրապարակել և կիրառել աշխատանքային կարգավորումները։ Այսօր հատկապես կհաղորդակցվենք այն մասին, թե ինչպես պետք է առաջնորդողներն ու աշխատողներն ապահովեն ուղղորդում, վերահսկում և խթանում և թե ինչպես պետք է ստուգեն և հետևեն աշխատանքային կարգավորումների իրականացման կարգավիճակին դրանց հրապարակվելուց հետո։ Թե ինչպես պետք է առաջնորդողներն ու աշխատողները վերաբերվեն աշխատանքային կարգավորումներին, և ինչպես ճշգրտորեն կիրառել ու կատարել աշխատանքային կարգավորումները՝ Վերևի պահանջների և քայլերի համաձայն, երբ հասկանան աշխատանքային կարգավորումների նշանակությունը. սրանք ճշմարտության սկզբունքներ են, որոնք առաջնորդողներն ու աշխատողները պետք է հասկանան հաղորդակցության միջոցով և պետք է ըմբռնեն այս սկզբունքները՝ եկեղեցու աշխատանքի տարբեր կետեր լավ կատարելու համար։ Առաջնորդողներն ու աշխատողները պետք է իմանան, որ այս դերում ծառայողների համար Աստծու տան հիմնական պահանջը գլխավորապես նրանց համար է, որպեսզի կատարեն իրենց աշխատանքը՝ կենտրոնանալով աշխատանքային տարբեր կարգավորումների վրա։ Այն բանի համար չէ, որ նրանք զբաղվեն իրենց անձնական ձեռնարկատիրությամբ կամ գործեն իրենց սեփական ցանկությունների համաձայն, և, անշուշտ, այն բանի համար չէ, որ իրենք իրենց շուրջ խարխափեն իրենց կատարած որևէ աշխատանքում։ Իհարկե, դա նաև այն բանի համար չէ, որ որևէ բան հնարեն կամ ստեղծեն։ Փոխարենը՝ այն բանի համար է, որ աշխատեն կոնկրետորեն և մանրամասնորեն՝ հիմնվելով Աստծու տան աշխատանքային կարգավորումների վրա։ Ինչպե՞ս պետք է աշխատանքը կոնկրետորեն կատարվի։ Ի՞նչ մանրամասներ են ներառված։ Այս հարցերի պատասխանն իններորդ պարտականության պահանջների մեջ է՝ Բացի Աստծու տան տարբեր աշխատանքային կարգավորումները հաղորդելուց, հրապարակելուց և կիրառելուց՝ առաջնորդողներն ու աշխատողները նաև պետք է ապահովեն ուղղորդում, վերահսկում և խթանում, նաև ստուգեն և հետևեն դրանց իրականացման կարգավիճակին։ Սրանք կիրարկման կոնկրետ ուղիներն են առաջնորդողների և աշխատողների համար՝ աշխատանքային կարգավորումները կիրառելու համար։ Հաջորդիվ կքննարկենք դրանք մեկ առ մեկ։

Աշխատանքային կարգավորումների հրապարակումից հետո առաջնորդողներն ու աշխատողները նախ պետք է խորհեն և հաղորդակցվեն դրանցում առաջ քաշված տարբեր պահանջների և սկզբունքների մասին։ Ապա պետք է գտնեն ուղիներ և կիրարկման ծրագրեր՝ աշխատանքը կոնկրետորեն իրականացնելու համար։ Նախ՝ պետք է իմանան, թե ինչ են պահանջում աշխատանքային կարգավորումները, ինչ կոնկրետ աշխատանք պետք է կատարվի, և որոնք են ներառված սկզբունքները, ինչպես նաև աշխատանքային կարգավորումները որ մարդկանց և աշխատանքի որ կողմին են ուղղված։ Սա այն է, ինչ առաջնորդողներն ու աշխատողները պետք է անեն առաջինը՝ աշխատանքային կարգավորումները ստանալուց հետո։ Նրանք չպետք է պարզապես հպանցիկ աչքի անցկացնեն աշխատանքային կարգավորումները և ապա բարձրաձայն կարդան դրանք բոլորի համար կամ փոխանցեն դրանք և տեղեկացնեն բոլորին աշխատանքի մասին, և վերջ։ Սա պարզապես աշխատանքային կարգավորումները հաղորդել ու հրապարակել է. դա դրանք կիրառելը չէ։ Դրանց կատարման առաջին կոնկրետ առաջադրանքն այն է, որ առաջնորդողներն ու աշխատողներն իմանան աշխատանքային կարգավորումների կոնկրետ բովանդակության, եկեղեցու այս աշխատանքների համար Աստծու պահանջների և նպատակների և այս աշխատանքն իրականացնելու նշանակության մասին և ապա մշակեն կատարման ու կիրառման կոնկրետ ծրագրեր։ Սա է առաջին քայլը։ Արդյոք հե՞շտ է կատարել առաջին քայլը։ (Այո)։ Քանի դեռ կարող եք հասկանալ գրված բառերը և մարդկային լեզուն, պետք է հեշտ լինի կատարել առաջին քայլը։ Իհարկե, առաջին քայլը կատարելը նաև պահանջում է, որ առաջնորդողներն ու աշխատողներն աշխատանքի նկատմամբ ունենան լուրջ, եռանդուն, պատասխանատու և մանրազնին վերաբերմունք, այլ ոչ թե լինեն բթացած, անփույթ կամ պարզապես ձևականություններ անեն։ Անկախ նրանից՝ աշխատանքային կարգավորումը նախկինում նշվել է, թե ոչ, անկախ նրանից՝ մարդկանց համար հեշտ է կամ փոքր-ինչ դժվար այն կատարելը, անկախ նրանից՝ մարդիկ պատրաստակամ են, թե դժկամ այն անելու հարցում, ամեն դեպքում առաջնորդողներն ու աշխատողները չպետք է ունենան մակերեսային վերաբերմունք եկեղեցու աշխատանքի նկատմամբ՝ պարզապես խոսելով լոկ վարդապետություններ, հնչեցնելով կարգախոսներ կամ անելով որոշ մակերեսային ջանքեր՝ դրա հետ ձևականորեն գործ ունենալու համար։ Ո՞րն է այն վերաբերմունքը, որ մարդիկ պետք է ունենան։ Նախ՝ պետք է ունենան լուրջ, եռանդուն, պատասխանատու և մանրազնին վերաբերմունք։ Արդյոք այս վերաբերմունքն ունենալը նշանակո՞ւմ է, որ մարդը կարող է լավ կիրառել աշխատանքային կարգավորումների կոնկրետ կետերը։ Ո՛չ, սա պարզապես այն վերաբերմունքն է, որը մարդը պետք է ունենա ցանկացած աշխատանք կատարելիս․ այն չի կարող փոխարինել կոնկրետ առաջադրանքների փաստացի իրականացմանը։ Երբ ունենան այս վերաբերմունքը, ինչպես նաև հասկանան աշխատանքային կարգավորումների կոնկրետ բովանդակությունը, պահանջները և սկզբունքները, առաջնորդողների և աշխատողների հաջորդ քայլն այն է, թե ինչպես են նրանք իրականացնում աշխատանքային կարգավորումների կոնկրետ առաջադրանքները։ Նախ ի՞նչ պետք է անել։ Պետք է պատշաճ կերպով կատարեն նախապատրաստական աշխատանքը․ սա շատ կարևոր է։ Նախ՝ պետք է հավաքեն առաջնորդողներին ու աշխատողներին և վերակացուներին՝ հաղորդակցվելու այս առաջադրանքների համար կիրարկման կոնկրետ սկզբունքների մասին։ Ապա պետք է մշակեն կոնկրետ կարգավորումներ և ծրագրեր։ Միևնույն ժամանակ պետք է փնտրեն այս ծրագրերի վերաբերյալ Աստծու ընտրյալ մարդկանց առաջարկները կամ գաղափարները։ Ապա բոլորը պետք է փնտրեն և հաղորդակցվեն միասին՝ մինչև աշխատանքային կարգավորումներում առաջ քաշված բոլոր պահանջներն ու սկզբունքները չհասկացվեն և պարզ չլինեն, և բոլորը չիմանան ինչպես իրականացնել այս աշխատանքային կարգավորումները և կիրառել․ այդժամ աշխատանքային կարգավորումներն իրականացնելու նախնական քայլը կհամարվի ավարտված։ Ուստի, երբ բոլորն իմանան ինչպես իրականացնել աշխատանքային կարգավորումները, արդյոք դա նշանակո՞ւմ է, որ աշխատանքային կարգավորումներն իրականացնելու առաջադրանքն ավարտված է։ Ոչ, չի նշանակում։ Որոշ մանրամասն հարցեր և հատուկ իրավիճակներ նշված չեն աշխատանքային կարգավորումներում, բայց դրանք խնդիրներ են, որոնք իրականում պետք է լուծվեն։ Աշխատանքային կարգավորումների մասին հաղորդակցվելիս առաջնորդողներն ու աշխատողները պետք է հայտնաբերեն լուծման ենթակա այս հատուկ իրավիճակները, այս հարցերը և փնտրեն ճշմարտությունը՝ դրանք հիմնովին լուծելու համար և միևնույն ժամանակ պետք է նաև մշակեն իրականացման կոնկրետ ծրագրեր՝ դրանց համար։ Այսկերպ, երբ բոլոր մակարդակների առաջնորդողներն ու աշխատողներն իրականացնեն աշխատանքային կարգավորումները, կիմանան, թե որ սկզբունքներին հետևեն և որ խնդիրները լուծեն։ Սա այն նվազագույն հասկացողությունն ու վերաբերմունքն է, որն առաջնորդողներն ու աշխատողները պետք է ունենան աշխատանքային կարգավորումների նկատմամբ։ Այս առաջադրանքը կարող է համարվել մեկնարկային կետ՝ առաջնորդողների և աշխատողների համար՝ սովորելու եկեղեցու աշխատանքի կատարումը։ Փնտրելու, հաղորդակցվելու, ուղղորդում ապահովելու և կարգավորումներ անելու միջոցով նրանք սովորում են վերաբերվել և վարվել որոշ իրական դժվարությունների և հատուկ իրավիճակների հետ՝ ճշմարտության սկզբունքների համաձայն։ Միայն այդ ժամանակ նրանք կարող են իսկապես իրականացնել աշխատանքային կարգավորումները։

I. Ապահովել ուղղորդում

Առաջադրանքի համար նախնական ուղղորդում ապահովելիս, բացի հատուկ իրավիճակների համար իրականացման կոնկրետ ծրագրեր առաջարկելուց, միջին որակ և համեմատաբար թույլ աշխատանքային կարողություն ունեցող առաջնորդողներին ու աշխատողներին պետք է տրվի ավելի կոնկրետ և մանրամասն ուղղորդում։ Թեև այս մարդիկ կարող են հասկանալ վարդապետության առնչությամբ առաջադրանքի սկզբունքներն ու իրականացման կոնկրետ ծրագրերը, նրանք դեռ չգիտեն ինչպես դրանք կիրառել, երբ հերթը հասնում է փաստացի իրականացմանը։ Ինչպե՞ս պետք է վերաբերվես այն մի քանի առաջնորդողին և աշխատողին, որոնք ունեն ցածր որակ և չունեն աշխատանքային կարողություն։ Ոմանք ասում են․ «Եթե ցածր որակ ունեցող մարդը չի կարող կատարել աշխատանքը, ինչո՞ւ պարզապես չգտնել ավելի լավ որակ ունեցողին՝ նրան փոխարինելու համար»։ Դժվարությունը սա է՝ որոշ եկեղեցիներ չեն կարողանում գտնել ավելի լավին։ Այդ եկեղեցիներում բոլորը հավատացել են Աստծուն մոտավորապես նույնքան տարի և մոտավորապես նույնն են իրենց հասակի առումով․ մասնավորապես՝ բոլորի որակն ու աշխատանքային կարողությունը միջին են։ Ավելի լավին գտնելու համար հարկ կլիներ, որ մարդկանց տեղափոխեիր այլ եկեղեցիներից, բայց դա անելն այնքան էլ հարմար չէ, և չկան իսկապես հարմար թեկնածուներ։ Կարող ես միայն ընտրել համեմատաբար հարմար թեկնածուների՝ տեղի եկեղեցուց։ Եթե նրանց աշխատանքը չի համապատասխանում պահանջվող չափանիշներին, ի՞նչ պետք է անել նման իրավիճակներում։ Պետք է կոնկրետ ասես նրանց ինչպես կատարել աշխատանքը և ինչպես իրականացնել այն։ Պետք է ասես նրանց, թե ով պետք է նշանակվի և պատասխանատու դառնա այս առաջադրանքի համար, և որ մարդիկ պետք է ընտրվեն՝ դրա հարցում միասին համագործակցելու համար։ Բացատրի՛ր այս բոլոր մանրամասները նրանց և թո՛ւյլ տուր, որ իրականացնեն դա։ Ինչո՞ւ պետք է այսպես կատարվի։ Որովհետև տեղի եկեղեցու անդամներն ընդհանուր առմամբ միայն ունեն շատ մակերեսային փորձառություն և չունեն աշխատանքային կարողություն՝ անհնար դարձնելով հարմար առաջնորդողներին և աշխատողներին ընտրելը։ Միայն այսպես աշխատելով է հնարավոր իրականացնել աշխատանքային կարգավորումները։ Եթե չես աշխատում այսպես և վերաբերվում ես այս մարդկանց այնպես, ինչպես մյուս առաջնորդողները և աշխատողները՝ միայն ներկայացնելով նրանց կոնկրետ սկզբունքները և ծրագրերը և լինելով անխտիր, աշխատանքային կարգավորումները չեն իրականացվի։ Եթե որևէ ուշադրություն չես դարձնում սրան, մի՞թե դա պարտականության խախտում չէ։ (Այո՛)։ Սա առաջնորդողների և աշխատողների պարտականություն է։ Որոշ առաջնորդողներ և աշխատողներ ասում են․ «Մյուսները գիտեն ինչպես իրականացնել աշխատանքային կարգավորումները և կիրառել․ ինչո՞ւ այս մարդը չգիտի։ Եթե չգիտի, ժամանակ չեմ վատնի նրա վրա։ Դա իմ պարտականությունը չէ։ Համենայն դեպս ես արել եմ իմ մասը»։ Մի՞թե այս դատողությունը դիմանում է որևէ քննադատության։ (Ո՛չ)։ Օրինակ՝ ենթադրենք`մայրն ունի երեք երեխա, և նրանցից մեկը թույլ է, միշտ հիվանդանում է և չի ուզում ուտել։ Եթե մայրը թույլ տա, որ այս երեխան չուտի, այդ երեխան չի կարող երկար դիմանալ։ Ի՞նչ պետք է նա անի։ Որպես մայր՝ նա պետք է հատուկ խնամք ցուցաբերի այդ թույլ երեխային։ Ենթադրենք՝ մայրն ասում է․ «Արդեն իսկ բավական լավ է, որ իմ երեխաներին հավասար եմ վերաբերվում։ Ես ծնունդ եմ տվել այս երեխային և ուտելիք եմ պատրաստել նրա համար։ Ես կատարել եմ իմ պարտականությունը։ Ինձ չի հետաքրքրում՝ նա ուտում է, թե ոչ։ Եթե չի ուտում, թո՛ղ սոված մնա, և երբ իսկապես բավականաչափ սոված լինի, կուտի»։ Ի՞նչ եք կարծում այս տեսակի մոր մասին։ (Նա անպատասխանատու է)։ Կա՞ն արդյոք նման մայրեր։ Միայն բթամիտ կինը կամ խորթ մայրը կլիներ այդպիսին։ Եթե նա կենսաբանական մայրն է և բթամիտ չէ, երբեք նման կերպ չէր վերաբերվի իր սեփական երեխայի հետ, այնպես չէ՞։ (Ճիշտ է)։ Եթե երեխան թույլ է, միշտ հիվանդանում է և չի սիրում ուտել, նրա մայրը պետք է ավելի շատ խնամք և ջանք գործադրի։ Նա պետք է ճանապարհներ գտնի, որպեսզի երեխան ուտի, պետք է պատրաստի այն, ինչ երեխան ուզում է ուտել՝ պատրաստելով հատուկ կերակուրներ նրա համար, և երբ երեխան չի ուզում ուտել, պետք է համոզի երեխային։ Երբ երեխան դառնա տասնութ կամ տասնինը տարեկան, և բնականոն չափահասի նման նրա մարմինն առողջ լինի, մայրը կարող է հանգիստ լինել և մի կողմ քաշվել, և այլևս կարիք չկա, որ այս երեխային հատուկ խնամք ցուցաբերի։ Եթե մայրը կարող է այսպես վերաբերվել հատուկ հանգամանքներ ունեցող երեխային և կատարել իր պարտականությունը, ապա ի՞նչ կասեք առաջնորդողի կամ աշխատողի մասին։ Եթե նույնիսկ չունես մայրական սեր եղբայրների և քույրերի հանդեպ, ապա պարզապես անպատասխանատու ես։ Պետք է կատարես պահանջվող պարտականությունները․ պետք է հաշվի առնես այն եկեղեցիները, որտեղ ղեկավարում են համեմատաբար թույլերը և համեմատաբար թույլ աշխատանքային կարողություն ունեցողները։ Առաջնորդողներն ու աշխատողները պետք է հատուկ ուշադրություն դարձնեն և ապահովեն հատուկ ուղղորդում այս հարցերում։ Ի՞նչ է նշանակում հատուկ ուղղորդումը։ Բացի ճշմարտության մասին հաղորդակցվելուց՝ պետք է նաև ապահովես ավելի կոնկրետ և մանրամասն ուղղություն և օգնություն, ինչն ավելի շատ ջանք է պահանջում հաղորդակցության առումով։ Եթե նրանց բացատրում ես աշխատանքը, և դեռևս չեն հասկանում և չգիտեն ինչպես իրականացնել այն, կամ նույնիսկ եթե հասկանում են այն վարդապետության առումով և կարծես գիտեն ինչպես իրականացնել այն, բայց դեռևս անվստահ և փոքր-ինչ անհանգստացած ես, թե ինչպես կընթանա փաստացի իրականացումը, ապա ի՞նչ պետք է անես։ Պետք է անձամբ ավելի հետևողականորեն գնաս տեղի եկեղեցի՝ նրանց ուղղորդելու և նրանց հետ առաջադրանքն իրականացնելու համար։ Ներկայացրո՛ւ նրանց սկզբունքները՝ միաժամանակ կատարելով կոնկրետ կարգավորումներ այն առաջադրանքների վերաբերյալ, որոնք պետք է կատարվեն՝ աշխատանքային կարգավորումների պահանջների համաձայն, ինչպես օրինակ՝ ինչ անել սկզբում և ինչ անել հաջորդիվ, նաև ինչպես պատշաճ կերպով բաշխել մարդկանց․ կազմակերպի՛ր այս ամենը պատշաճ կերպով։ Սա գործնականորեն նրանց ուղղորդում է իրենց աշխատանքում՝ ի հակադրություն պարզապես կարգախոսներ հնչեցնելուն կամ պատահական հրամաններ տալուն, նաև նրանց որոշ վարդապետություններով դասախոսելուն և ապա քո աշխատանքն ավարտված համարելուն։ Դա կոնկրետ աշխատանք կատարելու դրսևորում չէ, և կարգախոսներ հնչեցնելն ու մարդկանց հրամաններ տալն առաջնորդողների և աշխատողների պարտականությունները չեն։ Երբ տեղի եկեղեցու առաջնորդողները կամ վերակացուները կարողանան ստանձնել աշխատանքը, և աշխատանքը մտած լինի ճիշտ հունի մեջ, և հիմնականում չլինեն մեծ խնդիրներ, միայն այդ ժամանակ առաջնորդողը կամ աշխատողը կարող է հեռանալ։ Սա առաջին կոնկրետ առաջադրանքն է՝ ապահովել ուղղորդում, որը նշված է աշխատանքային կարգավորումներն իրականացնելու համար առաջնորդողների և աշխատողների իններորդ պարտականության մեջ։ Ուստի ճիշտ ինչպե՞ս պետք է ապահովվի ուղղորդումը։ Առաջնորդողներն ու աշխատողները նախ պետք է կիրառեն աշխատանքային կարգավորումների մասին խորհելը և հաղորդակցվելը՝ տեղեկանալով և ըմբռնելով աշխատանքային կարգավորումների տարբեր կոնկրետ պահանջները, նաև հասկանալով ու ըմբռնելով աշխատանքային կարգավորումների շրջանակի սկզբունքները։ Ապա պետք է բոլոր մակարդակների առաջնորդողների և մշակների հետ միասին հաղորդակցվեն աշխատանքային կարգավորումներն իրականացնելու համար կոնկրետ ծրագրերի մասին։ Բացի այդ՝ պետք է ապահովեն իրականացման կոնկրետ ծրագրեր հատուկ իրավիճակների համար և ի վերջո պետք է ցուցաբերեն ավելի մանրամասն և կոնկրետ օգնություն ու ուղղություն այն առաջնորդողներին և աշխատողներին, որոնք համեմատաբար թույլ են և ունեն համեմատաբար ցածր որակ։ Եթե որոշ առաջնորդողներ և աշխատողներ լիովին անկարող են իրականացնել առաջադրանքը, ի՞նչ պետք է արվի նման իրավիճակներում։ Վերին մակարդակի առաջնորդողներն ու աշխատողները պետք է ավելի հետևողականորեն գնան եկեղեցի և անձամբ մասնակցեն առաջադրանքին՝ լուծելով իրական խնդիրները ճշմարտության մասին հաղորդակցվելու միջոցով, և համոզեն նրանց սովորել ինչպես կատարել աշխատանքը և ինչպես կիրառել աշխատանքը՝ սկզբունքների համաձայն։ Այս քայլերը հստակորեն նշվել են բառերով, բայց մի՞թե հեշտ է դրանք իրականացնելը։ Արդյոք կա՞ որևէ դժվարություն դրանում։ Ոմանք կարող են ասել․ «Ներկայացնում ես որպես պարզ, բայց այն իրականացնելն այնքան էլ հեշտ չէ։ Երբեմն աշխատանքային կարգավորումները շատ բարդ են, և ոչ ոք չգիտի ինչպես իրականացնել դրանք»։ Հենց առաջին առաջադրանքի՝ աշխատանքային կարգավորումների կոնկրետ պահանջների մասին հաղորդակցվելու և գործնական կերպով ուղղորդում ապահովելու դեպքում որոշ առաջնորդողներ և աշխատողներ համարում են սա բավականին լարված։ Նրանք ասում են․ «Ես երբեք չեմ կատարել այս կոնկրետ առաջադրանքները, ուստի չգիտեմ ինչպես հաղորդակցվել և ուղղորդում ապահովել դրանց վերաբերյալ։ Նրանք պարզապես պետք է հետևեն աշխատանքային կարգավորումների ճշգրիտ բառերին․ ի՞նչ թեմա կա հաղորդակցվելու։ Մի՞թե դա պարզապես ձևականություն չէ»։ Նրանք չգիտեն ինչպես հաղորդակցվել, միայն գիտեն ինչպես կարգախոսներ հնչեցնել։ «Մենք պետք է լավ իրականացնենք այս աշխատանքը։ Սա Աստծու պահանջն է մեզ համար։ Մենք միանգամայն պետք է ամուր պահենք մեր դիրքերը, բավարարենք Աստծու պահանջները և արդարացնենք մեզ ուղղված Աստծու ակնկալիքները։ Ինչ վերաբերում է այն հարցին, թե ինչպես դա անել, ինքներդ պետք է պարզեք»։ Ո՞րն է խնդիրն այն մարդկանց հետ, որոնք նման բաներ են ասում։ Կարո՞ղ են նրանք կատարել աշխատանքը։ Ունե՞ն աշխատանքային կարողություն։ Արդյոք նրանց որակը ցա՞ծր է։ (Այո՛, այդպես է։)

Ինչ էլ որ պատահի՝ լինի մեծ կամ փոքր հարց, պետք է աղոթես Աստծուն և փնտրես Նրանից, ինչպես նաև ուշադիր և մանրազնին մտածես ու խորհես, նախքան դատողություն անելը։ Եթե մարդը չունի բնականոն մտածողություն, նրա համար էլ ավելի կենսական է աղոթել Աստծուն՝ խնդրելով Աստծու օգնությունը, և ավելի շատ փնտրել նրանցից, ովքեր հասկանում են ճշմարտությունը։ Բացի այդ՝ եկեղեցու աշխատանքի մեծ հարցերի և պարտավորություններ կատարելիս հանդիպող մեծ հարցերի համար պետք է հաղորդակցվես և քննարկես դրանք համապատասխան անձնակազմի հետ՝ համաձայնության գալու և ի վերջո կիրարկման կոնկրետ և իրագործելի ծրագիր մշակելու համար։ Այս ծրագիրը պետք է լինի համաձայնություն՝ ձեռք բերված ուշադիր քննարկման և խորհրդակցության միջոցով, և այն պետք է հիմնավորված լինի ցանկացած մակարդակի առաջնորդողների և մշակների առջև։ Նրանք, ովքեր կարող են մշակել կիրարկման կոնկրետ հիմնավորված ծրագրեր, համարվում են բնականոն մտածողություն ունեցող։ Եթե մեծ կամ փոքր խնդիրների բախվելիս մարդու մտքերում ոչ մի կոնկրետ բան չկա, և նա չի կարողանում մտածել կիրարկման կոնկրետ սկզբունքների մասին և պարզապես օգտագործում է պարզ տեսական կարգախոսներ՝ փոխարինելու սկզբունքները խնդիրները լուծելու համար, մի՞թե նա կարող է լավ կատարել իր աշխատանքը։ Մի՞թե նման մարդն ունի մտածելու ունակությունը և հարցերի մեջ խորանալու ունակությունը։ (Ո՛չ։) Ի՞նչ տեսակի մարդը մտածելու ունակության պակաս ունի։ (Ցածր որակ ունեցող մարդը։) Սա է նշանակում լինել ցածր որակ ունեցող մարդ։ Եկե՛ք մեկ օրինակ վերցնենք։ Ենթադրենք՝ ապրում ես արտասահմանում և մի օր հանկարծ դատարանի ծանուցագիր ես ստանում։ Սա բավականին անսպասելի և հանկարծակի է, այնպես չէ՞։ Նախ և առաջ՝ ոչ մի անօրինական բան չես արել։ Երկրորդ՝ ո՛չ դատական հայց չես ներկայացրել, ո՛չ էլ լսել ես՝ որևէ մեկը մեղադրի քեզ որևէ բանում։ Ստանում ես ծանուցագիրը՝ չիմանալով դրա հետ կապված որևէ հանգամանք։ Ո՞րն է առաջին զգացողությունը, որ միջին վիճակագրական մարդը կունենար նման իրավիճակին առերեսվելիս։ Իրավական հարցերի իրավիճակի մեջ հայտնվելը նրա մոտ որոշակի խուճապ, անհանգստություն և սարսափ կառաջացներ․ դա նրան կստիպեր զգալ անակնկալի եկած և ոչ այնքան ուտելու տրամադրություն ունեցող։ Անկախ նրանից՝ մարդը կարևոր է, թե ոչ, համարձակ է, թե վախկոտ, չափահաս է, թե անչափահաս, ոչ ոք չի ցանկանում հայտնվել նման իրավիճակում, քանի որ լավ բան չէ։ Բախվելով այս իրավիճակին՝ մարդիկ արձագանքում են երկու տարբեր ձևերով։ Առաջին տեսակի մարդը մտածում է. «Ես ոչ մի անօրինական բան չեմ արել, ոչ էլ խախտել եմ կառավարության որևէ կանոնակարգ։ Ինչի՞ց պետք է վախենամ։ Սա օրենքով կառավարվող հասարակություն է, որտեղ ամեն ինչ հիմնված է ապացույցի վրա։ Քանի որ ոչ մի վատ բան չեմ արել, նրանք իմ դեմ ոչ մի ապացույց չեն ունենա, նույնիսկ եթե ինձ դատի տան։ Ես վախենալու ոչինչ չունեմ։ Ի՞նչ կարող է անել ծանուցագիրը։ Ազնիվ մարդը չպետք է վախենա մեղադրանքներից։ Ես փաստաբան կվարձեմ ինձ պաշտպանելու համար. ոչ մի խնդիր չի լինի»։ Այս մասին խորը մտածելուց հետո նա ոչ մի ճնշում չի զգում իր սրտում, և նրա առօրյա կյանքը մնում է անփոփոխ։ Սա մեկ տեսակի մարդու արձագանքն է։ Այժմ եկեք նայենք երկրորդ տեսակի մարդու արձագանքին։ Ծանուցագիրը ստանալուց հետո նա մտածում է․ «Ես ո՛չ օրենք չեմ խախտել, ո՛չ էլ հանցագործություն եմ կատարել, ուրեմն ինչի՞ մասին կարող է լինել սա։ Մի՞թե հնարավոր է այն պատճառով, որ ես հավատում եմ Աստծուն։ Աստծուն հավատալն անօրինական չէ։ Միթե հնարավո՞ր է, որ ինչ-որ մեկը միտումնավոր հերյուրել է ինձ և բողոքել ինձնից։ Դա ավելի հավանական է թվում։ Բայց կարո՞ղ է դա այլ բան լինել։ Ես պետք է խորհրդակցեմ փաստաբանի հետ և խնդրեմ նրան գնալ դատարան՝ պարզելու, թե ինչու եմ ստացել ծանուցագիրը, և ով է հայցվորը։ Ես պետք է հասկանամ սրա էությունը նախքան հակամիջոց որոշելը։ Եթե փաստաբանն ասի, որ դա կապված է առ Աստված իմ հավատքի հետ, ապա պետք է արագ գտնեմ մարդկանց՝ հակամիջոց մշակելու համար, և նաև շտապ թաքցնեմ իմ հավատքի հետ կապված որևէ գիրք կամ նմանատիպ այլ բաներ՝ կանխելու, որ թշնամիս չգտնի իմ դեմ օգտագործվող որևէ բան»։ Այս նախնական մտքերից հետո, թեև նա ոչ մի վերջնական եզրակացություն կամ ճշգրիտ դատողություն չի արել ծանուցագիրը ստանալու վերաբերյալ, նա արդեն հստակ պատկերացում ունի կիրարկման կոնկրետ ծրագրի մասին՝ ինչ անել Ա ծրագրի համար, ինչ անել Բ ծրագրի համար, և եթե երկուսն էլ իրագործելի չեն, ինչ պետք է անի հաջորդիվ։ Նա մանրազնին և ուշադիր դիտարկում է յուրաքանչյուր քայլ․ նախ հանդարտեցնում է իր միտքը և արագ աղոթում իր սրտում և ապա հանդարտվելուց հետո անմիջապես անցնում է այս հարցի լուծմանը։ Մեկ օրվա ընթացքում պարզում է այս ամենը և իմանում է ինչպես շարունակել։ Ինչ էլ որ լինի այս հարցի վերջնական արդյունքը, եկեք նախ նայենք այս երկու տեսակի մարդկանց։ Ո՞ր մեկն ունի խնդիրները խորությամբ խորհելու ունակություն։ Ո՞ր մեկն ունի որակ։ (Երկրորդ մարդը։) Ակնհայտորեն երկրորդ մարդն ունի որակ։ Երբ մարդը բախվում է որևէ իրավիճակի, միայն քաջություն և վճռականություն ունենալը չի հավասարվում որակ ունենալուն։ Մարդը պետք է կարողանա մտածել, ունենա զանազանում և խնդիրները լուծելու ունակություն։ Մտածելու ընթացքում նա պետք է կարողանա կոնկրետ դատողություններ անել և մշակել գործողության կոնկրետ ծրագրեր։ Միայն այս տեսակի մարդն ունի որակ։ Արտաքուստ նա կարող է շատ վախկոտ թվալ՝ զգույշ և ուշադիր գործելով նույնիսկ փոքր հարցերում և փոքր հարցերին վերաբերվելով որպես նշանակալիի։ Սակայն նրա կողմից խնդիրները լուծելու մեթոդն ու ձևն ապացուցում են, որ այս մարդն ունի մտածելու ունակություն և խնդիրները խորությամբ խորհելու ու դրանք լուծելու ունակություն։ Ի հակադրություն՝ առաջին տեսակի մարդը շատ համարձակ է և ոչնչից չի վախենում։ Երբ բախվում է մի իրավիճակի, պարզապես մտածում է․ «Ես ոչ մի վատ բան չեմ արել։ Անկախ նրանից, թե ինչը չի հաջողվի, միշտ կգտնվի դա շտկելու համար ավելի ունակ մարդ։ Ինչի՞ց պետք է վախենամ»։ Նա անհոգ է և ապրում է հեշտ կյանքով, բայց մի՞թե փոքր-ինչ անմիտ խիզախ և սակավագետ չէ։ Այս տեսակի մարդը բարձրաձայն կարգախոսներ է հնչեցնում և ինչ ասում է, սխալ չէ, բայց ինչի՞ պակաս ունի։ (Նա չունի բնականոն մտածողություն և չունի խնդիրները խորությամբ խորհելու ունակություն։) Որտե՞ղ է դրսևորվում նրա բնականոն մտածողության պակասը։ Իրավիճակի բախվելիս, լինի դա հանկարծակի տեղի ունեցող որևէ բան կամ մի բան, որի մասին նա արդեն գիտեր, նա չի կարողանում խորությամբ խորհել կամ դատողություն անել, ուստի բնականաբար նա չի ունենա խնդիրը լուծելու ծրագիր կամ այն լուծելու ունակություն։ Սա շատ ակնհայտ է։ Արտաքուստ այս տեսակի մարդը պերճախոս է թվում և կարող է վարդապետություններ խոսել և կարող է նաև բարձրացնել բարոյական ոգին։ Նա կարծես ունի առաջնորդող լինելու որակ։ Սակայն խնդիրների բախվելիս նա չի կարողանում թափանցել խնդիրների էության մեջ և չի կարողանում հաղորդակցվել ճշմարտության մասին՝ դրանք լուծելու համար։ Նա կարող է միայն որոշ բառեր և վարդապետություններ խոսել և կարգախոսներ հնչեցնել։ Արտաքուստ նա խորաթափանց է թվում, բայց խնդիրների բախվելիս չի կարողանում վերլուծել կամ դատել խնդիրների պատճառները, ոչ էլ կարողանում է գնահատել այն լուրջ հետևանքները, որոնք կառաջանան, եթե խնդիրները շարունակեն զարգանալ։ Նա չի կարողանում գլուխ հանել այս հարցերից իր մտքում՝ էլ չասած խնդիրները լուծելու մասին։ Նման մարդը պերճախոս է թվում, բայց իրականում ունի ցածր որակ և չի կարող իրական աշխատանք կատարել։ Նմանապես, եթե առաջնորդողներն ու աշխատողներն աշխատանքային կարգավորում ստանալիս կարող են միայն կարդալ և բացատրել այն բառացիորեն, և թեև կարող են հրապարակել աշխատանքային կարգավորումը և հաղորդակցվել դրա հիմնական կետերի մասին հավաքույթներում, նրանք չգիտեն ինչպես կոնկրետ կարգավորումներ անել և կոնկրետ ուղղորդում ապահովել աշխատանքային կարգավորման կոնկրետ պահանջների, սկզբունքների, ուշադրություն պահանջող հարցերի, հատուկ իրավիճակների և այլնի համար և չունեն ծրագրեր, չունեն գաղափարներ և չունեն խնդիրներ լուծելու ունակություն, ապա ունեն ցածր որակ։ Աշխատանքային կարգավորումներն իրականացնելիս առաջին առաջադրանքը՝ ուղղորդում ապահովելը, որն առաջնորդողներն ու աշխատողները պետք է կատարեն, հեշտ կամ պարզ չէ։ Այս առաջին առաջադրանքը ստուգում է, թե արդյոք առաջնորդողը կամ աշխատողն ունի նրանցից պահանջվող որակն ու աշխատանքային կարողությունը։ Եթե առաջնորդողներն ու աշխատողները չունենան այս որակն ու աշխատանքային կարողությունը, չեն կարողանա կոնկրետ ուղղորդում ապահովել աշխատանքային կարգավորումների համար կամ իրականացնել դրանք։

II. Ապահովել վերահսկում և խթանում

Հաջորդիվ՝ եկեք հաղորդակցվենք «վերահսկման» առաջադրանքի մասին։ Դատելով բառացի իմաստից՝ վերահսկում նշանակում է ստուգում՝ ստուգել, թե որ եկեղեցիներն են իրականացրել աշխատանքային կարգավորումները, և որոնք՝ ոչ, իրականացման առաջընթացը, որ առաջնորդողներն ու աշխատողներն են իրական աշխատանք կատարում, և որոնք՝ ոչ, և արդյոք որևէ առաջնորդող կամ աշխատող պարզապես բաժանում է աշխատանքային կարգավորումները՝ առանց մասնակցելու կոնկրետ առաջադրանքների։ Վերահսկումը կոնկրետ առաջադրանք է։ Բացի աշխատանքային կարգավորումների իրականացումը վերահսկելուց՝ արդյոք դրանք իրականացվել են, իրականացման արագությունը, իրականացման որակը և ձեռք բերված արդյունքները, ավելի բարձր մակարդակի առաջնորդողներն ու աշխատողները պետք է ստուգեն, թե արդյոք առաջնորդողներն ու աշխատողները խստորեն հետևում են աշխատանքային կարգավորումներին։ Որոշ առաջնորդողներ և աշխատողներ արտաքուստ ասում են, որ պատրաստակամ են հետևելու աշխատանքային կարգավորումներին, բայց որոշակի միջավայրի բախվելուց հետո նրանք վախենում են ձերբակալվելուց և պարզապես կենտրոնանում են թաքնվելու վրա՝ վաղուց արդեն մղած լինելով աշխատանքային կարգավորումներն իրենց մտքերի հետին պլան․ եղբայրների և քույրերի խնդիրները մնում են չլուծված, և նրանք չգիտեն, թե ինչ են սահմանում աշխատանքային կարգավորումները, կամ որոնք են կիրարկման սկզբունքները։ Սա ցույց է տալիս, որ աշխատանքային կարգավորումներն ընդհանրապես չեն իրականացվել։ Այլ առաջնորդողներ և աշխատողներ ունեն կարծիքներ, պատկերացումներ և դիմակայություն աշխատանքային կարգավորումների որոշ պահանջների նկատմամբ։ Երբ գալիս է դրանք իրականացնելու ժամանակը, նրանք շեղվում են աշխատանքային կարգավորումների ճշմարիտ իմաստից՝ գործելով իրենց սեփական գաղափարների համաձայն, ձևականություններ անելով և կոծկելով արածները՝ միայն թե իրենք արած լինեն, կամ գնալով իրենց սեփական ուղիով, գործելով իրենց մտածած ձևով։ Բոլոր նման իրավիճակները պահանջում են վերահսկում ավելի բարձր մակարդակի առաջնորդողների և աշխատողների կողմից։ Վերահսկման նպատակն է ավելի լավ իրականացնել աշխատանքային կարգավորումներով պահանջվող կոնկրետ առաջադրանքները՝ առանց շեղման և սկզբունքների համաձայն։ Վերահսկում իրականացնելիս ավելի բարձր մակարդակի առաջնորդողներն ու աշխատողները պետք է մեծ նշանակություն տան բացահայտելու, թե արդյոք կա մեկը, որ իրական աշխատանք չի կատարում կամ անպատասխանատու է և դանդաղկոտ է աշխատանքային կարգավորումներն իրականացնելիս։ Արդյոք որևէ մեկը դիմակայող տրամադրվածություն է ցուցաբերում աշխատանքային կարգավորումների վերաբերյալ և պատրաստակամ չէ իրականացնելու դրանք կամ իրականացնում է ընտրողաբար կամ պարզապես ընդհանրապես չի հետևում աշխատանքային կարգավորումներին և փոխարենը՝ պարզապես զբաղվում է իր սեփական գործով։ Արդյոք որևէ մեկը թաքցնում է աշխատանքային կարգավորումները և հաղորդում է դրանք միայն իր իսկ գաղափարների համաձայն՝ թույլ չտալով Աստծու ընտրյալ մարդկանց իմանալ աշխատանքային կարգավորումների ճշմարիտ իմաստը և կոնկրետ պահանջները․ միայն այս խնդիրները վերահսկելով և ստուգելով՝ ավելի բարձր մակարդակի առաջնորդողները կարող են իմանալ, թե իրականում ինչ է կատարվում։ Եթե ավելի բարձր մակարդակի առաջնորդողները վերահսկում և ստուգում չվարեն, կարո՞ղ են այս խնդիրները բացահայտվել։ (Ո՛չ։) Չեն կարող։ Հետևաբար առաջնորդողներն ու աշխատողները պետք է ոչ միայն հաղորդեն աշխատանքային կարգավորումները և ապահովեն ուղղորդում փուլ առ փուլ, այլև աշխատանքային կարգավորումներն իրականացնելիս վերահսկեն աշխատանքը փուլ առ փուլ։ Տարածաշրջանային առաջնորդողները պետք է վերահսկեն շրջանային առաջնորդողների աշխատանքը, շրջանային առաջնորդողները պետք է վերահսկեն եկեղեցու առաջնորդողների աշխատանքը, իսկ եկեղեցու առաջնորդողները պետք է վերահսկեն յուրաքանչյուր խմբի աշխատանքը։ Վերահսկումը պետք է կատարվի փուլ առ փուլ։ Ո՞րն է վերահսկման նպատակը։ Այն պետք է հեշտացնի աշխատանքային կարգավորումների բովանդակության ճշգրիտ իրականացումը ՝ դրանց կոնկրետ պահանջների համաձայն։ Հետևաբար վերահսկման առաջադրանքը շատ կարևոր է։ Վերահսկում վարելիս, եթե միջավայրը թույլ է տալիս, առաջնորդողներն ու աշխատողները պետք է խորապես ուսումնասիրեն եկեղեցիները՝ շփվելու նրանց հետ, ովքեր կատարում են փաստացի աշխատանքը։ Նրանք պետք է հարցեր տան, դիտարկեն, հարցուփորձ անեն, տեղեկանան և ըմբռնեն աշխատանքի իրականացման իրավիճակը։ Միևնույն ժամանակ պետք է տեղեկանան, թե ինչ դժվարություններ և մտքեր ունեն եղբայրներն ու քույրերն այս աշխատանքի վերաբերյալ և արդյոք ըմբռնել են այս աշխատանքի սկզբունքները։ Սրանք բոլորը կոնկրետ առաջադրանքներ են, որոնք առաջնորդողներն ու աշխատողները պետք է կատարեն։ Ինչ վերաբերում է հատկապես համեմատաբար ցածր որակ և մարդկայնություն ունեցողներին, փոքր-ինչ անպատասխանատուներին, անհավատարիմներին և իրենց աշխատանքում համեմատաբար ծույլերին, առաջնորդողներն ու աշխատողները պետք է էլ ավելի շատ վերահսկեն և ուղղորդեն նրանց աշխատանքը։ Ինչպե՞ս պետք է կատարվեն վերահսկումը և ուղղորդումը։ Ենթադրենք՝ ասում ես․ «Շտապե՛ք։ Վերևը սպասում է մեր աշխատանքային զեկույցին։ Այս աշխատանքն ունի վերջնաժամկետ։ Մի՛ ձգձգեք ժամանակը»։ Մի՞թե նրանց խրախուսելու այս ձևը կաշխատի։ Մի՞թե խրախուսել նշանակում է պարզապես մի փոքր մղել նրանց, և վե՞րջ։ Ո՞րն է խրախուսելն ու ավելի լավ ձևը։ Երբ աշխատում եք, ներառո՞ւմ եք խրախուսումը՝ որպես ձեր առաջադրանքների մաս։ (Այո՛։ Եթե տեսնեմ, որ որոշ առաջադրանքներ արագ չեն կատարվում, կփորձեմ հասկանալ, թե ինչու չեն կատարում, և կհետևեմ նրանց աշխատանքին։) Եթե տեսնում ես մեկին, որ չգիտի ինչպես կատարել աշխատանքը, պետք է կոնկրետ ուղղորդում և օգնություն ապահովես և ուղղություն տաս նրան։ Եթե տեսնում ես, որ ինչ-որ մեկը ծույլ է, պետք է էտես նրան։ Եթե նա գիտի ինչպես կատարել աշխատանքը, բայց չափազանց ծույլ է դա անելու համար, դանդաղկոտ է և ձգձգում է ու տարված է մսեղիի հարմարավետությունով, ապա նրան պետք է էտել՝ ըստ անհրաժեշտության։ Եթե էտումը չի լուծում խնդիրը, և նրա վերաբերմունքը չի փոխվում, ի՞նչ պետք է արվի։ (Մի՛ թույլատրիր նրան կատարել այս աշխատանքը։) Նախ՝ տո՛ւր նրան նախազգուշացում․ «Այս աշխատանքը շատ կարևոր է։ Եթե շարունակես նման վերաբերմունքով վերաբերվել դրան, պարտավորությունդ քեզնից կվերցնեն և կտան ուրիշին։ Եթե պատրաստակամ չես անելու դա, ուրիշը կանի։ Դու հավատարիմ չես պարտավորությանդ․ պիտանի չես այս աշխատանքի համար։ Եթե ունակ չես այս առաջադրանքի համար և չես կարող դիմանալ ֆիզիկական դժվարությանը, Աստծու տունը կարող է քեզ փոխարինել մեկ ուրիշով, և նաև կարող ես հրաժարական ներկայացնել։ Եթե չես հրաժարվում և դեռ պատրաստակամ ես կատարելու այն, ապա լա՛վ կատարիր և կատարի՛ր Աստծու տան պահանջների և սկզբունքների համաձայն։ Եթե չես կարող հասնել դրան և շարունակաբար հետաձգում ես առաջընթացը՝ վնասներ պատճառելով աշխատանքին, ապա Աստծու տունը գործ կունենա քեզ հետ։ Եթե չես կարող կատարել այս պարտավորությունը, ապա կներես, բայց ստիպված կլինես հեռանալ»։ Եթե նախազգուշացումից հետո նա պատրաստակամ է զղջումի, նրան կարելի է պահել։ Բայց եթե բազմաթիվ նախազգուշացումներից հետո նրա վերաբերմունքը չի փոխվում, և նա զղջման ոչ մի նշան չի ցուցաբերում, ի՞նչ պետք է արվի։ Նրան պետք է անմիջապես պաշտոնազրկեն․ մի՞թե դա չի լուծի խնդիրը։ Այնպես չէ, որ փոքր սխալներ կամ մանր խնդիրներ ենք օգտագործում մարդկանց դեմ, երբ տեսնում ենք, թե ով ունի դրանք․ ավելի շուտ՝ այն դեպքն է, որ մարդկանց հնարավորություններ ենք տալիս։ Եթե նրանք պատրաստակամ են զղջալու և փոխվում են՝ դառնալով շատ ավելի լավը, քան նախկինում էին, ապա պահե՛ք նրանց հնարավորության դեպքում։ Եթե նրանց բազմիցս հնարավորություններ տալը, ճշմարտության մասին հաղորդակցվելը, էտելը և նախազգուշացնելը չեն աշխատում, և ոչ մեկի օգնությունն արդյունավետ չէ, ապա սա սովորական խնդիր չէ։ Այս անձը մարդկայնության չափազանց շատ պակաս ունի և ընդհանրապես չի ընդունում ճշմարտությունը։ Այդ դեպքում նա հարմար չէ այս պարտավորության համար և պետք է հեռացվի։ Նա պիտանի չէ պարտավորություն կատարելու համար։ Ահա այսպես պետք է լուծվի հարցը։

Եկեղեցու աշխատանքը վերահսկելիս առաջնորդողներն ու աշխատողները պետք է ոչ միայն հմուտ լինեն տարբեր խնդիրներ բացահայտելու հարցում, այլև հատուկ ուշադրություն դարձնեն եկեղեցու որոշ առաջնորդողների, որոնց վերաբերյալ անհանգստություն են զգում կամ անվստահելի են համարում։ Այս մարդկանց պետք է վերահսկեն և հետևեն երկար ժամանակ․ չես կարող պարզապես երբեմն հարցնել նրանց իրավիճակի մասին կամ մի քանի բառով արագ անդրադառնալ հարցին և համարել այն կատարած։ Երբեմն անհրաժեշտ է մնալ տեղամասում՝ նրանց աշխատանքը վերահսկելու համար։ Ո՞րն է տեղամասում մնալու նպատակը։ Այն խնդիրներն ավելի արագ բացահայտելու ու լուծելու համար է, նաև աշխատանքը լավ կատարելու համար։ Երբեմն չես կարող բացահայտել խնդիրները, հենց որ հասնես աշխատավայր։ Փոխարենը՝ մանրամասն հասկանալու, աշխատանքը ստուգելու և ուշադիր դիտարկման միջոցով է, որ որոշ խնդիրներ աստիճանաբար ջրի երես են դուրս գալիս և կարող են հայտնաբերվել։ Վերահսկում վարելու համար տեղամասում մնալը մարդկանց հետևելու կամ հսկելու մասին չէ։ Ի՞նչ է նշանակում վերահսկում։ Վերահսկումը ներառում է ստուգում և ուղղության ապահովում։ Նշանակում է հատկապես մանրամասն հարցնել աշխատանքի մասին, տեղեկանալ և ըմբռնել աշխատանքի առաջընթացը և աշխատանքի թույլ օղակները, հասկանալ, թե ով է պատասխանատու իր աշխատանքում և ով՝ ոչ, և ով է ի վիճակի և ով ի վիճակի չէ կատարելու աշխատանքը՝ ի թիվս այլ բաների։ Վերահսկումը երբեմն պահանջում է խորհրդակցել, հասկանալ և հարցուփորձ անել իրավիճակի մասին։ Երբեմն այն պահանջում է դեմառդեմ հարցադրում կամ անմիջական ստուգում։ Իհարկե, ավելի հաճախ այն ներառում է ունենալ անմիջական հաղորդակցություն պատասխանատու անձանց հետ, հարցնել աշխատանքի իրականացման, հանդիպած դժվարությունների և խնդիրների մասին և այլն։ Վերահսկում վարելիս կարող ես հայտնաբերել, թե որ մարդիկ են միայն արտաքուստ նվիրվում իրենց աշխատանքին և պարզապես մակերեսորեն են գործում, որ մարդիկ չգիտեն ինչպես իրականացնել կոնկրետ առաջադրանքները, որ մարդիկ գիտեն ինչպես իրականացնել դրանք, բայց չեն կատարում իրական աշխատանքը, և այլ նմանատիպ խնդիրներ։ Եթե այս հայտնաբերված խնդիրները կարող են ժամանակին լուծվել, դա է նախապատվելին։ Ո՞րն է վերահսկման նպատակը։ Այն աշխատանքային կարգավորումներն ավելի լավ իրականացնելն է, տեսնելը, թե արդյոք քո կարգավորած աշխատանքը տեղին է, արդյոք կա որևէ բացթողում կամ բաներ, որոնք հաշվի չես առել, արդյոք կա որևէ հատված, որը չի համապատասխանում սկզբունքներին, արդյոք կա աղավաղված որևէ կողմ կամ հատված, որում սխալներ են կատարվել, և այլն․ այս բոլոր խնդիրները կարող են հայտնաբերվել վերահսկում վարելու գործընթացում։ Բայց եթե մնաս տանը և չկատարես այս կոնկրետ աշխատանքը, արդյոք կարո՞ղ ես հայտնաբերել այս խնդիրները։ (Ո՛չ։) Շատ խնդիրների մասին պետք է տեղում հարցնել, դիտարկել և հասկանալ՝ տեղեկանալու և ըմբռնելու համար։ Վերահսկում վարելիս պետք է խրախուսես նրանց, ովքեր իրենց աշխատանքում անպատասխանատու և անփույթ են, խաբում են իրենցից վերև գտնվողներին և թաքցնում են բաներ իրենցից ներքև գտնվողներից և ձևական ու դանդաղկոտ են։ Մենք հենց նոր քննարկեցինք նրանց խրախուսելուն առնչվող մի քանի քայլեր՝ Կարող ես ապահովել ուղղություն, հաղորդակցվել, էտել, նախազգուշացնել և պաշտոնազրկել նրանց։ Մի՞թե հեշտ է իրագործել այս քայլերը։ (Այո՛։)

III. Ստուգում և հետևում

Այն բանից հետո, երբ առաջնորդողներն ու աշխատողները խրախուսեն աշխատանքը, հաջորդ քայլն աշխատանքը ստուգելն է։ Ո՞րն է աշխատանքը ստուգելու սովորական նպատակը։ Աշխատանքը ստուգելը նախատեսված է որոշելու կարգավորված առաջադրանքների առաջընթացը, ի հայտ բերելու հրատապ լուծման ենթակա ցանկացած խնդիր և ի վերջո ապահովելու, որ աշխատանքը լիովին լավ է կատարվում։ Աշխատանքի կարգավորումից հետո անհրաժեշտ է ստուգել մի քանի կողմեր՝ որ փուլին է հասել հետագա աշխատանքը, արդյոք այն ավարտվել է, որքանով է այն արդյունավետ, որոնք են արդյունքները, արդյոք որևէ կոնկրետ խնդիր բացահայտվել է, արդյոք կա որևէ դժվարություն, արդյոք կա որևէ հատված, որը չի համապատասխանում սկզբունքներին, և այլն։ Քո կարգավորած աշխատանքը ստուգելը նույնպես կոնկրետ և անհրաժեշտ առաջադրանք է։ Որոշ առաջնորդողներ և աշխատողներ հաճախ սխալ են թույլ տալիս․ նրանք կարծում են, որ երբ կարգավորել են աշխատանքը, իրենց գործն արված է։ Նրանք կարծում են․ «Իմ առաջադրանքն ավարտված է, իմ պարտականությունը՝ կատարված։ Համենայն դեպս, ես ասել եմ ձեզ ինչպես դա անել։ Դուք գիտեք ինչ անել և համաձայնել եք անել։ Կարիք չկա, որ անհանգստանամ՝ ինչպես են ընթանում գործերը․ պարզապես հայտնե՛ք ինձ, երբ ավարտեք»։ Աշխատանքը պլանավորելուց և կարգավորելուց հետո նրանք կարծում են, որ իրենց առաջադրանքն ավարտված է, և ամեն ինչ հիանալի է։ Նրանք չեն հետևում կամ ստուգում աշխատանքը։ Ինչ վերաբերում է այն կետին, թե արդյոք առաջադրանքի համար պատասխանատու նշանակված անձը հարմար է, ինչպիսին է մարդկանց մեծամասնության վիճակը, արդյոք կան խնդիրներ կամ դժվարություններ, արդյոք նրանք վստահություն ունեն եկեղեցու աշխատանքը լավ կատարելու հարցում, արդյոք կան աղավաղված կամ սխալ կողմեր, կամ արդյոք կա Վերևի աշխատանքային կարգավորումների որևէ խախտում, նրանք չեն տեղեկանում, չեն ստուգում կամ չեն հետևում։ Պարզապես իրենց գործն արված են համարում աշխատանքը կարգավորելուց հետո․ սա կոնկրետ աշխատանք կատարել չէ։ Ի՞նչ պետք է ստուգվի աշխատանքում։ Ստուգելու հիմնական կետերն են, թե արդյոք իրականացման ծրագիրը համապատասխանում է աշխատանքային կարգավորումներին, արդյոք այն խախտում է աշխատանքային կարգավորումների սկզբունքներն ու պահանջները, և արդյոք կա որևէ մարդ, որ խանգարումներ և անհանգստություններ է առաջացնում, որևէ մարդ, որ կուրորեն խնդիրներ է հրահրում, կամ որևէ մարդ, որ բարձրագոչ բառեր է հնչեցնում աշխատանքի ընթացքում։ Իհարկե, աշխատանքը ստուգելիս նաև ստուգում ես, թե արդյոք եղել է որևէ սխալ աշխատանքային կարգավորումների՝ քո իսկ իրականացման մեջ։ Ուրիշների աշխատանքը ստուգելն իրականում նաև սեփական աշխատանքը ստուգելն է։

Հաղորդակցություն, թե ինչպես օրինակի միջոցով իրականացնել աշխատանքային կարգավորումները

Եկե՛ք մի կոնկրետ օրինակ բերենք Վերևի աշխատանքային կարգավորումներն իրականացնելու վերաբերյալ։ Օրինակ՝ ենթադրենք՝ աշխատանքային կարգավորումը պահանջում է, որ մարդիկ գրեն փորձառական վկայության հոդվածներ։ Սա կոնկրետ առաջադրանք է, որն ընդգրկում է կողմերի լայն շրջանակ և երկարաժամկետ, շարունակական առաջադրանք է, ոչ թե ժամանակավոր աշխատանքային կարգավորում։ Ուստի այս աշխատանքային կարգավորումը հրապարակելուց հետո նախ ի՞նչ պետք է անեն առաջնորդողներն ու աշխատողները։ Համաձայն առաջնորդողների և աշխատողների իններորդ պարտականության, որը պահանջում է նրանցից ապահովել ուղղորդում, վերահսկում և խթանում, նաև ստուգել և հետևել աշխատանքային կարգավորումների իրականացման կարգավիճակին, առաջին բանը, որ առաջնորդողներն ու աշխատողները պետք է անեն, թիմի առաջնորդողների և վերակացուների հետ հաղորդակցվելն է այն մասին, թե ինչպես կոնկրետ իրագործել այս առաջադրանքը պատշաճ կերպով և այնպես, որ այն արդյունքներ տա՝ ապահովելով, որ բոլորն ունենան ուղի և սկզբունքներ՝ այս աշխատանքին հետևելու համար։ Միայն այս աստիճանի հաղորդակցվելով՝ աշխատանքը կարող է լավ կատարվել։ Նախ՝ համոզվի՛ր, որ բոլորն են հասկանում վկայության հոդվածներ գրելու համար Վերևի պահանջած չափանիշները, և թե վկայության ինչ տեսակի հոդվածներ են պահանջվում։ Նախ՝ հաստատի՛ր այս հոդվածների կոնկրետ բովանդակությունը, սկզբունքները և շրջանակը, և համոզվի՛ր, որ բոլոր առաջնորդողներն ու աշխատողները տեղյակ են դրանից։ Բացի այդ՝ ապահովի՛ր կոնկրետ հաղորդակցություն և ուղղորդում հոդվածների երկարության, ձևաչափի, թեմատիկայի և լեզվական ոճի վերաբերյալ․ օրինակ՝ տեղեկացրո՛ւ նրանց, որ հոդվածները կարող են գրվել պատմվածքի, օրագրի, անձնական պատմության, արձակ բանաստեղծության և այլ ձևերով։ Մի՞թե սա ուղղորդում ապահովել չէ։ (Այո՛։) Ուղղորդում ապահովելուց հետո բոլորը կիմանան գրվելիք վկայության հոդվածների կոնկրետ գաղափարն ու սահմանումը։ Դրանից հետո որոշի՛ր, թե ով ունի որակ և փորձառություն՝ փորձառական վկայության հոդվածներ գրելու համար, և ով չունի խորքային փորձառություն և կարող է միայն կրթվել միջին մակարդակի վկայության հոդվածներ գրելու մեջ։ Եկեղեցու առաջնորդողները պետք է խորապես տեղյակ լինեն այս իրավիճակներից։ Հոդվածները գրելուց հետո վերանայի՛ր դրանք՝ ստուգելու համար, թե արդյոք իրական և ուսուցանող են։ Եթե դրանք համապատասխանում են չափանիշին, կարող են օգտագործվել որպես նմուշային հոդվածներ կարդալու և հղման համար այն եղբայրների և քույրերի համար, որոնք դեռ չեն գրել հոդվածներ կամ չգիտեն ինչպես գրել։ Եթե որևէ մեկն ունի փորձառություններ և պատրաստակամ է գրելու վկայության հոդվածներ, պետք է հետևի սկզբունքներին և պահանջներին, կիսվի իր ներքին զգացողություններով և խոսի գործնական խոսքեր, որպեսզի ուսուցանի ընթերցողներին։ Եթե որոշ մարդիկ լավ չեն հոդվածներ գրելու մեջ և կարող են միայն իրադարձությունների պարզ պատմություն գրել, ի՞նչ պետք է արվի նրանց հետ։ Նույնիսկ եթե նրանց հոդվածները չեն համապատասխանում չափանիշներին, դրանք դեռևս պետք է կրթեն։ Նրանք պետք է հոդվածներ գրեն Աստծու խոսքերը փորձառաբար ապրելուց ձեռք բերած իրենց ճշմարիտ հասկացողության և գնահատանքի մասին։ Այս հոդվածները սրբագրելուց և վերանայելուց հետո, եթե բովանդակությունը համապատասխանում է վկայության հոդվածների չափանիշներին, ապա նման հոդվածներն ընդունելի են։ Անկախ հոդվածի գրելաոճից և անկախ դրա ձևից՝ այն գրված լինի որպես պատմվածք կամ օրագիր, քանի դեռ այն օգտակար և ուսուցանող է ընթերցողների համար, կարող է գրվել։ Կան նաև կրթական ցածր մակարդակով որոշները, որոնք ունեն որոշ փորձառական վկայություններ, բայց չգիտեն ինչպես գրել վկայության հոդվածներ։ Ի՞նչ պետք է արվի նման դեպքերում։ Նրանք կարող են բանավոր պատմել իրենց փորձառությունները, և ավելի շատ կրթություն ունեցող մեկը կարող է օգնել նրանց գրի առնել իրենց փորձառությունները և ապա ճշգրտորեն արտահայտել դրանք՝ այդ անձի ճշմարիտ իմաստի համաձայն՝ սրբագրելով այն չափանիշին համապատասխանող վկայության հոդվածի։ Նման հոդվածները նույնպես ընդունելի են։ Այս աշխատանքը սկսելու համար՝ նախ հաղորդակցվի՛ր այն մասին, թե ինչ է վկայության հոդվածը, և որն է դրա ձևաչափը։ Ապա կատարի՛ր կոնկրետ պահանջներ և կարգավորումներ կրթական տարբեր մակարդակների, տարբեր տարիքային խմբերի և տարբեր փորձառություններ ու հասակ ունեցող մարդկանց համար։ Թո՛ղ նախ փորձառություններ ունեցողները գրեն որոշ հոդվածներ։ Միևնույն ժամանակ ի հայտ բե՛ր եկեղեցու այն անհատներին, որոնք հարմար են եղբայրներին և քույրերին հոդվածներ գրելու հարցում ուղղորդելու համար և որոնք հարմար են այս կոնկրետ առաջադրանքներն իրականացնելու նպատակով հոդվածները սրբագրելու և ստուգելու համար։ Սա ապահովում է նախնական կարգավորում այս աշխատանքի համար։ Այսպես կարգավորելը նշանակո՞ւմ է, որ աշխատանքն այսպիսով լիովին իրականացված է, և կարող ես այն հանգիստ բաց թողնել։ Ո՛չ, սա պարզապես կոնկրետ ուղղության, օգնության և իրականացման ծրագրերի ապահովում է՝ հիմնված աշխատանքային կարգավորման պահանջների վրա։ Ի՞նչ պետք է առաջնորդողներն ու աշխատողներն անեն հաջորդիվ։ Դու պետք է վերահսկես աշխատանքը։ Այս վերահսկումը պե՞տք է նպատակակետ ունենա։ Վերահսկումը պատահական ստուգումներ չէ․ այն պետք է ունենա հիմնական նպատակակետ։ Պետք է հստակ հասկացողություն ունենաս, թե ով պետք է վերահսկվի, և աշխատանքի որ փուլերն են պահանջում վերահսկում։ Օրինակ, եթե ինչ-որ քույր եկեղեցու առաջնորդող է, որ սովորաբար եռանդուն չէ իր աշխատանքում, սիրում է պարծենալ, բարձրին է ձգտում, բայց հմուտ չէ, հակված է խաբելու իր վերադասներին և թաքցնելու բաներն իրենից ներքև գտնվողներից, խոսում է հատկապես հաճելի հնչող ձևով և հակված է ձևական լինելու իր աշխատանքում, խիստ անհրաժեշտ է, որ նա վերահսկվի իր աշխատանքում։ Չես կարող նրան լիովին վստահել։ Ուստի առաջին քայլը նրա աշխատանքը ստուգելն է և տեսնելը, թե ինչպես է ընթանում աշխատանքային կարգավորումների նրա իրականացումը։ Մի՞թե սա պարզապես մարդկանց կամայականորեն վերահսկում է։ (Ո՛չ։) Սա անհրաժեշտ է աշխատանքի համար, քանի որ այս աշխատանքը չափազանց կարևոր է, և նրանք, ովքեր իրականացնում են այս տեսակի աշխատանք, պետք է վստահելի լինեն։ Եթե նրանք չեն կատարում կոնկրետ առաջադրանքներ և վստահելի չեն, նրանց կուրորեն վստահելը կհետաձգի եկեղեցու աշխատանքը, և նաև անտեսած կլինես պարտականությունդ։ Նման մարդկանց դեպքում չես կարող ազդվել այն բանով, թե որքան հաճելի են հնչում նրանց խոսքերը, կամ որքան ուժեղ են նրանք հայտարարում իրենց նվիրվածությունը․ իրականում նրանք պարզապես լավ են խոսում, բայց կուլիսների հետևում ոչ մի էական բան չեն անում։ Նման մարդիկ հենց վերահսկման նպատակակետեր են։ Վերահսկման միջոցով դիտարկի՛ր, թե արդյոք ապաշխարել են։ Եթե ոչ, անմիջապես պաշտոնազրկի՛ր նրանց և դադարի՛ր ջանքեր վատնել նրանց վրա։ Իրականում պետք է կիրառես հետևում, վերահսկում և ուղղության ապահովում առաջնորդողների և աշխատողների մեծամասնության հետ։ Ինչ վերաբերում է իրական աշխատանք կատարել կարողացողներին և պատասխանատվության զգացում ունեցողներին, եթե աշխատանք է, նրանք գիտեն ինչպես անել, վերահսկման կարիք չկա։ Սակայն նոր կամ կարևոր աշխատանքի համար հետևելը, վերահսկումը և ուղղության ապահովումը դեռևս անհրաժեշտ են։ Կարելի է ասել, որ այսպիսի աշխատանքը վերահսկելն ու հետևելն առաջնորդողների և աշխատողների գործն է։ Հետևելը, վերահսկումը և ուղղություն ապահովումն անվստահության մասին չեն, այլ աշխատանքի սահուն առաջընթացն ապահովելու մասին։ Քանի որ մարդիկ ունեն տարբեր թերություններ և, բացի այդ, տարբեր ապականված խառնվածքներ, առանց այսպես կիրառելու՝ անհնար է երաշխավորել, որ աշխատանքը լավ է կատարվում։ Նրանք, ովքեր նոր են առաջխաղացում ստացել աշխատանքում, պահանջում են էլ ավելի շատ հետևում, վերահսկում և ուղղություն։ Սա կոնկրետ առաջադրանք է, որն առաջնորդողներն ու աշխատողները պետք է կատարեն։ Եթե չես կիրառում հետևելը, վերահսկումը և ուղղություն ապահովելը, շատ առաջադրանքներ չեն կարող պատշաճ կատարվել, և որոշ աշխատանքներ կարող են նույնիսկ ձախողվել կամ դադարեցվել։ Սա տխրահռչակ երևույթ է։ Մասնավորապես այն առաջնորդողներն ու աշխատողները, որոնք չեն ձգտում ճշմարտությանը, պահանջում են էլ ավելի շատ վերահսկում։ Ինչ վերաբերում է մյուսներին, աշխատանքը կարող է բավականին հիմնավոր կերպով իրականացվել, բայց նման մարդկանց հետ անորոշ է, թե արդյոք աշխատանքը կարող է իրականացվել կամ որքան լավ այն կիրականացվի, և այն, թե արդյոք կիրականացվի աշխատանքային կարգավորման համաձայն, էլ ավելի դժվար է ասել։ Նման մարդիկ այնքան էլ վստահելի չեն իրենց աշխատանքում։ Եթե վստահես նրանց՝ առանց վերահսկելու նրանց աշխատանքը, սա իրապես ձևական և անպատասխանատու լինել է աշխատանքի նկատմամբ։ Նման մարդկանց դեպքում պետք է հետևես և վերահսկես ու ներգրավված լինես նրանց եկեղեցու աշխատանքում։ Եթե նրանք պատրաստակամ չեն թույլ տալու քեզ գալ կամ ուրախ չեն ընդունել քեզ, ի՞նչ պետք է անես։ Կարող ես ասել․ «Ես պարզապես կզսպեմ հպարտությունս և ամեն դեպքում կգնամ»։ Արդյոք այս խոսքերը ճի՞շտ են։ (Ո՛չ։) Դա նրանց անձնական տարածքը չէ․ դա եկեղեցի է և մտնում է քո պարտականության շրջանակի մեջ։ Դու չես երկարաձգում կացությունդ նրանց տանը՝ ուրիշի հաշվին ապրելու համար․ դու գնում ես եկեղեցի՝ աշխատանք կատարելու։ Սա հպարտությունը զսպելու մասին չէ։ Թեև նրանք առաջնորդող են, սակայն Աստծու ընտրյալ մարդիկ նրանց սեփականությունը չեն։ Քանի որ նրանք անպատասխանատու և անհավատարիմ են իրենց աշխատանքում, պետք է հետևես և վերահսկես նրանց աշխատանքը։ Ուստի ի՞նչ պետք է անես, երբ գնաս այնտեղ։ Նախ՝ հարցրո՛ւ նրանց, թե եկեղեցում ով ունի կյանքի փորձառություններ և կարող է գրել փորձառական վկայության հոդվածներ, ով է համեմատաբար ավելի մեծ ուշադրություն կենտրոնացնում ճշմարտությանը ձգտելուն, ով է համեմատաբար ավելի մեծ ուշադրություն դարձնում օրագրեր և հոգևոր նվիրվածության գրառումներ գրելուն, ով է կենտրոնանում հավաքույթներում իր փորձառություններով կիսվելու վրա, և ով ունի ամենաշատ փորձառական վկայությունները։ Թո՛ղ նախ նրանք մատնանշեն այս մարդկանց։ Եթե նրանք նշում են մի քանի եղբայրների և քույրերի՝ ասելով, որ նրանք են, ովքեր համեմատաբար ավելի մեծ ուշադրություն են դարձնում Աստծու խոսքերը կարդալուն, ունեն Սուրբ Հոգու լուսավորությունն ու լուսավորումը, հաճախ են գրում հոգևոր նվիրվածության գրառումներ, իրավիճակների բախվելիս կենտրոնանում են ճշմարտությունը գործնականում կիրառելու վրա և հաճախ են կիսվում փորձառական վկայություններով, որոնք ուրիշները պատրաստակամ են լսելու, ապա պետք է հանդիպես այս եղբայրներին և քույրերին և հաղորդակցվես նրանց հետ։ Բացի այդ՝ եկեղեցում հաստատաբար կան որոշ մարդիկ, որոնք ունեն կրթական ցածր մակարդակներ և չեն կարող հոդվածներ գրել, բայց ունեն գործնական փորձառություններ։ Այս մարդիկ ուղղորդման և կրթման կարիք ունեն, և կարող ես խնդրել նրանց, ովքեր գիտեն ինչպես գրել հոդվածներ, օգնել այս մարդկանց որոշ ժամանակ։ Միևնույն ժամանակ ընտրի՛ր Աստծու ընտրյալ մարդկանց կողմից փորձառական վկայության հոդվածներ գրելու կոնկրետ աշխատանքն իրականացնելու համար պատասխանատու մեկին։ Այս անձը պատասխանատու կլինի հավաքելու, սրբագրելու, վերանայելու և ապա ավարտած հոդվածները ներկայացնելու համար։ Իսկ ի՞նչ պետք է անի եկեղեցու առաջնորդողը։ Թո՛ղ նա վերահսկի և հետևի այս առաջադրանքներին։ Որոշ մարդիկ կարող են ասել․ «Քանի որ կա եկեղեցու առաջնորդող, ինչո՞ւ պետք է ընտրենք պատասխանատու մեկին։ Մի՞թե դա ավելորդ չէ»։ Մի՞թե ավելորդ է։ (Ո՛չ։) Ինչո՞ւ ոչ։ Քանի որ եկեղեցու այս առաջնորդողն իրական աշխատանք չի կատարում և չափազանց անվստահելի է, պետք է ընտրես մեկ այլ անձի՝ հատկապես այս աշխատանքի համար պատասխանատու լինելու նպատակով։ Եթե եկեղեցու առաջնորդողը վստահելի լիներ, կկարողանար համաչափորեն իրագործել աշխատանքն աշխատանքային կարգավորումը ստանալուց հետո, և կարիք չէիր ունենա նման կերպ նրան վերահսկելու։ Պատասխանատու մեկին ընտրելը եկեղեցու առաջնորդողին մեկուսացնելու մասին չէ, այլ աշխատանքի ավելի լավ արդյունքների հասնելու մասին է։ Եթե չընտրես այս անձին, աշխատանքը կարող է ձախողվել, և թե երբ այն կավարտվի կամ արդյունքներ կտա, անորոշ կլինի։

Եկեղեցու աշխատանքին մասնակցելու առաջնորդողների և աշխատողների նպատակն Աստծու ընտրյալ մարդկանց առաջնորդելն է՝ գործնականորեն փորձառաբար ապրելու Աստծու գործը։ Նրանք ոչ միայն պետք է լավ կատարեն իրենց իսկ պարտավորությունը, այլև պետք է օգնեն և առաջնորդեն Աստծու ընտրյալ մարդկանց՝ կատարելու եկեղեցու ողջ աշխատանքը՝ աշխատանքային կարգավորումներով պահանջվող չափանիշների համաձայն։ Միայն այսպես գործող առաջնորդողներն ու աշխատողներն են համապատասխանում Աստծու մտադրություններին։ Բայց եթե կոնկրետորեն չես մասնակցում աշխատանքին և չես կիրառում վերահսկում իրական աշխատանք չկատարող առաջնորդողների և աշխատողների նկատմամբ, ապա եկեղեցու այս առաջադրանքների արդյունքները կարող են ի դերև ելնել՝ ավերված լինելով կեղծ առաջնորդողների կողմից։ Եթե հստակորեն հասկանում ես որևէ եկեղեցու իրավիճակը և սրտումդ գիտես, որ այդ եկեղեցու առաջնորդողներն անպատասխանատու են, բայց ժամանակին չես հետևում և ուղղություն չես ապահովում, մի՞թե սա պարտականության թերացում չէ։ Այս տեսակի աշխատանքի համար, եթե կոնկրետորեն հետևել և մասնակցել ես ու կարգավորել ես թե՛ վերակացուի, թե՛ մարդկանց աշխատանք կատարելը, ապա կարո՞ղ ես անմիջապես հեռանալ։ (Ո՛չ։) Ավելի լավ է հետևել որոշ ժամանակ։ Օրինակ՝ հետևելու ընթացքում կարող ես խթանել և ուղղորդել եկեղեցու առաջնորդողներին՝ ակտիվորեն աշխատելու այս առաջադրանքի վրա։ Բացի այդ՝ կարող ես ճշգրիտ հասկացողություն ունենալ նշանակածդ մարդկանց աշխատանքային իրավիճակի վերաբերյալ և միևնույն ժամանակ ցանկացած պահի կարող ես ժամանակին ուղղումներ և օգնություն տրամադրել նրանց հանդիպած ցանկացած խնդրի համար։ Եթե չափազանց շուտ հեռանաս և ապա վերադառնաս՝ խնդիրներով զբաղվելու և դրանք լուծելու համար, երբ դրանք ի հայտ գան, դա կուշացնի աշխատանքը։ Ամփոփելով՝ այս կոնկրետ աշխատանքի համար, անձնակազմին և վերակացուին նշանակելու հարցում մասնակցելուց բացի, ամենալավն այն է, որ նաև որոշ ժամանակահատված հետևես՝ տեսնելու, թե ինչ խնդիրներ են ծագում նրանց աշխատանքի ընթացքում։ Մի կողմից՝ վերահսկի՛ր, թե արդյոք եկեղեցու առաջնորդողները կատարում են իրենց պարտականությունը, մյուս կողմից՝ տե՛ս, թե ինչպես է անձնակազմը կատարում աշխատանքը։ Քանի որ մարդկանց մեծ մասը նախկինում չի կատարել այս աշխատանքը, և հնարավոր ծագող խնդիրներն անհայտ են, այս աշխատանքին մասնակցելիս շարունակաբար կբացահայտես որոշ անհայտ խնդիրներ։ Իհարկե, ամենալավն այն է, որ նաև ժամանակին լուծումներ տրամադրես։ Տեղում մնալը, վերահսկելը և հետևելը լավագույն կիրարկումներն են։ Պարզապես անփութորեն մի՛ կատարիր զուտ ձևականության համար և ավարտված մի՛ համարիր։ Սա հատուկ իրավիճակի համար կատարված աշխատանք է՝ ապահովելով որոշակի օգնություն և ուղղորդում։ Խնդիրները լուծելուց հետո որոշ ժամանակ հետևի՛ր նրանց աշխատանքին։ Դու տեսնում ես, որ որոշ հոդվածներ արդեն գրվել են, և կան հոդվածների մի շարք տեսակներ, որոնք անդրադառնում են տարբեր խնդիրների և ընդգրկում են տարբեր թեմաներ․ ոմանք ՉԿԿ-ի հալածանքի փորձառությունների մասին են, ոմանք՝ ընտանեկան հալածանքի փորձառությունների, ոմանք այն մասին են, թե ինչպես են մարդիկ սկսում հասկանալ իրենց բացահայտած ապականված խառնվածքները, կամ թե ինչպես են լուծվում իրենց պարտականությունները կատարելիս մարդկանց դրսևորած տարբեր ապականված վիճակները և այլն։ Վկայության այս բոլոր հոդվածները պետք է վերանայվեն՝ ապահովելու, որ դրանք լիովին համապատասխանում են փաստերին և իսկապես խրատում են մարդկանց, նախքան դրանք կհաստատվեն և կվերածվեն տեսանյութերի։ Երբ աշխատանքը հասնի այս մակարդակին, արդեն տեսած կլինես արդյունքները։ Սա ապացուցում է, որ նախնականորեն այս աշխատանքի համար նշանակածդ անձնակազմը և վերակացուն համեմատաբար հարմար են։ Հետո եթե նրանք կարող են ինքնուրույն ավարտել այս աշխատանքը, ապա տեղին է, որ հեռանաս։ Մի՞թե այս կերպ աշխատող առաջնորդողներն ու աշխատողները նույնպես խրատվում են։ Մի՞թե սա ավելի արդյունավոր է, քան պարզապես ողջ օրը տեսությունների մասին շատախոսելը և ժամանակ վատնելը։ (Այո՛։) Այս տեսակի աշխատանքը մեծ օգուտներ ունի։ Մի կողմից՝ սովորում ես լուծել փաստացի խնդիրներ։ Մյուս կողմից՝ կատարում ես առաջնորդողների և աշխատողների պարտականությունները։ Բացի այդ՝ ճշմարտության մասին հասկացողությունդ չի կենտրոնանում բառերի և վարդապետությունների մակարդակի վրա, փոխարենը՝ ճշմարտությունն ավելի շատ կիրառում ես իրական կյանքում։ Այս կերպ մարդիկ ձեռք են բերում գործնական փորձառություն, իսկ ճշմարտության մասին նրանց հասկացողությունը դառնում է ավելի կոնկրետ և գործնական։

Եկեղեցու փորձնական աշխատանքային ծրագիրն այս չափով ուղղորդելուց և նախնական արդյունքների հասնելուց հետո հաջորդն ի՞նչ աշխատանք պետք է անեն առաջնորդողներն ու աշխատողները։ Արդյոք գործդ ավարտվո՞ւմ է, երբ փորձնական ծրագիրն ավարտվում է։ Արդյոք անելու ավելի՞ շատ աշխատանք կա։ Դեռ այնքա՜ն շատ աշխատանք կա։ Այս եկեղեցու աշխատանքն ուղղորդելուց հետո տե՛ս, թե որ այլ եկեղեցու աշխատանքն ունի կենտրոնացված ուղղորդման կարիք, և ապա գնա՛ այդ եկեղեցի ու շարունակի՛ր ապահովել ուղղորդում։ Քանի որ արդեն ունես որոշ աշխատանքային փորձ և ըմբռնել ես ճշմարտության որոշ սկզբունքներ, շատ ավելի հեշտ կլինի կրկին ապահովել ուղղորդման աշխատանք։ Իհարկե, ավելի վաղ քննարկված աշխատանքային քայլերի համաձայն՝ նախ պետք է ստուգես, թե արդյոք ընտրված անձնակազմը համապատասխանում է չափանիշին, արդյոք այն հարմար է այս աշխատանքի համար, և արդյոք դրա անդամների որակը, մարդկայնությունը, կրթական մակարդակը, ճշմարտությանը ձգտելու աստիճանը, իրենց պարտավորության նկատմամբ վերաբերմունքը և ճշմարտության հասկացողությունը, ի թիվս այլ կողմերի, համեմատաբար իդեալական են, և արդյոք նրանք համեմատաբար բարձրակարգ անհատներ են։ Որոշ ժամանակ վերահսկողության և աշխատանքը ստուգելու միջոցով հնարավորություն կունենաս բացահայտելու, որ որոշ առաջնորդողներ և աշխատողներ կամ վերակացուներ չեն համապատասխանում չափանիշին։ Օրինակ՝ որոշ մարդիկ ունեն ցածր որակ և չեն կարող կատարել աշխատանքը։ Մյուսներն ունեն աղավաղված ըմբռնում, սխալ տեսակետներ, զուրկ են բնականոն մտածողությունից և չունեն հոգևոր հասկացողություն։ Նրանք կարող են միայն սրբագրել հոդվածներն իրենց ակադեմիական գիտելիքների հիման վրա, բայց անտեղյակ են, երբ խոսքը վերաբերում է կոնկրետ հոգևոր տերմինների և Աստծու խոսքերը մեջբերելու տեղին լինելուն. նրանք ընդհանրապես ի վիճակի չեն խորանալու այս ամենի մեջ, ինչը ցույց է տալիս, որ տեղին չէր նրանց ընտրելը, և որ նրանք պետք է անհապաղ փոխարինվեն։ Մինչդեռ մյուսներն ընտրվում են որպես վերակացուներ և թեև կարող են որոշ աշխատանք կատարել, ավելի լավ արդյունքներ են գրանցվում, երբ նրանք ինքնուրույն հոդվածներ են գրում։ Երբ նրանց խնդրում են ծառայել որպես վերակացուներ, գրելու ժամանակ չեն ունենում, երբ զբաղված են լինում իրենց աշխատանքով, և շատ լավ չեն կատարում վերակացուի աշխատանքը։ Նրանք հմուտ չեն ուղղորդում ապահովելու, աշխատանքը ստուգելու կամ խնդիրները շտկելու հարցում, բայց հմուտ են մեկ կոնկրետ առաջադրանք կատարելու մեջ։ Ուստի նման անհատին որպես վերակացու ընտրելը տեղին չէ, և մեկ այլ թեկնածու պետք է ընտրվի։ Հետևաբար, երբ առաջնորդողներն ու աշխատողները ստուգում և հետևում են կոնկրետ առաջադրանքի, բավական չէ պարզապես հարցեր տալ և հարցուփորձ անել՝ պարզելու համար, թե արդյոք վերակացուն հասկանում է սկզբունքները։ Պետք է նաև դիտարկես, թե կոնկրետ ինչպիսին է անձի մարդկայնությունը, և արդյոք նրա որակը, ըմբռնելու կարողությունը և հասակը հարմար են այս պարտավորությունը կատարելու համար։ Եթե ստուգման միջոցով բացահայտվում է անձնակազմ, որը չի համապատասխանում չափանիշին, պետք է ժամանակին ուղղումներ կատարվեն։ Սա է նշանակում ստուգել աշխատանքը։

Վկայության հոդվածներ գրելու աշխատանքն իրականացնելու համար՝ առաջնորդողներն ու աշխատողները, բացի ստուգելուց, թե արդյոք այս աշխատանքի վերակացուն հարմար է, պետք է նաև սովորեն ստուգել հոդվածները և ապահովել որոշ ուղղություն ու զննում հոդվածներ գրելու աշխատանքի համար։ Կոնկրետ և գործնականորեն գրված հոդվածները կարող են օգտագործվել որպես օրինակներ։ Անբովանդակ և ոչ գործնական, առանց արժեքի և մարդկանց չխրատող ձևով գրված հոդվածները պետք է ուղղակիորեն դուրս թողնվեն։ Այս կերպ եղբայրներն ու քույրերը կիմանան, թե հոդվածների որ տեսակներն են արժեքավոր, որոնք՝ ոչ, և հետագայում նրանք չեն գրի անարժեք հոդվածներ՝ այդպիսով խուսափելով էներգիա և ժամանակ վատնելուց։ Այս կերպ աշխատանքդ արժեքավոր կլինի։ Երբ գնում ես աշխատանքը ստուգելու, պետք է ստուգես նրանց գրած բոլոր տեսակի փորձառական վկայության հոդվածները՝ տեսնելու, թե արդյոք կան խառնուրդներ կամ կեղծիքներ, և արդյոք հոդվածները խրատող են, թե ոչ։ Նախ պետք է զննես այս բաները։ Երբ զննում ես, մի՞թե նաև չես սովորում։ (Այո՛։) Սովորելու ընթացքում այս աշխատանքն ավելի ու ավելի լավ կկատարես։ Ենթադրենք՝ չես ստուգում, լուրջ չես վերաբերվում պարտավորություներին և անպատասխանատու ես, պարզապես ձևականորեն ես գործում՝ նպատակ ունենալով միայն ավարտել աշխատանքը և հետո զեկուցել վերևիդ, որ այն ավարտված է՝ մտածելով. «Համենայն դեպս մեր եկեղեցում կան շատ մարդիկ, որոնք կարող են վկայության հոդվածներ գրել։ Երբ ավարտեն գրելը, ես դրանք բոլորը կներկայացնեմ։ Ո՞ւմ է հետաքրքրում՝ արդյոք դրանք համապատասխանում են չափանիշին, թե ոչ։ Քանի դեռ ավելի բարձր մակարդակի առաջնորդողները գիտեն, որ ես շատ աշխատանք եմ արել, իրականացրել եմ աշխատանքային կարգավորումները և զբաղված եմ եղել, դա բավական է»։ Մի՞թե սա պատասխանատու վերաբերմունք է։ (Ո՛չ։) Սա անպատասխանատու լինել է։ Եթե պատասխանատվություն ես ստանձնում, նախ ինքդ պետք է զննես դրանք։ Քո միջոցով ներկայացված ցանկացած հոդված պետք է համապատասխանի չափանիշին. այն կարդացող յուրաքանչյուր ոք պետք է ասի, որ այն խրատող է, և պատրաստակամ լինի կարդալու այն։ Միայն սա է առաջնորդողների և աշխատողների պարտականության կատարումը։ Աշխատանքը ստուգելը չի վերաբերում պարզապես ձևականորեն գործելու, կարգախոսներ հնչեցնելուն, վարդապետություններ քարոզելուն կամ մարդկանց կամայականորեն դասախոսելուն։ Դա աշխատանքի արդյունավետությունն ու արդյունքները ստուգել է, ստուգել, թե արդյոք կատարածդ աշխատանքը համապատասխանում է չափանիշին, արդյոք այն հասնում է աշխատանքային կարգավորումներն իրականացնելու արդյունքներին, արդյոք այն համապատասխանում է Աստծու պահանջներին, որ կողմերն են համապատասխանում չափանիշին, որոնք՝ ոչ․ սրանք են ստուգելու ենթակա կետերը։ Սա ենթադրում է կոնկրետ աշխատանքի կատարում և կապված է մարդկանց որակի հետ, թե արդյոք նրանք ունեն հոգևոր հասկացողություն, որքան ճշմարտություն են հասկանում, որքան ճշմարտության իրականություն ունեն, և իրողությունները դիտարկելու նրանց ունակության հետ։ Եթե գիտես ինչպես ստուգել աշխատանքը և աշխատանքը ստուգելիս կարող ես բացահայտել խնդիրներ, ըմբռնել խնդիրների էությունը, կառչել խնդիրների էությանը և լուծել խնդիրները, և նախքան վկայության հոդվածները ներկայացնելը՝ զննում ես դրանք սկզբունքների համաձայն՝ երաշխավորելով, որ ներկայացրածդ բոլոր հոդվածները համապատասխանում են չափանիշին և խրատում են դրանք կարդացողներին, ապա դու համապատասխանում ես չափանիշին՝ որպես առաջնորդող կամ աշխատող, և պատշաճ կերպով կատարել ես աշխատանքդ։

Մարդկանց մեծ մասը կարող է ապահովել ուղղորդում, վերահսկում և խթանում։ Սակայն երբ անհրաժեշտ է ստուգում և զննում, դա փորձում է առաջնորդողների և աշխատողների որակը և այն, թե արդյոք նրանք ունեն ճշմարտության իրականությունը։ Որոշ մարդիկ կարող են ապահովել ուղղորդում, վերահսկել աշխատանքը և էտել կամ պաշտոնազրկել և գործ ունենալ ոչ տեղին անձնակազմի հետ, բայց նրանք չգիտեն ինչպես գնահատել իրենց կարգավորած աշխատանքի արդյունավետությունն ու արդյունքները․ արդյոք այն համապատասխանում է աշխատանքային կարգավորումներին, և ինչպես լուծել այն, եթե չի համապատասխանում։ Առաջնորդողների և աշխատողների մեծ մասը կարող է ամենաշատն ապահովել ուղղորդում, վերահսկում և խթանում, բայց երբ հերթը հասնում է աշխատանքը ստուգելուն, նրանք չգիտեն ինչ անել, չունեն սկզբունքներ և տարակուսանքի մեջ են։ Նրանք մտածում են. «Աշխատանքային կարգավորումներն իրականացվել են, ուստի ի՞նչ կա ստուգելու։ Բոլորն աշխատում են, ոչ ոք պարապ չէ, խանգարումներ և անհանգստություններ առաջացնող մարդկանցով զբաղվել են և պաշտոնազրկման կամ մաքրման ենթակա մարդկանց հետ համապատասխանաբար են վարվել։ Էլ ի՞նչ կա ստուգելու»։ Նրանք պարզապես անտեղյակ են։ Աշխատանք ստուգելը պահանջում է զննում։ Ի՞նչ է նշանակում զննում։ Դա նշանակում է, որ պետք է եզրակացություն անես։ Օրինակ՝ փորձառական վկայության հոդվածներ գրելու աշխատանքի վերակացուն մի հոդված է տալիս քեզ՝ ասելով, որ գրելու ոճը բավականին լավ է, ձևակերպումը սահուն է, և թե՛ լեզվական ոճը, թե՛ հոդվածի թեման տեղին են։ Սակայն նա զգում է՝ կարծես հոդվածը գործնական բովանդակության պակաս ունի և չի կարող խրատել մարդկանց, այն պետք է լրացվի և բարելավվի, բայց նա ինքնուրույն չի կարողանում խորանալ այս հարցի մեջ, ուստի խնդրում է քեզ նայել։ Ի՞նչ նշանակություն ունի նրա համար, երբ խնդրում է քեզ նայել։ Նշանակում է՝ կարիք ունի, որ զննես այն։ Թե ինչպես ես զննում այն և արդյոք լավ ես զննում, փորձում է փաստացի հասակդ։ Ի՞նչ է նշանակում փաստացի հասակ։ Նշանակում է՝ արդյոք հասկանում ես ճշմարտության սկզբունքները։ Եթե վերակացուն չի հասկանում վկայության հոդվածներ գրելու սկզբունքները, չի կարող գնահատել՝ արդյոք հոդվածը գործնական և անկեղծ է, և չգիտի ինչպես դատողություն անել, և եթե դու նույնն ես՝ ի վիճակի չլինելով դատողություն անելու կամ որոշում կայացնելու, սա ապացուցում է մի բան՝ որակդ մոտավորապես նույնն է, ինչ նրանը, և ի վիճակի չես զննելու հոդվածները։ Մի՞թե այդպես չէ։ Հասկացածդ ճշմարտությունը մոտավորապես նույնն է, ինչ նրանը, և չես կարողանում խորանալ այն խնդիրների մեջ, որոնց մեջ նա չի կարողանում խորանալ․ սա խնդիր է մատնանշում։ Եթե կարող ես խորանալ այն խնդիրների մեջ, որոնց մեջ նա չի կարող, և ստուգման միջոցով կարող ես բացահայտել խնդիրներ, որոնք նա չի կարող, ապացուցում է, որ կարող ես զննել հոդվածներ։ Օրինակ՝ նա համարում է, որ հոդվածների մեծ մասը համապատասխանում է չափանիշին և չունի էական խնդիրներ, բայց ստուգմանդ և զննումիդ միջոցով գտնում ես մի փոքր մաս, որը չի համապատասխանում չափանիշին։ Բացատրում ես այս հոդվածների խնդիրները զանազանման և հաղորդակցության միջոցով․ բոլորը համաձայնում են, որ դիտարկումներդ խելամիտ են, համապատասխանում են սկզբունքներին և մանրախնդրություն չեն, այլ իսկապես իրական խնդիրներ են և պետք է շտկվեն։ Որոշ հոդվածներ անկեղծ չեն և զուրկ են գործնական փորձառական հասկացողությունից, որոշ հոդվածներ ունեն գործնական փորձառական հասկացողություն, բայց բավականաչափ կոնկրետ չեն արտահայտված, որոշ հոդվածներ Աստծու խոսքերը մեջբերում են անտեղի՝ չընտրելով Աստծու խոսքերի ավելի նպատակահարմար հատվածներ, ինչն ավելի վատ արդյունքների պատճառ է դառնում։ Որոշ հոդվածներ ունեն աղավաղված ընկալումով և ճշմարտության հասկացողության մասին հաղորդակցությունից զուրկ սխալ տեսակետներ՝ ընթերցողներին թողնելով չխրատված և հեշտությամբ դրդելով նրանց զարգացնել բացասականություն ու թյուրիմացություններ և այլն։ Կարող ես հայտնաբերել և խորանալ այս բոլոր խնդիրների մեջ։ Հաղորդակցությանդ միջոցով օգնում ես նրանց ըմբռնել սկզբունքները՝ հնարավորություն տալով փորձառություններ ունեցողներին գրել անկեղծ փորձառական վկայություններ։ Դու ընտրում ես այն հոդվածները, որոնք խրատող և արժեքավոր են մարդկանց համար՝ որպես փորձառական վկայություններ, որոնք համապատասխանում են չափանիշին, որպեսզի երբ Աստծու ընտրյալ մարդիկ կարդան դրանք, խրատվեն։ Միևնույն ժամանակ դուրս են թողնվում այն հոդվածները, որոնք զուրկ են անկեղծ փորձառական հասկացողությունից կամ պարունակում են աղավաղված ընկալում։ Եթե այսպես անես, մի՞թե չես զննում։ Եթե ունես հարցերն ընկալելու և աշխատանք կատարելու նման ունակություն, մի՞թե որակդ բավարար չէ։ Մի՞թե չես կատարում առաջնորդողների և աշխատողների պարտականությունները։ (Այո՛։) Եթե նրանք կարծում են, որ հոդվածների մեծ մասն ընդունելի է, և տալիս են դրանք քեզ՝ զննելու համար, և դու նույնպես կարծում ես, որ դրանց մեծ մասը պիտանի է, մինչդեռ իրականում դրանցից մի քանիսի մեջ խնդիրներ կան, և հետագա ընտրության, սրբագրման և խնդիրների շտկման կարիք ունեն, բայց չես կարողանում խորանալ դրանց մեջ, երբ դրանք ներկայացնում ես Վերևին, և Վերևը գտնում է, որ որոշ հոդվածներ չեն համապատասխանում չափանիշին, և դուրս է թողնում դրանք, մի՞թե սա չի նշանակում, որ պատշաճ կերպով չես զննել։ Մի կողմից՝ աշխատանքը ստուգելը փորձում է առաջնորդողների և աշխատողների որակը, մյուս կողմից՝ այն փորձում է ճշմարտության մասին նրանց հասկացողության աստիճանը։ Որոշ մարդիկ չեն կարողանում զննել, քանի որ նրանց որակը ցածր է և հետևաբար խանգարում է նրանց այդպես անել․ նրանք չեն հասկանում ճշմարտությունն այս կողմից և չեն կարողանում խորանալ խնդիրների մեջ։ Նրանց ստուգումները պարզապես ձևականություններ են՝ անտեղյակ լինելով ինչ ստուգել։ Որոշ մարդիկ ունեն բավարար որակ, բայց քանի որ ճշմարտության մասին նրանց հասկացողությունը մակերեսային է, նրանք կարող են նկատել խնդիրները, բայց չգիտեն ինչպես լուծել դրանք։ Այս մարդիկ դեռ բարելավման տեղ ունեն։ Սակայն եթե մարդիկ նույնիսկ չեն կարողանում նկատել խնդիրները, նրանց համար առաջընթաց ունենալու ոչ մի ճանապարհ չկա։

Փորձառական վկայության հոդվածներ գրելու աշխատանքն իրականացնելը ներառում է ստուգման կարևոր քայլ, ինչը կախված է այն բանից, թե արդյոք առաջնորդողներն ու աշխատողներն ունեն ճշմարտության իրականությունը։ Համեմատաբար ցածր որակ ունեցող և համեմատաբար տկար առաջնորդողներին ու աշխատողներին ստուգելուց բացի՝ պետք է նաև հարցնես և հասկանաս միջին որակ ունեցողներին։ Եթե միջավայրը հարմար չէ, կարող ես ուղարկել ինչ-որ մեկին՝ հարցուփորձ անելու ու իրավիճակը հասկանալու և մանրամասն գրառումներ անելու համար։ Եթե միջավայրը թույլ է տալիս, ամենալավն այն է, որ անձամբ գնաս և շփվես այս աշխատանքի վերակացուի հետ․ տո՛ւր հարցեր, հարցուփո՛րձ արա և հասկացի՛ր այս աշխատանքի կոնկրետ իրավիճակը և տե՛ս, թե որքան լավ է իրականացվում աշխատանքը։ Ամփոփելով՝ երբ փորձառական վկայության հոդվածներ գրելու աշխատանքային կարգավորումը հրապարակվում է, այնպես չէ, որ կարող է ավարտվել մեկ կամ երկու ամսում։ Սա ժամանակավոր առաջադրանք չէ, այլ երկարաժամկետ աշխատանք։ Առաջնորդողներն ու աշխատողները չպետք է պարզապես ապահովեն ուղղորդում, վերահսկում, խթանում և ստուգում աշխատանքային կարգավորման հրապարակվելուց հետո առաջին մեկ կամ երկու ամսվա ընթացքում և այն համարեն ավարտված։ Փոխարենը՝ նրանք պետք է շարունակաբար հետևեն այս աշխատանքին երկարաժամկետ կտրվածքով։ Եկեղեցու ավելի տկար առաջնորդողների դեպքում նրանք պետք է գնան և անձնական ուղղորդում ապահովեն։ Իսկ եկեղեցու այն առաջնորդողների համար, որոնք կարող են ինքնուրույն իրականացնել աշխատանքային կարգավորումներ, նույնպես պետք է կիրառեն կանոնավոր ստուգումներ՝ հասկանալու աշխատանքի առաջընթացը և լուծելու ծագած ցանկացած խնդիր։ Սա առաջնորդողների և աշխատողների պարտականությունն է։ Հետևաբար առաջնորդողների և աշխատողների աշխատանք կատարելու վերաբերյալ մի բան հաստատ է՝ նրանք երբեք պարապ ժամանակ չեն ունենում։ Որոշ առաջնորդողներ և աշխատողներ միշտ մտածում են. «Աշխատանքային կարգավորումները հրապարակվել են, իսկ ես հաղորդակցվել եմ դրանք իրականացնելու մասին։ Ես ավարտել եմ իմ գործը, էլ անելու բան չկա։ Ուստի կանեմ որոշ հարմար գործեր, օրինակ՝ կօգնեմ ճաշ պատրաստելու և հյուրընկալելու հարցում կամ ամենօրյա որոշ անհրաժեշտ պարագաներ գնելու հարցում, որոնց կարիքն ունեն եղբայրներն ու քույրերը»։ Նրանք պարապ են դառնում աշխատանքային կարգավորումների հրապարակվելուց հետո, և նրանց թվում է, թե ավարտել են իրենց գործը և այլևս անելու ոչինչ չունեն։ Սա ցույց է տալիս, որ նրանք չգիտեն ինչպես կատարել աշխատանքը կամ ստանձնել կոնկրետ առաջադրանքների ղեկավարումը։ Իրականում, երբ Աստծու տան տարբեր աշխատանքային կարգավորումները հրապարակվում են, քանի դեռ Վերևը չի պահանջել դադարեցնել դրանք, աշխատանքը պետք է շարունակվի և չի կարող կես ճանապարհին դադարեցվել։ Օրինակ՝ փորձառական վկայության հոդվածներ գրելու աշխատանքի դեպքում մի՞թե Վերևը պահանջել է դադարեցնել այն։ Արդյոք եղե՞լ է այս աշխատանքը դադարեցնելու մասին որևէ ծանուցում։ (Ո՛չ։) Ուստի ինչպե՞ս պետք է առաջնորդողներն ու աշխատողները կատարեն այս աշխատանքը։ Մի՛ առաջնորդվիր միայն կարճատև խանդավառությամբ։ Երբ աշխատանքային կարգավորումն առաջին անգամ հրապարակվում է, դու շատ խանդավառ ես, նախաձեռնող և պատրաստակամ իրականացնելու այս աշխատանքը։ Սակայն որոշ ժամանակ անց, եթե Վերևը չի խթանում, չի հրապարակում նոր հրահանգներ կամ չի տալիս հետագա ցուցումներ այս աշխատանքային կարգավորման համար, գուցե մտածես՝ քանի որ Վերևը նոր բան չի կարգավորել, կարող ես անտեսել այս աշխատանքը։ Սա անընդունելի է․ սա պատասխանատվության թերացում է։ Անկախ նրանից, թե որքան ժամանակ է իրականացվել այս աշխատանքը, և անկախ նրանից, թե արդյոք Վերևը հարցուփորձ է արել, խթանել կամ այդ ընթացքում շեշտը դրել է այս աշխատանքի վրա, քանի դեռ այս աշխատանքը քեզ է հանձնարարվել, պետք է ստանձնես և շարունակաբար կատարես այն՝ պատշաճ իրագործելով։ Ի՞նչ է նշանակում «շարունակաբար»։ Դա նշանակում է՝ քանի դեռ Վերևը չի պահանջում դադարեցնել, առաջնորդողներն ու աշխատողները պետք է ապահովեն անընդհատ և շարունակական ուղղորդում, վերահսկում, խթանում, ստուգում և հետևում այս աշխատանքին։ Քանի դեռ չես հեռացել կամ պաշտոնազրկվել, քանի դեռ զբաղեցնում ես պաշտոնդ, այս աշխատանքն այնպիսին է, որ պետք է լավ կատարես՝ որպես առաջնորդող կամ աշխատող։ Այն նաև առաջադրանք է, որը պետք է շարունակաբար իրականացնես և հետևես։ Ինչպե՞ս պետք է սա կիրառվի։ Ամեն անգամ եկեղեցի այցելելիս պետք է հարցնես տեղի առաջնորդողներին և այս աշխատանքի վերակացուին. «Ինչպե՞ս են առաջ գնացել վկայության հոդվածներն այս ընթացքում։ Կա՞ն արդյոք լավ, համեմատաբար հուզիչ վկայության հոդվածներ։ Կա՞ն արդյոք հատուկ փորձառություններով հոդվածներ»։ Եթե նրանք ասեն, որ կան, պետք է աչքի անցկացնես այդ հոդվածները։ Եթե դրանք իսկապես պարունակում են գործնական փորձառություններ և ճշմարտապես խրատում են մարդկանց, դրանք պետք է արագ ներկայացվեն։ Ամեն անգամ եկեղեցի այցելելիս նախ պետք է հարցնես այս հարցի մասին։ Սա կոնկրետ առաջադրանք է, որը պետք է իրականացնես, սա պարտավորություն է, որից չես կարող խուսափել․ սա քո պարտականությունն է։ Անկախ նրանից, թե արդյոք Վերևը խթանում կամ հարցուփորձ է անում այս հարցի մասին, այս առաջադրանքը ներառված է քո անելիքներում։ Եթե եղբայրներն ու քույրերը զբաղված են իրենց պարտավորությունները կատարելով և ժամանակ չունեն վկայության հոդվածներ գրելու, պետք է խթանես նրանց՝ ասելով. «Վկայության լավ հոդվածներ գրելը շատ օգտակար է Աստծու ընտրյալ մարդկանց կյանքի մուտքի համար և նաև կարևոր պարտավորություն է»։ Սակայն որոշ առաջնորդողներ ասում են. «Եղբայրներն ու քույրերը կարծում են, թե գրել են իրենց բոլոր փորձառությունները և այլևս գրելու ոչինչ չունեն»։ Արդյոք այս խոսքը ճի՞շտ է։ Իրականում շատ մանրամասն փորձառություններ վրիպում են մարդկանց ուշադրությունից և անտեսվում են։ Միայն երբ նրանք կարդում են ուրիշների գրած փորձառական վկայությունները, հիշում են՝ իրենք նույնպես ունեցել են նմանատիպ փորձառություններ։ Հետևաբար փորձառական վկայության հոդվածներ գրելը պահանջում է ուշադիր միտք և խորհում։ Կան բազմաթիվ փորձառական հասկացողություններ, որոնց մասին արժե գրել։ Մի՞թե գրելու համար ժամանակ չունենալը հիմնավոր պատճառ է։ Սա պարտավորություն է, որը մարդիկ պետք է կատարեն։ Անկախ նրանից, թե որքան զբաղված են, նրանք պետք է ժամանակ տրամադրեն գրելուն։ Եթե նրանք չգիտեն ինչպես գրել վկայության հոդվածներ, պետք է թելադրեն մեկ ուրիշին սրբագրելու համար՝ այդպիսով ստեղծելով լավ հոդված։ Այս կերպ քո խթանման և ուղղության միջոցով գրվում է ևս մեկ լավ փորձառական վկայության հոդված։ Գիտե՞ս, թե քանի մարդու կարող է խրատել այս հոդվածը։ Քանի՞ մարդ կարող է օգնություն և օգուտ ստանալ դրանից։ Եթե չվերահսկես և ուղղություն չապահովես, և տեղի եկեղեցու առաջնորդողները նույնպես չունենան հոգսի զգացում՝ մտածելով, որ եղբայրներն ու քույրերը գրել են իրենց բոլոր փորձառական վկայությունները, և այլևս գրելու հոդվածներ չկան, ապա փորձառական վկայության այս տեղին հոդվածը չի ստեղծվի։ Երբեմն, երբ այցելում ես եկեղեցի, որոշ եղբայրներ և քույրեր զրուցում են քեզ հետ և ասում. «Ես իմ կյանքում կրել եմ ամեն տեսակի դժվարություններ։ Աստծուն հավատալուց հետո ես նաև շատ եմ հալածվել։ Ամեն քայլափոխի Աստված է առաջնորդել ինձ։ Ես տեսել եմ Աստծու հրաշալի գործերը և գիտակցել, որ ամեն ինչ սահմանված է Աստծու կողմից, և որ Աստված իսկապես գերիշխանություն ունի ամենի նկատմամբ․ սա միանգամայն ճշմարիտ է»։ Երբ նրանք պատմում են իրենց փորձառությունը, հարցնում ես, թե արդյոք գրի են առել են այն՝ որպես հոդված, և նրանք ասում են. «Ո՛չ, ես կրթության ցածր մակարդակ ունեմ և չեմ կարող գրել։ Բացի այդ՝ ուրիշներն ասում են, որ այս փորձառությունն արժեքավոր չէ»։ «Ինչպե՞ս կարող է նման հրաշալի փորձառությունն անարժեք լինել»,-ասում ես նրանց։ «Փորձառությանդ յուրաքանչյուր քայլից հետո խորապես զգացել ես Աստծու գերիշխանությունը, Աստծու առաջնորդությունը և Աստծու սահմանումը։ Ո՞ր փորձառությունը կարող է ավելի արժեքավոր լինել, քան սա։ Նման փորձառությունները պետք է գրի առնվեն և բաց չթողնվեն»։ Ապա արագ կարգավորում ես, որպեսզի ավելի կրթված եղբայրներն ու քույրերն օգնեն նրանց սրբագրել այն։ Երեք օրվա ընթացքում գրվում է պատշաճ և գերազանց վկայության հոդված և այնուհետև վերածվում է փորձառական վկայության տեսանյութի։ Յուրաքանչյուր ոք, ով դիտում է այն, ասում է. «Գլխավոր հերոսի փորձառությունը հիանալի է։ Այն դիտելն այնքա՜ն խրատական է։ Այն իսկապես ցույց է տալիս, որ Աստված գերիշխանություն ունի ամեն բանի նկատմամբ․ ճիշտ այդպես է։ Սա այժմ էլ ավելի մեծ չափով է հաստատվել, և Աստծու հանդեպ մեր հավատքը մեծացել է»։ Ուրիշներն ասում են. «Այս փորձառական վկայության հոդվածը շատ գործնականորեն է գրված և շատ հուզիչ է։ Էլ ավելի լավ կլիներ, եթե այն ֆիլմի վերածվեր»։ Շատ եղբայրներ և քույրեր ջերմեռանդորեն սպասում են, որ այն արագ ֆիլմ դառնա։ Ուստի, քանի որ առաջնորդողներն ու աշխատողները պատասխանատվությամբ և հավատարմությամբ վերաբերվեցին եկեղեցու աշխատանքին, առօրյա զրույցը կարողացավ դառնալ պատշաճ հոդված և ֆիլմի համար համապատասխան նյութ։ Սա լավագույն վկայությունն է և լավագույն թեման՝ Աստծու գերիշխանության և սահմանման մասին վկայելու համար։ Նման պատմությունները կարող են մեծացնել այնքա՜ն շատ մարդկանց հավատքը և խրատել նաև շատերին։ Ի՞նչ եք կարծում այս կերպ աշխատանք կատարող առաջնորդողների և աշխատողների մասին։ Նրանք չեն կառչում որևէ ձևականության իրենց աշխատանքում։ Ուր էլ գնան, հարցեր են տալիս, հարցուփորձ են անում և շփվում են եղբայրների ու քույրերի հետ՝ ներգրավվելով նրանց մեջ առանց գոռոզամտության։ Նրանք ոչ միայն հոգսի զգացում ունեն իրենց սրտերում, այլև պատասխանատվության ուժեղ զգացում։ Հետևողականորեն այսպես գործելով՝ նրանք բնականաբար արդյունքների են հասնում։ Մի՞թե սա չի հիշվի Աստծու կողմից։ Սրանք բարի գործեր են, այնպես չէ՞։ Ասացե՛ք Ինձ, արդյոք ծա՞նր է այս մի փոքր աշխատանքն անելը։ Արդյոք այն տառապա՞նք է պահանջում։ Արդյոք այն պահանջո՞ւմ է մագլցել սրածայր լեռներ կամ նետվել կրակի ծովեր։ Ո՛չ։ Ծանր չէ։ Պարզապես պետք է հոգի դնես դրա մեջ։ Այս աշխատանքը սրտումդ ունենալով՝ ուր էլ գնաս, հարցեր ես տալիս և հարցուփորձ անում. «Ինչպե՞ս է առաջ գնում աշխատանքը։ Եղե՞լ են արդյոք վկայության լավ հոդվածներ այս ընթացքում։ Գիտե՞ք արդյոք ինչպես ուղղորդել փորձառություններ ունեցող, բայց դեռ հոդվածներ չգրած եղբայրներին և քույրերին՝ պատմելու իրենց փորձառությունները։ Գիտե՞ք ինչպես օգնել նրանց արտահայտվել և ուղղորդել նրանց՝ գրի առնելու դրանք»։ Ուր էլ գնաս, միշտ պետք է հաղորդակցվես այս հարցի մասին, կատարես այս աշխատանքի հետ կապված քայլեր և ասես այս աշխատանքի հետ կապված խոսքեր։ Մի՞թե այս կերպ կիրառելը չի դարձնում առաջնորդողների և աշխատողների աշխատանքը պահանջվածից ավելի շատ։ Կարո՞ղ է արդյոք լինել այնպիսի իրավիճակ, երբ պարապ ես և կատարելու աշխատանք չունես։ (Ո՛չ։) Կարո՞ղ են արդյոք այս կերպ աշխատող առաջնորդողներն ու աշխատողները հոգնել կամ մահանալ ուժասպառությունից։ (Ո՛չ։) Նրանք չեն հոգնի կամ չեն մահանա ուժասպառությունից, աշխատանքն արդյունքներ կունենա, և այն կհիշվի Աստծու կողմից։ Եթե այս կերպ աշխատես, շատերը կխրատվեն, և եղբայրներն ու քույրերը կզգան, որ փորձառական վկայության հոդվածներ գրելն արժեքավոր և իմաստալից է։ Նախկինում նրանք կարծում էին, որ իրենց փորձառություններն արժեք չունեն, բայց քո ուղղորդման միջոցով նրանք հասկացան ինչպես գրել փորձառական վկայության հոդվածներ։ Սա նաև օգուտ է տալիս նրանց կյանքի մուտքին։ Միայն երբ այս կերպ ես աշխատում, կատարում ես առաջնորդողների և աշխատողների պարտականությունները։

Հաղորդակցվելով այն մասին, թե ինչպես պետք է առաջնորդողներն ու աշխատողները ստուգեն աշխատանքը, սովորեցի՞ք ինչպես ստուգել աշխատանքը։ Աշխատանքը ստուգելը սխալներ փնտրելու կամ մանրախնդիր լինելու մասին չէ, այլ ավելի շուտ տեսնելու, թե ինչպես է կատարվել աշխատանքը, արդյոք այն կարգավորվել է, արդյոք կա մեկը, որ ստանձնել է աշխատանքի պատասխանատվությունը, ինչպես է աշխատանքն առաջ ընթանում, ինչպիսին է առաջընթացը, արդյոք այն հարթ է ընթանում, արդյոք աշխատանքը կատարվում է սկզբունքների համաձայն, արդյոք այն արդյունքներ է տալիս և այլն։ Միևնույն ժամանակ պետք է դիտարկես, վերանայես և գնահատես աշխատանքի արդյունավետությունը և ապա, դրանից ելնելով, գտնես աշխատանքն իրականացնելու ավելի լավ ու ավելի հարմար ճանապարհներ։ Ինչ վերաբերում է աշխատանքային կարգավորմանը, ինչպիսին է փորձառական վկայության հոդվածներ գրելու կարգավորումը, քանի դեռ Վերևը չի պահանջել դադարեցնել այն, այս աշխատանքին պետք է շարունակաբար հետևել և իրականացնել այն, և սա օգտակար է Աստծու ընտրյալ մարդկանց կյանքի մուտքի համար։ Եթե ոմանք զգում են, որ արդեն բավականաչափ փորձառական վկայություններ կան, և որ Աստծու ընտրյալ մարդիկ չեն կարող կարդալ դրանք բոլորը, արդյոք այդ դեպքում այս աշխատանքը կարո՞ղ է դադարեցվել։ Այն չի կարող դադարեցվել։ Որքան շատ լինեն փորձառական վկայությունները, այնքան ավելի լավ, որքան շատ լինեն, այնքան ավելի առատ կլինեն․ սա է, որ առավելագույնս օգնում է Աստծու ընտրյալ մարդկանց մտնել ճշմարտության իրականության մեջ։ Որոշ նոր հավատացյալներ, կարդալով այս փորձառական վկայությունները, կիմանան ինչպես փորձառաբար ապրել Աստծու գործը։ Փորձառության որոշ ժամանակահատված անցնելուց և արդյունքներ ձեռք բերելուց հետո նրանք բնականաբար կկարողանան փորձառական վկայության հոդվածներ գրել։ Մակերեսային փորձառություններով որոշ մարդիկ նույնպես կարող են խրատվել՝ կարդալով այդ համեմատաբար ավելի խոր փորձառական վկայությունները, և կարող են հասնել ավելի խոր փորձառությունների ու գրել վկայության ավելի լավ հոդվածներ։ Այս վկայություններն օգուտ են տալիս և՛ կրոնի հետևորդ մարդկանց, և՛ Աստծու տանը գտնվող Աստծու ընտրյալ մարդկանց։ Հետևաբար փորձառական վկայության հոդվածներ գրելու աշխատանքը երբեք չի կարող դադարել։ Առաջնորդողներն ու աշխատողները պետք է շարունակաբար հետևեն այս աշխատանքին և չպետք է դադարեցնեն այն որևէ պատճառով կամ արդարացումով։ Սա եկեղեցու աշխատանքի կարևոր կետ է։ Առաջնորդողներն ու աշխատողները պետք է նախաձեռնություն ցուցաբերեն փորձառական վկայության հոդվածներ գրելու հարցում։ Այս կիրարկումը լավագույնս բացահայտում է, թե արդյոք նրանք տիրապետում են ճշմարտության իրականությանը։ Եթե նրանք չեն կարողանում փորձառական վկայության հոդվածներ գրել, ապա չեն համապատասխանում չափանիշին՝ որպես առաջնորդողներ կամ աշխատողներ, և չեն կարող իրական աշխատանք կատարել․ նրանք պետք է պաշտոնազրկվեն և դուրս թողնվեն։ Այս աշխատանքը լավ կատարելուց հետո առաջնորդողներն ու աշխատողները պետք է շարունակաբար այցելեն տարբեր եկեղեցիներ՝ աշխատանքի առաջընթացի մասին հարցուփորձ անելու համար։ Նրանք կարող են հարցեր տալ և տեղեկանալ աշխատանքի մասին. «Ձեր եկեղեցու այն մի քանի եղբայրներն ու քույրերը, որոնք համեմատաբար եռանդուն են իրենց ձգտման մեջ, բոլորն էլ որոշակի փորձառություններ ունեն, կարո՞ղ են արդյոք վկայության որոշ հոդվածներ գրել»։ Նրանք պետք է նաև հարցնեն ճշմարիտ ճանապարհը նոր ընդունածներին, թե ինչպես ուսումնասիրեցին և ընդունեցին այն և արդյոք կարող են գրի առնել իրենց տպավորությունները դրա վերաբերյալ։ Առաջնորդողներն ու աշխատողները պետք է ոչ միայն շարունակաբար հարցուփորձ անեն, տեղեկանան, հետևեն և իրականացնեն այս աշխատանքը, այլև պետք է ստուգեն, թե որքան լավ է ընթանում իրականացումը. «Այս ընթացքում կարգավորե՞լ եք այնպես, որ մարդիկ կատարեն այս աշխատանքը։ Քանի՞ փորձառական վկայության հոդված է գրվել։ Քանի՞սն են չափանիշին համապատասխան։ Ո՞րն է չափանիշին համապատասխան հոդվածների համամասնությունը»։ Վերակացուն պատասխանում է. «Վերջին հաղորդակցությունից հետո մեր եկեղեցում արդեն գրվել են փորձառական վկայության մի քանի հոդվածներ, և չափանիշին համապատասխան մի քանի հոդված է ներկայացվել։ Մենք շարունակաբար կատարել ենք այս աշխատանքը»։ Հիանալի է, սա նշանակում է, որ պատշաճ կերպով ես կատարել այս առաջադրանքը։ Սա նկատի ունենալով՝ կա՞ ուղիղ կապ փորձառական վկայության անկեղծ հոդվածներ ստեղծելու եկեղեցու կարողության և առաջնորդողների ու աշխատողների դերի միջև։ Մի կողմից՝ պետք է շարունակաբար հաղորդակցվես աշխատանքի այս կողմի մասին, մյուս կողմից՝ պետք է օրինակով առաջնորդես՝ շարունակաբար հարցուփորձ անելով աշխատանքի մասին, ինչպես նաև մասնակցելով և հետևելով աշխատանքին։ Մի որոշ ժամանակ հետևելուց և ապա այս եկեղեցուց հեռանալուց հետո պետք է ավելի ուշ վերադառնաս՝ ստուգելու իրականացումը։ Մի՞թե սա այն չէ, ինչ պետք է անեն առաջնորդողներն ու աշխատողները։ Սա առաջնորդողների և աշխատողների պարտականությունն է։

Առաջնորդողներն ու աշխատողները պետք է լրջորեն վերաբերվեն Աստծու տան կողմից հրապարակված յուրաքանչյուր աշխատանքային կարգավորմանը և լրջորեն իրականացնեն այն։ Պետք է հաճախակի օգտագործես աշխատանքային կարգավորումները՝ համեմատելու և ստուգելու կատարածդ ողջ աշխատանքը։ Պետք է նաև քննես և խորհես, թե որ առաջադրանքներն ես վատ կատարել կամ ոչ պատշաճ կերպով իրականացրել այս ընթացքում։ Ինչ վերաբերում է աշխատանքային կարգավորումներով հանձնարարված և պահանջվող ցանկացած առաջադրանքի, որն անտեսվել է, պետք է արագորեն շտկես և հարցուփորձ անես դրա մասին։ Եթե զբաղված ես որոշակի առաջադրանքով և չես կարող ընդհատել այն, կարող ես վստահել ուրիշներին՝ ստուգելու և հետևելու այն աշխատանքին, որը լավ չի կատարվել։ Պարզապես հրամաններ մի՛ արձակիր և մի՛ մտածիր, թե առաջադրանքն ավարտված է աշխատանքը հանձնարարելուց և կարգավորելուց հետո, և ապա պարզապես անգործ մի՛ կանգնիր։ Որպես առաջնորդող՝ դու պատասխանատու ես ողջ աշխատանքի, ոչ թե միայն մեկ առաջադրանքի համար։ Եթե տեսնում ես, որ որևէ առանձին առաջադրանք հատկապես կարևոր է, կարող ես վերահսկել այդ առաջադրանքը, բայց պետք է նաև ժամանակ գտնես՝ ստուգելու, ուղղորդելու և հետևելու այլ առաջադրանքներին։ Եթե գոհանում ես՝ միայն մեկ առաջադրանք լավ կատարելով, և ապա համարում ես, որ գործերն ավարտված են, և այլ առաջադրանքներ ես հանձնարարում ուրիշներին՝ առանց դրանց մասին հոգալու կամ հարցնելու, ապա սա անպատասխանատու վարքագիծ է և պարտականության թերացում։ Եթե առաջնորդող ես, ապա անկախ այն բանից, թե քանի առաջադրանքի համար ես պատասխանատու, քո պարտականությունն է մշտապես հարցեր տալ դրանց մասին և հարցուփորձ անել՝ միևնույն ժամանակ նաև ստուգելով դրանք և ժամանակին լուծելով խնդիրները, երբ դրանք ի հայտ գան։ Սա քո գործն է։ Եվ այսպիսով, անկախ այն բանից՝ դու տարածաշրջանային առաջնորդող, շրջանային առաջնորդող, եկեղեցու առաջնորդող, թե որևէ թիմի առաջնորդող կամ վերակացու ես, երբ իմանաս պարտականություններիդ շրջանակը, պետք է հաճախակի քննես, թե արդյոք իրական աշխատանք ես կատարում, արդյոք կատարել ես այն պարտականությունները, որոնք պետք է կատարվեն առաջնորդողի կամ աշխատողի կողմից, ինչպես նաև քեզ վստահված մի քանի առաջադրանքներից որոնք չես կատարել, որոնք չես ցանկանում կատարել, որոնք են վատ արդյունքներ տվել, և որոնց սկզբունքները չես կարողացել ըմբռնել։ Սրանք այն բոլոր կետերն են, որոնք պետք է հաճախակի քննես։ Միևնույն ժամանակ պետք է սովորես հաղորդակցվել այլ մարդկանց հետ և հարցեր տալ նրանց, նաև պետք է սովորես ինչպես Աստծու խոսքերում և աշխատանքային կարգավորումներում գտնել ծրագիր, սկզբունքներ և կիրարկման ուղի։ Ինչ վերաբերում է ցանկացած աշխատանքային կարգավորման, անկախ այն բանից՝ այն վերաբերում է վարչարարությանը, անձնակազմին, եկեղեցական կյանքին կամ որևէ այլ տեսակի մասնագիտական աշխատանքին, եթե այն շոշափում է առաջնորդողների և աշխատողների պարտականությունները, ապա դա մի պարտականություն է, որն առաջնորդողներն ու աշխատողները պետք է կատարեն, և գտնվում է առաջնորդողների ու աշխատողների պատասխանատվության շրջանակում․ սրանք այն առաջադրանքներն են, որոնցով պետք է զբաղվես։ Բնականաբար առաջնահերթություններ պետք է սահմանվեն՝ ելնելով իրավիճակից. ոչ մի աշխատանք չպետք է հետ ընկնի։ Որոշ առաջնորդողներ և աշխատողներ ասում են. «Ես չունեմ երեք գլուխ և վեց ձեռք։ Աշխատանքային կարգավորման մեջ այնքան շատ առաջադրանքներ կան. ես բացարձակապես չեմ կարող հասցնել, եթե ինձ նշանակեն դրանց բոլորի պատասխանատուն»։ Եթե կան որոշ առաջադրանքներ, որոնցում չես կարող անձամբ ներգրավվել, ապա արդյոք կարգավորե՞լ ես, որ մեկ ուրիշն անի դրանք։ Այս կարգավորումն անելուց հետո հետևե՞լ ես և հարցուփորձ արե՞լ ես։ Նայե՞լ ես նրանց աշխատանքը։ Անշուշտ, ժամանակ ես տրամադրել հարցուփորձ անելուն և ստուգում անցկացնելուն, չէ՞։ Հաստատ արել ես։ Որոշ առաջնորդողներ և աշխատողներ ասում են. «Ես միաժամանակ կարող եմ միայն մեկ աշխատանք կատարել։ Եթե ինձ խնդրեք ստուգում անցկացնել, կարող եմ միաժամանակ միայն մեկ առաջադրանք ստուգել. դրանից ավելին անիրագործելի է»։ Եթե այդպես է, ապա անպիտան ես, որակդ չափազանց ցածր է, չունես աշխատանքային կարողություն, ստեղծված չես առաջնորդող կամ աշխատող լինելու համար և պետք է պաշտոնաթող լինես։ Պարզապես կատարի՛ր քեզ հարմար որոշակի աշխատանք. ուշացումներ մի՛ պատճառիր եկեղեցու աշխատանքին և Աստծու ընտրյալ մարդկանց կյանքի աճին, քանի որ որակդ չափազանց ցածր է աշխատանք կատարելու համար։ Եթե չունես այս ողջամտությունը, ապա եսասեր և ստոր ես։ Եթե սովորական որակ ունես, բայց ի վիճակի ես հաշվի առնելու Աստծու մտադրությունները, պատրաստակամ ես վարժվելու և վստահ չես, որ կարող ես աշխատանքը լավ կատարել, ապա պետք է փնտրես լավ որակ ունեցող մի քանի մարդկանց՝ աշխատանքում քեզ հետ համագործակցելու համար։ Սա տեղին մոտեցում է և համարվում է ողջամտություն ունենալ։ Եթե որակդ չափազանց ցածր է, և իսկապես անկարող ես ստանձնել այս աշխատանքը, բայց դեռևս ցանկանում ես շարունակել զբաղեցնել այս պաշտոնը և օգտվել դրա օգուտներից, ապա եսասեր և ստոր մարդ ես։ Առաջնորդողներն ու աշխատողները պետք է օժտված լինեն խղճով և ողջամտությամբ․ սա չափազանց կարևոր է։ Առանց նույնիսկ այս մարդկայնության՝ նրանք բացարձակապես չեն կարող առաջնորդող կամ աշխատող լինել, և նույնիսկ եթե մի փոքր աշխատանք կատարեն, կլինեն կեղծ առաջնորդողներ, որոնք միայն վնաս կբերեն Աստծու ընտրյալ մարդկանց և վտանգի կենթարկեն եկեղեցու աշխատանքը։ Առաջնորդողներն ու աշխատողները պետք է հաշվի առնեն Աստծու մտադրությունները. նրանք բացարձակապես չպետք է բռնապետական լինեն և ամեն ինչ իրենց վրա վերցնեն՝ արդյունքում միայն ոչ մի աշխատանք լավ չկատարելով և հապաղեցնելով եկեղեցու ողջ աշխատանքը, ինչպես նաև Աստծու ընտրյալ մարդկանց կյանքի մուտքը։ Մի՞թե դա մեծ հանցանք չէր լինի։ Հետևաբար չափազանց ցածր որակ ունեցող մարդիկ բացարձակապես չեն կարող առաջնորդողներ և աշխատողներ լինել։ Նրանք, ովքեր չունեն աստվածավախ սիրտ և չեն կարող հաշվի առնել Աստծու մտադրությունները, առավել ևս՝ չեն կարող առաջնորդողներ և աշխատողներ լինել. նրանց չի կարելի հանձնարարել որևէ առաջադրանք։ Որպես առաջնորդողներ և աշխատողներ՝ կարևոր է ունենալ ինքնաճանաչողություն։ Եթե չես կարող իրական աշխատանք կատարել, բայց դեռ ցանկանում ես ամեն ինչ քեզ վրա վերցնել և սիրում ես օգտվել կարգավիճակի օգուտներից, ապա սա հենց կեղծ առաջնորդողի սահմանումն է, և դու պետք է պաշտոնազրկվես ու դուրս թողնվես։

Աստծու տան աշխատանքային կարգավորումների վերաբերյալ առաջնորդողների և աշխատողների կատարելիք պարտականությունների մասին հաղորդակցվելուց հետո արդյոք այժմ ունե՞ք ուղի, թե ինչպես պետք է առաջնորդողներն ու աշխատողները վերաբերվեն աշխատանքային կարգավորումներին և իրականացնեն դրանք։ (Այո՛։) Կա՞ն արդյոք դժվարություններ։ Առաջնորդողների և աշխատողների պարտականությունների շրջանակում նշված տարբեր առաջադրանքների թվում, որոնց մասին հաղորդակցվել ենք, ոմանք կարող են կենտրոնանալ միայն մեկ կամ երկու կողմի վրա, մինչդեռ մյուսները կարող են նույնիսկ ի վիճակի չլինել իրականացնելու մեկ կամ երկու կողմ։ Ինչ վերաբերում է այն առաջնորդողներին և աշխատողներին, որոնք կարող են կենտրոնանալ աշխատանքի մեկ կամ երկու կողմի վրա, եթե ունեն բավարար որակ և կարող են նաև սովորել հետևել աշխատանքի այլ կողմերին, ապա հիմնականում համապատասխանում են չափանիշին։ Սակայն եթե նրանք մնում են միայն վարդապետություններ քարոզելու և հավաքույթներ անցկացնելու մակարդակում, բայց չեն կարողանում կոնկրետ աշխատանք կատարել, և երբ նրանց խնդրում են մասնակցել կոնկրետ առաջադրանքների ստուգմանը և հետևելուն, անհանգստանում են՝ առանց ծրագրերի, քայլերի կամ հետևելու ուղիների, չիմանալով ինչ անել, սա մատնանշում է ցածր որակ։ Կարո՞ղ են արդյոք ցածր որակ ունեցող մարդիկ իրականացնել աշխատանքային կարգավորումներ։ (Ո՛չ։) Նման առաջնորդողներն ու աշխատողները չեն համապատասխանում չափանիշին։ Ինչպե՞ս պետք է վարվեք նման առաջնորդողների և աշխատողների հետ։ Ասացե՛ք նրանց. «Աշխատանքային կարգավորումները հրապարակվել են, և մենք ունենք հստակ հասկացողություն այն մասին, թե ինչ առաջադրանքներ կատարել և ինչ սկզբունքներ պահպանել, բայց դու չգիտես ինչ անել և չունես հետևելու ուղի։ Եվ այնուամենայնիվ դեռ համարձակություն ունես հաղորդակցվելու և քարոզներ կարդալու մեզ համար։ Պետք է անմիջապես պաշտոնաթող լինես։ Դու պիտանի չես առաջնորդող կամ աշխատող լինելու համար, չես կարող կատարել այս պարտականությունը։ Արագ հանձնի՛ր այն որևէ գիտակ մեկին։ Դադարի՛ր այստեղ կարգախոսներ հնչեցնել, ոչ ոք չի ուզում լսել»։ Մի՞թե սա պատշաճ մոտեցում է այն լուծելու համար։ (Այո՛։) Եթե չես կարող կատարել աշխատանքը, ի՞նչ իմաստ ունի կուրորեն կարգախոսներ հնչեցնել։ Բոլորը կարող են կարդալ աշխատանքային կարգավորումների բառերը, բոլորը կարող են վարդապետություններ խոսել․ բանն այն է, թե ինչպես ես իրականում կատարում այն։ Եթե չես կարող կատարել, ապա հարմար չես առաջնորդող կամ աշխատող լինելու համար։ Ոչ մի առաջադրանք այնքան պարզ չէ, որքան «մեկին գումարած մեկ հավասար է երկուսի»։ Յուրաքանչյուր առաջադրանք պահանջում է, որ առաջնորդողներն ու աշխատողները մշակեն իրականացման կոնկրետ ծրագրեր սկզբունքների շրջանակում՝ ելնելով կոնկրետ իրավիճակից։ Միևնույն ժամանակ նրանք պետք է իմանան ինչպես վերահսկել, ստուգել և հետևել, մինչև աշխատանքը պատշաճ կերպով իրականացվի՝ լիովին բավարարելով աշխատանքային կարգավորումների պահանջները, կյանքի կոչվելով և արդյունքներ տալով։ Միայն այդ դեպքում նրանք կատարած կլինեն առաջնորդողների և աշխատողների պարտականությունները, միայն այդ դեպքում նրանք կհամապատասխանեն չափանիշին՝ որպես առաջնորդողներ և աշխատողներ։

Կեղծ առաջնորդողների վերաբերմունքն ու դրսևորումներն աշխատանքային կարգավորումների նկատմամբ

Մենք քիչ առաջ հաղորդակցվեցինք այն մասին, թե որոնք են առաջնորդողների և աշխատողների պարտականությունները, երբ խոսքը վերաբերում է աշխատանքային կարգավորումներին։ Հաջորդիվ կհաղորդակցվենք այն մասին, թե ինչ դրսևորումներ ունեն կեղծ առաջնորդողները։ Ձեր հանդիպած կեղծ առաջնորդողների մեջ ո՞րն է նրանց վերաբերմունքն աշխատանքային կարգավորումների նկատմամբ։ Ի՞նչ գործողություններ և դրսևորումներ են նրանք ցուցադրում։ Սովորաբար կեղծ առաջնորդողներն աշխատանքային կարգավորումների բառերից հասկանում են, թե ինչ պետք է արվի, Վերևի կոնկրետ պահանջները, և թե որոնք են կոնկրետ աշխատանքային ծրագրերը, բայց դա հասկանում են միայն վարդապետության տեսանկյունից։ Նրանք դեռևս չեն հասկանում կամ հիմնովին չեն ընկալում աշխատանքային կարգավորումներն իրականացնելու կոնկրետ սկզբունքները, չափանիշները և կիրարկման ուղիները։ Աշխատանքային կարգավորումները ստանալուց հետո նրանք նույնպես ձևականորեն են գործում՝ հաղորդակցվելով այն մասին, թե ինչպես կատարել աշխատանքը և ինչպես հրապարակել ու իրականացնել աշխատանքային կարգավորումները։ Սակայն որքան էլ հաղորդակցվեն, դա աշխատանքային կարգավորումների միայն բառացի, վարդապետական հասկացողություն է։ Ինչ վերաբերում է այն բանին, թե ինչպես կոնկրետորեն իրականացնել աշխատանքային կարգավորումները և ինչ արդյունքների կարելի է հասնել, ինչպես նաև որքան արդյունավետ կլինի իրականացումը, եթե նրանք ընտրեն որոշ մարդկանց՝ աշխատանքը կատարելու համար, կամ ընտրեն որոշակի ծրագիր՝ այն իրականացնելու համար, կամ արդյոք աշխատանքային կարգավորումներով պահանջվող նպատակներն ու արդյունքները կարող են բավարարվել, նրանք անտեղյակ և անորոշության մեջ են այս կողմերի վերաբերյալ։ Երբ կեղծ առաջնորդողներն իրականացնում են աշխատանքային կարգավորումներ, նրանք սովորաբար պարզապես հավաքույթ են անցկացնում՝ քարոզելու որոշ բառեր և վարդապետություններ, հանձնարարում են աշխատանքը, նշում են Աստծու պահանջներից մի քանիսը և ապա ստիպում են բոլորին արտահայտել իրենց վճռականությունը։ Նրանք համարում են, որ սա իրենց գործն անելն է։ Նրանք կարծում են՝ քանի դեռ հանձնարարել են աշխատանքը, նշանակել են պատասխանատու մեկին և նշել են Աստծու տան պահանջած արդյունքները, ապա կատարել են իրենց պարտականությունը։ Այնուհետև իրենց լիովին հանգիստ են զգում, ասես աշխատանքը կատարված է։ Նրանք գաղափար անգամ չունեն, թե երբ պետք է ստուգեն աշխատանքը, ինչ խնդիրներ և դժվարություններ կարող են առաջանալ աշխատանքում, և որ խնդիրները կարող են և չեն կարող լուծվել ստորադասների կողմից։ Նրանք նաև չգիտեն, թե որ կարևոր առաջադրանքներին պետք է հետևեն և դրանց համար ուղղորդում ապահովեն։ Օրինակ՝ այնպիսի կարևոր քայլերը, ինչպիսիք են վերահսկելը, խթանելը և ստուգելը, երբեք չեն անցնում կեղծ առաջնորդողների մտքով։ Մի փոքր ավելի լավ կեղծ առաջնորդողները, որոնք համեմատաբար որոշակի խիղճ ունեն և չեն ցանկանում ձրիակեր լինել, կարծում են՝ պետք է որոշակի աշխատանք կատարեն։ Նրանք այցելում են եկեղեցի և հարցնում եղբայրներին ու քույրերին, թե արդյոք որևէ խնդիր ունեն։ Ինչ-որ մեկն ասում է նրանց. «Մենք՝ եղբայրներս և քույրերս, հաճախ վեճեր ենք ունենում, երբ միասին ենք լինում։ Երբ մեր կարծիքները տարբերվում են, մենք անվերջ վիճում ենք և տաքարյունություն ենք բացահայտում»։ Կեղծ առաջնորդողներն ասում են. «Դա հեշտ է լուծել», և ապա հավաքույթ են անցկացնում, որտեղ հաղորդակցվում են. «Մարդիկ պետք է սովորեն, թե ինչ է զսպվածությունը և համբերատարությունը, պետք է սովորեն լինել խոնարհ, չլինել ամբարտավան և սովորեն, թե ինչ է հնազանդությունը։ Սա Աստծու մտադրությունն է։ Ով էլ ապականված խառնվածք է բացահայտում, պետք է խորհի իր մասին և ընդունի էտումը, այլ ոչ թե ապրի իր ապականված խառնվածքով»։ Այս ողջ վարդապետության մասին հաղորդակցվելուց հետո նրանք ասում են. «Մնացած խնդիրները կարող եք ինքներդ լուծել։ Ես շատ հմուտ չեմ տեխնիկական հարցերում։ Համենայն դեպս ես անցկացրել եմ այս հավաքույթը ձեզ համար. պարզապես կատարեք աշխատանքն այնպես, ինչպես հարմար եք գտնում։ Առանցքային և կարևոր բանն է լինել հավատարիմ ձեր պարտավորությունները կատարելիս և չկառչել ձեր սեփական գաղափարներից»։ Լսելուց հետո մարդիկ խորհում և ասում են. «Մեր խնդիրը միայն ապականության, տաքարյունության և եսասիրական ցանկությունների բացահայտումը չէ, այլ նաև այն է, որ անհաստատ և անվստահ ենք տեխնիկական որոշ հարցերում և չգիտենք ինչպես գործել սկզբունքների համաձայն։ Այս խնդիրը չի լուծվել»։ Կեղծ առաջնորդողները պատասխանում են. «Ավելի շատ կարդացե՛ք Աստծու խոսքերը։ Երբ ձեր բացահայտած ապականված խառնվածքների հարցը լուծվի, այս խնդիրները նույնպես կլուծվեն»։ Այն աշխատանքը, որում կեղծ առաջնորդողներն ամենահմուտն են, վարդապետություններ արտաբերելն ու կարգախոսներ հնչեցնելն է։ Նրանք չեն կանխատեսում այն հաճախակի հանդիպող խնդիրները, որոնք կարող են առաջանալ աշխատանքում։ Երբ ինչ-որ մեկը խնդիր է բարձրացնում, նրանք ունեն միայն մեկ լուծում, այն է՝ բացատրել որոշ բառերով և վարդապետություններով, ապա մատուցել որոշակի հորդոր կամ խորհուրդ և համարել, որ այն կատարված է։ Նրանք չեն կարողանում որոշել որևէ կոնկրետ ծրագիր և չեն կարողանում ճիշտ ուղղորդում և օգնություն ապահովել։ Մի՞թե կեղծ առաջնորդողների աշխատանքը պարզ և հեշտ չէ։ Ուր էլ գնան, պարզապես քարոզում են՝ հիմնականում կենտրոնանալով վարդապետություններ խոսելու և կարգախոսներ հնչեցնելու վրա։ Այս իրավիճակը բավականին տարածված է առաջնորդողների և աշխատողների շրջանում, այնպես չէ՞։ Նրանք չեն կարողանում իրականացնել կոնկրետ աշխատանք և չգիտեն ինչպես կատարել, իրականացնել կամ հետևել հրապարակված աշխատանքային կարգավորումներին։ Նրանք չգիտեն, թե որոնք են իրենց աշխատանքային պարտականությունները, կամ ինչ առաջադրանքներ պետք է կատարեն։ Երբ նրանց դիմում են կոնկրետ աշխատանք կատարելու համար, նրանք պարզապես կարգախոսներ են հնչեցնում։ Երբ ինչ-որ մեկը հարց է բարձրացնում, նրանք ընդունում են որպես քարոզել սկսելու հնարավորություն։ Եթե բարձրացվում է վճռորոշ հարց, որը նրանք չեն կարողանում լուծել, դիմում են մարդկանց էտելուն և նախատելուն։ Նրանք այլ լուծումներ չունեն և բացարձակապես չեն կարողանում լուծել աշխատանքում առաջացող խնդիրներն ու շեղումները։ Սա կեղծ առաջնորդողների հիմնական բնութագիր է։ Կան նաև կեղծ առաջնորդողներ, որոնց դիմում են աշխատանքային կարգավորում իրականացնելու և ստուգելու, թե ինչ դժվարություններ են առաջանում աշխատանքի կատարման ընթացքում։ Եթե նրանք կարող են լուծել դժվարությունները, ապա պետք է անեն անմիջապես, եթե չեն կարող լուծել, կարող են հավաքել որոշ հարցեր և փնտրել վերևում, և Վերևը կլուծի դրանք։ Բայց տեղի է ունենում այն, որ երբ նրանք գնում են տեղում մասնակցելու այս աշխատանքին, ողջ օրը հավաքում են բոլորին հավաքույթների համար, և բացի պարզելուց, թե ով ում հետ ընդհարում ունի, ով ում հետ է միշտ վիճում, ում մարդկայնությունը շատ լավ չէ, ով ունի խեղաթյուրված հասկացողություն, ով է ամբարտավան և միշտ կառչում է իր սեփական գաղափարներից, ով է որկրամոլ և ծույլ, ով է նման չհավատացողների, և ովքեր են չար մարդիկ, նրանք չեն կարողանում հայտնաբերել որևէ խնդիր կամ դժվարություն, որն առաջանում է աշխատանքն իրականացնելիս, ոչ էլ կարող են տեսնել այս խնդիրները։ Ի՞նչ եք կարծում, արդյոք նման առաջնորդողներն ու աշխատողները կարո՞ղ են կատարել իրենց աշխատանքը։ (Ո՛չ։) Որտե՞ղ է խնդիրը։ (Նրանց որակը չափազանց ցածր է, նրանք զանազանելու կարողություն չունեն և չեն կարողանում հայտնաբերել խնդիրները։) Ձեր շրջապատում քանի՞ նման առաջնորդող կա։ Կարո՞ղ են արդյոք ձեր առաջնորդողները հայտնաբերել խնդիրները։ Եթե աշխատանքային կարգավորում է հրապարակվում, և առաջնորդողներն ու աշխատողները միայն կարգախոսներ են հնչեցնում և քարոզում՝ առանց աշխատանքային կարգավորումն իրականացնելու որևէ կոնկրետ ծրագրի կամ քայլի, չիմանալով ինչպես կատարել աշխատանքը, ապա աշխատանքը չի կարող իրականացվել։ Այն իրականում ի չիք է դառնում։ Եկեղեցում աշխատանքային կարգավորման հաջող իրականացման և դրա արդյունավետության բանալին կայանում է հետևյալում, թե արդյոք առաջնորդողներն ու աշխատողները կարող են իրական աշխատանք կատարել։ Եթե առաջնորդողներն ու աշխատողներն ունեն լավ որակ, աշխատանքային կարողություն և հավատարմություն, ապա աշխատանքային կարգավորումը լավ կիրականացվի։ Եթե առաջնորդողներն ու աշխատողներն ունեն ցածր որակ, բթացած են և չունեն աշխատանքային կարողություն, ապա անկախ այն բանից, թե արդյոք եկեղեցում կա աշխատանքի ոլորտում տաղանդավոր որևէ մեկը, կամ որքանով են եղբայրներն ու քույրերը պատրաստակամ կատարելու իրենց մասը, աշխատանքային կարգավորումը չի կարող իրականացվել՝ էլ չասած որևէ արդյունքի հասնելու մասին։

Կեղծ առաջնորդողների աշխատանքը սահմանափակվում է այն բանով, թե ինչ կարող են մարդիկ տեսնել առաջին հայցքից։ Նույնիսկ երբ նրանք իրականացնում են աշխատանքային կարգավորումները, դա զուտ որպես ձևականություն է՝ առանց դրանից հետո որևէ հետևման կամ ստուգման։ Նրանց աշխատանքը մնում է պարզապես ձևականորեն գործելու մակարդակում․ այն իր հետևում որևէ իրական ուժ չունի և չի հասնում որևէ արդյունքի։ Օրինակ՝ փորձառական վկայության հոդվածներ գրելու աշխատանքի դեպքում այս աշխատանքային կարգավորումը ստանալուց հետո կեղծ առաջնորդողը հավաքում է մարդկանց հավաքույթների համար՝ հաղորդակցվելու և անդրադառնալու աշխատանքային կարգավորման վերաբերյալ նրանց ունեցած տարբեր այն հարցերին, որոնք չեն հասկանում։ Վարդապետությունների մասին նրանց քարոզելուց հետո, երբ թվում է, թե մարդիկ հասկանում են, կեղծ առաջնորդողը մտածում է. «Աշխատանքը հանձնարարվել է, ուրեմն ի՞նչ պետք է անեմ։ Քանի որ Աստծու տունը պահանջում է գրել փորձառական վկայության հոդվածներ, ես նույնպես պետք է գրեմ։ Եթե չգրեմ, մի՞թե մարդիկ ցածր կարծիք չեն կազմի իմ մասին՝ որպես առաջնորդող»։ Նա տանը խորհում է ինչ գրել և մեկ օր հետո դեռևս ոչինչ չի գրել։ Մտածում է. «Հոդված գրելը բավականին դժվար է։ Սովորաբար ինձ թվում է, որ փորձառություններ ունեմ, բայց ինչո՞ւ են դրանք անհետանում, երբ սկսում եմ գրել։ Ո՞ւր կորան այդ փորձառությունները։ Ո՛չ, ես իսկապես փորձառություններ ունեմ, պարզապես գրելու մեթոդն է ինձ շփոթեցնում։ Ես չափազանց շատ եմ դուրս գալիս և շփվում մարդկանց հետ, ինչն ինձ շեղում է՝ դժվարացնելով կենտրոնանալ։ Ես չեմ կարող միշտ հաղորդակցվել և քննարկել աշխատանքը մարդկանց հետ, հակառակ դեպքում միտքս կշարունակի թափառել, և չեմ կարողանա գրել հոդվածը։ Ես պետք է որոշ հանգիստ ժամանակ վերցնեմ՝ ուշադիր մտածելու այն մասին, թե ինչպես ճիշտ գրեմ, նախքան կկարողանամ գրել»։ Հոդվածներ գրելը նա դարձրել է իր հիմնական առաջադրանքը և զբաղվում է աշխատանքով, որը պետք է կատարի առաջնորդողը կամ աշխատողը՝ որպես երկրորդական առաջադրանք։ Նա ողջ օրը տանը հոդվածներ է գրում՝ ոչ մի ուշադրություն չդարձնելով աշխատանքի իրականացմանը և չտեղեկանալով կամ չըմբռնելով, թե տարբեր եկեղեցիներում քանի մարդ կարող է հոդվածներ գրել, կամ արդյոք կան հարմար մարդիկ՝ աշխատանքն ուղղորդելու և զննելու համար․ նա գաղափար անգամ չունի նման բաների մասին։ Մեկ ամիս է անցնում, և ոչ միայն հոդված չի գրել, այլև չգիտի, թե ինչպես է այս աշխատանքն առաջ ընթանում եկեղեցում։ Ո՞րն է այստեղ խնդիրը։ Աշխատանքային կարգավորման հրապարակվելուց հետո ցածր որակ ունեցող եկեղեցու որոշ առաջնորդողներ չգիտեն ինչպես կատարել իրական աշխատանք։ Այս անհատի պես նրանք պարզապես քարոզում են որոշ բառեր և վարդապետություններ ու կարգախոսներ են հնչեցնում, և վերջ։ Նրանց համար էական չէ՝ արդյոք եղբայրներն ու քույրերը պատրաստակամ են գրելու, թե ոչ. առաջնորդողները չեն խթանում կամ ուղղորդում նրանց, առավել ևս՝ չեն ուղղում նրանց։ Իսկ կեղծ առաջնորդողին չեն հետաքրքրում նման առաջնորդողներն ու աշխատողները։ Որոշ եղբայրներ և քույրեր գրում են մի տեսակի հոդված, իսկ ոմանք՝ մեկ այլ տեսակի, բայց չկա մեկը, որ զննի, թե արդյոք նրանց գրածը գործնական է և համապատասխանում է սկզբունքներին։ Եղբայրներն ու քույրերը չեն հասկանում սկզբունքները և չգիտեն ում հարցնել. նրանք պարզապես գրում են, որովհետև իրենց ասվել է գրել, նրանք հնազանդվում են Աստծու տան կարգավորումներին։ Կան նաև ոմանք, որոնք ունեն փորձառություններ, բայց չունեն կրթություն. այս մարդիկ չունեն մեկին, որը կօգնի սրբագրել իրենց հոդվածները, և ոչ ոք կարգավորումներ չի անում այս հարցի համար։ Ամեն տեսակի խնդիրներ են առաջանում, իսկ որտե՞ղ են առաջնորդողներն ու աշխատողները։ Ի՞նչ են նրանք անում։ Նրանք «մեկուսացման» մեջ հոդվածներ են գրում։ Կեղծ առաջնորդողները չգիտեն, թե ինչով պետք է զբաղված լինեն կամ ինչ առաջադրանքներ պետք է կատարեն։ Եկեղեցում աշխատանքային կարգավորումներն իրականացվում են տարբեր ձևերով՝ տարբեր մոտեցումներ կիրառելով, և նրանք հարցուփորձ չեն անում դրանցից ոչ մեկի մասին։ Երբ իրենց պարտականությունները կատարելիս եղբայրներն ու քույրերը բախվում են տարբեր խնդիրների և հայտնում են նրանց այդ խնդիրների մասին, նրանք չեն լուծում դրանք։ Արդյունքում շատ խնդիրներ ու դժվարություններ են կուտակվում, և ամեն տեսակի փորձառական վկայության հոդվածներ նույնպես կուտակվում են՝ առանց որևէ մեկի, որ կսրբագրի, կվերանայի կամ կստուգի դրանք։ Սակայն կեղծ առաջնորդողները չեն հետևում կամ չեն ստուգում այս հարցերը, և եղբայրներն ու քույրերը չեն կարողանում գտնել նրանց, երբ խնդիրներ են ունենում։ Կեղծ առաջնորդողները չեն գիտակցում, որ այս աշխատանքն իրենց պարտականությունն է, և որ իրենք պետք է հետևեն այս աշխատանքին։ Մի՞թե նրանք անպիտաններ չեն։ (Այո՛։)

Թե ինչպես է առաջնորդողը կամ աշխատողն իրականացնում աշխատանքը, ինչպես նաև նրանց աշխատանքի արդյունավետությունն ու արդյունքները ստուգում են, թե արդյոք դրանք համապատասխանում են չափանիշին։ Սա նաև ստուգում է նրանց մարդկայնությունը, նրանց որակն ու աշխատանքային կարողությունը, և թե արդյոք նրանք ունեն բեռի զգացում։ Երբ կեղծ առաջնորդողներն աշխատանքային կարգավորում են ստանում, այն կատարված են համարում դրա մասին հաղորդակցվելուց հետո։ Նրանք չեն մասնակցում, վերահսկում, խթանում կամ ստուգում իրականացումը, ոչ էլ հետևում են դրան։ Նրանք չեն հասկանում, որ այս առաջադրանքներն այն են, ինչ պետք է անեն։ Նրանք չեն հասկանում, որ այս առաջադրանքներն իրենց պարտականություններն են՝ որպես առաջնորդողներ և աշխատողներ։ Նրանք կարծում են, որ առաջնորդող կամ աշխատող լինելու համար պետք է միայն կարողանալ քարոզել։ Մի՞թե բթամիտներ չեն։ Կարո՞ղ են արդյոք բթամիտները համապատասխան լինել չափանիշին՝ որպես առաջնորդողներ և աշխատողներ։ (Ո՛չ։) Նրանք չեն կարող համապատասխան լինել չափանիշին՝ որպես առաջնորդողներ և աշխատողներ, սակայն կարծում են, թե բավականին լավն են և համոզմունք ունեն, որ կարող են կատարել աշխատանքը։ Մի՞թե խելապակաս չեն։ Նրանք չեն կարողանում իրականացնել նույնիսկ այնպիսի պարզ առաջադրանք, ինչպիսին է փորձառական վկայության հոդվածներ գրելը։ Սա ամենահեշտ առաջադրանքներից մեկն է՝ պարզապես ներգրավել լավ որակ և կյանքի փորձառություն ունեցողներին վկայության հոդվածներ գրելու համար, և ապա հետևել ու ուղղորդում ապահովել։ Որոշ առաջնորդողներ և աշխատողներ ունեն միջին որակ և կրթության ցածր մակարդակ ու հմուտ չեն տեքստային աշխատանքում, բայց կարող են նշանակել հարմար պատասխանատու մարդկանց։ Այս կերպ նրանք դեռ կարող են որոշ իրական աշխատանք կատարել։ Եթե նույնիսկ չգիտեն ինչպիսի մարդկանց նշանակել պատասխանատու լինելու և ստուգում անցկացնելու համար, չեն կարող կատարել աշխատանքը և կեղծ առաջնորդողներ են։ Ոմանք ասում են. «Կեղծ առաջնորդողը գուցե չկարողանա տեքստային աշխատանք կատարել ցածր որակի և ցածր կրթության պատճառով, բայց նա պետք է կարողանա այլ աշխատանք կատարել»։ Արդյոք այս պնդումը հիմնավո՞ր է։ (Ո՛չ։) Ինչո՞ւ այն հիմնավոր չէ։ (Փորձառական վկայության հոդվածներ գրելու աշխատանքը պարզ է։ Եթե նա չի կարողանում այն հստակ բացատրել կամ իրականացնել աշխատանքը, ապա հաստատ չի կարող զբաղվել այլ առաջադրանքներով։ Նա չգիտի ինչպես կատարել կամ հետևել աշխատանքին։) Սա ցույց է տալիս, որ նրա որակը չափազանց ցածր է։ Նա բթամիտ է։ Նա կարծում է, որ առաջնորդող կամ աշխատող լինելը նման է մեծ կարմիր վիշապի պաշտոնյա լինելուն. քանի դեռ նա սովորում է շողոքորթել, մեծ-մեծ խոսել, կարգախոսներ հնչեցնել և զբաղվել խարդախությամբ՝ խաբելով իր վերադասներին և թաքցնելով բաներն իր ստորադասներից, նա կարող է հաստատվել և պետական աշխատավարձ ստանալ։ Նա չի հասկանում, որ առաջնորդող կամ աշխատող լինելու ամենակարևոր կողմը իրական աշխատանք կատարել սովորելն է։ Նա պատկերացնում է, որ առաջնորդողների և աշխատողների գործը շատ պարզ է։ Արդյունքում նա ոչ մի իրական աշխատանք չի կատարում և դառնում է կեղծ առաջնորդող։

Էլ ի՞նչ կոնկրետ դրսևորումներ ունեն կեղծ առաջնորդողները։ Կարո՞ղ են արդյոք կեղծ առաջնորդողները հստակ տեսնել և ըմբռնել աշխատանքային կարգավորումներում պահանջվող սկզբունքներն ու չափանիշները։ (Ո՛չ։) Ինչո՞ւ չեն կարող։ Նրանք չեն կարողանում հստակ տեսնել, թե որոնք են այս աշխատանքի սկզբունքները, և չեն կարողանում ստուգել այն։ Երբ աշխատանքի կոնկրետ իրականացման ժամանակ հատուկ իրավիճակներ են առաջանում, չգիտեն ինչպես լուծել դրանք։ Երբ եղբայրներն ու քույրերը հարցնում են նրանց ինչ անել նման իրավիճակներից մեկի դեպքում, շփոթվում են. «Դա նշված չէ աշխատանքային կարգավորման մեջ, որտեղի՞ց իմանամ ինչպես վարվել դրա հետ»։ Եթե չգիտես, ինչպե՞ս կարող ես իրականացնել այս աշխատանքը։ Դու նույնիսկ չգիտես, բայց ուրիշներից պահանջում ես իրականացնել այն․ մի՞թե իրատեսական է։ Մի՞թե ողջամիտ է։ Երբ կեղծ առաջնորդողներն ու կեղծ աշխատողներն իրականացնում են աշխատանքային կարգավորումներ, մի կողմից՝ գաղափար չունեն աշխատանքային կարգավորումների իրականացման քայլերի և ծրագրերի մասին։ Մյուս կողմից՝ երբ խնդիրներ են առաջանում, չեն կարողանում ստուգում իրականացնել՝ աշխատանքային կարգավորումներով պահանջվող սկզբունքների համաձայն։ Հետևաբար, երբ աշխատանքային կարգավորումների իրականացման ընթացքում առաջանում են ամենատարբեր տեսակի բյուրավոր խնդիրներ, լիովին անկարող են լուծել դրանք։ Քանի որ վաղ փուլերում կեղծ առաջնորդողները չեն կարողանում ճանաչել կամ կանխատեսել խնդիրները և չեն կարողանում նախապես հաղորդակցվել, իսկ հետագա փուլերում, երբ խնդիրներ են առաջանում, չեն կարողանում լուծել դրանք, այլ պարզապես դատարկ վարդապետություններ են քարոզում և կոշտ կերպով կանոններ են կիրառում, խնդիրները շարունակ կրկնվում են և շարունակվում, որոշ աշխատանքների իրականացում ուշանում է, իսկ այլ աշխատանքներ բավարար չափով չեն իրականացվում։ Օրինակ՝ մարդկանց հեռացնելու և վտարելու վերաբերյալ Աստծու տան աշխատանքային կարգավորման առնչությամբ, երբ կեղծ առաջնորդողները կատարում են այս աշխատանքը, հեռացնում են միայն ակնհայտ չար մարդկանց, հակաքրիստոսներին և չար հոգիներին, որոնք խանգարումներ և անհանգստություններ են առաջացնում, ինչպես նաև այն չհավատացողներին, որոնց բոլոր եղբայրներն ու քույրերը վանող և գարշելի են համարում։ Սակայն դեռ կան ոմանք, որոնք պետք է հեռացվեն, այսինքն՝ այն թաքնված, նենգ, խորամանկ չար մարդիկ և հակաքրիստոսները։ Եղբայրներն ու քույրերը չեն կարողանում հստակ տեսնել նրանց էությունը, և ոչ էլ կեղծ առաջնորդողներն են կարողանում։ Փաստացիորեն, Աստծու տան աշխատանքային կարգավորումների համաձայն, այս մարդիկ արդեն հասել են հեռացվելու աստիճանին։ Սակայն քանի որ կեղծ առաջնորդողները չեն կարողանում հստակ տեսնել նրանց էությունը, դեռևս այդ մարդկանց լավն են համարում և նույնիսկ առաջխաղացնում, մշակում և օգտագործում են նրանց կարևոր աշխատանքի համար՝ թույլ տալով նրանց իշխանություն ունենալ և զբաղեցնել կարևոր աշխատանքային պաշտոններ եկեղեցում։ Կարո՞ղ է արդյոք այդ դեպքում իրականացվել մարդկանց հեռացնելու և վտարելու վերաբերյալ Աստծու տան աշխատանքային կարգավորումը։ Կարո՞ղ են արդյոք տարբեր խնդիրներ հիմնովին լուծվել։ Կարո՞ղ է արդյոք ավետարանը տարածելու աշխատանքը բնականոն կերպով առաջ ընթանալ։ Հստակորեն Աստծու տան աշխատանքային կարգավորումները հստակորեն չեն կարող հիմնովին իրականացվել, և շատ կարևոր աշխատանքներ չեն կարող լավ կատարվել։ Քանի որ կեղծ առաջնորդողների կողմից օգտագործվող մարդիկ բացարձակապես չունեն ճշմարտության իրականություն և նույնիսկ կարող են չար գործեր կատարել, սա խանգարում է եկեղեցու տարբեր աշխատանքների լավ կատարմանը։ Կեղծ առաջնորդողներն օգտագործում են այս չար մարդկանց՝ թույլ տալով նրանց կատարել կարևոր պարտավորություններ և ստանձնել կարևոր աշխատանք եկեղեցում, նույնիսկ թույլ տալով այս չար մարդկանց տնօրինել ընծաները։ Արդյոք սա կխանգարի՞ և կանհանգստացնի՞ եկեղեցու աշխատանքը։ Արդյոք դա վնասներ կպատճառի՞ Աստծու ընծաներին։ (Այո՛։) Սա շատ լուրջ հետևանք է։ Քանի որ կեղծ առաջնորդողները չեն կարողանում հստակ տեսնել այս մարդկանց էությունը, ի վիճակի չեն ստուգելու նրանց և թույլ են տալիս, որ այս չար մարդիկ ստանձնեն կարևոր գործեր, աշխատանքը լիովին փչանում է։ Իրենց պարտավորությունները կատարելիս այս չար մարդիկ միշտ գործում են ձևականորեն, խաբում են իրենց վերադասներին և թաքցնում են բաներ իրենց ստորադասներից և իրական աշխատանք չեն կատարում․ նրանք գործում են կամայական անզգուշությամբ, մոլորեցնում են մարդկանց և կատարում են ամեն տեսակի չար գործեր։ Սակայն կեղծ առաջնորդողները չեն կարողանում հստակ տեսնել նրանց էությունը և մինչ նկատում են խնդիրները, արդեն մեծ աղետ է տեղի ունեցած լինում։ Օրինակ՝ Հենանի պաստորական տարածքում առաջնորդող դարձած որոշ չար մարդիկ օգտագործեցին տարբեր ստոր միջոցներ՝ Աստծու ընծաները գողանալու համար․ գողացան հսկայական գումարներ, և այդ գումարները երբեք չհատուցվեցին։ Արդյոք սա որևէ կապ ունի՞ առաջնորդողների և աշխատողների կողմից սխալ մարդկանց ընտրելու և օգտագործելու հետ։ (Այո՛։) Աշխատանքային կարգավորումների համաձայն, եթե մեկը չի կարող հստակ տեսնել ընտրված մարդկանց էությունը, նրան նախ կարելի է հանձնարարել որոշ պարզ աշխատանք կատարել, իսկ հետո որևէ մեկը կարող է հետևել նրա աշխատանքին և դիտարկել նրան որոշ ժամանակ։ Այն մարդկանց, որոնց էությունը բացարձակապես հնարավոր չէ հստակ տեսնել, չպետք է հանձնարարվի որևէ կարևոր աշխատանք, հատկապես եթե այն ռիսկ է պարունակում։ Միայն երկարաժամկետ դիտարկումից և նրանց էությունը հստակ տեսնելուց հետո պետք է որոշումներ կայացվեն այն առնչությամբ, թե ինչպես վերաբերվել և վարվել նրանց հետ։ Կեղծ առաջնորդողները չեն աշխատում աշխատանքային կարգավորումների համաձայն և չեն կարողանում ըմբռնել սկզբունքները, առավել ևս՝ չեն կարողանում հստակ տեսնել մարդկանց էությունը և սխալ մարդկանց են օգտագործում։ Սա հանգեցնում է վնասների թե՛ եկեղեցու աշխատանքում, թե՛ Աստծու ընծաների հարցում։ Սա այն աղետն է, որը բերում են կեղծ առաջնորդողները։ Հակաքրիստոսները միտումնավոր կերպով օգտագործում են չար մարդկանց, մինչդեռ կեղծ առաջնորդողները բթամիտ են, չեն կարողանում հստակ տեսնել որևէ մեկի էությունը և չեն կարողանում հստակ տեսնել իրենց հայտնաբերած ցանկացած խնդրի էությունը։ Նրանք օգտագործում և նշանակում են մարդկանց՝ հիմնվելով բացառապես իրենց զգացմունքների վրա։ Կեղծ առաջնորդողների կողմից կարգավորված մարդկանց մեծ մասն անհամապատասխան է. նրանք վնասներ են պատճառում եկեղեցու աշխատանքին, ինչի հետևանքները նույնական են հակաքրիստոսների կողմից չար մարդկանց միտումնավոր օգտագործման հետևանքներին։ Ցածր որակով և աշխատանք կատարելու անկարողությամբ կեղծ առաջնորդողները նույնպես բավականին լուրջ հետևանքներ են բերում, այնպես չէ՞։ (Այո՛։) Ուստի մի՛ մտածեք, թե միայն հակաքրիստոսներն են խախտում աշխատանքային կարգավորումները․ կեղծ առաջնորդողները նույնպես կարող են խախտել աշխատանքային կարգավորումները։ Նույնիսկ եթե միտումնավոր չէ, դրա բնույթն ի վերջո աշխատանքային կարգավորումների խախտում է։ Կեղծ առաջնորդողները, չհասկանալով ճշմարտության սկզբունքները և ի վիճակի չլինելով հստակ տեսնելու մարդկանց կամ հարցերի էությունը, ի վերջո խախտում են աշխատանքային կարգավորումները և անկարող են լինում իրական աշխատանք կատարել։ Սա ուշացնում է եկեղեցու աշխատանքը և վնասում է Աստծու ընտրյալ մարդկանց։ Նրանց գործողությունների բնությունն ու հետևանքները նույնն են, ինչ աշխատանքը կատարող, նաև եկեղեցու աշխատանքին վնասներ պատճառող և եղբայրների ու քույրերի կյանքի մուտքին վնասող հակաքրիստոսներինը։

Աշխատանք կատարելիս և աշխատանքային կարգավորումներ իրականացնելիս կեղծ առաջնորդողները պարզապես ձևականորեն են գործում և ամեն ինչ վերածում են լիակատար խառնաշփոթի։ Նրանք բավականին ինքնարդար են և երբեք չեն փնտրում կամ հաղորդակցվում՝ հիմարաբար մտածելով, թե լավ որակ ունեն․ համարձակվում են գործել և կարող են պերճախոս կերպով խոսել։ Քանի որ եղբայրներն ու քույրերն են ընտրում նրանց, կամ Աստծու տունը ժամանակավորապես առաջխաղացնում և մշակում է նրանց, մտածում են, թե, որպես առաջնորդողներ, համապատասխանում են չափանիշին և կարող են կատարել իրենց պարտականությունները։ Գաղափար անգամ չունեն, որ ոչինչ են և չեն կարող կատարել առաջնորդողների և աշխատողների որևէ պարտականություն։ Չգիտեն իրենց սեփական թերությունների չափը․ պարզապես անամոթաբար համարձակվում են գործեր անել։ Արդյունքում տարբեր աշխատանքային կարգավորումների հրապարակվելուց հետո չեն կարողանում իրականացնել դրանցից որևէ մեկը՝ Վերևի պահանջների համաձայն։ Նրանց կարգավորած յուրաքանչյուր աշխատանքային կարգավորում ի վերջո վերածվում է լիակատար խառնաշփոթի և դառնում է ծայրաստիճան քաոսային։ Նրանց կողմից կառավարչական աշխատանքի իրականացումը վատորակ է․ հստակ չգիտեն, թե քանի նոր հավատացյալ է ձեռք բերվել ավետարանը քարոզելու միջոցով, ինչպես հիմնել եկեղեցիներ, ընտրել առաջնորդողներ և սարկավագներ և ինչպես վարել եկեղեցական կյանք։ Ինչ վերաբերում է այն բանին, թե ով ունի ամենաշատ արդյունքներն ավետարանի աշխատանքը ղեկավարելիս, ով է ամենաարդյունավետ կերպով վկայում, ով է լավագույնս համապատասխանում եկեղեցին ջրելուն, որ խմբերի ղեկավարների պարտավորությունները պետք է կարգավորվեն, կամ ովքեր պետք է պաշտոնազրկվեն անպատասխանատու լինելու համար, և ինչպես լուծել աշխատանքի որոշակի կողմերում առաջացող խնդիրները, կեղծ առաջնորդողները հստակ չգիտեն այս բոլոր կոնկրետ առաջադրանքների մասին և իրենց աշխատանքը վերածում են լիակատար խառնաշփոթի։ Ինչ վերաբերում է եկեղեցում տեխնիկական գիտելիքների ավելի բարձր մակարդակ պահանջող տարբեր մասնագիտական առաջադրանքներին, կեղծ առաջնորդողները նաև դրանք են վերածում լիակատար խառնաշփոթի։ Գաղափար անգամ չունեն, թե հատկապես ինչպես կատարել այս առաջադրանքները։ Նույնիսկ եթե ցանկանում են հարցուփորձ անել դրանց մասին, չգիտեն ինչպես անել։ Նրանք ցանկանում են հարցնել Վերևին ինչպես հանձն առնել այս առաջադրանքները, բայց նույնիսկ չգիտեն ինչպես ձևակերպել իրենց հարցերը։ Արդյունքում աշխատանքը չի կարող կատարվել։ Նույնիսկ աշխատանքային կարգավորումներով պահանջվող գույքի կառավարման պարզ առաջադրանքը՝ գույքը պահպանելու և բաշխելու համար համապատասխան մարդկանց նշանակելը, և տարբեր համակարգեր ստեղծելն այնպիսի մի բան է, որը կեղծ առաջնորդողներն ի վիճակի չեն անելու։ Դա վերածում են լիակատար խառնաշփոթի։ Կեղծ առաջնորդողները ծայրաստիճան շփոթության մեջ են իրենց ստանձնած յուրաքանչյուր առաջադրանքի հարցում։ Երբ նրանց հարցնում են, թե արդյոք իրականացրել են աշխատանքային կարգավորումները, հպարտանում և վստահորեն ասում են. «Այո՛, իրականացրել եմ։ Յուրաքանչյուրն ունի աշխատանքային կարգավորումների մեկ օրինակ, և բոլորը գիտեն, թե ինչ աշխատանք է պահանջում Աստծու տունը»։ Եթե հարցնես նրանց, թե ինչպես են դա արել, խնդրես բացատրել աշխատանքի կոնկրետ քայլերը, թե որ առաջադրանքներն են համեմատաբար վատ կատարվել, որ առաջադրանքներն են ավելի սահուն կատարվել, արդյոք յուրաքանչյուր առաջադրանք պատշաճ կերպով է կատարվել, որ առաջադրանքներն ունեն շարունակական ստուգման և հետևման կարիք, և արդյոք ստուգումից հետո որևէ խնդիր է հայտնաբերվել, նրանք անտարբեր են այս ամենի նկատմամբ։ Որոշ կեղծ առաջնորդողներ, առաջնորդողներ դառնալուց ի վեր, նույնիսկ չգիտեն, թե ինչ առաջադրանքներ պետք է կատարեն, կամ որն է իրենց պարտականության շրջանակը։ Մի՞թե սա էլ ավելի հոգս պատճառող չէ։ Արդյոք ներկայումս առաջնորդողների և աշխատողների մեծ մասն ունի՞ այս խնդիրը տարբեր աստիճաններով։ (Այո՛։)

Չափանիշը՝ ստուգելու, թե արդյոք առաջնորդողներն ու աշխատողները համապատասխանում են չափանիշին

Այսօրվա հաղորդակցության միջոցով արդյոք հիմա ավելի հստակ հասկացողություն ունե՞ք այն պարտականությունների վերաբերյալ, որոնք պետք է կատարեն առաջնորդողներն ու աշխատողները և վերակացուները։ Ո՞ւնեք ձեր մտքում ավելի լավ գաղափար։ Արդյոք առաջնորդողների և աշխատողների դերի վերաբերյալ ձեր հասկացողությունն ավելի ճշգրի՞տ է։ (Այո՛։) Մի կողմից՝ առաջնորդողներն ու աշխատողները որոշակի հասկացողություն են ձեռք բերել այն մասին, թե որ առաջադրանքները պետք է կատարեն, մյուս կողմից՝ մնացած բոլորն այժմ ունեն որոշակի ուղիներ՝ զանազանելու համար, թե արդյոք առաջնորդողը կամ աշխատողը համապատասխանում է չափանիշին։ Առաջնորդողների և աշխատողների իններորդ պարտականության պահանջների համաձայն՝ արդյոք առաջնորդողների և աշխատողների մեծ մասը համապատասխանո՞ւմ է չափանիշին։ (Ո՛չ։) Ուստի ո՞ր առաջնորդողներն ու աշխատողները կարող են համապատասխանել չափանիշին, և որո՞նք չեն կարող։ Նրանք, ովքեր ունեն չափանիշին համապատասխան որակ, որոշ գործնական փորձառություն, որոշ սկզբունքներ իրենց գործերը տնօրինելիս և բեռի զգացում եկեղեցու աշխատանքի համար, որոշակի ժամանակահատված վարժվելուց հետո կարող են դառնալ չափանիշին համապատասխան՝ որպես առաջնորդողներ և աշխատողներ։ Սակայն նրանք, ովքեր ունեն ցածր որակ և չունեն ըմբռնելու ունակություն, ովքեր չեն կարողանում ըմբռնել սկզբունքները, որքան էլ ճշմարտության մասին հաղորդակցվի, չեն կարող դառնալ չափանիշին համապատասխան՝ որպես առաջնորդողներ և աշխատողներ, և կարող են միայն դուրս թողնվել։ Հետևաբար, եթե ցանկանում ես դառնալ չափանիշին համապատասխան առաջնորդող կամ աշխատող և ցանկանում ես ուրիշների կողմից ընտրվել որպես առաջնորդող կամ աշխատող, նախ պետք է գնահատես, թե արդյոք որակդ բավարար է։ Ինչպե՞ս կարող ես գնահատել սա։ Տեսնելով, թե արդյոք կարող ես իրականացնել աշխատանքային կարգավորումները։ Վերցրո՛ւ վերջին աշխատանքային կարգավորումներից մեկը, կարդա՛ այն և ստուգի՛ր ինքդ քեզ՝ տեսնելու, թե արդյոք ունես դրա իրականացման քայլերն ու ծրագրերը։ Եթե ունես գաղափարներ ու ծրագրեր և գիտես ինչպես իրականացնել այն, ապա պետք է ստանձնես աշխատանքը՝ որպես քո անքակտելի պարտավորություն, երբ եղբայրներն ու քույրերն ընտրում են քեզ։ Սակայն եթե աշխատանքային կարգավորումը կարդալուց հետո միտքդ դատարկ է, բացարձակապես չես կարողանում հստակ տեսնել այն, թե ով է առավել հարմար՝ աշխատանքը ղեկավարելու նպատակով կարգավորվելու համար, և առավել ևս՝ չես կարողանում հստակ տեսնել կոնկրետ ինչպես իրականացնել եկեղեցու աշխատանքի տարբեր կետերը, ոչ էլ գիտես ինչպես հաղորդակցվել, վերահսկել, ստուգել և հետևել, և մտքումդ չունես իրականացման քայլեր կամ ծրագրեր, բայց որոշ եղբայրներ և քույրեր սխալմամբ կարծում են, թե շատ տաղանդավոր և հարմար ես առաջնորդող կամ աշխատող լինելու համար, ինչպիսի՞ն պետք է լինի վերաբերմունքդ։ Պետք է ասես. «Շնորհակալ եմ ձեր գովեստի համար, բայց իրականում շատ տաղանդ չունեմ։ Չունեմ այն, ինչ պահանջվում է․ դուք սխալվել եք իմ հարցում։ Եթե ընտրեք ինձ՝ որպես առաջնորդող, դա կուշացնի եկեղեցու աշխատանքը։ Ես գիտեմ սեփական հասակս․ նույնիսկ չգիտեմ ինչպես իրականացնել պարզ աշխատանքային կարգավորում, գաղափար անգամ չունեմ որտեղից սկսել և չունեմ որևէ կողմնորոշիչ կետ։ Առանց ճշմարտությունը հասկանալու՝ եկեղեցու աշխատանքը չի կարող լավ կատարվել։ Նույնիսկ եթե Վերևն ինձ նշանակեր, չէի կարողանա անել դա։ Ես իսկապես ստեղծված չեմ այս դերի համար»։ Ի՞նչ եք մտածում այսպիսի խոստովանության մասին։ Այս մոտեցումը ցույց է տալիս ողջամտություն․ այսպես ասող մարդիկ շատ ավելի մեծ ողջամտություն ունեն, քան կեղծ առաջնորդողները։ Կեղծ առաջնորդողները երբեք չէին կարող ասել այսքան շատ ողջամտություն ունեցող որևէ բան։ Կեղծ առաջնորդողները մտածում են. «Ինձ ընտրել են, ուստի պետք է լինեմ առաջնորդողը։ Ինչո՞ւ չպետք է լինեմ։ Տաղանդավոր եմ, ուստի արժանի եմ դրան։ Արդյոք աշխատանքային կարգավորումներն իրականացնել չկարողանալը խնդի՞ր է։ Ո՞վ է ծնվում՝ իմանալով ինչպես դա անել։ Մի՞թե այնպիսի բան չէ, որը կարող եմ սովորել։ Քանի դեռ կարող եմ քարոզել, բավական է։ Ունեմ հոգևոր հասկացողություն, գիտեմ և հասկանում եմ Աստծու խոսքերը, կարող եմ հաղորդակցվել և կարող եմ գտնել կիրառման ուղին Աստծու խոսքերում։ Հմուտ եմ մարդկանց ապականված խառնվածքները և տարբեր վիճակները լուծելու հարցում։ Աստծու տան աշխատանքային կարգավորումներն իրականացնելը մեծ գործ չէ։ Մի՞թե պարզապես կառավարչական տնօրինման աշխատանք չէ։ Նախկինում ուսումնասիրել եմ կառավարչական տնօրինում, ուստի Աստծու տան այս փոքր աշխատանքն ինձ համար խնդիր չէ»։ Մի՞թե նման մարդը վտանգի մեջ չէ։ (Այո՛։) Որտե՞ղ է թաքնված վտանգը։ Կարո՞ղ եք հստակ տեսնել այս հարցը։ (Նրանք չեն կարող կատարել աշխատանքը և կխանգարեն ու կանհանգստացնեն Աստծու տան աշխատանքը՝ ոչ միայն վնասելով իրենք իրենց և եղբայրներին ու քույրերին, այլև ուշացնելով Աստծու տան աշխատանքը։) Մի՞թե դա պարզապես վնաս է։ Մի՞թե դա այն է, ինչով ի վերջո ավարտվում է։ Եթե միայն սա լիներ, դեռ կարող էր շտկվել։ Հիմնական խնդիրն այն է, որ եթե կեղծ առաջնորդողը երկար ժամանակ շարունակում է իր դերում, նա հետևում է հակաքրիստոսների ուղին և ի վերջո դառնում է հակաքրիստոս։ Կարծում ես, թե առաջնորդող կամ աշխատող լինելն այդքան պա՞րզ է։ Կարգավիճակը բերում է գայթակղություն, իսկ գայթակղությունը՝ վտանգ։ Ո՞րն է այս վտանգը։ Դա հակաքրիստոսների ուղին հետևելու հավանականությունն է։ Հակաքրիստոսների ուղին հետևելու վատթարագույն հետևանքը հակաքրիստոս դառնալն է։

Որոշ մարդիկ ասում են. «Որոշ կեղծ առաջնորդողներ պարզապես ունեն փոքր-ինչ ցածր որակ, բայց նրանց մարդկայնությունը չար չէ։ Կարո՞ղ են արդյոք նրանք հետևել հակաքրիստոսների ուղին»։ Ո՞վ է ասում, թե չար մարդկայնություն չունենալը նշանակում է, որ չեն հետևի հակաքրիստոսների ուղին։ Որքա՞ն չար պետք է լինեն, որպեսզի համարվեն հակաքրիստոսներ։ Կարո՞ղ ես հստակ տեսնել այս հարցը։ Եթե կեղծ առաջնորդողը երկար ժամանակ շարունակում է իր դերում, նա արդեն սկսել է վար ընթանալ հակաքրիստոսների ուղիով։ Արդյոք կա՞ որևէ անջրպետ հակաքրիստոսների ուղին հետևելու և հակաքրիստոս դառնալու միջև։ (Ո՛չ։) Հիշեք՝ ի՞նչ ուղի են հետևում այդ կեղծ առաջնորդողները։ Կեղծ առաջնորդողները կոնկրետ աշխատանք չեն կատարում, ոչ էլ ի վիճակի են կոնկրետ աշխատանք կատարելու, սակայն դեռ ցանկանում են բարձր դիրքեր զբաղեցնել՝ ուրիշներին դասախոսելու և մարդկանց ստիպելու լսել և ենթարկվել իրենց։ Արդյոք սա հակաքրիստոսների ուղին հետևե՞լ է։ Ո՞րն է հակաքրիստոսների ուղին հետևելու արդյունքը։ (Բնականաբար նրանք դառնում են հակաքրիստոսներ։) Թեև կեղծ առաջնորդողներն ի բնե հակաքրիստոսներ կամ չար մարդիկ չեն, սակայն եթե երկար ժամանակ հետևում են հակաքրիստոսների ուղին՝ առանց վերահսկողության կամ առանց որևէ մեկի կողմից զեկուցվելու և պաշտոնազրկվելու, կարո՞ղ են արդյոք զավթել իշխանությունը և հիմնել անկախ թագավորություններ։ (Այո՛։) Այդ պահին մի՞թե չեն դարձել հակաքրիստոսներ։ Ուստի տեսնում եք` արդյոք կեղծ առաջնորդողի դերը վտանգավո՞ր է, թե՞ ոչ։ (Այո՛։) Կեղծ առաջնորդող լինելն արդեն իսկ շատ վտանգավոր է։ Թեև ներկայումս զանազանում ենք կեղծ առաջնորդողներին և չենք անդրադառնում հակաքրիստոսներին, սակայն այս երկուսի էության միջև կապ կա։ Փաստացիորեն կեղծ առաջնորդողները հետևում են հակաքրիստոսների ուղին։ Այս ուղին հետևելը բնականաբար կհանգեցնի նրանց՝ հակաքրիստոսներ դառնալուն, ինչը որոշվում է նրանց բնական էությամբ։ Այդ պահին կարիք չկա նայելու նրանց մարդկայնության էությանը․ միայն նրանց ուղին է որոշում, թե արդյոք հակաքրիստոսներ են։ Դիտարկե՛ք այն կեղծ առաջնորդողներին, որոնք պաշտոնազրկվել են։ Եթե ժամանակին չպաշտոնազրկվեին, ապա, դատելով նրանց էությունը այն բանով, թե ինչպես են իրենց դրսևորել և ինչ են բացահայտել իրենց պաշտոնավարման ընթացքում, ի վերջո կհետևեի՞ն հակաքրիստոսների ուղին։ Կդառնայի՞ն հակաքրիստոսներ։ Փաստացիորեն որոշ մարդիկ արդեն ցույց են տվել այս նշանները, և հենց Աստծու տունն է նրանց անմիջապես պաշտոնազրկել։ Եթե չպաշտոնազրկվեին, կսկսեին ապրել եկեղեցու հաշվին և մոլորեցնել մարդկանց։ Կսկսեին իրենց պահել որպես պաշտոնյաներ կամ տերեր բարձր պաշտոններում՝ հրամայելով մարդկանց և հրամաններ տալով, ստիպելով ուրիշներին ենթարկվել իրենց այնպես, ասես իրենք Աստված են։ Նույնիսկ կպնդեին, թե կատարելագործվել են Աստծու կողմից և Աստծու կողմից օգտագործվող մարդիկ են։ Մի՞թե դա հոգս պատճառող չէ։ Ուստի ինչպե՞ս պետք է դիտարկենք և բնորոշենք նման կեղծ առաջնորդողների վիճակներն ու դրսևորումները։ Նրանք կարող են նախնականորեն բնորոշվել որպես կեղծավորներ, եկեղեցու հաշվին ապրող մարդիկ, փարիսեցիներ։ Իսկ ի՞նչ կպատահի, եթե սա շարունակի զարգանալ։ Թեև կեղծ առաջնորդողները կարող են այնքան դաժան կամ չարասեր չլինել, որքան հակաքրիստոսները, և թեև արտաքուստ կարող են դժվարություններին դիմանալու և ծանր աշխատանք կատարելու ունակ թվալ՝ ամեն քայլափոխի օգնելով ուրիշներին, նաև համբերատար լինելու և մարդկանց հանդուրժելու ունակ թվալ ճիշտ փարիսեցիների նման, որոնք ճամփորդում էին ցամաքով և ծովով՝ քարոզելու և աշխատելու համար, ի վերջո ի՞նչ նշանակություն ունի դա։ Եթե չեն կարող իրականացնել ոչ մի առաջադրանք, ինչո՞վ են նրանց գործողություններն ու վարքագիծը տարբերվում փարիսեցիների գործողություններից և վարքագծից։ Արդյոք նրանց գործերը համագործակցության մե՞ջ են Աստծու գործի հետ, թե՞ դիմադրում և անհանգստացնում են Աստծու գործը։ Հստակորեն նրանք դիմադրում են Աստծու գործին և խոչընդոտում են եկեղեցու տարբեր աշխատանքների բնականոն առաջընթացին։ Մի՞թե սա ոչնչով չի տարբերվում փարիսեցիների և կրոնական աշխարհի այդ պաստորների ու երեցների վարքագծից։ Կեղծ առաջնորդողները ճիշտ նրանց պես են։ Ուստի ինչպե՞ս պետք է բնորոշենք նրանց։ Ի՞նչ կլինի, եթե կեղծ առաջնորդողները շարունակեն գործել։ Նրանք չեն կարողանա ոչ միայն իրականացնել Աստծու տան աշխատանքային կարգավորումները, այլև կսկսեն պարսավել, քննադատել, դատել, մեղադրել և նման այլ քայլեր անել այս կարգավորումների առնչությամբ․ պարզ կդառնա հակաքրիստոսի վարքագծի մի ամբողջ շարք։ Նրանք ոչ միայն չեն իրականացնում աշխատանքային կարգավորումները, այլև տարբեր արդարացումներ են գտնում՝ դիմադրելու և խոչընդոտելու դրանց իրականացմանը։ Սա Աստծու գործի հետ համագործակցել չէ, այլ Աստծու տան աշխատանքին խոչընդոտել և անհանգստացնել է։ Սա նրանց կողմից իրենց սեփական պատկերացումների ու երևակայությունների, նաև Աստծու տան կողմից իրենց տրված իշխանության ու կարգավիճակի օգտագործում է՝ Աստծու տան աշխատանքային կարգավորումների իրականացումը խոչընդոտելու համար։ Մի՞թե սա չէ խնդրի էությունը։ (Այո՛։) Կեղծ առաջնորդողներն իրական աշխատանք չեն կատարում և չեն կարողանում իրականացնել Վերևի կողմից կարգավորված տարբեր առաջադրանքները, սակայն դեռևս պաշտպանում են մարդկանց քարոզելու իրենց կարգավիճակը՝ զգալով, որ իրենք Աստծու ընտրյալ մարդկանց գլխավորներն են, ղեկավարները։ Սա արդեն նրանց դարձնում է հակաքրիստոսներ՝ իսկական հակաքրիստոսներ։ Արդյոք նման մարդկանց այս բնորոշումը ճշգրի՞տ է։ Այն ծայրաստիճան ճշգրիտ է՝ առանց որևէ սխալի։ Սա տրամաբանական դատողություն չէ, այլ բնորոշում՝ հիմնված նրանց էության վրա։ Նրանք, ովքեր չեն կարող իրականացնել Աստծու տան աշխատանքային կարգավորումները, կեղծ առաջնորդողներ են, և նրանք, ովքեր չեն իրականացնում Աստծու տան աշխատանքային կարգավորումները, նույնպես կեղծ առաջնորդողներ են։ Նախքան որպես փարիսեցիներ բացահայտվելը՝ նրանք կարող են բնորոշվել որպես կեղծ առաջնորդողներ։ Սակայն այն պահից, երբ դառնում են փարիսեցիներ և ապրում են եկեղեցու հաշվին, ապավինում են իրենց «անցյալի ձեռքբերումներին» և զբաղեցնում են պաշտոններ՝ առանց աշխատանքային կարգավորումներ իրականացնելու կամ կոնկրետ առաջադրանքներ կատարելու, դառնալով գայթաքարեր Աստծու տան աշխատանքի համար, նման մարդիկ պետք է բնորոշվեն որպես հակաքրիստոսներ։ Ինչպե՞ս եք որոշում՝ արդյոք ինչ-որ մեկը կեղծ առաջնորդո՞ղ է, թե՞ հակաքրիստոս։ Կեղծ առաջնորդողը բնորոշվում է այն բանով, թե արդյոք կարող է իրականացնել աշխատանքային կարգավորումներ և կատարել իրական աշխատանք։ Նրանք, ովքեր չեն իրականացնում աշխատանքային կարգավորումներ և չեն կատարում իրական աշխատանք, կեղծ առաջնորդողներ են։ Սակայն եթե գիտեն, որ չեն կարող իրական աշխատանք կատարել և չեն կարող իրականացնել Վերևից եկած աշխատանքային կարգավորումները, սակայն դեռ ցանկանում են պաշտպանել մարդկանց սրտերը շահելու համար քարոզելու և կարգախոսներ հնչեցնելու իրենց կարգավիճակը և անտեսում են Աստծու տան աշխատանքային կարգավորումները, նաև ակնկալում են, որ Աստծու տունը, հաշվի առնելով այն փաստը, որ երկար տարիներ հավատացել են Աստծուն և երկար տարիներ տառապել են եկեղեցու աշխատանքի համար, կպահի նրանց իր մոտ, որպեսզի կարողանան ապրել եկեղեցու հաշվին և օգտագործել Աստծու տունը որպես ծերանոց՝ շարունակելով մոլորեցնել եղբայրներին և քույրերին, նույնիսկ փնտրելով ուժ՝ ձևավորելու խոսքի և որոշումներ կայացնելու իշխանություն, ապա նման մարդիկ հակաքրիստոսներ են։ Ահա այսպես եք որոշում՝ արդյոք ինչ-որ մեկը կեղծ առաջնորդող է, թե հակաքրիստոս։ Բնորոշման այս սկզբունքն ու չափանիշը հստա՞կ են։ (Այո՛։)

Առաջնորդողների և աշխատողների իններորդ պարտականությունը հիմնականում վերաբերում է աշխատանքային կարգավորումներին։ Այն, թե արդյոք առաջնորդողը կամ աշխատողն իրականացնում է աշխատանքային կարգավորումները, ստուգելու չափանիշն է, թե արդյոք նա համապատասխանում է չափանիշին։ Ամենաճշգրիտ մեթոդն է գնահատելը, թե արդյոք առաջնորդողները և աշխատողները ճշմարիտ կամ կեղծ են՝ հիմնվելով այն բանի վրա, թե արդյոք կատարում են եկեղեցու աշխատանքը՝ աշխատանքային կարգավորումների համաձայն։ Միանգամայն արդարացի է աշխատանքային կարգավորումների նկատմամբ նրանց վերաբերմունքն օգտագործելը՝ կեղծ առաջնորդողներին զանազանելու ու մանրամասն վերլուծելու և որոշելու համար, թե արդյոք նրանք կեղծ առաջնորդողներ են կամ հակաքրիստոսներ։ Արդար և խելամիտ է ցանկացած առաջնորդողի կամ աշխատողի համար առաջնորդողներին և աշխատողներին գնահատելը՝ հիմնվելով այն բանի վրա, թե ինչպես են իրականացնում աշխատանքային կարգավորումները, արդյոք կարող են իրականացնել աշխատանքային կարգավորումները, և նրանց իրականացման արդյունավետության ու հիմնավորվածության վրա։ Դա նպատակ չունի միտումնավոր կերպով դժվարացնել իրավիճակը որևէ մեկի համար։ Կարո՞ղ եք զանազանել, որ որոշ կեղծ առաջնորդողներ չեն իրականացնում աշխատանքային կարգավորումները և ի վերջո դառնում են հակաքրիստոսներ։ Արդյոք այս պնդումը հիմնավո՞ր է։ (Այո՛։) Ինչո՞ւ է այն հիմնավոր։ (Որովհետև կեղծ առաջնորդողները չեն իրականացնում աշխատանքային կարգավորումները և զբաղեցնում են իրենց պաշտոնները՝ իրենց սեփական անկախ թագավորությունները հիմնելու համար։ Սա նշանակում է, որ նրանք արդեն սկսել են վար ընթանալ հակաքրիստոսների ուղիով։) Սա երևույթն է, ո՞րն է խնդրի էությունը։ Աշխատանքային կարգավորումները չիրականացնելն Աստծուն դիմադրել և Նրան հակադրվել է։ Ի՞նչ է նշանակում հակադրվել Աստծուն։ Նրանք, ովքեր հետևում են հակաքրիստոսների ուղին, հակադրվում են Աստծուն՝ կանգնելով Նրա դեմ ուղղակի հակադրության մեջ։ Եթե մեկը պարզապես կեղծ առաջնորդող է, պարզապես չգիտի ինչպես կատարել աշխատանքը կամ իրականացնել աշխատանքային կարգավորումները, միտումնավոր կերպով չի դիմադրում Աստծուն։ Սակայն հակաքրիստոսների հատկանիշներն իրենց բնույթով շատ ավելի լուրջ են, քան կեղծ առաջնորդողներինը։ Որոշ կեղծ առաջնորդողներ վաղուց հետևում են հակաքրիստոսների ուղին։ Այս անհատները սկսում են իրական աշխատանք չկատարելուց և աշխատանքային կարգավորումներ չիրականացնելուց։ Երկար ժամանակ առաջնորդողներ լինելուց և որոշ բառեր ու վարդապետություններ քարոզել կարողանալուց հետո նրանց թվում է, թե իրենց դիրքն ապահով է, որ կապիտալ ունեն և որ հեղինակություն են ձեռք բերել մարդկանց շրջանում։ Ապա համարձակվում են սկսել անել իրենց ուզածը և հակադրվում են Աստծուն։ Միշտ գերագնահատում են իրենց՝ կարծելով, թե հեղինակություն են ձեռք բերել եղբայրների և քույրերի շրջանում, թե իրենց խոսքերը կշիռ ունեն, և հետևաբար պետք է ունենան խոսքի բացարձակ իշխանություն և որոշումներ կայացնելու իշխանություն իրենց արած ամեն ինչում։ Մտածում են, թե մարդիկ պետք է լսեն իրենց․ մարդիկ պետք է փրկեն իրենց դեմքը, եթե խայտառակվում են ինչ-որ բան անելիս կամ սխալվում են իրենց խոսքերում, ինչպես նաև Աստծու տունը պետք է այդպես անի։ Աստծու տունը պետք է խորհրդակցի իրենց հետ առաջացող ցանկացած հարցի շուրջ և իրենց բաժին հանի լավ բաներից, և իրենք պետք է ստանան ավելի լավ արտոնություններ և ավելի բարձր գովեստ, քան ուրիշները։ Մտածում են, թե Աստված նույնպես պետք է իրենց այլ տեսանկյունից նայի։ Հաշվի առնելով իրենց այս կարծեցյալ առավելություններն ու գերազանցությունը՝ կարծում են, որ Աստծու տունը չպետք է հեշտությամբ էտի իրենց կամ մերկացնի իրենց ապականված խառնվածքն ուրիշների ներկայությամբ, առավել ևս՝ չպետք է պաշտոնազրկի՝ առանց հաշվի առնելու իրենց զգացմունքները։ Նման մարդիկ վտանգի մեջ են։ Նրանք ապավինում են իրենց «անցյալի ձեռքբերումներին»։ Փարիսեցիներ են և արդեն դարձել են հակաքրիստոսներ։ Մի՞թե սա չի որոշվում նրանց բնական էությամբ։ Եթե ինչ-որ մեկը ձգտում է ճշմարտությանը և ունի ճշմարտության իրականությունը, արդյոք կներկայացնե՞ր այս անհիմն պահանջներն Աստծու տանը և Աստծուն։ (Ո՛չ։) Կա մարդկանց մի տեսակ, որին թվում է, թե երկար ժամանակ աշխատանք կատարելուց հետո կարգավիճակ է ձեռք բերել և կապիտալ ունի և այդպիսով զարգացնում է այս տեսակի մտքերն ու գերազանցության այս զգացումը։ Ինչպիսի՞ մարդ է սա։ Սա մեկն է, որ ունի հակաքրիստոսի էություն։ Քանի որ չի ձգտում ճշմարտությանը և հետևում է հակաքրիստոսների ուղին, ամբարտավան և ինքնարդար է՝ ներկայացնելով ամեն տեսակի անհիմն պահանջներ Աստծուն և Աստծու տանը։ Նա ապավինում է իր «անցյալի ձեռքբերումներին», ապրում է եկեղեցու հաշվին, կառչում է իր կարգավիճակից և ի վերջո դառնում է հակաքրիստոս։ Սա դասական հակաքրիստոս է։ Արդյոք կա՞ն նման մարդիկ եկեղեցում։ Ցանկացած ոք, ով հպարտանում է ինքն իրենով՝ որպես հոգևոր մարդ, այս տեսակից է։ Նա հստակորեն անարժեք է և չի կարող կատարել որևէ կոնկրետ աշխատանք, սակայն դեռևս իրեն հոգևոր է համարում. իրենց համարում են այնպիսի մարդիկ, որոնց Աստված բարեհաճորեն է նայում, և որոնք Նրա կատարելագործման թիրախներն են։ Կարծում են, թե իրենք Աստծու սիրելի որդիներն են, հաղթողները։ Ի՞նչ ուղի են հետևում նման մարդիկ։ Մի՞թե նրանք մարդիկ են, որոնք ձգտում են ճշմարտությանը։ Մի՞թե նրանք մարդիկ են, որոնք հնազանդվում են ճշմարտությանը։ Մի՞թե նրանք մարդիկ են, որոնք հնազանդվում են Աստծու ներդաշնակեցումներին և կարգավորումներին։ Բացարձակապես ո՛չ, հարյուր տոկոսով ո՛չ։ Նրանք մարդիկ են, որոնք ձգտում են կարգավիճակի, հեղինակության և օրհնությունների և քայլում են հակաքրիստոսների ուղիով։ Երբ նման մարդիկ երկար ժամանակ պաշտոն են զբաղեցնում՝ երկար ժամանակ ծառայելով որպես կեղծ առաջնորդողներ, անխուսափելիորեն կդառնան հակաքրիստոսներ։ Հակաքրիստոսները խոչընդոտներ են Աստծու տան աշխատանքի համար։ Նրանք բացարձակապես չեն կարող աշխատանք կատարել՝ աշխատանքային կարգավորումների համաձայն, և բացարձակապես չեն կարող կատարել Աստծու կամքը կամ գործել՝ Աստծու պահանջների համաձայն, առավել ևս՝ բացարձակապես չեն կարող հրաժարվել իրենց կարգավիճակից, հեղինակությունից և շահերից՝ եկեղեցու աշխատանքը կատարելու համար, որովհետև հակաքրիստոսներ են։

Առաջնորդողների և աշխատողների իններորդ պարտականության վերաբերյալ հաղորդակցությունը հիմնականում աշխատանքային կարգավորումների իրականացման մասին է։ Այն, թե արդյոք առաջնորդողը կամ աշխատողը համապատասխանում է չափանիշին և կատարում է իր պարտականությունները, հիմնականում որոշվում է այն բանով, թե ինչպես է նա իրականացնում աշխատանքային կարգավորումները, և այդ իրականացումների արդյունքներով։ Իհարկե, այս չափանիշն օգտագործվում է նաև կեղծ առաջնորդողներին և նրանց հետևած ուղիները մերկացնելու համար, ինչպես նաև այն հետևանքները, որոնք նրանք բերում են եկեղեցու աշխատանքին և Աստծու ընտրյալ մարդկանց կյանքի մուտքին։ Այս բոլոր որոշումները, դատողությունները և վերջնական բնորոշումները հիմնված են կեղծ առաջնորդողների կողմից աշխատանքային կարգավորումների իրականացման վրա։ Աշխատանքային կարգավորումների իրականացումն առաջնային առաջադրանք է, ուստի որոշելը, թե արդյոք առաջնորդողը կամ աշխատողը համապատասխանում է չափանիշին՝ հիմնվելով նրա կողմից աշխատանքային կարգավորումների իրականացման վրա, շատ իրատեսական և ծայրաստիճան հիմնարար է։ Ավելին՝ յուրաքանչյուր առաջնորդողի և աշխատողի այս չափանիշով գնահատելը միանգամայն խելամիտ և արդարացի է՝ առանց որևէ խառնուրդի։

Առաջնորդողների և աշխատողների պարտականությունները (11)

Նախորդ հավաքույթին մենք հաղորդակցվեցինք առաջնորդողների և աշխատողների պարտականությունների իններորդ կետի վերաբերյալ. «Ճշգրիտ կերպով հաղորդել, հրապարակել և կիրառել Աստծու տան տարբեր աշխատանքային կարգավորումները՝ ըստ դրա պահանջների՝ ապահովելով ուղղորդում, վերահսկում և խթանում, ինչպես նաև ստուգել և հետևել դրանց իրականացման կարգավիճակին»։ Մենք հաղորդակցվեցինք պարտականությունների մասին, որոնք առաջնորդողներն ու աշխատողները պետք է կատարեն, և այն գործի մասին, որ նրանք պետք է անեն, ինչպես նաև քննեցինք կեղծ առաջնորդողների մի քանի արարք։ Թեև մենք չհաղորդակցվեցինք այն մանրամասների մասին, թե ինչպես պետք է առաջնորդողներն ու աշխատողներն իրականացնեն յուրաքանչյուր աշխատանքային կարգավորում, մենք հաղորդակցվեցինք այդ կարգավորումներն իրականացնելու սկզբունքների մանրամասների, ինչպես նաև այն մասին, թե ինչ պետք է անեն առաջնորդողներն ու աշխատողները։ Արդյո՞ք ստացաք ավելի հստակ և ճշգրիտ սահմանում այն աշխատանքի վերաբերյալ, որն առաջնորդողներն ու աշխատողները պետք է անեն՝ իններորդ կետի վերաբերյալ մեր հաղորդակցության միջոցով։ Արդյո՞ք այժմ ձեզ պարզ է, թե որն է առաջնորդողների ու աշխատողների կատարելիք աշխատանքը։ Նրանց համար գլխավորն աշխատանքն իրականացնելն է՝ համաձայն Աստծու պահանջների և Նրա տան աշխատանքային կարգավորումների։ Հիմնականում դա է։ Այժմ մեզ բոլորիս պարզ է։ Այն, թե ինչ աշխատանք պետք է անի առաջնորդողը կամ աշխատողն Աստծու տանը, և որոնք են նրանց պարտականությունները, պետք է որ բավականին որոշակիորեն հաղորդակցված լիներ իններորդ կետի շրջանակում։ Այն հիմնականում համապարփակ է։ Նրանց պարտականությունների շրջանակը սահմանազատված է, և նրանց անելիք աշխատանքը, ինչպես նաև այն, թե ինչպես պետք է դա անեն, նույնպես հստակ նշված է։ Եթե որևէ մեկը դեռ չգիտի՝ ինչպես կոնկրետ աշխատանք անել հիմա, երբ դա հստակ նշվել է, դա նրա ցածր որակ ունենալու խնդիրն է։ Նա այն տեսակի կեղծ առաջնորդող է, որը չի կարող աշխատանք անել։ Կա կեղծ առաջնորդողների մեկ այլ տեսակ, որն աշխատանքը կարգավորում է միայն իր սեփական պատկերացումներով և երևակայությամբ ու մարդկանց օգտագործում է քաոսային կերպով, ինչը հանգեցնում է նրան, որ չափազանց շատ մարդիկ են անիմաստ ներգրավվում։ Աշխատանքը ոչ միայն լավ չի արվում, այլև նրանք այն լիակատար խառնաշփոթի են վերածում՝ թողնելով առանց առաջընթացի որևէ ուղու։ Կեղծ առաջնորդողները երբեք չեն իրականացնի աշխատանքային կարգավորումները, առավել ևս՝ իրական աշխատանք։ Նրանք պարզապես անում են այն աշխատանքը, որն իրենց է դուր գալիս՝ կենտրոնանալով միայն ընդհանուր գործերի աշխատանքի վրա. երբ աշխատում են, միայն գիտեն՝ ինչպես հրամաններ արձակել և դատարկ կարգախոսներ ու վարդապետություններ բղավել։ Նրանք երբեք չեն հետևում աշխատանքին, ոչ էլ հոգ են տանում, թե արդյոք այն արդյունավետ է եղել։ Սա կեղծ առաջնորդողի մի տեսակ է։ Կարճ ասած՝ անկախ նրանից, թե ինչ-որ մեկը որպես առաջնորդող չի կարողանում իրական աշխատանք անել կամ չի անում իրական աշխատանք ՝ ինչպիսին էլ որ լինեն հանգամանքները, եթե նա չի կարողանում կատարել առաջնորդողների և աշխատողների պարտականությունները կամ անել Աստծու հանձնարարության աշխատանքը, և եթե չի կարողանում իրականացնել Աստծու տան կարգավորած տարբեր աշխատանքները, ապա նա կեղծ առաջնորդող է։

Այժմ, առաջնորդողների և աշխատողների ինը պարտականության շուրջ մեր հաղորդակցության և կեղծ առաջնորդողների դրսևորման տարբեր ձևերի մերկացման միջոցով, արդյո՞ք դուք ձեռք բերեցիք որոշակի նախնական գիտելիք և հասկացողություն այն մասին, թե ինչպես կատարել առաջնորդողների և աշխատողների պարտականությունները։ (Այո։) Արդյո՞ք դուք Աստծու տան աշխատանքը հեշտ եք համարում կատարելու համար։ Արդյո՞ք մարդու հանդեպ պահանջները բարձր են։ Արդյո՞ք դրանք չափազանցված են։ (Դրանք բարձր չեն. բոլորն այնպիսի պահանջներ են, որոնց մենք կարող ենք համապատասխանել։) Կա՞ն արդյոք առաջնորդողներ և աշխատողներ, որոնք ասում են. «Աշխատանքների կետերն ու տեսակները, որոնք Աստծու տունը պահանջում է մեզանից անել, չափազանց շատ են։ Որքան ավելի բարձրաստիճան է առաջնորդողը, այդքան ավելի մեծ է նրա աշխատանքի շրջանակը, և այդքան ավելի շատ աշխատանքային կետերի համար է նա պատասխանատու։ Հանուն այդ աշխատանքը լավ անելու և Վերևի պահանջների համաձայն այն իրականացված տեսնելու մենք ուժասպառությունից կմեռնեինք, այնպես չէ՞»։ Արդյո՞ք որևէ մեկն ուշագնաց է եղել ուժասպառությունից՝ բոլոր կոնկրետ աշխատանքները լավ անելու և յուրաքանչյուր աշխատանքային կետ պատշաճ կերպով իրականացնելու համար։ (Ոչ։) Արդյո՞ք որևէ մեկը հիվանդացել է ուժասպառությունից։ Արդյո՞ք որևէ մեկն այնքան զբաղված է, որ ժամանակ չունի ուտելու կամ քնելու։ (Ոչ։) Ոմանք կարող են ասել. «Ի՞նչ նկատի ունեք՝ «ոչ» ասելով։ Որոշ մարդիկ իսկապես ուժասպառ են լինում եկեղեցու աշխատանքն անելիս, որովհետև նրանք երկար ժամանակ չեն կարողանում կանոնավոր ուտել կամ աշխատել ու կանոնավոր ընդմիջումներ անել՝ հավասարակշռելով աշխատանքն ու հանգիստը։ Նրանք ի վերջո հիվանդություններ են ձեռք բերում ուժասպառությունից»։ Դուք լսե՞լ եք նման իրավիճակի մասին։ (Ոչ։) Արդյո՞ք որևէ մեկն իններորդ կետը լսելուց և Աստծու տան տարբեր աշխատանքային կետերի հատուկ բովանդակությունը, ինչպես նաև այս հատուկ աշխատանքն անելիս առաջնորդողների և աշխատողների համար դրա պահանջվող չափանիշները տեսնելուց հետո վախ ու սարսափով է լցվել։ Արդյո՞ք նա զգում է. «Հեշտ չէ առաջնորդող կամ աշխատող լինելը։ Առանց առողջ մարմնի, լավ որակի, լայնախոհ սրտի և գերմարդկային էներգիայի ու ուժի, ո՞վ կարող էր լավ անել այդ գործը»։ Արդյո՞ք որևէ մեկն ունեցել է այս միտքը։ Արդյո՞ք այն հիմնավորված է։ (Ոչ։) Ի՞նչն է այն դարձնում չհիմնավորված։ Նախ, Աստծու տան աշխատանքը կատարելիս, անկախ նրանից, թե ինչ աստիճան ունեն, և արդյոք նրանց պատասխանատվությունը համապարփակ է, թե մեկ աշխատանքային կետի համար է, առաջնորդողներն ու աշխատողները պետք է առնվազն լավ անեն իրենց հիմնական գործը՝ առավելագույնը մեկ կամ երկու լրացուցիչ աշխատանքային կետերի հետ։ Նույնիսկ եթե նրանց հանձնարարված է համապարփակ աշխատանք, դա չի նշանակում, որ նրանք պետք է ապահովեն համապարփակ հետևողականություն կամ ուղղորդում։ Նրանք պետք է կենտրոնանան ամենակարևոր աշխատանքը ղեկավարելու վրա կամ միաժամանակ զբաղվեն որոշակի աշխատանքային կետերի թույլ օղակներով։ Որոշ մարդիկ կարող են լցված լինել էներգիայով, ունենալ պատասխանատվության ուժեղ զգացում և լավ որակ, և նրանք ի վիճակի կլինեն անելու բազմակողմանի աշխատանքի մեծ շրջանակ, բայց նրանց հիմնական աշխատանքը գլխավորապես բաղկացած կլինի ընդամենը մեկ կամ երկու աշխատանքային կետից։ Այլ աշխատանքների դեպքում նրանք պետք է միայն հարցուփորձ անեն դրա մասին, տեղեկություններ հավաքեն և փորձեն հասկանալ այն ու լուծեն միայն այն խնդիրները, որոնք բացահայտում են։ Դա այդ ամենի մի մասն է։ Մեկ այլ մասն այն է, որ նույնիսկ եթե նրանք միաժամանակ զբաղվում են մի քանի աշխատանքային կետով, նրանք պետք է միայն ապավինեն հիմնական ղեկավարներին՝ այդ աշխատանքային կետերն անելու համար։ Այն ամենն, ինչ նրանք անում են, տարբեր աշխատանքային կետերը վերահսկելը, դրանք ստուգելը և դրանց ուղղություն տալն է. հիմնական աշխատանքը, որ նրանք ինքնուրույն պետք է անեն, միևնույն է, մեկ աշխատանքային կետ է։ Եվ արդյո՞ք մարդն ուժասպառ կլիներ մեկ աշխատանքային կետ անելով։ (Ոչ։) Եթե անձն ունի բավարար որակ և ճկուն միտք, նա խելամտորեն կկարգավորի աշխատանքը՝ ժամանակի բաշխման և այն արդյունավետ դարձնելու առումով։ Նա չի լինի անկազմակերպ խառնաշփոթի մեջ՝ առանց առաջընթացի ուղու։ Նա այնքան էլ զբաղված չի երևա. նա կաշխատի ըստ սահմանված ռեժիմի, բայց աշխատանքն անարդյունավետ չի լինի, և այն լավ պտուղներ կտա։ Նա կլինի որակ ունեցող մեկը, ով գիտի՝ ինչպես խելամտորեն բաշխել մարդկային ռեսուրսներն ու ժամանակը։ Որակ չունեցող կամ ցածր որակ ունեցող մարդիկ խառնաշփոթի մեջ են, ինչ աշխատանք էլ որ անեն։ Նրանք ամեն օր բավականին զբաղված են, բայց թե ինչն է նրանց զբաղված պահում, իրենք էլ հստակ չեն կարող ասել։ Նրանք չունեն գրաֆիկ, չունեն ժամանակի հասկացողություն. նրանք արթնանում են բավականին շուտ և քնում են բավականին ուշ. նրանք չեն կարողանում կանոնավոր ժամերի ուտել, բայց հաշվի առնելով աշխատանքի արդյունավետությունը՝ ընդհանրապես իրական աշխատանք չեն կատարում։ Մի՞թե սա չափազանց ցածր որակի օրինակ չէ։ (Այդպես է։) Այս տեսակի մարդը կարծես ամեն օր դես ու դեն է վազում առանց հանգստի, բայց չի կարողանում հասնել աշխատանքի բուն էությանը, ոչ էլ կարողանում է տարբերել հրատապը ոչ հրատապից և նա անարդյունավետ է խնդիրներ լուծելիս։ Դա դանդաղեցնում է աշխատանքը։ Նա սրտում պայթելու աստիճան անհանգիստ է, և նրա բերանում խոցեր են առաջանում։ Թեպետ նույնիսկ այդ դեպքերում նա չի ուշաթափվում ուժասպառությունից։ Ցածր որակ ունեցող մարդիկ կարող են օրական ութ ժամից ավելի աշխատել, սակայն նրանց աշխատանքի արդյունավետությունը շատ ավելի վատը կլինի, քան լավ որակ ունեցողներինը։ Ուստի, նրանք պետք է զբաղված լինեն, այնպես չէ՞։ Նրանք պետք է զբաղված լինեին. նրանք չեն կարողանում արդյունքների հասնել, նույնիսկ երբ զբաղված են. եթե նրանք զբաղված չլինեին, աշխատանքը կաթվածահար կլիներ։ Սա այնքան ցածր որակ ունեցող մեկն է, որ ունակ չէ որակյալ կերպով կատարելու կամ ստանձնելու աշխատանքը։ Ավելին՝ Աստծու տան աշխատանքում կան բազմաթիվ մասեր, և պահանջները որոշ չափով խիստ են անձնակազմի և ժամանակի առումով։ Մարդկանց մեծամասնության դեպքում, երբ նրանք մի փոքր ավելի զբաղված են, դա արվում է գերազանցության ձգտելու և լավ արդյունքներ ստանալու համար, որովհետև Աստծու տան աշխատանքը տարբերվում է չհավատացող աշխարհի բիզնեսներից և գործարաններից. դրանք պահանջում են տնտեսական օգուտներ, մինչդեռ մենք շեշտը դնում ենք աշխատանքի արդյունքների վրա։ Բայց քանի որ մարդկանց մեծամասնությունը ցածր որակ ունի, անսկզբունք է և չափազանց անարդյունավետ իր աշխատանքում, նրանցից ավելի շատ ժամանակ է պահանջվում արդյունքներ ստանալու համար։ Արդյո՞ք այժմ ձեզանից շատերը բացասական մտքեր չունեն առաջնորդողների և աշխատողների պարտականությունների վերաբերյալ։ Մի բան հստակ է. առաջնորդողներն ու աշխատողներն ուժասպառ չեն լինի՝ աշխատելով Աստծու տան պահանջներին համաձայն։ Այս արտաքին, օբյեկտիվ գործոններից բացի, կա ևս մի բան, որում կարող եք համոզված լինել։ Եթե մարդը հոգս ունի և որոշակի որակի տեր է, և մի՛ անտեսեք Սուրբ Հոգու աշխատանքի փաստը, ապա որոշ խնդիրների դեպքում, որոնք նրանք չեն կարող պատկերացնել կամ կանխատեսել, և որոշ հարցերի դեպքում, որոնց միջով նրանք նախկինում չեն անցել և փորձառություն չունեն, Սուրբ Հոգին նրանց մշտական հիշեցումներ կտա՝ լուսավորելով և օգնելով նրանց ցանկացած պահի։ Եկեղեցու աշխատանքի կատարումն ամբողջությամբ չի հենվում մարդկային ուժի, էներգիայի և հոգսերի վրա. դրա մի մասը պետք է հենվի Սուրբ Հոգու աշխատանքի և առաջնորդության վրա, ինչպես մարդկանց մեծամասնությունը փորձառաբար ապրել է։ Ուստի, ինչ տեսանկյունից էլ դիտենք, իրենց պարտականությունները կատարելն այն է, ինչին առաջնորդողը կամ աշխատողը պետք է հասնեն։ Դա նրանց համար լրացուցիչ պահանջ չէ։ Երբ անհավատներն աշխատում են աշխարհում, նրանք գործում են իրենց անձնական որակի հիման վրա։ Աստծու տանը պարտականություն կատարելն այլ է. մարդն այն չի անում միայն սեփական որակի հիման վրա. նա պետք է նաև ապավինի ճշմարտության սկզբունքների իր հասկացողությանը, եթե մտադիր է արդյունքների հասնել։ Երբեմն նրանք պետք է նաև օգնեն միմյանց և ներդաշնակորեն համագործակցեն, եթե մտադիր են լավ կատարել իրենց պարտականությունը։ Ոմանք կարող են հարցնել. «Արդյո՞ք Աստծու տանն աշխատելը մեզանից պահանջում է «նվիրվել առաջադրանքին և ձգտել անել մեր առավելագույնը մինչև մեր մահվան օրը։ Գարնան շերամները հյուսում են մինչև իրենց մահը»՝ արդյո՞ք մենք պետք է հասնենք դրան։ Արդյո՞ք Աստծու տունը մեզնից կպրծնի միայն այն ժամանակ, երբ մենք մեռնենք ուժասպառությունից»։ Արդյո՞ք սա է այն, ինչ Աստված պահանջում է մարդուց։ (Ոչ։) Առաջնորդողների և աշխատողների պարտականությունների պահանջների վերաբերյալ մեր հաղորդակցությունը նպատակ ունի պարզապես մարդկանց հստակություն և հասկացողություն տալու այն մասին, թե ինչպես համագործակցել Աստծու գործի հետ՝ համաձայն ճշմարտության սկզբունքների և աշխատանքային մեթոդների, որոնք Նա պահանջում է՝ Նրա գործը կանոնավոր արդյունավետ կերպով, առաջ ընթանալու համար, և որպեսզի Նրա խոսքերն ու գործը կարողանան ավելի լավ արդյունքների հասնել Նրա ընտրյալ ժողովրդի մեջ։ Դրա մի կողմը աշխատանքի զարգացման ու տարածման վերաբերյալ է. մյուսը՝ Աստծուն հետևողների համար խոսքերի ու գործի առումով ակնկալվող արդյունքներին հասնելու։ Սրանք են առաջնորդողների և աշխատողների պարտականությունները, և այն, ինչին նրանք պետք է հասնեն իրենց աշխատանքում։

Տասներորդ կետ. պատշաճ կերպով պահպանել ու խելամիտ կերպով բաշխել Աստծու տան տարատեսակ նյութական միջոցները (գրքեր, տարատեսակ սարքավորումներ, հացահատիկ և այլն) և իրականացնել կանոնավոր ստուգում, սպասարկում և նորոգում՝ վնասը և վատնումը նվազեցնելու համար, ինչպես նաև կանխել չար մարդկանց՝ դրանց տիրանալը

Այսօր մենք կանցնենք առաջնորդողների և աշխատողների պարտականությունների տասներորդ կետի վերաբերյալ հաղորդակցությանը. «Պատշաճ կերպով պահպանել ու խելամիտ կերպով բաշխել Աստծու տան տարատեսակ նյութական առարկաները (գրքեր, տարատեսակ սարքավորումներ, հացահատիկ և այլն) և իրականացնել կանոնավոր ստուգում, սպասարկում և նորոգում՝ վնասը և վատնումը նվազեցնելու համար, ինչպես նաև կանխել չար մարդկանց՝ դրանց տիրանալը»։ Իններորդ կետն առաջնորդողների և աշխատողների համար համեմատաբար համապարփակ պահանջ է։ Տասներորդ կետն աշխատանքի մեկ այլ մեծ բաժին է, որն ընդգրկում է առաջնորդողների և աշխատողների պարտականություններին ուղղված մեկ այլ հատուկ պահանջ։ Աշխատանքի այս մասը ներառում է Աստծու տանը պատկանող միջոցներ, որոնցից մի քանիսը գնվում են՝ բավարարելու այն մարդկանց կենսական կարիքները, ովքեր իրենց պարտականություններն անում են լրիվ դրույքով, իսկ մյուսները սարքավորումներ, նյութեր և այլ պարագաներ են, որոնք գնվում են ավետարանը տարածելու գործի համար։ Կան նաև Աստծու խոսքերի որոշ գրքեր և նմանատիպ որոշ բաներ, որոնք վերաբերում են եղբայրների և քույրերի կյանքի մուտքին, և որոնք պետք է պահի Աստծու տունը։ Սրանք ապրանքներ են, որոնք վերաբերում են Աստծուն մարդկանց հավատալուն։ Ընդհանուր առմամբ երեք կատեգորիա՝ կյանքի, աշխատանքի և Աստծուն հավատալու համար անհրաժեշտ առարկաներ։ Անկախ նրանից՝ այս միջոցները գնում է Աստծու տունը, թե մատուցում են եղբայրները և քույրերը, երբ դրանք անցնում են Աստծու տան տիրապետության տակ, դրանք կապվում են առաջնորդողների և աշխատողների կողմից նյութական միջոցների կառավարման և բաշխման հետ։ Թեպետ այս աշխատանքն արտաքուստ այնքան էլ կարևոր չի թվում՝ համեմատած եկեղեցական կյանքի, վարչական կամ մասնագիտական աշխատանքի հետ, և այնպիսի բան չէ, որը պետք է օրակարգում լինի, այնուամենայնիվ, այն կարևոր աշխատանք է, որն առաջնորդողներն ու աշխատողները պետք է անեն։ Աստծու տան տարբեր միջոցները ներգրավված են պարտականություններ անող ողջ անձնակազմի աշխատանքի, կյանքի, ուսուցման և բոլոր նմանատիպ երևույթների մեջ, ուստի դրանց պահպանումն ու խելամիտ բաշխումը շատ կարևոր են և չպետք է անտեսվեն։

Պատշաճ պահպանություն

Որպես առաջնորդողներ և աշխատողներ՝ ձեզ համար եկեղեցու վարչական աշխատանքը լավ անելուց և եկեղեցական կյանքը լավ դարձնելուց էլ ավելի առանցքային է ավետարանի տարածման աշխատանքը լավ անելը, ինչպես նաև դրա հետ կապված տարբեր աշխատանքները։ Դրանից բացի, Աստծու տան տարբեր նյութական միջոցների կառավարմանը նույնպես պետք է համապատասխան ժամանակ տրամադրվի։ Այս բաները պետք է լավ պահպանվեն. թույլ մի տվեք, որ դրանք բորբոսնեն կամ դրանց մեջ միջատներ վխտան և թույլ մի տվեք, որ մարդիկ տիրանան դրանց այնպես, կարծես դրանք իրենց մասնավոր սեփականությունն են։ Աստծու տունը նաև ունի հատուկ պահանջներ և քայլեր, թե ինչպես պետք է առաջնորդողներն ու աշխատողները լավ անեն այս աշխատանքը։ Նրանք պետք է սկսեն՝ ստուգելով, թե արդյոք այդ միջոցները կառավարող անձնակազմը պատշաճ, պատասխանատու մարդիկ են, և արդյոք նրանք գիտեն՝ ինչպես կառավարել դրանք, և արդյոք նրանք կարող են ջանասիրաբար կատարել իրենց պատասխանատվությունը՝ արդյոք այդ բաներն ապահով կպահվեն նրանց ձեռքերում։ Օրինակ՝ հացահատիկ պահելիս, արդյո՞ք վայրը, որտեղ այն պահվում է անձրևային սեզոնին, խոնավ է։ Արդյո՞ք դա կառավարող մարդիկ ժամանակին ստուգում են այն։ Եթե հացահատիկն իսկապես խոնավանում է, արդյո՞ք նրանք այն հանում են չորացնելու։ Արդյո՞ք նրանք կառավարում են այս բաներն այնքան բծախնդրորեն, որքան իրենց ունեցածը կկառավարեին։ Արդյո՞ք նրանք ունեն նման մարդկայնություն։ Արդյո՞ք նրանք ունեն նման հավատարմություն։ Նրանք պետք է սկսեն այս բաները կառավարող մարդկանց աուդիտ անցկացնելով՝ տեսնելու, թե ինչպիսին է նրանց մարդկայնությունը, և արդյոք նրանք խիղճ ունեն և առաքինի են։ Եթե թվում է, թե մարդը լավ մարդկայնություն ունի և բարեսիրտ է, և ուրիշների մեծ մասը լավ կարծիք է հայտնում նրա մասին, սակայն դու չգիտես՝ արդյոք նա հարմար է Աստծու տան միջոցները կառավարելուն, ապա ի՞նչ պետք է արվի։ Դու պետք է հետևես, ստուգես և վերահսկես։ Դու պետք է որոշ ժամանակ անց հարցուփորձ անես բաների մասին՝ տեսնելու, թե արդյոք պահապանը կատարում է իր պատասխանատվությունը։ Օրինակ՝ հացահատիկի դեպքում ամենամեծ մտահոգությունը խոնավությունն է։ Պահապանը պետք է ստուգի, թե արդյոք ամբարը խոնավ է, և արդյոք հացահատիկի մեջ միջատներ կան և նա պետք է գտնի մեկին, ով գիտի նման բաների մասին՝ խորհրդակցելու և հասկանալու համար, թե որ գործելակերպը կարող է երաշխավորել, որ հացահատիկը չխոնավանա և չբորբոսնի կամ միջատներ չվխտան այնտեղ։ Երբ նա պահեստավորի հացահատիկը, պետք է հաճախակի ստուգի ամբարը կամ բացի պատուհանները՝ օդափոխության համար։ Այդպիսով նա իսկապես կկատարեր իր պատասխանատվությունը։ Եթե պահապանը նախաձեռնություն է ցուցաբերում այդ բաներն անելու համար՝ առանց հորդորի կամ հիշեցման կարիք ունենալու, ապա նա հուսալի է, ինչը համոզիչ է։ Իսկ ի՞նչ կասեք այն մարդկանց մասին, ովքեր պահպանում են տարբեր տեսակի սարքավորումներ. արդյո՞ք նրանք համապատասխանում են այդ աշխատանքին։ Դեռ չգիտեք՝պետք է ստուգեք նաև նրանց։ Ինչպե՞ս է պահպանվում սարքավորումների մեծ մասը՝ էլեկտրոնիկան, կահույքը, պարագաները և այլն, երբ դրանք սովորաբար չեն օգտագործվում։ Արդյո՞ք պահապանը հոգ է տանում և սպասարկում դրանց։ Արդյո՞ք նա էլեկտրոնիկայի կանոնավոր ստուգումներ է անցկացնում՝ միացնելով և գործարկելով դրանք։ Հարցուփորձ անելով՝ կարող եք իմանալ, որ այս բաների պահապանը կանոնավոր կերպով անում է դա։ Այդ բաները կարող են պարզապես անգործության մատնված լինել այնտեղ, բայց դրանց վրա փոշի չլինի, ինչը նշանակում է, որ ինչ-որ մեկը հաճախ է գալիս՝ հոգ տանելու դրանց. կտեսնես, որ դրանց պահապանը լավն է, որ նա կատարում է իր պատասխանատվությունը։ Այդ ժամանակ կարող ես հանգիստ լինել։ Կան նաև Աստծու խոսքերի գրքեր։ Դրանցից յուրաքանչյուրը դժվար է ձեռք բերել, և բացի այդ, Աստծու խոսքերի գրքերն Աստծուն հավատացող յուրաքանչյուրի համար ավելի կարևոր են, քան որևէ այլ բան՝ ավելի, քան հացահատիկը, էլեկտրոնիկան կամ որևէ այլ նմանատիպ առարկա։ Ուստի, այս բաների դեպքում, առավել ևս պետք է գտնես համապատասխան մարդ՝ դրանք կառավարելու համար, և համապատասխան վայր՝ դրանք պահելու համար։ Պատշաճ օդափոխությունը, վերահսկողությունը և ստուգումը նույնպես անհրաժեշտ են. նա չի կարող թույլ տալ, որ գրքերը խոնավանան կամ թրջվեն, կամ էլ դրանք կրծեն մկները։ Այս բոլոր բաներին պետք է ուշադրություն դարձնել։ Ուստի, արդյո՞ք նման միջոցներ կառավարող մարդիկ համապատասխանում են այդ աշխատանքին։ Պետք է հաճախակի ստուգես նաև դա։ Եթե խնամողները ծույլ, անփույթ և անուշադիր լինեն, որոշ բաներ կվնասվեն՝ եթե ոչ խոնավությունից և բորբոսից, ապա միջատներից։ Այս ամենը կորուստ է, որն առաջանում է առաջնորդողների և աշխատողների թույլ վերահսկողության և ստուգման պատճառով։ Եթե խնամողները պատշաճ կերպով հոգ տանեն այս միջոցների մասին, առաջնորդողների և աշխատողների այդ պատասխանատվությունը կատարված կհամարվի։ Անկախ նրանից՝ դրանք մեծ. Թե փոքր բաներ են, և արդյոք դրանք հաճախ են օգտագործվում, թե ոչ, քանի դեռ դրանք պատկանում են Աստծու տանը, պետք է կարգավորվել, որ ինչ-որ մեկը կառավարի դրանք։ Առարկան պետք է ապահով լինի՝ անկախ դրա տեսակից և պահպանման վայրից, և պետք է երաշխավորվի, որ դրա հետ որևէ վատ բան չպատահի։ Ահա թե ինչ է նշանակում լինել հավատարիմ և պատասխանատու։ Եթե պարզվի, որ բաներ կառավարողն անհամապատասխան է, ի՞նչ պետք է անել։ Պետք է անմիջապես կարգավորել նրա պարտականությունների բաշխումը և գտնել նրան փոխարինող այլ մարդու։ Որոշ մարդիկ, օրինակ՝ դատարկապորտ անբաններ են, որոնք սիրում են ուտել, բայց չաշխատել՝ ոչ մի պատասխանատվություն չկրելով։ Նրանք եկեղեցու իրերին վերաբերվում են անփութորեն՝ կարծես դրանք հանրային սեփականություն լինեն՝ մտածելով, որ ամեն ինչ լավ է, քանի դեռ դրանք չեն կորել։ Ինչ վերաբերում է նրան, թե արդյոք այդ առարկաները բորբոսնած են կամ միջատներով վխտացող, կամ արդյոք որևէ մեկը վնասվել է, նրանք ոչ հոգ են տանում, ոչ էլ՝ հետաքրքրվում։ Երբ էլ որ հարցնես նրանց, նրանք կասեն, թե ստուգել են դրանք, և ամեն ինչ լավ է։ Իրականում նրանք երկար ժամանակ չեն գնացել ստուգելու առարկաները։ Ապա կգա մի օր, երբ ինչ-որ մեկը հանկարծ կհայտնաբերի, որ հացահատիկը բորբոսնել է, և մկները կրծել են որոշ սարքավորումների լարերը, և նույնիսկ Աստծու խոսքերի գրքերն այնքան են խոնավացել, որ դրանցում գրվածը դարձել է աղոտ և անհասկանալի։ մի՞թե չափազանց ուշ չի լինի այդ բաների մասին միայն այդ ժամանակ իմանալը։ (Այո, վնասն արդեն հասցվել է։) Սա ոչ պատշաճ կառավարման արդյունքն է։ Մի՞թե դրանք կառավարող մարդն անհամապատասխան չէ։ Մի՞թե նա ցածրորակ մարդկայնություն չունի և անբարոյական չէ։ (Այդպես է։) Անհավատներն այս տեսակի մարդուն անբարոյական կանվանեին. ի՞նչ ենք ասում մենք։ Որ այս մարդու մարդկայնությունը վատն է, որ նա անհավատարիմ է։ Նա չի կարող նույնիսկ կատարել այդ փոքրիկ պարտականությունը. նա նույնիսկ չի կարող անել մի բան, որը կարող էր անել ընդամենը մի փոքր ցավ կրող մեկը, ով ունի ընդամենը մի փոքր խիղճ և մարդկայնություն։ Արդյո՞ք նա, միևնույն է, Աստծուն հավատացող է։ Նույնիսկ անհավատներն ունեն այն տեսակետը, թե՝ «Հավատարիմ եղիր քեզ վստահվածը կատարելիս». այս մարդը չի համապատասխանում նույնիսկ անհավատների նվազագույն բարոյական չափանիշին, ուստի նա ակնհայտորեն անհամապատասխան է՝ որպես միջոցների կառավարման անձնակազմի անդամ ծառայելու համար։ Անհամապատասխան մարդկանց պետք է արագ արձագանքել և համապատասխան փոխարինողներ գտնել։ Եթե չես վստահում առարկաների կառավարման քո անձնակազմին և ժամանակ չունես ինքդ ստուգելու բաները, կամ չես կարողանում հետևել բաներին և ստուգել դրանք ինչ-ին հանգամանքների պատճառով, ապա ի՞նչ պետք է արվի այդ դեպքում։ Դու կարող ես ստիպել առարկաները կառավարող մարդուն երաշխիքներ գրել՝ ասելով, որ եթե իր կառավարած միջոցներին վնաս հասցվի, ինքը կվճարի դրա համար, կամ որ նա պատրաստ կլինի համաձայնել Աստծու տան սահմանած ցանկացած տույժին։ Դա պետք է լուծվի վարչական համակարգի համաձայն։ Եթե առաջնորդողը կամ աշխատողը կարողանա իր գործն անել մինչև այդ մակարդակը, այդպիսով նա կկատարի իր պարտականությունը։

Եթե քեզ հանձնարարված է կառավարել Աստծու տան ցանկացած նյութական միջոց, անկախ նրանից՝ մեծ է, թե փոքր, թանկ է, թե էժան, անկախ նրանից՝ օգտակար է քեզ, թե ոչ, ապա դա քո պարտականությունն է։ Այս աշխատանքը առաջնորդողների և աշխատողների պատասխանատվության շրջանակում է, ուստի պետք է գտնես համապատասխան մարդ և համապատասխան վայր, որպեսզի այն պահպանվի պատշաճ կերպով։ Թույլ մի տուր, որ Աստծու տան առարկաները վնասվեն։ Օրինակ՝ Աստծու խոսքերի գրքերը պահպանելիս, երբ առաջնորդողը կամ աշխատողը համապատասխան անձնակազմ ապահովի դրանց համար, նա, միևնույն է, պետք է ժամանակ առ ժամանակ հետաքրքրվի դրանով. «Վերջերս շատ գրքեր են տրամադրվել, սակայն անուշադիր մի եղեք, նույնիսկ եթե ավելի քիչ են մնացել։ Գրքերը պահելիս գլխավորը թույլ չտալն է, որ դրանք խոնավանան կամ վնասվեն արևից, և որ դրանք ճզմվեն և դեֆորմացվեն»։ Նա պետք է ժամանակ առ ժամանակ հարցուփորձ անի դրա մասին և տեղեկություններ հավաքի։ Եթե նոր գրքեր ստանա, պետք է հարցնի, թե որքան լավ են դրանք պահպանվում. արդյոք դրանք բոլորը կտեղավորվեն սկզբնական տեղում, և եթե ոչ, արդյոք մեկ այլ տեղ գտնվել է դրանց համար, և ինչպիսին է այդ տեղը, արդյոք այն ապահով է և չոր. արդյոք գրքերը լավ են պահվում. և եթե մկների հետ կապված անհանգստություն կա, արդյոք կատու պահելու կարիք կա։ Այս բոլոր բաներն այն են, ինչ առաջնորդողներն ու աշխատողները պետք է անեն, և նրանց պարտավորությունն է դրանք կատարելը։ Այս աշխատանքը կարող է փոքր-ինչ աննշան թվալ, բայց այն նույնպես այն առաջադրանքներից մեկն է, որն առաջնորդողներն ու աշխատողները պետք է անեն կանոնավոր կերպով։ Մի թերագնահատեք այն. դրան պետք է լուրջ վերաբերվել։ Այդ բաները կարող են հանրային սեփականություն լինել և չպատկանել որևէ անհատի, բայց դրանք պետք է լավ պահպանվեն. անկախ նրանից, թե արդյոք դրանք օգտակար կլինե՞ն քեզ ապագայում, և արդյոք դրանք կարո՞ղ ես օգտագործել, դրանք լավ պահպանելը քո պարտավորությունն է, մի խնդիր, որը դրվում է քեզ վրա, և դու չպետք է որևէ պատճառ կամ արդարացում փնտրես՝ այն փոխանցելու և դրան ուշադրություն չդարձնելու համար։ Քանի դեռ ինչ-որ բան քո պարտականությունն է, դա այն է, ինչ պետք է կառավարես՝ աշխատանք, որը պետք է անես։ Այս ամենի հետ մեկտեղ, դու պետք է տեղեկություններ հավաքես և փորձես հասկանալ իրերը կամ անձամբ մասնակցես դրան։ Եթե ժամանակ ունենաս գնալու տեղանքը և ինքդ հետևելու, դա, իհարկե, ավելի լավ կլինի։ Բայց եթե հանգամանքներն ու պայմանները թույլ չեն տալիս դա, կամ եթե չափազանց զբաղված ես աշխատանքով, միևնույն է, պետք է ժամանակին տեղեկություններ հավաքես և հարցնես դրա մասին՝ փորձելով զերծ պահել Աստծու տան միջոցները որևէ կերպ վնասվելուց կամ վատնվելուց։ Դա անելը կնշանակի, որ կատարել ես առաջնորդողների և աշխատողների պարտականությունը։

Խելամիտ բաշխում

Աստծու տան նյութական միջոցների հետ կապված ևս մեկ կարևոր աշխատանք կա դրանք պահպանելիս. դրանց խելամիտ բաշխումը։ Այս բոլոր միջոցները մարդկանց օգտագործման համար են. բոլորն օգտակար բաներ են, ուստի դրանք պահպանելու գլխավոր նպատակն այն է, որ խելամտորեն օգտագործվեն։ Նախքան այս միջոցները խելամիտ օգտագործման հանձնելը, առաջնորդողների և աշխատողների գործը դրանք խելամտորեն բաշխելն է։ Ի՞նչ է խելամիտ բաշխումը։ Աստծու տունն ունի սկզբունքներ և կանոններ, թե ում պետք է այս միջոցները տրվեն օգտագործման։ Այս միջոցների գլխավոր նպատակը բարեգործական աշխատանքի համար որպես օգնություն կամ ողորմություն կուտակելը չէ, անկախ նրանից՝ դրանք նվիրաբերել են եղբայրները և քույրերը, թե գնել է Աստծու տունը. փոխարենը՝ դրանք նախատեսված են բոլոր այն եղբայրների և քույրերի օգտագործման համար, ովքեր իրենց պարտավորությունները կատարում են լրիվ դրույքով։ Ուստի, այն, թե ինչպես պետք է դրանք բաշխվեն, այսինքն՝ որոնք են դրանց բաշխման սկզբունքները, ևս մեկ պարտավորություն է, որն առաջնորդողներն ու աշխատողները պետք է կատարեն Աստծու տան տարբեր նյութական միջոցները կառավարելիս։ Այստեղ նշեցինք խելամիտ բաշխումը. այս դեպքում «խելամիտ» լինելն Աստծու տան պահանջած սկզբունքն է։

I. Խելամիտ բաշխել Աստծու խոսքերի գրքերը

Կսկսենք Աստծու խոսքերի գրքերից։ Ամեն անգամ, երբ նոր գրքեր են հրատարակվում, Աստծու տունն ունենում է պահանջներ և կանոններ՝ սկզբունքների առումով, թե ում պետք է տրամադրվեն այդ գրքերը։ Եկեղեցում կան մարդիկ, որոնք կարդում են Աստծու խոսքերը, և մարդիկ, որոնք՝ ոչ, կան մարդիկ, որոնք սիրում են ճշմարտությունը, և մարդիկ, որոնք՝ ոչ, և կան մարդիկ, որոնք պարտականություններ են կատարում, և մարդիկ, որոնք՝ ոչ. այս տեսակի մարդիկ պետք է զանազանվեն։ Դասագրքերի շարքում կան նաև որոշ հատուկ գրքեր՝ քերականություն, բառարաններ և այլ նմանատիպ գործիքային գրքեր։ Այս բոլորը պետք է բաշխվի սկզբունքներին խիստ համապատասխան։ Դրանք պետք է տրվեն դրանց կարիքն ունեցողներին, այլ ոչ թե նրանց, ովքեր չունեն։ Եվ հետո կան համեմատաբար փոքր քանակությամբ տպագրված որոշ գործիքային գրքեր. եթե դրանք տրվեն անհատին, ի՞նչ կպահանջվի այդ անհատից։ Կարող ես կարդալ դրանք, բայց մի՛ վնասիր դրանք. մի՛ թող դրանք որտեղ պատահի կամ խառնիխուռն թղթեր մի՛ պոկիր դրանցից։ Դրանք պետք է վերադարձվեն իրենց սկզբնական տեղը, երբ ավարտես կարդալը։ Աստծուն հավատալու վերաբերյալ գրքերի դեպքում առաջնորդողներն ու աշխատողները պետք է բաշխեն դրանք Աստծու տան աշխատանքային կարգավորումներին խիստ համապատասխան և պետք է թույլ տան Աստծու ընտրյալ մարդկանց նույնպես հասկանալ սկզբունքները և գործել դրանց համաձայն։

II. Տարբեր տեսակի սարքավորումների խելամիտ բաշխումը

Հաջորդը տարբեր տեսակի սարքավորումների բաշխումն է։ Սա համեմատաբար կարևոր առաջադրանք է։ Տարբեր տեսակի սարքավորումների բաշխումը որոշ չափով ավելի խիստ է։ Նման սարքավորումները ներառում են էլեկտրոնիկա, ինչպես նաև տարբեր մասնագիտություններում պահանջվող գործիքներ։ Երբ առաջնորդողներն ու աշխատողները բաշխեն դրանք, պետք է դրա համար նույնպես սկզբունքներ լինեն։ Ում դրանք տրվեն, պետք է լինեն մարդիկ, որոնք ի վիճակի են վարժ կերպով աշխատեցնել նման սարքավորումները և ճիշտ, խելամիտ օգտագործել դրանք։ Եթե ինչ-որ մեկը սկսնակ է կամ պարզապես չգիտի՝ ինչպես օգտագործել, այն չպետք է տրվի նրան։ Սա հատկապես վերաբերում է լավ, բարձրակարգ էլեկտրոնիկային, ինչպիսիք են բարձրակարգ տեսախցիկները և թանկարժեք համակարգիչները, ինչպես նաև ձայնագրման սարքավորումները, լուսանկարչական սարքերը կամ տեսանյութերի արտադրության համար անհրաժեշտ սարքավորումները. առավել ևս նման սարքավորումները չպետք է տրվեն նման մարդուն՝ վնասը կանխելու համար։ Առաջնորդողներն ու աշխատողները պետք է երաշխավորեն, որ նման սարքավորումներ օգտագործոողները, նախ՝ ի վիճակի են գնահատելու դրանք, և երկրորդ՝ ի վիճակի են ճիշտ օգտագործելու և սպասարկելու դրանք։ Օրինակ՝ որոշ սարքավորումների, ըստ կանոնների, պետք է տասը րոպե հանգիստ տրվի երկու ժամ օգտագործելուց հետո՝ սառչելու համար։ Եթե սարքավորումը չսառչի, կվնասվի, և դրա օգտակար ծառայության ժամկետը կկրճատվի։ Մարդիկ, ովքեր գնահատում են սարքը, կօգտագործեն այն դրա սպասարկման կանխարգելիչ միջոցներին խիստ համապատասխան. նրանք կհետևեն դրանց ինքնուրույն՝ առանց քո ասելու, և նրանք էլ ավելի խիստ և ճշգրիտ կլինեն, եթե դու հորդորես նրանց։ Նման մարդիկ հարմար են սաքրավորումներ օգտագործելու համար. նրանք հարմար են բարձրակարգ բաներ օգտագործելուն, որովհետև գիտեն գնահատել սարքավորումները և լուրջ են վերաբերվում դրանց սպասարկման և նորոգման կանխարգելիչ միջոցներին։ Նման մարդիկ, ովքեր կարող են փայփայել սարքավորումները և նորմալ օգտագործել դրանք, ամենահարմարն են բարձրակարգ սարքավորումների բաշխման և տրամադրման համար։ Առաջնորդողներն ու աշխատողները պետք է պատշաճ ստուգում իրականացնեն այս առումով։ Եթե կա բարձրակարգ համակարգիչ, և այն օգտագործման է տրվում ցանկացած մեկի, ով դիմում է՝ նշելով, որ ունի դրա կարիքը, արդյո՞ք սկզբունքն այստեղ ճիշտ է։ (Ոչ։) Ի՞նչն է սխալ։ Առաջնորդողների և աշխատողների համար նման բաների տրամադրման և բաշխման մի մասը պետք է հիմնված լինի աշխատանքի հանձնարարությունն ստացած անձի մասնագիտական ունակության վրա. մյուս մասն այն է, որ նրանք պետք է հիմնվեն նրա վրա, թե ի՞նչ աստիճանի է այդ անձը փայփայում սարքավորումները, արդյոք նա մարդկայնություն ունի, արդյոք նա գնահատում է սարքավորումները դրանք օգտագործելիս։ Եթե մարդը չգիտի՝ ինչպես հոգ տանել սարքավորումների մասին, ծանոթ չէ մասնագիտության հմտություններին և պարզապես ուզում է խաղալ սարքավորումների հետ՝ հետաքրքրասիրությունից դրդված, ապա նրան պետք է սահմանափակել և արգելել օգտագործել դրանք։ Նա հարմար չէ բարձրակարգ սարքավորումներ օգտագործելու և դրանց մասին հոգ տանելու համար։ Բավական է սովորական պարտականություններ կատարողներին սովորական սարքավորումներ տալը։ Նրանք, ովքեր ունեն մասնագիտություն, ունեն լավ մարդկայնություն և գիտեն՝ ինչպես օգտագործել, սպասարկել և գնահատել սարքավորումները, կարող են օգտագործել ավելի բարձրակարգ բաներ, որովհետև նրանք հմուտ մասնագետ են և ի վիճակի են օգտագործել բարձրակարգ սարքավորումները։ Եթե դու բթամիտ կամ անպատշաճ մեկին օգտագործելու համար տաս բարձրակարգ մի բան, նա կփչացնի սարքն ընդամենը մի քանի օրում։ Մյուսները չեն կարողանա օգտագործել այն, և այն նորոգելը հեշտ չի լինի։ Դա ոչ միայն խոչընդոտում է եկեղեցու աշխատանքը, այլև վատնում Աստծու տան նյութական միջոցը։ Ի՞նչն է անվերապահ այս ամենում։ Որ նման մարդիկ հարմար չեն լավ սարքավորումներ օգտագործելու համար։ Լավ սարքովորումները պետք է օգտագործման համար տրվեն մարդկայնություն ունեցող և մասնագիտությունից գլուխ հանող մարդկանց։ Արդեն լավ է, որ նրանք, ովքեր փորձագետ չեն մասնագիտության մեջ և որոնց մարդկայնությունը թույլ է, օգտագործեն սովորական բաներ։ Արդյո՞ք այսպիսի բաշխումը խելամիտ է։ (Այդպես է։)

Բոլոր տեսակի նյութական բաների հետ տարբեր մարդիկ տարբեր կերպ են վարվում։ Որոշ մարդիկ գնում են բարձրակարգ համակարգիչ, և երկու տարի օգտագործելուց հետո այն դեռ նորի տեսք է ունենում. էկրանի վրա երբեք մատնահետք չի երևում, իսկ ստեղնաշարը միշտ այնքան մաքուր է՝ առանց փոշու հատիկի։ Էկրանին գտնվող աշխատասեղանը նույնպես գեղեցիկ և կոկիկ է, իսկ համակարգչում պահված ամեն ինչ բավականին կազմակերպված և հստակ է։ Եթե ինչ-որ մեկն ասի նրանց, որ էկրանի համար վատ է, եթե այն երկար ժամանակ օգտագործվում է, նրանք անմիջապես կհարցնեն, թե ինչպես լավագույնս պաշտպանել այն. որ եղանակը լավագույնն է, դա էլ նրանք կանեն։ Եթե ինչ-որ մեկը նրանց ասի, որ համակարգիչը երկար օգտագործելուց հետո պետք է հանգսիտ թողնել, որ այն ավելի վատ կաշխատի, եթե շատ տաքանա՝ ազդելով սարքի երկարակեցության վրա, ապա երբ նրանք գիտակցեն, որ իրենց համակարգիչն օգտագործում են ավելի քան երկու ժամ, անմիջապես կդադարեցնեն՝ թույլ տալով, որ այն հովանա։ Եթե այն դանդաղ է հովանում, որովհետև եղանակը շատ շոգ է, նրանք օդափոխիչ կտեղադրեն, որպեսզի փչի դրա վրա։ Նրանք սարքավորման հետ վարվում են այնպիսի հատուկ խնամքով, կարծես այն իրենց երեխան լինի։ Նրանք հատկապես ուշադիր և զգույշ են այն պայուսակի մեջ դնելիս և երբ այն դնում են սեղանին, պարտադիր մաքրում են դրա մակերեսը և սարքը ճիշտ տեղադրում։ Մի՞թե սա նրանց ուժեղ կողմը չէ։ (Այո։) Նման մարդիկ ոչ միայն իրենք են փայփայում սարքավորումները. երբ տեսնում են, որ ուրիշները փչացնում և վնասում են դրանք, դժվար են տանում դա։ Նման մարդիկ հարմար են լավ սարքավորումներ օգտագործելու համար։ Փող ունեցող որոշ մարդիկ նույնպես գնում են բարձրակարգ համակարգիչներ, որոնք նրանք ամենևին չեն փայփայում, երբ դրանք տուն են բերում։ Նրանք չեն մաքրում դրանք, որքան էլ փոշի նստի դրանց վրա և բավականաչափ կեղտոտում են դրանք։ Ուրիշներն օգտագործում են սարքը երկու տարի, և այն դեռ նորի տեսք է ունենում. այս մարդիկ օգտագործում են սարքավորումը երկու ամիս, և այն այնպիսի տեսք է ունենում, կարծես տասը տարի օգտագործված լինի։ Ասա նրանց, որ սարքերը սպասարկման կարիք ունեն, և նրանք կասեն. «Ի՞նչ իմաստ ունի սպասարկել այն։ Սարքավորումները ծառայություն են մատուցում մարդկանց՝ ի սպասարկումն մարդկանց։ Եթե այն փչանա, պարզապես գնի՛ր նորը»։ Արդյունքում, սարքը փչանում է վեց ամսից էլ պակաս ժամանակում՝ ոչ պատշաճ օգտագործման պատճառով։ Ի՞նչ եք կարծում նման մարդկանց մասին։ Մի՞թե նրանք հարմար են բարձրակարգ սարքավորումներ օգտագործելու համար։ (Ոչ։) Որքան էլ լավը լինեն նրանց գնած համակարգիչները, նրանք չեն մտածում դրանք փայփայելու մասին, այլ շպրտում են դրանք այս ու այն կողմ և անզգուշորեն դնում ինչ-որ տեղ։ Նրանց որոշ համակարգիչներ վնասված են քերծվածքներից. որոշները՝ ջրից. որոշներն էլ ընկնում են գետնին և կոտրվում։ Նրանք բավականին կոպիտ են օգտագործում դրանք։ Նման մարդկանց մարդկայնության մեջ ինչ-որ բան է պակասում։ Արդյոք դուք պատրա՞ստ եք լավ սարքավորումները հատկացնել նման մարդկանց օգտագործմանը։ (Ոչ։) Որոշ մարդիկ ակնոց են կրում, և ոսպնյակները միշտ այնքա՜ն մաքուր են սրբված, մինչդեռ ուրիշ մարդկանց ոսպնյակներն ունեն կեղտով, մատնահետքերով և նմանատիպ բաներով աղտոտված մակերես։ Ինչպե՞ս կարող են նրանք նույնիսկ օգտագործել դրանք այդկերպ։ Նրանք, ովքեր հոգ են տանում իրենց ակնոցի մասին, բծախնդիր են դրանք դնելիս. նրանք բացարձակապես թույլ չեն տա, որ ոսպնյակը դիպչի սեղանի մակերեսին կամ որևէ առարկայի, ոչ էլ թույլ կտան, որ ոսպնյակը քերծվի կամ որևէ վնասվածք ունենա։ Ակնոցն այնքան կարևոր է, հատկապես՝ կարճատեսների համար. ինչպե՞ս կօգտագործես այն, եթե քերծես ոսպնյակները։ Որոշ մարդիկ կոպիտ են վարվում իրենց ակնոցի հետ, և դրանց ոսպնյակները մշուշոտվում են՝ ընդամենը կարճ ժամանակ կրելուց հետո։ Նրանք ոչինչ հստակ չեն կարողանում տեսնել, երբ կրում են դրանք. նրանց համար ավելի լավ կլիներ առանց ակնոցի։ Սակայն նրանք կարծում են, թե բնականոն է շարունակել այն կրելն այնպես, ինչպես կա, կարծես՝ ոչին չի պատահել։ Տարակուսած եմ. մի՞թե ակնոց կրելու նրանց նպատակը առարկաներն ավելի հստակ տեսնել կարողանալը չէ։ Ի՞նչ կարող են նրանք հստակ տեսնել, եթե դրանց ոսպնյակներն ամբողջովին քերծված են։ Արդյո՞ք սրանք գռեհիկ մարդիկ չեն։ Իսկապե՛ս գռեհիկ են։ Չափազանց գռեհիկ մարդկանց մարդկայնությունից ինչ-որ բան պակասում է. նրանք չգիտեն՝ ինչպես հոգ տանել առարկաների մասին, առավել ևս չեն մտածում դրանք փայփայելու մասին։

Երբ խոսքն Աստծու տան կարևոր սարքավորումների և գործիքների մասին է, ո՞րն է առաջնորդողների և աշխատողների պատասխանատվությունը։ Նման սարքավորումները բաշխելիս դրանք պետք է տրվեն համապատասխան մարդկանց։ Նման կարևոր, բարձրակարգ սարքավորումներ օգտագործողները պետք է բացառապես լինեն մարդիկ, ովքեր գիտեն՝ ինչպես փայփայել իրերը։ Նրանք կփայփայեն այն, հոգ կտանեն դրա մասին և կսպասարկեն այն. երբ այն նրանց տիրապետության տակ է, կարող ես վստահ լինել, որ նրանք երբեք դիտավորյալ կամ ինքնաբերաբար առաջացած գործոնների պատճառով չեն ոչնչացնի կամ վնասի այն, բացառությամբ մի պահի անզգուշության կամ ընդհանուր գիտելիքի որոշակի տարրի պակասի։ Նման մարդիկ կարող են օգտագործել այս սարքավորումները. բարձրակարգ, լավ սարքավորումները կարող են տրամադրվել նրանց։ Իրերն օգտագործելիս բնականից կոպիտ մարդկանց դեպքում բավական կլինի պարզապես սովորական բաներ տալ նրանց՝ օգտագործելու համար։ Նաև նման սարքավորումների և գործիքների պահապանները պատասխանատու են դրանց օգտագործման գրառումները պահելու համար. ով ինչ է վերցրել և որքան ժամանակ է օգտագործել այն կամ որ միջոցն է ինչ-որ մեկի բացառիկ օգտագործման համար, վնասվելու դեպքում ով պետք է ըստ արժեքի փոխհատուցի դրա համար։ Երկու կողմն էլ պետք է ստորագրի դրանք, որպեսզի ամեն ինչ արդար և խելամիտ լինի բոլորի համար։ Սարք-սարքավորումների մասին պետք է լավ հոգ տանել, անկախ նրանից՝ դրանց օգտագործումը կարճաժամկետ է, թե երկարաժամկետ. օգտագործողը պետք է սովորի ճիշտ կիրառել դրանք, և եթե անսարքություն ունենան, դրանք պետք է անհապաղ նորոգվեն։ Որքան ավելի բծախնդրորեն արվի այս աշխատանքը, այնքան լավ։ Եթե ստեղծվի մի իրավիճակ, երբ Սատանայի ռեժիմը ձերբակալի մարդկանց, առաջնորդողների և աշխատողների առանցքային պատասխանատվությունն այն ժամանակ կարևոր սարքավորումներն ու գործիքները հուսալի, վստահելի մարդկանց բաշխելն է։ Երբ նրանք ուղարկեն դրանք, պետք է որոշակի խորհուրդ տան անձին՝ ասելով. «Սրանք առարկաներ են Աստծու տնից, որպեսզի օգտագործես քո պարտավորությունը կատարելիս։ Դրանց հետ չպետք է խաղալ։ Պետք է դրանք խելամտորեն օգտագործես և լավ հոգ տանես դրանց մասին։ Մի՛ վնասիր դրանք։ Քանի որ այս սարքավորումներն ու գործիքներն անհրաժեշտ են պարտավորության կատարման համար, եթե դրանց վնաս հասցվի, փոխհատուցում պետք է վճարվի՝ ըստ դրանց արժեքի։ Եթե աշխատանքն ուշանա վնասված սարքավորումների պատճառով, դա ավելի լուրջ բնույթի խնդիր կլինի, ինչը նշանակում է, որ դրա վերաբերյալ կա որոշակի անհանգստություն և ոչնչացում։ Ուստի, պետք է իմանաս՝ ինչպես ճիշտ օգտագործել բոլոր տեսակի սարքավորումներն ու գործիքները պարտավորություններ կատարելիս. բացարձակապես չպետք է վնասես Աստծու տան սեփականությունը։ Անպայման հիշիր այս սկզբունքները. խելամիտ օգտագործում և կանոնավոր ստուգում, նորոգում և սպասարկում. եթե ինչ-որ բան անսարքություն ունենա, անհապաղ զեկուցիր դրա մասին և դիմիր նորոգման համար»։ Այս աշխատանքը լավ անելու համար առաջնորդողներն ու աշխատողները պետք է, մի կողմից, իմանան բաշխման և օգտագործման սկզբունքները, մյուս կողմից՝ նրանք պետք է տեղեկացնեն օգտագործողներին, թե ինչպես իրականացնել սպասարկում և պահպանում, և եթե անսարքություն առաջանա, ինչպես իրականացնել նորոգումներ և այլն։ Սա ստանդարտ գիտելիք է, որը մարդիկ պետք է հասկանան և ունենան, երբ խոսքը բոլոր տեսակի սարքավորումների և գործիքների մասին հոգ տանելու և դրանք օգտագործելու մասին է։

Առաջնորդողներն ու աշխատողները պետք է խելամտորեն բաշխեն Աստծու տան տարբեր սարքավորումները։ Եթե, օրինակ, աշխակազմին անհրաժեշտ է համեմատաբար համապարփակ հնարավորություններով համակարգիչ, պետք է հատկացնես նրան։ Եթե ասեն, որ մեկը բավարար չէ, պետք է հարցնես, թե ինչու է այդպես, և պետք է հարցուփորձ անես ու տեսնես, թե արդյոք նրա ասածը հիմնավորվո՞մ է փաստերով։ Մի՛ առաջնորդվիր միայն նրանց դիմումով և մի՛ տուր նրանց այնքան համակարգիչ, որքան խնդրում են՝ տալով երկուսը, եթե ասում են, որ մեկը բավարար չէ, տալով երեքը, եթե ասում են, որ երկուսը բավարար չէ։ Արդյո՞ք այդ ժամանակ չէիր բաշխի համակարգիչներն այնպես, կարծես դրանք խաղալիքներ լինեն։ Արդյո՞ք դա անխոհեմ քայլ չէր լինի։ Նախ պետք է հետազոտես իրավիճակը և որոշում կայացնես՝ հիմնվելով Աստծու տան սկզբունքների վրա։ Բացարձակապես չպետք է կամայականորեն հաստատես բոլոր տեսակի դիմումները, այն դեպքում, եթե որոշ մարդիկ պարզապես անխտիր դիմումներ ներկայացնեն՝ պարտավորություն կատարելու քողի տակ։ Ավելին՝ կարևոր աշխատանք անող որոշ մարդկանց կարող են անհրաժեշտ լինել ավելի բարձրակարգ համակարգիչներ, սակայն նրանց անձնական համակարգիչները կարող են ունենալ ավելի ցածր կարգավորումներ։ Առաջնորդողներն ու աշխատողները պետք է անհապաղ ուսումնասիրեն նաև դա և խելամտորեն բաշխեն սարքավորումները։ Համակարգիչների տրամադրումը պետք է որոշվի՝ հիմնվելով անձի աշխատանքի բնույթի և համակարգչի դասի պահանջների վրա։ Եթե ինչ-որ մեկը պարզապես սովորական առաջնորդող կամ աշխատող է և չի զբաղվում համակարգչային տեխնոլոգիաներով կամ տեսանյութերի արտադրության աշխատանքով, միայն օգտագործում է համակարգիչն այնպիսի բաներ անելու համար, ինչպիսիք են համացանց մտնելը, ռեսուրսներ փնտրելը և զանգեր կատարելը, և նա շատ բան չի պահանջում իր համակարգչի բնութագրերի առումով, ապա նրա համար բավարար կլինի սովորականն օգտագործելը։ Որոշ տարեցներ միայն գիտեն՝ ինչպես անել պարզ գործողություններ, ինչպիսիք են մուտքագրելը, համացանց մտնելը և զանգեր կատարելը, սակայն երբ նրանք դառնում են առաջնորդող կամ աշխատող, նրանց տրվում են շատ բարձրակարգ համակարգիչներ։ Արդյո՞ք սա խելամիտ է։ Արդյո՞ք նրանք չեն փնտրում հատուկ արտոնություններ։ Արդյո՞ք նրանք օգուտներ չեն քաղում կարգավիճակից։ (Այդպես է։) Ինչի՞ համար պետք է օգտագործվի այս տեսակի բարձրակարգ սարքավորումը։ Դրանք պետք է օգտագործման համար տրվեն համապատասխան աշխատանքային և մասնագիտական անձնակազմին։ Պարտադիր չէ, որ դրանք համապատասխանեն անձի կարգավիճակին։ Որոշ առաջնորդողներ և աշխատողներ սխալմամբ կարծում են, թե իրենք պետք է վայելեն արտոնյալ օգտագործման իրավունքներն Աստծու տան տարբեր միջոցների նկատմամբ։ Արդյո՞ք դա կանոն է Աստծու տանը։ Ոչ։ Երբ որոշ մարդիկ դառնում են առաջնորդողներ և աշխատողներ, նրանք արագորեն ստանում են բարձրակարգ համակարգիչներ, բջջային հեռախոսներ և ականջակալներ, նրանց ապահովում են բոլոր տեսակի բարձրակարգ սարքավորումներով։ Ո՞րն է դրա հետևանքը։ Արդյո՞ք դա իսկապես արվում է՝ աշխատանքում լավ արդյունքների հասնելու համար։ Արդյո՞ք այդ մարդիկ չեն տենչում մսեղավոր վայելքների։ Ի վերջո, ինչի՞ համար ես օգտագործում բարձրակարգ համակարգիչները։ Արդյո՞ք պարզապես առցանց հավաքույթներ չես անցկացնում և բառեր ու վարդապետություններ քարոզում։ Գիտե՞ս՝ ինչպես վերբեռնել տեսանյութեր կամ ի վիճակի՞ ես պատրաստել տեսանյութեր։ Գիտե՞ս՝ ինչպես պահպանել ցանցային անվտանգությունը կամ կարո՞ղ ես ստեղծել կայքեր։ Տիրապետո՞ւմ ես այս մասնագիտություններին։ Եթե ոչ, ի՞նչ օգուտ, որ ունես բարձրակարգ համակարգիչ։ Արդյո՞ք սա զզվելի արարք չէ։ (Այդպես է։) Եթե սեփական փող ունես, ոչ ոքի չի հետաքրքրի, թե քանի համակարգիչ ես գնում դրանով, և ոչ ոք չի միջամտի, որքան էլ դրանք բարձրակարգ լինեն։ Մենք հիմա խոսում ենք այն մասին, թե ինչպես պետք է Աստծու տան նյութական միջոցները խելամտորեն բաշխվեն։ Ի՞նչ է նշանակում «խելամտորեն»-ը։ Երբ առաջնորդողներն ու աշխատողներն օգտագործում են Աստծու տան այս բարձրակարգ սարքավորումը, արդյո՞ք դա համարվում է այն «խելամտորեն» օգտագործել։ (Ոչ։) Նրանք չեն տիրապետում մասնագիտությանը և չգիտեն՝ ինչպես անել որևէ բան։ Արդյոք բարձրակարգ համակարգիչ ունենալը նրանց դարձնո՞ւմ է բարձրակարգ։ Ինչի՞ համար են նրանք գլուխ գովում։ Աստծու տունը չունի կանոն, որն առաջնորդողներին և աշխատողներին արտոնյալ իրավունքներ է տալիս՝ իր նյութական միջոցների օգտագործման և բաշխման համար. նրանք չունեն այդ հատուկ արտոնությունը, և դա խելամիտ սկզբունք չէ Աստծու տան միջոցները բաշխելու համար. դա ամենևին էլ խելամիտ չէ։ Ինչ-որ մեկը կարող է ինքնուրույն գնել այս բաները, եթե ի վիճակի է դա անել. եթե ոչ, և անհրաժեշտ է, որ դրանք բաշխի Աստծու տունը, ապա նրա համար բավական է սովորականն օգտագործելը։ Դա արդար է և խելամիտ։ Նրանք, ովքեր իսկապես գիտեն՝ ինչպես օգտագործել այս բարձրակարգ սարքավորումները, այս աշխատանքում ներգրավված արհեստավարժ անձնակազմն են, ուստի Աստծու տունը պետք է բաշխի այս սարքավորումը նրանց։ Սրանք Աստծու տան նյութական միջոցների բաշխման վերաբերյալ որոշ սկզբունքներ են, որոնք առաջնորդողներն ու աշխատողները պետք է հասկանան և ըմբռնեն։ Կրկին ստուգեք՝ հիմնվելով այս սկզբունքների վրա, տեսնելու, թե արդյոք այս բաներն անխոհեմ կերպով են բաշխվել որևէ տեղ։ Եթե այո, շտապեք շտկել դա։ Երբ որոշ մարդիկ դառնում են առաջնորդողներ կամ աշխատողներ, նրանք տեսնում են, որ Աստծու տանը ոչ ոք չի քծնում իրենց, ոչ ոք նրանց բարձրակարգ միջոցներ չի տրամադրում, և նրանք դեռ կրում են իրենց սեփական, հին հագուստը, շարունակում են օգտագործել սեփական, սովորական փոքրիկ համակարգիչը, և Աստծու տունը նրանց ավելի լավ համակարգչով չի ապահովել։ Ուստի դիմում են ֆինանսական բաժին՝ համակարգիչ գնելու համար։ Արդյո՞ք սա խելամիտ է։ (Ոչ։) Նրանք ասում են. «Եթե այն չտրամադրեք ինձ, չեմ կատարի իմ պարտավորությունը. հնարավորություն կգտնեմ ստիպելու Աստծու տանն ինձ համար գնել ավելի բարձրակարգ համակարգիչ՝ ավելի նոր մոդելի, ավելի արագը»։ Նրանք շատ հանդուգն են. չկա մի բան, որ նրանք չհամարձակվեն անել։ Երբ այս մարդիկ դառնում են առաջնորդողներ, նրանք Աստծու տանը վերաբերվում են որպես իրենց սեփականի՝ մտածելով. «Աստծու տան փողը նաև իմն է. ես այն կծախսեմ՝ ինչպես կամենամ»։ Սա մի բան է, որ հակաքրիստոսներն են ունակ անելու։

III. Խելամիտ կերպով բաշխել ամենօրյա պարագաներ և սնունդ

Ավարտեցինք տարբեր նյութական միջոցների և սարքավորումների խելամիտ բաշխման մասին խոսելը։ Հաջորդիվ մենք կխոսենք ամենօրյա կյանքի համար նախատեսված բաների մասին, օրինակ՝ հացահատիկը, բանջարեղենը և չոր սնունդը, ինչպես նաև ճաշ պատրաստելու համար անհրաժեշտ բաղադրիչները, տարբեր հավելյալ սննդամթերքը և այլն։ Այս միջոցները ոչ միայն պետք է խելամտորեն պահպանվեն, այլև խելամտորեն բաշխվեն։ Ուստի, ինչպե՞ս պետք է այս տարբեր միջոցները խելամտորեն բաշխվեն։ Աստծու տունն ունի չափանիշներ իր սննդի համար, և այդ միջոցները կառավարողները պետք է դրանք խելամտորեն բաշխեն՝ խստորեն պահպանելով այդ չափանիշները։ Նրանք չպետք է իրենց մտերիմներին ավելի շատ լավ սնունդ տան։ Օրինակ՝ եթե գնվում է համեղ, բարձրորակ բրինձ, կամ եթե որոշ մրգեր կամ միսը գնվում են միայն երբեմն, և դու դրանից ավելի շատ տրամադրում ես նրան, ում հետ լավ հարաբերություններ ունես, կամ տրամադրում ես ամբողջ լավ բաները նրան՝ վատ բաներն ուղարկելով ուրիշներին. արդյո՞ք դա համարվում է խելամիտ բաշխում։ (Ոչ։) Ուրեմն, ինչպե՞ս պետք է չափվի «խելամտությունը»։ Առարկաները բաշխելու ո՞ր եղանակը կարող է համարվել խելամիտ։ Հավասարաչափ բաշխում՝ սկզբունքների և պահանջվող չափանիշների համաձայն, որոնք Աստծու տունը սահմանել է սննդամթերքի համար՝ տրամադրելով այնքան, որքան պետք է տրամադրվի։ Եթե զգում ես, որ ինչ-որ մեկի հետ մտերիմ ես, կարող ես նրան տալ քո բաժինը։ Մի՛ եղիր առատաձեռն ուրիշների ունեցվածքի հաշվին և մի՛ օգտագործիր Աստծու տան նյութական միջոցները՝ ուրիշների հանդեպ առատաձեռնություն ցուցաբերելու համար. եթե ուզում ես առատաձեռն լինել, արա դա քո ունեցվածքի հաշվին։ Առատաձեռնությունն Աստծու տան սկզբունքը չէ. Աստծու տան սկզբունքը խելամիտ բաշխումն է։ Ամենօրյա կյանքի համար անհրաժեշտ բաների և տարբեր սննդամթերքի բաշխումը պետք է արվի Աստծու տան սահմանած չափանիշներին համապատասխան, այլ ոչ թե խառնաշփոթ կերպով։ Բնականաբար, առաջնորդողներն ու աշխատողները կարող են վերահսկել և տեսնել, թե արդյոք նման բաների բաշխման համար պատասխանատու մարդկանց սրտերը ճիշտ տեղում են, արդյոք նրանց բաշխումը խելամիտ է, արդյոք բաշխումն արվում է Աստծու տան սկզբունքներին համապատասխան, ինչպես է մարդկանց մեծամասնությունը ներկայացնում այն, արդյոք նրանք ունեն որևէ բողոք, և արդյոք բոլորի մասին հոգ են տարել։ Ի՞նչ անել, եթե առարկաները երբեմն սակավ են։ Արդյոք ճիշտ կլինի՞, որ առաջնորդողներն ու աշխատողները պահեն, որպեսզի իրենք ուտեն։ Ոմանք կարող են ասել. «Առաջնորդողներն ու աշխատողներն ունեն ամենաբարձր կարգավիճակն ու հեղինակությունը և նրանք սովորաբար այն մարդիկ են, ովքեր ամենաշատն են խոսում մեզ հետ, ինչի պատճառով նրանց բերանը չորանում է։ Եթե որևէ լավ բան կա, եկեք թողնենք, որ նրանք ուտեն»։ Արդյոք ճի՞շտ է առարկաներն այսպես բաշխելը։ (Ոչ. առարկաները պետք է թողնել նրանց համար, ովքեր իսկապես դրանց կարիքն ունեն։) Եթե որոշ համեմատաբար թանկ առողջապահական ապրանքներ պակասում են, ինչպե՞ս պետք է դրանք բաշխվեն։ Դրանք պետք է բաշխվեն նրանց, ովքեր երկար տարիներ ծախսվել են Աստծու համար և ներդրում են ունեցել։ Այս մարդիկ վատառողջ են իրենց տարիքի պատճառով, սակայն դեռ բարեխղճորեն կատարում են իրենց պարտավորությունները, և եղբայրներն ու քույրերը զգալիորեն օգտվել են նրանցից։ Այս մարդիկ կարիք ունեն մի փոքր պահպանելու և հոգ տանելու իրենց մարմինների մասին, և միանգամայն ճիշտ կլինի, եթե նրանց թույլատրվի ուտել և օգտագործել այդ առողջապահական ապրանքները։ Ոչ ոք չպետք է կռվի սակավ պաշարների համար։ Ահա թե ինչպես պետք է առաջնորդողներն ու աշխատողները բաշխեն այս առարկաները։ Արդյո՞ք սա խելամիտ է։ (Այո։) Արդյոք մարդկանց մեծամասնությունն առարկություններ կունենա՞ նման բաշխման դեմ։ Կա՞ որևէ մեկը, ով կասի. «Գուցե այդքան ծեր չեմ, բայց ես շատ աշխատանք ունեմ անելու. աշխատում եմ օրական ութ ժամից ավելի։ Իմ աշխատանքը, գուցե, այդքան արդյունավետ չէ, և ես, գուցե, այն չեմ անում այդքան շատ տարիներ, բայց իմ առողջությունը երբեմն նույնպես վատանում է։ Ինչո՞ւ ոչ ոք չի հոգում իմ մասին։ Երբ լավ բաներ են լինում, երբեք ինձ դրանք ստանալու հերթը չի հասնում, բայց երբ աշխատանք է լինում անելու, միշտ ինձ են փնտրում»։ Արդյոք նման մեկին պե՞տք է բաժին տրվի։ Քանի որ նա համարձակություն ունեցավ խնդրելու դա, նրա համար մի փոքր թողեք. արդյոք դա խելամի՞տ է։ Արդյոք դուք կհամաձայնեի՞ք անել դա։ (Ոչ։) Ես լինեի՝ կհամաձայնեի։ Ինչո՞ւ այդքան անհանգստանալ նման բաների համար։ Մարդիկ չեն ապրում իրենց կյանքը վայելելու համար. նրանք չեն ապրում ուտելու, խմելու և ուրախանալու համար։ Ինչո՞ւ կռվել նման բաների համար։ Եթե ինչ-որ մեկն իսկապես ուզում է կռվել դրանց համար, և նրա հանգամանքները որոշ չափով ներում են, ապա թողեք նրան մի փոքր վայելել այդ ամենը։ Նրան որոշակի հատուկ շնորհ ցույց տրված կլինի, բայց դու չես տուժի այդ պատճառով. կարիք չկա այդքան անհանգստանալու։ Ուստի, ենթադրենք, որ ինչ-որ մեկն ասում է. «Ինչո՞ւ ինձ մի փոքր չեք տալիս դրանից։ Իմ առողջությունը նույնպես հիանալի չէ. եթե իսկապես լավ բան ուտեի, կկարողանայի իմ բարելավված առողջությամբ ավելի շատ աշխատանք անել և ավելի շատ ջանքեր գործադրել Աստծու տան համար, և իմ աշխատանքն ավելի արդյունավետ կլիներ»։ Քանի որ նա ուղղել է այս խնդրանքը, մի՛ շփոթեցրեք նրան՝ մերժելով, բաշխեք մի փոքր նրան։ Ուրիշները չպետք է այդքան անհանգստանան դրա համար. եղեք մի փոքր ավելի առատաձեռն։ Արդյոք քո կյանքն առանց այդ բաների չէ՞ր շարունակվի այնպես, ինչպես եղել է։ Այն, ինչ Աստված տալիս է մարդկանց, սակավ չէ. այն առատ և լի է. կարիք չկա կռվելու առարկաների համար։ Եթե կա որևէ հատուկ միջոց, և ոչ ոք չի կարծում, թե դրա պահանջն ունի կամ որ պետք է վայելի այն, ապա դա պետք է ուտելու համար տրվի այն տեսակի մարդուն, որին մեծամասնությունն ի վերջո ամենահարմարը կհամարի։ Մենք շեշտում ենք մարդկայնությունը և բաները խելամտորեն բաշխելը։ Նրանք, ովքեր ստանում են այս ամենը, պետք է ընդունեն դրանք Աստծուց և շնորհակալություն հայտնեն Նրան Իր շնորհի համար։ Ուրիշները չպետք է կռվեն դրանց համար։ Եթե անես դա, անխոհեմ ես, կանխամտածված խնդիրներ ես ստեղծում և չափն անցնում ես։ Ահա թե ինչպես պետք է վարվել նման հատուկ հանգամանքների հետ։ Կան սկզբունքներ՝ ինչպես հատուկ, այնպես էլ սովորական հանգամանքների համար. դրանց չպետք է կամայական վերաբերվել, առավել ևս՝ մարդկային հարաբերությունների պահանջների հիման վրա։ Երբ այս բաները խելամտորեն բաշխվեն, առաջնորդողներն ու աշխատողները կատարած կլինեն իրենց պարտավորությունը։

Ամենօրյա պարագաներ և սնունդ բաշխելիս առաջնորդողներն ու աշխատողները նույնպես պետք է դա անեն՝ հիմնվելով իրական իրավիճակների, իրական թվաքանակի և անհրաժեշտ իրական քանակի վրա, որպեսզի դրանք բաշխեն իսկապես խելամիտ կերպով՝ նպատակ ունենալով թույլ չտալ դրանց վատնումը կամ կորուստներ կրելը։ Սա առաջնորդողների ու աշխատողների պատասխանատվությունն է։ Երբեմն, երբ նրանք չեն հասկանում առանձնահատուկ հանգամանքները, կարող են որոշ բաներ բաշխել հիմնական սկզբունքի համաձայն և հետո բոլորի արձագանքների ու հետագա դիտարկումների միջոցով իմանալ, որ բաշխումը խելամիտ չէր, որ այն փոքր-ինչ սահմանափակված էր կանոններով։ Այդ դեպքում նրանք պետք է հաջորդ անգամ բարելավեն իրենց աշխատանքը՝ այդ խնդրի կրկնությունից խուսափելու և վատնումն ու կորուստը նվազեցնելու համար։ Դա է նրանց պարտականության կատարումը։ Իհարկե, վնասից և վատնումից խուսափելու համար նրանք պետք է մասամբ ավելի շատ խորհրդակցեն առարկաները բաշխելիս։ Նրանք պետք է նաև խստորեն հետևեն սկզբունքներին։ Սա անհրաժեշտ է։ Մի՛ բաժանեք բաները խառնիխուռն՝ չտալով դրանք նրանց, ովքեր իսկապես դրանց կարիքն ունեն, անկեղծորեն կատարում են իրենց պարտավորությունը և ունեն ճշմարտության իրականությունը, այլ տալով դրանք հատկապես այն շողոքորթներին, որոնք չունեն հոգևոր հասկացողություն։ Մի՞թե դա անելը սկզբունքների համաձայն գործել է։ (Ո՛չ։) Մի՞թե դա անելն անիմաստ անխոհեմություն չէ։ Սկզբունքների համաձայն չգործելը սեփական պարտականությունները չկատարելն է։ Ինչի՞ն է վերաբերում սեփական պարտականությունները կատարելը։ Դա ձևականություններ անելը և կանոններ պահելը չէ, և այն չի կատարվում՝ մի շարք սահմանված քայլեր ձեռնարկելով։ Փոխարենը՝ դա Աստծու տան պահանջած սկզբունքներին իսկապես խստորեն հետևելով գործելն է՝ միաժամանակ ապահովելով, որ Աստծու տան որևէ բան չվատնվի կամ չվնասվի։ Ահա թե ինչ է նշանակում իսկապես կատարել քո պարտականությունը։ Օրինակ՝ հինգ հոգու հավկիթ բաժանելիս պետք է յուրաքանչյուրին տաս օրական մեկ հատ և դրանք բաժանես տասն օրը մեկ, ուստի կուղարկես ճիշտ հիսուն հատ։ Պետք է դրանք այսպես բաժանես, մասամբ այն պատճառով, որ դա փոքր քանակ է և հեշտ է հետևելը։ Ավելին՝ դա նրանց ուտելու ճիշտ քանակն է։ Այսպես կիրարկելը՝ Աստծու տան պահանջած չափանիշների և բնութագրերի համաձայն, միանգամայն ճիշտ է։ Դա սկզբունքների համաձայն գործել է։ Եթե առաջնորդողը կամ աշխատողը, վախենալով քաշքշուկից, նրանց միանգամից հարյուր օրվա հավկիթ՝ հինգ հարյուր հատ, բաժաներ, արդյո՞ք դա տեղին կլիներ։ Ասացե՛ք Ինձ, հիսո՞ւն ձուն է ավելի հեշտ տեղափոխելը և պահպանելը, թե՞ հինգ հարյուրը։ (Հիսունը։) Փոքր քանակն ավելի հեշտ է տեղափոխելն ու պահպանելը։ Որոշ մարդիկ ուղարկում են հարյուր օրվա պաշար, և արդյունքում որոշները կոտրվում են ճանապարհին, իսկ որոշներն էլ ճաքում են նշանակության վայրում տեղափոխվելիս։ Մեկը մյուսի հետևից փոքրիկ կոտրվածքների պատճառով մի մասը վնասվում է։ Դրան գումարած՝ երբ մարդիկ տեսնեն, որ շատ ձու է բաժանվել, անփութորեն կվատնեն դրանք, և այդպես մինչև հաջորդ առաքման օրն ուտելու ձու չեն ունենա։ Ուստի, երբ այս ձվերը կոտրվում են և վնաս են կրում, մի՞թե առաջնորդողների և աշխատողների զանցառությունը չէ դրա պատճառը։ (Այո՛։) Եթե նրանք ավելին խնդրեն, կարո՞ղ ես տալ նրանց։ Սկզբունքների համաձայն՝ չես կարող նրանց ավելին տալ նշանակված օրվանից առաջ, բայց նրանք իրենց վիրավորված են զգում, երբ ուտելու բան չեն ունենում։ Ի՞նչ պետք է անել։ Սա պահանջում է խելամիտ բաշխում։ Այս առարկաները բաշխելիս առաջնորդողներն ու աշխատողները պետք է անզիջում հետևեն խելամիտ բաշխման սկզբունքին և Աստծու տան պահանջած չափանիշին՝ դրանք բաժանելով ժամանակին և կանոնավոր կերպով։ Բացի այդ, նրանք պետք է արագ հասկանան, թե արդյոք եղել են վատնումներ, արդյոք եղել են կրկնակի դիմումներ կամ խնդրանքներ վատնման պատճառով սակավացած բաների համար և արդյոք եղել են վատնման դեպքեր այն բաների հետ, որոնք բաժանվել են, բայց մարդկանց դուր չեն եկել։ Օրինակ՝ և՛ միս, և՛ բանջարեղեն է բաժանվում, և մարդկանց մեծ մասը նախընտրում է միսը, ուստի նրանք կարող են այն սպառել երեք կամ հինգ օրում, իսկ բանջարեղենը մնում է։ Բանջարեղենը լավ չի պահպանվում։ Որոշները փչանում և նեխում են կարճ ժամանակ անց, և այդպիսով սպառվում են նախքան հաջորդ խմբաքանակի բաժանումը։ Այդժամ ինչ-որ մեկը կարող է կրկին դիմել և ավելին խնդրել։ Մի՞թե նման դեպքում պետք է ավելին տրվի։ Խելամի՞տ է նրան ավելին տալը։ (Ո՛չ։) Այլ մարդիկ գաղտագողի կուտեն միսն ու հավկիթները և կուտեն իրենց դուր եկած ամբողջ բանջարեղենը՝ միաժամանակ ամեն կերպ պատճառաբանելով և արդարանալով՝ չուտելու համար այն, ինչն իրենց դուր չի գալիս։ Երբ բանջարեղենը դեղնում և փչանում է, նրանք ասում են, որ դրանք ուտելու ենթակա չեն և ի վերջո տալիս են դրանք խոզերին ու հավերին կամ պարզապես դեն են նետում, ապա ավելին խնդրում։ Երբ առաջնորդողներն ու աշխատողները բախվեն նման դեպքի, ինչպե՞ս պետք է վարվեն դրա հետ։ Եթե նրանք ասեն. «Հաջորդ անգամ ձեզ ավելին կտամ, քանի որ դա բավարար չէ։ Ձեզ ավելին կտրամադրեմ, քանի որ դուք շատ եք ուտում», մի՞թե դա դրա հետ վարվելու տեղին ձև կլինի։ Մի՞թե դա կույր լինել չէ։ (Այո՛։) Ի՞նչ պատճառով են նրանք կույր լինում։ (Նրանք չեն հասկանում՝ իրականում ինչ է կատարվում։ Նրանց բաժանած սննդի անբավարար լինելու հիմնական պատճառը դրա վատնումն է։) Նրանք հապշտապ եզրակացություններ են անում՝ առանց հասկանալու, թե իրականում ինչ է կատարվում։ Այնտեղ, որտեղ սնունդը բաժանվում է Աստծու տան հատկանշումների համաձայն, այն մեծ մասամբ բավականացնում է ուտելուն։ Ինչո՞ւ միայն այդ մեկ վայրում այն երբեք բավարար չի լինում։ Մի՞թե դա հատուկ հետաքննություն չի պահանջում։ Նրանք պետք է գնան և տեղում ուշադիր ու մանրամասն հարցուփորձ անեն իրավիճակի մասին, որպեսզի տեսնեն, թե ինչ է կատարվում։ Ի վերջո, իրենց հետաքննության և հասկացողության միջոցով նրանք պարզում են, որ այդ վայրի խոհարարը վատ և անբարոյական մարդ է, որը մարդկանց համար նախատեսված սնունդը տվել է հավերին՝ միտումնավոր վատնելով Աստծու տան սնունդը։ Նա բավականին քմահաճ է իր կերածի հարցում և սիրում է ուտել միայն համեղ սնունդ։ Նա չի ուտում բանջարեղեն, երբ միս չկա, իսկ երբ լինում է, նա նույնիսկ տոֆու չի ուտում։ Երբ նա հավկիթ է ստանում, ուտում է այն բոլոր ճաշատեսակների հետ։ Նա բացառապես ընտրում է համեղ սնունդ և չի ուտում որևէ սովորական բանջարեղեն, ոչ էլ հոգ կտանի, եթե դրանք փչանան։ Հասկանալի է, որ խոհարարը վատ մարդ է։ Արդյո՞ք նրան պետք է ավելի մեծ չափաբաժին տրվի հաջորդ անգամ, երբ առարկաներ բաժանվեն։ (Ո՛չ։) Մի՞թե նրան ավելին չտալով՝ ամեն ինչ ավարտվում է։ Ինչպե՞ս պետք է վարվել այս խնդրի հետ, երբ այն բացահայտվում է։ Անմիջապես փոխարինեք նրան։ Փոխեք նրան մի փոքր մարդկայնություն ունեցող մեկի հետ, որպեսզի վերջինս ստանձնի պարտավորությունը։ Ժամանակին բացահայտեք և լուծեք խնդիրը և դուրս թողեք նման չար մարդկանց, նման փտած խնձորները։ Ոմանք կարող են հարցնել. «Քանի որ նա այլևս չի եփում, արդյոք լավ կլինի՞, որ նա կերակրի հավերին»։ (Ո՛չ։) Եթե նա կերակրի հավերին, հավերը ձու չեն ածի։ Եթե նա կերակրի խոզերին, խոզերը կնիհարեն։ Անթույլատրելի է, որ նա որևէ բան կերակրի։ Նման մարդիկ պետք է հեռացվեն։ Նրանք պիտանի չեն Աստծու տանը պարտավորություն կատարելու համար։ Եթե Աստծու տան նյութական միջոցները բաշխելիս որևէ այլ խնդիր հայտնաբերվի, այն նույնպես պետք է ժամանակին լուծվի։ Ո՞րն է այս խնդիրները լուծելու նպատակը։ Աստծու տան նյութական միջոցների վատնումն ու փչացումը նվազեցնելը։ Ոմանք կարող են հարցնել։ «Այդ խնդիրները լուծելու համար պետք է գնալ և ուսումնասիրել խոհանոցը։ Մի՞թե Դու չես ասել, որ առաջնորդողներին և աշխատողներին չի թույլատրվում մտնել խոհանոց։ Ապա ինչո՞ւ պետք է նրանց հիմա թույլատրվի»։ Դրանք երկու առանձին խնդիր են։ Ես չեմ ասել, որ նրանց չի թույլատրվում գնալ։ Դա առաջնորդողների և աշխատողների՝ աշխատել չիմանալու, անգործ թափառելու և զբոսնելու, կարգավիճակի օգուտներով տարված լինելու, լավ ուտելիք փնտրելու նպատակով միշտ խոհանոց գնալու քննումն էր։ Ներկայացված դեպքում նրանք գնում են խոհանոց՝ խնդիրներ լուծելու, այլ ոչ թե լավ ուտելիք փնտրելու։ Գնացեք, երբ պետք է գնաք, և մի՛ գնացեք, երբ չպետք է գնաք։ Առաջնորդողներն ու աշխատողները շատ աշխատանք ունեն անելու, և սա նրանց առաջադրանքներից մեկն է, որի կոնկրետ խնդիրները կարելի է իմանալ՝ միայն խոհանոցի խորքը գնալով և մանրամասները հասկանալով։ Եթե պարզվի, որ խոհարարն անհամապատասխան է, նա պետք է անմիջապես հեռացվի աշխատանքից և փոխարինվի համապատասխան մեկով։ Այդպես վարվելը կերաշխավորի, որ Աստծու տան բաժանած միջոցները չբախվեն վատնման և փչացման։ Ինչպես էլ նկարագրեմ դա, առաջնորդողների և աշխատողների պահանջն է, որ նրանք կատարեն իրենց պարտականությունները։ Եթե քո պարտականությունն է, որ անհանգստանաս և գործ անես, ապա դու անպայման պետք է անհանգստանաս դրա համար և անես դա։ Պետք է դիտարկես քո աչքերով և օգտագործես քո ականջները՝ ուշադիր լսելու, թե ինչ ունի ասելու յուրաքանչյուր տեսակի մարդ, և, իհարկե, դու պետք է նաև սրտանց սովորես ունենալ կարծիքներ, մտքեր և զանազանում ամեն տեսակ երևույթների վերաբերյալ։ Մեկ այլ կարևոր մաս էլ այն սկզբունքները սրտին մոտ ընդունելն է, որոնց Աստծու տունը պահանջում է հետևել, և ոչ մի ժամանակ չշեղվել դրանցից։ Ինչ աշխատանք էլ անես, նախ պետք է հասկանաս, թե որոնք են Աստծու տան պահանջած սկզբունքներն ու կանոնները։ Նախքան աշխատանքի անցնելը պետք է ևս մի քանի անգամ ինքդ քեզ տաս այնպիսի հարցեր, ինչպիսիք են. «Արդյո՞ք հստակ գիտեմ Աստծու տան պահանջած սկզբունքները։ Ինչպե՞ս պետք է սա արվի, եթե այն պետք է արվի Աստծու տան սկզբունքների համաձայն։ Ինչպե՞ս պետք է այն արվի սկզբունքների համաձայն՝ հատուկ հանգամանքներում։ Ինչպե՞ս պետք է այն կարգավորվի սովորական հանգամանքներում»։ Դու անպայման պետք է ինքդ քեզ ավելի շատ տաս այս և նման այլ հարցեր՝ նախքան աշխատանքի անցնելը և ավելի շատ աղոթես Աստծուն։ Դրա մի մասն ինքնաքննությունն է։ Մյուս մասն Աստծու զննումն ընդունելն է։ Այդպես վարվելն օգնում է առաջնորդողներին և աշխատողներին ավելի քիչ սխալներ թույլ տալ և ավելի քիչ շեղվել իրենց աշխատանքում՝ նվազեցնելով Աստծու տան նյութական միջոցների վատնումը և Նրա տան կրած կորուստները։ Ավելի կարևորն այն է, որ այդպես վարվելն աջակցում է առաջնորդողների և աշխատողների պարտականություններին և կատարում է դրանք։ Դա այն է, ինչ առաջնորդողներն ու աշխատողներն իսկապես պետք է անեն։ Սա է առաջնորդողների և աշխատողների պահանջը։ Աստծու տան տարբեր նյութական միջոցների պահպանումն ու բաշխումը բարդ առաջադրանք չէ։ Մասամբ դա առաջնորդողների և աշխատողների՝ սկզբունքներին ծանոթ լինելու հարցն է։ Մյուս մասն այն է, որ առաջնորդողներն ու աշխատողները պետք է ավելի շատ հաղորդակցվեն այս սկզբունքների մասին տարբեր նյութական միջոցների կառավարման համար պատասխանատու մարդկանց հետ՝ ավելի շատ հետևելով բաներին, փորձելով ավելի շատ հասկանալ դրանք և ավելի շատ հետազոտելով կառավարման վիճակը՝ միաժամանակ ավելի շատ հաղորդակցվելով Աստծու տան տարբեր նյութական միջոցների բաշխման ղեկավարների հետ, որպեսզի նրանք այս սկզբունքների ավելի հիմնավոր ըմբռնում ունենան։ Իհարկե, առաջնորդողներն ու աշխատողները պետք է նաև շարունակաբար հետաքրքրվեն և հարցնեն, թե ինչպես են այդ մարդիկ բաշխում և տրամադրում միջոցները, և արդյոք որևէ հատուկ հանգամանքներ կան։ Օրինակ՝ արդյոք ղեկավարները բաշխում են միջոցներն Աստծու տան պահանջած սկզբունքների համաձայն` տարբեր եղանակներին, տարբեր ժամանակներում և այն դեպքերում, երբ տարատեսակ մարդիկ տարբեր պահանջներ ունեն։ Այդպես վարվելու նպատակն Աստծու տան տարբեր միջոցներին հնարավորություն տալն է՝ արդյունավետորեն կատարելու իրենց գործառույթները և հնարավորինս մեծ չափով խելամտորեն օգտագործվելու, ինչպես նաև պահպանվելու լավագույն հնարավոր խնամքով և լավագույն հնարավոր սպասարկմամբ։ Սա է առաջնորդողների և աշխատողների հանձնառությունը։

Աստծու տան նյութական միջոցների լավ կառավարումն Աստծու բոլոր ընտրյալ մարդկանց պարտականությունն է

Հասկանալով առաջնորդողների և աշխատողների պարտականությունները՝ արդյոք հասկացե՞լ եք նաև սկզբունքները, որոնք յուրաքանչյուր եղբայր և քույր պետք է ըմբռնի Աստծու տան տարբեր նյութական միջոցների հանդեպ իր վերաբերմունքում։ Միգուցե առաջնորդողներ և աշխատողներ չեք, բայց դուք դեռ պետք է կատարեք վերահսկողության պարտականությունը։ Սա Աստծու ընտրյալ մարդկանց իրավունքն է։ Նաև, Աստծու տան տարբեր նյութական միջոցների՝ բոլոր տեսակի գրքերի և գործիքների, ամենօրյա սննդի, խմիչքի և իրերի և այլ առարկաների հետ յուրաքանչյուրը պետք է վարվի սիրով և հոգատարությամբ։ Յուրաքանչյուրը պետք է նաև իր օգտագործած տարբեր առարկաների կանոնավոր ստուգումներ, նորոգումներ և սպասարկում իրականացնի և պետք է դրանք օգտագործի խելամտորեն։ Թույլ մի՛ տուր, որ դրանք վնասվեն և վատնվեն քեզ մոտ կամ խառնիխուռն կերպով դեն մի՛ նետիր դրանք։ Ոմանք ասում են. «Ինչ էլ որ լինի, այս առարկան իմը չէ։ Այն իմ փողով չեմ գնել։ Աստծու տունն է այն ինձ տրամադրել։ Դա հանրային սեփականություն է։ Կարիք չունեմ հոգ տանելու, թե երբ է այն սպասարկվում և նորոգվում կամ որտեղ է այն պահվում։ Չեմ կարող այն ինձ հետ տանել, կարծես թե այն առևանգած լինեմ»։ Արդյո՞ք սա խելամիտ գաղափար է։ Մի՞թե դա բավականին եսասիրական և մարդկայնությունից զուրկ չէ։ (Այո՛։) Ուստի Աստծու տան նյութական միջոցներն օգտագործելիս ի՞նչ սկզբունքների պետք է հետևել։ Եթե ինչ-որ բան է տրամադրվել քո օգտագործմանը, ապա դա քոնն է, որպեսզի նորոգես և հոգ տանես դրա մասին, քանի դեռ օգտագործում ես։ Դու ես ամբողջությամբ պատասխանատու։ Առանց որևէ մեկի հորդորի կամ վերահսկողության պետք է հոգատարությամբ վերաբերվես, փայփայես և պաշտպանես այդ առարկան այնպես, ասես այն քո անձնական սեփականությունը լինի։ Ահա թե ինչ է նշանակում մարդկայնություն ունենալը։ Ինչ վիճակում էլ լիներ այդ առարկան, երբ տրվում էր քեզ, երբ այն քեզ այլևս չթույլատրվի օգտագործել կամ ավարտես դրա օգտագործումը, պետք է այն կատարելապես անվնաս և իր սկզբնական վիճակում վերադարձնես պահպանող անձին։ Սա բանականություն ունենալն է։ Սա մի բան է, որը պետք է լինի մարդկայնության մեջ։ Ասում ես, որ հավատում ես Աստծուն, որ ունես խիղճ և բանականություն, որ սիրում ես ճշմարտությունը, ձգտում և հնազանդվում ես դրան, բայց եթե դու նույնիսկ չունես այն նվազագույն մարդկայնությունը, որը պետք է ունենայիր նյութական միջոցի նկատմամբ քո վերաբերմունքում, ինչպե՞ս կարող ես նույնիսկ խոսել ճշմարտությունը սիրելու կամ այն կիրարկելու մասին։ Մի՞թե դա չափազանց կեղծավոր չէ։ Եթե նույնիսկ չես կարող կատարել այն պարտականությունը, որը պետք է կատարեիր նյութական միջոցի նկատմամբ քո վերաբերմունքում, դա նշանակում է, որ քո մարդկայնությունը լավը չէ՝ «մարդկայնությունից զուրկ լինել» սա է դա բնութագրելու տարածված ձևը։ Բացի այդ, ինչպես էլ օգտագործես քո սեփական առարկաները, անկախ նրանից՝ դու կոպիտ ես, թե մանրակրկիտ դրանց նկատմամբ քո վերաբերմունքում, դա քո իրավունքն է։ Ոչ ոք չի միջամտի։ Բայց Աստծու տունն իր առարկաների օգտագործման համար սկզբունքներ ունի։ Բոլոր այս սկզբունքները հիմնված են խղճի և բանականության վրա, և թեև դրանք կարող են չլինել ճշմարտության գագաթնակետը, դրանք գոնե համապատասխանում են մարդկայնության չափանիշներին։ Եթե նույնիսկ չես կարող բավարարել մարդկայնության այս չափանիշը, ճիշտ օգտագործել և վարվել այն գործիքների ու պարագաների հետ, որոնք Աստծու տունը տալիս է քեզ, ապա այն, թե արդյոք կարող ես հասկանալ ճշմարտությունը և մտնել ճշմարտության իրականություն, խնդիր է՝ հարց է առաջանում այդ առումով։ Ուստի, երբ խոսքն այս առարկաների նկատմամբ քո վերաբերմունքի մասին է, իրավունք ունես օգտագործել դրանք և, բնականաբար, ունես նաև պարտականություն՝ նորոգելու, սպասարկելու և հոգ տանելու դրանց մասին։ Պետք է լրջորեն վերաբերվես այս բաներին։ Եթե անհավատների պես ասես. «Ինչ էլ որ լինի՝ այն իմը չէ։ Ես այն իմ փողով չեմ գնել։ Հանրային առարկան կոտրվում է՝ կոտրվի։ Պարզապես գնիր նորը, կամ, վատագույն դեպքում, նորոգիր այն։ Միևնույն է, այնպես չէ, որ ես տուժել եմ»։ Եթե այդպես ես մտածում, դա խնդիր է՝ վտանգի մեջ ես։ Չունես ուղղամիտ բնավորություն, և սիրտդ ճիշտ տեղում չէ։ Մի՞թե սեփական իրերը խնայողաբար օգտագործողը, բայց Աստծու տան իրերին որպես անկարևորի վերաբերվողը, դրանք փայփայելու մասին հոգ չտանողն այն մարդը չէ, որի սիրտը ճիշտ տեղում չէ։ Մի՞թե Աստված սիրում է մարդկանց, որոնց սրտերը ճիշտ տեղում չեն։ (Ո՛չ։) Ասացե՛ք Ինձ, արդյո՞ք Աստված զննում է այն մարդկանց, որոնց սրտերը ճիշտ տեղում չեն։ (Զննում է։) Աստված նույնությամբ զննում է և՛ նրանց, ում սրտերը ճիշտ տեղում են, և՛ նրանց, ում սրտերը ճիշտ տեղում չեն։ Երբ ընդունում ես Աստծու զննումը, ի՞նչ պետք է անես, եթե հայտնաբերես, որ այդպես ես մտածում։ Ուշադրություն չդարձնե՞լ դրան։ Չստուգե՞լ այն։ Չհետաքրքրվե՞լ դրանով։ «Այն, ինչ մտածում եմ, իմ գործն է։ Ո՞վ ես, որ միջամտես դրան։ Եթե ինձ թույլ ես տալիս օգտագործել ինչ-որ բան, ապա իրավունք ունեմ օգտագործելու այն։ Եվ, համենայն դեպս, ամեն ինչ լավ կլինի, եթե ես պարզապես չկոտրեմ սարքավորումը։ Ինչո՞ւ ես այդքան բարձր և այդքան շատ պահանջներ ներկայացնում»։ Արդյո՞ք սա լավ մտածելակերպ է։ (Ո՛չ։) Դա «մարդկայնությունից զուրկ լինելն» է։ Եթե ունես նման մտքեր, պետք է ընդունես Աստծու զննումը և ասես. «Աստվա՛ծ, ես ապականված բնավորություն ունեմ, և իմ մարդկայնությունը վատն է։ Նախկինում կարծում էի, թե բավականին ազնիվ և պատվարժան եմ, որ ունեմ արժանապատվություն։ Չէի մտածի, որ այս փոքրիկ բանը կբացահայտեր ինձ։ Ունեմ եսասիրական ցանկություններ՝ սիրտս ճիշտ տեղում չէ. ունեմ իմ սեփական փոքրիկ նպատակները։ Պատրաստ եմ ընդունելու Քո զննումը և Քո կարգավարժանքը, և պատրաստ եմ դարձի գալու»։ Պետք է աղոթես և ապաշխարես Աստծու առաջ և թույլ տաս Նրան զննել քեզ։ Երբ դու ընդունես Նրա զննումը, ինչպե՞ս պետք է դարձի գաս։ Դու կասես. «Անբարոյական էր այնպես մտածելը, ինչպես ժամանակին մտածում էի։ Դա անհավատների, չհավատացողների մտածելակերպն է։ Այլևս չեմ կարող այդպես մտածել։ Չպետք է բռնեմ այդ ճանապարհը։ Ես Աստծուն հավատացող եմ։ Պետք է լինեմ մարդկայնություն և արժանապատվություն ունեցող մարդ, պետք է անեմ բաներ, որոնք Աստված սիրում է։ Պետք է ապագայում փոխեմ գործիքներն ու սարքավորումներն օգտագործելու իմ ձևը։ Պետք է թույլ տամ դրանց հանգստանալ, երբ պետք է, նորոգեմ դրանք՝ ըստ անհրաժեշտության և սպասարկեմ դրանք՝ ըստ կարիքի։ Պետք է հաճախ մաքրեմ դրանք և կանոնավոր կերպով ստուգեմ դրանց տարբեր բաղադրիչները՝ երաշխավորելու դրանց բնականոն օգտագործումը։ Եվ անմիջապես կմաքրեմ, երբ ավարտեմ դրանց օգտագործումը, և կվերադարձնեմ դրանք ապահով պահպանման, որպեսզի թույլ չտամ անտեղյակ մարդկանց քիթը խոթել դրանց մեջ»։ Եվ հետո, երբ ապագայում կրկին օգտագործես սարքավորումները, կլինես հատկապես զգույշ և ուշադիր։ Քո տեսակետները շարունակաբար կփոխվեն, և քո ուղիները կբարելավվեն՝ դարձի գալով քո նախկին եսասիրական, գարշելի մտքերից և գործողություններից դեպի պատասխանատվության զգացում, իրերի մասին հոգ տանելու և պատասխանատվություն ստանձնելու մտածողություն։ Քո մտածելակերպի փոփոխությունը ճշմարտապես քո դարձի գալու սկիզբն է։ Այն դառնում է քո ուղիների փոփոխություն, երբ իրականացնում ես քո մտածելակերպն ու մտքերը քո կիրարկման մեջ։ Հենց այն ժամանակ, երբ այն հասնում է այս մակարդակին, Աստված տեսնում է, որ իսկապես դարձի ես գալիս և ապաշխարում ես։ Քո արած այս շրջադարձերն ու փոփոխությունները ճշմարտապես ընդունելի կլինեն Աստծու համար։ Սա է ճշմարտությունը կիրարկելը։ Ո՞րն է ամենահիմնարար բանը, որը որևէ մարդը պետք է ունենա ճշմարտությունը կիրարկելիս։ Խիղճը և բանականությունն է, որ մարդիկ պարտավոր են ունենալ։ Եվ արդյո՞ք եսասիրական, գարշելի մարդն ունի խիղճ և բանականություն։ (Ո՛չ։) Որպես վարդապետության խնդիր՝ կարող ես իմանալ, որ չես կարող Աստծու տան առարկաները թողնել այս ու այն կողմ ընկած կամ վնասել և վատնել դրանք, կամ անպատասխանատու լինել դրանց նկատմամբ. բայց ո՞րն է վերաբերմունքդ քո սրտում և մտքերում։ «Ի՞նչ իմաստ ունի այդ առարկաների մասին հոգ տանելը։ Այդ առարկան նույնիսկ իմը չէ»։ Նման մտածելակերպը կուղղորդի քո վարքագիծը, և արդյո՞ք քո իմացած վարդապետությունը որևէ օգուտ կտա այդ ժամանակ։ Ո՛չ. այն պարզապես կլինի որևէ օգուտ չտվող մի վարդապետություն։ Միայն այն ժամանակ, երբ մտածելակերպդ ու տեսակետներդ շրջվեն, և դու իսկապես դարձի գաս ու ապաշխարես Աստծու առաջ, քո վարքագիծը և քո գործնական արարքները կսկսեն փոխվել։ Հենց այդ ժամանակ այն, ինչը կյանքով արտահայտում ես, կունենա մարդկայնություն։ Հենց այդ ժամանակ կսկսես մտնել ճշմարտության իրականություն։ Նման փոքրիկ հարցը բացահայտում է մարդու մարդկայնությունը, ինչպես նաև այն, թե արդյոք այդ մարդն իսկապե՞ս սիրում է ճշմարտությունը։

Աստծու տան տարբեր նյութական միջոցների կառավարումը պարտականություն է, որն առաջնորդողներն ու աշխատողները պետք է կատարեն, և Աստծու ընտրյալ մարդկանցից յուրաքանչյուրը պետք է հավաքականորեն առաջարկի վերահսկողություն, օգնություն և առավելագույն համագործակցություն։ Սա յուրաքանչյուրի հանձնառությունն է։ Աստծու ընտրյալ մարդիկ պետք է ծառայեն որպես օրինակներ։ Նրանք պետք է սկսեն իրենցից՝ միայն այն ժամանակ, երբ հենց իրենք լավ աշխատանք կատարեն, նրանք որակավորված կլինեն վերահսկելու ուրիշներին և գնահատելու, թե արդյոք այն, ինչ անում են ուրիշները, տեղին է և համապատասխանում է սկզբունքներին։ Սա մի հարց է, որը ներառում է բոլորին՝ այդ փոքրիկ բանը բացահայտում է մարդկանց մարդկայնությունը, ինչպես նաև նրանց վերաբերմունքը ճշմարտության նկատմամբ։ Առաջնորդողներն ու աշխատողները պետք է այս աշխատանքը լավ և ծայրաստիճան եռանդով կատարեն՝ Աստծու տան սկզբունքների համաձայն, և յուրաքանչյուր սովորական եղբայր և քույր նույնպես պետք է այս հարցին վերաբերվի խստությամբ և զգուշությամբ։ Պետք է հաճախ քննես ինքդ քեզ, քննես, թե արդյոք կան խնդիրներ քո մարդկայնության և մտածելակերպի մեջ, և թե ինչպիսի վերաբերմունք ունես։ Երբ հայտնաբերես, որ քո վերաբերմունքի և մտածելակերպի հետ խնդիր կա, պետք է ժամանակին աղոթես և դարձի բերես ինքդ քեզ. և Աստծու տան իրերը կառավարելիս կամ օգտագործելիս դու պետք է ձգտես մասամբ ո՛չ հանդիմանվել քո խղճի կողմից, ո՛չ էլ թերանալ Աստծու առաջ, և մասամբ հիացմունքի արժանանալ ուրիշների կողմից և ունենալ նրանց հավանությունն այն բանի համար, ինչ անում ես, և ասել, որ ունես մարդկայնություն, որն ակնհայտ է բոլորի համար։ Գլխավորն այն է, որ մարդիկ սա անելիս պահպանեն սկզբունքները։ Սա այն պարտավորությունն է, որը մարդիկ պետք է կատարեն՝ մի բան, որին Աստծու տան ցանկացած անդամ պետք է հասնի։ Դա միայն առաջնորդողների և աշխատողների հանձնառությունը չէ։

Արդյո՞ք ձեզ համար այժմ քիչ թե շատ հստակ է առաջնորդողների և աշխատողների պարտականությունների տասներորդ կետը։ Հասկանալով սկզբունքները՝ մարդիկ պետք է ավելի ուշադիր և մանրակրկիտ լինեն այս աշխատանքն անելիս, և նրանք պետք է ավելի շատ ջանք գործադրեն դրա համար և ծույլ չլինեն. այդժամ նրանք հիմնականում կկարողանան նվազեցնել Աստծու տան նյութական միջոցների վնասն ու վատնումը և զերծ պահել դրանք չար մարդկանց տիրապետության տակ հայտնվելուց։ Սա պետք է իրագործելի լինի։ Ինչո՞ւ եմ Ես ասում, որ դրան հեշտ է հասնել։ Սրանք հարցեր են, որոնց կարող է առնչվել յուրաքանչյուրի ամենօրյա տնային կյանքը։ Հեշտ է ուշադիր լինել քո սեփական տան առարկաները կառավարելիս, ուստի եթե պահպանես Աստծու տան առարկաներն այնպես, ասես դրանք քոնը լինեն՝ Նրա տան պահանջների համաձայն, խելամտորեն բաշխես դրանք և հասնես վնասի ու վատնման նվազեցմանը և թույլ չտաս, որ չար մարդիկ տիրանան դրանց, ապա կկատարես առաջնորդողների և աշխատողների պարտականությունը։ Այս աշխատանքն իր բնույթով թվում է ընդհանուր գործերի առաջադրանք։ Ինչո՞ւ ենք այն անվանում ընդհանուր գործերի առաջադրանք։ Այն ներառում է նյութական միջոցների կառավարում։ Կառավարիր ու լավ բաշխիր դրանք, և դու կկատարես քո պարտականությունը։ Ինչպես նաև այս աշխատանքի սկզբունքը բավականին պարզ է՝ այն ներառում է միայն մեկ սկզբունք և չի ներառում բարդ ճշմարտություններ։ Քանի դեռ մարդն ունի հոգս և ճիշտ մտադրություններ, նա կարող է լավ կատարել այս աշխատանքը՝ առանց չափազանց շատ ճշմարտություն հասկանալու, ինչպես նաև առանց չափազանց շատ ճշմարտություն իրեն հաղորդակցելու անհրաժեշտության։ Հետևաբար, այս աշխատանքը եզակի առաջադրանք է, և այն ընդհանուր գործերի առաջադրանք է։ Դա առաջնորդողների և աշխատողների համար հեշտ արվող աշխատանք է։ Քանի դեռ մի փոքր ավելի աշխատասեր ես, ավելի շատ հարցեր տուր, ավելի շատ հարցումներ արա, ավելի շատ անհանգստացիր և ունեցիր ճիշտ մտադրություններ. դու կարող ես դա անել։ Դա ամենևին էլ բարդ չէ։ Ավարտեցինք մեր հաղորդակցությունն առաջնորդողների և աշխատողների պարտականությունների տասներորդ կետի վերաբերյալ։ Դա այդքան պարզ է։

Աստծու տան նյութական միջոցների վերաբերյալ կեղծ առաջնորդողների վերաբերմունքն ու դրսևորումները

Այժմ, երբ հասկացել եք առաջնորդողների և աշխատողների այս պարտականությունը, դրա վերաբերյալ կշարունակենք քննել դրսևորումները, որոնք կեղծ առաջնորդողները ցուցադրում են այս աշխատանքը կատարելիս, և նրանց որ արածներն են նշանակում, որ նրանք կարող են բնութագրվել որպես կեղծ առաջնորդողներ։ Նախ՝ երբ կեղծ առաջնորդողներն անում են այս աշխատանքը, նրանք ի վիճակի չեն լինում պատշաճ կերպով պահպանելու տարբեր միջոցներ։ Պահպանումը կարևոր աշխատանքի առաջին կետն է, երբ խոսքը բոլոր տեսակի նյութական միջոցների մասին է։ Կեղծ առաջնորդողները խառնաշփոթի են վերածում այն ամենը, ինչ անում են. բացի ճշմարտության և դրան առնչվող տարբեր սկզբունքների հարցում ճահճի մեջ խրված լինելուց, նրանք նույնպես խառնաշփոթ են ստեղծում, երբ խոսքն Աստծու տան տարբեր նյութական միջոցների պահպանման մասին է։ Նրանք չգիտեն՝ ինչ տեսակի մարդկանց պետք է փնտրել դրանք կառավարելու համար, կամ այն ձևը, որով պետք է պահպանվեն դրանք։ Նրանք չունեն ճշգրիտ նպատակներ և կոնկրետ ծրագրեր, առավել ևս՝ մանրամասն քայլեր այս աշխատանքն անելու համար։ Եթե կա մեկը, որը պատրաստ է նեղություն կրել, այս միջոցները կարող են պահպանվել, եթե չկա, կեղծ առաջնորդողը թույլ կտա, որ դրանք անփութորեն անտեսվեն։ Նրանք չեն գտնում համապատասխան մարդու՝ դրանք պահպանելու կամ համապատասխան վայր՝ դրանք պահելու համար, և առավել ևս չեն հաղորդակցվում դրանց պահպանման կոնկրետ սկզբունքների մասին։ Միևնույն ժամանակ, նրանք որևէ կարգավորում չեն անում՝ այս նյութական միջոցների ապագա տեղաբաշխման, նորոգման և սպասարկման համար։ Որոշ կեղծ առաջնորդողներ նույնիսկ կատարյալ անտեղյակ են, թե ինչ միջոցներ ունի Աստծու տունը՝ նրանք չեն հետաքրքրվում և չեն հարցնում դրա մասին։ Ասենք, օրինակ՝ Աստծու տունը տպագրել է Աստծու խոսքերի նոր գրքեր։ Քանի՞ գիրք է մնացել բաժանումից հետո, ո՞ւմ է հանձնարարվել դրանք պահելը, ինչպե՞ս են դրանք պահվում, և արդյո՞ք դրանք պահվում են ճիշտ տեղում. կեղծ առաջնորդողը չի իմանա այս բաներից ոչ մեկը, ոչ էլ կհարցնի կամ կտեղեկանա դրանց մասին։ Ինչո՞ւ նա հարցումներ չի անի։ Նա կարծում է, որ Աստծու տան նյութական միջոցների պահպանումը մանրուք է, որ ինքն առաջնորդող է՝ մեկը, որը կարևոր բաներ է անում, որը բացառապես քարոզում է։ Նա ընդհանրապես ուշադրություն չի դարձնում այս «մանրուքներին», այլ հանձնում է դրանք մարդկանց, որոնք ոչինչ չեն հասկանում, և նրան չի հետաքրքրում՝ դրանք լավ են արվում, թե վատ։ Հետևաբար, նա ամենևին էլ լրջորեն չի վերաբերվում Աստծու տան նյութական միջոցների պահպանման աշխատանքին։ Սա պատճառներից մեկն է։ Մյուսն էլ այն է, որ որոշ կեղծ առաջնորդողներ բթամիտ են՝ նրանց մտքերը խառնաշփոթ են։ Նրանք չունեն բնականոն մտածողություն կամ իրերը պահպանելու գիտակցություն, չունեն ընթացակարգ կամ ուղի, թե ինչպես պահպանել Աստծու տան միջոցները։ Ուստի, նրանք չգիտեն, թե այս իրերից քանիսն է վնասված, չգիտեն նաև, թե արդյոք կան վատնման դեպքեր։ Երբ չար մարդիկ որոշ բաներ են վերցնում, կեղծ առաջնորդողն ասում է. «Թող այդպես լինի. ամեն դեպքում ամեն ինչ Աստծու ձեռքերում է»։ Որոշ կարևոր միջոցներ օգտագործում են անհատները՝ առանց որևէ մեկի հաստատման՝ այդ մարդիկ վերցնում են այս իրերը, իսկ մյուսները չեն կարողանում օգտագործել դրանք իրենց աշխատանքում, և ոչ ոք չի համարձակվում խնդրել դրանք։ Կեղծ առաջնորդողն ասում է. «Մեծ բան չէ։ Պարզապես գնեք նորը։ Նրանք վերցրել են այդ իրը, ուստի թող նախ նրանք օգտագործեն այն։ Դա պարզապես մի առարկա է՝ միևնույն է, թե ով է այն օգտագործում։ Եթե նրանք այն խելամտորեն չեն օգտագործում, դա նրանց և Աստծու գործն է։ Մենք միջամտելու կարիք չունենք»։ Նայեք, թե ինչպես է նա քարոզում մեծ վարդապետություն՝ խնդրի հետ «վարվելու» համար՝ մեծ խնդիրները վերածելով փոքրերի, իսկ փոքրերը՝ ոչնչի։ Կեղծ առաջնորդողները չեն կատարում իրենց որևէ պարտականություն, երբ խոսքն Աստծու տան տարբեր միջոցների պահպանման մասին է։ Նրանք չեն հետաքրքրվում կամ տեղեկանում դրա մասին և չեն լուծում կամ կարգավորում որևէ խնդիր։ Նույնիսկ եթե Վերևն ուսումնասիրում է նրանց աշխատանքը, նրանք պարզապես խուսափողական են խոսում՝ իրենց գլուխն ազատելու համար, և վերջ։

Որոշ եղբայրներ և քույրեր Աստծու տանն օգտագործելու համար գնում են սարքավորումներ, հագուստ և դեղորայք, և երբ կեղծ առաջնորդողը տեսնում է այդ միջոցները, նա ընտրում է դրանց միջից և վերցնում է լավ հագուստը, կոշիկները և պայուսակներն իր համար և ուրիշներին թույլ է տալիս վերցնել միայն մնացորդները, որոնք իրեն պետք չեն։ Երբ նրա առաջնորդած բթամիտները տեսնում են դա, ասում են. «Մեր առաջնորդողն ընտրել է այն, ինչ ուզում է՝ հիմա մեր հերթն է։ Երբ ավարտենք, կնետենք մնացած անարժեք բաները մեր ենթակայության տակ գտնվող եղբայրներին և քույրերին»։ Ում ձեռքն էլ ընկնեն այս բաները, նրան էլ դրանք կպատկանեն, իսկ ոչ ոքի դուրը չեկած և մնացած իրերը մի կողմ են նետվում, և ոչ ոք չի պահպանում դրանք։ Եվ այսպես, Աստծու տան տարբեր նյութական միջոցներն անվանապես ունեն պահպանման վայրեր, բայց իրականում դրանք ընդհանրապես չեն պահպանվում՝ այդ վայրերն աղբանոցներ են, որոնք ոչ ոք չի կառավարում։ Նրանք պարզապես նետում են առարկաներն ինչ-որ տեղ և թույլ են տալիս, որ դրանք կուտակվեն։ Կան հագուստ, կոշիկներ և գուլպաներ, դեղորայք և էլեկտրոնիկա, ինչպես նաև ամենօրյա ապրանքներ և խոհանոցային պարագաներ՝ դա խառնաշփոթ է, որի մեջ կան ամեն տեսակ անպետք առարկաներ, և նույնիսկ մարդկանց ու շների համար նախատեսված սնունդը խառնվում են իրար։ Եթե հարցնես, թե ով է կառավարում այդ առարկաները և արդյոք նա տեսակավորում է դրանք, կամ արդյոք կան հրահանգներ այս առարկաների համար, և ինչպես պետք է դրանք պահպանվեն՝ կամ, եթե այս բաները պետք չեն Աստծու տան աշխատանքի համար, արդյոք եղբայրներն ու քույրերը դրանց կարիքն ունեն, ոչ ոք չի իմանա պատասխանները։ Միանգամայն բնականոն է, որ եղբայրներն ու քույրերը չիմանան, բայց առաջնորդողներն ու աշխատողները նույնպես չունեն այս հարցերից ոչ մեկի պատասխանը՝ նրանք լիովին խուսափում են այս առարկաների համար պատասխանատվությունից՝ ասելով կա՛մ «Ես չգիտեմ», կա՛մ «Ինչ-որ մեկը հոգ է տանում դրա մասին»՝ դրանով իսկ գլուխն ազատելով քեզնից և խաբելով Աստծու տանը։ Սա հանգեցնում է նրան, որ այս խնդիրները մնում են չլուծված։ Առաջնորդողների և աշխատողների համար դժվար չէ համապատասխան մարդկանց գտնելը՝ Աստծու տան տարբեր նյութական միջոցները կառավարելու համար, այդպես չէ՞։ Կեղծ առաջնորդողները նույնիսկ չեն անում հավատարիմ մեկին գտնելու պարզ աշխատանքը՝ այս առարկաները պատշաճ կերպով պահպանելու, լավ գրառումներ վարելու և դրանք լավ տեսակավորված պահելու համար։ Այդ դեպքում նրանք ի՞նչ են անում։ Երբ եղբայրներն ու քույրերը հագուստ կամ ամենօրյա անհրաժեշտության պարագաներ են նվիրաբերում Աստծու տանը, կեղծ առաջնորդողները տեսնում են այս միջոցները և սկսում են վխտալ դրանց շուրջը՝ ինչպես քաղցած գայլերի ոհմակը, որը միասին միս է խժռում։ Նրանք նորից ու նորից փորձում են իրենց սազող հագուստը՝ իրենց համար անվերջ ընտրելով իրեր։ Երբ Աստծու տունը գնում է տարբեր տեսակի կարևոր և թանկարժեք սարք-սարքավորումներ, նրանք շտապում են նախ ընտրել լավերն իրենց համար։ Ինչո՞ւ են նրանք ընտրում լավերը։ Նրանք կարծում են, թե որպես առաջնորդող կամ աշխատող՝ Աստծու տան միջոցների նկատմամբ ունեն օգտագործման արտոնյալ իրավունքներ։ Ինչ էլ որ Աստծու տունը բաժանի, նրանք միշտ նախ ընտրում են լավագույնը։ Ահա թե ինչպես են նրանք վերաբերվում Աստծու տան միջոցներին։ Արդյո՞ք սա աշխատանք անել է։ Մի՞թե սա կեղծ առաջնորդողների դրսևորում չէ։ Երբ խոսքը պիտանելիության ժամկետներ ունեցող առարկաների, օրինակ՝ սննդի և դեղորայքի մասին է, կեղծ առաջնորդողները պարզապես չեն հետաքրքրվում դրանցով։ Նրանք չեն գտնում համապատասխան անձնակազմ՝ դրանք կառավարելու համար, ոչ էլ ասում են անձնակազմին. «Այս առարկաներից որոշներն ունեն պիտանելիության ժամկետներ, ուստի անմիջապես գրի առեք դրանք։ Շտապեք բաշխել դրանք եղբայրներին և քույրերին նախքան դրանց պիտանելիության ժամկետների լրանալը, որպեսզի դրանք խելամտորեն օգտագործվեն՝ մի՛ սպասեք, որ դրանց ժամկետը լրանա՝ թույլ մի՛ տվեք, որ դրանք վատնվեն»։ Կեղծ առաջնորդողները երբեք չեն անում այս բաները։ Երբ ինչ-որ բանի ժամկետը լրանում է, նրանք պարզապես դեն են նետում այն։ Երբ առաջնորդողներն ու աշխատողներն աշխատանք են կատարում Աստծու տանը, կոպիտ ասած՝ նրանք պետք է լինեն Աստծու տան տնտեսները։ Առաջին բանը, որ նրանք պետք է անեն, Աստծու տան միջոցները խելամտորեն լավ պահպանելն է՝ այդ առումով խիստ հսկողություն սահմանելով և պատշաճ ստուգում իրականացնելով դրանց նկատմամբ։ Սա նաև Աստծու տան աշխատանքի հիմնարար կետ է, սակայն կեղծ առաջնորդողները չեն կարող անել նույնիսկ այնպիսի հիմնարար աշխատանք, ինչպիսին սա է։ Արդյո՞ք նրանք բթամիտ են, ցածր որակ ունեցող և խավարամիտ, թե՞ նրանց սրտերը ճիշտ տեղում չեն։ Եթե նրանք խավարամիտ և բթամիտ են, ինչպե՞ս են իրենց համար լավ միջոցներ ընտրում։ Ինչո՞ւ նրանք չեն բաժանվում իրենց սեփական առարկաներից կամ անփութորեն չեն տալիս դրանք ուրիշներին։ Ինչո՞ւ նրանք չեն փչացնում կամ վնասում իրենց սեփական իրերը։ Եվ ինչո՞ւ է նրանց վերաբերմունքն Աստծու տան առարկաների նկատմամբ այսպիսին։ Հստակ է, որ զուրկ են բարոյականությունից, և նրանց սրտերը ճիշտ տեղում չեն։ Երբ առաջնորդողներն ու աշխատողները կարգավիճակ են ստանում և շփվում են Աստծու տան աշխատանքի ավելի լայն շրջանակի հետ, նրանք արտոնյալ հասանելիություն են ստանում Աստծու տան տարբեր նյութական միջոցներին և հանրային սեփականությանը և նրանք ամենատեղեկացվածն են այդ բաների մասին։ Սակայն նրանք անտեսում են, պատշաճ կերպով չեն պահպանում և թույլ են տալիս ցանկացածին օգտագործել և վերցնել դրանք, պարզապես թույլ են տալիս, որ ով պատրաստ է հոգ տանել դրանց մասին, անի դա, իսկ եթե ինչ-որ մեկը պատրաստ չի լինում հոգ տանելու դրանց մասին և անպատասխանատու է, նրանք դեմ չեն լինում և նույնիսկ եթե իմանում են, որ ինչ-որ մեկը խնդիր ունի, չեն լուծում այն։ Սրանք կեղծ առաջնորդողներ են։ Այստեղ մենք եզրակացրինք, որ կեղծ առաջնորդողները, բացի ցածր որակ ունենալուց և հոգս չկրելուց, նաև ունեն վատ բնավորություն, և նրանց սրտերը սխալ տեղում են։ Քանզի այս առաջնորդողներն ունեն ցածր որակ և զուրկ են ըմբռնման ունակությունից, ճշմարտություն և կյանքի մուտք ներառող աշխատանքի՝ նրանց վատ կատարումը հասկանալի է։ Եվ քանզի նրանք ցածր որակ ունեն և չունեն աշխատանքային ունակություն, վարչարարություն ներառող աշխատանքի՝ նրանց վատ կատարումը նույնպես հանդուրժելի է։ Բայց նրանց` նույնիսկ ի վիճակի չլինելը կատարելու Աստծու տան տարբեր միջոցների կառավարումը ներառող նվազագույն, պարզ աշխատանքը, մի բան էլ ավելի հստակ է ի ցույց դնում։ Որոշ կեղծ առաջնորդողների դեպքում նրանց խնդիրն այնքան պարզ չէ, որքան ցածր որակ ունենալը և հոգս չկրելը, ավելին՝ նրանք ունեն հատկապես վատ բնավորություն և ցածր մարդկայնություն։ Առաջնորդողների և աշխատողների տասներորդ պարտականության վերաբերյալ մեր հաղորդակցության միջոցով բացահայտվել է կեղծ առաջնորդողների ևս մեկ դրսևորում։ Նրանք պարզապես միայն թույլ արժանիք չունեն՝ չկրելով հոգս և տրվելով մսեղի հարմարավետությանը, նրանք նաև ունեն վատ բնավորություն, և նրանց սրտերը ճիշտ տեղում չեն։ Իրենց չպատկանող առարկաները նրանց չեն հետաքրքրում՝ նրանք նույնիսկ չեն պահպանում դրանք։ Դու նշանակվել ես Աստծու տան տնտես, և սակայն կծում ես այն ձեռքը, որը կերակրում է քեզ, և չես պաշտպանում Աստծու տան շահերը՝ միաժամանակ ապրելով դրա հաշվին։ Անփութորեն մի կողմ ես նետում Աստծու տան առարկաները՝ ասես դրանք պատկանելիս լինեն կողմնակի անձանց, և չես պահպանում դրանք ու կարծում ես, որ դրանք մեծ բան չեն։ Դա քո պարտականությունները չկատարելը չէ՝ դա քո մարդկայնության խնդիրն է, դա բարոյականության մեծ պակաս է։ Առարկաները, որոնք նրանք պետք է պահպանեն, վատ պահպանելը կամ չպահպանելը ցույց է տալիս, որ կեղծ առաջնորդողները չունեն մարդկայնություն, և նրանց սրտերը ճիշտ տեղում չեն։ Նրանք նույնիսկ չեն կարողանում լավ պահպանել Աստծու տան միջոցները, ուստի եթե նրանք բաշխեին դրանք, արդյո՞ք կկարողանային դա անել խելամտորեն։ Նրանք էլ ավելի են թերանում սկզբունքների համաձայն գործելու հարցում։ Նրանք տեսնում են, որ Աստծու տան առարկաներն անփութորեն դեն են նետվում, վնասվում և վատնվում են՝ չունենալով որևէ լավ մարդ, որը կկառավարի դրանք, և նրանք շատ լավ գիտեն իրենց սրտերում, որ դա անելը ճիշտ չէ, այնուամենայնիվ, չեն լուծում այդ հարցը։ Դա նշանակում է՝ նրանց սիրտը սխալ տեղում է։ Կարո՞ղ են այդ տականքները, որոնց սրտերը սխալ տեղում են, խելամտորեն բաշխել Աստծու տան տարբեր նյութական միջոցները։ Նրանք էլ ավելի անկարող են դա անել։ Եթե նրանց հանձնարարես բաշխել այդ առարկաները, նրանք կանեն բաներ, որոնք էլ ավելի զուրկ կլինեն բարոյականությունից։

Ագարակային մի եկեղեցում, որտեղ շներ են պահում, դրանց խնամքի համար պատասխանատուն շատ է հոգ տանում նորածին ձագերի մասին։ Նա անհանգստանում էր, որ ձագերը չեն ստանա իրենց անհրաժեշտ սնունդը, ուստի դիմեց, որպեսզի շներին օրգանական ձու տան։ Այնտեղի կեղծ առաջնորդողն անմիջապես հաստատեց այդ խնդրանքը. նա չմտածեց, թե որքան սահմանափակ են օրգանական հավկիթները։ Դրանք նույնիսկ մարդկանց ուտելուն չեն բավականացնում, ուստի ինչո՞ւ պետք է նա դրանք տար շներին։ Մի՞թե սա հարցի լուծման անհեթեթ ձև չէ։ Ի՞նչ բնույթ ունի այդ կեղծ առաջնորդողի նման վարքագիծը։ Ինչպե՞ս բնութագրել այն։ Մի՞թե այդ կեղծ առաջնորդողի նման գործելակերպն անհեթեթ չէ։ Այն, ինչ այդ կեղծ առաջնորդողն անընդհատ ասում է, երբ բացում է իր բերանը, մարդկանց քիմքին հաճելի վարդապետություններ են, բայց իրականում նա ամենևին չի հասկանում ճշմարտության սկզբունքները, ուստի, երբ որևէ բան է պատահում, նա վերաբերվում և լուծում է այն՝ համաձայն մարդկային պատկերացումների, նախասիրությունների և սուբյեկտիվ ցանկությունների. և ի վերջո նա հանգում է այնպիսի զզվելի արարքի, ինչպիսին է շներին օրգանական հավկիթով կերակրելը։ Կարո՞ղ է արդյոք այդ կեղծ առաջնորդողի կողմից Աստծու տան նյութական միջոցների այսպիսի բաշխումը խելամիտ համարվել։ (Ո՛չ։) Ինչո՞ւ նա չի կարողանում հասնել խելամիտ բաշխման։ Արտաքուստ թվում է, թե այդ կեղծ առաջնորդողը միջամտում էր, հոգ էր տանում և հետամուտ էր նույնիսկ այս շատ փոքր հարցին, և որ նա ուներ բավարար պատճառներ ու հիմքեր՝ աջակցելու այդ դիմումին, բայց արդյոք նա գործո՞ւմ էր սկզբունքներին համապատասխան։ Արդյոք նա գործո՞ւմ էր՝ Աստծու տան պահանջած սկզբունքների համաձայն։ Ո՛չ։ Ուստի, նայելով նրա այս արարքի բնույթին, արդյոք սա բարի՞, թե չար գործ է։ Արդյոք սա նրա պարտականության կատարո՞ւմն է, թե պարտազանցություն։ Դա թերացում է՝ դա անսկզբունքային է, դա անխոհեմաբար վատ բաներ անե՛լ է։ Ի՞նչ եք տեսնում այս հարցի միջոցով, ո՞րն է այս կեղծ առաջնորդողի մարդկայնության էությունը։ Մի՞թե դա կանոնների խեղաթյուրված ընկալում և կույր կիրառում չէ։ Այն, ինչ նա ասում է ամեն շնչով, ճիշտ վարդապետություններ են, և այնպես է հնչում, ասես դրանցում որևէ սխալ արտահայտություն չկա, սակայն իրականում այն խեղաթյուրված է։ Նման մարդիկ կեղծաբար հոգևոր են և ունեն խեղաթյուրված ընկալում. նրանք աղբի կտորներ են, որոնք չունեն հոգևոր հասկացողություն։ Մենք քիչ առաջ նշեցինք, որ կեղծ առաջնորդողների մարդկայնությունն այն է, որ նրանք ունեն վատ բնավորություն, և նրանց սիրտը ճիշտ տեղում չէ։ Նրանք զուրկ են սկզբունքներից, երբ գալիս է Աստծու տան նյութական միջոցները բաշխելու ժամանակը, և նրանք կուրորեն են բաշխում դրանք, ինչը բացահայտում է, որ կեղծ առաջնորդողները խեղաթյուրված ընկալում ունեն և կուրորեն են կիրառում կանոնները և որ նրանք անսկզբունքային են իրենց գործողություններում՝ նրանք պարզապես գործում են կուրորեն և պատահականորեն։ Արտաքուստ թվում է, թե կեղծ առաջնորդողներն այնքան առատաձեռն ու բարի են, մինչդեռ իրականում դա կեղծ առատաձեռնություն և կեղծ բարություն է։ Օրինակ՝ երբ էգ շունը ձագեր ունեցավ, շնապահն ասաց, որ պետք է շներին տա մարդկանց համար նախատեսված նոր վերմակ։ Այնուհետև ինչ-որ մեկն ասաց. «Ափսոս կլինի նոր վերմակը տալ շներին՝ ավելի լավ կլինի այն տալ եղբայրներին ու քույրերին, իսկ հին վերմակը, որը փոխարինում ենք, տալ կենդանիներին»։ Ի՞նչ եք կարծում այս առաջարկի մասին։ Նոր իրերը մարդկանց, իսկ հները կենդանիներին բաշխելը միանգամայն խելամիտ է։ Սա է սկզբունքը՝ սա խելամիտ բաշխում է։ Ինչպե՞ս են նման հարցերը լուծում կեղծ առաջնորդողները՝ դրանց բախվելիս։ Սա լսելուց հետո այնտեղի կեղծ առաջնորդողը խորհեց. «Կենդանիները երբեք նոր իրեր չեն օգտագործում։ Նրանք միշտ օգտագործում են հին, կեղտոտ իրեր։ Մենք՝ մարդիկս, միշտ օգտագործում ենք նոր իրեր։ Աստծու խոսքերում ասվում է, որ երբեմն մենք նույնիսկ խոզերի և շների չափ լավը չենք։ Ուստի, մի՛ կռվեք խոզերի և շների հետ իրերի համար։ Դա մարդկայնության պակաս է»։ Եվ այսպես, նա ի վերջո նոր վերմակը տվեց այդ կենդանիներին։ Այնտեղի մարդիկ գուցե չտուժեին հինն օգտագործելուց, բայց հարցի լուծման այս ձևը շատ խոսուն է։ Ի՞նչ դեր խաղաց կեղծ առաջնորդողն այս հարցում։ Կասեի՞ք արդյոք, որ բնականոն մարդիկ ի վիճակի կլինեին նման բան անելու։ (Ո՛չ։) Այդ դեպքում, ինչպիսի՞ մարդիկ թույլ կտային, որ այս հարցը լուծելիս գործն այս կետին հասնի։ (Անհեթեթ տեսակները, որոնք չունեն բնականոն մարդկանց ողջամտությունը կամ մտածելակերպը։) Այս պատասխանները բոլորը ճիշտ են՝ այդ մարդիկ ոչնչությունից էլ պակաս են։ Երբ բնականոն մարդիկ բախվում են նման բանի, նրանք գիտեն, թե ինչպես խելամիտ կերպով լուծել այն, բայց խեղաթյուրված ընկալմամբ շինծու հոգևոր կեղծ առաջնորդողները չգիտեն, թե ինչպես լուծել այն։ Նրանց լուծման ձևը նույնպես կարծես թե ունի հիմք և կարծես թե համապատասխանում է Աստծու տան սկզբունքներին և հիմնավորված է առատ, խելամիտ արդարացումներով, սակայն մարդիկ դա լսելուց հետո չգիտեն՝ ծիծաղեն, թե լացեն, դա այնքան անհեթեթ է։ Ինչպե՞ս է, որ նրանք չեն կարողանում հասկանալ նույնիսկ նման պարզ, ակնհայտ տրամաբանությունը։ Ինչպե՞ս են նրանք այն լուծում նման խեղաթյուրված ձևով։ Դա զզվելի է։ Եթե նրանց նշանակեք որպես տնտեսներ, նրանք կստիպեն շներին մուկ բռնել, կատուներին՝ տունը պահպանել, իսկ խոզերին՝ քնել մահճակալներում. ամեն ինչ խառնաշփոթի կվերածվի։ Արդյոք կեղծ առաջնորդողներն ի վիճակի՞ են խելամիտ կերպով բաշխելու Աստծու տան տարատեսակ նյութական միջոցները։ (Ո՛չ։) Նրանք առանձին դասակարգ են՝ բթամիտ մարդիկ և անհեթեթ տեսակներ։ Բացի հատկապես խեղաթյուրված ընկալում ունեցող կեղծ առաջնորդողներից, որոնց սիրտը ճիշտ տեղում չէ, նրանց մեծամասնությունը նույնպես խառնաշփոթ և քաոս է ստեղծում այս տեսակի աշխատանքում, թեպետ նրանք ունեն մի փոքր որակ, և նրանց ընկալումը խեղաթյուրված չէ։ Նրանք նույնիսկ չեն կարողանում կատարել նվազագույն հանձնառությունները, որոնք պարտավոր են կատարել։ Ուստի, երբ հարցնում եք նրանց այս աշխատանքի մասին, նրանց պատասխանը միշտ նույնն է. «Այսինչն է զբաղվում դրանով։ Այսինչը գիտի։ Եթե որևէ հարց ունես, պետք է գնամ և հարցնեմ այսինչին»։ Եվ դա վերջին բանն է, որ կլսես դրա մասին։ Սա է այս աշխատանքն անելիս կեղծ առաջնորդողների ցուցաբերած դրսևորումը։

Ինչ վերաբերում է Աստծու տան տարատեսակ նյութական միջոցները բաշխելու աշխատանքին, կեղծ առաջնորդողները ոչ միայն ի վիճակի չեն դա անելու՝ Աստծու տան պահանջած սկզբունքների համաձայն, այլև թույլ են տալիս, որ իրենց անձնական զգացմունքները, նախասիրությունները և ցանկությունները, ինչպես նաև անձնական հասկացողությունը մեծապես խառնվեն դրան։ Նրանք այս աշխատանքը խառնաշփոթի և քաոսի են վերածում՝ ընդհանրապես զուրկ լինելով սկզբունքներից։ Ուստի, երբ կեղծ առաջնորդողը կառավարում է Աստծու տան տարատեսակ նյութական միջոցները, այնպիսի հանգամանքներում, երբ ոչ ոք չգիտի, թե ինչ է կատարվում, հաճախ է պատահում, որ իրերը վնասվեն, անտեղի վատնվեն, կամ անհետանան, և թվերը չեն ավելանում։ Անհատները վերցնում են այլ միջոցներ՝ իրենց անձնական օգտագործման համար՝ առանց դրանք գրանցելու կամ զեկուցելու։ Կեղծ առաջնորդողները նույնիսկ չեն կարողանում լավ կառավարել ընդհանուր գործերի այսպիսի պարզ աշխատանքը։ Նրանք խառնաշփոթ են ստեղծում այս աշխատանքում, սակայն, միևնույն է, հանգիստ են զգում իրենց՝ կարծելով, թե շատ աշխատանք են կատարել։ Կեղծ առաջնորդողները երբեք չեն իրականացնում Աստծու տան տարատեսակ նյութական միջոցների կանոնավոր ստուգում, սպասարկում և նորոգում. հոգու խորքում նրանք ամենևին չեն հոգում այս միջոցների մասին։ Ենթադրենք, հարցնում ես նրանց. «Կա՞ արդյոք որևէ մեկը, ով զբաղվում է այս սարքավորումների սպասարկմամբ և նորոգմամբ։ Արդյոք եղե՞լ են վատնման դեպքեր դրանք վերանորոգելիս` պահեստամասեր ձեռք բերելու ժամանակ։ Կամ արդյոք որևէ մեկը շա՞տ է ծախսել կամ խաբվե՞լ է։ Արդյոք որևէ մեկը պատասխանատվության ենթարկվե՞լ է այդ միջադեպերից հետո։ Արդյոք որևէ մեկը տուգանվել կամ նախազգուշացում ստացե՞լ է»։ Կեղծ առաջնորդողները չեն իմանա կամ չեն հոգա այս ամենի մասին։ Նրանք ոչինչ չգիտեն այն մասին, թե արդյոք գումարն անօրինական է ծախսվել Աստծու տան համար իրեր գնելիս, արդյոք որևէ մեկը նշանակվել է կառավարելու այդ իրերը դրանք գնելուց հետո, արդյոք գնված իրերը հարմար են և արդյոք դրանք կարող են արդյունավետորեն օգտագործվել, իսկ եթե ոչ, արդյոք դրանք վերադարձվել կամ փոխանակվել են սահմանված ժամկետում։ Նրանք այնքան հիմար են՝ ոչինչ չգիտեն։ Միակ բանը, որի մասին մտածում են կեղծ առաջնորդողները, այն է, թե ինչպես վարդապետություններ քարոզեն հավաքույթներին, որպեսզի մարդիկ հարգեն իրենց. նրանք չունեն աշխատանքային կարողություն, երբ խոսքը նյութական միջոցների կառավարման կոնկրետ հարցի մասին է, ոչ էլ որևէ վերաբերմունք ունեն այս հարցին։ Նրանք չգիտեն, որ սա այն աշխատանքն է, որն իրենք պետք է անեն, ոչ էլ գիտեն՝ ինչպես անել այն։ Աստծու տան նյութական միջոցների վերաբերյալ կեղծ առաջնորդողների ունեցած տեսակետն այն է, որ դրանք պատկանում են բոլորին, ուստի ով ցանկանում է, կարող է օգտագործել որևէ բան և ով որևէ բանի կարիք ունի, կարող է վերցնել այն կամ դիմել վերադասներին դրա համար. որ սա բոլորի իրավունքն է, և որ Աստծու տան նյութական միջոցները չպետք է գտնվեն որևէ անհատի կառավարման կամ վերահսկողության տակ։ Ուստի, եթե ինչ-որ մեկը կոտրի կամ կորցնի որևէ սարք, նրանց չի հետաքրքրի, և եթե ինչ-որ մեկը դիմի որևէ բան գնելու համար, նրանց նույնպես չի հետաքրքրի՝ արդյոք այն թանկ է, թե էժան։ Փաստն այն է, որ Աստծու տունն այս բաների համար կանոններ ունի։ Քանի դեռ առաջնորդողներն ու աշխատողները կատարում են իրենց պարտականությունները և իրականացնում պատշաճ ստուգում՝ Աստծու տան սկզբունքների համաձայն, բոլոր նման կորուստներն ու վատնումները կարող են կանխվել։ Սակայն կեղծ առաջնորդողները չեն անում նույնիսկ այս ամենապարզ գործը, որը կարող է կանխել կորուստները։ Մի՞թե նրանք պարզապես ձրի չեն ուտում Աստծու տան սնունդը։ Մի՞թե նրանք ձրիակերներ չեն։ Մի՞թե սա կեղծ առաջնորդողների «կեղծության» կոնկրետ դրսևորում չէ՞։ Ինչպե՞ս կվարվեիք նման առաջնորդողի հետ, եթե հանդիպեիք նրան։ (Կազատեինք նրան աշխատանքից։) Պարզապես ազատել նրան աշխատանքից, և վե՞րջ։ Մի՞թե պետք չէ նրան մի երկու դաս տալ։ «Այդ սարքն այնտեղ էր դրված, և այն խոնավացել է, ու օրեր շարունակ ոչ ոք չի ստուգել այն։ Պարզ չէ՝ արդյոք հոսանքը դեռ աշխատո՞ւմ է, թե մկները կրծել են մալուխները։ Ինչո՞ւ դու չես անհանգստանում այս բաներով։ Իմ օգտագործած համակարգիչը փչացել է և վերանորոգման կարիք ունի։ Աշխատանքը կձգձգվի, եթե այն չվերանորոգվի։ Սակայն ես այնքան շատ եմ դիմել քեզ դրա համար, ինչո՞ւ ուշադրություն չես դարձրել։ Ինչո՞վ ես կուրորեն զբաղված ամբողջ օրը՝ գլխատված հավի պես։ Երբ քեզ պես առաջնորդողի վրա հույս են դնում աշխատանք կատարելու համար, ուշացնում ես ողջ աշխատանքը, և բոլոր սարքերն ու նյութական միջոցները ոչնչանում են քո ձեռքով։ Չես խնամում կամ կառավարում Աստծու տան տարատեսակ նյութական միջոցները։ Պիտանի չես առաջնորդող լինելուն. շտապի՛ր և հեռացի՛ր պաշտոնից»։ Արդյոք ճի՞շտ է նրան այսպես դաս տալը։ (Այո՛։) Ի՞նչ ունի այն մարդը, որը համարձակվում է դաս տալ առաջնորդողներին և աշխատողներին։ Նախ՝ նա պետք է լինի խիզախ և պետք է ունենա արդարադատության զգացում։ Ոմանք կարող են ասել. «Ես չէի համարձակվի դաս տալ առաջնորդողներին և աշխատողներին։ Նրանք սպաներ են, իսկ ես՝ պարզապես զինվոր, իմ կոչումը շատ ավելի ցածր է, քան նրանցը։ Նրանք ունեն ճշմարտությունը և կարող են քարոզներ կարդալ։ Ես ոչ մի բանում լավը չեմ և այն դիրքում չեմ, որ դաս տամ նրանց»։ Մի՞թե սա սրիկայի տրամաբանություն չէ։ (Այդպես է։) Ուրեմն, ինչպե՞ս դաս կտայիք այս տեսակի առաջնորդողին։ «Եթե կարող ես անել այս աշխատանքը, ապա ջանք մի՛ խնայիր դրա համար և արա դա՝ Աստծու տան սկզբունքների համաձայն։ Ինչ էլ կազմակերպես, որ մենք անենք, կհնազանդվենք դրան։ Բայց եթե ձեռքիցդ եկածը չանես այս գործը կատարելու համար, եթե չանես այն՝ Աստծու տան սկզբունքների համաձայն, երբե՛ք չես ստիպի մեզ լսել քեզ։ Ավելին, եթե որևէ իրական գործ չանես, մենք իրավունք կունենանք քեզ հեռացնելու քո պաշտոնից և վտարե՛լու։ Վնասի՛ր ինքդ քեզ, եթե ուզում ես վնասել ինչ-որ մեկին. չպետք է փորձես վնասել բոլորիս»։ Կհամարձակվեի՞ք նրան այսպես դաս տալ։ (Այո՛։) Հիմա եք այդպես ասում. արդյոք իսկապես կանեի՞ք, երբ գար դա անելու ժամանակը։ Ընդհանուր առմամբ՝ ճշմարտության սկզբունքներին և կարևոր հարցերին վերաբերող բաների դեպքում չեք համարձակվում անհաստատ խոսել՝ վախենալով, որ խորաթափանցության և խոսքի հստակության պակասը կարող է նշանակել, որ դուք պարզապես դատում եք առաջնորդողներին և աշխատողներին ու անհանգստություն եք առաջացնում։ Բայց պետք է ի վիճակի լինեք խորաթափանցություն ունենալու նյութական միջոցների կառավարման հարցում. պետք է սովորեք զանազանել այս հարցում և ըմբռնեք դրա սկզբունքները։

Ֆիլմարտադրության թիմում կար մի հանդերձապահ։ Նա անզուսպ էր իր գործողություններում և միշտ ստորաբար յուրացնում էր Աստծու տան նյութական միջոցները։ Երբ նա հեռացավ ֆիլմարտադրության թիմից, իր հետ տարավ որոշ բաներ, և հաշիվների հետագա ստուգումը ցույց տվեց, որ նրա ստացած գումարի մեծ մասը չէր համընկնում։ Ավելին՝ թեև չէր աշխատում, փող ուներ և գնել էր բազմաթիվ բարձրակարգ իրեր։ Շատ մարդիկ շողոքորթել էին նրան, երբ նա ֆիլմարտադրության թիմում էր, և նրանք բոլորը ցանկացել էին լավ հարաբերություններ ունենալ նրա հետ, որպեսզի երբ հագուստի կարիք ունենային, պարզապես խնդրեին, և նա տար։ Եթե ինչ-որ մեկը վատ հարաբերությունների մեջ էր լինում նրա հետ, նա նույնիսկ չէր տալիս նրան հասանելիք հագուստը։ Ի՞նչ խնդիր է սա։ Սա կառավարման անձնակազմի հետ կապված խնդիր է։ Մի կողմից նա ինքն էր յուրացնում այս բաները. մյուս կողմից՝ նա չէր բաշխում Աստծու տան նյութական միջոցները՝ սկզբունքներին համապատասխան, այլ առաջնորդվում էր իր զգացմունքներով, իր սեփական կամքով և իր հարաբերություններով։ Սկզբունքների համաձայն՝ այս մարդը պետք է մաքրվեր այդտեղից։ Սա ակնհայտ խնդիր էր։ Կեղծ առաջնորդողը ոչ միայն չարեց դա, այլև նրան լավ մարդ համարեց և կազմակերպեց, որ նա գնա մեկ այլ վայր՝ իր պարտականությունը կատարելու։ Մի՞թե սա սխալի բարդացում չէր։ Ի՞նչ եք կարծում այն մասին, թե ինչպես է կատարվել այս աշխատանքը։ Արդյոք այն համապատասխանո՞ւմ էր սկզբունքներին։ Արդյոք այս առաջնորդողը կատարե՞ց այն պարտականությունները, որոնք առաջնորդողներն ու աշխատողները պետք է կատարեն։ (Ո՛չ։) Մի պահ մի կողմ թողնելով այն, թե ինչ օգուտներ կարող էր քաղել առաջնորդողն այդ մարդու հետ այսպես վարվելով՝ պարզապես դատելով այն բանից, թե ինչպես նա լուծեց հարցը, ի՞նչ բնույթ ուներ սա։ Դա զգացմունքների հիման վրա չար մարդուն ապաստան տալն էր և նրա հետ Աստծու տան սկզբունքների համաձայն չվարվելը։ Ուստի, դա կապելով առաջնորդողների և աշխատողների պարտականությունների տասներորդ կետի հետ՝ ի՞նչ սխալ է թույլ տալիս նման առաջնորդողն ու աշխատողն Աստծու տան տարատեսակ նյութական միջոցների նկատմամբ իր վերաբերմունքում։ Արդյոք այս առաջնորդողը կատարե՞ց իր պարտականությունները։ Արդյոք հարցի նրա լուծումը հիմնվա՞ծ էր Աստծու տան նյութական միջոցները պաշտպանելու վրա։ Հաստատ՝ ոչ։ Նա լուրջ չվերաբերվեց Աստծու տան նյութական միջոցներին՝ նույնիսկ աչք փակեց, երբ թույլ տվեց, որ այս միջոցները փչանան կամ չար մարդը քմահաճորեն վերցնի դրանք։ Արդյոք նա այդպես կվարվե՞ր, եթե իր սեփական իրերը վնասվեին կամ հայտնվեին այլ մարդկանց տիրապետության տակ։ Ո՛չ. այդ դեպքում նա կմտածեր վրեժի և փոխհատուցման մասին։ Ուստի, ինչո՞ւ նա այդպես չվարվեց Աստծու տան նյութական միջոցների հետ։ Նա նույնիսկ ասաց. «Նա կարող է վերցնել մի քանի իր, եթե ուզում է. նա այնքան էլ շատ չի վերցնում։ Նա կարող է մի փոքր յուրացնել այս բաները, եթե ուզում է. ո՞վ չունի դա անելու փոքր ցանկություն։ Ի՞նչ նշանակություն ունի նրա յուրացրած փոքր քանակությունը։ Այնպես չէ, որ մյուսներն ավելի քիչ են ստանում»։ Ի՞նչ վերաբերմունք է սա։ Արդյոք սա այն վերաբերմո՞ւնքն է, որն առաջնորդողներն ու աշխատողները պետք է ունենան Աստծու տան նյութական միջոցների նկատմամբ։ (Ո՛չ։) Մի՞թե նա չի կծում իրեն կերակրող ձեռքը։ Եվ ի՞նչ հիմնավորում նա բերեց ի վերջո։ «Թող նա յուրացնի այդ բաները՝ կարիք չկա, որ մենք հաշիվներ մաքրենք նրա հետ։ Ի՞նչ են իրենցից ներկայացնում այդ մանր միջոցներն ու իրերը։ Հակաքրիստոսները դրանից շատ ավելին են յուրացնում։ Այդ իրերի յուրացման հարցը նրա և Աստծու միջև է՝ նրա գործն է, թե ինչպես նա Աստծու առաջ հաշիվ կտա իր արածների համար, երբ գա ժամանակը։ Դա մեզ հետ ոչ մի կապ չունի»։ Ի՞նչ մտքեր և զգացմունքներ եք ունենում, երբ լսում եք, որ առաջնորդողը նման բան է ասում։ Ցանկացած մարդ, որն ունի արդարադատության որևէ զգացում, խղճի գիտակցության մի փոքր նշույլ, ներքուստ կարտասվեր այս խոսքերը լսելիս և նա իրեն կոտրված ու հիասթափված կզգար, նույնիսկ եթե նա պարզապես սովորական հետևորդ լիներ, էլ չասած, եթե նա առաջնորդող կամ աշխատո՛ղ լիներ։ Այս տեսակի կեղծ առաջնորդողն Աստծու այնքան շատ շնորհ և պաշտպանություն, և Նրա այնքան շատ ճշմարտություններ է վայելում, բայց, միևնույն է, ունի այս տեսակի սառնարյուն վերաբերմունք Նրա տան նյութական միջոցների նկատմամբ։ Արդյոք նա ունի՞ մարդկայնություն։ Արդյոք նա պիտանի՞ է առաջնորդող կամ աշխատող լինելուն։ (Ո՛չ։) Երբ նման մարդն ազատվի աշխատանքից, արդյոք նա որակավորված կլինի՞ ապագայում առաջնորդող կամ աշխատող լինելու։ (Ո՛չ. նրա մարդկայնությունը վատն է։) Ինչպե՞ս է դրսևորվում նրա վատ մարդկայնությունը։ (Նրանով, որ նա չի պաշտպանում Աստծու տան շահերը։) Ո՞րն է այն կոնկրետ գործողությունը, որով նա չի պաշտպանում Աստծու տան շահերը։ Ո՞րն է այս կոնկրետ դրսևորման էությունը։ Նման մարդկանց սիրտը ճիշտ տեղում չէ, և նրանք ունեն ցածրակարգ բնավորություն. նրանք բավականին գեղեցիկ են խոսում, բայց ոչ մի իրական բան չեն անում։ Նման մարդիկ բացարձակապես չպետք է լինեն առաջնորդողներ և աշխատողներ։ Նրանք, ում սիրտը ճիշտ տեղում չէ, ճշմարտասերներ չեն, այլ հետամուտ են իրենց սեփական շահին. նրանք, ում սիրտը ճիշտ տեղում չէ, բացարձակապես չեն մտածում Աստծու ընտրյալ մարդկանց մասին, և նրանք բացարձակապես չեն պաշտպանում եկեղեցու աշխատանքը կամ Աստծու տան շահերը։

Առաջին հիմնական բանը, որ առաջնորդողներն ու աշխատողները պետք է անեն, Աստծու տան տարատեսակ նյութական միջոցների պատշաճ հսկողությունն է, պատշաճ վերահսկում իրականացնելը և Աստծու տան համար պահակություն անելը՝ թույլ չտալով, որ որևէ միջոց վնասվի, վատնվի կամ հայտնվի չար մարդկանց տիրապետության տակ։ Սա նվազագույնն է, որ նրանք պետք է անեն։ Երբ ընտրվում ես որպես առաջնորդող կամ աշխատող, Աստծու տունը քեզ համարում է իր տնտեսը. դու ընդգրկվում ես կառավարչական դասում, և քո ստանձնած առաջադրանքն վելի ծանր է, քան մյուսներինը։ Մեծ պատասխանատվություն ես կրում։ Այդ իսկ պատճառով քո յուրաքանչյուր վերաբերմունք, գործողություն, հարցերի լուծման ծրագիր և խնդիրների լուծման մեթոդ՝ բոլորն առնչվում են Աստծու տան շահերին։ Եթե նույնիսկ հաշվի չես առնում Աստծու տան շահերը կամ սրտին մոտ չես ընդունում դրանք, պիտանի չես Նրա տան տնտեսը լինելուն։ Ինչպիսի՞ մարդ է սա։ Ինչո՞ւ նա պիտանի չէ Աստծու տան տնտեսը լինելուն։ Կեղծ առաջնորդողների մեջ կան այնպիսիները, որոնք ոչ միայն ունեն ցածր որակ. նրանց հիմնական խնդիրը որևէ հոգս չկրելն է. նրանք չգիտեն ինչպես աշխատել, բայց չեն փնտրում ճշմարտությունը և ի վիճակի չեն կատարելու տնտեսի նույնիսկ նվազագույն պարտականությունները։ Նրանք չունեն խիղճ կամ ողջամտություն։ Դա այն պատճառով է, որ նրանց սիրտը ճիշտ տեղում չէ, նրանք ունեն ցածրակարգ բնավորություն և եսասեր են ու ստոր. նրանք բնավ չեն պաշտպանում եկեղեցու աշխատանքը, այլ հաճախ վնասում և դավաճանում են եկեղեցու շահերը՝ քծնելով ստանալով մարդկանց բարեհաճությունը և պահպանելով իրենց հարաբերություններն այլ մարդկանց հետ՝ եկեղեցու շահերին վնաս հասցնելու հաշվին։ Նրանք թույլ են տալիս, որ Աստծու տան նյութական միջոցները վնասվեն, վատնվեն, կորչեն կամ նույնիսկ հայտնվեն չար մարդկանց տիրապետության տակ և նրանք ամենևին չեն հոգում դրա մասին կամ չեն զգում նույնիսկ ամենափոքր պարտքի կամ մեղքի զգացում դրա համար։ Ուստի, ինչ վերաբերում է առաջնորդողների և աշխատողների ընտրությանը, նայելով դրան մարդկայնության տեսանկյունից, ո՞րն է ամենահիմնական բանը, որ նրանք պետք է ունենան։ Նրանք պետք է ունենան խիղճ և արդարադատության զգացում, և նրանց շարժառիթները պետք է պատշաճ լինեն։ Նրանց մարդկայնությունը նախ պետք է հաղթահարի նշաձողը։ Անկախ նրանից, թե որքան աշխատանքային կարողություն կամ որակի ինչ մակարդակ ունեն նրանք՝ այդ տեսակի մարդիկ կհամապատասխանեն չափանիշին՝ որպես տնտեսներ, եթե ծառայեն որպես ղեկավարներ։ Առնվազն նրանք կկարողանան պաշտպանել Աստծու տան շահերը և եղբայրների ու քույրերի ընդհանուր շահերը։ Նրանք բացարձակապես չեն դավաճանի եղբայրների և քույրերի, ոչ էլ Աստծու տան շահերը։ Երբ Աստծու տան և եղբայրների ու քույրերի շահերը վտանգված կամ վնաս կրելու եզրին լինեն, նրանք նախապես մտածած կլինեն դրա մասին և կլինեն առաջինը, որը քայլ կկատարի և կպաշտպանի դրանք, նույնիսկ եթե դա անելը կազդի իրենց սեփական անվտանգության վրա կամ կպահանջի նրանցից գին վճարել, կամ տառապել։ Սրանք են այն բոլոր բաները, որոնք կարող են անել խիղճ և ողջամտություն ունեցող մարդիկ։ Որոշ կեղծ առաջնորդողներ և աշխատողներ շտապում են գտնել ապահով վայր՝ թաքնվելու համար, երբ բախվում են վտանգավոր հանգամանքների, սակայն Աստծու տան կարևոր նյութական միջոցների՝ Աստծու խոսքերի գրքերի, բջջային հեռախոսների, համակարգիչների և այլնի դեպքում նրանք ոչ հոգում են դրանց մասին, ոչ էլ հետաքրքրվում։ Եթե նրանք անհանգստանային, թե ինչպես իրենց ձերբակալությունը կազդի եկեղեցու աշխատանքի ավելի մեծ պատկերի վրա, նրանք կարող էին ուրիշներին ուղարկել այս հարցերը լուծելու համար, սակայն այս կեղծ առաջնորդողները թաքնվում են միայն հանուն իրենց սեփական անվտանգության։ Նրանք մահու չափ վախեցած են և իրենց սեփական անվտանգությունն ապահովելու համար նրանք չեն անում այն, ինչ կարող են։ Հետևաբար, եղել են բազմաթիվ դեպքեր, երբ կեղծ առաջնորդողների անփութությունը, անգործությունը և անպատասխանատվությունը հանգեցրել են նրան, որ Աստծու տան տարատեսակ նյութական միջոցները և Աստծուն մատուցված ընծաները թալանել և վերցրել է մեծ կարմիր վիշապը, երբ վտանգավոր իրավիճակներ են առաջացել, ինչը հանգեցրել է լուրջ կորուստների։ Երբ այդ իրավիճակները նոր առաջանան եկեղեցում, առաջնորդողների և աշխատողների առաջին միտքը պետք է լինի Աստծու տան սարքավորումները և նյութական միջոցները հարմար վայրերում տեղադրելը, դրանք հարմար մարդկանց հանձնելը՝ կառավարման համար. մեծ կարմիր վիշապին բացարձակապես չպետք է թույլ տրվի վերցնել դրանք։ Բայց կեղծ առաջնորդողների մտքում երբեք նման բաներ չեն լինում. նրանք երբեք Աստծու տան շահերն առջնահերթ չեն համարում, փոխարենը նրանք իրենց սեփական անվտանգությունն են առաջնահերթ համարում։ Կեղծ առաջնորդողների ձախողումը՝ կատարել իրական աշխատանք, հաճախ հանգեցնում է նրան, որ Աստծու տան տարատեսակ կարևոր նյութական միջոցները կորուստներ կամ վնասներ են կրում։ Մի՞թե սա պատասխանատվության լուրջ անտեսում չէ կեղծ առաջնորդողների կողմից։ (Այդպես է։)

Ինչ վերաբերում է առաջնորդողների և աշխատողների պարտականությունների տասներորդ կետին, ո՞րն է կեղծ առաջնորդողների հիմնական դրսևորումը, որը մենք մերկացնում ենք։ Կեղծ առաջնորդողների վերաբերմունքն Աստծու տան նյութական միջոցների նկատմամբ անտարբերության և արհամարհանքի վերաբերմունք է. նրանք չեն առաջնորդվում սկզբունքներով, այլ բաշխում են այդ բաները պատահականորեն՝ հիմնվելով իրենց սեփական պատկերացումների և նախասիրությունների վրա։ Մինչ նրանք կառավարում են իրերը, Աստծու տան նյութական միջոցները հաճախ ենթարկվում են ավելի մեծ կամ փոքր աստիճանի վնասի և վատնման, ինչը կորուստներ է պատճառում Աստծու տան աշխատանքին։ Սա կեղծ առաջնորդողների հիմնական դրսևորումն է։ Կեղծ առաջնորդողները չեն կարողանում լուծել նույնիսկ ընդհանուր գործերի այս ամենապարզ, եզակի աշխատանքը. նրանք նույնիսկ չեն կարողանում դա անել կամ անել դա լավ. ի՞նչ կարող են նրանք անել այդ դեպքում։ Ուստի, երբ տեսնում եք, որ նման մարդիկ գործում են որպես առաջնորդողներ, կարող եք ստուգել և վերահսկել նրանց աշխատանքը։ Եթե նրանք խառնաշփոթ են ստեղծում ընդհանուր գործերի այս եզակի աշխատանքում՝ չանելով նույնիսկ այն, ինչ կարող են և չգտնելով այլ հարմար մարդկանց դա անելու համար, երբ նրանք ժամանակ չեն ունենում, ապա նման առաջնորդողները պետք է անմիջապես ազատվեն աշխատանքից և հեռացվեն իրենց պաշտոններից։ Աստծու տունը երբեք չի օգտագործի նրանց։ Արդյոք սա տեղի՞ն է։ (Այդպես է։) Ինչո՞ւ։ Մարդ, որի սիրտը ճիշտ տեղում չէ, որի ընկալումը խեղաթյուրված է, և որը գործում է միայն իր զգացմունքների և իր եսասեր, ստոր հավակնությունների ու ցանկությունների համաձայն, վստահելի չէ։ Ի՞նչ աշխատանք կարող է լավ կատարել անվստահելի մարդը։ Ի՞նչ պարտավորություն նա կարող է լավ կատարել։ Արդյոք նա ի վիճակի՞ է պարտավորությունը կատարելու հավատարմությամբ։ (Ոչ։)

Առաջնորդողների և աշխատողների պարտականությունների տասներորդ կետին վերաբերող այսօրվա հաղորդակցության միջոցով մի՞թե Ես հստակ չեմ ներկայացրել առաջնորդողներից և աշխատողներից պահանջվող սկզբունքներից և չափանիշներից ևս մեկը։ Այն, ինչ ներառված է այստեղ, ո՛չ որակի, ո՛չ էլ աշխատանքային կարողության, այլ մարդկայնության հարց է։ Դիտարկեք որպես առաջնորդողներ և աշխատողներ ծառայողներին կամ նրանց, որոնց եկեղեցին պատրաստում է, և տեսեք՝ արդյոք նրանց մեջ կա՞ն վատ մարդկայնություն ունեցողները և որոնց սիրտը ճիշտ տեղում չէ, որոնց մարդկայնությունը նույնն է, ինչ տասներորդ կետում մանրամասն վերլուծված կեղծ առաջնորդողներինը։ Եթե իսկապես գտնեք նման առաջնորդողների և աշխատողների, պետք է ազատեք նրանց աշխատանքից, և պետք է հիշեք, որպեսզի երբեք չընտրեք նման մարդկանց՝ որպես առաջնորդողներ, և երբեք չպատրաստեք նման մարդկանց՝ լինելու առաջնորդողներ և աշխատողներ։ Եթե որոշ մարդիկ չեն հասկանում այդ մարդկանց մարդկայնության որակը և ընտրում են նրանց, անմիջապես զեկուցեք նրանց մասին։ Թույլ մի տվեք նրանց լինել առաջնորդողներ և աշխատողներ։ Այդ մարդիկ չեն դառնում առաջնորդողներ և աշխատողներ՝ իրական աշխատանք կատարելու համար, այլ եկեղեցու աշխատանքը կործանելու համար։ Եթե նրանք դառնան առաջնորդողներ, Աստծու տան տարատեսակ նյութական միջոցները միայն կկործանվեն դրա հետևանքով։ Արդյոք ցանկանո՞ւմ եք տեսնել նման հետևանք։ (Ոչ։) Ուստի, ինչպե՞ս պետք է վարվեք նման մարդկանց հետ։ Եթե նրանք ներկայումս ծառայում են որպես առաջնորդողներ, զեկուցեք նրանց մասին և հեռացրեք նրանց իրենց պաշտոններից։ Եթե ոչ, եթե նրանք դեռ չեն ընտրվել, ապա ասացեք բոլորին. «Այս մարդը լավը չէ։ Մի՛ ընտրեք նրան, ինչ էլ անեք՝ դա վնասակար կլինի եկեղեցուն»։ Իսկ եթե մարդիկ խաբվել և մոլորվել են՝ ընտրելով նրան, պետք է անմիջապես տեղեկացնես բոլորին. «Մենք այսօր սխալ բան արեցինք։ Մենք որպես մեր առաջնորդող ընտրեցինք մեկին, որն ունի վատ մարդկայնություն, և որի սիրտը ճիշտ տեղում չէ։ Հիմա, երբ արել ենք սա, Աստծու տան շահերը կենթարկվեն կորուստների և վնասի։ Պետք է անմիջապես հեռացնենք նրան իր պաշտոնից, որպեսզի թույլ չտանք, որ Աստծու տան շահերը և տարատեսակ նյութական միջոցները վնասվեն։ Չպետք է թույլ տանք, որ նա հաջողության հասնի իր դավադրության մեջ»։ Արդյոք սա տեղի՞ն արարք է։ (Այդպես է։)

Որպես առաջնորդողներ և աշխատողներ ընտրվողներից պահանջվում է ունենալ որակ և աշխատանքային կարողություն. այժմ կան նաև պահանջներ նրանց մարդկայնության որակի վերաբերյալ։ Ի՞նչ կասեք, արդյոք մարդկանց մեծամասնությունը չի՞ բավարարում առաջնորդողներ և աշխատողներ լինելու չափանիշները։ Այս երեքից ո՞րն է ամենակարևորը։ (Մարդկայնությունը։) Իսկ երկրո՞րդը։ (Աշխատանքային կարողությունը։) Իսկ դրանի՞ց հետո։ (Արդյոք նրանք ունեն որակ, թե ոչ։) Այդ հերթականությունը ճշգրիտ է։ Երբ ապագայում առաջնորդողներ ընտրեք, չափեք նրանց այս հերթականության համաձայն։ Որոշ մարդիկ ասում են. «Այս հերթականության հետ կապված խնդիր կա։ Ենթադրենք՝ մարդկայնությունն առաջին տեղում է, և որոշ մարդիկ ունեն լավ մարդկայնություն, բայց բավականին վատ որակ, և եթե նրանք ընտրվեն որպես առաջնորդողներ, ի վիճակի չեն լինի կատարելու որևէ իրական աշխատանք. արդյոք, այնուամենայնիվ, նորմա՞լ է այդ դեպքում միայն մարդկանց մարդկայնությունը հաշվի առնելը»։ Մարդկանց մարդկայնությունն ամենակարևորն է, և դա առաջին բանն է, ինչին պետք է ուշադրություն դարձնեք, բայց դա միակ բանը չէ, որ պետք է հաշվի առնել առաջնորդողներ և աշխատողներ ընտրելիս։ Եթե մարդու մարդկայնությունը համապատասխանում է չափանիշին, հաջորդիվ նայեք նրա աշխատանքային կարողությանը։ Եթե նա չունի աշխատանքային կարողություն և չի կարող կատարել որևէ իրական աշխատանք, կարող եք խնդրել նրան ստանձնել այնպիսի աշխատանք, որը չափազանց ծանրաբեռնող չէ նրա կարողությունների համար։ Եթե նա ունի լավ մարդկայնություն և ի վիճակի է ստանձնելու աշխատանքը և ջանք չխնայելու՝ այն լավ կատարելու համար, վստահելի մեկն է, և Աստծու տունը կարիք չունի կասկածներ ունենալու նրան օգտագործելու հարցում, և նա խրատող, օգտակար և շահավետ է եղբայրների և քույրերի մեծամասնության համար, ապա նա համապատասխանում է չափանիշին։ Եթե նրա որակը վատն է, և չունի աշխատանքային կարողություն կամ եթե պարզապես միջակ է իր աշխատանքային կարողության առումով, հանձնարարեք նրան կատարել որոշակի պարզ աշխատանք կամ եզակի գործ։ Եթե նա ունի լավ որակ և ուժեղ աշխատանքային կարողություն, կարող է կատարել որոշակի կարևոր աշխատանք կամ մի քանի տարբեր գործեր։ Մի՞թե չեք կարողանում նույնիսկ այսպիսի կարգավորումներ անել։ Եթե նա ունի վատ մարդկայնություն, և նրա սիրտը ճիշտ տեղում չէ, ապա անկախ նրանից, թե որքան մեծ է նրա աշխատանքային կարողությունը, արդյոք ի վիճակի կլինի՞ լավ կատարելու աշխատանքը։ (Ոչ։) Եթե նա կառավարեր ընկերություն կամ մի քանի աշխատակիցների, դա գուցե խնդիր չլիներ. բայց ի՞նչ խնդիրներ կառաջանային, եթե նրան խնդրեին կառավարել Աստծու տան տարատեսակ նյութական միջոցները։ Նախևառաջ, նա բացարձակապես չէր կառավարի այդ միջոցները կամ չէր լուծի հարցերը՝ Աստծու տան պահանջած սկզբունքների համաձայն։ Նրա սիրտը ճիշտ տեղում չէ, նա չի սիրում ճշմարտությունը, և նրա սրտում չկա ոչինչ, բացի խարդավանքներից, չար գաղափարներից և մտքերից, ուստի երբ էլ որ գործում է, դա անում է՝ իր սեփական նախասիրությունների համաձայն և հիմնվելով իր սեփական շահերի, այլ ոչ թե ճշմարտության սկզբունքների և արդարության վրա։ Նա հաշվի է առնում միայն այն, թե ինչ ունի կորցնելու կամ շահելու և ամենևին չի մտածում Աստծու տան պահանջած սկզբունքների մասին. և այդպիսով նա դատապարտված է ձախողման առաջնորդողների և աշխատողների աշխատանքում։ Ինչո՞վ է սա պայմանավորված։ Նրա մարդկայնության որակով. այն պայմանավորված չէ նրա աշխատանքային կարողությամբ։ Եվ այսպես, երբ կշռադատում եք, թե արդյոք ինչ-որ մեկը վեհանձն է, թե խոնարհ, և արդյոք նա համապատասխանում է Աստծու տան չափանիշներին՝ առաջնորդողների և աշխատողների ընտրության համար, նախ նայեք նրա մարդկայնությանը. եթե նրա մարդկայնությունը հուսալի է և համապատասխանում է չափանիշին, հաջորդիվ դիտարկեք՝ արդյոք նա ունի աշխատանքային կարողություն և կրում է հոգս, ապա դիտարկեք մյուս ասպեկտները։

Սա առաջնորդողների և աշխատողների պարտականությունների տասներորդ կետն է։ Սա քիչ թե շատ այն է, ինչ մանրամասն վերլուծվել է կեղծ առաջնորդողների տարբեր դրսևորումների տասներորդ կետում։ Կարելի է տեսնել այն մոտեցման և դրսևորումների մեջ, որոնցով կեղծ առաջնորդողները վերաբերվում են Աստծու տան նյութական միջոցներին, որ նրանց մեծամասնությունը չունի խիղճ և ողջամտություն, որ նրանք ունեն չափազանց վատ մարդկայնություն և ոչ մի պատասխանատվություն չեն կրում. կարելի է ասել, որ նրանց սիրտը ճիշտ տեղում չէ։ Մի՞թե մենք այժմ չունենք ևս մեկ ապացույց, որը կարող է օգտագործվել՝ որոշելու համար, որ ինչ-որ մեկը կեղծ առաջնորդող է։ Որոշ կեղծ առաջնորդողներ չեն կարողանում աշխատանք կատարել, որովհետև նրանց որակը ցածր է և որովհետև նրանք կույր են և խորաթափանցություն չունեն իրերի նկատմամբ։ Ոմանք չեն կատարում իրական աշխատանք, որովհետև նրանց սիրտը ճիշտ տեղում չէ, և նրանք բացառապես հետամուտ են իրենց սեփական շահերին. նրանք չեն պաշտպանում Աստծու տան շահերը, և նրանց չի հետաքրքրում՝ Աստծու ընտրյալ մարդիկ կապրեն, թե կմեռնեն։ Ամեն տեսակի կեղծ առաջնորդող պետք է ազատվի աշխատանքից և վերացվի որքան հնարավոր է շուտ, որպեսզի կանխվեն Աստծու տան աշխատանքի ուշացումները և Նրա ընտրյալ մարդկանց վնաս հասցնելը։

Առաջնորդողների և աշխատողների պարտականությունները (13)

Նախորդ հավաքույթին մեր հաղորդակցությունն առաջնորդողների և աշխատողների տասնմեկերորդ պարտականության մասին էր։ Մենք հաղորդակցվեցինք այն պարտականության մասին, որն առաջնորդողներն ու աշխատողները պետք է կատարեն, և այն աշխատանքի մասին, որը նրանք պետք է անեն ընծաները պահպանելիս։ Ի՞նչ աշխատանք պետք է անեն առաջնորդողներն ու աշխատողներն ընծաները պահպանելիս։ (Առաջին հանձնարարությունը դրանք պահպանելն է։ Երկրորդը հաշիվները ստուգելն է։ Երրորդը՝ հետևելը, ուսումնասիրելը և ստուգելը, թե արդյոք տարբեր ծախսերը համապատասխանում են սկզբունքներին։ Պետք է խիստ ստուգում իրականացվի, և անհիմն ծախսերը պետք է խստորեն սահմանափակվեն։ Լավագույնն այն է, որ շռայլելն ու վատնելը կանխվեն նախքան դրանց տեղի ունենալը։ Եթե արդեն տեղի են ունեցել, ապա պատասխանատուները պետք է պատասխանատվության ենթարկվեն։ Ոչ միայն նախազգուշացումներ պետք է տրվեն, այլև պետք է փոխհատուցում պահանջվի)։ Հիմնականում սրանք են։ Գլխավորը դրանք պահպանելն է, ապա՝ հաշիվները ստուգելը, իսկ դրանից հետո՝ ծախսերին հետևելն ու դրանք ստուգելը և ճիշտ օգտագործելն ու ծախսելը։ Տասնմեկերորդ պարտականության մասին մեր հաղորդակցությունն ավարտելուց հետո մարդիկ այժմ ճշգրիտ հասկացողություն և գիտելիք ունեն ընծաների վերաբերյալ, և նրանք այժմ նաև գիտեն այն աշխատանքը, որն առաջնորդողներն ու աշխատողները պետք է անեն ընծաները պահպանելիս, ինչպես նաև այն, թե ինչպես են կեղծ առաջնորդողներն անում այս աշխատանքը, և դա անելիս նրանց հատուկ վարքագծերը։ Անկախ նրանից՝ մեր հաղորդակցությունն առաջնորդողների և աշխատողների պարտականությունների մասին է, թե կեղծ առաջնորդողների տարբեր վարքագծերի, և անկախ նրանից՝ դա դրականի մասին հաղորդակցություն է, թե բացասականի մերկացում, գլխավոր նպատակն այն է, որ մարդիկ հասկանան, թե ինչպես պատշաճ կերպով կատարեն ընծաների պահպանման աշխատանքը և ինչպես ընծաների պահպանման, ծախսման և բաշխման հարցում դուրս թողնեն ոչ խելամիտ կիրարկումները։ Աստծու բոլոր ընտրյալ մարդիկ՝ անկախ նրանից՝ առաջնորդողներ կամ աշխատողներ են, թե ոչ, պետք է ընծաների պահպանման հարցում կատարեն իրենց պարտականությունը։ Ուրեմն ի՞նչ պարտականություն է դա։ Դա վերահսկելն է և հայտնաբերված ցանկացած խնդրի մասին ժամանակին հաղորդելը, այսինքն՝ վերահսկելու և հայտնելու գործառույթներ կատարելը։ Մի՛ մտածեք, թե «ընծաների պահպանումն առաջնորդողների և աշխատողների պարտականությունն է և ոչ մի կապ չունի մեզ՝ սովորական հավատացյալներիս հետ»։ Այս տեսակետը սխալ է։ Քանի որ մարդիկ հասկացել են այս ճշմարտությունները, նրանք պետք է կատարեն իրենց պարտականությունը։ Այն խնդիրների դեպքում, որոնք առաջնորդողներն ու աշխատողներն ի վիճակի չեն նկատելու կամ կույր անկյունների՝ այնպիսի տեղերի դեպքում, որոնք հեշտ չէ նկատել, եթե որևէ մեկն ընծաների պահպանման, բաշխման և օգտագործման մեջ անխելամտության կամ սկզբունքների խախտման որևէ խնդիր է գտնում, նա պետք է ժամանակին դրանց մասին հաղորդի առաջնորդողներին և աշխատողներին, որպեսզի ապահովի ընծաների խելամիտ պահպանումը, խելամիտ օգտագործումը և խելամիտ բաշխումը։ Սա Աստծու ընտրյալ մարդկանցից յուրաքանչյուրի պարտականությունն է։

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտության շուրջ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (առաջին մաս)

Այժմ, երբ տասնմեկերորդ պարտականության շուրջ հաղորդակցությունն ավարտված է, մենք անցնում ենք առաջնորդողների և աշխատողների տասներկուերորդ պարտականության շուրջ հաղորդակցվելուն. «Ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտության շուրջ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Ո՞րն է այս պարտականության հիմնական բովանդակությունը։ Այն հիմնականում պահանջում է, որ առաջնորդողներն ու աշխատողները զբաղվեն եկեղեցում եղած այն տարբեր մարդկանցով, իրադարձություններով և բաներով, ինչպես նաև տարբեր խնդիրներով, որոնք խանգարում, անհանգստացնում և վնասում են եկեղեցու բնականոն կարգը։ Ի՞նչ պետք է նախ հասկանան առաջնորդողներն ու աշխատողները՝ այս խնդիրներն արդյունավետ կերպով կարգավորելու և լուծելու, իրենց պարտականությունները կատարելու և այս աշխատանքը լավ իրականացնելու համար։ Այս պարտականությունն է «ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը». սա է այս աշխատանքի շրջանակը։ Նպատակ և շրջանակ ունենալով՝ պարզ է դառնում, թե որ խնդիրները պետք է լուծվեն, և ինչ աշխատանք ու պարտականություններ պետք է ստանձնեն առաջնորդողներն ու աշխատողները։ Տասներկուերորդ պարտականության ներսում ո՞րն է հիմնական պահանջն առաջնորդողների և աշխատողների համար։ Դա խանգարումներ և անհանգստություններ առաջացնող տարբեր մարդկանց, իրադարձությունները և բաները կանգնեցնելն ու սահմանափակելն է և իրավիճակը շտկելը՝ միաժամանակ ճշմարտության շուրջ հաղորդակցվելով, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից։ Ի՞նչ նախապայմաններ պետք է բավարարվեն՝ դա անելու համար։ Եթե տեսնում ես տարբեր մարդկանց, իրադարձություններ և բաներ, որոնք խանգարում, անհանգստացնում և վնասում են եկեղեցու բնականոն կարգը, սակայն կարծում ես, թե դրանք խնդիրներ չեն, ապա դա փորձանք է։ Սա ցույց է տալիս, որ դու չես կարողանում թափանցել խնդրի էության մեջ, այսինքն՝ չես հասկանում այն վնասը, որը եկեղեցական կյանքը խանգարելն ու անհանգստացնելը կարող է հասցնել եկեղեցու գործին, և այն հետևանքներն ու ազդեցությունները, որոնք այն կարող է ունենալ Աստծու ընտրյալ մարդկանց կյանքի մուտքի վրա։ Կարո՞ղ են արդյոք նման առաջնորդողներն ու աշխատողները դեռևս լավ կատարել եկեղեցու գործը։ Կարո՞ղ են նրանք լուծել խնդիրները և շտկել իրավիճակը։ (Ո՛չ։) Ուրեմն ո՞րն է այստեղ հաղորդակցվելիք առանցքային կետը։ Այն, որ միայն նախ ճշմարտության սկզբունքները հասկանալով է, որ առաջնորդողներն ու աշխատողները կարող են թափանցել տարբեր հարցերի էության մեջ և արդյունավետ կերպով լուծել տարբեր իրական խնդիրներ։ Եկեղեցու գործը լավ կատարելու համար առաջնորդողներն ու աշխատողները նախ պետք է իմանան, թե ինչ խնդիրներ են սովորաբար ծագում եկեղեցու գործում։ Ապա՝ նրանք պետք է ճշգրտորեն հասկանան, զանազանեն և դատեն ծագող խնդիրների բնությունը, թե արդյոք դրանք ազդում են եկեղեցու գործի և եկեղեցական կյանքի բնականոն կարգի վրա, և արդյոք դրանք եկեղեցու գործը խանգարելու և անհանգստացնելու բնություն ունեն։ Սա շատ կարևոր հարց է, որն առաջնորդողներն ու աշխատողները պետք է նախ հասկանան։ Միայն սա հասկանալուց հետո է հնարավոր արդյունավետ կերպով լուծել այս խնդիրները և կարողանալ «կանգնեցնել ու սահմանափակել դրանք, շտկել իրավիճակը», ինչպես նշված է տասներկուերորդ պարտականության մեջ։ Կարճ ասած՝ նախքան խնդիրը լուծելը, նախ պետք է հասկանաս, թե որտեղ է խնդիրը, որոնք են դրանում ներառված վիճակներն ու իրավիճակները, որն է խնդրի բնությունը, որքան լուրջ է այն, ինչպես մանրամասն վերլուծել և զանազանել այն և ինչպես ճշգրտորեն կիրարկել։ Սա այն է, ինչ առաջնորդողներն ու աշխատողները պետք է նախ հասկանան։ Քանի որ առաջնորդողներն ու աշխատողները պետք է հասկանան այս բաները, եկեք մի քանի տեսանկյուններից հաղորդակցվենք դրանց շուրջ, մասնավորապես, որպեսզի և՛ առաջնորդողներն ու աշխատողները, և՛ Աստծու ընտրյալ մարդիկ կարողանան հասկանալ, թե ինչպես առերեսվել այս խնդիրներին, երբ դրանք ծագում են, ինչպես դրանք կապակցել Աստծու խոսքերի հետ և ինչպես օգտագործել ճշմարտության սկզբունքները՝ դրանք լուծելու համար։ Այսկերպ, երբ առաջնորդողներն ու աշխատողները բախվում են դժվարությունների, որոնք չեն կարողանում լուծել, Աստծու բոլոր ընտրյալ մարդիկ կարող են միասին առերեսվել դրանց և փնտրել ճշմարտությունը՝ լուծումների համար, իսկ եկեղեցու գործում խանգարման և անհանգստության խնդիրների բախվելիս բոլորը կարող են ոտքի կանգնել՝ կանգնեցնելու և սահմանափակելու դրանք։ Միևնույն ժամանակ, բացասական մարդկանց և բաների համար նրանք կարող են հրապարակային մանրամասն վերլուծում, զանազանում և բնորոշում իրականացնել՝ դրանով իսկ թույլ տալով, որ այս խնդիրները կանգնեցվեն, սահմանափակվեն և արմատախիլ արվեն։ Ուրեմն եկեք հաղորդակցվենք՝ սկսելով ամենակոնկրետ խնդիրներից։

Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը

Աստծու գործը և եկեղեցու բնականոն կարգը խանգարող և անհանգստացնող խնդիրները ճանաչելու համար որո՞նք են այն ոլորտները, որոնցից առաջնորդողներն ու աշխատողները պետք է սկսեն։ Նրանք պետք է սկսեն եկեղեցական կյանքն ուսումնասիրելուց՝ այս խնդիրները բացահայտելու համար։ Դուք բոլորդ փոքր-ինչ գիտե՞ք, թե սովորաբար ինչ խնդիրներ են ծագում եկեղեցական կյանքում, որոնց բնությունը խանգարում և անհանգստություն առաջացնելն է։ Որքան էլ շատ մարդիկ լինեն եկեղեցում, անպայման կգտնվեն շատերը, որոնք կխանգարեն և կանհանգստացնեն եկեղեցու գործը։ Որո՞նք են խանգարման և անհանգստության այն գործերը, որոնց մասին դուք իմացել եք։ (Հավաքույթներում ճշմարտության շուրջ հաղորդակցվելիս միշտ թեմայից շեղվելը՝ առանց կենտրոնանալու առանցքային խնդիրների վրա)։ (Նաև սովորաբար բառեր և վարդապետություններ խոսելը։) Ճշմարտության շուրջ հաղորդակցվելիս թեմայից շեղվելը։ Օրինակ՝ երբ ուրիշները հաղորդակցվում են այն մասին, թե ինչպես հավատարիմ լինել սեփական պարտավորությունը կատարելիս, նրանք կխոսեն այն մասին, թե ինչպես լավ հոգ տանել իրենց ամուսնու (կամ կնոջ) և երեխաների մասին։ Երբ ուրիշները հաղորդակցվում են այն մասին, թե ինչպես է սեփական պարտավորությունը կատարելիս հավատարիմ լինելը նշանակում բավարարել Աստծուն և հնազանդվել Նրան, նրանք կխոսեն այն մասին, թե ինչպես է սեփական պարտավորությունը կատարելիս հավատարիմ լինելը նշանակում օրհնություններ ստանալ սեփական ընտանիքի և սիրելիների համար։ Մի՞թե սա թեմայից շեղվել չէ։ (Այո։) Եթե չընդհատես նրանց, անվերջ կշարունակեն։ Եթե սահմանափակես նրանց, կբարկանան և շփոթմունքից կկատաղեն՝ դրանով իսկ մեկ քայլ առաջ տանելով իրենց վատ վարքագիծը։ Ուրեմն այս խնդիրն իր բնույթով խանգարման և անհանգստության մակարդակի վրա է, ինչը շատ լուրջ է։ Թեև ճշմարտության շուրջ հաղորդակցվելիս թեմայից շեղվելը տարածված խնդիր է, օբյեկտիվորեն ասած՝ այն կարող է խանգարել և անհանգստացնել եկեղեցու կյանքը։ Սա առաջին խնդիրն է։ Ինչ վերաբերում է երկրորդին՝ «բառեր և վարդապետություններ խոսելուն», սա որակվում է որպես խանգարում և անհանգստություն, թե ոչ, կախված է դեպքի լրջությունից։ Որոշ մարդիկ բառեր և վարդապետություններ են խոսում, որովհետև զուրկ են ճշմարտության իրականությունից. երբ նրանք բացում են իրենց բերանները, միայն բառեր և վարդապետություններ են, պարզապես դատարկ տեսություններ։ Սակայն նրանց մտադրությունն ուրիշներին մոլորեցնելը և նրանց հարգանքը շահելը չէ։ Սահմանափակումների և համոզելու դեպքում նրանք ինքնագիտակցություն ձեռք կբերեն, իսկ հետո ավելի քիչ բառեր և վարդապետություններ կխոսեն և այլևս չեն խոչընդոտի եղբայրների և քույրերի կյանքի մուտքը։ Սա խանգարում և անհանգստություն չի համարվում։ Սակայն նրանք, ովքեր միտումնավոր կերպով են բառեր և վարդապետություններ խոսում՝ ուրիշներին մոլորեցնելու մտադրությամբ, դա անում են նույնիսկ այն ժամանակ, երբ քաջ գիտակցում են, որ իրենց ասածը բառեր և վարդապետություններ են։ Սա անելիս նրանց նպատակն ուրիշների հարգանքը շահելն է. նրանք ուզում են մարդկանց գրավել իրենց կողմը և մոլորեցնել և կարգավիճակ խլել։ Սա բնույթով բավականին լուրջ է։ Այն իր բնույթով տարբերվում է միայն ճշմարտությունը չհասկանալու պատճառով բառեր և վարդապետություններ խոսել կարողանալուց։ Նման վարքագիծը խանգարում և անհանգստություն է նշանակում։ Տարբեր մարդիկ, իրադարձություններ և բաներ, որոնք խանգարումներ և անհանգստություններ են առաջացնում եկեղեցական կյանքում, համատարած են։ Դրանք պարզապես այնպիսի խնդիրներ չեն, ինչպիսիք են բառեր և վարդապետություններ խոսելը կամ թեմայից շեղվելը։ Որո՞նք են մյուսները։ (Խմբավորումների ձևավորում, տարաձայնությունների սերմանում և ուրիշների դրականության թուլացում։) (Կա նաև բացասականը բաց թողնելը և խնդիրներ ստեղծելն ու մարդկանց անընդհատ անհանգստացնելը։) (Երբ որոշ մարդիկ պատկերացումներ ունեն Աստծու տան աշխատանքի կարգավորումների վերաբերյալ, նրանք տարածում են այդ պատկերացումները և բաց են թողնում իրենց բացասականը՝ պատճառ դառնալով, որ աշխատանքի կարգավորումների վերաբերյալ պատկերացումներ առաջանան նաև ուրիշների մոտ։) Այդ բաներն իսկապես որակվում են որպես խանգարումներ և անհանգստություններ։ Խմբավորումների ձևավորումը մի բան է, տարաձայնություններ սերմանելը՝ մեկ այլ բան, ինչպես նաև մարդկանց տանջելն ու նրանց վրա հարձակվելը, պատկերացումներ տարածելը, բացասականը բաց թողնելը, անհիմն լուրեր տարածելը և կարգավիճակի համար մրցակցելը. այս բոլորը խանգարումներ և անհանգստություններ են։ Այս խնդիրներն իրենց բնույթով շատ ավելի լուրջ են, քան ճշմարտության շուրջ հաղորդակցվելիս թեմայից շեղվելը։ Կա նաև մի խնդիր, որը կապված է ընտրությունների հետ։ Ընտրությունների ժամանակ ծագող ի՞նչ տեսակի խնդիրներ են կապված խանգարում և անհանգստություն առաջացնելու հետ։ Օրինակ՝ ձայների մանիպուլյացիան՝ օգուտներ խոստանալը՝ սեփական անձի համար ձայներ ապահովելու նպատակով։ Սա ընտրությունները քայքայելու եղանակներից մեկն է։ Եվ քողարկված գործողությունները՝ կուլիսների հետևում մարդկանց մտքերի վրա աշխատելը՝ նրանց քո կողմը գրավելու, մոլորեցնելու և ստիպելու համար, որ քվեարկեն քո օգտին։ Սրանք բոլորն ընտրությունների ժամանակ ծագող խնդիրներ են։ Արդյոք սրանք խանգարումներ և անհանգստություննե՞ր են նշանակում։ (Այո։) Այս խնդիրները հավաքականորեն կոչվում են ընտրական սկզբունքների խախտում։ Մեկ այլ խնդիր է ընտանեկան հարցերի շուրջ շատախոսելը, անձնական կապեր հաստատելը և անձնական գործերով զբաղվելը։ Ինչ-որ մեկը կարող է հավաքույթների գալ այս բաների համար. ոչ թե ճշմարտությունը հասկանալու կամ Աստծու խոսքերի շուրջ հաղորդակցվելու, այլ անձնական գործերով զբաղվելու համար։ Արդյոք սա լո՞ւրջ տեսակի խնդիր է։ (Այո։) Այն նաև հավասարազոր է խանգարում և անհանգստություն առաջացնելուն։

Այժմ եկեք ամփոփենք խանգարման և անհանգստության տարբեր խնդիրները, որոնք ծագում են եկեղեցական կյանքում. առաջին՝ ճշմարտության շուրջ հաղորդակցվելիս հաճախ թեմայից շեղվելը. երկրորդ՝ բառեր և վարդապետություններ խոսելը՝ մարդկանց մոլորեցնելու և նրանց հարգանքը շահելու համար. երրորդ՝ ընտանեկան հարցերի շուրջ շատախոսելը, անձնական կապեր հաստատելը և անձնական գործերով զբաղվելը. չորրորդ՝ խմբավորումների ձևավորումը. հինգերորդ՝ կարգավիճակի համար մրցակցելը. վեցերորդ՝ տարաձայնությունների սերմանումը. յոթերորդ՝ մարդկանց վրա հարձակվելը և նրանց տանջելը. ութերորդ՝ պատկերացումներ տարածելը. իններորդ՝ բացասականը բաց թողնելը. տասներորդ՝ անհիմն լուրեր տարածելը. և տասնմեկերորդ՝ ընտրական սկզբունքների խախտումը։ Ընդհանուր առմամբ՝ տասնմեկ։ Այս տասնմեկ դրսևորումները խանգարման և անհանգստության խնդիրներն են, որոնք հաճախ ծագում են եկեղեցական կյանքում։ Եկեղեցական կյանքով ապրելիս, եթե այս խնդիրները ծագում են, առաջնորդողների և աշխատողները պետք է ոտքի ելնեն և կանգնեցնեն դրանք, սահմանափակեն և թույլ չտան, որ դրանք անվերահսկելիորեն զարգանան։ Եթե առաջնորդողներն ու աշխատողներն ի վիճակի չեն սահմանափակելու դրանք, ապա բոլոր եղբայրներն ու քույրերը պետք է միավորվեն՝ դրանք սահմանափակելու համար։ Եթե ներգրավված անձը չար մարդկայնություն չունի և ոչ թե միտումնավոր կերպով է խանգարումներ և անհանգստություններ առաջացնում, այլ պարզապես չունի ճշմարտության հասկացողություն, նրան կարելի է օգնել և աջակցել ճշմարտության շուրջ հաղորդակցության միջոցով։ Եթե խանգարումներ և անհանգստություններ առաջացնող անձը չար է, և դեպքը թեթև է, ապա նրա խանգարումներն ու անհանգստությունները պետք է կանգնեցվեն և սահմանափակվեն հաղորդակցության և մերկացման միջոցով։ Եթե նա պատրաստակամ է ապաշխարելու և այլևս չի խոսում կամ գործում այնպես, որ խանգարումներ և անհանգստություններ առաջացնի, պատրաստակամ է լինելու եկեղեցու ամենաաննշան անդամը, կարող է լսել և պարտաճանաչ կերպով ենթարկվել և անել այն ամենը, ինչ եկեղեցին կարգադրում է՝ ընդունելով եղբայրների և քույրերի սահմանած սահմանափակումները, ապա կարող է ժամանակավորապես մնալ եկեղեցում։ Բայց եթե նա չի ընդունում և փոխարենը հակառակում է և թշնամաբար տրամադրվում մեծամասնության նկատմամբ, ապա պետք է ձեռնարկվի երկրորդ քայլը՝ նրան հեռացնելը։ Արդյոք այս մոտեցումը տեղի՞ն է։ (Այո։)

I. Ճշմարտության շուրջ հաղորդակցվելիս հաճախ թեմայից շեղվել

Այժմ մենք կհաղորդակցվենք եկեղեցական կյանքում հայտնվող տարբեր մարդկանց, իրադարձությունների և բաների մասին, որոնք իրենց բնությամբ խանգարումներ և անհանգստություններ են։ Դրանցից առաջինը ճշմարտության շուրջ հաղորդակցվելիս հաճախ թեմայից շեղվելն է։ Ինչպե՞ս պետք է որոշվի ճշմարտության շուրջ հաղորդակցվելիս թեմայից շեղվելը։ Ինչպե՞ս կարող ենք հստակորեն ընկալել հաղորդակցության այն խոսքերը, որոնք շեղվել են թեմայից։ Դուք հաճա՞խ եք շեղվում թեմայից ճշմարտության շուրջ ձեր հաղորդակցության ժամանակ։ (Այո։) Որքա՞ն հեռու պետք է գնա այս խնդիրը, որպեսզի դրա բնությունը խանգարում և անհանգստություն համարվի։ Եթե ճշմարտության շուրջ հաղորդակցության ժամանակ թեմայից շեղվելու յուրաքանչյուր օրինակ որպես խանգարում և անհանգստություն բնութագրվեր, մի՞թե մարդիկ ապագայում չէին վախենա խոսելուց կամ եկեղեցական կյանքում հաղորդակցվելուց։ Իսկ եթե մարդիկ վախենում են հաղորդակցվելուց, մի՞թե դա չի նշանակում, որ նրանք հստակորեն չեն ընկալել խնդիրը։ (Այո։) Ուստի, երբ ճշգրտորեն որոշվի, թե ճշմարտության շուրջ հաղորդակցվելիս թեմայից շեղվելու որ տեսակն է խանգարում և անհանգստություն հանդիսանում, մարդկանց մեծամասնությունը կազատվի իրենց սահմանափակումներից։ Հաշվի առնելով այն, որ դուք շեղվում եք թեմայից նույնիսկ սովորական զրույցի ժամանակ, ապա ճշմարտության շուրջ հաղորդակցվելու ժամանակ դա անելն էլ ավելի տարածված է։ Հետևաբար, անհրաժեշտ է այս մասին մեծ հստակությամբ հաղորդակցվել՝ ձեզ սահմանափակվելուց զերծ պահելու համար։ Թույլ մի՛ տվեք, որ թեմայից շեղվելու և խանգարում ու անհանգստություն հանդիսանալու վախը ձեզ հետ պահի խոսելուց և մղի հաղորդակցվել չհամարձակվելու, նույնիսկ եթե գիտելիք ունեք, կամ, երբ ուզում եք հաղորդակցվել, ձեզ նախ խորհել տա. «Արդյոք այն, ինչ ուզում եմ ասել, վերաբերո՞ւմ է թեմային։ Արդյոք դա թեմայից դո՞ւրս է։ Խոսելուց առաջ ես պետք է նախագծեմ և ուրվագծեմ իմ մտքերը, իսկ հետո կառչեմ ուրվագծին, որպեսզի չշեղվեմ թեմայից՝ անկախ ամեն ինչից։ Եթե ես շեղվեմ թեմայից, դա ոչ մեկին օգուտ չի տա և կվատնի հավաքույթի թանկագին ժամանակը՝ ազդելով ճշմարտության վերաբերյալ եղբայրների և քույրերի հասկացողության վրա։ Իսկ եթե լուրջ լինի, կարող է նույնիսկ խանգարել և անհանգստացնել եկեղեցական կյանքը»։ Ուրեմն, ինչպե՞ս պետք է քննենք թեմայից շեղվելու հարցը։ Նախ՝ մենք պետք է հաշվի առնենք, թե արդյոք թեմայից շեղվելն օգտակար է եղբայրներին և քույրերին, իսկ հետո պետք է հստակորեն տեսնենք, թե եկեղեցական կյանքի համար որոնք են թեմայից շեղվելու հետևանքները։ Այսկերպ մենք կարող ենք հստակորեն տեսնել, որ թեմայից շեղվելը մանրուք չէ. լուրջ դեպքերում այն կարող է նույնիսկ խանգարում և անհանգստություն հանդիսանալ եկեղեցական կյանքի և եկեղեցու գործի համար։ Ասենք՝ որևէ թեմայի շուրջ Աստծու խոսքերից մի հատված ես փնտրում՝ քո գիտելիքի և ըմբռնման շուրջ հաղորդակցվելու համար. Կամ ենթադրենք՝ որևէ թեմայի շուրջ հաղորդակցվում ես քո ձեռք բերած գիտելիքի, հասկացած ճշմարտությունների և Աստծու այն մտադրությունների մասին, որոնք հասկացել ես քո՝ փորձառաբար ապրած որևէ բանից. կամ ասենք՝ որոշակի թեմայի շուրջ քո հաղորդակցությունը փոքր-ինչ երկարաշունչ է և այնքան էլ հստակ չես արտահայտվում դրա մասին՝ մի քանի անգամ ինքդ քեզ կրկնելով. արդյոք այս իրավիճակներում դու շեղվո՞ւմ ես թեմայից։ Սրանցից ոչ մեկը չի համարվում թեմայից շեղվել։ Ուրեմն ի՞նչ է թեմայից շեղվելը։ Թեմայից շեղվելն այն է, երբ քո ասածը քիչ կապ ունի կամ ընդհանրապես կապ չունի հաղորդակցության թեմայի հետ, երբ դա պարզապես արտաքին հարցերի շուրջ շատախոսել է և ամենևին ուսուցողական չէ մարդկանց համար։ Դա լիովին թեմայից շեղվել է։ Այժմ եկեք քննարկենք, թե ինչ է խանգարում և անհանգստություն առաջացնելը։ Ճշմարտության հաղորդակցության ժամանակ թեմայից շեղվելու դեպքում ինչպիսի՞ խոսքերն ու վարքագծերն են խանգարումներ և անհանգստություններ հանդիսանում։ Ո՞րն է այստեղ խնդրի էությունը։ Ինչպե՞ս է թեմայից շեղվելն իր բնությամբ խանգարում և անհանգստություն հանդիսանում։ Մի՞թե սա արժանի չէ, որ դրա շուրջ հաղորդակցվենք։ Երբ դրա շուրջ հաղորդակցվեն, արդյոք կհասկանա՞ք, թե ինչ է նշանակում թեմայից շեղվել։ (Այո։) Ուրեմն, տվե՛ք հարցի ձեր պատասխանները։ (Երբ ինչ-որ մեկի հաղորդակցությունն այնպիսի թեմաների մասին է, որոնք ոչ մի կապ չունեն ճշմարտության հետ, օրինակ՝ դատարկաբանությունը և ընտանեկան հարցերի շուրջ շատախոսելը, և հասարակական միտումներ ներառող բաների քննարկումը, որոնք անհանգստացնում են մարդկանց սրտերը՝ թույլ չտալով նրանց հանդարտվել Աստծու առջև և խորհել Նրա խոսքերի շուրջ. այդ հաղորդակցությունը շեղվել է թեմայից։) Քանի՞ հիմնական կետի է դա վերաբերում։ (Մեկն այն է, որ թեմաները կապ չունեն ճշմարտության հետ։) Սա՝ ճշմարտության հետ կապ չունենալը, շատ կարևոր կետ է։ Մի կետը դատարկաբանությունը և ընտանեկան հարցերի շուրջ շատախոսելն է։ Մյուսն ավանդական մշակույթի, մարդկային բարոյական մտածողության և այն բաների մասին խոսելն է, որոնք մարդիկ վեհ են համարում, ասես դրանք ճշմարտությունը լինեն։ Սա խեղաթյուրված ըմբռնման խնդիր է. այս բոլոր բաները կապ չունեն ճշմարտության հետ։ Օրինակ՝ Աստծու խոսքերն ասում են. «Երիտասարդները չպետք է զուրկ լինեն ձգտումներից»։ Ինչ-որ մեկը հաղորդակցվում է. «Հնագույն ժամանակներից ի վեր հերոսներն ի հայտ են եկել իրենց երիտասարդության տարիներին», կամ՝ «Փառասիրությունը չի սահմանափակվում տարիքով»։ Կամ երբ խոսում ես այն մասին, թե ինչպես վախենալ Աստծուց, նրանք հաղորդակցվում են. «Քեզնից երեք ոտնաչափ վերև աստված կա». «Երբ մարդը գործում է, Երկինքը դիտում է». «Եթե մաքուր խիղճ ունես, չպետք է վախենաս, որ ուրվականները կթակեն դուռդ», կամ՝ «Մարդու սիրտը պետք է հակված լինի բարությանը»։ Մի՞թե սա թեմայից շեղվել չէ։ Մի՞թե այս խոսքերը կապ ունեն ճշմարտության հետ։ Ի՞նչ են այս խոսքերը։ (Սատանայական փիլիսոփայություններ։) Դրանք սատանայական փիլիսոփայություններ են, և դրանք նաև որոշակի էթնիկ խմբի ավանդական մշակույթն են։ Թեմայից շեղվելու առաջին դրսևորումն այն է, երբ խոսվող թեման կապ չունի ճշմարտության հետ. այն է, երբ մարդը փիլիսոփայություններ և տեսություններ է ասում, որոնք անհավատները ճիշտ և շատ բարձր են համարում և դրանք բռնի կերպով կապում է ճշմարտության հետ։ Դա թեմայից շեղվելն է։ Թեման կապ չունի ճշմարտության հետ. այս դրսևորումը պետք է որ հեշտ լինի հասկանալ։ Երկրորդ դրսևորումն այն է, երբ քննարկվող թեմաներն անհանգստացնում են մարդկանց մտքերը։ Երբ հավաքույթում ճշմարտության շուրջ չեն հաղորդակցվում, և այն, ինչի շուրջ հաղորդակցվում են, գիտելիքն է, գիտությունը, փիլիսոփայությունը և օրենքը կամ հասարակական երևույթները և տարբեր բարդ միջանձնային հարաբերությունները, ապա դա անհանգստացնում է մարդկանց մտքերը։ Սա այն է, երբ ինչ-որ մեկը հաղորդակցվում է այնպիսի հարցերի շուրջ, որոնք հիմնովին չեն ներառում ճշմարտությունը և ընդհանրապես ոչ մի կապ չունեն դրա հետ, ասես այդ բաները ճշմարտություն լինեն։ Սա շփոթություն է առաջացնում ուրիշների մտքերում, և մինչ նրանք լսում են, իրենց մտածողությունը ճշմարտության շուրջ հաղորդակցությունից անցնում է արտաքին հարցերի։ Ինչպե՞ս են այդ ժամանակ վարվում այս մարդիկ։ Նրանք սկսում են կենտրոնանալ գիտելիքի և գիտության վրա։ Մարդկանց մտքերն անհանգստացնելն իր բնությամբ լուրջ բան է։ Երրորդ դրսևորումն այն է, երբ քննարկվող թեմաները մարդկանց մղում են սխալ հասկանալու Աստծուն՝ հանգեցնելով տեսիլքների վերաբերյալ հստակության պակասի։ Որոշ մարդիկ ինքնին այնքան էլ հստակ չեն հասկանում ճշմարտությունը, սակայն ուզում են ձևացնել, թե հստակություն և հասկացողություն ունեն։ Ուստի, երբ նրանք հաղորդակցվում են ճշմարտության շուրջ, իրենց ասածի մեջ որոշ խոր վարդապետություններ են նետում՝ իրար խառնելով կրոնական վարդապետությունները, որոնք լսել և հասկացել են՝ խոսելով անհիմն և տարօրինակ կերպով։ Նրանց լսելուց հետո մարդիկ կորցնում են հստակությունը տեսությունների վերաբերյալ. նրանք չգիտեն, թե հատկապես որ ճշմարտությունն էր այդ մարդը մտադիր քննարկել։ Որքան շատ են լսում, այնքան ավելի են բթանում, և այնքան ավելի է նվազում նրանց հավատն առ Աստված, և կարող են նույնիսկ թյուրըմբռնումներ զարգացնել Աստծու վերաբերյալ։ Մարդիկ պարզապես չեն հեռանում այս խոսակցությունից առանց ճշմարտության հասկացողության. նրանց մտքերը շփոթվում են։ Դա բացասական ազդեցություն է ունենում։ Ահա թե ինչ է բխում թեմայից շեղվելուց։

Ճշմարտության շուրջ հաղորդակցվելիս թեմայից շեղվելը դրսևորվում է մի քանի եղանակներով, և դրանցից յուրաքանչյուրն իր բնությամբ անհանգստություն է մարդկանց կյանքի մուտքի համար։ Երբ մարդիկ նման հաղորդակցություն են լսում, նրանք պարզապես չեն ունենում ճշմարտության հստակ հասկացողություն և կիրարկման ուղի։ Փոխարենը նրանց մտքերը բթանում են, նրանք ավելի մշուշոտ են դառնում ճշմարտության հարցում նաև որոշ սխալ մեկնաբանություններ և թյուրըմբռնումներ են զարգացնում։ Սա այն ազդեցությունն ու բացասական հետևանքն է, որ ճշմարտության շուրջ հաղորդակցվելիս թեմայից շեղվելն ունենում է մարդկանց վրա։ Այս երեք դրսևորումներից յուրաքանչյուրն իր բնությամբ բավականին լուրջ է։ Օրինակ՝ առաջինն այն է, որ «խոսվող թեման կապ չունի ճշմարտության հետ»։ Ասել բաներ, որոնք ճիշտ են թվում, բայց ճիշտ չեն, և եկեղեցի բերել սատանայական բաներ, ինչպիսիք են մարդկային գիտելիքը, փիլիսոփայությունը, տեսությունները, ավանդական մշակույթը և հանրաճանաչ գործիչների հայտնի ասույթները՝ քարոզելու և վերլուծելու համար՝ օգտագործելով ճշմարտության շուրջ հաղորդակցվելու հնարավորությունը մարդկանց մոլորեցնելու համար, անհանգստություն է հանդիսանում նրանց համար։ Սա իր բնությամբ շատ լուրջ է։ Եթե զանազանող մարդը նման հաղորդակցություն լսեր, կասեր. «Քո ասածը ճիշտ չէ. դա ճշմարտությունը չէ։ Այն, ինչի մասին խոսում ես, բարոյական վարքն է և ասույթները, որոնք անհավատները համարում են լավը։ Դրանք անհավատների դրույթներն են այն մասին, թե ինչպես վարվել և գործ ունենալ աշխարհի հետ, որոնք հիմնովին կապ չունեն ճշմարտության հետ»։ Սակայն որոշ մարդիկ զանազանություն չունեն և երբ լսում են այս մոլորությունները, նույնիսկ համաձայնում են դրանց հետ և կառչում են դրանց՝ որպես ճշմարտության։ Եթե առաջնորդողներն ու աշխատողները նման պահերին չկանգնեցնեն դա և չսահմանափակեն, եթե նրանք չհաղորդակցվեն դրա շուրջ և մանրամասն չվերլուծեն, որպեսզի մարդիկ զանազանություն ձեռք բերեն, ապա Աստծու ընտրյալ մարդկանցից ոմանք կարող են մոլորվել։ Որո՞նք են մոլորվելու հետևանքները։ Նրանք կհավատան, որ անհավատ աշխարհի հայտնի մարդկանց քարոզած բաները, որոնք մարդիկ ճիշտ, լավը և խորն են համարում, ինչպիսիք են ժողովրդական ասացվածքները և հայտնի մարդկանց առածներն ու տեսությունները անձնական վարքի վերաբերյալ, բոլորը ճիշտ են և ճշմարտությունն են, ճիշտ այնպես, ինչպես Աստծու խոսքերը։ Մի՞թե նրանք չեն մոլորվել։ Արտաքուստ թվում է, թե նրանք հաղորդակցվում են ճշմարտության շուրջ, բայց իրականում այն խառնված է որոշ մարդկային գաղափարների և Սատանայի մոլորեցնող փիլիսոփայությունների հետ, և սա ակնհայտորեն անհանգստություն է հանդիսանում մարդկանց համար։ Եթե ինչ-որ մեկը մոլորեցնում է մարդկանց՝ Սատանայի փիլիսոփայությունը և մարդկային գիտելիքը որպես ճշմարտություն ներկայացնելով, ապա առաջնորդողներն ու աշխատողները պետք է մերկացնեն և մանրամասն վերլուծեն այդ հարցը, որպեսզի եղբայրներն ու քույրերն աճեն զանազանության մեջ և հասկանան, թե իրականում ինչ է ճշմարտությունը։ Սա այն աշխատանքն է, որն առաջնորդողներն ու աշխատողները պետք է անեն։ Երկրորդ դրսևորումը «մարդկանց մտքերն անհանգստացնելն» է։ Որոշ մարդիկ միշտ օգտվում են ճշմարտության շուրջ հաղորդակցվելու հնարավորություններից՝ խոսելու այնպիսի բաների մասին, որոնք ճիշտ են թվում, բայց ճիշտ չեն՝ բարձրացնելով մարդկային գիտելիքը, գիտությունը, շնորհներն ու տաղանդները։ Նրանք նաև խոսում են բարոյական նորմերի, ավանդական մշակույթի և այլնի մասին։ Նրանք Սատանայից եկող այս բաները ներկայացնում են որպես դրական բաներ, որպես ճշմարտություն, ինչը մարդկանց առաջնորդում է այն սխալ համոզմունքին, որ դրանք պետք է պաշտպանվեն, տարածվեն և գովաբանվեն եկեղեցում, որպեսզի բոլորը կառչեն դրանց. պատճառ է դառնում մարդկանց մտքերում մոլորությունների և հերձվածողությունների աճի, որոնք ճիշտ են թվում, բայց ճիշտ չեն. և խառնում է մարդկանց մտքերը և ստիպում նրանց շփոթված զգալ՝ չիմանալով, թե իրականում ինչ է ճշմարտությունը, կամ գործնականում ինչպես ճիշտ կիրառել խնդիրների բախվելիս, կամ որ ուղին է ճիշտը։ Սա նրանց սրտերը խավարի մեջ է գցում։ Սա հերձվածողություններ և մոլորություններ տարածելու հետևանքն է՝ մարդկանց մոլորեցնելու համար։ Ինչ վերաբերում է երրորդ դրսևորմանը, մենք մանրամասն չենք հաղորդակցվի դրա շուրջ։ Ամփոփելով՝ թեմայից շեղվող որոշ քննարկումներ ներառում են գիտելիք, որոշները ներառում են մարդկային պատկերացումներ, իսկ որոշները՝ բարոյապես լավ վարք՝ ի թիվս այլ բաների։ Բայց այս բաներից ոչ մեկը չի վերաբերում ճշմարտությանը. բոլորը հակասում են դրան։ Հետևաբար, երբ այս խնդիրները ծագում են, առաջնորդողներն ու աշխատողները պետք է կանգնեցնեն դրանք և սահմանափակեն։ Եթե ինչ-որ մեկի հաղորդակցությունը լսելուց հետո մարդիկ ոչ միայն իրենց սրտերում հստակություն չունեն ճշմարտության վերաբերյալ, այլև անհանգստացած են, և նրանց երբեմնի հստակ մտքերը բթացած են՝ չիմանալով, թե գործնականում ինչպես ճիշտ կիրառել, ապա նման մարդու հաղորդակցությունը պետք է կանգնեցվի և սահմանափակվի։ Օրինակ՝ բնականոն մարդկայնության վերաբերյալ ճշմարտությունների շուրջ իրենց հաղորդակցության մեջ որոշ մարդիկ ասում են. «Այն, ինչ Աստված ամենաշատն է սիրում բնականոն մարդկայնության մեջ, դժվարությանը դիմանալու, մսեղավոր վայելքը կամ հանգստությունը չտենչալու, համեղ ուտելիքից հրաժարվելու, չվայելելու կարողությունն է ինչը մարդը պետք է վայելի կամ ինչ Աստված պատրաստել է, մսեղիի այս ցանկությունների դեմ ապստամբելու, մսեղիի բոլոր ցանկությունները զսպելու, սեփական մարմինը ենթարկելու և թույլ չտալու, որ մսեղին իր ուզածն անի։ Ուստի, երբ դու ուզում ես գիշերը քնել, պետք է ապստամբես մսեղիի դեմ։ Եթե չես կարող, պետք է ուղիներ գտնես այն զսպելու համար։ Որքան մեծ է մսեղիի դեմ ապստամբելու քո վճռականությունը և որքան շատ ես ըմբոստանում մսեղիի դեմ, այնքան ավելի շատ ճշմարտությունը գործնականում կիրառելու դրսևորումներ ես ունենում և այնքան ավելի շատ է ապացուցվում, որ Աստծու հանդեպ հավատարմություն ունես։ Կարծում եմ, որ բնականոն մարդկայնության ամենաակնառու դրսևորումը, և այն, որն ամենաշատը պետք է պաշտպանվի, սեփական մարմինը ենթարկելն է, մսեղիի ցանկությունների դեմ ըմբոստանալը, մսեղիի հանգստությունը չտենչալը և նյութական վայելքի մեջ խնայող լինելը։ Որքան խնայող ես, այնքան ավելի մեծ օրհնություններ կկուտակես երկնքի արքայությունում»։ Մի՞թե այս խոսքերը բավականին դրական չեն հնչում։ Դրանցում սխալ կա՞։ Մարդկային տրամաբանությամբ, դրույթներով և պատկերացումներով չափած՝ այս խոսքերը ցանկացած կրոնական կամ հասարակական խմբում կանցնեին. Բոլորը բութ մատ կբարձրացնեին՝ իրենց հավանությունն արտահայտելու համար և կասեին, որ նրանց ասածը ճիշտ է, որ նրանց հավատքը լավն է և մաքուր։ Մի՞թե եկեղեցում չկան որոշ մարդիկ, որոնք նույնպես կհավատային դրան։ Մարդկային պատկերացումներով չափած՝ այս բոլոր խոսքերը ճիշտ են. ի՞նչն է ճիշտ դրանցում։ Ոմանք կարող են ասել. «Աստված իսկապես սիրում է նման մարդկանց։ Դա այն խնայող ձևն է, որով Նա էլ է ապրում»։ Մի՞թե սա մարդկային պատկերացում չէ։ Մարդիկ այսպիսի պատկերացում են տածում, ուստի եթե ինչ-որ մեկն իսկապես նման հաղորդակցություն տար, մի՞թե դա պարզապես չէր համապատասխանի մեծամասնության պատկերացումներին։ (Այո։) Երբ մարդիկ ընդունում են այսպիսի պատկերացումը, մի՞թե նրանք չեն համաձայնում այդ մարդու տեսակետի հետ։ Երբ դու համաձայնում ես այդ մարդու տեսակետի հետ և ընդունում ես այն, մի՞թե չես համաձայնում նրա գործողությունների հետ։ Մի՞թե չես փորձի ընդօրինակել նրանց։ Եվ երբ դու ի վիճակի լինես, մի՞թե այն ուղին, որին հետևում ես՝ քո կիրառման ուղին, այնուհետև չի հաստատվի։ Ի՞նչ է նշանակում հաստատվել։ Նշանակում է, որ դու վճռական ես, որ կգործես և գործնականում կկիրառես նման ձևով։ Քանի որ քո սրտում հավատում ես, որ Աստված սիրում է նման մարդկանց, և Նրան դուր է գալիս, երբ այդպես ես վարվում, որ միայն այդպես վարվելով կարող ես լինել մեկը, ում Աստված ընդունում է, մեկը, ով կարող է մտնել երկնքի արքայություն և օրհնվել երկնքում, ով ունի լավ նշանակության վայր, այնուհետև վճռում ես այսպես վարվել։ Երբ դու կայացնում ես այս որոշումը, մի՞թե այսպիսի մտածողությունն ու որոշումը չեն անհանգստացրել ու մոլորեցրել քո միտքը։ Սա փաստ է. սա հետևանքն է։ Քո միտքն անհանգստացած է, և դու նույնիսկ չես գիտակցում դա։ Այստեղ կա նաև մեկ այլ խնդիր. երբ քո միտքը կաթվածահար է լինում և անհանգստանում է նման մտքերով և տեսակետներով, մի՞թե չես կորցնում հստակությունն Աստծու մտադրությունների և պահանջների վերաբերյալ։ Մի՞թե այնուհետև թյուրըմբռնումներ չես զարգացնում Աստծու վերաբերյալ և չես հեռանում Նրանից։ Մի՞թե սա ցույց չի տալիս, որ հստակություն չունես տեսիլքների վերաբերյալ։ Ուշադի՛ր մտածիր դրա մասին. երբ մոլորվում ես որևէ մտքով կամ տեսակետով, որը մարդիկ ճիշտ են համարում, բայց որը սխալ է, մի՞թե քո միտքն այնուհետև չի անհանգստանում։ Կարո՞ղ են արդյոք քո սրտի տեսություններն այդժամ դեռևս հստակ լինել։ (Ո՛չ։) Ուրեմն Աստծու վերաբերյալ քո գիտելիքը ճշգրի՞տ է, թե՞ թյուրըմբռնում է։ Պարզ է, որ թյուրըմբռնում է։ Ուրեմն, արդյոք այն, ինչ դու հասկանում ես, և այն, ինչ ճիշտ ես համարում, իրականում ճշմարտությո՞ւնն է։ Ո՛չ, այդպես չէ. այն հակասում է Աստծու խոսքերին, ճշմարտությանը՝ հակառակելով դրանց։ Հետևաբար ճշմարտության շուրջ հաղորդակցվելիս թեմայից շեղվելու այս տեսակն իսկապես անհանգստություն է մարդկանց մտքերի համար։ Հաշվի առնելով, որ թեմայից շեղվելն այսպիսի մեծ անհանգստություն է մարդկանց մտքերի համար, կարելի՞ է արդյոք ասել, որ այն Աստծու գործի խանգարում է։ Այն մարդկանց տանում է դեպի պատկերացումներ և դեպի Սատանայի փիլիսոփայությունն ու տրամաբանությունը, ուստի մի՞թե մարդկանց չի հեռացնում Աստծու ներկայությունից։ Երբ մարդիկ սխալ են հասկանում Աստծուն, երբ նրանք չեն հասկանում Նրա մտադրությունները և գործնականում չեն կարողանում կիրառել Նրա մտադրությունների և պահանջների համաձայն, այլ փոխարենը կիրառում են Սատանայի տրամաբանության և մարդկային պատկերացումների համաձայն, արդյոք նրանք այդժամ ավելի մո՞տ են Աստծուն, թե՞ ավելի հեռու Նրանից։ (Նրանք ավելի հեռու են Նրանից։) Նրանք ավելի հեռու են Նրանից։ Ուրեմն մի՞թե այսպիսի թեմայի շուրջ հաղորդակցվելը չպետք է սահմանափակվի հավաքույթների ժամանակ։ (Այո։) Թեմայից շեղվելու այսպիսի բնությունը մարդկանց համար անհանգստություն է, ուստի այն իսկապես պետք է սահմանափակվի։ Եթե չկանգնեցվի և չսահմանափակվի, կլինեն մի շարք բթացած մարդիկ, որոնք ցածր որակ ունեն և թմրած են, հատկապես նրանք, ովքեր չունեն հոգևոր հասկացողություն, ովքեր կընդօրինակեն և կհետևեն այն մարդուն, որը շեղվում է թեմայից։ Սա այն ժամանակն է, երբ առաջնորդողներն ու աշխատողները պետք է ժամանակին ոտքի ելնեն՝ այն կանգնեցնելու համար։ Նրանք չպետք է թույլ տան, որ այդ մարդը շարունակի շեղվել թեմայից. նրանք չպետք է թույլ տան, որ նրանց հաղորդակցության թեման մոլորեցնի ավելի շատ մարդկանց և անհանգստացնի ավելի շատ մարդկանց մտքերը։ Սա այն պարտականությունն է, որն առաջնորդողներն ու աշխատողները պետք է կատարեն, այն գործառույթը, որը նրանք պետք է իրականացնեն։

Այսքանը ճշմարտության շուրջ հաղորդակցվելիս թեմայից շեղվելու թեմայի վերաբերյալ մեր հաղորդակցության համար։ Այնուհետև մենք կամփոփենք, թե որքան շատ պետք է մարդը շեղվի թեմայից ճշմարտության շուրջ իր հաղորդակցության մեջ, և ինչ թեմաների շուրջ պետք է հաղորդակցվի, որպեսզի դրա բնությունը որակվի որպես խանգարող և անհանգստացնող բան։ Թեմայից շեղվելու որոշ տեսակներ ակնհայտ են. երբ ինչ-որ մեկը լիովին շեղվում է թեմայից, երբ նա սկսում է զբաղվել դատարկաբանությամբ կամ ընտանեկան հարցեր քննարկել, դա հեշտ է զանազանել։ Օրինակ՝ երբ բոլորը հաղորդակցվում են այն մասին, թե ինչպես կատարել իրենց պարտավորությունը, ինչ-որ մեկը կարող է հաղորդակցվել իր «փառավոր» անցյալի մասին՝ խոսելով այն լավ բաների մասին, որոնք արել է, կամ թե ինչպես է օգնել եղբայրներին և քույրերին, և այլն։ Ոչ ոք չի ուզում լսել, և որքան շատ է նա խոսում, այնքան ավելի զզվելի է դառնում նրանց համար, մինչև որ անտեսում են այդ մարդուն։ Այդ մարդն այնուհետև դա ամոթալի կհամարի։ Քանի դեռ մեծամասնությունը կարող է զանազանել այս մարդուն, նա չի կարողանա շարունակել։ Ճշմարտության մեծ հասկացողություն չի պահանջվում՝ թեմայից շեղվելու այս տեսակը զանազանել կարողանալու համար։ Դատարկաբանելը, ընտանեկան հարցերի շուրջ շատախոսելը, ինքն իրեն բարձրացնելը, ինքն իրեն ցուցադրելը և հաղորդակցության թեմայից օգտվելը՝ սեփական «փառավոր» անցյալի մասին խոսելու համար. թեմայից շեղվելու այս տեսակը հեշտ է զանազանել։ Այն հիմնականում մեծ անհանգստություն չի հանդիսանում, որովհետև մարդկանց մեծամասնությունը զզվում է նման բաներից և չի ցանկանում լսել դրանք և գիտի, որ նա ցուցադրում է իրեն և չի հաղորդակցվում ճշմարտության շուրջ, որ շեղվել է թեմայից։ Խումբը կարող է փորձել չամաչեցնել նրան հենց այն ժամանակ, երբ սկսում է խոսել, բայց որքան երկար է խոսում, այնքան մարդիկ զզվում են և չեն ցանկանում այլևս լսել, և զգում են, որ ավելի լավ կլիներ փոխարենն ինքնուրույն կարդալ Աստծու խոսքերը։ Եթե այդ մարդը շարունակեր, նրանք ոտքի կկանգնեին և կհեռանային։ Երբ այդ մարդը տեսնում է, որ իրավիճակը փոխվել է, և որ ինքն իրեն ամաչեցնում է, նա այլևս չի շարունակի խոսել։ Թեմայից շեղվելու ո՞ր տեսակն է արդեն բացասական ազդեցություն ունեցել մարդկանց վրա, սակայն մարդիկ դեռևս չեն կարողանում թափանցել դրա մեջ որպես բացասական բանի, և փոխարենը թեմայից դուրս բովանդակությունն ընդունում են որպես ճշմարտություն և ուշադրությամբ լսում այն։ Թեմայից շեղվելու այս տեսակը կարող է անհանգստություն հանդիսանալ մարդկանց համար, և մարդը պետք է զանազանի նման դեպքերը։ Բերե՛ք թեմայից շեղվելու այսպիսի օրինակ։ (Երբ ինչ-որ մեկը էտվելուց հետո չի խորհում իր մասին, այլ իր խոսքը կենտրոնացնում է միայն հարցի ճիշտ և սխալ լինելու վրա, դա խառնում է բոլորի մտքերը։ Սա ոչ միայն թույլ չի տալիս մարդկանց զանազանություն զարգացնել, այլ փոխարենը մարդիկ զգում են, որ այս մարդու ասածը համապատասխանում է ճշմարտությանը, և որ նա ճիշտ է։ Սա ստիպում է բոլորին անցնել նրա կողմը։) Այն մասին հաղորդակցվելու պատրվակով, թե ինչպես ընդունել էտումը, նա պաշտպանում և արդարացնում են իրեն՝ ստիպելով մարդկանց մտածել, որ ինքն անարդարացիորեն է էտվել, ստիպելով մարդկանց անցնել իր կողմը և համակրել իրեն, և բացի դրանից՝ ստիպելով մարդկանց հիանալ նման հանգամանքներում հնազանդվելու և էտումն ընդունելու իր կարողությամբ։ Սա մոլորեցնում է մարդկանց. դա թեմայից շեղվելու միտումնավոր, կանխամտածված դեպք է, որը ոչ միայն ունկնդիրներին մղում է էտման բախվելիս անկարող լինել հնազանդվելու, և անկարող լինել ընդունելու էտումը և խորհելու ու ճանաչելու իրենց, այլ փոխարենը մղում է զգուշանալու և դիմադրելու էտմանը։ Նման հաղորդակցությունը չի օգնում մարդկանց հասկանալու էտվելու նշանակությունը, թե ինչպես մարդիկ պետք է ճիշտ վերաբերմունք որդեգրեն էտման բախվելիս, ինչպես ընդունեն այն և ինչպես գործնականում կիրառեն։ Փոխարենը մարդկանց տանում է էտման հետ վարվելու մեկ այլ ուղի ընտրելու, ուղի, որը ճշմարտության կիրառումը չէ և ճշմարտության սկզբունքներին համապատասխան գործելը չէ, այլ այնպիսի ուղի, որը մարդկանց ավելի խորամանկ է դարձնում։ Նման հաղորդակցությունը ծառայում է մարդկանց մոլորեցնելուն։ Ճշմարտության շուրջ հաղորդակցվելիս թեմայից շեղվելը խնդիրների այն տեսակներից մեկն է, որը ծագում է եկեղեցական կյանքում։ Եթե այս տեսակի խնդիրը խանգարող և անհանգստացնող բաների մակարդակի է հասնում, առաջնորդողներն ու աշխատողները պետք է քայլեր ձեռնարկեն՝ այն կանգնեցնելու և սահմանափակելու համար՝ հաղորդակցվելով և մանրամասն վերլուծելով այն, որպեսզի մեծամասնությունն աճի զանազանության մեջ, սովորի փորձառությունից և դաս քաղի։

II. Բառեր և վարդապետություններ խոսել՝ մարդկանց մոլորեցնելու և նրանց հարգանքը շահելու համար

Եկեղեցական կյանքում խանգարող և անհանգստացնող բաներ առաջացնող մարդկանց, իրադարձությունների և բաների երկրորդ դրսևորումն այն է, երբ մարդիկ բառեր և վարդապետություններ են խոսում՝ մարդկանց մոլորեցնելու և նրանց հարգանքը շահելու համար։ Սովորաբար մարդկանց մեծամասնությունը կարող է որոշ բառեր և վարդապետություններ խոսել։ Մարդկանց մեծամասնությունն արել է դա։ Բառեր և վարդապետություններ խոսելու տիպիկ դեպքը մենք պետք է դիտարկենք որպես այդ մարդու փոքր հասակի և ճշմարտությունը չհասկանալու արդյունք։ Քանի դեռ նա չափազանց շատ ժամանակ չի խլում, դիտմամբ չի անում դա, չի մենախոսում, բոլորից հանդուրժողականություն չի պահանջում՝ ըստ իր հայեցողության խոսելու համար, չի պահանջում, որ բոլորը լսեն իրեն և չի մոլորեցնում ուրիշներին ու չի փորձում շահել նրանց հարգանքը, դա խանգարող և անհանգստացնող բան չի հանդիսանում։ Քանի որ մարդկանց մեծամասնությունը չունի ճշմարտության իրականությունը, բառեր և վարդապետություններ խոսելը շատ տարածված երևույթ է։ Փոքր-ինչ անտեղի խոսելը ներելի է. կարելի է ներել և չափազանց լուրջ չվերաբերվել դրան։ Սակայն կա մի բացառություն, այն է, երբ բառեր և վարդապետություններ խոսող անձը դիտավորյալ է անում։ Ի՞նչն է նա դիտավորյալ անում։ Բառեր և վարդապետություններ խոսելը չէ, որ դիտավորյալ է անում, որովհետև նա նույնպես չունի ճշմարտության իրականությունը։ Նրա գործողությունները, ինչպիսիք են բառեր և վարդապետություններ խոսելը, կարգախոսներ հնչեցնելը և տեսությունների մասին խոսելը, նույնն են, ինչ բոլորինը։ Սակայն կա մի տարբերություն. երբ նա բառեր և վարդապետություններ է խոսում, միշտ ցանկանում է, որ ուրիշներն իրեն հարգեն, և համեմատվում է առաջնորդողների և աշխատողների, ինչպես նաև նրանց հետ, ովքեր ձգտում են ճշմարտությանը։ Է՛լ ավելի անխելամիտ է, որ, անկախ նրանից, թե ինչ է ասում կամ ինչպես է ասում, նրա նպատակը մարդկանց իր կողմը գրավելն ու մարդկանց սրտերը մոլորեցնելն է, և այդ ամենը՝ հարգված լինելու համար։ Ո՞րն է հարգանք փնտրելու նպատակը։ Նա ցանկանում է կարգավիճակ և հեղինակություն ունենալ մարդկանց սրտերում, դառնալ աչքի ընկնող անհատ կամ ամբոխի մեջ առաջնորդող, դառնալ արտասովոր կամ անսովոր մեկը, դառնալ հատուկ կերպար, մեկը, ում խոսքերն իշխանություն ունեն։ Այս իրավիճակը տարբերվում է մարդկանց՝ բառեր և վարդապետություններ խոսելու տիպիկ դեպքերից և խանգարող ու անհանգստացնող բան է հանդիսանում։ Ի՞նչն է առանձնացնում այս մարդկանց նրանցից, ովքեր ավելի հաճախ հանդիպող են բառեր և վարդապետություններ են խոսում։ Դա խոսելու նրանց մշտական ցանկությունն է. ցանկացած հնարավորության դեպքում նրանք կխոսեն։ Քանի դեռ հավաքույթ կա կամ մարդկանց խումբ է հավաքված՝ քանի դեռ նրանք ունկնդիրներ ունեն, կխոսեն՝ դա անելու առանձնապես ուժեղ ցանկություն ունենալով։ Խոսելու նրանց նպատակը եղբայրների և քույրերի հետ իրենց ներքին մտքերը, ձեռքբերումները, փորձառությունները, հասկացողությունները կամ ներըմբռնումները կիսելը չէ՝ ճշմարտության հասկացողությունը կամ այն կիրառելու ուղին խթանելու համար։ Փոխարենը նրանց նպատակը վարդապետություններ խոսելու հնարավորությունն օգտագործելն է՝ իրենց ցուցադրելու համար, ուրիշներին ցույց տալու, թե որքան բազմագիտակ են, ցույց տալու, որ ունեն ուղեղ, գիտելիք և ուսում և միջին վիճակագրական մարդուց բարձր են կանգնած։ Նրանք ուզում են հայտնի լինել որպես ընդունակ անհատներ, այլ ոչ թե պարզապես սովորական մարդիկ։ Նրանք ուզում են այնպես անել, որ ցանկացած հարցի դեպքում բոլորը դիմեն իրենց և խորհրդակցեն իրենց հետ։ Եկեղեցում ցանկացած խնդրի կամ եղբայրների և քույրերի հանդիպած ցանկացած դժվարության դեպքում նրանք ուզում են լինել առաջին մարդը, որի մասին ուրիշները կմտածեն. նրանք ուզում են, որ ուրիշներն առանց իրենց ոչինչ չկարողանան անել, որպեսզի չհամարձակվեն որևէ հարց լուծել առանց իրենց, և բոլորը սպասեն իրենց հրամանին։ Սա է այն արդյունքը, որին նրանք ցանկանում են հասնել։ Բառեր և վարդապետություններ խոսելու նրանց նպատակը մարդկանց թակարդը գցելն ու վերահսկելն է։ Նրանց համար բառեր և վարդապետություններ խոսելը պարզապես մեթոդ է, մոտեցում. այնպես չէ, որ նրանք չեն հասկանում ճշմարտությունը, դրա համար են բառեր և վարդապետություններ խոսում, այլ ավելի շուտ, դա անելով՝ նպատակ ունեն մարդկանց ստիպելու սրտանց հիանալ իրենցով, հարգել իրենց և նույնիսկ վախենալ իրենցից՝ դառնալով իրենց կողմից հարկադրված և վերահսկված։ Բառեր և վարդապետություններ խոսելու այս տեսակն այսպիսով խանգարող և անհանգստացնող բան է հանդիսանում։ Եկեղեցական կյանքում նման անհատները պետք է սահմանափակվեն, և բառեր ու վարդապետություններ խոսելու այս վարքագիծը նույնպես պետք է կանգնեցվի՝ թույլ չտալով, որ այն անվերահսկելիորեն շարունակվի։ Ոմանք գուցե ասեն. «Նման մարդիկ պետք է սահմանափակվեն. ուրեմն արդյո՞ք նրանց դեռ պետք է խոսելու հնարավորություն տրվի»։ Արդարության առումով նրանց կարելի է խոսելու հնարավորություն տալ, բայց հենց որ վերադառնան ցուցամոլության իրենց հին ձևերին, երբ նրանց փառասիրությունը պատրաստվում է կրկին ժայթքելու, նրանց պետք է արագորեն ընդհատել՝ պարզ և հանգիստ դարձնելու համար։ Ի՞նչ պետք է արվի, եթե նրանք հաճախ են այսպես ցուցամոլություն անում, և նրանց փառասիրությունը դեռ հաճախ է դրսևորվում, իսկ նրանց ցանկությունները դժվար է զսպել։ Նրանք պետք է միանգամից սահմանափակվեն և զրկվեն խոսելու հնարավորությունից։ Եթե ոչ ոք չի ուզում լսել նրանց, երբ նրանք խոսում են, և նրանց տոնն ու պահվածքը, աչքերի արտահայտությունը և ժեստերը լսելը և տեսնելը բոլորի համար զզվելի է, ապա դա լուրջ տեսակի խնդիր է։ Բանը հասնում է նրան, որ բոլորը զզվանք են ապրում։ Մի՞թե նման մարդիկ, որոնք եկեղեցում հակադրող կերպարի դեր են խաղում, չպետք է լքեն բեմը։ Ժամանակն է, որ նրանց դերը հեռացվի։ Մի՞թե դա չի նշանակում, որ նրանք ավարտել են իրենց ծառայություն մատուցելը։ Ի՞նչ պետք է արվի, երբ նրանք մատուցել են իրենց վերջին ծառայությունը։ Նրանք պետք է մաքրագործվեն։ Հենց որ սկսում են խոսել, դա նրանց նույն հին խոսակցությունն է, որին սահմանափակումը չի կարող վերջ դնել։ Բոլորը հոգնել են լսելուց։ Նրանց զարհուրելի դեմքը՝ Սատանայի, չար դևի այդ դեմքը, տեսանելի է դառնում։ Ի՞նչ տեսակի մարդիկ են սրանք։ Նրանք հակաքրիստոսներ են։ Եթե շատ շուտ հեռացվեն, մարդկանց մեծամասնությունը պատկերացումներ կտածի և սրտանց համոզված չի լինի ու կասի. «Աստծու տունը սեր չունի, հեռացնում է ինչ-որ մեկին՝ առանց նույնիսկ դիտարկման ժամանակաշրջանի ենթարկելու՝ թողնելով նրան առանց ապաշխարելու որևէ հնարավորության։ Նրանք պարզապես կողմնակի անձանց մի քանի խոսք ասացին, փոքր-ինչ ապականված խառնվածք բացահայտեցին և փոքր-ինչ ամբարտավան էին, բայց նրանց մտադրությունները վատը չէին։ Անարդար է նրանց հետ այսպես վարվելը»։ Սակայն, երբ մեծամասնությունը կարող է զանազանել և թափանցել չար մարդկանց էության մեջ, արդյո՞ք այդ ժամանակ նման չար մարդկանց տեղին է թույլ տալ շարունակել իրենց անխոհեմ չարագործությունը, ինչպես նաև խանգարող և անհանգստացնող բաները եկեղեցում։ (Ո՛չ։) Դա անարդար է բոլոր եղբայրների և քույրերի հանդեպ։ Նման դեպքերում նրանց հեռացնելը լուծում է խնդիրը։ Երբ նրանք մատուցեն իրենց վերջին ծառայությունը, և մեծամասնությունը կարողանա զանազանել նրանց, մարդկանց մեծամասնությունն առարկություններ չի ունենա, երբ դու հեռացնես նրանց այդ ժամանակ. նրանք չեն տրտնջա և սխալ չեն հասկանա Աստծուն։ Եթե դեռ կան մարդիկ, որոնք պաշտպանում են նրանց, կարող ես ասել. «Այդ անձը շատ չարիքներ է գործել եկեղեցում։ Նա բնութագրվել է որպես հակաքրիստոս և հեռացվել է։ Սակայն դու դեռ այդքան համակրում ես նրան. դեռ հիշում ես այն բարությունը, որ նա ցուցաբերել է քո հանդեպ, և պաշտպանում ես նրան։ Դու չափազանց դյուրազգաց ես և լիովին զուրկ ես սկզբունքներից։ Որո՞նք են սրա հետևանքները։ Նրանցից փոքր-ինչ օգնություն ես ստացել և չես կարողանում մոռանալ դա. ինչ էլ նրանք ասեն, ջանասիրաբար ենթարկվում ես՝ միշտ ցանկանալով հատուցել նրանց։ Նա այժմ հեռացվել է։ Ուզում ես ընկերակցե՞լ նրան։ Եթե ցանկանում ես նույնպես հեռացվել, ապա թող այդպես լինի»։ Արդյո՞ք սա իրավիճակը լուծելու պատշաճ ձև է։ Այս պահին՝ այո։ Եթե նման մարդիկ մշտապես բառեր և վարդապետություններ են խոսում՝ ուրիշներին մոլորեցնելու համար՝ այնքան անտանելիորեն անհանգստացնելով մարդկանց, որ նրանք այլևս չեն ցանկանում գալ հավաքույթների, մի՞թե սա այն պատճառով չէ, որ առաջնորդողներն ու աշխատողները թմրած և բթամիտ են, զուրկ են զանազանությունից և ի վիճակի չեն ժամանակին վարվելու այս մարդկանց հետ։ Սա իրենց աշխատանքը կատարելու անկարողություն է, իրենց պարտականությունները կատարելու ձախողում։

Այժմ մարդկանց մեծամասնությունը որոշակի աստիճանի զանազանություն ունի այն հակաքրիստոսների հանդեպ, որոնք բառեր և վարդապետություններ են խոսում։ Եթե նրանք աչքից հեռու չմնան, այլ աչքի ընկնեն՝ բավականաչափ հստակ գործելով տարբեր ձևերով, և նրանց տարբեր դրսևորումները բավարար լինեն, որպեսզի մարդիկ իրենց որպես հակաքրիստոսներ ճանաչեն, ապա այլևս չպետք է լինեն հապաղումներ կամ վարանումներ։ Նրանք պետք է անմիջապես սահմանափակվեն և մեկուսացվեն։ Եթե նրանց ծառայությունն այլևս արժեք չունի, նրանք պետք է անհապաղ հեռացվեն։ Հեշտ է զանազանել նման կեղծավոր հակաքրիստոսներին, որոնք բառեր և վարդապետություններ են խոսում, որովհետև նման մարդիկ ակնհայտորեն հակաքրիստոսներ են։ Պարզապես այս տեսակի հակաքրիստոսը միշտ ցանկանում է մոլորեցնել մարդկանց՝ բառեր և վարդապետություններ խոսելու հնարավորությունն օգտագործելով իշխանություն ունենալու իր նպատակին հասնելու համար։ Սա հակաքրիստոսների դրսևորման եղանակներից մեկն է, և այն հեշտ է զանազանել։ Այս թեման արդեն բավականաչափ քննարկվել է նախկինում, ուստի այստեղ այն չի մանրամասնվի։ Ամփոփելով՝ առաջնորդողներն ու աշխատողները պետք է մեծ ուշադրություն դարձնեն նման մարդկանց՝ ժամանակին և ճշգրտորեն հասկանալով և ըմբռնելով նրանց մղումները, մտքերն ու տեսակետները, ինչպես նաև նրանց ծրագրերն ու գործողությունները և նրանց տարածած սխալ արտահայտությունները, և ժամանակին համապատասխանաբար հոգ տանեն նրանց համար։ Սա առաջնորդողների և աշխատողների պարտականությունն է։ Ուստի առաջնորդողներն ու աշխատողներն առնվազն պետք է հոգեպես սուր և մտավորապես բժախնդիր լինեն այս առաջադրանքում, այլ ոչ թե թմրած և բթամիտ։ Եթե հակաքրիստոսը մոլորեցնում է շատ մարդկանց՝ հավաքույթների ժամանակ բառեր և վարդապետություններ խոսելով, իսկ եկեղեցու առաջնորդողները դեռ չեն ճանաչում նրան որպես հակաքրիստոս և չեն կարողանում ժամանակին մերկացնել և վարվել նրա հետ, սա իրենց պարտականությունները չկատարելն է։ Եթե շատ մարդիկ արդեն մոլորեցվել են հակաքրիստոսների կողմից և հավաքույթներն անիմաստ են համարում, երբ չեն կարողանում լսել, թե ինչպես են հակաքրիստոսներն այնտեղ բառեր և վարդապետություններ խոսում, և ուստի չեն ցանկանում հաճախել հավաքույթների, կամ նույնիսկ չեն ցանկանում ուտել և խմել Աստծու խոսքերը և քարոզներ լսել՝ նախընտրելով լսել հակաքրիստոսների քարոզը, եթե եկեղեցու առաջնորդողները գիտակցում են իրավիճակի լրջությունը և սկսում են գործել ու շտկել իրավիճակը միայն երբ մարդիկ այս աստիճան մոլորեցվել և վերահսկվել են հակաքրիստոսների կողմից, սա զգալի հետաձգումներ կառաջացնի։ Աստծու ընտրյալ մարդկանցից շատերի կյանքի մուտքը կտուժեր նման կեղծ առաջնորդողների թմրածության և անպարզության պատճառով։ Երբ հակաքրիստոսները մանրամասն վերլուծության են ենթարկվում, զանազանվում և հեռացվում են, որոշ մարդիկ կարող են մոլորվել և հետևել նրանց։ Ոմանք կարող են նույնիսկ ասել. «Եթե դու հեռացնես նրանց, այլևս չենք հավատա Աստծուն։ Եթե դու ստիպես նրանց հեռանալ, մենք բոլորս կհեռանանք»։ Այս պահին միանգամայն պարզ է դառնում, որ եկեղեցու առաջնորդողները բացարձակապես ոչ մի իրական աշխատանք չեն կատարում, ինչն իրենց պարտականությունները չկատարելու լուրջ ձախողում է։

Եկեղեցական կյանքում առաջին բանը, որ առաջնորդողներն ու աշխատողները պետք է անեն, տարբեր անհատների վիճակն ըմբռնելն է։ Նրանք պետք է շփման միջոցով ուշադիր դիտարկեն և հասկանան, թե ինչ ուղի է բռնել եկեղեցու յուրաքանչյուր անդամ և նրանց խառնվածքի էությունը և ժամանակին ու ճշգրտորեն հայտնաբերեն ու ճանաչեն, թե ով է քայլում հակաքրիստոսի ճանապարհով և ով ունի հակաքրիստոսի էություն։ Այնուհետև նրանք պետք է կենտրոնանան այս անհատների վրա, մեծ ուշադրություն դարձնեն նրանց և ժամանակին հասկանան ու ըմբռնեն այն տեսակետներն ու հայտարարությունները, որոնք նրանք տարածում են, և թե ինչ գործողություններ են նրանք այժմ պատրաստվում իրականացնելու։ Երբ նրանք ուզում են մոլորեցնել մարդկանց և ծուղակը գցել ու վերահսկել նրանց, առաջնորդողներն ու աշխատողները պետք է արագ ոտքի կանգնեն՝ կանգնեցնելու նրանց, այլ ոչ թե պասիվ կերպով սպասեն։ Եթե սպասես, մինչև Աստված բացահայտի նրանց, կամ մինչև եղբայրներն ու քույրերը մոլորեցվեն, կամ եղբայրներն ու քույրերը հասկացողություն և զանազանություն ունենան նրանց նկատմամբ՝ նախքան հակաքրիստոսներին մերկացնելը, դա արդեն կհետաձգի գործերը։ Հետևաբար հակաքրիստոսներից պաշտպանվելիս առաջնորդողներն ու աշխատողները պետք է նախաձեռնություն վերցնեն առաջինը հարվածելու և նախապես պատրաստվելու համար։ Առաջին քայլը առաջխաղացնելն ու մշակելն է նրանց, ովքեր համեմատաբար ուղղամիտ են և կարող են ձգտել ճշմարտությանը՝ այսինքն՝ պատշաճ կերպով ոռոգել և մատակարարել նրանց, ովքեր առաջատար դեր են խաղում տարբեր աշխատանքներում, և մշակել նրանց՝ լինելու սյուներ եկեղեցում։ Միայն այսկերպ եկեղեցու տարբեր աշխատանքները կարող են սահուն կերպով և անարգել առաջ ընթանալ, և ավետարանի աշխատանքը կարող է շարունակել տարածվել։ Անկախ նրանից, թե ինչ է դա, եթե որևէ աշխատանք չունի լավ առաջնորդող, ապա այն շատ դժվար է իրականացնել։ Աստծու դեմ հակաքրիստոսների ըմբոստության հիմնական դրսևորումն Աստծու ընտրյալ մարդկանց մոլորեցնելն է, որ հետևեն իրենց, որպեսզի խանգարեն և անհանգստացնեն Աստծու տան յուրաքանչյուր աշխատանք։ Եկեղեցում առաջին բանը, որ հակաքրիստոսները նպատակ ունեն անելու, արդարության զգացում ունեցողներին և տարբեր աշխատանքներում առաջնորդող դեր ունեցողներին վնասելն է։ Նրանք իրենց կողմն են գրավում նրանց, ում կարող են մոլորեցնել և վերահսկել, և զրպարտում, ծուղակն են գցում ու տապալում նրանց, ում չեն կարող մոլորեցնել կամ վերահսկել, և ի վերջո հեռացնում են նրանց։ Սա ճանապարհ է հարթում հակաքրիստոսների համար՝ վերահսկելու եկեղեցին։ Նրանք նախ տապալում են այն մի քանի առանցքային անհատներին, որոնք կարող են ձգտել ճշմարտությանը. մնացածի մեծամասնությունը նրանք են, ովքեր գնում են քամու փչած ուղղությամբ։ Դրանից հետո նրանց համար շատ ավելի հեշտ է դառնում հատկապես առաջնորդողների և աշխատողների հետ գործ ունենալը։ Առանց ճշմարտությանը ձգտողների համագործակցության և օգնության՝ առաջնորդողներն ու աշխատողները, ըստ էության, միայնակ են պայքարում՝ առանց աջակցության։ Դու լույսի մեջ ես, մինչդեռ հակաքրիստոսները դարանել են խավարում՝ պատրաստ ցանկացած պահի գաղտնի հարձակումներ գործելու, զրպարտելու, ծուղակը գցելու և բամբասելու քեզ՝ տապալելով գետնին, որպեսզի չկարողանաս ոտքի կանգնել։ Ապա հակաքրիստոսները մարդիկ են գտնում, որոնք կհարվածեն քեզ, երբ ընկած ես՝ թողնելով քեզ լիովին հուսալքված և հուսահատված։ Հետևաբար շատ դժվար է հիմնովին լուծել հակաքրիստոսների խնդիրը, եթե ճշմարտությանը ձգտողները չմիավորեն իրենց ուժերը նրանց դեմ։ Եկեղեցական կյանքում առաջին բանը, որ առաջնորդողներն ու աշխատողները պետք է անեն, եկեղեցու բնականոն կարգը պահպանելն է։ Հակաքրիստոսների ճանապարհով քայլող այս չար մարդկանց ներկայությունից եկեղեցական կյանքից ոչ մի լավ արդյունք չի լինի, այն հեշտությամբ ճիշտ ուղու վրա չի կանգնի, և մարդկանց մեծամասնությունը հաճախ կանհանգստանա և ազդեցության կենթարկվի։ Հետևաբար չար մարդկանց, հակաքրիստոսներին և հակաքրիստոսների ճանապարհով քայլողներին բացահայտելը, հասկանալը, ըմբռնելը և մատնանշելը առաջնորդողների և աշխատողների առաջին և ամենակարևոր խնդիրն է եկեղեցական կյանքի առնչությամբ։ Միայն այս մարդկանց սահմանափակելով կամ հեռացնելով կարելի է պահպանել եկեղեցական կյանքի բնականոն կարգը։ Եթե նրանք չսահմանափակվեն և թույլ տրվի, որ գործեն կանխամտածված անխոհեմությամբ և անհանգստություններ առաջացնեն, եկեղեցու տարբեր աշխատանքները կանգ կառնեն։ Քանի որ մարդկանց մեծամասնությունը զուրկ է նրանց նկատմամբ զանազանությունից և չի կարողանում թափանցել նրանց էության մեջ և նույնիսկ անհանգստանում և մոլորվում է նրանց տարբեր թյուր մտքերից ու տեսակետներից, Աստծու ընտրյալ մարդկանց համար դժվար է ճիշտ ուղու վրա կանգնել և մտնել ճշմարտության իրականության մեջ եկեղեցական կյանքում։ Եթե այս ընթացքում եկեղեցական կյանքը շատ բնականոն է, Աստծու ընտրյալ մարդիկ ձեռքբերումներ և առաջընթաց են ունենում Աստծու խոսքերն ուտելու և խմելու և ճշմարտության շուրջ հաղորդակցվելու մեջ և վերջապես որոշակի կյանքի մուտք են ունենում և փոքր-ինչ ճշմարտության իրականություն, բայց հետո հակաքրիստոսները, որոնք բառեր և վարդապետություններ են խոսում, մոլորեցնում և անհանգստացնում են նրանց, ապա նրանք ոչ միայն կորցնում են մաքուր ընկալման և իսկական հասկացողության այն փոքր մասը, որը նոր էին ձեռք բերել, այլև ընդունում են բազմաթիվ ճշմարտանման հերետիկոսություններ և սխալներ. նրանք արագորեն կրկին բթանում են, ինչպես թիավարողները, որոնց հոսանքը հետ է մղում այն պահին, երբ դադարում են թիավարելուց, ինչը շատ անհանգստացնող է։ Մարդկանց համար հեշտ չէ գիտակցել կյանքի աճը. կարող են տարիներ պահանջվել փոքր-ինր առաջընթաց տեսնելու համար, ինչը բացառիկ դանդաղ է։ Մարդկանց համար դժվար է ձեռք բերել այն փոքր հասակը, որն ունեն. այն հեշտությամբ ձեռք չի բերվում։ Հակաքրիստոսների մոլորեցման և անհանգստության միջոցով մարդկանց ունեցած մաքուր ընկալման փոքր մասը կորչում է։ Ավելի լուրջ է այն, որ Սատանայի և հակաքրիստոսների անհանգստությունից հետո մարդիկ լցվում են Սատանայի բազմաթիվ փիլիսոփայություններով, Սատանայի դավերով ու հնարքներով և այն թույնով, որը Սատանան սերմանել է նրանց մեջ։ Այս բաները ոչ միայն թույլ չեն տալիս մարդկանց ճանաչել Աստծուն և հնազանդվել Նրան, այլև ընդհակառակը, ստիպում են մարդկանց պատկերացումներ և թյուրըմբռնումներ զարգացնել Աստծու մասին և հեռանալ Նրանից՝ մարդկանց ապականված խառնվածքներն է՛լ ավելի ծանր դարձնելով՝ է՛լ ավելի հնարավոր դարձնելով նրանց դավաճանությունն Աստծուն։ Սրա հետևանքները շատ լուրջ են։ Ասա՛ Ինձ, բախվելով նման լուրջ հետևանքների, արդյո՞ք անհրաժեշտ է կանգնեցնել և սահմանափակել նրանց, ովքեր մարդկանց մոլորեցնում են բառերով և վարդապետություններով։ Մի՞թե սա կարևոր խնդիր չէ, որը պետք է ստանձնեն եկեղեցու առաջնորդողները։ (Այո։) Հետևաբար չար մարդկանց և չհավատացողներին սահմանափակելը եկեղեցու համար կարևոր առաջադրանք է։ Ոմանք ասում են. «Ես զանազանություն չունեմ։ Ես չգիտեմ՝ ինչպես դա անել»։ Իրականում, քանի դեռ դու ունես կամք, ուշադիր դիտարկում ես և միշտ քննում ես մարդկանց մտադրություններն ու շարժառիթները, աստիճանաբար զանազանություն կզարգացնես։ Այս չհավատացողները և չար մարդիկ, հենց որ իրենց ցույց են տալիս, ունեն իրենց սեփական մտադրություններն ու շարժառիթները, որոնք բոլորն ուղղված են նրան, որ մարդիկ հարգեն և կուռք դարձնեն իրենց, և որ մարդիկ լսեն այն, ինչ իրենք ասում են։ Եթե դու կարող ես նկատել նրանց մտադրություններն ու շարժառիթները, դա արդեն որոշակի զանազանություն ունենալ է։ Եթե վստահ չես, կարող ես այս հարցի շուրջ հաղորդակցվել որոշ մարդկանց հետ, որոնք համեմատաբար հասկանում են ճշմարտությունը։ Հաղորդակցության ընթացքում մի կողմից՝ դու կարող ես որոշում կայացնել բոլորի հասկացած ճշմարտության և ըմբռնած տարբեր փաստական ապացույցների միջոցով։ Մյուս կողմից՝ կարող ես Աստծու լուսավորության և ուղղորդման ու հաղորդակցության ընթացքում Աստծու տված լույսի միջոցով հաստատում ստանալ այս հարցի վերաբերյալ՝ հաստատելով, թե արդյոք խնդրո առարկա անձն իսկապես հակաքրիստոս է, և արդյոք նա իսկապես մեկն է, ում պետք է սահմանափակել։ Եթե հաղորդակցության միջոցով բոլորը հաստատում ստանան և եղբայրների և քույրերի հետ համաձայնության գալուց հետո միաձայն համաձայնեն՝ ասելով, որ այս անձն իսկապես հակաքրիստոս է, որին պետք է սահմանափակել, և երբ բոլորը հանգեն ընդհանուր տեսակետի, առաջնորդողների և աշխատողների հաջորդ քայլը պետք է լինի արագորեն վարվել այս անձի հետ և հեռացնել նրան՝ ճշմարտության սկզբունքների համաձայն։ Սա է սկզբունքը։ Հենց որ մարդիկ հասկանան այս սկզբունքը, նրանք պետք է իրական աշխատանք կատարեն, ինչը նշանակում է կատարել իրենց պարտականությունը և հավատարիմ լինել։ Սկզբունքները հասկանալը քարոզելու կամ քո գլուխը լցնելու համար չէ, այլ դրանք քո պարտավորության իրական աշխատանքում կիրառելու համար են։ Իրական աշխատանքում սկզբունքները հասկանալը քեզ թույլ է տալիս ավելի լավ և ավելի հիմնովին կատարել քո պարտականություններն ու պարտավորությունները։ Այսպիսով՝ սա նույնպես առաջնորդողների և աշխատողների աշխատանքի մի մասն է։ Եկեղեցական կյանքի բնականոն կարգը պահպանելու և եղբայրներին ու քույրերին թույլ տալու համար բնականոն կերպով ապրել եկեղեցական կյանքով և մտնել Աստծու պահանջած բոլոր ճշմարտությունների մեջ, երբ հայտնվում են հակաքրիստոսներ, որոնք բառեր և վարդապետություններ են խոսում, առաջնորդողներն ու աշխատողները պետք է առաջինը ոտքի կանգնեն՝ կանգնեցնելու և սահմանափակելու նրանց։ Այն հակաքրիստոսների դեպքում, որոնք բառեր և վարդապետություններ են խոսում, խոսքը նրանց սահմանափակելու մասին չէ միայն այն պատճառով, որ նրանք մի քանի սխալ բան են ասել։ Եթե երկարատև դիտարկումը կամ մեծամասնության արձագանքը և նրանց հատուկ դրսևորումները բավարար են որոշելու համար, որ նրանք իսկապես հակաքրիստոսի տեսակից են, ապա առաջնորդողներն ու աշխատողները պետք է դուրս գան՝ կանգնեցնելու և սահմանափակելու նրանց և չպետք է թույլ տան շարունակել անվերահսկելի մնալ։ Նրանց տրվելը հավասարազոր է թույլ տալուն, որ դևերը, Սատանաները, անմաքուր հոգիները և չար հոգիները կատաղի կերպով գործեն եկեղեցում, ինչը նշանակում է, որ նման առաջնորդողներն ու աշխատողներն անտեսում են իրենց պարտականությունները՝ էապես աշխատելով Սատանայի համար։ Եկեղեցական կյանքում խանգարող և անհանգստացնող բաների վերաբերյալ խնդրի երկրորդ տեսակի շուրջ հաղորդակցությունն այժմ ավարտված է։

III. Շատախոսել ընտանեկան հարցերի շուրջ, անձնական կապեր հաստատել և անձնական գործերով զբաղվել

Հաջորդիվ եկեք հաղորդակցվենք երրորդ խնդրի մասին՝ շատախոսել ընտանեկան հարցերի շուրջ, անձնական կապեր հաստատել և անձնական գործերով զբաղվել։ Երրորդ խնդրի մեջ ներառված այս խնդիրները, որոնց մենք կանդրադառնանք մեր հաղորդակցության ընթացքում, ակնհայտորեն չպետք է տեղի ունենան եկեղեցական կյանքում։ Եկեղեցական կյանքով ապրելիս մարդիկ գալիս են ուտելու և խմելու Աստծու խոսքերը, կիսելու Աստծու խոսքերը, հաղորդակցվելու ճշմարտության շուրջ և հաղորդակցվելու իրենց անձնական փորձառական վկայությունների շուրջ՝ միաժամանակ փնտրելով Աստծու մտադրությունները և փնտրելով ճշմարտության հասկացողություն։ Ուստի եկեղեցական կյանքում ընտանեկան հարցերի շուրջ շատախոսելու, անձնական կապեր հաստատելու և անձնական գործերով զբաղվելու նման խնդիրները պե՞տք է կանգնեցվեն և սահմանափակվեն։ (Այո։) Ոմանք ասում են. «Մի՞թե նորմալ չէ միմյանց ողջունելը։ Եթե երկու հոգի համեմատաբար մտերիմ են և արդեն ծանոթ են, և նրանք հանդիպում են եկեղեցական կյանքի ընթացքում ու փոքր-ինչ զրուցում, դա ընտանեկան հարցերի շուրջ շատախոսե՞լ է։ Դա նո՞ւյնպես պետք է սահմանափակվի»։ Արդյո՞ք երրորդ խնդիրը վերաբերում է այս տեսակի խնդիրներին։ (Ո՛չ։) Անշուշտ, ոչ։ Եթե նույնիսկ պարզ, քաղաքավարի ողջույնները պետք է սահմանափակվեն, ապա մարդիկ կվախենային խոսել, երբ ապագայում հանդիպեին։ Երրորդ խնդիրը՝ ընտանեկան հարցերի շուրջ շատախոսելը, անձնական կապեր հաստատելը և անձնական գործերով զբաղվելը, կարող է բաղկացած լինել միայն այս երեք եզրույթներից, բայց այն խնդիրները, որոնք ներկայացնում են այս եզրույթները, պարզ, քաղաքավարի ողջույններ կամ զրույցներ չեն։ Դրանք չար գործողություններ են, որոնք կարող են խանգարել, անհանգստացնել և վնասել եկեղեցական կյանքը։ Քանի որ դրանք խանգարող և անհանգստացնող բաներ են հանդիսանում, արժե հաղորդակցվել դրանց շուրջ։ Ինչի՞ շուրջ պետք է հաղորդակցվել։ Պարզապես այն բանի, թե որ խնդիրները, մարդկանց ասած որ խոսքերը, նրանց արած որ բաները և մարդկանց որ խոսելաձևը, վարքագիծը և պահվածքը կարող են հասնել եկեղեցու գործը խանգարելու և անհանգստացնելու մակարդակին։ Եկեք քննարկենք որոշ կոնկրետ օրինակներ՝ տեսնելու համար, թե արդյոք այս խնդիրները լուրջ են, արդյոք դրանք խանգարող և անհանգստացնող բաներ են հանդիսանում, և արդյոք դրանք պետք է կանգնեցվեն և սահմանափակվեն։

Եկեղեցական կյանքում որոշ մարդիկ հաճախ խոսում են ընտանեկան աննշան հարցերի և իրենց սեփական պատկերացումների ու գաղափարների մասին այնպես, կարծես դրանք քննարկման հիմնական թեմաներ լինեն։ Նա ասում է. «Հասարակությունն այժմ այնքան խավար է. այնքան հոգնեցուցիչ է շփվել և ապրել անհավատների միջավայրում։ Անհավատներն ամեն ինչի ունակ են. դա իսկապես անտանելի է»։ Ապա որոշ եղբայրներ և քույրեր ասում են. «Մենք հավատում ենք Աստծուն. անկախ նրանից, թե ինչ իրավիճակների ենք բախվում, պետք է կարողանանք զանազանություն կիրարկել և փնտրել ճշմարտությունը և կիրարկման ուղիներ։ Եթե այսպես ապրես, քեզ ուժասպառ չես զգա»։ Սակայն նա ասում է. «Աստծու խոսքը ճշմարտությունն է, բայց այն համադարման չէ։ Ես անհանգստանում էի, որ ամուսինս սիրավեպ ունի, և պարզվեց, որ ճիշտ է. նա ինձնից երիտասարդ և գեղեցիկ մեկին է գտել։ Ինչպե՞ս պետք է ապրեմ իմ օրերը»։ Այսպես շատախոսելով՝ նա սկսում է տխրությամբ լաց լինել։ Նրա այսպես խոսելն արթնացնում է մյուսներից ոմանց վիշտը։ Ոմանք, ովքեր կիսում են նրա ծանր վիճակը, անմիջապես լեզու են գտնում նրա հետ և սկսում են զրուցել հենց այնտեղ։ Երկու ժամ տևողությամբ հավաքույթի ընթացքում նա մանրամասնորեն քննարկում է, թե ինչպես են ինքն ու ամուսինը վիճել նրա սիրավեպից հետո, ինչպես է ինքը փորձել ուղիներ մտածել իրենց համատեղ գույքը տեղափոխելու համար, ինչպես է խորհրդակցել փաստաբանի հետ՝ ամուսնալուծությունից հետո կորուստներ կրելուց խուսափելու համար, և այսպես շարունակ։ Արդյո՞ք սա այն թեման է, որը պետք է քննարկվի եկեղեցական կյանքում։ (Ո՛չ։) Եթե քո ընտանեկան գործերը կարգավորված չեն, և դու շեղված ես հավաքույթներին հաճախելուց, ավելի լավ է՝ չգաս։ Եկեղեցու հավաքույթի վայրը քեզ համար քո անձնական դժգոհություններն արտահայտելու վայր չէ, ոչ էլ ընտանեկան հարցերի շուրջ շատախոսելու համար է։ Եթե դժվարությունների ես բախվում տանը և չես ցանկանում խճճվել, կաշկանդվել կամ սահմանափակվել այս խնդիրներով և ցանկանում ես փնտրել ճշմարտությունը՝ հասկանալու համար Աստծու մտադրությունը, և ցանկանում ես բաց թողնել այս ամենը, ապա հավաքույթի ընթացքում կարող ես հակիրճ հաղորդակցվել քո խնդիրների շուրջ, որպեսզի եղբայրներն ու քույրերը կարողանան հաղորդակցվել ճշմարտության շուրջ՝ քեզ օգնելու համար։ Սա կարող է օգնել քեզ հասկանալու Աստծու մտադրությունը և դառնալու ուժեղ, չկաշկանդվելու այս խնդիրներից, դուրս գալու բացասականությունից և թուլությունից և ընտրելու այն ուղին, որը ճիշտ է և ամենահարմարն է քեզ համար։ Սա այն է, ինչի շուրջ դու պետք է հաղորդակցվես։ Սակայն եթե այս բարկացնող մանրուքները քո տնից բերում ես եկեղեցական կյանք՝ պարպվելու և քարոզելու համար, և մարդկանց մեծամասնությունը, շփոթմունքից դրդված, չի կանգնեցնում կամ ընդհատում քեզ, այլ պարզապես հավաքում է իր համբերությունը և իրեն ստիպում լսել, թե ինչպես ես խոսում այդ բարկացնող մանրուքների մասին, արդյո՞ք սա տեղին է։ Արդյո՞ք սա սեր ցուցաբերել է։ Արդյո՞ք սա հանդուրժող և համբերատար լինել է։ Քո այս վարքագիծն արդեն անհանգստություններ է առաջացրել եկեղեցական կյանքում։ Ո՞վ է տուժում դրանից։ Աստծու ընտրյալ մարդիկ։ Հատկապես մայրցամաքային Չինաստանի միջավայրում, որտեղ հավաքվելը հեշտ չէ, և հավատացյալները պետք է թաքնվեն ամենուր, նույնիսկ ստիպված լինելով նախապես ծրագրել ամեն ինչ. եթե ինչ-որ մեկն այս բոլոր բարկացնող ընտանեկան հարցերը պարպում է հավաքույթի վայրում, որպեսզի բոլորը լսեն և մեկնաբանեն, արդյո՞ք սա տեղին է։ Մարդկանց մեծամասնությունը գալիս է հավաքույթների՝ հասկանալու ճշմարտությունը և Աստծու մտադրությունները, այլ ոչ թե լսելու այս բարկացնող մանրուքները, ոչ թե լսելու, թե ինչպես ես շատախոսում ընտանեկան հարցերի շուրջ։ Ոմանք ասում են. «Ես ուրիշ մեկին չունեմ, ում հետ մտերիմ եմ, ուստի ի՞նչ վատ բան կա եղբայրների և քույրերի հետ դրանց մասին խոսելու մեջ»։ Դու կարող ես խոսել դրանց մասին, բայց ժամանակը կարևոր է։ Հավաքույթների ժամերից դուրս, քանի դեռ մյուս կողմը պատրաստ է լսելու, կարող ես խոսել դրանց մասին. դա քո ազատությունն է, և Աստծու տունը չի սահմանափակի քեզ։ Սակայն վայրն ու ժամանակը, որոնք դու այժմ ընտրում ես նման հարցերի շուրջ խոսելու համար, ճիշտ չեն։ Սա եկեղեցական կյանքում է՝ հավաքույթի ժամանակ, և ընտանեկան հարցերի շուրջ քո անվերջ շատախոսությունը մշտապես խանգարում է եղբայրներին և քույրերին և պետք է սահմանափակվի։ Մի՞թե սա կանոն չէ։ Սա իսկապես կանոն է։ Կանոնները չհասկանալն անընդունելի է, քանի որ այն կարող է հանգեցնել առանց ողջամտության գործելուն և ուրիշներին անհանգստացնելուն։ Վարքագիծը, խոսելաձևը և պահվածքը, որոնք անհանգստություններ են առաջացնում, պետք է սահմանափակվեն. սա առաջնորդողների և աշխատողների պարտականությունն է, ինչպես նաև բոլոր եղբայրների և քույրերի պարտականությունը։ Որոշ մարդիկ սովորաբար հավաքույթների ժամանակ հաղորդակցվելու քիչ բան ունեն, բայց երբ նրանց ընտանեկան կյանքում խնդիրներ են ծագում, նրանք այս բարկացնող մանրուքներն ուրիշների վրա են պարպում, որպեսզի նրանք լսեն։ Արդյո՞ք ուրիշները պարտավոր են լսել։ Արդյո՞ք նրանք պարտավոր են քեզ համար դատել ճիշտն ու սխալը։ Նրանք նման պարտավորություններ չունեն։ Այդ բաները քո անձնական գործերն են, և դու պետք է ինքնուրույն զբաղվես դրանցով. հավաքույթի ժամանակ չպետք է խոսես քո անձնական գործերի մասին։ Սա դեմ է կանոններին և անտրամաբանական է, և նման վարքագիծը պետք է սահմանափակվի։

Որոշ մարդկանց երեխաները գնում են համալսարան, և նրանք սկսում են անհանգստանալ իրենց երեխաների հեռանկարների համար՝ կապեր փնտրելով նրանց համար, անընդհատ մտորելով. «Մեր ընտանիքում պետական պաշտոնյաներ չկան. ի՞նչ աշխատանք կարող է գտնել որդիս համալսարանն ավարտելուց հետո։ Իսկ նրա ապագա՞ն։ Արդյո՞ք կկարողանա ինձ ապահովել իմ ծեր հասակում։ Ես պետք է միջոց գտնեմ՝ երաշխավորելու, որ նա լավ աշխատանք ունենա ավարտելուց հետո»։ Հավաքույթների հաճախելիս նրանք ասում են. «Որդիս շատ հնազանդ է։ Նա ոչ միայն աջակցում է Աստծու հանդեպ իմ հավատքին, այլև ցանկանում է հավատալ համալսարանն ավարտելուց հետո։ Սակայն մի բան կա. նույնիսկ եթե մենք հավատում ենք Աստծուն, միևնույն է, պետք է ապրուստ վաստակենք, այնպես չէ՞։ Ես չգիտեմ, թե ինչ աշխատանք նա կկարողանա գտնել ավարտելուց հետո։ Ո՞ր աշխատանքներն են այժմ լավ վարձատրվում։ Այսինչ քույր, ես լսել եմ, որ քո ամուսինը մենեջեր է։ Նա որևէ միջոց ունի՞ օգնելու։ Որդիս կրթված է, նա տեսել է աշխարհը, նա ինձնից ավելի լավ որակ ունի և լավ է տիրապետում համակարգիչներին. նա կարող է ապագայում պարտականություններ կատարել Աստծու տանը։ Բայց հիմա նախ պետք է լուծվի աշխատանք գտնելու հարցը. նրա համար դժվար կլինի, եթե չկարողանա աշխատանք գտնել»։ Ամեն անգամ, երբ նրանք գալիս են հավաքույթի, բարձրացնում են այս հարցերը, և խոսակցությունն անվերջ շարունակվում է։ Նրանք նայում են՝ տեսնելու, թե ով կարող է համակրել իրենց, և ապա ձգտում են անձնական կապեր հաստատելու այդ մարդկանց հետ։ Հավաքույթների ժամանակ նրանք փորձում են մտերմանալ նրանց հետ, տուրք տալ նրանց նախասիրություններին և նույնիսկ նվերներ տալ՝ երբեմն նրանց համար համեղ ուտելիք բերելով կամ փոքրիկ իրեր գնելով։ Մի՞թե սա անձնական կապեր հաստատել և հիմք նախապատրաստել չէ։ Ո՞րն է հիմք նախապատրաստելու նպատակը։ Դա ուրիշներին օգտագործելն է՝ սեփական անձնական գործերը կարգավորելու, սեփական նպատակներին հասնելու համար։ Հավաքույթների ժամանակ նրանք չեն ցանկանում լսել, թե ինչպես են եղբայրներն ու քույրերը կիսում իրենց փորձառական վկայությունները, նրանք անտեսում են ցանկացած աշխատանք, որն Աստծու տունը կազմակերպում է իրենց համար, և նրանք չեն ցանկանում լսել այն եղբայրներին և քույրերին, որոնք փորձում են օգնել և խորհուրդ տալ իրենց վիճակի վերաբերյալ։ Նրանք միայն առանձնապես խանդավառված են իրենց որդու աշխատանք գտնելով՝ անվերջ խոսելով դրա մասին։ Նրանք խոսում են ոչ միայն յուրաքանչյուրի հետ, ում տեսնում են, այլև հավաքույթների ժամանակ։ Կարճ ասած՝ նրանք առանձնապես ուշադիր են այս հարցի նկատմամբ և մեծ ջանք են գործադրում դրանում։ Ամեն հավաքույթի ժամանակ նրանք պետք է որոշակի ժամանակ խլեն եղբայրներից և քույրերից՝ այս հարցի մասին խոսելու համար։ Նույնիսկ իրենց սեփական փորձառությունների շուրջ հաղորդակցվելիս չեն մոռանում նշել դա՝ խոսելով այնքան, մինչև բոլորն անհամբեր են դառնում և զզված, իսկ մարդկանց մեծամասնությունը չափազանց շփոթված է զգում նրանց կանգնեցնելու համար։ Այս պահին առաջնորդողներն ու աշխատողները պետք է կատարեն իրենց պարտականությունը և սահմանափակեն նրանց՝ ասելով. «Բոլորը տեղյակ են քո իրավիճակին։ Եթե որևէ եղբայր և քույր պատրաստ է օգնելու, դա ձեր անձնական հարաբերությունն է։ Եթե ուրիշները չեն ցանկանում օգնել, դու չպետք է ստիպես նրանց։ Քո որդուն աշխատանք գտնելու հարցում օգնելը եղբայրների և քույրերի պարտավորությունը կամ պարտականությունը չէ. դա քո անձնական գործն է և չպետք է խլի եղբայրների և քույրերի՝ Աստծու խոսքերն ուտելու և խմելու և ճշմարտության շուրջ հաղորդակցվելու թանկարժեք ժամանակը։ Մի՛ խանգարիր ուրիշներին ուտել և խմել Աստծու խոսքերը՝ հաղորդակցվելով քո սեփական անձնական գործերի շուրջ։ Հավաքույթից հետո կարող ես խոսել ում հետ ուզում ես, օգնություն փնտրել ումից ուզում ես, բայց մի՛ օգտագործիր հավաքույթի ժամանակը՝ դրա մասին խոսելու համար։ Հավաքույթի ժամանակն անձնական գործերը կարգավորելու համար օգտագործելը զուրկ է ողջամտությունից և ամոթալի է. դա եկեղեցական կյանքն անհանգստացնելու դրսևորում է։ Այս հարցը պետք է կանգ առնի այստեղ»։ Սա այն է, ինչ առաջնորդողներն ու աշխատողները պետք է անեն։

Հավաքույթների ժամանակ որոշ տարեց կանայք գտնում են, որ հյուրընկալող ընտանիքներում երիտասարդ քույրերը գեղեցիկ են, ազնիվ և անկեղծորեն հավատում են Աստծուն ու ձգտում են ճշմարտությանը, ուստի նրանք հավանում են նրանց և ցանկանում են, որ այս երիտասարդ քույրերը դառնան իրենց հարսները։ Նրանք ոչ միայն այս հարցն անընդհատ բարձրացնում են հավաքույթների ժամանակ, այլև փոքրիկ լավություններ են անում և լրացուցիչ հոգատարություն են ցուցաբերում երիտասարդ քույրերին ամեն անգամ, երբ գալիս են հավաքույթների։ Նույնիսկ երբ երիտասարդ քույրերը չեն համաձայնում, նրանք անընդհատ նյարդայնացնում և ձանձրացնում են նրանց՝ բաց չթողնելով։ Ինչպիսի՞ մարդիկ են նրանք։ Մի՞թե վատ բնավորություն չունեն։ Քանի որ նրանք բոլորը քույրեր են հավատքի մեջ, մեծամասնությունը կարող է միայն հաղորդակցվել Աստծու մտադրությունների և Նրա խոսքերի շուրջ՝ այս խնդիրները լուծելու համար։ Սակայն որոշ մարդիկ զուրկ են խղճից, ողջամտությունից և ինքնագիտակցությունից, հսկայական անձնական ցանկություններ ունեն և ցանկանում են իրականացնել իրենց ցանկացած եսասիրական ցանկություն՝ առանց ամոթի որևէ զգացումի։ Այսպիսով՝ որոշ մարդիկ դառնում են զոհեր և անհարմար են զգում հավաքույթների ժամանակ։ Մի՞թե սա անհանգստություններ չի առաջացնում ուրիշների համար։ Ի՞նչ պետք է արվի նման իրավիճակներում։ Եկեղեցու առաջնորդողները պետք է բարձրանան՝ սահմանափակելու և վերացնելու նման տեսակի հարցերը եկեղեցական կյանքից և եղբայրների ու քույրերի միջավայրից։ Ավելին՝ որոշ մարդիկ հավաքույթներին բերում են ամեն տեսակ տրամադրություններ՝ իրենց որդին անհնազանդ է, իրենց հարսը միշտ իրեր է տանում ծնողների տուն, կոնֆլիկտներ սկեսուրի և հարսի միջև… Նրանք այս բարկացնող մանրուքների մասին խոսում են ամեն հավաքույթի ժամանակ՝ իրենց բողոքները սկսելով այսպես. «Այն ամենը, ինչ Աստված ասում է, ճիշտ է. մարդկությունն այժմ այնքան ապականված է։ Պարզապես նայեք իմ որդուն և հարսին, զուրկ խղճից, զուրկ ողջամտությունից. սա մարդկայնության այն պակասն է, որի մասին Աստված խոսում է, նրանք նույնիսկ կենդանիներից են վատը։ Նույնիսկ գառները գիտեն ծնկի իջնել կերակրվելիս, բայց իմ որդին մոռացավ իր մորը, հենց որ կին է ունեցավ»։ Ամեն անգամ, երբ նրանք հաճախում են հավաքույթների, արտահայտում են այս բողոքները։ Կան նաև մարդիկ, որոնք հավաքույթների հաճախելիս խոսում են իրենց ընկերություններում առկա հարցերի մասին՝ ով բարձր արդյունավետություն ունի աշխատանքում և ավելի շատ բոնուսներ է ստանում, ով կառաջխաղացվի հաջորդ ամիս, մինչդեռ իրենք հույս չունեն. ով է ամենալավը հագնում և գնում ամենաշատ բրենդային ապրանքները. ով է ամուսնացել հարուստ ամուսնու հետ… Նրանք, ովքեր ավելի երկար ժամանակ են հավատում Աստծուն և ունեն որոշակի հիմք, չեն ցանկանում լսել նման խոսակցություններ, և դա նրանց վանում է։ Սակայն որոշ նոր հավատացյալներ, որոնք դեռ հիմք չեն հաստատել կամ հետաքրքրություն չեն զարգացրել Աստծու խոսքերի նկատմամբ, նման թեմաները խթանող են համարում՝ հավատալով, որ գտել են վայր՝ զրուցելու և անձնական կապեր հաստատելու համար։ Հավաքույթների ժամանակ նրանք մտքեր են փոխանակում, և աստիճանաբար այդ երկուսը գտնում են, որ միմյանց հաճելի են և կապ են հաստատում՝ այդպիսով անձնական հարաբերություններ զարգացնելով։ Հավաքույթի վայրը վերածվել է գործարքների վայրի, մի վայրի, որտեղ մարդիկ զբաղվում են դատարկախոսությամբ, անձնական կապեր են հաստատում, բիզնես գործարքներ են վարում և զբաղվում առևտրային գործունեությամբ։ Այս խնդիրներն այն են, ինչ առաջնորդողներն ու աշխատողները պետք է ժամանակին բացահայտեն և կանգնեցնեն։

Որոշ մարդիկ հաճախում են հավաքույթների՝ իրենց համար լավ աշխատանք գտնելու նպատակով, ոմանք՝ օգնելու իրենց ամուսիններին առաջխաղացում ստանալու, ոմանք՝ իրենց երեխաների համար լավ աշխատանք գտնելու, իսկ ոմանք էլ զեղչված ապրանքներ գնելու համար։ Մյուսները գալիս են իրենց ընտանիքի հիվանդների համար լավ գլխավոր բժիշկ գտնելու՝ առանց ստիպված լինելու այդքան շատ նվերներ տալ։ Կարճ ասած՝ այս չհավատացողները, որոնք չեն ձգտում ճշմարտությանը և ունեն թաքնված շարժառիթներ, եկեղեցական հավաքույթների ժամանակը համարում են լավագույնը՝ անձնական կապեր հաստատելու և անձնական գործերը կարգավորելու համար։ Հաճախ Աստծու խոսքերի շուրջ հաղորդակցվելու կամ այս չարասեր աշխարհը և այս ապականված մարդկության էությունը ճանաչելու դիմակի տակ նրանք բարձրացնում են իրենց սեփական դժվարությունները և այն հարցերը, որոնք ցանկանում են քննարկել՝ ի վերջո քիչ-քիչ բացահայտելով իրենց թաքնված եսասիրական շարժառիթները և այն անձնական գործերը, որոնք նպատակ ունեն իրականացնելու։ Նրանք բացահայտում են իրենց սեփական մտադրությունները և ուրիշներին մղում սխալմամբ հավատալու, որ իրենք դժվարությունների են բախվում՝ ակնարկելով, որ բոլորը պետք է սեր ցուցաբերեն և օգնեն իրենց անվերապահորեն և փոխարենն առանց որևէ բան ակնկալելու։ Նրանք ծածանում են Աստծուն հավատալու դրոշը՝ տարբեր բացթողումներ շահագործելու համար՝ հավաքույթների վայրերում փնտրելով ընկերների, որոնց հետ ցանկանում են մտերմանալ, և նրանց, ովքեր կարող են գործեր անել իրենց համար։ Ոմանք, ցանկանալով ներքին գնով մեքենա գնել, եղբայրների և քույրերի շրջանում փնտրում են մեկին, ով աշխատում է ավտոսրահում կամ կապեր ունի ավտոսրահի սեփականատիրոջ հետ։ Հենց որ նրանք ճանաչում են իրենց թիրախին, անցնում են գործի՝ մտերմանալով նրան հետ և կապեր հաստատելով։ Եթե այդ անհատը սիրում է կարդալ Աստծու խոսքերը, նրանք հաճախ այցելում են նրա տուն՝ միասին կարդալու Աստծու խոսքերը, իսկ հավաքույթների ժամանակ նստում են նրա կողքին և կոնտակտային տվյալներ փոխանակում։ Ապա նրանք սկսում են իրենց հարձակումը՝ վճռական լինելով չհանձնվել, մինչև իրենց նպատակն իրագործվի։ Այս բոլորը խնդիրներ են, որոնք հաճախ են ի հայտ գալիս եկեղեցու ներսում և մարդկանց շրջանում։ Եթե այս խնդիրներն առաջանան հավաքույթների վայրերում և հավաքույթների ժամանակ, դրանք, ըստ էության, խանգարող և անհանգստացնող բաներ կառաջացնեն եկեղեցական կյանքում՝ ազդելով եկեղեցական կյանքի վրա։ Եթե եկեղեցում երկար ժամանակ եկեղեցական կյանք չկա, ապա այդ եկեղեցին դառնում է սոցիալական խումբ, գործարքներ իրականացնելու վայր, անձնական կապեր հաստատելու, կողմնակի ճանապարհներով լավություններ փնտրելու և անձնական գործերը վարելու վայր։ Այս վայրի բնույթը փոխվում է, և որո՞նք են սրա հետևանքները։ Առնվազն դա հանգեցնում է եկեղեցական կյանքի կորստի, ինչը նշանակում է եղբայրների և քույրերի հետ Աստծու խոսքերն աղոթքաընթերցելու և ճշմարտությունը հասկանալու վրա ծախսված թանկարժեք ժամանակի կորուստ։ Ավելին, և ամենակարևորը, դա հանգեցնում է Սուրբ Հոգու գործելու, մարդկանց լուսավորություն բերելու՝ ճշմարտությունը հասկանալու թանկարժեք հնարավորության կորստի։ Այս ամենը վնասում է մարդկանց կյանքի մուտքը։ Հետևաբար, Աստծու ընտրյալ մարդկանց օգուտի և կյանքի մուտքի համար և բոլորի կյանքի համար պատասխանատու լինելու նպատակով անհրաժեշտ է կանգնեցնել և սահմանափակել նման անհատներին. սա այն աշխատանքն է, որը պետք է անեն առաջնորդողներն ու աշխատողները։ Իհարկե, եթե սովորական եղբայրներն ու քույրերը կարող են թափանցել այս մարդկանց և նրանց գործողությունների էության մեջ, նրանք նույնպես պետք է ոտքի կանգնեն՝ մերժելու և «ոչ» ասելու նրանց։ Հատկապես եկեղեցական կյանքով ապրելիս, որը մարդկանց համար ամենակարևոր ժամանակն է, եթե ինչ-որ մեկը զբաղեցնում է հավաքույթների ժամանակը՝ խոսելով և զբաղվելով այս հարցերով, եղբայրներն ու քույրերն իրավունք ունեն անտեսելու նրանց, և առավել ևս իրավունք ունեն կանգնեցնելու և մերժելու նման բաները։ Արդյո՞ք սա անելը ճիշտ է։ (Այո։) Ոմանք կարծում են, որ Աստծու տան՝ սա անելը մարդկային ջերմության պակաս է ցույց տալիս։ Արդյո՞ք մարդկային ջերմությունը բնականոն մարդկայնություն է։ Արդյո՞ք մարդկային ջերմությունը համապատասխանում է ճշմարտությանը։ Եթե դու ունես մարդկային ջերմություն և հավաքույթի ժամանակը զբաղեցնում ես քո անձնական գործերի համար՝ նույնիսկ ստիպելով մարդկանց մեծամասնությանն ընկերակցել և աջակցել քեզ՝ հասնելով անձնական գործերդ կարգավորելու նպատակիդ և անհանգստացնելով Աստծու ընտրյալ մարդկանց՝ Աստծու խոսքերը կարդալու և ճշմարտության շուրջ հաղորդակցվելու բնականոն կարգը և ստիպելով նրանց կորցնել այս թանկարժեք ժամանակը, արդյո՞ք սա արդար է նրանց հանդեպ։ Արդյո՞ք սա համապատասխանում է մարդկային ջերմություն ունենալուն։ Սա ամենաանմարդկային և անբարոյական մոտեցումն է, և մարդիկ պետք է ոտքի ելնեն և դատապարտեն այն։ Եթե առաջնորդողներն ու աշխատողներն անարդյունավետ թուլակամներ են, անպետք են և ի վիճակի չեն ժամանակին կանգնեցնելու և սահմանափակելու նման վարքագիծը՝ չներգրավվելով փաստացի աշխատանքի մեջ, ապա արդարության զգացում ունեցող եղբայրներն ու քույրերը պետք է միավորվեն՝ կանխելու նման վարքագծի և այս մթնոլորտի տարածումը եկեղեցում։ Եթե դու չես ցանկանում կորցնել Աստծու խոսքերը կարդալու և ճշմարտության շուրջ հաղորդակցվելու թանկարժեք ժամանակը, չես ցանկանում, որ քո կյանքի մուտքն անհանգստացվի և կորուստներ կրի՝ կործանելով փրկության քո հնարավորությունը, ապա դու պետք է ոտքի կանգնես՝ մերժելու, կանգնեցնելու և սահմանափակելու այս երևույթները։ Սա անելը տեղին է և համապատասխանում է Աստծու մտադրություններին։ Ձեզնից ոմանք ամաչում են դա անելուց. դու կարող ես ամաչել, բայց վատ մարդիկ չեն ամաչում։ Նրանք հանդգնություն ունեն զբաղեցնելու հավաքույթի քո թանկագին ժամանակը՝ Սուրբ Հոգու գործելու և Աստծու կողմից քեզ լուսավորություն բերելու ժամանակը։ Եթե դու ամոթալի ես համարում նրանց մերժելը, ապա արժանի ես քո կյանքի կորստին։ Եթե պատրաստ ես սեր ցուցաբերելու Սատանաներին, դևերին և չհավատացողներին՝ օգնություն առաջարկելով նրանց, ուրիշների համար քեզ զոհաբերելով և անտեսելով սկզբունքները, ո՞ւմ կարող ես մեղադրել քո կյանքի կորստի համար։ Հետևաբար, անձնական կապեր հաստատելու և անձնական գործերով զբաղվելու բոլոր դեպքերը պետք է ամբողջությամբ վերացվեն եկեղեցական կյանքից։ Եթե ինչ-որ մեկը համառում է իր իսկ ճանապարհին և պնդում է հավաքույթների ժամանակ շատախոսել իր ընտանեկան հարցերի շուրջ, զբաղվել դատարկախոսությամբ, կարգավորել անձնական գործերը կամ աշխատանք և ռոմանտիկ զուգընկերներ գտնել ուրիշների համար՝ այսկերպ գտնելով տարբեր արդարացումներ այս ժամանակն անցկացնելու համար, ինչպե՞ս պետք է վարվել նման անձի հետ։ Նախ նա պետք է կանգնեցվի. եթե դեռ չի լսում, ապա պետք է մեկուսացում և սահմանափակումներ կիրառվեն։ Եթե նրանք շարունակում են անհանգստություններ առաջացնել կուլիսների հետևում՝ մտերմանալով ում հետ կարող են և ամենուր խաթարելով եղբայրների և քույրերի բնականոն կյանքը, ապա նրանք պետք է հեռացվեն և չհամարվեն եղբայրներ կամ քույրեր։ Նրանք որակավորված չեն ապրելու եկեղեցական կյանքով և արժանի չեն մասնակցելու հավաքույթներին։ Նման մարդիկ պետք է սահմանափակվեն և մերժվեն։ Այս աշխատանքը, իհարկե, նաև կարևոր խնդիր է, որը պետք է անեն բոլոր մակարդակների առաջնորդողներն ու աշխատողները։ Երբ նման հարցեր և իրավիճակներ են ծագում, առաջնորդողներն ու աշխատողները պետք է առաջինը ոտքի ելնեն և կանգնեցնեն դրանք։ Ինչպե՞ս պետք է կանգնեցնես նրանց։ Պետք է նրանց ասես. «Գիտե՞ս, որ քո այս վարքագիծն արդեն խանգարող և անհանգստացնող բաներ է առաջացրել եկեղեցական կյանքում։ Սա մի բան է, որը բոլոր եղբայրներն ու քույրերը զզվելի են համարում և գարշում են դրանից, և այն նաև Աստված է դատապարտում։ Դու պետք է դադարեցնես այս վարքագիծը։ Եթե չլսես համոզումներին և համառես քո ճանապարհով գնալու մեջ, ապա քո եկեղեցական կյանքը կդադարեցվի, Աստծու խոսքերի քո գրքերը կվերցվեն, և եկեղեցին այլևս չի ճանաչի քեզ»։ Իհարկե, կան որոշ մարդիկ, որոնք իրենց փոքր հասակի և ճշմարտության պակասի պատճառով երբեմն կարող են զրուցել ընտանեկան հարցերի շուրջ, կապ հաստատել ինչ-որ մեկի հետ կամ կարգավորել որևէ աննշան հարց, և իրավիճակը շատ լուրջ չէ։ Արդյո՞ք սա նորմալ է։ (Այո։) Այն հանգամանքներում, որոնք ոչ մի անհանգստություն չեն առաջացնում որևէ մեկի համար, ընդունելի է, որ եղբայրներն ու քույրերն օգնեն միմյանց և փոքր-ինչ սեր ցուցաբերեն միմյանց հանդեպ։ Բայց ինչի՞ շուրջ ենք մենք հաղորդակցվում։ Դա այն է, երբ նման վարքագիծն ու գործողություններն արդեն խանգարող և անհանգստացնող բաներ են առաջացրել բնականոն եկեղեցական կյանքում. նման դեպքերում ներգրավվածները պետք է կանգնեցվեն և սահմանափակվեն։ Մենք չպետք է թույլ տանք նրանց շարունակել խանգարել և անհանգստացնել եկեղեցական կյանքը։ Այս գործողությունները ձեռնարկելն օգտակար է եղբայրների և քույրերի կյանքի մուտքի համար։ Որոշ մարդիկ նմանատիպ վարքագծեր են դրսևորում, բայց իրավիճակը ծանր չէ և խանգարող ու անհանգստացնող բաներ չի հանդիսանում. դա պարզապես բնականոն փոխազդեցություն է եղբայրների և քույրերի միջև՝ օգնելով միմյանց և բնականոն կերպով խորհրդակցելով տեղեկատվության համար կամ հարցնելով ընդհանուր գիտելիքների մասին, որոնք մարդը չի հասկանում։ Քանի դեռ դա չի զբաղեցնում հավաքույթների ժամանակը, և քանի դեռ երկու կողմերն էլ համաձայն են և պատրաստակամ՝ առանց միմյանց պարտադրելու, և դա շփում է, որը գտնվում է բնականոն մարդկայնության շրջանակներում, ապա թույլատրելի է, և եկեղեցին չի սահմանափակի այն։ Սակայն կա միայն մի բան. եթե եկեղեցական կյանքում ինչ-որ մեկի անխոհեմ խոսքն ու գործողությունները խաթարում կամ անհանգստություն են առաջացնում եղբայրների և քույրերի համար, և որոշ մարդիկ զզվանք են զգացել դրանից ու արտահայտել իրենց առարկությունները, ապա առաջնորդողներն ու աշխատողները պետք է առաջ գան՝ լուծելու այս խնդիրը։ Կամ, եթե ուրիշներն արդեն հայտնել են ինչ-որ մեկի մասին՝ նշելով, որ այս անձը հավաքույթների ժամանակ չի հաղորդակցվում Աստծու խոսքերի շուրջ, այլ փոխարենը շատախոսում է իր ընտանեկան հարցերի շուրջ և անձնական կապեր է հաստատում՝ հավաքույթի վայրին վերաբերվելով որպես անձնական կապեր հաստատելու և անձնական գործերը կարգավորելու վայր, լավություններ խնդրելով ուրիշներից և շահագործելով ում կարող է և նշելով, որ այս անձն ունի վատ բնավորություն, եսասեր է, արհամարհելի և գարշելի և չի ձգտում ճշմարտությանը, այլ ամենուր առավելություններ է փնտրում՝ փնտրելով տարբեր հնարավորություններ իր սեփական օգուտի համար, ապա նման անձը պետք է մեկուսացվի։

Որոշ անհատներ շահագործում են հարուստ և ազդեցիկ եղբայրներից և քույրերից ոմանց՝ իրենց համար գործեր անելու նպատակով, և եթե իրենց պահանջները չեն բավարարվում, հաճախ դատում են նրանց իրենց մեջքի հետևում՝ պնդելով, որ այս մարդիկ սեր չունեն և ճշմարիտ հավատացյալներ չեն և նույնիսկ ցանկանում են հայտնել նրանց մասին։ Հանդիպե՞լ եք նման անհատների։ Մի՞թե նման մարդկանցով չպետք է զբաղվել։ Նման իրավիճակների բախվելիս ի՞նչ պետք է արվի։ Առաջնորդողներն ու աշխատողները պետք է միջամտեն՝ լուծելու խնդիրը՝ գործելով սկզբունքների համաձայն, որպեսզի ապահովեն, որ եղբայրներն ու քույրերը չանհանգստացվեն։ Արդյո՞ք սխալ է, որ ինչ-որ մեկը հրաժարվում է նրանց համար որևէ բան անելուց։ Արդյո՞ք նրանց օգնելուց հրաժարվելը հավասարազոր է ճշմարտությունը չկիրարկելուն կամ Աստծու հանդեպ սեր չունենալուն։ (Ո՛չ։) Օգնել ինչ-որ մեկին, թե ոչ, նրանց սեփական ազատությունն է. նրանք իրավունք ունեն ընտրելու։ Աստծու տունը չի նախատեսում, որ եղբայրներն ու քույրերը պետք է օգնեն միմյանց եկեղեցական կյանքում լուծելու ընտանեկան դժվարությունները։ Եկեղեցական կյանքն ընտանեկան խնդիրները լուծելու վայր չէ, այլ հավաքույթի վայր՝ Աստծու խոսքերն ուտելու և խմելու և կյանքում աճելու համար։ Որոշ մարդիկ եկեղեցական կյանքն օգտագործում են իրենց սեփական խնդիրները լուծելու համար. ի՞նչ հետևանքներ կարող է սա բերել։ Մի՞թե չի ազդում Աստծու ընտրյալ մարդկանց՝ Աստծու խոսքն ուտելու և խմելու և ճշմարտությամբ զինվելու վրա։ Մարդու անձնական կյանքի խնդիրները կարող են լուծվել եղբայրների և քույրերի հետ մասնավոր կերպով. կարիք չկա դրանք բերել եկեղեցական կյանք՝ լուծելու համար։ Բոլորը պետք է իմանան, թե ինչ հետևանքներ են առաջանում, երբ անձնական գործերի կարգավորումը խանգարում է Աստծու ընտրյալ մարդկանց՝ ապրելու եկեղեցական կյանքով։ Հենց որ առաջնորդողներն ու աշխատողները հայտնաբերում են նման հարցեր, նրանք պետք է միջամտեն՝ լուծելու դրանք։ Նրանք եկեղեցում պետք է պաշտպանեն նրանց, ովքեր կարող են բնականոն կերպով կատարել իրենց պարտավորությունները, պաշտպանեն նրանց, ովքեր իսկապես ձգտում են ճշմարտությանը, սահմանափակեն չար մարդկանց և թույլ չտան նրանց հասնել իրենց նպատակներին։ Սա առաջնորդողների և աշխատողների պարտականությունն է։ Հստակ տարբերակումներ պետք է արվեն այն մասին, թե ինչպես են վերաբերվում երրորդ խնդրի բնականոն դեպքերին, որ դրսևորումները ծանր բնություն կամ հանգամանք ունեն, և որ տեսակներն ու դրսևորումներն են խանգարող և անհանգստացնող բաներ հանդիսանում։ Հենց որ հանգամանքի ծանրությունը հստակորեն տարբերակվի, այն պետք է կարգավորվի ըստ իր բնության։ Սա մի բան է, որն առաջնորդողներն ու աշխատողները պետք է հասկանան և նաև մի բան է, որը բոլորը պետք է ըմբռնեն։

IV. Խմբավորումների ձևավորում

Եկեղեցական կյանքը խանգարելու և անհանգստացնելու չորրորդ դրսևորումը խմբավորումների ձևավորումն է, ինչը շատ լուրջ բնություն ունի։ Ո՞ր վարվելակերպերն են խմբավորումների ձևավորում համարվում։ Եթե Աստծուն հավատացող երկու մարդիկ հավատացյալ են եղել գրեթե նույնքան ժամանակ, ունեն նույն տարիքը, ընտանեկան իրավիճակները, հետաքրքրությունները, բնավորության առանձնահատկությունները և այլն, և նրանք լավ են լեզու գտնում միմյանց հետ, հավաքույթների ժամանակ հաճախ միասին են նստում և բավականին մտերիմ են, սա համարվո՞ւմ է խմբավորումների ձևավորում։ (Ոչ։) Սա բնականոն միջանձնային շփման սովորական երևույթ է, որն ուրիշներին որևէ անհանգստություն չի պատճառում, ուստի այն չի համարվում խմբավորումների ձևավորում։ Ուրեմն ինչի՞ն է վերաբերում այստեղ նշված խմբավորումների ձևավորումը։ Օրինակ՝ միասին հավաքվող հինգ եղբայրներից և քույրերից երեքը քաղաքաբնակ աշխատողներ են, իսկ երկուսը՝ գյուղացի ֆերմերներ։ Այդ երեք քաղաքաբնակ աշխատողները հաճախ միասին են լինում՝ խոսելով այն մասին, թե քաղաքում կյանքը որքան ավելի լավ է, իսկ գյուղում՝ ավելի վատ, որ գյուղի մարդիկ կրթություն, լայն մտահորիզոն և վարվելաձև չունեն։ Նրանք արհամարհանքով են նայում գյուղացիներին՝ խոսելիս միշտ ճնշելով այդ գյուղացի երկու անհատներին, որոնք էլ իրենց վիրավորված են զգում և միշտ ցանկանում են հակադրվել նրանց՝ ասելով, որ քաղաքաբնակները մանրախնդիր են և հաշվարկում են ամեն մանրուք, մինչդեռ գյուղացիներն առատաձեռն են։ Հավաքույթների ժամանակ նրանք կարծես երբեք համաձայնության չեն գալիս, ինչը հաճախ հանգեցնում է ավելորդ վեճերի և բանավեճերի։ Արդյոք այս հինգը համերաշխորե՞ն են ապրում։ Արդյոք նրանք միասնակա՞ն են Աստծու խոսքում։ Արդյոք նրանք համատեղելի՞ են միմյանց հետ։ (Ոչ։) Երբ քաղաքաբնակները միշտ ասում են՝ «մենք՝ քաղաքաբնակներս», իսկ գյուղացիները միշտ ասում են՝ «մենք՝ գյուղացիներս», ի՞նչ են նրանք անում։ (Խմբավորումներ են ձևավորում։) Սա չորրորդ խնդիրն է, որի մասին մենք հաղորդակցվելու ենք՝ խմբավորումների ձևավորումը։ Խմբավորումներին բնորոշ այս վարքագիծը նշանակում է խմբեր և խմբակցություններ ձևավորել։ Տարածաշրջանի, տնտեսական իրադրությունների և սոցիալական խավի, ինչպես նաև մարդկանց տարբերվող տեսակետների հիման վրա տարբեր խմբակների, խմբակցությունների և այլ խմբերի ձևավորումը համարվում է խմբավորումների ձևավորում։ Անկախ նրանից, թե ով է առաջնորդում այս խմբավորումները, եկեղեցու ներսում տարբեր խմբակների և խմբակցությունների ձևավորումը, ինչպես նաև անհամատեղելի խմբակների ձևավորումը՝ բոլորը խմբավորումների ձևավորման երևույթներ են։ Որոշ վայրերում մի ամբողջ մեծ գերդաստան հավատում է Աստծուն, և հավաքույթի տեղանքում, բացի տարբեր ազգանուններ ունեցող երկու հոգուց, մնացած բոլորը նրանց գերդաստանից են։ Այս գերդաստանն այնուհետև ձևավորում է խմբակցություն կամ խմբակ՝ տարբեր ազգանուններ ունեցող այդ երկու հոգուն դարձնելով խմբավորումից դուրս մնացած կողմնակի անձինք։ Անկախ նրանից, թե այս գերդաստանում ով է որևէ խնդրի բախվում կամ էտվում, եթե մեկը դժգոհություն է արտահայտում, մնացածը միանում են՝ արտահայտելու այդ զգացումը։ Եթե որևէ մեկը գործում է սկզբունքներին հակառակ, մյուսները պարտակում և կոծկում են նրա գործողությունները՝ արգելելով որևէ մեկին մերկացնել նրան. այս խնդրի նույնիսկ ամենաչնչին ակնարկն անընդունելի է, էլ չասած էտման մասին։ Այստեղ ո՞րն է խնդիրը։ Կարո՞ղ եք զանազանել այն։ Երբ այս գերդաստանի անդամները հավաքվում են, բոլորը կարծես նույն երգն են երգում և համապատասխանեցված են՝ խոսելիս նայելով, թե քամին որ կողմից է փչում, և ակնարկների սպասելով։ Եթե նրանց պարագլուխը որոշակի դիրքորոշում է ընդունում, մնացած բոլորը հետևում են նրա օրինակին, իսկ մյուսները չեն համարձակվում բարկացնել կամ առարկություններ բարձրաձայնել։ Արդյոք եկեղեցական կյանքում այս երևույթի ի հայտ գալը եկեղեցու բնականոն կարգի համար խանգարող և անհանգստացնող բան չի՞ հանդիսանում։ Այս խմբակի մարդիկ թելադրում են, թե հավաքույթների ժամանակ Աստծու խոսքերի որ հատվածները պետք է ուտել և խմել, և յուրաքանչյուրը պետք է լսի. նույնիսկ եկեղեցու առաջնորդողները պետք է հաշվի նստեն նրանց հետ և չեն կարող առարկել։ Նրանք հայտարարում են, թե ովքեր պետք է ընտրվեն որպես առաջնորդողներ և աշխատողներ, և եկեղեցու առաջնորդողները պետք է նրանց կարծիքը ամենակարևորը համարեն և չանտեսեն։ Միևնույն ժամանակ նրանք շարունակաբար հավաքագրում են «տաղանդների»՝ իրենց խմբակի մեջ քաշելով նրանց, ովքեր կլսեն իրենց, ում կարող են վստահել և ովքեր օգտակար են՝ իրենց նպատակներին ծառայեցնելու համար, և շարունակաբար ընդլայնում են իրենց ազդեցությունը։ Այս խմբավորումը նպատակ ունի վերահսկելու եկեղեցական կյանքը. նրանց պարագլուխն ուզում է վերահսկել եկեղեցին։ Այս խումբը էական իշխանություն ունի. նրանք միավորվում են՝ եկեղեցու ներսում գործելու համար։ Ինչ էլ որ պատահի եկեղեցում, ուզում են ներգրավված լինել։ Մյուսները, նախքան խոսելը կամ որևէ բան կառավարելը, պետք է կարդան նրանց դեմքի արտահայտությունն ընդհուպ մինչև այն աստիճան, որ յուրաքանչյուր հավաքույթի ժամանակ ուտելու և խմելու բովանդակությունը պետք է համապատասխանի նրանց կարգավորումներին և ցանկություններին։ Նույնիսկ եթե եկեղեցու առաջնորդողներն ուզում են ինչ-որ բան անել, նախ պետք է խորհրդակցեն նրանց հետ և լսեն նրանց գաղափարները։ Եղբայրների և քույրերի մեծ մասը վերահսկվում է նրանց կողմից, և եկեղեցու գործի շատ հարցեր նույնպես նրանց վերահսկողության տակ են։ Խմբավորումներ ձևավորող այս մարդիկ լրջորեն խանգարում և անհանգստացնում են եկեղեցական կյանքն ու եկեղեցու գործը։ Արդյոք այս խնդիրը լո՞ւրջ է։ Արդյոք այս գործողությունները պե՞տք է սահմանափակվեն։ Արդյոք դրանք պե՞տք է լուծվեն։ Այս խմբավորումների պարագլուխները պետք է սահմանափակվեն և հեռացվեն կամ վտարվեն, իսկ այն բթացած անհատներին, որոնք կուրորեն հետևում են նրանց, նախ պետք է հաղորդակցություն և օգնություն տրամադրվի։ Եթե նրանք չապաշխարեն կամ չփոխեն իրենց ընթացքը, ապա պետք է սահմանափակվեն։ Նրանց հանդեպ ոչ մի քաղաքավարություն մի՛ ցուցաբերեք։

Ի՞նչն է համարվում խմբավորումների ձևավորում. արդյոք սա հե՞շտ է հասկանալ։ Եթե մեկը հարց է բարձրացնում, և ուրիշ մի քանիսը համաձայնում են նրա կարծիքի հետ, դա համարվո՞ւմ է խմբավորումների ձևավորում։ (Ոչ։) Եթե որոշ եղբայրներ և քույրեր, որոնք համեմատաբար ավելի մեծ հոգս և արդարության զգացում ունեն, կոչ են անում ուրիշներին միանալու իրենց՝ կարևոր առաջադրանք կատարելու համար, կամ եթե հավաքույթի ժամանակ արդյունքների հասնելու և նշանակալի թեմայի շուրջ ճշմարտությունն ու Աստծու մտադրությունները հասկանալու նպատակով նրանք բոլորին առաջնորդում են հաղորդակցության մեջ, և բոլորը հետևում են նրանց մտքի ընթացքին՝ հաղորդակցվելիս և Աստծու խոսքերն աղոթքաընթերցելիս, սա համարվո՞ւմ է խմբավորումների ձևավորում։ (Ոչ։) Եկեղեցում ո՞ր մարդիկ են հակված խմբավորումներ ձևավորելուն։ Ինչպիսի՞ վարվելակերպն է համարվում խմբավորումների ձևավորում։ (Մի քանի մարդիկ, որոնք պարտակում և երես են տալիս միմյանց կամ ներգրավվում են նախանձի և վեճի մեջ, ինչը խանգարում և անհանգստացնում է եկեղեցու գործը. սա խմբավորումների ձևավորում է։) Սա մի տեսանկյունն է։ Այստեղ ո՞րն է առանցքային կետը։ Փոխադարձ պարտակումն ու երես տալը հանգեցնում են խանգարող և անհանգստացնող բաների. իմանալով, որ ինչ-որ բան անելը սխալ է և չի համապատասխանում ճշմարտության սկզբունքներին, սակայն դիտավորյալ թաքցնելով դա, սոփեստական փաստարկներ բերելով և ճշմարտությունը չասելով, նախընտրելով վնասել եկեղեցու գործը և Աստծու տան շահերը՝ միայն ինչ-որ մեկի դեմքն ու կարգավիճակը պաշտպանելու համար, և պարտակելով նրանց, ովքեր չարիք են գործում և խանգարող և անհանգստացնող բաներ են առաջացնում՝ Աստծու տան շահերը դավաճանելու գնով. սա խմբավորումների ձևավորում է։ Մեկ այլ սցենար ներառում է մարդկանց հրահրելն ու գայթակղելը՝ հավաքականորեն հակադրվելու Աստծու տան կարգավորումներին։ Սա լուրջ բնություն ունի. այն նաև Աստծու գործը և եկեղեցու բնականոն կարգը խանգարելու և անհանգստացնելու ձև է։ Ո՞րն է խմբավորումների ձևավորման հիմնական նպատակը։ Եկեղեցին և Աստծու ընտրյալ մարդկանց վերահսկելն է։

Գոյություն ունի նաև խմբավորումների ձևավորման մի տեսակ, որը ներառում է մարդկանց շողոքորթելը՝ տարատեսակ անհատների շահելու նպատակով։ Արտաքնապես թվում է, թե այս տեսակի խմբակներում յուրաքանչյուր ոք կարող է ազատորեն խոսել և արտահայտել իր սեփական կարծիքը։ Սակայն, նայելով վերջնական արդյունքներին, կարելի է տեսնել, որ նրանք իրականում հետևում են մեկ մարդու ասածներին. այդ անձը նրանց հողմացույցն է։ Ուստի ինչպե՞ս է այդ անձը մյուսներին քաշում իր կողմը։ Նա տեսնում է, թե ում կարող է քաշել իրենց կողմը և ում է հեշտ քաշել, և նրանց փոքրիկ լավություններ է անում՝ որոշ սիրալիր օգնություն առաջարկելով։ Այնուհետև տեղեկություններ է կորզում նրանց մասին՝ պարզելով, թե ինչ են սիրում, ինչպես են սիրում խոսել, նրանց բնավորության առանձնահատկությունները և նախասիրությունները։ Միևնույն ժամանակ, հաճախ զրույցի ընթացքում համաձայնում է նրանց հետ՝ նրանց սրտերը շահելու համար, և ի վերջո, աստիճանաբար «շարժում» է նրանց քայլ առ քայլ՝ ստիպելով անգիտակցաբար մտնել իր խմբավորման մեջ և միանալ իր շարքերին։ Ընդհանուր առմամբ, մարդկանց շահելու նպատակով շողոքորթելը շատ մեղմ մեթոդ է, այն լի է «մարդկային ջերմությամբ» և շատ արդյունավետ է։ Օրինակ՝ եթե մեկը կանոնավոր կերպով սեր է ցուցաբերում մեկ ուրիշի հանդեպ, համաձայնում է նրա հետ զրույցում և ըմբռնում ու հանդուրժողականություն է ցուցաբերում նրա նկատմամբ, այդ անձն անգիտակցաբար դրական տպավորություն կզարգացնի նրա մասին և կմոտենա նրան, իսկ հետո կգրանցվի նրա ուժերում։ Ի՞նչ իրավիճակներում են նման խմբակներն ու խմբակցությունները գործի անցնում։ Հենց որ նրանց մոլեռանդ հետևորդներից մեկը մերկացվում է, իրեն անարդարացիորեն վիրավորված է զգում, կամ նրա շահերը, կարգավիճակը կամ հեղինակությունը խաթարվում կամ վնասվում են իրենց խմբակցությունից դուրս գտնվող որևէ բանի կամ մեկի կողմից, այս տեսակի մարդը ոտքի կկանգնի՝ խոսելու նրանց օգտին՝ պայքարելով նրանց շահերի և իրավունքների համար. սա նրանց կողմից խմբավորումների ձևավորում է։ Խմբավորումների ձևավորման երկու ակնհայտ տեսակներն են մարդկանց պարտակելն ու երես տալը և հավաքական հակադրությունը։ Սակայն շողոքորթելու միջոցով խմբավորումների ձևավորումն այնքան էլ համոզիչ չի թվում, որքան հենց նոր նշված երկու տեսակները, և նման խմբավորումների անդամները սովորաբար աննկատ են մնում եկեղեցու ներսում։ Բայց երբ գալիս է ժամանակը, որ մարդիկ ընտրություն կատարեն, հստակ դիրքորոշում ունենան, նման խմբակցությունները հստակորեն ակնհայտ են դառնում։ Օրինակ՝ եթե խմբակցության պարագլուխն ասում է, որ եկեղեցու որոշակի առաջնորդող որակ ունի, նրա հետևորդներն անմիջապես մի շարք օրինակներ են բերում, թե ինչպես է այդ առաջնորդողը ցուցադրում այդ որակը։ Եթե խմբակցության պարագլուխն ասում է, որ եկեղեցու առաջնորդողը չունի աշխատանքային ընդունակություն, ունի ցածր որակ և վատ մարդկայնություն, մյուս անդամները կհետևեն նրա օրինակին՝ խոսելով այն մասին, թե ինչպես է այդ եկեղեցու առաջնորդողն անիրավասու, ինչպես նա ի վիճակի չէ հաղորդակցվելու ճշմարտության շուրջ, ինչպես է խոսում բառեր և վարդապետություններ, և նրանք կասեն, որ յուրաքանչյուրը պետք է ճիշտ մարդու ընտրի նրա փոխարեն։ Սա անտեսանելի խմբավորման մի տեսակ է։ Թեև նրանք հրապարակայնորեն առաջ չեն գալիս՝ իշխանությունը զավթելու և եկեղեցում մարդկանց վերահսկելու համար, նման խմբակցությունների և խմբակների ներսում կա մի անտեսանելի ուժ, որը վերահսկում է եկեղեցական կյանքը և եկեղեցու կարգը։ Սա խմբավորումների ձևավորման ավելի սարսափելի, թաքնված ձև է։ Բացի խմբավորումների ձևավորման՝ նախկինում նշված հեշտությամբ զանազանելի երկու իրավիճակներից, որոնք խնդիրներ են, և որոնք եկեղեցու առաջնորդողները պետք է լուծեն, խմբավորումների ձևավորման այս թաքնված տեսակը խնդիր է, որը եկեղեցու առաջնորդողներն առավել ևս պետք է լուծեն և հոգան դրա մասին։ Ինչպե՞ս պետք է նրանք վարվեն դրա հետ։ Նրանք պետք է հաղորդակցության միջոցով ուղղակիորեն զբաղվեն այս տեսակի խմբակի պարագլխով։ Ինչո՞ւ նախ կենտրոնանալ այս պարագլխի հետ հաղորդակցվելու վրա։ Արտաքնապես թվում է, թե նման խմբավորման անդամները ոչ մեկի կողմից չեն վերահսկվում, բայց իրականում նրանք բոլորը հոգու խորքում գիտեն, թե ում են ենթարկվում, և ցանկանում են ենթարկվել այդ անձին։ Հետևաբար, ում նրանք կուռք են դարձնում, և ով վերահսկում է նրանց, պետք է կարգի հրավիրել ու զբաղվել նրանով, և այդ անձի հետ պետք է հաղորդակցվել ճշմարտության շուրջ, որպեսզի հասկանա իր գործողությունների բնույթը։ Թեև պարագլուխը գուցե բացահայտորեն չի հակադրվել Աստծու տանը կամ աղմկալի չի բողոքել առաջնորդողների դեմ, նա վերահսկում է այս մարդկանց խոսելու իրավունքը, նրանց մտքերը, տեսակետները և այն ուղին, որին նրանք հետևում են։ Նա թաքնված հակաքրիստոս է։ Նման անհատները պետք է բացահայտվեն, ապա՝ զանազանվեն և մանրամասն վերլուծվեն։ Եթե նրանք չապաշխարեն, պետք է սահմանափակվեն և մեկուսացվեն։ Այնուհետև պետք է հետաքննություն անցկացվի նրանց յուրաքանչյուր անդամի նկատմամբ՝ տեսնելու համար, թե նրանցից ովքեր են նույն տեսակից։ Նախ՝ առանձնացրեք այս անհատներին, իսկ հետո՝ հաղորդակցվեք այն բթացածների հետ, որոնք երկչոտ են, վախկոտ և մոլորեցվել են։ Եթե նրանք կարողանան ապաշխարել և հրաժարվել հակաքրիստոսին հետևելուց, կարող են մնալ եկեղեցում. եթե ոչ, ապա պետք է մեկուսացվեն։ Արդյոք սա համապատասխա՞ն մոտեցում է։ (Այո։) Արդյոք այս երևույթը գոյություն ունի՞ եկեղեցու ներսում։ Արդյոք այս տեսակի խնդիրը պե՞տք է լուծվի։ (Այն պետք է լուծվի։) Ինչո՞ւ պետք է լուծվի։ Այն ժամանակից ի վեր, երբ Աստծու տունը սկսեց տարածել ավետարանը, հակաքրիստոսների ուժերն ամենուր են եղել եկեղեցական կյանքում, և Աստծու ընտրյալ մարդկանցից շատերն այս ուժերի կողմից տարբեր աստիճանի ազդեցության են ենթարկվել, հարկադրվել են կամ վերահսկվել։ Երբ էլ այս մարդիկ խոսում կամ գործում են, նրանք ազատության և ազատագրման վիճակում չեն, այլ ավելի շուտ տարուբերվում են, ազդեցության են ենթարկվում, վերահսկվում և բանտարկվում են որոշ անհատների մտքերից և տեսակետներից։ Այս մարդիկ իրենց հարկադրված են զգում խոսել և գործել որոշակի ձևերով. եթե նրանք դա չեն անում, անհանգստանում են և վախենում են կրել առաջացող հետևանքները։ Արդյոք սա չի՞ ազդել եկեղեցական կյանքի վրա և անհանգստացրել այն։ Արդյոք սա բնականոն եկեղեցական կյանքի դրսևորո՞ւմ է։ (Ոչ։) Այս տեսակի եկեղեցական կյանքը բնականոն կարգի չէ, այլ վերահսկվում է չար մարդկանց կողմից։ Քանի դեռ չար մարդիկ իշխանություն ունեն եկեղեցում, այնտեղ իշխողն Աստծու խոսքը կամ ճշմարտությունը չէ։ Առաջնորդողներն ու աշխատողները և ճշմարտությունը հասկացող եղբայրներն ու քույրերը կճնշվեն։ Նման եկեղեցին վերահսկվում է հակաքրիստոսների ուժերի կողմից։ Սա նաև Աստծու գործը և եկեղեցու բնականոն կարգը խանգարելու և անհանգստացնելու խնդիր և երևույթ է, որով առաջնորդողներն ու աշխատողները պետք է զբաղվեն և լուծեն։ Որոշ մարդիկ, որոնք հակաքրիստոսի խմբակում են, վախենում են իրենց խմբակի վստահությունը կորցնելուց, իրենց հենարանները կորցնելուց, ընկերներին կորցնելուց, կարիքի պահին աջակցություն չունենալուց և այլն։ Հետևաբար, նրանք ամեն ջանք գործադրում են խմբակում մնալու համար։ Արդյոք այս իրավիճակը լուրջ չէ՞։ Արդյոք այն չպե՞տք է լուծվի։ (Այո։) Երբ եկեղեցու ներսում այսպիսի իրավիճակ է առաջանում, արդյոք մարդկանց մեծ մասը զգո՞ւմ է դա։ Արդյոք մարդկանց մեծ մասը զանազանո՞ւմ է դա։ Որոշ մարդիկ վերահսկվում են ինչ-որ մեկի կողմից՝ առանց գիտակցելու, նրանք միշտ պետք է հետևեն այդ անձի մտքերին և տեսակետներին, նրա խոսքերին և գործողություններին, նրա ուսմունքներին, և նրանք վախենում են «ոչ» ասելուց, վախենում են այդ անձին հակադրվելուց և նույնիսկ ստիպված են կեղծավորությամբ գլխով անել՝ ի նշան համաձայնության և ժպտալ, երբ այդ անձը խոսում է՝ նրան վիրավորելու վախից։ Արդյոք նման իրավիճակներ գոյություն ունե՞ն։ Ո՞րն է այն խնդիրը, որն այստեղ պետք է լուծվի։ Եկեղեցու առաջնորդողները պետք է զբաղվեն և կարգի հրավիրեն հակաքրիստոսի այն պարագլխին, որն ունակ է մոլորեցնելու և վերահսկելու ուրիշներին։ Նախ՝ նրանք պետք է հաղորդակցվեն ճշմարտության մասին, որպեսզի մարդկանց մեծամասնությանը հնարավորություն տան զանազանելու այս հակաքրիստոսին, ապա՝ իրենք սահմանափակեն հակաքրիստոսին։ Եթե հակաքրիստոսը չապաշխարի, նա պետք է ժամանակին հեռացվի, որպեսզի կանխվի նրա կողմից եկեղեցու բնականոն կարգը շարունակաբար անհանգստացնելը։

Ամփոփելով՝ բնականոն եկեղեցական կյանքում եղբայրներն ու քույրերը պետք է կարողանան ազատ և անկաշկանդ կերպով հաղորդակցվել Աստծու խոսքերի, ինչպես նաև իրենց անձնական ներըմբռնումների, հասկացողությունների, փորձառությունների և դժվարությունների մասին։ Իհարկե, նրանք նաև պետք է իրավունք ունենան առաջարկություններ անելու, քննադատելու և մերկացնելու առաջնորդողների և աշխատողների ցանկացած գործողություն, որը խախտում է սկզբունքները՝ միաժամանակ իրավունք ունենալով օգնություն և խորհուրդ տրամադրելու։ Այս ամենը պետք է ազատ լինի, և այս բոլոր տեսանկյունները պետք է բնականոն լինեն. դրանք չպետք է վերահսկվեն որևէ անհատի կողմից՝ հանգեցնելով նրան, որ Աստծու ընտրյալ մարդիկ կաշկանդվեն. դա բնականոն եկեղեցական կյանք չէր լինի։ Աստծու տունն ունի պահանջներ, կանոններ և սկզբունքներ այն բանի համար, թե ինչպես եղբայրներն ու քույրերը պետք է խոսեն, գործեն և վարվեն և թե ինչպես պետք է բնականոն միջանձնային հարաբերություններ հաստատեն եկեղեցական կյանքում և այլն, և այս բաները չեն որոշվում որևէ անհատի կողմից։ Երբ եղբայրներն ու քույրերն ինչ-որ բան են անում, նրանք ստիպված չեն ստուգել որևէ անհատի դեմքի արտահայտությունը, նրանք կարիք չունեն հետևելու որևէ անհատի հրամաններին կամ կաշկանդվելու որևէ անձի կողմից։ Ոչ ոք չպետք է ծառայի որպես հողմացույց կամ ղեկավար. միակ բանը, որը կարող է ուղղություն տալ, Աստծու խոսքն է՝ ճշմարտությունը։ Հետևաբար, այն, ինչին Աստծու ընտրյալ մարդիկ պետք է հետևեն, Աստծու խոսքն է, ճշմարտությունը և հավաքույթների ժամանակ ճշմարտության մասին հաղորդակցվելու սկզբունքները։ Եթե դու միշտ կաշկանդված ես մեկ ուրիշի կողմից, միշտ առաջնորդվում ես նրա ակնարկներով և այլևս չես համարձակվում շարունակել խոսել, երբ տեսնում ես նրա դժգոհ հայացքը կամ խոժոռված դեմքը, եթե միշտ սահմանափակվում ես այդ անձի կողմից՝ Աստծու խոսքերի և քո անձնական փորձառական հասկացողությունների մասին հաղորդակցվելիս, միշտ քեզ կաշկանդված ես զգում՝ անկարող լինելով գործել ճշմարտության սկզբունքների համաձայն, և եթե այդ անձի խոսքերը, հայացքները, դեմքի արտահայտությունը, ձայնի տոնը և նրա խոսքի մեջ թաքնված սպառնալիքներն անընդհատ կաշկանդում են քեզ, ապա վերահսկվում ես այս անձի կողմից առաջնորդվող խմբավորման ներսում։ Սա անհանգստություն պատճառող է. սա եկեղեցական կյանք չէ, այլ հակաքրիստոսի կողմից առաջնորդվող խմբակցության կյանք։ Երբ խոսքը վերաբերում է այս տեսակի խնդրին, առաջնորդողներն ու աշխատողները պետք է առաջ գան՝ լուծելու այն, իսկ եղբայրներն ու քույրերը նույնպես պարտավորություն և իրավունք ունեն պաշտպանելու եկեղեցու բնականոն կարգը։ Նրանք, ովքեր խանգարում և անհանգստացնում են եկեղեցական կյանքը, հատկապես նրանք, ովքեր խմբավորումներ են ձևավորում և ցանկանում են վերահսկել եկեղեցին, պետք է կանգնեցվեն, մերկացվեն և մանրամասն վերլուծվեն՝ բոլորին հնարավորություն տալով զանազանություն ձեռք բերելու և թափանցելու խնդրի էության մեջ, որն անկախ թագավորություն հիմնելու փորձն է։ Եկեղեցին որևէ պատճառով խմբավորումների ձևավորում և եկեղեցու պառակտում չի թույլատրում։ Օրինակ՝ սոցիալական ինքնության և կարգավիճակի, թաղամասերի, տարածաշրջանների կամ կրոնական դավանանքի հիման վրա խմբակների բաժանվելը, կամ կրթության մակարդակի, հարստության, ռասայի և մաշկի գույնի և այլնի հիման վրա խմբակների բաժանվելը. այս ամենը հակասում է ճշմարտության սկզբունքներին և չպետք է տեղի ունենա եկեղեցում։ Անկախ նրանից, թե ինչ պատրվակ է օգտագործվում մարդկանց այս հիերարխիաների, շարքերի, խմբակցությունների և խմբավորումների բաժանելու համար, դա կխանգարի և կանհանգստացնի եկեղեցու գործը և եկեղեցական կյանքի բնականոն կարգը, և դա խնդիր է, որն առաջնորդողներն ու աշխատողները պետք է ժամանակին լուծեն։ Կարճ ասած՝ անկախ մարդկանց՝ խմբավորումների, խմբակցությունների կամ խմբակների բաժանվելու պատճառներից, եթե նրանք որոշակի ուժ են կուտակել և անհանգստություն են ներկայացնում եկեղեցու գործի և եկեղեցական կյանքի կարգի համար, պետք է կանգնեցվեն և սահմանափակվեն։ Եթե նման խմբավորումների անդամներին հնարավոր չէ տարհամոզել, այս չարագործները կարող են մեկուսացվել և հեռացվել։ Այս խնդիրների հետ վարվելը նույնպես այն աշխատանքի և պարտականությունների մի մասն է, որոնք առաջնորդողներն ու աշխատողները պետք է կատարեն։ Ուստի ի՞նչ պետք է հասկանալ այստեղ։ Այն, որ երբ որոշ մարդիկ ուժեր են ձևավորել եկեղեցում և ունակ են մրցելու և հակադրվելու եկեղեցու առաջնորդողներին, եկեղեցու գործին և Աստծու խոսքերին, և ունակ են անհանգստացնելու և վնասելու եկեղեցական կյանքի բնականոն կարգը, նման վարքագծերը, դրսևորումները և իրավիճակները պետք է սահմանափակվեն և ժամանակին լուծում ստանան։ Խմբավորումների ձևավորման հարցում ներգրավված մարդկանց թվի հիման վրա ոչ մի զանազանություն չի արվում։ Եթե երկու հոգի լավ են լեզու գտնում և որևէ անհանգստություն չեն պատճառում եկեղեցուն, միջամտելու կարիք չկա։ Սակայն հենց որ նրանք սկսում են անհանգստություններ պատճառել և ուժ են ձևավորում՝ եկեղեցին վերահսկելու նպատակով, այս անհատները պետք է կանգնեցվեն և սահմանափակվեն։ Եթե նրանք չապաշխարեն, պետք է ժամանակին հեռացվեն կամ վտարվեն։ Սա է սկզբունքը։

Առաջնորդողների և աշխատողների պարտականությունները (14)

Որքա՞ն ժամանակ է, ինչ հաղորդակցվում ենք առաջնորդողների և աշխատողների պարտականությունների շուրջ։ (Չորսուկես ամիս։) Սրա շուրջ այսքան երկար ժամանակահատված հաղորդակցվելուց հետո հիմա փոքր-ինչ ավելի հստակ հասկացողություն ունե՞ք այն կոնկրետ աշխատանքի վերաբերյալ, որը պետք է կատարեն առաջնորդողներն ու աշխատողները։ (Այո, մեր հասկացողությունն այս մասին փոքր-ինչ ավելի հստակ է։) Այն պետք է ավելի հստակ լինի, քան նախկինում։ Իմ հաղորդակցությունն այնքան կոնկրետ և հստակ է, որ եթե ինչ-որ մեկը դեռ չի հասկանում, կնշանակի՝ մտավոր թերզարգացած է, այնպես չէ՞։ (Այո։) Հիմա, նայելով սրան, կարծում եք՝ հե՞շտ է լավ առաջնորդող կամ աշխատող լինել։ (Հեշտ չէ։) Ի՞նչ որակներ են անհրաժեշտ։ (Պետք է ունենալ առաջնորդողների և աշխատողների համար անհրաժեշտ որակն ու մարդկայնությունը, ինչպես նաև ճշմարտության իրականությունը և պատասխանատվության զգացում։) Առնվազն պետք է խիղճ, ողջամտություն և հավատարմություն ունենալ, իսկ դրանից հետո՝ որակ և աշխատանքային կարողություն։ Երբ մարդն ունի այս բոլոր որակները, կարող է լավ առաջնորդող կամ աշխատող լինել և կատարել իր պարտականությունները։

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (երկրորդ մաս)

Վերջին հավաքույթի ժամանակ մենք հաղորդակցվեցինք առաջնորդողների և աշխատողների պարտականությունների տասներկուերորդ կետի շուրջ՝ «Ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Այս կետի շրջանակում մենք նախ հիմնականում հաղորդակցվեցինք այն մասին, թե ինչ մարդիկ, իրադարձություններ և բաներ են խանգարում և անհանգստացնում Աստծու գործը և եկեղեցու բնականոն կարգը։ Եթե առաջնորդողներն ու աշխատողները ցանկանում են կանգնեցնել և սահմանափակել տարբեր մարդկանց, իրադարձություններն ու բաները, որոնք եկեղեցու ներսում խանգարումներ և անհանգստություններ են առաջացնում, և ուզում են լավ կատարել այս գործը, նրանք նախ պետք է իմանան և պարզեն, թե որ մարդիկ, իրադարձություններն ու բաներն են խանգարում և անհանգստացնում Աստծու գործը և եկեղեցու բնականոն կարգը։ Դրանից հետո պետք է դրանք համապատասխանեցնեն եկեղեցու իրական գործի և եկեղեցական կյանքում եղող մարդկանց, իրադարձությունների և բաների հետ, իսկ հետո տարբեր առաջադրանքներ կատարեն, ինչպիսիք են դրանք կանգնեցնելն ու սահմանափակելը։ Սա պահանջ է առաջնորդողների և աշխատողների համար։ Մեր վերջին հավաքույթի ժամանակ հաղորդակցվեցինք որոշ տարբեր մարդկանց, իրադարձությունների և բաների մասին, որոնք խանգարում և անհանգստացնում են եկեղեցու գործը և եկեղեցական կյանքը՝ սկսելով նրանցից, որոնք վերաբերում են եկեղեցական կյանքին։ Մենք նաև դասակարգեցինք եկեղեցական կյանքում առկա այն մարդկանց, իրադարձություններն ու բաները, որոնք խանգարումներ և անհանգստություններ առաջացնելու բնություն ունեն։ Ընդհանուր առմամբ, քանի՞ խնդիր կար։ (Տասնմեկ։ Առաջին՝ ճշմարտության հաղորդակցության ժամանակ հաճախ թեմայից շեղվելը. երկրորդ՝ բառեր և վարդապետություններ խոսելը՝ մարդկանց մոլորեցնելու և նրանց հարգանքը շահելու համար. երրորդ՝ ընտանեկան հարցերի շուրջ շատախոսելը, անձնական կապեր հաստատելը և անձնական գործերով զբաղվելը. չորրորդ՝ խմբավորումների ձևավորումը. հինգերորդ՝ կարգավիճակի համար մրցակցելը. վեցերորդ՝ տարաձայնություններ սերմանելը. յոթերորդ՝ մարդկանց վրա հարձակվելն ու նրանց տանջելը. ութերորդ՝ պատկերացումների տարածումը. իններորդ՝ բացասական բաներ դուրս թափելը. տասներորդ՝ անհիմն լուրերի տարածումը. և տասնմեկերորդ՝ ընտրությունների սկզբունքների խախտումը։) Վեցերորդ խնդիրը տարաձայնություններ սերմանելն է, որն ունի դրան խանգարող և անհանգստացնող բաներ առաջացնելու բնություն, բայց մյուս չար գործերի համեմատ մանր խնդիր է։ Փոխեք այն «ներգրավվել անպատշաճ հարաբերությունների մեջ»-ի, և դրա բնությունն ավելի լուրջ է, քան տարաձայնություններ սերմանելունը։ Յոթերորդ խնդիրը մարդկանց վրա հարձակվելն ու նրանց տանջելն է։ Փոխեք «ներգրավվել փոխադարձ հարձակումների և լեզվակռիվների մեջ»-ի. մի՞թե սա բնությամբ ավելի լուրջ չէ և ավելի կոնկրետ ու տեղին։ (Այո։) Փոխադարձ հարձակումները և լեզվակռիվները եկեղեցական կյանքում հաճախ հանդիպող խնդիր են, որոնք վերաբերում են խանգարումներին և անհանգստություններին։ Այս երկու խնդիրներն այսպես փոփոխելը դրանք ավելի համապատասխան և ավելի մոտ է դարձնում եկեղեցական կյանքում ծագող խնդիրներին։ Տասնմեկերորդ խնդիրն ընտրությունների սկզբունքների խախտումն է։ Փոխեք դա «ընտրությունների շահարկում և խաթարում»-ի։ Սա պարզապես ձևակերպման փոփոխություն է. բնությունը նույնն է մնում, պարզապես աստիճանն է ուժեղացվում. այժմ այն ավելի շատ է վերաբերում խանգարումներ և անհանգստություններ առաջացնելու բնությանը։

Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը

V. Մրցակցել կարգավիճակի համար

Անցյալ անգամ մենք հաղորդակցվեցինք մինչև չորրորդ խնդիրը՝ խմբավորումների ձևավորումը։ Այս անգամ կանցնենք հինգերորդ խնդրի՝ կարգավիճակի համար մրցակցելու շուրջ հաղորդակցվելուն։ Կարգավիճակի համար մրցակցելու հարցը խնդիր է, որը հաճախ է ծագում եկեղեցական կյանքում, և մի բան է, որը տեսնելն անսովոր չէ։ Ի՞նչ վիճակներ, վարքագծեր և դրսևորումներ են պատկանում կարգավիճակի համար մրցակցելու կիրառմանը։ Կարգավիճակի համար մրցակցելու ի՞նչ դրսևորումներ են պատկանում Աստծու գործը և եկեղեցու բնականոն կարգը խանգարելու և անհանգստացնելու խնդրին։ Անկախ նրանից, թե որ խնդրի կամ կատեգորիայի շուրջ ենք հաղորդակցվում, այն պետք է վերաբերի տասներկուերորդ կետում ասվածին՝ «տարբեր մարդկանց, իրադարձությունների և բաների, որոնք խանգարում և անհանգստացնում են Աստծու գործը և եկեղեցու բնականոն կարգը»։ Այն պետք է հասնի խանգարելու և անհանգստացնելու մակարդակին և պետք է վերաբերի այս բնությանը. միայն այդ դեպքում արժե հաղորդակցվել և մանրամասն վերլուծել այն։ Կարգավիճակի համար մրցակցելու ի՞նչ դրսևորումներ են կապված Աստծու տան գործը խանգարելու և անհանգստացնելու այս բնության հետ։ Ամենատարածվածը մարդկանց՝ եկեղեցու առաջնորդողների հետ կարգավիճակի համար մրցակցելն է, ինչը գլխավորապես դրսևորվում է առաջնորդողների վերաբերյալ որոշակի բաներին և նրանց սխալներին իրենց կառչելով՝ նրանց նսեմացնելու և դատապարտելու համար, և նրանք նպատակաուղղված կերպով մերկացնում են նրանց ապականության բացահայտումները և մարդկայնության ու որակի թերություններն ու պակասությունները, հատկապես, երբ խոսքը վերաբերում է աշխատանքում կամ մարդկանց հետ վարվելիս նրանց թույլ տված շեղումներին և սխալներին։ Սա եկեղեցու առաջնորդողների հետ կարգավիճակի համար մրցակցելու ամենահաճախ հանդիպող և ամենաակնհայտ դրսևորումն է։ Բացի դրանից՝ այս մարդկանց չի հետաքրքրում, թե եկեղեցու առաջնորդողները որքան լավ են անում իրենց գործը, արդյոք սկզբունքների համաձայն են գործում, թե ոչ, կամ արդյոք նրանց մարդկայնության հետ կապված խնդիրներ կան, թե ոչ, և պարզապես անզիջում են այս առաջնորդողների հանդեպ։ Ինչո՞ւ են նրանք անզիջում։ Որովհետև նրանք նույնպես ուզում են եկեղեցու առաջնորդող լինել. սա է նրանց փառասիրական ձգտումը, նրանց նկրտումը, և ուստի նրանք անզիջում են։ Անկախ նրանից, թե ինչպես են եկեղեցու առաջնորդողներն աշխատում կամ լուծում խնդիրները, այս մարդիկ միշտ կառչում են նրանց վերաբերյալ բաներին, դատում և դատապարտում են նրանց և նույնիսկ հասնում են բաները չափազանցնելուն, փաստերը խեղաթյուրելուն և ամեն ինչ հնարավորինս ուռճացնելուն։ Նրանք չեն օգտագործում այն չափանիշները, որոնք Աստծու տունը պահանջում է առաջնորդողներից և աշխատողներից՝ չափելու համար, թե արդյոք այս առաջնորդողները սկզբունքների համաձայն են գործում, ճիշտ մարդիկ են, ճշմարտությանը ձգտող մարդիկ են և արդյոք խիղճ և ողջամտություն ունեն։ Նրանք առաջնորդողներին չեն գնահատում այս սկզբունքների համաձայն։ Փոխարենը, հիմնվելով իրենց սեփական մտադրությունների և նպատակների վրա, մշտապես մանրախնդրություն են անում և գանգատներ հորինում՝ առաջնորդողների կամ աշխատողների դեմ գտնելով բաներ, որոնց կարող են կառչել, նրանց թիկունքում լուրեր տարածելով այն մասին, որ նրանք ճշմարտությանը չհամապատասխանող բաներ են անում, կամ մերկացնելով նրանց պակասությունները։ Օրինակ՝ նրանք կարող են ասել. «Այսինչ առաջնորդողը մի անգամ սխալ է թույլ տվել և էտվել է Վերևից, և ձեզնից ոչ ոք չգիտեր այդ մասին։ Տեսե՛ք, նա այնքան լավ է ձևացնում»։ Նրանք հաշվի չեն առնում և չեն հոգում այն մասին, թե արդյոք այս առաջնորդողը կամ աշխատողը Աստծու տան կողմից մշակվելու համար թիրախ է, կամ արդյոք համապատասխանում է չափանիշին որպես առաջնորդող կամ աշխատող, պարզապես շարունակում են դատել նրանց, խեղաթյուրել փաստերը և նրանց թիկունքում մանր քայլեր անել նրանց դեմ։ Եվ ի՞նչ նպատակով են այս բաներն անում։ Կարգավիճակի համար մրցակցելու, այնպես չէ՞։ Նրանց ասած և արած ամեն ինչի մեջ նպատակ կա։ Նրանք հաշվի չեն առնում եկեղեցու գործը, և առաջնորդողների ու աշխատողների նրանց գնահատումը հիմնված չէ Աստծու խոսքերի կամ ճշմարտության վրա, առավել ևս՝ Աստծու տան գործի կարգավորումների կամ այն սկզբունքների վրա, որոնք Աստված պահանջում է մարդուց, այլ իրենց սեփական մտադրությունների և նպատակների վրա։ Նրանք հակադրվում են առաջնորդողների կամ աշխատողների ասած ամեն ինչին և ապա առաջարկում են իրենց սեփական «ներըմբռնումները»։ Անկախ նրանից, թե առաջնորդողների և աշխատողների ասածի որքանն է համապատասխանում ճշմարտությանը, նրանք ամենևին չեն ընդունում դա։ Ինչ էլ որ առաջնորդողներն ու աշխատողներն ասում են, նրանք կտրուկ մերժում են և առաջ են քաշում իրենց սեփական տարբերվող կարծիքները։ Մասնավորապես, երբ առաջնորդողը կամ աշխատողը բացվում է և մերկացնում իրեն՝ խոսելով իր ինքնաճանաչողության մասին, նրանք իրենց է՛լ ավելի գոհ են զգում և կարծում են, թե գտել են իրենց հնարավորությունը։ Ի՞նչ հնարավորություն։ Այս առաջնորդողին կամ աշխատողին նսեմացնելու, բոլորին ցույց տալու, որ այս առաջնորդողը կամ աշխատողը ցածր որակ ունի, որ կարող է թույլ լինել, որ նաև ապականված մարդ է, որ հաճախ նաև սխալներ է թույլ տալիս իր արած բաներում, և որ ոչնչով լավը չէ ուրիշներից։ Սա նրանց հնարավորությունն է՝ գտնելու մի բան, որը կարող են օգտագործել այդ առաջնորդողի կամ աշխատողի դեմ, նրանց հնարավորությունը՝ դրդելու բոլորին դատապարտել, տապալել և դիրքից զրկել այդ առաջնորդողին կամ աշխատողին։ Եվ այս բոլոր վարքագծերի ու գործողությունների շարժառիթը ոչ այլ ինչ է, քան կարգավիճակի համար մրցակցելը։ Եթե պահպանվեն ընտրությունների սկզբունքները և Աստծու տանը մարդկանց մշակելու և օգտագործելու սկզբունքները, բնականոն հանգամանքներում նման անհատները երբեք որպես առաջնորդողներ կամ աշխատողներ չեն ընտրվի։ Սա մի բան է, որի մեջ նրանք թափանցել են և հստակ կերպով հասկացել, ուստի դիմում են ցանկացած միջոցի՝ առաջնորդողների և աշխատողների վրա հարձակվելու և նրանց դատապարտելու համար։ Անկախ նրանից, թե ով է առաջնորդող կամ աշխատող դառնում, նրանք պարզապես անզիջում են նրանց հանդեպ և միշտ մանրախնդրություն են անում և անպատասխանատու, քննադատական մեկնաբանություններ անում նրանց մասին։ Նույնիսկ եթե այս առաջնորդողների և աշխատողների գործողություններում կամ խոսքերում ոչ մի սխալ բան չկա, նրանք միշտ կարողանում են ինչ-որ թերություն գտնել նրանց մեջ. իրականում, այն խնդիրները, որոնք նրանք հայտնաբերում են, սկզբունքային չեն, այլ զուտ չնչին խնդիրներ են։ Ուստի ինչո՞ւ են կենտրոնանում այս չնչին խնդիրների վրա։ Ինչո՞ւ են ունակ այդքան բացահայտորեն դատելու և դատապարտելու առաջնորդողներին և աշխատողներին նման բաների համար։ Նրանք միայն մեկ նպատակ ունեն, և դա իշխանության և կարգավիճակի համար մրցակցելն է։ Անկախ նրանից, թե Աստծու տունն ինչպես է հաղորդակցվում կեղծ առաջնորդողների և հակաքրիստոսների տարբեր դրսևորումների մասին, նրանք երբեք այս դրսևորումներն իրենց հետ չեն կապում, այլ կապում են բացառապես բոլոր մակարդակների առաջնորդողների և աշխատողների հետ։ Հենց որ նրանք համապատասխանություն են գտնում, մտածում են. «Հիմա ես ապացույց ունեմ. վերջապես գտել եմ մի բան, որը կարող եմ որպես լծակ օգտագործել նրանց դեմ և լավ հնարավորություն եմ ստացել»։ Ապա նրանք է՛լ ավելի սանձարձակ են դառնում այս առաջնորդողների և աշխատողների արած բոլոր բաները մերկացնելու, դատելու, քննադատական գնահատումներ անելու և դատապարտելու հարցում։ Նրանց բարձրացրած որոշ խնդիրներ արտաքուստ կարող են փոքր-ինչ խնդրահարույց թվալ, բայց երբ չափվում են ըստ սկզբունքների, նշանակալի չեն։ Ուստի ինչո՞ւ են բարձրացնում դրանք։ Պատճառը միայն առաջնորդողներին և աշխատողներին մերկացնելն է՝ նրանց դատապարտելու և պարտության մատնելու նպատակով։ Եթե առաջնորդողներն ու աշխատողներն այնքան են ճնշվում, որ ընկնում են բացասականության մեջ, ողորմություն են աղերսում և խոնարհվում են նրանց առջև, եթե եղբայրներն ու քույրերը տեսնում են, որ այս առաջնորդողները միշտ բացասական և թույլ են, և որ գործելիս հաճախ սխալներ են թույլ տալիս, և այլևս չեն ընտրում նրանց որպես առաջնորդողներ, եթե եղբայրներն ու քույրերն այլևս այնքան ուշադիր չեն լսում, երբ այս առաջնորդողները հաղորդակցվում են ճշմարտության շուրջ, և եթե մարդիկ այլևս այնքան ակտիվ և համառորեն չեն համագործակցում, երբ այս առաջնորդողներն իրականացնում են աշխատանքը, ապա կարգավիճակի համար մրցակցողները գոհ կլինեն և հնարավորություն կունենան օգտվելու դրանից։ Սա այն սցենարն է, որը նրանք ամենաշատն են ցանկանում տեսնել, և այն, ինչի տեղի ունենալու հույսն ամենաշատն ունեն։ Այս ամենն անելիս ո՞րն է նրանց նպատակը։ Դա մարդկանց օգնելը չէ՝ հասկանալու ճշմարտությունը և զանազանելու կեղծ առաջնորդողներին և հակաքրիստոսներին, ոչ էլ մարդկանց Աստծու առջև առաջնորդելը։ Փոխարենը նրանց նպատակը առաջնորդողներին և աշխատողներին պարտության մատնելը և վայր գցելն է, որպեսզի բոլորն իրենց տեսնեն որպես ամենահարմար թեկնածուի՝ առաջնորդող ծառայելու համար։ Այս պահին նրանց նպատակն իրագործված կլինի և պարզապես ստիպված կլինեն սպասել, որ եղբայրներն ու քույրերն իրենց առաջնորդող առաջադրեն։ Եկեղեցում կա՞ն արդյոք նման մարդիկ։ Ինչպիսի՞ն են նրանց խառնվածքները։ Այս անհատները խառնվածքով դաժան են, բոլորովին չեն սիրում ճշմարտությունը և չեն էլ կիրառում այն. նրանք միայն ցանկանում են իշխանություն ունենալ։ Իսկ ի՞նչ կասեք նրանց մասին, ովքեր հասկանում են ճշմարտության մի մասը և որոշակի զանազանություն ունեն. արդյոք նրանք պատրաստ կլինեի՞ն նման մարդկանց թույլ տալու իշխանություն ունենալ։ Արդյոք պատրաստ կլինեի՞ն ընկնելու նրանց իշխանության տակ։ (Ոչ։) Ինչո՞ւ ոչ։ Եթե մարդկանց մեծամասնությունը կարողանար հստակորեն տեսնել նման անհատների բնական էությունը, դեռ կընտրե՞ր նրանց որպես առաջնորդողներ։ (Ոչ։) Չէր ընտրի, եթե իհարկե բոլորը նոր չեն հանդիպել և այնքան էլ ծանոթ չեն միմյանց։ Բայց հենց որ ծանոթանան և հստակորեն տեսնեն, թե որ անհատները ցածր որակ ունեն և բթացած են, որոնք են չար մարդիկ՝ դաժան և նենգ խառնվածքներով, որոնք են անհամբեր կարգավիճակի համար մրցակցելու և հակաքրիստոսների ուղիով քայլելու հարցում, որոնք կարող են ձգտել ճշմարտությանը և հավատարմորեն կատարել իրենց պարտավորությունները, և այլն, հենց որ ընկալեն տարբեր մարդկանց բնական էությունը և կատեգորիաները, առաջնորդողների ընտրությունը համեմատաբար ճշգրիտ և սկզբունքների համաձայն կլինի։

Արդյոք մարդկանց մեծամասնությունը կնախընտրե՞ր որպես առաջնորդող ընտրել մեկին, ով միշտ մրցակցում է կարգավիճակի համար, թե՞ կընտրեր մեկին, ում որակն ու աշխատանքային կարողությունը համեմատաբար միջին են, բայց ով ջանասեր է և անսասան։ Երբ պարզ չէ, թե ինչպիսին է այս երկու անհատների բնավորությունը, ինչպիսին է նրանց բնական էությունը կամ ինչ ուղու վրա են, մարդկանց մեծամասնությունը ո՞ւմ կնախընտրեր որպես առաջնորդող ընտրել։ (Երկրորդին՝ նրան, ով անսասան է։) Մարդկանց մեծամասնությունը կընտրեր երկրորդին։ Կարգավիճակի համար միշտ մրցակցողների դրսևորումները նրանց մարդկայնության և էության ապացույցն են։ Մի՞թե մարդկանց մեծամասնությունը չի կարող հասկանալ և զանազանել նրանց դրսևորումները։ Մարդիկ կասեն. «Այս մարդը միշտ դժվարություններ է պատճառում եկեղեցու առաջնորդողին. նրա փառասիրական ձգտումներն ուղղված են եկեղեցու առաջնորդողի կարգավիճակին հասնելուն, նա ուզում է որպես առաջնորդող փոխարինել նրան։ Այն պահից ի վեր, երբ այդ մարդն ընտրվեց որպես եկեղեցու առաջնորդող, նա միշտ թիրախավորել է նրան և տհաճ համարել։ Միշտ հակաճառում է նրան և թերություն է գտնում նրա արած ամեն ինչում՝ կառչելով այն ամենին, ինչին կարող է, և նաև նրա թիկունքում դատում է նրան ու մերկացնում թերությունները։ Հատկապես հավաքույթների ժամանակ կամ աշխատանքի շուրջ հաղորդակցվելիս, եթե մի պահ հստակ կերպով չի արտահայտվում, նա ընդհատում է՝ մեծ անհամբերություն ցուցաբերելով։ Նույնիսկ արհամարհում է նրան՝ ծաղրելով, ծանակելով և ծիծաղելով նրա վրա. նա ամեն քայլափոխի դժվարացնում է նրա գործերը և նրան գցում անհարմար իրավիճակների մեջ»։ Երբ այս վարքագծերը բացահայտվեն բոլորին, մի՞թե մարդկանց մեծամասնությունը չի կարողանա զանազանել այս անհատին։ (Այո։) Այդ դեպքում, արդյոք սա նպաստո՞ւմ է նրա՝ առաջնորդողի պաշտոնը զավթելուն։ Անշուշտ, ոչ։ Արդյոք այս մարդիկ, որոնք մրցակցում են կարգավիճակի համար, խելացի՞ են, թե՞ հիմար։ Անկասկած, նրանք ապուշներ են, հիմարներ։ Մեկ այլ լուրջ խնդիր կա. այս անհատները դևեր են, և նրանց բնությունն անփոփոխ է։ Իշխանության և կարգավիճակի նրանց նկրտումն անվերահսկելի է, նույնիսկ այն աստիճան, որ կորցնում են իրենց բանականությունը, ինչը հատուկ չէ բնականոն մարդկայնությանը։ Այս ցանկությունը գերազանցում է բնականոն մարդկայնության ռացիոնալության և խղճի սահմանները՝ հասնելով անբարեխղճության մակարդակի։ Այս մարդիկ այսպես կվարվեն՝ անկախ ժամանակից, վայրից կամ համատեքստից՝ առանց հաշվի առնելու հետևանքները, առավել ևս՝ իրենց գործողությունների ազդեցությունը։ Սրանք կարգավիճակի համար մրցակցողների ամենատիպիկ դրսևորումներն ու մոտեցումներն են։ Ամեն անգամ, երբ աշխատանքի մասին հավաքույթ կամ հաղորդակցություն է լինում, հենց որ բոլորը միասին են հավաքվում, այս անհատներն անհանգստություններ են առաջացնում նյարդայնացնող ճանճերի պես՝ փչացնելով եկեղեցական կյանքը և ճշմարտության շուրջ հաղորդակցվելու բնականոն կարգը։ Նման վարքագծերն ու մոտեցումները նրանց համար խանգարող և անհանգստացնող բաներ առաջացնելու բնույթ ունեն։ Մի՞թե նման անհատները չպետք է սահմանափակվեն։ Ծանր դեպքերում մի՞թե նրանք չպետք է հեռացվեն կամ վտարվեն։ (Այո։) Երբեմն չար մարդկանց սահմանափակելու համար միայն եկեղեցու առաջնորդողների ուժին ապավինելը կարող է փոքր-ինչ թույլ, մեկուսացված ջանք լինել. եթե չար մարդկանց առաջացրած խանգարող և անհանգստացնող բաների ծանրությունը հստակ կերպով տեսնելուց և նրանց էությունը հիմնովին զանազանելուց հետո եղբայրներն ու քույրերը կարողանան միավորվել եկեղեցու առաջնորդողների հետ՝ նման չար անհատներին կանգնեցնելու և սահմանափակելու գործում, դա ավելի արդյունավետ չի՞ լինի։ (Այո։) Եթե ինչ-որ մեկն ասի. «Չար մարդկանց սահմանափակելն առաջնորդողների և աշխատողների պարտականությունն է, դա ոչ մի կապ չունի մեզ՝ սովորական հավատացյալներիս հետ։ Մենք դրանով չենք զբաղվի։ Չար մարդիկ կարգավիճակի համար մրցակցում են եկեղեցու առաջնորդողների հետ. նրանք կարգավիճակի համար մրցակցում են նրանց հետ, ովքեր ունեն այն։ Մենք կարգավիճակ չունենք. նրանք չեն փորձում մեզանից որևէ բան խլել։ Համենայն դեպս, դա մեզ վրա չի ազդում։ Թող մրցակցեն ինչպես ուզում են։ Եթե եկեղեցու առաջնորդողներն ունեն կարողություն, պետք է սահմանափակեն նրանց. եթե ոչ, պետք է հանգիստ թողնեն։ Ի՞նչ կապ ունի սա մեզ հետ»։ Արդյոք այս տեսակետը լա՞վն է։ (Ոչ։) Ինչո՞ւ լավը չէ։ (Նրանք չեն պահպանում եկեղեցու բնականոն կարգը։) Ավելի դիպուկ ասած՝ ինչի՞ն է վերաբերում եկեղեցու բնականոն կարգը։ Մի՞թե այն բնականոն եկեղեցական կյանքին չի վերաբերում։ (Այո։) Սա բնականոն և կանոնավոր եկեղեցական կյանք է ներառում. այն ներառում է Աստծու խոսքերը կանոնավոր կերպով ուտելն ու խմելը, ինչը նշանակում է, որ մարդիկ կարող են աղոթքաընթերցել և հաղորդակցվել Աստծու խոսքի շուրջ և կիսել անձնական փորձառությունները եկեղեցական կյանքում, որտեղ Սուրբ Հոգին գործում է, Աստված ներկա է, և Աստված ուղղորդում է, և միևնույն ժամանակ նաև Սուրբ Հոգուց լուսավորություն և ուղղորդում ստանալ և լույս ձեռք բերել։ Սա այն է, ինչ Աստծու ընտրյալ մարդիկ պետք է վայելեն եկեղեցական կյանքում։ Եթե որոշ մարդիկ ոչնչացնում են այս բնականոն կարգը, ապա պետք է կանգնել և սահմանափակել նրանց սկզբունքների համաձայն և չպետք է հանդուրժել։ Սա ոչ միայն առաջնորդողների և աշխատողների պարտականությունն ու պարտավորությունն է, այլև բոլոր նրանց պարտականությունն ու պարտավորությունը, ովքեր հասկանում են ճշմարտությունը և զանազանություն ունեն։ Իհարկե, լավագույնը կլիներ, եթե եկեղեցու առաջնորդողները կարողանային գլխավորել այս աշխատանքը՝ եղբայրների և քույրերի հետ հաղորդակցվելով այս անհատների գործողությունների բնության մասին, թե ինչ տեսակի մարդիկ են այս անհատները՝ հիմնվելով նրանց դրսևորումների վրա, և թե ինչպես եղբայրներն ու քույրերը պետք է զանազանեն նման անհատներին և թափանցեն նրանց էության մեջ։ Եթե այս չար մարդիկ չսահմանափակվեն և անհանգստացնեն, մոլորեցնեն ու խաբեն բոլոր եղբայրներին ու քույրերին, և եկեղեցու առաջնորդողներն ի վերջո մեկուսացվեն այդ չար մարդկանց փոխարեն, ապա այս եկեղեցին կաթվածահար կլինի և անխուսափելիորեն կընկնի քաոսի մեջ։ Կարո՞ղ է արդյոք բնականոն եկեղեցական կյանքը շարունակվել նման հանգամանքներում։ Եթե չկարողանա շարունակվել, արդյոք եկեղեցու հավաքույթները դեռ պտղաբեր կլինե՞ն։ Արդյոք Աստծու ընտրյալ մարդիկ դեռ ինչ-որ բան ձեռք կբերե՞ն նման հավաքույթներից։ Եթե Աստծու ընտրյալ մարդիկ ոչինչ ձեռք չեն բերում դրանցից, ապա արդյոք նման հավաքույթներն օրհնվա՞ծ են Աստծու կողմից, թե՞ ատելի են Նրան։ Իհարկե, դրանք ատելի են Աստծուն։ Հավաքույթները, որոնք զուրկ են Սուրբ Հոգու աշխատանքից և Աստծու օրհնությունից, այլևս չեն կարող համարվել եկեղեցական կյանք, այլ ավելի շուտ դառնում են սոցիալական խմբի հանդիպումներ։ Արդյոք որևէ մեկին դուր գալի՞ս է անկանոն եկեղեցական կյանքը։ Արդյոք այն խրատող կամ օգտակա՞ր է որևէ մեկի համար։ (Ոչ։) Եթե այս ժամանակաընթացքում քո կյանքի մուտքի առումով ոչինչ ձեռք չես բերել որևէ հավաքույթից, ապա այս ժամանակը քեզ համար ոչ մի արժեք կամ իմաստ չի ունեցել. դու վատնել ես այս ժամանակը։ Մի՞թե սա չի նշանակում, որ քո կյանքի մուտքը կորուստ է կրել։ (Այո։) Եթե հավաքույթի ժամանակ կան չար մարդիկ, որոնք մրցակցում են կարգավիճակի համար և բանավիճում ու վիճում են եկեղեցու առաջնորդողի հետ, և մարդիկ, հետևաբար, ի վերջո անհանգստություն են զգում, և ամբողջ հավաքույթը համակվում է գարշելի մթնոլորտով և լցվում Սատանայի չարասեր էներգիայով, և եթե, բացի այնպիսի թեմաների շուրջ բանավիճելուց, թե ով է ճիշտ և ով է սխալ, ոչ ոք չի գալիս Աստծու առջև աղոթելու և ճշմարտությունը փնտրելու, և ոչ ոք չի գործում սկզբունքների համաձայն, ապա այս տեսակի հավաքույթից հետո արդյոք քո հավատն առ Աստված կավելանա՞, թե՞ կնվազի։ Արդյոք դու ավելի շատ բա՞ն հասկացած և ձեռք բերած կլինես ճշմարտության առումով, թե՞ միտքդ խռովված կլինի վեճերից՝ առանց ընդհանրապես որևէ բան ձեռք բերելու։ Երբեմն դու կարող ես մտածել. «Ես չեմ հասկանում, թե ինչու են մարդիկ հավատում Աստծուն։ Ո՞րն է Աստծուն հավատալու իմաստը։ Ինչպե՞ս կարող են այս մարդիկ այսկերպ վարվել։ Արդյոք նրանք դեռ հավատո՞ւմ են Աստծուն»։ Սատանաների, չար դևերի պատճառած մեկ անհանգստության պատճառով մարդկանց սրտերը խռովվում և պղտորվում են. նրանք զգում են, որ Աստծուն հավատալն անիմաստ է, և չգիտեն Աստծուն հավատալու արժեքը, և նրանց մտքերը ցրված են դառնում։ Եթե բոլորը կարողանան նման հարցերի առնչությամբ զգոն լինել և հատկապես զգայուն ու սրատես, այլ ոչ թե բթացած և դանդաղկոտ, ապա երբ չար մարդիկ հաճախ բաներ ասեն կամ անեն եկեղեցական կյանքում՝ հանուն կարգավիճակի համար մրցակցելու, մարդկանց մեծամասնությունն արագորեն կգիտակցի, որ կա խնդիր, որը պետք է լուծվի։ Նրանք կկարողանան արագորեն զանազանել, թե ով է մանիպուլացնում այս իրավիճակները, և որն է նրանց խառնվածքի էությունը. նրանք արագորեն կգիտակցեն խնդրի լրջությունը և կարճ ժամանակահատվածում կկարողանան կանգնեցնել և սահմանափակել չարերին՝ նրանց մաքրել-հեռացնելով եկեղեցուց և թույլ չտալով եկեղեցու ներսում շարունակել մարդկանց անհանգստացնել և կաշկանդել։ Մի՞թե սա օգտակար և խրատող չէր լինի մարդկանց մեծամասնության համար։ (Այո։)

Եթե հանդիպեք իրավիճակների, երբ չար մարդիկ մրցակցում են կարգավիճակի համար, ինչպե՞ս կվարվեք դրանց հետ։ Ո՞րն է մեծամասնության տեսակետը։ (Մենք կկանգնեցնենք այս վարքագիծը։) Պարզապես կկանգնեցնե՞ք այն։ Ինչպե՞ս կկանգնեցնեք։ Արդյոք կարգելե՞ք նրանց խոսել, կամ կասե՞ք. «Մեզ դուր չի գալիս այն, ինչ ասում եք, ուստի ապագա հավաքույթներին ավելի քիչ խոսեք»։ Դա կաշխատի՞։ Նրանք կլսե՞ն քեզ։ (Ոչ։) Ուստի ի՞նչ պետք է անես։ Պետք է հիմնովին մերկացնես և մանրամասն վերլուծես նրանց մտադրությունները, շարժառիթները և բնական էությունը՝ Աստծու խոսքի համաձայն, որպեսզի եղբայրներն ու քույրերը կարողանան զանազանել և զգոն լինել նման մարդկանց և նրանց գործողությունների բնության նկատմամբ, այլ ոչ թե մարդկանց հաճեցնող լինես և պարզապես սպասես, որ եկեղեցու առաջնորդողներն ու աշխատողները մերկացնեն չար մարդկանց, նախքան դիրքորոշում կընդունես և կասես. «Նրանց այլևս չպետք է թույլատրվի մասնակցել հավաքույթներին»։ Արդյոք լա՞վ է մարդկանց հաճեցնող լինելը։ (Ոչ, լավ չէ։) Նման իրավիճակների բախվելիս մի՞թե մարդկանց մեծամասնությունը չի նախընտրում խուսափել և հեռու մնալ այս հարցերից, այլ ոչ թե բախվել այդ չար մարդկանց հետ, որպեսզի կարողանան խուսափել նրանց վիրավորելուց և հետագայում նրանց հետ շփումն անհարմար դարձնելուց։ Մի՞թե մարդկանց մեծամասնությունը չի հարում մարդկանց հաճեցնող լինելու աշխարհիկ գործելակերպի սկզբունքին։ (Այո։) Այդ դեպքում դա խնդիր է։ Ենթադրենք՝ եկեղեցում մարդկանց ութսուն տոկոսը մարդկանց հաճեցնողներ են, և երբ նրանք տեսնում են, որ նման չար անհատները մրցակցում են կարգավիճակի, առավելության և եկեղեցական կյանքում առաջնորդողների պաշտոնների համար, ոչ ոք ոտքի չի կանգնում՝ կանգնեցնելու կամ սահմանափակելու նրանց, իսկ մեծամասնությունը հետևյալ տեսակետն ունի. «Որքան քիչ անախորժություն, այնքան լավ։ Ես ինձ թույլ չեմ կարող տալ սադրել նրանց, ուստի մի՞թե չեմ կարող պարզապես խուսափել նրանցից։ Ես պարզապես հեռու կմնամ նրանցից, և դրանով ամեն ինչ կավարտվի։ Թող մրցակցեն, երբ ժամանակը գա, Աստված կպատժի նրանց։ Ի՞նչ կապ ունի դա ինձ հետ»։ Այս հանգամանքներում արդյոք եկեղեցական կյանքը դեռ կարո՞ղ է արդյունավետ լինել։ Մարդկանց մեծամասնությունը ծույլ է և կախում ունեցող. հենց որ եկեղեցու առաջնորդողներն ընտրվում են, նրանք իրենց գործն ավարտված են համարում և պարզապես սպասում են, որ եկեղեցու առաջնորդողներն անեն ամեն ինչ։ Եթե նրանց հարցնես, թե արդյոք Աստծու խոսքերի գրքերը բաժանվել են իրենց եկեղեցում, արդյոք որևէ խանգարող կամ անհանգստացնող բաներ են եղել եկեղեցական կյանքում, կամ արդյոք որևէ մեկը միշտ բառեր և վարդապետություններ է խոսում կամ մրցակցում է առաջնորդողների հետ կարգավիճակի համար, նրանք ասում են. «Եկեղեցու առաջնորդողներն ամեն ինչ գիտեն այս բաների մասին։ Ես չգիտեմ դրանց մասին և կարիք չունեմ դրանցով մտահոգվելու։ Առաջնորդողները կհոգան դրանց մասին, երբ ժամանակը գա»։ Նրանք չեն մտահոգվում որևէ բանով կամ հարցուփորձ անում դրա մասին, տեղեկացված չեն որևէ բանի մասին և ո՛չ գիտեն, ո՛չ էլ հոգ են տանում այն մարդկանց, իրադարձությունների կամ բաների մասին, որոնք ներգրավված են եկեղեցական կյանքում, որոնց մասին պետք է իմանային։ Երբ խոսքը վերաբերում է նրան, թե եկեղեցում հայտնվող այս չար մարդիկ ինչ են ասում և անում, երբ մրցակցում են կարգավիճակի համար, ինչպես նաև այն անհանգստություններին և ազդեցություններին, որոնք առաջացնում են եկեղեցական կյանքում, նրանք միանգամայն անտարբեր են դրա հանդեպ և հարցուփորձ չեն անում կամ տեղեկանում այս բաների մասին։ Ամեն ինչ ավարտվելուց հետո եթե նրանց հարցնես՝ արդյոք որևէ զանազանություն ձեռք բերել են, արդյոք կարող են զանազանել չար մարդկանց, և որոնք են չար մարդկանց դրսևորումները, նրանք ոչինչ չեն կարող ասել՝ բացի. «Հարցրեք եկեղեցու առաջնորդողներին՝ նրանք ամեն ինչ գիտեն»։ Մի՞թե նման մարդը ստրուկ չէ։ Նրանք ստրուկ են, նրանք վախկոտ և անօգուտ են և կյանքով նողկալի գոյություն են արտահայտում։ Իրավիճակները, երբ չար մարդիկ մրցակցում են կարգավիճակի համար, պահանջում են զանազանություն, վարվելակերպ և լուծում։ Սա միայն եկեղեցու առաջնորդողների պարտականությունը չէ. Աստծու ընտրյալ մարդիկ բոլորը կիսում են այս պարտականությունը։ Առաջնորդողների մեծամասնությունը մի քանի ճշմարտություն ավելի շատ է հասկանում, քան սովորական մարդը, զգոն է այս խնդիրների նկատմամբ և կարող է տեսնել այս մարդկանց գործողությունների նպատակներն ու էությունը։ Միևնույն ժամանակ, մարդկանց մեծամասնությունը նույնպես պետք է գործնականորեն դասեր քաղի և աճի զանազանության մեջ և միավորվի եկեղեցում արդարության զգացում ունեցողների, ճշմարտությունը հասկացողների և դրան ձգտողների հետ՝ համապատասխան գործողություններ ձեռնարկելու այս չար անհատների դեմ, որոնք անհանգստացնում և խանգարում են եկեղեցական կյանքը։ Նրանք պետք է մեկուսացնեն կամ հեռացնեն նրանց, այլ ոչ թե ծուլորեն կանգնեն և պարզապես փոքր-ինչ հաղորդակցություն լսեն, փոքր-ինչ ընդլայնեն իրենց մտահորիզոնը և իրենց սրտերում որոշակի իրազեկվածություն ունենան այդ հարցի վերաբերյալ, երբ բախվում են այս խնդիրներին, և ապա իրենց գործը ավարտված համարեն։ Դա այն պատճառով է, որ եկեղեցական կյանքը միայն եկեղեցու առաջնորդողներին վերաբերող բան չէ, և լավ եկեղեցական կյանքով ապրելն ու եկեղեցական կյանքի բնականոն կարգը պահպանելը միայն եկեղեցու առաջնորդողների պարտականությունը չէ. դա պահանջում է բոլորի հավաքական ջանքը՝ ոտքի կանգնելու և պահպանելու այն։

Մարդիկ, որոնք մրցակցում են կարգավիճակի համար՝ հինգերորդ խնդրում նշված տեսակը, հաճախ են հայտնվում եկեղեցական կյանքում։ Նրանց ամենաակնհայտ դրսևորումը եկեղեցու առաջնորդողների հետ կարգավիճակի համար մրցակցելն է, որին հաջորդում է կարգավիճակի համար մրցակցելը նրանց հետ, ովքեր ունեն լավ որակ և համեմատաբար մաքուր կերպով են ըմբռնում ճշմարտությունը, նրանց հետ, ովքեր ունեն հոգևոր հասկացողություն, և նրանց հետ, ովքեր հասկանում են ճշմարտության սկզբունքները եղբայրների և քույրերի շրջանում՝ հաճախ մարտահրավեր նետելով այս անհատներին։ Այս մարդիկ եկեղեցական կյանքում հաճախ հաղորդակցվում են որոշ մաքուր հասկացողությունների և լույսի շուրջ՝ կիսելով որոշ անձնական փորձառություններ, որոնք արժեքավոր են և գործնական հասկացողություն են փոխանցում. սա մեծապես օգնում և խրատում է եղբայրներին և քույրերին։ Նրանց հաղորդակցությունը լսելուց հետո եղբայրներն ու քույրերն ուղի են ունենում՝ իմանալով, թե ինչպես կիրառել և փորձառաբար ապրել Աստծու խոսքը և ինչպես լուծել իրենց սեփական խնդիրները։ Նրանք շատ երախտապարտ են զգում Աստծու ուղղորդման համար և միևնույն ժամանակ հիանում և հարգում են նրանց, ովքեր ճշմարտության մաքուր ըմբռնում և գործնական փորձառություններ ունեն։ Այսպիսով՝ նրանք հակված են բարձր համարելու այս անհատներին և ավելի մոտենալու նրանց։ Եկեղեցական կյանքում Աստծուն գոհացնող այս դրական բաների ի հայտ գալն այն է, ինչ կարգավիճակի համար մրցակցողներն ամենաքիչն են ուզում տեսնել։ Երբ էլ որ նրանք տեսնում են՝ ինչ-որ մեկը հաղորդակցվում է գործնական փորձառությունների շուրջ, անհանգստություն և նախանձ են զգում՝ դառնալով հատկապես անհարմար։ Իրենց անհարմարության մեջ նրանք բացահայտ անհնազանդության, արհամարհանքի և դժգոհության կեցվածք են ցուցաբերում՝ հաճախ իրենց սրտերում հաշվարկելով, թե ինչպես անեն, որ գործնական փորձառություններ ունեցողները և ճշմարտությունը հասկացողները հիմար երևան, ինչպես նաև ինչպես եղբայրներին և քույրերին մղեն տեսնելու նրանց արատներն ու թերությունները, որպեսզի այլևս բարձր չգնահատեն կամ չմոտենան նրանց։ Հետևաբար, նրանք, ովքեր մրցակցում են կարգավիճակի համար, անպայման որոշ բաներ կասեն և որոշ գործողություններ կիրականացնեն։ Նրանք հարձակվում և վտարում են նրանց, ովքեր փորձառական վկայություններ են կիսում, և նրանց, ում ճշմարտության հաճախակի հաղորդակցությունն ապահովում է եղբայրների և քույրերի կյանքի մուտքը և օգնում դրան։ Նրանք հաճախ լծակներ են ձեռք բերում դրական կերպարների նկատմամբ և մերկացնում են նրանց թերությունները՝ նպատակ ունենալով Աստծու ընտրյալ մարդկանց հեռացնելու բոլոր նրանցից, ովքեր հաճախ հաղորդակցվում են ճշմարտության շուրջ և փորձառական վկայություններ կիսում։ Ամփոփելով՝ կարգավիճակի համար մրցակցողները բացասական կերպարներ են, որոնք ներթափանցում են եկեղեցի և Սատանայի ծառաների դերը խաղում։

Մի քույր, որը նախքան Աստծուն հավատալը սխալներ էր թույլ տվել իր ինտիմ հարաբերություններում, հավատացյալ դառնալուց հետո ապաշխարեց և այլևս երբեք նման սխալներ թույլ չտվեց։ Նա հատկապես իր անցյալ հանցանքների համար էր զղջում և ուստի բացվեց ու հաղորդակցվեց եղբայրների և քույրերի հետ։ Ո՞րն է բացվելու և հաղորդակցվելու նպատակն ու սկզբունքը։ Եղբայրների և քույրերի միջև փոխադարձ հասկացողությունը խթանելն է ու ներքին խոչընդոտները դուրս թողնելը։ Ճշմարտությունը հասկանալուց հետո եղբայրների և քույրերի մեծամասնությունը կարող է բացվել և հաղորդակցվել իրենց ապականության բացահայտումների և անցյալի հանցանքների շուրջ՝ միաժամանակ երախտագիտություն և գովաբանություն հայտնելով Աստծու փրկության համար։ Նման բացվելն ու հաղորդակցվելը տեղի՞ն է։ (Այո։) Ճշմարտությունը հասկանալուց հետո եղբայրների և քույրերի մեծամասնությունն ի վիճակի է այսկերպ բացվելու և հաղորդակցվելու. սա խնդի՞ր է։ (Ոչ։) Շատ բնականոն է, որ մարդիկ նախքան Աստծուն հավատալը որոշ սխալներ թույլ տված լինեն իրենց ինտիմ հարաբերություններում կամ այլ առումներով։ Որոշ մարդիկ կարող են խոսել այս սխալների մասին, մինչդեռ ոմանք թաքցնում և քողարկում են իրենց, և անկախ նրանից, թե ուրիշներն ինչպես են կիրառում բացվելն ու իրենց մերկացնելը, նրանք ինքնին ոչինչ չեն ասում։ Նրանք կարծում են, որ այդ սխալներն իրենց գաղտնիքներն են և չեն կարող թույլ տալ, որ ինչ-որ մեկն իմանա դրանց մասին, որպեսզի իրենց հեղինակությունը, դեմքը և դիրքը չկորչեն։ Սակայն որոշ մարդիկ այլ կերպ են ըմբռնում բաները. նրանք կարծում են, թե քանի որ հավատացել են Աստծուն և ընդունել Աստծու փրկությունը, այժմ պետք է բացվեն և հաղորդակցվեն իրենց անցյալի սխալների և այն սխալ ուղիների մասին, որոնցով քայլել են, և դուրս բերեն դրանք՝ մանրամասն վերլուծելու համար, և որ սրանք պարզապես բաներ են, որոնց միջով նրանք անցել են՝ որպես Սատանայի կողմից ապականված մարդիկ։ Հիմա նրանք ի վիճակի են բացվելու, մերկացվելու և հաղորդակցվելու։ Անկախ նրանից՝ դա անցյալը գնահատելու, թե դրան վերջ դնելու համար է, այն փաստը, որ այս մարդիկ կարող են անել սա, ապացուցում է, թե որն է նրանց վերաբերմունքը ճշմարտությունը կիրառելու նկատմամբ. նրանք պատրաստ են կիրառելու ճշմարտությունը և այն կիրառելու վճռականություն ունեն։ Թե կոնկրետ ինչպես է մարդը կիրառում, կախված է նրա ըմբռնումից և վճռականությունից։ Սակայն բացվելն ու ինքն իրեն մերկացնելը հաստատապես սխալ չէ, և առավել ևս մեղք չէ։ Այն չպետք է օգտագործվի որպես լծակ ինչ-որ մեկի դեմ, և առավել ևս չպետք է դառնա ապացույց, որը մեկ այլ մարդ օգտագործում է նրա վրա հարձակվելու համար։ Մարդկանց մեծամասնությունը կարող է ճշտորեն վերաբերվել այս հարցին, այսինքն՝ նրանց ըմբռնումը դրա վերաբերյալ մաքուր է և ճշմարտության սկզբունքների համաձայն։ Սակայն չար անհատները սխալ մտադրություններ ունեն. նրանք պնդում են մարդկանց վերաբերյալ բաներին կառչելը՝ նրանց ծաղրելու, նրանց հետ խաղալու և նրանց դատելու համար։ Նման չար գործերը բավականին ակնհայտ են։ Նրանք, ովքեր ի վիճակի են մերկացվելու, բացվելու և հաղորդակցվելու իրենց ապականության և այն սխալ ուղիների մասին, որոնցով անցել են, ունեն սրտեր, որոնք քաղցած և ծարավ են արդարության՝ ճշմարտության և Աստծու խոսքերի նկատմամբ իրենց մոտեցման մեջ։ Հետևաբար, երբ նրանք կարդում են Աստծու խոսքերը, անգիտակցաբար որոշ գործնական հասկացողություններ և ներըմբռնումներ են ձեռք բերում։ Այս գործնական հասկացողություններն ու ներըմբռնումները նրանց օգնում են դժվարությունների և իրենց կյանքում տեղի ունեցող անթիվ իրավիճակների հանդիպելիս գտնելու կիրարկման ուղին՝ հանգեցնելով ճշմարտության որոշակի իրական փորձառական հասկացողության։ Այս իրական փորձառական հասկացողությունների շուրջ հաղորդակցվելը խրատող և օգտակար է ուրիշների համար. եղբայրներն ու քույրերը հիացմունքով և հարգանքով կնայեն այս անհատներին՝ ասելով. «Քո գործնական փորձառություններն իսկապես հրաշալի են։ Դրանց մասին լսելուց հետո ես կարող եմ խորապես կարեկցել։ Ես տեսնում եմ, որ քո կիրառման ձևը ճիշտ է և օրհնված է Աստծու կողմից։ Ես նույնպես պատրաստ եմ բաց թողնելու իմ սեփական պատկերացումներն ու նախապաշարմունքները և թոթափելու իմ բեռները. ես ուզում եմ պարզ կերպով կիրառկել ճշմարտությունը և քեզ պես ստանալ Աստծու լուսավորությունն ու ուղղորդումը։ Այս ուղին ճիշտ է»։ Մի՞թե այս դրսևորումները բավականին բնականոն չեն։ Մի՞թե շատ պատշաճ չէ, որ նման հարաբերություն առաջանա եղբայրների և քույրերի միջև։ Սա միջանձնային հարաբերությունների մի տեսակ է, որը տարբերվում է Աստծուն չհավատացողների շրջանում հանդիպող տեսակից. այն մի բան է, որը ճանաչված է Աստծու կողմից, և որը Նա ցանկանում է տեսնել։ Եկեղեցական կյանքը կարող է բնականոն լինել միայն երբ եղբայրների և քույրերի միջև գոյություն ունի նման բնականոն հարաբերություն։ Սակայն միշտ կլինեն որոշ չար մարդիկ կամ չարասիրտ դիտավորություն ունեցողներ, որոնք ոտքի կկանգնեն՝ հարձակվելու, նսեմացնելու և վտարելու գործնական փորձառություններ ունեցողներին՝ նրանց, ովքեր ճշմարտության ծարավ և քաղց ունեն, և նրանց, ովքեր հիանում են փորձառություն ունեցող մարդկանցով և հարգում են նրանց։ Ինչո՞ւ են նրանք հարձակվում այս անհատների վրա։ Նրանց նպատակը ոչ այլ ինչ է, քան եկեղեցու ներսում որոշակի կարգավիճակի համար մրցակցելը։ Քանի որ նրանք չեն սիրում ճշմարտությունը և չեն ձգտում դրան, ճշմարտությանը ձգտողներ են ձևանում՝ հորինելով կեղծ փորձառություններ՝ բոլորին մոլորեցնելու և նրանց բարձր գնահատականը ձեռք բերելու համար։ Սա Սատանայի՝ մարդկանց մոլորեցնելու և վերահսկելու մեթոդների օգտագործումն է՝ իրենց ցանկալի կարգավիճակին և իշխանությանը հասնելու համար։ Եկեղեցիներում նման միջադեպեր հաճախ են տեղի ունենում ամենուրեք և տեսանելի են բոլորին։ Եթե տեսնեք, որ որոշ եղբայրներ և քույրեր ունեն ճշմարտության իրականության մի մասը, հավաքույթների ժամանակ կարող են հաղորդակցվել Աստծու խոսքերի իրական փորձառական հասկացողության շուրջ և արժանացել են շատերի գովասանքին, սակայն ինչ-որ պատճառով հարձակման են ենթարկվում, նրանցից վրեժ են լուծում, և տառապանքի մեջ են գցվում ոմանց կողմից, ապա պետք է զգոն լինեք և զանազանեք, թե ինչ տեսակի մարդիկ են ներգրավվում այս վարքագծի մեջ։ Ինչո՞ւ են ճշմարտությանը ձգտողները հաճախ հարձակման ենթարկվում և վտարվում։ Իրականում ի՞նչ է կատարվում այստեղ։ Սա հաստատապես խնդրի մասին է վկայում։

Եկեղեցական կյանքում պետք է մեծ ուշադրություն դարձնել նրանց, ովքեր հաճախ թերություններ են գտնում առաջնորդողների և աշխատողների մեջ։ Բացի դրանից՝ որոշ մարդիկ հաճախ ծաղրում, ծանակում կամ հարձակվում են նրանց վրա, ովքեր համեմատաբար ձգտում են ճշմարտությանը և փափագում Աստծու խոսքերը։ Այս բացասական կերպարներին նույնպես պետք է ուշադրությամբ հետևել և հսկել՝ տեսնելու, թե որոնք կլինեն նրանց հաջորդ գործողությունները։ Եթե ինչ-որ մեկը եկեղեցական կյանքին մասնակցելիս կարող է մերկացնել եկեղեցու առաջնորդողների թերությունները կամ առանց որևէ արդարացի պատճառի հարձակվել ճշմարտության իրականությունն ունեցող անհատների վրա, ապա դրա հետևում հաստատապես խնդիր և պատճառ կա. դա, անշուշտ, առանց պատճառի չէ։ Եղբայրներն ու քույրերը պետք է լուրջ ուշադրություն դարձնեն նման անհատների վրա, որովհետև սա փոքր հարց չէ։ Երբեմն հենց նոր գործնական փորձառության վկայություն լսելուց և սրտում լիակատար վայելք զգալուց հետո կամ հենց նոր փոքր-ինչ լույս ու հասկացողություն ձեռք բերելուց հետո մարդը, այնուամենայնիվ, կարող է շփոթության մեջ ընկնել չար մարդկանց ասած մի քանի մոլորեցնող խոսքերից՝ այդպիսով կորցնելով այն ամենը, ինչ հենց նոր ձեռք էր բերել։ Հենց այն ժամանակ, երբ մարդը սկսում է փոքր-ինչ հավատք կառուցել, չար մարդիկ անհանգստացնում են նրան, և նա վերադառնում է իր սկզբնական վիճակին. հենց այն ժամանակ, երբ նրա մեջ սկսում է փոքր-ինչ ծարավ առաջանալ ճշմարտության և Աստծու խոսքի հանդեպ՝ ճշմարտությունը կիրառելու մի փոքր վճռականության հետ մեկտեղ, չար մարդիկ անհանգստացնում են, և նա կորցնում է ոգևորությունն ու մոտիվացիան, իսկ հետո ցանկանում է արագ հեռանալ ընդհարման այդ վայրից։ Այս հետևանքները լո՞ւրջ են։ Դրանք շատ լուրջ են։ Ուստի եթե եկեղեցում կա մեկը, ով միշտ քննարկումներ է սկսում ինչ-որ մի բանի շուրջ, որը չի համապատասխանում իր ցանկություններին, վիճում է, թե ով է ճիշտ, բանավիճում է ճշտի ու սխալի շուրջ և նույնիսկ վիճաբանում է, թե ով է վերադաս կամ ստորադաս, ապա նման անհատների հանդեպ պետք է զգոն լինել։ Տեսեք, թե ինչ դեր են նրանք խաղում եկեղեցում, ինչ հետևանքներ են առաջացնում, և դրա միջոցով կարող եք հասկանալ, թե որն է նրանց բնական էությունը։

Եկեղեցական կյանքում գոյություն ունի կարգավիճակի համար մրցակցելու մեկ այլ դրսևորում, որը ներառում է եկեղեցական կյանքը և եկեղեցու գործը խանգարելն ու անհանգստացնելը։ Օրինակ՝ երբեմն, երբ եղբայրներն ու քույրերը միասին հաղորդակցվում են որևէ խնդրի շուրջ, բոլորի հաղորդակցությունը որոշակի լույս է պարունակում. որքան շատ են նրանք հաղորդակցվում, այնքան ավելի պարզ ու հստակ են դառնում ճշմարտության սկզբունքները, և կիրարկման ուղին արագորեն հասկանալի է դառնում։ Սակայն ինչ-որ մեկը կարող է հանկարծակի առաջ քաշել մի «փայլուն գաղափար»՝ իր առաջարկը՝ կոտրելով հաղորդակցության հոսքը և թեման այլ ուղղությամբ տանելով՝ անավարտ թողնելով գլխավոր թեմայի շուրջ հաղորդակցությունը։ Արտաքուստ չի թվում, թե նա անհանգստություն է առաջացնում, առավել ևս, թե սահմանափակում է ուրիշների՝ ճշմարտության շուրջ հաղորդակցվելը, բայց նա հարմար ժամանակ չի ընտրել՝ այս թեման առաջ քաշելու համար։ Հաղորդակցության և քննարկման համար նոր հարց մտցնելով այն վճռորոշ պահին, երբ հաղորդակցվում են ճշմարտության շուրջ խնդիր լուծելու համար, նախորդ հարցն ընդհատվում է նախքան լիովին լուծվելը։ Միթե սա առաջադրանքը կես ճանապարհին թողնել չէ՞։ Միթե սա չի՞ հետաձգում խնդրի լուծումը։ Ոչ միայն խնդիրը չի լուծվել, այլև մարդկանց ճշմարտության հասկացողությունն է հետաձգվել։ Ողջամտություն ունեցող մարդկանց հատո՞ւկ է սա անելը։ Չափազանցությո՞ւն է ասելը, որ նման բաները խանգարում և անհանգստացնում են եկեղեցական կյանքը։ Ես բոլորովին այդպես չեմ կարծում։ Այսպես խանգարել հավաքույթը, երբ մարդիկ հաղորդակցվում են ճշմարտության շուրջ՝ խնդիր լուծելու համար. մի՞թե սա դիտավորյալ եկեղեցական կյանքը խանգարել և անհանգստացնել չէ։ Եթե ինչ-որ մեկը միշտ միջամտում է վճռորոշ պահերին, երբ խնդիր լուծելու համար հաղորդակցվում են ճշմարտության շուրջ, եթե նա միշտ փորձում է ամեն ինչ ընդհատել, դա ողջամտություն չունենալու խնդիր չէ. դա միտումնավոր կերպով հավաքույթը խանգարել է, մինչ խնդիր լուծելու համար հաղորդակցվում են ճշմարտության շուրջ, դա եկեղեցական կյանքը խանգարելու և անհանգստացնելու չար գործ է՝ պարզ և հստակ. միայն հակաքրիստոսներն ու չար մարդիկ, միայն ճշմարտությունն ատող մարդիկ են սա անում։ Անկախ համատեքստից կամ հանգամանքներից՝ նման մարդիկ միշտ պետք է հանդես գան իրենց «փայլուն գաղափարներով», նրանք միշտ ուզում են, որ հայացքներն իրենց վրա լինեն, որպեսզի ուշադրության կենտրոնում լինեն։ Անկախ նրանից, թե որքան վճռորոշ և կարևոր է այն թեման, որի շուրջ մարդիկ հաղորդակցվում են, նրանք միշտ պետք է միջամտեն՝ մարդկանց ուշադրությունը շեղելու և ճոռոմ գաղափարներ արտահայտելու համար՝ ցանկանալով եզակի երևալ։ Կոնկրետ ի՞նչ հնարք են նրանք փորձում բանեցնել։ Մի՞թե կարգավիճակի համար չեն մրցակցում։ Նրանք ուզում են վերահսկել իրավիճակը։ Չեն ուզում, որ մարդիկ ավելի մեծ հասկացողություն և ավելի մեծ հստակություն ունենան ճշմարտության առնչությամբ. նրանց ամենաշատը հուզում է բոլորին մղելը, որ իրենց վրա ուշադրություն դարձնեն, լսեն և ենթարկվեն իրենց, և որ բոլորն անեն այնպես, ինչպես իրենք են ասում։ Սա հստակորեն կարգավիճակի համար մրցակցել է։ Որոշ մարդկանց դեպքում, անկախ նրանից, թե ինչ աշխատանք են անում, երբ նրանց խնդրում ես հաղորդակցվել ինչ-որ բան իրականացնելու հատուկ գաղափարների ու ծրագրերի և դրանք մանրամասնորեն իրագործելու հատուկ քայլերի շուրջ, նրանք ոչինչ չեն կարողանում մտածել։ Սակայն նրանք սիրում են ճոռոմ գաղափարներ արտահայտել, ոչ սովորական երևալ և ինչ-որ նոր ու շշմեցուցիչ բան անել։ Անկախ նրանից, թե ինչպիսին է առկա իրավիճակը, հենց որ նրանց մտքում նոր գաղափար է ծագում, ներկայացնում են այնպես, ասես ոգեշնչված լինեն՝ հապճեպորեն առաջարկելով, որպեսզի մյուսներն ընդունեն և համաձայնեն դրա հետ՝ առանց խորությամբ մտածելու։ Բայց երբ ի վերջո նրանց խնդրում են քննարկել կիրարկման հատուկ ուղիները, նրանք պապանձվում են։ Նրանք չունեն կարողություն, բայց, միևնույն է, ցանկանում են ցուցադրել իրենց՝ միշտ նպատակ ունենալով նկատված լինելու։ Նրանք չեն ցանկանում երկրորդական դեր խաղալ. նրանք չեն ուզում սովորական հետևորդ լինել։ Միշտ վախենում են, որ ուրիշներն արհամարհանքով կնայեն իրենց և մշտապես ցանկանում են հաստատել իրենց ներկայությունը։ Ուստի միշտ ճոռոմ գաղափարներ են արտահայտում՝ նկատված լինելու համար։ Ի՞նչ նպատակ ունի մշտապես սա անելը։ Երբ նրանց մտքում գաղափար է ծագում, նրանք կուրորեն այն լավը և կիրարկման արժանի են համարում՝ առանց մտածելու կամ նախքան գաղափարի հասունանալը։ Երբ նրանք հապճեպորեն ներկայացնում են այս գաղափարը, մյուս մարդիկ այն չեն հասկանում և բնականաբար որոշ հարցեր են բարձրացնում։ Ի վիճակի չլինելով պատասխանելու՝ դեռ պնդում են, որ իրենց կարծիքը ճիշտ է, և որ բոլորը պետք է ընդունեն այն։ Ի՞նչ տեսակ խառնվածք է սա։ Ի՞նչ հետևանքներ կառաջացնի իրենց սեփական տեսակետների անհիմն պնդումը։ Արդյոք օգտակա՞ր է եկեղեցու գործի համար, թե՞ անհանգստացնող է։ Արդյոք օգտակա՞ր է, թե՞ վնասակար Աստծու ընտրյալ մարդկանց համար։ Նրանք ի վիճակի են սա ասելու առանց պատասխանատվության որևէ զգացումի. ո՞րն է նրանց նպատակը։ Դա պարզապես իրենց ներկայությունը հաստատելու համար է։ Նրանք վախենում են, որ ուրիշները չեն իմանա, որ իրենք նման «փայլուն գաղափարներ» ունեն, չեն իմանա, որ իրենք որակ, խելք և կարողություններ ունեն. նրանք ձգտում են այս ճանաչմանը, որպեսզի մարդկանց մեծամասնությունն իրենց բարձր գնահատի։ Ի՞նչ է տեղի ունենում ի վերջո։ Նրանք հապճեպորեն առաջարկություններ են անում, և մյուսները սկզբում կարծում են, թե նրանք իսկապես որոշ կարողություններ, ինչ-որ իրական բան ունեն։ Բայց ժամանակի ընթացքում պարզ է դառնում, որ նրանք պարզապես բթամիտներ են, որոնք իրական գիտելիք կամ հմտություն չունեն, սակայն միշտ ցանկանում են վերջին խոսքն ասել։ Սա կարգավիճակի համար մրցակցել է։ Առանց իրական կարողության՝ նրանք դեռ ցանկանում են որոշումներ կայացնել. միշտ ճոռոմ գաղափարներ են արտահայտում՝ առանց որևէ կոնկրետ ծրագիր ներկայացնելու, չունենալով կիրարկման հատուկ ուղի։ Որո՞նք կլինեին հետևանքները, եթե նման մարդկանց իսկապես առաջադրանքներ վստահվեին։ Անշուշտ, դա հետաձգումների կհանգեցներ։ Ինչո՞ւ են նրանք միշտ փնտրում կարգավիճակի համար մրցակցելը, իշխանություն ունենալը, երբ չեն կարողանում ոչինչ իրագործել։ Նրանք պարզապես բթամիտներ են, որոնց խելքը փոքր-ինչ պակասում է. ավելի նուրբ ասած՝ նրանք լիովին զուրկ են ողջամտությունից։ Անհավատների շրջանում չափազանց շատ են նման մարդիկ, որոնք միայն խոսում են և ոչինչ չեն անում։ Մարդկանց մեծամասնությունը կարող է փոքր-ինչ զանազանել այս տեսակի մարդուն։ Եթե ինչ-որ մեկը միշտ ճոռոմ գաղափարներ է արտահայտում և ցանկանում է նորարարական երևալ, պետք է զգույշ լինել, որ չխաբի։ Եթե իսկապես կա մեկը, ով ներըմբռնողական գաղափարներ ունի և կարող է նաև կոնկրետ ծրագիր ներկայացնել, դա ընդունելի է միայն այն դեպքում, եթե իրագործելի է. եթե նա միայն ճոռոմ գաղափարներ է արտահայտում՝ առանց կոնկրետ ծրագրեր ներկայացնելու, ապա պետք է զգուշությամբ վերաբերվել նրան։ Պետք է հաղորդակցություն իրականացվի՝ պարզելու համար, թե արդյոք նրա գաղափարների համար գործող ուղի կա, թե ոչ։ Եթե մեծամասնությունը գտնում է, որ նրա գաղափարն իրագործելի է և կիրարկման ուղի ունի, ապա նախքան որոշում կայացնելն այն պետք է որոշ ժամանակ փորձարկվի՝ տեսնելու համար, թե ինչպիսին են արդյունքները։

Անկախ նրանից, թե ճշմարտության որ տեսանկյան շուրջ է եկեղեցին հաղորդակցվում կամ ինչ խնդիր է լուծում, բոլոր տեսակի մարդիկ ցույց կտան իրենց։ Երկար ժամանակ շփվելուց հետո կարելի է տեսնել, թե ով է իսկապես սիրում ճշմարտությունը և ով կարող ընդունել այն, և ովքեր են նրանք, որ խանգարում և անհանգստացնում են՝ չզբաղվելով իրենց պատշաճ առաջադրանքներով։ Կարծում եք՝ նրանք, ովքեր սիրում են ճոռոմ գաղափարներ արտահայտել և նոր գաղափարներ ներկայացնել, կարո՞ղ են ընդունել ճշմարտությունը և Աստծուն հավատալու ճիշտ ուղի բռնել։ Ես կարծում եմ՝ նրանց համար հեշտ չէ դա անելը։ Ի՞նչ դեր են խաղում այս մարդիկ եկեղեցական կյանքում։ Որո՞նք են նրանց՝ հաճախակի ճոռոմ գաղափարներ արտահայտելու և իրենց պատշաճ առաջադրանքներով չզբաղվելու հետևանքները։ Ինչպես մարդկանց մեծամասնությունը կարող է տեսնել, դա խանգարում և անհանգստացնում է եկեղեցական կյանքը, և եթե շարունակվի, կհետաձգի Աստծու ընտրյալ մարդկանց՝ ճշմարտությանը ձգտելը և իրականության մեջ մտնելը։ Թեև նրանք, ովքեր սիրում են ճոռոմ գաղափարներ արտահայտել, պարտադիր չէ, որ չար մարդիկ լինեն, նրանց գործողությունների հետևանքները շատ վնասակար են Աստծու ընտրյալ մարդկանց կյանքի մուտքի համար, և միևնույն ժամանակ, նրանց գործողությունները նաև ուշացնում են եկեղեցու գործը և ազդում դրա վրա։ Ուստի ինչպե՞ս պետք է լուծվի այս խնդիրը։ Ինչպե՞ս պետք է պատշաճ կերպով վարվել այն մարդկանց հետ, որոնք սիրում են ճոռոմ գաղափարներ արտահայտել և նոր գաղափարներ ներկայացնել։ Առաջին մեթոդը սա է. եթե նրանք սիրում են ճոռոմ գաղափարներ արտահայտել և միշտ կարծիքներ ունեն, թույլ տվեք՝ նախ խոսեն, իսկ հետո զանազանություն գործադրեք։ Անկախ իր ով լինելուց՝ յուրաքանչյուրն ազատ է խոսելու և կարծիքներ արտահայտելու. ոչ ոք չպետք է սահմանափակի դա։ Յուրաքանչյուրին, ով իսկապես գաղափարներ և իմաստուն ներըմբռնումներ ունի, պետք է թույլ տրվի բարձրաձայնել և հստակեցնել դրանք, որպեսզի բոլորը տեսնեն, իսկ հետո հաղորդակցվել և քննարկել՝ տեսնելու համար, թե արդյոք դա ճիշտ է, արդյոք համապատասխանում է ճշմարտության սկզբունքներին, և արդյոք կա որևէ մաս, որը կարելի է ընդունել։ Եթե արժե սովորել դրանից և կարելի է որոշակի օգուտ քաղել, լավ է. եթե հաղորդակցությունից և քննարկումից հետո որոշվի, որ նրանց ասածը որևէ արժեք չունի և նպատակահարմար չէ, ապա պետք է մերժվի։ Այսպես կիրարկելով՝ բոլորը կաճեն զանազանության մեջ. երբ էլ որևէ բան առաջանա, նրանք բոլորը կիմանան՝ ինչպես խորհել այս հարցի շուրջ և ավելի լավ կհասկանան տարբեր մարդկանց։ Նման կիրառումն օգտակար է Աստծու ընտրյալ մարդկանց համար և անհանգստություն չի բերի եկեղեցու գործին. կիրառման այս ձևը ճիշտ է։ Երկրորդ մեթոդը սա է. երբ ասվածը որևէ արժեք չունի, և դրանից ոչ մի օգուտ ձեռք չի բերվի, նույնիսկ եթե դրա շուրջ հաղորդակցվեն և քննարկեն, նման առաջարկները պետք է ուղղակիորեն մերժվեն, և որևէ հաղորդակցության կամ քննարկման կարիք չկա։ Եթե մարդը շարունակում է նման անարժեք հարցեր և «փայլուն գաղափարներ» բարձրացնել՝ Աստծու ընտրյալ մարդկանց մղելով հոգնելու և չցանկանալու լսել իրեն, մի՞թե նման մարդը չպետք է սահմանափակվի։ Լավագույն բանը կլիներ նրանց խորհուրդ տալ ավելի մեծ ողջամտություն դրսևորել, զերծ մնալ այնպիսի բաներ ասելուց, որոնք չպետք է ասվեն՝ ուրիշների վրա ազդելուց խուսափելու համար։ Եթե այս մարդը զուրկ է ողջամտությունից և պնդում է շարունակել այսկերպ՝ անհանգստություն առաջացնելով եկեղեցական կյանքում և բոլորին խիստ նյարդայնացնելով, ընդհուպ մինչև զայրույթի աստիճանի, ապա նա չար մարդ է, որն անհանգստացնում է եկեղեցական կյանքը։ Նրանց հետ պետք է վարվել Աստծու տան սկզբունքների համաձայն՝ եկեղեցին մաքրագործելու համար. պետք է հեռացնել եկեղեցուց. սա տեղին է։ Ասացե՛ք Ինձ, ինչպիսի՞ մարդիկ են ճոռոմ գաղափարներ արտահայտողների մեծ մասը։ Արդյոք նրանք այն տեսա՞կն են, ովքեր ձգտում են ճշմարտությանը։ Արդյոք նրանք անկեղծորեն ծախսվո՞ւմ են Աստծու համար։ Անշուշտ, ոչ։ Այդ դեպքում ի՞նչ նպատակ և մտադրություն ունեն նրանք՝ եկեղեցական կյանքում նման անհանգստություններ առաջացնելով։ Սա զանազանություն է պահանջում։ Եթե բոլորն արդեն բավարար հասկացողություն ունեն նման մարդկանց մասին՝ իմանալով, որ նրանք զուրկ են խելքից, որակից և ողջամտությունից, որ նրանք պարզապես բթամիտներ են, նրանց հետ վարվելու ամենահարմար ձևը, երբ արտահայտում են իրենց «փայլուն գաղափարները», նրանց կանգնեցնելն ու սահմանափակելն է՝ ստիպելով լռել։ Եթե նրանք պնդում են խոսել, եկեղեցական կյանքում անհանգստություններ առաջացնել, ապա պետք է հեռացվեն եկեղեցուց՝ հետագա խնդիրները կանխելու համար։ Ոմանք ասում են. «Մի՞թե սա չի կործանում փրկվելու նրանց հնարավորությունները»։ Սա ասելը սխալ է։ Կարո՞ղ էր արդյոք Աստված փրկել նման մարդկանց։ Կարո՞ղ են արդյոք նման խառնվածք ունեցող մարդիկ ընդունել ճշմարտությունը։ Կարո՞ղ են արդյոք նրանք փրկության հասնել՝ ընդհանրապես չընդունելով ճշմարտությունը։ Մի՞թե ծայրաստիճան հիմարություն և տգիտություն չէ նույնիսկ ի վիճակի չլինելը թափանցելու նման հարցերի մեջ։ Անկախ ամեն ինչից՝ նրանք, ովքեր հաճախ անհանգստություններ են առաջացնում եկեղեցական կյանքում, չար մարդիկ են, և Աստված չի փրկում նրանց։ Մի՞թե միտումնավոր կերպով Աստծու ընտրյալ մարդկանց վնասել չէ եկեղեցում պահելը մեկին, ում Աստված չի փրկում։ Արդյոք նա, ով խղճում է նման չար մարդկանց, իսկապե՞ս սիրող է։ Ես կարծում եմ՝ ոչ. Նրա սերը կեղծ սեր է։ Ճշմարտությունն այն է, որ նրանք մտադիր են վնասել Աստծու ընտրյալ մարդկանց։ Հետևաբար, Աստծու ընտրյալները պետք է զգոն լինեն ցանկացածի նկատմամբ, ով պաշտպանում է չար մարդկանց, որպեսզի չմոլորեցվեն նրանց դիվային խոսքերից։ Ոմանք, ովքեր սիրում են ճոռոմ գաղափարներ արտահայտել, թեև չար մարդկանց նման չեն և ակնհայտորեն չար գործեր չեն կատարում, կարող են անհանգստություններ առաջացնել եկեղեցական կյանքում՝ միշտ արտահայտելով իրենց ճոռոմ գաղափարները. այս մարդիկ առնվազն բթացած են։ Ի՞նչ եք կարծում, կարո՞ղ են արդյոք բթացած մարդիկ փրկվել։ Անշուշտ, ոչ։ Եթե բթացած մարդիկ մշտապես անհանգստացնում են եկեղեցական կյանքը, նրանք նույնպես պետք է հեռացվեն եկեղեցուց։ Բթացած մարդիկ չեն ընդունում ճշմարտությունը, անուղղելիորեն չապաշխարող են, և նրանց վախճանը նույնն է, ինչ չար մարդկանցը։ Անկախ նրանից՝ չար են, թե բթացած, եթե հաճախ խանգարում և անհանգստացնում են եկեղեցական կյանքը, խորհրդի չեն հետևում և անվերահսկելիորեն խոսում են անսարք մեքենայի պես, որն ի վիճակի չէ կանգ առնելու, միթե սա ոչ բնականոն ողջամտության նշան չէ՞։ Որո՞նք կլինեին հետևանքները, եթե նման բթացած մարդիկ երկարաժամկետ կերպով շարունակեին այսպես անհանգստացնել եկեղեցին։ Ավելին՝ կարո՞ղ են արդյոք նրանք իսկապես ապաշխարել։ Արդյոք Աստված փրկո՞ւմ է ոչ բնականոն ողջամտություն ունեցող նման բթացած մարդկանց։ Երբ այս հարցերը հիմնովին ընկալվեն, պարզ կդառնա, թե ինչպես պատշաճ կերպով վարվել նման անհատների հետ։ Բթացած մարդիկ, անշուշտ, չեն սիրում ճշմարտությունը, և ճշմարտությունը վեր է նրանց հասանելիությունից։ Բթացած մարդիկ չեն կարողանում հասկանալ մարդկային լեզուն. կարելի է ասել՝ բթացած մարդիկ չունեն բնականոն մարդկայնություն և կիսախելագար են. իրականում նրանք պարզապես անօգուտ են։ Կարո՞ղ են արդյոք բթացած մարդիկ լավ կերպով ծառայություն մատուցել։ Կարելի է հաստատապես ասել, որ նրանք նույնիսկ ի վիճակի չեն ծառայություն մատուցելու չափանիշի համաձայն կերպով, որովհետև նրանց ողջամտությունը հիմնավոր չէ. նրանք մարդիկ են, որոնք ոչինչ չեն հասկանում։ Եթե ինչ-որ մեկը ցանկանում է սեր ցուցաբերել բթացած մարդկանց նկատմամբ, թող աջակցի բթացած մարդկանց։ Աստծու տան վերաբերմունքը բթացած մարդկանց նկատմամբ այն է, որ նրանք պետք է հեռացվեն։ Յուրաքանչյուր ոք, ով բոլորովին չի ընդունում ճշմարտությունը, յուրաքանչյուր ոք, ով անկեղծորեն չի կատարում իր պարտավորությունը՝ միշտ դա ձևականորեն անելով, պետք է սահմանափակվի, եթե հաճախ անհանգստություններ է առաջացնում եկեղեցական կյանքում։ Եթե նրանցից ոմանք զղջումով լի են և պատրաստ են ապաշխարելու, նրանց պետք է հնարավորություն տրվի։ Նրանք, ում էության մեջ հնարավոր չէ թափանցել, պետք է ժամանակավորապես պահվեն եկեղեցում՝ թույլ տալով Աստծու ընտրյալ մարդկանց վերահսկել նրանց, դիտարկել նրանց և աճել զանազանության մեջ։ Եթե կան այնպիսիք, ովքեր մշտապես խանգարում և անհանգստացնում են և, չնայած էտվելուն, մնում են անուղղելիորեն չապաշխարող՝ շարունակելով մրցակցել համբավի ու շահի համար, հարձակվել դրական կերպարների վրա և բացառել նրանց՝ հատկապես հարձակվելով նրանց վրա, ովքեր ձգտում են ճշմարտությանը և կարող են կիսվել փորձառական վկայություններով, և նրանց վրա, ովքեր անկեղծորեն ծախսվում են Աստծու համար և կատարում են իրենց պարտավորությունները, ապա այս անհատները չար մարդիկ և հակաքրիստոսներ են, նրանք չհավատացողներ են։ Նման մարդկանց դեպքում խոսքը միայն նրանց կանգնեցնելու և սահմանափակելու մասին չէ. նրանց պետք է անմիջապես հեռացնել եկեղեցուց՝ ապագա անախորժությունները կանխելու համար։ Կիրառման այս ձևը լիովին Աստծու մտադրությունների համաձայն է։

Մոտավորապես սրանք են կարգավիճակի համար մրցակցելու տարբեր դրսևորումները՝ աննշանից մինչև լուրջ։ Աննշան դրսևորումները հիմնականում վերաբերում են առաջնորդողներին և աշխատողներին կոպիտ բառերով ծաղրելուն, մանրախնդրությանը և առաջնորդողների ու աշխատողների նախաձեռնողականության վրա հարձակվելուն՝ նպատակ ունենալով ոչնչացնելու և վարկաբեկելու նրանց։ Ամենալուրջ դրսևորումներն առաջնորդողներին և աշխատողներին բացահայտ կերպով ուղղակիորեն հակադրվելն է, նրանց դեմ օգտագործելու բաներ գտնելը և նրանց դատելը, դատապարտելը, նրանց վրա հարձակվելն ու նրանց բացառելը, իսկ հետո մեկուսացնելը և հարկադրելը, որ ընդունեն իրենց մեղքն ու հրաժարական տան՝ նրանց կարգավիճակը զավթելու համար։ Սրանք խանգարելու և անհանգստացնելու ամենալուրջ խնդիրներն են, որոնք տեղի են ունենում եկեղեցական կյանքում։ Նրանք, ովքեր բացահայտորեն աղմկում են առաջնորդողների կամ աշխատողների դեմ և նրանց հետ մրցակցում են կարգավիճակի համար, նրանք են, ովքեր անհանգստացնում են եկեղեցու գործը և դիմակայում են Աստծուն, նրանք չար մարդիկ և հակաքրիստոսներ են և չպետք է միայն կանգնեցվեն և սահմանափակվեն. եթե իրավիճակը լուրջ է և անհրաժեշտ է հեռացնել կամ վտարել նրանց, ապա նրանց հետ պետք է գործ ունենալ սկզբունքների համաձայն։ Գոյություն ունի նաև կարգավիճակի համար մրցակցելու մեկ այլ դրսևորում՝ բացառել և հարձակվել այն մարդկանց վրա, որոնք եկեղեցում ավելի շատ են ձգտում ճշմարտությանը։ Քանի որ ճշմարտությանը ձգտող մարդիկ մաքուր ըմբռնում և Աստծու խոսքերի փորձառություն ու ճշմարիտ գիտելիք ունեն, և նրանք հաճախ հաղորդակցվում են ճշմարտության շուրջ՝ եղբայրների և քույրերի միջև խնդիրները լուծելու համար, և այդպիսով՝ խրատում են Աստծու ընտրյալ մարդկանց և աստիճանաբար հեղինակություն են ձեռք բերում եկեղեցում, այս չար մարդիկ և հակաքրիստոսները նախանձ և անզիջում են նրանց նկատմամբ, և բացառում են նրանց ու հարձակվում նրանց վրա։ Ցանկացած վարքագիծ, որը բաղկացած է ճշմարտությանը ձգտող մարդկանց վրա հարձակվելուց կամ նրանց բացառելուց, ուղղակիորեն հանդիսանում է եկեղեցական կյանքի խանգարում և անհանգստություն։ Որոշ մարդիկ գուցե ուղղակիորեն չթիրախավորեն եկեղեցու առաջնորդողներին, բայց նրանք առանձնահատուկ հակակրանք և արհամարհանք ունեն եկեղեցու այն մարդկանց նկատմամբ, որոնք հասկանում են ճշմարտությունը և ունեն գործնական փորձառություններ։ Նրանք նաև բացառում և ճնշում են նման մարդկանց՝ հաճախ ծաղրելով և հեգնելով նրանց, նույնիսկ ծուղակներ լարելով նրանց համար և դավեր նյութելով նրանց դեմ և այլն։ Թեև նման խնդիրները պակաս լուրջ են, քան եկեղեցու առաջնորդողների հետ կարգավիճակի համար մրցակցելը՝ իրենց բնության և հանգամանքների առումով, դրանք նույնպես եկեղեցական կյանքի խանգարումներ և անհանգստություններ են հանդիսանում և պետք է կանգնեցվեն ու սահմանափակվեն։ Եթե եկեղեցու եղբայրների և քույրերի մեծամասնությունը ազդեցության է ենթարկվում և հաճախ ընկղմվում է բացասականության և թուլության մեջ, եթե խնդիրները հանգեցնում են այս տեսակի հետևանքների, ապա դրանք համարժեք են խանգարումների և անհանգստությունների։ Այն տեսակի չար մարդը, որը խանգարումներ և անհանգստություններ է ստեղծում, չպետք է պարզապես սահմանափակվի, նրան պետք է ուղարկել Բ խումբ՝ մեկուսացման և խորհելու համար, կամ էլ հեռացնել։ Նրանք, ովքեր ներգրավվում են այնպիսի գործողությունների մեջ, որոնք իրենց բնությամբ խանգարումներ և անհանգստություններ են առաջացնում, մարդիկ են, որոնք սովորաբար չարիք են գործում։ Պետք է տարբերակել այն չար մարդկանց, որոնք հաճախ են չարիք գործում, և նրանց, ովքեր երբեմն են չարիք գործում՝ նրանց հետ վարվելու առումով։ Նրանք, ովքեր բազմազան չարիքներ են գործում, հակաքրիստոսներ են. նրանք, ովքեր երբեմն են չարիք գործում, վատ մարդկայնություն ունեն։ Եթե երկու հոգի երբեմն վիճում են կամ ներգրավվում են վիճաբանությունների մեջ՝ իրենց անհամատեղելի բնավորության առանձնահատկությունների պատճառով, կամ որովհետև տարբեր տեսակետներ ունեն ինչ-որ բան անելիս, կամ որովհետև տարբեր խոսելաձևեր ունեն, բայց եկեղեցական կյանքը ազդեցության չի ենթարկվում, ապա դրանում խանգարումներ և անհանգստություններ առաջացնելու բնություն չկա. դա տարբերվում է չար մարդկանց՝ եկեղեցական կյանքը խանգարելուց և անհանգստացնելուց։ Բոլոր այն բաները, որոնց մասին մենք խոսում էինք, և որոնք իրենց բնությամբ խանգարում և անհանգստացնում են եկեղեցական կյանքը, չար մարդկանց չարագործության դրսևորումներ են։ Երբ չար մարդիկ չարիք են գործում, դա նրանց սովորությունն է։ Չար մարդիկ ամենաշատն ատում են ճշմարտությանը ձգտող մարդկանց։ Երբ նրանք տեսնում են, որ ճշմարտությանը ձգտող ինչ-որ մեկն ի վիճակի է կիսելու իր սեփական փորձառական վկայությունը և այդպիսով ձեռք է բերում ուրիշների առանձնահատուկ հիացմունքը, նրանք նախանձում են, ատելությամբ լցվում, և նրանց աչքերը զայրույթից վառվում են։ Ով խորհում է իր մասին և ճանաչում է իրեն, ով կիսում է իր գործնական փորձառությունները, և ով վկայություն է կրում Աստծու համար, բախվում է այս չար մարդկանց ծաղրին, վարկաբեկմանը, ճնշմանը, բացառմանը, դատաստանին և նույնիսկ հալածանքին։ Նրանք սովորաբար այսկերպ են վարվում։ Որևէ մեկն թույլ չեն տալիս իրենցից լավը լինել. նրանք չեն կարողանում տանել իրենցից լավ մարդկանց տեսնելը։ Երբ նրանք տեսնում են մեկին, ով իրենցից լավն է, նախանձում են, բարկանում, զայրանում և մտածում են նրանց վնասելու և տանջելու մասին։ Նման մարդիկ արդեն լուրջ խանգարում և անհանգստություն են առաջացրել եկեղեցական կյանքում և եկեղեցու կարգում, և առաջնորդողներն ու աշխատողները պետք է միանան եղբայրներին և քույրերին՝ մերկացնելու, կանգնեցնելու և սահմանափակելու նման անհատներին։ Եթե հնարավոր չէ սահմանափակել նրանց, և նրանք չեն ապաշխարում կամ փոխում իրենց ընթացքը այն բանից հետո, երբ նրանց հետ հաղորդակցվել են ճշմարտության շուրջ, ապա չար մեկն են, և չար մարդկանց պետք է չափել և նրանց հետ պետք է վարվել եկեղեցին մաքրելու համար Աստծու տան սկզբունքների համաձայն։ Եթե առաջնորդողներն ու աշխատողները հաղորդակցության միջոցով հասնում են համաձայնության և որոշում են, որ սա հավասար է չար մարդու կողմից եկեղեցին անհանգստացնելուն, ապա հարցը պետք է լուծվի ճշմարտության սկզբունքների համաձայն. այդ մարդը պետք է հեռացվի եկեղեցուց։ Այլևս չպետք է հանդուրժել նման չար մարդկանց, որոնք անհանգստացնում են եկեղեցական կյանքը։ Եթե առաջնորդողների և աշխատողների համար պարզ է, որ սա հավասար է չար մարդու՝ անհանգստություն առաջացնելուն, և այնուամենայնիվ նրանք դեռ ձևացնում են, թե անտեղյակ են և հանդուրժում են, որ չար մարդը չարիք գործի և անհանգստություն առաջացնի, ապա նրանք ձախողում են իրենց պատականությունները եղբայրների և քույրերի նկատմամբ և անհավատարիմ են Աստծուն և Աստծու հանձնարարությանը։

Որոշ մարդիկ արտաքուստ կարող են լավը թվալ, բայց իրականում նրանց ինտելեկտի գործակիցը նման է բթամիտի ինտելեկտի գործակցին։ Նրանք խոսում և գործում են՝ չհասկանալով, թե որն է պատշաճ, չունենալով բնականոն մարդկայնության ողջամտություն։ Նման մարդիկ նաև սիրում են մրցակցել կարգավիճակի և հեղինակության համար, պայքարում են վերջին խոսքն ասելու համար և մրցում են ուրիշների բարձր գնահատականին արժանանալու համար։ Եկեղեցական կյանքում նրանք հաճախ արտաքուստ ճիշտ, բայց իրականում թյուր տեսակետներ և փաստարկներ են առաջ քաշում՝ մյուս մարդկանց մեծամասնության ուշադրությունն ու բարձր գնահատականը ձեռք բերելու համար՝ անհանգստացնելով մարդկանց մտքերը, անհանգստացնելով Աստծու խոսքերի նրանց ճիշտ ըմբռնումն ու հասկացողությունը և անհանգստացնելով ամեն ինչի վերաբերյալ նրանց դրական հասկացողությունը։ Երբ մյուսները հաղորդակցվում են Աստծու խոսքերի և իրենց մաքուր ըմբռնումների շուրջ, այս մարդիկ հաճախ ծաղրածուների պես հանկարծակի հայտնվում են՝ իրենց իսկ ներկայությունը հաստատելու և բոլորի ուշադրությունը գրավելու համար՝ միշտ ցանկանալով ցույց տալ եղբայրներին և քույրերին, որ իրենք մի երկու հնարք գիտեն, և որ իրենք բազմագիտակ են, խիստ բանիմաց ու գիտուն և այլն։ Թեև նրանք դեռ հստակ նպատակներ չունեն այն առումով, թե որ առաջնորդողին թիրախավորեն կամ որ առաջնորդողի դիրքի համար մրցակցեն, նրանց ցանկություններն ու փառասիրական ձգտումներն այնքան մեծ են, որ նրանց բառերն ու գործողություններն անհանգստություններ են առաջացրել եկեղեցական կյանքում, ուստի նրանք նույնպես պետք է սահմանափակվեն՝ ըստ իրավիճակի և դրա բնության լրջության։ Լավագույնը կլիներ նախ նրանց հետ հաղորդակցվել ճշմարտության շուրջ՝ նրանց ճշտորեն ուղղորդելու համար, և ուղղություն տրամադրել նրանց անձնական վարքի համար՝ հնարավորություն տալով շրջվելու և հասկանալու, թե ինչպես բնականոն կերպով ապրել եկեղեցական կյանքով, ինչպես շփվել ուրիշների հետ, ինչպես մնալ իրենց պատշաճ տեղում և ինչպես լինել ռացիոնալ։ Եթե դա պայմանավորված է նրանց երիտասարդ տարիքով, ներըմբռնման պակասով և երիտասարդական ամբարտավանությամբ, և եթե նրանք ապաշխարել են կրկնակի հաղորդակցվելուց հետո՝ գիտակցելով, որ իրենց նախկին գործողությունները սխալ էին, ամոթալի, վանել են բոլորին և անախորժություններ բերել բոլորի վրա և արտահայտել են իրենց ներողությունն ու զղջումը դրա համար, ապա կարիք չկա դա նրանց դեմ օգտագործելու. նրանց կարելի է պարզապես օգնել սիրով։ Սակայն եթե նրանց սխալ գործողությունները, որոնք անհանգստացրել են բոլորին, պայմանավորված չեն եղել երիտասարդական ամբարտավանությամբ կամ ճշմարտության հասկացողության պակասով, այլ, ավելի շուտ, դրդված էին գաղտնի շարժառիթներով, և նրանք շարունակում են իրենց վարքագիծը՝ չնայած բազմիցս հետ պահվելուն, և եթե, ավելին, նրանք էտվել են, և եղբայրներն ու քույրերը հաղորդակցվել են նրանց հետ այս խնդրի լրջության շուրջ՝ նրանց առաջարկվել է հաղորդակցություն և օգնություն թե՛ բացասական, թե՛ դրական տեսանկյուններից, սակայն նրանք դեռ չեն կարողանում ճանաչել իրենց սեփական բնական էությունը, չեն կարողանում տեսնել այն անհանգստությունը, որն այս գործողություններն առաջացնում են ուրիշների համար, և դրանց ծանր հետևանքները, և շարունակում են անհանգստություններ և խանգարումներ ստեղծել՝ իրականացնելով նույն գործողությունները, երբ էլ որ առիթ են ունենում, ապա այս դեպքում ավելի խիստ միջոցներ են պահանջվում։ Եթե, ունենալով ապաշխարելու բավարար հնարավորություններ, նրանք բոլորովին չեն խորհում կամ փորձում ճանաչել իրենց, և անկախ նրանից, թե ինչպես են նրանց հետ հաղորդակցվում ճշմարտության շուրջ, նրանք չեն հասկանում, ոչ էլ գիտեն՝ ինչպես գործել խելամտորեն և սկզբունքների համաձայն, այլ փոխարենը համառորեն կառչում են գործերն անելու իրենց սեփական ձևին, ապա այս մարդկանց հետ կապված խնդիր կա։ Առնվազն, ողջամտության տեսանկյունից, նրանք զուրկ են բնականոն մարդու ողջամտությունից։ Սա դրան արտաքուստ նայելիս է։ Եթե էության տեսանկյունից նայելիս, անկախ նրանից, թե ինչպես են նրանց հետ հաղորդակցվում, նրանք չեն կարողանում ճանաչել խնդրի լրջությունը, ոչ էլ կարողանում են գտնել իրենց պատշաճ տեղը, ոչ էլ կարողանում են ընդունել հաղորդակցությունն ու օգնությունը կամ փորձել կիրառել եղբայրների և քույրերի կողմից հաղորդակցված ուղու համաձայն. եթե նրանք նույնիսկ այս բաներին չեն կարողանում հասնել, ապա նրանց խնդիրը ոչ միայն ողջամտության պակասն է, այլև նրանց մարդկայնության հետ կապված խնդիր է։ Թեև թվում է՝ նրանք ոչ միտումնավոր կերպով են խանգարումներ և անհանգստություններ առաջացնում, այս գործերն, անշուշտ, առանց դիտավորության չեն, այլ, ավելի շուտ, արվում են նպատակով և շարժառիթներով։ Մի կողմ թողնելով, թե որոնք կարող են լինել այս անհատների շարժառիթները կամ նպատակը, եթե նրանց ասածն ու արածը լրջորեն խանգարում և անհանգստացնում են եղբայրների ու քույրերի կյանքի մուտքը և եկեղեցական կյանքը՝ հանգեցնելով նրան, որ շատ մարդիկ ոչինչ չեն ստանում եկեղեցական կյանք ապրելուց, այն աստիճան, որ մյուսները չեն ցանկանում հավաքվել միայն այն պատճառով, որ նրանք ներկա են, կամ երբ նրանք խոսում են, մարդիկ վանվում են և ուզում են հեռանալ, ապա այս խնդրի բնույթը լուրջ է դառնում։ Ինչպե՞ս պետք է վարվել նման մարդկանց հետ։ Եթե նրանք դեռ համառում են այս բաներն անել՝ չնայած բազմաթիվ առիթներով նրանց հաղորդակցություն և օգնություն է առաջարկվել, և ապաշխարելու հնարավորություններ են տրվել, ապա նրանց բնական էությունն է խնդրահարույց։ Նրանք այն մարդիկ չեն, որոնք անկեղծորեն հավատում են Աստծուն և կարող են ընդունել ճշմարտությունը, այլ փոխարենը ինչ-որ այլ մտադրություն ունեն։ Նայելով նրանց բնական էությանը՝ եկեղեցական կյանքում նրանց առաջացրած խանգարումներն ու անհանգստությունները հաստատապես ոչ միտումնավոր չեն, այլ, ավելի շուտ, այս մարդիկ նպատակ և շարժառիթներ ունեն։ Եթե նման մարդկանց հետագա հնարավորություններ տրվեն, դա արդա՞ր է Աստծու ընտրյալ մարդկանց նկատմամբ, որոնք բնականոն կերպով եկեղեցական կյանք են ապրում։ (Ոչ։) Նման անհատների հետ կապված խնդիրն արդեն այս աստիճան բացահայտվել է. եթե նրանց դեռ հնարավորություններ տրվեն՝ սպասելով նրանց ապաշխարությանը, ինչի արդյունքում ի վերջո էլ ավելի շատ չարիք կգործեն՝ ավելի շատ մարդկանց առաջնորդելով բացասականության, թուլության և անելանելի վիճակի, ապա ո՞վ կփոխհատուցի այս կորուստը։ Հետևաբար, եթե այս անհատներին առաջարկվել է հաղորդակցություն և սիրով օգնություն, կամ քայլեր են ձեռնարկվել նրանց կանգնեցնելու և սահմանափակելու համար, սակայն նրանք դեռ չեն փոխում իրենց հին ճանապարհները և համառում են իրենց սկզբնական վարքագծի մեջ, ապա նրանց հետ պետք է սկզբունքների համաձայն վարվել. մեղմ դեպքերում նրանց պետք է մեկուսացնել. ծանր դեպքերում պետք է հեռացնել եկեղեցուց։ Ինչպե՞ս է հնչում այս սկզբունքը։ Այն ինչ-որ մեկին անողորմաբար ճնշելո՞ւ մասին է՝ առանց նրան ապաշխարելու հնարավորություն տալու։ Կամ կամայականորեն որոշում կայացնելո՞ւ՝ առանց որևէ զանազանություն կիրառելու և առանց հստակ հասկանալու, թե իրականում որն է նրանց բնական էությունը։ (Ոչ։) Եթե, չնայած հաղորդակցություն և օգնություն առաջարկվելուն և ապաշխարելու հնարավորություններ տրվելուն, այս մարդկանց ուղիներն ու խառնվածքը բոլորովին չեն փոխվել, և ոչ էլ նրանք ապաշխարում են՝ մնալով այնպիսին, ինչպիսին նախկինում էին՝ այն միակ տարբերությամբ, որ նախկինում բացահայտ և տեսանելի կերպով արածն այժմ գաղտնի և թաքուն են անում, բայց անհանգստությունն ու խանգարումը մնում են նույնը, ապա եկեղեցին այլևս չի կարող պահել նրանց։ Նման մարդիկ Աստծու տան անդամներ չեն. նրանք Աստծու ոչխարներ չեն։ Աստծու տանը նրանց ներկայությունը բացառապես անհանգստություններ և խանգարումներ առաջացնելու համար է, և նրանք Սատանայի ծառաներ են, ոչ թե եղբայրներ և քույրեր։ Եթե նրանց միշտ որպես եղբայրների և քույրերի ես վերաբերվում՝ շարունակաբար աջակցելով և օգնելով և նրանց հետ ճշմարտության շուրջ հաղորդակցվելով, և դա ի վերջո հանգեցնում է մեծ ջանքեր վատնելուն՝ առանց որևէ պտուղ տալու, միթե դա հիմարություն չէ՞։ Դա ավելին է, քան հիմարությունը. դա տխմարություն է, կատարյալ տխմարություն։

Նայելով խնդիրների բնությանը՝ կարգավիճակի համար մրցակցելու մեջ ներգրավված տարբեր դրսևորումները և մարդկանց, իրադարձությունների ու բաների տեսակները հիմնականում կարելի է այս երեք տեսակների դասակարգել։ Կարգավիճակի համար մրցակցելը եկեղեցական կյանքում տարածված խնդիր է, որն ի հայտ է գալիս մարդկանց տարբեր խմբերում և եկեղեցական կյանքի տարբեր տեսանկյուններում։ Ինչ վերաբերում է նրանց, ովքեր մրցակցում են կարգավիճակի համար, մեղմ դեպքերում նրանց պետք է ճշմարտության շուրջ լայն հաղորդակցություն առաջարկվի՝ աջակցելու և օգնելու նրանց, որպեսզի կարողանան հասկանալ ճշմարտությունը, և նրանց պետք է ապաշխարելու հնարավորություն տրվի։ Եթե դեպքը լուրջ է, նրանց պետք է ուշադիր հետևել, և հենց որ հայտնաբերվի, որ խոսում կամ գործում են որոշակի շարժառիթի կամ նպատակի հասնելու համար, պետք է անմիջապես կանգնեցվեն և սահմանափակվեն։ Եթե դեպքն էլ ավելի լուրջ է, նրանց հետ պետք է գործ ունենալ եկեղեցու՝ մարդկանց հեռացնելու և վտարելու սկզբունքների համաձայն։ Սա այն պարտականությունն է, որն առաջնորդողներն ու աշխատողները պետք է կատարեն, երբ կարգավիճակի համար մրցակցելու մեջ ներգրավված այս մարդիկ, իրադարձությունները և բաները հայտնվում են եկեղեցական կյանքում։ Իհարկե, սա նաև պահանջում է, որ բոլոր եղբայրներն ու քույրերն առաջ գան և այս աշխատանքում համագործակցեն առաջնորդողների ու աշխատողների հետ՝ միասին սահմանափակելով չար մարդկանց տարբեր վարքագծերն ու գործողությունները, որոնք խանգարում և անհանգստություն են առաջացնում՝ ապահովելով, որ եկեղեցական կյանքում այլևս չար մարդկանց կողմից խանգարում կամ անհանգստություն չլինի, ձգտելով ապահովելու, որ եկեղեցական կյանքի յուրաքանչյուր առիթ լուսավորված լինի Սուրբ Հոգու կողմից, լցված լինի խաղաղությամբ, ուրախությամբ և Աստծու ներկայությամբ և Աստծու օրհնությունն ու ուղղորդումն ունենա, և ապահովել, որ յուրաքանչյուր հավաքույթ վայելքի և ձեռքբերման ժամանակ լինի։ Սա եկեղեցական կյանքի լավագույն տեսակն է՝ այն, որն Աստված ցանկանում է տեսնել։ Այս աշխատանքը ստանձնելը համեմատաբար բարդ է առաջնորդողների և աշխատողների համար, քանի որ ներառում է միջանձնային հարաբերություններ և մարդկանց հեղինակությունն ու շահերը և նաև մարդկանց ճշմարտության հասկացողության մակարդակը՝ այն դարձնելով փոքր-ինչ ավելի դժվար։ Սակայն երբ խնդիրներ են ծագում, մի՛ խուսափեք դրանցից և մի՛ թերագնահատեք մեծ խնդիրները՝ փոքր համարելով, և ի վերջո թույլ մի՛ տվեք, որ դրանք մնան չլուծված. ոչ էլ դրանց հետ պետք է գործ ունենալ՝ օգտագործելով աշխարհիկ գործելակերպի փիլիսոփայություններ՝ աչք փակելով դրանց վրա։ Ավելին՝ մի՛ եղեք մարդկանց հաճեցնող, այլ, ավելի շուտ, կարգավիճակի համար մրցակցող տարբեր տեսակի մարդկանց հետ վարվեք ճշմարտության սկզբունքների համաձայն։ Այս հաղորդակցությունը պա՞րզ է։ (Այո։) Ուրեմն սրանով հինգերորդ հարցի շուրջ մեր հաղորդակցությունն ավարտվում է։

VI. Ներգրավվել անպատշաճ հարաբերությունների մեջ

Աստծու գործը և եկեղեցու բնականոն կարգը խանգարող և անհանգստացնող վեցերորդ խնդիրն անպատշաճ հարաբերությունների մեջ ներգրավվելն է։ Քանի դեռ մարդիկ շփվում են և կարող են միասին հավաքվել, համայնքային կյանք կլինի, և դրանից տարբեր հարաբերություններ կառաջանան։ Ուստի այս հարաբերություններից որո՞նք են պատշաճ, և որո՞նք՝ անպատշաճ։ Եկեք նախ խոսենք այն մասին, թե որոնք են պատշաճ հարաբերությունները, իսկ հետո հաղորդակցվենք անպատշաճների մասին։ Երբ եղբայրներն ու քույրերը հանդիպում և ողջունում են միմյանց, նրանք կարող են այնպիսի բաներ ասել, ինչպիսիք են. «Ինչպե՞ս ես վերջերս։ Առո՞ղջ ես։ Երեխադ հաջորդ տարի ավագ դպրոց գնալո՞ւ է։ Ինչպե՞ս են ամուսնուդ գործերը»։ Նման փոխադարձ ողջույնը պատշաճ հարաբերություն համարվո՞ւմ է։ (Այո։) Ինչո՞ւ եք այդպես ասում։ Որովհետև երբ երկու մարդ, որոնք երկար ժամանակ չեն տեսել միմյանց, պատահաբար հանդիպում են, ողջույնի մի քանի խոսք ասելն ամենատարրական վարվելակարգն է, ինչպես նաև հոգատարության և ողջույնի ամենահիմնական դրսևորումը։ Սրանք բոլորը խոսքեր, գործողություններ և համապատասխան թեմաներ են, որոնք մարդիկ բարձրացնում են բնականոն մարդկայնության սահմաններում։ Դատելով նրանց մինչ այժմ ունեցած խոսակցությունից՝ ակնհայտ է, որ նրանց հարաբերությունը միանգամայն պատշաճ է։ Նրանց երկխոսությունը հիմնված է և՛ վարվելակարգի, և՛ բնականոն մարդկայնության վրա, և այս երկու կետից կարելի է որոշել, որ զրուցող երկու մարդկանց միջև հարաբերությունը պատշաճ է և ներկայացնում է բնականոն միջանձնային հարաբերություն։ Եթե երկու հոգի շատ լավ են ճանաչում միմյանց, սակայն հանդիպելիս երկուսն էլ խոժոռվում են և չեն խոսում իրար հետ, իսկ երբ նայում են միմյանց, նրանց աչքերն այրվում են թշնամանքով, այդ հարաբերությունը բնականո՞ն է։ (Ո՛չ, այդպես չէ։) Ինչո՞ւ բնականոն չէ։ Ինչպե՞ս պետք է ճշգրտորեն սահմանել։ Երբ երկու մարդ հանդիպում են, բայց ոչ մեկը չի ողջունում մյուսին կամ նույնիսկ «բարև» չի ասում, էլ չասած բնականոն զրույցի և երկխոսության մեջ ներգրավվելու մասին, ակնհայտ է, որ նրանց դրսևորումները չեն արտացոլում այն, ինչ ակնկալվում է բնականոն մարդկությունից։ Նրանց հարաբերությունը բնականոն միջանձնային հարաբերություն չէ. այն փոքր-ինչ աղավաղված է, սակայն դեռ չի համարվում անպատշաճ հարաբերություն, դրանից դեռ որոշակի հեռավորություն կա։ Ընդհանուր առմամբ, եթե մարդկանց միջև հարաբերությունը հաստատված է բնականոն մարդկայնության հիման վրա, որտեղ անհատները կարող են շփվել և հարաբերվել բնականոն կերպով ու սկզբունքների համաձայն և օգնել, աջակցել ու մատակարարել միմյանց, այս ամենը վկայում է մարդկանց միջև պատշաճ հարաբերությունների մասին։ Դա նշանակում է հարցերը լուծել գործնական ձևով, չներգրավվել գործարքների մեջ, զերծ լինել խճճված շահերից, առավել ևս զերծ լինել ատելությունից, և որ գործողությունները չեն առաջնորդվում մսեղավոր ցանկություններով։ Այս ամենը մտնում է պատշաճ հարաբերությունների շրջանակի մեջ։ Մի՞թե այս շրջանակը բավականին լայն չէ։ Բնականոն միջանձնային հարաբերությունները ներառում են երկխոսություն և հաղորդակցություն բնականոն մարդկայնության ոլորտում, ուրիշների հետ շփում և հարաբերություն, ինչպես նաև համատեղ աշխատանք՝ հիմնված բնականոն մարդկայնության խղճի և ողջամտության վրա։ Ավելի բարձր մակարդակում այն ներառում է շփում և հարաբերություն՝ ճշմարտության սկզբունքների համաձայն։ Սա մարդկանց միջև պատշաճ միջանձնային հարաբերությունների ընդհանուր սահմանումն է։ Հանդիպելիս միմյանց ողջունելը շփման ամենաբնականոն ձևն է։ Կարողանալ ողջունել և զրուցել բնականոն կերպով՝ առանց մեծամտանալու, սեր չձևացնել այնտեղ, որտեղ այն չկա, չգործել որպես գերադաս, խոսել առանց ուրիշներին ճնշելու կամ ինքն իրեն բարձրացնելու, խոսել և հաղորդակցվել բնականոն կերպով՝ այսպես պետք է խոսեն և հաղորդակցվեն նրանք, ովքեր ունեն բնականոն մարդկայնություն, և սա բնականոն միջանձնային հարաբերությունների ներսում շփվելու հիմնական ձևն է։ Աստծու ընտրյալ մարդիկ պետք է առնվազն խիղճ և ողջամտություն ունենան և շփվեն, հարաբերվեն ու միասին աշխատեն ուրիշների հետ այն սկզբունքների և չափանիշների համաձայն, որոնք Աստված պահանջում է մարդկանցից։ Սա լավագույն մոտեցումն է։ Սա կարող է բավարարել Աստծուն։ Ուստի որո՞նք են Աստծու պահանջած ճշմարտության սկզբունքները։ Այն, որ մարդիկ հասկացող լինեն ուրիշների նկատմամբ, երբ նրանք թույլ են և բացասական, ուշադիր լինեն նրանց ցավի ու դժվարությունների նկատմամբ և ապա հարցնեն այս բաների մասին, օգնություն և աջակցություն առաջարկեն և նրանց համար կարդան Աստծու խոսքերը՝ օգնելու նրանց լուծելու իրենց խնդիրները՝ հնարավորություն տալով հասկանալու Աստծու մտադրությունները և դադարելու թույլ լինելուց և նրանց բերելով Աստծու առջև։ Մի՞թե կիրարկման այս ձևը չի համապատասխանում սկզբունքներին։ Այսկերպ կիրարկելը համապատասխանում է ճշմարտության սկզբունքներին։ Բնականաբար, այս տեսակի հարաբերություններն առավել ևս համապատասխանում են ճշմարտության սկզբունքներին։ Երբ մարդիկ դիտավորյալ կերպով խանգարումներ և անհանգստություններ են առաջացնում կամ դիտավորյալ կերպով իրենց պարտավորությունը ձևականորեն են կատարում, եթե դու տեսնում ես դա և ի վիճակի ես մատնանշելու այս բաները նրանց համար, հանդիմանելու և օգնելու նրանց սկզբունքների համաձայն, ապա սա ճշմարտության սկզբունքների համաձայն է։ Եթե աչք ես փակում կամ ներում ես նրանց վարքագիծը և պարտակում նրանց և նույնիսկ հասնում ես հաճելի բաներ ասելուն՝ նրանց գովելու և ծափահարելու համար, ապա մարդկանց հետ շփվելու, հարցեր լուծելու և խնդիրների հետ վարվելու այս ձևերը հստակորեն հակասում են ճշմարտության սկզբունքներին և ոչ մի հիմք չունեն Աստծու խոսքերում։ Ուստի մարդկանց հետ շփվելու և հարցեր լուծելու այս ձևերն, անկասկած, անպատշաճ են և իսկապես հեշտ չէ հայտնաբերել, եթե մանրամասն չեն վերլուծվում և զանազանվում Աստծու խոսքերի համաձայն։ Մարդիկ, որոնք չեն հասկանում ճշմարտությունը, հավանաբար չեն ճանաչի այս խնդիրները և նույնիսկ եթե ընդունեն, որ դրանք խնդիրներ են, նրանց համար հեշտ չէ դրանք լուծելը։ Մենք հաճախ ենք ասել, որ ողջ ապականված մարդկությունն ապրում է Սատանայի բնույթով, և այս դրսևորումները դրա ապացույցն են։ Դուք հիմա հստակորեն տեսնո՞ւմ եք դա։

Մեր հաղորդակցության մեջ այսօրվա հիմնական նպատակը եկեղեցական կյանքում խանգարումներ և անհանգստություններ առաջացնող չորս տեսակի անպատշաճ հարաբերությունների դրսևորումները մերկացնելն է։ Ովքե՞ր են եկեղեցական կյանքի ներսում անպատշաճ հարաբերությունների մեջ ներգրավվողները։ Ի՞նչն է ճշտորեն համարվում անպատշաճ հարաբերություն։ Ի՞նչ խնդիրներ են ներառված անպատշաճ հարաբերություններում ներգրավվելու մեջ։ Քանի որ մեր հաղորդակցության հիմնական թեման ներառում է տարբեր մարդկանց, իրադարձություններ և բաներ, որոնք խանգարում և անհանգստացնում են Աստծու գործը և եկեղեցու բնականոն կարգը, անպատշաճ հարաբերությունների մասին այս քննարկումը սահմանափակվում է նրանցով, որոնք խանգարումներ և անհանգստություններ են առաջացնում եկեղեցական կյանքում։ Մենք անխտիր կերպով բոլոր տեսակի անպատշաճ հարաբերությունների հետ չենք հաշտվում, և եկեղեցական կյանքից դուրս գտնվող հարցերը մեզ չեն մտահոգում։ Դուք պետք է ամբողջովին ըմբռնեք այս հարցը՝ առանց շեղումների։ Ուստի, երբ խոսքը վերաբերում է անպատշաճ հարաբերությունների մեջ ներգրավվելուն, ո՞ր խնդիրները և մարդկանց միջև ո՞ր հարաբերություններն են անպատշաճ։ Ո՞ր անպատշաճ հարաբերություններն են խանգարումներ և անհանգստություններ առաջացնում եկեղեցական կյանքում և մարդկանց մեծամասնության համար։ Արդյոք այս հարցերի շուրջ արժե՞ հաղորդակցվել։ (Այո։) Սրանք հարցեր են, որոնք պետք է հստակորեն քննարկվեն մեր հաղորդակցության մեջ։

Ա. Անպատշաճ հարաբերություններ սեռերի միջև

Եկեղեցական կյանքում ո՞րն է անպատշաճ հարաբերությունների ամենատարածված, հեշտությամբ հասկացվող և հեշտությամբ բնութագրվող տեսակը։ (Հարաբերությունները սեռերի միջև։) Սա առաջին բանն է, որ գալիս է մարդկանց մտքին, երբ մտածում են անպատշաճ հարաբերությունների մասին։ Որոշ մարդիկ, երբ էլ որ խմբում են լինում, միշտ սիրախաղ են անում հակառակ սեռի հետ. նրանք ակնարկող ժեստեր ու արտահայտություններ են անում, առանձնապես արտահայտիչ կերպով են խոսում և սիրում են իրենց ցուցադրել։ Եթե անպատշաճ եզրույթ օգտագործենք, դա սեփական ցանկասիրությունն ի ցույց դնել է։ Նրանք սիրում են հակառակ սեռի առջև սրամիտ, հումորով, ռոմանտիկ, ջենթլմեն, հերոսական, խարիզմատիկ և բանիմաց երևալ՝ այլ հատկանիշների հետ մեկտեղ. նրանք հատկապես հաճույք են ստանում իրենց ցուցադրելուց։ Ինչո՞ւ են նրանք ցուցադրում իրենց։ Դա կարգավիճակի համար մրցակցելու համար չէ, այլ հակառակ սեռին հրապուրելու համար։ Որքան շատ են հակառակ սեռի ներկայացուցիչներն ուշադրություն դարձնում նրանց վրա՝ հիացական, ակնածալի և պաշտող հայացքներ նետելով նրանց ուղղությամբ, այնքան ավելի ոգևորված և էներգիայով լի են նրանք դառնում։ Եկեղեցական կյանքում ավելի շատ ժամանակ ծախսելով և ավելի շատ մարդկանց հետ շփվելով՝ նրանք թիրախավորում են մի քանի անհատների՝ սիրախաղ անելով և հայացքներ փոխանակելով հակառակ սեռի որոշ ներկայացուցիչների հետ, հաճախ խոսելով գրգռիչ կերպով, նույնիսկ սեռական ոտնձգության երանգով։ Արդյոք մարդկանց միջև այսպիսի հարաբերությունը պատշա՞ճ է։ (Ոչ։) Սա համարվում է անպատշաճ հարաբերությունների մեջ ներգրավվել։ Նման անհատները նույնիսկ հավաքույթների ժամանակն են օգտագործում՝ իրենց ցուցադրելու համար՝ խոսելով այնպես, որ առանձնապես սրամիտ և հմայիչ երևան այն անձի առջև, ում հավանում են կամ ով հետաքրքրում է իրենց՝ ակնարկող ժեստեր անելով ու հայացքներ նետելով, դեմքի հաղթական ու ոգևորված արտահայտություն կրելով, նույնիսկ ինքնագոհ շրջելով. և ի՞նչ նպատակով է այս ամենը։ Դա հակառակ սեռին գայթակղելն է՝ անպատշաճ հարաբերության մեջ մտնելու համար։ Չնայած շատ եղբայրներ և քույրեր զզվանք են զգում դրանից, և չնայած իրենց շուրջը եղողների բազմաթիվ նախազգուշացումներին՝ նրանք դեռ կանգ չեն առնում և համառում են իրենց անխոհեմ գայթակղության մեջ։ Եթե նման անպատշաճ հարաբերությունները ներառում են միայն երկու հոգու, որոնք սիրախաղ են անում միմյանց հետ եկեղեցական կյանքից դուրս և չեն ազդում եկեղեցական կյանքի կամ եկեղեցու գործի վրա, ապա այդ հարցը կարելի է առայժմ մի կողմ դնել։ Սակայն եթե անպատշաճ հարաբերությունների մեջ ներգրավվողները սովորաբար նման վարքագիծ են դրսևորում եկեղեցական կյանքում և անհանգստություններ են առաջացնում ուրիշների համար, նրանց պետք է նախազգուշացնել և սահմանափակել։ Եթե անուղղելի են մնում՝ չնայած բազմաթիվ նախազգուշացումներին, և արդեն լրջորեն անհանգստացրել են եկեղեցական կյանքը, նրանք Աստծու ընտրյալ մարդկանց քվեարկությամբ պետք է հեռացվեն եկեղեցուց։ Արդյոք այս մոտեցումը տեղի՞ն է։ (Այո։) Եթե դա պարզապես երիտասարդների բնականոն ժամադրություն է, նրանք նույնպես պետք է զուսպ լինեն հավաքույթների ժամանակ, որպեսզի չազդեն ուրիշների վրա։ Եկեղեցին Աստծուն երկրպագելու, Աստծու խոսքերն աղոթքաընթերցելու և եկեղեցական կյանք ապրելու վայր է. անձնական զգացմունքները չպետք է բերվեն եկեղեցական կյանք՝ ուրիշներին անհանգստացնելու համար։ Եթե դա անհանգստություններ է առաջացնում ուրիշների համար, ազդում է ուրիշների տրամադրության վրա հավաքույթների ժամանակ, ազդում է ուրիշների կողմից Աստծու խոսքերի ընթերցման և Աստծու խոսքերի նրանց ըմբռնման ու ճանաչողության վրա՝ ավելի շատ մարդկանց մղելով շեղվելու և անհանգստանալու, ապա նման հարաբերությունը բնութագրվում է որպես անպատշաճ հարաբերություն։ Նույնիսկ օրինական ժամադրությունը, եթե անհանգստություն է առաջացնում ուրիշների համար, կբնութագրվի որպես անպատշաճ հարաբերություն, էլ չասած ժամադրությունից դուրս հակառակ սեռին գայթակղելու մասին։ Հետևաբար, եթե եկեղեցական կյանքում ինչ-որ մեկը ներգրավվում է անպատշաճ հարաբերությունների մեջ, նրան չպետք է լուռ թույլատրել կամ հանդուրժել, այլ պետք է սկզբունքների համաձայն արժանանացնել նախազգուշացումների, սահմանափակումների և նույնիսկ հեռացման։ Սա այն աշխատանքն է, որն առաջնորդողներն ու աշխատողները պետք է իրականացնեն։ Եթե հայտնաբերվում է, որ ինչ-որ մեկը ներգրավվում է անպատշաճ հարաբերությունների մեջ և անհանգստություններ է առաջացրել եկեղեցում մարդկանց մեծամասնության համար, և նրա ներկայությունը հանգեցնում է հեշտասեր մտքերով ուրիշների շեղվելուն և ծուղակն ընկնելուն՝ նույնիսկ հանգեցնելով ընտանիքների քայքայման և պատճառ դառնալով, որ որոշ նոր հավատացյալներ կորցնեն հետաքրքրությունը հավաքույթների, Աստծու խոսքերը կարդալու կամ նույնիսկ հենց հավատքի նկատմամբ՝ փոխարենն ավելի տարվելով այն անձով, որին պաշտում են, ցանկանալով փախչել նրա հետ և միասին ապրել իրենց օրերը և թողնել իրենց հավատքը. եթե իրավիճակի լրջությունն այս աստիճանի է հասել, սակայն առաջնորդողներն ու աշխատողները լուրջ չեն ընդունում՝ մտածելով, թե պարզապես մարդկային ցանկասիրությունն է գործում, որ դա լուրջ բան չէ և մի բան է, որ սովորական մարդիկ բոլորն անում են՝ չգիտակցելով խնդրի լրջությունը կամ առավել ևս չհասկանալով, թե որքան շատ կարող է զարգանալ խնդիրը, այլ փոխարենն անտեսելով այն, լինելով առանձնապես անզգա և բթամիտ նման հարցերին արձագանքելիս, ի վերջո հակառակ ազդեցություններ առաջացնելով եկեղեցու մեծամասնության համար, ապա այս միջադեպերի բնությունը լուրջ խանգարումներ և անհանգստություններ է հաստատում։ Ինչո՞ւ եմ ասում, որ դա լուրջ խանգարումներ և անհանգստություններ է հաստատում։ Որովհետև այս միջադեպերն անհանգստացնում և վնասում են եկեղեցական կյանքի բնականոն կարգը։ Հետևաբար, երբ նման անհատներ են հայտնվում եկեղեցում, նրանց պետք է սահմանափակել, որքան էլ քիչ կամ շատ լինեն նրանք, ապահովել, որ յուրաքանչյուր դեպք լուծում ստանա, իսկ եթե իրավիճակը ծանր է, նրանց պետք է մեկուսացնել։ Եթե մեկուսացումն արդյունք չի տալիս, և նրանք շարունակում են գայթակղել հակառակ սեռին, անհանգստացնել եկեղեցական կյանքը և վնասել եկեղեցու բնականոն կարգը, ապա նրանց պետք է հեռացնել եկեղեցուց՝ սկզբունքների համաձայն։ Արդյոք այս մոտեցումը տեղի՞ն է։ (Այո։) Նման հարցերի ազդեցությունը եկեղեցական կյանքի և եկեղեցու գործի վրա չափազանց վնասակար է. դրանք նման են ժանտախտի և պետք է արմատախիլ արվեն։

Յուրաքանչյուր ոք, ով հակված է հակառակ սեռին գայթակղելու, դա անում է ուր էլ որ գնա՝ անխոնջ կերպով ներգրավվելով նման վարքագծի մեջ։ Գայթակղության և ոտնձգության նրանց թիրախները հաճախ երիտասարդ և հմայիչ անհատներ են, բայց երբեմն ներառում են նաև միջին տարիքի մարդկանց. ցանկացած մեկին, ում նրանք գրավիչ են համարում, նախաձեռնողաբար հնարավորություններ են փնտրում՝ գայթակղելու։ Եթե նրանք մտադիր են գայթակղել ուրիշներին, որոշ մարդիկ չեն կարողանում դիմակայել հրապուրանքին և կխաբվեն, ինչը հեշտությամբ հանգեցնում է անպատշաճ հարաբերությունների։ Քանի որ մարդկանց հասակը չափազանց փոքր է, և նրանք չունեն անկեղծ հավատք առ Աստված, ինչպես նաև ճշմարտության հասկացողություն, ինչպե՞ս կարող են հաղթահարել այս գայթակղությունները և դիմակայել նման հրապուրանքներին։ Մարդկանց հասակը չափազանց փոքր է. նրանք հատկապես թույլ և անզոր են, երբ բախվում են այս գայթակղություններին և հրապուրանքներին։ Նրանց համար դժվար է զերծ մնալ ազդեցությունից։ Մի տղամարդ առաջնորդող կար, որը փորձում էր գայթակղել ցանկացած գեղեցիկ կնոջ, որին տեսնում էր. երբեմն միայն մեկին գայթակղելը բավարար չէր. նա կարող էր գայթակղել երեք կամ չորս կանանց՝ մղելով նրանց բոլորին այն աստիճան հմայվելու իրենով, որ կորցնեին իրենց ախորժակը և չկարողանային քնել, և նույնիսկ կորցնեին իրենց պարտավորությունները կատարելու ցանկությունը։ Այսպիսին էր այս տղամարդու «հմայքը»։ Եթե նա պարզապես բնականոն կերպով շփվեր մարդկանց հետ՝ առանց դիտավորյալ կերպով փորձելու գայթակղել նրանց, նրա ազդեցությունն այդքան լայնածավալ չէր լինի։ Միայն այն ժամանակ, երբ նա դիտավորյալ կերպով ներկայացումներ էր տալիս և գայթակղում ուրիշներին, ավելի ու ավելի շատ մարդիկ էին խաբվում դրան՝ ավելացնելով նրանց թիվը, ովքեր գայթակղվել էին նրա հետ անպատշաճ հարաբերություններ ունենալու։ Մարդիկ դարձան անզոր՝ դիմակայելու և ընկան այս գայթակղությունների մեջ։ Սա հեշտասիրության «հմայքն» էր. նրա արածը գայթակղություններ, հրապուրանքներ և անհանգստություններ ստեղծեց երկու կողմերի համար էլ։ Մի տղամարդ միաժամանակ մի քանի կանանց է գայթակղում. նրա սիրտն այրվո՞ւմ էր, թե՞ ինչ։ Ո՞ր կնոջը առաջինն այցելի, որի՞ն առաջինը բավարարի. մի՞թե նա հոգեպես չէր հյուծվի։ (Այո։) Եթե դա այդքան հյուծիչ էր, ինչո՞ւ էր շարունակում այդպես վարվել։ Սա չարասիրություն է. նա այս տեսակի արարած էր, սա էր նրա բնությունը։ Հենց որ զոհերը գայթակղվում են և ընկնում գայթակղության մեջ, արդյոք նրանց համար հե՞շտ է խուսափել գայթակղությունից։ Գայթակղության մեջ հայտնվելուց հետո դժվար կլինի խուսափել դրանից։ Ուտելիս, քնելիս, քայլելիս, պարտավորություններ կատարելիս՝ անկախ նրանից, թե ինչ են անում, նրանց մտքերը լի են այս անձի մասին մտքերով, նրանց սրտերը կլանված են այս անձով։ Նման անհանգստությունները չափազանց ծանր են։ Դրան հաջորդում են մշտական մտորումներն այն մասին, թե ինչպես գոհացնել այս անձին, ինչպես նետվել նրա գիրկը, ինչպես շահել նրան, ինչպես միայն իրենը դարձնել, ինչպես մրցել և պայքարել այլ մրցակիցների հետ։ Մի՞թե սրանք անհանգստացած լինելու հետևանքները չեն։ Արդյոք հե՞շտ է խուսափել նման վիճակից։ (Հեշտ չէ։) Հետևանքները ծանր են դառնում։ Այդ ժամանակ մարդու սիրտը դեռ կարո՞ղ է հանգիստ լինել Աստծու առջև։ Երբ նրանք կարդում են Աստծու խոսքերը, կարո՞ղ են դեռ կլանել դրանք։ Նրանք դեռ կարո՞ղ են լույս ունենալ։ Հավաքույթների ժամանակ դեռ տրամադրություն կունենա՞ն խորհելու և հաղորդակցվելու Աստծու խոսքերի շուրջ և լսելու, թե ինչպես են ուրիշները կիսում Աստծու խոսքերը։ Չեն ունենա. նրանց սրտերը լի կլինեն հեշտասիրությամբ, իրենց պաշտամունքի առարկայով՝ զուրկ որևէ լուրջ հարցից. նույնիսկ Աստված կգնա նրանց սրտերից։ Հետո հաջորդում են մտորումներն են այն մասին, թե ինչպես փորձառաբար ապրել սերը, ինչպես լինել ռոմանտիկ և այլն, և Աստծուն հավատալու ցանկությունն ամբողջությամբ կորչում է։ Այս հետևանքները լա՞վն են։ Սա՞ է այն, ինչ մարդիկ ցանկանում են տեսնել։ (Ո՛չ։) Արդյոք գայթակղվելու և գայթակղության մեջ ընկնելու հետևանքներն այնպիսի բան են, որ մարդիկ կարո՞ղ են կանխել։ Կարո՞ղ են մարդիկ վերահսկել այս հետևանքները։ Կարո՞ղ է դա նրանց որոշելիքը լինել։ Կարո՞ղ են նրանք հասնել այն մակարդակին, որ կարողանան կանգ առնել, երբ իրենց սրտում ցանկանան։ Ոչ ոք չի կարող հասնել դրան։ Սա մարդկանց վրա նման անպատշաճ հարաբերությունների առաջացրած անհանգստությունների հետևանքն է։ Երբ Աստված բացակայում է մարդու սրտից, և նա այլևս չի ցանկանում կարդալ Աստծու խոսքերը, որո՞նք են հետևանքները։ Արդյոք դեռ կա՞ փրկության հույս։ Փրկության հույսը զրո է դառնում։ Ամեն ինչ կորած է. նախկինում հասկացած այն խղճուկ վարդապետությունները, Աստծու համար ծախսվելու վճռականությունն ու հաստատակամությունը և Աստծու փրկությունը ձեռք բերելու ցանկությունը բոլորը դեն են նետվում. սրանք են հետևանքները։ Մարդիկ հեռանում են Աստծուց և մերժում են Նրան իրենց սրտերում, և Աստված նույնպես մերժում է նրանց։ Այս հետևանքն այն չէ, ինչ Աստծուն հավատացող և Նրան հետևող որևէ մեկը ցանկանում է տեսնել, ոչ էլ այն փաստն է, որ Աստծու որևէ հետևորդ կարող է ընդունել։ Սակայն երբ մարդիկ ընկնում են նման գայթակղությունների մեջ և հայտնվում անպատշաճ հարաբերությունների հորձանուտում, նրանց համար դժվար է դառնում ազատվելը և առավել ևս ի վիճակի չեն լինում վերահսկելու իրենց։ Հետևաբար, նման անպատշաճ հարաբերությունները պետք է սահմանափակվեն։ Ծանր դեպքերում, ովքեր հետևողականորեն անհանգստացնում և ոտնձգություն են կատարում հակառակ սեռի նկատմամբ, պետք է ժամանակին և արագորեն մաքրվեն-հեռացվեն եկեղեցուց, որպեսզի չանհանգստացնեն եկեղեցական կյանքը և առավել ևս կանխեն ավելի շատ մարդկանց գայթակղության մեջ ընկնելը։ Արդյոք այս մոտեցումը ողջամի՞տ է։ (Այո։)

Առաջնորդողների և աշխատողների պարտականությունների տասներկուերորդ կետում առաջնորդողներն ու աշխատողները պետք է գործադրեն իրենց առավելագույն ջանքերը յուրաքանչյուր առաջադրանքում՝ ապահովելու, որ Աստծու ընտրյալ մարդիկ կարողանան բնականոն եկեղեցական կյանք վարել՝ եղբայրներին և քույրերին եկեղեցական կյանքում ցանկացած միջամտությունից կամ անհանգստությունից պաշտպանելով։ Սա նշանակում է պաշտպանել բոլոր եղբայրներին և քույրերին, որոնք կարող են բնականոն եկեղեցական կյանք վարել։ Ճշգրտորեն ի՞նչը պետք է պաշտպանվի։ Եղբայրներն ու քույրերը պետք է պաշտպանվեն, որպեսզի կարողանան հավաքույթների ժամանակ գալ Աստծու առջև հանգստության մեջ և խաղաղությամբ աղոթքաընթերցել ու կիսել Աստծու խոսքերը. միևնույն ժամանակ, եղբայրներն ու քույրերը պետք է կարողանան աղոթել Աստծուն սրտի և մտքի միասնության մեջ, փնտրել Աստծու մտադրությունները, փնտրել լուսավորություն և լուսավորում Աստծուց, ձեռք բերել Աստծու ներկայությունը և ստանալ Աստծու օրհնություններն ու ուղղորդումը։ Սա բոլոր եղբայրների և քույրերի ամենամեծ և ամենակարևոր շահն է և էական է բոլորի համար. այն վերաբերում է նրան, թե արդյոք նրանք կարող են փրկվել և արդյոք կարող են ունենալ լավ նշանակության վայր։ Հետևաբար, անհրաժեշտ է խստորեն սահմանափակել, մեկուսացնել կամ հեռացնել նրանց, ովքեր եկեղեցում ներգրավվում են անպատշաճ հարաբերությունների մեջ. մասնավորապես, նրանք, ովքեր ներգրավվում են սեռերի միջև հարաբերությունների մեջ, պետք է խստորեն վերահսկվեն։ Ի՞նչ է նշանակում վերահսկողություն։ Եթե պարզապես աննշան դեպք է, նրանք պետք է մերկացվեն և էտվեն և ժամանակին կանգնեցվեն ու սահմանափակվեն, և կանխվի ուրիշների վրա ազդելը։ Եթե ծանր դեպք է, անհրաժեշտ է գործել վճռականորեն և առանց վարանելու. նրանց պետք է հնարավորինս շուտ հեռացնել եկեղեցուց՝ կանխելու համար ավելի շատ մարդկանց նրանց անհանգստացնելը։ Եթե ցանկանում են անհանգստություններ առաջացնել, թող դրսում՝ աշխարհում անեն՝ անհանգստացնելով ում ցանկանում են. բավարար է ասելը, որ եկեղեցական կյանքում ճշմարտությանը ձգտող բոլոր եղբայրներն ու քույրերը չպետք է անհանգստացվեն նրանց կողմից։ Սա այս տասներկուերորդ պարտականության առնչությամբ առաջնորդողների և աշխատողների աշխատանքի առաջնային սկզբունքն ու նպատակն է։

Բ. Նույնասեռական հարաբերություններ

Անպատշաճ հարաբերությունների խնդրի վերաբերյալ այն, ինչի մասին հիմնականում հաղորդակցվեցինք հենց նոր, սեռերի միջև անպատշաճ հարաբերությունների մեջ ներգրավվելն էր։ Եթե դա ներառում է հակառակ սեռին գայթակղելը, հրապուրելը, ցուցադրվելը և սեթևեթելը, ակտիվորեն մոտենալը և նրանց հետ մտերմանալ փորձելը, և հաճախ միտումնավոր կամ ոչ միտումնավոր կերպով հավաքույթների ժամանակ նրանց մոտ նստել փնտրելը, բացի դրանից՝ ոչ միայն մեկ հոգու գայթակղելը, այլև, եթե առաջին փորձը ձախողվում է, մեկ ուրիշին անցնելը, այնպես որ եկեղեցում հակառակ սեռի շատ ներկայացուցիչներ են ենթարկվում ոտնձգության, ապա այս խնդիրը դարձել է լուրջ։ Սա ընդգրկում է սեռերի միջև անպատշաճ հարաբերությունները։ Բացի հակառակ սեռի հետ հարաբերություններից՝ կան նաև որոշ անպատշաճ հարաբերություններ նույն սեռի մարդկանց միջև։ Եթե նույն սեռի երկու հոգի առանձնապես ընկերական հարաբերությունների մեջ են, երկար ժամանակ ճանաչում են միմյանց և բավականին մտերիմ են, ապա նրանց համար հաճախակի շփվելը պատշաճ է։ Սակայն հենց որ դա վերածվում է մսեղիի ցանկասիրական հարաբերությունների մեջ ներգրավվելուն, նման հարաբերությունները նույնպես պետք է դասակարգվեն որպես անպատշաճ։ Եթե նույն սեռի երկու մարդկանց միջև մարմնական շփումը հաճախակի է, նույնիսկ այն աստիճան, որ նրանք սովորաբար գայթակղող բնույթի խոսքեր են օգտագործում միմյանց հետ խոսելիս, և նրանց երկուսին հաճախ կարելի է տեսնել թևերը միմյանց ուսերին գցած կամ ավելի ակնհայտ վարքագիծ և դրսևորումներ ցուցաբերելիս, ապա ժամանակի ընթացքում բոլորի համար ակնհայտ է դառնում. «Բանն այն չէ, որ այս երկուսն օգնում են միմյանց կամ համատեղելի են անհատականությամբ. նրանք չեն շփվում բնականոն մարդկայնության ոլորտում։ Սա նույնասեռականություն է»։ Այժմ մարդկանց մեծամասնությունը հասկանում է, որ նույնասեռականությունն անպատշաճ հարաբերություն է, իր բնությամբ նույնիսկ ավելի լուրջ և անպատշաճ, քան տարբեր սեռերի միջև եղած հարաբերությունը։ Եթե եկեղեցում նման հարաբերություններ գոյություն ունեն, դրանք կարող են տարածվել ժանտախտի պես՝ որոշ մարդկանց տանելով այս տեսակի գայթակղության և հրապուրանքի մեջ։ Որոշ մարդիկ ասում են, որ նախկինում ներգրավված են եղել նույնասեռականության մեջ, բայց դա չեն արել հոժարակամորեն։ Մի կողմ թողնելով այն, թե արդյոք նրանք իսկապես նույնասեռականներ են, կամ որն է նրանց սեռական կողմնորոշումը, եթե նրանք կարող են հրապուրանքի ազդեցության տակ նման գայթակղության մեջ ընկնել, առայժմ մի կողմ թողնենք՝ արդյոք նրանք դա հոժարակամորեն են արել, թե պասիվ կերպով, ապա նախ և առաջ դա նրանց անհանգստացրել է։ Դատելով նրանց այն պնդումից, որ հոժարակամորեն չեն արել, նրանք զոհեր են եղել։ Հետևաբար, եթե նույնասեռականները գայթակղում և հրապուրում են նույն սեռի այլ ներկայացուցիչների, նրանք, ովքեր հրապուրվում են, թեև պարտադիր չէ, որ նույնասեռականներ լինեն, կարող են նույնասեռական դառնալ մեկի կողմից հրապուրվելուց հետո։ Մի՞թե սա վտանգավոր իրավիճակ չէ։ Ինչո՞ւ ասել, որ նման մարդիկ նույնասեռականներ են։ Հետերոսեքսուալ անհատները, որոնք գայթակղում են շատ մարդկանց, ընկնում են անառակության կատեգորիայի տակ, ինչն անպատշաճ հարաբերություն է հաստատում։ Ուստի երբ նույն սեռի երկու մարդիկ, որոնք մտերիմ հարաբերություններ ունեն և շատ հաշտ են, բռնում են միմյանց ձեռքերը և գրկախառնվում, ինչը միանգամայն բնականոն է, ինչպե՞ս դա կարող է նրանց նույնասեռականներ համարելու վերածվել։ Դա նրանց միջև սեռական հարաբերությունն է. հենց որ հարաբերությունների այս մակարդակն առաջանում է, այն դառնում է նույնասեռական։ Երբ նրանք իրենց թևերը գցում են միմյանց ուսերին, փաթաթվում են միմյանց պարանոցներին կամ գրկում են միմյանց գոտկատեղը, սա բնականոն մարմնական շփում չէ նույն սեռի անհատների միջև. ավելի շուտ, մարմնական շփում է՝ պայմանավորված ցանկասիրությամբ, որը տարբերվում է իր բնությամբ և այդպիսով ընկնում է անպատշաճ հարաբերությունների դասի մեջ։ Եկեղեցում մարդկանց մեծամասնության համար նման նույնասեռականների տեսնելը խրատո՞ղ է, թե՞ ոչ։ (Ո՛չ, խրատող չէ։) Արդյոք մարդկանց մեծամասնությունն իրեն անհանգստացվա՞ծ է զգում սա տեսնելուց հետո։ Եթե դու տեղեկացված չլինեիր իրավիճակի մասին, և նրանք իրենց թևը գցեին քո ուսին կամ գոտկատեղին, կամ նույնիսկ համբուրեին քո դեմքը, քեզ անհանգստացված կզգայի՞ր։ (Այո։) Անհանգստացված զգալուց հետո արդյոք քո սիրտը հանգի՞ստ կլիներ, թե՞ անհանգիստ։ (Ես զզվանք կզգայի։) Ուստի, արդյոք կլինե՞ր մեղանչած լինելու զգացում։ Եթե ճշգրտորեն չես հասկանում, թե որն է այս տեսակի խնդրի էությունը, և նույն սեռի ներկայացուցիչը պարզապես դիպչում է քեզ կամ ֆիզիկապես շփվում քեզ հետ՝ առանց հետագայում դրա մասին շատ մտածելու, ապա մեծ խնդիր չկա։ Սակայն եթե դու մտածում ես դրա մասին և շարունակում ես մտածել և հետո չես կարողանում այս անձին բաց թողնել, ինչպես որ մարդ կարող է հակառակ սեռին տենչալ, անկախ նրանից՝ քո սուբյեկտիվ գիտակցության մեջ դիմակայում ես, թե ոչ, ապա քո մեջ նման մտքերի ի հայտ գալը ցույց է տալիս, որ արդեն անհանգստացվել ես, այնպես չէ՞։ Հետևաբար, նույնասեռական հարաբերությունների բնությունը՝ այսպիսի անպատշաճ հարաբերությունը, շատ ավելի լուրջ է։ Որոշ մարդիկ չեն կարողանում տեսնել հետերոսեքսուալների միջև անառակության և նույնասեռականության միջև եղած տարբերությունը և այս երկու խնդիրներին հավասարապես են վերաբերվում։ Իրականում, նույնասեռականության խնդիրը շատ ավելի լուրջ է, քան հետերոսեքսուալների միջև անառակության խնդիրը։

Եթե անհատները, որոնք ներգրավվում են նույնասեռական հարաբերությունների մեջ, հայտնվում են եկեղեցում և չեն սահմանափակվում, նրանք բոլորի համար վտանգ են ներկայացնում և անհանգստություններ առաջացնում։ Ինչպիսի՞ անհանգստություններ։ Դրսից մարդկանց մեծամասնությունը չի կարողանում նրանց մարդկայնության հետ կապված որևէ խնդիր հայտնաբերել՝ նրանց հետ շփվելիս, բայց երկարատև շփումը պղտորում է նրանց մտքերը և մթնեցնում նրանց սրտերը։ Նրանք կորցնում են Աստծուն հավատալու խանդավառությունը և առանց որևէ հատուկ խնդրի բախվելու՝ դառնում են Աստծուն հավատալ չցանկացող, կորցնում են հետաքրքրությունն Աստծու խոսքերը կարդալու նկատմամբ, իրենց սրտերում ավելի ու ավելի հեռու են զգում Աստծուց և իրենց հավատքը թողնելու չար մտքեր են փայփայում։ Հետևաբար, եկեղեցում ոչ միայն նման անպատշաճ նույնասեռական հարաբերությունները պետք է կանգնեցվեն և սահմանափակվեն. նրանք, ովքեր ներգրավվում են դրանց մեջ, նույնպես պետք է ժամանակին մաքրվեն եկեղեցուց։ Սա բացարձակ է։ Երբ նման անհատներ են հայտնաբերվում, անկախ նրանց կատարած պարտավորություններից կամ կարգավիճակից՝ պետք է ժամանակին մաքրվեն-հեռացվեն եկեղեցուց՝ առանց որևէ հանդուրժողականության։ Սա եկեղեցու կանոնն է։ Ինչո՞ւ է այս կանոնը գործում։ Այն հիմնված է ամուր հիմքերի վրա։ Աստված մարդկանց տղամարդ և կին ստեղծեց. Ադամին ստեղծելուց հետո նրա զուգընկերը Եվան էր, ոչ թե մեկ այլ Ադամ։ Նույնասեռական հարաբերությունների մեջ ներգրավվողների նկատմամբ նման գործողություն ձեռնարկելը հիմնված է Աստծու խոսքերի վրա և բացարձակապես ճշգրիտ է։ Ոմանք կարող են ասել. «Ինչո՞ւ այս մարդկանց ապաշխարելու հնարավորություն չտալ։ Նրանք երիտասարդ են. մի՞թե նրանց չպետք է թույլ տրվի որոշ անմիտ արարքներ գործել»։ Ո՛չ։ Այլ անմիտ արարքներ կարող են տարբեր կերպ դիտարկվել՝ կախված հանգամանքներից և բնույթից, բայց այս կոնկրետ անմիտ արարքը բացարձակապես սոսկ ցանկացած անմիտ արարք չէ. այն բացարձակապես չի կարող հանդուրժվել, և յուրաքանչյուր ոք, ով նման արարք է գործում եկեղեցում, պետք է ժամանակին մաքրվի-հեռացվի։ Եթե մի ամբողջ եկեղեցի բաղկացած լիներ նույնասեռականներից, ապա բոլորը կմաքրվեին-կհեռացվեին։ Նման եկեղեցի պետք չէ, նույնիսկ մեկը։ Սա է սկզբունքը։ Ոմանք ասում են. «Որոշ մարդիկ նույնասեռական հարաբերությունների մեջ ներգրավված են միայն մեկ անձի հետ, բայց նրանք չեն գայթակղել ուրիշներին կամ չեն սկսել անհանգստացնել որևէ մեկին։ Արդյոք նման անհատների հետ պե՞տք է գործ ունենալ և հեռացնել նրանց»։ Եթե իսկապես նույնասեռական են, նրանց եկեղեցում մնալ թույլ տալը նման է Աստծու ընտրյալ մարդկանց մեջ ժամանակային ռումբ դնելուն. այն վաղ թե ուշ անպայման կպայթի։ Նույնիսկ եթե նրանք չեն անհանգստացրել, գայթակղել նույն սեռի որևէ անհատի կամ ոտնձգություն կատարել նրա նկատմամբ, դա չի նշանակում, որ ապագայում չեն անի։ Հնարավոր է՝ դեռ չեն գտել մեկին, ով իրենց սրտով է, ում հավանում են, կամ ժամանակը հարմար չէ, և դեռ բոլորը չունեն փոխադարձ ծանոթություն ու հասկացողություն։ Բայց հենց որ ժամանակը հարմար և համապատասխան լինի նման մարդկանց համար, նրանք կանեն իրենց քայլը։ Հետևաբար, նման անհատներին բացարձակապես երբեք չպետք է հանդուրժել կամ թույլ տալ եկեղեցու ներսում մնալ, քանի որ նրանք անբնականոն են և ոչ մարդկային։ Եկեղեցուն նման մարդիկ պետք չեն։ Նման անպատշաճ հարաբերությունների մեջ ներգրավվածների հետ այսկերպ վարվելը սխալ կամ չափազանցված չէ։ Սակայն ոմանք ասում են. «Որոշ նույնասեռականներ բավականին լավն են թվում. նրանք ոչ մի վատ բան չեն արել, պահպանում են օրենքներն ու կանոնները, տարեցների նկատմամբ հարգանք են ցուցաբերում և երիտասարդների նկատմամբ՝ սեր, միշտ լավ բաներ են անում, ոմանք նույնիսկ շնորհներ և հմտություններ ունեն, իսկ ոմանք առանձնապես առատաձեռն են և օգտակար եկեղեցում։ Մենք պետք է նրանց թույլ տանք եկեղեցում մնալ»։ Սա ճի՞շտ միտք է։ (Ոչ։) Անկախ նրանից՝ քո մտքերը ճիշտ են, թե սխալ, պետք է կարողանաս թափանցել նույնասեռականների բնության մեջ։ Նույնասեռական հարաբերությունների մեջ ներգրավված անհատների համար եկեղեցու կիրառման սկզբունքը նրանց հեռացնելն է։ Սա կառավարչական հրամանագիր է, որը ոչ ոք չի կարող խախտել. բոլորը պետք է կիրառեն այս սկզբունքի համաձայն։

Այս երկու տեսակի անպատշաճ հարաբերությունների դրսևորումները, որոնց մասին մենք հենց նոր հաղորդակցվեցինք, մարդկանց համար ամենահեշտն են զանազանելու, դրանց մեջ թափանցելու և բնորոշելու համար։ Ինչ վերաբերում է նման անպատշաճ հարաբերությունների մեջ ներգրավվածներին, նախ՝ առաջնորդողներն ու աշխատողները պետք է կատարեն իրենց պարտականությունները՝ օգտագործելով այնպիսի միջոցներ, ինչպիսիք են կանգնեցնելը, սահմանափակելը, մեկուսացնելը և հեռացնելը՝ նրանց հարցը լուծելու համար։ Երկրորդ՝ եղբայրներն ու քույրերը նույնպես պետք է զանազանեն և հեռու մնան այս երկու տեսակի անպատշաճ հարաբերությունների մեջ ներգրավվածներից, որպեսզի խուսափեն հրապուրվելուց և գայթակղության մեջ ընկնելուց, ինչը կարող է ազդել առ Աստված նրանց հավատքի և փրկության հասնելու համար ճշմարտությանը նրանց ձգտելու վրա։ Գայթակղության ծուղակն ընկնելուց հետո դժվար է ազատվել։ Մարդկանց մեծամասնությունը պետք է կարողանա զանազանել այս երկու տեսակի մարդկանց։ Մի՛ վարվեք այնպես, ինչպես մարդիկ իրենց պահում են հասարակության մեջ՝ ձևացնելով, թե չեն տեսնում՝ ով ում հետ է սիրախաղ անում՝ չունենալով ճիշտ տեսակետ կամ դիրքորոշում անառակության մեջ ներգրավվողների նկատմամբ, ի վիճակի լինելով բնականոն կերպով շփվելու նման անհատների հետ, քանի դեռ իրենց սեփական շահերը ներառված չեն, խոսելով այնպես, ինչպես սովորաբար կխոսեին, կարծես ոչ մի սխալ բան չկա։ Արդյոք նման մարդիկ ունե՞ն սկզբունքներ այն հարցում, թե ինչպես են վերաբերվում ուրիշներին։ Ամենևին ոչ։ Բոլոր անհավատներն ապրում են աշխարհիկ գործելակերպի փիլիսոփայություններով՝ ձգտելով չվիրավորելու ոչ մեկին՝ իրենց պաշտպանելու համար, բայց Աստծու տունը բացարձակապես տարբերվում է չհավատացողների հասարակությունից։ Աստծու տանը ճշմարտությունն իշխանություն ունի։ Աստված պահանջում է, որ մարդիկ ուրիշներին վերաբերվեն ճշմարտության սկզբունքների հիման վրա։ Աստծու ընտրյալ մարդիկ բոլորն ընդունում և զինվում են ճշմարտությամբ և այն օգտագործում՝ զանազանելու և ուրիշների հետ վարվելու համար, ոչ միայն եկեղեցական կյանքը պահպանելու և եղբայրներին ու քույրերին պաշտպանելու համար, այլև, որ ավելի կարևոր է, իրենց գայթակղության տառապանքից պաշտպանելու և գայթակղվելով՝ փորձության մեջ ընկնելուց խուսափելու համար։ Որքան շուտ կարողանաս զանազանել և հեռանալ նման անհատներից, այնքան ավելի շատ կկարողանաս հեռանալ գայթակղությունից և պաշտպանված լինել։ Այսպես պետք է վարվես անպատշաճ հարաբերությունների մեջ ներգրավված անհատների հետ. սա ճշմարտության սկզբունքների համաձայն է և համահունչ է Աստծու մտադրություններին։

Գ. Շահերի վրա հիմնված անպատշաճ հարաբերություններ

Անպատշաճ հարաբերությունների մեկ այլ տեսակ է շահերի վրա հիմնվածը։ Մարդիկ անում են այնպիսի բաներ, ինչպիսիք են հաճոյախոսելը, բարձրացնելը, գովաբանելը և միմյանց շողոքորթելը՝ հանուն շահերի։ Նման խոտոր վարք և չարասեր մթնոլորտ եկեղեցական կյանք բերելը լրջորեն ազդում է մյուսների վրա, ովքեր հանգիստ կարդում են Աստծու խոսքերը կամ լսում են կիսած փորձառությունները։ Հենց որ շահերի վրա հիմնված հարաբերություն է հաստատվում, ներգրավված անհատները հաճախ հանուն իրենց սեփական օգուտի ասում կամ անում են բաներ, որոնք հակասում են իրենց ցանկություններին։ Օրինակ՝ եթե ինչ-որ մեկը տեսնում է, որ մեկ ուրիշը կարող է ինչ-որ կերպ օգուտ բերել իր բիզնեսին կամ շահերին, նա կարող է այդ մարդուն որպես առաջնորդող ընտրել, նրան որոշակի պարտավորության համար առաջադրել կամ համաձայնել այն ամենի հետ, ինչ այդ անձն ասում է՝ պնդելով, որ դա ճիշտ է՝ անկախ նրանից, թե արդյոք դա համապատասխանում է ճշմարտությանը, որպեսզի բարեհաճություն շահի։ Նրա բարեհաճությունը շահելու համար նա շատ բաներ է անում, որոնք չեն համապատասխանում սկզբունքներին և հակասում են ճշմարտությանը, ինչն անհանգստացնում է Աստծու ընտրյալ մարդկանց՝ մարդկանց, իրադարձությունները և բաները զանազանելու և ճշմարտության մեջ մտնելու հարցում։ Այն, ինչ սխալ է և աղավաղված, նա որպես ճիշտ է ներկայացնում, մարդկային պատկերացումներն ու երևակայությունները որպես Աստծու մտադրություններին համապատասխանող է ներկայացնում և այլն՝ այդպիսով անհանգստացնելով մարդկանց մտքերը և նրանց ձգտման ճիշտ ուղղությունն ու նպատակը։ Այս բոլոր վարքագծերը բխում են շահերի վրա հիմնված հարաբերությունները նրանց պահպանելուց։ Իր սեփական շահերը պաշտպանելու և պահպանելու համար նա կարող է խոսել իր խղճի դեմ և գործել սկզբունքներին հակառակ։ Այն, ինչ ասում և անում է, անհանգստություններ և կործանում է առաջացնում եկեղեցական կյանքում՝ ի վերջո հանգեցնելով նրան, որ ավելի շատ մարդիկ ի վիճակի չեն լինում Աստծու խոսքերի շուրջ հաղորդակցվելու, աղոթքաընթերցելու Աստծու խոսքերը կամ կիսելու անձնական փորձառությունները բնականոն և կանոնավոր կերպով, ինչը մարդկանց կյանքի մուտքի կորուստների է հանգեցնում։ Երբ մարդիկ հաղորդակցվում են իրենց անձնական փորձառական հասկացողությունների շուրջ, նրանք հաճախ բախվում են մարդկանց շահերի վրա հիմնված հարաբերությունների միջամտությանը. որոշները բանավոր միջամտություններ են, որոշները՝ վարքագծային, իսկ մյուսները վերաբերում են նպատակներին և ուղղություններին։ Մարդկանց հաճախ ընդհատում են ճշմարտության շուրջ հաղորդակցվելիս և Աստծու խոսքերն աղոթքաընթերցելիս, հաճախ շեղում են թեմայից և տարբեր աստիճանի ազդեցության ենթարկվւմ։ Հետևաբար, նրանք, ովքեր ներգրավվում են շահերի վրա հիմնված անպատշաճ հարաբերությունների և հարակից վարքագծերի մեջ, պետք է սահմանափակվեն։ Եկեղեցու առաջնորդողները, բախվելով այս խնդիրներին, չպետք է աչք փակեն և հաստատապես չպետք է հանդուրժեն նման չարագործությունը՝ եկեղեցական կյանքում նման հարցերի առաջացումը թույլ չտալով։ Փոխարենը նրանք պետք է զգոն և խորաթափանց լինեն, և ժամանակին կանգնեցնեն ու սահմանափակեն դրանք։

Շահերի վրա հիմնված անպատշաճ հարաբերությունների մեջ ներգրավվելը եկեղեցում սովորական երևույթ է։ Օրինակ՝ եթե ինչ-որ մեկը ծրագրում է որպես եկեղեցու հաջորդ առաջնորդող առաջադրվել, նա կարող է մի խումբ մարդկանց ներգրավել և իր գաղափարները նրանց հայտնել։ Այս մարդիկ հիմար չեն. նրանք ակնարկում են. «Եթե մենք քեզ ընտրենք, ի՞նչ օգուտներ կտաս մեզ»։ Այսպիսով՝ նրանց միջև ձևավորվում է շահերի վրա հիմնված հարաբերություն։ Իրենց շահերը պահպանելու համար նրանք հաճախ հավաքույթների ժամանակ նույն դիրքորոշումն են ընդունում հարցերի վերաբերյալ։ Առանց ուրիշների տեղյակ լինելու կամ նախապատմությունն իմանալու՝ միշտ խոսում են այն մասին, թե որքան լավն է մեկը, որ մեկ ուրիշի արածը թույլատրված և օրհնված է Աստծու կողմից, ով է ընծաներ մատուցել և որքան է մատուցել և ով ինչ ներդրումներ է արել Աստծու տանը՝ հաճախ գովերգելով և դրվատելով միմյանց։ Եկեղեցական կյանքում նրանք հաճախ արտահայտում են այս բաները՝ ծառայեցնելու այն համաձայնությանը, որին նախկինում հասել էին, և պաշտպանելու իրենց փոխադարձ շահերը։ Օրինակ՝ ինչ-որ մեկը կարող է ասել. «Եթե ինձ առաջնորդող ընտրես, հենց որ ստանձնեմ իմ պաշտոնը, ես քեզ խմբի ղեկավար կդարձնեմ»։ Մի՞թե նրանք բոլորն անձնական շահ չեն փնտրում։ Իրենց շահերն իրականացնելու համար մի՞թե ստիպված չեն որոշակի բաներ ասել կամ որոշակի գործողություններ անել։ Այսպիսով՝ նրանք հավաքույթների ժամանակ տարբեր դրսևորումներ են ցուցաբերում, որոնք բոլորն ուղղված են նախկինում ձեռք բերված համաձայնությանը և ներգրավված շահերի պաշտպանությանը։ Նախքան իրենց նպատակին հասնելը, նրանց արածի մեծ մասը պայմանավորված է շահերով։ Ուստի մի՞թե նրանց ասածի և արածի հետևում կանգնած մտադրություններն ու նպատակները միանգամայն անպատշաճ չեն։ Մի՞թե նրանց միջև հաստատված հարաբերությունն անպատշաճ չէ։ Մի՞թե եկեղեցում նման անպատշաճ հարաբերությունները չպետք է սահմանափակվեն։ Ոմանք ասում են. «Ինչպե՞ս կարող ենք սահմանափակել, եթե չի հայտնաբերվել»։ Նման հարցերը, եթե ընդհանրապես չեն արվում, ապա հենց որ ձեռնարկվեն, կարող են հայտնաբերվել և կմերկացվեն։ Եթե մարդիկ ճշմարտության և իրենց անձնական հասկացողությունների ու փորձառությունների շուրջ հաղորդակցվում են պատշաճ կերպով՝ առանց ճշմարտության հետ կապ չունեցող որևէ բան խառնելու, բոլորը կարող են ընկալել դա։ Եթե կան կեղծումներ, մարդիկ դա նույնպես կարող են զանազանել։ Հետևաբար, եկեղեցում տարբեր գործարքային հարաբերությունները, որոնք առաջանում են փոխադարձ շահերի պահպանման համար, նույնպես պետք է սահմանափակվեն. առնվազն, ներգրավվածները պետք է նախազգուշացվեն, և նրանց հետ պետք է հաղորդակցություն տարվի՝ թույլ տալով ճանաչել իրենց սեփական խնդիրները և հասկանալ նման գործունեության մեջ ներգրավվելու լուրջ հետևանքները, միաժամանակ եղբայրներին և քույրերին հնարավորություն տալով զանազանելու այս հարցերի բնությունը։ Ի՞նչ ազդեցություն ունի այս տեսակի գործունեությունը մարդկանց մեծամասնության վրա։ Այն մարդկանց մտածել է տալիս, որ եկեղեցու և հասարակության միջև մեծ տարբերություն չկա, քանի որ երկուսն էլ այնպիսի վայրեր են, որտեղ բոլորը շահագործում են միմյանց, և մարդիկ ներգրավվում են գործարքների մեջ՝ հանուն իրենց սեփական օգուտների։ Այս վարքագիծը չափավոր անհանգստություն չէ, այլ լուրջ անհանգստություն է առաջացնում եկեղեցական կյանքի համար։ Ասացե՛ք Ինձ, արդյոք այն մարդը, որն անընդհատ ներգրավում է մարդկանց՝ ընտրությունների համար նրանց ձայները շահելու նպատակով, օգտագործելով անսովոր միջոցներ՝ ընտրությունները մանիպուլացնելու և առաջնորդողի պաշտոնը ստանալու համար, լա՞վ մարդ է։ Անկասկած, այսկերպ ընտրված առաջնորդողները լավ մարդիկ չեն։ Կարո՞ղ են արդյոք նրանց ձեռքն ընկած եղբայրներն ու քույրերը որևէ լավ բան ակնկալել։ Եթե ինչ-որ մեկն առաջնորդող է դառնում անսովոր միջոցներով, այլ ոչ թե ընտրվում է սկզբունքների հիման վրա, նման առաջնորդողը հաստատապես լավ մարդ չէ։ Եթե նրան թույլ տրվի առաջնորդել, դա համարժեք է եղբայրներին և քույրերին բացահայտորեն չար մարդուն, հակաքրիստոսին հանձնելուն, ընդ որում, մարդկանց մեծամասնությունը փաստորեն հանձնվում է Սատանայի ձեռքը. նման սցենարի դեպքում նրանց եկեղեցական կյանքի պտուղներն ինքնին ակնհայտ կլինեն։ Սա շահերի հետ կապված անպատշաճ հարաբերությունների մի տեսակ է։ Խմբերի մեջ լինի թե անհատների, երբ մարդկանց միջև հարաբերությունները շահեր են ներառում, նրանք իրենց գործողություններում ավելի շատ կհակվեն դեպի անձնական օգուտները, քան կգործեն սկզբունքների համաձայն՝ Աստծու տան շահերը պաշտպանելու համար։ Նման հարաբերությունները հիմնված չեն բնականոն մարդկայնության խղճի և ողջամտության վրա, այլ հակասում են և՛ խղճին, և՛ ողջամտությանը, և առավել ևս՝ ճշմարտության սկզբունքներին։ Այն, ինչ նրանք ասում, անում և ցուցադրում են, իրենց մտադրությունների, նպատակների, դրդապատճառների, ծագման և այլնի հետ միասին, բոլորը պայմանավորված են շահերով. ուստի, այս հարաբերությունները կարող են սահմանվել որպես անպատշաճ։ Քանի որ նման հարաբերությունների ձևավորումն Աստծու ընտրյալ մարդկանց անհանգստացնում է եկեղեցական կյանքով ապրելիս՝ մարդկանց մեծամասնության համար դժվարացնելով Աստծու խոսքերը կարդալը և հանգստության մեջ Աստծու առջև ճշմարտության շուրջ հաղորդակցվելը, նման անպատշաճ հարաբերությունները պետք է սահմանափակվեն եկեղեցու ներսում։ Այն դեպքերի համար, որոնք ծանր են և չար մարդկանց վարքագիծ են կազմում, պետք է նախազգուշացումներ տրվեն, իսկ եթե ներգրավվածներն անկախ ամեն ինչից չեն ապաշխարում, նրանք պետք է հեռացվեն եկեղեցուց։

Դ. Ատելություն անձերի միջև

Անպատշաճ միջանձնային հարաբերություններն ունեն տարբեր դրսևորումներ։ Դրանցից ևս մեկն անձնական ատելությունն է։ Օրինակ՝ ընտանիքներում կարող են տարաձայնություններ կամ վիճաբանություններ ծագել սկեսուրների և հարսների, տալերի կամ եղբայրների միջև, կամ դրանք կարող են ծագել հարևանների միջև։ Երբեմն սա նույնիսկ ատելություն է առաջացնում, և այս մարդիկ թշնամիների պես այնուհետև ի վիճակի չեն լինում համագործակցելու կամ միասին աշխատելու, այն աստիճան, որ նույնիսկ չեն կարողանում միմյանց երես տեսնել և տեսնելիս էլ վիճում են ու կռվում։ Երբ հավաքույթների ժամանակ նրանք տեսնում են միմյանց, նրանց սրտերը նույնպես ատելությամբ են լցվում, և նրանք ի վիճակի չեն լինում խաղաղվելու Աստծու առջև՝ վայելելու Աստծու խոսքը, խորհելու և ճանաչելու իրենց, և, անկասկած, ի վիճակի չեն լինում մի կողմ դնելու իրենց նախապաշարմունքներն ու ատելությունը, որպեսզի բնականոն հավաքույթ ունենան։ Փոխարենը, երբ հանդիպում են, ներքաշվում են վեճերի և ընդհարումների մեջ, մերկացնում միմյանց թերությունները և հարձակվում միմյանց վրա, նույնիսկ հայհոյում են միմյանց՝ խորապես բացասական ազդեցություն թողնելով Աստծու ընտրյալ մարդկանց վրա։ Նման մարդիկ չհավատացողներ են, նրանք անհավատներ են։ Նրանք, ովքեր անկեղծորեն հավատում են Աստծուն և սիրում են ճշմարտությունը, անկախ նրանից, թե ինչ է պատահում, կամ ում հետ վիճաբանություններ ունեն, կամ ում հանդեպ են նախապաշարմունքներ տածում, ի վիճակի են փնտրելու ճշմարտությունը, խորհելու և ճանաչելու իրենք իրենց և լուծելու խնդիրները՝ ճշմարտության սկզբունքների համաձայն։ Եթե նրանք ինչ-որ սխալ բան են արել և պարք են ինչ-որ մեկին, կարող են նախաձեռնողաբար ներողություն խնդրել և ընդունել իրենց սխալները. նրանք բացարձակապես չեն դիմի հավաքույթների ժամանակ վեճեր կամ անհանգստություններ առաջացնելուն։ Եկեղեցում վիճաբանությունների մեջ ներքաշվելն ու աղմուկ բարձրացնելը բոլորովին վայել չէ սրբերին. նման վարքագիծը լրջորեն անպատվություն է բերում Աստծու վրա։ Այսկերպ վարվող մարդիկ մեծապես զուրկ են մարդկայնությունից, խղճից և ողջամտությունից. նրանք բացարձակապես անկեղծորեն հավատացողներ չեն Աստծուն։ Այս խնդիրը համեմատաբար ավելի տարածված է նորահավատների շրջանում։ Քանի որ նորահավատները չեն հասկանում ճշմարտությունը, և նրանց ապականված խառնվածքը չի մաքրագործվել, նրանց համար հեշտ է շատ բաների շուրջ վիճաբանությունների մեջ ներքաշվելը և նույնիսկ թույլ տալը, որ իրենց տաքարյունությունը պոռթկա, և կռիվների մեջ ընկնելը։ Եթե այս ապականված խառնվածքը չլուծվի, մարդիկ իրենց սրտերում ատելություն կտածեն և նույնիսկ եկեղեցական կյանքով ապրելիս դեռևս կներքաշվեն անվերջ վիճաբանությունների մեջ՝ այս տաքարյունությամբ և ատելությամբ։ Սա ազդում է եկեղեցական կյանքի վրա՝ ազդեցություն թողնելով Աստծու ընտրյալ մարդկանց՝ Աստծու խոսքն ուտելու և խմելու, Աստծուն փառաբանելու և Աստծու խոսքերի վերաբերյալ իրենց փորձառական հասկացողությունները կիսելու վրա։ Այն նաև ուղղակիորեն ազդում է Աստծու ընտրյալ մարդկանց կյանքի մուտքի վրա։ Որոշ նոր հավատացյալներ մանր հարցերի շուրջ տարաձայնությունների պատճառով հեշտությամբ վիճաբանությունների մեջ են ընկնում։ Օրինակ՝ նախքան հավաքույթի սկսվելը ոմանք գուցե ցանկանան մի օրհներգ երգել, մինչդեռ մյուսները նախընտրեն մեկ ուրիշը. նույնիսկ նման չնչին հարցը կարող է հեշտությամբ վիճաբանությունների հանգեցնել։ Նմանապես, որևէ հարցի շուրջ տարբերվող կարծիքները երբեմն կարող են արագորեն վերածվել բանավեճերի, և նույնիսկ խոսքի մեջ դատողության պակասի պատճառով ինչ-որ մեկին վիրավորելը կարող է վիճաբանություններ հրահրել։ Այս տեսակի միջադեպերը տարածված են նորահավատների շրջանում։ Երբ հավաքույթների ժամանակ վվիճաբանություններ են ծագում, դրանք բնականաբար անհանգստացնում են եկեղեցական կյանքը։ Մի՞թե սա չի անհանգստացնում նաև Աստծու ընտրյալ մարդկանց։ Ովքեր հակված են վիճելու և ճիշտն ու սխալը պարզելու, բոլորից հեշտությամբ են անհանգստացնում եկեղեցական կյանքը։ Նրանք հոգ են տանում միայն սեփական սնափառությունն ու հեղինակությունը պահպանելու մասին՝ առանց հաշվի առնելու Աստծու ընտրյալ մարդկանց շահերը։ Այսկերպ վարվելով՝ մի՞թե նրանք անհանգստություններ չեն առաջացնում եկեղեցական կյանքում։ (Այո։) Եկեղեցին այն վայրն է, որտեղ եղբայրներն ու քույրերը հավաքվում են ուտելու, խմելու և վայելելու Աստծու խոսքերը. այն Աստծուն հնազանդվելու և երկրպագելու վայր է։ Բացարձակապես անձնական դժգոհություններն արտահայտելու վայր չէ և, անկասկած, ճիշտ ու սխալի շուրջ վիճելու կամ վիճաբանելու վայր չէ։ Երբ նման մարդիկ այսկերպ անհանգստություններ են առաջացնում, ի՞նչ հետևանքների է դա հանգեցնում։ Դա ուղղակիորեն հանգեցնում է հավաքույթների ժամանակ վայելքի պակասի. հանգեցնում է նրան, որ Աստծու ընտրյալ մարդիկ ի վիճակի չեն լինում կյանքի խրատ ստանալու, և նույնիսկ մարդկանց մեծամասնությանը խաղաղություն գտնելու անկարող է թողնում՝ աննկարագրելիորեն տառապելով։ Ժամանակի ընթացքում ոմանք դառնում են բացասական և թույլ, նույնիսկ դժկամությամբ են հաճախում հավաքույթներին։ Այս իրավիճակը տարածված է եկեղեցիների մեծ մասում և մի բան է, որն Աստծու բոլոր ընտրյալ մարդիկ փորձառաբար ապրել են։ Ուստի ինչպե՞ս պետք է լուծվի հավաքույթների ժամանակ հաճախակի վիճաբանությունների և կռիվների խնդիրը։ Աստծու խոսքերից մի քանի հատվածներ պետք է ընտրվեն, որոնք վերաբերում են այս խնդրին, և միասին բազմիցս կարդացվեն հավաքույթների ժամանակ. այնուհետև բոլորը պետք է հաղորդակցվեն ճշմարտության շուրջ՝ կիսելով իրենց ըմբռնումը։ Այս մոտեցումը կարող է որոշակի արդյունքներ տալ։ Ոչ միայն վիճելու հակում ունեցողները կարող են գիտակցել իրենց հանցանքները և զղջում զգալ, այլև նույնիսկ ականատեսները կարող են խորհել, թե արդյոք նմանատիպ իրավիճակներում իրենք բացահայտել են իրենց ապականված խառնվածքը և արդյոք ունակ են վիճաբանելու ուրիշների հետ. այսկերպ ականատեսները նույնպես կարող են ճանաչել իրենք իրենց։ Անկախ նրանից՝ մարդը ներքաշվում է վիճաբանությունների մեջ, թե ոչ, Աստծու խոսքերից մի քանի հատվածներ մի քանի անգամ կարդալուց հետո կարող է ճանաչել իր իսկ ապականված խառնվածքը և տեսնել, որ ապականված խառնվածքով ապրելն իսկապես նշանակում է զուրկ լինել խղճից ու ողջամտությունից և մարդկայնության նշույլ անգամ չունենալ։ Այսկերպ եկեղեցական կյանքով ապրելու արդյունքները վատ չեն, այնպես չէ՞։ Թեև հավաքույթի սկզբում կարող են վիճաբանություններ լինել, եթե դրանից հետո բոլորը կարողանան կարդալ Աստծու խոսքերը, խաղաղվել Աստծու առջև՝ խորհելու իրենց մասին, լուծել խնդիրները ճշմարտությամբ և իսկապես ապաշխարել, եթե հնարավոր լինի հասնել այս արդյունքներին, ապա սա բնականոն եկեղեցական կյանք է։ Հետևաբար, այն, ինչ պատահում է հավաքույթների ժամանակ, պարտադիր չէ, որ վատ լինի. քանի դեռ բոլորը միավորվում են սրտով և մտքով՝ փնտրելու ճշմարտությունը, և միասին մի քանի անգամ կարդում են Աստծու խոսքերից մի քանի համապատասխան հատվածներ, նույնիսկ եթե խնդիրները չեն կարող ամբողջությամբ լուծվել, մարդիկ ի վիճակի կլինեն որոշ չափով թափանցելու դրանց մեջ և որոշակի զանազանություն ունենալու. բոլորը կօգտվեն դրանից։ Կասեի՞ք, որ դժվար է նման եկեղեցական կյանք ձեռք բերելը։ Սա վատը լավի վերածելն է, դա ինչ-որ չափով քողարկված օրհնություն է։ Սակայն չպետք է հանգեցնի նրան, որ մարդիկ պաշտպանեն այն գաղափարը, թե վեճերն ու բանավեճերը ցանկալի են եկեղեցական կյանքում. դա բացարձակապես չի կարելի պաշտպանել։ Վեճերն ու բանավեճերը կարող են հեշտությամբ հանգեցնել տաքարյունության պոռթկումների և հակամարտության, ինչը վատ է բոլորի համար և անձնական տառապանք է պատճառում դրանցում ներգրավվածներին։ Հետևաբար, խնդիրները լուծելու համար ճշմարտությունը փնտրելը լավագույն մոտեցումն է, իսկ ճշմարտությունը հասկանալը ապագայում կարող է արդյունավետորեն կանխել նմանատիպ միջադեպերը։ Իմաստուն անհատները պետք է համբերատար և հանդուրժող վերաբերմունք որդեգրեն, երբ տարաձայնություններ և բախումներ են ծագում։ Քանի որ նրանք նույնպես ապականված խառնվածք ունեն և կարող են հեշտությամբ վիրավորել ուրիշներին, երբ բացահայտում են իրենց ապականված խառնվածքը, պետք է անհապաղ աղոթեն Աստծուն և փնտրեն ճշմարտությունը՝ խնդիրները լուծելու համար։ Այսկերպ մինչև հավաքույթի ժամանակը անձնական վրդովմունքն ու ատելությունն ամբողջությամբ փարատվում են՝ հանգեցնելով նրանց սրտերում ազատագրման զգացումի և հեշտացնելով եղբայրների ու քույրերի հետ բարեկամաբար հաշտ ապրելուն՝ դրանով իսկ նպաստելով ներդաշնակ համագործակցությանը։ Երբ որևէ մեկը տեսնում է, որ եղբայրը կամ քույրը բացահայտում է իր ապականված խառնվածքը, պետք է սիրով օգնություն առաջարկի, ոչ թե դատի, դատապարտի կամ մերժի նրան։ Կարող է պատահել, որ խնդիրները չլուծվեն օգնության մեկ կամ երկու փորձից հետո, բայց համբերություն ու հանդուրժողականություն դեռևս պահանջվում են։ Քանի դեռ նրանք չեն անհանգստացնում եկեղեցական կյանքը կամ դիտավորյալ կերպով չարիք չեն գործում, նրանց պետք է վերաբերվել համբերությամբ և հանդուրժողականությամբ մինչև վերջ. կգա մի օր, երբ նրանք խելքի կգան։ Եթե ինչ-որ մեկն ունի չար մարդկայնություն և հրաժարվում է որևէ օգնությունից՝ չընդունելով ճշմարտությունը, անկախ նրանից, թե ինչպես են դրա շուրջ հաղորդակցվում, ապա նա անկեղծորեն չի հավատում Աստծուն, և անհրաժեշտ է հեռու մնալ նման անհատներից։ Եթե նրանք բազմիցս անհանգստացնում են եկեղեցական կյանքը, նրանց հետ պետք է վարվել և լուծել հարցերը սկզբունքների համաձայն։ Եթե նրանք չար մարդիկ չեն, այլ պարզապես հաճախ բացահայտում են իրենց ապականված խառնվածքը՝ ատելով իրենց, բայց տվյալ պահին անզոր զգալով այլ կերպ վարվելու, ապա նման անհատներին պետք է սիրով աջակցել. օգնել նրանց հասկանալու ճշմարտությունն ու զանազանելու և ճանաչելու իրենց ապականության բացահայտումները. այսկերպ նրանց ապականության բացահայտումներն աստիճանաբար կնվազեն։ Եթե եղբայրներն ու քույրերը միայն երբեմն են ազդվում այս մարդկանցից, նրանց կարելի է ներել. քանի դեռ նրանց մարդկայնության հետ կապված լուրջ խնդիրներ չկան, և նրանք խաբեբա կամ չար մարդիկ չեն, նրանց պետք է աջակցել և օգնել ճշմարտության շուրջ հաղորդակցության միջոցով։ Եթե նրանք կարող են ընդունել ճշմարտությունը, նրանց պետք է սիրով վերաբերվել։ Սակայն եթե հրաժարվում են ապաշխարելուց և երկար ժամանակ բացասաբար են ազդում եկեղեցական կյանքի վրա, եկեղեցու առաջնորդողները պետք է նախազգուշացումներ տան և սահմանափակումներ կիրառեն։ Եթե նրանք համառորեն հրաժարվում են ճշմարտությունն ընդունելուց, նման անհատները չար մարդիկ են։ Չար մարդիկ ոչ մեկի հետ չեն կարող հաշտ ապրել, նրանք վնասակար տարրեր ու դևեր են։ Նրանց եկեղեցում պահելը միայն խանգարումներ և անհանգստություններ կառաջացնի։ Հետևաբար, նրանց, ովքեր հրաժարվում են փոխվելուց՝ չնայած բազմաթիվ հորդորներին, պետք է վերաբերվել որպես չար մարդկանց և հեռացնել եկեղեցուց։ Ցանկացած ոք, ով հաճախ անհանգստացնում է եկեղեցական կյանքը և Աստծու ընտրյալ մարդկանց կյանքի մուտքը, չհավատացող և չար մարդ է և պետք է հեռացվի եկեղեցուց։ Անկախ նրանից, թե ով է այդ մարդը կամ ինչպես է գործել անցյալում, եթե նա հաճախ անհանգստացնում է եկեղեցու գործը և եկեղեցական կյանքը, հրաժարվում է էտվելուց և միշտ իրեն պաշտպանում է սխալ պատճառաբանություններով, պետք է հեռացվի եկեղեցուց։ Այս մոտեցումն ամբողջովին հանուն եկեղեցու գործի բնականոն առաջընթացի պահպանման և Աստծու ընտրյալ մարդկանց շահերի պաշտպանության է՝ լիովին համապատասխանելով ճշմարտության սկզբունքներին և Աստծու մտադրություններին։ Աստծու ընտրյալ մարդկանց կյանքի մուտքը և եկեղեցու գործը չպետք է ազդվեն մի քանի չար անհատների վիճաբանություններից և անխոհեմ խնդիրներից. դա չարժե դրան և նաև անարդար է Աստծու ընտրյալ մարդկանց հանդեպ։

Եթե չար մարդիկ հաճախ անհանգստություններ են առաջացնում եկեղեցում՝ հանգեցնելով անարդյունավետ եկեղեցական կյանքի, լավագույն լուծումը մարդկանց դասակարգելն է և հավաքույթները տարբեր խմբերի բաժանելը. նրանք, ովքեր սիրում են ճշմարտությունը և անկեղծորեն կատարում են իրենց պարտավորությունները, միասին են հավաքվում. նրանք, ովքեր ուզում են ձգտել ճշմարտությանը, բայց չեն կատարում իրենց պարտավորությունները, միասին են հավաքվում. իսկ նրանք, ովքեր սիրում են խանգարումներ և անհանգստություններ առաջացնել, բամբասել ուրիշների մասին և դատել ու դատապարտել ուրիշներին, միասին են հավաքվում։ Այսկերպ եկեղեցին հիմնականում կարող է բաժանվել մարդկանց երեք խմբի. այսինքն՝ բոլորին դասավորել ըստ իրենց տեսակի՝ այդպիսով ապահովելով, որ այս խմբերը հավաքույթների ժամանակ չխանգարեն միմյանց։ Վատ մարդկայնություն ունեցող մարդիկ, անկախ նրանից, թե որքան անխոհեմաբար են չարագործություններ կատարում, չեն ազդի ուրիշների վրա, այլ միայն իրենք իրենց կվնասեն։ Որոշ մարդիկ դաժան խառնվածք ունեն։ Եթե ինչ-որ մեկը մի բան է ասում, որ ցավեցնում կամ վիրավորում է նրանց, նրանք կատեն այդ մարդուն և ուղիներ կփնտրեն՝ նրա վրա հարձակվելու և վրեժխնդիր լինելու։ Անկախ նրանից, թե ինչպես են ճշմարտության շուրջ հաղորդակցվում նրանց հետ, կամ ինչպես են նրանք էտվում, դա չեն ընդունում։ Նրանք ավելի շուտ կմեռնեն, քան կապաշխարեն և շարունակում անհանգստացնել եկեղեցական կյանքը։ Սա ապացուցում է, որ նրանք չար մարդիկ են։ Մենք չենք կարող շարունակել հանդուրժել այս տեսակի չար մարդկանց։ Նրանք պետք է հեռացվեն եկեղեցուց՝ ճշմարտության սկզբունքների համաձայն։ Սա այս խնդիրը հիմնովին լուծելու միակ ճանապարհն է։ Անկախ նրանից, թե ինչ սխալներ են գործել կամ ինչ վատ բաներ են արել, դաժան խառնվածք ունեցող այդ մարդիկ որևէ մեկին թույլ չեն տա մերկացնել կամ էտել իրենց։ Եթե ինչ-որ մեկը մերկացնի և վիրավորի նրանց, կկատաղեն, վրեժխնդիր կլինեն և երբեք բաց չեն թողնի այդ հարցը։ Նրանք այլ մարդկանց հանդեպ համբերություն և հանդուրժողականություն չունեն և ներողամտություն չեն ցուցաբերում նրանց նկատմամբ։ Ի՞նչ սկզբունքի վրա է հիմնված նրանց անձնական վարքը։ «Ավելի լավ է՝ ես դավաճանեմ, քան ինձ դավաճանեն»։ Այլ կերպ ասած՝ նրանք չեն հանդուրժում, որ որևէ մեկը վիրավորի իրենց։ Մի՞թե սա չար մարդկանց տրամաբանությունը չէ։ Սա ճիշտ և ճիշտ չար մարդկանց տրամաբանությունն է։ Ոչ ոքի չի թույլատրվում վիրավորել նրանց։ Նրանց համար անընդունելի է, որ որևէ մեկը նույնիսկ ամենաչնչին կերպով հրահրի իրենց, և նրանք ատում են ցանկացածին, ով անում է դա։ Նրանք կշարունակեն այդ մարդու հետևից գնալ և երբեք բաց չեն թողնի այդ հարցը. ահա թե ինչպիսին են չար մարդիկ։ Դուք պետք է մեկուսացնեք կամ հեռացնեք չար մարդկանց հենց որ հայտնաբերեք, որ նրանք չար մարդկանց էություն ունեն՝ նախքան նրանք կկարողանան որևէ մեծ չարիք գործել։ Սա նվազագույնի կհասցնի նրանց հասցրած վնասը. դա իմաստուն ընտրություն է։ Եթե առաջնորդողներն ու աշխատողները սպասում են, մինչև չար մարդը որևէ աղետ առաջացնի, որ զբաղվեն նրանով, նրանք պասիվություն են ցուցաբերում։ Դա կապացուցի, որ առաջնորդողներն ու աշխատողները շատ հիմար են և իրենց գործողություններում սկզբունքներ չունեն։ Կան որոշ առաջնորդողներ և աշխատողներ, որոնք հենց այդքան հիմար ու տգետ են։ Նրանք պնդում են, որ պետք է սպասեն, մինչև վերջնական ապացույցներ ունենան նախքան չար մարդկանով զբաղվելը, որովհետև կարծում են, թե միայն այդպես իրենց միտքը հանգիստ կլինի։ Բայց իրականում, ձեզ վերջնական ապացույցներ պետք չեն՝ համոզվելու համար, որ ինչ-որ մեկը չար է։ Դուք դա կարող եք հասկանալ նրանց ամենօրյա խոսքերից ու գործերից։ Հենց որ համոզվեք, որ նրանք չար են, կարող եք սկսել նրանց սահմանափակելուց կամ մեկուսացնելուց։ Սա կապահովի, որ ո՛չ եկեղեցու գործը, ո՛չ էլ Աստծու ընտրյալ մարդկանց կյանքի մուտքը չվնասվեն։ Որոշ առաջնորդողներ և աշխատողներ չեն կարողանում զանազանել, թե ով է չար, ոչ էլ կարողանում են ժամանակին վարվել չար մարդկանց հետ։ Արդյունքում եկեղեցու գործը և եկեղեցական կյանքն ազդեցություն են կրում, իսկ Աստծու ընտրյալ մարդկանց կյանքի մուտքը խոչընդոտվում է։ Սա շատ հիմար արարք է։ Ահա թե ինչպես են կեղծ առաջնորդողներն իրականացնում աշխատանքը։ Նախ՝ նրանք զուրկ են զանազանությունից, և երկրորդ՝ նրանք մարդկանց հաճեցնողներ են, որոնք վախենում են ուրիշներին վիրավորելուց։ Որպես առաջնորդողներ ծառայելիս նման մարդիկ նախ՝ չեն կարող իրական աշխատանք կատարել. և երկրորդ՝ նրանք վնասում են Աստծու ընտրյալ մարդկանց։ Նրանք նույնիսկ չեն կարողանում ժամանակին լուծել չար մարդկանց առաջացրած անհանգստությունների խնդիրը, ոչ էլ կարողանում են պաշտպանել եղբայրներին ու քույրերին. նման մարդիկ պիտանի չեն առաջնորդողներ և աշխատողներ լինելու համար։ Ասացե՛ք Ինձ, եթե ինչ-որ մեկը որպես չար մարդ է որակվում, արդյոք դեռ կարիք կա՞ ճշմարտության շուրջ հաղորդակցվելու՝ նրան օգնելու համար։ (Ոչ։) Կարիք չկա նրանց հնարավորություն տալու։ Որոշ մարդիկ չափազանց շատ «սեր» ունեն՝ չարերին միշտ հնարավորություն տալով ապաշխարելու, բայց արդյոք սա կարո՞ղ է որևէ արդյունքի հասնել։ Արդյոք սա համապատասխանո՞ւմ է Աստծու խոսքերի սկզբունքներին։ Դու տեսե՞լ ես որևէ չար մարդու, որը ճշմարտապես կարող է ապաշխարել։ Ոչ ոք երբեք չի տեսել։ Չար մարդկանց ապաշխարելուն հուսալը նման է թունավոր օձերին խղճալուն. դա վայրի գազաններին խղճալ է։ Դա այն պատճառով է, որ չար մարդկանց էության հիման վրա կարելի է որոշել, որ չար մարդիկ երբեք չեն սիրի դրական բաները, երբեք չեն ընդունի ճշմարտությունը և երբեք չեն ապաշխարի։ Նրանց բառարանում դու չես գտնի «ապաշխարություն» բառը։ Անկախ նրանից, թե ինչպես ես ճշմարտության շուրջ հաղորդակցվում նրանց հետ, նրանք մի կողմ չեն դնի իրենց սեփական շարժառիթներն ու շահերը և տարբեր պատճառներ ու արդարացումներ կգտնեն՝ իրենք իրենց արդարացնելու համար, և ոչ ոք չի կարող համոզել նրանց։ Եթե նրանք վնաս են կրում, դա անտանելի է նրանց համար և անվերջ կձանձրացնեն ուրիշներին դրանով։ Ինչպե՞ս կարող են նման մարդիկ, որոնք պատրաստ չեն որևէ վնաս կրելու, իսկապես ապաշխարել։ Ծայրաստիճան եսասեր մարդիկ նրանք են, ովքեր իրենց սեփական շահերն ամեն ինչից վեր են դասում. նրանք չար մարդիկ են և երբեք չեն ապաշխարի։ Եթե արդեն հիմնովին հասկացել ես, որ նման մարդը չար է, և դեռ նրան ապաշխարելու հնարավորություն ես տալիս, մի՞թե դա հիմարություն չէ։ Սա համարժեք է ծոցումդ սառած օձ տաքացնելուն. որպեսզի հետո այն խայթի քեզ։ Միայն հիմարը նման տխմարություն կաներ։ Եկեղեցում Աստծու ընտրյալների՝ չար մարդկանց ատելը բնականոն երևույթ է, որովհետև չար մարդիկ զուրկ են մարդկայնությունից և միշտ անբարո բաներ են անում։ Չար մարդկանց ատելը ճիշտ մտածելակերպ է։ Դա այն բանի մի մասն է, որը մարդիկ պետք է ունենան իրենց բնականոն մարդկայնության մեջ։

Ասացե՛ք Ինձ, ի՞նչ տեսակ մարդ է նա, ով բացարձակապես սեր չունի եղբայրների և քույրերի հանդեպ։ Ինչո՞ւ նա նույնիսկ մի փոքր բնականոն միջանձնային հարաբերություն չունի եղբայրների և քույրերի հետ։ Այսպիսի մարդը, անկախ նրանից, թե ում հետ է շփվում, այդ շփումները կապում է միայն շահերի և գործարքների հետ. եթե դրանցում շահեր կամ գործարքներ ներառված չեն, նա գործ չի ունենա մարդկանց հետ։ Մի՞թե այս տեսակ մարդը չար չէ։ Որոշ մարդիկ չեն ձգտում ճշմարտությանը և միայն զգացմունքների վրա հիմնվելով են ապրում. ով լավ է վերաբերվում իրենց, մտերմանում են նրա հետ, և ով օգնում է իրենց, նրան լավն են համարում։ Նման մարդիկ նույնպես չունեն բնականոն միջանձնային հարաբերություններ։ Նրանք ապրում են բացառապես զգացմունքների վրա հիմնվելով, ուստի կարո՞ղ են արդյոք արդարացի և ճշմարտացի կերպով վերաբերվել եղբայրներին և քույրերին։ Սա բացարձակապես անհասանելի է։ Հետևաբար, ցանկացած ոք, ով բնականոն միջանձնային հարաբերություն չունի եղբայրների և քույրերի կամ նրանց հետ, ովքեր անկեղծորեն հավատում են Աստծուն, մեկն է, ով զուրկ է խղճից և ողջամտությունից, ով զուրկ է բնականոն մարդկայնությունից, և հաստատապես ճշմարտությունը սիրող մեկը չէ։ Այս անհատները ոչնչով չեն տարբերվում անհավատների մեջ եղած մանր թափթփուկներից. նրանք շփվում են նրա հետ, ով օգտակար է իրենց համար, և անտեսում նրանց, ովքեր օգտակար չեն։ Ավելին, երբ ճշմարտությանը ձգտող որևէ մեկին են տեսնում կամ մեկին, ով կարող է փորձառական վկայություններ կիսել, ումով բոլորը հիանում են և ում հավանում են, նրանք նախանձով ու ատելությամբ են լցվում և ամեն ինչ անում են, որպեսզի նյութեր հավաքեն՝ ճշմարտությանը ձգտող այդ մարդկանց դատելու և դատապարտելու համար։ Մի՞թե չար մարդիկ սա չեն անում։ Նման մարդիկ զուրկ են խղճից և ողջամտությունից. նրանք գազաններից էլ վատն են։ Նրանք չեն կարող ճշգրտորեն վերաբերվել մարդկանց, չեն կարող բնականոն կերպով հաշտ ապրել ուրիշների հետ, չեն կարող բնականոն միջանձնային հարաբերություններ կառուցել Աստծու ընտրյալ մարդկանց հետ և նույնիսկ կարող են ատել ճշմարտությանը ձգտողներին։ Նման մարդիկ իրենց սրտերում պետք է որ շատ միայնակ ու լքված զգան՝ միշտ գանգատվելով Երկնքից և այլ մարդկանցից։ Ի՞նչ ուրախություն կամ իմաստ ունի նրանց ապրելը։ Այս մարդիկ խառնվածքով դաժան են, և անկախ նրանից, թե ում հետ են շփվում, կարող են ատելություն տածել չնչին հարցերի պատճառով՝ դատապարտելով նրանց և վրեժխնդիր լինելով, աղետներ բերելով նրանց վրա։ Նման չար անհատները կատարյալ դևեր են, որոնք իրենց մնացած յուրաքանչյուր օրվա հետ աղետ են բերում եկեղեցուն։ Եթե նրանք երկար մնան, աղետներն անվերջ կլինեն։ Միայն նրանց եկեղեցուց հեռացնելով կարելի է կանխել աղետները։ Բացի դրանից՝ կան այնպիսիք, ովքեր արտաքնապես քաղաքակիրթ են թվում, բայց առանձնահատուկ սեր ունեն օգուտների հանդեպ։ Այսպիսով՝ նրանց հավատն առ Աստված նույնպես օգուտների ձգտելու համար է։ Եթե նրանք որոշ ժամանակ անտեղի օգուտ չեն քաղել, դեմքերը մռայլվում են՝ ասես ինչ-որ մեկը նրանց մեծ գումար է պարտք։ Ցանկացած ոք, ով տեսնում է նրանց վրդովված և հուսալքված դեմքերը, անմիջապես զգացմունքային ազդեցություն է կրում։ Ի՞նչ եք կարծում, ի՞նչ ազդեցություն կբերեր նման դեմքը, եթե այն հայտնվեր եկեղեցական կյանքում։ Աստծու ընտրյալ մարդկանց մեծամասնությունը հաստատապես անհարմար կզգար՝ տեսնելով դա, և նրանց՝ Աստծու խոսքերի ընթերցումն ու ճշմարտության շուրջ հաղորդակցությունը կանհանգստացվեին և տարբեր աստիճանի ազդեցություն կկրեին։ Հատկապես նրանց համար, ովքեր չեն արմատավորվել ճշմարիտ ճանապարհին, եկեղեցական կյանքում այս մշտապես մռայլ դեմքը հաճախակի տեսնելը չափազանց հեշտությամբ կազդեր նրանց վրա։ Եկեղեցին պետք է ավելի շատ կենսուրախ անձնավորություններ ունենա, որոնք խոսում են պարզ և բաց կերպով, և ավելի շատ մարդիկ, որոնց սրտերը լցված են խաղաղությամբ և ուրախությամբ, և ում հոգիներն ազատ են ու ազատագրված։ Սա եկեղեցական կյանքը հաճելի կդարձներ։ Այն խոժոռ մարդիկ մարդիկ, որոնք մշտապես մռայլ են, պետք է տանն աղոթեն Աստծուն և կարգավորեն իրենց մտածելակերպը նախքան հավաքույթների գալը։ Այսկերպ նրանք լավ տրամադրություն կունենան և հավաքույթից ինչ-որ բան ձեռք կբերեն։ Բացի դրանից՝ սա օգուտ կբերի նաև ուրիշներին. առնվազն, նրանք չեն անհանգստանա։ Ապահովելու համար, որ Աստծու ընտրյալ մարդիկ կարողանան ապրել բնականոն եկեղեցական կյանքով, առաջնորդողներն ու աշխատողները պետք է սովորեն հաղորդակցվել ճշմարտության շուրջ՝ խնդիրներ լուծելու համար։ Եթե ինչ-որ մեկը հավաքույթի է գալիս մռայլ դեմքով, առաջնորդողներն ու աշխատողները պետք է առաջ գան և հարցնեն. «Օգնության կարիք ունե՞ս»։ Սա կոչվում է ուրիշներին օգնելու նախաձեռնություն ցուցաբերել՝ սիրուց դրդված։ Եթե առաջնորդողներն ու աշխատողները տեսնում են խնդիր ունեցող մեկին և անտեսում են՝ խուսափելով և հեռու մնալով այդ «խոժոռ մարդկանցից»՝ առանց ճշմարտության շուրջ հաղորդակցվելու, որպեսզի պայծառացնեն նրանց օրը, ապա նրանք փաստացի գործ չեն կատարում։ Եկեղեցու գործն արդյունավետ կերպով կատարելու համար առաջնորդողներն ու աշխատողները նախևառաջ պետք է սովորեն լինել Աստծու ընտրյալ մարդկանց մտերիմները, նման այն բանին, ինչ անհավատները կանվանեին հոգատար պետական պաշտոնյա։ Որոշ մարդիկ հոժար չեն դեր խաղալու՝ միշտ նախընտրելով դիտորդ լինել. ինչպե՞ս կարող են նրանք այսկերպ առաջնորդել Աստծու ընտրյալ մարդկանց՝ լավ եկեղեցական կյանք ապրելու։ Իրականում, արդյոք ինչ-որ մեկն իր սրտում խնդիրներ ունի, թե ոչ, որոշ չափով կարելի է տեսնել նրա դեմքի արտահայտությունից։ Եթե ինչ-որ մեկի դեմքը միշտ մռայլ է, դա հաստատապես նշանակում է, որ նրա սիրտը խավար է՝ առանց լույսի նշույլի։ Եթե նրանք ամբողջ օրը սուզված են ճիշտ ու սխալի շուրջ վիճաբանությունների մեջ, կարո՞ղ է արդյոք նրանց դեմքին դեռ ժպիտ լինել։ Այս մարդկանց դեմքերը միշտ պատված են մութ ամպերով՝ առանց մի ակնթարթ պարզվելու, և սա նաև ազդում է նրանց պարտավորության կատարման վրա։ Եթե առաջնորդողներն ու աշխատողները դանդաղում են այս խնդիրներով զբաղվելու և դրանք լուծելու հարցում՝ պատճառ դառնալով, որ եղբայրներն ու քույրերը տառապեն մշտական անհանգստությունից և անասելի թշվառությունից, դա ապացուցում է, որ առաջնորդողներն ու աշխատողներն ի վիճակի չեն փաստացի աշխատանք կատարելու, անկարող են լուծել խնդիրները ճշմարտությամբ և չափազանց անարժեք են։ Եթե առաջնորդողներն ու աշխատողները հասկանում են ճշմարտությունը և կարող են ճանաչել եղբայրների ու քույրերի խնդիրները և կարող են յուրաժամ աջակցություն և օգնություն տրամադրել՝ ոչ միայն կարողանալով մարդկանց օգնել լուծելու խնդիրները, այլև կարողանալով մարդկանց օգնել հասկանալու ճշմարտության սկզբունքները և կատարելու իրենց պարտավորությունները, ապա նրանց պարտավորության կատարումը և հարցերի լուծումն արդյունավետ կլինեն, և եկեղեցու գործը չի տուժի։ Եթե առաջնորդողներն ու աշխատողները չեն կարողանում ժամանակին ճանաչել և լուծել խնդիրները, սա ազդում է եկեղեցու գործի վրա։ Եթե առաջնորդողներն ու աշխատողները չեն կարողանում ճանաչել և լուծել խնդիրները՝ վնաս հասցնելով եկեղեցու գործին և խոչընդոտելով Աստծու ընտրյալ մարդկանց կյանքի մուտքը, մի՞թե նրանք հուսախաբ չեն արել Աստծուն և Նրա ընտրյալ մարդկանց։ Մի՞թե նրանք զուրկ չեն սկզբունքներից՝ հարցեր լուծելիս։ Խնդիրները ժամանակին և առանց վարանելու լուծելը դրանց էության մեջ թափանցելուց հետո կոչվում է պարտականությունների կատարում և հավատարիմ լինել, և դա պարտավորությունը չափանիշի համաձայն կատարելն է։

Այսօրվա հաղորդակցության թեման վեցերորդ խնդիրն է՝ ներգրավվել անպատշաճ հարաբերությունների մեջ։ Եկեղեցական կյանքում ի հայտ եկող այս տեսակի խնդիրները հիմնականում սրանք են՝ անպատշաճ հարաբերություններ սեռերի միջև, նույնասեռական հարաբերություններ, շահերի վրա հիմնված հարաբերություններ և ատելություն անձերի միջև։ Անկախ նրանից՝ դրանք մսեղիի ցանկասիրության, մսեղիի շահերի, թե մսեղիի սենտիմենտալ խճճվածությունների վրա հիմնված հարաբերություններ են, բոլորն էլ դասվում են անպատշաճ հարաբերությունների շարքին, որովհետև դուրս են գալիս բնականոն մարդկայնության խղճի և ողջամտության շրջանակից։ Այս անպատշաճ հարաբերությունների գոյությունը կարող է որոշակի աստիճանի խանգարել մարդկանց։ Ավելի լուրջ՝ դրանք կարող են անհանգստացնել մարդկանց կյանքի մուտքը, ճշմարտությանը նրանց ձգտելը և Աստծուն ճանաչելուն նրանց ձգտելը։ Այս տարբեր անպատշաճ հարաբերությունները չեն բխում խղճից կամ ողջամտությունից և հակասում են բնականոն մարդկայնությանը։ Մարդկանց համար դժվար է ընդունել և կիրառել ճշմարտությունը, երբ նրանք ապրում են այս անբնականոն հարաբերություններում, և սա նաև անհանգստացնում է նրանց՝ եկեղեցական կյանք ապրելը և կյանքի աճին ձգտելը, ինչպես նաև եկեղեցական կյանքի կարգը։ Սա վնասակար է Աստծու ընտրյալ մարդկանց կյանքի մուտքի համար և կարող է նաև վնասել եկեղեցու գործին։ Այս ամենի պատճառով առաջնորդողների և աշխատողների համար հրատապ է այս խնդիրները ժամանակին բացահայտելը և լուծելը։

Ինչ վերաբերում է անպատշաճ հարաբերություններին, մենք արդեն տարբեր իրավիճակներ ենք թվարկել և դասակարգել դրանք։ Կարո՞ղ եք արդյոք մի քանի օրինակ բերել՝ զանազանություն կիրառելու համար։ Ո՞րն է զանազանություն սովորելու նպատակը։ Դա ձեզ հնարավորություն տալն է՝ զանազանելու և սահմանելու մարդկանց, իրադարձությունների և բաների էությունը՝ որպեսզի ճշգրիտ դատողություններ անեք և ապա դրանց հետ վարվեք սկզբունքների համաձայն։ Սա է վերջնական արդյունքը։ Արդյոք որևէ մեկն ասե՞լ է. «Դու ամբողջ օրը խոսում ես ճշտի ու սխալի այս հարցերի, այս առօրյա հարցերի մասին. մենք այլևս չենք ուզում լսել դրանք. նույնիսկ չենք ուզում այլևս հավաքույթների գալ։ Մի՞թե չպետք է ճշմարտության շուրջ հաղորդակցվես։ Ինչո՞ւ ես միշտ խոսում այս իրավիճակների մասին»։ Նման մարդկանց նկատե՞լ եք։ Ի՞նչ տեսակ մարդիկ են նրանք։ (Մարդիկ, որոնք հոգևոր հասկացողություն չունեն։) Մենք այսկերպ ենք հաղորդակցվում, և այնուամենայնիվ, նրանք դեռ չեն կարողանում հասկանալ ճշմարտությունը. նրանք չեն համապատասխանում բնականոն մարդու բանականությանը. նման մարդիկ միանգամայն անօգուտ են։ Արդյոք նրան, ում բանականությունը չի համապատասխանում մարդու բանականությանը, դեռ պե՞տք է ստիպել քարոզներ լսել։ Գուցե նա առաջարկի. «Հավաքույթները միշտ ճշմարտության շուրջ հաղորդակցվելու մասին են, միշտ ճշմարտությունը կիրառելու նման բաների մասին են խոսում. ես հոգնել եմ սա լսելուց։ Ես այլևս չեմ ուզում հավաքույթների գալ»։ Եթե նա իսկապես նման տեսակետ ունի, ապա ճշմարտությունից զզվող մեկն է։ Նման մարդկանց դեպքում Աստծու տունը չի պնդում նրանց ներկայությունը. արագորեն հեռացրեք նրանց։ Եթե նրանք իրենք չեն ցանկանում հավաքույթների գալ և ընկալունակ չեն այն ամենի հանդեպ, ինչ քննարկվում է դրանցում, մենք չենք պնդում. մենք չենք ուզում անհանգստացնել նրանց։ Նման մարդիկ, նույնիսկ եթե ամբողջ կյանքում հավատան Աստծուն, չեն հասկանա ճշմարտությունը և չեն մտնի իրականության մեջ. դա ջանքերի վատնում է։ Եթե նրանք սիրում են աստվածաբանական գիտելիքներ լսել, ապա թող գնան և աստվածաբանական գիտելիքներ ուսումնասիրեն. մի օր, երբ նրանք ճշմարտությունը որպես կյանք չստանան, կզղջան դրա համար։

Առաջնորդողների և աշխատողների պարտականությունները (15)

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (երրորդ մաս)

Տարբեր մարդիկ, իրադարձությունները և բաները, որոնք խանգարում և անհանգստացնում են եկեղեցական կյանքը

Վերջին հավաքույթի ժամանակ հաղորդակցվեցինք առաջնորդողների և աշխատողների տասներկուերորդ պարտականության շուրջ։ «Ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Այս պարտականության վերաբերյալ հիմնականում հաղորդակցվեցինք եկեղեցական կյանքին առնչվող տարբեր խնդիրների շուրջ, որոնք բաժանեցինք տասնմեկ հարցերի։ Կարդացե՛ք դրանք։ (Առաջին՝ ճշմարտության հաղորդակցության ժամանակ հաճախ շեղվել թեմայից. երկրորդ՝ բառեր և վարդապետություններ խոսել՝ մարդկանց մոլորեցնելու և նրանց հարգանքը շահելու համար. երրորդ՝ շատախոսել ընտանեկան հարցերի շուրջ, անձնական կապեր հաստատելը և անձնական գործերով զբաղվել. չորրորդ՝ խմբավորումների ձևավորում. հինգերորդ՝ մրցակցել կարգավիճակի համար. վեցերորդ՝ ներգրավվել անպատշաճ հարաբերությունների մեջ. յոթերորդ՝ ներգրավվել փոխադարձ հարձակումների և լեզվակռիվների մեջ. ութերորդ՝ պատկերացումների տարածում. իններորդ՝ բացասական տրամադրվածություն արտահայտելը. տասներորդ՝ անհիմն լուրերի տարածում. և տասնմեկերորդ՝ ընտրությունների շահարկում և խաթարում։) Նախորդ անգամ հաղորդակցվեցինք հինգերորդ հարցի՝ կարգավիճակի համար մրցակցելու, և վեցերորդ հարցի՝ անպատշաճ հարաբերությունների մեջ ներգրավվելու շուրջ։ Այս երկու տեսակի խնդիրները, ինչպես նախորդ չորս հարցերը, նույնպես խանգարումներ և անհանգստություններ են առաջացնում եկեղեցական կյանքում և եկեղեցու բնականոն կարգում։ Նայելով այս երկու տեսակի խնդիրների բնությանը, այն վնասին, որ դրանք պատճառում են եկեղեցական կյանքին, և մարդկանց կյանքի մուտքի վրա դրանց ունեցած ազդեցությանը՝ դրանք երկուսն էլ կարող են համարժեք լինել այն մարդկանց, իրադարձություններին և բաներին, որոնք խանգարում և անհանգստացնում են Աստծու գործը և եկեղեցու բնականոն կարգը։

VII. Ներգրավվել փոխադարձ հարձակումների և լեզվակռիվների մեջ

Այսօր կհաղորդակցվենք յոթերորդ հարցի՝ փոխադարձ հարձակումների և լեզվակռիվների մեջ ներգրավվելու շուրջ։ Նման խնդիրները տարածված են եկեղեցական կյանքում և ակնհայտ են բոլորին։ Երբ մարդիկ հավաքվում են ուտելու և խմելու Աստծու խոսքը, հաղորդակցվելու իրենց անձնական փորձառությունների շուրջ կամ քննարկելու որոշ փաստացի խնդիրներ, տարբերվող տեսակետները կամ ճշտի ու սխալի շուրջ բանավեճերը հաճախ մարդկանց միջև վեճերի և վիճաբանությունների են հանգեցնում։ Եթե մարդիկ համաձայն չեն և ունեն տարբեր հեռանկարներ, բայց դա չի անհանգստացնում եկեղեցական կյանքը, արդյոք դա համարվո՞ւմ է ներգրավվել փոխադարձ հարձակումների և լեզվակռիվների մեջ։ Չի համարվում. այն պատկանում է բնականոն հաղորդակցությանը։ Հետևաբար, արտաքնապես շատ խնդիրներ կարող են թվալ յոթերորդ հարցին առնչվող, բայց իրականում միայն նրանք են պատկանում այս հարցին, որոնք ավելի լուրջ են հանգամանքների և բնության առումով, և այդպիսով՝ խանգարումներ ու անհանգստություններ են հանդիսանում։ Եկե՛ք այժմ հաղորդակցվենք այն մասին, թե որ խնդիրների բնությունն է դրանք որակավորում այս հարցի տակ ներառելու համար։

Նախ, նայելով փոխադարձ հարձակումների մեջ ներգրավվելու դրսևորումներին, սա, անշուշտ, չի վերաբերում ճշմարտության շուրջ բնականոն հաղորդակցությանը կամ ճշմարտությունը փնտրելուն, կամ ճշմարտության շուրջ հաղորդակցվելու հիման վրա տարբեր հասկացողություններ կամ լույս ունենալուն, կամ որոշակի ճշմարտության վերաբերյալ ճշմարտության սկզբունքները փնտրելուն, հաղորդակցվելուն, քննարկելուն և կիրարկման ուղի փնտրելուն, այլ փոխարենը վերաբերում է ճշտի և սխալի շուրջ վիճելուն ու վիճաբանելուն։ Հիմնականում այն այսպես է դրսևորվում։ Արդյոք այս տեսակի խնդիրը ժամանակ առ ժամանակ ծագո՞ւմ է եկեղեցական կյանքում։ (Այո։) Պարզապես ելնելով արտաքին դրսևորումներից՝ ակնհայտ է, որ փոխադարձ հարձակումների մեջ ներգրավվելու նման արարքը, անշուշտ, չի վերաբերում ճշմարտությունը փնտրելուն կամ Սուրբ Հոգու ուղղորդման ներքո ճշմարտության շուրջ հաղորդակցվելուն, կամ ներդաշնակորեն համագործակցելուն, այլ փոխարենն արմատավորված է տաքարյունության մեջ, և դրանում օգտագործվող լեզուն պարունակում է դատում և դատապարտում և նույնիսկ անեծքներ. այս տեսակի մերկացումն իսկապես Սատանայի ապականված բնույթի բացահայտում է։ Երբ մարդիկ հարձակվում են միմյանց վրա, անկախ նրանից՝ նրանց լեզուն կտրուկ է, թե նրբանկատ, այն իր մեջ կրում է տաքարյունություն, չարակամություն և ատելություն, և զուրկ է սիրուց, հանդուրժողականությունից ու համբերատարությունից, և բնականաբար, էլ ավելի զուրկ է ներդաշնակ համագործակցությունից։ Միմյանց վրա հարձակվելու համար մարդկանց օգտագործած մեթոդները բազմազան են։ Օրինակ՝ երբ երկու հոգի որևէ հարց են քննարկում, Ա անձը Բ անձին ասում է. «Որոշ մարդիկ վատ մարդկայնություն և ամբարտավան խառնվածք ունեն. Նրանք իրենց երևակայում են, երբ ինչ-որ փոքր բան են անում, և ոչ մեկին չեն լսում։ Նրանք ճիշտ այնպիսին են, ինչպես Աստծու խոսքերն են ասում նրանց մասին, ովքեր գազանների պես բարբարոս են և զուրկ են մարդկայնությունից»։ Սա լսելուց հետո Բ անձը մտածում է. «Մի՞թե այն, ինչ հենց նոր ասացիր, ինձ չէր ուղղված։ Դու նույնիսկ Աստծու խոսքերը վկայակոչեցիր՝ ինձ մերկացնելու համար։ Քանի որ խոսեցիր իմ մասին, ես նույնպես չեմ զսպի ինձ։ Դու չար ես եղել իմ հանդեպ, ուստի ես քո հանդեպ անարդար կլինեմ»։ Եվ այսպես, Բ անձն ասում է. «Որոշ մարդիկ կարող են արտաքնապես շատ բարեպաշտ թվալ, բայց իրականում հոգու խորքում նրանք ավելի չար են, քան որևէ մեկը։ Նրանք նույնիսկ անպատշաճ հարաբերությունների մեջ են մտնում հակառակ սեռի հետ, ճիշտ այն պոռնիկների ու մարմնավաճառների պես, որոնց մասին խոսվում է Աստծու խոսքերում. Աստված ծայրաստիճան զզվում է նման մարդկանցից, Նա հակակրանք է տածում նրանց հանդեպ։ Ի՞նչ օգուտ բարեպաշտ երևալուց։ Այդ ամենը կեղծիք է։ Աստված ամենից շատ չի սիրում կեղծ մարդկանց։ Բոլոր կեղծ մարդիկ փարիսեցիներ են»։ Սա լսելուց հետո Ա անձը մտածում է. «Սա հակագրոհ է իմ դեմ։ Լա՛վ, դու չար ես եղել իմ հանդեպ, ուստի մի՛ մեղադրիր ինձ, որ ես ինձ չեմ զսպում»։ Այսպես փոխադարձաբար նրանք երկուսով սկսում են կռվել։ Արդյոք սա Աստծու խոսքերի շուրջ հաղորդակցվե՞լ է։ (Ոչ։) Ի՞նչ են նրանք անում։ (Հարձակվում են միմյանց վրա և կռվում։) Նրանք նույնիսկ որոշ լծակների են կառչում և «հիմք» գտնում իրենց հարձակումների համար՝ որպես հիմք վկայակոչելով Աստծու խոսքերը։ Սա փոխադարձ հարձակումների մեջ ներգրավվել է և միևնույն ժամանակ՝ լեզվակռիվների մեջ ներգրավվել։ Արդյոք հաղորդակցության այս ձևը ժամանակ առ ժամանակ հանդիպո՞ւմ է եկեղեցական կյանքում։ Սա բնականոն հաղորդակցությո՞ւն է։ Սա հաղորդակցությո՞ւն է բնականոն մարդկայնության սահմաններում։ (Ոչ։) Այդ դեպքում արդյոք հաղորդակցության այս ձևը խանգարումներ և անհանգստություններ առաջացնո՞ւմ է եկեղեցական կյանքում։ Ինչպիսի՞ խանգարումներ և անհանգստություններ է այն առաջացնում։ (Բնականոն եկեղեցական կյանքն անհանգստացվում է, մարդիկ ընկնում են ճշտի ու սխալի շուրջ վիճաբանությունների մեջ և հետևաբար, ի վիճակի չեն լինում հանգիստ խորհելու և հաղորդակցվելու Աստծու խոսքերի շուրջ։) Երբ մարդիկ ներգրավվում են նման կռիվների ու ճշտի և սխալի շուրջ վիճաբանությունների մեջ և անձնական հարձակումներ են գործում եկեղեցական կյանքի ընթացքում, արդյոք Սուրբ Հոգին դեռ գործո՞ւմ է։ Սուրբ Հոգին չի գործում. այս տեսակի հաղորդակցությունը մարդկանց սրտերը գցում է շփոթության մեջ։ Աստվածաշնչում որոշ խոսքեր կան, հիշո՞ւմ եք դրանք։ («Դարձյալ ասում եմ ձեզ. եթե երկրի վրա ձեզնից երկու հոգի միաբանվեն որևէ բանի համար, ինչ էլ որ խնդրեն, կլինի նրանց իմ Հորից, որ երկնքում է, որովհետև որտեղ երկու կամ երեք հոգի հավաքված են իմ անունով, ես այնտեղ՝ նրանց մեջ եմ» (Մատթեոս 18:19-20)։) Ի՞նչ են նշանակում այս խոսքերը։ Երբ մարդիկ հավաքվում են Աստծու առջև, նրանք պետք է մեկ սիրտ ու միտք լինեն և միասնական լինեն Աստծու առջև։ Աստված օրհնություններ կշնորհի նրանց, և Սուրբ Հոգին կգործի միայն այն ժամանակ, երբ մարդիկ մեկ սիրտ ու միտք լինեն։ Բայց արդյոք երկու վիճող մարդիկ, որոնց հենց նոր հիշատակեցի, մեկ սիրտ ու մի՞տք էին։ (Ոչ։) Ինչի՞ մեջ էին նրանք ներգրավված։ Փոխադարձ հարձակումների, կռվի և նույնիսկ դատելու և դատապարտման։ Թեև նրանք արտաքնապես գարշելի հայհոյական բառեր չէին օգտագործում կամ չէին տալիս անուններ, նրանց խոսքերի դրդապատճառը ճշմարտության շուրջ հաղորդակցվելը կամ ճշմարտությունը փնտրելը չէր, և նրանք չէին խոսում բնականոն մարդկայնության խղճի ու ողջամտության սահմաններում։ Նրանց ասած ամեն բառ անպատասխանատու էր և իր մեջ ագրեսիվություն ու չարակամություն էր կրում։ Յուրաքանչյուր խոսք չէր համապատասխանում փաստերին, ոչ էլ որևէ հիմք ուներ։ Ամեն բառ ոչ թե Աստծու խոսքերի և Աստծու պահանջների համաձայն որևէ հարց լուծելու մասին էր, այլ իրենց սեփական նախասիրությունների ու կամքի հիման վրա անձնական հարձակումներ, դատումներ և դատապարտումներ սկսելու մասին ընդդեմ այն մարդու, որին նրանք ատում և արհամարհում էին։ Սրանցից ոչ մեկը մեկ սիրտ ու միտք լինելու դրսևորում չէ. ավելի շուտ, սրանք բառեր և դրսևորումներ են, որոնք գալիս են տաքարյունությունից և Սատանայի ապականված բնույթից, և դրանք հաճելի չեն Աստծուն. հետևաբար, այնտեղ Սուրբ Հոգու գործ չկա։ Սա փոխադարձ հարձակումների մեջ ներգրավվելու դրսևորում է։

Եկեղեցական կյանքում մարդկանց միջև հաճախ են ծագում վիճաբանություններ և ընդհարումներ՝ մանրուքների կամ հակասական տեսակետների ու շահերի պատճառով։ Վիճաբանություններ հաճախ ծագում են նաև անհամատեղելի անհատականությունների, փառասիրական ձգտումների և նախապատվությունների պատճառով։ Անհատների միջև ի հայտ են գալիս նաև տարբեր տեսակի անհամաձայնություններ և տարակարծություններ՝ սոցիալական կարգավիճակի և կրթության մակարդակների տարբերությունների կամ նրանց մարդկայնության ու բնության տարբերությունների և նույնիսկ խոսելու և հարցերը լուծելու ձևերի տարբերությունների պատճառով՝ ի թիվս այլ պատճառների։ Եթե մարդիկ չեն փնտրում այս խնդիրները լուծելը՝ օգտագործելով Աստծու խոսքը, եթե չկա փոխադարձ ըմբռնում, հանդուրժողականություն, աջակցություն և օգնություն, և եթե մարդիկ փոխարենն իրենց սրտերում նախապաշարմունքներ ու ատելություն են տածում և միմյանց վերաբերվում են տաքարյունությամբ՝ ապականված խառնվածքների սահմաններում, ապա սա, ամենայն հավանականությամբ, կհանգեցնի փոխադարձ հարձակումների և դատելու։ Որոշ մարդիկ փոքր-ինչ խիղճ և ողջամտություն ունեն, և երբ վիճաբանություններ են ծագում, նրանք կարող են համբերություն կիրառել, գործել ողջամտությամբ և սիրով օգնել մյուս կողմին։ Սակայն որոշ մարդիկ չեն կարողանում հասնել դրան։ Նրանք զուրկ են անգամ ամենատարրական հանդուրժողականությունից, համբերությունից, մարդկայնությունից և ողջամտությունից։ Նրանք հաճախ տարբեր նախապաշարմունքներ, կասկածներ և թյուրըմբռնումներ են զարգացնում ուրիշների հանդեպ՝ մանրուքների կամ մեկ բառի, կամ դեմքի արտահայտության պատճառով, ինչը հանգեցնում է նրան, որ իրենց սրտերում ունենում են տարբեր տեսակի մտքեր, կասկածներ, դատումներ և դատապարտումներ նրանց նկատմամբ։ Այս երևույթները հաճախ են տեղի ունենում եկեղեցու ներսում և հաճախ ազդում են անհատների միջև բնականոն հարաբերությունների, եղբայրների ու քույրերի ներդաշնակ շփումների և նույնիսկ Աստծու խոսքերի շուրջ նրանց հաղորդակցության վրա։ Սովորական է, որ վիճաբանություններ են ծագում, երբ մարդիկ շփվում են միմյանց հետ, բայց եթե նման խնդիրներ հաճախ են ծագում եկեղեցական կյանքում, դրանք կարող են ազդել եկեղեցական կյանքի վրա, անհանգստացնել և նույնիսկ ոչնչացնել այն։ Օրինակ՝ եթե ինչ-որ մեկը վեճ է սկսում հավաքույթի ժամանակ, ապա այդ հավաքույթը կանհանգստացվի, եկեղեցական կյանքը պտուղ չի տա, և հավաքույթին ներկա գտնվողները ոչինչ ձեռք չեն բերի, և նրանք, ըստ էության, իզուր հավաքված կլինեն ու կվատնեն իրենց ժամանակը։ Հետևաբար, այս խնդիրներն արդեն իսկ ազդած կլինեն եկեղեցական կյանքի բնականոն կարգի վրա։

Ա. Փոխադարձ հարձակումների և լեզվակռիվների մի քանի դրսևորումներ

1․ Թերությունների փոխադարձ մերկացում

Որոշ մարդիկ հավաքույթների ժամանակ միշտ սիրում են շատախոսել ընտանեկան հարցերի և անկարևոր թեմաների շուրջ և երբ էլ հանդիպում են եղբայրներին ու քույրերին, նրանց հետ ներգրավվում են կենցաղային մանրուքների մասին շաղակրատանքի մեջ, ինչի պատճառով այդ եղբայրներն ու քույրերն իրենց անօգնական են զգում։ Ինչ-որ մեկը գուցե ոտքի կանգնի՝ նրան ընդհատելու համար, բայց ի՞նչ է լինում հետո։ Եթե նրան անընդհատ ընդհատում են, դժգոհ է դառնում, իսկ նրա դժգոհ լինելը անախորժություն է նշանակում։ Նա մտածում է. «Դու միշտ ընդհատում ես ինձ և թույլ չես տալիս խոսել։ Լա՛վ, ուրեմն։ Ես կընդհատեմ քեզ, երբ խոսես։ Երբ հաղորդակցվես Աստծու խոսքերի շուրջ, ես կմիջամտեմ Աստծու խոսքերի մեկ այլ հատվածով։ Երբ հաղորդակցվես ինքդ քեզ ճանաչելու մասին, ես կհաղորդակցվեմ Աստծու՝ մարդկանց դատող խոսքերի մասին։ Երբ հաղորդակցվես քո ամբարտավան խառնվածքը հասկանալու մասին, ես կհաղորդակցվեմ մարդկանց ելքերն ու նշանակության վայրերը որոշելու վերաբերյալ Աստծու խոսքերի շուրջ։ Ինչ էլ որ ասես, ես ուրիշ բան կասեմ»։ Ավելին, եթե ուրիշները միանում են նրա ընդհատելուն, այս անհատը ոտքի է կանգնում և հարձակվում նրանց վրա։ Միևնույն ժամանակ, քանի որ իրենց սրտում վրդովմունք և ատելություն են տածում, հավաքույթների ժամանակ հաճախ մերկացնում են իրենց ընդհատող անձի թերությունները՝ խոսելով այն մասին, թե ինչպես էր այդ մարդը նախքան Աստծուն հավատալը բիզնեսում խաբում ուրիշներին, որքան անազնիվ էր ուրիշների հետ իր գործարքներում և այլն. նա խոսում է այս բաների մասին ամեն անգամ, երբ այդ մարդը խոսում է։ Սկզբում այդ մարդը կարող է համբերություն կիրառել, բայց ժամանակի ընթացքում սկսում է մտածել. «Ես միշտ օգնում եմ քեզ, միշտ հանդուրժողականություն և համբերություն եմ ցուցաբերում քո հանդեպ, բայց դու իմ հանդեպ ոչ մի հանդուրժողականություն չես ցուցաբերում։ Եթե ինձ հետ այսկերպ ես վարվում, մի՛ մեղադրիր ինձ, որ ինձ չեմ զսպում։ Մենք այնքան երկար ենք ապրել նույն գյուղում. երկուսս էլ լավ գիտենք միմյանց։ Դու հարձակվել ես ինձ վրա, ուստի ես էլ կհարձակվեմ քեզ վրա. դու մերկացրել ես իմ թերությունները, բայց ինքդ էլ դրանցից շատ ունես»։ Եվ այսպես՝ նա ասում է։ «Դու նույնիսկ գողություն էիր անում, երբ երիտասարդ էիր. այն մանր գողությունները, որ արել ես, էլ ավելի ամոթալի են։ Համենայն դեպս, իմ արածը բիզնես էր, այդ ամենն ապրուստ վաստակելու համար էր։ Ո՞վ մի քանի սխալ չի անում այս աշխարհում։ Իսկ ի՞նչ կասես քո վարքագծի մասին։ Քոնը գողի, ավազակի վարքագիծ է»։ Մի՞թե սա փոխադարձ հարձակումների մեջ ներգրավվել չէ։ Ո՞րն է այս հարձակումների մեթոդը։ Դա թերությունների փոխադարձ մերկացումն է, այնպես չէ՞։ (Այո։) Նա նույնիսկ մտածում է ինքն իրեն. «Դու շարունակում ես մերկացնել իմ թերությունները՝ բոլորին իմանալ տալով դրանց և իմ անպատիվ անցյալի մասին, անելով այնպես, որ ուրիշներն այլևս չհարգեն ինձ. դե լավ, ես էլ ինձ չեմ զսպի։ Ես ամեն ինչ գիտեմ այն մասին, թե քանի զուգընկեր ես ունեցել, հակառակ սեռի քանի մարդու հետ ես եղել. ես այս բոլոր զենքերը պատրաստել եմ։ Եթե նորից մերկացնես իմ թերությունները և համբերությանս բաժակը լցնես, քո բոլոր չարագործությունները ջրի երես կհանեմ»։ Թերությունների փոխադարձ մերկացումը տարածված խնդիր է նրանց շրջանում, ովքեր լավ ծանոթ են և լավ գիտեն միմյանց։ Գուցե տարաձայնության պատճառով կամ այն պատճառով, որ նրանց միջև ընդհարումներ կամ հիշաչարություններ կան, երկու հոգի հին ու մանր հարցեր են մեջտեղ բերում՝ որպես զենք օգտագործելու համար հավաքույթների ժամանակ միմյանց վրա հարձակվելու նպատակով։ Այս երկու մարդիկ մերկացնում են միմյանց թերությունները և հարձակվում ու դատապարտում են միմյանց՝ խլելով Աստծու խոսքն ուտելու և խմելու համար նախատեսված բոլորի ժամանակը և ազդելով բնականոն եկեղեցական կյանքի վրա։ Կարո՞ղ են արդյոք նման հավաքույթները պտուղ տալ։ Արդյոք նրանց շրջապատող մարդիկ դեռ ցանկանո՞ւմ են հավաքվել։ Որոշ եղբայրներ և քույրեր սկսում են մտածել. «Այս երկուսն իսկապես անհանգստություն պատճառող են, ի՞նչ իմաստ ունի մեջտեղ բերել այդ անցյալի հարցերը։ Նրանք երկուսն էլ հիմա հավատում են Աստծուն, պետք է բաց թողնեն այդ բաները։ Ո՞վ խնդիրներ չունի։ Մի՞թե այժմ նրանք երկուսն էլ չեն եկել Աստծու առջև։ Այս բոլոր խնդիրները կարող են լուծվել Աստծու խոսքով։ Թերությունները մերկացնելը ճշմարտությունը կիրառել չէ, ոչ էլ մեկի ուժեղ կողմերից սովորելն է՝ մյուսի թուլությունները լրացնելու համար. դա փոխադարձ հարձակումներ է, սատանայական վարքագիծ է»։ Նրանց փոխադարձ հարձակումներն անհանգստացնում և ոչնչացնում են բնականոն եկեղեցական կյանքը։ Ոչ ոք չի կարող կանգնեցնել նրանց, և նրանք չեն լսում՝ անկախ նրանից, թե ով է ճշմարտությունը հաղորդակցվում նրանց հետ։ Որոշ մարդիկ խորհուրդ են տալիս նրանց. «Դադարե՛ք միմյանց թերությունները մերկացնելուց։ Իրականում այս ամենն այնքան էլ մեծ բան չէ. մի՞թե պարզապես կարճատև բանավոր տարաձայնություն չէ։ Ձեր երկուսի միջև խոր ատելություն չկա։ Եթե երկուսդ էլ կարողանայիք բացվել, մերկացնել ինքներդ ձեզ, թողնել ձեր նախապաշարմունքները, վրդովմունքը և ատելությունը՝ աղոթելու և ճշմարտությունը փնտրելու Աստծու առջև, այս բոլոր խնդիրները կարող էին լուծվել»։ Բայց այդ երկու մարդիկ դեռ փակուղու մեջ են։ Նրանցից մեկն ասում է. «Եթե նա առաջինը ներողություն խնդրեր ինձնից և եթե առաջինը բացվեր ու մերկացներ իրեն, ես էլ նույնը կանեի։ Բայց եթե ինչպես նախկինում նա չմոռանա այս բանը, ապա ես ինձ չեմ զսպի նրա դեմ։ Դուք խնդրում եք ինձ կիրառել ճշմարտությունը. ինչո՞ւ նա չի կիրառում այն։ Դուք խնդրում եք ինձ մոռանալ ամեն ինչ։ Ինչո՞ւ նա առաջինը չի անում դա»։ Մի՞թե սա անխոհեմ լինել չէ։ (Այո։) Նա սկսում է անխոհեմաբար վարվել։ Ոչ մեկի խորհուրդը չի ազդում նրա վրա, և նա չի լսում ճշմարտության շուրջ հաղորդակցությունը։ Հենց որ նրանք տեսնում են միմյանց, վիճում են, մերկացնում են միմյանց թերությունները և հարձակվում միմյանց վրա։ Բացի միմյանց հետ կռվի չբռնվելուց, այն ամենի մեջ, ինչ նրանք անում են միմյանց նկատմամբ ատելություն կա, և նրանց ասած յուրաքանչյուր բառ հարձակման և անեծքի ակնարկներ է պարունակում։ Եթե եկեղեցական կյանքում կան այսպիսի երկու հոգի, որոնք հարձակվում են և ներգրավվում լեզվակռիվների մեջ հենց որ տեսնում են միմյանց, կարո՞ղ է արդյոք այս եկեղեցական կյանքը պտուղ տալ։ Կարո՞ղ են մարդիկ որևէ դրական բան ձեռք բերել դրանից։ (Ոչ։) Երբ նման իրավիճակներ են ծագում, մարդկանց մեծամասնությունն անհանգստանում է՝ ասելով. «Ամեն անգամ, երբ հավաքվում ենք, այդ երկուսը միշտ կռվում են և ոչ մեկի խորհուրդը չեն լսում։ Ի՞նչ պետք է անենք»։ Քանի դեռ նրանք այնտեղ են, հավաքույթները խաղաղ չեն, և բոլորն անհանգստացվում են նրանց կողմից։ Նման դեպքերում եկեղեցու առաջնորդողները պետք է միջամտեն՝ լուծելու խնդիրը. նրանք չպետք է թույլ տան նման անհատներին շարունակել անհանգստացնել եկեղեցական կյանքը։ Եթե բազմաթիվ խորհուրդներից, հաղորդակցությունից և դրական ուղղորդումից հետո ոչ մի արդյունքի չեն հասնում, և երկու կողմերն էլ շարունակում են կառչել իրենց նախապաշարմունքներին ու հրաժարվում են ներել միմյանց, և շարունակում են հարձակվել միմյանց վրա ու անհանգստացնել եկեղեցական կյանքը, ապա անհրաժեշտ է հարցը լուծել սկզբունքների համաձայն։ Նրանց պետք է ասվի. «Դուք երկուսդ երկար ժամանակ է, ինչ այս վիճակում եք, և դա լուրջ անհանգստություններ է պատճառել եկեղեցական կյանքին և բոլոր եղբայրներին ու քույրերին։ Մարդկանց մեծամասնությունը զայրացած է ձեր այս վարքագծի վրա, բայց նրանք վախենում են դրա մասին որևէ բան ասելուց։ Հաշվի առնելով ձեր այժմյան վերաբերմունքը և դրսևորումները՝ եկեղեցին, սկզբունքների համաձայն պետք է կասեցնի ձեր մասնակցությունը եկեղեցական կյանքում և մեկուսանալ տա՝ ինքնաքննության համար։ Երբ կարողանաք ներդաշնակորեն համագոյակցել, ներգրավվել բնականոն հաղորդակցության մեջ և ունենալ բնականոն միջանձնային հարաբերություններ, կարող եք եկեղեցական կյանք վերադառնալ»։ Անկախ նրանից՝ նրանք համաձայն են, թե ոչ, եկեղեցին պետք է կայացնի այս որոշումը. սա հարցի լուծումն է՝ հիմնված սկզբունքների վրա։ Այս հարցերը պետք է լուծվեն նման կերպ։ Մի կողմից՝ սա օգտակար է այդ երկու անհատների համար. այն կարող է նրանց դրդել խորհելու և ճանաչելու իրենք իրենց։ Մյուս կողմից՝ այն հիմնականում պաշտպանում է ավելի շատ եղբայրների և քույրերի՝ չար մարդկանց կողմից անհանգստացվելուց։ Որոշ մարդիկ ասում են. «Նրանք ոչ մի չար բան չեն արել. իրենց էության առումով նրանք նույնպես չար մարդիկ չեն։ Նրանք պարզապես փոքր թերություններ ունեն իրենց մարդկայնության մեջ, պարզապես կամակոր են, հակված են անխոհեմ լինելու և հակված են նախանձի ու վիճաբանությունների։ Ինչո՞ւ մեկուսացնել նրանց միայն դրա պատճառով»։ Անկախ նրանից, թե ինչպիսին է նրանց մարդկայնությունը, քանի դեռ նրանք անհանգստություն են հանդիսանում եկեղեցական կյանքի համար, եկեղեցու առաջնորդողները պետք է միջամտեն՝ հարցը լուծելու համար։ Եթե այս երկու անհատները չար են, ապա հենց որ դա զանազանվի, արձագանքը չպետք է լինի այնքան պարզ, որքան նրանց մեկուսացնելն է. պետք է անմիջապես որոշում կայացվի՝ նրանց ուղղակիորեն հեռացնելու համար։ Եթե նրանց գործողությունները սահմանափակվում են միմյանց վրա հարձակվելով և ճշտի ու սխալի շուրջ վիճելով՝ առանց ուրիշներին վնաս պատճառելու կամ այլ վատ գործեր կատարելու, որոնք կորուստներ կպատճառեին Աստծու տան շահերին, և նրանք չար չեն, ապա նրանց հեռացնելու կարիք չկա։ Փոխարենը նրանց եկեղեցական կյանքը պետք է կասեցվի, և նրանք պետք է մեկուսացվեն՝ ինքնաքննության համար։ Այս մոտեցումն ամենահարմարն է։ Հարցն այսկերպ լուծելու նպատակն ապահովելն է եկեղեցական կյանքի բնականոն կարգը և երաշխավորելը, որ եկեղեցու գործը կարող է բնականոն կերպով առաջ ընթանալ։

2. Փոխադարձ մերկացումներ և հարձակումներ

Որոշ մարդիկ Աստծու խոսքն ուտելու և խմելու հարցում ըմբռնելու կարողություն չունեն և չգիտեն՝ ինչպես հաղորդակցվել Աստծու խոսքի վերաբերյալ իրենց փորձառական հասկացողության շուրջ։ Նրանք միայն գիտեն մարդկանց մերկացնող Աստծու խոսքերը վերագրել ուրիշներին։ Եվ այսպես, երբ էլ որ նրանք հաղորդակցվում են Աստծու խոսքերում առկա ճշմարտության շուրջ, միշտ անձնական դրդապատճառներ են ունենում. նրանք միշտ ուզում են օգտվել առիթից՝ մերկացնելու ուրիշներին և հարվածելու նրանց, ինչը խռովություն է պատճառում եկեղեցուն։ Եթե նրանք, ում մերկացրել են կարողանան ճիշտ վերաբերվել այս իրավիճակներին, հասկանալ, որ դրանք Աստծուց են գալիս, և հնազանդություն ու համբերություն սովորել, ապա ոչ մի վիճաբանություն չի լինի։ Սակայն անխուսափելի է, որ որևէ մեկը կարող է ընդվզում զգալ, երբ լսում է, թե ինչպես են ուրիշները հաղորդակցվում իր խնդիրների շուրջ և մերկացնում դրանք։ Նա ինքն իրեն մտածում է. «Ինչո՞ւ է այնպես, որ Աստծու խոսքերը կարդալուց հետո դու չես կիսում դրանց վերաբերյալ քո փորձառական հասկացողությունը կամ չես խոսում ինքդ քեզ ճանաչելու մասին, և փոխարենը միայն հարձակվում ես և թիրախավորում ինձ։ Ես տհա՞ճ եմ քեզ։ Աստծու խոսքերն արդեն պարզ են դարձրել, որ ես ապականված խառնվածք ունեմ. իսկապես կարիք կա՞, որ դա ասես։ Ես գուցե ապականված խառնվածք ունեմ, բայց մի՞թե դու նույնպես չունես։ Դու միշտ թիրախավորում ես ինձ՝ անվանելով նենգ, բայց ինքդ էլ զուրկ չես խորամանկությունից»։ Լցված լինելով վրդովմունքով և ընդվզումով՝ նա կարող է մեկ-երկու անգամ համբերություն ցուցաբերել, բայց որոշ ժամանակ անց, երբ նրա դժգոհությունները կուտակվում են, պոռթկում է։ Իսկ երբ պոռթկում է, դա աղետալի է։ Նա ասում է. «Երբ որոշ մարդիկ գործում և խոսում են, արտաքնապես ձևացնում են, թե շատ ազնիվ և բաց են, բայց իրականում լի են ամեն տեսակ դավերով և միշտ դավադրություն են կազմակերպում ուրիշների դեմ։ Նրանց հետ խոսելիս ոչ ոք չի կարող ընկալել նրանց մտքերը կամ մտադրությունները. նրանք նենգ մարդիկ են։ Երբ հանդիպում ենք նման անհատների, չենք կարող խոսել կամ շփվել նրանց հետ. նրանք չափազանց սարսափելի են։ Եթե զգույշ չլինես, կընկնես նրանց ծուղակը և կխաբվես ու կօգտագործվես նրանց կողմից։ Նման մարդիկ ամենաչարն են, այն տեսակը, որ Աստված ամենից շատ է ատում և զզվում։ Նրանց պետք է գցե՛լ անհատակ անդունդը՝ կրակի և ծծմբի լիճը»։ Սա լսելուց հետո մյուս անձը մտածում է. «Դու ապականված խառնվածքներ ունես, բայց թույլ չե՞ս տալիս, որ ուրիշ մարդիկ մերկացնեն քեզ։ Դու այնքան ամբարտավան և ինքնարդար ես, ուստի ես կգտնեմ Աստծու խոսքերի մեկ այլ հատված՝ քեզ մերկացնելու համար, և կտեսնե՛մ, թե այն ժամանակ ինչ կասես»։ Մյուս անձն էլ ավելի է բարկանում մերկացվելուց հետո և մտածում է. «Այսինքն՝ չե՞ս պատրաստվում սրան վերջ տալ։ Միևնույն է, չես մոռանալու, չէ՞։ Ես պարզապես քեզ դուր չեմ գալիս, և դու կարծում ես, որ ես ապականված խառնվածք ունեմ, այնպես չէ՞։ Լա՛վ, ուրեմն ես քեզ էլ կմերկացնեմ»։ Եվ այսպես նա ասում է. «Որոշ մարդիկ պարզապես հակաքրիստոսներ են. նրանք սիրում են կարգավիճակը և ուրիշների գովասանքը, սիրում են խրատել ուրիշներին՝ օգտագործելով Աստծու խոսքերը՝ ուրիշներին մերկացնելու և դատապարտելու համար՝ մյուս մարդկանց մղելով մտածելու, թե իրենք ապականված խառնվածք չունեն։ Նրանք բոլորը մեծամիտ ու գոռոզ են և կարծում են, թե սրբացվել են, բայց մի՞թե նրանք պարզապես անմաքուր հոգիներ չեն։ Մի՞թե նրանք պարզապես Սատանաներ և չար ոգիներ չեն։ Ի՞նչ են հակաքրիստոսները։ Հակաքրիստոսները Սատանանե՛ր են»։ Քանի՞ ռաունդ են նրանք կռվել։ Արդյոք կա՞ հաղթող։ (Ոչ։) Արդյոք նրանք ասե՞լ են որևէ բան, որը կարող է խրատել ուրիշներին։ (Ոչ։) Ուրեմն, ի՞նչ են այս խոսքերը։ (Դատողություններ դատապարտումներ։) Դրանք դատողություններ են։ Նրանք խոսում են անխոհեմաբար՝ առանց հաշվի առնելու փաստացի իրավիճակը կամ փաստերը՝ կամայականորեն դատելով և դատապարտելով ուրիշներին, նույնիսկ անիծելով նրանց։ Արդյոք նրանք փաստացի հիմք ունե՞ն մյուս անձին հակաքրիստոս անվանելու։ Հակաքրիստոսի ի՞նչ չար գործեր և դրսևորումներ է ցուցադրել այդ մարդը։ Արդյոք նրա ապականված խառնվածքը հասնո՞ւմ է հակաքրիստոսի էության մակարդակին։ Երբ Աստծու ընտրյալ մարդիկ լսեն, թե ինչպես է նա մերկացնում մյուս անձին, արդյոք կմտածե՞ն, որ դա օբյեկտիվ է և ճշմարիտ։ Արդյոք ինչ-որ բարություն կամ բարի մտադրություններ կա՞ն այս երկու մարդկանց ասած խոսքերում։ (Ոչ։) Արդյոք նրանց նպատակը միմյանց օգնե՞լն է ճանաչելու իրենց և հնարավորություն տալու ազատվելու իրենց ապականված խառնվածքից և որքան հնարավոր է շուտ մտնելու ճշմարտության իրականության մեջ։ (Ո՛չ։) Ուրեմն ինչի՞ համար են նրանք դա անում։ Դա իրենց անձնական չարությունը թափելու, մյուս կողմին հարվածելու և վրեժխնդիր լինելու համար է, ուստի նրանք կամայականորեն մեղադրում են նրանց մի բանում, որն ամենևին չի համապատասխանում փաստերին։ Նրանք ճշգրտորեն չեն գնահատում և բնորոշում միմյանց՝ հիմնվելով Աստծու խոսքերի և մյուս անձի բացահայտումների ու էության վրա, փոխարենն օգտագործում են Աստծու խոսքերը՝ միմյանց հարվածելու, վրեժխնդիր լինելու և իրենց անձնական չարությունը թափելու համար։ Նրանք ամենևին չեն հաղորդակցվում ճշմարտության շուրջ։ Սա լուրջ խնդիր է․ Նրանք միշտ կառչում են մյուս անձի հետ կապված բաներին՝ հարձակվելու և դատապարտելու նրան՝ ամբարտավան խառնվածք ունենալու համար. այս վերաբերմունքը չար և չարասիրտ է և հաստատ բարի մտադրություններով արված մերկացում չէ։ Հետևաբար, միայն փոխադարձ թշնամության և ատելության է հանգեցնում է։ Եթե մերկացումն իրականացվում է ուրիշներին սիրուց դրդված օգնելու վերաբերմունքով, մարդիկ կարող են դա զգալ և կարող են ճիշտ վերաբերվել դրան։ Բայց եթե ինչ-որ մեկը կառչում է մեկ ուրիշի ամբարտավան խառնվածքին՝ դատապարտելու և հարձակվելու նրա վրա, դա զուտ այդ մարդուն հարվածելու և տանջելու համար է։ Բոլորն ունեն ամբարտավան խառնվածք, ուստի ինչո՞ւ միշտ մեկ անձի թիրախավորել։ Ինչո՞ւ միշտ կենտրոնանալ մեկ անձի վրա՝ առանց նրան հանգիստ թողնելու։ Անընդհատ մերկացնել այդ մեկ անձի ամբարտավան խառնվածքը. արդյոք դրա նպատակն իսկապե՞ս նրան օգնելն է՝ ազատվելու այդ խառնվածքից։ (Ոչ։) Այդ դեպքում ո՞րն է պատճառը։ Դա այն պատճառով է, որ նրանք մյուս անձին տհաճ են համարում, ուստի հնարավորություններ են փնտրում՝ հարվածելու նրանց և հաշվեհարդար տեսնելու՝ միշտ ցանկանալով տանջել։ Հետևաբար, երբ նրանք ասում են, որ մյուս անձը հակաքրիստոս է, Սատանա, դև, նենգ և չար մարդ, արդյոք դա փաստացի՞ է։ Այն կարող է փոքր-ինչ առնչվել փաստերին, բայց այս բաներն ասելու նրանց նպատակը ոչ թե մյուս անձին օգնելն է կամ ճշմարտության շուրջ հաղորդակցվելը, այլ իրենց անձնական չարությունը թափելը և վրեժխնդիր լինելը։ Նրանք տանջվել են և ուստի ցանկանում են վրեժխնդիր լինել։ Ինչպե՞ս են նրանք վրեժխնդիր լինում։ Մերկացնելով մյուս անձին, դատապարտելով նրան, անվանելով դև, Սատանա, չար ոգի, հակաքրիստոս՝ փակցնելով նրան այն պիտակը, որն ամենակոպիտն է, և այն մեղադրանքը, որն ամենալուրջն է։ Մի՞թե սա կամայական դատում և դատապարտում չէ։ Այս բաներն ասելիս երկու կողմերի մտադրությունը, նպատակը և դրդապատճառը մյուս անձին օգնելը չէ՝ ճանաչելու իրեն և լուծելու իր ապականված խառնվածքները, առավել ևս նրան օգնելը՝ մտնելու Աստծու խոսքի իրականության մեջ կամ հասկանալու ճշմարտության սկզբունքները։ Փոխարենը նրանք փորձում են հարձակվել և հարվածել մյուս անձին, մերկացնել նրան, որպեսզի կարողանան հասնել իրենց նպատակին՝ թափելու իրենց անձնական չարությունը և վրեժխնդիր լինելու։ Սա փոխադարձ հարձակումների և լեզվակռիվների մեջ ներգրավվել է։ Թեև կարող է թվալ՝ ուրիշների վրա հարձակվելու այս մեթոդն ավելի շատ հիմք ունի, քան թերությունների փոխադարձ մերկացումը, և այն Աստծու խոսքերը կապում է մյուս անձի հետ՝ ասելու, որ նա ունի ապականված խառնվածք և որ դև է ու Սատանա, և արտաքնապես այն բավականին հոգևոր է թվում, այս երկու մեթոդների բնությունը նույնն է։ Այս մեթոդներից ոչ մեկը չի վերաբերում բնականոն մարդկայնության սահմաններում Աստծու խոսքի և ճշմարտության շուրջ հաղորդակցվելուն, փոխարենը դրանք վերաբերում են անձնական նախասիրությունների հիման վրա մյուս անձին անպատասխանատու և կամայական կերպով դատելուն, դատապարտելուն և անիծելուն, և անձնական հարձակումների մեջ ներգրավվելուն։ Այս բնության երկխոսությունները նույնպես խանգարումներ և անհանգստություններ են առաջացնում եկեղեցական կյանքում, և դրանք միջամտում ու վնասում են Աստծու ընտրյալ մարդկանց կյանքի մուտքին։

Ի՞նչ պետք է անեք, երբ հանդիպում եք երկու հոգու, որոնք ներգրավված են փոխադարձ հարձակումների մեջ՝ մերկացնելով միմյանց ապականված խառնվածքները։ Արդյոք անհրաժե՞շտ է բռունցքով հարվածել սեղանին և խրատել նրանց։ Արդյոք անհրաժե՞շտ է մի դույլ սառը ջուր լցնել նրանց վրա՝ հանգստացնելու համար, և ստիպել գիտակցել, որ սխալ են, և ներողություն խնդրել միմյանցից։ Կարո՞ղ են արդյոք այս մեթոդները լուծել խնդիրը։ (Ոչ։) Այս երկու անհատները միշտ կռվում են ամեն հավաքույթի ժամանակ և յուրաքանչյուր հավաքույթի ավարտից հետո պատրաստվում են հաջորդ կռվին։ Տանը նրանք փնտրում են Աստծու խոսքեր և հիմքեր՝ իրենց հարձակումներում օգտագործելու համար, նույնիսկ սևագրեր են գրում և մտածում, թե ինչպես հարձակվել մյուս կողմի վրա, նրանց որ տեսանկյունների վրա հարձակվել, ինչպես դատել և դատապարտել նրանց, ինչ տոնայնություն օգտագործել և Աստծու որ խոսքերն օգտագործել՝ ամենահամոզիչ հարձակումն ու դատապարտումը սկսելու համար։ Նրանք նաև փնտրում են տարբեր հոգևոր եզրույթներ և օգտագործում արտահայտման տարբեր մեթոդներ՝ մյուս կողմին դատապարտելու և հարվածելու համար՝ խանգարելով նրանց շտկելու իրավիճակը, և ձգտում են տապալելու նրանց հաջորդ մարտում ու անհնարին դարձնելով նրանց վերելքը։ Այս վարքագծերը բոլորը պատկանում են փոխադարձ հարձակումների և լեզվակռիվների մեջ ներգրավվելուն։ Արդյոք նման խնդիրները հե՞շտ է լուծել։ Եթե մարդկանց մեծամասնությունից խորհուրդ, օգնություն և ճշմարտության շուրջ հաղորդակցություն ստանալուց հետո նրանք դեռ չեն ապաշխարում կամ չեն փոխում իրենց ընթացքը, այսինքն՝ հանդիպելիս վիճում և հայհոյում են միմյանց, չեն լսում ոչ մեկի խորհուրդը և չեն ընդունում, երբ որևէ մեկը հաղորդակցվում է ճշմարտության շուրջ կամ էտում է իրենց, ի՞նչ պետք է արվի։ Սա հեշտ է լուծել. նրանք պետք է մաքրվեն-հեռացվեն։ Մի՞թե դա չէր լուծի խնդիրը։ Մի՞թե դա հեշտ չէ։ Արդյոք անհրաժե՞շտ է շարունակել հաղորդակցվել նրանց հետ։ Արդյոք այլևս անհրաժե՞շտ է սիրով օգնել նրանց։ Ասե՛ք Ինձ, արդյոք տեղի՞ն է սիրով հանդուրժողականություն և համբերություն ցուցաբերել նման մարդկանց հանդեպ։ (Տեղին չէ։) Ինչո՞ւ տեղին չէ։ (Նրանք չեն ընդունում ճշմարտությունը. նրանց հետ հաղորդակցվելն օգուտ չունի։) Ճիշտ է, նրանք չեն ընդունում ճշմարտությունը։ Նրանք միայն մասնակցում են հավաքույթներին՝ լեզվակռիվների մեջ ներգրավվելու համար։ Նրանք չեն հավատում Աստծուն՝ ճշմարտությանը ձգտելու համար, և պարզապես սիրում են ներգրավվել լեզվակռիվների մեջ։ Արդյոք սա բնականոն մարդկայնության բացահայտում և դրսևորո՞ւմ է։ Արդյոք նրանք ունե՞ն այն ռացիոնալությունը, որը պետք է ունենա բնականոն մարդկայնությունը։ (Ոչ։) Նրանք զուրկ են բնականոն մարդկայնության ռացիոնալությունից։ Հավաքույթների ժամանակ նման մարդիկ կենտրոնացած և պատշաճ կերպով չեն կարդում Աստծու խոսքերը, որպեսզի կարողանան հասկանալ և ստանալ ճշմարտությունն Աստծու խոսքերից, և դրանով իսկ լուծել իրենց ապականված խառնվածքներն ու իրենց խնդիրները։ Փոխարենը նրանք միշտ ցանկանում են լուծել ուրիշ մարդկանց խնդիրները։ Նրանց ուշադրությունը մշտապես կենտրոնացած է ուրիշների վրա՝ նրանց մեջ թերություններ փնտրելով. նրանք միշտ նպատակ ունեն Աստծու խոսքերում գտնելու ուրիշ մարդկանց խնդիրները։ Նրանք օգտագործում են Աստծու խոսքերը կարդալու և դրանց շուրջ հաղորդակցվելու հնարավորությունը՝ ուրիշներին մերկացնելու և նրանց վրա հարձակվելու համար, և օգտագործում են Աստծու խոսքերը՝ ուրիշներին դատելու, նսեմացնելու և դատապարտելու համար։ Եվ այնուամենայնիվ, նրանք իրենց առանձնացնում են Աստծու խոսքերից։ Ի՞նչ տեսակ մարդիկ են նրանք։ Արդյոք սրանք ճշմարտությունն ընդունո՞ղ մարդիկ են։ (Ոչ։) Նրանք մեկ բան են հատկապես լավ անում և խանդավառված են դրանով. Աստծու խոսքերը կարդալուց հետո հաճախ ուրիշների մեջ ճանաչում են այն տարբեր խնդիրները, վիճակները և դրսևորումները, որոնք մերկացնում են Նրա խոսքերը։ Որքան շատ են նրանք ճանաչում այս խնդիրները, այնքան ավելի են զգում, որ զգալի պատասխանատվություն են կրում, և հավատում են, որ շատ բան կարող են անել՝ մտածելով, որ պետք է մերկացնեն այս խնդիրները։ Նրանք հանգիստ չեն թողնի ոչ մի մարդու, որն ունի այս խնդիրները։ Ի՞նչ տեսակ մարդիկ են նրանք։ Արդյոք նման մարդիկ ունե՞ն ողջամտություն։ Արդյոք նրանք ունե՞ն ճշմարտությունն ըմբռնելու կարողություն։ (Ոչ։) Եկեղեցում, եթե նման մարդիկ չեն խոսում կամ անհանգստություններ չեն առաջացնում, նրանցով զբաղվելու կարիք չկա։ Սակայն եթե նրանք հետևողականորեն այսկերպ են գործում՝ միշտ հարձակվելով, դատելով և դատապարտելով ուրիշներին, ապա եկեղեցին պետք է համապատասխան գործողություններ ձեռնարկի՝ նրանցով զբաղվելու համար՝ մաքրել-հեռացնելով նրանց։ Ինչ վերաբերում է նրանց, ովքեր մերկացվել են մարդկանց կողմից և ապա հարձակվում, դատում և դատապարտում են նրանց՝ օգտագործելով նույն մեթոդներն ու միջոցները, եթե հանգամանքները լուրջ են, և նրանք խանգարել ու անհանգստացրել են եկեղեցական կյանքը, նրանք նույնպես պետք է մաքրվեն-հեռացվեն և մեկուսացվեն Աստծու ընտրյալ մարդկանցից։ Նրանց հանդեպ ոչ մի ներողամտություն չի կարելի ցուցաբերել։

Փոխադարձ հարձակումների և լեզվակռիվների մեջ ներգրավվելու ուրիշ ի՞նչ դրսևորումներ են որակվում որպես եկեղեցական կյանքը խանգարելու և անհանգստացնելու բնություն ունեցող։ Թերությունների փոխադարձ մերկացումը և միմյանց ապականված խառնվածքները մերկացնելը՝ անձնական չարությունը թափելու և միմյանցից վրեժխնդիր լինելու համար, եկեղեցական կյանքը խանգարելու և անհանգստացնելու ակնհայտ դրսևորումներ են։ Բացի այս երկու դրսևորումներից՝ կա նաև բացվել և ինքն իրեն մերկացնել և ինքն իրեն մանրամասն վերլուծել ձևացնելը՝ ուրիշներին դիտավորյալ կերպով մերկացնելու և մանրամասն վերլուծելու համար. այս տեսակի հարձակումը նույնպես եկեղեցական կյանքը խանգարելու և անհանգստացնելու դրսևորում է։ Ուրեմն, արդյոք մարդու ասածը հարձակո՞ւմ է, քանի դեռ դա ոչ թե իր սեփական խնդիրների, այլ ուրիշ մարդկանց խնդիրների մասին է՝ անկախ նրանից՝ քննադատական կերպով է ասվում, թե անուղղակիորեն՝ իմիջիայլոց, նրբանկատ կերպով։ (Ոչ։) Այդ դեպքում ո՞ր իրավիճակներն են հարձակումներ հանդիսանում։ Դա կախված է ասվածի հետևում եղած մտադրությունից և նպատակից։ Եթե ինչ-որ բան ասվում է մարդկանց հարվածելու և նրանցից վրեժխնդիր լինելու կամ անձնական չարությունը թափելու համար, սա հարձակում է։ Սա մեկ իրավիճակ է։ Ավելին՝ խնդրի մակերեսային տեսանկյունները չափազանցնելը՝ մարդկանց դատելու և դատապարտելու համար՝ հակառակ փաստերին և ճշմարտությանը, անպատասխանատու կերպով եզրակացություններ անելը՝ առանց ամենևին նայելու, թե որն է խնդրի էությունը։ Սա նույնպես անձնական չարությունը թափել և վրեժխնդիր լինել է, դատել և դատապարտել է, և այս տեսակի իրավիճակը նույնպես հարձակում է հանդիսանում։ Ուրիշ ի՞նչ։ (Մարդկանց մասին անհիմն լուրեր ստեղծելը դրանցի՞ց է։) Անշուշտ, առավել ևս անհիմն լուրեր ստեղծելը նույնպես հաշվի է առնվում։ Քանի՞ իրավիճակ է հարձակում հանդիսանում։ (Երեք։) Ամփոփե՛ք այս իրավիճակները։ (Առաջինը կոնկրետ նպատակով ուրիշներին հարվածելն է։ Երկրորդը ուրիշներին դատելն ու դատապարտելն է այնպիսի եղանակով, որը հակասում է փաստերին և ճշմարտությանը, ինչն անպատասխանատու կերպով ուրիշ մարդկանց կամայականորեն բնորոշելն է։ Երրորդը մարդկանց մասին անհիմն լուրեր ստեղծելն է։) Այս երեք իրավիճակներից յուրաքանչյուրի բնությունը դրանք որակում է որպես անձնական հարձակումներ։ Ինչպե՞ս ենք տարբերակում, թե որ իրավիճակներն են որակվում որպես անձնական հարձակումներ, և որոնք՝ ոչ։ Ինչ վերաբերում է հարձակվողներին, ի՞նչ գործողություններ կամ խոսքեր են հարձակում հանդիսանում։ Ենթադրենք՝ մարդու խոսքերը փոքր-ինչ առաջնորդող բնություն ունեն և ունակ են մոլորեցնելու ուրիշներին, և դրանցում նաև լուրեր հորինելու հատկություն կա։ Այդ մարդը ոչնչից ինչ-որ բան է ստեղծում և լուրեր ու ստեր է հորինում՝ մարդկանց մոլորեցնելու և սխալ ուղղությամբ տանելու համար։ Նրա մտադրությունն ու նպատակն ավելի շատ մարդկանց մղելն է ընդունելու և հավատալու, որ իր ասածը ճիշտ է, և համաձայնելու, որ իր ասածը համապատասխանում է ճշմարտությանը։ Միևնույն ժամանակ, նա նաև ցանկանում է վրեժխնդիր լինել մեկ ուրիշից, նրան բացասական և թույլ դարձնել։ Նա մտածում է։ «Դու այնպիսի պիղծ բնավորություն ունես։ Ես պետք է մերկացնեմ քո փաստացի իրավիճակը և ճնշեմ քո այդ ամբարտավանությունը, և հետո կտեսնենք, թե ինչ ունես քեզ երևակայելու և գլուխ գովելու։ Ինչպե՞ս է հնարավոր, որ ես առանձնանամ քո կողքին։ Իմ ատելությունը չի մեղմանա, մինչև քեզ չհասցնեմ բացասականության և չտապալեմ։ Ես բոլորին ցույց կտամ, որ դու կարող ես բացասական լինել, և որ դու նույնպես թուլություններ ունես»։ Եթե սա է նրա նպատակը, ապա նրա խոսքերը հարձակում են հանդիսանում։ Բայց ենթադրենք՝ նրա մտադրությունը պարզապես որևէ հարցի վերաբերյալ փաստերը և ճշմարտությունը պարզաբանելն է. որոշակի փորձառության միջոցով դրա վերաբերյալ ճշգրիտ ներըմբռնում ձեռք բերելուց և խնդրի էությունը հայտնաբերելուց հետո նա զգում է, որ դրա շուրջ պետք է հաղորդակցվել, որպեսզի մեծամասնությունը կարողանա հասկանալ այն և իմանալ, թե այս հարցի վերաբերյալ ինչպիսի ըմբռնումն է մաքուր, այսինքն՝ նրա նպատակն այս հարցի վերաբերյալ ավելի շատ մարդկանց խեղաթյուրված կամ միակողմանի տեսակետներն ուղղելն է. սա հարձակո՞ւմ է։ (Ոչ։) Նա որևէ մեկին չի ստիպում ընդունել իր անձնական կարծիքը և առավել ևս անձնական վրեժխնդրության որևէ մտադրություն չունի։ Փոխարենը միայն ցանկանում է պարզաբանել փաստերի ճշմարտությունը. նա սեր է օգտագործում՝ օգնելու մյուս կողմին հասկանալու և այս հասկացողության միջոցով կանխելու նրա մոլորվելը։ Անկախ նրանից, թե արդյոք մյուս կողմն ընդունում է սա, նա ի վիճակի է կատարելու իր պարտականությունը։ Եվ այսպես, այս վարքագիծը՝ այս մոտեցումը, հարձակում չէ։ Այս երկու տարբեր դրսևորումներում լեզվի, բառերի ընտրության և խոսելու ձևի, տոնի ու վերաբերմունքի միջոցով կարելի է ասել, թե որն է այդ մարդու մտադրությունն ու նպատակը։ Եթե մարդը մտադիր է հարձակվել մյուս կողմի վրա, նրա լեզուն անշուշտ կտրուկ կլինի, և նրա մտադրությունն ու նպատակն ակնհայտ կլինեն նրա խոսելու տոնի, հնչերանգի, բառերի ընտրության և վերաբերմունքի մեջ։ Եթե նա մյուս կողմին չի ստիպում ընդունել իրենց ասածը և հաստատ չի հարձակվում նրա վրա, ապա նրա խոսքն անպայման կհամապատասխանի բնականոն մարդկայնության խղճի և ողջամտության դրսևորումներին։ Բացի դրանից՝ նրանց խոսելաոճը, տոնայնությունը և բառերի ընտրությունն անշուշտ ռացիոնալ կլինեն՝ մնալով բնականոն մարդկայնության սահմաններում։

Հաղորդակցվելով այն սկզբունքների շուրջ, որոնք տարբերակում են, թե ինչն է անձնական հարձակում հանդիսանում և ինչը՝ ոչ, արդյոք հիմա ի վիճակի՞ եք զանազանելու սա։ Եթե դեռ չեք կարողանում զանազանել, ապա չեք կարողանա թափանցել խնդրի էության մեջ։ Անկախ նրանից, թե որքան հաճելի է հնչում ինչ-որ մեկի հաղորդակցությունը, եթե նա չի կիրառում սկզբունքների համաձայն, եթե նրա նպատակը մարդկանց ճշմարտությունը հասկանալուն և իրենց պարտավորությունները պատշաճ կերպով կատարելուն օգնելը չէ, այլ փոխարենը մարդկանց դեմ օգտագործելու բաներ է գտնում՝ նրանց անդադար նեղելու համար, անելով հնարավոր ամեն ինչ՝ նրանց դատելու և դատապարտելու համար, և թեև արտաքնապես թվում է, թե նրանք զանազանում են մարդկանց, իրականում նրանց մտադրությունն ու նպատակն ուրիշներին դատապարտելն ու նրանց վրա հարձակվելն է, ապա այս իրավիճակը ներառում է անձնական հարձակում։ Մարդկանց միջև տեղի ունեցող մանրուքները շատ պարզ և ակնհայտ են. եթե այս հարցերի վերաբերյալ ճշմարտության շուրջ հաղորդակցվեին, դա մեկ հավաքույթից պակաս ժամանակ կխլեր։ Ուրեմն արդյոք անհրաժե՞շտ է խլել եղբայրների և քույրերի ժամանակը՝ ամեն հավաքույթի ժամանակ շատ խոսելով դրանց մասին։ Անհրաժեշտ չէ։ Եթե մարդիկ միշտ անդադար նեղում են ուրիշներին, դա մարդկանց վրա հարձակվել և անհանգստություններ առաջացնել է հանդիսանում։ Ո՞րն է պատճառը, որ մարդիկ կառչում են մեկ հարցի և անվերջ խոսում դրա մասին։ Այն է, որ ոչ ոք չի ցանկանում հրաժարվել իր սեփական մտադրություններից ու նպատակներից, ոչ ոք չի փորձում ճանաչել իրեն, և ոչ ոք չի ընդունում ճշմարտությունը, կամ փաստերն ու այն, ինչ ճշմարիտ է, և ուստի անդադար նեղում է ուրիշներին։ Ի՞նչ է ուրիշներին անդադար նեղելու բնությունը։ Դա հարձակում է։ Դա ուրիշների դեմ օգտագործելու բաներ գտնելն է, ուրիշ մարդկանց բառերի ընտրության մեջ սխալ գտնելը և ուրիշ մարդկանց թերությունները նրանց դեմ օգտագործելն է՝ անվերջ կենտրոնանալով միայն մեկ բանի վրա և վիճելով մինչև կարմրելը։ Եթե մարդիկ հաղորդակցվում են բնականոն մարդկայնության սահմաններում, աջակցում և օգնում են միմյանց, այսինքն՝ կատարում են իրենց պարտականությունը, ապա նրանց միջև հարաբերությունները ավելի ու ավելի կլավանան։ Բայց եթե նրանք ներգրավվում են փոխադարձ հարձակումների և վեճերի մեջ՝ խճճվելով միմյանց հետ՝ իրենց սեփական արդարացումները պարզաբանելու համար՝ միշտ ցանկանալով առավելություն ունենալ, չցանկանալով ընդունել պարտությունը և զիջումների չգնալով, բաց չթողնելով անձնական դժգոհությունները, ապա նրանց երկուսի միջև հարաբերություններն ի վերջո գնալով ավելի լարված կդառնան և ավելի ու ավելի կվատթարանան. դա չի լինի բնականոն միջանձնային հարաբերություն և կարող է նույնիսկ հասնել այն կետին, որ նրանց աչքերը կկարմրեն ամեն անգամ, երբ հանդիպեն։ Մտածե՛ք այդ մասին։ Երբ շները կռվում են, կատաղի շան աչքերը կարմրում են։ Ի՞նչն է պատճառը, որ նրա աչքերը կարմիր են։ Մի՞թե այն լցված չէ ատելությամբ։ Մի՞թե նույնը չէ, երբ մարդիկ հարձակվում են միմյանց վրա։ Եթե ճշմարտության շուրջ հաղորդակցվելիս մարդիկ չեն հարձակվում միմյանց վրա, այլ փոխարենը կարող են լրացնել միմյանց թերությունները՝ հիմնվելով միմյանց ուժեղ կողմերի վրա և աջակցել միմյանց, հնարավո՞ր է արդյոք, որ նրանց միջև վատ հարաբերություններ լինեն։ Նրանց հարաբերություններն անպայման գնալով ավելի բնականոն կդառնան։ Երբ երկու հոգի խոսում են, զրուցում, հաղորդակցվում կամ նույնիսկ բանավիճում բնականոն մարդկայնության խղճի և ողջամտության սահմաններում, նրանց հարաբերությունները բնականոն կլինեն, և նրանք չեն բարկանա կամ չեն սկսի կռվել հենց որ հանդիպեն։ Եթե մարդկանց մեջ ատելություն և անբացատրելի զայրույթի ալիք է առաջանում, երբ նրանք նույնիսկ դեմ առ դեմ չեն, պարզապես այն պատճառով, որ մյուս կողմը հիշատակվում է, ապա սա բնականոն մարդկայնության ողջամտություն և խիղճ ունենալու դրսևորում չէ։ Մարդիկ հարձակվում են միմյանց վրա, որովհետև ապականված խառնվածքներ ունեն. դա բոլորովին կապ չունի նրանց միջավայրի հետ։ Դա ամբողջովին այն պատճառով է, որ մարդիկ չեն սիրում ճշմարտությունը, չեն կարող ընդունել ճշմարտությունը և չեն կիրառում ճշմարտությունը կամ հարցերը չեն լուծում սկզբունքների հիման վրա, երբ վիճաբանություններ են ծագում, և ուստի սովորական է, որ եկեղեցական կյանքում տեղի են ունենում թերությունների փոխադարձ մերկացման, դատումների և նույնիսկ փոխադարձ հարձակումների ու դատապարտման դեպքեր։ Քանի որ մարդիկ ունեն ապականված խառնվածքներ և հաճախ գտնվում են ողջամտությունից զուրկ վիճակում և ապրում են իրենց ապականված խառնվածքներով և նույնիսկ եթե հասկանում են ճշմարտության մի մասը, նրանց համար դժվար է կիրառել այն, նրանց միջև հեշտությամբ վիճաբանություններ և տարբեր տեսակի հարձակումներ են ծագում։ Եթե այս հարձակումները երբեմն են տեղի ունենում, դրանք միայն ժամանակավոր ազդեցություն են ունենում եկեղեցական կյանքի վրա, բայց նրանք, ովքեր հետևողականորեն հակված են փոխադարձ հարձակումների, լուրջ խանգարումներ և անհանգստություններ են առաջացնում եկեղեցական կյանքում և նաև խստորեն ազդում են Աստծու ընտրյալ մարդկանց կյանքի մուտքի վրա և միջամտում դրան։

3․ Լեզվակռիվներ

Եկեղեցում կա նաև մեկ այլ տեսակի մարդ. այս տեսակի մարդը հատկապես սիրում է արդարացնել ինքն իրեն։ Օրինակ՝ եթե նա սխալ բան է արել կամ ասել, վախենում է, որ ուրիշներն իր մասին վատ կարծիք կունենան, և որ դա կազդի մեծամասնության աչքերում իր կերպարի վրա, ուստի հավաքույթների ժամանակ արդարացնում է իրեն և բացատրում հարցը։ Դա բացատրելու նրա նպատակն այն է, որ կանխի մարդկանց՝ իր մասին վատ կարծիք կազմելը, ուստի մեծ ջանք ու միտք է ներդնում դրա մեջ՝ ողջ օրը խորհելով. «Ինչպե՞ս կարող եմ պարզաբանել այս հարցը։ Ինչպե՞ս կարող եմ այն հստակ կերպով բացատրել այդ մարդուն։ Ինչպե՞ս կարող եմ հերքել այն վատ կարծիքները, որ նա կազմել են իմ մասին։ Այսօրվա հավաքույթը լավ հնարավորություն է այս հարցի շուրջ խոսելու համար»։ Հավաքույթի ժամանակ նա ասում է. «Այն, ինչ արեցի անցած անգամ, որևէ մեկին վնասելու կամ մերկացնելու դիտավորություն չուներ. իմ մտադրությունը լավն էր, այն մարդկանց օգնելու համար էր։ Սակայն որոշ մարդիկ միշտ սխալ են հասկանում ինձ, միշտ ուզում են թիրախավորել ինձ և միշտ կարծում են, թե ագահ ու փառասեր եմ, և որ իմ մարդկայնությունը վատն է։ Բայց իրականում բոլորովին այդպիսին չեմ, այնպես չէ՞։ Ես այդպիսի բաներ չեմ արել կամ ասել։ Երբ խոսում էի մեկի մասին, երբ նա ներկա չէր, այնպես չէր, որ դիտավորյալ կերպով անախորժություններ էի ստեղծում նրա համար։ Երբ մարդիկ վատ բաներ են արել, ինչպե՞ս կարող են թույլ չտալ, որ ուրիշները խոսեն դրա մասին»։ Նա շատ է խոսում՝ և՛ արդարացնելով, և՛ պաշտպանելով իրեն, միաժամանակ մերկացնելով մյուս կողմի բավականին շատ խնդիրներ, և այս ամենը՝ իրեն այդ հարցից անջատելու համար, որպեսզի բոլորին մղի հավատալու, որ իր բացահայտածը խառնվածք չէր, և որ ինքը վատ մարդկայնություն կամ ճշմարտության հանդեպ հակակրանք չունի, առավել ևս՝ չարասիրտ դիտավորություն, այլ փոխարենը կարծեն, թե բարի նպատակներ ունի, որ իր բարի մտադրությունները հաճախ սխալ են հասկացվում, և որ ինքը հաճախ դատապարտվում է ուրիշների թյուրիմացությունների պատճառով։ Թե՛ բացահայտորեն, թե՛ անուղղակիորեն նրա խոսքերն ունկնդիրներին ստիպում են զգալ, որ ինքն անմեղ է, իսկ այն մարդիկ, որոնք կարծում էին, թե ինքը սխալ է ու վատը, չար մարդիկ են և ճշմարտությունը չսիրողներ։ Լսելով սա՝ մյուս կողմը հասկանում է. «Մի՞թե քո խոսքերի իմաստն այն չէ, որ ասես, թե ապականված խառնվածք չունես։ Մի՞թե դա պարզապես քեզ լավը ցույց տալու համար չէ։ Մի՞թե սա պարզապես ինքդ քեզ չճանաչելը, ճշմարտությունը չընդունելը, փաստերը չընդունելը չէ։ Եթե չես ընդունում այս բաները, լավ, բայց ինչո՞ւ ես ինձ թիրախավորում։ Ես մտադիր չէի թիրախավորել քեզ, ոչ էլ ուզում էի հարվածել։ Կարող ես մտածել այն, ինչ ուզում ես՝ դա ի՞նչ կապ ունի ինձ հետ»։ Եվ այսպես՝ նա չի կարողանում զսպել իրեն և ասում է. «Երբ որոշ մարդիկ բախվում են աննշան խնդրի՝ փոքր-ինչ անարդար վերաբերմունք կամ ցավ կրելով, չեն ցանկանում ընդունել դա և ուզում են արդարացնել ու բացատրել իրենց արարքները. միշտ փորձում են տարանջատել իրենց այդ հարցից, միշտ ուզում են իրենց լավը ցույց տալ, ոսկեզօծել իրենց կերպարը։ Նրանք այդ տեսակի մարդ չեն, ուստի ինչո՞ւ են փորձում իրենց լավը ցույց տալ, իրենց կատարյալ ներկայացնել։ Բացի դրանից՝ ես հաղորդակցվում եմ ճշմարտության շուրջ, ոչ մեկին չեմ թիրախավորում, ոչ էլ մտածում եմ որևէ մեկին հարվածելու կամ վրեժխնդիր լինելու մասին։ Թող մարդիկ մտածեն այն, ինչ կամենում են»։ Արդյոք այս երկու մարդիկ հաղորդակցվո՞ւմ են ճշմարտության շուրջ։ (Ոչ։) Ուրեմն ի՞նչ են նրանք անում։ Մի կողմն ասում է. «Այդ բաներն արել եմ եկեղեցու գործի համար։ Ինձ չի հետաքրքրում, թե ինչ ես մտածում»։ Մյուսն ասում է. «Երբ մարդը գործում է, Երկինքը նայում է։ Աստված գիտի մարդկանց մտքերը։ Մի՛ կարծիր, թե միայն այն պատճառով, որ որոշակի բարյացակամություն, կարողություն և պերճախոսություն ունես և վատ բաներ չես անում, Աստված չի զննի քեզ. մի՛ կարծիր, որ եթե խոր թաքցնես քո մտքերը, Աստված չի կարող տեսնել դրանք։ Եղբայրներն ու քույրերը բոլորը կարող են տեսնել դրանք, էլ չասած՝ Աստծու մասին։ Մի՞թե չգիտես, որ Աստված զննում է մարդկանց սրտերի խորքերը»։ Ինչի՞ շուրջ են այդ երկուսը վիճում։ Մի կողմը մեծ ջանքեր է գործադրում՝ արդարացնելու ինքն իրեն, մաքրելու իր անունը՝ չցանկանալով, որ ուրիշներն իր մասին վատ տպավորություն ունենան, մինչդեռ մյուսը համառում է հարցին և բաց չի թողնում՝ թույլ չտալով, որ այդ մարդն իրեն լավը ցույց տա, և միևնույն ժամանակ նպատակ ունի նկատողությունների միջոցով մերկացնելու և դատապարտելու նրան։ Արտաքուստ այս երկուսն ուղղակիորեն չեն հայհոյում միմյանց կամ ուղղակիորեն չեն մերկացնում միմյանց, բայց նրանց խոսքը նպատակային է. մի կողմը փորձում է թույլ չտալ, որ մյուսը սխալ հասկանա իրեն և պահանջում է, որ նա մաքրի իր անունը, մինչդեռ մյուս կողմը հրաժարվում է դա անելուց և փոխարենը պնդում է նրան պիտակավորելն ու դատապարտելը՝ պահանջելով մյուսի խոստովանությունը։ Այս խոսակցությունը ճշմարտության շուրջ բնականոն հաղորդակցությո՞ւն է։ (Ոչ։) Խղճի և ողջամտության վրա հիմնված խոսակցությո՞ւն է։ (Ոչ։) Այդ դեպքում ի՞նչ բնություն ունի այս տեսակի խոսակցությունը։ Այս տեսակի խոսակցությունը փոխադարձ հարձակումների մեջ ներգրավվե՞լն է։ (Այո։) Արդյոք ինքն իրեն արդարացնողը հաղորդակցվո՞ւմ է այն մասին, թե ինչպես կարող է բաներն Աստծուց ընդունել, ճանաչել ինքն իրեն և գտնել այն սկզբունքները, որոնք պետք է կիրարկվեն։ Ո՛չ, նա իրեն այլ մարդկանց առաջ է արդարացնում։ Նա ուզում է ուրիշների համար պարզաբանել իր մտքերը, տեսակետները, մտադրություններն ու նպատակը, մյուս կողմին բացատրել իր արարքները և հասնել նրան, որ մյուս կողմը մաքրի իր անունը։ Ավելին՝ ուզում է հերքել մյուս կողմի՝ իրեն մերկացնելն ու դատապարտելը, և անկախ նրանից՝ մյուս կողմի ասածը համապատասխանում է փաստերին կամ ճշմարտությանը, քանի դեռ նա չի գիտակցում դա կամ չի ցանկանում ընդունել, մյուս կողմի ասածը սխալ է համարում և ուզում է ուղղել այն։ Մինչդեռ մյուս կողմը չի ցանկանում մաքրել նրա անունը, այլ փոխարենը մերկացնում է նրան՝ ստիպելով ընդունել իր դատապարտումը։ Մեկը չի ցանկանում ընդունել, իսկ մյուսը պնդում է նրան ընդունել տալը, ինչը հանգեցնում է նրանց միջև հարձակումների։ Այս տեսակի երկխոսության բնությունը փոխադարձ հարձակումների մեջ ներգրավվելն է։ Ուրեմն ի՞նչ բնություն ունի այս տեսակի հարձակումը։ Արդյոք այս խոսակցությունը բնութագրվո՞ւմ է փոխադարձ ժխտմամբ, փոխադարձ դժգոհություններով և փոխադարձ դատապարտմամբ։ (Այո։) Արդյոք երկխոսության այս ձևը նաև եկեղեցական կյանքո՞ւմ է տեղի ունենում։ (Այո։) Այս տեսակի խոսակցությունները բոլորը լեզվակռիվներ են։

Ինչո՞ւ են այս տեսակի երկխոսությունները կոչվում լեզվակռիվներ։ (Որովհետև ներգրավված մարդիկ վիճում են ճշտի և սխալի շուրջ, ոչ ոք չի փորձում ճանաչել ինքն իրեն, և ոչ ոք ոչինչ ձեռք չի բերում. նրանք պարզապես համառորեն կենտրոնանում են այդ հարցի վրա, և երկխոսություններն անիմաստ են։) Պարզապես շատ են խոսում և շատ շունչ են վատնում՝ վիճելով, թե ով է ճիշտ կամ սխալ, ով է բարձր կամ ցածր։ Անդադար վիճում են՝ առանց երբևէ հաղթող ունենալու և հետո շարունակում են վիճել։ Ի վերջո ի՞նչ են ձեռք բերում դրանից։ Արդյոք դա ճշմարտության հասկացողությո՞ւն է՝ Աստծու մտադրությունների հասկացողություն։ Դա ապաշխարելու և Աստծու զննումն ընդունելու կարողությո՞ւն է։ Դա բաներն Աստծուց ընդունելու և իրենց ավելի լավ ճանաչելու կարողությո՞ւն է։ Նրանք այս բաներից ոչ մեկը ձեռք չեն բերում։ Այս անիմաստ վեճերը և ճշտի ու սխալի շուրջ այս երկխոսությունները լեզվակռիվներ են։ Պարզ ասած՝ լեզվակռիվները միանգամայն անիմաստ խոսակցություններ են, որտեղ ասված ամեն ինչ անհեթեթություն է, ոչ մի բառ խրատող կամ օգտակար չէ ուրիշների համար, այլ ընդհակառակը, ասված խոսքերը բոլորը վիրավորական են և բխում են մարդկային կամքից, տաքարյունությունից, մարդկանց մտքերից և իհարկե, առավել ևս մարդկանց ապականված խառնվածքներից։ Ասված յուրաքանչյուր խոսք հանուն սեփական շահերի է, սեփական կերպարի և համբավի, ոչ թե ուրիշներին խրատելու կամ օգնելու համար, ոչ թե ճշմարտության որևէ տեսանկյան սեփական հասկացողության կամ Աստծու մտադրությունները հասկանալու համար և իհարկե, ոչ թե քննարկելու համար, թե իր ապականված խառնվածքներից որոնք են մերկացվում Աստծու խոսքերում, արդյոք իր ապականված խառնվածքները համապատասխանում են Աստծու խոսքերին, կամ արդյոք իր հասկացողությունը ճիշտ է։ Որքան էլ հաճելի, անկեղծ կամ բարեպաշտ հնչեն այս անիմաստ ինքնարդարացումներն ու բացատրությունները, դրանք բոլորը լեզվակռիվներ են և փոխադարձ հարձակումներ ու դատումներ, որոնք օգուտ չեն տալիս ո՛չ ուրիշներին, ո՛չ էլ իրեն։ Դրանք ոչ միայն վնասում են ուրիշներին և ազդում մարդու բնականոն միջանձնային հարաբերությունների վրա, այլև խոչընդոտում են սեփական կյանքի աճին։ Կարճ ասած՝ անկախ օգտագործված արդարացումներից, մտադրություններից, վերաբերմունքից, տոնից կամ կիրառված միջոցներից ու հնարքներից, քանի դեռ առկա են ուրիշներին կամայականորեն դատելն ու դատապարտելը, այս խոսքերը, մեթոդները և այլն, բոլորը մտնում են ուրիշների վրա հարձակվելու կատեգորիայի մեջ, դրանք բոլորը լեզվակռիվներ են։ Արդյոք այս շրջանակը լա՞յն է։ (Այն բավականին լայն է։) Ուստի, երբ բախվում եք մարդկանց հարձակումներին, դատումներին և դատապարտումներին, կարո՞ղ եք զերծ մնալ ուրիշների վրա հարձակվելու և նրանց դատապարտելու վարվելակերպի մեջ ներգրավվելուց։ Ինչպե՞ս պետք է կիրարկեք, երբ բախվում եք այս տեսակի իրավիճակների։ (Պետք է աղոթքի միջոցով հանդարտվենք Աստծու առջև՝ այն ժամանակ մեր սրտերում այլևս ատելություն չի լինի։) Քանի դեռ մարդը հասկացող է և ողջամիտ, քանի դեռ կարող է հանդարտեցնել իրեն Աստծու առջև և աղոթել Նրան և ընդունել ճշմարտությունը, կարող է վերահսկել իր մտադրություններն ու ցանկությունները և ապա կարող է հասնել մի կետի, որտեղ ո՛չ դատել կա, ո՛չ էլ ուրիշների վրա հարձակվել։ Քանի դեռ մեկի մտադրությունն ու նպատակն անձնական չարությունը թափելը կամ վրեժխնդիր լինելը չէ, և, անշուշտ, ոչ էլ մյուս կողմի վրա հարձակվելը, այլ փոխարենը ակամա վնասում է մյուս կողմին, որովհետև չի հասկանում ճշմարտությունը կամ այն չափազանց մակերեսորեն է հասկանում և որովհետև որոշ չափով հիմար է ու տգետ կամ կամակոր, ապա ուրիշների օգնության, աջակցության և հաղորդակցության միջոցով ճշմարտությունը հասկանալուց հետո նրա խոսքը, ինչպես նաև ուրիշների վերաբերյալ նրա գնահատումներն ու տեսակետները կդառնան ավելի ճշգրիտ, և նա կկարողանա ճիշտ վերաբերվել այն ապականված խառնվածքներին, որոնք ուրիշ մարդիկ դրսևորում են, և նրանց սխալ արարքներին՝ դրանով իսկ աստիճանաբար նվազեցնելով ուրիշների վրա իր հարձակումներն ու դատումները։ Սակայն, եթե մարդը միշտ ապրում է իր ապականված խառնվածքների մեջ՝ հնարավորություններ փնտրելով վրեժխնդիր լինելու ցանկացած մեկից, ում տհաճ է համարում կամ ով նախկինում վիրավորել կամ վնասել է իրեն, միշտ նման մտադրություններ է տածում և բնավ չի փնտրում ճշմարտությունը կամ չի աղոթում ու ապավինում Աստծուն, ապա ունակ է հարձակվելու ուրիշների վրա ցանկացած ժամանակ և ցանկացած վայրում, և սա դժվար է լուծել։ Ուրիշների վրա ակամա հարձակվելը հեշտ է լուծել, բայց միտումնավոր և դիտավորյալ կերպով հարձակվելը՝ ոչ։ Եթե մարդը երբեմն և ակամա հարձակվում ու դատում է ուրիշներին, ապա այլ մարդկանց կողմից ճշմարտության շուրջ հաղորդակցվելու միջոցով նրան աջակցելու և օգնելու համար կկարողանա փոխել իր ընթացքը, հենց որ հասկանա ճշմարտությունը։ Սակայն, եթե մեկը մշտապես ձգտում է վրեժխնդիր լինելու և անձնական չարությունը թափելու, միշտ ուզում է տառապեցնել կամ տապալել ուրիշներին և հարձակվում է ուրիշների վրա նման մտադրություններով, ինչը կարող են զգալ և տեսնել բոլոր մարդիկ, ապա նման վարքագիծը խանգարում և անհանգստություն է դառնում եկեղեցական կյանքի համար. այն ամբողջովին միտումնավոր խանգարում և անհանգստություն է հանդիսանում։ Հետևաբար, ուրիշների վրա հարձակվելու այս խառնվածքն ունենալը դժվար է փոխել։

Հիմա հասկանո՞ւմ եք, թե ինչպես պետք է լուծվի ուրիշների վրա հարձակվելու և նրանց դատապարտելու խնդիրը։ Կա միայն մեկ ճանապարհ՝ պետք է աղոթել և ապավինել Աստծուն, և ապա նրանց ատելությունն աստիճանաբար կանհետանա։ Հիմնականում երկու տեսակի մարդիկ կան, որոնք կարող են հարձակվել ուրիշների վրա։ Մի տեսակն այն մարդիկ են, որոնք խոսում են՝ առանց մտածելու, որոնք անկեղծ են ու շիտակ, և որոնք կարող են վիրավորական բաներ ասել, երբ մարդկանց տհաճ են համարում։ Սակայն նրանք մեծ մասամբ միտումնավոր կամ դիտավորյալ կերպով չեն հարձակվում մարդկանց վրա. պարզապես չեն կարողանում զսպել իրենց, դա պարզապես նրանց խառնվածքն է, նրանք ակամա հարձակումներ են գործում ուրիշ մարդկանց վրա։ Եթե էտվում են, կարող են ընդունել դա, ուստի չար մարդիկ չեն և մաքրվել-հեռացվելու թիրախներ չեն։ Բայց չար մարդիկ չեն ընդունում էտվելը և հաճախ խանգարում և անհանգստություն են պատճառում եկեղեցական կյանքին, հաճախակի հարձակվում են, դատում, հարվածում և վրեժխնդիր են լինում ուրիշներից և բնավ չեն ընդունում ճշմարտությունը։ Նրանք չար մարդիկ են, և հենց նրանք են, ում եկեղեցին պետք է անդրադառնա և մաքրի-հեռացնի։ Ինչո՞ւ պետք է նրանց անդրադառնալ և մաքրել։ Դատելով նրանց բնական էությունից՝ ուրիշների վրա հարձակվելու նրանց վարքագիծն ակամա չէ, այլ դիտավորյալ։ Սա այն պատճառով է, որ այս մարդիկ չարասիրտ մարդկայնություն ունեն. ոչ ոք չի կարող վիրավորել կամ քննադատել նրանց, և եթե մեկն ասում է մի բան, որը պատահաբար փոքր-ինչ ցավեցնում է նրանց, կմտածեն վրեժխնդրության հնարավորություններ գտնելու մասին. և այսպիսով՝ նման մարդիկ ունակ են հարձակումներ գործելու ուրիշների վրա։ Սա մարդկանց մի տեսակ է, որին եկեղեցին պետք է անդրադառնա և մաքրի։ Ցանկացած ոք, ով ներգրավվում է փոխադարձ հարձակումների և լեզվակռիվների մեջ՝ անկախ նրանից, թե որ կողմն է, արդյոք ակտիվորեն, թե պասիվորեն է հարձակվում՝ քանի դեռ մասնակցում է այս տեսակի հարձակումներին, չար մտադրություններով չար մարդ է, որը ամենաչնչին դժգոհության դեպքում կտանջի ուրիշներին։ Նման մարդիկ լուրջ խանգարում և անհանգստություն են պատճառում եկեղեցական կյանքին։ Նրանք չար մարդու մի տեսակ են եկեղեցու ներսում։ Պակաս լուրջ դեպքերը կարող են լուծվել՝ տվյալ անձին մեկուսացնելով ինքնաքննության համար։ Ավելի լուրջ դեպքերում տվյալ անձը պետք է հեռացվի կամ վտարվի։ Սա այն սկզբունքն է, որն առաջնորդողներն ու աշխատողները պետք է հասկանան այս հարցը լուծելիս։

Այս հաղորդակցության միջոցով հիմա հասկանո՞ւմ եք, թե ինչ է նշանակում հարձակվել ուրիշների վրա։ Կարո՞ղ եք զանազանել դա։ Երբ Ես սահմանում եմ, թե ինչ է հարձակումը, ոմանք մտածում են. «Ուրիշների վրա հարձակվելու նման լայն սահմանման դեպքում ո՞վ կհամարձակվի խոսել ապագայում։ Մեզանից ոչ ոք չի հասկանում ճշմարտությունը, ուստի սոսկ մեր բերանը բացելը կհանգեցնի նրան, որ կհարձակվենք ուրիշների վրա, ինչը սարսափելի է։ Ապագայում պետք է պարզապես կերակուր ուտենք, ջուր խմենք և լռենք՝ փակելով մեր բերանը և անզգուշորեն չխոսելով առավոտյան մեր արթնանալու պահից սկսած՝ ուրիշների վրա հարձակվելուց խուսափելու համար։ Դա հիանալի կլիներ, և մեր օրերը շատ ավելի խաղաղ կլինեին»։ Այս մտածելակերպը ճի՞շտ է։ Բերանը փակելը չի լուծում խնդիրը։ Ուրիշների վրա հարձակվելու խնդրի էությունը մարդու սրտի հետ կապված խնդիր է, այն առաջանում է մարդու ապականված խառնվածքներից, և դա բերանի հետ կապված խնդիր չէ։ Այն, ինչ մարդիկ ասում են իրենց բերանով, կառավարվում է նրանց ապականված խառնվածքներով և նրանց մտքերով։ Եթե մարդու ապականված խառնվածքները լուծվեն, և նա իսկապես հասկանա որոշ ճշմարտություններ, և նրա խոսքը նույնպես որոշ չափով սկզբունքային և չափավոր դառնա, ապա ուրիշների վրա հարձակվելու նրա խնդիրը մասամբ կլուծվի։ Իհարկե, եկեղեցական կյանքում, որպեսզի մարդիկ ունենան բնականոն միջանձնային հարաբերություններ և չներգրավվեն փոխադարձ հարձակումների կամ լեզվակռիվների մեջ, անհրաժեշտ է, որ հաճախ Աստծու առջև գան աղոթքով՝ խնդրելով Աստծու ուղղորդումը, և որ հանդարտվեն Աստծու առջև բարեպաշտ սրտերով, որոնք արդարության քաղց ու ծարավ ունեն։ Այդ կերպ, երբ ինչ-որ մեկն ակամա ասում է մի բան, որը ցավեցնում է քեզ, քո սիրտը կարող է հանդարտվել Աստծու առջև, դու ոխ չես պահի նրա դեմ և չես ցանկանա վիճել մյուս մարդու հետ, առավել ևս՝ պաշտպանել և արդարացնել ինքդ քեզ։ Փոխարենը դա Աստծուց կընդունես, շնորհակալություն կհայտնես Աստծուն՝ ինքդ քեզ ճանաչելու լավ հնարավորություն տալու համար, և շնորհակալություն կհայտնես Նրան, որ ուրիշների խոսքերի միջոցով թույլ է տալիս գիտակցել, որ դեռ ունես այսինչ խնդիրը։ Դա ինքդ քեզ ճանաչելու լավ հնարավորություն է, Աստծու շնորհն է, և այն պետք է Աստծուց ընդունես։ Չպետք է վրդովմունք տածես այն մարդու հանդեպ, որը ցավեցրել է քեզ, ոչ էլ հակակրանք և ատելություն զգաս այն մարդու հանդեպ, որն ակամա բարձրաձայնել է քո սխալները կամ մերկացրել քո թերությունները՝ դիտավորյալ կամ ակամա կերպով խուսափելով նրանից կամ կիրառելով ամեն տեսակ միջոցներ՝ նրանից վրեժխնդիր լինելու համար։ Այս մոտեցումներից ոչ մեկը հաճելի չէ Աստծուն։ Հաճախ արի Աստծու առջև աղոթելու, և երբ սիրտդ հանդարտվի, կկարողանաս ճիշտ վերաբերվել դրան, երբ ուրիշ մարդիկ ակամա վնասեն քեզ, կկարողանաս նրանց հանդեպ հանդուրժողականություն և համբերություն ցուցաբերել։ Եթե ինչ-որ մեկը դիտավորյալ կերպով վնասի քեզ, ի՞նչ պետք է անես։ Ինչպե՞ս կմոտենաս դրան։ Կվիճե՞ս նրա հետ՝ տաքարյունությունից դրդված, թե՞ կհանդարտեցնես քեզ Աստծու առջև և կփնտրես ճշմարտությունը։ Իհարկե, առանց Իմ ասելու՝ բոլորդ հստակ գիտեք, թե մուտք գործելու որ ճանապարհն է ճիշտ ընտրությունը։

Շատ դժվար է եկեղեցական կյանքում խուսափել փոխադարձ հարձակումներից և լեզվակռիվներից՝ ապավինելով մարդկային ուժին, մարդկային ինքնատիրապետմանը և մարդկային համբերությանը։ Որքան էլ լավը լինի քո մարդկայնությունը, որքան էլ մեղմ ու բարի լինես, կամ որքան էլ մեծահոգի լինես, անխուսափելի է, որ կհանդիպես որոշ մարդկանց կամ բաների, որոնք կվնասեն քո արժանապատվությունը, ազնվությունը և այլն։ Պետք է սկզբունք ունենաս քո մտքում, թե ինչպես վարվել և վերաբերվել այս տեսակի խնդիրներին։ Եթե տաքարյունությամբ մոտենաս այս խնդիրներին, շատ հեշտ է։ Նրանք քեզ հայհոյում են, և դու հայհոյում ես նրանց, նրանք հարձակվում են քեզ վրա, և դու հարձակվում ես նրանց վրա՝ աչքի դեմ՝ աչք, ատամի դեմ՝ ատամ՝ վերադարձնելով նրանց այն ամենը, ինչ նրանք նետում են քեզ վրա՝ օգտագործելով նույն մեթոդները, և դու պաշտպանում ես քո արժանապատվությունը, ազնվությունը և դեմքը։ Սրան շատ հեշտ է հասնել։ Սակայն պետք է ծանրութեթև անես քո սրտում՝ արդյոք այս մեթոդը նպատակահարմար է, արդյոք այն օգտակար է և՛ քեզ, և՛ ուրիշներին, և արդյոք այն հաճելի է Աստծուն։ Հաճախ, երբ մարդիկ չեն պարզել այս խնդրի էությունը, նրանց անմիջական մտքերն են. «Նա ինձ չի խնայում, ուստի ես ինչո՞ւ պետք է խնայեմ նրան։ Նա ինձ սեր ցույց չի տալիս, ուստի ինչո՞ւ պետք է նրան սիրով վերաբերվեմ։ Նա իմ հանդեպ համբերություն չունի և չի օգնում ինձ, ուստի ինչո՞ւ պետք է համբերատար լինեմ նրա հանդեպ կամ օգնեմ նրան։ Նա անբարյացակամ է իմ հանդեպ, ուստի վատություն կանեմ նրան։ Ինչո՞ւ չեմ կարող աչքի դեմ՝ աչք և ատամի դեմ՝ ատամ պատասխանել»։ Սրանք առաջին մտածումներն են, որ գալիս են մարդկանց մտքին։ Բայց երբ իսկապես այդպես ես վարվում, խաղաղությո՞ւն ես զգում ներսումդ, թե՞ անհանգստություն և ցավ։ Երբ իսկապես ընտրում ես սա, ի՞նչ ես ձեռք բերում։ Ի՞նչ ես ստանում։ Շատ մարդիկ փորձառաբար տեսել են, որ երբ իսկապես այդպես են վարվում, ներքուստ անհանգստություն են զգում։ Իհարկե, մարդկանց մեծամասնության համար դա մեղավոր խղճի հարց չէ, առավել ևս անհանգստություն չէ, որն առաջացել է այն զգացումից, որ նրանք պարտական են Աստծուն։ Մարդիկ չունեն այդպիսի հասակ։ Ի՞նչն է նրանց մեջ առաջացնում այս անհանգստությունը։ Այն բխում է մարդկանց ատելությունից, նրանց արժանապատվության և ազնվության հանդեպ մարտահրավերից, երբ նրանց վիրավորում են, ինչպես նաև այն ցավից, որ նրանք զգում են, և կատաղության, ատելության, ըմբոստության ու վրդովմունքի պոռթկումներից, որոնք առաջանում են նրանց սրտերում բանավոր սադրանքից հետո, որոնք բոլորն էլ ստիպում են մարդկանց անհանգստություն զգալ։ Որո՞նք են այդ անհանգստության հետևանքները։ Այն զգալուց անմիջապես հետո կսկսես խորհել, թե ինչպես օգտագործել լեզուն՝ այդ մարդու հետ գործ ունենալու համար, ինչպես օգտագործել օրինական և ողջամիտ միջոցներ՝ նրան տապալելու համար, ցույց տալու նրան, որ ունես արժանապատվություն և ազնվություն և հեշտ չէ քեզ ճնշելը։ Երբ անհանգստություն ես զգում, երբ ատելություն ես առաջացնում, այն, ինչի մասին մտածում ես, այդ մարդուն համբերություն և հանդուրժողականություն ցույց տալը չէ, կամ նրան ճիշտ վերաբերվելը, կամ այլ դրական բաներ, այլ ավելի շուտ բոլոր բացասական բաները ցույց տալը, ինչպիսիք են նախանձը, հակակրանքը, գարշանքը, թշնամանքը, ատելությունը և դատապարտումը, այն աստիճան, որ անթիվ անգամներ անիծում ես նրան քո սրտում և անկախ ժամանակից՝ նույնիսկ երբ ուտում ես կամ քնում, մտածում ես՝ ինչպես վրեժխնդիր լինես նրանից և թե ինչպես գործ կունենաս նրա հետ և ինչպես կվարվես նման իրավիճակներում, եթե նա հարձակվի քեզ վրա կամ դատապարտի քեզ և այլն։ Ողջ օրը խորհում ես, թե ինչպես տապալել մյուս մարդուն, ինչպես թափել քո վրդովմունքն ու ատելությունը և մյուս մարդուն մղել զիջելու քեզ և վախենալու քեզանից և չհամարձակվելու նորից սադրել քեզ։ Նաև հաճախ մտածում ես, թե ինչպես դաս տալ մյուս մարդուն, թույլ տալ նրան իմանալ, թե որքան հզոր ես։ Երբ նման մտքեր են առաջանում, և երբ երևակայական սցենարները բազմիցս հայտնվում են քո մտքում, այն անհանգստությունն ու հետևանքները, որոնք դրանք պատճառում են քեզ, անչափելի են։ Երբ ընկնում ես լեզվակռիվների և փոխադարձ հարձակումների մեջ ներգրավվելու վիճակի մեջ, որո՞նք են հետևանքները։ Արդյոք հե՞շտ է հանդարտվել Աստծու առջև այդ ժամանակ։ Արդյոք դա չի՞ հետաձգում քո կյանքի մուտքը։ (Հետաձգում է։) Սա է հարցերը լուծելու սխալ ճանապարհ ընտրելու ազդեցությունը մարդու վրա։ Եթե ընտրես ճիշտ ճանապարհը, երբ ինչ-որ մեկը խոսում է այնպես, որ վնասում է քո կերպարը կամ հպարտությունը, կամ վիրավորում է քո ազնվությունն ու արժանապատվությունը, կարող ես ընտրել հանդուրժող լինելը։ Դու չես ներգրավվի նրա հետ վեճերի մեջ՝ օգտագործելով որևէ տեսակի լեզու կամ միտումնավոր արդարացնելով ինքդ քեզ և հերքելով ու հարձակվելով մյուս կողմի վրա՝ քո մեջ ատելություն առաջացնելով։ Ո՞րն է հանդուրժող լինելու էությունն ու նշանակությունը։ Դու ասում ես. «Նրա ասած որոշ բաներ չեն համապատասխանում փաստերին, բայց բոլորն էլ այդպիսին են, նախքան ճշմարտությունը հասկանալը և փրկության հասնելը, և ես էլ ժամանակին այդպիսին էի։ Հիմա, երբ հասկանում եմ ճշմարտությունը, չեմ քայլում անհավատների ճանապարհով՝ վիճելով ճշտի և սխալի շուրջ կամ ներգրավվելով մարտնչելու փիլիսոփայության մեջ. ես ընտրում եմ հանդուրժողականությունը և ուրիշներին սիրով վերաբերվելը։ Նրա ասած որոշ բաներ չեն համապատասխանում փաստերին, բայց ես ուշադրություն չեմ դարձնում դրանց։ Ընդունում եմ այն, ինչ կարող եմ ճանաչել և ըմբռնել։ Ես դա ընդունում եմ Աստծուց և այն աղոթքով բերում եմ Աստծու առջև՝ խնդրելով Նրան ստեղծել հանգամանքներ, որոնք կմերկացնեն իմ ապականված խառնվածքները՝ թույլ տալով ինձ ճանաչել այս ապականված խառնվածքների էությունը և հնարավորություն ունենալ այս խնդիրները լուծել սկսելու, աստիճանաբար հաղթահարել դրանք և մտնել ճշմարտության իրականության մեջ»։ Ինչ վերաբերում է նրան, թե ով է ինձ ցավեցնում իր խոսքերով, և արդյոք նրա ասած բաները ճիշտ են, թե ոչ, կամ որոնք են նրա մտադրությունները, մի կողմից՝ զանազանություն եմ կիրառում դրա վերաբերյալ, իսկ մյուս կողմից՝ հանդուրժում եմ նրան։ Եթե այս մարդը մեկն է, ով ընդունում է ճշմարտությունը, կարող ես նստել և խաղաղությամբ հաղորդակցվել նրա հետ։ Եթե այդպիսին չէ, եթե չար մարդ է, ուշադրություն մի դարձրու նրան։ Սպասիր, մինչև բավարար չափով ներկայացնի իրեն, և բոլոր եղբայրներն ու քույրերը հիմնովին զանազանեն նրան, և դու նույնպես, և առաջնորդողներն ու աշխատողները պատրաստվեն հեռացնելու նրան և զբաղվելու նրանով. հենց այդ ժամանակ է եկել Աստծու՝ նրան անդրադառնալու պահը, և իհարկե, դու նույնպես ուրախություն կզգաս։ Սակայն այն ուղին, որը պետք է ընտրես, բնավ չար մարդկանց հետ լեզվակռիվների մեջ ներգրավվելը կամ նրանց հետ վիճելն ու ինքդ քեզ արդարացնել փորձելը չէ։ Փոխարենը ճշմարտության սկզբունքների համապատասխան կիրառելն է, երբ որևէ բան է պատահում։ Անկախ նրանից՝ դա քեզ վնասած մարդկանց հետ գործ ունենալն է, թե նրանց, ովքեր չեն վնասել և օգտակար են քեզ համար, կիրարկման սկզբունքները պետք է նույնը լինեն։ Երբ ընտրես այս ճանապարհը, արդյոք քո սրտում որևէ ատելություն կլինի՞։ Կարող է փոքր-ինչ անհարմարություն լինել։ Ո՞վ անհարմարություն չէր զգա, երբ իր արժանապատվությունը վիրավորված է։ Եթե ինչ-որ մեկը պնդեր, թե անհարմարություն չի զգում, սուտ կլիներ, նենգ կլիներ, բայց դու կարող ես դիմանալ և կրել այս դժվարությունը՝ հանուն ճշմարտությունը կիրարկելու։ Երբ ընտրես այս ճանապարհը, մաքուր խիղճ կունենաս, երբ նորից գաս Աստծու առջև։ Ինչո՞ւ քո խիղճը մաքուր կլինի։ Որովհետև հստակորեն կիմանաս, որ խոսքերդ տաքարյունությունից չեն բխում, որ չես ներգրավվում ուրիշների հետ վեճերի մեջ մինչև կարմրելը՝ հանուն քո սեփական եսասիրական ցանկությունների, և որ ճշմարտությունն ըմբռնելու հիմքի վրա փոխարենը հետևում ես Աստծու ճանապարհին և քայլում ես քո սեփական ուղիով։ Դու չափազանց հստակորեն կիմանաս քո սրտում, որ քո ընտրած ճանապարհն ուղղորդված է Աստծու կողմից, պահանջված է Աստծու կողմից, և ուստի քեզ հատկապես խաղաղ կզգաս ներքուստ։ Երբ նման խաղաղություն ունենաս, արդյո՞ք քո և ուրիշների միջև եղած ատելությունն ու անձնական անբարյացակամությունը կանհանգստացնեն քեզ։ (Ոչ։) Երբ իսկապես բաց թողնես և հոժարակամորեն ընտրես դրական ճանապարհը, սիրտդ հանդարտ և խաղաղ կլինի։ Քեզ այլևս չեն անհանգստացնի վրդովմունքը, ատելությունը և այդ ատելությունից ծնված վրեժխնդրական մտածելակերպն ու ծրագրերը՝ ի թիվս այլ բաների, որոնք տաքարյունությունից են։ Քո ընտրած ճանապարհը քեզ խաղաղություն և հանդարտ սիրտ կբերի, և այն բաները, որոնք տաքարյունությունից են, այլևս չեն կարողանա անհանգստացնել քեզ։ Երբ դրանք այլևս չկարողանան անհանգստացնել քեզ, դեռ ուղիներ կմտածե՞ս՝ հարձակվելու նրանց վրա, ովքեր ցավեցրել են քեզ իրենց խոսքերով, կամ նրանց հետ լեզվակռիվների մեջ ներգրավվելու մասին։ Չես անի դա։ Իհարկե, երբեմն քո տաքարյունությունը, ինքնաբուխ լինելը և վրդովմունքը կարթնանան քո փոքր հասակի կամ որոշ հատուկ հանգամանքների պատճառով։ Սակայն ճշմարտությունը կիրառելու քո վճռականությունը, հաստատակամությունը և կամքը կկանխեն այս բաների՝ քո սիրտն անհանգստացնելը։ Այսինքն՝ այս բաները չեն կարող անհանգստացնել քեզ։ Դեռ կարող ես տաքարյունության պոռթկումներ ունենալ, ինչպես օրինակ՝ մտածելով. «Նա անընդհատ դժվարացնում է իմ վիճակը։ Մի օր պետք է խոսեմ նրա հետ և հարցնեմ, թե ինչու է միշտ թիրախավորում և նեղություն տալիս ինձ։ Պետք է հարցնեմ, թե ինչու է միշտ արհամարհում և վիրավորում ինձ»։ Երբեմն կարող ես այսպիսի մտքեր ունենալ։ Սակայն փոքր-ինչ ավելի շատ մտածելուց հետո կգիտակցես, որ դրանք սխալ են, և որ այդպես վարվելը տհաճ կլիներ Աստծուն։ Երբ նման մտքեր առաջանան, արագ կվերադառնաս Աստծու առջև՝ այս վիճակը փոխելու համար, ուստի այս սխալ մտքերը չեն իշխի քեզ վրա։ Հետևաբար, որոշ դրական բաներ կսկսեն ի հայտ գալ քո մեջ, ինչպիսիք են ինքնաճանաչումը, ինչպես նաև որոշակի լուսավորություն և լուսավորում, որն Աստված տալիս է քեզ, ինչը հնարավորություն կտա քեզ զանազանել մարդկանց և թափանցել բաների մեջ, և, առանց քո գիտակցելու, այս դրական բաները կստիպեն քեզ հասկանալ և մտնել ճշմարտության իրականության մեջ ավելի շատ։ Այս պահին քո դիմադրողականությունը, այսինքն՝ «հակամարմինները», որոնք վանում են ատելությունը, եսասիրական ցանկությունները և տաքարյունությունը, կդառնան ավելի ու ավելի ուժեղ, և քո հասունությունը կդառնա ավելի ու ավելի մեծ։ Այն բաները, որոնք տաքարյունությունից են, այլևս չեն կարողանա վերահսկել քեզ։ Թեև երբեմն կարող ես ունենալ որոշ սխալ մտքեր, գաղափարներ և ազդակներ, այս բաներն արագ կանհետանան, դրանք կվերացվեն և կարմատախիլ արվեն քո դիմադրողականության և հասակի կողմից։ Այդ ժամանակ դրական բաները, ճշմարտության իրականությունը և Աստծու խոսքերը կիշխեն քո մեջ։ Երբ այս դրական բաներն իշխեն, այլևս չես ազդվի արտաքին մարդկանցից, իրադարձություններից և բաներից։ Քո հասակը կաճի, քո վիճակը կդառնա էլ ավելի բնականոն, և այլևս չես ապրի ապականված խառնվածքներով և չես զարգանա արատավոր շրջանի ուղղությամբ, և այսկերպ քո հասակը շարունակաբար կաճի։

Երբ եկեղեցում ես կամ մարդկանց խմբի մեջ, օգտակար է, եթե կարողանաս ընտրել հանդուրժող և համբերատար լինելը և կիրարկման ճիշտ ճանապարհը, երբ բախվում ես անձնական հարձակումների, որոնք վնասում են քո արժանապատվությունն ու ազնվությունը։ Գուցե չտեսնես այս օգուտը, բայց երբ փորձառաբար ապրես այսպիսի իրադարձությունը, անգիտակցաբար կհայտնաբերես, որ մարդկանց հանդեպ Աստծու պահանջները և այն ճանապարհը, որը Նա տրամադրում է նրանց, լուսավոր պողոտա են և ճշմարիտ ու կենդանի ուղի, որ դրանք հնարավորություն են տալիս մարդկանց ձեռք բերելու ճշմարտությունը և օգուտ են տալիս մարդկանց, և որ դրանք ամենաիմաստալից ուղին են։ Երբ մարդկանց խմբի մեջ ես, հատկապես երբ եկեղեցական կյանքում ես, կարող ես տարբեր փորձություններ և գայթակղություններ հաղթահարել։ Երբ ինչ-որ մեկը չարամտորեն հարձակվում և ցավեցնում է քեզ կամ միտումնավոր ձգտում է քեզանից վրեժխնդիր լինելու և քեզ վրա թափելու իր ատելությունը, վճռորոշ է, որ կարողանաս մոտենալ դրան և կիրարկել ճշմարտության սկզբունքների համաձայն։ Քանի որ Աստված ատում է մարդկանց ապականված խառնվածքները, Նա մարդկանց ասում է իրենց հանդիպած բաներին տաքարյունությամբ չմոտենալ, այլ հանդարտվել Աստծու առջև և փնտրել ճշմարտությունն ու Աստծու մտադրությունները, և ապա հասկանալ, թե իրականում որոնք են մարդկանց հանդեպ Աստծու պահանջները։ Մարդկային համբերությունը սահմանափակ է, բայց երբ մարդը հասկանում է ճշմարտությունը, նրա համբերությունը սկզբունքներ կունենա, և կարող է այդ մարդու համար շարժիչ ուժի և օգնության վերածվել ճշմարտությունը կիրարկելու գործում։ Սակայն եթե մարդը չի սիրում ճշմարտությունը, սիրում է վիճել ճշտի և սխալի շուրջ և հարձակվել ուրիշների վրա և հակված է ապրելու իր տաքարյունության մեջ, ապա երբ նրա վրա հարձակվում են, հակված կլինի ներգրավվելու լեզվակռիվների և փոխադարձ հարձակումների մեջ։ Սա վնաս է բերում բոլոր ներգրավվածներին՝ ոչ մեկին կառուցում կամ օգնություն չտրամադրելով։ Երբ որևէ մեկը ներգրավվում է փոխադարձ հարձակումների և լեզվակռիվների մեջ, դրանից հետո մնում է ուժասպառ, ծայրահեղ հոգնած, և երկու կողմերն էլ վիրավորված են. նրանք ի վիճակի չեն ձեռք բերելու որևէ ճշմարտություն, և ի վերջո ոչինչ չեն շահում։ Մնում է միայն ատելությունը և հնարավորության դեպքում վրեժխնդիր լինելու մտադրությունը։ Սա այն անբարենպաստ արդյունքն է, որը փոխադարձ հարձակումներն ու լեզվակռիվներն ի վերջո բերում են մարդկանց վրա։

Ինչ վերաբերում է փոխադարձ հարձակումների և լեզվակռիվների թեմային, որի շուրջ հենց նոր հաղորդակցվեցինք, հիմա հասկանո՞ւմ եք զանազանության սկզբունքները։ Կարո՞ղ եք տարբերակել, թե որ իրավիճակներն են հանդիսանում փոխադարձ հարձակումներ և լեզվակռիվներ։ Փոխադարձ հարձակումները և լեզվակռիվները հաճախ են տեղի ունենում մարդկանց խմբերի մեջ, և դրանք հաճախ կարելի է նկատել։ Փոխադարձ հարձակումները հիմնականում ներառում են նպատակաուղղված կերպով ինչ-որ մեկի խնդիրները թիրախավորելը՝ նրանց վրա անձնապես հարձակվելու, նրանց դատելու, դատապարտելու և նույնիսկ անիծելու համար՝ վրեժխնդիր լինելու, հակահարված տալու, անձնական չարությունը թափելու և այլ նպատակներով։ Ամեն դեպքում, փոխադարձ հարձակումները և լեզվակռիվները ճշմարտության շուրջ հաղորդակցվելու մասին չեն, ոչ էլ ճշմարտությունը կիրարկելու մասին են, և դրանք, անշուշտ, ներդաշնակ համագործակցության դրսևորում չեն։ Փոխարենը տաքարյունության և Սատանայի ապականված բնույթի պատճառով մարդկանցից վրեժխնդիր լինելու և նրանց հարվածելու դրսևորում են։ Փոխադարձ հարձակումների և լեզվակռիվների նպատակը բացարձակապես ճշմարտության շուրջ հստակ կերպով հաղորդակցվելը չէ, առավել ևս ճշմարտությունը հասկանալու համար վիճելը։ Ավելի շուտ նպատակը սեփական ապականված խառնվածքները, հավակնությունները, եսասիրական ցանկությունները և մսեղավոր նախասիրությունները բավարարելն է։ Ակնհայտ է, որ փոխադարձ հարձակումները ճշմարտության շուրջ հաղորդակցվելու մասին չեն, և դրանք, անշուշտ, մարդկանց օգնելու և սիրով վերաբերվելու մասին չեն։ Փոխարենը, դրանք Սատանայի ռազմավարություններից և մեթոդներից մեկն են՝ մարդկանց տանջելու, նրանց հետ խաղալու և նրանց հիմարացնելու համար։ Մարդիկ ապրում են ապականված խառնվածքների մեջ և չեն հասկանում ճշմարտությունը։ Եթե չեն ընտրում ճշմարտությունը կիրարկելը, նրանց համար շատ հեշտ է հայտնվել նման ծուղակների և գայթակղությունների մեջ և փոխադարձ հարձակումների ու լեզվակռիվների մարտերի մեջ։ Նրանք վիճում են մինչև կարմրելը և նույնիսկ անվերջ շարունակում են՝ ընդամենը մեկ բառի, արտահայտության կամ հայացքի պատճառով՝ տարիներ շարունակ պայքարելով միմյանց գերազանցելու համար, հասնելով երկուստեք պարտության իրավիճակի ընդամենը մեկ բանի պատճառով։ Հենց որ հանդիպում են, անվերջ վիճում են, իսկ ոմանք նույնիսկ հարձակվում, հայհոյում և դատապարտում են միմյանց առցանց զրուցելու խմբերում։ Որքա՜ն սաստիկ է դարձել այս ատելությունը։ Նրանք միմյանց բավականաչափ չեն հայհոյել հավաքույթների ժամանակ, դեռ չեն թեթևացրել իրենց ատելությունը, չեն հասել իրենց նպատակներին և տուն գնալուց հետո, որքան շատ են մտածում դրա մասին, այնքան ավելի են բարկանում, և այնտեղ շարունակում են հայհոյել միմյանց։ Ի՞նչ տեսակի ոգի է սա։ Արժե՞ այն խրախուսել, արժե՞ այն քարոզել։ (Ոչ։) Ի՞նչ տեսակի «անվեհեր ոգի» է սա։ Սա ոչնչից չվախենալու ոգի է, սա անօրինության ոգի է, Սատանայի կողմից մարդուն ապականելու հետևանք է։ Իհարկե, նման վարքագիծն ու գործողությունները զգալի անհանգստություններ և կորուստներ են բերում այս անհատների կյանքի մուտքին, և դրանք նաև անհանգստություններ և խանգարումներ են պատճառում եկեղեցական կյանքին։ Հետևաբար, երբ բախվում են այս իրավիճակներին, եթե առաջնորդողներն ու աշխատողները հայտնաբերում են, որ երկու հոգի հարձակվում են միմյանց վրա և ներգրավվում լեզվակռիվների մեջ և երդվում են պայքարել մինչև վերջ, պետք է արագ մաքրեն նրանց և չպետք է հանդուրժեն նրանց, և անշուշտ, չպետք է երես տան նրանց։ Պետք է պաշտպանեն մյուս եղբայրներին ու քույրերին և պահպանեն բնականոն եկեղեցական կյանքը՝ ապահովելով, որ յուրաքանչյուր հավաքույթ արդյունքների հասնի և թույլ չտան, որ նման անհատները զբաղեցնեն եղբայրների ու քույրերի ժամանակը՝ Աստծու խոսքերը կարդալու և ճշմարտության շուրջ հաղորդակցվելու համար՝ խանգարելով բնականոն եկեղեցական կյանքը։ Եթե հավաքույթների ժամանակ հայտնաբերվում է, որ նրանք հարձակվում են միմյանց վրա և ներգրավվում լեզվակռիվների մեջ, դա պետք է անհապաղ դադարեցվի և լուծվի։ Եթե հնարավոր չէ սահմանափակել, այս մարդիկ պետք է անմիջապես մերկացվեն և մանրամասն վերլուծվեն հավաքույթի միջոցով և պետք է մաքրվեն-հեռացվեն։ Եկեղեցին Աստծու խոսքերն ուտելու և խմելու, Աստծուն երկրպագելու վայր է։ Այն միմյանց վրա հարձակվելու կամ անձնական չարությունը թափելու համար լեզվակռիվների մեջ ներգրավվելու վայր չէ։ Ցանկացած ոք, ով հաճախակի անհանգստացնում է եկեղեցական կյանքը՝ ազդելով Աստծու ընտրյալ մարդկանց կյանքի մուտքի վրա, պետք է մաքրվի-հեռացվի։ Եկեղեցին չի ողջունում նման մարդկանց, այն դևերի կողմից անհանգստություններ կամ չար մարդկանց ներկայություն թույլ չի տալիս. մաքրեք-հեռացրեք այս մարդկանց, և խնդիրը կլուծվի։

Եթե հայտնաբերվում է, որ եկեղեցում որոշ մարդիկ ներգրավվում են փոխադարձ հարձակումների և լեզվակռիվների մեջ, ապա անկախ նրանից, թե որոնք են նրանց արդարացումներն ու պատճառները, և անկախ նրանից, թե որն է նրանց քննարկման կիզակետը՝ արդյոք դա մի բան է, որը բոլորին հետաքրքրում է, թե ոչ, քանի դեռ խանգարումներ և անհանգստություններ են պատճառվում եկեղեցական կյանքին, այս խնդիրը պետք է լուծվի անհապաղ և առանց զսպելու։ Եթե հնարավոր չէ կանգնեցնել կամ սահմանափակել ներգրավվածներին, նրանք պետք է մաքրվեն-հեռացվեն։ Սա այն աշխատանքն է, որն առաջնորդողներն ու աշխատողները պետք է անեն՝ նման իրավիճակների բախվելիս։ Հիմնական սկզբունքն այն չէ, որ աջակցեք այս մարդկանց վատ վարքագծին՝ հանդուրժելով նրանց կամ երես տալով, ոչ էլ այն է, որ հանդես գաս որպես «արդար պաշտոնյա»՝ դատելով ճիշտն ու սխալն այս մարդկանց համար, տեսնելով, թե ով է ճիշտ և ով է սխալ, ով է իրավացի և ով՝ ոչ, հստակ տարբերակելով, թե ով է ճիշտ և ով է սխալ, և ապա հավասար պատիժ սահմանելով երկու կողմերի համար, կամ պատժելով նրան, ում մեղավոր ես համարում և պարգևատրելով մյուսին։ Սա խնդիրը լուծելու ճանապարհը չէ։ Այս հարցը լուծելիս այն չպետք է չափես օրենքով, առավել ևս չպետք է չափես և դատես բարոյական չափանիշներով, այլ ավելի շուտ, պետք է այն չափես և լուծես եկեղեցու աշխատանքի սկզբունքների համաձայն։ Ինչ վերաբերում է փոխադարձ հարձակումների մեջ ներգրավված երկու կողմերին, քանի դեռ խանգարումներ և անհանգստություններ են պատճառում եկեղեցական կյանքին, եկեղեցու առաջնորդողներն ու աշխատողները պետք է իրենց պարտավորությունը համարեն կանգնեցնել և սահմանափակել նրանց, կամ մեկուսացնել նրանց կամ հեռացնել նրանց, այլ ոչ թե ուշադրությամբ լսել, թե ինչպես են երկու կողմերը պատմում կատարվածը և խոսում իրենց պատճառների ու արդարացումների և մյուս մարդու վրա հարձակվելու և լեզվակռվի մեջ մտնելու հետևում ընկած մտադրության, նպատակի և արմատական պատճառի մասին։ Նրանք չպետք է հասկանան ողջ պատմությունը, փոխարենը պետք է լուծեն խնդիրը՝ վերացնելով այս խանգարումներն ու անհանգստությունները եկեղեցական կյանքի համար և գործ ունենալով նրանց հետ, ովքեր պատճառել են դրանք։ Ենթադրենք՝ առաջնորդողներն ու աշխատողները հարթում են իրավիճակը և չեզոք դիրք բռնելու մոտեցում են ստանձնում՝ որդեգրելով հաշտեցման քաղաքականություն փոխադարձ հարձակումների մեջ ներգրավված երկու մարդկանց նկատմամբ՝ թույլ տալով նրանց կամայականորեն խանգարումներ և անհանգստություններ պատճառել եկեղեցական կյանքին՝ առանց միջամտելու կամ լուծելու դա։ Շարունակում են երես տալ այս մարդկանց։ Պարզապես հորդորում և խորհուրդ են տալիս նրանց ամեն անգամ և ի վիճակի չեն հիմնովին լուծելու խնդիրը։ Նման առաջնորդողներն ու աշխատողները թերանում են իրենց պարտականությունների մեջ։ Եթե եկեղեցում առաջանում է մարդկանց փոխադարձ հարձակումների և լեզվակռիվների մեջ ներգրավվելու խնդիրը՝ լուրջ անհանգստություններ և վնաս պատճառելով եկեղեցական կյանքին, դրանով իսկ վրդովմունք և հակակրանք առաջացնելով մեծամասնության մեջ, առաջնորդողներն ու աշխատողները պետք է արագ գործեն՝ մեկուսացնելով կամ հեռացնելով երկու կողմերին՝ Աստծու տան աշխատանքային կարգավորումների և եկեղեցին մաքրելու սկզբունքների համապատասխան։ Չպետք է հանդես գան որպես «արդար պաշտոնյաներ»՝ դատելով դեպքը ներգրավվածների համար և դատողություններ անելով այս անձնական վեճերի վերաբերյալ, չպետք է ուշադրությամբ լսեն, թե ինչպես են այս մարդիկ նեխած, երկարաշունչ անհեթեթություններ դուրս տալիս՝ տեսնելու համար, թե ով է ճիշտ և ով է սխալ, ով է իրավացի և ով՝ ոչ, և այս բաները դատելուց հետո ստիպեն ավելի շատ մարդկանց քննարկումներ և հաղորդակցություն իրականացնել այս բաների շուրջ՝ հանգեցնելով նրան, որ ավելի շատ մարդիկ հակակրանք և գարշանք տածեն իրենց սրտերում։ Սա կվատնի այն ժամանակը, որը մարդիկ պետք է օգտագործեին Աստծու խոսքերն ուտելու, խմելու և դրանց շուրջ հաղորդակցվելու համար։ Սա առավել ևս պարտականությունների թերացում է առաջնորդողների և աշխատողների կողմից, և կիրարկման այս սկզբունքը սխալ է։ Եթե սահմանափակված կողմերը որևէ պահի ապաշխարեն և այլևս չզբաղեցնեն հավաքույթի ժամանակն իրենց փոխադարձ հարձակումներով և լեզվակռիվներով, ապա նրանց նկատմամբ կիրառված մեկուսացումը կարող է վերացվել։ Եթե մաքրվել-հեռացվել են որպես չար մարդիկ, և ինչ-որ մեկը պնդում է, որ դեպի լավն են փոխվել, անհրաժեշտ է տեսնել, թե արդյոք ապաշխարության իրական դրսևորումներ են ցուցաբերում և նաև փնտրել մեծամասնության կարծիքն այս հարցի վերաբերյալ։ Նույնիսկ եթե հետ են ընդունվում, պետք է ուշադիր վերահսկվեն, և նրանց խոսելու ժամանակը պետք է խստորեն սահմանափակվի, և հետագայում նրանց հետ պետք է համապատասխանաբար վարվել՝ հիմնվելով նրանց դրսևորումների վրա։ Սրանք սկզբունքներ են, որոնք եկեղեցու առաջնորդողներն ու աշխատողները պետք է հասկանան և ուշադրություն դարձնեն դրանց վրա։ Իհարկե, այս հարցի լուծումը չի կարող սուբյեկտիվ ենթադրությունների վրա հիմնված լինել։ Երկու կողմերի փոխադարձ հարձակումները պետք է խանգարումներ և անհանգստություններ պատճառելու բնություն ունենան։ Մարդկանց չպետք է արգելվի խոսել և մեկուսացվեն միայն այն պատճառով, որ նրանցից մեկը վայրկենաբար մի բան է ասել, որը ցավեցրել է մյուսին, և այդ մարդն այնուհետև հակահարված է տվել իր սեփական մեկնաբանությամբ։ Մարդկանց հետ այդ կերպ վարվելն իսկապես չի համապատասխանում սկզբունքներին։ Առաջնորդողներն ու աշխատողները պետք է ճիշտ ընկալեն սկզբունքները՝ ապահովելով, որ մեծամասնությունը համաձայնի, որ իրենց գործողությունները համապատասխանում են սկզբունքներին, այլ ոչ թե կատաղի կերպով վատ բաներ անեն կամ չափազանցնեն խնդրի լրջությունը հնարավորինս մեծ չափով։ Երբ խոսքը վերաբերում է գործի այս տեսանկյանը, մի կողմից՝ մեծամասնությունը պետք է սովորի զանազանել, թե ինչն է հանդիսանում հարձակում, իսկ մյուս կողմից՝ եկեղեցու առաջնորդողներն ու աշխատողները նույնպես պետք է իմանան այն սկզբունքները, որոնք պետք է ընկալվեն, և այն պարտականությունները, որոնք պետք է կատարվեն այս աշխատանքն իրականացնելիս։

4. Մարդկանց կամայական դատապարտումներ

Փոխադարձ հարձակումների մեկ այլ դրսևորում ևս կա։ Ոմանք որոշ հոգևոր եզրույթներ գիտեն և միշտ օգտագործում են իրենց խոսքում, ինչպես օրինակ՝ «դև», «Սատանա», «ճշմարտությունը չկիրարկել», «ճշմարտությունը չսիրել», «փարիսեցի» և այլն։ Նրանք այս եզրույթներն օգտագործում են որոշակի մարդկանց կամայականորեն դատելու համար։ Սա արդյո՞ք փոքր-ինչ հարձակման բնություն չունի։ Նախկինում մի մարդ կար, որը եղբայրների և քույրերի հետ շփվելիս ուզում էր հայհոյել ցանկացածին, ով իր ցանկությունների համաձայն չէր վարվում։ Բայց ինքն իրեն մտածեց՝ «Հիմա, երբ հավատում եմ աստծուն, մարդկանց հայհոյելն անվայել է թվում։ Դա ինձ մղում է սրբին վայել պահվածքին անհամապատասխան երևալու։ Ես չեմ կարող հայհոյել կամ անպարկեշտ բառեր օգտագործել, բայց եթե չհայհոյեմ, անհանգիստ կզգամ, չեմ կարողանա թեթևացնել ատելությունս. միշտ կուզեմ հայհոյել մարդկանց։ Այդ դեպքում ինչպե՞ս պետք է հայհոյեմ նրանց»։ Ուստի նոր եզրույթ հորինեց։ Ով վիրավորում էր իրեն, ցավեցնում էր իր գործողություններով կամ չէր լսում, այսպես կարժանանար նրա հայհոյանքին. «Չար դև»։ «Դու չար դև ես»։ «Այսինչը չար դև է»։ «Դև» բառի դիմաց նա ավելացրեց «չար» բառը։ Ես իսկապես երբեք չէի լսել, որ նախկինում որևէ մեկն օգտագործեր այս արտահայտությունը։ Մի՞թե այն բավականին նոր չէ։ Նա հեշտությամբ հայհոյում էր եղբայրներին ու քույրերին՝ «չար դևեր» անվանելով. ո՞վ իրեն հարմարավետ կզգար՝ դա լսելով։ Օրինակ՝ եթե նա մի եղբոր կամ քրոջ խնդրեր իր համար մի բաժակ ջուր լցնել, և այդ մարդը չափազանց զբաղված լիներ ու ասեր, որ ինքնուրույն անի, նա կհայհոյեր նրան. «Դո՛ւ, չար դև»։ Եթե հավաքույթից վերադառնար և տեսներ, որ իր ուտելիքը դեռ պատրաստ չէ, կբարկանար. «Դո՛ւք, չար դևեր, բոլորդ այնքան ծույլ եք։ Ես դուրս եմ գալիս՝ իմ պարտավորությունը կատարելու և վերադառնալիս նույնիսկ պատրաստի ուտելիք չունեմ»։ Ցանկացած մեկին, ով շփվում էր նրա հետ, կարող էր հայհոյել որպես «չար դև»։ Ի՞նչ տեսակի մարդ է սա։ (Չար մարդ։) Ինչո՞վ է չար։ Նրա աչքին ցանկացած ոք, ով վիրավորում է իրեն կամ չի համապատասխանում իր ցանկություններին, չար դև է. նա ինքը դև չէ, մնացած բոլորն են։ Նա որևէ հիմք ունի՞ սա ասելու համար։ Բացարձակապես ոչ։ Պարզապես կամայականորեն ընտրել է մի բառ՝ մարդկանց հայհոյելու համար, որը թույլ կտար իրեն թեթևացնել իր ատելությունը և թափել իր հույզերը։ Նա հավատում է, որ եթե իսկապես ինչ-որ մեկին հայհոյի, ուրիշները կասեն, թե նման չէ Աստծուն հավատացողի. բայց կարծում է, որ եթե ինչ-որ մեկին դև անվանի, դա հայհոյանք չէ, և ուրիշներին ողջամիտ կթվա՝ բավարարելով իր սեփական ցանկությունները և միաժամանակ ուրիշներին իր մեջ սխալ գտնելու համար տեղ չթողնելով։ Այս մարդը բավականին խորամանկ է և միանգամայն չար։ Նա օգտագործում է ամենաչարասիրտ լեզուն՝ այնպիսի լեզու, որը մարդկանց դիմակայելու ոչ մի միջոց չի թողնում, որպեսզի վրեժխնդիր լինի նրանցից և դատապարտի նրանց, և այնուամենայնիվ մարդիկ չեն կարող մեղադրել նրան հայհոյելու կամ անհիմն խոսելու մեջ։ Նման մարդու բախվելիս մարդկանց մեծամասնությունը կխուսափե՞ր նրանից, թե՞ կմոտենար նրան։ (Կխուսափեր նրանից։) Ինչո՞ւ։ Նրանք չեն կարող իրենց թույլ տալ սադրել նրան, ուստի կարող են միայն հեռու մնալ նրանից. սա այն է, ինչ կանեին խելացի մարդիկ։

Ինչ-որ մեկին կամայականորեն դատապարտելու, պիտակավորելու և տանջելու երևույթը հաճախ է հանդիպում յուրաքանչյուր եկեղեցում։ Օրինակ՝ ոմանք կանխակալ վերաբերմունք են տածում որոշակի առաջնորդողի կամ աշխատողի նկատմամբ և վրեժխնդիր լինելու նպատակով նրանց մեջքի հետևում մեկնաբանություններ են անում նրանց մասին՝ ճշմարտության շուրջ հաղորդակցվելու դիմակի տակ մերկացնելով և մանրամասն վերլուծելով նրանց։ Նման գործողությունների հետևում ընկած մտադրությունն ու նպատակները սխալ են։ Եթե մեկն իսկապես հաղորդակցվում է ճշմարտության շուրջ՝ Աստծուն վկայելու և ուրիշներին օգուտ տալու համար, պետք է հաղորդակցվի իր սեփական ճշմարիտ փորձառությունների շուրջ և օգուտ բերի ուրիշներին՝ մանրամասն վերլուծելով և ճանաչելով ինքն իրեն։ Նման կիրառումն ավելի լավ արդյունքներ է տալիս, և Աստծու ընտրյալ մարդիկ հավանություն կտան դրան։ Եթե մեկի հաղորդակցությունը մերկացնում է մեկ այլ անձի, հարձակվում նրա վրա և նսեմացնում՝ փորձելով հարվածել նրան կամ վրեժխնդիր լինել նրանից, ապա հաղորդակցության մտադրությունը սխալ է, այն արդարացված չէ, գարշելի է Աստծուն և կառուցողական չէ եղբայրների ու քույրերի համար։ Եթե ինչ-որ մեկի մտադրությունն ուրիշներին դատապարտելը կամ նրանց տանջելն է, ապա նա չար մարդ է և չարիք է գործում։ Աստծու բոլոր ընտրյալ մարդիկ պետք է զանազանություն ունենան, երբ խոսքը վերաբերում է չար մարդկանց։ Եթե ինչ-որ մեկը կամակոր կերպով հարվածում, մերկացնում կամ նսեմացնում է մարդկանց, ապա նրան պետք է սիրով օգնել, հաղորդակցվել նրա հետ և մանրամասն վերլուծել կամ էտել։ Եթե նա ի վիճակի չէ ընդունելու ճշմարտությունը և համառորեն հրաժարվում է իր ճանապարհներն ուղղելուց, դա բոլորովին այլ հարց է։ Երբ խոսքը վերաբերում է չար մարդկանց, որոնք հաճախ կամայականորեն դատապարտում, պիտակավորում և տանջում են ուրիշներին, պետք է հիմնովին մերկացվեն, որպեսզի բոլորը սովորեն զանազանել նրանց և ապա պետք է սահմանափակվեն կամ վտարվեն եկեղեցուց։ Սա էական է, քանի որ նման մարդիկ անհանգստացնում են եկեղեցական կյանքը և եկեղեցու գործը և հավանաբար կմոլորեցնեն մարդկանց և քաոս կբերեն եկեղեցու վրա։ Մասնավորապես, որոշ չար մարդիկ հաճախ հարձակվում և դատապարտում են ուրիշներին՝ բացառապես իրենց ցուցադրելու և ուրիշներին իրենց հարգել տալու նպատակին հասնելու համար։ Այս չար մարդիկ հաճախ օգտագործում են հավաքույթների ժամանակ ճշմարտության շուրջ հաղորդակցվելու հնարավորությունը՝ անուղղակիորեն մերկացնելու, մանրամասն վերլուծելու և ճնշելու ուրիշներին։ Նույնիսկ արդարացնում են դա՝ ասելով, թե մարդկանց օգնելու և եկեղեցում առկա խնդիրները լուծելու համար են անում և այս պատրվակները որպես քող են օգտագործում՝ իրենց նպատակներին հասնելու համար։ Նրանք այն տեսակի մարդիկ են, որոնք հարձակվում և տանջում են ուրիշներին, և բոլորն ակնհայտորեն չար մարդիկ են։ Բոլոր նրանք, ովքեր հարձակվում և դատապարտում են ճշմարտությանը ձգտող մարդկանց, ծայրահեղ դաժան են, և միայն նրանք, ովքեր մերկացնում և մանրամասն վերլուծում են չար մարդկանց՝ Աստծու տան աշխատանքը պաշտպանելու համար, արդարադատության զգացում ունեն և արժանանում են Աստծու հավանությանը։ Չար մարդիկ հաճախ շատ խորամանկ են իրենց չարագործության մեջ. նրանք բոլորը հմուտ են վարդապետությունն օգտագործելու մեջ՝ իրենց համար արդարացումներ հորինելու և ուրիշներին մոլորեցնելու իրենց նպատակին հասնելու համար։ Եթե Աստծու ընտրյալ մարդիկ զանազանություն չունենան նրանց նկատմամբ և ի վիճակի չլինեն սահմանափակելու այս չար մարդկանց, եկեղեցական կյանքը և եկեղեցու գործը կվերածվեն լիակատար անկարգության կամ նույնիսկ՝ դժոխային խառնաշփոթության։ Երբ չար մարդիկ հաղորդակցվում են խնդիրների շուրջ և մանրամասն վերլուծում դրանք, միշտ մտադրություն և նպատակ ունեն, և դա միշտ ուղղված է ինչ-որ մեկի դեմ։ Նրանք մանրամասն չեն վերլուծում կամ ճանաչում իրենք իրենց, ոչ էլ բացվում և մերկացնում են իրենց՝ սեփական խնդիրները լուծելու համար. այլ ավելի շուտ, օգտվում են հնարավորությունից՝ մերկացնելու, մանրամասն վերլուծելու ուրիշներին և հարձակվելու նրանց վրա։ Հաճախ օգտվում են իրենց ինքնաճանաչման շուրջ հաղորդակցվելուց՝ ուրիշներին մանրամասն վերլուծելու և դատապարտելու համար և Աստծու խոսքերի ու ճշմարտության շուրջ հաղորդակցվելու միջոցով մերկացնում, նսեմացնում և վարկաբեկում են մարդկանց։ Հատկապես հակակրանք և ատելություն են զգում նրանց հանդեպ, ովքեր ձգտում են ճշմարտությանը, նրանց հանդեպ, ովքեր հոգս են կրում եկեղեցու գործի համար, և նրանց հանդեպ, ովքեր հաճախ են կատարում իրենց պարտավորությունները։ Չար մարդիկ ամեն տեսակ արդարացումներ և պատրվակներ կօգտագործեն՝ հարվածելու այս մարդկանց մղումներին և խանգարելու նրանց իրականացնելու եկեղեցու գործը։ Նրանց հանդեպ նրանց զգացածի մի մասը նախանձն ու ատելությունն են. մյուս մասը վախն է, որ այս մարդիկ, աշխատանք կատարելու համար ոտքի կանգնելով, վտանգ են ներկայացնում իրենց համբավի, շահի և կարգավիճակի համար։ Ուստի անհամբեր են ամեն հնարավոր միջոց փորձելու՝ նախազգուշացնելու, ճնշելու և սահմանափակելու նրանց, նույնիսկ հասնելով նրան, որ փաստարկներ են հավաքում նրանց զրպարտելու և փաստերը խեղաթյուրելու համար նրանց դատապարտելու նպատակով։ Սա լիովին բացահայտում է, որ այս չար մարդկանց խառնվածքն այնպիսին է, որ ատում է ճշմարտությունը և դրական բաները։ Նրանք հատուկ ատելություն ունեն նրանց հանդեպ, ովքեր փնտրում են ճշմարտությունը և դրական բաներ են սիրում, և նրանց հանդեպ, ովքեր բավականին պարզամիտ են, պարկեշտ և ազնիվ։ Նրանք գուցե չասեն դա, բայց սա այն մտածելակերպն է, որ ունեն։ Ուստի ինչո՞ւ են հատկապես թիրախավորում ճշմարտությունը փնտրողներին, պարկեշտ և ազնիվ մարդկանց՝ մերկացնելու, նսեմացնելու, ճնշելու և վտարելու համար։ Սա ակնհայտորեն նրանց կողմից փորձ է տապալելու և հարվածելու լավ մարդկանց և նրանց, ովքեր ձգտում են ճշմարտությանը, ոտնատակ անելու նրանց, որպեսզի կարողանան վերահսկել եկեղեցին։ Ոմանք չեն հավատում, որ այդպես է։ Նրանց Ես մեկ հարց եմ տալիս՝ ինչո՞ւ, երբ հաղորդակցվում են ճշմարտության շուրջ, այս չար մարդիկ չեն մերկացնում կամ մանրամասն վերլուծում իրենք իրենց, այլ միշտ թիրախավորում և մերկացնում են ուրիշներին։ Մի՞թե իսկապես ապականություն չեն բացահայտում կամ ապականված խառնվածքներ չունեն։ Անշուշտ, ոչ։ Ուրեմն ինչո՞ւ են պնդում թիրախավորել ուրիշներին՝ մերկացնելու և մանրամասն վերլուծելու համար։ Ճիշտ ինչի՞ են փորձում հասնել։ Այս հարցը խորը մտորումների տեղիք է տալիս։ Եթե մեկը մերկացնում է եկեղեցին անհանգստացնող չար մարդկանց չար արարքները, ապա անում է այն, ինչ պետք է անի։ Բայց փոխարենն այս մարդիկ ճշմարտության շուրջ հաղորդակցվելու պատրվակով մերկացնում և տանջում են լավ մարդկանց։ Ո՞րն է նրանց մտադրությունն ու նպատակը։ Արդյո՞ք կատաղած են, որովհետև տեսնում են, որ Աստված լավ մարդկանց է փրկում։ Իրականում հենց դա է։ Աստված չի փրկում չար մարդկանց, ուստի չար մարդիկ ատում են Աստծուն և լավ մարդկանց. սա միանգամայն բնական է։ Չար մարդիկ չեն ընդունում ճշմարտությունը կամ ձգտում դրան. իրենք չեն կարող փրկվել և սակայն տանջում են այն լավ մարդկանց, որոնք փնտրում են ճշմարտությունը և կարող են փրկվել։ Այստեղ ո՞րն է խնդիրը։ Եթե այս մարդիկ ճանաչեին իրենք իրենց և ճշմարտությունը, կարող էին բացվել և հաղորդակցվել, սակայն միշտ թիրախավորում և սադրում են ուրիշներին. նրանք միշտ հակված են հարձակվելու ուրիշների վրա։ Եվ միշտ ճշմարտությանը ձգտողներին դարձնում են իրենց երևակայական թշնամիները։ Սրանք չար մարդկանց բնորոշ գծերն են։ Նման չարիքի ընդունակները իսկական դևեր և Սատանաներ են, տիպիկ հակաքրիստոսներ, որոնց պետք է սահմանափակել, և եթե մեծ չարիք են գործում, անհապաղ պետք է զբաղվել նրանցով՝ վտարել եկեղեցուց։ Բոլոր նրանք, ովքեր հարվածում և մերժում են լավ մարդկանց, փչացած խնձորներ են։ Ինչո՞ւ եմ նրանց փչացած խնձորներ անվանում։ Որովհետև հավանաբար անհարկի վեճեր և բախումներ կհրահրեն եկեղեցում՝ պատճառ դառնալով, որ այնտեղ իրավիճակը գնալով ավելի ու ավելի լրջանա։ Նրանք մի օր մեկին են թիրախավորում, հաջորդ օրը՝ մյուսին, և միշտ նշան են բռնում ուրիշներին, նրանց, ովքեր սիրում են ճշմարտությունը և ձգտում դրան։ Սա գուցե անհանգստացնի եկեղեցական կյանքը և ազդի Աստծու ընտրյալ մարդկանց՝ Աստծու խոսքերի բնականոն ուտելու և խմելու վրա, ինչպես նաև ճշմարտության շուրջ նրանց բնականոն հաղորդակցության վրա։ Այս չար մարդիկ հաճախ օգտվում են եկեղեցական կյանքով ապրելուց՝ ճշմարտության շուրջ հաղորդակցվելու անվան տակ ուրիշների վրա հարձակվելու համար։ Նրանց ասած ամեն ինչի մեջ թշնամանք կա. նրանք սադրիչ դիտողություններ են անում՝ հարձակվելու և դատապարտելու նրանց, ովքեր ձգտում են ճշմարտությանը և նրանց, ովքեր ծախսվում են Աստծու համար։ Որո՞նք կլինեն սրա հետևանքները։ Դա կխանգարի և կանհանգստացնի եկեղեցու կյանքը և կստիպի մարդկանց անհանգիստ լինել իրենց սրտերում և ի վիճակի չլինել հանդարտվել Աստծու առջև։ Մասնավորապես, այն անբարեխիղճ բաները, որոնք այս չար մարդիկ ասում են ուրիշներին դատապարտելու, հարվածելու և վիրավորելու համար, կարող են դիմակայություն առաջացնել։ Սա չի նպաստում խնդիրների լուծմանը։ Ընդհակառակը, վախ և անհանգստություն է բորբոքում եկեղեցում և լարում է մարդկանց միջև հարաբերությունները՝ հանգեցնելով նրանց միջև լարվածության զարգացմանը և պատճառ դառնալով, որ ընկնեն հակամարտության մեջ։ Այս մարդկանց վարքագիծը ոչ միայն ազդում է եկեղեցական կյանքի վրա, այլև բախումներ է առաջացնում եկեղեցում։ Այն կարող է նույնիսկ ազդել ամբողջ եկեղեցու գործի և ավետարանի տարածման վրա։ Հետևաբար, առաջնորդողներն ու աշխատողները պետք է նախազգուշացնեն այս տեսակի մարդկանց և նաև պետք է սահմանափակեն և գործ ունենան նրանց հետ։ Մի կողմից՝ եղբայրներն ու քույրերը պետք է խիստ սահմանափակումներ դնեն այս չար մարդկանց վրա, որոնք հաճախակի հարձակվում և դատապարտում են ուրիշներին։ Մյուս կողմից՝ եկեղեցու առաջնորդողները պետք է անհապաղ մերկացնեն և կանգնեցնեն նրանց, ովքեր կամայականորեն հարվածում և դատապարտում են ուրիշներին և եթե մնում են անուղղելի, հեռացնեն նրանց եկեղեցուց։ Չար մարդկանց պետք է թույլ չտալ անհանգստացնել եկեղեցու կյանքը հավաքույթների ժամանակ, և միևնույն ժամանակ բթամիտ մարդկանց պետք է սահմանափակել այնպես խոսելուց, որն ազդում է եկեղեցական կյանքի վրա։ Եթե չարիք գործող չար մարդ է հայտնաբերվում, պետք է մերկացվի։ Բացարձակապես չպետք է թույլ տրվի կամայականորեն գործել՝ չարիք գործելով այնպես, ինչպես ցանկանում են։ Սա անհրաժեշտ է բնականոն եկեղեցական կյանքը պահպանելու և ապահովելու համար, որ Աստծու ընտրյալ մարդիկ կարողանան հավաքվել, ուտել և խմել Աստծու խոսքերը և բնականոն կերպով հաղորդակցվել ճշմարտության շուրջ՝ թույլ տալով նրանց բնականոն կերպով կատարել իրենց պարտավորությունները։ Միայն այդ դեպքում Աստծու կամքը կարող է իրականացվել եկեղեցում, և միայն այսկերպ Նրա ընտրյալ մարդիկ կարող են հասկանալ ճշմարտությունը, մտնել իրականության մեջ և ստանալ Աստծու օրհնությունները։ Արդյոք եկեղեցում հայտնաբերե՞լ եք այս տեսակի չար մարդկանց։ Նրանք միշտ նախանձոտ ատելություն են տածում լավ մարդկանց հանդեպ և միշտ թիրախավորում են նրանց։ Այսօր նրանց մի լավ մարդ դուր չի գալիս, վաղը՝ մեկ ուրիշը։ Նրանք ունակ են քննադատելու ցանկացածին և նրանց մեջ բազմաթիվ թերություններ գտնելու և, ավելին, նրանց ասածը շատ հիմնավորված և ողջամիտ է հնչում և ի վերջո համատարած վրդովմունք են առաջացնում՝ պատուհաս դառնալով խմբի համար։ Այնքան են անհանգստացնում եկեղեցին, որ մարդկանց սրտերը խառնաշփոթի մեջ են ընկնում, շատ մարդիկ դառնում են բացասական և թույլ, հավաքույթներից ոչ մի օգուտ կամ կառուցում ձեռք չի բերվում, իսկ ոմանք նույնիսկ կորցնում են հավաքույթների հաճախելու ցանկությունը։ Մի՞թե նման չար մարդիկ փչացած խնձորներ չեն։ Եթե չեն հասել այն մակարդակին, որտեղ պետք է հեռացվեն, պետք է մեկուսացվեն կամ սահմանափակվեն։ Օրինակ՝ հավաքույթների ժամանակ նրանց առանձնացված տեղ հատկացրեք՝ թույլ չտալու համար, որ ազդեն ուրիշների վրա։ Եթե պնդում են հնարավորություններ փնտրել խոսելու և մարդկանց վրա հարձակվելու համար, պետք է սահմանափակվեն. պետք է արգելվի անօգուտ բաներ ասելը։ Եթե անհնար է դառնում սահմանափակել նրանց, և նրանք պոռթկալու կամ դիմակայելու եզրին են, պետք է անհապաղ հեռացվեն։ Այսինքն, երբ այլևս չեն ցանկանում սահմանափակվել և ասում են. «Ի՞նչ հիմքով եք սահմանափակում իմ խոսքը։ Ինչո՞ւ են մնացած բոլորը խոսում հինգ րոպե, իսկ ես միայն մեկ րոպե եմ ստանում». երբ անընդհատ տալիս են այս հարցերը, նշանակում է՝ պատրաստվում են դիմակայելու։ Երբ պատրաստվում են դիմակայելու, մի՞թե ըմբոստ չեն։ Մի՞թե չեն փորձում խնդիրներ առաջացնել, անհանգստություն հրահրել։ Մի՞թե չեն պատրաստվում անհանգստացնելու եկեղեցական կյանքը։ Նրանք պատրաստվում են բացահայտելու, թե իրականում ովքեր են։ Նրանցով զբաղվելու ժամանակը եկել է. պետք է արագ մաքրվեն-հեռացվեն։ Արդյոք սա ողջամի՞տ է։ Այո, այդպես է։ Ապահովելը, որ մեծամասնությունը կարողանա ապրել բնականոն եկեղեցական կյանքով, իսկապես հեշտ չէ, երբ ամեն տեսակ չար մարդիկ, չար ոգիներ, անմաքուր հոգիներ և «հատուկ տաղանդներ» առիթ են փնտրում՝ բաները փչացնելու։ Կարո՞ղ ենք մեզ թույլ տալ չսահմանափակել նրանց։ Որոշ «հատուկ տաղանդներ» սկսում են նսեմացնել ուրիշներին և հարձակվել նրանց վրա հենց որ բացում են իրենց բերանը. եթե ակնոց ես կրում կամ եթե շատ մազեր չունես, հարձակվում են քեզ վրա։ Եթե հավաքույթների ժամանակ կիսվում ես քո փորձառական վկայությամբ կամ եթե նախաձեռնող և պատասխանատու ես քո պարտավորությունները կատարելիս, հարձակվում են քեզ վրա և դատում քեզ. եթե հավատ ունես Աստծու հանդեպ փորձությունների ժամանակ, եթե թույլ ես, կամ եթե հաղթահարում ես ընտանեկան դժվարությունները՝ օգտագործելով քո հավատը՝ առանց Աստծուց դժգոհելու, հարձակվում են քեզ վրա։ Ի՞նչ է այստեղ նշանակում հարձակումը։ Նշանակում է՝ անկախ նրանից, թե ինչ են անում ուրիշները, դա երբեք չի գոհացնում այս մարդկանց. նրանց միշտ դուր չի գալիս դա, միշտ փնտրում են թերություններ, որոնք գոյություն չունեն, միշտ փնտրում են ուրիշ մարդկանց մեղադրել բաների մեջ, և ուրիշների արած ոչ մի բան երբեք ճիշտ չէ նրանց աչքերում։ Նույնիսկ եթե հաղորդակցվում ես ճշմարտության շուրջ և լուծում ես խնդիրները Աստծու տան աշխատանքային կարգավորումների համապատասխան, կքննադատեն և թերություններ կգտնեն այն ամենի մեջ, ինչ անում ես։ Նրանք դիտավորյալ կերպով խնդիրներ են առաջացնում, և բոլորը ենթարկվում են նրանց հարձակումներին։ Ամեն անգամ, երբ նման մարդ է հայտնվում եկեղեցում, պետք է նրանով զբաղվես. եթե նրանցից երկուսն են հայտնվում, երկուսով էլ պետք է զբաղվես։ Սա այն պատճառով է, որ այն վնասը, որը հասցնում են եկեղեցական կյանքին, զգալի է, նրանք խանգարումներ և անհանգստություններ են պատճառում եկեղեցու գործին, և դրա հետևանքները սարսափելի են։

Բ. Այն մարդկանց մարդկայնության բնութագրերը, որոնք հաճախ հարձակվում են ուրիշների վրա

Այսօր հաղորդակցվեցինք փոխադարձ հարձակումների և լեզվակռիվների խնդրի հետ կապված մի քանի տեսանկյունների շուրջ։ Ընկալե՞լ եք այս տեսանկյուններից յուրաքանչյուրի շրջանակներում տարբեր տեսակի անհատների կողմից ի ցույց դրվող դրսևորումների բնությունը։ Սկսենք նրանցից, ովքեր հակված են հարձակվելու ուրիշների վրա. ունե՞ն արդյոք բնականոն մարդկայնության ողջամտություն։ (Ոչ։) Ինչպե՞ս է դրսևորվում նրանց ողջամտության պակասը։ Որո՞նք են նրանց վերաբերմունքն ու սկզբունքները մարդկանց, իրադարձությունների և բաների նկատմամբ։ Ի՞նչ մեթոդներ և վերաբերմունք են ընտրում՝ գործ ունենալու տարբեր մարդկանց, իրադարձությունների և բաների հետ։ Օրինակ՝ ճշտի և սխալի շուրջ վիճել սիրելը. մի՞թե սա այն վերաբերմունքներից մեկը չէ, որ տածում են մարդկանց, իրադարձությունների և բաների նկատմամբ։ (Դա է։) Ճշտի և սխալի շուրջ վիճել սիրելը նշանակում է փորձել պարզաբանել, թե ինչն է ճիշտ կամ սխալ յուրաքանչյուր հարցում՝ կանգ չառնելով մինչև հարցը չպարզաբանվի և չհասկացվի, թե ով էր ճիշտ և ով՝ սխալ, և համառորեն կենտրոնանալով անիմաստ բաների վրա։ Ի վերջո ո՞րն է այսպես վարվելու իմաստը։ Ի վերջո ճի՞շտ է վիճել ճշտի և սխալի շուրջ։ (Ոչ։) Որտե՞ղ է սխալը։ Կա՞ արդյոք որևէ կապ սրա և ճշմարտությունը կիրառելու միջև։ (Ոչ մի կապ չկա։) Ինչո՞ւ եք ասում, որ կապ չկա։ Ճշտի և սխալի շուրջ վիճելը ճշմարտության սկզբունքներին հետևելը չէ, ճշմարտության սկզբունքները քննարկելը կամ դրանց շուրջ հաղորդակցվելը չէ։ Փոխարենը մարդիկ միշտ խոսում են այն մասին, թե ով է ճիշտ և ով՝ սխալ, ով է իրավացի և ով է սխալվում, ով է ճշմարիտ և ով՝ ոչ, ով ունի լավ պատճառ, և ով՝ ոչ, ով է ավելի բարձր վարդապետություն արտահայտում. սա այն է, ինչ հետազոտում են։ Երբ Աստված մարդկանց փորձությունների միջով է անցկացնում, նրանք միշտ փորձում են վիճել Աստծու հետ, միշտ հանդես են գալիս այս կամ այն պատճառով։ Աստված քեզ հետ նման բաներ քննարկո՞ւմ է։ Աստված հարցնո՞ւմ է, թե որն է համատեքստը։ Աստված հարցնո՞ւմ է, թե որոնք են քո պատճառներն ու հիմքերը։ Չի հարցնում։ Աստված հարցնում է՝ արդյոք հնազանդության կամ դիմակայության վերաբերմունք ունես, երբ Նա փորձում է քեզ։ Աստված հարցնում է՝ արդյոք հասկանում ես ճշմարտությունը, թե ոչ, արդյոք հնազանդ ես, թե ոչ։ Սա այն ամենն է, ինչ Աստված հարցնում է, ուրիշ ոչինչ։ Աստված չի հարցնում, թե որն է քո հնազանդության պակասի պատճառը, Նա չի նայում, թե արդյոք լավ պատճառ ունես. Նա բացարձակապես հաշվի չի առնում նման բաներ։ Աստված միայն նայում է՝ հնազանդ ես, թե ոչ։ Անկախ քո ապրելու միջավայրից և նրանից, թե որն է համատեքստը, Աստված միայն զննում է, թե արդյոք հնազանդություն կա քո սրտում, արդյոք ունես հնազանդության վերաբերմունք։ Աստված քեզ հետ չի վիճում ճշտի և սխալի շուրջ։ Աստծուն չի հետաքրքրում, թե որոնք են քո պատճառները։ Աստծուն միայն հետաքրքրում է, թե արդյոք իսկապես հնազանդ ես։ Սա այն ամենն է, ինչ Աստված հարցնում է քեզ։ Մի՞թե սա ճշմարտության սկզբունք չէ։ Այն տեսակի մարդիկ, որոնք սիրում են վիճել ճշտի և սխալի շուրջ, որոնք սիրում են ներգրավվել լեզվակռիվների մեջ. կա՞ն արդյոք ճշմարտության սկզբունքներ նրանց սրտերում։ (Ոչ։) Ինչո՞ւ ոչ։ Նրանք երբևէ ուշադրություն դարձրե՞լ են ճշմարտության սկզբունքներին։ Երբևէ ձգտե՞լ են դրանց։ Երբևէ փնտրե՞լ են դրանք։ Նրանք երբեք ուշադրություն չեն դարձրել դրանց, կամ չեն ձգտել դրանց կամ փնտրել են դրանք, և դրանք լիովին բացակայում են նրանց սրտերից։ Արդյունքում կարող են ապրել միայն մարդկանց պատկերացումների մեջ, այն ամենը, ինչ նրանց սրտերում է, ճիշտն ու սխալն է, ստույգ և ոչ ստույգ լինելը, պատրվակները, պատճառները, սոփեստությունը և փաստարկները, որից անմիջապես հետո նրանք հարձակվում են, դատում և դատապարտում միմյանց։ Նման մարդկանց խառնվածքն այն է, որ սիրում են վիճել ճշտի և սխալի շուրջ և դատել ու դատապարտել մարդկանց։ Նման մարդիկ ճշմարտության հանդեպ սեր կամ ընդունում չունեն, նրանք հակված են փորձելու և վիճելու Աստծու հետ, նույնիսկ դատելու Աստծուն և հակառակելու Աստծուն։ Ի վերջո նրանք կպատժվեն։

Նրանք, ովքեր սիրում են վիճել ճշտի և սխալի շուրջ, փնտրո՞ւմ են ճշմարտությունը։ Փնտրո՞ւմ են Աստծու մտադրությունները, Աստծու պահանջները կամ ճշմարտության սկզբունքները, որոնք պետք է կիրառվեն այս իրավիճակներում այն մարդկանց, իրադարձությունների և բաների միջոցով, որոնց հանդիպում են դրանցում։ Ոչ։ Երբ նրանք բախվում են իրավիճակների, հակված են ուսումնասիրելու, թե «ինչպիսին էր այդ իրադարձությունը» կամ «ինչպիսին է այդ մարդը»։ Ի՞նչ վարքագիծ է սա։ Մի՞թե այն չէ, ինչ մարդիկ հաճախ անվանում են անդադար կենտրոնանալ մարդկանց և բաների վրա։ Նրանք վիճում են մարդկանց արդարացումների և իրադարձությունների ընթացքի շուրջ, պնդում են պարզաբանել այս բաները, բայց չեն նշում, թե այս բարդ իրավիճակների գործընթացի որ մասում են փնտրել ճշմարտությունը, հասկացել ճշմարտությունը կամ լուսավորվել։ Նրանք չունեն այս փորձառությունները և կիրառման մեթոդները։ Պարզապես շարունակում են ասել. «Դու հստակորեն թիրախավորում էիր ինձ այդ հարցով, վիրավորում էիր ինձ։ Կարծում ես՝ այնքան հիմար եմ, որ չե՞մ կարող հասկանալ։ Ինչո՞ւ էիր վիրավորում ինձ։ Ես քեզ չեմ վիրավորել։ Ինչո՞ւ էիր թիրախավորում ինձ։ Քանի որ թիրախավորում ես ինձ, հետ չեմ կանգնի։ Երկար ժամանակ համբերատար եմ եղել քո հանդեպ, բայց իմ համբերությունն իր սահմաններն ունի։ Մի՛ կարծիր, թե ինձ հեշտ է ճնշել։ Ես քեզանից չեմ վախենում»։ Կառչելով այս խնդիրներին՝ նրանք անդադար ներկայացնում են իրենց արդարացումները՝ կենտրոնանալով հարցի ճիշտ և սխալ, իրավացի և ստույգ և ոչ ստույգ լինելու վրա, բայց նրանց այսպես կոչված արդարացումները բոլորովին չեն համապատասխանում ճշմարտությանը, և դրանցից ոչ մի բառ չի համապատասխանում Աստծու պահանջներին։ Այնքան են կենտրոնանում մարդկանց, իրադարձությունների և բաների վրա, որ ուրիշները լիովին հոգնում են, և ոչ ոք չի ցանկանում լսել նրանց և այնուամենայնիվ երբեք չեն հոգնում այս բաների մասին խոսելուց, խոսում են դրանց մասին ուր էլ որ գնան, կարծես գրավված լինեն։ Սա կոչվում է անվերջ կենտրոնանալ մարդկանց և բաների վրա և պարզապես հրաժարվել ճշմարտությունը փնտրելուց։ Փոխադարձ հարձակումների և լեզվակռիվների մեջ ներգրավվող մարդկանց երկրորդ բնութագիրը մարդկանց և բաների վրա անվերջ կենտրոնանալու նրանց առանձնահատուկ հակվածությունն է։ Արդյոք նրանք, ովքեր անվերջ կենտրոնանում են մարդկանց և բաների վրա, սիրո՞ւմ են ճշմարտությունը։ (Ոչ։) Նրանք չեն սիրում ճշմարտությունը, սա ակնհայտ է։ Այդ դեպքում այս անհատները հասկանո՞ւմ են ճշմարտությունը։ Գիտե՞ն, թե իրականում ինչ է այն ճշմարտությունը, որի մասին Աստված խոսում է։ Դատելով մարդկանց և բաների վրա անվերջ կենտրոնանալու նրանց արտաքին վարքագծից՝ արդյոք գիտե՞ն, թե իրականում ինչ է ճշմարտությունը։ Պարզ է, որ ոչ։ Ո՞րն է այն գաղափարը, որը նրանք հարգում են։ Դա այն գաղափարն է, որ ում խոսքերն ամենաարդարացվածն են, նա ճիշտ է, ում գործողությունները բացահայտ են և կարող են դրվել բոլորի աչքի առջև, նա իրավացի է, և ով գործում է բարոյականության, էթիկայի և ավանդական մշակույթի համաձայն՝ արժանանալով մեծամասնության հավանությանը, նա իրավացի է։ Նրանց տեսանկյունից այս «իրավացիությունը» ներկայացնում է ճշմարտությունը, ուստի կարող են մեծ անպատկառությամբ անվերջ կենտրոնանալ մարդկանց և բաների վրա և երբեք չեն դադարում այս հարցերի վրա կենտրոնանալուց։ Հավատում են, որ արդարացված լինելը հավասարազոր է ճշմարտությունն ունենալուն։ Մի՞թե սա շատ խնդրահարույց չէ։ Ոմանք ասում են. «Ես չեմ խանգարել կամ անհանգստացրել եկեղեցու գործը, չեմ օգտվում ուրիշներից, չեմ սիրում գողանալ ուրիշներից և բռնակալ չեմ։ Չար մարդ չեմ»։ Արդյո՞ք այստեղ ենթատեքստն այն է, որ ճշմարտությունը կիրարկող մարդ ես, մեկը, ով ունի ճշմարտությունը։ Նրանց մեծ մասը, ովքեր անվերջ կենտրոնանում են մարդկանց և բաների վրա, իրենց համարում են ազնիվ մարդիկ, որոնք հետևաբար կարիք չունեն անհանգստանալու լուրերի համար, և իրենց համարում են առաքինի, պատվավոր մարդիկ, որոնք երբեք չեն շողոքորթի ուրիշներին։ Հետևաբար, երբ բախվում են իրավիճակների, հակված են վիճելու և բանավիճելու, և պնդում են ապացուցել, որ իրենց արդարացումը ճիշտ է այս միջոցներով։ Հավատում են, որ եթե իրենց արդարացումը հիմնավոր է, և այն կարող է բացահայտ ներկայացվել, և մեծամասնությունը համաձայն է դրա հետ, ապա ճշմարտությունն ունեցող մարդ են։ Ո՞րն է նրանց «ճշմարտությունը»։ Ի՞նչ չափանիշով է այն չափվում։ Ի՞նչ եք կարծում, նման մարդիկ կարո՞ղ են հասկանալ ճշմարտությունը։ (Ոչ։) Հետևաբար, նրանք միշտ անդադար կանգ են առնում մարդկանց և բաների վրա և համառորեն կենտրոնանում են դրանց վրա։ Այս մարդիկ չեն հասկանում ճշմարտությունը, ուստի միշտ ասում են. «Ես չեմ վիրավորել քեզ։ Ինչո՞ւ ես միշտ թիրախավորում ինձ։ Սխալ է քո կողմից ինձ թիրախավորելը»։ Նրանք հավատում են. «Եթե չեմ վիրավորել քեզ, չպետք է այսպես վարվես ինձ հետ։ Քանի որ այսպես ես վարվում ինձ հետ, վրեժխնդիր կլինեմ քեզանից, հակահարված կտամ, և իմ հակահարվածը օրինական ինքնապաշտպանություն է, այն օրինական է։ Սա ճշմարտության սկզբունքն է։ Հետևաբար, այն, ինչ անում ես, չի համապատասխանում ճշմարտության սկզբունքներին, բայց այն, ինչ ես եմ անում, համապատասխանում է։ Ուստի ես կկենտրոնանամ այս հարցի վրա, միշտ կբարձրացնեմ այս խնդիրը և միշտ կնշեմ քեզ»։ Նրանք հավատում են, որ մարդկանց և բաների վրա անվերջ կենտրոնանալը համապատասխանում է ճշմարտության սկզբունքներին, բայց մի՞թե սա հսկայական սխալ չէ։ Դա իսկապես հսկայական սխալ է, և սխալ ուղղվածություն ունեն։ Մարդկանց և բաների վրա անվերջ կենտրոնանալը լիովին այլ հարց է, քան ճշմարտությունը կիրարկելը։ Սա այս մարդկանց մարդկայնության երկրորդ խնդիրն է։ Նրանք անվերջ կենտրոնանում են մարդկանց և բաների վրա։ Ինչի՞ հետ են կապված մարդկայնության խնդիրները։ Մի՞թե կապված չեն մարդու բնության հետ։ Այս մարդիկ երկար տարիներ հավատացել են Աստծուն, բայց չեն հասկանում ճշմարտությունը և կարծում են, որ իրենց իմացած եզրույթները, ինչպիսիք են բաց և շիտակ, արդար և ազնիվ, անկեղծ և անմիջական, ուղղախոս և առաքինի լինելը և այլն, իրենց դրսևորելու հիմքերն են և այս բաները համարում են ճշմարտության սկզբունքներ։ Սա խորապես սխալ տեսակետ է։

Մարդիկ, որոնք ներգրավվում են փոխադարձ հարձակումների մեջ և որոնք հակված են մասնակցելու լեզվակռիվների, անբնականոն մարդկայնություն ունեն։ Սրա առաջին տեսանկյունը ճշտի և սխալի շուրջ վիճել սիրելն է։ Երկրորդը՝ մարդկանց և բաների վրա անվերջ կենտրոնանալը։ Ո՞րն է երրորդ տեսանկյունը։ Մի՞թե դա ճշմարտությունն ընդունելուց նրանց լիակատար հրաժարումը չէ։ Նրանք նույնիսկ մեկ ճիշտ հայտարարություն չեն կարող ընդունել։ Նրանք մտածում են. «Նույնիսկ եթե քո ասածը ճիշտ է, դեռ պետք է օգնես ինձ փրկելու դեմքս, պետք է նրբանկատորեն խոսես և չվիրավորես ինձ։ Եթե քո խոսքերը կտրուկ են և կարող են ստիպել ինձ կորցնել դեմքս, պետք է դրանք ինձ առանձին ասես։ Չպետք է վիրավորես ինձ շատ մարդկանց ներկայությամբ՝ հաշվի չառնելով իմ հպարտությունը և ինձ ելք չտալով այս անհարմար իրավիճակից։ Ավելին՝ քո ասածը սխալ է, ուստի պետք է հակահարված տամ»։ Ավելի լուրջ դեպքերում այս տեսակի մարդիկ դիմակայում են. «Որքան էլ ճիշտ լինեն քո խոսքերը, չեմ ընդունի դրանք։ Նորմալ է, եթե խոսես որևէ մեկի մասին, բայց ինձ թիրախավորելը նորմալ չէ, նույնիսկ եթե ճիշտ ես»։ Նույնիսկ Աստծու խոսքերը կարդալիս, եթե զգում են, որ Աստծու խոսքերը թիրախավորում կամ մերկացնում են իրենց, հակակրանք են զգում այդ խոսքերի հանդեպ և չեն ցանկանում լսել. պարզապես քանի որ միայն Աստծու խոսքերի հետ են առերեսվում, չեն կարող վիճել Նրա հետ։ Եթե ինչ-որ մեկը դեմ առ դեմ մատնանշում է նրանց խնդիրները կամ վիճակները կամ ակամա նշում է դրանք՝ առանց նրանց թիրախավորելու մտադրության, նրանք ունակ են հակահարված տալու և լեզվակռիվներ սկսելու։ Մի՞թե սա չի նշանակում, որ նման անհատները լիովին հրաժարվում են ճշմարտությունն ընդունելուց։ (Այո։) Սա նրանց մարդկային էությունն է՝ ճշմարտությունն ընդունելուց բացարձակ հրաժարում։ Այսպիսով՝ անկախ նրանց լեզվակռիվների բովանդակությունից կամ այն վայրից, որտեղ տեղի են ունենում այս վեճերը, նման մարդկանց մարդկայնությունը պարզ է։ Նրանք չեն հասկանում ճշմարտությունը, և նույնիսկ եթե հասկանում են, թե ինչ է ասվում քարոզների ժամանակ, չեն ընդունում ճշմարտությունը. նրանք դեռ ներգրավվում են փոխադարձ հարձակումների մեջ և շարունակաբար մասնակցում են լեզվակռիվների, կամ հաճախ հակված են հարձակվելու ուրիշների վրա։ Դատելով նրանց այս դրսևորումներից՝ ի՞նչ տեսակի մարդիկ են։ Նախ՝ արդյոք ճշմարտությունը սիրողնե՞ր են։ Արդյոք անհատնե՞ր են, որոնք կարող են կիրառել ճշմարտությունը, երբ հասկանում են այն։ (Ոչ։) Երբ խնդիրներ են հայտնաբերում, կարո՞ղ են արդյոք փնտրել ճշմարտությունը՝ դրանք լուծելու համար։ (Ոչ։) Երբ պատկերացումներ, կանխակալ կարծիքներ կամ անձնական տեսակետներ ունեն ուրիշ մարդկանց վերաբերյալ, կարո՞ղ են արդյոք նախաձեռնություն ցուցաբերել՝ դրանք մի կողմ դնելու՝ ճշմարտությունը փնտրելու համար։ (Ոչ։) Նրանք չեն կարող անել այս բաներից ոչ մեկը։ Նայելով այս բոլոր բաներին, որոնց ունակ չեն, ակնհայտ է, որ բոլոր անհատները, որոնք հակված են հարձակվելու ուրիշների վրա և ներգրավվելու լեզվակռիվների մեջ, լավը չեն։ Դատելով նրանց տարբեր դրսևորումներից՝ նրանք չեն սիրում ճշմարտությունը և չեն ցանկանում փնտրել այն։ Ճշմարտությանը վերաբերող հարցերում, անկախ նրանից, թե ինչ կանխակալություններ կամ սխալ տեսակետներ են զարգացնում, մնում են ինքնարդար և բնավ չեն փնտրում ճշմարտությունը, և նույնիսկ երբ ճշմարտությունը հստակորեն հաղորդակցվում է նրանց, հրաժարվում են այն ընդունելուց և առավել ևս չեն ցանկանում կիրարկել։ Միևնույն ժամանակ այս անհատները ցուցաբերում են էլ ավելի գարշելի դրսևորում։ Որոշ բառերի և վարդապետությունների հասկացողություն ձեռք բերելուց հետո օգտագործում են այս մեծ վարդապետությունները, որոնք հասկանում են, ուրիշների վրա կամայականորեն հարձակվելու, դատելու և դատապարտելու համար և նույնիսկ ուրիշներին սահմանափակելու և վերահսկելու համար։ Եթե նրանց չի հաջողվում քեզ իրենց դատումներով և դատապարտումներով ճնշել, ամեն հնարավոր միջոց կմտածեն՝ քեզ դատարկ տեսություններով սահմանափակելու համար։ Եթե դեռ չես զիջում, կդիմեն էլ ավելի ստոր և սարսափելի մեթոդների՝ քեզ վրա հարձակվելու համար, մինչև զիջես նրանց, դառնաս թույլ և բացասական, կամ սկսես հիանալ նրանցով և մանիպուլյացիայի ենթարկվել նրանց կողմից։ Այդ ժամանակ բավարարված կզգան։ Ուստի, ելնելով այս անհատների վարքագծից, դրսևորումներից և ճշմարտության հանդեպ վերաբերմունքից, ի՞նչ տեսակի մարդիկ են նրանք։ Լիովին հրաժարվում են ճշմարտությունն ընդունելուց։ Սա է նրանց վերաբերմունքը ճշմարտության հանդեպ։ Իսկ ի՞նչ կասեք նրանց մարդկայնության մասին։ Այս անհատների մեծամասնությունը չար է. պահպանողականորեն ասած՝ նրանց ավելի քան 90%-ն այդպիսին է։ Չար մարդիկ սիրում են պարզաբանել ճիշտն ու սխալն ամեն հարցում, հակառակ դեպքում բաց չեն թողնի այն և միշտ այս տեսակի հակվածություն ունեն։ Բացի դրանից՝ երբ բախվում են իրավիճակների, չար անհատները մանրամասնորեն կանգ են առնում մարդկանց և բաների վրա և անվերջ կենտրոնանում են դրանց վրա՝ միշտ ներկայացնելով իրենց սեփական արդարացումները, միշտ փորձելով ստիպել բոլորին համաձայնել իրենց հետ և աջակցել իրենց և ասել, որ իրենք ճիշտ են, և թույլ չտալով ոչ մեկին որևէ վատ բան ասել իրենց մասին։ Ավելին՝ երբ չար մարդիկ բախվում են իրավիճակների, միշտ հնարավորություններ են փնտրում մարդկանց ծուղակը գցելու և վերահսկելու համար։ Ի՞նչ մեթոդ են օգտագործում մարդկանց վերահսկելու համար։ Դատապարտում են բոլորին՝ մղելով յուրաքանչյուր այլ մարդու հավատալու, որ ոչ լիարժեք են, որ ունեն խնդիրներ և թերություններ, և որ ստորադաս են այս չար մարդկանցից, որից հետո չար մարդիկ գոհ և երջանիկ են զգում։ Երբ տապալում են մնացած բոլորին՝ միայն իրենց թողնելով կանգնած, մի՞թե բոլորին չեն ենթարկում իրենց վերահսկողությանը։ Նպատակը, որին հասնում են մարդկանց վերահսկելով, բոլորին դատապարտելն ու տապալելն է՝ մղելով հավատալու, որ անկարող են, դառնալ բացասական և թույլ, կորցնել հավատն Աստծու խոսքերի և ճշմարտության հանդեպ և կորցնել հավատն Աստծու հանդեպ և չունենալ հետևելու ուղի։ Սրանից հետո այս չար մարդիկ երջանիկ և բավարարված են զգում։ Նայելով այս տեսանկյուններին՝ մի՞թե պարզ չէ, որ չար մարդիկ են կազմում այս տեսակի անհատների մեծամասնությունը։ Նայեք, թե որ տեսակի մարդիկ են միշտ հակված հարձակվելու ուրիշների վրա, երբ խմբի մեջ են՝ դեմ առ դեմ լինի, թե մարդկանց մեջքի հետևում՝ օգտագործելով տարբեր մեթոդներ՝ ուրիշների վրա հարձակվելու համար։ Նման մարդիկ չար են։ Այս անհատները բնավ չեն ընդունում ճշմարտությունը, ոչ էլ հաղորդակցվում են ճշմարտության շուրջ, և հաճախ օգտվում են իրավիճակից՝ պարծենալու համար, որ իրենք լավ մարդիկ են, որ այն ամենը, ինչ անում են, արդարացված է և հիմնավորված, և որ իրենք պահում են իրենց ազնիվ և շիտակ կերպով. միշտ պարծենում են, որ իրենք պարկեշտ և պատվավոր մարդիկ են, և ուղղախոս ու արդար անհատներ։ Այս մարդիկ երբեք չեն վկայում ճշմարտությունը, ոչ էլ վկայում են Աստծու խոսքերը, պարզապես սիրում են անվերջ կենտրոնանալ մարդկանց և բաների վրա և ներկայացնել իրենց սեփական արդարացումները։ Նրանց մտադրությունն ու նպատակը մարդկանց մղելն է հավատալու, որ իրենք լավ մարդիկ են և որ ամեն ինչ հասկանում են։ Ինչ վերաբերում է եկեղեցում նրանց, ովքեր հաճախ ներգրավվում են փոխադարձ հարձակումների և լեզվակռիվների մեջ, անկախ նրանից՝ դրանք հարձակումներ նախաձեռնողներն են, թե նրանք, ում վրա հարձակվում են, եթե եկեղեցական կյանքը խանգարվում և անհանգստացվում է, ապա մարդկանց մեծամասնությունը պետք է ոտքի կանգնի՝ նախազգուշացնելու և սահմանափակելու նրանց։ Այս մարդկանց չպետք է ժամանակ տրվի անզուսպ կերպով վատ բաներ անելու համար, ոչ էլ պետք է թույլ տրվի ազդել ուրիշների վրա՝ թափելով իրենց անձնական չարությունը և վրեժխնդիր լինելով իրենց անձնական քենի և ժամանակավոր զայրույթի պատճառով։ Իհարկե, եկեղեցու առաջնորդողները նույնպես պետք է պարտաճանաչ կերպով կատարեն իրենց պարտավորությունները՝ այս մարդկանց արդյունավետորեն սահմանափակելով եկեղեցական կյանքը խանգարելուց և անհանգստացնելուց և մարդկանց մեծամասնությանը պաշտպանելով անհանգստացվելուց։ Երբ մարդիկ ներգրավվում են փոխադարձ հարձակումների և լեզվակռիվների մեջ, եկեղեցու առաջնորդողները պետք է կարողանան ժամանակին կանգնեցնել և սահմանափակել նրանց։ Եթե նրանց կանգնեցնելու և սահմանափակելու փորձը չի լուծում խնդիրը և շարունակում են հարձակվել միմյանց վրա և մտնել լեզվակռիվների մեջ՝ անհանգստացնելով ուրիշներին, և շարունակում են վնասել եկեղեցական կյանքը, ապա նման անհատները պետք է հեռացվեն կամ վտարվեն։ Սա եկեղեցու առաջնորդողների պարտականությունն է։

Մենք բավականին շատ ենք հաղորդակցվել նրանց վարքագծի և դրսևորումների մասին, ովքեր ներգրավվում են փոխադարձ հարձակումների և լեզվակռիվների մեջ։ Նաև հենց նոր հակիրճ կերպով մանրամասն վերլուծեցինք և հաղորդակցվեցինք նրանց մարդկայնության շուրջ, ինչը հնարավորություն կտա ձեզ ավելի շատ զանազանություն ձեռք բերելու նրանց նկատմամբ, և ձեզանից շատերին հնարավորություն կտա հասկանալու, թե ինչ է կատարվում և ժամանակին զանազանելու նրանց, երբ խոսում և գործում են։ Որքան ավելի հիմնովին հասկանաք և ճանաչեք այս մարդկանց էությունը, այնքան ավելի արագ կկարողանաք զանազանել նրանց և հետևաբար ավելի ու ավելի քիչ կանհանգստացվեք նրանց կողմից։ Ձեզանից շատերը պետք է հստակորեն պատկերացնեն այն վնասը, որը փոխադարձ հարձակումների և լեզվակռիվների մեջ ներգրավվողները հասցնում են եկեղեցական կյանքին և Աստծու ընտրյալ մարդկանց։ Այս տեսակի մարդիկ անկասկած չեն խորհի իրենց մասին և չեն դադարեցնի պայքարը։ Եթե նրանցով անհապաղ չզբաղվեն և չհեռացնեն, նրանք շարունակական խանգարումներ և անհանգստություններ կպատճառեն եկեղեցական կյանքին։ Հետևաբար, նման մարդկանց հետ գործ ունենալը և նրանց հեռացնելը շատ կարևոր աշխատանք է եկեղեցու առաջնորդողների համար, և այն չպետք է անտեսվի։

Առաջնորդողների և աշխատողների պարտականությունները (16)

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (չորրորդ մաս)

Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը

VIII. Պատկերացումների տարածում

Ա. Պատկերացումների տարածման դրսևորումները

Այսօր կշարունակենք հաղորդակցվել առաջնորդողների և աշխատողների տասներկուերորդ պարտականության մասին՝ «Ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Եկեղեցական կյանքում ծագող խանգարումների և անհանգստությունների տարբեր խնդիրների վերաբերյալ թվարկեցինք տասնմեկը։ Նախորդ անգամ հաղորդակցվեցինք յոթերորդ խնդրի մասին՝ ներգրավվել փոխադարձ հարձակումների և լեզվակռիվների մեջ։ Այսօր կհաղորդակցվենք ութերորդ խնդրի՝ պատկերացումների տարածման մասին։ Պատկերացումների տարածումը նույնպես հաճախ է տեղի ունենում եկեղեցական կյանքում։ Որոշ մարդիկ, որոնք ամենևին չեն ընդունում ճշմարտությունը, Աստծուն հավատում են՝ հիմնվելով իրենց պատկերացումների և երևակայությունների վրա և հաճախ որոշ պատկերացումներ են տարածում եկեղեցական կյանքն անհանգստացնելու համար։ Եկեղեցին պետք է սահմանափակի այս վարքագիծը և լուծի այն եկեղեցական կյանքում ճշմարտության մասին հաղորդակցվելու միջոցով։ Բառացի տեսանկյունից՝ յուրաքանչյուր ոք կարող է տեսնել, որ պատկերացումներ տարածելը պատշաճ վարքագիծ չէ, որ դա դրական բան չէ, այլ բացասական է։ Հետևաբար այն պետք է կանգնեցվի և սահմանափակվի եկեղեցական կյանքում։ Անկախ նրանից, թե ինչպիսի մարդիկ են պատկերացումներ տարածում, անկախ նրանց դրդապատճառներից, անկախ նրանից՝ նրանք դիտավորյալ են պատկերացումներ տարածում, թե ակամա, քանի դեռ պատկերացումներ են տարածում, դա կխանգարի եկեղեցական կյանքին և կանհանգստացնի այն՝ առաջացնելով վնասակար ազդեցություններ։ Հետևաբար այս հարցը պետք է հարյուր տոկոսով սահմանափակվի։ Ցանկացած տեսանկյունից՝ պատկերացումներ տարածելը չի կարող դրական դեր խաղալ մարդկանց՝ ճշմարտությանը ձգտելու, Աստծուն ճանաչելուն ձգտելու կամ ճշմարտության իրականության մեջ մտնելու հարցում. այն կարող է միայն խանգարելու և վնասելու ազդեցություն ունենալ դրանց վրա։ Ուստի, երբ ինչ-որ մեկը պատկերացումներ է տարածում եկեղեցական կյանքում, բոլորը՝ թե՛ եկեղեցու առաջնորդողները, թե՛ եղբայրներն ու քույրերը, պետք է զանազանեն այս հարցը և ժամանակին առաջ գան՝ կանգնեցնելու և սահմանափակելու այդ մարդուն, այլ ոչ թե նրան կուրորեն թույլ տան պատկերացումներ տարածել՝ ուրիշներին մոլորեցնելով և անհանգստացնելով։ Եկեք նախ հաղորդակցվենք այն մասին, թե ինչպիսի խոսքերն են համարվում պատկերացումների տարածում։ Այս զանազանությունն ունենալով՝ մարդիկ կարող են ճշգրտորեն սահմանել, թե ինչ է պատկերացումների տարածումը, և կարող են նաև ճշգրտորեն կանգնեցնել ու սահմանափակել այն՝ անտեսելու և դրա նկատմամբ անտարբեր գտնվելու փոխարեն։

1. Աստծու վերաբերյալ պատկերացումների տարածում

Տարածվող պատկերացումները թիրախ ունեն։ Նախ մենք պետք է տեսնենք, թե ում են դրանք ուղղված, և ինչ պատկերացումներ են տարածվում։ Սրանք հասկանալը ձեզ կօգնի իմանալու, թե մարդկանց ասած որ հայտարարությունները և տարածած որ տեսակետներն են պատկերացումներ համարվում։ Իմանալը, թե որ խոսքերն են մարդկանց պատկերացումները, և որ գործողություններն են համարվում պատկերացումների տարածում, մարդկանց հնարավորություն կտա ավելի ճշգրտորեն և նպատակային կերպով սահմանափակելու պատկերացումների տարածումը։ Նախ և առաջ պատկերացումների ամենալուրջ տարածումն Աստծու վերաբերյալ մարդկանց գաղափարներն ու թյուրըմբռնումները տարածելն է։ Սա մի մեծ կարգ է։ Աստծու ինքնության, Աստծու էության, Աստծու բնույթի, Աստծու խոսքերի, Աստծու գործի և Աստծու գոյության վերաբերյալ փաստերին չհամապատասխանող տեսակետներ և խոսքեր տարածելը պատկերացումների տարածում է համարվում։ Սա ընդհանուր պնդում է. մասնավորապես ի՞նչ տեսակի խոսքերն են համարվում պատկերացումների տարածում։ Աստծու վերաբերյալ թյուրըմբռնումներ, Աստծու հանդեպ դատողություններ և դատապարտումներ և նույնիսկ Աստծու դեմ հայհոյանքներ տարածելը պատկերացումների տարածում է։ Պարզ ասած՝ Աստծու վերաբերյալ իրականությանը չհամապատասխանող հայտարարություններ, ինչպես նաև Աստծու ինքնությանն ու էությանը չհամապատասխանող խոսքեր և սխալ մեկնաբանություններ տարածելը՝ այս ամենը պատկերացումների տարածում է համարվում։ Օրինակ՝ եկեղեցական կյանքում որոշ մարդիկ հաճախ են խոսում Աստծու ինքնության և Աստծու էության մասին։ Նրանք ճշմարիտ հասկացողություն չունեն Աստծու ինքնության և էության վերաբերյալ։ Նրանք հաճախ իրենց սրտերում կասկածում և սխալ են հասկանում Աստծուն՝ ի վիճակի չլինելով հնազանդվելու այն ապրելու միջավայրին և իրենց պարտավորությունները կատարելու միջավայրին, որոնք Աստված կարգավորում է իրենց համար՝ ի թիվս այլ բաների։ Ապա նրանք տարածում են Աստծու վերաբերյալ իրենց թյուրըմբռնումները և Աստծուն չհասկանալու վերաբերյալ իրենց գաղափարները։ Կարճ ասած՝ այս գաղափարներն արարված մարդու տեսանկյունից Աստծու գերիշխանությունն ու կարգավորումներն ընդունելու և դրանց հնազանդվելու մասին չեն, այլ փոխարենը լցված են անձնական նախապաշարմունքներով, թյուրըմբռնումներով և նույնիսկ դատողություններով ու դատապարտումներով։ Սրանք լսելուց հետո ուրիշ մարդիկ թյուրըմբռնումներ են զարգացնում Աստծու վերաբերյալ և զգուշավորություն՝ Նրա հանդեպ՝ դրանով իսկ կորցնելով Աստծու հանդեպ իրենց ճշմարիտ հավատքը, էլ չասած ճշմարիտ հնազանդություն ունենալու մասին։

Որոշ մարդիկ կարծում են, թե Աստծուն հավատալը պետք է խաղաղություն և ուրախություն բերի, և որ եթե իրենք իրավիճակների բախվեն, պարզապես պետք է աղոթեն Աստծուն, և Աստված ականջ կդնի, շնորհ ու օրհնություններ կպարգևի իրենց և կապահովի, որ ամեն ինչ խաղաղ ու հարթ ընթանա իրենց համար։ Աստծուն հավատալու նրանց նպատակը շնորհ փնտրելը, օրհնություններ ձեռք բերելը և խաղաղություն ու երջանկություն վայելելն է։ Այս տեսակետների պատճառով է, որ նրանք լքում են իրենց ընտանիքները կամ թողնում աշխատանքը՝ Աստծու համար ծախսվելու նպատակով, և կարող են դիմանալ դժվարություններին ու գին վճարել։ Նրանք հավատում են, որ քանի դեռ լքում են բաներ, ծախսվում են Աստծու համար, դիմանում են դժվարություններին և ջանասիրաբար աշխատում են՝ բացառիկ վարքագիծ ցուցաբերելով, ձեռք կբերեն Աստծու օրհնություններն ու բարեհաճությունը, և որ անկախ նրանից, թե ինչ դժվարությունների կբախվեն, քանի դեռ աղոթում են Աստծուն, Նա կլուծի դրանք և ամեն ինչում ուղի կբացի իրենց համար։ Սա այն տեսակետն է, որն ունի Աստծուն հավատացող մարդկանց մեծամասնությունը։ Մարդիկ զգում են, որ այս տեսակետն օրինական է և ճիշտ։ Շատ մարդկանց՝ տարիներ շարունակ Աստծու հանդեպ իրենց հավատքը պահպանելու կարողությունը՝ առանց այն թողնելու, անմիջականորեն կապված է այս տեսակետի հետ։ Նրանք մտածում են. «Ես այնքան շատ եմ ծախսել Աստծու համար, իմ վարքագիծն այնքան լավն է եղել, և ես ոչ մի չար գործ չեմ արել. Աստված անպայման կօրհնի ինձ։ Քանի որ ես շատ եմ տառապել և մեծ գին եմ վճարել յուրաքանչյուր առաջադրանքի համար՝ ամեն ինչ անելով ըստ Աստծու խոսքերի և պահանջների՝ առանց որևէ սխալ թույլ տալու, Աստված պետք է օրհնի ինձ. Նա պետք է ապահովի, որ ամեն ինչ հարթ ընթանա ինձ համար, և որ ես հաճախ խաղաղություն ու ուրախություն ունենամ իմ սրտում և վայելեմ Աստծու ներկայությունը»։ Մի՞թե սա մարդկային պատկերացում և երևակայություն չէ։ Մարդկային տեսանկյունից՝ մարդիկ վայելում են Աստծու շնորհը և օգուտներ են ստանում, ուստի դրա համար փոքր-ինչ տառապելն իմաստ ունի, և արժե այս տառապանքը փոխանակել Աստծու օրհնությունների հետ։ Սա Աստծու հետ գործարքներ անելու մտածելակերպ է։ Սակայն, ճշմարտության տեսանկյունից և Աստծու տեսանկյունից, սա հիմնովին համահունչ չէ Աստծու գործի սկզբունքներին, ոչ էլ այն չափանիշներին, որոնք Աստված պահանջում է մարդկանցից։ Դա ամբողջովին անիրատեսական ակնկալիք է, զուտ մարդկային պատկերացում և Աստծուն հավատալու վերաբերյալ երևակայություն։ Անկախ նրանից՝ դա Աստծու հետ գործարքներ անել է ներառում կամ Նրանից բաներ պահանջել, թե մարդկային պատկերացումներ և երևակայություններ է պարունակում, որևէ դեպքում դրանցից ոչ մեկը չի համապատասխանում Աստծու պահանջներին, ոչ էլ բավարարում է մարդկանց օրհնելու Աստծու սկզբունքներն ու չափանիշները։ Մասնավորապես, այս գործարքային միտքն ու տեսակետը վիրավորում են Աստծու բնույթը, բայց մարդիկ դա չեն գիտակցում։ Երբ այն, ինչ Աստված անում է, չի համապատասխանում մարդկանց պատկերացումներին, նրանք արագորեն իրենց սրտերում գանգատներ և թյուրըմբռնումներ են զարգացնում Նրա հանդեպ։ Նրանք նույնիսկ իրենց անարդարացիորեն վիրավորված են զգում և ապա սկսում են վիճել Աստծու հետ և նույնիսկ կարող են դատել ու դատապարտել Նրան։ Անկախ նրանից՝ մարդիկ ինչ պատկերացումներ և թյուրըմբռնումներ են զարգացնում, Աստծու տեսանկյունից՝ Նա երբեք չի գործում կամ վերաբերվում որևէ մեկին ըստ մարդկային պատկերացումների կամ ցանկությունների։ Աստված միշտ անում է այն, ինչ Ինքը ցանկանում է անել՝ ըստ Իր սեփական ճանապարհի և Իր սեփական բնույթի էության հիման վրա։ Աստված սկզբունքներ ունի այն հարցում, թե ինչպես է վերաբերվում յուրաքանչյուր մարդու. յուրաքանչյուր մարդու հանդեպ Նրա արած ոչինչ հիմնված չէ մարդկային պատկերացումների, երևակայությունների կամ նախասիրությունների վրա. սա Աստծու գործի այն տեսանկյունն է, որն ամենաշատն է հակասում մարդկային պատկերացումներին։ Երբ Աստված մարդկանց համար միջավայր է ստեղծում, որը լիովին հակասում է նրանց պատկերացումներին և երևակայություններին, նրանք իրենց սրտերում պատկերացումներ, դատողություններ և դատապարտումներ են ձևավորում Աստծու դեմ և կարող են նույնիսկ ուրանալ Նրան։ Կարո՞ղ է արդյոք Աստված այդ ժամանակ բավարարել նրանց կարիքները։ Բացարձակապես ոչ։ Աստված երբեք չի փոխի աշխատելու Իր եղանակը և Իր ցանկությունները՝ ըստ մարդկային պատկերացումների։ Այդ դեպքում ո՞վ է, որ պետք է փոխվի։ Մարդիկ։ Մարդիկ պետք է մի կողմ դնեն իրենց պատկերացումները, ընդունեն Աստծու ստեղծած միջավայրերը, հնազանդվեն դրանց և փորձառաբար ապրեն դրանք և փնտրեն ճշմարտությունը՝ լուծելու իրենց սեփական պատկերացումները, իրենց պատկերացումներով Աստծու արածը չափելու փոխարեն՝ տեսնելու համար, թե արդյոք դա ճիշտ է։ Երբ մարդիկ համառորեն կառչած են մնում իրենց պատկերացումներին, նրանք դիմակայություն են զարգացնում Աստծու հանդեպ. սա տեղի է ունենում բնականորեն։ Որտե՞ղ է թաքնված դիմակայության արմատը։ Այն թաքնված է այն փաստի մեջ, որ այն, ինչ մարդիկ սովորաբար ունեն իրենց սրտերում, անկասկած, իրենց պատկերացումներն ու երևակայություններն են, այլ ոչ թե ճշմարտությունը։ Հետևաբար, բախվելով այն բանին, որ Աստծու գործը չի համապատասխանում մարդկային պատկերացումներին, մարդիկ կարող են ըմբոստանալ Աստծու դեմ և դատողություններ անել Նրա հանդեպ։ Սա ապացուցում է, որ մարդիկ հիմնովին զուրկ են Աստծուն ենթարկվող սրտից, նրանց ապականված խառնվածքները հեռու են մաքրագործված լինելուց, և նրանք, ըստ էության, ապրում են ըստ իրենց ապականված խառնվածքների։ Նրանք դեռևս անհավանականորեն հեռու են փրկության հասնելուց։

Երբ մարդկանց սրտերում Աստծու հանդեպ պատկերացումներ և Նրա հանդեպ դիմակայություն են զարգանում, որոշակի խիղճ ունեցողները դժկամությամբ կընդունեն Աստծու արածը և կփորձեն հարմարվել այն միջավայրին, որն Աստված դասավորել է, և կընդունեն Նրա գերիշխանությունը մարդկանց նկատմամբ։ Թե քանի պատկերացում մարդիկ կարող են մի կողմ դնել և ինչ չափով, մասամբ կախված է նրանց որակից, և մասամբ այն բանից, թե արդյոք ընդունում են ճշմարտությունը և ճշմարտությունը սիրող մարդիկ են։ Որոշ մարդիկ ակտիվորեն առերեսվում են Աստծու դասավորած միջավայրերին՝ կարդալով Աստծու խոսքերը, փնտրելով ու հաղորդակցվելով և խորհելով։ Նրանք աստիճանաբար որոշակի հասկացողություն են ձեռք բերում ամեն ինչի նկատմամբ Աստծու գերիշխանության վերաբերյալ և դրանով իսկ մեծացնում են իրենց հնազանդությունն ու հավատքը։ Սակայն որոշ մարդիկ, անկախ նրանից, թե ինչ միջավայրի են բախվում, չեն փնտրում ճշմարտությունը։ Փոխարենը գնահատում են Աստծու ներդաշնակեցրած բոլոր միջավայրերը՝ հիմնվելով իրենց պատկերացումների, երևակայությունների և այն բանի վրա, թե արդյոք դա օգուտ է տալիս իրենց, թե ոչ։ Նրանց նկատառումները միշտ պտտվում են իրենց սեփական շահերի շուրջ. նրանք միշտ հոգ են տանում այն մասին, թե որքան մեծ օգուտ կարող են ստանալ, որքանով կարող են իրենց շահերը բավարարվել նյութական բաների, փողի և մսեղավոր վայելքի առումով և միշտ որոշումներ են կայացնում ու Աստծու կարգավորած ամեն ինչին այս գործոնների վրա հիմնվելով վերաբերվում։ Եվ ի վերջո իրենց ուղեղները տանջելուց հետո ընտրում են ոչ թե հնազանդվել Աստծու դասավորած միջավայրին, այլ փախչել և խուսափել դրանից։ Իրենց դիմակայության, մերժման և խուսափելու պատճառով նրանք հեռանում են Աստծու խոսքերից, բաց են թողնում կյանքի փորձառությունը և վնասներ են կրում՝ ցավ և տանջանք բերելով իրենց սրտերին։ Որքան շատ են նրանք հակադրվում նման միջավայրերին, այնքան ավելի շատ ու ավելի մեծ տառապանք են կրում։ Երբ նման իրավիճակ է առաջանում, այն փոքրիկ հավատքը, որ ունեն Աստծու հանդեպ, ի վերջո ջախջախվում է։ Այս պահին պատկերացումները, որոնք գերիշխում են նրանց սրտերում, բոլորը միանգամից ի հայտ են գալիս. «Ես այնքան երկար ժամանակ ծախսվել եմ աստծու համար, սակայն չէի սպասում, որ աստված այսպես կվարվի ինձ հետ։ Աստված անարդար է, նա չի՛ սիրում մարդկանց։ Աստված ասել է, որ նրանք, ովքեր անկեղծորեն ծախսվում են Իր համար, անշուշտ, մեծապես կօրհնվեն։ Ես անկեղծորեն ծախսվել եմ աստծու համար, լքել եմ իմ ընտանիքն ու կարիերան, դիմացել եմ դժվարություններին և քրտնաջան աշխատել. ինչո՞ւ աստված ինձ մեծապես չի օրհնել։ Որտե՞ղ են աստծու օրհնությունները։ Ինչո՞ւ չեմ կարողանում զգալ կամ տեսնել դրանք։ Ինչո՞ւ է աստված անարդարացիորեն վարվում մարդկանց հետ։ Ինչո՞ւ աստված չի պահում իր խոսքը։ Մարդիկ ասում են, որ աստված հավատարիմ է, բայց ինչո՞ւ չեմ կարողանում դա զգալ։ Մնացած ամեն ինչ մի կողմ թողած՝ հենց այս միջավայրում ամենևին չեմ զգացել, որ աստված հավատարիմ է»։ Քանի որ մարդիկ պատկերացումներ ունեն, հեշտությամբ խաբվում և մոլորեցվում են դրանցից։ Նույնիսկ երբ Աստված միջավայրեր է դասավորում մարդկանց խառնվածքի փոփոխության և կյանքի աճի համար, նրանց համար դժվար է լինում ընդունել դա, և նրանք սխալ են հասկանում Աստծուն։ Նրանք կարծում են, որ սա Աստծու օրհնությունը չէ, և որ Աստված չի հավանում իրենց։ Նրանք հավատում են, որ անկեղծորեն ծախսվել են Աստծու համար, բայց Աստված չի կատարել Իր խոստումները։ Այս մարդիկ, որոնք չեն ձգտում ճշմարտությանը, այսպիսով այնքան հեշտությամբ բացահայտվում են ինչ-որ աննշան միջավայրի մեկ փորձության միջոցով։ Երբ բացահայտվում են, ի վերջո ասում են այն, ինչ ամենաշատն են ցանկացել ասել. «Աստված արդար չէ։ Աստված հավատարիմ աստված չէ։ Աստծու խոսքերը հազվադեպ են իրականանում։ Աստված ասել է. «Աստված ի նկատի ունի այն, ինչ ասում է, այն, ինչ Նա ասում է, կարվի, և այն, ինչ Նա անում է, կմնա հավիտյան»։ Որտե՞ղ է այս խոսքերի իրականացումը։ Ինչո՞ւ չեմ կարողանում տեսնել կամ զգալ դա։ Նայե՛ք այսինչին. աստծուն հավատալուց ի վեր նա չի լքել կամ ծախսվել աստծու համար այնքան, որքան ես, ոչ էլ մատուցել է այնքան, որքան ես։ Բայց նրա երեխաներն ընդունվել են հեղինակավոր համալսարաններ, ամուսինը պաշտոնի բարձրացում է ստացել, բիզնեսը ծաղկում է, և նույնիսկ նրանց բերքն ավելի շատ է, քան ուրիշներինը։ Իսկ ես ի՞նչ եմ ձեռք բերել։ Ես այլևս երբեք չեմ հավատա աստծուն»։ Այս խոսքերն այս մարդկանց ճշմարիտ մտքերն են, նրանց կարգախոսները։ Նրանք լի են այս պատկերացումներով, լի են այս անհեթեթ մտքերով ու տեսակետներով և լի են օգուտների ու գործարքների նկատառումներով։ Այսպես են նրանք հասկանում և ընկալում Աստծու գործը և Նրա մանրակրկիտ մտադրությունները, այսպես են վերաբերվում այս բաներին։ Հետևաբար այն միջավայրերում, որոնք Աստված մանրակրկիտ կերպով նորից ու նորից դասավորում է, նրանք բազմիցս չափում և սխալ են հասկանում Աստծուն իրենց պատկերացումներով և շարունակաբար ձախողվում ու սայթաքում են։ Ավելին՝ նրանք անընդհատ փորձում են հաստատել, որ իրենց պատկերացումները ճիշտ են։ Երբ հավատում են, որ այս պատկերացումները հաստատված են և բավարար ապացույց են իրենց համար՝ կամայականորեն գնահատելու, դատելու և դատապարտելու Աստծուն, սկսում են պատկերացումներ տարածել, որովհետև նրանց սրտերը լի են Աստծու վերաբերյալ պատկերացումներով։ Ի՞նչ է խառնված այս պատկերացումների մեջ։ Դա գանգատներ են, դժգոհություն և վրդովմունք։ Երբ նրանք լցվում են այս բաներով, հնարավորություններ են փնտրում դրանք դուրս թափելու համար։ Նրանք հույս ունեն գտնել ամբոխ, որը կլսի իրենց հանդիպած «անարդարությունները». նրանք ուզում են դուրս թափել այս բաներն այդ մարդկանց վրա և պատմել նրանց այնպես կոչված անարդար վերաբերմունքի մասին, որն իրենք «կրել են»։ Այսպես են այս մարդկանց տարածած պատկերացումներն ծագում եկեղեցական կյանքում, այսպես են նման պատկերացումներն առաջանում։ Այս մարդկանց սրտերը լի են վրդովմունքով, բացահայտ անհնազանդությամբ և դժգոհությամբ, ինչպես նաև Աստծու վերաբերյալ թյուրըմբռնումներով ու գանգատներով և նույնիսկ Աստծու հանդեպ դատումներով ու դատապարտումներով, ինչն ի վերջո հանգեցնում է նրան, որ նրանց սրտերը լցվում են հայհոյանքով։ Նրանք վախենում են, որ օրհնություններ ձեռք չեն բերի և ուստի չեն ցանկանում հեռանալ, ուստի մարդկանց մեջ տարածում են Աստծու վերաբերյալ իրենց թյուրըմբռնումները և Նրա հանդեպ իրենց դժգոհությունը, և առավել ևս տարածում են Աստծու հանդեպ իրենց դատումներն ու դատապարտումները և Նրա հանդեպ իրենց հայհոյանքները։ Ինչի՞ն են նրանք հայհոյում։ Հայհոյում են Աստծուն՝ ասելով, որ Նա անարդար է իրենց հանդեպ և իրենց համապատասխան և համարժեք հատուցում չի տալիս այն բանի դիմաց, ինչ արել են։ Նրանք Աստծուն դատում են այն բանի համար, որ Նա իրենց շնորհ և մեծ օրհնություններ չի շնորհել իրենց ընծաներից և զոհաբերություններից հետո։ Աստծուց չեն ստացել մսեղավոր այն կարիքները՝ նյութական բաներ, փող և այլն, որոնք հույս ունեին ստանալու, ինչի պատճառով նրանց սրտերը լցվել են տրտունջներով և վրդովմունքով։ Պատկերացումներ տարածելու նրանց նպատակը, մի կողմից, դուրս թափելն ու վրեժխնդիր լինելն է՝ դրանով իսկ հասնելով հոգեբանական հավասարակշռության զգացման, իսկ մյուս կողմից՝ ավելի շատ մարդկանց հրահրելը, որ թյուրըմբռնումներ և պատկերացումներ զարգացնեն Աստծու վերաբերյալ՝ դրանով իսկ ստիպելով այդ մարդկանց զգուշանալ Աստծուց ճիշտ այնպես, ինչպես իրենք են անում։ Եթե ավելի շատ մարդիկ ասեն. «Մենք այլևս երբեք չենք հավատա աստծուն», նրանք ներքուստ բավարարված կզգան։ Սա է պատկերացումներ տարածելու նրանց նպատակը և դրա հիմքում ընկած պատճառը։

Ո՞րն է պատկերացումներ տարածող մարդկանց կարգախոսը։ Ո՞րն է այն ասացվածքը, որը նրանք հաճախ կրկնում են։ Որոշակի բաներ փորձառաբար ապրելուց և իրենց ցանկացած օգուտները չստանալուց հետո նրանք անդադար իրենք իրենց ասում են. «Ես այլևս երբեք չեմ հավատա աստծուն»։ Նույնիսկ սա ասելուց հետո նրանք չեն զգում, որ թեթևացրել են իրենց ատելությունը կամ հասել են իրենց նպատակին։ Երբ մասնակցում են հավաքույթների, անկախ նրանից՝ ուրիշներն ինչի շուրջ են հաղորդակցվում, նրանք չեն կարողանում ընկալել դա։ Նրանք պետք է նորից ասեն այս արտահայտությունը՝ մի քանի անգամ կրկնելով, նույնիսկ ավելի քան տասն անգամ։ «Ես այլևս երբեք չեմ հավատա աստծուն». մի՞թե այս արտահայտությունը լի չէ իմաստով։ Դրա հետևում մի պատմություն կա։ Ի՞նչ է նրանց «հավատքը»։ Նրանք նախկինում հավատո՞ւմ էին Աստծուն։ Նրանց նախկին հավատքը ճշմարի՞տ հավատք էր։ Այն ներառո՞ւմ էր այն հնազանդությունը, որը արարածը պետք է ունենա։ (Ոչ։) Ամենևին ոչ։ Նրանք լի են Աստծու վերաբերյալ պատկերացումներով և երևակայություններով։ Ավելի կարևոր է այն, որ նրանք լի են Աստծուց պահանջներով ու հարցումներով՝ առանց որևէ հնազանդության։ Ի՞նչ է նշանակում նրանց «հավատքը»։ «Ես հավատում եմ, որ աստված նա է, ով գերիշխանություն ունի երկնքի ու երկրի և բոլոր բաների վրա։ Ես հավատում եմ, որ աստված կարող է պաշտպանել ինձ ուրիշների ճնշելուց։ Ես հավատում եմ, որ աստված կարող է թույլ տալ ինձ վայելել մսեղիի հարմարավետությունը, ապրել լավ, բարեկեցիկ կյանքով և անել այնպես, որ ամեն ինչ խաղաղ ու հաճելի ընթանա ինձ համար։ Ես հավատում եմ, որ աստված կարող է թույլ տալ ինձ մտնել երկնքի թագավորությունը և մեծ օրհնություններ ստանալ, հարյուրապատիկ ձեռք բերել այս կյանքում և հավիտենական կյանք՝ գալիք աշխարհում»։ Սա հավա՞տք է։ Այս «հավատքներում» հնազանդության նշույլ անգամ չկա, և դրանցից ոչ մեկը չի համապատասխանում մարդկանց համար Աստծու պահանջներին։ Այս հավատքները զուտ բխում են անձնական շահի տեսանկյունից։ Աստված արտահայտում է ճշմարտությունը և գործում է մարդկանց վրա։ Ե՞րբ է Աստված երբևէ ասել, որ մարդկանց երջանիկ կյանքով ապրելու հնարավորություն կտա, ապրելու ուրիշներից բարձր կամ լինելու բարեկեցիկ ու հաջողակ՝ անսահման հեռանկարներով։ (Երբե՛ք։) Ուստի ինչո՞ւ են նրանք իրենց սեփական «հավատքն» այդքան թանկ համարում։ Նույնիսկ ասում են, որ այլևս երբեք չեն հավատա Աստծուն։ Նրանց հավատքը որևէ բան արժե՞։ Աստված ընդունո՞ւմ է այն։ Նրանք ճշմարտության իրականության, Աստծուն հնազանդվելու նշույլ անգամ չունեն, միայն ցանկանում են օրհնություններ, օգուտներ և առավելություններ ստանալ Աստծուց և դա Աստծուն հավատալ են անվանում։ Մի՞թե սա հայհոյանք չէ Աստծու դեմ։ Այս տեսակի մարդիկ լի են պատկերացումներով և տարված են օրհնություններ ստանալու մտադրությամբ։ Նրանք ամենևին փորձառաբար չեն ապրում Աստծու գործը և չեն կիրառում Աստծու խոսքերը։ Նրանց արածի նպատակն ու դրդապատճառն ամբողջովին իրենց սեփական մսեղիի օգտի համար է։ Նրանք լավ են զգում իրենց և իրենց այսպես կոչված հավատքն Աստծու հանդեպ հատկապես թանկ են համարում։ Եթե քո հավատքն Աստծու հանդեպ այդքան թանկ և վեհ է, ապա ինչո՞ւ, երբ Աստված որևէ աննշան միջավայր է ստեղծում քեզ համար, դրանից չես կարողանում հասկանալ ճշմարտությունը կամ հաստատուն կանգնել քո վկայության մեջ։ Ի՞նչ է կատարվում այստեղ։ Երբ Աստված ստուգում է քո հավատքը, ի՞նչ ես դու վերադարձնում Աստծուն։ Հնարավո՞ր է արդյոք, որ այն թյուրըմբռնումները, տրտունջները և դիմակայությունը, որոնք վերադարձնում ես Աստծուն, այն են, ինչ Նա ցանկանում է։ Արդյոք դրանք համահո՞ւնչ են ճշմարտությանը։ Ակնհայտ է, որ ոչ։ Հետևաբար այն փաստը, որ այս մարդիկ կարող են բացահայտորեն պատկերացումներ տարածել եկեղեցում, ապացուցում է մեկ բան. նրանք չեն ճանաչում Աստծուն և առավել ևս չեն հավատում, որ Աստված գերիշխանություն ունի ամեն ինչի վրա. այն աստվածը, որին նրանք հավատում են, պարզապես գոյություն չունի։ Երբ այս մարդիկ բացահայտորեն պատկերացումներ են տարածում՝ մոլորեցնելու և ավելի շատ մարդկանց ներգրավելու համար, որպեսզի միանան իրենց՝ Աստծուն հակառակվելու, դատապարտելու և հայհոյելու գործում, նրանք անգիտակցաբար հրապարակայնորեն հայտարարում են, որ այլևս Աստծու հետևորդներ չեն, այլևս հավատացյալներ չեն և այլևս Արարչի տիրակալության տակ գտնվող արարածներ չեն։ Նրանց տարածած պատկերացումները պարզ գաղափարներ կամ խոսքեր չեն. ավելի շուտ, նրանք արդեն Աստծու դեմ անհաղթահարելի պատնեշ են կառուցել իրենց սրտերում և որոշել են, որ Աստծուն վերաբերվելու, Աստծու հետ իրենց հարաբերությունները կարգավորելու և Աստծու խոսքերին ու Աստծու գործին վերաբերվելու համար մարդկային պատկերացումներն ու երևակայություններն օգտագործելը ճիշտ է, և դա այն ճանապարհն է, որը նրանք պետք է կիրառեն։ Երբ նման մարդիկ բացահայտորեն պատկերացումներ են տարածում եկեղեցական կյանքում, նրանք պե՞տք է սահմանափակվեն։ Թե՞, հաշվի առնելով նրանց փոքր հասակը և ոչ խոր հիմքը, նրանց պետք է ազատություն տրվի՝ արտահայտելու իրենց տեսակետները, և բավարար ժամանակ ու տարածություն՝ ապաշխարելու համար։ Ո՞րն է գործողությունների համապատասխան ընթացքը։ (Նրանց կանգնեցնելն ու սահմանափակելը համապատասխան է։) Ինչո՞ւ է նրանց կանգնեցնելն ու սահմանափակելը համապատասխան։ Որոշ մարդիկ ասում են. «Եթե դու սահմանափակես նրանց և թույլ չտաս ազատորեն խոսել, և նրանք դադարեն հավատալուց ու դադարեն հավաքույթների հաճախելուց, մի՞թե դա չի վնասի նրանց։ Այնքա՜ն ափսոս կլիներ։ Մի՞թե Աստված չէր նախընտրի փրկել բոլոր մարդկանց, քան թույլ տալ, որ մեկ մարդ կործանման մատնվի։ Նույնիսկ մեկ կորած ոչխարը պետք է վերադարձվի. կորած ոչխարին վերադարձնելու բոլոր ջանքերից հետո մի՞թե Նա դեռ կարող էր թույլ տալ, որ այն նորից կորչի»։ Այս խոսքերը ճի՞շտ են։ (Ո՛չ։) Ինչո՞ւ դրանք ճիշտ չեն։ (Որովհետև նման մարդիկ անկեղծորեն չեն հավատում Աստծուն. նրանք Աստծուն միայն օրհնություններ ստանալու հույսով են հավատում, և նրանց հավատքի մեջ խառնուրդներ կան։) Ո՞ւմ հավատքի մեջ Աստծու հանդեպ խառնուրդներ չկան։ Մի՞թե դու չունես։ Մի՞թե սա հիմնավոր պատճառ է։ Ուշադրություն դարձրեք նման մարդկանց հայտարարություններին. «Ես այլևս երբեք չեմ հավատա աստծուն»։ Ինչպիսի՞ խոսքեր են սրանք։ Արդյոք կա՞ որևէ տարբերություն սրա և անհավատների, դևերի ու Սատանայի հայհոյանքի միջև։ (Ոչ։) Ո՞րն է այս հայտարարության ենթատեքստը։ «Ես այլևս հավատք չունեմ աստծու հանդեպ։ Նախկինում ես ամբողջ սրտով հավատում և հետևում էի աստծուն, բայց աստված չօրհնեց ինձ։ Փոխարենը նա այնպիսի միջավայրեր դասավորեց՝ ինձ համար դժվարություններ ստեղծելու և ինձ սայթաքել տալու համար։ Այն, ինչ աստված ասում է, ամենևին չի համապատասխանում իր արածին, ուստի ես այլևս չեմ համարձակվում հավատալ աստծուն։ Նախկինում ես այնքա՜ն հիմար էի։ Ես լքեցի, ծախսվեցի և այնքան շատ դժվարությունների դիմացա աստծու համար, բայց աստծուց ոչ մի պաշտպանություն չտեսա, երբ ձերբակալվեցի և հալածվեցի մեծ կարմիր վիշապի կողմից։ Իմ ընտանիքի բիզնեսը նույնպես այնքան լավ չէր ընթանում, որքան ուրիշներինը, ես այնքան շատ փող չէի վաստակում, որքան ուրիշները, և ծնողներս հիվանդ էին մնում։ Այսքան տարի աստծուն հավատալուց ես ոչինչ չշահեցի։ Մի՞թե աստված չէր ասել, որ մեծապես կօրհնի մարդկանց։ Ի՞նչ օրհնություններ ես ստացա աստծուց։ Աստծու խոսքերն ամենևին չեն իրականացել, ուստի ես այլևս երբեք չեմ հավատա աստծուն»։ «Ես այլևս երբեք չեմ հավատա աստծուն» հայտարարությունն այնքան շատ բան է պարունակում։ Այն լի է Աստծու հանդեպ գանգատներով, դժգոհությամբ և թյուրըմբռնումներով։ Կարճ ասած՝ այն բանից հետո, երբ նրանք դիմացան դժվարություններին և ծախսվեցին անիրատեսական մտորումների մտածելակերպով, Աստված նրանց իրենց պահանջների համաձայն օրհնություններ չշնորհեց, ոչ էլ վարձատրեց կամ պարգևատրեց նրանց՝ ըստ իրենց պատկերացումների և երևակայությունների, ուստի նրանք դժգոհեցին և լցվեցին Աստծու հանդեպ վրդովմունքով և հենց նման հանգամանքներում էր, որ ասացին այս նախադասությունը։ Այս նախադասությունն օդից չէր վերցված. այն պահին, երբ նրանք ասացին դա, արդեն իսկ բազմաթիվ վարքագծեր ու դրսևորումներ էին ցուցաբերել և բացահայտվել էին։ Ո՞րն է նման մարդկանց և Աստծու միջև հարաբերությունների խնդիրը։ Ո՞րն է ամենամեծ խնդիրն Աստծու հետ նրանց հարաբերություններում։ Այն է, որ նրանք երբեք իրենց ամենևին չեն համարել արարած և Աստծուն բնավ չեն համարել Արարիչ, որին պետք է երկրպագել։ Աստծուն հավատալու հենց սկզբից նրանք Աստծուն վերաբերվել են որպես փողի ծառի, գանձարանի. նրանք Նրան Բոդհիսատվա են համարել, որն իրենց կազատի տառապանքից ու աղետից, իսկ իրենց համարել են այդ Բոդհիսատվայի՝ այդ կուռքի հետևորդ։ Նրանք կարծում էին, որ Աստծուն հավատալը նման է Բուդդային հավատալուն, որտեղ պարզապես բուսական սնունդ ուտելով, սուրբ գրվածքներ արտասանելով և հաճախակի խունկ ծխելով ու խոնարհվելով՝ կարող են ստանալ այն, ինչ ցանկանում են։ Այսպիսով՝ բոլոր պատմությունները, որոնք զարգացան Աստծուն հավատալուց հետո, տեղի ունեցան իրենց պատկերացումների և երևակայությունների ոլորտում։ Նրանք Արարչից ճշմարտությունն ընդունող արարածի դրսևորումներից և ոչ մեկը չցուցաբերեցին, ոչ էլ այն հնազանդությունը ցուցաբերեցին, որն արարածը պետք է ունենա Արարչի հանդեպ. միայն շարունակական պահանջ կար, շարունակական հաշվարկ և անդադար խնդրանք։ Այս ամենն ի վերջո հանգեցրեց Աստծու հետ նրանց հարաբերությունների խզմանը։ Այս տեսակի հարաբերությունները գործարքային են և երբեք չեն կարող հաստատուն մնալ. նման մարդկանց բացահայտվելը պարզապես ժամանակի հարց է։ Նույնիսկ եթե նրանք մասնակցում են եկեղեցական կյանքին, պատկերացումներ չեն տարածում և երբեմն հաղորդակցվում են այն մասին, թե ինչպես է Աստված առաջնորդել իրենց, ինչպես է Աստված օրհնել իրենց, ինչ են իրենք վայելել և այլն, նրանց խոսածի մեծ մասը վերաբերում է Աստծուց իրենց ստացած շնորհին, վայելքին և մսեղիի օգուտներին։ Այս քննարկումները լիովին անկապ են ճշմարտության և Աստծուն հնազանդվելու հետ, և դրանք ամբողջովին զուրկ են ճշմարտության որևէ իրականությունից։ Երբ հանգամանքները բարենպաստ են, նրանք առ Աստված հավատք և Նրա հանդեպ սեր են ցուցաբերում, ինչպես նաև հանդուրժողականություն ու համբերություն՝ ուրիշ մարդկանց հանդեպ, և այս ամենը մեկ նպատակի հասնելու համար՝ ստանալ Աստծու բոլոր օրհնությունները։ Երբ Աստված վերցնում է այն շնորհը, օգուտները և նյութական առավելությունները, որոնք նրանք վայելում էին, նրանց պատկերացումները բացահայտվում են։ Այս մարդիկ, առաջնորդվելով եսասիրությամբ և առաջնահերթություն տալով անձնական շահին, կատաղության մեջ են ընկնում, հենց որ չեն ստանում իրենց ցանկացածը. նրանք սկսում են պատկերացումներ տարածել՝ Աստծուց իրենց դժգոհությունը դուրս թափելու համար, միաժամանակ փորձելով ավելի շատ մարդկանց ներգրավել, որպեսզի կարեկցեն իրենց և ընդունեն Աստծու վերաբերյալ իրենց պատկերացումները։ Նման մարդիկ պե՞տք է կանգնեցվեն և սահմանափակվեն։ (Այո։) Այն թեմաները, մտքերը և տեսակետները, որոնց մասին նրանք հաղորդակցվում են, ճշմարտության մաքուր ըմբռնում չեն արտացոլում, ոչ էլ մարդկանց օգնում են հնազանդվելու Աստծուն և ճշմարիտ հավատք ունենալու Նրա հանդեպ։ Փոխարենը դրանք մարդկանց հեռացնում են Աստծուց, առաջացնում են թյուրըմբռնումներ, զգուշավորություն և նույնիսկ Աստծու մերժում, և ստիպում են նրանց, ովքեր լսում են այս մարդկանց տարածած պատկերացումները, իրենք իրենց լուռ զգուշացնել. «Ես այլևս երբեք չեմ հավատա աստծուն» ճիշտ նրանց պես։ Սա այն անհանգստությունն է, որը նման մարդկանց տարածած պատկերացումները պատճառում են ուրիշներին։

2. Աստծու խոսքերի և գործի վերաբերյալ պատկերացումների տարածում

Պատկերացումներ տարածող այս մարդիկ օգտագործում են իրենց սեփական պատկերացումները՝ չափելու Աստծու խոսքերը, չափելու Աստծու գործը, ինչպես նաև չափելու Աստծու էությունը և Աստծու բնույթը։ Նրանք Աստծուն հավատում են իրենց պատկերացումների մեջ, Աստծուն դիտում են իրենց պատկերացումների մեջ և իրենց պատկերացումների մեջ դիտարկում ու զննում են յուրաքանչյուր խոսք, որն Աստված ասում է, յուրաքանչյուր գործ, որն Աստված անում է, և յուրաքանչյուր միջավայր, որն Աստված դասավորում է։ Երբ Աստծու արածը համապատասխանում է իրենց պատկերացումներին, նրանք բարձրաձայն փառաբանում են Աստծուն՝ ասելով, որ Աստված արդար է, Աստված հավատարիմ է և Աստված սուրբ է։ Երբ Աստծու արածը չի համապատասխանում իրենց պատկերացումներին, և նրանց շահերը ծանր կորուստներ են կրում, և նրանք մեծ ցավ են տանում, դուրս են գալիս՝ հերքելու այն խոսքերը, որոնք Աստված ասում է, և այն գործը, որը Նա անում է։ Նրանք նույնիսկ պատկերացումներ են տարածում՝ դրդելով ավելի շատ մարդկանց սխալ հասկանալու Աստծուն և զգուշանալու Նրանից՝ ասելով. «Այդքան հեշտությամբ մի՛ հավատացեք աստծու խոսքերին և հեշտությամբ մի՛ կիրառեք աստծու խոսքերը, այլապես, եթե խաբվեք և վնասներ կրեք, ոչ ոք պատասխանատվություն չի կրի դրա համար» և այլն։ Օրինակ՝ Աստված ասում է. «Ես անշուշտ մեծապես կօրհնեմ ձեզնից նրանց, ովքեր անկեղծորեն ծախսվում են Ինձ համար». մի՞թե այս խոսքերը ճշմարտությունը չեն։ Այս խոսքերը հարյուր տոկոսով ճշմարտությունն են։ Դրանք պոռթկունություն կամ խաբեություն չեն պարունակում։ Դրանք ստեր կամ բարձրագոչ խոսքեր չեն, առավել ևս ինչ-որ հոգևոր տեսություն չեն. դրանք ճշմարտությունն են։ Ո՞րն է ճշմարտության այս խոսքերի էությունը։ Այն է, որ պետք է անկեղծ լինես, երբ ծախսվում ես Աստծու համար։ Ի՞նչ է նշանակում «անկեղծ»։ Հոժարակամ և առանց խառնուրդների. ոչ փողից կամ համբավից դրդված և, իհարկե, ոչ հանուն սեփական մտադրությունների, ցանկությունների և նպատակների։ Դու ծախսվում ես ոչ թե այն պատճառով, որ քեզ ստիպում են, կամ որովհետև քեզ հրահրում են, համոզում կամ քարշ տալիս, այլ ավելի շուտ դա բխում է քո ներսից՝ հոժարակամորեն. այն ծնվում է խղճից և ողջամտությունից։ Սա է նշանակում անկեղծ լինել։ Աստծու համար ծախսվելու պատրաստակամության առումով սա նշանակում է անկեղծ լինել։ Այդ դեպքում ինչպե՞ս է անկեղծ լինելը դրսևորվում գործնականում, երբ ծախսվում ես Աստծու համար։ Դու չես զբաղվում կեղծիքով կամ խաբեությամբ, չես դիմում խորամանկության՝ աշխատանքից խուսափելու համար, և գործերը ձևականորեն չես անում. դու նվիրում ես քո ողջ սիրտն ու միտքը՝ անելով այն ամենը, ինչ կարող ես, և այդպես շարունակ. չափազանց շատ մանրամասներ կան այստեղ նշելու համար։ Մի խոսքով՝ անկեղծ լինելն իր մեջ ներառում է ճշմարտության սկզբունքները։ Մարդու հանդեպ Աստծու պահանջների հետևում չափանիշ և սկզբունք կա։ Ոմանք ասում են. «Եթե աստծուն հավատալիս մատուցեմ իմ անկեղծությունը և իմ ողջ չնչին խնայողությունները, ավելի շա՞տ կշահեմ։ Եթե կարող եմ ավելի շատ շահել, ապա արժե ամեն ինչ մատուցել»։ Մատուցելուց հետո նրանք տեսնում են, որ Աստված չի օրհնել իրենց և խորհում են դրա շուրջ՝ մտածելով. «Գուցե բավարար չեմ մատուցել, ուստի ավելին կմատուցեմ։ Ես դուրս կգամ և կքարոզեմ ավետարանը»։ Երբ ավետարանը քարոզելիս դժվարությունների են բախվում, աղոթում են։ Երբեմն, երբ բաց են թողնում ընթրիքը և լավ չեն քնում, միևնույն է, շարունակում են աղոթել։ Նրանք մտածում են. «Աստված ասել է, որ Աստծու համար անկեղծորեն ծախսվողներն անշուշտ մեծապես կօրհնվեն։ Գուցե իմ անկեղծությունը դեռ բավարար չէ, ուստի ավելի շատ կաղոթեմ»։ Աղոթքի միջոցով նրանք հավատք են ձեռք բերում և դեմ չեն փոքր-ինչ դժվարություն կրելուն։ Նրանք իսկապես սկսում են որոշակի արդյունքներ տեսնել ավետարանը քարոզելուց և մտածում են. «Հիմա ես որոշակի անկեղծություն ունեմ։ Շտապեմ տուն՝ տեսնելու, թե արդյոք ընտանիքիս կյանքը բարելավվել է, արդյոք երեխայիս հիվանդությունը բուժվել է, և արդյոք ընտանեկան բիզնեսը հարթ է ընթանում. արդյոք կան օրհնություններ աստծուց»։ Սա Աստծու համար անկեղծորեն ծախսվե՞լ է։ (Ոչ)։ Ի՞նչ է սա։ (Գործարք)։ Սա Աստծու հետ գործարք անել է։ Նրանք օգտագործում են իրենց սեփական եղանակները և այն, ինչ իրենց պատկերացումների հիման վրա համարում են «անկեղծություն»՝ անելու այն, ինչ ուզում են, և դրանից ստանալու այն, ինչ ցանկանում են։ Նրանք շարունակաբար օգտագործում են իրենց հասկացած «անկեղծությունը»՝ ստուգելու Աստծու ասած այս խոսքերը, անընդհատ հետաքրքրվելով, թե հատկապես ինչ է Աստված մտադիր անել, ինչ է Նա արել և ինչ չի արել, և անընդհատ ենթադրություններ անելով այն մասին, թե արդյոք Աստված կօրհնի իրենց, թե ոչ, և արդյոք Նա մտադիր է մեծապես օրհնել իրենց։ Նրանք շարունակաբար հաշվարկում են, թե ինչ են մատուցել և որքան պետք է շահեն, արդյոք Աստված իրենց տվել է դա, և արդյոք Աստծու խոսքերն իրականացել են։ Նրանք շարունակաբար փաստեր են փնտրում, որոնցով կարող են փորձարկել Աստծու ասածը։ Աստծու համար ծախսվելիս նրանք միշտ ուզում են ստուգել՝ արդյոք Աստծու խոսքերը ճշմարիտ են։ Նրանց նպատակն է տեսնել, թե արդյոք Աստծու համար ծախսվելը կարող է իրենց համար վաստակել Աստծու օրհնությունները։ Նրանք անընդհատ փորձում են Աստծուն՝ միշտ ցանկանալով տեսնել Աստծու օրհնություններն իրենց վրա, որպեսզի հաստատեն Նրա խոսքերը։ Երբ հայտնաբերում են, որ Աստծու խոսքերն այնքան հեշտությամբ չեն իրականանում, որքան իրենք էին երևակայում, և դժվար է հաստատել Աստծու խոսքերի ճշմարտացիությունը, նրանց պատկերացումներն Աստծու վերաբերյալ ավելի են խստանում։ Միևնույն ժամանակ նրանք սկսում են հաստատապես հավատալ, որ Աստծու ասած ոչ բոլոր խոսքերն են պարտադիր կերպով ճշմարտություն։ Սա իրենց սրտերում թաքցրած՝ նրանք սկսում են կասկածել և հարցականի տակ դնել Աստծուն՝ հաճախ պատկերացումներ զարգացնելով Նրա վերաբերյալ։ Ժամանակ առ ժամանակ այս մարդիկ, որոնց սրտերը լի են պատկերացումներով, բացահայտում են Աստծու վերաբերյալ իրենց պատկերացումներից մի քանիսը՝ եկեղեցական կյանքով ապրելիս և եղբայրների ու քույրերի հետ շփվելիս։ Նրանք պատկերացումներ են զարգացնում Աստծու խոսքերի վերաբերյալ և նաև օգտագործում են իրենց պատկերացումները՝ չափելու Աստծու գործը։ Երբ Աստծու գործը մշտապես չի համապատասխանում իրենց պատկերացումներին և լիովին հակառակ է իրենց ակնկալիքներին, նրանք տարածում են իրենց պատկերացումները՝ արտահայտելու իրենց դժգոհությունն Աստծուց։ Օրինակ՝ Աստված ասում է, որ Իր գործը մոտենում է ավարտին, և մարդիկ պետք է լքեն ամեն ինչ՝ հետևելու Աստծուն և ծախսվելու Նրա համար, համագործակցեն Աստծու գործի հետ և այլևս չձգտեն աշխարհիկ հեռանկարների, ներդաշնակ ընտանիքի և այլ նմանատիպ բաների։ Այս խոսքերն ասելուց հետո Աստված շարունակում է շատ գործ անել։ Երեք, հինգ, յոթ կամ ութ տարի է անցնում, և ոմանք տեսնում են, որ Աստծու գործը դեռ կայուն կերպով առաջ է ընթանում, և ոչ մի նշան չկա, որ Նրա գործն ավարտվում է, կամ որ մեծ արհավիրքները մոտալուտ են, և հավատացյալները բոլորն ապաստան են գտել։ Նրանք, ովքեր օգտագործում են իրենց պատկերացումները՝ չափելու Աստծու գործը, չեն կարողանում սպասել, որ Աստծու գործն արագ ավարտվի, որպեսզի հավատացյալները կարողանան կիսել Աստծու հրաշալի օրհնությունները։ Բայց Աստված այսպես չի գործում. Նա այս հարցը չի իրագործում ըստ մարդկային պատկերացումների և երևակայությունների։ Նրանք, ովքեր չեն կարողանում սպասել, դառնում են անհանգիստ և սկսում են կասկածներ ունենալ՝ ասելով. «Մի՞թե աստծու գործն արդեն չի մոտենում իր ավարտին։ Մի՞թե այն շուտով չպետք է ավարտվի։ Մի՞թե աստված չասաց, որ մեծ արհավիրքները մոտալուտ են։ Ինչո՞ւ է աստծու տունը դեռ այսքան շատ գործ անում։ Ճշգրտորեն ե՞րբ է ավարտվելու աստծու գործը։ Ե՞րբ է այն վերջանալու»։ Այս մարդիկ ամենևին հետաքրքրված չեն ճշմարտությամբ կամ Աստծու պահանջներով։ Նրանք հետաքրքրություն չունեն ճշմարտությունը կիրառելու, Աստծուն հնազանդվելու կամ Սատանայի ազդեցությունից ազատվելու հարցում՝ փրկության հասնելու համար։ Նրանք միայն և հատկապես հետաքրքրված են այնպիսի բաներով, թե երբ կավարտվի Աստծու գործը, արդյոք իրենց ելքը կյանք, թե մահ կլինի, երբ կկարողանան մտնել թագավորությունը՝ վայելելու օրհնությունները, և ինչպիսին կլինեն թագավորության գեղեցիկ տեսարանները։ Սրանք են նրանց ամենամեծ մտահոգությունները։ Հետևաբար որոշ ժամանակ դիմանալուց և տեսնելուց հետո, որ երկինքներն ու երկիրը մնում են անփոփոխ, և որ աշխարհի երկրները շարունակում են բնականոն կերպով, նրանք ասում են. «Ե՞րբ են աստծու այս խոսքերն իրականանալու։ Արդեն մի քանի տարի սպասում եմ. ինչո՞ւ դրանք դեռ չեն իրականացել։ Կարո՞ղ են արդյոք աստծու խոսքերն իսկապես իրականանալ։ Աստված տե՞ր է իր խոսքին, թե՞ ոչ»։ Եվ այսպես՝ այս մարդիկ կորցնում են համբերությունը, դառնում են անհանգիստ և սկսում են ցանկանալ հնարավորություններ փնտրել՝ աշխարհ վերադառնալու և իրենց սեփական կյանքով ապրելու համար։

Աստծու գործը և ճշմարտությունները, որոնք Աստված արտահայտում է, միշտ գերազանցում են մարդկային երևակայությունները և միշտ վեր են մարդկային պատկերացումներից։ Որքան էլ մարդիկ փորձեն, չեն կարողանում ըմբռնել կամ չափել դրանք։ Նրանք ճշգրտորեն չգիտեն, թե որոնք են Աստծու գործի եղանակները, կամ ինչ նպատակների է այն մտադիր հասնել, ուստի ի վերջո ոմանք սկսում են կասկածել. «Արդյոք աստված իսկապե՞ս գոյություն ունի։ Ճշգրտորեն որտե՞ղ է աստված։ Աստված շարունակում է ճշմարտություններ արտահայտել, բայց մի՞թե նա չափազանց շատ չի արտահայտում։ Մի՞թե աստված չասաց, որ մեզ կտանի իր թագավորությունը։ Ե՞րբ կարող ենք մտնել երկնքի թագավորություն։ Ինչպե՞ս է պատահում, որ այս բաները դեռ չեն իրականացել կամ կատարվել։ Ճշգրտորեն քանի՞ տարի էլ կպահանջվի։ Միշտ ասվում է, որ աստծու օրը մոտ է, բայց այս «մոտը» տարիներ շարունակ հիշատակվում է. ինչո՞ւ է այն այդքան հեռու և անվերջ թվացող»։ Նրանք ոչ միայն այսպես են մտածում, այլև ամենուր տարածում են այս կասկածները։ Ի՞նչ խնդրի մասին է սա վկայում։ Ինչո՞ւ այսքան շատ քարոզներ լսելուց հետո նրանք դեռևս ամենևին չեն հասկանում ճշմարտությունը։ Ինչո՞ւ են նրանք միշտ օգտագործում մարդկային պատկերացումներն ու երևակայությունները՝ Աստծու գործը սահմանափակելու համար։ Ինչո՞ւ նրանք չեն կարողանում նայել այս բաներին ըստ Աստծու խոսքերի։ Կարո՞ղ են արդյոք նրանք հաստատել Աստծու գոյությունը և որոշել փրկության տանող ուղին Աստծու խոսքերի միջոցով։ Արդյոք նրանք հասկանո՞ւմ են, որ այս բոլոր խոսքերը, որոնք Աստված ասում է, և այն ամենը, ինչ Նա անում է, մարդկանց փրկելու համար են։ Արդյոք նրանք հասկանո՞ւմ են, որ միայն ճշմարտությունը ձեռք բերելով և փրկության հասնելով մարդիկ կարող են ստանալ բոլոր օրհնությունները, որոնք Աստված խոստացել է մարդկությանը։ Նրանց ասածից և նրանց տարածած պատկերացումներից ակնհայտ է, որ նրանք հիմնովին չեն հասկանում, թե հատկապես ինչ է անում Աստված, կամ հատկապես որն է այս ողջ գործն անելու և այս բոլոր խոսքերն ասելու Աստծու նպատակը։ Նրանք պարզապես չհավատացողներ են։ Այսքան տարի քարոզներ լսելուց և Աստծու տանն այսքան տարի աննպատակ անցկացնելուց հետո ի՞նչ են նրանք շահել։ Նրանք նույնիսկ չեն հաստատել՝ արդյոք Աստված գոյություն ունի, թե ոչ, նրանք հստակ պատասխան չունեն դրան։ Ի՞նչ դեր են նրանք խաղում եկեղեցում։ Որոշ ժամանակ տքնելուց հետո՝ առանց օրհնություններ ստանալու, նրանք անբարեխղճորեն պատկերացումներ են տարածում՝ ուրիշներին մոլորեցնելու և անհանգստացնելու համար։ Այն բաները, որոնք նրանք անփութորեն ասում են, Աստծու և Նրա գործի դեմ դատողություններ են։ Նրանցից ոմանք ասում են. «Նախկինում մտածում էի, որ աստծու գործը երեքից հինգ տարում կավարտվի. ես չէի սպասում, որ այն դեռևս արված չի լինի հիմա, երբ տասը տարի է անցել։ Ե՞րբ է ավարտվելու այս գործը։ Շարունակ վկայության հոդվածներ են գրվում, անընդհատ օրհներգերի կատարումների տեսանյութեր և ֆիլմեր են արտադրվում, ավետարանն անընդհատ քարոզվում է. ե՞րբ է այն ավարտվելու»։ Նրանք նույնիսկ ուրիշներին են հարցնում. «Մի՞թե դուք նույնը չեք մտածում։ Լավ, անկախ նրանից, թե ինչ եք դուք մտածում, ես այդպես եմ մտածում։ Ես ազնիվ մարդ եմ, ասում եմ այն, ինչ մտքումս կա, ի տարբերություն որոշ մարդկանց, որոնք չեն ասում իրենց մտքում եղածը, և ամեն ինչ թաքցնում են իրենց ներսում»։ Որքա՜ն «ազնիվ» են նրանք՝ համարձակվելով ասել ցանկացած բան։ Ավելի վատ, նրանք ասում են. «Եթե աստծու գործը շուտով չավարտվի, պարզապես կգնամ, աշխատանք կգտնեմ, մի քիչ փող կաշխատեմ և կապրեմ իմ կյանքով։ Աստծուն հավատալու այս բոլոր տարիների ընթացքում ես թողել այնքան շատ լավ կերակուրներ եմ բաց թողել, այնքան շատ հաճելի վայրեր, այնքան շատ նյութական վայելք։ Եթե չհավատայի աստծուն, ապա կապրեի առանձնատանը, մեքենա կունենայի և գուցե նույնիսկ մի քանի անգամ ճանապարհորդած լինեի աշխարհով մեկ այս անցած տարիների ընթացքում։ Հետ նայելով՝ կյանքն առանց աստծուն հավատալու բավականին լավն էր. ես բավականին երջանիկ էի։ Թեև այն փոքր-ինչ դատարկ էր, ես կարող էի վայելել մսեղիի հաճույքները, լավ ուտել ու խմել և անել այն, ինչ ուզում էի՝ առանց որևէ սահմանափակման։ Աստծուն հավատալու այս տարիների ընթացքում ես այնքան շատ եմ տառապել և չափազանց խիստ եմ եղել ինքս իմ հանդեպ։ Թեև փոքր-ինչ ճշմարտություն եմ ձեռք բերել և ինձ փոքր-ինչ ավելի ապահով եմ զգում իմ սրտում, այս ճշմարտությունները չեն կարող փոխարինել մսեղիի այդ հաճույքներին։ Բացի դրանից՝ աստծու գործը երբեք չի ավարտվում, և աստված երբեք չի հայտնվում մարդկանց, ուստի ես ինձ երբեք իսկապես ապահով չեմ զգում։ Նրանք ասում են, թե ճշմարտությունը հասկանալն ու ձեռք բերելը խաղաղություն և ուրախություն են բերում, բայց ի՞նչ օգուտ խաղաղություն և ուրախություն ունենալուց։ Ես դեռևս մսեղավոր վայելք չունեմ»։ Այս մտքերն անթիվ անգամներ անցել են նրանց մտքով, և նրանք շատ անգամներ կրկնել են դրանք իրենք իրենց։ Երբ նրանք հավատում են, որ իրենց պատկերացումները բավարար հիմնավորում ունեն հաստատուն մնալու համար, և զգում են, որ ժամանակը հասունացել է, և իրենք բավականաչափ որակավորված են՝ Աստծու գործի մեջ թերություններ փնտրելու համար, նրանք չեն կարողանում զսպել իրենց և տարածում են վերը մեջբերված խոսքերն ու պատկերացումները։ Նրանք տարածում են իրենց դժգոհությունն Աստծուց և իրենց պատկերացումներն ու թյուրըմբռնումներն Աստծու գործի վերաբերյալ՝ փորձելով ավելի շատ մարդկանց մոլորեցնել, որպեսզի նրանք սխալ հասկանան Աստծուն և Նրա գործը։ Իհարկե, կան նաև թաքնված դրդապատճառներ ունեցողներ, որոնք ցանկանում են ավելի շատ մարդկանց խանգարել՝ ծախսվելու Աստծու համար՝ ցանկանալով, որ նրանք թողնեն իրենց ներկայիս պարտավորությունները և մերժեն Աստծուն. եթե եկեղեցին ցրվեր, նրանց համար դա ամենալավ բանը կլիներ։ Ո՞րն է նրանց նպատակը։ «Եթե ե՛ս չեմ կարող օրհնություններ ստանալ, ձեզնից և ոչ մեկը նույնպես չպետք է հուսա դրան։ Ամեն ինչ կխառնեմ բոլորիդ համար, որպեսզի ձեզնից ոչ մեկը չկարողանա հույս ունենալ ձեռք բերելու ճշմարտությունը կամ աստծու խոստացած օրհնությունները»։ Օրհնություններ ստանալու ոչ մի հույս չտեսնելով՝ նրանք կորցնում են համբերությունը ավելի երկար սպասելու։ Նրանք իրենք օրհնություններ չեն ստանում և չեն ուզում, որ ուրիշներն էլ ստանան դրանք։ Հետևաբար, երբ նրանք պատկերացումներ են տարածում, մի կողմից՝ դուրս են թափում իրենց դժգոհությունը՝ գանգատվելով, որ Աստծու գործում ոչինչ չի համապատասխանում մարդկային պատկերացումներին և երևակայություններին, և որ Աստծու գործելու եղանակն անուշադիր է մարդկանց զգացմունքների հանդեպ։ Միևնույն ժամանակ նրանք ցանկանում են մոլորեցնել և ներքաշել ավելի շատ մարդկանց՝ Աստծուն սխալ հասկանալու և Նրանից գանգատվելու, Աստծու վերաբերյալ պատկերացումներ զարգացնելու և հավատքը կորցնելու մեջ։ Նրանք ուզում են, որ ավելի շատ մարդիկ լքեն Աստծուն՝ Նրա վերաբերյալ իրենց թյուրըմբռնումների և պատկերացումների պատճառով, ճիշտ այնպես, ինչպես իրենք են արել։

Բ. Ինչպես վերաբերվել այն մարդկանց, որոնք պատկերացումներ են տարածում

Ի՞նչ հետևանքներ են առաջանում, երբ եկեղեցում ինչ-որ մեկը պատկերացումներ և Աստծուց դժգոհություն է տարածում։ Դա ուղղակիորեն ազդո՞ւմ է եկեղեցական կյանքի արդյունքների վրա։ Անհանգստացնո՞ւմ է արդյոք բնականոն եկեղեցական կյանքն և եկեղեցու գործը։ (Այո։) Դա ազդում է Աստծու հանդեպ մարդկանց հավատքի վրա և ներգործում բնականոն կերպով իրենց պարտավորությունները կատարելու նրանց ունակության վրա։ Հետևաբար նրանք, ովքեր պատկերացումներ են տարածում, պետք է սահմանափակվեն։ Նույնիսկ եթե միայն երբեմն են նման բաներ նշում, պետք է սահմանափակվեն և զանազանվեն. տեսնեն, թե ինչպիսի մարդկայնություն ունեն, արդյոք նրանց պատկերացումների տարածումը ժամանակավոր բացասականության և թուլության պատճառով է կամ արդյոք դա պայմանավորված է նրանց բնական էության խնդրով. արդյոք նրանք հետևողականորեն չեն ձգտում ճշմարտությանը և միտումնավոր կերպով պատկերացումներ են տարածում՝ ավելի շատ մարդկանց մոլորեցնելու և եկեղեցական կյանքն անհանգստացնելու ու վնասելու համար։ Եթե դա պարզապես պատահական բացասականություն և թուլություն է, բավարար է նրանց աջակցել և օգնել ճշմարտության հաղորդակցության միջոցով։ Եթե չեն լսում խորհուրդը և շարունակում են պատկերացումներ տարածել ու անհանգստացնել եկեղեցական կյանքը՝ նույնիսկ ուրիշներին ստիպելով բացասական և թույլ դառնալ, ազդելով բնականոն կերպով իրենց պարտավորությունները կատարելու նրանց ունակության վրա, դա նշանակում է, որ նրանք Սատանայի ծառաներ են և պետք է հեռացվեն ըստ սկզբունքների։ Ինչո՞ւ նրանց ևս մեկ հնարավորություն չտալ։ Կարծում եք՝ նման մարդիկ չհավատացողնե՞ր են։ (Այո։) Անկախ նրանից՝ ինչպիսին է նրանց մարդկայնությունը, նման մարդիկ չհավատացողներ են։ Չհավատացողները նման են ցորենի միջի որոմներին. նրանք պետք է արմատախիլ արվեն։ Եթե միայն չհավատացողների որոշ հատկանիշներ են դրսևորում, և նրանք եկեղեցական կյանքում անհանգստություններ չեն առաջացրել և դեռ կարող են ծառայել որպես եկեղեցու ընկերներ ու ծառայություն մատուցել, նրանք կարող են հանգիստ թողնվել։ Բայց նրանք, ովքեր անընդհատ պատկերացումներ են տարածում, միշտ արտահայտում են չհավատացողների տեսակետներն ու խոսքերը։ Նրանք անփութորեն չեն ասում բաները. նրանց նպատակն է հրահրել, մոլորեցնել և ավելի շատ մարդկանց ներքաշել՝ Աստծուց հեռանալու համար։ Նրանց մտադրությունն է. «Եթե չեմ կարող օրհնություններ ձեռք բերել, այլևս չեմ հավատա։ Ձեզնից ոչ մեկը չպետք է օրհնություններ ձեռք բերելու հույս ունենա, և դուք նույնպես չպետք է հավատաք։ Եթե շարունակեք հավատալ, ի՞նչ կլինի, եթե համառեք և ի վերջո մի օր օրհնություններ ձեռք բերեք. մի՞թե դա ինձ դժվար կացության մեջ չի դնի։ Ինչպե՞ս կարող եմ այն ժամանակ ինձ ներքուստ հավասարակշռված զգալ։ Դա չի լինի։ Ապագա զղջումից խուսափելու համար ես կանհանգստացնեմ ձեզ և կապակայունացնեմ ձեր հավատքը, կստիպեմ ձեզ հեռանալ աստծուց, դավաճանել աստծուն և ինձ հետ հեռանալ եկեղեցուց. դա կլինի ամենալավը»։ Սա է նրանց նպատակը։ Մի՞թե նման չհավատացողները չպետք է հեռացվեն։ (Այո։) Նրանք պետք է հեռացվեն։ Եթե որոշ չհավատացողներ դադարում են հավատալուց, եկեղեցին պարզապես հետ կվերցնի Աստծու խոսքերի նրանց գրքերը և կհեռացնի նրանց։ Կան այլ չհավատացողներ, որոնք որոշակի դրական զգացումներ ունեն Աստծուն հավատալու և հավատացյալների նկատմամբ։ Նրանք դրական դեր չեն խաղում եկեղեցում. նրանք պարզապես երբեմն օգնում են որպես եկեղեցու ընկերներ։ Նման մարդիկ թեև չեն ձգտում ճշմարտությանը կամ չեն հաղորդակցվում ճշմարտության շուրջ, պատկերացումներ չեն տարածում կամ չեն անհանգստացնում եկեղեցական կյանքը։ Քանի դեռ կարող են փոքր-ինչ ծառայություն մատուցել, նրանց պետք է թույլ տրվի մնալ եկեղեցում և կարիք չկա հեռացնելու։ Սակայն այն չհավատացողների հանդեպ, որոնք անընդհատ պատկերացումներ են տարածում, ոչ մի ողորմություն չպետք է ցուցաբերվի։ Նրանք տարածում են Աստծու վերաբերյալ իրենց պատկերացումներն ու թյուրըմբռնումները՝ անհանգստացնելով եկեղեցական կյանքը և խանգարումներ ու անհանգստություններ առաջացնելով եկեղեցու գործում։ Այս չհավատացողները Սատանայի ծառաներ են։ Նրանք պատկերացումներ ունեն, սակայն ոչ միայն չեն փնտրում ճշմարտությունը՝ դրանք լուծելու համար, այլև նույնիսկ իրենց պատկերացումներն են տարածում՝ Աստծու ընտրյալ մարդկանց մոլորեցնելու համար։ Նրանք դավաճանում են Աստծուն և ուրիշ մի քանիսին էլ են ուզում իրենց հետ կործանման տանել։ Հենց այսպիսի մտադրություններով է, որ նրանք անհանգստացնում են եկեղեցու գործը։ Կարո՞ղ է արդյոք Աստված ներել նրանց։ Ո՛չ, նրանք չպետք է խնայվեն։ Սա նրանց սահմանափակելու կամ մեկուսացնելու հարց չէ. նրանք պետք է մաքրվեն եկեղեցուց և ընդմիշտ հեռացվեն՝ առանց նրանց հանդեպ որևէ ներողամտության ցուցաբերման։

Եկեղեցում որոշ մարդիկ երբեք չեն ձգտում ճշմարտությանը և երբեք չեն հասկանում՝ ինչպես է Աստված գործում՝ մարդկանց փրկելու համար։ Որոշ բաներ փորձառաբար ապրելուց հետո նրանք թյուրըմբռնումներ, դիմակայություն և գանգատներ են զարգացնում Աստծու հանդեպ. նրանց ասած և արած որոշ բաներ ծառայում են պատկերացումներ տարածելուն։ Նրանց տարածած պատկերացումները պարզապես շեղումներ չեն Աստծու խոսքերն ու գործն ըմբռնելու հարցում կամ թյուրըմբռնումներ Աստծու վերաբերյալ։ Ոմանք ավելի լուրջ են. ուղղակիորեն հերքելով, որ Աստծու խոսքերը ճշմարտությունն են՝ հիմնովին դատում և դատապարտում են Աստծուն։ Իսկ նրանց տարածած այլ պատկերացումները նույնիսկ բացահայտորեն հարձակվում են Աստծու վրա և հայհոյում Նրան։ Նրանք հնազանդվող սրտով մանրամասն չեն վերլուծում կամ փորձում ճանաչել իրենց սեփական ապականությունն ու ըմբոստությունը՝ կանգնելով արարածի կամ Աստծուն հետևողի տեսանկյունից, ոչ էլ ընդունում են ճշմարտությունը և հաղորդակցվում Աստծու գործի վերաբերյալ իրենց հասկացողության և Նրա մտադրությունների վերաբերյալ իրենց ըմբռնման մասին։ Նրանց արտահայտած պատկերացումներն այս դրական հասկացողությունների ճիշտ հակառակն են։ Երբ ուրիշները լսում են նրանց պատկերացումները, չեն հասկանում Աստծուն, ոչ էլ ճշմարիտ հավատք են զարգացնում, և, իհարկե, նրանց հավատքն Աստծու հանդեպ նույնպես չի աճում։ Փոխարենը նրանց հավատքն Աստծու հանդեպ դառնում է մշուշոտ, նվազում է կամ նույնիսկ ամբողջովին կորչում։ Միևնույն ժամանակ, Աստծու գործի տեսիլքը նրանց համար դառնում է աղոտ։ Որքան շատ են մարդիկ լսում նրանց տարածած պատկերացումները, այնքան ավելի են խճճվում նրանց սրտերը, նույնիսկ այն աստիճան, որ չեն հասկանում, թե ինչու պետք է հավատան Աստծուն և սկսում են կասկածել՝ արդյոք Աստված գոյություն ունի։ Արդյոք Աստծու խոսքերը ճշմարտություն են, արդյոք Աստծու խոսքերն ու գործը կարող են մաքրագործել և փրկել մարդկանց և այլ նմանատիպ հարցեր. այս ամենը նրանց համար դառնում է աղոտ և կասկածելի։ Երբ մարդիկ լսում են նման անհատների տարածած պատկերացումներն ու թյուրըմբռնումները, սկսում են կասկածել և զգուշանալ Աստծուց. նրանք սկսում են սահմանափակել Աստծուն իրենց սրտերում, թյուրըմբռնումներ և գանգատներ են զարգացնում Աստծու դեմ և նույնիսկ ներքուստ հեռանում են Աստծուց։ Սա շատ անհանգստացնող է։ Հենց որ նրանք ունենում են այս բացասական մտքերը, տեսակետները, ծրագրերն ու նախագծերը, պարզ է դառնում, որ տեղեկատվությունն ու խոսքերը, որոնք ընդունել են, չեն համապատասխանում բնականոն մարդկայնության կարիքներին, էլ չասած ճշմարտության մասին. հարյուր տոկոսով հաստատ է, որ դրանք Սատանայից են գալիս։ Անկախ պատկերացումներ տարածողների մտադրություններից կամ մղումներից, անկախ նրանից՝ միտումնավոր, թե ակամա են մոլորություններ և անհիմն լուրեր տարածում, քանի դեռ դրանք վնասակար ազդեցություն են ունենում եկեղեցում, պետք է սահմանափակվեն։ Իհարկե, եթե նման մարդիկ եկեղեցական կյանքից դուրս են հայտնաբերվում և զանազանվում, նույնպես պետք է ժամանակին կանգնեցվեն և սահմանափակվեն։ Եթե ճշմարտությունը հասկացող ինչ-որ մեկը կարող է օգտագործել Աստծու խոսքերը կամ իր սեփական հասկացողությունը՝ հերքելու և մերկացնելու նրանց, ովքեր նման բաներ են տարածում՝ օգնելով եղբայրներին և քույրերին զանազանելու նրանց, դա է՛լ ավելի լավ է։ Սա պայքար է Սատանայի դեմ։ Եթե հասակ չունես, պետք է սովորես զանազանել և հեռու մնալ նրանցից։ Եթե հասակ ունես, պետք է մերկացնես նրանց։ Արդյոք համարձակվո՞ւմ եք սա անել։ Գիտե՞ք՝ ինչպես անել։ Սա առավելագույնս բացահայտում է, թե արդյոք ինչ-որ մեկն ունի ճշմարտության իրականությունը։ Երբ որոշ նոր հավատացյալներ լսում են պատկերացումներն ու թյուրըմբռնումները, որոնք նման մարդիկ տարածում են Աստծու վերաբերյալ, ցնցվում են և ասում. «Ինչպե՞ս կարող է աստծուն հավատացող մեկն այսպես խոսել»։ Եթե առանց հիմքի մարդիկ լսեն այս պատկերացումներն ու մոլորությունները, բացասական և թույլ կդառնա՞ն։ Արդյոք կընդունե՞ն այս մոլորությունները։ Արդյոք կմոլորվեն և կլքե՞ն եկեղեցին։ Սրանք բոլորը հնարավոր են։ Երբ պատկերացումներ տարածող մեկն ասում է. «Ես այլևս երբեք չեմ հավատա աստծուն», անկախ նրանից, թե սա ասելիս ինչ վիճակում է, դա ցույց է տալիս, որ ամբողջովին կորցրել է հավատքն Աստծու հանդեպ և չհավատացող է։ Անկախ նման խոսքեր տարածելու նրա նպատակից, կարո՞ղ ես արդյոք որևէ խրատ ստանալ դրանք լսելուց։ (Ոչ։) Երբ թույլ ես և լսում ես այս խոսքերը, գուցե զգաս. «Այս մարդը կիսում է իմ ցավը. երբ խոսում է իր պատկերացումների մասին, կարծես իմ սեփական նվիրական մտքերն է բարձրաձայնում»։ Սակայն եթե հավատք ունեցող մեկը լսի այս խոսքերը, կմտածի. «Սա աղաղակող ըմբոստություն է։ Ինչպե՞ս կարելի է նման խոսքեր ասել։ Մի՞թե սա Աստծուն հայհոյել չէ։ Ես չէի համարձակվի նման բաներ ասել, քանի որ դա վիրավորում է Աստծու բնույթը»։ Այն փաստը, որ նա կարող է տարածել այս պատկերացումները, ցույց է տալիս, որ այս գաղափարները վաղուց են զարգացել և արդեն արմատավորվել են նրա սրտում։ Եթե նման գաղափարները նոր են սկսել ձևավորվել և դեռ սաղմնային փուլում են և դեռ ամբողջությամբ չեն վերածվել պատկերացումների, քանի դեռ մարդը չի բարձրաձայնում դրանք և չի մոլորեցրել կամ անհանգստացրել ուրիշներին, դա ցույց է տալիս, որ փոքր-ինչ ողջամտություն ունի. նա կարող է զսպել իր լեզուն և այդպիսով խուսափել հեռացվելու հետևանքից։ Բայց եթե բարձրաձայնում է և անհանգստացնում եկեղեցական կյանքը, ապա նրա հանդեպ այլևս չի կարելի քաղաքավարություն ցուցաբերել. նա պետք է մերկացվի և հեռացվի։ Ճշմարտությունը չսիրող և ճշմարտությունն ըմբռնելու ունակություն չունեցող մարդիկ հակված են հաճախակի պատկերացումներ զարգացնելու։ Սակայն նրանք, ովքեր հաճախ են կարդում Աստծու խոսքերը և ըմբռնելու կարողություն ունեն, կփնտրեն ճշմարտությունը՝ լուծելու իրենց պատկերացումները, նույնիսկ եթե դրանք առաջանան։ Նրանք, ովքեր հաճախ պատկերացումներ են տարածում, մերկացվում և դուրս են թողնվում Աստծու գործի կողմից, մարդիկ են, որոնք ամենևին չեն սիրում ճշմարտությունը և որոնք չեն կարող ընդունել ճշմարտությունը, նրանք բոլորը հակակրանք են տածում ճշմարտության հանդեպ և ատում են ճշմարտությունը։ Սա կասկածից վեր է։

Տարբեր երկրների և վայրերի եկեղեցական կյանքում պատկերացումներ տարածելու խնդիրն անշուշտ գոյություն ունի, քանի որ մարդիկ, որոնք չեն սիրում ճշմարտությունը, ամենուր ներկա են։ Նրանք, ովքեր չեն ձգտում ճշմարտությանը, նրանք, ովքեր հակակրանք են տածում ճշմարտության հանդեպ, նրանք, ովքեր մսեղավոր հաճույք են փնտրում, ինչպես նաև չհավատացողները, չար մարդիկ և ուրիշներ, քանի որ չեն ձգտում ճշմարտությանը, միշտ պատկերացումներ են տածում Աստծու խոսքերի և մարմնացած Աստծու վերաբերյալ։ Նրանց սրտերը լի են պատկերացումներով, լի են Աստծու վերաբերյալ երևակայություններով և Նրա հանդեպ պահանջներով, և նրանք չեն կարող մաքուր կերպով ըմբռնել և հասկանալ յուրաքանչյուր խոսք, որն Աստված ասում է. նրանք հասկանում են դրանք միայն իրենց սեփական պատկերացումների, նախասիրությունների և նույնիսկ իրենց անձնական ձեռքբերումների ու կորուստների հիման վրա։ Նրանց սրտերը լցված են տարբեր պատկերացումներով, երևակայություններով և Աստծու հանդեպ անմիտ պահանջներով, ինչպես նաև Աստծու վերաբերյալ տարբեր թյուրըմբռնումներով և դատողություններով և այլն։ Հետևաբար բնական է, որ այս մարդիկ պատկերացումներ են տարածում. սա նորություն չէ։ Քանի դեռ նման մարդիկ գոյություն ունեն, պատկերացումների տարածումը ժամանակ առ ժամանակ տեղի կունենա և կարող է ցանկացած պահի պատահել։ Երբ ինչ-որ բան, որն Աստված ասում կամ անում է, չի համապատասխանում նրանց պատկերացումներին ու ցանկություններին, և երբ այն վնասում է նրանց շահերը, նրանք կատաղում են և սկսում են բարձրաձայնել՝ հանուն իրենց սեփական շահերի և մրցել Աստծու ու Նրա գործի հետ։ Այս մարդիկ միշտ կանգնած են ճշմարտությանը և Աստծուն հակառակ՝ վերլուծելով և զննելով Աստծու խոսքերը, Աստծու բնույթը և Աստծու գործը։ Նրանք շարունակաբար զննում և քննում են Աստծու խոսքերի ու գործի ճշտությունը, և նաև ուզում են ստուգել՝ արդյոք Աստծու մարմնացած մսեղին համապատասխանում է Աստծու ինքնությանն ու կարգավիճակին։ Իրենց ստուգման գործընթացի ժամանակ նրանք շատ դժվար են համարում ճշգրիտ պատասխաններ ստանալը. նրանց աչքին նույնիսկ շատ դժվար է, որ Աստծու խոսքերն իրականանան և կատարվեն։ Հետևաբար նրանք շատ բան ունեն ասելու, երբ պատկերացումներ են տարածում։ Նրանք տարածում են իրենց պատկերացումները՝ անկախ ժամանակից, վայրից կամ համատեքստից։ Երբ նրանք որևէ կերպ դժգոհ են զգում Աստծուց, բաները չափում են՝ իրենց պատկերացումներն օգտագործելով։ Եթե Աստծու խոսքերն ու գործը չեն համապատասխանում իրենց պատկերացումներին, արագորեն արտահայտում են իրենց պատկերացումները։ Մենք այս տեսակի արտահայտումը բնորոշում ենք որպես տարածում։ Ինչո՞ւ է այն «տարածում» կոչվում։ Որովհետև այն բաները, որոնք արտահայտում են, դրական ազդեցություն չունեն Աստծու ընտրյալ մարդկանց, եկեղեցական կյանքի կամ Աստծու տան գործի վրա։ Փոխարենը դրանք միայն անհանգստություններ, խաթարումներ և վնաս են առաջացնում։ Հետևաբար ճշգրիտ է նման խոսքերի արտասանումն անվանել «տարածում»։

Պատկերացումներ տարածելու խնդրի վերաբերյալ որոշակի հիմնական զանազանություն ձեռք բերելուց հետո պետք է վերլուծեք և զանազանեք մարդկանց տարբեր սխալ պատկերացումներն ու խոսքերը՝ հիմնվելով ճշմարտության վրա, և ապա վարվեք դրանց հետ ու լուծեք դրանք ըստ Աստծու տան կանոնների։ Առաջնորդողներն ու մշակները, իհարկե, անխուսափելի պատասխանատվություն ունեն նման խնդիրները լուծելու համար։ Միևնույն ժամանակ, Աստծու բոլոր ընտրյալ մարդիկ այս հաղորդակցությունը լսելուց հետո նույնպես պարտավորություն և պատասխանատվություն ունեն մերկացնելու և մանրամասն վերլուծելու այն մարդկանց, որոնք պատկերացումներ են տարածում, և նրանց խոսքերն ու վարքագիծը։ Եթե նրանց կանգնեցնելու կամ սահմանափակելու քաջություն չունես, կարող ես հաղորդակցվել և բանավիճել նրանց հետ՝ հիմնվելով Աստծու խոսքերի և քո հասկացած ճշմարտության վրա։ Ո՞րն է նման բանավեճի նպատակը։ Փոքր հասակ ունեցողներին և ճշմարտությունը չհասկացողներին հնարավորություն տալն է գիտակցելու, թե ում խոսքերն են համահունչ ճշմարտությանը բանավեճը լսելուց հետո, որոշ մարդկանց տարածած պատկերացումներից և մոլորություններից շփոթված կերպով մոլորվելու փոխարեն։ Սա օգտակար է Աստծու ընտրյալ մարդկանց և եկեղեցական կյանքի համար։ Երբ հայտնաբերվում է, որ ինչ-որ մեկն ասում է խոսքեր, որոնք համահունչ չեն ճշմարտությանը՝ անկախ նրանից՝ դրանք մարդկային պատկերացումներ են, թե մոլորություններ, պետք է բանավեճ լինի։ Նման բանավեճերը խրատում են մարդկանց։ Առնվազն, այս բանավեճերը լսելուց հետո դիտորդները կարող են հստակորեն տեսնել, որ պատկերացումներ տարածողների խոսքերն իսկապես պատկերացումներ են, և նրանք կարող են հասկանալ, թե այս պատկերացումների որ տեսանկյունները չեն համապատասխանում ճշմարտությանը, որն է պատկերացումների էությունը, ինչու դրանք չեն համապատասխանում ճշմարտությանը, ինչու են դրանք բնորոշվում որպես պատկերացումներ, ինչու դրանք տարածող մարդիկ պետք է սահմանափակվեն և այլն. նրանք ի վիճակի են ճշգրիտ պատկերացում կազմելու այս հարցերի վերաբերյալ, այլ ոչ թե մոլորվելու և խաղալիք դառնալու խառնաշփոթ կերպով։ Թեև մարդկանց տարածած պատկերացումները կարող են որոշակի անհանգստություն և վնաս պատճառել Աստծու ընտրյալ մարդկանց կյանքի մուտքին և եկեղեցական կյանքին, այս բաները փորձառաբար ապրելն իսկապես վատ բան չէ մարդկանց համար։ Առնվազն, դա թույլ է տալիս նրանց աճել զանազանության մեջ, տեսնել, թե որն է պատկերացումներ տարածողների իրական դեմքը, տեսնել, թե ինչպիսի խառնվածք են դրսևորում պատկերացումներ տարածելիս, և տեսնել տարբերությունն իրենց տարածած պատկերացումների և ճշմարտության միջև։ Նախ՝ մարդիկ կկարողանան զանազանել այս խոսքերը և իմունիտետ կունենան դրանց նկատմամբ։ Երկրորդ՝ նրանք նաև որոշակի զանազանություն կունենան նման մարդկանց նկատմամբ և կիմանան, թե ինչպիսի խոսքեր են ասում չհավատացողները, նրանք, ովքեր ամենևին չունեն ճշմարտությունը և հաճախ պատկերացումներ են տածում Աստծու վերաբերյալ և կիմանան, որ նրանց հավատքը ճշմարիտ չէ. առնվազն, մարդիկ կարող են այս տեսակի զանազանությունը ձեռք բերել։ Իհարկե, եթե դեռ չես բախվել այս խնդիրներին, անխոհեմաբար մի՛ աղոթիր՝ ասելով. «Ո՛վ Աստված, խնդրում եմ, միջավայր դասավորիր ինձ համար, որպեսզի կարողանամ տեսնել, թե ինչ է նշանակում «պատկերացումներ, որոնք մարդիկ տարածում են»»։ Պատկերացումների տարածմանն ականատես լինելը խաղ չէ և կարող է հեշտությամբ հանգեցնել նրան, որ մոլորվես։ Եվ երբ այս բաներն իսկապես տեղի են ունենում, պետք է ճիշտ վարվես դրանց հետ։ Թույլ մի՛ տուր, որ դրանք աննկատ անցնեն կամ խուսափիր դրանցից. ճիշտ առերեսվիր դրանց և լուրջ ու խիստ վերաբերմունքով մոտեցիր յուրաքանչյուր միջավայրի, որն Աստված դասավորել է քեզ համար։ Սա այն վերաբերմունքն է, որը ճշմարտությանը ձգտող մարդը պետք է ունենա՝ ճշմարտությունը ստանալու համար։ Երբ հանդիպում ես մեկին, ով պատկերացումներ է տարածում, պետք է սովորես աղոթել Աստծուն. «Ո՛վ Աստված, խնդրում եմ, եղիր ինձ հետ, լուսավորություն բեր ինձ և ուղղորդիր ինձ, որպեսզի կարողանամ զանազանել այս խոսքերը և այս տեսակի մարդուն և նաև հնարավորություն տուր ինձ գիտակցելու՝ արդյոք ես իմ ներսում ունեմ այս մարդկանց պատկերացումներից որևէ մեկն»։ Ապա աղոթելուց հետո գնա և փորձառաբար ապրիր այս հարցը։ Իհարկե, սա նաև այն ժամանակը կլինի, երբ կփորձվես այն հարցում, թե որքանով ես իսկապես հասկանում ճշմարտությունը և որքան մեծ է քո հասակը։ Երբ ինչ-որ մեկը պատկերացումներ է տարածում, եթե լսում ես նրան և ոչ մի ներքին արձագանք կամ միտք չես ունենում և փոխարենը պարզապես ռադիոյի պես ես՝ ընդունելով ցանկացած պատկերացում, որը նա արտահայտում և տարածում է՝ առանց որևէ դիմադրության կամ դրանք մերժելու ունակության, և առավել ևս առանց դրանք զանազանելու որևէ ունակության. մի՞թե սա շատ անհանգստացնող չէ։ Ոմանք, երբ լսում են, որ ինչ-որ մեկը պատկերացումներ է արտահայտում, իրենց սրտում զգում են, որ ասվածը սխալ է, և ուզում են հաղորդակցվել ու բանավիճել այդ մարդու հետ, բայց չգիտեն՝ ինչպես համապատասխան կերպով արտահայտվեն կամ ինչպես պետք է մերկացնեն և մանրամասն վերլուծեն այդ մարդուն։ Նրանք նաև վախենում են, որ եթե չկարողանան արդյունավետորեն հակաճառել, կկարմրեն և ապա, երբ ի վերջո պարտվեն, կկորցնեն իրենց դեմքը և անհարմար իրավիճակում կհայտնվեն։ Սակայն նրանք նաև չեն ցանկանում դա անտեսել՝ առանց բանավիճելու՝ մտածելով. «Ես շատ քարոզներ եմ լսել և բավականին շատ բան եմ հասկանում, ուստի ինչո՞ւ չունեմ բառեր՝ նրան հերքելու համար։ Ես ոչ մի պատկերացում չունեմ Աստծու վերաբերյալ և ճշմարիտ հավատք ունեմ Աստծու հանդեպ, ուստի ինչո՞ւ չեմ կարողանում բաները պարզ բացատրել հիմա, երբ ժամանակն է հերքելու նրան մոլորությունները»։ Նրանք նայում են, թե ինչպես է պատկերացումներ տարածող մարդն ավելի ու ավելի շատ խոսում, և նրա խոսքերը դառնում են ավելի ու ավելի վրդովեցուցիչ և գարշելի, բայց նրանք պարզապես չեն կարողանում հերքել կամ վերլուծել դրանք, և ի վիճակի չեն ոտքի կանգնելու ու մերկացնելու նրան, առավել ևս կանգնեցնել նրան, ինչը մղում է նրանց ներքուստ չափազանց անհանգիստ և մտահոգ զգալու։ Միայն այս պահին է, որ նրանք գիտակցում են, որ իրենց հասակը չափազանց փոքր է, և տեսնում են, որ ճշմարտության իրենց հասկացողությունը դեռ չի ձևավորվել ամբողջական և ճիշտ տեսակետի, որ դա պարզապես որոշ կցկտուր արտահայտություններ է, լույսի և գաղափարների ցրված նշույլներ, և ամենևին էլ ճշմարտության իսկական գիտելիք չէ։ Նրանք շատ լավ գիտեն, որ այս մարդը պատկերացումներ է տարածում և մոլորեցնում մարդկանց, և որ չհավատացող է, և ուզում է մերկացնել նրանց ու հերքել նրանց տեսակետները, պարզապես չունի համապատասխան և հզոր լեզու՝ դա անելու համար։ Նրանք միայն կարողանում են ասել. «Աստծու արած ամեն ինչ լավ է. պետք է ընդունես դա։ Աստված սուրբ է և կատարյալ. Նա ամենևին այնպիսին չէ, ինչպես ասում ես։ Աստված գերիշխանություն ունի բոլոր բաների նկատմամբ, իսկ մարդիկ արարածներ են։ Պետք է հնազանդվեն Աստծուն։ Մարդիկ չեն տուժում Աստծուն հնազանդվելուց»։ Նրանք կարող են միայն բարձրաձայնել այս մակերեսային տեսությունները, որոնք ամենևին չեն դիպչում կենսական կետերին։ Այս հատուկ իրադարձությունը փորձառաբար ապրելուց հետո նրանք գիտակցում են, որ իրենց հասակը չափազանց փոքր է, և մտածում են. «Ինչո՞ւ եմ այսքան անկարող։ Սովորաբար կարող եմ անվերջ խոսել մեծ վարդապետությունների մասին՝ խոսելով բավականին պերճախոս կերպով. հավաքույթի ժամանակ կարող եմ մեկ ժամ խոսել՝ առանց որևէ խնդրի և երեքից հինգ էջ քարոզի նշումներ գրել՝ առանց աչք թարթելու՝ ինձ շատ վստահ զգալով այս հարցում։ Բայց երբ բախվում եմ մեկին, ով այսպես պատկերացումներ է տարածում, այսպես դատում և հայհոյում է Աստծուն, ինչո՞ւ ոչ մի զգոնություն, ոչ մի արձագանք չունեմ։ Ինչո՞ւ չեմ կարողանում հզոր մերկացում և հերքում տալ»։ Ի՞նչ են նրանք հայտնաբերում սրանից։ Մի՞թե այն չէ, որ գիտակցում են, որ չեն հասկանում ճշմարտությունը։ Արդյոք այս գիտակցումը լա՞վ բան է, թե՞ վատ։ (Լավ բան։) Ի վերջո նրանք հայտնաբերում են իրենց իրական հասակը։ Եթե չհանդիպեին մեկին, ով պատկերացումներ է տարածում, գուցե դեռ մտածեին, որ հասակ ունեն, հասկանում են ճշմարտությունը, զանազանություն ունեն, կարող են թափանցել ամեն ինչի մեջ, կարող են տարբեր հոգևոր վարդապետություններ քարոզել և կարող են փոքր-ինչ հաղորդակցվել յուրաքանչյուր ճշմարտության մասին մեծ քաջատեղյակությամբ։ Սակայն, երբ բախվում են մեկին, ով պատկերացումներ է տարածում, թեև գիտեն, որ դա սխալ է, իրենց անօգնական են գտնում, ի վիճակի չեն որևէ բան անելու և ի վերջո պարտվում են։ Սա ամոթալի՞ է։ Սա փառահե՞ղ բան է։ (Ոչ։) Ուստի, ինչպե՞ս պետք է սա լուծվի։ Եթե չունես ճիշտ բառեր՝ նրա հետ վիճելու համար և նաև ուզում ես խուսափել ամոթից և հաստատուն կանգնել քո վկայության մեջ՝ Սատանային լիովին խայտառակելու և պարտության մատնելու համար, ի՞նչ պետք է անես։ Ես ձեզ արդյունավետ մեթոդ կասեմ. եթե տեսնում ես, որ նա անվերջ պատկերացումներ է տարածում, և մարդկանց մեծամասնությունը չունի զանազանություն և ազդվում է նրանից, բայց չես կարողանում նրան հաղթել բանավեճում, ապա ժամանակն է հանելու ձեռնոցները. խփիր սեղանին և ասա. «Լռի՛ր։ Ինչի՞ մասին ես խոսում։ Գուցե չկարողանամ հաղթել քեզ բանավեճում, բայց գիտեմ, որ դու չհավատացող ես։ Նայիր, թե ինչ ես ասում. կա՞ արդյոք մեկ բառ, որը համահունչ է ճշմարտությանը։ Այսքան տարի վայելել ես Աստծու շնորհը. երբևէ Աստծու համար փառաբանության կամ վկայության խոսք ասե՞լ ես։ Դու դժգոհություններ ունես Աստծուց. եթե ունես այն, ինչ պահանջվում է, գնա ուղիղ երրորդ երկինք և անձամբ խոսիր Աստծու հետ։ Դադարիր այստեղ անհանգստություններ առաջացնելուց։ Ես հիմա քեզ պաշտոնապես հրամայում եմ կորչել»։ Արդյոք կհամարձակվեի՞ք սա ասել։ Սա պոռթկո՞ւն է։ (Ո՛չ, այդպես չէ։) Սա հռչակագիր է Սատանային։ Պարզապես արա՛ սա։ Ասա՛ նրան. «Կորի՛ր, չհավատացող։ Իզուր ես վայելել Աստծու այդքան շատ շնորհը, անխի՛ղճ թշվառական. Դու անարժան ես մարդ լինելու»։ Պարզապես մեկ բառ. «Կորի՛ր»։ Ինչպե՞ս է դա հնչում։ Այն հզոր է, բայց չի կարելի անխոհեմաբար օգտագործել։ Չպետք է սա ասես հավատքի նոր եղբայրներին և քույրերին, որոնք դեռ չեն հասկանում ճշմարտությունը, բայց չհավատացողներին և Սատանայի ծառաներին կարող ես անգութորեն նման հրամաններ տալ. «Սա Աստծու տունն է, ճշմարիտ եղբայրների և քույրերի տունը, նրանց տունը, ովքեր հետևում են Աստծուն։ Սա դևերի և Սատանաների տունը չէ։ Դևերն ու Սատանաներն այստեղ պետք չեն։ Դու դև ես և Սատանա, ուստի կորի՛ր»։ Արդյոք սա տեղի՞ն է։ (Այո։) Սա լավագույն մեթոդը չէ. պարզապես քանի որ ձեր հասակը փոքր է, քանի որ բավարար հասակ չունեք Սատանայի հետ պայքարելու համար, ես սովորեցնում եմ ձեզ այս մեթոդը։ Իրականում այն իդեալական չէ։ Իդեալական մեթոդն այն է, որ եթե շատ ճշմարտություններ եք հասկանում և ճշմարիտ հավատք ու ճշմարիտ գիտելիք ունեք Աստծու վերաբերյալ, ի վիճակի եք հերքելու նրանց և հերքում եք նրանց այնքան հիմնովին, որ լիովին խայտառակվում են, այնպես որ ի վերջո բոլորին ասում են. «Ես չեմ կարող պահպանել իմ հավատքը. չափազանց ամաչում եմ ձեզնից որևէ մեկի երեսին նայելուց։ Ես դև եմ և Սատանա. ինքս կհեռանամ եկեղեցուց»։ Քանի որ հիմա չունեք այս ունակությունը, պետք է նրանց հետ, ովքեր հաճախ պատկերացումներ են տարածում, վարվեք այն մեթոդի համաձայն, որը ես սովորեցրել եմ ձեզ։

Արդյոք հիմա գիտե՞ք՝ ինչպես վարվել նրանց հետ, ովքեր հաճախ պատկերացումներ են տարածում եկեղեցում։ Հիմա կարո՞ղ եք զանազանել նրանց, ովքեր պատկերացումներ են տարածում՝ մարդկանց մոլորեցնելու համար։ (Այո։) Որո՞նք են պատկերացումներ տարածող խոսքի հիմնական տեսակները։ Մի տեսակը թիրախավորում է Աստծու խոսքերը, մյուսը թիրախավորում է Աստծու գործը, իսկ մեկ ուրիշը թիրախավորում է Աստծու բնույթն ու էությունը։ Խոսքի այս տեսակները տատանվում են մեղմից՝ Աստծու վերաբերյալ երևակայություններից և թյուրըմբռնումներից, մինչև ծանր, ինչպիսիք են Աստծուն դատելը, դատապարտելը և հայհոյելը։ Բացի սրանցից՝ կան նաև մարդկանց բացասական և դիմակայող խոսքերը՝ արտահայտելով այնպիսի բաներ, ինչպիսիք են նրանց գանգատները, բացահայտ չենթարկումը և դժգոհությունն Աստծուց։ Մի խոսքով՝ խոսքերը, որոնք պատկերացումներ են տարածում, բոլորն Աստծուն դիմակայելու, դատելու, դատապարտելու և հայհոյելու բնույթ ունեն, և հետևանքը, որ դրանք առաջացնում են, մարդկանց Աստծու հանդեպ կասկածամիտ և զգուշավոր դարձնելն է, Նրան թյուրըմբռնելն ու Նրանից հեռանալը և նույնիսկ Նրան մերժելը։ Սրանք պետք է հեշտ լինի զանազանել։

Գ. Պատկերացումները լուծելու սկզբունքներն ու ուղիները

Պատկերացումներ տարածելու վերաբերյալ դեռևս կան որոշ բաներ, որոնց շուրջ պետք է հաղորդակցվել։ Ոմանք ասում են. «Եկեղեցական կյանքի ընթացքում մենք պետք է մերկացում և մանրամասն վերլուծություն կիրառենք, երբ խոսքը վերաբերում է պատկերացումներ տարածելուն, և սահմանափակենք դա։ Սակայն Աստծուն հավատալու ընթացքում հեշտությամբ կարող ենք տարբեր պատկերացումներ զարգացնել. սա մեր վերահսկողությունից վեր է։ Ուստի, երբ խոսքը վերաբերում է պատկերացումներին, կիրառման ի՞նչ ուղու պետք է հետևենք, որպեսզի կարողանանք ճշգրտորեն կիրառել և եկեղեցական կյանքի ընթացքում խաթարումներ ու անհանգստություններ չպատճառենք, բացասաբար չազդենք ուրիշների վրա կամ վնաս չհասցնենք ուրիշների կյանքին։ Ո՞րն է գործելու համապատասխան ձևը»։ Մի՞թե փաստ չէ, որ մարդիկ պատկերացումներ ունեն։ Մի՞թե դա անխուսափելի չէ։ (Այո։) Ոմանք ասում են. «Միայն ճշմարտությանը չձգտողները պատկերացումներ կզարգացնեն»։ Այս պնդումը ճի՞շտ է։ Այն միայն մասամբ է ճիշտ։ Ճշմարտությանը ձգտողները հատուկ իրավիճակների բախվելիս նույնպես կարող են երբեմն պատկերացումներ զարգացնել Աստծու վերաբերյալ, որովհետև նախքան ճշմարտությունն ու Աստծու մտադրությունները հասկանալը և նախքան Աստծու մասին գիտելիք ունենալը որոշ պատկերացումներ կզարգացնեն Աստծու խոսքերի և գործի վերաբերյալ։ Այս պատկերացումները մարդկային որոշ թյուր գաղափարներ են, որոնք չեն համապատասխանում ճշմարտությանը։ Որոշ պատկերացումներ կարող են համապատասխանել բարոյականությանը, փիլիսոփայությանը, ավանդական մշակույթին, բարոյագիտական տեսություններին և այլն, և արտաքնապես այս գաղափարները կարող են ճիշտ թվալ։ Սակայն դրանք պարզապես չեն համապատասխանում ճշմարտությանը և հակասում են դրան։ Սա փաստ է։ Ինչպե՞ս պետք է մարդիկ առերեսվեն այս պատկերացումներին։ Նախքան ճշմարտությանը ձգտելը մարդիկ արդեն իսկ իրենց մեջ բազմաթիվ պատկերացումներ են կրում. սրանք բնածին պատկերացումներ են։ Ճշմարտությանը ձգտելու գործընթացում փոփոխվող միջավայրերի և տարբեր հանգամանքների պատճառով նրանց մեջ բավականին շատ նոր պատկերացումներ կառաջանան. սրանք ձեռքբերովի պատկերացումներ են։ Պատկերացումների երկու տեսակներն էլ այնպիսի բաներ են, որոնց մարդիկ պետք է առերեսվեն Աստծուն հավատալու իրենց ճանապարհին։ Ուստի կա՞ արդյոք պատկերացումները լուծելու միջոց։ Կա՞ արդյոք կիրարկման ուղի։ Ոմանք ասում են. «Սա հեշտ է կարգավորել։ Մենք կարող ենք ապստամբել մեր բնածին պատկերացումների դեմ. կարիք չկա, որ ուշադրություն դարձնենք դրանց վրա։ Վստահ ենք, որ ճշմարտությանը ձգտելու գործընթացում այս պատկերացումներն աստիճանաբար կլուծվեն և կվերացվեն, երբ հասկանանք ճշմարտությունը։ Ինչ վերաբերում է ձեռքբերովի պատկերացումներին, մենք ապավինում ենք Աստծուն՝ դրանք լուծելու համար, և չենք էլ կաշկանդվում դրանցով։ Հետևաբար մինչ օրս մեր սրտերում չենք ձևավորել այնպիսի պատկերացումներ, որոնք կարող են հանգեցնել Աստծու դեմ դիմակայության, դատապարտման կամ հայհոյանքի պես բաների»։ Ինչպիսի՞ն է կիրարկման այս մեթոդը, պատկերացումներին առերեսվելու և դրանց հետ վարվելու այս ձևը։ Կարո՞ղ է արդյոք այն լուծել պատկերացումները։ Արդյոք այն թերություններ ունի՞։ Արդյոք պատկերացումների նկատմամբ այս վերաբերմունքը նախաձեռնող և դրակա՞ն է։ (Ոչ։) Արդյոք այս վերաբերմունքը որևէ դրական ազդեցություն ունի՞ մարդկանց վրա։ Եթե պասիվ մեթոդ ես կիրառում, որով անտեսում ես այս պատկերացումները՝ պահելով դրանք քո սրտի ամենաթաքնված անկյուններում, ճնշելով դրանք ու աղոթելով ամեն անգամ, երբ ի հայտ են գալիս, և ապա դրանք լուծված համարելով, դրանց հետ նույն կերպ վարվելով, երբ նորից են հայտնվում, և հետո չմտածելով դրանց մասին ու այնպես պահելով քեզ, ասես դրանք խնդիր չեն՝ հավատալով. «Համենայն դեպս, Աստված, ում հավատում եմ, դեռևս իմ Աստված է, ես դեռևս Աստծու արարածն եմ, և Աստված դեռևս իմ Արարիչն է. սա չի փոխվել». մի՞թե սա պատկերացումները լուծելու ամենաարդյունավետ ճանապարհն է։ Արդյոք սա դրական արդյունքի հասնո՞ւմ է։ Արդյոք կիրարկման այս տեսակն արմատապես և հիմնովին լուծո՞ւմ է պատկերացումները։ Ակնհայտորեն ոչ։ Անկախ նրանից, թե որքան մեծ կամ փոքր, կամ որքան շատ կամ քիչ են այս պատկերացումները, քանի դեռ դրանք գոյություն ունեն մարդկանց սրտերում, որոշակի բացասական ազդեցություն կունենան նրանց կյանքի մուտքի և Աստծու հետ նրանց հարաբերությունների վրա՝ անհանգստություններ պատճառելով։ Հատկապես, երբ մարդիկ տկար են, երբ բախվում են մի միջավայրի, որը չեն կարող հաղթահարել, երբ չեն հասկանում Աստծու մտադրությունները, չունեն կիրարկման ուղի և չգիտեն՝ ինչպես գոհացնել Աստծուն, և երբ զգում են, որ փրկության ոչ մի հույս չունեն, այս պատկերացումներն արագորեն ի հայտ կգան նրանց ներսում, կտիրեն նրանց մտքերին, կգրավեն նրանց սրտերը և նույնիսկ կարող են ազդել նրանց մնալու կամ հեռանալու վրա և ներգործել նրանց ընտրած ուղու վրա։ Գուցե կա մի պատկերացում, որի մասին երբեք չես հոգացել, և որը երբեք չի ազդել քեզ վրա կամ չի տապալել քեզ. դու միշտ հավատացել ես, որ դրա տերն ես, որ կարող ես վերահսկել այն, բայց որոշակի ձախողում, պաշտոնազրկում կամ դուրսթողում, կամ Աստծուց խիստ կարգավարժանք և խրատում փորձառաբար ապրելուց հետո, կամ նույնիսկ երբ զգում ես՝ ասես անհատակ անդունդ ես ընկել, այդ ժամանակ այդ պատկերացումն այլևս լոկ լրացում չէ քեզ համար։ Նույնիսկ եթե անտեսես այն, դա կարող է անհանգստացնել և մոլորեցնել մտքերդ, նույնիսկ տիրել մտքերիդ ու տեսակետներիդ, Աստծու հանդեպ վերաբերմունքիդ և Աստծու հանդեպ հավատքիդ։ Եթե չունես համապատասխան մեթոդ կամ կիրարկման սկզբունք՝ այս պատկերացումների հետ գործ ունենալու համար, կամ եթե հստակ հասկացողություն չունես դրանց վերաբերյալ, ապա այս պատկերացումները ժամանակ առ ժամանակ կազդեն կյանքիդ մուտքի կամ անմիջական ընտրություններիդ վրա։ Դրանք նույնիսկ կարող են ազդել Աստծու հետ հարաբերություններիդ և Աստծու նկատմամբ վերաբերմունքիդ վրա։ Ուստի ցանկացած իրավիճակում առաջացող տարբեր պատկերացումների բախվելիս ի՞նչ վերաբերմունք և մեթոդ պետք է որդեգրեն մարդիկ՝ դրանց առերեսվելու և դրանց հետ գործ ունենալու համար, որպեսզի խուսափեն վնասից և հասնեն դրական արդյունքի։ Սա հարց է, որի շուրջ պետք է հստակորեն հաղորդակցվել։

Մսեղիի մեջ ապրող մարդիկ ազատ կամք և ազատ մտքեր ունեն։ Անկախ նրանից՝ արդյոք նրանք կրթված են, ինչպիսին է նրանց որակը, կամ ինչ սեռի են պատկանում, քանի դեռ մտքեր ունեն, պատկերացումներ կառաջացնեն։ Եթե որևէ պատկերացում տիրի ապականված խառնվածքիդ, այդ պատկերացման պատճառով կըմբոստանաս Աստծու դեմ։ Հետևաբար մարդկանց՝ պատկերացումներ ունենալու այս խնդիրը պետք է լուծվի։ Միայն պատկերացումներ տարածողները չէ, որ պատկերացումներ են առաջացնում։ Պարզապես նրանք տարածում են իրենց պատկերացումները՝ անտեսելով հետևանքները, անփութորեն Աստծուն հակառակ կանգնելով և Նրա մասին տարբեր տեսակետներ ու դատողություններ տարածելով։ Բայց մի՞թե պատկերացումներ չտարածողները դրանցից չունեն։ Բոլորն էլ պատկերացումներ ունեն։ Սա փաստ է։ Տարբերությունն այն է, որ միտումնավոր կերպով պատկերացումներ տարածողներն ունեն բնական էություն, որն ի բնե հակակրանք է տածում ճշմարտության հանդեպ։ Քանի որ նրանք չեն ընդունում ճշմարտությունը և նույնիսկ հավատում են, որ իրենց պատկերացումները ճիշտ են և լիովին համապատասխանում են ճշմարտությանը, եթե իրենց պատկերացումները հակասում են ճշմարտությանը, նրանք նախընտրում են ընդունել իրենց պատկերացումները, այլ ոչ թե ճշմարտությունը։ Հենց այստեղ են նրանք ձախողվում, և սա է պատճառը, որ սահմանափակվում ու դատապարտվում են։ Ուստի ինչո՞ւ սովորական, բնականոն մարդիկ չեն դատապարտվում, երբ պատկերացումներ են առաջացնում։ Պատճառն այն է, որ նրանց մեծ մասը խոսում և գործում է ռացիոնալությամբ, և նրանք իրենց սրտերում գիտեն, որ մարդկային պատկերացումները չեն համապատասխանում ճշմարտությանը և սխալ են. թեև նրանք չեն կարող անմիջապես լուծել իրենց պատկերացումները, պատրաստակամ են թողնելու դրանք։ Երբ նրանք ընտրում են ընդունել ճշմարտությունը, նրանց ներքին պատկերացումները դրանով իսկ փոխարինվում և լուծվում են ճշմարտությամբ. նրանք մի կողմ են դնում իրենց պատկերացումները և այլևս չեն կրում դրանց ազդեցությունը, դրանք չեն սահմանափակում կամ տիրում իրենց։ Ուստի այս մարդիկ, թեև պատկերացումներ ունեն, չեն տարածում դրանք։ Նրանք դեռ կարող են բնականոն կերպով կատարել իրենց պարտավորությունները, բնականոն կերպով հետևել Աստծուն, ընդունել Աստծու խոսքերն ու Աստծու գործը, հնազանդվել Աստծու գերիշխանությանն ու կարգավորումներին և հնազանդվել Աստծու փրկությանը։ Նրանք միշտ ընդունում են, որ իրենք արարածներ են, իսկ Աստված՝ Արարիչը։ Անկախ նրանից, թե ինչ պատկերացումներ են կրում իրենց սրտերում, նրանք կարող են Աստծու հետ բնականոն հարաբերություններ պահպանել, պահպանել արարածի և Արարչի միջև հարաբերությունները, խուսափել իրենց պարտավորությունները չկատարելուց, խուսափել Աստծու անունը թողնելուց, և Աստծու հանդեպ նրանց հավատքն անփոփոխ է մնում։ Թեև դա այդպես է, եթե պատկերացումները երբեք չլուծվեն, դրանք դեռ կարող են կործանել մարդկանց և հանգեցնել նրանց ոչնչացմանը։ Հետևաբար մենք դեռ պետք է հաղորդակցվենք այն մասին, թե ինչպես լավագույնս առերեսվել պատկերացումներին և լուծել դրանք։

Ի՞նչ եք կարծում, ո՞րն է ավելի հեշտ լուծել. այն բնածին պատկերացումները, որոնք մարդիկ ունեն նախքան Աստծուն հավատալը, թե՞ այն պատկերացումները, որոնք մարդիկ զարգացնում են հատուկ միջավայրերում և հանգամանքներում՝ Աստծուն հավատալուց հետո։ (Բնածին պատկերացումներն ավելի հեշտ է լուծել։) Այն երևակայություններն ու պատկերացումները, որ մարդիկ ունեն Աստծու վերաբերյալ, երբ նոր են սկսում հավատալ Նրան, ավելի հեշտ է լուծել, մինչդեռ այն պատկերացումները, որոնք նրանք զարգացնում են Աստծուն հավատալուց հետո՝ Նրա գործը փորձառաբար ապրելիս, այնքան էլ հեշտ չէ լուծել. սա տեսական պնդում է, բայց ի վերջո չի համապատասխանում փաստերին։ Ի՞նչ է նշանակում «տեսական»։ Նշանակում է, որ մարդիկ այս տեսակի եզրակացությունների գալիս են՝ հիմնվելով փիլիսոփայության և տրամաբանության վրա։ Այն բանից հետո, երբ մարդիկ նոր են սկսում հավատալ Աստծուն և հասկանում են տեսիլքների վերաբերյալ ճշմարտությունը, նրանց որոշ պատկերացումներ մի կողմ են դրվում և լուծվում են։ Իրականում այս լուծումը ձեռք է բերվում միայն վարդապետական մակարդակով. թվում է՝ այս պատկերացումները լուծվել են, բայց շատ պատկերացումներ, որոնք մարդիկ զարգացնում են Աստծուն հետևելիս, կապված են նրանց բնածին պատկերացումների հետ։ Տեսականորեն պատկերացումների այս երկու տեսակներից բնածին պատկերացումներն ավելի հեշտ է լուծել, բայց իրականում, քանի դեռ մարդիկ կարող են ընդունել ճշմարտությունը և սիրել դրական բաները, քանի դեռ հասնում են ճշմարտության հասկացողությանը, պատկերացումների երկու տեսակներն էլ հեշտ է լուծել։ Օրինակ՝ ձեզանից ոմանք ասում են՝ բնածին պատկերացումներն ավելի հեշտ է լուծել, բայց գուցե հանդիպես խեղաթյուրված ըմբռնումներ ունեցող որոշ մարդկանց, որոնք շատ համառ են և կառչում են մանրուքների, որոնք խորամուխ են լինում Աստվածաշնչի, հոգևոր դասականների և Աստվածաշնչի մեկնաբանների մեկնաբանությունների մեջ. այս մարդիկ քեզ կրկնում են իրենց գտած բաները, և որքան էլ հաղորդակցվես ճշմարտության շուրջ, նրանք չեն ընդունում այն։ Նրանք չեն կարող մաքուր քարոզներ, ճշմարտությունը կամ ճիշտ խոսքեր ընդունել։ Նրանք չեն յուրացնում այս բաները, երբ լսում են դրանք. նախ՝ խնդիր կա նրանց ըմբռնելու կարողության հետ։ Երկրորդ՝ նրանք չեն սիրում դրական բաներ կամ ճշմարտությունը, փոխարենը սիրում են համառել և կառչել մանրուքներին, բառախաղեր անել և սիրում են տեսություններ ու աստվածաբանություն։ Կարո՞ղ են արդյոք նման մարդիկ թողնել իրենց պատկերացումները։ (Ոչ։) Դատելով փաստերից, նման մարդկանց խառնվածքից և նախասիրություններից՝ նրանք չեն կարող ընդունել ճշմարտությունը։ Մարդկանց սկզբնական պատկերացումներն իրականում շատ ծանծաղ և մակերեսային են, դրանք շատ հեշտ է լուծել։ Եթե մարդն ունի բնականոն մտածողություն և բնականոն ըմբռնելու կարողություն, երբ նրա հետ հաղորդակցվում ես տեսիլքների վերաբերյալ ճշմարտության շուրջ, քանի դեռ նա հասկանում է այն, հեշտությամբ կարող է թողնել իր պատկերացումները։ Բայց կա մարդկանց մի տեսակ, որը չունի բնականոն մտածողություն, չի կարող ըմբռնել ճշմարտությունը և չի ընդունում ճշմարտությունը։ Կարո՞ղ են արդյոք նման մարդիկ թողնել իրենց պատկերացումները։ (Ոչ։) Հետևաբար նման մարդկանց պատկերացումները դժվար է լուծել։ Եթե մարդն ունի բնականոն ողջամտություն և ի վիճակի է ընդունելու ճշմարտությունը, ապա անկախ նրանից՝ Աստծուն հավատալուց հետո ինչ պատկերացումներ է զարգացնում Աստծու վերաբերյալ և անկախ նրանից՝ ինչ միջավայրում կամ հանգամանքներում են առաջանում այդ պատկերացումները, նա չի վիճում Աստծու հետ։ Նա ասում է. «Ես մարդ եմ, ունեմ ապականված խառնվածքներ, իմ մտածողությունն ու գործողությունները կարող են սխալ լինել։ Աստված ճշմարտությունն է, Աստված երբեք սխալ չէ։ Որքան էլ իմ մտքերը ողջամիտ լինեն, դրանք դեռևս մարդկային մտքեր են, դրանք գալիս են մարդուց և ճշմարտությունը չեն։ Եթե դրանք հակասում են Աստծու խոսքերին կամ ճշմարտությանը, ապա այդ մտքերը, որքան էլ խելամիտ լինեն, սխալ են»։ Գուցե հենց հիմա նրանք հստակ չգիտեն, թե որտեղ են այս պատկերացումները սխալ, ուստի ինչպե՞ս են կիրարկում։ Նրանք հնազանդություն են կիրարկում, նրանք չեն համառում և չեն կառչում որոշակի մանրուքների ու մի կողմ են դնում հարցը՝ հավատալով, որ Աստված մի օր կբացահայտի դա։ Ինչ-որ մեկը հարցնում է նրանց. «Իսկ եթե Աստված չբացահայտի՞ դա»։ Նրանք պատասխանում են. «Այդ դեպքում հավիտյան կհնազանդվեմ։ Աստված երբեք չի սխալվում, և այն, ինչ Աստված անում է, երբեք սխալ չէ։ Եթե այն, ինչ Աստված անում է, չի համապատասխանում մարդկային պատկերացումներին, դա չի նշանակում, որ Աստված սխալ է, այլ որ մարդիկ չեն կարող ըմբռնել կամ հասկանալ դա։ Հետևաբար այն, ինչ մարդիկ պետք է անեն ամենից շատ, չզննելն է, իրենց պատկերացումների վրա չկենտրոնանալը և իրենց պատկերացումները չօգտագործելը՝ Աստծու մեջ թերություն գտնելու համար՝ օգտագործելով իրենց պատկերացումները որպես պատճառ և արդարացում՝ Աստծուն չհնազանդվելու և Նրա դեմ ըմբոստանալու համար»։ Այսպես են նրանք վերաբերվում իրենց պատկերացումներին։ Արդյոք կիրարկման այս տեսակը ճշմարտությունը կիրարկե՞լն է։ Սա իսկապես ճշմարտությունը կիրարկելն է։ Երբ նրանք պատկերացումներ են զարգացնում, Աստծուն դրանց հետ չեն համեմատում կամ չեն օգտագործում դրանք Աստծուն զննելու համար, որպեսզի ստուգեն՝ արդյոք Աստված ճշմարիտ է, թե արդյոք Նա գոյություն ունի։ Փոխարենը մի կողմ են դնում իրենց պատկերացումները և ջանում են ընդունել ճշմարտությունը և ճանաչել Աստծուն։ Սակայն թեև նրանք ամեն ջանք գործադրում են Աստծուն ճանաչելու համար, միևնույն է, չեն կարողանում ճանաչել Նրան։ Ի՞նչ են անում այդ ժամանակ։ Դարձյալ հնազանդվում են։ Նրանք ասում են. «Աստված երբեք չի սխալվում։ Աստված միշտ Աստված է։ Աստված Նա է, ով արտահայտում է ճշմարտությունը։ Աստված ճշմարտության աղբյուրն է»։ Այս պատկերացումների հետ վարվելիս նրանք նախ Աստծուն դնում են Աստծու դիրքում, իսկ իրենց՝ արարածների դիրքում։ Հետևաբար, նույնիսկ եթե մի կողմ չեն դրել իրենց պատկերացումները կամ չեն լուծել դրանք, Աստծու հանդեպ նրանց հնազանդության վերաբերմունքը չի փոխվում։ Այս վերաբերմունքը պաշտպանում է նրանց՝ թույլ տալով որպես արարածներ Աստծու կողմից ճանաչված մնալ Նրա առջև։ Ուստի նման մարդկանց պատկերացումները հե՞շտ է լուծել։ (Այո։) Ինչպե՞ս է սա իրագործվում։ Ենթադրենք՝ որևէ իրավիճակի բախվելիս նրանք այսպես խոսեին. «Մի՞թե սխալ չէ ասելը, թե այն ամենը, ինչ աստված անում է, ճշմարտություն է, և ճիշտ է, որ աստված ամենակարող է և չի կարող սխալվել։ Թեև ասվում է, որ աստված չի կարող սխալվել, սա պարզապես տեսական պնդում է։ Իրականում աստծու արած որոշ բաներ կան, որոնք անխոհեմ են և չեն համապատասխանում մարդկային զգացմունքներին։ Կարծում եմ՝ այս հարցն այնքան էլ ճիշտ չէ։ Այն բաներին, որոնք այնքան էլ ճիշտ չեն, ես կարիք չունեմ հնազանդվելու կամ ընդունելու դրանք, այնպես չէ՞։ Թեև չեմ ժխտում աստծու անունը կամ նրա ինքնությունը, այն պատկերացումները, որոնք այժմ զարգացրել եմ, ինձ ավելի շատ ներըմբռնում և աստծու ավելի լավ հասկացողություն են տվել. աստված նույնպես որոշ բաներ սխալ է անում և ունենում է ժամանակներ, երբ սխալներ է գործում։ Ուստի ես այսուհետ չեմ հավատա, երբ մարդիկ ասեն, որ աստված արդար, կատարյալ և սուրբ է։ Ես փոքրիկ հարցական նշան կդնեմ այս պնդումների վրա։ Թեև աստված արարիչն է, և ես կարող եմ ընդունել նրա գերիշխանությունը, ապագայում պետք է ընտրողաբար ընդունեմ և չեմ կարող շփոթված ու կուրորեն հնազանդվել։ Իսկ եթե սխալ կերպո՞վ հնազանդվեմ։ Մի՞թե կորուստ չեմ կրի։ Ես չեմ կարող լինել մեկը, ով հիմարաբար հնազանդվում է»։ Եթե նրանք այս դիրքորոշմամբ վերաբերվեն պատկերացումներին և Աստծուն, կարո՞ղ են արդյոք հեշտությամբ թողնել իրենց պատկերացումները։ Արդյոք կիրարկման այս տեսակը ճշմարտությունը կիրարկե՞լն է։ (Ոչ։) Մի՞թե նրանց և Աստծու միջև հարաբերությունները խնդրահարույց չեն դարձել։ Մի՞թե նրանք անընդհատ չեն զննում Աստծուն։ Աստված դարձել է նրանց զննման առարկան, այլ ոչ թե Իշխանը, ով իշխում է նրանց ճակատագրի վրա։ Թեև նրանք ընդունում են, որ իրենք արարած են Արարչի տիրակալության տակ, այն, ինչ անում են, արարածի պարտավորություններն ու պարտականությունները կատարելը չէ։ Նրանք Արարչին չեն վերաբերվում իրենց՝ որպես արարածի, սկզբնական դիրքից, այլ փոխարենը կանգնում են Արարչին հակառակ, զննում են Արարչին և վերլուծում Արարչի գործողություններն ու վարքագիծը՝ ընտրելով, թե արդյոք հնազանդվել և ընդունել՝ հիմնվելով իրենց իսկ հայեցողության վրա։ Արդյոք այս վերաբերմունքն ու կիրարկման ձևն այն դրսևորումնե՞րն են, որոնք ճշմարտությունն ընդունող մեկը պետք է ունենա։ Կարո՞ղ են արդյոք նրանց պատկերացումները լուծվել։ (Ոչ, դրանք չեն կարող լուծվել։) Դրանք երբեք չեն կարող լուծվել։ Սա այն պատճառով է, որ Աստծու հետ նրանց հարաբերությունները խեղաթյուրվել են. դա բնականոն հարաբերություն չէ, դա արարածի և Արարչի միջև հարաբերություն չէ։ Նրանք Աստծուն վերաբերվում են որպես զննման առարկայի՝ անընդհատ զննելով Նրան։ Ընդունում են այն, ինչ ճիշտ և լավ են համարում, բայց ներքուստ դիմադրում և Աստծու հետ մրցում են այն բանի շուրջ, ինչը չի համապատասխանում մարդկային պատկերացումներին ու երևակայություններին կամ մարդկային նախասիրություններին և օտարանում են Աստծուց։ Արդյոք նման մարդը ճշմարտությունն ընդունո՞ղ է։ Արտաքնապես որևէ միջադեպի բացակայության դեպքում և առանց Աստծու վերաբերյալ որևէ պատկերացման՝ նրանք կարող են հնազանդվել այն խոսքերին, որոնք Աստված ասում է։ Բայց հենց որ պատկերացումներ են զարգացնում, նրանց հնազանդությունն անհետանում է. այն ոչ մի տեղ չի երևում և չի կարող գործածության մեջ դրվել։ Ի՞նչ է կատարվում այստեղ։ Պարզ է, որ նրանք ճշմարտությունը կիրարկող մարդիկ չեն։ Նրանք չեն ընդունում Աստծուն՝ որպես ճշմարտության աղբյուրի կամ որպես բուն ճշմարտության։ Ճշմարտությունը չընդունող մարդկանց համար դժվար է թողնել կամ լուծել իրենց պատկերացումները՝ անկախ նրանից, թե երբ են այդ պատկերացումներն առաջանում։

Դատելով վերոնշյալ հաղորդակցության բովանդակությունից՝ ի՞նչ եք կարծում, պատկերացումների ո՞ր տեսակն է ավելի հեշտ լուծել։ Կախված է իրավիճակից։ Նրանց համար, ովքեր կարող են ընդունել ճշմարտությունը, ովքեր ողջամտություն ունեն և ճիշտ մարդիկ են, իրենց պատկերացումները հեշտ է լուծել՝ անկախ նրանից՝ երբ են դրանք առաջանում։ Նրանց համար, ովքեր չեն կարող ընդունել ճշմարտությունը, իրենց պատկերացումները դժվար է լուծել՝ անկախ նրանից՝ երբ են դրանք առաջանում։ Ոմանք հավատացել են Աստծուն քսան կամ երեսուն տարի, և նույնիսկ հիմա նրանց ասածներից ոչ մեկը չի համապատասխանում ճշմարտությանը. ամբողջը պարզապես բառեր և վարդապետություններ ու մարդկային պատկերացումներ են։ Նրանք ընդհանրապես ոչ մի ճշմարտություն չեն հասկանում. կարո՞ղ են արդյոք թողնել իրենց պատկերացումները, երբ դրանք առաջանում են։ Դժվար է ասել։ Եթե չընդունեն ճշմարտությունը, չեն կարողանա թողնել իրենց պատկերացումները։ Մարդկանց համար անխուսափելի է պատկերացումներ ունենալը։ Յուրաքանչյուրի միտքը ցանկացած պահի կարող է տարբեր պատկերացումներ առաջացնել՝ բնածին լինեն, թե ձեռքբերովի։ Բոլորի սրտերում էլ պատկերացումներ կան՝ անկախ նրանից, թե քանի տարի են հավատացել Աստծուն։ Ուստի ի՞նչ պետք է արվի։ Մի՞թե այս խնդիրն ուղղակի անլուծելի է։ Այն կարող է լուծվել։ Մի քանի սկզբունքներ կան, որոնք պետք է հիշել։ Այս սկզբունքները շատ վճռորոշ են։ Երբ բախվում ես նման իրավիճակների, կիրարկի՛ր ըստ այս սկզբունքների։ Որոշ ժամանակ կիրարկելուց հետո արդյունքներ կտեսնես և կմտնես ճշմարտության իրականության մեջ։ Երբ պատկերացումներ են առաջանում, անկախ նրանից՝ ինչ պատկերացում է, նախ սրտումդ խորհի՛ր և վերլուծի՛ր՝ արդյոք այս մտածելակերպը ճիշտ է։ Եթե հստակորեն զգում ես, որ այս մտածելակերպը սխալ է ու խեղաթյուրված և որ հայհոյում է Աստծուն, ապա անմիջապես աղոթի՛ր՝ խնդրելով Աստծուն լուսավորություն բերել և ուղորդել քեզ՝ գիտակցելու այս խնդրի էությունը, և դրանից հետո հավաքույթի ժամանակ քննարկի՛ր քո հասկացողությունը։ Հասկացողություն ձեռք բերելիս և բաները փորձառաբար ապրելիս կենտրոնացի՛ր պատկերացումներդ լուծելու վրա։ Եթե այսկերպ կիրարկելն ակնհայտ արդյունքների չի հասնում, պետք է հաղորդակցվես ճշմարտության այս տեսանկյան շուրջ մեկի հետ, ով հասկանում է ճշմարտությունը՝ ջանալով օգնություն ստանալ ուրիշներից և լուծումներ՝ Աստծու խոսքերից։ Աստծու խոսքերի և քո փորձառությունների միջոցով աստիճանաբար կհաստատես, որ Աստծու խոսքերը ճիշտ են, և մեծ արդյունքների կհասնես սեփական պատկերացումներիդ լուծման հարցում։ Ընդունելով և փորձառաբար ապրելով Աստծուց եկած նման խոսքերն ու գործը՝ ի վերջո կհասկանաս Աստծու մտադրությունները և որոշակի հասկացողություն կունենաս Աստծու բնույթի մասին, ինչը քեզ հնարավորություն կտա թողնելու և լուծելու պատկերացումներդ։ Այլևս սխալ չես հասկանա կամ զգուշանա Աստծուց, ոչ էլ անխոհեմ պահանջներ կներկայացնես։ Սա հեշտությամբ լուծվող պատկերացումների համար է։ Բայց կա պատկերացման մեկ այլ տեսակ, որը մարդկանց համար դժվար է հասկանալ և լուծել։ Դժվար լուծվող պատկերացումների համար մի սկզբունք կա, որը պետք է պահպանես. մի՛ արտահայտիր կամ տարածիր դրանք, որովհետև նման պատկերացումներ արտահայտելը ոչ մի օգուտ չի տալիս ուրիշներին։ Դա Աստծու դեմ ըմբոստանալու փաստ է։ Եթե հասկանում ես պատկերացումներ տարածելու բնությունն ու հետևանքները, լավագույնն այն է, որ ինքդ հստակորեն չափես դա և զերծ մնաս անխոհեմաբար խոսելուց։ Եթե ասես. «Եկեղեցում իմ խոսքերն իմ մեջ պահելը սարսափելի է. զգում եմ՝ ասես կպայթեմ», միևնույն է, պետք է հաշվի առնես՝ արդյոք այս պատկերացումները տարածելն իսկապե՞ս օգտակար է Աստծու ընտրյալ մարդկանց համար։ Եթե այն օգտակար չէ և կարող է հանգեցնել նրան, որ ուրիշներն Աստծու վերաբերյալ պատկերացումներ ունենան կամ նույնիսկ ըմբոստանան Աստծու դեմ ու դատեն Նրան, մի՞թե չես վնասում Աստծու ընտրյալ մարդկանց։ Դու վնասում ես մարդկանց։ Դա ոչնչով չի տարբերվում համաճարակ տարածելուց։ Եթե իսկապես ողջամտություն ունես, կնախընտրես ինքդ դիմանալ ցավին, քան պատկերացումներ տարածել և վնասել ուրիշներին։ Սակայն, եթե տանջալի ես համարում խոսքերդ քո մեջ պահելը, պետք է աղոթես Աստծուն։ Եթե խնդիրը լուծվի, մի՞թե դա լավ բան չէ։ Եթե քո պատկերացումներով դատում և սխալ ես հասկանում Աստծուն նույնիսկ այն ժամանակ, երբ աղոթում ես Նրան, ապա միայն փորձանք ես բերում քեզ վրա։ Պետք է այսպես աղոթես Աստծուն. «Աստվա՛ծ, ես ունեմ այս մտքերը և ուզում եմ թողնել դրանք, բայց չեմ կարող։ Խնդրում եմ, կարգավարժի՛ր ինձ, բացահայտի՛ր ինձ տարբեր միջավայրերի միջոցով և թո՛ւյլ տուր գիտակցել, որ իմ պատկերացումները սխալ են։ Որքան էլ կարգավարժես ինձ, ես պատրաստ եմ ընդունելու դա»։ Այս մտածելակերպը ճիշտ է։ Այս մտածելակերպով Աստծուն աղոթելուց հետո մի՞թե քեզ ավելի ճնշված չես զգա։ Եթե շարունակես աղոթել և փնտրել՝ լուսավորություն և լուսավորում ստանալով Աստծուց, կհասկանաս Աստծու մտադրությունները, և սիրտդ կպայծառանա, այլևս ճնշված չես զգա։ Մի՞թե այդ ժամանակ խնդիրը չի լուծվի։ Աստծու հանդեպ քո պատկերացումները, դիմակայությունն ու ըմբոստությունը մեծամասամբ կանհետանան. առնվազն, դրանք արտահայտելու կարիք չես զգա։ Եթե դա դեռ չի օգնում, և խնդիրն ամբողջությամբ չի լուծվել, գտի՛ր փորձառություն ունեցող մեկին, որպեսզի օգնի քեզ լուծելու պատկերացումներդ։ Թո՛ղ նա Աստծու խոսքերից մի քանի հատված գտնի, որոնք վերաբերում են քո ունեցած պատկերացումների լուծմանը, և կարդա՛ դրանք տասնյակ կամ հարյուրավոր անգամներ։ Գուցե պատկերացումներդ հիմնովին լուծվեն։ Ոմանք գուցե ասեն. «Եթե եղբայրների և քույրերի հետ հավաքույթի ժամանակ պատկերացումներ արտահայտեմ, դա պատկերացումներ տարածել կլինի, ուստի չեմ կարող դա անել։ Բայց դրանք իմ մեջ պահելը սարսափելի է։ Կարո՞ղ եմ դրանց մասին ընտանիքիս հետ խոսել»։ Եթե ընտանիքիդ անդամները նույնպես հավատքի եղբայրներ և քույրեր են, նրանց ներկայությամբ այս պատկերացումներն արտահայտելը նույնպես կանհանգստացնի նրանց։ Սա տեղի՞ն է։ (Ոչ։) Եթե քո ասածը բացասական ազդեցություն կունենա ուրիշների վրա՝ վնասելով և մոլորեցնելով նրանց, բացարձակապես չպետք է ասել։ Փոխարենը աղոթի՛ր Աստծուն՝ խնդիրը լուծելու համար։ Քանի դեռ աղոթում ես և ուտում ու խմում ես Աստծու խոսքերը ջերմեռանդ սրտով, արդարության քաղցն ու ծարավն ունեցող սրտով, պատկերացումներդ կարող են լուծվել։ Աստծու խոսքերը պարունակում են համապարփակ ճշմարտությունը. դրանք կարող են ցանկացած խնդիր լուծել։ Դա պարզապես կախված է նրանից, թե արդյոք կարող ես ընդունել ճշմարտությունը և պատրաստակամ ես կիրառելու Աստծու խոսքերը և արդյոք կարող ես թողնել սեփական պատկերացումներդ։ Եթե հավատում ես, որ Աստծու խոսքերը պարունակում են համապարփակ ճշմարտությունը, պետք է աղոթես Աստծուն և փնտրես ճշմարտությունը՝ խնդիրները լուծելու համար, երբ դրանք առաջանում են։ Եթե որոշ ժամանակ աղոթելուց հետո դեռ չես զգում, որ Աստված լուսավորություն է բերել քեզ, և Աստծուց հստակ խոսքեր չես ստացել այն մասին, թե ինչ պետք է անես, բայց պատկերացումներդ այլևս ներքուստ անգիտակցաբար չեն ազդում քեզ վրա, չեն անհանգստացնում կյանքդ, աստիճանաբար մարում են, չեն ազդում Աստծու հետ քո բնականոն հարաբերությունների վրա և, իհարկե, չեն ազդում պարտավորությանդ կատարման վրա, ապա մի՞թե այս պատկերացումը հիմնականում չի լուծվել։ (Այո։) Սա է կիրարկման ուղին։

Նրանք, ովքեր չեն հասկանում ճշմարտությունը, նախ պետք է հիշեն, որ երբ պատկերացումներ ունեն, պետք է փնտրեն ճշմարտությունը՝ լուծելու համար։ Նրանք երբեք չպետք է տարածեն դրանք կամ անհոգ կերպով խոսեն՝ ասելով. «Ես խոսքի ազատություն ունեմ։ Ի վերջո, սա իմ սեփական բերանն է. կարող եմ ասել այն, ինչ ուզում եմ, նրան, ում ուզում եմ, և ցանկացած միջավայրում, որտեղ ուզում եմ»։ Այսպես խոսելը սխալ է։ Որոշ լավ կամ ճիշտ խոսքեր երբ ասվում են, պարտադիր չէ, որ օգուտ տան ուրիշներին, բայց այն խոսքերը, որոնք պատկերացումներ են կամ Սատանայի գայթակղություններ, երբ ասվում են, կարող են անչափելի հետևանքների հանգեցնել։ Այս հետևանքների հիման վրա, եթե ունես պատկերացում, որը պնդում ես արտահայտել, և զգում ես, որ դա անելը հաճելի է ու երջանկացնում է քեզ, գործողություններդ պետք է բնորոշվեն որպես չար գործեր, և Աստված դրանք քո դեմ կգրանցի։ Ինչո՞ւ դրանք կգրանցվեն քո դեմ։ Քեզ կիրարկման բազմաթիվ դրական մեթոդներ, ուղիներ և սկզբունքներ են ասվել, բայց դու դրանք չես ընտրել. փոխարենն ընտրել ես մի ուղի, որը վնաս է բերում մարդկանց. սա միտումնավոր էր, այնպես չէ՞։ Ուստի արդյոք չափազանցվա՞ծ է գործողություններդ չար գործեր անվանելը։ (Ոչ։) Դու լիովին կարող ես ընտրել ինքնուրույն լուծել այս խնդիրը փորձառության, Աստծուն աղոթելու և փնտրելու միջոցով, այլ ոչ թե ի հայտ բերել պատկերացումներդ՝ ուրիշներին անհանգստացնելու և մոլորեցնելու համար։ Սա այն ճանապարհն է, որը խիղճ և ողջամտություն ունեցող մարդը պետք է ընտրի։ Ուստի ինչո՞ւ չես ընտրում այս ճանապարհը։ Ինչո՞ւ ընտրել մի ճանապարհ, որը վնասում և ցավեցնում է ուրիշներին։ Մի՞թե սա այն չէ, ինչ կաներ Սատանան։ Չար մարդիկ անում են բաներ, որոնք վնասում են ուրիշներին և իրենց։ Եթե դու նույնպես նման բաներ ես անում, Աստված ատո՞ւմ է դա։ (Այո։) Նույնիսկ եթե Աստված չի դատապարտում պատկերացումներդ, դու ինքդ պետք է փնտրես ճշմարտությունը՝ պատկերացումներդ լուծելու համար, և պետք է ճշմարտությունը կիրարկելու ուղի ունենաս։ Եթե պատկերացումների հետ վարվելու քո ձևը դրանք տարածելն է՝ ուրիշներին միտումնավոր կերպով մոլորեցնելու և վնասելու համար՝ անհանգստացնելով եկեղեցական կյանքը և եղբայրների ու քույրերի կյանքի մուտքն ու բնականոն վիճակները, ապա գործողություններդ չար գործեր են։ Նման իրավիճակի բախվելիս ի՞նչ ընտրություն պետք է անել։ Մարդկայնություն ունեցող և ճշմարտությանը ձգտող մարդը չի ընտրի մի ճանապարհ, որը մոլորեցնում և վնասում է ուրիշներին. նա կընտրի կիրառել նախաձեռնող, դրական սկզբունքները և հետևել դրանց, կգա Աստծու առջև աղոթելու և փնտրելու ճշմարտությունը և կխնդրի Աստծուն օգնել լուծելու խնդիրը։ Ոմանք ասում են. «Երբ խնդրում եմ Աստծուն օգնել ինձ, միշտ զգում եմ՝ ասես Նրա օգնությունն անշոշափելի և անտեսանելի է։ Կարո՞ղ եմ փոխարենն ընտրել մարդկանցից օգնություն փնտրելը»։ Այո՛, կարող ես ընտրել մեկին, ով ավելի շատ է հասկանում ճշմարտությունը և քեզանից ավելի մեծ հասակ ունի, մեկին, ում հավատում ես, որ կարող է լուծել խնդիրդ՝ առանց անհանգստանալու և քո պատկերացումների ազդեցության տակ տկարանալու, մեկին, ով փորձառաբար ապրել է նմանատիպ խնդիրներ և կարող է քեզ ասել, թե ինչպես դրանք լուծես. այս ուղին նույնպես տեղին է։ Եթե ընտրես մեկին, ով սովորաբար բավականին բթամիտ է և չի կարողանում թափանցել որևէ բանի մեջ և այս հարցի մասին լսելով՝ անմիջապես իրարանցում է բարձրացնում, ուզում է ամենուր պատկերացումները տարածել և անհանգստություններ պատճառել և ցանկանում է դադարել հավատալուց, ապա գործողություններդ ակամա անհանգստացրած կլինեն եկեղեցական կյանքը։ Մի՞թե այդ ժամանակ գործողություններդ չեն բնորոշվի որպես չար գործեր։ (Այո։) Հետևաբար, երբ խոսքը վերաբերում է նրան, թե ինչպես պետք է վարվես պատկերացումների հետ, պետք է լինես ուշադիր և զգույշ, չպետք է գործես բթամտորեն կամ իմպուլսիվ կերպով և պատկերացումներին բացարձակապես չպետք է որպես ճշմարտության վերաբերվես. որքան էլ մարդկային մտքերը ճիշտ լինեն, դրանք ճշմարտությունը չեն։ Այսպիսով՝ քեզ շատ ավելի հանգիստ կզգաս, և պատկերացումներդ չեն կարողանա որևէ խնդիր առաջացնել։ Պատկերացումներ ունենալու մեջ վախենալու ոչինչ չկա։ Քանի դեռ փնտրում ես ճշմարտությունը, դրանք ի վերջո կլուծվեն։ Ոմանք ասում են. «Բայց պատկերացումները հեշտ չէ լուծել»։ Որոշ պատկերացումներ իսկապես դժվար է լուծել, ուստի ի՞նչ պետք է արվի։ Դա պարզ է։ Որոշ պատկերացումներ երբեք չեն լուծվում որոշ մարդկանց մտածումներում և մտքերում։ Սա արդեն փաստ է, բայց որքան էլ պատկերացումը դժվար լինի լուծել, այն, միևնույն է, ճշմարտությունը չէ։ Քանի դեռ հասկանում ես այս կետը, խնդրից հեշտ է գլուխ հանել։ Այստեղ մի փաստ կա, որը պետք է ձեզ ասեմ. Աստված չի պահանջում, որ բոլորը լիովին հասկանան կամ հստակորեն ընկալեն այն ամենը, ինչ Նա անում է. Նա չի պահանջում, որ բոլորն իմանան դրա ներսում եղած ճշմարտությունը կամ թե ինչու է Նա գործում որոշակի կերպով։ Սա այն չէ, ինչ Աստված ցանկանում է։ Նա մարդկանցից չի պահանջում այս չափանիշները։ Եթե որակդ բավականաչափ լավն է, հասկացողության ցանկացած մակարդակ, որին հասնում ես, լավ է. պարզապես արա՛ լավագույնը։ Եթե չես կարողանում հասկանալ աճելուդ զուգընթաց, և երբ փորձառություններդ շարունակաբար ավելի ու ավելի են խորանում, և ավելի շատ փորձ ես կուտակում, ճշմարտության քո հասկացողությունը նույնպես աստիճանաբար կխորանա, և պատկերացումներդ կնվազեն։ Սակայն մարդկանց մեծ մասն անկարող է ըմբռնել որոշ հատուկ հարցեր և երբեք չի հասկանում դրանք։ Արդյոք Աստված ստիպո՞ւմ է նրանց հասկանալ այս հարցերը։ Նա չի անում դա. Աստված բռնի կերպով հասկացողություն չի ներարկում նրանց մեջ։ Օրինակ՝ Աստծու ստեղծած բոլոր բաների մեջ կան բազմաթիվ առեղծվածներ, որոնք մարդիկ ուզում են իմանալ, բայց չեն կարող։ Սակայն Աստծու խոսքերում և գործում Նա միայն կենտրոնանում է ճշմարտությունն արտահայտելու վրա՝ մարդկանց մաքրագործելու և փրկելու համար։ Նա հազվադեպ է այլ հարցեր նշում և նույնիսկ երբ երբեմն անում է դա, միայն հակիրճ կերպով է անում. Աստված երբեք մարդկանց երկար-բարակ չի բացատրում այս հարցերը։ Ինչո՞ւ ոչ։ Որովհետև մարդիկ կարիք չունեն հասկանալու այս բաները։ Այն գործում, որն Աստված անում է մարդկանց վրա, մի կողմից՝ Նա բացահայտում է Իր բնույթի էությունը. մյուս կողմից՝ Աստված ունի Իր մտքերը, Իր ծրագրերը, Իր արած բաների աղբյուրներն ու նպատակները, այն ուղիներն ու մեթոդները, որոնք Նա օգտագործում է տարբեր մարդկանց վրա գործելու համար, այն ուղիներն ու մեթոդները, թե ինչպես է Նա գերիշխանություն ունենում բոլոր բաների նկատմամբ և այլն։ Աստված երբեք չի ասել, որ մարդիկ պետք է հասկանան և մտնեն բոլոր ճշմարտությունների մեջ, որպեսզի փրկված համարվեն։ Սա այն պատճառով է, որ Աստված չափազանց ամենակարող է։ Գործելու, խոսելու, աշխատելու և բոլոր բաների նկատմամբ գերիշխանություն ունենալու Նրա ուղիները բնականորեն բացահայտում են Նրա բնույթը, էությունը, ինքնությունը և այլն։ Թեև Աստված բնականորեն բացահայտում է այս բաները, որոնք Նա ունի և է, Նա չի պահանջում, որ մարդիկ հասկանան կամ ըմբռնեն այդ բոլորը։ Սա այն պատճառով է, որ Աստված միշտ կլինի Աստված, և Նա ամենակարող է, մինչդեռ արարված մարդկությունը չնչին է և լիովին զուրկ է զորությունից. մարդու և Աստծու միջև ահռելի տարբերություն կա։ Հետևաբար մարդկանց համար շատ բնականոն է Աստծու վերաբերյալ որոշ պատկերացումներ և երևակայություններ զարգացնելը։ Աստված սա սրտին մոտ չի ընդունում, բայց դու միշտ այնքան լուրջ ես վերաբերվում դրան և համառորեն կառչում ես դրան։ Այս մոտեցումը չի աշխատի։ Եթե ճշմարտությանը ձգտող և բարձր որակ ունեցող մեկն ես, քանի դեռ հասկանում ես ճշմարտությունը և Աստծու մասին ճշմարիտ գիտելիք ունես, այս պատկերացումներն ու երևակայությունները բնականորեն կլուծվեն։ Եթե չես ձգտում ճշմարտությանը, և, անկախ նրանից, թե ով է քեզ հետ հաղորդակցվում ճշմարտության շուրջ, չես ընդունում այն և միշտ կառչում ես պատկերացումներիդ, ի՞նչ հետևանք կունենա սա։ Հետևանքն այն կլինի, որ նույնիսկ եթե հասնես կյանքիդ վերջին կամ այն կետին, երբ Աստծու գործն ամբողջությամբ ավարտված է, ճշմարտությունը ձեռք բերած չես լինի, այլ պատկերացումներիդ ու երևակայություններիդ կողմից մահվան առաջնորդված կլինես։ Նույնիսկ եթե տեսնես Աստծու հոգևոր մարմնի հայտնվելը, միևնույն է, չես կարողանա լուծել Աստծու վերաբերյալ պատկերացումներդ ու երևակայություններդ։ Աստված կասե՞ր քեզ բոլոր փաստերը և այն, ինչ ճշմարիտ է, միայն այն պատճառով, որ չես կարողանում լուծել այս պատկերացումները։ Մի կողմից՝ Նրա համար անհրաժեշտ չէ դա անել. մյուս կողմից՝ կա մի փաստ, այն է՝ մարդկային ուղեղն ու միտքը չունեն այն ահռելի տարողունակությունը, որն անհրաժեշտ է այս բաները ստանալու համար։ Այն գործը, որն Աստված անում է, վեր է մարդկային երևակայությունից և վեր է բոլոր բաներից։ Բոլոր բաների համեմատ՝ մարդիկ ծովափի ավազահատիկի են նման։ Այս նկարագրությունը մոտ է փաստերին և կարող է տեղին համարվել։ Նույնիսկ եթե Աստված ցանկանար քեզ ամեն ինչ ասել, արդյոք ունե՞ս տարողունակություն՝ այդ ամենն ընդունելու համար։ Որոշ մարդիկ ասում են. «Ինչո՞ւ չեմ կարող այդ ամենն ընդունել։ Եթե Աստված ավելին ասեր, ես ավելին կհասկանայի և ավելին ձեռք կբերեի։ Այդ դեպքում ես բարեհաճության կարժանանայի»։ Դա անիրականանալի երազանք է. դու գերագնահատում ես սեփական տարողունակությունդ։ Իրականում ամեն ինչ այդպես չէ։ Աստծու աչքերում այն բաները, որոնք Նա ասում է քեզ, բոլորը շատ պարզ և ակնհայտ են. դրանք այն բաներն են, որոնք մարդիկ կարող են ըմբռնել։ Իրականում կան շատ բաներ, որոնց մասին Աստված չի խոսել, որովհետև մարդիկ չեն կարող ըմբռնել դրանք։ Հետևաբար շատ բնականոն է, որ պատկերացումներիցդ որոշներն ի վերջո չեն կարող լուծվել։ Այն բաները, որոնք Աստծուն անհրաժեշտ է, որ հասկանաս, և որոնք Նա ուզում է ասել քեզ, կամ որոնք կարող ես տանել և ըմբռնել, կհասկանաս։ Ինչ վերաբերում է այն բաներին, որոնք չես կարող տանել կամ ըմբռնել, որոնց միջով ֆիզիկական աչքերդ չեն կարող թափանցել, նույնիսկ եթե Աստված ասի քեզ դրանք, դա անօգուտ կլինի և ջանքերի վատնում կլինի։ Հետևաբար Աստված քեզ չի ասում այս բաները։ Ինչ վերաբերում է նման պատկերացումներին, նույնիսկ եթե մինչև մեռնելդ կամ մինչև Աստծու գործի ավարտվելը դեռ չհասկանաս, ի՞նչի վրա է դա ազդում։ Դա ազդո՞ւմ է Աստծու հանդեպ հնազանդությանդ վրա։ Ազդո՞ւմ է արարածի դեր ստանձնելուդ վրա։ Ազդո՞ւմ է Աստծու ինքնությունն ու էությունը ճանաչելուդ վրա։ Եթե այս ուղիներից ոչ մեկից չես ազդվում, ապա փրկված կլինես։ Ուստի այս տեսակի պատկերացումը դեռ պե՞տք է լուծվի։ Ոչ։ Սա պատկերացման վերջին տեսակն է, այն տեսակը, որը չի կարող լուծվել նույնիսկ մահվան պահին։ Որոշ մարդիկ ասում են. «Ո՜վ Աստված, ես դեռ չեմ հասկանում այս գործը, որ Դու արել ես, այս խոսքերը, որ Դու ասել ես, և այս միջավայրը, որ Դու ստեղծել ես։ Կարո՞ղ ես նախքան մեռնելս ասել ինձ, որպեսզի կարողանամ խաղաղությամբ մեռնել»։ Աստված անտեսում է նման խնդրանքները։ Կարող ես խաղաղությամբ գնալ։ Հոգևոր ոլորտում ամեն ինչ կհասկանաս։

Աստված մարդկանց փրկելու Իր սեփական չափանիշն ունի. այն հիմնված չէ նրա վրա, թե որքան լավ ես լուծել պատկերացումներդ կամ դրանցից քանիսն ես մի կողմ դրել։ Փոխարենը այն հիմնված է նրա վրա, թե որքան աստվածավախ ես և որքան հնազանդ ես Նրան, արդյոք անկեղծորեն երկյուղում և հնազանդվում ես Նրան, թե ոչ։ Այն ամենի մեջ, ինչ Աստված անում է, իմաստ կա, և անկախ նրանից՝ քեզ համար հեշտ է ընդունել դա, թե դժվար է ընդունել և հավանական է, որ պատկերացումներ կառաջացնի քո մեջ, համենայն դեպս, Աստծու ինքնությունը դրա արդյունքում չի փոխվում։ Նա միշտ կլինի Արարիչը, իսկ դու միշտ կլինես արարած։ Եթե ի վիճակի ես չսահմանափակվելու որևէ պատկերացմամբ և դեռևս պահպանելու Աստծու հետ արարածի և Արարչի հարաբերությունը, ապա դու Աստծու ճշմարիտ արարած ես։ Եթե ի վիճակի ես չազդվելու կամ չանհանգստանալու որևէ պատկերացումից և ունակ ես Աստծուն ճշմարիտ հնազանդության քո սրտի խորքից և եթե, անկախ նրանից, թե ճշմարտության քո հասկացողությունը խորն է, թե ծանծաղ, ի վիճակի ես մի կողմ դնելու քո պատկերացումները և չկաշկանդվելու դրանցով՝ հավատալով միայն, որ Աստված ճշմարտությունն է, ճանապարհը և կյանքը, որ Աստված հավիտյան Աստված կլինի, և որ այն, ինչ Աստված անում է, երբեք սխալ չէ, ապա կարող ես փրկվել։ Իրականում բոլորի հասակը սահմանափակ է։ Որքա՞ն բան կարող է տեղավորվել մարդկանց ուղեղներում։ Կարո՞ղ են արդյոք նրանք ըմբռնել Աստծուն։ Դա ցանկալի մտածողություն է։ Մի՛ մոռացեք. մարդիկ միշտ նորածիններ կլինեն Աստծու առջև։ Եթե կարծում ես, որ խելացի ես, եթե միշտ փորձում ես խելացի ձևանալ և փորձում ես ամեն ինչ հասկանալ՝ մտածելով. «Եթե չեմ կարող հասկանալ դա, ապա չեմ կարող ճանաչել, որ դու իմ աստվածն ես, չեմ կարող ընդունել, որ դու իմ աստվածն ես, չեմ կարող ճանաչել, որ դու արարիչն ես։ Եթե չլուծես իմ պատկերացումները, դու երազում ես, եթե կարծում ես, որ կընդունեմ, որ դու աստված ես, որ կընդունեմ քո գերիշխանությունը և որ կհնազանդվեմ քեզ», ապա սա խնդրահարույց է։ Ինչպե՞ս։ Աստված քեզ հետ չի վիճում նման բաների շուրջ։ Մարդու հանդեպ Նա միշտ կլինի հետևյալը. եթե չես ընդունում, որ Աստված քո Աստված է, Նա չի ընդունի, որ դու Նրա արարածներից մեկն ես։ Երբ Աստված չի ընդունում, որ դու Նրա արարածներից մեկն ես, Աստծու հետ քո հարաբերության մեջ փոփոխություն է տեղի ունենում Նրա հանդեպ քո վերաբերմունքի արդյունքում։ Եթե ի վիճակի չես հնազանդվելու Աստծուն և ընդունելու Աստծու ինքնությունն ու էությունը և այն ամենը, ինչ Աստված անում է, քո ինքնության մեջ փոփոխություն կլինի։ Դեռ արարա՞ծ ես։ Աստված չի ճանաչում քեզ. վիճելն իմաստ չունի։ Իսկ եթե արարած չես, և Աստված չի ուզում քեզ, արդյոք դեռ փրկության հույս ունե՞ս։ (Ոչ։) Ինչո՞ւ Աստված քեզ չի դիտարկում որպես արարած։ Դու ի վիճակի չես կատարելու այն պարտականությունները, որոնք արարածը պետք է կատարի, և Արարչին արարածի դիրքից չես վերաբերվում։ Ուստի ինչպե՞ս Աստված կվերաբերվի քեզ։ Ինչպե՞ս Նա կդիտարկի քեզ։ Աստված քեզ չի դիտարկի որպես արարածի, որը համապատասխանում է չափանիշին, այլ որպես այլասերվածի, դևի և Սատանայի։ Մի՞թե չէիր կարծում, որ խելացի ես։ Ինչպե՞ս պատահեց, որ քեզ դև և Սատանա դարձրիր։ Սա խելացի չէ, սա հիմարություն է։ Ի՞նչ են այս խոսքերն օգնում մարդկանց հասկանալու։ Այն, որ մարդիկ պետք է իրենց տեղն իմանան Աստծու առջև։ Նույնիսկ եթե պատճառ ունես քո պատկերացումների համար, մի՛ մտածիր, որ տիրապետում ես ճշմարտությանը և որ կապիտալ ունես Աստծու դեմ աղաղակելու և Նրան սահմանափակելու համար։ Ինչ էլ որ անես, այդպիսին մի՛ եղիր։ Հենց որ կորցնես արարածի քո ինքնությունը, կոչնչացվես։ Սա կատակ չէ։ Ճիշտ այն պատճառով, որ երբ մարդիկ պատկերացումներ ունեն, տարբեր մոտեցումներ են ցուցաբերում և տարբեր լուծումներ են որդեգրում, արդյունքները լիովին տարբեր են։

Պատկերացումների վերաբերյալ կիրարկման սկզբունքներ ունե՞ք։ Արդյոք այս սկզբունքները պաշտպանո՞ւմ են ձեզ, որպեսզի կարողանաք պատշաճ կերպով վարվել որպես արարածներ։ Այս ուղին լա՞վն է։ (Այո։) Ուրեմն ամփոփե՛ք այն։ (Եթե դա համեմատաբար հեշտ լուծվող պատկերացում է, պետք է աղոթենք և փնտրենք՝ Աստծու խոսքերից գտնելով ճշմարտության այն տեսակը, որը մանրամասն վերլուծում է այս տեսակի պատկերացումը, և կարող ենք նաև հաղորդակցվել ճշմարտությունը հասկացող եղբայրների և քույրերի հետ. այդպիսով կկարողանանք թափանցել պատկերացման թյուր տեսանկյունների մեջ՝ դրանով իսկ լուծելով այն։ Կան նաև որոշ պատկերացումներ, որոնք հեշտ չէ լուծել, բայց չպետք է կառչենք դրանց։ Մենք պետք է ճշմարտությունն ընդունելու և Աստծուն հնազանդվելու վերաբերմունք ունենանք՝ իմանալով, որ արարածներ ենք, և որ այն, ինչ Աստված անում է, հաստատապես ճիշտ է, պարզապես մենք չենք գիտակցել դա։ Հասկանում ենք մենք, թե ոչ, չենք կարող պատկերացումներ տարածել։ Մենք պետք է սովորենք հաճախ աղոթել Աստծուն և փնտրել, և աստիճանաբար այս պատկերացումները նույնպես կարող են լուծվել։ Երրորդ իրավիճակն այն է, որ որոշ պատկերացումներ կարող են ի վերջո չլուծված մնալ։ Նման դեպքերում, քանի դեռ չենք կաշկանդվում այս պատկերացումներով և չենք տարածում դրանք, ամեն ինչ լավ է։ Նույնիսկ եթե այս պատկերացումներն ի վերջո չլուծվեն, քանի դեռ չենք կառչում դրանց և դրանց պատճառով չարիք չենք գործում, Աստված չի դատապարտի մեզ, և դա չի ազդի մեր փրկության վրա։) Ընդհանուր առմամբ քանի՞ սկզբունք կա։ (Երեք։) Ընդհանուր առմամբ երեք սկզբունք կա։ Բոլորը գրի առաք, չէ՞։ Հենց որ հասկանաս ճշմարտությունը և ընկալես սկզբունքները, պատկերացումներդ բնականորեն կլուծվեն։ Չպետք է թույլ տաս, որ պատկերացումները խոչընդոտեն կամ տապալեն քեզ. որքան հնարավոր է լավ լուծի՛ր այն պատկերացումները, որոնք կարող են լուծվել, իսկ ժամանակավորապես անլուծելիների դեպքում առնվազն թույլ մի՛ տուր, որ դրանք ազդեն քեզ վրա։ Դրանք չպետք է խոչընդոտեն պարտավորությանդ կատարմանը, ոչ էլ պետք է ազդեն Աստծու հետ քո հարաբերության վրա։ Քո նվազագույն չափանիշն այն է, որ չպետք է պատկերացումներ տարածես, չարիք գործես, խաթարումներ կամ անհանգստություններ պատճառես կամ գործես որպես Սատանայի ծառա կամ Սատանայի համար փոխանցող միջոց։ Եթե որքան էլ ջանք գործադրես, որոշ պատկերացումներ կարող են միայն մակերեսորեն լուծվել և ոչ հիմնովին, ապա պարզապես անտեսի՛ր դրանք։ Թույլ մի՛ տուր, որ պատկերացումներն ազդեն ճշմարտությանը քո ձգտելու կամ կյանքիդ մուտքի վրա։ Տիրապետի՛ր այս սկզբունքներին և բնականոն հանգամանքներում պաշտպանված կլինես։ Եթե ճշմարտությունն ընդունող, դրական բաներ սիրող մեկն ես, չար մարդ չես, չես ցանկանում խաթարումներ կամ անհանգստություններ պատճառել և միտումնավոր խաթարումներ ու անհանգստություններ չես պատճառում, ապա երբ սովորաբար բախվես պատկերացումների առաջացման խնդրին, ընդհանուր առմամբ պաշտպանված կլինես։ Կիրարկման ամենատարրական սկզբունքը հետևյալն է. եթե դժվար լուծվող պատկերացում է առաջանում, մի՛ շտապիր գործել ըստ այդ պատկերացման։ Նախ սպասի՛ր և փնտրի՛ր ճշմարտությունը՝ այն լուծելու համար՝ հավատալով, որ այն, ինչ Աստված անում է, չի կարող սխալ լինել։ Հիշի՛ր այս սկզբունքը։ Բացի դրանից՝ մի՛ թող պարտավորությունդ կամ թույլ մի՛ տուր, որ պատկերացումն ազդի պարտավորությունդ կատարելու վրա։ Եթե պատկերացումներ ունես և մտածում ես. «Պարզապես մի կերպ գլուխ կհանեմ այս պարտավորությունից։ Վատ տրամադրություն ունեմ, ուստի լավ չեմ անի այն Քեզ համար», սա լավ չէ։ Հենց որ վերաբերմունքդ դառնում է բացասական և ձևական, այն խնդրահարույց է դառնում։ Սա նշանակում է, որ պատկերացումներն են գլուխ բարձրացնում քո ներսում։ Երբ պատկերացումները գլուխ են բարձրացնում ներսումդ և ազդում պարտավորությանդ կատարման վրա, դա նշանակում է, որ այդ պահին Աստծու հետ քո հարաբերությունն իրականում արդեն փոփոխության է ենթարկվել։ Որոշ պատկերացումներ կարող են ազդել պարտավորությանդ կատարման վրա, ինչը լուրջ խնդիր է, և դրանք պետք է անհապաղ լուծվեն։ Այլ պատկերացումներ չեն ազդում պարտավորությանդ կատարման կամ Աստծու հետ քո հարաբերության վրա, ուստի դրանք մեծ խնդիրներ չեն։ Եթե քո զարգացրած պատկերացումները կարող են ազդել պարտավորությանդ կատարման վրա՝ ստիպելով քեզ կասկածել Աստծուն, ջանասիրաբար չկատարել պարտավորությունդ և նույնիսկ զգալ, որ պարտավորությունդ չկատարելու համար ոչ մի հետևանք չի լինի, և չունենալ որևէ երկյուղ կամ աստվածավախ սիրտ, սա վտանգավոր է։ Սա նշանակում է, որ կընկնես փորձության մեջ և կխաբվես ու կգերվես Սատանայի կողմից։ Քո վերաբերմունքը պատկերացումներիդ նկատմամբ և քո կատարած ընտրությունները վճռորոշ են։ Անկախ նրանից՝ արդյոք պատկերացումները կարող են լուծվել, և անկախ նրանից՝ ինչ աստիճանի դրանք կարող են լուծվել, քո և Աստծու միջև բնականոն հարաբերությունը չպետք է փոխվի։ Նախ՝ պետք է ի վիճակի լինես հնազանդվելու Աստծու կողմից ներդաշնակեցված բոլոր միջավայրերին և հաստատելու, որ այն ամենը, ինչ Աստված անում է, ճիշտ է և իմաստալից, և այս գիտելիքն ու ճշմարտության այս տեսանկյունը երբեք չպետք է փոխվեն քեզ համար։ Երկրորդ՝ չպետք է թողնես այն պարտավորությունը, որն Աստված հանձնարարել է քեզ, չպետք է ազատես քեզ այդ հոգսից։ Եթե ներքուստ կամ արտաքնապես ոչ մի դիմակայություն, դիմադրություն կամ ըմբոստություն չունես Աստծու հանդեպ, Աստված կտեսնի միայն քո հնազանդությունը, և որ դու սպասում ես։ Գուցե դեռ պատկերացումներ ունենաս, բայց Աստված չի տեսնում քո ըմբոստությունը։ Քանի որ քո մեջ ըմբոստություն և դիմակայություն չկա, Աստված դեռևս քեզ Իր արարածներից մեկն է համարում։ Հակառակը, եթե սիրտդ լի է տրտունջներով և ըմբոստությամբ, հնարավորություն ես փնտրում վրեժխնդիր լինելու և չես ցանկանում կատարել պարտավորությունդ՝ փոխարենը ցանկանալով ազատվել դրանից, նույնիսկ այն աստիճան, որ սրտումդ ամեն տեսակ տրտունջներ կան Աստծու վերաբերյալ, և պարտավորությունդ կատարելու ընթացքում ի հայտ են գալիս ըմբոստության ու վրդովմունքի որոշակի դրսևորումներ, ապա այդ ժամանակ Աստծու հետ քո հարաբերությունն արդեն իսկ հսկայական փոփոխության է ենթարկվել։ Դու արդեն շեղվել ես արարածի քո դիրքից։ Դու այլևս արարած չես, այլ դարձել ես փոխանցման միջոց դևերի և Սատանայի համար, և ուստի Աստված քեզ ոչ մի բարություն չի ցուցաբերի։ Երբ ինչ-որ մեկը հասնում է այս կետին, վտանգավոր տարածքի է մոտենում։ Նույնիսկ եթե Աստված ոչինչ չանի, նա չի կարողանա հաստատուն կանգնել եկեղեցում։ Եվ ուստի այն ամենում, ինչ նա անում է, հատկապես երբ դա վերաբերում է այնպիսի հարցերի, ինչպիսին պատկերացումների լուծումն է, մարդիկ պետք է զգույշ լինեն՝ խուսափելու այնպիսի բաներ անելուց, որոնք վիրավորում են Աստծուն, կամ որոնք դատապարտվում են Աստծու կողմից, կամ որոնք ցավեցնում կամ վնասում են ուրիշներին։ Սա է սկզբունքը։

Աստծու վերաբերյալ մարդկանց պատկերացումներ ունենալու խնդիրը փոքր հարց չէ։ Մարդկանց համար վճռորոշ է Աստծու հետ բնականոն հարաբերություն պահպանելը, բայց այն, ինչն ամենից շատն է ազդում այս հարաբերության վրա, մարդկանց պատկերացումներն են։ Միայն այն ժամանակ, երբ Աստծու վերաբերյալ մարդկանց պատկերացումները լուծվեն, կարող է պահպանվել Աստծու հետ բնականոն հարաբերությունը։ Ներկայում շատ մարդիկ լուրջ խնդիր ունեն։ Անկախ նրանից, թե նրանք քանի տարի են հավատացել Աստծուն, թեև գուցե ի վիճակի լինեն դիմանալու տառապանքին և գին վճարելու իրենց պարտավորությունների կատարման ընթացքում, այնուամենայնիվ, նրանց պատկերացումները չեն կարող ամբողջությամբ լուծվել։ Սա լրջորեն ազդում է Աստծու հետ նրանց հարաբերության վրա և ուղղակիորեն ներգործում է Աստծու հանդեպ նրանց սիրո և Նրան հնազանդվելու վրա։ Հետևաբար, անկախ նրանից, թե ինչ պատկերացումներ են մարդիկ զարգացնում Աստծու վերաբերյալ, դա լուրջ հարց է, որը չպետք է անտեսվի։ Պատկերացումները նման են պատի. դրանք կտրում են Աստծու հետ մարդկանց հարաբերությունները՝ այնպես անելով, որ նրանք կապ չունենան Աստծու փրկության գործի հետ։ Այսպիսով՝ Աստծու վերաբերյալ մարդկանց պատկերացումներ ունենալը շատ լուրջ խնդիր է, որը չի կարելի անտեսել։ Եթե մարդիկ պատկերացումներ ունեն և չեն կարողանում ժամանակին փնտրել ճշմարտությունը և լուծել դրանք, դա կարող է հեշտությամբ հանգեցնել բացասականության, Աստծու դեմ դիմադրության և նույնիսկ Նրա հանդեպ թշնամության։ Կարո՞ղ են արդյոք նրանք դեռ ընդունել ճշմարտությունը։ Նրանց կյանքի մուտքը կանգ կառնի։ Աստծու գործը փորձառաբար ապրելու ուղին անհարթ է և խորդուբորդ։ Քանի որ մարդիկ ապականված խառնվածքներ ունեն, կարող են շատ շեղումներ ունենալ և կարող են ի վերջո ցանկացած իրավիճակում պատկերացումներ ձևավորել։ Եթե այս պատկերացումները չլուծվեն ճշմարտությունը փնտրելու միջոցով, մարդիկ կարող են ըմբոստանալ Աստծու դեմ և հակադրվել Նրան՝ քայլելով Նրա հանդեպ թշնամանքի ճանապարհով։ Հենց որ մարդիկ բռնեն հակաքրիստոսների ուղին, ի՞նչ եք կարծում, արդյոք նրանց համար փրկության հնարավորություն կմնա՞։ Այդ պահին դա կարգավորելը հեշտ չէ, և ոչ մի հնարավորություն չի մնա։ Հետևաբար, նախքան Աստված կմերժի քեզ որպես Իր արարածի, պետք է սովորես, թե ինչպես Աստծու արարած լինել։ Մի՛ փորձիր զննել Արարչին կամ փորձել պարզել, թե ինչպես ապացուցել և հաստատել, որ Աստված, ում հավատում ես, Արարիչն է։ Սա քո պարտավորությունը կամ պատասխանատվությունը չէ։ Այն, ինչի մասին պետք է ամեն օր մտածես և խորհես սրտումդ, այն է, թե ինչպես կատարես պարտավորություններդ և դառնաս արարած, որը համապատասխանում է չափանիշին, այլ ոչ թե ինչպես ապացուցես՝ արդյոք Աստված Արարիչն է, արդյոք Նա իսկապես Աստված է, կամ զննես այն, ինչ Աստված արել է, և արդյոք Նրա գործողությունները ճիշտ են, թե ոչ։ Սրանք չեն այն բաները, որոնք պետք է զննես։

Առաջնորդողների և աշխատողների պարտականությունները (17)

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (հինգերորդ մաս)

Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը

IX. Բացասական տրամադրվածություն արտահայտելը

Այսօր շարունակում ենք մեր հաղորդակցությունն առաջնորդողների և աշխատողների տասներկուերորդ պարտականության շուրջ։ «Ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը, կանգնեցնել ու սահմանափակել դրանք, շտկել իրավիճակը, նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Ինչ վերաբերում է եկեղեցական կյանքում ծագող խանգարող և անհանգստացնող տարբեր բաներին, նախորդ անգամ հաղորդակցվեցինք ութերորդ խնդրի՝ պատկերացումների տարածման շուրջ, իսկ այսօր կհաղորդակցվենք իններորդի՝ բացասականություն արտահայտելու շուրջ։ Բացասականություն արտահայտելը նույնպես մի բան է, որը հաճախ է լսվում առօրյա կյանքում։ Նմանապես, բացասականություն արտահայտելու գործողությունները կամ հայտարարությունները նույնպես պետք է սահմանափակվեն և կանգնեցվեն, երբ ի հայտ են գալիս եկեղեցական կյանքում, որովհետև բացասականություն արտահայտելը ոչ մեկի համար կառուցողական չէ. ավելի շուտ, այն ազդում, անհանգստացնում և վնաս է պատճառում մարդկանց։ Հետևաբար բացասականություն արտահայտելը բացասական բան է, որն իր բնությամբ նման է եկեղեցական կյանքն անհանգստացնող այլ վարքագծերին, գործողություններին և հայտարարություններին. այն նույնպես կարող է անհանգստացնել մարդկանց և ունենալ բացասական ազդեցություններ։ Ոչ ոք չի կարող կառուցողական լինել ուրիշների համար կամ օգուտներ բերել նրանց՝ բացասականություն արտահայտելով։ Այն միայն վնասակար հետևանքներ է բերում և կարող է նաև ազդել մարդկանց՝ իրենց պարտավորությունների բնականոն կատարման վրա։ Ուստի, երբ եկեղեցում բացասականություն է արտահայտվում, այն նույնպես պետք է կանգնեցվի և սահմանափակվի, ոչ թե հանդուրժվի կամ խրախուսվի։

Ա. Ինչ է բացասական տրամադրվածություն արտահայտելը

Նախ եկեք նայենք, թե ինչպես պետք է հասկանալ և զանազանել բացասականություն արտահայտելը։ Ինչպե՞ս պետք է զանազանենք բացասականություն արտահայտելը։ Մարդկանց ո՞ր խոսքերն ու դրսևորումներն են բացասականություն արտահայտում։ Նախևառաջ այն բացասականությունը, որը մարդիկ արտահայտում են, դրական չէ. այն բացասական բան է, որը հակասում է ճշմարտությանը, և մի բան է, որն առաջանում է նրանց ապականված խառնվածքից։ Ապականված խառնվածք ունենալը հանգեցնում է ճշմարտությունը կիրարկելու և Աստծուն հնազանդվելու դժվարությունների, և այս դժվարությունների պատճառով մարդկանց մեջ բացահայտվում են բացասական մտքեր և ուրիշ բացասական բաներ։ Այս բաներն առաջանում են այն համատեքստում, երբ նրանք փորձում են կիրարկել ճշմարտությունը. սրանք մտքեր և տեսակետներ են, որոնք ազդում են մարդկանց վրա և խոչընդոտում, երբ նրանք փորձում են կիրարկել ճշմարտությունը, և լիովին բացասական բաներ են։ Որքան էլ այս բացասական մտքերն ու տեսակետները համահունչ լինեն մարդու պատկերացումներին և որքան էլ ողջամիտ թվան, դրանք չեն բխում Աստծու խոսքերի հասկացողությունից, առավել ևս Աստծու խոսքերի վերաբերյալ փորձառական գիտելիք չեն։ Փոխարենը դրանք առաջանում են մարդկային մտքից և ամենևին չեն համապատասխանում ճշմարտությանը։ Հետևաբար դրանք բացասականության դրսևորումներ են՝ բացասական բաներ։ Բացասականություն արտահայտող մարդկանց մտադրությունն այն է, որ բազմաթիվ օբյեկտիվ պատճառներ գտնեն ճշմարտությունը չկիրարկելու համար, որպեսզի շահեն ուրիշ մարդկանց համակրանքն ու հասկացողությունը։ Այս բացասական խոսքերը տարբեր չափերով ազդում են ճշմարտությունը կիրարկելու մարդկանց նախաձեռնության վրա ու խարխլում և նույնիսկ կարող են շատերին ետ պահել ճշմարտությունը կիրարկելուց։ Այս հետևանքները և բացասական ազդեցություններն այս բաներն էլ ավելի արժանի են դարձնում որպես բացասական որակվելու, որոնք հակադրվում են Աստծուն և լիովին թշնամական են ճշմարտությանը։ Որոշ մարդիկ չեն կարողանում թափանցել բացասականության էության մեջ և կարծում են, թե հաճախակի բացասականությունը բնականոն է, և որ այն մեծ ազդեցություն չունի մարդկանց՝ ճշմարտության ձգտման վրա։ Այս մտածելակերպը սխալ է. իրականում այն շատ մեծ ազդեցություն ունի, և եթե մարդու բացասականությունը գերազանցի նրա տանելու կարողությունը, այն կարող է հեշտությամբ հանգեցնել դավաճանության։ Այս սարսափելի հետևանքն առաջանում է ոչ այլ ինչից, քան բացասականությունից։ Ուստի ինչպե՞ս պետք է զանազանել և հասկանալ բացասականություն արտահայտելը։ Պարզ ասած՝ բացասականություն արտահայտելը մարդկանց մոլորեցնելն ու ճշմարտությունը կիրարկելուց նրանց ետ պահելն է. դա մեղմ մարտավարությունների, արտաքուստ բնականոն թվացող մեթոդների օգտագործումն է՝ մարդկանց մոլորեցնելու և սայթաքեցնելու համար։ Արդյոք սա վնասակա՞ր է նրանց համար։ Իրականում այն խորապես կործանարար է նրանց համար։ Եվ այսպես՝ բացասականություն արտահայտելը բացասական բան է, այն դատապարտվում է Աստծու կողմից։ Սա բացասականություն արտահայտելու ամենապարզ մեկնաբանումն է։ Ուստի որոշակիորեն ո՞րն է բացասականություն արտահայտելու բացասական բաղադրիչը։ Ո՞ր բաներն են բացասական և հակված բացասական ազդեցություն ունենալու մարդկանց վրա և խանգարում ու վնաս պատճառելու եկեղեցական կյանքին։ Ի՞նչ է ներառում բացասականությունը։ Եթե մարդիկ Աստծու խոսքերի մաքուր ըմբռնում ունենան, արդյոք այն խոսքերը, որոնցով նրանք հաղորդակցվում են, կպարունակե՞ն որևէ բացասականություն։ Եթե մարդիկ ճշմարիտ հնազանդության վերաբերմունք ունենան Աստծու կողմից իրենց համար դասավորած հանգամանքների նկատմամբ, ապա այդ հանգամանքների վերաբերյալ նրանց գիտելիքն արդյոք կպարունակի՞ որևէ բացասականություն։ Երբ նրանք բոլորի հետ կիսեն իրենց փորձառական գիտելիքը, այն որևէ բացասականություն կպարունակի՞։ Անշուշտ, ոչ։ Ինչ վերաբերում է ցանկացած բանի, որը տեղի է ունենում եկեղեցում կամ նրանց շուրջը, եթե մարդիկ ի վիճակի լինեն այն Աստծուց ընդունելու, ճիշտ մոտեցում ունենան և կարողանան փնտրելու և հնազանդվելու վերաբերմունք ունենալ, ապա արդյոք տեղի ունեցածի վերաբերյալ նրանց գիտելիքը, հասկացողությունը և փորձառությունը որևէ բացասականություն կպարունակե՞ն։ (Ոչ։) Բացարձակապես ոչ։ Ուստի այս տեսանկյուններից դիտարկելիս որոշակիորեն ի՞նչ է բացասականությունը։ Ինչպե՞ս կարելի է այն հասկանալ։ Մի՞թե բացասականությունը այս բնության բանե՝ մարդկանց անհնազանդությունը, դժգոհությունը, տրտունջները և վրդովմունքը, չի պարունակում։ Բացասականության ավելի լուրջ դեպքերը ներառում են նաև դիմակայություն, բացահայտ չենթարկում և նույնիսկ աղաղակ։ Այս տարրերը պարունակող խոսքեր հնչեցնելը կարող է որակվել որպես բացասականություն արտահայտել։ Ուստի, դատելով այս դրսևորումներից, երբ մարդը բացասականություն է արտահայտում, արդյոք նրա սրտում կա՞ որևէ հնազանդություն Աստծուն։ Անշուշտ, ոչ։ Արդյոք կա՞ որևէ պատրաստակամություն՝ ապստամբելու մսեղիի դեմ և լուծելու իրենց բացասականությունը։ Ոչ. չկա ոչինչ՝ բացի դիմակայությունից, ըմբոստությունից և հակադրությունից։ Եթե մարդկանց սրտերը լցված են այս բաներով, եթե նրանց սրտերը գրավվել են այս բացասական բաներով, ապա դա Աստծու հանդեպ դիմակայություն, ըմբոստություն և բացահայտ չենթարկում կառաջացնի։ Եվ եթե դա այդպես է, նրանք դեռ ի վիճակի կլինե՞ն կիրարկելու ճշմարտությունը և հնազանդվելու Աստծուն։ Ի վիճակի չեն լինի. այն ամենը, ինչ տեղի կունենա, այն է, որ նրանք կհեռանան Աստծուց, կդառնան ավելի բացասական և գուցե նույնիսկ կասկածեն, ուրանան և դավաճանեն Աստծուն։ Մի՞թե սա վտանգավոր չէ։ Յուրաքանչյուր ոք, ով հաճախ է բացասական լինում, ունակ է բացասականություն արտահայտելու, իսկ բացասականություն արտահայտելը նշանակում է հակադրվել և ուրանալ Աստծուն. որպես այդպիսին՝ հաճախակի բացասականություն արտահայտող մարդիկ հակված են դավաճանելու Աստծուն և լքելու Նրան ցանկացած պահի կամ վայրում։

Դատելով «բացասականություն» բառի իմաստից՝ երբ մարդը բացասական է դառնում, նրա տրամադրությունն ընկնում է շատ ցածր վիճակի մեջ, և նա հայտնվում է վատ հոգեվիճակում։ Նրա տրամադրությունը լցված է բացասական տարրերով, նա չունի ակտիվորեն առաջընթաց գրանցելու և առաջ ձգտելու վերաբերմունք և չունի դրական, ակտիվ համագործակցություն ու փնտրում. ավելին՝ նա չի դրսևորում հոժարակամ հնազանդություն՝ փոխարենը ցուցաբերելով անհավանական հուսալքված տրամադրություն։ Ի՞նչ է ներկայացնում հուսալքված տրամադրությունը։ Արդյոք այն ներկայացնո՞ւմ է մարդկայնության դրական տեսանկյունները։ Արդյոք այն ներկայացնո՞ւմ է խիղճ և ողջամտություն ունենալը։ Արդյոք այն ներկայացնո՞ւմ է արժանապատվությամբ ապրելը, մարդկային արժանապատվության սահմաններում ապրելը։ (Ոչ։) Եթե չի ներկայացնում այս դրական բաները, ապա ի՞նչ է ներկայացնում։ Կարո՞ղ է արդյոք Աստծու հանդեպ ճշմարիտ հավատքի պակաս, ինչպես նաև ճշմարտությանը ձգտելու և նախաձեռնողաբար առաջընթաց գրանցելու վճռականության ու նպատակասլացության պակաս ներկայացնել։ Կարո՞ղ է արդյոք այն ներկայացնել խիստ դժգոհություն և դժվարություն՝ հասկանալու ներկայիս սեփական իրավիճակն ու դժվարությունները և ներկայի փաստերն ընդունելու դժկամություն։ Կարո՞ղ է արդյոք ներկայացնել մի իրավիճակ, երբ մարդու սիրտը լցված է անհնազանդությամբ, բացահայտ չենթարկվելու ցանկությամբ և ընթացիկ իրավիճակից փախչելու ու այն փոխելու ցանկությամբ։ (Այո։) Սրանք այն վիճակներն են, որոնք մարդիկ դրսևորում են, երբ բացասականությամբ են բախվում ներկայիս իրավիճակին։ Կարճ ասած՝ անկախ ամեն ինչից, երբ մարդիկ բացասական են, նրանց դժգոհությունը ընթացիկ իրավիճակից և նրանից, ինչ Աստված է կարգավորել, համարժեք չէ մի այնպիսի պարզ բանի, ինչպիսին լոկ թյուրըմբռնումներ ունենալն է, չհասկանալը, չըմբռնելը կամ փորձառաբար ապրել չկարողանալը։ Չըմբռնելը կարող է որակի կամ ժամանակի հարց լինել, ինչը մարդկայնության բնականոն դրսևորում է։ Փորձառաբար ապրել չկարողանալը նույնպես կարող է պայմանավորված լինել որոշ օբյեկտիվ պատճառներով, բայց դրանք չեն համարվում բացասական բաներ։ Ոմանք նույնպես ի վիճակի չեն փորձառաբար ապրելու, բայց երբ բախվում են բաների, որոնք չեն հասկանում կամ որոնց էության մեջ չեն կարողանում թափանցել, կամ բաների, որոնք ի վիճակի չեն ըմբռնելու կամ փորձառաբար ապրելու, աղոթում են Աստծուն և փնտրում Նրա մտադրությունները, սպասում Աստծու լուսավորությանն ու լուսավորմանը և ակտիվորեն փնտրում ու հաղորդակցվում ուրիշների հետ։ Սակայն ոմանք ուրիշ են. նրանք չունեն կիրարկման այս ուղիները, ոչ էլ նման վերաբերմունք ունեն։ Սպասելու, փնտրելու կամ հաղորդակցվելու համար որևէ մեկին գտնելու փոխարեն նրանք իրենց սրտերում թյուրըմբռնումներ են զարգացնում՝ զգալով, որ այն իրադարձություններն ու հանգամանքները, որոնց բախվում են, չեն համապատասխանում իրենց ցանկություններին, նախասիրություններին կամ երևակայություններին, ինչն էլ հանգեցնում է անհնազանդության, դժգոհության, դիմակայության, գանգատների, բացահայտ չենթարկվելու, աղաղակի և նման այլ բացասական բաների։ Առաջացնելով այս բացասական բաները՝ նրանք շատ չեն մտածում դրանց մասին, ոչ էլ գալիս են Աստծու առջև՝ աղոթելու և խորհելու, որպեսզի գիտելիք ձեռք բերեն իրենց սեփական վիճակի և ապականության վերաբերյալ։ Նրանք չեն կարդում Աստծու խոսքերը՝ Աստծու մտադրությունները փնտրելու համար, կամ չեն օգտագործում Աստծու խոսքերը՝ խնդիրները լուծելու համար, առավել ևս՝ չեն փնտրում և չեն հաղորդակցվում ուրիշների հետ։ Փոխարենը պնդում են, թե այն, ինչին հավատում են, ճիշտ է և ճշգրիտ՝ իրենց սրտերում անհնազանդություն և դժգոհություն տածելով, և մնում են թակարդված բացասական հույզերի մեջ։ Այս հույզերի մեջ թակարդված լինելով՝ նրանք գուցե կարողանան զսպել դրանք և դիմանալ մեկ-երկու օր, բայց ավելի երկար ժամանակահատվածում նրանց մտքերում բազմաթիվ բաներ են առաջանում՝ ներառյալ մարդկային պատկերացումներն ու երևակայությունները, մարդկային էթիկան ու բարոյականությունը, մարդկային մշակույթը, ավանդույթները, գիտելիքը և այլն։ Նրանք օգտագործում են այս բաները՝ չափելու, հաշվարկելու և հասկանալու համար այն խնդիրները, որոնց բախվում են՝ ամբողջությամբ ընկնելով Սատանայի ցանցի մեջ, ինչն էլ դժգոհության և անհնազանդության տարբեր վիճակների է ծնունդ տալիս։ Այս ապականված վիճակներից այնուհետև ի հայտ են գալիս տարբեր սխալ գաղափարներ և տեսակետներ, և նրանց սրտերում այս բացասական բաներն այլևս չեն կարող վերահսկվել։ Ապա նրանք հնարավորություններ են փնտրում՝ արտահայտելու այս բաները։ Երբ նրանց սրտերը լցված են բացասականությամբ, արդյոք ասո՞ւմ են. «Ես ներսումս լցված եմ բացասական բաներով. ես չպետք է անխոհեմաբար խոսեմ, որպեսզի չվնասեմ ուրիշներին։ Եթե խոսելու ցանկություն ունենամ և չկարողանամ զսպել այն, կխոսեմ պատի հետ կամ կխոսեմ մի բանի հետ, որը չի հասկանում մարդկային խոսքը»։ Արդյոք նրանք բավականաչափ բարի՞ են սա անելու համար։ (Ոչ։) Այդ դեպքում ի՞նչ են անում։ Նրանք հնարավորություններ են փնտրում՝ ունկնդիրներ ունենալու համար, որոնք կընդունեն իրենց բացասական տեսակետները, խոսքերն ու հույզերը՝ օգտագործելով իրենց սրտերից տարբեր բացասական զգացումներ, ինչպիսիք են դժգոհությունը, անհնազանդությունը և վրդովմունքը, արտահայտելու համար։ Նրանք հավատում են, որ եկեղեցական կյանքի ընթացքը լավագույն ժամանակն է արտահայտելու համար և լավ առիթ՝ արտահայտելու իրենց բացասականությունը, դժգոհությունը և անհնազանդությունը, որովհետև կան շատ ունկնդիրներ, և իրենց խոսքերը կարող են ազդել ուրիշների վրա, որպեսզի նրանք բացասական դառնան և վնասակար հետևանքներ բերեն եկեղեցու գործին։ Իհարկե, բացասականություն արտահայտողները չեն կարողանում զսպել իրենց նույնիսկ կուլիսների հետևում. նրանք միշտ դուրս են թափում իրենց բացասական խոսքերը։ Երբ շատ մարդիկ չկան, որոնք կլսեն, թե ինչպես են իրենք արտահայտում, նրանք դա չոգևորող են համարում, բայց երբ բոլորը հավաքվում են միասին, նրանք ավելի են եռանդով լցվում։ Դատելով բացասականություն արտահայտողների հույզերից, վիճակներից և այլ տեսանկյուններից՝ նրանց նպատակը մարդկանց օգնելը չէ, որ հասկանան ճշմարտությունը, թափանցեն ճշմարիտի էության մեջ, փարատեն Աստծու վերաբերյալ թյուրըմբռնումները կամ կասկածները, ճանաչեն իրենց և իրենց սեփական ապականված էությունը կամ լուծեն ըմբոստության և ապականության իրենց խնդիրները, որպեսզի չըմբոստանան Աստծու դեմ կամ չհակադրվեն Նրան, այլ ավելի, շուտ հնազանդվեն Նրան։ Նրանց նպատակները հիմնականում երկուսն են. մի կողմից՝ նրանք բացասականություն են արտահայտում՝ իրենց սեփական հույզերը դուրս թափելու համար, մյուս կողմից՝ նպատակ ունեն ավելի շատ մարդկանց ներքաշելու բացասականության մեջ և իրենց հետ միասին Աստծուն դիմակայելու ու Նրա դեմ աղաղակելու թակարդի մեջ։ Հետևաբար բացասականություն արտահայտելու արարքը պետք է բացարձակապես կանգնեցվի եկեղեցական կյանքի ներսում։

Բ. Այն մարդկանց տարբեր վիճակներն ու դրսևորումները, որոնք բացասականություն են արտահայտում

1. Բացասականություն արտահայտել՝ պաշտոնազուրկ լինելու պատճառով դժգոհ լինելով

Բացասականության հույզերն ու դրսևորումները հիմնականում սրանք են։ Այն բանից հետո, երբ Ես հաղորդակցվեցի սրանց շուրջ, մարդիկ պետք համեմատվեն դրանց հետ և տեսնեն, թե իրական կյանքում իրենց վարքագծերից, խոսքերից և մեթոդներից որոնք են բացասականության արտահայտում, և ինչ իրավիճակներն են ստիպում իրենց ընկնել բացասականության մեջ՝ դրանով իսկ հանգեցնելով բացասականություն արտահայտելուն։ Ասե՛ք Ինձ, սովորական հանգամանքներում ի՞նչ իրավիճակներ են մարդկանց ստիպում բացասական լինել։ Որո՞նք են բացասականության տարածված ձևերը։ (Երբ ինչ-որ մեկը պաշտոնազրկվում է կամ երբ էտվում է, նրա սրտում կարող է որոշակի բացասականություն զարգանալ։) Պաշտոնազրկվելը մի սցենար է, էտվելը՝ մեկ այլ։ Ինչո՞ւ է պաշտոնազրկվելը հանգեցնում բացասականության։ (Ոմանք պաշտոնազրկվելուց հետո ինքնաճանաչողություն չունեն և կարծում են, թե իրենց կարգավիճակն էր, որ հանգեցրեց իրենց անկմանը։ Այդժամ նրանք ասում են. «Որքան բարձր ես մագլցում, այնքան ցավոտ ես ընկնում»՝ հնչեցնելով որոշ բացասական տեսակետներ։ Նրանք պաշտոնազրկվելու մաքուր ըմբռնում չունեն. նրանք անհնազանդ են իրենց սրտերում։) Նրանց ներսում անհնազանդություն և դժգոհություն կա, որոնք բացասական հույզեր են։ Նրանք տրտնջո՞ւմ են։ (Այո։ Նրանք զգում են, որ դժվարություն են կրել և գին են վճարել՝ միշտ ծանր աշխատելով՝ առանց որևէ լավ բան ստանալու դրա դիմաց և այնուամենայնիվ պաշտոնազրկվել են։ Ուստի նրանք ասում են. «Դժվար է առաջնորդող լինել. ով դառնում է առաջնորդող, դժբախտ է։ Ի վերջո բոլորը պաշտոնազրկվում են»։) Այս խոսքերը տարածելը բացասականություն արտահայտել է։ Եթե նրանք լոկ անհնազանդ են և դժգոհ, բայց չեն տարածում դա, դա դեռևս բացասականություն արտահայտել չի հանդիսանում։ Եթե անհնազանդությունից և դժգոհությունից աստիճանաբար գանգատվելու տրամադրություն է առաջանում, և նրանք չեն ընդունում այն փաստը, որ ցածր որակ ունեն և ի վիճակի չէին կատարելու աշխատանքը, և ապա սկսում են վիճարկել իրենց աղավաղված տրամաբանությունը՝ վիճելիս առաջացնելով ամեն տեսակ հայտարարություններ, տեսակետներ, արդարացումներ, պատճառներ, բացատրություններ, հիմնավորումներ և այլն, ապա այս տեսակի խոսքեր հնչեցնելը հավասարազոր է բացասականություն արտահայտելուն։ Որոշ կեղծ առաջնորդողներ, որոնք պաշտոնազրկվել են իրական աշխատանք չկատարելու համար, իրենց սրտերում անհնազանդություն են տածում և դժգոհություն՝ ամենևին չունենալով հնազանդություն. նրանք միշտ մտածում են. «Տեսնենք, թե ով կարող է զբաղեցնել իմ տեղը որպես առաջնորդող։ Մյուսներն ինձնից լավը չեն. եթե ես չեմ կարողանում կատարել աշխատանքը, նրանք էլ չեն կարող»։ Ի՞նչն է նրանց դարձնում անհնազանդ։ Նրանք կարծում են, թե իրենց որակը ցածր չէ, և իրենք շատ աշխատանք են կատարել, ուստի ինչո՞ւ են պաշտոնազրկվել։ Սրանք կեղծ առաջնորդողների ներքին մտքերն են։ Նրանք չեն խորհում՝ ճանաչելու իրենց և տեսնելու, թե արդյոք իրականում որևէ իրական աշխատանք կատարել են, թե ոչ, քանի իրական խնդիր են լուծել, կամ արդյոք փաստ է, որ իրենք կաթվածահար են արել եկեղեցու գործը, թե ոչ։ Նրանք հազվադեպ են հաշվի առնում այս բաները։ Նրանք չեն կարծում, թե խնդիրն այն է, որ ճշմարտության իրականությունը չունեն և չեն կարողանում թափանցել բաների էության մեջ. ավելի շուտ, նրանք հավատում են, որ, շատ աշխատանք կատարած լինելով, չպետք է որակվեն որպես կեղծ առաջնորդող։ Սա նրանց անհնազանդության և դժգոհության հիմնական պատճառն է։ Նրանք միշտ մտածում են. «Ես տարիներ շարունակ ո՞ւմ համար եմ կատարել իմ պարտավորությունները՝ ամեն օր շուտ արթնանալով և ուշ քնելով։ Աստծուն հավատալուց հետո ես թողեցի ընտանիքս, հրաժարվեցի կարիերայիցս և նույնիսկ ձերբակալվելու և բանտարկվելու վտանգի առջև կանգնեցի՝ իմ պարտավորությունները կատարելու համար։ Որքա՜ն դժվարություն եմ կրել։ Իսկ հիմա նրանք ասում են, որ ես իրական աշխատանք չեմ կատարել և պարզապես պաշտոնազրկում են ինձ. դա այնքա՜ն անարդար է։ Նույնիսկ եթե ոչնչի չեմ հասել, գոնե դժվարություն կրել եմ. եթե ոչ, ապա՝ հոգնածությունը կա։ Իմ որակով և իմ աշխատանքում գին վճարելու ունակությամբ, եթե նույնիսկ ես դեռևս չափանիշին չհամապատասխանող եմ համարվում և պաշտոնազրկվում եմ, ապա կարծում եմ՝ դժվար թե կան առաջնորդողներ, որոնք համապատասխանում են չափանիշին»։ Արդյոք նրանք բացասականություն են արտահայտում՝ ասելով այս խոսքերը։ Արդյոք դրանց մեջ կա՞ գեթ մեկ նախադասություն, որը հնազանդություն է փոխանցում։ Արդյոք կա՞ ճշմարտությունը փնտրելու ցանկության նույնիսկ մի նշույլ։ Կա՞ որևէ ինքնաքննություն, ինչպես օրինակ՝ «Նրանք ասում են, որ իմ աշխատանքը չի համապատասխանում չափանիշին, ուստի որոշակիորեն ի՞նչն է ինձ պակասում։ Ի՞նչ փաստացի աշխատանք չեմ կատարել։ Կեղծ առաջնորդողի ի՞նչ դրսևորումներ եմ ես ցուցաբերում»։ Նրանք այս կե՞րպ են խորհել իրենց մասին։ (Ոչ։) Ուստի, ո՞րն է այն խոսքերի բնույթը, որ նրանք ասում են։ Արդյոք նրանք գանգատվո՞ւմ են։ Արդարացնո՞ւմ են իրենց։ Ո՞րն է իրենց արդարացնելու նրանց նպատակը։ Մի՞թե դա մարդկանց համակրանքն ու հասկացողությունը ձեռք բերելը չէ։ Մի՞թե նրանք չեն ուզում, որ ավելի շատ մարդիկ գան իրենց պաշտպանելու, ողբալու այն անարդարությունը, որն իրենք կրել են։ (Այո։) Այդ դեպքում ո՞ւմ դեմ են նրանք աղաղակում։ Մի՞թե նրանք չեն վիճում Աստծու հետ և աղաղակում Նրա դեմ։ (Այո։) Նրանց խոսքը տրտունջ է Աստծու դեմ, հակադրություն Աստծուն։ Նրանց սրտերը լցված են դժգոհություններով, դիմակայությամբ և ըմբոստությամբ։ Ոչ միայն դա, այլև բացասականություն արտահայտելով՝ նրանք նպատակ ունեն ավելի շատ մարդկանց մղելու հասկանալ իրենց, կարեկցել իրենց և ավելի շատ մարդկանց մղել բացասականություն զարգացնելու, ինչպես իրենք, ավելի շատ մարդկանց մղել դժգոհություններ, դիմակայություն և բացահայտ չենթարկում տածելու Աստծու հանդեպ կամ աղաղակելու Նրա դեմ ճիշտ իրենց պես։ Մի՞թե նրանք բացասականություն չեն արտահայտում՝ այս նպատակին հասնելու համար։ Նրանց նպատակը պարզապես այն է, որ ավելի շատ մարդկանց իմանալ տան խնդրի այսպես կոչված ճշմարտությունը և ստիպեն ուրիշներին հավատալ, որ իրենց հետ անարդար են վարվել, որ այն, ինչ իրենք արել են, ճիշտ էր, որ իրենց չպետք է պաշտոնազրկեին, և որ իրենց պաշտոնազրկելը սխալ էր. նրանք ուզում են, որ ավելի շատ մարդիկ գան իրենց պաշտպանելու։ Դրա միջոցով նրանք հույս ունեն վերականգնելու իրենց դեմքը, կարգավիճակը և հեղինակությունը։ Բոլոր կեղծ առաջնորդողներն ու հակաքրիստոսները պաշտոնազրկվելուց հետո այսպես բացասականություն են արտահայտում՝ մարդկանց համակրանքը շահելու համար։ Նրանցից ոչ մեկը չի կարող խորհել և ճանաչել իրեն, ընդունել իր սխալները կամ անկեղծ զղջում և ապաշխարություն ցուցաբերել։ Այս փաստն ապացուցում է, որ կեղծ առաջնորդողներն ու հակաքրիստոսները բոլորն այնպիսի մարդիկ են, որոնք չեն սիրում ճշմարտությունը և ամենևին չեն ընդունում այն։ Ուստի մերկացվելուց և դուրս թողնվելուց հետո նրանք չեն կարողանում ճանաչել իրենց ճշմարտության և Աստծու խոսքերի միջոցով։ Ոչ ոք չի տեսել, որ նրանք զղջում ցուցաբերեն կամ իրենց մասին ճշմարիտ ճանաչողություն ունենան, ոչ էլ որևէ մեկը տեսել է, որ նրանք ճշմարիտ ապաշխարություն ցուցաբերեն։ Թվում է, թե նրանք երբեք ճանաչողություն ձեռք չեն բերում իրենց մասին կամ չեն ընդունում իրենց սխալները։ Դատելով այս փաստից՝ կեղծ առաջնորդողներին և հակաքրիստոսներին պաշտոնազրկելը լիովին տեղին է և ամենևին անարդար չէ։ Հիմնվելով իրենց մասին խորհրդածության և ճանաչողության լիակատար բացակայության, ինչպես նաև ամեն տեսակ զղջումից զուրկ լինելու վրա՝ ակնհայտ է, որ նրանց հակաքրիստոսային խառնվածքը լուրջ է, և որ նրանք ամենևին չեն սիրում ճշմարտությունը։

Որոշ կեղծ առաջնորդողներ պաշտոնազրկվելուց հետո ամենևին չեն ընդունում իրենց սխալները, ոչ էլ փնտրում են ճշմարտությունը կամ խորհում և ճանաչում իրենց։ Նրանք չունեն հնազանդության նույնիսկ ամենաչնչին սիրտ կամ վերաբերմունք։ Փոխարենը նրանք սխալ են հասկանում Աստծուն և գանգատվում, որ Աստված իրենց հետ անարդար է վարվում՝ գլուխ կոտրելով գտնելու տարբեր արդարացումներ և պատճառներ՝ իրենց արդարացնելու և պաշտպանելու համար։ Ոմանք նույնիսկ ասում են. «Ես նախկինում երբեք չեմ ցանկացել առաջնորդող լինել, որովհետև գիտեի, որ դա դժվար աշխատանք է։ Եթե լավ ես անում, չես պարգևատրվում, իսկ եթե լավ չես անում, պաշտոնազրկվում ես և դառնում տխրահռչակ, մերժվում ես եղբայրների ու քույրերի կողմից և մնում բոլորովին առանց դեմքի։ Ինչպե՞ս կարող է մարդը ցույց տալ իր դեմքը դրանից հետո։ Հիմա, երբ ինձ պաշտոնազրկել են, ես էլ ավելի եմ համոզված, որ հեշտ չէ առաջնորդող կամ աշխատող լինելը. դա ծանր և ապերախտ աշխատանք է»։ Ի՞նչ է նշանակում «առաջնորդող կամ աշխատող լինելը ծանր և ապերախտ աշխատանք է» արտահայտությունը։ Արդյոք այստեղ փոխանցվո՞ւմ է ճշմարտությունը փնտրելու որևէ մտադրություն։ Մի՞թե այնպես չէ, որ նրանք սկսել են ատել այն փաստը, որ Աստծու տունն իրենց նշանակել է որպես առաջնորդող կամ աշխատող, և այժմ օգտագործում են այս տեսակի արտահայտությունը՝ ուրիշներին մոլորեցնելու համար։ (Այո։) Ի՞նչ հետևանքներ կարող է բերել այս արտահայտությունը։ Մարդկանց մեծամասնության միտքը, մտածելակերպը և այս հարցի վերաբերյալ նրանց ըմբռնումն ու հասկացողությունը կկրեն այս խոսքերի ազդեցությունը և կխանգարվեն դրանցից։ Սա այն հետևանքն է, որ բացասականություն արտահայտելը բերում է մարդկանց համար։ Օրինակ՝ եթե դու առաջնորդող չես և լսում ես սա, կզարմանաս՝ մտածելով. «Մի՞թե ճիշտ չէ։ Ինձ չպետք է որպես առաջնորդող ընտրեն։ Եթե ընտրեն, ես ստիպված կլինեմ արագ ամեն տեսակ պատճառներ և արդարացումներ գտնել՝ հրաժարվելու համար։ Կասեմ, որ ինձ պակասում է որակը, և չեմ կարող կատարել աշխատանքը»։ Ոմանք, ովքեր առաջնորդողներ են, նույնպես ազդվում են այս արտահայտությունից՝ մտածելով. «Որքա՜ն սարսափելի է։ Արդյոք ես նույնպե՞ս ապագայում կբախվեմ նույն ելքին, ինչ նրանք։ Եթե գործերն այսպես են դասավորվելու, ես կտրականապես հրաժարվում եմ առաջնորդող լինելուց»։ Արդյոք այս բացասական հույզերը և այս բացասական արտահայտությունն անհանգստացնո՞ւմ են մարդկանց։ Դրանք հստակորեն անհանգստություններ են պատճառում։ Անկախ անձից, անկախ նրանից՝ նա լավ, թե ցածր որակ ունի, երբ լսի այս խոսքերը, ակամայից նախ կընդունի դրանք, և այս խոսքերը գերիշխող դիրք կզբաղեցնեն նրա մտքում և տարբեր չափերով կազդեն նրա վրա։ Որո՞նք են ազդեցության ենթարկվելու հետևանքները։ Մարդկանց մեծամասնությունը չի կարողանա ճիշտ վերաբերվել առաջնորդող լինելու և պաշտոնազրկվելու հարցին, և նրանք չեն ունենա հնազանդության վերաբերմունք։ Փոխարենը կունենան սիրտ, որը միշտ սխալ է հասկանում և զգուշանում է Աստծուց, նրանք բացասական հույզեր կզարգացնեն այդ հարցի վերաբերյալ և կլինեն հատկապես զգայուն և վախեցած, երբ այդ հարցը հիշատակվի։ Երբ մարդիկ ցուցաբերում են այս վարքագծերը, մի՞թե չեն ընկել Սատանայի գայթակղության և մոլորության մեջ։ Պարզ է, որ նրանք մոլորվել և անհանգստացվել են բացասականություն արտահայտող մարդկանց կողմից։ Քանի որ բացասականություն արտահայտող մարդկանց արտահայտած բաները բխում են մարդկանց ապականված խառնվածքներից և Սատանայից, և քանի որ դրանք ճշմարտության հասկացողություն կամ փորձառական գիտելիք չեն, որոնք ձեռք են բերվել Աստծու կողմից դասավորված հանգամանքներին հնազանդվելու միջոցով, դրանք լսողները տարբեր չափերով անհանգստանում են։ Այն բացասականությունը, որը մարդիկ արտահայտում են, որոշակի հակառակ, խաթարող ազդեցություններ է ունենում բոլորի վրա։ Ոմանք, ովքեր ակտիվորեն փնտրում են ճշմարտությունը, ավելի քիչ կվնասվեն։ Մյուսները, որոնք ընդհանրապես դիմակայություն չունեն, չեն կարող չխաթարվել և խորապես չվնասվել, նույնիսկ եթե գիտեն, որ խոսքերը սխալ են։ Անկախ նրանից, թե Աստված ինչ է ասում, ինչպես է Նա հաղորդակցվում այդ հարցի շուրջ, կամ ինչ պահանջներ ունի Նա, նրանք անտեսում են այս ամենը և փոխարենը մտքում պահում են բացասականություն արտահայտողների խոսքերը՝ միշտ զգուշացնելով իրենց չթուլացնել զգոնությունը, կարծես այս բացասական արտահայտություններն իրենց պաշտպանական անձրևանոցն են, իրենց վահանը։ Անկախ նրանից, թե Աստված ինչ է ասում, նրանք չեն կարողանում բաց թողնել իրենց զգուշավորությունն ու թյուրըմբռնումները։ Այս մարդիկ, որոնք մուտք չունեն ճշմարտության կամ Աստծու խոսքերի մեջ և չեն հասկանում ճշմարտության իրականությունը, զանազանություն չունեն այս բացասական արտահայտությունների նկատմամբ և դիմակայություն չունեն դրանց հանդեպ։ Ի վերջո, նրանք կաշկանդվում և կապվում են այս բացասական արտահայտություններով և այլևս չեն կարողանում ընդունել Աստծու խոսքերը։ Մի՞թե նրանք չեն վնասվել սրանից։ Ի՞նչ չափով են նրանք վնասվել։ Նրանք չեն կարողանում ընդունել կամ հասկանալ Աստծու խոսքերը, այլ փոխարենը մարդկանց հնչեցրած բացասական խոսքերը, դժգոհության, անհնազանդության և գանգատի խոսքերը համարում են դրական բաներ՝ դրանք համարելով իրենց անձնական նշանաբանները, որոնք պետք է մոտ պահեն իրենց սրտերին և օգտագործելով դրանք՝ ուղղորդելու իրենց կյանքը, հակադրվելու Աստծուն և բացահայտ չենթարկվելու Նրա խոսքերին։ Մի՞թե նրանք չեն ընկել Սատանայի ցանցի մեջ։ (Այո։) Այս մարդիկ ակամայից թակարդն են ընկնում Սատանայի ցանցի մեջ, և նրանք գերվում են Սատանայի կողմից։ Բացասական արտահայտությունները, որոնք այս մարդիկ հնչեցնում են պաշտոնազրկվելու նման պարզ հարցի վերաբերյալ, այնուամենայնիվ հսկայական ազդեցություն են ունենում ուրիշների վրա։ Սա ունի արմատական պատճառ. նրանք, ովքեր ընդունում են այս բացասական արտահայտությունները, արդեն իսկ լի էին առաջնորդող լինելու վերաբերյալ պատկերացումներով և երևակայություններով և նույնիսկ որոշ թյուրըմբռնումներով ու զգուշավորությամբ։ Թեև այս թյուրըմբռնումներն ու զգուշավորությունը լիովին ձևավորված չէին նրանց մտքում, այս բացասական արտահայտությունները լսելուց հետո նրանք ավելի են համոզվում, որ իրենց զգուշավորությունն ու թյուրըմբռնումները ճիշտ են. նրանք զգում են, որ էլ ավելի շատ պատճառներ ունեն հավատալու, որ առաջնորդող լինելն իր հետ մեծ դժբախտություն և ոչ շատ լավ բաներ է բերում, և որ իրենք բացարձակապես չպետք է դառնան առաջնորդող կամ աշխատող, որպեսզի խուսափեն սխալներ գործելու համար պաշտոնազրկվելուց և մերժվելուց։ Մի՞թե նրանք լիովին չեն մոլորեցվել և ազդվել բացասականություն արտահայտողների կողմից։ Պաշտոնազրկված անձի հնչեցրած լոկ բացասական արտահայտությունները, ինչպես նաև նրա անհնազանդության և դժգոհության զգացումները կարող են նման զգալի ազդեցություններ և վնաս պատճառել մարդկանց։ Ի՞նչ եք կարծում, լո՞ւրջ խնդիր է, որ մարդկանց արտահայտած բացասական հույզերը լի են մահվան մթնոլորտով։ (Այո, լուրջ է։) Ի՞նչն է այն այդքան լուրջ դարձնում։ Այն, որ դա կատարելապես համապատասխանում է Աստծու հանդեպ մարդկանց խոր արմատավորված զգուշավորությանն ու թյուրըմբռնումներին՝ միաժամանակ արտացոլելով Աստծուն սխալ հասկանալու և կասկածելու մարդկանց վիճակները, ինչպես նաև Նրա հանդեպ նրանց ներքին վերաբերմունքը։ Հետևաբար բացասականություն արտահայտողների տարածած արտահայտություններն ուղղակիորեն հարվածում են մարդկանց կենսական կետերին, և մարդիկ լիովին ընդունում են դրանք՝ այնքան ամբողջությամբ ընկնելով Սատանայի ցանցի մեջ, որ չեն կարողանում ազատել իրենց։ Սա լա՞վ բան է, թե՞ վատ։ (Վատ բան։) Որո՞նք են դրա հետևանքները։ (Դա մարդկանց մղում է դավաճանելու Աստծուն։) (Դա մարդկանց մղում է զգուշանալու Աստծուց և սխալ հասկանալու, իրենց սրտերում հեռանալու Աստծուց, բացասաբար մոտենալու իրենց պարտավորություններին և վախենալու կարևոր հանձնարարություններ ընդունելուց։ Նրանք բավարարվում են սովորական պարտավորություններ կատարելով և այդպիսով բաց են թողնում կատարելագործվելու բազմաթիվ հնարավորություններ։) Կարո՞ղ են արդյոք նման մարդիկ փրկվել։ (Ոչ։)

Երկու հազար տարի առաջ Պողոսը բազմաթիվ տեսակետներ առաջ քաշեց և բազմաթիվ նամակներ գրեց։ Այդ նամակներում նա բազմաթիվ մոլորություններ ասաց։ Քանի որ մարդիկ զանազանություն չունեն, վերջին երկու հազար տարիների ընթացքում Աստվածաշունչ կարդացողները հիմնականում ընդունել են Պողոսի մտքերն ու տեսակետները՝ մի կողմ դնելով Տեր Հիսուսի խոսքերը և չընդունելով Աստծուց եկած ճշմարտությունները։ Կարո՞ղ են արդյոք Պողոսի մտքերն ու տեսակետներն ընդունողները գալ Աստծու առջև։ Կարո՞ղ են նրանք ընդունել Նրա խոսքերը։ (Ոչ։) Եթե չեն կարողանում ընդունել Աստծու խոսքերը, կարո՞ղ են արդյոք Աստծուն վերաբերվել որպես Աստծու։ (Ոչ։) Երբ Աստված գալիս և կանգնում է նրանց առջև, կարո՞ղ են արդյոք ճանաչել Աստծուն։ Կարո՞ղ են արդյոք Նրան որպես իրենց Աստծու և Տիրոջ ընդունել։ (Ո՛չ։) Ինչո՞ւ չեն կարող։ Պողոսի թյուր մտքերն ու տեսակետները լցրել են մարդկանց սրտերը՝ ձևավորելով ամեն տեսակ տեսություններ և ասույթներ։ Երբ մարդիկ օգտագործում են դրանք՝ չափելու Աստծուն, Նրա գործը, Նրա խոսքերը, Նրա բնույթը և մարդկանց նկատմամբ Նրա վերաբերմունքը, նրանք այլևս սովորական, պարզ տեսակի ապականված մարդիկ չեն, այլ հակադրվում են Աստծուն՝ զննելով և վերլուծելով Նրան և թշնամական դառնալով Նրա հանդեպ։ Կարո՞ղ է արդյոք Աստված փրկել նման մարդկանց։ (Ոչ։) Եթե Աստված չի փրկում նրանց, նրանք դեռ կունենա՞ն փրկություն ստանալու հնարավորություն։ Աստծու նախասահմանումն ու ընտրությունը մարդկանց հնարավորություն են տվել, բայց եթե Աստծու նախասահմանումից և ընտրությունից հետո մարդկանց ընտրած ուղին Պողոսին հետևելն է, արդյոք փրկության այս հնարավորությունը դեռ գոյություն ունի՞։ Ոմանք ասում են. «Ես նախասահմանվել և ընտրվել եմ Աստծու կողմից, ուստի արդեն ապահով գոտում եմ։ Ես հաստատ կփրկվեմ»։ Արդյոք այս խոսքերը հիմնավո՞ր են։ Ի՞նչ է նշանակում նախասահմանված և ընտրված լինել Աստծու կողմից։ Դա նշանակում է, որ դարձել ես փրկության թեկնածու, բայց արդյոք կփրկվես, կախված է նրանից, թե որքան լավ ես ձգտում, և արդյոք ընտրել ես ճիշտ ուղին։ Մի՞թե բոլոր թեկնածուներն ի վերջո կընտրվեն և կփրկվեն։ Ո՛չ։ Նմանապես, եթե մարդիկ ընդունում են այնպիսի զգացումներ, ինչպիսիք են անհնազանդությունը, դժգոհությունը և գանգատը, կամ այն խոսքերը, մտքերն ու տեսակետները, որոնք արտահայտում են բացասականություն արտահայտողները, և նրանց սրտերը լցվում ու համակվում են այս բացասական բաներով, դա չի նշանակում, որ նրանք պարզապես փոքր-ինչ համաձայն են. դա նշանակում է, որ նրանք լիովին ընդունում են դրանք և ուզում են ապրել այդ բաներով։ Երբ մարդիկ ապրում են այս բացասական բաների համաձայն, ինչպիսի՞ն է դառնում նրանց հարաբերությունն Աստծու հետ։ Այն վերածվում է հակադիր հարաբերության։ Դա Արարչի և արարածների միջև հարաբերությունը չէ, ոչ էլ Աստծու և ապականված մարդկության միջև հարաբերությունը և, անշուշտ, ոչ էլ Աստծու և փրկություն ստացողների միջև հարաբերությունը։ Փոխարենն այն վերածվում է Աստծու և Սատանայի, Աստծու և Նրա թշնամիների միջև հարաբերության։ Ուստի արդյոք մարդիկ կարող են փրկություն ստանալ, դառնում է հարցական, անհայտ մի բան։ Պաշտոնազրկվածների հնչեցրած բացասական արտահայտությունները լի են գանգատներով, թյուրըմբռնումներով, արդարացումներով և պաշտպանություններով. նրանք նույնիսկ որոշ բաներ են ասում, որոնք մոլորեցնում են մարդկանց և քաշում են դեպի իրենց։ Լսելով այս արտահայտությունները՝ մարդիկ թյուրըմբռնումներ և զգուշավորություն են զարգացնում Աստծու հանդեպ և նույնիսկ իրենց սրտերում հեռանում են Նրանից ու մերժում Նրան։ Այսպիսով, երբ նման մարդիկ բացասական բաներ են դուրս թափում, նրանք պետք է անհապաղ սահմանափակվեն և կանգնեցվեն։ Աստծուց իրենց փորձառած իրավիճակներն ընդունելու, ճշմարտությունը փնտրելու և Աստծուն հնազանդվելու նրանց անկարողությունն իրենց սեփական խնդիրն է, և նրանց չպետք է թույլ տրվի ազդել ուրիշների վրա։ Եթե նրանք չեն կարողանում ընդունել դա, թող աստիճանաբար մարսեն և լուծեն այն։ Բայց եթե նրանք բացասականություն են արտահայտում և ազդում ու անհանգստացնում են ուրիշ մարդկանց բնականոն մուտքը, պետք է ժամանակին կանգնեցվեն և սահմանափակվեն։ Եթե նրանք չեն կարող սահմանափակվել և շարունակում են բացասականություն արտահայտել՝ մարդկանց մոլորեցնելու և իրենց կողմը քաշելու համար, ապա անհապաղ պետք է հեռացվեն։ Նրանց չպետք է թույլ տրվի շարունակել անհանգստացնել եկեղեցական կյանքը։

2. Բացասականություն արտահայտել՝ մերժելով էտում ընդունելը

Գոյություն ունի մեկ այլ իրավիճակ, երբ մարդիկ հակված են բացասականություն արտահայտելու. երբ բախվում են էտվելուն և չեն կարողանում ընդունել էտման որոշ խոսքեր, իրենց սրտերում անհնազանդություն, դժգոհություն և վրդովմունք են տածում և երբեմն նույնիսկ զգում են, որ իրենց նկատմամբ անարդարացի են վարվել։ Կարծում են, թե անարդարություն է տեղի ունեցել։ «Ինչո՞ւ ինձ թույլ չի տրվում բացատրել կամ պարզաբանել։ Ինչո՞ւ եմ շարունակ էտվում»։ Սովորաբար ի՞նչ բացասականություն են արտահայտում այս մարդիկ։ Նրանք նաև պատճառներ են փնտրում՝ իրենց արդարացնելու և պաշտպանվելու համար։ Իրենց սխալները մանրամասն վերլուծելու, փոխհատուցելու կամ շտկելու փոխարեն նրանք վիճում են՝ ասելով, թե ինչու ինչ-որ բան լավ չեն արել, որոնք են դրա հետևում կանգնած պատճառները, որոնք են եղել օբյեկտիվ գործոններն ու պայմանները և թե ինչպես դա դիտավորյալ չեն արել. նրանք այս արդարացումներն օգտագործում են արդարանալու և պաշտպանվելու համար, որպեսզի հասնեն էտումը մերժելու իրենց նպատակին։ Այս մարդիկ չեն ընդունում, որ էտումը ճիշտ է, և շատ ուրիշ մարդկանց հետ վերլուծում են էտման միջադեպը՝ փորձելով բոլորի ներկայությամբ հստակորեն պարզաբանել հարցը։ Նրանք նույնիսկ հետևյալ գաղափարներն են տարածում. «Այսպիսի էտումը կվհատեցնի մարդկանց իրենց պարտավորությունները կատարելիս։ Ոչ ոք այլևս չի ցանկանա կատարել իր պարտավորությունները։ Մարդիկ չեն իմանա՝ ինչպես շարունակել և կիրարկման ուղի չեն ունենա»։ Կան նույնիսկ մարդիկ, որոնք արտաքնապես հաղորդակցվում են այն մասին, թե ինչպես են ընդունում էտվելը, բայց իրականում օգտագործում են հաղորդակցությունը՝ արդարանալու և պաշտպանվելու համար՝ ավելի շատ մարդկանց մղելով հավատալու, որ Աստծու տունը մարդկանց հետ վարվելիս ամենևին հաշվի չի առնում նրանց զգացմունքները, և որ նույնիսկ փոքրիկ սխալը կարող է հանգեցնել էտվելուն։ Նրանք, ովքեր հակված են բացասականություն արտահայտելու, երբեք չեն խորհում իրենց մասին։ Նույնիսկ էտվելուն բախվելիս չեն խորհում իրենց սխալների բնության կամ դրանց պատճառների մասին։ Նրանք մանրամասն չեն վերլուծում այս խնդիրները, այլ փոխարենը մշտապես վիճում են, արդարանում և պաշտպանվում։ Ոմանք նույնիսկ ասում են. «Նախքան էտվելս զգում էի, որ հետևելու ուղի կա։ Բայց երբ էտվեցի, շփոթվեցի։ Այլևս չգիտեմ՝ ինչպես կիրարկել կամ ինչպես հավատալ Աստծուն, և չեմ կարողանում տեսնել առաջ տանող ճանապարհը»։ Նրանք նաև ուրիշներին ասում են. «Պետք է շատ զգույշ լինեք, որպեսզի չէտվեք. դա այնքան ցավոտ է, ասես մաշկի մի շերտ քերթեն։ Մի՛ հետևեք իմ հին ճանապարհին։ Նայե՛ք, թե ինչ է եղել ինձ հետ էտվելուց հետո։ Ես խրվել եմ՝ անկարող լինելով առաջ կամ հետ շարժվել. ինչ էլ անեմ, ճիշտ չէ՛»։ Այս խոսքերը ճի՞շտ են։ Դրանցում որևէ խնդիր կա՞։ (Այո։ Նրանք արդարանում են և վիճում՝ ասելով, թե ոչ մի սխալ բան չեն արել։) Ի՞նչ ուղերձ է փոխանցվում այս արդարացման և վիճաբանության միջոցով։ (Նրանք ասում են, որ Աստծու տունը սխալվում է՝ մարդկանց էտելով։) Ոմանք ասում են. «Նախքան էտվելս զգում էի, որ հետևելու ուղի ունեմ, բայց էտվելուց հետո չգիտեմ՝ ինչ անել»։ Ինչո՞ւ է այնպես, որ էտվելուց հետո նրանք չգիտեն, թե ինչ անել։ Ո՞րն է դրա պատճառը։ (Էտման բախվելիս նրանք չեն ընդունում ճշմարտությունը կամ չեն փորձում ճանաչել իրենց։ Նրանք որոշ պատկերացումներ են տածում և չեն փնտրում ճշմարտությունը՝ դրանք լուծելու համար։ Սա նրանց առանց ուղու է թողնում։ Պատճառն իրենց ներսում գտնելու փոխարեն նրանք հակառակն են պնդում, թե իբր էտվելն է պատճառ դարձել, որ կորցնեն իրենց ճանապարհը։) Մի՞թե սա մեղքն ուրիշի վրա բարդել չէ։ Դա նման է նրան, որ ասեն. «Այն, ինչ արեցի, ըստ սկզբունքների էր, բայց ինձ էտելով՝ հստակ ցույց ես տալիս, որ թույլ չես տալիս ինձ գործերը վարել ըստ սկզբունքների։ Ուստի ապագայում ինչպե՞ս պետք է կիրարկեմ»։ Ահա թե ինչ նկատի ունեն նման բաներ ասող մարդիկ։ Արդյոք նրանք ընդունո՞ւմ են էտվելը։ Ընդունո՞ւմ են այն փաստը, որ սխալներ են գործել։ (Ոչ։) Մի՞թե այս հայտարարությունն իրականում չի նշանակում, որ նրանք գիտեն՝ ինչպես անխոհեմաբար չարագործություններ անել, բայց երբ էտվում են և իրենց խնդրում են գործել ըստ սկզբունքների, չգիտեն՝ ինչ անել և շփոթվում են։ (Այո։) Ուստի նախկինում ինչպե՞ս էին նրանք գործում։ Երբ որևէ մեկը բախվում է էտվելուն, մի՞թե դա այն պատճառով չէ, որ չի գործել ըստ սկզբունքների։ (Այո։) Նրանք անխոհեմաբար չարագործություններ են անում, չեն փնտրում ճշմարտությունը և չեն գործում ըստ սկզբունքների կամ ըստ Աստծու տան կանոնների, ուստի էտվում են։ Էտման նպատակն է հնարավորություն տալ մարդկանց փնտրելու ճշմարտությունը և գործելու սկզբունքների համաձայն՝ կանխելով նրանց կրկին անխոհեմաբար չարագործություններ անելը։ Սակայն էտվելուն բախվելիս այդ մարդիկ ասում են, թե այլևս չգիտեն՝ ինչպես գործել կամ ինչպես կիրարկել. արդյոք այս խոսքերը ինքնաճանաչողության որևէ տարր պարունակո՞ւմ են։ (Ոչ։) Նրանք իրենց ճանաչելու կամ ճշմարտությունը փնտրելու ոչ մի մտադրություն չունեն։ Փոխարենն ակնարկում են. «Նախկինում շատ լավ էի կատարում իմ պարտավորությունները, բայց քանի որ ինձ էտեցիր, խառնաշփոթի մեջ գցեցիր մտքերս և խճճեցիր պարտավորություններիս հանդեպ իմ մոտեցումը։ Հիմա մտածելակերպս բնականոն չէ, և ես այնքան վճռական կամ համարձակ չեմ, որքան նախկինում էի, այնքան քաջ չեմ, և այս ամենն էտվելու պատճառով է։ Էտվելուցս ի վեր սիրտս խորապես վիրավորվել է։ Ուստի պետք է ուրիշներին ասեմ, որ շատ զգույշ լինեն իրենց պարտավորությունները կատարելիս։ Նրանք չպետք է բացահայտեն իրենց թերությունները կամ սայթաքեն. եթե սայթաքեն, կէտվեն, և ապա կդառնան երկչոտ ու կկորցնեն այն եռանդը, որը ժամանակին ունեին։ Նրանց համարձակ ոգին նշանակալիորեն կբթանա, և նրանց երիտասարդական քաջությունն ու ամեն ինչ ներդնելու ցանկությունը կանհետանան՝ թողնելով նրանց հեզորեն վախկոտ, սեփական ստվերից վախեցող և զգալով, որ ինչ էլ անեն, ճիշտ չէ։ Նրանք այլևս չեն զգա Աստծու ներկայությունն իրենց սրտերում և կզգան, որ գնալով ավելի են հեռանում Նրանից։ Նույնիսկ Աստծուն աղոթելն ու աղաղակելը կարծես անպատասխան կմնան։ Նրանք կզգան, որ չունեն նույն կենսունակությունը, աշխուժությունն ու հաճելիությունը և նույնիսկ կսկսեն արհամարհել իրենք իրենց»։ Սրանք փորձառություն ունեցող մեկի կողմից հաղորդակցված անկեղծ խոսքե՞ր են։ Արդյոք ճշմարի՞տ են։ Արդյո՞ք դրանք կերտում կամ օգուտ են տալիս մարդկանց։ Մի՞թե սա պարզապես փաստերը խեղաթյուրել չէ։ (Այո, այս խոսքերը բավականին անհեթեթ են։) Նրանք ասում են. «Մի՛ հետևեք իմ ոտնահետքերին կամ մի՛ կրկնեք իմ հին ճանապարհը։ Հիմա ինձ բավականին բարեկիրթ եք տեսնում, բայց իրականում ես պարզապես վախեցել էի այդ էտումից հետո և այնքան ազատ ու անկաշկանդ չեմ եղել, որքան նախկինում էի»։ Ի՞նչ ազդեցություն են ունենում այս խոսքերն ունկնդիրների վրա։ (Մարդկանց ավելի զգուշավոր են դարձնում Աստծու հանդեպ՝ ստիպելով նրանց էտվելու վախից զգուշությամբ գործել։) Նրանք այսպիսի բացասական ազդեցություն են ունենում։ Սա լսելուց հետո մարդիկ կմտածեն. «Էլ մի՛ ասա։ Մի փոքրիկ վրիպում, և ի վերջո էտվում ես։ Ոչինչ չես կարող անել դա կանխելու համար։ Ինչո՞ւ պետք է այդքան դժվար լինի Աստծու տանը պարտավորություններ կատարելը։ Միշտ խոսում են ճշմարտության սկզբունքների մասին. դա իսկապես պահանջող է։ Մի՞թե լավ չէ պարզապես հասարակ, հանգիստ կյանքով ապրելը։ Դա մեծ պահանջ կամ չափազանցված հույս չէ, բայց ինչո՞ւ է այդքան դժվար դրան հասնելը։ Հաստատ հուսով եմ, որ չեմ էտվի։ Ես շատ երկչոտ մարդ եմ. սովորաբար, երբ մարդիկ զայրացած են նայում ինձ և բարձրաձայն են խոսում, սիրտս սկսում է բաբախել։ Եթե իսկապես էտման բախվեմ, և խոսքերն այդքան խիստ լինեն՝ այդպես մանրամասն վերլուծելով փաստերը, ինչպե՞ս կարող եմ դիմանալ դրան։ Մի՞թե դա ինձ մղձավանջներ չի պատճառի։ Բոլորն ասում են, որ էտումը լավ է, բայց ես չեմ տեսնում, թե ինչպես է դա այդպես։ Մի՞թե այդ մարդը չէր վախեցել դրանից։ Եթե էտվեի, ես էլ կվախենայի»։ Մի՞թե սա այն ազդեցությունը չէ, որն առաջացել է բացասականություն արտահայտողների խոսքերից։ Այս ազդեցությունը դրակա՞ն է, թե՞ բացասական։ (Բացասական։) Այս բացասական հայտարարությունները կարող են հսկայական վնաս հասցնել նրանց, ովքեր պատրաստակամ են ձգտելու ճշմարտությանը։ Ուստի ասե՛ք Ինձ, արդյոք նրանք, ովքեր հաճախ բացասականություն են արտահայտում և մահ են տարածում, Սատանայի ծառանե՞ր են։ Մարդիկ են, որոնք խանգարո՞ւմ են եկեղեցու գործը։ (Այո։)

Ոմանք գործում են իրենց սեփական գաղափարների համաձայն և հակառակում սկզբունքներին։ Էտվելուց հետո զգում են, որ չնայած այդքան տքնաջան աշխատելուն և գին վճարելուն, միևնույն է, էտվեցին, ուստի նրանց սրտերը լցվում են անհնազանդությամբ, և նրանք չեն ընդունում մերկացում կամ մանրամասն վերլուծություն։ Նրանք կարծում են, թե Աստված անարդար է, և որ Աստծու տունն անարդարացի է իրենց հանդեպ, քանի որ իրենց պես պիտանի տաղանդավոր մարդը, որն այդքան տառապանք է կրում և այդքան մեծ գին է վճարում, չի գովաբանվում Աստծու տան կողմից և նույնիսկ էտվում է։ Նրանց անհնազանդությունից ծնվում են դժգոհություններ, և նրանք բացասականություններ են արտահայտում. «Իմ կարծիքով աստծուն հավատալուց ավելի դժվար բան չկա. իսկապես դժվար է որոշ օրհնություններ ստանալ և փոքր-ինչ շնորհ վայելել։ Ես այնքան մեծ գին եմ վճարել, բայց էտվեցի մի բան վատ անելու համար։ Եթե ինձ պես մեկը չի համապատասխանում առաջադրանքին, ապա ո՞վ կարող է համապատասխանել։ Մի՞թե աստված արդար չէ։ Ինչո՞ւ է այնպես, որ ես ի վիճակի չեմ ճանաչելու նրա արդարությունը։ Ինչպե՞ս է աստծու արդարությունն այդքան անհամատեղելի մարդկանց պատկերացումների հետ»։ Նրանք մանրամասն չեն վերլուծում այն, ինչ արել են սկզբունքներին հակառակ, կամ թե ինչ ապականված խառնվածքներ են դրսևորել. նրանք ոչ միայն զուրկ են զղջման կամ հնազանդության նշույլից անգամ, այլև բացահայտորեն դատում և դիմակայում են։ Լսելով նրանց այդպիսի հայտարարություն անելիս՝ մարդկանց մեծամասնությունը սկսում է որոշ չափով կարեկցել նրանց և ազդվում է նրանցից. «Ճիշտ է, այնպես չէ՞։ Նրանք քսան տարի հավատացել են Աստծուն և դեռ նման էտման են բախվել։ Եթե քսան տարի հավատացողը պարտադիր չէ, որ փրկվի, ապա մեզ պես մարդիկ է՛լ ավելի քիչ հույս ունեն»։ Մի՞թե նրանք չեն թունավորվել։ Հենց որ բացասականություն է արտահայտվում, թույն է սերմանվում մարդկանց սրտերում տնկված սերմի պես, որն արմատ է գցում, ծլում, ծաղկում և պտուղ տալիս նրանց մտքերում։ Նախքան մարդիկ կիմանան այդ մասին, թունավորվում են, և նրանց մեջ Աստծու դեմ դիմակայություն ու գանգատներ են առաջանում։ Երբ այդ մարդիկ էտվում են, անհնազանդ են դառնում Աստծու հանդեպ և դժգոհում են նրանից, թե ինչպես է Աստծու տունը վարվել իրենց հետ։ Ապաշխարության և խոստովանության վերաբերմունք որդեգրելու փոխարեն նրանք վիճում են, արդարանում և պաշտպանվում։ Նրանք ամենուր հայտնի են դարձնում, թե որքան դժվարություններ են կրել, ինչ աշխատանք են կատարել և ինչ պարտավորություններ են կատարել իրենց հավատքի երկար տարիների ընթացքում և որ հիմա վարձատրություն ստանալու փոխարեն էտման են բախվում։ Նրանք ոչ միայն չեն կարողանում էտվելուց գիտակցել իրենց սեփական ապականությունն ու թույլ տված սխալները, այլև այն գաղափարն են տարածում, թե Աստծու տունն իրենց հետ անարդար և անխոհեմ է վարվել, որ իրենց հետ չպետք է այդպես վարվեին, և որ եթե այդպես են վարվում, ուրեմն Աստված արդար չէ։ Այս բացասականությունն արտահայտելու պատճառն այն է, որ նրանք չեն կարողանում ընդունել էտումը կամ այն փաստը, որ սխալներ են գործել, առավել ևս չեն ընդունում կամ ճանաչում այն փաստը, որ վնաս են հասցրել եղբայրների ու քույրերի կյանքի մուտքին և եկեղեցու գործին։ Նրանք կարծում են, թե ճիշտ են գործել, և որ Աստծու տունն էր սխալվում՝ իրենց էտելով։ Բացասականություն արտահայտելով՝ նրանք ուզում են մարդկանց ասել, որ Աստծու տունն անարդար է մարդկանց հետ վարվելիս։ Հենց որ որևէ մեկը սխալ է գործում, Աստծու տունն այն որպես զենք կօգտագործի նրա դեմ՝ կառչելով այդ խնդրին և անխղճորեն էտելով նրան, մինչև այն աստիճան, որ նա հնազանդ դառնա և մտածի, թե ոչ մի ներդրում չի ունեցել, երբ այլևս չունենա որևէ մեկին, ով կուռք կդարձնի իրեն, այլևս չգնահատի ինքն իրեն և այլևս չհամարձակվի Աստծուց վարձատրություն խնդրել։ Միայն այդ ժամանակ Աստծու տունը հասած կլինի իր նպատակին։ Այս բացասականությունն արտահայտելու նրանց նպատակն այն է, որ ավելի շատ մարդկանց մղեն հանդես գալու ի պաշտպանություն իրենց, ավելի շատ մարդկանց մղեն հասկանալու «հարցի ճշմարտությունը» և տեսնելու, թե որքան տառապանք են կրել Աստծուն հավատալու իրենց երկար տարիների ընթացքում, որքան նշանակալի են եղել իրենց ներդրումները, որքան որակավորված են իրենք և որքան փորձառու հավատացյալ են։ Դրանով ուզում են ուրիշներին կանգնել տալ իրենց կողքին՝ համատեղ ընդդիմանալով Աստծու տան կանոններին և այն էտմանը, որն Աստծու տունը տվել է իրենց։ Մի՞թե սա իր բնությամբ մարդկանց իրենց կողմը քաշել չէ։ (Այո։) Այսկերպ բացասականություն արտահայտելու նրանց նպատակը մարդկանց իրենց կողմը քաշելն ու մոլորեցնելն է, և նրանք անհանգստացնում են եկեղեցու գործը՝ իրենց վրդովմունքն արտահայտելու համար։ Անկախ այն ազդեցությունից, որն այն ի վերջո ունենում է մարդկանց վրա, երբ նրանք արտահայտում են իրենց բացասականությունը, ազդեցությունն ու հետևանքն այն են, որ մարդիկ մոլորվում և անհանգստանում են, որ վնասվում են։ Դա կերտող չէ։ Դա բացասական ազդեցություն է։

Երբ մարդիկ էտման են բախվում, հիմնականում այս տեսակի բացասականություն են արտահայտում։ Նրանք չեն կարողանում ընդունել էտվելը և դժգոհ ու անհնազանդ են իրենց սրտերում՝ անկարող լինելով ընդունել դա Աստծուց։ Նրանց առաջին արձագանքը էտման վերաբերյալ ճշմարտությունը փնտրելը և իրենց մասին խորհելը չէ, իրենց ճանաչելն ու մանրամասն վերլուծելը չէ՝ տեսնելու, թե հատկապես ինչ են սխալ արել, արդյոք իրենց գործողությունները համապատասխանել են սկզբունքներին, ինչու է Աստծու տունն էտել իրենց, և արդյոք իրենց հետ այսպես վարվելն անձնական վրդովմունքի պատճառով էր, թե արդար էր և խելամիտ։ Նրանց առաջին արձագանքն այս բաները փնտրելը չէ. փոխարենը նրանց առաջին արձագանքն իրենց որակավորումների, կրած դժվարությունների և ծախսվելու վրա հենվելն է՝ էտմանն ընդդիմանալու համար։ Այդպես վարվելով՝ այն ամենը, ինչ առաջանում է նրանց սրտերում, անպայման բացասական է լինելու՝ առանց որևէ դրական բանի։ Ուստի, երբ նրանք հաղորդակցվում են էտվելուց հետո իրենց զգացմունքների և հասկացողության մասին, անշուշտ բացասականություն են արտահայտում և պատկերացումներ տարածում։ Բացասականություն արտահայտելը և պատկերացումներ տարածելը պետք է ժամանակին կանգնեցվեն և սահմանափակվեն, ոչ թե հանդուրժվեն և անտեսվեն։ Այս բացասական բաները կխոչընդոտեն, կանհանգստացնեն և կվնասեն յուրաքանչյուր անձի կյանքի մուտքը և չեն կարողանա դրական դեր խաղալ, առավել ևս չեն կարողանա ոգեշնչել մարդկանց հավատարմությունն Աստծու հանդեպ կամ իրենց պարտավորությունների հավատարիմ կատարումը։ Հետևաբար, երբ նման մարդիկ բացասականություն են արտահայտում, անհանգստացնում են եկեղեցական կյանքը և պետք է սահմանափակվեն։

3. Բացասականություն արտահայտել, երբ վնասվում են մեկի հեղինակությունը, կարգավիճակը և շահերը

Պաշտոնազրկվելուց կամ էտվելուց հետո բացասականություն արտահայտելուց բացի՝ էլ ի՞նչ իրավիճակներում են մարդիկ բացասականություն արտահայտում։ (Երբ մարդկանց շահերը վնասվում են և զգում են, որ կորուստ են կրել։) (Ոմանք երկար տարիներ կատարել են իրենց պարտավորությունները, բայց երբ հիվանդանում են, կամ նրանց ընտանիքներին աղետներ են պատուհասում, ասում են. «Ի՞նչ եմ ձեռք բերել այսքան տարի Աստծուն հավատալուց»։) Մշտապես դժգոհողների տարածված «թևավոր խոսքն» է. «Ի՞նչ եմ ձեռք բերել»։ Էլ ի՞նչ իրավիճակներ կան։ (Ոմանք ոչ միայն արդյունքների չեն հասնում իրենց պարտավորություններում, այլև հաճախակի սխալներ են գործում, ուստի ասում են. «Ինչո՞ւ է Աստված լուսավորություն բերում ուրիշներին, բայց ոչ ինձ։ Ինչո՞ւ Աստված նրանց այդքան լավ որակ տվեց, մինչդեռ իմ որակն այդքան վատն է»։ Իրենց սեփական խնդիրների մասին խորհելու փոխարեն նրանք պատասխանատվությունը բարդում են Աստծու վրա՝ ասելով, թե Աստված լուսավորություն չի բերել կամ չի ուղղորդել իրենց և ապա շարունակ դժգոհում են Աստծուց։) Նրանք պնդում են, որ Աստված անարդար է՝ հարցնելով, թե ինչու է Նա լուսավորություն բերում և շնորհ պարգևում ուրիշներին, բայց ոչ իրենց, գանգատվելով, թե ինչու արդյունքների չեն հասնում իրենց պարտավորություններում. նրանք դժգոհում են։ Ձեր բերած օրինակները լավն են։ Էլի կա՞ն։ (Ոմանք լցվում են վրդովմունքով, երբ իրենց պարտավորությունները կարգավորվում են՝ հարցնելով, թե ինչու դա տեղի ունեցավ, և կասկածելով, որ առաջնորդողներն ու աշխատողները թիրախավորում են իրենց և բարդացնում իրենց վիճակը։) Արդյոք նրանք զգո՞ւմ են, որ Աստծու տունն արհամարհում է իրենց։ (Այո։) Ոմանք, ովքեր փաստացի աշխատանք չեն կատարում, պաշտոնազրկվում և դուրս են թողնվում, և զգում են, որ իրենց հեղինակությունն ու կարգավիճակը վնասվել են։ Իրենց դժգոհությունը դուրս թափելու համար նրանք միշտ գաղտնի տրտնջում են. «Ես կարճ ժամանակ եմ հավատացել աստծուն, ըմբռնելու կարողությունս լավը չէ, և վատ որակ ունեմ։ Ես չեմ համապատասխանում մյուսներին։ Եթե ասում են, որ ունակ չեմ, ուրեմն այդպես էլ կա՛»։ Նրանք արտաքինից ընդունում են իրենց թերությունները, բայց իրականում փորձում են վերադարձնել կորցրած օգուտները՝ անդադար տրտնջալով և այնպիսի բաներ ասելով, որ ձեռք բերեն մարդկանց համակրանքը և նրանց զգալ տան, որ Աստծու տունն անարդար է։ Հենց որ նրանց շահերը վնասվում են, նրանք դժկամ են դառնում և միշտ հույս ունեն վերականգնելու իրենց կորուստները և փոխհատուցում ստանալու։ Եթե չեն ստանում, կորցնում են իրենց հավատքն Աստծու հանդեպ և այլևս չգիտեն՝ ինչպես հավատալ Նրան՝ ասելով այնպիսի բաներ, ինչպիսիք են. «Նախկինում ես մտածում էի, թե աստծուն հավատալը հիանալի է, և որ եկեղեցում որպես առաջնորդող կամ աշխատող գործելն անպայման մեծ օրհնություններ կբերի։ Երբեք չէի սպասում, որ կպաշտոնազրկվեմ ու դուրս կթողնվեմ և կմերժվեմ ուրիշների կողմից։ Ով կմտածեր, որ նման բան կարող է պատահել աստծու տանը։ Աստծուն հավատացող ոչ բոլորն են անպայման լավ մարդիկ, և աստծու տան արած ոչ բոլոր բաներն են ներկայացնում աստծուն կամ արդարադատությունը»։ Ի՞նչ բնություն ունեն նման հայտարարությունները։ Նրանց խոսքերը թե՛ բացահայտ, թե՛ քողարկված կերպով հարձակում են պարունակում։ Դրանք դատողություն և դիմակայություն են պարունակում։ Առերևույթ թվում է, թե դրանք թիրախավորում են որոշակի առաջնորդողի կամ եկեղեցուն, բայց իրականում իրենց սրտերում այդ խոսքերն ուղղում են Աստծուն, Նրա խոսքերին և Նրա տան կառավարչական հրամանագրերին ու կանոններին։ Նրանք զուտ արտահայտում են իրենց վրդովմունքը։ Ինչո՞ւ են նրանք արտահայտում իրենց վրդովմունքը։ Նրանք զգում են, որ կորուստ են կրում. իրենց սրտերում նրանք անարդարություն և դժգոհություն են զգում և ուզում են բաներ կորզել ու փոխհատուցում ստանալ։ Թեև նման մարդկանց արտահայտած բացասականությունը մեծամասնության համար զգալի սպառնալիք չի ներկայացնում, այս գարշելի խոսքերը նման են նյարդայնացնող ճանճերի կամ փայտոջիլների, որոնք չափավոր անհանգստություն են առաջացնում մարդկանց մտքերում։ Մարդկանց մեծամասնությունը զզվանք և հակակրանք է զգում այս խոսքերը լսելիս, բայց անխուսափելիորեն կլինեն այնպիսի մարդիկ, որոնք այդ մարդկանց նույն տեսակից են, նրանք, ովքեր ունեն նույն ապականված խառնվածքները, էությունները և հակումները, որոնք նույն ստոր տեսակից են, ինչ այդ մարդիկ, և որոնք ազդվում ու անհանգստանում են նրանցից։ Դա անխուսափելի է։ Ավելին՝ փոքր հասակ ունեցող որոշ մարդիկ, որոնք զուրկ են զանազանությունից, կարող են անհանգստանալ այս բացասական հայտարարություններից, և Աստծու հանդեպ նրանց հավատքը կարող է ազդեցություն կրել։ Այս մարդիկ առանց այն էլ չգիտեն, թե կոնկրետ ինչի համար է Աստծուն հավատալը, և հստակորեն չեն հասկանում տեսիլքների ճշմարտությունները, և ճշմարտությունն ըմբռնելու նրանց կարողությունը նույնպես վատն է։ Այս բացասական հայտարարությունները լսելիս չափազանց հավանական է, որ նրանք ակամա ընդունեն դրանք և այդպիսով կրեն դրանց ազդեցությունը։ Այս խոսքերը թույն են։ Դրանք կարող են հեշտությամբ տնկվել մարդկանց սրտերում։ Հենց որ որևէ մեկն ընդունում է այս բացասական հայտարարությունները, երբ Աստծու տունը խնդրում է նրան պարտավորություն կատարել, անտարբերությամբ է արձագանքում։ Երբ Աստծու տունը խնդրում է նրան համագործակցել որևէ առաջադրանքի շուրջ, նա գաղջ է։ Նա միայն այն դեպքում կստանձնի դա, եթե ցանկանա. հակառակ դեպքում չի անի՝ միշտ բերելով ամեն տեսակ պատճառներ և արդարացումներ։ Նախքան այդ բացասական հայտարարությունները լսելը, Աստծու հանդեպ նրա հավատքի մեջ փոքր-ինչ անկեղծություն կար, և իր պարտավորությունները կատարելիս որոշակիորեն դրական, նախաձեռնող վերաբերմունք ուներ։ Բայց այդ բացասական հայտարարությունները լսելուց հետո անտարբեր է դառնում և սառն է նաև իր եղբայրների ու քույրերի հանդեպ։ Նրանց հանդեպ զգուշավոր է։ Երբ եկեղեցին կարգավորում է, որ պարտավորություն կատարի, շարունակ խուսափում է և բազմիցս վանում այն՝ մեծ պասիվություն ցուցաբերելով։ Նախկինում նա ճշտապահորեն հաճախում էր հավաքույթների, բայց այդ հայտարարությունները լսելուց հետո նրա հաճախելիությունը դառնում է անկանոն. գալիս է, երբ լավ տրամադրություն ունի և չի գալիս, երբ տրամադրություն չունի։ Եթե տանը որևէ տհաճ բան է պատահում, անհանգստանում է, որ կարող է որևէ աղետ տեղի ունենալ, ուստի ավելի շատ հավաքույթների է հաճախում և ավելի շատ կարդում Աստծու խոսքերը։ Եթե Աստծու խոսքերը կարդալուց հետո ոգևորված, ուրախ և հուզված է, նույնիսկ որոշակի գումար կնվիրաբերի։ Բայց հենց որ տանն ամեն ինչ հանդարտվում է, կրկին դադարում է հավաքույթների հաճախելուց։ Երբ եղբայրներն ու քույրերը փորձում են հաղորդակցվել նրա հետ՝ հուսալով աջակցել, նա հրաժարվելու պատրվակներ է գտնում։ Իսկ երբ եղբայրներն ու քույրերը գնում են նրա տուն, դուռը չի բացում, նույնիսկ երբ ակնհայտորեն տանն է։ Ի՞նչ է կատարվում այստեղ։ Նա ազդվել է այդ բացասական հայտարարություններից. նա թունավորվել է և հավատում է, որ Աստծուն հավատացողները հուսալի չեն։ Սկզբում նա բավականին վստահում էր այդ մարդկանց և երբ կարդում էր Աստծու խոսքերը, մտածում էր. «Սրանք Աստծու խոսքերն են, այս մարդիկ իմ եղբայրներն ու քույրերն են, սա Աստծու տունն է. որքա՜ն հրաշալի է»։ Բայց լսելով որոշ մարդկանց տարածած բացասական արտահայտումները՝ փոխվեց։ Մի՞թե նա չի ազդվել։ Մի՞թե նրա կյանքի մուտքը չի վնասվել։ (Այո։) Ո՞վ ազդեց նրա վրա։ Բացասականություն արտահայտող մարդիկ էին այդ հայտարարություններն անողը։ Եթե որևէ մեկը դեռ ամուր հիմք չի գցել ճշմարիտ ճանապարհին կամ չի կերել ու խմել Աստծու խոսքերն այն աստիճան, որ հասկանա ճշմարտությունը, կարող է հեշտությամբ ազդվել բացասական բաներից։ Եվ մասնավորապես նրանք, ովքեր ճշմարտությունն ըմբռնելու կարողություն չունեն, այլ պարզապես հետևում են միտումներին, դիտարկում են իրավիճակը և նայում մակերեսային երևույթներին, էլ ավելի հեշտությամբ են տարվում բացասական խոսքերով։ Հատկապես երբ լսում են, որ մարդիկ այնպիսի մոլորություններ են խոսում, ինչպիսիք են. «Աստծու տունը պարտադիր չէ, որ արդար լինի, և աստծու տան արած ոչ ամեն ինչ է դրական», նրանց զգուշավորությունն էլ ավելի է մեծանում։ Ճշմարտությանը համապատասխանող հայտարարությունը միշտ չէ, որ հեշտությամբ է ընդունվում, բայց բացասական հայտարարությունը, անհեթեթ հայտարարությունը, ճշմարտությանը հակասող հայտարարությունը կարող են չափազանց հեշտությամբ արմատավորվել մարդկանց սրտերում, և դրանք հեռացնելը հեշտ չէ։ Մարդկանց համար այնքա՛ն դժվար է ընդունել ճշմարտությունը և այնքա՛ն հեշտ է ընդունել մոլորությունները։

Վատ մարդկայնություն ունեցող որոշ մարդիկ մեծ կարևորություն են տալիս իրենց սեփական հեղինակությանը, համբավին, մսեղիի վայելքին և անձնական ունեցվածքին ու շահերին։ Երբ նրանց հեղինակությունը, կարգավիճակը և անմիջական շահերը վնասներ են կրում, նրանք դա Աստծուց չեն ընդունում կամ չեն ընդունում այն միջավայրը, որն Աստված ստեղծել է իրենց համար, և անկարող են բաց թողնել այս բաները և անտեսել իրենց անձնական ձեռքբերումն ու կորուստը։ Փոխարենը տարբեր առիթներ են օգտագործում՝ արտահայտելու իրենց դժգոհությունն ու անհնազանդությունը և արտահայտելու իրենց բացասական զգացմունքները՝ պատճառ դառնալով, որ որոշ մարդիկ մեծապես տուժեն դրա հետևանքով։ Հետևաբար, երբ նման մարդիկ բացասականություն են արտահայտում, եկեղեցու առաջնորդողները նախ պետք է ժամանակին ըմբռնեն իրավիճակը և ժամանակին կանգնեցնեն ու սահմանափակեն այդ մարդկանց։ Իհարկե, եկեղեցու առաջնորդողները պետք է նաև նախաձեռնողաբար մերկացնեն այդ մարդկանց և հաղորդակցվեն եղբայրների ու քույրերի հետ այն մասին, թե ինչպես զանազանել նրանց, և թե ինչու են նրանք ասում այդ բացասական ու անհեթեթ բաները, ինչպես նաև՝ ինչպես վերաբերվել այդ խոսքերին ու զանազանել դրանք, որպեսզի կանխեն իրենց մոլորվելը և նրանց կողմից ծանր վնաս կրելը։ Անհրաժեշտ է ի վիճակի լինել զանազանելու և մանրամասն վերլուծելու նման մարդկանց և դրանով իսկ խուսափելու նրանցից ու մերժելու նրանց և այլևս չմոլորեցվելու նրանց կողմից։ Սա այն աշխատանքն է, որը պետք է անեն եկեղեցու առաջնորդողները։ Իհարկե, եթե սովորական եղբայրներն ու քույրերը հայտնաբերեն նման մարդկանց և զանազանեն նրանց մարդկային էությունը, նույնպես պետք է հեռու մնան նրանցից։ Եթե բավարար կարողություն չունես դիմակայելու կամ հասունություն՝ աջակցելու, օգնելու և փոխելու նրանց, և զգում ես, որ չես կարող դիմանալ նրանց բացասական հայտարարություններին և դժգոհության ու անհնազանդության նրանց խոսքերին, լավագույն մոտեցումը հեռու մնալն է։ Եթե զգում ես, որ շատ ուժեղ ես, ունես որոշակի հասակ և կարող ես զանազանություն կիրառել ու մնալ ազդեցություն չկրած՝ անկախ նրանից, թե ով ինչ է ասում, որ որքան էլ ծանր լինի նրանց արտահայտած բացասականությունը, դա չի փոխի քո հավատքն Աստծու հանդեպ, որ կարող ես զանազանել նման մարդկանց, և որ կարող ես նաև մերկացնել ու կանգնեցնել նրանց, երբ բացասականություն են արտահատում, ապա կարիք չունես խուսափելու կամ զգուշանալու նման մարդկանցից։ Բայց եթե զգում ես, որ չունես նման հասակ, նման մարդկանց հետ վարվելու ճանապարհն ու սկզբունքը նրանցից հեռու մնալն է։ Արդյոք սա հե՞շտ է իրագործել։ (Այո։) Ոմանք ասում են. «Կարո՞ղ եմ հանդուրժել նրանց, համբերել նրանց և ներել նրանց»։ Դա նույնպես լավ է, և սխալ չէ, բայց ամենաառանցքային կամ լավագույն կիրառումը չէ։ Ասենք թե համբերում ես, հանդուրժում և երես ես տալիս նրանց և ի վերջո մոլորեցվում ես նրանց կողմից և քաշվում նրանց կողմը։ Եվ ենթադրենք՝ որքան էլ Աստծու տունն ապահովի և աջակցի քեզ, չես զգում դա։ Կամ երբ կարդում ես Աստծու խոսքերը, հաճախ տարվում ես նրանց մտքերով ու հայտարարություններով և հենց որ մտածում ես նրանց ասած որևէ բանի մասին, միտքդ ազդվում է, և չես կարողանում շարունակել կարդալը։ Եվ երբ եղբայրներն ու քույրերը հաղորդակցվում են ճշմարտության իրենց հասկացողության շուրջ, հատկապես երբ հաղորդակցվում են նման մարդկանց հայտարարությունները զանազանելու մասին, կրկին տարվում և ազդվում ես նրանց խոսքերից՝ պատճառ դառնալով, որ միտքդ խառնաշփոթի մեջ ընկնի։ Եթե դա այդպես է, ապա պետք է հեռու մնաս նման մարդկանցից։ Քո հանդուրժողականությունն ու համբերությունը անարդյունավետ կլինեն և լավագույն միջոցը չեն նման մարդկանցից պաշտպանվելու համար։ Ասենք թե քո հանդուրժողականությունն ու համբերությունը քողարկված, արտաքին վարքագիծ չեն, այլ իրականում բավարար հասակ ունես՝ նման մարդկանց երես առ երես հանդիպելու համար։ Անկախ նրանից, թե նրանք ինչ են ասում, նույնիսկ եթե չես խոսում, միևնույն է, կարող ես զանազանել նրանց քո սրտում։ Դու ի վիճակի ես համբերատարություն ցուցաբերելու նրանց հանդեպ և անտեսելու նրանց, բայց նրանց ասած ցանկացած բացասական խոսք կամ Աստծու վերաբերյալ թյուրըմբռնման և գանգատի խոսք ամենևին չի ազդի Աստծու հանդեպ քո հավատքի վրա, ոչ էլ կազդի պարտավորությունդ կատարելու քո հավատարմության կամ Աստծուն քո հնազանդության վրա։ Այդ դեպքում կարող ես հանդուրժել և համբերել նրանց։ Ո՞րն է հանդուրժողականություն և համբերություն կիրառելու սկզբունքը։ Չվնասվելը։ Անտեսի՛ր նրանց, թո՛ղ ասեն այն, ինչ ուզում են. ի վերջո նման մարդիկ պարզապես անխոհեմաբար խնդիրներ հրահրողներ են և անամոթաբար համառ են։ Որքան էլ նրանց հետ հաղորդակցվես ճշմարտության շուրջ, չեն ընդունի։ Նրանք դևերից և Սատանայից են, և անօգուտ է նրանց հետ հաղորդակցվելը։ Հետևաբար, նախքան Աստծու տունը կհեռացնի և կզբաղվի նրանցով, եթե ունես հասակ՝ առանց վնասվելու հանդուրժելու և համբերելու նրանց, դա լավագույնն է։ Արդյոք սովորաբար որդեգրո՞ւմ եք հանդուրժողականության և համբերության այս սկզբունքը։ Դուք հանդուրժում եք բոլոր տեսակի մարդկանց, բայց երբեմն զգույշ չեք լինում և փոքր-ինչ մոլորվում եք։ Հետո գիտակցում եք դա, պարտական եք զգում Աստծուն, աղոթում եք մի քանի օր և շրջում եք ձեր վիճակը և ավելի եք մոտենում Աստծուն։ Մեծամասամբ կարող եք հստակորեն տեսնել, որ նման մարդիկ լավը չեն, և որ նրանք դևերից են։ Թեև կարող ես նորմալ շփվել նրանց հետ, ներքուստ հեռու ես և վանվում ես նրանցից։ Անկախ նրանից, թե ինչ են ասում կամ ինչ բացասական հայտարարություններ ու տեսակետներ են հնչեցնում, ականջդ խուլ ես ձևացնում՝ անտեսելով դա, և մտածում ես. «Ասա՛ այն, ինչ ուզում ես։ Կարող եմ զանազանել քեզ։ Պարզապես չեմ շփվում քեզ պես մարդկանց հետ»։ Արդյոք սա՞ է այն սկզբունքը, որին հետևում եք մեծամասամբ՝ նման հարցերով զբաղվելիս։ Սրան հասնելը նույնպես վատ չէ։ Դա հեշտ չէ և պահանջում է հասկանալ որոշ ճշմարտություններ և ունենալ որոշակի հասունություն։ Եթե նույնիսկ չունես հասակ այս մակարդակը, ապա չես կարողանա հաստատուն կանգնել և լավ չես կատարի քո պարտավորությունը։

4. Բացասականություն արտահայտել, երբ ոչնչանում է մեկի՝ օրհնություններ ձեռք բերելու ցանկությունը

Բացասականություն արտահայտելն ունի մեկ այլ դրսևորում։ Ոմանք ասում են. «Այսքան տարի ես հավատացել եմ Աստծուն և ի՞նչ եմ ձեռք բերել»։ Երբ նման մարդիկ բացասականություն են արտահայտում, նրանց հիմնական ասածն է. «Ի՞նչ եմ ձեռք բերել», ինչը նշանակում է, որ ոչինչ ձեռք չեն բերել։ Նրանք կարծում են, թե Աստծուն հավատալիս Աստծու տնից կամ Աստծուց որոշակի օգուտներ կամ օրհնություններ ստանալը հատկապես դժվար է, և որ մարդիկ պետք է հսկայական սեր դրսևորեն, անհավանական համբերություն ունենան և չշտապեն արագ արդյունքների հասնել։ Ինչ վերաբերում է Աստծու խոսքերին, որոնք մերկացնում են մարդկանց, էտում են մարդկանց, զտում են մարդկանց և մաքրագործում են մարդկանց ապականությունը, նրանք կարծում են, թե դրանք պարզապես մակերեսային, բարձրագոչ խոսքեր են, որոնց բացարձակապես չի կարելի վստահել. նրանք կարծում են, որ եթե ըստ Աստծու խոսքերի կիրարկեն, ապա իսկապես մեծ վնաս կկրեն։ Կարծում են, թե օգուտներ ու առավելություններ ստանալը և իրենց ձգտումներն ու ցանկություններն իրականացնելը բոլոր ժամանակներում ամենավճռորոշ բանն է, իսկ ճշմարտությունը կիրարկելը կամ չկիրարկելն ամենևին վճռորոշ չէ. նրանք կարծում են, որ քանի դեռ չարիք չեն գործում, դա բավական է, և իրենք դուրս չեն թողնվի եկեղեցու կողմից։ Ինչպե՞ս է զգում մարդկանց մեծամասնությունն այս բացասական խոսքերը լսելուց հետո։ Արդյոք ներքուստ հավանություն տալի՞ս են և համաձայնո՞ւմ են այս խոսքերի հետ, թե՞ որոշակի արհամարհանք են զգում այս խոսքերի նկատմամբ և կարծում են, որ այդ մարդիկ եսասեր են, արհամարհելի, չարասեր ու պիղծ, և կարող են զանազանել, մերկացնել ու սահմանափակել նրանց՝ կանգնեցնելով նրանց բացասականություն և մահ տարածելը շարունակելուց։ Արդյոք մարդկանց մեծամասնությունը հակակրա՞նք է զգում և դատապարտում նման բացասական խոսքերը, թե՞ կարող է մոլորեցվել դրանց կողմից և դառնալ բացասական։ Ոմանք, լսելով այս խոսքերը և տեսնելով, որ դատարկաձեռն են, մտածում են. «Մի՞թե դա ճիշտ չէ։ Ես նույնպես ոչինչ ձեռք չեմ բերել։ Աստծու տանը պարզապես օրական երեք անգամ սնվում եմ, անընդհատ զբաղված եմ և իսկապես ուրիշ ոչինչ ձեռք չեմ բերել»։ Ունե՞ք նման մտքեր։ Նույն բա՞նն եք զգում։ Նրանք, ովքեր հասկանում են ճշմարտությունը, կասեն. «Ի՞նչ նկատի ունես, որ ոչինչ ձեռք չես բերել։ Այնքա՜ն շատ բան ենք ձեռք բերել Աստծուց։ Այնքա՜ն շատ ճշմարտություններ ենք հասկացել»։ Բայց ոմանք գուցե համաձայն չլինեն նրանց հետ՝ ասելով. «Այնքան էլ իրատեսական չի թվում ասելը, թե «այդքան շատ» բան ենք ձեռք բերել։ Պարզապես փոքր-ինչ շնորհ ենք ստացել, մեր պարտավորությունները կատարելու որոշ հնարավորություններ ենք ստացել, հասկացել ենք որոշ վարդապետություններ այն մասին, թե ինչպես վարվենք, հանդիպել ու ճանաչել ենք տարբեր վայրերից եկած բազմաթիվ եղբայրների ու քույրերի և շատ ենք ընդլայնել մեր մտահորիզոնը։ Սա համարվում է միայն մի քիչ բան ձեռք բերել»։ Այս կարգերից որի՞ն եք պատկանում։ Բոլոր այս կարգերում էլ մարդիկ կան, այնպես չէ՞։ (Այո։) Մենք սա երկու տեսանկյունից կքննարկենք։ Նախ խոսենք այն մասին, թե ինչ է կատարվում նրանց հետ, ովքեր միշտ հավատում են Աստծուն՝ հանուն շնորհ ստանալու։ Արդյոք հավատո՞ւմ են Աստծուն՝ ճշմարտությունը ձեռք բերելուն ձգտելու համար, որպեսզի կարողանան փրկության հասնել։ (Ոչ, նրանք հավատում են հանուն օրհնություններ ստանալու։) Այդ դեպքում Աստված նրանց քի՞չ շնորհ, պաշտպանություն, բարություն, լուսավորություն և լուսավորում է տվել։ (Աստված նրանց շատ է տվել այս բաներից։) Կարելի է ասել, որ Աստծուն հավատացող յուրաքանչյուր մարդ ստացել է Աստծու պաշտպանությունը։ Արդյոք Աստծու պաշտպանությունը կոնկրե՞տ է։ Կա՞ն արդյոք դրա իրական օրինակներ։ Ինչպիսի՞ պաշտպանություն են ստացել մարդիկ։ (Համեմատաբար ակնհայտ տեսակն այն է, որ Աստծուն հավատալուց հետո այլևս չենք ազդվում աշխարհի չարասեր միտումներից։ Չենք ընկնում անկման մեջ կամ չենք ձգտում այդ չարասեր բաներին, ինչպես օրինակ՝ գիշերային ակումբներ գնալը, ծխելը, խմելը և այլն։ Առնվազն մենք չենք ներգրավվում այս բաների մեջ, և ես հավատում եմ, որ բավականին պաշտպանված ենք այս առումով։) Սա շատ շոշափելի տեսանկյուն է, որը մարդիկ կարող են տեսնել և անձամբ փորձառաբար ապրել։ Աշխարհի չարասեր միտումներից չազդվելն ու չմոլորվելը, մարդու պես ապրելը և բնականոն մարդկայնության մեջ մարդկային նմանությամբ ապրելն Աստծու պաշտպանության գործնական օրինակ և ապացույց են։ Էլի՞ կան։ (Չար հոգիների կողմից չանհանգստացվելը և Աստծու պաշտպանության տակ ապրել կարողանալը։) Սա նույնպես գործնական օրինակ է։ Մարդկանց մեծամասնությունն ունեցե՞լ է այս փորձառությունը։ Կարո՞ղ եք ըմբռնել դրա իմաստը։ Ոմանք ասում են. «Անհավատները նույնպես չեն անհանգստացվում չար հոգիների կողմից։ Քանի՞ անհավատ է անհանգստացվում չար հոգիների կողմից»։ Արդյոք այս պնդումը ճի՞շտ է։ Զգո՞ւմ եք, որ այս պնդումը համապատասխանում է փաստերին։ (Իմ համադասարանցիներից բավականին շատերն անհանգստացվել են չար հոգիների կողմից։ Ոմանք քնի կաթված են ունենում, իսկ մյուսները ձայներ են լսում։ Նրանք չեն հավատում Աստծուն և չգիտեն՝ ինչ է կատարվում։ Ամենուր բուժում են փնտրում, բայց չեն կարողանում բուժվել, ապրում են վախի ու սարսափի մեջ։ Դա տանջալի է։ Սակայն քանի որ ես մանկուց հավատացել եմ Աստծուն, երբեք չեմ անհանգստացվել կամ տառապել այսկերպ։ Ժամանակի մեծ մասը սիրտս համեմատաբար կայուն և խաղաղ է։) Աստծուն ճշմարտապես հավատացողներն այս մտահոգությունը չունեն. մենք չենք անհանգստանում կոնվերսիոն խանգարում ունենալու կամ չար հոգիների կողմից անհանգստացվելու կամ տիրվելու համար։ Մենք չենք վախենում, որովհետև ունենք Աստծուն։ Բացի դրանից՝ իրական կյանքում անհավատներն անընդհատ խոսում են դիմագիտության, ֆենշույի և գուշակության մասին. Արևմուտքում նույնիսկ աստղագուշակություն կա։ Ոմանք երկրպագում են հայտնի բուդդայական արձանների, չար հոգիների և կուռքերի, իսկ ոմանք՝ ոչ, բայց անկախ նրանից՝ անում են դա, թե ոչ, բոլորն էլ որոշակիորեն ազդվում և սահմանափակվում են այս բաներից։ Օրինակ՝ տնից դուրս գալուց առաջ պետք է փոքր-ինչ գուշակություն անեն՝ տեսնելու համար, թե որ ուղղությունն է բարենպաստ, և որը՝ անբարենպաստ։ Խանութ բացելիս նրանք որոշում են, թե վաճառասեղանի որ դիրքը փող կբերի, և որը՝ ոչ, ինչեր դնել խանութում և որ կուռքերին երկրպագել՝ հարստություն գրավելու համար, և որտեղ դնել որոշակի բաներ՝ ֆենշույը չխաթարելու համար։ Տեղափոխվելիս նրանք պետք է որոշեն տեղափոխվելու բարենպաստ ժամանակը՝ ընտանիքի ապագա բարգավաճումն ապահովելու և դժբախտ պատահարներից խուսափելու համար, և որոշեն, թե որ ժամանակներն են անբարենպաստ։ Նույնիսկ ուսանողներն են ազդվում այս համոզմունքներից, երբ ընդունելության քննություններ են հանձնում։ Քննության օրը խուսափում են ձախողում ենթադրող բառեր ասելուց և փոխարենը պետք է ասեն այնպիսի բառեր, ինչպիսիք են՝ «գերազանցել» և «հաջողություն»։ Կյանքի յուրաքանչյուր տեսանկյուն՝ երեխաների դպրոց հաճախելուց մինչև ծնողների առօրյա կյանքով ապրելը, փող աշխատելը, տեղափոխվելը, աշխատանք փնտրելը, ինչպես նաև երեխաների ամուսնությունները և այլն, ազդվում է այսպես կոչված ֆենշույից և բախտից՝ ի թիվս այլ գաղափարների։ Ուստի, երբ մարդիկ ազդվում են այս բաներից, ի՞նչն է նրանց սահմանափակում։ Նրանց սահմանափակվում են չար հոգիներից։ Այս բոլոր բաները վերահսկվում են չար հոգիների կողմից։ Այդ դեպքում ինչո՞ւ են մարդիկ երկրպագում այդ չար հոգիներին։ Ինչո՞ւ են ազդվում այս բաներից։ Տեղափոխվելու պես պարզ հարցի դեպքում ինչո՞ւ պետք է մարդիկ միշտ խորհեն այն մասին, թե որ ժամանակն է բարենպաստ տեղափոխվելու համար, և որը՝ ոչ, ինչն է բարենպաստ առաջինը տեղափոխել, և ինչն է բարենպաստ չտեղափոխել։ Ինչո՞ւ պետք է միշտ հաշվի առնեն այս բաները։ Պետք է հաշվի առնեն դրանք, որովհետև եթե չանեն դա, չար հոգիները կգործեն՝ տանջելով ու չարչարելով նրանց։ Ի՞նչ եք տեսնում այս հարցերից։ Ողջ մարդկությունն ապրում է չարերի վերահսկողության տակ։ Ովքե՞ր են չարերը։ Ավելի մեծ չարերը Սատանան և դևերն են, իսկ ավելի փոքր չարերը տարբեր վայրերի չար հոգիներն են՝ նրանք, ովքեր մարդկանց տարբեր ռասաներ են վերահսկում։ Մարդկային կյանքի յուրաքանչյուր տեսանկյուն սահմանափակվում և վերահսկվում է այս չար հոգիների կողմից։ Նույնիսկ տուն կառուցելիս՝ գլխավոր հեծանի տեղադրման ժամանակ, մարդիկ կարմիր կտոր են կախում և ճայթռուկներ արձակում՝ մի քիչ հաջողության համար, իսկ բոլոր շինարարները կարմիր հագուստ են կրում՝ ֆինանսական բարգավաճում բերելու և դժբախտ պատահարներից խուսափելու համար։ Այս բոլոր բաների վերաբերյալ կան որոշակի պահանջներ և ասույթներ, ինչպես նաև տաբուներ, և նրանք պետք է խուսափեն տաբուներից ու հետևեն այս ասույթներին։ Օրինակ՝ ոմանք հաճախ բախվում են դժվարությունների, և գործերը հարթ չեն ընթանում նրանց համար. նրանք կորցնում են իրենց աշխատանքը, կանայք լքում են նրանց, և տանը ոչինչ չի մնում։ Նույնիսկ չեն կարողանում մարել իրենց տան հիփոթեքը, և թվում է՝ ոչինչ չի ստացվում։ Նրանք ոչ մի վատ բան չեն արել, ուստի ինչո՞ւ են այս բաները պատահում նրանց։ Այլ տարբերակ չունենալով՝ նրանք դիմում են կեղծ աստվածների և չար հոգիների երկրպագությանը կամ հրատապ կերպով փնտրում են մեկին՝ իրենց ֆենշույը ստուգելու համար, որպեսզի փոխեն իրենց բախտը, և դա անելուց հետո գործերն աստիճանաբար սկսում են լավ ընթանալ նրանց համար։ Նախկինում նրանք չէին հավատում այս բաներին, բայց հիմա, երբ խնդիրներ են ծագում, անկեղծորեն երկրպագում են կեղծ աստվածներին ու չար հոգիներին, և նախքան որևէ բան անելը պետք է գուշակության դիմեն։ Այսպես ապրելը հոգնեցուցի՞չ է, թե՞ ոչ։ (Այո։) Դա ուղղակի հոգնեցուցի՛չ է։ Թեև նրանք ուզում են, բայց չեն կարողանում ազատ ու հանգիստ ապրել կամ խուսափել այս ասույթների ու կանոնների սահմանափակումներից։ Եթե խախտում են այս կանոնները, չար հոգիները գործում և անհանգստացնում են նրանց, և նրանք բռնի կերպով ենթարկվում են այդ չար հոգիներին ու պետք է ամեն օր երկրպագեն նրանց, որպեսզի իրենց կյանքը հարթ ընթանա։ Սակայն Աստծուն հավատացողները չեն սահմանափակվում այս ֆեոդալական սնահավատություններով կամ չար հոգիների գործողություններով։ Կարող են տեղափոխվել կամ գնալ այնպես, ինչպես ցանկանում են՝ առանց որևէ տաբուից խուսափելու կարիք ունենալու։ Մայրցամաքային Չինաստանում Կոմունիստական կուսակցությունը միշտ ճնշում և հալածում է կրոնական համոզմունքները։ Եթե հավատացյալներն այլևս չեն կարողանում ապրել որևէ վայրում, պետք է արագ տեղափոխվեն։ Արդյոք պե՞տք է բարենպաստ օր կամ ժամ ընտրեն դրա համար կամ երկրպագեն ինչ-որ բանի։ Ոչ։ Նրանք աղոթում են Աստծուն, և Աստված պաշտպանում է նրանց։ Ամեն ինչ Աստծու ձեռքերում է. նրանք չեն կաշկանդվում այս բաներով։ Երբ ցանկանում են որևէ բան ուտել կամ դուրս գալ տնից, պե՞տք է խորհրդակցեն ալմանախի հետ կամ տեսնեն՝ արդյոք դա որևէ տաբու խախտո՞ւմ է։ Ոչ, նրանք աղոթում են Աստծուն, և ամեն ինչ Աստծու ձեռքերում է։ Երբ մարդիկ ապրում են Աստծու տիրակալության և գերիշխանության տակ՝ Աստծու պաշտպանությամբ և ուղղորդմամբ, չար հոգիներն ու անմաքուր հոգիները՝ թե՛ մեծ, թե՛ փոքր, հեռու են մնում ճանապարհից. նրանք չեն համարձակվում գործել Աստծուն հավատացողների դեմ։ Մի՞թե այս մարդիկ պաշտպանված չեն։ Մի՞թե նրանք ազատ և հանգիստ կերպով չեն ապրում։ (Այո։) Այս շնորհը մե՞ծ է։ (Այո։) Անկախ նրանից՝ արդեն ձեռք ես բերել ճշմարտությունը, թե ոչ, քանի դեռ Աստծուն անկեղծորեն հավատացող մարդ ես, Աստծու կողմից նախասահմանված և ընտրված մեկն ես և երբ գալիս ես Աստծու առջև, Նա այսպես պաշտպանում է քեզ՝ թույլ տալով նման շնորհ վայելել։ Ի՜նչ հսկայական շնորհ է սա։ Քո անձնական անվտանգությունը և քո բոլոր քայլերն ապահով և անվտանգ են պահվում, Աստված պատասխանատվություն է կրում այս բաների համար և պաշտպանում է դրանք, ուստի անհանգստանալու կարիք չունես։ Ժամանակի մեծ մասը մարդիկ նույնիսկ չեն աղոթում կամ գիտակցաբար իրենք իրենց չեն մտածում. «Ես կաղոթեմ Աստծուն և կխնդրեմ Աստծուն պաշտպանել ինձ։ Հուսամ՝ ամեն ինչ լավ կլինի, և ոչ մի վատ բան չի պատահի»։ Դու նույնիսկ աղոթելու կարիք չունես։ Քանի դեռ սրտումդ ունես այն պարզ համոզմունքը, որ «հավատում եմ Աստծուն. ամեն ինչ Աստծու ձեռքերում է», Աստված կգործի։ Մարդիկ նման հսկայական շնորհ են վայելում Աստծուց. մի՞թե սա քիչ բան ձեռք բերել է։ (Դա բականանին շատ բան ձեռք բերել է։) Աստված աշխարհի միակ Գերիշխանն է։ Քո կյանքը և այն ամենը, ինչ ունես, Աստծու ձեռքերում են՝ այս Գերիշխանի ձեռքերում, սիրտդ խաղաղ, կայուն և հանգիստ է, և ոչ մի բանի մասին անհանգստանալու կարիք չունես։ Անկախ նրանից՝ որքան գիտելիք ունես Աստծու մասին կամ որքան ճշմարտություններ ես հասկանում, սրտումդ կարող ես լիովին վստահ լինել դրանում։ Ամեն ինչ Աստծու ձեռքերում է։ Եթե Աստծուն հավատացողներն իրենց սրտերում տեղ ունեն Նրա համար և հասկանում են ճշմարտությունը, չար հոգիները չեն համարձակվում անհանգստացնել, վնասել կամ մոտենալ նրանց։ Հետևաբար, հավատացյալները կարիք չունեն ներգրավվելու այդ ավելորդ գործընթացների մեջ։ Սա այնպիսի հսկայական շնորհ է. ինչպե՞ս կարող ես դեռևս ասել, թե Աստծուն հավատալուց ոչինչ ձեռք չես բերել։ Մի՞թե զուրկ չես խղճից։ Առանց այլ բանի նայելու՝ միայն այն պնդումը, թե ոչինչ ձեռք չես բերել, ապացուցում է մարդու՝ խղճից լիովին զուրկ լինելը, և ապացուցում է, որ նրա խիղճը միանգամայն վատն է. մնացածի մասին այլևս ոչինչ պետք չէ ասել։

Աստված մարդկանց ձրիաբար շնորհում է ճշմարտությունը և կյանքը՝ տրամադրելով Իր խոսքերը մարդկանց՝ առանց փոխարենը որևէ բան պահանջելու։ Թեև մարդիկ կարող են զգալ, որ իրենց հասակը դեռևս անհաս է, որ շատ բան չեն հասկացել ճշմարտությունից և որ չեն կարողանում հստակորեն արտահայտել այն քիչը, որ հասկանում են, միայն այս բաները, որ Աստված տվել է նրանց, այս զգացմունքն ու սերը՝ ինչպիսի՛ հսկայական շնորհ է սա։ Աստված մարդկանց տվել է ամենաթանկարժեք բաները. մարդիկ աշխարհի ամենաարժեքավոր բաներն են ստացել Աստծուց։ Անկախ նրանից՝ զգացել ես դա, թե ոչ, Աստված դրանք արդեն տվել է մարդուն։ Էլ ինչի՞ց պետք է մարդիկ դժգոհեն։ Արդյոք նրանք արժանի՞ են ստանալու այս բաները։ Աստծու կողմից ընտրվածներն աշխարհի ամենաերջանիկ մարդիկ են։ Դու նախասահմանվել և ընտրվել ես Աստծու կողմից. աշխարհի ամենաերջանիկ և հաջողակ մարդկանցից մեկն ես։ Ինչպե՞ս կարող ես ասել, թե ոչինչ ձեռք չես բերել։ Դու դարձել ես ամենաերջանիկ և ամենահաջողակ մարդկանցից մեկը, որովհետև Աստված նախասահմանել և ընտրել է քեզ, և այսպիսով՝ չար հոգիներն ու անմաքուր հոգիները չեն համարձակվում մոտենալ քեզ։ Ոմանք հարցնում են. «Դա նշանակում է, որ իմ կարգավիճակն ու ինքնությունը պատվավո՞ր են դարձել»։ Կարելի՞ է արդյոք սա ասել։ Ո՛չ, չի կարելի, որովհետև այս ամենն Աստծու սիրո և Աստծու գործողությունների շնորհիվ է։ Մարդիկ այնքա՛ն շատ բան են ձեռք բերել։ Միայն այս կյանքում մարդիկ այնքա՜ն շատ բան են ձեռք բերել. ինչպե՞ս են մարդիկ ընդհանրապես արժանի այս ամենը ստանալու։ Աստծուն հավատացողներից ոմանք ամենևին չեն ձգտում ճշմարտությանը և դեռ շարունակում են ասել. «Ի՞նչ եմ ձեռք բերել Աստծուն հավատալու այսքան տարիներից»։ Մի՞թե ինքդ չես կարող հաշվել դա։ Սրտումդ դու գիտես՝ արդյոք հասկանում ես ճշմարտությունը, որքան ավելի քիչ չարիք ես գործել, և առավել ևս սրտումդ գիտես, թե որքան շնորհ ես վայելել։ Եթե սրտումդ հստակ գիտես այս բաները, չէիր ասի այնպիսի բաներ, որոնք այդքան զուրկ են խղճից։ Ոմանք նաև ասում են. «Աստծու տունն ապահովում է նաև իմ սնունդը, հագուստը և կացարանը»։ Մի՞թե սա Աստծու շնորհի և պաշտպանության հետ համեմատած շատ չնչին չէ։ Մի՞թե սա նույնիսկ հիշատակման արժանի չէ։ Սակայն խիղճ ունեցողները զգում են, որ թեև դա հիշատակման արժանի չէ, այնուամենայնիվ, Աստծու շնորհի մի մասն է։ Աստծու շնորհն անչափելի է. Աստված այնքա՜ն շատ բան է տվել մարդկանց։ Ինչ վերաբերում է այդ նյութական բաներին, Աստծու տեսանկյունից՝ Նա նույնիսկ չի հաշվում դրանք։

Աստծու գործողությունների մի տեսանկյունը մարդկանց պաշտպանելն է, իսկ մյուսը՝ նրանց առաջնորդելը դեպի փրկություն տանող ուղու վրա, որպեսզի կարողանան փրկվել։ Մարդիկ վայելել են Աստծու այս մտադրությունը և Նրա սերը նրանց հանդեպ, և Աստված նրանց առատ շնորհ է պարգևել։ Բացի դրանից՝ կա մի բան, որն ամենակարևորն է։ Ճշմարտությունը, որն Աստված շնորհել է մարդկանց, այն է՝ խոսքեր, որոնք մարդկության պատմության մեջ որևէ դարաշրջանում ոչ ոք երբևէ չի լսել կամ ստացել։ Անկախ նրանից, թե քանի անգամ է Աստված ստեղծել մարդկությանը, Նա երբեք չի արել այս աշխատանքը կամ չի խոսել այս խոսքերը։ Մարդկությանը վերաբերող բոլոր խորհուրդները, այն, ինչ մարդիկ կարող են տանել, իմաստավորել և հասկանալ, Աստված այդ ամենը պատմել է ձեզ։ Կարո՞ղ են արդյոք այս խորհուրդները, այս ճշմարտությունները չափվել որևէ քանակով։ Չեն կարող չափվել. մարդիկ չեն կարող սպառել դրանց վայելքը բազմաթիվ կյանքերի ընթացքում։ Ինչո՞ւ եմ ասում սա։ Որովհետև Աստծուց եկած այս խոսքերը մարդկանց գոյության հիմքն են և կարող են գոյություն ունենալ հավիտյան։ Եթե իսկապես բավականաչափ բախտավոր ես՝ ողջ մնալու և հավիտյան ապրելու համար, ապա Աստծուց եկած այս խոսքերն ու ճշմարտությունները կարող են հավիտյան ապահովել քեզ։ Ի՞նչ է հավերժության իմաստը։ Այն նշանակում է չսահմանափակվել ժամանակով, նշանակում է անսահման լինել։ Եթե բառացիորեն մեկնաբանենք, նշանակում է վերջ չունենալ՝ հավիտյան ապրել, ճիշտ ինչպես Աստված Ինքը։ Աստծուց եկած այս խոսքերն ու ճշմարտությունները կարող են գոյություն ունենալ մինչև այդ ժամանակը։ «Այդ ժամանակը» մարդկային լեզվով արտահայտված ժամանակի հասկացություն և սահմանում է, բայց իրականում նշանակում է անորոշ ժամանակով։ Ասե՛ք Ինձ, արդյոք Աստծուց եկած այս խոսքերի արժեքը մե՞ծ է, թե՞ ոչ։ Անհավանականորեն մե՛ծ է։ Եթե չես ձգտում դրանց, դա քո կորուստն է. դա քո հիմարությունն է։ Բայց եթե ձգտում ես, այս խոսքերը քեզ համար ունեն արժեք, որը շատ ավելին է, քան պարզապես այս կյանքը. այն տարածվում է հավերժության մեջ։ Դրանք միշտ արդյունավետ և օգտակար կլինեն քեզ համար և հավիտյան արժեք և իմաստ կունենան՝ հավիտյան ապահովելով քեզ։ Եթե հասկանում ես այս խոսքերը, ձեռք ես բերում դրանք և ապրում ես դրանցով, կկարողանաս հավիտյան ապրել։ Ավելի պարզ ասած՝ կապրես հավիտյան՝ առանց մահ ճաշակելու։ Մի՞թե սա այն չէ, ինչի մասին մարդիկ երազում են։ Անթիվ դարաշրջաններ անցած կլինեն, անթիվ մարդիկ մահացած կլինեն, բայց դու դեռ ողջ կմնաս։ Ինչի՞ միջոցով ողջ կմնաս։ Աստծու խոսքերի, ճշմարտության միջոցով է, որ կունենաս այսպես ապրելու որակավորումները։ Ի՞նչ ես անելու այս շարունակական կյանքի հետ։ Դու ունես Աստծու հանձնարարությունը, Աստծու առաջնորդությունը և նաև առաքելություն ունես։ Ո՞րն է քո առաքելությունը։ Քո՝ Նրա խոսքերը կյանքով արտահայտելու միջոցով Աստված ուզում է, որ փառավորես Իրեն և լինես Նրա վկայությունը։ Սա է Աստծու խոսքերի արժեքը։ Այն ճշմարտության և խոսքերի արժեքն ու նշանակությունը, որոնք մարդիկ լսում են, որոնց հետ շփվում են և որոնք փորձառաբար ապրում են այս դարաշրջանում, գոյություն կունենան հավիտյան։ Ինչո՞ւ գոյություն կունենան հավիտյան։ Աստծու այս խոսքերը աստվածաբանություն, տեսություն, կարգախոս կամ գիտելիքի տեսակ չեն, այլ կյանքի խոսքեր են։ Քանի դեռ ձեռք ես բերում այս խոսքերը, ապրում ես դրանցով և ողջ ես մնում դրանցով, Աստված քեզ թույլ կտա շարունակել ապրել և թույլ չի տա մահանալ։ Այսինքն՝ Նա չի ոչնչացնի քեզ կամ չի խլի քո կյանքը. Նա քեզ թույլ կտա շարունակել ապրել։ Մի՞թե սա մեծ օրհնություն չէ։ (Այո՛, մեծ է։) Այս խոսքերի միջոցով Աստված ուզում է, որ այս կյանքում կանխավայելես այս օրհնությունը և գալիք աշխարհում ստանաս այն։ Սա Աստծու խոստումն է։ Հաշվի առնելով այն հսկայական խոստումը, որն Աստված տվել է մարդկությանը, արդյոք մարդիկ շա՞տ բան են ստացել։ (Այո։) Աստված նման մեծ խոստում է տվել մարդկությանը՝ այն բոլորին հայտնի դարձնելով։ Նա պատմել է քեզ դրա մասին՝ թույլ տալով գալ և ձրիաբար վերցնել։ Կարիք չկա զոհաբերելու կյանքդ կամ հանձնելու ողջ ունեցվածքդ։ Պարզապես պետք է լսես Աստծու խոսքերը և գործես Աստծու պահանջների ու Նրա ցանկությունների համաձայն և կկարողանաս ստանալ այս խոստումն Աստծուց։ Մի՞թե Աստված շատ բան չի տվել մարդկությանը։ Ներկայումս դու այս խոստումը ստանալու ճանապարհին ես։ Թեև դեռ լիովին չես ստացել այն, արդյոք քի՞չ բան ես ստացել։ Նայելով այն խոստմանը, որն Աստված շնորհել է մարդկությանը, մարդիկ բավականին շատ բան են ստացել։ Զգալի առավելություն են ձեռք բերել։ Նրանք ամենևին չեն տուժել կամ որևէ կորուստ չեն կրել։ Միայն փոքր-ինչ ժամանակ են ներդրել, և նրանց մսեղին գուցե որոշակի տքնանք է կրել։ Գուցե զոհաբերել են որոշակի անձնական ընտանեկան երջանկություն, անձնական մսեղավոր նախասիրություններ ու ցանկություններ, հրաժարվել են իրենց սեփական որոշ ձգտումներից, հետաքրքրություններից ու իղձերից և այլն։ Սակայն ճշմարտությունը հասկանալու, փրկության հասնելու և Աստծու խոստումը ստանալու հետ համեմատած՝ բոլոր այդ անձնական հեռանկարները, նպատակներն ու ձգտումները հիշատակման արժանի չեն, որովհետև դրանք կարող են քեզ միայն դժոխք տանել, և Աստված չի շնորհի քեզ Իր խոստումն այդ բաների համար։ Հակառակը, երբ մարդիկ սահմանափակ ժամանակ են ներդնում, գին, որը պատրաստ են և ի վիճակի են վճարելու, ի վերջո հասկանում են ճշմարտությունը և ըմբռնում են որոշ խորհուրդներ, անձնական վարքի սկզբունքներ, բոլոր իրադարձությունների և բաների որոշակի էություններ ու արմատական պատճառներ և այլն, որոնք Աստծու արարչագործությունից ի վեր չեն հասկացվել մարդկության կողմից։ Էլ ավելի կարևոր է այն, որ նրանք Աստծու մասին են որոշակի գիտելիք ձեռք բերում և ի վիճակի են երկյուղելու Նրանից։ Ձեռք բերելով այս ամենը՝ մի՞թե չարժե նման գին վճարել։ Ի՞նչ դժգոհություններ ունեն մարդիկ։ Ինչո՞ւ են ասում, թե ոչինչ ձեռք չեն բերում Աստծուն հավատալուց։ Մի՞թե նրանց խիղճը լիովին չի փտել։ Այդքան շատ բան ես ձեռք բերել և դեռ գոհ չես։ Էլ ի՞նչ ես ուզում։ Գոհ կլինեի՞ր, եթե նախագահ կամ միլիարդատեր դառնայիր։ Եթե Աստված տար քեզ այդ բաները, ապա ընտրված չէիր լինի Աստծու կողմից։ Աստված այսպիսի մարդկանց չի ուզում ձեռք բերել։

Մարդիկ միշտ ասում են, թե ոչինչ ձեռք չեն բերել Աստծուն հավատալուց, ինչը ցույց է տալիս, որ նրանք զուրկ են խղճից, զուրկ են ճշմարտությունն ըմբռնելու որևէ կարողությունից, չեն ձգտում ճշմարտությանը և բացառիկ ստոր բնավորություն ունեն։ Նման մարդիկ չունեն մաքուր ըմբռնում այն մասին, թե Աստված ինչ է անում, ինչ է Աստված պահանջում մարդկանցից, և ինչ է Աստված շնորհել մարդկանց՝ ի թիվս այլ բաների։ Ի վերջո, երբ պատահում են բաներ, որոնք նրանց փոքր-ինչ դժգոհ են դարձնում, նրանց կուտակած առատ բարկությունն ակնթարթորեն պոռթկում է. «Ի՞նչ եմ ձեռք բերել Աստծուն հավատալուց։ Իմ մսեղին այնքա՜ն շատ է տառապել։ Ես արել եմ այն բոլոր պարտավորությունները, որոնք եկեղեցին հանձնարարել է ինձ։ Որքան էլ դժվար կամ հոգնեցուցիչ լիներ, երբեք չեմ դժգոհել։ Որքան էլ մեծ լինեին դժվարությունները, երբեք ոչինչ չեմ ասել։ Երբեք որևէ պահանջ չեմ ներկայացրել Աստծու տանը։ Իմ մեծ սիրով և մեծ հավատարմությամբ հանդերձ՝ ի՞նչ եմ ձեռք բերել։ Եթե նույնիսկ ես ոչինչ ձեռք չեմ բերել, մյուսներն է՛լ ավելի քիչ որևէ բան ձեռք բերելու հույս ունեն»։ Ենթատեքստն է. «Դուք չեք առաջարկել այնքան, որքան ես, չեք վճարել այն գինը, որը ես եմ վճարել։ Եթե նույնիսկ ես ոչինչ չեմ ձեռք բերել, ի՞նչ կարող եք դուք ձեռք բերել։ Բոլորդ պետք է զգույշ լինեք։ Մի՛ եղեք հիմար»։ Մի՞թե նման մարդիկ զուրկ չեն խղճից։ Անխիղճ մարդը միշտ հիմար և համառ խոսքեր է ասում։ Նա չի կարողանում ըմբռնել Աստծու ասած բազմաթիվ ճշմարտություններից և ոչ մեկը կամ բազմաթիվ մաքուր ու դրական բաներից և պնդումներից և ոչ մեկը, փոխարենը համառորեն կառչում է իր սեփական տեսակետներին. «Ես դժվարությունների եմ դիմանում և գին եմ վճարում Աստծու համար, ուստի Աստված պետք է օրհնի ինձ և պետք է թույլ տա ինձ ավելին ձեռք բերել, քան մյուսները։ Եթե ոչ, բացասականություն կարտահայտեմ, կպոռթկամ, հայհոյանքներ կտեղամ։ Ինչ էլ որ ուզեմ, Աստված պետք է շնորհի ինձ, իսկ եթե չստանամ, ուրեմն Աստված արդար չէ, և կասեմ, որ ոչինչ ձեռք չեմ բերել. սա պարզ ճշմարտությունն ասելն է»։ Մի՞թե նրանք զուրկ չեն մարդկայնությունից։ Մարդկայնությունից զուրկ մեկի խոսքերն, անշուշտ, չեն կարող հաստատուն մնալ, էլ չենք խոսում ճշմարտությանը համապատասխանելու մասին. վերջինս փոքր-ինչ չափազանցված պահանջ է նրանցից։ Խոսքերը, որ մարդն ասում է, պետք է լինեն օրինական պահանջներ, օրինական պնդումներ, ոչ թե խեղաթյուրված փաստարկներ։ Դրանք պետք է հաստատուն մնան՝ անկախ նրանից, թե ով է լսում կամ ով է գնահատում դրանք։ Սակայն վատ մարդկայնություն ունեցող մարդկանց խոսքերն ու գործողությունները չեն կարող հաստատուն մնալ։ Երբ հիստերիայի մեջ են ընկնում և դուրս են թափում իրենց դժգոհությունները, ոմանք մտածում են. «Ինչո՞ւ են ասում, թե ոչինչ ձեռք չեն բերել։ Հնարավո՞ր է, որ Աստծու տունն ինչ-որ կերպ սխալվել է նրանց հանդեպ։ Արդյոք Աստծու տան որոշ գործողություններ չե՞ն համապատասխանում սկզբունքներին և չե՞ն կարող ի հայտ բերվել։ Այդ մարդը սովորաբար բավականին ունակ է թվում դժվարությունների դիմանալու և գին վճարելու, բայց այսօր այնքան կատաղի կերպով պոռթկաց՝ ասելով, թե ոչինչ ձեռք չի բերել։ Կարծես՝ իսկապես ոչինչ ձեռք չի բերել։ Մի՞թե սա խելոք մարդուն բարկացնել չէ։ Ուրեմն ավելի լավ է՝ զգույշ լինեմ. ես չպետք է դիմանամ նման դժվարության կամ այնպիսի գին վճարեմ, ինչպիսին նախկինում էի վճարում՝ իմ պարտավորությունները կատարելիս»։ Ահա թե ինչպես են ազդվում զանազանությունից զուրկ որոշ բթացած մարդիկ։

Ինչ վերաբերում է նրանց, ովքեր հաճախ բացասականություն են արտահայտում, եթե իսկապես ունեն տեսակետներ կամ գաղափարներ արտահայտելու, թույլ տվեք նախ խոսել և բացահայտել իրենց տեսակետները։ Դրանից հետո բոլորը կհասկանան. «Նրանք զգում են, որ իրենց վճարած գինը չի համապատասխանում իրենց ձեռք բերածին։ Զգում են, որ ոչ մի օգուտ չեն ստացել և կորուստներ են կրել, ուստի դարձել են դժկամ։ Նրանք բողոքում են Աստծուց՝ հույս ունենալով սակարկելու Աստծու հետ, պահանջելով շնորհ և օգուտներ»։ Կարո՞ղ է արդյոք սովորական մարդը զանազանել նման մարդուն նրա խոսելը լսելուց հետո։ Երբ բոլորն ի վիճակի լինեն զանազանելու նրան, այդ մարդուն ասեք. «Ավարտեցի՞ր խոսելդ։ Եթե ասելու այլևս ոչինչ չունես, ապա լռի՛ր, հակառակ դեպքում քեզ հիմար վիճակի մեջ կդնես։ Եթե քո չարասեր բնությունը մերկացվի բոլորի առջև և ժամանակին չզսպվի, այն հանրային վրդովմունք կառաջացնի։ Երբ բոլորը մերկացնեն ու մերժեն քեզ, չափազանց ուշ կլինի զղջալու համար»։ Նրան այսկերպ զգուշացրեք և դա անելով՝ սահմանափակած կլինեք նրան։ Կամ կարող ես նաև ասել. «Եթե զգում ես, որ տուժել ես, ստիպված չես հավատալ Աստծուն։ Զգում ես, որ ոչինչ ձեռք չես բերել, ուստի հատկապես ի՞նչ ես ուզում ձեռք բերել։ Եթե դա հարստություն դիզելն ու հարստանալն է կամ բարձր պաշտոն զբաղեցնելը, ապա ներողություն, բայց սրանք այնպիսի բաներ չեն, որոնք կարելի է ստանալ պարզապես ցանկանալով. սրանք Աստծու կողմից սահմանված հարցեր են։ Աստծու հայտնվելը և մարդու փրկության Նրա գործը մարդկանց այս բաները տալու մասին չեն։ Գնա՛ այնտեղ, որտեղ կարող ես ստանալ դրանք. Աստծու տունն աշխարհը չէ, այն չի կարող բավարարել դևերին ու Սատանաներին։ Ավելի լավ է՝ նման բաներ չպահանջես Աստծու տնից, ոչ էլ եղբայրներից ու քույրերից. եթե համարձակվես Աստծուց խնդրել այս բաները, ապա կվիրավորես Նրա բնույթը և կհրահրես Նրա բարկությունը։ Դա այն պատճառով է, որ Աստված առատ շնորհ է պարգևել մարդկանց և է՛լ ավելի շատ ճշմարտություններ է շնորհել մարդկանց՝ որպես նրանց կյանք։ Այն, որ դու ճշմարտությունը ձեռք բերելը որպես թանկարժեք բան չես դիտարկում, քո հիմար ու տգետ լինելն է»։ Բոլորը նրան այսպես նախատում և էտում են։ Ի՞նչ եք մտածում այս կիրառման մասին։ Կամ կարող ես ասել. «Աստծու տունը քեզ ոչինչ պարտք չէ։ Աստծու համար քո ծախսվելը և քո պարտավորությունների կատարումը լիովին կամավոր էին։ Գիտե՞ս արդյոք, թե որքան շնորհ ես վայելել Աստծուց այն պահից ի վեր, երբ սկսեցիր հավատալ Նրան և կատարել պարտավորություններդ։ Եթե ընդհանրապես որևէ խիղճ ունես, Աստծուն չպետք է ասես, թե ոչինչ ձեռք չես բերել։ Պետք է գաս Աստծու առջև և գիտակցես քո սեփական խնդիրները։ Եթե ճշմարտապես հավատում ես, որ Աստված ճշմարտությունն է, որ այն ամենը, ինչ Աստված անում է, ճշմարտությունն է, և Նրա խոսքերը ճշմարտությունն են, ապա չպետք է ասես դա։ Չպետք է դժգոհես։ Քո ներկայիս վերաբերմունքն այն չէ, որը պետք է ունենա Աստծուն հավատացողը, ոչ էլ այն վերաբերմունքն է, որը պետք է ունենա ճշմարտությունը փնտրողը։ Դու փորձում ես ապստամբել, վերհիշել Աստծու հետ քո հին խնդիրները։ Փորձում ես բաժանվել Աստծուց, մաքրել վերջնական հաշիվը։ Բայց Աստված քեզ ոչինչ պարտք չէ, ոչ էլ Աստծու տունն է պարտք։ Եթե պատրաստվում ես հաշիվներ մաքրելու Աստծու տան հետ, ապա շտապի՛ր և հեռացի՛ր Նրա տնից։ Մի՛ անհանգստացրու Աստծու տանը, հակառակ դեպքում կհրահրես Նրա ցասումը, և Նա կտապալի քեզ։ Դա լավ հետևանք չէր լինի։ Եթե որևէ խիղճ կամ ողջամտություն ունես, պետք է հանգստանաս՝ աղոթելու և փնտրելու համար, տեսնելու՝ արդյոք որևէ սխալ բան կա՞ Աստծուն հավատալու քո ձգտման տակ թաքնված տեսանկյան մեջ, և արդյոք այն ուղին, որի վրա ես, այն է, որով Աստված քեզնից պահանջում է, որ քայլես։ Այնքա՜ն շատ անհիմն պահանջներ ունես Աստծու նկատմամբ, այնքա՜ն մեծ վրդովմունք. սա ցույց է տալիս, որ քո ձգտման մեջ ինչ-որ բան սխալ է գնացել։ Նման խորը վրդովմունք չես կուտակել ընդամենը մեկ կամ երկու օրում։ Այն կուտակվել է երկար ժամանակ։ Կամ գուցե սխալ տեսակետով ես եկել Աստծու առջև այն պահից ի վեր, երբ սկսեցիր հավատալ Նրան, և ինչ էլ որ Նա ասել է, թմրած ես եղել և արդյունքում բացարձակապես ոչ մի զղջում կամ պարտքի զգացում չես զգում։ Գուցե հենց դա է հանգեցրել նրան, որ այսօր ամեն ինչ այսպես է։ Ավելի լավ է՝ շտապես խոստովանել և ապաշխարել։ Դեռ ժամանակ կա ապաշխարելու համար։ Եթե չանես դա և շարունակես չարիք գործել ու բացասականություն արտահայտել, ապա կդառնաս դև, հակաքրիստոս։ Երբ Աստծու տունը հեռացնի քեզ, այլևս փրկվելու ոչ մի հնարավորություն չես ունենա։ Այն, ինչ դատապարտվում է Աստծու տան կողմից, դատապարտվում է նաև Աստծու կողմից։ Մենք քեզ տալիս ենք այս զգուշացումը՝ հաշվի առնելով դժվարություններին դիմանալու և գին վճարելու քո ունակությունն այն երկար տարիների ընթացքում, որ հավատացել ես Աստծուն։ Մենք քեզ հնարավորություն ենք տալիս։ Եթե պնդես քոնը և հրաժարվես խորհուրդը լսելուց, և Աստծու տունը որոշի հեռացնել քեզ, ապա այլևս եղբայր կամ քույր չես լինի։ Փրկվելու զրոյական հույս կունենաս։ Երբ այդ ժամանակը գա, իսկապես ոչինչ ձեռք բերած չես լինի։ Այն ժամանակ չզղջա՛ս։ Այժմ քեզ համար ամենավճռորոշն այն է, որ շրջես քո մտքերը, տեսակետները և քո ձգտման ուղղությունը։ Այլևս միշտ մի՛ փնտրիր ինչ-որ բան ձեռք բերել։ Լսի՛ր Աստծու խոսքերը։ Տե՛ս, թե մարդկանց ապականված խառնվածքներից Աստծու մերկացրածի որ մասի շուրջ կարող ես խորհել և ինքդ քո մեջ ճանաչել։ Լուծե՞լ ես արդյոք այն խնդիրները, որոնք կարող ես բացահայտել ինքդ քո մեջ, նրանք, որոնք կարող ես հստակորեն տեսնել։ Գիտակցե՞լ ես արդյոք Աստծու դեմ քո ըմբոստությունը։ Լուծե՞լ ես այն։ Ամենամեծ խնդիրը, որին այժմ բախվում ես, միշտ Աստծու հետ հաշիվներ մաքրել ցանկանալն է. ի՞նչ խնդիր է սա։ Մի՞թե սա խնդիր չէ, որը պետք է լուծվի։ Դու Աստծուն հավատում ես միշտ ինչ-որ դիտավորությամբ, գործարքը մտքումդ. միշտ անհամբեր ես օրհնություններ ստանալու հարցում՝ հուսալով ջանքը, ծախսվելը և մսեղավոր տառապանքը փոխանակել երկնքի թագավորության օրհնությունների հետ. մի՞թե սա ավազակի տրամաբանություն չէ։ Ինչո՞ւ չես նայում, թե ինչպիսի մարդկանց է Աստված օրհնություններ շնորհում, որոնք են Աստծու պահանջները մարդկանցից, ինչ է Աստված ասել մարդկանց, և ինչի պետք է մարդիկ հասնեն՝ Աստծու խոստումները ստանալու համար։ Եթե ճշմարտապես հավատում ես Աստծուն և ճշմարտապես ուզում ես փրկվել, ապա միշտ մի՛ փորձիր ինչ-որ բան ձեռք բերել Աստծուց։ Պետք է նայես, թե Աստծու խոսքերից որքանն ես կիրառել, արդյոք Աստծու խոսքերին հետևո՞ղ մարդ ես։ Աստծու խոսքերին հետևելն Աստծու պահանջների և ճշմարտության սկզբունքների համաձայն կիրառելն ու ապրելն է, ոչ թե պարզապես ֆիզիկապես փոքր-ինչ տառապելը և ցածր գին վճարելը։ Քո ապականված խառնվածքը լուծված չէ, և դիտավորություններ կան այն բոլոր գների մեջ, որոնք վճարում ես, և այն բոլոր դժվարությունների մեջ, որոնք կրում ես։ Աստված հավանություն չի տալիս դրան. Նա չի ուզում նման գին։ Եթե պնդում ես Աստծու հետ հաշիվներ մաքրելը, եթե պնդում ես Աստծու հետ վիճելն ու մրցելը, ապա վիրավորում ես Նրա բնույթը, և Նա քեզ թույլ կտա անել քո ուզածով՝ իջնել դժոխք՝ պատժվելու համար։ Սա չարիք գործելու հատուցումն է։ Դու Աստծուց բազմաթիվ օրհնություններ և շնորհներ ես վայելել, և Նա քեզ որոշակի հատուկ նյութական վերաբերմունք է ցույց տվել։ Արդեն ստացել ես այն, ինչ պետք է ունենայիր։ Էլ ի՞նչ ես ուզում Աստծուց»։ Եթե հաղորդակցվեիր այս խոսքերով, մի՞թե փոքր-ինչ խիղճ և ողջամտություն ունեցող մարդու դժգոհելու տրամադրությունը մի քիչ չէր մեղմանա՝ դրանք լսելիս։ Արդյոք սրանք մաքուր ըմբռնման խոսքե՞ր են, որոնք համապատասխանում են ճշմարտությանը։ (Այո։) Եթե մարդը մարդկայնություն և ողջամտություն ունի, կարող է հասկանալ և ընդունել դրանք։ Միայն նրանք, ովքեր զուրկ են մարդկայնությունից, ովքեր զուրկ են խղճից և ողջամտությունից, կմտածեին, որ այս խոսքերը փորձում են խաբել իրենց, որ դրանք բարձրագոչ խոսքեր են, որոնք վստահության արժանի չեն, և որ դրանք այնքան շոշափելիորեն օգտակար չեն, որքան տեսանելի շնորհը կամ նյութական օրհնությունները։ Ուստի ինչ էլ որ ասես նախքան այդ շոշափելի օգուտները տեսնելը, անօգուտ է. նրանք դա չեն ընդունի։ Գուցե երեսիդ չընդդիմանան դրան, բայց մեջքիդ հետևում դեռ կշարունակեն դիմակայել իրենց սրտերում՝ ժամանակ առ ժամանակ բացասականություն արտահայտելով, ի ցույց դնելով իրենց սեփական ներդրումները, հաշվելով այն դժվարությունները, որոնց դիմացել են, ինչպես նաև այն, թե ինչպես է Աստծու տունը վերաբերում իրենց, ինչպես են իրենք հանդուրժում Աստծու տանը։ Միշտ պահում են այս բաներն իրենց սրտերում։ Ինչ էլ որ պատահի նրանց, քանի դեռ չեն ստանում իրենց ուզածը, նրանց անասնական բնազդը պոռթկում է, պայթում են կատաղությունից՝ մերկացնելով իրենց խայտառակ վարքագիծը, և բացասականություն են արտահայտում։ Արդյոք դեռ պե՞տք է փորձես համոզել նման մարդուն։ Եթե պարզ հորդորից հետո դեռ դրսևորում են նույն բնավորությունը, նրանց հին խնդիրները վերադառնում են, և նրանց դիվային բնույթը նորից բռնկվում է, ի՞նչ պետք է արվի։ Այդ ժամանակ սահմանափակումներ դնելու ժամանակն է։ Նրանց ապաշխարելու հնարավորություն մի՛ թող։ Նրանք փտած փայտի պես են՝ անհույս ու անուղղելի։ Ի՞նչ իմաստով են նրանք «հիմար, համառ արարածներ»։ Այն իմաստով, որ չեն ընդունում մաքուր ճանապարհը և չեն ընդունում դրական բաները։ Փոխարենն ընդունում են խեղաթյուրված փաստարկներ, հերետիկոսություններ և մոլորություններ՝ կառչելով շոշափելի օգուտներ ստանալու, ուրիշներից օգտվելու և վնասներ չկրելու իրենց սեփական տեսակետներին։ Անկախ նրանից, թե ինչպես է Աստծու տունը հաղորդակցվում ճշմարտության շուրջ, միշտ ասում են. «Դրանք բոլորը լավ հնչող խոսքեր են։ Ո՞վ չի կարող մի քանի լավ բան ասել։ Եթե տուժեիր, չէիր ասի դա»։ Նրանք համառորեն կառչում են նման տեսակետներին, և երբ որևէ տհաճ բան է պատահում կամ վնաս են կրում, զգում են, որ ոչինչ ձեռք չեն բերել Աստծուն հավատալուց, և նորից բացասականություն կարտահատեն։ Արդյոք նրանց դեռ պե՞տք է հնարավորություն տրվի։ Այլևս ոչ մի հնարավորություն։ Եթե լավ չեն կատարում իրենց պարտավորությունները՝ փոխարենն անհանգստացնելով մյուսներին, անմիջապես կանգնեցրո՛ւ և սահմանափակի՛ր նրանց։ Թույլ մի՛ տուր նրանց ազատորեն խոսել։ Եթե շարունակեն բացասականություն տարածել և անհանգստացնել մյուսներին, այլևս քաղաքավարություն մի՛ ցուցաբերիր նրանց հանդեպ։ Շտապ մաքրի՛ր նրանց։ Մի՞թե սա անսեր լինել չէ։ (Ոչ։) Ճշմարտությունը մանրամասնորեն հաղորդակցվել է նրանց, բայցնրանք չեն կարողանում ընդունել այն, անկախ նրանից, թե ինչպես է այն հաղորդակցվում։ Ի՞նչ է սա ցույց տալիս։ Արտաքնապես այս մարդը չհավատացող է թվում, բայց, ըստ էության, դև է։ Նրանք եկել են Աստծու տուն՝ Աստծուց շնորհ և օրհնություններ խնդրելու, օգուտներ ստանալու համար և չեն հանգստանա, մինչև չստանան դրանք։ Եթե որոշ ժամանակ հավատալուց հետո ոչ մի օգուտ չեն ստացել, նրանց սատանայական խառնվածքները կպոռթկան. նրանք դուրս կթափեն իրենց դժգոհությունն Աստծու հանդեպ, չարիք կգործեն և անհանգստություններ կպատճառեն։ Սա դև է։ Այն մի քիչ տառապանքն ու ծախսվելը, որ հանձն են առել, հիմնովին Աստծու խոսքերի կիրարկումը չեն։ Դրանք զուտ գործարք անելու, իրենց համար օգուտներ և օրհնություններ ստանալու մասին են։ Երբ բաներ են պատահում նրանց, ովքեր միշտ ուզում են ինչ-որ բան ձեռք բերել Աստծուն իրենց հավատալուց, և նրանք բացասական ու թույլ են, միշտ ասում են. «Ոչինչ չեմ ձեռք բերել Աստծուն հավատալուց»։ Այնուհետև, հանձնվում են և սկսում են անխոհեմաբար գործել, ձգտում են վրեժխնդիր լինելու և հաճախ բացասականություն են արտահայտում՝ իրենց դժգոհության զգացմունքները դուրս հորդելու համար։ Մենք արդեն հաղորդակցվել ենք, թե ինչպես վերաբերվել նման մարդկանց։ Նրանց հետ պետք է վարվել սկզբունքների համաձայն։ Եթե կարող են ընդունել ճշմարտությունը և երաշխավորել, որ ապագայում այլևս անհանգստություններ չեն պատճառի, նրանց կարող է եկեղեցում մնալու ևս մեկ հնարավորություն տրվել։ Եթե միշտ տրամադրված են անհանգստացնելու և վնասելու եկեղեցու գործն ու կյանքը, ապա մաքրի՛ր նրանց։ Սա եկեղեցու գործը պաշտպանելու և Աստծու ընտրյալ մարդկանց՝ եկեղեցական կյանքով անխափան ապրելն ապահովելու համար է։ Այս որոշումը կայացվում է, և այս մեթոդն ընդունվում է այս սկզբունքի հիման վրա։ Դա տեղին է։

Եկեղեցական կյանքում ուրիշ ո՞վ է հակված բացասականություն արտահայտելու։ Ոմանք իրենց պարտավորությունը կատարում են առանց արդյունքների, միշտ սխալվելով. նրանք չեն խորհում իրենց մասին, այլ միշտ զգում են, որ Աստված արդար կամ արդարացի չէ, որ Աստված միշտ շնորհ է ցուցաբերում ուրիշներին, բայց ոչ իրենց, որ Աստված արհամարհում է իրենց և երբեք լուսավորություն չի բերում իրենց, և ահա թե ինչու նրանց պարտավորության կատարումից երբեք ոչ մի արդյունք չի լինում, և նրանք երբեք չեն կարողանում հասնել աչքի ընկնելու և հարգված լինելու իրենց նպատակին։ Նրանք իրենց սրտերում սկսում են դժգոհություններ տածել Աստծու դեմ և այդպես վարվելով՝ սկսում են նախանձել, գարշել և ատել նրանց, ովքեր հավատարմորեն կատարում են իրենց պարտավորությունները։ Ինչպիսի՞ մարդկայնություն ունեն նման մարդիկ։ Մի՞թե նրանք մանրախնդիր չեն։ Եվ բացի դրանից՝ մի՞թե չեն հասկանում, թե ինչպես ձգտել ճշմարտությանը Աստծու հանդեպ իրենց հավատքի մեջ։ Նրանք չեն հասկանում, թե ինչ է Աստծուն հավատալը։ Կարծում են, թե Աստծուն հավատալը և պարտավորություն կատարելը նման է որպես ուսանող համալսարան ընդունվելու քննություն հանձնելուն, երբ միշտ պետք է համեմատել միավորներն ու վարկանիշները։ Ուստի նրանք մեծ կարևորություն են տալիս այս բաներին։ Մի՞թե սա նրանց վիճակը չէ։ Նախևառաջ, ճշմարտությունն ըմբռնելու տեսանկյունից, արդյոք նման մարդիկ ունե՞ն հոգևոր հասկացողություն։ Չունեն և չեն հասկանում, թե ինչ է Աստծուն հավատալը և ճշմարտությանը ձգտելը։ Մի կողմից՝ նրանք մեծ կարևորություն են տալիս ուրիշների շրջանում իրենց վարկանիշին. մյուս կողմից՝ միշտ միավորներ տալու մեթոդ են օգտագործում՝ գնահատելու համար, թե որքան լավ են ուրիշները կատարում իրենց պարտավորությունները, և որքան լավ են իրենք կատարում, ճիշտ այնպես, ասես դպրոցում աշակերտների գնահատեին՝ այս մեթոդով չափելով Աստծու հանդեպ մարդկանց հավատքը և նրանց պարտավորությունների կատարումը։ Մի՞թե սրանում ինչ-որ սխալ բան չկա։ Բացի դրանից՝ մի՞թե այն ջանասեր ձևը, որով նրանք կատարում են իրենց պարտավորությունները, սխալ չէ։ Մի՞թե նրանք իրենց պարտավորությունները չեն կատարում սովորելու և քննություն հանձնելու ջանքով։ (Այո։) Ինչո՞ւ ենք այդպես ասում։ Արդյոք նման մարդիկ հասկանո՞ւմ են՝ ինչպես փնտրել սկզբունքներն Աստծուն հավատալիս և իրենց պարտավորությունները կատարելիս։ Արդյոք ի վիճակի՞ են փնտրելու սկզբունքները։ Մի տեսանկյունից՝ նրանք չգիտեն, թե ինչպես փնտրել սկզբունքները։ Թե մարդիկ ինչպես պետք է կարդան Աստծու խոսքերը, ինչպես հաղորդակցվեն ճշմարտության շուրջ և ինչպես պատշաճ կերպով կատարեն իրենց պարտավորությունները. նրանք չեն հասկանում այս հարցերը, ոչ էլ հոգում են դրանց մասին։ Միայն գիտեն, որ պետք է գտնեն սկզբունքներ և գործեն ըստ դրանց, բայց թե ինչ են նախատեսում սկզբունքները, ինչ է պահանջում Աստված, կամ ինչպես են ուրիշները գործում ըստ սկզբունքների, չեն հասկանում։ Նրանք պարզապես չեն ըմբռնում դա։ Եվ մեկ այլ տեսանկյունից՝ արդյոք ի վիճակի՞ են գնահատելու պարտավորության կատարումը՝ հիմնվելով Աստծու չափանիշների վրա, որոնցով չափվում է, թե արդյոք մարդկանց պարտավորության կատարումը համապատասխանում է չափանիշին և այն սկզբունքներին, որոնք Նա պահանջում է մարդկանցից՝ իրենց պարտավորությունը կատարելիս։ Կարո՞ղ են արդյոք նրանք հասկանալ այս հարցերն Աստծու խոսքերից և եղբայրների ու քույրերի հաղորդակցությունից։ Նախևառաջ նրանք չեն հասկանում Աստծու խոսքերը, ոչ էլ պարտավորություն կատարելու հարցերն են հասկանում։ Աստծուն հավատալն ու պարտավորություններ կատարելը սկսելուց հետո նրանք խորհում են. «Երբ դպրոցում էի, մի կանոն բացահայտեցի. քանի դեռ պատրաստ ես քրտնաջան աշխատելու և ավելի շատ սովորելու, կարող ես բարձր միավորներ ստանալ։ Ուստի ես նույնը կանեմ աստծու հանդեպ իմ հավատքի մեջ։ Ավելի շատ կկարդամ աստծու խոսքերը և ավելի շատ կաղոթեմ։ Մինչ մյուսները զրուցում են կամ ուտում, օրհներգեր կսովորեմ և անգիր կանեմ աստծու խոսքերը։ Նման ջանքի դեպքում աստված հաստատ կօրհնի ինձ՝ հաշվի առնելով իմ քրտնաջան աշխատանքը, ջանասիրությունը և աշխատասիրությունը, և իմ պարտավորության կատարումը հաստատ արդյունավետ կլինի։ Վստահ եմ, որ բարձր միավորներ կհավաքեմ մյուսների շրջանում և կգնահատված ու առաջխաղացված կլինեմ»։ Սակայն, չնայած այդպես վարվելուն, նրանք դեռևս չեն կարողանում հասնել իրենց ուզածին. «Ինչո՞ւ եմ իմ պարտավորությունը կատարելիս դեռևս ավելի պակաս արդյունավետ, քան մյուսները։ Ե՞րբ եմ առաջխաղացում ունենալու կամ օգտագործվելու կարևոր առաջադրանքների համար։ Մի՞թե սա չի նշանակում, որ հույս չկա։ Ես մրցունակ եմ ծնվել, չեմ ցանկանում հետ մնալ ուրիշներից։ Այդպիսին էի դպրոցում և դեռևս այդպիսին եմ աստծու հանդեպ իմ հավատքի մեջ։ Ով էլ ինձ գերազանցի, վճռական եմ տրամադրված գերազանցելու նրան։ Ես չե՛մ հանգստանա, մինչև չանեմ դա»։ Նրանք կարծում են, թե ճիշտ մեթոդի և մոտեցման դեպքում՝ պարզապես քրտնաջան սովորելու ջանք գործադրելով Աստծու խոսքերն ավելի շատ կարդալու և ավելի շատ օրհներգեր սովորելու վրա, դատարկաբանությամբ չզբաղվելով, հագնվելու վրա չկենտրոնանալով, ավելի քիչ քնելով և իրենց ավելի քիչ վայելքներ թույլ տալով, սեփական մարմինը ճնշման ենթարկելով և մսեղիի հարմարավետություններով չտարվելով կկարողանան ստանալ Աստծու օրհնությունները, և հաստատ արդյունքների կհասնեն՝ իրենց պարտավորությունը կատարելիս։ Սակայն ամեն ինչ միշտ այլ կերպ է դասավորվում, քան նրանք սպասում էին. «Ինչո՞ւ եմ դեռ միշտ սխալներ թույլ տալիս պարտավորությունս կատարելիս, և ինչո՞ւ դեռ չեմ կարողանում դա այնպես լավ անել, ինչպես մյուսները։ Մյուսներն ամեն ինչ արագ և լավ են անում, իսկ առաջնորդողը միշտ գովում և հարգում է նրանց։ Ես այնքա՜ն տառապանքի ու նեղության եմ դիմացել։ Ինչո՞ւ դեռ արդյունքների չեմ հասնում»։ Այս մասին խորհելիս ի վերջո մի նշանակալի բացահայտում են անում. «Պարզվում է՝ աստված անարդար է։ Ես այնքա՜ն երկար եմ հավատացել աստծուն և միայն հիմա եմ տեսնում դա։ Աստված բարեհաճ է ում հանդեպ որ ցանկանում է։ Ուստի ինչո՞ւ չի ուզում ինձ շնորհ ցուցաբերել։ Արդյոք այն պատճառո՞վ է, որ ես հիմար եմ, որ շողոքորթությունն ու պերճախոսությունն իմ ուժերից վեր են, որ ես արագամիտ չեմ։ Թե՞ այն պատճառով, որ չափազանց սովորական տեսք ունեմ և այնքան էլ կրթված չեմ։ Սա ինձ բացահայտող աստված է, այնպես չէ՞։ Ես աստծու այնքա՜ն խոսքեր եմ կարդացել. ինչո՞ւ աստված շնորհ չի ցուցաբերում ինձ, այլ փոխարենը բացահայտում է ինձ»։ Այդ մասին մտածելիս նրանք դառնում են բացասական. «Այլևս չեմ ուզում կատարել իմ պարտավորությունը։ Պարտավորությունս կատարելիս ես չեմ օրհնվել աստծու կողմից և ավելի շատ եմ կարդացել աստծու խոսքերը, բայց նա ինձ լուսավորություն չի բերել։ Աստծու խոսքերում ասվում է, որ աստված բարեհաճ է ում հանդեպ որ ցանկանում է և ողորմություն է ցուցաբերում ում որ ցանկանում է։ Ես այն մարդը չեմ, ում աստված ողորմություն կամ բարեհաճություն է ցուցաբերում։ Ինչո՞ւ պետք է կրեմ այս տանջանքը»։ Որքան շատ են մտածում, այնքան ավելի բացասական են դառնում և այնքան ավելի քիչ են զգում, որ առաջ գնալու ուղի ունեն։ Նրանք խեղդվում են իրենց վրդովմունքից և այլևս չեն ցանկանում կատարել իրենց պարտավորությունը. իսկ երբ կատարում են իրենց պարտավորությունը, պարզապես ձևականություն են անում։ Ինչպես էլ մյուսները հաղորդակցվեն սկզբունքների մասին, դա չի հասնում նրանց։ Նրանց ներսում ոչ մի արձագանք չկա։ Երբ այսպիսի վիճակում են, արդյոք ունե՞ն կյանքի մուտք։ Արդյոք որևէ հավատարմություն ունե՞ն իրենց պարտավորությունը կատարելու մեջ։ Այլևս ոչ, և այն քիչ ջանքն ու ջանասիրությունը, որ երբևէ ունեին, նույնպես վերացել են։ Ուստի ի՞նչ է մնացել նրանց սրտերում։ «Ես պարզապես ծրագրեր կկազմեմ ընթացքում և ամեն ինչ կընդունեմ այնպես, ինչպես կա։ Աստված կարող է բացահայտել և դուրս թողնել ինձ ցանկացած օր՝ հրաժարվելով ինձանից։ Երբ գա այն օրը, երբ ինձ թույլ չտան կատարել իմ պարտավորությունը, ես չեմ անի դա։ Գիտեմ, որ բավականաչափ լավը չեմ։ Աստված գուցե դեռ դուրս չի թողել ինձ, բայց գիտեմ, որ նա ինձ չի հավանում։ Իմ դուրս թղնվելը պարզապես ժամանակի հարց է»։ Այս մտքերն ու տեսակետներն առաջանում են նրանց սրտերում և երբ շփվում են ուրիշների հետ, նման արտահայտություններ են երբեմն դուրս թռչում. «Շարունակե՛ք եռանդով հավատալ, բոլո՛րդ։ Ձեր հավատքը և ձեր պարտավորությունների կատարումն անպայման կօրհնվեն աստծու կողմից։ Ես անհույս եմ։ Ես իմ ճանապարհի վերջում եմ։ Որքան էլ ջանասեր կամ աշխատասեր լինեմ, անօգուտ է։ Եթե աստված չի հավանում ինչ-որ մեկին, նրա գործադրած ոչ մի ջանք օգուտ չի տալիս։ Ես կատարում եմ իմ պարտավորությունը՝ ջանք գործադրելով իմ կարողության չափով. եթե իմ ջանքերը գործադրելու տեղ չկա, ոչինչ հնարավոր չէ անել դրա հետ։ Կարո՞ղ է արդյոք աստված ստիպել մարդկանց անել այն, ինչն իրենց ուժերից վեր է։ Աստված չի՛ կարող ձկանը ստիպել ցամաքում ապրել»։ Ի՞նչ է ասվում այստեղ։ Ենթատեքստը սա է. «Ես պարզապես այսպիսին եմ։ Անկախ նրանից, թե ինչպես է աստված վերաբերվում ինձ, սա կլինի իմ վերաբերմունքը»։ Ասե՛ք Ինձ, ինչո՞ւ նման վերաբերմունք և մտադրություն ունեցող մեկը դեռ կցանկանար ստանալ Աստծու օրհնությունները։ Կարո՞ղ են արդյոք նրա զարգացրած այս վիճակը և այս վերաբերմունքն ազդել ուրիշների վրա։ Դրանք հեշտությամբ կարող են բացասական և հակառակ ազդեցություն ունենալ՝ ուրիշներին առաջնորդելով դեպի բացասականություն և թուլություն։ Մի՞թե սա ուրիշներին մոլորեցնել և վնասել չէ։ Նման աստիճանի բացասականություն ունեցող մարդիկ դևեր են, այնպես չէ՞։ Դևերը երբեք չեն սիրում ճշմարտությունը։

Ոմանք իրենց բացասականությունն են արտահայտում երկարաշունչ ճառերով. նրանք պարզապես մի քանի արտահայտություն են արտաբերում. «Դուք բոլորդ ինձանից լավն եք։ Դուք բոլորդ մեծապես օրհնված եք։ Ես անհույս եմ։ Որքան էլ փորձեմ, անօգուտ է։ Աստծու օրհնությունները ստանալու ոչ մի հույս չունեմ»։ Թեև խոսքերը պարզ են և ոչ խնդրահարույց են թվում՝ հնչելով այնպես, ասես նրանք քննում են իրենց, մանրամասն վերլուծում իրենց և ընդունում այնպիսի փաստեր, ինչպիսիք են իրենց ցածր որակն ու թերությունները, իրականում նրանք անտեսանելի բացասականության մի տեսակ են արտահայտում։ Այս խոսքերը հեգնանք և ծաղր են պարունակում, ինչպես նաև դիմակայություն և, իհարկե, ավելին՝ դրանք Աստծուց դժգոհություն են պարունակում՝ բացասական և վհատված տրամադրության հետ մեկտեղ։ Այս բացասական խոսքերը գուցե քիչ են, բայց այս տրամադրությունը վարակիչ հիվանդության պես կարող է ազդել ուրիշների վրա։ Թեև նրանք որոշակիորեն չեն ասում. «Այլևս չեմ ցանկանում կատարել իմ պարտավորությունները, փրկության հասնելու հույս չունեմ, և դուք բոլորդ նույնպես վտանգի մեջ եք», ազդանշան են ուղարկում, որը մարդկանց մղում է զգալու, որ եթե այս անհատը, չնայած իր ջանքերին, փրկության հասնելու հույս չունի, ապա չփորձողներն էլ ավելի քիչ է հավանական, որ հույս ունենան։ Այս ազդանշանը փոխանցելով՝ բոլորին ասում են. «Հույսը կարևոր է։ Եթե Աստված քեզ հույս չի տալիս, եթե Աստված չի օրհնում քեզ, ապա որքան էլ ջանք գործադրես, ամեն ինչ իզուր է»։ Այն բանից հետո, երբ մարդկանց մեծամասնությունն ընդունում է այս ազդանշանը, նրանց հավատքն Աստծու հանդեպ իրենց էության խորքում ակամա նվազում է, և այն հավատարմությունն ու անկեղծությունը, որ պետք է դրսևորեն իրենց պարտավորությունները կատարելիս, մեծապես պակասում են։ Թեև նրանք արտահայտում են այս բացասականությունը՝ առանց մարդկանց մոլորեցնելու կամ իրենց կողմը գրավելու հստակ մտադրության, այս բացասական տրամադրությունն արագորեն ազդում է ուրիշների վրա՝ ստիպելով նրանց ճգնաժամ զգալ, զգալ, որ իրենց ջանքերը հեշտությամբ վատնվում են. այն մարդկանց մղում է ապրելու իրենց զգացմունքների մեջ՝ օգտագործելով զգացմունքները՝ Աստծու մասին ենթադրություններ անելու համար, և վերլուծելով ու զննելով Աստծու վերաբերմունքն ու անկեղծությունը մարդկանց նկատմամբ՝ հիմնվելով մակերեսային երևույթների վրա։ Երբ այս բացասական տրամադրությունը փոխանցվում է ուրիշներին, նրանք ակամա հեռանում են Աստծուց և սխալ են հասկանում ու կասկածում են այն ամենին, ինչ Աստված ասել է՝ այլևս չհավատալով Նրա խոսքերին։ Միևնույն ժամանակ նրանք այլևս անկեղծություն չունեն իրենց պարտավորությունների նկատմամբ. նրանք չեն ցանկանում գին վճարել և չեն ցանկանում որևէ հավատարմություն ունենալ։ Սա է այս բացասական արտահայտությունների ազդեցությունը մարդկանց վրա։ Ո՞րն է այս ազդեցության հետևանքը։ Այս խոսքերը լսելուց հետո մարդիկ չեն կերտվում, առավել ևս ինքնաճանաչողության չեն հասնում, չեն բացահայտում իրենց թերությունները կամ ի վիճակի չեն լինում կիրառելու ճշմարտությունը և կատարելու իրենց պարտավորություններն ըստ սկզբունքների. նրանք այս դրական արդյունքներից և ոչ մեկը ձեռք չեն բերում։ Փոխարենն այս ազդեցությունը մարդկանց մղում է ավելի բացասական դառնալու, մտածելու ճշմարտությանը ձգտելուց հրաժարվելու մասին և այլևս վճռականություն չունենալու իրենց պարտավորությունների մեջ։ Ինչո՞ւ են նրանք կորցրել հավատքը։ (Նրանք զգում են, որ փրկության հույս չունեն։) Ճիշտ է, դու ընդունել ես այս ուղերձը և զգում ես, որ փրկության հույս չունես, ուստի չես ցանկանում ջանք գործադրել՝ պարտավորությունդ կատարելու համար։ Այս վարքագիծը ցույց է տալիս, որ անկեղծորեն չես ձգտում ճշմարտությանը, այլ միշտ դատում ես՝ արդյոք Աստված գոհ է քեզանից, արդյոք փրկության հասնելու հույս ունես, և արդյոք Աստված հավանություն է տալիս պարտավորությանդ կատարմանը՝ հիմնվելով զգացմունքների, տրամադրությունների և ենթադրությունների վրա։ Երբ մարդիկ դատում են այս բաները՝ հիմնվելով ենթադրությունների վրա, ճշմարտությունը կիրառելու մեծ շարժառիթ չեն ունենում։ Ինչո՞ւ է այսպես։ Կարո՞ղ են արդյոք մարդիկ ճշգրտորեն դատել Աստծուն, երբ դատում են Նրան՝ հիմնվելով ենթադրությունների վրա։ Կարո՞ղ են արդյոք մարդիկ ճշգրիտ ենթադրություններ անել Աստծու ունեցած յուրաքանչյուր մտքի և գաղափարի մասին։ (Ոչ։) Մարդկանց մտքերը լի են նենգությամբ, գործարքներով, աշխարհիկ գործելակերպի փիլիսոփայություններով, Սատանայի տրամաբանությամբ և այլն։ Որո՞նք են այն բանի հետևանքները, երբ մարդիկ ենթադրություններ են անում Աստծու մասին՝ հիմնվելով այս բաների վրա։ Դա հանգեցնում է Աստծուն կասկածելուն, Աստծուց հեռանալուն և անգամ Աստծու հանդեպ հավատքի լիակատար կորստին։ Երբ մարդը լիովին կորցնում է հավատքն Աստծու հանդեպ, նրա սրտում անխուսափելիորեն մեծ հարցական նշան կդրվի այն մասին, թե արդյոք Աստված գոյություն ունի։ Այդ ժամանակ որպես Աստծուն հավատացողի նրանց ժամանակը կավարտվի. նրանք հիմնովին կործանված են։ Բացի դրանից՝ արդյոք ճի՞շտ է, որ մարդիկ ենթադրություններ անեն Աստծու մասին։ Մի՞թե սա այն վերաբերմունքն է, որն արարածը պետք է ունենա Արարչի նկատմամբ։ Հստակ է, որ ոչ։ Մարդիկ չպետք է ենթադրություններ անեն Աստծու մասին, ոչ էլ պետք է խորհրդածեն Աստծու մտածելակերպի կամ մարդկանց մասին Նրա մտքերի վերաբերյալ։ Սա ինքնին սխալ է. մարդիկ սխալ տեսանկյուն և դիրքորոշում են ընդունել։

Մարդիկ չպետք է Աստծուն ենթադրություններով, կռահումներով, կասկածով կամ կասկածամտությամբ վերաբերվեն, ոչ էլ պետք է դատեն Նրան՝ հիմնվելով մարդկային մտքերի ու տեսակետների, աշխարհիկ գործելակերպի փիլիսոփայությունների կամ ակադեմիական գիտելիքների վրա։ Ուստի ինչպե՞ս պետք է մարդիկ վերաբերվեն Աստծուն։ Նախ՝ մարդիկ պետք է հավատան, որ Աստված ճշմարտությունն է։ Մարդկանց հանդեպ Աստծու պահանջները, նրանց հանդեպ Նրա մտադրությունները, մարդկանց հանդեպ Նրա սերն ու ատելությունը, և տարբեր տեսակի մարդկանց համար Նրա կարգավորումները, մտքերն ու գաղափարները և այլն քո ենթադրությունների կարիքը չունեն. այս հարցերն ունեն հստակ բացատրություններ և հստակ իմաստներ Աստծու խոսքերում։ Միայն պետք է հավատաս, փնտրես և ապա կիրառես ըստ Աստծու խոսքերի. ահա թե որքան պարզ է դա։ Աստված քեզնից չի պահանջում դատել, թե ինչ է Նա մտադիր անել քեզ հետ, կամ ինչպես է Նա վերաբերվում քեզ՝ հիմնվելով զգացմունքների վրա։ Ուստի դու կարծում ես, թե փրկության հասնելու հույս չունես. սա զգացմո՞ւնք է, թե՞ փաստ։ Աստծու խոսքերն ասե՞լ են սա։ (Ոչ։) Այդ դեպքում ի՞նչ են ասում Աստծու խոսքերը։ Աստված մարդկանց ասում է, թե ինչպես փնտրել ճշմարտությունը լուծումների համար և գտնել ճշմարտությունը կիրառելու ուղին, երբ որևէ խնդրի են բախվում կամ ապականված խառնվածքներ բացահայտում։ Սա հաստատում է մի բան. ճշմարտություն է, որ Աստված ցանկանում է փրկել մարդկանց և փոխակերպել նրանց ապականված խառնվածքները. Աստված չի խաբում քեզ, և սա դատարկ խոսակցություն չէ։ Դու կարծում ես, թե փրկության հասնելու հույս չունես, բայց դա պարզապես ժամանակավոր տրամադրություն է, որոշակի միջավայրում առաջացած զգացմունք։ Քո զգացմունքները չեն ներկայացնում Աստծու ցանկությունները կամ մտադրությունները, առավել ևս Նրա մտքերը, և չեն ներկայացնում նաև ճշմարտությունը։ Հետևաբար, եթե ապրում ես այս զգացմունքով, եթե ենթադրություններ ես անում Աստծու մասին՝ հիմնվելով այս զգացմունքի վրա՝ օգտագործելով քո զգացմունքը՝ Աստծու ցանկությունները փոխարինելու համար, ապա խիստ սխալվում ես և ընկել ես Սատանայի ծուղակը։ Ի՞նչ պետք է անել այս իրավիճակում։ Չապավինել զգացմունքներին։ Ոմանք ասում են. «Եթե չպետք է ապավինենք զգացմունքներին, ապա ինչի՞ն պետք է ապավինենք»։ Քո որևէ բանին ապավինելն անօգուտ է. մարդկային զգացմունքները չեն ներկայացնում ճշմարտությունը։ Ո՞վ գիտե, թե ինչպես է առաջացել քո զգացմունքը, որտեղից է իրականում եկել. եթե առաջացել է Սատանայի կողմից մոլորեցվելու արդյունքում, ապա դա խնդրահարույց է։ Ամեն դեպքում, անկախ նրանից, թե ինչպես է առաջացել զգացմունքը, այն ճշմարտությունը չի ներկայացնում։ Որքան ուժգին են մարդու զգացմունքներն ու կանխազգացումները, այնքան ավելի շատ նա պետք է փնտրի ճշմարտությունը, գա Աստծու առջև և խորհի իր մասին։ Մարդկային զգացմունքները և փաստերն ու ճշմարտությունը երկու տարբեր բաներ են։ Կարո՞ղ են արդյոք զգացմունքները քեզ ճշմարտություն մատակարարել։ Կարո՞ղ են արդյոք քեզ կիրառման ուղի բերել։ Չեն կարող։ Միայն Աստծու խոսքերը, միայն ճշմարտությունը կարող են քեզ կիրառման ուղի բերել, կարող են քեզ շրջադարձ բերել և ելք բացել։ Հետևաբար այն, ինչ պետք է կիրառես, քո սեփական զգացմունքները փնտրելը չէ։ Քո զգացմունքները կարևոր չեն։ Այն, ինչ պետք է անես, Աստծու առջև գալն է՝ ճշմարտությունը փնտրելու, Նրա խոսքերի միջոցով Աստծու մտադրությունները հասկանալու համար։ Որքան շատ ես ապավինում զգացմունքներին, այնքան ավելի շատ ես առանց առաջ գնալու ուղու հայտնվում, այնքան ավելի խորն ես ընկնում բացասականության մեջ և այնքան ավելի շատ ես հավատում, որ Աստված անարդար է, որ Աստված չի օրհնել քեզ։ Ընդհակառակը, եթե մի կողմ դնես այս զգացմունքները՝ ճշմարտության սկզբունքները փնտրելու համար, տեսնելու, թե քո պարտավորությունը կատարելու ընթացքում որ գործողություններն են խախտել ճշմարտության սկզբունքները, որ գործողություններն են արվել քո սեփական կամքի համաձայն և լիովին չկապված են ճշմարտության սկզբունքների հետ, ապա փնտրելու ընթացքում կբացահայտես, որ չափազանց շատ սեփական կամք, չափազանց շատ երևակայություններ ունես։ Պարզապես կիրառելով այս մի փոքր լրջությունը՝ բազմաթիվ խնդիրներ կբացահայտես. «Ես չափազանց ըմբոստ եմ, չափազանց ինքնակամ, չափազանց ամբարտավա՛ն։ Այնպես չէ, որ փրկության հույս չունեմ. իմ զգացմունքներն անճշգրիտ են։ Բանն այն է, որ ես լուրջ չեմ ընդունել Աստծու խոսքերը և չեմ կիրառել ըստ ճշմարտության սկզբունքների։ Ես միշտ դժգոհում եմ, որ Աստված չի օրհնում ինձ, չի ուղղորդում ինձ և կողմնակալ է, բայց իրականում չէի գիտակցում, որ ձևական եմ, կամակոր և անխոհեմ իմ պարտավորության կատարման մեջ. սա իմ մեղքն է։ Հիմա գիտակցել եմ, որ Աստված կողմնակալություն չի ցուցաբերում։ Երբ մարդիկ չեն փնտրում ճշմարտությունը կամ չեն գալիս Աստծու առջև, Աստված արդեն իսկ բարի է նրանց հանդեպ՝ չզրկելով նրանց պարտավորություն կատարելու որակավորումից. Աստված արդեն իսկ շատ ներողամիտ է այս հարցում։ Սակայն ես դեռ լի էի վրդովմունքով՝ անգամ մրցելով և վիճելով Աստծու հետ։ Նախկինում ես կարծում էի, թե բավականին լավն եմ, բայց հիմա տեսնում եմ, որ դա ամենևին էլ ճիշտ չէ։ Ինչ էլ որ անում էի, հիմնված չէր սկզբունքների վրա. այն, որ Աստված չկարգավարժեց ինձ, Նրա շնորհն էր. Նա ճանաչեց իմ փոքր հասակը»։ Նման փնտրտուքի միջոցով դու որոշ ճշմարտություններ կհասկանաս և ի վիճակի կլինես նախաձեռնություն վերցնելու՝ ակտիվորեն կիրարկելու ըստ ճշմարտության սկզբունքների։ Քիչ-քիչ կզգաս, որ որոշ սկզբունքներ ունես քո վարքագծում և պարտավորությունդ կատարելիս։ Այդ ժամանակ մի՞թե շատ ավելի խաղաղ չես զգա քո խղճի առջև։ «Նախկինում ես զգում էի, որ փրկության հույս չունեմ, բայց հիմա ինչո՞ւ է այս զգացումը, այս գիտակցությունն ավելի ու ավելի թուլանում։ Ինչպե՞ս պատահեց, որ այս վիճակը փոխվեց։ Նախկինում կարծում էի, թե հույս չունեմ։ Մի՞թե դա պարզապես բացասականություն և դիմակայություն չէր և պայքար Աստծու դեմ։ Ես չափազանց ըմբո՛ստ էի»։ Ենթարկվելուց հետո անգիտակցաբար քո պարտավորությունը կատարելու ընթացքում կսկսես հասկանալ որոշ սկզբունքներ և քեզ այլևս չես համեմատի ուրիշների հետ. պարզապես կկենտրոնանաս այն բանի վրա, թե ինչպես խուսափես ձևականությունից և ինչպես ըստ սկզբունքների կատարես պարտավորություններդ։ Անգիտակցաբար այլևս չես զգա, որ չես կարող փրկվել, և այլևս ծուղակում չես հայտնվի այդ բացասական վիճակի մեջ։ Դու քո պարտավորությունները կկատարես ըստ սկզբունքների և կզգաս, որ քո հարաբերություններն Աստծու հետ բնականոն են դարձել։ Երբ ունենաս այս զգացումը, կմտածես. «Աստված չի լքել ինձ։ Կարող եմ զգալ Աստծու ներկայությունը և կարող եմ զգալ Աստծու ուղղորդումն ու օրհնությունները, երբ փնտրում եմ Աստծուն՝ իմ պարտավորությունները կատարելիս։ Ի վերջո զգում եմ, որ Աստված օրհնում է ուրիշներին և օրհնում է նաև ինձ, և որ Աստված կողմնակալություն չի ցուցաբերում. կարծես թե դեռ փրկության հույս ունեմ։ Պարզվում է, որ այն ճանապարհը, որով նախկինում քայլում էի, սխալ էր. ես միշտ ձևականություն էի անում և անխոհեմ չարագործություններ էի կատարում իմ պարտավորության մեջ և անգամ կարծում էի, թե ինձ հետ ամեն ինչ կարգին է՝ ապրելով իմ սեփական փոքրիկ աշխարհում և հիանալով ինքս ինձնով։ Հիմա տեսնում եմ, որ այդպես վարվելը մեծ սխալ էր։ Ապրելով լիովին Աստծու դեմ աղաղակելու և Նրան դիմակայելու վիճակում՝ զարմանալի չէ, որ չստացա Աստծու լուսավորությունը։ Ինչպե՞ս կարող էի ստանալ Աստծու լուսավորությունը, եթե չեմ գործում ըստ սկզբունքների»։ Տեսնում ես, կիրարկման երկու լիովին տարբեր եղանակներ, սեփական գաղափարների հետ վարվելու երկու լիովին տարբեր եղանակներ ի վերջո հանգեցնում են տարբեր արդյունքների։

Մարդիկ չեն կարող ապրել իրենց զգացմունքներով Աստծու հանդեպ իրենց հավատքի մեջ։ Մարդկանց զգացմունքները պարզապես անցողիկ տրամադրություններ են. դրանք որևէ կապ ունե՞ն նրանց ելքերի հետ։ Փաստերի՞ հետ։ (Ոչ։) Երբ մարդիկ շատ են հեռանում Աստծուց, երբ ապրում են հոգեվիճակում, որում սխալ են հասկանում Աստծուն, կամ դիմակայում են, պայքարում և աղաղակում Աստծու դեմ, ապա լիովին թողել են Աստծու հոգածությունն ու պաշտպանությունը և այլևս Աստծու համար իրենց սրտերում տեղ չունեն։ Երբ մարդիկ ապրում են այսպիսի վիճակում, չեն կարող չապրել իրենց սեփական զգացմունքներով։ Ինչ-որ աննշան միտք կարող է այնքան վրդովեցնել նրանց, որ չկարողանան ուտել կամ քնել, ինչ-որ մեկի անզգույշ դիտողությունը կարող է նրանց գցել ենթադրությունների և շփոթության մեջ, և անգամ մեկ մղձավանջը կարող է նրանց բացասական դարձնել և ստիպել սխալ հասկանալ Աստծուն։ Հենց որ այսպիսի արատավոր շրջապտույտ է ձևավորվում, մարդիկ որոշում են, որ իրենց համար ամեն ինչ ավարտված է, որ կորցրել են փրկվելու բոլոր հույսերը, որ լքվել են Աստծու կողմից, և որ Աստված չի փրկի իրենց։ Որքան շատ են այսկերպ մտածում և որքան շատ են նման զգացմունքներ ունենում, այնքան ավելի են ընկղմվում բացասականության մեջ։ Իրական պատճառը, թե ինչու մարդիկ այս զգացմունքներն ունեն, այն է, որ չեն փնտրում ճշմարտությունը կամ չեն կիրառում ըստ ճշմարտության սկզբունքների։ Երբ նրանց հետ ինչ-որ բան է պատահում, մարդիկ չեն փնտրում ճշմարտությունը, չեն կիրառում ճշմարտությունը և միշտ գնում են իրենց ճանապարհով՝ ապրելով իրենց սեփական մանր խորամանկության մեջ։ Ամեն օր անցկացնում են՝ իրենց ուրիշների հետ համեմատելով և նրանց հետ մրցելով, նախանձելով և ատելով յուրաքանչյուրին, ում իրենցից լավն են համարում, և ծաղրելով ու հեգնելով յուրաքանչյուրին, ում իրենցից ցածր են համարում՝ ապրելով Սատանայի բնույթի մեջ, չանելով բաներն ըստ ճշմարտության սկզբունքների և հրաժարվելով որևէ մեկի խորհուրդն ընդունելուց։ Սա ի վերջո հանգեցնում է նրան, որ նրանք զարգացնում են ամեն տեսակ մոլորություններ, ենթադրություններ և դատողություններ, և նրանք իրենց մշտապես անհանգիստ են դարձնում։ Եվ մի՞թե արժանի չեն դրան։ Նման դառը պտուղը կարող են կրել միայն իրենք և իսկապես արժանի են դրան։ Ի՞նչն է առաջացնում այս ամենը։ Դա այն պատճառով է, որ մարդիկ չեն փնտրում ճշմարտությունը, չափազանց ամբարտավան են և ինքնարդար, միշտ գործում են ըստ իրենց սեփական գաղափարների, միշտ ցուցադրում են իրենց և համեմատում իրենց ուրիշների հետ, միշտ փորձում են աչքի ընկնել, միշտ անհիմն պահանջներ են ներկայացնում Աստծուն և այլն։ Այս բոլոր բաները մարդկանց մղում են աստիճանաբար հեռանալու Աստծուց, դիմակայելու Աստծուն և նորից ու նորից խախտելու ճշմարտությունը։ Ի վերջո նրանք ընկղմվում են խավարի և բացասականության մեջ։ Եվ նման ժամանակներում մարդիկ չունեն ճշմարիտ հասկացողություն իրենց սեփական ըմբոստության և հակադրության մասին, առավել ևս հնարավոր չէ, որ ճիշտ վերաբերմունքով մոտենան այս բաներին։ Փոխարենը դժգոհում են Աստծուց, սխալ են հասկանում Աստծուն և ենթադրություններ են անում Նրա մասին։ Երբ դա տեղի է ունենում, մարդիկ ի վերջո գիտակցում են, որ իրենց ապականությունը շատ խորն է, և որ իրենք չափազանց խնդրահարույց են, ուստի որոշում են, որ այն տեսակից են, որը հակադրվում է Աստծուն, և ակամա ընկղմվում են բացասականության մեջ՝ ի վիճակի չլինելով դուրս գալու դրանից։ Այն, ինչին նրանք հավատում են, հետևյալն է. «Աստված արհամարհում է ինձ, Աստված չի ուզում ինձ։ Չափազանց ըմբոստ եմ, արժանի եմ դրան, Աստված հաստատ այլևս չի փրկի ինձ»։ Հավատում են, որ սրանք բոլորը փաստեր են։ Իրենց սրտերում եղած կռահումները որոշում են որպես փաստեր։ Ով էլ հաղորդակցվի նրանց հետ ճշմարտության մասին, անօգուտ է, նրանք չեն ընդունում այն։ Նրանք մտածում են. «Աստված չի օրհնի ինձ, Նա չի փրկի ինձ, ուստի ի՞նչ իմաստ ունի հավատալ Աստծուն»։ Երբ Աստծու հանդեպ նրանց հավատքի ճանապարհը հասել է այս կետին, արդյոք մարդիկ դեռ ի վիճակի՞ են հավատալու։ (Ոչ։) Ինչո՞ւ այլևս չեն կարող շարունակել։ Այստեղ մի փաստ կա։ Երբ մարդկանց բացասականությունը հասնում է մի որոշակի կետի, երբ նրանց սրտերը լցվում են դիմակայությամբ և բողոքներով և ցանկանում են մեկընդմիշտ խզել իրենց հարաբերություններն Աստծու հետ, ապա դա այլևս այնքան պարզ բան չէ, ինչպիսին այն, որ նրանք չեն վախենում Աստծուց, չեն ենթարկվում Աստծուն, չեն սիրում ճշմարտությունը և չեն ընդունում ճշմարտությունը։ Փոխարեն Ի՞նչ է դա։ Իրենց սրտերում ակտիվորեն ընտրում են հրաժարվել Աստծու հանդեպ իրենց հավատքից։ Կարծում են, թե ամոթալի է պասիվորեն սպասել դուրս մնալուն, և որ ավելի շատ արժանապատվություն կա հրաժարվելն ընտրելու մեջ, ուստի նախաձեռնություն են վերցնում՝ կորցնելու իրենց հնարավորությունը՝ ինքնուրույն ամեն ինչի վերջ դնելով։ Նրանք դատապարտում են Աստծուն հավատալը որպես վատ բան, դատապարտում են ճշմարտությունը որպես մարդկանց փոխելու անկարող բան և դատապարտում են Աստծուն որպես անարդար՝ դժգոհելով, որ Նա չի փրկում իրենց. «Ես այնքա՜ն ջանասեր եմ, այնքա՜ն ավելի շատ նեղություն եմ կրում, քան մյուսները, և այնքա՜ն ավելի մեծ գին եմ վճարում, քան բոլորը, ես անկեղծորեն եմ կատարում իմ պարտավորությունը, և, միևնույն է, Աստված չի օրհնել ինձ։ Հիմա հստակորեն տեսնում եմ, որ Աստված չի հավանում ինձ, որ Աստված մարդկանց անհավասար է վերաբերվում»։ Նրանք համարձակություն ունեն Աստծու հանդեպ իրենց կասկածները վերածելու Աստծու դատապարտման և Նրա դեմ հայհոյանքի։ Երբ այս փաստը ձևավորվում է, կարո՞ղ են արդյոք շարունակել Աստծուն հավատալու ճանապարհը։ Քանի որ ըմբոստանում են Աստծու դեմ և հակադրվում են Աստծուն և ամենևին չեն ընդունում ճշմարտությունը կամ չեն խորհում իրենց մասին, նրանք կործանված են։ Մի՞թե անխոհեմ չէ, որ ինչ-որ մեկն իր նախաձեռնությամբ լքի Աստծուն և ապա դժգոհի, որ Աստված չի օրհնում իրեն կամ շնորհ չի ցուցաբերում իրեն։ Յուրաքանչյուրն ընտրում է իր սեփական ճանապարհը և ինքն է քայլում դրանով, ոչ ոք չի կարող դա անել նրա փոխարեն։ Դու ես, որ ընտրել ես փակուղի, դու ես, որ լքել ես Աստծուն և մերժել Նրան։ Սկզբից մինչև վերջ Աստված երբեք չի ասել, որ չի ուզում քեզ, կամ որ հրաժարվել է քեզանից, կամ որ հրաժարվում է քեզ փրկելուց, դու ես, որ սահմանափակել ես Աստծուն՝ հիմնվելով քո կռահումների վրա։ Եթե իսկապես հավատայիր Աստծուն և դեռ հավատայիր Աստծուն, նույնիսկ եթե Նա չուզեր քեզ, և դեռ հավատայիր Աստծուն և շարունակեիր կարդալ Նրա խոսքերը և դեռ ընդունեիր ճշմարտությունը և բնականոն կերպով կատարեիր քո պարտավորությունները, նույնիսկ եթե Նա գարշեր քեզանից, ապա ո՞վ կարող էր սահմանափակել կամ կանգնեցնել քեզ։ Մի՞թե ամեն ինչ քո սեփական ընտրությունների և ձգտումների մասին չէ։ Ինքդ հավատք չունես, սակայն շրջվում ես՝ Աստծուց դժգոհելու համար, սա անխոհեմություն է։ Դու չես պահպանում քո հարաբերություններն Աստծու հետ և պնդում ես դրանք ոչնչացնելը, երբ ճեղք է առաջանում, կարո՞ղ է արդյոք այն վերականգնվել։ Կոտրված հայելին դժվար է նորից միացնել և նույնիսկ եթե նորից միացվի, ճեղքը դեռ կլինի։ Հիմա, երբ հարաբերությունները խզվել են, դրանք երբեք չեն կարող վերականգնվել իրենց սկզբնական վիճակին։ Այսպիսով՝ անկախ նրանից, թե ինչպիսի միջավայրի են բախվում Աստծուն հավատալու ընթացքում, մարդիկ պետք է սովորեն ենթարկվել և պետք է փնտրեն ճշմարտությունը, միայն այդ դեպքում կարող են հաստատուն կանգնել։ Եթե ուզում ես հետևել Աստծուն մինչև ճանապարհի վերջը, ճշմարտությանը ձգտելը վճռորոշ է, անկախ նրանից՝ պարտավորություններդ կատարելիս, թե որևէ այլ բան անելիս, ճշմարտության սկզբունքները հասկանալը և դրանք կիրառելն ու իրականացնելն էական է, որովհետև ճշմարտությունը հասկանալու և ըստ ճշմարտության սկզբունքների կիրառելու գործընթացի միջոցով է, որ ճանաչում ես Աստծուն, հասկանում ես Աստծուն, ըմբռնում ես Աստծուն և ընկալում ես Աստծու մտադրությունները՝ թույլ տալով քեզ համատեղելի դառնալ Նրա հետ և Նրա էության հասկացողություն և ընդունում ձեռք բերել։ Եթե ճշմարտության սկզբունքները գործնականում չես կիրառում և պարզապես գործում ես կամ կատարում ես պարտավորություններդ ըստ քո սեփական կամքի, երբեք շփում չես ունենա ճշմարտության հետ։ Ի՞նչ է նշանակում երբեք շփում չունենալ ճշմարտության հետ։ Դա նշանակում է, որ երբեք շփում չես ունենա ամեն ինչի նկատմամբ Աստծու վերաբերմունքի, Նրա պահանջների կամ Նրա մտքերի հետ, և էլ ավելի քիչ հավանական է, որ շփում կունենաս Աստծու բնույթի և էության հետ, ինչպես բացահայտված է Նրա գործում։ Եթե չկարողանաս շփում ունենալ Աստծու գործի այս փաստերի հետ, Աստծու վերաբերյալ քո հասկացողությունը հավերժ կսահմանափակվի մարդկային երևակայություններով և պատկերացումներով։ Այն կմնա երևակայությունների և պատկերացումների տիրույթում և երբեք չի համապատասխանի Աստծու էությանը և ճշմարիտ բնույթին։ Այսկերպ դու չես կարողանա Աստծու ճշմարիտ հասկացողության հասնել։

Իրենց պարտավորությունները կատարելու ընթացքում մարդիկ հաճախ են փորձառաբար ապրում բացասական և ըմբոստ վիճակներ։ Եթե նրանք կարողանան փնտրել ճշմարտությունը և օգտագործել ճշմարտության սկզբունքները՝ այս խնդիրներին անդրադառնալու և դրանք լուծելու համար, նրանց բացասական հույզերը չեն վերածվի գանգատների, դիմակայության, չենթարկվելու, աղաղակելու կամ անգամ հայհոյանքի։ Սակայն եթե մարդիկ գործ են ունենում այս բաների հետ՝ ապավինելով բացառապես իրենց սեփական մանր խորամանկությանը, մարդկային ինքնատիրապետմանը, մարդկային ջանքին, ջանասիրությանը, իրենց մարմինները կարգավարժելուն և այլ նման մոտեցումների, ապա վաղ թե ուշ այս մարդկային երևակայությունները, դատողությունները և ենթադրությունները կդառնան գանգատներ, չենթարկում, դիմակայություն, աղաղակ և անգամ հայհոյանք Աստծու դեմ։ Երբ մարդիկ ծուղակում են հայտնվում նման բացասական հույզերի մեջ, հակված են Աստծու դեմ անհնազանդություն, դժգոհություն և գանգատներ զարգացնելու՝ ի թիվս այլ նման զգացմունքների կամ մտքերի։ Երբ ժամանակի ընթացքում այս մտքերը կուտակվում են մարդկանց ներսում, և նրանք դեռևս չեն փնտրում ճշմարտությունը կամ չեն օգտագործում ճշմարտությունը՝ դրանք լուծելու համար, նրանց անհնազանդությունը, դժգոհությունը և գանգատները կվերածվեն չենթարկվելու. նրանք կներգրավվեն ըմբոստ վարքագծի մեջ, ինչպես օրինակ՝ իրենց պարտավորությունները ձևականորեն կատարելը կամ եկեղեցու գործին միտումնավոր խանգարելն ու վնասելը՝ ի թիվս այլ բացասական վարքագծերի, որպեսզի արտահայտեն իրենց անհնազանդությունն ու դժգոհությունը և այդպիսով հասնեն Աստծուն չենթարկվելու իրենց նպատակին։ Ոմանք կործանում են ուրիշ մարդկանց պարտավորության կատարումը և խանգարում դրան։ Նրանց գործողությունների հետևում թաքնված իմաստը հետևյալն է. «Եթե չեմ կարող կատարել իմ պարտավորությունը, կամ եթե աստված չի օրհնում ինձ իմ պարտավորության մեջ, այնպես կանեմ, որ ձեզանից ոչ ոք չկարողանա լավ կատարել իր պարտավորությունները», և ապա սկսում են անհանգստություններ առաջացնել։ Ոմանք դա անում են խոսքերի միջոցով, մինչդեռ մյուսներ ն օգտագործում են որոշ գործողություններ։ Ի՞նչ բաներ կարող են անել նրանք, ովքեր իրենց գործողություններով անհանգստացնում են ուրիշներին։ Օրինակ՝ կարող են դիտավորյալ ինչ-որ մեկի համակարգչից ֆայլեր ջնջել՝ նրա պարտավորության արդյունքների վրա ազդելու համար, կամ կարող են դիտավորյալ անհանգստացնել առցանց հավաքույթները։ Դա դևերն ու Սատանաներն են անհանգստացնում մարդկանց։ Մարդիկ չեն հասկանում. «Ինչպե՞ս կարող է այդ տարիքի մեկն այսպիսի գարշելի բաներ անել։ Ի վերջո նա դեռահաս չէ. ինչպե՞ս կարող է դեռևս նման չարաճճիություններ անել»։ Իրականում երեսուն, քառասուն, հիսուն կամ վաթսուն տարեկան մարդիկ նույնպես կարող են անել այս բաները։ Այս տարբեր վարքագծերն աներևակայելի են. սրանք խիղճ և ողջամտություն ունեցող մարդու գործողություններ չեն, այլ դևերի և Սատանաների։ Տեսնելով, որ ուրիշները չեն ազդվում, և իր նպատակները չեն իրագործվում, նման մարդն այնուհետև դուրս կթափի բացասականություն և անհանգստություններ կառաջացն եր այն ժամանակ, երբ շատ մարդիկ են ներկա, կամ հավաքույթների ընթացքում։ Երբ նրանք սկսում են իրենց դժգոհությունը դուրս թափել գործողությունների միջոցով, արդեն դժվար է դառնում վերահսկել իրավիճակը. շատ դժվար է զսպել նրանց, և եթե իրավիճակը շարունակի զարգանալ, կարող է միայն սրվել՝ իր բնությամբ էլ ավելի լուրջ դառնալով։ Նրանք ոչ միայն անհանգստություններ են առաջացնում իրենց գործողություններով, այլև նաեւ օգտագործում են տարբեր միջոցներ և մեթոդներ՝ կիրառելով ագրեսիվ և դատապարտող լեզու ուրիշներին անհանգստացնելու համար, երբ կատարում են իրենց պարտավորությունը։ Անկախ այն բանից՝ հասնում են իրենց նպատակներին, թե ոչ, այնուհետև սրտում դիմակայում են Աստծուն ։ Նրանք չ են կարդում Աստծու խոսքերը կամ չեն սովորում օրհներգեր և հրաժարվում են Աստծու խոսքերին կամ ճշմարտությանը վերաբերող որևէ գիրք կարդալուց։ Ի՞նչ են նրանք անում տանը։ Վեպեր են կարդում, հեռուստասերիալներ դիտում, խոհարարական հմտություններ սովորում, դիմահարդարում և վարսահարդարում ուսումնասիրում... Հավաքույթների ժամանակ նրանք չեն հաղորդակցվում Աստծու խոսքերի վերաբերյալ իրենց հասկացողության շուրջ, ոչ էլ հաղորդակցվում են, թե ինչպես լուծել ապականված խառնվածքները և ապականության բացահայտումները։ Երբ ուրիշները հաղորդակցվում են, դիտավորյալ զրույցն իրենց ձեռքն են վերցնում, ընդհատում են խոսողին, միտումնավոր փոխում են թեման և այլն՝ միշտ ասելով բաներ, որոնք խարխլում և անհանգստացնում են։ Ինչո՞ւ են այսպես վարվում։ Պատճառը նրանց այն համոզմունքի մեջ է, թե փրկության հույս չունեն, ինչը ստիպում է հանձնվել և սկսել անխոհեմաբար գործել. նրանք փորձում են մի քանի ուղեկից գտնել` նախքան եկեղեցուց հեռացվելը կամ արտաքսվելը. եթե չեն կարող օրհնվել, այնպես կանեն, որ ուրիշներն էլ չկարողանան։ Ինչո՞ւ են նրանք այսպես մտածում։ Կարծում են, թե Աստված, որին հավատում են, նման չէ այն աստծուն, որին ի սկզբանե պատկերացնում էին. Նա մարդկանց չի սիրում այնքան, որքան իրենք պատկերացնում էին, և այնքան էլ արդար չէ, և Նա հաստատ այնքան անկեղծորեն քնքուշ չէ մարդկանց հանդեպ, որքան իրենք պատկերացնում էին։ Աստված սիրում է ուրիշներին, բայց ոչ իրենց, Աստված փրկում է ուրիշներին, բայց ոչ իրենց։ Հիմա, երբ իրենց համար ոչ մի հույս չեն տեսնում և զգում են, որ չեն կարող փրկվել, հանձնվում են և սկսում անխոհեմաբար գործել։ Բայց սա դեռ ամենը չէ։ Նրանք նաև ցանկանում են, որ ուրիշները տեսնեն՝ քանի որ իրենց համար հույս չկա, ուրիշների համար էլ հույս չկա, և բավարարվում են միայն այն ժամանակ, երբ ստիպում են բոլորին հրաժարվել Աստծու հանդեպ իրենց հավատքից և հետ կանգնել իրենց հավատ ից։ Սա անել իս նրանց նպատակն է. «Եթե ես չեմ կարող ստանալ երկնքի թագավորության օրհնությունները, դուք էլ ավելի լավ է անգամ չերազեք դրանք ձեռք բերելու մասին»։ Ինչպիսի՞ թշվառական է նման մարդը։ Մի՞թե դև չէ։ Դև է, որը դեպի դժոխք է գնում, որը նաև արգելում է ուրիշներին հավատալ Աստծուն և մտնել երկնքի թագավորություն. նա ուղիղ դեպի փակուղի է գնում։ Ցանկացած ոք, ով փոքր-ինչ խիղճ և փոքր-ինչ սիրտ ունի, որը վախենում է Աստծուց, չպետք է այսպես վարվի։ Ե թե իսկապես մեծ չարիք է գործում և բացահայտվում է, ինչը նրան ստիպում է զգալ, որ այլևս հույս չունի, միևնույն է, նպատակ կունենա օգնելու ուրիշներին հաջողության հասնել՝ թույլ տալով ուրիշներին անկեղծորեն հավատալ Աստծուն և չհետևել իր օրինակին։ Նա կարող է ասել. «Ես չափազանց թույլ եմ, իմ մսեղավոր ցանկություններն ուժեղ են, և ես չափազանց տարված եմ աշխարհով։ Սա իմ սեփական մեղքն է։ Ես արժանի եմ դրան։ Դուք շարունակե՛ք անկեղծ հավատացյալներ լինել. մի՛ ազդվեք ինձանից։ Հավաքույթների ժամանակ ես կհսկեմ, և եթե մեծ կարմիր վիշապի ոստիկանությունը մտնի գյուղ, կզգուշացնեմ ձեզ»։ Ցանկացած ոք, ով մարդկայնության նշույլ ունի, պետք է առնվազն այսքանն անի և չպետք է խանգարի ուրիշներին՝ ճշմարտությանը ձգտելիս։ Բայց նրանք, ովքեր զուրկ են մարդկայնությունից, երբ ամեն ինչ իրենց ուզածով չի ընթանում, կամ երբ տեսնում են, որ եղբայրներն ու քույրերն արհամարհում են իրենց և հեռանում են, զգում են, որ Աստված բացահայտել և դուրս է թողել իրենց, որ փրկության հույս չունեն։ Երբ նրանք նման գաղափարներ և մտքեր են տածում, հանձնվում են և սկսում անխոհեմաբար գործել՝ բացասականություն դուրս թափելով և առանց խղճի խայթի անհանգստացնելով եկեղեցական կյանքը։ Ինչպիսի՞ մարդիկ են սա անում։ Մի՞թե դևեր չեն։ (Այո։) Արդյոք պե՞տք է քաղաքավարություն ցուցաբերել այն մարդկանց նկատմամբ, որոնք դևեր են։ (Ոչ։) Ուստի ինչպե՞ս պետք է վարվել դրա հետ։ Դու ա սում ես. «Դու գալիս ես հավաքույթների, սակայն ո՛չ կարդում ես Աստծու խոսքերը, ո՛չ էլ ճշմարտությունն ընդունում։ Այդ դեպքում ինչի՞ համար ես այստեղ։ Խառնաշփոթներ առաջացնելու, այնպես չէ՞։ Կարծում ես, թե փրկության հույս չունես։ Իրականում մենք էլ չենք զգում, որ մեծ հույս ունենք, բայց ջան ում ենք։ Հավատում ենք, որ Աստված կողմնակալ չէ, որ Նա վստահելի է, որ մարդկանց փրկելու Նրա սիրտն անկեղծ է և որ Նրա սիրտը չի փոխվում։ Քանի դեռ հույսի նշույլ կա, չենք հանձնվի։ Մենք անընդհատ բացասական չենք լինի և քեզ պես սխալ չենք հասկանա Աստծուն։ Դու երազում ես, եթե կարծում ես, թե կարող ես խանգարել մեզ կամ հետ պահել։ Եթե համառորեն պնդես, շարունակես հավատալ այսկերպ և շարունակես չարամտորեն ցանկանալ խանգարել մեզ, ապա մի՛ մեղադրիր մեզ քո հանդեպ կոպիտ լինելու համար։ Այսօրվանից դու հեռացված ես. եկեղեցում այլևս տեղ չկա քեզ համար։ Հիմա կորի՛ր»։ Այսկերպ մի՞թե խնդիրը չի լուծվում։ Դա պարզ է, ընդամենը մի քանի խոսք, և նրանք մաքրված են։ Դա անելը այնքան հեշտ է։ Ինչո՞ւ այսպես վարվել դրա հետ։ Որովհետև նման մարդկանց բնական էությունը չի կարող փոխվել. նրանք չեն ընդունի ճշմարտությունը։ Կարծում են, թե փրկության հույս չունեն։ Աստված չի ասել դա, ոչ էլ եղբայրներն ու քույրերն են ասել, սակայն նրանք չարիք են գործում և անհանգստություններ են առաջացնում այսկերպ։ Ի՞նչ կանեն նրանք, եթե մի օր իսկապես վտարվեն չարիք գործելու և եկեղեցու գործին խանգարելու համար, կամ եթե Աստված կարգավարժի նրանց, որովհետև չեն ձգտում ճշմարտությանը։ Կարո՞ղ են արդյոք դառնալ Աստծու թշնամիները, կարո՞ղ են վրեժխնդիր լինել։ Դա շ ատ հավանական է։ Լավ է, որ նման մարդիկ բացահայտվում են նախքան որևէ չարագործություն իրականացնելը կամ որևէ մեծ չարիք գործելը։ Սա Աստծու անելիքն է։ Աստված բացահայտել է նրանց։ Հիմա նրանց մաքրելը պարզապես ճիշտ է։ Ուրիշները դեռևս ոչ մի կորուստ չեն կրել։ Այսկերպ վարվելը ժամանակին է և տեղին։ Բոլորը զանազանություն են ձեռք բերում, և չար մարդկանց հարցը լուծվում է։ Որպես հակադրություն՝ նրանց դերը բավարար չափով կատարվել է։

Հիմնականում սրանք են այն մարդկանց տարբեր վիճակներն ու դրսևորումները, որոնք բացասականություն են դուրս թափում ։ Երբ կարգավիճակ, համբավ և շահ հետապնդելու նրանց ցանկությունը չի բավարարվում, երբ Աստված անում է բաներ, որոնք հակասում են նրանց պատկերացումներին և երևակայություններին, բաներ, որոնք ներառում են նրանց շահերը, անհնազանդության և դժգոհության զգացմունքների ծուղակն են ընկնում։ Եվ երբ ունենում են այս զգացմունքները, նրանց միտքն սկսում է առաջ բերել արդարացումներ, պատրվակներ, հիմնավորումներ, պաշտպանական փաստարկներ և գանգատի այլ մտքեր։ Այդ ժամանակ նրանք չեն փառաբանում Աստծուն կամ հնազանդվում Նրան, և առավել ևս չեն փնտրում ճշմարտությունը՝ իրենք իրենց ճանաչելու համար. փոխարենը պայքարում են Աստծու դեմ՝ օգտագործելով իրենց պատկերացումները, երևակայությունները, մտքերն ու տեսակետները կամ տաքարյունությունը։ Եվ ինչպե՞ս են պայքարում Աստծու դեմ։ Անհնազանդության և դժգոհության իրենց զգացումներն են տարածում՝ օգտագործելով դա՝ իրենց մտքերն ու տեսակետներն Աստծուն պարզ դարձնելու համար, փորձելով ստիպել Աստծուն գործել իրենց կամքի և պահանջների համաձայն՝ իրենց ցանկությունները բավարարելու նպատակով. միայն այդ ժամանակ են նրանց զգացմունքները հանդարտվում։ Մասնավորապես, Աստված արտահայտում է բազմաթիվ ճշմարտություններ՝ մարդկանց դատելու և հանդիմանելու, նրանց ապականված խառնվածքները մաքրագործելու, մարդկանց Սատանայի ազդեցությունից փրկելու համար, և ով գիտի, թե քանի մարդու՝ օրհնվելու երազանքներ են ընդհատվել այս ճշմարտությունների պատճառով՝ փշրելով երկնքի թագավորություն հափշտակվելու երևակայությունը, որին հուսացած էին օրուգիշեր։ Նրանք ցանկանում են անել հնարավոր ամեն ինչ՝ իրավիճակը շտկելու համար, բայց անզոր են. նրանք կարող են միայն ընկղմվել աղետի մեջ՝ բացասականությամբ և վրդովմունքով։ Նրանք անհնազանդ են այն ամենի նկատմամբ, ինչ Աստված կարգավորել է, որովհետև այն, ինչ Աստված անում է, հակասում է նրանց պատկերացումներին, շահերին և մտածելակերպին։ Մասնավորապես, երբ եկեղեցին կատարում է մաքագործման աշխատանքը և դուրս է թողնում բազմաթիվ մարդկանց, այս մարդիկ կարծում են, թե Աստված չի փրկում իրենց, որ Նա արհամարհանքով մերժել է իրենց, որ իրենց հետ անարդարացի են վարվում, և ուստի իրենք կմիավորվեն՝ Աստծուն բացահայտ չենթարկվելու համար. նրանք կժխտեն, որ Աստված ճշմարտությունն է, կժխտեն Աստծու ինքնությունն ու էությունը և կժխտեն Աստծու արդար բնույթը։ Իհարկե, կժխտեն նաև բոլոր բաների նկատմամբ Աստծու գերիշխանության փաստը։ Եվ ի՞նչ միջոցներով են ժխտում այս ամենը։ Բացահայտ չենթարկվելու և դիմակայության միջոցով։ Ենթատեքստը սա է. «Այն, ինչ աստված անում է, հակասում է իմ պատկերացումներին, և ուստի ես չեմ հնազանդվում, չեմ հավատում, որ դու ճշմարտությունն ես։ Ես աղաղակելու եմ քո դեմ և տարածելու եմ այս բաները եկեղեցում և մարդկանց շրջանում։ Կասեմ այն, ինչ ուզում եմ, և ինձ չեն հետաքրքրում հետևանքները։ Ես խոսքի ազատություն ունեմ։ Չես կարող ինձ ստիպել լռել։ Կասեմ այն, ինչ ուզում եմ։ Ի՞նչ կարող ես անել»։ Երբ այս մարդիկ պնդում են բարձրաձայնել իրենց սխալ մտքերն ու տեսակետները, արդյոք իրենց սեփական հասկացողության մասի՞ն են խոսում։ Արդյոք հաղորդակցվո՞ւմ են ճշմարտության շուրջ։ Բացարձակապես ոչ։ Նրանք բացասականություն են տարածում։ Նրանք հերձվածվածություններ և մոլորություններ են բարձրաձայնում։ Չեն փորձում ճանաչել իրենց սեփական ապականությունը կամ մերկացնել այն։ Չեն մերկացնում այն բաները, որոնք արել են և որոնք հակասում են ճշմարտությանը, ոչ էլ մերկացնում են իրենց թույլ տված սխալները։ Փոխարենն անում են հնարավոր ամեն ինչ՝ իրենց սխալներն արդարացնելու և պաշտպանելու համար, որպեսզի ապացուցեն, որ իրենք ճիշտ են, և միևնույն ժամանակ նաև անհեթեթ եզրակացություն են անում և բարձրաձայնում են բացասական ու խեղաթյուրված տեսակետներ, ինչպես նաև աղավաղված փաստարկներ և հերձվածվածություններ։ Եկեղեցում Աստծու ընտրյալ մարդկանց վրա ազդեցությունը նրանց մոլորեցնելը և անհանգստացնելն է. դա կարող է անգամ որոշ մարդկանց գցել բացասականության և շփոթության վիճակի մեջ։ Սրանք են այն բոլոր հակառակ ազդեցություններն ու անհանգստությունները, որոնք առաջանում են բացասականություն արտահայտող մարդկանց կողմից։ Հետևաբար նրանք, ովքեր բացասականություն են արտահայտում, պետք է սահմանափակվեն՝ իրենց խոսքի և վարքագծի հետ մեկտեղ։ Նրանց չպետք է երես տալ կամ թույլատրել։ Եկեղեցին պետք է ունենա համապատասխան մեթոդներ և սկզբունքներ՝ այս մարդկանց հետ վարվելու համար։ Մի կողմից՝ եղբայրներն ու քույրերը պետք է զանազանեն այս մարդկանց և նրանց բացասական արտահայտությունները։ Մյուս կողմից՝ երբ Աստծու ընտրյալ մարդիկ զանազանություն ունենան, եկեղեցին պետք է ժամանակին հեռացնի կամ վտարի այս անհատներին՝ ըստ ճշմարտության սկզբունքների, որպեսզի կանխի ավելի շատ մարդկանց ազդեցության ենթարկվելը և անհանգստանալը։ Սրանով ավարտվում է մեր հաղորդակցությունը բացասականություն արտահայտելու տարբեր տեսանկյունների վերաբերյալ։

Գ. Բացասականությունը լուծելու սկզբունքները և ուղիները

Մարդիկ ունեն սատանայական բնություն. ապրելով սատանայական ապականված խառնվածքներով՝ դժվար է խուսափել բացասական վիճակներից։ Հատկապես, երբ մարդը չի հասկանում ճշմարտությունը, բացասականությունը դառնում է սովորական երևույթ։ Յուրաքանչյուր ոք ունենում է բացասականության պահեր. ոմանք՝ ավելի հաճախ, ոմանք՝ ավելի քիչ, ոմանք՝ ավելի երկար ժամանակով, իսկ ոմանք՝ ավելի կարճ։ Մարդկանց հասակը տարբերվում է, և նույն կերպ տարբերվում են նրանց բացասականության վիճակները։ Ավելի մեծ հասակ ունեցողները միայն մի քիչ են բացասական դառնում, երբ բախվում են փորձությունների, մինչդեռ ավելի փոքր հասակ ունեցողները, դեռևս չհասկանալով ճշմարտությունը, ի վիճակի չեն զանազանելու, երբ ուրիշները որոշ պատկերացումներ են տարածում կամ անհեթեթություններ են խոսում։ Նրանք կարող են անհանգստանալ, ազդեցության ենթարկվել և դառնալ բացասական։ Ցանկացած խնդիր, որ ծագում է, կարող է հանգեցնել նրանց բացասականությանը, անգամ հիշատակման ոչ արժանի մանրուքները։ Ինչպե՞ս պետք է լուծվի հաճախակի բացասականության այս խնդիրը։ Եթե ինչ-որ մեկը չգիտի՝ ինչպես փնտրել ճշմարտությունը, չգիտի՝ ինչպես ուտել և խմել Աստծու խոսքերը կամ աղոթել Աստծուն, ապա դա շատ խնդրահարույց է դառնում։ Նրանք կարող են միայն ապավինել եղբայրների և քույրերի աջակցությանն ու օգնությանը։ Եթե ոչ ոք ի վիճակի չէ օգնելու, կամ եթե չեն ընդունում օգնությունը, կարող են մնալ այնքան բացասական, որ չկարողանան ապաքինվել և կարող են անգամ դադարել հավատալուց։ Տեսե՛ք, շատ վտանգավոր է, երբ ինչ-որ մեկը միշտ պատկերացումներ ունի և հեշտությամբ բացասական է դառնում։ Անկախ նրանից, թե ինչպես է մարդը հաղորդակցվում ճշմարտության մասին նման մարդկանց հետ, նրանք չեն ընդունում այն՝ միշտ պնդելով, որ իրենց սեփական պատկերացումներն ու երևակայությունները ճիշտ են։ Նրանք չափազանց խնդրահարույց մարդիկ են։ Որքան էլ բացասական լինես, քո սրտում պետք է հասկանաս, որ պատկերացումներ ունենալը չի նշանակում, որ դրանք համապատասխանում են ճշմարտությանը։ Դա նշանակում է, որ քո հասկացողության մեջ խնդիր կա։ Եթե որոշակի ողջամտություն ունես, չպետք է տարածես այս պատկերացումները։ Սա նվազագույնն է, որ մարդիկ պետք է պահպանեն։ Եթե փոքր-ինչ աստվածավախ սիրտ ունես և կարող ես խոստովանել, որ Աստծու հետևորդ ես, պետք է փնտրես ճշմարտությունը՝ պատկերացումներդ լուծելու համար, հնազանդվես ճշմարտությանը և խուսափես խաթարումներ և անհանգստություններ առաջացնելուց։ Եթե չես կարող անել սա և պնդում ես պատկերացումներ տարածելը, ապա կորցրել ես քո ողջամտությունը. մտավորապես աննորմալ ես, դիվահարված ես և չես վերահսկում ինքդ քեզ։ Դևերի կողմից ղեկավարվելով՝ դու բարձրաձայնում և տարածում ես այս պատկերացումները՝ անկախ ամեն ինչից. ոչինչ հնարավոր չէ անել, սա չար ոգիների գործն է։ Եթե որոշակի խիղճ և ողջամտություն ունես, պետք է ի վիճակի լինես սա անելու՝ չտարածել պատկերացումներ և չանհանգստացնել եղբայրներին ու քույրերին։ Նույնիսկ եթե բացասական ես դառնում, չպետք է անես բաներ, որոնք վնասում են եղբայրներին ու քույրերին. պարզապես պետք է լավ կատարես քո պարտավորությունը, պատշաճ կերպով անես այն, ինչ պետք է անես, և համոզվես, որ հեռու ես ինքդ քեզ նախատելուց. սա սեփական վարքագծի նվազագույն չափանիշն է։ Նույնիսկ եթե երբեմն բացասական ես, բայց չես արել որևէ բան՝ սահմաններն անցնելու համար, Աստված չի անհանգստանա քո բացասականության պատճառով։ Քանի դեռ խիղճ և ողջամտություն ունես, ի վիճակի ես աղոթելու և ապավինելու Աստծուն և փնտրելու ճշմարտությունը, ի վերջո կսկսես հասկանալ ճշմարտությունը և շրջադարձ կկատարես։ Եթե բախվում ես նշանակալի իրադարձությունների, ինչպես օրինակ՝ որպես առաջնորդող իրական աշխատանք չկատարելու համար ազատվելը և դուրս թողնվելը, և զգում ես, որ փրկության հասնելու հույս չկա, և դառնում ես բացասական՝ այն աստիճան չափազանց բացասական, որ չես կարողանում վերականգնվել՝ զգալով, ասես դատապարտվել և անիծվել ես, և թյուրըմբռնումներ և գանգատներ ես զարգացնում Աստծու դեմ։ Ի՞նչ պետք է անես։ Սա շատ հեշտ է լուծել։ Գտի՛ր ճշմարտությունը հասկացող որոշ մարդկանց՝ հաղորդակցվելու և փնտրելու համար, և բացի՛ր սիրտդ այս մարդկանց առջև։ Ավելի կարևոր է, արի՛ Աստծու առջև՝ ճշմարտացիորեն աղոթելու քո բացասականության և թուլության, ինչպես նաև որոշ բաների մասին, որոնք չես հասկանում և չես կարողանում հաղթահարել, մեկ առ մեկ. հաղորդակցվի՛ր Աստծու հետ, ոչինչ մի՛ թաքցրու։ Եթե կան անասելի բաներ, որոնք չես կարող արտահայտել ուրիշներին, էլ ավելի անհրաժեշտ է, որ գաս Աստծու առջև՝ աղոթելու։ Ոմանք հարցնում են. «Մի՞թե Աստծուն այդ մասին ասելը չի հանգեցնում դատապարտման»։ Մի՞թե արդեն չես արել բազմաթիվ բաներ, որոնք հակադրվում են Աստծուն և արժանանում Նրա դատապարտմանը։ Ինչո՞ւ անհանգստանալ այս մեկ լրացուցիչ բանի համար։ Կարծում ես, որ եթե չխոսես այդ մասին, Աստված չի՞ իմանա։ Աստված գիտի այն ամենը, ինչ մտածում ես։ Պետք է բացահայտորեն հաղորդակցվես Աստծու հետ՝ բացելով սիրտդ, ճշմարտացիորեն ներկայացնելով Նրան քո խնդիրներն ու վիճակները։ Քո թուլությունը, ըմբոստությունը և անգամ քո գանգատները կարող են ասվել Աստծուն. նույնիսկ եթե ուզում ես արտահայտել դրանք, դա նորմալ է։ Աստված չի դատապարտի դա։ Ինչո՞ւ Աստված չի դատապարտում դա։ Աստված գիտի մարդու հասակը. նույնիսկ եթե չխոսես Նրա հետ, Նա, միևնույն է, գիտի քո հասակը։ Աստծու հետ խոսելով՝ մի կողմից՝ սա քո հնարավորությունն է մերկացվելու և բաց լինելու Աստծու առջև։ Մյուս կողմից՝ սա նաև ցույց է տալիս Աստծուն հնազանդվելու քո վերաբերմունքը։ Առնվազն, դու թույլ ես տալիս Աստծուն տեսնել, որ քո սիրտը փակ չէ Նրա առջև, որ պարզապես թույլ ես, չունես բավարար հասակ՝ այս հարցը հաղթահարելու համար, և վերջ։ Դու մտադիր չես բացահայտ չենթարկվել։ Քո վերաբերմունքը հնազանդվելն է, պարզապես քո հասակը չափազանց փոքր է, և չես կարող տանել այս հարցը։ Երբ լիովին բացում ես սիրտդ Աստծու առջև և ի վիճակի ես կիսելու քո ամենանվիրական մտքերը Նրա հետ, թեև այն, ինչ ասում ես, կարող է թուլություն և գանգատներ և մասնավորապես բազմաթիվ բացասական բաներ պարունակել, սրանում մի բան կա, որը ճիշտ է։ Դու ընդունում ես, որ ունես ապականված խառնվածքներ, ընդունում ես, որ արարած ես, չես ժխտում Աստծու ինքնությունը որպես Արարիչ, ոչ էլ ժխտում ես, որ քո և Աստծու միջև հարաբերությունն արարածի և Արարչի հարաբերություն է։ Վստահում ես Աստծուն այն բաները, որոնք քեզ համար ամենադժվարն է հաղթահարել, այն բաները, որոնք քեզ ամենաթույլն են դարձնում, և Աստծուն ասում ես քո բոլոր նվիրական զգացմունքները։ Սա ցույց է տալիս քո վերաբերմունքը։ Ոմանք ասում են. «Մեկ անգամ աղոթեցի Աստծուն, և դա չլուծեց իմ բացասականությունը։ Դեռ չեմ կարողանում հաղթահարել այն»։ Դա նշանակություն չունի։ Պարզապես պետք է անկեղծորեն փնտրես ճշմարտությունը։ Անկախ նրանից՝ որքան ես հասկանում, Աստված աստիճանաբար կզորացնի քեզ, և այլևս այնքան թույլ չես լինի, որքան սկզբում էիր։ Որքան էլ թուլություն և բացասականություն ունենաս, կամ որքան էլ գանգատներ և բացասական հույզեր ունենաս, խոսի՛ր Աստծու հետ։ Մի՛ վերաբերվիր Աստծուն որպես օտարի։ Ումից էլ որ բաներ թաքցնես, ոչինչ մի՛ թաքցրու Աստծուց, որովհետև Աստված քո միակ հենարանն է և նաև քո միակ փրկությունը։ Միայն Աստծու առջև գալով կարող են այս խնդիրները լուծվել։ Մարդկանց ապավինելն անօգուտ է։ Այսպիսով՝ բացասականության և թուլության բախվելիս նրանք, ովքեր գալիս են Աստծու առջև և ապավինում են Նրան, ամենախելացիներն են։ Միայն հիմար և համառ մարդիկ են, որ նշանակալի և վճռորոշ իրադարձությունների բախվելիս և իրենց սրտերն Աստծուն բացելու կարիք ունենալիս է՛լ ավելի են հեռանում և խուսափում Աստծուց՝ ծրագրեր կազմելով իրենց սեփական մտքերում։ Եվ ո՞րն է այս բոլոր ծրագրերի արդյունքը։ Նրանց բացասականությունն ու գանգատները վերածվում են բացահայտ չենթարկվելու, իսկ բացահայտ չենթարկվելը վերածվում է Աստծուն դիմակայելու և Նրա դեմ աղաղակելու։ Այս մարդիկ լիովին անհաշտ են դառնում Աստծու հետ, և նրանց հարաբերություններն Աստծու հետ լիովին խզվում են։ Սակայն, երբ բախվում ես նման բացասականության և թուլության, եթե կարողանաս ընտրել դեռևս գալ Աստծու առջև՝ ճշմարտությունը փնտրելու համար, և ընտրես հնազանդվել Աստծու տնօրինություններին և կարգավորումներին և իսկապես հնազանդվող վերաբերմունք ընդունես, ապա տեսնելով, որ դեռ անկեղծորեն ցանկանում ես հնազադվել Իրեն, նույնիսկ երբ բացասական ես և թույլ, Աստված կիմանա՝ ինչպես ուղղորդել քեզ՝ դուրս բերելով քեզ քո բացասականությունից և թուլությունից։ Այս փորձառություններն ունենալուց հետո Աստծու հանդեպ ճշմարիտ հավատք կզարգացնես։ Կզգաս, որ անկախ նրանից, թե ինչ դժվարությունների ես բախվում, քանի դեռ փնտրում ես Աստծուն և սպասում ես Նրան, Նա ելք կկարգավորի քեզ համար՝ առանց քո իմանալու՝ թույլ տալով քեզ տեսնել, որ առանց անգամ գիտակցելու՝ իրավիճակները փոխվել են՝ դարձնելով քեզ այլևս ոչ թե թույլ, այլ ուժեղ, և մեծացնելով քո հավատքն Աստծու հանդեպ։ Երբ խորհես այս իրադարձությունների մասին, կզգաս, թե որքան մանկամիտ էր քո թուլությունն այն ժամանակ։ Իրականում մարդիկ հենց այդքան մանկամիտ են, և առանց Աստծու աջակցության՝ երբեք չէին հասունանա իրենց մանկամտությունից և տգիտությունից։ Միայն այս բաները փորձառաբար ապրելու ընթացքում աստիճանաբար ընդունելով Աստծու գերիշխանությունը և հնազանդվելով դրան, դրականորեն և ակտիվորեն առերեսվելով այս փաստերին, փնտրելով սկզբունքներ, փնտրելով Աստծու մտադրությունները, այլևս չխուսափելով կամ չհեռանալով Աստծուց, ոչ էլ ըմբոստանալով Աստծու դեմ, այլ դառնալով է՛լ ավելի հնազանդվող, է՛լ ավելի քիչ ըմբոստությամբ, է՛լ ավելի մտերմանալով Աստծու հետ և է՛լ ավելի ի վիճակի լինելով հնազանդվելու Աստծուն։ Միայն այսպես փորձառաբար ապրելով է մարդու կյանքն աստիճանաբար աճում և հասունանում՝ լիովին աճելով մինչև չափահասի հասակ։

Ինչպե՞ս պետք է վերաբերվել բացասական վիճակներին և լուծել դրանք։ Բացասականությունը վախենալու բան չէ։ Գլխավորը ողջամտություն ունենալն է։ Մի՞թե հեշտ չէ հիմարաբար վարվել, երբ մարդը մշտապես բացասական է։ Երբ մարդը բացասական է, միայն կա՛մ գանգատվում է, կա՛մ հանձնվում և խոսում ու գործում է առանց որևէ ողջամտության։ Մի՞թե սա չի ազդում նրա պարտավորության կատարման վրա։ Եթե մարդը կարող է տրվել հուսահատությանը և ծուլանալ բացասականության մեջ, մի՞թե սա Աստծուն դավաճանել չէ։ Ծանր բացասականությունը նման է հոգեկան հիվանդություն ունենալուն, այն ինչ-որ չափով նման է դիվահարված լինելուն։ Դա ողջամտության պակասն է։ Լուծումների համար ճշմարտությունը չփնտրելն իսկապես վտանգավոր է։ Երբ մարդիկ բացասական են, եթե լիովին զուրկ են աստվածավախ սրտից, հեշտությամբ կկորցնեն ողջամտությունը։ Ամենուր կտարածեն իրենց բացասականությունը, դժգոհությունը և պատկերացումները։ Սա միտումնավոր կերպով Աստծուն հակադրվել է և կարող է չափազանց հեշտությամբ խաթարել և անհանգստացնել եկեղեցու գործը։ Հետևանք, որը չափազանց սարսափելի է պատկերացնելու համար, և շատ հավանական է, որ նրանք արհամարհանքով մերժվեն Աստծու կողմից։ Սակայն եթե մարդն իր բացասականության մեջ ի վիճակի է փնտրելու ճշմարտությունը, պահպանում է աստվածավախ սիրտ, չի խոսում բացասականորեն, ոչ էլ տարածում է իր սեփական բացասականությունն ու պատկերացումները և պահպանում է իր հավատքն Աստծու հանդեպ և Նրա նկատմամբ հնազանդվող վերաբերմունք, նման մարդը կարող է հեշտությամբ դուրս գալ բացասականությունից։ Յուրաքանչյուր ոք ունենում է բացասականության պահեր։ Դրանք պարզապես տարբերվում են ինտենսիվությամբ, տևողությամբ և պատճառներով։ Ոմանք ընդհանուր առմամբ բացասական չեն, բայց այդպիսին են դառնում, երբ բախվում են անհաջողության կամ տատանվում են ինչ-որ բանում։ Մյուսները կարող են բացասական դառնալ մանրուքների պատճառով, նույնիսկ եթե դա պարզապես ինչ-որ մեկի ասածն է, որը վիրավորում է նրանց հպարտությունը։ Իսկ ոմանք բացասական են դառնում փոքր-ինչ անբարենպաստ հանգամանքների պատճառով։ Արդյոք նման մարդիկ հասկանո՞ւմ են՝ ինչպես ապրել կյանքը։ Արդյոք ունե՞ն ներըմբռնում։ Արդյոք ունե՞ն բնականոն մարդու մտահորիզոն և մեծահոգություն։ Ոչ։ Անկախ հանգամանքներից՝ քանի դեռ մարդն ապրում է իր ապականված խառնվածքների մեջ, հաճախ կընկնի որոշ բացասական վիճակների մեջ։ Իհարկե, եթե մարդը հասկանում է ճշմարտությունը և կարող է թափանցել բաների էության մեջ, նրա բացասական վիճակները կդառնան ավելի ու ավելի հազվադեպ, և նրա բացասականությունն աստիճանաբար կանհետանա, երբ նրա հասակն աճի՝ ի վերջո լիովին վերանալով։ Նրանք, ովքեր չեն սիրում ճշմարտությունը, ովքեր ամենևին չեն ընդունում ճշմարտությունը, էլ ավելի շատ բացասական հույզեր, բացասական վիճակներ և բացասական մտքեր ու վերաբերմունքներ կունենան, որոնք որքան շատ կուտակվեն, ավելի լուրջ կդառնան, և երբ այս բաները ճնշեն նրանց, նրանք չեն կարողանա ապաքինվել, ինչը շատ վտանգավոր է։ Հետևաբար բացասականությունը ժամանակին լուծելը վճռորոշ է։ Բացասականությունը լուծելու համար մարդը պետք է նախաձեռնողաբար փնտրի ճշմարտությունը։ Աստծու խոսքերը կարդալն ու դրանց շուրջ խորհելը՝ Նրա ներկայությամբ հանդարտության վիճակ պահպանելով, կհանգեցնի լուսավորություն և լուսավորում ստանալուն՝ թույլ տալով մարդուն հասկանալ ճշմարտությունը և թափանցել բացասականության էության մեջ՝ այդպիսով լուծելով բացասականության խնդիրը։ Եթե դեռևս կառչում ես քո սեփական պատկերացումներին և պատճառաբանություններին, ապա չափազանց հիմար ես և կմեռնես քո հիմարությունից և տգիտությունից։ Անկախ ամեն ինչից՝ բացասականությունը լուծելը պետք է լինի նախաձեռնողական, ոչ թե պասիվ։ Ոմանք կարծում են, թե երբ բացասականություն է առաջանում, պետք է պարզապես անտեսեն այն։ Երբ նորից ուրախ զգան, իրենց բացասականությունը բնականաբար վերածված կլինի ուրախության։ Սա երևակայություն է։ Առանց ճշմարտությունը փնտրելու կամ ընդունելու՝ բացասականությունն ինքնաբերաբար չի վերանա։ Նույնիսկ եթե մոռանաս այն և ոչինչ չզգաս քո սրտում, դա չի նշանակում, թե քո բացասականության արմատական պատճառը լուծվել է։ Երբ ճիշտ հանգամանքներն առաջանան, այն նորից կբռնկվի, ինչը սովորական երևույթ է։ Եթե մարդը խելացի է և ունի ողջամտություն, պետք է անմիջապես փնտրի ճշմարտությունը, երբ բացասականություն է առաջանում, և օգտագործի ճշմարտությունն ընդունելու մեթոդը՝ այն լուծելու համար՝ այդպիսով լուծելով բացասականության խնդիրն իր արմատներից։ Բոլոր նրանք, ովքեր հաճախակի բացասական են, այդպիսին են, որովհետև չեն կարողանում ընդունել ճշմարտությունը։ Եթե չընդունես ճշմարտությունը, բացասականությունը դևի պես կկառչի քեզ՝ դարձնելով մշտապես բացասական, ստիպելով անհնազանդության, դժգոհության և վրդովմունքի զգացումներ զարգացնել Աստծու հանդեպ, մինչև որ հայտնաբերես Աստծուն դիմակայելիս, Նրա դեմ պայքարելիս և աղաղակելիս։ Հենց այդ ժամանակ հասած կլինես ավարտին, և քո տգեղ դեմքը կբացահայտվի։ Մարդիկ սկսում են մերկացնել քեզ, մանրամասն վերլուծել քեզ և բնորոշել քեզ, և միայն հիմա, բախվելով դաժան իրականությանը, քո արցունքներն սկսում են հոսել։ Սա այն ժամանակն է, երբ փլուզվում ես և սկսում ես հուսահատությունից կուրծքդ ծեծել։ Պարզապես սպասի՛ր՝ ընդունելու Աստծու պատիժը։ Բացասականությունը ոչ միայն թուլացնում է մարդկանց, այլև ստիպում է նրանց գանգատվել Աստծուց, դատել Աստծուն, ժխտել Աստծուն և անգամ ուղղակիորեն պայքարել և աղաղակել Աստծու դեմ։ Հետևաբար, եթե ինչ-որ մեկի բացասականության լուծումն ուշանում է, երբ նա հայհոյական խոսքեր է բացահայտում և վիրավորում Աստծու բնույթը, հետևանքները շատ լուրջ են լինում։ Եթե ընկնում ես բացասականության մեջ և գանգատներ ես տածում մեկ իրադարձության, արտահայտության կամ մտքի կամ տեսակետի պատճառով, սա ցույց է տալիս, որ հարցի վերաբերյալ քո հասկացողությունը խեղաթյուրված է, և պատկերացումներ ու երևակայություններ ունես դրա վերաբերյալ. այս հարցի վերաբերյալ քո տեսակետներն, անկասկած, չեն համապատասխանում ճշմարտությանը։ Այս պահին պետք է փնտրես ճշմարտությունը և ճիշտ առերեսվես դրան՝ ձգտելով որքան հնարավոր է շուտ արագորեն ուղղելու այս սխալ պատկերացումներն ու գաղափարները, թույլ չտալով քեզ կաշկանդվել և մոլորեցվել այս պատկերացումներով՝ ընկնելով Աստծու հանդեպ անհնազանդության, դժգոհության և վրդովմունքի վիճակի մեջ։ Բացասականությունը ժամանակին լուծելը վճռորոշ է, և այն լիովին լուծելը նույնպես շատ կարևոր է։ Իհարկե, բացասականությունը լուծելու լավագույն միջոցը ճշմարտությունը փնտրելն է, Աստծու խոսքերն ավելի շատ կարդալը և Աստծու առջև գալը՝ Նրա լուսավորությունը փնտրելու համար։ Երբեմն գուցե ժամանակավորապես ի վիճակի չլինես փոխելու քո մտքերն ու տեսակետները, բայց առնվազն պետք է իմանաս, որ սխալվում ես, և որ քո այս մտքերը խեղաթյուրված են։ Այսկերպ նվազագույն արդյունքն այն կլինի, որ այս սխալ մտքերն ու տեսակետները չեն ազդի պարտավորությունդ կատարելու քո նվիրվածության վրա, չեն ազդի Աստծու հետ քո հարաբերությունների վրա և չեն ազդի Աստծու առջև գալու՝ սիրտդ բացելու և աղոթելու վրա. առնվազն սա այն արդյունքն է, որին պետք է հասնես։ Երբ կլանված ես բացասականությամբ և անհնազանդ ես ու դժգոհ, և գանգատներ ես տածում Աստծու դեմ, բայց չես ցանկանում փնտրել ճշմարտությունը՝ լուծելու համար՝ կարծելով, թե Աստծու հետ քո հարաբերությունները բնականոն են, երբ իրականում քո սիրտը հեռու է Աստծուց, և այլևս չես ցանկանում կարդալ Նրա խոսքերը կամ աղոթել, մի՞թե խնդիրը լուրջ չի դարձել։ Դու ասում ես. «Որքան էլ բացասական լինեմ, իմ պարտավորության կատարումը չի խոչընդոտվել, և ես չեմ լքել իմ աշխատանքը։ Ես նվիրված եմ»։ Արդյոք այս խոսքերը հիմնավո՞ր են։ Եթե հաճախակի ես բացասական լինում, դա ապականված խառնվածքի հարց չէ։ Կան ավելի լուրջ խնդիրներ։ Դու պատկերացումներ ունես Աստծու մասին, սխալ ես հասկանում Նրան և արգելքներ ես ստեղծել քո և Աստծու միջև։ Եթե չես փնտրում ճշմարտությունը՝ սա լուծելու համար, դա շատ վտանգավոր է։ Ինչպե՞ս կարող է մարդը երաշխավորել, որ իր պարտավորությունը նվիրվածությամբ կկատարի մինչև վերջ և առանց ձևականության, եթե հաճախ է բացասական լինում։ Կարո՞ղ է արդյոք բացասականությունը պարզապես վերանալ կամ ինքնուրույն անհետանալ, եթե այն չլուծվի։ Եթե մարդը ժամանակին չի փնտրում ճշմարտությունը՝ լուծելու համար, բացասականությունը կշարունակի զարգանալ և միայն կվատթարանա։ Դրա առաջացրած հետևանքները միայն ավելի վնասակար կդառնան։ Դրանք բացարձակապես չեն զարգանա դրական ուղղությամբ, այլ միայն հակառակ ուղղությամբ կաճեն։ Հետևաբար, երբ բացասականություն է առաջանում, պետք է արագորեն փնտրես ճշմարտությունը՝ այն լուծելու համար։ Միայն սա է երաշխավորում, որ ի վիճակի ես լավ կատարելու քո պարտավորությունները։ Բացասականությունը լուծելը վճռորոշ է, և այն չի կարելի հետաձգել։

Առաջնորդողների և աշխատողների պարտականությունները (18)

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (վեցերորդ մաս)

Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը

X. Անհիմն լուրերի տարածում

Նախորդ հավաքույթի ժամանակ հաղորդակցվեցինք առաջնորդողների և աշխատողների տասներկուերորդ պարտականության շուրջ. «Ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Ինչ վերաբերում է եկեղեցական կյանքում հայտնվող տարբեր մարդկանց, իրադարձություններին և բաներին, որոնք խանգարում և անհանգստացնում են Աստծու գործը և եկեղեցու բնականոն կարգը, մենք դրանք բաժանեցինք տասնմեկ կետերի։ Նորից կարդացե՛ք դրանք։ (Առաջին՝ ճշմարտության հաղորդակցության ժամանակ հաճախ թեմայից շեղվելը. երկրորդ՝ բառեր և վարդապետություններ խոսելը՝ մարդկանց մոլորեցնելու և նրանց հարգանքը շահելու համար. երրորդ՝ ընտանեկան հարցերի շուրջ շատախոսելը, անձնական կապեր հաստատելը և անձնական գործերով զբաղվելը. չորրորդ՝ խմբավորումների ձևավորումը. հինգերորդ՝ կարգավիճակի համար մրցակցելը. վեցերորդ՝ ներգրավվելը անպատշաճ հարաբերությունների մեջ. յոթերորդ՝ փոխադարձ հարձակումները և լեզվակռիվները. ութերորդ՝ պատկերացումների տարածումը. իններորդ՝ բացասական բաներ դուրս թափելը. տասներորդ՝ անհիմն լուրերի տարածումը. և տասնմեկերորդ՝ ընտրությունների շահարկումը և խաթարումը։) Նախորդ անգամ հաղորդակցվեցինք իններորդ կետի շուրջ։ Այսօր կհաղորդակցվենք տասներորդի՝ անհիմն լուրերի տարածման շուրջ։

Ա. Անհիմն լուրերի տարածման դրսևորումները

Եկեղեցում անհիմն լուրեր տարածելու դեպքեր են եղել։ Որոշ մարդիկ չեն սիրում ճշմարտությունը և չեն կենտրոնանում ճշմարտությունը կիրառելու վրա՝ իրենց պարտավորությունը կատարելիս. անկախ նրանից՝ ճշմարտության սկզբունքների հետ կապված հարցերում է, թե իրենց անձնական ձգտումներում, նրանք չեն կենտրոնանում ճշմարտությունը փնտրելու վրա. այս բաները տեղ չունեն նրանց սրտերում։ Աստծուն հավատալիս նրանք պարզապես սիրում են հարցնել ասեկոսեների և անձնական տեղեկությունների մասին և հավաքել տարօրինակ ու արտասովոր պատմություններ։ Իհարկե, նրանք ավելի մեծ խանդավառությամբ Աստծու և Աստծու գործի հետ կապված հարցերով, ինչպես նաև Աստծու տան և եկեղեցու առաջնորդողների ու աշխատողների վերաբերյալ հարցերով են հետաքրքրվում։ Միևնույն ժամանակ, նրանք սիրում են անհիմն կերպով ասեկոսեներ տարածել՝ շաղ տալով իրենց լսած կամ երևակայած բաները, որոնք ամենևին ճիշտ չեն։ Նման մարդիկ չեն սիրում կարդալ Աստծու խոսքերը, հազվադեպ են աղոթում, իսկ հավաքույթների ժամանակ հազվադեպ են հաղորդակցվում ճշմարտության շուրջ և հազվադեպ են խոսում իրենց սեփական վիճակի, անձնական ձգտումների ու մուտքի կամ Աստծու գործի վերաբերյալ իրենց հասկացողության մասին և այլն։ Իհարկե, նրանք չեն հետաքրքրվում այն մարդկանցով, որոնք հաղորդակցվում են ճշմարտության կամ իրենց փորձառական վկայության շուրջ, ոչ էլ այդ հարցերով։ Սակայն հենց որ լսում են, որ ինչ-որ մեկը խոսում է այն մասին, թե ինչ կետի է հասել Աստծու գործը կամ Աստծու խոսքերում բովանդակություն են տեսնում աղետների, մարդկանց վերջնական հանգրվանների, Աստծու պայծառակերպվելու և այլնի մասին, նրանց աչքերը հանկարծակի փայլում են, և նրանք դառնում են առանձնապես կենտրոնացած։ Հենց որ նրանք կարդում կամ լսում են այս խոսքերը, նրանց հետաքրքրությունն անմիջապես արթնանում է։ Դատելով այս մարդկանց դրսևորումներից՝ պարզ է, որ նրանք չեն հավատում Աստծուն՝ ճշմարտությանը ձգտելու կամ իրենց պարտավորությունը կատարելու և Աստծուն հետևելու համար, և, անշուշտ, ոչ էլ Աստծուն հնազանդվելու և երկրպագելու համար։ Նրանք գալիս են Աստծու տուն և ամենևին չեն մտածում որևէ պարտավորություն կատարելու մասին։ Նրանք միայն ուզում են քիթը խոթել ու հավաքել որոշ ասեկոսեներ կամ տարածել որոշ լուրեր։ Նրանք հաճույք են ստանում այս գործունեություններից և բացարձակապես ոչ մի հետաքրքրություն չունեն Աստծու տան փորձառական վկայությունների, օրհներգերի կամ ֆիլմերի նկատմամբ։ Նրանք պարզապես սիրում են համացանց մտնել՝ հավաքելու այն հայտարարություններն ու գնահատումները, որոնք կրոնական աշխարհի հակաքրիստոսի ուժերն անում են Աստծու տան, եկեղեցու գործի և մարմնացած Աստծու վերաբերյալ։ Նույնիսկ եթե նրանք երբեմն դիտում են Աստծու տան տեսանյութերը, դա իրենց սեփական խնդիրները լուծելու համար ճշմարտությունը փնտրելու ներքին փափագից չէ։ Ուստի ի՞նչ են նրանք նայում։ Նրանք նայում են տեսանյութերի տակ եղած մեկնաբանությունները և ընտրողաբար են մոտենում իրենց կարդացածին։ Նրանք բաց են թողնում եկեղեցու եղբայրների և քույրերի մեկնաբանությունները, բայց առանձնապես հետաքրքրված են կրոնական աշխարհի և անհավատների մեկնաբանություններով։ Նրանք նույնիսկ հատկապես մեծ կարմիր վիշապից են մեկնաբանություններ ու հայտարարություններ նայում՝ փորձելով դրանցից որոշ բաներ բացահայտել։ Երբ տեսնում են այս բացասական քարոզչությունը, հայտարարությունները և հորինված լուրերը, նրանք չեն փնտրում ճշմարտությունը և չեն զանազանում դրանք. փոխարենը նրանք նույնիսկ կարող են ընդունել այս բացասական խոսքերն ու հայտարարություններից մի քանիսը և դրանք փաստեր համարել։ Անկախ նրանից, թե որքան դրական մեկնաբանություններ կան, նրանք չեն ցանկանում կարդալ դրանք և չեն հավատում, որ դրանք ճշմարիտ են. միայն այդ բացասական մեկնաբանությունները կամ լուրերն են գրավում նրանց ուշադրությունը և գրգռում նրանց ախորժակը։ Ամեն անգամ, երբ նրանք տեսնում են այդ բացասական մեկնաբանությունները, ներքուստ շատ գոհ և մխիթարված են զգում։ Նրանք հատկապես հետաքրքրված են աշխարհում, կրոնական աշխարհում կամ համացանցում շրջանառվող ամբողջությամբ ոչ ճշմարիտ լուրերով ու դատողություններով և նույնիսկ Աստծու դեմ հարձակումներով ու զրպարտություններով և միշտ ջանասիրաբար ուսումնասիրում ու հավաքում են դրանք։ Ի հակադրություն դրա՝ նրանք բացարձակապես ոչ մի հետաքրքրություն չունեն Աստծու խոսքերի, քարոզների ու հաղորդակցությունների, եղբայրների և քույրերի փորձառական վկայությունների և նման այլ բաների նկատմամբ։ Ուստի, երբ հավաքույթների ժամանակ մյուսները կարդում են Աստծու խոսքերը, հաղորդակցվում են ճշմարտության շուրջ և փորձառական վկայություն կիսում, նրանք հակակրանք են տածում և այդ բաներն անհանգստացնող ու ավելորդ են համարում։ Իրենց սրտերում նրանք առանձնապես հակակրանք են տածում ճշմարտության շուրջ հաղորդակցության և ինքնաճանաչողության մասին խոսակցությունների նկատմամբ։ Ուստի ի՞նչ են նրանք ուզում լսել։ Նրանք միայն ուզում են տարօրինակ և արտասովոր բաներ լսել՝ հոգևոր ոլորտի խորհուրդներ լինեն, թե կրոնական աշխարհի կողմից շրջանառվող լուրեր ու ասեկոսեներ. նրանք պարզապես պատրաստակամ են լսելու այդ բաները։ Նրանց սրտերը լցված և զբաղեցված են այս բացասական բաներով, և ոչ ոք չի կարող նրանցից վերցնել այդ բացասական բաները կամ զրկել նրանց այդ բացասական բաներից։ Ինչո՞ւ է այդպես։ Որովհետև նրանք չափազանց հետաքրքրված են դրանցով և սիրում են դրանք։ Հետևաբար, երբ նրանք եղբայրների և քույրերի շրջապատում են, հատկապես հավաքույթների ժամանակ, սիրում են խոսել որոշ անհիմն ասեկոսեների մասին և նույնիսկ Աստծու տան և եկեղեցու վերաբերյալ որոշ բացասական մեկնաբանություններ տարածել, որոնք գտնում են համացանցում։ Այս մարդիկ չափազանց հետաքրքրված են այդ լուրերով։ Թեև նրանք հստակ գիտեն, որ այս բաների տարածումն օգտակար չէ ուրիշներին, չեն կարողանում վերահսկել իրենց և պնդում են դրանք տարածելը։ Նույնիսկ եթե նրանք կարիք ունեն հնարավորություններ փնտրելու՝ այս լուրերն ու բացասական քարոզչությունը տարածելու համար, կամ կարիք ունեն ժամանակ ծախսելու նման բաներ հավաքելու վրա, կամ օգտագործելու իրենց միտքը՝ նման բաներ հորինելու համար, նրանք դեռևս անխոնջ կերպով խանդավառված են դրանով։ Եթե որևէ եկեղեցում եկեղեցու առաջնորդողները ցածր որակ ունեն և չեն կարողանում իրական աշխատանք կատարել կամ զանազանել մարդկանց, ապա հենց որ լուրեր և մոլորություններ տարածող մարդիկ լինեն, եկեղեցական կյանքը կանհանգստացվի և ազդեցություն կկրի, և ոմանք նույնիսկ կմոլորեցվեն ու կվերահսկվեն այդ անհատների կողմից։ Ինչո՞ւ շատ մարդիկ հաճախ կարող են անհանգստացվել և մոլորեցվել ուրիշների կողմից։ Պատճառներից մեկն այն է, որ նրանք չեն հասկանում ճշմարտությունը և զանազանություն չունեն Աստծու տունը զրպարտող լուրերի վերաբերյալ։ Մյուսն այն է, որ որոշ եղբայրներ և քույրեր, որոնք միայն կարճ ժամանակ են հավատացել, փոքր հասակ ունեն, չեն հասկանում տեսիլքների ճշմարտությունը և աղոտ պատկերացում ունեն Աստծու մարմնացման, վերջին օրերում Աստծու դատաստանի գործի և մարդկանց փրկելու Աստծու մտադրության մասին. նրանք ի վիճակի չեն հստակորեն տեսնելու այս բաները և վստահ չեն՝ արդյոք աշխատանքի այս փուլն Աստծու հայտնվելն ու գործն է։ Հետևաբար նրանք ճշմարիտ հավատք չունեն և նույնիսկ չգիտեն, թե որքան ժամանակ կկարողանան հետևել Աստծուն։ Բնականաբար, նրանք նաև շատ հեշտությամբ մոլորեցվում, ազդեցության տակ են ընկնում և վերահսկվում են լուրեր տարածողների կողմից։

Բ. Անհիմն լուրեր տարածելու էությունը որպես Սատանայի ծառա գործելն է

Անհիմն լուրեր տարածող այս մարդիկ ոչ միայն չեն հավատում ճշմարտությանը և Աստծու խոսքերին, այլև չեն կարողանում ճիշտը սխաից զանազանել։ Նրանք միշտ կասկածում են դրական բաներին և հեշտությամբ համոզվում են լուրերով ու դիվային խոսքերով։ Այս մարդիկ պնդում են, թե հավատում և հետևում են Աստծուն, բայց դեռևս տարածում են լուրեր, որոնք զրպարտում են Աստծուն և եկեղեցուն, և իրենց հավաքած տարբեր լուրերը տարածում են եղբայրների և քույրերի շրջանում՝ նույնիսկ անպատկառորեն ու բազմիցս տարածելով դրանք և հրապարակելով ամենուր։ Սրանից պարզ է դառնում, որ այս մարդիկ չեն սիրում ճշմարտությունը և միայն անհավատների դիվային խոսքերին են հավատում։ Խստորեն ասած՝ նրանք ամենևին Աստծու ընտրյալ մարդիկ չեն և Աստծու տան անդամներ չեն։ Ուստի ի՞նչ են նրանք։ Ճշգրիտ ասած՝ այս մարդիկ չհավատացողներ են, նրանք Սատանայի ծառաներ են։ Ոմանք ասում են. «Արդյոք Սատանայի ծառաները ՉԿԿ-ի կողմից ուղարկված լրտեսնե՞ր են։ Արդյոք նրանք գործակալնե՞ր են, որոնք ներթափանցել են Աստծու տուն»։ Պարտադիր չէ։ Այդ գործակալներին և լրտեսներին հեշտ է զանազանել, բայց լուրեր տարածող այս մարդիկ արտաքնապես ճշմարիտ հավատացյալներ են թվում։ Սակայն նրանք չեն ձգտում ճշմարտությանը և հաճախ գործում են որպես Սատանայի խոսափողեր, և Սատանայի փոխարեն տարածում են խոսքեր, որոնք զրպարտում են Աստծուն և հարձակվում են Նրա վրա և տարածում են այն լուրերը, որոնք նա հորինում է եկեղեցու և Աստծու տան մասին։ Սրա հիման վրա դատելով՝ անկախ նրանից, թե ով է ուղարկել նրանց, մի՞թե այս մարդիկ Սատանայի ծառաներ չեն։ (Այո։) Անկախ նրանից՝ նրանք այս լուրերն ակտիվորեն հավաքվել են, թե պասիվորեն լսել, այս մարդիկ չեն մտածում ճշմարտությունը փնտրելու և դրանք զանազանելու մասին, այլ փոխարենը հավատում են դրանց որպես փաստերի։ Նրանք նույնիսկ կարող են դրանք անբարեխղճորեն և անզուսպ կերպով տարածել ու շրջանառել մարդկանց մեջ, և ոչ սոսկ մեկ վայրում կամ մի տեսակի առիթով։ Այս լուրերը տարածելու նրանց նպատակն այն է, որ ավելի շատ մարդկանց տեղյակ պահեն դրանց մասին, թույլերին է՛լ ավելի թուլացնեն, և ուժեղներին ու Աստծու հանդեպ հավատք ունեցողներին մղեն այդ լուրերի պատճառով կասկածելու Նրան և Նրա գործին. դա արվում է նրա համար, որ բոլորի համար անհետաքրքիր դարձնեն ճշմարտությունը, Աստծու խոսքերը, Աստծու գործը և փրկվելը, և փոխարենը նրանց մղեն հետաքրքրվելու տարբեր լուրերով և բացասական քարոզչությամբ, ճիշտ այնպես, ինչպես իրենք են, որպեսզի հետո, երբ մարդիկ հավաքվեն, խոսեն այս բացասական բաների մասին։ Արդյոք բնականոն մարդիկ և մարդկայնություն ու ողջամտություն ունեցող մարդիկ կանեի՞ն նման բաներ։ Երբ մարդկանց մեծամասնությունը լուրեր կամ տարբեր բացասական քարոզչություն է լսում, նույնիսկ եթե նրանք չգիտեն՝ այդ լուրերը ճիշտ են, թե սխալ, Աստծու հանդեպ իրենց հավատքի և իրենց ունեցած փոքր-ինչ աստվածավախ սրտի պատճառով կգան Աստծու առջև՝ աղոթելու և ճշմարտությունը փնտրելու։ Նույնիսկ եթե նրանք ազդվեն լուրերից և իրենց փոքր-ինչ թույլ և կասկածամիտ զգան, դա չի ազդի իրենց պարտավորության կատարման կամ Աստծուն հետևելու վրա։ Նրանք նույնիսկ կզգուշացնեն իրենց զսպել իրենց լեզուն և խուսափել այնպիսի բաներ անելուց, որոնք դիմակայում կամ վիրավորում են Աստծուն։ Այսպիսի մոտեցումն այն է, ինչին եղբայրների և քույրերի մեծամասնությունը կարող է հասնել։ Քանի դեռ մարդիկ որոշակի մարդկայնություն, փոքր-ինչ ճշմարիտ հավատք և փոքր-ինչ աստվածավախ սիրտ ունեն, նրանք կարող են հասնել դրան։ Քանի որ մարդիկ հավատում են, որ Աստված գոյություն ունի, նրանք պետք է հավատան, որ այն ամենը, ինչ Աստված անում է, ճիշտ է։ Քանի որ դա Աստված է անում, մարդիկ չպետք է որևէ գնահատական տան։ Նրանք պետք է վստահ լինեն, որ. «Անկախ նրանից, թե ինչ են ասում եկեղեցուց դուրս եղած լուրերը, ես չեմ կարող հավատալ դրանց, և, անշուշտ, չեմ կարող տարածել դրանք։ Նույնիսկ եթե իմ սրտում փոքր-ինչ թույլ և տատանված զգամ, չպետք է ժխտեմ Աստծու գոյությունը»։ Եթե նրանք հավատում են Աստծու գոյությանը, պետք է հավատան, որ այն ամենը, ինչ Աստված անում է, ճիշտ է. եթե նրանք հավատում են Աստծու գոյությանը, պետք է Աստծուց վախեցող և երկյուղող սիտ ունենան. սա միանգամայն ճիշտ է։ Քանի որ նրանք ունեն աստվածավախ սիրտ, անկախ նրանից, թե ինչ լուրեր են լսում, կզսպեն իրենց լեզուն, չեն դառնա լուրեր տարածողներ, չեն խաբվի Սատանայի հնարքներով և չեն ընկնի Սատանայի ծուղակը։ Մի՞թե սա այն չէ, ինչին մարդկանց մեծամասնությունը կարող է հեշտությամբ հասնել։ (Այո։) Դու բնականոն մտածողություն և ողջամտություն ունես, ուստի, երբ լուրեր ես լսում, արդյոք հետո կտարածես դրանք, թե ոչ, ամբողջությամբ դու ես որոշում։ Մեկ ուրիշը վերահսկո՞ւմ է քեզ։ (Ոչ։) Ուստի այս լուրերը լսելուց հետո մի՞թե մարդկանց համար պարզ չպետք է լինի, թե ինչպես պետք է վարվեն դրանց հետ, և ինչպես պետք է վերաբերվեն դրանց ու կիրառեն, որպեսզի համապատասխանեն սկզբունքներին, մարդկայնությանն ու ողջամտությանը։ Յուրաքանչյուր ոք պետք է ունենա դատողության այս չափը և պետք է հասկանա կիրառման այս մեթոդն ու ուղին՝ առանց ուրիշների սովորեցնելու կարիքն ունենալու։ Նույնիսկ երեխաները գիտեն, որ չպետք է բամբասանք տարածեն, և որ դա անհարգալից է, անբարոյական և տարաձայնություններ է սերմանում, և որ մարդը չպետք է այդպիսին լինի. սրանք այն մտքերն ու վարքագիծն են, որոնք պետք է ունենան բնականոն ողջամտություն ունեցող մարդիկ։ Սակայն կա մարդկանց մի տեսակ, որը զուրկ է նման ողջամտությունից և, ավելին, զուրկ է նման մարդկայնությունից։ Սա հանգեցնում է նրան, որ այս բաները լսելուց հետո նրանք ուզում են որքան հնարավոր է շուտ իրենց մտերիմների շրջանում տարածեն լուրերն ու բացասական քարոզչությունը, որպեսզի բոլորը միասին վերլուծեն, դատեն և ծաղկեցնեն դրանք, իսկ հետո այդ լուրերն ավելի լայն լսարանի տարածեն։ Նրանք մտածում են. «Մի՞թե սա հիանալի չէ։ Մի՞թե սա կենդանի չէ։ Եթե եկեղեցական կյանքը լցված լիներ այս բովանդակությամբ, որքա՜ն հարուստ կլիներ այն։ Մարդիկ այնքա՜ն գիտելիք ձեռք կբերեին»։ Ի՞նչ տեսակի մտքեր և տեսակետներ են սրանք։ Մի՞թե սրանք վատ մարդու մտքեր և տեսակետներ չեն։ Ի՞նչ տրամաբանություն է սա։ Մի՞թե նրանք հուսահատորեն քաոս ցանկացող չեն։ Մի՞թե չեն կարողանում տանել, երբ ուրիշների գործերը լավ են ընթանում։ Իրենց սրտում նրանք նույնիսկ ծաղրում են եղբայրներին և քույրերին. «Հիմարնե՛ր, եկեղեցուց դուրս լուրերն ամենուր տարածվում են. Աստծու տան, հատկապես Քրիստոսի և Աստծու գործի դեմ բացասական գնահատումները, հարձակումներն ու զրպարտություններն ամենուր են։ Կրոնական աշխարհի եկեղեցիներում բոլոր տեսակի բացասական քարոզչական նյութեր են կախված։ Հենց որ այնտեղի մարդիկ լսում են «Արևելյան փայլատակում»-ի մասին, սկսում են դատապարտել և հեռու մնալ։ Բոլորը քննադատում և դատապարտում են ձեզ, սակայն դուք՝ հիմարներդ, դեռ այստեղ հավատում եք Աստծուն և ձգտում ճշմարտությանը»։ Տեսնելով, որ այս մարդիկ նման հաստատուն հավատքով հետևում են Աստծուն, անհարմարություն և խիստ հակակրանք են զգում։ Մասնավորապես, երբ տեսնում են, որ ճշմարտության շուրջ ինչ-որ մեկի հաղորդակցությունը ճշմարիտ հասկացողություն և խառնվածքում փոփոխություն է ցույց տալիս, և որ բոլորը հիանում են նրանով, ատում են այդ մարդուն։ Եթե նրանք տեսնում են, որ ինչ-որ մեկը պահպանում է սկզբունքները, արդյունքների է հասնում և հավատարմություն է ցուցաբերում իր պարտավորությունը կատարելիս Աստծու տանը, բարկանում են և ասում. «Ինչո՞ւ չես լսում լուրերը կամ եկեղեցուց դուրս եղած քարոզչությունը։ Ինչո՞ւ ես այդքան հիմար և միամիտ։ Նայի՛ր, թե որքան ճարպիկ եմ ես՝ ոտքս երկու նավակի մեջ եմ դրել։ Ես մասնակցում եմ Աստծու տան եկեղեցական կյանքին և չեմ ասում, թե չեմ հավատում Աստծուն, և եթե ինձ թույլ չտային պարտավորություն կատարել, չէի համաձայնի դրան, բայց նաև խառնվում եմ եկեղեցուց դուրս եղած նորություններին։ Շարունակում եմ ուշադրություն դարձնել կրոնական աշխարհի, անհավատ աշխարհի և համացանցի բացասական քարոզչությանն ու մեկնաբանություններին»։ Նրանք միշտ անպատշաճ տեսակետ ունեն։ Տեսնելով, որ եղբայրներն ու քույրերը ձգտում են ճշմարտությանը և կատարում են իրենց պարտավորությունները, ներքուստ դժգոհություն են զգում։ Միշտ ուզում են մոլորեցնել և հեռացնել այդ մարդկանցից մեկին կամ երկուսին և նույնիսկ մշտապես ուզում են անհանգստացնել և ազդել նրանցից ոմանց վրա։ Նաև մշտապես ցանկանում են «արթնացնել» որոշ մարդկանց՝ լուրեր տարածելով, որպեսզի նրանք հավատան լուրերին և մոլորվեն։ Ասե՛ք Ինձ, ճիշտ ինչպիսի՞ մարդ է սա։ Արդյոք տեղի՞ն է նման մարդկանց համարել Աստծու տան մաս և եղբայրներ ու քույրեր։ (Ոչ։) Այդ դեպքում նրանց ի՞նչ համարելն է ամենատեղինը։ Ամենատեղինը նրանց չհավատացողներ, Սատանայի ծառաներ համարելն է։ Սա անհիմն դատապարտում կամ նրանց հանդեպ անարդարություն չէ. դա փաստ է։

Ի՞նչն է նողկալի անհիմն լուրեր տարածող այս մարդկանց մեջ։ Անկախ նրանից, թե ինչ ալիքով են նրանք լսում բացասական քարոզչությունը, նույնիսկ երբ հստակորեն գիտեն, որ դրանք լուրեր և դիվային խոսքեր են՝ առանց որևէ փաստական հիմքի, միևնույն է, անխոնջ խանդավառությամբ դրանք տարածում են ուրիշներին։ Ո՞րն է սրա բնությունը։ Աստվածավախ սիրտ ունեցող մեկը հակակրանք կզգա, երբ լուրեր լսի։ Հատկապես, երբ խոսքը վերաբերում է Աստծուն հարձակման ենթարկող և անարգող խոսքերին, նրանք ամենևին չեն հիշատակի դրանք՝ իրենց բերանը չպղծելու համար, ինչն ապացուցում է, որ նրանք աստվածավախ սիրտ ունեն։ Նանք ասում են. «Ուրիշների՝ Աստծուն դատելն ու զրպարտելը և եկեղեցու վրա հարձակվելն ու այն նսեմացնելը նրանց գործն է։ Ես չպետք է մասնակից լինեմ նրանց մեղքերին։ Աստծուն նրանց զրպարտելն արդեն իսկ վրդովեցուցիչ ըմբոստություն և զարհուրելի մեղք է. ես չեմ կարող այս խոսքերն ասել իմ սեփական բերանով։ Ես չպետք է ասեմ նույն բաները, ինչ նրանք։ Ես բացարձակապես չեմ անի դա»։ Սակայն նրանք, ովքեր Սատանայի ծառաներն են, կարող են բառ առ բառ պատմել իրենց լսած բացասական քարոզչությունն ու լուրերը, և դա անում են բազմիցս ու առանց որևէ վարանման՝ նույնիսկ դրանք ամենուր տարածելով։ Արդյոք այս մարդիկ ունե՞ն աստվածավախ սրտի նույնիսկ ամենափոքր նշույլը։ Արդյոք նրանք վախենո՞ւմ են Աստծուց։ Ո՛չ, չեն վախենում։ Արտաքնապես նրանք նույնպես հավատում են Աստծու գոյությանը, բայց հավատալը չի նշանակում ընդունել, որ Աստված Արարիչն է, ով գերիշխանություն ունի բոլոր բաների նկատմամբ։ Սատանան նույնպես հավատում է, որ աշխարհում, տիեզերքում և բոլոր բաների մեջ Աստված կա, բայց ինչպե՞ս է նա վերաբերվում Աստծուն, երբ Նա խոսում է իր հետ։ Ինչպե՞ս է նա զրուցում Աստծու հետ։ Արդյոք նա ունի՞ աստվածավախ սիրտ։ Արդյոք նա Աստծուն որպես Աստծո՞ւ է վերաբերվում։ Ո՛չ։ Ի՞նչ մեթոդ է նա օգտագործում Աստծու հետ զրուցելու համար։ Նա փորձում, խաբում և ծաղրում է Նրան՝ ասես կատակելով։ Երբ Աստված հարցրեց. «Դու որտեղի՞ց ես գալիս», ինչպե՞ս պատասխանեց Սատանան։ («Երկրի երեսին շրջելով ու երկնքի տակ ման գալով եմ եկել» (Հոբ 1:7)։) Սրանք մարդկայի՞ն խոսքեր են։ (Ոչ։) Ուստի ի՞նչ են նշանակում այս խոսքերը։ Ինչո՞ւ Սատանան այսպես խոսեց։ Ինչպիսի՞ վերաբերմունքն է նման խոսքեր ծնում։ Մի՞թե դա ծաղրի տեսակ չէ։ (Այո։) Ի՞նչ է նշանակում ծաղրել։ Դա ինչ-որ մեկի հետ խաղալն է, այնպես չէ՞։ «Ես չեմ պատրաստվում Քեզ ասելու, թե որտեղից եմ եկել։ Ի՞նչ կարող ես Դու անել դրա դեմ»։ Խոսքերը Քեզ են ասվում, բայց դրանք նախատեսված չեն Քեզ տեղյակ պահելու համար, թե իրականում ինչ է կատարվում։ Խոսողը հրաժարվում է Քեզ դա ասելուց և փոխարենը պարզապես խաղում է Քեզ հետ։ Սա ծաղր է։ Արդյոք այս վերաբերմունքը ցույց տալի՞ս է Աստծուն որպես Աստծու վերաբերվելու որևէ զգացում։ Արդյոք դրանում կա՞ Աստծուն հարգելու կամ Նրանից վախենալու որևէ զգացում։ Ամենևին ոչ։ Սա Սատանայի դեմքն է։ Նրանք, ովքեր լուրեր են տարածում, կարող են անկաշկանդորեն շաղ տալ դրանք եղբայրների և քույրերի շրջանում։ Նրանք քաջ գիտեն, որ այս լուրերը փաստացի չեն, սակայն անում են հնարավոր ամեն ինչ՝ դրանք տարածելու համար՝ փնտրելով դա անելու ամեն տեսակ հնարավորություն և առիթ։ Մի՞թե սա Սատանայի վարքագիծն ու մոտեցումը չէ։ Սատանան այսպես է գործում։ Նա ընդունում է Աստծու գոյությունը և գիտի, որ Աստված գերիշխանություն ունի բոլոր բաների նկատմամբ, բայց նա ամենաչնչին վախ անգամ չունի Նրանից։ Սա Սատանայի դեմքն է, դա Սատանայի բնական էությունն է։ Որոշ եղբայրներ կամ քույրեր կարող են ասել. «Թեև այս մարդը չի ձգտում ճշմարտությանը, նրա հավատքն Աստծու հանդեպ անկեղծ է։ Երբ նա լսեց, որ եկեղեցին պատրաստվում է մեկուսացնելու կամ հեռացնելու իրեն, այնքան անհանգստացավ, որ լաց եղավ և շատ մտահոգվեց. նրա բերանում նույնիսկ խոցեր առաջացան։ Նա չի ցանկանում հեռանալ Աստծու տնից. նա հավատում է Աստծու գոյությանը։ Ուստի, անկախ նրանից, թե ինչ է նա անում, մենք նրան պետք է որպես եղբոր վերաբերվենք և սեր ու հանդուրժողականություն ցուցաբերենք նրա հանդեպ, և նույնիսկ երբ նա լուրեր է տարածում, դեռ պետք է սիրով վերաբերվենք նրան՝ օգնելու և աջակցելու համար»։ Արդյոք այս խոսքերը ճի՞շտ են։ Արդյոք դրանք ճշմարտությո՞ւնն են։ (Ոչ։) Աստված այնքան շատ խոսքեր է ասել, բայց այս մարդիկ դեռևս չեն հավատում դրանց։ Եվ այնուամենայնիվ, անկախ նրանից, թե որքան լուրեր են ասում դևերն ու Սատանաները, այս մարդիկ հավատում են դրանց բոլորին և նույնիսկ անբարեխղճորեն տարածում են այս լուրերը՝ Աստծուն հարձակման ենթարկելու և զրպարտելու համար։ Միայն սրա հիման վրա նրանք արժանի չեն եղբայրներ կամ քույրեր կոչվելու։ Արդյոք սա ճի՞շտ է։ (Այո։) Քանի որ նրանք կարող են անբարեխղճորեն լուրեր տարածել, զրպարտել Աստծուն, հարձակվել Աստծու վրա և զրպարտել Աստծու տունն ու եկեղեցին, մենք հիմնավոր պատճառ ունենք նրանց համարելու Սատանայի ծառաներ, Սատանաներ։ Նրանք Աստծու թշնամիներն են և Աստծու բոլոր ընտրյալ մարդկանց թշնամիները։ Ուստի ինչպե՞ս պետք է վարվենք մեր թշնամիների հետ։ (Մերժենք նրանց։) Ճիշտ է, մենք պետք է մերժենք նրանց։

Որոշ մարդիկ չեն սիրում ճշմարտությունը։ Լուրեր լսելուց հետո, թեև դրանք բացահայտորեն չեն տարածում եկեղեցում, սակայն կուլիսների հետևում են տարածում իրենց մտերիմների համար։ Որոշ զանազանություն չունեցող մարդիկ բացասական և թույլ են դառնում այս լուրերը լսելիս։ Ոմանք դադարում են հավաքույթների հաճախելուց, իսկ ոմանք հեռանում են եկեղեցուց, սակայն լուրեր տարածողը դեռևս չի ընդունում, որ դա իր՝ լուրեր տարածելու պատճառով է եղել։ Չնայած բազմաթիվ հորդորներին և հաղորդակցություններին՝ նրանք շարունակում են անել դա նման հարցերի բախվելիս՝ միայն ձեռնպահ մնալով հավաքույթների ժամանակ կամ հրապարակավ բացահայտորեն և լկտիաբար լուրեր տարածելուց՝ վախենալով բացահայտվելուց, եղբայրների և քույրերի կողմից մերժվելուց կամ եկեղեցու կողմից հեռացվելուց՝ փոխարենը նախընտրելով գաղտնի տարածել որոշ լուրեր՝ ուրիշներին հաղորդագրություններ ուղարկելով կամ մարդկանց հետ շփման միջոցով։ Ապա մի՞թե նման մարդիկ չար չեն։ Իրականում նրանք է՛լ ավելի նենգ են։ Անկախ նրանից, թե որքան գաղտնի են գործում, նրանց դրդապատճառներն ու գործողությունների բնությունը նույնն են, ինչ Սատանայի ծառաներինը։ Լուրեր տարածելու նրանց նպատակը մարդկանց խանգարելն է կատարելու իրենց պարտավորությունը, մարդկանց բացասական և թույլ դարձնելը, մարդկանց մղելը ուրանալու Աստծուն, հեռանալու Աստծուց։ Այն, ինչ նրանք անում են, եկեղեցու գործն անհանգստացնելն ու քանդելն է։ Արդյոք որևէ մեկը երբևէ ասե՞լ է. «Լուրեր տարածելու իմ նպատակը մարդկանց պարտավորության կատարմանը խանգարելը կամ նրանց նախաձեռնությունը խարխլելը չէ, այլ նրանց օգնելը զանազանություն զարգացնելու և բարձրացնելու իրենց անձեռնմխելիությունը, որպեսզի երբ լուրեր լսեն, անձեռնմխելի լինեն դրանց նկատմամբ, չհավատան դրանց, կարողանան պատշաճ կերպով ձգտել ճշմարտությանը և կարողանան խաղաղությամբ կատարել իրենց պարտավորությունները»։ Արդյոք որևէ մեկը երբևէ լուրեր տարածե՞լ է այս մտադրությամբ։ (Ոչ։) Արդյոք այս պնդումը հիմնավո՞ր է։ Իրականում այն հիմնավոր չէ։ Քանի դեռ նրանք կարող են լուրեր տարածել, հատկապես այն լուրերը, որոնք հարձակվում են Աստծու վրա, զրպարտում և հայհոյում են Նրան՝ անկաշկանդորեն ասելով դրանք, երբ բացում են իրենց բերանը և տարածում դրանք ամենուր՝ առանց որևէ խղճի խայթի, անկախ նրանից, թե որքան լուրեր են տարածում, արդյոք լուրերը տարածվում են բացահայտորեն, թե կուլիսների հետևում, և անկախ մարդկանց վրա ունեցած ազդեցությունից, մի խոսքով, լուրեր տարածելու նրանց նպատակը մարդկանց ճշմարտությունը հասկանալուն և զանազանություն զարգացնելուն օգնելը չէ, այլ մարդկանց անհանգստացնելն ու մոլորեցնելը, և նրանց մղելը կասկածելու Աստծուն և հեռանալու Նրանից։ Այն, ինչ նրանք անում են, եկեղեցու գործն անհանգստացնելն ու քանդելն է։ Այս տեսանկյունից՝ անկախ պատճառից կամ համատեքստից, որում լուրերը տարածվում են, լուրեր տարածող մարդկանց էությունը, անկասկած, Սատանայի ծառաների էությունն է։ Յուրաքանչյուր ոք, ով խոսում է լուրեր, որոնք զրպարտում են Աստծուն, հարձակվում Նրա վրա և հայհոյում, դիմակայում է Աստծուն և Աստծու թշնամին է։ Արդյոք սա ճի՞շտ է։ (Այո։) Թեև դու լուրերի սկզբնաղբյուրը չես, այն փաստը, որ կարող ես տարածել դրանք, ապացուցում է, որ հավատում ես, թե լուրերը ճշմարիտ են, կամ որ ներքուստ շատ պատրաստակամ ես հավատալու դրանց։ «Եթե միայն լուրերը ճշմարիտ լինեին, ապա ես ստիպված չէի լինի հավատալ աստծուն, աստված աստված չէր լինի, և աստծու մարմնացման փաստը գոյություն չէր ունենա։ Նա պարզապես մարդ կլիներ, և ես կարող էի ազատորեն լուրեր հորինել նրա մասին, նսեմացնել նրան և հարձակվել նրա վրա ու զրպարտել»։ Մի՞թե սա չէ նպատակը։ Եթե հավատում ես Աստծուն, բայց միշտ ուզում ես կամայականորեն խոսել և գործել, մի՞թե սա Աստծուն հակադրվել ցանկանալ չէ։ (Այո։) Ոմանք ասում են. «Արդյոք սա Աստծու դեմ ըմբոստանա՞լ է։ Արդյոք սա Աստծու հանդեպ հավատք չունենա՞լ է»։ Սրա բնությունը շատ ավելի լուրջ է։ Սա Աստծուն դիմակայել և Աստծուն հակադրվել է։ Միայն Աստծու թշնամիներն են այսպես դիմակայում և հակադրվում Աստծուն։ Ապականված մարդկությունը, Սատանայի ապականված խառնվածքն ունենալու և ճշմարտության հասկացողության ու Աստծու գիտելիքի պակասի պատճառով կարող է ըմբոստանալ Աստծու դեմ։ Սակայն Սատանան ավելին է անում, քան Աստծու դեմ ըմբոստանալը։ Նա դավաճանում է Աստծուն, դիմակայում է Աստծուն և հակադրվում է Աստծուն։ Սա նրան դարձնում է Աստծու թշնամի։ Աստծու թշնամիների և Աստծու միջև հարաբերությունը հակադրության հարաբերություն է։ Ի՞նչ է նշանակում հակադրություն։ Դա նշանակում է լինել անհաշտ։ Անկախ իրավիճակից կամ միջավայրից՝ Սատանայի հակադրությունն Աստծուն չի փոխվում ժամանակի կամ աշխարհագրության հետ։ Սատանայի էությունն Աստծուն հակադրվելն է, և սա անփոփոխ է։ Սատանան պարզապես Աստծու թշնամին է։ Սատանայի դիմակայությունն Աստծուն և նրա անհաշտությունը Նրա հետ չեն տևել մեկ օր կամ լոկ մի քանի տարի կամ տասնամյակ։ Նա սկսել է հակադրվել Աստծուն այն պահից, երբ դավաճանեց Նրան։ Ուստի ե՞րբ կավարտվի այս հակադրությունը։ Արդյոք Աստված երբևէ կներգործի՞ Սատանայի վրա և կբարեփոխի՞ նրան։ Արդյոք նրա հակադրությունն Աստծուն աստիճանաբար կնվազի՞ ժամանակի ընթացքում։ Ոչ։ Նա կշարունակի հակադրվել Աստծուն։ Ե՞րբ այս հակադրությունը կդադարի գոյություն ունենալուց։ Երբ Աստծու գործն ավարտվի, և Սատանան ավարտի իր ծառայության մատուցումը և այլևս որևէ օգուտ չտա, և Աստված ոչնչացնի նրան. ահա թե երբ հակադրությունը կդադարի։ Իսկ ի՞նչ կասեք նրանց մասին, ովքեր Սատանայի ծառաներն են։ Քանի դեռ նրանք եկեղեցում են, կշարունակեն հակադրվել եկեղեցուն, Աստծու տանը և Աստծուն։ Ոմանք ասում են. «Նրանք հավատում են Աստծուն, երբեմն ընծաներ են մատուցում, ողորմություն են տալիս և նույնիսկ հյուրընկալում են եղբայրներին և քույրերին։ Ինչպե՞ս են նրանք հակադրվում Աստծուն։ Նրանք չեն հակադրվում Նրան։ Նրանք նույնիսկ որոշ բարի գործեր են անում»։ Արդյոք այս խոսքերը ճի՞շտ են։ Արդյոք եղբայրներին և քույրերին հյուրընկալելը և աղքատ եղբայրներին ու քույրերին մի քիչ գումար տալը կարո՞ղ է չեղարկել նրանց հակադրությունն Աստծուն։ Արդյոք դա կարո՞ղ է ապացուցել, որ նրանք համատեղելի են Աստծու հետ։ (Ոչ։) Ուստի, ինչպե՞ս է առաջանում այս հակադրությունը։ (Դա որոշվում է նրանց բնական էությամբ։) Ճիշտ է, նրանց բնական էությունն Աստծուն դիմակայելն ու հակադրվելն է։ Նման մարդկանց դեպքում պետք է զանազանեք նրանց՝ հիմնվելով Աստծու խոսքերի վրա։ Տեսեք, թե ով է սիրում հավաքել բացասական քարոզչություն կամ լուրեր, որոնք հարձակվում և զրպարտում են Աստծու տունն ու եկեղեցին տարբեր ալիքներից, և ով է հետաքրքրված այս բացասական բաներով և պատրաստակամ է հավատալու այս լուրերին ու դիվային խոսքերին։ Սա թույլ կտա ձեզ տեսնել այս չհավատացողների ճշմարիտ դեմքերը։ Այս մարդիկ սովորաբար չեն կարդում Աստծու խոսքերը, անտարբեր են, երբ լսում են, թե ինչպես են եղբայրներն ու քույրերը հաղորդակցվում ճշմարտության շուրջ, և գաղջ են իրենց պարտավորությունները կատարելիս։ Նրանք միշտ զգում են, որ Աստծուն հավատալն անհետաքրքիր է։ Ինչի՞ վրա են նրանք կենտրոնանում՝ Աստծու տան տեսանյութերն ու ծրագրերը դիտելիս։ Երբ տեսնում են կրոնավոր մարդկանց թողած դրական մեկնաբանությունները, անհարմար են զգում և բաց են թողնում դրանք։ Բայց երբ տեսնում են, որ կրոնավոր մարդիկ և անհավատները կանգնած են մեծ կարմիր վիշապի կողքին՝ իրենց դիվային խոսքերով հայհոյելով եկեղեցուն, հայհոյելով Աստծու տանը և հայհոյելով եղբայրներին ու քույրերին, առանձնապես ուրախ և ոգևորված են զգում։ Ամեն անգամ, երբ լսում են այս բացասական քարոզչությունն ու լուրերը, այնքան են ոգևորվում, ասես իրենց ադրենալին են ներարկել, քայլում են աշխույժ քայլվածքով և նույնիսկ ուրախությունից արթնանում են քնից։ Մի՞թե սա չարասիրություն չէ։ Դիտարկե՛ք ձեր շրջապատի մարդկանց՝ տեսնելու, թե ով է պատկանում այս տեսակի մարդկանց։ Տեսե՛ք՝ արդյոք նրանք ունեն խառնվածք, որն ատում է ճշմարտությունը և ատում է Աստծուն։ Եթե իսկապես գտնեք նման մարդու, պետք է առանձնապես զգոն լինեք և զանազանեք նրա։ Դիտարկե՛ք նրա խոսքերը, գործողությունները և պահվածքը։ Հենց որ հաստատեք, որ նրա չար մարդ է, Սատանայի ծառա, պետք է մերժեք նրան և որպես եղբոր կամ քրոջ չվերաբերվեք։ Նման մարդիկ պետք է որքան հնարավոր է շուտ հեռացվեն եկեղեցուց։ Ոմանք ասում են. «Ինչո՞ւ պետք է հեռացնենք այս մարդկանց։ Աստծու տանը մեկ մարդ ավելի ունենալը նշանակում է աշխատանք կատարելու համար ուժի ևս մեկ աղբյուր ունենալ։ Մեկ մարդ ավելի ունենալը նաև այն փոքր-ինչ ավելի աշխույժ է դարձնում։ Նրանք երկար տարիներ հավատացել են Աստծուն, և թեև չեն սիրում կամ չեն կիրառում ճշմարտությունը, մանկուց հավատացել են Աստծու գոյությանը՝ հավատալով երկնքում եղող Ծերունուն։ Նրանք նաև հավատում են, որ քեզնից երեք ոտնաչափ վերև աստված կա, և առավել ևս հավատում են, որ բարին ու չարն ունեն իրենց հատուցումը։ Նրանք սովորաբար չեն համարձակվում ակնհայտ վատ արարքներ գործել և պատրաստակամ են օգնելու ուրիշներին։ Պարզապես նրանք ունեն այս փոքրիկ նախասիրությունը. նրանք հաճույք են ստանում լուրեր և ասեկոսեներ տարածելուց։ Մասնավորապես, նրանք տարածում են մեծ կարմիր վիշապի լուրերը, որոնք արատավորում են Աստծուն՝ կրկնելով այս բաները՝ առանց անգամ շատ մտածելու դրանց մասին, գուցե այն պատճառով, որ տգետ են և անտեղյակ»։ Արտաքնապես նրանք չար մարդկանց նման չեն և չեն խանգարել կամ անհանգստացրել եկեղեցու գործը, բայց առանձնապես ակտիվ են լուրեր տարածելու հարցում և միշտ ուզում են առաջինը լինել դրանք տարածելիս։ Մի՞թե մարդիկ չպետք է զգոն լինեն նման անհատների նկատմամբ։ Մի՞թե նրանք Սատանայի ծառաներ չեն։ Նման մարդկանց էությունը չափազանց ակնհայտ է։ Նրանք երբեք չեն հետաքրքրվում Աստծու խոսքերով կամ ճշմարտությամբ և երբեք չեն փնտրում ճշմարտության սկզբունքները՝ իրենց պարտավորությունը կատարելիս։ Ինչ էլ որ անեն, նրանք ջանասիրություն չեն ցուցաբերում, սիրտ չեն դնում դրա մեջ և չեն ցանկանում դժվարությունների դիմանալ։ Նրանք պարզապես ձևականորեն են գործում և անցնում են գործընթացի միջով՝ մշտապես կատակելով։ Իրենց խոսքում և գործողություններում նրանք ոչ մեկին չեն վիրավորում և կարող են լեզու գտնել բոլորի հետ՝ ուրիշներին ընկերական թվալով։ Պարզապես նրանք սիրում են հավաքել և լուրեր տարածել։ Այս գործողություններից ելնելով՝ կարո՞ղ ենք արդյոք բնորոշել այս մարդկանց որպես Սատանայի ծառաներ։ (Այո։) Ինչո՞ւ կարող ենք։ Արդյոք սա բաները չափազանցնե՞լ է։ (Ոչ։) Նրանք բացարձակապես ոչ մի հետաքրքրություն չունեն ճշմարտությանը ձգտելու հարցում։ Հենց որ քարոզ են լսում, քնկոտություն են զգում։ Հենց որ Աստծու խոսքերի շուրջ հաղորդակցություն է լինում, նրանք հակակրանք և անհանգստություն են զգում՝ մշտապես վեր կենալով ջուր խմելու կամ զուգարան գնալու՝ միշտ ներքուստ անհանգիստ զգալով։ Հաղորդակցություն լսելը նրանց համար թվում է նույնքան անհավանական դժվար, որքան խոշտանգումների ենթարկվելը։ Սակայն հենց որ լսում են Սատանայի լուրերը կամ անհավատների դիվային խոսքերը, նրանց հետաքրքրությունն արթնանում է, նրանք աշխուժանում են և սկսում մեծ նախաձեռնությամբ տարածել այս լուրերն ու դիվային խոսքերը։ Արդյոք նման մարդիկ եղբայրներ և քույրե՞ր են։ Ոչ։ Նրանք հակակրանք են տածում ճշմարտության հանդեպ և մինչև ուղնուծուծն արհամարհում են ճշմարտությունը։ Ինչ վերաբերում է Աստծուն և Նրա գործին առնչվող հարցերին, Աստծու ինքնությունն ու էությունը, Աստծու կարգավիճակը, Աստծու արժանապատվությունը լինեն, թե այն մսեղին, որով Աստված մարմնացել է, նրանք իրենց սրտերում արհամարհանքով են վերաբերվում դրանց։ Նրանք լիովին զուրկ են աստվածավախ սրտից։ Ուստի միշտ պատկերացումներ ունեն Աստծու և Նրա գործի վերաբերյալ։ Նրանք կարող են հեշտությամբ կրկնել Սատանայի բոլոր տեսակի լուրերն ու դիվային խոսքերը՝ այդպիսով հասնելով դրանք տարածելու իրենց նպատակին՝ առանց խղճի որևէ խայթի։ Ի՞նչ ստորություն է սա։ Արդյոք նրանք հավատո՞ւմ են Աստծուն։ (Ո՛չ։) Սրանք այն մարդկանց գործողություններն են, որոնք խոսքով ընդունում են Աստծուն և պնդում են, թե հետևում են Աստծուն, որոնք հավատում են, որ երկնքում մի Ծերունի կա, հավատում են, որ քեզնից երեք ոտնաչափ վերև աստված կա, և հավատում են, որ բարին ու չարն ունեն իրենց հատուցումը։ Սա է նրանց վերաբերմունքն Աստծու նկատմամբ։ Եթե ինչ-որ մեկը վիրավորեր նրանց ծնողներին կամ նրանց մեջքի հետևում լուրեր հորիներ նրանց ծնողների մասին, նրանք, անկասկած, կկռվեին մինչև մահ։ Սակայն, երբ ինչ-որ մեկն անարգում է Աստծուն, հարձակվում է Աստծու վրա կամ զրպարտում է Աստծուն, նրանք ոչ միայն չեն վրդովվում, այլև կարող են դա որպես կատակ կրկնել և նույնիսկ ամենուր տարածել։ Արդյոք սա ա՞յն է, ինչ պետք է անի Աստծուն հետևողը։ (Ոչ։) Ուստի տեղի՞ն է, որ շատ մարդիկ այս չհավատացողներին որպես եղբայրների և քույրերի վերաբերվեն։ (Ոչ։) Հետևաբար, երբ նման մարդիկ կասկածվում են Սատանայի ծառաներ լինելու մեջ, մյուսները պետք է զգոն լինեն։ Առաջնորդողները և աշխատողները պետք է ժամանակին տեղեկացնեն եղբայրներին և քույրերին՝ զգուշանալու այս մարդկանցից, որպեսզի բոլորը կարողանան զանազանել նրանց։ Հենց որ նրանք հաստատվեն որպես Սատանայի ծառաներ, որպես դևեր, բոլորը պետք է հավաքականորեն մերժեն նրանց և նրանց եկեղեցուց մաքրեն-հեռացնեն։ Արդյոք սա համապատասխանո՞ւմ է սկզբունքներին։ (Այո։) Ուրեմն հենց սա էլ պետք է արվի։

Գ. Ինչպես վերաբերվել ՉԿԿ կառավարության և կրոնական աշխարհի անհիմն ասեկոսեներին, որոնք զրպարտում են Աստծուն և հարձակվում Նրա վրա

Չինաստանի կոմունիստական կառավարությունը և կրոնական աշխարհը բազմաթիվ ասեկոսեներ են հորինել Աստծու տան մասին՝ կեղծորեն պնդելով, թե եղբայրներն ու քույրերը ստիպում են մարդկանց ընդունել ավետարանը և այլն։ Ինչպե՞ս եք զգում այս ասեկոսեները լսելուց հետո։ (Բարկացած, վրդովված։) Սրանք ձեր մասին ասեկոսեներ են, և դուք վրդովված եք զգում։ Ի՞նչ աստիճանի վրդովված։ Ուզո՞ւմ եք գտնել ասեկոսեներ հորինող մարդկանց և վիճել նրանց հետ, նույնիսկ դաս տալ նրանց։ (Այո։) Այս ասեկոսեները մակերեսորեն թիրախավորում են եկեղեցին, բայց իրականում դրանք ներառում են եկեղեցու յուրաքանչյուր անդամի և ամեն անդամի հեղինակություն ու ազնվություն։ Դրանք լսելուց հետո դուք վրդովված եք զգում՝ ասելով. «Մենք դա չենք արել։ Մենք ավետարանը քարոզում ենք ըստ ճշմարտության սկզբունքների։ Նրանց, ովքեր չեն ցանկանում հավատալ Աստծուն, մենք երբեք չենք ստիպում։ Հավատքը կամավոր է։ Մենք երբեք ոչ մեկին չենք հարկադրում, առավել ևս չենք վնասում մարդկանց կամ վրեժ լուծում նրանցից։ Ընդհակառակը, մեզանից նրանք, ովքեր քարոզում են ավետարանը, դաժանորեն ծեծի են ենթարկվել կրոնավոր մարդկանց կողմից և նրանց կողմից հանձնվել ոստիկանությանը, հանձնվել մեծ կարմիր վիշապին՝ տանջվելու համար. ուստի մեզանից շատերը բանտարկվել են, և բավականին շատերն անգամ պահվել են կրոնավոր մարդկանց ստեղծած մասնավոր բանտերում։ Մեզ հետ են անարդար վարվում»։ Այս ասեկոսեները լսելուց հետո դուք վրդովված եք զգում և միշտ ուզում եք վիճել նրանց հետ։ Դուք ունեք այս արձագանքը, որովհետև այս ասեկոսեներն ուղղակիորեն հարձակվում և նսեմացնում են եկեղեցին և Աստծու ընտրյալ մարդկանց։ Ինչպե՞ս եք զգում, երբ լսում եք ասեկոսեներ, որոնք նսեմացնում և դատում են Աստծուն։ Դրանք չեն ներառում ձեր անձնական շահերը կամ ձեր ազնվությունն ու արժանապատվությունը. դրանք Աստծուն վերաբերվող ասեկոսեներ են։ Օրինակ՝ երբ նախկինում հավատում էիր Հիսուսին, ոմանք ասում էին, որ Հիսուսը ծնվել է կույսից և հայր չի ունեցել։ Ի՞նչ զգացիր, երբ լսեցիր դա։ Ուզեցի՞ր վիճել նրանց հետ։ «Մենք Աստծո՛ւն ենք հավատում»։ Ապա մտածեցիր դրա շուրջ. «Մարիամը կույս էր, և Հիսուսը ծնվեց կույսից՝ հղիանալով Սուրբ Հոգուց։ Սա փաստ է, բայց անհավատները կոպտորեն են խոսում դրա մասին, և ես չեմ սիրում լսել դա»։ Առավելագույնը, գուցե ունեցել ես նման զգացմունքներ, բայց քո սրտում դեռևս զգում էիր, որ Սուրբ Հոգուց հղիանալը խիստ հակասում է մարդկային պատկերացումներին։ Դու չէիր կարող հավատալ այս հարցին, որովհետև հավատում ես գիտությանը. դու սրտանց չես հավատում Աստծու ամենակարողությանը, ոչ էլ հավատում ես, որ այն ամենը, ինչ Աստված ասում և անում է, ճշմարտությունն է, և ապա չես գնա հերքելու չհավատացողների դիվային խոսքերը։ Քանի որ չունես ճշմարտությունը և չես հասկանում ճշմարտությունը, առավելագույնը, մարդկանց խոսած ասեկոսեները տհաճ ես համարում լսելու համար և մտածում ես, որ մարդիկ չպետք է այդպես խոսեն, որովհետև այս ասեկոսեները վերաբերում են քո հեղինակությանը։ Դու մտածում ես. «Անհավատներն այնքա՜ն զզվելի և ստոր են։ Նրանք համարձակություն ունեն օգտագործելու ցանկացած կեղտոտ բառ. նրանք իսկապես չհավատացողներ են։ Նրանք իսկապես դևեր են»։ Այսքանը, և դա առավելագույնն է, ինչին կարող ես հասնել։ Ինչո՞ւ ես քեզ հրահրված զգում և անհավատներին ստոր ու գարշելի համարում այն բանից հետո, երբ լսում ես, թե ինչպես են նման ասեկոսեներ ասում։ Որովհետև դրանք վերաբերում են քո հեղինակությանը։ Այս ասեկոսեները հրահրում են քո սիրտը՝ մղելով քեզ խայտառակված զգալու, ուստի դրանք բորբոքում են քո բարկությունը, և դու ոտքի ես կանգնում՝ որպես հերքում որոշ դրական խոսքեր ասելու։ Արդյոք նման հերքումն ամբողջությամբ Աստծու կողմն անցնե՞լ է։ Արդյոք դա Աստծու վկայությունը պաշտպանելու համա՞ր է։ Ո՛չ, ամբողջությամբ քո սեփական դեմքն ու արժանապատվությունը պաշտպանելու համար է։ Ինչո՞ւ ասել սա։ Որովհետև չես թափանցել խնդրի էության մեջ։ Առավել ևս, չես հասկանում Աստծու մտադրությունները կամ այն, թե ինչ է Աստված պահանջում քեզնից։ Այն, ինչ հասկանում և զգում ես, չի համապատասխանում Աստծու մտադրություններին։ Դա պարզապես մարդկային պոռթկունություն և մարդկային լավ վարքագիծ է։ Մարդկային լավ վարքագիծը չի ներկայացնում այն վկայությունը, որը կրում ես Աստծու համար։ Դու հաստատուն չես կանգնել քո վկայության մեջ. դու պարզապես պաշտպանում ես քո դեմքն ու արժանապատվությունը, հերքում ես ասեկոսեները՝ հանուն քո խիղճը փոքր-ինչ հանգստացնելու։ Դու չես կանգնում Աստծու կողքին՝ Նրա օգտին խոսելու համար, ոչ էլ ճշմարտությունը կամ փաստերն օգտագործում ես ասեկոսեները հերքելու և Աստծու համար վկայելու համար։ Դու չես խոսում Աստծու օգտին, և այն, ինչ ասում ես, անշուշտ, չի համապատասխանում ճշմարտությանը. Այն համապատասխանում է միայն քո մսեղավոր շահերին։ Դա պարզապես նրա համար է, որպեսզի քո սիրտը պակաս վրդովված զգա, և որպեսզի չզգաս, որ Տեր Հիսուսին հավատալն ամոթալի է։ Այսքանը։ Հետևաբար, երբ լսում եք, որ ինչ-որ մեկը հարձակվում է Աստծու վրա և դատապարտում Նրան, վարկաբեկում և դատում Աստծու եկեղեցին կամ նույնիսկ դատապարտում է ձեզ, դուք առանձնապես վրդովված եք զգում և ուզում եք վիճել ու բանավիճել նրանց հետ, վերականգնել ձեր հեղինակությունը և պարզաբանել այս հարցերը։ Բայց արդյոք սա նշանակո՞ւմ է, որ դուք հաստատուն եք կանգնել ձեր վկայության մեջ։ Այն չի հասնում դրան. առանց ճշմարտությունը հասկանալու՝ վկայություն չկա։

Երբ արտաքին աշխարհում տարածվող ասեկոսեներ եք լսում, որոնք զրպարտում են Աստծուն և հարձակվում Նրա վրա, անկախ նրանից՝ դրանք հարձակվում են երկնքում գտնվող Աստծու, թե երկրի վրա գտնվող մարմնացած Աստծու վրա, ինչպե՞ս եք զգում։ Արդյոք անտարբե՞ր եք, թե՞ փոքր-ինչ ցավ եք զգում։ Չե՞ք կարողանում տանել դա և չե՞ք հաշտվում դրա հետ, թե՞ անօգնական եք։ Ոմանք, լսելով այս ասեկոսեները, մտածում են. «Աստված անմեղ է. Աստված չի արել այս բաները։ Ինչո՞ւ է Նա այսպես հարձակման ենթարկվում և զրպարտվում աշխարհի և կրոնական աշխարհի կողմից։ Մենք պետք է ջանասիրաբար ծախսվենք և կատարենք մեր պարտավորությունները և պաշտպանենք Աստծու անունը։ Երբ Աստծու մեծ գործն ավարտվի, ամեն ինչի ճշմարտությունը կբացահայտվի, և աշխարհի բոլոր մարդիկ կտեսնեն, որ մարմնացած Աստված, ում մենք հավատում ենք, միակ ճշմարիտ Աստված է, երկնքում գտնվող Աստված, և որ սա ամենևին սխալ չէ»։ Մյուսները մտածում են. «Աստված այնքան շատ ճշմարտություններ է արտահայտել, և այս անհավատ չար մարդիկ ու դևերը քաջ գիտեն, որ Աստծու խոսքերը ճշմարտությունն են, սակայն դեռևս զրպարտում են Աստծուն և հարձակվում Նրա վրա։ Որքա՞ն պետք է Աստված տառապի»։ Ուրիշներն էլ ասում են. «Մարդիկ կարող են ասել այն, ինչ ուզում են. մենք նրանց վրա ուշադրություն չենք դարձնում։ Աստված երբեք չի հերքել Իրեն զրպարտող ասեկոսեները։ Նա չի արձագանքում դրանց։ Ուստի մենք՝ որպես չնչին մարդկային էակներ, ի՞նչ կարող ենք անել։ Մի՞թե Աստված միշտ այսպես չի սխալ հասկացվել, հարձակման ենթարկվել, հայհոյվել և մերժվել մարդկության կողմից։ Աստված բացարձակապես ոչ մի գանգատ չունի և դեռևս փրկում է մարդկանց։ Թող ժամանակը բացահայտի ամեն ինչ. Աստված Ինքը կկրի Իր սեփական վկայությունը»։ Ո՞րն է ձեր տեսակետը։ Հենց նոր նշեցի անզիջում, վրդովված, դրա հետ չհաշտվող, անօգնական լինելը. դրանցից ո՞րն եք զգում։ Ո՞ր զգացումն է ամենաճիշտը։ Ինչպե՞ս պետք է վարվել այս հարցերի հետ՝ ըստ ճշմարտության սկզբունքների։ Ինչպե՞ս եք զգում, երբ լսում եք այս ասեկոսեները։ (Վրդովված։) Վրդովված, և հետո ուզում եք դատապարտություն գրել՝ քննադատելու այս ասեկոսեներ հորինողներին, այս կրոնավոր խաբեբաներին և կրոնի չար մարդկանց։ Արդյոք ունե՞ք նման մտքեր։ Դուք չեք զգա, որ բավական է պարզապես բարկությունից սեղմել բռունցքները, այնպես չէ՞։ Արդյոք դրա դեմ ինչ-որ բան անելու մղում զգո՞ւմ եք։ Թե՞ դա պարզապես դատարկ վրդովմունք է։ (Կա նաև ատելություն և մերժում։) Վրդովմունք, ատելություն, մերժում։ Սրանք զգացումներ են, որոնք առաջանում են մտավոր գործունեությունից՝ առանց որոշակի խոսքերի, վարքագծի կամ գործողությունների։ Դրանք պարզապես զգացումներ են, և, իհարկե, դրանք նաև որոշակի վերաբերմունք են ներկայացնում։ (Բացի վրդովմունք զգալուց՝ երբեմն մենք հոդվածներ ենք գրում կամ ծրագրեր ենք ստեղծում՝ փաստերը պարզաբանելու և մերկացնելու համար, որ նրանց գործողությունների էությունը ճշմարտության և Աստծու հանդեպ ատելությունն է, որպեսզի մարդիկ կարողանան տեսնել ճշմարիտ փաստերը։) Արդյոք այդ մարդիկ կընդունե՞ն դա ճշմարիտ փաստերը տեսնելուց հետո։ Նույնիսկ եթե նրանք ընդունեն, որ այն, ինչ ասում եք, ճիշտ է, և հետո արդար մեկնաբանություն անեն՝ ասելով. «Ձեր հավատքը ճիշտ է. շարունակե՛ք հավատալ, մենք աջակցում ենք ձեզ», և կրոնավոր խաբեբաներն ամաչեն ու ասեն. «Ներեցե՛ք, մենք սխալվում էինք, այն, ինչ ասացինք, փաստացի չէր. այսուհետ դուք հավատացե՛ք ձեր ձևով, իսկ մենք կհավատանք մեր ձևով», արդյոք դա կմղի՞ ձեզ հանգիստ զգալու։ Արդյոք սա միա՞կ նպատակն է, որին ձգտում եք։ (Մենք նաև ուզում ենք վկայել Աստծուն, որպեսզի նրանք, ովքեր ուսումնասիրում են ճշմարիտ ճանապարհը և ովքեր ծարավ են ճշմարտությանը, կարողանան հստակորեն ճիշտը սխալից տարբերել և ընդունել ճշմարիտ ճանապարհը։) Սա մի ուղի է. սա կիրարկման դրական ձև է։ Պարզապես բարկանալն ու ատելն օգտակա՞ր են։ Ո՞րն է ձեր բարկության և ատելության պատճառը։ Ինչո՞ւ բարկանալ և ատելությամբ լցվել։ (Աստված մսեղի է դարձել՝ մարդկանց փրկելու համար, ինչն ամենաարդարադատ բանն է, բայց նրանք ասեկոսեներ են տարածում՝ Աստծուն դատելու և նսեմացնելու համար։ Մենք շատ վրդովված ենք զգում՝ մտածելով, որ նրանք իսկապես շրջում են ճիշտն ու սխալը և անհեթեթություններ են խոսում։) Կարծում եք՝ Աստծուն մարդկության և աշխարհի մերժելը և նրանց վերաբերմունքն Աստծու նկատմամբ այսպիսին են միայն Աստծու այս մարմնացման ժամանակաշրջանո՞ւմ։ Մարդկության և աշխարհի վերաբերմունքն Աստծու նկատմամբ միշտ նույնն է եղել սկզբից մինչև վերջ՝ միշտ դատապարտելով, զրպարտելով, հարձակվելով և հայհոյելով։ Այն ժամանակից ի վեր, երբ Աստված սկսեց Իր գործը, մինչև հիմա, մարդկության վերաբերմունքն այն ամենի նկատմամբ, ինչ Աստված արել է, և մարմնացած Աստծու նկատմամբ չի փոխվել։ Միայն Աստծու առաջին մարմնացումից հետո չէր, որ մարդկությունը սկսեց հարձակվել և հայհոյել Աստծուն և տարբեր ասեկոսեներ հորինել մարմնացած Աստծու մասին։ Այս ամենը տեղի է ունենում այն ժամանակից ի վեր, երբ Աստված սկսեց Իր գործը, և երբ մարդկությունն առաջին անգամ շփվեց Աստծու և Նրա գործի հետ, և շարունակվում է մինչև հիմա։ Եվ նրանք, ովքեր հետևում են Աստծուն, միշտ ստիպված են եղել հանդուրժել նսեմացում, հարձակումներ, դատողություններ, հայհոյանք, տարբեր ասեկոսեներ և Սատանայի վարչակարգերի և կրոնական հակաքրիստոսի ուժերի կողմից ավելին՝ ընդդեմ Աստծու և եկեղեցու։ Մի՞թե հնարավոր է, որ Աստծուն հետևողները հանդուրժեն այս բաները։ Ոմանք ասում են. «Մենք այնքան զզված ենք այս ասեկոսեներից, որովհետև դրանք լիովին խեղաթյուրում են փաստերը և շրջում են ճիշտն ու սխալը։ Մենք կատաղած ենք զգում հենց որ լսում ենք դրանք, և մեր սրտի խորքում ատում ենք նրանց, ովքեր ասեկոսեներ են հորինում և տարածում։ Անկախ նրանից՝ այս ասեկոսեները գալիս են կրոնական աշխարհից, թե դիվային ՉԿԿ կառավարությունից, մենք ունենք միայն մեկ վերաբերմունք, և դա ատելության ու բարկության վերաբերմունք է. և հետո մենք ուզում ենք հերքել դրանք և ամեն ինչ պարզաբանել»։ Ոմանք նույնիսկ ասում են. «Մենք ուզում ենք բանավիճել այս չար դևերի, հակաքրիստոսների հետ, որպեսզի կարողանանք ամոթանք տալ Սատանային և նվաստացնել նրան»։ Արդյոք սա մարդկանց մեծամասնության տեսակե՞տն է։ Արդյոք այս տեսակետը ճի՞շտ է։ Եթե դիտարկենք բնականոն մարդկայնության տեսանկյունից, ապա այն խելամիտ է։ Մարդիկ պետք է ունենան որոշակի ուղղամտություն և հույզերի բնականոն շրջանակ. նրանք պետք է հստակորեն սիրեն և ատեն՝ սիրելով այն, ինչ պետք է սիրել, և ատելով այն, ինչ պետք է ատել։ Բնականոն մարդկայնություն ունեցող մարդիկ պետք է ունենան այս հատկանիշները։ Բայց պարզապես բնականոն մարդկայնության տեսանկյունից հանդես գալը բավարա՞ր է ճշմարտության սկզբունքներին համահունչ լինելու համար։ Ավելի հստակ ասած՝ արդյոք այս մոտեցումը համահո՞ւնչ է Աստծու մտադրություններին։ Կամ ավելի շուտ՝ սա այն վերաբերմունքն ու մոտեցումն է, որը հաճելի՞ է Աստծուն։ Երբ ասում եմ սա, մարդկանց մեծամասնությունը գուցե ինչ-որ բան ընկալի՝ մտածելով. «Դու ասացիր, որ սա պարզապես բաները բնականոն մարդկայնության տեսանկյունից դիտարկելն է։ Դատելով Քո ասածի ենթատեքստից՝ ակնհայտ է, որ այս մոտեցումը պոռթկունության մոտեցում է, որը համահունչ չէ ճշմարտության սկզբունքներին և համահունչ չէ Աստծու մտադրություններին»։ Ի՞նչ է նշանակում համահունչ չլինել Աստծու մտադրություններին։ Նշանակում է, որ Աստված չի ցանկանում, որ մարդիկ այսպես վարվեն։ Աստծու ցանկությունները և մարդկանց համար Նրա պահանջած չափանիշներն այսպիսին չեն։ Եթե դու այսպես ես վարվում, թեև Աստված չի դատապարտում դա, Նրա տեսանկյունից չի նշանակում, որ դու հետևում ես Նրա կամքին, և Նա չի ճանաչում դա։ Արտաքնապես թվում է՝ ողջամտությամբ ես գործում այս բաներն անելիս՝ ունենալով և՛ ատելություն, և՛ սեր, ցանկանալով պարզաբանել այս փաստերն Աստծու համար, որպեսզի ողջ աշխարհն իմանա, որ Աստված Աստված է, որ Աստված ողջ մարդկության Աստված է, և որ բոլորը պետք է երկրպագեն Աստծուն և ընդունեն Աստծու փրկությունը։ Արտաքնապես թվում է՝ այն, ինչ դու անում ես, անթերի է, խելամիտ, համահունչ է օրենքին, մարդկայնությանը, բարոյականությանը և առավել ևս համահունչ է բոլոր մարդկանց ճաշակին։ Բայց Աստծուն այդ մասին հարցրե՞լ ես։ Փնտրե՞լ ես Աստծուն։ Գտե՞լ ես գործողության այն սկզբունքները, որոնք Աստված պահանջում է մարդկանցից Իր խոսքերում։ Ճշգրտորեն որո՞նք են Աստծու մտադրությունները։ Ոմանք ասում են. «Աստծու խոսքերն այնքան շատ են. հեշտ չէ յուրաքանչյուր հարցում գտնել Աստծու հատուկ պահանջները մարդկանց համար»։ Քանի որ չես գտել Աստծու հստակ խոսքերը, կարող ես այս տեսակի ասեկոսեների նկատմամբ հուշումներ փնտրել Աստծու վերաբերմունքից։ Այդժամ մի՞թե չես կարող որոշել, թե ինչպիսին պետք է լինի մարդկանց վերաբերմունքն այս հարցի նկատմամբ, և որոնք են այն սկզբունքները, որոնք նրանք պետք է կիրարկեն՝ հիմնվելով այս հարցի նկատմամբ Աստծու վերաբերմունքի վրա։ (Կարող եմ։) Ուստի, եկեք տեսնենք, թե ճշգրտորեն ինչպիսին է Աստծու վերաբերմունքն այս հարցի նկատմամբ։

Աստծու գործին մարդկության բախվելու սկզբից ի վեր մարդիկ գանգատվել են և դժգոհ են եղել Աստծուց, նույնիսկ Աստծու նկատմամբ գաղտնաբար կասկածի, տարակուսանքի և մերժման բազմաթիվ նողկալի խոսքեր են արտահայտել՝ ի թիվս այլ բաների։ Կան նաև իշխող կուսակցությունից և կրոնական աշխարհից տարբեր ասեկոսեները, որոնք բացարձակապես համահունչ չեն փաստերին, ոչ էլ համապատասխանում են ճշմարտությանը։ Ի՞նչ են այս խոսքերն Աստծու համար։ Անկախ նրանից՝ դրանք կասկածներ են, թյուրըմբռնումներ, կամ գանգատներ, լի են Աստծու դեմ հարձակումներով, զրպարտություններով և հայհոյանքներով, և դրանք չեն արտացոլում աստվածավախ սրտի նույնիսկ ամենաչնչին նշույլը. հենց սկզբից այսպես է եղել։ Եկեղեցում միշտ կան ոմանք, ովքեր չեն սիրում ճշմարտությունը։ Սրանք չհավատացողներն են, որոնք կասկածում են Աստծու խոսքերին և ճշմարտությանը՝ Աստծու նկատմամբ նման վերաբերմունք դրսևորելով։ Առավել ևս այդ անհավատների և աթեիստական իշխող կուսակցությունների, ճշմարտության հանդեպ հակակրանք տածող այդ մարդկանց դեպքում. նրանց վերաբերմունքն Աստծու նկատմամբ բացատրության կարիք չունի. նրանք անբարեխղճորեն հարձակվում և դատում են՝ ասելով ինչ ուզում են։ Մասնավորապես, կրոնական աշխարհի այդ փարիսեցիներն է՛լ ավելի են օգտվում առիթից՝ կամայականորեն դատելու և դատապարտելու համար։ Այս բոլոր մեկնաբանությունները դրական չեն, և դրանք, անշուշտ, օբյեկտիվ և ճշգրիտ չեն։ Ուստի, ո՞րն է այս մեկնաբանությունների էությունը։ Աստծու համար այս խոսքերը լոկ հայտարարություններ կամ տեսակետներ չեն, այլ ավելի շուտ նսեմացում, հարձակումներ, զրպարտություններ և հայհոյանքներ են Նրա դեմ։ Ինչո՞ւ եմ ասում «Աստծու համար»։ Քանի որ Աստված այս ամենը չափում է ամենաճշգրիտ կերպով, մենք կարող ենք միայն նախածանց ավելացնել։ Պատմության ընթացքում մարդկության վերաբերմունքն Աստծու նկատմամբ այսպիսին է եղել. մարդկանց խոսքերը, որոնք հարձակվում են Աստծու վրա և անարգում Նրան, չափազանց շատ են եղել, և ոչ մի խոսք լավ մտադրությամբ չի ասվել։ Նույնիսկ այսօր այն, ինչ ձեր ականջները լսում են և ձեր աչքերը տեսնում են, նույնն է։ Սկզբից ի վեր ողջ մարդկության վերաբերմունքն Աստծու նկատմամբ չի փոխվել։ Ինչպե՞ս է Աստված վարվում այս հարցերի հետ։ Արդյոք Աստված ունի՞ պայմաններ կամ կարողություն՝ հրավիրելու համաշխարհային կրոնական համագումար՝ Ինքն Իրեն պաշտպանելու, Իր գործի իրական փաստերը պարզաբանելու, մարդկության առջև Ինքն Իրեն արդարացնելու համար։ Աստված արե՞լ է սա։ Ո՛չ, Աստված լուռ է մնում, Նա չի պարզաբանում ողջ իրավիճակը, ոչ էլ երբևէ պաշտպանում կամ արդարացնում է Ինքն Իրեն։ Սակայն նրանց համար, ովքեր առանձնապես ստոր կերպով են հարձակվում Աստծու վրա, Աստված որոշակի պատիժ է կիրառել՝ թույլ տալով, որ որոշ իրական իրադարձություններ գան նրանց վրա։ Ինչ վերաբերում է հանրության հարձակումներին, զրպարտություններին և հայհոյանքներին, ինչպիսի՞ն է Աստծու վերաբերմունքը։ Ինչպե՞ս է Աստված վարվում դրա հետ։ Անտեսում է։ Նա անում է այն, ինչ պետք է արվի, անում է այնպես, ինչպես պետք է արվի՝ ընտրելով նրանց, ում պետք է ընտրի, ուղղորդելով նրանց, ում պետք է ուղղորդի։ Ողջ աշխարհը կարգավորված է Աստծու ձեռքերում։ Նա երբեք չի խաթարել կամ փոխել Իր ծրագրերը մարդկային հարձակումների, զրպարտությունների կամ հայհոյանքների պատճառով։ Երբ Սատանայի չար ուժերը ճնշում և ձերբակալում են Աստծու ընտրյալ մարդկանց՝ անկախ նրանից, թե որքան կատաղի են նրանք, Աստված երբեք չի փոխել Իր ծրագրերը կամ Իր միտքը։ Նրա մտքերն ու գաղափարները լիովին անփոփոխ են մնում. Նա պարզապես ինչպես միշտ շարունակում է իրականացնել այն աշխատանքը, որը մտադիր է անել՝ տնօրինելով Իր մարդկությանը։ Աստծու համար այս հարձակումները, զրպարտությունները և հայհոյանքները երբեք որևէ արգելք չեն առաջացրել. Աստված ուշադրություն չի դարձնում դրանց։ Ինչո՞ւ Աստված չի արդարացնում կամ պաշտպանում Ինքն Իրեն։ Աստծու համար այս բաները միանգամայն բնականոն են։ Մարդկությունը մարդկություն է, իսկ Սատանան՝ Սատանա։ Միանգամայն բնականոն է, որ ճշմարտությունը կամ իրական փաստերը չհասկացող մարդիկ նման բաներ անեն։ Արդյոք սա ազդո՞ւմ է Աստծու գործի քայլերի վրա։ Ո՛չ, չի ազդում։ Աստված մեծ զորություն ունի. Նա գերիշխանություն ունի բոլորի նկատմամբ։ Բոլոր բաները և ամեն ինչ համակարգված կերպով գործում են Աստծու խոսքերում, Աստծու մտքերում և Աստծու գերիշխանության ներքո։ Անկախ նրանից, թե մարդկությունն ինչ է ասում կամ անում, դա որևէ կերպ չի կարող ազդել Աստծու գործի վրա։ Սա այն է, ինչ աստվածային էություն ունեցող Աստված ունակ է անելու։ Աստված գործում է, երբ գալիս է ժամանակը՝ իրագործելով Իր ծրագրերն առանց ամենաչնչին շեղման, և ոչ ոք այս ամենից որևէ բան չի կարող փոխել։ Մարդկային խոսքերը և Աստծու դեմ մարդկային ցանկացած հարձակում կամ զրպարտություն, Աստծու գործին խանգարելու և այն ոչնչացնելու միտումնավոր փորձեր լինեն, թե Աստծու գործի ակամա անհանգստացումներ և քանդում, երբեք չեն հասել իրենց նախատեսված նպատակներին։ Ինչո՞ւ։ Սա Աստծու իշխանությունն է. սա հաստատում է, որ Աստծու իշխանությունը եզակի է, անփոխարինելի որևէ ուժի կողմից և անգերազանցելի որևէ ուժի կողմից։ Սա փաստ է։ Աստված ունի այս իշխանությունը և այս զորությունը, Աստված ունի Իր ճշմարիտ ինքնությունը, և ոչ մի ուժ որևէ բան չի կարող փոխել, ուստի ինչո՞ւ պետք է Աստված ուշադրություն դարձնի մարդկանց չնչին հարձակումներին և զրպարտություններին։ Աստծու համար, անկախ նրանից, թե որքան կարևոր դեմքեր կամ որքան հզոր ուժեր մարդկության մեջ փորձում են միջամտել, զրպարտել, հարձակվել կամ հայհոյել Նրան, դա չի կարող անգամ փոքր-ինչ անհանգստացնել Աստծու գործը։ Ավելի շուտ, այս գործողությունները միայն ծառայում են ընդգծելու Աստծու արդար բնույթը և ամենակարողությունը։ Սատանայի չար ուժերի խանգարումները լոկ մի փոքրիկ դրվագ են մարդկության պատմության ընթացքում։ Այն, ինչ կարող է գերիշխանություն ունենալ ողջ մարդկության նկատմամբ, ազդել ողջ մարդկության վրա և փոխակերպել ողջ մարդկությանը, Աստծու գործն է, Աստծու ծրագիրը և Աստծու մեծ զորությունն ու իշխանությունը։ Սա է փաստը։ Ընդհակառակը, Աստված կարիք ունի՞ ուշադրություն դարձնելու Իր դեմ մարդկանց նսեմացումներին, հարձակումներին, զրպարտություններին և հայհոյանքներին։ Ո՛չ։ Քանի որ Աստված իշխանություն ունի, Աստծու համար Նրա հայտարարությունը՝ «Ես նկատի ունեմ այն, ինչ ասում եմ, այն, ինչ նկատի ունեմ, կարվի, և այն, ինչ անում եմ, կմնա հավիտյան», միշտ կիրականանա. այն իրականանում և կատարվում է ամեն օր։ Սա Աստծու իշխանությունն է։ Ոմանք հարցնում են. «Արդյո՞ք սա Աստծու վստահությունն է, Նրա հավատքը»։ Սխալվում ես։ Մարդիկ վստահություն ունեն, մարդիկ հավատքի կարիք ունեն, բայց Աստված՝ ոչ։ Ինչո՞ւ։ Որովհետև Աստված իշխանություն և զորություն ունի, և անկախ նրանից, թե ինչպես է մարդկությունը զրպարտում կամ դատապարտում Նրան, անկախ նրանից, թե ինչպես են Սատանայի թշնամական ուժերը անհանգստացնում և դիտավորյալ վնասում, ոչինչ չի փոխվի։ Հետևաբար, Աստված կարիք չունի վերացնելու ապականված մարդկության մեջ եղած թշնամական ուժերը, որոնք հարձակվում, զրպարտում և հայհոյում են Նրան, նախքան Իր գործն իրականացնելը։ Ի՞նչ հանգամանքներում է Աստված գործում։ Ի՞նչ հանգամանքներում է Նա հաղթանակի հասնում։ Ի՞նչ հանգամանքներում է Նա իրականացնում Իր գործը։ Դա արվում է ողջ մարդկության և բոլոր թշնամական ուժերի հարձակումների, զրպարտությունների և հայհոյանքների աղմուկի մեջ. հենց նման միջավայրում և ֆոնի վրա է Նա իրականացնում Իր գործը։ Մի՞թե սա Աստծու մեծ զորության դրսևորում չէ։ Մի՞թե սա Աստծու իշխանությունը չէ։ (Այդպես է։) Ո՞վ կարող է հերքել այս փաստը։ Չե՞ս համարձակվում ընդունել, որ սա փաստ է։

Պատմության ընթացքում մարդկությունը շարունակաբար զրպարտել և հայհոյել է Աստծուն, իսկ վերջին օրերում ողջ մարդկության մեջ Աստծուն դիմակայող ուժերն է՛լ ավելի են հզորացել՝ ավելի շատ ձայներով զրպարտելով և դատապարտելով Աստծուն։ Մարդկությունն օգտագործում է տարբեր մեթոդներ՝ թերթերի, հեռուստատեսության, համացանցի և այլ լրատվամիջոցների միջոցով Աստծուն զրպարտելու և Նրա վրա հարձակվելու համար։ Բայց մենք երբևէ վերլուծե՞լ ենք այս ասեկոսեները մեր բոլոր հավաքույթներում։ (Ո՛չ։) Ինչո՞ւ ոչ։ Ոմանք ասում են. «Արդյո՞ք դա այն պատճառով է, որ անմեղը մնում է անմեղ, իսկ ասեկոսեները մեռնում են, երբ հասնում են իմաստուններին»։ Արդյո՞ք դա է պատճառը։ (Այս ասեկոսեները հիմնովին չեն կարող ազդել Աստծու գործի վրա։ Անկախ նրանից, թե ինչպես է Սատանան խանգարում, նա չի կարող դիտավորյալ վնասել կամ խանգարել Աստծու գործի և ծրագրի առաջընթացին։) Սատանան հենց այդպիսի բան է. քանի դեռ Աստված գործում է, քանի դեռ Աստված աշխատում է, նա գալիս է խանգարելու։ Սա հենց այն դերն է, որը նա խաղում է։ Նորմա՞լ է, որ կանգնեցնես նրա հանդես գալը։ Պետք է նրան բավարար տարածք, բավարար բեմ, բավարար հնարավորություն տաս՝ հանդես գալու համար։ Երբ նա բավականաչափ հանդես գա, հոգնի իր իրարանցումից և բավականաչափ չարիք գործի, նրա օրերը հաշված կլինեն։ Մենք կարիք չունենք վատնելու թանկարժեք ժամանակը՝ վերլուծելով նրա տարբեր ասեկոսեներն ու չար գործերը՝ այս ասեկոսեները հերքելու համար. դա անելն անօգուտ և անարժեք է։ Ի՞նչ օգուտ կա դրանք մանրամասն վերլուծելուց։ Արդյոք դա կարո՞ղ է ներկայացնել մարդկանց ճշմարտությունը հասկանալը։ Կան չափազանց շատ ճշմարտություններ, որոնք մարդիկ պետք է հասկանան. նրանք նույնիսկ չեն կարող լսել այս բոլոր ճշմարտությունները, էլ չասած այս ասեկոսեները հերքելու մասին։ Արդյոք մարդիկ ունե՞ն այդ ազատ ժամանակը։ Անկեղծ ասած՝ Ես իսկապես հետաքրքրված չեմ այդ հարցերով, ոչ էլ պատրաստակամ եմ նշելու դրանք կամ ուշադրություն դարձնելու դրանց։ Ոմանք ասում են. «Այս տարիներին այնպես է, որ Դու չե՞ս համարձակվում որևէ տեղ գնալ։ Արդյո՞ք այնպես է, որ այնքան շատ ասեկոսեներ են պտտվում, որ միշտ անհանգիստ և վախեցած ես, ուր էլ որ գնաս»։ Ես ասում եմ, որ բացարձակապես ոչինչ չեմ զգում։ Ոմանք ասում են. «Չե՞ս ուզում պաշտպանել Ինքդ Քեզ այն բաների դեմ, որոնք չես արել»։ Ի՞նչ կա պաշտպանելու։ Ես նույնիսկ չեմ կարողանում զբաղվել Իմ պատշաճ գործերով։ Ես զրուցում եմ մարդկանց հետ, արարածների հետ, ոչ թե դևերի։ Ոմանք հարցնում են. «Քեզ չի՞ բարկացնում այս ասեկոսեները լսելը»։ Ես ասում եմ, որ ոչինչ չեմ զգում դրանց նկատմամբ, դրանք Ինձ ոչինչ զգալ չեն տալիս։ Ես չեմ զբաղվում այս հարցերով։ Ոմանք հարցնում են. «Չե՞ս զգում, որ քեզ անարդարացիորեն վիրավորել են»։ Ես ասում եմ, որ չեմ զգում, որ ինձ անարդարացիորեն վիրավորել են, ի՞նչ կա անարդարացիորեն վիրավորված զգալու։ Անել այն, ինչ կարող եմ, անել այն, ինչ պետք է անեմ, լավ անել այն, ինչ կարող եմ և պետք է անեմ, կատարել Իմ պարտականությունները. սա լավագույն բանն է, սա իմաստալից է։ Ես չեմ շեղվի և ժամանակ չեմ ծախսի այդ անիմաստ, անարժեք բաների վրա։ Ես ժամանակ չունեմ զբաղվելու այդ հարցերով։ Ոմանք ասում են. «Իսկ երբ ազատ ժամանակ ունես, կզբաղվե՞ս դրանցով»։ Չեմ զբաղվի, նույնիսկ երբ ազատ ժամանակ ունեմ։ Ես ավելի շուտ շանս հետ կխոսեմ, քան կզրուցեմ դևերի հետ։ Եթե հստակ գիտես, որ դա դև է, որն իր դիվային խոսքերն է ասում, ինչո՞ւ զբաղվել դրանով։ Բացարձակապես չպետք է զբաղվես դրանով. դևին հիմնովին ամոթանք տալը ճիշտ արարք է։ Մի խոսքով, Աստծու վերաբերմունքն այս ասեկոսեների նկատմամբ հետևյալն է. որևէ բան անելիս կամ յուրաքանչյուր նախադասություն ասելիս Աստված չի արդարացնում Ինքն Իրեն, չի ապացուցում Ինքն Իրեն մարդկությանը և, անշուշտ, չի արդարացնում Ինքն Իրեն Սատանայի՝ թշնամու առջև՝ ասելով, որ Ինքը մաքուր է և անմեղ ու առանց մեղքի։ Այն ամենը, ինչ Աստված անում է, Իր տնօրինման համար է՝ փրկելու այն մարդկանց, ում Նա մտադիր է փրկել։ Նա քայլ առ քայլ հետևում է Իր տնօրինման ծրագրին. դա չի անում որևէ մեկին որևէ բան ցուցադրելու համար, ոչ էլ Իր ինքնությունը հաստատելու համար։ Մարդկային լեզվով ասած՝ այն ամենը, ինչ Աստված անում է, արվում է բնազդաբար՝ առանց որևէ անկեղծության պակասի կամ պասիվության։ Այն, որ Աստված բնազդաբար իրականացնում է այս բոլոր առաջադրանքները, հաստատում է Նրա ինքնությունը և Նրա էությունը։ Մարդկությունը չի կարող փոխել Աստծու ծրագիրը, ոչ էլ կարող է գերազանցել Աստծու իշխանությունն ու զորությունը. սա փաստ է։ Հետևաբար, Աստված անտեսում է այն ասեկոսեներն ու դիվային խոսքերը, որոնք հարձակվում Իր վրա և զրպարտում Իրեն մարդկության ներսում ցանկացած կողմից։ Ասե՛ք Ինձ, մի՞թե Աստծու համար չափազանց հեշտ չէր լինի մի գլուխ խոսքեր արտասանել կամ դատապարտություն գրել՝ քննադատելու աշխարհի իշխող աթեիստական կուսակցությունների և կրոնական աշխարհի հարձակումներն ու դիմակայությունն Աստծու դեմ։ Բայց Աստված այսպես չի վարվի Սատանայի հետ։ Աստված գործում է սկզբունքներով. երբ խոսքը վերաբերում է Աստծու կողմից Սատանայի չար ուժերի ոչնչացմանը, Նա ունի Իր սեփական ժամանակացույցը։ Աստծու համար գործելը չափազանց հեշտ է։ Աստված կարող էր որոշ հրաշալի գործեր կատարել երկնքում, և հանկարծ երկինքը կճեղքվեր, և մի ձայն կասեր. «Ես այն միակ ճշմարիտ Աստված եմ, ում դուք զրպարտում եք, հարձակվում և հայհոյում եք։ Ես այն Ամենակարողն եմ, ում դուք ներկայումս զրպարտում և հայհոյում եք»։ Սա լսելով՝ մարդկությունն անմիջապես կապշեր և շփոթության կմատնվեր՝ ի վիճակի լինելով միայն գետնին խոնարհվելու՝ լաց լինելով և կրճտացնելով իրենց ատամները։ Այս մեկ նախադասությունը կլուծեր ամեն ինչ, կապացուցեր ամեն ինչ։ Արդյոք դրանից հետո որևէ մեկը կհամարձակվե՞ր անարգել Աստծուն։ Արդյոք կրոնական աշխարհի այդ դևերը վախից անհետ չէի՞ն կորչի։ Սատանան ասեկոսեներ է հորինում Աստծու մասին, նա զրպարտում է Աստծուն և հարձակվում Նրա վրա՝ մղելով Աստծուն հավատացողներին բարկանալու և ատելությամբ լցվելու, ի վիճակի չլինելու ուտելու կամ քնելու, ցանկանալով հոդվածներ գրել և ծրագրեր ստեղծել՝ դա հերքելու համար, մինչդեռ Աստված պարզ է գործում։ Նա կարող էր պարզապես մի քանի նախադասություն ասել, և ողջ մարդկությունն այնուհետև լիովին կենթարկվեր՝ այլևս չհամարձակվելով հարձակվել կամ հայհոյել Նրան։ Ինչպե՞ս Պողոսին ստիպեցին հնազանդվել։ (Աստված հայտնվեց նրան Դամասկոսի ճանապարհին։) Աստված հայտնվեց նրան։ Իրականում նա ոչինչ չտեսավ. պարզապես մի լույս կար, որն այնքան վախեցրեց Պողոսին, որ նա խոնարհվեց գետնին և այլևս չհամարձակվեց հալածել Հիսուսին։ Սատանայի հետ գործ ունենալն այնքան պարզ է. իրականում դա չափազանց հեշտ է Աստծու համար։ Աստված կարող էր ընդամենը մեկ խոսքով լուծել դա։ Սա անելը շատ ավելի հեշտ կլիներ, քան տասնամյակներ ծախսելը ձեզ հետ խոսելու և այս ողջ ջանքը ձեր մեջ դնելու վրա, բայց Աստված այսպես չի վարվում։ Ինչո՞ւ։ Կա մի գաղտնիք, որը պետք է ձեզ ասեմ։ Աստված մարդկանց է փրկում, այսինքն՝ այն մարդկանց, ում Աստված ընտրել է. մնացածները, ում Աստված չի ընտրել, մարդիկ չեն համարվում, այլ գազաններ են, դևեր, որոնք արժանի չեն լսելու Աստծու ձայնը, տեսնելու Աստծու դեմքը կամ առավել ևս իմանալու որևէ տեղեկություն Աստծու մասին։ Հետևաբար, Աստված այսպես չի վարվում։ Աստծու ինքնությունը պատվավոր է. ոչ թե պարզապես ցանկացած մեկը, ով ցանկանում է տեսնել Նրան, կարող է դա անել, և Նա չի հայտնվի ինչ-որ մեկին այն պատճառով, որ նա միշտ ուշադիր, եռանդով և ամբողջ սրտով նայում է երկնքի որոշակի վայրի։ Կարծում ես, որ ցանկացած մեկը, ով ուզում է տեսնել Աստծուն, կարո՞ղ է տեսնել Նրան։ Աստված արժանապատվություն ունի. Աստված հայտնվում է նրանց, ովքեր վախենում են Իրենից և խուսափում են չարից, Նա հայտնվում է սուրբ վայրերում և թաքնվում է կեղտոտ վայրերից։ Ողջ մարդկությունը կեղտոտ է, թե սուրբ, քննարկման կարիք չունի։ Այս մարդկությունն արժանի չէ տեսնելու Աստծուն. նրանք չեն ընդունում, որ Աստված կա, ուստի ինչո՞ւ պետք է Աստված հայտնվի նրանց։ Նրանք արժանի չեն։ Աստված ունակ է բաներ անելու, բայց չի անում։ Սա հաստատում է Աստծու խոնարհությունն ու թաքնվածությունը և Նրա ինքնության պատվավորությունը։ Ասե՛ք Ինձ, եթե Սատանան կարողանար անել այդ բաները, օրական քանի՞ անգամ կաներ դրանք, որքա՞ն կցուցադրեր դրանք։ Երբ Սատանայի կողմից ապականված մարդիկ որևէ փոքր պաշտոն են զբաղեցնում և փոքր-ինչ իշխանություն են բանեցնում, ով գիտե, թե ինչ աստիճանի նրանք կցուցադրեն այդ իշխանությունը. էլ չենք խոսում Սատանայի մասին, որը կչարաշահի և կցուցադրի իր ունեցած ցանկացած իշխանություն աներևակայելի ձևերով։ Աստված այսպես չի վարվում. մի՛ չափեք Աստծուն Սատանայի տրամաբանությամբ, դա կոպիտ սխալ կլիներ։ Ինչ վերաբերում է այն բանին, թե ինչ կարող է անել Աստված, կախված է Աստծուց, թե արդյոք Նա ցանկանում է անել դա։ Եթե Աստված ցանկանա, դա կարող է արվել մի ակնթարթում, իսկ եթե Նա չի ցանկանում, ոչ ոք չի կարող հարկադրել Նրան։ Աստծու վերաբերմունքը ասեկոսեների նկատմամբ հենց սա է։ Նա անտեսում է դրանք։ Աստված դեռևս անում է այն, ինչ պետք է անի, այն, ինչ մտադիր է անել. ոչ մի մարդ, ոչ մի ուժ չի կարող խափանել կամ փոխել Նրա ծրագիրը։ Այս ասեկոսեները, որոնք հարձակվում են Աստծու վրա, զրպարտում և նսեմացնում են Նրան, ոչինչ չեն փոխում։ Ասեկոսեներն ի վերջո պարզապես ասեկոսեներ են և երբեք չեն կարող փաստեր դառնալ։ Նույնիսկ եթե դրանք համահունչ են մարդկային փիլիսոփայությանը, գիտությանը, բարոյականությանը, տեսությանը և այլն, նույնիսկ եթե ողջ մարդկությունը ոտքի կանգնի՝ Աստծու վրա հարձակվելու համար, ճշմարտությունը չի կանգնի մարդկության կողքին, ոչ էլ մարդկությունը կդառնա ճշմարտության տերը։ Աստված հավերժ Աստված է։ Նրա ինքնությունն ու կարգավիճակը երբեք չեն փոխվում։ Այսպիսով՝ անկախ նրանից, թե ինչպես է Սատանան խանգարում, Աստծու գործը դեռևս կանոնավոր կերպով առաջ է ընթանում, որովհետև սա Աստծու գործն է։ Եթե դա մարդկային գործ լիներ, Սատանայի վարչակարգը, որը նման խանգարումներ է առաջացնում, և հասարակական տարբեր ուժերը, որոնք նման հարձակումներ և զրպարտություններ են սկսում, արդեն իսկ կհանգեցնեին դրա փլուզմանը և գոյության դադարեցմանը։ Միայն երբ Աստված խոսում և գործում է, միայն երբ Սուրբ Հոգին գործում է, եկեղեցին ավելի ու ավելի է բարգավաճում։ Մի՞թե սա փաստ չէ։ Տեսե՞լ եք այս փաստը։ (Այո, տեսել ենք։) Ի՞նչ եք տեսել։ (Թագավորության ավետարանն արդեն տարածվել է տասնյակ երկրներում, և Սատանայի կողմից հորինված ու տարածված այդ ասեկոսեներն ամենևին չեն խանգարել ճշմարտությունը սիրողներին դառնալու դեպի Աստված։) Սա Աստծու արածն է. Աստծու գործը կարող է հասնել այս արդյունքին, Աստծու խոսքերը կարող են հասնել այս արդյունքին։ Սա վեր է Սատանայի ակնկալիքներից։ Աստծու խոսքերն այնպիսի հսկայական զորություն ունեն. ավետարանը լավ ուղղությամբ է տարածվում, և ամեն ինչ կանոնավոր կերպով առաջ է ընթանում՝ ըստ Աստծու ծրագրի՝ առանց որևէ շեղման։ Աստծու գործը և Աստծու խոսքերը տարածվում են Աստծու ընտրյալ մարդկանց շրջանում, ինչպես վաղուց նախասահմանված էր։ Ավետարանը քարոզելուց ձեռք բերված մարդկանց թիվը և ճշմարիտ ճանապարհն ուսումնասիրող մարդկանց թիվն ամիս առ ամիս աճում են։ Մի՞թե սա ցույց չի տալիս, թե ինչպես է տարածվել ավետարանչական աշխատանքը։ Եթե դա Աստծու գործը չլիներ, անկախ նրանից, թե որքան մարդիկ որքան մեծ գին կվճարեին, նրանք չէին կարողանա հասնել այս արդյունքին։ Սա Աստծու զորությունն է, այն արդյունքը, որը ձեռք է բերվել Աստծու խոսքերի զորությամբ։

Կրկին խոսենք այն մասին, թե ինչպես են մարդիկ վերաբերվում տարբեր ասեկոսեներին։ Մարդիկ չեն կարող տարբեր ասեկոսեների հանդեպ նույն վերաբերմունքն ունենալ, ինչ Աստված։ Նրանք չեն հասկանում Աստծու մտադրությունները և ասեկոսեներ լսելիս միշտ մտածում են. «Եթե ոչինչ չանեմ, խղճիս դեմ գնացած կլինեմ։ Եթե ասեկոսեներ հորինողները հաղթեն, անհանգիստ, դժգոհ և վրդովված կզգամ, անհավասարության զգացում կունենամ, ուստի պետք է հերքեմ նրանց։ Պետք է տեսանյութ պատրաստեմ կամ հոդված գրեմ՝ ասեկոսեները պարզաբանելու համար»։ Արժե խորհել՝ նման մտածելակերպով գործելը համահո՞ւնչ է արդյոք Աստծու մտադրություններին, համապատասխանո՞ւմ է ճշմարտության սկզբունքներին։ Եթե եկեղեցու աշխատանքն անելիս և ձեր պարտավորությունները կատարելիս ձեր նպատակն ու դրդապատճառը լոկ ասեկոսեները պարզաբանելն ու հստակ բացատրելն է, որ ճշմարիտ Աստծուն եք հավատում, որ կյանքի ճիշտ ճանապարհի վրա եք, և որ ավետարանը քարոզելու և Աստծուն վկայելու համար ձեր արած ամեն ինչ արդարացի է եղել, և որ միայն այն պատճառով, որ աշխարհը չգիտի կամ չի հասկանում այս բոլոր փաստերի ճշմարտությունը, ձեզ մեղադրել են բազմաթիվ անհիմն հանցագործությունների մեջ, և դուք դրանով իսկ հույս ունեք, որ երբ ամեն ինչ պարզաբանվի, աշխարհը ձեզ անմեղ կճանաչի, որ աշխարհի բոլոր կողմերը համընդհանուր կերպով կընդունեն, որ «դուք հավատում եք ճշմարիտ Աստծուն, կյանքի ճիշտ ճանապարհի վրա եք, և այն ամենը, ինչ Աստված պահանջել է, որ անեք, ճիշտ է և արդար գործ է», ապա ի՞նչ։ Արդյո՞ք այդ ժամանակ խղճի հանգստությամբ կհավատաք Աստծուն։ Արդյո՞ք Աստծուն հավատալու ճիշտ ուղու վրա կանգնած կլինեք։ Արդյո՞ք առանց որևէ արտաքին միջամտության կանգնած կլինեք փրկության տանող ուղու վրա։ Արդյո՞ք աստվածավախ սիրտ ձեռք բերած կլինեք։ Այդ ժամանակ կարո՞ղ եք հասնել Աստծուն հնազանդվելուն։ Այդ ժամանակ կարո՞ղ եք ստանալ Աստծու հավանությունը։ (Ոչ։) Հնարավո՞ր է արդյոք, որ մարդիկ քո հանդեպ ոչ մի թյուրըմբռնում չունենան և միայն գովաբանեն ու հարգեն քեզ, ինչից հետո կարողանաս մաքուր խղճով հավատալ Աստծուն։ Բացարձակապես ո՛չ։ Իհարկե, մարդիկ չեն կարող ասեկոսեների հանդեպ նույն վերաբերմունքն ունենալ, ինչ Աստված, բայց պետք է ունենալ ճիշտ տեսանկյուն, ճշգրիտ վերաբերմունք և դիրքորոշում՝ ասելով. «Այս ասեկոսեներն իսկապես ատելի և գարշելի են։ Այս ասեկոսեներից երևում է, որ այս ապականված մարդկությունն իսկապես Աստծու թշնամին է. սա միանգամայն ճիշտ է։ Չպետք է Սատանայի ասեկոսեների հիման վրա դատեմ՝ Աստծու գործը ճշմարիտ է, թե կեղծ։ Աստծու խոսքերը կարդալու և պարտավորությունս կատարելու փորձառությունների միջոցով հաստատում եմ, որ Աստծու բոլոր խոսքերը ճշմարտությունն են, և այն ամենը, ինչ Նա անում է, մարդկանց հնարավորություն է տալիս փրկվելու։ Այսօր, գալով Աստծու առջև՝ ընդունելու Նրա փրկությունը, պետք է կատարեմ պարտավորությունս և իրագործեմ պարտականություններս ու պատասխանատվություններս՝ տարածելու Աստծու խոսքերը, հռչակելու Նրա անունը և վկայելու Աստծու գործի ու Նրա մտադրությունների մասին, որպեսզի Աստծու ընտրյալները կարողանան վերադառնալ Աստծու տուն, լսել Նրա ձայնը և որքան հնարավոր է արագ Նրանից ստանալ խոսքերի և կյանքի մատակարարումը։ Սա իմ պարտականությունն է, իմ պատասխանատվությունը։ Ես համագործակցում եմ Աստծու գործի հետ, բայց ոչ նրա համար, որ արդարացնեմ, թե իմ բռնած ճանապարհը ճիշտ է, կամ որ իմ ստանձնած գործն արդար է. ոչ այս բաների համար։ Իմ պարտավորությունը ես չեմ կատարում նրա համար, որ վրեժխնդիր լինեմ Աստծու դեմ Սատանայի հարձակումների և զրպարտությունների համար։ Ավելի շուտ, ես իմ սեփական պարտականություններն ու պատասխանատվություններն եմ կատարում և, իհարկե, իմ սեփական հավատարմությունն եմ ցուցաբերում՝ հատուցելու Աստծու սերը, ընդունելու Աստծու հանձնարարությունը և համագործակցելու Աստծու գործի հետ»։ Սա ճի՞շտ տեսանկյուն է։ Արդյո՞ք սա այն տեսանկյունն է, որը մարդիկ պետք է ունենան։ (Այո։) Այս տեսանկյունից, երբ տարբեր ծրագրեր են ստեղծվում, օրհներգեր երգել լինի, պարել, ֆիլմեր նկարահանել, թե փորձառական վկայությունների մասին բեմադրություններ պատրաստել, արդյո՞ք մարդկանց դիրքորոշումը, այն տեսանկյունը, որից նրանք հանդես են գալիս, և նրանց արած որոշակի հայտարարություններ չպետք է որոշակի փոփոխությունների ենթարկվեն։ (Այո։) Սակայն մարդկանց մեծամասնությունն այս բոլոր առաջադրանքները կատարելիս դա արել է պոռթկունությամբ և ատելությամբ՝ խառնված մարդկային զգացմունքների հետ։ Հետևաբար, նրանք չափազանց շատ են մերկացրել անհավատների, իշխող կուսակցության և կրոնական աշխարհի գործողություններն ու վարքագիծը, և նրանց խոսքերը չափազանց կոպիտ են եղել՝ որոշակի բացասական ազդեցություն թողնելով ուրիշների վրա այն բանից հետո, երբ նման ծրագրեր են դիտել։ Պատճառը պարզ է. մարդիկ այս բոլոր գործողությունները ձեռնարկում են որոշակի զգացմունքով, ոչ այնքան ճիշտ տեսանկյունից։ Եվ մարդիկ դեռ կարծում են, թե սա միանգամայն արդարացի է՝ ասելով. «Նրանք հարձակվում են, վարկաբեկում և մեր մասին ասեկոսեներ հորինում. ի՞նչ վատ բան կա նրանց մերկացնելու մեջ։ Սա օրինական ինքնապաշտպանություն է։ Օրինական ինքնապաշտպանությունն անօրինական չէ, ոչ էլ մենք ինչ-որ բաներ ենք հորինում. մենք բոլորս մանրամասն վերլուծում ենք ամեն ինչ՝ հիմնվելով փաստերի վրա։ Նրանք ոչնչից ասեկոսեներ են հորինում մեր մասին. մի՞թե սխալ է, որ մերկացնում և մանրամասն վերլուծում ենք նրանց։ Չե՞նք կարող պատասխան հարված հասցնել»։ Ի՞նչ օգուտ ունի պատասխան հարված հասցնելը։ Դևերը լի են ստերով և երբեք ոչ մի ճշմարիտ խոսք չեն ասում. արդյո՞ք որևէ արժեք ունի անընդհատ նրանց ստերը մանրամասն վերլուծելը, որպեսզի նրանք գիտակցեն, որ իրենց ասածը սուտ է, և որպեսզի ստելն ընդունելուց հետո այլևս երբեք չստեն։ Կարո՞ղ են արդյոք նրանք հասնել դրան։ (Ոչ։) Մի՞թե այդ մոտեցումը հիմարություն և տգիտություն չէ։ Վաղուց եմ ասել, որ մեր հիմնական խնդիրն Աստծու գործի, Նրա գործի միջոցով ձեռք բերված արդյունքների, Նրա խոսքերի և մարդկանց վրա Նրա խոսքերի ազդեցության մասին վկայելն է, և որ ինչ վերաբերում է իշխող կուսակցության ճնշումներին ու հալածանքներին և կրոնական աշխարհի դիմադրությանն ու դատապարտմանը, բավական է պարզապես դրանց հետ կապված որոշակի նախապատմություն հակիրճ նշել։ Բայց մարդիկ չեն կարողանում հասկանալ, որքան էլ լսեն։ Նրանք միշտ պոռթկունությամբ են վերաբերվում այս հարցերին և ցանկանում են վիճել։ Եվ ի՞նչ արդյունք է լինում։ Դա բացարձակապես ոչ մի արդյունք չի տալիս, քանի որ Սատանայի չար ուժերի հետ անհնար է տրամաբանել։ Մի՞թե սա մարդկանց հիմարությունն ու տգիտությունը չէ։

Ոմանք ավետարան են քարոզում, որևէ տեխնիկական մասնագիտություն են սովորում կամ որոշակի տեսակի պարտավորություն են կատարում՝ միայն ասեկոսեները պարզաբանելու և մարդկանց ճշմարտությունը բացատրելու դրդապատճառով՝ պատերազմ հայտարարելով խավար աշխարհին և Աստծուն դիմակայող չար մարդկանց։ Արդյո՞ք սա արդարության գործողություն է։ Անկախ նրանից՝ ճիշտ ես վարվում, թե սխալ, պետք է հասկանաս՝ կարո՞ղ է արդյոք Աստված փրկել Իր հանդեպ թշնամական տրամադրված այդ չարակամ մարդկանց։ Արդյո՞ք որևէ արժեք կա քո արածի մեջ։ Եթե չես հասկանում, թե ինչպիսի մարդկանց է Աստված փրկում և միշտ արտահայտում ես տեսակետներ, որոնք ճիշտ են թվում, բայց իրականում սխալ են, մի՞թե սա չի խոչընդոտում քո իսկ փրկությանը։ Ոմանք իրենց պարտավորությունը կատարում են միայն նրա համար, որ պայքարեն Աստծուն դիմակայող չար ուժերի դեմ և հակառակեն աշխարհիկ միտումներին։ «Նրանք ասում են, թե անտեսում ենք մեր ընտանիքները և բնականոն կյանքով չենք ապրում, ուստի ուզում եմ ապացուցել ճշմարտացիությունս՝ լավ կատարելով իմ պարտավորությունները։ Ապագայում, երբ գնամ երկինք և մտնեմ թագավորությունը, իսկ նրանք դատվեն, կտեսնեն, որ ճիշտ էի»։ Ի՞նչ օգուտ ունի քեզ այդպես ապացուցելը։ Նույնիսկ եթե ապացուցել ես քո ճշմարտացիությունը, ի՞նչ օգուտ դրանից։ Ի՞նչ է դա ներկայացնում։ Ո՞րն է դրա արժեքը։ Եթե դա իսկապես թույլ տար քեզ մտնել թագավորությունը և ստանալ Աստծու հավանությունը, ապա դա կարժենար դրան, և քո ճանապարհը ճիշտ կլիներ։ Բայց, ցավոք, այս ճանապարհն իրագործելի չէ։ Սա այն ճանապարհը չէ, որն Աստված նախասահմանել է մարդկանց համար, և Աստված չի պահանջում, որ մարդիկ այսպես վարվեն։ Մարդիկ միշտ հիմար են՝ մտածելով, որ քանի որ ճշմարտության կողմում են կանգնած և ունեն ճշմարտությունը, պետք է արդար գործեր ձեռնարկեն՝ պատերազմ հայտարարելով այս չար աշխարհին և բոլոր նրանց, ովքեր ասեկոսեներ են հորինում՝ ասելով. «Մենք հավատում ենք Աստծուն և հետևում ենք Նրան, մենք կատարում ենք մեր պարտավորությունը. մենք ձեզ ցույց կտանք, թե ով է ճիշտ ճանապարհի վրա»։ Մի՞թե սա պոռթկունություն չէ։ Որևէ օգուտ կա՞ այս բաների շուրջ վիճելուց։ Այն բացարձակապես ոչ մի արժեք չունի։ Եթե իսկապես ժամանակ և էներգիա ունես, ավելի լավ կլիներ՝ փոքր-ինչ ավելին սովորեիր որևէ մասնագիտության մասին, ուսումնասիրեիր մասնագիտությանը վերաբերող որոշակի գիտելիքներ և ընդհանուր գիտելիքներ։ Սա օգտակար և աջակցող է պարտավորությանդ կատարման համար։ Ինչո՞ւ ես միշտ պայքարում աշխարհի չար ուժերի դեմ։ Ինչո՞ւ միշտ պայքարել ասեկոսեների դեմ։ Մի՞թե սա ջանքերի վատնում չէ այնտեղ, որտեղ դրա կարիքը չկա։ Անկախ նրանից՝ ուրիշներն ինչպես են հարձակվում քեզ վրա, կարիք չկա նրանց ուշադրություն դարձնելու։ Նրանք դիվային բնություն ունեն և անասուններ են, նրանք պարզապես այդպիսին են. Աստված չի փրկում նրանց, չի փոխում նրանց և չի խոսում նրանց հետ։ Աստված անտեսում է նրանց, ուստի պե՞տք է արդյոք ուշադրություն դարձնես նրանց։ Եթե մարդիկ համառորեն պնդում են անել այն, ինչ Աստված չի անում, մի՞թե սա փոքր-ինչ հիմարություն չէ և իմաստության պակաս։ Դու առնվազն մարդ ես, որը չունի Աստծուն հնազանդվող սիրտ, և չես սիրում այն, ինչ Աստված է սիրում, կամ չես ատում այն, ինչ Աստված է ատում։ Չես տեսնում, թե որն է Աստծու վերաբերմունքն այս բաների հանդեպ. Աստված անտեսում է դրանք. նույնիսկ չես գիտակցում, թե ինչու է այդպես։ Աստծու գործի երեք փուլերից յուրաքանչյուրում Աստված շատ խոսքեր է ասել։ Աստծու և մարդկության միջև շատ երկխոսություններ կան, և այդ երկխոսություններից կարելի է տեսնել Աստծու մտադրությունները, Աստծու բնույթն ու էությունը։ Սակայն Աստված երբեք չի խոսում այն մասին, թե ինչպես է երկխոսում Սատանայի հետ որոշակի առանձնահատուկ հարցերում, և այդպիսով մերկացնում Սատանային՝ թույլ տալով մարդկությանը հստակորեն տեսնել Սատանայի ճշմարիտ դեմքը և հստակորեն տեսնել, թե ինչպես է Սատանան վերաբերվում Աստծուն։ Այնքան շատ նման հարցեր կան, բայց Աստված չի նշում դրանք։ Ինչո՞ւ Աստված չի նշում դրանք։ Որովհետև այդ բաների մասին խոսելը ոչ մի օգուտ չի տալիս քեզ։ Քեզ համար ամենաօգտակարն Աստծու կյանքի խոսքերն են՝ այս խոսքերը, որոնք կարող են հնարավորություն տալ քեզ Աստծու առջև գալու և դառնալու մարդ, որը ենթարկվում է Աստծուն և որը վախենում է Աստծուց ու խուսափում չարից, ամենաօգտակարն են քեզ համար։ Աստված ասում է քեզ, թե ինչպես ապրել և ինչպես խոսել, ինչպես նաև ինչպես զանազանել մարդկանց ու հարցերը և սովորել կիրառել ճշմարտությունն ու իմաստուն լինել տարբեր միջավայրերում և իրավիճակներում. այս ամենն օգտակար է քեզ համար։ Աստված ասում և անում է այն ամենը, ինչ օգտակար է քեզ համար։ Աստված չի ասում ոչ մի խոսք, որն օգտակար չէ քեզ համար։ Մի՞թե Աստծու համար չափազանց հեշտ չէր լինի ասել այդ խոսքերը։ Ուստի ինչո՞ւ Նա չի ասում դրանք։ Որովհետև ապականված մարդկությունը այդ խոսքերի կարիքը չունի։ Այս ասեկոսեները համարժեք են դևերի և Սատանայի խոսքերին, և Աստված անտեսում է դրանք, ուստի դու նույնպես չպետք է պայքարես դրանց դեմ։ Հասկանո՞ւմ ես։ (Հասկանալի է։) Երբ հասկանաս, կիմանաս, թե ինչպես կիրառել, այնպես չէ՞։ Ջանք մի՛ գործադրիր ասեկոսեները մանրամասն վերլուծելու, ասեկոսեները հերքելու, ասեկոսեների աղբյուրները փնտրելու և այլնի վրա։ Եթե իսկապես Աստծու համար վկայություն կրելու սիրտ ունես և ցանկանում ես հաստատուն կանգնել վկայությանդ մեջ ու ստանալ Աստծու հավանությունը, այնքան շատ խոսքեր կան, որոնք կարող ես ասել, և այնքան շատ բաներ, որոնք կարող ես անել։ Աստծու՝ մարդկանց մատակարարած խոսքերն ու ճշմարտությունները պահանջում են, որ խորհրդածես և փորձառաբար ապրես դրանք, որպեսզի դրանք դառնան քո սեփական կիրառման սկզբունքներն ու ուղիները՝ ի վերջո դառնալով քո սեփական կյանքը։ Անհրաժեշտ է, որ ժամանակ և էներգիա ծախսես՝ սա իրագործելու համար։ Եթե հիմար ես ու տգետ, միշտ ջանք ես գործադրում ասեկոսեների վրա, միշտ ցանկանում ես մաքրել անունդ և արդարանալ աշխարհի առջև, ապա դա փորձանք կբերի. չես ստանա ճշմարտությունը և լիովին կխճճվես ու կհյուծվես այս աշխարհիկ ասեկոսեներից։ Ի վերջո չես կարողանա հստակորեն բացատրել ամեն ինչ։ Ինչո՞ւ չես կարողանա հստակորեն բացատրել դրանք։ Որովհետև գործ ունես դևի հետ, իսկ այն բացահայտ ստեր է ասում։ Ի՞նչ է ասում դևն այժմ։ Մեծ կարմիր վիշապն ասում է. «Չինաստանը համաշխարհային կարգի պաշտպանն է, համաշխարհային խաղաղության պաշտպանը, և նրա դերը համաշխարհային խաղաղության ու կարգի պահպանման գործում վճռորոշ է»։ Նրա ասած ո՞ր խոսքերն են փաստեր։ Արդյո՞ք այս խոսքերը փաստեր են։ Երբ լսում ես այս խոսքերը, մի՞թե չես բարկանում։ Սա լսելուց հետո մտածում ես, որ Սատանան այնքան անամոթ է, որ անգամ նման բաներ է ասում։ Ինչո՞ւ պետք է վիճես նրա հետ։ Մի՞թե հիմարաբար չես վարվում։ Այն պարզապես այդպիսին է. Աստված պարզապես օգտագործում է նրան ծառայություն մատուցելու համար, Նա բացարձակապես մտադիր չէ փրկել կամ փոխել նրան։ Մի՞թե հիմարություն չէ նրա հետ վիճելը։ Նման հիմարություններ մի՛ արա։ Իմաստուն մարդիկ չեն լսում այս ասեկոսեները, ոչ էլ կաշկանդվում են դրանցից։ Ոմանք ասում են. «Ասեկոսեները լսելուց հետո անհանգստանում եմ»։ Այդ դեպքում պետք է աղոթես սրտումդ, օգտագործես ճշմարտությունը՝ զանազանելու համար, և ապա անիծես այդ դևերին ու Սատանային, և այդ ասեկոսեներն այլևս ոչ մի ազդեցություն չեն ունենա սրտիդ վրա։ Մեկ այլ ճանապարհ էլ կա. պետք է թափանցես էության մեջ։ Դու ասում ես. «Նույնիսկ եթե Աստծու գործողությունները չեն համապատասխանում իմ պատկերացումներին և դատապարտվում ու մերժվում են ապականված մարդկության կողմից, ես տեսնում եմ, որ Նա է ճշմարտությունը, իսկ դևերն ու Սատանան ճշմարտություն չունեն։ Ես վճռական եմ Աստծուն հավատալու հարցում։ Միայն Աստված կարող է փրկել ինձ։ Նա ունի Աստծու էությունը, Նա Աստված է, և Նրա էությունը երբեք չի փոխվում։ Որքան էլ դևերն ու Սատանան դիմակայեն Աստծուն, նրանք ճշմարտություն չունեն, և ես չեմ հավատում դևերի ու Սատանայի խոսքերին»։ Ունե՞ս այս հավատը։ (Այո։) Եթե ունես այս հավատը, որևէ մարդ, իրադարձություն կամ բան չպետք է անհանգստացնի քեզ, և առավել ևս չպետք է մոլորեցվես կամ հարձակման ենթարկվես Սատանայի կողմից։ Ուրեմն ի՞նչ պետք է անես։ Անտեսի՛ր. պարզապես կենտրոնացիր ճշմարտությանը ձգտելու և վկայությանդ մեջ հաստատուն կանգնելու վրա, և Սատանան ամոթահար կլինի։

Հենց նոր հաղորդակցվեցինք եկեղեցու ներսում ասեկոսեներ տարածելու հետ կապված որոշ հարցերի շուրջ։ Մարդկանց մեծամասնությունը Չինաստանի կոմունիստական կառավարությունից և կրոնական աշխարհից որոշ ասեկոսեներ է լսել. հենց նոր նաև հաղորդակցվեցինք այն մասին, թե ինչպես վերաբերվել այդ ասեկոսեներին և ինչպես վարվել դրանց հետ։ Երբ մարդիկ հասկանան ճշմարտության սկզբունքները, այդ ասեկոսեներն այլևս չեն մոլորեցնի կամ անհանգստացնի նրանց։ Հենց որ եկեղեցում հայտնվում է մեկը, ով ասեկոսեներ է տարածում, անկախ նրանից, թե ինչ եղանակով կամ տոնով է տարածում ցանկացած տեսակի ասեկոսե, ինչպե՞ս պետք է մոտենանք դրան։ Պետք է թույլ տանք, որ դա տեղի ունենա առանց միջամտելո՞ւ, թե՞ պետք է մերկացնենք, մանրամասն վերլուծենք այդ մարդուն և զբաղվենք նրանով։ Ո՞ր մեթոդն է համահունչ սկզբունքներին։ Կան մարդիկ, որոնք ասում են. «Մի՞թե խոսքի ազատություն չկա։ Ինչո՞ւ թույլ չտալ այդ մարդուն խոսել։ Պարզապես թողեք, որ խոսի։ Ասեկոսեները լսելուց հետո, երբ բոլորը կարողանան զանազանել դրանք, այլևս չեն հավատա այս դիվային խոսքերին, և ասեկոսեները բնականաբար կփլուզվեն»։ Ուրիշներն ասում են. «Անընդունելի է, որ նրանք ասեկոսեներ տարածեն և զրպարտեն Աստծուն։ Չենք կարող թույլ տալ, որ Աստծուն զրպարտող բաներ անեն։ Պետք է դաս տանք նրանց՝ արթնացնելու համար։ Աստված այնքան տառապանք է կրել՝ խոսելով և գործելով մեզ փրկելու համար, սակայն նրանք ասեկոսեներ են տարածում։ Խիղճ չունեն։ Միայն նրանց անիծելով կարող ենք մեղմել մեր ատելությունը. եթե չզբաղվենք նրանցով, հուսախաբ կանենք Աստծուն»։ Ո՞ր ճանապարհն է լավը։ Այս մոտեցումներից ոչ մեկը լավը չէ։ Ինչպես ավելի վաղ հաղորդակցվեցինք, ասեկոսեներ տարածողները հաստատ ոչ մի լավ բան չեն, և նման անհատներին պետք է զանազանել։ Եթե միայն երբեմն են ասեկոսեներ տարածում, պետք է նախազգուշացվեն։ Եթե մշտապես են ասեկոսեներ տարածում, պետք է մերկացվեն, մանրամասն վերլուծվեն և ապա հեռացվեն եկեղեցուց, որպեսզի այլևս չկարողանան մոլորեցնել կամ վնասել մարդկանց։ Հե՞շտ է արդյոք զբաղվել այս հարցով։ Այսպես կվարվեի՞ք, թե՞ կսպասեիք, որ եկեղեցու առաջնորդները հրամաններ տան։ Երբ բացահայտվում է, որ ինչ-որ մեկը մշտապես ասեկոսեներ է տարածում, և որ ամեն անգամ հավաքույթի գալիս խոսում է այս բաների մասին, երբեք չի կարդում Աստծու խոսքերը, երբեք չի աղոթում, չի սովորում օրհներգեր և առավել ևս չի կիսում Աստծու խոսքերի իր փորձառական հասկացողությունը, և երբ որևէ մեկը հաղորդակցվում է Աստծու խոսքերի մասին և փորձառական վկայություն կիսում, նա վանում և հակակրանք է զգում դրա հանդեպ, բայց նման հակակրանք չի զգում անհավատների ասեկոսեների հանդեպ և շատ է ոգևորվում դրանցից. երբ այս ամենը բացահայտվում է, ինչո՞ւ քաղաքավարություն ցուցաբերել նման մարդու հանդեպ։ Պարզ է, որ նա Սատանայի ծառա է, որը ներթափանցել է եկեղեցի՝ խանգարելու Աստծու ընտրյալ մարդկանց Աստծուն հետևելու։ Հանդուրժո՞ւմ ես նրա խանգարումը։ (Ոչ։) Եթե չես հանդուրժում, ապա ոտքի՛ կանգնիր և ասա. «Այսինչը գալիս է եկեղեցի և միշտ ասեկոսեներ տարածում, չի կարդում Աստծու խոսքերը և չի կիսում Աստծու խոսքերի իր փորձառական հասկացողությունը։ Նա չհավատացող է և պետք է հեռացվի եկեղեցուց։ Որևէ մեկն առարկություններ ունի՞»։ Եթե բոլորն ասեն, որ առարկություններ չունեն և ի համաձայնություն բարձրացնեն իրենց ձեռքերը, ապա այդ մարդը պետք է մաքրվի։ Մի՞թե բավարարող չէ ասեկոսեներ տարածողի հետ այսպես վարվելը։ (Այո։) Ահա թե ինչպես պետք է վարվել նման մարդկանց հետ։

Դ. Զանազանել մի քանի տեսակի ասեկոսեներ, որոնք խեղաթյուրում են Աստծու խոսքերը և դատում Աստծու գործը

Որտեղի՞ց են գալիս այն տեսակի ասեկոսեները, որոնց մասին հենց նոր խոսեցինք։ Դրանք գալիս են մեծ կարմիր վիշապից, կրոնական աշխարհից և անհավատներից։ Բացի արտաքին աշխարհից եկող ասեկոսեներից՝ կան նաև որոշակի ասույթներ և բամբասանքներ եկեղեցու ներսի մասին։ Կան նույնիսկ լիովին ոչ ճիշտ պնդումներ Աստծու, Աստծու գործի, Աստծու օրվա և Աստծու որոշ խոսքերի մասին, ինչպես նաև Աստծուն և Նրա գործը ներառող որոշ խորհուրդներ, որոնք մարդիկ ստեղծում են՝ հիմնվելով իրենց երևակայությունների և պատկերացումների վրա, կամ հիմնվելով սխալ տեղեկության և անհիմն ենթադրությունների շարունակական փոխանցման վրա։ Եվ քանի որ մարդիկ ծաղկեցնում են նման ասույթները, բամբասանքները և պնդումները, ձևավորվում են այս ասեկոսեները։ Հենց որ ասեկոսեները ձևավորվում են, որոշ մարդիկ, որոնք հակվածություն ունեն ասեկոսեների հանդեպ, ոգևորվում են դրանք տարածելու գործով՝ ասեկոսեներին վերաբերվելով որպես իրականության և դրանք ամենուր տարածելով, այնքան վառ կերպով և մանրամասնորեն նկարագրելով, որ որոշ մարդիկ, որոնք տեղյակ չեն իրերի իրական վիճակին և որոնք չեն հասկանում ճշմարտությունը և հիմար ու տգետ են, իսկապես մոլորեցվում են այս ասեկոսեներից։ Մոլորեցվելուց հետո արդյո՞ք նրանք ազդեցություն են կրում և անհանգստանում են։ (Այո։) Սրանք նույնպես տարածված խնդիրներ են, որոնք առաջանում են եկեղեցում։ Թեև այս ասեկոսեները գունատվում են այն ասեկոսեների համեմատ, որոնք զրպարտում և հարձակվում են Աստծու և Աստծու տան վրա, դրանք ո՛չ զրպարտում են, ո՛չ էլ հայհոյում Աստծուն, և թեև որևէ անհանգստություն կամ վնաս չեն պատճառում Աստծու գործին, այնուամենայնիվ, ազդում են որոշ մարդկանց կյանքի մուտքի վրա և պետք է կանգնեցվեն։ Օրինակ՝ երբ որոշ մարդիկ լսում են որոշակի ճշմարտանման արտահայտություններ, հավատում են դրանց իրենց սրտերում և արագորեն շրջապատի մտերիմներին տարածում։ Քանի որ ասեկոսեները շրջանառվում են, մանրամասները դառնում են ավելի բազմաթիվ և ամբողջական, և ի վերջո ասեկոսեները սկսում են նմանվել իրական իրադարձությունների։ Այնպիսի տարրեր, ինչպիսիք են ժամանակը, վայրը և կերպարները, բոլորն առկա են. նման ասեկոսեները բավարարում են հրապարակայնորեն տարածվել կարողանալու պայմանները, այնպես չէ՞։ Ի՞նչ տեղեկատվություն է տարածվում։ Ասեկոսեներ տարածողն ասում է. «Մի կարևոր բան կա, որի մասին այսօր պետք է պատմեմ քեզ։ Եթե չանեմ, ներքուստ ինձ անհարմար կզգամ. նույնիսկ Աստծու խոսքերը կարդալու վրա չեմ կարողանա կենտրոնանալ։ Այնքան ոգևորված եմ այս հարցով։ Այժմ մենք` Աստծուն հավատացողներս, վերջապես հույս ունենք»։ Երբ բոլորը լսում են, որ հույս կա, հետաքրքրվում և ոգևորվում են. այս թեման շատ գրավիչ է։ Նրանք ասում են. «Աստծու գործը շուտով կավարտվի։ Մի քանի նշաններ, որոնք Աստված նախկինում մարգարեացել էր Իր գործի ավարտի վերաբերյալ, արդեն հայտնվել են։ Օրինակ՝ լուսնի և արևի վիճակը, իրավիճակն Արևելքում և Արևմուտքում, Աստծու ընտրյալ մարդկանց թիվը յուրաքանչյուր երկրում, քանի մարդ է ի վիճակի կատարելու իր պարտավորությունները և այլն. Աստծու գործի ավարտի այս նշաններն այժմ մեր առջև են։ Պետք է արագ պատրաստվենք»։ Ինչ-որ մեկը հարցնում է. «Ի՞նչ պետք է պատրաստենք»։ Ասեկոսեներ տարածողն ասում է. «Պետք է բարի գործեր պատրաստենք և սնունդ պատրաստենք, և արագորեն մեր բոլոր խնայողությունները որպես ընծա տանք Աստծուն, այն ժամանակ կկարողանանք լավ վերջնական հանգրվան ապահովել»։ Նաև ասում է. «Այսինչ տարում և ամսին, այսինչ օրը և այսինչ ժամին պետք է հավաքվենք մի որոշակի վայրում, որտեղ Աստված մեզ կսպասի՝ տանելու համար։ Աստված ասել է. «Եթե չլքեք ամեն ինչ, արժանի չեք Իմ աշակերտը լինելու և արժանի չեք Ինձ հետևելու»։ Այժմ Աստծու օրը վերջապես եկել է, և Աստծու խոսքերն իրականացել են։ Պետք է բաց թողնենք բոլոր աշխարհիկ բաները, ոչ միայն մեր հեռանկարներն ու կարիերան, այլև մեր ընտանիքները, հարազատներին և մսեղավոր հարաբերությունները։ Պետք է լքենք բոլոր աշխարհիկ կապվածությունները. մենք գնում ենք Աստծուն հանդիպելու»։ Մարդկանց մեծամասնությունը հարցնում է. «Սա ճի՞շտ է»։ Ասեկոսե տարածողն ասում է. «Այո՛, ես վաճառել եմ տունս ու մեքենաս և հանել եմ խնայողություններս։ Եթե չես հավատում ինձ, նայիր Աստծու խոսքերին։ Մի գլխում որոշակի նախադասության վերծանումը հասցե է բացահայտում, իսկ մեկ այլ գլխում որոշակի հատվածի վերծանումը բացահայտում է տարին և ամիսը…»։ Սա լսելով՝ կա՞ արդյոք մեկը, ով չի հուզվում։ Կա՞ արդյոք մեկը, ով կարող է զանազանել այս խոսքերը։ Մի՞թե սրանք այն բաները չեն, որոնք շատ են մտահոգում մարդկանց։ Մի՞թե սրանք այն բաները չեն, որոնց մարդիկ երկար ժամանակ հուսացել են։ Որոշ մարդիկ սա լսելուց և ապա Աստծու խոսքերին նայելուց ու մտածելուց հետո, որ դա իսկապես համընկնում է, սկսում են մտածել պահեստային ծրագրի մասին։ Թեև որոշ մարդիկ ներքուստ թերահավատ են, դեռ հույս ունեն, որ դա ճիշտ է՝ մտածելով. «Թեև նշված տարին և օրը փոքր-ինչ հեռու են, համենայն դեպս կա ճշգրիտ ամսաթիվ և ժամանակ, ուստի հույս ունենք»։ Թեև նրանք իսկապես չեն հավատում դրան, դեռ որոշակի ուշադրություն են դարձնում։ Ի՞նչ է ցույց տալիս այս ուշադրությունը։ Ցույց է տալիս, որ մարդիկ հեշտությամբ ազդվում և անհանգստանում են այս բաներից։ Երբ այս տեսակի ասեկոսեները սկսում են տարածվել եկեղեցում, մարդկանց 80-ից 90 տոկոսը չափազանց ոգևորված կլինի և զգացմունքների պոռթկում կունենա՝ մտածելով. «Այն օրը, որին հուսացել ենք, վերջապես գալիս է։ Աստված լսել է մեր աղոթքները։ Աստված սիրում է մեզ և չի լքել»։ Ի՞նչ հետևանքներ կունենա նման թեմաների տարածումը հավաքույթների ժամանակ։ Այն կազդի՞ բոլորի զգացմունքների վրա։ Մարդիկ չեն կարողանա մերժել դա, նույնիսկ եթե ցանկանան. ասեկոսեի յուրաքանչյուր նախադասություն կհարվածի նրանց սրտերին՝ անհնար դարձնելով չհավատալը։ Մարդիկ ամենայն հավանականությամբ կհավատան այս խոսքերին։ Նույնիսկ եթե հարյուր տոկոսով վստահ չեն, դեռ կցանկանան, որ դա ճիշտ լինի՝ մտածելով. «Խորհելով այն մասին, թե որքան դժվարություններ ենք կրել՝ հետևելով Աստծուն, մերժվելով աշխարհի կողմից, հետապնդվելով կառավարության կողմից, հալածվելով կրոնական աշխարհի կողմից, հազիվ կարողանալով շնչել, ապրելով մշտական վախի մեջ. ե՞րբ կավարտվեն այս օրերը։ Այժմ Աստծու օրը վերջապես եկել է»։ Այս մտքերից սիրտդ եռում է. «Այնքան շատ ենք ծախսվել Աստծու համար, Աստծուն հետևելու մեր հավատն այնքան վճռական է. այն, ինչ լսում ենք, պետք է որ ճիշտ լինի։ Այլևս չպետք է թափառենք ու տառապենք այս աշխարհում. արժանի ենք, որ այդպես չլինի»։ Երբ ունենում ես այս միտքը և այդքան համոզված ու խանդավառված ես այս ասեկոսեով, դեռ ցանկանո՞ւմ ես կարդալ Աստծու խոսքերը։ Այդ պահին մի՞թե Աստծու խոսքերի որևէ հատված կարդալն ավելորդ չի թվում։ Դու զգում ես. «Ինչո՞ւ է Աստծու խոսքերի փորձառական հասկացողությունը կիսելն այժմ այսքան անտեղի թվում։ Այլևս Աստծուն աղոթելու կարիք չկա, այնպես չէ՞։ Աստծու օրը եկել է, և շուտով դեմ առ դեմ կհանդիպենք Աստծուն, ուստի մի՞թե հիմա Աստծուն աղոթելը չի նշանակի, որ չենք հարգում Աստծուն։ Մսեղիում Աստծուց հեռու ապրելիս մենք կարիք ունեինք կարդալու Աստծու խոսքերը՝ մեր կարոտը մեղմելու համար։ Այժմ պատրաստվում ենք վեր կանգնելու այս աշխարհից և շուտով անձամբ կհանդիպենք Աստծուն, ուստի Աստծու խոսքերը կարդալու կարիք չկա։ Այն ամենը, ինչ հիմա անում ենք, այնքան էական չէ, որքան Աստծուն հանդիպելն այդ որոշակի տարում, ամսին, օրը և ժամին։ Ինչպիսի՜ հրաշալի բան կլինի։ Այդ օրն այդ վայրում Աստծուն հանդիպելու համեմատ Աստծու խոսքերը կարդալն այնքան աննշան է թվում»։ Այլևս դու չես կարողանում կենտրոնանալ Աստծու խոսքերը կարդալու վրա։ Սիրտդ անհանգիստ է դարձել՝ տենչալով, որ այդ օրն անմիջապես գա։ Մի՞թե այս տրամադրությունը դժվար չէ արտահայտել։ Նման ասեկոսեները շատ գրավիչ են հանրության ճաշակի համար և կարող են շատ հեշտությամբ տարածվել եկեղեցու ներսում։ Մեկ մարդ դրանք տարածում է երկուսին, երկուսը պատմում են տասին, և ասեկոսեները էլ ավելի շատ են տարածվում՝ մի եկեղեցուց երկու եկեղեցու, երկու եկեղեցուց հինգի՝ ավելի ու ավելի լայնորեն տարածվելով։ Որո՞նք են հետևանքները։ Այս ասեկոսեները ստիպում են մարդկանց կասկածել Աստծուն, հեռանալ Աստծուց, մոռանալ մարդկությանը փրկելու Աստծու ճշմարիտ սերը, մոռանալ այն պարտավորությունը, որը պետք է կատարեն, և մոռանալ այն ճանապարհը, որին պետք է հետևեն։ Փոխարենը նպատակասլաց կերպով ձգտում են տեսնելու Աստծու օրվա գալուստը և տեսնելու, թե արդյոք կարող են օրհնություններ ստանալ։ Երբ այդ օրն իսկապես գալիս է, և ոչինչ տեղի չի ունենում, միայն այդ ժամանակ են մարդիկ գիտակցում, որ ասեկոսեներին հավատալը վնաս է հասցրել իրենց կյանքին։ Կարո՞ղ ես արդյոք դրանից հետո վերադառնալ նրան, ինչպիսին նախկինում էիր՝ խելամիտ կերպով վարվելով, պարտավորությանդ կառչելով, ճշմարտությանը ձգտելով՝ երկու ոտքով ամուր կանգնած հողին, ամեն ինչում փնտրելով ճշմարտության սկզբունքները և վարվելով ու պարտավորությունդ կատարելով ըստ Աստծու խոսքերի։ Ժամանակն արդեն անցած կլինի և հնարավոր չի լինի վերադարձնել։ Ո՞վ է մեղավոր դրա համար։ Մեղադրի՛ր ինքդ քեզ, որ երբեք չես եղել ճշմարտությանը ձգտող մեկը։ Դու տարված էիր ցնորքներով և, որպես արդյունք, խաբվեցիր ասեկոսեներից։

Աստծուն հավատացող, բայց ճշմարտությունը չհասկացող մարդկանց համար մեկ ասեկոսեն կարող է տանել անհատակ անդունդ և կործանել։ Ի՞նչ է նշանակում անհատակ անդունդ։ Սկզբում դու բնականոն կերպով հավատում էիր Աստծուն և փրկվելու հույս ունեիր, բայց մեկ ասեկոսեն մոլորեցրել է քեզ։ Առանց գիտակցելու՝ մոլորեցվել ես Սատանայի կողմից, հավատացել Սատանայի ասած դիվային խոսքերին և հետևել դրանց։ Դու քայլում և ձգտում ես ըստ այն ճանապարհի, որը Սատանան գծել է քեզ համար, և որքան առաջ ես գնում, այնքան սիրտդ ավելի է խավար դառնում, և այնքան ավելի ես հեռանում Աստծուց։ Երբ լիովին թողնես և մերժես Աստծուն, ոչ միայն սրտումդ կասկածներ կունենաս Աստծու վերաբերյալ, այլև, որ ավելի լուրջ է, գանգատներ կառաջանան Աստծու դեմ և Աստծու ժխտում։ Երբ հասնես այս կետին, մի՞թե դա քո ճանապարհի ավարտը չէ։ Մի՞թե սա անհատակ անդունդը չէ։ Արդյո՞ք սա մի բան է, որ ցանկանում ես տեսնել։ Երբ հասնես այս կետին, կարո՞ղ ես արդյոք դեռ փրկության հասնել։ Ո՛չ, և շատ դժվար է ետ դառնալ։ Ինչո՞ւ։ Որովհետև Աստված դադարել է գործելուց, Սուրբ Հոգին դադարել է գործելուց, և դու լցված ես խավարով։ Քո և Աստծու միջև բարձր պատ է կանգնեցվել։ Ի՞նչ է այս պատը։ Դա այն պատկերացումներն են, երևակայությունները և ասեկոսեները, որոնք Սատանան ներարկել է քո մեջ, ինչպես նաև անձնական ցանկությունները։ Քո գիտելիքը դրական բաների մասին, ինչպիսիք են Աստծու ինքնությունը, էությունը, կարգավիճակը և այլն, հանկարծակի աղոտանում է և նույնիսկ աստիճանաբար անհետանում։ Սա շատ սարսափելի է։ Մի՞թե սա անհատակ անդունդն ընկնել չէ։ (Այո՛։) Երբ ընկնում ես այս իրավիճակի մեջ, կարո՞ղ ես արդյոք դեռ դժվարություններ կրել և գին վճարել՝ պարտավորությունդ կատարելու համար։ Կարո՞ղ ես արդյոք դեռ քայլել ճշմարտությանը ձգտելու ճանապարհով՝ փրկության հասնելու համար։ Ասում եմ քեզ՝ շատ դժվար է ետ դառնալ։ Սա նշանակում է մոլորվել։ Եթե մի պահ անզգույշ գտնվես և մոլորվես, ընդամենը մեկ ասեկոսեն կարող է աներևակայելի հետևանքներ ունենալ։ Հետևաբար, երբ Աստծու գործի մասին նման ասեկոսեներ են հայտնվում եկեղեցում, դրանք պետք է անհապաղ կանգնեցվեն և սահմանափակվեն։ Պետք չէ ոչնչից բաներ հորինել, և պետք չէ հնարել ամեն տեսակ ստեր, որոնք մարդիկ սիրում են լսել, որպեսզի մոլորեցնեն նրանց և շեղեն ճիշտ ճանապարհից։ Նույնիսկ եթե մարդիկ սիրում են այս թեմաները, ի՞նչ օգուտ է տալիս սրտում դրանց վրա կենտրոնանալն ու դրանք տարածելը։ Ի՞նչ օգուտ կարելի է ստանալ։ Ոմանք ասում են. «Այդ մարդը կարող է ասել այն, ինչ ուզում է, քանի որ դա իր բերանն է։ Ուստի թող խոսի այնպես, ինչպես ցանկանում է»։ Դա կախված է նրանից, թե ինչ է ասվում։ Եթե դա մի բան է, որը կերտում է մարդկանց, կարելի է ասել և կարելի է տարածել. կարելի է տարածել ցանկացած եղանակով։ Բայց այս ասեկոսեները բնավ չեն կերտում մարդկանց. դրանք միայն մոլորեցնում են մարդկանց և շեղում նրանց ուշադրությունը, խանգարում են նրանց ձգտմանը և ստիպում շեղվել ճիշտ ճանապարհից, ազդում են Աստծու հետ նրանց հարաբերության վրա, ազդում են իրենց պարտավորության բնականոն կատարման վրա և ազդում են եկեղեցու աշխատանքի բնականոն կարգի վրա։ Երբ մարդիկ ընդունում են այս ասեկոսեները, դա նման է լաբիրինթոսում հայտնվելուն, որից չեն կարող փախչել։ Ուստի, երբ լսում ես այս ասեկոսեները, եթե ինչ-որ մեկը դրանք միայն քեզ է պատմում, պետք է մերժես։ Եթե ուրիշների ներկայությամբ են խոսում դրանց մասին, պետք է ոչ միայն մերժես դրանք, այլև մերկացնես և մանրամասն վերլուծես. թույլ մի՛ տուր, որ ավելի շատ մարդիկ մոլորվեն։ Հատկապես նրանց դեպքում, ովքեր հավատացյալ են ընդամենը մեկ կամ երկու տարի, կամ երկու կամ երեք տարի, դեռ չեն կարողանում թափանցել վերջնական հանգրվանի, Աստծուն հանդիպելու և հափշտակվելու հարցերի մեջ, դեռ հետաքրքրություն չեն զարգացրել ճշմարտության հանդեպ և իրենց հավատքի մեջ ճշմարտությանը ձգտելու և խառնվածքի փոփոխությանը ձգտելու ուղի չունեն։ Նման իրավիճակներում նրանք ամենից հեշտությամբ են մոլորվում և ազդվում այս ասեկոսեներից, և երբ մոլորվում են, հետևանքներն աներևակայելի են լինում։ Դա նման է թույն ընդունելուն. նույնիսկ եթե հակաթույն կա, մի՞թե վնասը մարմնիդ արդեն հասցված չէ։ Նույնիսկ եթե ողջ մնաս, կարելի՞ է արդյոք անտեսել մարմնիդ կրած տառապանքն ու վնասը։ Հետևաբար այս ասեկոսեներին բախվելիս պետք է զանազանես և մերժես դրանք՝ դրանց ո՛չ որպես պատմությունների վերաբերվելով, ո՛չ էլ որպես իրական իրադարձությունների։ Որոշ մարդիկ հատկապես հետաքրքրված են այս ասեկոսեներով և տարածում ու սփռում են դրանք ամենուր՝ կիսվելով դրանցով ուրիշների հետ այնպես, կարծես ճշմարտություն լինեն։ Ո՞րն է սրա բնույթը։ Մի՞թե սա Սատանայի ծառաների պես գործել չէ։ Նման մարդիկ պետք է էտվեն և նախազգուշացվեն։ Եթե չապաշխարեն, պետք է հեռացվեն։ Եթե ինչ-որ պահի խելքի գան և ասեն. «Ասեկոսեներ տարածելը սխալ էր. ես գործում էի որպես Սատանայի ծառա և այլևս երբեք չեմ տարածի դրանք», ապա կարող են ենթարկվել դիտարկման. եթե ապաշխարեն և լավ վարքագիծ դրսևորեն, կարող են ժամանակավորապես նորից ընդունվել եկեղեցի։ Եթե կրկնեն իրենց սխալը, ապա պետք է մաքրվեն։

Աստծու գործի մասին ասեկոսեները չեն սահմանափակվում սրանցով։ Մարդիկ օգտագործում են իրենց երևակայություններն ու պատկերացումները, ինչպես նաև իրենց միտքը՝ վերլուծելու և զննելու համար. նրանք զննում են Աստծու խոսքերը և տարբեր մարգարեություններ, ինչպես նաև տարբեր աղետներ, նշաններ և իրադարձություններ հասարակության ու աշխարհի մեջ, նույնիսկ հիմնվելով իրենց երազների վրա՝ ազատորեն դատողություններ անելու Աստծու գործի վերաբերյալ. նրանք բազմաթիվ ասեկոսեներ են հորինում։ Շատ մարդիկ կանոնավոր կերպով չեն կարդում Աստծու խոսքերը կամ կանոնավոր կերպով ջանք չեն գործադրում ճշմարտության վրա և առավել ևս կանոնավոր կերպով ջանք չեն գործադրում իրենց պարտավորությունները կատարելիս սկզբունքներ փնտրելու վրա։ Փոխարենը խորհում են այնպիսի հարցերի շուրջ, ինչպիսիք են «Ինչպե՞ս սկսվեցին Աստծու հայտնվելն ու գործը։ Ո՞վ սկսեց այդ ամենը։ Ի՞նչ դեր խաղացին մարդիկ։ Ի՞նչ իրադարձություններ տեղի ունեցան»։ Նրանք զննում են այս արտաքին երևույթները, եկեղեցու վարչական կառուցվածքը, աշխատակազմը և այլն։ Այս ամբողջ զննումից հետո ամփոփում են այդ ամենը և հանդես գալիս այսպես կոչված կանոններով կամ երևույթներով և դրանք եկեղեցում տարածում այնպես, կարծես ճշմարտություն լինեն։ Տարածելիս նկարագրում են վառ և մանրամասն կերպով, և զանազանություն չունեցողները կարող են նույնիսկ մտածել, որ քննարկում են Աստծու գործը։ Սակայն զանազանություն ունեցողները մտածում են. «Մի՞թե անհեթեթություն դուրս չես տալիս և հերձվածողություններ ու մոլորություններ չես տարածում։ Մի՞թե չես դատում Աստծու գործը։ Սա հասկացողություն և փորձառություններ կիսել չէ. այն կապ չունի ճշմարտության հետ։ Սա ասեկոսեներ հորինել է, և պետք է անհապաղ կանգնեցվի. հակառակ դեպքում որոշ մարդիկ կմոլորվեն»։ Այս մոլորություններն ու հերձվածողությունները, որոնք որակվում են որպես ասեկոսեներ, համահունչ չեն ճշմարտությանը և խանգարում են մարդկանց ճշմարտության հասկացողությանը։ Երբ եկեղեցում ի հայտ է գալիս ասեկոսեներ տարածելու գործողությունը, այն պետք է անհապաղ կանգնեցվի։

Կան նաև որոշ ասեկոսեներ, որոնք դիվային խոսքեր են, որ դատում են Աստծու գործը։ Օրինակ՝ կապված այն բանի հետ, թե ում է Աստված սիրում, ում է փրկում և ում է կատարելագործում, որոշ մարդիկ, կիրառելով սեփական մանր խորամանկությունը, դիտարկում են և եզրակացություն անում՝ ասելով. «Աշխարհում նրանք, ովքեր ընդունակ են, և նրանք, ովքեր ծառայել են որպես պաշտոնյաներ, և նրանք, ովքեր ձեռնարկություններում եղել են բաժնի վարիչներ կամ գործադիր տնօրեններ, երբ գալիս են աստծու տուն, անմիջապես դառնում են առաջնորդողներ կամ անմիջապես ստանձնում են ընդհանուր գործերի և ֆինանսների ղեկավարումը։ Այս մարդիկ նրանք են, ում աստված կատարելագործում է»։ Մի՞թե սա ասեկոսեներ հորինել չէ։ Սա իսկապես ասեկոսեներ հորինել է։ Ի՞նչ է ասեկոսեն։ Դա անպատասխանատու կերպով խոսելն է, կույր դատողություններ անելը և անհիմն եզրակացություններ անելը այնպիսի եղանակով, որը չի համապատասխանում փաստերին. այս խոսքերը բոլորը ասեկոսեներ են։ Ուրիշ մարդիկ ասում են. «Այսինչը տասնյակ հազարավոր յուանների ընծա է արել։ Նրա հավատը մեծ է, կարող է մտնել թագավորություն»։ Սա փող չունեցողներին ստիպում է բացասական դառնալ և վշտանալ. նրանք ասում են. «Թեև նույնպես բավականին շատ ընծաներ եմ արել, դա այնքան չի կազմում, որքան նրա մեկ անգամ ընծայածը։ Արդյո՞ք սա նշանակում է, որ չեմ կարող փրկվել և կատարելագործվել։ Աստված չի՞ ուզում ինձ նման մեկին»։ Ուրիշները, ովքեր ասեկոսեներ են հորինում, այնուհետև ասում են. «Հարուստները չեն կարող մտնել թագավորություն. աստված աղքատներին է ուզում»։ Այդ աղքատ մարդիկ այդժամ ուրախանում են. «Թեև շատ փող չեմ ընծայել, դեռ կարող եմ մտնել թագավորություն, մինչդեռ հարուստները դուրս են մնում»։ Ինչ էլ որ ասեն ասեկոսեներ հորինողները, դա այս կամ այն կերպ ազդում է աղքատ մարդկանց վրա. նրանք չեն կարողանում թափանցել այն փաստի մեջ, որ դրանք ընդամենը ասեկոսեներ և դիվային խոսքեր են։ Ինչո՞ւ է այսպես։ Որովհետև նրանք չեն հասկանում ճշմարտությունը և զանազանություն չունեն, ուստի անընդհատ մոլորվում են։ Ե՛վ ասեկոսեներ հորինողները, և՛ դրանք տարածողները բոլորը դևեր են։ Որքան էլ ասեն, դու չգիտես, թե որ խոսքերն են ճշմարիտ և որոնք՝ կեղծ, կոնկրետ որտեղից են գալիս այս խոսքերը, կոնկրետ որոնք են նրանց դրդապատճառները՝ այս խոսքերը տարածելիս, և ինչ նպատակների հասնելու հույս ունեն։ Եթե ինչ-որ մեկը չի կարողանում թափանցել այս բաների մեջ և կուրորեն ընդունում ու տարածում է ասեկոսեները, մի՞թե դա նրան հիմար չի դարձնում։ Մի՞թե հիմարին նաև սրիկա չեն անվանում։ Թեև այս բառն կոպիտ է, այն բավականին տեղին եմ համարում։ Ինչո՞ւ է տեղին։ Որովհետև նման մարդիկ անպատասխանատու կերպով են խոսում։ Նրանք անփութորեն ասեկոսեներ են տարածում՝ անխոհեմաբար եզրակացություններ անելով և որոշակի երևույթների հիման վրա ասեկոսեներ հորինելով և ապա անփութորեն տարածելով այդ ասեկոսեները և ճշմարտանման կերպով նկարագրելով դրանք այնպես, կարծես իրական իրադարձություններ լինեն. արդյունքում դա ազդում է որոշ մարդկանց վրա և անհանգստացնում նրանց։ Նրանք չեն կարդում Աստծու խոսքերը կամ չեն հասկանում ճշմարտությունը. իրենց օրերն անցկացնում են եկեղեցում անհանգստություններ տարածելով և անհեթեթություններ դուրս տալով։ Այսօր տեսնում են, որ ինչ-որ մեկը շատ ընծաներ է անում և ասում են, որ այդ մարդը կարող է փրկվել։ Վաղը տեսնում են մեկին, ով բանտարկվել է և Հուդա չի դարձել, և ասում են. «Այդ մարդը մեկ սիրտ ունի աստծու հետ։ Կարող է մտնել թագավորություն և լավ վերջնական հանգրվան ունենալ։ Ապագայում աստծու տանը քսան քաղաք կկառավարի. մենք՝ սովորական զինվորներս, չենք կարող համեմատվել նրա հետ»։ Մի՞թե սա դիվային խոսակցություն չէ։ Մի՞թե սրանք ասեկոսեներ չեն։ (Այո։) Անկախ այս խոսքերն ասող մարդկանց դրդապատճառներից և նպատակներից, մի՞թե նման խոսքերը չեն ազդի որոշ մարդկանց վրա և անհանգստացնի նրանց։ Որոշ մարդիկ քիչ հավատ են ունեցել, և երբ լսում են այս ասեկոսեներն ու դիվային խոսքերը, սկսում են խորհել. «Կարո՞ղ եմ արդյոք փրկվել։ Աստված հաճույք ստանո՞ւմ է ինձնից»։ Իրենց սրտերում ամբողջ օրը մտածում են այս բաների մասին՝ տատանվելով և անհանգստանալով դրանց համար։ Ասեկոսեներ հորինողների անհիմն անհեթեթությունների պատճառով նրանք զգում են, որ փրկվելու հույս չունեն, ուստի գալիս են Աստծու առջև և աղոթում. «Մի՞թե Դու չես սիրում ինձ, Աստված։ Այնքան շատ բան եմ լքել Քեզ համար։ Ե՞րբ կկարողանամ բավարարել Քեզ»։ Նրանք լի են դժգոհություններով։ Ոչինչ տեղի չի ունեցել, ուստի որտեղի՞ց են գալիս այս դժգոհությունները։ Դրանք առաջացել են այդ ասեկոսեներից. այս անհատները թունավորվել են և ընկել։ Ոչ մի խղճի խայթ կամ մեղքի զգացում չեն զգում իրենց դրսևորած որևէ ապականված խառնվածքի կամ գործած որևէ հանցանքի համար, երբեք չեն լացում դրա պատճառով. նույնիսկ մեկ արցունք չեն թափում, բայց երբ լսում են, որ ասեկոսեներ հորինողներն ասում են, թե իրենց նման մարդիկ փրկվելու հույս չունեն, անմիջապես վշտանում են։ Մի՞թե նրանք ազդեցություն չեն կրել։ Նրանք ազդեցություն են կրել և անհանգստացել են։ Այս մարդիկ հասունություն չունեն, չեն հասկանում ճշմարտությունը և շատ հիմար են։ Ասեկոսեներ հորինողները նման մարդկանց որպես հեշտ խաղալիքներ են տեսնում և ուստի որոշ ասեկոսեներ են հորինում՝ նրանց խաբելու համար։ Այսօր ասում են, որ փրկվելու հույս ունես, և դու ուրախանում ես. վաղն ասում են, որ փրկվելու հույս չունես, և լաց ես լինում ու վշտանում։ Ինչո՞ւ ես լսում նրանց։ Ինչո՞ւ ես միշտ կաշկանդվում նրանցից։ Մի՞թե նրանք վերջնական խոսքի իրավունք ունեն։ Լավագույն դեպքում նրանք պարզապես ծաղրածուներ են։ Նույնիսկ նրանց ճակատագիրն է Աստծու ձեռքերում, ուստի ի՞նչ որակավորում ունեն ուրիշներին գնահատելու համար։ Ի՞նչ որակավորում ունեն ասելու, թե ով կարող է փրկվել և ով չի կարող, կամ ինչպիսի մարդիկ կարող են և չեն կարող կատարելագործվել։ Արդյո՞ք հասկանում են ճշմարտությունը։ Նրանց խոսքերից ո՞րն է համահունչ Աստծու մտադրություններին և Աստծու խոսքերին։ Նրանց խոսքերից ոչ մեկը համահունչ չէ Աստծու խոսքերին, ուստի ինչո՞ւ ես հավատում նրանց։ Ինչո՞ւ ես անհանգստանում։ Մի՞թե սա հիմարության պատճառով չէ։ (Այո։) Անկախ նրանից՝ դա հիմարության և տգիտության պատճառով է, թե այն պատճառով, որ հասակդ չափազանց փոքր է, և չես հասկանում ճշմարտությունը, ամեն դեպքում, եկեղեցում ասեկոսեներ տարածողներն ամենագարշելիներն են։ Նրանք պետք է զանազանվեն, մերկացվեն և ապա սահմանափակվեն կամ հեռացվեն։

Որոշ մարդիկ ասում են. «Նայիր այսինչին՝ իր այդ համաչափ դիմագծերով. նա որպես եկեղեցու առաջնորդող ընտրվեց։ Այսինչը բարգավաճում է հասարակության մեջ, բոլոր նրան տեսնողները հավանում են նրան. աստծուն հավատալուց հետո եղբայրներն ու քույրերը նույնպես հավանում են նրան, և աստված նույնպես հավանում է նրան»։ Կա՞ արդյոք գեթ մեկ ճիշտ պնդում այս խոսքերում։ (Ոչ։) Ինչո՞ւ։ (Նա չի համապատասխանում ճշմարտությանը։) Ճիշտ է, այս խոսքերը չեն համապատասխանում ճշմարտությանը, դրանք բոլորը դիվային խոսակցություն են։ Ոմանք ասում են. «Այսինչի ընտանիքը հարուստ է, լավ կենսապայմաններ ունի, և նա բանիմաց է։ Ուստի աստծու տանը զբաղվում է ֆինանսներով և ընդհանուր գործերով։ Նա օգտակար է և կարող է ստանձնել այս պարտավորությունը։ Սա աստծու սահմանումն է»։ Արդյո՞ք «աստծու սահմանում» ավելացնելն այս պնդումը համապատասխանեցնում է ճշմարտությանը։ Մի՞թե սա դիվային խոսակցություն չէ։ Նման դիվային խոսակցությունը հավաքականորեն ասեկոսեներ է կոչվում։ Ցանկացած անպատասխանատու պնդում, որը չի համապատասխանում փաստերին, որը հակասում է Աստծու սահմանած փաստերին, անխոհեմ խոսքեր և կամայական եզրակացություններ է. նման պնդումները բոլորն ասեկոսեներ են։ Ինչո՞ւ դրանք որակել որպես ասեկոսեներ։ Քանի որ այս պնդումները, մեկ անգամ հրապարակվելով, կանհանգստացնեն և կվնասեն որոշ մարդկանց բնականոն մտածելակերպը և ձգտման նպատակները, որակվում են որպես ասեկոսեներ։ Ըստ Աստծու խոսքերի՝ Աստված միայն ասում է, որ մարդկանց ծննդավայրը, ընտանեկան պատմությունը, արտաքին տեսքը, կրթության մակարդակը և այլն սահմանված են Աստծու կողմից. Նա երբեք չի ասել մարդկանց, որ որևէ կատեգորիայի մարդկանց արտաքին տեսքը, սոցիալական ծագումը կամ բնածին պայմաններն օրհնվելու պայմաններ են։ Միակ չափանիշը, որն Աստված պահանջում է մարդկանցից, այն է, որ ի վիճակի լինեն ձգտելու ճշմարտությանը և հասնելու Աստծուն հնազանդվելուն։ Սա ամենակարևորն է։ Եթե Աստծու խոսքերը հստակորեն չեն ասում որևէ բան, և դա պարզապես մարդկանց սուբյեկտիվ երևակայությունների կամ ենթադրությունների արդյունքն է, նման պնդումները նույնպես ասեկոսեներ են համարվում են։ Մարդիկ միշտ ցանկանում իրենց դիտարկումների և հասկացողության միջոցով, ինչպես նաև իրենց սեփական պատկերացումների և երևակայությունների հիման վրա դատել, թե արդյոք որևէ մեկը կարող է օրհնվել։ Ապա հրապարակում են այս մոլորությունները՝ ազդելու ուրիշների՝ ճշմարտությանը ձգտելու վրա՝ կամայականորեն որոշելով, թե ով կարող է փրկվել և ով՝ ոչ, ովքեր են Աստծու մարդիկ, և ովքեր են տքնողները։ Սրանք բոլորն ասեկոսեներ են։ Ինչ վերաբերում է ասեկոսեներին, դրանք կարող ենք նաև դիվային խոսքեր անվանել։ Անկախ նրանից, թե ինչ տեսակի ասեկոսեներ կամ դիվային խոսքեր են ի հայտ գալիս, եկեղեցու առաջնորդողները պետք է անհապաղ հանդես գան՝ դրանք կանգնեցնելու և սահմանափակելու համար. իհարկե, եթե որևէ եղբայր և քույր զանազանություն ունի, նույնպես պետք է առաջ գա՝ մանրամասն վերլուծելու և զանազանելու, թե որտեղից են գալիս ասեկոսեները, և որն է դրանց բնույթը։ Երբ այս եղբայրներն ու քույրերը հասկացողություն են ձեռք բերում այս բաների վերաբերյալ, կարող են ոտքի կանգնել՝ հերքելու և վիճարկելու այս ասեկոսեները, ինչպես նաև սահմանափակելու ասեկոսեներ տարածողներին՝ հավաքականորեն հանդես գալով նրանց դեմ։ Ինչպե՞ս պետք է դա անեն։ Բացահայտորեն բոլորի ներկայությամբ դատապարտելով այդ մարդկանց. «Այն, ինչ ասում ես, ամբողջությամբ ասեկոսեներ և դիվային խոսակցություն է, այն չի համապատասխանում Աստծու խոսքերին, ոչ էլ մեր կարիքներին է համապատասխանում։ Եթե շարունակես ասեկոսեներ տարածել՝ չնայած հորդորներին, կհեռացնենք քեզ՝ հնարավորություն չթողնելով ասեկոսեներ հորինելու և խանգարումներ առաջացնելու եկեղեցում»։ Ինչպիսի՞ն է այս գործելակերպը։ (Լավը։) Այսպես վարվելը համապատասխանում է ճշմարտության սկզբունքներին։ Եթե հաղորդակցվում ես անձնական փորձառական հասկացողություններիդ մասին՝ ասելով բաներ, որոնք կերտում են մարդկանց, ապա ինչպես էլ խոսես, լավ է։ Կարող ես հավանածդ ցանկացած բառ օգտագործել՝ գրական լինի, թե խոսակցական լեզու. այդ ամենը թույլատրելի է։ Միակ բանը, որ չես կարող անել, ասեկոսեներ տարածելն է։

Ե. Ասեկոսեների պատճառած վնասը

Եկեղեցու ներսում տարածվող ասեկոսեները միայն Աստծուն ժխտելու կամ Աստծու գործը դատելու մասին չեն. կան նաև այլ տեսակի ասեկոսեներ։ Այս ասեկոսեները պետք է զանազանվեն և մանրամասն վերլուծվեն և նաև պետք է կանգնեցվեն ու սահմանափակվեն։ Կարճ ասած՝ ասեկոսեները հաստատ ոչ մի լավ բան չեն. դրանք ոչ մի օգուտ չեն բերում մարդկանց։ Ոմանք ասում են. «Ուզում եմ լսել ասեկոսեները՝ տեսնելու, թե կոնկրետ ինչ են ասում, որպեսզի դրանցից զանազանություն և իմաստություն ձեռք բերեմ»։ Եթե իսկապես զանազանելու որոշակի կարողություն ունես և չես վախենում ասեկոսեներից անհանգստանալուց, կարող ես լսել, բայց որո՞նք կլինեն հետևանքները։ Եթե շփոթվես և սկսես կասկածել Աստծուն և Աստծու գործին, դա վտանգավոր է. նշանակում է՝ մոլորվել ես։ Եթե չես կարողանում զանազանել և փոխարենը մոլորվում ես, մի՞թե դա խնդրահարույց չէ։ Ունե՞ս արդյոք այդ հասակը։ Կարծում ես, թե հավատ ունես, բայց հասկանո՞ւմ ես արդյոք ճշմարտությունը։ Եթե չես հասկանում ճշմարտությունը, հավատդ ճշմարիտ չէ, և դեռ կմոլորվես։ Եթե որոշակի ճշմարտություն ես հասկանում, Աստծու մասին որոշակի ճշմարիտ հասկացողություն ունես և կարող ես զանազանել այս ասեկոսեներն ու դիմակայել դրանց, ապա դրանք լսելուց կարող ես իմաստություն ձեռք բերել։ Եթե կարծում ես, որ պարզապես հավատ ունես, բայց իրականում այդ հավատը դեռ ճշմարիտ հասակ չէ, և դեռ չես հասկանում ճշմարտությունը, ապա ասում եմ՝ քեզ համար շատ դժվար կլինի իսկապես զանազանություն և իմաստություն ձեռք բերել ասեկոսեներից։ Որտեղի՞ց են գալիս ասեկոսեները։ Դրանք գալիս են Սատանայից։ Սատանան օգտագործում է յուրաքանչյուր սողանցք և օգտվում է յուրաքանչյուր հնարավորությունից՝ կառչելու Աստծու խոսքերում օգտագործված արտահայտություններին և գտնելու մի բան, որը կարող է Աստծու խոսքերում որպես լծակ օգտագործել՝ Աստծու խոսքերը համատեքստից կտրելով։ Թվում է՝ դա հիմք ունի, բայց իրականում արվում է համատեքստից կտրված՝ մարդկանց մոլորեցնելու համար։ Այս ասեկոսեները լսելուց հետո ճշմարտությունը չհասկացողները մտածում են. «Նրանց ասածը հիմք ունի Աստծու խոսքերում։ Պետք է որ ճիշտ լինի։ Չի կարող ասեկոսե լինել, այնպես չէ՞»։ Որպես արդյունք՝ նրանք մոլորվում են։ Որոշ ասեկոսեներ ակնհայտ են, և դրանք հեշտ է զանազանել։ Սակայն որոշ ասեկոսեներ դժվար է զանազանել. արտաքուստ թվում է՝ դրանք համապատասխանում են փաստերին, բայց դրանց էությունն այդպիսին չէ։ Մի՛ մտածիր, որ միայն այն պատճառով, որ այս ասեկոսեները մակերեսորեն համահունչ են Աստծու խոսքերի բառացի իմաստին, ճիշտ են։ Իրականում այս պնդումներից շատերը դատարկ տեսություններ են, ծուղակներ են և ոչ մի կերտում կամ օգուտ չեն բերում մարդկանց։ Այս պնդումները բոլորը պետք է մերժվեն։ Քանի որ այն աստիճանը, որով մարդիկ հասկանում են Աստծու խոսքերը, տարբերվում է, և համատեքստերը, որոնցում Աստված խոսում է, նույնպես տարբեր են, Աստծու խոսքերը կուրորեն կիրառելն ու մեկնաբանելն այն է, ինչն ամենայն հավանականությամբ սխալներ կառաջացնի։ Սատանան հաճախ մոլորեցնում է մարդկանց՝ Աստծու խոսքերը համատեքստից կտրելով և դրանք խեղաթյուրելով։ Աստվածաշնչի կամ Աստծու խոսքերի վրա հիմնված Աստծու գործի ցանկացած դատապարտում Սատանայի խորամանկությունն է, մարդկանց մոլորեցնելու նրա միջոցը. դրանք ծուղակներ են, և նման պնդումները բոլորը պետք է մերժվեն։ Արտաքուստ ասեկոսեներն ընդամենը մեկ կամ երկու խոսք են, կամ մի քանի խոսք. դրանք բավարար չեն վախենալու համար և վախենալու ոչինչ չեն ներկայացնում։ Այն, ինչից պետք է վախենալ, ասեկոսեներն են, որոնք եզրակացություններ են անում՝ հիմնվելով Աստվածաշնչի կամ համատեքստից կտրված ճշմարտության վրա։ Սա այն է, ինչն ամենաշատն է ի վիճակի մոլորեցնելու մարդկանց. սա այն է, ինչն ամենաշատն է անհանգստացնում մարդկանց մտքերը։ Սա զանազանություն չունեցող մարդկանց կստիպի սայթաքել։ Միայն ճշմարտությունը հասկացողները կարող են զանազանել նման մոլորեցնող դիվային խոսակցությունը։ Օրինակ՝ որոշ մարդիկ գտնում են Աստծու որոշ խոսքեր՝ որպես հիմք օգտագործելու համար՝ ասելով, որ Աստված սիրում է այս տեսակի մարդկանց և չի սիրում այն տեսակին, որ Աստված փրկում է այս տեսակի մարդկանց և չի փրկում այն տեսակին, որ այս տեսակի մարդիկ դուրս են թողնվում Աստծու կողմից, և այն տեսակը ոչինչ չի նշանակում Աստծու համար, և այսպես շարունակ։ Մի՞թե այս պնդումները եզրակացություններ չեն։ Այս եզրակացություններն իրականում չեն համապատասխանում Աստծու խոսքերին։ Նրանց գտած հիմքերն իրականում կտրված են համատեքստից, դրանք տարբեր համատեքստերի են պատկանում և տարբեր պնդումներ են։ Սա բացարձակ խեղաթյուրում է։ Նրանք չեն թափանցում էության մեջ և կամայականորեն կանոններ են կիրառում։ Բայց զանազանություն չունեցողները թունավորվում և մոլորվում են այս մոլորությունները լսելուց հետո՝ իրենց սրտերում դառնալով բացասական, մտածելով, որ քանի որ ասվածը հիմնված է Աստծու խոսքերի վրա, պետք է որ ճշգրիտ լինի։ Դրանից հետո ուշադիր չեն կարդում Աստծու խոսքերը՝ այս մոլորությունների մեջ թերությունները գտնելու համար՝ փոխարենը լիովին հավատալով, որ ճշմարիտ են։ Մի՞թե նրանք չեն մոլորվում։ Եթե ճշմարտությունը հասկացող ոչ ոք չի հաղորդակցվում նրանց հետ, շատ վտանգավոր է։ Առնվազն, այս մարդիկ կարող են բացասական դառնալ վեց ամսից մինչև մեկ տարի. դա ոչ միայն հետաձգում է նրանց կյանքի մուտքը, այլև եթե նրանք նահանջեն և դադարեն հավատալուց, լիովին կկործանվեն և ամբողջությամբ կկորցնեն Աստծու փրկությունը։ Հետևաբար, փոքր հասակ ունեցող մարդիկ, որոնք չեն հասկանում ճշմարտությունը, Սատանայի կողմից մոլորեցվելու մեծ վտանգի տակ են։ Միայն նրանք, ովքեր հասկանում են ճշմարտությունը, ապահով և կայուն են։ Եթե մի օր իսկապես հանդիպես մեկին, ով ասեկոսեներ է տարածում՝ մարդկանց մոլորեցնելու համար, ամենաարդյունավետ ճանապարհն է արագորեն գտնել մեկին, ով հասկանում է ճշմարտությունը, որպեսզի հաղորդակցվես նրա հետ. միայն այդ ժամանակ կարող ես փրկվել այդ իրավիճակից։ Հոգևոր հասկացողություն չունեցողներից, որոնք կուրորեն կանոններ են կիրառում, օգնություն փնտրելը ոչ միայն չի լուծի խնդիրը, այլև ավելի կմոլորեցնի քեզ։ Ուստի մոլորվելը միայն կրոնում տեղի ունեցող բան չէ. նույնիսկ եթե հավատում ես Աստծուն և ապրում ես եկեղեցական կյանքով, եթե չես ձգտում ճշմարտությանը, դեռ կարող ես հեշտությամբ մոլորվել։ Նույնիսկ եթե հավատացել ես երեքից հինգ տարի, կամ յոթից ութ տարի, եթե ձեռք չես բերել ճշմարտությունը, դեռ մոլորվելու վտանգի տակ ես. մասնավորապես, նրանք, ովքեր հաճախ պատկերացումներ ունեն և հաճախ բացասական են, ամենաշատն են հակված մոլորվելու և կարող են ցանկացած պահի դավաճանել Աստծուն։ Քանզի Սատանան մռնչացող առյուծի պես շրջում է երկրի վրա՝ փնտրելով մարդկանց, որպեսզի կուլ տա. սա փաստ է։ Ո՞վ է այս Սատանան։ Դա բոլոր նրանք են, ովքեր հակակրանք են տածում ճշմարտության հանդեպ և ատում են ճշմարտությունը՝ ներառյալ հակաքրիստոսները, կեղծ առաջնորդողները՝ այդ անհեթեթ մարդիկ, և նրանք, ովքեր մոլորեցնում են ուրիշներին. նրանք բոլորը Սատանաներ են։ Այս մարդիկ շրջում են ամենուր՝ մոլորեցնելով և անհանգստացնելով Աստծու ընտրյալ մարդկանց ուր էլ որ գնան, ուստի բոլորը դևեր են, որոնք դիմակայում են Աստծուն։ Աստծու ընտրյալ մարդիկ պետք է հատկապես զգոն լինեն՝ ապահովելու համար, որ չեն մոլորվում և կարող են հաստատուն կանգնել։

Անհերքելի է, որ եկեղեցում որոշ նոր հավատացյալներ կամ չափազանց ցածր որակ ունեցողներ, ովքեր չունեն Աստծու խոսքերն ըմբռնելու կարողություն, հաճախ մոլորեցվում, ազդվում և անհանգստանում են տարբեր ասեկոսեներից։ Ասեկոսեներ հորինողները հեշտությամբ կարող են պատահական եզրակացությամբ տապալել մի խումբ մարդկանց։ Այն խոսքերն ու պնդումները, որոնք նրանք անխոհեմաբար դուրս են տալիս, կարող են որոշ մարդկանց դարձնել բացասական, թույլ և իրենց պարտավորությունը կատարել չցանկացող։ Երբ Աստծու տունը կանչում է, այս մարդիկ լի են վախերով՝ գտնելով տարբեր պատճառներ և արդարացումներ մերժելու և խուսափելու համար։ Հստակորեն ի՞նչ դեր են խաղում ասեկոսեներ հորինողները եկեղեցում։ Նրանք, անկասկած, որպես Սատանայի ծառաներ են գործում։ Օրինակ՝ որոշ մարդիկ ասում են. «Պարտավորությունդ կատարելիս պետք է պահեստային ծրագիր ունենաս։ Աստծու տունը կանչում է քեզ՝ պարտավորություն կատարելու, և եթե այն չկատարես, աստծու տունը ցանկացած պահի կարող է դադարել քեզ օգտագործելուց։ Այդ ժամանակ, եթե տուն գնաս, դժվարությամբ կապրես։ Այդ ժամանակ ոչ ոք չի աջակցի քեզ»։ Արդյո՞ք սա «ջերմացնող» է հնչում։ Սա համապատասխանում է մարդկային զգացմունքներին և բավականին սիրալիր ու հոգատար է հնչում, բայց այս խոսքերի մեջ արդյոք նկատո՞ւմ ես որևէ ուշադրություն Աստծու սրտի հանդեպ։ Նրանք որևէ աջակցություն, մատակարարում, օգնություն կամ քաջալերանք առաջարկո՞ւմ են մարդկանց։ (Ոչ։) Մարդկանց ասելը, որ պահեստային ծրագիր պատրաստեն, մի՞թե նրանց ետ չի պահում։ Ի՞նչ նկատի ունեն սրանով։ «Պետք է զգույշ լինես. աստված կարող է երես թեքել քեզնից»։ Սա այն թույնն է, որը սերմանում են մարդկանց մեջ։ Սա լսելուց հետո մարդիկ մտածում են. «Ճիշտ է, ինչպե՞ս կարող էի այսքան հիմար լինել։ Քիչ էր մնում վաճառեի տունս. եթե լավ չկատարեի պարտավորությունս և պաշտոնազրկվեի, նույնիսկ տուն չէի ունենա՝ վերադառնալու համար։ Բարեբախտաբար նրանք ինձ հիշեցրին, այլապես որևէ հիմարություն կանեի»։ Ինչպիսի՜ «բարի» հիշեցում, բայց դրա մեջ բավականին շատ թույն կա, և այն խորն է արմատավորված։ Լսե՞լ եք արդյոք նման ասեկոսեներ։ Թվում է՝ նրանք այնքան լավն են մարդկանց հանդեպ, այնքան հոգատար, այնպիսի մեծ «սիրով»։ Այս մարդիկ ո՛չ բարեկամ են, ո՛չ էլ ընկեր նրանց հետ, ում հետ խոսում են, նրանց միջև արյունակցական կապ չկա. միայն այն պատճառով, որ բոլորն Աստծուն են հավատում, այս մարդիկ կարող են նման մեծ «սեր» ունենալ նրանց հանդեպ, ում հետ խոսում են։ Մարդիկ մտածում են. «Սա իսկապես Աստծու պաշտպանությունն է։ Որեմն ավելի լավ է նախ ամեն ինչ ծանրութեթև անեմ։ Եթե պարտավորությունս կատարելիս միշտ ձևականորեն վարվեմ, ի՞նչ կանեմ, եթե ինձ ետ ուղարկեն։ Ուստի, երբ կատարում եմ պարտավորությունս, պետք է զգույշ լինեմ. պետք է ավելի շատ այնպիսի աշխատանք անեմ, որն ինձ լավը երևալ տա, պետք է խուսափեմ սխալներ անելուց և նույնիսկ եթե սխալներ անեմ, չեմ կարող թույլ տալ, որ ուրիշներն իմանան։ Այդպես ինձ ետ չեն ուղարկի, այնպես չէ՞։ Նույնիսկ եթե ինձ ետ ուղարկեն, ամեն ինչ կարգին է. ես պահեստային ծրագիր ունեմ, խնայողություններ ունեմ, և տունս դեռ կա։ Մի՞թե պարզապես այնպես չէ, որ Աստված հաշվի չի առնում մարդկանց զգացմունքները և չի առաջնորդվում մսեղավոր զգացմունքներով։ Անկախ ամեն ինչից՝ վախենալու ի՞նչ կա։ Մարդիկ առաջնորդվում են իրենց զգացմունքներով, մարդկային աշխարհում ամենուր սեր կա»։ Այս մեկ «ջերմացնող» պնդումը «ընկերություն» է ստեղծում մարդկանց միջև, բայց որտե՞ղ է այն դնում Աստծուն։ Աստծուն դարձնում է երրորդ կամ չորրորդ առաջնահերթություն, Նրան օտար է դարձնում, կարծես Աստված վստահելի չէ, և միայն մարդիկ են արժանի վստահության, միայն մարդիկ են հոգատար ուրիշների հանդեպ։ Այս մեկ պնդումն այնպիսի զգալի ազդեցություն է ունենում, այն այնքան «ժամանակին» է։ Սիրո՞ւմ եք արդյոք նման խոսքեր լսել։ Թեև գիտեք, որ նրանց խոսքերում չարություն է թաքնված, դեռ հույս ունեք, որ ինչ-որ մեկը կարող է ձեզ հուշում տալ, կարող է օգնել ձեզ, կարող է ձեզ նախազգուշացում տալ մեկից, ով եղել է այնտեղ, երբ չգիտեք, թե ինչ է սպասվում առջևում, կարող է ձեզ սրտանց խոսք ասել։ Այս պնդումն այնքան «առանցքային» է, այնքան «կարևոր»։ Մի՞թե սա լիովին նրանց խոսքերին հավատալ չէ։ Ասեկոսեներ հորինողի այս «անմիտ» խոսքերը գնել են մարդկանց և ծախել են Աստծուն։ Ինչպիսի՞ն է այս արարքը։ Արդյո՞ք այն պարկեշտ է։ (Ոչ։) Ի՞նչ կասեք, ինչպիսի՞ մարդ է սա։ Մարդկանց աչքերում նա լավ մարդ է, բարի մարդ, բայց ճշմարտությունը հասկացողների աչքերում այս մարդը բթամիտ մարդ է։ Դատելով նրա արարքներից և վարքագծից՝ նա լիովին որպես Սատանայի ծառա է գործում, նա իսկական դև է։ Սա ասելը ճշգրի՞տ է։ (Այո։) Շա՛տ ճշգրիտ է։ Ամենևին էլ սխալ չէ։ Նա բոլորին ներքաշում է Աստծուց զգուշանալու, Աստծուն հակադրվելու մեջ և չի ասում ոչ մի խոսք, որը կարող է կերտել մարդկանց։ Ինչո՞ւ չի ասում։ Որովհետև նրա սիրտը լի է Աստծու հանդեպ թշնամությամբ և ատելությամբ, նրա բնական էությունը Սատանայինից է, և նա ի բնե դիմակայում է Աստծուն և հակադրվում Նրան։ Ոմանք ասում են. «Նա ի բնե հակադրվում է Աստծուն, ուստի ինչո՞ւ է դեռ հետևում Աստծուն»։ Օրհնություններ ստանալու համա՛ր։ Նա ցանկանում է խարդախությամբ օրհնվելու ելք կորզել Աստծու տնից, սակայն չի ցանկանում որևէ գին վճարել կամ ձգտել ճշմարտությանը։ Նաև ցանկանում է վնասել Աստծուն, անհանգստացնել Աստծու ընտրյալ մարդկանց և նրանց հեռանալ տալ Աստծուց ու դավաճանել Աստծուն։ Նման մարդն անկասկած իսկական դև է։ Բայց որոշ հիմար մարդիկ միշտ չեն կարողանում թափանցել և ճանաչել նման մարդկանց դիվային դեմքերը։ Նրանք կարող են ընդունել այն բոլոր դիվային խոսքերը, որոնք համապատասխանում են մարդկային պատկերացումներին և մսեղավոր զգացմունքների կարիքներին, որոնք այս մարդիկ ասում են։ Այս մարդկանց մոլորեցմամբ նրանք կարող են ցանկացած պահի դավաճանել և մերժել Աստծուն. նույնիսկ եթե չեն ցանկանում մերժել Նրան, դա նրանց վերահսկողությունից դուրս է։ Սատանան, դևերը և Սատանայի ծառաներն այնքան նենգ և խորամանկ են։ Նրանք իրենք դիմակայում են Աստծուն և հակադրվում Նրան, գարշում են ճշմարտությունից և չեն ընդունում այն, և նույնիսկ ցանկանում են խանգարել ավելի շատ մարդկանց հետևելու Աստծուն և ձգտելու ճշմարտությանը։ Աստծու տանն այս մարդիկ խաղում են Սատանայի խոսափողը լինելու դերը՝ խոսելով և գործելով Սատանայի անունից։ Նրրանք ծառայում են որպես հակադրող կերպարներ, որոնք հատուկ օգտագործվում են, որպեսզի մարդիկ աճեն զանազանության մեջ։ Ուստի նրանց ասած շատ բաներ արտաքուստ կարող են չափազանց խնդրահարույց չթվալ։ Նրանք նույնիսկ հաճախ մեջբերում են Աստծու խոսքերը՝ որոշակի ապացույցներ և ասույթներ գտնելով Աստծու խոսքերում, և ապա որոշակի գունազարդում են ավելացնում՝ ստեղծելով տպավորություն, թե իրենց ասածը մեծապես համապատասխանում է Աստծու խոսքերին։ Բայց մի բան հաստատ է. նրանց ասածը հակասում է ճշմարտությանը։ Երբ լսում ես նրանց ասածը, կարող է ճիշտ թվալ, բայց եթե ուշադիր համեմատես Աստծու խոսքերի հետ, կարող ես զանազանել, որ հիմնովին չի համապատասխանում ճշմարտությանը։ Նրանց ասած այդ բոլոր ճշմարտանման խոսքերը գալիս են Սատանայից։ Նրանք փորձում են Աստծուն՝ փորձելով լծակ գտնել Աստծու խոսքերի ներսում, խեղաթյուրելով Աստծու խոսքերը՝ Աստծուն դատապարտելու և Աստծու ընտրյալ մարդկանց մոլորեցնելու համար՝ ստիպելով նրանց ենթադրություններ անել Աստծու մասին, սխալ հասկանալ, դավաճանել և մերժել Աստծուն և այլն։ Հետևաբար, բացի հակաքրիստոսներից և չար մարդկանցից, ուրիշներին մոլորեցնելու համար ասեկոսեներ հորինողները նույնպես եկեղեցում մարդկանց մի կատեգորիա են, որոնց պետք է զանազանել, որոնցից պետք է զգուշանալ և որոնց պետք է հեռացնել։

Զ. Զանազանել այն մարդկանց, որոնք ասեկոսեներ են տարածում, և նրանց նկատմամբ վարվելու սկզբունքները

Ինչպե՞ս պետք է զանազանենք եկեղեցում նրանց, ովքեր ասեկոսեներ են հորինում՝ ուրիշներին մոլորեցնելու համար։ Նախ՝ ասեկոսեներ հորինողները բացարձակապես չեն ձգտում ճշմարտությանը. նրրանք հակակրանք են տածում դրա հանդեպ։ Բացի դրանից՝ նրանք հաճախ ամեն տեսակ դիվային խոսքեր և անհեթեթ պնդումներ են հորինում և դրանք օգտագործում՝ մոլորեցնելու և ներքաշելու որոշ եղբայրների ու քույրերի, որոնք փոքր հասակ ունեն, ծանծաղ հիմքեր և չեն հասկանում ճշմարտությունը։ Արդյունքը, որին նրանք հասել են, եկեղեցական կյանքի բնականոն կարգը խանգարելն ու վնասելն է, մարդկանց բնականոն ձգտումը խանգարելը և ճիշտ ճանապարհից շեղելը, մարդկանց բացասական և թույլ դարձնելը և նույնիսկ ստիպելը, որ թողնեն իրենց պարտավորությունները և դադարեն Աստծուն հավատալուց. սա նրանց էլ ավելի է ուրախացնում։ Հետևաբար ասեկոսեներ հորինողներին Սատանայի ծառաներ անվանելը միանգամայն ճշգրիտ նկարագրություն է. սա նման մարդկանց ճշմարիտ դեմքն ու բուն էությունն է, և այն հեշտ է զանազանել։ Որոշ մարդիկ փոքր-ինչ ողջամտություն ունեն. թեև չեն սիրում ճշմարտությունը, կարծիքներ չեն հայտնում կամ չեն միջամտում, թե ինչպես են ուրիշները ձգտում ճշմարտությանը։ Այս մարդկանց կարելի է անտեսել։ Բայց որոշ մարդիկ նախանձում և ատում ճշմարտությանը ձգտողներին. նրանք միշտ դատում և հարձակվում են նրանց վրա՝ միաժամանակ որոշակի մտադրություններ ունենալով, և նույնիսկ լծակ են գտնում, որով կարող են դատապարտել նրանց։ Նման մարդկանցից պետք է զգուշանալ։ Թեև այն, ինչ այս մարդիկ ասում են, կարող է բավականին ճիշտ, տրամաբանական և Աստծու խոսքերի բառացի իմաստին համահունչ լինել, ուշադիր զանազանելիս հիմնականում ստեր և ասեկոսեներ է, բացառապես անհեթեթություն։ Այս ճշմարտանման ասեկոսեներն ու ստերը պետք է զանազանվեն։ Ոմանք ասում են. «Միայն կարճ ժամանակ եմ հավատացել Աստծուն, քիչ եմ կարդացել Աստծու խոսքերը և չեմ հասկանում ճշմարտությունը։ Ինչպե՞ս կարող եմ զանազանել ասեկոսեներն ու ստերը»։ Միակ ճանապարհն այն է, որ այսօրվանից սկսած՝ ավելի շատ կենտրոնանաս Աստծու խոսքերը կարդալու վրա և ավելի շատ փնտրես ճշմարտությունն Աստծու խոսքերում՝ թույլ տալով, որ Աստծու խոսքերն արմատավորվեն սրտումդ։ Աստծու խոսքերի ուղղորդմամբ և հարցերին ճշմարտության համաձայն նայելով՝ զանազանություն կունենաս։ Այս մարդկանց տարածած ասեկոսեները ոչ մի ազդեցություն չեն ունենա քեզ վրա և չեն խանգարի բնականոն ձգտմանդ։ Անկախ նրանից, թե ինչ ասեկոսեներ են քննարկում կամ ինչ անհեթեթություն են դուրս տալիս, չես սասանվի դա լսելուց հետո, ոչ էլ բացասական ու թույլ կդառնաս և առավել ևս ոչ մի թյուրիմացություն չես ունենա Աստծու վերաբերյալ. պարզապես կկենտրոնանաս ճիշտ ուղղությամբ ձգտելու վրա։ Սա նշանակում է, որ դիմադրողականություն ունես. Սատանայի այդպիսի ծառաներն այլևս ոչ մի ազդեցություն չեն ունենա եկեղեցում։ Ասեկոսեները զանազանել սովորելու կարճ ճանապարհ չկա։ Միակ ճանապարհը քարոզներ ավելի շատ լսելն է, Աստծու խոսքերն ավելի շատ կարդալը և ճշմարտության մասին ավելի շատ հաղորդակցվելը։ Երբ ճշմարտության հասկացողության հասնես, բնականաբար զանազանություն կունենաս։ Ո՞րն է Աստծու խոսքերը կարդալու և ճշմարտության մասին հաղորդակցվելու նպատակը։ Ճշմարտությունը հասկանալն է և Աստծու խոսքերը կարդալու միջոցով այդ ասեկոսեներն ու մոլորությունները զանազանելը։ Եթե տեսնես, որ այդ ասեկոսեները հակասում և դեմ են գնում Աստծու խոսքերին՝ լիովին հակառակ լինելով ճշմարտությանը, այդ ասեկոսեներն ինքնին կփլուզվեն։ Իհարկե, որոշ մարդիկ ասում են. «Ես ջանք չեմ գործադրել Աստծու խոսքերը կարդալու համար և չեմ հասկանում, թե կոնկրետ որն է ճշմարտությունն Աստծու խոսքերում։ Պարզապես մի բան եմ հիշում՝ պահվածքիս առումով պետք է հետևեմ ամբոխին։ Ինչ էլ որ մարդկանց մեծամասնությունը մերժում է, ես նույնպես մերժում եմ. ինչ էլ որ մարդկանց մեծամասնությունն ընդունում է, ես էլ եմ ընդունում։ Պարզապես հետևում եմ ամբոխին»։ Արդյոք սա ճի՞շտ է։ (Ոչ։) Երբեմն ամբոխը նույնպես սխալվում է, և ամբոխին հետևելը նշանակում է նրանց հետ սխալներ գործել։ Պետք է սովորես ճշմարտությանը հասկացողներին հետևել. միայն սա է լավ ճանապարհ։

Ասեկոսեներ տարածելը մի բան է, որը հաճախ է տեղի ունենում եկեղեցում։ Թեև այս հարցը մեծ խնդիր չէ, դրա խանգարումն ու վնասն Աստծու ընտրյալ մարդկանց փոքր չեն։ Առնվազն, այն կարող է մարդկանց բացասական և թույլ դարձնել. վատագույն դեպքում կարող է ստիպել մարդկանց հեռանալ Աստծուց և նույնիսկ դավաճանել Նրան։ Հետևաբար ասեկոսեների տարածումը չի կարելի անտեսել։ Երբ դա տեղի է ունենում եկեղեցում, պետք է անհապաղ կանգնեցվի և սահմանափակվի։ Եթե եկեղեցու առաջնորդողները թմրած են և բթամիտ, ի վիճակի չեն իրական աշխատանք կատարելու և չեն կարողանում հայտնաբերել այս խնդիրը, բայց լավ որակ ունեցող որոշ մարդիկ, որոնք ձգտում են ճշմարտությանը և հասկանում այն, հայտնաբերում են, ապա վերջին խումբը պետք է առաջ գա՝ լուծելու այս խնդիրը։ Շատ մարդկանց հետ փնտրելու և հաղորդակցվելու միջոցով համաձայնության հասնելու և հաստատում ստանալու համար, երբ որոշվի, որ ասեկոսեներ են տարածվում, մարդիկ պետք է փնտրեն ճշմարտությունը՝ խնդիրը լուծելու համար։ Եթե պարզ չէ, որ որոշակի պնդում մոլորություն է, կուրորեն մի՛ բնորոշիր այն։ Ինչ վերաբերում է այն պնդումներին, որոնք ակնհայտ են և անսխալական, որոնք հեշտությամբ զանազանելի են որպես ասեկոսեներ և մոլորություններ, պետք է անհապաղ մերկացվեն և մանրամասն վերլուծվեն, որպեսզի բոլորը կարողանան զանազանել դրանք։ Եթե չես կարողանում զանազանել՝ արդյոք ինչ-որ մեկի ասածը ասեկոսե է կամ մոլորություն՝ լսելով նրանց մեկ կամ երկու նախադասություն, պետք է զգուշորեն վարվես դրա հետ և կուրորեն եզրակացություններ չանես։ Սպասի՛ր, մինչև ավարտի խոսելը, որպեսզի հստակորեն զանազանես։ Երբ հաստատվի, որ ասեկոսե է կամ մոլորություն, այդ մարդը պետք է անհապաղ կանգնեցվի և սահմանափակվի։ Եթե կրկնվող հորդորներն ու սահմանափակումները չեն կարողանում սահմանափակել նրա, և նա շարունակում է համառորեն ասեկոսեներ տարածել, պետք է հեռացվի եկեղեցուց։ Պա՞րզ են սկզբունքն ու ուղին այն մասին, թե ինչ անել և ինչպես կիրառել, երբ հայտնաբերում ես, որ ինչ-որ մեկը ասեկոսեներ է տարածում եկեղեցում։ (Այո։)

Ասեկոսեների բովանդակությունը չի ներառում միայն նշածս հիմնական հարցերը. կան նաև որոշ ասեկոսեներ, որոնք պարզապես մանր-մունր բաներ են, ինչպիսիք են էտման մասին խոսքերը, կամ այն մասին, թե ում է Աստծու տունն օգտագործում և ում է դուրս թողնում, և այլ ոչ ճիշտ պնդումներ։ Նախքան եկեղեցին հիմնովին կմաքրագործվի, այնտեղ կան կեղծ առաջնորդողներ, հակաքրիստոսներ, տարբեր չար մարդիկ, բթամիտ մարդիկ, հոգևոր հասկացողություն չունեցող տգետներ. այնտեղ կան ամեն տեսակի մարդիկ։ Ստախոսներն ու ասեկոսեներ հորինողները սովորական երևույթ են, և մարդկանց մեջ կան ամեն տեսակի ասեկոսեներ և դիվային խոսքեր։ Ինչ վերաբերում է այս ասեկոսեներին, նախ՝ մարդիկ պետք է բնականոն ողջամտություն ունենան՝ դրանք դատելու համար, երկրորդ՝ Աստծու գործին, Աստծու տնօրինման ծրագրին, անձամբ Աստծուն և նույնիսկ Աստծու տան կառավարչական հրամանագրերին ու այլ հարցերին վերաբերող ավելի լուրջ ասեկոսեների համար մարդիկ պետք է ունենան ճշմարտությունը՝ դրանք զանազանելու համար։ Արտաքին հարցերի համար մարդիկ պետք է բնականոն մարդկայնության ողջամտություն ունենան՝ դրանք դատելու համար։ Աստծու գործին և ճշմարտությանը վերաբերող հարցերի համար մարդիկ պետք է ճշմարտության իրականություն և հասակ ունենան՝ դրանք զանազանելու համար։ Կարճ ասած՝ անկախ ասեկոսեների տեսակից՝ մարդիկ պետք է զանազանեն և մերժեն դրանք, ոչ թե ընդունեն։ Իհարկե, որոշ մարդիկ չեն ձգտում ճշմարտությանը և պարզապես ապրում են այս ասեկոսեներով։ Այսօր ինչ-որ մեկը մի ասույթ է տարածում, և այն մի ուղղությամբ է քամի բարձրացնում, և այս մարդիկ հետևում են դրան։ Վաղը մեկ այլ խոսք մեկ այլ ուղղությամբ է քամի բարձրացնում, և այդժամ նրանք հետևում են դրան։ Օրինակ՝ որևէ առաջնորդող կամ աշխատող ասում է, որ նրանք, ովքեր կարող են վկայության հոդվածներ գրել, կարող են կատարելագործվել, ուստի կիրառում են հոդվածներ գրելը, ուսումնասիրում են գրելը և նյութեր են փնտրում։ Հաջորդ օրը մեկ այլ առաջնորդող կամ աշխատող ասում է, որ նրանք, ովքեր կատարում են պարտավորությունը, կարող են փրկվել, ուստի սկսում են զբաղվել պարտավորություն կատարելով։ Բայց որքան էլ զբաղված լինեն, երբեք չեն անհանգստանում կամ հետաքրքրվում ամենակարևոր հարցով՝ ճշմարտությանը ձգտելով և կյանքի մուտքով։ Եկեղեցու տարբեր խմբերում ձևավորված զանազան չար միտումները միշտ քշում-տանում են որոշ մարդկանց։ Եկեղեցու անդամների շրջանում առաջացած զանազան ասեկոսեները միշտ մոլորեցնում են որոշ մարդկանց և ազդում նրանք վրա։ Սակայն կան նաև որոշ մարդիկ, որոնք մնում են անտարբեր և ուշադրություն չեն դարձնում այն ասեկոսեներին, որոնք լսում են։ Նրանք ուշադրություն չեն դարձնում, թե ինչ աշխատանք է անում Աստծու տունը. Նրանք հետաքրքրված չեն Աստծուն հավատալով և ճշմարիտ հավատացյալներ չեն։ Այս մարդիկ անվանական հավատացյալներ են։ Կա մարդկանց մեկ այլ խումբ, որոնք փոքր-ինչ ավելի լավն են. նրանք կարող են փնտրել ճշմարտությունը և ընդունել ճշմարտությունը, ուստի չեն ազդվում այս բացասական բաներից և բացասական մարդկանցից։ Միայն նրանք, ովքեր փոքր հասակ ունեն, հիմք չունեն և բացարձակապես չեն ձգտում ճշմարտությանը, միշտ ազդվում են տարբեր ասույթներից և խոսքերից։ Քանի որ այս մարդիկ միշտ հետևում են, միշտ կան ոմանք, ովքեր զանազան ասեկոսեներ են հորինում՝ կրակին յուղ լցնելու համար։ Նրանք զգում են, որ միայն սա է Աստծուն հավատալը դարձնում աշխույժ և հետաքրքիր, այլ ոչ թե ձանձրալի, և դա միակ ճանապարհն է, որ իրենց կարևոր զգան։ Այս բաները հաճախ են տեղի ունենում նոր հավատացյալների շրջանում։ Եթե եկեղեցին ողողված է ասեկոսեների տարածմամբ և մարդկանց մոլորեցմամբ, դա նշանակում է, որ այդ եկեղեցում հաստատ չափազանց քիչ մարդիկ կան, որոնք հասկանում են ճշմարտությունը։ Եկեղեցում վերոհիշյալ մարդիկ հետևում են ցանկացած ասեկոսեի և ցանկացած հրահրման, որ թաքնված մտադրություններ ունեցողները հորինում են, ինչը շատ խնդրահարույց է։ Սա մասամբ ցածր որակի պատճառով է և նաև ճշմարտությունը չհասկանալու ճշմարիտ դրսևորում է։ Այն ամենի մեծ մասը, ինչ ասում է ճշմարտությունը չհասկացող որևէ մեկը, գործնական չէ և խառնված է անմաքրություններով. խստորեն ասած՝ այդ ամենը հանգեցնում է ստերի։ Եթե այն դրդապատճառներ և նպատակներ է կրում, ապա ոչ միայն սուտ է, այլև առավել ևս Սատանայի ծրագիր և չար մարդկանց դավադրություն։ Հետևաբար, ճշմարտությունը չունեցող մարդկանց ասածի մեծ մասը դիվային խոսակցություն է և դրան պետք չէ հավատալ։

Սրանով ավարտվում է ասեկոսեներ տարածելու թեմայով հաղորդակցությունը։ Ասեկոսեներ տարածելու այս հարցն ամենաշատն է մերկացնում մարդկանց և թույլ է տալիս հստակորեն տեսնել տարբեր մարդկանց վարքագծերը։ Այժմ պետք է հասկանաք, թե ինչ վերաբերմունք պետք է ունենալ ասեկոսեների և դրանք տարածողների հանդեպ, և ինչ մեթոդներ պետք է օգտագործել դրանց հետ վարվելու համար, այնպես չէ՞։ (Այո։) Հենց որ հասկանաք, երբ կրկին բախվեք նման հարցերի, պետք է դրանք համեմատեք մեր հաղորդակցության հետ և օգտագործեք ամենաճիշտ մեթոդները՝ այս խնդիրները լուծելու համար։ Սա համապատասխանում է սկզբունքներին։

Առաջնորդողների և աշխատողների պարտականությունները (19)

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (յոթերորդ մաս)

Տարբեր մարդիկ, իրադարձություններ և բաներ, որոնք խանգարում և անհանգստացնում են եկեղեցական կյանքը

Անպատշաճ հարաբերությունների մեջ ներգրավվողների հետ վարվելու սկզբունքները

Ինչ վերաբերում է տարբեր մարդկանց, իրադարձություններին և բաներին, որոնք խանգարում և անհանգստացնում են Աստծու գործը և եկեղեցու բնականոն կարգը, դրանք բաժանել ենք ընդհանուր առմամբ տասնմեկ կետի։ Նախկինում հաղորդակցվել ենք վեցերորդ կետի՝ անպատշաճ հարաբերությունների մեջ ներգրավվելու շուրջ։ Ինչի՞ն է սա հիմնականում վերաբերում։ Անխոհեմաբար գայթակղել ուրիշներին և մսեղիի հեշտասիրական հարաբերությունների մեջ ներգրավվել։ Ի՞նչ է հաղորդակցվել այս տեսանկյան վերաբերյալ։ Երբ նման մարդիկ հայտնվում են եկեղեցում, ինչպե՞ս պետք է գործ ունենալ նրանց հետ։ Ի՞նչ լուծումներ կան։ Պետք է աչք փակենք և թույլ տանք, որ չվերահսկվա՞ծ մնա, թե՞ պետք է լուծենք խնդիրը՝ ըստ ճշմարտության սկզբունքների։ Պետք է խուսափե՞նք դրանից, թե՞ սիրուց դրդված ներգործենք ներգրավվածների վրա։ Պետք է նրանց հետ հաղորդակցվե՞նք ճշմարտության մասին, թե՞ նախազգուշացնենք և հեռացնենք։ Ո՞րն է դրա հետ վարվելու ամենահարմար ձևը։ (Նախազգուշացնել և սահմանափակել ներգրավվածներին։ Եթե նրանք չեն կարող սահմանափակվել, հեռացնել նրանց։) Ինչպե՞ս պետք է նրանք սահմանափակվեն։ Սա հե՞շտ է անել։ Երբ նման բաներ են տեղի ունենում, սովորաբար այնքան էլ հեշտ չէ սահմանափակել ներգրավվածներին։ Ոմանք նման իրավիճակ են նկատում և զգում, որ այն անպատշաճ է, բայց ամաչում են բարձրաձայնելուց։ Ոմանք կարող են անուղղակիորեն ակնարկել դրա մասին, բայց ներգրավվածներն անպայման չէ, որ լսեն։ Ինչպիսի՞ն է այն բոլոր մարդկանց մարդկայնությունը, որոնք կարող են անխոհեմաբար գայթակղել ուրիշներին։ Նրանք արժանապատիվ և շիտակ մարդի՞կ են։ Արդյոք սրբերին վայել պարկեշտություն ունեցող մարդի՞կ են։ Արժանապատվություն և ամոթի զգացում ունեցող մարդի՞կ են։ (Ոչ։) Եթե ինչ-որ մեկը պարզապես խոսքերով հիշեցնի նրանց կամ բնականոն կերպով նրանց հետ հաղորդակցվի ճշմարտության մասին, կարո՞ղ է արդյոք դա լուծել խնդիրը։ Չի՛ կարող։ Երբ նման բան է տեղի ունենում, նշանակում է՝ այն իրականում երկար ժամանակ հասունացել է նրանց սրտերում։ Այդ պահին հե՞շտ է վերահսկել դա։ Կարո՞ղ է արդյոք օգնելը և սիրով նրանց վրա ներգործելու փորձը լուծել խնդիրը։ (Ոչ։) Ուստի ո՞րն է լավագույն լուծումը։ Նման մարդկանց հեռացնելը, նրանց մեկուսացնելն այն մարդկանցից, որոնք անկեղծորեն հավատում են Աստծուն և կատարում են իրենց պարտավորությունները, և թույլ չտալը, որ նրանք շարունակեն անհանգստացնել և վնասել ուրիշներին։

Այժմ որոշ եկեղեցիներում տղամարդկանց և կանանց միմյանց գայթակղելու դեպքերն անընդհատ ի հայտ են գալիս։ Այս մարդիկ, քանի դեռ հնարավորություն ունեն, գայթակղում են միմյանց՝ դրսևորելով հատկապես սանձարձակ վարքագիծ և առանց ամոթի որևէ զգացումի։ Ես լսել եմ մի տղամարդու մասին, որը բազմաթիվ կանանց է գայթակղել. նա լուրջ սիրահետմամբ չէր զբաղվում, այլ պարզապես անխոհեմաբար գայթակղում և կպչում էր ցանկացած կնոջ, որին հանդիպում էր։ Ոմանք ասում են. «Նա պարզապես բնականոն կերպով է շփվում. դա պարզապես նրա շփվելու ձևն է»։ Մարդկանց մեծամասնությունը շփման այդ ձևը համարում է չկերտող, զզվելի և գարշելի։ Մի՞թե սա խնդիր չէ։ Կարո՞ղ է սա ապացուցել, որ նման հարաբերություններն անպատշաճ են։ Եթե երկու հոգու ժամադրվելը ոչ միայն իրենց պարտավորությունների կատարման վրա է ազդում, այլև ուրիշների, ապա նրանք պետք է սահմանափակվեն։ Նրանց չպետք է թույլատրվի ժամադրվել եկեղեցական կյանքի ներսում, հատկապես ոչ լիաժամկետ պարտավորությամբ եկեղեցում, քանի որ դա ազդում է ուրիշների պարտավորության կատարման վրա և վնասակար է եկեղեցու գործին։ Երբ նրանք կարողանան կենտրոնացնել իրենց միտքն իրենց պարտավորությունների վրա, կարող են վերադառնալ լիաժամկետ պարտավորությամբ եկեղեցի՝ կատարելու իրենց պարտավորությունները։ Ոմանք լուրջ ժամադրությամբ չեն ունենում, այլ ավելի շուտ անպատկառորեն գայթակղում և կպչում են ուրիշներին՝ խաղալով հեշտասիրական ցանկությունների հետ, անհանգստացնելով եկեղեցական կյանքը, ազդելով մարդկանց տրամադրությունների վրա և անհանգստացնելով ուրիշներին։ Այս իրավիճակը խառնաշփոթ է առաջացնում եկեղեցու գործում և պետք է լուծվի ու կարգավորվի ըստ սկզբունքների. այս մարդիկ պետք է մեկուսացվեն և ժամանակին հեռացվեն։ Այս խնդիրը հե՞շտ է կարգավորել։ Ոչ ոքի չպետք է թույլատրվի անհանգստացնել և խանգարել եկեղեցական կյանքը և եկեղեցու գործը, և նման հարցերը պետք է կարգավորվեն ըստ սկզբունքների։ Ոմանք ասում են. «Այն իրավիճակներում, երբ նրանց հետ վարվելու դեպքում չի լինի մեկը, որ ստանձնի նրանց պարտավորությունները, նրանց հետ չի կարելի այդպես վարվել. նրանց պետք է թույլ տրվի պարզապես շարունակել և գայթակղել ուրիշներին այնպես, ինչպես ցանկանում են։ Ինչպես էլ որ նրանք գայթակղեն ուրիշներին, դա պետք է թույլատրվի»։ Աստծու տունն ունի՞ նման կանոն։ Կա՞ր արդյոք նման սկզբունք նախորդ հավաքույթի հաղորդակցության մեջ այն մասին, թե ինչպես վարվել նման մարդկանց հետ։ (Ոչ։) Նման իրավիճակների հանդիպելիս եկեղեցու առաջնորդողներն ու վերակացուները շփոթվում են և չգիտեն՝ ինչպես վարվել դրանց հետ՝ թույլ տալով այս մարդկանց եկեղեցում անխոհեմաբար գայթակղել ուրիշներին, ինչը մղում է մարդկանց մեծամասնությանն անհարմար զգալու և թողնում է նրանց չկերտված, իրենց սրտերում զզվանք ապրելով, բայց չհամարձակվելով բարձրաձայնել և ստիպված լինելով հանդուրժել դա։ Առաջնորդողներն ու վերակացուները հավատում են, որ եկեղեցու գործը և Աստծու տունը չեն կարող առանց այս մարդկանց, որ եթե այս անխոհեմաբար գայթակղողներն ուղարկվեն, աշխատանքն անելու համար ավելի քիչ ձեռքեր կլինեն։ Այս տրամաբանությունը ճի՞շտ է։ (Ոչ։) Ինչո՞վ այն ճիշտ չէ։ (Այս մարդիկ չեն կարող կատարել աշխատանքը. նրանք դրա համար միտք չունեն։) Դա ճիշտ նշանակետին է խփում։ Ձեր կարծիքով ի՞նչ տեսակի մարդիկ են ունակ անխոհեմաբար գայթակղելու ուրիշներին։ Նրանք բացարձակապես ոչ մի զսպվածություն չունեն. Նրանք չհավատացողներ են, անհավատներ։ Բանն այն չէ միայն, որ նրանք չեն սիրում ճշմարտությունը, հակակրանք են տածում ճշմարտության հանդեպ, քիչ հավատք ունեն, երիտասարդ են և խոր հիմք չունեն. դա ամենը չէ։ Բոլոր անհավատները, որոնք չեն հավատում Աստծուն, ունա՞կ են անխոհեմաբար գայթակղելու ուրիշներին։ Նրանք բոլորն ունա՞կ են ներգրավվելու անառակ գործունեությունների մեջ։ Միայն նրանց մի մասը. փոքրամասնությունը դեռևս գնահատում է ազնվությունն ու արժանապատվությունը, հոգ է տանում իր հեղինակության մասին և սահման ունի իր անձնական վարքի համար։ Աստծուն հավատացող այս այսպես կոչված մարդիկ ոչնչով լավը չեն անհավատներից, ուստի չափազանցությո՞ւն է նրանց անհավատներ և չհավատացողներ անվանելը։ (Ոչ։) Թեև այս մարդիկ կարող են որոշակի տքնություն անել Աստծու տանը, իրենց բնության առումով նրանք չհավատացողներ և անհավատներ են։ Նրանք ոչ մի սկզբունք չունեն իրենց արած որևէ բանում և վարվում են առանց որևէ սահմանի, առանց արժանապատվության և առանց ամոթի զգացումի։ Անհավատներն անգամ պաշտպանում են այն գաղափարը, որ «Մարդկանց իրենց արժանապատվությունն է պետք, ճիշտ ինչպես ծառին իր կեղևը», սակայն այս մարդիկ նույնիսկ չեն ուզում պահպանել իրենց արժանապատվությունը, ուստի կարո՞ղ են արդյոք ցանկանալ ճշմարտությունը։ Կարո՞ղ են արդյոք անկեղծորեն ծախսվել Աստծու համար։ Կարո՞ղ են արդյոք գործել ըստ սկզբունքների՝ իրենց պարտավորությունը կատարելիս։ Բացարձակապես ո՛չ։ Նրանք զուտ տքնում են։ Տքնող մարդիկ բացարձակապես ոչ մի ճշմարտություն չունեն. նրանց տքնությունը խաթարում և անհանգստացնում է և չի համապատասխանում պարտավորություն կատարելու չափանիշին։ Թեև արտաքուստ թվում է, թե նրանք կատարում են իրենց պարտավորությունը, անկախ նրանից, թե ինչպես ես հաղորդակցվում նրանց հետ սկզբունքների մասին, նրանք պարզապես չեն լսում։ Նրանք անում են այն, ինչ ուզում են՝ չգործելով ըստ սկզբունքների։ Երբ այս մարդիկ քարոզներ են լսում, նրանց պահվածքն ու արտահայտությունները մերկացնում են չհավատացողի իրենց էությունը։ Մյուսներն ուղիղ նստած են՝ լրջորեն և ուշադիր կերպով լսելով, բայց ինչպե՞ս են լսում այս մարդիկ։ Ոմանք հենվում են սեղանին, հաճախակի ձգվում և հորանջում են, պատշաճ չեն նստում և բոլորովին մարդու նման չեն։ Ի՞նչ տեսակի մարդիկ են նրանք, ովքեր բոլորովին մարդու նման չեն։ Նրանք ամենևին էլ մարդիկ չեն. պարզապես մարդկային կերպարանք են կրում։ Ի՞նչ եք զգում, երբ տեսնում եք, որ այս «սողունների» մի խումբ գալիս է քարոզներ լսելու։ Մի՞թե դա ձեզ անհարմարություն չի պատճառում։ (Այո։) Այս խումբը գարշելի տեսք ունի, և նրանց տեսնելով՝ Ես այլևս չեմ ցանկանում խոսել։ Ես խոսում եմ մարդկանց հետ, ոչ թե «սողունների»։ Կարո՞ղ են արդյոք այսպես քարոզներ լսող մարդկանց վիճակները բարելավվել, երբ կատարում են իրենց պարտավորությունը։ Կարո՞ղ է արդյոք Աստծու հանդեպ նրանց հավատքն աճել, և կարո՞ղ են արդյոք նրանք, որքան շատ են կատարում իրենց պարտավորությունը, այնքան ավելի հստակորեն հասկանալ ճշմարտությունը։ Բացարձակապես ո՛չ։ Անկախ նրանից՝ ինչպես են նրանք կատարում իրենց պարտավորությունը, նրանց հասակն ու հավատքը չեն աճում։ Ամեն ինչ անում են սանձարձակորեն և առանց զսպվածության՝ ապրելով մսեղիի հեշտասիրությունների և ապականված խառնվածքների մեջ՝ առանց որևէ գիտակցության, ինքնակշտամբանքի կամ կարգավարժանքի. նրանք մարդ չեն։ Նման մարդկանց համար, նույնիսկ առանց հաշվի առնելու նրանց արած մյուս վատ բաները կամ նրանց գործողությունները, որոնք խախտել են սկզբունքները և վնասել Աստծու տան շահերը, միայն անպատշաճ հարաբերությունների մեջ ներգրավվելը բավական է, որպեսզի հեռացվեն։ Սա շատ պարզ հարց է, սակայն եկեղեցու առաջնորդողներն ու վերակացուները պարզապես գլուխ են կոտրում՝ չիմանալով, թե ինչպես վարվել դրա հետ։ Այս հարցը շատ հեշտ է կարգավորել. դրա մասին նախկինում հաղորդակցություն եղել է։ Այն պետք է կարգավորվի ըստ սկզբունքների, և նրանք, ովքեր պետք է հեռացվեն, պետք է հեռացվեն։ Շատ մի՛ մտածեք դրա մասին. Աստծու տան գործն առանց նրանց պարզապես հիանալի կերպով կշարունակվի։ Ասե՛ք Ինձ, ի՞նչ պետք է անի մարդը, եթե ինչ-որ տեղ շան կղանք կամ արտաթորանք գտնի։ Պետք է անմիջապես մաքրի այն. եթե ժամանակին չմաքրվի, ճանճերն ու մոծակներն անմիջապես կգան, և մարդիկ չեն կարող խաղաղություն ունենալ նման վայրում։ Ի՞նչ նկատի ունեմ այս ամենով։ (Եկեղեցում անպատշաճ հարաբերությունների մեջ ներգրավվելու խնդիրը լուծելու համար առաջին քայլն այդ գարշելի չհավատացողներին մաքրելն է։) Այո՛, հենց դա նկատի ունեմ։ Եթե եկեղեցում կան «գարշահոտ շան կղանքի» տեսակի մարդիկ, նրանք անպայման կգրավեն որոշ «գարշահոտ ճանճերի»։ Գարշահոտ շան կղանքը մաքրելով՝ այս ճանճերը բնականաբար կանհետանան։ Մի՞թե սա լուծում չէ։ Արդյոք այս լուծումը խելամի՞տ է։ (Այո։) Նման խնդիրների հետ վարվելիս եկեղեցու որոշ առաջնորդողներ միշտ մտահոգություններ են ունենում՝ ասելով. «Եթե մաքրենք նրանց, ովքեր անխոհեմաբար գայթակղում են ուրիշներին, մի՞թե ավելի քիչ մարդիկ չեն լինի աշխատանքն անելու համար»։ Մի՞թե սա խնդիր է։ (Ոչ։) Ինչո՞ւ ոչ։ Ինչպե՞ս պետք է լուծվի այս մտահոգությունը։ Նույնիսկ եթե նրանց մտահոգությունը տրամաբանական լիներ՝ մտածելով, որ եթե մարդկանց նկատմամբ պահանջները չափազանց խիստ լինեին, և նրանք, ովքեր կարող էին անել աշխատանքը, մաքրվեին, ոչ ոք չէր լինի աշխատանքի այս մասն անելու համար, մի՞թե հեշտ չէր լինի գտնել որոշ այլ ունակ մարդկանց՝ նրանց փոխարինելու համար։ (Այո։) Եվ նույնիսկ եթե փոխարինողներ անմիջապես չգտնվեին, աշխատանքը կարող էր արվել ավելի ուշ, երբ հարմար մարդիկ գտնվեին՝ առանց ազդելու Աստծու տան գործի վրա։ Աստծու տունը չի աջակցում այն մարդկանց, որոնք պատշաճ աշխատանք չեն կատարում։ Եթե նրանք կարողանան ապաշխարել և զբաղվել պատշաճ առաջադրանքներով, կարող են շարունակել կատարել աշխատանքը, բայց եթե չապաշխարեն, ապա պետք է զրկվեն իրենց պարտավորությունը կատարելու իրավունքից։ Մի՞թե սա արդարացված և խելամիտ չէ։ Աստծու տունը նախընտրում է աջակցել տքնողներին, քան աջակցել չհավատացողներին և անհավատներին։ Այս սկզբունքը ճի՞շտ է։ (Այո։) Ինչո՞վ է այն ճիշտ։ Նույնիսկ եթե տքնողը չի ձգտում ճշմարտությանը, դեռ պատրաստակամ է տքնելու, և կարող է ջանք գործադրել Աստծու տանը լավ պահվածով և հնազանդ կերպով։ Թեև նրանք պարզապես ծանր աշխատանք են կատարում, հավատարիմ են, և առնվազն վատ մարդիկ չեն։ Սրանք այն տեսակի մարդիկ են, որոնց Աստծու տունը պահում է։ Եթե մարդը վատն է և գարշելի, միշտ ներգրավվում է խոտոր և պիղծ կիրարկումների մեջ և եթե նույնիսկ չի կարող լավ տքնել և չի համապատասխանում չափանիշին որպես տքնող, ապա նման մարդիկ անհավատներ են, և Աստծու տունը չի պահում նրանց։ Հետևաբար, Աստծու տունը նրանց չի պահում ոչ թե այն պատճառով, որ նրանք տքնողներ են, այլ որովհետև նրանց տքնությունը նույնիսկ չի համապատասխանում չափանիշին, որովհետև նույնիսկ նրանց տքնությունը գործարքային է։ Պատճառն այն է, որ նրանք միշտ ցանկանում են չարիք գործել և անհանգստություններ պատճառել՝ միշտ փորձելով եկեղեցում ներգրավվել խոտոր և պիղծ գործելակերպերի մեջ, խախտելով եկեղեցու գործի կարգը և ազդելով մարդկանց մեծամասնության պարտավորության կատարման վրա։ Նրանք ապականում են եկեղեցու մթնոլորտը և նախատինք են բերում Աստծու անվան վրա. ոչինչ չի կարող ավելի տեղին լինել, քան նրանց մաքրելը։ Որտեղ էլ որ «գարշահոտ շան կղանքի» տեսակի մարդիկ կան, պետք է անմիջապես մաքրվեն։ Հասկանալի՞ է։ (Այո։)

XI. Ընտրությունների շահարկում և խաթարում

Այսօր կշարունակենք հաղորդակցվել առաջնորդողների և աշխատողների տասներկուերորդ պարտականության շուրջ. «Ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտության մասին, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Ո՞րն է այս տասներկուերորդ պարտականության տասնմեկերորդ կետը։ (Ընտրությունների շահարկումը և խաթարումը։) Նախկինում որոշ հաղորդակցություն ենք ունեցել ընտրությունների շահարկման և խաթարման շուրջ, երբ հաղորդակցվում և մերկացնում էինք հակաքրիստոսների տարբեր դրսևորումները, այնպես չէ՞։ (Այո։) Աստծու տան աշխատանքային կարգավորումները կանոններ են ներառում եկեղեցու ընտրությունների համար։ Ընտրությունները կարող են անցկացվել տարին մեկ անգամ, և կարող են լինել նաև ընտրություններ, որոնք անցկացվում են որոշակի հատուկ հանգամանքներում։ Բոլոր եկեղեցիները պետք է ընտրեն բոլոր մակարդակների առաջնորդողների և աշխատողների՝ ըստ Աստծու տան սահմանած սկզբունքների։ Ընտրությունների կանոնները ներառում են ընտրական սկզբունքներ, մարդկանց ընտրելու չափանիշները, ընտրությունների մեթոդներն ու մոտեցումները, ինչպես նաև ուշադրության արժանի տարբեր հարցեր, որոնց մասին եղբայրներն ու քույրերը պետք է տեղյակ լինեն ընտրությունների ժամանակ։ Իհարկե, յուրաքանչյուր ընտրությունից առաջ բոլոր մակարդակների առաջնորդողներն ու աշխատողները պետք է հաղորդակցվեն ընտրական սկզբունքների բոլոր տեսանկյունների շուրջ՝ ապահովելու համար, որ Աստծու ընտրյալ մարդիկ կարողանան հստակորեն հասկանալ դրանք։ Այսկերպ ընտրությունների արդյունքներն ավելի լավը կլինեն։ Այսօր չենք հաղորդակցվի ընտրությունների մանրամասների շուրջ. այսօրվա հաղորդակցության հիմնական թեման ընտրությունների շահարկման և խաթարման որոշ դրսևորումներն են։

Ա. Ընտրությունները շահարկելու և խաթարելու դրսևորումները

Եկեղեցու ընտրությունները պետք է խստորեն հետևեն Աստծու տան սահմանած ընտրական սկզբունքներին՝ ընտրելու այն թեկնածուներին, որոնք առավել հարմար են առաջնորդողներ և աշխատողներ լինելու համար։ Եթե ընտրական սկզբունքները խախտվում են, և օգտագործվում են ընտրության այլ մեթոդներ, ապա դա կեղծ առաջնորդողների և հակաքրիստոսների արարքն է։ Աստծու տունը պետք է արգելի նման խախտումները և քննի հիմնական անհատներին, որոնք շահարկել են ընտրությունները ու վարվի նրանց հետ։ Եկեղեցու ընտրությունների ժամանակ տարբեր մարդիկ կբացահայտվեն, և մարդկանց տարբեր մտածելակերպերը կմերկացվեն։ Ոմանք կուլիսների հետևում բազմաթիվ կասկածելի խարդավանքների են դիմում՝ իրենց որպես առաջնորդող ընտրել տալու կամ իրենց համար շահավետ մարդկանց ընտրել տալու համար։ Օրինակ՝ ոմանք վախենում են, որ ճշմարտությանը ձգտողները կընտրվեն որպես առաջնորդողներ և կսպառնան իրենց կարգավիճակին, ուստի ամեն ջանք գործադրում են՝ մեջքի հետևում դատելու այդ մարդկանց՝ նրանց դրսևորած թուլությունների և թույլ տված սխալների համար՝ դատապարտելով նրանց որպես ամբարտավան և ինքնարդար, հակաքրիստոսների խառնվածքով և այլն, և այս ամենը՝ փորձելով ստիպել նրանց պարտվել ընտրություններում։ Մյուսները, որպեսզի որպես առաջնորդողներ ընտրվեն, ընտրությունների ժամանակ լավ բաներ են գնում՝ մարդկանց կաշառելու համար, կամ խոստումներ են տալիս բարեհունչ խոսքերով, ինչպես նաև տարբեր միջոցներ են օգտագործում՝ հրահրելու և դրդելու ուրիշներին, թե ում օգտին քվեարկեն կամ ում դեմ։ Անկախ նրանից, թե ինչ միջոցներ և մեթոդներ են օգտագործում, բոլորն ընտրությունները շահարկելու և ընտրությունների արդյունքների վրա ազդելու համար են։ Չնայած եկեղեցին բազմիցս հաղորդակցվում է ընտրությունների սկզբունքների շուրջ, ինչպիսիք են՝ ընտրել նրանց, ովքեր լավ մարդկայնություն ունեն, ովքեր ձգտում են ճշմարտությանը և ովքեր կարող են առաջնորդել եղբայրներին և քույրերին՝ բնականոն կերպով կատարելու իրենց պարտավորությունները, բնականոն կերպով կարդալու Աստծու խոսքերը, մտնելու ճշմարտության իրականության մեջ և այլ նմանատիպ սկզբունքներ, այս մարդիկ պարզապես չեն լսում և ցանկանում են կասկածելի խարդավանքների դիմել։ Ի՞նչ է նշանակում կասկածելի խարդավանքների դիմել։ Նշանակում է, որ նրանք միշտ ցանկանում են խաբել։ Երբեք բացահայտորեն չեն գնահատում, թե ով է լավը և ով ոչ՝ միշտ ցանկանալով կասկածելի խարդավանքների դիմել և կուլիսների հետևում ներգրավվել խորամանկ ծրագրերի և մեքենայությունների մեջ։ Նույնիսկ կուլիսների հետևում դավադրություն են կազմակերպում այն մասին, թե ում ընտրել և ում չընտրել՝ փորձելով ստիպել բոլորին համաձայնության գալ։ Մի՞թե սրանք կասկածելի խարդավանքներ չեն։ Մի՞թե սա խաբեություն չէ։ (Այո։) Արդյոք սա ընտրությունների պաշտպանո՞ւմ է բաց և ազնիվ կերպով՝ ըստ ճշմարտության սկզբունքների։ Ոչ, այդպես չէ. նրանք մարդկային ծրագրեր և մեթոդներ են օգտագործում՝ հանդուգն կերպով փորձելով շահարկել ընտրությունները։ Ո՞րն է նրանց նպատակն ընտրությունները շահարկելիս։ Նրանք ցանկանում են վերահսկել ընտրությունների արդյունքները, ցանկանում են իրենք ընտրվել, իսկ եթե չեն կարող ընտրվել, ապա ցանկանում են որոշել, թե ով է ընտրվելու, ուստի կուլիսների հետևում կասկածելի խարդավանքների են դիմում։ Նրանք հաշվի չեն առնում եկեղեցու գործը կամ եղբայրների և քույրերի կյանքի մուտքը։ Չեն մտածում Աստծու տան կամ եղբայրների և քույրերի շահերի մասին. միայն իրենց անձնական շահերն են հաշվի առնում։ Երբ ընտրություններ են տեղի ունենում, նրանց սեփական մտադրություններն ու նկրտումներն իրենց գլխավոր առաջնահերթությունն են։ Ուստի ինչո՞ւ են ցանկանում շահարկել ընտրությունները։ Եթե ինչ-որ մեկն իսկապես ցանկանար եղբայրներին և քույրերին բերել Աստծու առաջ և ճշմարտության իրականության մեջ, այսպե՞ս կվարվեր։ Նման փառասիրական ձգտումնե՞ր կունենար։ Նման վարքագի՞ծ կդրսևորեր։ Ոչ, այդպես չէր վարվի։ Միայն նրանք այսպես կվարվեին, ովքեր ունեն թաքնված դրդապատճառներ, փառասիրական ձգտումներ և նկրտումներ, ովքեր ցանկանում են շահարկել եկեղեցու ընտրությունները։ Եկեղեցու ներսում նրանք ներգրավում են որոշ մարդկանց, որոնք բավականին լավ են համագոյակցում իրենց հետ, որոնք կիսում են իրենց տեսակետները և որոնք ունեն նույն դրդապատճառներն ու նպատակները, ինչպես նաև ծուղակն են գցում որոշ մարդկանց, որոնք սովորաբար թույլ են, շատ չեն ձգտում ճշմարտությանը և բթամիտ են, անգրագետ և հեշտությամբ ենթարկվում են ազդեցության և մանիպուլյացիայի՝ ձևավորելով մի ուժ, որը խանգարում է եկեղեցու ընտրական աշխատանքին։ Եկեղեցուն հակադրվելու նրանց նպատակն իրենց ընտրել տալն է, ընտրությունների արդյունքներում վերջնական խոսքն իրենց վերապահելը։ Նրանք ցանկանում են ընտրել իրենց կանխորոշած մարդկանց, նրանց, ովքեր շահավետ են իրենց համար։ Եթե այս մարդիկ ընտրվում են, ապա նրանց դավադրությունը հաջողվել է։ Նման ընտրության արդյունքը ճի՞շտ կլիներ, թե՞ սխալ։ (Սխալ։) Այն հաստատապես սխալ կլիներ։ Չար մարդկանց շահարկված ընտրության միջոցով ընտրվածները հաստատապես ձեռնտու կլինեին չար մարդկանց համար։ Ինչո՞ւ ձեռնտու կլինեին այս չար մարդկանց համար։ Որովհետև չար մարդիկ այնուհետև կկարողանային կամայականորեն և անխոհեմաբար գործել և սանձարձակորեն վարվել եկեղեցում՝ առանց որևէ մեկի նրանց մերկացնել կամ սահմանափակել համարձակվելու։ Նրանք չէին հեռացվի, մինչդեռ ճշմարտությանը ձգտողները դուրս կմղվեին ու կճնշվեին նրանց կողմից, և եկեղեցին կդառնար չարերի տիրույթը։ Պարզ է, որ չար մարդկանց շահարկած ընտրության վերջնական արդյունքը հաստատապես սխալ է. այն անշուշտ դեմ է գնում հանրային կարծիքին և խախտում է սկզբունքները։ Եկեղեցու առաջնորդողները և եղբայրներն ու քույրերը պետք է տեղյակ լինեն և զգոն լինեն ընտրությունների ժամանակ այս մարդկանց բոլոր վարքագծերի և գործողությունների նկատմամբ։ Չպետք է բթամիտ լինեն այս հարցում։ Երբ ընտրության շահարկման և խաթարման նշաններ բացահայտվեն, պետք է ժամանակին միջոցներ ձեռնարկվեն՝ սահմանափակելու ներգրավվածներին, իսկ եթե այս մարդիկ չեն կարող սահմանափակվել, պետք է մեկուսացվեն։ Այս մարդիկ հատկապես հանդուգն են, սանձարձակ և դժվար վերահսկելի։ Ընտրությունները խաթարելու և արդյունքները շահարկելու համար անպայման կուլիսների հետևում կասկածելի խարդավանքների կդիմեն՝ ասելով և անելով շատ բաներ։ Ի՞նչ պետք է արվի սրա վերաբերյալ։ Հարցը հեշտ է կարգավորել։ Եթե եկեղեցու առաջնորդողները հայտնաբերեն խնդիրը, պետք է մերկացնեն և հանրայնացնեն՝ առաջնորդելով եղբայրներին և քույրերին հաղորդակցվելու այս հարցի լրջության և հետևանքների և այն մասին, թե որն է նման գործողությունների բնույթը։ Ի վերջո նրանք պետք է որոշակի միջոցներ ձեռնարկեն։ Ի՞նչ միջոցներ պետք է ձեռնարկվեն։ Ով կուլիսների հետևում միշտ կասկածելի խարդավանքների է դիմում և փորձում է շահարկել ու խաթարել ընտրությունները, նրա հետ պետք է խստորեն վարվել և արգելել մասնակցել ընտրություններին։ Ի՞նչ է սա նշանակում։ Նշանակում է, որ նրանց քվեն հաշվի չի առնվում։ Անկախ նրանից, թե քանի մարդ է ներգրավված ընտրության շահարկման և խաթարման մեջ, նրանց բոլորի քվեները պետք է չեղյալ համարվեն, և նրանց չպետք է թույլատրվի մասնակցել ընտրությանը։ Անկախ նրանից, թե ով է մոլորեցվում և անհանգստության ենթարկվում, եթե հետևել է ընտրությունը շահարկողների ուղիներին և գաղտնի համագործակցել չար մարդկանց հետ՝ ընտրությունը միտումնավոր վնասելու համար, Աստծու ընտրյալ մարդիկ պետք է ոտքի կանգնեն՝ մերկացնելու նրան և չեղարկելու ընտրություններին մասնակցելու նրան իրավունքը։ Արդյոք սա լա՞վ մոտեցում է։ (Այո։) Սա արվում է ամբողջովին եկեղեցու գործը պաշտպանելու համար։ Մի՞թե չես հրաժարվում սահմանափակումներ ընդունելուց։ Մի՞թե չես հրաժարվում Աստծու տան ընտրական սկզբունքներն ընդունելուց։ Մի՞թե չես ուզում վերջնական խոսքն ասել։ Եթե դու ես ասում վերջնական խոսքը, ապա Սատանան է ասում այն։ Աստծու տունը և եկեղեցին վայրեր են, որտեղ ճշմարտությունն է իշխում. Սատանային չի կարելի թույլ տալ թելադրել պայմանները։ Քանի որ ուզում ես կասկածելի խարդավանքների դիմել և միտումնավոր շահարկել ու խաթարել այս ընտրությունը, ամեն ինչ պարզ է. քո քվեն չեղյալ է համարվում։ Անկախ նրանից՝ ում օգտին ես քվեարկում, դա անօգուտ է. քո կարծիքներից ոչ մեկը վավեր չէ, և նույնիսկ եթե պնդես ընտրությանը մասնակցելը, չի ստացվի։ Աստծու տունն ունի կառավարչական հրամանագրեր և կանոններ, և այս ընտրությանը մասնակցելու քո իրավունքը խլվել և չեղարկվել է։ Եթե դեռ անհանգստացնես հաջորդ ընտրությունը, ապա ընտրություններին մասնակցելու քո իրավունքը հիմնովին կչեղարկվի, և քեզ բացարձակապես այլևս չի թույլատրվի մասնակցել։ Այսպես պետք է վարվել նրանց հետ, ովքեր միշտ կասկածելի խարդավանքների են դիմում՝ ընտրությունները շահարկելու և խաթարելու համար։

Ամեն անգամ, երբ եկեղեցու ընտրություն է լինում, միշտ կան որոշ չար մարդիկ, որոնք սկսում են իրարանցում ստեղծել. ոմանք կուլիսների հետևում կասկածելի խարդավանքների են դիմում՝ փորձելով շահարկել և խաթարել ընտրությունը, մինչդեռ ոմանք անհամբեր են բացահայտորեն մրցելու ուրիշների հետ առաջնորդողի պաշտոնի համար՝ վիճելով մինչև կարմրելը, նույնիսկ գտնվելով պոռթկուն գործելու, բռնության դիմելու և ծեծկռտուքի հասնելու եզրին՝ եղբայրներին և քույրերին թողնելով անորոշության մեջ, թե ում լսեն կամ ընտրեն։ Ընտրության ժամանակ նրանք չեն հաղորդակցվում ճշմարտության մասին, ոչ էլ քննարկում են, թե ինչպես կիրականացնեին եկեղեցու գործը, ինչ ուղիներ կլինեին աշխատանքում կամ աշխատանքային ինչ գաղափարներ և ծրագրեր կառաջարկեին, եթե առաջնորդող ընտրվեին։ Փոխարենը անպայման մերկացնում են մյուս թեկնածուների թերությունները և հարձակվում նրանց վրա՝ միաժամանակ ներգրավելով մարդկանց մի խմբի՝ մեկ այլ խմբի դեմ ընդդիմություն ձևավորելու համար՝ եկեղեցում պառակտող իրավիճակ ստեղծելով։ Ինչի՞ է վերածվում նման ընտրությունը։ Վերածվում է մի բանի, որը պառակտում է եկեղեցին։ Նախքան ընտրության արդյունքների հայտնի դառնալը եկեղեցին արդեն պառակտվել է։ Արդյո՞ք սա այնպիսի երևույթ է, որը պետք է ի հայտ գա եկեղեցու ընտրության ժամանակ։ Բնականո՞ն երևույթ է։ Ոչ, այդպես չէ։ Եթե ուզում ես առաջնորդող լինել և հավատում ես, որ ունես որոշ կարողություններ և հոգսի զգացում և որակավորված ես այս աշխատանքի համար, կարող ես մասնակցել ընտրությանը՝ ըստ Աստծու տան սկզբունքների։ Իհարկե, կարող ես նաև նշել քո ուժեղ կողմերն ու արժանիքները և հաղորդակցվել քո հասկացողությունների և փորձառությունների մասին, որպեսզի եղբայրներն ու քույրերը համոզվեն և վստահեն քեզ՝ ստանձնելու եկեղեցու առաջնորդության աշխատանքը։ Սակայն չպետք է հասնես ընտրվելու քո նպատակին՝ հարձակվելով ուրիշների վրա, քանի որ դա կարող է հեշտությամբ մոլորեցնել մարդկանց և բացասական հետևանքներ բերել։ Փոքր հասակ ունեցող և զանազանություն չունեցող եղբայրներն ու քույրերը կարող են հեշտությամբ մոլորեցվել քո կողմից և չեն իմանա, թե ում ընտրեն, և եկեղեցին նույնպես կարող է քաոսի մեջ ընկնել և տառապել պառակտումից։ Մի՞թե դա Սատանային առիթ տալ չէր լինի։ Կարճ ասած՝ առանց սկզբունքներին հետևելու ընտրությանը մասնակցելը և միշտ փառասիրական ձգտումներ և նկրտումներ ունենալն ու ընտրվելու սեփական նպատակին հասնելու համար ստոր միջոցներ օգտագործելը ընտրությունները շահարկելու և խաթարելու բնույթ ունեն և ընտրական անպատշաճ վարքագիծ են։ Իհարկե, ոմանք պատշաճ վարքագիծ ունեն, որը պետք է տարբերել սրանից։ Օրինակ՝ եթե թեկնածուն հաղորդակցվում է այն մասին, թե ինչպես լավ կատարել եկեղեցու տարբեր աշխատանքներ, ինչպիսիք են ավետարանչական աշխատանքը, տեքստային աշխատանքը և ընդհանուր գործերի հետ կապված աշխատանքը, կամ ինչպես բարելավել եկեղեցական կյանքը, լուծել Աստծու ընտրյալ մարդկանց դժվարություններն իրենց կյանքի մուտքի մեջ և այլն, սա ամբողջովին պատշաճ է։ Սեփական տեսակետներն ու հասկացողությունները պատշաճ կերպով արտահայտելը, եկեղեցու գործի վերաբերյալ սեփական մտքերն ու ծրագրերը կիսելը և այլն, սրանք բոլորը բնականոն խոսքի և վարքագծի մաս են կազմում և համահունչ են եկեղեցու սահմանած ընտրական սկզբունքներին։ Բացի սրանցից՝ ընտրությունների ժամանակ դրսևորված ցանկացած անպատշաճ վարքագիծ, որը հատկապես ակնհայտ է, պետք է գրավի մարդկանց ուշադրությունը։ Մարդիկ պետք է զգոն լինեն դրանց նկատմամբ և զանազանեն դրանք. մի՛ եղեք անզգույշ։

Որոշ մարդիկ հաճախ որպես արդարացում նշում են աշխատանքով զբաղված լինելը, ընտանիքում շատ խնդիրներ ունենալը կամ անհամապատասխան միջավայրը՝ իրենց պարտավորությունները չկատարելու և եկեղեցական կյանքին չմասնակցելու համար։ Սակայն, երբ գալիս է եկեղեցու առաջնորդողներ ընտրելու ժամանակը, այս դժվարությունները հանկարծ դադարում են գոյություն ունենալուց, և հատուկ այդ առիթով նրանք մանրակրկտորեն հագնվում են ու գալիս ընտրությանը մասնակցելու։ Երկար ժամանակ նրանք չեն երևացել, բայց լսելով եկեղեցու ընտրության մասին այս մեծ նորությունը՝ խանդավառությամբ շտապում են այստեղ։ Ինչի՞ համար են գալիս։ Գալիս են ընտրության համար, եկեղեցու առաջնորդողի պաշտոնի համար, այս «պաշտոնական դիրքի» համար։ Նման մարդիկ հատկապես խորամանկ են իրենց գործողություններում։ Վախենալով, որ մյուսները կկասկածեն, որ իրենք ուզում են եկեղեցու առաջնորդող դառնալ, խուսափում են ընտրության մասին հիշատակելուց և կենտրոնանում են միայն իրենց հասկացողությունների ու փորձառությունների շուրջ հաղորդակցվելու վրա՝ մարդկանց հիացմունքը շահելու համար։ Նաև հրապարակավ ուտում և խմում են Աստծու խոսքերը, առաջնորդում են բոլորին՝ հաղորդակցվելու Աստծու խոսքերի շուրջ և կիսում են իրենց փորձառական վկայությունը։ Իրականում նրանք սովորաբար հազվադեպ են մասնակցում եկեղեցական կյանքին և հազվադեպ են հաղորդակցվում ճշմարտության մասին, ոչ էլ ի վիճակի են որևէ փորձառական հասկացողության մասին խոսելու։ Սակայն երբ ընտրությունը մոտենում է, շատ են փոխվում։ Նրանք ակտիվորեն մասնակցում են եկեղեցական կյանքին և մեծ ցանկություն ունեն աղոթելու, օրհներգեր երգելու և հաղորդակցվելու՝ առանձնապես նպատակասլաց ու նախաձեռնող երևալով և ակնհայտորեն աչքի ընկնելով։ Հավաքույթներից հետո առիթներ են փնտրում՝ եղբայրների և քույրերի հետ ընտանեկան հարցերի շուրջ զրուցելու և կապեր հաստատելու համար։ Երբ տեսնում են եկեղեցու առաջնորդողի, ասում են․ «Այս օրերին տեսքդ այնքան էլ լավ չէ։ Տանը մի քիչ արմավ ունեմ. թույլ տուր բերեմ քեզ համար»։ Երբ տեսնում են որևէ քրոջ, ասում են․ «Լսել եմ՝ ընտանիքդ ֆինանսական դժվարություններ ունի։ Որևէ օգնության կարիք ունե՞ս։ Կարող եմ քեզ մի քանի հագուստ տալ»։ Յուրաքանչյուր հավաքույթի ժամանակ առանձնապես ակտիվ են՝ նախկինից շատ տարբեր։ Նախկինում նրանք երբեմն հայտնվում էին՝ պարզապես ներկա գտնվելու համար, և անկախ նրանից՝ ով էր հավաքույթի կանչում, արդարանում էին՝ ասելով, թե զբաղված են։ Բայց ընտրության շրջանում հանկարծ ի հայտ են գալիս և մասնակցում յուրաքանչյուր հավաքույթի՝ առանց որևէ մեկը բաց թողնելու։ Յուրաքանչյուր հավաքույթի ժամանակ եղբայրներն ու քույրերը հաղորդակցվում են ընտրության հետ կապված հարցերի և սկզբունքների շուրջ, և նրանք, իհարկե, նույնպես ներգրավվում են։ Այս ընթացքում ամեն ջանք գործադրում են եղբայրների և քույրերի հետ լավ հարաբերություններ կառուցելու համար՝ ձգտելով գրավելու նրանց մի մասին։ Նույնիսկ բազմիցս ընծաներ են մատուցում եղբայրների և քույրերի ներկայությամբ՝ ստիպելով մարդկանց մեծամասնությանը զարմանալ ու մտածել․ «Այնքան երկար ժամանակ է հավատում Աստծուն, բայց մենք երբեք չենք տեսել, որ ընծաներ մատուցի։ Ինչո՞ւ է այս անգամ այսքան առատաձեռն։ Արդյոք իսկապե՞ս դեպի լավն է փոխվել և շրջադարձ կատարել»։ Որոշ հիմար և տգետ մարդիկ, որոնք չեն կարողանում գնահատել իրավիճակները, կարծում են, թե այս մարդն իսկապես դեպի լավն է փոխվել, որ իրենք նախկինում սխալ էին դատել նրան, և անգիտակցաբար իրենց սրտերում դրական տպավորություն են ձևավորում նրա հանդեպ՝ մտածելով․ «Այս մարդու ընտանիքն ապահովված է. նա կապեր ունի և գործերն առաջ տանելու ուղիներ»։ Եթե դառնա եկեղեցու առաջնորդող, կարող է շատ բաներ անել եկեղեցու համար։ Մի՞թե սա չի օգնի մեր եկեղեցուն ավետարանը քարոզելու և հալածվող ու դժվարություններ ունեցող որոշ եղբայրների և քույրերի հյուրընկալելու հարցում։ Եթե նա կարողանա այսքան ակտիվ մնալ, հիանալի կլինի, բայց վստահ չեմ՝ արդյոք կկարողանա՞ շարունակել այդպես, կամ արդյոք կցանկանա՞ մեր եկեղեցու առաջնորդողը լինել»։ Մի՞թե որոշ մարդիկ չեն մոլորեցվել և խաբվել։ Այն ամենը, ինչ այս մարդն անում է, սկսում է արդյունք տալ, այնպես չէ՞։ Ամեն ինչ իր տեղն է ընկնում, և արդյունքները շուտով կերևան։ Մի՞թե սա այն չէ, ինչ նա ուզում է։ (Այո։) Բացի դրանից՝ նա մեկին երկու հագուստ է տալիս, մյուսին՝ մի զամբյուղ բանջարեղեն, իսկ մեկ ուրիշին՝ առողջարար հավելումներ՝ համոզվելով, որ բոլորի մասին հոգ է տարվում։ Սա մարդկանց ստիպում է մտածել. «Եթե այս մարդը դառնար եկեղեցու առաջնորդող, մի՞թե հիանալի հովիվ չէր լինի։ Մի՞թե այն մարդը չէ, որի վրա մարդկանց մեծամասնությունն ուզում է հույս դնել»։ Մի՞թե ժամանակն այժմ հասունացած չէ։ Մի՞թե եղբայրներն ու քույրերը հեշտությամբ չեն ընտրի նման մեկին։ Այս մարդը կրթված է, պերճախոս և որոշակի կարգավիճակ ունի հասարակության մեջ։ Եթե եկեղեցին բախվի ձերբակալությունների, կարող է պաշտպանել եղբայրներին և քույրերին։ Եթե եղբայրների և քույրերի ընտանիքներից որևէ մեկը դժվարություններ ունենա, կարող է օգնության ձեռք մեկնել և կարող է նաև օգնել եկեղեցու գործին, երբ լրացուցիչ օգնության կարիք լինի։ Սակայն կա մի բան, որի հարցում մարդկանց մեծամասնությունը վստահ չէ. «Նախկինում նա չէր ձգտում ճշմարտությանը և երկար ժամանակ հազվադեպ էր հաճախում հավաքույթների։ Բայց հիմա, երբ ընտրության ժամանակն է, հապճեպորեն մասնակցում է մի քանի հավաքույթի։ Եթե որպես առաջնորդող ընտրվի, կհասկանա՞ արդյոք ճշմարտությունը։ Եթե չի հասկանում ճշմարտությունը և կարող է միայն պաշտպանել այս մարդկանց կամ որոշակի օգուտներ ապահովել նրանց, կարո՞ղ է արդյոք օգնել մարդկանց հասկանալու ճշմարտությունը։ Կարո՞ղ է մարդկանց բերել Աստծու առջև։ Կասկածելի է»։ Ոմանք կասկածներ ունեն իրենց սրտերում, մինչդեռ մյուսներն արդեն ազդեցության են ենթարկվել և կաշառվել այս մարդու տված օգուտներով։ Մի՞թե այս իրավիճակը շատ վտանգավոր չէ։ Մեկ ձայնը կարող է վճռորոշ լինել նրա ընտրվելու հարցում։ Անկախ ընտրության վերջնական արդյունքից՝ նման մարդկանց գործողություններն ու վարքագիծը պատշա՞ճ են։ (Ոչ։) Ամենահարմար պահերին նրանք ողորմություն են տալիս, ընծաներ մատուցում և օգնում եղբայրներին ու քույրերին՝ լուծելու որոշ իրական դժվարություններ։ Երբ որոշ եղբայրներ և քույրեր տեղափոխվում են այլ տուն, փոխադրամիջոց են տրամադրում, իսկ երբ որոշ եղբայրների և քույրերի ընտանիքներ փողի պակաս են ունենում, պարտքով են տալիս։ Երբ ոմանք հեռախոս չեն ունենում, գնում են նրանց համար, իսկ երբ ոմանք համակարգիչ չեն ունենում, տալիս են իրենցը... Այս բաները նրանք անում են ամենահարմար պահերին, ամենավճռորոշ պահերին։ Ի՞նչ տեսակ վարքագիծ է սա։ Մի՞թե առաջնորդության համար մրցելու մտադրությամբ անասելի գաղտնիքներով ու նպատակներով այս բաներն անելն ընտրությունների շահարկում և խաթարում չէ։ (Այո։) Նրանք չեն գալիս ավելի շուտ կամ ավելի ուշ, այլ հայտնվում են ճիշտ առաջնորդողի ընտրության ժամանակ։ Մի՞թե նրանք անասելի գաղտնիքներ չեն թաքցնում։ Սա չէր կարող ավելի ակնհայտ լինել։ Հաստատ նրանք անասելի գաղտնիքներ են թաքցնում։ Այնպես չէ, որ խիղճը հանկարծակի խոսել է, և նրանք ուզում են որևէ լավ բան անել։ Նրանց նպատակը եկեղեցու առաջնորդության համար առաջադրվելն է, եկեղեցու պատասխանատուն դառնալը, եկեղեցին և Աստծու ընտրյալ մարդկանց մանիպուլացնելը։ Նրանք ուզո՞ւմ են մանիպուլացնել այս մարդկանց, որպեսզի իսկապես բաներ անեն նրանց համար։ (Ոչ։) Ուստի ի՞նչ են ուզում անել։ Ուզում են վերահսկել Աստծու ընտրյալ մարդկանց, վերահսկել եկեղեցին և այնպիսի դիրք ստեղծել եկեղեցում, որտեղ կկարողանան որպես պաշտոնյա գործել և հրամաններ արձակել։ Մի՞թե այս անսովոր մեթոդներն ու կիրարկումները ընտրությունների շահարկում և խաթարում չեն համարվում։ (Այո։)

Եկեղեցու ընտրությունների ժամանակ որոշ մարդիկ, որոնք վախենում են, թե բավարար ձայներ չեն ստանա, քվեարկում են իրենց օգտին։ Մի՞թե սա ծիծաղելի և տարօրինակ չի հնչում։ Ո՞րն է սեփական օգտին քվեարկողի բնությունը։ Արդյոք դա ինքնավստահության պակասի՞, անամոթությա՞ն, թե՞ չափազանց մեծ փառասիրական ձգտման դրսևորում է։ Այս բոլորն էլ կան։ Նրանք վախենում են չընտրվելուց, ուստի այլ ելք չունեն, քան քվեարկել իրենց օգտին․ սա ինքնավստահության պակաս է։ Նրանք չունեն այն, ինչ պահանջվում է, բայց դեռ ուզում են առաջնորդող լինել․ վախենալով, որ մյուսներն իրենց օգտին չեն քվեարկի՝ իրենք իրենց օգտին են քվեարկում։ Մի՞թե սա անամոթություն չէ։ Ավելին՝ նրանց չափազանց մեծ փառասիրական ձգտումն այնքան է մթագնում իրենց դատողությունը, որ մի կողմ են նետում հպարտությունը և զրկվում ազնվությունից ու արժանապատվությունից. «Եթե իմ օգտին չքվեարկես, ես դա չեմ ունենա․ ես պետք է եկեղեցու առաջնորդող լինեմ։ Եթե չկարողանամ առաջնորդող դառնալ, այլևս չեմ հավատա Աստծուն»։ Նրանք պնդում են, որ պետք է առաջնորդող լինեն, գործեն որպես պաշտոնյա՝ կյանքում իրենց հանգիստ ու գոհ զգալով միայն այն ժամանակ, երբ կարգավիճակ ունեն․ ի՜նչ ահռելի փառասիրական ձգտումներ և նկրտումներ ունեն նրանք։ Չափազանց շատ են փայփայում կարգավիճակը՝ Աստծուն միայն առաջնորդող դառնալու համար հավատալով։ Ի՞նչն է այդքան հիանալի առաջնորդող լինելու մեջ։ Եթե չգնահատեիր կարգավիճակի օգուտները և չվայելեիր դրա բերած բոլոր արտոնությունները, դեռ կտենչայի՞ր այս պաշտոնը։ Դեռ կքվեարկեի՞ր քո օգտին։ Քո փառասիրական ձգտումներն ու նկրտումները դեռ այդքան մե՞ծ կլինեին։ Արդյոք դեռ այդքան կփայփայեի՞ր կարգավիճակը։ Ո՛չ, չէիր անի։ Նման մարդիկ միշտ ուզում են միջամտել և ջանք գործադրել ընտրությունների հարցում՝ դիմելով ցանկացած ստոր արարքի։ Թեև իրենք էլ են զգում, որ նման կերպ վարվելը խայտառակություն է, ոչ բաց կամ ազնիվ և որոշ չափով նվաստացուցիչ, որոշակիորեն խորհելուց հետո մտածում են. «Ինչ էլ որ լինի, կարևորն առաջնորդող ընտրվելն է»։ Սա անամոթություն է։ Նրանք նույնիսկ ուզում են ընդօրինակել ժողովրդավարական երկրների ընտրություններում կիրառվող բանավեճի մեթոդները, որտեղ թեկնածուները մերկացնում են միմյանց թերությունները, դատում և հարձակվում են միմյանց վրա և ներգրավվում լեզվակռիվների մեջ՝ այս մարտավարությունները կիրառելով եկեղեցու ընտրություններում․ մի՞թե սա ծանր սխալ չէ։ Մի՞թե սա սխալ ասպարեզ չէ նման մարտավարությունների համար։ Եթե գալիս ես եկեղեցի՝ ներգրավվելու այս խոտոր և չարամիտ գործողությունների մեջ և փորձում ես շահարկել ու խաթարել ընտրությունները, ասում եմ քեզ՝ դու սխալ վայր ես ընտրել դրա համար։ Սա Աստծու տունն է, ոչ թե հասարակություն։ Բոլոր նրանք, ովքեր շահարկում և խաթարում են ընտրությունները, կդատապարտվեն մինչև վերջին մարդը։ Եկեղեցում, անկախ նրանից, թե ինչ պատճառներ, արդարացումներ կամ մեթոդներ են օգտագործվում ընտրությունները շահարկելու և խաթարելու փորձի ժամանակ, դրանք անհիմն են, և սա չար գործ է․ հավերժ չար գործ է։ Բոլոր նրանք, ովքեր փորձում են շահարկել և խաթարել ընտրությունները, դատապարտվում են։ Նման մարդիկ չեն ճանաչվում որպես Աստծու տան անդամներ կամ որպես եղբայրներ ու քույրեր, այլ փոխարենը բնորոշվում են որպես Սատանայի ծառաներ։ Ի՞նչ բաներ են անում Սատանայի ծառաները։ Նրանք մասնագիտանում են ամեն տեսակ բաներ անելու մեջ, որոնք խանգարում և անհանգստացնում են Աստծու գործը և եկեղեցու բնականոն կարգը։ Նրանք, ովքեր շահարկում և խաթարում են ընտրությունները, խաղում են այս բացասական դերերը՝ անելով այն բաները, որ Սատանայի ծառաներն են անում։ Ինչ աշխատանք էլ որ եկեղեցին ձեռնարկի, այս մարդիկ ոտքի են կանգնում՝ խաթարելու և ոչնչացնելու այն՝ արհամարհելով Աստծու տան աշխատանքային կարգավորումներն ու կանոնակարգերը, արհամարհելով Աստծու կառավարչական հրամանագրերը և առավել ևս արհամարհելով Աստծուն։ Նրանք փորձում են Աստծու տանն անել այն, ինչ ուզում են՝ մանիպուլացնելով եկեղեցու տարբեր գործեր և առավել ևս մանիպուլացնելով եկեղեցու անդամներին՝ հասնելով ընդհուպ մինչև եկեղեցու ընտրությունների շահարկմանն ու խաթարմանը։ Ի՞նչ միջոցներով են փորձում մանիպուլացնել եկեղեցու աշխատակազմին։ Առիթներ են փնտրում եկեղեցու ընտրությունները շահարկելու և խաթարելու համար։ Երբ ընտրությունը շահարկվում և խաթարվում է Սատանայի այս ծառաների կողմից, ընտրությունը ձախողվում է։ Եթե Սատանայի այս ծառաները հասնում են իրենց ուզածին և դառնում եկեղեցու առաջնորդողներ, ընտրության արդյունքը ճի՞շտ է, թե՞ սխալ։ Իհարկե, սխալ է։ Ճշմարտության շուրջ հաղորդակցվելուց և դասեր քաղելուց հետո պետք է նոր ընտրություն անցկացվի։

Բ. Եկեղեցու ընտրությունները շահարկող չար մարդկանց նկատմամբ վարվելու սկզբունքները

Երբ չար մարդկանց կողմից ընտրությունները շահարկելու դեպք է տեղի ունենում, անհրաժեշտ է նոր ընտրություն անցկացնել։ Ինչպե՞ս պետք է սա կիրարկվի։ (Ընտրության արդյունքները պետք է չեղյալ համարվեն, և նոր ընտրություն պետք է անցկացվի։) Սա մի ճանապարհ է։ Այն ներքին տեղեկությունը, թե ինչպես է այս ընտրությունը շահարկվել չար մարդկանց կողմից, պետք է բաց և հրապարակային դառնա, որպեսզի բոլորն իմանան, թե ինչպիսին էր ընտրական գործընթացը, և ինչպես են ստացվել արդյունքները։ Այս ներքին տեղությունը հայտնի դառնալուց հետո ընտրության արդյունքները պետք է չեղարկվեն, և նորից պետք է ընտրություն անցկացվի։ Նման ընտրությունը չպետք է հաստատվի Աստծու ընտրյալ մարդկանց մեծամասնության կողմից, և կարևոր չէ, թե ով է ընտրվել. արդյունքները չեն կարող ընդունվել։ Բնականոն հանգամանքներում ճշմարտության մասին հաղորդակցվելու և ներքին իրողությունը մերկացնելու միջոցով ընտրության արդյունքները կարող են մերժվել, և կարող է նորից ընտրություն անցկացվել։ Բայց երբեմն որոշակի հատուկ հանգամանքներում նույնիսկ եթե մարդկանց մի փոքր մասը պարզում է, որ ընտրության արդյունքները Սատանայի ծառաների կողմից շահարկվել են, և որ ընտրված անձը բացարձակապես չի կարող կատարել աշխատանքը և պարզապես խամաճիկ է, քանի որ եկեղեցում մեծամասնությունը մոլորեցվել է չար մարդկանց կողմից և դեռ կանգնած է Սատանայի ծառաների կողքին, մինչդեռ միայն փոքրամասնությունն ունի որոշակի զանազանություն և գիտի ներքին տեղեկությունը, և ոչ ոք չի հավատում այս փոքրամասնությանը կամ չի լսում նրանց, երբ բարձրաձայնում են, մեկուսացված են ու անզոր և հիմնովին զուրկ են իրավիճակը շրջելու ուժից։ Նման հանգամանքներում գուցե ցանկանաս մերկացնել ընտրության շահարկման մասին ներքին իրողությունը, բայց հեշտ չէ իրավիճակը հստակ կերպով հասկանալ։ Այդ դեպքում, բացի վերադաս առաջնորդողներին և աշխատողներին հաղորդելուց, ուրիշ ի՞նչ կարող եք անել։ Եթե շարունակեք ապրել եկեղեցական կյանքով, դուրս կթողնվեք։ Մեկ այլ եկեղեցում հավաքույթների հաճախելը տեղին չի թվում, քանի որ այնտեղի մարդիկ չեն կարող պարզապես պատահականորեն անծանոթի հյուրընկալել։ Սա իսկապես երկընտրանքի առջև է կանգնեցնում։ Դու տեսնում ես, որ եկեղեցու ընտրված առաջնորդողը վատ մարդկայնություն ունի, դև է և այն մարդը չէ, որը պետք է ընտրվեր, ուստի պարզապես նրան տեսնելիս բարկանում ես։ Հավաքույթների գնալն անհարմարություն է պատճառում, բայց չգնալն էլ տարբերակ չէ։ Եթե չգնաս և խզես կապդ եկեղեցու հետ, եկեղեցական կյանքդ կկորցնես, ինչը չես կարող անել։ Ուստի կա՞ արդյոք այս խնդրի լավ լուծում։ Սա իմաստություն է պահանջում։ Ի՞նչ հետևանք կլինի, եթե հապշտապ մերկացնես նրանց։ Այդ մարդիկ կարող են միավորվել՝ քեզ ճնշելու, քշելու համար, կամ եթե գործերն իսկապես վատ ընթանան, կարող են նույնիսկ հեռացնել քեզ՝ դարձնելով անարդարության զոհ։ Սա ամենահավանական հետևանքն է։ Ուստի ո՞րն է լավագույն լուծումը։ (Միավորել ուժերը զանազանություն ունեցող որոշ եղբայրների և քույրերի հետ և հավաքել այս մարդկանց՝ ընտրությունը գաղտնի շահարկելու չար գործերի բոլոր ապացույցները։ Զեկուցել այդ մասին վերադաս առաջնորդողներին և աշխատողներին, ինչպես նաև մոլորեցված եղբայրների և քույրերի հետ արագորեն հաղորդակցվել ճշմարտության մասին՝ նրանց հետ բերելու համար։) Արդյոք սա լա՞վ լուծում է համարվում։ Կարելի՞ է արդյոք նման բաները հապճեպորեն անել։ Ի՞նչ հետևանք է ունենում հապճեպ լինելը։ (Դա հեշտացնում է թշնամուն ակամա զգաստացնելը։) Երբ բախվում եք նման հարցերի, վախենում կամ նյարդայնանո՞ւմ եք։ Պե՞տք է արդյոք վախենաք կամ նյարդայնանաք։ (Ոչ։) Տեսականորեն չպետք է վախենաս. սա է քեզ հուշում քո բանականությունը։ Բայց իրականում ինչպե՞ս է մարդկանց համար։ Ամենավճռորոշն այն է, թե արդյոք մարդիկ հասկանում են ճշմարտությունը։ Եթե մարդիկ չեն հասկանում ճշմարտությունը և ունեն միայն իրենց վճռականությունը, դեռևս ներքուստ կվախենան։ Երբ վախենում ես, հե՞շտ է արդյունքների հասնել՝ անկախ նրանից, թե ինչ ես անում կամ ինչպես ես անում։ (Ոչ։) Երբ վախենում ես, ինչպիսի՞ վիճակում ես գտնվում։ Դու վախենում ես այս մարդկանց զորությունից, վախենում ես, որ նրանք կպարզեն, որ զանազանել ես իրենց և զգուշանում ես նրանցից, և վախենում ես, որ կճնշեն ու կմեկուսացնեն քեզ, երբ տեսնեն, որ իրենց կողմից չես՝ ի վերջո հեռացնելով քեզ եկեղեցուց։ Սրտումդ դու այս մտահոգությունները կունենաս։ Երբ նման մտահոգություններ ունես, կարո՞ղ ես իմաստություն, քաջություն և միջոցներ ունենալ՝ այս մարդկանց հետ շփվելու, նրանց առաջացրած խնդիրները լուծելու կամ նրանց չար գործերը քողազերծելու համար, որպեսզի եղբայրներն ու քույրերը զանազանություն ունենան և չմոլորեցվեն։ Ո՞րն է գործելու ամենահարմար եղանակը։ Երբ վախենում ես, մի՞թե թույլ իրադրությունում չես։ Նախևառաջ թույլ և պասիվ ես։ Մի կողմից՝ Աստծու հանդեպ ամուր հավատք չունես, մյուս կողմից՝ մտածում ես. «Ուրեմն այս չար մարդիկ հասել են իրենց ուզածին։ Ինչպե՞ս է պատահում, որ հիմա միայն ես եմ զանազանում այս հարցը։ Մյուսները որևէ զանազանություն ունե՞ն։ Եթե մյուսներին պատմեմ իրական իրավիճակի մասին, կհավատա՞ն ինձ։ Եթե չհավատան, կմերկացնե՞ն ինձ։ Եթե բոլորը միավորվեն՝ ինձ հետ գործ ունենալու համար, իսկ ես մենակ եմ ու անզոր, արդյոք այդ չար մարդիկ ամեն տեսակ արդարացումներ կգտնե՞ն ինձ հեռացնելու համար»։ Մի՞թե նման մտահոգություններ չես ունենա։ Երբ ունես այս մտահոգությունները, ինչպե՞ս կարող ես գործ ունենալ այդ մարդկանց հետ։ Ինչպե՞ս կարող ես շփվել նրանց հետ ամենահարմար և ամենաիմաստուն ձևով։ Այս պահին մի՞թե չունես որևէ ուղղություն կամ ուղի, որին հետևես։ Ճշգրտորեն ասած՝ երբ ամենաշատն ես վախենում և ամենաթույլն ես, պարզապես ի վիճակի չես պայքարելու նրանց դեմ կամ շփվելու նրանց հետ և լուծելու նրանց առաջացրած խնդիրները։ Ուստի այս պահին ո՞րն է լավագույն մոտեցումը քեզ համար։ Նախաձեռնությունը վերցնելը և առաջինը հարվածե՞լը՝ դիմակայելով նրանց և մերկացնելով նրանց չար գործերը՝ ինքդ քեզ պաշտպանելու համար։ Արդյոք այս մեթոդը տեղի՞ն է։ (Ոչ։) Ինչո՞ւ տեղին չէ։ Որովհետև չես մտածել, թե ինչպես գործես, չես կարողանում թափանցել նրանց էության մեջ և չգիտես՝ ինչպես մերկացնել նրանց, էլ չասած այն մասին, թե արդյոք մոլորեցվածները կարող են ընդունել ճշմարտությունը և շրջադարձ կատարել։ Այս տարբեր բաներից և ոչ մեկը դու չգիտես, և քեզ համար պարզ չէ, թե որն է ամենաշահավետ և արդյունավետ լուծումը քեզ համար։ Թեև դեռ պետք է հասնես բացասականության որոշակի մակարդակի, քո ընթացիկ իրադրությունն առնվազն թուլության և սարսափի իրադրություն է, և ներքուստ շատ մտահոգություններ ունես։ Անկախ նրանից՝ արդյոք այս մտահոգություններն օրինաչափ են, թե առաջացել են քո թուլությունից և սարսափից, կարճ ասած՝ սրանք փաստեր են։ Երբ այս փաստերն ի հայտ են գալիս, լավագույն լուծումը սպասել և ոչինչ չանել սովորելն է։ Ի՞նչ է նշանակում ոչինչ չանել։ Նշանակում է չշտապել մերկացնել ընտրության մասին իրական իրավիճակը նրանց, ովքեր խաբվել են, և չշտապել հակադրվել եկեղեցու նորընտիր առաջնորդողներին կամ այն մարդկանց խմբին, որոնք շահարկել և խաթարել են ընտրությունը։ Մի՛ մերկացրու նրանց. այս պահին պետք է սովորես սպասել։ Ոմանք ասում են. «Սպասելն այնքան պասիվ է։ Որքա՞ն պետք է սպասեմ»։ Դա չափազանց երկար սպասել չի պահանջում։ Մինչ սպասում ես, արի՛ Աստծու առջև՝ աղոթելու, կարդալու Աստծու խոսքերը և փնտրելու ճշմարտությունը։ Նման հանգամանքներում, երբ ամենաշատն ես վախենում և ամենաթույլն ես, աղոթքներդ ամենաանկեղծն ու ամենաճշմարիտն են։ Քեզ պետք է, որ Աստված ուղղորդի և պաշտպանի քեզ։ Պետք է հույսդ դնես Աստծու վրա։ Մինչ աղոթում ես, սարսափդ կամաց-կամաց կնվազի, մինչև որ անհետանա։ Երբ սարսափդ անհետանա, մի՞թե նաև պակաս թույլ չես լինի։ (Այո։) Նաև ավելի ու ավելի քիչ մտահոգություններ կունենաս։ Այս սարսափները, թուլությունները և մտահոգություններն օդից չեն անհետանում։ Ավելի շուտ, փոփոխության այս գործընթացի ընթացքում աստիճանաբար կսկսես որոշակի բաներ հասկանալ։ Ի՞նչ բաներ կսկսես հասկանալ։ Մի կողմից՝ կիմանաս, թե ինչպես գործ ունենալ այս մարդկանց հետ, ում առաջինը մերկացնել և ինչպես խոսել ու գործել այնպես, որ օգուտ բերի Աստծու տան աշխատանքին։ Բացի դրանից՝ կիմանաս այս մարդկանց վարքագծի բնությունը։ Ինչպե՞ս ես սկսում հասկանալ այս բաները։ Սպասելու գործընթացի ընթացքում ճշմարտությունը փնտրելով է, որ աստիճանաբար սկսում ես հասկանալ դրանք։ Երբ սա հստակորեն տեսնես, բնականաբար կխորհես, թե ինչպես պետք է իմաստություն կիրառես, ում հետ է տեղին խոսել և ինչպես խոսել այնպես, որ հուզի նրանց, որ թույլ տա նրանց իմանալ չար մարդկանց՝ ընտրությունը շահարկելու մասին փաստերը, և որը հնարավորություն կտա նրանց շրջադարձ կատարելու, զանազանելու ընտրությունը շահարկողների և խաթարողների իրական դեմքերը և զանազանելու, թե իրականում ինչպիսի մարդիկ են այսպես կոչված ընտրված առաջնորդողները։ Այսպիսի իմաստություն կունենաս, և գործողություններդ նույնպես կանոնավոր կլինեն։ Ուստի ինչպե՞ս են ի հայտ գալիս այս դրական ձեռքբերումները։ Այդ բոլորն Աստված է քեզ շնորհում քո սպասելու գործընթացի ընթացքում։ Դրանցից մի քանիսն ի հայտ են գալիս Սուրբ Հոգու աշխատանքի և լուսավորության շնորհիվ, իսկ մի քանիսն այն են, ինչ Աստված թույլ է տալիս քեզ տեսնել և հասկանալ Իր խոսքերում։ Աստծու խոսքերն ասում են անպատրաստ մարտեր չմղել։ Ի՞նչ է սա նշանակում։ Նշանակում է, որ անկախ նրանից՝ պայքարում ես Սատանայի դեմ, թե մերկացնում ես Սատանայի ծառաների չար գործերը, ինչպես էլ որ մարտնչես Սատանայի դեմ, ինքդ պետք է ուժեղ լինես, հասկանաս ճշմարտության սկզբունքները և ի վիճակի լինես թափանցելու Սատանայի ու չար մարդկանց էության և չար գործերի մեջ, իսկ հետո մերկացնես նրանց։ Միայն այդպես վարվելով՝ ի վերջո լավ արդյունքների կհասնես։ Երբ հասկանաս այս բաները, մի՞թե սարսափներդ, թուլություններդ և մտահոգություններդ պակաս ուժգին և պակաս ակնհայտ չեն դառնա։ Այլևս այդքան չես վախենա։ Այս բաները, որ զգում ես, աստիճանաբար կփոխվեն։ Կհայտնաբերես, որ այնքան թույլ չես, որքան այն ժամանակ, երբ իրավիճակն առաջին անգամ առաջացավ։ Փոխարենը քեզ որոշ չափով ավելի ուժեղ և ավելի ինքնավստահ կզգաս, քան նախկինում և կիմանաս ինչ անել։ Այս պահին նորից աղոթիր Աստծուն և խնդրիր Նրան նախապատրաստել ճիշտ հնարավորությունը, իսկ հետո գործի անցիր։ Հաղորդի՛ր իրավիճակի մասին վերադաս առաջնորդողներին և աշխատողներին՝ միաժամանակ հաղորդակցվելով նրանց հետ, ովքեր լավ մարդկայնություն ունեն և անկեղծորեն հավատում են Աստծուն, բայց խաբվել և մոլորեցվել են, որովհետև չեն հասկացել ճշմարտությունը՝ չար մարդկանց՝ ընտրությունը շահարկելու մասին ներքին տեղեկությունը մերկացնելով նրանց։ Երբ շահես այս մարդկանցից մեկին կամ երկուսին, սարսափդ հիմնականում կանհետանա։ Կգիտակցես, որ այս ամենը հնարավոր չէ անել՝ հույսը դնելով մարդկային ուժի վրա, առավել ևս՝ հույսը դնելով պոռթկունության վրա. չես կարող հույսդ դնել ակնթարթային ազդակի կամ բարկության վրա, կամ ժամանակավոր այսպես կոչված արդարադատության զգացումի վրա։ Սրանք բոլորն անօգուտ են։ Աստված քեզ համար կնախապատրաստի ճիշտ ժամանակը և լուսավորություն կբերի քեզ, թե ինչ ասես, և հիմնվելով այն բանի վրա, ինչ հասկանում ես, Նա քայլ առ քայլ կուղղորդի քեզ՝ տալով ուղի, որին հետևես։ Սկզբում թույլ և վախեցած լինելուց մինչև սկզբունքներն ու ուղին փնտրելն ու հասկանալը. այս ընթացքում դեռ կարող ես բնականոն կերպով շփվել այս չար մարդկանց հետ։ Բնականոն շփումների ժամանակ մարդկանց մտքերը դատարկ չեն։ Նրանք իրենց սեփական մտքերն ունեն։ Մինչ փնտրում և աղոթում ես, դիտարկում ես այս մարդկանց։ Ի՞նչ ես դիտարկում։ Նայում ես, թե կոնկրետ ինչ ուղիով են գնում, և իրականում ինչպիսին է նրանց էությունը։ Եթե նրանց ասածը ճիշտ է և համահունչ է եկեղեցու գործի սկզբունքներին, կարող ես լսել նրանց. եթե նրանց ասածը խանգարում և անհանգստացնում է եկեղեցու գործը, կարող ես արդարացում գտնել՝ չլսելու կամ ժամանակ շահելու համար՝ օգտագործելով նրանց հետ «բարեկամաբար» շփվելու իմաստուն ձև՝ առանց նրանց զգոնացնելու։ Նրանց հետ «բարեկամաբար» շփվելիս հավաքում ես նրանց չար գործերի ապացույցները՝ զանազանելով նրանց՝ հիմնվելով նրանց տարբեր գործողությունների և մոլորությունների վրա, որոնք խախտում են ճշմարտության սկզբունքները, և էլ ավելի հաստատելով, որ այս մարդիկ Սատանայի ծառաներ են։ Այսկերպ կիրարկելը թույլ է տալիս քեզ չկաշկանդվել նրանց կողմից՝ միաժամանակ կատարելով քո պատասխանատվությունն ու պարտավորությունը։ Սա է անում իմաստուն մարդը։ Միայն նրանք, ովքեր մարդկայնություն, իմաստություն և ճշմարտության հանդեպ սեր ունեն, կարող են քայլել ճիշտ ուղիով։ Իմաստություն չունեցող մարդկանց համար, որոնք գործում են անխոհեմաբար և կոպիտ կերպով՝ միշտ հույսը դնելով պոռթկունության և ազդակի վրա, անկախ նրանից, թե ինչ են անում կամ ինչ հանգամանքների են բախվում, նրանց գործողությունները հաճախ վատ արդյունքների են հանգեցնում։ Նման մարդիկ ոչ միայն խանգարում և անհանգստացնում են եկեղեցու գործը, այլև շատ ավելորդ խնդիրներ ու նեղություններ են բերում իրենց վրա։ Մինչդեռ իմաստուն մարդիկ տարբեր են։ Ինչ էլ որ անեն, սպասում են, դիտարկում և փնտրում՝ սպասելով ճիշտ ժամանակին, Աստծու կարգավորումներին և տնօրինությանը։ Սպասելու ընթացքում նրանք ի վիճակի են փնտրելու Աստծու մտադրությունները, նպատակաուղղված կերպով ուտելու և խմելու Աստծու խոսքերը, ավելի ճշգրտորեն ընկալելու ճշմարտության սկզբունքները և գործելու ըստ Աստծու մտադրությունների։ Նրանք Աստծու խոսքերը և ճշմարտությունն օգտագործում են՝ լավ մարտ մղելու և Աստծու համար վկայելու, այլ ոչ թե պայքարում են մարդկանց դեմ կամ, պոռթկունությունից դրդված, լեզվակռիվների մեջ ներգրավվում։

Երբ խոսքը վերաբերում է չար մարդկանց՝ ընտրությունները շահարկելուն և խաթարելուն, ամենակարևորն այն չէ, թե արդյոք կարող ես թափանցել այս մարդկանց էության մեջ, կամ թե ինչպես ես ծրագրում մերկացնել նրանց. դա իրավիճակի մասին ժամանակին վերադասին զեկուցելն է։ Պետք է իմաստություն օգտագործես՝ նրանց դեմ պայքարելու համար, սպասես Աստծու ժամանակին, փնտրես Աստծու մտադրությունները և փնտրես ճշմարտության սկզբունքները՝ միաժամանակ չհետաձգելով պարտավորությունդ։ Ո՞րն է սա անելու վերջնական արդյունքը։ Կատարում ես պատասխանատվությունդ ու պարտավորությունդ։ Իրավիճակի մասին վերադասին զեկուցելով և լուծում փնտրելով՝ ոչ միայն խնդիրն է լուծվում, այլև խորաթափանցություն ես ձեռք բերում, մեծացնում ես զանազանությունդ ու իմաստությունդ, աճում ես հասակով և ամրապնդում ես հավատքդ Աստծու հանդեպ։ Մարդիկ այնքան շատ բան են ձեռք բերում Սատանայի հետ առճակատում փորձառաբար ապրելուց, և դա մեծապես օգտակար է նրանց համար։ Հակառակը, ենթադրենք՝ գործում ես պոռթկունությունից և ազդակից դրդված՝ այս մարդկանց դեմ թեժ պայքարի մեջ մտնելով և դեմ առ դեմ վիճելով նրանց հետ՝ ասելով. «Դուք շահարկում և խաթարում եք ընտրությունը։ Թեև մեծ զորություն եք բանեցնում, չեմ զիջի ձեզ և չեմ վախենում ձեզանից»։ Այս մոտեցման արդյունքը եկեղեցուց վտարվելն է՝ թողնելով քեզ ամիսներ շարունակ տանը լաց լինելու և տառապելու։ Բայց դու դեռ չես հասկանում Աստծու մտադրությունները. «Ինչո՞ւ հայտնվեցի այս խառնաշփոթի մեջ։ Դու ինձ չե՞ս ուզում, Աստվա՛ծ։ Չե՞ս հոգում իմ մասին»։ Ամիսներ շարունակ բաց ես թողնում նոր քարոզներն ու օրհներգերը, անտեղյակ ես, թե ինչ աշխատանք է նախաձեռնում եկեղեցին, ի վիճակի չես կատարելու պարտավորություններդ և լիովին մեկուսացվում ես՝ ամբողջովին ընկնելով խավարի մեջ։ Լաց լինելուց զատ ամեն օր միայն անհանգստանում ես. դու չես սովորում աղոթել Աստծուն կամ ուտել և խմել Նրա համապատասխան խոսքերն այս միջավայրում, առավել ևս չես սովորում փնտրել ճշմարտության սկզբունքները բարդ իրավիճակներում։ Ամենևին չես աճում իմաստության մեջ։ Մի քանի ամիս լաց լինելուց հետո ի վերջո մի օր ինչ-որ մեկը քեզ վերադարձնում է եկեղեցի և խնդրում կիսել այս ընթացքում քո ունեցած փորձառությունը, բայց դու միայն արցունքն աչքերիդ բողոքում ես. «Ինձ հետ այնքա՜ն անարդար են վարվել։ Ես չեմ անհանգստացրել եկեղեցին։ Ես չար մարդ չեմ։ Չար մարդիկ ինձ ծուղակն են գցել»։ Երբ հարցնում են. «Ի՞նչ դասեր սովորեցիր այս ընթացքում։ Որևէ բան շահեցի՞ր», դու պատասխանում ես. «Ի՞նչ կարող էի շահել։ Նրանք մեկուսացրին ինձ, տարան Աստծու խոսքերի գրքերն ու օրհներգերի գրքույկները, և ես չէի կարողանում որևէ քարոզ լսել։ Այն ամենը, ինչ կարող էի անել, հավատքի մասին խոսելն էր և երբեմն մի քանի օրհներգ երգելը, որոնք հիշում էի։ Ոչինչ չշահեցի։ Բարեբախտաբար Աստված ժամանակ նախապատրաստեց՝ ինձ հետ բերելու համար, այլապես ծրագրում էի դուրս գալ և բիզնեսով զբաղվել՝ փող աշխատելու համար, քանի որ, միևնույն է, փրկության հույս չկար։ Աստված այլևս չէր ուզում ինձ, և ես չէի կարող շարունակել հավատալ։ Սիրտս լիովին խավարել էր»։ Ի վերջո, ավելացնում ես՝ այս եզրահանգումն անելով. «Աստծու ոչխարներին Աստված երբեք չի թողնի»։ Նման նշանակալի և հատուկ իրադարձություն փորձառաբար ապրելը և այդքան քիչ բան ձեռք բերելը մի՞թե փոքր-ինչ խղճուկ չէ։ Մի՞թե անտեղի չէ։ Բախվելով նման լուրջ իրավիճակի՝ ոչ մի դաս չսովորեցիր և չմեծացրիր իմաստությունդ կամ հավատքդ։ Թեև սրտումդ դեռ հավատում ես Աստծուն, Սատանաների, դևերի և հակաքրիստոսների կողմից այնքան տանջվեցիր, որ գրեթե դադարեցիր հավատալուց։ Կարո՞ղ ես արդյոք դեռ վկայել Աստծու համար։ Մի՞թե վախկոտ և անկարող մարդ չես։ Ի՞նչ օգուտ կա տանը լաց լինելուց։ Նույնիսկ եթե լաց լինես մինչև կուրանալդ, դա կօգնի՞։ Կարո՞ղ է արդյոք դա լուծել հակաքրիստոսների հետ կապված խնդիրը։ Չար մարդիկ հասել են իրենց ուզածին, և ի վերջո այն ամենը, ինչ ունես, այս ասույթն է. «Աստծու ոչխարներին Աստված երբեք չի թողնի», և դու որևէ բան ձեռք չես բերում։ Դու չունես իմաստություն, չունես գործելակերպ և չգիտես, որ Աստծուն պետք է փնտրես ըստ Նրա տված ուղու, գաս Աստծու առջև՝ վերցնելու Աստծու խոսքերն ու ճշմարտությունը՝ Սատանայի դեմ պայքարելու համար։ Վարդապետության այն փոքր մասը, որ սովորաբար դուրս ես նետում, քեզ ոչ մի օգուտ չի տալի. երբ բանը հասնում է նման հարցերի բախվելուն, լաց լինելուց զատ միայն քեզ անարդարացիորեն վիրավորված ես զգում և բողոքում ես. սա անպետք, վախկոտ մարդ է։ Անպետք, վախկոտ մարդիկ հաճախ մի քանի դրսևորումներ են ունենում, որոնք նաև նրանց հիմնական բնութագրերն են։ Նախ՝ լաց են լինում։ Երկրորդ՝ իրենց անարդարացիորեն վիրավորված են զգում։ Երրորդ՝ բողոքում են իրենց սրտերում։ Իրենց սրտերում նաև ասում են. «Որտե՞ղ ես, Աստվա՛ծ։ Ինչո՞ւ չես հոգում իմ մասին։ Ես սարսափելի վնաս եմ կրել Սատանայից, չեմ կարող շարունակել ապրել։ Խնդրում եմ, արագ փրկի՛ր ինձ»։ Աստված ասում է. «Դու անպետք, վախկոտ մարդ ես, մարդկային մաշկով փաթաթված ոչնչություն։ Եթե հավատում ես Աստծուն, ինչի՞ց ես վախենում։ Ի՞նչ կա Սատանայից վախենալու»։ Անկախ նրանից, թե ինչ դավադրություններ և դավեր է օգտագործում Սատանան, երբ գործում է, մենք չենք վախենում։ Մենք ունենք Աստծուն, ունենք ճշմարտությունը։ Աստված մեզ իմաստություն կտա. Աստված գերիշխանություն ունի ամեն ինչի նկատմամբ. ամեն ինչ Աստծու տնօրինության տակ է։ Ինչի՞ց ես վախենում։ Լաց լինելը պարզապես ցույց է տալիս, որ վախկոտ ես և հիմար. դու աղբի կտոր ես, օդի վատնում։ Լաց լինելը նշանակում է, որ փոխզիջման ես գնում Սատանայի հետ և ողորմություն ես աղերսում Սատանայից։ Աստծուն դո՞ւր են գալիս նման անպետք, վախկոտ մարդիկ։ (Ոչ։) Աստված քեզ տեսնում է որպես անպետք, վախկոտ մարդու, հիմարի, ոչնչության, որը ոչ մի վկայություն և ոչ մի իմաստություն չունի։ Ի՞նչ եղավ այն ճշմարտությունը, որը հասկանում էիր։ Մի՞թե բավականաչափ չես լսել հակաքրիստոսների և Սատանայի դրսևորումների մասին, որոնք Աստված մերկացնում է։ Մի՞թե չես հասկանում կամ չես թափանցում այս բաների մեջ։ Մի՞թե չգիտես, որ նրանք Սատանաներ են։ Եթե գիտես, որ Սատանաներ են, ինչի՞ց ես վախենում։ Ինչո՞ւ չես երկյուղում և չես վախենում Աստծուց։ Մի՞թե չես վախենում Աստծուն վիրավորելուց՝ Սատանայից երկյուղելով։ Մի՞թե դա չարասրտության արարք չէ։ Երբ նման իրավիճակներ են առաջանում, վախենում ես և չունես ոչ մի լուծում, ոչ մի իմաստություն կամ հակաքայլեր։ Ի՞նչ ես շահել այս բոլոր տարիներին քարոզներ լսելուց։ Այդ ամենն իզո՞ւր էր։ Կարո՞ղ են արդյոք նման անպետք, վախկոտ մարդիկ հաստատուն կանգնել իրենց վկայության մեջ։ (Ոչ։) Երբ խոսքը վերաբերում է այն իրավիճակներին, երբ Սատանաներն ու չար մարդիկ շահարկում և խաթարում են ընտրությունները, անկախ նրանից՝ մենակ ես ու անզոր, թե իսկապես մի քանի եղբայրներ և քույրեր ունես, որոնք քեզ հետ մեկ միտք ունեն, մի՛ շտապիր գործել։ Նախ՝ սովորի՛ր սպասել։ Երկրորդ՝ սովորի՛ր փնտրել։ Սպասելու և փնտրելու ընթացքում մի՛ թող պարտավորությունդ։ Ի՞նչ է նշանակում սպասել։ Նշանակում է սպասել, որ Աստված նախապատրաստի ճիշտ ժամանակը և հնարավորությունը։ Իսկ ի՞նչ պետք է փնտրես։ Փնտրի՛ր այն սկզբունքներն ու ուղին, որոնք պետք է կիրարկես՝ Աստծուն հավատալիս և հետևելիս։ Փնտրի՛ր՝ ինչպես գործել, որպեսզի համահունչ լինես Աստծու մտադրություններին, և ինչպես գործել, որպեսզի պայքարես Սատանայի և հակաքրիստոսների ուժերի դեմ՝ ի վերջո հաղթահարելով Սատանայի ուժերը հաղթող դառնալու համար։ Եթե մենակ ես, պետք է ավելի շատ աղոթես Աստծուն, սպասես և փնտրես։ Եթե կան երկու կամ երեք այլ մարդիկ, որոնք քեզ հետ մեկ միտք ունեն, կարող եք միասին հաղորդակցվել, աղոթել, սպասել և փնտրել։ Երբ Աստված հարմար ժամանակ նախապատրաստի, Աստծուց ուժ և իմաստություն խնդրի՛ր, որպեսզի այն ամենը, ինչ անում ես, և յուրաքանչյուր խոսք, որ ասում ես, տեղին լինի։ Այդպես վարվելով՝ մի կողմից՝ կատարում ես պարտավորությունդ որպես արարած, մյուս կողմից՝ կարող ես նաև ուժեղ և արդյունավետ կերպով մերկացնել Սատանային՝ հիմնովին մերկացնելով և խափանելով Սատանայի ծառաների և հակաքրիստոսների դավադրությունները։ Արդյոք սա տեղի՞ն է։ Այս մեթոդները, ձևերը, ուղիները և սկզբունքներն ասվել են ձեզ, ուստի ինչպես կկիրառեք դրանք, ձեզանից է կախված։ Արդյոք այս ուղին բավականաչափ պա՞րզ է։ (Այո։) Ուրեմն, երբ բախվում եք նման հարցերի, կիրառե՛ք այս սկզբունքի համաձայն։ Սրան հեշտ է հասնել։

Եկեղեցու յուրաքանչյուր ընտրության ժամանակ թե՛ առաջնորդողներն ու աշխատողները, թե՛ Աստծու ընտրյալ մարդիկ պատասխանատվություն և պարտավորություն ունեն պաշտպանելու ընտրական աշխատանքը։ Առաջնորդողներն ու աշխատողները պետք է ստանձնեն ճշմարտության և ընտրության սկզբունքների մասին հաղորդակցվելու աշխատանքը․ Աստծու ընտրյալ մարդիկ պետք է բարձրացնեն ցանկացած խնդիր, որ ունեն, և ապա պետք է հաղորդակցվել ճշմարտության մասին՝ այս խնդիրները լուծելու համար։ Միայն այսկերպ կարելի է երաշխավորել, որ ընտրությունը սահուն կանցնի։ Մի կողմից՝ առաջնորդողներն ու աշխատողները պետք է խստորեն հետևեն Աստծու տան ընտրության սկզբունքներին և Աստծու տան յուրաքանչյուր ընտրության աշխատանքն իրականացնեն այս սկզբունքների հիման վրա։ Մյուս կողմից՝ պետք է նաև զգուշանան չար մարդկանցից և հակաքրիստոսներից, որոնք շահարկում և խաթարում են ընտրությունները։ Այս անհատները Սատանայի ծառաներ են, Սատանայի խմբավորումն են։ Առաջնորդողներն ու աշխատողները պետք է խստորեն զգուշանան նրանցից և զգոն լինեն նրանց հանդեպ՝ աչալուրջ մնալով ընտրությունների ժամանակ կուլիսների հետևում բաները շահարկելու և գործընթացը գաղտնի կեղծելու համար կասկածելի խարդավանքների դիմելու փորձերի նկատմամբ։ Ենթադրենք՝ պարզվում է, որ ընտրությունն իսկապես շահարկվել է չար մարդկանց կողմից, ինչը հանգեցրել է օրինական ընտրվածի դուրս թողնվելուն, և մարդկանց մեծամասնությունը մոլորեցվել է այնպես, որ առաջնորդող է ընտրվել մեկը, ով ճիշտ մարդ չէ, ով պիտանի չէ այդ պաշտոնի համար։ Եթե նման իրավիճակ է առաջանում, ապա դեռ լուծում կա։ Ընտրված անձի իրական իրավիճակը պետք է մերկացվի։ Եթե մարդկանց մեծամասնությունը համաձայնի, կարող է նորից ընտրություն անցկացվել։ Սատանայի և չար մարդկանց կողմից շահարկված ընտրությունը ճշմարտության սկզբունքների հիման վրա եկեղեցու բնականոն կերպով անցկացված ընտրության արդյունք չէ։ Սա դրական բան չէ և վաղ թե ուշ կբացահայտվի, կմերկացվի և կչեղարկվի։ Հավատալով սրան՝ եթե բախվես նման իրավիճակների, ինչպե՞ս պետք է գործես։ Պետք է պատրաստ լինես ցանկացած պահի և ցանկացած վայրում պայքարելու Սատանայի դեմ, ոչ թե անգործ կանգնես։ Եթե թուլամորթ ես, բթամիտ մարդ կամ անպետք, վախկոտ մարդ, կարող ես փոխզիջման գնալ նրանց հետ և գաղտնի համագործակցել, կամ այնքան ճնշվել նրանց կողմից, որ դառնաս բացասական և չկարողանաս վերականգնվել։ Ոմանք պարզապես անգործ կանգնում են՝ ասելով․ «Միևնույն է, չեմ կարող դառնալ եկեղեցու առաջնորդող։ Ով էլ ծառայի, միևնույնն է։ Ով ունակություն ունի, թող գնա և ծառայի։ Եթե հակաքրիստոսն է ուզում ծառայել, դա ինձ հետ ոչ մի կապ չունի, և քանի դեռ ինձ չեն հեռացնում, ամեն ինչ լավ է»։ Սա ասողները բանի պետք չեն Նրանք չեն կարող պատկերացնել, թե ինչ հետևանքներ կլինեն, եթե հակաքրիստոսը ծառայի որպես առաջնորդող, ոչ էլ այն ազդեցությունը, որ դա կունենա Աստծու հանդեպ իրենց հավատքի և իրենց փրկության վրա։ Միայն ճշմարտությունը հասկացող մարդիկ կարող են սա տեսնել այնպես, ինչպես կա։ Նրանք կասեն․ «Եթե հակաքրիստոսը դառնա եկեղեցու առաջնորդող, կտուժեն Աստծու ընտրյալ մարդիկ։ Մասնավորապես, ճշմարտությանը ձգտողները, արդարադատության զգացում ունեցողները և իրենց պարտավորությունը հոժարակամ կատարողները բոլորը կճնշվեն ու կմեկուսացվեն։ Միայն այդ բթամիտ մարդիկ և մարդկանց հաճեցնողները կարժանանան բարեհաճության և կբանտարկվեն ու կբերվեն հակաքրիստոսի իշխանության վերահսկողության տակ»։ Բայց ճշմարտությունը չձգտողները երբեք չեն մտածում այս բաների մասին։ Նրանք մտածում են․ «Մարդն Աստծուն հավատում է փրկվելու համար։ Յուրաքանչյուրը քայլում է իր սեփական ճանապարհով։ Նույնիսկ եթե հակաքրիստոսը դառնա առաջնորդող, դա ինձ վրա ազդեցություն չի ունենա։ Քանի դեռ վատ բաներ չեմ անում, չեն կարող ճնշել կամ մեկուսացնել ինձ կամ հեռացնել եկեղեցուց»։ Արդյոք սա ճի՞շտ տեսակետ է։ (Ոչ։) Եթե Աստծու ընտրյալ մարդկանցից ոչ մեկին չեն մտահոգում եկեղեցու ընտրությունները, երբ թույլ տան, որ հակաքրիստոսն իշխանություն վերցնի, ի՞նչ հետևանքներ կլինեն։ Արդյոք դա իսկապե՞ս այնքան պարզ կլինի, որքան մարդիկ պատկերացնում են։ Ինչպիսի՞ փոփոխությունների կենթարկվի եկեղեցական կյանքը։ Սա ուղղակիորեն կապված է Աստծու ընտրյալ մարդկանց կյանքի մուտքի հետ։ Եթե հակաքրիստոսն իշխանություն ունենա եկեղեցում, ի՞նչ տեղի կունենա։ Ճշմարտությունն այլևս իշխանություն չի ունենա այդ եկեղեցում, ոչ էլ Աստծու խոսքերը կունենան․ ավելի շուտ այնտեղ իշխանություն կունենան չհավատացողներն ու Սատանան։ Թեև Աստծու խոսքերը դեռ կարող են կարդացվել հավաքույթների ժամանակ, հակաքրիստոսն է վերահսկում խոսելու իրավունքը։ Կարո՞ղ է արդյոք հակաքրիստոսը հստակորեն հաղորդակցվել ճշմարտության մասին։ Կարո՞ղ է արդյոք հակաքրիստոսը թույլ տալ Աստծու ընտրյալ մարդկանց ազատորեն և անկաշկանդ հաղորդակցվել ճշմարտության մասին։ Դա անհնար է։ Երբ հակաքրիստոսն իշխանություն ունենա, էլ ավելի շատ խաթարումներ և անհանգստություններ կլինեն, եկեղեցական կյանքի արդյունքները գնալով կնվազեն, և Աստծու ընտրյալ մարդիկ շատ բան չեն քաղի, երբ հավաքվեն, ինչը դժվարություններ կառաջացնի Աստծու ընտրյալ մարդկանց կյանքի մուտքի համար։ Աստծու ընտրյալ մարդկանց խնդիրները նույնպես կբազմապատկվեն և չեն լուծվի, և ոմանք, ովքեր ի վիճակի են կիրարկելու ճշմարտությունը, նույնպես կանհանգստանան․ եկեղեցական կյանքի մթնոլորտն ամբողջովին կփոխվի, ասես մութ ամպեր են եկել՝ ծածկելու արևը։ Այդ ժամանակ դեռ վայելք կլինի՞ եկեղեցական կյանքում։ Այն հաստատապես կվտանգվի, ընդ որում՝ ոչ փոքր չափով։ Եկեղեցում ճշմարտությանը ձգտողները փոքրամասնություն են կազմում։ Եթե այս փոքրամասնությունը ճնշվի և մեկուսացվի, կարելի է ասել, որ այլևս եկեղեցական կյանք չի լինի։ Եթե մարդիկ չկարողանան թափանցել այս հետևանքի մեջ, ուշադրություն չեն դարձնի ընտրություններին կամ չեն հոգա դրանց մասին։ Եթե մարդկանց մեծամասնությունը լրջորեն չվերաբերվի ընտրություններին, չհետևի սկզբունքներին, այդքան բացասաբար վերաբերվի ընտրություններին և առաջնորդվի կեղծ առաջնորդողներով ու հակաքրիստոսներով, երբ չար մարդիկ կամ ճշմարտությունը չսիրողները եկեղեցու առաջնորդողներ դառնան, Աստծու ընտրյալ մարդկանց մեծամասնությունը կորուստներ կկրի իր կյանքի մուտքի հարցում։ Հետևաբար եկեղեցու ընտրությունների արդյունքներն ուղղակիորեն ազդում են Աստծու ընտրյալ մարդկանց կյանքի աճի և եկեղեցու ապագայի վրա։ Աստծու ընտրյալ մարդիկ պետք է հստակորեն ընկալեն սա և բացարձակապես չպետք է բացասական վերաբերմունք որդեգրեն։ Որոշ բթամիտ մարդիկ չեն կարողանում թափանցել այս հարցի մեջ․ միշտ իրենց հույսը դնում են սեփական երևակայությունների վրա՝ մտածելով․ «Եկեղեցում բոլորն անկեղծ հավատացյալներ են, ուստի ցանկացած մարդ կարող է ընտրվել․ քանի դեռ եղբայր կամ քույր են, ցանկացած մարդ կարող է առաջնորդող լինել»։ Նրանք չափազանց պարզունակ են նայում եկեղեցու ընտրություններին, ինչը հանգեցնում է բազմաթիվ բացասական, սխալ գաղափարների և տեսակետների։ Եթե կեղծ առաջնորդողներն ու հակաքրիստոսներն իսկապես ընտրվեն որպես առաջնորդողներ և աշխատողներ, եկեղեցու գործը կվնասվի, և Աստծու ընտրյալ մարդկանց կյանքի մուտքն անխուսափելիորեն վնաս կկրի։ Այդ ժամանակ մարդիկ կգիտակցեն, թե որքան կարևոր է ընտրություններ անցկացնել ըստ սկզբունքների։

Յուրաքանչյուր եկեղեցում կան մարդկանց որոշ հաճեցնողներ։ Մարդկանց այս հաճեցնողները զանազանություն չունեն չար մարդկանց՝ ընտրությունները շահարկելու և խաթարելու վերաբերյալ։ Նույնիսկ եթե փոքր-ինչ զանազանություն ունեն, անտեսում են դա։ Նրանց վերաբերմունքը եկեղեցու ընտրություններում ծագած ցանկացած խնդրի նկատմամբ հետևյալն է․ «Հեռո՛ւ մնա այն հարցերից, որոնք անձամբ քեզ վրա չեն ազդում»։ Նրանք մտածում են, որ կարևոր չէ՝ ով կդառնա առաջնորդող, որ դա իրենց հետ ոչ մի կապ չունի։ Քանի դեռ կարող են ուրախությամբ զբաղվել իրենց առօրյա կյանքով, նրանց համար ամեն ինչ լավ է։ Ի՞նչ եք մտածում նման մարդկանց մասին։ Արդյոք ճշմարտությունը սիրող մարդի՞կ են։ (Ոչ։) Ինչպիսի՞ մարդիկ են։ Սրանք մարդկանց հաճեցնողներ են, և նրանց կարելի է նաև չհավատացողներ անվանել։ Այս մարդիկ չեն ձգտում ճշմարտությանը․ միայն ձգտում են հեշտ կյանքով ապրելու՝ տենչալով մսեղիի հարմարավետությունը։ Նրանք չափազանց եսասեր են և չափազանց ճարպիկ։ Արդյոք հասարակության մեջ շա՞տ են նման մարդիկ։ Անկախ նրանից՝ որ քաղաքական կուսակցությունն է իշխանության գլուխ, անկախ նրանից, թե ով է պաշտոնավարում, նրանք սիրված են, կարող են մեծ հաջողությամբ կառավարել իրենց սոցիալական հարաբերությունները և հարմարավետ են ապրում․ անկախ նրանից՝ ինչ քաղաքական շարժում է առաջանում, չեն ներքաշվում դրա մեջ։ Ինչպիսի՞ մարդիկ են սրանք։ Սրանք ամենանենգ, ամենաճարպիկ մարդիկ են, որոնք հայտնի են որպես «լպրծուն օձաձկներ» և «հին օձեր»։ Նրանք ապրում են Սատանայի փիլիսոփայություններով՝ առանց սկզբունքի նշույլի։ Ով էլ որ իշխանության գլուխ լինի, հարմարվում են նրան, շողոքորթում, գովերգում։ Նրանք ոչինչ չեն անում՝ բացի իրենց վերադասներին պաշտպանելուց, և երբեք չեն վիրավորում նրանց։ Որքան էլ չարիք գործեն իրենց վերադասները, ո՛չ ընդդիմանում են, ո՛չ էլ աջակցում, այլ իրենց մտքերը խոր թաքցնում են ներսում։ Նրանք սիրված են՝ անկախ նրանից, թե ով է իշխանության գլուխ։ Սատանային և դևերի թագավորներին դուր է գալիս այսպիսի մարդը։ Ինչո՞ւ է դևերի թագավորներին դուր գալիս այսպիսի մարդը։ Որովհետև նա չի փչացնում դևերի թագավորների գործերը և ոչ մի սպառնալիք չի ներկայացնում նրանց համար։ Այսպիսի մարդը իր անձնական վարքում չունի սկզբունքներ կամ նվազագույն չափանիշներ և զուրկ է ազնվությունից ու արժանապատվությունից․ նա պարզապես հետևում է հասարակության միտումներին և խոնարհվում դևերի թագավորների առջև՝ հարմարվելով նրանց ճաշակին։ Մի՞թե եկեղեցում չկան նման մարդիկ։ Կարո՞ղ են արդյոք նման մարդիկ հաղթողներ լինել։ Արդյոք Քրիստոսի լավ զինվորնե՞ր են։ Արդյոք Աստծու վկանե՞ր են։ Երբ չար մարդիկ և հակաքրիստոսները գլուխ են բարձրացնում և անհանգստացնում են եկեղեցու գործը, կարո՞ղ են արդյոք նման մարդիկ ոտքի կանգնել և պատերազմ մղել նրանց դեմ՝ մերկացնելով, զանազանելով նրանց և հրաժարվելով նրանցից, վերջ դնելով նրանց չար գործերին և վկայություն կրելով Աստծու համար։ Հաստատապես չեն կարող։ Այս լպրծուն օձաձկներն այն մարդիկ չեն, որոնց Աստված կկատարելագործի կամ որոնց Նա կփրկի։ Նրանք երբեք վկայություն չեն կրում Աստծու համար կամ չեն պաշտպանում Նրա տան շահերը։ Ինչպես Աստված է տեսնում նրանց, այս մարդիկ Իրեն հետևողները կամ հնազանդվողները չեն, այլ, խնդիրներ հրահրելով, կուրորեն ամբոխին հետևողներ, Սատանայի ավազակախմբի անդամներ․ հենց նրանց Նա կվերացնի, երբ Իր աշխատանքն ավարտվի։ Աստված չի գնահատում նման թշվառներին։ Նրանք ո՛չ ճշմարտություն ունեն, ո՛չ կյանք․ նրանք գազաններ և դևեր են․ արժանի չեն Աստծու փրկությանը և Նրա սերը վայելելուն։ Ուստի Աստված հեշտությամբ դեն է նետում և դուրս է թողնում նման մարդկանց, և եկեղեցին պետք է անհապաղ հեռացնի նրանց որպես չհավատացողների։ Նրանք ճշմարիտ սիրտ չունեն Աստծու հանդեպ, ուստի արդյոք Աստված կապահովի՞ նրանց իրական սննդով։ Լուսավորություն կբերի՞ և կօգնի՞ նրանց։ Նա չի անի դա։ Երբ եկեղեցու ընտրությունների ժամանակ միջամտություն և անհանգստություններ են տեղի ունենում, և ընտրության արդյունքները վերահսկվում և ազդեցության են ենթարկվում չար մարդկանց կողմից, այս մարդիկ բացարձակապես չեն կանգնի Աստծու կողքին՝ պաշտպանելու Աստծու տան շահերը։ Բացարձակապես չեն հետևի ճշմարտության սկզբունքներին՝ պայքարելու չար մարդկանց և հակաքրիստոսների դեմ, և մինչև վերջ պայքարելու Սատանայի ուժերի դեմ։ Բացարձակապես չեն անի դա, նրանք քաջություն չունեն։ Հետևաբար Աստծու համար վկայություն կրել կարողացողները պետք է զանազանեն այս մարդկանց և չպետք է այս մարդկանց հետ հաղորդակցվեն իրենց հասկացած ճշմարտությունների կամ Սատանայի վերաբերյալ իրենց զանազանության մասին։ Նույնիսկ եթե նրանց հետ հաղորդակցվես այս բաների մասին, անօգուտ կլինի․ նրանք չեն կանգնի ճշմարտության կողքին։ Համագործակցողներ և գործընկերներ ընտրելիս պետք է բացառես նման մարդկանց և չընտրես նրանց։ Ինչո՞ւ չպետք է ընտրես նրանց։ Որովհետև լպրծուն օձաձկներ են․ նրանք չեն կանգնի Աստծու կողքին, չեն կանգնի ճշմարտության կողքին և քեզ հետ սրտով և մտքով չեն միավորվի՝ պայքարելու Սատանայի դեմ։ Եթե քո սրտանց խոսքերը վստահես նրանց, հիմար ես և Սատանայի համար ծաղրի առարկա կդառնաս։ Մի՛ հաղորդակցվիր ճշմարտության մասին կամ հորդորներ մի՛ առաջարկիր նման մարդկանց և ոչ մի հույս մի՛ դիր նրանց վրա, որովհետև Աստված բոլորովին չի փրկում այս մարդկանց։ Նրանք աստծու հետ մեկ սիրտ և միտք ունեցող մարդիկ չեն. նրանք ճակատամարտին հեռվից հետևող հանդիսատեսներ են՝ լպրծուն օձաձկներ։ Այս տեսակի մարդիկ սողոսկում են Աստծու տուն՝ պարզապես իրարանցմանը հետևելու համար և կուրորեն հետևում են ամբոխին՝ խնդիրներ հրահրելով։ Նրանք չունեն արդարադատության զգացում և պատասխանատվության զգացում. նույնիսկ կարեկցանք չունեն չար մարդկանց կողմից վնաս կրած լավ մարդկանց հանդեպ։ Նման մարդկանց դևեր ու Սատանաներ անվանելն ամենատեղին բանն է։ Եթե արդարադատության զգացում ունեցող մեկը մերկացնում է չար մարդկանց, նրանք նույնիսկ չեն ծափահարի կամ աջակցի նրան։ Ուստի երբեք մի՛ վստահեք այս մարդկանց. նրանք լպրծուն օձաձկներ են, քամելեոններ, հին օձեր։ Նրանք Աստծուն անկեղծորեն հավատացողներ չեն, այլ Սատանայի ծառաներ են։ Այս մարդիկ երբեք չեն կարող փրկվել, և Աստված չի ուզում նրանց. սա Աստծու հստակ ցանկությունն է։ Եկեղեցիների մեծ մասը հավանաբար նման մարդիկ ունի։ Շո՛ւրջդ նայիր քո եկեղեցում՝ տեսնելու համար, թե ովքեր են նրանք։ Երբ բաներ են պատահում, երբեք նրանց հետ մի՛ հաղորդակցվիր ճշմարտության մասին և թույլ մի՛ տուր նրանց իմանալ, թե իրականում ինչ է կատարվում քեզ հետ։ Զգուշացի՛ր նման մարդկանցից և գործ մի՛ ունեցիր նրանց հետ։ Փնտրի՛ր Աստծուն ճշմարտապես հավատացողներին և արդարադատության զգացում ունեցողներին. երբ տեսնում են, որ Աստծու տան շահերը վնասվում են, եկեղեցու գործը և եկեղեցական կյանքի կարգն անհանգստացվում կամ շահարկվում են, նրանք անհանգստանում և բարկանում են. նրանք խորապես ատում են եկեղեցին անհանգստացնող այս չար մարդկանց. ուզում են ոտքի կանգնել և մերկացնել չար մարդկանց և անհամբերությամբ փնտրում են ճշմարտությունը հասկացող մարդկանց՝ միավորվելու և չար դևերի դեմ պայքարելու համար։ Հաղորդակցվի՛ր նման մարդկանց հետ և ձեռք ձեռքի տո՛ւր նրանց հետ՝ Սատանայի դեմ պայքարելու համար։ Այս մարդիկ հաղթողներն են, Քրիստոսի լավ զինվորները. միայն այս մարդիկ բաժին ունեն Քրիստոսի թագավորությունում։ Այդ մարդկանց հաճեցնողները, հին օձերը, քամելեոնները և թմրած ու բթամիտ մարդիկ բոլորը բացահայտվել են. նրանք դուրս թողնվելու ենթակա օբյեկտներ են։ Նրանք եղբայրներ և քույրեր չեն, Աստծու տան մարդիկ չեն, այլ չհավատացողներ և պատեհապաշտներ են՝ վստահության անարժան։ Այս մարդկանց հետ վարվելու ձևը հետևյալն է. եթե կարող են չարիք գործել, մաքրե՛ք նրանց։ Եթե չար մարդիկ չեն և չեն հետևում չար մարդկանց՝ եկեղեցին անհանգստացնելու համար, կարող են ժամանակավորապես մնալ եկեղեցում, մինչ սպասում եք նրանց ապաշխարությանը։ Մի կողմից՝ դիտարկե՛ք և ընկալեք այս մարդկանց խառնվածքները, մարդկայնությունը և տարբեր հարցերի նկատմամբ նրանց տեսակետներն ու վերաբերմունքը և զանազանությո՛ւն կիրարկեք՝ պարզելով նման մարդկանց էությունը։ Միևնույն ժամանակ, երբ չար մարդիկ շահարկում և խաթարում են ընտրությունները, զգո՛ն եղեք չար մարդկանց կողքին կանգնող այս մարդկանց հաճեցնողների նկատմամբ, որոնք որպես նրանց կամակատարներ և մեղսակիցներ են գործում։ Կարճ ասած՝ չար մարդկանց կողմից ընտրությունները շահարկելու և խաթարելու բոլոր անպատշաճ վարքագծերի դեպքում անհրաժեշտ է զանազանություն կիրարկել ըստ Աստծու խոսքերի. երբ հստակորեն տեսնեք նրանց էությունը, կիմանաք՝ ինչպես ըստ սկզբունքների պատշաճ կերպով վարվել նրանց հետ։

Հենց նոր հաղորդակցվեցինք ընտրությունները շահարկելու և խաթարելու որոշ երևույթների և որոշ մարդկանց գործողությունների մասին։ Թեև ոչ բոլոր տեսանկյուններն ընդգրկվեցին, հիմնականում այս խնդիրները լուծելու սկզբունքների շուրջ հաղորդակցություն եղավ։ Երբ եկեղեցու ներսում հայտնաբերեք ընտրությունները շահարկող և խաթարող մարդկանց, պետք է ոտքի կանգնեք և սահմանափակեք նրանց։ Մի՛ եղեք զիջող կամ մի՛ գործեք մարդկանց հաճեցնողների պես։ Եթե որևէ մեկը միշտ փորձում է շահարկել և խաթարել ընտրությունները, հենց որ այս միտումն ի հայտ գա, եղբայրներն ու քույրերը պետք է հավաքականորեն ոտքի կանգնեն՝ կանգնեցնելու և մերկացնելու նրանց։ Եթե դա անում են շփոթվածության մեջ՝ չիմանալով, որ դա համարվում է ընտրությունների շահարկում և խաթարում, կարող եք նրանց բացատրել. «Այն, ինչ անում ես, ընտրությունների շահարկում և խաթարում է։ Մի՛ խաղա Սատանայի ծառայի դերը։ Սա եկեղեցու առաջնորդողների ընտրություն է, ոչ թե քաղաքապետերի կամ գյուղապետերի ընտրություն։ Աստծու տունն ունի իր սեփական կանոնակարգերը և ունի այս աշխատանքն անելու իր սկզբունքները։ Մարդկային մտադրությունները չպետք է խառնվեն դրան. մենք պետք է խստորեն հետևենք ճշմարտության սկզբունքներին այս աշխատանքի համար։ Եթե որակդ ցածր է և չես կարողանում հասկանալ ճշմարտության սկզբունքները, կամ եթե ծեր ես ու բթամիտ՝ զուրկ ընտրություններին մասնակցելու համար պահանջվող խելքից, ապա կարող ես ձեռնպահ մնալ և պարզապես սպասել արդյունքին, բայց ոչ մի դեպքում չպետք է շահարկես կամ խաթարես ընտրությունը, կամ միջամտես և անհանգստություններ պատճառես. սրանք չար գործեր են, և Աստված գարշում է դրանցից։ Նման չար գործերը հավերժ դատապարտվում են. երբեք մի՛ եղիր նման մարդ կամ մի՛ հետևիր այս ուղուն։ Եթե իսկապես մարդ ես, մի՛ ներգրավվիր ընտրությունների շահարկման և խաթարման մեջ, որովհետև հենց որ դա փաստ դառնա, որպես Սատանայի ծառա կբնորոշվես և կհեռացվես եկեղեցուց»։ Եթե ընտրությունները շահարկող և խաթարող մարդիկ հայտնաբերվեն, նրանցից ցածր որակ ունեցողների հետ, որոնք չեն հասկանում, թե իրականում ինչ է տեղի ունեցել, կարելի է սիրով հաղորդակցվել, աջակցել, ապահովել և օգնել նրանց։ Բայց ի՞նչ կասեք նրանց մասին, ովքեր, չնայած լիովին տեղյակ են ճշմարտության սկզբունքներին, միևնույն է, գիտակցաբար շահարկել և խաթարել են ընտրությունը՝ նույնիսկ անտեսելով դրա դեմ ուղղված հորդորները։ Նրանց համար նույնպես լուծում կա։ Նրանց այլևս չի թույլատրվում մասնակցել ընտրություններին։ Զրկե՛ք նրանց ընտրելու իրավունքներից։ Կարճ ասած՝ ընտրությունները շահարկելու և խաթարելու բոլոր գործողությունները պետք է հավասարաչափ զանազանվեն, կանգնեցվեն և սահմանափակվեն՝ իրավիճակը շրջելու համար։ Նման վարքագծերն ու գործողությունները չպետք է թույլատրվեն եկեղեցում, որպեսզի ընտրության սխալ արդյունքները և եկեղեցու գործի անհանգստացումն ու վնասումը կանխվեն։

Տարբեր խանգարումներ և անհանգստություններ առաջացնող մարդկանց, իրադարձությունների և բաների ամփոփում

Առաջնորդողների և աշխատողների տասներկուերորդ պարտավորությունը ներառում է տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը։ Մենք դրանք բաժանել ենք տասնմեկ հարցի՝ հաղորդակցվելու համար։ Յուրաքանչյուր հարցում թվարկված խանգարումների և անհանգստությունների խնդիրները կամ միջադեպերը ներառում են մարդկանց՝ իրենց պարտավորության կատարումը և Աստծու հանդեպ նրանց անկեղծ հավատքը։ Ինչո՞ւ են դրանք այդքան մանրամասնորեն բաժանված։ Ինչո՞ւ եմ Ես յուրաքանչյուր հարց բարձրացնում հաղորդակցության և վերլուծության համար։ Դատելով յուրաքանչյուր հարցի վերնագրից՝ այս բաներն անող մարդկանց մարդկայնությունը լավը չէ։ Բացառությամբ առաջին հարցի՝ ճշմարտության շուրջ հաղորդակցության ժամանակ հաճախ թեմայից շեղվելը, ինչը ծանր չի համարվում, մնացած բոլորն իրենց բնույթով բավականին ծանր են։ Այս դրսևորումները բոլորը խանգարումներ և անհանգստություններ առաջացնելու բնություն ունեն, և դրանք բոլորը խանգարումներ և անհանգստություններ են հանդիսանում եկեղեցու գործի համար, ահա թե ինչու ենք մենք մեկ առ մեկ բարձրացնում դրանք հաղորդակցության և վերլուծության համար։ Երբ այս խնդիրներն ի հայտ են գալիս եկեղեցական կյանքում կամ պարտավորությունը կատարելու գործընթացում, մարդիկ պետք է հատկապես զգոն լինեն, զանազանեն դրանք և թափանցեն դրանց մեջ։ Երբ մարդիկ տեսնում են, որ նման իրադարձություններ են տեղի ունենում, որոնք խանգարում և անհանգստություն են առաջացնում, պետք է ոտքի կանգնեն՝ կանգնեցնելու և սահմանափակելու դրանք։ Ինչ վերաբերում է առաջին հարցին՝ «ճշմարտության շուրջ հաղորդակցության ժամանակ հաճախ թեմայից շեղվել»-ուն, մարդիկ երբեմն դա անում են ակամա, և դրա հետ կապված հանգամանքներն ու դրա բնույթն այնքան էլ լուրջ չեն. բայց եթե հաճախ են շեղվում թեմայից և խոսում են անկապ՝ նյարդայնացնելով իրենց ունկնդիրներին, և այդպիսով ոչ մի լավ արդյունքի չեն հասնում եկեղեցական կյանքում, ապա դա հանգեցնում է եկեղեցու գործը խանգարելու և անհանգստացնելու հետևանքների։ Մնացած հարցերի մասին նույնիսկ կարիք չկա նշելու։ Դրանցից ցանկացածը բավարար է եկեղեցու գործի և եկեղեցական կյանքի կարգի համար խանգարումներ և անհանգստություններ հանդիսանալու համար։ Հետևաբար անհրաժեշտ է մանրամասնորեն հաղորդակցվել, վերլուծել և քննել այս հարցերից յուրաքանչյուրը։ Երբ չարասիրտ միջադեպեր են տեղի ունենում, եթե զանազանություն և գիտելիք ունես եկեղեցին անհանգստացնող չար գործերի վերաբերյալ, պետք է ոտքի կանգնես՝ կանգնեցնելու և սահմանափակելու դրանք։ Ավելի լայն իմաստով՝ սա արարածի պարտավորությունն անելն է, ավելի նեղ իմաստով՝ առնվազն, սա եկեղեցու անդամի պարտավորությունն ու պատասխանատվությունը կատարելն է։ Մի՞թե սա այն չէ, ինչ պետք է ի վիճակի լինես անելու։ (Այո։) Եթե ի վիճակի չես սա անելու, որո՞նք են հետևանքները։ Ինչպե՞ս պետք է բնորոշենք սա անելու քո անկարողությունը։ Առնվազն, դա նշանակում է, որ բթամիտ ես։ Ավելին՝ անպետք, վախկոտ մարդ ես, որը վախենում է Սատանայից։ Բացի դրանից՝ երբ Սատանաներն ու դևերը հայտնվում են՝ անհանգստացնելու Աստծու գործը և եկեղեցու բնականոն կարգը, անտարբեր ու անզոր ես մնում՝ ոչ մի արձագանք ցույց չտալով, և զուրկ ես հավատքից ու քաջությունից՝ ոտքի կանգնելու՝ Սատանայի դեմ պայքարելու և Աստծու համար քո վկայության մեջ հաստատուն կանգնելու համար։ Այդ դեպքում անօգուտ մարդ ես՝ Աստծու հետևորդը լինելուն անարժան։

Առաջնորդողների և աշխատողների տասներկուերորդ պարտականությունը թվարկում է եկեղեցում տեղի ունեցող տարբեր տեսակի միջադեպեր, որոնք խաթարում և անհանգստացնում են Աստծու գործը։ Յուրաքանչյուր միջադեպ ներառում է առաջնորդողների և աշխատողների, ինչպես նաև սովորական եղբայրների և քույրերի՝ Աստծու նկատմամբ ունեցած վերաբերմունքը։ Նաև ներառում է յուրաքանչյուր անձի վերաբերմունքն իր պարտավորության և պարտականությունների նկատմամբ, ինչպես նաև նրանց դիրքորոշումն ու տեսակետն այն բացասական իրադարձությունների և բաների նկատմամբ, որոնք անհանգստացնում են Աստծու տան գործը։ Իհարկե, նաև ներառում է այն, թե արդյոք Աստծուն հավատացող և երկար տարիներ քարոզներ լսող մարդը բավականաչափ հասակ և հավատք ունի՝ պայքարելու Սատանայի դեմ և վկայություն կրելու Աստծու համար, երբ ի հայտ են գալիս այս բացասական իրադարձություններն ու բաները։ Արդյոք շոշափո՞ւմ է առանցքային հարցեր։ Այն շոշափում է մարդու դիրքորոշումը և նրա բռնած ուղին, ինչպես նաև նրա վերաբերմունքն Աստծու, ճշմարտության և իր պարտավորության նկատմամբ։ Հետևաբար այս խոսքերը լսելուց հետո պետք է հասկանաք, որ սրանք Աստծու պահանջներն են մարդկանցից։ Դրանց մի՛ վերաբերվեք որպես վարդապետությունների, կանոնների կամ կանոնակարգերի, որոնք պետք է գործադրվեն և իրականացվեն, այլ փոխարենը խորհեք դրանց շուրջ, որպեսզի հասկանաք ճշմարտությունը, և ապա կիրառեք ու մտեք դրանց մեջ՝ այդպիսով բավարարելով Աստծու պահանջները։ Երբ չար մարդիկ խաթարում և անհանգստացնում են եկեղեցու գործը, պարապ մի՛ կանգնեք, մի՛ խուսափեք ձեր պարտականություններից տարբեր արդարացումներով՝ ասելով, թե ընդամենը կարճ ժամանակ է, ինչ հավատում եք Աստծուն, փոքր հասակ ունեք կամ դեռ երիտասարդ եք և այլն։ Երբ Աստված քննում է գործը, երբ Նա միջավայրեր է դասավորում՝ տեսնելու քո վերաբերմունքը, չի նայում քո տարիքին, թե քանի տարի ես հավատացել Իրեն կամ ինչ գին ես վճարել ժամանակին և ինչ արժանիքների ես հասել. Աստված քո վերաբերմունքն է ուզում այդ պահին։ Եթե սովորաբար երբեք չես խորհել կամ փնտրել այս հարցերի մասին և յուրաքանչյուր հարցի միջով անցնում ես բթացած վիճակում՝ առանց որևէ բան պահելու, առանց ճշմարտությունը փնտրելու, առանց դասդ սովորելու կամ լրջորեն վերաբերվելու այն տարբեր միջավայրերին, որոնք Աստված դասավորել է, եթե փախչում ես, երբ տեսնում ես, որ չար մարդիկ անհանգստություններ և խաթարումներ են առաջացնում, և երբեք չես հաղորդում դա Աստծու տանը կամ ցույց չես տալիս քո վերաբերմունքը, ապա թեև չես մասնակցել չարագործությանը, քո վարքագիծն այս հարցում արդեն բացահայտել է քո դիրքորոշումն ու տեսակետը. դու դիտորդ ես, որը Սատանայի կողմն է բռնել։ Աստված զննում է ամեն ինչ, և չես կարող խաբել Նրան։ Հետևաբար, երբ այս բացասական հարցերը տեղի են ունենում, երբ բացահայտում ես տարբեր մարդկանց, իրադարձություններ և բաներ, որոնք խաթարում և անհանգստացնում են եկեղեցու գործը և եկեղեցական կյանքի բնականոն կարգը, դա հստակորեն բացահայտում է քո վերաբերմունքն Աստծու նկատմամբ։ Գուցե կարճ ժամանակ է, ինչ հավատում ես Աստծուն, բավականին երիտասարդ ես, և հասակդ փոքր է, բայց եթե այս բաները տեղի ունենալիս գործում ես ըստ սկզբունքների և փորձում ես կանգնեցնել, սահմանափակել կամ նույնիսկ մերկացնել չար մարդկանց՝ ռիսկերի դիմելով և անտեսելով սեփական անվտանգությունդ՝ ոտքի կանգնելու և պաշտպանելու Աստծու տան շահերը, եթե ունես այս սիրտը, ապա քո վերաբերմունքն Աստծու նկատմամբ, ինչպես նաև Աստծու համար վկայություն կրելու և Սատանայի դեմ մարտնչելու քո վճռականությունը կդառնան վկայություն, որը կտեսնեն մարդիկ և Աստված։ Մարդկանց չար գործերը, Աստծուն հիմարացնելն ու Նրանից թաքցնելը, իրենց պարտականություններից խուսափելը, Սատանային զիջելն ու փոխզիջման գնալը, երբ նա չարիք է գործում, Աստված կտեսնի այս ամենը, և այս չար գործերը մի օր կկարգավորվեն և վճիռ կստանան։ Բայց նմանապես, երբ Սատանան խաթարում և անհանգստացնում է, եթե ինչ-որ մեկը կարող է ոտքի կանգնել՝ խոսելու Աստծու տան և եղբայրների ու քույրերի համար և մարտնչելու Սատանայի դեմ՝ պաշտպանելու Աստծու տան շահերը՝ փնտրելով ճշմարտությունը՝ Աստծու համար վկայություն կրելու վճռականությամբ, նույնիսկ եթե երբեմն զգում է, որ անզոր է և միայնակ և զուրկ է իմաստությունից և որ ունի ճշմարտության միայն ոչ խոր հասկացողություն, և չնայած ցանկանում է հաղորդակցվել ճշմարտության մասին, չի կարողանում հստակորեն արտահայտվել, ինչը հանգեցնում է նրան, որ ոմանք ծաղրում և արհամարհում են նրան. Աստված Իր աչքում տեսնում է նրա անկեղծությունը, և այս գործողություններն ու վարքագծերը համարում է բարի գործեր։ Չար գործերը մի օր վճիռ կստանան և իրենց ելքը կունենան Աստծու առջև, և նույնը կլինի բարի գործերի դեպքում, բայց այս երկու տեսակի վարքագծերից յուրաքանչյուրի վերջնական ելքը լիովին տարբեր կլինի։ Չար գործերը կստանան իրենց արժանի հատուցումը, իսկ բարի գործերը կվարձատրվեն լավ վերաբերմունքով։ Աստված սա վաղուց որոշել է յուրաքանչյուր մարդու համար՝ պարզապես սպասելով, որ Աստծու գործի ժամանակաշրջանում մարդկանց տարբեր դրսևորումները դառնան հաստատված փաստեր՝ նախքան բարին վարձատրելը և չարը պատժելը։

Առաջնորդողների և աշխատողների տասներկուերորդ պարտականությունը մարդկանց, իրադարձությունների և բաների վերաբերյալ տասնմեկ կետ է թվարկում, որոնք խաթարում և անհանգստացնում են եկեղեցու գործը։ Այս տասնմեկ կետերը կարևո՞ր են։ Դրանք հստակորեն բացահայտո՞ւմ են մարդկանց։ Երբ հաղորդակցվում եք յուրաքանչյուր կետի մասին, պետք է ավելի շատ ջանք գործադրեք, որպեսզի հստակորեն հասկանաք ճշմարտությունը։ Սա վերաբերում է նրան, թե ինչպես են մարդիկ պաշտպանում արդարադատությունը և դրական բաները և ինչպես են պաշտպանում Աստծու վկայությունը։ Նաև վերաբերում է նրան, թե ինչպես են մարդիկ ոտքի կանգնում՝ պայքարելու Սատանայի դեմ, մերկացնելու և բացահայտելու Սատանայի դեմքը և կանգնեցնելու ու սահմանափակելու Սատանայի չար գործերը. սրանք են ներգրավված երկու տեսանկյունները։ Երբ Սատանան խաթարում և անհանգստացնում է եկեղեցու գործը, դու դեր խաղո՞ւմ ես։ Ի՞նչ դեր ես խաղում։ Արդյոք արե՞լ ես այն, ինչ Աստված պահանջում է քեզանից։ Կատարե՞լ ես այն պարտավորություններն ու պարտականությունները, որոնք պետք է կատարի Աստծուն հետևողը։ Երբ այս խնդիրներն ի հայտ են գալիս, արդյո՞ք փոխզիջման ես գնում, հարթում ես իրավիճակը և չեզոք դիրքորոշում ընդունում որպես մարդկանց հաճեցնող, թե՞ ոտքի ես ելնում՝ կանգնեցնելու և սահմանափակելու Սատանայի չար գործերը՝ միաբան աշխատելով ավելի շատ ճշմարիտ եղբայրների և քույրերի հետ՝ պաշտպանելու Աստծու տան շահերը։ Ի՞նչ ես պաշտպանում։ Պաշտպանում ես չար մարդկա՞նց շահերը, Սատանայի՞ շահերը, թե՞ Աստծու տան շահերն ես պաշտպանում։ Եթե եկեղեցու գործը խաթարող կամ անհանգստացնող որևէ բան է տեղի ունենում, և դու ոչինչ չես անում՝ գործելով միայն որպես մարդկանց հաճեցնող և պահպանելով ինքդ քեզ՝ ապահովելով, որ կարող ես հաջողությամբ գլուխ հանել քո միջանձնային հարաբերություններից և մնալ անվնաս՝ առանց երբևէ մտահոգվելու կամ անհանգստանալու եկեղեցու գործի խաթարման համար, առանց որևէ ատելություն կամ բարկություն ունենալու չար մարդկանց չար գործերի նկատմամբ, առանց որևէ հոգս ունենալու Աստծու տան և բոլոր եղբայրների ու քույրերի շահերի համար, առանց Աստծու հանդեպ պարտքի որևէ զգացումի և առանց ինքնակշտամբանք զգալու, ապա վտանգի մեջ ես։ Եթե Աստծու աչքին ամբողջովին մարդկանց հաճեցնող ես, որը ձեռքերը ծալած պասիվ կերպով դիտում է այն ամենը, ինչ տեղի է ունենում և խուսափում է դրանից, և բացարձակապես չի կատարում իր պարտականություններից կամ պարտավորություններից և ոչ մեկը, ապա իսկապես վտանգի մեջ ես և ենթակա ես Աստծու կողմից դուրս թողնվելու։ Եթե Աստված այնպիսի միտք ունենա, որ նույնիսկ քեզ տքնել թույլ տալու մտադրություն չմնա, և Նա հոգնել է քեզանից, ապա այս պահին դատապարտված ես դուրս թողնվելու, ինչն անհավանական վտանգավոր է։ Երբ Աստված ասում է, որ այլևս չի ուզում տեսնել քեզ նման մարդկանց, և որ Նա չի արժևորում քեզ նման մարդկանց, որոնք որևէ պարտավորություն են կատարում կամ տքնում են Աստծու տանը, ապա մի օր՝ ոչ հեռու ապագայում, գուցե դուրս թողնվես եկեղեցու կողմից, ինչը կփոխի քո ճակատագիրը։ Դա այն պատճառով է, որ քո հարաբերությունն Աստծու հետ այլևս բնականոն չէ կամ հեռացել ես Աստծուց և դավաճանել Նրան, և դա հանգեցրել է արդյունքի։ Կարո՞ղ ես տեսնել այս փաստը։ Երբ գիտակցես այս փաստը, անկախ նրանից՝ կարող ես ընդունել, թե ոչ, քո սրտի բոլոր գեղեցիկ հույսերն ակնթարթորեն կչքանան։

Երբ մարդիկ նոր են հավատում Աստծուն, բոլորն էլ ջերմեռանդ սիրտ ունեն։ Թեև չեն կարող տեսնել իրենց ապագա վերջնական հանգրվանը կամ հեռանկարները, նրանք միշտ Աստծուն ապավինելու զգացում ունեն։ Միշտ ձգտում են գեղեցիկ և դրական բաների։ Որտեղի՞ց է գալիս այս ուժը։ Մարդիկ չգիտեն. նրանք չեն կարողանում հասկանալ ։ «Մարդիկ բոլորը նույնն են, բոլորն ապրում են նույն օդում և նույն արևի տակ։ Ուստի ինչո՞ւ անհավատներն իրենց սրտերում չունեն այս բաները, մինչդեռ մենք ունենք»։ Մի՞թե սա խորհուրդ չէ։ Այս ուժը գալիս է Աստծուց։ Այն չափազանց թանկագին բան է. այնպիսի բան չէ, որով մարդիկ ծնվում են։ Եթե բոլորն ի ծնե ունենային այն, նույնը կլինեին. մարդկության մեջ բարձրի կամ ցածրի, վեհանձնի կամ ստորի տարբերություններ չէին լինի, և տարբերություն չէր լինի Աստծուն հավատացողների և չհավատացողների միջև։ Այն, ինչ նրանք չունեն, դու կարող ես ունենալ. դու կարող ես ունենալ ամենաթանկարժեք բանը, որ գոյություն ունի մարդկության մեջ։ Ինչո՞ւ է այն կոչվում ամենաթանկարժեք բանը։ Ճիշտ այս հույսի և ակնկալիքի պատճառով կարող ես միտքդ կենտրոնացած պահել Աստծու տանը քո պարտավորությունները կատարելու վրա։ Սա ամենահիմնական պայմանն է, որ մարդը կարողանա փրկության հասնել։ Այս ակնկալիքի պատճառով է, որ հնարավորություն և փոքր-ինչ վճռականություն ունես ծախսվելու Աստծու համար, կատարելու քո պարտավորությունը որպես արարած և լինելու լավ մարդ, փրկված մարդ։ Օգուտները, որ սա բերում է, պարզապես շատ մեծ են։ Ուստի որտեղի՞ց է գալիս այս բանը։ Գալիս է Աստծուց. այն Աստծուց է տրված։ Սակայն երբ Աստված այլևս չի ուզում ինչ-որ մեկին, այս բանը վերցվում է։ Նրանք այլևս չեն տենչում կամ ակնկալում գեղեցիկ բաներ. այլևս իրենց հույսերը չեն դնում դրանց վրա։ Նրանց սիրտը մթնում է և սկսում հուսալքվել։ Նրանք կորցնում են որևէ գեղեցիկ կամ դրական բանի, ինչպես նաև Աստծու խոստումներին ձգտելու խանդավառությունը։ Դառնում են ճիշտ անհավատի պես։ Երբ այս բանը կորչում է, կարո՞ղ են արդյոք մնալ Աստծու տանը և շարունակել հավատալ Աստծուն ու հետևել Նրան։ Մի՞թե Աստծուն հավատալու նրանց ուղին չի ավարտվել։ Երբ կորցնում ես ձգտելու վճռականություն ունենալու այս նախապայմանը, վերածվում ես քայլող դիակի։ Ի՞նչ է նշանակում «քայլող դիակ» լինել։ Նշանակում է, որ այլևս չես կարող հասկանալ Աստծու խոսքերը։ Երբ ունես այս նախապայմանը, կարող ես հասկանալ Աստծու խոսքերը, հույս ունենալ, հավատքդ կարող է ոգեշնչվել, և այս նախապայմանը քեզ կարող է շարժառիթ տալ՝ ձգտելու ճշմարտությանը։ Սակայն, երբ կորցնում ես այս հիմնական նախապայմանը, այս շարժառիթն անհետանում է։ Աստծու խոսքերը լսելու ոչ մի խանդավառություն կամ հետաքրքրություն չունես։ Խոստումներն ու ակնկալիքներն այլևս չեն հետաքրքրում կամ մոտիվացնում քեզ։ Քեզ համար Աստծու խոսքերը դարձել են բարձր մակարդակի տեսություն։ Դու չես ձգտում դրանց, և Աստված այլևս լուսավորություն չի բերում քեզ։ Դու չես կարող որևէ ճշմարտություն ձեռք բերել Աստծու խոսքերից։ Մի՞թե Աստծուն հավատալու այս ուղին չի ավարտվել քեզ համար։ Երբ հասնում է այս կետին, Աստված արդեն արհամարհանքով մերժել է քեզ. կարո՞ղ ես դեռ մղել Աստծուն փոխելու Իր միտքը։ Հեշտ չի լինի։ Երբ Աստված որոշել է, որ այլևս չի ուզում որոշակի մարդու, ահա թե ինչ է նա զգում ներքուստ։ Երբ այս բանը խլվում է, քո վերաբերմունքը տարբեր հարցերի նկատմամբ, ինչպիսիք են Աստծուն հավատալը, պարտավորություններդ կատարելը և փրկվելը, լիովին տարբեր կլինի նախկինից։ Խորհելով քո երբեմնի կրքոտ ձգտման մասին՝ այն անբացատրելի, անըմբռնելի և անհավատալի կհամարես։ Երբ այն անհավատալի համարես՝ համեմատելով, թե ինչպիսին ես հիմա և ինչպիսին էիր նախկինում, ներքին վիճակդ որակական փոփոխության ենթարկված կլինի. լիովին այլ մարդ կլինես, չես լինի նույն մարդը, որը նախկինում էիր։ Ինչո՞ւ սա տեղի կունենա։ Ոչ այն պատճառով, որ միջավայրը փոխվել է. ոչ այն պատճառով, որ մեծացել ես և ավելի խորամանկ դարձել. ոչ այն պատճառով, որ ավելի շատ փորձառություններ և կյանքի ներըմբռնումներ ես ձեռք բերել՝ փոխելով մտքերդ ու տեսակետներդ։ Փոխարենը` դա կլինի այն պատճառով, որ Աստված փոխել է Իր միտքը, Նրա մտքերը փոխվել են, և Նրա վերաբերմունքն ու ակնկալիքները քո նկատմամբ փոխվել են։ Ուստի ակամայից այլ մարդ ես դարձել։ Հիմա դրան նայելով, եթե մարդը կորցնում է այն, ինչ Աստված տալիս է իրեն, բայց ինչն ինքն ամենաչնչին, ամենաաննշան բանն է համարում, ապա այս պահին այդ մարդը թակարդված կլինի տառապանքի մեջ՝ առանց որևէ երջանկության։ Ուստի երբեք մի՛ հասիր այդ կետին։ Եթե հասնես, գուցե զգաս՝ ասես ծանրություն է ընկել ուսերիցդ, ազատվել ես, հանգստացել, որ այլևս ստիպված չես հավատալ Աստծուն կամ կատարել պարտավորություններդ, և որ կարող ես անհավատների պես ազատ ու սանձարձակ ապրել վանդակից դուրս եկած թռչնի նման։ Բայց դա պարզապես ժամանակավոր հարմարավետություն է, ուրախություն և ինքնագոհություն։ Մինչ շարունակում ես առաջ գնալ, նայիր առջևում ընկած ճանապարհին. արդյոք դեռ այսքան երջանի՞կ կլինես։ Ո՛չ, չես լինի։ Առջևում քեզ դժվար ժամանակներ են սպասում։ Երբ ապրում ես Արարչի տիրակալության տակ, անկախ նրանից՝ Արարիչն ինչպես է տնօրինում բաները քեզ համար, ինչ է անում քեզ և ինչպես է դա անում, որքան փորձություններ և նեղություններ է բերում, որքան տառապանք ես կրում, կամ նույնիսկ եթե անըմբռնողություն, թյուրըմբռնումներ և այլ բաներ են ի հայտ գալիս, առնվազն կզգաս, որ Աստծու ձեռքերում ես, Աստված քո հենարանն է, և քո սիրտը խաղաղ է։ Բայց երբ Աստված այլևս չի ուզում քեզ, և այլևս ի վիճակի չես ընկալելու, թե Աստված ինչպես է վերաբերվում քեզ և կորցնում ես այս հենարանը, ասես ողջ աշխարհը փլվում է շուրջդ։ Դա նման է այն բանին, երբ երեխա էիր և միայն մտածում էիր. «Մայրիկն ամենասիրելին է, մայրիկն ամենաշատն է հոգ տանում իմ մասին և սիրում ինձ, մայրիկը չի կարող մահանալ»։ Չէիր կարող տանել, երբ լսում էիր, որ մայրդ հիվանդ է։ Մտածում էիր, որ եթե մայրդ իսկապես մահանա, երկինքը կփլվի, և ապրելու ոչ մի հնարավորություն չես ունենա։ Նույն տրամաբանությունը վերաբերում է Աստծուն հավատալուն։ Մարդու՝ Աստծուն հավատալու մեջ ամենամեծ խաղաղությունն ու ուրախությունը գալիս են Աստծուն ապավինելուց՝ հավատալով, որ իր ճակատագիրն Արարչի ձեռքերում է։ Մարդու կայունության զգացումը գալիս է այս անկեղծ վստահությունն ու հենարանն ունենալուց։ Երբ զգում ես, որ այս վստահությունն ու հենարանը վերացել են, և սիրտդ դատարկ է զգում՝ նոր փորված փոսի պես, մի՞թե քո երկինքը չի փլվել։ Ապրելդ շարունակելու ուժ ունե՞ս, երբ կորցնում ես հենարանդ։ Նման մարդիկ քայլող դիակների պես են. պարզապես խժռում են՝ սպասելով իրենց վերջին։

Այժմ, ոմանք մշտապես վատ վարքագիծ են դրսևորում և շարունակաբար չարիք են գործում ու խաթարում, անհանգստացնում և վնասում են եկեղեցու գործն իրենց պարտավորությունները կատարելիս՝ նույնիսկ հասնելով այն աստիճանի, որ մեծ կորուստներ են պատճառում Աստծու տան շահերին։ Նրանք երբեք անկեղծություն կամ հավատարմություն ցույց չեն տվել Աստծուն, առավել ևս՝ որևէ հնազանդություն։ Այսպիսով՝ Աստված երբեք չի ճանաչել նրանց։ Նրանք չար մարդիկ են, որոնք ներթափանցել են Աստծու տուն՝ օրհնություններ ստանալու մտադրությամբ։ Աստված թույլ է տալիս նրանց մտնել, որպեսզի Աստծու ընտրյալ մարդիկ կարողանան դասեր սովորել և զարգացնել զանազանելու ունակությունը։ Թեև նրանք նույնպես պատկանում են կանչվածներին, չեն ընտրվել այն վարքագծի պատճառով, որը մշտապես ցույց են տալիս։ Ինչպիսի՞ն է նրանց վիճակը։ Նրանք կարող եք հարցուփորձ անել. նրանցից ոչ մեկի կյանքը լավ չի ընթանում։ Նրանք, ովքեր ապավինում են Աստծուն և ստանում են Նրա ապահովումը ցանկացած պահի, ցանկացած վայրում, արմատապես տարբերվում են նրանցից, ովքեր չեն ստանում Աստծու ապահովումն ու օգնությունը և միշտ ընկնում են անհատակ անդունդը, երբ դժվարությունների են հանդիպում։ Նրանք, ովքեր չեն ստանում Աստծու ապահովումը, ոչ խաղաղություն ունեն, ոչ էլ ուրախություն՝ ողջ օրը վախ, անհանգստություն, տագնապ և մտահոգություն են ապրում։ Ինչպիսի՞ օրեր են նրանք անցկացնում։ Հե՞շտ է օրերն անցկացնել անհատակ անդունդում։ Ո՛չ, հեշտ չէ։ Մի կողմ թողնելով այս անհատակ անդունդը՝ նույնիսկ եթե մի քանի օր անընդմեջ բացասականության մեջ անցկացնես, անչափ կտառապես։ Հետևաբար, գնահատիր ներկա ժամանակը և բաց մի թող այս մեծ հնարավորությունը։ Պատիվ է պարտավորությունդ կատարել Աստծու վեցհազարամյա տնօրինման գործում։ Դա պատիվ է յուրաքանչյուր մարդու համար։ Դա նվաստացման հարց չէ. առանցքայինն այն է, թե ինչպես ես վերաբերվում և հատուցում այս պատվի համար, որը ստացել ես Աստծուց։ Աստված բարձրացրել է քեզ. մի՛ անտեսիր Նրա բարությունը։ Պետք է իմանաս, թե ինչպես հատուցել Աստծու շնորհը։ Ինչպե՞ս պետք է հատուցես այն։ Աստված չի ուզում քո փողը կամ քո կյանքը, և Նա չի ցանկանում ընտանիքիդ միջոցով փոխանցված որևէ ժառանգված գանձ։ Ի՞նչ է ուզում Աստված։ Աստված ցանկանում է քո անկեղծությունն ու հավատարմությունը։ Ինչպե՞ս են դրսևորվում այս անկեղծությունն ու հավատարմությունը։ Դրսևորվում են նրանով, որ անկախ նրանից, թե ինչ է ասում Աստված, պետք է անես հնարավորը՝ անկեղծ սիրտ դրսևորելու և Աստծու խոսքերի համաձայն գործելու համար։ Որո՞նք են Աստծու խոսքերը։ Դրանք ճշմարտությունն են։ Երբ ճանաչես և ընդունես ճշմարտությունը, ինչպե՞ս պետք է կիրառես։ Պետք է կիրառես ճշմարտության սկզբունքների համաձայն։ Արա՛ ճիշտ այնպես, ինչպես Աստված է ասում։ Միայն խոսքով մի՛ ասա, որ կիրառում ես ճշմարտությունը, և ապա գործիր ըստ քո սեփական կամքի, երբ բախվում ես իրավիճակների՝ հետագայում արդարացումներ հորինելով և քողարկված ու խաբուսիկ խոսքեր ասելով. սա անկեղծության և հավատարմության պակաս է, և Աստված չի ցանկանում տեսնել դա։ Մարդու մեջ ամենաթանկարժեք բանն անկեղծությունն է։ Ինչպե՞ս պետք է վարվի անկեղծություն ունեցող մարդը։ Պետք է անես ճիշտ այնպես, ինչպես Աստված է պահանջում՝ համառորեն հետևելով Աստծու խոսքերին։ Նույնիսկ եթե չափն անցնես և գործես այնպես, ասես հետևում ես կանոնների, իսկ մյուսները քեզ փոքր-ինչ հիմար համարեն, երբ տեսնեն սա, միևնույն է, պետքդ չէ և շարունակում ես գործել ըստ Աստծու խոսքերի. սա այն անկեղծությունն է, որն Աստված ուզում է մարդկանցից։ Եթե միշտ խորամանկ ես և լպրծուն և երբեք պատրաստ չես հիմար երևալու ուրիշների աչքերում, կրելու նույնիսկ ամենաչնչին կորուստը քո սեփական շահերի համար, ապա ի վիճակի չես կիրարկելու ճշմարտությունը, որովհետև զուրկ ես անկեղծությունից։ Մարդիկ, որոնք զուրկ են անկեղծությունից և դեռ փորձում են խաբուսիկ հնարքների դիմել, չափազանց խորամանկ են, և Աստված չի սիրում նրանց։ Երբ կիրարկում են Աստծու խոսքերը, ընտրություն են կատարում՝ կիրարկելով միայն այն, ինչն օգտակար է իրենց համար, և խուսափելով նրանից, ինչն օգտակար չէ։ Սովորաբար նրանք հաճելիորեն են խոսում՝ դուրս նետելով միայն մեծագոչ գաղափարներ, բայց երբ խնդիրներ են ծագում, թաքնվում են՝ անհետանալով առանց հետքի, և նորից հայտնվում են միայն այն բանից հետո, երբ մյուսները լուծում են խնդիրները։ Ինչպիսի՞ ոչնչություն է նման մարդը։ Երբ ինչ-որ բան շահավետ է իր համար, նա նախաձեռնություն է վերցնում և առաջ գալիս. նա ավելի նախաձեռնող է, քան որևէ մեկը։ Սակայն, երբ իր անձնական շահերը վտանգված են, հետ է քաշվում և դառնում բացասական։ Կորցնում է իր բոլոր հաճելի հնչող խոսքերը, իր դիրքորոշումը և իր տեսակետները։ Աստված չի սիրում այս տեսակի մարդուն։ Նա կնախընտրեր ունենալ մեկին, ով ուրիշների աչքերում հիմար է թվում, քան այսպես խորամանկ մեկին։

XII. Քաղաքականության քննարկում

Մենք ավարտեցինք հաղորդակցությունն առաջնորդողների և աշխատողների տասներկուերորդ պարտականության մեջ պարունակվող տասնմեկ կետերի մասին։ Ի հավելում տասնմեկ կետերի՝ եկեք ավելացնենք ևս մեկը։ Թեև այն հաճախ չի հանդիպում եկեղեցական կյանքում, պետք է բարձրացվի այստեղ՝ դարձնելով տասներկուերորդ կետը՝ քաղաքականության քննարկում։ Արդյոք քաղաքական թեմաների քննարկումը տեղի՞ն է եկեղեցական կյանքում։ (Ոչ։) Եկեղեցական կյանքն Աստծու խոսքը կարդալու, Աստծուն երկրպագելու և Աստծու մասին սեփական հասկացողությունն ու Աստծու խոսքերի փորձառական գիտելիքը կիսելու համար է։ Սակայն այս ընթացքում ոմանք երկար են խոսում քաղաքականության մասին, ինչպես օրինակ՝ քաղաքական իրավիճակների, քաղաքական գործիչների, քաղաքական դաշտի, քաղաքական տեսակետների և քաղաքական դիրքորոշումների մասին։ Սա տեղի՞ն է։ Բոլոր բաների և մարդկության նկատմամբ Աստծու գերիշխանություն ունենալու մասին թեմաներ քննարկելիս ոմանք մեխանիկորեն կիրառում են այն գաղափարը, որ քաղաքական գործիչները նույնպես Աստծու ձեռքերում են՝ ասելով, որ որոշ քաղաքական գործիչներ նույնպես հավատում և հետևում են Աստծուն, և նույնիսկ հոգևոր գրառումներ և այլ բաներ են գրում։ Մի՞թե սա ուրիշներին չի շփոթեցնում։ Կան նույնիսկ մարդիկ, որոնք ասում են. «Մենք՝ քրիստոնյաներս, պետք է աջակցենք այս քաղաքական գործչին, որովհետև նա ոչ միայն հավատացյալ է, այլև պաշտպանում է մեզ՝ հավատացյալներիս շահերը։ Նա կիսում է մեր տեսակետները, և մենք պետք է աջակցենք ու ընտրենք նրան»։ Եկեղեցական կյանքում նրանք նույնիսկ լայնորեն խթանում են այս քաղաքական գործչին։ Արդյոք սա տեղի՞ն է։ Քրիստոնյաները մասնակցո՞ւմ են քաղաքականությանը։ (Ոչ։) Ի՞նչ կարող ես անել՝ մասնակցությունից խուսափելու համար։ Նախ անկախ նրանից, թե որ կուսակցությանն ես աջակցում, կամ որոնք են քո քաղաքական հայացքները, մի՛ բեր դրանք եկեղեցական կյանք՝ քննարկման համար։ Իհարկե, էլ ավելի կարևոր է, որ տարբեր քաղաքական հայացքներ ունեցող մարդկանց միջև բանավեճերը նույնպես չպետք է ի հայտ գան եկեղեցական կյանքում։ Օրինակ՝ եթե դու և մեկ ուրիշը տարբեր հայացքներ ունեք և աջակցում եք տարբեր քաղաքական գործիչների, գուցե ցանկանաք քննարկել դա, երբ տեսնեք միմյանց. սա թույլատրելի է, բայց դա բացարձակապես չեք կարող հավաքույթներում անել։ Դուք երկուսով կարող եք անձնական հաղորդագրություններ ուղարկել, կարող եք հանդիպել և խոսել, կամ նույնիսկ կարող եք վիճել մինչև կարմրելը, և ոչ ոք չի միջամտի. սա քաղաքացու իրավունքն է ժողովրդավարական համակարգում։ Բայց եկեղեցական կյանքի ընթացքում դու պարզապես երկրի քաղաքացի չես. ավելի կարևոր է այն, որ Ամենակարող Աստծու եկեղեցու անդամ ես։ Այս միջավայրում դա է քո ինքնությունը։ Եկեղեցի մի՛ բեր քաղաքական թեմաներ կամ քաղաքական գործիչներին վերաբերող թեմաներ։ Այն, ինչ քննարկում ես, ներկայացնում է միայն քո անձնական դիրքորոշումն ու տեսակետները, ոչ թե եկեղեցունը։ Եկեղեցին հետաքրքրված չէ քաղաքականությամբ, ոչ էլ որևէ քաղաքական համակարգերով, գործիչներով, ղեկավարներով կամ խմբերով, որովհետև այս հարցերը չեն առնչվում ճշմարտությանը և կապ չունեն Աստծուն հավատալու հետ։ Քաղաքականությանը վերաբերող ցանկացած թեմա չպետք է բարձրացվի եկեղեցական կյանքում։ Ոմանք ասում են. «Ուրեմն նորմա՞լ է, որ բոլորը հանդիպեն և քննարկեն սա եկեղեցական կյանքից դուրս»։ Լավագույնն այն է, որ չանեն։ Եթե ուզում ես միանալ տարբեր քաղաքական հայացքներ ունեցող անհավատների միջև քննարկմանը, դա քո գործն է. դա քո ազատությունն է, և Աստծու տունը չի միջամտի։ Բայց քանի դեռ եկեղեցու անդամները հավաքվում են միասին, կամ պաշտոնական հավաքույթների ժամանակ, մի՛ բարձրացրու այս քաղաքական հայացքները կամ փաստարկները որպես հիմնական թեմաներ, և կեղծորեն մի՛ ձևացրու, թե քո քաղաքական հայացքները որևէ կապ ունեն Աստծու խոսքերի, ճշմարտության կամ Աստծու գերիշխանության հետ։ Քո քաղաքական հայացքները բոլորովին կապ չունեն ճշմարտության հետ, դրանց միջև նույնիսկ ամենահեռավոր կապը չկա, ուստի հակառակը մի՛ ձևացրու։

Ոմանք ուզում են քաղաքականությունից խոսել, բայց տանը ոչ ոք չունեն այս թեման քննարկելու համար, ուստի խոսակցությունը երբեք չի կարող տեղի ունենալ։ Տեսնելով, որ եղբայրներն ու քույրերը բոլորը չափահաս են, նրանք հավատում են, որ հնարավորություն են գտել՝ քննարկելու քաղաքականությունը և դուրս թափելու իրենց քաղաքական հայացքները։ Նրանք ոգևորված են այս լավ հնարավորությունը գտնելուց՝ ցանկանալով խոսել քաղաքական հայացքների, ընթացիկ իրադարձությունների և միջազգային իրավիճակի մասին։ Սրանք քննարկելիս սկսում են. «Այս ամենն Աստծու գերիշխանության տակ է։ Մարդկության քաղաքականությունը և այս քաղաքական գործիչները նույնպես Աստծու գերիշխանության տակ են։ Նրանք սահմանված են Աստծու կողմից»։ Այս նախաբանից հետո սկսում են երկար քննարկել քաղաքականությունն ու ընթացիկ իրադարձությունները և եզրափակում են. «Քաղաքականությունը չի կարող խուսափել Աստծու գերիշխանությունից. այդ ամենն ունի Աստծու բարի մտադրությունները»։ Եթե մարդիկ չեն կարողանում թափանցել այս հարցերի մեջ, չպետք է անզգուշորեն խոսեն դրանց մասին։ Ճշմարտության մասին հաղորդակցվելը ճշմարտության մասին հաղորդակցվելն է. մի՛ քննարկիր քաղաքականություն կամ քաղաքական գործիչների։ Քաղաքականություն քննարկելը ճշմարտության մասին հաղորդակցվել չէ, դա մարդկանց մոլորեցնել է։ Եթե ուզում ես խոսել քաղաքականությունից, գտիր մի խումբ մարդկանց, որոնք սիրում են քաղաքականություն, և ինքդ գնա, խոսիր նրանց հետ. դու կկարողանաս ի սրտե խոսել։ Ինչի՞ ես ձգտում՝ եկեղեցում միշտ այս թեմաների մասին խոսելով։ Միտումնավո՞ր ես փորձում մղել մարդկանց հիանալու քեզնով և քեզ որպես առաջնորդող ընտրելու։ Սա թաքնված դրդապատճառներ ունենալ է։ Մարդիկ, որոնք սիրում են խոսել քաղաքականությունից, իրենց պատշաճ առաջադրանքներով չզբաղվող մարդիկ են և հաստատապես չեն ձգտում ճշմարտությանը։ Եկեղեցական հավաքույթներում երբեք մի՛ քննարկիր քաղաքական թեմաներ։ Ոմանք ասում են. «Եթե չենք կարող խոսել ազատ երկրների ժողովրդավարական ընտրությունների, քաղաքական համակարգերի և քաղաքականությունների մասին, ապա ի՞նչ կասեք մեծ կարմիր վիշապի երկրի բարձրաստիճան պաշտոնյաների քաղաքականության և սկանդալների մասին, օրինակ՝ որքան ոսկի է վերցրել կաշառված պաշտոնյան, և քանի սիրուհի ունի։ Կարո՞ղ ենք քննարկել այս բաները»։ Մի՞թե այս թեմաները զզվանք չեն պատճառում քեզ։ Ինչո՞ւ ես այդքան հետաքրքրվում այս զզվելի բաներով։ Ինչո՞ւ է այնպես, որ Ես զգում եմ, որ այս հարցերով հետաքրքրվելն ու դրանց մասին կարդալը զզվելի է։ Ոմանք հատկապես հետաքրքրված են այս բաներով՝ դրանք ամենևին զզվելի չհամարելով։ Նրանք պատրաստ են համացանցում կարդալու այս բաների մասին՝ անելով դա, երբ ժամանակ ունեն։ Նրանց սրտերը հարմարավետ, ապահով և բավարարված են զգում, երբ կարդում են այս բաների մասին։ Ինչո՞ւ Աստծու խոսքը կարդալիս այսքան բավարարված չեն զգում։ Մի՞թե սա փոքր-ինչ ստոր չէ։ Մի՞թե սա սեփական բուն գործն անտեսել չէ։ Նման հիանալի ժամանակներում նույնիսկ բակում զբոսնելը, մաքուր օդ շնչելը և տեսարանով հիանալը կբարձրացնեին տրամադրությունդ։ Բայց ոմանք հրաժարվում են այս բաներն անելուց. փոխարենը, երբ ազատ ժամանակ են ունենում, պարզապես նայում են համակարգչին, ստուգում նորությունները, բամբասանքներ հավաքում, թե որ կաշառված պաշտոնյայի մոտ քանի սիրուհի է հայտնաբերվել, որ կաշառված պաշտոնյայի ունեցվածքից որքան է առգրավվել նրա տնից, մեծ կարմիր վիշապի որ բարձրաստիճան պաշտոնյան ում է տապալել կամ ով ում է սպանել։ Սրանք են այն բաները, որոնցով նրանք սովորաբար հետաքրքրվում են։ Այս տեղեկությունը հավաքելուց հետո իրենց գիտելիքներով լի են զգում, որն այնուհետև հավաքույթների ժամանակ թափում են բոլորի վրա։ Մի՞թե սա թույն տարածել չէ։ Մի՞թե միանգամայն բնականոն չէ, որ այդ չար դևերը չարագործություններ են անում։ Ոմանք ասում են. «Բնականոն է, որ նրանք չարագործություններ են անում, բայց նույնիսկ չէիր կարող պատկերացնել այն սարսափելի բաներից մի քանիսը, որ նրանք անում են»։ Ի՞նչ օգուտ դրանք պատկերացնելուց։ Քեզ ուղեղ է տրվել, որպեսզի կարողանաս պատկերացնե՞լ, թե ինչ չար բաներ են անում։ Մի՞թե սա քո բուն գործն անտեսել չէ։ Կարծում ես, թե որոշ աներևակայելի չարասիրությունների մասին իմանալը քեզ ավելի բարձրակա՞րգ է դարձնում։ Ի՞նչ կարող ես շահել սրանից։ Մի՞թե դա պարզապես էլ ավելի մեծ զզվանք չի պատճառի քեզ։ Այս մարդիկ, որոնք անտեսում են իրենց բուն գործը, միշտ հետաքրքրվում են քաղաքական դաշտի այս անառակ, ստոր հարցերով։ Մի՞թե նրանք պարզամիտ չեն։ Ինչո՞ւ միշտ անհանգստանալ նրանց հարցերով՝ պարզապես քո սեփական կյանքով ապրելու փոխարեն։ Մի՞թե սա հիմարություն չէ։ Մի՞թե սա պարապություն չէ։ Ոմանք ասում են. «Հավատացյալները հալածվում են մեծ կարմիր վիշապի կողմից։ Նրանք պետք է ատեն մեծ կարմիր վիշապին։ Անշուշտ, հավատացյալներին կհետաքրքրեին մեծ կարմիր վիշապի բարձրաստիճան պաշտոնյաների սկանդալները, կաշառակերությունը, չարաշահումները և անառակությունը, ինչպես նաև այն կասկածելի բաները, որոնցով նրանք զբաղվում են։ Մի՞թե հավատացյալները չպետք է ուրախությունից ծափահարեն, երբ այս սկանդալները մերկացվում են»։ Արդյոք հավատում և հետևո՞ւմ ես Աստծուն՝ այս բաները ստանալու համար։ Եկեղեցում քաղաքական հարցերի, հատկապես մեծ կարմիր վիշապի բարձրաստիճան պաշտոնյաների մերկացված սկանդալների մասին խոսելն ամենազզվելին է։ Բացարձակապես չպետք է քննարկես դա։ Եվ Ինձ հետ նույնպես մի՛ խոսիր դրա մասին. դա զզվանք է պատճառում Ինձ։ Ասում եմ քեզ, մի՛ խոսիր դրա մասին և նույնիսկ մի՛ կարդա դրա մասին, այլապես վաղ թե ուշ կգա մի օր, երբ կզղջաս այդ բաները կարդալու համար։ Երբ զղջաս, կիմանաս, թե ինչ զգացողություն է դա. վերջ չկա, թե որքան զզվելի կարող են լինել այս բաները։ Այս բաների մասին չափազանց շատ լսելն ու կարդալը ոչ մի օգուտ չի բերում։ Ինչո՞ւ եմ ասում, որ այն ոչ մի օգուտ չի բերում։ Որովհետև միտքդ այս զզվելի հարցերով հեղեղելը քեզ Աստծու խոսքերը լսելու ոչ մի ցանկություն չի թողնի։ Թեև այս թեմաներն առնչվում են քաղաքականությանը, դրանք էլ ավելի զզվելի են։ Եթե ուզում ես խոսել այս բաների մասին, գնա ի սրտե խոսիր որոշ անհավատների հետ, ասա նրանց այն ամենը, ինչ ուզում ես, բայց ինչ էլ որ լինի, մի՛ խոսիր դրանց մասին եկեղեցական կյանքում կամ եղբայրների և քույրերի շրջանում։ Ոմանք ասում են. «Մեծ կարմիր վիշապի բարձրաստիճան պաշտոնյաների զզվելի և չար գործերի մասին խոսելն օգնում է եղբայրներին և քույրերին զարգացնելու զանազանելու ունակությունը և թույլ է տալիս նրանց դուրս թափել իրենց բարկությունը»։ Ի՞նչ օգուտ դուրս թափելուց։ Դուրս թափելը վկայություն կրե՞լ է։ Արդյո՞ք դա քո պարտքն է կամ պարտավորությունը։ Այդ բաների մասին խոսելն անօգուտ է. բացարձակապես ոչ մի արժեք չունի։ Անկախ նրանից՝ որքան ես մերկացնում մեծ կարմիր վիշապի չար գործերը, Աստված չի հիշի դա։ Ի հակադրություն սրա՝ եթե խոսես այն մասին, թե ինչպես մեծ կարմիր վիշապի երկրում փորձառաբար ապրեցիր նրա հալածանքը և ազատվեցիր ու հաղթահարեցիր նրա ահաբեկումներն ու սպառնալիքները և թե ինչպես ապավինեցիր Աստծուն ու հաստատուն կանգնեցիր քո վկայության մեջ նման միջավայրում, Աստված կընդունի սա։ Բայց քաղաքականության մասին խոսելը ոչ մի կապ չունի կյանքի մուտքի հետ, և Աստված չի ընդունում այն։ Ոմանք ասում են. «Ես մերկացնում եմ մեծ կարմիր վիշապի պաշտոնյաների կաշառակերությունը, թե ինչպես են տասնյակ հազարավոր յուաններ ծախսում մեկ ճաշի վրա, կամ որքան է ծախսում շքեղ հյուրանոցների վրա. սա կարելի՞ է»։ Այդ ամենն ի՞նչ կապ կարող է ունենալ քեզ հետ։ Մի՞թե հենց այսպիսին չեն այս աշխարհը և այս հասարակությունը։ Ո՞ւմ շահերն ես պաշտպանում։ Սա Աստծու համար վկայություն կրել չէ, ոչ էլ մեծ կարմիր վիշապի էությունը մերկացնել, ոչ էլ մեծ կարմիր վիշապի դեմ ապստամբելու դրսևորում է։ Մի՛ շփոթեցրու մարդկանց և կեղծավոր մի՛ եղիր. սրանցից ոչ մեկը ճշմարտությունը կիրարկել չէ։ Կաշառակեր պաշտոնյաների և քաղաքական գործիչների կաշառակերությունը չի վերաբերում մեզ, ոչ էլ այնպիսի բան է, որը մենք պետք է մերկացնենք։ Մի՛ հետաքրքրվիր այս հարցերով։ Այս բաները գոյություն են ունեցել Սատանայի վարչակարգում ողջ պատմության ընթացքում, և այն, ինչ նրանք անում են, բացարձակապես ոչ մի կապ չունի Աստծու գործը փորձառաբար ապրելու կամ Աստծու համար վկայություն կրելու հետ։ Ուստի ինչ էլ որ լինի, մի՛ խառնիր այդ թեմաները «մեծ կարմիր վիշապի դեմ ապստամբելու և Աստծու համար վկայություն կրելու նպատակով այն մերկացնելու» թեմային և մի՛ բեր այս տարօրինակ, զզվելի և չար հարցերը եկեղեցական կյանք կամ եղբայրների և քույրերի շրջան՝ քննարկման համար։ Եթե իսկապես ուզում ես քաղաքականություն քննարկել, դա անհավատների հետ արա։ Ինչպես էլ որ անձնապես նման նախասիրություններ և հետաքրքրություններ ունեցողների հետ քննարկես, նորմալ է։ Դա քո անձնական նախասիրությունն ու հետաքրքրությունն է. դա քո ազատությունն ու իրավունքն է, և ոչ ոք չի միջամտում։ Բայց հավաքույթների ժամանակ և եղբայրների ու քույրերի առջև մի՛ քննարկիր այս հարցերը։ Նույնիսկ եթե ինչ-որ մեկը պատրաստակամ է լսելու, մի՛ խոսիր դրանց մասին, քանի որ դա ազդում է եկեղեցական կյանքի վրա և ազդում է ճշմարտության վերաբերյալ Աստծու ընտրյալ մարդկանց հասկացողության վրա։

Անկախ նրանից՝ դրանք վերաբերում են քաղաքականությանը կամ քաղաքական գործիչների անձնական կյանքի սկանդալներին, այս թեմաները եկեղեցական կյանք մի՛ բեր քննարկման համար։ Եթե ինչ-որ մեկը հետաքրքրված չէ եկեղեցական կյանքում հավաքույթների բովանդակությամբ և միշտ սիրում է քննարկել այս հարցերը՝ խոսելով դրանց մասին յուրաքանչյուր հավաքույթի ժամանակ, ի՞նչ պետք է անեն եղբայրներն ու քույրերը։ Պետք է սահմանափակեն նման մարդկանց և ասեն։ «Սա հավաքույթի ժամանակ է, մի՛ խոսիր այդ անպետք բաների մասին։ Եթե ուզում ես խոսել դրանց մասին, գնա՛ տուն և դա այնտեղ արա»։ Իսկ ի՞նչ, եթե չեն կարող սահմանափակվել և դեռ խոսում են դրանց մասին։ Դո՛ւրս հանեք նրանց և ասե՛ք, որ վերադառնան, երբ դադարեն։ Կա նաև մեկ այլ ճանապարհ, որն էլ ավելի արդյունավետ է. հենց որ բացում են իրենց բերանը՝ քաղաքականությունից խոսելու համար, եղբայրներն ու քույրերը վեր են կենում և գնում այլ սենյակ՝ թողնելով նրանց մենակ խոսելու։ Կարճ ասած՝ մարդիկ, որոնք սիրում են խոսել քաղաքականությունից, հաստատապես գոյություն ունեն։ Նման մարդիկ անտեսում են բուն գործը, չեն ձգտում ճշմարտությանը, չեն խորհում, թե ինչպես լավ կատարեն իրենց պարտավորությունները, չեն խորհում, թե ինչ դժվարություններ կան եկեղեցու գործում կամ ինչի են բախվում եղբայրներն ու քույրերը, և չեն խորհում, թե իրենց սեփական ինչ իրական խնդիրներ լուծման կարիք ունեն. նրանք չեն խորհում այս պատշաճ հարցերի շուրջ։ Փոխարենը խորհում են միայն այդ ստոր, խոտոր հարցերի շուրջ և հատկապես խանդավառված են դրանցով։ Հատկապես հիմա, երբ տեղեկատվությունը լայնորեն տարածված է և հասանելի բոլոր տեսակի ալիքներից, սա թույլ է տալիս այս մարդկանց բավարարել իրենց նախասիրություններն ու հետաքրքրությունները։ Չենք միջամտում նրանց նախասիրություններին և հետաքրքրություններին, բայց Աստծու տունը կանոնակարգ ունի, որ հավաքույթներին քաղաքական թեմաների քննարկումը դասվում է եկեղեցու գործը խաթարելու և անհանգստացնելու խնդրի շարքին։ Այսպիսով՝ այդ թեմաները խստորեն արգելված են եկեղեցական կյանքի ընթացքում և երբ եղբայրներն ու քույրերը հավաքվում են միասին։ Ոմանք ասում են. «Այս թեմաներն արգելված են, բայց ի՞նչ կասեք մեր տարբեր քաղաքական հայացքների մասին, թե որ կուսակցությունն ենք սիրում կամ չենք սիրում, ում օգտին ենք քվեարկում կամ չենք քվեարկում. արդյոք եկեղեցին միջամտո՞ւմ է սրանց»։ Եկեք հստակեցնենք. քվեարկի՛ր ում օգտին ուզում ես, սիրի՛ր ում ուզում ես, եկեղեցին չի միջամտում այս հարցերին, դա քո ազատությունն է։ Մի՞թե այս չմիջամտելն արդեն բավականին մեղմ չէ։ Դու լիովին կատարել ես պարտքդ և վայելել իրավունքներդ որպես քաղաքացի. մի՞թե դա բավարար հարգանք չէ։ Սա արդեն բավականին լավ է. և այնուամենայնիվ դեռ ուզում ես ազատորեն և ի սրտե խոսե՞լ եկեղեցում։ Դա դեմ է կանոններին։ Եթե հանդիպես նման մարդկանց, նրանց սահմանափակելու ճանապարհ գտիր։ Նախ հստակ կերպով հաղորդակցվիր նրանց հետ և ասա. «Նո՞ր ես հավատքի մեջ։ Սա առաջի՞ն անգամն է, որ հավաքույթի ես եկել և չգիտես Աստծու տան կանոնները։ Ուրեմն քեզ պետք է ասեմ՝ այս վայրը հավաքույթի վայր է, և այս ժամանակը հավաքույթի ժամանակ է։ Ինչ քաղաքական հայացքներ կամ գաղափարներ էլ ունենաս, բացարձակապես չպետք է տարածես դրանք եկեղեցում և մի՛ քննարկիր դրանք հավաքույթներին։ Նրանք չենք ուզում լսել դա, ոչ էլ պարտավոր ենք լսելու, թե ինչպես ես խոսում այս բաների մասին։ Դու սխալ վայր ես ընտրել։ Հավաքույթից հետո, երբ հեռանաս այս վայրից, կարող ես ասել այն ամենը, ինչ ուզում ես. ոչ ոք չի միջամտում։ Դա քո ազատությունն է»։ Եթե հասկանան և հիշեն ասածդ և հաջորդ անգամ չխոսեն դրա մասին, նորմալ է, և նրանք ցույց կտան, որ որոշակի հասկացողություն ունեն։ Բայց եթե հաղորդակցվելուց հետո շարունակեն այսպես խոսել՝ միշտ քաղաքական հայացքներ կիսելով յուրաքանչյուր հավաքույթի ժամանակ, նրանց խոսելը պե՞տք է սահմանափակվի։ (Այո։) Անկախ նրանից՝ ներգրավված են նրանք քաղաքականության մեջ, թե ոչ, քանի դեռ ինչ-որ մեկը խոսում է քաղաքական թեմաներից, սա պետք է դասակարգվի խմբավորումների ձևավորման, կարգավիճակի համար մրցակցելու, բացասականություն դուրս թափելու և այլ նմանատիպ վարքագծերի հետ միասին՝ որպես տարբեր մարդիկ, իրադարձություններ և բաներ, որոնք խաթարում և անհանգստացնում են Աստծու տան գործը։ Նրանց հետ չպետք է մեղմ վարվել. պետք է կանգնեցվեն և սահմանափակվեն։ Իհարկե, քաղաքականությունից խոսող մարդիկ պարտադիր չէ, որ չար կամ բարի լինեն. գուցե նրանք պարզապես սիրում են այս հարցերն ու թեմաները։ Բայց կարող ենք վստահ լինել, որ այս մարդիկ իրականում չեն ձգտում ճշմարտությանը։ Կարճ ասած՝ այս մարդկանց հետ վարվելու սկզբունքի մասին արդեն հստակորեն հաղորդակցվել է. ասե՛ք նրանց Աստծու տան կանոնակարգերը։ Եթե դրանք հստակ կերպով բացատրելուց հետո շարունակեն խոսել քաղաքական թեմաներից և ուշադրություն չդարձնեն նախազգուշացումներին, ապա մեկուսացրե՛ք նրանց։ Միայն ապաշխարելուց հետո նրանք կարող են շարունակել ապրել եկեղեցական կյանքով։ Եթե երբեք չապաշխարեն, ապա թույլ մի՛ տվեք նրանց գալ հավաքույթների։ Այս հարցի հետ վարվելը պետք է հենց այսքան պարզ լինի։ Պարզ հարցը մի՛ բարդացրեք. դա ոչ մեկին օգուտ չի բերում։

Առաջնորդողների և աշխատողների պարտականությունները (20)

Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից (ութերորդ մաս)

Նախորդ հավաքույթին ավարտեցինք առաջնորդողների և աշխատողների տասներկուերորդ պարտականության շուրջ հաղորդակցվելը։ Համեմատե՞լ եք ձեզ այս հաղորդակցության բովանդակության հետ։ Խորհե՞լ եք այս հաղորդակցության շուրջ։ Իմ հաղորդակցությունը լսելով՝ ճշմարտությունը սիրողները և արդարադատության զգացում ու որոշակի մարդկայնություն ունեցողները կարող են կիրառել որոշ ճշմարտություններ դրանք հասկանալուց հետո։ Նախ` նրանք կարող են իրենց հասկացած ճշմարտությունները համապատասխանեցնել իրենց իրավիճակին, ճշմարտությամբ քննել իրենց, բացահայտել իրենց խնդիրները և ապա՝ օգտագործել որոշ հարցեր ու միջավայրեր իրական կյանքում և պարտավորություններ կատարելիս՝ այդ խնդիրները լուծելու համար։ Աստիճանաբար իրենց հասկացած ճշմարտությունների առնչությամբ նրանք ընկալում են այն սկզբունքները, որոնք մարդիկ պետք է կիրառեն և որոնց պետք է հետևեն։ Մի կողմից՝ նրանք իրենց մասին ավելի խոր հասկացողություն և ճանաչողություն են ձեռք բերում, իսկ մյուս կողմից՝ ավելի գործնականորեն և ճշգրտորեն են հասկանում, թե իրականում ինչ է ասում և պարունակում ճշմարտությունը։ Սակայն նրանք, ովքեր չեն սիրում ճշմարտությունը, այլ հակակրանք են տածում դրա հանդեպ, որևէ գիտակցություն չունեն, և նրանց մեջ ոչ մի փոփոխություն չի եղել՝ անկախ նրանից, թե որքան ճշմարտություն են լսում։ Նրանց վիճակը, պարտավորությունը կատարելիս ունեցած վերաբերմունքը, նրանց ձգտած նպատակները, ապրելակերպը և վարվելու սկզբունքներն ամենևին չեն փոխվում։ Նրանք շարունակում են գործել այնպես, ինչպես ցանկանում են, և ապրել այնպես, ինչպես կամենում են. այս ճշմարտությունները ոչ մի ազդեցություն չունեն նրանց վրա, ոչ էլ ի վիճակի են մղելու նրանց ինքնաքննելու և այն աստիճան ճանաչելու իրենց, որ ատեն իրենց։ Եթե չեն կարողանում հասնել իրենց ատելու աստիճանին, ապա, անշուշտ, չեն կարող հասնել ճշմարիտ ապաշխարության։ Առանց ճշմարիտ ապաշխարության՝ չկա իրական մուտք. առանց իրական մուտքի, անշուշտ, չկա խառնվածքի փոփոխություն։ Հետևաբար շատ մարդիկ, որոնք երկար տարիներ հավատացել են Աստծուն, թեև նույնպես հավաքվում են, պարտավորություններ են կատարում, երկար տարիներ քարոզներ են լսել և հաճախ են շփվում եղբայրների ու քույրերի հետ, իրենց մասին որևէ հասկացողություն չունեն, ոչ մի փոփոխություն ցույց չեն տալիս, և նրանց հավատքն Աստծու հանդեպ ամենևին չի աճում։ Նրանք հետևում են Աստծուն իրենց սկզբնական պատկերացումներով ու երևակայություններով և օրհնություններ ստանալու ձեռք բերելու մտադրությամբ ու ցանկությամբ։ Անկախ նրանից, թե քանի տարի են հավատացել Աստծուն, Աստծուն հավատալու վերաբերյալ նրանց տեսակետները, բաների վերաբերյալ նրանց հայացքները, նրանց ձգտման մեթոդները և նպատակները, որոնց ձգտում են, և նրանց վերաբերմունքն իրենց պարտավորությունները կատարելիս ամենևին չեն փոխվել։ Նրանց ընթացիկ մերկացումները և կյանքով արտահայտած դրսևորումները ճշմարտությանը չձգտելու արդյունքն են։ Մենք հաղորդակցվեցինք առաջնորդողների և աշխատողների պարտականություններից տասներկուսի շուրջ, սակայն որոշ առաջնորդողների և աշխատողների վարքագիծն ամենևին չի փոխվել։ Նրանց վերաբերմունքն իրենց պարտավորությունները կատարելիս և Աստծու պահանջների նկատմամբ ամենևին չի փոխվել։ Հաղորդակցության բովանդակությունը ծառայեց հիշեցնելու, վերահսկելու և խթանելու նրանց, ովքեր համեմատաբար ձգտում են ճշմարտությանը, և նրանց, ովքեր որոշակի մարդկայնություն ունեն, և որոնց խիղճը փոքր-ինչ գիտակցություն ունի։ Սակայն այն ոչ մի ազդեցություն չի ունեցել ոմանց վրա, ովքեր ավելի կարծրացած են, խորամանկ և ամենևին չեն ընդունում ճշմարտությունը։ Ինչո՞ւ է այսպես։ Որովհետև ճշմարտության նկատմամբ այս մարդկանց վերաբերմունքը դիմակայության և հակակրանքի վերաբերմունք է։ Անկախ նրանից, թե որքան ճշմարտության շուրջ է հաղորդակցություն լինում, նրանց վերաբերմունքը մնում է նույնը. «Համենայն դեպս ես կատարում եմ իմ պարտավորությունը և հետևում եմ Աստծուն. անկեղծորեն ծախսվում եմ Աստծու համար։ Անկախ նրանից, թե ինչպես եմ ինձ պահում, քանի դեռ համառում եմ մինչև վերջ, կարող եմ օրհնություններ ստանալ»։ Արդյոք այսպիսի մտածելակերպը որևէ ողջամտություն ունի՞։ Նրանք լիովին անուղղելի են և ամոթի զգացումը կորցրած, այնպես չէ՞։ Մի՞թե սա խստապարանոց լինել և անկախ ամեն ինչից ապաշխարելուց հրաժարվել չէ։ (Այո։)

Առաջնորդողների և աշխատողների տասներկուերորդ պարտականությունն է. «ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից»։ Նախկինում այս պարտականության շուրջ մեր հաղորդակցությունը բաժանել էինք տասներկու հարցի։ Այս տասներկու հարցերի բովանդակությունը հիմնականում վերաբերում է նրան, թե ինչպես առաջնորդողներն ու աշխատողները պետք է վարվեն այս խնդիրների հետ և լուծեն դրանք, երբ եկեղեցում ի հայտ են գալիս խանգարումներ և անհանգստություններ առաջացնող տարբեր տեսակի մարդիկ, իրադարձություններ և բաներ, որպեսզի հասնեն Աստծու տան գործը և եկեղեցու բնականոն կարգը պաշտպանելու արդյունքին՝ դրանով իսկ կատարելով այն դերերը, որոնք առաջնորդողներն ու աշխատողները պետք է խաղան, և այն պարտականությունները, որոնք նրանք պետք է կատարեն։ Մենք մանրամասնորեն հաղորդակցվել ենք առաջնորդողների և աշխատողների այս պարտականության շրջանակում գտնվող յուրաքանչյուր հարցի շուրջ՝ հաղորդակցվելով յուրաքանչյուրի որոշ կոնկրետդրսևորումների մասին և բերելով որոշ կոնկրետ օրինակներ։ Սկզբունքների առումով՝ հաղորդակցված բովանդակությունը բավականին գործնական է։ Թեև բերված օրինակները գուցե ամեն ինչ չընդգրկեն, տարբեր մարդկանց, իրադարձությունների և բաների էական խնդիրների շուրջ հստակորեն հաղորդակցվել են։ Մասնավորապես, որպես առաջնորդողներ և աշխատողներ՝ դուք պետք է հասկանաք ճշմարտության այս տեսանկյունը, որպեսզի լուծեք եկեղեցում ծագող տարբեր խնդիրները։ Նախ պետք է հաղորդակցված բովանդակությունից գտնեք այն խոսքերը, որոնք մանրամասն վերլուծում են խնդիրների էությունը, և դրանք համապատասխանեցնեք խնդիրներին։ Խնդիրների էությունը հասկանալն ավելի է հեշտացնում համապատասխան լուծումներ գտնելը և խնդիրներն ըստ ճշմարտության սկզբունքների լուծելը։ Խնդրի էությունը հասկանալը վճռորոշ է այն լուծելուց առաջ։ Հենց որ հասկանաս խնդրի էությունը, պետք է նաև հասկանաս և ընկալես այդ խնդրի հետ վարվելու սկզբունքները։ Երկու կողմերն էլ անփոխարինելի են. մեկը խնդրի էությունն է, իսկ մյուսը՝ նման խնդիրների լուծման սկզբունքները։ Սրանք այն բաներն են, որոնք առաջնորդողներն ու աշխատողները պետք է հստակ հասկանան։ Միայն այս երկու սկզբունքներն ընկալելով՝ կարող ես ճշգրտորեն լուծել բոլոր խնդիրները և պատշաճ կերպով վարվել տարբեր հարցերում ներգրավված մարդկանց, իրադարձությունների և բաների հետ, այլ ոչ թե կիրառել կանոններ և ուռճացնել խնդիրները։ Այժմ, երբ որոշ առաջնորդողներ և աշխատողներ գործ են ունենում որոշակի հարցերի հետ, մասամբ պարզապես հետևում են կանոններին, և մասամբ նրանց չի հաջողվում ընկալել հարցերի էությունը՝ հեշտությամբ անարդարացի վարվելով մարդկանց հետ և շեղումներ թույլ տալով։ Սա պահանջում է հարցերի մանրամասների, առանձնահատկությունների և համատեքստի հստակ հասկացողություն։ Բացի դրանից՝ կարևոր է նայել մարդու մշտական վարքագծին՝ որոշելու համար, թե հատկապես որ կարգին է նա պատկանում։ Միայն այս կողմերին տիրապետելով՝ կարելի է հարցերը լուծել՝ ըստ սկզբունքների։ Որոշ առաջնորդողներ և աշխատողներ իրենց աշխատանքն անելիս միայն կանոններ են կիրառում խնդիրների նկատմամբ և ուռճացնում են դրանք, մինչդեռ չեն կարողանում թափանցել ներգրավված մարդկանց իրական էության մեջ՝ արդյոք նրանք լավ մարդիկ են, թե վատ, արդյոք նրանց վարքագիծը սովորութային է, թե պարզապես պատահական հանցանք։ Նրանք չեն կարողանում զանազանել այս կողմերը, ուստի շատ են հակված սխալներ թույլ տալու։ Նման դեպքերում, եթե եկեղեցին կարողանա քվեարկություն անցկացնել, դա կարող է արդյունավետորեն կանխել որոշ սխալներ։ Առաջնորդողների և աշխատողների աշխատանքում այս շեղումների և սխալների առկայությունը կարող է ամենահստակ կերպով բացահայտել, թե արդյոք նրանք զանազանություն ունեն և հարցերն ըստ սկզբունքների են լուծում։ Այն նաև բացահայտում է, թե արդյոք առաջնորդողներն ու աշխատողներն ունեն ճշմարտության իրականությունը։ Եթե երկար տարիներ Աստծուն հավատացող առաջնորդողը կամ աշխատողը չի կարողանում լուծել այս իրական խնդիրները, դա բավական է ապացուցելու համար, որ այս առաջնորդողը կամ աշխատողը ճշմարտությանը չձգտող մեկն է։

Հասկանալուց հետո այն պարտականությունները, որոնք առաջնորդողներն ու աշխատողները պետք է կատարեն, այն սկզբունքները, որոնց պետք է հետևեն, և նրանց աշխատանքի շրջանակը, պետք է վերադառնանք հաղորդակցության այս փուլի թեմային՝ կեղծ առաջնորդողներին մերկացնելուն։ Սա է գլխավոր թեման։ Առաջնորդողների և աշխատողների տասներկուերորդ պարտականության առնչությամբ թեման, որի շուրջ այսօր կհաղորդակցվենք, այն ոլորտներն են, որոնցում կեղծ առաջնորդողները թերանում են իրենց պարտականության մեջ, և իրական աշխատանք չկատարելու նրանց դրսևորումները։ Նախ եկեք կարդանք տասներկուերորդ պարտականության բովանդակությունը։ (Տասներկուերորդ կետ. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից։) Տասներկուերորդ պարտականությունը հստակորեն նշում է աշխատանքի երեք տեսանկյուններ, որոնք առաջնորդողներն ու աշխատողները պետք է հասկանան։ Ինչպե՞ս է սա կապված կեղծ առաջնորդողներին մերկացնելու հետ։ (Նախ՝ պետք է հասկանանք առաջնորդողների և աշխատողների մի քանի պարտականություններն այս աշխատանքում։ Ապա՝ համեմատում ենք՝ տեսնելու համար, թե արդյոք կեղծ առաջնորդողները կատարել են այս պարտականությունները, և որոնք են կեղծ առաջնորդողների դրսևորումները. նրանց՝ ըստ այս չափանիշի չափելը համեմատաբար ճշգրիտ է։) Ճիշտ է։ Զանազանելը, թե արդյոք մարդը կեղծ առաջնորդող է, թե ոչ, չի արվում աչքերով նրա դեմքին նայելով և տեսնելով՝ արդյոք նրա դիմագծերը բարի են, թե չար, ոչ էլ նայելով, թե արտաքնապես որքան է նա տառապել կամ որքան է վազվզել։ Ավելի շուտ, պետք է նայել, թե արդյոք նա կատարում է առաջնորդողների և աշխատողների պարտականությունները, և արդյոք կարող է օգտագործել ճշմարտությունը՝ իրական խնդիրներ լուծելու համար։ Սա միակ ճշգրիտ չափանիշն է՝ նրան գնահատելու համար։ Սա է մարդուն որպես կեղծ առաջնորդողի մանրամասն վերլուծելու, զանազանելու և որոշելու սկզբունքը։ Միայն այս կերպ գնահատելը կարող է լինել արդարադատ, սկզբունքներին համահունչ, ճշմարտությանը համապատասխան և բոլորի հանդեպ արդար։ Որևէ մեկին որպես կեղծ առաջնորդող կամ կեղծ աշխատող բնորոշումը պետք է բավարար փաստերի վրա հիմնված լինի։ Այն չպետք է հիմնված լինի մեկ կամ երկու միջադեպի կամ հանցանքի վրա, առավել ևս ապականության ժամանակավոր դրսևորումը չի կարող որպես հիմք ծառայել դրա համար։ Միակ ճշգրիտ չափանիշները, որոնցով կարելի է բնորոշել որևէ մեկին, այն են, թե արդյոք նրանք կարող են իրական աշխատանք կատարել և ճշմարտությունն օգտագործել խնդիրներ լուծելու համար, ինչպես նաև արդյոք ճիշտ մարդ է, արդյոք այնպիսի մեկն է, ով սիրում է ճշմարտությունը և կարող է հնազանդվել Աստծուն, և արդյոք ունի Սուրբ Հոգու աշխատանքն ու լուսավորությունը։ Մարդը կարող է ճշգրտորեն որպես կեղծ առաջնորդող կամ կեղծ աշխատող բնորոշվել միայն այս գործոնների հիման վրա։ Այս գործոնները չափանիշներն ու սկզբունքներն են՝ գնահատելու և որոշելու համար, թե արդյոք մարդը կեղծ առաջնորդող է կամ կեղծ աշխատող։

Երեք առաջադրանք, որոնք առաջնորդողներն ու աշխատողները պետք է կատարեն տասներկուերորդ պատասխանատվության շրջանակում

I. Ժամանակին և ճշգրտորեն բացահայտել խանգարումներ և անհանգստություններ առաջացնող մարդկանց, իրադարձությունները և բաները

Առաջնորդողների և աշխատողների տասներկուերորդ պարտականությունը երեք առաջադրանք կամ երեք քայլ է ներառում։ Այս աշխատանքն ավարտելու համար այս երեք քայլերին հետևելու դեպքում այս աշխատանքի սկզբունքները պահպանվում են, և կատարվում են այս աշխատանքի պարտականությունները։ Որո՞նք են այս երեք առաջադրանքները։ (Նախ՝ ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը։ Երկրորդ՝ կանգնեցնել ու սահմանափակել դրանք, շտկել իրավիճակը։ Երրորդ՝ հաղորդակցվել ճշմարտությամբ, որպեսզի Աստծու ընտրյալ մարդիկ զանազանություն զարգացնեն նման բաների միջոցով և սովորեն դրանցից։) Այս երեք առաջադրանքները պահանջներ են առաջնորդողների և աշխատողների համար տասներկուերորդ պատասխանատվության շրջանակում։ Սկսենք նրանից, որ առաջնորդողների և աշխատողների համար առաջին պահանջը ժամանակին և ճշգրտորեն բացահայտելն է տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցական կյանքը։ Դա ժամանակին և ճշգրտորեն բացահայտելն է, այլ ոչ թե դանդաղ ու անզգայաբար արձագանքելը, ոչ էլ կույր և անխոհեմ որակումներ տալը. անխոհեմ որակումներն անընդունելի են։ Որոշ առաջնորդողներ և աշխատողներ, իրենց ցածր որակի և բթամտության պատճառով մանրուքների համար անխոհեմաբար էտում և խրատում են մարդկանց՝ կամայական որակումներ տալով և կուրորեն սահմանելով բաները՝ առանց սկզբունքներին հետևելու։ Այսկերպ աշխատելը խախտում է ճշմարտության սկզբունքները։ Հետևաբար Աստծու տանն առաջնորդողներն ու աշխատողները պետք է առնվազն ի վիճակի լինեն զանազանելու տարբեր մարդկանց, իրադարձություններն ու բաները։ Միայն զանազանությամբ կարող են ժամանակին և ճշգրտորեն բացահայտել եկեղեցում ծագող տարբեր խնդիրները։ Տարբեր մարդկանց, իրադարձություններն ու բաները զանազանելու կարողությանը հասնելու համար ո՞րն է առաջին պահանջը։ Նախ՝ անհրաժեշտ է հասկանալ Աստծու պահանջները տարբեր տեսակի մարդկանց համար, ինչպես նաև այն, թե ինչպես է Աստված սահմանում տարբեր մարդկանց և այն տարբեր վիճակները, որոնք նրանք զարգացնում են։ Բացի դրանից՝ կարևոր է մանրամասն վերլուծել, թե ինչպես են առաջանում տարբեր բացասական վիճակները, և որոնք են դրանց արմատները։ Ավելին՝ պետք է հասկանալ տարբեր մարդկանց, իրադարձությունների և բաների ազդեցությունն Աստծու գործի և եկեղեցու բնականոն կարգի վրա։ Ո՞րն է այս պայմաններին բավարարելու հիմքը։ Ի՞նչ աշխատանք պետք է նախևառաջ ստանձնեն առաջնորդողներն ու աշխատողները։ Եթե առաջնորդողներն ու աշխատողները միշտ գոռոզաբար մեկուսացած են, գործում են բյուրոկրատների պես և չեն շփվում եղբայրների ու քույրերի հետ, չեն ընկալում եղբայրների ու քույրերի տարբեր վիճակները, սերտ շփում չունեն տարբեր տեսակի մարդկանց հետ և չունեն նրանց վերաբերյալ մանրամասն դիտարկում ու խոր հասկացողություն, դա ընդունելի՞ է։ Անշուշտ, ընդունելի չէ։ Որոշ առաջնորդողներ և աշխատողներ հաճախ թաքնվում են իրենց սենյակներում՝ օգտագործելով հոգևոր նվիրաբերումը և փորձառական վկայության հոդվածներ գրելը՝ որպես արդարացումներ եկեղեցու գործն անտեսելու և չըմբռնելու համար։ Արտաքնապես թվում է, թե նրանք իրենց սենյակներում թաքնված աշխատում են եկեղեցու հարցերի վրա, բայց իրականում արդեն իրենց մեկուսացրել են եկեղեցու գործից և Աստծու ընտրյալ մարդկանցից։ Կարո՞ղ է արդյոք աշխատելու այս ձևը լուծել այն խնդիրները, որոնք գոյություն ունեն եկեղեցու տարբեր գործերում։ Կարո՞ղ է այն օգնել Աստծու ընտրյալ մարդկանց լավ կատարելու իրենց պարտավորությունները։ Երբ նրանք թաքնվում են իրենց սենյակներում՝ վկայության հոդվածներ գրելու համար, փորձառաբար ապրո՞ւմ են Աստծու գործը։ Հետևաբար այս մոտեցումն անպատշաճ է։ Տասներկուերորդ պարտականության համաձայն՝ առաջնորդողների և աշխատողների առաջին առաջադրանքը ժամանակին բացահայտելն է տարբեր մարդկանց, իրադարձություններն ու բաները, որոնք խանգարում և անհանգստացնում են եկեղեցու գործը՝ հիմնվելով Աստծու խոսքերի և ճշմարտության սկզբունքների վրա։ Ոմանք հարցնում են. «Արդյոք առաջնորդողների և աշխատողների՝ եկեղեցական կյանքում խորապես ներգրավված լինելը միայն նրա համա՞ր է, որ կարողանան ժամանակին և ճշգրտորեն բացահայտել անհանգստություններ և խանգարումներ առաջացնող մարդկանց, իրադարձություններն ու բաները»։ Արդյոք այս ըմբռնումը ճի՞շտ է։ (Ոչ։) Սա խեղաթյուրված ըմբռնում է։ Առաջնորդողներն ու աշխատողները պետք է ճիշտ վերաբերմունք և մոտեցում ունենան իրենց աշխատանքի նկատմամբ և պետք է նաև խորապես ներգրավվեն հիմքերում։ Միայն այսկերպ կարող են ժամանակին և ճշգրտորեն բացահայտել ու լուծել խնդիրները։ Եթե չներգրավվեն հիմքերում և չապրեն Աստծու ընտրյալ մարդկանց հետ, շատ դժվար կլինի բացահայտել եկեղեցու գործի բոլոր խնդիրները։ Եթե կարողանան լուծել միայն մի քանի խնդիր այն բանից հետո, երբ մարդիկ հաղորդեն և լուծումներ փնտրեն, այս աշխատանքի արդյունքը շատ սահմանափակ կլինի։ Առաջնորդողների և աշխատողների համար աշխատելու ամենասխալ ձևն ինքնամեկուսանալն ու փակ դռների հետևում աշխատելն է՝ նմանվելով հին գիտնականներին, որոնք ամբողջովին նվիրվում էին իմաստունների գրքերն ուսումնասիրելուն և ուշադրություն չէին դարձնում արտաքին հարցերին։ Այս վերաբերմունքն ու ապրելակերպն անընդունելի են առաջնորդողների և աշխատողների համար։ Դու մենակ ես մնում քո սենյակում քարոզներ ես լսում, կարդում ես Աստծու խոսքերը, հոգևոր նվիրաբերման գրառումներ ես անում և քարոզներ գրում, բայց որոշ վարդապետություններ և բառեր ձեռք բերելն արդյոք նշանակո՞ւմ է, որ հասկանում ես ճշմարտությունը։ Արդյոք նշանակո՞ւմ է, որ հասկանում ես մարդկանց փաստացի իրավիճակները և ճշմարտությամբ մերկացված ճշմարիտ վիճակները։ (Ոչ։) Ուստի, թեև հոգևոր նվիրաբերման կյանքն էական է առաջնորդողների և աշխատողների աշխատանքում, ամենակարևորը ճիշտ աշխատանքային մեթոդներ և ապրելակերպ ունենալն է։

II. Ժամանակին կանգնեցնել և սահմանափակել չար մարդկանց

Տասներկուերորդ պարտականության մեջ նշված առաջնորդողների և աշխատողների համար երկրորդ պահանջն այն է, որ երբ բացահայտում են տարբեր մարդկանց, իրադարձություններն ու բաները, որոնք խանգարում և անհանգստացնում են եկեղեցու գործը, պետք է կարողանան ժամանակին և ճշգրտորեն դատողություններ անել։ Նրանք պետք է հստակորեն զանազանեն տարբեր մարդկանց և իրադարձությունների բնությունը և հասկանան, թե ինչպես են դրանք ազդում եկեղեցական կյանքի վրա, արդյոք սպառնում են Աստծու ընտրյալ մարդկանց վիճակներին, կյանքի մուտքին և պարտավորության կատարմանը կամ վնասում դրանք, կամ անհանգստացնում դրանք, և արդյոք ազդում են մարդկանց պարտավորության կատարման արդյունքների վրա. առաջնորդողներն ու աշխատողները պետք է ժամանակին և ճշգրտորեն դատեն ու գնահատեն այս հարցերը։ Սա առաջնորդողների և աշխատողների պարտականությունն է։ Եթե չունեն դրա համար անհրաժեշտ խելք և չունեն ճիշտ որակ, ապա ի վիճակի չեն լինի կատարելու եկեղեցու գործը։ Բացի դրանից՝ առաջնորդողներն ու աշխատողները պետք է սուր արձագանք և զանազանություն ունենան տարբեր մարդկանց, իրադարձությունների և բաների նկատմամբ։ Օրինակ՝ երբ եկեղեցում վեճեր են ծագում, և տարբեր խաթարումներ ու անհանգստություններ են տեղի ունենում, դու չես կարողանում բացահայտել խնդիրը և կարծում ես, թե աննշան է, ինչի արդյունքում շատ մարդիկ ներգործության են ենթարկվում և լավ չեն կատարում իրենց պարտավորությունները։ Մի՞թե նման առաջնորդողը կամ աշխատողը բթացած և կույր չէ։ (Այո։) Սա խնդիր է առաջնորդողների և աշխատողների հետ։ Ի՞նչ պետք է անես, երբ հայտնաբերում ես, որ ինչ-որ մեկը խանգարում և անհանգստացնում է եկեղեցու գործը։ Նախ պետք է պարզես խնդրի լրջությունը և գնահատես ու դատես նման մարդկանց էությունը և նման բաների ազդեցությունն ու հետևանքները եկեղեցու գործի և եկեղեցական կյանքի վրա։ Ո՞րը պետք է լինի նման դատողության հիմքը։ Այն պետք է Աստծու խոսքերի և ճշմարտության վրա հիմնված լինի։ Ոմանք ասում են. «Ինչպե՞ս ես այն հիմնում Աստծու խոսքերի վրա։ Ես կարծում եմ, որ սա դատարկաբանություն է»։ Իրականում դատարկաբանություն չէ։ Ինչո՞ւ եմ սա ասում։ Երբ բախվում ես նման բաների կամ տեսնում ու լսում ես դրանց մասին, պարզապես պետք է համեմատես դրանք Աստծու խոսքերով մերկացված խնդիրների հետ։ Նայիր, թե ինչպես են Աստծու խոսքերը մերկացնում և մանրամասն վերլուծում նման մարդկանց ու հարցերը, և թե ինչպես է Նա բնորոշում այս խնդիրները, օրինակ՝ ինչպես է Նա մերկացնում կեղծ առաջնորդողներին և հակաքրիստոսներին, կամ ինչպես է մերկացնում տարբեր մարդկանց ապականված խառնվածքները և այլն։ Այնուհետև համեմատում և մանրամասն վերլուծում ես այս հարցերն ըստ այդ խոսքերի և եղբայրների ու քույրերի հետ հաղորդակցության և քո սեփական դիտարկումների միջոցով վերջապես կարող ես ճշգրիտ գնահատել և բնորոշել քո տեսած մարդկանց, իրադարձություններն ու բաները և համապատասխան լուծումներ ձևակերպել։ Ինչպե՞ս պետք է վարվել նրանց հետ, ովքեր բնորոշվել են որպես խանգարող և անհանգստացնող տարբեր մարդկանցից մեկը։ Նրանց ոչ միայն պետք է մերկացնել և մանրամասն վերլուծել՝ օգնելու մարդկանց զանազանելու նրանց, այլև պետք է կանգնեցնել և սահմանափակել, իսկ նրանց, ովքեր մնում են անուղղելի՝ չնայած բազմակի հորդորներին, պետք է հեռացնել։ Որո՞նք են նրանց կանգնեցնելու և սահմանափակելու մեթոդներն ու հատուկ մոտեցումները։ (Էտել և նախազգուշացնել նրանց։) Արդյոք էտելը լա՞վ մեթոդ է։ (Այո։) Նրանց գործողությունները մերկացնելը, նրանց ամենաաղաղակող խնդիրները մատնանշելը, նրանց էությունը մանրամասն վերլուծելը և նախազգուշացումներ տալը. մի՞թե սրանք բոլորն իրագործելի մեթոդներ չեն։ Իհարկե, ամենակարևորը նրանց համար Աստծու խոսքերը կարդալն է և Աստծու խոսքերը որպես հիմք օգտագործելը՝ նրանց համոզելու և մանրամասն վերլուծելու համար։ Եթե չեն ընդունում ճշմարտությունը և համառորեն հրաժարվում են իրենց սխալներն ընդունելուց, ապա ավելի խիստ միջոցներ են անհրաժեշտ։ Նախ՝ նախազգուշացրու նրանց, ապա՝ օգտագործիր եկեղեցու կառավարչական հրամանագրերը՝ նրանց սահմանափակելու համար՝ թույլ չտալով անխոհեմաբար չարագործություններ կատարել և անհանգստացնել եղբայրներին ու քույրերին։ Նրանց նաև պետք է էտել և ապա վերահսկել։ Այս մեթոդներն անհրաժեշտ են, բոլորն էլ՝ եկեղեցու գործը լավ կատարելն ապահովելու և մարդկանց փրկելու համար՝ ուղղորդելով նրանց ճիշտ ճանապարհի վրա։ Այս մեթոդների կիրառումն անշուշտ լավ արդյունքների կհասնի։ Մի կողմից՝ օգտագործիր այն ճշմարտությունը, որը մարդիկ հասկանում են՝ նրանց համոզելու և մերկացնելու համար՝ մանրամասն վերլուծելով նրանց խառնվածքն ու էությունը, մերկացնելով նրանց գործողությունների բնույթը և դրանց պատճառած լուրջ հետևանքները. սա նվազագույնն է, որ մարդիկ կարող են անել։ Հաջորդ քայլը նրանց մանրամասն վերլուծելն ու զանազանելն է՝ հիմնվելով Աստծու խոսքերի վրա, և նրանց համապատասխանաբար բնորոշելը։ Եթե լսեն խորհուրդը, ընդունեն այն և ապաշխարեն, դա, իհարկե, լավագույնը կլինի։ Սակայն եթե չընդունեն և շարունակեն անհանգստացնել եկեղեցու գործը, ապա ի՞նչ պետք է արվի։ Այդ դեպքում քաղաքավարի լինելու կարիք չկա։ Աստծու տունն ունի կառավարչական հրամանագրեր, և այս պահին մարդուն պետք է կանգնեցնել և սահմանափակել ըստ Աստծու տան կառավարչական հրամանագրերի։ Եթե մարդը նոր հավատացյալ է, որն ունի փոքր հասակ և չի հասկանում ճշմարտությունը, նրան կարելի է օգնել սիրով. կարող ես հաղորդակցվել ճշմարտության շուրջ՝ օգնելու նրան ճանաչելու իրեն։ Կարիք չկա կանգնեցնելու, սահմանափակելու կամ էտելու նրանց, ովքեր կարող են ընդունել ճշմարտությունը և ապաշխարել։ Եթե չեն ընդունում ճշմարտությունը, դա մակերեսային հիմք կամ փոքր հասակ ունենալու և ճշմարտությունը չհասկանալու հարց չէ. դա նրանց մարդկայնության հետ կապված խնդիր է։ Նման մարդկանց համար պետք է վարչական կառավարում և վարչական պատիժ կիրառվեն՝ նրանց կանգնեցնելու և սահմանափակելու համար։ Ձեռք բերված վերջնական արդյունքը եկեղեցու գործի և եկեղեցական կյանքի բնականոն կարգի պահպանումն է՝ թույլ տալով, որ եկեղեցական կյանքն ընթանա կանոնավոր կերպով։ Սա կոչվում է իրավիճակը շտկել, և սա այն արդյունքն է, որին առաջնորդողներն ու աշխատողները պետք է հասնեն իրենց աշխատանքում։ Միայն այս արդյունքին հասնելով են կատարում իրենց պարտականությունը։ Եթե առաջնորդողներն ու աշխատողներն անտեսում են ծագող ցանկացած խնդիր՝ լոկ ձևականորեն արձագանքելով որոշ բառերով և վարդապետություններով, կամ պարզապես մի քանի բառով հանդիմանում և էտում են նրանց, ովքեր խանգարում և անհանգստացնում են եկեղեցու գործը, կարո՞ղ է արդյոք սա լուծել խնդիրը։ Սա ոչ միայն չի լուծում խնդիրը, այլև եկեղեցում ավելի մեծ քաոսի է հանգեցնում. մարդկանց մեծամասնությունը կորցնում է իր պարտավորությունները կատարելու կամքը և տարբեր աստիճանի անհանգստությունների է ենթարկվում, ինչն ազդում է իրենց պարտավորության կատարման վրա։ Արդյոք նման առաջնորդողներն ու աշխատողները կատարե՞լ են իրենց պարտականությունը։ (Ոչ։) Սա ցույց է տալիս, որ այս առաջնորդողներն ու աշխատողներն իրավասու չեն իրենց աշխատանքում։

III. Բացահայտել չար մարդկանց չար գործերը, որպեսզի Աստծու ընտրյալ ժողովուրդը զանազանություն զարգացնի և դասեր սովորի

Առաջնորդողների և աշխատողների տասներկուերորդ պարտականության մեջ նշված երրորդ պահանջն այն է, որ չար մարդկանց առաջացրած խանգարումների և անհանգստությունների հետ գործ ունենալիս առաջնորդողներն ու աշխատողները պետք է Աստծու ընտրյալ ժողովրդի հետ միասին ուտեն և խմեն Աստծու խոսքը՝ խորհելու իրենց մասին և ճանաչելու իրենց և ճշմարիտ ապաշխարություն ունենան։ Պետք է ի վիճակի լինեն առաջնորդելու Աստծու ընտրյալ ժողովրդին մտնելու ճշմարտության իրականության մեջ, ազատվելու իրենց ապականված խառնվածքներից և հասնելու Աստծուն հետևելուն, Աստծուն հնազանդվելուն և Աստծու համար վկայություն կրելուն։ Միայն այս տեսակի աշխատանքն է համահունչ Աստծու մտադրություններին։ Մի կողմից՝ առաջնորդողներն ու աշխատողները, որոնք այսկերպ են աշխատում, ի վիճակի են լուծելու խնդիրները և աշխատելիս զինվելու ճշմարտությամբ։ Բացի դրանից՝ խնդիրները լուծելու համար ճշմարտության մասին հաղորդակցվելու միջոցով նրանք օգնում են եղբայրներին և քույրերին հասկանալու ճշմարտությունը, իմանալու, թե ինչպես խորհել իրենց մասին և ճանաչել իրենց, ազատվել իրենց ապականված խառնվածքներից, լավ կատարել իրենց պարտավորությունները, իմանալ՝ ինչպես զանազանել մարդկանց և վարվել նրանց հետ, հասնել Աստծուն հետևելուն և Աստծուն հնազանդվելուն, չկաշկանդվել ուրիշներից և ի վիճակի լինել հաստատուն կանգնելու իրենց վկայության մեջ։ Սա առաջնորդողների և աշխատողների պարտավորությունների կատարումն է. սա այն սկզբունքն է, որն առաջնորդողներն ու աշխատողները պետք է կիրառեն՝ եկեղեցու գործն իրականացնելիս խնդիրները լուծելու համար։ Անկախ նրանից, թե ինչ խնդիրներ են ծագում եկեղեցում, նախևառաջ առաջնորդողներն ու աշխատողները պետք է փնտրեն ճշմարտությունը, ընկալեն Աստծու մտադրությունները և միասին փնտրեն Աստծու ուղղորդումը։ Ապա պետք է փնտրեն Աստծու համապատասխան խոսքերը՝ գոյություն ունեցող տարբեր խնդիրները լուծելու համար։ Խնդիրները լուծելու գործընթացում առաջնորդողներն ու աշխատողները եղբայրների և քույրերի հետ պետք է ավելի շատ հաղորդակցվեն Աստծու համապատասխան խոսքերի մասին և հասկանան խնդիրների էությունը՝ հիմնվելով Աստծու խոսքերի վրա։ Նաև պետք է ուղղորդեն Աստծու ընտրյալ ժողովրդին հաղորդակցվելու իրենց սեփական հասկացողության շուրջ՝ այս հարցերը զանազանելու համար։ Հենց որ մեծամասնությունն ի վիճակի լինի ունենալու նույն հասկացողությունը և գալու համաձայնության, խնդիրներն ավելի հեշտ կլինի լուծել։ Խնդիրները լուծելիս միշտ մի՛ վերապատմեք իրադարձությունները, մի՛ ձգտեք մանրուքների կամ մի՛ մեղադրեք խնդիրներում ներգրավված անհատներին։ Սկզբում մի՛ կենտրոնացեք մանր հարցերի վրա, փոխարենը հստակորեն հաղորդակցվեք ճշմարտության մասին, քանի որ դա կբացահայտի խնդիրների բնությունը։ Միայն այս մոտեցումն է օգնում Աստծու ընտրյալ ժողովրդին սովորելու զանազանել հարցերը՝ հիմնվելով Աստծու խոսքերի վրա, զանազանություն ձեռք բերել հայտնվող մարդկանց, իրադարձությունների և բաների նկատմամբ և գործնական դասեր սովորել դրանցից։ Այն նաև թույլ է տալիս նրանց համեմատել այն բառերն ու վարդապետությունները, որոնք սովորաբար հասկանում են, իրական կյանքի հետ՝ հնարավորություն տալով նրանց ճշմարտապես հասկանալու ճշմարտությունը։ Մի՞թե սա այն չէ, ինչ պետք է անեն առաջնորդողներն ու աշխատողները։ Աստծու ընտրյալ ժողովրդին առաջնորդելը՝ մտնելու ճշմարտության իրականության մեջ, հիմնականում ներառում է ճշմարտության օգտագործումը՝ լուծելու Աստծու ընտրյալ ժողովրդի պատկերացումներն ու երևակայությունները և նրանց ապականված խառնվածքները։ Այս մոտեցումը տալիս է լավագույն արդյունքները։ Որքան շատ առաջնորդողներն ու աշխատողներն ի վիճակի լինեն օգտագործելու ճշմարտությունը՝ խնդիրները լուծելու համար, այնքան ավելի հեշտությամբ Աստծու ընտրյալ ժողովուրդը կկարողանա հասկանալ ճշմարտությունը։ Այսկերպ նրանք կիմանան՝ ինչպես կիրարկել և կիրառել Աստծու խոսքն իրական կյանքում։ Եթե առաջնորդողներն ու աշխատողները հաճախ առաջնորդեն Աստծու ընտրյալ ժողովրդին՝ լուծելու իրական խնդիրները, ի վիճակի կլինեն Աստծու ընտրյալ ժողովրդին բերելու ճշմարտության իրականության մեջ, ինչպես նաև ներդնելու Աստծու խոսքն իրենց սեփական առօրյա կյանքում։ Ոմանք ասում են. «Արդյոք առաջնորդողների և աշխատողների համար այս պահանջը չափազանց խիստ չէ՞։ Ինչպե՞ս կարող ենք այսքան հասկացողություն ունենալ»։ Գուցե նախկինում չես ունեցել դա, բայց մի՞թե չես կարող սովորել և կիրառել՝ այս արդյունքին հասնելու համար։ Սա այն ուղին է, որով Աստծու գործը մշակում է առաջնորդողներին, աշխատողներին և Աստծու ընտրյալ ժողովրդին՝ մտնելու ճշմարտության իրականության մեջ։ Եթե չգիտես ինչպես, կարող ես սովորել և կիրառել։ Անկախ նրանից՝ ինչ խնդիրներ են ծագում, պետք է սովորես խորհել քո մասին և ճանաչել քեզ՝ հիմնվելով Աստծու խոսքերի վրա։ Սա կիրառման գործընթացն է։ Մի քանի անգամ կիրառելուց և արդյունքների հասնելուց հետո կունենաս ուղի և կիմանաս՝ ինչպես կիրառել ճշմարտությունը։ Երբ Աստված գալիս է աշխատելու, սա այն ուղին է, որով Նա առաջնորդում է մարդկանց սովորելու մտնել ճշմարտության իրականության մեջ։ Առաջնորդողներն ու աշխատողները պետք է հաճախ հաղորդակցվեն եղբայրների և քույրերի հետ, միասին առերեսվեն խնդիրներին, միասին լուծեն խնդիրները և լավ կատարեն եկեղեցու գործը։ Ինչպե՞ս պետք է եկեղեցու առաջնորդողներն առաջնորդեն Աստծու ընտրյալ ժողովրդին։ Հիմնական ուղին Աստծու ընտրյալ ժողովրդին առաջնորդելն է՝ բացահայտելու և լուծելու խնդիրներն իրական կյանքում, կիրառելու և փորձառաբար ապրելու Աստծու խոսքն իրական կյանքում, որպեսզի Աստծու ընտրյալ ժողովուրդը ոչ միայն ի վիճակի լինի կիրառելու ճշմարտությունը, այլև ի վիճակի լինեն զանազանելու բացասական բաներն ու բացասական մարդկանց՝ կեղծ առաջնորդողներին, կեղծ աշխատողներին, չար մարդկանց, չհավատացողներին և հակաքրիստոսներին։ Տարբեր մարդկանց զանազանելու նպատակը խնդիրները լուծելն է։ Միայն չար մարդկանց և հակաքրիստոսների առաջացրած անհանգստությունները հիմնովին լուծելով եկեղեցու գործը կարող է սահուն առաջ ընթանալ, և Աստծու կամքը կարող է իրագործվել եկեղեցում։ Միևնույն ժամանակ չար մարդկանց հետ գործ ունենալը նաև ծառայում է որպես նախազգուշացում՝ խուսափելու սխալներ թույլ տալուց կամ չարիք գործելուց՝ հնարավորություն տալով մարդուն հասնելու Աստծուց վախենալուն և չարից խուսափելուն։ Այսկերպ դու ոչ միայն կատարում ես քո պարտավորությունը և կյանքի մուտք ես ձեռք բերում, այլև հասկանում ես ճշմարտությունը և մտնում ես ճշմարտության իրականության մեջ։ Մի՞թե սա մի կրակոցով երկու նապաստակ սպանել չէ։ Երբ հասկանում ես ճշմարտությունը և կարող ես լուծել խնդիրները, դա ապացուցում է, որ առաջնորդող կամ աշխատող լինելու որակ ունես և բավարարում ես Աստծու տանը մշակվելու պահանջները։ Ուստի պետք է նախաձեռնություն վերցնես և ուղղորդես եղբայրներին ու քույրերին՝ սովորելու զանազանել տարբեր մարդկանց, իրադարձություններն ու բաներն իրական կյանքում. հասնել ճշմարտության հասկացողության, իմանալ՝ ինչպես վարվել բոլոր տեսակի մարդկանց հետ, որոնք խանգարում և անհանգստացնում են եկեղեցու գործը, իմանալ՝ ինչպես կիրառել ճշմարտությունը, ըստ սկզբունքների վարվել տարբեր մարդկանց հետ և հաղորդակցվել ճշմարտության մասին՝ խնդիրները լուծելու համար։ Սա քո պարտավորությունն է։ Այսկերպ կիրառելով՝ մտնում ես Աստծու խոսքերի իրականության մեջ։ Դու դասեր կսովորես, զանազանություն ձեռք կբերես և կհասկանաս Աստծու մտադրությունները յուրաքանչյուր հարցում, որը պատահում է քեզ իրական կյանքում՝ ունենալով կիրառման սկզբունքներ այն հարցում, թե ինչպես ես վարվում հարցերի հետ, վերաբերվում մարդկանց և կատարում քո պարտավորությունները։ Այսկերպ կկարողանաս կիրառել ճշմարտությունը։ Մարդկանց համար Աստծու պահանջն այն է, որ հասնեն նման արդյունքների։ Հետևաբար, անկախ նրանից, թե ինչ հարցեր են ծագում, միշտ պետք է սովորես քո դասը և զանազանություն զարգացնես. չես կարող թույլ տալ, որ դրանք աննկատ անցնեն, ոչ էլ կարող ես բաց թողնել դասդ սովորելու և զանազանություն զարգացնելու որևէ հնարավորություն։ Քանի որ այնպես է պատահել, որ ինչ-որ բան է տեղի ունեցել, չպետք է դրան բացասական, գանգատվող վերաբերմունքով մոտենանք, փոխարենը պետք է դրական վերաբերմունքով առերեսվենք դրան։ Ինչպե՞ս է դա արվում։ Ճշմարտությունը փնտրելով՝ խնդիրը լուծելու համար։ Բոլոր մարդիկ ունեն ապականված խառնվածքներ, և նրանց մարդկայնությունը կարող է լինել կա՛մ բարի, կա՛մ չար, ուստի ինչպե՞ս կարող են խնդիրներ չծագել, երբ մարդիկ հավաքվում են։ Ինչպիսի՞ն պետք է լինի քո վերաբերմունքը՝ հաշվի առնելով, որ Աստված դասավորել է այս միջավայրը քեզ համար, որ Նա ցույց է տվել քեզ այնպիսի մարդկանց, իրադարձություններ և բաներ, որոնք տեղի են ունենում շուրջդ։ Շնորհակալ եղիր Աստծուն՝ այս տարբեր խնդիրները քո առջև դնելու համար։ Նա քեզ հնարավորություն է տալիս կիրառելու և դասեր սովորելու և մտնելու ճշմարտության իրականության մեջ։ Որպես առաջնորդող կամ աշխատող նույնպես պետք է շնորհակալ լինես Աստծուն՝ քեզ նման հնարավորություն տալու համար։ Անկախ նրանից, թե ինչ խնդիրների ես բախվում, պետք է առաջնորդես եղբայրներին և քույրերին սովորելու զանազանել, դասեր քաղել և քեզ հետ միասին ներըմբռնումներ ստանալ։ Բացի դրանից՝ պետք է առաջնորդես նրանց քեզ հետ միասին խորհելու և հասկանալու, թե ինչ պատկերացումներ և երևակայություններ ունեն մարդիկ խնդրի վերաբերյալ, ինչ խեղաթյուրված տեսակետներ գոյություն ունեն, ինչ դասեր են սովորել այս հարցին բախվելիս, ինչ սխալ պատկերացումներ և տեսակետներ են լուծվել, և ի վերջո ինչ ճշմարտություններ են հասկացվել։ Այսպես պետք է փորձառաբար ապրել Աստծու գործը՝ բաց չթողնելով ոչ մի հարց։ Եթե մի քանի տարի փորձառաբար ապրել ես Աստծու գործը և բազմաթիվ խնդիրներ ես լուծել, կտեսնես, որ Աստծու խոսքերն ամբողջությամբ ճշմարտություն են և միանգամայն կարող են մաքրագործել մարդկանց և փրկել նրանց Սատանայի ազդեցությունից։ Երբ մարդիկ հասկանան և ձեռք բերեն ճշմարտությունը, կտեսնեն, որ Աստծու խոսքերը լիովին իրականանում և կատարվում են։ Երբ Աստծու ընտրյալ մարդիկ ի վիճակի լինեն կիրառելու և փորձառաբար ապրելու Աստծու խոսքերը, ապա կկարողանան ներդնել Աստծու խոսքերն իրենց իրական կյանքում, ճիշտ օգտագործել Աստծու խոսքը՝ մարդկանց և հարցերին նայելու համար, և Աստծու խոսքով չափել մարդկանց ու այն ամենը, ինչ նրանք անում են, այլ ոչ թե ապավինելով իրենց տեսածին կամ իրենց զգացմունքներին և, անշուշտ, ոչ պատկերացումներին ու երևակայություններին։ Հենց որ նրանք սովորեն այս դասերը, նրանց համար ավելի հեշտ կդառնա ապրել Աստծու խոսքերով, և հաճախ կկարողանան ապրել Աստծու ներկայության մեջ։ Այսկերպ առաջնորդողներն ու աշխատողները լիովին համապատասխանում են չափանիշին իրենց աշխատանքում, և նրանց պարտականությունները կատարվում են։ Միայն այն ժամանակ, երբ առաջնորդողներն ու աշխատողները հիմնովին կատարեն իրենց աշխատանքը, Աստծու ընտրյալ ժողովուրդը կկարողանա հասնել այս ձեռքբերումներին։ Եթե այն իրավիճակներից շատերում, որոնց բախվում ես, չգիտես՝ ինչպես առաջնորդել եղբայրներին և քույրերին դասեր սովորելու և չես կարողանում զանազանել տարբեր մարդկանց, իրադարձություններն ու բաները, ապա այնպիսի մեկն ես, ով կույր է, բթացած և բթամիտ մարդ։ Բախվելով նման իրավիճակների՝ ոչ միայն ծանրաբեռնված կլինես՝ չիմանալով, թե ինչպես վարվել դրանց հետ և անընդունակ կլինես այս աշխատանքի համար, այլև դա կազդի եղբայրների և քույրերի՝ այս մարդկանց, իրադարձությունների և բաների փորձառության վրա։ Եթե անպատշաճ կերպով ես վարվում բաների հետ, ոչ մի աշխատանք չես անում, ոչ մի բառ չես ասում՝ հաղորդակցվելու ճշմարտության մասին, որը պետք է անեիր, և չես կարողանում ասել որևէ բան, որն օգտակար կամ կառուցողական կլինի ուրիշների համար, ապա երբ շատ մարդիկ առերեսվեն այս մարդկանց, իրադարձություններին և բաներին, որոնք խանգարումներ և անհանգստություններ են առաջացնում, ոչ միայն չեն կարողանա ընդունել այս հարցերն Աստծուց, դրականորեն ու ակտիվորեն վերաբերվել դրանց և դասեր սովորել դրանցից, այլև նրանց պատկերացումներն ու զգուշավորությունն Աստծու նկատմամբ էլ ավելի կսրվեն, ինչպես նաև Նրա հանդեպ նրանց անվստահությունն ու կասկածը։ Մի՞թե սա այն բանի հետևանքը չէ, որ առաջնորդողներն ու աշխատողները չունեն ճշմարտության իրականությունը և ի վիճակի չեն օգտագործելու ճշմարտությունը՝ խնդիրները լուծելու համար։ Մի՞թե սա նշան չէ, որ առաջնորդողներն ու աշխատողները չեն կարողանում իրական աշխատանք կատարել։ Դու պատշաճ կերպով չես կատարել եկեղեցու գործը, չես ավարտել այն հանձնարարությունը, որն Աստված տվել է քեզ, չես կատարել առաջնորդողների և աշխատողների պարտականությունները և չես առաջնորդել եղբայրներին ու քույրերին՝ դուրս գալու Սատանայի իշխանության տակից։ Նրանք դեռ ապրում են ապականված խառնվածքների և Սատանայի գայթակղությունների մեջ։ Մի՞թե չես ուշացնում Աստծու ընտրյալ ժողովրդի կյանքի մուտքը։ Դու խորապես վնասում ես մարդկանց։ Որպես առաջնորդող կամ աշխատող՝ պետք է ընդունես Աստծու հանձնարարությունը՝ առաջնորդելու եղբայրներին և քույրերին Աստծու առջև, հնարավորություն տալու, որ Աստծու ընտրյալ ժողովուրդն ուտի և խմի Աստծու խոսքերը՝ հասնելու ճշմարտության հասկացողության և կատարելու իրենց պարտավորությունները սկզբունքներով՝ դրանով իսկ մեծացնելով նրանց հավատքն Աստծու հանդեպ։ Ոչ միայն չես կարողացել այսկերպ կիրառել, այլև չես սահմանափակել կամ լուծել չար մարդկանց առաջացրած անհանգստությունները՝ վնաս պատճառելով Աստծու ընտրյալ ժողովրդի կյանքի մուտքին։ Երկար տարիներ Աստծուն հավատալուց հետո նրանք ոչ միայն առաջընթաց չեն գրանցել և չեն հասկացել ճշմարտությունը կամ ձեռք չեն բերել Աստծու ճանաչողություն, այլև նույնիսկ բազմաթիվ պատկերացումներ և թյուրըմբռնումներ են զարգացրել Աստծու վերաբերյալ՝ առանց որևէ իրական հնազանդության։ Մի՞թե այն ամենը, ինչ արել ես, իրականում չի խանգարում և անհանգստացնում Աստծու գործը։ Ոչ միայն չես առաջնորդել Աստծու ընտրյալ մարդկանց ճշմարտության իրականության մեջ կամ չես պաշտպանել նրանց, այլ փոխարենը թույլ ես տվել, որ չար մարդիկ անհանգստացնեն նրանց և հակաքրիստոսները մոլորեցնեն ու վերահսկեն։ Մի՞թե չես արել բաներ, որոնք վնասել են քո սեփական մարդկանց և ուրախացրել քո թշնամիներին։ Մի՞թե չես աջակցում և չես դրդում չարիքի։ Այդքան երկար ես աշխատել, սակայն ոչ միայն չես կարողացել հասնել դրական արդյունքների, այլև նույնիսկ եղբայրների ու քույրերի և Աստծու միջև հեռավորությունն ավելի ու ավելի ես մեծացրել և արել ես այնպես, որ Աստծու ընտրյալ ժողովուրդը տարիներ շարունակ հավատացել է Աստծուն՝ առանց հասկանալու ճշմարտությունը կամ իմանալու՝ ինչպես զանազանել չար մարդկանց խանգարումներն ու անհանգստությունները՝ լրջորեն ազդելով նրանց կյանքի մուտքի վրա։ Ի՞նչ խնդիր կա այստեղ։ Մի՞թե սա մեծ չարիք գործել չէ։ Անկախ նրանից՝ ինչ աշխատանք են կատարում առաջնորդողներն ու աշխատողները, եթե չեն կարողանում գործել ըստ Աստծու պահանջների և ըստ ճշմարտության սկզբունքների վարվել հարցերի հետ ու լուծել խնդիրները, նրանց ազդեցությունը դուրս կգա իրենց կամ լոկ մի քանի մարդկանց շրջանակից. այն կազդի եկեղեցու գործի, եկեղեցում Աստծու բոլոր ընտրյալ մարդկանց կյանքի մուտքի, Աստծու ընտրյալ մարդկանց կողմից իրենց պարտավորությունները կատարելու արդյունքների, թագավորության ավետարանի տարածման արդյունքների և նույնիսկ այն բանի վրա, թե արդյոք Աստծու ընտրյալ ժողովուրդը կարող է փրկվել և բերվել Աստծու թագավորություն։ Սրանք բոլորն այն ոլորտներն են, որոնց վրա այն հնարավոր է ազդի։ Ոմանք հավատում են Աստծուն, բայց հետևում են կեղծ առաջնորդողներին և հակաքրիստոսներին, ինչը հանգեցնում է նրանց կործանմանը։ Դա ճիշտ այնպես է, ինչպես կրոնական շրջանակների մարդիկ, որոնք մոլորեցվում և վերահսկվում են պաստորների ու երեցների կողմից, ինչի արդյունքում չեն կարողանում դիմավորել Աստծուն Նրա վերադարձի ժամանակ և փոխարենն ընկնում են աղետի մեջ։ Սա ամբողջովին ակնհայտ ճշմարտություն է։ Հետևաբար, կեղծ առաջնորդողներին և հակաքրիստոսներին զանազանել կարողանալը չափազա՛նց օգտակար է Աստծու ընտրյալ ժողովրդի կյանքի մուտքի համար։

Առաջնորդողների և աշխատողների տասներկուերորդ պարտականությունը նրանցից պահանջում է կատարել երեք ամենավճռորոշ առաջադրանքները։ Նախ՝ նրանք պետք է բացահայտեն տարբեր մարդկանց, իրադարձություններն ու բաները, որոնք խանգարումներ և անհանգստություններ են առաջացնում եկեղեցու գործում։ Երկրորդ՝ դրանք զանազանելուց և բնորոշելուց հետո պետք է ժամանակին կանգնեցնեն և սահմանափակեն չար մարդկանց։ Սա երկրորդ քայլն է։ Երրորդ՝ չար մարդկանց կանգնեցնելիս ու սահմանափակելիս և իրավիճակը շտկելիս պետք է հաճախ հաղորդակցվեն Աստծու խոսքերի մասին եղբայրների և քույրերի հետ՝ մերկացնելու չար մարդկանց չար գործերը, և ուշադիր հետևեն եղբայրների ու քույրերի արձագանքներին և հասկացողությանն այս հարցի վերաբերյալ՝ ժամանակին ուղղելով նրանց ունեցած ցանկացած սխալ տեսակետ։ Իհարկե, եթե ճշմարտությանը ձգտող որոշ եղբայրներ և քույրեր ունեն ըմբռնումներ, նրանց պետք է քաջալերել ավելի շատ հաղորդակցվել։ Բացի դրանից՝ առաջնորդողներն ու աշխատողները նաև պետք է օգնեն նրանց, ովքեր թույլ են կամ ունեն փոքր հասակ, և քաջալերեն նրանց ավելի շատ խոսել։ Ակնկալվող արդյունքն այն է, որ օգնեն եղբայրներին և քույրերին զանազանություն ձեռք բերելու և դասեր սովորելու տեղի ունեցող իրադարձություններից՝ սովորելով զանազանել մարդկանց և հարցերը։ Մարդկանց և հարցերը զանազանելու նպատակն է հնարավորություն տալ նրանց ճշգրտորեն հասկանալու տարբեր տեսակի մարդկանց և ըստ ճշմարտության սկզբունքների վարվելու նրանց հետ՝ օգտագործելով ճիշտ մեթոդներ՝ միաժամանակ ինքնուրույն դասեր սովորելով։ Ի՞նչ դասեր պետք է սովորեն նրանք։ Պետք է դիտարկեն, թե ինչպիսին է Աստծու վերաբերմունքն այս մարդկանց նկատմամբ, երբ Նա մանրամասն վերլուծում և մերկացնում է նրանց վիճակները։ Այս մարդկանց նկատմամբ Աստծու վերաբերմունքն իմանալն ավելի պարզ է դարձնում, թե ինչպիսի մարդ պետք է լինել և ինչպիսի ուղի պետք է ընտրել, այնպես չէ՞։ (Այո։) Մի խոսքով, վերջնական արդյունքը, որին պետք է հասնել, այն է, որ Աստծու ընտրյալ ժողովուրդը հասկանա ճշմարտությունը և մտնի իրականության մեջ իրական կյանքի միջավայրերում, ի վիճակի լինի բնականոն կերպով կատարելու իր պարտավորությունները և ենթարկվի Աստծու տնօրինություններին ու կարգավորումներին։ Այսկերպ առաջնորդողների և աշխատողների՝ եկեղեցու գործի կատարումը համահունչ կլինի Աստծու մտադրություններին։ Դատելով այս աշխատանքի կատարման երեք քայլերից՝ արդյոք դժվա՞ր է առաջնորդողների և աշխատողների համար լավ կատարել այս գործը։ (Ոչ։) Եթե ապավինես մարդկային բարությանը և որակին, կարող է փոքր-ինչ դժվար լինել այս գործը լավ կատարելը, որովհետև չես հասնի Աստծու պահանջած արդյունքին և չես կատարի առաջնորդողների և աշխատողների ճշմարիտ պարտականությունները։ Կարո՞ղ ես լավ կատարել այս գործը, եթե ապավինես ապականված մարդկային խառնվածքներին։ (Ոչ։) Ճշգրիտ ասած՝ այս գործն անելու համար ապականված խառնվածքներին ապավինելը նշանակում է գործել ըստ սեփական գաղափարների։ Ինչի՞ կհանգեցնի սա։ (Այն քաոս կառաջացնի եկեղեցում։) Սա հետևանքներից մեկն է։ Որքան շատ ես աշխատում, այնքան ավելի քաոսային են դառնում բաները։ Ի՞նչ է քաոսը։ Որո՞նք են քաոսի հատուկ վիճակները։ Դա այն է, երբ հավաքույթների ժամանակ մարդիկ չեն կարողանում բնականոն կերպով ուտել և խմել Աստծու խոսքերը կամ հաղորդակցվել ճշմարտության մասին։ Միշտ կան չար մարդիկ և չհավատացողներ, որոնք անհանգստություններ են առաջացնում, կամ կան մշտական վեճեր, որտեղ բոլորը կառչում են իրենց սեփական տեսակետներին և ձևավորում խմբավորումներ ու խմբակներ. եղբայրներն ու քույրերը զանազանություն չունեն և շփոթված են, նրանք, ովքեր ունեն հոգևոր հասկացողություն և սիրում են ճշմարտությունը, նույնպես անհանգստացած են, և նրանց կյանքը չի աճում։ Նման եկեղեցում չար մարդիկ և չհավատացողներն ամբողջությամբ իշխանություն ունեն, և Սուրբ Հոգին չի գործում։ Նման եկեղեցում, անկախ նրանից, թե ինչ է պատահում, մարդիկ բոլորը միաժամանակ խոսում են՝ արտահայտելով բոլոր տեսակի տեսակետներ, և գրեթե ոչ մի ճիշտ տեսակետ չի ասվում։ Եկեղեցին արագորեն պառակտվում է մի քանի խմբավորումների, մարդկանց միջև միասնություն չկա, և Սուրբ Հոգու աշխատանքի կամ ուղղորդման ոչ մի նշան չկա։ Մարդիկ զգուշանում են միմյանցից և կասկածանքով են վերաբերվում իրար. երկու կամ երեք խումբ մրցակցում է իշխանության և շահի համար. յուրաքանչյուրը փնտրում է իր սեփական հենարանը և հարձակվում ու վտարում է հերձվածողներին, և կարող են ամեն տեսակ չար գործեր կատարվել։ Սա քաոսի տեսարանն է։ Ինչպե՞ս է առաջանում այս իրավիճակը։ Մի՞թե այն պատճառով չէ, որ առաջնորդողներն ու աշխատողներն անկարող են կատարել իրենց աշխատանքը։ (Այո։) Առաջնորդողների և աշխատողների՝ ըստ իրենց սեփական գաղափարների աշխատելը հանգեցնում է այս հետևանքներին։ Ի՞նչ է նշանակում աշխատել ըստ սեփական գաղափարների։ Նշանակում է չհասկանալ ճշմարտությունը, սկզբունքներ չունենալ և կուրորեն գործել՝ հիմնվելով ապականված խառնվածքների և մարդկային պատկերացումների ու երևակայությունների վրա՝ հանգեցնելով եկեղեցում էլ ավելի քաոսային վիճակի։ Ոմանք գուցե ասեն. «Ինչպե՞ս կարող են լինել չար մարդիկ, որոնք անհանգստություններ են առաջացնում եկեղեցում։ Ես չգիտեմ՝ ով է ճիշտ և ով է սխալ կամ որ կողմն անցնել»։ Մյուսները գուցե ասեն. «Եկեղեցին պառակտված է մի քանի խմբավորումների։ Ինչպե՞ս պետք է ապրենք եկեղեցական կյանքով։ Յուրաքանչյուր հավաքույթ անարդյունք է և ժամանակի վատնում։ Այսպես հավատալ շարունակելը ոչ մի արդյունք չի տա»։ Երբ եկեղեցին այնքան քաոսային է դառնում, որ Աստծու ընտրյալ ժողովուրդն ի վիճակի չի լինում ապրելու եկեղեցական կյանքով, այն լիովին արհամարհանքով մերժվում է Աստծու կողմից։ Սա հստակորեն ցույց է տալիս, որ քանի դեռ չար մարդիկ և չհավատացողներն իշխանություն ունեն, կկործանեն եկեղեցին։ Եկեղեցին չի կարող գործել առանց լավ մարդկանց և առանց նրանց, ովքեր որպես առաջնորդողներ և աշխատողներ կիրառում են ճշմարտությունը. առանց նրանց անհնա՛ր կլինի վերահսկողության տակ պահել իրավիճակը։ Եթե չար մարդիկ և չհավատացողները չսահմանափակվեն, եկեղեցական կյանք չի լինի, և եկեղեցու բնականոն կարգը լիովին կտապալվի՝ վերածվելով խառնաշփոթի։ Սա այն արդյունքն է, երբ առաջնորդողներն ու աշխատողները լավ չեն կատարում իրենց աշխատանքը։ Եթե առաջնորդողներն ու աշխատողները չեն կարողանում ընդունել ճշմարտությունը, հաշվի առնել Աստծու մտադրությունները կամ ապավինել Աստծուն, ապա ի վիճակի չեն լինի լավ կատարելու եկեղեցու գործը։ Ի վիճակի չեն լինի լուծելու եկեղեցում ծագող որևէ խնդիր կամ լուծելու Աստծու ընտրյալ ժողովրդի առջև ծառացած որևէ դժվարություն։ Կարո՞ղ են արդյոք նման առաջնորդողներն ու աշխատողները լավ արդյունքներ տալ, եթե իշխանություն ունենան։ Նրանք կարող են միայն քաոս բերել եկեղեցի. ի վերջո սա այն իրավիճակն է, որն առաջանում է։ Այդ ժամանակ այս եկեղեցին ամայանում է, դառնում մի վայր, որտեղ Սատանան իշխանություն ունի. այն վատթարանում և վերածվում է մեկ այլ բանի։ Աստված չի ճանաչի այս եկեղեցին, և Սուրբ Հոգին չի գործի դրանում։ Նման եկեղեցին լոկ անվանական է և պետք է փակվի։

Կեղծ առաջնորդողների դրսևորումների մանրամասն վերլուծելը տասներկուերորդ պարտականության առնչությամբ

I. Կեղծ առաջնորդողները ցածր որակ ունեն և ի վիճակի չեն բացահայտելու խանգարումների և անհանգստությունների խնդիրները

Սրանք այն առաջադրանքներն են, որոնք առաջնորդողներն ու աշխատողները պետք է կատարեն, ինչպես նշված է տասներկուերորդ պարտականության մեջ. այժմ այլևս չենք հաղորդակցվի կոնկրետ օրինակների մասին։ Այսօրվա հաղորդակցության թեման այս առաջադրանքները կատարելիս կեղծ առաջնորդողների հատուկ դրսևորումները մերկացնելն է և բացահայտելը, թե որ վարքագծերն են արտացոլում կեղծ առաջնորդողների էությունը և կարող են օգտագործվել՝ մարդուն որպես այդպիսին բնորոշելու համար։ Սա է այսօրվա հաղորդակցության գլխավոր թեման։ Նախ այս աշխատանքում առաջնորդողների և աշխատողների համար պահանջը ժամանակին բացահայտելն է տարբեր մարդկանց, իրադարձություններն ու բաները, որոնք խանգարումներ և անհանգստություններ են առաջացնում Աստծու գործում և եկեղեցու բնականոն կարգում։ Ժամանակին բացահայտելն առաջնորդողների և աշխատողների համար պահանջվող չափանիշ է։ Երբ որևէ բան է ծագում, հենց որ սխալ բանի ամենաչնչին նշույլ է լինում, օրինակ՝ նշաններ, որ չար մարդիկ սկսում են հմտորեն բանեցնել, կամ ինչ-որ մեկը խնդիրներ առաջացնելու նշաններ է ցույց տալիս, առաջնորդողներն ու աշխատողները պետք է զգան դա և զգոն լինեն։ Եթե բթացած և բթամիտ են, դա խնդրահարույց կլինի։ Հատկապես այն իրավիճակներում, երբ կան չար մարդիկ, որոնք անհանգստություններ են առաջացնում, հենց որ այս խնդիրն սկսում է ի հայտ գալ, և պարզ չէ, թե հատկապես ինչ են մտադիր անել այս մարդիկ, կամ ինչպես կզարգանա իրավիճակը, այսինքն՝ երբ առաջնորդողներն ու աշխատողները դեռ չեն կարողանում թափանցել այս հարցի մեջ, չպետք է կուրորեն գործեն կամ ժամանակից շուտ անհանգստացնեն այս մարդկանց, որպեսզի խուսափեն սխալ դատողությունից։ Սակայն սա չի նշանակում չնկատել և անտեղյակ լինել իրավիճակին։ Փոխարենը դա նշանակում է սպասել և դիտարկել՝ տեսնելու, թե ինչպես են զարգանում բաները, և որոնք են այս մարդկանց մտադրությունները, նպատակներն ու շարժառիթները։ Սա այն աշխատանքն է, որն առաջնորդողներն ու աշխատողները պետք է անեն։ Երբ իրավիճակը զարգանում է որոշակի աստիճանի, և այս մարդիկ սկսում են բացասական տրամադրվածություն արտահայտել ու թյուր կարծիքներ տարածել՝ անհանգստություններ առաջացնելով Աստծու ընտրյալ ժողովրդի համար, առաջնորդողներն ու աշխատողները պետք է ժամանակին գործեն։ Պետք է առանց վարանելու ոտքի կանգնեն՝ մերկացնելու, մանրամասն վերլուծելու և սահմանափակելու այս անհատների չար գործերը՝ օգնելով մյուսներին դասեր սովորել և զանազանել ու թափանցել չար մարդկանց էության մեջ։ Սա խանգարումներ և անհանգստություններ առաջացնող տարբեր մարդկանց, իրադարձություններն ու բաները ժամանակին և ճշգրտորեն բացահայտելու գործընթացն է՝ սա է նշանակում, որ առաջնորդողներն ու աշխատողներն անում են այս աշխատանքը։ Այս աշխատանքի գլխավոր նպատակն է բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են եկեղեցու գործը, և ապա ժամանակին լուծել դրանք։ Սա այն է, ինչին առաջնորդողներն ու աշխատողները կարող են հասնել։ Ուստի որո՞նք են կեղծ առաջնորդողների դրսևորումներն այս աշխատանքում։ Ինչպե՞ս կարող ենք մանրամասն վերլուծել և զանազանել կեղծ առաջնորդողներին։ Հստակ է, որ կեղծ առաջնորդողները չեն կարող ժամանակին և ճշգրտորեն բացահայտել չար մարդկանց առաջացրած անհանգստությունները եկեղեցու գործում։ Սա կեղծ առաջնորդողների՝ եկեղեցու գործի կատարման ամենաակնհայտ խնդիրն է. նրանք զանազանություն չունեն չար մարդկանց՝ եկեղեցու գործում առաջացրած անհանգստությունների վերաբերյալ։ Ինչո՞ւ ասել, որ կեղծ առաջնորդողները չեն կարողանում բացահայտել խնդիրները կամ թափանցել խնդիրների էության մեջ։ Որոշ մարդկանց գործողությունները հստակորեն խանգարումներ և անհանգստություններ են եկեղեցու գործի համար, բայց կեղծ առաջնորդողները չեն կարողանում զանազանել կամ ընկալել խնդիրները. նրանք կույր են։ Ոմանք բացասականություն են դուրս թափում, մոլորեցնում և անհանգստացնում են ուրիշներին եկեղեցում։ Մյուսները խմբակներ են ձևավորում՝ գաղտնի ներգրավվելով կասկածելի գործարքների մեջ, հաճախ դատելով որոշ անհատների նրանց մեջքի հետևում։ Ոմանք էլ անխոհեմաբար գայթակղում և սիրախաղ են անում միմյանց հետ։ Կեղծ առաջնորդողները ձևացնում են, թե չեն տեսնում այս բաները՝ լիովին անտեղյակ լինելով այս խնդիրների լրջության և այն բանի մասին, թե որքան մարդկանց ճշմարտության ձգտումը և պարտավորության կատարումը կտուժի, եթե այս խնդիրները չլուծվեն, ինչպես նաև այն բանի մասին, թե ինչ հետևանքներ կբերեն դրանք, ուստի անտեսում են։ Երբ ոմանք խնդիրներ են նկատում և դրանց մասին զեկուցում կեղծ առաջնորդողին, կեղծ առաջնորդողը գուցե ասի. «Նրանք բոլորը եղբայրներ և քույրեր են. ո՞վ ապականություն չի արտահայտում։ Ո՞վ չունի զգացմունքներ և ցանկություններ։ Թեթևամտորեն մի՛ դատեք կամ դատապարտեք ուրիշներին»։ Անկախ նրանից՝ որքան անհեթեթ, չարասեր կամ ճշմարտությանը հակասող է ինչ-որ բան եկեղեցում, կեղծ առաջնորդողները պարզապես չեն տեսնում դա։ Ոմանք հավաքույթների ժամանակ միշտ բացասաբար են խոսում՝ ասելով այնպիսի բաներ, ինչպիսիք են. «Նրանք անընդհատ ասում են, որ Աստծու օրը մոտ է. իրականում ե՞րբ է այն գալու»։ Որոշ եղբայրներ և քույրեր անգիտակցաբար ներգործության են ենթարկվում դրանից, բայց ո՞րն է կեղծ առաջնորդողի արձագանքը։ Դա համարում է բնականոն թուլություն և չի տեսնում, որ բացասականություն դուրս թափել, մոլորեցնել և ուրիշներին անհանգստացնել է։ Որոշ եղբայրներ և քույրեր հստակորեն ներգործության են ենթարկվում իրենց պարտավորությունները կատարելիս։ Այլևս չեն ցանկանում քարոզել ավետարանը և այլևս դրականորեն կամ ակտիվորեն չեն միանում հավաքույթներին։ Ամեն անգամ, երբ հավաքույթ է լինում, նրանց պետք է կանչեն մասնակցելու համար։ Սակայն կեղծ առաջնորդողը սա որպես խնդիր չի տեսնում։ Չի նկատում, թե ինչ փոփոխություններ են տեղի ունենում եկեղեցում բոլորի շրջանում, երբ այս խնդիրն առաջանում է։ Պարզապես մեխանիկորեն հավաքույթներ է անցկացնում որպես սովորություն՝ անտեղյակ լինելով, թե ինչ է կատարվում կուլիսներում, մարդկանց վիճակների փոփոխությունների մասին, թե ինչ խնդիրներ ունեն մարդիկ, ով է առաջացրել դրանք, ովքեր են գլխավոր մեղավորները, ումից են ծագել խնդիրները, և հատկապես ինչ խնդիրներ պետք է լուծվեն. չի կարողանում ընկալել այս ամենից և ոչ մեկը։ Արդյոք տեսողության պակասի՞ պատճառով է, որ չի կարողանում ընկալել այս բաները։ (Ոչ։) Քանի որ տեսողության պակաս չունի, ինչո՞ւ է այնպես, որ երբ եկեղեցում ի հայտ են գալիս նման լուրջ խանգարումներ, անհանգստություններ և ակնհայտ թյուր կարծիքներ, նրան չի հաջողվում տեսնել կամ բացահայտել դրանք։ Հստակ է, որ այս առաջնորդողը կույր է և չունի հոգևոր հասկացողություն։ Ոմանք ասում են. «Թեև չի կարողանում բացահայտել այս խնդիրները, կարող է կարդալ Աստծու խոսքերը մարդկանց համար հավաքույթների ժամանակ։ Անկախ նրանից, թե մարդիկ հասկանում են նրա կարդացածը, կամ արդյոք դա որևէ արդյունք տալիս է, համառորեն կարդում է Աստծու խոսքերը։ Միայն այս պատճառով կարող է համարվել լավ առաջնորդող»։ Նա կենտրոնանում է միայն Աստծու խոսքերը կարդալու վրա. եթե դա ոչ մի արդյունքի չի հանգեցնում, մի՞թե սա պարզապես ձևականություն անել չէ։ Եթե չի կարողանում լուծել խնդիրները, մարդիկ ի՞նչ օգուտ կարող են քաղել հավաքույթներից։ Ուստի արդյոք այս առաջնորդողը կե՞ղծ առաջնորդող է։ (Այո։) Այս աշխատանքը կատարելիս կեղծ առաջնորդողի դրսևորումներից մեկը կուրությունն է։ Նա կույր է՝ անկախ նրանից, թե որքան ակնհայտ է խնդիրը հենց իր աչքի առջև կամ տեղի է ունենում իր շուրջը, չի կարողանում տեսնել կամ բացահայտել այն։ Արտաքնապես գուցե թվում է, թե նա ավելի շատ է փայփայում Աստծու խոսքերը, քան սովորական մարդը, բայց չի հասկանում, թե ինչի մասին են Աստծու խոսքերը, որ մարդկանց են դրանք վերաբերում կամ որ իրավիճակներին են անդրադառնում. նա չի կարողանում Աստծու խոսքերն իրական կյանքի հետ կապել։ Ուստի ո՞րն է այն հասկացողությունը, որի մասին նա հաղորդակցվում է։ Արդյոք այն համահո՞ւնչ է ճշմարտությանը։ Կարո՞ղ է արդյոք նա իրական խնդիրներ լուծել։ (Ոչ։) Երբ նա քարոզում է, դատարկաբանում է, ասես մեծ հասկացողություն ունի ճշմարտության վերաբերյալ, բայց չի կարողանում բացահայտել չար մարդկանց առաջացրած ակնհայտ անհանգստությունները եկեղեցում՝ փոխարենը գործելով այնպես, ասես ոչինչ չի պատահել։ Արդյոք սա ցույց տալի՞ս է, որ նա հասկանում է ճշմարտությունը և զանազանություն ունի։ Արդյոք ունի՞ Աստծու խոսքերի ճշմարիտ հասկացողություն։ (Ոչ։) Եթե կարող է բնականոն կերպով կարդալ Աստծու խոսքերը, ինչո՞ւ չի կարող օգտագործել դրանք՝ խնդիրները դիտարկելու և լուծելու համար։ Ինչո՞ւ է այնպես, որ նրա միտքը երբեք չի բացվում, երբ կարդում է Աստծու խոսքերը։ Ինչո՞ւ չունի սուր սիրտ, երբ կարդում է Աստծու խոսքերը։ Ո՞րն է այս խնդրի արմատը։ Ինչո՞ւ է կույր։ Ո՞րն է նրա կուրության պատճառը։ (Այն է, որ չունի Աստծու խոսքն ըմբռնելու կարողություն և չափազանց ցածր որակ ունի։) Ճիշտ է։ Ոչ թե նրա աչքերն են կույր, այլ նրա սիրտն է կույր։ Ի՞նչ է նշանակում կույր սիրտ ունենալ։ Նշանակում է ունենալ չափազանց ցածր որակ և չունենալ Աստծու խոսքերն ըմբռնելու կարողություն։ Անկախ նրանից՝ Աստծու որքան խոսքեր է նա կարդում, միայն մակերեսորեն է հասկանում դրանք։ Նա չի կարողանում դրանք կապել եկեղեցում ի հայտ եկող տարբեր մարդկանց, իրադարձությունների, բաների և իրավիճակների հետ, ոչ էլ կարող է վերաբերվել, վարվել և լուծել տարբեր խնդիրներ՝ ըստ ճշմարտության սկզբունքների։ Սա է նրա կուրության արմատը. նա ցածր որակ ունի և ընդունակ չէ այս աշխատանքի համար։ Հետևաբար, անկախ նրանից, թե որքան ջանասիրաբար է ուսումնասիրում և խստորեն վարժվում, և անկախ նրանից, թե որքան է ջանում լրացնել իր անկարողությունների պակասը, կարո՞ղ է արդյոք կատարել առաջնորդողների և աշխատողների պարտականությունները։ Չի կարող։ Այս մարդիկ բավականին խղճալի են։ Անկախ նրանից, թե որքան են զինվում բառերով և վարդապետություններով, չեն կարող կատարել առաջնորդողների և աշխատողների պարտականությունները կամ իրականացնել այս աշխատանքը։

Հենց նոր հաղորդակցվեցինք այս կեղծ առաջնորդողների դրսևորման մասին, այն է՝ նրանք չեն կարողանում տեսնել, որ չար մարդկանց և հակաքրիստոսների գործողությունները անհանգստություններ են պատճառում եկեղեցում, ոչ էլ կարողանում են թափանցել չար մարդկանց և հակաքրիստոսների էության մեջ։ Երբ բախվում են այնպիսի հարցերի, որտեղ չար մարդիկ խանգարումներ և անհանգստություններ են առաջացնում, երբեմն գուցե որևէ հուշում նկատեն, կամ, լինի իրենց փորձառության, զգացողության թե կանխազգացման միջոցով, գուցե պարզապես զգան, որ ինչ-որ բան այնքան էլ ճիշտ չէ, որ այդ մարդու աչքերի արտահայտությունը, հայացքը և խոսքերը փոքր-ինչ անբնականոն են։ Գուցե փոքր-ինչ զգացողություն ունենան, բայց չեն կարողանում թափանցել շատ բաների մեջ, և նրանց չի հաջողվում բացահայտել խնդիրների մեծ մասը։ Ո՞րն է խնդիրների էության մեջ նրանց չթափանցելու պատճառը։ Սա ևս մեկ հարցի է առնչվում։ Նրանք այնքան ջանասեր են, ողջ օրը մնում են իրենց սենյակներում՝ քարոզներ գրելով, իրենց հոգևոր նվիրաբերման մասին նշումներ անելով, Աստծու խոսքերի վերաբերյալ իրենց հասկացողություններն ու փորձառությունները գրի առնելով, օրհներգեր սովորելով, նպատակներ սահմանելով, թե ամեն օր քանի անգամ աղոթեն, որքան կարդան Աստծու խոսքերը և քանի քարոզ լսեն, և որքան ժամանակում փորձառական վկայության հոդված գրեն. նրանք ավարտում են այս բոլոր առաջադրանքները, ուստի ինչո՞ւ դեռևս չեն կարողանում թափանցել բաների մեջ, երբ դրանք տեղի են ունենում։ Նրանք չեն հասկանում ճշմարտությունը։ Կարող են միայն բառեր և վարդապետություններ խոսել և չեն կարողանում փաստացի խնդիրներ լուծել։ Որոշ մարդիկ միշտ բառեր և վարդապետություններ են խոսում՝ ուրիշներին մոլորեցնելու համար, իսկ կեղծ առաջնորդողները չեն կարողանում թափանցել դրա մեջ։ Թեև երբեմն զգում են, որ ինչ-որ բան սխալ է, որ գուցե խնդիր կա, տեսնելով, որ այդ մարդիկ չար չեն թվում, այնուամենայնիվ, պարզապես թույլ են տալիս, որ հարցն անցնի բթամիտ կերպով։ Նրանք ի վիճակի չեն փնտրելու ճշմարտության սկզբունքները՝ նման խնդիրները զանազանելու համար, և նույնիսկ եթե կարդացել են Աստծու խոսքերը, որոնք մերկացնում են նման մարդկանց վիճակներն ու էությունը, չգիտեն ինչպես դրանք կապել այս իրավիճակների հետ։ Նրանց միտքը մշուշոտ է, և չեն կարողանում թափանցել այս բաների մեջ։ Երբ ուզում են փնտրել, չգիտեն ինչպես ձևակերպել դա։ Նրանք երկար ժամանակ խոսում են՝ առանց բացատրելու խնդրի էությունը և առանց հստակորեն նկարագրելու, թե ինչպիսին են նման մարդկանց ընդհանուր դրսևորումները, ինչպիսին են նրանց մարդկայնությունը, ձգտումը, իրենց պարտավորությունների կատարումը և Աստծու համար ծախսվելու վճռականությունը, կամ ինչպիսին է նրանց վերաբերմունքը ճշմարտության նկատմամբ, և արդյոք նրանք ճշմարտությունն ընդունող մարդիկ են։ Այս կեղծ առաջնորդողները չեն կարողանում թափանցել այս հարցերի մեջ կամ հստակորեն բացատրել դրանք։ Նույնիսկ եթե զգում են, որ խնդիր կա, շատախոսում են՝ առանց իրենց միտքը հստակեցնելու մի շարք բաներ ասելով։ Նրանց ունկնդիրները պետք է կարողանան զանազանել, դուրս բերել հիմնական կետերը և վերլուծել նրանց խոսքերը, որպեսզի իմանան նրանց տված հարցերը, նրանց նկարագրած անձի ընդհանուր վիճակը և ի վերջո բնորոշեն այդ անձի էությունը՝ արդյոք նա չար է, թե բարի, արդյոք ճշմարտությանը ձգտող մեկն է, թե պարզապես տքնող է։ Երբ կեղծ առաջնորդողին խնդրես որևէ խնդիր նկարագրել կամ հարց բարձրացնել, նա երբեք չի կարողանա հստակորեն նկարագրել խնդրի արմատն ու էությունը կամ դրա առանցքը։ Կարճ ասած՝ կեղծ առաջնորդողները որևէ հատուկ վերաբերմունք չունեն այն խնդիրների նկատմամբ, որոնց մեջ չեն կարողանում թափանցել, իսկ այն հարցերում, որտեղ կարող են նկատել որոշ ակնարկներ, դեռևս չեն կարողանում թափանցել այդ խնդիրների էության մեջ։ Նույնիսկ երբ որոշ մարդիկ բացասականություն են դուրս թափում և պատկերացումներ են տարածում՝ հակառակ ազդեցություն առաջացնելով եկեղեցական կյանքի վրա, չեն կարողանում թափանցել դրա մեջ։ Չեն կարողանում թափանցել խնդրի էության մեջ կամ բնորոշել այն դրա մակերեսից կամ սաղմնային փուլից։ Իհարկե, խնդրի էության մեջ թափանցելը պարզ հարց չէ։ Եկեղեցու գործում ամենակարևորն Աստծու խոսքերի հիման վրա տարբեր մարդկանց էության մեջ թափանցելն է։ Նրանք, ովքեր հասկանում են ճշմարտությունը, կարող են հասնել դրան, բայց կեղծ առաջնորդողներն ու կեղծ աշխատողները չեն կարող։ Երբ նրանք տեսնում են, որ հակաքրիստոսներն անհանգստացնում են եկեղեցու գործը, չեն կարողանում թափանցել խնդրի էության մեջ և նույնիսկ պաշտպանում են հակաքրիստոսներին՝ ասելով. «Նրանք պարզապես որոշ ապականված խառնվածքներ են դրսևորում և փոքր-ինչ ամբարտավան, կամակոր ու կամայական են։ Նրանք դեռ կարող են դիմանալ դժվարություններին՝ իրենց պարտավորությունները կատարելիս։ Ուստի մենք չպետք է դատենք և դատապարտենք նրանց. չպետք է մեծ աղմուկ բարձրացնենք դրա շուրջ»։ Մյուսները հարցնում են. «Եթե նրանք կարող են դիմանալ դժվարություններին՝ իրենց պարտավորությունները կատարելիս, արդյո՞ք ճշմարտությանը ձգտող մարդիկ են։ Արդյո՞ք կուլիսների հետևում հրահրել, մոլորեցրել կամ ներքաշել են ուրիշներին։ Արդյո՞ք մեծարել և վկայել են սեփական անձի մասին»։ Կեղծ առաջնորդողները չեն կարողանում թափանցել այս հարցերի մեջ։ Նույնիսկ որոշ մարդիկ կան, որոնք, Աստծուն վկայելու դրոշի ներքո միտումնավոր զրպարտում և հայհոյում են Աստծուն և դիտավորյալ ասեկոսեներ են տարածում՝ միաժամանակ մանրամասն վերլուծելով և խոսելով Նրա վերաբերյալ իրենց սեփական պատկերացումները ճանաչելու մասին։ Լսելով, որ նրանք անում են դա, կեղծ առաջնորդողները գուցե զգան, որ նրանց ասածը փոքր-ինչ սխալ է հնչում, բայց չեն կարողանում թափանցել խնդրի լրջության մեջ, առավել ևս չեն կարող տեսնել այն բացասական ազդեցությունն ու ծանր հետևանքները, որ բերում են այս խոսքերը։ Հետևաբար տարբեր խանգարումներ և անհանգստություններ, որոնք տեղի են ունենում հենց կեղծ առաջնորդողների քթի տակ, կա՛մ լիովին աննկատ են մնում նրանց կողմից, կա՛մ եթե նկատում են, չգիտեն՝ ինչպես բնորոշել դրանք կամ ինչպես կապեր ստեղծել Աստծու խոսքերի և այս իրավիճակների միջև։ Այս շատ հստակ հարցերը նրանց համար վերածվում են խառնաշփոթի։ Կեղծ առաջնորդողները բթամիտներ են։ Եկեղեցում չեն կարողանում զանազանել, թե որ մարդիկ են ձգտում ճշմարտությանը, և որ մարդիկ են ճշմարիտ հավատացյալներ, որոնք կարող են ընդունել ճշմարտությունը։ Չեն կարողանում զանազանել, թե որ մարդիկ չեն ձգտում ճշմարտությանը, բայց դեռևս ի վիճակի են տքնելու և մեծամասամբ պատրաստ են գին վճարելու և գործելու ըստ սկզբունքների, և համեմատաբար ենթարկվող ու հնազանդվող են, չնայած երբեմն որոշ բացասական խոսքեր են ասում։ Նաև չեն կարողանում զանազանել, թե որ մարդիկ են բացառապես բացասական դերեր խաղում, բացասականություն դուրս թափում և դատում ուրիշներին, և միշտ պատկերացումներ ունեն Աստծու տան բոլոր աշխատանքային կարգավորումների և Աստծու տան բոլոր աշխատանքների վերաբերյալ կանոնների ու պահանջների մասին՝ տածելով դիմակայության, այլ ոչ թե ընդունման վերաբերմունք, և հատկապես անհարգալից են այս բաների նկատմամբ՝ ընդհուպ մինչև դրանք դատելը։ Կարճ ասած՝ կեղծ առաջնորդողները չեն կարողանում թափանցել որևէ տեսակի մարդկանց էության մեջ։ Ավելի վատ, եկեղեցում կան որոշ մարդիկ, որոնք հաճախ պատկերացումներ են տարածում, բացասականություն դուրս թափում և նույնիսկ չեն կարդում Աստծու խոսքերը հավաքույթների ժամանակ։ Միշտ խմբավորումներ են ձևավորում՝ ներգրավվելով նախանձի և վեճերի մեջ։ Որոշ մարդիկ միշտ ուզում են առաջնորդողներ լինել, միշտ ուզում են ապրել եկեղեցու հաշվին և միշտ ուզում են տիրանալ Աստծու տան ունեցվածքին։ Կան նաև որոշ մարդիկ, որոնք արտաքնապես կարծես թե որոշակի լավ վարքագիծ ունեն, բայց որևէ դրական դեր չեն խաղում իրենց պարտավորություններում։ Կեղծ առաջնորդողները չեն կարողանում թափանցել այս բացասական կերպարների մեջ և չեն կարողանում դասակարգել նրանց։ Չեն կարողանում հասկանալ, թե հատկապես ինչ ուղիով են գնում այս մարդիկ, որն է նրանց էությունը, և արդյոք նրանք ճշմարտությունն ընդունող մարդիկ են։ Մի՞թե սա կեղծ առաջնորդողների որակի խնդիր չէ։ Այս կեղծ առաջնորդողները չափազանց ցածր որակ ունեն։ Այն ամենը, ինչ նրանք անում են, լիակատար խառնաշփոթ է, և ցանկացած աշխատանք, որ ստանձնում են, ի վերջո վերածվում է լիակատար անկարգության։

Որոշ մարդիկ առանց սկզբունքների ծախսում են ընծաները, երբ իրեր են գնում Աստծու տան համար՝ կամայականորեն գնելով բաներ՝ առանց թույլտվություն ստանալու։ Կեղծ առաջնորդողները, տեսնելով դա, նույնիսկ ասում են. «Թեև փոքր-ինչ ավելի շատ փող ծախսեցին, նրանց մտադրությունները լավն էին։ Աստծու տան համար իրեր գնելիս պետք է գնենք լավագույնը. սա փողի վատնում չէ։ Մի՞թե այսպես չպետք է օգտագործվեն ընծաները»։ Արդյոք նրանց խոսքերում սկզբունքներ կա՞ն։ (Ոչ։) Ուստի ի՞նչ խոսքեր են սրանք։ Մի՞թե դրանք բթացած չեն։ Անսկզբունք խոսքերը բթացած խոսքեր են, և անհիմն խոսքերը նույնպես բթացած խոսքեր են։ Որոշ մարդիկ եկեղեցական կյանքի ընթացքում հաճախ բառեր և վարդապետություններ են խոսում. նրանք հատկապես պերճախոս են և խոսում են կառուցվածքային ձևով, որը բավականին կազմակերպված է հնչում, և խոսելու գերազանց հմտություններ ունեն։ Ի՞նչ են ասում կեղծ առաջնորդողները նման մարդկանց մասին։ «Մեր եկեղեցական կյանքն ամբողջությամբ հիմնված է այսինչի վրա։ Նա ամենաճարտարախոսն է և ամենալավն է հասկանում Աստծու խոսքերը։ Առանց նրա՝ մեր եկեղեցական կյանքը անհավանականորեն չոր և անհետաքրքիր կլիներ»։ Նրանք չգիտեն, որ այս մարդիկ միայն բառեր և վարդապետություններ են խոսում։ Որքան էլ մարդ լսի նրանց, ոչ մի հոգևոր օգուտ չի ստանա, չի հասկանա ճշմարտությունը կամ չի իմանա ինչպես ճշմարտությունը կապել իր հետ՝ հասկանալու իր սեփական վիճակը և լուծելու իր խնդիրները։ Կեղծ առաջնորդողների շողոքորթության և հրահրման ներքո այն մարդկանց, որոնք բառեր և վարդապետություններ են խոսում, որոնք սիրում են ուշադրության կենտրոնում լինել, և նույնիսկ նրանց, ովքեր իրենց ելույթներում հաճախ շեղվում են թեմայից՝ յուրաքանչյուր հավաքույթի ժամանակ երկար-բարակ չափազանցված խոսելով անհեթեթ և լայնածավալ թեմաների շուրջ, դրսևորվելու հնարավորություն է տրվում։ Կեղծ առաջնորդողներն ի վիճակի չեն զանազանելու նրանց և նույնիսկ տաղանդավոր մարդիկ են համարում՝ շողոքորթելով ու ասելով. «Դուք այնքան լավ եք խոսում. ինչո՞ւ փորձառական վկայության հոդվածներ չեք գրում։ Ի՜նչ ափսոս»։ Եկեղեցում այդ համալսարանական ուսանողներին, պրոֆեսորներին և մտավորականներին կեղծ առաջնորդողները գանձեր են համարվում։ Նրանք ասում են. «Այս մտավորականներն ու պրոֆեսորները տաղանդավոր անհատներ են։ Նրանք հսկայական փորձ և համբավ ունեն հասարակության մեջ։ Եթե առաջնորդողներ և աշխատողներ դառնան եկեղեցում, ավելի շատ աշխատանք կարող է արվել, և Աստծու ընտրյալ ժողովուրդը կարող է ավելի շատ օգուտ քաղել և ավելին ձեռք բերել։ Ապագայում եկեղեցու գործն ամբողջությամբ հիմնված կլինի նրանց վրա։ Եթե այս մտավորականներն առաջնորդեն մեզ, Աստծուն մեր հավատալն անշուշտ օրհնություններ կբերի»։ Հետևաբար այն եկեղեցիներում, որտեղ կան կեղծ առաջնորդողներ, նրանք, ովքեր կարգավիճակ ունեն հասարակության մեջ, ովքեր բանիմաց են, ովքեր պերճախոս են, ովքեր դատարկ կերպով խոսում են բառերի և վարդապետությունների մասին, ովքեր որոշակի հեղինակություն ունեն և այլն. այս բոլոր մարդիկ, որոնք բացարձակապես չունեն ճշմարտության իրականություն, գերիշխող դիրքեր են զբաղեցնում եկեղեցում և կեղծ առաջնորդողների կողմից դիտվում են որպես եկեղեցու հիմնական ուժեր և նույնիսկ այսպես կոչված սյուներ։ Երբ եկեղեցում ինչ-որ բան է պատահում, կեղծ առաջնորդողներն ասում են. «Գնացե՛ք և հարցրե՛ք այսինչին։ Նա ընկերության գործադիր տնօրենն էր», կամ «Գնացե՛ք և հարցրե՛ք այսինչին։ Նա այսինչ համալսարանի պրոֆեսոր էր», կամ «Գնացե՛ք և հարցրե՛ք այսինչին։ Նա իրավաբանական ընկերության գլխավոր իրավաբանն էր»։ Կեղծ առաջնորդողներն այս մարդկանց վերաբերվում են որպես եկեղեցու սյուների և հիմնական ուժերի։ Կարո՞ղ է արդյոք եկեղեցական կյանքը լավը լինել նման հանգամանքներում։ (Ոչ։) Ուստի ո՞րն է արդյունքը։ Այս այսպես կոչված հիմնական ուժերն ու սյուները գաղտնի կամ նույնիսկ բացահայտորեն մրցակցում են կարգավիճակի համար և խմբավորումներ են ձևավորում և հաճախ պատկերացումներ են տարածում ու ասեկոսեներ տարածում։ Եկեղեցու այն եղբայրներն ու քույրերը, որոնք ճշմարիտ հավատացյալներ են, սիրում են ճշմարտությունը, կարող են ընդունել ճշմարտությունը և ունեն ճշմարտության մաքուր ըմբռնում, հաճախ մեկուսացվում և ճնշվում են նրանց կողմից։ Այս այսպես կոչված ականավոր հասարակական գործիչները, անկախ նրանից՝ իրենց պարտավորություններն են կատարում, թե որևէ աշխատանք են ստանձնում, հավատարմություն չունեն և երբեք չեն գործում ըստ ճշմարտության սկզբունքների. նրանք ամբողջովին հետևում են անհավատ հասարակության ուղիներին։ Հետևաբար նման եկեղեցում նրանք, ովքեր իսկապես ձգտում են ճշմարտությանը, ովքեր ունեն մաքուր ըմբռնում և ովքեր ունեն որոշակի մարդկայնություն և արդարադատության զգացում, խոսելու տեղ չունեն, խոսելու իրավունք չունեն և, անշուշտ, որոշումներ կայացնելու իրավունք չունեն։ Անկախ նրանից, թե ինչ է պատահում եկեղեցում, վերջնական որոշում կայացնողը միշտ այսպես կոչված առանցքային անդամների այս խումբն է։ Կեղծ առաջնորդողները պաշտում և կուրորեն հավատում են այս մարդկանց, ուստի ի վերջո ապավինում են նրանց՝ լուծումներ գտնելու համար, երբ ինչ-որ բան է պատահում։ Եթե այս մարդիկ ձգտեին ճշմարտությանը և գործեին ըստ ճշմարտության սկզբունքների, դա լավ բան կլիներ։ Սակայն այս մարդկանց մեծ մասը չի ձգտում ճշմարտությանը։ Նրանք որոշակի գիտելիքներ և կրթություն ունեն, հասարակական կարգավիճակ ունեն, և դրան գումարած՝ նենգ ու նենգամիտ մարդկայնություն ունեն, ճարտար լեզու ունեն և հմուտ են ուրիշներին մոլորեցնելու մեջ։ Սա հենց հակաքրիստոսների բնական էությունն է։ Ո՞րն է արդյունքը, երբ կեղծ առաջնորդողներն ապավինում են այս մարդկանց։ Նրանք լիովին խառնաշփոթի են վերածում եկեղեցու գործը և եկեղեցական կյանքի կարգը և կործանում են Աստծու ընտրյալ ժողովրդի կյանքի մուտքը՝ ստիպելով եկեղեցուն ամբողջությամբ կորցնել իր վկայությունը։ Որոշ կեղծ առաջնորդողներ հույս ունեն եկեղեցում ազդեցիկ մարդ ունենալու, որը հասկանում է քաղաքականությունից և ընթացիկ իրադարձություններից՝ մտածելով. «Եթե նման մարդ լիներ, որն ընդլայներ եկեղեցու մասշտաբը, մեծացներ դրա ազդեցությունը և բարձրացներ հեղինակությունը, ավետարանը տարածելու գործը հույս կունենար։ Դա իսկապես տոնելու առիթ կլիներ»։ Կեղծ առաջնորդողների կողմից վերահսկվող եկեղեցիներում եկեղեցական կյանքի ընթացքում որոշ մարդիկ լայնորեն խոսում են քաղաքականության, ընթացիկ իրադարձությունների, միջազգային իրավիճակի և ներքին գործերի մասին։ Քննարկում են բարձրաստիճան քաղաքական գործիչների անձնական կյանքը և նույնիսկ պարզ ու տրամաբանական կերպով վերլուծում են այդ քաղաքական գործիչների դավադրություններն ու բացահայտ ծրագրերը։ Կեղծ առաջնորդողները, նախանձից թուքը հոսեցնելով, ասում են. «Վերջապես մեր եկեղեցին ազդեցիկ մարդ ունի, որը կօգնի մեզ պահպանելու արտաքին տեսքը։ Ես միշտ վհատված ու հիասթափված էի զգում և չէի կարողանում գլուխս բարձր պահել, որովհետև մեր եկեղեցին չուներ այսպիսի ազդեցիկ մարդ։ Բայց հիմա ունենք նման մարդ մեր եկեղեցում։ Ուստի պետք է թույլ տանք, որ այս մարդն անի այն, ինչ ուզում է, և ասի այն, ինչ ուզում է, և ազատություն տանք նրան։ Մի՞թե Աստծու տունը չի կիրարկում ազատություն և մարդու իրավունքներ։ Մի՞թե Թագավորության դարաշրջանը չի շեշտում մարդու իրավունքները»։ Կեղծ առաջնորդողներն այն մարդկանց, որոնք սիրում են խոսել քաղաքականության մասին և մեկնաբանել հայտնի մարդկանց, որոնք հաճախ մարդկանց մեջ երկար-բարակ խոսում են վեհ, դատարկ գաղափարների մասին, վերաբերվում են որպես հազվագյուտ գանձերի և ուզում են նրանց մշակել որպես եկեղեցու սյուներ և հենարաններ։ Այսպիսով՝ հաճախ քաջալերում և գովաբանում են նրանց՝ վախենալով, որ դա կազդի եկեղեցու գործի վրա, եթե նրանք բացասական դառնան։ Կարճ ասած՝ այս կեղծ առաջնորդողները թմրած են և կույր։ Չեն կարողանում ժամանակին բացահայտել տարբեր մարդկանց, որոնք խանգարում և անհանգստացնում են եկեղեցու գործը։ Նույնիսկ եթե բացահայտում են նրանց, չեն կարողանում թափանցել չար մարդկանց էության մեջ։ Չեն կարողանում նույնիսկ թափանցել ակնհայտ չար մարդկանց մեջ, որոնք ընկնում են հակաքրիստոսների կարգի տակ, ինչպես օրինակ նրանք, ովքեր խմբավորումներ են ձևավորում և անկախ թագավորություններ ստեղծում։ Երբ տեսնում են, որ հակաքրիստոսները խմբավորումներ են ձևավորում, ցուցադրում են իրենց և անում են այն, ինչ ցանկանում են իրենց տիրապետած հսկայական իշխանությամբ, ինչպե՞ս են կեղծ առաջնորդողները գնահատում նրանց։ «Այս մարդն արտակարգ է, իսկապես ուշագրավ է։ Նախկինում չէի նկատել այս տաղանդը. նա շատ ավելի լավն է, քան ես, իսկապես ինձ ամոթով է թողնում։ Նայե՛ք նրա ունակություններին. նա ի վիճակի է բաներ ստանձնելու և բաց թողնելու, խոսելու բարձր մակարդակով և պահելու իր խոսքը։ Ես, մյուս կողմից, ոչ մի բանի պիտանի չեմ։ Նման եմ երկչոտ փոքրիկ աղջկա»։ Նրանք մեծապես հիանում են հակաքրիստոսներով, խոնարհվում են նրանց առջև ու հոժարակամ դառնում նրանց հետևորդները։ Կեղծ առաջնորդողների այս դրսևորման մի բնութագիրը կուրությունն է, իսկ մյուսը՝ թմրածությունը։ Ընդհանուր առմամբ, կեղծ առաջնորդողների այս խնդրի էությունը ցածր որակն է։

Մարդիկ աչքեր ունեն, որպեսզի կարողանան բաներ տեսնել։ Երբ մարդն ինչ-որ բան է տեսնում, նրա միտքը կարձագանքի և դատողություններ կանի, իսկ դատողություն ձևավորելուց հետո նա տեսակետ կզարգացնի և կիրարկման ուղի ձեռք կբերի։ Սա ապացուցում է, որ նա կույր չէ։ Անկախ նրանից, թե նա ինչ է տեսնում, բնականոն արձագանք ունի և գիտի՝ ինչպես առերեսվել դրան և վարվել դրա հետ։ Սա բնականոն մտածողություն ունեցող մարդ է։ Մարդիկ իրենց տեսածին արձագանքելու գործընթաց ունեն։ Նրանք այս կամ այն չափով կխորհեն և կմտածեն դրա շուրջ։ Մինչ նրանց մտքերը ծավալվում են, այդ բանի պատկերն աստիճանաբար ձևավորվում է նրանց մտքում, և նրանք զարգացնում են իրենց սեփական տեսակետները, վերաբերմունքն ու մոտեցումները։ Ուստի ո՞րն է այս բաներն առաջացնելու նախապայմանը։ Մարդու աչքերը պետք է կարողանան բաներ տեսնել, ապա հավաքված տեղեկատվությունը փոխանցել նրա ուղեղին և մտքին՝ խորհրդածելու համար։ Եթե մարդը կարողանում է իր աչքերով տեսնել բաներ, ուրեմն կույր չէ, և ապա կարող է մտածել ու խորհել, ունենալ գիտակցություն, վերաբերմունք և տեսակետներ և ի վերջո ճիշտ եզրակացություններ անել։ Իհարկե, այս եզրակացություններին հանգելը որոշակի ժամանակ է պահանջում։ Ի՞նչ է նշանակում գիտակցություն, տեսակետներ և վերաբերմունք ունենալ նախքան այս եզրակացություններին հանգելը։ Նշանակում է, որ մարդու միտքն ակտիվ է, ոչ թե թմրած, ինչն ապացուցում է, որ այս մարդը ողջ է, ոչ թե մեռած։ Կեղծ առաջնորդողները ցածր որակ ունեն։ Ինչո՞վ է այն ցածր։ Կեղծ առաջնորդողները զուրկ են այս երկու հատկանիշներից։ Նրանց աչքերը բաց են, բայց չեն կարողանում տեսնել, թե ինչպես են բաները տեղի ունենում կամ ծավալվում, ինչը կուրություն է։ Բացի դրանից՝ երբ բաներ են տեսնում, նրանց միտքը ոչ մի արձագանք չի տալիս, ոչ մի տեսակետ կամ միտք չեն ձևավորում և չունեն միջոցներ կամ ճիշտ ուղիներ՝ դատելու և դրանով իսկ եզրակացություններ անելու համար։ Սա հոգու թմրածություն է։ Հոգով թմրած մարդիկ չեն կարողանում զանազանել ոչինչ, չունեն ճիշտ գնահատումներ կամ ճշգրիտ դատողություններ, և ի վերջո չեն կարողանում ճիշտ եզրակացություններ անել և չգիտեն՝ ինչպես մոտենալ, վարվել կամ լուծել առկա հարցերը։ Սա թմրած և բթամիտ լինելն է։ Երբ մարդն իր հոգում այնքան թմրած և բթամիտ է, որ ընդհանրապես չի արձագանքում, երբ ինչ-որ բան է պատահում, դա մեռած լինելն է։ Սա ճշգրտորեն նկարագրում է հարցը։ Եկեք առայժմ մի կողմ դնենք այն հարցը, թե արդյոք կեղծ առաջնորդողներն իսկապես մեռած են, և պարզապես ասենք, որ ցածր որակ ունեն։ Որքա՞ն ցածր է այն։ Որքան էլ նշանակալի իրադարձություն տեղի ունենա, նրանք չեն կարողանում տեսնել այն և նույնիսկ եթե տեսնում են, չեն կարողանում թափանցել դրա մեջ։ Օրինակ՝ որքան էլ երկար աշխատեն կեղծ առաջնորդողները, չեն կարողանում եզրակացություններ անել այն մասին, թե որն է հարցի էությունը, ինչպես դասակարգել այն, ինչպես բնորոշել կամ որն է բնորոշման հիմքը։ Նրանք չգիտեն ինչպես գնահատել այս բաները և չունեն չափանիշներ կամ սկզբունքներ՝ դրանք գնահատելու համար։ Շփոթված մարդիկ են, որոնք չունեն հոգևոր հասկացողություն։ Սա առաջին առաջադրանքում կեղծ առաջնորդողների հիմնական դրսևորումն է։ Նրանք կույր են, հիմար, անմիտ և թմրած, սակայն դեռ ուզում են առաջնորդողներ լինել։ Մի՞թե սա բաները չի ձգձգում։ Մի՞թե սա շատ անհանգստացնող չէ։ Եթե ինչ-որ մեկը նախկինում երբեք չի ծառայել որպես առաջնորդող և եթե առաջին անգամ է բախվում ինչ-որ բանի, և այս հարցը չի հիշատակվում Աստծու խոսքերում և լսված չէ մարդկանց շրջանում, այսինքն՝ եթե նա ոչ մի փորձառություն կամ գիտելիք չունի այս հարցի վերաբերյալ, նման հանգամանքներում ժամանակ կպահանջվի, որպեսզի այդ մարդը ճիշտ ըմբռնումներ, վերաբերմունք և տեսակետներ զարգացնի։ Բայց ինչո՞ւ է ասվում, որ կեղծ առաջնորդողները թմրած և կույր են։ Որովհետև Ես այնքան շատ խոսքեր եմ ասել, բայց որքան էլ մերկացնեմ և մանրամասն վերլուծեմ բաները, կամ որքան էլ օրինակներ բերեմ, կեղծ առաջնորդողներն Իմ խոսքերը լսելուց հետո լոկ բուն հարցերի մասին գիտեն, բայց դրանցից չեն հասկանում ճշմարտության սկզբունքները։ Բացի դրանից՝ որքան շատ եմ խոսում, այնքան ավելի են շփոթվում։ Նրանք ասում են. «Այսքան շատ հարցերի, այսքան շատ խոսքերի, այսքան շատ պատմությունների դեպքում ո՞վ կարող է հիշել դրանք բոլորը և կապեր ստեղծել իրական կյանքի հետ։ Այդքան շատ մի՛ խոսիր, ես փոքր-ինչ դժվարանում եմ ընկալել և հասկանալ այդ ամենը։ Պարզապես ասա ինձ՝ ինչպես վարվել այս մարդու հետ։ Արդյոք նա պետք է արտաքսվի՞, թե՞ մնա»։ Մի՞թե սա թմրածություն չէ։ Դա ծայրահեղ թմրածություն է։ Իրականում ասելը, որ նրանք թմրած են, որոշակի ազատություն է տալիս նրանց, քանի որ այս մարդը գուցե երիտասարդ է, կամ գուցե անկիրթ, կամ գուցե շատ ծեր է և փոքր-ինչ շփոթված։ Այսպես ասելը խնայում է նրանց հպարտությունը։ Բայց իրականում դա ցածր որակ է և ճշմարտությունն ըմբռնելու կարողության պակաս։ Այս բացատրությունը հստակեցնում է դա։

Եթե եկեղեցում լուրջ խանգարումներ և անհանգստություններ են տեղի ունենում, և կեղծ առաջնորդողները չեն կարողանում թափանցել այս խնդիրների էության մեջ, արդյոք իրավասո՞ւ են առաջնորդության աշխատանքի համար։ Կարո՞ղ են արդյոք եղբայրներն ու քույրերը պաշտպանված լինել նրանց առաջնորդության ներքո։ Կարո՞ղ են արդյոք եկեղեցու գործը, այն միջավայրը, որտեղ եղբայրներն ու քույրերը կատարում են իրենց պարտավորությունները, և եկեղեցական կյանքի բնականոն կարգը պաշտպանվել և պահպանվել։ Սրանք ամենահիմնական բաներն են, որոնց պետք է հասնեն առաջնորդողներն ու աշխատողները։ Կարո՞ղ են արդյոք կեղծ առաջնորդողները հասնել այս բաներին։ Ո՛չ, չեն կարող։ Նրանք չեն կարողանում նույնիսկ բացահայտել կամ թափանցել այն մարդկանց, իրադարձությունների և բաների մեջ, որոնք խանգարումներ և անհանգստություններ են առաջացնում, ուստի ինչպե՞ս կարող են շարունակել իրենց աշխատանքի հաջորդ քայլերը։ Նրանք չեն կարողանում նույնիսկ զանազանել ամենահիմնական բաները, օրինակ՝ ինչ է լավ մարդը, ինչ է վատ մարդը, ինչ է նենգ մարդը կամ ինչ է կեղծավորը. ինչպե՞ս կարող են գլուխ հանել եկեղեցու գործից։ Նրանք անընդունակ են դրան։ Այնպես չէ, որ միտումնավոր չեն անում իրական աշխատանք կամ որ ծույլ են և տրվում են կարգավիճակի օգուտներին։ Պարզապես նրանք ցածր որակ ունեն և անընդունակ են կատարելու իրենց աշխատանքը։ Սա է խնդրի էությունը։ Շատ ցածր որակ ունեցող մարդիկ կարող են միայն բառեր և վարդապետություններ խոսել և հետևել կանոններին։ Հավաքույթների ժամանակ կարող են միայն համոզել և հորդորել ուրիշներին՝ ասելով այնպիսի բաներ, ինչպիսիք են. «Պատշաճ կերպով հավատացե՛ք Աստծուն։ Ինչպե՞ս կարող եք այսպիսի ժամանակ տրվել մսեղիի հարմարավետությանը։ Ինչպե՞ս կարող եք դեռևս փող և աշխարհիկ բաներ տենչալ։ Աստված երևի այնքան վշտացած է»։ Նրանք կարող են միայն այս տեսակի քարոզներ կարդալ։ Երբ տարբեր չար գործեր են տեղի ունենում, ինչպիսիք են խանգարումները, անհանգստությունները և բացասական տրամադրվածություն արտահայտելը, նրանք չեն կարողանում տեսնել կամ բացահայտել դրանք։ Եղբայրներն ու քույրերն ուզում են բնականոն եկեղեցական կյանքով ապրել, բայց ի վիճակի չեն դա անելու և ուզում են համապատասխան միջավայր ունենալ իրենց պարտավորությունները կատարելու համար, բայց ի վիճակի չեն։ Կեղծ առաջնորդողները չեն կարողանում լուծել այս խնդիրները, ուստի ի՞նչ օգուտ նրանցից։ Եղբայրներն ու քույրերն ուզում են ապրել եկեղեցական կյանքով, հասկանալ ճշմարտությունը և լուծել իրենց դժվարություններն ու բացասական վիճակները։ Նրանք մեծապես հույս ունեն, որ առաջնորդողներն ու աշխատողները կարող են հստակ և հանգամանորեն հաղորդակցվել ճշմարտության ուրջ՝ լուծելու այս իրական հարցերը։ Եթե եկեղեցին այնպիսին է, որտեղ կեղծ առաջնորդողներն իշխանություն ունեն, կարո՞ղ են արդյոք այս իրական հարցերը լուծվել։ Կեղծ առաջնորդողները չեն հասկանում Աստծու ընտրյալ մարդկանց սրտերը, ոչ էլ կարող են տեսնել նրանց դժվարությունները։ Փոխարենը շարունակում են բառեր և վարդապետություններ խոսել և երկար-բարակ վեհ, դատարկ գաղափարների մասին խոսել, ինչը մեծ հիասթափություն է պատճառում Աստծու ընտրյալ ժողովրդին։ Ո՞վ դեռ կցանկանար կանոնավոր կերպով հաճախել հավաքույթների։ Կարո՞ղ են արդյոք կեղծ առաջնորդողները հաշվի առնել Աստծու մտադրությունները և այն չար մարդկանց, չհավատացողներին, օպորտունիստներին և սանձարձակ մարդկանց, որոնք չարասեր են և աշխարհիկ բաներ են սիրում, մաքրել եկեղեցուց՝ ըստ Աստծու խոսքերի և պահանջների՝ թույլ չտալով նրանց միջամտել և անհանգստացնել Աստծու ընտրյալ ժողովրդին և հնարավորություն տալով Աստծու ընտրյալ ժողովրդին ապրելու բնականոն եկեղեցական կյանքով։ Կարո՞ղ են արդյոք կեղծ առաջնորդողները հասնել դրան։ Չեն կարող։ Երբ ինչ-որ մեկը նման խնդրանք է ներկայացնում, ի՞նչ են ասում կեղծ առաջնորդողները։ «Դու այնքան մանրախնդիր ես։ Կարծում ես՝ միա՞կն ես, ով սիրում է Աստծուն և ուզում է հավատարիմ լինել պարտավորությունը կատարելիս։ Ո՞վ չի ուզում դա։ Նրանք նույնպես հավատում են Աստծուն և ընտրված են Աստծու կողմից։ Թեև որոշ խնդիրներ ունեն, պետք է ճիշտ վերաբերվենք նրանց։ Միշտ մի՛ փնտրիր ուրիշների թերությունները։ Օգտագործի՛ր հնարավորությունը՝ ավելի շատ խորհելու և ճանաչելու ինքդ քեզ։ Պետք է սովորես հանդուրժող և համբերատար լինել»։ Կեղծ առաջնորդողները բթացած և կույր են և սկզբունքներ չունեն այն հարցում, թե ինչպես են վերաբերվում տարբեր տեսակի մարդկանց։ Նրանք չեն կարողանում թափանցել նրանց մեջ, ովքեր պետք է սահմանափակվեն կամ հեռացվեն, փոխարենը ներում են այս մարդկանց անելը այն, ինչ ուզում են, և բռնակալների պես եկեղեցում գործելը՝ տալով նրանց գործելու մեծ ազատություն, ինչը խառնաշփոթ է ստեղծում եկեղեցում այն աստիճան, որ որոշ եկեղեցիներում բազմազանության մակարդակը կարելի է նկարագրել մեկ արտահայտությամբ։ Դառնում են իսկական խառնիճաղանջ խումբ։ Չար մարդիկ, չհավատացողները, սանձարձակները, տեղական բռնակալները և նույնիսկ ոմանք, ովքեր կծախեին եկեղեցին և եղբայրներին ու քույրերին՝ ամենաչնչին վտանգի բախվելիս, բոլորը խառնված են այս եկեղեցիներում։ Կեղծ առաջնորդողները չեն կարողանում թափանցել այս մարդկանց մեջ և չեն վարվում նրանց հետ կամ չեն անդրադառնում նրանց։ Հետևաբար, նման կույր և թմրած կեղծ առաջնորդողների առաջնորդության ներքո Աստծու ընտրյալ ժողովուրդը չի կարող պաշտպանված լինել, և եկեղեցու գործն ու եկեղեցական կյանքի բնականոն կարգը, անշուշտ, չեն կարող պահպանվել։ Ինչպե՞ս կարող են նրանք, ովքեր սիրում են ճշմարտությունը և պատրաստ են ընդունելու ճշմարտությունը, հասկանալու և ձեռք բերելու ճշմարտությունը նման խառնիճաղանջ եկեղեցական կյանքում։ Մի՞թե այդ մարդիկ ցավ չեն զգա իրենց սրտերում։ Եթե եկեղեցու առաջնորդողը չի կարողանում պատշաճ կերպով պահպանել եկեղեցու գործը, եկեղեցական կյանքի բնականոն կարգը կամ եղբայրների ու քույրերի համար իրենց պարտավորությունները կատարելու միջավայրերը, կամ ապահովել այս բաների անվտանգությունը, ապա այս առաջնորդողը, անկասկած, կեղծ առաջնորդող է։ Ինչո՞ւ է նրանց կեղծ առաջնորդողի կոչում տրվում։ Որովհետև կույր և թմրած են, ինչը հանգեցնում է նրան, որ չար մարդիկ բազմիցս խանգարում և անհանգստացնում են եկեղեցու գործը։ Ավելին՝ նույնիսկ երբ դա արդեն հետևանքներ է ունեցել, դեռևս չեն կարողանում ժամանակին և ճշգրտորեն վարվել և լուծել խնդիրները, ոչ էլ կարողանում են պատշաճ կերպով պահպանել եկեղեցու գործը և եղբայրների ու քույրերի եկեղեցական կյանքը։ Մեղմ ասած՝ նման առաջնորդողներն իրավասու չեն իրենց աշխատանքում։ Ճշգրտորեն ասած՝ նրանք լրջորեն թերանում են իրենց պարտականություններում։ Թեև ծառայում են որպես առաջնորդողներ, պաշտպանում են չար մարդկանց շահերը և Սատանայի ծառաների շահերը՝ միաժամանակ անտեսելով եկեղեցու գործը և Աստծու ընտրյալ մարդկանց կյանքի մուտքը։ Պաշտպանում և ներում են այն չար մարդկանց, որոնք խանգարում և անհանգստացնում են եկեղեցական կյանքը՝ ի հաշիվ եղբայրներին և քույրերին վնասելու։ Թեև, դատելով նրանց որակից և դրսևորումներից, պարզապես ցածր որակ ունեն և անիրավասու են իրենց աշխատանքում և չեն կարող բնորոշվել որպես հակաքրիստոսներ, եկեղեցու գործի վրա նրանց գործողությունների հետևանքները ծանր են։ Նրանց գործողությունների բնույթը նույնն է, ինչ հակաքրիստոսներինը, որոնք անկախ թագավորություններ են ստեղծում և ճնշում են եղբայրներին ու քույրերին։ Երկուսն էլ պաշտպանում և ներում են չար մարդկանց և ներում են Սատանայի ծառաներին՝ գործելու այնպես, ինչպես ցանկանում են եկեղեցում։ Պարզապես կեղծ առաջնորդողները բացահայտորեն և լկտիաբար չարիք չեն գործում և չեն անհանգստացնում եկեղեցու գործը, ինչպես անում են հակաքրիստոսները։ Նրանք միտումնավոր կերպով մարդկանց չեն գրավում դեպի իրենց և չեն ստիպում հնազանդվել, բայց վերջնական արդյունքը նույնն է, ինչ հակաքրիստոսներինը, որոնք անկախ թագավորություններ են ստեղծում։ Երկուսն էլ հանգեցնում են նրան, որ ճշմարտությունը սիրող և իրենց պարտավորություններն անկեղծորեն կատարող եղբայրներն ու քույրերը վնասվում և կործանվում են և ապրելու ոչ մի միջոց չեն ունենում։ Նման միջավայրում և եկեղեցական կյանքում իրենց պարտավորություններն անկեղծորեն կատարող եղբայրների և քույրերի համար շատ դժվար է առաջընթաց գրանցել կյանքում և շատ դժվար է բնականոն կերպով կատարել իրենց պարտավորությունները։ Բնականաբար ավետարանը տարածելու գործը և եկեղեցու տարբեր աշխատանքները նույնպես մեծապես խոչընդոտվում են և չեն կարող բնականոն կերպով զարգանալ։ Սա կեղծ առաջնորդողների առաջին դրսևորումն է, որը մենք մանրամասն վերլուծում ենք տասներկուերորդ պարտավորության առնչությամբ. չնկատելը և թափանցել չկարողանալն այն մարդկանց, իրադարձությունների և բաների մեջ, որոնք ծագում են իրենց շուրջը։ Այս դրսևորումը բավարար է նման մարդկանց որպես կեղծ առաջնորդողներ բնորոշելու համար։

II. Կեղծ առաջնորդողները ըստ սկզբունքների չեն վարվում նրանց հետ, ովքեր խանգարում և անհանգստացնում են եկեղեցու գործը

Առաջնորդողների և աշխատողների տասներկուերորդ պարտականության մեջ նշված երկրորդ առաջադրանքի վերաբերյալ մենք կմերկացնենք և մանրամասն կվերլուծենք կեղծ առաջնորդողների դրսևորումները։ Երկրորդ առաջադրանքն այն է, որ առաջնորդողներն ու աշխատողները պետք է օգտագործեն ճշմարտության սկզբունքները՝ խնդիրները ժամանակին լուծելու համար, երբ դրանք բացահայտվեն։ Սակայն կեղծ առաջնորդողներն իրավասու չեն նաև այս առաջադրանքում։ Հետևաբար կեղծ առաջնորդողների երկրորդ դրսևորումը, որը մենք մանրամասն կվերլուծենք, այն է, որ նրանք չգիտեն տարբեր մարդկանց, իրադարձությունների և բաների հետ վարվելու սկզբունքները, որոնք խանգարում և անհանգստացնում են Աստծու գործը և եկեղեցական կյանքի բնականոն կարգը։ Երբ կեղծ առաջնորդողները մասնակցում են եկեղեցական կյանքին, ուտում և խմում են Աստծու խոսքերը և աղոթքաընթերցում են Աստծու խոսքերը, սակայն երբեք չեն հասկանում, թե ինչ են նշանակում Աստծու խոսքերը, երբեք չեն ընկալում այն ամենի սկզբունքները, ինչ Աստված ասում է, և չգիտեն այն սկզբունքներն ու չափանիշները, որոնք Աստված պահանջում է տարբեր հարցերի համար։ Սա էլ ավելի է ապացուցում, որ կեղծ առաջնորդողները զուրկ են ճշմարտությունն ըմբռնելու կարողությունից և չափազանց ցածր որակ ունեն։ Որոշ մարդիկ ասում են. «Ինչպե՞ս կարող ես ասել, որ նրանց որակը ցածր է։ Նրանք շատ լավ են եփում, ոճային են հագնվում և հաճելի են խոսում՝ ուրիշների հետ շփվելիս։ Բոլորը սիրում են լսել նրանց»։ Կարո՞ղ է արդյոք մարդու արտաքին տեսքը ներկայացնել նրա էությունը։ Արդյոք որոշ արտաքին բաներ լավ անել կարողանալը նշանակո՞ւմ է, որ նրանք լավ որակ ունեն։ Ցանկացած բան գնահատելու, չափելու և բնորոշելու համար միշտ պետք է ճշգրիտ չափանիշ լինի։ Մարդու որակը չափելու համար չափանիշն այն է, թե արդյոք Աստծու խոսքերի նրա ըմբռնումը մաքուր է։ Ասելը, որ այս մարդիկ ցածր որակ ունեն, հիմնականում վերաբերում է ճշմարտությունն ըմբռնելու նրանց կարողության պակասին։ Մենք չափում ենք մարդու որակը՝ հիմնվելով Աստծու խոսքերն ըմբռնելու նրա կարողության վրա։ Մի՞թե սա շատ օբյեկտիվ և արդար չէ։ (Այո։) Որպես արարած՝ եթե չես կարողանում հասկանալ Արարչի խոսքերը, ի՞նչ որակ ունես։ Արդյոք գործող միտք ունե՞ս։ Նման մարդը զուրկ է մարդկային որակից. նրա որակն այնքան ցածր է, որ նույնիսկ չի կարողանում հասկանալ Աստծու խոսքերը։ Կարո՞ղ է արդյոք նման մարդը որպես Աստծուն հավատացող ձեռք բերել ճշմարտությունը։

Այժմ մենք կհաղորդակցվենք և մանրամասն կվերլուծենք կեղծ առաջնորդողների երկրորդ դրսևորումը։ Կեղծ առաջնորդողները չգիտեն, թե ինչպես վարվել նրանց հետ, ովքեր խանգարում և անհանգստացնում են եկեղեցու գործը, և չեն կարողանում զանազանել տարբեր մարդկանց, իրադարձությունները և բաները։ Սա բավական է ցույց տալու համար, որ կեղծ առաջնորդողները ցածր որակ ունեն, զուրկ են ճշմարտությունն ըմբռնելու կարողությունից և չունեն Աստծու խոսքերն ըմբռնելու որակ։ Օրինակ՝ ինչ-որ մեկը միշտ բացահայտորեն չի ենթարկվում նրան, ով առաջնորդող է։ Կեղծ առաջնորդողները նույնպես կարող են նկատել, որ այս մարդը խնդիրներ ունի, և զգալ, որ նա կարծես չար մարդ և հակաքրիստոս լինի։ Նրանք կարող են որոշ նշաններ հայտնաբերել բաների մասին, ինչն այնքան էլ վատ չէ։ Բայց եթե հարցնես նրանց. «Ի՞նչն է ստիպում քեզ ասել, որ նա կարծես հակաքրիստոս և չար մարդ լինի։ Կա՞ն արդյոք հատուկ դրսևորումներ՝ որպես ապացույց։ Կարո՞ղ ես որոշել, որ նա հակաքրիստոս և չար մարդ է միայն այն պատճառով, որ միշտ բացահայտ չի ենթարկվում նրան, ով առաջնորդող է։ Միայն դա բավարար չէ նրան այսկերպ բնորոշելու համար։ Դա պարզապես խառնվածքի հարց է, ամբարտավանության և ինքնարդարության խնդիր։ Արդյոք նա հակաքրիստոսի բնություն ունի՞։ Արդյո՞ք մեկն է, ով հակակրանք է տածում ճշմարտության հանդեպ և ատում է ճշմարտությունը։ Արդյոք անհանգստացրե՞լ է եկեղեցու գործը։ Դատապարտե՞լ է բոլոր առաջնորդողներին և աշխատողներին՝ որպես կեղծ առաջնորդողների և հակաքրիստոսների։ Այս ամենից որևէ մեկն արե՞լ է», նրանք պատասխանում են. «Կարծես թե արել է»։ Եթե այնուհետև հարցնես. «Այդ դեպքում ինչպե՞ս պետք է բնորոշենք նրան և վարվենք նրա հետ», ասում են, որ չգիտեն։ Եթե հարցնես. «Այսպիսի մարդու դեպքում արդյոք պե՞տք է նախազգուշացումներ տանք նրան և մերկացնենք՝ օգնելու եղբայրներին և քույրերին զանազանություն ձեռք բերելու», դեռևս չգիտեն։ Սա անտեղյակ լինելու և ոչնչի մեջ թափանցել չկարողանալու դեպք է։ Նրանք կարող են որոշ նշաններր նկատել, բայց չգիտեն՝ ինչպես բնորոշել կամ ըստ սկզբունքների վարվել նման մարդկանց հետ։ Կարո՞ղ են արդյոք լուծել իրական խնդիրներ։ Կարո՞ղ են արդյոք օգնել Աստծու ընտրյալ ժողովրդին դասեր սովորել։ Քանի որ նման անհատները չար մարդիկ և հակաքրիստոսներ են, վաղ թե ուշ կվտարվեն։ Սակայն եթե հեռացնես նրանց կամ մեկուսացնես նրանց նախքան իրականում նրանց որոշ չար գործեր կատարելը, նրանք բացահայտ չենթարկում կարտահայտեն, և եղբայրներն ու քույրերը չեն կարողանա հասկանալ, թե ինչու դա արեցիր։ Հետևաբար անհրաժեշտ է նրանց թույլ տալ կատարել որոշ ժամանակ։ Երբ նրանց չար արարքներն ավելի ու ավելի ակնհայտ դառնան, և նրանք սկսեն մոլորություններ ու ասեկոսեներ տարածել՝ մոլորեցնելով և փորձելով շահել եղբայրներին ու քույրերին, մրցակցելով իշխանության և ազդեցության համար, անկախ թագավորություն ստեղծելով և փորձելով քանդել եկեղեցու գործը, մարդկանց մեծ մասը կկարողանա հստակորեն բացահայտել նրանց բնական էությունը, և բնականաբար նրանք կկարողանան ոտքի կանգնել՝ մերկացնելու, զանազանելու և մերժելու նրանց։ Այնուհետև կարող ես հեռացնել նրանց և ըստ ճշմարտության սկզբունքների վարվել նրանց հետ։ Միայն այսկերպ աշխատելը կօգնի եղբայրներին և քույրերին զանազանություն զարգացնելու։ Կարո՞ղ են արդյոք կեղծ առաջնորդողները այսկերպ վարվել և լուծել խնդիրները։ Կեղծ առաջնորդողները զուրկ են այս որակից և իմաստությունից։ Տեսնո՞ւմ ես արդյոք որևէ կեղծ առաջնորդողի, որը կարող է ժամանակին վարվել չար մարդկանց և հակաքրիստոսների հետ։ Ոչ մեկին։ Հետևաբար կեղծ առաջնորդողները բացարձակապես չեն պաշտպանի եղբայրներին և քույրերին չար մարդկանց անհանգստություններից և հակաքրիստոսների մոլորեցումից։ Կեղծ առաջնորդողների մեծ մասը ոչ միայն չի ճանաչում իրեն պաշտոնազրկվելուց հետո, այլև շատ է տրտնջում՝ դժգոհելով, որ Աստծու տունն անարդար է իր հանդեպ՝ ասելով, որ դա նման է «երկանքը բեռնաթափելուց հետո էշին սպանելուն»՝ պնդելով, որ ջանք են գործադրել, բայց ոչ մի գնահատում չեն ստացել և անարդարացիորեն են վերաբերվել իրենց։ Եթե նրանց մերկացնես որպես կեղծ առաջնորդողների, շարունակում են բացահայտ չենթարկվել՝ մտածելով. «Ես մի քանի տարի ծառայեցի որպես առաջնորդող։ Նույնիսկ եթե ոչնչի չհասա, գոնե դիմացա դժվարություններին։ Ինչո՞ւ ինձ պաշտոնազրկեցին։ Սա նման է երկանքը բեռնաթափելուց հետո էշին սպանելուն»։ Որքան էլ մերկացնես նրանց, շարունակում են բացահայտ չենթարկվել։ Նույնիսկ ասում են. «Երբ հակաքրիստոսի էի հայտնաբերում, այնքան էի անհանգստանում, որ հաճախ բերանիս բշտիկներ էին առաջանում, և չէի կարողանում լավ քնել։ Ինչպե՞ս կարող էի նման հոգս ունենալ, եթե կեղծ առաջնորդող լինեի»։ Նրանք անհրաժեշտ աշխատանքից և ոչ մեկը չեն արել, անընդունակ են եղել անելու դրանցից որևէ մեկը և նույնիսկ չեն իմացել ինչ անել, սակայն դեռևս կարողանում են հիանալ իրենցով։ Մի՞թե սա անհանգստացնող չէ։ Որքա՜ն զզվելի է դա։

Եկեղեցում ծագող տարբեր խնդիրների վերաբերյալ կեղծ առաջնորդողները հստակ գիտեն, որ դրանք եկեղեցու գործին խանգարումներ և անհանգստություններ պատճառելու բնություն ունեն, սակայն անտեսում են դրանք։ Երբ տեսնում են ակնհայտ խնդիրներ, պարզապես ձևականություն են անում և չեն համարձակվում մերկացնել վճռորոշ, էական խնդիրները։ Միայն որոշ ակնարկներ են անում և որոշ հորդորներ են տալիս՝ վարդապետություն քարոզելով՝ առանց խնդիրներին էապես անդրադառնալու, և վերջ։ Երբ բախվում են չար մարդկանց և հակաքրիստոսների, շփոթված են՝ որդեգրելով այնպիսի հարցերից հեռու մնալու վերաբերմունք, որոնք անձամբ իրենց չեն վերաբերում։ Նրանք չգիտեն այս հարցերին վերաբերվելու ամենահարմար ձևը, չգիտեն ինչ ասել խնդիրները լուծելու համար, չգիտեն ինչպես պաշտպանել եղբայրներին և քույրերին և որևէ հոգս չունեն։ Այն ամենը, ինչ ունեն, փոքր-ինչ բարի կամքն է։ «Ես գիտեմ, որ դու չար մարդ ես։ Թույլ չեմ տա, որ անհանգստացնես և վնասես եղբայրներին և քույրերին։ Քանի դեռ այս պաշտոնում եմ, պետք է պաշտպանեմ եղբայրներին և քույրերին և մինչև վերջ կատարեմ իմ պարտականությունը»։ Ի՞նչ օգուտ դրանից։ Արդյոք լուծե՞լ ես խնդիրը։ Մինչ դու զբաղված ես անհանգստանալով, հակաքրիստոսներն անգո՞րծ կմնան։ Արդյոք կդադարե՞ն եկեղեցու գործն անհանգստացնելուց։ Երբ տեսնեն, որ դու անօգուտ և վախկոտ առաջնորդող ես, օդի վատնում, որը չունի իմաստություն և, անշուշտ, աշխատանքային կարողություն, քեզ ամենևին լուրջ չեն ընդունի։ Հակաքրիստոսների և չար մարդկանց մեծ մասը հատկապես խորամանկ և նենգ է։ Նրանք մոլորեցնում և անհանգստացնում են եղբայրներին և քույրերին, իսկ դու նրանց կանգնեցնելու կամ սահմանափակելու ոչ մի միջոց չունես։ Ոչ էլ գիտես, թե ումից օգնություն խնդրել՝ խնդիրները լուծելու համար։ Պարզապես անհանգիստ և հուզված ես, լաց ես լինում աղոթելիս։ Այնքան խղճուկ տեսք ունես. կարծես այնքան ես հաշվի առնում Աստծու մտադրությունները և այնքան շատ ես հոգ տանում եղբայրների և քույրերի մասին։ Նույնիսկ այնպիսի ակնհայտ չար մարդկանց դեպքում, ինչպիսիք հակաքրիստոսներն են, չես կարողանում անդրադառնալ նրանց։ Ի վիճակի չես ըստ ճշմարտության մանրամասն վերլուծելու հակաքրիստոսների գործողություններն ու վարքագիծը, ոչ էլ ի վիճակի ես հրապարակայնորեն մերկացնելու հակաքրիստոսների մտադրությունները, շարժառիթներն ու վարքագիծը՝ օգնելու եղբայրներին և քույրերին զանազանություն զարգացնելու։ Չես կարողանում անել այս բաներից և ոչ մեկը։ Որոշ կեղծ առաջնորդողներ նույնիսկ ասում են. «Ոչ ոք չպետք է մերկացնի հակաքրիստոսներին։ Եթե եղբայրներն ու քույրերն իմանան, որ նրանք հակաքրիստոսներ են և խուսափեն նրանցից, հակաքրիստոսները վրեժ կփնտրեն»։ Մի՞թե սա անպետք վախկոտ լինել չէ։ Կարո՞ղ են արդյոք նման մարդիկ գլուխ հանել եկեղեցու գործից։ Կարո՞ղ են արդյոք պաշտպանել եղբայրներին և քույրերին, որպեսզի նրանք կարողանան բնականոն եկեղեցական կյանքով ապրել։ Խնդիրների լուծման ի՞նչ մեթոդ է սա։ Երբ ոչինչ չի պատահում, նրանք կարող են անվերջ վարդապետություններ քարոզել, բայց երբ ինչ-որ բան է տեղի ունենում, շփոթված և մոլորված են՝ կարողանալով միայն լաց լինել։ Մի՞թե անպետք վախկոտներ չեն։ Տեսնելով, թե ինչպես են եղբայրներն ու քույրերը մոլորեցվում հակաքրիստոսների կողմից և անհանգստացվում չար մարդկանց կողմից, շփոթված են՝ չունենալով արձագանքելու ոչ մի միջոց։ Նույնիսկ չգիտեն՝ ինչպես անել ամենահիմնական բանը՝ միավորվել եկեղեցու այն եղբայրների և քույրերի հետ, որոնք համեմատաբար արդարադատության զգացում ունեն, մարդկայնություն ունեն և կարող են ընդունել ճշմարտությունը՝ միասին հաղորդակցվելու, Աստծու խոսքերն օգտագործելու այս խնդիրները լուծելու համար և մերկացնելու ու զանազանելու հակաքրիստոսներին։ Մի՞թե նման մարդն օդի վատնում չէ։ (Այո։) Որոշ կեղծ առաջնորդողներ չափազանց զգույշ են, վախկոտ և անօգուտ։ Ի՞նչ աստիճանի են վախկոտ և անպետք։ Երբ չար մարդիկ դուրս են գալիս՝ խանգարելու և անհանգստացնելու եկեղեցու գործը՝ խոսելով հատկապես կոպիտ և հանդուգն կերպով, այնքան են վախենում, որ դողում են՝ մտածելով. «Ես չեմ համարձակվում գործ ունենալ նրանց հետ։ Նրանք վտանգավոր են. նրանք չար մարդ են աշխարհում։ Եթե մերկացնեմ նրանց՝ եղբայրներին և քույրերին պաշտպանելու համար, անշուշտ ինչ-որ բան կգտնեն իմ դեմ և վրեժ կլուծեն։ Ինչպե՞ս կարող եմ այնուհետև շարունակել առաջնորդող լինել։ Նրանք գիտեն՝ որտեղ եմ ապրում։ Արդյոք կվնասե՞ն ընտանիքիս։ Կհայտնե՞ն իմ մասին՝ Աստծուն հավատալու համար»։ Նման կեղծ առաջնորդողները չեն կարող ստանձնել եկեղեցու գործը։ Նրանց չափազանց մեծ վախը ստիպում է անգործության մեջ մնալ։ Բնականաբար նրանք չեն կարող հասկանալ նման խնդիրների և նման մարդկանց հետ վարվելու սկզբունքները։ Ցանկացած ոք, ով բնորոշվում է որպես եկեղեցու գործը խանգարող և անհանգստացնող, պարզապես երբեմն սխալ է թույլ տվող մեկը չէ։ Ավելի շուտ, նրա մարդկայնությունն այնքան չար է, որ միշտ անխոհեմ չարագործություններ է կատարում և բազմաթիվ չար արարքներ գործում։ Նման անհատներն անկասկած չար մարդկանց էություն ունեն։ Չար մարդկանց հետ վարվելը նույնպես որոշ իմաստուն մեթոդներ է պահանջում։ Պետք է հաշվի առնես նախապատմությունը և միջավայրը և թե ինչ գործողություններ կարող են ձեռնարկել չար մարդիկ իրենց հետ վարվելուց հետո, և արդյոք դա կարող է խնդիրներ բերել եկեղեցուն։ Միայն այս տեսանկյուններն ուշադիր դիտարկելով կարող ես պատշաճ կերպով վարվել հարցի հետ ճշմարտության սկզբունքներին համահունչ և իմաստություն կիրառող ձևով։ Նրանք, ովքեր հասկանում են ճշմարտությունը, անգիտակցաբար կընկալեն սկզբունքները՝ նման խնդիրների հետ վարվելիս։ Այս աշխատանքն անելիս աստիճանաբար կհասկանան, թե ինչպես վերաբերվել տարբեր մարդկանց, կզարգացնեն ուղիներ և մեթոդներ և իմաստություն կունենան իրենց սրտերում։ Բայց կեղծ առաջնորդողները լիովին զուրկ են այս ուղիներից, մեթոդներից և իմաստությունից։ Դա այն պատճառով է, որ հաշվի չեն առնում Աստծու մտադրությունները. հաշվի չեն առնում՝ արդյոք Աստծու տան գործը կտուժի, կամ արդյոք առաջնորդողներն ու աշխատողները վտանգի կբախվեն։ Քանի որ նրանք հաշվի չեն առնում այս բաները, հարցերի հետ վարվում են առանց սկզբունքների և առավել ևս առանց իմաստության։ Կեղծ առաջնորդողները չեն կարողանում լուծել այս խնդիրները և դասեր չեն սովորում դրանցից, ինչն ապացուցում է, որ չեն ցանկանում սովորել, անիրավասու են, անտեսում են պատշաճ առաջադրանքները և ի վիճակի չեն որևէ աշխատանք կատարելու։ Երբ տեսնում են, որ չար մարդիկ և հակաքրիստոսները չարիք են գործում և անհանգստություններ են առաջացնում, ո՛չ մերկացնում են այս մարդկանց, ո՛չ էլ լուծում են խնդիրները։ Միայն մտածում են իրենց սեփական շահերը պաշտպանելու մասին՝ առանց որևէ ուշադրություն դարձնելու եկեղեցու գործին կամ Աստծու ընտրյալ ժողովրդի կյանքի մուտքին։ Որոշ կեղծ առաջնորդողներ ճնշում են թույլերին՝ միաժամանակ վախենալով իրենցից ավելի հզորներից. նրանք անողոքաբար ճնշում են և ցուցադրում իրենց հզորությունը նրանց, ովքեր համեմատաբար հեզ են, բայց երբ բախվում են չար մարդկանց և հակաքրիստոսների, ամբողջովին ժպիտներ և շողոքորթություն են։ Կարո՞ղ է արդյոք Աստված հավանել նման կեղծ առաջնորդողների և կեղծ աշխատողների, որոնք սկզբունքներ չունեն։ Բացարձակապես ոչ։ Կարո՞ղ է արդյոք Աստծու տունը մշակել մարդկանց, որոնք ճնշում են թույլերին և վախենում են ուժեղներից և չունեն արդարադատության զգացում, որպեսզի առաջնորդողներ և աշխատողներ լինեն։ Բացարձակապես ոչ։ Այս մարդիկ բոլորը չհավատացողներ և անհավատներ են, որոնք չունեն խիղճ կամ ողջամտություն և ամենևին չեն ընդունում ճշմարտությունը, և Աստծու տունը չի ուզում նրանց։

Երբ կեղծ առաջնորդողի աշխատանքում խնդիրներ են ծագում, նրա արձագանքը միշտ պատասխանատվությունից խուսափելն է։ Նրանց ամենատարածված ասացվածքն է. «Ես հաղորդակցվել եմ նրանց հետ»։ Այստեղ ենթատեքստն այն է, որ «Ես ասել եմ այն ամենը, ինչ պետք է ասեի, ուստի նրանց պատասխանատվությունն է, երբ ինչ-որ բան սխալ է ընթանում։ Ես դրա հետ ոչ մի կապ չունեմ»։ Ահա թե ինչու «Ես հաղորդակցվել եմ նրանց հետ» նախադասությունը թալիսման և կարգախոս է կեղծ առաջնորդողների համար։ Եթե կեղծ առաջնորդողը տեսնում է, որ հակաքրիստոսն ինքն իր համար օրենք է, գործում է կամայականորեն և անհանգստություն է առաջացնում եկեղեցում, նա նույնպես օգտագործում է հաղորդակցության և աջակցության մեթոդը։ Մի քանի խոսք հորդորելուց և նախազգուշացնելուց հետո նա ենթադրում է, որ հակաքրիստոսը կլինի ենթարկող և հնազանդվող և այլևս չի մոլորեցնի մարդկանց կամ չի անհանգստացնի եկեղեցական կյանքը։ Մի՞թե սա հիմար ենթադրություն չէ։ Հակաքրիստոսների անհանգստությունները սահմանափակելու համար նման հիմար մոտեցում կիրառելն այն է, ինչպես կեղծ առաջնորդողն աշխատում է, և դա իսկապես ծայրահեղ հիմարություն է։ Կեղծ առաջնորդողը ոչինչ չի անում՝ բացի կուրորեն աշխատանքով տարվելուց։ Նա պարզապես ընդհանուր գործերով է զբաղվում՝ միաժամանակ ի վիճակի չլինելով հիմնական աշխատանք կատարելու։ Նա չի ոռոգում նրանց, ովքեր ի վիճակի են ընդունելու ճշմարտությունը, չի սահմանափակում նրանց, ովքեր խանգարում և անհանգստացնում են, և չի հեռացնում նրանց, ովքեր անխոհեմաբար չարագործություններ են կատարում և հրաժարվում են փոխվելուց՝ չնայած բազմաթիվ հորդորներին։ Հատկապես ուշադրություն չի դարձնում այն բանին, թե ինչպես են հակաքրիստոսները չարիք գործում և անհանգստություններ առաջացնում։ Ո՛չ մերկացնում է, ո՛չ էլ զանազանում նրանց, ո՛չ էլ հեռացնում կամ վտարում նրանց՝ թույլ տալով հակաքրիստոսներին չարիք գործել և անհանգստացնել եկեղեցու գործը։ Նրան բացարձակապես չի հետաքրքրում և կարծում է, որ հակաքրիստոսների չար գործերն իր հետ ոչ մի կապ չունեն։ Կեղծ առաջնորդողներն իրենց աշխատանքում ի վիճակի են միայն ձևականություն անելու։ Նրանք փոքր-ինչ ընդհանուր գործեր են անում և ապա կարծում են, թե իրական աշխատանք են կատարել, և որ իրենք համապատասխանում են չափանիշին որպես առաջնորդողներ և աշխատողներ։ Անկախ նրանից, թե ով է խանգարում և անհանգստացնում եկեղեցու գործը, նրանք միայն որոշ վարդապետություններ են դուրս նետում նրանց, մի քանի հորդորներ և հիշեցումներ են տալիս և կարծում են, որ խնդիրը լուծված է։ Ողջ օրը նրանք իրենց զբաղեցնում են և՛ մեծ, և՛ փոքր հարցերով և իրենց համարում են լավ աշխատանք կատարող։ Նույնիսկ պարծենում են՝ ասելով. «Նայե՛ք մեր եկեղեցուն։ Բոլորը լավագույնս օգտագործվում են։ Նրանք, ովքեր կարող են քարոզել ավետարանը, քարոզում են ավետարանը, նրանք, ովքեր կարող են տեսանյութեր պատրաստել, տեսանյութեր են պատրաստում, նրանք, ովքեր կարող են երգել, օրհներգեր են ձայնագրում։ Մեր եկեղեցական կյանքը ծաղկում է»։ Սակայն նրանք ամենևին չեն տեսնում եկեղեցում առկա բազմաթիվ թաքնված խնդիրները։ Չեն համարձակվում վարվել այն չար մարդկանց և չհավատացողների հետ, որոնք մշտապես խանգարում և անհանգստացնում են եկեղեցական կյանքը, ուստի անտեսում են նրանց։ Աչք են փակում հակաքրիստոսների վրա, որոնք գործում են իրենց սեփական ուղիներով, որոնցից յուրաքանչյուրը փորձում է մարդկանց ներքաշել և ձևավորել իր սեփական փոքրիկ խմբերը։ Ի վիճակի չեն անդրադառնալու նոր հավատացյալների կողմից բարձրացված բազմաթիվ հարցերին, որոնք արդարության քաղց ու ծարավ ունեն։ Այս իրական խնդիրները լուծելու համար ուղիներ գտնելու փոխարեն կեղծ առաջնորդողները միշտ փորձում են խուսափել դրանցից՝ միաժամանակ պնդելով, որ «եկեղեցական կյանքը ծաղկում է»։ Մի՞թե սա ձևացնել և խարդախությամբ զբաղվել չէ։ Կեղծ առաջնորդողներն այս չհավատացողներին, չար մարդկանց և հակաքրիստոսներին թողնում են եկեղեցում՝ առանց հեռացնելու կամ նրանց հետ վարվելու՝ թույլ տալով անխոհեմաբար չարագործություններ կատարել և եկեղեցական կյանքը վերածել լիակատար խառնաշփոթի՝ միաժամանակ ձևացնելով, թե չեն տեսնում դա։ Նման կեղծ առաջնորդողները չափազանց կույր են։ Նրանք որպես պաշտպանական անձրևանոց են գործում չհավատացողների, չար մարդկանց և հակաքրիստոսների համար և նույնիսկ հպարտության զգացում են ստանում դրանից՝ մտածելով, որ այս այլասերվածներին չհեռացնելը սիրող լինել և Աստծու ընտրյալ ժողովրդին պաշտպանել է նշանակում։ Մի՞թե սա եկեղեցու գործը խանգարել և անհանգստացնել չէ։ Մի՞թե սա միտումնավոր կերպով Աստծուն դիմակայել և Նրա դեմ գնալ չէ։ Բայց կեղծ առաջնորդողները լիովին անտեղյակ են դրանից։ Եթե հարցնես նրանց, թե արդյոք այս իրական խնդիրները լուծվել են, նրանք ասում են. «Ես էտել եմ նրանց. ես հաղորդակցվել եմ նրանց հետ»՝ ակնարկելով, որ խնդիրները լուծված են և այլևս իրենց հետ ոչ մի կապ չունեն։ Մի՞թե սա պատասխանատվությունից խուսափել չէ։ Կեղծ առաջնորդողի համար, երբ որևէ մեկը որևէ սխալ վարքագիծ է դրսևորում, քանի դեռ նա ձևականորեն էտում է մեղավորին և նրան որոշ հիշեցումներ և հորդորներ տալիս, նրա գործն արված է, և կարծես թե լուծել է խնդիրը։ Մի՞թե սա խաբեությամբ զբաղվել չէ։ Կեղծ առաջնորդողներն ակնհայտորեն չեն կարողանում ժամանակին հեռացնել չհավատացողներին, չար մարդկանց և հակաքրիստոսներին և ապա նրանք թվացյալ ճշմարտանման արդարացումներ են դուրս նետում՝ ասելով. «Ես Աստծու խոսքի շուրջ հաղորդակցվեցի նրանց հետ, նրանք բոլորը ճանաչեցին իրենց արածը և զղջում զգացին, և նրանք բոլորը լաց եղան ու ասացին, որ անպայման կապաշխարեն և այլևս չեն փորձի ստեղծել իրենց սեփական անկախ թագավորությունը»։ Մի՞թե այս կեղծ առաջնորդողները պարզապես չեն խաբում իրենց, ինչպես երեխաները, որոնք տունտունիկ են խաղում։ Այս չհավատացողները, չար մարդիկ և հակաքրիստոսները բոլորն այն մարդիկ են, որոնք հակակրանք են տածում ճշմարտության հանդեպ։ Նրանցից ոչ մեկն ամենևին չի ընդունում ճշմարտությունը, և նրանք Աստծու փրկության թիրախները չեն. ավելի շուտ, նրանք Աստծու գարշանքի և ատելության թիրախներն են։ Բայց կեղծ առաջնորդողներն այս չհավատացողներին, չար մարդկանց և հակաքրիստոսներին վերաբերվում են որպես եղբայրների և քույրերի և սիրով օգնում են նրանց։ Ո՞րն է այստեղ խնդրի բնույթը։ Արդյոք հիմարությունն ու տգիտությո՞ւնն են, որ խանգարում են նրանց հստակ տեսնելու այս մարդկանց, թե՞ փորձում են նրանց վիրավորելու վախից հաճոյանալ նրանց։ Անկախ պատճառից՝ ամենակարևորն այն է, որ կեղծ առաջնորդողները փաստացի աշխատանք չեն կատարում, և նրանք չեն ընդունում ճշմարտությունը կամ չեն ընդունում իրենց սխալները, երբ նրանց էտում են։ Սա բավական է ցույց տալու համար, որ կեղծ առաջնորդողները ճշմարտության իրականություն բացարձակապես չունեն։ Նրանք չեն աշխատում ըստ Աստծու տան աշխատանքային կարգավորումների, և հատկապես այնտեղ, որտեղ խոսքը վերաբերում է եկեղեցին մաքրելու գործին, նրանք ձևական կերպով են գործում։ Նրանք միայն ձևականություն են անում՝ մաքրելով մի քանի ակնհայտ չար մարդկանց։ Երբ մերկացվում և էտվում են, նրանք նույնիսկ տարբեր պատճառներ և արդարացումներ են գտնում՝ պատասխանատվությունից խուսափելու և իրենց համար վիճելու համար։ Հետևաբար կեղծ առաջնորդողը, որը ոչ մի փաստացի աշխատանք չի կատարում, գայթակղության քար է, որը խոչընդոտում է Աստծու կամքի իրագործմանը։ Կեղծ առաջնորդողները զբաղվում են միայն փոքր-ինչ մակերեսային, ընդհանուր գործերով, որոնք բացարձակապես ոչ մի արժեք չունեն։ Երբեք չեն լուծում եկեղեցում ծագող տարբեր խնդիրները։ Պարզապես խուսափում են դրանցից։ Սա ոչ միայն ձգձգում է եկեղեցու գործի բնականոն առաջընթացը, այլև ազդում է Աստծու ընտրյալ ժողովրդի կյանքի մուտքի վրա։ Կեղծ առաջնորդողները միանշանակորեն խանգարում և անհանգստացնում են եկեղեցու գործը և որպես պաշտպանական անձրևանոցներ են գործում չհավատացողների, չար մարդկանց և հակաքրիստոսների համար։ Հոգևոր պատերազմի վճռորոշ պահին նրանք կանգնում են չար մարդկանց և հակաքրիստոսների կողքին՝ Աստծուն դիմակայելու և խաբելու համար։ Մի՞թե սա Աստծուն դավաճանելու դրսևորում չէ։ Դատելով կեղծ առաջնորդողների տեսակետներից և վարքագծից՝ պարզ է, որ նրանք պարզապես այն մարդիկ չեն, որոնք ձգտում են ճշմարտությանը, ամենևին չեն հասկանում ճշմարտությունը և լիովին անընդունակ են կատարելու առաջնորդության աշխատանքը։

Կեղծ առաջնորդողները մարդկանց հետ վարվում են ոչ թե Աստծու խոսքերի հիման վրա, այլ ըստ իրենց սեփական նախասիրությունների։ Գործում են առանց որևէ սկզբունքի՝ անելով այն, ինչ ուզում են։ Երբ տեսնում են, որ հակաքրիստոսներն անհանգստացնում են եկեղեցին, կեղծ առաջնորդողները չեն ատում նրանց։ Նրանք կարծում են, որ հակաքրիստոսներին Աստծու խոսքերից մի քանիսը կարդալը կարող է սահմանափակել նրանց խանգարումներն ու անհանգստությունները։ Ի՞նչ տեսակի մարդիկ են հակաքրիստոսները։ Նրանք դևեր են, Սատանաներ են։ Անկախ նրանից, թե քանի տարի են հավատացել Աստծուն, հակաքրիստոսներն ամենևին չեն ընդունում ճշմարտությունը և կարող են խանգարել ու անհանգստացնել եկեղեցու գործը և անհանգստացնել Աստծու ընտրյալ ժողովրդի կյանքի մուտքը։ Նրանք իրական կյանքի դևերն ու Սատանաներն են։ Կեղծ առաջնորդողները հույս ունեն մղելու հակաքրիստոսներին զղջում զգալու և փոխելու իրենց միտքը՝ նրանց համար Աստծու խոսքերից մի երկու հատված կարդալով։ Մի՞թե սա ծայրահեղ հիմարություն չէ։ Հակաքրիստոսների պես մարդիկ ամենևին չեն ընդունում ճշմարտությունը։ Որքան էլ չար գործեր կատարեն, նրանք չեն խորհի կամ չեն ճանաչի իրենց, և որքան էլ սխալներ թույլ տան, չեն ընդունի իրենց սխալները։ Նրանք դժոխքի համար նախասահմանված թշվառականներ են, սակայն կարծում ես, որ Աստծու խոսքերից մի երկու հատված կարդալը և հորդորի որոշ խոսքեր առաջարկելը կարող է փոխել նրանց։ Մի՞թե սա ցանկալին իրականության տեղ ընդունել չէ։ Եթե ապականված մարդկությունն այդքան հեշտությամբ կարողանար ընդունել ճշմարտությունը, Աստված կարիք չէր ունենա կատարելու դատաստանի և հանդիմանության գործը։ Ինչո՞ւ է Աստված այդքան շատ խոսքեր ասում և այդքան շատ ճշմարտություններ արտահայտում Իր գործում։ Որովհետև մարդկանց փրկելը հեշտ չէ, որովհետև մարդկանց դժվարությունները չափազանց շատ են, իսկ նրանց ըմբոստությունը՝ չափազանց մեծ։ Միայն նրանք, ովքեր կարող են ընդունել ճշմարտությունը, կարող են փրկվել։ Նրանք, ովքեր հակակրանք են տածում ճշմարտության հանդեպ և ատում են այն, չեն կարող փրկվել։ Սակայն կեղծ առաջնորդողները կարծում են, որ եթե որոշ կոշտ խոսքեր ասեն չհավատացողներին, չար մարդկանց և հակաքրիստոսներին, այս անհատները զղջում կզգան և կճանաչեն իրենց, և որ եթե այնուհետև որոշ հորդորող և մխիթարող խոսքեր ասեն, նրանք կապաշխարեն՝ հնարավոր դարձնելով, որ կարողանան կենտրոնանալ իրենց պարտավորությունները կատարելու վրա, դառնան հավատարիմ և ենթարկվեն խառնվածքի փոփոխության՝ հակաքրիստոսներին վերածելով հնազանդ ոչխարների։ Մի՞թե սա հիմար գաղափար չէ։ Այս գաղափարը ծայրահեղ հիմարություն է։ Սա նման է խելագարի զառանցանքի։ Ինչպե՞ս կարող են բաներն այդքան պարզ լինել։ Աստված ավելի քան երեսուն տարի կատարում է դատաստանի գործը, և որքա՞ն ինքնաճանաչողության և փոխակերպման են հասել մարդիկ։ Միայն մարդկանց փոքրամասնությունն է որոշակի արդյունքների հասել։ Նրանք, ովքեր չեն սիրում ճշմարտությունը, որքան էլ քարոզներ լսեն, առավելագույնը որոշ վարդապետություններ են հասկանում։ Նրանց կյանքի բնույթն ամենևին չի փոխվել, և նույնիսկ լավ վարքագծերն ու բարի գործերը հազվադեպ են նկատվում նրանցից։ Ի՞նչ տեսակի մարդիկ են սրանք։ Մարդիկ են, որոնք կշտանում են հացով։ Նրանք ամենևին չեն ընդունում ճշմարտությունը։ Կենտրոնանում են միայն Աստծու շնորհը վայելելու վրա և միայն օրհնությունների են ձգտում։ Նրանք ոչ այլ ինչ են, քան զարդարված գազաններ։ Մարդիկ խորապես ապականվել են Սատանայի կողմից. նրանք լի են ապականված խառնվածքներով, և նրանց ոսկորներն ու արյունը լի են Սատանայի թույներով։ Եթե չեն կարողանում ընդունել ճշմարտությունը կամ Աստծու դատաստանն ու հանդիմանությունը, ինչպե՞ս կարող են իսկապես ենթարկվել Աստծուն։ Ինչպե՞ս կարող են հավատարմորեն կատարել իրենց պարտավորությունները։ Ինչպե՞ս կարող են վախենալ Աստծուց և խուսափել չարից։ Կարո՞ղ է փրկության հասնելն այնքան պարզ լինել, որքան մարդիկ պատկերացնում են։ Սատանան ապականել է մարդկանց մի քանի հազար տարի, այն աստիճան, որ նրանք դևեր են դարձել։ Այժմ Աստված եկել է փրկելու նրանց, և որքան էլ Նա խոսքեր ասի, դևեր դարձած մարդկանց ճշմարիտ մարդկանց վերածելն անհավանականորեն դժվար գործ է։ Աստված ոչ միայն պետք է շատ ճշմարտություններ արտահայտի, այլև մարդիկ պետք է անեն առավելագույնը՝ համագործակցելու համար՝ ձգտելով ճշմարտությանը, ընդունելով և կիրառելով այն. միայն այդ ժամանակ կարող են ազատվել Սատանայի ազդեցությունից և հասնել Աստծու փրկությանը։ Աստված մի անգամ ասել է. «Շատերն են կանչված, բայց քչերն են ընտրված»։ Թեև շատ մարդիկ հավատում են Աստծուն, միայն նրանք, ովքեր իսկապես փորձառաբար ապրում են Աստծու դատաստանն ու հանդիմանությունը և լիովին հնազանդվում են Նրա գործին, կարող են մաքրագործվել և կատարյալ դարձվել։ Այդ չհավատացողները, չար մարդիկ և հակաքրիստոսները, որոնք չեն ընդունում ճշմարտության անգամ ամենաչնչին մասը, իրենց սրտերում հակակրանք են տածում ճշմարտության հանդեպ. նրանք երբեք չեն հասնի Աստծու փրկությանը և կարող են միայն մերկացվել և դուրս թողնվել Աստծու գործի կողմից։ Կեղծ առաջնորդողները ոչ մի հասկացողություն չունեն Աստծու գործի վերաբերյալ։ Մարդկանց փրկելու Աստծու գործի մասին նրանք այնքան պարզ եզրույթներով են մտածում՝ հավատալով, որ չար մարդկանց և հակաքրիստոսներին Աստծու խոսքերից մի քանիսը կարդալով և էտման որոշ կոշտ խոսքեր ասելով՝ նրանք կապաշխարեն և կփոխվեն և հավատարիմ կդառնան իրենց պարտավորությունները կատարելիս։ Ո՞րն է այստեղ խնդիրը։ Բացի ճշմարտությանը չձգտելուց և ճշմարտությունը չհասկանալուց՝ դա նաև այն պատճառով է, որ կեղծ առաջնորդողները ծայրաստիճան ցածր որակ ունեն։ Հետևաբար բացարձակապես ոչ մի հասկացողություն չունեն, երբ խոսքը վերաբերում է Աստծու գործին և նրան, թե ինչպես է Աստված փրկում մարդկանց։ Տեսնելու համար, թե որն է մարդու էությունը, արդյոք նա ունի ճշմարտության իրականությունը և ինչպես պետք է վերաբերվել նրան, անհրաժեշտ է հաշվի առնել նրա որակը և վերաբերմունքը ճշմարտության նկատմամբ. դու պետք է դիտարկես, թե ինչպիսին է ճշմարտության նրա ըմբռնումը, և արդյոք նա կարող է ընդունել ճշմարտությունը։ Ուստի, ո՞րն է հիմքը՝ չափելու համար՝ արդյոք մարդը կարող է ըմբռնել ճշմարտությունը։ Դա հիմնականում կախված է նրա որակի հատկությունից և նրանից, թե արդյոք Աստծու խոսքերի նրա ըմբռնումը մաքուր է։ Որոշ մարդիկ ապրում են մինչև հիսուն կամ վաթսուն տարեկան և դեռևս չեն կարողանում թափանցել մարդկության ապականության էության և իրականության մեջ։ Դեռևս պատկերացնում են, որ մարդկային հասարակությունը գեղեցիկ է, և ուզում են խաղաղության և ներդաշնակության մեջ ապրել ուրիշների հետ։ Մի՞թե սա ծայրահեղ հիմարություն և միամտություն չէ։ Եթե Աստծուն հավատալը կարողանար բոլորին լավ մարդկանց վերածել, արդյոք մարդկանց փրկելու համար Աստծու դատաստանի և հանդիմանության գործի կարիքը կլինե՞ր։ Կեղծ առաջնորդողները տարբեր մարդկանց բնորոշում են ոչ թե Աստծու խոսքերի հիման վրա, այլ միայն նրանց արտաքին վարքագծի և անձնական տպավորությունների։ Նրանց կատարած աշխատանքը նույնպես շատ մակերեսային է, ինչպես երեխաների տունտունիկ խաղալը։ Նրանք կարծում են, որ երբեմն կարող են գտնել Աստծու ճիշտ խոսքերը՝ որոշակի իրավիճակի վրա կիրառելու համար, և որ մարդկանց համար պարզապես Աստծու խոսքերից մի քանիսը կարդալը կփոխի նրանց։ «Նայե՛ք, իմ առաջնորդության և հորդորի ներքո, իմ սիրող օգնությամբ Աստծու խոսքերն ազդել են մարդկանց վրա։ Նրանք այլևս չեն ուզում հակաքրիստոսներ լինել և պատրաստ են փոխելու իրենց տեսակետներն Աստծուն հավատալու վերաբերյալ։ Նրանք այլևս չեն մրցակցի իշխանության և շահի համար, ոչ էլ անկախ թագավորություններ կստեղծեն. այլևս չեն խանգարի և անհանգստացնի եկեղեցու գործը և այլևս չեն մոլորեցնի կամ ներքաշի եղբայրներին և քույրերին»։ Կարո՞ղ ես սահմանափակել նրանց։ Երբեք չես կարող սահմանափակել նրանց, ովքեր իսկապես չար մարդիկ են, որոնք խանգարումներ և անհանգստություններ են առաջացնում։ Քանի որ չար մարդկանց էություն ունեն, չար գործեր են կատարում օրվա կամ գիշերվա ցանկացած ժամի. երբ էլ որ հնարավորություն են ունենում, չարիք են գործում։ Նորմա՞լ է, որ չես հեռացնում նրանց եկեղեցուց։ Նրանք կամովին կդադարեցնե՞ն իրենց չար գործերը։ Նրանք մարդիկ չեն. նրանք դևեր և Սատանաներ են։ Քանի՞ տարի են դևերն ու Սատանան դիմակայել Աստծուն։ Մինչ օրս նրանք դիմակայում են Աստծուն։ Հակաքրիստոսները և բոլոր տեսակի չար մարդիկ, որոնք խանգարում և անհանգստացնում են Աստծու գործը և եկեղեցու բնականոն կարգը, իրական կյանքի դևերն ու Սատանաներն են. նրանք թշնամիներ են իրական կյանքում։ Կարո՞ղ են արդյոք նրանք փոխել իրենց էությունը քո մի քանի խոսքի կամ քո սիրող սրտի պատճառով։ Դու այնքան հիմար ես։ Կարծում ես, թե կարող ես մարդկանց մեղքից փրկել միայն այն պատճառով, որ փոքր-ինչ վարդապետությո՞ւն ես հասկանում։ Կարո՞ղ ես փրկել նրանց։ Նրանք նախատեսված են դժոխքի համար, իսկ դու կարծում ես, որ մի քանի հաճելի խոսքը կարող է փոխել նրանց։ Դա այդքան հե՞շտ է։ Եթե մարդկանց այդքան հեշտ լիներ փրկել, Աստված այդքան շատ խոսքեր ասելու կամ դատաստանի և հանդիմանության գործը կատարելու կարիք չէր ունենա։ Արդյոք Նա կարիք կունենա՞ր այդքան շատ ժամանակ և Իր սրտի այդքան շատ արյուն ծախսելու՝ մարդկանց փրկելու համար։

Այժմ եկեղեցում տարբեր մարդիկ արդեն բացահայտվել են և դասակարգվել ըստ իրենց տեսակի։ Յուրաքանչյուր ոք պետք է դասակարգվի ըստ իր տեսակի, և Աստծու տանը կան սկզբունքներ ու կառավարչական հրամանագրեր, որոնք կարգավորում են, թե ինչպես վերաբերվել տարբեր տեսակի մարդկանց և վարվել նրանց հետ։ Աստված ունի համբերություն և հանդուրժողականություն, ողորմություն և սիրառատ բարություն և արդար բնույթ, բայց մի՛ մոռացեք, որ Աստված նաև ցասում և մեծափառություն ունի։ Որոշ մարդիկ ասում են. «Աստված ուզում է, որ յուրաքանչյուր մարդ փրկվի, և չի ուզում, որ որևէ մեկը կորստյան մատնվի»։ Սա ճշմարիտ է, բայց Աստված ցանկանում է, որ «յուրաքանչյուր մարդ» փրկվի, այլ ոչ թե յուրաքանչյուր բան կամ յուրաքանչյուր դև։ Երբ մարդիկ կորստյան են մատնվում, Աստված վիշտ և ցավ է զգում։ Երբ դևերն են կորստյան մատնվում, դա նրանց արդարացի վախճանն ու արժանի պատիժն է։ Աստված չի վշտանում նրանց համար։ Սա Աստծու բնույթն է և մարդկանց հետ վարվելու Նրա սկզբունքը։ Մարդիկ միշտ ուզում են հակադրվել Աստծուն՝ մտածելով, որ այդ չհավատացողները, չար մարդիկ և հակաքրիստոսները նույնպես մարդիկ են։ Նրանք կարծում են, որ ովքեր մշտապես խանգարում և անհանգստացնում են եկեղեցու գործը, նույնպես մարդիկ են, ովքեր մրցակցում են կարգավիճակի համար և անկախ թագավորություններ են ստեղծում, նույնպես մարդիկ են, և ովքեր մշտապես ներգրավվում են անառակության մեջ, նույնպես մարդիկ են։ Այս բոլոր անհատներին, որոնք դևերի տեսակից են, դասում են Աստծու ընտրյալ ժողովրդի շարքին։ Մի՞թե սա անհեթեթ չէ։ Մի՞թե սա չի հակասում նրան, ինչ ցանկանում է Աստված։ Քանի որ հարցերի վերաբերյալ նրանց տեսակետները լիովին հակասում են Աստծու խոսքերին և ճշմարտությանը, տարբեր բացասական կերպարների, դևերի և Սատանաների վերաբերյալ նրանց կարծիքներն ամբողջովին հակառակ են Աստծու խոսքերին՝ մեծապես տարբերվելով։ Աստված երբեք Սատանային հետևող դևերին որպես մարդկանց չի վերաբերվել։ Ինչպե՞ս է Աստված բնորոշում այս մարդկանց։ Նրանք դև Սատանայի ծառաներն են. նրանք գազաններ են։ Կեղծ առաջնորդողները, ելնելով իրենց բարի մտադրություններից և բթացած սիրուց և իրենց իսկ ցանկալին իրականության տեղ ընդունելուց դրդված, այս չհավատացողներին, դևերին և Սատանայի ծառաներին վերաբերվում են որպես եղբայրների և քույրերի։ Հետևաբար նրանք մեծ սեր և բարություն են ցուցաբերում նրանց հանդեպ՝ մշտապես օգնելով և աջակցելով նրանց։ Արդյունքում, քանի որ կեղծ առաջնորդողներն իրենց աջակցությունը, օգնությունը և առաջնորդությունն են ցուցաբերում այդ մարդկանց, ճշմարիտ եղբայրներն ու քույրերը՝ նրանք, ում Աստված ուզում է փրկել, խստորեն անհանգստանում են։ Եկեղեցական կյանքը երբեք չի կարող ճիշտ ուղու վրա ընկնել, և եղբայրներն ու քույրերը երբեք չեն կարող բնականոն կերպով ուտել և խմել Աստծու խոսքերը և հաղորդակցվել ճշմարտության շուրջ՝ առանց չար մարդկանց կողմից որևէ անհանգստության։ Մի՞թե սա կեղծ առաջնորդողների «նվաճումը» չէ։ Նրանց «նվաճումը» բավականին նշանակալի է։ Նրանք ոչ միայն չեն պաշտպանում եղբայրներին և քույրերին, այլև չարդարացված հարգանք և պաշտպանություն են տրամադրում այդ չար մարդկանց և հակաքրիստոսներին։ Մի՞թե սա եկեղեցու գործը խանգարել չէ։ Կեղծ առաջնորդողների՝ սա անելու բնությունը խանգարումն է, սակայն նրանք կարծում են, թե պահպանում են եկեղեցու գործը և օգնում ու աջակցում են Աստծու ընտրյալ ժողովրդին։ Ինչպե՞ս է Աստված դիտարկում կեղծ առաջնորդողների այս գործողությունները։ Աստված գարշում է դրանցից, Նա հատկապես գարշում է դրանցից։ Կեղծ առաջնորդողները փաստացի աշխատանք չեն կատարում, այլ կենտրոնանում են չար մարդկանց պաշտպանելու վրա՝ գործելով որպես Սատանայի ծառաներ։ Սա հանգեցնում է նրան, որ Աստծու ընտրյալ ժողովուրդը՝ նրանք, ովքեր սիրում են ճշմարտությունը, չեն կարողանում ստանալ եկեղեցու աջակցությունն ու սնուցումը՝ չնայած եկեղեցական կյանքով ապրելուն, և ուզում են կատարել իրենց պարտավորությունները, սակայն չեն կարողանում ապահովել իրենց անվտանգությունը։ Կեղծ առաջնորդողները լիովին անտեղյակ են այս հարցերին և մտածում են. «Ես բոլորին հավասարապես եմ վերաբերվում, ուստի ինչո՞ւ եք դժգոհում։ Ի՞նչ պետք է անեմ՝ ձեզ բավարարելու համար։ Սա նշանակում է արդարացիորեն վերաբերվել մարդկանց։ Դուք պարզապես քմահաճ եք, և դժվար է ձեզ գոհացնել։ Ինչևէ, ես հաշվետու եմ Աստծուն։ Ես ամեն ինչ անում եմ Աստծու առջև»։ Մի՞թե նրանք անխոհեմ չեն նման հռետորաբանություն դուրս տալու համար։ Մի՞թե ծայրահեղ հիմար չեն։ Նրանք իսկապես անխոհեմ են և ծայրահեղ հիմար։ Աստծու տունն ամեն օր խոսում է այն մասին, թե ինչպես է Աստված փրկում մարդկությանը, բայց կեղծ առաջնորդողները երբեք չեն հասկանում Աստծու խոսքերը։ Կարծում են, որ անկախ նրանից, թե ով է մարդը, անկախ նրանից, թե որն է նրա էությունը, անկախ նրանից, թե որքան չար են եղել նրա արած բաները, և անկախ նրանից, թե որքան չարասիրտ է նրա մարդկայնությունը, Աստծու խոսքերի ուղղորդման ներքո և մարդկանց սիրալիր աջակցության օգնությամբ ի վերջո կապաշխարի և հետ կդառնա։ Մի՞թե այս տեսակետը լիովին սխալ չէ։ (Այո։) Բացի Աստծու խոսքերի խիստ անհեթեթ ըմբռնում ունենալուց՝ կեղծ առաջնորդողները նաև ձևացնում են, թե հասկանում են Աստծու մտադրությունները և, միակողմանի մտածելով ու իրենց սեփական եսասիրական ցանկություններով գործելով, բարություն և սեր են ցուցաբերում չար մարդկանց և հակաքրիստոսների հանդեպ։ Եվ ո՞րն է արդյունքը։ Ի վերջո նրանք պաշտպանում են չար մարդկանց և հակաքրիստոսներին՝ դառնալով նրանց մեղսակիցները՝ հնարավորություններ և բարենպաստ հող ստեղծելով նրանց համար՝ խանգարելու և անհանգստացնելու եկեղեցու գործը և եկեղեցական կյանքը։ Մինչդեռ այն եղբայրներն ու քույրերը, որոնք իսկապես պաշտպանության կարիք ունեն, անտեսվում են կեղծ առաջնորդողների կողմից, որոնք երբեք չեն հարցնում նրանց. «Ի՞նչ եք զգում եկեղեցում այս չար մարդկանց և հակաքրիստոսներին ունենալու և բացասական տրամադրվածություն արտահայտողների ու պատկերացումներ տարածողների վերաբերյալ։ Արդյոք համաձա՞յն եք նրանց եկեղեցում պահելու հետ։ Պատրա՞ստ եք կատարելու ձեր պարտավորությունները և եկեղեցական կյանքով ապրելու նրանց հետ միասին»։ Նրանք երբեք չեն հարցնում, թե ինչ են զգում եղբայրներն ու քույրերն այս ամենի վերաբերյալ։ Ի՞նչ եք կարծում. մի՞թե նման առաջնորդողներն ու աշխատողները բավականին նողկալի չեն։ Նրանք գործում են առաջնորդողներ և աշխատողներ լինելու դրոշի ներքո՝ կրելով նման կոչումներ, բայց իրականում կատարում են Սատանային և Սատանայի ծառաներին պաշտպանելու աշխատանքը։ Իսկապես ցավալի է։ Եթե ասես, որ նման առաջնորդողներն ու աշխատողները ցածր որակ ունեն և փաստացի աշխատանք չեն կատարում, գուցե չհամոզվեն։ Նրանք անարդարացիորեն վիրավորված կզգան՝ մտածելով, որ ամեն օր զբաղված են և անգործ չեն, ուստի ինչպե՞ս կարող է պատահել, որ իրական աշխատանք չեն կատարում։ Բայց ելնելով նրանց դրսևորումներից՝ մարդկանց երկու խմբերին էլ կարևոր համարելը, մտածելը, որ երկուսին էլ պետք է հավասարապես վերաբերվել, արդարացի վերաբերմունքը որպես արդարացում օգտագործելը՝ թույլ տալու չար մարդկանց և նրանց, ովքեր խանգարում և անհանգստացնում են, իշխել եկեղեցում, և թույլ տալը, որ տարբեր չար գործեր շարունակվեն եկեղեցում. ի՞նչ են այս առաջնորդողներն ու աշխատողները։ Ելնելով նրանց դրսևորումներից, աշխատելու նրանց ձևից ու սկզբունքներից և աշխատանք կատարելու նրանց շարժառիթներից՝ նրանք, անշուշտ, կեղծ առաջնորդողներ և բթամիտ հիմարներ։ Արդյոք ճի՞շտ է սա ասելը։ (Այո։)

Հասարակության մեջ, անկախ նրանից, թե մարդկանց որ խումբը կամ դասն է, չեն տարբերակում չար և լավ մարդկանց, առավել ևս չեն քննարկում, թե ինչպես է Սատանան ապականում մարդկանց, կամ որն է ապականված մարդկության էությունը. նրանք նույնիսկ բարին ու չարը չեն տարբերում։ Բայց Աստծու տանն ամեն ինչ հիմնված է Աստծու խոսքերի վրա. ճշմարտությունը երբեք չի փոխվում, և Աստծու խոսքերն իրագործում են ամեն ինչ։ Եկեղեցում բոլոր տեսակի մարդիկ բացահայտվում են Աստծու խոսքերով և բնականաբար դասակարգվում են ըստ իրենց տեսակի։ Բոլոր տեսակի մարդիկ պետք է լավագույնս օգտագործվեն՝ հիմնվելով իրենց մարդկայնության, ձգտումների և էության վրա։ Սա մարդկանց ըստ աստիճանակարգի դասակարգե՞լ է։ Դա մարդկանց ըստ աստիճանակարգի դասակարգել չէ, այլ նրանց տեսակավորել։ Յուրաքանչյուր մարդ պետք է դասակարգվի ըստ իր տեսակի՝ պետք է դրվի այն տեղում, որին պատկանում է։ Միախառնելն անընդունելի է։ Խառնելը ժամանակավոր է և ունի որոշակի ժամկետ։ Օրինակ՝ երբ որոմն ու ցորենը միախառնված են, եթե որոմն արմատախիլ անելն ազդում է ցորենի վրա և կարող է հանգեցնել ցորենի ոչնչացմանը, ապա որոմը դեռ չպետք է արմատախիլ արվի։ Բայց արմատախիլ չանելը չի նշանակում, որ դրանք չեն տեսակավորվելու. ուստի ե՞րբ պետք է արմատախիլ արվեն։ Ճիշտ ժամանակին. Աստված կնախապատրաստի ժամանակը։ Այժմ ժամանակն է, որ յուրաքանչյուրը դասակարգվի ըստ իր տեսակի. բոլոր տեսակի մարդիկ պետք է տեսակավորվեն։ Սա անհրաժեշտ է։ Ինչո՞ւ պետք է այս աշխատանքն արվի։ Տեսական տեսանկյունից՝ գոյություն ունի Աստծու խոսքերի հիմքը. փաստացի իրավիճակի տեսանկյունից՝ անհրաժեշտ է դա անել. այն գործնական արժեք ունի, և դա անելն էական է։ Երբ որոմն արմատախիլ անելը չի ազդում ցորենի վրա, որոմը պետք է արմատախիլ արվի և առանձնացվի ցորենից։ Եթե չհավատացողներին և չար մարդկանց՝ նրանց, ովքեր որոմ են, վերաբերվեն որպես եղբայրների և քույրերի, դա չափազանց անարդար կլինի բոլոր այն եղբայրների և քույրերի հանդեպ, որոնք անկեղծորեն ծախսվում են Աստծու համար։ Նախ՝ այս մարդիկ հաճախ կանհանգստացվեն, ազդեցության կենթարկվեն և կվնասվեն չար մարդկանց կողմից, որոնք խանգարում և անհանգստացնում են եկեղեցու գործը։ Երկրորդ՝ փոքր հասակ ունեցող որոշ մարդիկ չեն հասկանում ճշմարտությունը և կկաշկանդվեն, կդառնան բացասական ու թույլ կամ նույնիսկ կսայթաքեն, երբ շփվեն չար մարդկանց հետ, որոնք խանգարում և անհանգստացնում են։ Ավելին՝ այն ամենը, ինչ անում են խանգարող և անհանգստացնող մարդիկ, և յուրաքանչյուր խոսք, որ նրանք ասում են, քաոս, խառնաշփոթ և անկարգ իրավիճակներ են առաջացնում։ Ամենաիրատեսական իրավիճակն այն է, որ երբ նրանք պարտավորություն են կատարում կամ որևէ աշխատանք անում, անխոհեմաբար չարագործություններ են կատարում և չեն հետևում սկզբունքներին՝ հանգեցնելով մարդկային, նյութական և ֆինանսական ռեսուրսների մեծ վատնման՝ առանց որևէ արդյունքի հասնելու։ Ի վերջո ի՞նչ է տեղի ունենում։ Երբ նրանք պաշտոնազրկվում են, բոլորը ստիպված են լինում վճարել նրանց չար գործերի համար։ Աշխատանքը պետք է նորից արվի, և մարդկային ուժը, նյութական ռեսուրսները, ժամանակը և բոլորի ամենաթանկ էներգիան, որոնք ծախսվել են նախքան այդ անհատների պաշտոնազրկվելը, վատնվում են նրանց անխոհեմ չարագործությունների պատճառով և չեն կարող փոխհատուցվել։ Բացասական ազդեցությունը, որ նրանք բերեցին այս աշխատանքին, չափազանց մե՛ծ է։ Ոչ ոք չի կարող կրել այս պատասխանատվությունը։ Նույնիսկ եթե աշխատանքը հետագայում լավ արվի, նախկին կորուստները ոչ ոք չի կարող փոխհատուցել։ Ոմանք ասում են, որ նրանց գումար վճարել տան. դա նույնպես պետք է արվի, բայց մի՞թե փողը կարող է ժամանակ գնել։ Փողը կարո՞ղ է գնել եղբայրների և քույրերի ժամանակն ու էներգիան, կամ այն անկեղծ գինը, որ նրանք վճարել են։ Ո՛չ, չի կարող։ Դրանք անգի՛ն են։ Անկախ նրանից, թե որքան մարդիկ են խանգարումներ և անհանգստություններ առաջացնում եկեղեցում, հետևանքներն անչափելի են։ Բազմաթիվ եղբայրների և քույրերի կյանքի մուտքը կկրի այդ ազդեցությունը։ Կորուստը զգալի է և չի կարող փոխհատուցվել։ Արդյոք եղբայրների և քույրերի կյանքի կորուստը կարո՞ղ է փոխհատուցվել։ Ո՞վ կվճարի այս կորստի համար։ Ուստի այս չար մարդիկ պետք է մաքրվեն։ Նրանք նույն տեսակից չեն, ինչ այն եղբայրներն ու քույրերը, որոնք ձգտում են ճշմարտությանը։ Նրանք պատկանում են դևերի և Սատանայի խմբին՝ գալով Աստծու տուն՝ անհանգստացնելու և ոչնչացնելու համար։ Եթե այս չար մարդիկ չհեռացվեն եկեղեցուց, եկեղեցու գործը և եկեղեցական կյանքի կարգը երբեք չեն կարող երաշխավորվել։ Անկախ նրանից, թե որքան մարդիկ են կազմում որոշակի խումբ, քանի դեռ նրանց մեջ կա մեկը, ով խանգարում և անհանգստացնում է՝ մեկը, ով անխոհեմաբար չարագործություններ է կատարում, երբեք հարցերի հետ չի վարվում ըստ սկզբունքների, երբեք չի ընդունում դրական բաներ կամ ճշմարտությունը, ոչ մեկի չի լսում, գործում է կամայականությամբ՝ անկախ նրանից՝ ունի որևէ կարգավիճակ կամ իշխանություն և ըստ էության կենդանի Սատանա է, նման մարդը, քանի դեռ մնում է եկեղեցում, վաղ թե ուշ մեծ անհանգստություն և կործանում կբերի եկեղեցու գործին։ Երբ գա նրան հեռացնելու և նրա հետ վարվելու օրը, որքա՜ն մարդիկ ստիպված կլինեն մաքրել նրա առաջացրած բացասական հետևանքները և անկարգ իրավիճակները։ Հետևաբար, այս չար մարդկանց և հակաքրիստոսներին հեռացնելը կամ արտաքսելը կարևոր առաջադրանք է, որն առաջնորդողներն ու աշխատողները պետք է ստանձնեն և չպետք է անփույթ լինեն դրա նկատմամբ։ Սակայն կեղծ առաջնորդողները բարություն և սեր են ցուցաբերում նրանց հանդեպ, ովքեր պետք է հեռացվեն կամ վտարվեն, աչք են փակում նրանց չար գործերի վրա, հանդուրժում և ընդառաջում են նրանց որպես եղբայրների և քույրերի, և նույնիսկ նրանց, ովքեր օգտակար են իրենց համար, համարում են տաղանդավոր մարդիկ և մշակում ու օգտագործում են նրանց։ Անկախ նրանից, թե ինչ վատ բաներ են նրանք անում, կեղծ առաջնորդողներն արդարացումներ են գտնում նրանց մեղքից ազատելու և նույնիսկ սիրալիր օգնություն ու աջակցություն են ցուցաբերում նրանց։ Որոշակի մակարդակում մի՞թե սա միտումնավոր խաթարում չէ։ (Այո։) Կեղծ առաջնորդողները գործում են ըստ իրենց սեփական գաղափարների և իրենց սեփական բարության ու խանդավառության՝ ի վերջո մեծ փորձանք առաջացնելով եկեղեցու և Աստծու ընտրյալ մարդկանց համար։ Եթե այս չար մարդիկ իշխանություն ունենան, աղետներն ու հետևանքները, որ նրանք կբերեն եկեղեցուն, անհաշվելի կլինեն։

Այժմ Աստծու տանը մի կանոն կա, որ անկախ նրանից, թե ով է չարագործություններ կատարում, քանի դեռ դա վնաս է պատճառում Աստծու տանը, նա պետք է փոխհատուցի դրա համար։ Եթե կորուստը չափազանց մեծ է, և հետևանքները ծանր են, արդյոք խնդիրը կարո՞ղ է լուծվել պարզապես փողով փոխհատուցելով։ Որոշ կորուստներ ոչ մի չափի դրամական փոխհատուցմամբ չեն կարող լրացվել. դրանք անուղղելի և անդարձ են։ Այժմ յուրաքանչյուր օր շատ թանկ և վճռորոշ է։ Երբ օրն անցնում է, այդ ժամանակը կարո՞ղ է վերադարձվել։ Դա նույնպես անդարձ է։ Ինչո՞ւ ենք ասում, որ որոշ բաներ բաց թողնելը ողջ կյանքի ափսոսանք է։ Ճիշտ այն պատճառով, որ ժամանակը չի կարող վերադարձվել։ Ի՞նչ նկատի ունեմ՝ սա ասելով։ Լավագույնն այն է, որ խնդիրները կանխվեն, նախքան դրանք ի հայտ կգան, քան պատահելուց հետո փող ծախսվի դրանք լուծելու համար։ Սա խնդիրները լուծելու լավագույն միջոցն է։ «Ձիու փախչելուց հետո ախոռի դուռը կողպելը» վերջին միջոցն է։ Լավագույնն այն է, որ կանխարգելիչ աշխատանք արվի, նախքան բաներ կպատահեն։ Սա նշանակում է, որ նախքան որևէ խանգարում կամ անհանգստություն տեղի կունենա, առաջնորդողներն ու աշխատողները պետք է հստակ զանազանություն և հիմնավոր հասկացողություն ունենան եկեղեցու տարբեր տեսակի մարդկանց վերաբերյալ և ուշադիր դիտարկեն ու ժամանակին ըմբռնեն տարբեր տեսակի մարդկանց վիճակները, խառնվածքները և ձգտումները, ինչպես նաև նրանց վերաբերմունքն ու տեսակետերը պարտավորություն կատարելիս, որպեսզի երաշխավորեն, որ բոլոր եղբայրներն ու քույրերն ունենան բնականոն եկեղեցական կյանք և միջավայր՝ իրենց պարտավորությունները կատարելու համար։ Այսկերպ եկեղեցու գործը կարող է առաջ ընթանալ կարգավորված կերպով։ Սրանք են առաջնորդողների և աշխատողների պարտականությունները։ Իհարկե, կեղծ առաջնորդողները չեն համապատասխանում այս աշխատանքին. նրանք բթամիտ հիմարներ և անպետք մարդիկ են։ Այժմ նրանք մի խելացի գաղափար ունեն. «Ով չի հետևում սկզբունքներին և փչացնում է աշխատանքը, կտուգանվի։ Եթե հակաքրիստոսը սխալ բան անի, կտուգանվի»։ Նրանք կարծում են, որ տուգանքներ նշանակելը լավագույն լուծումն է և կիրառման լավագույն սկզբունքը։ Եթե բոլոր խնդիրները կարողանային լուծվել տուգանքներ նշանակելով, ապա ի՞նչ իմաստ կունենար ճշմարտությանը ձգտելը։ Ինչո՞ւ է կեղծ առաջնորդողը կեղծ կոչվում։ Որովհետև չի հասկանում ճշմարտությունը և կանոններին հետևելը համարում է ճշմարտությունը կիրառել, իսկ իր հասկացած բառերն ու վարդապետությունները համարում է ճշմարտություն, և երբ բաներ են պատահում, բացարձակապես չի կարողանում ճիշտ սկզբունքներ կամ ուղղություն գտնել և չի կարողանում արմատապես լուծել խնդիրները։ Նա չի հասկանում Աստծու խոսքերը և ամենևին չի կարողանում ընկալել, թե ինչ նկատի ունի Աստված, բայց դեռ ուզում է աշխատել և լինել առաջնորդող կամ աշխատող. որքա՜ն հիմար է նա։ Այս առումով ո՞րն է կեղծ առաջնորդողի հիմնական դրսևորումը։ Նա չի կարողանում թափանցել եկեղեցու գործը խանգարող և անհանգստացնող տարբեր տեսակի մարդկանց էության մեջ, չի կարողանում դասակարգել նրանց և, անշուշտ, չի կարողանում վարվել նրանց հետ ըստ սկզբունքների։ Կեղծ առաջնորդողի մտքում այս ամենը խառնաշփոթ է։ Նա ենթադրություններ է անում Աստծու խոսքերի և այն մասին, թե Նա ինչ նկատի ունի՝ հիմնվելով իր խանդավառության և սեփական պատկերացումների ու երևակայությունների վրա։ Միևնույն ժամանակ, իր բարությունը, խանդավառությունը և անձնական երևակայություններն ու պատկերացումներն է պարտադրում Աստծուն՝ հավատալով, որ այս բաները համահունչ են ճշմարտությանը, համահունչ են Աստծու մտադրություններին և կարող են ներկայացնել այն, ինչ Աստված ցանկանում է։ Այսպիսով՝ նա ապավինում է այս բաներին՝ աշխատելու և Աստծու ընտրյալ ժողովրդին առաջնորդելու համար։ Սա է կեղծ առաջնորդողի հիմնական դրսևորումը։ Այստեղ մենք կավարտենք մեր հաղորդակցությունը կեղծ առաջնորդողների երկրորդ դրսևորման շուրջ։

III. Կեղծ առաջնորդողները չեն մերկացնում և չեն կանգնեցնում չար մարդկանց

Հաջորդիվ մենք կհաղորդակցվենք կեղծ առաջնորդողների երրորդ դրսևորման շուրջ, այն է՝ անտեսել և չհետաքրքրվել այն մարդկանցով, որոնք խանգարում և անհանգստացնում են եկեղեցու գործը. նույնիսկ երբ նրանք հայտնաբերում են, որ չար մարդիկ և հակաքրիստոսներն անհանգստացնում են եկեղեցու գործը, ուշադրություն չեն դարձնում դրան։ Սա իր բնությամբ ավելի լուրջ է, քան առաջին երկու դրսևորումները։ Ինչո՞ւ է ասվում, որ ավելի լուրջ է։ Առաջին երկու դրսևորումները վերաբերում են կեղծ առաջնորդողների որակին, բայց այս դրսևորումը վերաբերում է կեղծ առաջնորդողների մարդկայնությանը։ Որոշ կեղծ առաջնորդողներ այնքան ցածր որակ ունեն, որ չեն կարողանում թափանցել եկեղեցու գործը խանգարելու և անհանգստացնելու բնության մեջ։ Որոշ կեղծ առաջնորդողներ, թեև կարող են բացահայտել եկեղեցու գործը խանգարելու և անհանգստացնելու խնդիրները, ցավոք, չեն հասկանում ճշմարտությունը և չեն կարողանում զբաղվել այդ խնդիրներով և լուծել դրանք։ Նրանք միշտ գործում են ըստ իրենց սեփական գաղափարների և խանդավառության՝ անելով այն, ինչ սիրում են՝ իրենց սրտում մտածելով. «Քանի դեռ անում եմ եկեղեցու գործը, ամեն ինչ լավ է. իսկ թե ով է խանգարում և անհանգստացնում, դա նրա անձնական գործն է և ինձ հետ ոչ մի կապ չունի»։ Կան նաև որոշ կեղծ առաջնորդողներ, որոնք մի քիչ որակ ունեն և կարող են փոքր-ինչ աշխատանք կատարել, և որոնք փոքր-ինչ գիտեն յուրաքանչյուր տեսակի մարդու հետ վարվելու սկզբունքների մասին։ Սակայն նրանք վախենում են մարդկանց վիրավորելուց, ուստի, երբ բացահայտում են խանգարումներ և անհանգստություններ առաջացնող չար մարդկանց և հակաքրիստոսներին, չեն համարձակվում մերկացնել, կանգնեցնել կամ սահմանափակել նրանց։ Նրանք ապրում են սատանայական փիլիսոփայություններով և հեռու են մնում այն հարցերից, որոնք անձամբ իրենց չեն վերաբերում։ Ամենևին չեն հոգում, թե ինչպիսին են եկեղեցու գործի արդյունքները, կամ որքանով է ազդեցություն կրում Աստծու ընտրյալ ժողովրդի կյանքի մուտքը. նրանք կարծում են, որ նման բաներն իրենց հետ ոչ մի կապ չունեն։ Ուստի նման կեղծ առաջնորդողի պաշտոնավարման ընթացքում եկեղեցական կյանքի բնականոն կարգը չի պահպանվում, իսկ Աստծու ընտրյալ ժողովրդի պարտավորություններն ու կյանքի մուտքը չեն պաշտպանվում։ Ո՞րն է այս խնդրի բնությունը։ Բանն այն չէ, որ այս կեղծ առաջնորդողները չեն կարողանում աշխատել, քանի որ իրենց որակը ցածր է. նրանք իրական աշխատանք չեն կատարում այն պատճառով, որ իրենց մարդկայնությունը վատն է և զուրկ են խղճից ու ողջամտությունից։ Ինչո՞վ են կեղծ առաջնորդողները կեղծ։ Նրանք զուրկ են մարդկայնության խղճից և ողջամտությունից. հետևաբար նրանց որպես առաջնորդողներ աշխատելու ժամանակահատվածում չար մարդկանց և հակաքրիստոսների՝ եկեղեցու գործը խանգարելու և անհանգստացնելու խնդիրն ամենևին չի լուծվում։ Որոշ եղբայրներ և քույրեր մեծապես վնասվում են, և եկեղեցու գործը նույնպես ահռելի կորուստներ է կրում։ Երբ այս տեսակի կեղծ առաջնորդողը խնդիր է նկատում, երբ տեսնում է, որ չար մարդը կամ հակաքրիստոսը խանգարում կամ անհանգստություն է առաջացնում, գիտի, թե որն է իր պարտավորությունը, ինչ պետք է անի և ինչպես պետք է անի, սակայն բացարձակապես ոչինչ չի անում և նույնիսկ ձևացնում է, թե բան չի հասկանում, լիովին անտեսում է և հարցն իր վերադասներին չի հայտնում։ Նա ձևացնում է, թե ոչինչ չգիտի և ոչինչ չի տեսնում՝ թույլ տալով չար մարդկանց և հակաքրիստոսներին խանգարել և անհանգստացնել եկեղեցու գործը։ Մի՞թե խնդիր չկա նրա մարդկայնության հետ։ Մի՞թե նա նույն ճամբարից չէ, ինչ չար մարդիկ և հակաքրիստոսները։ Որպես առաջնորդող՝ ի՞նչ սկզբունք է նա որդեգրում. «Ես ոչ մի խանգարում կամ անհանգստություն չեմ առաջացնում, բայց չեմ անի որևէ բան, որը կվիրավորի, կամ որևէ բան, որը կվնասի ուրիշների արժանապատվությանը։ Որակե՛ք ինձ որպես կեղծ առաջնորդող, և ես, միևնույն է, չեմ անի որևէ բան, որը կվիրավորի։ Ես պետք է ինձ համար նահանջի ճանապարհ թողնեմ»։ Ի՞նչ տրամաբանություն է սա։ Դա Սատանայի տրամաբանությունն է։ Իսկ ի՞նչ տեսակի խառնվածք է սա։ Մի՞թե այն շատ խորամանկ և նենգ չէ։ Նման մարդն ամենևին անկեղծ չէ Աստծու հանձնարարության հանդեպ իր վերաբերմունքի մեջ. իր պարտավորությունը կատարելիս նա միշտ խորամանկ ու լպրծուն է՝ այնքան շատ գարշելի հաշվարկներով, ամեն ինչում իր մասին մտածելով։ Նա ամենևին չի մտածում եկեղեցու գործի մասին և բացարձակապես չունի խիղճ կամ ողջամտություն։ Հիմնովին անարժան է ծառայելու որպես եկեղեցու առաջնորդող։ Նման մարդիկ եկեղեցու գործի կամ Աստծու ընտրյալ ժողովրդի կյանքի մուտքի համար անգամ ամենաչնչին հոգսը չունեն։ Նրանք հոգում են միայն իրենց սեփական շահերի և վայելքի մասին. նրանք կենտրոնանում են բացառապես կարգավիճակի օգուտներով տարվելու վրա՝ առանց որևէ մտահոգության, թե ինչ վիճակում է գտնվում Աստծու ընտրյալ ժողովուրդը։ Մի՞թե սա ամենաեսասեր և արհամարհելի մարդը չէ։ Նույնիսկ երբ բացահայտում է, որ չար մարդիկ և հակաքրիստոսներն անհանգստացնում են եկեղեցու գործը, ուշադրություն չիդարձնում դրան, ասես այդ հարցերն իր հետ ոչ մի կապ չունեն։ Դա նման է հովվի, որը տեսնում է, որ գայլն ուտում է ոչխարներին, բայց ոչինչ չի անում՝ հոգալով միայն իր սեփական կյանքը պահպանելու մասին։ Նման մարդը որակավորված չէ հովիվ լինելու։ Այն ամենը, ինչ անում է այս տեսակի կեղծ առաջնորդողը, իր սեփական հեղինակության, կարգավիճակի, իշխանության և ներկայում վայելած տարբեր օգուտների պաշտպանությունն առավելագույնի հասցնելն է։ Իր սրտերում նա ոչ մի հոգս չունի Աստծու հանձնարարության, եկեղեցու գործի կամ Աստծու ընտրյալ ժողովրդի կյանքի մուտքի համար, որոնք իր պարտավորություններն ու պարտականություններն են։ Նա երբեք հաշվի չի առնում սա։ Մտածում է. «Ինչո՞ւ առաջնորդողը պետք է անի այս առաջադրանքները։ Ինչո՞ւ այս առաջադրանքները չանելը հանգեցնում է էտվելուն ու դատապարտվելուն և եղբայրների ու քույրերի կողմից մերժվելուն»։ Նա չի հասկանում և լիովին անտարբեր է։ Իմ սրտում, անկախ նրանից, թե որքան խելոք է թվում այս տեսակի մարդը, կամ որքան օրինապահ, կամ լռակյաց, կամ աշխատասեր ու իրավասու, այն փաստը, որ նա առանց սկզբունքների է գործում և ոչ մի պատասխանատվություն չի կրում եկեղեցու գործի համար, ստիպում է Ինձ նորովի նայել նրանց։ Ի վերջո Ես այսպես սահմանեցի այս տեսակի մարդուն. գուցե նա ոչ մի մեծ սխալ չի անում, բայց շատ խորամանկ և նենգ է։ Բացարձակապես ոչ մի պատասխանատվություն չի ստանձնում, նաև ամենևին չի պաշտպանում եկեղեցու գործը։ Նա մարդկայնություն չունի։ Ես զգում եմ, որ կենդանու մի տեսակի է նման։ Իր խորամանկությամբ նա փոքր-ինչ աղվեսի է նման։ Մարդիկ ասում են, որ աղվեսները խորամանկ են, բայց իրականում այս մարդիկ ավելի խորամանկ են, քան աղվեսները։ Արտաքուստ թվում է, թե ոչ մի չարիք չեն գործել, բայց իրականում այն ամենը, ինչ ասում և անում են, հանուն իրենց սեփական համբավի, շահի և կարգավիճակի է։ Այն ամենը, ինչ անում են, իրենց կարգավիճակի օգուտները վայելելու նպատակով է, և նրանք ամենևին հաշվի չեն առնում Աստծու մտադրությունները։ Անգամ փոքր-ինչ չեն լուծում այն խնդիրները, որոնք ծագում են եկեղեցու գործում, ոչ էլ անդրադառնում են Աստծու ընտրյալ ժողովրդի կյանքի մուտքի վերաբերյալ իրական հարցերին։ Այս կեղծ առաջնորդողները ոչ մի աշխատանք չեն անում՝ Աստծու ընտրյալ ժողովրդին դեպի ճշմարտության իրականությունն առաջնորդելու համար։ Ի վերջո ո՞րն է այն ամենի նպատակը, ինչ նրանք անում են։ Մի՞թե դա պարզապես մարդկանց հաճեցնելու և ուրիշների կողմից բարձր գնահատվելու համար չէ։ Նրանք փորձում են բոլորին մղել իրենց մասին լավ մտածելու՝ առանց որևէ մեկին վիրավորելու՝ դրանով իսկ վայելելով իրենց հեղինակությունը և իրենց կարգավիճակի օգուտները։ Նրանց մեջ ամենաշատ ատելություն ներշնչողն այն է, որ նրանց բոլոր գործողությունները ոչ մի օգուտ չեն բերում Աստծու ընտրյալ ժողովրդի կյանքի մուտքին. փոխարենը մոլորեցնում են մարդկանց՝ ուրիշներին մղելով հիանալու իրենցով և կուռք դարձնելու իրենց։ Այս մարդիկ ավելի խորամանկ և նենգ չե՞ն, քան աղվեսները։ Դասական, իսկական կեղծ առաջնորդողներ են։ Նրանք առաջնորդողի կարգավիճակ ունեն և կրում են այս կոչումը, բայց ոչ մի իրական աշխատանք չեն կատարում՝ հոգալով միայն որոշ տեսանելի, մակերեսային ընդհանուր գործերի մասին, կամ դժկամությամբ են անում Վերևի կողմից հատուկ հանձնարարված աշխատանքի մի մասը։ Եթե Վերևից հատուկ հանձնարարություն չկա, նրանք եկեղեցու ոչ մի էական գործ չեն անում։ Ինչ վերաբերում է այն հարցերին, որոնք ներառում են եկեղեցու գործի և եկեղեցական կյանքի կարգի պահպանումը, նրանք վախենում են մարդկանց վիրավորելուց և չեն համարձակվում պաշտպանել սկզբունքները։ Չեն լուծում եկեղեցու գործում կուտակված խնդիրներից և ոչ մեկը և նույնիսկ երբ տեսնում են, որ Աստծու տան ունեցվածքը վատնվում է հակաքրիստոսների և չար մարդկանց կողմից, ոչինչ չեն անում դա կանգնեցնելու կամ սահմանափակելու համար։ Իրենց սրտերում նրանք հստակ կերպով գիտեն, որ այս մարդիկ չարիք են գործում և վնասում են Աստծու տան շահերը, սակայն ձևացնում են, թե բան չեն հասկանում՝ ոչ մի բառ չասելով։ Սրանք խորամանկ և նենգ մարդիկ են։ Այս մարդիկ ավելի խորամանկ չե՞ն, քան աղվեսները։ Արտաքուստ նրանք սիրալիր են բոլորի հանդեպ և չեն անում բաներ, որոնք կվնասեն որևէ մեկին, բայց հետաձգում են Աստծու ընտրյալ ժողովրդի կյանքի մուտքի, եկեղեցու գործի և ավետարանը տարածելու գործի կարևոր հարցը։ Արդյոք նման մարդիկ արժանի՞ են լինելու առաջնորդողներ և աշխատողներ։ Մի՞թե նրանք Սատանայի ծառաներ չեն։ Մի՞թե չեն խանգարում և անհանգստացնում եկեղեցու գործը։ Թեև արտաքուստ նրանք ոչ մի ակնհայտ չարիք չեն գործել, այսկերպ աշխատելու հետևանքներն ավելի ծանր են, քան չարիք գործելը։ Նրանք խոչընդոտում են Աստծու կամքի իրագործմանը, դիմակայում են Աստծուն և խանգարում ու անհանգստացնում են եկեղեցու գործը։ Վնասում են Աստծու ընտրյալ ժողովրդին և նույնիսկ կարող են ոչնչացնել Աստծու ընտրյալ ժողովրդի փրկվելու հույսը։ Ասե՛ք Ինձ, մի՞թե սա չարիք գործել չէ։ Սա ճիշտ այն է, ինչ անում է մարդկանց հաճեցնողը, որն ամենևին չի պաշտպանում սկզբունքները։ Մարդիկ, որոնք չեն հասկանում ճշմարտությունը, չեն կարող լիովին ընկալել կեղծ առաջնորդողների այսկերպ աշխատելու սարսափելի հետևանքները, ոչ էլ կարող են ընկալել, թե որոնք են նրանց մտադրությունները, շարժառիթները և նպատակները։ Երբեք չես հասկանա, թե իրականում ինչ են ուզում անել իրենց սրտերում. նման մարդիկ չափազանց խորամանկ են։ Փոխաբերական իմաստով ասած՝ նրանք խորամանկ աղվեսներ են. ճշգրտորեն ասած՝ կենդանի դևեր են, կենդանի դևեր մարդկանց մեջ։

Ինչ վերաբերում է նրան, թե ինչպես պետք է բնորոշվեն այս կեղծ առաջնորդողները, ելնելով նրանց բնավորության էությունից՝ նրանք չեն կարող կամայականորեն դասվել չար մարդկանց, հակաքրիստոսների, կեղծավորների և այլոց շարքին։ Սակայն, դատելով նրանից, թե ինչ են դրսևորում, ինչպես օրինակ՝ իրենց մարդկայնության դրսևորումները և իրենց վերաբերմունքը եկեղեցու գործի նկատմամբ, ինչպես նաև այն, որ չեն անդրադառնում իրենց բացահայտած խնդիրներին, նրանք կեղծ առաջնորդողների ամենաայլասերված տեսակն են։ Դատելով նրանց տարբեր դրսևորումներից՝ թեև նախաձեռնողաբար խմբավորումներ չեն կազմում կամ չեն ստեղծում իրենց սեփական անկախ թագավորությունները և հազվադեպ են վկայում իրենց մասին և թեև կարող են լավ համագոյակցել եղբայրների և քույրերի հետ, դիմանալ դժվարություններին, գին վճարել, ձեռնպահ մնալ ընծաներ գողանալուց և նույնիսկ խստորեն զսպել իրենց հատուկ արտոնություններ փնտրելուց, այնուամենայնիվ, երբ բախվում են տարբեր մարդկանց, իրադարձությունների և բաների, որոնք խանգարում և անհանգստացնում են եկեղեցու գործը, կամ տարբեր մարդկանց, որոնք վատնում են ընծաները և վնասում Աստծու տան ունեցվածքը, չեն կանգնեցնում նրանց կամ չեն վարվում նրանց հետ, նրանք ոչինչ չեն ասում կամ ոչ մի աշխատանք չեն անում։ Նման մարդիկ սարսափելի են։ Կեղծ առաջնորդողների ամենաարհամարհելի տեսակն են։ Նրանք անուղղելի են։ Ինչո՞ւ եմ ասում, որ նրանք անուղղելի են։ Բանն այն չէ, որ նրանք ցածր որակ ունեն, կամ որ չեն կարողանում ընկալել Աստծու խոսքերը։ Նրանք ունեն ըմբռնելու որոշակի կարողություն և աշխատանքային կարողություն, բայց երբ բացահայտում են, որ ինչ-որ մեկը խանգարում և անհանգստացնում է եկեղեցու գործը, չեն զբաղվում դրանով կամ չեն լուծում այն։ Նրանք դժկամությամբ են անում այս աշխատանքի մի փոքր մասը միայն այն ժամանակ, երբ հանդիպում են իրենց վերադաս առաջնորդողների խիստ վերահսկողությանը և հաճախակի հարցումներին, կամ երբ էտվում են։ Անկախ նրանից՝ անում են այս աշխատանքը, թե ոչ, կամ ինչպես են անում այն, իրենց պաշտպանելը նրանց գլխավոր առաջնահերթությունն է։ Նրանք ամենևին չեն կատարում առաջնորդողների և աշխատողների պարտականությունները։ Բացի իրենց պաշտպանելուց և սեփական շահերը պահպանելուց՝ նրանք ոչ մի էական աշխատանք չեն անում և միայն փոքր-ինչ մակերեսային աշխատանք են կատարում, որն այլ ելք չունենալով են անում։ Բացի իրենց պաշտպանելուց՝ նրանք ոչ մի այլ բանի մասին չեն հոգում։ Մի՞թե ավելի խորամանկ և նենգ չեն, քան աղվեսը։ Ոմանք ասում են. «Փոքր կենդանիներ ուտելն աղվեսի բնազդն է, ուստի մի՞թե նաև կեղծ առաջնորդողների բնազդը չէ իրենց պաշտպանելը»։ Արդյոք սա բնա՞զդ է։ Սա նրանց բնությունն է։ Այս կեղծ առաջնորդողները պաշտպանում են իրենց սեփական կարգավիճակը, հեղինակությունը և դեմքը, պահպանում են հարաբերությունները մարդկանց հետ և խուսափում են որևէ մեկին վիրավորելուց Աստծու տան շահերը վնասելու և եկեղեցու գործը վնասելու գնով։ Նույնիսկ անձամբ չեն զբաղվում աշխատակազմի պաշտոնազրկմամբ կամ կարգավորմամբ՝ փոխարենը հանձնարարելով ուրիշներին դա իրենց փոխարեն անել։ Նրանք մտածում են. «Եթե այդ մարդը վրեժ է փնտրում, իմ հետևից չի գա։ Ես պետք է նախ ինձ պաշտպանեմ ցանկացած իրավիճակում, որին կբախվեմ»։ Այս մարդիկ չափազանց խորամանկ են։ Որպես առաջնորդող՝ նույնիսկ չես կարող ստանձնել այս պատասխանատվությունը, ուստի արժանի՞ ես առաջնորդող լինելու։ Պարզապես անպետք վախկոտ ես։ Առանց այս մի փոքր քաջության՝ արդյոք դեռ հավատո՞ւմ ես Աստծուն։ Արդյոք այն մարդիկ, որոնք դիմում են խորամանկության՝ իրենց պարտավորությունները կատարելիս իրենց պատասխանատվություններից խուսափելու համար, Աստծու հետևորդնե՞ր են։ Աստված չի ցանկանում նման մարդկանց։ Այս կեղծ առաջնորդողները խորամանկ և նենգ են, ինչպես աղվեսները։ Երբ տեսնում են, որ ինչ-որ մեկը խանգարում կամ անհանգստություն է առաջացնում, ո՛չ զբաղվում են դրանով, ո՛չ էլ լուծում են այն. նրանք պարզապես փաստացի աշխատանք չեն կատարում։ Անկախ նրանից, թե ինչպես են մերկացվում և էտվում, նրանք չեն գործում։ Քանի որ չես կատարում առաջնորդողների և աշխատողների պարտականությունները, ինչո՞ւ ես զբաղեցնում այդ պաշտոնը։ Դա նրա համար է, որ կարողանաս զարդարանքի մի մա՞սը լինել։ Նրա համար է, որ կարողանաս տրվել կարգավիճակի օգուտների՞ն։ Դու որակավորված չես դրա համար։ Փաստացի աշխատանք չկատարելը, սակայն ցանկանալը, որ եղբայրներն ու քույրերը հարգեն և կուռք դարձնեն քեզ. մի՞թե սա դևի մտածելակերպ չէ։ Դա այնքա՜ն անամոթ է։ Ոմանք ասում են, որ ամենևին չեն ցանկանում առաջնորդող լինել։ Այդ դեպքում ինչո՞ւ ես պահպանում քո հեղինակությունն ու կարգավիճակը։ Ո՞րն է մարդկանց մոլորեցնելու քո նպատակը։ Եթե չես ցանկանում առաջնորդող լինել, կարող ես նախաձեռնողաբար հրաժարական տալ։ Ինչո՞ւ հրաժարական չես տալիս։ Ինչո՞ւ ես զբաղեցնում այդ պաշտոնը և չես հեռանում։ Եթե չես ցանկանում հրաժարական տալ, ապա պետք է պարտաճանաչորեն որոշ փաստացի աշխատանք կատարես։ Այլ ընտրություն չկա։ Սա քո պարտականությունն է։ Եթե չես կարող փաստացի աշխատանք կատարել, լավագույնը կլինի, որ պատասխանատվություն ստանձնես և հրաժարական տաս։ Չպետք է հետաձգես եկեղեցու գործը կամ վնասես Աստծու ընտրյալ ժողովրդին։ Եթե զուրկ ես անգամ այս մի փոքր խղճից և ողջամտությունից, արդյոք դեռ ունե՞ս որևէ մարդկայնություն։ Դու անարժան ես մարդ կոչվելու։ Անկախ նրանից՝ կարող են առաջնորդող կամ աշխատող լինել, Աստծուն հավատացող մարդիկ արժանի են մարդ կոչվելու միայն այն դեպքում, եթե գոնե փոքր-ինչ խիղճ և ողջամտություն ունեն։

Առաջնորդող կամ աշխատող լինելու համար անհրաժեշտ է որակի որոշակի մակարդակ ունենալ։ Մարդու որակը որոշում է նրա աշխատանքային կարողությունը և այն աստիճանը, որով նա ընկալում է ճշմարտության սկզբունքները։ Եթե որակդ փոքր-ինչ պակասում է, և չունես ճշմարտության բավականաչափ խոր հասկացողություն, բայց ի վիճակի ես կիրառելու այնքան, որքան կարող ես հասկանալ, և կարող ես գործնականում կիրառել այն, ինչ հասկանում ես, և սրտումդ մաքուր ու ազնիվ ես և ոչինչ չես ծրագրում հանուն քեզ կամ համբավ, շահ և կարգավիճակ չես հետապնդում և կարող ես ընդունել Աստծու զննումը, ապա դու ճիշտ մարդ ես։ Սակայն կեղծ առաջնորդողները չունեն այս հատկանիշները։ Չեն անհանգստանում եկեղեցում ծագող խանգարումների և անհանգստությունների տարբեր խնդիրներով. նույնիսկ եթե նկատում են այս խնդիրները, ուշադրություն չեն դարձնում դրանց։ Եթե հարցնում են, թե արդյոք տեղյա՞կ են իրավիճակին, ասում են. «Կարծում եմ՝ փոքր-ինչ գիտեմ դրա մասին, բայց ոչ ամեն ինչ»։ Սա տեղի է ունեցել հենց քո քթի տակ. ինչո՞ւ ես ասում, որ չգիտես դրա մասին։ Մի՞թե չես փորձում խաբել մարդկանց։ Քանի որ գիտես դրա մասին, արդյոք մտածե՞լ ես, թե ինչպես վարվել դրա հետ։ Արդյոք որևէ աշխատանք կատարե՞լ ես։ Արդյոք փորձե՞լ ես որևէ լուծում գտնել։ Նրանք պատասխանում են. «Այդ մարդու որակն ավելի լավն է, քան իմը, և նա պերճախոս է ու լավ խոսող. ես չեմ համարձակվում միջամտել նրան։ Իսկ եթե անդրադառնամ մի բանի, որն իրականում խնդիր չէ, և վիրավորե՞մ նրան։ Դա հետագայում կդժվարացնի իմ աշխատանքը»։ Քանի որ չես համարձակվում, դու անպետք վախկոտ ես և թերանում ես պարտականութուններիդ մեջ, և անարժան ես առաջնորդող լինելու։ Երբ բախվում ես այսպիսի իրավիճակի, գիտե՞ս ինչպես վարվել դրա հետ։ Նրանք ասում են. «Թեև գիտեմ՝ ինչպես վարվել դրա հետ, չեմ համարձակվում։ Մի՞թե Վերևը դրա համար չէ։ Եվ կա նաև որոշում կայացնող խումբը։ Ինչպե՞ս կարող եմ ես լինել այն մեկը, ում բաժին է ընկնում այս առաջադրանքը»։ Քանի որ տեսել ես դա և գիտես դրա մասին, պետք է զբաղվես այս իրավիճակով։ Եթե հասակդ չափազանց փոքր է, և չես կարող զբաղվել այս խնդրով, վերադասներիդ ասե՞լ ես խնդրի մասին։ Զեկուցե՞լ ես։ Արե՞լ ես այն, ինչ մտնում է քո պարտականությունների և այն աշխատանքի շրջանակի մեջ, որը բաժին է ընկնում քեզ։ Արդյոք կատարե՞լ ես պարտականություններիցդ որևէ մեկը։ Ամենևի՛ն։ Իրենց սրտերում նրանք քաջ գիտեն. «Ես գիտեի այս խնդրի մասին, բայց չգործեցի։ Ես ինձ մեղավոր եմ զգում։ Պետք է զեկուցեի այդ հարցը, բայց չարեցի։ Բայց ուրիշ մարդիկ էլ դա չարեցին. ի՞նչ կապ ունի դա ինձ հետ»։ Ուրիշ մարդիկ նո՞ւյնպես առաջնորդողներ են։ Անկախ նրանից՝ ուրիշ մարդիկ անում են դա, թե ոչ, այդ մարդկանց գործն է։ Ինչո՞ւ դու չես արել։ Եթե ուրիշ մարդիկ չեն անում, դա նշանակում է, որ դու ստիպված չե՞ս անել դա։ Արդյոք սա ճշմարտությո՞ւն է։ Նույնիսկ եթե ուրիշ մարդիկ արած լինեին, կարո՞ղ դա էր փոխարինել քո անելուն։ Այն, ինչ դու ես անում, քո գործն է։ Արդյոք կատարե՞լ ես քո պարտավորություններն ու պարտականությունները։ Եթե ոչ, ապա թերանում ես պարտականություններիդ մեջ, որակավորված չես առաջնորդող լինելու համար և պետք է պատասխանատվություն ստանձնես ու հրաժարական տաս։ Դու երախտագիտություն չունես այն բանի համար, թե ինչպես ես բարձրացվել, արժանի չես եղբայրների և քույրերի վստահությանը, արժանի չես Աստծու տան վստահությանը և առավել ևս արժանի չես Աստծու կողմից բարձրացվելուն։ Դու անսիրտ սրիկա ես։ Երրորդ տեսակի կեղծ առաջնորդողը խնդիր ունի իր բնավորության հետ։ Անկախ նրանից, թե ինչպիսին են նրա անձնական ձգտումները և կյանքի մուտքը, պարզապես դատելով այն փաստից, որ իր պաշտոնավարման ընթացքում ոչ մի իրական աշխատանք չ կատարում, չի վերականգնում եկեղեցու ոչ մի կորուստ և, անշուշտ, ի վիճակի չէ ժամանակին կանգնեցնելու կամ զբաղվելու չար մարդկանց չար գործերով, այս տեսակի մարդը ոչ միայն խնդիր ունի ցածր որակի հետ և փաստացի աշխատանք չկատարելու հետ, այլև, որ ամենակարևորն է, մարդկայնություն չունի։ Նրա խիղճն ամբողջովին նեխած է, և նա բացարձակապես ոչ մի ողջամտություն չունի։ Հասարակ լեզվով ասած՝ նա բարոյապես սնանկ է։ Ծայրահեղ եսասեր և արհամարհելի է և վստահելի չէ։ Մեր կողմից մանրամասն վերլուծված երեք տեսակի մարդկանցից այս տեսակի մարդկայնությունն ամենավատն է։ Առաջին երկու տեսակի մարդիկ ցածր որակ ունեն, չեն կարողանում աշխատել և չեն համապատասխանում մարդկանց մշակելու և առաջխաղացնելու Աստծու տան սկզբունքներին ու չափանիշներին, ուստի չեն կարող մշակվել կամ օգտագործվել։ Նրանց որակը չափազանց վատն է, նրանք կույր են ու թմրած և գործնականում մեռած մարդիկ են։ Արժանի չեն մերկացվելու և մանրամասն վերլուծվելու։ Երրորդ տեսակի մարդն ամենաստորն է։ Նա չափազանց արհամարհելի է իր մարդկայնության առումով, և մենք այս տեսակը բնորոշում ենք որպես խորամանկ և նենգ։ Այս մարդիկ նույնիսկ ավելի խորամանկ են, քան աղվեսները։ Ոչ մի փաստացի աշխատանք չեն կատարում, սակայն բազմաթիվ արդարացումներ ունեն և իրենց լիովին հանգիստ են զգում։ Անկախ նրանից, թե ինչպես են չար մարդիկ և հակաքրիստոսներն անհանգստացնում եկեղեցու գործը, նրանք չեն անհանգստանում կամ մտահոգվում դրա համար և դեռ ցանկանում են շարունակել առաջնորդողներ լինել։ Ինչո՞ւ նրանք այդքան կախվածություն ունեն իշխանությունից։ Այս առաջնորդողներն ասում են. «Մարդը պայքարում է դեպի վեր։ Ջուրը հոսում է դեպի վար։ Բոլորն էլ սիրում են իշխանություն»։ Նրանք չեն ցանկանում որևէ փաստացի աշխատանք կատարել, բայց դեռ ցանկանում են կառչել իրենց պաշտոնին և վայելել իրենց կարգավիճակի օգուտները։ Ի՞նչ տեսակ թշվառական է սա։ Զուտ Սատանայի տեսակն է, բացարձակապես ոչ մի լավ բան չէ։

Այսօր մենք հաղորդակցվեցինք առաջնորդողների և աշխատողների տասներկուերորդ պարտականության վերաբերյալ երեք կետերի շուրջ։ Կեղծ առաջնորդողները, որոնց մենք մանրամասն վերլուծեցինք տասներկուերորդ պարտականության մեջ, հիմնականում նույնն են, ինչ այն կեղծ առաջնորդողները, որոնց մենք նախկինում մերկացրել ենք։ Թեև մենք մանրամասն երեք կետեր վերլուծեցինք, դրանք հիմնականում երկու խնդիր են ընդգրկում։ Մեկն այն է, որ նրանք ցածր որակ ունեն և չեն կարողանում իրական աշխատանք կատարել։ Մյուսն այն է, որ նրանց մարդկայնությունը ստոր, արհամարհելի, խորամանկ և նենգ է, և նրանք իրական աշխատանք չեն կատարում։ Սրանք կեղծ առաջնորդողների հիմնարար, էական խնդիրներն են։ Քանի դեռ մարդն ունի այս երկու խնդիրներից մեկը, նա կեղծ առաջնորդող է։ Սա կասկածից վեր է։

Առաջնորդողների և աշխատողների պարտականությունները (21)

Ինչպես տարբերել հակաքրիստոսներին այն մարդկանցից, որոնք հակաքրիստոսների խառնվածք ունեն

Նրանց տարբերելը ճշմարտության նկատմամբ իրենց վերաբերմունքի հիման վրա

Այսօր կշարունակենք հաղորդակցվել առաջնորդողների և աշխատողների պարտականությունների մասին։ Նախքան հաղորդակցությունը պաշտոնապես սկսելը, եկեք վերանայենք հակաքրիստոսներին վերաբերող թեմաներից մեկը, որի մասին նախկինում հաղորդակցվել ենք՝ ինչպես տարբերել հակաքրիստոսների խառնվածք ունեցող մարդկանց նրանցից, ովքեր ունեն հակաքրիստոսների էություն, և որոնք են այս երկու տեսակի մարդկանց միջև եղած տարբերությունները։ Նախ կհաղորդակցվենք այն մասին, թե ինչպես զանազանել հակաքրիստոսներին. սա շատ դժվար չէ։ Նախևառաջ պետք է հստակ կերպով տեսնես, թե որոնք են այն ակնհայտ բնորոշ դրսևորումները, որոնք ցուցաբերում են հակաքրիստոսները, որպեսզի կարողանաս կարճ ժամանակում ճանաչել իսկական հակաքրիստոսին՝ որոշելով, որ նա հաստատապես այն մարդը չէ, ով միայն հակաքրիստոսների խառնվածք ունի կամ քայլում է հակաքրիստոսների ուղիով։ Այսկերպ զանազանություն կունենաս հակաքրիստոսների վերաբերյալ և այլևս չես մոլորեցվի, ծուղակը չես ընկնի և չես վերահսկվի նրանց կողմից։ Այժմ ամենակարևորն այն է, որ կարողանաս տեսնել հակաքրիստոսների բնական էություն ունեցող մարդկանց և հակաքրիստոսների խառնվածք ունեցողների միջև եղած ակնհայտ տարբերությունները։ Այս երկու տեսակի մարդկանց զանազանելու համար նախ պետք է ընկալես նրանց հիմնական բնութագրերը։ Որոշ մարդիկ միայն ընկալում են հակաքրիստոսների ապականության բացահայտումն առօրյա կյանքում, ինչպես օրինակ՝ իրենց կարգավիճակը հաստատելու և ուրիշներին խրատելու նրանց հակումները, բայց չեն կարողանում զանազանել հակաքրիստոսների բնական էությունը։ Արդյոք սա ընդունելի՞ է։ (Ոչ։) Կան նաև այնպիսիք, ովքեր ասում են, որ հակաքրիստոսների ամենաակնառու դրսևորումները նրանց ամբարտավանությունն ու ինքնահավանությունն են, և բոլոր ամբարտավան ու ինքնահավան մարդկանց բնորոշում են որպես հակաքրիստոսներ։ Արդյոք սա ճի՞շտ է։ (Ոչ։) Ինչո՞ւ ճիշտ չէ։ Որովհետև ամբարտավանությունն ու ինքնահավանությունը հակաքրիստոսների ամենաակնառու դրսևորումները չեն. դրանք ապականված խառնվածքներ են, որոնք ընդհանուր են բոլոր ապականված մարդկանց համար։ Յուրաքանչյուր ոք ամբարտավան և ինքնահավան խառնվածք ունի, ուստի բոլոր ամբարտավան և ինքնահավան մարդկանց որպես հակաքրիստոսներ բնորոշելը լուրջ սխալ է։ Ուստի որո՞նք են հակաքրիստոսների էական դրսևորումները, որ կարող են մի հայացքից պարզ դարձնել հակաքրիստոսների և հակաքրիստոսների խառնվածք ունեցող մարդկանց միջև եղած էական տարբերությունները և հնարավորություն տալ զանազանելու, որ այս երկու տեսակի մարդկանց էությունները տարբեր են, և որ նման մարդկանց պետք է տարբեր կերպ վերաբերվել։ Որոշակի առումներով, ինչպիսիք են գործողությունները, վարքագծերը և խառնվածքները, արդյոք այս երկու տեսակի մարդիկ ունե՞ն նմանություններ և ընդհանրություններ։ (Այո։) Եթե ուշադիր չդիտարկես, լրջորեն չտարբերես կամ սրտումդ ճշգրիտ հասկացողություն և զանազանություն չունենաս այս երկու տեսակի մարդկանց խառնվածքի և էության վերաբերյալ, ապա շատ հեշտ է նրանց վերաբերվել այնպես, ասես նույն տեսակից լինեն։ Գուցե նույնիսկ հակաքրիստոսին շփոթես հակաքրիստոսների խառնվածք ունեցող մարդու հետ և հակառակը, այսինքն՝ հեշտությամբ այսպիսի սխալ դատողություններ անես։ Ուստի որո՞նք են այս երկու տեսակի մարդկանց հիմնական բնութագրերն ու նրանց միջև տարբերությունները, որոնք թույլ կտան հիմնավոր ապացույցներով տարբերել, թե ով է հակաքրիստոս և ով է հակաքրիստոսների խառնվածք ունեցող մարդ։ Հավանաբար անծանոթ չեք այս թեմային, ուստի եկեք լսենք ձեր մտքերը։ (Հակաքրիստոսներին և հակաքրիստոսների խառնվածք ունեցող մարդկանց տարբերելու համար օգտագործվող տեսանկյուններից մեկը ճշմարտության նկատմամբ նրանց վերաբերմունքն է. մյուսը նրանց մարդկայնությունն է։ Ճշմարտության նկատմամբ իրենց վերաբերմունքի մեջ հակաքրիստոսներն ատում են ճշմարտությունը և բոլորվին չեն ընդունում այն։ Անկախ նրանից՝ որքան չար գործեր են կատարում, որոնք խանգարող և անհանգստացնող բաներ են առաջացնում, և անկախ նրանից, թե ինչպես ես հաղորդակցվում նրանց հետ կամ էտում նրանց, նրանք չեն ընդունում դա և հաստատակամորեն չեն ապաշխարում։ Հակաքրիստոսների խառնվածք ունեցող մարդիկ նույնպես կարող են սխալ բաներ անել, երբ չեն հասկանում ճշմարտությունը կամ չեն ընկալում սկզբունքները, բայց երբ նրանց էտում են, կարող են ընդունել ճշմարտությունը, ինքնաքննել և ճանաչել իրենց և ի վիճակի են զղջալու և ապաշխարելու։ Ճշմարտության նկատմամբ նրանց վերաբերմունքի տեսանկյունից հակաքրիստոսների էությունն այն է, որ ատում են ճշմարտությունը, մինչդեռ հակաքրիստոսների խառնվածք ունեցող մարդիկ կարող են ընդունել ճշմարտությունը։ Իրենց մարդկայնության տեսանկյունից հակաքրիստոսները չար մարդիկ են՝ առանց խղճի կամ ամոթի զգացումի, մինչդեռ հակաքրիստոսների խառնվածք ունեցող մարդիկ ունեն խղճի և ամոթի զգացում։) Դուք երկու բնութագիր նշեցիք. այս բովանդակության մասին նախկինում հաղորդակցվե՞լ է։ Դրանք համարվո՞ւմ են ակնհայտ բնութագրեր։ (Այո։) Հակաքրիստոսների և հակաքրիստոսների խառնվածք ունեցող մարդկանց վերաբերմունքները ճշմարտության նկատմամբ լիովին տարբեր են։ Սա շատ կարևոր կետ է և ակնհայտ բնութագրերով դրսևորում է։ Հակաքրիստոսները հակակրանք են տածում ճշմարտության հանդեպ և ամենևին չեն ընդունում այն։ Նրանք ավելի շուտ կմեռնեն, քան կընդունեն, որ Աստծու խոսքերը ճշմարտությունն են։ Անկախ նրանից՝ ինչպես ես հաղորդակցվում ճշմարտության մասին, նրանք ներքուստ դիմակայում են և հակակրանք են տածում դրա հանդեպ։ Նույնիսկ կարող են ներքուստ անիծել քեզ, ծաղրել քեզ և արհամարհել քեզ՝ քամահրանքով վերաբերվելով։ Հակաքրիստոսները թշնամական են տրամադրված ճշմարտության նկատմամբ. սա ակնհայտ բնութագիր է։ Իսկ որո՞նք են հակաքրիստոսների խառնվածք ունեցող մարդկանց բնութագրերը։ Ճշգրիտ և օբյեկտիվ լինելու համար՝ հակաքրիստոսների խառնվածք, բայց որոշակի խիղճ և ողջամտություն ունեցող մարդիկ կարող են փոխել իրենց պատկերացումները և ընդունել ճշմարտությունը՝ ուրիշների կողմից իրենց հետ ճշմարտության մասին հաղորդակցվելու միջոցով։ Եթե նրանց էտում են, նաեւ կարող են հնազանդվել։ Այսինքն՝ քանի դեռ հակաքրիստոսների խառնվածք ունեցող մարդիկ անկեղծորեն հավատում են Աստծուն, նրանց մեծ մասը կարող է տարբեր աստիճանների ընդունել ճշմարտությունը։ Ամփոփելով՝ հակաքրիստոսների խառնվածք ունեցող մարդիկ կարող են ընդունել ճշմարտությունը և հնազանդվել այնպիսի միջոցներով, ինչպիսիք են Աստծու խոսքերն ինքնուրույն կարդալը, Աստծու կարգավարժանքն ու լուսավորությունը կամ եղբայրների և քույրերի էտումը, օգնությունն ու աջակցությունն ընդունելը։ Սա ակնհայտ բնութագիր է։ Հակաքրիստոսները, սակայն, տարբեր են։ Անկախ նրանից, թե ով է հաղորդակցվում ճշմարտության մասին, ո՛չ լսում են, ո՛չ էլ հնազանդվում։ Նրանք միայն մեկ վերաբերմունք ունեն՝ ավելի շուտ կմեռնեն, քան կընդունեն ճշմարտությունը։ Անկախ նրանից՝ ինչպես ես էտում նրանց, անօգուտ է։ Նույնիսկ եթե հնարավորինս հստակ ես հաղորդակցվում ճշմարտության շուրջ, չեն ընդունում այն. նույնիսկ ներքուստ դիմակայում են և հակակրանք են զգում դրա հանդեպ։ Կարո՞ղ է արդյոք նման խառնվածք ունեցող մեկը, ով ատում է ճշմարտությունը, հնազանդվել Աստծուն։ Հաստատապես ոչ։ Հետևաբար հակաքրիստոսներն Աստծու թշնամիներն են և մարդիկ են, որոնք չեն կարող փրկվել։

Նրանց տարբերելը իրենց մարդկայնության հիման վրա

Քիչ առաջ նաև նշեցիք մեկ այլ բնութագիր՝ հակաքրիստոսներին հակաքրիստոսների խառնվածք ունեցող մարդկանցից տարբերելու համար, որը մարդկայնության տեսանկյունից է։ Ո՞վ կցանկանար փոքր-ինչ ավելի շատ հաղորդակցվել այս բնութագրի մասին։ (Հակաքրիստոսները հատկապես չարասիրտ մարդկայնություն ունեն. կարող են ճնշել և տանջել մարդկանց, և անկախ նրանից՝ որքան չարիք են գործում, նրանք ապաշխարել չգիտեն։) Ճիշտ է, հակաքրիստոսների հիմնական բնութագիրը նրանց չարասիրտ մարդկայնությունն է, նրանց անամոթությունը և նրանց խղճի ու ողջամտության բացակայությունը։ Անկախ նրանից՝ որքան չար գործեր են նրանք անում եկեղեցում կամ որքան վնաս են հասցնում եկեղեցու գործին, դա ամոթալի չեն համարում, ոչ էլ իրենց որպես մեղավորներ են տեսնում։ Անկախ նրանից՝ Աստծու տունը մերկացնում է նրանց, թե եղբայրներն ու քույրերն էտում են նրանց, մնում են անվրդով և հանդիմանված կամ նեղացած չեն զգում։ Սա հակաքրիստոսների դրսևորումն է մարդկայնության առումով։ Նրանց հիմնական բնութագրերն են խղճի և ողջամտության պակասը, ամոթի բացակայությունը և չափազանց դաժան խառնվածքը։ Ցանկացած ոք, ով դիպչում է նրանց շահերին, դատվում և տանջվում է նրանց կողմից, և նրանք վրեժխնդրության հատկապես ուժեղ ցանկություն ունեն՝ չխնայելով ոչ մեկին, նույնիսկ սեփական հարազատներին։ Ահա թե որքան դաժան են հակաքրիստոսները։ Մյուս կողմից՝ հակաքրիստոսների խառնվածք ունեցող մարդիկ, անկախ նրանից, թե որքան ապականություն են բացահայտում, պարտադիր չէ, որ չար մարդիկ լինեն։ Անկախ նրանից՝ ինչ թերություններ կամ բացեր ունեն իրենց մարդկայնության մեջ, ինչ սխալներ կարող են թույլ տալ կամ ինչ առումներով կարող են ձախողվել և սայթաքել, հետագայում կարող են ինքնաքննել իրեց և դասեր սովորել։ Երբ բախվում են էտվելուն, նրանք ի վիճակի են ընդունելու իրենց սխալները և զղջալու, իսկ երբ եղբայրներն ու քույրերը քննադատում կամ մերկացնում են նրանց, թեև գուցե փորձեն փոքր-ինչ արդարանալ և այդ պահին չցանկանան ընդունել դա,՝ իրականում իրենց սրտերում արդեն ընդունել են իրենց սխալը և հնազանդվել։ Սա ապացուցում է, որ դեռ կարող են ընդունել ճշմարտությունը և կարող են վերափոխվել։ Երբ սխալներ են թույլ տալիս կամ որևէ խնդրի են բախվում, նրանց խիղճն ու ողջամտությունը դեռ կարող են գործել. նրանք գիտակից են, ոչ թե թմրած և անզգա, կամ անզիջում և հրաժարվում են ընդունել բաները։ Բացի դրանից՝ թեև այս տեսակի մարդը հակաքրիստոսների խառնվածք ունի, համեմատաբար կարեկցող է և փոքր-ինչ ավելի բարի։ Երբ բախվում է տարբեր հարցերի, այն բնութագրերը, որոնք դրսևորում է մարդկայնության առումով, կարելի է նկարագրել ամենադիպուկ և հեշտ հասկանալի ձևով՝ որպես համեմատաբար ողջամիտ։ Եթե խստորեն էտվում է, առավելագույնը կարող է մի փոքր հակակրանք զգալ սրտում, բայց նայելով դրան նրա մարդկայնության դրսևորման տեսանկյունից՝ կարելի է տեսնել, որ դեռ ամոթ ունի, որ նրա խիղճն ի վիճակի է մեղադրելու իրեն, և որ նրա ողջամտությունը կարող է որոշակի զսպող ազդեցություն ունենալ։ Եթե վնասներ է հասցնում Աստծու տան շահերին կամ վնաս է պատճառում եղբայրներին ու քույրերին, միշտ անհանգիստ է զգում ներքուստ և զգում է, որ հուսախաբ է արել Աստծուն։ Այս դրսևորումները տարբեր աստիճանների ի հայտ են գալիս հակաքրիստոսների խառնվածք ունեցող մարդկանց մոտ։ Նույնիսկ եթե անմիջապես չեն ուղղում սխալը կամ ճիշտ ընտրություն չեն կատարում և ճիշտ չեն կիրառում պատահածից հետո, այս մարդիկ դեռևս գիտակցության զգացում ունեն իրենց սրտերում։ Նրանց խիղճը մեղադրում է իրենց. նրանք գիտեն, որ սխալ են վարվել և չպետք է նորից այդպես վարվեն և նաև զգում են, որ լավ մարդիկ չեն. աննկատ կերպով նրանք բոլորը կարող են ունենալ այս զգացմունքները։ Ավելին՝ ժամանակի ընթացքում նրանց վիճակը կշտկվի, և նրանք անկեղծ ապաշխարություն կունենան։ Խոր զղջում կզգան՝ ափսոսալով, որ ի սկզբանե ճիշտ ընտրություն չեն կատարել կամ ճիշտ չեն կիրառել։ Այս դրսևորումները հենց ապականված մարդկանց ամենատարածված և սովորական դրսևորումներն են։ Սակայն նրանք, ովքեր հակաքրիստոսներ են, յուրահատուկ են. նրանք մարդիկ չեն, այլ դևեր։ Անկախ նրանից, թե որքան ժամանակ է անցնում չարիք կամ մեղք գործելուց հետո, նրանք ամենևին զղջում չեն ունենում. մինչև վերջ մնում են համառ և հաստատակամ։ Հակաքրիստոսների խառնվածք ունեցող մարդիկ կարող են հնազանդվել, երբ բախվում են սովորական էտման։ Երբ բախվում են խիստ էտման, գուցե արդարանան, հերքեն իրողությունները և հրաժարվեն այդ պահին դա ընդունելուց, բայց ավելի ուշ ի վիճակի են ինքնաքննելու և ճանաչելու իրենց և զղջալու ու ապաշխարելու։ Նույնիսկ եթե ինչ-որ մեկը ծաղրում է նրանց և դատում որպես մարդկայնություն չունեցողների, գուցե ցավ զգան իրենց սրտերում, բայց հակահարված չեն տա այդ մարդուն կամ չեն վերաբերվի որպես թշնամու։ Նրանք կարող են նաև հասկանալ դիմացինին՝ մտածելով. «Միայն ինքս եմ մեղավոր այդ սխալն անելու համար. ինչպես էլ ուրիշները վերաբերվեն ինձ, արժանի եմ դրան»։ Այս դրսևորումները տարբեր մարդկանց մոտ տարբեր աստիճանի են բացահայտվում։ Կարճ ասած՝ այս բացահայտումները հակաքրիստոսների խառնվածք ունեցող մարդկանց, ապականված խառնվածք ունեցող մարդկանց բնականոն և բնական դրսևորումներն են, և հենց սրանցով են նրանք հստակորեն տարբերվում հակաքրիստոսներից։ Այս երկու վիճակների տարբեր դրսևորումների միջոցով անմիջապես պարզ է դառնում, թե որ անհատներն են չար մարդիկ և հակաքրիստոսներ, և որոնք են այն մարդիկ, որոնք պարզապես հակաքրիստոսների խառնվածք ունեն, բայց չար մարդիկ չեն։

Նրանց տարբերելը այն բանի հիման վրա՝ արդյոք նրանք իսկապես ապաշխարում են, թե ոչ

Քիչ առաջ նշվեցին հակաքրիստոսների և հակաքրիստոսների խառնվածք ունեցող մարդկանց միջև եղած տարբերությունների երկու տեսանկյուններ. առաջին տեսանկյունը նրանց վերաբերմունքն է ճշմարտության նկատմամբ. մարդկանց վերաբերմունքը ճշմարտության նկատմամբ նրանց վերաբերմունքն է Աստծու նկատմամբ։ Այս տեսանկյունից հստակ տարբերություն կա այս երկու տեսակի մարդկանց միջև։ Երկրորդ՝ մարդկայնության առումով այս երկու տեսակի մարդիկ նույնպես հստակ էական տարբերություն ունեն։ Այս երկու բնութագրերը շատ ակնհայտ են. նրանք լիովին տարբեր տեսակի մարդիկ են։ Բացի այս երկու տարբերություններից՝ մեկ այլ տեսանկյուն է այն, թե արդյոք ապաշխարության որևէ դրսևորում կա չարիք գործելուց հետո։ Նրանց դեպքում, ովքեր հակաքրիստոսներ են, անկախ նրանից՝ ինչ չար գործեր են անում՝ լինի դա մարդկանց տանջելը, անկախ թագավորություններ ստեղծելը, կարգավիճակի համար Աստծու հետ մրցելը, ընծաներ գողանալը, թե որևէ այլ բան, նույնիսկ եթե ուղղակիորեն մերկացվում են, չեն ընդունում այդ արարքները։ Եթե չեն ընդունում դրանք, կարո՞ղ են ապաշխարել։ Նրանք ավելի շուտ կմեռնեն, քան կապաշխարեն։ Նրանք չեն ընդունում իրենց չար գործերի փաստերը։ Նույնիսկ եթե գիտակցում են, որ մերկացումը լիովին ճշգրիտ է, դիմակայում և հակադրվում են դրան։ Նրանք բացարձակապես չեն ինքնաքննի՝ արդյոք սխալ ճանապարհի վրա են, կամ չեն ասի. «Ինձ բնորոշում են որպես հակաքրիստոսի։ Սա շատ վտանգավոր է, և ես պետք է ապաշխարեմ»։ Բացարձակապես չունեն այսպիսի մտքեր։ Նրանց մարդկայնությունը չունի այս հատկանիշները։ Հետևաբար հակաքրիստոսներն ունեն ակնհայտ բնութագիր. անկախ նրանից, թե քանի տարի են հավատում Աստծուն, ամենևին չեն ընդունում ճշմարտությունը և ոչ մի իրական փոփոխություն ցույց չեն տալիս։ Երբ նոր են սկսում հավատալ Աստծուն, սիրում են առանձնանալ ամբոխի մեջ, մրցել իշխանության և շահի համար, տանջել մարդկանց, խմբավորումներ ստեղծել և պառակտել եկեղեցին։ Իշխանություն ունենալու նրանց նպատակն է ապրել եկեղեցու հաշվին և անկախ թագավորություն ստեղծել։ Երեքից հինգ տարի հավատալուց հետո, երբ նորից տեսնում ես նրանց, դեռևս նույն դրսևորումներն ու բնութագրերն են ցուցաբերում՝ առանց որևէ փոփոխության։ Նույնիսկ ութ կամ տասը տարի անց նրանք նույնն են մնում։ Ոմանք ասում են. «Գուցե նրանք փոխվեն 20 տարի հավատալուց հետո»։ Կարո՞ղ են փոխվել։ (Ոչ։) Չեն փոխվի։ Նրանք նույն դրսևորումներն են ցուցաբերում՝ անկախ նրանից՝ մի քանի անհատների հետ են շփվում, թե մեծամասնության, սովորական պարտավորություններ են կատարում, թե գործում են որպես առաջնորդողներ կամ աշխատողներ։ Նրանք երբեք չեն ապաշխարում կամ հետ չեն դառնում՝ մինչև վերջ համառելով նույն ճանապարհին։ Նրանք բացարձակապես չեն ապաշխարի։ Ահա թե ինչպիսին են հակաքրիստոսները։ Ինչ վերաբերում է հակաքրիստոսների խառնվածք ունեցող մարդկանց, նույնիսկ եթե ոմանք չար մարդիկ չեն, նույնպես ապականված խառնվածքներ ունեն։ Նրանք ամբարտավանություն, նենգություն, եսասիրություն, ստորություն և այլ տեսակի ապականություն են բացահայտում։ Նաև վատ մարդկայնություն են ցուցաբերում։ Երբ նրանք նոր են սկսում հավատալ Աստծուն, նույնպես ցանկանում են մրցել համբավի և շահի համար, առանձնանալ՝ մարդկանց հիացմունքը շահելու համար, և առաջնորդողներ լինելու և իշխանություն ունենալու ձգտումներ ու նկրտումներ ունեն։ Այս դրսևորումները ապականված մարդկանց մեջ առկա են տարբեր աստիճանի և շատ չեն տարբերվում հակաքրիստոսների դրսևորումներից։ Սակայն Աստծուն հավատալու ընթացքում նրանք հասկանում են որոշ ճշմարտություններ՝ Աստծու խոսքերի դատաստանն ու մերկացումը փորձառաբար ապրելու միջոցով և գնալով ավելի քիչ են բացահայտում այս ապականված խառնվածքները։ Ինչո՞ւ են այս ապականված խառնվածքները գնալով ավելի քիչ բացահայտվում։ Որովհետև ճշմարտությունը հասկանալուց հետո գիտակցում են, որ այս վարքագիծն ու դրսևորումներն ապականված խառնվածքների բացահայտումներ են։ Միայն այս պահին է նրանց խիղճն արթնանում, և նրանք տեսնում են, որ խորապես ապականված են և իսկապես զուրկ են մարդու նմանությունից։ Այնուհետև պատրաստակամ են դառնում ձգտելու ճշմարտությանը և մտածելու, թե ինչպես ազատվել այս ապականված խառնվածքներից և ինչպես կարող են ձերբազատվել իրենց կապանքներից ու դառնալ մեկը, ով ձգտում է ճշմարտությանը և կիրառում այն։ Ի՞նչ է այս դրսևորումը։ Մի՞թե սա աստիճանաբար ապաշխարելը չէ։ (Այո։) Աստծու գործը փորձառաբար ապրելու ընթացքում նրանք հայտնաբերում են իրենց սեփական խնդիրները, ճանաչում են իրենց ապականված խառնվածքները և հասկանում իրենց տարբեր վիճակները։ Նաև ճանաչում են իրենց մարդկային էությունը, և նրանց խիղճը գնալով ավելի արթուն է դառնում. գնալով նրանք ավելի շատ են զգում, որ խորապես ապականված են և պիտանի չեն Աստծու օգտագործման համար և որ արժանացել են Աստծու նողկանքին և ներքուստ զզվում են իրենցից։ Ենթագիտակցորեն նրանք աստիճանաբար ապաշխարում են իրենց սրտի խորքում, և այս ապաշխարությամբ տեղի են ունենում որոշ աննշան փոփոխություններ՝ աննշան փոփոխություններ, որոնք կարելի է տեսնել նրանց վարքագծում։ Օրինակ՝ ի սկզբանե, երբ ինչ-որ մեկը մերկացնում էր նրանց խնդիրները, հակակրանք էին զգում, ամոթից կատաղում էին և փորձում էին բացատրել ու արդարացնել իրենց՝ ամեն ջանք գործադրելով՝ իրենց պաշտպանելու համար տարբեր պատրվակներ և պատճառներ գտնելու։ Սակայն շարունակական փորձառությունների միջոցով նրանք գիտակցում են, որ այս վարքագիծը սխալ է, և սկսում են շտկել այս վիճակն ու վարքագիծը՝ քրտնաջան աշխատելով ընդունելու ճիշտ տեսակետներ, ձգտելով ներդաշնակորեն համագործակցելու ուրիշների հետ։ Երբ նրանց հետ բաներ են պատահում, սովորում են փնտրել ուրիշներից և հաղորդակցվել նրանց հետ և սովորում են շփվել սրտանց և բարեկամաբար համագոյակցել ուրիշների հետ։ Արդյոք սրանք ապաշխարության դրսևորումնե՞ր են։ (Այո։) Աստծուն հավատալուց հետո նրանք աստիճանաբար ճշմարիտ հասկացողություն են ձեռք բերում հակաքրիստոսների որոշ խառնվածքների, վարքագծի և դրսևորումների մասին, որոնք նրանք բացահայտում են։ Այնուհետև աստիճանաբար ազատվում են իրենց ապականված խառնվածքներից և ի վիճակի են թողնելու ապրելու իրենց նախկին սխալ ձևերը և հրաժարվում են համբավի և կարգավիճակի ձգտումից և ի վիճակի են գործելու, վարվելու և իրենց պարտավորությունը կատարելու ըստ ճշմարտության սկզբունքների։ Ինչպե՞ս է ձեռք բերվում նման փոփոխությունը։ Արդյո՞ք այն ձեռք է բերվում ճշմարտությունն ընդունելու և անընդհատ հետ դառնալու ու ապաշխարելու միջոցով։ (Այո։) Այս բաները բոլորը ձեռք են բերվում շարունակական ապաշխարության ընթացքում։ Հետագայում նրանց վիճակն, անշուշտ, բարելավվում է, նրանց հասակը նույնպես աճում է փորձառությունների խորացմանը զուգընթաց, և երբ նրանց հետ բաներ են պատահում, նրանք ի վիճակի են ինքնաքննելու։ Անկախ նրանից՝ անհաջողությունների կամ ձախողումների են բախվում, թե էտվում են, այս հարցերը բերում են Աստծու առջև և աղոթում Նրան և նաև կարող են համադրել, մանրամասն վերլուծել և հասկանալ իրենց ապականված վիճակն Աստծու խոսքերը կարդալիս։ Թեև դեռ կարող են ապականություն բացահայտել և սխալ մտքեր զարգացնել, երբ նրանց հետ բաներ են պատահում, նրանք ի վիճակի են ինքնաքննելու և ապստամբելու իրենց դեմ։ Քանի դեռ գիտակցում են այս խնդիրները, կարող են անընդհատ փնտրել ճշմարտությունը՝ դրանք լուծելու համար, և ապաշխարություն կիրառել։ Թեև այս առաջընթացը շատ դանդաղ է, և արդյունքները նվազագույն են, նրանք անընդհատ փոխվում են իրենց սրտի ամենախորքում։ Այս տեսակի մարդիկ միշտ նախաձեռնող, դրական, ինքնամոտիվացված վերաբերմունք և հետ դառնալու և ապաշխարելու վիճակ են պահպանում։ Թեև նրրանք երբեմն ուրիշների հետ մրցում են համբավի և կարգավիճակի համար և տարբեր աստիճանի բացահայտում են հակաքրիստոսների որոշ դրսևորումներ և գործողություններ, որոշակի էտումներ, դատաստաններ և հանդիմանություններ կամ Աստծու կարգավարժանքը փորձառաբար ապրելուց հետո այս ապականված խառնվածքները տարբեր աստիճանի դեն են նետվում և վերափոխվում։ Այս արդյունքների ձեռքբերման հիմնական արմատական պատճառն այն է, որ այս տեսակի մարդն իր սրտի խորքում կարող է ինքնաքննել և հասկանալ իր ապականված խառնվածքները և այն սխալ ճանապարհները, որոնցով գնացել է, և կարող է հետ դառնալ։ Թեև նրա հետդարձից ստացված փոփոխությունները, աճը և ձեռքբերումները շատ փոքր են, իսկ առաջընթացը շատ դանդաղ է, այն աստիճան, որ ինքը նույնիսկ գուցե չնկատի, նման փորձառություններից երեքից հինգ տարի անց կարող է իր մեջ որոշ փոփոխություններ զգալ, և շրջապատողները նույնպես կարող են տեսնել դա։ Ամեն դեպքում տարբերություն կա հակաքրիստոսների խառնվածք ունեցող նման մարդկանց և հակաքրիստոսների միջև։ Ո՞րն է հիմնական բնութագիրն այս առումով։ (Հակաքրիստոսների խառնվածք ունեցող մարդիկ ի վիճակի են ապաշխարելու։) Երբ սխալ բան են անում, հանցանք են գործում կամ բախվում են էտման, դատաստանի և հանդիմանության, խրատման կամ կարգավարժանքի, կարող են ապաշխարել։ Նույնիսկ երբ գիտակցում են, որ սխալ են վարվել կամ սխալ են թույլ տվել, կարող են ինքնաքննել և իրենց սրտերում հետ դառնալու և ապաշխարելու վերաբերմունք ունենալ։ Սա բնորոշ տարբերություն է, որը հակաքրիստոսների խառնվածք ունեցող մարդկանց լիովին առանձնացնում է հակաքրիստոսներից։

Հակաքրիստոսների և հակաքրիստոսների խառնվածք ունեցող մարդկանց միջև տարբերությունների ամփոփում

Նրանք, ովքեր հակաքրիստոսներ են, կենդանի Սատանաներ են։ Կարելի է ասել, որ ապրում են որպես Սատանաներ. նրանք դևեր և Սատանաներ են, որոնք տեսանելի են մարդկանց։ Ուստի եկեք ամփոփենք հակաքրիստոսների և հակաքրիստոսների խառնվածք ունեցող մարդկանց միջև եղած էական տարբերությունները։ Մի կողմը նրանց վերաբերմունքն է ճշմարտության նկատմամբ։ Հակաքրիստոսները բացարձակապես չեն ընդունում ճշմարտությունը։ Թեև կարող են բանավոր ընդունել, որ Աստծու խոսքերը ճշմարտությունն են և դրական բաներ են և խոսքեր են, որոնք օգտակար են մարդկանց համար, և բոլոր դրական բաների չափանիշն են, և որ մարդիկ պետք է ընդունեն, հնազանդվեն և կիրառեն դրանք, թեև նրանք կարող են ասել այս ամենը, բացարձակապես չեն կարող կիրառել Աստծու խոսքերը։ Ինչո՞ւ չեն կիրառում դրանք։ Որովհետև իրենց սրտերում չեն ընդունում ճշմարտությունը։ Իրենց բերանով ասում են, որ Աստծու խոսքերը ճշմարտությունն են, բայց բոլորովին այլ շարժառիթով. նրանք սա ասում են՝ կոծկելու համար այն փաստը, որ չեն ընդունում ճշմարտությունը, և մարդկանց մոլորեցնելու համար։ Միայն այն պատճառով, որ հակաքրիստոսները կարող են բառեր և վարդապետություններ խոսել, չի նշանակում, որ իրենց սրտերում ընդունում են, որ Աստծու խոսքերը ճշմարտությունն են։ Չեն կարող գործնականում կիրառել ճշմարտությունը, որովհետև հիմնովին չեն ընդունում Աստծու խոսքերի ճշմարտությունն իրենց սրտերում. նրանք չեն ցանկանում ընդունել ճշմարտությունը և կիրառել ճշմարտությունը՝ ճշմարտության իրականության մեջ մտնելու համար։ Մյուս կողմից՝ հակաքրիստոսների խառնվածք ունեցող մարդիկ պարտադիր չէ, որ հակաքրիստոսներ լինեն։ Նրանցից ոմանք կարող են տարբեր աստիճանի ընդունել ճշմարտությունը և հնազանդվել դրան և դրական բաներին և ճիշտ խոսքերին. սա մի տարբերություն է։ Հակաքրիստոսների էություն ունեցող մարդիկ թշնամական են տրամադրված ճշմարտության նկատմամբ և երես են թեքում դրանից, բայց հակաքրիստոսների խառնվածք ունեցող որոշ մարդիկ կարող են ընդունել և կիրառել ճշմարտությունը։ Աստծու խոսքերը կարդալու և Աստծու գործը մի քանի տարի փորձառաբար ապրելու միջոցով նրանց վերաբերմունքը ճշմարտության նկատմամբ կարող է փոքր-ինչ փոխվել։ Իրենց սրտի խորքում նրանք զգում են, որ թեև ի վիճակի չեն կիրառելու այն, ճշմարտությունը լավ է և ճիշտ է։ Նրանք պարզապես չեն սիրում ճշմարտությունը կամ այնքան էլ հետաքրքրված չեն դրանով, ուստի այն կիրառելը որոշակի ջանք և պայքար է պահանջում։ Ուստի հակաքրիստոսների խառնվածք ունեցող, բայց որոշակի խիղճ և ողջամտություն ունեցող մարդիկ կարող են ընդունել ճշմարտությունը տարբեր աստիճանի։ Առնվազն, իրենց սրտի խորքում չեն դիմակայում կամ չեն վանում ճշմարտությունը և հակակրանք չեն տածում ճշմարտության հանդեպ։ Մարդկանց մեծամասնությունն այսպիսի վիճակում է և այսպիսի դրսևորում է ցուցաբերում ճշմարտության նկատմամբ։ Նման մարդկանց նկարագրելու այս ձևը ո՛չ գեղեցկացնում է, ո՛չ էլ վարկաբեկում է նրանց։ Բավականին օբյեկտիվ է, այնպես չէ՞։ (Այո։) Մեկ այլ կողմը նրանց մարդկայնության տեսանկյունից տարբերելն է, այսինքն՝ նրանց խղճի, ողջամտության և նրանց մարդկայնության բարության կամ չարության հիման վրա տարբերելը։ Ով չար մարդկայնություն ունի, չի ընդունում ճշմարտությունը և հատկապես հակակրանք է տածում ճշմարտության հանդեպ, հաստատապես չհավատացող է կամ հակաքրիստոս։ Որոշ մարդիկ առանձնապես չեն սիրում ճշմարտությունը և հետաքրքրված չեն դրանով։ Երբ ուրիշները հաղորդակցվում են ճշմարտության մասին, դառնում են քնկոտ և անտարբեր։ Սակայն այս տեսակի մարդիկ չունեն չար մարդկայնություն և չեն տանջում ուրիշներին։ Եթե հաղորդակցվում ես Աստծու մտադրությունների, ճշմարտության սկզբունքների կամ Աստծու տան կանոնների մասին, նրանք կարող են լսել և պատրաստակամ են ընդունելու ճշմարտությունը և ձգտելու դրան, բայց պարտադիր չէ, որ ի վիճակի լինեն կիրառելու ճշմարտությունը։ Եթե դառնան առաջնորդող, գուցե չկարողանան առաջնորդել քեզ՝ հասկանալու ճշմարտությունը կամ բերել քեզ Աստծու առջև, բայց բացարձակապես չեն տանջի քեզ։ Սա հակաքրիստոսների խառնվածք ունեցող մարդկանց մարդկայնությունն է։ Համենայն դեպս հակաքրիստոսների խառնվածք ունեցող մարդկանց մարդկայնությունն այնքան էլ չար չէ. նրանք կարող են տարբեր աստիճանի ընդունել ճշմարտությունը։ Ի հակադրություն դրան՝ հակաքրիստոսները ոչ միայն զուրկ են խղճից և ողջամտությունից, այլև չափազանց դաժան մարդկայնություն ունեն։ Հակաքրիստոսային խառնվածք ունեցող մարդիկ խղճի զգացում և որոշակի ողջամտություն ունեն և կարող են ռացիոնալ կերպով գլուխ հանել որոշակի հարցերից։ Օրինակ՝ ինչպես ընտրել և որ կողմն անցնել. Աստծու տան պահանջների հետ գործ ունենալիս, եկեղեցու տարբեր մարդկանց հետ գործ ունենալիս և դրական ու բացասական բաների հետ գործ ունենալիս նրանք կարող են տարբերել այս և այլ նմանատիպ հարցերը և ի վերջո ի վիճակի են ճիշտ ընտրություն կատարելու՝ հիմնվելով իրենց խղճի վրա։ Այս տեսակի մարդիկ չունեն նման չար մարդկայնություն և համեմատաբար բարեսիրտ են։ Կա մեկ այլ տարբերություն, որի մասին քիչ առաջ հաղորդակցվեցինք, այն է՝ կան հակաքրիստոսների խառնվածք ունեցող որոշ մարդիկ, որոնք կարող են ընդունել ճշմարտությունը, և երբ սխալ են վարվում, կարող են ինքնաքննել դա և ունենալ ապաշխարող սիրտ։ Ի հակադրություն դրան՝ հակաքրիստոսները բացարձակապես չեն ցուցաբերում այս երկու դրսևորումները։ Նրանք համառ են և անփոփոխ, որովհետև հակակրանք են տածում ճշմարտության հանդեպ, չեն ընդունում ճշմարտությունը և ունեն չափազանց դաժան մարդկայնություն։ Այս տեսակի մարդկանց համար անհնար է հետ դառնալ և հասնել ապաշխարության։ Արդյոք մարդը կարող է իսկապես ապաշխարել, կախված է հիմնականում նրանից, թե արդյոք խիղճ և ողջամտություն ունի, և ճշմարտության նկատմամբ իր վերաբերմունքից։ Հակաքրիստոսների խառնվածք ունեցող մարդիկ, քանի որ չունեն չար մարդկայնություն, ունեն որոշակի խիղճ և ողջամտություն և կարող են որոշ ճշմարտություններ ընդունել տարբեր աստիճանի, հետ դառնալու ներուժ ունեն։ Երբ սխալներ են թույլ տալիս կամ հանցանք են գործում, կարող են էտվելուց հետո ապաշխարել։ Սա որոշում է, որ հակաքրիստոսների խառնվածք ունեցող մարդիկ փրկվելու հույս ունեն, մինչդեռ հակաքրիստոսներն անուղղելի են. նրանք դևերի և Սատանայի տեսակից են։ Հակաքրիստոսների և հակաքրիստոսների խառնվածք ունեցող մարդկանց միջև եղած էական տարբերություններն այս մի քանի բնութագրերն են։ Արդյոք այս ամփոփումը բավականին օբյեկտի՞վ է։ (Այո։) Ինչ վերաբերում է հակաքրիստոսների այս մի քանի բնութագրերին, մանրամասն դրսևորումները, որոնց մասին հաղորդակցվեցինք, օբյեկտիվ են և համապատասխանում են փաստերին՝ առանց վարկաբեկման որևէ տարրի։ Աստծու ընտրյալ մարդիկ բոլորը բախվել և ականատես են եղել սրան։ Ահա թե ինչպիսին են հակաքրիստոսները։ Ինչ վերաբերում է հակաքրիստոսների խառնվածք ունեցող մարդկանց, մենք նաև մերկացրել ենք տարբեր դրսևորումներ, որոնք բոլորն էլ տեսանելի են մարդկանց և համապատասխանում են փաստերին՝ առանց որևէ բան մեղմացնելու։

Հակաքրիստոսների խառնվածք ունեցող մարդիկ իրենց մարդկայնության մեջ բազմաթիվ արատներ և թերություններ ունեն և նաև տարբեր աստիճանի բացահայտում են զանազան ապականված խառնվածքներ։ Այս ապականված խառնվածքները յուրաքանչյուրի մեջ որոշ ակնհայտ բնորոշ դրսևորումներ ունեն։ Օրինակ՝ որոշ մարդիկ հատկապես ամբարտավան են, ոմանք՝ հատկապես հաշվենկատ և նենգ, ոմանք՝ հատկապես անզիջում, ոմանք՝ հատկապես ծույլ և այլն։ Այս արտահայտությունները հակաքրիստոսների խառնվածք ունեցող մարդկանց դրսևորումներն են, և դրանք նման մարդկանց մարդկայնության բնութագրերն են։ Թեև այս մարդիկ իրենց սրտերում որոշակի բարություն ունեն, պարզ ասած՝ փոքր-ինչ բարեսիրտ են. հարցերի բախվելիս հստակ տեսնում են, որ Աստծու տան շահերը վնասվում են, բայց քանի որ վախենում են ուրիշներին վիրավորելուց, իր պատյանում թաքնվող կրիայի են նմանվում՝ ապրելով Սատանայի փիլիսոփայությամբ և չցանկանալով պահպանել ճշմարտության սկզբունքները։ Թեև հոգու խորքում զգում են, որ չպետք է այդպես վարվեն և որ այդպես վարվելով՝ մեղանչում են Աստծու դեմ, միևնույն է, չեն կարողանում չընտրել լինել մարդկանց հաճեցնող։ Ինչո՞ւ է այսպես։ Որովհետև նրանք հավատում են, որ ապրելու և ողջ մնալու համար պետք է ապավինեն Սատանայի փիլիսոփայությանը և միայն այսկերպ կարող են պաշտպանել իրենց։ Հետևաբար նրանք ընտրում են լինել մարդկանց հաճեցնող և չեն կիրառում ճշմարտությունը։ Իրենց սրտերում զգում են, որ այդպես վարվելով՝ անխիղճ են և մարդկայնությունից զուրկ. նրանք մարդ չեն և պահապան շնից էլ վատն են։ Սակայն իրենց հանդիմանելուց հետո, երբ բախվում են մեկ այլ իրավիճակի, դեռևս չեն ապաշխարում և դեռ նույն կերպ են վարվում։ Նրանք միշտ թույլ են և միշտ մեղքի զգացում ունեն։ Ի՞նչ է սա ապացուցում։ Ապացուցում է, որ թեև հակաքրիստոսների խառնվածք ունեցող մարդիկ իրենք հակաքրիստոսներ չեն, նրանց մարդկայնությունն իսկապես խնդիրներ և թերություններ ունի, ուստի, անշուշտ, շատ ապականություն են բացահայտում։ Նայելով նման մարդու ընդհանուր դրսևորումներին՝ նրանք լիովին մեկն են, ով մնում է անփոփոխ՝ Սատանայի կողմից խորապես ապականված լինելով. նրանք ճիշտ այն են, ինչն Աստված Սատանայի ծնունդ է անվանում։ Ինչո՞վ են հակաքրիստոսների խառնվածք ունեցող մարդիկ ավելի լավը, քան հակաքրիստոսները։ Ճշգրիտ ասած՝ թեև հակաքրիստոսների խառնվածք ունեցող, բայց հակաքրիստոսների էություն չունեցող մարդիկ Սատանայի զանազան ապականված խառնվածքներ են բացահայտում, հաստատապես չար մարդիկ չեն։ Նրանց իրավիճակը նման է նրան, ինչ սովորաբար ասվում է այն մասին, թե ինչպես մարդը ո՛չ նենգ և չար է, ո՛չ էլ լավ մարդ. պարզապես անկեղծորեն հավատում է Աստծուն, պատրաստակամ է ապաշխարելու և էտվելուց հետո կարող է ընդունել ճշմարտությունը՝ ունենալով որոշակի հնազանդություն։ Թեև նրանք չար մարդիկ չեն և դեռ հույս ունեն փրկվելու Աստծու կողմից, հեռու են Աստծուց վախենալու և չարից խուսափելու չափանիշից, որի մասին Աստված խոսում է։ Որոշ մարդիկ երեքից հինգ տարի հավատում են Աստծուն և որոշակի փոփոխություններ և առաջընթաց են ունենում։ Որոշ մարդիկ ութից տասը տարի են հավատում Աստծուն և ընդհանրապես առաջընթաց չեն ունենում։ Որոշ մարդիկ նույնիսկ 20 տարի հավատացել են Աստծուն՝ առանց որևէ էական փոփոխության. նրանք դեռ նույնն են, ինչ նախկինում էին։ Նրանք համառորեն կառչում են իրենց պատկերացումներին։ Պարզապես քանի որ լսել են Աստծու խոսքերը և զսպվում են Աստծու տան տարբեր կանոններով ու կանոնակարգերով, մեծ սխալներ թույլ չեն տվել, չեն արել չար գործեր, որոնք լուրջ վնասներ են հասցնում Աստծու տանը, և մեծ աղետներ չեն առաջացրել։ Հակաքրիստոսների խառնվածք ունեցող մարդիկ, անշուշտ, չեն կարող բոլորն ի վերջո փրկվել Աստծու կողմից։ Նրանց մեծ մասը հավանաբար տքնողներ են, և նրանցից ոմանք հաստատապես դուրս կթողնվեն։ Ամեն դեպքում, թեև նրանք չար մարդիկ չեն, վատ մարդկայնություն ունեցող մարդիկ են։ Նրանց ելքերն ու վերջնական հանգրվաններն, անշուշտ, նույնը չեն լինի։ Ամեն ինչ կախված է նրանից, թե արդյոք կարող են ընդունել ճշմարտությունը, և թե ինչպես են ընտրում իրենց ուղիները։ Ոմանք ասում են. «Քո խոսքերը հակասական են։ Մի՞թե չասացիր, որ այս մարդիկ կարող են հետ դառնալ և ապաշխարել»։ Նկատի ունեմ, որ այս մարդիկ որոշակի համատեքստերում և տարբեր միջավայրերում կարող են տարբեր աստիճանի ընդունել ճշմարտությունը։ Ի՞նչ է նշանակում «տարբեր աստիճանի»։ Նշանակում է, որ որոշ մարդիկ փոքր-ինչ փոխվում են Աստծուն երեքից հինգ տարի հավատալուց հետո և էականորեն փոխվում են 10-ից 20 տարի հետո։ Որոշ մարդիկ հավատում են Աստծուն 10-ից 20 տարի և դեռ նույնն են, ինչ այն ժամանակ, երբ նոր էին սկսել հավատալ՝ միշտ բղավելով. «Պետք է ապաշխարեմ, պետք է հատուցեմ Աստծու սերը», բայց իրականում ոչ մի փոփոխություն չունենալով։ Միայն այն պատճառով, որ նրանք խղճի զգացում ունեն, իրենց սրտերում ունեն այս ցանկությունը և պատրաստակամ են հետ դառնալու և ապաշխարելու։ Սակայն պատրաստակամությունը չի նշանակում ի վիճակի լինել կիրառելու ճշմարտությունը, ոչ էլ նշանակում է մտնել իրականության մեջ։ Պատրաստակամությունը պարզապես ճշմարտությանը չդիմակայելն է, ճշմարտության հանդեպ հակակրանք չտածելը, ճշմարտությունը բացահայտորեն չզրպարտելը, Աստծուն բացահայտորեն չդատելը, չդատապարտելը կամ չհայհոյելը. դա միայն այս դրսևորումներն են։ Բայց դա չի նշանակում ի վիճակի լինել իսկապես հնազանդվելու և ընդունելու ու կիրառելու ճշմարտությունը, ոչ էլ նշանակում է ի վիճակի լինել ապստամբելու մսեղիի և սեփական ցանկությունների դեմ։ Արդյոք սա օբյեկտի՞վ փաստ է։ (Այո։) Ճիշտ այդպես է։ Մարդկայնության մեջ որոշակի խիղճ և ողջամտություն և փոքր-ինչ ապաշխարող սիրտ ունենալը չի նշանակում, որ մարդը չունի ապականված խառնվածք։ Հակաքրիստոսների խառնվածք ունեցող մարդիկ էապես տարբերվում են հակաքրիստոսներից, բայց դա չի նշանակում, որ նրանք մարդիկ են, որոնք կարող են ընդունել ճշմարտությունը և հնազանդվել դրան։ Ոչ էլ նշանակում է, որ ճշմարտության իրականությունն ունեցող մարդիկ են, կամ որ այն մարդիկ են, ում Աստված սիրում է։ Այս երկու տեսանկյունների միջև էական տարբերություններ կան. դրանք լիովին տարբեր են։ Հակաքրիստոսների խառնվածք ունեցող մարդիկ մարդկայնության, ճշմարտության նկատմամբ իրենց վերաբերմունքի և ապաշխարության աստիճանի առումով հակաքրիստոսների համեմատ, անշուշտ, շատ ավելի լավն են։ Սակայն այն չափանիշը, որով Աստված չափում է մարդկանց, հիմնված չէ այն բանի վրա, թե ինչպես են նրանք տարբերվում հակաքրիստոսներից. սա չէ չափանիշը։ Աստված չափում է մարդու մարդկայնությունը, թե արդյոք նա խիղճ և ողջամտություն ունի, արդյոք սիրում և ընդունում է ճշմարտությունը, արդյոք հավատարմությամբ է կատարում իր պարտավորությունները, արդյոք հնազանդվում է Աստծուն, և արդյոք կարող է ձեռք բերել ճշմարտությունը և հասնել փրկության։ Սրանք են այն չափանիշները, որոնցով Աստված չափում է մարդկանց։ Աստված տարբեր պահանջներ է դրել հակաքրիստոսների խառնվածք ունեցողների համար։ Աստված օգտագործում է այս պահանջները՝ չափելու հակաքրիստոսների խառնվածք ունեցող մարդկանց՝ նրանց փրկելու նպատակով։ Սա այսպես լսելուց հետո հասկանում ես, այնպես չէ՞։ Նախ պետք է հստակ գիտակցես, որ անկախ նրանից՝ որքան հակաքրիստոսների խառնվածք ունես, քանի դեռ կարող ես ընդունել ճշմարտությունը, հակաքրիստոս չես։ Թեև հակաքրիստոս չես, դա չի նշանակում, որ մեկն ես, ով հնազանդվում է Աստծուն։ Ճշմարտության կողմից չվանվելը կամ ճշմարտության հանդեպ հակակրանք չտածելը չի նշանակում, որ մեկն ես, ով կիրառում է ճշմարտությունը և հնազանդվում դրան։ Որոշակի խիղճ և ողջամտություն ունենալը, համեմատաբար բարեսիրտ լինելը և հակաքրիստոսներից ավելի լավ մարդկայնություն ունենալը պարտադիր չէ, որ նշանակի, թե լավ մարդ ես։ Մարդու լավ կամ վատ լինելը չափելու չափանիշը հիմնված չէ հակաքրիստոսների մարդկայնության վրա։ Անկախ նրանից՝ որքան վատ բաներ են անում հակաքրիստոսները, երբեք չեն ընդունում դրանք և չեն ապաշխարում, այլ շարունակում են նույն կերպ վարվել. նրանք երբեք հետ չեն դառնում և մինչև վերջ հակադրվում են Աստծուն։ Թեև հակաքրիստոսների խառնվածք ունեցող որոշ մարդիկ անկեղծորեն ցանկանում են հետ դառնալ և ապաշխարել, փոքր-ինչ հետ դառնալը չի նշանակում, որ ճշմարիտ ապաշխարություն ունեն։ Ապաշխարելու վճռականություն ունենալը չի նշանակում ի վիճակի լինել հասկանալու ճշմարտությունը, ձեռք բերելու ճշմարտությունը և կյանք ստանալու։

Ոմանք ասում են. «Ես հակաքրիստոս չեմ, ուստի ավելի լավն եմ, քան հակաքրիստոսները և ավելի քիչ եմ խորապես ապականված, քան հակաքրիստոսները»։ Արդյոք այս խոսքերը ճի՞շտ են։ Արդյոք սա խեղաթյուրված հասկացողությո՞ւն է։ (Այո, այդպես է։) Հակաքրիստոսների խառնվածք ունեցող մարդիկ նույնն են, ինչ հակաքրիստոսները՝ իրենց ապականված խառնվածքով, բայց նրանց բնական էությունը տարբեր է։ Մտածեք այդ մասին. արդյոք այս պնդումը ճի՞շտ է։ (Այո։) Այդ դեպքում բացատրեք դա։ (Հակաքրիստոսների խառնվածք ունեցող մարդիկ ապականված խառնվածքներ ունեն ճիշտ այնպես, ինչպես հակաքրիստոսները։ Նրանք երկուսն էլ ամբարտավան և չարասեր խառնվածքներ ունեն և երկուսն էլ ձգտում են կարգավիճակի։ Սակայն նրանց մարդկային էությունը տարբեր է։ Հակաքրիստոսների խառնվածք ունեցող մարդիկ խղճի որոշակի զգացում ունեն և կարող են ընդունել ճշմարտությունը տարբեր աստիճանի։ Նրանք հակակրանք չեն տածում ճշմարտության հանդեպ և չեն ատում ճշմարտությունը։ Մյուս կողմից՝ հակաքրիստոսների էություն ունեցող մարդիկ չարասիրտ մարդկային էություն ունեն։ Նրանք խղճի զգացում չունեն, հակակրանք են տածում ճշմարտության հանդեպ և ատում են ճշմարտությունը։ Նրանք չեն ապաշխարի։) Ապականված խառնվածքներ ունեն բոլորը, ուստի ինչո՞ւ է Աստված հակաքրիստոսների էություն ունեցող մարդկանց որպես հակաքրիստոսներ և Իր թշնամիներ բնորոշում։ (Դա հիմնականում ճշմարտության նկատմամբ նրանց վերաբերմունքի վրա է հիմնված։ Հակաքրիստոսները հակակրանք են տածում ճշմարտության հանդեպ և ատում են ճշմարտությունը, իսկ ճշմարտությունն ատելն իրականում Աստծուն ատելն է։) Ուրի՞շ։ (Հակաքրիստոսների էությունը դևերի էությունն է։) Արդյոք դևերի էություն ունեցող մարդիկ փրկվելու որևէ հույս ունե՞ն։ (Ոչ։) Այս մարդիկ ամենևին չեն ընդունում ճշմարտությունը և չեն կարող փրկվել։ Հաշվի առնելով, որ երկու տեսակի մարդիկ էլ ապականված խառնվածքներ ունեն, ո՞րն է տարբերությունը նրանց միջև, ովքեր կարող են փրկվել, և նրանց, ովքեր չեն կարող փրկվել։ Միայն իրենց ապականված խառնվածքների առումով այս երկու տեսակի մարդիկ նույնն են, ուստի ինչո՞ւ հակաքրիստոսները չեն կարող փրկվել, մինչդեռ հակաքրիստոսների խառնվածք ունեցող, բայց հակաքրիստոսների էություն չունեցող մարդիկ փրկվելու չնչին հույս ունեն։ (Հակաքրիստոսների խառնվածք ունեցող մարդիկ նման չեն հակաքրիստոսներին, որոնք այնքան թշնամաբար են տրամադրված ճշմարտության և դրական բաների նկատմամբ։ Թեև առանձնապես չեն սիրում ճշմարտությունը, չեն վանվում ճշմարտությունից և կարող են տարբեր աստիճանի ընդունել այն՝ կամաց-կամաց փոխվելով։ Ավելին՝ նրանց մարդկայնությունը խղճի որոշակի զգացում ունի՝ ի տարբերություն հակաքրիստոսների, որոնք ամոթի զգացում չունեն։) Փրկվելու հույսն այստեղ է. սա էական տարբերությունն է։ Դատելով հակաքրիստոսների էությունից՝ այս տեսակի մարդն անուղղելի է և փրկվելու հույս չունի։ Նույնիսկ եթե ուզում ես փրկել նրան, չես կարող. նա չի կարող փոխվել։ Նա Սատանայի ապականված խառնվածք ունեցող սովորական տեսակի մարդ չէ, այլ դևերի և Սատանայի կյանքի էությունն ունեցող մարդու տեսակ։ Այս տեսակի մարդը բացարձակապես չի կարող փրկվել։ Ի հակադրություն դրան՝ ո՞րն է ապականված խառնվածք ունեցող սովորական մարդկանց էությունը։ Նրանք պարզապես ապականված խառնվածքներ ունեն. սակայն նրանք ունեն որոշակի խիղճ և ողջամտություն և կարող են որոշ ճշմարտություններ ընդունել։ Սա նշանակում է, որ ճշմարտությունը կարող է որոշակի ազդեցություն ունենալ այս մարդկանց վրա՝ նրանց փրկվելու հույս տալով։ Հենց այս տեսակի մարդկանց է Աստված փրկում։ Հակաքրիստոսները բացարձակապես չեն կարող փրկվել, բայց հակաքրիստոսների խառնվածք ունեցող մարդիկ կարո՞ղ են փրկվել։ (Այո։) Եթե ասենք, որ կարող են փրկվել, սա օբյեկտիվ չէ։ Կարող ենք միայն ասել, որ փրկվելու հույս ունեն. սա համեմատաբար օբյեկտիվ է։ Ի վերջո արդյոք մարդը կարող է փրկվել, կախված է անհատից։ Կախված է նրանից, թե արդյոք կարող է իսկապես ընդունել ճշմարտությունը, կիրառել ճշմարտությունը և հնազանդվել ճշմարտությանը։ Հետևաբար կարելի է միայն ասել, որ այս տեսակի մարդը փրկվելու հույս ունի։ Ուստի ինչո՞ւ հակաքրիստոսները փրկվելու հույս չունեն։ Որովհետև հակաքրիստոսներ են։ Նրանց բնությունը Սատանայի բնությունն է։ Նրանք թշնամական են տրամադրված ճշմարտության նկատմամբ, ատում են Աստծուն և ամենևին չեն ընդունում ճշմարտությունը։ Կարո՞ղ է արդյոք Աստված դեռ փրկել նրանց։ (Ոչ։) Աստված ապականված մարդկանց է փրկում, ոչ թե Սատանային և դևերին։ Աստված փրկում է նրանց, ովքեր ընդունում են ճշմարտությունը, ոչ թե ճշմարտությունն ատող տականքներին։ Արդյոք սա պա՞րզ է դարձնում ամեն ինչ։ (Այո։) Մենք այսպես ենք հաղորդակցվում՝ խուսափելու համար որոշ մարդկանց՝ խեղաթյուրված հասկացողություն ունենալուց։ Հակաքրիստոսներին և հակաքրիստոսների խառնվածք ունեցող մարդկանց տարբերելուց հետո ոմանք մտածում են, որ հակաքրիստոսներ չեն, և սա նշանակում է, որ ապահով գոտում են, որ իսկապես ապաստան են ապահովել իրենց համար և հաստատապես չեն հեռացվի, չեն վտարվի կամ դուրս չեն թողնվի ապագայում։ Արդյոք սա խեղաթյուրված հասկացողությո՞ւն է։ Փրկվելու հույս ունենալը չի նշանակում, որ մարդը կփրկվի։ Այս հույսը դեռ պահանջում է, որ մարդիկ գնան և բռնեն այն։ Քո վերաբերմունքը ճշմարտության նկատմամբ տարբերվում է հակաքրիստոսների վերաբերմունքից։ Դու հակակրանք չես տածում ճշմարտության հանդեպ, կամ քո մարդկայնությունը փոքր-ինչ ավելի լավն է, քան հակաքրիստոսներինը։ Դու խղճի որոշակի զգացում ունես, համեմատաբար բարեսիրտ ես, չես վնասում ուրիշներին, գիտես ապաշխարել, երբ սխալ բան ես անում, և կարող ես հետ դառնալ։ Պարզապես այս մի քանի հատկանիշներն ունենալը նշանակում է, որ հիմնական վիճակներ ունես՝ ընդունելու ճշմարտությունը, կիրառելու ճշմարտությունը և փրկության հասնելու։ Բայց հակաքրիստոս չլինելը չի նշանակում, որ կփրկվես։ Դու հակաքրիստոս չես, բայց դեռևս ապականված մարդկային էակ ես։ Կարո՞ղ են արդյոք բոլոր ապականված մարդիկ փրկվել։ Պարտադիր չէ։ Նույնիսկ եթե մարդը հակաքրիստոս կամ չար մարդ չէ, քանի դեռ չի ձգտում ճշմարտությանը, դեռևս չի կարող փրկվել։ Աստծու կողմից մարդկանց փրկությունն իրագործվում է նրանց՝ ճշմարտությունն ընդունելու և դրան ձգտելու միջոցով։ Մարդկանց ապականված խառնվածքները հակադրվում են Աստծուն։ Քանի դեռ ապականված խառնվածքներն առկա են մարդու մեջ, դեռ կարող է ապստամբել Աստծու դեմ, հակառակել Աստծուն, դավաճանել Աստծուն և այլն։ Հետևաբար պետք է ընդունի Աստծու խոսքերի դատաստանը, հանդիմանությունը, փորձությունները և զտումները։ Նրանց պետք է Աստծու խոսքերի մատակարարումն ու ուղղորդումը, Աստծու էտումը, կարգավարժանքը և պատիժը և այլն։ Այս գործերից ոչ մեկը, որն Աստված անում է, չի կարող պակասել։ Հետևաբար փրկության հասնելու համար նախ Աստծու գործն է անհրաժեշտ, և բացի դրանից՝ մարդիկ պետք է համագործակցելու վճռականություն ունենան։ Նրանք պետք է ի վիճակի լինեն դիմանալու դժվարություններին և գին վճարելու, ճշմարտությունը հասկանալուց հետո մտնելու ճշմարտության իրականության մեջ և այլն։ Սա միակ ճանապարհն է՝ հասնելու Աստծու վերջին օրերի փրկությանը և ստանալու մարմնացած Աստծու կողմից կատարյալ դարձվելու անհավանական հազվագյուտ օրհնությունը՝ ճշմարտությունը հասկանալու հիման վրա։ Դա այդքան պարզ է։ Լավ, եկեք այստեղ ավարտենք այս թեմայի շուրջ հաղորդակցությունը։

Տասներեքերորդ կետ. Պաշտպանել Աստծու ընտրյալ ժողովրդին հակաքրիստոսների կողմից անհանգստացվելուց, մոլորեցվելուց, վերահսկվելուց և ծանր վնաս կրելուց և նրանց հնարավորություն տալ զանազանելու հակաքրիստոսներին ու իրենց սրտերից դուրս թողնելու նրանց

Մի քանի առաջադրանքներ, որոնք առաջնորդողներն ու աշխատողները պետք է կատարեն, երբ բացահայտվում է, որ հակաքրիստոսները խանգարում են եկեղեցուն

Հաջորդիվ կհաղորդակցվենք հիմնական թեմայի շուրջ։ Առաջնորդողների և աշխատողների տասներկուերորդ պարտականության վերաբերյալ մեր հաղորդակցությունն ավարտված է։ Այս հաղորդակցության համար կքննարկենք տասներեքերորդ պարտականությունը՝ «Պաշտպանել Աստծու ընտրյալ ժողովրդին հակաքրիստոսների կողմից անհանգստացվելուց, մոլորեցվելուց, վերահսկվելուց և ծանր վնաս կրելուց և նրանց հնարավորություն տալ զանազանելու հակաքրիստոսներին ու իրենց սրտերից դուրս թողնելու նրանց»։ Տասներեքերորդ պարտականությունը ներառում է այն թեման, թե առաջնորդողներն ու աշխատողները ինչպես պետք է վերաբերվեն հակաքրիստոսներին։ Ի՞նչ աշխատանք պետք է կատարեն առաջնորդողներն ու աշխատողները, երբ եկեղեցում հակաքրիստոսներ են հայտնվում։ Նախ այս պարտականությունն ասում է, որ նման խնդիրներ լուծելիս առաջնորդողներն ու աշխատողները պետք է առաջ գան՝ պաշտպանելու եղբայրներին և քույրերին հակաքրիստոսների կողմից անհանգստացվելուց, մոլորեցվելուց, վերահսկվելուց և ծանր վնաս կրելուց։ Սա առաջին առաջադրանքն է, որ նրանք պետք է կատարեն։ Ինչ վերաբերում է նրան, թե ինչպես են հակաքրիստոսներն անհանգստացնում, մոլորեցնում, վերահսկում և ծանր վնաս հասցնում Աստծու ընտրյալ ժողովրդին, նախկինում այս մասին շատ է հաղորդակցություն եղել, ուստի այս բովանդակությունը չի լինի այսօրվա հաղորդակցության հիմնական թեման։ Այսօր կկենտրոնանանք այն բանի վրա, թե ինչ պարտականություններ պետք է կատարեն առաջնորդողներն ու աշխատողները և ինչ աշխատանք պետք է անեն հակաքրիստոսների այս վարքագծերին ու գործողություններին բախվելիս՝ Աստծու ընտրյալ ժողովրդին վնասից պաշտպանելու համար։ Նախ առաջնորդողներն ու աշխատողները պետք է պաշտպանեն Աստծու ընտրյալ ժողովրդին հակաքրիստոսների կողմից անհանգստացվ ելուց, մոլորեցվ ելուց, վերահսկվելուց և ծանր վնաս կրելուց. սա առաջնորդողների և աշխատողների պարտականություններից մեկն է։ Ի՞նչ է նշանակում «պարտականություններից մեկը»։ Նշանակում է, որ այն բազմաթիվ առաջադրանքների մեջ, որոնք ստանձնում են առաջնորդողներն ու աշխատողները, Աստծու ընտրյալ ժողովրդին պաշտպանելն այնպես, որ նրանք կարողանան բնականոն եկեղեցական կյանք վարել՝ առանց հակաքրիստոսների անհանգստացնելու և ծանր վնասի, կարևոր առաջադրանք է։ Դա նաև անխուսափելի առաջադրանք է, որում նրանք չեն կարող խուսափել իրենց պարտականությունից։ Առաջնորդողներն ու աշխատողները պետք է կարևորեն սա և չպետք է անտեսեն։ Եկեղեցական կյանքի բնականոն գործունեության պահպանումը շատ կարևոր առաջադրանք է և առաջնային առաջադրանքն է եկեղեցու ողջ աշխատանքի մեջ։ Սա նաև առաջնորդողների և աշխատողների պարտականությունն է։ Առաջնորդողների և աշխատողների հիմնական աշխատանքն Աստծու ընտրյալ ժողովրդին ճշմարտության իրականության մեջ առաջնորդելն է։ Երբ Սատանաները՝ հակաքրիստոսները, գալիս են անհանգստացնելու և մոլորեցնելու մարդկանց և Աստծու հետ Նրա ընտրյալ ժողովրդի համար մրցելու, առաջնորդողներն ու աշխատողները պետք է ոտքի կանգնեն՝ մերկացնելու հակաքրիստոսներին, որպեսզի Աստծու ընտրյալ ժողովուրդը կարողանա զանազանել նրանց՝ հակաքրիստոսներին մղելով բացահայտելու իրենց ճշմարիտ կերպարանքը, և ապա հեռացնեն նրանց եկեղեցուց։ Սա արվում է հակաքրիստոսների կողմից Աստծու ընտրյալ ժողովրդի վերահսկվելը և ծանր վնաս կրելը կանխելու համար։ Սա այն պարտականությունն է, որն առաջնորդողներն ու աշխատողները պետք է կատարեն եկեղեցու աշխատանքն անելիս։ Ուստի ի՞նչ է նշանակում կանխել այս բաները։ Ինչպե՞ս պետք է դրանք կանխվեն։ «Կանխել» եզրույթը տառացիորեն նշանակում է հնարավորինս թույլ չտալ, որ ինչ-որ բան տեղի ունենա։ Ո՞րն է այստեղ առանցքային կետը։ Միջադեպերի տեղի ունենալը կանգնեցնելը կանխարգել ման է հանգեցնում։ Հակաքրիստոսների հետ կապված միջադեպերը լուծելիս առաջնորդողների և աշխատողների հիմնական աշխատանքը հնարավորինս կանգնեցնելն է հակաքրիստոսներին Աստծու ընտրյալ ժողովրդին անհանգստացնելուց, մոլորեցնելուց, վերահսկելուց և ծանր վնաս հասցնելուց։ Նրանք պետք է հնարավորինս պաշտպանեն Աստծու ընտրյալ ժողովրդին հակաքրիստոսների վնասից։ Սա այն առանցքային աշխատանքն է, որն առաջնորդողներն ու աշխատողները պետք է անեն, և սա այն է, ինչի շուրջ մենք պետք է հստակորեն հաղորդակցվենք տասներեքերորդ պարտականության վերաբերյալ։ Ուստի ինչպե՞ս կարող է Աստծու ընտրյալ ժողովուրդը պաշտպանվել ։ Կանգնեցնելով հակաքրիստոսների կողմից կատարվող այս չար գործերը։ Դրանք կանգնեցնելու բազմաթիվ ուղիներ և մեթոդներ կան, ինչպիսիք են մերկացումը, էտումը, մանրամասն վերլուծումը և սահմանափակումը։ Է լ ի՞նչ կա։ (Վտարում։) Դա վերջին քայլն է։ Երբ եղբայրներն ու քույրերը դեռևս զանազանություն չունեն և չգիտեն, որ ինչ-որ մեկը հակաքրիստոս է, բայց առաջնորդողներն ու աշխատողներն արդեն բացահայտել են նրան որպես այդպիսին, եթե ուղղակիորեն վտարեն նրան, զանազանություն չունեցողները կարող են պատկերացումներ և դատողություններ զարգացնել, իսկ ոմանք կարող են գայթել։ Նման դեպքերում ի՞նչ աշխատանք պետք է կատարեն առաջնորդողներն ու աշխատողները։ Ի՞նչ նշեցի Ես հենց նոր։ (Մերկացում, էտում, մանրամասն վերլուծում և սահմանափակում։) Ունե՞ք որևէ լավ մեթոդ՝ կա նգնեցնելու հակաքրիստոսներին չարիք գործելուց։ Արդյոք նրանց վերահսկելը լա՞վ մեթոդ է։ Արդյոք դա համարվո՞ւմ է արդյունավետ ուղի և մեթոդ, որը համահունչ է սկզբունքներին։ (Այո։) Ո՞րն է հակաքրիստոսների հետ վարվելու համապատասխան ձևը։ Կարո՞ղ են արդյոք դատաստանը, հանդիմանությունը, փորձությունները և զտումը ներգործել հակաքրիստոսների վրա։ (Ոչ։) Ինչո՞ւ ոչ։ (Հակաքրիստոսները չեն ընդունում ճշմարտությունը. նրանք հակակրանք են տածում դրա հանդեպ։) Հակաքրիստոսները հակակրանք են տածում ճշմարտության հանդեպ և չեն ընդունում այն, ուստի փորձություններ, զտումներ, դատաստան և հանդիմանություն օգտագործելը հակաքրիստոսների հետ գործ ունենալու համար տեղին չէ։ Ավելին՝ Աստված չի կատարում այս գործը նրանց վրա։ Այս գաղափարը հարմար չէ, ուստի այս մեթոդը հաստատ չի գործի։ Այդ դեպքում ո՞ր մեթոդն է հարմար։ Շատ մարդիկ, որոնք մեծապես տուժել են հակաքրիստոսների վնասից, խորապես ատում են նրանց և համոզված են, որ հակաքրիստոսները պետք է դատվեն, դատապարտվեն և հրապարակայնորեն բացահայտվեն։ Նրանք կարծում են, որ հակաքրիստոսներին պետք է ընդունել տալ իրենց սխալները և բացահայտորեն խոստովանել իրենց մեղքերը եկեղեցում և հիմնովին խայտառակվել։ Կարծում եք՝ այս մեթոդների կիրառումը տեղի՞ն կլինի։ (Ոչ։) Եթե հաշվի առնենք հակաքրիստոսների էությունը, նման գործողություններ ձեռնարկելն իրականում չափազանցված չէր լինի. ինչպես էլ որ վարվեն դևերի հետ, լավ է. դա կարելի է անել առանց վարանելու, ինչպես միջատ ճզմելը։ Ուստի առաջնորդողների և աշխատողների կողմից սա անելու նպատակը թվում է շատ օրինաչափ և ճիշտ, բայց արդյոք որևէ խնդիր կա՞ այս մեթոդների հետ։ Արդյոք այս աշխատանքն առաջնորդողների և աշխատողների պարտականությունների շրջանակո՞ւմ է։ Արդյոք այսկերպ գործելը համահո՞ւնչ է սկզբունքներին, թե՞ ոչ։ (Համահունչ չէ։) Հստակ է, որ այն համահունչ չէ սկզբունքներին։ Որտեղի՞ց են գալիս սկզբունքները։ (Աստծու խոսքերից։) Ճիշտ է։ Թեև նման գործողությունների թիրախները հակաքրիստոսներն են՝ դևերը, մեթոդները նույնպես պետք է համահունչ լինեն սկզբունքներին և Աստծու պահանջներին, որովհետև այս աշխատանքն անելիս առաջնորդողներն ու աշխատողները կատարում են իրենց պարտականությունները և ոչ թե զբաղվում ընտանեկան հարցերով կամ անձնական գործերով։

I. Մերկացում

Հակաքրիստոսների հետ վարվելը և նրանց չարիք գործելուց, Աստծու ընտրյալ ժողովրդին մոլորեցնելուց ու վնասելուց կա նգնեցնելն առաջնորդողների և աշխատողների պարտականությունն է։ Նպատակն Աստծու ընտրյալ ժողովրդին վնասից պաշտպանելն է, ոչ թե որևէ մեկին տանջելը կամ, առիթն օգտագործելով, որևէ մեկից վրեժխնդիր լինելը և, անշուշտ, ոչ որևէ մեկի դեմ արշավներ իրականացնելը։ Հետևաբար որո՞նք են այն առաջադրանքները, որոնք առաջնորդողներն ու աշխատողները պետք է ստանձնեն՝ հակաքրիստոսներին չարիք գործելուց հնարավորինս կա նգնեցնելու համար։ Առաջինը նրանց մերկացնելն է։ Ո՞րն է մերկացման նպատակը։ (Օգնել մարդկանց զանազանություն զարգացնելու։) Ճիշտ է։ Դա Աստծու ընտրյալ ժողովրդին օգնելն է հակաքրիստոսների էությունը զանազանելու, որպեսզի նրանք կարողանան ներքուստ հեռանալ հակաքրիստոսներից և չմոլորեցվել նրանց կողմից, և որպեսզի, երբ հակաքրիստոսները փորձեն մոլորեցնել և վերահսկել նրանց, նրանք ի վիճակի լինեն ակտիվորեն մերժելու նրանց, այլ ոչ թե թույլ տան հակաքրիստոսներին մանիպուլացնել իրենց և խաղալ իրենց հետ։ Ուստի արդյոք նրանց մերկացնելը կարևո՞ր է։ (Այո։) Նրանց մերկացնելը շատ կարևոր է, բայց պետք է ճշգրտորեն մերկացնես նրանց։ Այդ դեպքում ինչպե՞ս պետք է մերկացնես նրանց։ Ո՞րը պետք է լինի քո մերկացման հիմքը։ Արդյոք կարելի՞ է կամայականորեն պիտակավորել նրանց։ Արդյոք կարելի՞ է անխոհեմաբար դատապարտել նրանց՝ առանց հիմքի։ (Ոչ։) Ուստի ինչպե՞ս պետք է ճշգրտորեն մերկացնես նրանց՝ Աստծու ընտրյալ ժողովրդին պաշտպանելու նպատակին հասնելու համար։ (Մի կողմից՝ մենք պետք է օբյեկտիվորեն և ճշմարտացիորեն մերկացնենք նրանց՝ հիմնվելով նրանց չար գործերի փաստի վրա։ Բացի դրանից՝ մենք պետք է զանազանենք և մանրամասն վերլուծենք նրանց՝ ըստ Աստծու խոսքերի։) Այս երկու պնդումները միանգամայն ճիշտ են. երկու տեսանկյուններն էլ անփոխարինելի են։ Մի կողմից՝ պետք է փաստացի ապացույց լինի։ Պետք է դատես և բնորոշես նրանց էությունը՝ հիմնվելով հակաքրիստոսների բացահայտ ած սխալ խոսքերի, գործողությունների և անհեթեթ մտքերի ու տեսակետների վրա։ Սակայն ամենակարևորը նրանց զանազանելն ու մանրամասն վերլուծելն է ըստ Աստծու խոսքերի։ Աստծու ո՞ր խոսքերին պետք է հղում անես։ Ո՞ր խոսքերն են ամենաուղղակին և խոցողը։ (Այն խոսքերը, որոնք մերկացնում են հակաքրիստոսներին։) Ճիշտ է։ Պետք է գտնես որոշ խոսքեր, որոնք քողազերծում են հակաքրիստոսներին՝ նրանց մերկացնելու համար, և դիպուկ ու անկողմնակալ կերպով համեմատություններ անես՝ ապահովելով բացարձակ ճշգրտություն։ Եղբայրներն ու քույրերը կհասկանան սա լսելուց հետո. նրանք անմիջապես զանազանություն կունենան տվյալ անձի նկատմամբ և կզգուշանան նրանից։ Իրենց սրտերում զանազանություն ունենալով՝ նրանք վանված կզգան այս անձից։ «Ուրեմն նա ի վերջո հակաքրիստոս է։ Նա նախկինում օգնել է ինձ և նույնիսկ լավություններ է արել։ Կարծում էի, թե լավ մարդ է։ Այս վերլուծության և հաղորդակցության միջոցով նրա կեղծավորությունը և հակաքրիստոսի նրա էական դրսևորումները մերկացվել են՝ օգնելով բոլորին տեսնել ու, որ այս անձը վտանգավոր է։ Աստծու խոսքերն այնքա՜ն ճշգրտորեն են մերկացրել նրան։ Նա լավ մարդ չէ։ Նա լ ավ բաներ է ասում, և կարծես թե նրա գործողություններում խնդիրներ չկան, բայց նրա էությունը մերկացնելով՝ այժմ ակնհայտ է, որ նա իսկապես հակաքրիստոս է»։ Դատելով մարդկանց մտքերի փոխակերպումից՝ երբ առաջնորդողներն ու աշխատողներն անում են հակաքրիստոսներին մերկացնելու աշխատանքը, նրանք հնարավորինս կա նգնեցնում են հակաքրիստոսներին Աստծու ընտրյալ ժողովրդին մոլորեցնելուց և անհանգստացնելուց։ Իհարկե, նրանք նաև կատարում են Աստծու ընտրյալ ժողովրդին հակաքրիստոսների կողմից վերահսկվելուց և ծանր վնաս կրելուց պաշտպանելու պարտականությունը։ Նրանք գործնական կերպով կատարում են իրենց առաջադրանքներից մեկը։ Ո՞ր առաջադրանքն է սա։ Հակաքրիստոսներին մերկացնելը։ Հակաքրիստոսներին մերկացնելու աշխատանքն այն առաջադրանքներից մեկն է, որն առաջնորդողներն ու աշխատողները պետք է ստանձնեն՝ Աստծու ընտրյալ ժողովրդին պաշտպանելու համար։ Ինչ վերաբերում է այն տարբեր առաջադրանքներին, որոնք առաջնորդողներն ու աշխատողները պետք է անեն, մենք դրանք չենք դասավորի ըստ իրենց մասշտաբի կամ արդյունքների. եկեք նախ հաղորդակցվենք «մերկացնելու» աշխատանքի շուրջ։ Հակաքրիստոսների բնական էությունը մերկացնելը ներառում է եկեղեցու աշխատանքը խանգարող և անհանգստացնող նրանց մշտական չար գործերի մտադրությունները, նպատակները և հետևանքները մերկացնելը, մերկացնելը, թե ինչպես հակաքրիստոսները, ծառայելով որպես առաջնորդողներ և աշխատողներ, ամենևին չեն անում եկեղեցու որևէ իրական աշխատանք և անտեսում են Աստծու ընտրյալ ժողովրդի կյանքի մուտքը, մերկացնելը հակաքրիստոսների տգեղ դեմքը՝ որպես մարդկանց, որոնք ամենևին չեն ճանաչում իրենց, երբեք չեն կիրառում ճշմարտությունը և լոկ բառեր ու վարդապետություններ են խոսում՝ մարդկանց մոլորեցնելու համար, և մերկացնելը նրանց տարբեր ասույթներն ու գործողությունները մարդկանց ներկայությամբ և նրանց մեջքի հետևում։ Այս տեսանկյունները հիմնովին մերկացնելը ցույց է տալիս հակաքրիստոսների ճշմարիտ կերպարանքը՝ որպես Սատանաների և չար դևերի։ Սա կարևոր առաջադրանք է, որն առաջնորդողներն ու աշխատողները պետք է ստանձնեն։ Ուստի ի՞նչ պետք է ունենան առաջնորդողներն ու աշխատողները՝ այս առաջադրանքն իրականացնելու համար։ Նախևառաջ, նրանք պետք է հոգսի որոշակի զգացում ունենան, այնպես չէ՞։ (Այո։) Երբ առաջնորդողներն ու աշխատողները կրում են այս պատասխանատվությունը, նրանք հաճախ մտածում են. «Այդ անձը հակաքրիստոս է։ Որոշ եղբայրներ և քույրեր հաճախ հարցերով գնում են նրա մոտ՝ միշտ մոտենալով նրան և լավ հարաբերություններ ունենալով նրա հետ։ Մոլորեցվելով այս անձի կողմից՝ շատ մարդիկ հատկապես կուռք են դարձնում նրան։ Ի՞նչ պետք է արվի այս կապակցությամբ»։ Նրանք գալիս են Աստծու առջև՝ աղոթելու, և հաճախ գիտակցաբար փնտրում են Աստծու խոսքերը, որոնք մերկացնում են հակաքրիստոսներին՝ այս առումով ճշմարտությամբ զինվելով։ Ապա խնդրում են Աստծուն պատրաստել ճիշտ ժամանակը կամ իրենք են փնտրում հարմար ժամանակ և հնարավորություն՝ եղբայրների և քույրերի հետ այս հարցի շուրջ հաղորդակցվելու համար։ Նրանք դրան որպես իրենց հոգսի և կարևոր առաջադրանքի են վերաբերվում, որը պետք է ստանձնեն հաջորդիվ։ Նրանք ա նընդհատ պատրաստվում են, փնտրում և աղոթում Աստծուն ուղղորդման համար. նրանք միշտ մտքի և իրադրության այսպիսի վիճակում են։ Սա է նշանակում հոգսի զգացում ունենալ։ Որոշ ժամանակ նման հոգսով պատրաստվելուց հետո նրանք պետք է սպասեն, մինչև պայմանները հասունանան։ Առնվազն, պետք է սպասեն, մինչև երկու կամ երեք հոգի իրական զանազանություն ունենան հակաքրիստոսի նկատմամբ, նախքան կկարողանան սկսել մերկացնել նրան։ Եթե նրանք որոշում են, որ ինչ-որ մեկը կարծես թե հակաքրիստոս է՝ հիմնվելով միայն իրենց զգացմունքների վրա, բայց չեն կարողանում թափանցել այն բանի մեջ, թե արդյոք այդ անձն իրականում հակաքրիստոս է, թե ոչ, ապա չպետք է անխոհեմաբար գործեն։ Կարճ ասած՝ այս աշխատանքն իրականացնելիս նրանք, անշուշտ, կունենան Աստծու լուսավորությունն ու ուղղորդումը։ Սա է նշանակում իրական աշխատանք անել և կատարել առաջնորդողների և աշխատողների պարտականությունները։

II. Էտում

Հակաքրիստոսներին մերկացնելու աշխատանքն իրականացնելուց հետո, թեև եղբայրներն ու քույրերը որոշակի զանազանություն են ձեռք բերում, նախքան հակաքրիստոսների լիովին բացահայտվելը՝ նրանք անխուսափելիորեն ավելին են անում եղբայրներին և քույրերին մոլորեցնելու և անհանգստացնելու համար՝ ավելի շատ մարդկանց ստիպելով իրենց կուռք դարձնել, հիանալ իրենցով և հետևել իրենց։ Սա մեծապես ուշացնում է Աստծու ընտրյալ ժողովրդի կանգնելը Աստծուն հավատալու ճիշտ ուղու վրա՝ խոչընդոտելով նրանց կյանքի մուտքը և զգալի վնաս պատճառելով։ Ուստի երկրորդ առաջադրանքը, որն առաջնորդողներն ու աշխատողները պետք է ստանձնեն, այն է, որ երբ հակաքրիստոսները մոլորեցնում և անհանգստացնում են եղբայրներին և քույրերին, կամ երբ նրանց խոսքերն ու գործողությունները հստակորեն խախտում են ճշմարտության սկզբունքները, առաջնորդողներն ու աշխատողները պետք է բռնեն ապացույցը և անմիջապես առաջ գան՝ էտելու նրանց և մերկացնելու նրանց չար գործերը՝ ըստ Աստծու խոսքերի, որպեսզի եղբայրներն ու քույրերը կարողանան զանազանել և հստակ տեսնել հակաքրիստոսների իսկական դեմքը։ Սա Աստծու ընտրյալ ժողովրդին պաշտպանելու և Աստծու տան գործը պահպանելու անխուսափելի պարտականությունն է։ Առաջնորդողներն ու աշխատողները չպետք է ձեռքերը ծալած նստեն և ոչինչ չանեն կամ աչք փակեն։ Նրանք պետք է ժամանակին օգտագործեն հնարավորությունները, մատնանշեն միջադեպերը և առաջ գան՝ էտելու հակաքրիստոսներին՝ ճշգրտորեն մերկացնելով նրանց գործողությունները, փառասիրական ձգտումները, նկրտումները և էությունը։ Իհարկե, անհրաժեշտ է նաև ավելի ճշգրտորեն բնորոշել, թե ինչ տեսակի մարդ են հակաքրիստոսները, որպեսզի եղբայրներն ու քույրերը հստակորեն տեսնեն դա, որպեսզի հակաքրիստոսներն իրենք իմանան դա, և որպեսզի հակաքրիստոսները տեղյակ լինեն, որ ոչ բոլորն են զուրկ իրենց նկատմամբ զանազանությունից և կարող են խաբվել իրենց կողմից, որ առնվազն ոմանք կարող են թափանցել նրանց գործողությունների ու վարքագծի մեջ և թափանցել նրանց թաքնված փառասիրական ձգտումների ու նկրտումների, ինչպես նաև նրանց էության մեջ։ Հակաքրիստոսներին էտելու նպատակը, իհարկե, լոկ խոսքերով նրանց էությունը մերկացնելը չէ։ Ավելի կարևոր է, թե ի՞նչ է դա։ (Մի կողմից՝ դա օգնում է եղբայրներին և քույրերին զանազանություն զարգացնել, ինչպես նաև հակաքրիստոսների չար գործերը սահմանափակել ։) Ճիշտ է։ Դա նրանց սահմանափակելու համար է, որպեսզի երբ նրանք անեն բաներ, որոնք մոլորեցնում և անհանգստացնում են մարդկանց, փոքր-ինչ խղճի խայթ զգան և որոշակի երկյուղ ունենան, որպեսզի նրանց սահմանափակումների ենթարկեն, որոշակի զսպվածություն ունենան և անխոհեմաբար գործել չհամարձակվեն, նրանց իմաց տալ, որ Աստծու տունը ոչ միայն ունի ճշմարտությունը, որտեղ ճշմարտությունն իշխանություն ունի, այլև ունի կառավարչական հրամանագրեր, և որ հնարավոր չէ բռնակալական կերպով և կանխամտածված անխոհեմությամբ գործել Աստծու տանը, վնասել Աստծու տան շահերը և վնասել Աստծու ընտրյալ ժողովրդին և նաև նրանց իմաց տալ, որ նրանք պատասխանատվության կենթարկվեն եկեղեցու աշխատանքը խանգարող և Աստծու ընտրյալ ժողովրդի կյանքի մուտքը վնասող անխոհեմ չարագործություններ կատարելու համար։ Ժամանակին էտելով հակաքրիստոսներին՝ առաջնորդողներն ու աշխատողները պետք է նաև առաջ գան՝ մերկացնելու նրանց՝ օգնելով մարդկանց զանազանություն զարգացնելու և թափանցելու հակաքրիստոսների փառասիրական ձգտումների, նկրտումների, մտադրությունների և նպատակների էության մեջ։ Իհարկե, սա նաև Աստծու ընտրյալ ժողովրդին պաշտպանելու և Աստծու տան շահերը պահպանելու համար է։ Սրանք բոլորը նկատառումներ են, որոնք առաջնորդողներն ու աշխատողները պետք է հաշվի առնեն, և այս աշխատանքն իրականացնելը նրանց պարտականությունների շրջանակում է։ Նրանք չեն կարող անտեսել դա կամ անփույթ լինել դրա նկատմամբ։ Եթե առաջնորդողներն ու աշխատողները եկեղեցում հակաքրիստոսներ են հայտնաբերում, նրանք պետք է միշտ զգոն լինեն նրանց խոսքերի ու գործողությունների և կուլիսների հետևում նրանց տարածած մոլորությունների նկատմամբ և պետք է կիրառեն նրանց էտելն ու մերկացնելը։ Սա առաջնորդողների և աշխատողների առաջադրանքներից մեկն է՝ պաշտպանել Աստծու ընտրյալ ժողովրդին հակաքրիստոսների կողմից անհանգստացվելուց և վնասվելուց։

III. Մանրամասն վերլուծում

Ո՞րն է հաջորդ առաջադրանքը առաջնորդողների և աշխատողների համար։ Մանրամասն վերլուծելը։ Մանրամասն վերլուծելը գրեթե նույնական է մերկացնելուն, բայց կան աստիճանի տարբերություններ։ Երբ խոսքը վերաբերում է մանրամասն վերլուծելուն, դա պարզապես փաստ, ճշմարիտ իրավիճակ կամ նախապատմություն մերկացնելը չէ. այն ներառում է բնորոշման հարցը, այսինքն՝ ներառում է հակաքրիստոսների խառնվածքը, այս էական, արմատական խնդիրը։ Մանրամասն վերլուծե՛ք նրանց վերաբերմունքն Աստծու, ճշմարտության, իրենց պարտավորության և Աստծու տան աշխատանքի նկատմամբ, ինչպես նաև նրանց կողմից մոլորությունների տարածման հետևում ընկած շարժառիթները, մտադրությունները և նպատակը՝ պատճառները, թե ինչու են դա անում, և նրանց մտքերի, տեսակետների, խոսքի, գործողությունների և նրանց բացահայտած խառնվածքների ու դրսևորումների միջոցով զանազանե՛ք, թե ճշգրտորեն որն է նրանց էությունը։ Սրանք պետք է համեմատվեն Աստծու խոսքերի հետ և բացատրվեն, որպեսզի եղբայրներն ու քույրերը կարողանան ավելի խոր հասկացողություն ձեռք բերել հակաքրիստոսների վերաբերյալ և գործնական տեսանկյունից հստակորեն տեսնեն, թե ճշգրտորեն ինչու են իրենց առջև կանգնած հակաքրիստոսներն ասում և անում այս բաները, որն է Աստծու տեսակետը նման մարդկանց վերաբերյալ, և ինչպես է Նա բնորոշում նրանց։ Իհարկե, առաջնորդողներն ու աշխատողները պետք է նաև ասեն եղբայրներին և քույրերին, որ հեռու մնան հակաքրիստոսներից և մերժեն նրանց, ինչպես նաև զգոն լինեն հակաքրիստոսների գործողություններից, վարքագծերից, խոսքից և տեսակետներից մոլորեցվելուց՝ խուսափելու համար Աստծուն սխալ հասկանալուց, Աստծուց զգուշանալուց, Աստծուց հեռանալուց, Աստծուն մերժելուց և նույնիսկ ներքուստ Աստծուն դատելուց ու դատապարտելուց, ինչպես անում են հակաքրիստոսները։ Մանրամասն վերլուծելու, ինչպես և այլ առաջադրանքների, ինչպիսիք են մերկացնելն ու էտելը, նպատակը հակաքրիստոսներին Աստծու ընտրյալ ժողովրդին մոլորեցնելուց, անհանգստացնելուց և վնասելուց կա նգնեցնելն է։ Դա Աստծու ընտրյալ ժողովրդին հակաքրիստոսների կողմից ծանր վնաս կրելուց և Աստծուն հավատալու ճիշտ ուղուց շեղվելուց պաշտպանելն է։ Երբ Աստծու ընտրյալ ժողովուրդը հստակորեն տեսնի փաստերն ու ճշմարիտ իրավիճակն այն մասին, թե ինչպես են հակաքրիստոսներն անհանգստացնում եկեղեցուն, և հստակորեն տեսնի հակաքրիստոսների էությունը, այլևս չի մոլորվի և չի վերահսկվի նրանց կողմից։ Նույնիսկ եթե որոշ բթամիտ և հիմար մարդիկ դեռևս ներքուստ հիանում են նրանցով և կուռք դարձնում նրանց և շփվում ու մտերմանում են նրանց հետ, հակաքրիստոսներն այլևս չեն կարող լուրջ խնդիրներ առաջացնել։ Նրանք որոշ բաներ կանեն միայն հիմար մարդկանց՝ առանց ամենևին ազդելու Աստծուն անկեղծորեն հավատացողների կյանքի մուտքի վրա, և այդպիսով՝ նրանք չեն կարողանա անհանգստացնել և խանգարել եկեղեցու գործին։ Այս մակարդակին հասնելն այն է, ինչին առաջնորդողներն ու աշխատողները պետք է կարողանան հասնել։ Այսինքն՝ նրանք պետք է երաշխավորեն, որ Աստծուն անկեղծորեն հավատացողները և իրենց պարտավորությունները հոժարակամ կատարողները և ճշմարտությունը սիրողները կարող անան ապրել բնականոն եկեղեցական կյանքով և կատարել իրենց պարտավորությունները։ Միևնույն ժամանակ, նրանք պետք է կարողանան նաև երաշխավորել, որ այս մարդիկ կարող անան զգուշանալ հակաքրիստոսների մոլորեցնելուց և անհանգստացումներից և մերժեն հակաքրիստոսներին։ Սա հակաքրիստոսների չարագործությունները և անհանգստացումները հնարավորինս կա նգնեցնելն է՝ լիովին հասնելով Աստծու ընտրյալ ժողովրդին պաշտպանելու արդյունքին։ Իհարկե, անկախ նրանից, թե որքան արդյունավետ ես կատարում աշխատանքդ և որքան հիմն ովին ես խոսում, անխուսափելիորեն կլինեն որոշ հիմար մարդիկ, ցածր որակ ունեցող մարդիկ և բթամիտ մարդիկ, որոնք չեն կարող մերժել հակաքրիստոսներին և դեռևս ներքուստ իրենց սրտերում կհիանան ու ակնածանքով կվերաբերվեն նրանց։ Սակայն մարդկանց մեծամասնությունը հասած կլինի այն կետին, որտեղ կկարողանա մերժել հակաքրիստոսներին։ Եթե առաջնորդողներն ու աշխատողները կարողանան հասնել դրան, նրանք արդեն հնարավորինս պաշտպանած կլինեն Աստծու ընտրյալ ժողովրդին՝ լիովին հասնելով ցանկալի արդյունքին։ Ինչ վերաբերում է այն բթամիտներին, որոնք չեն կարողանում հասկանալ ճշմարտությունը, անկախ նրանից, թե ինչպես է այն հաղորդակցվում, եթե նրանք դեռ կարող են փոքր-ինչ տքնել, նրանց պետք է որոշակի հոգատարություն և օգնություն ցուցաբերել, ինչպես նաև փոքր-ինչ ավելի շատ սեր, համբերություն և հանդուրժողականություն։ Սա այն ամենն անելն է, ինչ մարդ պետք է անի, և այսկերպ աշխատելը սկզբունքային է։ Շա՞տ են արդյոք այն առաջնորդողներն ու աշխատողները, որոնք կարող են համապատասխանել այս չափանիշին։ (Ոչ։) Հետևաբար պետք է հնարավորինս ջանք գործադրել. պետք է անխոնջ կերպով և հնարավորինս պաշտպանեք Աստծու ընտրյալ ժողովրդին։ Ի՞նչ է նշանակում «հնարավորինս»։ Նշանակում է անել հնարավոր ամեն ինչ՝ հաղորդակցվելու ձեր հասկացած ճշմարտության սկզբունքներով, ներկայացնելու արդեն ձեռք բերված ապացույցները՝ հակաքրիստոսների չար գործերի տարբեր դրսևորումները՝ դրանք համադրելով Աստծու խոսքերի հետ, որոնք մերկացնում են հակաքրիստոսներին, և հաղորդակցվելու ու մանրամասն վերլուծելու դրանք։ Սա արվում է նրա համար, որ եղբայրներն ու քույրերը կարողանան հստակորեն տեսնել փաստացի, ճշմարիտ իրավիճակը, զանազանել հակաքրիստոսների էությունը և թափանցել դրա մեջ և իմանալ Աստծու վերաբերմունքը հակաքրիստոսների նկատմամբ։ Սա կարևոր առաջադրանք է, որն առաջնորդողներն ու աշխատողները պետք է ստանձնեն։

IV. Սահմանափակում

Ո՞րն է հաջորդ առաջադրանքը, որն առաջնորդողներն ու աշխատողները պետք է անեն։ Սահմանափակելն է։ Այս «սահմանափակելու» աշխատանքը հեշտ է իրականացնել. այն ներառում է որոշ հատուկ միջոցների որդեգրում՝ սահմանափակման արդյունքին հասնելու համար։ Օրինակ՝ հակաքրիստոսները միշտ բառեր և վարդապետություններ են խոսում, միշտ բարձրացնում են իրենց, երբեմն նսեմացնում են ուրիշներին, հաճախ վկայում են այն մասին, թե որքան տառապանք են կրել և ինչ ներդրումներ են ունեցել Աստծու տանը հավաքույթների ժամանակ և անամոթաբար վկայում են իրենց մասին՝ խոսելով այն մասին, որ ուրիշները հիանում են իրենցով, որ իրենք ավելի լավն են, քան ուրիշները, որ իրենք եզակի են և այլն։ Առաջնորդողներն ու աշխատողները պետք է անեն հնարավոր ամեն ինչ՝ սահմանափակելու հակաքրիստոսների տարբեր չար գործերը, որոնք մոլորեցնում և վերահսկում են Աստծու ընտրյալ ժողովրդին, շարունակաբար նրանց երես տալու փոխարեն։ Պետք է սահմանափակեն նրանց խոսելու ժամանակը և նրանց քննարկած թեմաները։ Բացի դրանից ՝ ինչ վերաբերում է հակաքրիստոսների գործողություններին թե՛ հրապարարակայնորեն, թե՛ մասնավոր կերպով, ինչպիսիք են փոքր լավություններն օգտագործելը՝ մարդկանց իրենց կողմը քաշելու համար, տարաձայնություններ սերմանելը, պատկերացումներ և բացասական խոսքեր տարածելը և այլն, առաջնորդողներն ու աշխատողները չպետք է իրենց պահեն այնպես, կարծես խուլ կամ կույր են։ Նրանք պետք է ժամանակին ընկալեն հակաքրիստոսների գործողությունները. հենց որ բացահայտեն վարքագծեր, որոնք մոլորեցնում և անհանգստացնում են ուրիշներին, պետք է ժամանակին մերկացնեն և մանրամասն վերլուծեն այդ վարքագծերը և սահմանափակումներ դնեն հակաքրիստոսների վրա՝ թույլ չտալով նրանց շրջել՝ մոլորեցնելով մարդկանց և անհանգստացնելով եկեղեցու աշխատանքը ։ Արդյո՞ք սա այն կարևոր առաջադրանքներից մեկն է, որն առաջնորդողներն ու աշխատողները պետք է անեն։ (Այո։) Կարո՞ղ ես արդյոք սահմանափակել հակաքրիստոսների չար գործերը՝ պարզապես էտելով, մերկացնելով և մանրամասն վերլուծելով նրանց։ (Ո՛չ։) Չես կարող սահմանափակել նրանց այսկերպ, որովհետև նրանք Սատանաներ և չար դևեր են։ Քանի դեռ նրանց ձեռքերն ու ոտքերը կապված չեն, և նրանց բերանները փակված չեն, նրանք մոլորություններ կտարածեն և դիվային խոսքեր կխոսեն, որոնք անհանգստացնում են մարդկանց։ Առաջնորդողներն ու աշխատողները պետք է ժամանակին գործողություններ ձեռնարկեն՝ սահմանափակելու նրանց. հատկապես, երբ նրանք մոլորություններ են տարածում՝ մարդկանց մոլորեցնելու և անհանգստացնելու համար, առաջնորդողներն ու աշխատողները պետք է ժամանակին ընդհատեն և կանգնեցնեն նրանց։ Նրանք պետք է նաև հնարավորություն տան Աստծու ընտրյալ ժողովրդին զանազանություն ունենալու և հստակորեն տեսնելու հակաքրիստոսների իրական դեմքը։ Սա այն փաստացի աշխատանքն է, որն առաջնորդողներն ու աշխատողները պետք է անեն։

V. Վերահսկում

Հակաքրիստոսներին սահմանափակելուց հետո հաջորդը նրանց վերահսկելն է։ Տեսե՛ք, թե ում են մոլորեցրել հակաքրիստոսները, և ինչ մոլորություններ ու դիվային խոսքեր են նրանք տարածել կուլիսների հետևում, ստուգե՛ք, թե արդյոք նրանք մեծ կարմիր վիշապի կողմն են անցնում և գործում են նրա հետ համաձայնեցված, արդյոք նրանք դաշնակցել են կրոնական աշխարհի հետ, արդյոք նրանք գաղտնի կերպով կասկածելի ճարպկություններ են անում իրենց ավազակախմբերի անդամների հետ, արդյոք կարող են մատնել Աստծու տան մասին որոշ կարևոր տեղեկություններ և այլն։ Սա նույնպես պարտականություն է, որն առաջնորդողներն ու աշխատողները պետք է կատարեն։ Նախքան հակաքրիստոսների գործողությունների ի հայտ գալը, առաջնորդողներն ու աշխատողները չպետք է «իրենց ամբողջությամբ նվիրեն իմաստունների գրքերն ուսումնասիրելուն և ուշադրություն չդարձնեն արտաքին հարցերին», այլ պետք է օձերի պես խորամիտ լինեն։ Հենց որ առաջնորդողներն ու աշխատողները հայտնաբերում են, որ ինչ-որ մեկը հակաքրիստոս է, եթե դեռ չի եկել այդ անձին հեռացնելու կամ վտարելու ժամանակը, պետք է ուշադիր վերահսկեն նրան՝ կանխելու համար նրա չարիք գործել շարունակելը՝ երաշխավորելով, որ նրա խոսքերն ու գործողությունները վերահսկվ են Աստծու ընտրյալ ժողովրդի կողմից։ Քանի որ հակաքրիստոսները սիրում են իշխանություն և կապեր հաստատել հզոր մարդկանց հետ, առաջնորդողներն ու աշխատողները պետք է ուշադիր հետևեն, թե ում հետ են հակաքրիստոսները միշտ շփվում կուլիսների հետևում, և արդյոք նրանք կապի մեջ են կրոնավոր մարդկանց հետ։ Որոշ հակաքրիստոսներ հաճախ շփվում են կրոնավոր պաստորների և երեցների հետ, իսկ ոմանք նույնիսկ շփվում են Միացյալ ճակատի աշխատանքի բաժնի մարդկանց հետ։ Երբ նման միջադեպեր են տեղի ունենում, առաջնորդողներն ու աշխատողները չպետք է աչք փակեն, այլ պետք է զգոն լինեն հակաքրիստոսների նկատմամբ և զգուշանան։ Եթե հակաքրիստոսը տեսնում է, որ մարդկանց մոլորեցնելու և իր կողմը քաշելու իր մեթոդները չեն գործում Աստծու տանը, և որ իր չար գործերը մերկացվել են, և գիտի, որ իր վերջը լավ չի լինի, չես կարող կանխատեսել, թե ինչ կարող է անել, կամ թե ինչ աստիճանի կարող է հասնել չարիքը։ Հետևաբար, երբ սրտումդ համոզված ես, որ ինչ-որ մեկը հակաքրիստոս է, պետք է ուշադիր վերահսկես և հետևես նրան՝ առանց զգոնությունդ թուլացնելու։ Սա քո պարտականությունն է։ Ո՞րն է սա անելու իմաստը։ Աստծու ընտրյալ ժողովրդին պաշտպանելը և հակաքրիստոսներին հնարավորինս կա նգնեցնելը եկեղեցու և եղբայրների ու քույրերի դեմ սխալ գործողություններ կատարելուց՝ եղբայրներին և քույրերին վնասելու համար։ Որոշ հակաքրիստոսներ միշտ հարցուփորձ են անում ընծաների մասին. «Ո՞վ է տնօրին ում Աստծու տան փողերը։ Ո՞վ է վարում հաշիվները։ Արդյոք հաշիվները ճշգրտորե՞ն են վարվում։ Հնարավո՞ր է, որ յուրացում է տեղի ունենում։ Որտե՞ղ են պահվում եկեղեցու փողերը։ Մի՞թե այս բաները չպետք է հրապարակվեն՝ բոլորին իրավունք տալով իմանալու դրանց մասին։ Որքա՞ն ունեցվածք ունի Աստծու տունը։ Ո՞վ է ամենաշատ ընծաները տվել։ Ինչո՞ւ ես չգիտեմ այս բաները»։ Նրանց խոսքերն այնպես են հնչում, կարծես մտահոգված են Աստծու տան ֆինանսական գործերով, բայց իրականում այլ շարժառիթ ունեն։ Չկա ոչ մի հակաքրիստոս, որը փող չտենչա։ Ուստի ի՞նչ պետք է անեն առաջնորդողներն ու աշխատողները նման դեպքերում։ Նախ պետք է պատշաճ կերպով տնօրինես ընծաները՝ դրանք հուսալի մարդկանց վստահելով պահպանման համար և բացարձակապես չպետք է թույլ տաս, որ հակաքրիստոսներին հաջողվի հասնել իրենց նպատակներին. չպետք է շփոթված լինես այս հարցում։ Հենց որ նման իրավիճակ է առաջանում, պետք է գիտակցես. «Ինչ-որ բան այն չէ։ Հակաքրիստոսը պատրաստվում է ինչ-որ բան անելու։ Նա թիրախավորում է եկեղեցու փողերը։ Նրանք գուցե ծրագրում են դաշնակցել մեծ կարմիր վիշապի հետ՝ եկեղեցու փողերի շուրջ դավեր նյութելու և դրանք զավթելու համար։ Մենք պետք է անմիջապես տեղափոխենք դրանք»։ Մի կողմից՝ չես կարող թույլ տալ, որ հակաքրիստոսներն իմանան, թե ով է տնօրին ում Աստծու տան ֆինանսները։ Ավելին՝ եթե փողերը տնօրին ող մարդիկ զգում են, որ անվտանգության ռիսկ կա, և՛ փողերը, և՛ դրանք տնօրին ող մարդիկ պետք է արագ տեղափոխվեն։ Մի՞թե սա այն չէ, ինչով առաջնորդողներն ու աշխատողները պետք է մտահոգվեն, և այն աշխատանքը, որը նրանք պետք է կատարեն։ (Այո։) Ի հակադրություն սրա՝ հիմար առաջնորդողները լսում են, թե ինչպես են հակաքրիստոսներն ասում այս բաները և այնուամենայնիվ մտածում են. «Այս անձը հոգս է կրում և գիտի մտահոգություն ցուցաբերել Աստծու տան փողերի համար, ուստի եկեք նրան որոշակի պարտականություն տանք և թույլ տանք օգնել հաշվապահության հարցում»։ Այսպես վարվելով՝ մի՞թե նրանք հուդաներ չեն դարձել։ (Այո։) Նրանք ոչ միայն չեն կարողացել պաշտպանել ընծաները, այլև նույնիսկ դրանք ծախել են հակաքրիստոսներին՝ այդպիսով դառնալով հուդաներ։ Ի՞նչ եք մտածում այս առաջնորդողների և աշխատողների մասին։ Մի՞թե նրանք չար մարդիկ չեն։ Մի՞թե նրանք դևեր չեն։ Նրանք ոչ միայն չեն կատարել իրենց պարտականությունները, այլև Աստծու ընծաները և եղբայրներին ու քույրերին հանձնել են հակաքրիստոսներին։ Հետևաբար, այն վայրերում, որտեղ հակաքրիստոսներ կան, հենց որ առաջնորդողներն ու աշխատողները բացահայտ են դրա որևէ նշան, նրանք պետք է հետաքննություն սկսեն և որոշակի հատուկ աշխատանք կատարեն, որի շրջանակում «վերահսկելու» աշխատանքն անփոխարինելի է։

Առաջնորդողների և աշխատողների կողմից իրականացվող վերահսկման աշխատանքը լրտեսություն կամ որևէ լրտեսական գործունեություն իրականացնելու մասին չէ. դա պարզապես քո պարտականությունը կատարելու, ավելի մտահոգ լինելու, ավելի ուշադիր դիտարկելու և նկատելու մասին է, թե ինչ են անում հակաքրիստոսները և ինչ են մտադիր անել։ Եթե նրանց կողմից չարիք գործելու և եկեղեցին անհանգստացնելու որևէ նշան հայտնաբերես, պետք է հնարավորինս շուտ հակաքայլեր ձեռնարկես. դու բացարձակապես չես կարող թույլ տալ նրանց հաջողության հասնել։ Սա հակաքրիստոսների կողմից եկեղեցու աշխատանքը խանգարող միջադեպերի տեղի ունենալը հնարավորինս կա նգնեցնելն է։ Բնականաբար սա նաև լավագույնս պահպանում է եկեղեցու աշխատանքը և պաշտպանում Աստծու ընտրյալ ժողովրդին։ Սա իրենց պարտականությունները կատարող առաջնորդողների և աշխատողների դրսևորում է։ Վերահսկելը չի նշանակում մի քանի մարդու նշանակել՝ որպես գաղտնի գործակալներ գործելու համար, և ստիպել նրանց լրտեսների պես հետևել, հետապնդել և հսկել մարդկանց, կամ խուզարկել նրանց տները և հարցաքննության դաժան մեթոդներ կիրառել։ Աստծու տունը չի զբաղվում նման գործունեությամբ։ Սակայն պետք է ժամանակին հասկանաս հակաքրիստոսների իրավիճակը։ Կարող ես հարցուփորձ անել նրանց վերջին իրավիճակի մասին՝ խոսելով նրանց ընտանիքի անդամների կամ եղբայրների ու քույրերի հետ, որոնք կարող են զանազանել նրանց կամ ծանոթ են նրանց։ Մի՞թե սրանք բոլորն այս աշխատանքն անելու մեթոդներ և ուղիներ չեն։ Եթե առաջնորդողներն ու աշխատողները կատարում են այն առաջադրանքները, որոնք մտնում են իրենց պարտականությունների շրջանակի մեջ և համապատասխանում են Աստծու պահանջած սկզբունքներին, նրանք կատարում են իրենց պարտականությունները։ Ո՞րն է առաջնորդողների և աշխատողների իրենց պարտականությունները կատարելու նպատակը։ Դա նրա համար է, որ անես հնարավոր ամեն ինչ՝ հնարավորինս կա նգնեցնելու հակաքրիստոսներին խանգարումներ և անհանգստություններ առաջացնելուց՝ դրանով իսկ կանխելով Աստծու ընտրյալ ժողորդին հակաքրիստոսների վնասելը և Աստծու տան շահերը ծախելը։ Սա առաջնորդողների և աշխատողների պարտականությունն է։ Մի՞թե սա հնարավորինս չի կա նգնեցնում հակաքրիստոսների միջադեպերի տեղի ունենալը։ Մի՞թե այս գործողությունները ձեռնարկող առաջնորդողներն ու աշխատողները չեն անում այն ամենը, ինչ մարդկայնորեն հնարավոր է։ (Այո։) Արդյոք դժվա՞ր է սա անելը։ (Ոչ։) Դժվար չէ. սա մի բան է, որին ճշմարտությունը հասկացողները կարող են հասնել։ Մարդիկ պետք է անեն հնարավոր ամեն ինչ՝ իրագործելու համար այն, ինչին կարող են հասնել. մնացածն Աստված պետք է անի, գերիշխանություն գործադրի և ներդաշնակեցնի ու ուղղորդի։ Սա այն է, ինչի համար մենք ամենաքիչն ենք անհանգստանում։ Մենք ունենք Աստծուն մեր թիկունքում։ Մենք ո չ միայն Աստծուն ունենք մեր սրտերում, այլև իսկական հավատք ։ Սա հոգևոր աջակցություն չէ. իրականում, Աստված տեսանելիորեն ներկա չէ և Նա մարդկանց կողքին է՝ միշտ նրանց հետ ներկա։ Երբ մարդիկ որևէ բան են անում կամ որևէ պարտավորություն են կատարում, Նա դիտում է. Նա այնտեղ է՝ օգնելու քեզ ցանկացած պահի և վայրում՝ պահելով և պաշտպանելով քեզ։ Մարդիկ պետք է անեն առավելագույնը՝ իրագործելու այն, ինչ պետք է իրագործեն։ Քանի դեռ գիտակցում ես, զգում ես սրտումդ, տեսնում ես Աստծու խոսքերում, շրջապատող մարդիկ հիշեցնում են, կամ Աստված որևէ ազդանշան կամ նշան է տալիս, որը քեզ տեղեկություն է տրամադրում, որ սա մի բան է, որը պետք է անես, որ սա Աստծու հանձնարարությունն է քեզ, ապա պետք է կատարես քո պարտականությունը և ձեռքերդ ծալած չնստես կամ կողքից չդիտես։ Դու ռոբոտ չես. դու միտք և մտածումներ ունես։ Երբ ինչ-որ բան է պատահում, լիովին գիտես, թե ինչ պետք է անես և հաստատ զգացմունքներ և գիտակցություն ունես։ Ուստի կիրառի՛ր այս զգացմունքներն ու գիտակցությունը փաստացի իրավիճակներում, կյանքով արտահայտի՛ր դրանք և վերածի՛ր քո գործողությունների և այսկերպ կատարած կլինես պարտականությունդ։ Այն բաների համար, որոնք կարող ես գիտակցել, պետք է կիրառես ըստ քո հասկացած ճշմարտության սկզբունքների։ Այսկերպ անում ես հնարավոր ամեն ինչ և ջանք չես խնայում պարտավորությունդ կատարելու համար։ Որպես առաջնորդող կամ աշխատող, երբ ջանք չխնայես, այսինքն՝ երբ հնարավորինս կա նգնեցն ում ես հակաքրիստոսների չար գործերի տեղի ունենալը, Աստված բավարարված կլինի, որ կարող ես այսկերպ կիրառել։ Ինչո՞ւ Աստված բավարարված կլինի։ Աստված որոշում կկայացնի նման առաջնորդողների և աշխատողների վերաբերյալ։ Նրանք կատարում են իրենց պարտականությունները և ջանք չեն խնայում կատարելու իրենց դերին ներհատուկ աշխատանքը։ Արդյոք սա Աստծու հավանությո՞ւնն է։ (Այո։)

VI. Վտարում

Առաջնորդողների և աշխատողների տասներեքերորդ պարտականությունը ներառում է հատուկ առաջադրանքներ, որոնք նրանք պետք է իրականացնեն, որոնցից մի քանիսը թվարկեցինք։ Նրանք պետք է կիրառեն հակաքրիստոսներին մերկացնելը, էտելը, մանրամասն վերլուծելը, սահմանափակելը և վերահսկելը։ Այս հիմնական սկզբունքների վերաբերյալ հաղորդակցությունն ավարտված է։ Անկախ այն բանից, թե հատուկ իրավիճակներում ինչ հատուկ գործողություններ են ձեռնարկում առաջնորդողներն ու աշխատողները, հակաքրիստոսների հետ վարվելու սկզբունքները մնում են անփոփոխ։ Բացի դրանից՝ այս առաջադրանքների հիմնական նպատակն Աստծու ընտրյալ ժողովրդին պաշտպանելն է։ Ենթադրենք՝ Աստծու ընտրյալ ժողովուրդն արդեն միաձայն ճանաչել է ինչ-որ մեկին որպես հակաքրիստոս և զանազանել ու հիմնովին հստակորեն տեսել է, որ հակաքրիստոսը միշտ ձգտում է մոլորեցնելու և վերահսկելու մարդկանց։ Նրանք գիտեն, որ հակաքրիստոսի ներկայությամբ չեն կարող լինել լավ օրեր կամ լավ եկեղեցական կյանք, և բոլորը միաձայն պահանջում են հակաքրիստոսին հեռացնել եկեղեցուց։ Այս հանգամանքներում որոշ առաջնորդողներ և աշխատողներր դեռևս պնդում են, որ հակաքրիստոսը մնա, որպեսզի օգտագործվի որպես վարժանք՝ հակաքրիստոսներին մերկացնելը, էտելը, մանրամասն վերլուծելը, սահմանափակելը և վերահսկելը կիրարկելու համար. դեռ կարիք կա՞ այս գործընթացների միջով անցնելու։ Որոշ առաջնորդողներ և աշխատողներ գուցե ասեն. «Եթե չանցնենք այս գործընթացների միջով, մի՞թե չեմ անտեսի իմ պարտականությունները։ Միայն այս գործընթացների միջով անցնելն է ընդգծում որպես առաջնորդող իմ դերը։ Ես պետք է իրականացնեմ այս աշխատանքը։ Անկախ նրանից՝ եղբայրներն ու քույրերը համաձայն են, թե ոչ, նախ պետք է թույլ տամ հակաքրիստոսին մնալ։ Նախ՝ կմերկացնեմ նրան, իսկ հետո՝ կէտեմ և մանրամասն կվերլուծեմ և թույլ կտամ եղբայրներին ու քույրերին էլ ավելի հաստատել, որ նա հակաքրիստոս է։ Այնուհետև միաձայն համաձայնությունից հետո կհեռացնենք կամ կվտարենք նրան։ Մի՞թե սա ավելի արդյունավետ չի լինի»։ Արդյունքում այս ընթացքում հակաքրիստոսը սկսում է պատկերացումներ տարածել՝ մարդկանց մոլորեցնելու համար, և կրկին անհանգստացնում է եկեղեցու գործը՝ խուճապ առաջացնելով բոլորի մեջ, իսկ ոմանք նույնիսկ հրաժարվում են հավաքույթների գալուց։ Իրենց վճռականությունը ցույց տալու և ապացուցելու համար, որ չեն անտեսում իրենց պարտականությունները, այս առաջնորդողներն ու աշխատողները մակերեսորեն են անում ամեն ինչ և ձգձգում են աշխատանքը։ Արդյունքում շատ ավելորդ շեղումներ են անում, անհանգստացնում են եկեղեցական կյանքի կարգը և վատնում են Աստծու ընտրյալ ժողովրդի արժեքավոր ժամանակը ճշմարտությանը ձգտելու հարցում՝ միայն դրանից հետո հեռացնելով հակաքրիստոսին։ Արդյոք այս մոտեցումն ընդունելի՞ է։ (Ոչ։) Ի՞նչն է սխալ դրանում։ (Դա պարզապես կանոններին հետևել է և ձևականություն անել։) Ո՞րն է առաջնորդողների և աշխատողների՝ այս առաջադրանքներն անելու նպատակը։ (Աստծու ընտրյալ ժողովրդին պաշտպանելը։) Ուստի եթե որոշ մարդիկ դեռ չեն զանազանել հակաքրիստոսին և դեռ բավականին կապված են նրա հետ, և երբ առաջնորդողներն ու աշխատողները որոշում են հակաքրիստոսին վտարել եկեղեցուց, որոշ մարդիկ վրդովվում են՝ ասելով, որ Աստծու տունը սիրող կամ արդար չէ մարդկանց նկատմամբ, զուրկ է սկզբունքներից իր գործելակերպում և այլն, և նույնիսկ որոշ բթամիտ մարդիկ մոլորեցվում և ազդվում են հակաքրիստոսի կողմից և ուզում են հետևել նրան եկեղեցուց դուրս, ի՞նչ պետք է արվի այս իրավիճակում։ Այս ժամանակ առաջնորդողներն ու աշխատողները պետք է որոշակի էական աշխատանք կատարեն, ինչպիսիք են հակաքրիստոսին էտելը կիրարկելը և Աստծու խոսքերն օգտագործելը՝ նրան մերկացնելու և մանրամասն վերլուծելու համար, որպեսզի եղբայրներն ու քույրերը կարողանան գործնականորեն դասեր սովորել և ի վերջո զանազանել հակաքրիստոսին։ Մի օր նրանք ասում են. «Այս անձն այնքան գարշելի է։ Նա իսկապես չար մարդ է և հակաքրիստոս։ Եկեք արագ մաքրենք նրան»։ Սա ոչ միայն մեկ անձի ձայնն է, այլ բազմաթիվ եղբայրների և քույրերի։ Այս դեպքում արդյոք դեռևս կա՞ հակաքրիստոսին սահմանափակելու և վերահսկելու աշխատանքն անելու կարիք։ Ո՛չ, պարզապես ուղղակիորեն վտարեք նրան։ Առաջնորդողներն ու աշխատողները, որոնք իրենց աշխատանքում հասնում են այս մակարդակին, հասել են Աստծու ընտրյալ ժողովրդին հակաքրիստոսների վնասից պաշտպանելու արդյունքին։ Ի՞նչ է սա ապացուցում։ Մի կողմից՝ ապացուցում է, որ այս եկեղեցու եղբայրներն ու քույրերն ունեն զանազանություն, որակ և արդարադատության զգացում։ Մյուս կողմից՝ գուցե առաջնորդողներն ու աշխատողներն ի վիճակի են իրական աշխատանք կատարելու, կամ այս հակաքրիստոսի գործողությունները չափազանց բացահայտ են, նրա մարդկայնությունը չափազանց վատն է և չափազանց չարասեր՝ առաջացնելով հանրային վրդովմունք, և նա ինքն է վաղ փակում իր իսկ ճանապարհը՝ խնայելով առաջնորդողներին և աշխատողներին իր հետ վարվելու գործընթացի մեծ մասից։ Մի՞թե սա շատ ջանք չի խնայում։ Նման իրավիճակում նրան հեռացնելը կամ վտարելը լավ բան է, այնպես չէ՞։ Ավելին՝ այն աշխատանքը, որն առաջնորդողներն ու աշխատողները պետք է անեն, ծավալուն է և չի սահմանափակվում այս մեկ առաջադրանքով։ Կարծում ես հակաքրիստոսին վտարելով ամեն ինչ ավարտվո՞ւմ է։ Որ ամեն ինչ լիակատար հաջողությա՞ն ես հասցրել։ Ամենևին ոչ։ Դու այլ աշխատանք ունես անելու։ Բացի հակաքրիստոսների հետ վարվելուց և Աստծու ընտրյալ ժողովրդին նրանց վնասից պաշտպանելուց՝ առաջնորդողներն ու աշխատողները նաև պարտականություն ունեն Աստծու ընտրյալ ժողովրդին առաջնորդելու Աստծու խոսքերի իրականության մեջ, առաջնորդելու նրանց՝ լուծելու իրենց ապականված խառնվածքները, և առաջնորդելու նրանց՝ լուծելու իրենց հակաքրիստոսային խառնվածքը՝ ի թիվս բազմաթիվ այլ կարևոր առաջադրանքների։ Սակայն, եթե այս առաջադրանքներն անելիս հակաքրիստոս է հայտնվում, ապա հակաքրիստոսի հետ վարվելը դառնում է գլխավոր առաջնահերթությունը։ Նախ նրանք պետք է մերկացնեն հակաքրիստոսին և զբաղվեն նրանով, ինչպես նաև հաղորդակցվեն ճշմարտության այլ տեսանկյունների շուրջ։ Եթե հակաքրիստոսի անհանգստությունն ի հայտ է գալիս, և շատ դժվար է դառնում այլ աշխատանքի առաջընթացը, երբ այդ աշխատանքը բախվում է խոչընդոտների և միջամտության, և հակաքրիստոսը լրջորեն ազդում է եղբայրների և քույրերի կյանքի աճի, եկեղեցական կյանքի կարգի և պարտավորությունները կատարելու միջավայրի վրա, ապա, իհարկե, անհրաժեշտ է նախ զբաղվել այս մեծագույն պատուհասով և աղետի արմատով։ Միայն հակաքրիստոսին հեռացնելուց և նրա հետ վարվելուց հետո կարող է մյուս աշխատանքը բնականոն և կարգավորված կերպով առաջ ընթանալ։ Ուստի եթե եկեղեցում հակաքրիստոս է հայտնվում, և եղբայրներն ու քույրերն արագորեն կարճ ժամանակահատվածում զանազանում են նրան և միաձայն ասում. «Կորի՛ր, հակաքրիստոս», մի՞թե սա շատ ջանք չի խնայի առաջնորդողների և աշխատողների համար։ Մի՞թե չպետք է գաղտնի ուրախանաս։ Գուցե ասես. «Ես անհանգստանում էի, որ չեմ կարողանա սահմանափակել այս հակաքրիստոսին, այս դևին։ Անհանգստանում էի նաև, որ որոշ եղբայրներ և քույրեր կմոլորեցվեն և ծանր վնաս կկրեն նրա կողմից, և որ իմ սեփական հասակը չափազանց փոքր է՝ հակաքրիստոսի էությունը մերկացնելու, այս հարցերը հիմնովին մանրամասն վերլուծելու և այս խնդիրը լուծելու համար»։ Այժմ անհանգստանալու կարիք չկա։ Եղբայրների և քույրերի այս մեկ հայտարարությամբ խնդիրը լուծվում է, և առաջնորդողների ու աշխատողների «հոգսը» վերանում է։ Որքա՜ն հրաշալի է սա։ Պետք է շնորհակալություն հայտնես Աստծուն։ Սա Աստծու շնորհն է։ Նման բան եկեղեցում հավանաբար տեղի է ունենում, որովհետև շատ է խոսվել հակաքրիստոսներին մերկացնելու թեմայի շուրջ, և որովհետև եղբայրներն ու քույրերը շատ ավելի ցածր չեն առաջնորդողներից և աշխատողներից, ինչպես գուցե ենթադրես։ Աստծու խոսքերի ուղղորդմամբ նրանք նույնպես ունեն ճշմարտությունն ինքնուրույն ըմբռնելու և խնդիրները լուծելու որոշակի ունակություն։ Երբ նրանք միավորվում են՝ քվեարկություն անցկացնելու և հակաքրիստոսին վտարելու համար, դա լավ բան է, լավ երևույթ։ Առաջնորդողներն ու աշխատողները կարիք չունեն տխրելու, հիասթափվելու կամ բացասական տրամադրվելու դրա հանդեպ։ Այս խոչընդոտները՝ հակաքրիստոսներին, մաքրելուց հետո հետագա աշխատանքի յուրաքանչյուր քայլ դեռևս մնում է որպես լուրջ փորձություն առաջնորդողների և աշխատողների համար։ Յուրաքանչյուր առաջադրանք, որը նրանք պետք է ստանձնեն, ներառում է իրենց պարտականությունները և իրենց որակի ու աշխատանքային կարողության հետ կապված հարցերը։

Կեղծ առաջնորդողների ցուցաբերած դրսևորումները, երբ հակաքրիստոսները անհանգստություններ են առաջացնում

Մենք ավարտեցինք առաջնորդողների և աշխատողների տասներեքերորդ պարտականության շուրջ հաղորդակցությունը։ «Պաշտպանել Աստծու ընտրյալ ժողովրդին հակաքրիստոսների կողմից անհանգստացվելուց, մոլորեցվելուց, վերահսկվելուց և ծանր վնաս կրելուց և նրանց հնարավորություն տալ զանազանելու հակաքրիստոսներին ու իրենց սրտերից դուրս թողնելու նրանց»։ Հաջորդիվ մանրամասն կվերլուծենք և կմերկացնենք մարդկանց մի տեսակի՝ կեղծ առաջնորդողների դրսևորումները, որոնք չեն կարողանում կատարել առաջնորդողների և աշխատողների պարտականությունները՝ համեմատելով դրանք այն աշխատանքի հետ, որն առաջնորդողներն ու աշխատողները պետք է իրականացնեն։ Այս աշխատանքն անելիս կան բազմաթիվ առաջադրանքներ, որոնք առաջնորդողներն ու աշխատողները պետք է ստանձնեն, որը նրանցից պահանջում է ունենալ որոշակի որակ, լինել ուշադիր, մանրակրկիտ, լուրջ, պատասխանատու, հաշվի առնել Աստծու հոգսը, ունենալ սիրող սիրտ, որը պաշտպանում է Աստծու ընտրյալ ժողովրդին, և այլն։ Միայն այս հատկանիշներով նրանք կարող են կատարել իրենց պարտականություններն ու պարտավորությունները։ Սակայն կեղծ առաջնորդողները լիովին հակառակ են սրան։ Նրանք զուրկ են այս հատկանիշներից իրենց մարդկայնության մեջ։ Նրանք գուցե ունենան որոշակի որակ՝ ճշմարտությունն ըմբռնելու և հակաքրիստոսներին զանազանելու ունակությամբ կամ գուցե փոքր-ինչ ավելի ցածր որակ ունենան՝ ի վիճակի լինելով առնվազն զանազանելու որոշ ակնհայտ հակաքրիստոսների, որոնք բազմաթիվ չար գործեր են կատարում, նույնիսկ եթե չեն կարողանում լիովին զանազանել հակաքրիստոսների բնական էությունը, կամ նրանց որակը գուցե այնքան ցածր լինի, որ չկարողանան զանազանել կամ հստակ տեսնել տարբերությունները հակաքրիստոսների էություն ունեցողների և հակաքրիստոսների խառնվածք ունեցողների միջև։ Բոլոր դեպքերում կեղծ առաջնորդողները ցուցաբերում են այս երկու դրսևորումները։ Մեկն այն է, որ նրանք իրական աշխատանք չեն կատարում՝ մյուսն այն է, որ նրանք միայն զբաղվում են մակերեսային, ընդհանուր գործերի աշխատանքով՝ միաժամանակ լիովին անկարող լինելով լուծելու իրական խնդիրներ կամ կատարելու իրական աշխատանք։ Տասներեքերորդ պարտականության հետ կապված աշխատանքում կեղծ առաջնորդողների այս երկու բնորոշ դրսևորումները մնում են ակնառու։ Հաջորդիվ կհաղորդակցվենք այն մասին, թե հատկապես ինչ հատուկ դրսևորումներ ունեն նրանք։

I. Չեն համարձակվում մերկացնել և վերջ դնել հակաքրիստոսներին՝ նրանց վիրավորելու վախից

Երբ հակաքրիստոսներն անհանգստացնում, մոլորեցնում, վերահսկում կամ ծանր վնաս են հասցնում Աստծու ընտրյալ ժողովրդին, կեղծ առաջնորդողների առաջին դրսևորումն անգործությունն է։ Ի՞նչ է նշանակում անգործություն։ Նշանակում է իրական աշխատանք չկատարել։ Իրական աշխատանք չկատարելու հետևում պատճառներ կան, հիմնականում՝ մարդկանց վիրավորելու վախը և սկզբունքները պահպանելու քաջության պակասը։ Առաջնորդողներ դառնալուց հետո այս մարդիկ սկսում են ի ցույց դնել իրենց իշխանությունը՝ մտածելով. «Այժմ կարգավիճակ ունեմ և եկեղեցու պաշտոնյա եմ։ Պետք է կառավարեմ եղբայրների և քույրերի սնունդը, հագուստը, բնակարանը և տրանսպորտը. պետք է զանազանեմ, թե արդյոք եղբայրների և քույրերի ասածը համահունչ է ճշմարտությանը և համապատասխանում է սրբերի վայելչությանը։ Պետք է տեսնեմ, թե արդյոք նրանք անկեղծ են Աստծու հանդեպ, արդյոք նրանց հոգևոր կյանքը բնականոն է, արդյոք նրանք առավոտյան և երեկոյան աղոթքներ անում են, արդյոք նրանց սովորական հավաքույթները բնականոն են. պետք է կառավարեմ այս ամենը»։ Կեղծ առաջնորդողները հոգ են տանում միայն այս հարցերի մասին։ Ձևականությունների առումով նրանք կարծես կատարում են առաջնորդողների և աշխատողների պարտականությունները, բայց երբ սկզբունքային էական հարցեր են ծագում, կամ նույնիսկ երբ հակաքրիստոսներ են հայտնվում, կեղծ առաջնորդողները թաքնվում են ստվերում՝ առանց ձայն հանելու, որտեղ լռում են և ձևացնում, թե անտեղյակ են և ի վիճակի չեն որևէ բան նկատելու։ Անկախ նրանից, թե ինչ մոլորություններ են տարածում հակաքրիստոսները, նրանք ձևացնում են, թե չեն լսում։ Երբ հակաքրիստոսներն անհանգստացնում, մոլորեցնում և վերահսկում են Աստծու ընտրյալ ժողովրդին, նրանք նույնպես ձևացնում են, թե անտեղյակ են, ասես այս ողջ տեղեկությունն անհետանում է, երբ հասնում է իրենց։ Նրանք ձևացնում են, թե ի վիճակի չեն զանազանելու այն հակաքրիստոսներին, որոնց նույնիսկ սովորական եղբայրներն ու քույրերը կարող են զանազանել՝ ասելով. «Ես չեմ կարող թափանցել նրանց էության մեջ։ Ի՞նչ կլինի, եթե սխալ մարդու վտարեմ։ Ի՞նչ կլինի, եթե սխալ հասկանամ եղբայրներին և քույրերին։ Բացի դրանից՝ Աստծու տունը դեռևս մարդկանց կարիքն ունի՝ ծառայություն մատուցելու համար»։ Օգտագործելով ամեն տեսակ արդարացումներ՝ առաջնորդողների և աշխատողների պարտականություններից խուսափելու համար, նրանք խուսափում են հակաքրիստոսների հետ վարվելուց և եղբայրներին և քույրերին չեն պաշտպանում հակաքրիստոսների վնասից։ Որոշ կեղծ առաջնորդողներ նույնիսկ ասում են. «Եթե միշտ մերկացնեմ հակաքրիստոսներին, ի՞նչ կլինի, եթե նրանք դրդեն եղբայրներին և քույրերին հարձակվելու ինձ վրա։ Այդ դեպքում ոչ ոք չի քվեարկի իմ օգտին հաջորդ ընտրություններին, և այլևս չեմ կարողանա առաջնորդող լինել։ Իմ ազդեցությունն այնքան ուժեղ չէ, որքան նրանցը»։ Իրենց կարգավիճակը և անձնական անվտանգությունը պաշտպանելու համար կեղծ առաջնորդողներն ամենևին չեն կատարում Աստծու ընտրյալ ժողովրդին պաշտպանելու իրենց պարտականությունը, ոչ էլ հնարավորինս կանգնեցնում են հակաքրիստոսներին եղբայրներին և քույրերին վնասելուց։ Նրանք գործում են և՛ որպես մարդկանց հաճեցնող, և՛ որպես իր պատյանում թաքնվող կրիա՝ միաժամանակ լինելով եսասեր և արհամարհելի անձ։ Չեն պաշտպանում եղբայրներին և քույրերին, բայց շատ մանրակրկիտ կերպով են մտածում, թե ինչպես պաշտպանեն իրենց։ Երբ խոսքը վերաբերում է հակաքրիստոսների հետ վարվելուն կամ նրանց էտելուն և մերկացնելուն, որպեսզի եղբայրներն ու քույրերը կարողանան զանազանություն ձեռք բերել, նրանք մահու չափ վախենում են՝ անհանգստանալով իրենց կարգավիճակը կորցնելու համար, և զգում են, որ դա անելը վնասակար է իրենց համար։ Լիովին անտեսում են Աստծու ընտրյալ ժողովրդի շահերը՝ հաշվի առնելով միայն իրենց սեփական շահերը, հեղինակությունը, անձնական անվտանգությունը և իրենց ընտանիքի անվտանգությունը՝ վախենալով, որ հակաքրիստոսներին պատահաբար վիրավորելը կարող է ստիպել նրանց դառնալ անողոքաբար թշնամական և վրեժխնդրություն հրահրել։ Այս տեսակի կեղծ առաջնորդողն իրականում որոշակի որակ ունի։ Իր որակով և խորաթափանցությամբ նա լիովին տեղյակ է, թե ովքեր են հակաքրիստոսները, բայց խնդիրը հակաքրիստոսներին վիրավորելու նրա վախի մեջ է։ Տեսնելով հակաքրիստոսների դաժան խառնվածքը՝ նա չի համարձակվում վիրավորել նրանց։ Սակայն իրեն պաշտպանելու համար առանց վարանելու զոհաբերում է Աստծու տան և Աստծու ընտրյալ ժողովրդի շահերը՝ անտարբերությամբ հետևելով, թե ինչպես են եղբայրներն ու քույրերը հանձնվում հակաքրիստոսներին՝ թույլ տալով հակաքրիստոսներին ըստ ցանկության մոլորեցնել, վերահսկել և ծանր վնաս հասցնել նրանց։ Կեղծ առաջնորդողները միայն երբեմն կուլիսների հետևում լավ մարդկայնությամբ որոշ համեմատաբար պարզասիրտ մարդկանց, ովքեր վտանգ չեն ներկայացնում իրենց համար, ասում են. «Այդ անձը հակաքրիստոս է։ Նա մոլորեցնում է ուրիշներին։ Նա լավ մարդ չէ»։ Սակայն բոլոր եղբայրների և քույրերի ներկայությամբ և հակաքրիստոսների ներկայությամբ նրանք երբեք չեն համարձակվում ոչ մի «ոչ» ասել հակաքրիստոսներին։ Երբեք քաջություն չեն ունենում մերկացնելու հակաքրիստոսների որևէ չար գործ կամ էությունը։ Նույնիսկ հավաքույթների ժամանակ, երբ հակաքրիստոսները մենաշնորհում են խոսքը և մեկ կամ երկու ժամ խոսում, նրանք չեն համարձակվում ձայն հանել։ Եթե հակաքրիստոսները հարվածում են սեղանին և չարությամբ նայում մարդկանց, նրանք նույնիսկ չեն համարձակվում շատ բարձր շնչել։ Իրենց աշխատանքի շրջանակում փոքր հասակ ունեցողները, վախկոտ մարդկայնություն ունեցողները և նրանք, ովքեր ուզում են ձգտել ճշմարտությանը, բայց դեռևս զանազանություն չեն ձեռք բերել, վշտանում են, որովհետև չկան առաջնորդողներ կամ աշխատողներ, որոնք կարող են առաջ գալ՝ մերկացնելու և զանազանելու հակաքրիստոսների չար գործերը։ Նրանք անօգնական կերպով հետևում են, թե ինչպես են հակաքրիստոսները բռնակալի պես գործում եկեղեցում՝ գործելով կանխամտածված անխոհեմությամբ և անհանգստացնելով եկեղեցական կյանքը՝ առանց նրանց հակադարձելու որևէ միջոցի։ Մինչդեռ կեղծ առաջնորդողները ոչ մի իրական աշխատանք չեն կատարում և իրական խնդիրներ չեն լուծում Աստծու ընտրյալ ժողովրդի համար։ Երբ եղբայրներն ու քույրերը դժվարությունների մեջ են ընկնում, կեղծ առաջնորդողները ոչ միայն չեն կարողանում մերկացնել և սահմանափակել հակաքրիստոսների չար գործերը, այլև նույնիսկ չեն համարձակվում արդարության ոչ մի խոսք ասել։ Նույնիսկ եթե նրանց խիղճն ինչ-որ բան է զգում և փոքր-ինչ մեղադրում է նրանց, և նրանք մի քանի արցունք են թափում՝ Աստծուն փակ դռների հետևում աղոթելիս, հաջորդ օրը հավաքույթի ժամանակ, երբ տեսնում են, որ հակաքրիստոսներն անպատասխանատու դիտողություններ են անում Աստծու տան գործի վերաբերյալ և կամայականորեն դատում են այն, նույնիսկ անուղղակիորեն դատում են Աստծուն և պատկերացումներ են տարածում Աստծու վերաբերյալ, ոչինչ չեն անում դրա դեմ՝ չնայած գիտեն, որ սխալ է։ Նույնիսկ երբ տեսնում են, որ հակաքրիստոսները վատնում են ընծաները, դա անտեսելու վերաբերմունք են որդեգրում։ Նրանք ամենևին չեն մերկացնում կամ սահմանափակում հակաքրիստոսներին և այնուամենայնիվ նույնիսկ փոքր-ինչ հանդիմանություն չեն զգում իրենց սրտերում. սա չափազանց անպատասխանատու է։ Խղճի որոշակի զգացում ունեցող ցանկացած մարդ, նույնիսկ եթե զգում է, որ սեփական ուժը չափազանց թույլ է, պետք է միավորվի որոշակի հասակ և զանազանություն ունեցող եղբայրների և քույրերի հետ՝ հաղորդակցվելու այս հարցի շուրջ և քննարկելու, թե ինչպես վարվել հակաքրիստոսների հետ։ Բայց կեղծ առաջնորդողները զուրկ են նման վճռականությունից և քաջությունից և առավել ևս զուրկ են պատասխանատվության նման զգացումից։ Նրանք նույնիսկ ասում են եղբայրներին և քույրերին. «Հակաքրիստոսները չափազանց դաժան են։ Եթե վիրավորենք նրանց, մեր մասին կզեկուցեն կառավարությանը, և այնուհետև մեզանից ոչ ոք չի կարողանա հավատալ Աստծուն։ Հակաքրիստոսները գիտեն եկեղեցու հավաքույթների վայրերը, ուստի չենք կարող սադրել նրանց»։ Սա լիովին զենքերը վայր դնելու և հակաքրիստոսներին հանձնվելու, Սատանայի հետ փոխզիջման գնալու և նրանից ողորմություն աղերսելու տգեղ պահվածք է։

Իրենց պաշտպանելուց բացի՝ կեղծ առաջնորդողները չեն անում այն աշխատանքից և ոչ մեկը, որն առաջնորդողներն ու աշխատողները պետք է անեն, ինչպիսիք են Աստծու ընտրյալ ժողովրդին պաշտպանելը և նրանց օգնելը՝ զանազանություն ձեռք բերելու հակաքրիստոսների նկատմամբ, և ամենևին ոչ մի պարտականություն չեն կատարում, և այնուամենայնիվ մշտապես ուզում են, որ եղբայրներն ու քույրերն իրենց որպես առաջնորդողներ ընտրեն։ Մի ժամկետ ավարտելուց հետո ուզում են ընտրվել հաջորդի համար։ Մի՞թե սա անամոթ և անուղղելի չէ։ Արդյոք նման մարդիկ արժանի՞ են առաջնորդողներ լինելու։ (Ոչ։) Աստծու տունը հոտը քեզ է վստահում, բայց երբ վայրի գազաններ են գալիս, վճռական պահին միայն ինքդ քեզ ես պաշտպանում և հոտը հանձնում ես վայրի գազաններին։ Դու վախեցած կրիայի պես ես գործում՝ գտնելով ապաստան, ապահով վայր՝ ինքդ քեզ թաքցնելու համար։ Եվ արդյունքում հոտը վնասվում է. որոշ ոչխարներ հոշոտվելով սպանվում են, իսկ որոշները կորչում են։ Ենթադրենք՝ առաջնորդողը տեսնում է, թե ինչպես են հակաքրիստոսներն անբարեխղճորեն անհանգստացնում եկեղեցու գործը և մոլորեցնում ու վերահսկում Աստծու ընտրյալ ժողովրդին, և այնուամենայնիվ պարզապես անտեսելու վերաբերմունք է որդեգրում՝ պաշտպանելու համար իր սեփական դեմքը, կարգավիճակը և ապրուստը և ապահովելու իր սեփական անվտանգությունը։ Արդյունքում Աստծու ընտրյալ ժողովրդի մեծ մասը մոլորեցվում է, անօգնական է զգում և դառնում բացասական ու թույլ, ոմանք նույնիսկ գերեվարվում են հակաքրիստոսների կողմից, իսկ ոմանք չեն ցանկանում կատարել իրենց պարտավորությունները։ Եվ այնուամենայնիվ այս առաջնորդողը ոչինչ չի զգում, երբ տեսնում է հակաքրիստոսների առաջացրած անհանգստությունները. նրա խիղճը ոչ մի հանդիմանություն չի զգում։ Արդյոք այս տեսակի առաջնորդողը կամ աշխատողը որևէ մարդկայնություն ունի՞։ Ինքնապահպանման իր սեփական նպատակին հասնելու համար նա առանց վարանելու Աստծու ընտրյալ ժողովրդին հանձնում է հակաքրիստոսներին և հակաքրիստոսներին թույլ է տալիս մոլորեցնել, ծանր վնաս հասցնել և կործանել նրանց։ Ի՞նչ տեսակի առաջնորդող է սա։ (Կեղծ առաջնորդող։) Մի՞թե Սատանայի մեղսակից չէ։ Իրականում ո՞ր կողմում է։ Թեև նա բնութագրվում է որպես կեղծ առաջնորդող, այս խնդրի էությունը գուցե նույնիսկ ավելի լուրջ է, քան կեղծ առաջնորդող լինելը։ Այն ունի եղբայրներին և քույրերին ծախելու բնություն ճիշտ այն մարդկանց պես, որոնք ձերբակալվում և խոշտանգվում են և դառնում հուդաներ՝ եղբայրներին և քույրերին մեծ կարմիր վիշապին հանձնելով՝ ծանր վնաս կրելու։ Ուստի ո՞րն է կեղծ առաջնորդողի կողմից Աստծու ընտրյալ ժողովրդին հակաքրիստոսներին հանձնելու բնույթյունը։ Մի՞թե նման կեղծ առաջնորդողները չափազանց պիղծ չեն։ Հակաքրիստոսների համեմատ՝ այս կեղծ առաջնորդողներն արտաքնապես կարծես թե ճշմարտությանը դիմակայելու մտադրություն չունեն։ Կարծես թե ի վիճակի են հաղորդակցվելու որոշ ճշմարտությունների շուրջ, ունենալու ըմբռնելու որոշակի կարողություն և ի վիճակի լինելու փոքր-ինչ կիրառելու ճշմարտությունը, իսկ նրանցից ոմանք նույնիսկ կարող են դիմանալ դժվարություններին և գին վճարել։ Եվ այնուամենայնիվ, երբ Աստծու տունը նրանց վստահում է Աստծու հոտը, և երբ չար մարդիկ և դևեր են հայտնվում, նրանք չեն օգտագործում իրենց սեփական կյանքը՝ Աստծու ընտրյալ ժողովրդին պաշտպանելու համար հնարավոր ամեն ինչ անելու։ Փոխարենն հնարավոր ամեն ինչ անում են՝ իրենց պաշտպանելու համար՝ առաջ հրելով եղբայրներին և քույրերին՝ որպես պաշտպանիչ վահան գործելու համար, որպեսզի ապահովեն իրենց սեփական անվտանգությունն ու շահերը։ Որքա՜ն արհամարհելի և եսասեր են այս մարդիկ։ Մակերեսորեն նրանց մարդկայնությունը կարծես թե լուրջ խնդիրներ չունի։ Նրանք սեր ունեն մարդկանց հանդեպ, կարող են օգնել ուրիշներին, պատրաստ են գին վճարելու և կարող են դիմանալ ցանկացած դժվարության՝ իրենց պարտավորությունները կատարելիս։ Սակայն երբ հակաքրիստոսներ են հայտնվում, մի անսպասելի և անհասկանալի բան են անում՝ անկախ նրանից, թե ինչպես են հակաքրիստոսները մոլորեցնում Աստծու ընտրյալ ժողովրդին կամ անհանգստացնում եկեղեցական կյանքը, ոչինչ չեն անում, և անկախ նրանից, թե քանի մարդ է հարձակման ենթարկվում, մեկուսացվում կամ վնասվում հակաքրիստոսների կողմից, անտեսում են դա։ Այսպես վարվելով՝ այս առաջնորդողները Աստծու ընտրյալ ժողովրդին լիովին հանձնում են հակաքրիստոսների վերահսկողությանը՝ թույլ տալով հակաքրիստոսներին ըստ ցանկության մոլորեցնել և ծանր վնաս հասցնել նրանց, մինչդեռ այս առաջնորդողներն իրենք ամենևին ոչ մի աշխատանք չեն կատարում։ Երբ հակաքրիստոսները մաքրվում են, և խնդիրը լուծվում է, այս առաջնորդողներն այնուհետև դուրս են գալիս՝ հաղորդակցվելու իրենց ինքնաճանաչողության մասին, այն մասին, թե ինչպես էին իրենք թույլ, վախկոտ, վախեցած, եսասեր և նենգ, և որ իրենք հավատարիմ չէին, լավ չէին պաշտպանում Աստծու ընտրյալ ժողովրդին և հիասթափեցրին Աստծուն և եղբայրներին ու քույրերին։ Նրանք շատ զղջացող են թվում՝ կարծես թե շրջադարձ են կատարել և ի վիճակի են ապաշխարելու։ Սակայն երբ հակաքրիստոսները կրկին հայտնվում են, նրանք եղբայրներին և քույրերին հրում են դեպի հակաքրիստոսները ճիշտ այնպես, ինչպես արեցին նախորդ անգամ, և ապահով վայր են գտնում իրենց համար, որպեսզի թաքնվեն։ Թեև իրենք չեն մոլորեցվել կամ վնասվել հակաքրիստոսների կողմից, թերացել են իրենց պարտականությունների մեջ և դավաճանել են Աստծու հանձնարարությանը, և նրանց վերաբերմունքն իրենց պարտավորության նկատմամբ, նրանց վերաբերմունքն Աստծու ընտրյալ ժողովրդի նկատմամբ և նրանց իրական «ես»-ը լիովին մերկացված են։ Ամեն անգամ, երբ հակաքրիստոսներ են հայտնվում, չեն ընտրում կանգնել Աստծու կողքին և պայքարել հակաքրիստոսների դեմ մինչև վերջ և չեն ասում այն ամենի մի փոքր մասը, ինչ պետք է ասվի, կամ չեն անում այն աշխատանքի մի փոքր մասը, որը պետք է արվի՝ Աստծու ընտրյալ ժողովրդին պաշտպանելու համար, որպեսզի դրանով իսկ խաղաղություն զգան իրենց խղճում, և առավել ևս չեն կատարում առաջնորդողների պարտականությունները՝ բավարարելու Աստծու մտադրությունները։ Այս կեղծ առաջնորդողների բոլոր ընտրություններն ու գործողությունները լիովին իրենց սեփական կարգավիճակը վնասից պահպանելու համար են։ Նրանք չեն հոգում Աստծու ընտրյալ ժողովրդի կյանքի կամ մահվան մասին։ Նրանց համար ամեն ինչ լավ է, քանի դեռ իրենց սեփական հեղինակությունը, շահերը և կարգավիճակը չեն վնասվում։ Թե ով է մերկացնում հակաքրիստոսներին, ով է վտարում հակաքրիստոսներին, ինչպես պետք է վարվել հակաքրիստոսների հետ, կարծես այս հարցերը ոչ մի կապ չունեն իրենց հետ. նրանք ո՛չ հոգ են տանում, ո՛չ էլ միջամտում են։ Երբ հակաքրիստոսներն անհանգստացնում են եկեղեցական կյանքը, վնասում են Աստծու ընտրյալ ժողովրդին և շինծու մեղադրանքներ են ներկայացնում ու տանջում են ճշմարտությանը ձգտողներին, անտեսում են դա։ Այս բաները նշանակություն չունեն նրանց համար. նրանց համար ամեն ինչ լավ է, քանի դեռ իրենց կարգավիճակը վտանգված չէ։ Ի՞նչ եք մտածում այս տեսակի մարդկանց մասին։ Սովորաբար նրանց մարդկայնությունը վատ չի թվում, և կարծես ի վիճակի են որոշակի աշխատանք կատարելու։ Երբ բախվում են էտման, կարծես ի վիճակի են ճանաչելու իրենց և փոքր-ինչ զղջացող սիրտ ունեն։ Սակայն երբ հանդիպում են հակաքրիստոսների, որոնք անհանգստացնում են եկեղեցին, լիովին կորցնում են իրենց ողջամտությունը, չունեն արդարադատության զգացում և զուրկ են նույնիսկ հակաքրիստոսների դեմ պայքարելու քաջությունից։ Երբ տեսնում են դևերի և Սատանաների, փոխզիջման են գնում, երբ տեսնում են չար մարդկանց, որոնք անհանգստություններ են առաջացնում, խուսափում են նրանցից։ Դատելով չար մարդկանց և հակաքրիստոսների նկատմամբ նրանց վերաբերմունքից՝ կոնկրետ ի՞նչ ուղիով են քայլում։ Մի՞թե սա շատ ցայտուն կերպով ցույց չի տալիս նրանց խնդիրը։ (Այո։) Այս տեսակի անձը մակերեսորեն գուցե հակաքրիստոս չթվա, բայց այն վերաբերմունքը, որը նա ցուցաբերում է չար մարդկանց և հակաքրիստոսների գործողությունների և վարքագծերի նկատմամբ, ճշգրտորեն հակաքրիստոսների խառնվածքն է, և դրա բնությունը սարսափելի է։ Կարելի է ասել, որ դա իր պարտականությունից հրաժարվելու և Աստծու ընտրյալ ժողովրդին ծախելու բնությունն է։ Մի՞թե այս բնությունը շատ լուրջ չէ։ Արդյոք նա որևէ հավատարմություն ցուցաբերո՞ւմ է եկեղեցու գործի և Աստծու հանձնարարության նկատմամբ։ Արդյոք ունի՞ պատասխանատվության վերաբերմունքի նույնիսկ մի նշույլ։ Անկախ նրանից, թե երբ են նրան հանձնարարություն կամ առաջադրանք վստահում, նրա սկզբունքը մարդկանց վիրավորելուց խուսափելն է և իրեն պաշտպանելը։ Սա նրա ամենաբարձր չափանիշն է վարվելու համար և նրա սկզբունքը՝ բաներ անելու համար, և սա երբեք չի փոխվի։ Եկեք առայժմ մի կողմ դնենք այն հարցը, թե արդյոք նման մարդիկ կարող են փրկվել՝ պարզապես դատելով հակաքրիստոսների հետ վարվելու աշխատանքի տեսանկյունից. արդյոք այս կեղծ առաջնորդողներն արժանի՞ են ընդունելու Աստծու հանձնարարությունը։ Արդյոք արժանի՞ են առաջնորդողներ և աշխատողներ լինելու։ (Ոչ։) Այս մարդիկ արժանի չեն առաջնորդողներ և աշխատողներ լինելու։ Սա այն պատճառով է, որ նրանք զուրկ են խղճից և ողջամտությունից և արժանի չեն ստանձնելու եկեղեցու առաջնորդության աշխատանքը՝ հնարավորինս չեն կանգնեցնում հակաքրիստոսներին Աստծու ընտրյալ ժողովրդին վնասելուց և նաև չեն անում հնարավոր ամեն ինչ՝ կատարելու այս պարտականությունը կամ լավ անելու այս աշխատանքը՝ Աստծու ընտրյալ ժողովրդին պաշտպանելու համար։ Խնդիրն այն չէ, որ նրանք ցածր որակ ունեն և ի վիճակի չեն անելու սա, այլ ավելի շուտ այն, որ պարզապես չեն անում։ Հետևաբար, նայելով դրան այս տեսանկյունից, մարդիկ, որոնք վախենում են ուրիշներին վիրավորելուց, բացարձակապես անարժան են առաջնորդողներ և աշխատողներ լինելու։ Մի՞թե քիչ չեն այս առաջնորդողներն ու աշխատողները։ (Այո։) Երբ ոչինչ չի պատահել, նրանք վազվզում են ավելի մեծ խանդավառությամբ, քան որևէ մեկը։ Նրանք այնքան զբաղված են, որ նույնիսկ չեն սանրում իրենց մազերը կամ չեն լվանում իրենց դեմքը՝ ասես շատ հոգևոր մակարդակի հասնելով։ Բայց երբ հակաքրիստոսներ են հայտնվում, անհետանում են. նրանք ամեն տեսակ արդարացումներ են գտնում՝ խուսափելու համար, և պարզապես չեն վարվում հակաքրիստոսների հետ։ Ո՞րն է այս վարքագծի բնությունը։ Դա իրենց պարտավորության կատարման մեջ հավատարմության պակասն է և անվստահելի լինելը։ Վճռորոշ պահերին նույնիսկ կարող են դավաճանել Աստծուն և կանգնել Սատանայի կողմը՝ աչք փակելով, երբ եկեղեցու գործն անհանգստացվում և վնասվում է չար մարդկանց և հակաքրիստոսների կողմից։ Նրանք նույնիսկ այնքան օգտակար չեն, որքան պահապան շունը։ Սա կեղծ առաջնորդողի մի տեսակ է։

II. Ի վիճակի չլինել զանազանելու հակաքրիստոսներին

Կեղծ առաջնորդողների մեկ այլ տեսակ կա։ Երբ հակաքրիստոսներ են հայտնվում, նրանք չեն կարողանում զանազանել, թե ինչպիսի խառնվածք և էություն ունեն նրանք, ինչ են դրսևորում և բացահայտում, ինչպիսի անհանգստություններ են առաջացնում եղբայրների և քույրերի համար, որ հայտարարությունները, մտքերը, տեսակետները և վարքագծերը կարող են մոլորեցնել և անհանգստացնել եղբայրներին և քույրերին, ինչ մեթոդներ են օգտագործում հակաքրիստոսները՝ մարդկանց վերահսկելու համար, ինչ հանգամանքներում եղբայրներն ու քույրերը կարող են մոլորեցվել, վերահսկվել և ծանր վնաս կրել հակաքրիստոսների կողմից և այլն. սրանք բոլորը խնդիրներ են, որոնք կեղծ առաջնորդողները չեն կարողանում զանազանել։ Հակաքրիստոսները մոլորեցնում են եղբայրներին և քույրերին։ Նրանք և մոլորեցված եղբայրներն ու քույրերը բաժանվում են եկեղեցուց՝ իրենց սեփական հավաքույթներն անցկացնելու և անկախ թագավորություններ ձևավորելու համար։ Նրանք չեն ընդունում Աստծու տան առաջնորդությունը, չեն ընդունում Աստծու տան աշխատանքային կարգավորումները և չեն հնազանդվում Աստծու տան որևէ կարգավորման կամ ուղղության, առավել ևս չեն հնազանդվում մարդկանց հանդեպ Աստծու որևէ պահանջի։ Բայց կեղծ առաջնորդողներն Աստծու ընտրյալ ժողովրդին մոլորեցնելու հակաքրիստոսների բոլոր նման գործողությունները որպես խնդիր չեն դիտարկում։ Նրանք չեն կարողանում տեսնել, թե ինչն այն չէ այս իրավիճակներում, առավել ևս չեն կարողանում տեսնել, թե ինչպես են հակաքրիստոսների խոսքերը, գործողությունները, մտքերը և տեսակետներն անհանգստացնում, մոլորեցնում և վնասում մարդկանց։ Նրանք չեն կարողանում տեսնել այս բացասական ազդեցությունները և չգիտեն՝ ինչպես զանազանել դրանք։ Որոշ սովորական եղբայրներ և քույրեր շատ բան տեսած և լսած լինելու շնորհիվ կարող են փոքր-ինչ զանազանություն, ընկալում և գիտակցություն ունենալ, բայց կեղծ առաջնորդողները չեն կարողանում թափանցել այս բաների էության մեջ։ Նույնիսկ երբ ինչ-որ մեկը մատնանշում է, որ այսինչը որոշակի բաներ է անում՝ մարդկանց մոլորեցնելու և կուլիսների հետևում խմբավորումներ ձևավորելու համար, կեղծ առաջնորդողները դեռևս խոչընդոտում են՝ ասելով. «Մենք չենք կարող տարածել այս պնդումները։ Անհանգստություններ մի՛ առաջացրեք։ Նրանք լավ հարաբերություններ ունեն. ի՞նչ վատ բան կա միասին հաղորդակցվելու մեջ։ Պետք է մարդկանց ազատություն տանք»։ Նրանք դեռևս չեն կարողանում հստակորեն տեսնել սա։ Եթե չեն կարողանում թափանցել բաների էության մեջ, կարող են դիտարկել և փնտրել և հաղորդակցվել այն եղբայրների և քույրերի հետ, որոնք հասկանում են ճշմարտությունը և որոշակի զանազանություն ունեն։ Սակայն կեղծ առաջնորդողները բավականին ինքնարդար են։ Երբ եղբայրներն ու քույրերը նրանց հիշեցում են անում, չեն ընդունում դա՝ մտածելով. «Դո՞ւ ես առաջնորդողը, թե՞ ես։ Քանի որ որպես առաջնորդող եմ ընտրվել, պետք է ճշմարտությունն ավելի լավ հասկանամ, քան սովորական մարդը։ Հակառակ դեպքում ինչո՞ւ կընտրվեի մեկ ուրիշի փոխարեն։ Սա ապացուցում է, որ ես ավելի լավն եմ, քան դուք բոլորդ։ Անկախ այն բանից՝ ձեզանից մեծ եմ, թե փոքր, իմ որակը հաստատ ավելի լավն է, քան ձերը։ Երբ հակաքրիստոս է հայտնվում, պետք է լինեմ նրան առաջինը հայտնաբերողը։ Եթե դուք առաջինը հայտնաբերեք նրան, չեմ համաձայնի ձեր գնահատման հետ։ Կսպասենք, մինչև հայտնաբերեմ նրան, նախքան որևէ բան անելը»։ Արդյունքում հակաքրիստոսը բազմաթիվ հերձվածողություններ և մոլորություններ է տարածում եղբայրների և քույրերի շրջանում, բացահայտորեն դիմակայում է Աստծու տան աշխատանքային կարգավորումներին և բացահայտորեն աղմկում և ընդդիմանում է եկեղեցուն, Աստծու տանը և Վերևի աշխատանքային կարգավորումներին։ Հակաքրիստոսը նույնիսկ բացահայտորեն իր կողմն է քաշում եղբայրներին և քույրերին՝ մասնակցելու բացառիկ հավաքույթների, որտեղ մասնակիցները միայն լսում են հենց հակաքրիստոսի քարոզը և ընդունում նրա առաջնորդությունը։ Նույնիսկ եկեղեցում ամենացածր որակ ունեցողները կարող են տեսնել, որ այս անձը հակաքրիստոս է։ Միայն նման իրավիճակում են կեղծ առաջնորդողները խոստովանում. «Օ՜, թանկագինս, նա հակաքրիստոս է։ Ինչպե՞ս միայն հիմա գիտակցեցի սա։ Ո՛չ, իրականում ավելի վաղ էի գիտակցել, բայց ոչինչ չասացի, որովհետև վախենում էի, որ եղբայրներն ու քույրերը փոքր հասակ ունեն և զուրկ են զանազանությունից»։ Նրանք նույնիսկ կատարյալ սուտ են հորինում իրենց համար։ Հստակ է, որ հենց այն պատճառով, որ նրանք թմրած են, բթամիտ, ցածր որակ ունեն և ի վիճակի չեն զանազանելու հակաքրիստոսին, թույլ են տալիս, որ եղբայրներն ու քույրերն այդքան շատ վնաս կրեն նրանցից։ Մեղավոր զգալու փոխարեն նրանք մեղադրում են եղբայրներին և քույրերին անհեթեթություններ խոսելու, ասեկոսեներ տարածելու, մարդկանց սխալ հասկանալու համար և այլն։ Ի՞նչ տեսակի առաջնորդող է սա։ Մի՞թե լիովին բթացած չէ։ Նման առաջնորդողը հիմնովին անկարող է ստանձնելու եկեղեցու գործը։ Արտաքնապես նա հաճախ է ուտում և խմում Աստծու խոսքերը, աղոթում, հաճախում հավաքույթների, քարոզներ լսում, հոգևոր գրառումներ անում և վկայության հոդվածներ գրում՝ կարծես թե մեծ ջանք գործադրելով, բայց երբ խնդիրներ են ծագում, չի կարողանում լուծել դրանք, չի կարողանում փնտրել ճշմարտությունը՝ ըստ Աստծու խոսքերի, և, անշուշտ, չի կարողանում զանազանել հակաքրիստոսներին՝ հիմնվելով Աստծու խոսքերի վրա։ Կեղծ առաջնորդողները սովորաբար կարող են քարոզել մեկ կամ երկու ժամ, և Աստծու խոսքերի ու իրենց սեփական փորձառությունների շուրջ հաղորդակցվելիս կարող են անվերջ շաղակրատել, բայց երբ հակաքրիստոսները հերձվածողություններ և մոլորություններ են տարածում՝ մոլորեցնելով եղբայրներին և քույրերին և անհանգստացնելով եկեղեցու գործը, ասելու ոչինչ չեն ունենում և ընդհանրապես ոչ մի աշխատանք չեն անում։ Նրանք ոչ միայն չեն կարողանում որևէ կանխարգելիչ միջոց ձեռնարկել կամ առաջնորդել եղբայրներին և քույրերին՝ զանազանելու հակաքրիստոսների հերձվածողություններն ու մոլորությունները, այլև նույնիսկ երբ տեսնում են հակաքրիստոսների առաջացրած խաթարումներն ու անհանգստությունները, չեն մերկացնում կամ մանրամասն վերլուծում նրանց, ոչ էլ էտում են հակաքրիստոսներին. ընդհանրապես ոչ մի աշխատանք չեն անում։ Ո՞րն է նման մարդկանց խնդիրը։ (Նրանց որակը չափազանց ցածր է։) Չնայած իրենց ցածր որակին՝ նրանք դեռ պարծենում են, թե հոգևոր մարդիկ են, լավ առաջնորդողներ և ճշմարտությանը ձգտողներ ու Աստծու խոսքերը սիրողներ և անամոթաբար պնդում են, թե թողել են ընտանեկան և մսեղավոր հաճույքները՝ առաջնորդողների և աշխատողների պարտականությունները կատարելու համար։ Իրականում նրանք իսկապես կեղծ առաջնորդողներ են, որոնք անպատասխանատու են, զուրկ են խղճից և ողջամտությունից և մեծապես թմրած ու բթամիտ են. նրանք իսկական կեղծավոր փարիսեցիներ են։ Միայն գիտեն ինչպես վարդապետություններ քարոզել և կարգախոսներ հնչեցնել։ Երբ մարդիկ նրանց հարցեր են տալիս, կարող են տեսությունների տարափ տեղալ՝ նրանց մոլորեցնելու համար, բայց իրականում ամենևին չեն կարողանում հստակորեն բացատրել ճշմարտության սկզբունքները։ Նույնիսկ այդ դեպքում նրանք իրենց համարում են ըմբռնելու կարողություն և ճշմարտության հասկացողություն ունեցողներ։ Իրենց սրտերում հստակ գիտեն, որ երբ մարդիկ իրենցից խնդիրների լուծումներ են փնտրում, չեն կարողանում ճշմարտությանը համահունչ պատասխաններ տալ, սակայն դեռևս ձևացնում են, թե լավ առաջնորդողներ և հոգևոր մարդիկ են։ Մի՞թե սա որոշ չափով զուրկ չէ ամոթից։ (Այո։) Կեղծ առաջնորդողների մեծ մասն ունի ընդհանուր գիծ և ընդհանուր խնդիր՝ զուրկ լինել ամոթից։ Նրանք կարծում են, թե առաջնորդողի կարգավիճակ և կոչում ունենալը և հոգևոր տեսությունների մասին խոսել կարողանալն իրենց հոգևոր մարդ է դարձնում։ Նրանք ուրիշներից ավելի շատ ժամանակ են ծախսում Աստծու խոսքերն ուտելու և խմելու, քարոզներ լսելու և Աստծու տան տեսանյութերը դիտելու վրա և ավելի շատ են հաղորդակցվում ուրիշների հետ Աստծու խոսքերի շուրջ, ուստի հավատում են, թե կարող են կատարել առաջնորդողների և աշխատողների աշխատանքը և կատարել առաջնորդողների և աշխատողների պարտականությունները։ Բայց փաստն այն է, որ երբ ծագում է Աստծու ընտրյալ ժողովրդին անբարեխղճորեն մոլորեցնող և անհանգստացնող հակաքրիստոսների լուրջ խնդիրը, նրանք պարզապես դիտում են, բայց անզոր են որևէ բան անելու և չգիտեն՝ Աստծու խոսքերի որ մասերն օգտագործեն՝ հակաքրիստոսների հետ կապելու և նրանց մանրամասն վերլուծելու համար, որպեսզի եղբայրներն ու քույրերը զանազանություն ձեռք բերեն, իրենց սրտերից մերժեն հակաքրիստոսներին և խուսափեն նրանց կողմից մոլորվելուց ու վերահսկվելուց։ Թեև երբեմն ներքուստ փոքր-ինչ խուճապի են մատնվում, դեռևս կարծում են, թե երկար ժամանակ հավատացել են Աստծուն և շատ քարոզներ են լսել և որ ճշմարտությունն ավելի լավ են հասկանում, քան սովորական մարդը և կարող են արտահայտիչ կերպով խոսել։ Նրանք հաճախ պարծենում են. «Ես հոգևոր եմ։ Ես կարող եմ քարոզել։ Թեև չեմ կարողանում լուծել Աստծու ընտրյալ ժողովրդին մոլորեցնող և անհանգստացնող հակաքրիստոսների խնդիրը և չեմ կարողանում Աստծու խոսքերը կապել հակաքրիստոսների հետ և զանազանել նրանց, արել եմ այն աշխատանքը, որը պետք է անեի, և ասել եմ այն, ինչ պետք է ասեի։ Քանի դեռ եղբայրներն ու քույրերը կարող են հասկանալ, լավ է»։ Ինչ վերաբերում է նրան, թե որն է վերջնական արդյունքը, արդյոք Աստծու ընտրյալ ժողովուրդը պաշտպանվե՞լ է, իրենց սրտերում հստակ չգիտեն։ Նաև կարծում են, թե խելացի են և ձևացնում են, թե լուծում են խնդիրները, բայց ի վերջո պարզապես շատ բառեր և վարդապետություններ են խոսում՝ առանց իրականում լուծելու խնդիրները։ Նրանք չեն կարողանում հաղորդակցվել ճշմարտության շուրջ՝ հակաքրիստոսներին մերկացնելու և մանրամասն վերլուծելու համար։ Փոխարենը պարզապես բառեր և վարդապետություններ են դուրս նետում՝ արդարանալու և իրենց պաշտպանելու համար՝ խոսելով մեկ կամ երկու ժամ և մարդկանց լիովին շփոթության մեջ թողնելով և մշուշոտ դարձնելով անգամ այն բաները, որոնք նրանք ի սկզբանե հասկանում էին։ Նրանք չեն կարողանում փրկել եղբայրներին և քույրերին հակաքրիստոսների մոլորեցումից և նաև չեն կարողանում հնարավորություն տալ նրանց զանազանելու հակաքրիստոսներին և մերժելու նրանց իրենց սրտերից. նրանք երբեք չեն հասնում եղբայրներին և քույրերին պաշտպանելու արդյունքին։ Նույնիսկ եթե կարողանում են տեսնել այս հետևանքը, դեռևս հավակնում են առաջնորդողի ինքնությանը և չեն խոնարհվում՝ ուրիշների հետ ճշմարտությունը փնտրելու համար կամ խնդրի մասին վերև չեն զեկուցում՝ լուծումներ փնտրելու համար։ Մի՞թե նման մարդիկ սրիկաներ չեն։ Դու ոչինչ ես, սակայն դեռ ձևացնում ես։ Ինչի՞ համար ես ձևացնում։ Քանի որ չես կարող առաջնորդող լինել, պետք է հեռանաս պաշտոնից և գնաս այլ տեղ ձևացնելու։ Չպետք է վնասես Աստծու ընտրյալ ժողովրդին։ Մինչ դու ձևացնում ես, հակաքրիստոսներն առիթն օգտագործում են այդքան շատ չար բաներ անելու համար, որոնք անհանգստացնում և վերահսկում են մարդկանց՝ մոլորեցնելով և վնասելով շատերին։ Ո՞վ պատասխանատվություն կկրի սրա համար։ Աստծու տունը կպարզի, թե ով է պատասխանատու։

Որոշ առաջնորդողներ և աշխատողներ հակաքրիստոսների հետ կապված միջադեպերի հետ վարվելիս ոչ մի իրական աշխատանք չեն անում և նաև չեն կարողանում զանազանել հակաքրիստոսներին։ Այն ժամանակահատվածում, երբ հակաքրիստոսները մոլորեցնում և վերահսկում են եղբայրներին և քույրերին, նրանք երբեք իսկապես չեն մերկացնում հակաքրիստոսների չար գործերն ու էությունը, ոչ էլ կարողանում են հստակ կերպով բացատրել դրանք։ Հետագայում զանազանություն ունեցող Աստծու ընտրյալ ժողովրդից ոմանք մերկացնում և վտարում են հակաքրիստոսներին, և այս կեղծ առաջնորդողները կարծում են, թե դա իրենց սեփական ձեռքբերումն է։ Հակաքրիստոսներին վտարելուց հետո ամփոփում են անում և որոշակի վարդապետություն խոսում. «Տեսե՛ք, երբ հակաքրիստոսները խոսում և գործում են, եկեղեցական կյանքն անբնականոն է դառնում, մարդիկ անհանգստացվում են, և նրանք կորուստներ են կրում իրենց կյանքում։ Հակաքրիստոսների վնասից խուսափելու համար պետք է զանազանենք հակաքրիստոսների գործողությունները, խոսքերը, մարդկայնությունը, էությունը և այլն, պետք է հասկանանք այս բոլոր բաները։ Աստված թույլ է տալիս հակաքրիստոսների հայտնվելը եկեղեցում՝ թույլ տալով նրանց բաներ անել և բացահայտել իրենց սեփական տգեղությունը՝ մերկացնելով հակաքրիստոսներին, որպեսզի կարողանանք զինվել ճշմարտությամբ, աճել զանազանության մեջ և որքան հնարավոր է արագ մեծացնել մեր հասակը. Աստծու մտադրություններն այս ամենի մեջ են։ Այժմ զանազանել ենք հակաքրիստոսներին և այլևս չենք կաշկանդվում նրանց կողմից։ Բոլորն ի վիճակի են մերժելու նրանց։ Սա տոնելու արժանի հարց է»։ Ի վերջո կեղծ առաջնորդողները պաշտոնյայի տոն են ընդունում և ներկայացնում իրենց ամփոփումը՝ խոսելով այնպես, կարծես շատ իրական աշխատանք են արել, մեծ գին են վճարել և զգալի դեր են խաղացել հակաքրիստոսներին վտարելու գործում։ Մի՞թե սա փոքր-ինչ անամոթություն չէ։ Հստակ է, որ սկզբից մինչև վերջ նրանք չէին կարողանում զանազանել, թե ինչ է հակաքրիստոսը։ Նրանք չեն հասկանում, թե ինչպես են հակաքրիստոսները մոլորեցնում մարդկանց, ինչ են անում հակաքրիստոսներն Աստծու ընտրյալ ժողովրդին, կամ որն է հակաքրիստոսների խառնվածքի էությունը, սակայն ձևացնում են, թե շատ աշխատանք են արել։ Ակնհայտ է, որ եղբայրներն ու քույրերն էին, որ զանազանեցին հակաքրիստոսներին և վտարեցին նրանց եկեղեցուց։ Ակնհայտ է, որ կեղծ առաջնորդողները չխաղացին այն դերը, որը պետք է խաղային առաջնորդողներն ու աշխատողները կամ չկատարեցին առաջնորդողների և աշխատողների պարտականությունները, սակայն դեռևս ամփոփում են և իրենց են վերագրում արժանիքը, կարծես թե ամեն ինչ շատ վաղուց էին ծրագրել և այժմ ասում են եղբայրներին և քույրերին, որ իրենց գործողություններն արդյունք են տվել և մեծ հաջողություն են ունեցել։ Մի՞թե սա անամոթություն չէ։ Ինչո՞ւ ես այդպիսի պաշտոնական ձևով խոսում։ Ոչ մի իրական աշխատանք չես անում, սակայն պաշտոնյայի պես ես խոսում։ Արդյոք մեծ կարմիր վիշապի պաշտոնյա՞ ես։ Մի՞թե նման մարդիկ փարիսեցիներ չեն։ (Այո։) Նրանք միայն գիտեն ինչպես կարգախոսներ հնչեցնել և վարդապետություններ քարոզել։ Երբ բաներ են պատահում, ոչ միայն չեն կարողանում ճիշտ վերաբերվել դրանց, այլև կիրառման ուղի չունեն։ Պարզապես անհեթեթություններ են դուրս նետում և կուրորեն կանոններ կիրառում։ Նրանք հիմնովին անկարող են որևէ խնդիր լուծել։ Երբ բաներն անցնում են, իրենց պահում են այնպես, կարծես ոչինչ չի պատահել, ձևացնում են, թե լավ մարդիկ են և լկտի անամոթությամբ իրենց են վերագրում արժանիքը։ Այս մարդիկ դասագրքային փարիսեցիներ են։ Կարող են միայն վարդապետություններ քարոզել, կարգախոսներ հնչեցնել, որոշակի ջանք գործադրել և որոշակի դժվարության դիմանալ և անկարող են որևէ իրական աշխատանք անել, սակայն դեռևս ձևացնում են, թե հոգևոր մարդիկ են։ Նրանք փարիսեցիներ են։ Այսպիսին է այս տեսակի կեղծ առաջնորդողի էությունը։ Նա կարող է այդքան շատ վարդապետություն քարոզել բոլորի ներկայությամբ, ուստի ինչո՞ւ չի կարողանում մերկացնել և էտել հակաքրիստոսներին։ Կարող է մի քանի ժամ անընդմեջ քարոզել և մեծ պերճախոսություն ունի, ուստի ինչո՞ւ, երբ բախվում է իրական խնդիրների, հատկապես երբ բախվում է հակաքրիստոսների չար գործերին, անկարող է լինում գլուխ հանել դրանցից՝ ապշած երևալով։ Ո՞րն է սրա պատճառը։ Պատճառն այն է, որ նրա որակը չափազանց ցածր է։ Որքա՞ն ցածր։ Նա չունի հոգևոր հասկացողություն։ Կրթված և խելացի է, բավականին ճարպիկ՝ արտաքին հարցեր լուծելիս, և օրենքի որոշակի հասկացողություն ունի։ Սակայն երբ խոսքը վերաբերում է Աստծուն հավատալու հարցերին, հոգևոր հարցերին և տարբեր էական խնդիրներին, անկարող է զանազանել և ոչինչ չի կարողանում հստակորեն տեսնել, ոչ էլ կարողանում է ճշմարտության որևէ սկզբունք գտնել։ Երբ խնդիրներ չկան, նստում է այնքան հանգիստ, որքան իր որսին սպասող ձկնորսը, բայց երբ խնդիրներ են ծագում, իրեն ծիծաղելի ծաղրածուների պես է պահում, ինչպես մրջյունները՝ տաք թավայի վրա՝ խղճուկ տեսք դրսևորելով։ Երբեմն իրեն չափազանց լուրջ և հանդիսավոր է պահում։ Երբ հանդիսավոր չէ, բնականոն է թվում, բայց երբ հանդիսավոր է դառնում, դա իրականում ստիպում է մարդկանց ծիծաղել։ Սա այն պատճառով է, որ երբ հանդիսավոր է, չի ասում ոչինչ՝ բացի թյուր բաներից և խոսքերից, որոնք զուրկ են հոգևոր հասկացողությունից, որոնք բոլորը սիրողական արտահայտություններ են։ Սակայն նա անդրդվելի հանդիսավորություն է պահպանում։ Մի՞թե սա ծիծաղելի չէ։ Եթե ինչ-որ մեկը որոշ քննադատական հարցեր է բարձրացնում, որպեսզի նա պատասխանի, շփոթվում է և պապանձվում՝ չափազանց շփոթված երևալով։ Նման կեղծ առաջնորդողներ շատ կան։ Նրանց հիմնական դրսևորումներն են ցածր որակը և հոգևոր հասկացողության պակասը։ Նրանք բթամիտ մարդիկ են։ Ի՞նչ է նշանակում հոգևոր հասկացողության պակաս ունենալ։ Երբ խոսքը վերաբերում է հոգևոր հարցերին և ճշմարտությունը ներառող հարցերին, կարծես փորձում են հին հունարեն թարգմանել։ Ոչինչ չեն հասկանում դրանից։ Նույնիսկ այդ դեպքում դեռևս ձևացնում են՝ ասելով. «Ես հոգևոր եմ։ Երկար ժամանակ հավատացել եմ Աստծուն։ Շատ ճշմարտություններ եմ հասկանում։ Դուք նոր հավատացյալներ եք, նոր եք սկսել հավատալ Աստծուն և չեք հասկանում ճշմարտությունը։ Դուք հուսալի չեք»։ Միշտ իրենց համարում են Աստծուն երկար ժամանակ հավատացողներ և ճշմարտությունը հասկացողներ։ Նման մարդիկ և՛ ատելի են, և՛ ծիծաղելի։ Սրանով ավարտվում է նման կեղծ առաջնորդողների դրսևորումների վերաբերյալ հաղորդակցությունը։

III. Գործում են որպես հակաքրիստոսների պաշտպանական անձրևանոց

Կա կեղծ առաջնորդողների մեկ այլ տեսակ, որն է՛լ ավելի ատելի է։ Նրանք ոչ միայն չեն կարողանում մերկացնել հակաքրիստոսներին, այլև գործում են որպես հակաքրիստոսների պաշտպանական անձրևանոց՝ սիրով օգնությունը որպես արդարացում օգտագործելով՝ տրվելու հակաքրիստոսների չար գործերին, որոնք անհանգստացնում են եկեղեցու գործը։ Անկախ նրանից, թե որքան մոլորություններ են տարածում հակաքրիստոսները՝ մարդկանց մոլորեցնելու համար, այս կեղծ առաջնորդողները ոչ միայն չեն հերքում կամ մերկացնում դրանք, այլև հնարավորություններ են ընձեռում հակաքրիստոսներին՝ ազատորեն արտահայտելու իրենց տեսակետները և բարձրաձայնելու։ Անկախ նրանից, թե ինչպիսի անհանգստություններ, մոլորեցում կամ վնաս են կրում Աստծու ընտրյալ ժողովուրդը, նրանք անտարբեր են մնում։ Նույնիսկ երբ ոմանք մատնանշում են. «Այս անհատները հակաքրիստոսներ են։ Նրանք են, ովքեր պետք է սահմանափակվեն Աստծու տան կողմից։ Նրանք չպետք է առաջխաղացում ունենան կամ մշակվեն և, անշուշտ, չպետք է պաշտպանվեն։ Նրանք բավականաչափ վնասել են եղբայրներին և քույրերին։ Ժամանակն է հաշվեհարդար տեսնել նրանց հետ և հիմնովին մերկացնել նրանց ու էտել», կեղծ առաջնորդողներն առաջ են գալիս՝ խոսելու հակաքրիստոսների օգտին։ Հաշվի առնելով այնպիսի գործոններ, ինչպիսիք են հակաքրիստոսների տարիքը, Աստծուն հավատալու տարիները և նախկին ներդրումները, տարբեր արդարացումներ են օգտագործում՝ նրանց օգտին խոսելու և նրանց պաշտպանելու համար։ Երբ վերադաս առաջնորդողները գնում են ստուգելու աշխատանքը կամ էտելու հակաքրիստոսներին, կեղծ առաջնորդողները խանգարում են եղբայրներին և քույրերին վերև զեկուցելու հակաքրիստոսների չար գործերի փաստերը։ Նրանք նույնիսկ միջոցներ են ձեռնարկում՝ եկեղեցին մեկուսացնելու համար, որպեսզի վերադաս առաջնորդողներն անտեղյակ մնան եկեղեցին անհանգստացնող հակաքրիստոսների մասին և նաև խոչընդոտում են զանազանություն ունեցող եղբայրներին և քույրերին՝ մերկացնելու հակաքրիստոսներին։ Անկախ նրանից, թե ինչ արդարացումներ են օգտագործում կեղծ առաջնորդողները կամ ինչ նպատակներ ունեն՝ հակաքրիստոսների պաշտպանական անձրևանոցի դերում հանդես գալու համար, այդպես վարվելով՝ ի վերջո պաշտպանում են հակաքրիստոսների շահերը՝ միաժամանակ դավաճանելով եկեղեցու և Աստծու ընտրյալ ժողովրդի շահերը։ Նրանք տարբեր արդարացումներ են օգտագործում՝ հակաքրիստոսներին պաշտպանելու համար, ինչպիսիք են. «հակաքրիստոսները նույնպես հավատում են Աստծուն և իրավունք ունեն խոսելու Աստծու տանը» և «նախկինում նրանք վտանգավոր պարտավորություններ են կատարել։ Աստծու տունը պետք է հաշվի առնի նրանց նախկին ներդրումները»։ Նրանք խանգարում են եղբայրներին և քույրերին զանազանելու հակաքրիստոսներին և թույլ չեն տալիս վերադաս առաջնորդողներին իմանալ նրանց տարբեր չար գործերի մասին, մինչդեռ միևնույն ժամանակ իրենք չեն մերկացնում և, անշուշտ, չեն էտում հակաքրիստոսներին։ Այս հակաքրիստոսները կարող են լինել նրանց ընտանիքի անդամները, մտերիմ ընկերները կամ, ավելի հավանական է, մարդիկ, որոնց նրանք կուռք են դարձնում և ումից զգացմունքայնորեն դժվարանում են հրաժարվել։ Անկախ իրավիճակից, քանի դեռ գիտեն, որ այս մարդիկ հակաքրիստոսներ են և դեռևս պաշտպանում են նրանց չար գործերը՝ ուրիշներին ասելով, որ սիրով վերաբերվեն նրանց և նույնիսկ տարբեր միջոցներ են օգտագործում՝ հակաքրիստոսներին հնարավորություններ ընձեռելու՝ տարածելու տարբեր մոլորություններ՝ Աստծու ընտրյալ ժողովրդին մոլորեցնելու և անհանգստացնելու համար, այս դրսևորումները ցույց են տալիս, որ նրանք որպես պաշտպանական անձրևանոցներ են գործում հակաքրիստոսների համար։ Որոշ կեղծ առաջնորդողներ գուցե փոքր-ինչ իրական աշխատանք են արել այլ ոլորտներում, բայց երբ խոսքը վերաբերում է հակաքրիստոսներին էտելուն, նրանց հետ չեն վարվում ըստ Աստծու տան պահանջների։ Ավելին՝ նրանք առաջնորդողների և աշխատողների պարտականությունները չեն կատարում այնպես, ինչպես պահանջում է Աստծու տունը՝ հնարավորինս չեն կանգնեցնում հակաքրիստոսներին պատկերացումներ, բացասական զգացմունքներ, հերձվածողություններ և մոլորություններ տարածելուց՝ եկեղեցում մարդկանց մոլորեցնելու համար։ Փոխարենը հաճախ հակաքրիստոսների խոսած ճշմարտանման վարդապետությունները, ինչպես նաև նրանց ասույթներն ու դիտողությունները, որոնք հիմնված են գիտելիքի կամ Սատանայի փիլիսոփայության վրա, պաշտպանում են որպես դրական բաներ։ Սրանք բոլորը հակաքրիստոսների համար որպես պաշտպանական անձրևանոցներ գործելու դրսևորումներ են։ Իհարկե, կան նաև որոշ կեղծ առաջնորդողներ, որոնք չեն էտում հակաքրիստոսներին, որովհետև գնահատում են նրանց ազդեցությունը հասարակության մեջ։ Նրանք ասում են. «Եղբայրների և քույրերի մեծ մասը հասարակության ստորին խավերից է և ոչ մի ազդեցություն չունի։ Թեև այս անձը չար մարդկայնությամբ հակաքրիստոս է, աշխարհում իշխանություն և ազդեցություն ունի և ընդունակ է։ Երբ եղբայրներն ու քույրերը կամ եկեղեցին վտանգի առաջ են կանգնում, մի՞թե մեզ պետք չէ ահարկու մարդ, որն առաջ կգա և կպաշտպանի մեզ։ Ուստի եկեք աչք փակենք նրանց սխալների վրա և այդքան լուրջ չվերաբերվենք»։ Կեղծ առաջնորդողները պատրաստակամ են հակաքրիստոսների համար որպես պաշտպանական անձրևանոցներ գործելու, որպեսզի հակաքրիստոսները պաշտպանեն իրենց և աջակցեն իրենց։ Նույնիսկ սա ցածր չէ կեղծ առաջնորդողների համար։ Կան նաև որոշ կեղծ առաջնորդողներ, որոնք սխալ տեսակետ ունեն։ Նրանք ասում են. «Որոշ հակաքրիստոսներ կարգավիճակ և ազդեցություն ունեն հասարակության մեջ։ Նրանք հեղինակություն ունեն։ Մեր եկեղեցին երկու նման անհատ ունի։ Թեև նրանք հակաքրիստոսներ են, եթե հեռացնենք նրանց, մարդիկ կմտածեն, որ մեր եկեղեցին ընդունակ մարդիկ չունի, և կրոնական շրջանակների մարդիկ արհամարհանքով կնայեն մեզ։ Պետք է նրանց պահենք արտաքին տեսքի համար։ Հետևաբար այս երկու մարդիկ մեր եկեղեցու գանձերն են. ոչ ոք չի կարող զանազանել կամ հեռացնել նրանց։ Նրանք պետք է պաշտպանվեն»։ Ի՞նչ տրամաբանություն է սա։ Նրանք հակաքրիստոսներին տաղանդներ են համարում, ուստի պաշտպանում են նրանց։ Մի՞թե այս կեղծ առաջնորդողները սրիկաներ չեն։ (Այո։) Անկախ հանգամանքներից, քանի դեռ առաջնորդողներն ու աշխատողները հակաքրիստոսներին թույլ են տալիս եկեղեցում անել այն, ինչ ուզում են և անհանգստացնել եկեղեցու գործը, կեղծ առաջնորդողներ և աշխատողներ են։ Անկախ նրանից, թե ինչպես են հակաքրիստոսներն ու չար մարդիկ մոլորություններ տարածում, քանի մարդ է այդպիսով մոլորեցվում, ինչպես են հարձակվում և դուրս մղում դրական կերպարներին և Աստծու ընտրյալ ժողովրդից քանիսին են վնասում, կեղծ առաջնորդողներն անտեսում են դա և ձևացնում, թե ոչինչ չեն հասկանում։ Քանի դեռ կարող են պահպանել իրենց, դա լավ է նրանց համար։ Սրանք կեղծ առաջնորդողների հիմնական դրսևորումներն են։ Անկախ նրանից, թե ինչ են ասում կամ անում հակաքրիստոսները, կեղծ առաջնորդողները չեն մերկացնում, մանրամասն վերլուծում կամ սահմանափակում նրանց, որպեսզի եղբայրներն ու քույրերը կարողանան զանազանել և մերժել նրանց։ Փոխարենը խնամում են հակաքրիստոսներին իրենց ընտանի կենդանիների պես, ծառայում և պաշտպանում են նրանց բարձրաստիճան պաշտոնյաների պես, կանաչ լույս են վառում նրանց համար և հանդես գալու տարբեր հնարավորություններ են ստեղծում նրանց համար։ Ո՞ւմ շահերն են զոհաբերվում, մինչ թույլ են տալիս հակաքրիստոսներին լիովին վայելել իրենց ազատությունը։ (Աստծու ընտրյալ ժողովրդի շահերը։) Կեղծ առաջնորդողները ոչ միայն չեն կարողանում պաշտպանել Աստծու ընտրյալ ժողովրդին, այլև թույլ են տալիս հակաքրիստոսներին ղեկավարել եկեղեցում՝ ստիպելով եղբայրներին և քույրերին ծառայել հակաքրիստոսներին եզների և ձիերի պես, ստրուկների պես, ստիպելով նրանց հետևել հակաքրիստոսների հրամաններին, ընդունել նրանց անհեթեթ խոսքերն ու մտքերը և տեսակետները, ընդունել նրանց վերահսկողությունը և նույնիսկ ընդունել նրանց հասցրած ծանր վնասը և այլն։ Սա այն աշխատանքն է, որն անում են կեղծ առաջնորդողները։ Արդյոք նրանք հնարավորինս կանգնեցնո՞ւմ են հակաքրիստոսներին Աստծու ընտրյալ ժողովրդին ծանր վնաս հասցնելուց։ Արդյոք կատարե՞լ են առաջնորդողների և աշխատողների պարտականությունները։ Արդյոք արե՞լ են Աստծու ընտրյալ ժողովրդին պաշտպանելու աշխատանքը։ (Ոչ։) Կարճ ասած՝ անկախ պատճառից, ցանկացած առաջնորդող, որը կանաչ լույս է վառում հակաքրիստոսների համար՝ անելու ինչ կամենում են՝ առանց որևէ աշխատանք անելու, կեղծ առաջնորդող է։ Ինչո՞ւ եմ ասում, որ կեղծ առաջնորդողներ են։ Որովհետև երբ հակաքրիստոսները մոլորեցնում և վերահսկում են Աստծու ընտրյալ ժողովրդին, թույլ են տալիս, որ եղբայրներն ու քույրերը տարբեր վնասներ կրեն հակաքրիստոսներից՝ ձախողելով Աստծու կողմից իրենց տրված հանձնարարությունը։ Աստծու տունը Աստծու ոչխարներին՝ Աստծու ընտրյալ ժողովրդին, վստահեց քեզ, և դու չկատարեցիր պարտականությունդ։ Դու արժանի չես Աստծու հանձնարարությունը կրելու։ Անկախ պատճառից կամ ինչ արդարացում էլ ունենաս, եթե որպես առաջնորդող քո պաշտոնավարման ընթացքում որպես պաշտպանական անձրևանոց ես գործել հակաքրիստոսների համար՝ պատճառ դառնալով, որ եղբայրներն ու քույրերը մեծապես տուժեն հակաքրիստոսների անհանգստություններից, մոլորեցումից, վերահսկողությունից և ծանր վնասից, ապա բոլոր դարերի մեղավոր ես։ Սրա պատճառն այն է, որ ոչ թե չես կարողանում զանազանել հակաքրիստոսներին կամ հստակ տեսնել նրանց էությունը։ Սրտումդ հստակ գիտես, որ հակաքրիստոսները Սատանաներ և դևեր են, սակայն թույլ չես տալիս Աստծու ընտրյալ ժողովրդին մերկացնել և զանազանել նրանց։ Փոխարենը թույլ ես տալիս եղբայրներին և քույրերին լսել, ընդունել և հնազանդվել նրանց։ Սա լիովին հակասում է ճշմարտությանը։ Մի՞թե սա քեզ բոլոր դարերի մեղավոր չի դարձնում։ (Այո։) Դու ոչ միայն չկարողացար պաշտպանել նրանց, ովքեր անկեղծորեն կատարում են իրենց պարտավորությունները և ձգտում են ճշմարտությանը, այլև առաջխաղացրիր հակաքրիստոսներին առաջնորդողների և աշխատողների պաշտոններում՝ խնամելով նրանց ընտանի կենդանիների պես և ստիպելով եղբայրներին և քույրերին հնազանդվել նրանց հրամաններին։ Աստծու տունն Աստծու ընտրյալ ժողովրդին քեզ վստահեց ոչ թե նրա համար, որ նրանք ծառայեն որպես հակաքրիստոսների ստրուկներ կամ քո ստրուկները, այլ որպեսզի առաջնորդես Աստծու ընտրյալ ժողովրդին՝ պայքարելու Սատանայի և հակաքրիստոսների դեմ և զանազանելու ու մերժելու հակաքրիստոսներին, և հնարավորություն տաս Աստծու ընտրյալ ժողովրդին ապրելու բնականոն եկեղեցական կյանքով, բնականոն կերպով կատարելու իրենց պարտավորությունները, մտնելու ճշմարտության իրականության մեջ և ենթարկվելու ու վկայելու Աստծուն Աստծու ուղղորդման ներքո։ Եթե նույնիսկ չես կարող կատարել այս պարտականությունը, արդյոք արժանի՞ ես մարդ կոչվելու։ Եվ այնուամենայնիվ դեռ ուզում ես պաշտպանել հակաքրիստոսներին։ Հակաքրիստոսները քո նախնինե՞րն են, թե՞ քո կուռքերը։ Նույնիսկ եթե արյունակցական կապ ունես նրանց հետ, պետք է հավատարիմ մնաս ճշմարտության սկզբունքներին և արդարադատությունը վեր դասես ընտանիքից։ Պետք է քեզ պարտավորված զգաս կատարելու առաջնորդողների և աշխատողների պարտականությունները՝ մերկացնելով, զանազանելով և մերժելով հակաքրիստոսներին և անելով հնարավոր ամեն ինչ՝ հնարավորինս պաշտպանելու եղբայրներին և քույրերին՝ կանխելով նրանց վնասվելը հակաքրիստոսների կողմից։ Սա հավատարմորեն քո պարտավորությունը կատարելն է և Աստծու հանձնարարությունն ավարտելը։ Միայն սա անելով կարող ես կոչվել չափանիշին համապատասխանող առաջնորդող կամ աշխատող։ Եթե չես կատարում առաջնորդողների և աշխատողների պարտականությունները և հակաքրիստոսների համար հոժարակամ որպես պաշտպանական անձրևանոց ես գործում, էլ ի՞նչ կարող ես լինել, եթե ոչ բոլոր դարերի մեղավոր։ Սրանով ավարտվում է հակաքրիստոսների համար որպես պաշտպանական անձրևանոցներ գործող կեղծ առաջնորդողների վերաբերյալ հաղորդակցությունը։ Հստակ է, որ նման մարդկանց կեղծ առաջնորդողների շարքերին դասելն ամենևին անարդար չէ։ Սա իսկական կեղծ առաջնորդողների դրսևորումներից մեկն է։

IV. Չհոգալ կամ չհարցնել այն մարդկանց մասին որոնք մոլորեցվել են հակաքրիստոսների կողմից

Կեղծ առաջնորդողների մեկ այլ դրսևորում կա, որն էլ ավելի զայրացուցիչ է։ Որոշ կեղծ առաջնորդողներ կարող են որոշ չափով զանազանել հակաքրիստոսներին իրենց շփումների ընթացքում, բայց չեն կարողանում ժամանակին վարվել նրանց հետ։ Նաև չեն կարողանում ժամանակին մերկացնել և մանրամասն վերլուծել հակաքրիստոսների չար գործերն ու էությունը նրանց տարբեր վարքագծերի միջոցով՝ հնարավորություն տալով եղբայրներին և քույրերին զանազանելու և մերժելու հակաքրիստոսներին։ Սա արդեն համարվում է առաջնորդողների և աշխատողների պարտավորությունները չկատարել։ Երբ որոշ եղբայրներ և քույրեր մոլորեցվում են և հետևում հակաքրիստոսներին, այս կեղծ առաջնորդողներն անտարբեր են մնում, ասես դա իրենց հետ ոչ մի կապ չունի։ Ավելին՝ իրենց սրտերում ոչ մի ինքնակշտամբանք կամ ինքնամեղադրանք չեն զգում։ Չեն զգում, որ հուսախաբ են արել Աստծուն կամ եղբայրներին ու քույրերին։ Փոխարենը հաճախ այս «դասական» արտահայտությունն են ասում. «Այս մարդիկ մոլորեցվել են հակաքրիստոսների կողմից։ Նրանք արժանի էին դրան։ Նրանց մեղքն է, որ զանազանություն չունեն։ Նույնիսկ եթե նրանք չհետևեին հակաքրիստոսներին, միևնույն է, թիրախ կլինեին Աստծու տան կողմից հեռացվելու համար»։ Այս կեղծ առաջնորդողները ոչ միայն ինքնակշտամբանքի կամ մեղքի զգացում չեն ունենում այն բանից հետո, երբ եղբայրներն ու քույրերը մոլորեցվում են հակաքրիստոսների կողմից, այլև առավել ևս չեն ինքնաքննում կամ ապաշխարում։ Փոխարենը նման անմարդկային բաներ են ասում՝ պնդելով, որ այս եղբայրներն ու քույրերն արժանի էին, որ մոլորեցվեցին հակաքրիստոսների կողմից։ Ի՞նչ կարելի է տեսնել այս խոսքերից։ Արդյոք այս մարդիկ ունե՞ն որևէ մարդկայնություն։ (Ոչ։) Նրանց մարդկայնության պակասը հաստատ է։ Ուստի ինչո՞ւ են նրանք ասում այս բաները։ (Պարտականությունից խուսափելու համար։) Նախ դա պարտականությունից խուսափելու, մարդկանց մոլորեցնելու և թմրեցնելու համար է։ Նրանք կարծում են. «Այդ մարդիկ մոլորեցվել են հակաքրիստոսների կողմից, որովհետև զանազանություն չունեն, ինչն ինձ հետ ոչ մի կապ չունի։ Նրանք չեն ձգտել ճշմարտությանը, ուստի արժանի էին մոլորեցվելու»։ Ի՞նչ է նշանակում «նրանք արժանի էին»։ Նշանակում է, որ այս մարդիկ պետք է մոլորեցվեն և վերահսկվեն հակաքրիստոսների կողմից և պետք է ծանր վնաս կրեն հակաքրիստոսների կողմից. ինչ վերաբերմունք էլ որ ստանան հակաքրիստոսներից, արժանի են. նրանք արժանի են հետևելու հակաքրիստոսներին։ Ենթատեքստն այն է, որ այս մարդիկ չպետք է հետևեն Աստծուն, այլ պետք է հետևեն հակաքրիստոսներին, որ Աստծուն հետևելը սխալ էր նրանց համար, և Աստծու՝ նրանց ընտրելը նույնպես սխալ էր, և որ թեև մտել են Աստծու տուն, հակաքրիստոսների՝ նրանց հեռու տանելն անխուսափելի էր։ Մի՞թե սա այն չէ, ինչ կեղծ առաջնորդողներն ակնարկում են։ Նրանք ոչ միայն զրպարտում են եղբայրներին և քույրերին, այլև հայհոյում են Աստծուն։ Մի՞թե նման մարդիկ ատելի չեն։ (Այո։) Նրանք չափազանց ատելի են։ Բացի պարտականությունից խուսափելուց և այն փաստն ու ճշմարտությունը կոծկելուց, որ չեն պաշտպանել եղբայրներին և քույրերին, նույնիսկ հարձակվում են նրանց վրա՝ ասելով, որ այդ մարդիկ արժանի էին հակաքրիստոսների կողմից մոլորեցվելուն և որ անարժան են Աստծուն հավատալուն և Աստծու փրկությունը ստանալուն։ Այս մեկ պնդումը բացահայտում է, թե որքան պիղծ է նրանց բնավորությունը։ Թեև ուղղակիորեն չեն անհանգստացրել, մոլորեցրել կամ ճնշել եղբայրներին և քույրերին, ինչպես հակաքրիստոսները, նրանց վերաբերմունքը եղբայրների և քույրերի նկատմամբ, Աստծու հանձնարարության նկատմամբ և Աստծու տան կողմից իրենց վստահված հոտի նկատմամբ ցույց է տալիս, թե իրականում որքան սառնասիրտ և սառնարյուն են։ Աստծու գործն ընդունող ոչ ոք հեշտությամբ չի անում դա. այն ներառում է ավետարանը քարոզողների զոհաբերություններն ու համագործակցությունը։ Սա մեծ մարդկային ուժ և ռեսուրսներ է պահանջում, և առավել ևս դրա մեջ Աստծու սրտի արյունն է պարունակվում։ Աստված է, որ դասավորում է տարբեր մարդկանց, իրադարձությունները, բաները և միջավայրերը՝ մարդկանց Իր առջև բերելու համար։ Կեղծ առաջնորդողներն ուշադրություն չեն դարձնում այս ամենին։ Անկախ նրանից, թե ով է մոլորեցվում հակաքրիստոսների կողմից, նրանք անտեսում են դա մեկ արտահայտությամբ. «Նրանք արժանի էին դրան»։ Այսպես վարվելով՝ նրանք թույլ են տալիս, որ բոլոր ներգրավվածների ողջ քրտնաջան աշխատանքը և Աստծու սրտի արյունը զուր վատնվի՝ այն վերածելով ոչնչի։ Ի՞նչ է նշանակում «Նրանք արժանի էին դրան»։ Դա նշանակում է «Ո՞վ ասաց, որ ավետարանը քարոզես նրանց։ Նրանք անարժան են Աստծուն հավատալուն։ Ավետարանը նրանց քարոզելը սխալ էր։ Ո՞վ նրանց ասաց, որ հետևեն հակաքրիստոսներին։ Թեև ես ոչ մի իրական աշխատանք չեմ արել, նաև չեմ մղել նրանց հետևելու հակաքրիստոսներին։ Իրենք են պնդել դա. նրանք արժանի էին, որ հետևել են հակաքրիստոսներին»։ Ինչպիսի՞ մարդկայնություն ունի նման մեկը։ Արդյոք ընդհանրապես սիրտ ունի՞։ Նա սառնարյուն կենդանի է, ավելի վատ, քան պահապան շունը, և այնուամենայնիվ առաջնորդո՞ղ է։ Նա անարժա՛ն է։ Պետք է զանազանություն ունենաք՝ տեսնելով, որ նման մարդիկ զուրկ են խղճից ու ողջամտությունից և այդքան սառնարյուն են, չպետք է ընտրեք նրանց որպես առաջնորդողների։ Մի՛ եղեք բթամիտ։ Նրանք ոչ միայն չեն անում հնարավոր ամեն ինչ՝ կորուստները փոխհատուցելու և հակաքրիստոսների կողմից մոլորեցվածներին վերականգնելու համար, այլև նման դաժան բաներ են ասում. նրանք այնքա՛ն չարասիրտ են։ Այս տեսակի մարդու խնդիրն իր բնությամբ ավելի ծանր է, քան սովորական կեղծ առաջնորդողինը։ Թեև նրանք չեն կարող հակաքրիստոսներ համարվել, ելնելով նրանց դրսևորումներից՝ պարզ է, որ մարդկայնություն չունեն և անարժան են առաջնորդող կամ աշխատող լինելուն։ Նա ոչ այլ ինչ է, քան տգեղ, ապերախտ դավաճան։ Չգիտի, թե որն է Աստծու հանձնարարությունը, ոչ էլ որևէ գիտակցություն ունի, թե ինչ աշխատանք պետք է անի։ Դրան չի վերաբերվում խղճով և ողջամտությամբ. նա անարժան է լինելու Աստծու ընտրյալ ժողովրդի առաջնորդողը և անարժան է ընդունելու Աստծու հանձնարարությունը։ Մասնավորապես, կեղծ առաջնորդողները սեր չունեն Աստծու ընտրյալ ժողովրդի հանդեպ։ Երբ եղբայրներն ու քույրերը մոլորեցվում են, նույնիսկ խփում են ընկածին՝ ասելով այնպիսի բաներ, ինչպիսիք են. «Նրանք արժանի էին դրան»՝ ոչ մի կարեկցանք ցույց չտալով։ Նման մարդը, եթե տեսնի, որ ինչ-որ մեկը հայտնվել է դժբախտության կամ դժվարությունների մեջ, չի օգնի, այլ փոխարենը կխփի ընկածին։ Նրա խիղճը ոչ մի ինքնակշտամբանք չի զգա, և նա կշարունակի առաջնորդող լինել այնպես, ինչպես միշտ եղել է։ Մի՞թե սա անամոթություն չէ։ (Այո։) Էլ չենք խոսում եղբայրների և քույրերի մասին, նույնիսկ եթե լավ անհավատը ծանր վնաս է կրում դևերի կողմից, որպես Աստծուն հավատացող և որպես արարած՝ բնականոն մարդկայնություն ունեցող ցանկացած մարդ կարեկցանք կզգար. որքա՜ն ավելի շատ պետք է նրանց սիրտը ցավ զգա, երբ եղբայրներն ու քույրերը ծանր վնաս կրեն՝ նրանք, ովքեր անկեղծորեն հավատում են Աստծուն, ովքեր մոլորեցվում և վնասվում են հակաքրիստոսների կողմից։ Այս կեղծ առաջնորդողները ոչ մի իրական աշխատանք չեն անում այն ժամանակ, երբ հակաքրիստոսները չարիք են գործում և վնասում Աստծու ընտրյալ ժողովրդին։ Նրանք ո՛չ մերկացնում են, ո՛չ էլ մանրամասն վերլուծում հակաքրիստոսների չար գործերն ու էությունը, առավել ևս հոգսի զգացում չունեն՝ օգնելու եղբայրներին և քույրերին զանազանություն ձեռք բերելու հակաքրիստոսների նկատմամբ և վանելու նրանց իրենց սրտերից։ Նրանք այս հարցի վերաբերյալ պատասխանատվության ոչ մի զգացում չունեն։ Նույնիսկ երբ որոշ մարդիկ մոլորեցվում են հակաքրիստոսների կողմից, պարզապես սառը, անսիրտ արտահայտություն են նետում։ «Նրանք արժանի էին դրան»։ Դա իսկապես զայրացուցիչ է։ Պատասխանատվությունից խուսափելու, իրենց պահպանելու, ավելի շատ մարդկանց մոլորեցնելու և թմրեցնելու և Աստծու կողմից դատապարտվելուց խուսափելու համար նրանք նման անմարդկային բաներ են ասում։ Մի՞թե սա ատելի չէ։ (Այո։) Ինչ էլ որ ասես, չես կատարել պարտականություններդ և պատշաճ կերպով չես արել աշխատանքդ. սրանք կեղծ առաջնորդողի դրսևորումներ են։ Դու չես կարող հերքել այս բաները, որքան էլ փորձես։ Դու կեղծ առաջնորդող ես։

Որոշ կեղծ առաջնորդողներ ոչ միայն սառնասիրտ, անգութ և անպատասխանատու կերպով են գործում այն բանից հետո, երբ որոշ եղբայրներ և քույրեր մոլորեցվում են հակաքրիստոսների կողմից՝ ասելով, որ այս մարդիկ արժանի էին մոլորեցվելուն, այլև նույնիսկ երբ Աստծու տան աշխատանքային կարգավորումները պահանջում են, որ նրանք կատարեն իրենց պարտականությունը՝ հնարավորինս վերադարձնելու նրանց, ովքեր համեմատաբար լավ մարդկայնություն ունեն և իրենց մեջ վերադարձվելու հույս ունեն, այս կեղծ առաջնորդողները դեռևս ոչ մի իրական աշխատանք չեն անում։ Նույնիսկ երբ որոշ մարդիկ խնդրում են վերադառնալ եկեղեցի, նրանք անտարբեր և արհամարհական են մնում՝ մարդկանց կյանքին չվերաբերվելով որպես ամենաթանկ բանի, որը պետք է փայփայել։ Նրանք չեն կարողանում հնարավորինս վերադարձնել այդ մոլորեցված եղբայրներին և քույրերին։ Չեն կարողանում կատարել այս պարտականությունը և ոչ մի ջանք չեն գործադրում դա անելու համար։ Թեև Աստծու տան աշխատանքային կարգավորումները բազմիցս պահանջում են, որ այս աշխատանքը լավ արվի, կեղծ առաջնորդողներն անդրդվելի են մնում՝ ոչ մի գործողություն չձեռնարկելով և ոչ մի աշխատանք չանելով։ Արդյունքում որոշ մարդիկ, որոնք մոլորեցվել էին հակաքրիստոսների կողմից և մեկուսացվել կամ հեռացվել էին, դեռևս չեն կարողանում վերադառնալ Աստծու տուն և չեն վերսկսել բնականոն եկեղեցական կյանքը։ Իհարկե, որոշ մարդիկ իսկապես չեն համապատասխանում Աստծու տան կողմից վերադարձվելու պայմաններին տարբեր առումներով, բայց կան ուրիշներ, որոնք կարող են վերադարձվել։ Եթե սիրող օգնության և համբերատար աջակցության միջոցով կարողանան հասկանալ ճշմարտությունը, զանազանել և մերժել հակաքրիստոսներին, կարող են վերադարձվել։ Սակայն քանի որ առաջնորդողներն ու աշխատողներն իրական աշխատանք չեն անում, չեն իրականացնում Աստծու տան աշխատանքային կարգավորումները և այս մարդկանց կյանքը կարևոր չեն համարում, որոշ մարդիկ դեռևս թողնված են դրսում թափառելու։ Այս առաջնորդողներն ու աշխատողներն անտեսում են Աստծու տան աշխատանքային կարգավորումները՝ օգտագործելով տարբեր արդարացումներ։ Նույնիսկ անտեսում են այն եղբայրներին և քույրերին, որոնք ցանկանում են վերադառնալ եկեղեցի և համապատասխանում են եկեղեցու ընդունման պայմաններին։ Նրանք ամեն տեսակ արդարացումներ են հորինում՝ ասելով, որ այս մարդիկ վատ մարդկայնություն ունեն, անվտանգության ռիսկերի են բախվում, սիրում են պճնվել, վայելում են մսեղավոր հաճույքները, սիրում են կարգավիճակ և այլն։ Օգտագործելով այս հորինված արդարացումներն ու պատճառները՝ նրանք հրաժարվում են թույլ տալուց, որ նրանք վերադառնան եկեղեցի։ Այս մարդիկ մոլորեցվել են և վերահսկվում են հակաքրիստոսների կողմից, բայց նրանց կորած լինելը կեղծ առաջնորդողներին չի մտահոգում։ Նրանք պատասխանատվության ոչ մի զգացում կամ խղճի ոչ մի զգացում չունեն։ Գուցե կարծում են, որ այս մարդկանց վերադարձնելը դժվար կամ վտանգավոր է, կամ գուցե դժկամ են և հոգու խորքում համաձայն չեն։ Ամեն դեպքում նրանք տարբեր պատճառներով ամենևին չեն իրականացնում Աստծու տան վերոհիշյալ աշխատանքային կարգավորումը։ Սրանք նման կեղծ առաջնորդողների դրսևորումներն են։ Նրանք ոչ միայն չեն կարողանում ակտիվորեն համագործակցել և կատարել իրենց պարտականություններն Աստծու կամ Աստծու տան կողմից հանձնարարված որևէ առաջադրանքի վերաբերյալ, այլև երբ ինչ-որ մեկը մերկացնում է նրանց պարտականության թերացումը, պաշտպանում են իրենց՝ ասելով բաներ, որոնցով խույս են տալիս իրենց պատասխանատվություններից և արդարանում՝ իրենց թերանալու ճշմարտությունը կոծկելու նպատակով։ Մի՞թե նման կեղծ առաջնորդողներն էլ ավելի ատելի չեն։ (Այո։) Ամփոփելով՝ այս կեղծ առաջնորդողները նաև անփույթ են Աստծու ընտրյալ ժողովրդին ծանր վնաս հասցնող հակաքրիստոսների հետ վարվելիս՝ բացարձակապես ոչ մի իրական աշխատանք չանելով։ Նրանք անտեսում են Աստծու տան կողմից պահանջվող այս աշխատանքի յուրաքանչյուր մանրամասնություն։ Նրանք չեն ցանկանում դժվարությունների դիմանալ կամ գին վճարել՝ նախընտրելով միայն անել այնպես, ինչպես իրենց հաճելի է և գործել այնպես, ինչպես ցանկանում են՝ մի քիչ անելով, եթե ցանկանում են, և ոչինչ չանելով, եթե չեն ցանկանում։ Նրանք լիովին անտեսում են Աստծու տան աշխատանքային կարգավորումները, անտեսում են Աստծու տան՝ իրենց վստահած պարտավորություններն ու պարտականությունները և հատկապես անտեսում են Աստծու մտադրություններն ու պահանջները։ Այս մարդիկ մարդկայնություն չունեն և խիղճ չունեն. նրանք քայլող դիակներ են։ Կհամարձակվեի՞ք արդյոք Աստծուն հավատալու մեջ փրկության ձգտելու ձեր կյանքի այս կարևոր հարցը վստահել մարդկայնություն չունեցող մարդկանց։ (Ոչ։) Նույնիսկ եթե քեզ չհանձնեն հակաքրիստոսներին, արդյոք կանե՞ն հնարավոր ամեն ինչ՝ պայքարելու հակաքրիստոսների դեմ, երբ նրանք մոլորեցնում և ծանր վնաս են հասցնում Աստծու ընտրյալ ժողովրդին։ Ո՛չ, չեն անի, որովհետև նման մարդիկ սառնարյուն կենդանիներ են՝ առանց պատասխանատվության զգացումի։ Նրանք միայն իրենց համար օգուտներ ապահովելու նպատակով են որպես առաջնորդողներ ծառայում։

Կեղծ առաջնորդողները երբեմն մտահոգություն են ցուցաբերում եղբայրների և քույրերի նկատմամբ. նրանց հարցնում են, թե արդյոք որևէ բանի կարիք ունեն, ինչպես են նրանց գործերն ուտելիքի և կացարանի առումով և այլն։ Նրանք բավականին ուշադիր են, երբ խոսքը վերաբերում է առօրյա կյանքի հետ կապված հարցերին, բայց երբ խոսքը վերաբերում է Աստծու հանձնարարությանը, եղբայրների և քույրերի կյանքին ու մահվանը և ճշմարտության սկզբունքներին վերաբերող հարցերին, անտարբեր են մնում և ոչինչ չեն անում՝ անկախ նրանից, թե ով է խնդրում։ Հոգ են տանում միայն մարդկանց մսեղավոր վայելքի, ուտելիքի, հագուստի, կացարանի, տրանսպորտի կամ նյութական օգուտների մասին և զբաղվում են միայն նման հարցերով։ Որոշ մարդիկ ասում են. «Քո խոսքերը հակասական են։ Մի՞թե Դու չասացիր, որ նրանք սառնարյուն են։ Արդյոք սառնարյուն մարդը պատրաստ կլինե՞ր այս բաներն անելու ուրիշների համար»։ Արդյոք սառնարյուն մարդն այնքան բարեսիրտ կլինե՞ր, որ այս բաներն աներ բոլորի համար։ (Ոչ։) Իրականում, որոշ սառնարյուն մարդիկ իսկապես կանեին այս բաները, և դրա համար երկու պատճառ կա։ Մեկն այն է, որ մինչ բոլորի համար բաներ են անում, իրենց համար էլ են բաներ անում և օգուտ են քաղում դրանից։ Եթե չեն կարող որևէ օգուտ քաղել ինչ-որ բան անելուց, նայե՛ք և տեսե՛ք, թե արդյոք դեռ կանեն դա։ Նրանք անմիջապես կփոխեն իրենց վերաբերմունքը և կդադարեն անելուց։ Բացի դրանից՝ ո՞ւմ փողերն են օգտագործում այս բաներն անելու և բոլորի համար օգուտներ փնտրելու համար։ Աստծու տո՛ւնն է վճարում դրա համար։ Աստծու տան ռեսուրսների հանդեպ առատաձեռն լինելն այս մարդկանց մասնագիտությունն է։ Ինչպե՞ս կարող էին նրանք չանել այս բաները, երբ անձամբ են օգուտներ ստանում։ Մինչ բոլորի համար օգուտներ են փնտրում, իրականում իրենց համար են բաներ անում։ Նրանք այնքան բարեսիրտ չե՛ն, որ ուրիշների համար օգուտներ փնտրեն։ Եթե իսկապես յուրաքանչյուրի համար օգուտներ փնտրեին, չպետք է ունենային որևէ եսասիրական շարժառիթ և պետք է հարցերը լուծեին ըստ Աստծու տան սկզբունքների։ Սակայն փոխարենը միշտ իրենց համար են օգուտներ փնտրում և ամենևին չեն մտածում Աստծու ընտրյալ ժողովրդի կյանքի մուտքի մասին։ Բացի դրանից՝ նրանք բոլորի համար բաներ են անում, որպեսզի մարդիկ հարգեն իրենց և ասեն. «Այս անձը մեզ համար օգուտներ է փնտրում և ձգտում է պաշտպանելու մեր շահերը։ Եթե որևէ բանի պակաս ունենք, պետք է խնդրենք նրան զբաղվել դրանով։ Նրա ներկայությամբ մենք ոչ մի վատ վերաբերմունքի չենք արժանանա»։ Նրանք այս բաներն անում են, որպեսզի բոլորը շնորհակալություն հայտնեն իրենց։ Այսկերպ վարվելով՝ ձեռք են բերում և՛ համբավ, և՛ օգուտներ, ուստի ինչո՞ւ չպետք է անեին այս բաները։ Եթե բոլորի համար օգուտներ փնտրեին, բայց ոչ ոք չիմանար, որ դա իրենց արածն է, և բոլորը շնորհակալություն հայտնեին Աստծուն, և ոչ ոք երբևէ երախտապարտ չլիներ իրենց, արդյոք դեռ կանեի՞ն։ Հաստատ տրամադրություն չէին ունենա անելու. նրանց իրական ես-ը կմերկացվեր։ Երբ նման մարդիկ որևէ բան են անում, նրանց բնական էությունը լիովին մերկացվում է։ Հետևաբար, երբ հակաքրիստոսներն անհանգստացնում են եկեղեցին, բացարձակապես երբեք ոչ մի իրական աշխատանք չեն անի՝ Աստծու ընտրյալ ժողովրդին պաշտպանելու համար։

Հենց նոր հաղորդակցվեցինք, որ այն բանից հետո, երբ Աստծու ընտրյալ ժողովուրդը կրում է հակաքրիստոսների մոլորեցումը, վերահսկումը և վնասը, կեղծ առաջնորդողները դեռևս աչք են փակում դրա վրա։ Նրանք չեն մտածում Աստծու ընտրյալ ժողովրդին վերադարձնելու որևէ միջոցի մասին, ոչ էլ կատարում են իրենց հանձնառություններն ու պարտականությունները։ Հաշվի են առնում միայն իրենց սեփական զգացմունքները, տրամադրությունները և շահերը։ Չեն կատարում իրենց պարտականությունները և իրենց պատասխանատու չեն համարում, փոխարենը խուսափում են իրենց պարտականություններից և խույս են տալիս դրանցից։ Եվ նույնիսկ դատում են Աստծու ընտրյալ ժողովրդին այն բանից հետո, երբ նրանք մոլորեցվում և վերահսկվում են հակաքրիստոսների կողմից՝ ասելով, որ նրանք անկեղծորեն չեն հավատում Աստծուն, որպեսզի խուսափեն իրենց սեփական պատասխանատվությունից՝ առանց խղճի որևէ խայթ զգալու։ Այս կեղծ առաջնորդողներն ամենաատելինե՛րն են։ Կեղծ առաջնորդողների տարբեր տեսակի դրսևորումները, որոնք մենք քննարկել ենք, բոլորն էլ բավականին զզվելի են, բայց այս վերջին տեսակի մարդը պարզապես ընդհանրապես մարդկայնություն չունի։ Այս տեսակի մարդը սառնարյուն կենդանի է, մարդկային հագուստով գազան։ Նա չի կարող համարվել մարդկության մի մաս, այլ պետք է դասակարգվի գազանների շարքում։ Ինչո՞ւ նա չի կատարում իր պարտականությունները։ Որովհետև մարդկայնություն չունի, ոչ էլ խիղճ կամ ողջամտություն ունի։ Պարտականություններ, հանձնառություններ, սեր, համբերություն, կարեկցանք, եղբայրներին և քույրերին պաշտպանելը՝ այս բաներից ոչ մեկը նրան սրտում չկա. նա չունի այս հատկանիշները։ Իր մարդկայնության մեջ այս հատկանիշները չունենալը հավասարազոր է մարդկայնություն չունենալուն։ Սրանք չորրորդ տեսակի կեղծ առաջնորդողի դրսևորումներն են։

Քիչ թե շատ սրանք կեղծ առաջնորդողների չորս տեսակի դրսևորումներն են, որոնք պետք է մերկացվեն առաջնորդողների և աշխատողների տասներեքերորդ պարտականության շրջանակում։ Իհարկե, կան որոշ այլ նմանատիպ դրսևորումներ, բայց այս չորս տեսակները հիմնականում արդեն կարող են ներկայացնել կեղծ առաջնորդողների տարբեր դրսևորումներն այս աշխատանքը կատարելիս, ինչպես նաև նրանց մարդկային էությունը։ Անկախ նրանից, թե քանի կարգի ենք բաժանում նրանց դրսևորումները, ամեն դեպքում կեղծ առաջնորդողների երկու ակնառու դրսևորումները դեռ կարելի է գտնել այս չորս կարգերում։ Դրանցից մեկը իրական աշխատանք չանելն է, իսկ մյուսը՝ իրական աշխատանք անելու անկարողությունը։ Սրանք կեղծ առաջնորդողների երկու ամենաակնառու դրսևորումներն են։ Անկախ նրանից, թե ինչպիսին են կեղծ առաջնորդողների մարդկայնությունն ու որակը, և անկախ նրանից, թե ինչպես են նրանք վերաբերվում ճշմարտությանը, ամեն դեպքում այս երկու դրսևորումները մարմնավորված են այս չորս կարգերում։ Սա մեր այսօրվա հաղորդակցության մեջ կեղծ առաջնորդներին մերկացնելու վերաբերյալ բովանդակության ավարտն է առաջնորդների և աշխատողների տասներեքերորդ պարտականության վերաբերյալ։

Հավելված. հարցերի պատասխաններ

Որևէ հարց ունե՞ք։ (Աստվա՛ծ, ուզում եմ մի հարց տալ։ Հավաքույթի սկզբում Աստված հարցրեց մեզ, թե որն է տարբերությունը հակաքրիստոսների խառնվածք ունեցող մարդկանց և իրական հակաքրիստոսների միջև, և որոնք են հակաքրիստոսների էության բնորոշ գծերը։ Այդ ժամանակ զգացինք, որ մեր միտքը դատարկվեց, և մի որոշ ժամանակ խորհելուց հետո կարողացանք մտածել միայն որոշ շատ պարզ բառերի և վարդապետությունների մասին։ Աստված արդեն ավելի քան մեկ տարի է, ինչ հաղորդակցվում է հակաքրիստոսներին մերկացնելու ճշմարտությունների շուրջ, բայց մենք ի վիճակի ենք հասկանալու և կիրառելու դրանց միայն շատ փոքր մասը։ Դրա պատճառներից մեկն այն է, որ ջանք չենք գործադրել այս ճշմարտությունների մեջ, իսկ մյուսն այն է, որ համեմատաբար քիչ հակաքրիստոսների ենք հանդիպել և չենք հասկացել այս ճշմարտությունները՝ տեսնելով, թե ինչպես են դրանք կապվում իրական իրավիճակների հետ։ Հետևաբար նույնիսկ հիմա մենք իրականում ոչ մի մուտք չունենք այս ճշմարտությունների մեջ, հակաքրիստոսների շատ զանազանություն չունենք, և մեր մեջ կան հակաքրիստոսների խառնվածքի բազմաթիվ դրսևորումներ, որոնք դեռ չենք բացահայտել։ Ուզում եմ հարցնել, թե ինչպես լուծել այս խնդիրը։) Ճշմարտության ցանկացած տեսանկյան համար պետք է ունենաս որոշակի իրական փորձառություններ և փորձառական գիտելիք և հասնես իսկական հասկացողության, որպեսզի ճշմարտության խոսքերը դրոշմվեն սրտումդ։ Ճշմարտությունը ձեռք բերելու գործընթացը միշտ այսպիսին է։ Այն բաները, որոնք կարող ես հիշել, փորձառություններիդ միջոցով ձեռք բերվածներն են. դրանք ամենախոր տպավորություններն են։ Հետևաբար, քանի որ այսօր հաղորդակցվում էինք հակաքրիստոսների թեմայի շուրջ, Ես ստիպեցի ձեզ նախ վերանայել այս բովանդակությունը։ Դուք կարողացաք վերհիշել դրա մի մասը։ Այն բաներից, որոնք կարողացաք վերհիշել, մի մասը տեսական է ձեզ համար, բայց բնականաբար կան հակաքրիստոսների որոշ դրսևորումներ, որոնք քիչ թե շատ կարող եք համապատասխանեցնել իրական կյանքին. յուրաքանչյուրը պետք է դա այսկերպ փորձառաբար ապրի։ Մարդկանց համար բնականոն իրավիճակն այն է, որ անկախ նրանից՝ որքան էլ թվա, թե լավ են հասկանում քարոզներ լսելիս, միայն տեսականորեն և վարդապետության առումով են հասկանում և ճշմարտության գիտելիք չունեն։ Ե՞րբ կարելի է հասկանալ ճշմարտությունը։ Միայն այն ժամանակ, երբ մարդ փորձառաբար ապրում է այս բաները, կարող է որոշակի գործնական գիտելիք ունենալ։ Առանց իրական հանգամանքներ փորձառաբար ապրելու՝ ոչ ոք չի կարող գիտելիք ձեռք բերել։ Եվ այսպես, քանի որ այսօր հաղորդակցվում էինք հակաքրիստոսների թեմայի շուրջ, անհրաժեշտ էր արագ վերանայել և ձեզ պարզ հիշեցում տալ։ Դրանից հետո անկախ նրանից՝ առաջնորդողների և աշխատողների պարտականությունների մասին հաղորդակցվեցինք, թե կեղծ առաջնորդողների տարբեր դրսևորումների, դա գոնե չափազանց դատարկ չէր լինի ձեզ համար։ Ահա և վերջ։ Սակայն դեռ պետք է շփում ունենաք հակաքրիստոսների տարբեր դրսևորումների հետ։ Որոշ մարդիկ ասում են. «Եթե Աստված չի դասավորում որոշ իրական մարդկանց, իրադարձություններ և բաներ, որտե՞ղ կարող ենք շփում ունենալ։ Մենք ինքներս չենք կարող փնտրել հակաքրիստոսներին, այնպես չէ՞»։ Կարիք չկա փնտրելու նրանց։ Ամենապարզ լուծումն այն է, որ երբ հանդիպում ես հակաքրիստոսների, արա՛ հնարավոր ամեն ինչ՝ նրանց Աստծու խոսքերի հետ համապատասխանեցնելու համար։ Համապատասխանեցրո՛ւ նրանց արտաքին մերկացումները, հայտարարությունները, գործողությունները և խառնվածքները, ինչպես նաև նրանց մտքերն ու տեսակետները և նույնիսկ նրանց իրենց պահելու և աշխարհի հետ վարվելու ձևը, նրանց ապրելակերպը և այլն, այսինքն՝ համապատասխանեցրո՛ւ նրանց հակաքրիստոսների տասնհինգ դրսևորումներին, որոնք քննարկել ենք։ Դրանցից որքան հնարավոր է շատ համապատասխանեցրու։ Այսպիսին է մարդկանց ըմբռնումը։ Նրանք չեն կարող շատ բան մտաբերել հիշողությունից, որովհետև մարդկային հիշողությունը սահմանափակ է։ Մարդիկ կարող են կատարելապես խոսել այն բաների մասին, որոնք իսկապես ձեռք են բերել անձնական փորձառությունների միջոցով։ Անկախ նրանից, թե որքան են ասում, դա հիմնված չէ հիշողության վրա, այլ փորձառության և այն բանի, ինչի միջով անցել են։ Այս բաները, որոնք նրանք ձեռք են բերել, ամենամոտն են ճշմարտությանը և նրան, ինչը փաստացիորեն ճշմարիտ է. սրանք բաներ են, որոնք մարդիկ ձեռք են բերել փորձառության միջոցով։ Դրանցից բացի՝ մարդկային պատկերացումներին ու երևակայություններին համապատասխանող բաները և գիտելիքի վրա հիմնված բաները չեն համապատասխանում ճշմարտությանը, անկախ նրանից, թե քանի տարի են գերիշխող դիրք զբաղեցրել մտքումդ՝ այնտեղ առաջինը մտնելուց հետո։ Երբ իսկապես հասկանաս ճշմարտությունը, այս բաները կվերացվեն և դեն կնետվեն։ Սակայն այն բաները, որոնք մոտ են ճշմարտությանը և համապատասխանում են ճշմարտությանը, որոնք ձեռք ես բերել փորձառության միջոցով, նրանք են, որոնք արժեքավոր են։ Անկախ նրանից՝ լիովին հասկանում եք այն հարցերը, որոնք Ես այսօր տվել եմ, թե ոչ, հաստատ կա հակաքրիստոսներին զանազանելու թեմայի մի մաս, որը կարող եք հասկանալ, որովհետև բոլորդ հակաքրիստոսների կողմից որոշակի մոլորեցում և անհանգստություն եք փորձառաբար ապրել։ Սա ձեզ փոքր-ինչ զանազանություն է տվել, և երբ հանդիպեք հակաքրիստոսների, որոնք չարիք են գործում և անհանգստացնում են եկեղեցու աշխատանքը, այս ճշմարտությունները կարող են ուժի մեջ մտնել ձեզ համար։ Այս խոսքերն ուժի մեջ են մտնում միայն այն ժամանակ, երբ հանդիպում ես իրական միջավայրերի։ Եթե փորձառաբար չես ապրել հակաքրիստոսների մոլորեցումը և լոկ մտքովդ ես պատկերացնում նրանց գործողությունները, անօգուտ է։ Անկախ նրանից, թե որքան լավն է երևակայությունդ, դա չի նշանակի, որ կկարողանաս զանազանել նրանց։ Միայն իրական միջավայրերի բախվելիս է, որ մարդիկ բնազդաբար արձագանքում են՝ օգտագործելով իրենց սեփական մտքերն ու տեսակետները, որոշ տեսություններ, որոնց առնչվել են, և որոշ վարդապետություններ, մեթոդներ և ուղիներ, որոնք սովորել են՝ այս հարցերին բախվելու և դրանք լուծելու համար՝ ի վերջո տարբեր ընտրություններ կատարելով։ Բայց նախքան մարդիկ այս իրավիճակներին կհանդիպեն, արդեն բավականին լավ է, եթե մաքուր ըմբռնում և տպավորություն ունեն տարբեր տեսությունների վերաբերյալ։ Որոշ մարդիկ ասում են. «Ի՞նչ օգուտ, որ այդքան շատ բան ես ասում նախքան մեր՝ հակաքրիստոսներին հանդիպելը»։ Դա օգտակար է։ Մի՞թե հակաքրիստոսներին մերկացնող խոսքերը տպագրված չեն գրքում։ Այդ խոսքերն այնպիսի բան են, որոնք կարող ես լիովին փորձառաբար ապրել և հստակ տեսնե՞լ մեկ կամ երկու օրում։ Ոչ։ Դրանք այդ գրքում տպագրելու նպատակը ձեզ փրկելն է և թույլ տալը, որ հաճախ կարդաք այս խոսքերը և հասկանաք այս ճշմարտությունները, ինչպես նաև կարդաք Աստծու խոսքերը և կյանքի մատակարարում ստանաք, երբ ապագայում հանդիպեք տարբեր իրավիճակների՝ հակաքրիստոսի միջադեպ լինի, սեփական խառնվածքը փոխելու դժվարություններ, թե որևէ այլ բան։ Աստծու խոսքերն այս գրքում աղբյուր են քեզ համար՝ փորձառաբար ապրելու և լուծելու այս հարցերը և մտնելու ճշմարտության այս տեսանկյունների մեջ։ Այն, թե որքան կարող ես հասկանալ քարոզներ լսելիս, չի ներկայացնում, թե որքան իրականություն ունես։ Եթե չես կարողանում միանգամից հասկանալ կամ հիշել ինչ-որ բան, դա չի նշանակում, որ երբեք փորձառաբար չես ապրի այն կամ երբեք չես հասկանա այն ապագայում։ Կարճ ասած՝ պետք է հասկանաք, որ միայն այն բաներն են կապված ճշմարտության հետ, որոնք մարդիկ ձեռք են բերում փորձառության միջոցով և ճանաչում են Աստծու խոսքերի հիման վրա։ Այն բաները, որոնք մարդիկ հիշում են և այն բաները, որոնք հասկանում են իրենց մտքում, մեծամասամբ կապված չեն ճշմարտության հետ։ Դրանք պարզապես վարդապետական են։ Որո՞նք են ամենակարևոր բաները, երբ խոսքը վերաբերում է ճշմարտությանը։ Ամենակարևոր բաները փորձառությունը և մուտքն են։ Ճշմարտության ցանկացած տեսանկյան դեպքում, երբ մարդիկ փաստացիորեն փորձառաբար ապրում են այն, նրանց վերջնական բերքը ճշմարտության պտուղն է և նրանց ողջ մնալու ուղին։ Հետևաբար չհիշելը խնդիր չէ։

Եթե հավաքույթի սկզբում անմիջապես սկսեի քննարկել հիմնական թեման, մի՞թե չէիք կարողանա ժամանակին արձագանքել։ Հետևաբար Ինձ անհրաժեշտ էր օգտագործել որոշ մեթոդներ և նախ հարցնել ձեզ. «Հիշո՞ւմ եք տարբերությունը հակաքրիստոսների էություն ունեցող մարդկանց և հակաքրիստոսների խառնվածք ունեցող մարդկանց միջև»։ Նախ՝ այս հարցը տալու Իմ նպատակը ձեզ ապշած թողնելը կամ մերկացնելը չէր, այլ ձեզ հուշում տալը։ Ապա՝ վերանեցինք, և որոշ մարդիկ աստիճանաբար հիշեցին։ «Նախկինում հաղորդակցվել ենք այն մասին, թե ինչպես են հակաքրիստոսները վերաբերվում ճշմարտությանը, և թե ինչպիսին է հակաքրիստոսների մարդկայնությունը»։ Հակաքրիստոսների վերաբերյալ բովանդակության մի մասն արդեն խոր տպավորություն է թողել ձեզ վրա՝ այս բովանդակությունը սպասում է, որ օգտագործես այն, երբ փորձառաբար ապրես նման բաներ՝ ծառայելով որպես ուղեցույց և ուղղություն քո կիրառման համար։ Բայց էլ ավելի շատ բովանդակություն կա, որի մասին ընդհանրապես ոչ մի տպավորություն չունեիր այն առաջին անգամ լսելուց հետո։ Այս բովանդակությունը նույնպես պետք է փորձառաբար ապրել։ Երբ անցնես այս փորձառությունների միջով և ապա ուտես ու խմես և աղոթքաընթերցես այս խոսքերը, էլ ավելին ձեռք կբերես։ Անկախ նրանից՝ դա բովանդակություն է, որի մասին տպավորություն ունես, թե ոչ, այս բաների միջով անցնելուց հետո այն ամենը կխառնվի իրար։ Վարդապետությունները, որոնք հիշում էիր, կդառնան քո գործնական հասկացողությունը և քո ձեռքբերումները դրանք փորձառաբար ապրելուց հետո։ Ինչ վերաբերում է այն բովանդակությանը, որի մասին տպավորություն չունեիր, այն մեկ անգամ փորձառաբար ապրելուց հետո գուցե որոշակի տպավորություն ունենաս, բայց դա պարզապես փոքր-ինչ ընկալողական գիտելիք կլինի։ Այս ընկալողական գիտելիքը կարող է մնալ միայն վարդապետության մակարդակում։ Քեզ մնում է նորից փորձառաբար ապրել նմանատիպ բաներ, որի ժամանակ այն այդժամ կուղղորդի քեզ, ուղղություն կտա և կիրառման ուղի կտրամադրի։ Աստծու խոսքերը փորձառաբար ապրելը և ճշմարտությունը փորձառաբար ապրելն այսպիսի գործընթաց է։ Արդյոք ամոթալի՞ է, որ չգիտեիք՝ ինչպես պատասխանել Իմ տված հարցին։ Ամոթալի չէ։ Եթե Ինձ հանկարծակի հարց տաք, Ես նույնպես պետք է տեղում մտածեմ դրա շուրջ՝ հաշվի առնելով, թե ինչ է նշանակում հարցը և ճշմարտության որ տեսանկյուններն է այն ներառում։ Մարդկային ուղեղն ու միտքն այսպես են աշխատում։ Դրանց ժամանակ է պետք արձագանքելու համար։ Նույնիսկ եթե դա մի բան է, որին շատ ծանոթ ես, եթե երկար տարիներ չես հանդիպել, միևնույն է, ժամանակ կպահանջվի արձագանքելու համար, երբ հանկարծակի նորից հանդիպես դրան։ Անկախ նրանից, թե որքան խորն ես փորձառաբար ապրել ինչ-որ բան, եթե շատ օրեր կամ տարիներ անց նորից հանդիպես, միևնույն է, ժամանակ կպահանջվի արձագանքելու համար, էլ չենք խոսում այն մասին, որ հակաքրիստոսների թեմայի վերաբերյալ ձեր հասկացողությունը միայն բառերի և վարդապետությունների մակարդակում է, դեռ չեք կարող այն համապատասխանեցնել իրական կյանքում հանդիպող հակաքրիստոսների հետ, և կարելի է ասել, որ հիմնականում դեռ չեք կարողանում զանազանել հակաքրիստոսներին։ Ուստի այս ճշմարտությունները սպասում են, որ գործնականում փորձառաբար ապրեք դրանք։ Միայն այդ ժամանակ կարող եք ստուգել Աստծու խոսքերի իսկությունն ու ճշգրտությունը։ Օրինակ՝ նախկինում հաղորդակցվել ենք, որ հակաքրիստոսները հաստատակամորեն անզիջում են։ Ենթադրենք, որ անգիր ես արել սա և ասում ես։ «Աստված ասաց, որ հակաքրիստոսները հաստատակամորեն անզիջում են։ Նրանք կհակառակեն Աստծուն և կդիմակայեն Նրան մինչև վերջ։ Նրանք չեն ընդունում ճշմարտությունը և ինչ էլ լինի, երբեք չեն ընդունի, որ Աստծու խոսքերը ճշմարտությունն են։ Նրանք հակակրանք են տածում ճշմարտության հանդեպ»։ Միայն վարդապետական առումով ես հասկանում, ընդունում կամ տպավորություն ունես այս պնդման մասին. դա պարզապես փոքր-ինչ ընկալողական գիտելիք է։ Ենթագիտակցությանդ մեջ զգում ես, որ այս պնդումը ճիշտ է, բայց հակաքրիստոսների ասած կոնկրետ ո՞ր խոսքերը, նրանց բացահայտած ո՞ր ապականված խառնվածքները և նրանց մղող ի՞նչ բնություն և այլ բաներ են համապատասխանում և հարաբերակցվում Աստծու խոսքերի հետ, որոնք մերկացնում են հակաքրիստոսներին։ Դրանցից որո՞նք կարող են ցույց տալ, որ Աստծու մերկացումը փաստացի է։ Սա պահանջում է, որ կա՛մ անձամբ հանդիպես հակաքրիստոսի, կա՛մ դիտորդներից լսես հակաքրիստոսի գործերի և խոսքերի մասին և ի վերջո գիտակցես. «Աստծու խոսքերն այնքա՜ն գործնական են, դրանք լիովին ճիշտ են։ Այս անձը մի քանի անգամ որակվել է որպես հակաքրիստոս և պաշտոնազրկվել։ Թեև դեռ չի վտարվել կամ հեռացվել, նրա դրսևորումներն ու բացահայտումները ցույց են տալիս, որ ամենևին չի ընդունում ճշմարտությունը, հաստատակամորեն անզիջում է և ոչ միայն հակաքրիստոսների խառնվածք ունի, այլև հակաքրիստոսների բնական էություն. նա իսկապես կատարյալ հակաքրիստոս է»։ Եվ մի օր, երբ այս անձը վտարվի, սրտումդ կհաստատես։ «Աստծու խոսքերն այնքա՜ն ճշգրիտ են։ Հակաքրիստոսների խառնվածք ունեցող մարդիկ կարող են փոխվել, բայց հակաքրիստոսների էություն ունեցողները չեն փոխվի»։ Այս խոսքերն արմատավորվում են սրտումդ։ Դա պարզապես հիշողություն կամ մի փոքր տպավորություն չէ, ոչ էլ պարզապես մի տեսակ ընկալողական գիտելիք է։ Փոխարենը խորապես հասկանում և ընդունում ես Աստծու խոսքերը։ «Հակաքրիստոսը չի փոխվի։ Նա մինչև վերջ կդիմակայի Աստծուն։ Զարմանալի չէ, որ Աստված չի փրկում նրանց, զարմանալի չէ, որ Աստված չի գործում նման մարդկանց վրա։ Զարմանալի չէ, որ նրանք երբեք լուսավորություն կամ լույս չեն ունենում՝ իրենց պարտավորությունը կատարելիս և ոչ մի աճ ցույց չեն տալիս. նրանք վճռական են գնալու իրենց սեփական ճանապարհով։ Սա իսկապե՛ս հակաքրիստոս է»։ Երբ ստուգում ես Աստծու խոսքերի ճշգրտությունը, ինքդ քեզ մտածում ես. «Աստծու խոսքերն իսկապես ճշմարտությունն են։ Այս խոսքերը ճիշտ են։ Ամե՛ն»։ Քեզ համար ի՞նչ է նշանակում «Ամեն» ասելը։ Նշանակում է, որ փորձառություններիդ միջոցով հասկացել ես, որ Աստծու խոսքերը բոլոր բաները չափելու չափանիշն են, որ Աստծու խոսքերը ճշմարտությունն են, և որ նույնիսկ երբ այս դարաշրջանը և այս մարդկությունն անցնեն, Աստծու խոսքերը չեն անցնի։ Ինչո՞ւ դրանք չեն անցնի։ Որովհետև անկախ նրանից, թե երբ, հակաքրիստոսների էությունը երբեք չի փոխվի, և Աստծու խոսքերը, որոնք մերկացնում են հակաքրիստոսների էությունը, երբեք չեն փոխվի։ Թեև այս դարաշրջանը կանցնի, թեև այս ապականված մարդկությունը կանցնի, Աստծու այս խոսքերը միշտ կլինեն փաստերի ճշմարտությունը. ոչ ոք չի կարող հերքել սա։ Սա Աստծու խոսքն է։ Երբ զգում ես, որ Աստծու խոսքերը համապատասխանում և համընկնում են այն փաստերին, որոնք տեսնում և որոնց հանդիպում ես, և սիրտդ հաստատում է ստանում, և դա պարզապես զգացում չէ, որ Աստծու խոսքերը պետք է ճիշտ լինեն, կամ որ Աստծու խոսքերը սխալ չեն, այլ փոխարենը տեսել և անձամբ փորձառաբար ապրել ես դա, ապա բնականաբար «Ամեն» կասես Աստծու խոսքերին։ Այդ ժամանակ, եթե նորից հարցնեմ. «Որո՞նք են հակաքրիստոսների էություն ունեցող մարդկանց դրսևորումները», քո ներքին հասկացողությունն անմիջապես ի հայտ կգա։ Պարզապես տպավորություն, հիշված արտահայտություն կամ մի տեսակ գիտակցություն կամ ընկալողական գիտելիք չես ունենա։ Անմիջապես կասես. «Հակաքրիստոսները բացարձակապես չե՛ն ընդունում ճշմարտությունը և հաստատակամորեն անզիջում են»։ Թեև այս պնդումը գուցե շատ տրամաբանական կառուցվածք չունենա, թեև այն բավականին կտրուկ է ասվում, և մարդիկ սկզբում չեն հասկանա այն, դու գիտես, թե ինչ է դա նշանակում, որովհետև փորձառաբար ապրել և տեսել ես քո սեփական աչքերով։ Հակաքրիստոսները հենց այդպիսի թշվառ բաներ են. նրանք երբեք չեն ապաշխարի։ Այս խոսքերը պետք է փորձառաբար ապրել։ Ով դրանք փորձառաբար չի ապրում, ոչինչ ձեռք չի բերի։

2 հոկտեմբերի, 2021 թ.


Առաջնորդողների և աշխատողների պարտականությունները (22)

Նախորդ անգամ մենք հաղորդակցվեցինք առաջնորդողների և աշխատողների տասներեքերորդ պարտականության մասին՝ «պաշտպանել Աստծու ընտրյալ մարդկանց հակաքրիստոսների անհանգստությունից, մոլորվելուց, վերահսկվելուց և ծանր վնաս կրելուց և նրանց հնարավորություն տալ զանազանելու հակաքրիստոսներին ու դուրս թողնելու նրանց իրենց սրտերից»։ Այժմ եկեք վերանայենք․ առաջնորդողների և աշխատողների տասներեքերորդ պարտականության կոնկրետ բովանդակությանը վերաբերող ի՞նչ որոշակի կետերի մասին հաղորդակցվեցինք։ (Մենք հաղորդակցվեցինք հինգ կետի մասին՝ բացահայտելը, էտելը, մանրամասն վերլուծելը, սահմանափակելը և վերահսկելը։) Այս հինգ կետերն առաջնորդողների և աշխատողների այս պարտականության մեջ ներառված կոնկրետ առաջադրանքներ են․ սրանք այն կոնկրետ առաջադրանքներն են, որոնք առաջնորդողներն ու աշխատողները պետք է իրականացնեն հակաքրիստոսների առնչությամբ։ Ուստի ի՞նչ դրսևորումներ ունեն կեղծ առաջնորդողներն այս առաջադրանքների առնչությամբ։ Արդյո՞ք նախորդ անգամ հաղորդակցվեցինք նաև որոշ մանրամասների մասին։ (Այո։) Կեղծ առաջնորդողների դրսևորումները հետևյալն են։ Առաջինն այն է, որ նրանք վախենում են վիրավորել մարդկանց և չեն համարձակվում հեռացնել կամ վտարել հակաքրիստոսներին։ Երկրորդն այն է, որ չեն կարողանում զանազանել հակաքրիստոսներին։ Երրորդն այն է, որ նրանք որպես պաշտպանիչ հովանոց են ծառայում հակաքրիստոսների համար։ Չորրորդն այն է, որ անպատասխանատու են Աստծու ընտրյալ մարդկանց հանդեպ։ Ինչպե՞ս է դրսևորվում անպատասխանատվությունը։ Հակաքրիստոսների անհանգստություններին և մոլորեցմանը բախվելիս կեղծ առաջնորդողները չեն կարողանում պաշտպանել եղբայրներին ու քույրերին, չեն կարողանում մերկացնել հակաքրիստոսների չար գործերը, չեն կարողանում բացահայտել Սատանայի դավերը և չեն կարողանում հաղորդակցվել ճշմարտության մասին՝ օգնելու եղբայրներին ու քույրերին զանազանել հակաքրիստոսներին․ նրանք նման աշխատանք չեն կատարում։ Բացի այդ, նրանց համար, որոնք փոքր են հասակով և զուրկ են զանազանությունից ու մոլորվել են հակաքրիստոսների կողմից, ոչ միայն որևէ վերականգնողական աշխատանք չեն կատարում, այլև ասում են անմարդկային բաներ, ինչպես օրինակ. «Նրանք արժանի էին դրան»։ Սա անպատասխանատվության կոնկրետ դրսևորում է, ինչը ցույց է տալիս, որ կեղծ առաջնորդողները եկեղեցու աշխատանքի համար հոգսի զգացում չունեն։ Այս դրսևորումները կեղծ առաջնորդողների կոնկրետ գործողություններն ու մոտեցումներն են, երբ հակաքրիստոսները մոլորեցնում և անհանգստացնում են Աստծու ընտրյալ մարդկանց։ Այս աշխատանքի նկատմամբ նրանց կոնկրետ վերաբերմունքն անպատասխանատվությունն ու անհավատարմությունն է։ Նրանք տարբեր արդարացումներ են բերում և տարբեր մեթոդներ են կիրառում՝ հակաքրիստոսներին կանաչ լույս տալու համար, ծառայում են որպես պաշտպանիչ հովանոց հակաքրիստոսների համար՝ միաժամանակ ձախողելով եկեղեցու աշխատանքըև Աստծու ընտրյալ մարդկանց իրավունքներն ու շահերը պաշտպանելը։ Եթե կեղծ առաջնորդողները կարողանային անհապաղ լուծել այնպիսի խնդիրներ, ինչպիսիք են հակաքրիստոսների կողմից Աստծու ընտրյալ մարդկանց անհանգստացնելը, մոլորեցնելը, վերահսկելը և ծանր վնաս հասցնելը, և ապա սահմանափակեին, մեկուսացնեին և հեռացնեին կամ վտարեին հակաքրիստոսներին, ապա Աստծու ընտրյալ մարդիկ կստանային մեծագույն պաշտպանությունը։ Սակայն որպես առաջնորդողներ` նրանք անընդունակ են այս աշխատանքի համար։ Որոշակի տեսանկյունից կարելի է ասել, որ քողարկված կերպով պաշտպանում են հակաքրիստոսներին և հարթում նրանց ճանապարհը՝ հնարավորություն տալով նրանց շարունակել մոլորեցնել, վերահսկել և ծանր վնաս հասցնել Աստծու ընտրյալ մարդկանց և անհանգստացնել բնականոն եկեղեցական կյանքն ու Աստծու ընտրյալ մարդկանց պարտավորության կատարումը։ Սրանք կեղծ առաջնորդողների տարբեր դրսևորումներն են։

Տասնչորսերորդ կետ. ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին (առաջին մաս)

Ավարտելով առաջնորդողների և աշխատողների տասներեքերորդ պարտականության մասին հաղորդակցությունը՝ այսօր կհաղորդակցվենք տասնչորսերորդի մասին։ Տասնչորսերորդ պարտականության բովանդակությունը որոշ առումներով նման է տասներեքերորդին։ Այն կոնկրետ աշխատանքը, որն առաջնորդողներն ու աշխատողները պետք է կատարեն տասնչորսերորդ պարտականության մեջ, ոչ միայն վերաբերում է հակաքրիստոսներին, այլև ներառում է տարբեր չար մարդկանց՝ դարձնելով դրա շրջանակն ավելի լայն, քան տասներեքերորդը։ Նախքան տասնչորսերորդ պարտականության մասին հաղորդակցվելը՝ եկեք կարդանք դրա բովանդակությունը։ (Առաջնորդողների և աշխատողների տասնչորսերորդ պարտականությունը՝ «Ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին»։) Այս նախադասությունը երկար չէ, բայց երբ խոսքը վերաբերում է այն կոնկրետ աշխատանքին, որն առաջնորդողներն ու աշխատողները պետք է կատարեն, այն այնքան էլ պարզ չէ, որքան թվում է արտաքուստ։ Որո՞նք են առաջնորդողների և աշխատողների կոնկրետ պարտականությունները, որոնք նշված են այս նախադասության մեջ։ Ովքե՞ր են այն աշխատանքի թիրախները, որն առաջնորդողներն ու աշխատողները պետք է իրականացնեն։ (Տարբեր չար մարդիկ և հակաքրիստոսներ։) Ո՞րն է այն կոնկրետ աշխատանքը, որը պետք է կատարվի։ (Անհապաղ զանազանել նրանց։ Զանազանելուց հետո հեռացնել կամ վտարել։) Անհապաղ զանազանում՝ առանց ձգձգելու․ հենց որ նշանները բացահայտվեն, ճշգրիտ դատողություններ և բնորոշումներ պետք է արվեն, որին պետք է հաջորդի տվյալ անհատների հետ հարցի լուծումը՝ նրանց հեռացնելով։ Իրականում այն կոնկրետ աշխատանքը, որն առաջնորդողներն ու աշխատողները պետք է կատարեն, բաղկացած է երկու առաջադրանքից՝ մարդկանց զանազանելը և խնդիրները լուծելը։ Առաջին հայացքից այն այսքան պարզ է թվում՝ նախ զանազանել, ապա անհապաղ մշակել լուծումներ և միջոցներ՝ թիրախավորելով տարբեր չար մարդկանց և հակաքրիստոսներին, որոնց Աստծու տունը պահանջում է հեռացնել կամ վտարել։ Այս տեսանկյունից թվում է, թե առաջնորդողների և աշխատողների համար հեշտ է լավ կատարել այս աշխատանքը և իրականացնել այս պարտականությունը՝ առանց մեծ դժվարության, քանի որ Աստծու տունը նախկինում ծավալուն հաղորդակցություն է անցկացրել տարբեր մարդկանց զանազանելու և հեռացնելու մանրամասների շուրջ, և այդ հարցի վերաբերյալ շատ բան է ասվել։ Արտաքուստ տասնչորսերորդ պարտականության մեջ ներառված աշխատանքը որոշ առումներով նման է թվում նախկինում հաղորդակցված տասներկուերորդ և տասներեքերորդ պարտականությունների կոնկրետ բովանդակությանը, բայց տասնչորսերորդ պարտականության մեջ առաջնորդողների և աշխատողների կողմից կատարվող աշխատանքի թիրախները ոչ միայն հակաքրիստոսներն են, այլև տարբեր չար մարդիկ։ Սա ընդլայնում է շրջանակը՝ ներառելով տարբեր տեսակի չար մարդկանց, ինչը պահանջում է համակարգված և կոնկրետ հաղորդակցություն։ Քանի որ խոսքը ոչ թե մեկ տեսակի չար մարդու դրսևորումների մասին է, այլ տարբեր տեսակների, երբ առաջնորդողների և աշխատողների հետ տասնչորսերորդ պարտականության մասին հաղորդակցվենք, կկենտրոնանանք այս աշխատանքի թիրախները հստակեցնելու վրա։ Սա մի կողմն է։ Բացի այդ, հաջորդիվ մանրամասն կհաղորդակցվենք այն մասին, թե հատկապես ինչպես վարվել այս մարդկանց հետ՝ արդյոք սահմանափակել, մեկուսացնել, հեռացնել, թե վտարել նրանց։

Ինչ է եկեղեցին

Նախքան այս աշխատանքի մասին մանրամասն հաղորդակցվելը՝ եկեք նախ հաղորդակցվենք մի կողմնակի թեմայի շուրջ։ Այս կողմնակի թեման կարող է հանրահայտ լինել, կամ այն կարող է մի թեմա լինել, որի մասին կոնկրետ հասկացողություն չունեք։ Ո՞րն է թեման։ Այն է՝ «Ի՞նչ է եկեղեցին»։ Ի՞նչ կասեք այս թեմայի մասին։ Ոմանք կարող են ասել. «Դու հաղորդակցվում ես առաջնորդողների և աշխատողների պարտականությունների մասին, ուստի պարզապես հաղորդակցվիր կոնկրետ դրա մասին։ Ինչո՞ւ հաղորդակցվել այն մասին, թե ինչ է եկեղեցին։ Արդյոք դա կապ ունի՞ այս թեմայի հետ»։ Առաջին հայացքից կարող է թվալ, որ այն կապ չունի, և ոմանք նույնիսկ կարող են ասել․ «Սա միանգամայն կապ չունեցող թեմա է։ Ինչո՞ւ այն առաջ քաշել հաղորդակցության համար»։ Անկախ նրանից, թե ինչպես եք մտածում, մի կողմ դրեք այս մտքերը և նախ խորհեք, թե ինչ է եկեղեցին։ Երբ այս բառի՝ «եկեղեցի» անվանման սահմանումը հստակորեն հաղորդակցվի, կիմանաք, թե ինչու ենք հաղորդակցվում այս թեմայի շուրջ։

I. Եկեղեցու մի քանի հասկացողությունները

, Եկեղեցու մասին հաղորդակցվել նշանակում է տրամադրել «եկեղեցի» անվանման հստակ և ճշգրիտ բացատրությունը. դա նշանակում է հաղորդել «եկեղեցի» եզրույթի կոնկրետ և ճշգրիտ սահմանումը։ Նախ՝ կարող եք քննարկել, թե ինչպես եք հասկանում և ըմբռնում «եկեղեցի» եզրույթը։ Ի՞նչ է եկեղեցին։ Եկեք սկսենք տեսական բացատրությունից և ապա անցնենք ավելի կոնկրետ և համեմատաբար գործնական սահմանման։ (Իմ հասկացողությունն այն է, որ եկեղեցի է կոչվում մի վայր, որտեղ հավաքվում են Աստծուն անկեղծորեն հավատացող և ճշմարտությանը ձգտող եղբայրներն ու քույրերը՝ Աստծուն երկրպագելու համար։) Այս սահմանումը վերաբերում է նրան, թե ինչպիսի վայր է եկեղեցին. այն հիմնականում շոշափելի, ֆիզիկական միավոր է։ Սա տեսական սահմանում է։ Այս սահմանումը ճշգրի՞տ է։ Կա՞ն արդյոք անճշտություններ։ Տեսության առումով այս սահմանումն ընդունելի է։ Ո՞վ կարող է ավելացնել։ (Ես մի փոքր կավելացնեմ։ Աստծու հայտնվելու և գործի ու Նրա կողմից ճշմարտությունն արտահայտելու շնորհիվ մարդկանց մի խումբ կա, որը հետևում է Աստծուն. այն կոլեկտիվը, որը նրանք կազմում են, կոչվում է եկեղեցի։) Այս սահմանումը նկարագրում է, թե ինչպիսի կոլեկտիվ է եկեղեցին։ Սա նույնպես պաշտոնական, տեսական սահմանում է։ (Ես կավելացնեմ, որ մարդկանց այս խումբն ունի Սուրբ Հոգու գործը, և երբ հավաքվում են Աստծու խոսքերը կարդալու, կա Սուրբ Հոգու լուսավորությունը, և նրանք ի վիճակի են կիրարկելու ճշմարտությունը և աճելու կյանքում։ Եկեղեցին նման մարդկանց հավաքույթ է։) Եկեղեցու սահմանման այս հավելումը նկարագրում է, թե ինչպիսի հավաքույթ է այն. այս հավաքույթի որոշիչն Աստծու խոսքերն ուտելն ու խմելն է, Սուրբ Հոգու գործն ունենալը և կյանքում աճելը։ Սա նույնպես հիմնականում եկեղեցու պաշտոնական, տեսական սահմանում է։ Էլի հավելումներ կա՞ն։ (Դա մարդկանց մի խումբ է, որն Աստծու խոսքերն ընդունում է որպես կիրարկման սկզբունք, և որը ղեկավարվում է ճշմարտության և Քրիստոսի կողմից։ Այս խումբը կարող է փորձառաբար ապրել Աստծու գործը, ընդունել ճշմարտությունը, աճել կյանքում և փրկվել։ Նման խումբը կոչվում է եկեղեցի։) Այս «խումբը» նույնական է քիչ առաջ նշված «կոլեկտիվին»։ Էլի հավելումներ կա՞ն։ Եթե այլևս հավելումներ չունեք, կարող եք վերաշարադրել վերը նշված չորս հասկացողությունները. այն է՝ թե կոնկրետ ինչն եք համարել եկեղեցու սահմանումն Աստծուն ձեր հավատալու սկզբից մինչև հիմա։ Այն տեսականորեն սահմանելը պետք է որ հեշտ լինի, ճի՞շտ է։ Օրինակ՝ Աստծուն անկեղծորեն հետևող և երկրպագող մարդկանց կոլեկտիվը կարող է կոչվել եկեղեցի. կամ մի խումբ, որը հետևում է Աստծու կամքին, ձգտում է Աստծուն հնազանդվելուն և երկրպագում է Աստծուն, կարող է կոչվել եկեղեցի. կամ մի խումբ, որն ունի Սուրբ Հոգու գործը, Սուրբ Հոգու ուղղորդումը և Աստծու ներկայությունը, և ի վիճակի է երկրպագելու Աստծուն, կարող է կոչվել եկեղեցի։ Մի՞թե սրանք եկեղեցու տեսական սահմանումներ չեն։ (Այո։) Դուք բոլորդ հասկանում եք և գիտեք այս որոշիչների բովանդակությունը եկեղեցու սահմանման մեջ, ճի՞շտ է։ (Այո։) Ուրեմն՝ կրկնեք այն։ (Եկեղեցին վերաբերում է Աստծուն անկեղծորեն հավատացող և Քրիստոսին հետևող մարդկանց կոլեկտիվին։ Ճշմարիտ եկեղեցին ունի Սուրբ Հոգու գործը և Աստծու ուղղորդումը. այն ղեկավարվում է Քրիստոսի և ճշմարտության կողմից, այստեղ են Աստծուն հետևողներն ուտում և խմում Աստծու խոսքերը, փորձառաբար ապրում Աստծու գործը և ունեն կյանքի մուտք։ Սա ճշմարիտ եկեղեցի է։ Եկեղեցին տարբերվում է կրոնական համայնքներից։ Եկեղեցին չի զբաղվում կրոնական ծեսերով կամ Աստծուն երկրպագելու արտաքին ձևերով։) Սա հիմնականում եկեղեցու տեսական սահմանումն է։ Օրինակ՝ եկեղեցին սահմանել որպես մի վայր, որտեղ հավաքվում են Աստծու կողմից կանչված մարդիկ, կամ եկեղեցին սահմանել որպես մարդկանց կոլեկտիվ, որոնք անկեղծորեն հավատում են, հետևում են, հնազանդվում են և երկրպագում են Աստծուն, կամ եկեղեցին սահմանել որպես Աստծու կողմից կանչված մարդկանց հավաքույթ և այլն. այս անվանումներն արտացոլում են եկեղեցու որոշ հիմնական հասկացողություններ կամ եկեղեցու սահմանումներ հավատացյալների տարբեր խմբերի կողմից։ Եկեք մանրամասնորեն չանդրադառնանք նրան, թե կոնկրետ ինչպես են տարբեր կրոններն ու հարանվանությունները սահմանում եկեղեցին. մեզ համար, ովքեր հետևում են Աստծուն, ո՞րն է եկեղեցու սահմանումը։ Դա ոչ այլ ինչ է, քան մարդկանց մի խումբ, որոնք անկեղծորեն հավատում են Աստծուն, ունեն Սուրբ Հոգու գործը, ունեն Աստծու ուղղորդումը և կարող են ուտել և խմել Աստծու խոսքերը, ձգտել ճշմարտությանը, ձգտել Աստծուն հնազանդվելուն և երկրպագել Աստծուն։ Անկախ նրանից, թե այն սահմանվում է որպես վայր, կոլեկտիվ, հավաքույթ, խումբ, համայնք, թե որևէ այլ բան՝ ինչ եզրույթ էլ որ օգտագործվի, սահմանման որոշիչները հիմնականում սրանք են։ Դատելով եկեղեցու վերաբերյալ մարդկանց հիմնական հասկացողությունից, այն որոշիչներից, որոնք օգտագործում եք «եկեղեցի» անվանումը սահմանելու համար, պարզ է, որ երբ մարդիկ հետևում են Աստծուն և հասկանում են որոշ ճշմարտություններ, նրանց հասկացողությունը եկեղեցու վերաբերյալ այն է, որ այն այլևս սովորական համայնք կամ խումբ չէ։ Փոխարենը՝ այն կապված է Աստծուն անկեղծորեն հավատալու, Աստծու խոսքերը կարդալու, Սուրբ Հոգու գործն ունենալու և Աստծուն հնազանդվելու ու երկրպագելու ունակության հետ, կամ կյանքի մուտքին, խառնվածքի փոփոխությանը, Աստծու համար վկայություն կրելուն և այլնին առնչվող կողմերի հետ։ Այս տեսանկյունից նայելով՝ այն բանից հետո, երբ Աստված սկսել է կատարել Իր գործը, «եկեղեցի» անվանումը մարդկանց մեծամասնության սրտերում ձեռք է բերել ավելի խորը, ավելի կոնկրետ հասկացողություն և ըմբռնում, մի բան, որ ավելի է համապատասխանում եկեղեցու վերաբերյալ Աստծու գաղափարին։ Այն այլևս այնքան պարզ բան չէ, որքան շենքը, հասարակական համայնքը, բաժանմունքը, հաստատությունը կամ որևէ այլ բան. ավելի շուտ՝ այն կապված է այնպիսի բաների հետ, ինչպիսիք են Աստծուն հավատալը, Աստծու խոսքերը, ճշմարտությունը և Աստծուն երկրպագելը։

II. Եկեղեցու գոյության արժեքը և աշխատանքը, որ այն անում է

Ինչ վերաբերում է եկեղեցու կոնկրետ հասկացությանը և սահմանմանը, հիմա չենք շտապի եզրակացություններ անել։ Այն բանից հետո, երբ ունենաք «եկեղեցի» անվանման կամ դրա սահմանման հիմնական հասկացությունը, ձեզ համար պա՞րզ են արդյոք այնպիսի բաներ, ինչպիսիք են եկեղեցու գոյության արժեքը, եկեղեցու գոյությամբ առաջացած գործը և այն դերը, որ եկեղեցին խաղում է մարդկանց մեջ։ Այս կողմերի բովանդակությունը նույնպե՞ս առնչվում է եկեղեցու սահմանմանը։ Պարզ ասած՝ այն, ինչ անում է եկեղեցին, նրա գոյության արժեքն է։ Վերցնենք, օրինակ, մի տուն՝ ո՞րն է այս տան նպատակը։ Ո՞րն է դրա արժեքն ու նշանակությունն այն մարդկանց համար, ովքեր ապրում են դրանում և օգտագործում են այն։ Առնվազն՝ այն ապահովում է ապաստան քամուց և անձրևից, ինչը դրա արժեքներից մեկն է. մեկ այլ արժեքն այն է, որ երբ ուժասպառ ես և հոգնած, և գնալու տեղ չունես, տունն այն վայրն է, որտեղ կարող ես հանգստանալ և լինել խաղաղության ու գոհունակության մեջ։ Այս տունը կոչվում է օջախ, բայց ո՞րն է դրա գործառույթը քեզ համար։ Այն ապահովում է ապաստան քամուց և անձրևից, հանգիստ, թուլացում, ազատություն վայելելու հնարավորություն և այլն. այս գործառույթներն այս տան արժեքն են քեզ համար։ Հիմա, մեկ անգամ ևս, ո՞րն է եկեղեցու դերը։ Ո՞րն է դրա ձևավորման և գոյության արժեքն ու նշանակությունը։ Պարզ ասած՝ ի՞նչ է անում եկեղեցին, ի՞նչ դեր է այն խաղում։ Արդյոք ձեզ համար պա՞րզ է սա։ Ի՞նչ կոնկրետ աշխատանք կամ աշխատանքի տեսակ պետք է կատարի եկեղեցին, և ի՞նչ պետք է ներառի դրա աշխատանքի շրջանակը, որպեսզի այն կոչվի եկեղեցի, որպեսզի այս աշխատանքը լինի այն, ինչ պետք է անի ճշմարիտ եկեղեցին։ Սա այն կոնկրետ բովանդակության մի մասն է, որի մասին պետք է հաղորդակցվել եկեղեցու սահմանման վերաբերյալ։ Նախ՝ կոնկրետ ի՞նչ աշխատանք է կատարում եկեղեցին։ (Հիմնականում այն տարածում է Աստծու խոսքերը, վկայում է Աստծու գործի մասին և տարածում է ավետարանը՝ թույլ տալով ավելի շատ մարդկանց գալ Աստծու առաջ և ընդունել Նրա փրկությունը։) Սա կոնկրետ առաջադրա՞նք է։ (Այո։) Սա եկեղեցու գոյության նշանակությունն է և այն կոնկրետ առաջադրանքներից մեկը, որն այն պետք է կատարի, բայց դա ամենը չէ։ Աստծու խոսքերը տարածելը և Աստծու գործի մասին վկայելը կոնկրետ առաջադրանք է։ Ո՞վ է պատասխանատու այս առաջադրանքի համար։ Դա ներկայիս ավետարանչական թիմն է։ Էլ ի՞նչ աշխատանք է կատարում եկեղեցին։ (Կազմակերպում է եղբայրներին և քույրերին՝ հավաքվելու միասին, ուտելու և խմելու Աստծու խոսքերը և հաղորդակցվելու Աստծու խոսքերի մասին՝ հնարավորություն տալով նրանց շարունակաբար հասկանալ ճշմարտությունը և բնականոն կերպով կատարել իրենց պարտավորությունները։) Այս կոնկրետ առաջադրանքն այն է, որ առաջնորդի մարդկանց ուտել և խմել Աստծու խոսքերը, հասկանալ ճշմարտությունը և բնականոն կերպով կատարել իրենց պարտավորությունները։ Աստծու խոսքերը տարածելը եկեղեցու գլխավոր և կարևոր առաջադրանքն է։ Մարդկանց առաջնորդելն ուտել և խմել Աստծու խոսքերը, հասկանալ ճշմարտությունը և բնականոն կերպով կատարել իրենց պարտավորությունները եկեղեցու էական աշխատանքն է. սա ներքին ուղղվածություն ունի։ Այս երկու առաջադրանքները՝ մեկն արտաքին, մյուսը ներքին, այն աշխատանքն են, որն առաջանում է եկեղեցու գոյության արդյունքում։ Կարելի է նաև ասել, որ դրանք երկու կարևոր առաջադրանքներ են, որոնք եկեղեցին պետք է կատարի։ Կա՞ն արդյոք ուրիշներ։ (Մեկ այլ առաջադրանք է մարդկանց առաջնորդելը՝ փորձառաբար ապրելու Աստծու դատաստանը, որպեսզի մաքրագործվեն և հասնեն խառնվածքի փոփոխության։) Սա եկեղեցու կոնկրետ ներքին առաջադրանք է։ Այս բոլոր առաջադրանքները, որոնք նշեցիք, հիմնականում ներկայացուցչական են։ Աստծու գործը փորձառաբար ապրելը, ինչպես օրինակ՝ տարբեր միջավայրեր փորձառաբար ապրելը, դատաստան, հանդիմանություն, էտում և այլն փորձառաբար ապրելը, ի վերջո խառնվածքի փոփոխության հասնելը և փրկություն ձեռք բերելը, կոնկրետ առաջադրանք է։ Սա այն ազդեցությունն ու հետևանքն է, որ եկեղեցու ձևավորումն ու գոյությունն ունենում են մարդկանց վրա։ Աստծու խոսքերը տարածելու և Աստծու մասին վկայելու աշխատանքը ոչ միայն իրականացվում է ավետարանչական թիմի կողմից. այն նաև իրագործվում է տարբեր փորձառական վկայությունների հոդվածների, օրհներգերի, տարբեր տեսանյութերի և ֆիլմերի և այլնի միջոցով, որոնք նույնպես կոնկրետ բովանդակություն և նախագծեր են, որոնք ներառված են Աստծու խոսքերը տարածելու աշխատանքի մեջ։ Բացի այդ, կան առաջադրանքներ՝ կապված եկեղեցական կյանքի հետ. ուտել և խմել Աստծու խոսքերը՝ ճշմարտությունը հասկանալու համար, ի վիճակի լինել հնազանդվել Աստծուն և ճանաչել Աստծուն, և փորձառաբար ապրել Աստծու գործը և Աստծու կողմից ստեղծված տարբեր միջավայրերը պարտավորություններ կատարելու գործընթացում, որպեսզի հասնեն խառնվածքի փոփոխության և ձեռք բերեն փրկություն։ Սրանք մի քանի առաջադրանքներ են, որոնք առաջանում են եկեղեցու գոյության հիման վրա՝ դրա ձևավորումից հետո։ Բացի այս հիմնական առաջադրանքներից, կա՞ն արդյոք երկրորդական առաջադրանքներ։ Որո՞նք են երկրորդական առաջադրանքները։ Դրանք վերաբերում են ոչ կարևոր կամ ընդհանուր գործերի աշխատանքին, որը, սակայն, նաև որոշակի օգուտներ ունի Աստծու ընտրյալ մարդկանց համար՝ ճշմարտությանը ձգտելու և իրենց պարտավորությունները կատարելու հարցում. այս աշխատանքը կարող է դրականորեն ազդել մարդկանց կյանքի աճի և հարցերի վերաբերյալ նրանց տեսակետների փոխակերպման վրա։ Հատուկ հանգամանքներում արդյո՞ք մարդկանց ֆիզիկական գոյատևման հետ կապված ընդհանուր գործերի աշխատանքը, որն առաջանում է եկեղեցական աշխատանքից, համարվո՞ւմ է եկեղեցու անհրաժեշտ աշխատանք։ Օրինակ՝ հողագործությունը, անասնապահությունը և այլ գործունեություններ, որոնք ապահովում են որոշակի անհրաժեշտ սնունդ իրենց պարտավորությունները կատարողների համար. Արդյո՞ք սրանք համարվում են եկեղեցու էական աշխատանք։ (Ոչ։) Իսկ ի՞նչ կասեք համակարգիչներ, սարքավորումներ և այլ բաներ տրամադրելու մասին նրանց՝ ովքեր կատարում են իրենց պարտավորությունները. արդյոք սրանք համարվո՞ւմ են եկեղեցու էական աշխատանք։ (Ոչ։) Ապա ինչի՞ն է վերաբերում եկեղեցու էական աշխատանքը։ Սա ներառում է եկեղեցու սահմանումը։ Եկեղեցու վերաբերյալ ձեր նախկին սահմանումները լավն էին. բավականին գոհ էի դրանցից, քանի որ ձեր սահմանումների որոշիչները կապված են այնպիսի բարձրագույն ճշմարտությունների հետ, ինչպիսիք են մարդկանց կյանքի մուտքը, նրանց ճշմարիտ հավատն առ Աստված և Նրան հետևելը, Աստծուն ճանաչելը և նույնիսկ խառնվածքի փոփոխությունը, Աստծուն հնազանդվելը և Աստծուն երկրպագելը։ Այս կետի լույսի ներքո՝ եկեղեցու գոյությունը ամենևին էլ մարդկանց մարմնավոր կյանքի և շահերի հետ կապված բաների համար չէ, ինչպես օրինակ՝ նրանց տաք և կուշտ պահելը, նրանց առողջ պահելը կամ նրանց ապագայի մասին հոգալը։ Եկեղեցին գոյություն չունի մարդկանց ֆիզիկական գոյատևումն ապահովելու համար կամ մարդկանց թույլ տալու ավելի լավ վայելել մարմնական կյանքը։ Ոմանք ասում են՝ «դա ճիշտ չէ։ Մեր ֆիզիկական կյանքն ու գոյատևումը նշված են Աստծու խոսքերում, որոնք մեզ ասում են սովորել որոշ ժամանակակից արվեստներ և գիտելիքներ առողջ մնալու մասին։ Արդյո՞ք սրանք կապված չեն մեր գոյատևման հետ»։ Արդյո՞ք սրանք համարվում են եկեղեցու էական աշխատանք։ (Ոչ։) Քանի որ եկեղեցին բաղկացած է Աստծուն հավատացողներից, և մարդկանց կյանքը բնականաբար ներառում է սնունդ, հագուստ, կացարան, տրանսպորտ և ամենօրյա անհրաժեշտություններ, եկեղեցին հարակից կերպով օգնում է մարդկանց լուծել այս խնդիրները։ Երբ սրանք լուծվում են, մարդիկ մտածում են՝ «եկեղեցին նաև պատասխանատու է մեր ամենօրյա կարիքների համար։ Սա եկեղեցու կանոնավոր աշխատանքն է և դրա էական աշխատանք է»։ Արդյոք սա թյուրիմացություն չէ՞։ (Այո։) Ի՞նչն է առաջացնում այս թյուրիմացությունը։ (Նրանց համար պարզ չէ, թե որն է եկեղեցու էական աշխատանքը։) Ինչո՞ւ նրանց համար դեռևս պարզ չէ սա նույնիսկ հիմա։ Արդյոք խնդիր չկա՞ նրանց ըմբռնման հետ։ (Այո։) Ինչո՞ւ նրանց ըմբռնման հետ խնդիր կա։ Սա որակի հարց է։ Ի վերջո, դա հանգում է ցածր որակի։

Ինչ վերաբերում է եկեղեցու էական աշխատանքին, քիչ առաջ նշվեց երեք կետ։ Մեկն Աստծու խոսքերի մասին վկայելն ու դրանք տարածելն է։ Մյուսը՝ մարդկանց առաջնորդելն է ուտելու և խմելու Աստծու խոսքերը, մտնելու Աստծու խոսքերի իրականության մեջ և օգնելու մարդկանց հասկանալ ճշմարտությունը, կիրարկել Աստծու խոսքերը և ավելի լավ կատարել իրենց պարտավորությունները։ Եվ մյուսը՝ մարդկանց առաջնորդելն է փորձառաբար ապրելու Աստծու գործը, փորձառաբար ապրելու Աստծու գերիշխանությունը և ազատվելու իրենց ապականված խառնվածքից՝ հասնելու Աստծու խոսքերը հասկանալու վրա հիմնված խառնվածքի փոփոխության։ Այս ամենի նպատակն է, որ մարդիկ փրկություն ձեռք բերեն։ Լավ աշխատանք կատարեցիք՝ նշելով այս երեք կետերը. դրանք այն աշխատանքն են, որը եկեղեցին պետք է կատարի, և եկեղեցու գոյության արժեքն ու նշանակությունը մարդկության, եկեղեցու անդամների և Աստծու ընտրյալ մարդկանց համար։ Բայց սա բավականաչափ համապարփակ չէ։ Բացի այս էական առաջադրանքներից, կրկին մտածեք, թե եկեղեցիների կատարած այս աշխատանքը փորձառաբար ապրելուց զատ՝ ուրիշ ինչ էական օգուտներ են ստանում մարդիկ։ (Մարդիկ սովորում են զանազանել տարբեր մարդկանց, իրադարձություններ և բաներ։) Տարբեր մարդկանց, իրադարձություններ և բաներ զանազանելը որոշ չափով մոտ է. դա կապված է եկեղեցու էական աշխատանքի հետ։ Երբ խոսում ենք էական աշխատանքի մասին, խոսում ենք ներկայացուցչական առաջադրանքների մասին։ Այն, ինչի մասին քիչ առաջ հաղորդակցվեցինք, այն դրական ձեռքբերումներն են, որոնց հասնում են մարդիկ, կամ եկեղեցիների կողմից իրականացվող աշխատանքի մի մասը, որում մարդիկ ներգրավվում են կամ փորձառաբար ապրում։ Բացի այս էական առաջադրանքներից, եկեղեցու գոյության մեկ այլ արժեք է օգնել մարդկանց հասկանալ մարդկությանը, աշխարհը և խավարի ազդեցությունը։ Արդյո՞ք սա եկեղեցու էական առաջադրանք է՝ բացի այն երեք առաջադրանքներից, որոնց մասին հաղորդակցվեցիք։ Արդյո՞ք սա կոնկրետ առաջադրանք է։ (Այո։) Առաջին երեք առաջադրանքների հետ համեմատած՝ սա համարվում է երկրորդային առաջադրանք։ Ինչո՞ւ է այն համարվում երկրորդային։ Որովհետև դա մի արդյունք է, որին մարդիկ հասնում են առաջին երեք առաջադրանքները փորձառաբար ապրելու միջոցով. դրան հասնում են Աստծու գործը փորձառաբար ապրելու, Աստծու խոսքերն ուտելու և խմելու, ճշմարտությունը հասկանալու, սեփական ապականված խառնվածքը հասկանալու և Աստծուն ճանաչելու միջոցով։ Արդյունքն այն է, որ մարդիկ սկսում են հասկանալ այս չարասեր մարդկությանը, այս խավար աշխարհը և խավարի ազդեցությունը։ Արդյո՞ք այս արդյունքն այժմ մասամբ ձեռք է բերվել։ (Այո։) Արդյո՞ք սա եկեղեցու գոյության արժեքը չէ։ Արդյո՞ք սա այն գործառույթն ու ազդեցությունը չէ, որ եկեղեցու գոյությունը պետք է ունենա Աստծուն հետևողների համար։ (Այո։) Մի կողմից՝ այն ունի այս օբյեկտիվ ազդեցությունը. բացի այդ, եկեղեցիները նաև դրականորեն և ակտիվորեն իրականացնում են այս աշխատանքը։ Ի՞նչ կոնկրետ նախագծեր են ներառված այս աշխատանքում։ Օրինակ՝ ֆիլմեր Աստծու ընտրյալ մարդկանց մասին, ովքեր փորձառաբար ապրում են ձերբակալություն և խոշտանգում. մի կողմից՝ սրանք վկայություններ են, որոնք ստեղծվել են Աստծուն հետևողների կողմից, երբ նրանք կրում են Սատանայի դաժան հալածանքը. մյուս կողմից՝ դրանք բացահայտում, թե ինչպես են այս չարասեր մարդկությունը, այս խավար աշխարհը և խավարի ազդեցությունները դիմադրում և դատապարտում Աստծուն և ճշմարտությանը, ինչպես նաև այն տարբեր եղանակները, որոնցով նրանք դաժանորեն հալածում են Աստծուն հետևողներին։ Մերկացնելով այս բաները՝ ֆիլմերն օգնում են մարդկանց հասկանալ մարդկությանը, աշխարհը և խավարի ազդեցությունն այս տեսանկյունից։ Ոմանք ասում են՝ «Ի՞նչ նկատի ունեք «մարդկությանը և աշխարհը հասկանալ» ասելով»։ Ի՞նչ եք կարծում, ի՞նչ է դա նշանակում։ (Հասկանալ մարդկության և աշխարհի խավարն ու չարասիրությունը, ինչպես նաև հասկանալ ողջ մարդկության՝ Աստծու թշնամիներ լինելու էությունը։) Ճիշտ է։ Դա նշանակում է հասկանալ մարդկության չարասիրությունն ու խավարը, հասկանալ ողջ մարդկության տգեղ դեմքերն ու իրական էությունը՝ որպես Աստծու թշնամիներ։ Խոշտանգումների մասին տեսանյութերը կամ անձնական փորձառական վկայություններն այս աշխատանքի կոնկրետ օրինակներ են, որոնք կատարում են եկեղեցիները։ Բացի այդ, ավանդական մշակույթի, մարդկային բարոյական հայացքների, որոշակի էթնիկ խմբերի կամ ռասաների մտքերի, ինչպես նաև Չինաստանում դաոսականության և կոնֆուցիականության ավանդական վարդապետությունների, որոշ կեղծ ճշմարտությունների և ընտանեկան կանոնների ու դաստիարակության մերկացումը, որոնք կապում են մարդկանց և սահմանափակում նրանց մտքերը. ո՞րն է սրանք մերկացնելու նպատակը։ Աշխատանքի ո՞ր կատեգորիային է սա պատկանում։ Արդյո՞ք այն բովանդակությունը, որը նախկինում մանրամասն վերլուծել եմ «Ցախի վրա քնելուն և լեղի լիզելուն» պատմության մեջ, աշխարհը, մարդկությանը և խավարի ազդեցությունը հասկանալու մի մասը չէ։ (Այո։) Սա այս աշխատանքի կոնկրետ բովանդակության օրինակ է։ Ուստի, այս աշխատանքը նույնպես կոնկրետ առաջադրանք է, որը եկեղեցին պետք է կատարի։ Ամփոփելով՝ եկեղեցու աշխատանքը, մի կողմից, մարդկանց դրականորեն ճշմարտության իրականություն առաջնորդելն է ճշմարտության միջոցով՝ առաջնորդելով նրանց հասնել Աստծուն հնազանդվելուն։ Մյուս կողմից՝ դա սատանայական, խավար աշխարհը բացահայտելն է, ճշմարտության և Աստծու նկատմամբ Սատանայի թշնամանքի տարբեր գործողությունները մերկացնելը և մարդկային հասարակության չար միտումները, ապականված մարդկության տարբեր գաղափարներն ու պատկերացումները, ինչպես նաև նրանց հերետիկությունները, մոլորությունները և այլն՝ մերկացնելը, որպեսզի մարդիկ կարողանան հասկանալ այս չարասեր դարաշրջանի իրական բնությունն ու էությունը։ Արդյո՞ք սա եկեղեցու էական աշխատանքը չէ։ (Այո։) Իրականում, արդեն շատ բան եք ստացել եկեղեցու աշխատանքից և զգալի օգուտներ եք քաղել։ Երբ խոսքը վերաբերում է եկեղեցու մարդկանց, անկախ նրանից՝ թե նրանք ճշմարտությամբ հետաքրքրվածներն են, թե հետաքրքրված չեն, Աստծուն երեքից հինգ տարի հետևելուց հետո, ճշմարտության մասին հաղորդակցվելու հավաքույթների, Աստծու խոսքերն աղոթք ընթերցելու և անհավատների հալածանքն ու զրպարտությունը, չար մարդկանց և հակաքրիստոսների, և ամեն տեսակ այլ մարդկանց, իրադարձությունների և բաների անհանգստությունները փորձառաբար ապրելու միջոցով, նրանք անգիտակցաբար կսկսեն զանազանել և հասկանալ այս խավար աշխարհը, չարասեր մարդկությանը, իշխող մարմիններին և ողջ աշխարհի խավարի ազդեցությունը։ Սրանք այն ձեռքբերումներն են, որոնց նրանք հասնում են։ Եվ ինչպե՞ս են առաջանում այս ձեռքբերումները։ Արդյո՞ք դրանք առաջանում են եկեղեցիների գոյության շնորհիվ։ Արդյո՞ք դրանք առաջանում են այն աշխատանքի շնորհիվ, որը կատարում են եկեղեցիները։ (Այո։) Մի կողմից՝ մարդիկ որոշակի հասկացողություն են ձեռք բերել Աստծու խոսքերի, գործի և բնույթի վերաբերյալ. մյուս կողմից՝ նրանք նաև ձեռք են բերել որոշակի համապատասխան գիտակցություն և զանազանելու ունակություն՝ աշխարհի, մարդկության և խավարի ազդեցության վերաբերյալ։ Այս երկու ձեռքբերումների արդյունքներն ու դրական ազդեցությունները մարդկանց վրա այն են, ինչին նրանք պետք է հասնեն՝ փրկություն ձեռք բերելու համար։

Եկեղեցու աշխատանքը կարելի է ամփոփել որպես Աստծու խոսքերն ու գործը տարածելը և դրանց մասին վկայելը, և մարդկանց առաջնորդելը՝ ուտելու և խմելու Աստծու խոսքերը, որպեսզի կարողանան հասկանալ ճշմարտությունը, կիրարկել Աստծու խոսքերը և ավելի լավ կատարել իրենց պարտավորությունները։ Բացի այդ, ճշմարտությունը հասկանալու հիման վրա կարող են փորձառաբար ապրել Աստծու գործը, ազատվել իրենց ապականված խառնվածքներից և հասնել խառնվածքի փոփոխության։ Բացի այս երեք ասպեկտներից՝ այն ներառում է մարդկանց օգնելը հասկանալ չարասեր մարդկությանը, խավար աշխարհը և խավարի ազդեցությունը։ Թեև եկեղեցու աշխատանքի նախագծերը շատ չեն, կոնկրետ բովանդակությունը հսկայական է։ Բովանդակությունն ամբողջությամբ վերաբերում է Աստծու խոսքերին, ճշմարտությանը, սեփական ապականված խառնվածքներից ազատվելուն և Աստծուն հնազանդվելուն՝ իհարկե, այն առավել ևս վերաբերում է փրկություն ձեռք բերելուն։ Սա է եկեղեցու գործառույթը և եկեղեցու գոյության արժեքը։ Եկեղեցու աշխատանքի յուրաքանչյուր կողմ սերտորեն կապված է Աստծու ընտրյալ մարդկանց կյանքի մուտքի հետ, քանի որ այն ներառում է, թե ինչպես են մարդիկ վերաբերվում Աստծու խոսքերին, նրանց վերաբերմունքն Աստծու հանդեպ, նրանց փրկությունը և նրանց հայացքներն ու վերաբերմունքն աշխարհի, մարդկության և խավարի ազդեցության նկատմամբ։ Կարճ ասած՝ եկեղեցու գոյությունը սերտորեն կապված է յուրաքանչյուրի հետ, և այն աշխատանքը, որում ներգրավված է եկեղեցին, իր գոյության արժեքի և նշանակության հետ մեկտեղ, անբաժանելի է յուրաքանչյուր մարդուց, ով ընդունում է Աստծու փրկությունը։

Եկեղեցու կոնկրետ աշխատանքի մասին հաղորդակցվելուց հետո՝ եկեք քննարկենք այն անպատշաճ սահմանումներն ու տեսակետները, որ մարդիկ ունեն «եկեղեցի» անվանման և եկեղեցու գոյության նշանակության վերաբերյալ։ Նախևառաջ՝ մարդիկ եկեղեցին ընկալում են որպես համեմատաբար ջերմ վայր, վայր, որը ջերմությամբ ու արևի լույսով է լցված, համեմատաբար բարյացակամ վայր, որտեղ չկան ընդհարումներ, պատերազմներ, սպանություններ կամ արյունահեղություն․ կատարյալ վայր, որին տենչում են մարդկանց սրտերը, և որը լի է երջանկությամբ։ Այստեղ չկա նախանձ ու վեճ, չկա խարդախություն, չար հոսանքներ կամ անհավատ աշխարհում գոյություն ունեցող որևէ այլ երևույթ։ Այն ընկալվում է որպես մի կատարյալ նավահանգիստ, որտեղ մարդիկ կարող են խարսխել իրենց սրտերը։ Անկախ նրանից, թե որքան գեղեցիկ են մարդկանց երևակայությունները «եկեղեցի» անվանման վերաբերյալ, ընդհանուր առմամբ՝ մարդիկ որոշակի հոգևոր նեցուկ են գտնում եկեղեցում։ Այս հոգևոր նեցուկը մարդկանց համար ավելի շոշափելի գործառույթ ունի. երբ նրանք դժվարությունների են բախվում, կարող են գալ եկեղեցի՝ կիսելու իրենց հոգսերը, իսկ եկեղեցին կարող է օգնել նրանց փարատելու անհանգստությունները և լուծելու իրենց դժվարությունները։ Օրինակ՝ եթե աշխատանքում կամ կյանքում դժվարությունների են բախվում, եթե երեխաներն անհնազանդ են, եթե ամուսինը կամ կինը սիրավեպ ունի, եթե կոնֆլիկտներ կան սկեսուրների և հարսների միջև, եթե վեճեր կան գործընկերների կամ հարևանների հետ, եթե երեխաներին նեղացնում են, եթե իրենց հողը զավթել է ինչ-որ տեղական բռնակալ և այլն․ երբ այս բաները տեղի են ունենում, մարդիկ հույս ունեն, որ եկեղեցում ինչ-որ մեկը կարող է պաշտպանել իրենց և օգնել լուծելու ու հարթելու այս հարցերը։ Մարդկանց մտքում եկեղեցին այդպիսի վայր է։ Անկասկած՝ մարդկանց մտքում եկեղեցին ապաստարան է, կատարյալ դրախտ, մի վայր՝ անհանգստությունները փարատելու և դժվարությունները լուծելու, բռնությունը վերացնելու և բարի մարդկանց խաղաղ ապրել թույլ տալու, ինչպես նաև արդարադատություն հաստատելու համար։ Եթե կյանքը դժվարանում է, եկեղեցին պետք է օգնություն տրամադրի. եթե ուտելու բանջարեղեն և եփելու բրինձ չկա, եկեղեցին պետք է բաժանի դրանք. եթե հագուստ չկա, եկեղեցին պետք է գնի այն. իսկ եթե ինչ-որ մեկը հիվանդանում է, եկեղեցին պետք է վճարի բուժման համար։ Երբ ինչ-որ մեկն աշխատանքում դժվարությունների է բախվում, եկեղեցու եղբայրներն ու քույրերը պետք է օգնության ձեռք մեկնեն, միջնորդներ գտնեն, կապեր օգտագործեն կամ ուղղություն ցույց տան։ Երբ ինչ ոչ մեկի երեխաները քոլեջի ընդունելության քննություններ են հանձնում, նրանք դիմում են եկեղեցուն՝ գտնելու ավելի շատ մարդկանց, որպեսզի աղոթեն իրենց համար՝ ձգտելով ապահովել, որ երեխաները կարողանան հաջողությամբ ընդունվել։ Անկախ նրանից, թե ինչ դժվարությունների է բախվում, քանի դեռ մարդը գալիս է եկեղեցի, այս բոլոր դժվարությունները կարող են լուծվել և հարթվել։ Նույնիսկ եթե մեկը չար մարդկանց ձեռքով անարգանքի է ենթարկվում, եկեղեցին՝ իր շատ մարդկանցով և մեծ ազդեցությամբ, կարող է հարթել դա։ Շատերի կողմից քաջալերված և աջակցություն ստացած՝ մարդն այլևս երկչոտ չի լինի կամ չի վախենա բռնակալների կողմից ճնշվելուց։ Նույնիսկ երբ հասարակության մեջ ճնշվում, մեկուսացվում և ամենուր խոչընդոտների է բախվում՝ առանց ապրուստի միջոց ունենալու, մարդը կարող է օգնություն և լավ խորհուրդ փնտրել եկեղեցում և գտնել համապատասխան աշխատանք։ Այս բոլորը և ավելին՝ այն դերերն են, որը մարդկանց կարծիքով եկեղեցին պետք է խաղա, և այն աշխատանքը, որը պետք է կատարի։ Դատելով մարդկանց մտքերից ու պատկերացումներից կամ նրանից, թե ինչ են պահանջում եկեղեցուց՝ պարզ է, որ անկասկած եկեղեցին դիտարկում են որպես բարեկեցության հաստատություն, բարեգործական կազմակերպություն, ամուսնության կամ աշխատողների հավաքագրման գործակալություն կամ Կարմիր խաչի ընկերություն։ Ոմանք նույնիսկ մտածում են, որ անկախ նրանից, թե որքան կարողունակ են, կամ ինչպիսին է իրենց կարգավիճակը հասարակության և մարդկության մեջ, միշտ հզոր հենարանի կարիք ունեն՝ ապավինելու համար։ Երբ հասարակության մեջ դժվարությունների են բախվում կամ առերեսվում իշխանություն ունեցողների հետ, նրանց պետք է հզոր ուժ, որը կկանգնի իրենց թիկունքին, կխոսի իրենց փոխարեն, որոշումներ կկայացնի իրենց փոխարեն և կպայքարի իրենց իրավունքների ու շահերի համար։ Նրանց տեսանկյունից եկեղեցին կարող է կատարել այս դերը և հասնել իրենց ակնկալած նպատակին, ուստի եկեղեցին դառնում է նրանց միակ ընտրությունը։ Ակնհայտ է, որ նրանք եկեղեցին դիտարկում են որպես հասարակական միություն կամ ասոցիացիա, ինչպես օրինակ՝ ուսուցիչների արհմիություն, տրանսպորտի արհմիություն, ֆերմերների ասոցիացիա, կանանց ասոցիացիա, տարեցների ասոցիացիա և այլն. այս տեսակի հասարակական խմբեր և կազմակերպություններ։ Անկախ նրանից, թե իրականում որոնք են եկեղեցու վերաբերյալ մարդկանց սահմանումները, դատելով եկեղեցու կատարած աշխատանքից և եկեղեցու ճշգրիտ սահմանումից՝ պարզ է, որ մարդկանց վերաբերմունքն ու պահանջները եկեղեցու նկատմամբ սխալ են և անվավեր, և մարդիկ չպետք է ունենան դրանք։ Եկեղեցին «հարուստներից խլելու և աղքատներին կերակրելու», բռնությունը վերացնելու և բարի մարդկանց խաղաղ ապրել թույլ տալու կամ արդարադատություն հաստատելու վայր չէ, առավել ևս այն աշխարհին օգնելու և մարդկանց փրկելու կամ մարդկանց անհանգստությունները փարատելու և նրանց դժվարությունները լուծելու վայր չէ։ Եկեղեցին բարեգործական կազմակերպություն չէ, բարեկեցության հաստատություն չէ և հասարակական միավորում չէ։ Եկեղեցու հիմնադրումն ու ներկայությունը հասարակական խմբի կամ կազմակերպության դեր կատարելու համար չէ։ Բացի այն մի քանի էական առաջադրանքներից, որոնք եկեղեցին պետք է ստանձնի, այն է՝ վկայել և տարածել Աստծու խոսքերը, առաջնորդել մարդկանց՝ ուտելու և խմելու Աստծու խոսքերը, փորձառաբար ապրելու Աստծու գործը և ազատվելու իրենց ապականված խառնվածքներից՝ փրկության հասնելու համար, եկեղեցին պարտավորություն չունի որևէ գործառույթ կամ օգնություն տրամադրելու հասարակությանը կամ որևէ էթնիկ խմբին։ Բացի այդ, եկեղեցին մարդկանց իրավունքների և շահերի համար պայքարելու վայր չէ և պարտավորություն չունի ապահովելու մարդկանց ֆիզիկական կյանքը, հասարակական կարգավիճակը, աշխատանքային կոչումները, աշխատավարձերը, սոցիալական բարեկեցությունը և այլն։ Մարդիկ իրենց պատկերացումներում հավատում են, որ եկեղեցու գործառույթներն են՝ վերացնել բռնությունը և թույլ տալ բարի մարդկանց խաղաղ ապրել, հաստատել արդարադատություն, փարատել մարդկանց անհանգստությունները և լուծել նրանց դժվարությունները, օգնել աշխարհին և փրկել մարդկանց, և պայքարել մարդկանց իրավունքների ու շահերի համար. հիմնականում այս գործառույթները։ Հետևաբար, մարդիկ հավատում են, որ եկեղեցին իրենց անմիջական օգնությունն է, և որ ցանկացած դժվարություն կարող է լուծվել և հարթվել եկեղեցու կողմից։ Ակնհայտ է, որ մարդիկ եկեղեցին համարում են հասարակական հաստատություն, կազմակերպություն կամ խումբ։ Սակայն, արդյո՞ք եկեղեցին նման հաստատություն է։ (Ո՛չ։) Եթե այն գործառույթներն ու դերերը, որոնց համար մարդկանց կարծիքով եկեղեցին գոյություն ունի, բռնությունը վերացնելը և բարի մարդկանց խաղաղ ապրել թույլ տալը, արդարադատություն հաստատելը, մարդկանց անհանգստությունները փարատելը և նրանց դժվարությունները լուծելը, աշխարհին օգնելը և մարդկանց փրկելը, մարդկանց իրավունքների ու շահերի համար պայքարելը և այլն, ապա այս եկեղեցին չի կարող եկեղեցի կոչվել, քանի որ այն ոչ մի կապ չունի Աստծու խոսքերի, Սուրբ Հոգու գործի կամ մարդկանց փրկելու Աստծու գործի հետ։ Նման խումբը կամ կազմակերպությունը պետք է պարզապես կոչվի խումբ կամ կազմակերպություն՝ ոչ մի առնչություն չունենալով եկեղեցու հետ, ոչ էլ որևէ կապ՝ եկեղեցու գործի հետ։ Եթե որևէ կազմակերպություն, Աստծուն հավատալու դրոշի ներքո, զբաղվում է այնպիսի գործունեություններով, ինչպիսիք են ծառայություններին հաճախելը, Աստծուն երկրպագելը, Աստվածաշունչ կարդալը, աղոթելը, օրհներգեր երգելը և փառաբանելը, կամ նույնիսկ եթե այն ունի պաշտոնական հավաքույթներ և երկրպագություն, ինչպես նաև այսպես կոչված Աստվածաշնչի ուսումնասիրության հանդիպումներ, աղոթքի հանդիպումներ, համագործակիցների հանդիպումներ, փոխանակման հանդիպումներ և այլն, անկախ նրանից, թե ինչ տեսակի անդամներ և կառուցվածք ունի այն, սրանք ոչ մի կապ չունեն ճշմարիտ եկեղեցու հետ։ Ուստի, կոնկրետ ի՞նչ է ճշմարիտ եկեղեցին։ Ինչպե՞ս է այն առաջանում։ Ճշմարիտ եկեղեցին ձևավորվում է Աստծու հայտնվելու, Նրա գործի և մարդկությանը փրկելու Նրա ճշմարտության արտահայտման համար։ Այն առաջանում է, երբ մարդիկ լսում են Աստծու ձայնը, դառնում դեպի Աստված և ենթարկվում Աստծու գործին։ Սա է ճշմարիտ եկեղեցին։ Եկեղեցին ոչ թե կազմակերպվում և հիմնվում է մարդկանց կողմից, այլ ստեղծվում է անձամբ Աստծու կողմից և առաջնորդվում ու հովվում՝ անձամբ Աստծու կողմից։ Հետևաբար, Աստված հանձնարարություններ ունի Իր եկեղեցիների համար։ Եկեղեցու առաքելությունն է՝ տարածել Աստծու խոսքերը, վկայել Աստծու գործի մասին և օգնել մարդկանց լսելու Աստծու ձայնը, վերադառնալու Աստծու ներկայությանը, ընդունելու Աստծու փրկությունը, փորձառաբար ապրելու Աստծու գործը՝ Աստծու փրկությունը ձեռք բերելու համար, և վկայություն կրելու Աստծու համար։ Այսքան պարզ մի բան։ Սա է եկեղեցու գոյության արժեքն ու նշանակությունը։

III. Եկեղեցու սահմանումը

Այն թեմայի շուրջ հաղորդակցվելուց հետո, թե ինչ է եկեղեցին, հիմա որոշակի հասկացողություն ունեք եկեղեցու ձևավորման, եկեղեցու կատարած աշխատանքի և դրա ձեռք բերած արդյունքների վերաբերյալ։ Կարող եք նաև հասկանալ եկեղեցու գոյության արժեքն ու նշանակությունը։ Ուստի, կարո՞ղ ենք արդյոք հիմա ճշգրիտ սահմանել, թե կոնկրետ ինչ է եկեղեցին։ Նախևառաջ՝ եկեղեցին մարդկանց հուզական մխիթարություն տրամադրելու վայր չէ, ոչ էլ մարդկանց կուշտ ու հագնված լինելն ապահովելու, կամ նրանց ապաստան տալու վայր է։ Եկեղեցին մարդկանց ֆիզիկական իրավունքներն ու շահերն ապահովելու կամ կյանքում նրանց հանդիպող դժվարությունները լուծելու վայր չէ։ Այն մարդկանց հոգևոր դատարկությունը լրացնելու և հոգևոր նեցուկ տրամադրելու վայր չէ։ Քանի որ եկեղեցիներն այն չեն, ինչ մարդիկ ենթադրում են՝ իրենց պատկերացումների և երևակայությունների համաձայն, ապա ո՞րն է եկեղեցու կոնկրետ սահմանումը։ Կոնկրետ ի՞նչ է եկեղեցին։ Աստվածաշնչում Տեր Հիսուսը հիմնարար նկարագրություն է տվել եկեղեցի անվանման վերաբերյալ։ Կոնկրետ ինչպե՞ս է Նա ասել դա։ («Որովհետև որտեղ երկու կամ երեք հոգի հավաքված են Իմ անունով, Ես այնտեղ՝ նրանց մեջ եմ» (Մատթեոս 18:20)։) Այս խոսքերը նշանակում են, որ անկախ նրանից, թե քանի մարդ է միասին հավաքված, քանի դեռ նրանք ունեն Սուրբ Հոգու գործը և զգում են Աստծուն այնտեղ՝ իրենց հետ, այդ վայրը եկեղեցի է. Հե'նց այդ։ Վերջին օրերին Աստված հայտնվել է գործելու և ճշմարտությունն արտահայտելու համար։ Երբ մարդիկ հավաքվում են՝ ուտելու և խմելու, աղոթքաընթերցելու և հաղորդակցվելու Աստծու խոսքերի շուրջ, Աստված ներկա է այնտեղ, ինչպես նաև Սուրբ Հոգու լուսավորությունը, ինչը նշանակում է, որ Աստված ճանաչում է այն որպես եկեղեցի։ Եթե մարդիկ հավաքվում են, բայց չեն ուտում և խմում Աստծու խոսքերը, եթե լոկ կրկնում են դատարկ հոգևոր վարդապետություններ և ի վիճակի չեն զգալու Սուրբ Հոգու գործը, ապա դա եկեղեցի չէ, քանի որ այն չի ճանաչվում Աստծու կողմից, և ուստի չունի Սուրբ Հոգու գործը։ Հավաքույթները, որտեղ Աստված ներկա է, օրհնված են և առաջնորդվում են Նրա կողմից, և երբ մարդիկ միասին հավաքվում են նման հավաքույթներում, անկախ նրանից՝ ուտում և խմում են Աստծու խոսքերը, հաղորդակցվում են ճշմարտության շուրջ, թե օգտագործում են ճշմարտությունը՝ խնդիրներ լուծելու համար, սրանք բոլորը կապված են Աստծու պահանջների և առաջնորդության հետ, և հետևաբար բոլորն օրհնված են Նրա կողմից։ Ահա թե ինչու, քանի դեռ որևէ տեսակի հավաքույթ ունի Աստծու ուղղորդումը, առաջնորդությունը և ներկայությունը, այն կարող է կոչվել եկեղեցի։ Սա եկեղեցու ամենապարզ, ամենահիմնարար սահմանումն է, և դա եկեղեցու սահմանումն էր Շնորհքի դարաշրջանում։ Այն ծնվել է այդ ժամանակվա Աստծու գործի համատեքստից և հետևաբար ճշգրիտ է ու ճշմարտացի։ Բայց վերջին օրերին դատաստանի գործի այս փուլի ընթացքում, քանի որ Աստված ավելի շատ խոսքեր է ասել և ավելի մեծ գործ է արել, եկեղեցու սահմանումը պետք է ավելի խորը լինի, քան Շնորհքի դարաշրջանի այդ հիմնարար սահմանումը։ Աստծու գործն ավելի առաջ է ընթացել։ Եկեղեցին այլևս լոկ չի բնութագրվում Սուրբ Հոգու գործով և Աստծու ներկայությամբ։ Այժմ Աստված անձամբ է գործում Իր եկեղեցիներում՝ ուղղորդելով և հովվելով դրանք. Աստծու ընտրյալ մարդիկ ի վիճակի են ուտելու և խմելու Նրա ներկայիս խոսքերը և հետևելու ու վկայություն կրելու Քրիստոսի համար։ Հետևաբար, վերջին օրերին եկեղեցու սահմանումն ավելի առաջադեմ է, քան Շնորհքի դարաշրջանում էր. այն ավելի խորը, ավելի ճշգրիտ և ավելի կոնկրետ նկարագրություն է, քան նախկինում, և այն, իհարկե, անբաժանելի է ճշմարտությունից և Աստծու խոսքերից։ Ուստի ո՞րն է եկեղեցին սահմանելու ամենաճշգրիտ և համապատասխան ձևը։ Նախ՝ հիմնական սահմանումը պետք է լինի Աստծուն անկեղծորեն հետևող մարդկանց խումբը։ Ավելի կոնկրետ՝ եկեղեցին մարդկանց խումբ է, ովքեր անկեղծորեն հետևում են Աստծուն, ղեկավարվում են Նրա խոսքերով, ձգտում են ճշմարտությանը, կիրարկում և փորձառաբար ապրում են Նրա խոսքերը և կարող են հնազանդվել ու երկրպագել Աստծուն, հետևել Նրա կամքին և հասնել Նրա պարգևած փրկությանը։ Այս սահմանման առանցքային մասը «մարդկանց խումբն» է։ Եկեղեցին վայր չէ, կամ կոլեկտիվ, կամ համայնք, առավել ևս այն լոկ հավատք ունեցող մարդկանց հավաքույթ չէ։ «Խումբը» կարող է բաղկացած լինել մոտ մեկ տասնյակ մարդկանցից, կամ երեսունից հիսուն մարդկանցից, կամ, իհարկե, նույնիսկ ավելի մեծ թվով մարդկանցից։ Կարող են հավաքվել միասին, կամ կարող են բաժանվել ավելի փոքր խմբերի՝ հավաքվելու համար. սա ճկուն է և փոփոխական։ Կարճ ասած՝ երբ Աստծու այս հետևորդները մեծարում, վկայում և երկրպագում են Նրան և հետևում են Նրա կամքին` նրանք եկեղեցի են։ Անկախ նրանից, թե նրանցից քանիսն են հավաքվում միասին, միևնույն է, եկեղեցի են։ Օրինակ՝ 50 հոգին կոչվում է փոքր եկեղեցի, իսկ 100 հոգին՝ մեծ եկեղեցի. եկեղեցու չափը որոշվում է անդամների թվով։ Կան մեծ, միջին և փոքր չափի եկեղեցիներ, եկեղեցում մարդկանց թիվը հաստատուն չէ։ Եկեք ևս մեկ անգամ նայենք եկեղեցու սահմանմանը․ մարդկանց խումբ, ովքեր անկեղծորեն հետևում են Աստծուն, ղեկավարվում են Նրա խոսքերով, ձգտում են ճշմարտությանը, կիրարկում և փորձառաբար ապրում են Նրա խոսքերը և կարող են հնազանդվել ու երկրպագել Աստծուն, հետևել Նրա կամքին և հասնել Նրա պարգևած փրկությանը։ Ինչո՞ւ է եկեղեցին այսպես սահմանվում։ Որովհետև Աստված ուզում է գործել եկեղեցիներում, և Աստված ցանկանում է փրկել մարդկանց այդ խմբին։ Միայն մարդկանց այսպիսի խումբը կարող է եկեղեցի կոչվել։ Եվ միայն այն ժամանակ, երբ այսպիսի մարդկանց խումբ է հավաքվում միասին, նրանք կարող են բնականոն կերպով ուտել և խմել Աստծու խոսքերը, կիրարկել դրանք, և ճշմարտապես աղոթել Աստծուն, հնազանդվել և երկրպագել Նրան։ Մարդկանց այդ խումբը ղեկավարվում և առաջնորդվում է Աստծու խոսքերով, ուստի հենց մարդկանց նման խմբի միջոցով է առաջանում եկեղեցու սահմանումը։ Քանի որ կրոններում գտնվող մարդիկ չեն ընդունում ճշմարտությունը և չեն ընդունում Աստծու գործը, և Աստված չի փրկում նրանց, նրանք եկեղեցի չեն, նրանք կրոնական համայնք են։ Սա եկեղեցու և կրոնի միջև ամենահստակ տարբերությունն է։ Միայն եկեղեցին է ղեկավարվում Աստծու խոսքերով, և միայն անձամբ Քրիստոսի կողմից հովվվող եկեղեցին է ղեկավարվում Աստծու խոսքերով։ Ի՞նչ է նշանակում ղեկավարվել Աստծու խոսքերով։ Արդյո՞ք այստեղ պետք է նշենք Սուրբ Հոգու գործը կամ Սուրբ Հոգու ուղղորդումը, լուսավորությունը և լուսավորումը։ (Ո՛չ։) Ասե՛ք Ինձ՝ ո՞րն է ավելի գործնական՝ Աստծու խոսքերով ղեկավարվե՞լը, թե՞ Սուրբ Հոգու գործն ունենալը։ (Աստծու խոսքերով ղեկավարվելը։) Աստծու խոսքերով ղեկավարվելն ավելի գործնական է և ավելի կոնկրետ։ Սուրբ Հոգու գործը լոկ որոշակի լուսավորություն և լուսավորում է տրամադրում մարդկանց՝ օգնելու նրանց հասկանալ ճշմարտությունը և առաջնորդելու նրանց՝ գտնելու կիրարկման սկզբունքներն Աստծու խոսքերում։ Ձեռք բերված արդյունքն այն է, որ նրանք ղեկավարվում են Աստծու խոսքերով։ Եթե Սուրբ Հոգին չգործեր, մարդիկ դեռ կկարողանայի՞ն կատարել իրենց պարտավորությունները՝ հասկանալով Աստծու խոսքերը և ըմբռնելով սկզբունքները։ (Այո՛։) Այժմ Աստծու խոսքերն այնքան շատ են ասվել. մարդիկ հաճախ լսում են քարոզներ և կարող են հասկանալ Աստծու խոսքերը։ Նույնիսկ առանց Սուրբ Հոգու գործի՝ մարդիկ գիտեն, թե ինչ անել։ Նրանք, ովքեր սիրում են ճշմարտությունը, կարող են կիրարկել Աստծու խոսքերը և հնազանդվել Աստծու գործին, քանի դեռ հասկանում են ճշմարտությունը։ Նրանք, ովքեր չեն սիրում ճշմարտությունը, չեն հասկանա Աստծու խոսքերը, նույնիսկ եթե լսեն դրանք, և նույնիսկ եթե մի փոքր հասկանան, չեն ցանկանա կիրարկել և ուստի կարող են միայն դուրս թողնվել։ Վերջին օրերին Աստված ուղղակիորեն արտահայտում է ճշմարտությունը՝ այն մարդկանց, ում անձամբ առաջնորդում և հովվեում է։ Սուրբ Հոգու գործը միայն օժանդակ է։ Դա նման է նրան, երբ երեխան նոր է սովորում քայլել՝ երբեմն մեծահասակն օգնության ձեռք է մեկնում։ Հենց որ երեխան կարողանում է հաստատուն քայլել և վազել, այլևս կարիք չկա, որ ինչ-որ մեկն աջակցի նրան։ Հետևաբար, Սուրբ Հոգու գործը բացարձակ չէ, ոչ էլ վճռորոշ է։ Երբ մարդիկ ղեկավարվում են Աստծու խոսքերով, դա նշանակում է, որ հասկանում են Աստծու խոսքերը, հասկանում են ճշմարտությունը և գիտեն, թե ինչ են նշանակում Աստծու խոսքերը, և որոնք են այն սկզբունքներն ու չափանիշները, որոնք Աստված պահանջում է մարդկանցից, և որ կարող են հասկանալ ու կիրառել այդ սկզբունքներն ու չափանիշները։ Սա է նշանակում, որ մարդկանց սրտերը ղեկավարվում են Աստծու խոսքերով։ Աստված արդեն խոսել է այս բաների մասին բավարար հստակությամբ և պարզությամբ, ուստի այստեղ Սուրբ Հոգու գործը նշելու կարիք չկա։ Վերջին օրերին Աստված այնքան շատ ճշմարտություններ է արտահայտել՝ յուրաքանչյուր ճշմարտությունը դարձնելով պարզ և հասկանալի մարդկանց համար։ Հետևաբար, Սուրբ Հոգու գործն այնքան էլ կարևոր չէ և միայն օժանդակ է։ Միայն այն ժամանակ, երբ մարդիկ չեն հասկանում ճշմարտությունը, կամ երբ Աստված դեռ այդքան շատ խոսքեր չէր ասել նման հանգամանալիությամբ և հստակությամբ, Սուրբ Հոգին կատարում է օժանդակող, հուշող բնույթի որոշակի գործ, որը մարդկանց որոշակի պարզ լույս է տրամադրում և ծառայում է նրանց մի փոքր խթանելուն՝ օգնելով նրանց ճիշտ ընտրություններ կատարել և ճիշտ ճանապարհով քայլել իրենց կյանքում և տարբեր միջավայրերում։ Այժմ Աստծու խոսքերի դարաշրջանն է, որտեղ Աստված անձամբ է խոսում՝ մարդկությանն առաջնորդելու համար, և Աստծու խոսքերը գերիշխում են ամեն ինչում։ Սուրբ Հոգու գործը միայն օժանդակ է։ Երբ մարդիկ հասկանում են ճշմարտությունը, կարող են կիրարկել Աստծու խոսքերը և ապրել Աստծու խոսքերով, Աստծու մտադրությունները բավարարվում են։

Եկեք նայենք եկեղեցու հիմնական սահմանման առաջին արտահայտությանը՝ «Անկեղծորեն հետևում են Աստծուն»։ Այս «անկեղծորեն»-ը կոնկրետ իմաստ ունի։ Այն չի վերաբերում նրանց, ովքեր պարզապես ժամանակ են անցկացնում, ովքեր լոկ անվանապես են տեղ զբաղեցնում, ովքեր հացով են կշտանում, ովքեր փրկության համար ապավինում են շնորհին, կամ ովքեր ունեն որևէ թաքնված դրդապատճառ և նպատակ։ Ուստի, ի՞նչ է նշանակում «անկեղծորեն»։ Ամենահիմնական և ամենապարզ բացատրությունը սա է․ երբ մարդը լսում է Աստծու, ճշմարտության կամ Արարչի մասին, իր սրտում փափագ է զգում, հոժարակամ լքում է, հոժարակամ նվիրվում է, հոժարակամ դժվարություններ է կրում և պատրաստակամ է գալու Աստծու առաջ՝ ընդունելու Աստծու կանչը և թողնելու ամեն ինչ՝ Աստծուն հետևելու համար։ Քանի դեռ նա անկեղծ սիրտ ունի՝ դա բավական է։ Ոմանք ասում են՝ «Ինչո՞ւ Դու չես ասում, որ դա հավատքով լի մարդկանց խումբ է, որը հետևում է Աստծուն»։ Մարդիկ չեն կարող հասնել այդ մակարդակին։ Նրանցից, ովքեր այժմ կատարում են իրենց պարտավորությունները, ոմանք հավատացել են մոտ տասը տարի, իսկ ոմանք հավատացել են քսան կամ երեսուն տարի. այս անկեղծությունն ունենալը հիմնականում բավական է։ Այն որպես հավատքով լի սահմանելը ճշգրիտ չէ։ Եկեղեցու մեր սահմանումը հիմնված է հիմնական և կոնկրետ իրավիճակի վրա՝ առանց բառերից կախվելու կամ սահմանումն ու չափանիշը չափազանց բարձր դնելու, քանի որ դա ոչ գործնական կլիներ։ Ոմանք ասում են՝ ««Անկեղծորեն» և «հավատքով լի» ասելը բավական չէ։ Այն պետք է կոչվի Աստծուց վախեցող և չարից խուսափող արդար մարդկանց խումբ. դա հիանալի կլիներ»։ Եթե չափանիշն այսքան բարձր դնենք, ապա հաջորդող արտահայտությունները՝ «ձգտում են ճշմարտությանը, կիրարկում և փորձառաբար ապրում են Նրա խոսքերը», բոլորն ավելորդ կլինեին։ Առանցքայինն այն է, որ եկեղեցու բոլոր անդամները նրանք են, ում Աստված ցանկանում է փրկել։ Մարդկանց այս խումբը լի է Սատանայի ապականված խառնվածքներով և լի է Աստծու վերաբերյալ պատկերացումներով ու երևակայություններով։ Ավելի իրատեսորեն ասած՝ նրանք լի են ըմբոստությամբ, զուրկ են հնազանդությունից, չեն հասկանում ճշմարտությունը և ընդհանրապես Աստծու մասին գիտելիք չունեն. սա ամենաիրատեսական իրավիճակն է։ Հետևաբար, Աստծու աչքերում եկեղեցու անդամներն այսպիսի իրական իրավիճակում և փաստացի կարգավիճակում են։ Աստծու կողմից մարդկանց ընտրությունը հիմնված է այս հիմնական պայմանի վրա՝ արդյոք նրանք կարող են անկեղծորեն հետևել Աստծուն և իսկապես ծախսվել ու թողնել ամեն ինչ։ Ոմանք ասում են՝ «Եթե անկեղծ են, ապա ինչո՞ւ դեռևս չափազանց մեծ ցանկություններ ունեն։ Եթե անկեղծ են, ինչո՞ւ են դեռ ցանկանում օրհնություններ ստանալ»։ Սրանք աստիճանաբար կփոխվեն, երբ մարդիկ փորձառաբար ապրեն Աստծու գործը։ Հիմա մենք սահմանում ենք եկեղեցու հիմնական հասկացությունը։ Այս հիմնական հասկացությունը նվազագույն պահանջն ու ամենացածր չափանիշն է Աստծու կողմից մարդկանց ընտրության համար։ Այս չափանիշներն ամենևին դատարկ կամ չափազանցված չեն. դրանք հատկապես համահունչ են ձեր իրական իրավիճակին։ Այլ կերպ ասած՝ երբ Աստված ընտրում է ձեզ և որոշում է փրկել ձեզանից որևէ մեկին, սրանք են այն չափանիշները, որոնց Աստված նայում է։ Եթե բավարարում ես այս պահանջները, Աստծու կողմից բերվում ես Աստծու տուն և դառնում ես եկեղեցու անդամ։ Սա է իրական իրավիճակը։ Հետևաբար, եկեղեցու սահմանման առաջին արտահայտությունն է «անկեղծորեն հետևում են Աստծուն». սա համեմատաբար ճշգրիտ է։ Մարդկանց այս խումբը դեռ հեռու է Աստծուց վախենալուց և չարից խուսափելուց, հեռու է խավարի ազդեցությունից ազատվել կարողանալուց և հեռու է աշխարհի ու մեծ կարմիր վիշապի դեմ լիովին ըմբոստանալուց։ Հեռու են այս բոլոր բաներից։ Ինչո՞ւ։ Որովհետև սահմանումը հետագայում նշում է Աստծու խոսքերը կիրարկելուն ձգտել կարողանալը։ Ձգտելու գործընթացում, քանի որ մարդիկ ունեն ճշմարտությունը սիրող և ճշմարտությանը տենչացող սիրտ, կարող են փորձառաբար ապրել և կիրարկել Աստծու խոսքերը, և ի վերջո, կարող են երկրպագել Աստծուն։ Աստծուն երկրպագելը ենթադրում է հնազանդվել Աստծուն, լսել Աստծու խոսքերը, ընդունել Աստծու ներդաշնակեցումները և ընդունել Աստծու գերիշխանությունն ու կարգավորումները։ Ի վերջո, մարդկանց այս խումբը կարող է հասնել փրկության։ Սա է եկեղեցու անդամների փաստացի կարգավիճակն Աստծու աչքերում։ Մի՞թե սա ամենահիմնական պայմանը չէ։ (Այո՛։) Ոմանք ասում են՝ «Դու չնշեցիր Սատանայի ապականված խառնվածքներից ազատվելու և մաքրագործման հասնելու մասին։ Եկեղեցու այս սահմանումը չի ներառում սրանք»։ Արդյո՞ք դրանք ներառված են այս սահմանման մեջ։ (Այո՛։) Ո՞ր մասն է ներառում դրանք։ Աստծու խոսքերը կիրարկելուն ձգտելը։ Եթե կարող ես ձգտել կիրարկելու Աստծու խոսքերը, մի՞թե քո ապականված խառնվածքներն աստիճանաբար չեն լուծվում։ Մի՞թե ի վիճակի չես ազատվելու Սատանայի ապականված խառնվածքներից և հասնելու խառնվածքի փոփոխության։ (Այո։) Խառնվածքի փոփոխության հասնելու ժամանակահատվածում աստիճանաբար հասկանում ես Աստծու խոսքերը և լուծում քո սեփական ապականված խառնվածքները։ Երբ լուծում ես քո ապականված խառնվածքներից մի քանիսը, արդյո՞ք Աստծու հանդեպ քո հավատքն ու Աստծուն հնազանդվելը մեծանում են։ Արդյո՞ք կապ կա սրանց միջև։ (Այո՛։) Որքան շատ երկրպագես Աստծուն, այնքան շատ հնազանդություն կունենաս Աստծու հանդեպ։ Երբ Աստծու հանդեպ քո հնազանդությունը մեծանում է, մի՞թե չես մոտենում փրկության հասնելուն։ (Այո՛։) Ուստի, ի՞նչ տեսակ մարդիկ են այս խումբը։ Նրանք այն մարդիկ են, ովքեր կարող են հասնել փրկության։ Սա է եկեղեցու անդամների իրական իրավիճակը։ Ոմանք ասում են՝ «Եկեղեցու այս սահմանումը չի նշում այն աշխատանքը, որում ներգրավված է եկեղեցին»։ Արդյո՞ք այստեղ կա որևէ մաս, որը կապված է այն էական աշխատանքի հետ, որում ներգրավված է եկեղեցին։ (Փրկության հասնելուն ձգտելը։) Այս մասը սերտորեն կապված է։ Եկեղեցու կատարած աշխատանքը, լինի դա Աստծու խոսքերը տարածելը, թե մարդկանց Աստծու խոսքերն ուտելու և խմելու առաջնորդելը, օգնելը, որ մարդիկ ճանաչեն իրենց և ազատվեն Սատանայի ապականված խառնվածքներից, ի վերջո նպատակ ունի օգնելու մարդկանց հասնել փրկության։ Ուստի, կարո՞ղ եք արդյոք հիմա ընդունել եկեղեցու այս ամենահիմնական և ամենապարզ հասկացությունը։ (Այո՛։) Այս սահմանումը չափազանցված կամ դատարկ չէ, և այն չի օգտագործում վերամբարձ եզրույթներ ու արտահայտություններ, այլ ներառում է եկեղեցու ձևավորման կամ սահմանման համար ամենահիմնական կարիքները։

Արդյո՞ք հասկանում եք եկեղեցու հասկացության սահմանման նախապատմությունը հիմա, երբ բացատրեցի ձեզ։ (Այո՛։) Եթե այսպես չբացատրեի, կմտածեիք, որ եկեղեցու էական աշխատանքը և եկեղեցու սահմանումը շատ խորն են։ Հիմա, երբ հասկանում եք եկեղեցու սահմանումը, զգում եք, որ եկեղեցու ձեր ըմբռնումն այնքան մակերեսային է։ Եկեղեցու սահմանումը պարզաբանվել է. այն պարզապես այդքան գործնական է։ Որքան ավելի գործնական են բաները, այնքան ավելի հաճախ են մարդիկ զգում, որ դրանք մակերեսային են։ Իրականում, եթե ուշադիր նայես, այս սահմանման յուրաքանչյուր բառ կապված է և սերտորեն առնչվում է գործնական ու կոնկրետ իրավիճակներին և ամենևին մակերեսային չէ։ Եկեղեցու սահմանման առաջին արտահայտությունը հետևյալն է՝ «անկեղծորեն հետևում են Աստծուն»։ Այս «անկեղծորեն»-ն այն է, ինչ Աստված ուզում է։ Քանի՞ մարդ ունի նման անկեղծություն։ Արդյո՞ք հեշտ է մարդկանց համար ունենալ այս անկեղծությունը։ Հեշտ չէ։ Ինչ վերաբերում է «ղեկավարվում են Նրա խոսքերով»-ին, արդյո՞ք արդեն հասել ես դրան։ Կարծում ես, թե այս արտահայտությունը մակերեսային է և հեշտ է հասնել դրան։ Եթե Աստված ասում է՝ «Վե՛ր կաց, հետևի՛ր Ինձ և կատարի՛ր քո պարտավորությունը», և մարդիկ հնազանդվում են, արդյո՞ք դա նշանակում է, որ նրանք ղեկավարվում են Աստծու խոսքերով։ Սա միայն նշանակում է, որ մարդիկ պատրաստակամ են հավատալու և հետևելու Աստծուն, բայց նրանք չեն հասել այն կետին, որտեղ ղեկավարվում են Աստծու խոսքերով. նրանք դեռ շատ հեռու են դրանից։ Ի՞նչ պետք է ունենաս՝ Աստծու խոսքերով ղեկավարվելու համար։ Նվազագույն պահանջն այն է, որ պետք է հասկանաս Աստծու խոսքերը. պետք է իմանաս, թե ինչին են վերաբերում Աստծու խոսքերի պահանջները, ինչ սկզբունքներ են պահանջվում Աստծու խոսքերով, և տարբեր մարդկանց, իրադարձությունների և բաների բախվելիս՝ ինչպես կիրառել Աստծու խոսքերը, և ինչպես վերածել Աստծու խոսքերը քո կողմից կիրարկման՝ Աստծուն գոհացնելու համար։ Սա հեշտ չէ։ Աստծու խոսքերն ուտելու և խմելու, աղոթքաընթերցելու, փորձառաբար ապրելու և հասկանալու երկար ժամանակահատված, և Աստծու մտադրությունների ու Աստծու բնույթի հասկացողություն է պահանջվում՝ աստիճանաբար Աստծու խոսքերով որոշ չափով ղեկավարվելու համար։ Հետևաբար, «ղեկավարվում են Նրա խոսքերով» արտահայտությունը մակերեսին պարզ է թվում, ասես մարդկանց մեծամասնությունը ղեկավարվում է Աստծու խոսքերով, բայց իրականում դա այդպես չէ։ Դատելով մարդկանց փաստացի իրավիճակներից՝ պարզ է, որ այս արտահայտությունը լոկ Աստծու պահանջն է մարդկանցից, որին նրանք դեռևս ամենևին չեն հասել։ Հաջորդ արտահայտությունը՝ «կիրարկել Նրա խոսքերը», Աստծու պահանջն է մարդկանցից։ Դու դեռ չես հասել Աստծու խոսքերի կիրարկմանը. դու լոկ ձգտում ես կիրարկել Աստծու խոսքերը։ Ինչպե՞ս պետք է ձգտես դրան։ Երբ իրավիճակների ես բախվում, կիրարկի՛ր Աստծու պահանջների համաձայն։ Մի՛ ստիր. եղի՛ր ազնիվ մարդ։ Կարո՞ղ ես անել դա։ Դա հեշտ չէ անել։ Երբ էտվում ես, պետք է կարողանաս հնազանդվել և խորհել ու ճանաչել ինքդ քեզ, և կիրարկել ճշմարտության համաձայն։ Կարո՞ղ ես հասնել դրան։ Եթե դա ծանր է թվում, կամ եթե քո սեփական կամքը չափազանց ուժեղ է, և միշտ ուզում ես թույլ տալ, որ քո տաքարյունությունը պոռթկա, ապա պետք է ձգտես գործել սկզբունքների համաձայն և չդրսևորել քո տաքարյունությունը կամ չգործել ինքնակամ և կամայական կերպով. պետք է անես այնպես, ինչպես ասում են Աստծու խոսքերը, ընդունես էտումը, ճանաչես քո հանցանքները և հասկանաս, թե որտեղ ես սխալվել։ Սա կոչվում է Աստծու խոսքերը կիրարկելուն ձգտել։ Արդյո՞ք Աստծու խոսքերն սկսել կիրարկելը նշանակում է, որ մարդը փոխվել է։ Դա այդքան պարզ չէ։ Եթե ընտրվել ես որպես առաջնորդող կամ աշխատող, կարո՞ղ ես զերծ մնալ կամայական և ինքնակամ գործելուց։ Դա հեշտ չէ. այն պահանջում է, որ հասկանաս ճշմարտությունը, ի վիճակի լինես կիրարկելու Աստծու խոսքերը և փորձառաբար ապրես որոշ ժամանակ. միայն այդ ժամանակ կարող ես հասնել դրան։ Եթե ասում ես, որ ուզում ես կիրարկել Աստծու խոսքերը, բայց ունես միայն այս բանավոր պատրաստակամությունը և ոչ մի շարժառիթ քո սրտում, դա չի ստացվի։ Երբ սիրտդ հոժար է, և դու իսկապես ուզում ես կիրարկել ճշմարտությունը, կարող ես ճշմարտությունը կիրարկել։ Երբ քո սրտում չես ցանկանում կիրարկել ճշմարտությունը, նույնիսկ եթե երդում տաս, կամ եթե ուրիշներն աջակցեն քեզ, դա ոչ մի օգուտ չի տա։ Պետք է վճռականություն ունենաս, այսինքն՝ պետք է ունենաս սիրտ՝ Աստծու հանդեպ ահռելի ցանկությամամբ։ Պետք է իմանաս, թե ինչպես է Աստված սահմանում որևէ հարց և ինչ է Նա պահանջում դրա վերաբերյալ, գտնես և հավաքես Աստծու բոլոր խոսքերը, որոնք վերաբերում են այս հարցին, և ապա աղոթքաընթերցես ու հասկանաս դրանք։ Գրի՛ր դրանք նոթատետրում կամ դի՛ր այնտեղ, որտեղ հեշտությամբ կարող ես տեսնել։ Աշխատանքային ընդմիջումների ժամանակ նայի՛ր դրանք, կարդա՛, և ժամանակի ընթացքում անգիր կանես Աստծու այս խոսքերը և կպահես դրանք քո սրտում։ Ամեն օր խորհի՛ր Աստծու խոսքերի ճշմարիտ իմաստի շուրջ և մտորի՛ր, թե խոսելու և գործելու հատկապես որ ձևն է համարվում Աստծու խոսքերը կիրարկել։ Սա կոչվում է Աստծու խոսքերը կիրարկելուն ձգտել։ Արդյո՞ք հեշտ է հասնել դրան։ Հեշտ չէ. դա մի բան չէ, որին կարելի է հասնել մեկ գիշերվա ընթացքում կամ ջանքերի պոռթկումով։ Ոմանք ասում են՝ «Ես արյունով երդում եմ տալիս», բայց դա անօգուտ է։ Ասում ես՝ «Ես ծոմ կպահեմ և կաղոթեմ՝ առանց ուտելու կամ խմելու», բայց դա անօգուտ է։ Ասում ես՝ «Ես ամբողջ գիշեր արթուն կմնամ և կտառապեմ», բայց դա նույնպես անօգուտ է։ Պետք է ձգտես ճշմարտությանը. պետք է ունենաս ճշմարտությանը ձգտելու դրսևորումներ, և պետք է ունենաս ճշմարտությանը ձգտելու ուղի. պետք է ունենաս ճիշտ միջոցներ և մեթոդներ։ Անկախ նրանից, թե ինչ տեսակի միջոցներ կամ մեթոդներ ունես, չես կարող հեռանալ Աստծու խոսքերից. պետք է ջանք գործադրես Աստծու խոսքերի վրա, համեմատես ամեն ինչ Աստծու խոսքերի հետ, օգտագործես Աստծու խոսքերը՝ յուրաքանչյուր իրավիճակում խնդիրներ լուծելու համար, և Աստծու խոսքերը դարձնես քո գլխավոր առաջնահերթությունը։ Սա կոչվում է ճշմարտությանը ձգտել։ Օրինակ՝ ուրիշների հետ շփվելու առումով պետք է տեսնես, թե ինչ են ասում Աստծու խոսքերն այս մասին, և գտնես Աստծու այն խոսքերը, որոնք վերաբերում են ուրիշների հետ շփվելուն։ Ներդաշնակ համագործակցության համար նույնպես գտիր Աստծու խոսքերն այս հարցի վերաբերյալ։ Ինչ վերաբերում է պարտավորությունը հավատարմորեն կատարելուն, գտիր Աստծու խոսքերն այն մասին, թե ինչպես կատարել պարտավորություններն այնպես, որ համապատասխանի չափանիշին, և անգի՛ր արա Աստծու էական խոսքերը՝ պահելով դրանք քո սրտում։ Ինչ վերաբերում է նրան, թե ինչ է կեղծ առաջնորդողը, ինչ դրսևորումներ ունեն կեղծ առաջնորդողները, արդյոք նրանք ունեն խիղճ և ողջամտություն, և ինչպես է Աստված բնորոշում կեղծ առաջնորդողներին, գտիր Աստծու այս առանցքային խոսքերը և գրիր դրանք նոթատետրում, դի՛ր դրանք այնտեղ, որտեղ հեշտությամբ կարող ես տեսնել դրանք, և աղոթքաընթերցիր դրանք, երբ ժամանակ ունենաս։ Յուրաքանչյուր հարցի համար, որը վերաբերում է քո կյանքի մուտքին և խառնվածքի փոփոխությանը, կիրարկիր և ջանք գործադրիր այս կերպ։ Սա կոչվում է ճշմարտությանը ձգտել։ Եթե քո ջանքը չի հասնում այս մակարդակին, դա ճշմարտությանը ձգտել չէ. դա կոչվում է ձևականություն անել, մակերեսային լինել և օրերը քարշ տալ։

Եկեք նայենք «երկրպագել Աստծուն» արտահայտությանը։ Աստծուն երկրպագելը ներառում է ճշմարիտ երկյուղածություն, վախ, հարգանք և անկեղծություն, ինչպես նաև Աստծուն որպես Աստված վերաբերվելը, սրտում Աստծու համար տեղ ունենալը, Աստծու դասավորած միջավայրերին և Աստծու տված հանձնարարություններին ողջամտությամբ մոտենալը, և Աստծու ասած յուրաքանչյուր խոսքին լրջորեն ու պատասխանատվությամբ վերաբերվելը և այլն։ Այս բոլոր դրսևորումները կոչվում են երկրպագություն։ Անկախ նրանից՝ դրանք Աստծու կողմից քեզ դեմառդեմ ասված խոսքեր են, թե այն բոլոր խոսքերը, որոնք Նա երբևէ արտահայտել է, քանի դեռ գիտես և հիշում ես դրանք, և քանի դեռ հասկանում և հաստատում ես դրանք քո սրտում, պետք է դրանց վերաբերվես որպես չափանիշների այն բանի համար, թե ինչպես ես վարվում, ապրում և այլն. սա Աստծուն երկրպագելու դրսևորումն է։ Հարցերի բախվելիս, անկախ նրանից՝ դրանք համապատասխանում են քո սեփական ճաշակին, ցանկություններին կամ պատկերացումներին, թե ոչ, պետք է կարողանաս հանդարտեցնել սիրտդ և խորհել՝ «Արդյո՞ք սա արվել է Աստծու կողմից։ Արդյո՞ք սա ծագել է Աստծուց։ Ինչո՞ւ Աստված արեց սա։ Ի՞նչ է Աստված ուզում զտել իմ մեջ, ի՞նչ է Նա ուզում փոխակերպել իմ մեջ։ Կոնկրետ ո՞րն է Աստծու մտադրությունը։ Ինչպե՞ս պետք է հնազանդվեմ Աստծու կարգավորումներին։ Ինչպե՞ս պետք է բավարարեմ Աստծու մտադրությունը։ Ինչպե՞ս պետք է կատարեմ իմ՝ որպես մարդու պատասխանատվությունը»։ Այս բոլոր դրսևորումները, ի լրումն նմանատիպ այլ դրսևորումների, Աստծուն երկրպագելու դրսևորումներ են։ Նույնիսկ եթե ավելի շատ ճշմարտություն չես հասկանում, որպես բնականոն մարդ, որպես մեկը, ով հավատում է Աստծու գոյությանը, որպես մեկը, ով անկեղծորեն հետևում է Աստծուն, սա այն վերաբերմունքն է, որն առնվազն պետք է ունենաս Աստծու նկատմամբ։ Ամեն ինչ, որը ներառում է Աստծուն, ամեն ինչ, որը վերաբերում է Աստծու խոսքերին, ամեն ինչ՝ կապված քեզ տրված Աստծու հանձնարարության, քո պարտավորությունը և քո պատասխանատվությունը, պետք է այս ամենին վերաբերվես խնամքով և զգուշությամբ, ոչ անփութորեն, ոչ անտարբերությամբ, ոչ արհամարհանքով. սա կոչվում է երկրպագել Աստծուն։ Աստծուն վերաբերող ամեն ինչի հետ վարվել զգույշ, ուշադիր, աստվածավախ, Աստծուց երկյուղող սրտով. սա կոչվում է երկրպագել Աստծուն։ Արդյո՞ք հեշտ է հասնել դրան։ Հեշտ չէ։ Առանց իրական փորձառության՝ նույնիսկ «երկրպագել Աստծուն» երկու բառը հասկանալն է դժվար, էլ չասած Աստծուն երկրպագելն իրականում կիրարկելու մասին։ Եկեղեցու սահմանման վերջին արտահայտությունը հետևյալն է՝ «հասնել Նրա պարգևած փրկությանը»։ Ինչպե՞ս պետք է սա հասկանալ։ Փրկության հասնելու ուղին երկար է, և այստեղ էլ ավելին է պահանջվում։ Նախ՝ ուղին, որով քայլում ես, պետք է ճիշտ լինի. պետք է կարողանաս ընդունել Աստծու խոսքերի բոլոր ճշմարտությունները և լինես մեկը, ով ձգտում է կիրարկել Աստծու խոսքերը և հնազանդվում է Աստծուն։ Քո կյանքը պետք է ղեկավարվի Աստծու խոսքերով։ Պետք է ոչ միայն ընդունես Աստծու գոյությունը, այլև սիրես ճշմարտությունը և գործես ճշմարտության համաձայն. պետք է ունենաս իսկական վախ և հնազանդություն Աստծու հանդեպ, հաճախ աղոթես Աստծուն քո սրտում և աստիճանաբար անցում կատարես Աստծուն երկրպագելուն։ Այդ ժամանակ դու մեկն ես, ով սիրում է ճշմարտությունը և հնազանդվում է Աստծուն. ճիշտ այն տեսակ մարդն ես, ում Աստված ուզում է փրկել։ Աստծուն անկեղծորեն հավատացող մարդը պետք է ճիշտ մարդ լինի։ Ո՞րն է ճիշտ մարդ լինելու օգուտը։ Օգուտն այն է, որ փրկության հասնելը չափազանց դժվար չի լինի քեզ համար. դրան հասնելու հույս կունենաս։ Սա այն ողջ հաղորդակցությունն է, որն իրականացրել ենք եկեղեցու սահմանման կոնկրետ մանրամասների շուրջ։

IV. Մարդկանց պատկերացումներն ու տեսակետները եկեղեցու վերաբերյալ

Մենք հենց նոր հաղորդակցվեցինք այն մասին, թե ինչ է եկեղեցին, ինչ էական գործ է կատարում եկեղեցին, և թե ինչ են մարդիկ երևակայում և պահանջում եկեղեցուց իրենց պատկերացումներում։ Ի վերջո մենք սահմանեցինք եկեղեցու հասկացությունը։ Այժմ, երբ այն սահմանվել է, դուք պետք է ճշգրիտ հասկացողություն ունենաք «եկեղեցի» անվանման վերաբերյալ. պետք է հիմնական հասկացողություն ունենաք այն գործի մասին, որը պետք է կատարի եկեղեցին, այն դերի մասին, որը խաղում է եկեղեցին՝ օգնելով մարդկանց ձեռք բերել ճշմարտությունը և հասնել փրկության, և եկեղեցու նշանակության մասին Աստծուն հետևող յուրաքանչյուրի համար։ Մենք նաև հակիրճ կերպով ներկայացուցչական մանրամասն վերլուծություն և բացահայտում իրականացրինք այն ամենի վերաբերյալ, ինչը մարդկանց կարծիքով եկեղեցու գոյության արժեքն է և այն գործը, որը պետք է կատարի եկեղեցին։ Արդյոք կա՞ որևէ բան, որի մեջ չեք կարողանում թափանցել կամ ըմբռնել այն հասկացողությունները և մեկնաբանությունները, որոնք մարդիկ ունեն եկեղեցիների մասին՝ իրենց պատկերացումներում։ Ոմանք կարծում են, որ եկեղեցին պետք է զբաղվի հասարակության մեջ ինչ-որ աշխատանքով կամ ինչ-որ դեր ունենա հասարակության մեջ, ինչպես օրինակ՝ արդարադատություն հաստատելը։ Մարդկանց պատկերացումներում եկեղեցին դրական կերպար է ներկայացնում, ուստի ինչո՞ւ այն չի կարող արդարադատություն հաստատել։ Արդյո՞ք արդարադատություն հաստատելը որևէ կապ ունի եկեղեցու գործի կամ Աստծու պահանջների հետ։ (Ո՛չ։) Ինչի՞ն է վերաբերում այս «արդարադատություն հաստատելը», որի մասին խոսում են մարդիկ։ (Այն, ինչ մարդիկ անվանում են արդարադատություն հաստատել, ճշմարիտ արդարադատություն չէ։ Դա պարզապես մսեղիի շահերի պաշտպանություն է և չի համապատասխանում ճշմարտությանը։) Արդյո՞ք այս արդարադատությունը որևէ կապ ունի ճշմարտության հետ։ (Ո՛չ։) Սա է այն, ինչ մարդկությունն անվանում է արդարադատություն։ Օրինակ՝ որոշ չար ուժերի տապալելը, որոշ անարդարությունների և մարդկանց՝ անիրավության ու նվաստացման ենթարկվելու դեպքերը շտկելը կամ չար մարդկանց արժանի պատիժ տալը և խոցելի խմբերի շահերի վերականգնումն ու պաշտպանումը և այլն. սրանք են այն, ինչ մարդիկ անվանում են արդարադատություն հաստատել։ Ո՞րն է արդարադատություն հաստատելու հիմնական նպատակը։ Արդյոք այն որևէ կապ ունի՞ մարդկանց՝ ճշմարտությանը ձգտելու հետ։ Արդյոք այն որևէ կապ ունի՞ մարդկանց փրկվելու հետ։ (Ո՛չ։) Սա լոկ մի ասույթ է, որն առաջանում է բարոյական արդարության և էթիկայի հիման վրա. այն բացարձակապես ոչ մի կապ չունի ճշմարտության հետ։ Կարո՞ղ ենք ասել, որ այն չի բարձրանում ճշմարտության մակարդակին։ (Այո՛։) Կարո՞ղ ենք։ (Ո՛չ. այդ երկուսն իրար հետ կապ չունեն։) Ճիշտ է, դրանք բոլորովին կապ չունեն. երկու տարբեր բաներ են։ Ինչպիսի՞ արդարադատություն է հաստատում մարդկությունը։ Դա այն տեսակն է, երբ մի փոքր ավելի ցածր հասարակական կարգավիճակ ունեցող հասարակ մարդը ճնշվում է կամ զրկվում է որևէ իրավունքից կամ շահից չար մարդկանց կողմից, չար մարդիկ պատշաճ կերպով պատժվում են, և հասարակ կամ սովորական մարդն այլևս վատ վերաբերմունքի չի արժանանում։ Դա մարդկանց մսեղավոր շահերը վերականգնելու և երաշխավորելու, մարդկանց միջև հարաբերական հավասարության հասնելու, հասարակական խավերի միջև ճեղքվածքները վերացնելու, ինչպես նաև ապահովելու մասին է, որ չար մարդիկ հաջողության չհասնեն իրենց չար գործերում, և որ անիրավվածների բողոքները բավարարվեն։ Սա է այն, ինչ մարդկությունն անվանում է արդարադատություն հաստատել, և այն բացարձակապես ոչ մի կապ չունի ճշմարտության հետ։ Ինչպե՞ս կարող եք դեռ ասել, որ այն չի բարձրանում ճշմարտության մակարդակին։ Արդյոք այն կապվա՞ծ է ճշմարտության հետ։ Ո՛չ, կապված չէ։ Ասե՛ք Ինձ՝ վիրավորանք կրած այդ հասարակ և սովորական մարդիկ անպայմանորեն լա՞վ մարդիկ են։ (Պարտադիր չէ։) Նրանց` վիրավորանք կրելուն վերջ տալը. արդարադատությու՞ն է։ Դա համապատասխանու՞մ է ճշմարտությանը։ Կարո՞ղ են այդ մարդիկ հետո փրկվել։ Սրանք հստակորեն երկու տարբեր հարցեր են. ինչպե՞ս կարող են դրանք միախառնվել։ Խոսք անգամ չի կարող լինել, որ սա բարձրանում է ճշմարտության մակարդակին. դա պարզապես նույն բանը չէ, ինչ ճշմարտությունը։ Եթե այս հարցի շուրջ որոշակի տարաձայնություններ ունեք, ապա գուցե ձեր մեծամասնությունը չի կարողանում թափանցել արդարադատություն հաստատելու հարցի մեջ և դեռևս որոշ չափով կապված է դրան՝ մտածելով․ «Ինչպե՞ս կարող է սա սխալ լինել։ Ինչպե՞ս կարող է սա չլինել այն գործը, որը պետք է կատարի եկեղեցին»։ Իրականում սա ոչ մի կապ չունի եկեղեցու գործի հետ։ Կան նաև մարդիկ, որոնք կարծում են, որ եկեղեցին պետք է լինի մի վայր, որտեղ չարը պատժվում է, իսկ բարին՝ խրախուսվում, որ այն պետք է ծառայի այս գործառույթին՝ պատժելով չար գործերն ու չար, խավար ուժերը, միաժամանակ խրախուսելով բարի և առաքինի բաները։ Արդյո՞ք դա այդպես է։ Կարո՞ղ է արդյոք չարը պատժելն ու բարին խրախուսելը բարձրանալ ճշմարտության մակարդակին։ Երբ խոսքը վերաբերում է նրան, թե ինչն է չար, և ինչն է բարի, մարդիկ չեն կարողանում հստակորեն տարբերակել այս բաները։ Ի՞նչ նկատի ունեն մարդիկ՝ չարը պատժել և բարին խրախուսել ասելով։ Արդյո՞ք այն կապված է չարը պատժելու, բարին պարգևատրելու և ամեն մեկն ըստ իր տեսակի դասակարգելու հետ, որի մասին խոսում է Աստված։ (Ո՛չ։) Այն կապված չէ։ Ո՞րն է մարդկության՝ չարն ու բարին սահմանելու չափանիշը։ Չինացիների սահմանման համաձայն՝ ի՞նչն է չար, և ի՞նչն է բարի։ Ո՞րն է չարի և բարու նրանց սահմանման հիմքը։ Դա բուդդայական մշակույթն է։ Բուդդայականությունը խոսում է այնպիսի հասկացությունների մասին, ինչպիսիք են աշխարհին օգնելը և մարդկանց փրկելը, սպանությունից ձեռնպահ մնալը և այլն. սրանք համարվում են բարի, մինչդեռ հավի, ձկան, տավարի կամ գառան միս ուտելը համարվում է չար, և դա անող մարդիկ պետք է պատժվեն։ Ոչ մի միս չպետք է ուտել, և ոչ մի կենդանի արարած չպետք է սպանվի։ Սպանությունը համարվում է չար, և նրանք, ովքեր սպանում են, պետք է խոստովանեն ու ներում աղերսեն Բուդդայի առաջ։ Սա չարի բուդդայական սահմանումն է. արդյո՞ք այն նույնն է, ինչ այն չարը, որի մասին խոսում է Աստված։ (Ո՛չ։) Դրանք երկու տարբեր բաներ են, ուստի չարի այդ սահմանումը բացարձակապես ոչ մի կապ չունի ճշմարտության հետ և, անշուշտ, չի կարող բարձրանալ ճշմարտության մակարդակին։ Ուստի ի՞նչ նկատի ունի բուդդայականությունը բարի ասելով։ Այն էլ ավելի անհեթեթ, մակերեսային և կեղծավոր է։ Բուդդայականները հավատում են, որ որևէ կենդանի արարած չսպանելը բարի է, և գերված կենդանիներին ազատ արձակելը բարի է։ Անկախ նրանից՝ քանի մարդ է սպանել չար մարդը կամ քանի մեղք է գործել, եթե վայր դնի մսագործի դանակը, կարող է անմիջապես Բուդդա դառնալ. սա համարվում է բարի։ Կա նաև մի ասացվածք. «Մեկ կյանք փրկելն ավելի լավ է, քան յոթ հարկանի պագոդա կառուցելը», ինչը նշանակում է, որ մարդկանց կուրորեն, անվերապահորեն և առանց սկզբունքների փրկելը, նույնիսկ դևերին, չար մարդկանց, ավազակներին, խուլիգաններին և ցանկացած այլ մեկին փրկելը համարվում է բարի։ Ի՞նչ բարի է սա։ Նման մարդիկ խեալապակասներ են՝ առանց որևէ զանազանության, դիրքորոշման կամ սկզբունքների։ Ցանկացածին փրկելը և ցանկացածին ներելը. կարո՞ղ է արդյոք դա բարի համարվել։ Այն նույնիսկ արժանի չէ այդ բառին. սա Սատանայի և դևերի կեղծիքն է։ Նրանք կենդանիներ չեն սպանում, բայց անթիվ հոգիներ են կուլ տվել։ Սա նրանց այսպես կոչված բարին է, որն իրականում պարզապես կեղծիք է։ Ուստի արդյոք մարդկային այն պատկերացումը, թե եկեղեցին պետք է չարը պատժելու և բարին խրախուսելու դեր խաղա, հիմնավո՞ր է։ (Ո՛չ։) Անկախ որևէ ռասայի կամ կրոնի մշակութային ակունքներից՝ չարը պատժելն ու բարին խրախուսելը ոչ մի կապ չունեն եկեղեցու գործի կամ եկեղեցու վկայության հետ։ Մի՛ մտածեք, որ քանի որ այս եզրույթներն արդարադատ են թվում և գովասանքի արժանի, դրանք պետք է կապված լինեն եկեղեցու գործի հետ, կամ որ սա այն դերն է, որը եկեղեցին պետք է խաղա հասարակության մեջ։ Սա մարդկային պատկերացում և երևակայություն է։ Բացի «արդարադատություն հաստատելուց» և «չարը պատժելուց ու բարին խրախուսելուց», մարդկային պատկերացումների համաձայն այլ լավ եզրույթներ, ինչպիսիք են «մարդկանց իրավունքների ու շահերի համար պայքարելը» և «անհանգստությունները մեղմացնելն ու դժվարությունները լուծելը», նույնպես ոչ մի կապ չունեն եկեղեցու գործի կամ եկեղեցու վկայության հետ։ Դուք բոլորդ պետք է որ կարողանաք հասկանալ սա։ Եկեղեցու սահմանումը, այն գործը, որը պետք է կատարի եկեղեցին, և եկեղեցու գոյության արժեքն ու նշանակությունը քիչ թե շատ հստակորեն հաղորդակցվել են։

Տարբեր տեսակի չար մարդկանց զանազանման չափանիշներն ու հիմքերը

Եկեք վերադառնանք առաջնորդողների և աշխատողների տասնչորսերորդ պարտականությանը՝ «Ժամանակին զանազանել և ապա հեռացնել կամ արտաքսել բոլոր տեսակի չար մարդկանց և հակաքրիստոսներին»։ Եկեք տեսնենք, թե արդյոք այս աշխատանքը, որը պետք է կատարեն առաջնորդողներն ու աշխատողները, կապված է եկեղեցիների մասին յուրաքանչյուր մանրամասնության հետ, որի շուրջ հենց նոր հաղորդակցվեցի։ Ինչո՞ւ պետք է հաղորդակցվենք այս կոնկրետ մանրամասների շուրջ։ Ո՞րն է կապն այս մանրամասների և այն աշխատանքի միջև, որը պետք է կատարեն առաջնորդողներն ու աշխատողները։ (Այս չար մարդիկ և հակաքրիստոսները եկեղեցու անդամներ չեն և պետք է մաքրվեն։ Ավելին, նրանց գոյությունը խոչընդոտում և անհանգստացնում է այն գործը, որն անում են եկեղեցիները։) Ուստի կապ կա. այս հաղորդակցությունն իզուր չէ։ Եկեղեցի անվանման կամ սահմանման վերաբերյալ յուրաքանչյուր մանրամասնություն հասկանալուց հետո եկեք քննենք, թե ինչպես պետք է առաջնորդողներն ու աշխատողները վերաբերվեն եկեղեցու անդամներին, ինչպես պետք է վերաբերվեն տարբեր մարդկանց, որոնց պետք է հեռացնել կամ վտարել եկեղեցուց, ինչպես կարող են լավ կատարել այս աշխատանքը, և ինչպես պետք է կատարեն իրենց պարտականությունը և պահպանեն եկեղեցու գործը։ Նախ՝ առաջնորդողներն ու աշխատողները պետք է հասկանան, թե որն է եկեղեցու սահմանումը, ինչու եկեղեցին պետք է գոյություն ունենա, և ինչ գործ պետք է կատարի։ Այս բաները հասկանալուց հետո պետք է նայեն, թե եկեղեցու ներկայիս անդամներից ովքեր դրական դեր չեն խաղում, երբ խոսքը վերաբերում է եկեղեցու գոյության արժեքին կամ այն գործին, որ անում է եկեղեցին, կամ ովքեր կարող են խաթարումներ, անհանգստություններ և բացասական ազդեցություններ առաջացնել եկեղեցու էական աշխատանքի վրա կամ նույնիսկ լրջորեն ազդել եկեղեցու հեղինակության վրա և անարգել Աստծու անունը։ Հստակորեն զանազանելը և ժամանակին այս մարդկանց հեռացնելը կամ վտարելը. մի՞թե սա այն աշխատանքը չէ, որը պետք է կատարեն առաջնորդողներն ու աշխատողները։ (Այո՛։) Ուստի ի՞նչ է ներգրավված այս աշխատանքը լավ կատարելու մեջ։ Որպեսզի բոլոր տեսակի չար մարդկանց հեռացնեն կամ վտարեն և եկեղեցին մաքրագործեն ու թույլ տան, որ եկեղեցու գոյության արժեքը դրսևորվի, և եկեղեցին կատարի այն դերը, որը պետք է կատարի, և միևնույն ժամանակ թույլ տան, որ եկեղեցու աշխատանքը սահուն առաջ ընթանա, առաջնորդողներն ու աշխատողները նախ պետք է զանազանեն, թե եկեղեցում հատկապես ովքեր են չար մարդիկ և հակաքրիստոսներ։ Սա այն տեղեկատվությունն է կամ փաստացի իրավիճակը, որն առաջնորդողներն ու աշխատողները նախ պետք է ընկալեն այս աշխատանքն իրականացնելիս։ Առաջին հարցը, որին առաջնորդողներն ու աշխատողները բախվում են այս աշխատանքում, տարբեր տեսակի մարդկանց զանազանելն է։ Ո՞րն է տարբեր տեսակի մարդկանց զանազանելու նպատակը։ Դա նրանց ըստ իրենց տեսակի դասակարգելն է և պաշտպանելը նրանց, ովքեր եկեղեցու ճշմարիտ անդամներ են։ Սակայն միայն այս մարդկանց պաշտպանելը չի նշանակում, որ տասնչորսերորդ պարտականության մեջ նշված աշխատանքը հաջողությամբ է իրականացվում։ Ուստի ո՞րն է այս աշխատանքը հաջողությամբ իրականացնելու ամենակարևոր կողմը։ Դա բոլոր տեսակի չհավատացողներին և չար մարդկանց հեռացնելն է կամ վտարելը, որոնք չեն պատկանում եկեղեցուն։ Անկախ նրանից, թե արդյոք այս մարդիկ բնորոշվում են որպես չար մարդիկ կամ հակաքրիստոսներ, եթե բավարարում են հեռացվելու կամ արտաքսվելու պայմանները, ապա այս աշխատանքի կարիքն առաջանում է, և ժամանակն է, որ առաջնորդողներն ու աշխատողները կատարեն իրենց պարտականությունը։ Եկեք նախ հաղորդակցվենք այն մասին, թե ինչպես զանազանել տարբեր տեսակի մարդկանց։

Ինչպե՞ս պետք է զանազանենք տարբեր տեսակի մարդկանց։ Առաջին չափանիշը նրանց զանազանելն է՝ ըստ Աստծուն հավատալու նրանց նպատակի։ Երկրորդը՝ ըստ նրանց մարդկայնության։ Եվ երրորդը՝ ըստ իրենց պարտավորության նկատմամբ նրանց վերաբերմունքի։ Եթե մի քանի պարզ, կարճ վերնագրեր օգտագործեինք, դրանք կլինեին․ առաջին՝ Աստծուն հավատալու նրանց նպատակը, երկրորդ՝ նրանց մարդկայնությունը, և երրորդ՝ նրանց վերաբերմունքն իրենց պարտավորության նկատմամբ։ Հիմա, երբ ունենք այս երեք վերնագրերը, ի՞նչ հասկացողություններ ունեք դրանցից յուրաքանչյուրի վերաբերյալ։ Նախկինում շատ չենք քննարկել Աստծուն հավատալու մարդկանց նպատակի մասին։ Ավելի շատ խոսել ենք մարդկանց մարդկայնության և իրենց պարտավորության նկատմամբ նրանց վերաբերմունքի մասին, ուստի ավելի ծանոթ եք այս բաներին։ Աստծուն հավատալու մարդկանց նպատակն իրականում նույնպես այնքան էլ անծանոթ չէ ձեզ, քանի որ ինքներդ եք եկել Աստծուն հավատալու՝ նպատակ ունենալով։ Ոմանք հավատում են Աստծուն, որովհետև չեն ուզում դժոխք գնալ, ոմանք՝ որովհետև ուզում են երկինք գնալ, ոմանք՝ որովհետև չեն ուզում մեռնել, ոմանք՝ աղետներից խուսափելու համար, ոմանք՝ միայն այն պատճառով, որ պարզապես ուզում են լավ մարդիկ լինել, ոմանք՝ որովհետև ուզում են խուսափել վատ վերաբերմունքից և այլն։ Այս թեման չպետք է անծանոթ լինի ձեզ. պարզապես այն մանրամասները, որոնց մասին կխոսեմ, գուցե փոքր-ինչ անծանոթ լինեն. գուցե անվստահություն զգաք դրանց նկատմամբ՝ չիմանալով, թե ինչ եմ ասելու դրանց մասին կամ որտեղից եմ սկսելու։ Ուստի եկեք հակիրճ խոսենք այս մասին։ Ասե՛ք Ինձ՝ Աստծուն հավատալու մեջ ի՞նչ տեսակի մտադրություններ և նպատակներ ունեցող մարդիկ են նրանք, ում պետք է հեռացնել կամ վտարել։ (Նրանք, ովքեր միայն համբավի ու կարգավիճակի են ձգտում և միայն ուզում են իշխանություն ունենալ, և ովքեր հանուն իրենց կարգավիճակի անբարեխղճորեն կանհանգստացնեն եկեղեցին։) Սա մարդու մի տեսակ է։ Կա՞ն ուրիշներ։ (Չհավատացողներ, որոնք միայն օրհնություններ են հետապնդում և ձգտում են հացով կշտանալու։) Չհավատացողներ․ սա մեկ այլ տեսակ է։ Էլի՞ կան։ Գուցե մտածում եք որոշ մարդկանց դրսևորումների մասին, բայց չեք կարողանում հստակորեն զանազանել՝ արդյոք այս մարդիկ պարզապես ապականված խառնվածքնե՞ր են բացահայտում, թե՞ իրականում Աստծուն հավատալու անմաքուր նպատակներ ունեցող մարդիկ են, որոնց պետք է հեռացնել կամ վտարել։ Չեք կարողանում գլուխ հանել և զգում եք, որ այն փոքր-ինչ անորոշ է, ուստի չեք կարողանում ձևակերպել։ Աստծուն հավատալու մարդկանց նպատակի թեման բավականին լայն է։ Յուրաքանչյուր ոք Աստծուն հավատալու որոշակի մտադրություններ և նպատակներ ունի։ Սակայն Աստծուն հավատալու անմաքուր նպատակներ ունեցող մարդկանց տեսակները, որոնց մասին խոսում ենք այստեղ, չեն բավարարում Աստծու փրկության պայմանները։ Նրանք չեն կարող հասնել փրկության և նույնիսկ չեն կարող հասնել տքնող լինելու նվազագույն չափանիշին։ Անկախ նրանից, թե այս մարդիկ Աստծուն հավատալու ինչ նպատակ ունեն, ամեն դեպքում, երբ հնարավորություն տրվի, այս մարդիկ, որոնք գալիս են Աստծուն հավատալու նպատակով, կփորձեն հասնել իրենց նպատակներին, իսկ եթե հնարավորություն չունենան, չարիք կգործեն և անհանգստություններ կառաջացնեն։ Սա աներևակայելի հետևանքներ կբերի եկեղեցու աշխատանքի կամ Աստծու ընտրյալ մարդկանց կյանքի մուտքի համար, և այս մարդիկ պետք է լինեն հեռացման կամ արտաքսման թիրախներ։ Առայժմ մի կողմ թողնելով այս մարդկանց մարդկայնությունը կամ այն, թե ինչ վերաբերմունք են տածում իրենց պարտավորությունների նկատմամբ՝ պարզապես խոսելով Աստծուն հավատալու նրանց նպատակի մասին՝ դա բացարձակապես ճշմարտությունն ընդունելը և փրկության հասնելը չէ, առավել ևս՝ Աստծուն հնազանդվելն ու երկրպագելը չէ։ Հետևաբար Աստծու հանդեպ նրանց հավատքը բնականաբար չի հանգեցնի փրկության։ Փոխանակ թույլ տալու, որ այս մարդիկ մնան եկեղեցում և շարունակաբար անհանգստացնեն Աստծու ընտրյալ մարդկանց՝ ճշմարիտ եղբայրներին ու քույրերին, նախընտրելի է որքան հնարավոր է շուտ ճշգրտորեն զանազանել և բնորոշել նրանց, ապա անմիջապես հեռացնել եկեղեցուց։ Նրանց չպետք է վերաբերվել որպես եկեղեցու անդամների կամ եղբայրների ու քույրերի։ Ուստի ովքե՞ր են այս տեսակի մարդիկ։ Հենց նոր ընդհանուր առմամբ խոսեցիք որոշ հասկացությունների մասին։ Կբերեմ մի քանի կոնկրետ օրինակներ, և կհասկանաք, հենց որ լսեք դրանք։

Ա. Պաշտոնյա դառնալու ցանկությունը բավարարելու համար

Նախ՝ եկեք խոսենք առաջին տեսակի մարդու մասին, ում պետք է հեռացնել կամ վտարել եկեղեցուց։ Ոմանք միշտ ուզում են պաշտոնյա դառնալ հասարակության մեջ և փառք բերել իրենց նախնիներին, բայց նրանց կարիերայի ուղիներն անհաջող են։ Այնուամենայնիվ պաշտոնյա դառնալու նրանց ցանկությունն ամենևին չի նվազում։ Սակայն նրանց ընտանիքի հասարակական կարգավիճակը բարձր չէ, ուստի զգում են, որ կյանքն անհույս է, և աշխարհը չափազանց անարդար են համարում՝ ի վիճակի չլինելով հասնելու անգամ այս փոքրիկ ցանկությանը։ Զգում են, որ որոշակի գիտելիք և ունակություն ունեն, բայց ոչ ոք չի գնահատում իրենց։ Չեն կարողանում թիկունք գտնել, և պաշտոնյա դառնալու հեռանկարն իրենց շատ հեռու է թվում։ Այս հուսահատ իրավիճակում նրանք գտնում եկեղեցին։ Զգում են, որ եթե կարողանան առաջնորդող դառնալ եկեղեցում, դա նույնպես պաշտոնյա լինելու պես մի բան է, և իրենց ցանկությունը կարող է բավարարվել։ Ուստի, գալիս են Աստծու տուն՝ ձգտելով մեծ հաջողությունների հասնել։ Կարծում են, թե իրենց ունակությունն ու կարողությունները ճիշտ տեղին են Աստծու տանն օգտագործվելու համար, և պաշտոնյա ու ականավոր անհատ դառնալու իրենց հույսը կարող է իրականանալ՝ այդպիսով կատարելով ողջ կյանքի ցանկությունը։ Աստծուն հավատալու վերաբերյալ նրանց տեսակետը կարելի է ամփոփել այնպիսի ասացվածքներով, ինչպիսիք են՝ «Լավության դիմաց լավությամբ են հատուցում», «Իսկական ոսկին վաղ թե ուշ կփայլի» և «Խելացի թռչունն իմաստորեն է ընտրում իր ճյուղը»․ ահա այսպիսի նախադրյալներով է, որնրանք ընտրել են Աստծուն հավատալու ուղով քայլելը։ Դատելով այս մարդու էությունից՝ պարզ է, որ չի հավատում աշխարհում ճշմարտության գոյությանը, առավել ևս չի հավատում Փրկչի գոյությանը։ Կարճ ասած՝ նա չի հավատում միակ ճշմարիտ Աստծուն և էլ ավելի քիչ է հավատում Արարչի գոյությանը։ Լինի դա այն, ինչ գրված է Աստվածաշնչում, կամ այն, ինչ քարոզվում է կրոնական աշխարհում՝ առ այն, որ Աստված արարել է աշխարհն ու մարդկությանը, որ Աստված գերիշխում և առաջնորդում է մարդկությանը․ այս բոլոր ասույթները նրանց համար պարզապես պատմական արձանագրություններ են։ Ոչ ոք չի ուսումնասիրում դրանք, և ոչ ոք չի կարող վավերացնել. դրանք պարզապես լեգենդներ և պատմություններ են, կրոնական մշակույթի մի տեսակ։ Սա հավատքի նրանց ամենահիմնական հասկացողությունն է։ Նրանք Աստծուն հավատալու են գալիս այս հասկացողությամբ՝ մտածելով, որ ճիշտ ճանապարհով են քայլում, խավարը լքել են հանուն լույսի, որ իրենք են այն «խելացի թռչունը», որն իմաստորեն է ընտրում իր ճյուղը։ Իհարկե, պաշտոնյա և ականավոր անհատ դառնալու նրանց ընտրությունն ու ցանկությունը չի մոռացվել։ Հավատում են, որ այս հսկայական աշխարհում, որտեղ այդքան շատ մարդ կա, իրենց համար տեղ չկա, և միայն Աստծու տունը կարող է հույս բերել իրենց։ Միայն եկեղեցում ապրելը կարող է հնարավորություն տալ իրենց՝ օգտագործելու իրենց տաղանդները և իրականացնելու ականավոր անհատ դառնալու իրենց ցանկությունը։ Սա այն պատճառով է, որ ներկայիս իրավիճակի վերաբերյալ նրանց տեսանկյունից՝ արտաքին աշխարհը գնալով ավելի չարասեր ու խավար է դառնում. միայն եկեղեցին է մաքրության վայր այս աշխարհում, եկեղեցին միակ տեղն է աշխարհում, որը կարող է մարդկանց հոգևոր սնունդ տրամադրել, և միայն եկեղեցին է գնալով ավելի ու ավելի ծաղկում։ Նրանք գալիս են Աստծուն նման ցանկություններով և նպատակներով հավատալու։ Հավատքն ընդունելուց հետո ոչինչ չեն հասկանում Աստծուն հավատալու, ճշմարտությանը ձգտելու կամ ճշմարտությանը, Աստծու բնույթին և Աստծու գործին վերաբերող հարցերի մասին։ Նրանք չեն ձգտում կամ ուշադրություն չեն դարձնում այս հարցերին։ Իրենց սրտում ամենևին չեն հրաժարվել կարգավիճակի և պաշտոնի իրենց ցանկությունից, այլ շարունակում են կառչած մնալ այս պատկերացումներին և տեսակետներին՝ եկեղեցում ժամանակ անցկացնելիս։ Նրանք եկեղեցին դիտարկում են որպես հասարակական կազմակերպություն, կրոնական համայնք և Աստծու գործն ու Աստծու խոսքերը համարում են պատրանքներ, որոնք ստեղծվել են հավատացյալների կողմից՝ իրենց սնահավատ համոզմունքների պատճառով։ Հետևաբար, երբ խոսքը վերաբերում է ճշմարտությանը ձգտելուն, երբ խոսքը վերաբերում է Աստծու խոսքերին և Աստծու գործին, նրանք հակակրանք և դիմակայություն են զգում։ Եթե որևէ մեկն ասում է, որ ինչ-որ բան Աստծու արածն է, Աստծու գերիշխանությունն է կամ Աստծու ներդաշնակեցումը, հակակրանք են զգում։ Սակայն, անկախ նրանից, թե որքան հակակրանք են զգում, և անկախ նրանից՝ ընդունում կամ ճանաչում են ճշմարտությունը, թե ոչ, եկեղեցում կարգավիճակ ձեռք բերելու նրանց ցանկությունը՝ իշխանության իրենց տենչը բավարարելու համար, երբեք չի նվազել կամ չի վերացել։ Քանի որ նման հավակնություն և ձգտում ունեն, բնականաբար տարբեր դրսևորումներ են բացահայտում։ Օրինակ՝ հրահրում են մարդկանց՝ ասելով այնպիսի բաներ, ինչպիսիք են՝ «Ամեն ինչ մի՛ հիմնեք աստծու խոսքերի վրա կամ ամեն ինչ մի՛ կապեք աստծու խոսքերի և աստծու հետ։ Իրականում մարդկանց գաղափարներից և ասույթներից շատերը ճիշտ են. մարդիկ պետք է ունենան իրենց սեփական տեսակետներն ու դիրքորոշումները»։ Նրանք տարածում են այս հայտարարությունները՝ մարդկանց մոլորեցնելու համար։ Միևնույն ժամանակ, նաև եռանդուն կերպով ցուցադրում են իրենց տաղանդները, շնորհները և տարբեր մարտավարություններն ու հնարքները, որոնք կարող են բանեցնել աշխարհում՝ փորձելով գրավել մարդկանց հայացքները և շահել նրանց ուշադրությունն ու բարձր գնահատականը։ Ո՞րն է նրանց եռանդուն ցուցադրության նպատակը։ Դա արվում է նրա համար, որպեսզի մարդիկ բարձր կարծիք ունենան և մեծարեն իրենց. դա մարդկանց շրջանում կարգավիճակ ունենալն է և դրանով իսկ պաշտոնի կարիերա հետապնդելու և իրենց նախնիներին փառք բերելու իրենց ցանկությունը բավարարելն է։ Նրանք բավարարված են, երբ հարգվում են, գովաբանվում, երբ մարդիկ իրենց հետևում են, աջակցում, պաշտում և հարգանքով են նայում, և նույնիսկ երբ շողոքորթում են։ Ավելին, նրանք անխոնջ կերպով ձգտում և վայելում են այս բաները։ Թեև Աստծու տունը մշտապես մերկացնում է հակաքրիստոսներին, չար մարդկանց և մարդկանց տարբեր ապականված խառնվածքները, իրենց սրտում դրանք արհամարհելի են ու անարժան իրենց ուշադրությանը, և առանձնակի հակակրանք են զգում դրանց հանդեպ։ Նպատակասլաց կերպով ձգտում են կարգավիճակի և ուրիշների կողմից հիացմունքի ու հարգանքի արժանանալու՝ իրականացնելու այն ցանկությունները, որոնց չկարողացան հասնել աշխարհում և հասարակության մեջ։ Ուստի, ո՞րն է Աստծուն հավատալու նրանց նպատակը։ Դա այս կյանքում հարյուրապատիկը և գալիք աշխարհում հավերժական կյանք ստանալը չէ, և, անշուշտ, ճշմարտությունն ընդունելն ու փրկվելը չէ։ Աստծուն հավատալու նրանց նպատակը ոչ թե որպես արարած գործելն է, այլ պաշտոնյա և տեր լինելը՝ կարգավիճակի օգուտները վայելելու համար։ Եկեղեցում հաստատապես կան նման մարդիկ. սրանք չարագործներ են, ովքեր ներթափանցում են եկեղեցի։ Եկեղեցին բացարձակապես թույլ չի տալիս նման մարդկանց խառնվել Աստծու ընտրյալ մարդկանց մեջ, ուստի այս մարդիկ նրանք են, ում պետք է հեռացնել։ Արդյոք հե՞շտ է զանազանել Աստծուն հավատալու նրանց նպատակը։ (Այո՛։) Հաշվի առնելով Աստծուն հավատալու նրանց մտադրություններն ու նպատակները՝ համակցված եկեղեցում նրանց տարբեր դրսևորումների հետ, ի՞նչ տեսակ մարդիկ են նրանք։ (Անհավատներ։) Այո՛, անհավատներ են։ Բացի անհավատներ լինելուց, նաև ուզում են կարգավիճակի և հեռանկարների ձգտել Աստծու տանը՝ իշխանության իրենց տենչը բավարարելու համար։ Աստծուն հավատալու նրանց նպատակը պաշտոնյա դառնալն է։ Ուստի, ինչո՞ւ պետք է այս մարդիկ մաքրվեն։ Ինչ-որ մեկը գուցե ասի՝ «Եթե անհավատները տքնում են Աստծու տանը, և որպես եկեղեցու ընկերներ կարող են մի փոքր օգնել, մի՞թե նրանց պահելը լավ չէ»։ Արդյոք այս պնդումը հիմնավո՞րվ է։ (Ո՛չ։) Ինչո՞ւ այն հիմնավոր չէ։ (Պաշտոնյա դառնալու նրանց ցանկությունը հաստատապես կհանգեցնի այնպիսի բաներ անելուն, որոնք կանհանգստացնեն ուրիշներին, ոչ մի օգուտ չեն տա Աստծու տան աշխատանքին և կազդեն եղբայրների ու քույրերի՝ ճշմարտությանը ձգտելու վրա։) Անկախ նրանից, թե ինչպես եք նայում դրան, անհավատները դիմակայում են ճշմարտությանը և ուրանում Աստծուն, ուստի Աստծու տունը չի կարող պահել նրանց։ Նրանք դրական դեր չեն խաղա։ Անկախ նրանից՝ նրանք ձգտում են պաշտոնյա դառնալ, թե ոչ, միայն որպես անհավատներ նրանց դիտողություները, դրսևորումները և գործողությունները կարող են անհանգստություններ առաջացնել և դրական ազդեցություն չեն ունենա։ Որոշ եղբայրներ և քույրեր, որոշակի միջավայրեր փորձառաբար ապրելիս, ասում են․ «Սա Աստծու գերիշխանությունն է, և մենք պետք է հնազանդվենք»։ Կարո՞ղ են արդյոք անհավատները հնազանդվել։ Արդեն իսկ բավական լավ է, եթե ոտքի չեն կանգնում՝ անհանգստացնելու և ընդդիմանալու համար։ Իրենց սրտում նույնիսկ ասում են․ «Մի՛ ասեք, թե ամեն ինչ աստծու գերիշխանությունն է։ Մարդիկ պետք է իրենց սեփական կարծիքները և որոշակի անկախություն ունենան. ամեն ինչ մի՛ վերագրեք աստծու գերիշխանությանը»։ Նրանք ոչ միայն կործանման են տանում ուրիշներին, այլև ասում են որոշ երկիմաստ, ճշմարտանման մոլորություններ՝ մարդկանց մոլորեցնելու համար։ Մի՞թե սա անամոթություն չէ։ Գուցե կարողանան որոշ խելացի մարտավարություններ և հնարքներ բանեցնել անհավատների շրջանում, բայց Աստծու տունը սխալ վայր է այս մարտավարություններն ու հնարքները բանեցնելու փորձերի համար։ Ոմանք կլինիկաներ են ղեկավարում, ուր բոլորը սիրում են գնալ, որովհետև ասում են, որ այնտեղ ներարկումները ցավոտ չեն։ Ինչո՞ւ ներարկումները ցավոտ չեն։ Ասեղի ծայրը թաթախված է անզգայացնող նյութի մեջ, ուստհաստատ չի ցավում։ Արդյոք սա իմաստու՞ն քայլ է։ (Ո՛չ, դա կործանարար քայլ է։) Մինչդեռ նրանք դա ընդունում են որպես իմաստուն քայլ և պարծենում են դրանով՝ մտածելով, թե դա ցույց է տալիս իրենց կարողությունն ու հմտությունը, ասելով․ «Դու միայն աստծուն հնազանդվելու, աստծու ներդաշնակեցման և աստծու գերիշխանության մասին ես խոսում։ Արդյոք ունե՞ս այն հմտությունները, որ ես ունեմ»։ Մի՞թե սա անամոթություն չէ։ (Այո՛։) Նրանք նույնիսկ պարծենում են նման կործանարար հնարքներով։ Անհավատների շարժառիթներ ունեցող մարդիկ, ովքեր ներթափանցում են եկեղեցի, հենց նրանք են, ում պետք է հեռացնել եկեղեցուց։ Ինչո՞ւ։ Իրենց սրտում այս մարդիկ դիմակայում են ճշմարտությանը և հակակրանք են տածում դրա հանդեպ։ Անկախ Աստծուն հավատալու նրանց նպատակից, լինի դա մի բան, որը կարող են բացահայտորեն խոստովանել, թե ոչ, հիմնվելով նրանց անհավատ էության վրա՝ եկեղեցին պետք է հեռացնի կամ արտաքսի նրանց։ Այս անհավատները ներթափանցում են եկեղեցի որոշակի նպատակով՝ ցուցադրել իրենց տաղանդները, իրականացնել իրենց փառասիրական ձգտումները և բավարարել իրենց ցանկությունները եկեղեցու ներսում։ Նրանք ուզում են օգտագործել եկեղեցին, այդ թանկարժեք վայրը, որպես միջոց՝ իշխանություն ունենալու, ցուցամոլության և մարդկանց մոլորեցնելու ու վերահսկելու իրենց նպատակին հասնելու համար։ Հաշվի առնելով Աստծուն հավատալու նրանց նպատակը՝ նրանք ուանկ են անհանգստացնելու և խաթարելու Աստծու ընտրյալ մարդկանց և եկեղեցու աշխատանքը։ Հետևաբար, այս մարդիկ պետք է հեռացվեն կամ արտաքսվեն Աստծու տնից։ Առաջնորդողներն ու աշխատողները պետք է թափանցեն նրանց անհավատ էության մեջ։ Անկախ նրանից՝ դու հիմնվում ես նրանց դրսևորումների, թե Աստծուն հավատալու վերաբերյալ նրանց մշտական հայտարարությունների վրա, հենց որ ըմբռնես իրավիճակը և հստակորեն զանազանես, որ նրանք անհավատներ են, պետք է վճռականորեն մերժես նրանց՝ առանց վարանելու։ Անկախ նրանից, թե ինչ մեթոդ կամ իմաստություն ես կիրառում, գտի՛ր ցանկացած միջոց՝ նրանց հեռացնելու համար․ սա այն աշխատանքն է, որը առաջնորդողներն ու աշխատողները պետք է կատարեն, սա այն աշխատանքն է, որը նրանք պետք է ստանձնեն։ Սա մարդու մի տեսակ է, ում պետք է հեռացնել կամ արտաքսել։

Բ. Հակառակ սեռին գտնելու համար

Եվ այսպես, որո՞նք են երկրորդ տեսակի այն մարդկանց դրսևորումները, ում պետք է հեռացնել կամ արտաքսել։ Ոմանք երբեք ներգրավված չեն եղել Աստծուն հավատալու մեջ. պարզապես դրական տպավորություն ունեն դրա վերաբերյալ։ Նրանց հետաքրքիր չէ իմանալ, թե ինչին պետք է ձգտել կամ ինչ պետք է ձեռք բերել Աստծուն հավատալով։ Լսել են, որ Աստծուն հավատացող մարդիկ բավականին պարտաճանաչ են և պարզասիրտ, ուստի ուզում են ռոմանտիկ զուգընկեր գտնել եկեղեցում, ապա ամուսնանալ և կայուն կյանքով ապրել։ Սա նրանց մտադրությունն ու նպատակն է, ուստի գալիս են եկեղեցի՝ գտնելու իրենց կատարյալ զուգընկերոջը։ Այս անհավատները Աստծուն հավատալու բացարձակապես ոչ մի հետաքրքրություն չունեն. ամենևին չեն հոգում Արարչի, ճշմարտության, փրկվելու, Աստծուն ճանաչելու, պարտավորություն կատարելու կամ նմանատիպ որևէ այլ հարցի մասին։ Նույնիսկ եթե կարողանում են հասկանալ Աստծու խոսքերը և քարոզներ լսելուց հետո, չեն ուզում դա սրտին մոտ ընդունել։ Պարզապես ուզում են կատարյալ զուգընկեր գտնել և, իհարկե, հույս ունեն ավելի շատ մարդկանց հանդիպել և ընդլայնել իրենց կապերը։ Գալիս են Աստծուն հավատալու՝ կատարյալ զուգընկեր գտնելու նպատակով։ Ոմանք գուցե ասեն՝ «Ինչպե՞ս գիտես, որ այս նպատակն ունեն։ Նրանք ոչինչ չեն ասել կամ խոսք չեն բացել»։ Նրանք ցույց են տալիս դա իրենց վարքագծով։ Նայե՛ք, թե ինչպես են միշտ փնտրում հակառակ սեռին, երբ կատարում են իրենց պարտավորությունները կամ կապեր հաստատում ինչ-որ մեկի հետ։ Հենց որ հավանում են ինչ-որ մեկին, շարունակում են հաղորդակցվել և մտերմանալ նրա հետ՝ միշտ հարցուփորձ անելով նրա տվյալների մասին և ճանաչելով նրան։ Այս անսովոր գործողություններն ու դրսևորումները պետք է արժանանան առաջնորդողների և աշխատողների բավարար ուշադրությանը, որոնք պետք է դիտարկեն, թե որոնք են նրանց մտադրությունները և ինչ նպատակի են ձգտում հասնել, պետք է պարզեն, թե ով է ավետարանը քարոզել նրանց, ինչու են հատկապես ձգտում կապ հաստատել հակառակ սեռի հետ, ինչու միշտ ասելիք ունեն հակառակ սեռին, և ինչու առանձնահատուկ համակրանք ունեն հակառակ սեռի նկատմամբ՝ մասնավորապես ցուցաբերելով հատուկ հետաքրքրասիրություն և հոգատարություն՝ իրենց դուր եկած մարդկանց նկատմամբ։ Նման անհատները դրական տպավորություն ունեն Աստծուն հավատացողների մասին։ Նույնիսկ եթե շատ հետաքրքրված չեն հավաքույթներով, քարոզներ լսելով, Աստծու խոսքերի շուրջ հաղորդակցվելով, օրհներգեր երգելով, անձնական փորձառությունների շուրջ հաղորդակցվելով և նմանատիպ այլ հարցերով, ընդհանուր առմամբ նրանք չեն ասում որևէ բան, որն անհանգստություններ և խաթարումներ է առաջացնում։ Բացառապես կենտրոնացած են ռոմանտիկ զուգընկեր գտնելու վրա՝ նրա հետ լավ կյանքով ապրելու համար։ Եթե զուգընկեր են գտնում, կարող են հետևելով նրանհավատալ Աստծուն. նույնիսկ եթե իրենք չեն ձգտում, կարող են աջակցել իրենց զուգընկերոջն Աստծուն հավատալու հարցում։ Որոշ մարդիկ համեմատաբար ընդունելի մարդկայնություն ունեն, օգտակար են և ամեն կերպ փորձում են լինել ընկերասեր և բարի։ Օրինակ՝ նրանք կարող են ներողամիտ լինել ուրիշների հանդեպ, ամեն հնարավոր միջոց գործադրել դժվարություններ ունեցողներին օգնելու և դրանք լուծելու համար, կամ որոշակի խորհուրդ տալու և այլն։ Համեմատաբար բարի են ուրիշների նկատմամբ և չարություն չեն տածում, բայց Աստծուն հավատալու նրանց նպատակն ու թիրախն այնքան էլ պատվաբեր չեն։ Նրանք չեն ձգտում ճշմարտությանը և չեն ընդունում ճշմարտությունը՝ անկախ նրանից, թե ով է հաղորդակցվում դրա շուրջ իրենց հետ։ Կես տարի կամ մեկ-երկու տարի հետևելուց հետո նրանց մեջ ոչ մի փոփոխություն չի լինում։ Թեև ոչինչ չեն ասում չհավատալու մասին, և ոչ մի անհանգստություն կամ խաթարում չեն առաջացնում, նրանց մոտ որևէ հետաքրքրություն չի առաջանում Աստծուն հավատալու հարցերի նկատմամբ։ Արդյոք տեղի՞ն է, որ նման մարդիկ մնան եկեղեցում։ (Ո՛չ։) Արդյոք նման մարդիկ պետք է մաքրվե՞ն։ (Նրանք նույնպես պետք է մաքրվեն։) Ո՞րն է պատճառը։ (Որովհետև հետաքրքրված չեն ճշմարտությամբ և փրկության թիրախներ չեն։ Եթե մնան եկեղեցում՝ միշտ զուգընկեր փնտրելով, դա կանհանգստացնի ուրիշներին և կտանի նրանց դեպի գայթակղություն. նրանք դրական դեր չեն խաղա։) Ճիշտ այդպես է։ Օրինակ՝ ոմանք հատկապես սիրում են միս ուտել։ Երբ միս են ուտում, մոռանում են իրենց աշխատանքի մասին։ Եթե միս չկա, նրանք դեռ ի վիճակի են որոշ առաջադրանքներ պատշաճ կատարել, բայց երբ միսը հասանելի է դառնում, նրանց աշխատանքը հետաձգվում է։ Ի՞նչ է միսը նրանց համար։ (Գայթակղություն։) Ճիշտ է, դա գայթակղություն է։ Ուստի, կարո՞ղ են արդյոք նրանք, ովքեր միշտ զուգընկեր են փնտրում, համարվել գայթակղության աղբյուր։ (Այո՛։) Նրանք իսկապես գայթակղության աղբյուր են։ Նման մարդկանց համար պետք է հստակեցվի. «Անկեղծություն չունես Աստծուն հավատալու կամ քո պարտավորությունը կատարելու նկատմամբ։ Երբեք չես կարողացել ինտեգրվել եկեղեցուն և երբեք չես համարվել ճշմարիտ հավատացյալ։ Շփման այս երկու տարիների ընթացքում մենք տեսել ենք քո նպատակը. պարզապես ուզում ես զուգընկեր գտնել եկեղեցում։ Մի՞թե սա լավ մարդկանց վնասել չէ։ Եկեղեցու մարդիկ հարմար չեն քեզ համար։ Անհավատների մեջ շատերը կան, որոնք հարմար են քեզ։ Գնա՛ և գտի՛ր մեկին անհավատների մեջ»։ Ենթատեքստն այն է, որ նրանց ասվի․ «Մենք թափանցել ենք քո էության մեջ։ Դու Աստծու ընտրյալ մարդկանցից չես։ Աստծու տան մարդ չես։ Չես կարող համարվել մեր եղբայրը կամ քույրը»։ Նման մարդիկ պետք է հեռացվեն եկեղեցուց՝ Աստծու տան սկզբունքների համաձայն։ Այսպիսով, այս մարդիկ, ովքեր անխոհեմաբար զուգընկեր են փնտրում և գայթակղում ուրիշներին, կմաքրվեն։ Արդյոք նման մարդկանց հեշտ չէ՞ զանազանել։ (Այո՛։) Այս մարդիկ նույնպես անհավատներ են։ Նրանք որոշակի համակրանք ունեն եկեղեցու, կրոնական հավատքի և Աստծուն հավատացողների նկատմամբ։ Պարզապես ուզում են օգտագործել Աստծուն հավատալու հնարավորությունը՝ հավատացյալների մեջ զուգընկեր գտնելու համար՝ նրա հետ ապրելու և նրան նվիրվածությամբ ծառայելու համար։ Ասե՛ք Ինձ՝ նման բան հնարավո՞ր է։ Արդյոք պետք է բավարարե՞նք նրանց։ Արդյոք եկեղեցին պետք է կազմակերպի՞ նման հարցեր։ (Ո՛չ։) Եկեղեցին պարտավորություն չունի բավարարելու նրանց անձնական նախասիրությունները։ Որքան էլ նրանք կարծեն, թե հավատացյալները լավ մարդիկ են, թե իրենք կկարողանային կյանքը պատշաճ կերպով ապրել այս հավատացյալների հետ, կամ որ հավատացյալները կարող են ճիշտ ճանապարհով քայլել, դա անօգուտ է. նրանց կարծիքը նշանակություն չունի։ Նման անհավատներ կարող են գտնվել նաև եկեղեցիների մեծ մասում։ Այս մարդկանց հետ վարվելու ձևն այն մեթոդն է, որի շուրջ նոր հաղորդակցվեցինք, կամ կարող եք ավելի լավ մեթոդներ օգտագործել, եթե ունեք դրանք, քանի դեռ նրանց հետ վարվում են սկզբունքների համաձայն։ Այս անհավատները դասակարգվում են տարբեր տեսակի չար մարդկանց շարքում. արդյոք դա չափազանցվա՞ծ է։ (Ո՛չ։) Հենց այսպես ենք վերաբերվում անհավատներին։

Գ. Աղետներից խուսափելու համար

Էլ ի՞նչ տեսակի մարդիկ պետք է հեռացվեն կամ արտաքսվեն եկեղեցուց։ (Մեկ այլ տեսակ են նրանք, ովքեր հավատում են Աստծուն պարզապես աղետներից խուսափելու համար։) Պարզապես աղետներից խուսափելու համար հավատալը նույնպես Աստծուն հավատալու մարդկանց նպատակներից է։ Մի՞թե Աստծուն հավատացող մարդկանց մեծամասնությունը նույնպես չունի այս տեսակի կեղծավորություն։ (Այո՛։) Ուստի, ինչպե՞ս պետք է տարբերակենք, թե որ մարդիկ պետք է հեռացվեն կամ արտաքսվեն դրա պատճառով, և որ մարդիկ են պարզապես դրսևորում ապականության բնականոն բացահայտում և չպետք է հեռացվեն կամ արտաքսվեն։ Մարդկանց մեծամասնության համար նրանց հավատքը խառնված է աղետներից խուսափելու նպատակով Աստծուն հավատալու շարժառիթի հետ. սա փաստ է։ Աստծուն աղետներից խուսափելու համար հավատացողներից պետք է զանազանեք այն անհավատներին, ովքեր համապատասխանում են հեռացվելու կամ արտաքսվելու չափանիշներին։ Օրինակ՝ նման մարդիկ, տեսնելով, որ աղետներն գնալուվ սաստկանում են, սկսում են ավելի հաճախ մասնակցել հավաքույթներին և շտապ հետ են վերցնում Աստծու խոսքերի գրքերը, որոնք նախկինում վերադարձրել էին եկեղեցուն՝ ասելով, թե հիմա ուզում են լրջորեն հավատալ Աստծուն։ Սակայն, հենց որ աղետներն անցնում կամ մեղմանում են, նրանք վերադառնում են բիզնես անելուն և փող աշխատելուն՝ արգելափակելով կապի բոլոր միջոցները, որպեսզի եղբայրներն ու քույրերը չկարողանան գտնել կամ կապվել իրենց հետ՝ հավաքույթների համար։ Երբ աղետներ են հարվածում, նրանք ակտիվորեն փնտրում են եղբայրներին ու քույրերին, բայց երբ աղետներն ավարտվում են, եղբայրների ու քույրերի համար շատ դժվար է դառնում գտնել նրանց, և շատ հազվադեպ է որևէ մեկին հաջողվում կապ հաստատել նրանց հետ։ Արդյոք այս դրսևորումները բավականին ակնհայտ չե՞ն։ (Այո՛։) Երբ աղետ չկա, ասում են․ «Մարդիկ պետք է բնականոն կյանով ապրեն։ Մենք պետք է ապրենք մեր օրերը։ Ես պետք է ամեն օր տանը ճաշ եփեմ, և պետք է երեխաներին տանեմ դպրոց և հետ բերեմ, ուստի երբեմն չեմ կարողանում գալ հավաքույթներին։ Բացի այդ, ապրելու համար փող է պետք. կենցաղային բոլոր ծախսերը պետք է վճարվեն։ Մենք չենք կարող գոյատևել առանց փող վաստակելու։ Այս աշխարհում ոչ ոք չի կարող գոյատևել առանց փողի։ Աստծուն հավատալը պետք է գործնական լինի»։ Նրանք համոզիչ են խոսում և առատ պատճառներ են բերում՝ ամբողջովին կենտրոնացած լինելով փող աշխատելու և իրենց օրերն ապրելու վրա․ միայն երբեմն հաճախելով հավաքույթի և հազվադեպ կարդալով Աստծու խոսքերը։ Աստծուն հավատալու նրանց վերաբերմունքը գաղջ է՝ ո՛չ սառը, ո՛չ տաք։ Երբ աղետը հարվածում է, ասում են՝ «Օ՜, ես չեմ կարող առանց աստծու լինել. ինձ աստված է պետք։ Ես պետք է աղոթեմ աստծուն և կանչեմ նրան ամեն օր։ Ես չեմ փորձում խուսափել աղետներից. գլխավորն այն է, որ չեմ կարող առանց աստծու լինել իմ սրտում։ Լավ կյանքով ապրելն առանց աստծու իմ սրտում միևնույնն է դատարկություն է թվում»։ Նրանք չեն կարող ասել գեթ մի բառ, որը ցույց է տալիս Աստծու մասին որևէ գիտելիք. այն ամենը, ինչ ասում են, իրենց գործողություններն ու վարքագիծն արդարացնելու խոսքեր են։ Նրանք չգիտեն, թե Աստծու տունը քանի գիրք է բաժանում բոլորին. չգիտեն, թե քարոզներն ինչ թեմայի են հասել. չգիտեն, թե ներկայումս որ ճշմարտությունների շուրջ են հաղորդակցվում եկեղեցական կյանքում։ Նրանք հավաքույթի են մասնակցում վեց ամիսը մեկ կամ տարին մեկ անգամ։ Իսկ երբ մասնակցում են, ասում են՝ «Անհավատները պարզապես սարսափելի են։ Հասարակությունն անարդար է։ Այս աշխարհը չար է։ Փող աշխատելու համար ջանք գործադրելն այնքա՛ն դժվար է։ Աստծու հոգսը մարդկանց վրա թեթև է…»։ Շարունակում են խոսել այս անօգուտ բաների մասին, որոնք ոչ մի կապ չունեն հավաքույթի հաղորդակցության թեմաների և բովանդակության հետ։ Իրենց աղոթքում մի քանի դատարկ բառ են ասում և մի քանի մակերեսային բառ՝ Աստծուն հավատալու մասին, և ապա իրենց հավատացյալ են համարում՝ իրենց սրտում հանգիստ և խաղաղ զգալով։ Արդյոք սա Աստծուն հավատա՞լ է։ Ի՞նչ տեսակի ողորմելի են նման մարդիկ։ Եթե հարցնես նրանց՝ «Ինչո՞ւ կանոնավոր կերպով չես հաճախում հավաքույթներին», նրանք ասում են՝ «Իմ պայմանները թույլ չեն տալիս։ Սա այն միջավայրն է, որն աստված է դասավորել ինձ համար, և ես պետք է հնազանդվեմ»։ Որքա՜ն հաճելի են հնչում այս խոսքերը։ Նաև ասում են՝ «Տե՛ս, աստված ինձ համար դասավորել է այս միջավայրը։ Իմ ամբողջ ընտանիքն ինձնից է կախված ուտելիքի հարցում, ուստի ես պետք է փող աշխատեմ, որպեսզի գոյատևենք։ Ներկայումս փող աշխատելն այն առաջադրանքն է, որն աստված տվել է ինձ»։ Նրանք բացարձակապես չեն նշում որպես արարած իրենց պարտավորությունը, ինչպես նաև իրենց պատասխանատվությունները և հանձնառությունները կատարելու մասին, առավել ևս չեն նշում, թե ինչպես կիրարկել Աստծու խոսքերը. միայն երբեմն են հաճախում հավաքույթի և մի քանի յուանի ընծա են մատուցում՝ մտածելով, թե ներդրում են ունեցել Աստծու տան համար։ Կան ուրիշներ, ովքեր, երբ իրենց երեխաները հիվանդանում են, աղոթում են Աստծուն, իսկ մի քանի օր անց, երբ երեխաներն ապաքինվում են, շտապ որոշակի գումարի ընծա են մատուցում եկեղեցուն և ապա նորից անհետանում են։ Ամեն անգամ, երբ շփվում են եղբայրների և քույրերի հետ, երբեք չեն հաղորդակցվում ճշմարտության շուրջ, ոչ էլ կարդում են Աստծու խոսքերը։ Երբ աղետներ կամ արհավիրքներ չկան, երբեք չեն աղոթում Աստծուն։ Նրանց ամենօրյա խոսակցությունները միշտ ընտանեկան մանրուքների, ճշտի ու սխալի շուրջ վեճերի, մարմնավոր կյանքի, հասարակական տարբեր երևույթների և տարբեր բաների մասին են, որոնք տեսնում և լսում են․ նրանք հազվադեպ են հաղորդակցվում Աստծու խոսքերի շուրջ և երբեք չեն ասում Աստծուն հավատալու հետ կապված որևէ անկեղծ խոսք։ Պարզապես պահպանում են իրենց տեղը եկեղեցում՝ Աստծու խնամքն ու պաշտպանությունը հայցելու համար։ Սա պարզապես Աստծուն հավատալու նրանց ձևն է. պարզապես խաղաղություն և օրհնություններ են փնտրում՝ ամենևին չձգտելով ճշմարտությանը։ Բացարձակապես ոչ մի հետաքրքրություն չունեն ճշմարտության նկատմամբ։ Միայն ուզում են օգուտներ, շնորհ և օրհնություններ ստանալ Աստծուն հավատալուց։ Նրանք չեն մտահոգվում հաջորդ կյանքի մասին, որովհետև չեն կարող տեսնել այն և ամենևին չեն հավատում դրան։ Միայն ուզում են վայելել Աստծու շնորհն այս կյանքում և խուսափել բոլոր աղետներից։ Քանի որ Աստված և եկեղեցին նրանց ապաստարանն են, ուստի երբ հաճախում են հավաքույթների, ապա միայն այն ժամանակ, երբ բախվել են դժվարությունների կամ աղետների։ Արդյոք նման մարդիկ Աստծուն անկեղծորեն հավատացողնե՞ր են։ (Ո՛չ։) Ինչպիսի՞ մարդիկ են նրանք։ (Օպորտունիստներ և անհավատներ։) Սրանք անհավատներ են, ովքեր ուզում են օգտագործել եկեղեցին՝ աղետներից խուսափելու համար։ Արդյոք պե՞տք է թույլ տալ նման մարդկանց մնալ եկեղեցում։ (Ո՛չ։) Երբ գալիս են հավաքույթների, նրանք անհանգստացնում են ուրիշներին և ներքուստ վրդովեցնում նրանց։ Մարդկանց մեծ մասը չափազանց քաղաքավարի է և կաշկանդվում է նրանց զսպելուցփորձ անելուց, ուստի թույլ են տալիս նրանց շատախոսել և խանգարել բոլորին՝ ուտելու և խմելու Աստծու խոսքերը։ Ի՞նչ պետք է անեն առաջնորդողներն ու աշխատողներն այս պահին։ Մի՞թե չպետք է ստանձնեն նման մարդկանց սահմանափակելու, մեծամասնության շահերը պաշտպանելու և բնականոն եկեղեցական կյանքը պահպանելու պատասխանատվությունը։ (Այո՛։) Կարող ես հետ վերցնել Աստծու խոսքերի նրանց գրքերը և խորհուրդ տալ նրանց հեռանալ եկեղեցուց։ Եկեղեցուց հեռանալհամոզելու տարբեր ձևեր կան. կարող եք ձեր սեփական ձևը մտածել։ Պարզապես համոզվե՛ք, որ այլևս չկարողանան կապ հաստատել եղբայրների և քույրերի հետ։ Ենթադրենք՝ ինչ-որ մեկն ասում է․ «Այս մարդը լավն է։ Նա եկեղեցում պարզապես խոսում է կենցաղային որոշ մանրուքների մասին, բայց չի խանգարում եկեղեցու աշխատանքին կամ չի ազդում մեր պարտավորության կատարման վրա, ուստի պետք է հանդուրժող լինենք։ Աստծուն հավատալիս մի՞թե չպետք է հանդուրժենք և դիմանանք բոլոր տեսակի մարդկանց։ Աստված ուզում է, որ ամեն ոք փրկվի և չի ցանկանում, որ որևէ մեկը կործանման մատնվի»։ Այդ ժամանակ պետք է հաշվի առնես, թե արդյոք փրկության թիրախ են։ Եթե ոչ, մի՞թե չպետք է զանազանենք և հեռացնենք նրանց։ (Այո՛։) Ոմանք ասում են․ «Ես չափազանց քաղաքավարի եմ. կամաչեի փորձել համոզել նրանց հեռանալ եկեղեցուց»։ Այս խնդիրը հեշտ է լուծել։ Եթե պարզապես կապ չհաստատես նրանց հետ, ապա նրանք չեն անհանգստացնի կամ կաշկանդի քեզ։ Նույնիսկ եթե հանդիպես նրանց, կարիք չկա նրանց հետ շփվելու։ Կարիք չկա նրանց հետ խոսելու Աստծուն հավատալու հարցերի մասին. պարզապես վերաբերվի՛ր նրանց որպես անհավատների։ Ոմանք ասում են․ «Չե՞նք կարող սիրով օգնել նրանց և հաղորդակցվել նրանց հետ այն ճշմարտության շուրջ, որը հասկանում ենք»։ Նման անհավատների համար, եթե իսկապես սեր ունես, կարող ես փորձել։ Եթե իսկապես կարողանաս փոխել նրանց, ապա նրանց պետք չէ հեռացնել կամ արտաքսել։ Ոմանք ասում են․ «Ես իզուր ջանք չեմ գործադրի։ Նրանց օգնելն անօգուտ է, ինչպես խոզին լողացնելը. որքան էլ մաքուր լվանաս, միևնույն է, կգնա և կթավալվի ցեխի մեջ։ Դա ճիշտ այդպիսի արարած է, որ կա. այն չի փոխվի»։ Եթե կարող ես հասկանալ սա, ապա իրավացի ես։ Դեռևս կհաղորդակցվե՞ս ճշմարտության շուրջ նման անհավատների հետ՝ նրանց օգնելու համար։ Դեռ կանեք՞ այս անիմաստ աշխատանքը։ (Ո՛չ։) Այս պահին գիտակցում եք, որ հիմար էիք և չէիք թափանցում մարդկանց էության մեջ։ Անհավատները չեն կարող փոխվել։ Այս մարդիկ նաև գիտեն, որ Աստծուն հավատացողները բարի գործեր են անում և խուսափում են վատ գործեր անելուց, որ չեն ճնշում ուրիշներին կամ չեն խաբում նրանց։ Նրանք դրական տպավորություն ունեն Աստծուն հավատացողների մասին, ուստի քողարկվում են «հավատալ, որ Աստված կա» և «Աստծուն հավատալը լավ է» դրոշի ներքո և սողոսկում են եկեղեցի՝ ստիպելով մարդկանց մտածել իրենց մասին որպես եղբոր կամ քրոջ։ Ոմանք իսկապես խաբվում են սրանով՝ ճշմարտապես համարելով նրանց եղբայր կամ քույր, հաճախ այցելելով և օգնելով նրանց։ Միայն երկար ժամանակ անց են գիտակցում. «Այս մարդը գալիս է եկեղեցի միայն այն ժամանակ, երբ բախվում է աղետների կամ դժվարությունների՝ ասելով անօգուտ, անհեթեթ բաներ։ Երբ ամեն ինչ հարթ է ընթանում և լավ է նրա համար, երբ նրա կյանքը լավ է, նա անտեսում է բոլորին։ Եթե ավելի վաղ իմանայինք, որ նա նման սրիկա է, չէինք օգնի նրան կամ այդքան ջանք չէինք գործադրի»։ Արդյոք հիմա զղջալը որևէ օգուտ ունի՞։ Զղջալու համար արդեն ուշ է. արդեն այդքան շատ ես իզուր խոսել։ Կարճ ասած՝ նման անհավատներին պետք է զանազանել, զբաղվել նրանցով և հեռացնել եկեղեցուց հնարավորինս շուտ։ Մի՛ համարիր նրանց որպես եղբայրների և քույրերի. նրանք եղբայրներ և քույրեր չեն։ Միայն Աստծու կողմից ընտրված մարդիկ են եղբայրներ և քույրեր. միայն նրանք, ովքեր կարող են փրկվել և ովքեր ձգտում են երկրպագել Աստծուն՝ եղբայրներ և քույրեր են։ Նրանք, ովքեր ժամանակ են անցկացնում Աստծու տանը՝ աղետներից խուսափելու համար, և ագահորեն վայելում են Աստծու շնորհը՝ առանց ճշմարտությունն ընդունելու, անհավատներ են։ Նրանք եղբայրներ և քույրեր չեն, և, անշուշտ, Աստծու ընտրյալ մարդիկ չեն։ Հասկանո՞ւմ եք։ Նման անհավատների հետ պետք է վարվել սկզբունքների համաձայն. նրանցից պետք է ազատվել այնպես, ինչպես հարկն է։ Սա առաջնորդողների և աշխատողների պատասխանատվությունն է, և դա նաև մի սկզբունք է, որը պետք է պարզ լինի Աստծու ընտրյալ մարդկանցից յուրաքանչյուրի համար։

Առաջնորդողների և աշխատողների պարտականությունները (23)

Տասնչորսերորդ կետ. Անհապաղ զանազանել, ապա հեռացնել կամ վտարել բոլոր տեսակի չար մարդկանց և հակաքրիստոսներին (երկրորդ մաս)

Նախորդ հավաքույթի ժամանակ մենք հաղորդակցվեցինք առաջնորդողների և աշխատողների տասնչորսերորդ պարտականության շուրջ. «Անհապաղ զանազանել, ապա հեռացնել կամ վտարել բոլոր տեսակի չար մարդկանց և հակաքրիստոսներին»։ Հաղորդակցությունն ընդգրկեց դրա մի կողմը՝ ինչ է եկեղեցին։ Եկեղեցու սահմանման շուրջ հաղորդակցվելուց հետո ձեզ համար պա՞րզ է դրա և առաջնորդողների ու աշխատողների տասնչորսերորդ պարտականության միջև եղած կապը։ (Այն բանից հետո, երբ Աստված հաղորդակցվեց եկեղեցու սահմանման շուրջ, հասկացանք, թե ինչու եկեղեցիները գոյություն ունեն, ինչ դեր է խաղում եկեղեցին և ինչ աշխատանք է կատարում եկեղեցին։ Սրա հիման վրա կարող ենք զանազանել, թե որ մարդիկ են եկեղեցում խանգարումներ և անհանգստություններ առաջացնում ու դրական դեր չեն խաղում, և ապա հեռացնել կամ վտարել այդ մարդկանց։) Հասկանալուց հետո, թե ինչ է եկեղեցին, առաջնորդողներն ու աշխատողները պետք է իմանան, թե ինչու է Աստված հիմնում եկեղեցիներ, ինչ ազդեցություն է ունենում եկեղեցիների ձևավորումը մարդկանց վրա, ինչ աշխատանք պետք է անեն եկեղեցիները, ինչ տեսակի մարդկանցից է կազմված եկեղեցին, և ովքեր են ճշմարիտ եղբայրներ ու քույրեր։ Այս բաները հասկանալուց և իմանալուց հետո ունենում եք հիմնական հասկացություն և սահմանում, ինչպես նաև սկզբունքների հիմք՝ տասնչորսերորդ պարտականության մեջ ուրվագծված աշխատանքի համար. «Անհապաղ զանազանել, ապա հեռացնել կամ վտարել բոլոր տեսակի չար մարդկանց և հակաքրիստոսներին»։ Սա մի բան է, որը պետք է հստակ գիտակցեք և հասկանաք տեսականի և տեսիլքի առումով։ Սա հասկանալուց հետո առաջին աշխատանքը, որ առաջնորդողներն ու աշխատողները պետք է ստանձնեն, բոլոր տեսակի չար մարդկանց զանազանելն է։ Որո՞նք են սա անելու չափանիշներն ու սկզբունքները։ Բոլոր տեսակի չար մարդկանց զանազանելը պետք է հիմնված լինի եկեղեցու սահմանման, եկեղեցու գոյության նշանակության ու արժեքի և այն գործի վրա, որն անելու համար Աստված հիմնում է եկեղեցիներ։ Նախորդ անգամ տարբեր տեսակի չար մարդկանց զանազանելու չափանիշներն ու հիմքերը բաժանվեցին երեք հիմնական կարգերի։ Որո՞նք են այս երեք կարգերը։ (Մարդու՝ Աստծուն հավատալու նպատակը, նրա մարդկայնությունը և նրա վերաբերմունքն իր պարտավորության նկատմամբ։) Արդյոք այս երեք հիմնական կարգերը բավականաչափ կոնկրետ և համապարփա՞կ են։ Ոմանք ասում են. «Ինչո՞ւ բոլոր տեսակի մարդկանց զանազանելը հիմնված չէ այն աստիճանի վրա, թե որքանով են սիրում ճշմարտությունը և որքանով են հնազանդվում Աստծուն և երկյուղում Նրանից, այլ փոխարենը հիմնված է Աստծուն հավատալու նրանց նպատակի, նրանց մարդկայնության և իրենց պարտավորության նկատմամբ վերաբերմունքի վրա։ Մի՞թե այս չափանիշները չափազանց ցածր չեն։ Այլ կերպ ասած՝ դատելով այս երեք կարգերի կոնկրետ բովանդակությունից, ինչո՞ւ ավելի խորը քննարկում չկա Աստծու և ճշմարտության նկատմամբ մարդկանց վերաբերմունքի վերաբերյալ։ Ինչո՞ւ չի հիշատակվում, թե արդյոք մարդիկ կամենում են ընդունել էտում, դատաստան և հանդիմանություն, արդյոք ունեն Աստծուն հնազանդվող և Նրանից երկյուղող սիրտ և ճշմարտությանն առնչվող այլ ավելի խորը բովանդակություն»։ Երբևէ մտածե՞լ եք այս հարցի շուրջ։ Եկեք առայժմ չխորանանք այս հարցի մեջ։ Եկեք նախ նայենք երեք չափանիշներին՝ Աստծուն հավատալու մարդկանց նպատակը, նրանց մարդկայնությունը և իրենց պարտավորության նկատմամբ վերաբերմունքը։ Դատելով դրանց վերնագրերից՝ արդյոք այս երեք չափանիշները մակերեսայի՞ն են, թե՞ ոչ։ Եթե մարդն այս երեք ամենահիմնական չափանիշներին չի համապատասխանում, արդյոք նրան կարելի՞ է եղբայր կամ քույր կոչել։ (Ո՛չ։) Կարո՞ղ է նա եկեղեցու անդամ համարվել։ Կարո՞ղ է Աստծու կողմից ճանաչվել որպես եկեղեցու մաս։ (Ո՛չ։) Այս բաներից և ոչ մեկը հնարավոր չէ նրա համար։ Ուստի, եթե մարդը թերի է կամ չի համապատասխանում այս երեք չափանիշներից որևէ մեկին, ապա նման անհատները պետք է զանազանվեն։ Նրանք պատկանում են տարբեր տեսակի չար մարդկանց շարքերին և պետք է հեռացվեն կամ վտարվեն։ Լինի այդ մարդը եղբայր թե քույր, ճանաչված Աստծու կողմից կամ անդամ, որին եկեղեցին պետք է ընդունի, առնվազն կախված է այն բանից, թե արդյոք նա համապատասխանում է չափանիշին և բավարարում այս երեք չափանիշների պահանջները։ Եթե նույնիսկ չի բավարարում այս երեք չափանիշները, ապա միանշանակ եղբայր կամ քույր չէ։ Բնականաբար, Աստված չի ճանաչում նրանց, և եկեղեցին նույնպես չպետք է ընդունի նրանց։ Ուստի, ինչպե՞ս պետք է եկեղեցին վերաբերվի և վարվի նրանց հետ։ (Նրանք պետք է հեռացվեն կամ վտարվեն։) Հենց որ նրանք զանազանվում են, պետք է հեռացվեն կամ վտարվեն։ Ճիշտ այդպես է։

Տարբեր տեսակի չար մարդկանց զանազանման չափանիշներն ու հիմքերը

I. Մարդու Աստծուն հավատալու նպատակի հիման վրա

Դ. Օպորտունիզմով զբաղվելու համար

Նախորդ հավաքույթի ժամանակ հաղորդակցվեցինք և թվարկեցինք Աստծուն հավատալու երեք նպատակ։ Եթե դրանք թվարկենք որպես վերնագրեր, առաջինը մարդու պաշտոնյա դառնալու ցանկությունը բավարարելն է, երկրորդը՝ հակառակ սեռին գտնելը, իսկ երրորդը՝ աղետներից խուսափելը։ Մենք ավարտեցինք այս երեք նպատակների շուրջ հաղորդակցվելը։ Հաջորդիվ կհաղորդակցվենք չորրորդ նպատակի շուրջ. որոշ մարդիկ հավատում են Աստծուն զուտ օպորտունիստական պատճառներով, ուստի այս նպատակի վերնագիրն է՝ «օպորտունիզմով զբաղվելու համար»։ Որոշ մարդիկ տեսնում են, որ կրոնավոր աշխարհի բոլոր կրոններն ու հարանվանություններն ամայի են և չունեն Սուրբ Հոգու գործը, որ մարդկանց հավատքն ու սերը սառել է, որ մարդիկ իրենք գնալով ավելի են ապականվել և փրկության ոչ մի հույս չեն տեսնում, և որ մարդիկ երկար տարիներ հավատացել են Տիրոջը՝ առանց որևէ բան ձեռք բերելու։ Տեսնելով, որ կրոնավոր աշխարհն ամբողջովին վերածվել է ամայության՝ նրանք իրենց համար առաջընթացի ուղի են փնտրում։ Նրանք խորհում են. «Ո՞ր եկեղեցին այժմ ավելի շատ մարդ ունի, բարգավաճում է և ունի զարգացման հեռանկարներ»։ Հայտնաբերում են, որ Ամենակարող Աստծու Եկեղեցին, որին դիմակայում և դատապարտում է կրոնավոր աշխարհը, բարգավաճում է, որ ունի Սուրբ Հոգու գործը և լավ է զարգանում թե՛ երկրի ներսում, թե՛ արտասահմանում։ Նրանք մտածում են. «Լսել եմ, որ այս եկեղեցու անդամակցությունն աճում է, որ այն լավ է զարգանում, և որ տիրապետում է առատ մարդկային, նյութական և ֆինանսական ռեսուրսների և ունի զարգացման հեռանկարներ։ Եթե օգտվեմ նրանց եկեղեցուն միանալու այս լավ հնարավորությունից, մի՞թե չեմ կարողանա որոշակի օգուտներ քաղել։ Մի՞թե ինձ համար լավ հեռանկարներ չեմ ապահովի»։ Նման մտադրությամբ ու նպատակով և մի փոքր հետաքրքրասիրությամբ նրանք եկեղեցի են ներթափանցում։ Եկեղեցի ներթափանցելուց հետո այս մարդկանց չի հետաքրքրում ճշմարտությունը, Աստծուն հավատալը կամ իրենց կյանքի խառնվածքի փոփոխությունը։ Եկեղեցուն միանալու նրանց նպատակը պարզապես հենարան կամ օթևան գտնելն է և իրենց ցանկացած հեռանկարները ձեռք բերելը։ Իրականում, իրենց սրտերում նրանք ոչ մի հետաքրքրություն չունեն Աստծուն հավատալու, Աստծու արտահայտած ճշմարտությունների, կամ փրկության գործի հանդեպ, որ Աստված անում է, և չեն ցանկանում լսել դրանց մասին կամ փնտրել դրանք։ Մասնավորապես, նրանք լիովին զուրկ են Աստծու գործի և Սուրբ Հոգու գործի նկատմամբ հետաքրքրությունից։ Այս մարդիկ նման են հասարակության մեջ ապրող օպորտունիստների, որոնք, անկախ այն բանից, թե որ ոլորտին են միանում, դա անում են միայն փառք, շահ և կարգավիճակ ձեռք բերելու հնարավորություններ գտնելու համար և ներդրումներ են անում ու գին վճարում լոկ հանուն իրենց սեփական հեռանկարների և ճակատագրի։ Հենց որ հայտնաբերում են, որ այն ոլորտում կամ բնագավառում, որի մեջ նետվել են, ներկայումս ակնհայտ հեռանկարներ չկան, կամ որ այդ բնագավառը թույլ չի տալիս ցուցադրել իրենց ուժեղ կողմերը և բարձրանալ աշխարհում, նրանք հաճախ մտքում հաշվարկում են՝ փոխե՞լ աշխատանքը, թե՞ փոխել բնագավառը։ Ինչ էլ որ անեն, նման մարդիկ միշտ սպասում են հնարավորության՝ քայլ անելու համար. նրանք եկեղեցուն միանալու ետեւում մտադրություն և նպատակ ունեն։ Երբ եկեղեցին բարգավաճում է, երբ կարող է հաստատուն կանգնել և զարգացման հեռանկարներ ունի հասարակության մեջ կամ որևէ երկրում, նրանք ակտիվորեն և խանդավառությամբ նետվում են եկեղեցու գործի մեջ։ Բայց հենց որ եկեղեցին ճնշվում և սահմանափակվում է կամ չի կարողանում բավարարել նրանց անձնական ցանկություններն ու պահանջները, նրանք խորհում են՝ արդյոք եկեղեցին լքեն և իրենց համար առաջընթացի այլ ուղի գտնեն։ Ակնհայտ է, որ եկեղեցուն միանալու այս մարդկանց իրական նպատակն այն չէ, որ նրանք հետաքրքրված են ճշմարտությամբ։ Նրանք չեն միացել եկեղեցուն՝ Աստծու գոյությունը և մարդկանց փրկելու Աստծու նոր գործը ճանաչելու հիման վրա։ Նույնիսկ երբ եկեղեցի են ընտրում, նախընտրում են հայտնի, մեծամասշտաբ և շատ անդամներ ունեցող եկեղեցի, հատկապես այնպիսին, որը որոշակի հեղինակություն ունի թե՛ երկրի ներսում, թե՛ արտասահմանում։ Նրանց համար միայն այս տեսակի եկեղեցին է համապատասխանում իրենց չափանիշներին և լիովին համընկնում այն նպատակներին, որոնց իրենք ձգտում կամ հետամուտ են լինում։ Բայց անկախ ամեն ինչից՝ նրանք երբեք ճշմարտապես չեն հավատացել ճշմարտությանը, ոչ էլ անկեղծորեն ճանաչել են Աստծու գոյությունը կամ Աստծու գործը։ Նույնիսկ եթե թվում է, թե նրանք երբեմն ինչ-որ բան են անում եկեղեցու համար կամ նետվում են եկեղեցու գործի որևէ մասի մեջ, սրտի խորքում նրանց վերաբերմունքը ճշմարտության և Աստծու նկատմամբ մնում է անփոփոխ։ Ո՞րն է նրանց վերաբերմունքը։ Նրանց մշտական վերաբերմունքն այն է, որ առայժմ պարզապես հետևեն, տեսնեն, թե կոնկրետ ինչ կարող են ձեռք բերել այս եկեղեցուց, տեսնեն, թե Աստծու ասած խոսքերից կոնկրետ քանիսը կարող են իրականանալ և ինչ չափով, և տեսնեն, թե երբ կարելի է ստանալ Աստծու կողմից մարդուն խոստացված օրհնությունները, և արդյոք այդ օրհնությունները կարող են վկայվել և իրականանալ կարճ ժամանակահատվածում։ Նրանց վերաբերմունքը միշտ այսպիսին է։ Նրանք գալիս են Աստծու տուն հետաքրքրասիրությամբ և փորձելու ցանկությամբ ու այն վերաբերմունքով, որ եթե Աստծու խոսքերն իրականանան և կատարվեն, ապա իրենք օրհնություններ կստանան և չեն տուժի։ Նման մարդիկ գալիս են Աստծու տուն, և նույնիսկ եթե արտաքուստ ընկերասեր են թվում ուրիշների հանդեպ, պահպանում են կանոնները, խանգարումներ և անհանգստություններ չեն առաջացնում և չարաճճիությունների մեջ չեն ներքաշվում, Աստծու և ճշմարտության հանդեպ իրենց վերաբերմունքի հիման վրա նրանք կարող են բացահայտվել որպես ակնհայտ չհավատացողներ։

Ինչպե՞ս կարող ենք զանազանել այն տեսակի չհավատացողներին, որոնք հավատում են Աստծուն միայն օպորտունիստ կերպով օրհնություններ ստանալու համար և ճշմարտությունը ձեռք բելերու ոչ մի ցանկություն չունեն։ Անկախ այն բանից, թե քանի քարոզ են լսում, անկախ այն բանից, թե ինչպես է ճշմարտությունը հաղորդակցվում նրանց, մարդկանց և իրերի վերաբերյալ նրանց մտքերն ու տեսակետները, կյանքի հանդեպ հայացքն ու արժեքները երբեք չեն փոխվում։ Ինչո՞ւ է այսպես։ Որովհետև երբեք լրջորեն չեն խորհում Աստծու խոսքերի շուրջ և բացարձակապես չեն ընդունում Աստծու արտահայտած ճշմարտությունները կամ, թե Աստված ինչ է ասում տարբեր հարցերի վերաբերյալ։ Պարզապես կառչում են իրենց սեփական տեսակետներից և Սատանայի փիլիսոփայություններից։ Իրենց սրտերում դեռ հավատում են, որ Սատանայի փիլիսոփայություններն ու տրամաբանությունը ճիշտ են և ստույգ։ Օրինակ՝ «Ամեն մարդ իր համար, իսկ հետնապահին դևը տանի», «Պաշտոնյաները չեն դժվարացնում նրանց գործը, ովքեր նվերներ են բերում» կամ «Բարի մարդիկ խաղաղ կյանք են ունենում»։ Կան նույնիսկ այնպիսիք, ովքեր ասում են. «Երբ մարդիկ հավատում են աստծուն, նրանք պետք է բարի լինեն, ինչը նշանակում է երբեք կյանք չխլել. կյանք խլելը մեղք է և աններելի է աստծու աչքին»։ Ի՞նչ տեսակետ է սա։ Սա բուդդայական տեսակետ է։ Թեև բուդդայական տեսակետը կարող է համապատասխանել մարդկանց պատկերացումներին և երևակայություններին, բայց այն զուրկ է որևէ ճշմարտությունից։ Աստծու նկատմամբ հավատը պետք է հիմնված լինի Աստծու խոսքերի վրա. միայն Աստծու խոսքերն են ճշմարտությունը։ Աստծու հանդեպ իրենց հավատքի մեջ ոմանք նույնիսկ որպես ճշմարտություն են ընդունում անհավատների անհեթեթ տեսակետները և կրոնավոր աշխարհի սխալ տեսությունները, թանկ են գնահատում և կառչում են դրանցից։ Արդյոք սրանք մարդիկ են, որոնք ընդունու՞մ են ճշմարտությունը։ Նրանք չեն կարողանում տարբերակել մարդու խոսքերն Աստծու խոսքերից կամ դևերին ու Սատանային՝ միակ ճշմարիտ Աստծուց՝ Արարչից։ Չեն աղոթում Աստծուն կամ փնտրում ճշմարտությունը, ոչ էլ ընդունում են Աստծու արտահայտած ճշմարտություններից որևէ մեկը։ Մարդկանց, արտաքին աշխարհի և բոլոր այլ հարցերի վերաբերյալ նրանց մտքերն ու տեսակետները երբեք չեն փոխվում։ Կառչում են միայն այն տեսակետներից, որոնք միշտ ունեցել են, որոնք գալիս են ավանդական մշակույթից։ Անկախ այն բանից, թե որքան ծիծաղելի են այդ տեսակետները, նրանք չեն կարողանում ընկալել սա, և դեռ ամուր կառչած են մնում այդ սխալ տեսակետներից և բաց չեն թողնում։ Սա չհավատացողի մի դրսևորում է։ Ո՞րն է մյուսը։ Այն է, որ նրանց եռանդը, զգացմունքները և հավատքը փոխվում են, երբ եկեղեցին մեծանում է մասշտաբով և երբ հասարակության մեջ դրա կարգավիճակն անընդհատ աճում է։ Օրինակ՝ երբ եկեղեցու գործը տարածվեց արտասահմանում և մեծացավ մասշտաբով, երբ ավետարանի աշխատանքը լիովին տարածվեց, նրանք տեսան սա և անմիջապես ոգևորվեցին։ Զգացին, որ եկեղեցին ավելի ու ավելի ազդեցիկ է դառնում և այլևս չի տուժի կառավարության ճնշումից ու հալածանքից, հավատացին, որ Աստծու հանդեպ իրենց հավատը հուսադրող է, որ կարող են բարձր պահել իրենց գլուխները։ Եվ այսպիսով զգացին, որ Աստծուն հավատալով՝ ճիշտ խաղադրույք են կատարել, որ իրենց ռիսկն ի վերջո արդարացվելու է։ Զգացին, որ օրհնություններ ստանալու իրենց հնարավորություններն ավելի ու ավելի են մեծանում, և ի վերջո սկսեցին ուրախանալ։ Նախորդ տարիների ընթացքում նրանք ճնշվածություն, ցավ ու տառապանք էին զգում, որովհետև հաճախ էին տեսնում մեծ կարմիր վիշապի կողմից քրիստոնյաների ձերբակալություններն ու ճնշումները։ Ինչո՞ւ էին տառապանք զգում։ Որովհետև եկեղեցին այնքան ծանր վիճակում էր, և նրանք մտահոգված էին, թե արդյոք ճիշտ ընտրություն են կատարել՝ հավատալով Աստծուն, և ավելին, անհանգստացած և մտահոգված էին, թե արդյոք պետք է մնա՞ն, թե՞ լքեն եկեղեցին։ Այդ տարիների ընթացքում, անկախ այն բանից, թե ինչ անբարենպաստ հանգամանքների էր բախվում եկեղեցին, դա ազդեցություն էր ունենում նրանց հույզերի վրա։ Ինչ աշխատանք էլ որ եկեղեցին աներ, և ինչպես էլ որ տատանվեր եկեղեցու հեղինակությունն ու կարգավիճակը հասարակության մեջ, դա ազդում էր նրանց հույզերի և տրամադրության վրա։ Մնալ թե հեռանալ հարցը միշտ պտտվում էր նրանց մտքում։ Նման մարդիկ չհավատացողներ են, այնպես չէ՞։ Երբ եկեղեցին դատապարտվում և ճնշվում է ազգային կառավարության կողմից, կամ երբ հավատացյալները ձերբակալվում են կամ դատվում, դատապարտվում, զրպարտվում և մերժվում կրոնավոր աշխարհի կողմից, նրանք խորապես խայտառակված են զգում և նույնիսկ մեծ ամոթ ու նվաստացում են ապրում եկեղեցուն միանալու համար։ Նրանց սրտերը սասանվում են, և նրանք զղջում են Աստծուն հավատալու և եկեղեցուն միանալու համար։ Երբեք մտադրություն չեն ունենում կիսելու եկեղեցու ուրախություններն ու դժվարությունները կամ տառապելու Քրիստոսի հետ միասին։ Փոխարենը, երբ եկեղեցին ծաղկում է, հավատքով լի են թվում, բայց երբ եկեղեցին հալածվում, մերժվում, ճնշվում և դատապարտվում է, ուզում են փախչել, հեռանալ։ Երբ չեն կարողանում տեսնել օրհնություններ ստանալու որևէ հույս կամ թագավորության ավետարանի տարածման որևէ հույս, նրանք է՛լ ավելի են ուզում հեռանալ։ Երբ չեն տեսնում Աստծու խոսքերի իրականացումը և չգիտեն, թե երբ են վրա հասնելու մեծ աղետները և երբ են ավարտվելու, կամ երբ է իրականություն դառնալու Քրիստոսի թագավորությունը, անորոշությունից սասանվում են և անընդունակ են լինում խաղաղ մտքով կատարելու իրենց պարտավորությունը։ Երբ դա տեղի է ունենում, ուզում են հեռանալ Աստծուց, հեռանալ եկեղեցուց և ելք գտնել։ Նման մարդիկ չհավատացողներ են, այնպես չէ՞։ Նրանց յուրաքանչյուր քայլ հանուն սեփական մսեղի շահերի է։ Նրանց մտքերն ու տեսակետները երբեք աստիճանաբար չեն փոխվի Աստծու գործը փորձառաբար ապրելու միջոցով կամ Նրա խոսքերը կարդալով, ճշմարտության շուրջ հաղորդակցվելով և եկեղեցական կյանքով ապրելով։ Երբ նրանց հետ ինչ-որ բան է պատահում, երբեք չեն փնտրում ճշմարտությունը կամ փորձում գտնել, թե ինչ է ասվում այդ մասին Աստծու խոսքերում, որոնք են Աստծու մտադրությունները, ինչպես է Աստված առաջնորդում մարդկանց կամ ինչ է Նա պահանջում մարդկանցից։ Եկեղեցուն միանալու նրանց միակ նպատակն է սպասել այն օրվան, երբ եկեղեցին կկարողանա «բարձր պահել իր գլուխը», որպեսզի կարողանան յուրացնել այն օգուտները, որոնք միշտ ցանկացել են։ Իհարկե, նրանք միացել են եկեղեցուն նաև այն պատճառով, որ տեսել են, որ Աստծու խոսքերը ճշմարտությունն են, բայց բացարձակապես չեն ընդունում ճշմարտությունը և չեն հավատում, որ Աստծու բոլոր խոսքերը կիրականանան։ Ուրեմն ի՞նչ կասեք, արդյոք նման մարդիկ չհավատացողնե՞ր են։ (Այո՛։) Անկախ այն բանից, թե ինչ է տեղի ունենում եկեղեցում կամ արտաքին աշխարհում, նրանք չափում են, թե որքանով կտուժեն իրենց շահերը, և որքան մեծ ազդեցություն դա կունենա իրենց հետապնդած նպատակների վրա։ Աննշան խնդրի նշանի դեպքում անգամ նրանք անմիջապես արտակարգ զգոնությամբ մտածում են իրենց սեփական հեռանկարների, շահերի և եկեղեցում մնալու կամ հեռանալու մասին։ Նույնիսկ կան մարդիկ, որոնք անընդհատ հարցնում են. «Անցյալ տարի ասվում էր, որ աստծու գործը կավարտվի, ուրեմն ինչո՞ւ է դեռ շարունակվում։ Կոնկրետ ո՞ր թվականին կավարտվի աստծու գործը։ Ես իրավունք չունե՞մ իմանալու։ Բավական երկար եմ համբերել, իմ ժամանակը թանկ է, իմ երիտասարդությունը թանկ է, իհարկե չեք կարող չէ՞ ինձ այսպես անվերջ օդում կախված վիճակում պահել»։ Նրանք հատկապես զգայուն են Աստծու խոսքերի իրականացման, եկեղեցու իրավիճակի, ինչպես նաև դրա կարգավիճակի ու հեղինակության նկատմամբ։ Նրանց չի հետաքրքրում, թե արդյոք իրենք ընդունակ են ձեռք բերելու ճշմարտությունը, կամ արդյոք կարող են փրկվել, բայց շատ զգայուն են այն հարցում, թե արդյոք կկարողանան գոյատևել, և արդյոք կարող են օգուտներ և օրհնություններ ստանալ՝ մնալով Աստծու տանը։ Նման մարդիկ օպորտունիստ են օրհնվելու իրենց ցանկության մեջ։ Նույնիսկ եթե հավատան մինչև վերջ, միևնույն է, չեն հասկանա ճշմարտությունը և ոչ մի փորձառական վկայություն չեն ունենա պատմելու։ Հանդիպե՞լ եք նման մարդկանց։ Իրականում, նման մարդիկ գոյություն ունեն յուրաքանչյուր եկեղեցում։ Պետք է զգոն լինեք, որպեսզի զանազանեք նրանց։ Նման անհատները բոլորը չհավատացողներ են, նրանք պատուհաս են Աստծու տանը, մեծ վնաս կբերեն և ոչ մի օգուտ չեն տա եկեղեցուն և պետք է հեռացվեն։

Եկեք ամփոփենք օպորտունիստների բնութագրերը։ Նրանց առաջին բնութագիրն այն է, որ այնքան էլ լուրջ չեն վերաբերվում Աստծու գոյության հարցին։ Եթե հարցնես, թե արդյոք Աստված գոյություն ունի, կասեն. «Հավանաբար։ Բայց եթե գոյություն չունի, ոչինչ։ Ես պարզապես այստեղ եմ՝ տեսնելու, արդյոք աստծու արած մարգարեություններն իրականանալու են, թե ոչ, և արդյոք մեծ աղետները գալու են, թե ոչ»։ Նրանց մտքերի և տեսակետների մեջ վերաբերմունքն այն է, որ կապ չունի՝ Աստված գոյություն ունի, թե ոչ։ Ուրեմն մի՞թե կատակ չէ, որ հավատում են Աստծուն և միանում եկեղեցուն։ (Այո՛։) Նրանց հավատքն առ Աստված պարզունակ համոզմունք է, նման է խաղի և կապ չունի ճշմարտության կամ իրենց կյանքի ուղու հետ։ Իրականում նրանց չի հետաքրքրում՝ Աստված գոյություն ունի, թե ոչ։ Ոչինչ, եթե Նա գոյություն ունի, և ոչինչ, եթե գոյություն չունի։ Ոմանք հերքում են նրանց՝ ասելով, որ Աստված գոյություն չունի, և նրանք չեն տխրում կամ ատում նման մարդկանց։ Եթե մարդիկ ասում են, որ Աստված գոյություն ունի, նրանք ասում են. «Եթե նա գոյություն ունի, ուրեմն գոյություն ունի։ Համենայն դեպս, եթե հավատում ես, ուրեմն նա գոյություն ունի, եթե չես հավատում, ուրեմն չունի»։ Սա է նրանց տեսանկյունը։ Արդյոք նման մարդիկ ճշմարիտ հավատացյալնե՞ր են։ Նրանք չհավատացողներ են, այնպես չէ՞։ (Այո՛։) Աստծու գոյություն ունենալ չունենալը նրանց համար էական չէ, ուստի առ Աստված նրանց հավատքի մեջ անկեղծություն կա՞։ Անհնար է, որ նրանք անկեղծ լինեն։ Ո՞րն է օպորտունիստ մարդկանց առաջին բնութագիրը։ (Նրանք այնքան էլ լուրջ չեն վերաբերվում Աստծու գոյության հարցին։) Սա առաջին բնութագիրն է։

Ո՞րն է օպորտունիստ մարդկանց երկրորդ բնութագիրը։ Այն է, որ նրանք այնքան էլ լրջորեն չեն վերաբերվում դրականը և բացասականը միմյանցից տարբերակելուն։ Չեն զանազանում, թե որ ասույթները, մարդիկ, իրադարձություններն ու բաներն են դրական, իսկ որոնք՝ բացասական, և սա լուրջ չեն ընդունում։ Նրանց համար լավ բաները կարող են վատ ներկայացվել, իսկ վատ բաները՝ լավ, ճիշտ այնպես, ինչպես անհավատների ասացվածքն է. «Հազար անգամ ասված սուտը ճշմարտություն է դառնում»։ Այս ասացվածքը նրանց համար ճշմարիտ է։ Եթե հարցնես, թե ինչ է ճշմարտությունը, հաստատ չեն ասի, որ Աստծու խոսքերն են ճշմարտությունը, որովհետև դա չեն ընդունում։ Ի՞նչ կասեն նրանք։ Նրանց իրական տեսակետն այն է, որ հազար կամ տասը հազար անգամ ասված սուտը ճշմարտություն կդառնա, ինչը նշանակում է, որ եթե շատ մարդիկ ինչ-որ բան ասեն՝ կհավատան, որ դա ճիշտ է։ Ինչպես անհավատներն են ասում. «Ի սկզբանե աշխարհում ուղի չկար, բայց երբ ավելի շատ մարդիկ քայլեցին, ուղի ձևավորվեց»։ Նրանց չի հետաքրքրում, թե ինչն է ճիշտ կամ սխալ, արդար կամ չարասեր։ Նրանք հավատում են, որ ով մեծ ունակություն ունի, ճիշտ է, իսկ ով անպետք է և անգործունակ, բացասական է։ Նրանք բացարձակապես չեն ընդունի, որ այն ամենը, ինչ Աստված ասում և անում է, դրական բաներ են, ոչ էլ կընդունեն, այն, որ այն, ինչ Աստված պահանջում է մարդկանցից կյանքով արտահայտել, դրական բաների իրականությունն են։ Այս մարդիկ նույնիսկ կխոսեն այնպիսի մոլորություններ, ինչպիսիք են. «Դու ասում ես՝ աստված ճշմարտությունն է, և աստծու խոսքերը բոլոր դրական բաների իրականությունն են։ Արդյոք սա նշանակո՞ւմ է, որ աշխարհում դրական բաներ չկան։ Արդյոք աշխարհում նաև դրական բաներ և ճշմարտություններ չկա՞ն»։ Մի՞թե սա անհեթեթություն չէ։ Մի՞թե սա մոլորություն չէ։ (Այո՛։) Այս մարդիկ իրենց խոսքերի կամ գործողությունների համար Աստծու խոսքերը որպես չափանիշ չեն ընդունում։ Օրինակ, երբ նրանք մոլորություն արտահայտեն, և դու հերքես նրանց, կասեն. «Կարծում ես, որ դու ես ճիշտ, իսկ ես կարծում եմ, որ ես եմ ճիշտ, ուստի եկ յուրաքանչյուրս մնանք մեր կարծիքին։ Այն ինչ մարդը լավ է համարում, դա էլ ճիշտ է»։ Ի՞նչ տեսակետ է սա։ Մի՞թե սա պարզապես հարցը քողարկելու փորձ չէ։ (Այո՛։) Սա հիմար և բթամիտ տեսակետ է։ Այս մարդիկ լրջորեն չեն վերաբերվում դրականը բացասականից տարբերակելուն։ Ի՞նչ է նշանակում սրան լրջորեն չվերաբերվել։ Նշանակում է, որ չեն կարող ի սրտե ընդունել, որ բոլոր դրական բաները, որոնց մասին Աստված խոսում է, կապված են ճշմարտության հետ, համապատասխանում են ճշմարտությանը և սերում են Աստծուց, և որ բացասական բաները, որոնց մասին Աստված խոսում է, հակառակ են ճշմարտությանը և սերում են Սատանայից։ Նրանք չեն ընդունում այս փաստը և միշտ ուզում են աղճատել հասկացությունները։ Ուրիշների կողմից զանազանվելուց և դատապարտվելուց խուսափելու համար նրանք երբեք լրջորեն չեն վերաբերվում դրականը բացասականից տարբերակելուն, երբեք չեն բացահայտում իրենց ճշմարիտ տեսակետները և միշտ երկիմաստ են խոսում՝ երբեք մարդկանց չասելով, թե իրականում ինչ են մտածում։ Տարբեր բաներ են ասում՝ կախված այն բանից, թե ում հետ են խոսում՝ անհրաժեշտության դեպքում լիովին հարմարվելով իրավիճակին։ Այս մարդիկ, բոլոր առումներով, հետաքրքրված չեն ճշմարտությամբ կամ Աստծու գոյությամբ։ Սա օպորտունիստ մարդկանց երկրորդ դրսևորումն է. նրանք այնքան էլ լրջորեն չեն վերաբերվում դրականը բացասականից տարբերակելուն։

Ուրիշ ի՞նչ բնութագրեր ունեն այս օպորտունիստ մարդիկ։ Այս մարդիկ միշտ կընտրեն՝ մնալ, թե հեռանալ՝ ելնելով նրանից, թե ինչպես են զարգանում իրադարձությունները՝ հատկապես հմուտ լինելով հանգամանքներին հարմարվելում։ Երբ նրանք միանում են եկեղեցուն, արդեն իսկ մանրամասն պլանավորած են լինում իրենց նահանջի ռազմավարությունը և հեռանկարները՝ ծրագրելով յուրաքանչյուր քայլ։ Իրենց սրտերում հաշվարկում և ծրագրեր են կազմում այն մասին, թե ինչ անել, եթե Աստծու խոսքերն իրականանան, և ինչ անել, եթե որոշակի տարիներ անց դրանք չիրականանան։ Այս տեսակի մարդիկ եկեղեցի մտնելուց հետո երբեք լիովին չեն նվիրվում եկեղեցու գործին։ Փոխարենը, նրանք անընդհատ հետևում են եկեղեցու զարգացմանը, իրենց հանդեպ եկեղեցու դիրքորոշմանը, իրենց նկատմամբ վերաբերմունքին և այլ գործոններին՝ հաջորդ քայլերը որոշելու համար։ Մի՞թե այս մարդկանց մտքերը բավականին բարդ չեն։ (Այո՛։) Թեև միացել են եկեղեցուն, միշտ ժամանակավոր հեռանկար են ունենում՝ պայմանագրային աշխատողի պես, ընդմիշտ մնալով «մարմնով այստեղ, մտքով՝ այլուր» վիճակում, իսկ մտքերը զբաղված ծրագրերով ու դավադրություններով։ Աստծուն հավատալու և եկեղեցուն միանալու նրանց ընտրությունը լոկ հարկադրված փոխզիջում է, ոչ թե հոգևոր անհրաժեշտություն կամ Աստծուն հետևելու և մարդկային կյանքի ճիշտ ուղով քայլելու ցանկություն՝ հիմնված Աստծու գոյությունը ճանաչելու վրա։ Նրանք դրա համար հավատք չունեն։ Այս մարդիկ Աստծուն հավատում են սպասոենք-տեսնենք վերաբերմունքով, իրենց սրտերում հաշվարկելով. «Եթե աստծուն հավատալն ինձ հարյուրապատիկը բերի այս կյանքում, հավերժական կյանք՝ գալիք աշխարհում, և փրկվելու ու երկնքի թագավորություն մտնելու հնարավորություն, ուրեմն կհետևեմ և կհավատամ։ Եթե չկարողանամ ստանալ այս ամենը, ապա ցանկացած պահի և ցանկացած իրավիճակում կլքեմ եկեղեցին և կդադարեմ հավատալ»։ Նրանք Աստծուն հավատալու են գալիս բացառապես օրհնություններ ստանալու օպորտունիստական հույսով։ Եթե չեն կարողանում օրհնություններ ստանալ, կարող են ցանկացած պահի և ցանկացած իրավիճակում լքել իրենց պարտավորությունները և իրենց համար այլ ուղի ծրագրել, որովհետև նրանց սրտերը երբեք արմատավորված չեն եղել եկեղեցում, ոչ էլ ճշմարտապես ընտրել են Աստծուն հավատալու և Աստծուն հետևելու ուղին։

Այս օպորտունիստ մարդկանց հիմնական բնութագրերն այս երեքն են. նրանք լրջորեն չեն վերաբերվում Աստծու գոյությանը, լրջորեն չեն տարբերակում դրականը բացասականից, և կարող են լքել եկեղեցին ցանկացած պահի և ցանկացած իրավիճակում։ Որքան էլ եղբայրներն ու քույրերը լավ են վերաբերվում նրանց, քանի դեռ իրավիճակը չի համապատասխանում իրենց շահերին կամ չի բավարարում իրենց ներկայիս կարիքները, նրանք կարող են լքել եկեղեցին։ Բայց երբ գնալու տեղ չեն ունենում, ընտրում են վերադառնալ։ Վերադառնալուց հետո էլ նրանք դարձյալ չեն ձգտում ճշմարտությանը և ցանկացած պահի կարող են կրկին լքել եկեղեցին։ Ի՞նչ խղճուկ արարածներ են նրանք։ Նրանց գնալն ու գալն այնքան անլուրջ է թվում. նրանք անկեղծորեն չեն հավատում Աստծուն։ Սրանք են օպորտունիստ մարդկանց բնութագրերնը. էությամբ նրանք չհավատացողներ են։ Ոմանք կարող են մնալ հավատքի մեջ երեքից հինգ տարի, ոմանք՝ ութ կամ տասը տարի, սակայն նրանց նպատակը սոսկ օպորտունիստ կերպով օրհնություններ կորզելն է։ Նման մարդիկ պարզունակ չեն։ Նրանք նույնիսկ մինչ օրս դիմացել են մայրցամաքային Չինաստանի դաժան, հալածանքներով լի միջավայրում. մի՞թե սա փոքր ինչ «փշերի վրա քնելու և լեղի լիզելու» պես մի բան չէ։ Ոման տասը տարի հավատալուց հետո այլևս չեն դիմանում, ուստի տրտնջում են. «Տասը տարի է անցել։ Իմ երիտասարդությունը վատնվել է եկեղեցում։ Եթե այս տասը տարիների ընթացքում աշխարհում քրտնաջան աշխատեի, որքա՞ն փող կկարողանայի վաստակել։ Գուցե կառավարիչ դառնայի, որքա՛ն ունեցվածք կունենայի հավանաբար»։ Ապա նրանք անհանգիստ են դառնում։ Տասը տարի հավատացել են Աստծուն սոսկ իրենց չնչին հետաքրքրասիրությունը և օրհնություններ ստանալու ցանկությունը բավարարելու համար, բայց երբեք չեն ձգտել ճշմարտությանը։ Արդյունքում նրանք ոչինչ ձեռք չեն բերել։ Նրանք զղջում են Աստծուն հավատալու համար, և նույնիսկ կշտամբում իրենց՝ ասելով. «Հիմա՛ր, ապո՛ւշ։ Լայն, հեշտ ճանապարհով չգնացիր, այլ պնդեցիր քայլել այս դժվարի՛ն ուղով։ Ոչ ոք քեզ չէր ստիպում. դա քո սեփական ընտրությու՛նն էր»։ Ոմանք կարող են հեռանալ նույնիսկ տասը տարի հավատալուց հետո՝ մի ակնթարթում։ Հասարակության մեջ ընդամենը երկու կամ երեք տարի գոյատևելուց հետո նրանք հասնակնում են, որ հասարակությունն այնքան հարթ կամ հեշտ չէ կողմնորոշվելու համար, որքան պատկերացնում էին, և անհավատ աշխարհն այնքան գունեղ ու կատարյալ չէ, որքան թվում էր. նրանց համար աշխարհում որևէ տեղ գոյատևելը հեշտ չէ։ Երկար մտորելուց հետո նրանք պարզում են, որ եկեղեցին, այնուամենայնիվ, ավելի լավն է, ուստի անամոթաբար վերադառնում են։ Երբ վերադառնում են, ասում են. «Աստծուն հավատալը լավ է. անհավատները վատն են, միշտ ճնշում են մարդկանց։ Աշխարհում չափազանց շատ տառապանք կա։ Այս տարիներին, առանց աստծու խոսքերը կարդալու, առանց եկեղեցական կյանքով ապրելու, ես խավարի մեջ ընկա՝ ամեն օր լաց լինելով և ատամներս կրճտացնելով։ Այնքան եմ չարչարվել, որ այլևս մարդու նման չեմ։ Ավելի լավ է հավատալ աստծուն»։ Նրանք հայտարարում են, որ ավելի լավ է հավատալ Աստծուն, բայց իրականում պատճառն այն է, որ լսել են, թե այս աշխարհում չափազանց շատ աղետներ կան, և մարդկությունը շուտով մեծ արհավիրք է ապրելու։ Փող, հող, մեքենաներ և տներ ունենալն անօգուտ է. միայն հավատք ունեցողները կարող են փրկվել։ Ուստի, նրանք վերադառնում են՝ կրկին Աստծուն հավատալու։ Մի՞թե սա օպորտունիզմ չէ։ (Այո՛։) Օպորտունիստ մարդիկ կարող են լքել եկեղեցին ցանկացած պահի։ Եթե տեսնում են, որ եկեղեցի վերադառնալով օրհնություններ ստանալու հույս կա, ցանկացած պահի նորիցկարող են վերադառնալ։ Վերադառնալուց հետո նրանք կարող են զղջման մի քանի խոսք ասել և հայտարարել, որ այլևս երբեք չեն լքի Աստծուն, բայց տեսնելով, որ աշխարհում ամեն ինչ հանգիստ ու խաղաղ է, և որ իրենք դեռ կարող են վայելել մի քանի լավ օր, նրանք կարող են կրկին լքել եկեղեցին ցանկացած պահի։ Ինչի՞ տեղ են նրանք դնում Աստծու տունը և եկեղեցին։ Նրանք այն համարում են ազատ շուկա՝ գալով և գնալով երբ կամենում են։ Ասե՛ք Ինձ, եթե նման մարդիկ հեռացվում են կամ հեռանում են իրենց կամքով, արդյոք եկեղեցին պե՞տք է հետ ընդունի նրանց, եթե նրանք ցանկանում են վերադառնալ։ (Ո՛չ։) Նրանց պետք չէ հետ ընդունել։ Նրանց հետ ընդունելը սխալ է և խախտում է սկզբունքները։ Այս մարդիկ չեն համապատասխանում եկեղեցու անդամների չափանիշներին։ Նրանք կարող են ցանկացած պահի լքել եկեղեցին, և օրհնություններ ստանալու համար ցանկացած պահի սողոսկել հետ, սակայն այս ամենի ընթացքում երբեք չեն ընդունում ճշմարտությունը։ Սա ապացուցում է, որ նրանք ճշմարիտ հավատացյալներ չեն։ Նման մարդիկ հավիտյան կլինեն հեռացման և արտաքսման թիրախներ։ Եկեղեցին պետք է հեռացնի նրանց և ասի. «Մի՛ զղջա։ Երբ հեռանաս, այլևս չես կարող վերադառնալ։ Եկեղեցին երկրորդ անգամ դուռը չի բացի քո առաջ։ Սա է սկզբունքը»։ Ոմանք ասում են. «Նրանք այն ժամանակ հիմար էին, բայց հիմա իրենց շատ լավ են պահում։ Փոքրիկ գառնուկի պես հնազանդ են, խղճուկ՝ անօթևան թափառականի պես։ Եղբայրներին և քույրերին տեսնելիս, իրենց զղջումն ու երախտապարտությունն են արտահայտում՝ աչքերը կարմրած զղջման արցունքներից։ Նրանք շատ խղճուկ տեսք ունեն, և խոստովանության նկատմամբ վերաբերմունքը շատ լավն է։ Եկեք թույլ տանք նրանց վերադառնալ»։ Այստեղ կա՞ որևէ նախադասություն, որը համապատասխանում է սկզբունքներին։ (Ո՛չ։) Նույնիսկ երեք կամ անգամ տասը տարի հավատալուց հետո նրանք դեռ կարող են վճռականորեն և առանց վարանելու լքել եկեղեցին։ Ի՞նչ տեսակ թշվառականներ են նրանք։ Արդյոք ճշմարիտ հավատացյալնե՞ր են։ (Ո՛չ։) Արդյոք որևէ անկեղծություն ունեի՞ն, երբ ի սկզբանե ընտրեցին հետևել Աստծուն։ Ո՛չ։ Եթե նրանք նույնիսկ չնչին անկեղծություն ունենային, այդքան վճռականորեն չէին լքի եկեղեցին։ Ընդհանրապես, մարդն առավելագույնը կարող է նման մտքեր ունենալ, երբ թույլ է, հուսալքված, կամ երբ գործերը լավ չեն ընթանում, բայց նա երբեք վճռականորեն չէր որոշի լքել եկեղեցին՝ այլ ուղի գտնելու համար, երեք, հինգ կամ անգամ տասը տարի Աստծուն հավատալուց հետո։ Եթե նրանք կարող են սեփական կամքով լքել եկեղեցին, դա ցույց է տալիս, որ ի սկզբանե անկեղծ չէին, երբ ընդունեցին ճշմարիտ ուղին և միացան եկեղեցուն. նրանք ծածուկ շարժառիթներ և նպատակներ են ունեցել, այլ կերպ հնարավոր չէ ասել։ Նման մարդկանց պետք է հստակորեն զանազանել։ Նրանք ճշմարիտ հավատացյալներ չեն։ Աստծուն հավատալը և Աստծուն հետևելը նրանց համար օրհնություններ ստանալու օպորտունիստական հույս է։ Նման մարդիկ բնութագրվում են որպես օպորտունիստներ և զանազանվելուն պես պետք է հեռացվեն եկեղեցուց։ Եթե չլքեն եկեղեցին և շարունակեն են օգտվել առիթից՝ եկեղեցու ներսում հետապնդելով իրենց անձնական շահը, ապա դա այն պատճառով է, որ ոչ ոք ի վիճակի չէ զանազանելու, թե ովքեր են նրանք։ Սակայն, այս օպորտունիստների տարբեր դրսևորումների վերաբերյալ այսօրվա հաղորդակցության շնորհիվ առաջնորդողներն ու աշխատողները և Աստծու ընտրյալ մարդիկ պետք է որ հստակ հասկացողություն և զանազանություն ունենան նման մարդկանց վերաբերյալ։ Երբ բացահայտվի, որ նրանք երբեք չեն կարդում Աստծու խոսքերը կամ չեն աղոթում Աստծուն, հետաքրքրված չեն Աստծու գործով կամ Աստծու արտահայտած ճշմարտություններով, հետաքրքրված չեն դրական բաներով և լրջորեն չեն վերաբերվում դրանց, ապա նրանց հանդեպ պետք է խիստ զգոնություն ցուցաբերել։ Անհրաժեշտ է դիտարկել Աստծուն հավատալու նրանց դրդապատճառներն ու նպատակը և պարզել վերաբերմունքը եկեղեցու նկատմամբ, վերաբերմունքը ճշմարտության նկատմամբ և վերաբերմունքն Աստծու նկատմամբ։ Եթե ակնհայտ է, որ ճիշտ վերաբերմունք չունեն, հատկապես անտարբեր են ճշմարտությանը ձգտելու և պարտավորություն կատարելու նկատմամբ՝ բացարձակապես հետաքրքրություն չցուցաբերելով, և միշտ թերահավատ վերաբերմունք ունեն Աստծու խոսքերի նկատմամբ, ապա կարելի է հաստատել, որ այս մարդիկ օպորտունիստներ և չհավատացողներ են։ Այդ դեպքում նրանք չպետք է համարվեն եղբայրներ կամ քույրեր. նրանք եկեղեցու մաս չեն։ Փոխարենը պետք է հեռացվեն եկեղեցուց։ Նրանք տարիներ շարունակ հավատացել են և դեռևս չեն ընդունում ճշմարտությունը. արդյոք օգտակար կլինե՞ր շարունակել նրանց հետ ճշմարտության շուրջ հաղորդակցվելը։ Արդյոք իրատեսական կլինե՞ր շարունակել սպասել, որ նրանք ապաշխարեն։ Այլևս մի՛ գործեք նման մարդկանց վրա և մի՛ սպասեք, որ ապաշխարեն։ Եթե չեն ցանկանում կատարել իրենց պարտավորությունը և դեռ ուզում են երկարաձգել եկեղեցում մնալը ՝ առանց հեռանալու, ապա եկեղեցու առաջնորդողները պետք է իմաստնորեն միջոց գտնեն՝ նրանց մեկուսացնելու համար։ Արդյոք սա տեղի՞ն է։ (Այո՛։) Երբ այս մարդիկ զանազանվեն որպես օպորտունիստներ, նրանք արդեն իսկ կդասվեն տարբեր չար մարդկանց և չհավատացողների շարքերին։ Քանի որ նրանք չար մարդիկ և չհավատացողներ են, ապա համապատասխանում են եկեղեցուց հեռացվելու կամ արտաքսվելու սկզբունքներին և պայմաններին։ Հաստատ ավելի լավ է նրանց վաղ, քան ուշ հեռացնելը։ Վաղ հեռացնելը կանխում է շատ խնդիրներ և նրանք վիրավորված զգալու կարիք այլևս չեն ունենում։ Նման մարդկանց պետք է հստակ ասեք. «Կարիք չունես սրտումդ անընդհատ հաշվարկելու, երբ կամ ինչպես հեռանալ, և կարիք չունես անընդհատ հաշվարկելու՝ մնալ, թե հեռանալ։ Աստծու տունը և Աստված չեն ստիպում մարդկանց. եթե ուզում ես հեռանալ, եկեղեցին չի փորձի համոզել քեզ մնալ։ Սակայն մի բան պետք է պարզ լինի քեզ համար. եթե համոզված ես, որ Աստծու տան մարդ չես, և չես ցանկանում լինել եկեղեցու անդամ, ապա հեռացի՛ր որքան հնարավոր է շուտ. մի՛ հապաղիր։ Սա բոլորի բարօրության համար է։ Եթե հավատում ես Աստծու գոյությանը, կարող ես ընդունել Աստծու խոսքերը որպես ճշմարտություն և անկեղծորեն ցանկանում ես միանալ եկեղեցուն, ապա դու իրավամբ եկեղեցու անդամ ես։ Բայց հիմա դու այդպիսին չես։ Դու եկել ես օպորտունիզմի հետևից, և գուցե ինքդ էլ դա չգիտես, բայց, համաձայն Աստծու խոսքերի, ճշմարտության և բոլոր տեսակի մարդկանց հետ վարվելու եկեղեցու սկզբունքների, մենք նկատել ենք, որ դու օպորտունիստ ես։ Դու շարունակ հաշվարկում ես եկեղեցին լքելու պատեհ պահը. սա այնպիսի գլխացավանք է։ Պետք չէ փնտրել ճիշտ ժամանակը. դու կարող ես հեռանալ հիմա։ Եթե միշտ երկմտում ես Աստծու հայտնվելու և գործի վերաբերյալ, ապա հիմա ասում եմ քեզ հստակ. այլևս կարիք չկա խորհելու կամ զննելու, ստիպված չես անընդհատ բարդացնել ամեն ինչ քեզ համար. կարող ես հիմա լքել եկեղեցին, Աստծու տան դուռը բաց է, և Աստծու տունը չի պահի քեզ, այն չի ստիպում մարդկանց»։ Արդյոք տեղի՞ն է սա անելը։ (Այո՛։) Նրանց «ելքի ուղի» Տվեք, թույլ մի՛ տվեք, որ նրանք ամեն օր տանջանքներ կրեն այստեղ՝ տաք թավայի վրայի մրջյունների պես, անընդհատ տանջվելով իրենց զգացմունքներից, մսեղիից, հեռանկարներից և մնալու կամ հեռանալու հարցից։ Անկախ նրանից, թե որքան են նրանք տանջվում այս բաներից, դա երբեք ոչնչի չի հանգեցնում։ Նրանք դեռ իրենց սրտերում խորհում են, թե երբ հեռանան, ինչպես հեռանան, արդյոք կկրեն կորուստներ և անհաջողություն, եթե շուտ հեռանան, և արդյոք կարող են օրհնություններ ստանալ, եթե ավելի երկար մնան։ Իսկ ի՞նչ կլինի, եթե նրանք հեռանան, և ապա Աստծու խոսքերն իրականանան։ Իսկ եթե չհեռանան, և Աստծու խոսքերը մնան չիրականացա՞ծ։ Կարիք չկա, որ նրանք անընդհատ անհանգստանան և մտահոգվեն այս բաների համար։ Քանի որ նրանք անկեղծ պատրաստակամությամբ չեն հավատում Աստծուն, պետք է հեռանան որքան հնարավոր է շուտ։ Նրանք չպետք է մնան այստեղ՝ փորձելով օգտվել առիթից՝ իրենց անձնական շահը հետապնդելու համար, ձևացնելով, թե այն են, ինչ իրականում չեն։ Ասե՛ք Ինձ, արդյոք լա՞վ է նրանց այսպես խորհուրդ տալը և այսպես վարվելը։ (Այո՛։) Արդյոք չափազանցություն չէ՞ օպորտունիստներին հեռացվելու կամ արտաքսվելու ենթակա տարբեր չար մարդկանց շարքին դասելը։ (Ո՛չ։) Ոմանք ասում են. «Ինչպե՞ս կարող են նման մարդիկ չար համարվել»։ Քանի՞ լավ մարդ կա չհավատացողների մեջ։ Աստծու աչքերում նույնիսկ նրանց խառնվածքի էությունն է չար համարվում, ովքեր հավատում են Աստծուն և ճանաչում են Աստծու գոյությունը, առավել ևս նրանցը, ովքեր բացարձակապես չեն հավատում Աստծուն և չեն ճանաչում Աստծու գոյությունը։ Ուստի արդյոք չափազանցված է՞ նրանց չար մարդ համարելը։ (Ո՛չ։) Համենայն դեպս, նրանց գոնե դեռ մարդ են անվանում՝ չար մարդ։ Արդեն իսկ բավական լավ է, որ նրանց չեն դասում չար դևերի շարքին։ Նրանց չար մարդկանց շարքին դասելը միանգամայն պատշաճ է և տեղին. Ամենևին էլ չափազանցված չէ։ Նման չար մարդիկ նույնպես այն տարբեր տեսակի մարդկանցից են, որոնք պետք է հեռացվեն կամ արտաքսվեն Աստծու տան կողմից։ Սա չհավատացողի չորրորդ տեսակն է, ում՝ Աստծուն հավատալու նպատակն օպորտունիստական է։

Որո՞նք են օպորտունիստների հիմնական բնութագրերը։ Այս մարդկանց հետ ձեր շփումները և նրանց դրսևորած խառնվածքները, տեսակետները, վերաբերմունքը կամ մարդկայնությունը դիտարկելու միջոցով ի՞նչ հիմնական բնութագրեր եք հայտնաբերել։ Ամփոփե՛ք դրանք։ (Օպորտունիստներն ի սկզբանե չեն գալիս հավատալու Աստծուն՝ ճշմարտությանը ձգտելու համար։ Նրանք լսել են, որ Ամենակարող Աստծու Եկեղեցին բարգավաճում է, ուստի գալիս են Աստծուն հավատալու միայն Աստծու տնից որոշակի օգուտներ և օրհնություններ ստանալու հույսով՝ շահ փնտրելով։ Եվ եթե որոշ ժամանակ անց նրանք չեն ստանում այս բաները, ուզում են հեռանալ։ Այս մարդիկ անկեղծորեն չեն հավատում Աստծուն և բացարձակապես հետաքրքրված չեն Աստծուն հավատալով։) Ո՞րն է օպորտունիստների հետ կապված ամենամեծ խնդիրը։ Հիմնական խնդիրն այն է, որ հետաքրքրված չեն ճշմարտությամբ, այլ առավելագույնս հետաքրքրված են օրհնություններ ստանալով, ուստի նրանց համար ճշմարտությունն ընդունելն ամենադժվարն է։ Ոմանք ասում են. «Չես կարող հեռացնել կամ արտաքսել նրանց միայն այն պատճառով, որ հետաքրքրված չեն ճշմարտությամբ, այնպես չէ՞»։ Ճշմարտության նկատմամբ այս մարդկանց հետաքրքրության պակասը հիմնականում դրսևորվում է նրանով, որ երբեք չեն կարդում Աստծու խոսքերը կամ չեն հաղորդակցվում ճշմարտության շուրջ։ Եթե լսում են, որ որևէ մեկը հաղորդակցվում է ճշմարտության շուրջ և խոսում ինքնաճանաչողության, կամ խնդիրները լուծելու համար ճշմարտությունը փնտրելու մասին, իրենց սրտերում առանձնահատուկ նողկանք են զգում, բոլորովին անտարբեր են, և սկսում են նիրհել։ Նրանք չափազանց զզվում են այս բաներից և նույնիսկ օգտագործում են դատարկախոսությունը, աղետների մասին խոսակցությունները և Աստծու կողմից նշաններ և հրաշքներ ցույց տալու քննարկումները՝ ուրիշներին ճշմարտության շուրջ հաղորդակցվելուց շեղելու համար։ Արդյունքում, ոմանք, ովքեր չեն ձգտում ճշմարտությանը, ոգևորվում են, երբ լսում են այս թեմաները, և միանում են քննարկմանը։ Մի՞թե սա բացահայտորեն չի անհանգստացնում եկեղեցական կյանքը։ Նրանք հազվադեպ են կարդում Աստծու խոսքերն իրենց առօրյա կյանքում, իսկ երբ հազվադեպ կարդում են, դա հավանաբար այն պատճառով է, որ ներսում իրենց ինչ-որ բան անհանգստացնում է։ Նրանք հետաքրքրված չեն հավաքույթներով, Աստծու խոսքերն ուտելով և խմելով կամ Աստծու խոսքերի շուրջ հաղորդակցվելով։ Նրանց մտահոգում է միայն հետևյալը. «Ե՞րբ է գալու աստծու օրը։ Ե՞րբ կավարտվեն մեծ աղետները։ Ե՞րբ մենք կկարողանանք վայելել երկնքի թագավորության օրհնությունները»։ Նրանք միշտ մտածում են այս բաների մասին։ Եթե ոչ ոք չի քննարկում այս թեմաները, առցանց են փնտրում, իսկ փնտրելուց հետո սկսում են տարածել այս բաները հավաքույթների ժամանակ։ Նրանց սրտերը ողողված են այս բաներով։ Քանի դեռ լսում են, թե ինչպես են ուրիշները հաղորդակցվում իրենց հետաքրքրող թեմաների շուրջ, կարող են միջամտել և միանալ հաղորդակցությանը։ Բայց երբ լսում են ճշմարտությանը կամ Աստծու խոսքերին վերաբերող բովանդակություն, չեն ուզում լսել։ Նրանք սկսում են նիրհել, և ոմանք նույնիսկ հեռանում են, մինչդեռ մյուսները սկսում են անհանգիստ շարժումներ անել։ Նրանք ամեն տեսակ տգեղ դրսևորումներ են ցուցադրում։ Դու ասում ես. «Եկեք հաղորդակցվենք Աստծու խոսքերի շուրջ»։ Նրանք ասում են. «Ես ծարավ եմ, պետք է մի քիչ ջուր խմեմ»։ Դու ասում ես. «Եկեք հաղորդակցվենք ինքնաճանաչողության շուրջ» կամ «Եկեք հաղորդակցվենք պարտակվորություններ կատարելու մանրամասների շուրջ. եկեք տեսնենք, թե ինչ են ասում Աստծու խոսքերն այս մասին, և որոնք են ճշմարտության սկզբունքները»։ Նրանք ասում են. «Ես անելու բան ունեմ։ Ես գնում եմ։ Վայելե՛ք ձեր զրույցը»։ Նրանք ամեն տեսակ արդարացում են գտնում՝ մերժելու և հրաժարվելու Աստծու խոսքերի և ճշմարտության շուրջ հաղորդակցվելուց։ Սա հստակորեն բացահայտում է այն փաստը, որ նրանք ոչ միայն չեն սիրում ճշմարտությունը, այլև իրենց սրտի խորքից զզվում և դիմակայում են ճշմարտությանը։ Երբ հիշատակվում են Աստծու խոսքերը կամ ճշմարտությունը, նրանք բացահայտորեն չեն հակադրվում կամ վիճում, այլ տարբեր արդարացումներ են գտնում՝ դրանք մերժելու և դրանցից խուսափելու համար։ Մի՞թե այս վարքագծերը հստակ ցույց չեն տալիս, որ նրանք օպորտունիստներ են։ Մի՞թե դա հստակ ցույց չի տալիս, որ նրանք չհավատացողներ են, որոնք հավատում են Աստծուն որոշակի նպատակով, օպորտունիզմի համար։ (Այո՛։) Ոմանք ասում են. «Դու ասում ես, որ նրանք չհավատացողներ են և անկեղծորեն չեն հետևում Աստծուն, ուրեմն ինչո՞ւ են նրանք մինչև հիմա կարողանում հավատալ և դեռ ջանք գործադրել ու դժվարություններ կրել եկեղեցու գործի համար»։ Մի՞թե մեր կողմից նոր նշված վարքագծերը բավարար չեն այս հարցին պատասխանելու համար։ Այս վարքագծերը բավարար են ապացուցելու, որ նրանց վերաբերյալ մեր զանազանությունը և բնութագրումը ճշգրիտ են։ Հետևաբար, Աստծուն հավատալու մարդու օպորտունիստական նպատակը գնահատելու համար, պետք է գնահատեք և զանազանեք նրան՝ հիմնվելով Աստծու, Աստծու գործի, ճշմարտության և դրական ու բացասական իրերի նկատմամբ նրա վերաբերմունքի վրա։ Սա ամենաճշգրիտն է։ Ճշգրիտ և օբյեկտիվ չէ նրանց արտաքին վարքագծով և գործողություններով գնահատելը։ Միայն նրանց իրական ներքին մտքերը և Աստծու ու ճշմարտության նկատմամբ նրանց վերաբերմունքն են բացահայտում խնդիրները. միայն սրանք են ամենաճշգրիտ չափանիշները՝ բնութագրելու համար, թե ինչ տեսակ մարդ են նրանք։ Այժմ արդյոք ձեզ համար հիմնականում պա՞րզ է նրանց էությունն, ում՝ Աստծուն հավատալու նպատակն օպորտունիստական է։ Արդյոք բոլորդ հանդիպե՞լ եք նման մարդկանց։ (Այո՛։) Ավելի լավ է, որ նման մարդիկ հեռանան որքան հնարավոր է շուտ։ Եթե նրանք անկեղծորեն պատրաստ են ծառայություն մատուցել, ապա նրանց կարելի է դժկամությամբ պահել։ Սակայն, եթե նրանք չեն կատարում իրենց պարտավորությունները և չեն կարող որևէ ծառայություն մատուցել, այլ անհանգստություններ են առաջացնում և բացասական ազդեցություն են ունենում եկեղեցու գործի և եկեղեցական կյանքի վրա, ապա նրանց պետք է ստիպել հեռանալ որքան հնարավոր է շուտ։ Սա է չհավատացողներին հեռացնելու սկզբունքը։ Աստծու տանը պետք են մարդիկ, որոնք անկեղծորեն հավատում են Աստծուն և սիրում են ճշմարտությունը։ Այն հավատարիմ ծառայություն մատուցողների կարիք ունի։ Այն բացարձակապես կարիք չունի չհավատացողների կամ երկմտանքով դիտորդի դեր տանողների, պարզապես քանակ ապահովելու համար։ Եկեղեցին նաև կարիք չունի որևէ մեկի՝ պարզապես քանակ ապահովելու համար։ Մենք կավարտենք մեր հաղորդակցությունն այս թեմայի շուրջ այստեղ։

Ե. Եկեղեցու հաշվին ապրելու համար

Հաջորդիվ մենք կհաղորդակցվենք հինգերորդ նպատակի շուրջ. հավատալ Աստծուն՝ եկեղեցու հաշվին ապրելու համար։ Բոլորդ ծանոթ եք եկեղեցու հաշվին ապրելու այս թեմային, այնպես չէ՞։ (Այո։) Որո՞նք են եկեղեցու հաշվին ապրող մարդկանց դրսևորումները։ Ի՞նչ դրսևորումների միջոցով կարող ենք որոշել, որ Աստծուն հավատալու նրանց նպատակն անմաքուր է, որ նրանք անկեղծորեն չեն հետևում Աստծուն կամ փորձում հասնել փրկության, և որ նրանք չեն եկել ճշմարտությանը ձգտելու և այն ընդունելու, ինչպես նաև, հիմնվելով Աստծու գոյության հանդեպ հավատի և Աստծու փրկությունն ընդունելու պատրաստակամության վրա` կիրարկելու Աստծու խոսքերը, որպեսզի հասնեն փրկություն ստանալու նպատակին, այլ փոխարենը եկել են եկեղեցու հաշվին ապրելու։ Ի՞նչ է նշանակում ապրել եկեղեցու հաշվին։ Մակերեսային իմաստը շատ պարզ է։ Դա նշանակում է կրոնական հավատի միջոցով միանալ որևէ հարանվանության՝ սեփական առօրյա կյանքին վերաբերող հարցերը և սնունդ ապահովելու խնդիրը լուծելու համար։ Սա եկեղեցու հաշվին ապրելու ամենահակիրճ և դիպուկ, ինչպես-նաև ամենահստակ սահմանումն է։ Ուստի ի՞նչ դրսևորումներ են ցուցադրում այս մարդիկ, որոնք հաստատում են, որ ճշմարիտ հավատացյալներ չեն, այլ փոխարենը եկել են եկեղեցու հաշվին ապրելու։ Ոմանք տիրապետում են որոշակի հմտությունների և սովորական մարդու պես աշխատելու կարողություն ունեն, բայց տեսնում են, որ այս հասարակությունն անարդար է, և որ հեշտ չէ ապրուստ վաստակել այդտեղ աշխատելով։ Աշխատելով գումար վաստակելը ընտանիքի բոլոր անդամներին պահելու համար պահանջում է վաղ արթնանալ և ուշ քնել, դիմանալ բազմաթիվ դժվարությունների և հանդուրժել բազմաթիվվիրավորանքներ. մարդ պետք է լինի նաև նրբանկատ և ճկուն, բայց նաև բավականաչափ անգութ ու վատը, և պետք է տիրապետի հնարքների ու կարողությունների. միայն այդ դեպքում կարող է ապահովել կայուն ապրուստ և հաստատվել հասարակության մեջ։ Նայելով աշխատող մարդկանց, անկախ ոլորտից և նրանից, թե հասարակական վերին, միջին, թե ստորին խավերում են, ապրուստ վաստակելը հեշտ չէ։ Այդ «սպիտակ օձիքով» աշխատողները մարդկային նմանության դեմք են ընդունում՝ իրենց հմայիչ արտաքինով, բարձրաստիճան կոչումներով, բարձր կրթական որակավորումներով և մեծ աշխատավարձերով ու արտոնություններով, և բոլորը նախանձում են նրանց, բայց աշխատավայրում հանդիպած յուրաքանչյուր խոչընդոտ մի ծանր փորձություն է։ Ցանկացած ոլորտում աշխատելը հեշտ չէ։ Գյուղացի լինելը և հողը մշակելն է՛լ ավելի դժվար է։ Գյուղացիներն այնքան ծանր են տքնում, և այնուամենայնիվ, միայն սնունդ են վաստակում՝ իրենց ընտանիքներին կերկրելու համար։ Նրանք գումար չունեն հագուստ և այլ անհրաժեշտ իրեր գնելու կամ իրենց տները վերանորոգելու համար, իսկ երբ ուզում են որոշակի գումար ծախսել, ստիպված են հույսը բանջարեղեն վաճառելու կամ անասուն պահելու վրա դնել։ Գյուղացու վիճակն է՛լ ավելի թշվառ է։ Ինչպես անհավատներն են ասում. «Փող վաստակելը դժվար է. ծնվելը հեշտ է, բայց ապրելը՝ դժվար». ապրուստ վաստակելը շատ դժվար է։ Որոշ մարդիկ ապրուստ վաստակելու միջոց չունեն, տեսնում են, որ անհավատները շատ վատն են, և մտածում են, որ կրոնական հավատ ունեցողները պարզամիտ են, որ եկեղեցում ապրուստ վաստակելը կարող է մի փոքր ավելի հեշտ լինել, ուստի օգտագործում են Աստծու տան կողմից ավետարանը քարոզելու հնարավորությունը՝ եկեղեցի սողոսկելու համար։ Եվ լսելով, որ պարտավորություն կատարողներին սնունդ է տրամադրվում՝ գալիս են պարտավորություն կատարելու։ Ոմանք, ովքեր ցանկանում են պարտավորություն կատարել, մտածում են. «Ես իմ ընտանիքի կերակրողն եմ։ Քանի դեռ տանը հողը մշակող կա, և իմ ընտանիքի ապրուստի ծախսերն ապահովված են, ես կկատարեմ իմ պարտավորությունը»։ Աստծուն հավատալու և պարտավորություն կատարելու նրանց հիմնական նպատակը բավարար սնունդ և տաք հագուստ ստանալն է՝ իրենց գոյատևումն ապահովելու համար․ օրական երեք անգամ ուտել և այլևս աշխատելու և գումար վաստակելու կարիք չունենալ՝ իրենց պահելու համար. նրանց համար ամեն ինչ լավ է, քանի դեռ ունեն եկեղեցու և եղբայրների ու քույրերի աջակցությունը։ Այս նպատակին հասնելու համար նրանք անում են այն ամենը, ինչ եկեղեցին կազմակերպում է, որ անեն։ Կան նաև ոմանք, ովքեր եկեղեցի մտնելուց հետո սկսում են սովորել, թե ինչպես լինել առաջնորդողներ և քարոզներ կարդալ։ Նրանք շատ են կարդում Աստծու խոսքերը, շատ արտագրում և անգիր անում, իսկ սերտելուց հետո սովորում են քարոզել ուրիշներին և օգնել մարդկանց լուծել խնդիրները։ Նրանք ամեն հնարավոր միջոց փորձում են բոլորին օգնելու համար և հուսով են, որ մարդիկ օգնության ձեռք կմեկնեն՝ իրենց օգնությունն ստանալուց հետո, և հուսով են, որ երախտապարտ կլինեն՝ իրենց քարոզները և Աստծու խոսքերը լսելուց հետո, և այդպիսով իրենց ողորմածություն և աջակցություն կտրամադրեն։ Օրինակ՝ եթե գումար չունեն տանը ջրի և էլեկտրաէներգիայի վարձերը վճարելու համար, եղբայրներն ու քույրերը կարող են օգնել նրանց վճարել, իսկ եթե գումար չունեն իրենց երեխաների ուսման վարձերը վճարելու կամ իրենց հիվանդ ծնողների բժշկական ծախսերը հոգալու համար, եկեղեցին կամ եղբայրներն ու քույրերը կարող են տրամադրել այդ միջոցները, քանի որ իրենք պարտավորություն են կատարում։ Այսպես նրանք հանգիստ են զգում Աստծուն հավատալիս և զգում են, որ իրենց հավատն առ Աստված արժեքավոր է, որ այն իրենց որևէ կորուստ չի պատճառել, և որ հասել են իրենց նպատակին։ Իրենց սրտում անընդհատ շնորհակալություն են հայտնում Աստծուն՝ ասելով. «Սա ամբողջությամբ աստծու շնորհն է, աստծու բարեհաճությունը։ փա՛ռք աստծուն»։ Աստծու սերը «հատուցելու» համար նրանք «ենթարկվում են» եկեղեցու կարգավորումներին, և քանի դեռ նրանց սնունդ և ապրուստի ծախսեր են տրամադրվում՝ ցանկացած տեսակի առաջադրանք կկատարեն. նրանց նպատակը պարզապես դրա դիմաց կայուն ապրուստ ապահովելն է։ Սակայն բավական է՝ եկեղեցին անտեսի նրանց կենսական կարիքները և ժամանակին չլուծի դժվարությունները, նրանք դառնում են դժբախտ։ Նրանց վերաբերմունքը եկեղեցու գործի և Աստծու տան կողմից իրենց հանձնարարված պարտավորությունների նկատմամբ անմիջապես փոխվում է։ Նրանք ասում են. «Այսպես չի լինի, ես պետք է դուրս գամ և գումար վաստակեմ։ Նախկինում գումար վաստակելու հնարավորություն չունեի, որովհետև կատարում էի եկեղեցու գործը։ Ես նույնիսկ հաճախ ենթարկվել եմ մեծ կարմիր վիշապի կողմից ձեռբակալվելու վտանգին՝ անձամբ ներկայանալով այդ գործն անելու համար, և հայտնի եմ մարդկանց ամենուր։ Հիմա ինձ համար հարմար չէ գումար վաստակելը։ Ի՞նչ պետք է անեմ»։ Այսպիսի իրավիճակում նրանք եղբայրներին և քույրերին ակտիվորեն կներկայացնեն իրենց դժվարություններն ու պահանջները՝ նույնիսկ դիմելով և պահանջներ ներկայացնելով Աստծու տանը։ Որոշ մարդիկ գումար չունեն իրենց ապրուստի կամ ծերության ծախսերի համար, բայց ինքնուրույն չեն լուծում այս խնդիրները։ Փոխարենը, ուզում են ապավինել Աստծու տանը ջանք թափելուն, որպեսզի գումար վաստակեն ապրուստի ծախսերի համար։ Որոշ մարդիկ էլ ավելի հեռու են գնում. նրանք Աստծու տանը ոչ միայն խնդրում են ապահովել իրենց ապրուստի և երեխաներին մեծացնելու ու ծնողներին պահելու ծախսերը, այլ նաև գումար են խնդրում իրենց բժշկական ծախսերի համար։ Որոշ մարդիկ Աստծու տնից նույնիսկ գումար են խնդրում իրենց վարկերը մարելու համար. նրանց պահանջները գնալով ավելի են մեծանում, և նրանք իսկապես անամոթ են նման բաներ խնդրելու համար։ Այն բանից հետո, երբ որոշ մարդիկ սկսում են հավատալ Աստծուն և միանում են եկեղեցուն, Աստծու տան կողմից նրանց ծախսերը հոգալու համար վճարված գումարը և այն լրացուցիչ միջոցները, որ նրանք ակտիվորեն պահանջում են, գերազանցում են նրանց աշխատանքով վաստակած գումարը։ Ելնելով այն բանից, որ այս պայմանները բավարարված են՝ արտաքինից թվում է, թե նրանք նվիրումով և մեծ հավատարմությամբ են կատարում Աստծու տան կողմից իրենց հանձնարարված աշխատանքը։ Սակայն, երբ այս օգուտները պակասում կամ վերանում են, նրանց վերաբերմունքը փոխվում է։ Եկեղեցու կողմից հանձնարարված աշխատանքի նկատմամբ նրանց վերաբերմունքը փոփոխվում է՝ ելնելով իրենց հանդեպ եղբայրների ու քույրերի վերաբերմունքից և Աստծու տան կողմից իրենց տրամադրվող ֆինանսական օգնության չափից։ Երբ շնորհը, որ վայելում էին, հետ է վերցվում կամ վերանում է, նրանց այլևս հնարավոր չէ տեսնել պարտավորություններ կատարելիս։ Աստծուն հավատալ սկսելու պահից այս մարդիկ հաշվարկում են, թե ինչպես կարող են խաբեությամբ տեղ գտնել Աստծու տանը և այստեղ հաստատվելուց հետո «իրավամբ» վայելել եղբայրների ու քույրերի ողորմությունն ու օգնությունը, ինչպես նաև Աստծու տան օգնությունն ու իրենց առօրյա կյանքի համար մատակարարվող միջոցները։ Նրանք բացարձակապես անկեղծորեն չեն ծախսվում Աստծու համար, բացարձակապես անվերապահորեն ծախսվելու չեն գալիս. փոխարենը միանում են եկեղեցուն միայն մեկ նպատակով՝ ապրել դրա հաշվին և ապրուստ ապահովել։ Երբ այս նպատակն այնպես չի իրագործվում, ինչպես ցանկանում են, նրանք անմիջապես թշնամական են դառնում և բացահայտում են իրենց իրական դեմքը, որը չհավատացողի դեմք է։ Աստծուն հավատալ սկսելու պահից ի վեր նրանք անկեղծ չեն, անկեղծորեն չեն հետևում Աստծուն կամ հոժարակամորեն չեն թողնում բաներ և ծախսվում Աստծու համար՝ առանց վարձատրություն խնդրելու և առանց որևէ բան պահանջելու ի պատասխան։ Փոխարենը, նրանք Աստծուն հավատալու են գալիս սեփական պահանջներով, մտադրություններով և նպատակով, այն նպատակով, որ հաստատակամորեն ապրեն եկեղեցու հաշվին և իրենց ապրուստն ապահովեն ապավինելով եկեղեցու ու եղբայրների և քույրերի վրա, քանի որ հավատում են Աստծուն։ Երբ այս նպատակին հնարավոր չէ հասնել կամ այն իրագործել, ինչպես իրենք են ցանկանում, նրանք առաջ գնալու այլ ճանապարհ են գտնում՝ կա՛մ աշխատանքի գնալով, կա՛մ բիզնեսով զբաղվելով։ Մի՞թե չկան այսպիսի մարդիկ։ (Այո։) Եկեղեցում այսպիսի որոշ մարդիկ կան։ Սկզբում, երբ Աստծու տունը կամ եղբայրներն ու քույրերը նրանց որպես բարեգործություն որոշ բաներ են տալիս, օրինակ՝ հագուստ, առօրյա անհրաժեշտության իրեր կամ գումար, արտաքուստ թվում թե ամաչում են, բայց իրականում ներքուստ ճառագում են ուրախությունից։ Օրինակ՝ ենթադրենք, նրանք հյուրընկալում են մեկ կամ երկու եղբայրների ու քույրերի կամ իրենց պարտավորությունը լրիվ դրույքով են կատարում, և ուստի Աստծու տունը կամ եղբայրներն ու քույրերը որոշակի ողորմածություն և ֆինանսական օգնություն են ցուցաբերում նրանց ընտանիքներին։ Նրանք բավական ուրախություն և գոհունակություն են զգում դրանից՝ մտածելով, որ Աստծուն հավատալն արժեքավոր և շահավետ է, և որ իրենք չեն տուժել։ Ժամանակի ընթացքում նրանց սրտերը ավելի ագահ են դառնում, նրանց ձեռքերն է՛լ ավելի հեռու են ձգվում, և նրանք դառնում են ավելի անամոթ. որքան էլ տրվի, երբեք գոհ չեն լինում։ Սկզբում անհարմար են զգում որևէ բան ընդունել, բայց ժամանակի ընթացքում զգում են, որ դա ինչ-որ չափով արդարացված է, իսկ հետո սկսում են վրդովվել, որ բավարար չէ։ Ավելի ուշ նրանք ուղղակիորեն պահանջում են, որ Աստծու տունը որոշակի գումար տրամադրի, այլապես չեն կարողանա գոյատևել և հետևաբար չեն կարողանա կատարել իրենց պարտավորությունները։ Մի՞թե նրանց ագահությունը գնալով չի մեծանում։ (Այո։) Չնայած այսքան շնորհ վայելելուն՝ նրանք ոչ միայն չեն մտածում այն հատուցելու մասին, այլև ավելին են պահանջում Աստծու տնից։ Նրանք հավատում են, որ Աստծու տունն է իրենց պարտք, որ եղբայրներն ու քույրերն են իրենց պարտք, և որ միանգամայն ճիշտ է, որ իրենց ողորմածություն և ֆինանսական օգնություն տրամադրվի։ Եթե նրանց ավելի քիչ են տալիս կամ եթե ավելի ուշ են ստանում, ապա գոհ չեն։ Նրանք ընդունում են ցանկացած չափի գումար և ցանկացած բան, որ տրվում է իրենց՝ զգալով, որ դա միանգամայն ճիշտ է։ Ավելի երկար ժամանակի ընթացում պարտավորություն կատարելուն զուգընթաց, նրանք է՛լ ավելի արտոնյալ են զգում և սկսում են պահանջել, որ Աստծու տունն իրենց ապահովի բարձրակարգ բջջային հեռախոսներով և համակարգիչներով։ Նրանք նաև պահանջում են, որ Աստծու տունն իրենց տներում օդորակիչներ տեղադրի և ապահովի այնպիսի կենցաղային տեխնիկայով, ինչպիսիք են միկրոալիքային վառարանը և սպասք լվացող մեքենան։ Նրանք նույնիսկ պահանջում են, որ Աստծու տունն իրենց համար տուն գնի և ավտոմեքենա տրամադրի, իսկ ոմանք սպասուհի են ուզում։ Նրանց պահանջներն ավելի են մեծանում, և ագահությունն աճում է, և ի վերջո բացում են իրենց մեծ բերանը՝ անհեթեթ չափազանցված պահանջներ ներկայացնելով և համարձակվելով պահանջել ամեն ինչ։ Նրանք հավատում են. «Իմ հավատքի մեջ առ աստված ես ծախսվել եմ և ջանք եմ թափել աստծու տան համար։ Ես աստծու տան մի մասն եմ։ Դուք՝ մարդիկդ, այնքան շատ ընծաներ եք տալիս աստծուն. ի՞նչ վատ բան կա ինձ էլ մի բաժին տալու մեջ։ Ավելին, եթե ինձ մի բաժին տաք, դա իզուր չի լինի. ես նույնպես ջանք եմ թափում աստծու տանը և ռիսկի դիմում, նաև դժվարություններ եմ տնում և գին վճարում։ Մի՞թե միանգամայն ճիշտ չէ, որ վայելեմ այս բաները։ Հետևաբար, աստծու տունը պետք է անվերապահորեն բավարարի իմ պահանջները, այն պետք է տա այն ինչ ինձ անհրաժեշտ է, և չպետք է ժլատ լինի»։ Ասացե՛ք Ինձ, մի՞թե սրանք եկեղեցու հաշվին ապրելու դրսևորումներ չեն։ Մի՞թե նման մարդիկ չհավատացողներ չեն։ (Այո։) Այս վարքագծերի ճշգրիտ բնութագրումը եկեղեցու հաշվին ապրելն է։ Ի՞նչ է նշանակում ապրել եկեղեցու հաշվին։ Դա նշանակում է Աստծուն հավատալու քողի ներքո Աստծու տնից գումար և ապրանքներ շորթել, և Աստծու տան համար ջանք թափելու ու պարտավորություն կատարելու քողի ներքո Աստծու տնից փոխհատուցում պահանջել։ Սա է նշանակում ապրել եկեղեցու հաշվին։ Կարո՞ղ են արդյոք նման մարդիկ ձգտել ճշմարտությանը։ (Ո՛չ։) Ինչո՞ւ են նրանք թողնում բաներ, ջանք թափում և դժվարություններ տանում։ Արդյոք պարտավորություն կատարելու համա՞ր է։ Արդյոք նրանք կիրարկո՞ւմ են ճշմարտությունը։ (Ո՛չ։) Նրանք ջանք են թափում և դժվարություններ տանում բոլորովին ոչ իրենց պարտավորությունը կատարելու նպատակով, այլ ամբողջությամբ ապրուստ ապահովելու համար, և թույլ չեն տալիս, որևէ մեկին քննադատել իրենց. նրանք պարզապես ուզում են արդարացված ապրել եկեղեցու հաշվին։ Սրանք մարդիկ են, ովքեր ապրում են եկեղեցու հաշվին։

Նրանք, ովքեր ապրում են եկեղեցու հաշվին, հավատում են Աստծուն միայն իրենց համար ապրուստ ապահովելու, ապրուստ վաստակելու նպատակով։ Ձեր շրջապատում կա՞ն մարդիկ, ովքեր ապրում են եկեղեցու հաշվին։ Խոսե՛ք նրանց դրսևորումների մասին։ (Ես հանդիպել եմ այդպիսի մեկին։ Սկզբում նա մի փոքր խելացի և խանդավառ էր թվում, ուստի եկեղեցին կարգադրեց, որ նա քարոզի ավետարանը։ Այդ ժամանակ նրա ընտանիքի համար կյանքը դժվար էր, ուստի եկեղեցին որոշակի օգնություն տրամադրեց նրան։ Սակայն ավելի ուշ պարզվեց, որ նա գումարը ծախսում էր առանց սկզբունքների՝ ծախսելով այն բաների վրա, որ պետք չէր, և չխնայելով այնտեղ, որտեղ կարող էր։ Երբ եղբայրներն ու քույրերը նրա հետ հաղորդակցվեցին ճշմարտության սկզբունքների շուրջ, նա դժգոհ էր և ներքուստ շատ դիմակայող։ Քանի որ չարաշահել էր Աստծու տան գումարը, եկեղեցին, Աստծու տան կարգավորումների և պայմանների համաձայն, ողջամիտ փոփոխություններ կատարեց՝ նվազեցնելով նրան տրվող ֆինանսական օգնությունը։ Արդյունքում նա կորցրեց իր պարտավորությունը կատարելու նախկին եռանդը և գնալով ավելի անփույթ դարձավ։ Ավելի ուշ եկեղեցին դադարեց օգնել նրան, և նրա սիրտն այլևս իր պարտավորությունը կատարելու մեջ չէր։ Նա իր ողջ ժամանակն անց էր կացնում մտածելով, թե ինչպես աշխատի և գումար վաստակի։ Նույնիսկ պարտքով գումար վերցրեց եղբայրներից և քույրերից՝ պնդելով, թե իրեն անհրաժեշտ է մեքենա գնել և ներդրում անել ընկերություն հիմնելու համար, ասելով, որ դա ավետարանը քարոզելն ավելի հարմար կդարձնի և ավելի շատ մարդկանց կգրավի։ Նա ակնհայտորեն խաբում և մոլորեցնում էր մարդկանց այս խոսքերով. օգտագործում էր ավետարանը քարոզելու պատրվակը՝ եղբայրներից և քույրերից գումար շորթելու համար։) Ինչպե՞ս վարվեցին այս մարդու հետ։ (Նրան ուղղակիորեն վտարեցին։) Դա ճիշտ քայլ էր։ Սա է եկեղեցու հաշվին ապրելը։ Երբ եկեղեցու հաշվին ապրող մարդիկ նոր են սկսում հավատալ Աստծուն, նրանք որոշ չափով խանդավառ են թվում և մի փոքր ծախսվում են, և այդ ժամանակ նրանց պահանջները բարձր չեն. նրանց բավարարում է պարզապես սնունդ ստանալը։ Բայց ժամանակի ընթացքում նրանք այլևս գոհ չեն լինում իրենց տրվածից և սկսում են ավելի ու ավելի բարձր պահանջներ ներկայացնել, իսկ եթե պահանջները չեն բավարարվում, սկսում են խուսանավել և չեն ցանկանում ծառայություն մատուցել։ Երբ իրենց պարտավորություններից մի փոքր բան են անում, նրանց նույնիսկ պետք է վերահսկել, հակառակ դեպքում դա անում են անփութորեն։ Ի վերջո, երբ պարզվում է, որ նրանց մատուցած ծառայությունն ավելի շատ վնաս է տալիս, քան օգուտ՝ նրանք դուրս են թողնվում։ Ոմանք ասում են. «Ինչո՞ւ Աստծու տունը նրանց հանդեպ սեր չի ցուցաբերում»։ Սեր ցուցաբերելիս նույնպես սկզբունքներ կան։ Այդ մարդիկ չհավատացողներ են, նրանք չեն կարդում Աստծու խոսքերը կամ ընդունում ճշմարտությունը, իրենց պարտավորությունները կատարելիս մշտապես խուսանավում են և անփույթ են, և չեն լսում, երբ ճշմարտությունն է հաղորդակցվում, կամ չեն ընդունում որևէ տեսակի էտում, և կարելի է ասել, որ անուղղելի են։ Հետևաբար, նրանց հետ կարելի է վարվել միայն հեռացնելով և դուրս թողնելով։ Եթե առաջնորդողներն ու աշխատողները այս տեսակի մարդ են բացահայտում, պետք է անհապաղ միջոցներ ձեռնարկեն, իսկ եթե եղբայրներն ու քույրերն են բացահայտում նման մարդու, պետք է անհապաղ հայտնեն այդ մասին առաջնորդողներին և աշխատողներին։ Սա Աստծու ընտրյալ մարդկանցից յուրաքանչյուրի պատասխանատվությունն է։ Հենց որ հաստատվում է, որ այս մարդն ապրում է եկեղեցու հաշվին, որ նա միայն ձգտում է ապրուստ ապահովելու և չհավատացող է, և հաստատվում է, որ հրաժարվում է աշխատել, երբ իրեն գումար չեն տալիս, դառնում է դժկամ և թշնամական, երբ զգում է, որ իրեն բավարար չեն վճարում, և մի փոքր աշխատանք է կատարում միայն այն ժամանակ, երբ բավարար վճարվում է, նրա հանդեպ ոչ մի ներողամտություն չպետք է ցուցաբերվի. նա պետք է հեռացվի՛։ Ճշգրիտ ասած՝ նման մարդիկ նույնիսկ պիտանի չեն Աստծու տանը ծառայություն մատուցելու համար։ Եթե չվճարես, նրանք չեն ցանկանա ծառայություն մատուցել. բայց քանի դեռ վճարում ես, թեև գիտակցում են, որ պարզապես ծառայություն են մատուցում, միևնույն է, կցանկանան դա անել։ Բայց ինչպիսի՞ ծառայություն կարող են մատուցել այս չհավատացողները։ Նրանք նույնիսկ չեն կարող լավ ծառայություն մատուցել, և նրանց ծառայությունը չի համապատասխանում չափանիշին, ուստի պետք է դուրս թողնվեն։ Հետևաբար, երբ զանազանվում է, որ նրանք եկեղեցու հաշվին ապրող մարդիկ են, առաջին բանը, որ պետք է անել՝ նրանցով զբաղվելն է և և որպես չար մարդ եկեղեցուց արտաքսելը։ Սա ամենևին էլ չափազանցված չէ, այն լիովին համապատասխանում է մարդկանց հեռացնելու և վտարելու Աստծու տան սկզբունքներին։ Արդյոք այս տեսակի մարդուն պե՞տք է ապաշխարելու հնարավորություն տալ։ Արդյոք նրանց պե՞տք է պահել դիտարկման համար։ (Ո՛չ։) Արդյոք նրանք ունա՞կ են ապաշխարելու։ (Ո՛չ։) Սա հենց նրանց բնությունն է. նրանք երբեք չեն ապաշխարի։ Նրանք Սատանայի տեսակն են։ Սատանայի տեսակի մեջ կա մի մարդատեսակ՝ դիվային սրիկայի բնությամբ, ով ուզում է ուրիշների հաշվին ապրել, որտեղ էլ լինի, և չի զբաղվում որևէ պատշաճ աշխատանքով, ուր էլ գնա, և միայն մարդկանցից շորթելու և նրանց խաբելու մասին է մտածում։ Նրանք տեսնում են, որ Աստծուն հավատացողները մարդկայնություն ունեն, և ենթադրում են, որ այս մարդիկ հեշտ թիրախ են, ուստի գալիս են Աստծու տուն՝ եկեղեցու հաշվին ապրելու համար։ Նրանք չգիտեն, որ Աստծու տունը վաղուց զանազանել և զգուշանում է նրանցից, և ունի սկզբունքներ՝ նման մարդկանց հետ վարվելու համար։ Երբ եկեղեցու հաշվին ապրելու նրանց փորձերը ձախողվում են, նրանք ամոթից զայրույթով են լցվում՝ բացահայտելով իրենց իրական դեմքը։ Այդ պահին դու կհասկանաս, թե ինչու Աստծու տունը նման մարդկանց ապաշխարելու հնարավորություն չի տալիս, որովհետև նրանք մարդկայնություն չունեն և անկարող են փոխվելու։ Նրանք այն դիվային սրիկաներն են, որոնց մասին խոսում են անհավատները։ Հետևաբար, Աստծու տունը վարվում է նման մարդկանց հետ՝ ուղղակիորեն հեռացնելով կամ վտարելով և երբեք հետ չընդունելով եկեղեցի։ Արդյոք տեղի՞ն է նրանց հետ որպես չար մարդ վարվելը։ (Այո։) Սրանով ավարտվում է մեր հաղորդակցությունն այս թեմայի շուրջ։

Զ. Ապաստան գտնելու համար

Հաջորդիվ մենք կհաղորդակցվենք վեցերորդ նպատակի, վեցերորդ տեսակի չհավատացողի շուրջ, որը պետք է հեռացվի կամ վտարվի եկեղեցուց. նրանք, ում Աստծուն հավատալու նպատակն ապաստան գտնելն է։ Ոմանք ասում են. «Որո՞նք են ապաստան գտնելու դրսևորումները։ Կա՞ն արդյոք մարդիկ, ովքեր հավատում են Աստծուն՝ ապաստան գտնելու համար։ Արդյոք նման մարդիկ իսկապես գոյություն ունե՞ն»։ Երբևէ լսե՞լ եք, որ ինչ-որ մեկն ասի. «Եկեղեցին ապաստանի վայր է. մարդիկ հավատում են Աստծուն, որպեսզի կարողանան ապաստան գտնել»։ Կրոնավորների մեջ շատերն են սա ասում։ Այս ասացվածքի էության տեսանկյունից, կա՞ արդյոք տարբերություն սրա և այն նպատակի միջև, որը պատրաստվում ենք մանրամասն վերլուծել՝ «հավատալ Աստծուն՝ ապաստան գտնելու համար»։ (Այո։) Ո՞րն է տարբերությունը։ Ինչի՞ց են նրանք ապաստան փնտրում։ (Նրանք, ովքեր անկեղծորեն հավատում են Աստծուն, նաև որոշ անմաքրություններ ունեն ճշմարտությանը ձգտելիս. նրանք նույնպես հույս ունեն խուսափել աղետներից կամ դժվարություններից և որոշակի խաղաղություն ձեռք բերել։ Սակայն վեցերորդ նպատակի մարդու տեսակը հավատում է Աստծուն զուտ ապաստան գտնելու համար, և նրա մեջ չկա Աստծու հանդեպ ճշմարիտ հավատի նույնիսկ ամենափոքր նշույլը։ Սա է տարբերությունը։) Այստեղ տարբերությունն Աստծուն հավատալու նպատակի մեջ անմաքրություններ ունենալու և լոկ ապաստան գտնելու նպատակով Աստծուն հավատալու միջև է։ Բացի սրանից, կա նաև մեկ այլ տարբերություն այն առումով, թե ինչից են նրանք ապաստան փնտրում։ Ոմանք անմաքրություններ ունեն խառնված Աստծուն հավատալու իրենց նպատակի հետ։ Հավատում են Աստծուն՝ աղետներից խուսափելու, աղետներից փախչելու համար, կամ որպեսզի Աստված պաշտպանի և հսկի իրենց, և կարողանան օբյեկտիվորեն խուսափել որոշ վտանգներից և աղետներից։ Այս աղետներից է, որ նրանք նպատակ ունեն խուսափելու։ Այս վեցերորդ նպատակի մեջ նշված մարդու տեսակը, որի շուրջ մենք հաղորդակցվում ենք՝ նրանք, ում Աստծուն հավատալու նպատակն ապաստան գտնելն է, ապաստան են փնտրում ավելի լայն շրջանակի բաներից։ Նրանց համար ամենաիրականը շատ ավելին է, քան դեռևս տեղի չունեցած մեծ աղետներից խուսափելը։ Ուստի, որո՞նք են նրանց համար ամենաիրական խնդիրները։ Այնպիսի բաներ, ինչպիսիք են հասարակության մեջ ահեղ թշնամիների հանդիպելը, դատական գործընթացների հետ գործ ունենալը, կառավարության պաշտոնյաներին կամ ազդեցիկ մարդկանց վիրավորելը, օրենքը խախտելը, պատերազմը կամ իրենց երկրում տեղի ունեցող տարբեր աղետները, կամ որոշ մարդկանց կամ իրադարձությունների հանդիպելը, որոնք վտանգում են իրենց կյանքը կամ ընտանիքի անվտանգությունը, և այլն։ Այս իրավիճակներին բախվելուց հետո նրանք գտնում են մի եկեղեցի, որը, իրենց կարծիքով, վստահելի և հուսալի է ապաստան գտնելու համար. սա է վեցերորդ նպատակում նշված ապաստան փնտրելը։ Այսինքն, երբ նրանք առօրյա կյանքում բախվում են որոշ դժվարությունների, որոնք վտանգում են իրենց կյանքը, ընտանիքը, աշխատանքը, կարիերան և այլն, նրանք գալիս են եկեղեցի՝ ապաստան գտնելու համար՝ փնտրելով մեծ թվով մարդկանցից կազմված ուժի օգնությունը։ Սա է ապաստան գտնելու նպատակով Աստծուն հավատալը, ինչպես նշված է վեցերորդ նպատակում։ Մի՞թե սա չի տարբերվում ճշմարիտ հավատացյալների անմաքրություններից։ (Այո։) Այս տեսակի մարդու՝ Աստծուն հավատալու նպատակն ապաստան գտնելն է, եկեղեցուց օգնություն փնտրելը։ Այսինքն՝ նրանք հույս ունեն, որ եկեղեցին կարող է օգնության ձեռք մեկնել, և, բացի ֆինանսական օգնությունից, նրանք նաև պահանջում են, որ եկեղեցին իրենց պաշտպանություն, աջակցություն և օգնություն տրամադրի։ Այսպիսի որոշ մարդիկ ցանկանում են նաև օգտագործել հասարակության մեջ եկեղեցու ազդեցությունը, կարգավիճակը և հեղինակությունը՝ չարակամ ռեժիմների կամ չարակամ ուժերի դեմ պայքարելու համար, որոնք ճնշում և վնասում են Աստծուն հավատացողներին, որպեսզի իրենց կյանքը կամ ապրուստը պաշտպանված լինի։ Սա է Աստծուն հավատալու նրանց նպատակը։ Կա՞ն արդյոք այսպիսի մարդիկ։ Նրանք հավատացած են, որ եկեղեցին ապաստանի լավ տեղ է, որը կարող է անջատ լինել քաղաքականությունից և հասարակությունից, և կարծում են, որ երբ օգնության կարիք ունենան, եկեղեցին կարող է անկեղծորեն և բարյացակամորեն օգնության ձեռք մեկնել՝ ցանկացած ֆինանսական աջակցություն տրամադրելու, սատարելու, պաշտպանելու, դատական գործընթացներում իրենց ներկայացնելու և հանուն իրենց իրավունքների և շահերի պայքարելու համար։ Սա է այս մարդկանց՝ Աստծուն հավատալու նպատակը։ Մինչ օրս կա՞ն արդյոք նման մարդիկ եկեղեցում։ Լսե՞լ եք արդյոք, որ նման մարդիկ կան։ Արտասահմանյան եկեղեցիներում հաստատ կան այսպիսի մարդիկ։ Այս մարդիկ հավատում են Աստծուն և միանում են եկեղեցուն միայն ապաստան գտնելու նպատակով։ Նրանք չեն հասկանում, թե ինչ է հավատը, առավել ևս հետաքրքրված չեն ճշմարտությամբ։ Սակայն, երբ բախվում են դժվարությունների և չեն կարողանում որևէ օգնություն գտնել հասարակության մեջ, մտածում են եկեղեցու մասին, և հավատում են, որ եկեղեցին այն վայրն է, որտեղ կարող են ապահով կերպով ապաստանել, որ այն լավագույն փախուստի ճանապարհն է և ամենաապահով վայրը, ուստի նրանք ընտրում են հավատալ Աստծուն և մտնել եկեղեցի՝ աղետներից խուսափելու իրենց նպատակին հասնելու համար։

Այժմ աղետներն ավելի են մեծանում, և մարդն ապրելու ոչ մի ելք չունի։ Ոմանք ընտրում են ամբողջությամբ հավատալ Աստծուն՝ հանուն աղետներից խուսափելու։ Նրանք հավատում են, որ Աստված գոյություն ունի, սակայն ճշմարտության հանդեպ սիրո նույնիսկ ամենափոքր նշույլ չունեն։ Եթե նման մարդիկ գալիս են Աստծուն հավատալու, արդյոք եկեղեցին պետք է ընդունի՞ նրանց։ Շատերը հստակ չեն տեսնում այս խնդիրը և մտածում են, որ ցանկացած մեկը, ով հավատում է, որ Աստված գոյություն ունի, պետք է ընդունվի եկեղեցու կողմից։ Սա սարսափելի սխալ է։ Եկեղեցու կողմից որևէ մեկին ընդունելու որոշումը պետք է հիմնված լինի այն բանի վրա, թե արդյոք այդ մարդը կարող է ընդունել ճշմարտությունը և արդյոք նա Աստծու փրկության առարկա է, այլ ոչ թե Աստծուն հավատալու նրա պատրաստակամության վրա։ Կան բազմաթիվ դևեր, ովքեր կցանկանային օրհնություններ ստանալ և առաջ գնալու ճանապարհ գտնել Աստծուն հավատալու միջոցով. արդյոք եկեղեցին պետք է նման մարդկանց նույնպե՞ս ընդունի։ Սա նման չէ Շնորհքի դարաշրջանում ավետարանը քարոզելուն, երբ յուրաքանչյուրն ընդունվում էր, քանի դեռ հավատում էր։ Թագավորության դարաշրջանում սկզբունքներ և Աստծու կառավարչական հրամանագրերի սահմանափակումներ կան այն մասին, թե ով է ընդունվում եկեղեցու կողմից։ Ով էլ որ լինի, եթե նա չի սիրում կամ չի ընդունում ճշմարտությունը, չի կարող ընդունվել։ Ինչո՞ւ նման մարդիկ չեն ընդունվում։ Նման մարդիկ չեն կարող ընդունվել հիմնականում այն պատճառով, որ մենք չենք կարող հստակ տեսնել նրանց անցյալը կամ թե իրականում ինչպիսի մար են։ Եթե եկեղեցին դևի ընդուներ, զարհուրելի չարության տեր չար մարդու, բոլորը գիտեն, թե ինչ վատ հետևանքներ դա կունենար եկեղեցու համար։ Ավելին, Աստծուն հավատալիս մենք պետք է հասկանանք Նրա մտադրությունները, թե ում է Նա փրկում և ում դուրս թողնում։ Ինչպիսի՞ մարդկանցից է կազմված եկեղեցին։ Այն կազմված է մարդկանցից, ովքեր ընդունում են Աստծու փրկությունը, ովքեր սիրում են ճշմարտությունը, ովքեր ընդունված են Աստծու կողմից։ Աստված չի փրկում նրանց, ովքեր անկեղծորեն չեն հավատում Իրեն և չեն ընդունում ճշմարտությունը, քանի որ ճշմարտությունը չընդունելը մարդու բնության հետ կապված խնդիր է, և այս տեսակի մարդը Սատանայից է և երբեք չի փոխվի։ Ուստի, նման մարդկանց երբեք չպետք է թույլատրվի մուտք գործել եկեղեցի։ Եթե ինչ-որ մեկը թույլ է տալիս չար մարդուն, դևին մուտք գործել եկեղեցի, ուրեմն նա Սատանայի ծառա է։ Նա եկել է միտումնավոր կերպով քանդելու և ոչնչացնելու եկեղեցու գործը, և նա Աստծու թշնամին է։ Նման դևին, Աստծու թշնամուն, եկեղեցի մուտքթույլ տալ նշանակում է վիրավորել Աստծու բնունթը և խախտել Նրա կառավարչական հրամանագրերը, և Աստծու տունը բացարձակապես չի հանդուրժի սա։ Չար մարդկանց, դևերին չպետք է թույլատրվի մուտքը եկեղեցի. սա ավետարանը քարոզելու գործի վերաբերյալ եկեղեցու հստակ դիրքորոշումներից և պահանջներից մեկն է։ Եկեղեցին ամենևին պատասխանատվություն չի կրում ընդունելու նրանց, ովքեր Աստծուն հավատալն ընտրում են աղետից խուսափելու համար, և չպետք է թույլատրի նրանց մուտքը, ովքեր ամենևին չեն ընդունում ճշմարտությունը, քանզի Աստված չի փրկում նման մարդկանց։ Ով չի ճանաչում Ամենակարող Աստծու խոսքերը որպես ճշմարտություն, ով դիմակայում է ճշմարտությանը և զզվում է դրանից՝ չար մարդ է, և Աստված չի փրկում նրան։ Ինչ վերաբերում է նրանց, ովքեր իրենց սրտերում ճանաչում են Աստծուն, սակայն չեն սիրում ճշմարտությունը և դասվում են հացով կշտացող չհավատացողների կարգին, եկեղեցին երբեք չպետք է ընդունի նրանցից որևէ մեկին։ Չխոսելով արդեն հասարակության այն անբարեխիղճ մարդկանց մասին, ովքեր կցանկանային գալ և ապաստան գտնել եկեղեցում. նրանց առավել ևս պետք չէ ընդունել։ Պատճառն այն է, որ եկեղեցին բարեգործական կազմակերպություն չէ, այլ վայր, որտեղ Աստված կատարում է մարդուն փրկելու գործը։ Եկեղեցու գործը ոչ մի կապ չունի ազգի կառավարության հետ։ Հասարակական կազմակերպությունները համոզում են մարդկանց բարիք գործել և վայր դնել իրենց զենքերը. սա հանուն ազգի է, և այն բացարձակապես ոչ մի կապ չունի եկեղեցու հետ։ Եթե որևէ մեկը համարձակվի եկեղեցի ներքաշել անհավատ չար մարդու, դևի կամ չհավատացողի, այդ մարդը վիրավորած կլինի Աստծու բնույթը և խախտած կլինի Նրա կառավարչական հրամանագրերը։ Ով չար մարդու, դևի է ներքաշում եկեղեցի, պետք է հեռացվի կամ վտարվի Աստծու տան կողմից։ Սա եկեղեցու հստակ դիրքորոշումն է ավետարանը քարոզելու գործի նկատմամբ։ Երբ այս չար մարդիկ, դևերը կամենան գալ և ապաստան գտնել Աստծու տանը, նրանց պետք է ասել, որ սխալ դուռ են թակել, որ սխալ վայր են ընտրել։ Եկեղեցին հաստատ չի ընդունի նրանց։ Սա եկեղեցու հստակ դիրքորոշումն է այն անհավատների նկատմամբ, ովքեր կամենում ան ապաստան գտնել։ Սա պա՞րզ էր։ (Այո։) Այդ դեպքում ինչպե՞ս պետք է վարվենք նման մարդկանց հետ։ Ո՞րն է նրանց ասելու պատշաճ ձևը։ Դու ասում ես. «Անկախ նրանից, թե որ երկրում ես, կան Կարմիր խաչի ընկերություններ, բարեկեցության հաստատություններ, ապաստարաններ և բուդդայական տաճարներ, ինչպես նաև հասարակության որոշ կամավորական խմբեր։ Եթե բախվում ես խնդիրների և զգում ես, որ գանգատներ ունես, որոնք պետք է լուծվեն, կարող ես օգնություն խնդրել այս կազմակերպություններից։ Բացի այդ, կարող ես քաղաքական կամ փախստականի ապաստան խնդրել կառավարությունից, իսկ եթե ֆինանսական պայմանները թույլ են տալիս, կարող ես փաստաբան վարձել՝ որպեսզի օգնի քո գործում։ Բայց սա եկեղեցին է, այն մի վայր է, որտեղ Աստված աշխատում է, մի վայր, որտեղ Աստված փրկում է մարդկանց, ոչ թե տեղ, որտեղ դու կարող ես ապաստան գտնել։ Ուստի, քո մուտքը եկեղեցի անտեղին է, իսկ այստեղ մնալն անօգուտ։ Աստված մերժում է նման մարդկանց, և եկեղեցին նույնպես չի ընդունում նրանց։ Անկախ նրանից, թե ինչ դժվարություններ ունեն անհավատները, նրանք պետք է օգնություն հայցեն հասարակության մեջ գործող բարեգործական կազմակերպություններից, աջակցության կազմակերպություններից կամ Քաղաքացիական գործերի գրասենյակներից. այս կազմակերպությունները զբաղվում են մարդկանց ծառայելով, բարեգործություն անելով և օգնելով։ Ինչ բողոքներ կամ պահանջներ էլ ունենաս, կարող ես հայտնել նրանց կամ միջնորդագիր ներկայացնել կառավարությանը։ Դրանք քեզ համար ամենահարմար վայրերն են»։ Եկեղեցին չի ընդունում որևէ չհավատացողի և անհավատի։ Եթե ինչ-որ մեկը հատկապես «սիրառատ» է, թող անձամբ ընդունի նման մարդկանց և վերջ. նա կարող է ինքնուրույն հովվի նման մարդկանց, իսկ Աստծու տունը դրան չի միջամտի։ Ոմանք կարող են հարցնել. «Այդ դեպքում ինչո՞ւ է եկեղեցին քարոզում ավետարանը։ Ո՞րն է ավետարանը քարոզելու նպատակը»։ Ավետարանը քարոզելն Աստծու հանձնարարությունն է։ Ավետարանը հավանական ընդունողները նրանք են, ովքեր փնտրում են Աստծուն և ճշմարիտ ճանապարհը տենչում են Աստծու հայտնությանը, սիրում են ճշմարտությունն ու կարող են ընդունել այն, և ճշմարտապես հավատում են Աստծուն. միայն այդպիսի մարդկանց կարելի է քարոզել ավետարանը։ Ինչ վերաբերում է նրանց, ովքեր չեն փնտրում Աստծուն, ովքեր գալիս են ոչ թե ճշմարտությունն ընդունելու, այլ ապաստան գտնելու համար, ավետարանը նրանց չի քարոզվում։ Որոշ բթամիտ մարդիկ չեն կարողանում հասկանալ այս հարցի էությունը և շփոթվում են, երբ իրենց հետ որևէ բան է պատահում. սրանք այն բթամիտներն են, ովքեր երբեք չեն հասկանա Աստծու մտադրությունները։

Է. Հենարան գտնելու համար

Մարդկանց՝ Աստծուն հավատալու յոթերորդ նպատակը հենարան գտնելն է։ Երբևէ տեսե՞լ եք նման մարդկանց։ Սա բավականին յուրահատուկ իրավիճակ է։ Թեև նրանք շատ չեն, բայց հաստատ գոյություն ունեն։ Պատճառն այն է, որ Աստծու եկեղեցիները հայտնվել են ոչ միայն Չինաստանում, այլև Ասիայում, Եվրոպայում, Ամերիկայում և Աֆրիկայի տարբեր երկրներում, ուստի այս օպորտունիստներն ու չհավատացողները կհայտնվեն դրանց զուգընթաց։ Անկախ նրանից, թե որքան հավանական է այս մարդկանց ի հայտ գալը, ցանկացած դեպքում, երբ հայտնվեն, պետք է առերեսվեք նրանց հետ և զանազանեք նրանց, և թույլ չտաք, որ այս չհավատացողները որևէ կարգավիճակ ձեռք բերեն և խառնաշփոթ առաջացնեն եկեղեցում։ Եթե կարծում եք, որ այս խնդիրները գոյություն չունեն, քանի որ դրանք ի հայտ չեն եկել, կամ չեք հանդիպել դրանց, ապա դա հիմար միտք է։ Երբ այս խնդիրները ծագեն, եթե չնշմարես և չիմանաս ինչպես լուծել, ապա դրանք մեծ թաքնված վտանգների կենթարկեն եկեղեցին, Աստծու տունը, եղբայրներին ու քույրերին և եկեղեցու գործը։ Ուստի, նախքան որևէ բան պատահելը, դու պետք է իմանաս, թե ինչ խնդիրների ես բախվելու և ինչպես ես դրանք լուծելու։ Սա լավագույն ճանապարհն է, այն ծառայում է քեզ որպես անտեսանելի պաշտպանություն։ Աստծուն հավատալու յոթերորդ նպատակում նշված մարդիկ՝ նրանք, ովքեր հավատում են Աստծուն հենարան գտնելու համար, քիչ չեն։ Այս հասարակությունը լի է անարդարությամբ, խտրականությամբ և ճնշումներով՝ ամենուր։ Հասարակության բոլոր շերտերում ապրող մարդիկ լի են գարշանքով ու ատելությամբ հասարակության մեջ առկա տարբեր անարդարությունների նկատմամբ և նաև լցված են զայրույթով։ Սակայն հեշտ չէ խուսափել մարդկային աշխարհի անարդարություններից, եթե միայն չանհետանաս դրանից։ Քանի դեռ մարդն ապրում է այս աշխարհում, քանի դեռ նա ապրում է այս մարդկանց մեջ, նա քիչ թե շատ, այս կամ այն չափով բռնության ու նվաստացման կենթարկվի և նույնիսկ կարող է հալածվել ու հետապնդվել որոշ հզոր ուժերի կողմից։ Այս տարբեր անարդարություններն ու անհավասարությունները մեծ սթրես են պատճառել մարդկանց հոգեկան վիճակին՝ զգալի հոգեբանական ճնշում և իհարկե՝ բազմաթիվ անհարմարություններ առաջացնելով բնականոն կյանքում։ Արդյունքում, որոշ մարդկանց մոտ ակամա մի այսպիսի միտք է ձևավորվում․ «Հասարակության մեջ հաստատվելու համար մարդը պետք է թիկունքում մի ուժ ունենա, որին կարող է ապավինել։ Երբ նա դժվարությունների բախվի և օգնության կարիք ունենա, կամ երբ միայնակ լինի ու անօգնական, այն ժամանակ կլինի մարդկանց մի խումբ, որը կկանգնի նրա թիկունքին և իրավիճակն իր ձեռքը կվերցնի, կկարգավորի նրա առջև ծառացած անախորժություններն ու խնդիրները, կամ կապահովի նրա ապրուստի համար անհրաժեշտ կարիքները»։ Հետևաբար, նրանք ձգտում են գտնել նման աջակցություն։ Իհարկե, այս մարդկանցից ոմանք ի վերջո գտնում են եկեղեցին։ Նրանք հավատում են, որ եկեղեցում մարդիկ միասնական են սրտով և աշխատում են հանուն նույն նպատակի, յուրաքանչյուրն ունի հավատք, բարի մտադրություններ և բարյացակամ վերաբերմունք ուրիշների հանդեպ իրենց հեռու պահելով հասարակական կոնֆլիկտներից, և հասարակության չար միտումներից։ Աստծուն հավատացողների համար եկեղեցին անկասկած մեծ արդարության խորհրդանիշ է այս հասարակության և աշխարհի մեջ. եկեղեցու մարդիկ նույնպես դրական, լավ ու բարի կերպար ունեն մարդկանց մտքերում։ Ոմանք ընտրում են հավատալ Աստծուն, քանի որ գտնվում են հասարակության ստորին շերտերում, չունենալով հասարակության մեջ որևէ իշխանություն և լիովին զուրկ լինելով ընտանեկան լավ նախապատմությունից։ Նրանք տարբեր դժվարությունների են բախվում՝ կրթություն ստանալու, ընկերներ գտնելու, աշխատանք գտնելու կամ տարբեր գործեր անելու հարցում, ուստի հավատում են, որ այս հասարակության մեջ գոյատևելու և հաստատվելու համար պետք է ունենալ մարդիկ, ովքեր կօգնեն իրենց։ Օրինակ՝ աշխատանք փնտրելիս, եթե հույսն իրենց վրա դնեն՝ մեկը մյուսի հետևից աննպատակ փնտրելով աշխատանքի հնարավորություներ, կարող են գրեթե սպառել իրենց խնայողությունները՝ այդպես էլ չգտնելով համապատասխան աշխատանք։ Բայց եթե որոնումների հարցում նրանց աջակցեն վստահելի մարդիկ, ովքեր կարող են անկեղծորեն օգնել, ապա դժվարությունները, որոնց միջով պետք է անցնեն, շատ ավելի քիչ կլինեն, և աշխատանք փնտրելու վրա ծախսված ժամանակը զգալիորեն կկրճատվի։ Ուստի հավատացած են, որ եթե կարողանան նման հենարան գտնել, ապա այն ամենում, ինչի հետ առնչվում են հասարակության մեջ՝ կրթություն ստանալը, աշխատանք փնտրելը, նույնիսկ իրենց առօրյա կյանքն ու գոյատևումը, կունենան մարդիկ, ովքեր կօգտագործեն իրենց կապերը և կաջակցեն իրենց, կուլիսների հետևից նրանց օգնող եռանդուն մարդկանց մի խումբ։ Հետևաբար, երբ գտնում են եկեղեցին, զգում են, որ գտել են ճիշտ վայրը։ Եկեղեցին շատ լավ ընտրություն է դառնում նրանց համար՝ հասարակության մեջ հաստատվելու և խաղաղ կյանքի հասնելու համար։ Օրինակ՝ լինի դա բժշկի այցելելը, գնումներ կատարելը, ապահովագրություն գնելը, տուն գնելը, երեխաների համար դպրոց ընտրելը, կամ որևէ այլ հարց կարգավորելը, նրանք եկեղեցում միշտ կարող են սիրող մարդկանց գտնել, ովքեր ձեռք կմեկնեն և կօգնեն լուծել այս խնդիրները։ Այս կերպ նրանց կյանքը շատ ավելի հարմարավետ է դառնում, նրանք այլևս այնքան միայնակ չեն հասարակության մեջ, իսկ հարցեր կարգավորելու դժվարությունները զգալիորեն նվազում են։ Հետևաբար, նրանց համար եկեղեցի գալը և Աստծուն հավատալն իսկապես շոշափելի օգուտներ է տալիս։ Նույնիսկ բժշկի գնալիս եղբայրներն ու քույրերը հիվանդանոցում ծանոթներ կգտնեն՝ նրանց օգնելու համար. նրանք կարող են օգտագործել այդ կապերը՝ գնումների ժամանակ լավագույն գործարքներ անելու և նույնիսկ ներքին գներով տներ գնելու համար։ Եկեղեցու եղբայրների և քույրերի օգնությամբ այս բոլոր խնդիրները լուծվում են։ Նրանք զգում են. «աստծուն հավատալն այնքա՜ն հիանալի է։ Աշխատանք գտնելը, գործեր կարգավորելը և գնումներ կատարելն այժմ այնքա՛ն հարմար է։ Երբ ինձ ինչ-որ բան է պետք, պարզապես պետք է զանգահարեմ կամ հաղորդագրություն ուղարկեմ խմբին, և բոլորը միավորում են ուժերը՝ օգնության ձեռք մեկնելու համար։ Եկեղեցում այնքան շատ բարի մար կա. հարցեր կարգավորելն այնքա՛ն հարմար է։ Հենարան գտնելը հեշտ չէր, ուստի ոչ մի դեպքում չեմ հեռանա եկեղեցուց։ Սակայն աստծու տան հավաքույթները միշտ աստծու խոսքերի ընթերցում և ճշմարտության շուրջ հաղորդակցություն են ներառում, ինչն ինձ անհարմար և հակասական վիճակի մեջ է դնում։ Ես չեմ ցանկանում ուտել և խմել աստծու խոսքերը, և նողկանք եմ զգում, երբ լսում եմ ճշմարտության շուրջ հաղորդակցություն։ Բայց եթե չլսեմ, լավ չի լինի․ չեմ կարող լքել նրանց։ Նրանք ինձ այնքան շատ են օգնում։ Եթե հրաժարվեմ լսելուց, անհարմար կզգամ, և նաև անհարմար կլինի ասել, որ այլևս չեմ հավատում, ուստի պարզապես պետք է հարմարվեմ և հաճելի բաներ ասեմ»։ Իրենց սրտերում նրանք իրականում չեն ուզում հավատալ, բայց կարող են միայն թաքցնել այս զգացումը։ Ոմանք ասում են. «Դու միայն տեսնում ես, որ նրանք միշտ խնդրում են եղբայրներին և քույրերին գործեր կարգավորել, և բավականին ուրախ են լինում, երբ եղբայրներն ու քույրերն օգնում են. մի՞թե միայն սրանից ելնելով կարող ես որոշել, որ Աստծուն հավատալու նրանց նպատակը հենարան գտնելն է»։ Այս դրսևորումներից բացի, նայիր՝ արդյոք նրանք սովորաբար կարդում են Աստծու խոսքերը և հաղորդակցվում ճշմարտության շուրջ, արդյոք կարող են կատարել իրենց պարտավորությունը և ունենալ որևէ իրական փոփոխություն. սա քեզ թույլ կտա հասկանալ, թե արդյոք նրանք անկեղծորեն հավատում են Աստծուն։ Նրանք, ովքեր հենարան են փնտրում, Աստծուն հավատում են միայն որպեսզի օգտագործեն եկեղեցին, եղբայրներին ու քույրերին՝ իրենց գործերը կարգավորելու և կյանքի դժվարությունները լուծելու համար։ Սակայն երբեք չեն խոսում իրենց պարտավորությունը կատարելու մասին, ոչ էլ ուտում ու խմում են Աստծու խոսքերը կամ հաղորդակցվում դրանց շուրջ։ Երբ լսում են գործերն անելու որևէ հնարամիտ ձևի մասին՝ չափազանց ոգևորվում են, սկսում են անդադար շատախոսել, և նույնիսկ հնարավոր չի լինում ընդհատել։ Բայց երբ բանը հասնում է պարտավորություն կատարելուն կամ ազնիվ լինելուն և սուտ չխոսելուն կամ ուրիշներին չխաբելուն, նրանք համր են դառնում։ Իրենց սրտերում հետաքրքրված չեն այս ամենով, որքան էլ կրքոտ խոսես, չեն արձագանքում և չեն ներգրավվում. նույնիսկ անընդհատ փորձում են ընդհատել քեզ և թեման ուղղել դեպի այն, ինչն իրենց է հետաքրքրում։ Նրանք գլուխ են ջարդում՝ ուղիներ փնտրելով, որպեսզի եղբայրներն ու քույրերն իրենց համար գործեր անեն և ջանք գործադրեն ՝ չցանկանալով նրանց որևէ հնարավորություն տալու՝ պարտավորություն կատարելու կամ Աստծու համար ծախսվելու մասին խոսելու։ Եթե որևէ մեկն առաջարկում է, որ նրանք կատարեն իրենց պարտավորությունները և ծախսվեն Աստծու համար, իսկույն մի սեփական հրատապ գործ են առաջ բերում՝ առաջարկելով որպես փոխանակում, և մինչ եղբայրներն ու քույրերը կարգավորում են այդ գործը, նրանք դժկամությամբ որոշակի ջանք են գործադրում Աստծու տան համար՝ հազիվ բավարարելով եղբայրների և քույրերի խնդրանքը, իսկ երբ իրենց անձնական հարցը լուծվում է, անտարբեր են դառնում եղբայրների և քույրերի հանդեպ։ Եկեղեցու հետ կապը պահպանելու, այս հենարան հանդիսացող եկեղեցին և եղբայրներին ու քույրերին որպես օգնականներ չկորցնելու համար նրանք սերտ կապ են պահպանում բոլոր նրանց հետ, ովքեր օգտակար են, հաճախ հոգատարությամբ հետաքրքրվում են նրանցով՝ ուշադիր, բայց կեղծավոր խոսքեր ասելով՝ հարաբերությունները պահպանելու համար։ Նրանք խոսում են այն մասին, թե որքան շատ են հավատում Աստծու գոյությանը, որքան շատ է Աստված օրհնում իրենց, որքան շնորհ է Աստված իրենց տալիս, և թե ինչպես են հաճախ արտասվում՝ իրենց պարտական զգալով Աստծուն և ցանկանալով հատուցել Աստծու սերը. սա անում են եղբայրներին և քույրերին խաբելու և նրանց օգնությունը ստանալու համար։ Երբ ինչ որ մեկն այլևս պիտանի չի լինում շահագործվելու համար, նրանք անմիջապես արգելափակում նրան և ջնջում են կոնտակտային տվյալները։ Նրանք եռանդուն կերպով քծնում, հաճոյանում և մտերմանում են նրանց հետ, ովքեր առավել շահավետ են իրենց համար, ում արժի առավել շատ շահագործել։ Ինչ վերաբերում է նրանց, ովքեր արժանի չեն շահագործվելու, ովքեր իրենց պես հասարակության մեջ չունեն ազդեցություն և կարգավիճակ, և գտնվում են հասարակության ստորին աստիճանին՝ առանց որևէ մեկի, ում կարող են ապավինել՝ նույնիսկ հայացք չեն գցում նրանց վրա։ Բացառապես շփվում են նրանց հետ, ում արժի շահագործել և ով կապեր ունի հասարակության մեջ, ում համարում են ունակ։ Նրանք եկեղեցու համար կարող են ջանք գործադրել և դժվարությունների դիմանալ միայն այն ժամանակ, երբ ինչ-որ բանի կարիք ունեն եկեղեցուց կամ եղբայրներից ու քույրերից։ Իրականում, նման չհավատացող մարդկանց դրսևորումները շատ ակնհայտ են։ Տանը նրանք երբեք չեն կարդում Աստծու խոսքերը, երբեք չեն աղոթում Աստծուն, երբ դժվարություններ չկան, և մեծ դժկամությամբ են մասնակցում եկեղեցական կյանքին։ Նրանք չեն խնդրում, որ պարտավորություններ անեն և նախաձեռնություն չեն ցուցաբերում եկեղեցու գործի մեջ ներգրավվելու, մասնավորապես երբեք ակտիվորեն չեն մասնակցում վտանգավոր աշխատանքին։ Նույնիսկ եթե համաձայնում են անել դա, մեծ անհամբերություն են ցուցաբերում, և միայն կանչելու կամ հրավիրելու դեպքում են դժկամությամբ մի փոքր ջանք գործադրում։ Սրանք են չհավատացողների դրսևորումները։ Չկարդալով Աստծու խոսքերը, չկատարելով պարտավորությունը․ թեև դժկամությամբ են մասնակցում եկեղեցական կյանքին, դա անում են եկեղեցում եղբայրների և քույրերի համայնքը՝ իրենց համար այդ հսկայական հենարանը չկորցնելու համար։ Նրանք պահպանում են հարաբերություններն այս մարդկանց հետ միայն նրա համար, որպեսզի ապագայում իրենց համար ավելի հարմար լինի գործեր կարգավորելը։ Երբ նման մարդիկ հասարակության մեջ ամուր դիրք են զբաղեցնում և հաստատվելու ու կյանքն սկսելու տեղ են ունենում, և երբ աշխարհում հաջողության են հասնում և ազդեցություն ու շլացուցիչ ապագայի հեռանկարներ են ձեռք բերում, նրանք արագ և անվարան լքում են եկեղեցին, խզում հարաբերությունները եղբայրների ու քույրերի հետ և կորցնում կապը։ Եթե կա ավետարանը հավանական ընդունող, որի հետ նրանք լավ հարաբերություններ ունեն, և դու ցանկանում ես կապ հաստատել նրանց հետ՝ այդ մարդուն ավետարանը քարոզելու համար, ապա չես կարողանա գտնել նրանց։ Նրանք ոչ միայն խզում են կապերը եկեղեցու հետ, այլև վերջ են դնում ընկերությանը որոշակի անհատների հետ։ Մի՞թե նրանք արդեն չեն մատնել իրենց որպես չհավատացողների։ (Այո։) Ուստի, ինչպե՞ս պետք է եկեղեցին վարվի նման մարդկանց հետ։ (Հեռացնի նրանց։) Արդյոք պե՞տք է նրանց հնարավորություն տանք, ըմբռնում ցուցաբերենք նրանց թուլության և կյանքի դժվարությունների հանդեպ, և ավելի շատ աջակցենք ու օգնենք, որպեսզի կարողանան հավատալ, որ Աստված գոյություն ունի, հետաքրքրվեն ճշմարտությամբ և անկեղծորեն ծախսվեն Աստծու համար։ Արդյոք այս գործը պե՞տք է արվի։ (Ո՛չ։) Ինչո՞ւ ոչ։ (Որովհետև այս մարդիկ այստեղ ամենևին էլ Աստծուն հավատալու համար չեն։) Ճիշտ է, նրանք չեն եկել Աստծուն հավատալու, նրանց նպատակը շատ հստակ է. նրանք այստեղ են հենարան գտնելու համար։ Ուստի, կարո՞ղ է արդյոք նման մարդկանց հետ ճշմարտության շուրջ հաղորդակցվելը որևէ արդյունքի հասնել։ (Ո՛չ։) Նրանք չեն ընդունի այն. նրանք չեն գնահատում այն, դրա կարիքը չունեն և հետաքրքրված չեն դրանով։

Ինչպե՞ս պետք է նկարագրենք նրանց, ովքեր հավատում են Աստծուն միայն հենարան գտնելու համար։ Միանգամայն տեղին է նկարագրել նրանց որպես մարդկանց, ովքեր իրենց սեփական շահերն ամեն ինչից վեր են դասում։ Քանի դեռ տեսնում են, որ ինչ-որ մեկն իրենց պիտանի է և շահավետ, կանեն այն ամենը, ինչ այդ մարդը կխնդրի. նույնիսկ կհետևեն նրա տված անխտիր բոլոր հրամաններին։ Նրանք իրենց սեփական շահերն ամեն ինչից վեր են դասում. քանի դեռ ինչ-որ բան ծառայում է իրենց շահերին, դա լավ է։ Եթե ասես, որ Աստծուն հավատալն օրհնություններ և օգուտներ կբերի, նրանք հաստատ կհավատան Նրան և կանեն այն ամենը, ինչ ասես։ Քանի դեռ հասարակության մեջ գործեր կարգավորելու քո ունակությունը բավարարում է նրանց կարիքները և թույլ է տալիս նրանց օգուտ քաղել, նրանք անպայման կշփվեն քեզ հետ։ Սակայն նրանց շփումը քեզ հետ չի նշանակում, որ կարող են իսկապես հավատալ Աստծուն, ոչ էլ նշանակում է, որ անկեղծորեն կծախսվեն Աստծու համար, ինչպես դու ես անում։ Նույնիսկ եթե նրանք լավ են լեզու գտնում քեզ հետ, և դուք առանձնակի լավ հարաբերություններ ունեք, դա անպայմանորեն չի նշանակում, որ նույն լեզվով եք խոսում, հետևում եք նույն ուղուն կամ ունեք նույն ձգտումները։ Հետևաբար, չպետք է մոլորվեք նման մարդկանց կողմից։ Այս մարդիկ ճարպիկ են և այլ մարդկանց հետ շփվելու մարտավարություններ ունեն։ Աստծուն հավատալու նրանց նպատակը հենարան գտնելն է, այլ ոչ թե ճշմարտությանը ձգտելը և փրկության հասնելը։ Սա ցույց է տալիս, թե որքան ստո՛ր և խավա՛ր է նրանց բնավորությունը։ Նրանք գալիս են եկեղեցի՝ գտնելու մարդկանց, որոնց կարող են շահագործել՝ դավադիր ծրագրեր են նյութումիրենց համար տարբեր օգուտներ ստանալու նպատակով։ Մի՞թե սա չի նշանակում, որ նման մարդիկ ունակ են առանց որևէ խղճի խայթի գործելու և ամեն տեսակ անամոթ բաներ անելու։ (Այո։) Միայն այն փաստը, որ Աստծուն հավատալու նրանց նպատակը հենարան գտնելն ու ապրուստ ապահովելն է, ցույց է տալիս, որ այս մարդիկ ոչ մի լավ բան չեն ներկայացնում, և բնավորությամբ ստոր են, եսասեր, արհամարհելի և պիղծ՝ ապրելով մեծ խավարի մեջ։ Հետևաբար, նրանց հետ վարվելու եկեղեցու սկզբունքը նույնպես նրանց զանազանելն է և ապա հեռացնելը կամ վտարելը։ Երբ զանազանեք, որ նրանք ճշմարիտ հավատացյալներ չեն, որ եկել են եկեղեցի՝ ելք փնտրելու և օգտվելու համար՝ ցանկանալով շահագործել եղբայրներին և քույրերին, որպեսզի իրենց համար գործեր կարգավորեն և ծառայություն մատուցեն, ապա նման դեպքերում առաջնորդողներն ու աշխատողները և եղբայրներն ու քույրերը պետք է անհապաղ և ճշգրտորեն կարգավորեն իրավիճակը։ Առանց վտանգելու եկեղեցու կամ եղբայրների և քույրերի անվտանգությունը՝ հեռացրեք կամ վտարեք նրանց որքան հնարավոր է շուտ։ Չպետք է թույլ տալ, որ շարունակեն թաքնվել եղբայրների և քույրերի մեջ։ Նրանք Աստծու փրկության առարկա չեն։ Երբ նման մարդիկ թաքնվում են ձեր մեջ, նրանք անընդհատ ագահ և աչալուրջ հայացքով հետևում են բոլորին՝ տեսնելու, թե ում արժե շահագործել։ Նրանք միշտ հաշվարկում են, թե արդյոք եկեղեցում կան մարդիկ, որոնց կարող են օգտագործել. ով ունի հիվանդանոցում աշխատող հարազատներ, ով գիտի հիվանդություններ բուժելու ձևը կամ ունի գաղտնի դեղամիջոցներ, ով կարող է խանութներից մեծածախ գներ ստանալ, որ եղբոր ընտանիքն ավտոսրահ ունի, ով կարող է ներքին գներով տուն ձեռք բերել. նրանք հատկապես ուսումնասիրում են այս հարցերը։ Այս մարդիկ մանրակրկիտ են իրենց հաշվարկներում։ Նրանք նույնիսկ մանրուքներն են հաշվարկում, և նաև ցանկանում են դավեր նյութել եղբայրների ու քույրերի դեմ և ծրագրում են օգտվել նրանցից։ Նրանք ուսումնասիրում են բոլորի ընտանեկան ծագումը և բոլորին պահում են իրենց ծրագրերի ու դավադրությունների սահմաններում։ Կարո՞ղ են արդյոք ձեր սրտերը խաղաղություն զգալ նման մարդկանց հետ շփվելիս։ (Ո՛չ։) Ի՞նչ պետք է անել, եթե խաղաղություն չկա։ Նման մարդկանցից պետք է զգուշանաք։ Այս մարդիկ հավատում են Աստծուն ծածուկ շարժառիթներով. նրանք այստեղ չեն ճշմարտությանը կամ փրկությանը ձգտելու համար, այլ իրենց համար հենարան, ապրուստ և ելք գտնելու համար։ Նման մարդիկ հատկապես եսասեր են, արհամարհելի և նենգ։ Նրանք ոչ մի պարտավորություն չեն կատարում կամ չեն ծախսվում Աստծու համար։ Երբ եկեղեցին նրանց կարիքն ունի ինչ-որ բանի համար, նրանց ոչ մի տեղ հնարավոր չէ գտնել, բայց նորից են հայտնվում, երբ խնդիրը լուծվում է։ Այս մարդիկ միայն օգտվել գիտեն, և ոչ մի օգուտ չկա նրանց եկեղեցում թողնելուց. պետք է դիմել տարբեր մեթոդների՝ նրանց որքան հնարավոր է շուտ մաքրելու համար։ Ոմանք ասում են. «Արդյոք իսկապե՞ս տարբեր մեթոդներ են պահանջվում մեկ մարդու հետ վարվելու համար»։ Եկեղեցում ամեն տեսակ մարդ կա, նրանցից շատերը հավատում են Աստծուն միայն հենարան և ելք գտնելու, օրհնություններ ստանալու կամ աղետներից խուսափելու համար։ Տարբերվում է միայն այս շարժառիթների աստիճանը. Ոմանք դրսևորում են վարքագծի մի տեսակ, մինչդեռ մյուսները՝ մեկ այլ տեսակ։ Հետևաբար, տարբեր մարդկանց պետք է տարբեր կերպ վերաբերվել. միայն սա է համապատասխանում սկզբունքներին։ Ինչ վերաբերում է այն չհավատացողներին, որոնք հենարան են փնտրում, նրանք պետք է անհապաղ մաքրվեն։ Թույլ մի՛ տվեք նրանց ձրիակերություն անել եկեղեցում։ Նրանք խնդրում են եղբայրներին և քույրերին գործեր կարգավորել իրենց համար. քանի որ իրականում միայն մի փոքր ջանք է պահանջվում օգնելու նրանց կարգավորել գործերը, ինչո՞ւ նրանց չպետք է տրամադրվի նույնիսկ այս փոքրիկ օգնությունը։ Առաջին կետը,, ինչը վճռորոշ է, այն է, որ այս մարդիկ ճշմարիտ հավատացյալներ չեն, նրանք կատարյալ չհավատացողներ են։ Երկրորդ կետն այն է, որ այս մարդիկ չեն կարող չհավատալուց փոխվել ճշմարիտ հավատացյալների։ Նրանք այն մարդիկ չեն, ում Աստված նախասահմանել և ընտրել է. Նրա փրկության առարկան չեն, այլ ավելի շուտ չարագործներ են, որոնք ներթափանցել են եկեղեցի։ Երրորդ կետն այն է, որ այս մարդիկ վազվզում են ամենուր եկեղեցում՝ անկախ իրենց առջև ծառացած խնդրի մեծությունից, միշտ օգնություն փնտրելով եղբայրներից և քույրերից, ինչն աննկատելիորեն անհանգստացնում է եղբայրներին և քույրերին, և միևնույն ժամանակ եկեղեցում ստեղծում խիստ բացասական, բոլորի համար վնասակար մթնոլորտ։ Հետևաբար, լավագույն լուծումը որքան հնարավոր է շուտ մաքրվելն է այն դևերից, որոնք հավատում են Աստծուն միայն հենարան գտնելու համար։ Եթե դեռ չեք բացահայտել կամ չեք ընկալել, որ նրանք այս տեսակի մարդ են, կարող եք պահել նրանց՝ դիտարկման համար։ Երբ նկատեք և հասկանաք, որ նրանք այն տարբեր չար մարդկանց թվում են, որոնց Աստծու տունը պետք է հեռացնի, մի՛ վարանեք և քաղաքավարություն մի՛ ցուցաբերեք նրանց նկատմամբ։ Բոլորի հետ քննարկելուց և փոխհամաձայնության գալուց հետո կարող եք հեռացնել նրանց։ Եթե եկեղեցու առաջնորդողներն ու աշխատողները անտեսում են այս հարցը, քանի դեռ եղբայրների և քույրերի մեծամասնությունը հաստատում է, որ նրանք այն տեսակն են, ովքեր հավատում են Աստծուն միայն հենարան և ելք գտնելու համար, ապա իրավունք ունեք ուղղակիորեն հեռացնելու նրանց՝ առանց կեղծ առաջնորդողների միջնորդության։ Այդպես վարվելը ճիշտ է և լիովին համապատասխանում է ճշմարտության սկզբունքներին։ Դա ձեր իրավունքն է, ձեր պարտավորությունը, ձեր պատասխանատվությունը, դա ձեր իսկ պաշտպանության համար է։ Անշուշտ, երբ եղբայրներն ու քույրերը, որոնք ճշմարիտ հավատացյալներ են, բախվում են դժվարությունների, մենք պատասխանատվություն և պարտավորություն ունենք հնարավորության սահմանում անելու առավելագույնը՝ նրանց օգնելու համար, լինի դա սիրալիր օգնությամբ և զորակցությամբ, թե նյութական աջակցութմաբ։ Սա սերն է եղբայրների և քույրերի միջև, նրանց սերը, ովքեր հավատում են Աստծուն։ Այնուամենայնիվ մենք որևէ պատասխանատվություն կամ պարտավորություն չունենք չհավատացողներին օգնություն ցուցաբերելու, քանի որ նրանք եղբայրներ և քույրեր չեն և արժանի չեն այս շնորհին կամ նման աջակցության։ Սա մարդկանց հետ սկզբունքների համաձայն վարվելն է։ Աստծուն հավատալու յոթերորդ նպատակի վերաբերյալ մեր հաղորդակցությունն ավարտվում է այստեղ։ Կարիք չկա նման մարդկանց վերաբրեյալ այլևս որևէ կոնկրետ օրինակ բերելու։ Կարճ ասած, յուրաքանչյուր ոք, ում Աստծուն հավատալու նպատակը հենարան գտնելն է, մեկն է, ով պետք է հեռացվի կամ վտարվի եկեղեցուց։ Երբ առաջնորդողներն ու աշխատողները նշմարեն, որ եկեղեցում կան նման մարդիկ, պետք է անմիջապես հեռացնեն նրանց։ Հեռացրեք յուրաքանչյուրին, ում կգտնեք՝ ոչ մեկին չթողնելով։ Եթե եղբայրների և քույրերի մեծամասնությունն արդեն այնքան է անհանգստացել, որ իրեն անօգնական է զգում և այլևս ի վիճակի չէ դա տանելու, իսկ առաջնորդողներն ու աշխատողները դեռ պաշտպանում են նրանց՝ ասելով. «Նրանք դժվարություններ ունեն. մենք պետք է օգնենք նրանց», ապա նման առաջնորդողներին պետք է ասել. «Նրանք ամենևին էլ Աստծու ճշմարիտ հավատացողներ չեն։ Անտեսում են ցանկացածին, ով իրենց հետ հաղորդակցվում է Աստծու խոսքերի շուրջ և հրաժարվում են կատարել իրենց հանձնարարված պարտավորությունը։ Նրանք երբեք որևէ մտադրություն չեն ունեցել ծախսվելու Աստծու համար, և պարզապես ուզում են օգտագործել եղբայրներին և քույրերին՝ իրենց գործերը կարգավորելու համար։ Մենք ոչ մի պատասխանատվություն կամ պարտավորություն չունե՛նք օգնելու նման չհավատացողներին»։ Նույնիսկ եթե եկեղեցու առաջնորդողը հավանություն չի տալիս, դուք իրավունք ունեք միանալու մեծամասնությանը՝ նրանց եկեղեցուց հեռացնելու համար։ Եթե եկեղեցու առաջնորդողն անգամ այս փուլում համաձայնի, ապա զեկուցեք հարցը վերադասին. մեկուսացրեք առաջնորդողին և թույլ տվեք նրան խորհրդածի։ Կարող եք նորից ընդունել նրա առաջնորդությունը, երբ նա համաձայնի։ Եթե նա շարունակի չհամաձայնել, կարող եք հեռացնել նրան և նոր առաջնորդող ընտրել։ Սա Աստծուն հավատալու յոթերորդ նպատակն է՝ հենարան գտնելը։

Ը. Քաղաքական նպատակներ հետապնդելու համար

Հաջորդիվ մենք կհաղորդակցվենք ութերորդ նպատակի շուրջ՝ Աստծուն հավատալը քաղաքական մտադրություններով և քաղաքական նպատակներով։ Նման անհատների ի հայտ գալու հավանականությունը շատ մեծ չէ, բայց անկախ դրանից, քանի դեռ կա նրանց հայտնվելու հնարավորություն, մենք պետք է թվարկենք նրանց տեսակները, մերկացնենք նրանց, հաղորդակցվենք նրանց վերաբերյալ և բնութագրենք նրանց։ Մենք պետք է անենք սա, որպեսզի բոլորը զանազանեն նրանց և ապա կարողանան հեռացնել որքան հնարավոր է շուտ՝ դրանով իսկ կանխելով եկեղեցուն և եղբայրներին ու քույրերին սպառնացող անախորժություններն ու վտանգները։ Սա արվում է եկեղեցին և եղբայրներին ու քույրերին պաշտպանելու համար։ Հետևաբար, Աստծուն քաղաքական նպատակներով հավատացողները մարդիկ են, որոնց մենք պետք է զանազանենք և որոնցից պետք է զգուշանանք, նրանք նաև չար մարդիկ են, որոնց եկեղեցին պետք է հեռացնի որքան հնարավոր է շուտ։ Որո՞նք են քաղաքական նպատակներ ունեցողների դրսևորումները։ Նրանք քեզ չեն ասի իրենց իրական մտքերը։ Նրանք հստակ չեն ասի. «Ես պարզապես հետաքրքրված եմ քաղաքականությամբ, ինձ դուր է գալիս քաղաքականությամբ զբաղվելը, ուստի հավատում եմ Աստծուն քաղաքական նպատակներով և քաղաքական դրդապատճառներով, և ոչ թե որևէ այլ պատճառով։ Կարող եք վարվել ինձ հետ ինչպես հարկն է»։ Արդյոք նրանք կասե՞ն սա։ (Ո՛չ։) Ուստի, ի՞նչ դրսևորումներ ունեն նրանք, որոնք թույլ են տալիս քեզ զանազանել, որ նրանք քաղաքական նպատակներ ունեն։ Այսինքն՝ ի՞նչ խոսքեր են ասում, ի՞նչ են անում, ի՞նչ արտահայտություններ, հայացքներ և խոսքի տոնայնություն է բավարար, որպեսզի հաստատես, որ Աստծուն հավատալու նրանց նպատակը մաքուր չէ։ Անկախ նրանից, թե ինչ են ասում կամ անում, նրանք իրենց սրտերում բաներ են թաքցնում, և ոչ ոք չի կարող հասկանալ նրանց։ Նրանք հատուկ ինքնություն և անցյալ ունեն, նրանց խոսքից և վարքից երևում է, որ ծրագրեր և դավադրություններ ունեն, և որ խոսելաոճն ու գործելաոճը ռազմավարական է։ Երբ խոսում են, սովորական մարդը չի կարողանում ընկալել նրանց իրական շարժառիթները կամ մտքերը և չգիտի, թե ինչու են ասում այն, ինչ ասում են։ Թեև արտաքնապես այս մարդիկ ոչ մի թշնամանք կամ դատապարտում չեն դրսևորում Աստծուն հավատալու կամ ճշմարտության շուրջ հաղորդակցվելու նկատմամբ և նույնիսկ կարող են որոշակի համակրանք դրսևորել այս բաների հանդեպ, դու պարզապես զգում ես, որ նրանք տարօրինակ են։ Նրանք տարբերվում են մյուս եղբայրներից և քույրերից և ինչ-որ չափով անըմբռնելի են։ Սովորաբար ի՞նչ ես դու անում այն մարդկանց հետ, ովքեր ինչ-որ չափով անըմբռնելի են։ Արդյոք դու պարզապես զգուշանո՞ւմ ես նրանցից։ Թե՞ նախաձեռնությունը ձեռքդ ես վերցնում՝՝ հետաքննելու և պարզելու, թե իրականում ինչ է կատարվում նրանց հետ։ (Պետք է դիտարկել նրանց։) Անկախ նրանից, թե ինչ է անում մարդը, նրա նպատակն ու դրդապատճառները սովորաբար հեշտությամբ չեն բացահայտվում կարճ ժամանակահատվածում։ Բայց ժամանակի ընթացքում (եթե միայն նա բոլորովին ոչինչ չի անի), երբ նա գործի, անպայման կմատնի իրեն։ Դիտարկի՛ր և փնտրի՛ր հուշումներ մանրուքներում։ Դու կարող ես որոշակի տեղեկատվություն և հուշումներ գտնել նրա խոսքից ու վարքից, նրա գործողությունների միտումներից ու ուղղությունից և այն բառերից ու տոնայնությունից, որ նա օգտագործում է խոսելիս։ Սա անելու կարողությունը կախված է նրանից, թե արդյոք բծախնդիր ես և ունես որոշակի մակարդակի խելք և որակ։ Որոշ հիմարներ ի վիճակի չեն ճանաչելու մարդկային հասարակության մեջ գոյություն ունեցող վտանգն ու չարությունը։ Անկախ նրանից, թե ում են հանդիպում, նրանց հետ շփվելիս միշտ նույն մոտեցումն են ցուցաբերում։ Արդյունքում, երբ հանդիպում են քաղաքական նպատակներ ունեցող նենգ ու խորամանկ քաղաքական գործիչների, հեշտությամբ դառնում են Հուդաներ և եկեղեցին ծախելու գործիքներ՝ անգիտակցաբար անելով հիմարություններ, որոնք ծուղակն են գցում եկեղեցին։

Իրականում ի՞նչ դրսևորումներ ունեն քաղաքական նպատակներ ունեցող այս մարդիկ։ Այս մարդիկ որոշակի հասարակական դիրք ունեն։ Նրանք անհատներ են, ովքեր շփվում են քաղաքական շրջանակներում։ Անկախ քաղաքական շրջանակներում նրանց ունեցած դիրքից, լինեն նրանք պաշտոնյաներ, պատահական գործ անողներ, թե քաղաքական շրջանակներում հաստատվելուն պատրաստվողներ, կարճ ասած, այս մարդիկ հասարակության մեջ ունեն քաղաքական անցյալ, սա բարդ և յուրահատուկ իրավիճակ է։ Անկախ նրանից, թե այս մարդիկ հավատում են Աստծու գոյությանը թե ոչ, դատելով նրանց ձգտումներից, ընտրած ճանապարհից և բնության էությունից՝ կարո՞ղ են արդյոք նրանք դառնալ Աստծուն անկեղծորեն հավատացող մարդիկ։ Կարո՞ղ են արդյոք նրանք չհավատացողներից, քաղաքականությամբ ոգևորված քաղաքական գործիչներից վերափոխվել նրանց, ովքեր անկեղծորեն հավատում են Աստծուն։ (Ո՛չ։) Համոզվա՞ծ եք։ Թե՞ հավանականություն կա։ (Բացարձակապես ոչ։) Դա հաստատ անհնար է։ Աստծուն հավատալը և քաղաքականությունը երկու տարբեր ուղիներ են։ Այս երկու ուղիները հակառակ ուղղություններով են զարգանում, չունեն որևէ ընդհանրություն և բացարձակապես չեն կարող հատվել։ Դրանք լիովին տարամիտվող ուղիներ են։ Հետևաբար, նրանք, ովքեր քաղաքական նպատակներ ունեն կամ սիրում են քաղաքականությունը և ոգևորված են դրանով, նույնիսկ եթե հավատում են Աստծուն առանց որևէ բացահայտ քաղաքական նպատակների, միևնույն է այլ նպատակներ են տածում և հաստատ նրանց նպատակը ճշմարտությունը ձեռք բերելը կամ փրկվելը չէ։ Առնվազն կարելի է որոշել, որ նրանք անկեղծորեն չեն հավատում Աստծուն։ Նրանք միայն ընդունում են այն ավանդազրույցը, որ կա Աստված, բայց չեն ընդունում Աստծու գոյությունը կամ այն փաստը, որ Աստված իշխանություն ունի ամեն ինչի նկատմամբ։ Ուստի, այս մարդիկ երբեք քաղաքականությամբ ոգևորված չհավատացողներից չեն վերափոխվի ճշմարիտ հավատացյալների, ովքեր հավատում են Աստծու գոյությանը, կարող են ընդունել Աստծու գործը և ընդունել Աստծու դատաստանն ու պատիժը։

Իրականում ի՞նչ նկրտումներ ունեն քաղաքական նպատակներ ունեցող այս չհավատացողները՝ Աստծուն հավատալով։ Սա առնչվում է նրանց ձգտումներին և այն մասնագիտություններին, որոնցով զբաղվում են։ Օրինակ՝ ոմանք քաղաքական շրջանակներում միշտ որոշակի անձնական պահանջներ ունեն՝ վեհ քաղաքական նպատակներով և ձգտումներով, որոնք, անկախ նրանից, թե ինչ են, բոլորը կապված են քաղաքականության հետ։ Ի՞նչ է նշանակում «քաղաքականություն»։ Պարզ ասած, այն կապված է վարչակարգերի, իշխանության և կառավարման հետ։ Հետևաբար, քաղաքական նպատակներով Աստծուն հավատալն իհարկե կապված է նրանց քաղաքական ձգտումների հետ։ Ուստի որո՞նք են նրանց նպատակները։ Ինչո՞ւ են նրանք հավանում եկեղեցու մարդկանց։ Նրանք ցանկանում են օգտագործել եկեղեցի հանդիսացող հաստատությունը, եկեղեցում գտնվող մեծ թվով մարդկանց և տարբեր մասնագիտությունների ու հասարակական խավերի այս մարդկանց ազդեցությունը եկեղեցում՝ իրենց նպատակներին հասնելու համար։ Եկեղեցու ուսմունքներին, եկեղեցական տարբեր աշխատանքների գործառնություններին, Աստծու ընտրյալ մարդկանց եկեղեցական կյանքին, նրանց պարտավորության կատարմանը և այլնին ծանոթանալուց հետո՝ նրանք փորձում են ինտեգրվել եկեղեցում։ Նրանք մտապահում են հոգևոր տերմինաբանությունը և Աստծու ընտրյալ մարդկանց կողմից հաղորդակցության մեջ հաճախ օգտագործվող տարբեր արտահայտությունները՝ հուսալով, որ մի օր դրանց միջոցով կկարողանան համախմբել բոլորին, որպեսզի վերջիններս լսեն իրենց, օգտագործվեն իրենց կողմից՝ դրանով իսկ հասնելով իրենց քաղաքական նպատակներին։ Ճիշտ այնպես, ինչպես ասում են անհավատները, որոշ ժամանակ իրավիճակը հասունացնելուց հետո, երբ նրանք կարողանան բարձրացնել դրոշը և մարդկանց ապստամբության մղել, ավելի շատ մարդ կարձագանքի նրանց կոչին և կհետևի նրանց, որպեսզի կարողանան շահել եկեղեցու մարդկանց մի մասին, դարձնել իրենց ուժը՝ հակառակորդների հետ մրցակցելու համար։ Նման բաներ մի քանի անգամ տեղի են ունեցել Չինաստանի ժամանակակից պատմության մեջ։ Օրինակ՝ Ցին դինաստիայի ժամանակաշրջանում Սպիտակ Լոտոսի և Թայպինյան ապստամբությունը այն դեպքերն էին, երբ քաղաքական նպատակներ ունեցող մարդիկ օգտագործում էին կրոնը՝ կառավարության դեմ պայքարելու համար։ Նրանց կրոնական ուսմունքները շեղվել էին ճշմարիտ ուղուց և բազմաթիվ անհեթեթ ու ծիծաղելի կողմեր ունեին, որոնք ամենևին չէին համապատասխանում ճշմարտությանը։ Քաղաքական նպատակներ ունեցողներն օգտագործում էին նման ուսմունքները՝ մարդկանց մտքերը միավորելու, դրանք կաշկանդելու և նրանց մտածողության վրա ազդելու ու ներշնչելու համար։ Ի վերջո, նրանք օգտագործեցին այս ներշնչված մարդկանց՝ իրենց քաղաքական նպատակներին հասնելու համար։ Ի սկզբանե, երբ քաղաքական նպատակներ հետապնդող այս մարդիկ գալիս են Աստծուն հավատալու, նրանց գրավում է եկեղեցու անունը։ Այսինքն՝ նրանք կարող են քողարկել իրենց ինքնությունը և նպատակները եկեղեցի կոչվող կառույցի անվան տակ. սա մի կողմն է։ Մյուսն այն է, որ նրանք կարծում են, թե քանի դեռ տարածում են իրենց քաղաքական հայացքներն Աստծուն հավատալու դրոշի ներքո, շատ հեշտ կլինի ներշնչել եկեղեցու մարդկանց, և որ այս մարդիկ հավանաբար կերկրպագեն և կլսեն հայտնի մարդկանց։ Հետևաբար, քաղաքական նպատակներ հետապնդող այս անհատները հակված են եկեղեցու մարդկանց դիտարկելու որպես օգտագործման ենթակա օբյեկտներ։ Նրանք հավատացած են, որ եկեղեցին շատ հեշտությամբ կարող է դառնալ մի վայր, որտեղ իրենք կարող են քողարկել իրենց ինքնությունը, և որ եկեղեցու անդամները իրենց կողմից հեշտությամբ շահագործվող օբյեկտներ են։ Պարզ ասած, այսպես են նրանք տեսնում իրերը։ Հետևաբար, եկեղեցուն միանալու նրանց նպատակն այն հույսն է, որ մի օր՝ վերելք ապրելուց հետո, կկարողանան պայքարել իրենց քաղաքական մրցակիցների դեմ և իշխանություն ձեռք բերել. սա նրանց քաղաքական նպատակն է։ Նրանք ուզում են Աստծուն հավատալու ձևական պատրվակը օգտագործել՝ ընդլայնելու իրենց կուռք դարձնող և հետևող մարդկանց շրջանակը՝ դարձնելով իրենց քաղաքական ազդեցության ոլորտի մի մասը։ Ոմանք ասում են. «Գուցե նրանք ունեն այդ նպատակը, բայց եթե ոչ մի քայլ չեն ձեռնարկում, լավագույն դեպքում կարող ենք միայն տեսնել, որ չհավատացողներ են կամ կեղծ հավատացյալներ։ Ինչպե՞ս կարող ենք նկատել, որ նրանք հստակ քաղաքական նպատակներ ունեն»։ Սա դժվար չէ։ Պարզապես ժամանակ հատկացրեք դիտարկելու համար։ Քանի դեռ նրանք քաղաքական նպատակներ ունեն, անպայման գործողությունների կանցնեն։ Եթե չեն ցանկանում գործել, ինչո՞ւ պետք է ներթափանցեին եկեղեցի։ Եթե դեռ գործողությունների չեն անցել, ապա միայն այն պատճառով, որ դեռ հարմար առիթ չեն գտել։ Հենց որ հնարավորություն ունենան՝ կգործեն համապատասխանաբար։ Օրինակ՝ եթե կառավարությունը սխալ քաղաքականություն է իրականացնում կամ ճնշում և ձերբակալում է Աստծու ընտրյալ մարդկանց, եղբայրներն ու քույրերն առավելագույնը կքննարկեին և կքննեինն այդ հարցը, և դրանով ամեն ինչ կավարտվեր։ Անկախ ամեն ինչից, էականը Աստծուն հավատալը, սեփական պարտավորությունները կատարելը և Աստծու կամքին հետևելն է։ Մանրուքների պատճառով նրանք չէին կորցնի ընդհանուր պատկերը, կշարունակեին հավատալ Աստծուն և կատարել իրենց պարտավորություններն այնպես, ինչպես պետք է, սովորականի պես։ Սակայն քաղաքական նպատակներ ունեցող մարդիկ այլ են։ Նրանք մեծ աղմուկ կբարձրացնեին այս հարցի շուրջ, կատաղի կերպով կմերկացնեին և լայնորեն կհրապարակեին այն, և ամեն գնով կձգտեին հրահրել՝ ոտքի ելնել կառավարության դեմ՝ իրենց քաղաքական նպատակներին ծառայելու համար, և կանգ չէին առնի, մինչև չհասնեին իրենց նպատակներին։ Քաղաքականությամբ զբաղվելու համար նրանք լիովին մի կողմ են դնում Աստծուն հավատալու և իրենց պարտավորությունները կատարելու հարցերը և անտեսում մարդու նկատմամբ Աստծու պահանջները և Աստծու մտադրությունները։ Ահա թե որքան խելագար են նրանք։ Մի՞թե մարդիկ դեռ չեն կարողանում զանազանել նրանց։ Արդյոք նման անհատները հետևում են Աստծու՞ն, թե՞ հետևում են քաղաքականությանը։ Ոմանք, զանազանելու կարողություն չունենալով, հեշտությամբ մոլորեցվում են։ Քաղաքականությամբ զբաղվող այս մարդիկ չգիտեն, որն է ճշմարտությունը, առավել ևս չեն հասկանում, որ Աստծու գործը մարդկանց ապականված խառնվածքները մաքրելն է և Սատանայի ազդեցությունից փրկելը։ Նրանք կարծում են, որ մարդու իրավունքներով և քաղաքականությամբ զբաղվելը նշանակում է ունենալ արդարության զգացում և հնազանդություն Աստծուն։ Մի՞թե քաղաքականությամբ և մարդու իրավունքներով զբաղվելը վկայում է, որ մարդն ունի ճշմարտության իրականությունը։ Մի՞թե դա նշանակո՞ւմ է, որ մարդը հնազանդվում է Աստծուն։ Որքան էլ լավ զբաղվես մարդու իրավունքներով և քաղաքականությամբ, մի՞թե դա նշանակում է, որ քո ապականված խառնվածքը մաքրվել է։ Արդյոք դա նշանակո՞ւմ է, որ քո հավակնությունն ու իշխանություն ունենալու ցանկությունը մաքրվել են։ Շատերը չեն կարողանում ներթափանցել այս հարցերի մեջ։ Ըստ երևույթին, Սուն Յաթ-սենը նույնպես քրիստոնյա էր։ Երբ նա վտանգի մեջ էր, աղոթում էր, որ Աստված փրկի իրեն։ Նա իր ողջ կյանքն անցկացրեց հեղափոխությամբ զբաղվելով. արդյոք նա արժանացա՞վ Աստծու հավանությունը։ Արդյոք նա մեկն էր, ով կիրարկու՞մ էր ճշմարտությունը և ենթարկվու՞մ էր Աստծուն։ Նա ունե՞ր Աստծու խոսքերը կիրարկելու փորձառական վկայություն։ Նա չուներ այս բաներից ոչ մեկը։ Պողոսը, կանչվելուց հետոանընդհատ քարոզում էր ավետարանը և շատ զրկանքներ էր կրում, բայց քանի որ նա ճշմարտապես չապաշխարեց, չունեցավ կյանքի մուտք, շարունակաբար գործում էր նույն հին մեղքերը և ամեն առիթով մեծարում ու վկայում էր իր մասին, նա դարձավ հակաքրիստոս և պատժվեց։ Անկախ ամեն ինչից, Աստծուն հավատալն առանց ճշմարտությունն ընդունելու, միշտ փառքի ու կարգավիճակի ձգտելը և միշտ գերմարդ կամ մեծ անձնավորություն լինել ցանկանալը չափազանց վտանգավոր է։ Բոլոր նրանք, ովքեր ունեն քաղաքական նպատակներ, հակաքրիստոսներ են։ Այս մարդիկ հեշտությամբ չեն հրաժարվի իրենց քաղաքական իղձերը իրականացնելուց և միշտ հնարավորություններ կփնտրեն՝ հավատացյալներին հրահրելու և իրենց կողմը քաշելու՝ որպես իրենց քաղաքական ուժ։ Եթե մի օր տեսնեն, որ հավատացյալներին հեշտ չէ օգտագործելը, որ նրանք միայն սիրում և ձգտում են ճշմարտությանը, և որ հետևում են միայն Քրիստոսին, այլ ոչ թե մարդկանց, միայն այդ ժամանակ նրանք լիովին կհրաժարվեն այդ հավատացյալներից։

Խորքում, քաղաքական նպատակներ ունեցող մարդկանց միտքն ամբողջությամբ զբաղված է քաղաքականությանը վերաբերող գաղափարներով՝ իշխանություն և ազդեցություն, կառավարում, դավադրություններ, քաղաքական միջոցներ և այլն։ Նրանք չեն հասկանում, թե ինչ է նշանակում հավատալ Աստծուն, ինչ է հավատքը, ինչ է ճշմարտությունը, առավել ևս՝ ինչպես հնազանդվել Աստծուն։ Նրանք նաև չեն հասկանում, թե որն է Երկնքի կամքը։ Նրանց գոյատևման սկզբունքներն են՝ «Մարդը կհաղթի բնությանը» և «Մարդու ճակատագիրն իր սեփական ձեռքերում է»։ Հետևաբար, նման մարդկանց փոխելու փորձը անհնարին և հիմար գաղափար է։ Այս մարդիկ հաճախ քաղաքական տեսակետներ են տարածում եկեղեցում եղբայրների և քույրերի շրջանում՝ հրահրելով նրանց զբաղվել քաղաքական գործունեությամբ և մասնակցել քաղաքականությանը։ Լիովին ակնհայտ է, որ Աստծուն հավատալու նրանց դրդապատճառը պայմանավորված է քաղաքական նպատակներով։ Ուրիշները կարող են արագ և հեշտությամբ զանազանել այս էությունը։ Այս մարդիկ լիովին անտեղյակ են հավատքից, ճիշտ ուղով քայլելուց և Երկնքի կամքին հնազանդվելուց։ Նրանք հավատացած են, որ ցանկացած մարդու մտքերն ու ուղիները կարող են փոխվել քաղաքական հնարքների միջոցով, և հատկապես հավատում են, որ մարդու ճակատագիրը կարելի է փոխել մարդկային միջոցներով և մեթոդներով։ Հետևաբար, նրանք միանգամայն անտեղյակ են Աստծու ստեղծված բնության օրենքների և մարդու ճակատագրի վրա Աստծու գերիշխանության խորը, բայց ակնհայտ հարցերի վերաբերյալ։ Նրանք աշխարհիկ մարդիկ են, երբ խոսքը վերաբերում է այս հարցերին, և պարզապես ի վիճակի չեն դրանք ընկալելու։ Ի՞նչ նկատի ունեմ սա ասելով։ Եթե գտնես որևէ մեկին, ում՝ Աստծուն հավատալու դրդապատճառը պայմանավորված է քաղաքական նպատակներով, բացարձակապես չպետք է փորձես փոխել կամ համոզել նրան, և կարիք չկա այդքան շատ ճշմարտությունների շուրջ հաղորդակցվել նրա հետ։ Նրանցից զգուշանալուց զատ՝ պետք է հնարավորինս շուտ նրանց մասին տեղեկացնել եկեղեցու տարբեր մակարդակների առաջնորդողներին կամ վստահելի եղբայրներին և քույրերին, և ապա միջոց գտնել նրանց եկեղեցուց վտարելու համար։ Դու չպետք է գաղտնի և լռելյայն զգուշանաս նրանցից՝ թողնելով, որ մյուսներն անտեղյակ մնան։ Ուստի, ինչպիսի՞ մարդիկ կարող են մի փոքր զանազանություն ունենալ նրանց նկատմամբ, ովքեր սիրում են խոսել քաղաքականության մասին և ունեն քաղաքական նպատակներ։ Արդյոք դա տարե՞ց մարդիկ են, թե՞ երիտասարդներ։ Արդյոք դա եղբայրնե՞ր են, թե՞ քույրեր։ (Տարեց եղբայրներ։) Ճիշտ է, տարեց եղբայրները, այսինքն՝ նրանք, ովքեր ունեն հասարակական փորձ, առնչվել են քաղաքականության հետ կամ ենթարկվել են քաղաքական հալածանքների, այն մարդիկ, ովքեր խորաթափանցություն են ունեցել այս հարցերում, կարող են համեմատաբար հստակ ընկալել քաղաքական հարցերը։ Բնականաբար, նրանք կարող են որոշակի զանազանություն ցուցաբերել քաղաքականությամբ զբաղվողների նկատմամբ, և մասնավորապես համեմատաբար հստակ ընկալել նրանց հավակնություններն ու ցանկությունները, ինչպես նաև նրանց մտքերը, տեսակետները, երազանքներն ու իղձերը։ Հետևաբար, նրանք կարող են զանազանել այս մարդկանց համեմատաբար ավելի արագ, քան մյուսները։ Երբ ինչ որ մեկը զանազանի, որ այս մարդիկ քաղաքական նպատակներ ունեն և չհավատացողներ են, նա պետք է զգուշանա նրանցից և մերկացնի այս չհավատացողներին։ Միևնույն ժամանակ, նա պետք է նաև պաշտպանի հիմարներին և անգետներին, ովքեր չեն հասկանում ճշմարտությունը՝ կանխելով նրանց մոլորեցումն ու շահագործումը, ինչպես նաև եկեղեցու ներքին տեղեկատվության մի մասի ակամա արտահոսքը։ Անհրաժեշտ է տեղեկացնել եկեղեցու առաջնորդողներին և քննարկել նրանց հետ այս հարցը, և որքան հնարավոր է շուտ տեղեկացնել ավելի շատ տարեց մարդկանց կամ նրանց, ովքեր որոշակի ճշմարտություն են հասկանում և ունեն որոշակի հասակ՝ զգուշանալու քաղաքական նպատակներ ունեցող այս մարդկանցից։ Կարևոր է օգնել ուրիշներին հստակորեն տեսնելու այս մարդկանց էությունը որպես չհավատացողների՝ դրանով իսկ պաշտպանելով հիմար և անգետ եղբայրներին ու քույրերին նրանց կողմից շահագործվելուց։ Եթե դու չես կարողանում թափանցել այս հարցերի մեջ և չունես զանազանելու ունակություն, ապա երբ որոշ չարամիտ, նենգ ու խորամանկ մարդիկ խոսեն և զրուցեն քեզ հետ, դու հոժարակամորեն կպատմես քո իրական վիճակի մանրամասները և այն ամենը, ինչ գիտես, առանց նույնիսկ քեզ հարց տալու՝ ակամա դառնալով Հուդա։ Կա՞ն արդյոք նման մարդիկ։ (Այո։) Երբ դու խոսում ես, չգիտես, թե ինչ նպատակ է տածում մյուս անձը, և վերաբերվում ես նրան որպես եղբոր կամ քրոջ՝ առանց գիտակցելու պատմելով նրան քո սրտում եղած ամեն ինչ,։ Խոսելուց հետո էլ չգիտես, թե ինչ հետևանքներ կլինեն։ Տեսնելով, որ ուրիշները զգուշանում են նման մարդկանցից, դու ասում ես. «Դու չափազանց զգույշ ես։ Ի՞նչ կա թաքցնելու եղբայրների և քույրերի միջև»։ Դու չես գիտակցում, թե ինչու մյուսները չեն խոսում. սա կոչվում է հիմար լինել։

Քաղաքական նպատակներ ունեցող մարդիկ, անշուշտ, նաև չհավատացողներ են, քանի որ նրանք չեն սիրում ճշմարտությունը և չեն ընդունի այն։ Նույնիսկ եթե հավատում են Աստծուն, միևնույնն է ամբողջովին պատկանում են հակաքրիստոս հանդիսացող չար մարդկանց տեսակին։ Նման մարդկանցից զգուշանալն իրականում ամենապասիվ մոտեցումն է։ Ակտիվ մոտեցումը նրանց վաղ հայտնաբերելն է և հարցը լուծելն ու որքան հնարավոր է արագ վտարելը, որպեսզի խուսափեք եկեղեցուն, և եղբայրներին ու քույրերին որևէ անախորժություն բերելուց։ Քանի որ այս մարդիկ եկեղեցու ներսում կարող են ցանկացած ժամանակ և ցանկացած վայրում ազդել ուրիշների վրա,, ինչպես նաև ցանկացած ժամանակ և ցանկացած իրավիճակում կարող են ոչնչացնել եկեղեցու բնականոն կարգը, մի՛ հանդուրժեք և համբերություն մի՛ ցուցաբերել նման չհավատացողների նկատմամբ։ Մի՛ տվեք նրանց ապաշխարելու ևս մեկ հնարավորություն, հիմար մի՛ եղեք։ Հայտնաբերվելուց հետո նրանք պետք է վտարվեն որքան հնարավոր է շուտ՝ ապագա դժբախտությունը կանխելու համար։ Սա անելու նպատակն է կանխել, որ ճշմարտությանը չձգտող մարդիկ մոլորեցվեն ու օգտագործվեն՝ դառնալով Սատանայի և չար դևերի խամաճիկներ։ Անշուշտ, այն ինչ դուք առավելապես պետք է անեք այս պահին, դա կանխելն է, որ քաղաքական նպատակներ ունեցողները որևէ կարևոր տեղեկատվություն իմանան եկեղեցու մասին։ Որքան շուտ զանազանես և վտարես նրանց, այնքան քիչ շփում կունենան եղբայրներն ու քույրերը նրանց հետ, և այնքան քիչ կմոլորոցվեն ու կազդվեն նրանց կողմից։ Հետևաբար, ժամանակի առումով ավելի լավ է նման մարդկանց հարցը լուծել և նրանց վտարել շուտ, քան ուշ. որքան շուտ, այնքան լավ։ Ավելի լավ է ակտիվ լինելն, քան պասիվ։ Քաղաքական նպատակներ ունեցող մարդիկ չարամիտ են, նրանք չեն կարող որևէ անկեղծություն ունենալ եկեղեցու և Աստծու տան համար որևէ բան անելու հարցում։ Եթե չկարողանան մոլորեցնել կամ օգտագործել եղբայրներին և քույրերին, ապա լիովին կնվաստանան և կամովին կհեռանան եկեղեցից՝ նույնիսկ առանց հրաժեշտ տալու։ Սրանով ավարտվում է մեր հաղորդակցությունն Աստծուն հավատալու ութերորդ նպատակի շուրջ, այն է՝քաղաքական նպատակներ հետապնդելը։

Առաջնորդողների և աշխատողների պարտականությունները (24)

Տասնչորսերորդ կետ. ժամանակին զանազանել և ապա հեռացնել կամ արտաքսել բոլոր տեսակի չար մարդկանց և հակաքրիստոսներին (երրորդ մաս)

Տարբեր տեսակի չար մարդկանց զանազանման չափանիշներն ու հիմքերը

I. Աստծուն հավատալու նպատակի հիման վրա

Նախորդ հավաքույթի ժամանակ հաղորդակցվեցինք առաջնորդողների և աշխատողների տասնչորսերորդ պարտականության մասին․ «Անհապաղ զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին»։ Այս պարտականության բովանդակության հիման վրա ամփոփեցինք տարբեր հանգամանքներում տարբեր մարդկանց տարատեսակ դրսևորումները և ապա զանազանեցինք այդ տարբեր անհատներին՝ հիմնվելով նրանց դրսևորումների վրա։ Այս անհատներին զանազանելով՝ նպատակ ունեինք հստակորեն բացահայտել այն չար մարդկանց, որոնց Աստծու տունը պետք է զանազանի և հեռացնի, այսինքն՝ նրանց, ում չի թույլատրվում մնալ Աստծու տանը, և ովքեր ենթակա են հեռացման։ Վերջին երկու անգամ հաղորդակցվեցինք տարբեր տեսակի չար մարդկանց զանազանելու և դասակարգելու մասին՝ երեք ասպեկտների միջոցով։ Այսօր կշարունակենք հաղորդակցվել տարբեր տեսակի չար մարդկանց դասակարգման տարբեր մանրամասների մասին՝ այս երեք ասպեկտների միջոցով։ Նախ կարդացեք տասնչորսերորդ պարտականությունը և դրանում թվարկված երեք կոնկրետ դասակարգումները։ (Առաջնորդողների և աշխատողների տասնչորսերորդ պարտականությունը․ «Անհապաղ զանազանել և ապա հեռացնել կամ արտաքսել բոլոր տեսակի չար մարդկանց և հակաքրիստոսներին»։ Առաջին՝ Աստծուն հավատալու մարդու նպատակը։ Երկրորդ՝ Մարդու մարդկայնությունը։ Երրորդ՝ մարդու վերաբերմունքը իր պարտավորության նկատմամբ։) Կարդալուց հետո, մտաբերու՞մ եք նախորդ երկու հաղորդակցություններից որոշ հիմնական բովանդակություն։ (Այո։) Եկեք նախ վերհիշենք մեր նախորդ հաղորդակցության բովանդակությունը։ (Վերջին անգամ Աստված հաղորդակցվեց Աստծուն հավատալու նպատակի մասին՝ ընդգրկելով այս թեմայի չորրորդից ութերորդ կետերը։ Չորրորդ՝ Օպորտունիզմով զբաղվելու համար, հինգերորդ՝ Եկեղեցու հաշվին ապրելու համար, վեցերորդ՝ ապաստան գտնելու համար, յոթերորդ՝ հենարան գտնելու համար, ութերորդ՝ քաղաքական նպատակներ հետապնդելու համար։) Այս հինգ կետերը քննարկվեցին վերջին հաղորդակցության ժամանակ։ Այս հինգ տեսակի մարդկանց հիմնական դրսևորումների և բացահայտված ապականված էությունների մասին հաղորդակցվելու միջոցով, դատելով նրանց վարքագծից և Աստծուն հավատալու նրանց մտադրություններից ու նպատակներից, ինչպես նաև Աստծուց նրանց անդադար պահանջներից՝ արդյոք այս մարդիկ պետք է համարվե՞ն եղբայրներ ու քույրեր և մնան եկեղեցում։ (Ոչ, նման մարդիկ պետք է մաքրվեն, որովհետև Աստծուն նրանց հավատալը ճշմարտության կամ փրկության ձգտելու համար չէ։ Նրանք բոլորն անձնական մտադրություններ և ծագրեր ունեն՝ հույս ունենալով խորամանկությամբ օգուտներ կորզել իրենց համար և առավելություններ ստանալ Աստծու տանը։ Նրանք մարդիկ չեն, ովքեր ճշմարտապես հավատում են Աստծուն։ Նրանք բոլորը չհավատացողներ են։) Եթե չհավատացողները չհեռացվեն եկեղեցուց, ի՞նչ վնաս են նրանք հասցնում եկեղեցու գործին և եղբայրներին ու քույրերին։ (Նրանք ո՛չ ուտում և խմում են Աստծու խոսքը, ո՛չ էլ փորձառաբար ապրում են Աստծու գործը։ Նրանք մնում են եկեղեցում՝ առանց ճշմարտությունն ընդունելու։ Ավելին, նրանք կարող են բացասականություն և պատկերացումներ տարածել՝ պատճառելով խաթարումներ և անհանգստություններ և բացասական դեր խաղալով։) Այս դրսևորումները հիմնականում տեսանելի են մարդկանց համար։

Դատելով նախորդ հաղորդակցության ժամանակ քննարկված հինգ տեսակի մարդկանց դրսևորումներից՝ արդյոք այս մարդիկ ունե՞ն ընդհանուր բնութագիր։ (Այո։) Ո՞րն է նրանց ընդհանուր բնութագիրը։ (Այս մարդիկ բոլորը չհավատացողներ են։) (Չեն հավատում Աստծու գոյությանը, չեն հավատում ճշմարտությանը և հետաքրքրված չեն ճշմարտությամբ։) Սա վերաբերում է նրանց էությանը։ Քանի որ չեն հավատում ճշմարտությանը, չեն ընդունի ճշմարտությունը։ Նրանց էությունը, ովքեր բացարձակապես չեն ընդունում ճշմարտությունը, չհավատացողի էություն է։ Որո՞նք են չհավատացողների առանձնահատկությունները։ Նրանք հավատում են Աստծուն՝ օպորտունիզմով զբաղվելու, եկեղեցու հաշվին ապրելու, աղետներից խուսափելու, հենարան և կայուն ապրուստի միջոց գտնելու համար։ Նրանցից ոմանք նույնիսկ քաղաքական նպատակներ են հետապնդում՝ ցանկանալով որոշակի հարցերի միջոցով կապեր հաստատել կառավարության հետ՝ բարեհաճություն շահելու և պաշտոն ստանալու համար։ Նման մարդիկ չհավատացողներ են՝ առանց բացառության։ Աստծուն հավատալիս կրում են այս դրդապատճառներն ու մտադրությունները, և իրենց սրտերում լիակատար վստահությամբ չեն հավատում, որ կա Աստված։ Նույնիսկ եթե ընդունում են Նրան, դա անում են կասկածանքով, որովհետև այն տեսակետները, որոնցից կառչած են, աթեիստական են։ Հավատում են միայն այն բաներին, ինչը կարող են տեսնել նյութական աշխարհում։ Ինչո՞ւ ենք ասում, որ չեն հավատում, որ կա Աստված։ Որովհետև միանշանակ չեն հավատում կամ չեն ընդունում այն փաստերը, որ Աստված ստեղծել է երկինքն ու երկիրը և բոլոր բաները, և որ մարդկությանը ստեղծելուց հետո Աստված առաջնորդել և գերիշխանություն է ունեցել նրանց նկատմամբ։ Ուստի ոչ մի կերպ չեն կարող հավատալ այն փաստին, որ Աստված կարող է դառնալ մսեղի։ Եթե չեն հավատում, որ Աստված կարող է մսեղի դառնալ, արդյոք ընդունա՞կ են հավատալու և ընդունելու Աստծու արտահայտած բոլոր ճշմարտությունները։ (Ընդունակ չեն։) Եթե չեն հավատում Աստծու արտահայտած ճշմարտություններին, ապա արդյոք հավատու՞մ են, որ Աստված կարող է փրկել մարդկությանը և մարդկության փրկության Նրա տնօրինման ծրագրին։ (Չեն հավատում։) Նրանք այս ամենից ոչնչին չեն հավատում։ Ո՞րն է նրանց անհավատության արմատը։ Այն է, որ չեն հավատում, որ Աստված գոյություն ունի։ Նրանք աթեիստներ և նյութապաշտներ են։ Հավատում են, որ իրական են միայն այն բաները, որոնք կարող են տեսնել նյութական աշխարհում։ Հավատում են, որ համբավի, շահի և կարգավիճակի կարելի է հասնել միայն բանսարկություններով և անպատեհ միջոցներով։ Հավատում են, որ բարգավաճելու և երջանիկ ապրելու միակ ճանապարհը Սատանայի փիլիսոփայություններով ապրելն է։ Հավատում են, որ իրենց ճակատագիրը միայն սեփական ձեռքերում է, և որ իրենք իրենց պետք է ապավինեն՝ երջանիկ կյանք ստեղծելու և ապահովելու համար։ Չեն հավատում Աստծու գերիշխանությանը կամ Նրա ամենակարողությանը։ Կարծում են, որ եթե ապավինեն Աստծուն, ոչինչ չեն ունենա։ Ի վերջո, չեն հավատում, որ Աստծու խոսքերը կարող են իրագործել ամեն ինչ, և չեն հավատում Աստծու ամենակարողությանը։ Ահա այդ պատճառով Աստծու հանդեպ նրանց հավատքի մեջ ծնվում են այնպիսի մտադրություններ և նպատակներ, ինչպիսիք են օպորտունիզմով զբաղվելը, եկեղեցու հաշվին ապրելը, ապաստան գտնելը, հենարան գտնելը, հակառակ սեռի հետ ընկերանալը և քաղաքական նպատակներ հետապնդելը՝ իրենց համար պաշտոնական դիրք և կայուն ապրուստի միջոց ապահովելով։ Ճիշտ այն պատճառով, որ այս մարդիկ չեն հավատում, որ Աստված իշխանություն ունի ամեն ինչի վրա, ի վիճակի են հանդգնորեն և անամոթաբար ներթափանցելու եկեղեցի՝ սեփական մտադրություններով ու նպատակներով՝ ցանկանալով եկեղեցում գործի դնել իրենց տաղանդները կամ իրականացնել իրենց ցանկությունները։ Սա նշանակում է, որ ներթափանցում են եկեղեցի՝ օրհնություններ ստանալու իրենց մտադրությունն ու ցանկությունը բավարարելու համար։ Ցանկանում են համբավ, շահ և կարգավիճակ ձեռք բերել եկեղեցում, և այդպիսով ստանալ իրենց կայուն ապրուստի միջոցը։ Նրանց վարքագծից, ինչպես նաև նրանց բնական էությունից կարելի է տեսնել, որ Աստծուն հավատալու նրանց նպատակները, դրդապատճառներն ու մտադրություններն շիտակ չեն, և որ նրանցից ոչ ոք չի ընդունում ճշմարտությունը կամ անկեղծորեն չի հավատում Աստծուն։ Նույնիսկ եթե ներթափանցում են եկեղեցի, պարզապես տեղ են զբաղեցնում՝ ընդհանրապես ոչ մի դրական դեր չխաղալով։ Հետևաբար, եկեղեցին չպետք է ընդունի նման մարդկանց։ Թեև այս մարդիկ ներթափանցել են եկեղեցի, բայց նրանք Աստծու ընտրյալ մարդիկ չեն, այլ ավելի շուտ բերվել են ուրիշների կողմից՝ բարի մտադրություններից դրդված։ «Նրանք Աստծու ընտրյալ մարդիկ չեն». ինչպե՞ս պետք է սա մեկնաբանվի։ Սա նշանակում է, որ Աստված չի նախասահմանել և ընտրել նրանց։ Նա չի դիտարկում նրանց որպես Իր գործի օբյեկտներ, ոչ էլ նախասահմանել է որպես մարդկային էակների, ում Նա կփրկի։ Երբ այս մարդիկ ներթափանցում են եկեղեցի, բնականաբար, չենք կարող նրանց վերաբերվել որպես եղբայրների և քույրերի, որովհետև այն մարդիկ չեն, ովքեր անկեղծորեն ընդունում են ճշմարտությունը կամ հնազանդվում Աստծու գործին։ Ոմանք կարող են հարցնել. «Քանի որ նրանք եղբայրներ և քույրեր չեն, որոնք ճշմարտապես հավատում են Աստծուն, ինչո՞ւ եկեղեցին չի հեռացնում կամ վտարում նրանց»։ Աստծու մտադրությունն է, որ Իր ընտրյալ մարդիկ կարողանան զանազանություն սովորել այս մարդկանցից և դրանով իսկ թափանցել Սատանայի ծրագրերի մեջ և մերժել նրան։ Երբ Աստծու ընտրյալ մարդիկ զանազանություն ունենան, այս չհավատացողները պետք է մաքրվեն։ Զանազանության նպատակն է մերկացնել այս չհավատացողներին, որոնք իրենց փառասիրական ձգտումներով ու նկրտումներով ներթափանցել են Աստծու տուն, և հեռացնել նրանց եկեղեցուց, որովհետև այս մարդիկ Աստծու ճշմարիտ հավատացյալներ չեն, և առավել ևս այնպիսի մարդիկ չեն, ովքեր ընդունում են և ձգտում են ճշմարտությանը։ Եկեղեցում նրանց մնալը ոչ մի լավ բանի չի բերի, այլ միայն մեծ վնաս կհասցնի։ Նախ և առաջ, եկեղեցի ներթափանցելուց հետո այս չհավատացողները երբեք չեն ուտում և խմում Աստծու խոսքերը և չեն ընդունում ճշմարտության նույնիսկ չնչին մասը։ Միշտ քննարկում են հարցեր, որոնք կապ չունեն Աստծու խոսքերի և ճշմարտության հետ՝ անհանգստացնելով ուրիշների սրտերը։ Նրանք միայն կխաթարեն և կանհանգստացնեն եկեղեցու գործը՝ ի վնաս Աստծու ընտրյալ մարդկանց կյանքի մուտքի։ Երկրորդ, եթե մնան եկեղեցում, խռովություններ կսկսեն՝ չարագործություններ անելով, ճիշտ ինչպես անհավատները՝ խաթարելով և անհանգստացնելով եկեղեցու գործը և ենթարկելով եկեղեցին բազմաթիվ թաքնված վտանգների։ Երրորդ, նույնիսկ եթե մնան եկեղեցում, կամովին չեն գործի որպես ծառայություն մատուցողներ և թեև կարող են մի փոքր ծառայություն մատուցել, բայց դա կլինի միայն օրհնություններ ստանալու համար։ Եթե գա այն օրը, երբ իմանան, որ չեն կարող օրհնություններ ստանալ, կկատաղեն՝ խանգարելով և վնասելով եկեղեցու գործը։ Դա հանդուրժելու փոխարեն, ավելի լավ է հնարավորինս շուտ հեռացնել նրանց եկեղեցուց։ Չորրորդ, այս չհավատացողները հակված են խմբավորումներ ստեղծելու, ինչպես նաև աջակցելու ու հետևելու հակաքրիստոսներին՝ եկեղեցու ներսում ստեղծելով չար ուժ, որը մեծ սպառնալիք է ներկայացնում նրա գործի համար։ Այս չորս նկատառումների լույսի ներքո՝ անհրաժեշտ է զանազանել և մերկացնել այս չհավատացողներին, որոնք ներթափանցում են Աստծու տուն, և ապա հեռացնել նրանց։ Սա միակ ճանապարհն է եկեղեցու գործի բնականոն առաջընթացը պահպանելու և արդյունավետորեն երաշխավորելու, որ Աստծու ընտրյալ մարդիկ կարողանան ուտել և խմել Աստծու խոսքերը և ապրել բնականոն եկեղեցական կյանքով, և հետևաբար մտնել Աստծու հանդեպ հավատքի ճիշտ ուղի։ Սա այն պատճառով է, որ այս չհավատացողների ներթափանցումը եկեղեցի մեծ վնաս է հասցնում Աստծու ընտրյալ մարդկանց կյանքի մուտքին։ Շատերը չեն կարողանում զանազանել նրանց, այլ փոխարենը վերաբերվում են նրանց որպես եղբայրների և քույրերի։ Որոշները, տեսնելով, որ ունեն մի քանի շնորհ կամ ուժեղ կողմ, ընտրում են նրանց՝ ծառայելու որպես առաջնորդողներ և աշխատողներ։ Ահա այսպես են կեղծ առաջնորդողներն ու հակաքրիստոսները հայտնվում եկեղեցում։ Նայելով նրանց էությանը՝ կարելի է տեսնել, որ նրանցից ոչ ոք չի հավատում, որ Աստված գոյություն ունի, կամ որ Նրա խոսքերը ճշմարտությունն են, կամ որ Նա իշխանություն ունի ամեն ինչի նկատմամբ։ Աստծու աչքերում նրանք անհավատներ են։ Նա անտեսում է նրանց, և Սուրբ Հոգին չի գործի նրանց վրա։ Ուստի հիմնվելով նրանց էության վրա՝ նրանք Աստծու փրկության օբյեկտ չեն և հաստատապես Նրա կողմից նախասահմանված կամ ընտրված չեն։ Աստված ոչ մի կերպ չէր կարող փրկել նրանց։ Ինչպես էլ նայեք, այս չհավատացողներից ոչ մեկն Աստծու ընտրյալ մարդկանցից չէ։ Նրանք պետք է անհապաղ և ճշգրտորեն զանազանվեն և ապա հեռացվեն։ Նրանց չպետք է թույլ տալ թաքնվել եկեղեցում՝ անհանգստացնելով ուրիշներին։ Այս չհավատացողները ներթափանցում են եկեղեցի տարբեր նպատակներով և շարժառիթներով, և սկզբում գուցե չկարողանաս տեսնել նրանց էությունը կամ զանազանել նրանց։ Սակայն, ժամանակի ընթացքում, երբ ավելի հաճախ շփվես նրանց հետ և ավելի շատ առնչություն ունենաս նրանց հետ, ավելի ու ավելի շատ կհասկանաս նրանց և ավելի ու ավելի հստակ կտեսնես այն տարբեր դրսևորումները, որոնք ցույց են տալիս, որ չհավատացողներ են։ Այդ դեպքում, մի՞թե ավելի հեշտ չէ զանազանել նրանց՝ հիմնվելով Աստծու խոսքերի վրա։ (Այո։) Եթե Աստծու ընտրյալ բոլոր մարդիկ կարողանան զանազանել չհավատացողներին, ուրեմն ժամանակն է մերկացնելու և հեռացնելու նրանց։ Անկախ նրանց բնավորությունից, սոցիալական կարգավիճակից, կամ եկեղեցում ունեցած նրանց ավագության մակարդակից, եթե մի քանի տարի քարոզներ լսելուց հետո դեռևս չեն կարողանում ընդունել ճշմարտությունը և լի են Աստծու մասին պատկերացումներով, ապա արդեն մերկացված են որպես չհավատացողներ։ Հաշվի առնելով Աստծուն հավատալու նրանց նպատակներն ու դրսևորումները՝ անկասկած այն մարդիկ են, որոնք պետք է հեռացվեն կամ վտարվեն։ Սա այն մաքրման աշխատանքն է, որը եկեղեցին պետք է իրականացնի յուրաքանչյուր ժամանակաշրջանում։

Աստծուն հավատալու նպատակի թեման ընդգրկում էր ութ կետ, ինչը նշանակում է, որ կա ութ տեսակի մարդ, որոնց դրսևորումները բավարար են մեզ համար՝ տարբեր տեսակի չար մարդկանց զանազանելու և ապա ճշգրիտ բնորոշումներ տալու և ըստ այդմ նրանց հետ վարվելու համար։ Կարճ ասած՝ այս ութ տեսակի մարդիկ չեն կարող մնալ եկեղեցում։ Ոմանք կարող են հարցնել՝ «Այս ութ տեսակի մարդկանցից յուրաքանչյուրը միայն մե՞կ տեսակի վարքագիծ է դրսևորո՞ւմ»։ Պարտադիր չէ, որ այդպես լինի։ Ոմանց Աստծուն հավատալու նպատակը ներառում է չորս կամ հինգ կետ՝ նրանք ապաստան են փնտրում, ապրում են եկեղեցու հաշվին, զբաղվում են օպորտունիզմով, քաղաքական նպատակներ են հետապնդում և պատահական կապեր փնտրում հակառակ սեռի ներկայացուցիչների հետ՝ ներթափանցելով եկեղեցի՝ ուրիշներին անխտիր գայթակղելու համար։ Որոշ մարդկանց Աստծուն հավատալու նպատակը կարող է ընդգրկել երկու կետ, մեկը՝ եկեղեցում պաշտոնյա դառնալու ձգտումը, մյուսը՝ օպորտունիզմի միջոցով օրհնությունների հասնելը։ Ոմանք էլ կարող են հակառակ սեռի ներկայացուցիչների փնտրել, ինչպես նաև ապրել եկեղեցու հաշվին։ Ակնհայտ է, որ այս մարդիկ գալիս են Աստծու տուն օգուտ քաղելու ակնկալիքով՝ մտադրվելով օգտագործել Աստծու տունը կամ եղբայրներին ու քույրերին՝ իրենց գործերն անելու, իրենց համար ջանք թափելու նպատակով։ Իրենց նպատակներին հասնելու և իրենց ցանկությունները բավարարելու համար գործի են դնում ամեն հնարավոր միջոց, որպեսզի եղբայրներն ու քույրերը ծառայեն իրենց։ Կարճ ասած՝ եկեղեցի ներթափանցած և հեռացման կամ վտարման ենթակա այս չհավատացողների և օպորտունիստների՝ Աստծու տուն գալու ակնհայտ նպատակը ձրիակերությամբ զբաղվելն է և իրավիճակն իրենց անձնական շահի համար օգտագործելը։ Լինի դա խոսքում, թե գործողություններում, նրանց նպատակը միշտ կարելի է աղոտ կերպով տարբերել։ Այս մարդիկ ամենևին չեն ընդունում ճշմարտությունը և ոչ մի հետաքրքրություն չունեն ճշմարտության հանդեպ։ Երբեմն նույնիսկ հակակրանքի կամ դիմադրության տրամադրություն և վերաբերմունք են դրսևորում։ Անկախ նրանից, թե ինչ պարտավորություն է եկեղեցին կարգավորում նրանց համար, դժկամությամբ և միայն այն դեպքում են համագործակցում, եթե դա օգուտ է տալիս իրենց։ Եթե ոչ մի օգուտ չունեն, ներքուստ դիմակայում են և բացասականություն ու պասիվություն, և նույնիսկ հակակրանք կամ մերժում են դրսևորում։ Մի փոքր աշխատանք են անում միայն այն դեպքում, եթե օգուտ կա։ Առանց դրա, կամ խուսափում են, կամ պասիվ կերպով ձևականորեն այն կատարում։ Աշխատանքի վճռորոշ պահերին պահմտոցի են խաղում՝ անհետանալով և անտեսելով եկեղեցու գործը։ Այս դրսևորումներից պարզ է, որ Աստծուն նրանց հավատալը լոկ ձրիակերությամբ զբաղվելու համար է։ Նույնիսկ ծառայություն մատուցելու համար նրանց օգտագործելն ավելի շատ վնաս է տալիս, քան օգուտ։

I. Եկեղեցին վերահսկելու համար

Այսօր կհաղորդակցվենք Աստծուն հավատալու նպատակի թեմայի վերջին կետի շուրջ։ Նախկինում նշված ութ կետերից զատ, մարդու մեկ այլ տեսակ կա ում Աստծուն հավատալու նպատակն ու մտադրությունն անօրինական են։ Ինչո՞վ են նրանք տարբերվում վերը նշվածներից, ովքեր առաջնորդվում են բացառապես շահով, իրենց ողջ ջանքը գործադրելով համբավ, օգուտ և կարգավիճակ հետապնդելու համար։ Այս տեսակի մարդիկ եկեղեցի չեն մտնում պաշտոնյա դառնալու, կարգավիճակի կամ կայուն ապրուստի միջոց ունենալու, կամ իրենց կյանքն ավելի հարմարավետ դարձնելու և այլնի համար։ Նրանք մի նպատակ ունեն, որը սովորական մարդկանց համար դժվար է նկատել։ Ո՞րն է այս նպատակը։ Դա եկեղեցին վերահսկելն ու այն ըմբռնելն է։ Եկեղեցին վերահսկելն Աստծուն հավատալու նպատակի թեմայի իններորդ կետն է։ Այս մարդիկ եկեղեցի են մտնում այն վերահսկելու առաջադրանքով՝ նպատակ ունենալով ըմբռնել եկեղեցու զարգացման ընթացքը։ Նրանց ուղարկողները՝ վերադասները կամ ղեկավարները, կարող են ներկայացնել կառավարությունը, որոշակի կրոնական խումբ կամ հասարակական որևէ կազմակերպություն։ Քանի որ ծանոթ չեն եկեղեցուն, լի են հետաքրքրասիրությամբ և նույնիսկ անհանգստացած են եկեղեցու ի հայտ գալով, ձևավորմամբ և գոյությամբ, մտադրություն ունեն խորապես հասկանալու եկեղեցին, ծանոթանալու եկեղեցու կառուցվածքին, նրա հործին և տարբեր հանգամանքներին։ Ուստի որոշ մարդիկ ուղարկվում են եկեղեցի՝ վերահսկման աշխատանքն իրականացնելու համար։ Նրանք, ովքեր ստանձնում են եկեղեցին վերահսկելու աշխատանքը, անկախ նրանից, գալիս են կառավարությունից, կրոնական խմբերից, թե որևէ հասարակական կազմակերպությունից, Աստծուն հավատալու մի նպատակ ունեն, որը լիովին տարբերվում է ճշմարիտ եղբայրների և քույրերի նպատակից։ Նրանք չեն եկել Աստծու փրկությունն ընդունելու համար։ Չեն եկել ընդունելու Աստծու խոսքերը, ճշմարտությունը և Աստծու փրկությունը՝ Աստծուն հավատալու և Նրան ճանաչելու հիման վրա։ Աստծուն նրանց հավատն ուղեկցվում է քաղաքական նպատակներով կամ որևէ կազմակերպության կողմից տրված առաջադրանքով։ Այսպիսով, եկեղեցին վերահսկելը և՛ եկեղեցի ներթափանցելու ու Աստծուն հավատալու նրանց նպատակն է, և՛ նրանց վերադասների կողմից հանձնարարված առաջադրանքը։ Դա մի աշխատանք է, որն անում են իրենց աշխատավարձը վաստակելու համար։

Նրանք, ովքեր ներթափանցում են եկեղեցի՝ այն վերահսկելու համար, ի՞նչն են վերահսկում։ Վերահսկում են բազմաթիվ կողմեր, ինչպիսիք են եկեղեցու ուսմունքները, նպատակները, այն, ինչ քարոզվում է, եկեղեցու կատարած գործը և անդամների մտքերն ու տեսակետները՝ գնահատելով, թե արդյոք այն որևէ վնաս է հասցնում կառավարությանը, կրոններին կամ հասարակությանը։ Ուշադրություն են դարձնում խոսքում հնչած հայտարարություններին՝ ստուգելով թե արդյոք դրանցում կա՞ն հակասոցիալական, հակակառավարական կամ հակապետական կոչեր։ Ուսմունքների առումով վերահսկում են, թե կոնկրետ ինչ գաղափարներ է քարոզում եկեղեցին։ Քեզ համար գուցե հեշտ չլինի հայտնաբերել այս անհատներին, երբ ներթափանցում են եկեղեցի, որովհետև կարող են ուշադիր լսել և լուրջ գրառումներ անել հավաքույթների ժամանակ՝ առանց ննջելու։ Կարող են նույնիսկ ջանասիրաբար ամփոփել յուրաքանչյուր հավաքույթի ժամանակ տարբեր անհատների կողմից հնչեցրած ելույթները՝ ի վերջո եզրակացություններ անելով և դասակարգելով տարբեր մարդկանց մտքերն ու տեսակետները, որպեսզի տեսնեն, թե դրանցից որոնք են համապատասխանում ազգային կառավարության շահերին և պահանջներին, և որոնք են վնասակար պետության կառավարման համար, հակասում են կառավարությանը և այլն։ Կարող են մանրակրկիտ եզրակացություններ անել և դասակարգել եկեղեցու անդամների այս խորապես արմատավորված տեսակետները՝ գրառումներ պահելով։ Ինչո՞ւ են սա անում։ Որովհետև դա նրանց աշխատանքն է, նրանց առաջադրանքը, պետք է զեկուցեն իրենց վերադասներին։ Սա նրանց աշխատանքի առաջին մասն է՝ ըմբռնել եկեղեցու ուսմունքները և նրա բոլոր անդամների գաղափարախոսական հակումները։ Եթե գտնեն, որ այս հակումները պարունակում են տարրեր, որոնք վնասակար են հասարակության կամ պետության համար, կամ եթե համարեն, որ ի հայտ են գալիս որոշ արմատական մտքեր և տեսակետներ, ապա անհապաղ կզեկուցեն և կհայտնեն դա իրենց վերադասներին, որպեսզի համապատասխան միջոցներ ձեռնարկվեն։ Առաջին հերթին նրանց նպատակը եկեղեցու ուսմունքները հասկանալն է։ Սա եկեղեցին վերահսկելու նրանց հիմնական աշխատանքներից մեկն է, որին հաջորդում է եկեղեցու անձնակազմի մասին տեղեկությունները։ Օրինակ՝ նրանք տեղեկություններ են հավաքում այն մասին, թե ովքեր են եկեղեցու ավագ առաջնորդողները, ներառյալ նրանց բնակության հասցեները, տարիքը, արտաքին տեսքը, կրթական մակարդակը, հետաքրքրություններն ու նախասիրությունները, առողջական վիճակը, այն թե ինչի մասին են խոսում առօրյա կյանքում, ուր են գնում, ինչ աշխատանք են անում, ինչպես նաև նրանց ամենօրյա աշխատանքային ժամերը և աշխատանքի բովանդակությունը։ Ուսումնասիրում են, թե արդյոք այս առաջնորդողները հանդես են եկել կամ որևէ գործողություն են ձեռնարկել կառավարության, կրոնների կամ հասարակական միտումների դեմ ուղղված, ինչպես նաև, ի թիվս այլ բաների, դիտարկում են այս առաջնորդողների արձագանքը ազգային կառավարման համակարգին և ընթացիկ քաղաքական զարգացումներին։ Սրանք բոլորն այն կողմերն են, որոնք եկեղեցին վերահսկողները ձգտում են ըմբռնել։ Ավելին, նրանք մշտապես ուշադրություն են դարձնում եկեղեցու կառուցվածքին և վարչական կառույցներին։ Օրինակ՝ հետևում են, թե ովքեր են եկեղեցու առաջնորդողներն ու աշխատողները, որ մակարդակի առաջնորդողներն են պաշտոնազրկվել, ինչ կարգավորումներ են արվել նրանց համար պաշտոնազրկվելուց հետո, որ առաջնորդողներն են ձերբակալվել, և ով է հետագայում ստանձնել նրանց գործը։ Ի թիվս այլ կոնկրետ տեղեկությունների, նրանք նաև տվյալներ են հավաքում հաջորդողի տարիքի, սեռի, Աստծուն հավատալու տարիների, կրթական մակարդակի մասին, և, եթե տաղանդավոր համալսարանական շրջանավարտներ են, արդյոք որևէ բացասական ազդեցություն ունեն երկրի կամ հասարակության վրա, և արդյոք հնարավոր է նրանց հավաքագրել պետական գերատեսչություններում աշխատելու համար։ Նույնիսկ ցանկանում են պարզել կոնկրետ եկեղեցու առաջնորդողներին, ովքեր ստանձնում են պաշտոններ կամ պաշտոնազրկվում են։ Այսինքն՝ անձնակազմի կարգավիճակը, կոնկրետ վարչական աշխատանքը և եկեղեցու կառուցվածքն այն բոլորն կողմերն են, որոնց նպատակ ունեն ծանոթանալու։ Բացի այդ, ի թիվս այլ հարցերի, նրանք նպատակ ունեն լիովին ըմբռնել այն տեղեկատվությունը, թե քանի աշխատանքային միավոր կա եկեղեցում, քանի խումբ կա, և որոնք են յուրաքանչյուր խմբի վերակացուների մանրամասնությունները։ Շրջում են՝ հարցուփորձ անելով, դիտարկելով և ուսումնասիրելուվ՝ իրենց աշխատանքը կատարելով ամենայն մանրամասնությամբ։ Եկեղեցի ներթափանցած այս տեսակի մարդկանց աշխատանքն ու իրականացնելիք առաջադրանքը եկեղեցու իրավիճակի բոլոր կողմերը և դրա տարբեր զարգացումներ մասին արագ ըմբռնելն է՝ եկեղեցին վերահսկելու նպատակին հասնելու համար։ Սա ներառում է, օրինակ այն թե ինչպես է եկեղեցին զարգանում արտերկրում, քանի երկրում է տարածվել ավետարանը, և որ երկրներում են եկեղեցիներ հիմնադրվել․ պետք է լիովին ըմբռնեն այս բոլոր մանրամասները։ Սրանք այն հիմնական առաջադրանքներն են, որ նրանք կատարում են եկեղեցին վերահսկելիս․ նախ՝ ըմբռնել եկեղեցու ուսմունքները, երկրորդ՝ ըմբռնել եկեղեցու անձնակազմի իրավիճակը, և երրորդ՝ ըմբռնել եկեղեցու աշխատանքի կարգավիճակի և նրա վերջին շրջանի հիմնական զարգացումները։ Նրանք ամբողջովին գործում են որպես Սատանայի՝ մեծ կարմիր վիշապի հանցակիցներ և կամակատարներ։ Սատանայի իսկական ծառաներն են։

Եկեղեցին վերահսկող այս տեսակի մարդիկ ներթափանցում են եկեղեցի՝ եկեղեցու ուսմունքներին, անձնակազմին, աշխատանքի միտումներին, եկեղեցու մասշտաբին և այլ կողմերին վերաբերող տեղեկատվությունը ըմբռնելու նպատակով։ Նրանք ձգտում են ըմբռնել այս կողմերից յուրաքանչյուրը, ապա զեկուցել վերադասներին, ովքեր, ելնելով իրավիճակից, ցանկացած պահի կարող են համապատասխան քաղաքական ծրագրեր կամ միջոցառումներ մշակել՝ եկեղեցու հարցով զբաղվելու համար։ Մի խոսքով՝ նրանց կողմից եկեղեցին վերահսկելը բացարձակապես բարի նպատակներ չի հետապնդում։ Այլապես, ինչու՞ պիտի դեռ շարունակեն վերահսկել եկեղեցին՝ հաշվի առնելով, որ դա նրանց ո՛չ հարստություն է բերում, ո՛չ օգուտ։ Մի՞թե պատճառն այն չէ, որ անհանգստացած են եկեղեցու գոյությամբ։ Չեն հավատում, որ Աստծու կողմից հիմնված և առաջնորդվող եկեղեցին բաղկացած է մարդկանցից, ովքեր անկեղծորեն հավատում են Աստծուն՝ որևէ առնչություն չունենալով պետության, հասարակության կամ քաղաքական խմբերի և կազմակերպությունների հետ։ Բայց անկախ նրանից, թե որքան են ուսումնասիրում եկեղեցին, միևնույնն է անհանգիստ են մնում։ Ինչո՞ւ։ Որովհետև աթեիստներ են, չեն ճանաչում Աստծուն և նաև ատում են ճշմարտությունը։ Հետևաբար, ունակ են կատարելու այնպիսի հիմար և անհեթեթ արարքներ, ինչպիսիք են հավատացյալներին ճնշելն ու ձերբակալելը, ինչպես նաև եկեղեցին վերահսկելը։ Ինչու՞ են եկեղեցու նկատմամբ վերահսկման և դիմադրության միջոցառումներ ձեռնարկում։ Որովհետև նրանց ամենամեծ մտահոգությունն այն է, որ եկեղեցին, չափազանց մեծանալով և չափազանց շատ անդամներ ունենալով, զգալի ազդեցություն կունենա երկրի, կառավարության և հասարակության վրա, և նույնիսկ սպառնալիք կդառնա և կազդի ավանդական մշակույթների և ավանդական կրոնական խմբերի վրա։ Սա է եկեղեցու վերահսկողության և դրա դեմ դիմադրության իրական պատճառը։ Հետևաբար, եկեղեցին վերահսկելուն և դրան դիմակայելուն վերաբերվում են որպես քաղաքական առաջադրանքի, որը պետք է իրականացվի։

Եկեղեցին վերահսկող այս տեսակի մարդկանց գուցե հեշտ չլինի զանազանել եկեղեցու ներսում, որովհետև ունեն թաքնված դրդապատճառներ և այնքան խորն ենթաքնվում, որ ուրիշները չկարողանան նկատել իրենց։ Հետևաբար, կարող են համաձայնել եկեղեցու մեծամասնության հետ, չանել ոչ մի արտասովոր բան, հատկապես օրինապահ թվալ և երբեք որևէ տարակարծություն չարտահայտել եկեղեցու կատարած գործի վերաբերյալ։ Սակայն, այս անհատներն ունեն մի առանձնահատկություն, նրանք գաղջ վերաբերմունք ունեն են Աստծուն հավատալու հարցում, ո՛չ շատ ակտիվ են, ո՛չ էլ շատ պասիվ դրա նկատմամբ։ Կարող են մի փոքր կատարել իրենց հանձնարարված պարտավորությունները, բայց երբեք չեն բացահայտում իրենց անձնական տվյալները, օրինակ՝ որտեղ են աշխատում, իրենց ընտանեկան դրությունը, կամ արդյոք նախկինում հավատացել են Աստծուն։ Եթե որևէ մեկը հիշատակում է պետական գերատեսչությունում աշխատելու մասին, նրանք շատ խուսափողական են դառնում՝ ձեռնպահ մնալով կառավարության, քաղաքականության, քաղաքական ուղեգծերի կամ կրոնի վերաբերյալ որևէ կարծիք հայտնելուց։ Նրանց վարքագիծը բնութագրվում է ցանկացած զգայուն թեմայից խուսափելով։ Ո՛չ քննադատում, ո՛չ գովաբանում են կառավարությանը, ոչ էլ քննարկում են նրա քաղաքական ուղեգծերը կամ կառավարման համակարգը։ Երբ որևէ մեկը մատնանշում է, թե տվյալ անձնավորությունը լրտես է, նրանք ակնհայտորեն նյարդայնանում են և կարող են նույնիսկ արագ ոտքի ելնել՝ իրենց պաշտպանելու համար։ Բացի նյարդայնանալուց, կարող ես նրանց հայացքից նաև նկատել նման զգայուն թեմաներից խուսափելու հակում։ Նրանք հեռու են մնում ցանկացած մեկից, ով կարող է թափանցել նրանց էության մեջ։ Բացի այդ, հաճախ զանգեր են ստանում անհայտ աղբյուրներից, կամ կապի մեջ են մտնում և շփվում եկեղեցու հետ առնչություն չունեցող խորհրդավոր անհատների հետ, և երբ պատասխանում են այդ զանգերից մեկին՝ հեռանում են մյուսներից։ Եթե որևէ մեկը պատահաբար տեսնում է նրանց այդ պահերին, ակնհայտորեն շփոթվում են, կարմրում և չափազանց անհանգիստ են տեսք են ունենում՝ վախենալով, որ իրենց ինքնությունը կարող է բացահայտվել։ Բացի եկեղեցու մասին գաղտնի տեղեկություններ հավաքելուց, ժամանակ առ ժամանակ հարցուփորձ են անում նաև եղբայրների և քույրերի իրավիճակի մասին՝ տալով այնպիսի հարցեր, ինչպիսիք են՝ «Քանի՞ տարի ես հավատում Աստծուն։ Քո ծնողները հավատո՞ւմ են։ Քո ընտանիքի անդամները մայրցամաքո՞ւմ են։ Մայրցամաքում գտնվող քո ընտանիքի անդամներից ովքե՞ր են հավատում Աստծուն և քանի՞ տարի։ Քանի՞ տարեկան են նրանք։ Քանի՞ մարդ կա ձեր տեղական եկեղեցում։ Ինչպե՞ս են նրանք հիմա»։ Ժամանակ առ ժամանակ զգայուն և անձնական տեղեկություն են փնտրում, որը մարդիկ չեն ցանկանում բացահայտել։ Եղբայրների և քույրերի միջև ընդհանուր շփումներում ոչ ոք միտումնավոր կամ ակտիվորեն չի հարցնում զգայուն անձնական տեղեկության մասին, եթե դիմացինը չի ցանկանում կիսվել։ Սակայն, այս անհատները հատուկ ուշադրություն են դարձնում նման հարցերին՝ հասնելով ընդհուպ մինչև որոշ առաջնորդողների և աշխատողների կամ կարևոր աշխատանքի համար պատասխանատու մարդկանց տեղաշարժերին հետևելուն՝ փորձելով մուտք գործել այդ մարդկանց համակարգիչների և բջջային հեռախոսների տվյալներ կամ նրանց հասցեների վերաբերյալ տեղեկատվությոան մեջ՝ համառորեն և մանրակրկիտ հետաքննելով այդ մանրամասները։ Եթե նկատում են, որ որևէ առաջնորդող չի մասնակցել հավաքույթին, հարցնում են՝ «Այսինչն այսօր հավաքույթին չէ։ Ի՞նչ է նա անում»։ Եթե որևէ մեկը նշում է, որ նա զբաղված է, ավելի են փորփրում․ «Ինչո՞վ է զբաղված։ Նա նորից ջրում է այդ նոր հավատացյալների՞ն։ Ովքե՞ր են այդ նոր հավատացյալները։ Ե՞րբ են նրանք սկսել հավատալ։ Ինչո՞ւ ես չգիտեմ այս մասին»։ Շարունակում են ավելի խորը փորփրել։ Եղբայրներն ու քույրերն ասում են․ «Եթե չպետք է իմանանք, ապա եկեք չհարցնենք։ Ինչո՞ւ ես անընդհատ հարցնում։ Սա կյանքի մուտքի մասին չէ, չի վերաբերում ճշմարտությանը։ Իմանալու կարիք չկա»։ Ինչին ներթափանցողը պատասխանում է․ «Բայց չէ որ սրանք Աստծու տան հարցերն են, եկեղեցու գործը։ Ինչո՞ւ չենք կարող իմանալ դրա մասին։ Բոլորս հավատում ենք Աստծուն, մի փոքր իմանալը չի վնասի։ Եթե չեք ուզում իմանալ, նշանակում է չեք հոգում եկեղեցու գործի կամ եկեղեցու առաջնորդողների մասին։ Ի վերջո, ո՞ւմ հետ հանդիպելու գնաց առաջնորդողը։ Քանի՞ նոր հավատացյալ կա։ Որտե՞ղ են նրանք։ Ես էլ կուզենայի հանդիպել նրանց»։ Միշտ հարցուփորձ են անում այս հարցերի մասին։

Կա ևս մեկ առաջադրանք, որին եկեղեցին վերահսկողներն ամենաշատն են ուշադրություն դարձնում, այն է՝ ըմբռնել եկեղեցու ֆինանսական վիճակը։ Մի կողմից՝ ձգտում են հասկանալ եկեղեցու ֆինանսների աղբյուրները։ Ուզում են իմանալ, թե արդյոք եկեղեցին հիմնել է գործարաններ կամ ձեռնարկություններ, ունի աշխատուժը շահագործող արտադրամասեր, օգտագործում է մանկական աշխատուժ, և արդյոք եկեղեցու տարբեր աշխատանքային միավորներ ներառում են շահութաբեր ձեռնարկություններ։ Օրինակ՝ արդյոք եկեղեցու կողմից տեսանյութերի, ֆիլմերի, օրհներգերի արտադրությունը և Աստծու խոսքերի գրքերի տպագրությունը շահույթ են բերում կամ գերշահույթ առաջացնում, որոնք են եկեղեցու ֆինանսների աղբյուրները, արդյոք կան հարուստ անհատներ, որոնք նվիրատվություն են անում եկեղեցուն աջակցելու համար, արդյոք այս անհատների մեջ կան քաղաքական էլիտաների ներկայացուցիչներ կամ մուլտիմիլիոնատերեր և միլիարդատերեր։ Սրանք են այն մանրամասները, որ ուզում են ըմբռնել։ Բացի եկեղեցու վարչական կառույցները և ֆինանսական աղբյուրները պարզելուց, նաև նպատակ ունեն ըմբռնել եկեղեցու ֆինանսների պահպանումը՝ նպատակ ունենալով հետևել այս միջոցների շարժին։ Ինչպես է եկեղեցին ծախսում իր փողը, արդյոք ներգրավված է որևէ անօրինական գործունեության մեջ, արդյոք համախմբում է սոցիալական էլիտաներին կամ համագործակցում է տարբեր հասարակական կազմակերպությունների և խմբերի հետ՝ համատեղ դիմադրելու բռնապետական կառավարություններին, պաշտպանելու մարդու իրավունքները և այլն։ Սրանք նույնպես այն կարևոր իրավիճակներից են, որոնք նրանք նպատակ ունեն ըմբռնել։ Ոմանք հարցնում են․ «Արդյոք եկեղեցին վերահսկելու աշխատանքն իրականացվում է միայն մեծ կարմիր վիշապի երկրի՞ կողմից»։ Այս պնդումը ճշգրի՞տ է։ Իրականում, ողջ աշխարհը և ողջ մարդկային հասարակությունը դիմակայում են Աստծուն։ Միայն բռնապետական կառավարման տակ գտնվող երկրները չէ, որ դիմակայում են Աստծուն։ Նույնիսկ այսպես կոչված քրիստոնեական երկրներում իշխանության մեջ գտնվողների մեծամասնությունն աթեիստներ և անհավատներ են, և նույնիսկ իշխանության մեջ գտնվողների շրջանում, ովքեր հավատք ունեն կամ քրիստոնեություն են դավանում, ճշմարտությունը ընդունողների թիվը փոքրամասնություն է կազմում։ Մարդկանց մեծամասնությունը չի ճանաչում, առավել ևս չի ընդունում ճշմարտությունը։ Ուստի, մի՞թե այս մարդիկ, որոնք հավատում են Աստծուն, այնուամենայնիվ չեն դիմակայում Նրան։ Օրինակ՝ այնպիսի կրոններում, ինչպիսիք են քրիստոնեությունը, կաթոլիկությունը և հուդայականությունն Իսրայելում, մի՞թե վերնախավը բաղկացած է մարդկանցից, ովքեր ընդունում են ճշմարտությունը։ Բոլորովին ոչ։ Նրանցից ոչ ոք չի գալիս ուսումնասիրելու Աստծու գործը՝ ոչ ոք չի կարող ընդունել ճշմարտությունը։ Ավելի ստույգ՝ բոլորը չհավատացողներ են, բոլորը դիմակայում են Աստծուն և հակաքրիստոսներ են։ Նրանք անհանգստացնում և խաթարում են Աստծու գործը և դաժանորեն ճնշում և հալածում նրանց, ովքեր հետևում են Աստծուն, ինչն ապացուցվում է վերջին օրերին Աստծու գործի նկատմամբ նրանց վերաբերմունքով։ Ո՞ր հարանվանությունն է թույլ տալիս իր հավատացյալներին ազատորեն ուսումնասիրել ճշմարիտ ճանապարհը, լսել դրսից եկած քարոզիչներին կամ ընդունել անծանոթներին։ Ոչ մեկը չի կարող դա անել։ Ո՞ր ռասան կամ երկիրն է բարյացակամ եկեղեցու նկատմամբ։ (Ոչ մեկը։) Արդեն իսկ գովելի է, եթե նրանք քեզ մի փոքր կրոնական ազատություն և շնչելու որոշակի տարածք են տալիս։ Մի՞թե դեռ ակնկալում ես, որ սրանից զատ նաև աջակցեն քեզ։ Երբ Աստծու եկեղեցին ի հայտ է գալիս, կամ երբ եկեղեցին սկսում է քարոզել ավետարանը, այս մարդիկ, ովքեր բացարձակապես չեն հավատում Աստծու գոյությանը, և ովքեր հատուկ հակակրանք և ատելություն են զգում Աստծու արտահայտած ճշմարտությունների նկատմամբ՝ հատուկ աշխատանք են ստանձնում, այն է՝ նշանակել անհատների եկեղեցին մոտիկից վերահսկելու համար։ «Վերահսկել» այստեղ նշանակում է հսկել, ըմբռնել և վերահսկել, այսինքն՝ խստորեն հսկել, ըմբռնել և վերահսկել եկեղեցու բոլոր կողմերը՝ յուրաքանչյուր ժամանակաշրջանում։ Ոմանք ասում են․ «Նրանք հրապարակայնորեն չեն դատապարտել կամ հակադրվել Աստծու գործին, ոչ էլ հալածանքի կամ ոտնձգությունների ենք ենթարկվել մեր տեղական կյանքում։ Զգում ենք, որ Աստծուն հավատալը, հավաքվելը, մեր պարտավորությունը կատարելը և արտերկրում ավետարանը տարածելը շատ ավելի լավ և անվտանգ է, քան մեծ կարմիր վիշապի երկրում։ Որևէ միջամտության չենք բախվել»։ Միայն այն պատճառով, որ ոչ մի միջամտություն չի եղել, և ձեզ որոշակի ազատություն է տրվել, չպետք է ժխտեք եկեղեցին վերահսկելու նրանց աշխատանքը։ Քեզ տրված մի փոքր կրոնական ազատությունը հիմնական հասարակական ինստիտուտ է՝ այն, ինչ վայելում ես, պարզապես ցանկացած քաղաքացու հիմնական իրավունքներն են այն երկրում, որտեղ ապրում ես։ Այս հիմնական իրավունքները վայելելը չի նշանակում, որ ազգային կառավարությունը, սոցիալական խմբերը կամ կրոնական աշխարհն ընդունել և ճանաչել են Աստծու գործն ու եկեղեցու աշխատանքը, դարձել են բարյացակամ, կամ որ այլևս չկա որևէ թշնամանք և վերահսկողություն։ Միթե այդպես չէ՞։ (Այո։) Այս հարցը վերացական չէ, այնպես չէ՞։ (Ոչ, վերացական չէ։)

Ինչպիսի՞ն պետք է լինի մեր վերաբերմունքը սատանայական վարչակարգերի թշնամանքի և վերահսկողության նկատմամբ։ Արդյոք պետք է մերժենք և խուսափե՞նք դրանից, թե՞ պարզապես անտեսենք այն։ Նախ, մտածեք այն մասին, թե արդյոք եկեղեցին վախենո՞ւմ է, որ կվերահսկեն իր կատարած որևէ գործ։ (Ոչ։) Որևէ գաղտնի գործունեություն ունե՞նք։ Անո՞ւմ ենք որևէ հակապետական կամ հակակառավարական քաղաքական հայտարարություն։ (Ոչ։) Սա կարելի է հաստատել։ Աստծուն հավատալը երբեք չի ենթադրում մասնակցություն քաղաքականությանը։ Ձեզանից շատերն Աստծուն հավատացել են ավելի քան երեք տարի, ոմանք նույնիսկ քսան կամ երեսուն տարի։ Քարոզներ լսելու այս բոլոր տարիների ընթացքում արդյոք որևէ մեկը երբևէ նկատե՞լ է, որ եկեղեցին հակապետական կամ հակասոցիալական հայտարարություններ անի։ (Ոչ։) Բացարձակապես ոչ։ Աստծու տունը երբեք չի քննարկում քաղաքականություն։ Ավելին, Ամենակարող Աստծու Եկեղեցին հիմնված է Աստծու կողմից, այն Աստծու թագավորության կանխավայելումն է երկրի վրա, այլ ոչ թե որևէ անձի կողմից ստեղծված կամ որևէ անհատի կողմից հիմնված կազմակերպություն։ Ուստի, ո՞րն է այն գործը, որն անելու համար Աստված հիմնեց եկեղեցին։ Դա հակասոցիալական, հակակրոնական կամ հակաքաղաքական աշխատանքով զբաղվելը չէ։ Ուրեմն ո՞րն է եկեղեցու գործը։ Նախ, նրա հիմնական գործը վերջին օրերում մարդկությանը փրկելու համար Աստծու մսեղի դառնալու բարի լուրը տարածելն է՝ թույլ տալով մարդկությանն ընդունել Աստծու արտահայտած բոլոր ճշմարտությունները, որպեսզի կարողանան դառնալ առ Աստված և երկրպագել Նրան։ Երկրորդ՝ այն ներառում է ճշմարտությանը տենչացողներին Աստծու առաջ բերելը, որպեսզի նրանք ընդունեն Աստծու խոսքերի դատաստանն ու հանդիմանությունը, մաքրագործվեն և ի վերջո հասնեն փրկության։ Սա այն գործն է, որն իրականացվում է Աստծու հիմնած եկեղեցու կողմից, և սա է եկեղեցու գոյության նշանակությունն ու արժեքը։ Սա որևէ առնչություն չունի քաղաքականության, բիզնեսի, արդյունաբերության, տեխնոլոգիայի կամ հասարակության որևէ այլ ոլորտի հետ և կտրված է դրանցից այն բոլորովին կապ չունի այս ամենի հետ։ Ուրեմն ո՞րն է եկեղեցում Աստծու փրկության գործի էությունը։ Ամենապարզ և ամենահստակ բառերով ասած՝ դա մարդկության տնօրինումն է։ Մարդկությանը տնօրինելու կոնկրետ բովանդակությունը ներառում է մարդկանց Աստծու առաջ, Աստծու խոսքերի իրականության մեջ բերելը՝ թույլ տալով նրանց ընդունել Աստծու դատաստանն ու հանդիմանությունը՝ մաքրագործվելու և փրկության հասնելու համար։ Սա է մարդկությանը տնօրինելու կոնկրետ գործը։ Ցանկացած գործ, որում ներգրավվում է եկեղեցին, կապված է Աստծու տնօրինման, Աստծու ծրագրի և իհարկե Աստծու արտահայտած խոսքերի հետ, այն բացարձակապես ոչ մի կապ չունի աշխարհիկ մարդկանց կողմից կատարվող տարբեր աշխատանքների հետ։ Ուստի, եկեղեցու մասին ցանկացած տեղեկատվություն, լինի դա նրա ուսմունքների, անձնակազմի, վարչական կառույցների, աշխատանքի կարգավիճակի, նույնիսկ եկեղեցու ֆինանսական դրության վերաբերյալ, բացարձակապես ոչ մի կապ չունի որևէ երկրի, որևէ հասարակության, որևէ ռասայի, որևէ կրոնի կամ մարդկային որևէ խմբի հետ՝ նույնիսկ ամենաչնչին կապը։ Հետևաբար, հաշվի առնելով այս կետերը, լինի դա իշխող կուսակցություն, կրոնական խմբեր, թե սոցիալական խմբեր, եկեղեցուն վերահսկելու համար մարդիկ ուղարկելու նրանց արարքը զուտ ինչի՞ է հանգեցնում։ (Ավելորդ գործողության։) «Ավելորդ գործողությունը» պաշտոնական արտահայտություն է։ Ժողովրդական լեզվով ինչպե՞ս են ասում։ Անգործությունից է, այդպես չէ՞։ Իմ կարծիքով, հենց այդպես է։ Նրանց օրերը լի են չափազանց հարմարավետությամբ և հանգստությամբ, ուստի ուղարկում են այս մի քանի պարապ անհատներին՝ եկեղեցին վերահսկելու, և նույնիսկ դրան վերաբերվում են որպես քաղաքական առաջադրանքի, որպես լուրջ աշխատանքի, դա միանգամայն անհեթեթ է։ Այդ ջանքերով կրթական կամ բարեգործական հաստատություններ բացելը շատ ավելի լավ կլիներ։ Սա պարզապես չափազանց մսեղի հարմարավետությունից ծնված պարապություն է, երբ չեն կենտրոնանում բուն առաջադրանքների վրա։ Եթե ողջ մարդկային ցեղը լիներ Աստծու եկեղեցու նման, որտեղ Աստված անձամբ է հովվում և առաջնորդում, ապա այս աշխարհը, այս մարդկությունը շատ բան կխնայեր ավելորդ հաստատությունների, ծախսերի և խնդիրների վրա։ Առնվազն այնպիսի գործակալություններ, ինչպիսիք են լրտեսական կազմակերպությունները և ոստիկանական բաժանմունքները, անվտանգության այս ոլորտները, ոչ մի օգուտ չէին տա և ստիպված կլինեին լուծարվել և վերանշանակվել այլ աշխատանքի։

Եկեղեցին վերահսկելու հանձնարարություն ստացած անհատներն առաքելություն ունեն։ Եկեղեցի ներթափանցելիս նրանց հիմնական առաջադրանքն այս մի քանի ասպեկտներն են, որոնց մասին հաղորդակցվել ենք՝ եկեղեցու ներսում մի քանի հիմնական և կարևոր իրավիճակները ըմբռնելուց հետո զեկուցում են իրենց վերադասներին։ Անկախ նրանց մտքերից, կարծիքներից կամ աշխատանքի հիմքում ընկած նպատակից՝ եկեղեցում այս վերահսկողների ներկայությունը պետք է եղբայրներին և քույրերին մղի զգոն լինելու և նրանց հետ իմաստորեն վարվելու։ Արդյոք այս մոտեցումը ճի՞շտ է։ (Այո։) Ուրեմն, կա՞ արդյոք չափազանց մեծ տագնապի առիթ։ (Ոչ։) Ինչպե՞ս պետք է վերաբերվենք նման անհատների ի հայտ գալուն։ Երկու սկզբունք կա, որը շատ պարզ է։ Եթե շրջում են՝ հարցուփորձ անելով և տեղեկություններ փնտրելով, սա ակնհայտորեն բնորոշում է նրանց որպես լրտեսի կամ հետախույզի։ Նման անհատները չափազանց զազրելի և հանդուգն մարդկայնություն ունեն՝ լուրջ անհանգստություններ են պատճառում եկեղեցուն։ Միայն նրանց ներկայությունն անհանգստություն է առաջացնում մարդկանց շրջանում՝ խոչընդոտելով նրանց Աստծու առաջ գալը։ Հավաքույթները և պարտավորությունների կատարումը նույնպես խանգարվում և տուժում են, իսկ անվտանգությունը վտանգվում է։ Ինչպե՞ս պետք է վարվել նման մարդու հետ։ (Հեռացնել նրան եկեղեցուց։) Ճիշտ է, եթե խանգարումներ են պատճառում եկեղեցական կյանքին կամ եկեղեցու գործին, պետք է անմիջապես մաքրվեն։ Ուրեմն, արդյոք կա՞ նրանցից թաքնվելու կամ վախենալու կարիք։ (Ոչ։) Ոմանք արտերկրում լրտեսների հանդիպելիս, խուճապի են մատնվում և ամենուր թաքնվում՝ ճիշտ այնպես, ասես մայրցամաքում ոստիկանություն տեսած լինեն։ Երբ որոշ եղբայրներ և քույրեր գործով դուրս են գալիս և հանդիպում են լրտեսների, որոնք իրենց հարցեր են տալիս, և լսում են, թե որքան ահաբեկող է հարցաքննության տոնը, նման ոստիկանական հարցաքննության, այնքան են վախենում, որ փախչում են՝ նույնիսկ չավարտելով գործերը։ Ես ասում եմ․ «Ինչպե՞ս կարող ես այդքան թուլամորթ լինել։ Ինչո՞ւ փախչել։ Ինչի՞ց վախենալ։ Մեծ կարմիր վիշապի երկրում այնքան շատ եղբայրներ և քույրեր գերեվարվեցին, բայց մնացին անվախ՝ չդարձան հուդաներ, հաստատուն կանգնեցին իրենց վկայության մեջ։ Ուրեմն ինչո՞ւ արտերկիր գալուց հետո էլ դեռ կարող ես այդքան վախեցած լինել։ Ոչ մի օրենք չես խախտել, ինչի՞ց վախենալ»։ Ոմանք ասում են․ «Միշտ փորձում են մոտենալ ինձ, և միշտ հարցաքննում են»։ Չե՞ս կարող դու էլ նրանց հարցաքննել։ Կարող ես ասել։ «Ի՞նչ իրավունքով ես ինձ հարցաքննում։ Ես ճանաչո՞ւմ եմ քեզ։ Դու մեծ կարմիր վիշապի պաշտոնյա՞ ես, որ ստուգում ես ինքնությունը հաստատող փաստաթղթերը։ Ո՞ւմ ներկայացուցիչն ես։ Շարունակիր ինձ հարցեր տալ և ես դատի՛ կտամ քեզ»։ Արդյոք նրանցից վախենալու կարիք կա՞։ (Ոչ։) Ոմանք նման լրտեսների հանդիպելիս չեն համարձակվում խոսել և վախից արագ փախուստի են դիմում։ Որոշ բթամիտ մարդիկ ընդհանրապես չեն կարողանում զանազանել և նույնիսկ փորձում են ավետարանը քարոզել այս սատանայական լրտեսներին և կամակատարներին։ Մի քանի փորձից հետո հասկանում են. «Սա այն մարդը չէ, ով հավատում է, որ Աստված գոյություն ունի։ Ինչո՞ւ են նման մեծ կարմիր վիշապի պաշտոնյայի»։ Զգալով, որ ինչ-որ բան այն չէ, հանձնվում են։ Ավելի ուշ մտածում են դրա շուրջ․ «Աստված պաշտպանում է ինձ, բարեբախտաբար ոչ մի անձնական տեղեկություն չբացահայտեցի նրանց։ Ինչպիսի՜ կեղծ տագնապ»։ Այնքան են վախենում, որ այլևս չեն համարձակվում ավետարանը քարոզել ցանկացած մեկին, ում հանդիպում են։ Փաստորեն իսկապես եղել են լրտեսներ, որոնք եկեղեցի են բերվել քարոզչության միջոցով։ Նրանք մեծ կարմիր վիշապի կողմից եկեղեցի ներդրած հետախույզներ են, ՝ միտումնավոր կերպով կարգավորված Սատանայի կողմից։ Նրանք ոչխարի մորթով գայլերի պես են, ներթափանցում են եկեղեցի՝ առանց Աստծու խոսքերը ուտելու և խմելու կամ ճշմարտության մասին հաղորդակցվելու, միշտ հետաքրքրասիրությամբ եկեղեցու մասին տեղեկություններ փնտրելով և փորփրելով անձնական մանրամասներ։ Երբ բացահայտվում է, որ նրանց վարքագիծը կասկածելի է, կամ արդեն խանգարումներ են պատճառել եկեղեցու ներսում, պետք է անհապաղ մաքրվեն՝ մեծ կարմիր վիշապի հետախույզներին, Սատանայի ծառաներին բացարձակապես չպետք է թույլ տալ անհանգստացնել եկեղեցին։ Հեռացրե՛ք յուրաքանչյուրին, ում կգտնեք՝ որևէ գթություն մի՛ ցուցաբերեք նրանց նկատմամբ։ Եթե որևէ մեկը լավ է շփվում լրտեսի հետ, սիրո զգացումից դրդված միշտ պատրաստ է բարյացակամորեն վերաբերվել նրան՝ պատասխանելով ցանկացած տրված հարցի, խաղալով լրտեսի կամակատարի դերը, նման տականքը պետք է անմիջապես վտարվի՛։ Կասկածելի անհատները պետք է լինեն խիստ հսկողության և դիտարկման տակ՝ եկեղեցու մասին ոչ մի տվյալ չպետք է բացահայտվի նրանց՝ հատկապես այն, թե ովքեր են առաջնորդողներն ու աշխատողները։ Եթե լրտեսին թույլ տրվի որևէ տեղեկություն ձեռք բերել, դա ցանկացած պահի կարող է թաքնված սպառնալիք կամ աղետ ներկայացնել եկեղեցու և եղբայրների ու քույրերի համար։ Հետևաբար, երբ պարզվում է, որ ինչ-որ մեկը կասկածելի է, եթե երբեք չի ուտում և չի խմում Աստծու խոսքերը կամ չի հաղորդակցվում ճշմարտության մասին, անշուշտ չհավատացող է, և անմիջապես հեռացնելը ճիշտ է։ Նույնիսկ եթե նման մարդը լրտես չէ, նա լավ մարդ չէ, և նրան հեռացնելը ոչ մի դեպքում անարդար չէ։ Եթե պարզվի, որ որևէ մեկը սերտ կապի մեջ է լրտեսի հետ և ընդունակ է ծախելու եկեղեցին, պետք է անհապաղ հեռացվի՝ ցանկացած հանգամանքներում։ Նման տականքն ու սրիկան կարող է միայն աղետ բերել եկեղեցուն և եղբայրներին ու քույրերին։ Նրանք նույնիսկ ավելի վատն են, քան վերահսկողները, նույնիսկ եթե չար գործեր չեն կատարում, միևնույն է պետք է հեռացվեն։ Այժմ մեծ կարմիր վիշապը փլուզման եզրին է, սակայն չեն ցանկանում ընդունել իրենց պարտությունն ու կործանումը։ Նրանք շարունակում են ձերբակալել և հալածել Աստծու ընտրյալ մարդկանց և լրտեսական գործողություններ իրականացնել՝ Աստծու տուն ներթափանցելու համար։ Եկեղեցու գործը խանգարելու ու տապալելու նրանց փորձերը երբեք չեն դադարել։ Այժմ որոշ ակնհայտորեն կասկածելի անհատներ մերկացվել են։ Տեղեկություններ հավաքելու նրանց փորձերն իրարանցում են առաջացրել՝ հեշտացնելով մյուսների համար նրանց էությունը բացահայտելը։ Իրենց բացահայտելուն պես նրանք հեռացվում են եկեղեցու կողմից։ Սակայն արդյոք բոլո՞ր խորամանկ լրտեսներն են մերկացվել։ Ոչ մի դեպքում։ Հնարավոր է, որ ամենուրեք եկեղեցիներ ներթափանցեն մեծ կարմիր վիշապի գործակալները։ Որոշ անհատներ, մեծ կարմիր վիշապի կողմից ձեռբակալվելուց հետո, Սատանայի կողմից սպառնալիքների, գայթակղությունների և տարբեր այլ միջոցներով հարկադրվում են գործել իրենց անունից և ապա ներթափանցել եկեղեցի։ Սրանք թաքնված լրտեսներն են։ Նման հետախույզները ուղտադրույժ և խորամանկ են, օժտված որոշակի հնարամտությամբ և խելքով։ Անհավատների խոսքերով որոշակի կարողություն ունեն։ Եկեղեցին վերահսկելիս դա անում են աննկատ՝ գործելով լուռ և ծածուկ, երբեք չբացահայտելով իրենց իրական մտադրություններն իրենց շփումներում։ Մարդկանց մեծամասնությունը նրանց հետ շփվելիս ոչինչ չի զգում, նրանք չեն գիտակցում, որ լրտեսը տեղեկություններ է հավաքում, ոչ էլ զգում են լրտեսի հակակրանքը Աստծուն հավատալու հանդեպ։ Լրտեսը գուցե արդեն ըմբռնել է եկեղեցու հիմնական իրավիճակը, մինչ մարդկանց մեծամասնությունը նույնիսկ կհասկանա, որ նա այնտեղ է եկեղեցին վերահսկելու համար։ Արտաքուստ նման անհատները ոչ մի խանգարում չեն պատճառում եկեղեցուն կամ մարդկանց մեծամասնությանը, ուստի ինչպե՞ս պետք է վարվել նրանց հետ։ Արդյոք պե՞տք է որևէ միջոց կամ լուծում ձեռնարկել՝ նրանց կողմից եկեղեցուն վերահսկելը լուծելու համար։ Ինչպես նշվեց ավելի վաղ, արդյոք եկեղեցին վախենու՞մ է նրանց վերահսկողությունից որևէ ոլորտում։ (Ոչ։) Մեր եկեղեցու գոյությունը և նրա կողմից իրականացվող գործի տարբեր միավորները բաց և ազնիվ են, այդ գործի տարբեր միավորները մարդկության մեջ ամենաարդար գործերն են։ Եթե որևէ կազմակերպություն ցանկանում է հասկանալ եկեղեցու որևէ կողմը, եկեղեցու փորձառական վկայությունները հրապարակայնորեն հեռարձակվում են առցանց, յուրաքանչյուրը կարող է դիտել դրանք ըստ ցանկության։ Չկան գաղտնիքներ, չկան ապօրինի գործողություններ և առավել ևս չկան հասարակական կարգի խաթարումներ կամ հակասող խոսքեր և գործողություններ։ Ուստի, եթե գաղտնի հետաքննում և վերահսկում են եկեղեցու իրավիճակը, ապա թող անեն։ Ինչո՞ւ եմ սա ասում։ Գործակալներ աշխատող այս անհատներն ունեն որոշակի մասնագիտական չափանիշ, և սովորական մարդիկ չեն կարող նկատել, թե կոնկրետ ինչ առաջադրանքներ են նրանք կատարում ետնաբեմում։ Ուստի, քանի դեռ խանգարումներ չեն պատճառում, կարիք չկա անհանգստանալու նրանց պատճառով, պարզապես հանգիստ թողեք նրանց։ Ավելին, այս չհավատացողները, աթեիստները և քաղաքականապես ներգրավված անհատները սովոր չեն և հետաքրքրված չեն եկեղեցական կյանքով։ Եկեղեցում, որտեղ ամեն օր մարդիկ կարդում են Աստծու խոսքերը, ընդունում են դատաստանն ու հանդիմանությունը և քննարկում ինքնաճանաչումը, Աստծուն ճանաչելը և խառնվածքի փոփոխությունը, ինչպե՞ս կարող են չզգալ, ասես ասեղների վրա են կամ տանջանքի են ենթարկվում։ Յուրաքանչյուր հավաքույթի ժամանակ անհանգիստ են, ինչպես մրջյունները տաք թավայի վրա՝ չեն ցանկանում ստիպել իրենց եկեղեցում մնալ։ Իրենց սրտերում հասկանում են, որ եկեղեցին պարզապես եկեղեցի է և բացարձակապես քաղաքականապես ներգրավված կազմակերպություն չէ։ Վերահսկելով և ճանաչելով եկեղեցին, և տեղեկանալով, թե կոնկրետ ինչով է այն զբաղվում, նրանք գիտակցում են այն փաստը, որ Աստված գերիշխանություն ունի բոլոր բաների և մարդկության ճակատագրի վրա՝ ընդլայնելով իրենց մտահորիզոնը, որպեսզի այդքան տգետ չապրեն։ Նրանք նույնպես արարածներ են, սակայն նույնիսկ չգիտեն, որ մարդն ստեղծվել է Աստծու կողմից, ինչը ցույց է տալիս, թե որքան հիմար և աննշան են։ Արդյոք որևէ վտանգ կա՞ նրանց եկեղեցում թողնելու մեջ։ Եթե որևէ սպառնալիք կամ խանգարում չեն պատճառում եկեղեցուն կամ եղբայրներին և քույրերին, ապա հանգիստ թողեք նրանց։ Հենց որ անեն մի բան, որը խանգարում կպատճի, դա նրանց մերկացման պահն է և նրանցով զբաղվելու ճիշտ ժամանակն է։ Հիմնվելով փաստերի և ապացույցների վրա՝ անհապաղ զանազանեք և բնորոշեք նրանց․ նրանց առաքելությունն ավարտվում է և եկեղեցին, բնականաբար, վտարում է նրանց։ Արդյոք այս մոտեցումը լա՞վն է։ (Այո։) Ոմանք հարցնում են։ «Մի՞թե եկեղեցու աշխատանքը բաց և ազնիվ չէ։ Ինչո՞ւ սահմանափակել մարդկանց վերահսկողությունը»։ Սա հիմնականում ուղղված է մեծ կարմիր վիշապի՝ Սատանայի վարչակարգի դեմ։ Եկեղեցու նկատմամբ նրա վերահսկողության նպատակը՝ ճնշումը, ձերբակալությունն ու Աստծու ընտրյալ մարդկանց վնասելն է, հետևաբար, Աստծու տունը թույլ չի տալիս նրա վերահսկողությունը, որպեսզի կանխի Աստծու ընտրյալ մարդկանց հալածանքի և սպանդի ենթարկվելը։ Եթե ժողովրդավարական երկրներից կամ կրոնական խմբերից անհատներ գալիս են ուսումնասիրելու ճշմարիտ ճանապարհը, կարող են փնտրել այն առցանց կամ կապ հաստատել եկեղեցու հետ։ Եկեղեցին ընդունում է ցանկացած մեկին, ով անկեղծորեն փնտրում է ճշմարտությունը։ Բայց եթե մյուս կողմը չար մտադրություններ է տածումև ձգտում է խեղաթյուրել ճիշտն ու սխալը և զրպարտել եկեղեցին, ինչպե՞ս կարող է Աստծու տունը թույլ տալ նրանց վերահսկողությունը։ Մի՞թե չափազանց հիմարություն չէր լինի թույլ տալ նրանց վերահսկողությունը։ Մի՞թե դա հիմարություն և տգիտություն չէր լինի։ (Այո։) Աստծու տունը միշտ ողջունել է ճշմարտությունը փնտրողներին և ջերմորեն ընդունում է նրանց, ինչը լիովին համապատասխանում է Աստծու մտադրություններին։ Եթե մարդիկ սա չեն հասկանում, ապա դա նրանց հիմարության և տգիտության պատճառով է։ Եկեղեցու արտաքին քաղաքականությունը բաց է և ազնիվ, լիովին համահունչ է ճշմարտության սկզբունքներին և հագեցած է ինտելեկտով և իմաստությամբ։ Եթե որևէ մեկը չի կարողանում ըմբռնել այս դրական բաները, ապա նա անհեթեթ մարդ է, բթամիտ մարդ։ Ոմանք ասում են․ «Եթե հետախույզները կամ Սատանայի ծառաները գալիս են եկեղեցուն ճանաչելու, արդյոք պե՞տք է ազնիվ լինենլ և ճշմարտացիորեն պատասխանենլ նրանց հարցերին»։ Դևերին և Սատանաներին ճշմարտությունն ասելը հիմարություն է, դա մարդուն ազնիվ չի դարձնում, այլ վերածում է Սատանայի կամակատարի։ Երբ Սատանայի նմանները ցանկանում են ճանաչել և ըմբռնել եկեղեցու իրավիճակները, Աստծու ընտրյալ մարդիկ պարտավորություն չունեն նրանց որևէ բան ասելու։ Նրանք չեն կարող ընդունել ճշմարտությունը և չունեն բարի կամք, ուստի մենք նրանց ասելու ոչինչ չունե՛նք։ Սա անելը պոռթկում չէ, այլ իմաստություն։ Ոմանք հարցնում են․ «Եթե ինձ հարցնեն․ «Ո՞վ է առաջնորդում ձեր եկեղեցին։ Քանի՞ տարի են հավատում»։ Կարո՞ղ եմ պատասխանել»։ Պետք է հարցնես նրանց․ «Մեր առաջնորդողի մասին իմանալու քո նպատակը ո՞րն է։ Նախ պատասխանիր, հետո կմտածեմ դրա մասին և ապա կորոշեմ՝ տեղեկացնել քեզ, թե ոչ»։ Այս պատասխանն իմաստո՞ւն է։ (Այո։) Սա կոչվում է գործել համաձայն սկզբունքների։ Հասկանո՞ւմ եք։ Ավետարանչական աշխատանքի տարածմանը, և եկեղեցում մարդկանց թվի աստիճանաբար ավելացմանը զուգընթաց տարբեր երկրների և տարածաշրջանների եկեղեցիներում ժամանակ առ ժամանակ կարող են հայտնվել հետախույզներ և գործակալներ։ Նման անհատների դեպքում բավական է պարզապես տեղեկացնել Աստծու ընտրյալ մարդկանց, որպեսզի իմաստությամբ վարվեն նրանց հետ։ Եթե պարզվի, որ խանգարումներ կամ խաթարումներ են պատճառում, պետք է անհապաղ մաքրվեն։ Մարդկանց մեծամասնությունը պետք է որոշակի հասկացողություն և զանազանություն ունենա այս գործակալների խոսելու և գործելու ձևի կամ նրանց պահվածքի վերաբերյալ և նրանց հետ շփվելիս հաստատ որոշակի գիտակցում կամ ընկալում կունենա։ Եթե եկեղեցում միայն մի քանի եղբայրներ և քույրեր նկատեն նման անհատների, սակայն վստահ չլինեն, արդյոք լրտեսներ կամ հետախույզներ են, ապա նրանց պետք է զգուշությամբ և իմաստուն մոտեցմամբ վերաբերվել։ Եթե մարդկանց մեծամասնությունը նկատել է, ապա կարող են տեղեկացնել միմյանց և նախազգուշական միջոցներ ձեռնարկել։ Եթե կասկածվող լրտեսները որևէ բարյացակամություն չեն ցուցաբերում եկեղեցու կամ եղբայրների և քույրերի նկատմամբ, անընդհատ ձգտում են ծուղակը գցել եղբայրներին և քույրերին և անհանգստացնել եկեղեցին և միշտ փնտրում են ապացույցներ՝ եկեղեցին վարկաբեկելու համար, ընդհուպ մինչև եղբայրներին և քույրերին լուսանկարելը, կամ հրապուրանք և գայթակղություն օգտագործելը՝ իրենց ցանկացած տեղեկատվությունը կորզելու նպատակով, ապա նման անհատներին հայտնաբերելուց հետո չի կարելի թույլ տալ անպատիժ մնալ, պետք է անհապաղ հեռացնել եկեղեցուց։ Գուցե նախկինում չեք առնչվել այսպիտի իրավիճակների, ուստի նախապես զգուշացնում եմ ձեզ։ Սա ձեր ընկալումն ընդլայնելու, մարդկությանը, հասարակությանը, քաղաքականությանը և աշխարհը ճանաչելու մասին է՝ այն պարզապես այդքան մութ և այդքան չար է։

Ինչ վերաբերում է Աստծուն հավատալու իններորդ նպատակին՝ եկեղեցին վերահսկելուն, սրանով ավարտվում է հիմնական բովանդակության վերաբերյալ հաղորդակցությունը։ Արդյոք ամեն ինչ հստակորեն հաղորդակցվե՞ց։ (Այո։) Որո՞նք են այն բովանդակությունները, որոնք եկեղեցին վերահսկողները նպատակ ունեն վերահսկելու։ (Եկեղեցու ուսմունքները, անձնակազմի իրավիճակները, աշխատանքային պայմանները և ֆինանսական կարգավիճակը։) Հիմնականում այս չորս ոլորտներն են նրանց ամենաշատն անհանգստացնում։ Ի՞նչ են ներառում այս չորս ոլորտները։ Ներառում են այն, ինչի համար ամենաշատն են անհանգստանում՝ եկեղեցու ներկայության ազդեցությունը հասարակության, ազգի և կրոնական աշխարհի վրա։ Նաև անհանգստանում են, որ եկեղեցին կարող է օգտագործել կրոնը որպես քող՝ քաղաքականությամբ զբաղվելու և կառավարությունը տապալելու համար՝ դիտարկելով սա որպես ամենամեծ թաքնված վտանգը։ Ուստի ճնշում, հալածում և արգելում են եկեղեցին, և ձերբակալում են նրա անդամներին։ Մեծ կարմիր վիշապի երկիրն արգելում է բոլոր կրոնական համոզմունքները, որոշ երկրներ արգելում են որոշակի համոզմունքներ, իսկ երկրների մեծամասնությունը վախենում է, ճշմարտության իշխանությունից և վախենում է, որ մարդիկ կընդունեն ճշմարտությունը, ինչը սպառնում է նրանց կառավարմանը։ Կարճ ասած՝ որքան շատ է Աստված գործում մի վայրում և արտահայտում ճշմարտությունը, և որքան շատ եկեղեցին Սուրբ Հոգու գործը ունի, այնքան ավելի հավանական է, որ տարբեր կառավարություններ այն կվերահսկեն և թշնամանքով կվերաբերվեն։ Հետևաբար, կառավարությունները հաճախ գործակալներ են ուղարկում՝ քողարկված որպես ճշմարիտ ճանապարհն ուսումնասիրող մարդիկ, որպեսզի իմանան և ըմբռնեն եկեղեցու իրավիճակը՝ եկեղեցու ողջ դինամիկան վերահսկելու նպատակով։ Բացի այդ, նրանք փորձում են ըմբռնել եկեղեցու գործի միտումները, տեսնելու համար, թե ի թիվս այլ մտահոգությունների, արդյոք եկեղեցին ներգրավված է քաղաքականության մեջ, արդյոք մասնակցում է որոշակի քաղաքական գործողություններին՝ եկեղեցական գործ կատարելու պատրվակով, կամ արդյոք այն ունի որևէ կապ արտասահմանյան կրոնական ուժերի հետ։ Սրանք այն բաներն են, որոնք ցանկանում են ըմբռնել և որոնց համար անհանգստանում են։ Ավելին, եկեղեցու ֆինանսական վիճակը նույնպես մի բան է, որը ցանկանում են ըմբռնել։ Նրանք մտածում են․ «Այս եկեղեցին թվով աճել է և արագ զարգացել, որտեղի՞ց է գալիս նրանց գումարը։ Ո՞ր կազմակերպությունները կամ հարուստ անհատներն են նվիրատվություն անում նրանց»։ Կարճ ասած՝ չկա մի բան, որ մեր մտքով անցնի ու նրանք արդեն դիտարկած չլինեն այն։ Ինչո՞ւ։ Որովհետև չար են, չար մարդիկ են։ Եկեղեցու իրավիճակը ըմբռնելու նրանց փորձերը բխում են եկեղեցու գոյության վերաբերյալ նրանց հսկայական անհանգստությունից։ Նրանք վախենում են, որ եկեղեցին կարող է ազդել ավելի շատ մարդկանց վրա, ինչը սպառնալիք կներկայացնի իրենց կառավարման համար։ Սա հենց այն է, ինչը մտահոգում է նրանց եկեղեցու վերաբերյալ։ Անկախ նրանից, թե որքան արդար կամ օրինական է եկեղեցու կողմից կատարվող գործը, միևնույն է չեն հավատում։ Ինչո՞ւ։ Որովհետև չհավատացողներ են, աթեիստներ և նյութապաշտներ։ Այն, ինչ նյութապաշտները կարող են անել, հենց սա է։ Սրանք այն չորս իրավիճակներն են, որոնց համար անհանգստանում են։ Մենք հենց նոր հաղորդակցվեցինք այն երկու սկզբունքների մասին, թե ինչպես ճիշտ վերաբերվել նման անհատներին, երբ արդեն հասկացել ենք նրանց մտահոգությունների պատճառներն ու նպատակները այս չորս իրավիճակների վերաբերյալ։ Տվեք այս սկզբունքների պարզ ամփոփումը և խոսեք դրանց մասին։ (Եթե նրանք խանգարումներ են պատճառում եկեղեցուն, ապա մաքրեք նրանց, եթե խանգարումներ չեն պատճառում, նրանցով անհանգստանալու կարիք չկա։) Եթե խանգարումներ են պատճառում՝ ամենուրեք քիթը խոթելով և խուճապ առաջացնելով, ապա անողոքորեն մաքրեք նրանց։ Եթե խանգարումներ չեն պատճառում և մարդկանց մեծ մասը չի նկատում կամ չի կարողանում զանազանել նրանց, ապա անտեսեք նրանց։ Երբ հստակ տեսնեն, որ սա իսկապես եկեղեցու գործն է, ամբողջովին կրոնական գործունեություն և որևէ կերպ ներգրավված չէ քաղաքականության մեջ, ապա այս կետը հաստատումը կստիպի նրանց ինքնակամ հեռանալ։ Սա այն մոտեցումն է, որը ժողովրդավարական երկրները կիրառում են ՝ կրոնական իրավիճակները հասկանալու համար։ Ավելի վաղ նշվեց նաև, որ մարդկությունը շատ բարդ է։ Ո՞րն է մարդկության բարդ լինելու պատճառը։ Մի՞թե այն չի բխում մարդկության չարությունից։ (Այո։) Ինչպե՞ս է առաջացել մարդկության չարությունը։ Ինչո՞ւ ասել, որ մարդկությունը չար է։ Դա այն պատճառով է, որ Սատանան չափազանց խորն է ապականել մարդկությանը։ Ինչպե՞ս դա ասել պարզ լեզվով։ Սատանան մարդկանց վերածել է դևերի, ողջ մարդկությունը գտնվում է դևերի իշխանության ներքո՝ չափազանց շատ մեծ ու փոքր դևերով, ուստի այն վայրերը, որտեղ մարդիկ հավաքվում են, դարձել են դևերի քաղաքներ։ Երբ շատ դևեր են հավաքվում միասին, իրավիճակը բարդանում է, նրանք ընդունակ են գործելու ամեն տեսակի չարիք և զբաղվելու ամեն տեսակի նենգ գործունեությամբ։ Քանի որ բոլոր դևերը չար են և նրանց միջև միշտ վեճ կա և երբեք չեն կարող հաշտ լինել միմյանց հետ, սա բարդացնում է հարցերը։ Երբ մարդիկ, ովքեր անկեղծորեն հավատում են Աստծուն, հավաքվում են միասին, դա շատ ավելի պարզ է։ Նրանք բոլորը պատրաստակամ են կարդալու Աստծու խոսքերը և ապրելու եկեղեցու կյանքով բոլորը հաճույքով են կատարում իրենց պարտավորությունները և զբաղվում պատշաճ առաջադրանքներով։ Չեն մասնակցում խոտոր և նենգ գործունեության, առավելագույնը՝ կարող են որոշակի ապականություն բացահայտել։ Միայն նման մարդիկ կարող են փրկության հասնել՝ Աստծուն հավատալու միջոցով։ Դևերը երբեք չեն կարող փրկվել Աստծուն հավատալու միջոցով, որովհետև ընձառյուծը չի կարող փոխել իր բծերը։ Նույնիսկ եթե դևերը տասնամյակներ կամ դարեր շարունակ հավատային Աստծուն, չէին փոխվի, ինչը բոլորի համար տեսանելի փաստ է։ Այժմ շատ եկեղեցիներ մաքրել են դևերին, ինչը լավ բան է և լիովին համապատասխանում է Աստծու մտադրություններին։ Որոշ եկեղեցիներում մարդկանց կեսը դևեր են, մինչդեռ մյուսներում փոքրամասնությունն են դևեր։ Արդյոք հե՞շտ է իրականացնել եկեղեցու աշխատանքը նման եկեղեցիներում։ Հաստատապես ոչ։ Եթե դևերը մաքրվեն՝ թողնելով միայն ապականված մարդկությանը, եկեղեցու աշխատանքը շատ ավելի կհեշտանա։ Ամենախղճալի իրավիճակն այն է, երբ կեղծ առաջնորդողները կամ հակաքրիստոսներն իշխանություն ունեն որոշ եկեղեցիներում, ընդ որում՝ դևերն են ստանձնում առաջնորդության դերը։ Այդ դեպքում Աստծու ընտրյալ մարդիկ այդ եկեղեցիներում իսկապես տառապում են։ Ասա Ինձ, արդյոք իշխանություն ունեցող կեղծ առաջնորդողները կամ հակաքրիստոսները կարո՞ղ են խաղաղություն և ուրախություն բերել Աստծու ընտրյալ մարդկանց։ Կեղծ առաջնորդողների և հակաքրիստոսների մտքերն ու գաղափարներն ամբողջովին չար են և հակասում են ճշմարտությանը։ Եթե կան տասը կամ քսան կենդանի դևեր, որոնք աջակցում են նրանց, նման եկեղեցում ապրելը նման է այնպիսի վայրում ապրելուն, որտեղ դևերը հավաքվում են դևերի թագավորի կողմից վերահսկվող դևերի որջում։ Դա նման է մսաղացի մեջ ապրելուն՝ անհանգստություն պատճառելով քո մտքին և հոգուն։ Ամեն օր քո մտքերը զբաղեցնում են այնպիսի բաներ, ինչպիսիք են՝ ում դեմ կռվել կամ պայքարել, ում հետ ընկերանալ և մտերմանալ, ումից խուսափել և զգուշանալ, և այդպես շարունակ։ Նույնիսկ խաղաղ միջավայր չունես՝ ապրելով մշտական վախի և սարսափի մեջ, առանց մի կաթիլ անդորրի։ Մի՞թե սա նման չէ մսաղացի մեջ լինելուն։ (Այո։) Այս չար հասարակությունը, այս չար մարդկությունը նույն կերպ է վերաբերվում յուրաքանչյուրին և յուրաքանչյուր խմբի կամ կազմակերպության՝ բոլորի հանդեպ կիրառելով նույն կարծիքներն ու տեսակետները։ Նմանապես, նրանք անհանգիստ են նույնիսկ եկեղեցու նկատմամբ, մի հաստատության, որը համեմատաբար դրական է՝ չխնայելով այն։ Անկախ ամեն ինչից, այն ձևը, որով վերաբերվում ենք նրանց, սկզբունքային է, այնպես չէ՞։

Աստծուն հավատալու իններորդ նպատակը՝ եկեղեցին վերահսկելը, այժմ լիովին հաղորդակցվել է, և առաջնորդողների և աշխատողների տասնչորսերորդ պարտականության առաջին կատեգորիայի ողջ բովանդակությունը նույնպես հիմնականում հաղորդակցվել է։ Սրանք ըստ էության այն կետերն են, որոնք առանձնացրել ենք այս չհավատացողների և աթեիստների՝ Աստծուն հավատալու նպատակների վերաբերյալ։ Հաղորդակցված վերջին նպատակը բովանդակությամբ փոքր-ինչ տարբերվում է նախորդներից։ Երբ եկեղեցին վերահսկողները ներթափանցում են եկեղեցի, նրանք կայուն ապրուստի միջոց, կարգավիճակ կամ հարմարավետություն կյանքում և աշխատանքում չեն հետապնդում, այլ գալիս են քաղաքական նպատակներով։ Անկախ նրանց նպատակներից, այն պահին երբ թափանցենք նրանց էության մեջ և զանազանենք նրանց, պետք է անհապաղ համապատասխան գործողություններ ձեռնարկենք՝ հեռացնելով կամ վտարելով այս անհատներին՝ բացարձակապես թույլ չտալով երկար ժամանակ թաքնվել եկեղեցում։ Սա կարևոր առաջադրանք է առաջնորդողների և աշխատողների համար։ Ելնելով Աստծուն հավատալու նրանց նպատակից՝ զանազանեք և որոշեք, թե ովքեր են ճշմարիտ եղբայրներն ու քույրերը՝ Աստծու ընտրյալ մարդիկ, և ովքեր են տարբեր տեսակի չար մարդիկ, որոնց եկեղեցին պետք է հեռացնի կամ վտարի։ Ժամանակին ճանաչեք այս չար մարդկանց և ապա անհապաղ համապատասխան մոտեցում որդեգրեք՝ նրանց հեռացնելու կամ վտարելու համար։ Սա տարբեր տեսակի չար մարդկանց զանազանելու և դասակարգելու առաջին կատեգորիան է՝ Աստծուն հավատալու նպատակը։ Ավարտեցինք մեր հաղորդակցությունը դրա վերաբերյալ։

II. Մարդկայնության հիման վրա

Այժմ անցնենք երկրորդ կատեգորիային, որը նրանց մարդկայնությունն է։ Մարդու մարդկայնության դրսևորումների միջոցով զանազանում և որոշում ենք, արդյոք այս անհատը ճշմարտապես հավատու՞մ է Աստծուն և հարմա՞ր է արդյոք եկեղեցում մնալու համար։ Եթե հիմնվելով նրանց մարդկայնության դրսևորումների ու բացահայտումների և մարդկային էության վրա, նրանք ճշմարիտ եղբայրներ ու քույրեր չեն, հարմար չեն եկեղեցում մնալու համար, նրանց ներկայությունն անհանգստացնում է եղբայրներին ու քույրերին, և ըստ իրենց պահվածքի` պատկանում են այն մարդկանց շարքին, ովքեր պետք է հեռացվեն կամ վտարվեն եկեղեցուց, ապա եկեղեցին պետք է արագորեն համապատասխան ծրագրեր մշակի՝ այդ անհատներին հեռացնելու կամ վտարելու համար։ Առաջնորդողների և աշխատողների տասնչորսերորդ պատասխանատվության վերաբերյալ հաղորդակցությունն ամեն տեսակ չար մարդկանց հեռացնելու կամ վտարելու մասին է։ Մարդկայնության տեսանկյունից դիտարկելով՝ այս անհատների մարդկայնությունը անկասկած վատ է և չար, պարզ լեզվով ասած՝ նրանք պարզապես լավը չեն։ Ելնելով մարդկայնության դրսևորումներից՝ նրանք պետք է հեռացվեն կամ վտարվեն եկեղեցուց, կանխելու նրանց կողմից եկեղեցում շարունակաբար անհանգստություններ առաջացնելը և Աստծու ընտրյալների եկեղեցական կյանքի ու նրանց պարտավորության կատարման բնականոն կարգի վրա ազդելը։ Ուստի, ո՞ր դրսևորումների միջոցով ենք դատում մարդու մարդկայնությունը բարի է, թե չար, և դրանով իսկ որոշում՝ արդյոք եկեղեցին պետք է հեռացնի կամ վտարի նրանց։ Երկրորդ կատեգորիան՝ մարդկայնությունը, ընդհանուր առմամբ նույնպես բազմաթիվ կետեր է ներառում, բայց եկեք նախ հաղորդակցվենք առաջին կետի շուրջ։

Ա. Փաստերը խեղաթյուրելը և սուտ խոսել սիրելը

Առաջին կետը նրանց մասին է, ովքեր սիրում են փաստերը խեղաթյուրել և սուտ խոսել։ Անշուշտ դուք բոլորդ հաճախ եք տեսնում այս տեսակի մարդու։ Ո՞րն է փաստերը խեղաթյուրելու և սուտ խոսել սիրելու հիմնական դրսևորումը։ Դա առանց սկզբունքների խոսելն է, միշտ մտադրված և նպատակային վեճեր հրահրելն է՝ բացասական հետևանքներ առաջացնելով։ Ակնհայտ է, որ նման մարդիկ լուրջ խնդիրներ ունեն իրենց խոսքի հետ, ինչը արմատավորված է վատ խառնվածքի և մարդկայնության պակասի մեջ, մղելով նրանց սիրել փաստերը խեղաթյուրելը և սուտ խոսելը։ Դիտարկելով այս հասկացության տեսանկյունից՝ «փաստերը խեղաթյուրել և սուտ խոսել» նշանակում է հաճախ պնդել, որ այն ինչ փաստ է՝ սուտ է և հակառակը։ Դա սևն ու սպիտակը շրջելն է և նույնիսկ փաստերն իրականությանը չհամապատասխանող մանրամասներով ծաղկեցնել է, անհիմն մեղադրանքներ հնչեցնելը, անհիմն դատողություններ անելը և խոսելն այնպես, ինչպես կամենում են։ Նման մարդիկ երբեք դրական լույսի ներքո չեն ներկայացնում բաները, նրանց ասածը չի կերտում մարդկանց և որևէ աջակցություն կամ օգուտ չի տալիս նրանց։ Նրանց հետ շփվելու, առնչվելու և հաղորդակցվելու ընթացքում նրանց խոսքը լսելը հաճախ մարդկանց սրտերն ընկղմում է խավարի և պղտորության մեջ՝ նույնիսկ ստիպելով նրանց կորցնել հավատն իրենց համոզմունքի հանդեպ, այնպես որ Աստծուն հավատալու տրամադրվածություն չեն ունենում և չեն կարողանում հանդարտեցնել իրենց մտքերը հոգևոր պարապմունքների և հավաքույթների ժամանակ։ Նման անհատների տարածած բամբասանքների, ինչպես նաև ճշտի և սխալի վերաբերյալ նրանց պնդումների պատճառով մարդիկ հաճախ անհանգստանում են մտքով և հոգով, և սկսում են բոլորին անբարենպաստ կերպով դիտարկել և ուրիշների մեջ միայն թերություններ տեսնել։ Հաճախ լսելով, թե ինչպես են փաստերը խեղաթյուրվում և սուտ խոսվում, մարդկանց բնականոն մտածողությունը խաթարվում է, և նույնիսկ իրերի վերաբերյալ նրանց ճիշտ տեսակետներն են խաթարվում՝ դժվարացնելով զանազանելը, թե ինչն է ճիշտ և ինչը՝ սխալ։ Ովքեր չունեն զանազանելու ունակություն, փաստերն ու սուտը նենգափոխել սիրող մարդկանց ասածների պատճառով հաճախ հրապուրվում և գայթակղության մեջ են ընկնում՝ նույնիսկ չգիտակցելով դա։ Նրանք մտածում են․ «Այդ մարդիկ ոչ ոքի չեն վնասել, բնականոն կերպով մասնակցում են հավաքույթներին, երբեմն նույնիսկ ողորմություն և օգնություն են տալիս ուրիշներին և ոչ մի վատ բան չեն արել»։ Սակայն նման անհատների հետ նրանց շփումների հետևանքները հաճախ լինում են այն, որ խրվում են ճշտի և սխալի հարցերի մեջ, և ընկղմվում գայթակղության մեջ, և հայտնվում մարդկանց միջև հուզական կապվածությունների և ոչ պատշաճ միջանձնային հարաբերությունների հորձանուտում։ Փաստերը խեղաթյուրող և սուտ խոսացող այս մարդիկ մասնագիտացած են մարդկանց միջև պատշաճ հարաբերությունները խաթարելու և նրանց մտքերում եղած որոշ մաքուր հասկացողությունները քայքայելու մեջ։ Նրանց տեսանկյունից, այն անհատները, ովքեր լավ հարաբերություններ ունեն և կարող են աջակցել ու օգտակար լինել միմյանց, դառնում են իրենք գաղտնի հարձակումների և դատաստանի թիրախը։ Նմանապես, ով որոշակի նվիրումով է կատարում իր պարտավորությունը և ինչ-որ չափով ծախսվում է, նույնպես նրանց հարձակումների թիրախն է։ Անկախ նրանից, թե որքան լավ կամ դրական կարող է լինել որևէ բան, ուղիներ են գտնում այն զրպարտելու համար։ Քողարկված քննադատություններ են անում ամեն ինչի վերաբերյալ, մեկնաբանում են յուրաքանչյուր հարց և ունեն իրենց սեփական տեսակետները բոլոր խնդիրների վերաբերյալ։ Այս տեսակետներն ամենևին իսկական տեսակետներ չեն, ավելի շուտ, անհեթեթություններ են խոսում, շփոթեցնում ճշմարիտ փաստերն ու ստերը, և շրջում են սևն ու սպիտակը։ Իրենց նպատակի հասնելու, մարդկանց միջև տարաձայնություններ սերմանելու, կամ որոշակի անհատների զրպարտելու համար նույնիսկ այնքան հեռու են գնում, որ միտումնավոր և անխոհեմաբար բաներ են հորինում՝ փաստերը ստահոդ մանրամասներով ծաղկեցնելով և անհիմն մեղադրանքներ հնչեցնելով՝ ոչնչից մի բան ստեղծելով։ Նրանք, ովքեր տեղյակ չեն փաստերին, լսում են նրանց խոսքը և մտածում, որ նրանց պնդումները խելամիտ են թվում և չէին կարող սուտ լինել, և այդպիսով մոլորության մեջ են ընկնում։ Այս տեսակի մարդը, ով սիրում է փաստերը խեղաթյուրել և սուտ խոսել, քողարկված քննադատություններ է անում ցանկացած դրական բանի վերաբերյալ։ Մի՞թե դա նրանից է, որ արդարամտության զգացում ունեն։ (Ո՛չ։) Արհամարում են և չեն հարգում նրանց, ովքեր ակտիվորեն կատարում են իրենց պարտավորությունը, նրանց, ովքեր հավատարիմ են, նրանց, ովքեր խանդավառությամբ ծախսվում են, և նրանց, ովքեր ունեն խիղճ և ողջամտություն։ Ուստի, ո՞րն է այս անհատների անխոհեմ խոսքի պատճառը։ Որտե՞ղ է արմատը։ Ինչո՞ւ են սիրում միշտ խեղաթյուրել փաստերը և սուտ խոսել։ (Որովհետև նրանց մարդկայնությունը վատն է։) Ճիշտ է, դա վատ մարդկայնության պատճառով է։ Եթե նրանց մարդկայնությունը լավը լիներ, փաստերը չէին խեղաթյուրի և սուտ չէին խոսի։ Խոսելը պետք է հիմնված լինի խղճի և ռացիոնալության վրա։ Չի կարելի ամեն քայլափոխի խեղաթյուրված տեսություններ և հերետիկոսություններ դուրս տալ։ Փաստերը խեղաթյուրելու և սուտ խոսելու արմատը վատ մարդկայնությունն է։ Ինչ էլ ասեն նման մարդիկ՝ դառնության համ ունի, մեղմ ասած, նրանք դատում են ուրիշներին, բայց իրականում նրանց խոսքերը դատապարտելու և անիծելու չարամիտ դիտավորության որոշ տարրեր ունեն, ինչպես նաև սադրանքի, նախանձի, ըմբոստության, ատելության նշույլներ, և նույնիսկ ընկածին հարվածելու երանգ։ Ամփոփելով՝ սրանք են փաստերը խեղաթյուրելու և սուտ խոսելու նրանց հիմնական բնութագրերը։ Բացի այս բնութագրերից, նման անհատները ևս մեկ ընդհանուր գիծ ունեն, նրանք չարանում են այն մարդկանց հանդեպ, ովքեր ունեն այն, ինչ իրենց պակասում է, և ծիծաղում են նրանց վրա, ում պակասում է այն, ինչ իրենք ունեն։ Արդյոք նրանց մարդկայնությունը լա՞վն է։ (Ո՛չ։) Այս տեսակի անհատները, ովքեր չարանում են այն մարդկանց հանդեպ, ովքեր ունեն այն, ինչ իրենց պակասում է, և ծիծաղում են նրանց վրա, ում պակասում է այն, ինչ իրենք ունեն, նախանձում են ցանկացածին, ով իրենցից լավն է, և վատ բաներ են խոսում նրանց մասին մեջքի հետևում՝ դատելով և դատապարտելով նրանց։ մինչդեռ, եթե ինչ-որ մեկն իրենցից ստորադաս է, արհամարհանքով ծիծաղում են նրա վրա՝ պատրաստ ծաղրելու, հեգնելու և նսեմացնելու այդ մարդուն։ Նրանք չեն կարող որևէ հարց ճիշտ ըմբռնել կամ դրան մոտենալ հիմնվելով մարդկային տարրական բարոյականության վրա։ Կարիք չունեն որևէ մեկին օրհնություններ մաղթելու, ոչ էլ կարիք ունեն որևէ մեկին բարին մաղթելու կամ մաղթելու, որ ամեն ինչ ընթանա նրանց ուզածով, կամ մաղթելու, որ քայլեն ճիշտ ճանապարհով։ Բայց առնվազն պետք է ճիշտ գնահատեն ուրիշներին՝ առանց որևէ չարամտություն տածելու, նրանք նույնիսկ դա են ձախողում։ Ո՞րն է փաստերը խեղաթյուրելու և սուտ խոսելու նրանց հիմնական պատճառը։ Ակնհայտ է, որ իրենց խոսքի, և ուրիշների հանդեպ ունեցած վերաբերմունքի և այն բանի միջոցով, թե ինչ են մտածում և ինչպես են վերաբերվում ուրիշներին իրենց սրտի խորքում, պարզ է դառնում, որ այս տեսակի մարդկանց մարդկայնությունը չարասիրտ է։ Թեև այս տեսակի մարդիկ իրենց բերանն օգտագործում են միայն փաստերը խեղաթյուրելու և սուտ խոսելու համար, այս գործողությունների հետևում թաքնված են այն ձեռքբերումներն ու նպատակները, որոնց ցանկանում են հասնել, ինչպես նաև սրտի խորքում մարդկանց և հարցերի վերաբերյալ նրանց ճշմարիտ տեսակետներն ու վերաբերմունքը։ Առայժմ մի կողմ թողնելով այն, թե արդյոք փաստերը խեղաթյուրել և սուտ խոսել սիրողները լավ են ըմբռնում ճշմարտությունը, և արդյոք ճշմարտությունը սիրող մարդիկ են, ելնելով նրանց մարդկայնության այս գծից՝ փաստերը խեղաթյուրել և սուտ խոսել սիրելուց, կարո՞ղ են որևէ լավ կամ դրական ազդեցություն ունենալ եկեղեցու եղբայրների և քույրերի վրա։ (Ո՛չ։) Բացարձակապես ո՛չ։

Եկեք դիտարկենք որոշ կոնկրետ օրինակներ՝ տեսնելու համար, թե ինչ դրսևորումներ ունեն նրանք, ովքեր սիրում են փաստերը խեղաթյուրել և սուտ խոսել։ Օրինակ ենթադրենք, որ մի քույր կա, ում ընտանիքը շատ հարուստ է, բայց հանուն ավետարանը քարոզելու և Աստծու համար վկայություն կրելու նա թողել է մսեղի հաճույքները և հեռացել տնից՝ իր պարտավորությունը կատարելու համար։ Ասացե՛ք Ինձ, բնականոն մարդիկ ինչպե՞ս կդիտարկեին այս իրավիճակը։ Միթե չէի՞ն հիանա և նախանձի նրան։ Առնվազն կմտածեին, որ քույրը գովելի է և ընդօրինակման արժանի, քանի որ կարողացել է զոհաբերել մսեղի հաճույքները՝ իր պարտավորությունը կատարելու համար։ Իսկ ինչպե՞ս են նրան մեկնաբանում նրանք, ովքեր սիրում են փաստերը խեղաթյուրել և սուտ խոսել։ Ասում են․ «Նա հրաժարվում է հարուստ մարդու կյանքից՝ ամբողջ օրը դուրս գալու և ավետարան քարոզելու համար։ Եթե այսպես շարունակի, վաղ թե ուշ ամուսինը դուրս կշպրտի նրան։ Մի՞թե Աստծուն հավատալը միայն օրհնություններ ստանալու և վայելելու համար չէ։ Նայե՛ք նրան, օրհնություններ ունի, բայց չգիտի ինչպես վայելի, թողնում է ընտանիքն ու կարիերան՝ ամբողջ սրտով իր պարտավորությունը կատարելու համար, մի՞թե դա հիմարություն չէ։ Եթե իմ ընտանիքն այդքան հարուստ լիներ, պարզապես կվայելեի կյանքը տանը»։ Ասացե՛ք Ինձ, կա՞ արդյոք գեթ մեկ նախադասություն այդ խոսքերում, որը համապատասխանում է մարդկայնությանը, որը կերտում է ուրիշներին։ (Ո՛չ։) Ովքեր որոշակի զանազանելու հմտություն ունեն, սա լսելիս կմտածեին․ «Միթե սա փաստերի խեղաթյուրում չէ՞։ Հավատացյալի համար ըստ էության դրական բան է լքել ամեն ինչ՝ Աստծու համար ծախսվելու նպատակով և չհետապնդել նյութական հաճույքներ, բայց նրանք դատապարտում են դա»։ Եթե զանազանելու ունակության չունեցող մեկը սա լսի, մոլորության մեջ կընկնի և կանհանգստանա։ Աստծուն հավատալու նրա եռանդը, և իր պարտավորությունը կատարելու համար ամեն ինչը թողնելու և ծախսվելու նրա եռանդն անմիջապես խիստ կնվի։ Թեև փաստերը խեղաթյուրել և սուտ խոսել սիրողների խոսքերը քիչ են, ուրիշների վրա նրանց թողած բացասական ազդեցությունը զգալի է, բավարար որպեսզի մարդը որոշ ժամանակ բացասական զգա և չկարողանա վերականգնվել։ Մի՞թե այդպես չէ։ (Այո՛։) Ընդամենը մի քանի արտաքուստ ճշմարտանման թվացող խոսքերը կարող են թունավորել որոշ մարդկանց՝ դրանք լսելիս։ Ի՞նչ է դա ասում նրանց մարդկայնության մասին, ովքեր կարող են նման թունավոր խոսքեր ասել։ (Դա վատ է։) Կա՞ արդյոք որևէ նախադասություն նրանց խոսքերում, որը կարող է մեծացնել մեկի հավատը՝ դրանք լսելուց հետո։ (Ո՛չ։) Ի՞նչ են այս բոլոր խոսքերը։ Ընդհանուր առմամբ, դրանք բոլորը չհավատացողների խոսքեր են։ Ոչ մի նախադասություն չպետք է ասվի նրանց կողմից, ովքեր հետևում են Աստծուն։ Ավելի կոնկրետ, այս մարդկանց ասած ոչ մի նախադասություն որևէ մարդկայնություն չի արտացոլում։ Ի՞նչ է նշանակում զուրկ լինել մարդկայնությունից։ Դա նշանակում է նույնիսկ բարոյականություն չունենալ։ Ի՞նչ է նշանակում զուրկ լինել բարոյականությունից։ Քույրն ունի ապրելու լավ պայմաններ և հարուստ ընտանիք, իսկ ո՞րն է այս մարդկանց վերաբերմունքը։ Մի՞թե դա պարզապես նախանձ է, որին հաջորդում են բարեմաղթանքներ, ու անցնում են առաջ։ (Ո՛չ։) Ուրեմն ո՞րն է նրանց վերաբերմունքը։ Նախանձ, վրդովմունք, զայրույթ և սրտերում տրտունջներ տածելը․ «Արդյոք նա արժանի՞ է այդքան փող ունենալու։ Ինչո՞ւ ես այդքան փող չունեմ։ Ինչո՞ւ է աստված օրհնում նրան, ոչ թե ինձ»։ Քույրը հարուստ է և բարեկեցիկ, ուստի նախանձ և ատելություն են զգում՝ առանց անկեղծ հիացմունքի կամ բարեմաղթանքի գեթ մեկ խոսքի։ Սա վկայում է նույնիսկ ամենատարրական բարոյականության լիակատար բացակայության մասին։ Քույրը հարուստ է, ուստի ատելություն են տածում՝ գրեթե այն աստիճանի, որ փորձում են կողոպտել կամ խաբեությամբ խլել նրա ունեցվածքը։ Ավելին, այս քույրն ապրում է հարուստ ընտանիքում, սակայն ունակ է թողնել ապրելու լավ պայմաններն ու նյութական հարմարավետությունները՝ հեռանալու և իր պարտավորությունը կատարելու համար։ Աստծուն հավատացողի համար սա շնորհավորանքի արժանի բան է, արժանի է հիացմունքի և նախանձի։ Մարդիկ պետք է նրան բարին մաղթեն և փորձեն մտերմանալ նրա հետ ու ընդօրինակել նրան։ Բայց մի՞թե փաստերը խեղաթյուրել և սուտ խոսել սիրող մարդիկ, նման որևէ բան ունե՞ն ասելու։ (Ո՛չ։) Ինչպե՞ս են նրանք խոսում։ Յուրաքանչյուր նախադասություն աչքի է ընկնում կոպիտ խոսքերով և ատելության ակնարկով։ Ինչո՞ւ են կարողանում այսպես խոսել։ Որովհետև դժգոհ և անբավարարված են իրենց իսկ իրավիճակից, ոխ են տածում ներսում և այդպիսով իրենց զայրույթն են թափում այս հարուստ քրոջ վրա։ Որպես Աստծուն հավատացող մարդ՝ հատկապես պետք է գնահատել, հիանալ, սովորել և ընդօրինակել նրանց, ովքեր ունակ են ակտիվորեն կատարելու իրենց պարտավորությունը և ձգտելու ճշմարտությանը։ Քրոջ ուժեղ կողմերից սովորելու և իրենց սեփական թուլությունները լրացնելու փոխարեն, այս մարդիկ ծաղրում են նրան՝ համարելով հիմար և նույնիսկ հույս ունեն, որ ամուսինը կամուսնալուծվի։ Սպասում են, թե երբ են տեսնելու նրա անկումը։ Եթե այդ քրոջ ամուսինն իսկապես ամուսնալուծվեր, մի՞թե նրանք գոհունակություն չէի՞ն զգա։ Մի՞թե նրանց ցանկությունն իրականացած չէր լինի։ Սա արտացոլում է նրանց ճշմարիտ զգացմունքները, ինչպես նաև նրանց մտադրությունն ու նպատակը։ Նրանք ուրիշներին բարին չեն կամենում, տեսնելով մեկին, ով իրենցից հաջողակ է կամ ավելի լավն է, նախանձով և քենով են լցվում։ Անկախ նրանից, թե որքան ուժեղ է մեկ ուրիշի հավատն առ Աստված, եթե այդ անհատն իրենցից լավն է, նրանք պարզապես չեն կարող հանդուրժել դա։ Նրանք լիովին զուրկ են մարդկայնությունից և անկարող են օրհնության կամ աջակցության գեթ մեկ խոսք ասել։ Ինչո՞ւ չեն կարող նման խոսքեր ասել։ Որովհետև նրանց մարդկայնությունը չափազանց չա՛ր է։ Խնդիրն այն չէ, թե չեն ուզում խոսել, կամ չեն գտնում ճիշտ խոսքեր, ավելի շուտ, նրանց սրտերը լի են նախանձով, քենով և վրդովմունքով, ինչն անհնար է դարձնում նրանց համար օրհնության խոսքեր ասելը։ Ուրեմն, կարո՞ղ է արդյոք այն փաստը, որ նրանց սրտերը լի են նման ապականված բաներով, վկայել, որ նրանց մարդկայնությունը չարասիրտ է։ (Այո՛։) Կարող է։ Քանի որ բացահայտում են նման ապականված խառնվածքներ, ուրիշների համար հեշտ է դառնում զանազանելը, և ուրիշները կարող են տեսնել նրանց ապականված էությունը։

Ահա մեկ այլ օրինակ։ Մի քույր կար, ով մինչ Աստծուն հավատալը միշտ ընդարման մեջ էր իր տեգրոջ կնոջ հետ։ Հետագայում երկուսն էլ սկսեցին հավատալ Աստծուն և, Աստծու խոսքերն ուտելով և խմելով, որոշ ճշմարտություններ հասկացան։ Գիտակցեցին, թե ինչպես պետք է իրենց պահեն և շփվեն ուրիշների հետ, և նրանց ապականությունը բացահայտվելուց հետո կարողացան բացվել միմյանց առաջ և փորձել ճանաչել իրենց, ինչը նրանց հարաբերությունները գնալով ավելի ներդաշնակ դարձրեց։ Ոմանք կնախանձեին նրանց և կասեին․ «Նայե՛ք նրանց, ամբողջ ընտանիքը հավատում է Աստծուն իսկ հարսներն իսկական քույրերի պես են։ Մի՞թե դա Աստծու հանդեպ նրանց հավատի շնորհիվ չէ։ Անհավատների ընտանիքներն ընդհանրապես չեն կարողանում շփվել, միշտ կռվում և մրցակցում են միմյանց հետ, նույնիսկ նույն մորից ծնված քույրն ու եղբայրները։ Հավատացյալները շատ ավելի լավն են, նույնիսկ եթե հարսներն իսկական քույրեր չեն, քանի դեռ հավատում են Աստծուն, ունեն ձգտելու ընդհանուր նպատակներ, քայլում են նույն ճանապարհով և կիսում են ընդհանուր լեզու, համատեղելի են հոգով՝ ինչը հրաշալի՛ է»։ Սա ցույց է տալիս, որ ճշմարտապես Աստծուն հավատացողները տարբերվում են անհավատներից։ Տարբեր ընտանիքների մարդիկ համախմբվում են ընդհանուր նպատակներով և ձգտումներով, համատեղելի՝ Աստծու տանը և Աստծու առաջ։ Սա ասելու նպատակն է մարդանց հասցնել այն գիտակցման, որ սա Աստծու խոսքերի և գործի արդյունքն է, շնորհ, որն Աստված տվել է մարդկանց։ Սա մի բան է, որն անհավատները չունեն և չեն կարող վայելել։ Առնվազն սա լսելուց հետո, մարդ կզգար, որ լավ է Աստծուն հավատալը և բարենպաստ տպավորություն կունենա Աստծու հանդեպ հավատի վերաբերյալ։ Սակայն լսե՛ք, թե ինչ ունի ասելու այս մասին այն մարդը, ով սիրում է փաստերը խեղաթյուրել և սուտ խոսել․ «Հը՛մ, տեսնում ես, որ այդ հարսները արտաքուստ կարծես լեզու են գնում, հավաքույթների ժամանակ համերաշխ են, բայց մի՞թե երբեմն չեն վիճում միմյանց հետ։ Չգիտես, թե նախկինում որքան վատ էին վիճում»։ Ուրիշներն ասում են․ «Նրանց անցյալի վեճերն ու տարաձայնություններն այն պատճառով էին, որ չէին հավատում Աստծուն և չէին հասկանում ճշմարտությունը։ Հիմա հիանալի են շփվում։ Դա այն պատճառով է, որ երկուսն էլ հիմա հավատում են Աստծուն, որոշ ճշմարտություններ են հասկանում, կարող են բացվել միմյանց առաջ հաղորդակցության մեջ, ճանաչել իրենց սեփական ապականությունները, և հաճախ միասին կատարել իրենց պարտավորությունները։ Թեև նրանց միջև դեռևս որոշակի տարաձայնություն կա, ընդհանուր առմամբ կարող են ընդունել իրենց սխալները միմյանց առաջ և խորհրդակցել միմյանց հետ ամեն ինչում։ Սա մի բան է, որին ոչ մի անհավատ չի կարող հասնել, նույնիսկ իր արյունակից հարազատների հետ»։ Այնինչ, փաստերը խեղաթյուրող և սուտ խոսացող մարդն, ասում է․ «Ո՞ր ընտանիքում վեճեր չկան։ Թողնենք հարսներներին, նույնիսկ հարազատ քույրերն են վիճում, այնպես չէ՞։ Նրանց թվացյալ ներդաշնակությունը պարզապես ցուցադրություն է ուրիշների համար։ Երբ սկեսրայրը մահանա, հրաժարվում եմ հավատալ, որ չեն կռվի ժառանգության համար։ Մի՞թե Աստծուն հավատալը պարզապես ցանկություն չէ, հոգևոր մխիթարության պես մի բան։ Կարո՞ղ էին արդյոք դրա պատճառով իսկապես հրաժարվել այդքան հարստությունից։ Ո՛չ մի դեպքում»։ Այս խոսքերում կա՞ արդյոք գեթ մեկ պնդում, որը համապատասխանում է փաստերին։ Կա՞ արդյոք մարդկանց բարեկեցության համար որևէ մաղթանք, որևէ օրհնություն։ (Ո՛չ։) Կա՞ որևէ բան, որը կարտահայտեր այն անձնական զգացմունքը, որ Աստծուն հավատալն իսկապես բարի է՝ տեսնելով, որ ուրիշները վայելում են Աստծու շնորհը, ինչպես իրենք են վայելել։ (Ո՛չ։) Փաստերը խեղաթյուրողների և սուտ խոսացողների տեսանկյունից եղբայրների և քույրերի միջև տեղի ունեցող այս անձնական փոխակերպումները բոլորը կեղծ են։ ճշմարտության ձեռքբերումը և խառնվածքի փոփոխությունները, որոնք գալիս են Աստծուն հավատալուց, բոլորը կեղծ են։ Նրանք չեն հավատում, որ Աստված կարող է մաքրագործել մարդկանց, որ Աստված կարող է փոխել մարդկանց։ Նրանց խոսքերից կարելի է տեսնել ոչ միայն նրանց կամայական դատողությունը, ատելությունը և մարդկանց անիծելը, այլև նրանց անհավատությունն ու ժխտումն այն արդյունքի, որին հասել են Աստծու գործն ու խոսքերը մարդկանց վրա։ Երբ միասին են, հարսներները լավ հարաբերություններ ունեն և միմյանց հանդեպ հանդուրժողականություն ու համբերություն են ցուցաբերում՝ Աստծուն հավատալու շնորհիվ։ Այս մարդը, ով սիրում է փաստերը խեղաթյուրել և սուտ խոսել, սրտում անհարմարություն և դժգոհություն է զգում, ուստի ամեն հնարավոր միջոց գործադրում է քույրերի միջև տարաձայնություններ սերմանելու համար՝ ուրախանալով, եթե կարողանա այնպես անել, որ հարսները հանդիպելիս վիճեն և կռվեն։ Ինչպիսի՞ պահվածք է սա։ Ինչպիսի՞ մտածելակերպ է սա։ Դատելով նրանց մտածելակերպից՝ մի՞թե սա փոքր-ինչ շեղված չէ։ (Այո՛։) Ինչ վերաբերում է նրանց պահվածքին, մի՞թե այն տգեղ չէ։ (Այո՛։) Մինչդեռ, այս տեսակի մարդիկ դեռ մասնակցում են եկեղեցական կյանքին և պարտավորություն կատարողների մեջ նման մարդկանց պակաս չկա։ Այս մարդկանց մասին սովորաբար ասում են, որ «թունավոր լեզու» ունեն։ Իրականում բանն այն չէ, որ միայն լեզուն է թունավոր, նրանց ներաշխարհն է անհավատալի խավար ու թունավոր։ Որքան էլ լավ փորձառական վկայություններով կիսվեն եղբայրներն ու քույրերը, նրանց աչքերում դրանք բոլորն արհեստական են և երևակայական և դրանցում առանձնահատուկ ոչինչ չկա։ Անկախ նրանից, թե ում մեջ է Աստված կատարում դատաստանի և հանդիմանության գործը, ինչը հանգեցնում է զգալի ձեռքբերումների, այնպես որ ի վիճակի են լինում ոտքի կանգնել և կիսվել փորձառությամբ ու վկայել Աստծու համար, հոգու խորքում այս անհատներն արհամարհում են դա՝ մտածելով․ «Ի՞նչ մեծ բան կա դրա մեջ։ Այդքան շատ քարոզներ լսելուց հետո մի՞թե որևէ մեկը որոշակի հասկացողություն չէր ունենա։ Պարզապես մի փորձառական վկայության հոդված ես գրում և բավարարված ես քեզ համարելով հաղթո՞ղ։ Կուզենայի տեսնել՝ ապագայում, երբ գործերդ ձախողվեն, արդյոք դեռ տրտնջալու՞ ես աստծուց։ Եթե աստված խլի քո երեխային, կուզենայի տեսնել, թե արդյոք կլացե՞ս, և արդյոք այդ ժամանակ դեռ կկարողանա՞ս հավատալ Աստծուն»։ Ի՞նչ եք կարծում, ի՞նչն է լցնում նրանց սրտերը։ Մի՞թե դա ողջ աշխարհը քաոսի մեջ տեսնելու ցանկությունը չէ, մարդկանց՝ ճիշտ ճանապարհով քայլելու վախը չէ։ Ամփոփելով՝ անկախ նրանից, թե ինչ է պատահում որևէ մեկի ընտանիքում, պետք է որոշակի մեկնաբանություններ անեն դրա վերաբերյալ, բայց անկախ նրանից, թե ինչ են ասում, այս մարդիկ բոլորն ունեն մեկ հատկանիշ, նրանք հույս ունեն, որ որևէ մեկի մոտ ամեն ինչ լավ չէ։ Բոլորի մասին խոսում են այնպես, ասես լիովին զուրկ են արժանիքներից։ Նրանց ուրախացնում է ուրիշների մասին այնպես խոսելը, ասես աղբ լինեն, և միշտ չարախնդում են ուրիշների դժբախտության վրա։ Եթե որևէ մեկը հարուստ ընտանիք ունի, նախանձ են դառնում, բարկությամբ և ատելությամբ լցվում՝ սրտում անընդհատ տրտնջալով և ցանկանալով, որ Աստված զրկի այդ մարդուն իր հարստությունից և այն շնորհից, որը վայելում է, և տա այն իրենց։ Այս անհատների կողմից մարդկանց մեջքի հետևում ասված տրտունջներն անտանելի է լսել։ Արդյոք որևէ կերպ նմա՞ն են Աստծուն հավատացողների։ Իհարկե, այս տեսակի մարդիկ նաև հմուտ են քողարկվելու մեջ։ Որքան էլ չարամիտ կամ խավար լինեն նրանց սրտերը, հավաքույթների ժամանակ եղբայրների և քույրերի ներկայությամբ նրանք նույնպես հաղորդակցվում են իրենց հասկացողություններով ու պատկերացումներով՝ քողարկվելու համար մեծ վարդապետություններ դուրս տալով և իրենց համար «փառահեղ», լավ կերպար կերտելով։ Սակայն կուլիսների հետևում մարդկանց պես չեն խոսում կամ գործում։ Մարդկանց մեծ մասը, եթե չի շփվել այս անհատների հետ և չգիտի նրանց ճշմարիտ դրսևորումները կամ այն, ինչ թաքնված է նրանց սրտի խորքում, պարզապես լսելով, թե ինչպես են ճիշտ խոսում հավաքույթների ժամանակ, չի բացահայտի, թե որքան ստոր կամ դաժան է նրանց մարդկայնությունը, կամ որքան ցածր է նրանց բնավորությունը, այլ նույնիսկ լավ կարծիք կունենա նրանց մասին։ Միայն նրանց հետ ավելի շատ ժամանակ անցկացնելուց և ծածուկ կյանքում նրանց գործողություններն ու վարքագիծը հասկանալուց հետո են մարդիկ աստիճանաբար սկսում զանազանել նրանց և զզվանք զգալ։ Հետևաբար, որևէ մեկին զանազանելը չպետք է հիմնված լինի միայն այն հաճելի խոսքերի վրա, որ նա ասում է հավաքույթների ժամանակ։ պետք է դիտարկել նաև նրա գործողություններն ու խոսքերը կուլիսների հետևում՝ նրանց էությունն ու ճշմարիտ դեմքը տեսնելու համար։

Բացի մարդկանց պես չխոսելուց՝ փաստերը խեղաթյուրել և սուտ խոսել սիրող մարդկանց տեսակը մեկ այլ հատկանիշ ունի, ուզում են մեկնաբանել բոլորին և ամեն ինչ, նույնիսկ նրանց, ում ծանոթ չեն կամ երբևէ չեն առնչվել, և անգամ չեն խնայում ուրիշների կյանքի ամենափոքր մանրուքները։ Նրանց մեկնաբանությունների արդյունքն այն է, որ որքան էլ դրական լինի որևէ բան, նրանց խոսքով այն խեղաթյուրվում է և վերածվում բացասականի, որքան էլ պատշաճ լինի որևէ բան, այն աղավաղվում և վերածվում է բացասականի, երբ անցնում է նրանց գարշելի շուրթերով։ Սա նրանց երջանկացնում է՝ թույլ տալով լավ ուտել և հանգիստ քնել։ Ասացե՛ք Ինձ, ի՞նչ արարած է սա։ Օրինակ, եթե այս տարի որոշ եղբայրներ և քույրեր լավ եկամուտ են ունեցել և ֆինանսապես ավելի ապահովված են՝ նվիրաբերելով մի փոքր ավելի, շատ քան տասանորդը, նախանձում և ասում են․ «Ինչո՞ւ ես այս տարի այդքան շատ նվիրաբերում։ Աստված մարդու բարի կամ չար լինելը չի որոշում ըստ նրա նվիրաբերածի։ Ի՞նչ իմաստ ունի քո եռանդը։ Աստծու տունը փողի պակաս չունի»։ Տհաճ խոսքերը նորից դուրս են գալիս, այնպես չէ՞։ Անկախ նրանից, թե ով է պատշաճ կամ ճշմարտությանը համապատասխանող որևէ բան անում, դա անընդունելի են համարում և իրենց սրտում ծայրահեղ հակակրանք են զգում։ Գործադրում են ամեն հնարավոր միջոց՝ քո թույլ տեղը գտնելու համար, պատրվակներ փնտրելով քեզ վրա հարձակվելու, քեզ մեղադրելու և դատապարտելու, մինչև որ կկոտրեն և դրական ամեն բան դուրս կհանեն քո ներսից՝ թողնելով լիովին շփոթված և անկարող զանազանելու, թե ինչն է ճիշտ, և ինչը՝ սխալ։ Հետո լիաթոք ծիծաղում են՝ ներքուստ ծաղրելով քեզ և իրենք իրենց ասելով․ «Սա է քո ողջ արժեքը և դեռ խոսում ես փորձառական վկայության մասի՞ն»։ Սա դև է, որը ցույց է տալիս իր իրական դեմքը, այնպես չէ՞։ Մի՞թե սրանք Սատանայի ծառայի, հակաքրիստոսի խոսքեր չեն։ (Այո՛։) Որքան շատ եմ խոսում այս տեսակի մարդու մասին, այնքան ավելի շատ բարկություն և նողկան եմ զգում։ Երբևէ հանդիպե՞լ եք նման անհատների։ Անկախ նրանց արտաքինից կամ դիմագծերից, երբ պատրաստվում են փաստերը խեղաթյուրել և սուտ խոսել, նրանց արտահայտությունները տարօրինակ են դառնում, շուրթերը ծռված, աչքերը շեղված, այլևս ուղիղ չեն նայում ուրիշներին, իսկ որոշ մարդկանց դիմագծեր նույնիսկ կարծես տեղաշարժվում են։ Սա քեզ փոխանցվող ազդանշան է առ այն, որ պատրաստվում են խոսել անմարդկային ձևով։ Ի՞նչ ես անում այդ ժամանակ։ Ընդունո՞ւմ ես այս ազդանշանը, թե՞ արգելափակում ես այն։ (Արգելափակում եմ այն։) Պետք է հեռու մնաս՝ ասելով նրանց․ «Մի՛ խոսիր, չեմ ուզում դա լսել։ Չափազանց շատ ես բամբասում։ Եթե մարդու պես չես խոսելու, ապա հեռո՛ւ մնա ինաձնից։ Չեմ ուզում ենթարկվել քո խաթարումներին, չեմ ուզում ներքաշվել այս անպատշաճ միջանձնային հարաբերությունների մեջ, ուշադրություն չե՛մ դարձնի քեզ նման մեկին»։ Դիտարկե՛ք և տեսե՛ք, թե ձեր մեջ ով է սիրում փաստերը խեղաթյուրել և սուտ խոսել, ով ունի նման պահվածք և ապա արագ հեռացե՛ք նրանցից։ Ո՞րն է այս անհատների մարդկայնության հատկանիշը։ Դա թունավոր խոսելն է, կամ ավելի խոսակցական լեզվով ասած՝ «թունավոր լեզու» ունենալը։ Նրանց թունավոր խոսքերը մերկացնելով՝ կարող եք տեսնել նրանց տարածած տարբեր հայտարարությունները։ Նրանց հայտարարությունների միջոցով կարող եք տեսնել նրանց ներաշխարհը և ճշգրտորեն որոշել, թե որն է նրանց մարդկային էությունը և արդյոք չար մարդիկ են։ Այս տեսակի մարդիկ, ովքեր սիրում են փաստերը խեղաթյուրել և սուտ խոսել, իրենց արձակած տարբեր ազդանշանների և հայտարարությունների միջոցով թույլ են տալիս ուրիշներին հստակորեն բնորոշել իրենց որպես չար մարդկանց։ Այս տեսակի մարդիկ լիովին համապատասխանում են հեռացվելու կամ վտարվելու չափանիշին։ Նրանց հանդեպ ոչ մի գթություն լինել չի կարող։ Պետք է հեռացվեն և թույլ չտրվի, որ անհանգստություններ առաջացնեն եկեղեցու ներսում։

Մենք նոր հաղորդակցվեցինք այն տեսակի մարդկանց բնութագրերի շուրջ, ովքեր սիրում են փաստերը խեղաթյուրել և սուտ խոսել և Աստծու հանդեպ նրանց հավատի իրավիճակից ու նրանց մարդկայնության դրսևորումներից պետք է ակնհայտ լինի, որ մարդկանց այն տեսակն են, որոնք ատում են ճշմարտությունը և չեն սիրում ճշմարտությունը։ Նրանց մարդկայնությունն այն աստիճան աղքատ է, որ նրանք անհաղորդ են ողջամտությանը և զուրկ են նույնիսկ ամենատարրական մարդկային բարոյականությունից։ Պարզապես նրանց կոնկրետ դեպքում նրանց վատ մարդկայնության հատկանիշն այն է, որ սիրում են հատկապես փաստերը խեղաթյուրել և սուտ խոսել։ Նրանց արտաբերած խոսքերից կարելի է նկատել մարդկայնության հատկանիշն ու մարդկային էությունը։ Ակնհայտ է, որ այս տեսակի մարդիկ վատ մարդկայնությամբ անհատներ են։ Ի՞նչ աստիճանի է նրանց մարդկայնությունը վատը։ Այն վատն է ընդհուպ մինչև չար լինելու աստիճան, ինչն էլ նրանց դասում է չար մարդկանց շարքին։ Սա այն պատճառով է, որ այն խոսքերը, որ սովորաբար ասում են, երբեմն տրտնջալ և մի փոքր նախանձ արտահայտել չեն, կամ երբեմն մարդկային մի փոքր թուլություն ցուցաբերել չեն։ Նրանց դրսևորումները հասարակ, սովորական ապականված խառնվածքի դրսևորումներ չեն, այլ բավարար են ապացուցելու, որ կարող են դասակարգվել չար մարդկանց շարքին։ Սա մարդու առաջին տեսակն է՝ նրանք, ովքեր սիրում են փաստերը խեղաթյուրել և սուտ խոսել։

Բ. Ուրիշներից օգտվել սիրելը

Մարդկանց երկրորդ տեսակը նրանք են, ովքեր սիրում են ուրիշներից օգտվել։ Որոշ մարդիկ անշուշտ պատկերացումներ ունեն, երբ բանը հասնում է ուրիշներից օգտվել սիրելու մասին հաղորդակցվելուն՝ մտածելով․ «Ո՞ր ապականված մարդը չի սիրում օգտվել ուրիշներից։ Դա մարդկային բնություն է, քանի դեռ դա չարագործություն չէ, ի՞նչ լուրջ բան կա մի փոքր օգտվելու մեջ»։ Ուրիշներից օգտվել սիրելը, որի մասին այստեղ հաղորդակցվում ենք, բնականոն մարդկանց՝ ուրիշներից օգտվել սիրելու շրջանակներից անդին է, այն հասնում է չարիքի աստիճանի։ Եկեղեցում պետք է որ բավականին շատ լինեն այս տեսակի մարդիկ, կամ առնվազն մի որոշ մաս։ «Մենք բոլորս եղբայրներ և քույրեր ենք» պատրվակով նրանք ամենուրեք օգտվում են ուրիշներից, օգտվում են եղբայրներից և քույրերից, Աստծու տանը և եկեղեցում։ Ինչպե՞ս են օգտվում։ Օրինակ, եթե նրանց ընտանիքը տուն գնելու կարիք ունի, բայց բավարար գումար չունի, չեն դիմում բարեկամներին կամ ընկերներին՝ պարտքով գումար վերցնելու համար, ոչ էլ բանկ են գնում՝ վարկ վերցնելու համար, նրանք պարտքով գումար են վերցնում եղբայրներից և քույրերից՝ առանց տոկոսների մասին նշելու, կամ թե երբ կվերադարձնեն պարտքը, պարզապես վերցնում են այն։ «Պարտքով վերցնելը» մեղմ է ասված, փաստն այն է, որ նրանք պարզապես վերցնում են, որովհետև երբեք մտադիր չեն վերադարձնել գումարը կամ վճարել տոկոսները։ Ինչո՞ւ են թիրախավորում եղբայրներին և քույրերին։ Նրանք գտնում են, որ քանի որ բոլորը եղբայրներ և քույրեր են, դժվարության պահին պետք է օգնության հասնեն և եթե որևէ մեկը չի օգնում, ուրեմն նա եղբայր կամ քույր չէ։ Այսպիսով, գնում են եղբայրների և քույրերի մոտ՝ պարտքով գումար վերցնելու՝ հորինելով պատճառներ, որպեսզի եղբայրներն ու քույրերը զգան, որ փող տալը միանգամայն ճիշտ է և տեղին։ Ուրիշները տեսնում են, որ եղբոր կամ քրոջ ընտանիքն ավտոմեքենա ունի և անդադար մտածում են դրա մասին՝ անընդհատ խնդրելով վերցնել այն մի քանի օրը մեկ։ Վերցնում են այն, բայց չեն վերադարձնում, բենզինը չեն լիցքավորում և երբեմն նույնիսկ փոսեր են անում թափքի վրա կամ վթարի են ենթարկում այն։ Նրանք տենչում և ծրագրեր են կազմում ուրիշների տներում տեսած որևէ համեղ ուտելիքի, օգտակար իրերի կամ արժեքավոր բանի համար՝ ցանկանալով, որ դրանք իրենցը դառնան։ Ում տուն էլ որ գնան, աչքերը փայլում են գողի ագահությամբ, երբ ամենուր նայում ու փնտրում են ՝ որոնելով որևէ օգուտ, կամ որևէ բան, որ կարող են վերցնել, նույնիսկ փոքրիկ ծաղկամանով բույսը չի խուսափում նրանց ճանկերից։ Ուրիշների հետ ժամանակ անցկացնելիս կամ ճաշելիս երբեք չեն առաջարկում վճարել տրանսպորտի կամ ճաշի համար։ Երբ որևէ լավ բան են տեսնում, ուզում են գնել այն, բայց երբ գալիս է վճարելու պահը, ուրիշներին են ստիպում վճարել իրենց փոխարեն, իսկ հետո նույնիսկ չեն անդրադառնում փողը վերադարձնելու հարցին։ Պարզապես ուզում են օգտվել ուրիշներից, նույնիսկ եթե դա ընդամենը մեկ կամ հինգ ցենտ շահելն է։ Եթե ուզում ես լավ բաներ ունենալ, կարող ես ինքդ վճարել դրանց համար, եթե չես ուզում վճարել քո սեփական փողով, ապա մի՛ փնտրիր ուրիշներից օգտվելու ուղիներ և մի՛ եղիր այդքան ագահ, պետք է որոշակի ազնվություն ունենալ՝ ուրիշների հարգանքը վաստակելու համար։ Բայց այս տեսակի անհատը զուրկ է ազնվությունից, միայն ուզում է օգտվել ուրիշներից և որքան շատ է օգտվում, այդքան ավելի ուրախություն է զգում։ Եկեղեցում նման մարդկանց ի հայտ գալը խայտառակությո՞ւն է, թե՞ փառք։ (Խայտառակություն։) Դա խայտառակություն է։ Կարելի՞ է ասել, որ այսպես ուրիշներից օգտվելն անհրաժեշտություն է։ Արդյոք դա այն պատճառո՞վ է, որ չեն կարողանում իրենց թույլ տալ ճաշել կամ սնունդ դնել ընտանեկան սեղանին։ Ամենևին ոչ։ Իրականում բավականաչափ ծախսելու փող և բավականաչափ ուտելու սնունդ ունեն։ Պարզապես նրանց ագահությունն այնքան մեծ է, այն աստիճանի, որ զրկում է նրանց ազնվությունից և ատելություն ու զզվանք է առաջացնում ուրիշների մոտ։ Արդյոք նման մարդը լա՞վն է։ (Ո՛չ։) Որոշ մարդիկ միշտ ուրիշներից օգտվելու ուղիներ են փնտրում իրենց պարտավորությունները կատարելիս՝ վիրավորված զգալով, եթե նույնիսկ մի փոքր տուժում են և զգալով, որ պետք է բարձրաձայնեն այդ մասին։ Երբ հանձնարարություն է տրվում, միշտ փողի թեման են բարձրացնում․ «Մեկ ուղևորության ճանապարհածախսը այսքան կլինի, կեցությունը այսքան կարժենա, սնունդը այսքան և այլն»։ Նրանց ասում են․ «Մի՛ անհանգստացիր փողի համար, եկեղեցին կտրամադրի այն»։ Բայց փողը ստանալուց հետո մտորում են դրա շուրջ՝ ասելով․ «Սա բավարար չէ։ Ի՞նչ կկարողանամ այնտեղ անել ընդամենը 200 յուանով։ Մի ասացվածք կա․ «Տանը խնայող եղիր, բայց ճամփորդելիս շատ փող վերցրու»։ Պետք է մի քիչ էլ պահուստային փող վերցնեմ, եթե ամբողջը չօգտագործեմ, մնացորդը կվերադարձնեմ եկեղեցուն»։ Երբ վերադառնում են, ոչինչ չեն ասում ավելացած փողի մասին, ոչ էլ ծախսերի հաշվետվություն են ներկայացնում։ Նույնիսկ համարձակվում են եկեղեցուց օգտվել։ Կհամարձակվեի՞ն արդյոք յուրացնել Աստծու ընծաները։ (Այո՛։) Ի՞նչ տեսակի արարածներ են նրանք։ Զուրկ են ազնվությունից, ինչպես նաև խղճից և ողջամտությունից։ Աստված հավանություն կտա՞ր նման մարդկանց։ Ուրիշներն էլ նույնիսկ գնում են հավաքույթների կամ հյուրընկալության վայրեր՝ լողանալու, մազերը լվանալու և լվացք անելու համար՝ օգտագործելով եկեղեցու լվացքի մեքենան, ջրատաքացուցիչը, շամպունը, լվացքի փոշին և այլն։ Նրանք նույնիսկ օգտվում են այս բարիքներից՝ օգտագործելով եկեղեցու միջոցները՝ իրենց սեփականը խնայելու համար։ Մտածում են, որ քանի որ հավատում են Աստծուն` Աստծու տան մի մասն են, և հետևաբար Աստծու տանը պատկանող ցանկացած իր իրենցն է՝ ազատորեն օգտագործելու համար։ Նրանք մտածում են, որ չօգտագործելը, չվերցնելը, կամ դրանից որևէ օգուտ չստանալը հիմարություն կլիներ և նույնիսկ եթե կոտրում են այն, մտադրություն չունեն փոխհատուցելու։ Երբ բանը հասնում է իրենց սեփական իրերին, գիտեն, որ պետք է խնայողաբար օգտագործեն և զգուշորեն խնամեն դրանք, բայց Աստծու տան սարքավորումներն ու իրերն օգտագործում են այնպես, ինչպես կամենում են՝ առանց փոխհատուցում տրամադրելու, եթե կոտրում են։ Արդյոք սրանք լա՞վ մարդիկ են։ Ամենևին էլ լավը չեն։ Հատկապես որոշ դեպքերում, երբ եկեղեցին որոշ իրեր գնելու կարիք է ունենում, ակտիվորեն կամավորագրվում՝ առանձնապես պատրաստակամ լինելով զբաղվել նման խնդիրներով։ Ինչո՞ւ են այդքան եռանդուն։ Հավատում են, որ շահույթ ստանալու և օգուտներ քաղելու հնարավորություն կա, իրերը գնելուց հետո գրպանում են ցանկացած ավելացած փող։ Նրանք ուզում են օգտվել այն ամենից, ինչից կարող են՝ մտածելով, որ սխալ կլիներ դա չանելը։ Սա այն տրամաբանությունն է, որին հետևում են։ Եթե չեն կարողանում օգտվել, անիծում են եղբայրներին և քույրերին և անիծում են Աստծու տունը, նրանք անիծում են բոլորին։ Պարզապես չար դևեր են, գարշահոտ մուրացկաններ, իսկական ողորմություն հավաքողներ, որոնք ամենուր իրենց թասերն են պարզում՝ օգուտներ կորզելու և ուրիշներից օգտվելու համար։ Մարդիկ ասում են․ «Միշտ ինչ-որ բան ես ուզում, մի՞թե պարզապես գարշահոտ մուրացկան չես»։ Նրանք պատասխանում են․ «Ոչինչ, ինչ ուզում եք ինձ անվանեք՝ ժլատ, գծուծ մարդ, գարշահոտ մուրացկան, ողորմություն հավաքող, աղքատ։ Քանի դեռ կարող եմ օգուտ ստանալ, ամեն ինչ կարգին է»։ Մի՞թե այս տեսակի մարդիկ որևէ ազնվություն ունեն։ (Ո՛չ։) Մի՞թե նման մարդիկ որոշակի անհանգստություն չեն պատճառում եղբայրներին և քույրերին։ Հատկապես այն ընտանիքներին, որոնք դժվարին պայմաններում են ապրում, վատ ֆինանսական վիճակում, մի՞թե նրանց որոշակի անհանգստություն և վնաս չեն պատճառում։ (Այո՛։) Կարո՞ղ են արդյոք բացասաբար ազդել նրանց վրա, ովքեր հասակով երիտասարդ են և հատկապես խոցելի են։ (Այո՛։) Մարդիկ զզվանք են տածում միայն նրանց տեսնելիս, ամեն մարդ, ով տեսնում է նրանց, նյարդայնանում է, սակայն բոլորն էլ ամաչում մերժել և այդպիսով թույլ են տալիս այդքան բացահայտորեն շահագործվել նրանց կողմից։ Բոլորը գիտեն, որ նրանք վատ մարդկայնություն և ստոր բնավորություն ունեն, բայց, հաշվի առնելով, որ բոլորը եղբայրներ և քույրեր են և տեսնելով, որ երբեմն ունակ են որոշ պարտավորություններ կատարելու, հավատի մի նշույլ ունեն, և երբեմն էլ կարողանում են մի փոքր ջանք գործադրել՝ իրենց տանը հյուրընկալելով, այս ամենի համար մարդկանց մեծ մասը աչք է փակում նրանց ամենուր ուրիշներից օգտվելու վարքագծի վրա և լուրջ չի վերաբերվում դրան։ Սակայն եկեղեցու ներսում նրանց պատճառած անհանգստությունները աստիճանաբար ավելի զգալի են դառնում, բավականաչափ, որպեսզի մարդկանց մեծամասնությունն իրեն անհանգիստ զգա։ Մ՞իթե սա խնդիր չէ։ (Այո՛։) Այս անհատները, նույնիսկ եթե կատաղած շներ չեն, որոնք ամենուր հարձակվում են մարդկանց վրա և կարող են մահացու կծել, գարշելի ճանճերի նման են, որոնց հետապնդումը մարդկանց հանգիստ չի տալիս։ Եթե չհեռացվեն, անվերջ անհանգստություն կպատճառեն։ Եկեղեցում նրանց մնալն անընդհատ աղետի կհանգեցնի՝ զրկելով մարդկանց խաղաղությունից։ Այս անհանգստություններից հետո մարդիկ բավականին նյարդայնացած են զգում՝ հաճախ հակակրանք տածելով նման անհատների նկատմամբ, սակայն լուծում չունենալով՝ պարզապես նորից ու նորից հանդուրժում են նրանց։ Ինչպիսի՞ անհատներ են նրանք։ Մարդկանց մեջ նույնիսկ նման արհամարհելի սրիկաներ կան։ Ինչո՞ւ են նման անհատներն ընդհանրապես հավատում Աստծուն։ Պարզապես արժանի չեն ապրելու։ Օգտվել այն ամենից, ինչից կարող են, որքա՜ն ամոթալի է։ Պարզապես վայելիր այնքան նյութական բարիքներ, որքան քո կարողություններն են ներում, իսկ եթե չունես այդ կարողությունները, ապա մի՛ վայելիր, կամ մի՛ յուրացրու այն, ինչ պատկանում է ուրիշներին։ Եթե փոքր, աննշան ձևով օգտվում ես ուրիշներից, որովհետև ժամանակ առ ժամանակ մեծահոգաբար ինչ-որ բան են առաջարկում անվճար, կամ որովհետև հատուկ համակրանք ունես ինչ-որ բանի նկատմամբ, կամ սիրահարվում ես ինչ-որ բանի, բոլորը կարող են ներել դա։ Ինչպես ասացվածքն է ասում․ «Աղքատությունը սահմանափակում է հավակնությունները», դա մեծ խնդիր չէ։ Բայց եթե միշտ այսպես օգուտներ ես փնտրում, այն աստիճանի, որ դառնում ես անամոթ և անպատկառ ու վերածվում ես գարշահոտ մուրացկանի, կատաղած շան կամ բոլորի աչքը մտնող ճանճի, ապա պետք է անմիջապես հեռացվես։ Այս տեսակի մարդկանց հետ պետք է վարվել մեկընդմիշտ՝ այս բոլոր խնդիրներին վերջ դնելու համար։

Ուրիշներից օգտվել սիրողներին որքա՞ն կարող եք հանդուրժել։ Եթե իսկապես չեք կարողանում տանել նրանց և զգում եք, որ սատկած ճանճ եք կուլ տվել՝ նրանց կողմից շահագործվելուց հետո, և ձեզնից շատերն անկառավարելիորեն բարկանում են ու անընդհատ տրտնջում նրանցից, երբ միասին եք, ապա մի՞թե այս պահի դրությամբ նրանք արդեն չպետք է հեռացված լինեին։ (Այո՛։) Երբ դա անտանելի է դառնում, երբ հասնում է սահմանագծին, բոլորը պետք է միավորեն իրենց ուժերը՝ նրանց հեռացնելու համար։ Սա Աստծու տնից պատուհասի հեռացում է, որը մեծապես ուրախացնում է մարդկանց։ Նման մարդը պարզապես ստոր արարած է, որն անհանգստություն է պատճառում մարդկանց մեծամասնությանը։ Սա չարամիտ միջադեպ է, որը խանգարում և անհանգստացնում է եկեղեցու կյանքը՝ ստիպելով մարդկանց համախմբվել՝ հաղորդակցվելու և լուծելու այս անձի հետ կապված խնդիրը։ Այս գործելակերպն արդարացված է, քանի որ չարագործի պատճառած անհանգստությունն արդեն իսկ վնասել է որոշ մարդկանց։ Չարագործի կողմից շարունակաբար իրականացվող չարիքը կանխելու, եկեղեցական կյանքի բնականոն կարգը պահպանելու և Աստծու ընտրյալներին հետագայում վնաս պատճառելը կանխելու համար՝ չար մարդու հետ պետք է արագորեն վարվել և մաքրել նրան։ Եթե հեռացվելուց հետո կարող են բողոքել եկեղեցու դեմ, ապա պետք է իմաստնորեն հասկացնել նրանց․ «Դու չես հեռացվում կամ վտարվում։ Գնա՛ տուն, մեկուսացիր և խորհրդածիր ինքդ քո մասին։ Երբ պատշաճ կերպով խորհրդածես, զղջման նամակ գրի՛ր, և այնժամ մենք կարող ենք ողջունել քո վերադարձը եկեղեցի։ Առայժմ պետք է փորձես ավելի շատ փող վաստակել և վայելել կյանքը, ինչպես նաև մտորել Աստծուն հավատալու հարցի շուրջ։ Այսպիսով, ոչ մի կողմը չես անտեսի»։ Ինչպե՞ս է հնչում։ (Լավ։) Չենք ասում, որ հեռացվում կամ վտարվում է, պարզապես այսօրվանից այդ մարդն այլևս չի լինի եկեղեցում։ Ի՞նչ կասեք այսպես վարվելու մասին։ (Լավ է։) Հիանալի է։ Վեճերի կամ հաշիվներ մաքրելու կարիք չկա, պարզապես պարզ և հստակ լուծում՝ թույլ տալով նրանց վերադառնալ աշխարհ՝ աշխատելու, փող վաստակելու և իրենց սեփական կյանքով ապրելու։ Ամփոփելով՝ ուրիշներից օգտվել սիրողների մարդկայնությունն այնքան էլ լավը չէ։ Թեև չի կարելի ասել, որ չար է, սակայն ուրիշներից օգտվել սիրելու նրանց բնավորությունը նրանց բավականին նյարդայնացնող և գարշելի է դարձնում։ Նրանք շահագործում են յուրաքանչյուր հնարավոր առիթ։ Նույնիսկ եթե նման մարդիկ անօրինական կամ հանցավոր գործունեությամբ չեն զբաղվում, այն երկարաժամկետ խաթարումներն ու անհանգստությունները, որ նրանց գործողություններն ու վարքագիծը բերում են եկեղեցական կյանք՝ այս հետևանքները, ավելի լուրջ են, քան ցանկացած չար գործ։ Դրանք բավարար են նրանց որպես չհավատացողներ կամ չար մարդիկ բնորոշելու և եկեղեցուց հեռացնելու համար։ Սա անելը լիովին դադարեցնում է եկեղեցու անհանգստությունները և եղբայրների ու քույրերի ոտնձգությունները չհավատացողների կողմից։

Նախկինում հաղորդակցվել ենք ուրիշներից օգտվել սիրողների հետ վարվելու հատուկ մեթոդի մասին, մի մեթոդ, որը մշակվել է մայրցամաքում հալածանքների հատուկ հանգամանքների հիման վրա։ Արտերկրի եկեղեցիներում միանգամայն ընդունելի է պարզապես ուղղակիորեն հեռացնել նրանց։ Սակայն, անկախ նրանից, թե ինչ տեսակի մարդկանց է ուղղված վարվելու մեթոդը, էական է ապահովել դրա թէ՛ սկզբունքային, և թե՛ իմաստուն լինելը։ Եկեղեցին ունի վարչական որոշումներ և կանոններ, որոնք բոլորն ուղղված են եղբայրների և քույրերի բնականոն եկեղեցական կյանքի և պարտավորությունների կատարման բնականոն կարգի պաշտպանությանը։ Եթե որևէ մեկն անհանգստացնում է եղբայրների և քույրերի եկեղեցական կյանքը կամ նրանց պարտավորության կատարումը, դա անթույլատրելի է։ Այդ մարդը կարհամարհվի Աստծու կողմից։ Անկասկած, եղբայրների և քույրերի առօրյա կյանքին ցանկացած ոտնձգություն կամ միջամտություն անթույլատրելի է։ Սա մի խնդիր է, որի լուծման համար պատասխանատու են առաջնորդողները և աշխատողները։ Կարող են լինել անհատներ, ովքեր եղբայրների և քույրերի բարեկամներն են, ընկերները կամ ծանոթները, ովքեր «եղբայրների և քույրերի» քողի ներքո փորձում են ներքաշել և մոլորեցնել եղբայրներին և քույրերին՝ խանգարելով նրանց կատարելու իրենց պարտավորությունները։ Առաջնորդողները և աշխատողները, կամ եղբայրներն ու քույրերը, պարտավորություն և պատասխանատվություն ունեն լուծելու նման անհատների հարցը։ Նրանց վարքն ու գործողությունները խոչընդոտում են ուրիշներին կատարել իրենց պարտավորությունները և հետևել Աստծուն, ինչպես նաև անհանգստություններ են առաջացնում եկեղեցու գործում, ուստի առաջնորդողները և աշխատողները պետք է առաջ գան՝ լուծելու իրավիճակը և սահմանափակումներ կիրառելու։ Անշուշտ, մենք համապատասխան մեթոդներ ունենք նման անհատների հետ առնչվելու և վարվելու համար։ Կարիք չկա ծեծի կամ հանդիմանության դիմելու, պարզապես պարզաբանում ենք նրանց իրենց խնդրի էությունը և Աստծու ընտրյալների մեծամասնության կողմից նրանց առաջադրված մեղադրանքներն ու փաստարկները՝ ի վերջո ասելով նրանց․ «Քեզ հեռացնելը որոշում է, որը կայացվել և ստորագրվել է մեծամասնության կողմից։ Անկախ նրանից՝ համաձայն ես, թե ոչ, եկեղեցին իրավասություն ունի կայացնելու այս որոշումը և համապատասխան ձևով վարվելու քեզ հետ։ Դու պետք է հնազանդվես»։ Այսպիսով այս խնդիրը լուծվում է և նման մոտեցումը լիովին սկզբունքային է։ Ուրիշներից օգտվել սիրողների հետ պետք է առնչվել և վարվել սկզբունքների համաձայն։ Եթե ուզում են ինչ-որ բան պարտքով վերցնել՝ քեզնից օգտվելու համար, կարող ես տալ, եթե ցանկանում ես, կամ մերժել, եթե չես ուզում, որոշումը քոնն է։ Նրանց տալը բարության դրսևորում է, մերժելը՝ քո իրավունքը։ Եթե ասում են․ «Մի՞թե բոլորս եղբայրներ և քույրեր չենք։ Ինչպիսի՜ ժլատություն, նույնիսկ չես ուզում ինչ-որ բան տալ», կարող ես պատասխանել․ «Սա իմ սեփականությունն է, և ես իրավունք ունեմ այն չտալու։ Սա համապատասխանում է սկզբունքներին։ Մի՛ ճնշիր ինձ «բոլորս եղբայրներ և քույրեր ենք» արտահայտությամբ․ այն, ինչ ասում ես, ճշմարիտ չէ։ Եթե Աստված ասի․ «Պետք է տաս նրանց», միայն այդ դեպքում կտամ»։ Ոչ ոք իրավունք չունի կորզելու կամ անձնական ունեցվածքը փոխ առնելու՝ եկեղեցու անվան տակ կամ այն մտքով, թե «բոլորս հավատացյալներ ենք և բոլորս եղբայրներ ու քույրեր ենք»։ Արդյոք սա ճշմարտությո՞ւնն է։ (Այո՛։) Սա ճշմարտությունն է։ Միայն այս ճշմարտությանը հետևելով կարելի է արդարություն ապահովել բոլորի համար և բոլորը կարող են վայելել իրենց ճշմարիտ իրավունքները։ Բայց եթե ինչ-որ մեկն օգտագործում է «Աստծու տան գործի կարիքները», «եկեղեցու աշխատանքի կարիքները» կամ «եղբայրների և քույրերի կարիքները» որպես արդարացում՝ անձնական իրեր կորզելու կամ պարտք վերցնելու համար, արդյոք դա համապատասխանո՞ւմ է ճշմարտությանը։ (Չի համապատասխանում։) Իրավունք ունե՞ս մերժելու այն խնդրանքները, որոնք չեն համապատասխանում ճշմարտությանը։ (Այո՛։) Իսկ եթե ինչ-որ մեկը քեզ որպես ժլատ կամ գծուծ պիտակավորի՝ մերժելու համար, կվախենա՞ս։ (Ո՛չ։) Եթե ինչ-որ մեկը մեծ աղմուկ բարձրացնի այս հարցի շուրջ՝ պնդելով, որ չես աջակցում եկեղեցու գործին, կամ որ սեր չունես եղբայրների և քույրերի հանդեպ, ինչի պատճառով եղբայրներն ու քույրերը մերժեն և մեկուսացնեն քեզ, կվախենայի՞ր։ Կնահանջեիր։ Այդ պահին կմտածեիր․ «Ի՞նչ մեծ բան կա ավտոմեքենա տալու մեջ։ Ոչինչ, անկախ նրանից՝ եկեղեցին, Աստծու տունը, թե եղբայրներն ու քույրերն են վերցնում այն։ Ավելի լավ է չվիրավորել եղբայրներին և քույրերին։ Մեկ հոգու վիրավորելը սարսափելի չէ, բայց եթե բոլոր եղբայրներն ու քույրերը վիրավորվեն, և նրանց սրտերը սառչեն իմ հանդեպ՝ թողնելով ինձ մեկուսացված, ի՞նչ պետք է անեմ»։ Քանի որ հավատում ես Աստծուն, ի՞նչ կա վախենալու։ Նրանց կողմից քեզ մեկուսացնելը չի նշանակում, որ տիրապետում են ճշմարտությանը, կամ որ նրանց գործողությունները համապատասխանում են ճշմարտությանը։ Ճշմարտությունը միշտ ճշմարտություն է։ Ճշմարտություն է՝ անկախ նրանից, թե մարդկանց փոքրամասնությունը, թե մեծամասնությունն է համաձայն դրա հետ։ Առանց ճշմարտության, նույնիսկ եթե փոքրամասնությունը ենթարկվում է մեծամասնությանը, դա ճշմարտություն չէ։ Սա փաստ է, որը ոչ ոք չի կարող հերքել։ Անկախ նրանից, թե որքան հաճելի է ինչ-որ մեկի խոսքը, ճշմարտության իրականությանը տիրապետելը կախված չէ դրանից, այն կախված է նրանից, թե արդյոք կարող են կիրարկել ճշմարտությունը և գործել սկզբունքների համաձայն։ Օրինակ՝ նոր համակարգիչ ես գնել քո պարտավորությունը կատարելու համար, և ինչ-որ մեկն ուզում է վերցնել այն՝ պնդելով, որ դա եկեղեցու գործի համար է։ Դու հրաժարվում ես այն տալ և նրանք ասում են․ «Սեր չունես, չես սիրում Աստծուն, անձնազոհ չես։ Նույնիսկ այս փոքրիկ զոհաբերությունը քո ուժերից վեր է»։ Արդյոք այս խոսքերը ճի՞շտ են։ Արդյոք համապատասխանո՞ւմ են ճշմարտությանը։ (Ո՛չ։) Պետք է պատասխանես․ «Համակարգիչն իմ պարտավորությունը կատարելու համար է։ Հիմա իմ պարտավորությունն եմ կատարում, ուստի չեմ կարող առանց համակարգչի։ Եթե վերցնեիր իմ համակարգիչը, մի՞թե դա չէր ազդի իմ պարտավորությունը կատարելու վրա։ Արդյոք դա կհամապատասխանե՞ր ճշմարտությանը։ Կոնկրետ ինչի՞ համար է քեզ պետք համակարգիչը։ Ասում ես, որ դա եկեղեցու գործի համար է, եթե դա այդպես է, ապա պետք է գտնես մեկին, ով կապացուցի դա։ Ավելին, նույնիսկ եթե դա եկեղեցու գործի համար է, չպետք է ինձանից վերցնես։ Ինչի՞ց օգտվեմ իմ պարտավորությունը կատարելու համար, եթե վերցնես իմ համակարգիչը։ Դա անհավանական եսասիրություն է քո կողմից։ Մի՛ շահագործիր եկեղեցու գործի կարիքները որպես պատրվակ՝ ուրիշներից օգտվելու համար, չեմ խաբվի դրան։ Մի՛ մտածիր, որ ինչ-որ բթամիտ մարդ եմ, ով զուրկ է զանազանելու ունակությունից։ Ուզում ես օգտվել ինձանից, բայց այդպես չի լինի»։ Անհրաժեշտ է այսպես խոսել նման մարդկանց հետ՝ Սատանայի ծուղակը չընկնելու համար։ Արդյոք այս խնդիրը հե՞շտ է լուծել։ Երբ հասկանաս ճշմարտությունը և գործես ըստ սկզբունքների, ստիպված չես լինի վախենալու նրանից, թե ինչ կասի որևէ մեկը։ Ուշադրություն մի՛ դարձրու նրանց կեղծ պիտակավորմանը։ Այն ուսմունքը, որ դուրս են տալիս, ընդհանրապես ոչ ոքի չի համոզի։ Այսպիսով, պարզ կերպով հաղորդակցվեցինք ուրիշներից օգտվել սիրողների մարդկայնության դրսևորումների, ինչպես նաև նրանց հետ վարվելու սկզբունքների մասին։

Ինչ վերաբերում է եկեղեցում նրանց, ովքեր սիրում են օգտվել ուրիշներից, ապա մի կողմից մարդիկ պետք է ավելի ճշգրտորեն և գործնականորեն զանազանեն նրանց, իսկ մյուս կողմից՝ հասկանան ճշմարտությունը։ Պետք է իրենց սրտերում հստակ իմանան, թե ինչ դիրքորոշում պետք է ընդունեն Աստծուն հավատալու նկատմամբ, ինչ աշխատանք պետք է անեն, ինչ սկզբունքներ պետք է պահպանեն, և ինչ վերաբերմունք պետք է ունենան մարդկանց, իրադարձությունների և բաների նկատմամբ։ Մի՛ հետևեք ամբոխին, ոչ էլ վախեցեք մարդկանց վիրավորելուց, և առավել ևս մի՛ զոհաբերեք այն սկզբունքներն ու դիրքորոշումը, որոնք պետք է ունենաք՝ որոշակի անհատներին հաճոյանալու համար՝ ի վերջո հաճոյանալով մարդկանց, բայց ցավեցնելով Աստծու սիրտը, ստիպելով Աստծուն գարշել ձեզնից։ Եթե դա մի գործողություն է, որը համապատասխանում է սկզբունքներին, ապա նույնիսկ եթե դրա պատճառով վիրավորես մարդկանց կամ քո թիկունքի հետևից քննադատեն քեզ, դա մեծ նշանակություն չի ունենա։ Սակայն, եթե դա մի գործողություն է, որը չի համապատասխանում սկզբունքներին, ապա նույնիսկ եթե դա անելով արժանանաս բոլորի հավանությանն ու աջակցությանը և լավ հարաբերություններ ունենաս բոլորի հետ, միևնույնն է, եթե չես կարողանում հաշվետու լինել Աստծու առաջ, ապա կորուստ ես կրել։ Եթե պահպանում ես հարաբերություններդ մեծամասնության հետ՝ նրանց ուրախացնելով և գոհացնելով և վաստակելով նրանց գովասանքը, բայց վիրավորում ես Աստծուն՝ Արարչին, ապա մեծագույն հիմար ես։ Հետևաբար, ինչ էլ որ անես, պետք է հստակ հասկանաս՝ արդյոք համապատասխանում է սկզբունքներին, արդյոք հաճելի է Աստծուն, որն է Աստծու վերաբերմունքը դրա նկատմամբ, ինչ դիրքորոշում պետք է ընդունեն մարդիկ, ինչ սկզբունքներ պետք է պահպանեն, ինչպես է Աստված հրահանգել, և ինչպես պետք է վարվես․ նախ պետք է սա իմանաս հստակ։ Ուրիշների հետ քո շփումները և ուրիշների հետ քո նյութական փոխանակումներն ու գործարքները, արդյոք կառուցվա՞ծ են սկզբունքներին համապատասխանելու հիմքի վրա։ Արդյոք կառուցվա՞ծ են Աստծուն հաճոյանալու հիմքի վրա։ Եթե ոչ, ապա այն ամենը, ինչ անում ես, անկախ նրանից, թե որքան լավ ես պահպանում այն, որքան կատարյալ ես անում, կամ որքան գովասանքի ես արժանանում ուրիշներից, չի հիշվի Աստծու կողմից։ Հետևաբար, որևէ մեկի հետ քո հարաբերությունների ու շփումների սկզբունքները չպետք է կախված լինեն նրանից, թե արդյոք ուրիշներն օգտվում են քեզանից, կամ արդյոք դու ես օգտվում նրանցից, դրանք չպետք է կառուցվեն այս հիմքի վրա։ Այս սկզբունքները պետք է վերաբերեն նրան, թե արդյոք այն, ինչ անում եք, համապատասխանու՞մ է ճշմարտության սկզբունքներին։ Միայն այդ դեպքում այն իրավամբ կարող է համարվել «Աստծու հանդեպ մեր հավատի լույսի ներքո», միայն այդ դեպքում կարող եք ասել․ «Բոլորս հավատացյալներ ենք, բոլորս եղբայրներ և քույրեր ենք», միայն այդ դեպքում կարող եք սա որպես նախադրյալ ընդունել։ Բացի կյանքի մուտքի, պարտավորության և եկեղեցու գործին առնչվող հարցերից, ցանկացած այլ հարաբերություն չպետք է հիմնված լինի «եղբայրների և քույրերի» նախադրյալի վրա։ Եթե դա չի առնչվում պարտավորությանը, կյանքի մուտքին կամ մարդկանց միջև բնականոն շփումներին, բայց ինչ-որ մեկը միշտ օգտագործում է «եղբայրների և քույրերի» քողը որպես արդարացում՝ որոշակի նպատակի հասնելու համար, ապա նա անկասկած ձգտում է օգտագործել նման հայտարարությունները, մեթոդները և շահավետ պայմանները որպես պատրվակ՝ ուրիշներից օգտվելու և իրենց անձնական օգուտների համար ծրագրեր կազմելու նպատակով։ Աստծու ընտրյալ մարդիկ պետք է զգոն լինեն այս հարցում՝ իմաստնությամբ լուծելով նման խնդիրները՝ խաբվելուց խուսափելու համար։ Սա այն պատճառով է, որ եկեղեցում մարդկանց մեծ մասը չի հասկանում ճշմարտությունը, և ոմանք նույնիսկ չհավատացողներ են, որոնք գործում են առանց սկզբունքների և անխոհեմ չարագործություններ կատարում։ Նրանց կողմից «եղբայրների և քույրերի» քողի ներքո արվող արարքներն են, որ ամենայն հեշտությամբ ազդում և անհանգստացնում են եկեղեցու գործը։ Ի՞նչ նպատակով է այս ամենն ասվում այսօր։ Սա ասվում է պարզաբանելու, որ ուրիշների հետ ցանկացած հաղորդակցում կամ շփում պետք է հիմնված լինի ճշմարտության սկզբունքների վրա։ Սա կանխում է մարդկանց միջև ոչ պատշաճ շփումները, իհարկե նաև կանխում է շահագործելու նպատակով սողանցքներ գտնելը նրանց կողմից, ովքեր սիրում են ուրիշներից օգտվել և միաժամանակ կանխում է միշտ խաբվելուց և միշտ կորուստներ կրելուց և միշտ շահագործվելուց նրանց, ովքեր չափազանց մտահոգված են իրենց հեղինակությամբ կամ թույլ մարդկայնություն ունեն։ Որոշ մարդիկ՝ չնայած իրենց սեփական ընտանիքի հանգամանքների ակնհայտ դժվարությանը, ի վերջո «քաջի տեսք են ընդունում» ի վնաս իրենց՝ պարտքով տալով իրենց քրտինքով վաստակած փողը, որովհետև ինչ-որ մեկը, ով սիրում է օգտվել ուրիշներից, խնդրում է պարտքով վերցնել այն՝ պնդելով, թե ընտրել է այս մարդկանց, որովհետև բարձր կարծիք ունի նրանց մասին։ Ի՞նչ է տեղի ունենում փողը պարտքով տալուց հետո։ Պարտք վերցնողն անհետանում է։ Հետո պարտք տվողը տրտնջում է Աստծուց՝ իրեն չպաշտպանելու համար։ Արդյո՞ք սա ողջամտություն է։ Մի՞թե կարծում էիր, որ Աստծուն հավատալը նշանակում է, որ որևէ բան անելիս պետք չէ մտածել, որ Աստված հոգ կտանի ամեն ինչի մասին։ Մի՞թե դա քեզ անպիտան մարդ չի դարձնում։ Աստված պահանջում է մարդկանցից լինել ազնիվ, իմաստուն և գործել ճշմարտության սկզբունքների համաձայն։ Մի՞թե չես կարողանում սա հասկանալ։ Եթե չգործես այս ճշմարտության սկզբունքների համաձայն, ապա արժանի ես միշտ կորուստներ կրելու և խաբվելու։ Ի վերջո, երբ քո կյանքում ելք չմնա, ո՞ւմ ես մեղադրելու։ Ինքդ քո գլխին սարքեցիր։ Քո գործողությունները սիրուց չէին բխում, դրանք հիմարությու՛ն էին։ Փող ես պարտքով տվել խաբեբային՝ նրան հաճոյանալու համար, բայց երբ քեզ է փող պետք, կարո՞ղ ես արդյոք այն Աստծու տնից խնդրել։ Արդյոք Աստծու տունը պե՞տք է կրի այս պատասխանատվությունը քեզ համար։ Ակնկալելով, որ Աստծու տունը կհոգա այս ծախսը, մի՞թե պարտք չես մնում Աստծուն։ Կյանքում ելք չունենալով՝ ինչպե՞ս կկարողանաս կատարել քո պարտավորությունը։ Եթե աղոթես Աստծուն, Աստված գուցե չբավարարի քեզ․ սա կլինի այն դեպքը, երբ կհնձես այն, ինչ ցանել ես և արժանի կլինես դրան։ Ո՞վ է քեզ ասել այդքան հիմա՛ր լինել։ Աստված ասե՞լ է քեզ վստահել այդ մարդուն։ Նա ասե՞լ է քեզ պատքով փող տալ նրան։ Չի ասել։ Դա քո անձնական գործողությունն էր, որը չէր ներկայացնում Աստծու մտադրությունը։ Եթե քո անձնական գործողությունները սխալ են և բացասական հետևանքների են հանգեցնում, միայն ինքդ կարող ես կրել այդ պատասխանատվությունը։ Ինչո՞ւ պետք է Աստծու տունը պատասխանատու լինի, կամ ինչու՞ պետք է Աստված հաշվետու լինի քեզ համար։ Ինչո՞ւ տրտնջալ Աստծուց՝ քեզ չպաշտպանելու համար։ Դու հասուն մարդ ես, ինչո՞ւ ես զուրկ հասուն մարդուց ակնկալվող դատողությունից։ Արդյոք պարտքով փող կտայի՞ր հասարակության մեջ ցանկացած մեկին, ով խնդրեր։ Ստիպված կլինեիր նախ մտածել այդ մասին, այնպես չէ՞։ Ինչո՞ւ պարտքով փող կտայիր ինչ-որ մեկին միայն այն պատճառով, որ իր խնդրանքում ավելացրել է «եղբայրներ և քույրեր» հիշատակումը։ Մի՞թե սա ցույց չի տալիս, որ հիմար ես։ Պարզապես հիմար չես, տխմար ես, ծայրահեղ տխմա՛ր։ Մի՞թե կարծո՞ւմ ես, որ բոլոր եղբայրներն ու քույրերը ճշմարտապես հավատում են Աստծուն, որ բոլորը հասկանում են ճշմարտությունը։ Նրանց առնվազն մեկ երրորդը չի սիրում ճշմարտությունը և չհավատացողներ են։ Մի՞թե չես կարողանում զանազանել սա։ Մի՞թե կարծում ես, որ բոլոր եղբայրներն ու քույրերն Աստծու փրկության առարկան են՝ ճշմարտապես ընտրված Աստծու կողմից։ Միթե չգիտե՞ս, որ «Շատերն են կանչված, բայց քչերն են ընտրված»։ Ո՞ւմ են ներկայացնում եղբայրներն ու քույրերը։ Նրանք ապականված մարդկությունն են ներկայացնում։ Եթե վստահում ես նրանց, մի՞թե հիմար չես։ Անկախ նրանից, թե ինչ բացասական հետևանքների են հանգեցնում քո անձնական գործողությունները, մի՛ փնտրի Աստծու տունը կամ եղբայրներին ու քույրերին, ոչ ոք չի կարող քեզ քողարկել և ոչ ոք պարտավորություն չունի կրելու քո արարքների պատասխանատվությունը։ Դու ես եփել դառնությունը, դու էլ կրիր այն, պատասխանատվությունը քոնն է։ Ավելին, մի՛ բեր այս հարցերը եկեղեցական կյանք՝ հաղորդակցության և քննարկման համար, ոչ ոք չի ուզում դա լսել, և ուրիշները պարտավոր չեն զբաղվել քո խառնաշփոթ գործերով։ Եթե ինչ-որ մեկն իսկապես ուզում է օգնել քեզ, երկուսով կարող եք լուծել դա առանձին։ Հասկանալի՞ է։

Այս հարցերի շուրջ հաղորդակցվելը որպես հիշեցում է ծառայում մարդկանց համար, ընդլայնում է նրանց գիտելիքները և նախազգուշական զանգ է հնչեցնում նրանց համար՝ պարզաբանելով, որ Աստծուն հավատացողների մեջ ամեն տեսակի մարդ կան։ Մի կարևոր կետ կա, որը պետք է հիշեք և որը Ես մի քանի անգամ նշել եմ նախկինում․ Աստծուն հավատացողներն ընտրված են ապականված մարդկությունից։ Ի՞նչ է սա ենթադրում։ Սա ենթադրում է, որ յուրաքանչյուր անհատ ապականվել է Սատանայի կողմից, բոլորն ունեն ապականված խառնվածքներ և ունակ են տարբեր աստիճանի չարիք գործելու, և համապատասխան պայմաններում, ունակ են անելու բաներ, որոնք դիմադրում են Աստծուն։ Փաստերը խեղաթյուրելը և սուտ խոսելը և ուրիշներից օգտվել սիրելը, որոնց շուրջ հենց նոր հաղորդակցվեցինք, արվում են հավատացյալների կողմից։ Անհավատները մեզ չեն վերաբերում, ուստի նրանց այստեղ չենք նշի։ Մարդկայնության այս դրսևորումները, որոնց շուրջ հաղորդակցվեցինք, հենց Աստծուն հավատացողների դրսևորումներն են։ Ուստի, մի՛ դիտարկեք «եղբայրներ և քույրեր» կոչումը որպես վեհ, ազնվաբարո կամ սուրբ և անձեռնմխելի։ Եթե այդպես ես անում, հիմարություն է քո կողմից։ Աստված երբեք չի ասել․ «Եղբայրներն ու քույրերը թանկարժեք են։ Երբ դառնում են եղբայրներ և քույրեր, սրբագործվում են, դառնում են Աստծու վստահված անձինք, լիովին վստահելի, կարող ես լիովին վստահել նրանց և այն ամենը, ինչ ասում կամ անում են՝ ճշմարտությունն է»։ Սա երբեք տեղի չի ունեցել, սրանք քո պատկերացումներն ու երևակայություններն են։ Եթե մինչև հիմա դեռ չես կարողանում տեսնել «եղբայրներ և քույրեր» կոչման հետևում թաքնված իրական իմաստը, ապա իսկապես հիմար ես։ Այսքան տարի իզուր ես լսել քարոզները։ Նույնիսկ չես պարզել, թե ինչ տեսակի մարդ ես, սակայն այնքան ես վստահում ուրիշներին, նրանց՝ եղբայրներին և քույրերին համարելով այնքան սուրբ և վեհ, անընդհատ խոսելով այն մասին, թե ինչպես «եղբայրներն ու քույրերը չեն հավանում սա», «եղբայրներն ու քույրերը բարկացած են», «եղբայրներն ու քույրերը տառապում են», «եղբայրներն ու քույրերն այս և այն», խոսելով եղբայրների և քույրերի մասին նման ջերմությամբ։ Արդյոք Աստծու խոսքերում որևէ տեղ տեսե՞լ, որ ասվի, որ եղբայրներն ու քույրերն այնքան ազնվաբարո և սուրբ են, այնքան վստահելի։ Չկա գեթ մեկ նախադասություն, այնպես չէ՞։ Ուրեմն ինչո՞ւ ես նրանց այդպես ընկալում։ Դա քեզ դարձնում է կատարյալ հիմար։ Հետևաբար, անկախ նրանից, թե որքան վնաս կամ կորուստ ես կրում եղբայրներից և քույրերից, դա ամբողջությամբ քո սեփական մեղքն է։ Ի վերջո, այն կորուստներն ու վնասը, որ կրում ես համարիր ուսման վարձ։ Սա դաս է, որը պետք է յուրացնես։ Պետք է միշտ հիշեք, եղբայրներն ու քույրերը ճշմարտությունը չեն ներկայացնում, առավել ևս Աստծուն չեն ներկայացնում, նրանք հավասարազոր չեն Աստծու մտերիմներին, Աստծու վկաներին կամ Աստծու սիրելի զավակներին։ Ովքե՞ր են եղբայրներն ու քույրերը։ Նրանք ապականված մարդիկ են, ճիշտ քեզ նման, Աստծու մասին պատկերացումներ ունեն, չեն սիրում ճշմարտությունը, խորշում են ճշմարտությունից, ամբարտավան խառնվածք ունեն, դաժան և չարասիրտ խառնվածքներ ունեն։ Նրանք ունակ են ամեն առումով իրենց որպես Աստծու թշնամիներ դրսևորելու, իրենց պարտավորությունները ձևականորեն կատարել և նույնիսկ Աստծուն հավատալու քողի տակ օգտվել մյուս եղբայրներից և քույրերից։ Ո՞րն է այս ամենն ասելու նպատակը։ Սա քո և եղբայրների ու քույրերի միջև տարաձայնություններ սերմանելու համար չէ, այլ օգնելու՝ հստակ տեսնել բոլորի իրական դեմքը, ճիշտ վերաբերվել «եղբայրներ և քույրեր» կոչմանը, ճիշտ վերաբերվել քեզ շրջապատող մարդկանց և բոլորի հետ պատշաճ միջանձնային հարաբերություններ հաստատել։ Մի՛ փորձիր լավ հարաբերություններ հաստատել կամ պահպանել ուրիշների հետ՝ անձնական լավությունների, նյութական փոխանակումների, շողոքորթության, քծնանքի, զիջումների կամ նման այլ միջոցներով՝ եղբայրների և քույրերի մեջ ինտեգրվելու նպատակով։ Սա անհրաժեշտ չէ և այն ամենն, ինչ անում ես այս առումով Աստծու համար գարշելի և զզվելի է։ Այդ դեպքում ո՞րն է ապրելու լավագույն ձևը, մարդկանց մեջ ապրելու լավագույն վերաբերմունքն ու սկզբունքը։ Աստծու խոսքն է։ Ի՞նչ են ասում Աստծու խոսքերը։ Ասում են հաստատել պատշաճ և բնականոն միջանձնային հարաբերություններ։ Ինչպե՞ս են հաստատվում այս հարաբերությունները։ Շփվի՛ր, խոսի՛ր և փոխգործակցի՛ր ուրիշների հետ՝ հիմնվելով Աստծու խոսքերի վրա։ Օրինակ՝ եթե ինչ-որ մեկը տեղափոխվում է և հարցնում է, թե արդյոք ժամանակ ունես օգնելու, եթե կամենում ես, կարող ես գնալ, եթե չես կամենում, քանի որ վախենում ես, որ դա կարող է ազդել քո պարտավորության վրա՝ կարող ես մերժել։ Սա քո իրավունքն է և իհարկե նաև այն սկզբունքը, որին պետք է հետևես։ Կարիք չկա զիջումների գնալու՝ համաձայնելով դժկամությամբ և հակասական զգացումներով, վախենալով նրանց վիրավորել կամ եղբայրների և քույրերի միջև ներդաշնակությունը խաթարել և հետո սրտում դժկամություն զգալ՝ արդյունքում վնասելով սեփական պարտավորությունների կատարումը։ Դու շատ լավ գիտես, որ այդպես վարվելը հակասում է սկզբունքներին, սակայն միևնույնն է թույլ ես տալիս, որ ուրիշները շահագործեն քեզ և հրամայեն քեզ ստրուկի պես՝ հանուն նրանց գոհացնելու և լավ հարաբերություններ պահպանելու։ Քո կողմից ուրիշներին գոհացնելը բարի գործ չէ և չի հիշվի Աստծու կողմից։ Այն ինչ անում ես, զուտ միջանձնային հարաբերություններ պահպանելն է, դու չես գործում հանուն եկեղեցու գործի կամ քո պարտավորությունը կատարելու, առավել ևս դա քո պատասխանատվությունը կամ պարտականությունը չէ։ Աստված երբեք չի հիշի նման գործողությունները, և նույնիսկ եթե անես դրանք՝ իզուր են։ Ուստի, նման հարցերի բախվելիս, միթե չպե՞տք է լրջորեն և ուշադիր մտածել, թե ինչպես ընտրություն կատարել։ Որոշ մարդկանց խնդրում են օգնել, բայց նրանք իրականում շատ զբաղված են պարտավորությունները կատարելով և հազիվ են ժամանակ գտնում հավաքույթի կամ հոգևոր պարապմունքի մասնակցելու համար։ Նրանք ակնհայտորեն չեն ուզում գնալ և ըստ սկզբունքների էլ չպետք է գնան։ Բայց, քանի որ չափազանց շատ են մտահոգվում իրենց հեղինակության համար, չեն կարողանում ստիպել իրենց «ոչ» ասել։ Ի վերջո, ի՞նչ է պատահում։ Թույլ են տալիս, որ այդ ստոր, շահամոլ անհատները շահագործեն իրենց՝ վատնելով այն ժամանակը, որը պետք է նվիրված լիներ իրենց կյանքի մուտքին։ Մի՞թե սա կորուստ չէ։ Միանգամայն արժանի՛ կորուստ է։ Նման կորուստ կրելն ամենևին չի արժանանում ուրիշների կարեկցանքին կամ խղճահարությանը։ Ինչո՞ւ ասել, որ արժանի կորուստ է։ Ո՞վ ստիպեց քեզ անտեսել Աստծու խոսքերը։ Ո՞վ ստիպեց քեզ վախենալ մարդկանց վիրավորելուց։ Եթե նախընտրում ես չվիրավորել մարդկանց, քան լսել Աստծու խոսքերը, ապա արդարացիորեն արժանի՛ ես այս կորստին։ Ոմանք ասում են․ «Մարդիկ վակուումի մեջ չեն ապրում, մարդկանց միջև պետք է շփում լինի»։ Կարևորն այն է, թե ինչպես ես շփվում։ Ո՞րն է համապատասխանում ճշմարտության սկզբունքներին, Աստծու մտադրություններին և ավելի շատ օգուտ տալիս քո կյանքի մուտքին, սկզբունքների վրա հիմնված շփունե՞րը, թե՞ առանց սկզբունքների շփումը՝ լինելով մարդկանց գոհացնող, ով փորձում է հարթել ամեն ինչ։ Գիտես, թե որն ընտրել, այնպես չէ՞։ Եթե գիտես, թե ինչպես ընտրել, սակայն միևնույնն է հայտնվում ես ճահճի մեջ, վերջնական հետևանքը միայն դու պետք է կրես։ Մի՞թե ակնհայտ չէ։ (Այո՛։)

Չար մարդկանց մարդկայնության դեռ ավելի շատ դրսևորումներ կան, և այսօրվա հաղորդակցությունը սահմանափակ էր՝ կենտրոնանալով միայն փաստերը խեղաթյուրել և սուտ խոսել սիրելու և ուրիշներից օգտվել սիրելու կողմերի վրա։ Միայն այս երկու կողմերի մասին լսելուց հետո է մարդկանց մեծամասնությունը սկսում որոշակի զգացողություն և զանազանելու ունակություն ունենալ՝ ասելով․ «Ուրեմն այսպիսի՛ն է վատ մարդկայնությունը»։ Բայց նման մարդիկ իսկապես գոյություն ունեն եկեղեցում, ուստի ի՞նչ պետք է արվի։ Նրանց ներկայությունը մեծ խնդիր չէ, քանի որ եկեղեցին ունի սկզբունքներ և կանոնակարգեր, այն կարող է համապատասխան միջոցներ ձեռնարկել նման անհատների հետ վարվելու համար։ Այս հարցերի շուրջ այսօրվա հաղորդակցության նպատակն է հնարավորություն տալ մարդկանց մեծամասնությանը հստակ հասկացողություն և զանազանելու ունակություն ունենալ չար մարդկանց այս երկու տեսակների վերաբերյալ և ապա միասին աշխատել՝ նրանց հեռացնելու համար։

Առաջնորդողների և աշխատողների պարտականությունները (27)

Այսօր կշարունակենք հաղորդակցվել առաջնորդողների և աշխատողների պարտականությունների թեմայի շուրջ։ Նախկինում հաղորդակցվել ենք մինչև տասնչորսերորդ պարտականությունը, և այս պարտականության մեջ դեռ մի քանի ենթաթեմաներ կան, որոնց շուրջ չենք հաղորդակցվել։ Նախքան հաղորդակցվելը նախ վերանայեք, թե առաջնորդողների և աշխատողների քանի պարտականություն կա։ (Տասնհինգ։) Կարդացե՛ք դրանք։

(Առաջնորդողների և աշխատողների պարտականությունները։

1. Առաջնորդել մարդկանց ուտելու և խմելու Աստծու խոսքերը, հասկանալու դրանք և մտնելու Աստծու խոսքերի իրականության մեջ։

2. Ծանոթ լինել յուրաքանչյուր տեսակի մարդու վիճակներին և լուծել նրանց իրական կյանքում հանդիպող կյանքի մուտքի հետ կապված տարբեր դժվարությունները։

3. Հաղորդակցվել ճշմարտության սկզբունքների շուրջ, որոնք պետք է հասկանալ՝ յուրաքանչյուր պարտավորություն պատշաճ կերպով կատարելու համար։

4. Տեղյակ լինել տարբեր աշխատանքների վերակացուների և տարատեսակ կարևոր գործերի համար պատասխանատու աշխատակազմի իրավիճակներին և ժամանակին կարգավորել նրանց պարտավորությունների բաշխումը կամ անհրաժեշտության դեպքում պաշտոնազրկել նրանց, որպեսզի կանխվեն կամ մեղմացվեն անհամապատասխան մարդկանց օգտագործումից առաջացած վնասները, և երաշխավորվեն աշխատանքի արդյունավետությունն ու սահուն առաջընթացը։

5. Պահպանել արդի ընկալում և հասկացողություն յուրաքանչյուր աշխատանքի վիճակի և առաջընթացի վերաբերյալ, կարողանալ ժամանակին լուծել խնդիրները, ուղղել շեղումները և վերացնել թերությունները աշխատանքում, որպեսզի այն սահուն կերպով առաջ ընթանա։

6. Առաջխաղացնել ու զարգացնել բոլոր տեսակի որակավորված տաղանդներին, որպեսզի բոլոր նրանք, ովքեր ձգտում են ճշմարտությանը, որքան հնարավոր է շուտ հնարավորություն ունենան վարժվելու և մուտք գործելու ճշմարտության իրականության մեջ։

7. Խելամիտ կերպով բաշխել և օգտագործել տարբեր տեսակի մարդկանց՝ հիմնվելով նրանց մարդկայնության և ուժեղ կողմերի վրա, այնպես որ յուրաքանչյուրը լավագույնս օգտագործվի։

8. ժամանակին հաղորդել և փնտրել, թե ինչպես լուծել աշխատանքի ընթացքում հանդիպող անկարգությունները և դժվարությունները։

9. Ճշգրիտ կերպով հայտնել, թողարկել և կիրառել Աստծու տան տարբեր աշխատանքային կարգավորումները՝ դրա պահանջներին համապատասխան՝ ապահովելով ուղղորդում, վերահսկում և հորդոր, ինչպես նաև ստուգել և հետևել դրանց կատարման կարգավիճակին։

10. Պատշաճ կերպով պահպանել և խելամիտ կերպով բաշխել Աստծու տան տարատեսակ նյութական իրերը (գրքեր, տարատեսակ սարքավորումներ, հացահատիկ և այլն) և իրականացնել կանոնավոր ստուգում, սպասարկում և նորոգում՝ վնասը և վատնումը նվազեցնելու համար, ինչպես նաև կանխել չար մարդկանց՝ դրանց տիրանալը։

11. Ընտրել վստահելի մարդկանց, որոնց մարդկայնությունը չափանիշին համապատասխան է, հատկապես ընծաների համակարգված կերպով գրանցման, հաշվառման ու պահպանման համար. պարբերաբար վերանայել և ստուգել մուտքերն ու ելքերը, որպեսզի շռայլումների և վատնումների դեպքերը, ինչպես նաև անհիմն ծախսերը ժամանակին բացահայտվեն։ Վերջ դնել այդպիսի բաներին և պահանջել խելամիտ փոխհատուցում. նաև ամեն կերպ կանխել ընծաների չար մարդկանց ձեռքն ընկնելը և նրանց տիրապետության տակ վերցվելը։

12. ժամանակին և ճշգրտորեն բացահայտել տարբեր մարդկանց, իրադարձություններն ու բաները, որոնք խանգարում և անհանգստացնում են Աստծու գործը և եկեղեցու բնականոն կարգը. կանգնեցնել ու սահմանափակել դրանք, շտկել իրավիճակը. նաև հաղորդակցվել ճշմարտությունը, որպեսզի Աստծու ընտրյալ ժողովուրդը զանազանություն զարգացնի նման բաների միջոցով և սովորի դրանցից։

13. Պաշտպանել Աստծու ընտրյալ ժողովրդին հակաքրիստոսների կողմից անհանգստացվելուց, մոլորեցվելուց, վերահսկվելուց և ծանր վնաս կրելուց և նրանց հնարավորություն տալ զանազանելու հակաքրիստոսներին ու իրենց սրտերից դուրս թողնելու նրանց։

14. ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին։

15. Պաշտպանել բոլոր տեսակի կարևոր աշխատակազմերը՝ նրանց պահպանելով արտաքին աշխարհի միջամտությունից և ապահով պահել, որպեսզի տարբեր կարևոր աշխատանքները կարողանան առաջ ընթանալ կարգավորված կերպով։)

Բոլորը պարզ լսեցի՞ն այս տասնհինգ պարտականությունները։ (Այո։) Առաջնորդողների և աշխատողների տասնչորսերորդ պարտականությունն է՝ «Ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին»։ Ուստի ինչպե՞ս կարող եք զանազանել տարբեր տեսակի չար մարդկանց։ Առաջին չափանիշը հիմնված է Աստծուն հավատալու նրանց նպատակի վրա։ Քանի՞ կետի ենք բաժանել Աստծուն հավատալու մարդկանց նպատակները։ Մենք դրանք ինը կետի ենք բաժանել։ Առաջին կետը պաշտոնյա դառնալու ցանկությունը բավարարելու համար է, երկրորդը՝ հակառակ սեռին գտնելու համար, երրորդը՝ աղետներից խուսափելու համար, չորրորդը՝ օպորտունիզմով զբաղվելու համար, հինգերորդը՝ եկեղեցու հաշվին ապրելու համար, վեցերորդը՝ ապաստան գտնելու համար, յոթերորդը՝ հենարան գտնելու համար, ութերորդը՝ քաղաքական նպատակներ հետապնդելու համար, և իններորդը՝ եկեղեցին վերահսկելու համար։ Սա տարբեր տեսակի մարդկանց էությունը զանազանելն է՝ հիմնված Աստծուն հավատալու նրանց մտադրությունների և նպատակների վրա։ Տարբեր տեսակի մարդկանց զանազանելու երկրորդ չափանիշը, որոնց պետք է հեռացնել կամ վտարել, հիմնված է տարբեր տեսանկյուններից նրանց մարդկային էության դրսևորումների վրա։ Քանի՞ դրսևորում է ներառված այս չափանիշում։ Նախ՝ փաստերը խեղաթյուրել և սուտ խոսել սիրելը, երկրորդ՝ ուրիշներից օգտվել սիրելը, երրորդ՝ զեխ ու սանձարձակ լինելը, չորրորդ՝ վրեժխնդրության հակված լինելը, հինգերորդ՝ սեփական լեզուն վերահսկել չկարողանալը, վեցերորդ՝ անխոհեմ և կանխամտածված խնդիրներ ստեղծող լինելը, որին ոչ ոք չի համարձակվում սադրել, յոթերորդ՝ մշտապես անառակ գործունեությունների մեջ ներգրավվելը, ութերորդ՝ ցանկացած պահի դավաճանության մեջ ներգրավվելու ունակ լինելը, իններորդ՝ ցանկացած պահի հեռանալու ունակ լինելը, տասներորդ՝ տատանվելը, տասնմեկերորդ՝ վախկոտ և կասկածամիտ լինելը, տասներկուերորդ՝ խնդիրներ հրահրելու հակված լինելը, տասներեքերորդ՝ բարդ անցյալ ունենալը։ Ընդհանուր առմամբ տասներեք դրսևորում կա։ Առաջնորդողների և աշխատողների տասնչորսերորդ պարտականությունն է «Ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին»։ Առաջին չափանիշի՝ Աստծուն հավատալու նպատակի հետ կապված հարցերի շուրջ արդեն հաղորդակցվել ենք։ Արդեն հաղորդակցվել ենք նաև նրանց մարդկայնության առաջին յոթ հարցերի շուրջ, որը երկրորդ չափանիշն է։ Այսօր կսկսենք հաղորդակցվել նրանց մարդկայնության ութերորդ դրսևորման շուրջ՝ «Ունակ լինելը ցանկացած պահի ներգրավվելու դավաճանության մեջ»։

Տասնչորսերորդ կետ. ժամանակին զանազանել և ապա հեռացնել կամ վտարել բոլոր տեսակի չար մարդկանց և հակաքրիստոսներին (վեցերորդ մաս)

Տարբեր տեսակի չար մարդկանց զանազանելու չափանիշներն ու հիմքերը

II. Մարդկայնության հիման վրա

Ը. Ունակ լինելը ցանկացած պահի ներգրավվելու դավաճանության մեջ

Նրանք, ովքեր ակնհայտորեն դրսևորում են ցանկացած պահի եկեղեցին մատնելու ունակություն. դուք կարող եք ճանաչել այս տեսակի մարդկանց, այնպես չէ՞։ Այս մարդկանց հետ կապված խնդիրը շա՞տ լուրջ է։ (Այո։) Որոշ մարդիկ մատնում են եկեղեցին, որովհետև վախկոտ են, մինչդեռ մյուսները դա անում են իրենց չար մարդկայնության կամ այլ խնդիրների պատճառով։ Անկախ պատճառից՝ այն փաստը, որ այս տեսակի մարդիկ ունակ են ցանկացած պահի մատնելու եղբայրներին ու քույրերին և դավաճանելու Աստծուն, ցույց է տալիս, որ նրանք անհուսալի են։ Եթե հասանելիություն ունեն եկեղեցու մասին որոշ կարևոր տեղեկությունների կամ եղբայրների ու քույրերի մասին անձնական տեղեկությունների, օրինակ՝ որտեղ են ապրում եղբայրներն ու քույրերը, ովքեր են եկեղեցու առաջնորդողները, ինչ աշխատանքի մեջ է ներգրավված եկեղեցին, կամ ով ինչ կարևոր գործեր և պարտավորություններ է կատարում, կարող են հրապարակել այս տեղեկությունները, երբ վտանգ է առաջանում, կամ որոշակի հատուկ հանգամանքներում՝ մատնելով եկեղեցին և եղբայրներին ու քույրերին։ Պատճառներից մեկը, որ կարող են դա անել, իրենց պաշտպանելն ու սեփական անվտանգությունն ապահովելն է։ Մյուս կողմից՝ կարող են միտումնավոր կերպով այսպես վարվել՝ լուրջ չվերաբերվելով այս տեղեկություններին և ունակ լինելով բացահայտելու դրանք ու ցանկացած պահի ներգրավվելու դավաճանության մեջ հանուն անձնական շահի։ Օրինակ՝ որոշ մարդիկ ձերբակալվում են մեծ կարմիր վիշապի կողմից, և հարցաքննության ժամանակ մեծ կարմիր վիշապը սպառնում է, հրապուրում կամ նույնիսկ խոշտանգումներ է կիրառում՝ խոստովանություն կորզելու համար՝ ասելով այս մարդկանց, որ եթե խոսեն, ազատ կարձակվեն, ուստի մատնում են եղբայրների ու քույրերի և եկեղեցու մասին իրենց իմացած ողջ տեղեկությունը սեփական ազատության դիմաց։ Այս տեսակի մարդիկ տիպիկ հուդաներ են։ Ասե՛ք Ինձ, ինչպե՞ս պետք է վերաբերվել այս տեսակի մարդկանց և վարվել նրանց հետ, որոնք տիպիկ հուդաներ են։ (Այս տեսակի մարդիկ պետք է անմիջապես վտարվեն, ինչպես նաև անիծվեն։) Սովորաբար այս տիպիկ հուդաները՝ միտումնավոր կամ ակամա, հարցուփորձ են անում կամ գիտելիք են ձեռք բերում եկեղեցու որոշակի իրավիճակների մասին և իրենց մտքում պահում։ Հետագայում, երբ որևէ հանգամանք է պատահում նրանց, և ձերբակալվում են, խոստովանում են այս տեղեկությունը։ Արտաքուստ այս մանրամասների մասին նրանց հարցուփորձերն ու տեղեկանալը գուցե չթվա, թե արվում է մեծ կարմիր վիշապին միտումնավոր կերպով տեղեկությունը խոստովանելու նպատակով, բայց երբ նրանք ձերբակալվում են, չեն կարողանում տիրապետել իրենց։ Արդյունքում նրանց խոստովանությունը որոշակի անբարենպաստ հետևանքներ է բերում եկեղեցուն։ Այսպիսով՝ այս մանրամասների վերաբերյալ նրանց պատահական հարցուփորձերն ու տեղեկանալը սովորական զրույցի կամ դատարկախոսության բնույթ չեն կրում։ Ավելի շուտ նրանք դա անում են միտումնավոր և նպատակաուղղված կերպով։ Սա պայմաններ է նախապատրաստում նրանց համար, որպեսզի հետագայում հուդաներ դառնան։ Արդյոք ուրիշների տեղեկություններն անփութորեն մատնող մարդկանց խնդիրը կարո՞ղ է լուծվել այնպիսի մեթոդներով, ինչպիսիք են ճշմարտության մասին հաղորդակցվելը կամ նրանց նախազգուշացումներ տալը։ (Ոչ։) Ինչո՞ւ ոչ։ (Որովհետև այս տեսակի մարդիկ զուրկ են խղճից և ողջամտությունից ու չեն ընդունի ճշմարտությունը, իսկ նրանց հետ ճշմարտության մասին հաղորդակցվելն անօգուտ է։) Ինչպե՞ս պետք է վարվել այս տեսակի չար մարդու հետ, որը կարող է անփութորեն վնասել ուրիշներին։ Կա միայն մեկ լուծում, այն է՝ հեռացնել նրան, որովհետև այն, ինչ արել է, ոչ միայն վնասում է եղբայրներին ու քույրերին, այլև անհանգստացնում է եկեղեցու գործը։ Այս տեսակի վարքագիծը կարող է բնորոշվել որպես եղբայրներին ու քույրերին մատնել և եկեղեցին մատնել, ուստի այս տեսակի մարդիկ պետք է հեռացվեն կամ վտարվեն։ Թեև այս տեսակի մարդիկ չեն կարող բնորոշվել որպես հակաքրիստոսներ, կան բավարար հիմքեր՝ նրանց բնորոշելու որպես չար մարդիկ, որոնք խանգարում և անհանգստացնում են եկեղեցու գործը։ Հետևաբար այս տեսակի մարդկանց հեռացնելը լիովին սկզբունքներին համապատասխան է։ Այս մարդիկ հետաքրքրված չեն ճշմարտությամբ։ Նրանք պարզապես սիրում են ամենուր մանրամասն հարցուփորձ անել առաջնորդողների և աշխատողների, ինչպես նաև որոշակի եղբայրների ու քույրերի մասին։ Նրանք մի քանի տարի հավատացել են Աստծուն և շատ ճշմարտություններ չեն հասկացել, սակայն բավականին շատ տեղեկություններ են հավաքել առաջնորդողների և աշխատողների, ինչպես նաև եղբայրների ու քույրերի ընտանիքների մասին։ Անկախ նրանից, թե որ եղբոր կամ քրոջ մասին է խոսվում, կարող են հայտնել նրանց մասին որոշ մանրամասներ, ինչը մյուսներին բավականին ցնցող է թվում։ Թեև նրանք առաջնորդողներ կամ աշխատողներ չեն, միշտ անհամբերությամբ հարցուփորձ են անում եկեղեցու որոշակի ներքին հարցերի մասին, ինչպիսիք են վարչական աշխատանքը, տարբեր կառույցների ղեկավարները և արտաքին գործերին վերաբերող որոշ աշխատանքներ։ Հաճախ հարցնում են, թե ով որտեղ է գնացել՝ կատարելու իր պարտավորությունները, և երբ է հեռացել, ով է առաջխաղացվել, ով է պաշտոնազրկվել, և ինչպես են ընթանում եկեղեցու գործի որոշակի տեսանկյունները։ Այս բաների մասին հարցուփորձ անելուց հետո նրանք ամենուր տարածում են այդ տեղեկությունը։ է՛լ ավելի գարշելի է այն, որ որոշ մարդիկ նույնիսկ գրի են առնում այն տեղեկությունը, որը հավաքել են հարցուփորձ անելուց հետո։ Մի՞թե սա ցույց չի տալիս, որ նրանք թաքնված շարժառիթներ ունեն։ (Այո։) Մեծ կարմիր վիշապի երկրում իրենց սեփական գործերը գրանցելիս նրանք գիտեն ծածկագիր կամ գաղտնի լեզու օգտագործել, բայց ուրիշների տեղեկությունը գրանցելիս չեն կիրառում այնպիսի մեթոդ, որը նույնիսկ չնչին իմաստություն կդրսևորեր, փոխարենը պարզապես գրի են առնում եղբայրների ու քույրերի իրական անունները, արտաքին տեսքը, տարիքը, հեռախոսահամարները և այլ մանրամասներ։ Մի՞թե նրանք մտադիր չեն ներգրավվել դավաճանության մեջ։ Նրանք վատ մտադրություններ ունեն ու իսկապես մտադիր են ներգրավվել դավաճանության մեջ։ Հենց որ որևէ վտանգավոր բան է պատահում, և ոստիկանությունն առգրավում է նրանց գրանցած տեղեկությունը, բավական է միայն, որ ոստիկանությունը սպառնա և վախեցնի նրանց՝ առանց նույնիսկ խոշտանգումների դիմելու, և անմիջապես մանրամասնորեն խոստովանում են ամեն ինչ՝ ոչինչ չթաքցնելով։ Ինչ վերաբերում է այն բաներին, որոնք մոռացել են, նույնիսկ գլուխ են կոտրում հիշելու համար, և հենց որ որևէ բան են հիշում, անմիջապես ասում են ոստիկանությանը։ Նույնիսկ ոստիկանությանն առաջնորդում են եղբայրների ու քույրերի տները, առաջնորդողների և աշխատողների տները և կարևոր պարտավորություններ կատարողների կացարանները, որպեսզի ձերբակալեն նրանց։ Չե՞ք կարծում, որ այս տեսակի մարդիկ չափազանց պիղծ են։ (Այո։) Նախքան ուրիշներին մատնելը նրանց վարքագիծը չի նմանվում չար մարդու վարքագծի, առավել ևս հակաքրիստոսի վարքագծի։ Դա կարող է լինել պարզապես սովորական ապականված մարդու դրսևորում, բայց հենց որ ձերբակալվում են, ի վիճակի են հեշտությամբ մատնելու ցանկացած եղբոր կամ քրոջ։ Միայն այս մեկ դրսևորումը նրանց էլ ավելի պիղծ է դարձնում, քան չար մարդիկ և հակաքրիստոսներն են։ Բանն այն չէ, որ նրանք չեն կարողանում իրենց զսպել և դաժան հարկադրանքի, խոշտանգումների ու հալածանքների տակ փոքր-ինչ աննշան տեղեկություն են հրապարակում, որովհետև նրանց մսեղին չափազանց թույլ է, ու այլևս չեն կարողանում դիմանալ։ Ավելի շուտ նրանք նախաձեռնողաբար և անզգուշորեն բացահայտում են իրենց իմացած ողջ տեղեկությունը՝ առանց որևէ ուշադրություն դարձնելու եղբայրների ու քույրերի անվտանգությանը, առավել ևս եկեղեցու աշխատանքին։ Սա չափազանց պիղծ է։ Սա հուդաներ հանդիսացող մարդկանց տեսակի դրսևորումներից մեկն է։

Կա մարդկանց մեկ այլ տեսակ, որոնք ձգտում են ամենաչնչին սադրանքի դեպքում հաղորդել եկեղեցու և եղբայրների ու քույրերի մասին։ Օրինակ՝ երբ բախվում են բնական աղետների, հիվանդության կամ գողության, գանգատվում են Աստծուց և գանգատվում են նաև, որ եղբայրներն ու քույրերը սեր չունեն և չեն օգնում լուծելու իրենց խնդիրները։ Սա մղում է նրանց ցանկանալու մատնել եկեղեցին և եղբայրներին ու քույրերին։ Որոշ մարդիկ անխոհեմ չարագործություններ են անում և էտվում են, և եղբայրներն ու քույրերը նույնպես հեռանում են նրանցից։ Դա նրանց մղում է զգալու, որ Աստծու տունը սեր չունի, ուստի բերաններից թռցնում են. «Դուք բոլորդ հակակրանք եք տածում իմ հանդեպ, այնպես չէ՞։ Դուք բոլորդ արհամարհում եք ինձ, այնպես չէ՞։ Արդյոք ես իսկապես դեռ կարո՞ղ եմ օրհնություններ ստանալ աստծուն հավատալուց։ Եթե օրհնություններ չստանամ, կհաղորդեմ բոլորիդ մասին»։ Սա նման մարդկանց ամենից «դասական» խոսքն է։ Ինչո՞ւ եմ ասում, որ այս խոսքը՝ «Եթե օրհնություններ չստանամ, կհաղորդեմ բոլորիդ մասին», «դասական» է նրանց համար։ Որովհետև այս հայտարարությունը ներկայացնում է նրանց մարդկայնությունը։ Այս արտահայտությունն այն չէ, ինչ ասում են պարզապես իրենց ատելությունը թափելու համար բազմաթիվ դժգոհություններ առաջացնող իրավիճակների բախվելուց հետո կամ խոր արմատավորված վրդովմունքի պատճառով, ոչ էլ դա ակնթարթային պոռթկում է։ Ավելի շուտ մի բան է, որը լցրել է նրանց սրտերը և կարող է բացահայտվել ցանկացած պահի։ Մի բան է, որը վաղուց գոյություն ունի նրանց սրտերում և կարող է բացահայտվել ցանկացած պահի։ Սա ներկայացնում է նրանց մարդկայնությունը։ Նրանց մարդկայնությունն այսքան դեգրադացված է. եթե որևէ մեկը սադրում կամ ցավեցնում է նրանց, ունակ են ցանկացած պահի մատնելու այդ մարդուն։ Եթե իրենց պարտավորությունը կատարելիս խախտում են աշխատանքային կարգավորումները կամ սկզբունքները, և առաջնորդողներն ու աշխատողները կամ եղբայրներն ու քույրերը փոքր-ինչ էտում են նրանց, դառնում են վրդովված, զայրացած և դժգոհ և ապա ասում են այնպիսի բաներ, ինչպիսիք են՝ «Ես կհաղորդեմ ձեր մասին։ Գիտեմ, թե որտեղ ես ապրում, գիտեմ քո անունն ու ազգանունը»։ Եթե չհանգստացնեք այս տեսակի մարդկանց, իսկապես կարող են մատնել ձեզ։ Նրանք չեն փորձում վախեցնել որևէ մեկին, ոչ էլ դա զայրույթի պահին են ասում։ Եթե ինչ-որ մեկն իսկապես վիրավորում է նրանց կամ զայրացնում, լիովին ունակ են մատնելու այդ մարդուն։ Ոմանք ասում են. «Ինչո՞ւ վախենալ նրանցից»։ Բանն այն չէ, որ վախենում ենք նրանցից։ Մենք չէինք վախենա նրանց դավաճանությունից, եթե դա տեղի ունենար ժողովրդավարական և ազատ երկրում։ Բայց մեծ կարմիր վիշապի երկրում, եթե իսկապես ներգրավվեն դավաճանության մեջ, դա կարող է խնդիրներ առաջացնել եղբայրների ու քույրերի համար և ազդել եկեղեցու աշխատանքի վրա։ Եթե եղբայրներն ու քույրերն իսկապես ձերբակալվեն, մեծ կարմիր վիշապը մեծ աղմուկ կբարձրացնի դրա շուրջ։ Հենց որ ճեղք գտնեն, անվերջ կշարունակեն ձերբակալել մարդկանց։ Այդ դեպքում ցանկացած թվով մարդկանց եկեղեցական կյանքը կտուժի, և ցանկացած թվով մարդկանց պարտավորության բնականոն կատարումը կխաթարվի։ Մի՞թե սրանք բավականին ծանր հետևանքներ չեն։ Պե՛տք է հաշվի առնեք այս բաները։ Այս տեսակի մարդիկ միշտ հիստերիաների մեջ են ընկնում ուրիշների հետ շփվելիս։ Եթե ինչ-որ մեկն ասում է մի բան, որը նրանց նեղացնում է, կամ մերկացնում է նրանց խնդիրները և զայրացնում նրանց, նեղանում են այդ մարդուց և կարող են նույնիսկ հրաժարվել մի քանի օր նրա հետ խոսելուց, իսկ երբ գնում եք փնտրելու նրանց և խնդրում եք կատարել իրենց պարտավորությունը, անտեսում են խնդրանքը։ Անհնար է լեզու գտնել այս տեսակի մարդկանց հետ։ Մի՞թե չար մարդիկ չեն։ Մարդկանց խմբում հաճախ լսում եք, թե ինչպես են չար մարդիկ ասում այնպիսի բաներ, ինչպիսիք են. «Եթե որևէ մեկը խաչվի ինձ հետ, դա այդպես չեմ թողնի։ Հստակ գիտեմ, թե որտեղ եք ապրում, նույնիսկ գիտեմ ձեր պատուհանների վարագույրների գույնը։ Լիովին տեղյակ եմ, թե որտեղ եք հավաքվում, և որտեղ են ապրում առաջնորդողներն ու աշխատողները»։ Կասեի՞ք, որ այս տեսակի մարդիկ վտանգավոր անհատներ են։ (Այո։) Տիպիկ հուդաներ են։ Նույնիսկ երբ ամեն ինչ բնականոն է, դեռ կարող են իրենց ճանապարհից շեղվել՝ դավաճանության մեջ ներգրավվելու համար։ Իսկ եթե որևէ դժբախտություն պատահի, առաջինը դուրս կցատկեն և հուդա կդառնան։ Հետևաբար, եթե այս տեսակի մարդիկ հայտնաբերվեն եկեղեցում, պետք է որքան հնարավոր է շուտ հեռացվեն կամ վտարվեն։ Ուրիշ ի՞նչ դրսևորումներ ունեն այս տեսակի մարդիկ։ Օրինակ՝ հավաքույթների ժամանակ, քանի որ եղբայրներն ու քույրերը կանոնավոր կերպով տեսնում են միմյանց, հաճոյախոսություններ փոխանակելու կարիք չկա։ Երբ ժամանակն է, սկսում են հավաքույթը՝ կարդալով Աստծու խոսքերը և հաղորդակցվելով ճշմարտության շուրջ։ Բայց նրանք, ովքեր հիստերիաների մեջ են ընկնում, զայրանում են, երբ տեսնում են, որ ոչ ոք ուշադրություն չի դարձնում իրենց կամ չի ողջունում իրենց։ Բերաններից թռցնում են․ «Դուք բոլորդ արհամարհո՞ւմ եք ինձ։ Հը՛մ։ Ձեզանից ոչ ոք չի ողջունում ինձ. դե լավ, ձեզ հետ վարվելու ձև ունեմ։ Գիտեմ, թե որտեղ են ապրում եկեղեցու առաջնորդողները, գիտեմ, թե ձեզանից ով որտեղ է կատարում իր պարտավորությունները և ինչ աշխատանք եք անում, գիտեմ, թե ով է հյուրընկալում առաջնորդողներին և աշխատողներին, ով է պահպանում ընծաները, ով է զբաղվում գրքերի տպագրությամբ և ով է պատասխանատու դրանց տեղափոխման համար։ Ես կհաղորդեմ ձեր մասին։ Եկեղեցու մասին ամեն ինչ կհաղորդեմ ոստիկանությանը»։ Եթե մարդիկ նրանց վերաբերվում են մեծագույն հարգանքով, ամեն ինչ լավ է։ Բայց հենց որ ինչ-որ մեկը հրահրում կամ սադրում է նրանց, դա խնդիր է դառնում. նրանք վրեժ և դավաճանություն կփնտրեն։ Երբ բախվում են մի բանի, որն իրենց տխրեցնում կամ դժգոհեցնում է, դաժան սպառնալիքներ են հնչեցնում եղբայրների ու քույրերի և եկեղեցու առաջնորդողների հասցեին։ Կասեի՞ք, որ այս տեսակի մարդիկ սարսափելի և վտանգավոր են։ (Նրանք վտանգավոր են։) Այս տեսակի մարդիկ հուդաներ են, որոնք ունակ են ցանկացած պահի ներգրավվելու դավաճանության մեջ։ Նրանք վտանգավոր անհատներ են։

Կա ցանկացած պահի դավաճանության մեջ ներգրավվելու ունակ մարդկանց մեկ այլ դրսևորում։ Օրինակ՝ մեծ կարմիր վիշապի երկրում տարբեր նահանգներում և քաղաքներում հիմնված եկեղեցիների թիվը, թե քանի մարդ է պատկանում յուրաքանչյուր եկեղեցու, ովքեր են առաջնորդողները, և ինչ աշխատանքի մեջ է ներգրավված եկեղեցին՝ այս բաները պետք է խիստ գաղտնի պահվեն։ Նույնիսկ ընտանիքի անհավատ անդամներից և հարազատներից պետք է զգուշանալ, և այս տեղեկությունը երբեք չպետք է արտահոսի՝ եկեղեցու ապագա խնդիրները կանխելու նպատակով։ Սակայն այս վտանգավոր անհատները, որոնք թաքնված շարժառիթներ ունեն, միշտ փորձում են հարցուփորձ անել նման բաների մասին։ Եթե եղբայրներն ու քույրերը հրաժարվում են նրանց ասելուց, մտածում են. «Ինչո՞ւ բոլորդ գիտեք այս բաները, մինչդեռ ես միակն եմ, որ անտեղյակ եմ մնացել։ Ինչո՞ւ չասել ինձ։ Ինձ օտարի պե՞ս եք վերաբերվում, ոչ թե որպես եղբայրներից ու քույրերից մեկի։ Դե լավ, կհաղորդեմ բոլորիդ մասին»։ Տեսնո՞ւմ ես, ցանկացած իրավիճակում նրանք ունակ են հաղորդելու եկեղեցու և եղբայրների ու քույրերի մասին։ Ոչ ոք չի վիրավորել նրանց, բայց նույնիսկ ամենաչնչին դժգոհությունը նրանց մղում է հաղորդելու եկեղեցու մասին։ Օրինակ՝ երբ Աստծու խոսքի գրքերը բաժանվում են եղբայրներին ու քույրերին, բոլորն անհամբերությամբ սկսում են նայել, թե Աստծու խոսքի քանի գլուխ կա գրքում, քանի էջ կա, և ինչպիսին է տպագրության որակը։ Բոլորն ուրախ և ոգևորված են՝ գիրքն իրենց ձեռքում պահելով։ Բայց հուդաներ հանդիսացող մարդկանց տեսակը, մյուս կողմից, մտածում է. «Որտե՞ղ է տպագրվել այս գիրքը։ Որքա՞ն արժե մեկ օրինակ տպելը։ Ո՞վ է պատասխանատու տպագրության համար։ Տպագրությունից հետո ո՞վ է զբաղվում տեղափոխմամբ։ Ինչպե՞ս են այս գրքերը հասցվել մեր եկեղեցի։ Որտե՞ղ են պահվում գրքերը։ Ո՞վ է պատասխանատու դրանց պահպանման համար»։ Այս թեմաներն ի բնե զգայուն են։ Ընդհանուր առմամբ, նրանք, ովքեր ռացիոնալություն ունեն, և նրանք, ովքեր մարդկայնություն ունեն, հարցուփորձ չեն անի նման հարցերի մասին, բայց այս վտանգավոր անհատները, որոնք ունակ են ներգրավվելու դավաճանության մեջ, անհամբերությամբ հարցուփորձ են անում դրանց մասին։ Ուստի ի՞նչ ես կարծում՝ պե՞տք է ասել նրանց, երբ անընդհատ հարցնում են այս բաների մասին, թե՞ ոչ։ (Չպետք է ասենք նրանց։) Եթե ասես նրանց, ի վիճակի կլինեն բացահայտելու այս տեղեկությունը և ներգրավվելու դավաճանության մեջ։ Իսկ եթե չասես նրանց, ասելու բան կունենան. «Ինչպե՞ս է պատահում, որ չգիտեմ այս մասին։ Աստծու տունն արդար չէ։ Ես աստծու տան մի մասն եմ, իրավունք ունեմ տեղեկացված լինելու ցանկացած և բոլոր հարցերի մասին։ Ինձ օտարի պես եք վերաբերվում։ Դե լավ, կհաղորդեմ բոլորիդ մասին»։ Եվս մեկ անգամ նրանք ուզում են հաղորդել եկեղեցու մասին։ Մի՞թե չար մարդիկ չեն։ Եթե իսկապես հաղորդեին եկեղեցու մասին ոստիկանությանը, ի՞նչ հետևանքներ դա կբերեր։ Մի՞թե եղբայրներն ու քույրերը կյանքին սպառնացող վտանգի չէին բախվի, եթե ձերբակալվեին։ Ավելին՝ ոստիկանության կողմից ձերբակալություններից հետո դա այնքան մեծ դժվարություն կառաջացներ եղբայրների ու քույրերի և եկեղեցու աշխատանքի համար։ Նաև տարբեր աստիճանի կներգործեր Աստծու ընտրյալ ժողովրդի կյանքի մուտքի վրա։ Նրանք, ովքեր չգիտեն՝ ինչպես փնտրել ճշմարտությունը, կարող էին բացասական դառնալ և կարող էին նույնիսկ ընդհանրապես դադարել հավաքույթների հաճախելուց։ Նրանք ամենևին հաշվի չեն առնում այս ամենը։ Ուստի արդյոք խիղճ և ողջամտություն ունե՞ն։ Ինչ աշխատանք էլ որ եկեղեցին անի, միշտ ուզում են առաջինն իմանալ դրա մասին։ Ուրախ են միայն այն ժամանակ, երբ գիտեն եկեղեցում կատարվող ամեն ինչի մասին։ Եթե կա նույնիսկ մեկ բան, որի մասին նրանց չեն ասում, չեն կարողանում հանգստանալ և ուզում են գնալ ու հաղորդել եկեղեցու մասին, ինչը կարող է հսկայական խնդիր առաջացնել։ Ի՞նչ տեսակ ստոր արարած է նման մեկը։ Նա դև է։ Եթե դևը միշտ մտահոգված է եկեղեցում ինչ-որ բանով, դա անպայման խնդիր կառաջացնի։ Օրինակ՝ եթե կան որոշ եղբայրներ և քույրեր, որոնք ապահովված են և մեծ ընծաներ են մատուցում, երբեք չեն դադարում այս մասին մտածելուց և հարցնում են նրանց. «Որքա՞ն ես ընծայել»։ Մյուս կողմը պատասխանում է. «Ինչպե՞ս կարող էի ասել քեզ դա։ Այն, ինչ անում է ձախ ձեռքը, աջ ձեռքը չպետք է իմանա։ Չեմ կարող քեզ ասել. գաղտնի է»։ Նրանք պատասխանում են. «Նույնիսկ դա՞ է գաղտնի։ Չես վստահում ինձ։ Ինձ չես վերաբերվում որպես եղբայրներից ու քույրերից մեկի»։ Իրենց սրտում նրանք նեղանում են մյուս կողմից և մտածում. «Հը՛մ, կարծում ես, թե այդքան մե՞ծ ես քո մեծ ընծաներով։ Չես ասի ինձ, թե որքան ես ընծայել։ Գիտեմ, որ քո ընտանիքը բիզնես ունի։ Եթե սադրես ինձ, կհայտնեմ քո մասին Աստծուն հավատալու համար, և քո բիզնեսը կտուժի։ Այն ժամանակ չես կարողանա նույնիսկ մեկ ցենտ ընծայել»։ Տեսնո՞ւմ ես, նրանք նորից ուզում են գնալ և հայտնել մարդկանց մասին։ Երբ կա մի փոքր բան, որի մասին նրանց չեն ասում, ուզում են հաղորդել եկեղեցու և եղբայրների ու քույրերի մասին։ Կարևոր պարտավորություններ կատարող որոշ անհատների բնակության վայրերը հայտնի են միայն մի քանի հոգու։ Սա որևէ մեկից միտումնավոր որևէ բան թաքցնելու կամ ուրիշների մեջքի հետևում որևէ կասկածելի բան անելու մասին չէ։ Պատճառն այն է, որ միջավայրը չափազանց վտանգավոր է, և անվտանգության նկատառումներից ելնելով՝ նման կարգավորումներն անհրաժեշտ են։ Երբ այս դավաճանը՝ այս հուդան, լսում է, որ որևէ ընտանիք հյուրընկալում է ճանապարհորդող որոշ եղբայրների և քույրերի, մտածում է, որ սա մի բան է, որի մասին արժե հայտնել՝ գուցե ոստիկանությունը նույնիսկ պարգևատրի իրեն։ Թաքնվում է դռան հետևում՝ գաղտնալսելով, և ինչ-որ բան լսելուց հետո զայրանում է. «Իմ մեջքի հետևում քննարկում եք եկեղեցու հարցերը՝ առանց ինձ ասելու։ Վախենում եք, որ կհաղորդեմ ձեր մասին, ուստի զգուշանում եք և բաներ եք թաքցնում ինձանից՝ ինձ չվերաբերվելով որպես Աստծու տան մի մասի։ Դե լավ, կհայտնեմ բոլորիդ մասին»։ Տեսնո՞ւմ ես, ևս մեկ անգամ ուզում է մատնել ուրիշներին։ Կասեի՞ր, որ այս մարդը մեծ խնդիր է։ (Այո։) Հավատում են, որ եղբայրներին ու քույրերին կամ եկեղեցուն վերաբերող բոլոր իրավիճակները պետք է հայտնի դառնան բոլորին, և որ բոլորն իրավունք ունեն տեղեկացված լինելու, հատկապես՝ իրենք։ Եթե կա նույնիսկ մեկ բան, որի մասին նրանց չեն ասում, սպառնում են հայտնել մարդկանց մասին։ Անընդհատ օգտագործում են հայտնելու գործողությունը՝ եղբայրներին ու քույրերին և եկեղեցու առաջնորդողներին սպառնալու համար՝ միշտ օգտագործելով դա իրենց սեփական նպատակներին հասնելու համար։ Նման մարդիկ մեծ թաքնված վտանգ են եկեղեցում, դանդաղ գործող ռումբ։ Ցանկացած պահի կարող են վնաս և աղետ բերել եղբայրներին ու քույրերին և եկեղեցու աշխատանքին։ Երբ նման անհատներ են հայտնաբերվում, պետք է հեռացվեն. նրանց չպետք է հանդուրժել։

Եկեղեցում նաև որոշ մարդիկ կան, որոնք հուդաներ են, և նրանք միշտ փորձում են հարցուփորձ անել, թե որքան գումար ունի Աստծու տունը, և ով է եկեղեցում ամենամեծ ընծաները մատուցում։ Ուրիշները նրանց ասում են. «Այս հարցը քեզ չի կարելի ասել։ Դա իմանալը քեզ օգուտ չի տա, և բացի դրանից՝ սա այն հարցը չէ, որի մասին պետք է հարցուփորձ անես»։ Սա լսելուց հետո նրանք թշնամական են տրամադրվում և ասում են. «Դուք բոլորդ զգուշանում եք ինձնից, արհամարհում եք, ինձ չեք վերաբերվում որպես եղբայրներից ու քույրերից մեկի։ Դուք ինձ օտարի պես եք վերաբերվում։ Ես գիտեմ, թե ում տանն է պահպանվում եկեղեցու գումարը։ Ես կհայտնեմ բոլորիդ մասին, և ոստիկանությունը թող ամբողջը բռնագրավի. այդ ժամանակ կիմանամ, թե որքան գումար կա»։ Երբ որևէ բան է պատահում, նրանք ուզում են մատնել ուրիշներին կամ հայտնել նրանց մասին։ Միայն այն ժամանակ, երբ բանը հասնում է եկեղեցում կեղծ առաջնորդողների, հակաքրիստոսների և չար մարդկանց առաջացրած անհանգստություններին, երբեք ոչինչ չեն հայտնում։ Կամ նույնիսկ երբ տեսնում են, որ կեղծ առաջնորդողներն ու հակաքրիստոսները գողանում կամ յուրացնում են ընծաները, երբեք չեն մերկացնում այդ գործողությունները կամ հայտնում դրանց մասին, ոչ էլ տեղեկացնում են Աստծու տանը։ Նրանք նման հարցերով չեն հետաքրքրվում։ Բայց եթե որևէ եղբայր կամ քույր հրահրում, վիրավորում կամ արհամարհում է նրանց, կգնան ու հայտնեն նրանց մասին։ Կամ եթե Աստծու տան որևէ աշխատանքային կարգավորում համահունչ չէ նրանց պատկերացումներին՝ մղելով նրանց շփոթված զգալու կամ դժվար կացության մեջ գցելով, սկսում են մտածել. «Կհայտնեմ քո մասին։ Այնպես կանեմ, որ կորցնես եկեղեցու առաջնորդողի քո պաշտոնը, այնպես կանեմ, որ եկեղեցու աշխատանքը ձախողվի այնպես կանեմ, որ եկեղեցին քանդվի»։ Տեսնո՞ւմ եք։ Նրանք նույնիսկ դրա պատճառով են ուզում են հայտնել եկեղեցու առաջնորդողի մասին։ Որոշ եկեղեցիներում ընտրվում են մի քանի հոգի, որոնք հարմար են արտասահմանում պարտավորություն կատարելու համար. նրանց ընտանեկան և անձնական հանգամանքները թույլ են տալիս դա, նրանք համապատասխանում են Աստծու տան պահանջներին, և եղբայրներն ու քույրերը բոլորը համաձայն են։ Երբ այն մարդիկ, որոնք հուդաներ են, տեսնում են սա, մտածում են. «Այսպիսի լավ բաներ ինձ երբեք չեն պատահում։ Պետք է հայտնեմ ձեր մասին։ Ոստիկանությանը կասեմ, որ մեր եկեղեցու որոշ մարդիկ պատրաստվում են արտասահման գնալու՝ իրենց պարտավորությունը կատարելու համար։ Այնպես կանեմ, որ չկարողանաք հեռանալ երկրից։ Այնպես կանեմ, որ մեծ կարմիր վիշապը ձերբակալի ձեզ, կամ կառավարությունը ձեզ հսկողության տակ առնի, որպեսզի նույնիսկ ձեր տները չկարողանաք վերադառնալ»։ Քանի դեռ եղբայրներն ու քույրերը չեն կարողանում արտասահման գնալ, նրանք իրենց բավարարված են զգում։ Ի՞նչ եք մտածում՝ մի՞թե նման մարդկանց գործողությունների բնությունն ավելի լուրջ չէ, քան նրանցը, ովքեր երբեմն խանգարում և անհանգստացնում են։ (Այո։) Այս տեսակի մարդը մեծ խնդիր է։ Նա չունի աստվածավախ սիրտ և ամենևին չի վախենում Աստծուց։ Անկախ իրավիճակից կամ պատճառից, քանի դեռ ամեն ինչ իր ուզածով չի ընթանում, ուզում է հայտնել եկեղեցու մասին և մատնել եղբայրներին ու քույրերին։ Նա դև է։ Երբ եկեղեցին հայտնաբերում է նման մարդկանց, նրանք պետք է հեռացվեն կամ վտարվեն որքան հնարավոր է շուտ՝ հետագա փորձանքները կանխելու համար։ Եթե այժմյան միջավայրը թույլ չի տալիս դա, կամ իրադրությունները դեռ հասունացած չեն, ապա պետք է խստորեն հսկվեն, վերահսկվեն, և նրանցից պետք է զգուշանալ։ Երբ իրադրությունները թույլ են տալիս, նման վտանգավոր անհատները բացարձակապես չպետք է հանդուրժվեն. հեռացրե՛ք կամ վտարե՛ք նրանց որքան հնարավոր է շուտ և արագ։ Մի՛ սպասեք, մինչև մատնեն եկեղեցին և հետևանքներ առաջացնեն նախքան քայլեր ձեռնարկելը։ Հենց որ անեն, և դա հանգեցնի իրական հետևանքների, կորուստները զգալի կլինեն։ Ով գիտի, թե քանի եղբայրներ և քույրեր կմնան առանց տան, որտեղ կվերադառնան, կամ նույնիսկ կձերբակալվեն ու կբանտարկվեն։ Շատ եղբայրներ և քույրեր գուցե այլևս չկարողանան կատարել իրենց պարտավորությունը կամ ապրել եկեղեցական կյանքով։ Հետևանքներն աներևակայելի կլինեն։ Հետևաբար, եթե որպես առաջնորդողներ և աշխատողներ եկեղեցում բացահայտում եք մարդկանց, որոնք հուդաներ են, պետք է ժամանակին հեռացնեք կամ վտարեք նրանց։ Եթե որպես եղբայրներից ու քույրերից մեկը հայտնաբերում եք նման մարդկանց, պետք է որքան հնարավոր է շուտ հայտնեք նրանց մասին եկեղեցու առաջնորդողներին և աշխատողներին։ Այս հարցն առնչվում է եկեղեցու եղբայրների և քույրերի, ինչպես նաև քո սեփական անվտանգությանը։ Մի՛ մտածիր. «Իրականում դեռ որևէ դավաճանություն չեն գործել, ուստի դա մեծ բան չէ. պարզապես բարկության պահին են խոսում»։ Բոլորն էլ բարկանում են։ Որոշ մարդիկ բարկանալիս կարող են առավելագույնը մի քանի կոպիտ խոսք ասել, աննշան զայրույթի պոռթկում ունենալ կամ մի քանի օր բացասական լինել, բայց քանի դեռ աստվածավախ սիրտ ունեն, իրենց սրտերում վախենում են Աստծուց և որոշակի խիղճ ու ողջամտություն ունեն, ինչպես նաև անձնական վարքի հիմնական սահմաններ, երբեք չեն անի բաներ, որոնք վնասում են ուրիշներին, անկախ ամեն ինչից։ Սակայն այլ է նրանց դեպքում, ովքեր ի բնե հուդաներ են։ Նրանք կարող են ամեն առիթով հայտնել եկեղեցու և եղբայրների ու քույրերի մասին՝ միշտ ցանկանալով օգտագործել Սատանայի ուժերը՝ սպառնալու եղբայրներին ու քույրերին և եկեղեցուն՝ իրենց նպատակներին հասնելու համար։ Այս մարդիկ չար դևերի հետ համահունչ են՝ չունեն հիմնական սահմաններ, երբ խոսքը վերաբերում է անձնական վարքին։ Հետևաբար թե՛ եկեղեցու առաջնորդողները, թե՛ եղբայրներն ու քույրերը պետք է հատկապես զգոն լինեն նրանց նկատմամբ, ովքեր կարող են ամեն առիթով հայտնել եկեղեցու մասին։ Եթե որևէ մեկը հայտնաբերում է նման մարդկանց, որոնք անխոհեմ են, կանխամտածված խնդիրներ ստեղծող և ողջամտությանը չենթարկվող, պետք է անմիջապես հայտնի նրանց մասին առաջնորդողներին և աշխատողներին, իսկ հետո դիտարկի և վերահսկի նրանց։ Եթե եկեղեցու առաջնորդողները հայտնաբերում են նման մարդկանց, պետք է ծրագիր մշակեն՝ որքան հնարավոր է շուտ իրավիճակով զբաղվելու և այն լուծելու համար։ Պետք է պաշտպանեն եղբայրներին ու քույրերին և պաշտպանեն եկեղեցական կյանքն ու եկեղեցու աշխատանքը նման անհատների կողմից վնասվելուց և անհանգստացվելուց։ Մի՛ կարծեք, թե երբ նման մարդիկ ասում են, որ կհայտնեն եկեղեցու կամ եղբայրների ու քույրերի մասին, դա պարզապես բարկության պահին ասված բան է, և այդպիսով մի թուլացրեք ձեր զգոնությունը։ Իրականում այն փաստը, որ նրանք հաճախ են նման բաներ ասում, ապացուցում է, որ այդ գաղափարն արդեն նրանց մտքում է։ Եթե այսպես են մտածում, ուրեմն ունակ են դա անելու։ Երբեմն «կհայտնեմ քո մասին» ասելուց հետո գուցե չանեն դա, բայց ով գիտի, թե երբ կարող են իրականում գնալ և անել դա։ Հենց որ անեն, հետևանքներն աներևակայելի կլինեն։ Ուստի, եթե միշտ նրանց բառերին՝ «կհայտնեմ քո մասին», վերաբերվում ես որպես պարզապես բարկության պահին ասված բանի, ապա տգետ և հիմար ես։ Չես կարողացել այս խոսքերի միջոցով թափանցել նրանց մարդկային բուն էության մեջ, և դա սխալ է։ Նրանք կարող են ամեն առիթով «կհայտնեմ քո մասին» ասել՝ ուրիշներին սպառնալու համար։ Դա բացարձակապես պարզապես բարկության պահին ասված խոսք չէ, դա ցույց է տալիս, որ նրանք հուդայի բնություն ունեն, և նրանց պակասում են հիմնական սահմանները, երբ խոսքը վերաբերում է անձնական վարքին։ Հատկապես ի՞նչ տեսակի թշվառ արարած է նա, ով չունի հիմնական սահմաններ իր վարքի առումով։ Այն տեսակը, որը չունի խիղճ և բանականություն։ Առանց խղճի նրանք ունակ են կատարելու ցանկացած չար գործ, իսկ առանց բանականության ի վիճակի են գործելու բանականության սահմաններից դուրս՝ անելով ամեն տեսակ հիմարություններ։ Հնարավոր է, որ եկեղեցին մատնելուց և եղբայրների ու քույրերի ձերբակալվելն ու եկեղեցու աշխատանքի վնասվելը տեսնելուց հետո արտասվեն և զղջում հայտնեն։ Բայց այս անխոհեմ և կանխամտածված խնդիրներ ստեղծող մարդիկ գործում են առանց բանականության։ Ապագայում նմանատիպ իրավիճակի բախվելիս նրանք դարձյալ կհայտնեն եկեղեցու մասին։ Մի՞թե սա նրանց բնության հետ կապված խնդիր ցույց չի տալիս։ Սա հենց նրանց բնական էությունն է։ Եկեղեցու որոշ առաջնորդողներ դեռ հավատում են, որ նրանց ասածը պարզապես բարկության պահին ասված բան է, և որ նրանց բնությունը վատը չէ։ Կարծում են, թե սա նրանց մարդկայնության բնական մերկացում չէ և չի ներկայացնում նրանց մարդկայնությունը։ Արդյոք այս տեսակետը սխա՞լ է։ (Այո։) Նույնիսկ եթե նրանք սովորաբար այնպիսի վարքագիծ չեն դրսևորում, որը պիղծ բնավորություն է ցույց տալիս, այն փաստը, որ հաճախ ասում են, թե կհայտնեն եղբայրների ու քույրերի մասին, և որ ամենաչնչին բանը, որը տհաճ է իրենց, կարող է մտածել տալ մատնելու մասին, բավական է ապացուցելու համար, որ նրանց բնավորությունը ցածր և պիղծ է, և որ նրանք վստահելի չեն։ Նման մարդիկ չունեն խիղճ կամ ողջամտություն։ Վարվում են այնպես, ինչպես ցանկանում են՝ անելով այն, ինչ ուզում են՝ ելնելով իրենց սեփական շահերից և նախասիրություններից՝ առանց խղճի որևէ սահմանի։ Նման մարդկանց հետ պետք է վարվել՝ հեռացնելով նրանց, և կարիք չկա ներողամտություն ցուցաբերելու նրանց նկատմամբ, քանի որ երեխաներ չեն։ Նրանք չափահաս են և պետք է իմանան եղբայրների ու քույրերի և եկեղեցու մասին հայտնելու հետևանքները։ Նրանք լիովին գիտակցում են, որ սա ամենաանգութ քայլն է, ամենաարդյունավետը։ Դա համարում են իրենց հաղթաթուղթը, եղբայրներից ու քույրերից և եկեղեցուց վրեժխնդիր լինելու վերջնական միջոցը։ Ասե՛ք Ինձ, մի՞թե նման մարդիկ չար դևեր չեն։ (Այո։) Ուստի ինչո՞ւ ներողամտություն ցուցաբերել չար դևերի նկատմամբ։ Արդյոք պե՞տք է սպասես, մինչև տեսնես, որ նրանք մեծ կարմիր վիշապին բացահայտորեն մատնացույց են անում եղբայրներին ու քույրերին և հյուրընկալող ընտանիքներին, նախքան կընդունես, որ նրանք հուդաներ են։ Մինչև տեսնես այս փաստերը և բնորոշես նրանց, արդեն չափազանց ուշ կլինի։ Իրականում նրանց բնական էությունն արդեն մերկացվում է այն պահին, երբ որևէ խնդրի բախվելիս սկսում են բղավել եկեղեցու մասին հայտնելու վերաբերյալ։ Մի՛ սպասիր, մինչև քայլեր ձեռնարկեն՝ զանազանելու և հեռացնելու նրանց. չափազանց ուշ կլինի։ Եթե ոչ ոք՝ եկեղեցու առաջնորդող լինի, թե եղբայր կամ քույր, չի լսել, որ նրանք եղբայրների ու քույրերի մասին հայտնելու վերաբերյալ խոսեն, և ոչ ոք լավ չի ճանաչում նրանց, և երբ ինչ-որ մեկը հրահրում կամ վիրավորում է նրանց, հայտնում են նրա մասին, այնպես որ եղբայրներն ու քույրերն այլ ելք չեն ունենում, քան թաքնվել և խուսափել վտանգից, իսկ ոմանք, ովքեր կատարում են իրենց պարտավորությունը, ստիպված են լինում արագ տեղափոխվել, ապա նման սցենարի դեպքում չես կարող մեղադրել եղբայրներին ու քույրերին հիմար լինելու և նրանց էության մեջ թափանցել չկարողանալու համար։ Բայց եթե հաճախ են ասում, որ կմատնեն եղբայրներին ու քույրերին, և մարդիկ դեռ լուրջ չեն վերաբերվում դրան, դա իսկապես հիմարություն կլիներ։ Այսքան ճշմարտություն լսելուց հետո նրանք դեռ չեն կարողանում զանազանել մարդկանց. մի՞թե բթամիտ չեն։ (Այո։) Ինչ վերաբերում է նրանց, ովքեր ցանկացած պահի կարող են հուդա դառնալ, մի՛ կարծեք, թե նրանց դավաճանությունը պայմանավորված է ճշմարտությունը քիչ հասկանալով, կամ նրանով, որ կարճ ժամանակ են հավատացել Աստծուն, կամ որևէ այլ պատճառով։ Սրանցից ոչ մեկը պատճառ չէ։ Դրա խորքային պատճառն այն է, որ նրանց բնավորությունը պիղծ է. ներքուստ նրանց էությունը չար մարդկանց էություն է։ Նրանց այս կերպ զանազանելն ու բնորոշելը և ապա որպես չար մարդկանց հեռացնելը կամ վտարելը միանգամայն ճիշտ է։ Սա անելը պաշտպանում է եղբայրներին ու քույրերին, և միևնույն ժամանակ նաև պաշտպանում է եկեղեցու աշխատանքը վնասվելուց։ Սա եկեղեցու առաջնորդողների և աշխատողների պարտականությունն է։ Հետևաբար առաջնորդողներն ու աշխատողները պետք է ժամանակին զգուշանան և վերահսկեն նման մարդկանց, իսկ հետո պետք է հաղորդակցվեն եղբայրների ու քույրերի հետ, որպեսզի բոլորը կարողանան զանազանել նրանց։ Պետք է ձգտեն մաքրելու նման մարդկանց, նախքան նրանց դավադրությունները կհաջողվեն, որպեսզի կանխեն որևէ փորձանք եղբայրների ու քույրերի կամ եկեղեցու առնչությամբ։ Սրանք այն զանազանությունն ու հարցերը լուծելու սկզբունքներն են, որոնք առաջնորդողներն ու աշխատողները պետք է ունենան՝ նման մարդկանց բախվելիս, և սա այն ուղին է, որը պետք է կիրառեն նման իրավիճակներում։ Սա պա՞րզ է։ (Այո։) Իհարկե, լավագույնն այն է, որ նման մարդկանց հետ վարվեն իմաստուն կերպով՝ ապահովելով, որ նրանց հեռացնելն ապագայում փորձանք չբերի եկեղեցու համար։ Եթե մեկ թաքնված սպառնալիքի հետ վարվելը հետագայում հանգեցնում է էլ ավելի շատ սպառնալիքների, ապա եկեղեցու առաջնորդողը, որն անում է դա, խիստ անիրավասու է և շատ հեռու է չափանիշից. նա չգիտի ինչպես կատարել աշխատանքը, և նրան պակասում է իմաստությունը։ Մյուս կողմից, եթե եկեղեցու առաջնորդողը կարող է թաքնված սպառնալիքի հետ վարվել այնպես, որ խուսափի անբարենպաստ հետևանքներից, օգուտ բերի եկեղեցու աշխատանքին, ինչպես նաև օգնի եղբայրներին ու քույրերին աճելու զանազանության մեջ, ապա դա իսկապես աշխատանքը կատարել իմանալն է։ Միայն այս տեսակի առաջնորդողը կամ աշխատողն է համապատասխանում չափանիշին։

Եթե առաջնորդողը կամ աշխատողը հանդիպում է մարդկանց, որոնք ունակ են մատնելու եկեղեցին, բայց չի կարողանում զանազանել նրանց կամ զգալ, թե ինչպիսի մարդկայնություն ունեն, կամ ինչպիսի փորձանք կարող են բերել եկեղեցուն և եղբայրներին ու քույրերին՝ իր սրտում անտեղյակ լինելով այս բոլոր բաներին, և չգիտի, թե ինչպես պետք է վերաբերվի նման մարդկանց կամ վարվի նրանց հետ, ինչպես կատարի այս աշխատանքը, կամ նույնիսկ, որ սա այն աշխատանքն է, որն առաջնորդողներն ու աշխատողները պետք է կատարեն, կամ նույնիսկ եթե գիտի, բայց չի ցանկանում վիրավորել նման մարդկանց և պարզապես աչք է փակում հարցի վրա՝ առանց հեռացնելու կամ վտարելու նրանց, ի՞նչ տեսակ առաջնորդող կամ աշխատող է նա։ (Կեղծ։) Որպես առաջնորդող կամ աշխատող՝ նա չի համապատասխանում չափանիշին։ Նախ՝ հիմարաբար փորձում է օգնել բոլորին՝ սեր և համբերություն ցուցաբերելով բոլորի հանդեպ և նրանց բոլորին վերաբերվելով որպես եղբայրների ու քույրերի։ Նա բթամիտ մարդ է՝ կեղծ առաջնորդող կամ կեղծ աշխատող։ Բացի դրանից, երբ եկեղեցում բացահայտում է մարդկանց, որոնք հուդաներ են, ոչինչ չի անում խնդիրը ժամանակին կարգավորելու կամ լուծելու համար։ Փոխարենը աչք է փակում՝ ձևացնելով, թե ոչինչ չի նկատում։ Իր սրտում մտածում է. «Քանի դեռ իմ սեփական կարգավիճակին վտանգ չի սպառնում, ամեն ինչ լավ է։ Ինձ չեն հետաքրքրում եկեղեցու աշխատանքը, եղբայրների ու քույրերի անվտանգությունը կամ Աստծու տան շահերը։ Քանի դեռ զբաղեցնում եմ այս պաշտոնը և ամեն օր վայելք եմ փորձառաբար ապրում, դա այն ամենն է, ինչ ինձ պետք է»։ Նա ոչ մի իրական աշխատանք չի կատարում, և երբ խնդիրներ է տեսնում, չի լուծում, պարզապես վայելում է իր կարգավիճակի օգուտները։ Արդյոք սա կեղծ առաջնորդո՞ղ է։ (Այո։) Օրինակ՝ ենթադրենք, այն տեսակի մարդը, որն ունակ է ցանկացած պահի ներգրավվելու դավաճանության մեջ, երկար ժամանակ բռնակալաբար է գործում եկեղեցում՝ անընդհատ սպառնալով հայտնել եկեղեցու և եղբայրների ու քույրերի մասին։ Որոշ կեղծ առաջնորդողներ տեսնում են սա, բայց ոչինչ չեն անում։ Նույնիսկ երբ ինչ-որ մեկը հայտնում է այս անհատի մասին, և բարձր մակարդակի առաջնորդողները վարվում են նրա հետ՝ հեռացնելով նրան, կեղծ առաջնորդողները դեռ լուրջ չեն վերաբերվում դրան կամ ոչինչ չեն մտածում դրա մասին։ Նրանք մտածում են. «Թող հայտնեն ում մասին ուզում են։ Քանի դեռ չեն հայտնում իմ մասին կամ չեն ազդում որպես եկեղեցու առաջնորդող իմ դերի վրա, ամեն ինչ լավ է»։ Արդյոք այս տեսակի առաջնորդողը կամ աշխատողը կե՞ղծ առաջնորդող կամ աշխատող է։ (Այո։) Նա իր պաշտոնը զբաղեցնում է միայն դրա օգուտները վայելելու համար՝ առանց որևէ իրական աշխատանք կատարելու՝ նկատելով մեկին, որը ցանկացած պահի ունակ է մատնելու եղբայրներին ու քույրերին, բայց չկարողանալով հեռացնել կամ վտարել նրան։ Նա կեղծ առաջնորդող է և պետք է անհապաղ պաշտոնազրկվի։ Որոշ կեղծ առաջնորդողներ պաշտոնազրկվելուց հետո մնում են անհնազանդ։ Նրանք ասում են. «Ի՞նչ իրավունքով եք ինձ պաշտոնազրկում։ Մի՞թե դա պարզապես այն պատճառով էր, որ չհեռացրի այդ մարդուն։ Մի՞թե հարցը չէր լուծվի, եթե պարզապես ինքներդ հեռացնեիք նրան։ Բացի դրանից՝ նա միայն ասաց, որ կհայտնի եղբայրների ու քույրերի մասին, իրականում չարեց դա։ Եվ ոչ մի փորձանք չբերեց եկեղեցուն։ Ինչո՞ւ վարվել նրա հետ»։ Նա նույնիսկ միանգամայն անարդարացիորեն վիրավորված է զգում։ Ոչ մի իրական աշխատանք չի կատարում, միայն վայելում է իր կարգավիճակի օգուտները, և երբ եկեղեցում նման ակնհայտ հուդա է հայտնվում, ո՛չ վարվում է նրա հետ, ո՛չ էլ հեռացնում է նրան։ Որոշ եղբայրներ և քույրեր մշտական վախի մեջ են՝ ասելով։ «Մեր մեջ մի հուդա կա, որը միշտ սպառնում է հայտնել եղբայրների ու քույրերի մասին։ Դա այնքան վտանգավոր է։ Ե՞րբ է այս մարդը հեռացվելու»։ Նրանք այս խնդրի մասին մի քանի անգամ ասում են եկեղեցու առաջնորդողին, բայց առաջնորդողը չի լուծում այն՝ փոխարենն ասելով. «Դա ոչինչ է։ Դա պարզապես անձնական վեճ է, չի առնչվում եկեղեցու աշխատանքին կամ եղբայրների ու քույրերի անվտանգությանը»։ Նա չի զբաղվում այդ հարցով։ Ո՞րն է միակ աշխատանքը, որ նա անում է։ Մի տեսակն այն աշխատանքն է, որը նրան հանձնարարվել է բարձր մակարդակի առաջնորդողների կողմից, որը ստիպված է անել։ Մյուսն այն տեսակն է, որտեղ աշխատանքը չանելը կազդեր նրա կարգավիճակի վրա կամ վտանգի կենթարկեր այն, որի դեպքում դժկամությամբ է անում որոշ առաջադրանքներ, որոնք նրան մղում են լավը երևալու։ Բայց եթե նրա կարգավիճակին վտանգ չի սպառնում, երբ կարողանում է, խուսափում է աշխատանքից։ Արդյոք սա կեղծ առաջնորդո՞ղ է։ (Այո։) Երբ իսկապես բախվում է որոշակի միջավայրի կամ ձերբակալվելու վտանգի, առաջինն է վազում թաքնվելու՝ հոգալով միայն իր սեփական անվտանգության մասին՝ առանց որևէ մտահոգության, թե արդյոք եղբայրներն ու քույրերն ապահով են, և չի պաշտպանում եկեղեցու աշխատանքը կամ Աստծու տան շահերը։ Անկախ նրանից, թե ինչ է անում, այդ ամենն իր սեփական կարգավիճակը պահպանելու համար է։ Քանի դեռ Վերևը չի պաշտոնազրկում նրան, և քանի դեռ հաջորդ ընտրություններում եղբայրներն ու քույրերը դեռ քվեարկում են նրա օգտին, և կարողանում է մնալ առաջնորդող, նա դժկամությամբ որոշակի աշխատանք կկատարի։ Եթե նրա արած որևէ բան կարող է ազդել այն բանի վրա, թե ինչպես է Վերևը նայում իրեն՝ հնարավոր է պատճառ դառնալով, որ Վերևը պաշտոնազրկի իրեն, կամ եթե նրա գործողություններն ու դրսևորումները կարող են պատճառ դառնալ, որ եղբայրներն ու քույրերը վատ տպավորություն կազմեն իր մասին և այլևս չընտրել իրեն, կփորձի փրկել իր կերպարը՝ անելով գոնե որոշակի աշխատանք, որն անմիջապես իր առջև է։ Այս կերպ նա կարող է պատասխան տալ իրենից վերև և ներքև գտնվողներին։ Միայն Աստված է, ում նա չի կարող պատասխան տալ։ Այն ամենը, ինչ անում է, պարզապես ցուցադրության համար է։ Քանի դեռ բարձր մակարդակի առաջնորդողները չեն պաշտոնազրկում նրան, և եղբայրներն ու քույրերը շարունակում են աջակցել, իրեն բավարարված է զգում։ Որպես եկեղեցու առաջնորդող իր պաշտոնավարման ընթացքում մեծ չարիք չի գործում, և արտաքնապես միշտ թվում է, թե զբաղված է աշխատանքով, բայց ոչ մի իրական աշխատանք չի կատարում։ Հատկապես երբ տեսնում է, որ չար մարդիկ անհանգստացնում են եկեղեցին, ոչինչ չի անում։ Նա վախենում է այս չար մարդկանց վիրավորելուց, ուստի փորձում է հանգստացնել և բանակցել նրանց հետ, երբ հնարավոր է՝ ձգտելով միայն պահպանելու ներդաշնակությունը։ Չի ցանկանում վիրավորել որևէ մեկին։ Նույնիսկ եթե այս մարդիկ անհանգստացնում են եկեղեցու աշխատանքը կամ սպառնում եղբայրների ու քույրերի անվտանգությանը, ոչինչ չի անում։ Սա բառի բուն իմաստով կեղծ առաջնորդող է։

Ինչ վերաբերում է իրական աշխատանք չկատարող կեղծ առաջնորդողներին, եթե եղբայրներն ու քույրերը բազմիցս հիշեցնում են նրանց՝ խնդրելով լուծել խնդիրները, իսկ նրանք դեռևս իրական աշխատանք չեն կատարում, չեն լուծում իրական խնդիրները և չեն ուղղում սխալները, ապա այս մասին պետք է հայտնեք վերադասներին։ Եթե ավելի բարձր մակարդակի առաջնորդողներն ու աշխատողները չեն զբաղվում խնդրով, ապա պետք է մտածեք այս կեղծ առաջնորդողներին հեռացնելու հնարավոր ցանկացած ձևի մասին։ Ես իրականում երկար տարիներ ասել եմ այս խոսքերը, բայց ստորին օղակներում գտնվողների մեծամասնությունը ստրուկներ են, որոնք կնախընտրեին կրել որոշակի անձնական կորուստ և հանդուրժել որոշակի վնաս, քան վիրավորել ուրիշներին։ Անկախ հանգամանքներից՝ նրանք միշտ ընտրում են միջին ճանապարհը և գործում որպես մարդկանց հաճեցնողներ՝ երբեք չվիրավորելով ոչ մեկին։ Ո՞րն է մարդկանց չվիրավորելու գինը։ Դա Աստծու տան գործն ու շահերը զոհաբերելն է, ինչը հանգեցնում է Աստծու տան շահերի վնասմանը և եղբայրների ու քույրերի անհանգստացմանը։ Եթե չար մարդկանց հետ չվարվեն, շատերը, ովքեր կատարում են իրենց պարտավորությունը, կտուժեն։ Մի՞թե սա չի նշանակում, որ Աստծու տան գործը տուժում է։ (Այո։) Երբ Աստծու տան գործը տուժում է, ոչ ոք չի անհանգստանում կամ մտահոգվում, ահա թե ինչու Ես ասում եմ, որ մարդկանց մեծամասնությունը զոհաբերում է Աստծու տան գործն ու շահերը՝ ուրիշների հետ ներդաշնակություն և բարյացակամություն պահպանելու համար։ Խուսափում են առաջնորդողներին և եղբայրներին ու քույրերին վիրավորելուց. նրանք ոչ մեկին չեն վիրավորում։ Յուրաքանչյուրը գործում է որպես մարդկանց հաճեցնող։ Նրանց մտածելակերպն այսպիսին է. «Դու լավն ես, ես լավն եմ, բոլորը լավն են. ի վերջո, անընդհատ տեսնում ենք միմյանց»։ Եվ ո՞րն է արդյունքը։ Սա թույլ է տալիս չար մարդկանց չարաշահել իրավիճակը։ Նրանք բազմիցս բռնակալաբար են գործում՝ անելով այն, ինչ ցանկանում են։ Ուստի, եթե եկեղեցու առաջնորդողներն անվստահելի են և չեն մաքրում չար մարդկանց, ապա եղբայրներն ու քույրերը պետք է մտածեն հնարավոր ցանկացած ձևի մասին՝ պաշտպանելու իրենց։ Նրանք պետք է խուսափեն, հեռու մնան չար մարդկանցից և մեկուսացնեն նրանց, երբ տեսնում են։ Ոմանք ասում են. «Եթե մեկուսացնենք նրանց, և բարկանան, մի՞թե նորից չեն հայտնի մեր մասին»։ Եթե իսկապես հայտնեն քո մասին, արդյոք կվախենայի՞ր։ (Ոչ։ Սա կմերկացներ նրանց որպես չար մարդկանց։) Եթե նորից հայտնեն քո մասին, դա պարզապես ավելի շատ կապացուցի, որ ի ծնե հուդաներ են, չար դևեր։ Չպետք է վախենաս նրանցից։ Եթե առաջնորդողներն ու աշխատողները կույր են և ի վիճակի չեն թափանցելու բաների մեջ, բթամիտ են և անօգուտ, կամ եթե անվճռական են, երբեք ոչ մեկին չեն վիրավորում, միայն տրվում են իրենց կարգավիճակի օգուտներին՝ առանց իրական աշխատանք կատարելու, ապա եղբայրներն ու քույրերն այլևս չպետք է որևէ հույս դնեն նրանց վրա։ Պետք է միավորվեն՝ ըստ սկզբունքների չար մարդկանց հետ վարվելու և հուդաներից ազատվելու համար։ Գուցե կարիք ունենան փոխելու հավաքույթի վայրը կամ իմաստուն մեթոդ կիրառելու՝ նրանց մաքրելու համար՝ խուսափելով այս մարդկանց կողմից անհանգստացվելուց։ Եկեղեցական կյանքի բնականոն գործունեության և եկեղեցու բոլոր գործերի բնականոն առաջընթացի ապահովումն ամենակարևորն է։ Եթե եկեղեցու առաջնորդողն իրական աշխատանք է կատարում, ունի բավարար որակ, և նրա մարդկայնությունը նույնպես բավականին լավն է, ապա քանի դեռ իր աշխատանքը կատարում է ըստ աշխատանքային կարգավորումների, բոլորը պետք է հնազանդվեն նրան։ Եթե իրական աշխատանք չի կատարում, ապա նրա հետ չպետք է գործ ունենալ կամ հույս դնել նրա վրա։ Այդ ժամանակ խնդիրները պետք է լուծվեն ըստ Աստծու խոսքերի և ճշմարտության սկզբունքների։ Եթե առաջնորդողը պետք է պաշտոնազրկվի, ապա պետք է պաշտոնազրկվի։ Եթե վերընտրություն է անհրաժեշտ, ապա անցկացրեք այն։ Եթե այս կեղծ առաջնորդողը չի պաշտպանում Աստծու տան շահերը, չի ապահովում այն միջավայրը, որտեղ եղբայրներն ու քույրերը կատարում են իրենց պարտավորությունը, և չի հոգում եղբայրների ու քույրերի անվտանգության մասին, ապա չի համապատասխանում չափանիշին։ Նա իրավասու չէ, պարզապես մի հսկայական աղբ է, որը ոչ մի իրական գործառույթ չի կատարում։ Եղբայրներն ու քույրերը չպետք է լսեն նրան կամ կաշկանդվեն նրանից։ Ցանկացած առաջնորդող և աշխատող, որը չի կարողանում մաքրել հուդաներին, երբ դրա կարիքը կա, կեղծ առաջնորդող և կեղծ աշխատող է։ Նման կեղծ առաջնորդողների և կեղծ աշխատողների հետ պետք է վարվել վերը նկարագրված ձևով։ Եթե նրանց հետ ժամանակին չվարվեն, եղբայրներն ու քույրերը բոլորը կմատնվեն հուդաների կողմից, և եկեղեցին կդադարի գոյություն ունենալուց։ Սրանով ավարտվում է մեր հաղորդակցությունն ութերորդ դրսևորման շուրջ՝ «Ունակ լինելը ցանկացած պահի ներգրավվելու դավաճանության մեջ»։

Թ. Ունակ լինելը ցանկացած պահի հեռանալու

Իններորդ դրսևորումն է «Ունակ լինելը ցանկացած պահի հեռանալու»։ Այս տեսակի մարդը, որն ունակ է ցանկացած պահի հեռանալու Աստծու տնից, այն մարդը չէ, որը հեռանում է միայն հատուկ իրավիճակի բախվելիս կամ երբ բախվում է մեծ աղետի, որը գերազանցում է միջին վիճակագրական մարդու կրելու կարողությունը՝ գերազանցելով իր սահմանը։ Ավելի շուտ, նա ունակ է հեռանալու ցանկացած պահի. նույնիսկ փոքր հարցը կարող է ստիպել հեռանալ, նույնիսկ փոքր հարցը կարող է ստիպել այլևս չցանկանալ կատարել իր պարտավորությունը, այլևս չցանկանալ հավատալ Աստծուն և ցանկանալ հեռանալ Աստծու տնից։ Այս տեսակի մարդը նույնպես մեծ գլխացավանք է։ Արտաքնապես նա գուցե փոքր-ինչ ավելի լավը թվա, քան հուդաները, բայց ունակ է հեռանալու Աստծու տնից ցանկացած պահի և ցանկացած վայրում։ Անորոշ է՝ արդյոք նա ունա՞կ է մատնելու եղբայրներին ու քույրերին, թե ոչ։ Կարծում եք այս տեսակի մարդը վստահելի՞ է։ (Ոչ։) Ուստի արդյոք իր վարվելակերպում սկզբունքներ ունի՞։ Արդյոք հիմք ունի՞ Աստծուն հավատալու հարցում։ (Ոչ։) Արդյոք ճշմարտապես հավատալու որևէ նշան ցույց տալի՞ս է։ (Ոչ։) Այդ դեպքում ի՞նչ տեսակի մարդ է։ (Չհավատացող։) Նա հավատում է Աստծուն և կատարումն իր պարտավորությունն այնպես, ասես այդ ամենը կատակ լինի։ Նա նման է մեկին, ով չի զբաղվում պատշաճ գործերով և դուրս է գալիս սոյայի սոուս գնելու, տեսնում է փողոցային ակրոբատների կամ դերասանների, որոնք աշխույժ տեսարան են ստեղծում, տրվում է ոգևորությանը ու մոռանում սոյայի սոուս գնելու մասին՝ ի վերջո հետաձգելով կարևոր գործերը։ Այս տեսակի մարդիկ երկար չեն կառչում որևէ բանի. նրանք անտարբեր են և անկայուն։ Աստծու հանդեպ նրանց հավատքը նույնպես հիմնված է հետաքրքրության վրա։ Նրանք կարծում են, որ Աստծուն հավատալը բավականին զվարճալի է, բայց ինչ-որ պահի, երբ կորցնում են հետաքրքրությունը դրա նկատմամբ, անմիջապես կհեռանան՝ առանց որևէ դժկամության։ Հեռացողներից ոմանք անմիջապես բիզնեսով են զբաղվում, ոմանք ձգտում են պաշտոնական կարիերայի ուղի բռնելու, ոմանք ներգրավվում են ռոմանտիկ հարաբերությունների մեջ և պատրաստվում ամուսնության, իսկ ոմանք, ովքեր ցանկանում են արագ հարստանալ, ուղիղ խաղատուն են գնում։ Մարդիկ ասում են, որ ինչ-որ մեկին երեք օր չտեսնելուց հետո պետք է նորովի նայեն նրան։ Նրա դեպքում, ով ունակ է ցանկացած պահի հեռանալու Աստծու տնից, եթե ընդամենը մեկ օր չտեսնես, երբ նորից հանդիպես, կարծես լիովին այլ մարդ լինի։ Երեկ դեռ պարկեշտ և պատշաճ կերպով էր հագնված՝ բարեկիրթ և ներկայանալի երևալով։ Նույնիսկ արցունքներն աչքերին աղոթում էր Աստծուն՝ ասելով, որ ուզում է իր երիտասարդությունը նվիրել Աստծուն և իր արյունը հեղել Աստծու համար, մեռնել Աստծու համար, լինել հավատարիմ մինչև մահ և մտնել թագավորություն։ Նա նման վեհ կարգախոսներ էր բղավում, բայց դրանից կարճ ժամանակ անց գնաց խաղատուն։ Երեկ ուրախ էր կատարելու իր պարտավորությունը, և հավաքույթի ժամանակ փայլող դեմքով և ոգևորությունից եռալով կարդում էր Աստծու խոսքերը՝ ողբալով արտասվելու չափ հուզված։ Ուստի ինչպե՞ս պատահեց, որ այսօր փախավ խաղատուն։ Մինչև ուշ գիշեր խաղադրույքներ էր անում՝ չցանկանալով տուն գնալ, շատ զվարճանալով և ոգևորությունից եռալով։ Երեկ դեռ մասնակցում էր հավաքույթների, բայց այսօր փախել է խաղատուն. ուստի կոնկրետ ո՞ր դրսևորումն է նրա իրական «ես»-ը։ (Վերջինն է նրա իրական «ես»-ը։) Եթե մարդը չի հասկանում ճշմարտությունը, իսկապես չի կարող հասկանալ, թե կոնկրետ ինչ է այս մարդը։ Երկու դրսևորումներն էլ՝ թե՛ առաջ, թե՛ հետո, իրականում ցուցադրվում են նույն մարդու կողմից. ուստի ինչպե՞ս է պատահում, որ թվում է, թե դրանք երկու տարբեր մարդկանց կողմից են ցուցադրվում։ Մարդկանց մեծամասնությունը չի կարող թափանցել այսպիսի մարդու էության մեջ։ Տեսնում ես, որ որպես Աստծուն հավատացող՝ նա հաճախ է մասնակցում հավաքույթների, չարիք չի գործում և միանգամայն ի վիճակի է դիմանալու դժվարություններին և գին վճարելու իր պարտավորությունը կատարելիս։ Համակարգչի առջև նստելիս կենտրոնացած է և ջանասեր՝ շատ աշխատելով և իր սիրտը դնելով դրա մեջ։ Կմտածեիր որ որպես Աստծուն հավատացող մեկը նա չպետք է մահջոնգ խաղա, այնպես չէ՞։ Բայց ընդամենը մեկ օր չտեսնելուց հետո փախել է մահջոնգի սրահ կամ խաղատուն՝ մոլախաղեր խաղալու։ Եվ նա առաջնակարգ մահջոնգ խաղացող է. ամենևին նման չէ Աստծուն հավատացող մարդու։ Նա Լիովին շփոթեցրել է քեզ։ Արդյոք նա մեկն է, ով հավատո՞ւմ է Աստծուն, թե՞ անհավատ է, ով մահջոնգ է խաղում։ Ինչպե՞ս կարող է այդքան արագ փոխել դերերը։ Երբ հավատում է Աստծուն, ուրեմն արդյոք ունի՞ Աստծուն իր սրտում։ (Ոչ։) Նա Աստծուն հավատում է պարզապես զվարճանալու և ժամանակն անցկացնելու համար, տեսնելու, թե ինչ է իրենից ներկայացնում Աստծուն հավատալը, և արդյոք դա կարող է երջանկություն բերել իր կյանքին։ Եթե երջանիկ չէ, ունակ է հեռանալու ցանկացած պահի։ Նա երբեք չի ծրագրել իր ողջ կյանքի ընթացքում հավատալ և հաստատ երբեք չի ծրագրել իր ողջ կյանքի ընթացքում կատարել իր պարտավորությունը և հետևել Աստծուն։ Ուստի ի՞նչ է ծրագրել։ Իր կարծիքով, եթե իսկապես պետք է հավատա Աստծուն, ապա առնվազն դա չպետք է խոչընդոտի զվարճանալու իր կարողությանը, չպետք է ներառի որևէ աշխատանքի կատարում և դեռ պետք է երաշխավորի, որ կարող է երջանիկ կյանքով ապրել։ Եթե պետք է ամեն օր կարդա Աստծու խոսքերը և հաղորդակցվի ճշմարտության շուրջ, ապա հետաքրքրված չի լինի կամ երջանիկ չի լինի։ Հենց որ հոգնի դրանից, կհեռանա եկեղեցուց և հետ կվազի դեպի աշխարհ։ Նա մտածում է. «Կյանքը հեշտ չէ, ուստի մարդիկ չպետք է իրենց վատ վերաբերվեն։ Մենք պետք է լինենք մեր սեփական ճակատագրի տերերը և վատ չվերաբերվենք մեր մսեղիին։ Պետք է ապահովենք, որ ամեն օր երջանիկ լինենք. դա ազատ ապրելու միակ ճանապարհն է։ Աստծուն հավատալը չպետք է համառորեն արվի։ Տես, թե որքան հանգիստ եմ ես. որտեղ երջանկություն կա, այնտեղ էլ գնում եմ։ Եթե երջանիկ չեմ, կհեռանամ։ Ինչո՞ւ պետք է անհարմարություններ ստեղծեմ ինձ համար։ Ցանկացած պահի հեռանալու ունակ լինելն իմ բարձրագույն հավատամքն է այն հարցում, թե ինչպես եմ վարվում՝ լինելով «ազատամիտ հավատացյալ». այսպես ապրելն այնքան հարմար և անհոգ է»։ Ի՞նչ երգեր են հաճախ երգում այս տեսակի մարդիկ։ «Մի՛ հարցրու ինձ, թե որտեղից եմ գալիս, իմ հայրենիքը հեռվում է»։ Եթե ոչ, ապա ուրիշ ի՞նչ են երգում։ «Ինչո՞ւ գոնե մեկ անգամ ազատ չապրել»։ Երբ զգում են, որ դա ձանձրալի է կամ այլևս զվարճալի չէ, արագ հեռանում են՝ մտածելով։ «Ինչո՞ւ կառչել մեկ վայրի, երբ աշխարհում այնքան շատ բան կա տեսնելու»։ Էլ ի՞նչ հայտնի ասացվածք են օգտագործում։ «Ինչո՞ւ հրաժարվել մի ամբողջ անտառից՝ հանուն մեկ ծառի»։ Ինչ եք մտածում՝ արդյոք այս տեսակի մարդիկ ունե՞ն ճշմարիտ հավատք։ (Ո՛չ, նրանք չհավատացողներ են։) Երբ խոսքը վերաբերում է չհավատացողներին, քանի որ խոսում ենք այն մասին, թե ինչպես են նրանց խնդիրները բոլորը մարդկայնության խնդիրներ, ապա կոնկրետ ի՞նչն այն չէ նման մարդկանց մարդկայնության հետ։ Ի՞նչ եք մտածում, արդյոք այս տեսակի մարդիկ երբևէ մտածե՞լ են այնպիսի հարցերի շուրջ, թե ինչպես պետք է մարդիկ վարվեն, ինչ ճանապարհով պետք է քայլեն կամ կյանքի և արժեքների վերաբերյալ ինչպիսի հայացքներ պետք է ունենան ապրելիս։ (Ոչ։) Ուստի ո՞րն է այս տեսակի մարդու մարդկայնության խնդիրը։ (Այս տեսակի մարդուն պակասում են բնականոն մարդկայնության խիղճն ու ողջամտությունը. Նրանք չեն մտածում նման հարցերի շուրջ։) Դա հաստատ է։ Բացի դրանից՝ ավելի ստույգ, այս տեսակի մարդը հոգի չունի. նա պարզապես քայլող դիակ է։ Չունի իր սեփական պահանջներն այն մասին, թե ինչպես պետք է վարվել կամ ինչ ճանապարհով պետք է քայլել, ոչ էլ մտածում է այս բաների մասին։ Պատճառը, որ նա չի մտածում այս բաների մասին, այն է, որ թեև արտաքնապես ունի մարդու տեսք, նրա էությունն իրականում քայլող դիակի, դատարկ պատյանի էություն է։ Այս տեսակի մարդն ունի կյանքը պարզապես քարշ տալու վերաբերմունք, երբ խոսքը վերաբերում է մարդկային կյանքի և ողջ մնալու հարցերին։ Կոնկրետ ասած՝ «կյանքը քարշ տալ» նշանակում է պարզապես գոյությունը քարշ տալ և սպասել մահվան, չսովորել և մնալ տգետ՝ օրերն անցկացնելով ուտելով, խմելով և զվարճանալով։ Նա գնում է այնտեղ, որտեղ երջանկություն կա, և այն, ինչ ստիպում է երջանիկ ու ուրախ և մսեղիում հարմարավետ զգալ, դա էլ կանի։ Բայց կխուսափի և հեռու կմնա ցանկացած բանից, որը ստիպում է նրա մսեղիին տառապել կամ ներքին ցավ է բերում։ Նա պարզապես չի ցանկանում, որ իր մսեղին դիմանա դժվարությունների։ Սակայն կան որոշ մարդիկ, որոնք կյանքը փորձառաբար ապրում են դժվարությունների դիմանալու միջոցով։ Կամ, անցնելով և փորձառաբար ապրելով տարբեր բաներ, անում են այնպես, որ իրենց կյանքը դատարկ չլինի և կարողանան ինչ-որ բան շահել դրանից։ Ի վերջո գալիս են այն եզրակացության, թե ինչ ճանապարհով պետք է քայլել և ինչպիսի մարդ պետք է լինել։ Կյանքի փորձառությունների միջոցով շատ բան են շահում։ Նախ՝ ի վիճակի են թափանցելու որոշակի մարդկանց էության մեջ, բացի դրանից՝ ի վիճակի են եզրակացնելու, թե ինչ սկզբունքներ և մեթոդներ պետք է մարդն օգտագործի՝ տարբեր մարդկանց, իրադարձությունների և բաների հետ վարվելիս, և թե ինչպես պետք է մարդն ապրի իր ողջ կյանքը։ Անկախ նրանից, թե արդյոք այն, ինչ ի վերջո եզրակացնում են, համահունչ է ճշմարտությանը, թե դեմ է դրան, նրանք առնվազն մտածել են դրա շուրջ։ Մյուս կողմից՝ նրանք, ովքեր ունակ են ցանկացած պահի հեռանալու Աստծու տնից, ոչ մի հետաքրքրություն չունեն ճշմարտությանը ձգտելու կամ Աստծուն հավատալու մեջ իրենց պարտավորությունը կատարելու հարցում։ Նրանք միշտ հնարավորություններ են փնտրում՝ բավարարելու իրենց սեփական ցանկասեր տենչանքները և իրենց նախասիրությունները և երբեք չեն ցանկանում ջանասիրաբար մասնագիտական հմտություն սովորել՝ իրենց պարտավորությունը կատարելիս, լավ կատարել իրենց պարտավորությունը կամ կյանքով իմաստալից կյանք արտահայտել։ Պարզապես ուզում են անհավատների պես լինել՝ ամեն օր երջանիկ և ուրախ։ Այսպիսով՝ ուր էլ որ գնան, զվարճանք և ժամանց են փնտրում՝ պարզապես բավարարելու իրենց սեփական հետաքրքրություններն ու հետաքրքրասիրությունը։ Եթե ստիպված են շարունակել կատարել մեկ պարտավորություն, կորցնում են հետաքրքրությունը և այլևս մոտիվացիա չեն ունենում այն շարունակելու։ Այս տեսակի մարդկանց դեպքում կյանքի նկատմամբ նրանց վերաբերմունքը պարզապես գոյությունը քարշ տալն է։ Արտաքնապես թվում է, թե նրանք ապրում են շատ ազատ և դյուրահաղորդ կերպով՝ ուրիշների հետ տարբեր բաների շուրջ չվիճելով։ Ամեն օր ուրախ և անհոգ են թվում՝ ունակ հարմարվելու հանգամանքներին, ուր էլ որ գնան։ Ոմանք նույնիսկ թվում են աշխարհիկ սովորույթներից կամ մարդկային հարաբերությունների պայմանականություններից չազդված և անկաշկանդ՝ արտաքին տպավորություն ստեղծելով, թե արտասովոր են և բարձր են հասարակ ամբոխից։ Բայց իրականում նրանց էությունը քայլող դիակի, հոգի չունեցող մի բանի էություն է։ Նրանք, ովքեր հավատում են Աստծուն, բայց ունակ են ցանկացած պահի հեռանալու եկեղեցուց, երբեք երկար չեն կառչում իրենց արած որևէ բանի. նրանք կարող են միայն ժամանակավոր ոգևորություն պահպանել։ Բայց խիղճ և ողջամտություն ունեցող մարդիկ այլ են։ Անկախ նրանից, թե ինչ պարտավորություն են կատարում, լրջորեն սովորում են այն և ձգտում են լավ կատարելու։ Ի վիճակի են ինչ-որ բանի հասնելու և որոշակի արժեք ստեղծելու։ Նախ՝ ի վիճակի են շահելու իրենց շրջապատողների ճանաչումը և միևնույն ժամանակ կարող են իրենց ներսում վստահ զգալ՝ տեսնելով, որ ի վիճակի են ինչ-որ բան անելու և օգտակար մարդիկ են, ոչ թե անարժեք։ Սա նվազագույնն է, որին կարող է հասնել բնականոն մարդկայնության խիղճ և ողջամտություն ունեցող մարդը։ Բայց ինչ վերաբերում է նրանց, ովքեր քարշ են գալիս կյանքում, երբեք չեն մտածում այս բաների մասին։ Ուր էլ որ գնան, դա պարզապես ուտել, խմել և զվարճանալ է։ Արտաքնապես գուցե թվա, թե ապրում են շատ ազատ և հանգիստ, բայց իրականում նման մարդիկ իրենց գլխում ոչ մի միտք չունեն։ Այն ամենում, ինչ անում են, երբեք լուրջ չեն. միշտ մակերեսային են և առաջնորդվում են կարճատև խանդավառությամբ՝ երբեք ոչնչի չհասնելով։ Նրանք ուզում են մի կերպ իրենց գոյությունը քարշ տալ ողջ կյանքի ընթացքում և ուր էլ որ գնան, կրում են այս նույն վերաբերմունքը. նույնիսկ նրանց հավատքն Աստծու հանդեպ բացառություն չէ։ Գուցե տեսնես, որ որոշակի ժամանակահատվածում թվում է, թե բավականին լուրջ են վերաբերվում իրենց պարտավորությունը կատարելուն և ի վիճակի են դիմանալու դժվարություններին և գին վճարելու, բայց անկախ նրանից, թե ով է մատնանշում նրանց խնդիրները կամ ասում նրանց, թե ինչպես անել բաները, երբեք լուրջ չեն վերաբերվում դրան և ամենևին չեն ընդունում ճշմարտությունը։ Պարզապես բաներն անում են այնպես, ինչպես ցանկանում են։ Քանի դեռ երջանիկ են, դա լավ է նրանց համար։ Իսկ եթե երջանիկ չեն, գնում են զվարճանալու՝ ոչ մեկի խորհուրդը չլսելով։ Իրենց սրտերում մտածում են. «Երբեք չեմ ծրագրել երկարաժամկետ հավատալ Աստծուն»։ Եթե ինչ-որ մեկն էտում է նրանց, ունակ են անմիջապես հեռանալու։ Սա այն մարդկանց դրսևորումներից մեկն է, որոնք ունակ են ցանկացած պահի հեռանալու եկեղեցուց։

Նրանք, ովքեր ունակ են ցանկացած պահի հեռանալու եկեղեցուց, դրսևորման մեկ այլ տեսակ ունեն։ Որոշ մարդիկ՝ անկախ նրանից, թե քանի տարի են հավատացել Աստծուն, անկախ նրանից, թե արդյոք թվում է՝ հիմք ունեն, թե ոչ, և անկախ նրանից, թե ինչ պարտավորություն են կատարել նախկինում, հենց որ հատուկ հանգամանքի են բախվում, որն առնչվում է իրենց սեփական անձնական շահերին, կարող են պարզապես վեր կենալ ու անհետանալ։ Ցանկացած պահի հնարավոր է, որ մյուս մարդիկ կորցնեն կապը նրանց հետ և այլևս չտեսնեն նրանց եկեղեցում՝ միաժամանակ գաղափար անգամ չունենալով, թե ինչ է կատարվում նրանց հետ։ Որոշ մարդիկ, երբ հանդիպում են հակառակ սեռի ներկայացուցչի, որը փորձում է գայթակղել իրենց, դադարում են իրենց պարտավորությունը կատարելուց և գնում են ժամադրության՝ դառնալով լիովին անհասանելի։ Կան նաև ուրիշներ, որոնց երեխաները հասել են ամուսնության տարիքի, և նրանք զբաղվում են իրենց երեխաների ամուսնությունները կազմակերպելով՝ այլևս չկատարելով իրենց պարտավորությունը և այլևս չմասնակցելով հավաքույթների։ Անկախ նրանից, թե ով է փնտրում նրանց, դռան շեմից մերժում են։ Որոշ մարդիկ, երբ նրանց ծնողները կամ ամուսինը հիվանդ են և հոսպիտալացված, կամ երբ տանը որևէ մեծ բան է պատահում կամ անսպասելի աղետ է տեղի ունենում, եթե Աստծուն ճշմարտապես հավատացողներ են, բացատրություն կտան՝ ասելով. «Վերջերս տանը որոշ հարցեր կան, որոնցով պետք է զբաղվեմ, ուստի չեմ կարող մասնակցել հավաքույթների։ Պետք է արձակուրդ խնդրեմ, և եթե կարող եք գտնել համապատասխան մեկին, խնդրում եմ, թող անհապաղ ժամանակավորապես ստանձնի իմ պարտավորությունը»։ Առնվազն որոշակի ծանուցում և բացատրություն կտան։ Բայց նրանք, ովքեր ունակ են ցանկացած պահի հեռանալու եկեղեցուց, խզում են կապը եկեղեցու հետ՝ առանց մի բառ ասելու, և որքան էլ եղբայրներն ու քույրերը փորձեն, չեն կարողանում կապ հաստատել նրանց հետ։ Այնպես չէ, որ կապ հաստատելու միջոցներ չունեն՝ ցանկացած միջոց կարող է հասնել նրանց, սակայն նրանք պարզապես չեն ցանկանում կապ հաստատել կամ պատասխանել եղբայրներին ու քույրերին։ Նրանք ասում են. «Ինչո՞ւ պետք է կապ հաստատեմ քեզ հետ։ Ես իմ պարտավորությունը կամավոր եմ կատարում. ինձ դրա համար չեն վճարում։ Եթե ուզում եմ հեռանալ, կհեռանա՛մ։ Եթե տանն ինչ-որ բան է կատարվում, դա իմ անձնական գործն է։ Պարտավոր չեմ տեղեկացնել քեզ, և դու իրավունք չունե՛ս իմանալու»։ Որոշ մարդիկ հեռանում են մեկ կամ երկու ամսով, իսկ հետո վերադառնում են զեկուցելու՝ առանց նույնիսկ անհարմար զգալու՝ իրենց պահելով այնպես, ասես ոչինչ չի պատահել։ Ուրիշները հեռանում են երկու կամ երեք տարով և լիովին անհասանելի են։ Եկեղեցու մարդիկ, չիմանալով իրավիճակը, մտածում են, որ քանի որ այս մարդը երկար տարիներ հավատացել է Աստծուն, անհնար է, որ հեռանար եկեղեցուց։ Ենթադրում են, որ անպայման ինչ-որ անսպասելի բան է պատահել, և անհանգստանում են, թե արդյոք ձերբակալվել են ՉԿԿ-ի կողմից։ Իրականում պարզապես այդ մարդն այլևս չի ցանկանում հավատալ Աստծուն և հեռացել է՝ առանց եղբայրներին ու քույրերին տեղեկացնելու։ Որոշ մարդիկ հեռանում են մոտ տասն օրով, իսկ հետո վերադառնում են։ Դա չի նշանակում, որ դադարել են հավատալուց։ Որոշ մարդիկ հեռանում են, իսկ հետո բացակայում են երկու կամ երեք տարի։ Ի՞նչ եք մտածում, արդյոք դադարե՞լ են հավատալուց։ (Այո։) Իսկապես դադարել են հավատալուց, և նրանց պետք է հեռացնել։ Սա սովորական հեռացում չէ. նրանք դադարել են հավատալուց։ Մարդկային տեսանկյունից սա կոչվում է այլևս չհավատալ։ Ինչպե՞ս է Աստված նայում սրան։ Աստծու աչքերում սա կոչվում է Աստծուն ուրանալ, Աստծուն չհետևել, և սա Աստծուն մերժել է։ Բայց իրենց տեսանկյունից մտածում են. «Ես չեմ մերժել Աստծուն. դեռ իմ սրտում հավատում եմ Աստծուն»։ Տեսնո՞ւմ եք։ Պարզապես լուրջ չեն ընդունում դա։ Կան նաև ուրիշներ, որոնք դադարում են հավաքույթների մասնակցելուց և դադարում են իրենց պարտավորությունը կատարելուց միայն այն պատճառով, որ վատ տրամադրություն ունեն կամ իրենց ներսում վրդովված են զգում, որովհետև մտածում են, որ իրենց պարտավորությունը կատարելը չափազանց դժվար և հոգնեցուցիչ է, կամ որովհետև նրանց փոքր-ինչ էտել են։ Հեռանում են՝ առանց նույնիսկ որևէ բան բացատրելու իրենց ձեռքի տակ եղած աշխատանքի մասին՝ ասելով. «Ոչ ոք թող չկապվի ինձ հետ։ Ես երջանիկ չեմ և այլևս չե՛մ ուզում հավատալ»։ Երբ վրդովվում են, դա կարող է տևել մեկ տարի կամ ավելի։ Նրանց բնավորությունն իսկապես բարդ է։ Նրանք մեկ տարի կամ ավելի չեն կարողանում դուրս գալ դրանից։ Որոշ մարդիկ եկեղեցում ստանձնում են առաջնորդողների և աշխատողների աշխատանքը, բայց ոչ միայն չեն կարողանում լավ կատարել աշխատանքը, այլև անխոհեմաբար չարագործություններ են անում՝ խանգարումներ և անհանգստություններ բերելով եկեղեցու գործին։ Հետագայում եղբայրներն ու քույրերը չեն ընտրում նրանց, ինչպես նաև հաղորդակցության մեջ զանազանում և մերկացնում են նրանց։ Ուստի սկսում են մտածել. «Սա իմ դեմ քննադատության նի՞ստ է։ Ես պարզապես լավ չեմ կատարել աշխատանքը, դա իսկապե՞ս այդքան մեծ բան է։ Ինչո՞ւ են հաղորդակցվում և մերկացնում ինձ այսպես։ Իմ ողջ տարիների ընթացքում երբեք նման վիրավորանք չե՛մ կրել։ Նախքան աստծուն հավատալս միշտ ես էի նախատում ուրիշներին. ոչ ոք երբեք չի նախատել ինձ։ Ե՞րբ եմ նախկինում երբևէ նման դժվարություն կրել։ Բոլորդ կպել եք ինձնից՝ ստիպելով ինձ նվաստացած զգալ։ Այլևս չե՛մ հավատա»։ Հենց այդպես են նրանք դադարում հավատալուց։ Միայն երիտասարդները չեն սա ասողը։ Ոմանք Աստծուն ութ կամ տասը տարի հավատացողներ են և քառասուն կամ հիսուն տարեկան են, սակայն նույնպես կարող են նման բաներ ասել, երբ դժգոհ են։ Արդյոք նման մարդիկ Աստծու համար իրենց սրտերում տեղ ունե՞ն։ Արդյոք Աստծուն հավատալը համարո՞ւմ են կյանքի ամենակարևոր բանը։ Բնականոն է մի փոքր բացասական և թույլ զգալ, երբ էտվում ես, կամ երբ բախվում ես աղետների կամ անհաջողությունների, բայց այս բաները չպետք է ստիպեն մարդուն չհավատալ Աստծուն։ Նման մարդիկ Աստծուն անկեղծորեն հավատացողներ չեն։ Աստծուն անկեղծորեն հավատացողները կարող են հաստատակամ մնալ իրենց հավատքի մեջ նույնիսկ այն ժամանակ, երբ ձերբակալվում և հալածվում են. միայն նրանք են մարդիկ, որոնք վկայություն ունեն։ Որոշ մարդիկ, երբ բախվում են մի փոքր բնական աղետի, եթե եղբայրներն ու քույրերը կա՛մ չգիտեն դրա մասին, կա՛մ փոքր-ինչ ուշ են իմանում և ժամանակին չեն օգնում նրանց, սկսում են մտածել. «Ես դժվարությունների եմ բախվում, և ոչ ոք ուշադրություն չի դարձնում ինձ։ Ուստի արհամարհում են ինձ։ Աստծուն հավատալն անիմաստ է։ Այլևս չե՛մ հավատա»։ Պարզապես նման փոքրիկ հարցի պատճառով կարող են դադարել Աստծուն հավատալուց։ Սա այն մարդկանց դրսևորումներից մեկն է, որոնք ունակ են ցանկացած պահի հեռանալու եկեղեցուց։

Կա մեկ այլ իրավիճակ նրանց համար, ովքեր ունակ են ցանկացած պահի հեռանալու եկեղեցուց։ ՉԿԿ-ն նրանց իր կողմը գրավելու համար լավ աշխատանք է առաջարկում՝ ասելով. «Ոչինչ չես վաստակում աստծուն հավատալով։ Ի՞նչ հեռանկարներ կարող ես ունենալ։ Քեզ համար պաշտոն ենք գտել արտասահմանյան ընկերությունում՝ ամսական բարձր աշխատավարձով, լավ արտոնություններով և աշխատանքային ապահովագրությամբ։ Քեզ համար ապագա չկա աստծուն հավատալու մեջ. ավելի լավ է աշխատել, գումար վաստակել և լավ կյանքով ապրել»։ Ի վերջո նրանք հեռանում են եկեղեցուց և գնում աշխատելու։ Ինչ-որ մեկն ասում է. «Երեկ այս մարդը դեռ կատարում էր իր պարտավորությունը եկեղեցում։ Այսօր ինչո՞ւ է հավաքել իրերը և հեռացել»։ Նրանք գնում են աշխատելու և գումար վաստակելու. այլևս չեն հավատում Աստծուն։ Հեռանում են՝ առանց մի բառ ասելու և այդ պահից ի վեր եղբայրներից ու քույրերից առանձին ճանապարհով են գնում՝ դառնալով տարբեր ճանապարհի վրա գտնվող մարդիկ։ Նրանք ուզում են համբավի և շահի ձգտել, բարձրանալ և աչքի ընկնել, և այլևս չեն հավատում Աստծուն։ Կան նաև մարդիկ, որոնք ավետարանը քարոզելիս հանդիպում են մեկին, ում հավանում են, կապվում են նրա հետ և գնում են միասին ապրելու իրենց օրերը։ Ոչ միայն դադարում են իրենց պարտավորությունը կատարելուց, այլև նույնիսկ դադարում են Աստծուն հավատալուց։ Նրանց ծնողները տանը դեռ անտեղյակ են՝ մտածելով, որ նրանք Աստծու տանը կատարում են իրենց պարտավորությունը։ Իրականում վաղուց անհետացել են. ով գիտե, գուցե նույնիսկ երեխաներ ունենան հիմա։ Պարտավորությունը կատարելն այնքան կարևոր է, սակայն կարող են նույնիսկ այնպիսի վճռորոշ աշխատանք թողնել, ինչպիսին ավետարանը քարոզելն է։ Երբ հանդիպում են մեկին, ում հավանում են, կամ մեկին, ով հավանում է իրենց, այդ մարդու մի քանի պարզ գայթակղիչ և հրապուրիչ խոսքերը բավական են նրանց հեռացնելու համար։ Նրանք այնքան թեթևամիտ և անլուրջ են, ունակ են ցանկացած պահի և ցանկացած վայրում հեռանալու Աստծուց և դավաճանելու Աստծուն։ Անկախ նրանից, թե քանի տարի են նման մարդիկ հավատացել Աստծուն կամ քանի քարոզ են լսել, դեռ չեն հասկանում ճշմարտության մի փոքր մասն անգամ։ Նրանց համար Աստծուն հավատալը պարզապես կարևոր չէ, և իրենց պարտավորությունը կատարելը նույնպես նշանակություն չունի։ Հանուն օրհնություններ ստանալու՝ զգում են, որ այլ ելք չունեն, քան այս բաներն անել։ Հենց որ անձնական հարց կամ ընտանեկան խնդիր է առաջանում, ունակ են հեռանալու հենց այնպես։ Երբ բախվում են մի փոքր բնական աղետի, կարող են հենց այնպես դադարել հավատալուց։ Ցանկացած բան կարող է խանգարել Աստծու հանդեպ նրանց հավատքին. ցանկացած հարց կարող է ստիպել նրանց բացասական դառնալ և իրենց պարտավորությունից հրաժարվել։ Ի՞նչ տեսակ մարդիկ են։ Այս հարցն իսկապես արժանի է խոր մտորման։

Ի՞նչ տեսակ մարդիկ են նրանք, որոնք ունակ են ցանկացած պահի հեռանալու եկեղեցուց։ Մի տեսակն անխելք, անմիտ, բթամիտ մարդիկ են, որոնք գաղափար անգամ չունեն, թե ինչու են հավատում Աստծուն, անկախ նրանից, թե քանի տարի են հավատացել։ Գաղափար անգամ չունեն, թե կոնկրետ ինչ է իրենից ներկայացնում Աստծուն հավատալը։ Մեկ այլ տեսակ են չհավատացողները, որոնք ամենևին չեն հավատում Աստծու գոյությանը և չեն հասկանում Աստծուն հավատալու իմաստն ու արժեքը։ Քարոզներ լսելը և Աստծու խոսքերը կարդալը նրանց համար նման են աստվածաբանություն ուսումնասիրելուն կամ որոշակի մասնագիտական գիտելիք սովորելուն. հենց որ հասկանում են և կարողանում խոսել դրա մասին, ավարտված են համարում։ Երբեք չեն կիրառում դա։ Նրանց համար Աստծու խոսքերը պարզապես տեսության մի տեսակ են, կարգախոս և երբեք չեն կարող դառնալ նրանց կյանքը։ Ուստի այս մարդկանց համար Աստծուն հավատալու հետ կապված ցանկացած բան անհետաքրքիր է։ Այնպիսի բաները, ինչպիսիք են պարտավորությունը կատարելը, ճշմարտությանը ձգտելը, Աստծու խոսքերը կիրառելը, եղբայրների ու քույրերի հետ հավաքվելը և միասին եկեղեցական կյանքով ապրելը և այլն, նրանց համար որևէ գրավչություն չունեն, և դրանցից ոչ մեկը չի բերում այն երջանկությունն ու ոգևորությունը, ինչ ուտելը, խմելը և զվարճանալը։ Մյուս կողմից՝ Աստծուն անկեղծորեն հավատացողները զգում են, որ եղբայրների ու քույրերի հետ միասին լինելը ճշմարտության շուրջ հաղորդակցվելու կամ եկեղեցական կյանքով ապրելու համար միշտ կարող է իրենց օգուտներ և ձեռքբերումներ բերել։ Թեև երբեմն բախվում են վտանգի և հալածանքի կամ ռիսկի են դիմում ավետարանը քարոզելիս և որոշակի դժվարությունների են դիմանում պարտավորությունը կատարելիս, անկախ ամեն ինչից՝ ձեռք են բերում ճշմարտության հասկացողություն և հասնում Աստծուն ճանաչելու արդյունքին դժվարությունների դիմանալու և գին վճարելու միջոցով, և այս դժվարությունն ու գինը վերափոխում են առաջացնում նրանց կյանքի խառնվածքի մեջ։ Այս ամենը կշռադատելուց և գնահատելուց հետո զգում են, որ Աստծուն հավատալը լավ է, և որ ճշմարտությունը հասկանալ կարողանալն անհավանականորեն արժեքավոր է։ Նրանց սրտերը հատկապես կապվում են եկեղեցուն, և նրանք երբեք չեն մտածում եկեղեցական կյանքը թողնելու մասին։ Եթե տեսնում են, որ մի քանի անհատներ ուղարկվում են Բ խմբեր կամ մեկուսացվում կամ հեռացվում են եկեղեցու կողմից եկեղեցու գործը խանգարելու համար, Աստծուն անկեղծորեն հավատացողներն իրենց սրտերում փոքր-ինչ տառապանք են զգում։ Նրանք մտածում են. «Պետք է ջանասիրաբար կատարեմ պարտավորությունս։ Բացարձակապես չեմ կարող հեռացվել։ Հեռացվելը հավասարազոր է պատժվելուն, ինչը դժոխք գնալու ելք է նշանակում։ Այդ դեպքում ո՞րն է ապրելու իմաստը»։ Մարդկանց մեծամասնությունը վախենում է եկեղեցուց հեռանալուց։ Նրանք զգում են, որ հենց որ հեռանան եկեղեցուց և հեռանան Աստծուց, չեն կարողանա շարունակել ապրել, և ամեն ինչ կավարտվի։ Բայց նրանք, ովքեր ունակ են ցանկացած պահի հեռանալու եկեղեցուց, եկեղեցուց հեռանալը միանգամայն բնականոն բան են համարում, ճիշտ այնպես, ինչպես աշխատանքից դուրս գալը՝ մեկ ուրիշը գտնելու համար։ Նրանք երբեք չեն վշտանում կամ որևէ ցավ չեն կրում իրենց ներսում։ Ի՞նչ եք մտածում՝ արդյոք նրանք, ովքեր ունակ են ցանկացած պահի հեռանալու եկեղեցուց, ունե՞ն որևէ խիղճ կամ ողջամտություն։ Նման մարդիկ իսկապես անհավանական ե՛ն։ Որոշ մարդկանց պարտավորության կատարումը չի համապատասխանում չափանիշին, և նրանք միշտ անխոհեմաբար չարագործություններ են կատարում՝ խանգարումներ և անհանգստություններ բերելով եկեղեցու գործին։ Այնուհետև եկեղեցին թույլ չի տալիս նրանց կատարել իրենց պարտավորությունը և ուղարկում է սովորական եկեղեցի։ Ուստի ի՞նչ է լինում արդյունքում։ Հենց հաջորդ օրը նրանք իրենց լիովին այլ մարդու պես են պահում՝ միանգամայն նոր կյանք սկսելով։ Ոմանք սկսում են ժամադրվել և ամուսնանում են, ոմանք սկսում են աշխատանք փնտրել, ուրիշները գնում են քոլեջ, իսկ մյուսները վերականգնում են կապը հին ընկերների հետ, կապեր են հաստատում և հարստանալու հնարավորություններ փնտրում։ Այս մարդիկ արագորեն ձուլվում են ընդարձակ աշխարհին՝ անհետանալով մարդկության ծովում։ Դա այնքան արագ է տեղի ունենում։ Որոշ եղբայրներ և քույրեր պարտավորությունը կատարելիս վատ արդյունքների պատճառով սովորական եկեղեցի ուղարկվելուց հետո անցնում են տառապանքի ժամանակաշրջանի միջով, բայց ի վիճակի են ինքնաքննելու և գիտակցելու սեփական խնդիրները՝ ցուցաբերելով շրջադարձ կատարելու որոշակի վերաբերմունք։ Սակայն նրանք, ովքեր ունակ են ցանկացած պահի հեռանալու եկեղեցուց, հենց որ բախվում են որոշակի դժվարությունների, այլևս չեն ցանկանում կատարել պարտավորությունը և հաջորդ օրը հեռանում են եկեղեցուց՝ վերադառնալով անհավատի կյանքին։ Նրանք ամենևին ցավ չեն զգում և նույնիսկ մտածում են. «Ի՞նչ լավ բան կա Աստծուն հավատալու մեջ։ Անընդհատ ծաղրվում և զրպարտվում ես ուրիշների կողմից, և նույնիսկ հավանական է, որ կձերբակալվես ու կբանտարկվես։ Եթե մեծ կարմիր վիշապն ինձ ծեծելով սպանի, մի՞թե իմ կյանքն իզուր չէր լինի։ Այնքան շատ դժվարությունների եմ դիմացել՝ այս բոլոր տարիներին աստծուն հավատալով, բայց ի՞նչ եմ շահել։ Եթե չհավատայի աստծուն, մինչ այժմ պաշտոնյա կդառնայի, գումար կվաստակեի և հեղինակավոր կյանքով կապրեի։ Մինչև հիմա աստծուն հավատալով՝ նույնիսկ զղջում եմ. եթե իմանայի, որ այսպես կլինի, վաղուց հեռացած կլինեի։ Ի՞նչ օգուտ կա ճշմարտությունը հասկանալուց։ Արդյոք այդ հասկացողությունը կարո՞ղ է կերակրել քեզ կամ վճարել հաշիվները»։ Տեսնո՞ւմ եք։ Նրանք ոչ միայն չեն զղջում, այլև նույնիսկ իրենց բախտավոր են համարում, որ կարող են հեռանալ եկեղեցուց։ Մի՞թե սա որպես չհավատացողներ նրանց իրական դեմքը չէ, որը մերկացվում է։ (Այո։)

Ոմանք իրենց պարտավորությունը կատարելիս միշտ ձևական են և անխոհեմ զանցանքներ են գործում։ Եկեղեցուց հեռացվելուց հետո, երբ տեսնում են եղբայրներին և քույրերին, նրանց այնպես են նայում, ասես թշնամիներ լինեն։ Նույնիսկ երբ եղբայրներն ու քույրերը բարյացակամորեն փորձում են խոսել նրանց հետ, անտեսում են նրանց և ատելությամբ են նայում՝ ասելով. «Հենց դո՛ւք եք ինձ հեռացրել եկեղեցուց։ Հիմա նայե՛ք ինձ։ Ձեզանից լավ վիճակում եմ։ Հիմա ոսկու և արծաթի մեջ եմ կորած, մեծ ղեկավար եմ։ Աշխարհում այնքան հարմարավետ եմ ապրում, և նայե՛ք, թե որքան խղճուկ ու հյուծված եք դուք Աստծուն հավատալիս։ Անընդհատ ձգտում եք ճշմարտությունը ձեռք բերելուն, բայց չեմ կարծում, թե ինձանից խելացի եք։ Ի՞նչ լավ բան կա ճշմարտությունը ձեռք բերելու մեջ։ Կարելի՞ է այն ուտելիքի պես ուտել կամ փողի պես ծախսել։ Նույնիսկ առանց ճշմարտությանը ձգտելու, միևնույն է, բավականին լավ եմ ապրում, այնպես չէ՞։ Իմ բախտը բերեց, որ ինձ հեռացրիք, պետք է շնորհակալություն հայտնեմ ձեզ դրա համար»։ Նրանց խոսքերից ակնհայտ է, որ չհավատացողներ են, և պարտավորությունը կատարելը բացահայտեց նրանց։ Կարո՞ղ է արդյոք անհավատը, որը միայն խոսքով է հավատում Աստծուն, հոժարակամ կատարել իր պարտավորությունը։ Պարտավորությունը կատարել նշանակում է կատարել պարտականություններն ու հանձնառությունները՝ առանց աշխատավարձ ստանալու կամ փող աշխատելու։ Նրանք սա կորուստ են համարում, ուստի չեն ցանկանում կատարել իրենց պարտավորությունը։ Որպես չհավատացողներ՝ նրանց իրական դեմքն այսպիսով մերկացվում է։ Այսպես է Աստծու գործը բացահայտում և դուրս թողնում չհավատացողներին։ Ոմանք իրենց պարտավորությունը կատարելիս միշտ ձևական վերաբերմունք ունեն՝ պարզապես օր օրի իրենց գոյությունը քարշ տալով։ Հենց որ աշխարհում փող աշխատելու կամ առաջխաղացում ունենալու հնարավորություն են ստանում, ցանկացած պահի հեռանում են եկեղեցուց։ Նրանք միշտ այս մտադրությունն են ունեցել իրենց մտքում։ Եթե տեղափոխվում են սովորական եկեղեցի, քանի որ իրենց պարտավորությունը կատարելիս մշտապես ձևական են և կամայականություններ են անում, ոչ միայն չեն ինքնաքննի, այլև կմտածեն. «Լիաժամկետ պարտավորությամբ եկեղեցուց ինձ մաքրելը կորուստ է քեզ համար և օգուտ՝ ինձ համար»։ Նրանք նույնիսկ բավականին գոհ են իրենցից։ Մի՞թե նման մարդիկ չհավատացողներ չեն։ Ասե՛ք Ինձ, այն չհավատացողների դեպքում, որոնք մաքրվում են, քանի որ իրենց կամայականությունների պատճառով լրջորեն խանգարել և անհանգստացրել են եկեղեցու գործը, արդյոք սկզբունքների համաձա՞յն է, որ Աստծու տունն այսպես մաքրում է նրանց։ (Այո։) Սա լիովին համապատասխանում է սկզբունքներին։ Սա նրանց նկատմամբ ամենևին անարդարություն չէ։ Նրանց վերաբերմունքն Աստծու և իրենց պարտավորությունը կատարելու նկատմամբ այնպիսին է, որ ի վիճակի են ցանկացած պահի լքելու և դավաճանելու դրանց։ Սա բավարար է ապացուցելու համար, որ իրենց սրտերում բացարձակապես ոչ մի հետաքրքրություն չունեն դրական բաների նկատմամբ։ Այնքան տարիներ նրանք հավատացել են Աստծուն և այնքան քարոզներ են լսել, սակայն Աստծուն հավատալու ճշմարտություններից ոչ մեկը կամ Աստծու ընտրյալ ժողովրդի փորձառական վկայությունները չեն կարող պահել նրանց սրտերը։ Այս բաներից ոչ մեկը չի հետաքրքրում նրանց, չի հուզում նրանց կամ չի ստիպում նրանց կապվածություն զգալ։ Սա է նրանց մարդկային էությունը, այն, որ բացարձակապես ոչ մի հետաքրքրություն չունեն դրական բաների նկատմամբ։ Ուստի ինչո՞վ են հետաքրքրված։ Հետաքրքրված են ուտելով, խմելով և զվարճանալով, մսեղիի հաճույքներով, չար միտումներով և Սատանայի փիլիսոփայություններով։ Հատկապես հետաքրքրված են հասարակության բոլոր բացասական բաներով։ Միայն ճշմարտությունն ու Աստծու խոսքերն են, որոնցով հետաքրքրված չեն։ Ահա թե ինչու են նրանք ի վիճակի ցանկացած պահի հեռանալու Աստծու տնից։ Նրանք բացարձակապես ոչ մի հետաքրքրություն չունեն Աստծու տան հավաքույթների ժամանակ Աստծու խոսքերը հաճախակի կարդալու կամ ճշմարտության շուրջ հաճախակի հաղորդակցվելու նկատմամբ։ Հատկապես տհաճություն են զգում պարտավորություն կատարելու նկատմամբ և նույնիսկ կարծում են, թե իրենց պարտավորությունը կատարողները բոլորը հիմարներ են։ Ինչպիսի՞ մտածելակերպ և ինչպիսի՞ մարդկայնություն է սա։ Նրանք հետաքրքրված չեն ճշմարտությամբ կամ մարդկանց՝ Աստծու փրկությամբ և ամենևին կապվածություն չեն զգում եկեղեցական կյանքի նկատմամբ։ Թեև նրանք բացահայտորեն չեն դատել կամ դատապարտել Աստծու խոսքերը, մի քանի տարի քարոզներ են լսել՝ առանց հասկանալու ճշմարտության անգամ մի փոքր մասը։ Սա հստակորեն ցույց է տալիս, որ խնդիր կա։ Ոչ ոք տհաճություն չի զգում և՛ դրական, և՛ բացասական բաների նկատմամբ։ Քանի դեռ չես սիրում դրական բաները, հատկապես հետաքրքրված կլինես բացասական բաներով։ Եթե հատկապես հետաքրքրված ես բացասական բաներով, ապա հաստատապես հետաքրքրված չես լինի դրական բաներով։ Այս տեսակի մարդը բացարձակապես ոչ մի հետաքրքրություն չունի դրական բաների նկատմամբ, ուստի Աստծու տանը չկա ոչինչ, որի հանդեպ նա կապվածություն զգա, չկա ոչինչ, որը նա սիրի կամ տենչա։ Աշխարհի չար միտումները, փողը, համբավն ու շահը, պաշտոնյա դառնալը, հարստանալը և տարբեր տարածված հերձվածվողություններն ու մոլորություններն այն են, ինչով նա ամենաշատն է հետաքրքրված։ Նրա սիրտն աշխարհում է, ոչ թե Աստծու տանը, ահա թե ինչու ի վիճակի է ցանկացած պահի հեռանալու։ Աստծու տնից և եկեղեցական կյանքից հեռանալը նրան ոչ մի զղջում, ոչ մի տառապանք կամ ցավ չի բերում, այլ, ավելի շուտ, լիակատար թեթևացում։ Նա ինքն իրեն մտածում է. «Վերջապես այլևս ստիպված չեմ ամեն օր քարոզներ կամ ճշմարտության շուրջ հաղորդակցություններ լսել, այլևս ստիպված չեմ սահմանափակվել այս բաներով։ Հիմա կարող եմ համարձակորեն ձգտել համբավի և շահի, ձգտել փողի, ձգտել գեղեցիկ կանանց և ձգտել իմ անձնական հեռանկարներին։ Վերջապես կարող եմ համարձակորեն ստել և խաբել ուրիշներին, բանսարկություններ կատարել և դավեր նյութել և առանց անհանգստանալու կիրառել բոլոր տեսակի չարասիրտ մարտավարություններ։ Կարող եմ ցանկացած միջոց օգտագործել մարդկանց հետ շփվելու համար»։ Աստծու տանը քարոզներ լսելն ու ճշմարտության շուրջ հաղորդակցվելը ցավալի է նրա համար, իսկ Աստծու տնից հեռանալը թեթևացում է թվում։ Սա նշանակում է, որ այս դրական բաներն այն չեն, ինչի կարիքն ունի նրա սիրտը։ Այն, ինչի կարիքը նա ունի, աշխարհի և հասարակության բոլոր բաներն են։ Սրանից պարզ է դառնում, որ եկեղեցուց նրա հեռանալու պատճառն ուղղակիորեն կապված է նրա ձգտումների և նախասիրությունների հետ։

Ո՞րն է այն մարդկանց բնական էությունը, որոնք ի վիճակի են ցանկացած պահի հեռանալու Աստծու տնից։ Հիմա հասկանո՞ւմ եք, թե ինչ է դա։ (Այո։ Նրանք մարդկանց այն տեսակն են, որոնք չհավատացողներ են։ Այս մարդկանց մեծ մասը վերամարմնավորված անասուններ է, բոլորը բթամիտ մարդիկ են՝ առանց ուղեղի կամ մտքերի։) Ճիշտ է։ Նրանք չեն հասկանում հավատքի հարցերը։ Չեն հասկանում, թե իրականում ինչի մասին է մարդկային կյանքը, ինչ ուղի պետք է ընտրեն մարդիկ, որ բաներն են անելու համար ամենաիմաստալին, կիրարկման ինչ սկզբունքների պետք է հետևել, երբ խոսքը վերաբերում է անձնական վարքին, և այլն, և չեն էլ ցանկանում փնտրել ճշմարտությունը՝ դրանք պարզելու համար։ Ինչի՞ են սիրում ձգտել։ Ողջ օրը նրանց մտքերը պտտվում են այն բանի շուրջ, թե ինչ կարող են անել՝ օգուտներ ստանալու և ուրիշներից գերազանց կյանք վայելելու համար։ Ոմանք սկսում են հավատալ Աստծուն, երբ աշխատում են աշխարհում։ Բայց հենց որ որպես ղեկավար կամ կառավարիչ առաջխաղացում են ունենում կամ դառնում են տնօրեն, դադարում են հավատալուց։ Երբ եղբայրներն ու քույրերը կապ են հաստատում նրանց հետ, ասում են. «Հիմա ես կարգավիճակ և հեղինակություն ունեցող, հասարակական դիրք ունեցող մարդ եմ։ Ձեզ հետ աստծուն հավատալը չափազանց նվաստացուցիչ է։ Բոլորդ պետք է հեռու մնաք ինձանից և այլևս չգա՛ք ինձ փնտրելու։ Կարող եք հանել ինձ ցուցակից կամ վտարել, եթե ուզում եք։ Համենայն դեպս, աստծուն հավատալու իմ էջը փակված է, և այլևս ոչ մի կապ չունեմ ձեզ հետ»։ Տեսնո՞ւմ եք, թե ինչ են ասում։ Ինչպիսի՞ մարդ են նրանք։ Դեռ կկապվեի՞ք նրանց հետ։ (Ոչ։) Այսքան կոպիտ են խոսել, սակայն եկեղեցու որոշ առաջնորդողներ դեռ ափսոսանք են զգում, երբ տեսնում են նրանց հեռանալը, և բազմիցս կապ են հաստատում նրանց հետ՝ համոզելու համար. «Այնպիսի լավ որակ ունես և նույնիսկ նախկինում առաջնորդող և աշխատող ես եղել։ Միայն այն պատճառով, որ չձգտեցիր ճշմարտությանը, պաշտոնազրկվեցիր։ Եթե ջանասիրաբար ձգտես ճշմարտությանը, հաստատ կփրկվես, և ապագայում անպայման Աստծու տանը հենասյուն, նեցուկ կլինես»։ Որքան շատ են առաջնորդողներն ասում այս բաները, այնքան ավելի է դա վանում մյուս կողմին։ Եկեղեցու որոշ առաջնորդողներ բթամիտ են և զուրկ են զանազանությունից։ Այս մարդն աշխարհում առաջխաղացում է ունեցել, սակայն այս առաջնորդողները դեռ նախանձում են նրան և ցանկանում են կապեր հաստատել նրա հետ. մի՞թե սա ինքնահարգանքի պակաս ցույց չի տալիս։ Ճշմարտությունը հասկացող մարդիկ կարող են հստակ տեսնել այս հարցը։ Հասարակության մեջ առաջխաղացում ունենալը լավ նշան չէ. դա ճիշտ ուղի չէ քայլելու համար։ Ոմանք դադարում են Աստծուն հավատալուց, հենց որ մի փոքր կարգավիճակ են ձեռք բերում հասարակության մեջ։ Սա պարզապես բացահայտում է նրանց և ապացուցում, որ այն մարդիկ չեն, որոնք անկեղծորեն հավատում են Աստծուն կամ սիրում են ճշմարտությունը։ Եթե նրանք անկեղծ հավատացյալներ լինեին, նույնիսկ եթե առաջխաղացում ունենային և խոստումնալից ապագա ունենային հասարակության մեջ, միևնույն է, չէին լքի Աստծուն։ Հիմա, երբ դավաճանել են Աստծուն, արդյոք կարիք կա՞, որ եկեղեցին կապ հաստատի և աշխատի նրանց հետ։ Կարիք չկա, քանի որ նրանք արդեն բացահայտվել են որպես չհավատացողներ։ Աստծուն չհավատալով՝ հենց իրենք են տուժողները։ Նրանք պարզապես չունեն օրհնությունը։ Պարզապես թշվառ էակներ են։ Եթե դեռ պնդում ես նրանց քաշել դեպի Աստծուն հավատալը, մի՞թե դա հիմարություն չէ։ Որքան շատ ես փորձում նրանց այսպես ներս քաշել, այնքան ավելի են արհամարհում քեզ։ Կարծում են, որ բոլոր նրանք, ովքեր հավատում են Աստծուն, ցածր սոցիալական կարգավիճակ ունեցող և որակից զուրկ մարդիկ են։ Ահա թե ինչու են նրանք հատկապես ամբարտավան և ինքնարդար՝ արհամարհանքով նայելով բոլորին։ Եթե որևէ մեկը հոգատարություն է ցուցաբերում կամ հոգ է տանում նրանց մասին, դա համարում են իրենց բարեհաճությունը շահելու փորձ։ Ինչպիսի՞ մտածելակերպ է սա։ Դա եղբայրներին և քույրերին ճիշտ դիտարկելու անկարողություն է։ Արդյոք նրանք այնպիսի մարդի՞կ են, որոնք անկեղծորեն հավատում են Աստծուն։ Այս տեսակի մարդու հանդիպելիս պետք է մերժես նրան։ Հենց որ ասի. «Ես հիմա ավագ վերակացու եմ։ Այլևս չգաք ինձ փնտրելու։ Եթե շարունակեք կապվել ինձ հետ, ձեր դեմ դուրս կգամ։ Հատկապես մի՛ եկեք իմ ընկերություն և մի՛ խայտառակեք ինձ։ Ես ոչ մի կապ չունեմ Աստծուն հավատացող մարդկանց հետ», հենց որ ասի այս խոսքերը, պետք է անմիջապես հեռանաք, հանեք նրան ցուցակից և այլևս երբեք չշփվեք նման մարդու հետ։ Նա վախենում է, որ կօգտվենք իր հաջողությունից, ուստի պետք է որոշակի ինքնագիտակցություն ունենանք։ Նա բարգավաճում է և բարձրանում ավելի բարձր խավեր։ Նա մեր մակարդակի չէ։ Մենք պարզապես հասարակ մարդիկ ենք, հասարակության հատակում գտնվող մարդիկ։ Չպետք է փորձենք կապեր հաստատել նրա հետ։ Մի՛ ստորացրու քեզ այդպես։ Կան նաև որոշ մարդիկ, որոնք տարեց են, և որոնց երեխաները շքեղ տուն են գնում քաղաքում։ Տեղափոխվելուց հետո նրանք անհետանում են եղբայրների և քույրերի տեսադաշտից՝ ասելով. «Այլևս չգա՛ք ինձ փնտրելու։ Բոլորդ գյուղից եք։ Եթե գաք ինձ փնտրելու, մարդիկ կմտածեն, որ ես էլ եմ գյուղից, որ գյուղացի բարեկամներ ունեմ։ Որքա՜ն ամոթալի կլինի դա։ Գիտե՞ք, թե ինչպիսի մարդ է իմ որդին։ Նա մեծահարուստ է, հարուստ մարդ է, հանրային ճանաչում ունեցող մարդ։ Եթե կապ պահպանեք ինձ հետ, մի՞թե դա նվաստացուցիչ չի լինի իմ որդու համար։ Ուստի ապագայում այլևս չգա՛ք ինձ փնտրելու»։ Հենց որ ասեն այս խոսքերը, պարզապես պատասխանե՛ք. «Քանի որ սա է քո վերաբերմունքը, մենք հասկանում ենք։ Այդ դեպքում մաղթում ենք քեզ երջանկություն և ուրախություն»։ Այդ պահին եթե նույնիսկ մեկ բառ ավել ասես, հիմար և նվաստ կերևաս։ Պարզապես անմիջապես հեռանալը ճիշտ արարք է։ Երբեք մի՛ փորձիր ուժով համոզել չհավատացողներին։ Դա պարզապես հիմար վարքագիծ է։ Հասկանո՞ւմ եք։ (Այո։) Որքա՞ն հիմար կարող են լինել որոշ մարդիկ։ Նրանք ասում են. «Այդ մարդու որդին հարուստ մարդ է, հասարակության մեջ կարգավիճակ ունեցող մեծահարուստ։ Նա նույնիսկ կապեր ունի կառավարական պաշտոնյաների հետ։ Եթե համոզենք նրան շարունակել հավատալ Աստծուն, նրա ընտանիքը նույնիսկ կարող է հյուրընկալել եղբայրներին և քույրերին»։ Ինչպե՞ս է հնչում այս գաղափարը։ Եթե մտածես դրա մասին եկեղեցու գործի հանդեպ հոգատար լինելու, եղբայրների և քույրերի հանդեպ հոգատար լինելու և անվտանգությունը հաշվի առնելու տեսանկյունից դա միանգամայն հարմար է։ Բայց պետք է տեսնես, թե արդյոք նրանք անկեղծորեն հավատում են Աստծուն։ Եթե չեն ցանկանում հավատալ Աստծուն և չեն սիրում շփվել եղբայրների և քույրերի հետ, սակայն դու դեռ ցանկանում ես համոզել նրանց հավատալ Աստծուն, մի՞թե դա հիմարություն չէ։ Մի՛ արա բաներ, որոնք ինքնահարգանքի պակաս են ցույց տալիս։ Մենք ունենք Աստծու պաշտպանությունը և Աստծու ուղղորդումն Աստծուն հավատալիս։ Անկախ նրանից, թե ինչ միջավայրում ենք ապրում, այն ամբողջությամբ Աստծու գերիշխանության և կարգավորումների ներքո է։ Անկախ նրանից, թե ինչ տառապանք ենք կրում, պետք է արժանապատվությամբ ապրենք։ Ոմանք նույնիսկ նախանձում են Աստծու տնից հեռացած այս մարդուն՝ ասելով, որ նա ընդունակ է։ Արդյոք այս տեսակետը ճի՞շտ է։ Ինչպե՞ս պետք է նայենք այս հարցին։ Մեծ տուն տեղափոխվելուց հետո նա դադարեց Աստծուն հավատալուց։ Հասարակության մեջ կարգավիճակ և դիրք ունի, իսկ իր սրտում արհամարհանքով է նայում եղբայրներին և քույրերին՝ նրանց համարելով հասարակության հատակում գտնվող մարդիկ, որոնք արժանի չեն իրենց հետ շփվելու։ Ուստի մենք պետք է ինքնագիտակցություն ունենանք և չփորձենք կապեր հաստատել նման մարդկանց հետ կամ քծնել նրանց, այնպես չէ՞։ (Այո։)

Նրանց համար, ովքեր ի վիճակի են ցանկացած պահի հեռանալու Աստծու տնից, անկախ նրանից՝ չհավատացողներ են, թե պարզապես պարապ մարդիկ, անկախ նրանից՝ հավատում են Աստծուն օրհնություններ ստանալու, թե աղետներից խուսափելու համար, անկախ իրավիճակից, քանի դեռ ի վիճակի են ցանկացած պահի հեռանալու Աստծու տնից և հեռանալուց հետո վանվում են իրենց հետ կապ հաստատող եղբայրներից և քույրերից և էլ ավելի են վանվում եղբայրների և քույրերի օգնությունից ու աջակցությունից՝ թշնամություն ցուցաբերելով ցանկացածի նկատմամբ, ով ճշմարտության շուրջ հաղորդակցվում է իրենց հետ, նման մարդկանց վրա ուշադրություն դարձնելու կարիք չկա։ Եթե այս տեսակի չհավատացողներ են հայտնաբերվում, պետք է ժամանակին մերկացվեն և հեռացվեն։ Ոմանք գուցե չեն սիրում ճշմարտությունը, բայց սիրում են լավ մարդ լինել և հաճույք են ստանում եղբայրների և քույրերի հետ միասին ապրելուց։ Դա նրանց ուրախ տրամադրություն է հաղորդում, և բացի դրանից՝ նրանք խուսափում են վատ վերաբերմունքից։ Իրենց սրտերում գիտեն, որ հավատում են ճշմարիտ Աստծուն և պատրաստակամ են ջանասիրաբար տքնելու։ Եթե իսկապես ունեն այսպիսի վերաբերմունք, ի՞նչ եք կարծում, արդյոք պե՞տք է թույլ տալ նրանց շարունակել կատարել իրենց պարտավորությունը։ (Այո։) Եթե նրանք պատրաստակամ են տքնելու և չեն անհանգստացնում կամ խանգարում, ապա կարող են շարունակել տքնել։ Բայց եթե մի օր այլևս չցանկանան տքնել և ուզենան հեռանալ Աստծու տնից՝ ասելով. «Ես դուրս եմ գալիս՝ փորձելով հաջողության հասնել աշխարհում։ Այլևս չեմ հավատալու աստծուն ձեզ հետ։ Այստեղ զվարճալի չէ, և երբեմն, երբ իմ պարտավորությունը կատարելիս ձևական եմ լինում, էտվում եմ։ Այստեղ լինելն իսկապես դժվար է։ Ես ուզում եմ հեռանալ», արդյոք նման մարդուն պե՞տք է համոզել մնալ։ (Ոչ։) Կարող ենք պարզապես մեկ հարց տալ նրանց. «Լա՞վ ես մտածել»։ Եթե ասի. «Ես երկար եմ մտածել դրա մասին», կարող ես ասել. «Այդ դեպքում մաղթում ենք քեզ ամենայն բարիք։ Լա՛վ եղիր և ցտեսություն»։ Արդյոք այս մոտեցումը ճի՞շտ է։ (Այո։) Ի՞նչ տեսակի մարդիկ են, ըստ ձեզ։ Այն տեսակն են, որոնք կարծում են, թե սովորականից բարձր են, և որոնք ատում են աշխարհն ու դրա ուղիները՝ հաճախ արտասանելով հայտնի մարդկանց բանաստեղծություններ, ինչպես օրինակ՝ «Ես թափահարում եմ թևքս՝ չտանելով նույնիսկ ամպի մի ծվեն»։ Կարծում են, թե իրենց մաքուր են պահում և չեն համապատասխանում այս աշխարհին, և ցանկանում են որոշակի մխիթարություն գտնել Աստծուն հավատալու միջոցով։ Միշտ իրենց համարում են արտասովոր մեկը, բայց իրականում ամենասովորական մարդիկ են, որոնք ապրում են միայն ուտելու, խմելու և զվարճանալու համար։ Չունեն իրական մտքեր և իրական ձգտումներ։ Իրենց համարում են վեհ մեկը, ասես ոչ ոք չի կարող հասկանալ իրենց մտքերը կամ համապատասխանել իրենց մտածելակերպին։ Իրենց մտավոր հորիզոնը համարում են միջին մարդու մտահորիզոնից ավելի բարձր՝ ասելով այնպիսի բաներ, ինչպես օրինակ. «Դուք բոլորդ սովորական մարդիկ եք, բայց նայե՛ք ինձ։ Ես տարբեր եմ։ Եթե հարցնես ինձ, թե որտեղից եմ, կասեմ, որ իմ հայրենիքը հեռվում է»։ Արդյոք ասացի՞ն քեզ, թե որտեղից են։ Գիտե՞ս, թե որտեղ է այսպես կոչված «հեռավոր» վայրը։ Մարդիկ, որոնք ի վիճակի են ցանկացած պահի հեռանալու եկեղեցուց, հենց այս տեսակն են։ Զգում են, որ ոչ մի տեղ չի կարող բավարարել իրենց և միշտ մտածում են ինչ-որ անիրատեսական, անորոշ, պատրանքային բաների մասին։ Չեն կենտրոնանում իրականության վրա և չեն հասկանում, թե ինչի մասին է մարդկային կյանքը կամ ինչ ուղի պետք է ընտրեն մարդիկ։ Չեն հասկանում այս բաները։ Պարզապես տարօրինակ մարդիկ են։ Եթե այս տեսակի մարդը որոշել է հեռանալ եկեղեցուց և ասում է, որ երկար է մտածել դրա մասին, ապա կարիք չկա համոզելու նրան մնալ։ Նույնիսկ մեկ բառ ավել մի՛ ասա։ Պարզապես հանի՛ր նրան ցուցակից և վերջ։ Այսպես պետք է վարվել նման մարդկանց հետ։ Դա համապատասխանում է մարդկանց հետ վարվելու սկզբունքներին։ Այսքանով ավարտվում է հաղորդակցությունն այն մարդկանց մասին, որոնք ի վիճակի են ցանկացած պահի հեռանալու եկեղեցուց։

Ժ. Տատանվելը

Տասներորդ դրսևորումը «Տատանվելն» է։ Ի՞նչ հատուկ դրսևորումներ ունեն տատանվող մարդիկ։ Նախևառաջ Աստծուն հավատալու վերաբերյալ այս մարդկանց ամենամեծ կասկածներն են. «Արդյոք աստված իրականում գոյություն ունի՞։ Արդյոք կա՞ հոգևոր ոլորտ։ Արդյոք կա՞ դժոխք։ Արդյոք աստծու ասած այս խոսքերը ճշմարտությո՞ւնն են։ Մարդիկ ասում են, որ այս անձը մարմնացած աստված է, բայց ես չեմ տեսել որևէ տեսանկյուն, որը նրան նմանեցնի մարմնացած աստծու։ Ուստի հստակորեն որտե՞ղ է աստծու հոգին։ Արդյոք աստված իսկապես գոյություն ունի՞, թե՞ ոչ»։ Նրանք երբեք չեն կարողանում հստակորեն պարզել այս հարցերը։ Տեսնում են, որ շատ մարդիկ են հավատում Աստծուն և մտածում են. «Աստված անպայման գոյություն ունի։ Նա հավանաբար գոյություն ունի։ Հուսով եմ, որ նա գոյություն ունի։ Համենայն դեպս աստծուն հավատալն ինձ ոչ մի վնաս չի պատճառել։ Ոչ ոք ինձ վատ չի վերաբերվել։ Լսել եմ, որ պարտավորություն կատարելը կարող է օրհնություններ և լավ վերջնական հանգրվան բերել, և այնպես կանի, որ ապագայում չմեռնեմ։ Ուստի երևի պարզապես կհետևեմ ու կհավատամ»։ Որոշ ժամանակ հավատալուց հետո տեսնում են, որ ոմանք բախվում են փորձությունների և նեղությունների ու սկսում են խորհել. «Մի՞թե աստծուն հավատալը չպետք է օրհնություններ բերի։ Ոմանք լրջորեն հիվանդացան ու մահացան, ոմանք ձերբակալվեցին և մինչև մահ հալածվեցին մեծ կարմիր վիշապի կողմից, իսկ մյուսները հիվանդացան կամ նրանց ընտանիքներին աղետներ պատահեցին՝ իրենց պարտավորությունը կատարելիս։ Ինչո՞ւ աստված չպաշտպանեց նրանց։ Ուստի արդյոք աստված իսկապես գոյություն ունի՞, թե՞ ոչ։ Եթե Նա գոյություն ունի, այս բաները չպետք է պատահեին»։ Որոշ բարյացակամ մարդիկ նրանց հետ հաղորդակցվում են ճշմարտության շուրջ՝ ասելով՝ «Աստված գերիշխանություն ունի բոլոր բաների նկատմամբ, և մարդկանց ճակատագրերը ներդաշնակեցվում են Աստծու ձեռքով։ Մարդիկ պետք է ընդունեն այս բաներն Աստծուց և անձնատուր լինեն Աստծու ներդաշնակեցմանը։ Այն ամենը, ինչ Աստված անում է, լավ է»։ Ինչին այս տատանվող անհատներն ասում են. «Չեմ տեսնում, թե ինչ լավ բան կա դրանում։ Աղետներ կրելը լա՞վ է։ Լրջորեն հիվանդանալը կամ անբուժելի ախտ ձեռք բերելը լա՞վ է։ Մեռած լինելն է՛լ ավելի վատ է։ Արդյոք աստված գոյություն ունի՞, թե՞ ոչ։ Չգիտեմ»։ Նրանք միշտ լի են Աստծու վերաբերյալ կասկածներով։ Երբ տեսնում են, որ շատ մարդիկ են կատարում իրենց պարտավորությունը, Աստծու տան գործն ավելի ու ավելի է ընդլայնվում, և եկեղեցին օրեցօր բարգավաճում է, զգում են, որ Աստված անպայման գոյություն ունի։ Հատկապես երբ լսում են, որ եղբայրներն ու քույրերը վկայում են Աստծու ցույց տված նշանների ու հրաշքների և Աստծուց ստացած շնորհի մասին, այս տատանվող անհատներն է՛լ ավելի ուժգին են զգում, որ «աստված հաստատապես գոյություն ունի։ Թեև մարդիկ չեն կարող տեսնել աստծու հոգուն, մարմնացած աստծու ասած խոսքերը լսվել են մարդկանց կողմից, և ես նույնպես լսել եմ, թե ինչպես են այդքան շատ մարդիկ հաղորդակցվում աստծու խոսքերի շուրջ և փորձառաբար ապրում աստծու խոսքերը։ Ուստի, աստված անպայման պետք է գոյություն ունենա»։ Երբ եկեղեցին բարգավաճում է, ամեն ինչ հարթ է ընթանում դրա համար, այն ծաղկում է, և եկեղեցու աշխատանքն ավելի ու ավելի է ընդլայնվում, և հատկապես երբ եղբայրներն ու քույրերը փորձառաբար ապրում են որոշ հատուկ հանգամանքներ և հատուկ հարցեր և այս բաների միջոցով տեսնում են Աստծու պաշտպանությունը, գերիշխանությունն ու առաջնորդությունն, նրանք զգում են, որ Աստված գոյություն ունի, և որ Աստված իսկապես բարի է։ Սակայն որոշ ժամանակ անց նրանք գուցե փորձառաբար ապրեն հիասթափություններ և դժվարություններ, ոմանք գուցե փորձառաբար ապրեն ձախողումներ և անհաջողություններ, կամ Աստծու տունը գուցե դուրս թողնի մարդկանց մի մասին։ Այս բաները, հատկապես վերջինը, խիստ հակասում են նրանց պատկերացումներին և վեր են նրանց սպասելիքներից։ Նրանք զգում են. «Եթե աստված գոյություն ունի, ինչպե՞ս կարող էին այս բաները պատահել։ Դրանք չպետք է պատահեին։ Բնականոն է, որ այս բաները պատահում են անհավատների շրջանում, բայց ինչպե՞ս կարող էին դրանք պատահել նաև աստծու տանը։ Եթե աստված գոյություն ունի, նա պետք է լուծեր այս հարցերը և կանխեր այս բաների պատահելը, որովհետև նա ամենակարող է, ունի իշխանություն և ունի զորություն։ Արդյոք աստված իսկապես գոյություն ունի՞, թե՞ ոչ։ Մարդիկ չեն կարող տեսնել աստծու հոգուն։ Ինչ վերաբերում է մարմնացած աստծու ասած խոսքերին, մարդիկ բոլորն ասում են, որ դրանք ճշմարտությունն են, ճանապարհը և որ կարող են լինել մարդկանց կյանքը։ Բայց ինչո՞ւ ես չեմ զգում, որ դրանք ճշմարտությունն են։ Ես այնքան երկար եմ քարոզներ լսել, բայց իմ կյանքն ամենևին չի փոխակերպվել։ Ես այնքան շատ եմ տառապել։ Ի՞նչ եմ ձեռք բերել»։ Նրանք սկսում են կասկածներ ունենալ Աստծու վերաբերյալ, և իրենց պարտավորությունը կատարելու նրանց ոգևորությունը նվազում և սառչում է։ Ապա մտածում են Աստծու տնից հեռանալու մասին, որպեսզի գնան աշխատեն և փող վաստակեն՝ արժանապատիվ կյանքով ապրելու համար. այս ակտիվ մտքերն են սկսում հայտնվել։ Նրանք իրենք իրենց մտածում են. «Եթե աստված, որին հավատում եմ, ճշմարիտ աստված չէ, ապա այսքան տարի աստծուն հավատալիս իմ չաշխատելը կամ փող չվաստակելն այնպիսի՜ մեծ կորուստ կլինի։ Ո՛չ, այսպես մտածելը սխալ է։ Ես դեռ պետք է պատշաճ կերպով հավատամ։ Լսել եմ, որ մարդիկ ասում են, թե աստծու խոսքերն ավելի շատ կարդալը հնարավորություն կտա հասկանալու ճշմարտությունը, լուծելու բոլոր խնդիրները և այլևս թույլ չլինելու։ Բայց ես կարդացել եմ աստծու խոսքերը և դեռ չեմ հասկացել ճշմարտությունը։ Ինչո՞ւ եմ դեռ բացասական զգում։ Ինչո՞ւ եմ միշտ զգում, որ էներգիա չունեմ իմ պարտավորությունը կատարելու համար։ Աստված չի գործում իմ մեջ։ Ես այնքան շատ դժվարություններ ունեմ, բայց աստված ելք չի բացել ինձ համար։ Ուստի արդյոք աստված իսկապես գոյություն ունի՞, թե՞ ոչ։ Եթե սա ճշմարիտ ճանապարհն է, աստված պետք է իրենց պարտավորությունը կատարող մարդկանց օրհնի խաղաղությամբ, հարթությամբ և բնականոնությամբ։ Ուստի ինչո՞ւ դեռևս այսպիսի մեծ դժվարություններ կան ավետարանը քարոզելիս և պարտավորությունը կատարելիս։ Թեև գիտեմ, որ կրոնական աշխարհը հետ է մնացել, և ամենակարող աստծուն հավատալը Թագավորության դարաշրջան մտնելն է, ինչո՞ւ չեմ տեսել, թե ինչպես է գործում սուրբ հոգին»։ Ինչպիսի՞ մարդիկ են սրանք։ Նրանք հոգևոր հասկացողություն չունեցող մարդիկ են։ Կարդում են Աստծու խոսքերը, բայց չեն հասկանում ճշմարտությունը։ Անկախ նրանից, թե որքան ճշմարտություն է հաղորդակցվում, չեն կարողանում ընկալել դրա իմաստը։ Միշտ դիտարկում են բաներն իրենց պատկերացումների և երևակայությունների հիման վրա և մշտապես լի են Աստծու վերաբերյալ կասկածներով։ Ինչպե՞ս կարող էր նման մարդը հասկանալ ճշմարտությունը։ Ոմանք տեսնում են, որ ավետարանը քարոզելը բավականին դժվար է, ուստի մտածում են. «Եթե սա լիներ ճշմարիտ ճանապարհը, սուրբ հոգին մեծապես կգործեր։ Ուր էլ որ եղբայրներն ու քույրերը գնային ավետարանը քարոզելու, այն հարթ և անխոչընդոտ կլիներ։ Ավելին՝ կառավարության պաշտոնյաները նույնպես կսկսեին հավատալ և կանաչ լույս կվառեին ամեն ինչի համար։ Սա իսկապես կլիներ ճշմարիտ աստծու գործը։ Բայց հիմա, նայելով փաստերին, դա ամենևին էլ այդպես չէ։ Աշխարհի տարբեր երկրների նախագահներն ու պաշտոնյաները ոչ միայն չեն հավատում աստծուն, այլև չեն աջակցում աստծուն հավատալուն։ Որոշ երկրներում կառավարությունները նույնիսկ հալածում են հավատացյալներին և խանգարում մարդկանց՝ հավատալու աստծուն։ Ուստի արդյոք աստված, որին մենք հավատում ենք, իսկապե՞ս ճշմարիտ աստված է։ Չգիտեմ։ Դժվար է ասել»։ Նրանց սրտերում միշտ մի հսկայական հարցական նշան կա։ Ամեն անգամ, երբ ինչ-որ լուր են լսում, դա նրանց համար «երկրաշարժի» պես է, որի ազդեցությունը ո՛չ հսկայական է, ո՛չ էլ աննկատ, ինչը ստիպում է նրանց տատանվել։ Ոմանք ասում են. «Արդյոք պատճառը, որ նրանք միշտ տատանվում են, միայն կարճ ժամանակ Աստծուն հավատա՞լն է»։ Դա այդպես չէ. ոմանք հավատացել են երեք տարի, հինգ տարի կամ նույնիսկ ավելի քան տասը տարի։ Դա կա՞րճ ժամանակ է համարվում։ Եթե ինչ-որ մեկը Շնորհքի դարաշրջանի գործի ընթացքում երեք կամ հինգ տարի հավատար, դա երկար չէր համարվի, որովհետև նրանք չէին լսել Աստծու արտահայտումներն ու խոսքերը վերջին օրերում։ Նրանք միայն փոքր-ինչ աստվածաշնչյան գիտելիք և հոգևոր տեսություններ էին հասկացել Աստվածաշնչից և մարդկանց քարոզներից։ Դա չափազանց քիչ է ձեռք բերելու համար։ Այլ է, երբ ինչ-որ մեկն ընդունում է այս ընթացիկ փուլի գործը։ Քանի դեռ կատարում է իր պարտավորությունը և երեք տարի հետևում Աստծուն, այն, ինչ փորձառաբար ապրում է, հասկանում և ձեռք բերում, գերազանցում է այն, ինչ ինչ-որ մեկը կարող էր ձեռք բերել Շնորհքի դարաշրջանում Տիրոջը քսան կամ երեսուն տարի, կամ նույնիսկ ամբողջ կյանքում հավատալուց։ Բայց այս մարդիկ, որոնք տատանվում են, նույնիսկ երեք, հինգ կամ նույնիսկ ավելի քան տասը տարի հավատալուց հետո դեռ չեն կարողանում որոշել՝ արդյոք գործի այս փուլն Աստծու կողմից է արվում, թե ոչ, և նույնիսկ կասկածներ ունեն Աստծու գոյության վերաբերյալ։ Կասեի՞ր, որ նման մարդիկ շատ խնդրահարույց են։ Արդյոք ունե՞ն ճշմարտությունն ըմբռնելու կարողություն։ (Ոչ։) Արդյոք ունե՞ն բնականոն մարդկայնության մտածելակերպ։ (Ոչ։) Նրանք անկարող են ըմբռնել ճշմարտությունը։ Անկախ նրանից, թե ինչ իրավիճակ է ծագում եկեղեցում, դա միշտ կարող է ստիպել նրանց տատանվել։ Նրանց սրտերում եղած հարցական նշանը մշտապես «երկրաշարժեր» է առաջացնում նրանց համար։ Եթե հակաքրիստոսները անհանգստություններ են առաջացնում եկեղեցում, և ոմանք մոլորեցվում են, կամ եթե ինչ-որ մեկը, ում կուռք են դարձրել, անում է մի բան, որը չէին սպասում, օրինակ՝ գողանում է ընծաները կամ ներգրավվում է անառակ գործունեությունների մեջ և հեռացվում է, դա ստիպում է նրանց սրտերին տատանվել, և նրանք սկսում են կասկածել Աստծուն. «Մի՞թե սա աստծու գործի հոսքը չէ։ Այդ դեպքում ինչպե՞ս կարող էին նման անօրինական բաներ պատահել եկեղեցում։ Ինչպե՞ս կարող էր աստված թույլ տալ հակաքրիստոսների և չար մարդկանց ի հայտ գալը։ Արդյոք սա իսկապե՞ս ճշմարիտ ճանապարհն է»։ Ամեն ինչ, որ պատահում է եկեղեցում, որը հակասում է նրանց պատկերացումներին, ստիպում է նրանց կասկածներ ունենալ և սկսել հարցականի տակ դնել՝ արդյոք սա ճշմարիտ ճանապարհն է, արդյոք դա Աստծու գործն է, և արդյոք Աստված իսկապես գոյություն ունի։ Նրանք պարզապես չեն փնտրում ճշմարտությունը՝ հարցը ճիշտ դիտարկելու համար։ Միայն սա բավարար է ապացուցելու համար, որ սկզբից մինչև վերջ հիմնովին երբեք չեն հավատացել, որ գործի այս փուլն արվում է Աստծու կողմից։ Սկզբից մինչև վերջ երբեք չեն իմացել, թե ինչ է ճշմարտությունը, ոչ էլ թե ինչու է Աստված արտահայտում ճշմարտությունը։ Աստված այնքան շատ խոսքեր է ասել և այնքան շատ գործ է արել. այս ամենն Աստծու արածն է։ Այնքան շատ մարդիկ են հաստատել դա և հստակություն ձեռք բերել դրանում, բայց հրաժարվում են հարցերն այս բաների հիման վրա դիտարկելուց։ Նրանք միշտ մարդկային տեսանկյուններ և մարդկային մտածողություն են օգտագործում՝ դատողություններ անելու համար։ Նրանք չափազանց շատ են վստահում իրենց։ Երբ եկեղեցու աշխատանքում կամ եկեղեցական կյանքում կան որոշակի բացթողումներ կամ շեղումներ, կամ երբ եկեղեցին ճնշվում և հալածվում է կառավարության կողմից, նորից սկսում են հարցաքննել. «Արդյոք սա իսկապե՞ս ճշմարիտ ճանապարհն է»։ Երբ հակաքրիստոսներ և կեղծ առաջնորդողներ են ի հայտ գալիս եկեղեցում, նրանք նույնպես սկսում են հարցաքննել։ Նրանք ասում են. «Նայե՛ք կրոնական եկեղեցիների այդ պաստորներին և երեցներին. նրանք իսկապես սիրում են Տիրոջը, և նրանց եկեղեցիներում հակաքրիստոսների հետ կապված ոչ մի միջադեպ չկա։ Հենց դա է ճշմարիտ ճանապարհը։ Եթե այն, ինչ դուք ունեք այստեղ, ճշմարիտ ճանապարհն է, ինչո՞ւ են այս բաները դեռ պատահում»։ Նրանք այսպես են համեմատություններ անում։ Իսկ ինչպե՞ս են որոշ այլ ապուշներ համեմատություններ անում։ Նրանք ասում են. «Նայե՛ք Երեք ինքնությունների եկեղեցում Աստծուն հավատացող այդ մարդկանց։ Նրանք ունեն պետության հավանությունը, և պետությունը նույնիսկ վկայականներ է տալիս նրանց և հող է հատկացնում եկեղեցիներ կառուցելու համար։ Ամեն ինչ օրինական է և իրավական։ Արդյոք ունե՞ք հանրային եկեղեցի։ Արդյոք ձեր եկեղեցիները գրանցվա՞ծ են։ Պետությունը նույնիսկ պաստորներ է նշանակում Երեք ինքնությունների եկեղեցիներում, և այդ պաստորները լիցենզիաներ ունեն։ Արդյոք ձեր առաջնորդողներն ու աշխատողներն ունե՞ն լիցենզիաներ։ Պետությունը թույլ չի տալիս ձեզ հավատալ Աստծուն. այն ձերբակալում և հալածում է ձեզ։ Նույնիսկ հավաքույթների համար հաստատուն վայր չունեք. միշտ գաղտնի եք հավաքվում։ Արդյոք սա իսկապե՞ս ճշմարիտ ճանապարհն է։ Եթե սա լիներ ճշմարիտ ճանապարհը, ինչո՞ւ էիք միշտ հավաքվելու և ձեր պարտավորությունը կատարելու այսպիսի գաղտնի կերպով»։ Դուք չեք կարողանում նույնիսկ այս հարցի մեջ թափանցել։ Ցանկացած իրավիճակ կարող է ստիպել նրանց տատանվել և կասկածներ ունենալ Աստծու վերաբերյալ։ Ասե՛ք Ինձ, կարո՞ղ է արդյոք նման մարդը հաստատուն կանգնել։ (Ոչ։) Թեև նա արտաքնապես չի հեռացել եկեղեցուց, իր սրտում վտանգի եզրին է։ Երբեք չի կարող համոզված լինել Աստծու գործի և Աստծու արտահայտած ճշմարտությունների հարցում, և միշտ կիսով չափ հավատում է, կիսով չափ կասկածում։ Սա նրա համար անհնար է դարձնում ճշմարիտ հավատք ունենալը։ Նա չի կարողանում տեսնել, որ բոլոր հալածանքները, ճնշումները և ձերբակալությունները, որոնք տեղի են ունեցել Աստծու գործի այս տարիների ընթացքում, բոլորն Աստծու գերիշխանության ներքո են եղել, և բոլորն Աստծու ներդաշնակեցումների և կարգավորումների ներքո են։ Հետևաբար նրանք ունեն պատկերացումներ և ի վիճակի են հարցաքննելու՝ արդյոք Աստված կարող է գերիշխանություն ունենալ բոլոր բաների նկատմամբ։ Միշտ հավատում են, որ Աստծու տան ողջ գործն արվում է մարդկանց կողմից՝ անկարող լինելով տեսնելու Աստծու գործերի նույնիսկ ամենաչնչին նշանը։ Մի՞թե նրանք չհավատացողներ չեն։ Եթե նման մարդը միայն նոր է վեց ամիս կամ մեկ տարի հավատացել և հստակորեն չի ընկալել տարբեր ճշմարտություններ, հասկանալի է, որ կասկածներ ունենա և տատանվի, երբ տեսնում է բաներ, որոնք հակասում են իր պատկերացումներին։ Բայց ոմանք Աստծուն մի քանի տարի են հավատացել, լսել են բազմաթիվ քարոզներ, և ճշմարտությունը հաղորդակցվել է նրանց, երբ բախվել են դժվարությունների։ Այդ ժամանակ վարդապետորեն հասկացել են այն, ինչ լսել են։ Սակայն հետագայում, երբ նորից են բախվում հարցերի, դեռ հարցականի տակ են դնում Աստծուն և Աստծու գործը։ Սա ցույց է տալիս, որ նման մարդիկ չունեն ճշմարտությունն ըմբռնելու կարողություն, զուրկ են բնականոն մարդկայնության մտածելակերպից և չեն համապատասխանում մարդ լինելու չափանիշին։

Ինչպե՞ս պետք է վարվել տատանվող մարդկանց հետ։ Մարդկայնության տեսանկյունից՝ այս մարդիկ չեն հավասարվում չար մարդկանց, բայց իսկապես խնդրահարույց տեսակի մարդիկ են, որովհետև զուրկ են ճշմարտությունն ըմբռնելու կարողությունից և չունեն բնականոն մարդկայնության մտածելակերպ։ Ամենակարևորը, չեն կարողանում նույնիսկ հաստատել այն բազմաթիվ ճշմարտությունները, որոնք Աստված արտահայտել է, ոչ էլ գիտեն՝ արդյոք այս խոսքերը ճշմարտությո՞ւնն են, թե՞ դրանք Աստծու արտահայտությունն ու Աստծու գործն են։ Դատելով նրանց ըմբռնելու կարողությունից՝ ինչպիսի՞ մարդիկ են նրանք։ Ճիշտ է ասել, որ չհավատացողներ են, և ճիշտ է նաև ասել, որ բթամիտ մարդիկ են։ Թեև այս տեսակի մարդիկ որևէ ակնհայտ չարիք չեն գործել և չեն որակվում որպես չար մարդիկ, քանի որ այս աստիճանի բթամիտ են և կարող են անել շատ բաներ, որոնք խանգարում և անհանգստացնում են, մի՞թե անպիտաններ չեն։ (Այո։) Անկախ նրանից, թե որքան երկար են հավատացել Աստծուն կամ որքան քարոզներ են լսել, երբեք չեն կարող հասկանալ ճշմարտությունը։ Չեն կարողանում նույնիսկ հաստատել Աստծու գոյությունը կամ Աստծու գերիշխանությունը։ Ինչպիսի՞ որակ է սա։ Այս մարդիկ բացարձակապես չունեն ճշմարտությունն ըմբռնելու կարողություն։ Շատ վատ որակ ունեցող մարդիկ են։ Կամ կարող ես ասել, որ ընդհանրապես որակ չունեն. անուղեղ անպիտաններ են։ Ասե՛ք Ինձ, ի՞նչ պարտավորություն կարող են կատարել անպիտանները։ (Ոչ մի պարտավորություն չեն կարող կատարել։) Նրանք որ մի պարտավորություն չեն կարող կատարել և միշտ կասկածամիտ են ու տատանվող։ Ուստի ինչպե՞ս պետք է վերաբերվել նման մարդկանց և վարվել նրանց հետ։ Նման մարդկանց հետ վարվելու ամենահարմար ձևը նրանց թույլ չտալն է որևէ պարտավորություն կատարել։ Նույնիսկ եթե խնդրում են պարտավորություն կատարել, նրանց չպետք է թույլատրվի։ Ինչո՞ւ ոչ։ Որովհետև հենց որ նման մարդիկ սկսում են պարտավորություն կատարել, հատկապես երբ դիմացել են դժվարությունների և որոշակի գին վճարել, վաղ թե ուշ կցանկանան հաշիվներ մաքրել Աստծու տան հետ։ Եթե ձերբակալվեն կամ բախվեն բնական աղետների կամ մարդածին աղետների, կզղջան, որ ծախսվել են Աստծու համար։ Դառնորեն կբողոքեն և կսկսեն տարածել այնպիսի խոսքեր, ինչպիսիք են. «Այնքան շատ եմ տառապել եկեղեցու աշխատանքի և իմ պարտավորությունը կատարելու համար։ Այնքան քիչ եմ կերել, այնքան քիչ եմ քնել և այնքան քիչ փող եմ վաստակել։ Եթե պարտավորություն չկատարեի, կարող էի իմ վաստակած փողը դնել բանկում, և այն տոկոսներ կբերեր։ Այնքան շատ ռիսկերի եմ դիմել։ Որքա՞ն արժե ռիսկի յուրաքանչյուր ժամը։ Որքա՞ն է աշխատանքի վճարը»։ Նրանք կփորձեն ֆինանսական հաշիվներ պարզել Աստծու տան հետ և նույնիսկ կսպառնան, որ եթե Աստծու տունը չփոխհատուցի իրենց, կհայտնեն Աստծու տան մասին։ Մի՞թե նման մարդկանց պարտավորություն կատարել թույլ տալը անվերջանալի խնդիրներ չի բերի։ Նման ստոր անհատների հետ գործ ունենալը կհանգեցնի մի խճճվածության, որն անհնար է լուծել։ Անկախ նրանից, թե որքան բաներ են նրանք անում եկեղեցու համար, իրենց սրտերում պահում են մի փոքրիկ մատյան՝ հստակորեն գրանցելով յուրաքանչյուր հաշիվ։ Ինչ էլ որ անեն եկեղեցու համար, երբեք դա հոժարակամ չեն անում։ Քանի որ դժկամ են, ցանկանում են հաշիվներ մաքրել։ Ինչո՞ւ է այսպես։ Դա այն պատճառով է, որ իրենց սրտերում չեն ընդունում Աստծու գոյությունը կամ չեն հավատում Աստծու գոյությանը։ Չեն ընդունում, որ Աստծու խոսքերը ճշմարտությունն են, կամ որ Աստծու գործը կարող է փրկել մարդկանց։ Ուստի ինչպիսի՞ վարձատրություն կպահանջվեր, որպեսզի բավարարված զգային փոքր-ինչ գին վճարելուց, փոքր-ինչ տառապելուց, որոշակի պարտավորություն կատարելուց և որոշակի մարդկային ու նյութական ռեսուրսներ ծախսելուց այսպես կոչված աստծու համար, որին պատկերացնում են իրենց մտքում։ Եթե ոչինչ չստանային դրա դիմաց, արդյոք բավարարվա՞ծ կլինեին։ Եթե մի օր գիտակցեն, որ դուրս են թողնվել ճշմարտությանը չձգտելու համար, որո՞նք կլինեն հետևանքները։ Կմտածեն, որ Աստծու տունը խաբել է իրենց, որ առաջնորդողներն ու աշխատողները խաբել են իրենց, և որ իրենց խավարի մեջ են պահել և դարձել են խարդախության զոհ։ Ապա տարաձայնություններ կունենան Աստծու տան հետ և փոխհատուցում կպահանջեն՝ անվերջ ձգձգելով հարցերը։ Ի՞նչ ես կարծում, արդյոք Աստծու տունը կցանկանա՞ր խճճվել նման մարդու հետ։ Աստծու տունը բացարձակապես չի անի նման հիմարություն։ Աստծու ընտրյալ ժողովուրդը կատարում է իր պարտավորությունը՝ արարածների պարտականությունը կատարելու համար։ Դա ամբողջությամբ նրանց սեփական ընտրությունն է, մի բան, որ պատրաստակամ են անելու։ Աստծու տունը երբեք ոչ մեկին չի ստիպում կամ հարկադրում։ Բայց հենց որ չհավատացողները սկսում են պարտավորություն կատարել, ժամանակի հարց է, թե երբ խնդիրներ կառաջանան։ Երբ վատ տրամադրություն ունենան, անպայման կսկսեն գանգատվել և բողոքել՝ ուրիշներին ասելով. «Դուք բոլորդ այնքան լավ էիք խոսում և խաբեցիք ինձ՝ ասելով, թե աստծուն հավատալը թույլ կտա ինձ ձեռք բերել ճշմարտությունը և հավերժական կյանքը։ Բայց ձեզանից ոչ մեկը չնշեց, որ եկեղեցում կլինեն հակաքրիստոսներ, որոնք կմոլորեցնեն մարդկանց, չար մարդիկ, որոնք կխանգարեն և կանհանգստացնեն եկեղեցու աշխատանքը, կամ որ եկեղեցին կհեռացնի կամ կվտարի մարդկանց։ Դուք երբեք չեք ասել ինձ, որ այս ամենը կպատահի եկեղեցում»։ Նույնիսկ կարող են շրջվել և մեղադրել քեզ՝ ասելով. «Դու երբեք հստակորեն չես բացատրել ինձ այս բաները։ Պարզապես հետևեցի ձեզ՝ աստծուն հավատալով և իմ պարտավորությունը կատարելով։ Արդյունքում հիմա ոչ մի հեռանկար չունեմ աշխարհում։ Դուք թույլ չտվեցիք ինձ մեծ փողեր աշխատել։ Պետք է փոխհատուցեք իմ կորուստները»։ Մի՞թե զզվելի չես համարում, երբ սկսում են հաշիվներ մաքրել քեզ հետ։ Արդյոք կցանկանայի՞ր խճճվել նրանց հետ։ (Ոչ։) Ո՞վ կարող էր հստակեցնել բաները նման մարդկանց համար։ Նրանք չեն ընդունում ճշմարտությունը, չեն կարողանում տեսնել Աստծու գոյությունը և չեն կարողանում զգալ Աստծու գոյությունն իրենց փորձառությունների միջոցով։ Ասա՛ Ինձ, ո՞վ կարող էր այս փաստը խցկել նրանց մտքի մեջ։ Ոչ ոք չէր կարող։ Նրանք չունեն ճշմարտությունն ընդունելու ունակություններ, ուստի նրանցից ճշմարտությանը ձգտել պահանջելը շատ կդժվարացներ նրանց վիճակը, նրանց կդներ ծանր կացության մեջ։ Դա անելը պարզապես անիրատեսական է։ Նրանք հավատում են Աստծուն միայն օրհնություններ ստանալու համար։ Քանի դեռ փոքր-ինչ պարտավորություն են կատարում, վարձատրություն են պահանջում։ Եթե չեն ստանում այն, ինչ ուզում են, սկսում են վիրավորանքներ թափել. «Ինձ խաբել և քաշել են։ Դուք բոլորդ խարդախներ եք»։ Ասե՛ք Ինձ, արդյոք կցանկանայի՞ք կրել այդ պիտակավորումը։ (Ոչ։) Ո՞վ է խաբել նրանց։ Մի՞թե այնպես չէ, որ հենց իրենք ունեն փառասիրական ձգտումներ ու նկրտումներ և ցանկանում են օրհնություններ ստանալ։ Մի՞թե հենց օրհնություններ ստանալու համար չէ, որ հավատացել Աստծուն։ Հիմա նրանք օրհնություններ չեն ստացել, բայց մի՞թե այն պատճառով չէ, որ չեն ձգտում ճշմարտությանը։ Մի՞թե դա նրանց սեփական խնդիրը չէ։ Նույնիսկ չեն հավատում Աստծուն, սակայն դեռ ցանկանում են օրհնություններ ստանալ Աստծուց։ Ինչպե՞ս կարող էր այդքան հեշտ լինել օրհնություններ ստանալը։ Մի՞թե այս հարցերը հստակորեն չէին բացատրվել նրանց շատ ավելի վաղ, քան կսկսեին պարտավորություն կատարել։ (Այո։) Բայց կարո՞ղ ես արդյոք ողջամտության կոչ անել նրանց։ Չես կարող։ Պարզապես կասեն, որ խաբել ես իրենց։ Ասե՛ք Ինձ, Աստծու տանը, անկախ նրանից, թե որքան երկար են եղբայրներն ու քույրերը հավատացել Աստծուն, նրանցից ո՞վ կամավոր չի կատարում պարտավորությունը։ Թեև հազվադեպ դեպքեր կան, երբ երեխաները չեն հավատում Աստծուն և իրենց ծնողների կամ բարեկամների կողմից քաշվում են դեպի հավատք և պարտավորություն կատարելը, բայց դրանք դեռևս շատ քիչ են։ Նույնիսկ եթե ծնողներդ քեզ քաշում են դրա մեջ, դա քո իսկ բարիքի համար է։ Պետք է հասկանաս դա։ Բայց քո ընտանիքն է քեզ քաշում։ Աստծու տան եղբայրներն ու քույրերը չեն քաշում կամ ստիպում քեզ։ Աստծուն հավատալը և պարտավորություն կատարելը լիովին կամավոր են։ Հիմա ցանկացած ոք, ով ուզում է հեռանալ, կարող է դա անել։ Աստծու տան դռները միշտ բաց են։ Սակայն հեռանալուց հետո վերադառնալն այնքան էլ հեշտ չի լինի։ Նրանք, ովքեր լիաժամկետ պարտավորություն են կատարում Աստծու տանը, ուշադիր են ընտրվում։ Ոչ բոլորն են ընդունվում։ Կան պահանջվող չափանիշներ և սկզբունքներ, և միայն նրանք կարող են մնալ լիաժամկետ պարտավորությամբ եկեղեցում, ովքեր համապատասխանում են որակավորումներին։ Տատանվող մարդիկ մտածում են. «Դուք ինձ հստակորեն չբացատրեցիք նման կարևոր հարցը։ Այն ժամանակ պարտավորություն կատարեցի միայն այն պատճառով, որ շփոթված էի»։ Ի՞նչը հստակորեն չէր բացատրվել։ Եղբայրներն ու քույրերն ամեն օր պարտավորություն կատարելիս միասին հաղորդակցվում են ճշմարտության շուրջ։ Եթե այս մարդիկ չեն հասկացել, այն պատճառով է, որ բթամիտ են և կույր։ Նրանք դրա համար չեն կարող մեղադրել ուրիշ որևէ մեկին։ Բայց չեն լսի քո բանական փաստարկներն այս մասին։ Պարզապես զգում են, որ հսկայական կորուստ են կրել և ցանկանում են հաշիվներ մաքրել և վիճել Աստծու տան հետ։ Մի՞թե նման մարդիկ անխոհեմ և չափազանց զզվելի չեն։ Ուստի հենց որ ճանաչեք նման մարդկանց իրական դեմքը և հստակորեն տեսնեք, որ բթամիտ են, լիովին անօգուտ, ոչ մի պարտավորություն չեն կարող կատարել և մշտապես կենտրոնացած են օրհնություններ ստանալու վրա, և նրանց սրտերը կլանված են օրհնություններ ստանալու մտքերով, և որ նրանց իմացածն այն է, որ պարտավորություն կատարելը կարող է բերել օրհնություններ, փրկություն, մուտք թագավորություն և անմահություն, և գիտեն միայն այս մի քանի արտահայտությունները՝ առանց ուրիշ որևէ բան հասկանալու՝ չիմանալով, թե ինչ է ճշմարտությունը, ինչպես կիրառել ճշմարտությունը կամ ինչպես հնազանդվել Աստծուն, ապա, նույնիսկ եթե ցանկանում են պարտավորություն կատարել կամ խնդրում են պարտավորություն կատարել, արդյոք կարելի՞ է կարգավորել, որ անեն դա։ (Ոչ։)

Տատանվող մարդիկ իրականում նույնիսկ երբ ապահով և անվնաս են, կասկածներ են կրում և միշտ դիտարկում են։ Հենց որ բախվում են հալածանքների և ձերբակալությունների, սկսում են տատանվել։ Սա ցույց է տալիս, որ Աստծու հանդեպ իրենց սովորական հավատքի մեջ նրանք ճշմարիտ հավատք չունեն։ Երբ հանգամանքներ են ծագում, նրանք մերկացվում են։ Սա ցույց է տալիս, որ նրանք երբեք համոզված չեն եղել Աստծու գործի հարցում և միշտ կասկածի տակ են դրել ու դիտարկել են։ Ինչո՞ւ չեն հեռացել եկեղեցուց։ Նրանք մտածում են. «Այնքան տարիներ հավատացել եմ աստծուն և այնքան շատ դժվարություններ եմ կրել։ Եթե հիմա հեռանամ՝ առանց որևէ օգուտ ձեռք բերելու, մի՞թե դա կորուստ չի լինի։ Մի՞թե այդ ողջ տառապանքն իզուր չի լինի»։ Ահա թե ինչ են նրանք մտածում։ Գուցե մտածես, որ նրանք համոզված են, որ հավատք ունեն, որ հասկանում են ճշմարտությունը, բայց իրականում այդպես չէ։ Դեռ կասկածում են, դեռ դիտարկում են։ Իրենց սրտերում պարզապես ուզում են տեսնել՝ արդյոք Աստծու տան գործն իսկապես ծաղկում է, արդյոք յուրաքանչյուր աշխատանք պտուղ է տալիս, և արդյոք այն մեծ ազդեցություն է ունեցել աշխարհի վրա։ Նրանք հատկապես հետևյալ բաներն են ուզում իմանալ. ինչպե՞ս է ընթանում ավետարանի տարածումը տարբեր երկրների եկեղեցիների կողմից։ Արդյոք այն ունի՞ մասշտաբ և ազդեցություն։ Արդյոք կա՞ այս հոսքի միջազգային ճանաչում։ Արդյոք որևէ հայտնի մարդ կամ ազդեցիկ գործիչ ընդունե՞լ է գործի այս փուլը։ Արդյոք Ամենակարող Աստծու եկեղեցին ճանաչվե՞լ կամ հաստատվե՞լ է Միավորված ազգերի կազմակերպության կողմից։ Արդյոք այն ունի՞ տարբեր երկրների կառավարությունների աջակցությունը։ Արդյոք տարբեր երկրների եղբայրների և քույրերի քաղաքական ապաստանի դիմումները հաստատվե՞լ են։ Սրանք են այն բաները, որոնցով նման մարդիկ միշտ մտահոգված են, և սա նրանց տատանման հստակ դրսևորումն է։ Հենց որ տեսնում են, որ Աստծու տունն իշխանություն է ձեռք բերել, և ավետարանի աշխատանքը տարածվել է, իրենց բախտավոր են զգում, որ չեն հեռացել Աստծու տնից, և այլևս չեն կասկածում Աստծուն։ Բայց հենց որ տեսնում են, որ Աստծու տան գործն անհանգստացվում, խանգարվում կամ վնասվում է, որ եղբայրների և քույրերի կողմից իրենց պարտավորության կատարումը նույնպես ազդեցություն է կրում, և որ եկեղեցին բացառվում և մերժվում է աշխարհի կողմից, սկսում են մտածել Աստծու տնից հեռանալու մասին։ Միշտ կասկածի տակ են դնում. «Արդյոք աստված իսկապե՞ս գերիշխանություն ունի այս ամենի նկատմամբ։ Ինչո՞ւ չեմ կարողանում տեսնել աստծու ամենակարողությունը։ Արդյոք աստծու խոսքերն իսկապե՞ս ճշմարտությունն են։ Կարո՞ղ են արդյոք դրանք իսկապես մաքրագործել և փրկել մարդկանց»։ Երբեք չեն կարողանում թափանցել այս հարցերի մեջ և շարունակում են կասկածի տակ դնել դրանք, որովհետև հոգևոր հասկացողություն չունեն և չեն կարողանում ըմբռնել Աստծու խոսքերը։ Անկախ նրանից, թե որքան քարոզներ են լսում, չեն կարողանում եզրակացության գալ այս ամենի վերաբերյալ։ Արդյունքում միշտ հարցուփորձ են անում՝ ցանկանալով կարողանալ զարգացնել ականջներ, որոնք կարող են չափազանց հեռվում գտնվող բաներ լսել, և աչքեր, որոնք տեսնում են հազար մղոն հեռավորության վրա, որպեսզի կարողանային իմանալ և լուրեր ստանալ այն մասին, թե ինչ է կատարվում հեռվում։ Այդ ժամանակ կարող էին վաղ որոշել՝ արդյոք պետք է մնան, թե հեռանան։ Մի՞թե նման մարդիկ հիմար չեն։ (Այո։) Մի՞թե այս տեսակի մարդիկ հյուծող կյանքով չեն ապրում։ (Այո։) Նրանք չունեն բնականոն մարդկայնության մտածելակերպ, ոչ էլ հասկանում են ճշմարտությունը։ Որքան շատ բաներ են պատահում, այնքան ավելի շփոթված և ապշած են դառնում։ Չգիտեն՝ ինչպես զանազանել այս հարցերը կամ ինչպես բնորոշել դրանք։ Եվ հաստատապես չգիտեն՝ ինչպես ճիշտը սխալից զանազանել այս հարցերում կամ դասեր սովորել դրանցից և ապա գտնել կիրառման սկզբունքներն Աստծու խոսքում։ Չգիտեն՝ ինչպես անել այս բաները։ Ուստի ի՞նչ են անում։ Օրինակ՝ երբ հակաքրիստոսներ և չար մարդիկ են ի հայտ գալիս եկեղեցում և մոլորեցնում մարդկանց, նրանք սկսում են մտածել. «Ի վերջո ո՞վ է ճիշտ, և ո՞վ է սխալ։ Արդյոք այս ճանապարհն իսկապե՞ս ճշմարտ է։ Արդյոք կօրհնվե՞մ, եթե շարունակեմ հավատալ մինչև վերջ։ Արդեն մի քանի տարի է, ինչ կատարում եմ իմ պարտավորությունը։ Այս տառապանքն արժե՞ր դրան։ Արդյոք պե՞տք է շարունակեմ կատարել իմ պարտավորությունը»։ Նրանք ամեն ինչ իրենց սեփական շահերի տեսանկյունից են դիտարկում և չեն կարողանում հասկանալ իրենց առջև գտնվող մարդկանցից, իրադարձություններից և բաներից ոչ մեկը՝ շատ անշնորհք երևալով։ Նրանք զուրկ են ճիշտ մտքերից և տեսակետներից և ցանկանում են կանգնել մի կողմում՝ դիտարկելով, տեսնելով, թե ինչպես կդասավորվեն բաները։ Նայելով նրանց՝ զգում ես, որ և՛ խղճալի են, և՛ ծիծաղելի։ Երբ ոչինչ չի պատահում, իրենց բավականին բնականոն են պահում, բայց հենց որ որևէ կարևոր բան է պատահում, չգիտեն՝ ինչ դիրքորոշում պետք է ունենան այս հարցը դիտարկելիս, և նրանց ասած բաները արտացոլում են չհավատացողների մտքերն ու տեսակետները։ Ամեն ինչ ավարտվելուց հետո հնարավոր չէ տեսնել, թե ինչ են ձեռք բերել դրանից։ Մի՞թե նման մարդիկ շատ հիմար չեն։ (Այո։) Հենց այսպես են իրենց պահում հիմար մարդիկ։ Ուստի որո՞նք են այս տեսակի մարդկանց հետ վարվելու սկզբունքները։ Ելնելով նրանց դրսևորումներից՝ նրանք չեն կարող համարվել չափազանց նենգ և չարասեր մարդիկ։ Սակայն ունեն ճակատագրական արատ, այն է՝ այս մարդիկ չունեն մտքեր, չունեն հոգի և ոչ մի բանի մեջ չեն կարողանում թափանցել։ Ինչ էլ որ պատահի նրանց շուրջը, նրանց թողնում է շփոթված վիճակում՝ չիմանալով ում վստահել, ում վրա հույս դնել, կամ ինչպես դիտարկել խնդիրը կամ որտեղից սկսել լուծել այն։ Նրանք պարզապես խուճապի մեջ են։ Իրենց խուճապից հետո կարող են կասկածներ ունենալ, կամ կարող են ժամանակավորապես հանգստանալ, բայց նրանց սովորական տատանումը մնում է անփոփոխ։ Ելնելով նրանց դրսևորումներից՝ քանի որ չեն կարող դասակարգվել որպես չար մարդիկ, եթե այժմ ի վիճակի են փոքր-ինչ պարտավորություն կատարելու և հոժարակամ տքնում են, նրանց կարող է թույլատրվել շարունակել կատարել իրենց պարտավորությունը։ Սակայն սա հիմնված է այն նախադրյալի վրա, որ նրանց պարտավորությունը գոնե որոշակի արդյունքներ է տալիս։ Եթե կատարում են իրենց պարտավորությունը՝ ընդհանրապես չընդունելով ճշմարտությունը և միշտ ձևական են, ապա նրանց պետք է տուն ուղարկել։ Սակայն եթե պատրաստակամ են ուղղելու իրենց սխալները, ապա նրանց պետք է թույլատրվի մնալ Աստծու տանը և շարունակել կատարել իրենց պարտավորությունը։ Նրանց պետք է հանձնարարվի ցանկացած պարտավորություն, որի համար իրենք հարմար են։ Եթե անկարող են կատարել որևէ պարտավորություն և պարզապես անօգուտ են, ապա նրանց պետք է ուղարկել մի վայր, որը հարմար է նրանց։ Այս դեպքում դա այլևս չի կարող կախված լինել նրանից, թե արդյոք պատրաստ և հոժարակամ են տքնելու։ Մի՞թե հարցերի հետ վարվելու այս ձևը պարզ չէ։ (Այո։)

Կարո՞ղ եք զանազանել տատանվող մարդկանց։ Ձեր շրջապատում կա՞ն նման մարդիկ։ Ոմանք նախկինում մաքրվել են եկեղեցուց։ Ենթադրենք՝ նրանցից մեկը սա է ասում. «Ես դեպի լավն եմ փոխվել։ Այլևս չեմ տատանվում։ Նախկինում միշտ տատանվում էի, երբ խոսքը վերաբերում էր ճշմարիտ ճանապարհին, որովհետև երբ աստծու տունը նոր էր սկսում իր գործն արտասահմանում, ամեն ինչ իսկապես դժվար էր։ Այն ժամանակ եկեղեցու եղբայրների և քույրերի համար շատ դժվար էր ավետարանը քարոզելը, և արտասահմանում քիչ մարդիկ կային, որոնք ընդունում էին ճշմարիտ ճանապարհը։ Բացի դրանից՝ կարծես թե ոչ մի հեռանկար չկար ավետարանի աշխատանքի տարածման համար։ Ուստի այն ժամանակ միշտ կասկածում էի Աստծու գործին։ Հիմա, երբ տեսնում եմ, որ Աստծու տան ավետարանչական աշխատանքը տարածվում է, տարբեր աշխատանքներ բարելավվում են և պտուղ են տալիս, և տարբեր երկրների եկեղեցիներն ավելի ու ավելի են բարգավաճում, այլևս կասկածներ չունեմ կամ չեմ տատանվում։ Խնդրում եմ, թույլ տվեք ինձ կատարել իմ պարտավորությունը։ Մի՛ դասեք ինձ հեռացվածների կամ վտարվածների շարքին»։ Արդյոք ճի՞շտ կլիներ նման մարդուն հնարավորություն տալը։ (Ոչ։) Ինչո՞ւ ոչ։ (Նրա խոսքերը կեղծ են։ Միայն ուզում է նորից կապվել եկեղեցու հետ, որովհետև տեսնում է, որ Աստծու տան գործը միտում ունի տարածվելու, և որ այն իշխանություն է ձեռք բերել։ Բայց երբ պատահի մի բան, որը հակասում է իրենց պատկերացումներին, նորից կտատանվեն։) Արդյոք թափանցե՞լ եք այս հարցի մեջ։ (Այո։) Ոմանք ի ծնե տատանվողներ են։ Այսօր քամին փչում է մի ուղղությամբ, և նրանք հետևում են այդ ուղղությանը։ Վաղն այն մեկ այլ ուղղությամբ է փչում, և դրան են հետևում։ Նույնիսկ երբ քամի չկա, դեռ ինքնուրույն են տատանվում։ Նման մարդիկ չունեն մտածելու կարողություն, որը պետք է ունենա բնականոն մարդը, ուստի չեն համապատասխանում մարդ լինելու չափանիշին։ Արդյոք սա ճի՞շտ է։ (Այո։) Եթե ինչ-որ մեկը բնականոն մարդու մտածելու կարողություն և ըմբռնելու կարողություն ունենար, որը մարդիկ պետք է ունենան, կտեսներ, որ Աստված այնքան շատ ճշմարտություններ է արտահայտել և կկարողանար հաստատել, որ սա Աստծու գործն է։ Ավելին՝ այնքան շատ մարդիկ կան, որոնք հավատում են Աստծուն։ Նրանք ամեն օր տեսնում են Աստծու գործը և Սուրբ Հոգու գործը, ինչպես նաև Աստծու հրաշալի գործերը։ Նրանց հավատքն ավելի է ուժեղանում, և իրենց պարտավորությունը կատարելու նրանց էներգիան մեծանում է։ Արդյոք սրանք բանե՞ր են, որոնք կարող են իրագործվել մարդու աշխատանքով։ Նրանք, ովքեր չունեն մարդու մտածելու կարողությունը, անկախ նրանից՝ որքան հստակորեն ես բացատրում նրանց այս հարցերը, չեն կարող հաստատել, որ սա Աստծու գործն է։ Նրանք զուրկ են այդ դատողությունն անելու կարողությունից։ Անկախ նրանից՝ որքան մեծ է այն գործը, որն Աստված հիմա անում է, որքան շատ է Նա խոսում, որքան շատ մարդիկ են հետևում Նրան, որքան շատ մարդիկ են համոզված, որ սա Աստծու գործն է, կամ որքան շատ մարդիկ են համոզված, որ մարդկության ճակատագիրն Աստծու գերիշխանության և կարգավորումների ներքո է, և որ Աստված Արարիչն է, այս ամենից ոչ մեկը կարևոր չէ նրանց համար։ Ուստի ի՞նչն է ամենակարևորը նրանց համար։ Նրանք պետք է անձամբ տեսնեն, թե ինչպես է երկնքից Աստված հայտնվում իրենց, և նաև պետք է տեսնեն, թե ինչպես է Աստված բացում Իր բերանը և խոսում, տեսնեն, թե ինչպես է Նա անձամբ ստեղծում երկինքները, երկիրը և բոլոր բաները և անձամբ նշաններ ու հրաշքներ գործում, և երբ Նա խոսում է, Նրա խոսքերը պետք է որոտի պես հնչեն։ Միայն այդ ժամանակ կհավատան Աստծուն։ Նրանք ճիշտ Թովմասի պես են։ Անկախ նրանից, թե որքան խոսքեր ասաց Տեր Հիսուսը, որքան ճշմարտություն Նա արտահայտեց, կամ որքան նշաններ ու հրաշքներ Նա գործեց երկրի վրա Իր գտնվելու ընթացքում, Թովմասի համար դրանցից ոչ մեկը կարևոր չէր։ Կարևորն այն էր, թե արդյոք մահից հետո Տեր Հիսուսի հարությունը իրակա՞ն էր, թե՞ ոչ։ Ինչպե՞ս նա հաստատեց դա։ Նա Տեր Հիսուսից պահանջեց. «Մեկնի՛ր ձեռքերդ և թո՛ւյլ տուր ինձ տեսնել մեխերի հետքերը։ Եթե իսկապես հարություն առած Տեր Հիսուսն ես, քո ձեռքերի վրա մեխերի հետքեր կլինեն, և այդ ժամանակ կճանաչեմ քեզ որպես Տեր Հիսուսի։ Եթե չկարողանամ զգալ մեխերի հետքերը Քո ձեռքերի վրա, ապա չեմ ճանաչի Քեզ որպես Տեր Հիսուսի, ոչ էլ Քեզ որպես Աստծու կճանաչեմ»։ Մի՞թե ապուշ չէր։ (Այո։) Նման մարդիկ հավատում են միայն այն փաստերին, որոնք կարող են տեսնել իրենց սեփական աչքերով, և իրենց սեփական երևակայություններին ու տրամաբանությանը։ Նույնիսկ եթե լսում են Աստծու խոսքերը, փորձառաբար ապրում են Աստծու գործը և տեսնում են Աստծու գործի վերելքը, աճն ու բարգավաճումը, դեռ չեն հավատում, որ դա Աստծու գործն է։ Չեն կարողանում տեսնել Աստծու մեծ զորությունը, չեն կարողանում տեսնել Աստծու իշխանությունը և չեն կարողանում զանազանել Աստծու խոսքերի զորությունը կամ այն արդյունքները, որոնք դրանք կարող են ունենալ մարդկանց մեջ։ Այս բաներից ոչ մեկը նրանք չեն կարողանում տեսնել կամ զանազանել։ Նրանք միայն մեկ բանի հույս ունեն. «Դու պետք է խոսես երկնքից որոտացող ձայնով՝ հայտարարելով, որ դու արարիչն ես։ Դու նաև պետք է նշաններ ու հրաշքներ գործես և անձամբ ստեղծես երկինքները, երկիրը և բոլոր բաները՝ ցույց տալու քո մեծ զորությունը։ Այդ ժամանակ կհավատամ, որ դու աստված ես, քեզ կճանաչեմ որպես աստծու»։ Արդյոք Աստված արժևորո՞ւմ է նման ճանաչումը։ Արդյոք Նա արժևորո՞ւմ է նման հավատքը։ (Ոչ։) Արդյոք Աստծուն պե՞տք է քո ճանաչումը՝ Աստված լինելու համար։ Արդյոք Նրան պե՞տք է քո հավանությունը։ Աստված այնքան շատ ճշմարտություններ է արտահայտել, այնքան շատ մարդիկ են ընդունել Աստծու գործը, և այնքան շատ փորձառական վկայություններ կան՝ վկայություններ, որոնք գերազանցում են նախորդ ցանկացած սերնդի վկայությունները, սակայն դեռ չես կարողանում հաստատել՝ արդյոք դա Աստծու հայտնվելն ու գործն է։ Չես հավատում կամ չես ճանաչում այն փաստերը, որոնք Աստված արդեն իրագործել է, ոչ էլ Աստծու խոստումների կատարումը։ Ուստի ի՞նչ տեսակ բան ես։ Դու նույնիսկ մարդ չես. դու ապուշ ես։ Եվ այնուամենայնիվ դեռ ցանկանում ես օրհնություններ ստանալ Աստծուց։ Հույս չունենա՛ս։ Դու պարզապես երազում ես։ Դու կասկածում և ուրանում ես Աստծուն ամեն քայլափոխի՝ միշտ ցանկանալով ծիծաղել Աստծու տան դժբախտության վրա։ Երբեք չես ճանաչել Աստծուն կամ հավատացել Աստծու գոյությանը, ոչ էլ երբևէ ճանաչել, հավատացել կամ ընդունել ես Աստծու խոսքերն ու գործը։ Հետևաբար Աստծու խոստումները բացարձակապես ոչ մի կապ չունեն քեզ հետ, և դու ոչինչ չես ձեռք բերի։ Ոմանք ասում են. «Բայց նա դեռ կատարում է իր պարտավորությունը։ Ինչպե՞ս կարող է ոչինչ չձեռք բերել»։ Այդ դեպքում պետք է հստակ իմանանք, թե որն է նրանց նպատակը՝ իրենց պարտավորությունը կատարելիս, ում համար են դա անում և ինչ սկզբունքների են հետևում՝ իրենց պարտավորությունը կատարելիս։ Եթե չես ընդունում Աստծու խոսքերը, ապա նույնիսկ եթե կատարում ես քո պարտավորությունը, պարզապես տքնում ես. դա ճշմարիտ հնազանդություն չէ։ Այն, ինչ անում ես, Աստված չի ճանաչում որպես քո պարտավորության կատարում։ Աստծու աչքերում այլ բան չես, քան հոգի չունեցող մեռած մարդ։ Մեռած մարդը դեռ հույս ունի օրհնություններ ստանալու։ Մի՞թե դա պարզապես ցանկալին իրականության տեղ ընդունել չէ։ Այն, որ նույնիսկ կարողանում ես փոքր-ինչ պարտավորություն կատարել, այն պատճառով է, որ առաջնորդվում ես օրհնություններ ստանալու քո մտադրությամբ։ Եվ մշտապես կասկածում ես՝ միշտ ներքուստ դատելով, դատապարտելով, ուրանալով Աստծուն, ինչպես նաև դատելով և ուրանալով Աստծու խոսքերն ու գործը։ Սա քեզ դարձնում է մեկը, ով Աստծու թշնամին է։ Կարո՞ղ է արդյոք այն մարդը, որն Աստծու թշնամին է, համապատասխանել արարած լինելու չափանիշին։ (Ոչ։) Ամեն քայլափոխի Աստծու թշնամի ես դառնում՝ գաղտնի ստվերներից դիտարկելով Նրան և Նրա գործը՝ գաղտնի աղաղակելով Աստծու դեմ քո սրտում, դատելով և դատապարտելով Նրան և դատելով ու դատապարտելով Նրա խոսքերն ու գործը։ Եթե սա Աստծու թշնամին լինել չէ, ապա ի՞նչ է։ Սա բացահայտորեն Աստծու թշնամին լինելն է։ Եվ դու անհավատ աշխարհում չես Աստծու թշնամին. Աստծու տանն ես դա անում։ Սա է՛լ ավելի աններելի է։

Այս մարդիկ, որոնք տատանվում են, նրանց մարդկային բուն էությանը նայենք, թե դրսևորումներին, չեն ընդունում ճշմարտությունը և չեն ընդունում Աստծու խոսքերն ու գործը։ Նրանք հոգ են տանում միայն այն մասին, թե արդյոք կարող են օրհնություններ ստանալ։ Երբեք համոզված չեն Աստծու կամ Նրա գործի հարցում, միշտ դիտարկում են կուլիսների հետևում, մշտապես տատանվում և կասկածում են։ Հետևում են Աստծուն՝ միաժամանակ դիտարկելով, քայլելով և կանգնելով, կանգնելով և քայլելով։ Այս մարդիկ բավականին խնդրահարույց են։ Հատկապես հիմա, երբ եկեղեցին հաճախակի մաքրում է մարդկանց, միշտ անհանգիստ սպասման մեջ են՝ մտածելով. «Միշտ տատանվում եմ։ Գուցե մի օր ինչ-որ մեկը նկատի, և ինձ հեռացնեն եկեղեցուց։ Չեմ կարող թույլ տալ, որ աստծու վերաբերյալ իմ ներքին կասկածները դուրս պրծնեն։ Այս մասին ոչ մեկին չեմ կարող ասել»։ Ուստի գաղտնի դիտարկում են կուլիսների հետևում։ Եվ չեն վախենում Աստծու կողմից մերկացվելուց, որովհետև չեն հավատում Աստծու գոյությանը, առավել ևս՝ Աստծու զննմանը։ Այս մարդիկ հաճախ լսում են, թե ինչպես են եղբայրներն ու քույրերը հաղորդակցվում այն մասին, թե ինչպես է Աստված ուղղորդել իրենց, ինչպես է Նա կարգավարժել իրենց, ինչպես է մերկացրել մարդկանց, ինչպես է փրկել մարդկանց, ինչպես է Աստված շնորհ և օրհնություններ պարգևել իրենց, և թե ինչպես են Աստծուն հետևելու գործընթացում փորձառաբար ապրել Նրա գործը, և թե ինչ են զգացել, տեսել կամ գնահատել և այլն։ Երբ լսում են, թե ինչպես են եղբայրներն ու քույրերը հաղորդակցվում այս փորձառական հասկացողությունների շուրջ, իրենք իրենց մտածում են. «Արդյոք այն փորձառությունները, որոնց մասին խոսում եք, պարզապես ձեր երևակայությո՞ւնն են։ Արդյոք սրանք պարզապես մարդկային զգացմունքնե՞ր են։ Ինչո՞ւ չեմ զգացել այդ բաները։ Հատկապես նրանք, ովքեր փորձառական վկայության հոդվածներ են գրում. ես չեմ ճանաչում նրանց և չեմ տեսել, թե ինչպես են հասել այս բաներին այս փորձառությունների միջոցով։ Իսկապե՞ս ունեն ճշմարտության իրականությունը, դեռևս անորոշ է»։ Որոշ ապուշներ դեռ դիտարկում և կասկածի տակ են դնում Աստծու տան գործը՝ անկարող լինելով տեսնել, թե ճշմարտության որ իրականություններն են պարունակվում Աստծու ընտրյալ ժողովրդի գրած փորձառական վկայության հոդվածներում՝ փորձելով արդարացումներ և հիմքեր գտնել իրենց սեփական տատանման և հավատքի պակասի համար։ Նրանք մտածում են, որ քանի որ իրենք տատանվում են, մյուսները նույնպես պետք է տատանվեն։ Եթե ինչ-որ մեկը երբեք չի տատանվում, կասկածներ չունի, և ճշմարտության շուրջ նրա սովորական հաղորդակցությունը միշտ բավականին գործնական է, և անկախ նրանից, թե ինչ խնդիրների է բախվում, կարող է փնտրել ճշմարտությունը՝ դրանք լուծելու համար, ապա այս հիմարներն իրենց սրտերում անհավասարության և անհարմարության զգացում են ունենում։ Երբ անհարմար են զգում, ինչպե՞ս են թեթևացում գտնում։ Նրանք փնտրում են մեկին, ով ճիշտ իրենց պես է՝ փորձելով գտնել հոգեհարազատ մեկին։ Երբ տեսնում են, որ ինչ-որ մեկը բացասական և թույլ է զգում, ակնարկում են իրենց սեփական մտքերը՝ հող նախապատրաստելու համար՝ ասելով. «Երբեմն ես նույնպես բացասական եմ զգում։ Երբ բացասական եմ զգում, գիտեմ, որ չպետք է այդպիսին լինեմ, բայց երբեմն կասկածում եմ՝ արդյոք աստված իսկապես գոյություն ունի»։ Եթե մյուս անձը չի արձագանքում, և նրանք տեսնում են, որ այդ անձը պարզապես բացասական և թույլ է, բայց կասկածներ չունի Աստծու վերաբերյալ, այդ անձին փորձելու համար մեկ այլ բան կասեն, որն անկեղծ չէ. «Ի՞նչ է կատարվում ինձ հետ, ի՞նչ ես կարծում։ Լիովին նորմալ հավատում եմ աստծուն, բայց ինչո՞ւ եմ միշտ կասկածներ ունենում նրա վերաբերյալ։ Մի՞թե դա ըմբոստություն չէ։ Այսպես չպետք է լինի»։ Սա ասում են ամբողջությամբ մյուս անձին հաճոյանալու և նրան փորձելու համար։ Անհամբերությամբ հույս ունեն, որ մյուս մարդիկ ճիշտ իրենց պես կասկածի տակ են դնում Աստծուն։ Դա կուրախացներ նրանց։ Եթե հայտնաբերում են մեկ ուրիշին, ով միշտ կասկածամիտ է Աստծու վերաբերյալ և մշտապես պատկերացումներ ունի Նրա մասին, իրենց բախտավոր են զգում, որ գտել են հոգեհարազատ մեկին։ Այդ երկուսը, կիսելով նույն գարշելի մտածելակերպը, հաճախ անկեղծանում են միմյանց հետ։ Որքան շատ են խոսում, այնքան ավելի են հեռանում Աստծուց։ Որքան շատ են խոսում, այնքան քիչ են ցանկանում կատարել իրենց պարտավորությունը և այնքան քիչ են ցանկանում կարդալ Աստծու խոսքերը և նույնիսկ ցանկանում են դադարել եկեղեցական կյանքին մասնակցելուց։ Աստիճանաբար այդ երկուսն ի վերջո դուրս են գալիս աշխարհ՝ աշխատելու՝ միմյանց անբաժանելի գործընկերների պես կառչելով, միմյանց փաթաթված երբ միասին դուրս են գալիս։ Երբ հեռանում են, իրենց հետ նույնիսկ չեն վերցնում Աստծու խոսքերի ոչ մի գիրք։ Ինչ-որ մեկը հարցնում է նրանց. «Դադարե՞լ ես Աստծուն հավատալուց», իսկ նրանք պատասխանում են. «Ո՛չ, հավատում եմ»։ Դեռ համառորեն հերքում են դա։ Մյուս անձը հարցնում է. «Այդ դեպքում ինչո՞ւ Աստծու խոսքերի ոչ մի գիրք չվերցրիր քեզ հետ», իսկ նրանք պատասխանում են. «Դրանք չափազանց ծանր են, և տեղ չունեմ դնելու»։ Այն ամենը, ինչ ասում են, պարզապես մյուս անձից գլուխն ազատելու համար է։ Իրականում պարզապես պատրաստվում են վերադառնալու աշխարհ, աշխատանք գտնելու և իրենց կյանքով ապրելու։ Ես ձեզ ճշմարտությունն եմ ասում։ Այս տեսակի մարդիկ չհավատացողներ են, և սա կլինի նրանց վերջնական ելքը։ Ահա թե ինչպիսին են իրականում։ Նրանց հավատքն Աստծու հանդեպ երկար չի տևի։ Հենց որ գտնում են մեկին, ում հավանում են, մեկին, ում հետ կարող են կիսել իրենց նվիրական մտքերը, մտածում են. «Վերջապես գտել եմ մեկին, ով իմ թիկունքին է, մեկին, ում վրա կարող եմ հույս դնել։ Գնացի՛նք։ Աստծուն հավատալն այնքան ձանձրալի է։ Միևնույն է, այս աշխարհում աստված չկա։ Չափազանց դժվար է գոյություն չունեցող մի բան որպես իրականություն ընդունելը։ Այս անցած տարիներն այնքան դժվար են եղել»։ Նրանք հեռանում են և ինքնուրույն դադարում են հավատալուց և նույնիսկ եղբայրներին և քույրերին ասում են, որ չփնտրեն իրենց՝ ասելով. «Մենք գնացել ենք աշխատելու։ Այլևս չզանգե՛ք մեզ, հակառակ դեպքում կտեղեկացնենք ոստիկանությանը»։ Այս երկու հիմարները՝ մի զույգ հիմար էշեր, հեռանում են հենց այդպես։ Ես ասում եմ՝ լավ պրծանք։ Դա Աստծու տանը փրկում է նրանց վտարելու կամ հեռացնելու նեղությունից։ Ասե՛ք Ինձ, արդյոք կարիք կա՞ հաղորդակցվելու ճշմարտության շուրջ այս տեսակի մարդկանց հետ՝ նրանց աջակցելու և օգնելու համար։ Արդյոք կարիք կա՞ փորձելու ողջամտության կոչ անել և համոզել նրանց։ (Ոչ։) Եթե փորձեք համոզել նրանց, չափազանց հիմար կգտնվեք։ Այս տեսակի մարդիկ չհավատացողներ են մինչև ուղնուծուծը։ Նրանք քայլող դիակներ և անուղեղ ապուշներ են։ Եթե փորձես համոզել նրանց, ապա չափազանց հիմար ես։ Պետք է արագորեն ուրախ հրաժեշտ տաս այս տեսակի մարդկանց, և դրանից հետո նրանց փնտրելու կարիք չկա։ Նրանք հստակեցրել են, որ այլևս չեն հավատալու Աստծուն, և որ եթե նորից զանգես նրանց, քո մասին կհայտնեն ոստիկանությանը։ Եթե դեռ փորձես կապվել նրանց հետ, մի՞թե պարզապես փորձանքի մեջ չես ընկնում։ Եթե իսկապես զանգեն ոստիկանություն և մեղադրեն քեզ հետապնդման մեջ, դա լավ համբավ կստեղծի՞, եթե լուրը տարածվի։ (Ոչ։) Բացարձակապես չպետք է անես նման հիմարություն։ Թո՛ղ հոգ տանեն իրենց մասին և հանգիստ հեռանան։ Սա շատ ավելի լավ մոտեցում է։ Յուրաքանչյուր մարդ հետևում է իր սեփական ուղուն։ Յուրաքանչյուր մարդու ուղին որոշվում է նրանով, թե ով է նա։ Նրանք օրհնված չեն, նրանց կյանքերը պարզապես փտած, անարժեք են։ Նման մեծ օրհնությունը վեր է նրանց՝ ժառանգելու կամ վայելելու կարողությունից։ Նրանք պարզապես այն ստանալու բախտ չունեն։ Աստծու խոսքերի մատակարարումն ընդունելը և ճշմարտությունը որպես կյանք ընդունելն ամենամեծ օրհնությունն է ողջ տիեզերքում և ողջ մարդկության մեջ։ Ով կարող է ընդունել ճշմարտությունը, օրհնված մարդ է, իսկ ով չի կարող ընդունել ճշմարտությունը, պարզապես չունի այս օրհնությունը։ Մի օր նրանք, ովքեր ընդունել են ճշմարտությունը, ողջ կմնան մեծ արհավիրքների միջով և մեծապես կօրհնվեն, մինչդեռ նրանք, ովքեր չեն ընդունել ճշմարտությունը, կկորչեն արհավիրքներում և աղետ կկրեն, և այդ ժամանակ արդեն չափազանց ուշ կլինի զղջալու համար։ Նույնիսկ եթե հիմա ընդունում ես, որ Աստծու խոսքերը ճշմարտությունն են, և որ Աստծու գործն արվում է հենց Իր՝ Աստծու կողմից, եթե չես ձգտում ճշմարտությանը, չես ընդունում ճշմարտությունը և չես մտնում ճշմարտության մեջ, դեռ նման օրհնություն չես ստանա։ Ի՞նչ ես կարծում, արդյոք այս օրհնությունը կարո՞ղ է այդքան հեշտությամբ ձեռք բերվել։ Սա օրհնություն է, որը երբեք գոյություն չի ունեցել ժամանակի սկզբից և այլևս երբեք գոյություն չի ունենա։ Ինչպե՞ս կարող էր քեզ թույլատրվել այդքան հեշտությամբ ձեռք բերել այն։ Աստված մարդկությանը խոստացել է նման օրհնություն, բայց դա մի բան չէ, որը սովորական մարդիկ կարող են ձեռք բերել։ Այս օրհնությունն Աստծու կողմից ընտրվածների համար է, և անհնար է, որ որևէ հիմար էշ, քայլող դիակ, տականք կամ սրիկա ընտրվի։ Աստված մարդկությանը փրկելու համար իրականացնում է գործի երեք փուլ, և ի վերջո Նա կստեղծի հաղթողների մի խումբ՝ հնարավորություն տալով այս մարդկանց դառնալու բոլոր բաների տերերը և դառնալու նոր մարդկություն։ Որքա՜ն մեծ է այս օրհնությունը մարդկության համար։ Քանի՞ տարի է շարունակվում վերջին օրերի դատաստանի գործի այս փուլը։ (Ավելի քան երեսուն տարի։) Պարզապես նայելով այս երեսուն և ավելի տարիներին՝ կարելի է տեսնել, թե որքան մեծ գին է վճարել Աստված, և որքան գործ է Նա արել, ուստի պարզ է, թե որքան անհավանականորեն արժեքավոր և որքան անհավանականորեն ազնվազարմ կլինի այն մարդկությունը, որին Աստված ի վերջո ձեռք կբերի, և որ այն թանկագին է և չափազանց կարևոր Աստծու աչքերում։ Ուստի որքա՜ն բախտավոր եք դուք։ Սա այնպիսի՜ մեծ օրհնություն է ձեզ համար։ Հետևաբար, ինչ վերաբերում է որոշ մարդկանց, որոնք դեռ տատանվում են այս պահին, նրանք իսկապես օրհնված չեն։ Նույնիսկ եթե չտատանվեին և լիովին նվիրված լինեին հետևելուն, ապա եթե չձգտեին ճշմարտությանը, դեռ չէին ստանա այս օրհնությունը։ Ուստի նրանք, ովքեր ի վերջո ստանում են այս օրհնությունը, սովորական մարդիկ չեն։ Նրանք այն մարդիկ են, որոնց Աստված խստորեն և բազմիցս ստուգել է և ուշադիր ընտրել։ Նրանք այն մարդիկ են, որոնք ի վերջո կարող են ձեռք բերվել Աստծու կողմից։

Տատանվողների հիմնական դրսևորումները հենց այս խնդիրներն են։ Անկախ նրանից, թե որը կարող է լինել նրանց վերջնական ելքը, համենայն դեպս, հենց որ նման մարդիկ հայտնաբերվում են եկեղեցու ներսում, նրանց հետ պետք է վարվել ըստ սկզբունքների։ Նրանց չպետք է վերաբերվել որպես եղբայրների կամ քույրերի։ Եթե նրանք դրական զգացմունքներ ունեն Աստծուն հավատալու նկատմամբ կամ կարող են որոշակի ջանք գործադրել և պատրաստակամ են փոքր-ինչ տքնելու, առավելագույնը եկեղեցու ընկեր են և չեն կարող եղբայր կամ քույր համարվել։ Ուստի նույնիսկ եթե նոր անուն են վերցնում, ինչպես օրինակ՝ «Հնազանդություն» կամ «Անկեղծություն», դեռ չպետք է նրանց եղբայր կամ քույր անվանես։ Նրանց իրենց նոր անունով կոչելը բավարար է։ Ինչո՞ւ է այսպես։ Որովհետև նման մարդիկ չեն համապատասխանում եղբայրներ կամ քույրեր լինելու չափանիշին։ Հիմա հասկանո՞ւմ եք։ (Այո։) Ուստի հիմա ունեք այս տեսակի մարդկանց հետ վարվելու սկզբունքները, այնպես չէ՞։ (Այո։) Այսքանը մեր այսօրվա հաղորդակցության համար։ Ցտեսությո՛ւն։

Առաջնորդողների և աշխատողների պարտականությունները (29)

Տասնհինգերորդ կետ. պաշտպանել բոլոր տեսակի կարևոր աշխատակազմերը՝ նրանց պահպանելով արտաքին աշխարհի միջամտությունից և ապահով պահելով, որպեսզի կարևոր աշխատանքներն առաջ ընթանան կարգավորված կերպով

Անցյալ անգամ որտե՞ղ կանգ առանք առաջնորդողների և աշխատողների պարտականությունների թեմայով հաղորդակցվելիս։ (Անցյալ անգամ մենք հիմնականում հաղորդակցվեցինք առաջնորդողների և աշխատողների տասնչորսերորդ պարտականության վերջին երեք դրսևորման շուրջ, որ վերաբերում էր տարբեր տեսակի մարդկանց զանազանելուն՝ հիմնվելով նրանց մարդկայնության վրա։ Այդ երեք դրսևորումն են վախկոտ և կասկածամիտ լինելը, հակված լինելը խնդիրներ հրահրելու և բարդ անցյալ ունենալը։) Անցյալ անգամ մենք ավարտեցինք հաղորդակցությունն առաջնորդողների և աշխատողների տասնչորսերորդ պարտականության վերջին երեք թեմայի շուրջ, ուստի այսօր կհաղորդակցվենք տասնհինգերորդ պարտականության վերաբերյալ։ Ո՞րն է տասնհինգերորդ պարտականությունը։ («Տասնհինգերորդ կետ. պաշտպանել բոլոր տեսակի կարևոր աշխատակազմերը՝ նրանց պահպանելով արտաքին աշխարհի միջամտությունից և ապահով պահելով, որպեսզի կարևոր աշխատանքներն առաջ ընթանան կարգավորված կերպով»։) «Պաշտպանել բոլոր տեսակի կարևոր աշխատակազմերը՝ նրանց պահպանելով արտաքին աշխարհի միջամտությունից և ապահով պահելով»։ Այս պարտականությունը ներառում է առաջնորդողների և աշխատողների պարտականությունների մեկ այլ կողմ. այն նաև աշխատանքի հատուկ կետ է, որն առաջնորդողներն ու աշխատողները պետք է լավ կատարեն։ Ինչի՞ն է վերաբերում աշխատանքի այս կետը։ (Այն վերաբերում է Աստծու ընտրյալների անվտանգությունն ապահովելուն։) Այն ներառում է անձնական անվտանգության հարցեր։ Մի՞թե այս թեման հաճախ չի հանդիպում եկեղեցու աշխատանքում։ Մի՞թե դուք անծանոթ եք այս թեմային։ (Ո՛չ։) Այս թեման անծանոթ չէ չինացի եղբայրներին և քույրերին, որովհետև Չինաստանի հասարակական միջավայրում հավատացյալներին հալածում են և ձերբակալում, և նրանց անվտանգության երաշխիքներ են անհրաժեշտ իրենց պարտավորությունը կատարելիս և կյանքի բոլոր ասպարեզներում։ Հետևաբար, այս աշխատանքը մտնում է առաջնորդողների և աշխատողների պարտականությունների շրջանակի մեջ. այն կամընտիր բան չէ։ Անկախ նրանից՝ երկիրն ունի կրոնական ազատություն, թե ոչ, տարբեր կարևոր պարտավորություններ կատարող անձնակազմի տեղաբաշխումը պատշաճ կերպով կազմակերպելը հատուկ աշխատանք է, որն առաջնորդողներն ու աշխատողները պետք է հանձն առնեն։ Այս աշխատանքի կենտրոնացումը կամ հատուկ պահանջները կարող են տարբերվել, բայց այն ամբողջությամբ վերաբերում է նրան, թե արդյոք եղբայրներն ու քույրերը կարող են ապահով և անվտանգ կերպով կատարել իրենց պարտավորությունները, և արդյոք նրանց պարտավորությունների արդյունքները կարող են երաշխավորվել։ Այսպիսով, մի՛ անտեսիր այս աշխատանքը կամ մի՛ համարիր այն քեզ չվերաբերող միայն այն պատճառով, որ դու ապրում ես ժողովրդավարական երկրում։ Անկախ այն երկրի կառավարման համակարգից, որտեղ ապրում ես, կամ արդյոք հավատացյալներին այնտեղ հալածում են, թե ոչ, այս աշխատանքը մտնում է առաջնորդողների և աշխատողների պարտականությունների շրջանակի մեջ. սա աշխատանք է, որն առաջնորդողներն ու աշխատողները պետք է կատարեն. ոչ ոք բացառություն չէ, և դրան չպետք է վերաբերվել որպես «հավելյալ» աշխատանքի։ Այսպիսով, այսօր եկեք հաղորդակցվենք այս թեմայում ներառված բոլոր տարբեր հարցերի շուրջ։

Կարևոր աշխատակազմի շրջանակը

Նախ, եկեք տեսնենք, թե ինչ է նշանակում տասնհինգերորդ պարտականության մեջ նշված «բոլոր տեսակի կարևոր աշխատակազմերը»։ Մի՞թե սա մի թեմա չէ, որի շուրջ մենք պետք է հաղորդակցվենք։ (Այո՛։) Ուրեմն, ինչի՞ն են առնչվում «բոլոր տեսակի կարևոր աշխատակազմերը»։ Եկեք նախ սահմանենք այս աշխատանքի թիրախների շրջանակը։ Ո՞վ կարող է խոսել այս մասին։ (Բոլոր տեսակի կարևոր աշխատակազմերը ներառում են տեսանյութերի թիմերի, ֆիլմարտադրության թիմերի, սրբագրման թիմերի և օրհներգերի թիմերի եղբայրներին ու քույրերին, և նրանց, ովքեր այլ կարևոր պարտավորություններ են կատարում։ Բացի այդ, այն ներառում է որոշ եղբայրների և քույրերի, որոնք առանցքային դեր են խաղում աշխատանքի տարբեր կարևոր կետերում, ինչպես նաև յուրաքանչյուր թիմի վերակացուներին։) Ուրիշ ո՞վ կցանկանար ավելացնել սրան։ (Այն ներառում է նաև առաջնորդողներին և աշխատողներին։) Առաջնորդողներն ու աշխատողներն իսկապես պետք է լավ պաշտպանված լինեն։ Էլ ո՞վ։ (Կան նաև ընդհանուր գործերով զբաղվող կարևոր աշխատակիցներ, ինչպիսին է ֆինանսական աշխատակազմը։) (Եվ այն եղբայրներն ու քույրերը, որոնք Աստծուն հավատալու և պարտավորություններ կատարելու պատճառով հետախուզման մեջ են կամ ունեն քրեական անցյալ, նույնպես պաշտպանության կարիք ունեն։) Սա մեկ այլ կատեգորիա է, և սա հատուկ խումբ է։ Եկեք ամփոփենք՝ քանի կատեգորիա կա։ Առաջին կատեգորիան ներառում է առաջնորդողներին և աշխատողներին։ Երկրորդ կատեգորիան բաղկացած է այն անձնակազմից, որն անհրաժեշտ է Աստծու տան տարբեր աշխատանքային հարցերի համար, հատկապես թիմերի առաջնորդողներից և տարբեր աշխատանքային հարցերի վերակացուներից, ինչպես նաև լավ արժանիք, հոգևոր հասկացողություն ունեցող և սկզբունքներն ըմբռնելու ու ինքնուրույն կարևոր աշխատանք ստանձնելու ունակություն ունեցող անձնակազմից։ Կան տարբեր աշխատանքային հարցերով զբաղվող բազմաթիվ տեսակի աշխատակիցներ, ինչպիսիք են տեքստային, օրհներգերի, ֆիլմերի արտադրության աշխատանքով զբաղվողները և այլն, ինչպես նաև նրանք, ովքեր ավետարանն են քարոզում, վկայում կամ ծառայում են որպես ավետարանի տնօրեններ և այլն։ Բացի այդ, սա ներառում է ֆինանսներով, պահպանմամբ և արտաքին գործերով զբաղվող աշխատակազմերին։ Այս անհատներն աջակցող դեր են խաղում եկեղեցու աշխատանքում և անփոխարինելի են. նրանք բոլորը ներառված են որպես տարբեր աշխատանքային հարցերով զբաղվող անձնակազմի մաս։ Սա երկրորդ հիմնական կատեգորիան է։ Երրորդ հիմնական կատեգորիան ներառում է նրանց, ովքեր զբաղվում են եկեղեցու վտանգավոր աշխատանքով։ Մասնավորապես, ավտորիտար ռեժիմ ունեցող երկրներում, որտեղ չկա կրոնական ազատություն, կան որոշ ծայրահեղ վտանգավոր աշխատանքային կետեր, ինչպիսիք են գրքեր տպագրելը, տեղափոխելը, եկեղեցու գույքը պահպանելը, ինչպես նաև կարևոր պարտավորություններ կատարող անձնակազմին հյուրընկալելը և նրանց տեղաբաշխումը կազմակերպելը։ Ուրիշ ո՞վ է ներառված։ (Կան նաև ընդհանուր գործերով զբաղվող որոշ աշխատակիցներ, որոնք տեղեկատվություն են փոխանցում դրսում. այն պարտավորությունները, որ նրանք անում են, նույնպես համեմատաբար վտանգավոր են։) Այս անհատները նույնպես համարվում են վտանգավոր աշխատանքով զբաղվողներ։ Սակայն այս մարդիկ վստահաբար այս աշխատանքը հազվադեպ չեն անում. հակառակը, նրանք մասնագիտանում են այնպիսի կարևոր և վտանգավոր առաջադրանքների կատարման մեջ, ինչպիսին են տեղեկատվություն փոխանցելը, աշխատանքային կարգավորումները բաշխելը, Աստծու տան բոլոր տեսանյութերը, ֆիլմերը կամ քարոզների ձայնագրությունները բաժանելը և այլն։ Կրոնական ազատությունից զուրկ ավտորիտար երկրներում առաջնորդողներն ու աշխատողները պետք է հստակ իմանան, թե Աստծու ընտրյալներից ովքեր են կարևոր պարտավորություններ կատարում և վտանգավոր աշխատանք հանձնառում։ Կարճ ասած, այս անհատները նույնպես կարևոր աշխատակազմի մի կատեգորիա են, և առաջնորդողներն ու աշխատողները պետք է հատուկ ուշադրություն դարձնեն նրանց անվտանգությանը. դա չի կարելի անտեսել։ Սա երրորդ կատեգորիան է։ Չորրորդ կատեգորիան ևս մեկ անփոխարինելի խումբ է եկեղեցու աշխատանքում։ Այս անհատները տիրապետում են հատուկ հմտությունների և շնորհների, օրինակ՝ հմուտ են ավետարանը քարոզելու, քարոզներ տալու, եկեղեցին ջրելու կամ որոշակի աշխատանքային հարցերի կազմակերպման պատասխանատվությունը ստանձնելու մեջ։ Այս անհատները կարող են լինել առաջնորդողներ և աշխատողներ, տարբեր աշխատանքային հարցերի վերակացուներ կամ վտանգավոր աշխատանքով զբաղվող մարդիկ։ Առանց նման մարդկանց, նրանց կատարած կարևոր աշխատանքում բաց կառաջանար, և ուրիշ ոչ ոք չէր կարողանա լրացնել նրանց դերը։ Հետևաբար, այս անհատներին պետք է պաշտպանել, և նրանց անվտանգությունը պետք է ապահովվի։ Սա մարդկանց մի կատեգորիա է։ Մեկ այլ կատեգորիա են նրանք, ովքեր այն երկրներում, որտեղ կրոնները հալածվում են, հետախուզման մեջ են կամ ունեն քրեական անցյալ Աստծուն հավատալու պատճառով։ Անկախ լիազորության շրջանակից կամ եկեղեցու ներսում նրանց ստանձնած հատուկ աշխատանքից, քանի դեռ նրանք հետախուզվում են Աստծուն հավատալու և իրենց պարտավորությունը կատարելու պատճառով, առաջնորդողներն ու աշխատողները պետք է ուղիներ գտնեն նրանց պաշտպանելու համար՝ կազմակերպելով նրանց տեղաբաշխումը համեմատաբար անվտանգ վայրերում, որպեսզի կատարեն իրենց պարտավորությունը։ Կրոնական հավատքը հալածող բոլոր պետությունների շարքում Չինաստանի հալածանքն ամենադաժանն է։ Չինաստանի տարբեր նահանգներում և շրջաններում բազմաթիվ մարդիկ ձերբակալվել են կամ հետախուզման մեջ են՝ անկարող վերադառնալու տուն։ Ամբողջ աշխարհում և բոլոր մայրցամաքներում կան որոշ երկրներ, որոնք Չինաստանի նման հալածում են կրոնական հավատքը, և այս երկրներում նույնպես կան մարդիկ, որոնք Ամենակարող Աստծուն ընդունելու պատճառով առերեսվում են հալածանքի և չեն կարողանում վերադառնալ տուն։ Նրանց համար, ովքեր հալածվում են և չեն կարողանում վերադառնալ տուն, առաջնորդողներն ու աշխատողները պետք է հնարավորինս արագ կազմակերպեն այնպես, որ նրանց տեղաբաշխեն լիաժամկետ պարտավորություն կատարող եկեղեցում։ Առաջնորդողներն ու աշխատողները պետք է նրանց տեղավորեն համեմատաբար անվտանգ միջավայրերում՝ ըստ տեղական պայմանների, որպեսզի նրանք կարողանան կատարել իրենց պարտավորությունները։ Սա առաջնահերթ աշխատանքային հարց է, որը պետք է լավ կատարվի։ Այս անհատները, որոնք ձերբակալվել են կամ հետախուզման մեջ են, ձևավորում են պաշտպանության կարիք ունեցող աշխատակազմի հինգերորդ կատեգորիան։ Տարբեր կարևոր աշխատանքներով զբաղվող անձնակազմի ևս մեկ կատեգորիա կա, որը հատուկ է։ Այս անհատները գուցե այժմ առաջնորդողներ կամ աշխատողներ չեն, ոչ էլ ներգրավված են վտանգավոր աշխատանքի մեջ, բայց նախկինում նրանք շատ պարտավորություններ են կատարել, և նրանց աշխատանքն ընդգրկել է լայն շրջանակ։ Նրանք գիտեն բազմաթիվ հյուրընկալող ընտանիքների, ինչպես նաև կարևոր պարտավորություններ կատարող որոշ աշխատակիցների մասին։ Հետևաբար, եթե նման անհատները ձերբակալվեին, դա նաև աղետաբեր կլիներ եկեղեցու աշխատանքի համար։ Այս անհատներին պետք է կոչել «տեղեկացված մարդիկ», և նրանք նույնպես պետք է ներառվեն բոլոր տեսակի կարևոր աշխատակազմերի մեջ։ Առաջնորդողներն ու աշխատողները պետք է ապահովեն նրանց անվտանգությունը՝ Աստծու բոլոր ընտրյալների անվտանգությունը պաշտպանելու և եկեղեցու աշխատանքի բնականոն ընթացքը երաշխավորելու նպատակով։ Այս կատեգորիայի որոշ անհատներ, մասնավորապես, բավական անզգույշ են. նրանք չգիտեն զգույշ լինել և մեծ իմաստություն չունեն։ Նրանք միշտ հակված են գործելու խանդավառությունից դրդված՝ դրսում վարվելով անխոհեմաբար։ Երբեք ձերբակալված կամ խոշտանգված չլինելով՝ նրանք անտեղյակ են ներառված վտանգի և ինչ-որ բան սխալ ընթանալու դեպքում հնարավոր հետևանքների մասին, առավել ևս չեն հասկանում, թե որքան դաժան կլինեն այդ հետևանքները։ Քանի որ նրանք մտածում են, որ պարզապես հավատում են Աստծուն՝ ոչ մի վատ բան չանելով, նրանք ոչնչից չեն վախենում։ Արդյունքում, որոշ ժամանակ տեղական աշխատանքից հետո նրանք գուցե բավական հայտնի դառնան և հայտնվեն կառավարության հսկողության տակ։ Մի՞թե դա վտանգ չի ստեղծում։ Ձերբակալվելուց հետո, եթե նրանք չկարողանան դիմանալ խոշտանգումներով հարցաքննությանը, գուցե դառնան հուդաներ՝ մատնելով եղբայրներին և քույրերին։ Սա հսկայական կորուստներ կբերեր եկեղեցուն և կներքաշեր այլ եղբայրների ու քույրերի՝ նրանց ենթարկելով ձերբակալության և բանտարկության վտանգի, ինչը լրջորեն կազդեր եկեղեցու տարբեր աշխատանքային հարցերի վրա։ Հետևաբար, եկեղեցին նույնպես պետք է առաջնահերթություն տա նման անհատների պաշտպանությանը։ Եթե տեղում հնարավոր չէ գտնել նրանց թաքցնելու համար ապահով վայր, նրանք պետք է տեղափոխվեն մեկ այլ, համեմատաբար անվտանգ վայր՝ իրենց պարտավորությունը կատարելու համար։ Սա մարդկանց ևս մեկ կատեգորիա է։ Նրանց իրավիճակի հատուկ բնույթի պատճառով առաջնորդողներն ու աշխատողները պետք է կազմակերպեն նրանց տեղաբաշխումը, ուստի նրանք նույնպես ներառված են բոլոր տեսակի կարևոր աշխատակազմերի մեջ։ Ընդհանուր առմամբ, քանի՞ կատեգորիայի մարդիկ կան։ (Վեց կատեգորիա։ Առաջին կատեգորիան առաջնորդողներն ու աշխատողներն են։ Երկրորդը բաղկացած է անփոխարինելի անձնակազմից, որը զբաղվում է Աստծու տան տարբեր աշխատանքային հարցերով՝ վերակացուներ, թիմերի առաջնորդողներ և ավետարանի տնօրեններ, ինչպես նաև նրանք, ովքեր կարող են աշխատանք ստանձնել։ Երրորդ կատեգորիան եկեղեցու վտանգավոր աշխատանքով զբաղվող անձնակազմն է։ Չորրորդը հատուկ հմտություններ և շնորհներ ունեցողներն են։ Հինգերորդ կատեգորիան բաղկացած է քրեական անցյալ ունեցող, հետապնդվող և հետախուզման մեջ գտնվող մարդկանցից։ Իսկ վեցերորդ կատեգորիան տեղեկացված մարդիկ են։) Մենք հիմնականում ընդգրկել ենք տարբեր աշխատանքային հարցերում ներգրավված բոլոր կարևոր աշխատակիցներին, բայց մեկ կատեգորիա ևս պետք է ավելացնել. եթե եկեղեցում որևէ եղբայր կամ քույր իր պարտավորությունը կատարելու համար դուրս գալու, ձերբակալվելու կամ որևէ այլ անսպասելի իրավիճակի առերեսվելու պատճառով ի վիճակի չէ հոգ տանելու իր անչափահաս երեխաների մասին, ապա առաջնորդողներն ու աշխատողները պետք է կազմակերպեն այս երեխաների տեղաբաշխումը համապատասխան տնային տնտեսությունում այնպես, որ նրանք ապրուստի միջոց ունենան։ Սա նույնպես աշխատանքի հատուկ կետ է։ Թեև աշխատանքի այս կետը չի վերաբերում եկեղեցու աշխատանքին և ծագում է միայն հատուկ հանգամանքների զուգադիպությամբ, առաջնորդողներն ու աշխատողները պետք է պատասխանատվություն ստանձնեն այս անչափահաս երեխաների համար համապատասխան տեղաբաշխում կազմակերպելու նպատակով։ Եթե նրանք չունեն համապատասխան հարազատներ, կամ եթե նրանց հարազատներն անհավատներ են և հոժարակամ չեն ընդունելու նրանց, ապա եկեղեցին պետք է ընդունի նրանց։ Եկեղեցին պետք է ոչ միայն համապատասխան հյուրընկալող տուն գտնի նրանց համար, այլև նրանց խնամքի համար պատասխանատու եղբայրների և քույրերի նշանակի։ Նրանց համար համապատասխան տեղաբաշխում կազմակերպելուց հետո եթե նրանք հավատան Աստծուն, դա, անշուշտ, իդեալական է, և երբ նրանք հասնեն չափահասության, կկարողանան կատարել իրենց պարտավորությունը եկեղեցում։ Եթե նրանք չհավատան Աստծուն, ապա երբ հասնեն չափահասության և մտնեն հասարակություն, այլևս կապված չեն լինի եկեղեցու հետ, և մեր պարտականությունը կատարված կլինի։ Այդ կետից այնկողմ մենք կարիք չենք ունենա մտահոգվելու նրանց հարցերով։ Արդյո՞ք սա տեղին է։ (Այո՛։) Թեև այս աշխատանքը չի ներառում եկեղեցու տարբեր աշխատանքային կետերը, այնուամենայնիվ, այն պետք է ներառվի առաջնորդողների և աշխատողների պարտականությունների շրջանակում։ Այն դեպքում, եթե եկեղեցում իրենց պարտավորությունը կատարողների երեխաներ կան, որոնք տեղաբաշխման կարիք ունեն, քանի դեռ առաջնորդողներն ու աշխատողներն անտեղյակ են իրավիճակից, նրանք չեն կարող անտեսել այն։ Եթե նրանք գիտեն այդ մասին, պետք է հարցեր տան, զբաղվեն դրանով և ստանձնեն նրանց համար պատշաճ տեղաբաշխում կազմակերպելու այս պատասխանատվությունը։ Առաջնորդողներն ու աշխատողները պետք է երաշխավորեն, որ իրենց պարտավորությունը կատարող եղբայրներն ու քույրերը, հատկապես նրանք, ովքեր կարևոր աշխատանք են ստանձնում, զերծ լինեն անհանգստությունից, երբ խոսքը վերաբերում է այս հարցին։ Աշխատանքի այս կետը լավ կատարելը դժվար չէ, այնպես չէ՞։ (Ո՛չ, դժվար չէ։) Առնվազն վեց կատեգորիայի կարևոր աշխատակազմ կա։ Յոթերորդ կատեգորիան հավելյալ է, այն ներկայացնում է հանգամանքի յուրահատուկ տեսակ։ Առաջին վեց կատեգորիայում նկարագրած տարբեր աշխատակիցները գուցե բոլորը ներկա չլինեն յուրաքանչյուր հովվական տարածքում կամ երկրում։ Այնուամենայնիվ, անկախ երկրից՝ առաջնորդողներին և աշխատողներին, ինչպես նաև կարևոր պարտավորություններ կատարողներին պաշտպանելը աշխատանքի վճռորոշ կետ է։ Սա աշխատանքի կետ է, որին եկեղեցու բոլոր առաջնորդողներն ու աշխատողները պետք է ուշադրություն դարձնեն, և սա մի պարտականություն է, որը նրանք պետք է լավ կատարեն։

Պաշտպանելը կարևոր աշխատակազմն արտաքին աշխարհի միջամտությունից

I. Հյուրընկալող ընտանիքների անվտանգության պահանջները

Այժմ, երբ մենք պարզաբանել ենք, թե ովքեր են կարևոր աշխատակիցները, եկեք դիտարկենք այն հատուկ աշխատանքը, որն առաջնորդողներն ու աշխատողները պետք է կատարեն, այն է՝ պաշտպանել բոլոր տեսակի կարևոր աշխատակազմերը՝ նրանց պահպանելով արտաքին աշխարհի միջամտությունից և ապահով պահելով։ Ուստի, ի՞նչ հատուկ աշխատանք պետք է արվի՝ նրանց արտաքին աշխարհի միջամտությունից արդյունավետորեն պահպանելու համար, որպեսզի համարվի, որ առաջնորդողներն ու աշխատողները կատարել են իրենց պարտականությունները։ Երբ բանը հասնում է հատուկ աշխատանքի իրականացմանը, որոշ առաջնորդողներ և աշխատողներ զգում են իրենց դժվարին կացության մեջ, գլուխ են կոտրում, բորբոքվում և տագնապում՝ չկողմնորոշվելով ինչպես վարվել։ Այս կարևոր աշխատակազմի տեղաբաշխումը կազմակերպելու հարցում կա մի կարևոր սկզբունք. նրանց պետք է պահպանել արտաքին աշխարհի միջամտությունից՝ իրենց անվտանգությունն ապահովելու համար։ Անկախ նրանից՝ կարևոր աշխատակազմը տեղավորվում է եղբայրների և քույրերի տներում, թե վարձակալած տներում, էականն այն է, որ նրանց անվտանգությունը պետք է ապահովվի։ Նրանց անվտանգությունն ապահովելը նշանակում է նրանց պահպանել արտաքին աշխարհի միջամտությունից։ Ուստի, ի՞նչ պետք է անեն առաջնորդողներն ու աշխատողները՝ նրանց արտաքին աշխարհի միջամտությունից պահպանելու համար։ Դա պահանջում է կազմակերպել կարևոր պարտավորություններ կատարողների տեղաբաշխումը համապատասխան վայրերում։ Եկեք դիտարկենք սա երկու տեսանկյունից. մեկը հյուրընկալող ընտանիքի ներքին միջավայրն է, իսկ մյուսը՝ արտաքին միջավայրը։ Ինչ վերաբերում է ներքին միջավայրին, նախ, հյուրընկալողը պետք է լինի ճշմարիտ հավատացյալ, պատրաստակամ հյուրընկալելու, ի վիճակի լինի ամեն բան գաղտնի պահելու, գործի զգուշությամբ և իմաստությամբ վարվի արտաքին աշխարհի հետ։ Եթե որևէ հատուկ իրավիճակ առաջանա, նրանք պետք է իմանան՝ ինչպես արձագանքեն դրան. նրանք պետք է կարողանան նախաձեռնողաբար, այլ ոչ թե պասսիվ կերպով զբաղվել դրանով և լուծել այն։ Բացի այդ, նրանք պետք է ունենան վայելուչ համբավ կամ գուցե որոշակի հեղինակություն և կապեր տեղում։ Նույնիսկ եթե նրանք ազդեցություն չունեն, առնվազն պետք է լինեն մարդիկ, ովքեր մնում են իրենց պատշաճ տեղում, ապրում են պարկեշտ կյանքով և երբեք խնդիրներ չեն ստեղծում, ոչ էլ մութ գործերով զբաղվող անհատների են գրավում իրենց տուն։ Նրանք չպետք է ունենան ընկերներ, ովքեր հավաքվում են մաջոնգ խաղալու կամ խմելու։ Բացի այդ, նրանց հարաբերություններն արտաքին աշխարհի և իրենց հարևանների հետ պետք է համեմատաբար բնականոն լինեն։ Նրանք չպետք է ներքաշված լինեն պարտքերի շուրջ որևէ վեճի մեջ և ոչ էլ անհաշտ լինեն իրենց հարևանների հետ։ Այլ կերպ ասած, նրանց տնային միջավայրը պետք է համեմատաբար հանգիստ լինի, հյուրընկալողը չպետք է ունենա բարդ հարաբերություններ, և փոքրաթիվ կողմնակի անձինք պետք է գան նրանց տուն՝ անհանգստություններ պատճառելու, և այլն. բոլոր կողմերը պետք է համապատասխան լինեն։ Ավելին, հյուրընկալողի երեխաները կամ հարազատները պետք է աջակցեն առ Աստված նրանց հավատին, կամ առնվազն չընդդիմանան նրանց՝ եղբայրներին և քույրերին հյուրընկալելուն, և, անշուշտ, չշրջեն ու անխոհեմաբար չխոսեն այս բաների մասին։ Ոմանք գուցե ասեն. «Հեշտ չէ գտնել հյուրընկալող ընտանիք, որը համապատասխանում է այս բոլոր չափանիշներին»։ Սա նշանակում է գտնել համեմատաբար հարմար վայր. բացարձակ կատարելություն չի պահանջվում։ Առնվազն, ապրելու միջավայրը պետք է լինի համապատասխան՝ խաղաղ և զերծ արտաքին միջամտությունից, ինչը բավարարում է կարևոր աշխատակազմին արտաքին աշխարհի միջամտությունից պահպանելու պահանջը։ Որոշ հյուրընկալող ընտանիքներում, թեև ընտանիքի ոչ բոլոր անդամներն են հավատացյալներ, հյուրընկալող անձը հեղինակություն ունի տանը, և նա է կայացնում որոշումները։ Նրանց անհավատ երեխաները կամ հարազատները չեն համարձակվում միջամտել առ Աստված նրանց հավատին կամ եղբայրներին ու քույրերին հյուրընկալելուն. նույնիսկ եթե նրանք ներքուստ համաձայն չեն, չեն համարձակվի տարածել այս տեղեկատությունն ընտանիքից դուրս գտնվող մարդկանց մեջ։ Եթե իսկապես ինչ-որ բան պատահի, նրանք նույնիսկ կարող են օգնել պաշտպանություն տրամադրել։ Այսկերպ այս հյուրընկալող տանը մնացող եղբայրներն ու քույրերը նույնպես կարող են անվնաս մնալ արտաքին աշխարհի միջամտությունից։ Որոշ դեպքերում հյուրընկալողը երկչոտ է՝ վախենալով, որ իր երեխաները կարող են բացահայտել առ Աստված իր հավատը, որ իր հարևանները կարող են իմանալ իր հավատքի մասին ու մատնել իրեն, ու հատկապես, որ գործերը կարող են վատ ընթանալ, և ինքը կձերբակալվի։ Եղբայրներին և քույրերին հյուրընկալել սկսելուն պես նրանք ամեն օր փշերի վրա են՝ անկարող ցերեկն ուտելու կամ գիշերը քնելու՝ ամբողջ օրն անցկացնելով անհանգիստ ու վախեցած, գողի պես։ Երբ լսում են՝ ինչ-որ բան է կատարվում, օրինակ՝ կառավարությունը ծրագրում է ստուգել տնային տնտեսությունների գրանցումները, կամ կառավարության աշխատակիցները գալիս են իրենց տուն՝ տարբեր պատրվակներով ինչ-որ բան անելու, նրանք ծայրաստիճան վախենում են և շարունակ ցանկանում, որ եղբայրներն ու քույրերն անմիջապես հեռանան, որպեսզի իրենք չներքաշվեն։ Երբ եղբայրներն ու քույրերը տեսնեն սա, նրանք պետք է անմիջապես տեղափոխվեն, քանի որ նման վայրը հարմար չէ հյուրընկալելու համար. այն կարող է օգտագործվել միայն որպես ժամանակավոր կանգառ մի քանի օրով։ Եթե հյուրընկալող ընտանիքի երեխաները, հարազատները կամ ընկերները չար մարդիկ են, ովքեր, իմանալով, որ հյուրընկալողը հավատացյալների է ընդունում, գուցե սկսեն անհանգստացնել եղբայրներին ու քույրերին կամ հանձնել նրանց ոստիկանությանը, ապա սա չափազանց վտանգավոր է։ Այսպիսի հյուրընկալող ընտանիքի հետ մնալը հարմար չէ։ Որոշ ծնողներ ստրուկների պես են պահում իրենց երեխաների առաջ. նրանք կարող են ասել. «Ամեն ինչ լավ է, իմ երեխաները լսում են ինձ», բայց իրականում նրանց երեխաների հնազանդությունը կախված է իրավիճակից։ Երբ խոսքը վերաբերի իրենց սեփական շահերին, երեխաները չեն լսի նրանց։ Նման մարդը չէր համարձակվի թույլ տալ՝ իր երեխաներն իմանան, որ ինքը եղբայրների և քույրերի է հյուրընկալում։ Եթե նրանց երեխաները կամ հարազատներն իմանային, նրանք, անշուշտ, կքշեին եղբայրներին ու քույրերին, և հյուրընկալողն ի վիճակի չէր լինի կանգնեցնելու նրանց. վերջին խոսքը նրանցը չէ իրենց իսկ տանը։ Նման մարդը հարմար չէ հյուրընկալելուն. նա կարող է ունենալ ցանկություն, բայց զուրկ լինել հյուրընկալելու համարձակությունից։ Կարո՞ղ էր արդյոք վախկոտ մարդն իսկապես համարձակվել հյուրընկալել։ Եթե դու չես կարող ապահովել եղբայրների և քույրերի անվտանգությունը, ապա դու հարմար չես այս պարտավորության համար. դու չպետք է պատրաստակամություն հայտնես և դատարկ խոստումներ տաս առաջնորդողներին և աշխատողներին, ոչ էլ պետք է ընդունես այս պարտավորությունը։ Եթե առաջնորդողներն ու աշխատողները կազմակերպեն եղբայրների և քույրերի տեղաբաշխումը նման տնային տնտեսությունում՝ հյուրընկալվելու համար, մի՞թե, ըստ ձեզ, դա տեղին է։ (Ո՛չ։) Դա ծայրահեղ անտեղի է։ Մի՛ ուղարկեք եղբայրներին և քույրերին վտանգի երախը։ Հնարավոր է՝ եղբայրներն ու քույրերը միանգամայն ապահով ապրում էին մեկ այլ վայրում, և եթե դու կազմակերպես նրանց տեղաբաշխումն այս մարդու տանը, որտեղ երեխաները կամ հարազատներն անհավատներ են, և նրանք կարող են մատնել նրանց ու հանձնել ոստիկանությանը, հենց որ հայտնաբերեն, որ հավատացյալներ են մնում այնտեղ՝ այդպիսով վտանգելով նրանց կյանքը, մի՞թե փորձանք չէր գա այդ հյուրընկալողի գլխին։ Եթե հյուրընկալողը պատրաստ լինի վտանգելու իր կյանքը՝ նման իրավիճակներում եղբայրներին և քույրերին պաշտպանելու համար, և կարողանա արդյունավետորեն ապահովել նրանց անվտանգությունը, ու եթե առավելապես զգալի իմաստություն դրսևորի, ապա այս հյուրընկալող ընտանիքը դեռ կարող է հարմար ընտրություն լինել։ Սակայն, եթե նրանք չեն կարող վտանգել իրենց կյանքը՝ եղբայրներին և քույրերին պաշտպանելու համար, և երբ իրենց ընտանիքի անհավատները սպառնան մատնել եղբայրներին ու քույրերին և հանձնել նրանց ոստիկանությանը, նրանք լուծում չունենան և միայն ընկրկեն՝ կրիայի պես գլուխը պատյանի մեջ մտցնելով, չպաշտպանելով եղբայրներին ու քույրերին և պարզապես թույլ տալով անհավատներին հանձնել նրանց, ապա այս տնային տնտեսությունը հարմար չէ հյուրընկալելու համար։ Եթե եղբայրներն ու քույրերը ժամանակավորապես՝ մի քանի օր, մնան այնտեղ, իսկ հետո անմիջապես տեղափոխվեն հարմար վայր, հենց որ այն գտնվի, ապա դա պարզապես հազիվ տանելի է։ Տեղին չէր լինի երկարաժամկետ մնալ նման տանը՝ իրենց պարտավորությունը կատարելու համար։ Հյուրընկալողը պետք է առնվազն կարողանա պաշտպանել եղբայրների և քույրերի անվտանգությունը. սա հյուրընկալողի պահանջներից մեկն է։ Որպեսզի իրենց պարտավորությունը կատարողները խուսափեն արտաքին աշխարհի միջամտությունից, նախ, նրանց ապրելու միջավայրը պետք է համապատասխան լինի. բացի այդ, հյուրընկալողի սեփական որակները նույնպես պետք է համապատասխան լինեն բոլոր առումներով, այսինքն՝ նրանք պետք է կարողանան պահպանել կարևոր աշխատակազմին արտաքին աշխարհի միջամտությունից։ Միայն եթե նրանք ի վիճակի են հասնելու դրան, առաջնորդողներն ու աշխատողները կարող են կազմակերպել կարևոր աշխատակազմի տեղաբաշխումը նրանց տանը։ Եթե հյուրընկալողի հավատը քիչ է, նա անիրազեկ է և անողնաշար, անկարող է վերջնական խոսք ասելու իր իսկ տանը, և նրա ցանկացած անհավատ երեխա կամ հարազատ կարող է ներս մտնել և ղեկավարել նրանց, ապա սա բավականին խնդրահարույց է։ Նման վայրը բացարձակապես անհամապատասխան է հյուրընկալելու համար։ Նույնիսկ եթե տունն ընդարձակ է՝ բազմաթիվ սենյակներով, հարմարավետ միջավայրով և այլ առումներով լավ պայմաններով, այն, միևնույն է, հարմար չէ հյուրընկալելու համար։ Միայն ապրելու համապատասխան միջավայրը բավարար չէ. հյուրընկալողը նույնպես պետք է համապատասխան լինի։ Այստեղ առանցքային կետն այն է, որ հյուրընկալողը նախ պետք է կարողանա ապահովել, որ իր պարտավորությունները կատարող անձնակազմը, որին հյուրընկալում են, պահպանվի արտաքին աշխարհի միջամտությունից։ Միայն դրանից հետո պետք է դիտարկվի ապրելու միջավայրը։ Մի փոքր պակաս իդեալական միջավայրը դեռ ընդունելի է՝ լինի դա ավելի փոքր տարածք, սահմանափակ ինտերնետ, ավելի պարզ սնունդ, թե պակաս հարմարավետ հասանելիություն ջրին։ Քանի դեռ հյուրընկալողը համապատասխան է, ի վիճակի է արձագանքելու վտանգին, երբ այն ծագում է, կառավարելու տարբեր բարդ իրավիճակներ և հատկապես պատշաճ կերպով կարգավորելու ցանկացած հատուկ հանգամանք, որը կարող է ծագել՝ եղբայրների և քույրերի անվտանգությունը պաշտպանելու համար, ապա նա համապատասխանում է հյուրընկալողի չափանիշին։ Հյուրընկալող ընտանիքի ապրելու միջավայրի վերաբերյալ մեր պահանջները բարձր չեն. ամենակարևորն այն է, որ այն կարողանա ապահովել անվտանգություն։ Այս կետի մանրամասների մեջ խորանալու կարիք չկա։

II. Բնակության վայրի շրջակա միջավայրի պահանջները

Առաջին բանը, որ առաջնորդողներն ու աշխատողները պետք է հաշվի առնեն հյուրընկալող ընտանիքի բնակության վայրի արտաքին միջավայրի վերաբերյալ, այն է, թե արդյոք այն անվտանգ է։ Անկախ հյուրընկալող ընտանիքի պայմաններից, կամ անկախ նրանից՝ բնակարանը եղբոր կամ քրոջ տուն է, թե վարձակալած տուն՝ անհրաժեշտ է հաշվի առնել՝ արդյոք բնակության վայրի արտաքին միջավայրն անվտանգ է․ սա ամենակարևոր կետն է։ Նախևառաջ՝ դա հարմար է միայն այն դեպքում, եթե հյուրընկալող ընտանիքի հավատն առ Աստված հայտնի չէ, և Հանրային անվտանգության բյուրոյում նրանց հավատքի մասին գրառումներ չկան։ Եթե անցյալում, երբ եղբայրներն ու քույրերը հավաքվում էին այնտեղ, հարևաններն այդ մասին հայտնում էին կառավարությանը, և կառավարությունն արդեն տեղյակ է, որ այս ընտանիքը հաճախակի հավաքույթներ է ունենում անծանոթների հետ, ապա այս վայրը հարմար չէ հյուրընկալելու համար։ Տուն վարձակալելու դեպքում ևս հարմար չէ ընտրել նման ընտանիքի տունը։ Սա կողմերից մեկն է։ Բացի այդ՝ որոշ վայրերում հանրային անվտանգությունը ծայրահեղ վատ վիճակում է, և հաճախակի են կողոպուտի, սպանության ու այլ տարբեր դեպքերը։ Բնակիչները նույնպես համեմատաբար բարդ անհատներ են, և ոստիկանությունը հաճախ է գնում այնտեղ՝ ստուգելու տնային տնտեսությունների գրանցումներն ու անձը հաստատող փաստաթղթերը, ինչպես նաև հետաքննելու հանցագործության մեջ կասկածյալներին, ի թիվս այլ բաների։ Ասացե՛ք Ինձ, եթե մնայիք նման վայրում, մի՞թե հաճախակի չէիք ենթարկվի միջամտության։ (Այո՛։) Նման վայրերը նույնպես հարմար չեն ապրելու համար։ Ոստիկանությունը մի քանի օրը մեկ թակում է դուռը՝ ասելով, որ մոտակայքում գողություն կամ սպանություն է տեղի ունեցել, և խնդրելով համագործակցել հետաքննության հետ՝ հորդորելով մարդկանց անմիջապես հաղորդել իրենց, եթե տեսնեն ոճրագործին։ Ոստիկանությունը միշտ դռներ է թակում ամեն տեսակ պատրվակով՝ պնդելով, թե հետաքննում է գործեր, բայց իրականում ստուգում է դրսեկներին և անծանոթներին․ ավելի ճիշտ՝ նրանք փնտրում են Աստծուն հավատացող մարդկանց։ Անվտանգության զգացում կունենայի՞ր՝ նման հյուրընկալող տանը մնալով։ (Ո՛չ։) Անկասկած, ողջ օրը փշերի վրա կլինեիր։ Թեև դրսում տեղի ունեցող այս հանցավոր միջադեպերը ոչ մի կապ չունեն հյուրընկալող ընտանիքի հետ, միևնույն է, հանգիստ չէիր զգա քեզ։ Նման միջավայրում ապրելը հաճախ ստիպում է զգալ, որ անձնական անվտանգությանդ վտանգի է սպառնում։ Ո՞վ գիտի, գուցե մի օր ոստիկանությունը, տեսնելով եղբայրներին ու քույրերին, սկսի հարցաքննել այս անծանոթներին և ի վերջո ձերբակալի նրանց։ Մի՞թե չէիր ասի, որ սա սարսափելի իրավիճակ է։ (Այո՛։) Բացի այդ՝ չինացիների մեծ մասը զուրկ է անվտանգության գիտակցումից։ Հենց լսում են՝ ինչ-որ մեկը թակում է, բացում են դուռը, ինչպես նաև սովորաբար չեն կողպում իրենց դռները, ինչը հեշտությամբ հանգեցնում է միջադեպերի։ Ազատություն և ժողովրդավարություն ունեցող արևմտյան երկրներում մասնավոր կեցավայրերը համարվում են մասնավոր տարածքներ։ Եթե կողմնակի անձն առանց թույլտվության մուտք է գործում մասնավոր տարածք, դա համարվում է անօրինական, և այնտեղ ապրող մարդիկ կզանգահարեն ոստիկանություն։ Ապա ներխուժողը ենթարկվում է իրավական պատասխանատվության։ Հետևաբար, եթե անծանոթը թակում է, պարտավոր չես բացել դուռը․ կարող ես հրաժարվել։ Նույնիսկ եթե ինչ-որ մեկը նախապես պայմանավորվել է այցելել քեզ, եթե պատրաստ չես կամ փոխել ես միտքդ, միևնույն է, պարտավոր չես բացել դուռը․ կարող ես վերանշանակել հանդիպումը նրանց հետ։ Արևմտյան երկրներում մարդիկ ունեն այս իրավունքը, նրանք ունեն այս իրավական գիտակցությունը։ Սակայն չինացիները զուրկ են այս իրավական գիտակցությունից։ Հենց լսում են դռան թակոց, շտապում են բացել այն։ Սա վկայում է զգոնության, ինքնապաշտպանության գիտակցության պակասի և համապատասխան օրենքների անտեղյակության մասին։ Քանի որ Չինաստանը բռնապետություն է, որտեղ միակուսակցական կառավարումը վեր է դասվում օրենքից, դրա իրավական համակարգը պարզապես ձևականություն է։ Մեծ կարմիր վիշապը Չինաստանում լիակատար անուշադրության է մատնում օրենքը և կարգը՝ անխոհեմաբար չարագործություններ կատարելով, և մարդիկ ընդհանրապես իրավունքներ չունեն։ Չինացիներն ուշադրություն չեն դարձնում մարդու իրավունքներին, ոչ էլ զարգացրել են կարգապահական կանոններին հետևելու և օրենքին ենթարկվելու գիտակցություն։ Մասնավորապես՝ նրանք զուրկ են ինքնապաշտպանության գիտակցությունից, և մարդկանց մեծ մասը չգիտի ինչպես օգտագործել օրենքը՝ ինքն իրեն պաշտպանելու համար։ Արդյունքում՝ անվտանգության որևէ երաշխիք չկա։ Ամփոփելով՝ ցանկացած վայրում, որտեղ հանրային անվտանգությունը խղճալի վիճակում է, բնակիչներն ունեն բարդ անցյալ և ինքնություն, հաճախակի են ստուգումները կամ տարբեր քրեական գործերի միջադեպերը, մարդկանց համար հեշտ է ենթարկվել արտաքին աշխարհի միջամտությանը։ Նման վայրը հարմար չէ մնալու համար։ Սա հանրային անվտանգության գործոն է, որը պետք է հաշվի առնել կարևոր աշխատակազմի տեղաբաշխումը կազմակերպելիս։

Պետք է ուշադիր ընտրվի նրանց բնակության միջավայրը, ովքեր կատարում են իրենց պարտավորությունը։ Լավագույնը մարդաշատ քաղաքային տարածքներից և վտանգավոր վայրերից խուսափելն է։ Ո՞ր վայրերն ենք նկատի ունենում որպես մարդաշատ քաղաքային տարածքներ։ Դրանք ներառում են այնպիսի վայրեր, ինչպիսին են երկաթուղիների, մայրուղիների, խաչմերուկների և շուկաների մոտ գտնվողները։ Հատկապես գլխավոր երկաթուղային գծերի երկայնքով, որտեղ ամեն օր անթիվ գնացքներ են անցնում, և մոտակա տների հատակները ցնցվում են ամեն մի անցնող գնացքի հետ։ Նման միջավայրում միանգամայն անհնար է խաղաղություն գտնել պարտավորությունը կատարելիս։ Բացի այդ՝ որոշ մարդիկ, որոնք տարիներ են անցկացրել՝ կատարելով իրենց պարտավորությունը տնից հեռու, ապրում են մշտական տագնապով, և նրանց սրտերը լավագույն վիճակում չեն, ինչն էլ ավելի անհարմար է դարձնում նրանց համար նման վայրերում ապրելը։ Եթե որոշակի աշխատանք պահանջում է հանգիստ միջավայր, ինչպիսին է ձայնագրման աշխատանքը կամ տեքստային աշխատանքը, ապա առնվազն չպետք է լինի աղմուկի միջամտություն, և անվտանգությունը նույնպես պետք է ապահովվի․ սա կատարյալ կլիներ։ Եթե չկա բացարձակապես անվտանգ վայր, պետք է գտնել համեմատաբար անվտանգ վայր։ Այս դեպքում թեթևակի աղմուկն ընդունելի է, և մենք չպետք է չափազանց բարձր պահանջներ դնենք․ քանի դեռ կենսամիջավայրն անվտանգ է, դա բավարար կլինի։ Բացի այդ՝ եթե տունը գտնվում է երթևեկության գլխավոր գոտում, օրինակ՝ լուսացույցների կամ խաչմերուկի մոտ, ամեն օր անթիվ հետիոտներ և տրանսպորտային միջոցներ կանցնեն։ Նման տունը բաց է բազմաթիվ անցորդների հայացքի առաջ, և անցնող մարդիկ, պատահական հայացք գցելով, կարող են հեշտությամբ տեսնել ներսում գտնվողներին։ Հատկապես, երբ գիշերը լույսերը վառ են, տան ներսի իրավիճակը հստակ տեսանելի է։ Մի՞թե կասեիր, որ նման տունը, միևնույն է, ընդունելի է մնալու համար։ Արդյո՞ք այս միջավայրը հարմար է։ (Ոչ, հարմար չէ։) Այն իսկապես հարմար չէ։ Նման վայրում մնացող մարդիկ սովորաբար ենթարկվում են միջամտության՝ հաճախ տեսնելով իրենց դիտող անծանոթների։ Երբ նրանց հայացքները հանդիպում են անծանոթի աչքերին, նրանք ցնցվում են՝ ամեն օր անհանգիստ զգալով, անընդհատ այնպիսի զգացողությամբ, որ իրենց հետևում են․ ո՞վ գիտի, գուցե ինչ-որ մեկը կանգնած է դրա հետևում՝ ուղղորդելով և վերահսկելով ամեն ինչ։ Կարծում ես՝ կարելի՞ է հանգիստ զգալ՝ ապրելով նման միջավայրում։ Բացի այդ՝ որոշ տներ խղճուկ որակ ունեն՝վատ ձայնամեկուսացումով, ուստի ներսում բարձրաձայն խոսելիս կամ օրհներգեր միացնելիս դրսում գտնվող մարդիկ կարող են լսել ամեն ինչ։ Ավելին՝ որոշ տներ գտնվում են համայնքի ամենաբարձր կետում, որի դեպքում դրանք ոչ միայն ենթակա են կայծակի հարվածների, այլև թույլ են տալիս շրջակա հարևաններին տեսնել եղբայրներին ու քույրերին, երբ նրանք դուրս են գալիս։ Նրանց համար անհարմար է նույնիսկ երբեմն բացել պատուհանը՝ օդափոխության կամ զովանալու համար․ պատուհանները պետք է մնան ամուր փակված՝ վարագույրները քաշված, որպեսզի երբեք լույս չներթափանցի, իսկ շրջելու համար դուրս գալնէլ ավելի անհարմար է։ Մշտական անհանգստություն կա, որ դրսում գտնվող մարդիկ կդիտարկեն և կնկատեն։ Թեև եղբայրներն ու քույրերը բոլորը միանգամից չեն գալիս ու գնում, ամեն անգամ, երբ ինչ-որ մեկը մտնում կամ դուրս է գալիս, դրսում գտնվող մարդիկ կարող են հստակորեն տեսնել։ Ի վերջո, նրանք ընդհանուր գաղափար կունենան, թե քանի անծանոթ է ապրում այս տանը։ Մի՞թե կասեիք, որ մարդկանց անվտանգությունը, միևնույն է, կարող է ապահովվել այստեղ մնալով։ (Ո՛չ, չի կարող։) Որոշ մարդիկ կարծում են. «Հիմնականում մենք մեր պարտավորությունը կատարում ենք ներսում, և նույնիսկ եթե դուրս ենք գալիս, անում ենք դա հերթով և ոչ բոլորս միանգամից։ Այսպիսի կիրարկումով շրջակա հարևանները ոչնչից տեղյակ չեն լինի»։ Բայց նույնիսկ եթե հերթով դուրս գաս, միևնույն է, խնդիրներ կառաջանան, եթե ինչ-որ մեկը նկատի, որ դու անծանոթ ես։ Շատ անհավատներ այնքան էլ լավ կյանքով չեն ապրում, բայց առանձնահատուկ հաճույք են ստանում ուրիշների գործերը դիտարկելուց և դրանց մեջ քիթը խոթելուց։ Ոմանք նույնիսկ կարող են հեռադիտակ օգտագործել՝ քեզ լրտեսելու համար՝ հետևելով, թե ինչ ես անում ներսում։ Եթե նրանք հայտնաբերում են, որ հավատացյալները հավաքվում են, շտապում են հայտնել կառավարությանը՝ պարգևավճար ստանալու համար։ Երբ նման մարդն աչք է դնում քեզ վրա, մի՞թե սա վտանգավոր իրավիճակ չէ։ (Այո՛։) Երբ նրանք աչք են դնում քեզ վրա, կարո՞ղ է արդյոք որևէ օգուտ լինել դրանից։ Անկասկած, քեզ ի վերջո կձերբակալեն։ Անկախ երկրից կամ տարածաշրջանից՝ ուրիշի գործերին խառնվողների պակաս չկա։ Նույնիսկ եթե նրանք ոչ մի լումա չեն վաստակում քեզ վերահսկելու համար, նրանք ավելի քան պատրաստակամորեն են անում դա․ նույնիսկ իրենց գրպանից կվճարեին և կհետաձգեին իրենց սեփական աշխատանքը՝ ժամանակ ծախսելով հսկելու վրա։ Իսկ եթե քո մասին հայտնելու համար պարգևավճար լինի, նրանք է՛լ ավելի մեծ ցանկություն կունենան դա անելու։ Հատկապես Չինաստանի նման բռնապետությունում չափազանց շատ են մարդիկ, որոնք վերահսկում են Աստծուն հավատացողներին։ Քանի որ նրանք զզվում են ճշմարտությունից և հակակրանք են տածում Աստծուն հավատացողների հանդեպ, հենց որ հայտնաբերում են, որ հավատացյալները շփվում են միմյանց հետ կամ հավաքվում են, հայտնում են այդ մասին։ Եթե հայտնելու համար պարգևավճար կա, նրանք անխոնջ բավարարվածություն են զգում դա անելիս։ Մի՞թե սա հեշտությամբ խնդիրներ չի բերում եկեղեցուն։ (Այո՛։) Եթե քեզ այսպես միջամտում են, մի՞թե դրա պատճառն այն չէ, որ առաջնորդողներն ու աշխատողները լավ չեն կազմակերպել տեղաբաշխումը։ Եթե կարևոր աշխատակազմի տեղաբաշխման վայրն ու միջավայրն անհարմար են, քանի որ առաջնորդողներն ու աշխատողները հանգամանորեն չեն կշռադատել ամեն բան, ապա սրանք են հետևանքները։ Եթե այն վայրը, որտեղ մարդն ապրում է, չափազանց մեծ ուշադրություն է գրավում, դա կարող է հեշտությամբ հանգեցնել նրան, որ գործերը վատ ընթանան։ Երբ ինչ-որ բան սխալ է ընթանում, և միայն այդ ժամանակ ես գիտակցում, որ այս վայրը հարմար չէ մնալու համար, արդեն չափազանց ուշ է լինում։ Հետևաբար, իրենց պարտավորությունը կատարողների համար հարմար բնակության վայր ընտրելը նույնպես կարևոր առաջադրանք է, և վատ ընտրությունը կարող է հեշտությամբ վտանգի հանգեցնել։

III. Ինչպես պետք է առաջնորդողներն ու աշխատողները կազմակերպեն աշխատակազմի տեղաբաշխումը

Կարևոր աշխատակազմի բնակության միջավայրի համար, անկախ նրանից՝ դա վերաբերում է ներքին, թե արտաքին միջավայրին, առաջնորդողներն ու աշխատողները պետք է հանգամանորեն հաշվի առնեն բոլոր կողմերը։ Նրանք չպետք է պարզունակ կերպով մտածեն՝ միշտ ենթադրելով, որ եթե մենք չշփվենք արտաքին աշխարհի հետ, ոչինչ չի պատահի։ Այսօրվա հասարակությունն անհավատալիորեն բարդ է, լի ամեն տեսակ դևերով, և անկախ վայրից՝ միշտ կան ուրիշի գործերին խառնվողներ, որոնք հետևում են քեզ՝ անհնարին դարձնելով խուսափելն իրենց զննումից։ Գուցե մտածես. «Ես ոչ մի օրենք չեմ խախտել կամ որևէ վատ բան չեմ արել՝ հավատալով Աստծուն։ Ես պարզապես կատարում եմ իմ պարտավորությունը։ Ինձ հետ ոչինչ չպետք է պատահի, ճիշտ չէ՞»։ Բայց փաստերն այնքան պարզ չեն, որքան պատկերացնում ես։ Ինչո՞ւ է ՉԿԿ-ն այդքան մարդկային ուժ և ռեսուրսներ ծախսում Աստծուն դիմակայելու և Աստծու եկեղեցին ճնշելու համար։ Կարո՞ղ ես գլուխ հանել սրանից։ Երբեք չես կարողանա։ Որքանո՞վ կարող ես թափանցել դևերի ու սատանաների բնույթի մեջ։ Դու չափազանց քիչ բան ես հասկանում դևերի ու սատանաների մասին։ Այս հասարակությունն անհավատալիորեն բարդ է, և դևերն ու սատանաները թշվառականներ են, որոնք չար գործեր են կատարում։ Այն, ինչ նրանք ամենաշատն են ուզում, Աստծու ընտրյալներին ձերբակալելն ու եկեղեցու աշխատանքն անհանգստացնելն է։ Եթե միշտ սատանաներին դիտարկում ես որպես պարզապես սովորական մարդկանց, ապա իսկապես տգետ ես․ դա ցույց է տալիս, որ դու չես թափանցել այս հասարակության չարության մեջ, և հաստատ չես թափանցել դևերի ու սատանաների ատելիության մեջ։ Հետևաբար, որպեսզի առաջնորդողներն ու աշխատողները լավ կատարեն եկեղեցու գործը, նրանք պետք է ապահովեն իրենց պարտավորությունը կատարողների անվտանգությունը․ սա չափազանց կարևոր է։ Բռնապետական կառավարման տակ գտնվող երկրում, որտեղ չկա հավատքի ազատություն, իրենց պարտավորությունը կատարողների անվտանգությունն ապահովելը բավական դժվար է։ Սակայն, որքան էլ դժվար լինի, հարմար բնակության վայրերը պետք է ուշադիր ընտրվեն․ այս առումով ոչ մի բացթողում չի կարող լինել։ Աստծու տան աշխատանքային կարգավորումները ներառել են հաղորդակցություն այս հարցերի շուրջը։ Առաջնորդողներն ու աշխատողները պետք է ապահովեն, որ եղբայրներն ու քույրերը կարողանան կատարել իրենց պարտավորությունը՝ զերծ անհանգստությունից և արտաքին աշխարհի միջամտությունից․ քանի դեռ նրանք ամբողջ սրտով նվիրվում են դրան, նրանք կարող են հասնել դրան։ Միակ մտահոգությունն այն է, երբ նրանք գործում են ձևականորեն և անպատասխանատու կերպով՝ հոգալով միայն իրենց սեփական անվտանգության մասին՝ միաժամանակ անտեսելով եղբայրների ու քույրերի անվտանգությունը։ Սա անհնար է դարձնում եկեղեցու գործը լավ կատարելը։ Եթե քո բացթողման, լրջության պակասի, անպատասխանատվության կամ միջավայրից ու խնդիրներից վախենալու պատճառով քեզ չի հաջողվում անել այս բաները, ինչը հանգեցնում է կարևոր պարտավորություններ կատարող անձնակազմի ձերբակալությանը և սպառնում եղբայրների ու քույրերի կյանքին, ինչը հետաձգում է եկեղեցու աշխատանքը և վնասում եղբայրներին ու քույրերին, ապա որպես առաջնորդող կամ աշխատող՝ դու պետք է պատասխանատվություն կրես։ Այս պատասխանատվության հարցը չի կարող պարզապես լուծվել՝ որոշակի գումար փոխհատուցելով կամ աղոթքի միջոցով խոստովանել․ դա այնքան էլ պարզ չէ։ Ուրեմն, ո՞րն է այս հարցի բնույթը։ Սա անջնջելի բիծ է, հավերժական հանցանք․ դու նկատողություն ես ստացել։ Այս «նկատողությունը» չի մատնանշում սովորական սխալ․ Աստծու աչքերում դա հանցանք է։ Եթե քո հանցանքները չափազանց շատ են․ անցյալում հանցանքներ ես գործել, այսօր դեռևս գործում ես և ապագայում ավելին կգործես, ապա մի քանի խոշոր հանցանքների համակցությամբ դու կործանման և ոչնչացման կմատնվես։ Աստված այլևս չի փրկի քեզ, և քո հավատն առ Աստված զուր կլինի։ Դու ոչ միայն փրկության հույս չես ունենա, այլև կառերեսվես պատժի։ Հետևաբար, չափազանց կարևոր է, որ առաջնորդողներն ու աշխատողներն իրենց աշխատանքը կատարեն սկզբունքների համաձա՛յն։ Մտապահե՞լ եք սա։ (Այո՛։) Առաջնորդողներն ու աշխատողները պետք է կատարեն իրենց պարտականությունները, և որքան էլ անբարենպաստ կամ վտանգավոր լինի միջավայրը, նրանք պետք է անեն հնարավոր ամեն ինչ՝ տեղական պայմանների համաձայն, որպեսզի պաշտպանեն կարևոր աշխատակազմի անվտանգությունը և պատշաճ կերպով կազմակերպեն նրանց տեղաբաշխումը։ Նպատակն է ապահովել եկեղեցու աշխատանքի բնականոն ընթացքը։

Որպեսզի առաջնորդողներն ու աշխատողներն ապահովեն, որ կարևոր աշխատակազմի համար կազմակերպված տեղաբաշխման վայրերը զերծ լինեն արտաքին աշխարհի միջամտությունից, բացի բնակության վայրի և դրա միջավայրի պահանջներից ու սկզբունքներից՝ կան նաև պահանջներ և սկզբունքներ հյուրընկալող ընտանիքի իրավիճակի տարբեր կողմերի վերաբերյալ։ Երբ առաջնորդողներն ու աշխատողները գտնում են հնարավոր հյուրընկալող ընտանիք, նրանք նախ պետք է հարցուփորձ անեն՝ ինչպիսին են ընտանեկան միջավայրն ու պայմանները, անդամների իրավիճակը, արդյոք նրանք ունեն վեճեր ուրիշների հետ, որևէ թշնամի, խճճված գործեր կառավարության հետ, հաճախ են ներգրավված դատական գործընթացներում, արդյոք ունեն բարդ սոցիալական հարաբերություններ և այլն։ Այս բոլոր հիմնական իրավիճակները պետք է հանգամանորեն հարցուփորձ արվեն և ուսումնասիրվեն։ Եթե տանտերը կամ նրա երեխաները և ընտանիքի այլ անդամներ ունեն բարդ սոցիալական հարաբերություններ, ու ընտանիքը մշտապես անհանգիստ է․ հաճախակի են կասկածելի անձանց այցելությունները, որոնք գալիս են խնդիրներ ստեղծելու կամ պարտքեր հավաքելու, կամ ստանում են սպառնալից նամակներ ավազակներից կամ կողոպտիչներից, ինչպես նաև՝ ծանուցագրեր կառավարությունից կամ դատարանից, ապա այս բոլորը խիստ խնդրահարույց հարցեր են։ Եթե հավաքվեիր կամ կատարեիր քո պարտավորությունն այս տանը, մի՞թե սրանք անհանգստություններ չէին լինի։ Հետևաբար, երբ գտնում ես այս հյուրընկալող ընտանիքին, նախ պետք է հարցեր տաս և իմանաս նրանց հիմնական իրավիճակի մասին։ Լավագույնն այն է, որ այս խնդիրները չլինեն, բայց եթե դրանք առկա են, և դու այս պահինչես կարողանում գտնել ավելի հարմար վայր, ապա հաշվի առ՝ արդյոք տանտերը կարող է արդյունավետորեն լուծել այս խնդիրները։ Եթե տանտերը չի կարող արդյունավետորեն լուծել դրանք և ազատվել այս քաոսային հարցերից, ապա այս տնային տնտեսությունը հարմար չէ եղբայրներին ու քույրերին հյուրընկալելու համար, քանի որ այստեղ ապրելը կնշանակեր, որ նրանք ցանկացած պահի կարող են ենթարկվել արտաքին աշխարհի և մարդկանց, իրադարձությունների ու բաների միջամտությանը։ Այս միջավայրերն ուղղակիորեն չեն թիրախավորում Աստծուն հավատացող մարդկանց։ Սակայն հավատացյալները հատկապես զգայուն խումբ են երկրում, որտեղ կրոնը հալածվում է, և, ավելին, կառավարության՝ քարոզչություն տարածելու, ուղեղները լվանալու, անհիմն լուրեր հորինելու և զրպարտելու սպառիչ ջանքերից հետո անհավատները ոչ միայն չեն կարողանում հասկանալ Աստծուն հավատացող մարդկանց, այլև նույնիսկ սկսում են հավատալ ՉԿԿ-ի հռետորաբանությանը՝ դրսևորելով առանձնահատուկ ատելություն և թշնամանք հավատացյալների հանդեպ։ Հետևաբար, եթե նրանք պարզում են, որ որոշակի տնային տնտեսություն հյուրընկալում է հավատացյալների, դա շատ վտանգավոր է դառնում ինչպես հյուրընկալող ընտանիքի, այնպես էլ եղբայրների ու քույրերի համար։ Երբ եղբայրներն ու քույրերն ապրում են նման միջավայրում, նրանք ոչ միայն հաճախակի ենթարկվում են միջամտության, այլև նրանց անվտանգությունը չի կարող երաշխավորվել։ Ուրեմն, ինչո՞ւ շարունակել թույլ տալ, որ նրանք ապրեն այնտեղ։ Դա ակնհայտորեն վտանգավոր վայր է, անհարմար բնակության համար. նրանց պետք է արագորեն տեղափոխել։ Առաջնորդողներն ու աշխատողները չպետք է պարզապես կազմակերպեն եղբայրների ու քույրերի տեղաբաշխումը և ապա լվանան իրենց ձեռքերն այդ գործից՝ մտածելով. «Քանի դեռ ուտելու և քնելու տեղ ունեն՝ պաշտպանված տարերքներից, ամեն ինչ լավ է։ Քանի դեռ կարող են կատարել իրենց պարտավորությունը, որևէ խնդիր չկա։ Միևնույն է, որտեղի՞ց էինք գտնելու այդքան շատ հարմար վայրեր»։ Սա խիստ անպատասխանատո՛ւ է։ Եթե այդ պահին հարմար վայր չկա, նրանք կարող են ժամանակավորապես մնալ այնտեղ, բայց դու պետք է անմիջապես հարմար վայր փնտրես՝ նրանց հնարավորինս շուտ տեղափոխելու համար. մի՛ վերաբերվիր դրան որպես երկարաժամկետ բնակության վայրի։

Որոշ առաջնորդողներ և աշխատողներ իրական աշխատանք չեն կատարում։ Նրանք կազմակերպում են կարևոր աշխատակազմի տեղաբաշխումը որոշակի վայրում, հարցնում են՝ ինչպիսին են սննդի և հանգստի պայմանները, ինչպես նաև, թե արդյոք որևէ անհավատ հետևել է նրանց։ Լսելով, որ մի քանի օրվա ընթացքում ոչ մի արտասովոր բան չի նկատվել՝ նրանք հանգիստ են թողնում այդ հարցը՝ կես տարի կամ ավելի չստուգելով նրանց վիճակը։ Նրանց թվում է՝ լավ են կազմակերպել տեղաբաշխումը և կատարել են իրենց պարտականությունը՝ համարելով, որ ամեն ինչ արված է և լավ է։ Ինչ վերաբերում է նրան, թե արդյոք միջավայրը հետագայում կենթարկվի միջամտության, կամ արդյոք կան անվտանգության հնարավոր ռիսկեր, նրանք այլևս ուշադրություն չեն դարձնում դրան։ Արդյո՞ք սա տեղին է։ (Ո՛չ։) Ինչո՞ւ սա տեղին չէ։ (Տեղաբաշխումը կազմակերպելուց հետո առաջնորդողներն ու աշխատողները պետք է հետևեն դրան։ Եթե չանեն դա, և եղբայրներն ու քույրերը հայտնվեն վտանգավոր իրավիճակում և ի վիճակի չլինեն տեղափոխվելու, նրանք գուցե ի վերջո ձերբակալվեն։) Բայց որոշ առաջնորդողներ և աշխատողներ մտածում են. «Դուք բոլորդ չափահաս եք. արդյո՞ք ես իսկապես պետք է հետևեմ դրան։ Մի՞թե չես կարող տեսնել, թե արդյոք վտանգ կա։ Եթե չես կարող, ապա ուղեղդ հավանաբար չի աշխատում։ Եթե վտանգ ես նկատում, պարզապես ինքնուրույն տեղափոխվիր. մի՞թե ես իսկապես պետք է ասեմ քեզ»։ Նրանք այսպես են տրամաբանում։ Կարծո՞ւմ եք՝ այս տրամաբանությունն իմաստ ունի։ (Չունի։) Ինչո՞ւ ոչ։ (Որովհետև կարևոր պարտականություններ կատարողների անվտանգությունն ապահովելն ի բնե առաջնորդողների և աշխատողների պարտականությունն է. դա նրանց դերի մեջ ներառված աշխատանք է, որը պետք է իրականացնեն։) Նրանք սա չեն դիտարկում որպես այն աշխատանքի մի մաս, որն առաջնորդողներն ու աշխատողները պետք է անեն. նրանք կարծում են, որ սա պարզապես եղբայրներին ու քույրերին օգնել է, ինչպես Լեյ Ֆենի՝ բարի գործեր անելու օրինակին հետևելը։ Նրանք նաև չեն դիտարկում սա որպես եկեղեցու աշխատանքը պահպանելու համար արվող բան՝ փոխարենը համարելով սա պարզապես անձնակազմի տեղաբաշխման կազմակերպում, որը կապ չունի եկեղեցու աշխատանքի հետ։ Մի՞թե չէիր ասի, որ սա հիմարություն է։ Ի՞նչ տեսակ մարդն այսպես կմտածեր։ (Պատասխանատվության զգացում չունեցող մարդը։) Այդ ծույլ, անհավատարիմ, անպատասխանատու կեղծ առաջնորդողներն են այսպես մտածում։ Նրանք չեն պահպանում Աստծու տան աշխատանքը. եղբայրների ու քույրերի համար բնակվելու տեղ կազմակերպելուց հետո նրանք մտածում են. «Ես ձեր տեղաբաշխումը կազմակերպեցի այնպիսի լավ վայրում. ինչպիսի՜ մեծ շնորհ եմ արել ձեզ»։ Նրանք սա չեն դիտարկում որպես եկեղեցու աշխատանքի պահպանում։ Որպես առաջնորդողներ և աշխատողներ, եթե պատշաճ կերպով չեք կազմակերպում կարևոր աշխատակազմի տեղաբաշխումը և արդյունավետորեն չեք երաշխավորում նրանց անվտանգությունը, ապա եթե նրանք բախվեն վտանգի և չկարողանան բնականոն կերպով կատարել իրենց պարտավորությունը, մի՞թե եկեղեցու աշխատանքը չի հետաձգվի։ Նախ պետք է պատշաճ կերպով կազմակերպես նրանց տեղաբաշխումը, որպեսզի նրանց անվտանգությունն ապահովվի, և միայն դրանից հետո նրանք կարող են շարունակել բնականոն աշխատանքը։ Բայց այդ կեղծ առաջնորդողներն այդպես չեն մտածում. նրանք թողնում են այս մարդկանց մի վայրում, ապա անտեսում են նրանց և երկար ժամանակ չեն ստուգում նրանց վիճակը։ Երբ վտանգավոր իրավիճակ է առաջանում, և նրանք չեն կարողանում կապ հաստատել իրենց առաջնորդողի հետ, այլ ելք չի մնում, քան ինքնուրույն տեղափոխվելը։ Մինչև նրանց առաջնորդողն իմանում է և ի վերջո գնում է ստուգելու, մարդիկ վաղուց հեռացած են լինում, ու առաջնորդողը գաղափար չի ունենում, թե ուր են նրանք գնացել։ Ինչպիսի՞ մարդ է սա։ Ի՞նչ տեսակ առաջնորդող կամ աշխատող է սա։ Կեղծ առաջնորդող։ Սա հատկապես վերաբերում է այն եղբայրներին ու քույրերին, որոնք եկել են այլ տարածքներից և ծանոթ չեն տեղական միջավայրին․ առաջնորդողներն ու աշխատողներն առավել ևս պետք է կանոնավոր կերպով այցելեն և հետևեն նրանց։ Առաջնորդողներն ու աշխատողները չպետք է ենթադրեն, որ պարզապես մեկ անգամ նրանց տեղաբաշխումը կազմակերպելը մշտապես լուծում է ամեն ինչ. իրականում այս աշխատանքը հեռու է ավարտված լինելուց։ Անհրաժեշտ է հաճախակի այցելել և հետևել նրանց։ Եթե առաջնորդողներին և աշխատողներին հարմար չէ երևալ այդ վայրում, նրանք պետք է ստուգումները հանձնարարեն ուրիշներին։ Նրանք առնվազն պետք է հետևեն այս աշխատանքին՝ գնահատելով այս կարևոր աշխատակազմի բնակության միջավայրը, ստուգելով՝ արդյոք կա որևէ վտանգ կամ արտասովոր բան, կամ արդյոք պատահել են որևէ հատուկ հանգամանքներ, և արդյոք տեղափոխման կարիք կա։ Այս ամենի մասին պետք է տեղեկանալ և հետևել դրանց։ Եթե կարճաժամկետ հեռանկարում այս վայրը թվում է ամենահարմարը, դա լավ է, բայց որոշ ժամանակ անց պետք է վերադառնան՝ ստուգելու նրանց միջավայրն ու անվտանգությունը, և արդյոք ունեն բավարար սնունդ ու պարագաներ. այս բոլոր մանրամասների վերաբերյալ պետք է հարցուփորձ արվի։ Հնարավոր է, որ առաջնորդողներն ու աշխատողները չհասկանան կարևոր աշխատակազմի աշխատանքը, որի դեպքում նրանք չպետք է միջամտեն այդ կողմին, բայց նրանց տեղաբաշխումը պատշաճ կերպով կազմակերպելն առաջնորդողների և աշխատողների պարտականությունն է. դա չանելը սեփական պատասխանատվությունից հրաժարում է և ցույց է տալիս, որ նրանք կեղծ առաջնորդողներ են, որոնք իրական աշխատանք չեն կատարում։ Հատկապես այլ տարածքներից եկող եղբայրներն ու քույրերն է՛լ ավելի շատ են պահանջում հավելյալ, սերտ ուշադրություն, և չպետք է անփութորեն վերաբերվեն նրանց։ Առաջնորդողներն ու աշխատողները պետք է ժամանակ առ ժամանակ ստուգեն նրանց վիճակը՝ տեսնելու, թե արդյոք ունեն որևէ դժվարություն, որը լուծման կարիք ունի, և արդյոք այս ընթացքում եղել են որևէ խնդիրներ կամ հատուկ հանգամանքներ այն միջավայրում, որտեղ նրանք կատարում են իրենց պարտավորությունը, օրինակ՝ արդյոք եղել է որևէ արտասովոր ակտիվություն, որում ներգրավված են եղել տեղական կառավարությունը, թաղային կոմիտեն կամ ոստիկանական բաժանմունքը։ Առաջնորդողներն ու աշխատողները պետք է հարցուփորձ անեն այս բաների մասին, որպեսզի լավ տեղեկացված լինեն։ Ապա առաջնորդողներն ու աշխատողները պետք է հաղորդակցվեն հյուրընկալի հետ՝ իրենց պարտավորությունը կատարողներին պատշաճ կերպով հյուրընկալելու և պաշտպանելու սկզբունքների ու կիրարկման ուղիների վերաբերյալ, որպեսզի հյուրընկալը լիովին հասկանա այս սկզբունքներն ու կիրարկման ուղիները։ Սրանով հարցը դեռ չի ավարտվում։ Առաջնորդողներն ու աշխատողները նաև պետք է ժամանակ առ ժամանակ այցելեն և հարցուփորձ անեն հյուրընկալող ընտանիքի իրավիճակի մասին։ Նրանց հայտնաբերած ցանկացած խնդիր պետք է անհապաղ լուծվի՝ ապահովելու, որ ոչ մի խնդիր չառաջանա։ Միայն այդ դեպքում է աշխատանքն իսկապես լավ արված։ Եթե տանտերը դժվարությունների է բախվում հյուրընկալման հարցում, ինչպիսին են սահմանափակ ֆինանսները կամ իմաստության պակասը, ինչը նրանց անկարող է դարձնում արձագանքել առաջացած իրավիճակներին կամ լուծել դրանք, ապա առաջնորդողներն ու աշխատողները պետք է օգնեն լուծել այս խնդիրները։ Սահմանափակ ֆինանսների հարցը հեշտ է լուծել․ Աստծու տունը կարող է տրամադրել հյուրընկալման միջոցները, մինչդեռ հյուրընկալող ընտանիքի ներդրումը միայն մարդկային ուժն է։ Եթե հյուրընկալին իմաստություն է պակասում, սա լուրջ խնդիր է։ Առաջնորդողներն ու աշխատողները պետք է հստակորեն բացատրեն անհրաժեշտ իմաստությունը և այս ոլորտի վերաբերյալ մի քանի կիրարկման սկզբունքներ։ Եթե հյուրընկալը շարունակում է թերանալ, ապա առաջնորդողներն ու աշխատողները պետք է մոտակայքում գտնեն իմաստուն եղբոր կամ քրոջ՝ հյուրընկալի հետ համագործակցելու համար, որպեսզի այս աշխատանքը լավ իրականացվի։ Եթե խնդիրը հենց հյուրընկալի մեջ է, օրինակ՝ երկչոտ լինելը կամ ձերբակալությունից վախենալը, ապա առաջնորդողներն ու աշխատողները պետք է հաղորդակցվեն ճշմարտությամբ՝ աջակցություն և օգնություն առաջարկելու համար՝ հաղորդակցվելով Աստծու մտադրությունների, ինչպես նաև այս պարտավորությունը կատարելու արժեքի և նշանակության մասին։ Եթե խնդիրը կապված է օբյեկտիվ միջավայրի հետ, չպետք է հետաձգել այն կամ պարզապես հաշտվել դրա հետ, և հաստատապես չպետք է անփութորեն վերաբերվել դրան․ խնդիրը պետք է անմիջապես լուծվի։ Օրինակ՝ եթե մարդիկ արդեն նկատել են այս վայրը, կասկածելի անծանոթներ հաճախակի անցուդարձ են անում այդ տարածքում, և հնարավոր է, որ ինչ-որ մեկը վերահսկում է վայրը, ապա սա թաքնված վտանգ է։ Ուստի, անմիջապես տեղափոխե՛ք եղբայրներին ու քույրերին․ եթե սպասեք, մինչև ինչ-որ բան սխալ ընթանա, չափազանց ուշ կլինի։ Եթե իրավիճակը ժամանակավոր է, և դա պարզապես բնականոն, սովորական ընթացակարգ է, ապա դա դեռ մի կերպ կարելի է գլուխ բերել․ թող եղբայրներն ու քույրերը ժամանակավորապես հեռանան՝ մեկ-երկու օր դրանից խուսափելու համար, և կարող են ավելի ուշ վերադառնալ։ Եթե մարդիկ արդեն նկատել են, ապա այնտեղ մնալն այլևս տարբերակ չէ, և անհրաժեշտ է մշտական տեղափոխում։ Սրանք այն խնդիրների մանրամասներից մի քանիսն են, որոնք առաջնորդողներն ու աշխատողները պետք է կարգավորեն և լուծեն այս աշխատանքում։ Այս աշխատանքը բնավ միայն մի քանի հոգու սննդով և կացարանով ապահովված վայրում տեղավորելը և դա կատարված համարելը չէ։ Այստեղ շատ մանրուքներ են ներառված։ Հատկապես Չինաստանի նման երկրում, որտեղ միջավայրն առանձնապես թշնամական է, և կրոնական հալածանքը խիստ է, առաջնորդողներն ու աշխատողներն է՛լ ավելի շատ պետք է բացառիկ ուշադիր լինեն և ուշիուշով հետևեն կարևոր աշխատակազմի բնակության միջավայրին ու անվտանգության խնդիրներին։ Նրանք չեն կարող անփույթ լինել։ Հատուկ աշխատանքի բոլոր կողմերը պետք է լավ արվեն՝ ապահովելու, որ այս կարևոր աշխատակազմի անվտանգությունը երաշխավորված լինի, և նրանք կարողանան հանգիստ սրտով կատարել իրենց պարտավորությունը։ Այս կերպ աշխատանքը լավ է արվում։ Սա այն աշխատանքն է, որն առաջնորդողներն ու աշխատողները պետք է անեն հյուրընկալող ընտանիքների վերաբերյալ, և այստեղ բավական շատ մանրամասներ են ներառված։

Որոշ առաջնորդողներ և աշխատողներ որոշակի կարևոր աշխատակազմի տեղաբաշխումը հարմար հյուրընկալող տներում կազմակերպելուց հետո լիովին անտեսում են նրանց և հետևողականորեն չեն ստուգում հյուրընկալող ընտանիքների իրավիճակը։ Նրանք ասում են․ «Ես ամեն օր զբաղված եմ եկեղեցու աշխատանքով, ինչպե՞ս կարող եմ ժամանակ ունենալ այս մարդկանց այցելելու համար։ Բացի այդ՝ կա շատ այլ աշխատանք, իսկ դա նաև բավական վտանգավոր է։ Մեր աշխատանքն անելը հեշտ չէ՛»։ Նրանք շարունակաբար շեշտում են օբյեկտիվ պատճառներ, սակայն չեն ցանկանում կատարել իրենց սեփական պարտականությունները։ Ի՞նչ եք կարծում, նրանց այս պնդումը հիմնավորվա՞ծ է։ (Ո՛չ։) Ինչո՞ւ ոչ։ (Իրականում, այս աշխատանքն անելը չափազանց շատ ժամանակ և եռանդ չի պահանջում առաջնորդողներից և աշխատողներից։ Նրանք կարող էին այցելել նրանց հպանցիկորեն՝ դրսում գտնվելիս։ Իսկ եթե ժամանակ չունեն, կարող են նաև կազմակերպել, որ մոտակա եղբայրներն ու քույրերը գնան այցի։) Եթե առաջնորդողներն ու աշխատողները ցանկանում են լավ անել այս աշխատանքը, նույնիսկ եթե իրենց հիմնական աշխատանքը նրանց մի փոքր զբաղված է պահում, նրանք, միևնույն է, ժամանակ կգտնեն այս աշխատանքի վրա կենտրոնանալու համար։ Եթե նրանք ժամանակ չունեն անձամբ գնալու, կարող են կազմակերպել՝ ուրիշները գնան։ Անկախ նրանից՝ կազմակերպում են ուրիշների գնալը, թե անձամբ են գնում, ի վերջո, այս աշխատանքը մտնում է առաջնորդողների և աշխատողների պատասխանատվության շրջանակի մեջ։ Այս աշխատանքը լավ անելն առաջնորդողների և աշխատողների համար կարևոր պատասխանատվություն է, և այն չի կարելի անտեսել։ Եթե առաջնորդողներն ու աշխատողները չափազանց զբաղված են և անձամբ ժամանակ չունեն, բայց նաև չեն կազմակերպում, որ ուրիշները գնան, ապա ոչ ոք չի զբաղվի այս հարցով։ Եթե ինչ-որ բան սխալ ընթանա, սա կլինի առաջնորդողների և մշակների՝ սեփական պատասխանատվությունից հրաժարում։ Որպեսզի կանխեն կարևոր պարտավորություններ կատարողների՝ արտաքին աշխարհի միջամտությունից տուժելը, առաջնորդողներն ու աշխատողները պետք է հաշվի առնեն խնդիրների բոլոր կողմերը՝ առավելագույնս երաշխավորելով, որ նրանք կարողանան խաղաղությամբ կատարել իրենց պարտավորությունները և կանոնավոր կերպով իրականացնել առկա աշխատանքը։ Եթե կարևոր աշխատակազմը լավ պաշտպանված է, դա համարժեք է հենց կարևոր աշխատանքը պաշտպանելուն։ Երբ կարևոր աշխատակազմը կարող է բնականոն կերպով աշխատել, կարևոր աշխատանքը նույնպես կարող է կանոնավոր կերպով առաջ ընթանալ։ Հետևաբար, առաջնորդողների և աշխատողների՝ կարևոր աշխատակազմին պաշտպանելու նպատակն իրականում աշխատանքի յուրաքանչյուր կարևոր կետ պահպանելն է։ Եթե որոշ առաջնորդողներ և աշխատողներ ասում են․ «Դու կատարում ես կարևոր պարտավորություն, և ինձ խնդրում են պաշտպանել քեզ, բայց ես առաջնորդողի դիրքում եմ, և ինքս նույնպես ապահով չեմ։ Ես նույնիսկ չեմ կարող երաշխավորել սեփական անվտանգությունս, ուստի ինչպե՞ս կարող եմ պաշտպանել ձեզ»։ Արդյո՞ք այս պնդումը ճիշտ է։ (Այն ճիշտ չէ։) Ինչպիսի՞ ըմբռնում ունեն նման առաջնորդողներն ու աշխատողները։ (Նրանց ըմբռնումը խղճուկ է։ Նման մարդիկ եսասեր են և հակված են աղավաղումների։) Նրանք անհատներ են, որոնք հակված են աղավաղումների։ Արդյո՞ք աղավաղումների հակված անհատները զուրկ են ռացիոնալությունից։ (Այո՛։) Եթե այս եղբայրներն ու քույրերը չկատարեին իրենց պարտավորություններն Աստծու տանը, այլ փոխարենն աշխատեին և ապրեին աշխարհիկ կյանքով, արդյո՞ք նրանք դեռ պաշտպանվելու կարիք կունենային։ Հենց այն պատճառով, որ նրանք կատարում են եկեղեցական աշխատանք և կարևոր պարտավորություններ Աստծու տանը, և քանի որ, եթե նրանք ձերբակալվեն, կարող են դատապարտվել բանտարկության կամ ծեծի ենթարկվել մինչև վնասվածքի կամ հաշմանդամության աստիճանի՝ լրջորեն ազդելով եկեղեցու աշխատանքի վրա, կարևոր աշխատակազմին պետք է լավ պաշտպանել։ Միայն այս կերպ եկեղեցու աշխատանքը կարող է կանոնավոր կերպով առաջ ընթանալ։ Եթե նրանք ժողովրդավարական երկրներում են, որտեղ կա կրոնական հավատքի ազատություն, և Աստծուն հավատացողները չեն հալածվում, ապա այս աշխատանքը պարզ է դառնում առաջնորդողների և աշխատողների համար։ Նրանք հիմնականում պարզապես պետք է գտնեն հարմար տուն և, տեղական օրենքներին ու կանոնակարգերին համապատասխան, պատշաճ կերպով կազմակերպեն իրենց պարտավորությունը կատարողների տեղաբաշխումը։ Առավելագույնը՝ պարզապես պետք է հարցնեն, թե ինչպես են ընթանում գործերը նրանց առօրյա կյանքում վերջին շրջանում, և արդյոք բնակության միջավայրը խախտում է կառավարության որևէ կանոնակարգ։ Եթե կա խախտում, անհրաժեշտ է պարզաբանել՝ որն է խնդիրը, ինչպես նաև՝ ինչպես այն պետք է շտկվի և լուծվի։ Եթե չկան խախտումներ, բայց կառավարությունը խնդիրներ է ստեղծում, կամ չար մարդիկ կամ անհայտ անձեր անհանգստություն են պատճառում, ապա անհրաժեշտ է խորհրդակցել փաստաբանի հետ՝ այս հարցերը պատշաճ կերպով կարգավորելու համար։ Որոշ ազատ, ժողովրդավարական երկրներում առավելագույնը միայն այս տեսակ աշխատանք է անհրաժեշտ։ Սակայն բռնապետություններում, որտեղ չկա կրոնական հավատքի ազատություն, հյուրընկալող ընտանիքների միջավայրի և պայմանների նկատմամբ պահանջները պետք է ավելի խիստ լինեն, և ավելի շատ աշխատանք, ինչպես նաև ավելի մանրամասն աշխատանք պետք է արվի անվտանգության վերաբերյալ։ Իհարկե, նման աշխատանքում ներառված դժվարությունը նույնպես ավելի մեծ է։ Կարևոր աշխատակազմին արտաքին աշխարհի միջամտությունից պաշտպանելու աշխատանքի դեպքում, եթե միջավայրի յուրաքանչյուր կողմ հանգամանորեն հաշվի առնվի, միջավայրից ծագող միջամտությունները համեմատաբար կնվազեն։ Եթե լիովին հաշվի առնվեն և՛ արտաքին, և՛ ներքին միջավայրը, ապա կարելի է գտնել իրատեսական և իրագործելի ուղի։ Այս կերպ միջավայրը կարող է որոշ չափով բարելավվել, և միջամտությունները կարող են նվազել։ Այս մոտեցումը համեմատաբար տեղին է։

Կարևոր աշխատակազմն ապահով պահելը

I. Ինչպես ապահովել Աստծու ընտրյալ մարդկանց անվտանգությունն այն երկրներում, որտեղ հավատքը հալածվում է

Առաջնորդողների և աշխատողների տասնհինգերորդ պարտականությունը, նախևառաջ, կարևոր աշխատակազմին պաշտպանելն է՝ պահպանելով նրանց արտաքին աշխարհի միջամտությունից. բացի այդ՝ առաջնորդողներն ու աշխատողները պետք է նաև ապահով պահեն այս մարդկանց։ Նրանց ապահով պահելու պահանջներն է՛լ ավելի խիստ են։ Եկեք նախ տեսնենք, թե որ կողմերն են ներառում անվտանգությունը. անվտանգության հետ կապված ի՞նչ խնդիրներ կարող եք մտաբերել։ Կարևոր պարտավորություններ կատարողների անվտանգությունն ապահովելու համար, նախևառաջ, էական է երաշխավորել, որ արտաքին աշխարհի միջամտությունը չի ազդում նրանց վրա. սա այն նվազագույնն է, որին պետք է հասնել, և միայն այս հիմքի վրա կարող է ի վերջո ապահովվել նրանց անվտանգությունը։ Անվտանգությունը, որի մասին այստեղ խոսում ենք, պարզապես նշանակում է ի վիճակի լինել երաշխավորելու, որ իրենց պարտավորությունը կատարողներին չեն անհանգստացնում կամ ձերբակալում, և նրանք կարող են բնականոն կերպով կատարել իրենց պարտավորությունները։ Ամեն ինչ այսքան պարզ է։ Եթե առաջնորդողներն ու աշխատողները չեն կարող երաշխավորել, որ իրենց պարտավորությունները կատարողները պաշտպանված կլինեն միջամտությունից և ձերբակալությունից, ապա նրանց անվտանգությունն ապահովելու ոչ մի տարբերակ չկա։ Մտածե՛ք այս մասին. ինչի՞ն պետք է ուշադրություն դարձնեն առաջնորդողներն ու աշխատողները՝ կարևոր աշխատակազմի անվտանգությունն ապահովելու համար։ Առաջին՝ նրանք պետք է կազմակերպեն կարևոր աշխատակազմի տեղաբաշխումը հարմար վայրում։ Ի՞նչ է նշանակում հարմար վայր։ Այն պետք է բավարարի առնվազն երկու պայմանի։ Առաջին՝ այս բնակավայրը պետք է զերծ լինի միջավայրի որևէ միջամտությունից։ Երկրորդ՝ այն չպետք է գրավի ուշադրություն. միայն մի քանի տեղացի եղբայրներ և քույրեր գիտեն, որ այս ընտանիքը հավատում է Աստծուն և հյուրընկալում է ուրիշներին, մինչդեռ ուրիշ ոչ ոք տեղյակ չէ։ Միայն նման վայրն է հարմար՝ կարևոր պարտավորություններ կատարողներին հյուրընկալելու համար։ Այն բանից հետո, երբ այս կարևոր աշխատակազմը տեղափոխվում է, չպետք է ուրիշներին անփութորեն հաղորդվեն այնպիսի անձնական տեղեկությունները, ինչպիսին են յուրաքանչյուր անձի անունը և ծննդավայրը, ինչպես նաև հատուկ հանգամանքները, օրինակ՝ եկեղեցական աշխատանքի տեսակը, որով նրանք զբաղվում են և արդյոք նախկինում ձերբակալվել են կամ հետախուզվում են կառավարության կողմից։ Որքան քիչ մարդ իմանա, այնքան ավելի լավ։ Քանի որ մարդկանց հասակը չափազանց փոքր է, և անորոշ է՝ արդյոք նրանք կկարողանային հաստատուն կանգնել, եթե ձերբակալվեին և բանտարկվեին, նրանք պետք է ինքնագիտակցություն ունենան և զերծ մնան եղբայրների ու քույրերի անձնական տեղեկությունների մասին անփութորեն հարցուփորձ անելուց՝ իրենց գլխին հետագայում փորձանքներ չբերելու համար։ Այս առումով սկզբունքներն ու իմաստությունը պետք է հաճախակի հաղորդակցվեն, որպեսզի յուրաքանչյուր ոք հասկանա դրանք։ Սա ոչ միայն օգտակար է Աստծու տան գործին, այլև օգտակար է յուրաքանչյուր անհատի։ Հետևաբար, առաջնորդողներն ու աշխատողները պետք է հրահանգեն հյուրընկալող ընտանիքների եղբայրներին և քույրերին լեզուները քաշած պահել և կարևոր պարտավորություններ կատարողների անձնական տեղեկությունները չհայտնվել այլ եղբայրների ու քույրերի կամ իրենց ընտանիքի անհավատ անդամներին։ Արդյո՞ք անհրաժեշտ է կատարել այս աշխատանքը։ (Այո՛։) Հյուրընկալող ընտանիքների որոշ եղբայրներ և քույրեր ունակ չեն լեզուները քաշած պահելու։ Օրինակ՝ ոմանք հյուրընկալեցին մի քանի առաջնորդողների և աշխատողների ու ծանոթացան այս մարդկանց անձնական իրավիճակներին, ընտանեկան ծագմանը և այն պարտավորություններին, որ նրանք կատարում էին։ Ապա նրանք ասացին իրենց երեխաներին. «Տե՛ս, նա քո տարիքին է։ Նա տասը տարի հավատացել է Աստծուն և նույնիսկ թողել է իր աշխատանքը՝ իր պարտավորությունը կատարելու համար։ Նախկինում աշխատում էր այսինչ քաղաքի կառավարական բաժանմունքում՝ տարեկան տասնյակ հազարավոր յուան եկամտով»։ Տեսնո՞ւմ ես, թվում է՝ պարզապես դատարկաբանում էին, բայց նրանք հայտնեցին կարևոր պարտավորություններ կատարող այս մարդկանց իրավիճակն իրենց ընտանիքի անհավատ անդամներին։ Կան նույնիսկ ոմանք, ովքեր, հյուրընկալելով նախկինում ձերբակալված և բանտարկված եղբայրների ու քույրերի, ասում են իրենց ընտանիքի անդամներին. «Տե՛ս, նրանք տարիներ շարունակ բանտում էին և երբեք Հուդա չդարձան։ Ազատ արձակվելուց հետո նրանք շարունակում են կատարել իրենց պարտավորությունը։ Հիմա կառավարությունն ուզում է նորից ձերբակալել նրանց, ուստի նրանք չեն կարող տուն գնալ՝ վերամիավորվելու իրենց ընտանիքների հետ, սակայն նրանք բացասական չեն։ Տեսնո՞ւմ ես՝ որքան մեծ է նրանց հավատը։ Ինչո՞ւ դու չես կարող պատշաճ կերպով հավատալ»։ Այսկերպ՝ իրենց երեխաներին հրահանգելու միջոցով, նրանք անփութորեն հայտնում են եղբայրների և քույրերի մասին կարևոր տեղեկություններ։ Կարո՞ղ է արդյոք սա հանգեցնել ապագա փորձանքների։ (Այո՛։) Արդյո՞ք սա խնդիր է։ (Այո՛։) Եթե սրա պատճառով ոչինչ չի պատահում, լավ է. բայց հենց որ մեծ կարմիր վիշապը ձերբակալություններ է իրականացնում, նրանց ընտանիքի անհավատ անդամներն առաջինն են դուրս գալիս և հաղորդում տալիս եղբայրների ու քույրերի մասին. «Սպա՛։ Այսինչն առաջնորդող է. նա՛ է այն մարդը, որը քեզ պետք է»։ Մատնված անձն այնուհետև ձերբակալվում է մեծ կարմիր վիշապի կողմից և ծեծվում մինչև կիսամեռ վիճակի՝ հարցականի տակ դնելով, թե արդյոք կկարողանա շարունակել կատարել իր պարտավորությունը կամ ապրել բնականոն կյանքով։ Սա է մատնության հետևանքը։ Մի՞թե սրա պատճառը հյուրընկալողի անփույթ խոսքը չէ։ (Այո՛։) Եթե կարևոր աշխատակազմը ենթարկվում է անվտանգության նման ռիսկերի, մի՞թե դա չի նշանակում, որ առաջնորդողներն ու աշխատողները հիմնովին չեն կատարել իրենց աշխատանքը։ (Այո՛։) Հյուրընկալողը մտածում է. «Մեր ընտանիքի անդամները բոլորը լավ մարդիկ են. նրանք ձեզ չեն մատնի։ Նրանք աջակցում են առ Աստված հավատին. նույնիսկ բանջարեղեն և միս են գնում, երբ դուք գալիս եք»։ Նրանք վերաբերվում են իրենց ընտանիքի անհավատ անդամներին այնպես, ասես նրանք եղբայրներ և քույրեր լինեն՝ ի վիճակի չլինելով հստակ տեսնելու, թե իրենց ընտանիքն ինչ արարքների է ընդունակ, կամ որքան ծանր կարող են լինել հետևանքները, եթե նրանք մատնեն եղբայրներին ու քույրերին։ Նրանք նաև քիթները խոթում են եղբայրների և քույրերի իրավիճակների մեջ՝ հարցնելով. «Քանի՞ տարի ես կատարում այս պարտավորությունը։ Երբևէ կատարե՞լ ես որևէ վտանգավոր պարտավորություն։ Արդյո՞ք դու տեղում հայտնի ես որպես Աստծուն հավատացող։ Երբևէ ձերբակալվե՞լ ես»։ Հատկապես, երբ խոսքը վերաբերում է նրանց, ովքեր հետախուզվում են կամ գրանցված են ոստիկանությունում Աստծուն հավատալու պատճառով, ինչպես նաև ավետարանն են քարոզում մեկ այլ տարածաշրջանում կամ երկրում, հյուրընկալողը միշտ հարցուփորձ է անում նրանց տվյալների մասին՝ հարցնելով. «Դու հետախուզվո՞ւմ ես։ Տեղակա՞ն օրդեր է, նահանգայի՞ն, թե՞ ազգային»։ «Դու գրանցում ունես. քանի՞ անգամ ես ձերբակալվել։ Քանի՞ տարով ես դատապարտվել ազատազրկման»։ Նրանք հարցնում են այս հարցերի մասին ծայրահեղ մանրամասնությամբ։ Նրանց տանը մնացող եղբայրներն ու քույրերը տեսնում են, որ նրանք բավական խանդավառ են հյուրընկալելիս և որ վատ մարդիկ չեն։ Եթե նրանք չեն տարածում այս տեղեկությունը, զգում են, որ դա կարող է անքաղաքավարի թվալ, ինչը նրանց դնում է դժվարին կացության մեջ։ Որոշ մարդիկ հարկադրված են զգում մի քանի բան ասելու, և խոսելուց հետո դա երբեմն անխուսափելիորեն հանգեցնում է լուրջ հետևանքների։ Հետևաբար, առաջնորդողներն ու աշխատողները պետք է ուղղակիորեն հրահանգեն հյուրընկալողին. «Կան մի քանի կանոններ, որոնց պետք է հետևես եղբայրներին և քույրերին հյուրընկալելիս։ Անզգուշորեն մի՛ հետաքրքրվիր, ոչ էլ հարցեր տուր. նրանց մասին չափազանց շատ բան իմանալը քեզ օգուտ չի տա։ Եթե ինչ-որ բան պատահի, և չկարողանաս դիմանալ խոշտանգումների տանջանքին, ի վերջո գուցե Հուդա դառնաս։ Այդ դեպքում այն տեղեկությունը, որը դու իմացել և ըմբռնել ես, ըստ էության, հարթում է ճանապարհդ՝ Հուդա դառնալու համար։ Եթե դա պատահի, ամբողջ կյանքում կթողնի քեզ ափսոսանքով, և դու ի վերջո կառերեսվես պատժին։ Եթե չիմանաս այս մանրամասները, Հուդա չես դառնա։ Ուստի, բացարձակապես չպետք է հարցուփորձ անես կամ փորձես իմանալ այս հարցերի մասին։ Չիմանալը պաշտպանում է քեզ և չի ազդում քո հյուրընկալության կամ Աստծուն հավատալու մեջ ճշմարտության հասնելու վրա։ Ավելի լավ է՝ չիմանաս։ Դու հստակ գիտես, որ այս եղբայրներն ու քույրերն այստեղ են՝ կատարելու իրենց պարտավորությունը, և որ նրանք վատ կամ չար մարդիկ չեն, ուստի կարիք չկա ավելին հարցուփորձ անելու։ Նրանց հյուրընկալելու քո պարտավորությունը կատարելն է ամենակարևորը, և նրանց անվտանգությունը երաշխավորելը բավարար է»։ Սա աշխատանքի մի կետ է, որն առաջնորդողներն ու աշխատողները պետք է կատարեն։ Ավելին՝ այն տեղացի հավատացյալներին, որոնց հավատքը հիմք չունի, և նրանք հավատացյալներ են միայն անվանապես, նրանց, ովքեր չեն կարողանում լեզուներն իրենց քաշել և հակված են հարցուփորձ անելու, նրանց, ովքեր սերտ կապ են պահպանում կառավարական անձնակազմի հետ, և նրանց, ովքեր անմիջապես թաքնվում են կրիաների պես՝ գլուխները պատյանի մեջ մտցնելով, երբ խնդիր է ծագում, և ովքեր նույնիսկ կարող են մատնել եկեղեցին ու Հուդա դառնալ, բացարձակապես չպետք է թույլ տրվի իմանալ, որ հյուրընկալող ընտանիքները հյուրընկալում են եղբայրների և քույրերի։ Եթե որոշ եղբայրների և քույրերի օգնությունն անհրաժեշտ է կարևոր աշխատակազմին հյուրընկալելու աշխատանքում, ապա համագործակցելու համար պետք է ընտրվեն միայն նրանք, ովքեր հիմք ունեն առ Աստված իրենց հավատալում և ովքեր իմաստություն ունեն։ Նրանք, ովքեր զուրկ են հիմքից կամ իմաստությունից, բացարձակապես հարմար չեն։ Ուրեմն, կոնկրետ ինչպե՞ս պետք է ցուցաբերվի օգնությունը։ Հյուրընկալող ընտանիքների եղբայրներն ու քույրերը կենտրոնանում են իրենց տներում հյուրընկալելու վրա, մինչդեռ իմաստություն և հավատք ունեցող տեղացի եղբայրներն ու քույրերն օգնում են դրսից՝ տրամադրելով հովանի և պաշտպանելով միջավայրը։ Նրանք պետք է շփվեն ազդեցիկ մարդկանց հետ, տեղյակ լինեն կառավարության քաղաքականություններին, միտումներին և հնարավոր գործողություններին ու անհապաղ կերպով տեղեկացնեն հյուրընկալող ընտանիքների եղբայրներին և քույրերին։ Այս կերպ, եթե կառավարությունը նախաձեռնի ձերբակալության որևէ գործողություն, կանխարգելիչ միջոցառումները կարող են ձեռնարկվել անհապաղ կերպով, և դեռ ժամանակ կլինի տարհանման և տեղափոխման կամ թաքնվելու համար՝ այդպիսով խուսափելով որևէ վտանգից։ Միայն այս կերպ կարող է հիմնականում ապահովվել կարևոր պարտավորություններ կատարողների անվտանգությունը։ Կարճ ասած՝ ընդունելի չէ, որ առաջնորդողներն ու աշխատողները մոտենան այս աշխատանքին պարզունակ մտածելակերպով. այս առումով բարդ մտածելը միշտ ավելի լավ է, քան պարզ մտածելը, քանի որ անվտանգության հարցերը չի կարելի անտեսել. եթե ինչ-որ բան սխալ ընթանա, դա աննշան խնդիր չի լինի։

Կան նաև հատուկ իրավիճակներ, որոնց պետք է ուշադրություն դարձնել կարևոր աշխատակազմի անվտանգությունն ապահովելու աշխատանքում։ Որոշ մարդիկ ստանձնում են ռիսկային պարտավորություններ, ինչպես, օրինակ՝ Աստծու խոսքերի գրքերի տեղափոխումը կամ անվտանգության տեսանկյունից ոչ հուսալի տարածքներում աշխատանքային հրահանգները հասցնելըկամ հետևանքների շտկումը։ Նման վտանգավոր աշխատանք կատարողները երբեք չպետք է ապրեն կարևոր պարտավորություններ կատարողների հետ, ոչ էլ պետք է իմանան, թե որտեղ են ապրում այդ անհատները, կամ որ ընտանիքն է նրանց հյուրընկալում։ Դրա պատճառն այն է, որ վտանգավոր աշխատանք կատարողները ցանկացած պահի հետապնդվելու և ձերբակալվելու ռիսկի տակ են։ Եթե նրանց բռնեն և ենթարկեն խոշտանգումների, նրանք կարող են մատնել եկեղեցուն, ինչն իր հերթին կներքաշի կարևոր պարտավորություններ կատարողներին և հյուրընկալող ընտանիքներին։ Մի՞թե սա չի ներառում անվտանգության խնդիրը։ Եթե կարևոր պարտավորություններ կատարող որոշ աշխատակիցներ դուրս են գալիս հարցեր լուծելու և պայմանավորվել են վերադառնալ երեք օրից, բայց երեք օր անց չեն վերադարձել, կասեի՞ք արդյոք, որ այս իրավիճակը վտանգավոր է։ Արդյո՞ք իրենց պարտավորությունները կատարող մյուս աշխատակիցները պետք է տարհանվեն։ (Այո՛։) Նման դեպքերում անհապաղ տարհանումն անհրաժեշտ է. չպետք է լինի ոչ մի հապաղում և ոչ մի ռիսկ. նրանք չեն կարող ունենալ բախտի վրա հույս դնելու մտածելակերպ։ Որոշ մարդիկ ծույլ են, զգում են, որ դա հոգս է պատճառում, և դժկամությամբ են տարհանվում՝ ասելով. «Ի՞նչ վնաս կա ևս մեկ օր սպասելու մեջ։ Գուցե պարզապես ինչ-որ հատուկ իրավիճակ է ուշացրել նրանց»։ Եվս մեկ օր սպասելը միայն մեծացնում է վտանգը։ Եթե դու տարհանվես, և ոչինչ չպատահի, միշտ կարող ես վերադառնալ, և դա սխալ չի լինի։ Բայց եթե չտարհանվես և սպասես ևս մեկ օր, կարող է միջադեպ տեղի ունենալ, և այն ժամանակ, երբ դա տեղի ունենա, չափազանց ուշ կլինի զղջման համար։ Հետևաբար, եթե հարցեր լուծելու համար դուրս եկած եղբայրներն ու քույրերը չեն վերադառնում պայմանավորված ժամանակում, հնարավոր է՝ ինչ-որ բան սխալ է ընթացել։ Ցանկացած հնարավոր դեպքից պաշտպանվելու համար համապատասխան եղբայրներն ու քույրերը պետք է անմիջապես տարհանվեն և տեղափոխվեն համեմատաբար ապահով վայր։ Հարմար վայր գտնելուց հետո նրանք կարող են վերսկսել իրենց պարտավորությունների բնականոն կատարումը, և դա չափազանց ուշ չի լինի։ Մեկ այլ իրավիճակ է, երբ տեղական եկեղեցում այն անձը, որ պատասխանատու է իրենց պարտավորությունը կատարող եղբայրների և քույրերի տեղաբաշխումը կազմակերպելու աշխատանքի համար, ձերբակալվում է մեծ կարմիր վիշապի կողմից։ Ի՞նչ պետք է անել նման դեպքերում։ (Անմիջապես տեղափոխել կարևոր աշխատակազմին։) Առաջնորդողների և աշխատողների գլխավորառաջնահերթությունը կարևոր աշխատակազմին անմիջապես համեմատաբար ապահով վայր տեղափոխելն է։ Նրանց անվտանգությունը պետք է երաշխավորվի մնացած ամեն ինչից առավել։ Նրանք չպետք է ենթարկվեն որևէ ռիսկի։ Հետագա աշխատանքը կարող է իրականացվել նրանց տեղափոխելուց հետո։ Որոշ բթամիտ մարդիկ միշտ ունեն բախտի վրա հույս դնելու մտածելակերպ. «Այսինչը ձերբակալվել է, բայց լավ է. նրա հավատը բավական ուժեղ է, և նա միշտ հատկապես ուժեղ է եղել անբարենպաստ հանգամանքներում։ Նա բացարձակապես երբեք չէր ներգրավվի մատնության մեջ։ Ուստի, կարող եմ երաշխավորել, որ բացարձակապես ոչ մի վտանգ չկա. կարիք չկա՝ որևէ մեկը տեղափոխվի»։ Արդյո՞ք այս խոսքերը ճիշտ են։ (Ո՛չ։) Կան նաև մարդիկ, որոնք ասում են. «Նույնիսկ եթե նրանք ներգրավվեն մատնության մեջ, ընտրողական կլինեն դրա հարցում. նրանք կմատնեն միայն անկարևոր հարցերի վերաբերյալ տեղեկություններ, ինչը վստահաբար չի ազդի ձեր անվտանգության վրա»։ Արդյո՞ք այս խոսքերը ճիշտ են։ (Ո՛չ։) Այս խոսքերը մնայուն չեն։ Կարո՞ղ են մարդիկ հստակ տեսնել այլ մարդկանց։ Նույնիսկ եթե խնդրո առարկա անձն ունի հասակ, մենք պետք է խուսափենք չափազանց վստահ խոսելուց, քանի որ ոչ ոք չի կարողանա կրել հետևանքները, եթե ինչ-որ բան իսկապես սխալ ընթանա։ Էլ ի՞նչ աշխատանք է անհրաժեշտ՝ կարևոր պարտավորություններ կատարող անձնակազմի անվտանգությունը պաշտպանելու համար։ Երբ նրանք սկսում են իրենց պարտավորությունները, առաջնորդողներն ու աշխատողները պետք է հստակորեն հաղորդակցվեն իրենց պարտավորությունը կատարելուն առնչվող ճշմարտության սկզբունքներով, ինչպես նաև այն մասին, թե որ սկզբունքներն ու իմաստությունը պետք է կիրառել, երբ իրավիճակներ են առաջանում։ Ավելին՝ երբ նրանք դուրս են գալիս իրենց պարտավորությունները կատարելու, առաջնորդողներն ու աշխատողները պետք է նշանակեն սոցիալական փորձ և իմաստություն ունեցող մեկ կամ երկու հոգու՝ նրանց հետ համագործակցելու համար։ Միայն այս մոտեցումն է ապահով և հուսալի։ Այս կերպ կիրարկելը, նախ, կարող է պաշտպանել նրանց անձնական անվտանգությունը։ Երկրորդ՝ կարող է օգնել նրանց լուծել որոշ խնդիրներ, որոնք նրանք չեն կարող ինքնուրույն լուծել։ Սա կկանխի որոշակի անախորժություններ և կերաշխավորի, որ իրենց պարտավորությունները կատարելու համար դուրս եկողները կարողանան բնականոն կերպով իրականացնել իրենց աշխատանքը։ Առաջնորդողների և աշխատողների համար աշխատանքի կարևորագույն կետ է իրենց պարտավորությունները կատարողների անվտանգության երաշխավորումը, հատկապես այն երկրներում, որոնցում չկա հավատքի ազատություն։ Եկեղեցու աշխատանքը լավ կատարելու համար առաջին հերթին պետք է երաշխավորել իրենց պարտավորությունները կատարող անձնակազմի անվտանգությունը՝ անկախ նրանից՝ նրանք իրենց պարտավորությունները կատարում են տեղում, թե դուրս են գալիս դրանք կատարելու։ Միայն այն առաջնորդողներն ու աշխատողները, որոնք կարող են գլուխ հանել անվտանգության աշխատանքից, պիտանի են Աստծու օգտագործման համար։ Այս աշխատանքն անել չկարողացողները մարդիկ են, որոնց մարդկայնությունը հասուն չէ, և որոնք զուրկ են ներըմբռնումից և իմաստությունից։ Նրանց համար դժվար կլինի պիտանի դառնալ Աստծու օգտագործման համար։

II. Ինչպես ապահովել Աստծու ընտրյալ մարդկանց անվտանգությունն արտասահմանյան տարբեր երկրներում

Ա. Աստծու ընտրյալ մարդկանց իրավական կարգավիճակի ձևակերպումը

Արտասահմանյան տարբեր երկրներում եկեղեցական աշխատանք իրականացնելիս գլխավոր առաջնահերթությունը պետք է լինի իրենց պարտավորությունները կատարող անձնակազմի տեղաբաշխումը պատշաճ կերպով կազմակերպելը՝ երաշխավորելով նրանց անվտանգությունը, որպեսզի նրանք կարողանան բնականոն կերպով կատարել իրենց պարտավորությունները։ Մեկ այլ կարևոր հարց է իրավական կարգավիճակի խնդրի լուծումը, որով պետք է զբաղվել, հենց որ Աստծու ընտրյալ մարդիկ ժամանեն նոր երկիր։ Եթե նրանք չունեն իրավական կարգավիճակ, կամ նրանց կարգավիճակն օրինական չէ, միշտ առկա է արտաքսման ռիսկը՝ անկախ նրանից, թե որքան լավ կարող է լինել նրանց բնակության միջավայրը։ Այն անհատները, որոնց կարգավիճակն օրինական չէ, համարվում են անօրինական բնակիչներ, և այս մարդկանց անվտանգությունը վտանգված է. առանց իրենց անվտանգության ապահովման՝ նրանք չեն կարող երկար ժամանակ կատարել իրենց պարտավորությունները։ Հետևաբար, արտասահմանյան երկրներում իրենց պարտավորությունները կատարող անձնակազմի համար պատշաճ տեղաբաշխում կազմակերպելն առաջնորդողների և աշխատողների առաջին խնդիրն է։ Նրանց տեղաբաշխումը պատշաճ կերպով կազմակերպելուց հետո հաջորդ քայլը նրանց իրավական կարգավիճակի ձևակերպումը սկսելու կազմակերպումն է։ Ցանկացած երկրում իրավական կարգավիճակի ձևակերպման նպատակն առնվազն պետք է լինի եղբայրներին և քույրերին օրինական կերպով այնտեղ բնակվելու հնարավորություն տալը։ Սա նաև աշխատանքի կարևոր կետ է կարևոր աշխատակազմի անվտանգությունն ապահովելիս։ Օրինական բնակության հասնելու առաջին պահանջն այն է, որ անձի կարգավիճակը պետք է լինի օրինական. նրանք չեն կարող ինչ-որ տեղ անօրինական կերպով բնակվել։ Առաջնորդողներն ու աշխատողները պետք է հնարավորինս շատ բան անեն՝ եղբայրների և քույրերի տեղաբաշխումը կազմակերպելու համար՝ համաձայն օրինական բնակության վերաբերյալ կառավարության կանոնակարգերի։ Առաջնորդողներն ու աշխատողները կարող են կա՛մ անմիջականորեն ներգրավված լինել տեղաբաշխման այս աշխատանքում, կա՛մ հետևամուտ լինել դրան։ Եթե կան հարցեր, որոնք նրանք չեն կարող ամբողջովին հասկանալ, պետք է անհապաղ կերպով փնտրեն վերադաս առաջնորդողներից և աշխատողներից։ Հատուկ հանգամանքների բացակայության դեպքում նրանք պետք է կիրարկեն՝ համաձայն եկեղեցու նախկին կանոնների։ Առաջնորդողներն ու աշխատողները պետք է ժամանակ առ ժամանակ հարցուփորձ անեն և եթե իմանան, որ ինչ-որ մեկն ունի իրավական կարգավիճակի հետ կապված խնդիրներ կամ որևէ հատուկ հանգամանք, պետք է կազմակերպեն, որ արտաքին գործերով զբաղվող անձնակազմը լուծի Աստծու ընտրյալ մարդկանց իրավական կարգավիճակի ձևակերպման խնդիրները։ Իհարկե, առաջին քայլը մի քանի մասնագիտացված փաստաբանների գտնելն է, որպեսզի զբաղվեն կարգավիճակի ձևակերպմամբ։ Փաստաբանների վարձելիս պետք է նախազգուշական միջոցներ ձեռնարկվեն՝ խաբեությունից խուսափելու համար. պետք չէ վարձել կեղծ կամ իրավական կարգավիճակի ձևակերպման մեջ չմասնագիտացածներ փաստաբանների։ Առաջնորդողներն ու աշխատողները, նախևառաջ, պետք է հաշվի առնեն իրավական կարգավիճակի ձևակերպման հետ կապված այս կողմերը, և այս հարցերը պետք է լավ կազմակերպվեն։ Այս աշխատանքը նույնպես կարևոր աշխատակազմին պաշտպանելու և նրանց անվտանգությունն ապահովելու մասն է, ուստի, երբ հերթը հասնում է այս աշխատանքը կատարելուն, առաջնորդողներն ու աշխատողները չպետք է անգործության մատնվեն։ Որոշ մարդիկ ասում են. «Իրենց պարտավորությունները կատարող անձնակազմի տեղաբաշխումը կազմակերպելն Աստծու տան աշխատանքն է. մենք պետք է դա անենք միայն Վերևից անմիջական կարգավորումներ ստանալուց հետո։ Եթե Վերևը չի կարգավորում դա, կարիք չկա, որ գլուխ դնենք դրա հետ, և նույնիսկ եթե ինչ-որ բան սխալ ընթանա, դա մեզ հետ կապ չունի։ Բացի այդ, յուրաքանչյուր երկիր ունի տարբեր կանոնակարգեր ներգաղթի և իրավական կարգավիճակի վերաբերյալ. մենք ի վիճակի չենք զբաղվելու նման մեծ խնդրով։ Ամեն մեկը պետք է պարզապես ապավինի ինքն իրեն և հուսա լավագույնին. եթե կարող է մնալ երկրում, թող մնա. եթե ոչ, վերադառնա»։ Արդյո՞ք այս խոսքերը ճիշտ են։ (Ո՛չ։) Ի՞նչ եք մտածում այս վերաբերմունքի մասին։ (Այն անպատասխանատու է։) Ինչ-որ առումով, այն անպատասխանատու է. մեկ այլ առումով, դա կեղծ առաջնորդողների՝ իրական աշխատանք չկատարելու և պատասխանատվությունից խուսափելու դրսևորում է։ Առաջնորդողների և աշխատողների համար արտասահմանում կարևոր աշխատակազմի տեղաբաշխումը կազմակերպելը նույնպես աշխատանքի կարևոր կետ է։ Այն բանից հետո, երբ նրանց տեղաբաշխումը պատշաճ կերպով կազմակերպված է, և նրանք կարող են բնականոն կերպով կատարել իրենց պարտավորությունները, անմիջապես հաջորդ քայլը կազմակերպելն է, որ արտաքին գործերի անձնակազմն ուղղորդի նրանց իրենց իրավական կարգավիճակի ձևակերպման հարցում։ Հատկապես, երբ ձևակերպման ընթացքում առաջանում են հատուկ իրավիճակներ, որոնցից եղբայրներն ու քույրերը չեն կարող գլուխ հանել, առաջնորդողներն ու աշխատողները պետք է մտածեն լուծումներ գտնելու ուղիների մասին և չանտեսեն խնդիրը։ Եթե իրավական կարգավիճակի ձևակերպման հետ կապված որևէ խնդիր կա, ապա դա փոքր հարց չէ և պետք է լուծվի հնարավորինս շուտ և արագ։ Մի՛ հապաղիր. այսօրվա գործը վաղվան մի՛ թող. մինչև վաղը հետաձգելը կարող է հանգեցնել երևակայությունից վեր սարսափելի հետևանքների։ Եթե առաջնորդողներն ու աշխատողներն անփույթ են և անուշադրության են մատնում իրենց պատասխանատվությունը՝ հրատապություն չտալով հարցին և հետաձգելով իրավական կարգավիճակի ձևակերպման լավագույն ժամանակը, դրանով իսկ պատճառ դառնալով, որ իրենց պարտավորությունները կատարող անձնակազմն ի վիճակի չլինի դա անելու բնականոն կերպով, ո՞վ է կրում պատասխանատվությունը։ Այս անհատներն իրենց խնդրանքները ներկայացրել են եկեղեցու առաջնորդողներին և ձևակերպող անձնակազմին, և առաջնորդողներն ու աշխատողները տեղյակ էին, բայց քանի որ նրանք կա՛մ լուրջ չեն վերաբերվել հարցին, կա՛մ արդարացումներ են գտել դրանով չզբաղվելու համար, որոշ կարևոր աշխատակազմի իրավական կարգավիճակի ձևակերպումը հետաձգվել է, ինչը որոշակիորեն ազդել է եկեղեցու աշխատանքի որոշ կարևոր կետերի վրա։ Ուրեմն, ի՞նչ եք կարծում, ո՞վ պետք է կրի պատասխանատվությունն այստեղ։ (Առաջնորդողներն ու աշխատողները։) Աստծու տունը բազմիցս շեշտել է այս հարցը։ Առաջնորդողներն ու աշխատողներն անտեղյակ չեն դրանից, ոչ էլ անիրազեկ են կամ զուրկ հասկացողությունից. ավելի շուտ, նրանք գիտեն դրա մասին, բայց լուրջ չեն վերաբերվում դրան։ Քանի դեռ դա չի վերաբերում իրենց սեփական հարցերին, քանի դեռ ուրիշի խնդիրներն են, նրանք հետաձգում են դա, երբ հնարավոր է՝ ի վերջո հետաձգելով այնպիսի կարևոր հարց, ինչպիսին Աստծու ընտրյալ մարդկանց իրավական կարգավիճակի ձևակերպումն է։ Հետևանքներ առաջանալիս առաջնորդողներն ու աշխատողները պետք է կրեն պատասխանատվությունը։ Այս պատասխանատվությունը պարզապես խոսք չէ. եթե դա ազդում է եկեղեցու աշխատանքի վրա, հատկապես Աստծու տան կարևոր աշխատանքի վրա, ապա առաջնորդողների և աշխատողների կրած պատասխանատվությունը դառնում է նշանակալի։ Առնվազն, նրանք նկատողություն կստանան Աստծուց, դա կլինի հանցանք. սա է հետևանքը։ Եթե դա մի բան է, որը դու ես պարտավոր անել, մի բան, որը քո պատասխանատվությունների շրջանակում է, և դու չես անում կամ անտեսում ես դա կամ հետաձգում ես որոշակի անձնական պատճառներով, ապա պետք է կրես պատասխանատվությունը։ Որոշ մարդիկ ասում են. «Ես չգիտեի ինչպես լուծել դա. առաջ գնալու ճանապարհ չունեի»։ Բայց արդյո՞ք դու լուրջ ես վերաբերվել դրան և առաջին իսկ հնարավորության դեպքում փնտրել ես վերադաս առաջնորդողներից և աշխատողներից։ Որոշ այլ մարդիկ ասում են՝ մոռացել են դրա մասին, քանի որ զբաղված են եղել այլ աշխատանքով։ Նույնիսկ եթե իսկապես մոռացել են դրա մասին զբաղված լինելու պատճառով, ինչպե՞ս կարող են շարունակ մոռանալ այն բանից հետո, երբ ինչ-որ մեկը բարձրացնում է հարցը և բազմիցս հիշեցնում նրանց։ Ի՞նչ խնդրի մասին է սա վկայում։ (Նրանք իրենց սրտերում չեն պահել եղբայրների և քույրերի իրավական կարգավիճակի ձևակերպման հարցը. հոգսի որևէ զգացում չունեն։) Այն փաստը, որ նրանք կարող են մոռանալ նման կարևոր հարց, ցույց է տալիս, որ զուրկ են պատասխանատվության զգացումից և վստահության արժանի չեն։ Դու կարող ես մոռանալ այնպիսի կարևոր բան, ինչպիսին Աստծու ընտրյալ մարդկանց իրավական կարգավիճակի ձևակերպումն է. կմոռանայի՞ր արդյոք քո սեփական իրավական կարգավիճակի ձևակերպումը։ Եթե չէիր մոռանա քո սեփական հարցերը, բայց կարող ես մոռանալ ուրիշներինը, դա ապացուցում է, որ ունես վատ բնավորություն, զուրկ ես սիրուց, եսասեր ու ստոր ես։ Դու ավարտել ես սեփական իրավական կարգավիճակիդ ձևակերպումը, սակայն եղբայրների և քույրերի իրավական կարգավիճակի ձևակերպմանը վերաբերվում ես որպես սովորական, աննշան հարցի կամ նույնիսկ ամբողջությամբ անտեսում ես այն՝ ի վերջո հետաձգելով նրանց իրավական կարգավիճակի ձևակերպումը՝ այս կարևոր հարցը։ Կարո՞ղ ես կրել այդ պատասխանատվությունը։ Մի՞թե նման առաջնորդողներն ու աշխատողները լիովին զուրկ չեն խղճից և ողջամտությունից։ Նրանք այնքա՜ն եսասեր ու ստոր են։ Նրանք հոգում են միայն իրենց մասին և անուշադրության են մատնում ուրիշներին. ի՞նչ խնդրի մասին է սա վկայում։ Մի՞թե նրանք կեղծ առաջնորդողներ չեն։ (Այո՛։) Նրանց խնդրի էությունն այսպիսով լիովին բացահայտվում է։ Նրանք պարզապես չեն ցանկանում զբաղվել եղբայրների և քույրերի իրավական կարգավիճակի ձևակերպմամբ. գլխացավանք են համարում դա։ Սրտի խորքումմ նրանք մտածում են. «Ի՞նչ կապ ունի ինձ հետ եղբայրների և քույրերի իրավական կարգավիճակի ձևակերպումը»։ Սա այն վերաբերմունքն է, որը նրանք ցուցաբերում են եղբայրների և քույրերի իրավական կարգավիճակի ձևակերպման հարցի նկատմամբ՝ ի վերջո հետաձգելով այս կարևոր հարցը, ազդելով եղբայրների և քույրերի պարտավորության կատարման վրա և եկեղեցու աշխատանքի վրա։ Կասեի՞ր արդյոք, որ նման կեղծ առաջնորդողներն արժանի են պատժի։ (Այո՛։) Նրանք պետք է պատասխանատվության ենթարկվեն, քանի որ դա միտումնավոր էր. դա հաստատապես օբյեկտիվ գործոններով պայմանավորված պատահական ուշացում չէր։ Եթե լիներ բնական աղետ, ինչպես երկրաշարժ, ջրհեղեղ կամ որևէ խոշոր քաղաքական իրադարձություն, որն ընդհատեր փոխադրումներն ու կապը՝ անհնարին դարձնելով այս հարցերով զբաղվելը, դա հասկանալի կլիներ։ Բայց եթե այս իրադարձություններից ոչ մեկը տեղի չի ունեցել, և նրանք, միևնույն է, մոռացել կամ անտեսել են եղբայրների և քույրերի իրավական կարգավիճակի ձևակերպումը՝ հետաձգելով նման կարևոր հարցը՝ այս անհատների իրավական կարգավիճակը, ապա նման առաջնորդողը կամ աշխատողը թերանում է իր պատասխանատվության մեջ։ Նրանք նկատողություն կստանան և պատասխանատվության կենթարկվեն։ Հասկանո՞ւմ եք։ (Այո՛։) Հաշվի առնելով այն, որ դու առաջնորդող կամ աշխատող ես՝ պատասխանատվություն ունես կատարելու այն աշխատանքը, որը պետք է անես։ Պետք է պատշաճ կերպով զբաղվես քո պատասխանատվության շրջանակում գտնվող ամեն ինչով և ավարտես դրանք՝ համաձայն Աստծու տան պահանջների։ Բայց եթե միտումնավոր կերպով խուսափում ես դա անելուց կամ հետաձգում ես դա, սա հրաժարում է քո պատասխանատվությունից, իսկ այս հրաժարումը հանցանք է։ Եթե միտումնավոր կերպով հետաձգես որևէ հարց և չզբաղվես դրանով, քո ձախողումն ի վերջո կդառնա հանցանք, և նկատողություն կստանաս Աստծուց։ Դու պատասխանատվության կենթարկվես այս հարցի համար։

Եթե արտասահմանյան երկրներում կան որոշակի խնդիրներ Աստծու ընտրյալ մարդկանց իրավական կարգավիճակի հետ կապված, կամ եթե հարևանները կամ անծանոթները բողոքներ են ներկայացնում նրանց դեմ կամ հաղորդում են նրանց մասին, նրանք կարող են առերեսվել արտաքսվելու վտանգին։ Կարող է նաև պատահել, որ արտասահմանյան երկրներում Աստծու ընտրյալ մարդկանցից ոմանք որոշ երկրների կառավարությունների կողմից շինծու մեղադրանքներով բերման ենթարկվեն և տուգանվեն կամ ձերբակալվեն և բանտարկվեն։ Անկախ իրավիճակից՝ երբ առաջնորդողներն ու աշխատողներն իմանում են այդ մասին, նրանք չպետք է պատյանի մեջ թաքնվող կրիայի պես վարվեն․ պետք է առաջին իսկ պահիցզբաղվեն այդ հարցով, որի վերջնական նպատակը եղբայրների և քույրերի անվտանգությունն ապահովելն է՝ թույլ չտալու, որ նրանք ընկնեն չար մարդկանց ձեռքը։ Եթե առաջնորդողներն ու աշխատողները հոգ են տանում միայն եկեղեցու աշխատանքը կազմակերպելու մասին, բայց ուշադրություն չեն դարձնում եղբայրների և քույրերի իրավական կարգավիճակի ձևակերպման հարցին, ինչի արդյունքում իրավական կարգավիճակ չունենալու պատճառով եղբայրներն ու քույրերը ձերբակալվում կամ արտաքսվում են, ի՞նչ հետևանքներ կունենա սա։ Մի՞թե նման առաջնորդողներն ու աշխատողները չեն կործանել եղբայրների և քույրերի՝ իրենց պարտավորությունը կատարելու հնարավորությունը։ Մի՞թե սա ուղղակիորեն չի ազդում եկեղեցու գործիվրա։ Ուստի՝ այս խնդրի բնույթը բավական լուրջ է։ Եթե առաջնորդողներն ու աշխատողները նախկինում չեն զբաղվել այս հարցով, նրանք կարող են եղբայրների և քույրերի մեջ գտնել արտաքին գործերը վարելու հմտություն ունեցող մեկին, որպեսզի նա խորհրդակցի փաստաբանի հետ այս հարցը լուծելու համար՝ ձգտելով հասնել եղբայրներին և քույրերին պաշտպանելու և կարևոր աշխատակազմի անվտանգությունն ապահովելու նպատակին։ Սա նաև աշխատանքի կարևոր կետ է, որ առաջնորդողներն ու աշխատողները պետք է կատարեն արտասահմանում․ տեղական առաջնորդողներն ու աշխատողները պետք է նախաձեռնություն ցուցաբերեն այս հարցով զբաղվելու համար։ Ի լրումն տեղացի եղբայրների և քույրերի անվտանգությունը պաշտպանելուն՝ նրանք առավել ևս պետք է պաշտպանեն օտարերկրացի եղբայրների և քույրերի անվտանգությունը․ միայն այս կերպ երաշխիք կլինի եկեղեցու գործի համար։ Սա այն պատասխանատվությունն է, որը յուրաքանչյուր երկրի առաջնորդողներն ու աշխատողները պետք է կատարեն տեղացի եղբայրների և քույրերի, ինչպես նաև օտարերկրացի կարևոր աշխատակազմի հանդեպ․ նրանք չպետք է ձեռքերը ծալած նստեն։ Որոշ առաջնորդողներ և աշխատողներ ասում են․ «Նրանք օտարերկրացի եղբայրներ և քույրեր են, ու մենք ծանոթ չենք նրանց հետ․ մեր միջև անձնական հարաբերություններ չկան։ Նրանք Աստծու տան կողմից ուղարկվել են այստեղ՝ ավետարանը քարոզելու․ ի՞նչ կապ ունի դա մեզ հետ։ Այս ձախորդությունը մի բան է, որ իրենք են բերել իրենց գլխին․ գալուց առաջ հստակ չեն հետաքրքրվել իրավիճակով և լավ չեն կարգավորել այս հարցերը։ Մենք ոչ մի կերպ չենք կարող միջամտել այս ձախորդությանը․ ո՞վ գիտի, թե կառավարությունն ինչ կանի նրանց հետ»։ Նրանք պարզապես տարբեր արդարացումներ են օգտագործում՝ այս հարցերից խուսափելու և դրանք շրջանցելու համար, ու չեն փորձում ուղիներ գտնել, որ իրենց օգնությունն առաջարկեն՝ դրանք լուծելու համար։ Արդյո՞ք այսպես վարվելը ճիշտ է։ (Ո՛չ։) Ինչո՞ւ ոչ։ (Եթե առաջնորդողներն ու աշխատողներն իրենց օգնությունը չառաջարկեն՝ այս խնդիրները լուծելու համար, իսկ եղբայրներն ու քույրերն այդ ընթացքում խնդիրները լուծելու ուղի չունենան, ապա անպայման անախորժություններ կառաջանան։ Առաջնորդողներն ու աշխատողները չեն կատարել եղբայրներին և քույրերին պաշտպանելու իրենց պատասխանատվությունը․ սա հրաժարում է իրենց պատասխանատվությունից։) Առաջնորդողների և աշխատողների պարտավորությունն է կատարել ամեն մի պատասխանատվություն, որն առաջնորդողներն ու աշխատողները պետք է կատարեն Աստծու տանը։ Աստծու տան շրջանակը չի սահմանափակվում տեղական տարածքով, տեղական տարածաշրջանով կամ որոշակի երկրով․ Աստծու տունը չունի ազգային սահմաններ, չունի տարածաշրջանային սահմանափակումներ։ Արդյո՞ք կան ռասայական սահմանափակումներ, երբ Աստված ընտրում է մարդկանց և է փրկում նրանց։ (Չկա՛ն։) Արդյո՞ք կան ազգության կամ տարածաշրջանի սահմանափակումներ։ (Նույնպես չկա՛ն։) Չկա՛ն։ Սա այն սկզբունքն է, որով Աստված կատարում է Իր գործը․ ուստի՝ այս սկզբունքը ճշմարտությունն է։ Անկախ նրանից, թե որ երկրից են եղբայրներն ու քույրերը, նրանք բոլորը հավատում են մեկ Աստծու, հետևում են մեկ Աստծու, ինչպես նաև ուտում և խմում են այն ճշմարտությունը, որով մեկ Աստված հաղորդակցվում է և որն ապահովում է։ Նրանք փորձառաբար ապրում են այն գործը, որը մեկ Աստված է կատարում, և պաշտում են մեկ Աստծու։ Անկախ մաշկի գույնից կամ ռասայից՝ Աստծու տանը և Աստծու առաջ նրանք մեկ են․ նրանք մեկ ընտանիք են։ Քանի որ նրանք մեկ ընտանիք են, նրանց միջև չպետք է լինեն տարբերություններ․ չպետք է լինեն ռասայական կամ տարածաշրջանային սահմանափակումներ․ չպետք է լինեն բաժանումներ, թե՝ «դու ասիացի ես, ես եվրոպացի եմ», կամ «դու սպիտակամորթ ես, ես գունավոր եմ»․ այս խտրությունները չպետք է լինեն։ Եթե դու դեռևս այս խտրականությունն ես ցուցաբերում Աստծու տանը, ապա պարզ է, որ Աստծու տունը չես համարում Աստծու տուն և քեզ չես համարում Աստծու տան անդամ։ Հետևաբար՝ երբ օտարերկրացի եղբայրներն ու քույրերը բախվում են այնպիսի խնդիրների, ինչպիսիք են արտաքսումը կամ ապօրինի ձերբակալությունը, անկախ նրանից, թե որտեղից են նրանք ծագում, ինչ ազգություն կամ ինչ մաշկի գույն ունեն, նրանք եղբայրներ և քույրեր են․ քանի որ նրանք եղբայրներ և քույրեր են խնդիրների բախվելիս, տեղի առաջնորդողներն ու աշխատողները պետք է առաջարկեն իրենց օգնությունը և զբաղվեն այս հարցով՝պարտավորությունից դրդված, և չպետք է խտրականություն դնեն մարդկանց միջև։ Սա համապատասխանում է սկզբունքներին, լիովին համահունչ է Աստծու մտադրություններին և այն ճշմարտությունն է, որը մարդիկ պետք է կիրարկեն։

Ներկայում Չինաստանից Աստծու ընտրյալներից շատերը մեկնում են արտասահմանյան տարբեր երկրներ՝ ավետարանը քարոզելու և Աստծուն վկայելու համար։ Այս երկրներ ժամանելուն պես առաջին բանը, որ նրանք պետք է անեն, իրենց իրավական կարգավիճակի ձևակերպումն է, որից հետո կկարողանան հանգիստ սրտով աշխատել։ Իրավական կարգավիճակի ձևակերպումը պարզ հարց չէ․ այն պահանջում է տեղական եկեղեցու մարդկանց համագործակցությունը։ Տարբեր երկրներում եկեղեցիների պատասխանատուները պետք է փնտրեն որոշ եղբայրների և քույրերի, որոնք հասկանում են իրենց երկրի քաղաքականությունը և գիտեն դրա օրենքները, որպեսզի օգնեն Չինաստանից եկած Աստծու ընտրյալ մարդկանց լուծել իրավական կարգավիճակի ձևակերպման հարցը։ Այս խնդրի լուծումն առաջնային կարևորություն ունի։ Տարբեր երկրների եկեղեցիների առաջնորդողներն ու աշխատողները պետք է ջանք չխնայեն դրա վրա աշխատելու համար, քանի որ միայն մարդկանց իրավական կարգավիճակի հարցը լիովին լուծելով եկեղեցու գործը կարող է բնականոն կերպով առաջ ընթանալ․ հակառակ դեպքում եկեղեցու գործը կտուժի։ Տարբեր երկրների եկեղեցիների պատասխանատուները պետք է նախապատրաստված լինեն նման հարցերով զբաղվելու ունակ մարդկանցով։ Սա անելն օգուտ է բերում եկեղեցու գործին, ինչպես նաև Աստծու մտադրությունները հաշվի առնելու դրսևորում է։ Որոշ առաջնորդողներ և աշխատողներ գուցե ասեն․ «Մենք երբեք չենք զբաղվել նման հարցով և չգիտենք նաև, թե ինչ անել»։ Այս իրավիճակում նրանք պետք է փնտրեն մարդկանց, որոնք հասկանում են այս տեսակի գործերը։ Յուրաքանչյուր երկրում Աստծու ընտրյալ մարդկանց մեջ կան կրթություն ու գիտելիք ունեցողներ, և կան նաև այնպիսիք, ովքեր հասկանում են ազգային օրենքներն ու քաղաքականությունը։ Նրանց համար այս հարցերով զբաղվելը պահանջում է միայն մի փոքր խորհրդատվություն՝ ուղի գտնելու համար․ մի՞թե այդպես չէ։ Այս տեսակի հարցերով զբաղվելիս դուք չպետք է պասսիվ և անգործունյա լինեք․ եթե չեք հասկանում որևէ բան, պետք է փաստաբան գտնեք՝ խորհրդակցելու համար։ Եթե գտնվի համապատասխան տեսակի փաստաբան, բնականաբար կլինի ուղի։ Մենք գուցե չհասկանանք այս հարցը, բայց փաստաբանը կհասկանա։ Փնտրող սիրտ ունենալը ճիշտ վերաբերմունք է․ փնտրող սիրտ ունենալը պատասխանատվության զգացում ունենալու դրսևորում է։ Եթե որոշակի դժվարություններ առաջանան, դուք պետք է աղոթեք, փնտրեք և հաղորդակցվեք միասին՝ մեկ սրտով և մտքով, և խնդիրը լուծելու սկզբունքներն ու ուղին գտնելուց հետո պետք է ամբողջությամբ լուծեք այն։ Միայն այդ դեպքում եկեղեցու գործը կարող է սահուն կերպով առաջ ընթանալ։ Եթե խնդիր հայտնաբերելիս առաջնորդողներն ու աշխատողները կարողանում են անհապաղ կերպով իմանալ դրա մասին, հետամուտ լինել դրան և լուծել դա, մի՞թե նրանք պատասխանատու առաջնորդողներ և աշխատողներ չեն։ (Այո՛։) Նման առաջնորդողներն ու աշխատողները ոչ միայն պատասխանատվության զգացում ունեն, այլև կարող են անհապաղ կերպով լուծել խնդիրները, ինչը նշանակում է, որ նրանք հույս ունեն դառնալու չափանիշին համապատասխանող առաջնորդողներ և աշխատողներ։ Անկախ նրանց՝ ճշմարտության հասկացողության խորությունից՝ եթե նրանք կենտրոնանում են խնդիրների լուծման վրա, ապա ի վիճակի են իրական աշխատանք կատարելու։ Առնվազն նրանք կարող են հասնել քիչ սխալներ թույլ տալուն կամ ընդհանրապես սխալներ թույլ չտալուն, և նույնիսկ որոշ սխալներ թույլ տալու դեպքում կարող են անհապաղ կերպով ուղղել դրանք՝ որոշ կորուստներ վերականգնելու համար՝ ի վերջո հասնելով Աստծու տան գործը պաշտպանելու նպատակին։ Կարծում եք՝ այս պատասխանատվությունը կատարելը դժվա՞ր է։ (Ո՛չ։) Իրականում դա դժվար չէ․ դա կախված է նրանից՝ արդյոք մարդիկ հավատարմություն ունեն իրենց պարտավորությունը կատարելիս և արդյոք կարող են կատարել իրենց պատասխանատվությունն իրենց աշխատանքում։ Պարզապես պետք է մի փոքր մտածես, մի քիչ ժամանակ ծախսես և որոշակի էներգիա ներդնես․ քեզնից չի պահանջվում գումար ծախսել կամ որևէ ռիսկի դիմել։ Դու պարզապես պետք է առաջարկես օգնությունդ՝լուծելու խնդիրները և բարեհաջող կերպով կարգավորելու հարցերը, ու այս կերպ կարող ես դառնալ չափանիշին համապատասխան։ Այսպիսով՝ սա դժվար հարց չէ, և առաջնորդողների ու աշխատողների համար դրան հասնելը պետք է հեշտ լինի։ Բայց կան որոշ մարդիկ, որոնք չեն կարողանում իրագործել նույնիսկ այսքան հեշտ մի բան, և խիստ ակնհայտէ, որ դա ոչ թե անբավարար որակի կամ ունակության պատճառով է կամ պայմանների ու միջավայրի թույլ չտալու պատճառով, այլ ավելի շուտ այն պատճառով, որ նրանք հոժարակամ չեն դա անելու։ Երբ հատուկ իրավիճակներ են առաջանում, որոնք ներառում են կարևոր աշխատակազմի իրավական կարգավիճակը կամ բնակությունը, կամ նրանց տեղաբաշխմանը վերաբերող հարցեր, առաջնորդողներն ու աշխատողները պատասխանատվություն ունեն ստանձնելու այս աշխատանքը։ Կարևոր չէ՝ ում տեղաբաշխումն ես կազմակերպում, նրանց ազգությունը կամ ռասան․ այն ամենը, ինչ պետք է անես, սա Աստծուց ընդունելն է։ Այս գործն Աստված է հանձնարարել քեզ․ դա քո պատասխանատվությունն ու պարտականությունն է, ինչպես նաև քո առաքելությունը։ Այս գործը, որը դու ընդունում ես, գալիս է Աստծուց, ոչ թե որևէ մարդուց, ուստի չպետք է անհանգստանաս, թե ովքեր են այն մարդիկ, որոնց տեղաբաշխումը դու կազմակերպում ես։ Որոշ մարդիկ գուցե ասեն․ «Տեղացի եղբայրներին և քույրերին պաշտպանելն ընդունելի է, բայց մեր գործը չէ, եթե օտարերկրացի եղբայրներն ու քույրերը գան այստեղ»։ Արդյո՞ք սա ասող մարդիկ ունեն պատասխանատվության զգացում կամ մարդկայնություն։ (Չունե՛ն։) Նրանք տեղացի եղբայրներին և քույրերին համարում են եղբայրներ և քույրեր, բայց օտարերկրացի եղբայրներին և քույրերին չեն համարում եղբայրներ և քույրեր․ արդյո՞ք սա ընդունելի է։ (Ընդունելի չէ՛։) Արդյո՞ք սա համապատասխանում է ճշմարտությանը։ (Չի՛ համապատասխանում։) Ինչո՞ւ դա չի համապատասխանում ճշմարտությանը։ (Կեղծ առաջնորդողները հաշվի չեն առնում Աստծու մտադրությունները․ նրանք անտեսում են օտարերկրացի եղբայրներին և քույրերին և չեն առաջարկում իրենց օգնությունը՝ հարցերով զբաղվելու համար, երբ խնդիրներ են առաջանում․ նրանք չեն պաշտպանում Աստծու տան գործը։) Կեղծ առաջնորդողները տարբեր արդարացումներով խուսափում են պատասխանատվությունից և իրական աշխատանք չեն կատարում։ Նրանք պնդում են, թե հոժարակամ են ծախսվելու Աստծու համար և պատրաստ են կիրարկելու ճշմարտությունը, բայց երբ բանն իսկապես հասնում է եկեղեցու գործի վճռորոշ հարցերին, նրանք թաքնվում են։ Սա անպատասխանատվություն է։ Առաջնորդողներն ու աշխատողները պետք է ժամանակին կարգավորեն արտասահմանում եղբայրների և քույրերի անվտանգությունը պաշտպանելու հետ կապված բոլոր հարցերը՝ դրանց վերաբերվելով որպես պատասխանատվության և առաջադրանքի, որը պետք է կատարվի։ Նրանք չպետք է արդարացումներ փնտրեն՝ դրանից խուսափելու համար, ոչ էլ թույլ տան, որ իրենց՝ այս աշխատանքն անուշադրության մատնելն ազդի Աստծու տան տարբեր աշխատանքային հարցերի առաջընթացի վրա։

Բ. Բոլոր եղբայրներին և քույրերին հիմնական իրավական գիտելիք տրամադրելը

Արտասահմանում եղբայրների և քույրերի անվտանգության հետ կապված աշխատանքի ուրիշ ի՞նչ կողմեր կարող եք մտաբերել։ (Արտասահմանյան երկրներում առաջնորդողներն ու աշխատողները պետք է նաև բոլոր եղբայրներին և քույրերին տրամադրեն որոշակի հիմնական իրավական գիտելիք, որպեսզի նրանք զարգացնեն իրավական գիտակցություն և խուսափեն օրենքը խախտող գործողությունների մեջ ներգրավվելուց։) Առաջնորդողներն ու աշխատողները պետք է հիմնական իրավական գիտելիք և կառավարության տարբեր կանոնների հասկացողություն տրամադրեն բոլոր եղբայրներին և քույրերին։ այն Իրենց գտնվելու երկրի տեղացի եղբայրներից և քույրերից նրանք պետք է ավելին իմանան այնպիսի ոլորտների մասին, ինչպիսիք են ներգաղթի քաղաքականությունը և առօրյա կյանքին վերաբերող քաղաքականությունը, ապա կազմակերպեն, որ եղբայրներն ու քույրերն ուսումնասիրեն դրանք, որպեսզի նրանք խստորեն պահպանեն ազգային կառավարության կանոնները և զերծ մնան օրենքը խախտող որևէ բան անելուց։ Մասնավորապես՝ Չինաստանից Աստծու ընտրյալ մարդիկ, որոնք այդքան տարիներ եղել են բռնապետական կառավարման տակ, չունեն իրավական գիտելիք և չեն հասկանում օրենքի կարևորությունը։ Արդյունքում՝ նրանք գործում են անփութորեն և անզգուշորեն, ինչպես անքաղաքակիրթ մարդիկ։ Երբ նրանք գալիս են ապրելու արտասահմանում, շատ տգետ են թվում և հաճախ անում են բաներ, որոնք ցույց են տալիս կանոնների չիմացություն։ Օրինակ՝ արևմտյան որոշ ժողովրդավարական երկրներում հասարակական կարգը շատ լավ է կառավարվում, և կան կանոններ, որոնք արգելում են աղմուկը երեկոյան ժամը 10-ից մինչև առավոտյան 8-ը․ այնպիսի ձայներ, ինչպիսին են շների հաչոցը կամ շինարարական մեքենաների դղրդյունը, չեն թույլատրվում։ Եթե որևէ մեկը խախտի այս կանոնները, և նրա մասին հաղորդեն, ոստիկանությունը կզբաղվի դրանով։ Մայրցամաքային Չինաստանում ոչ ոք չի կառավարում այս հարցերը․ որտեղ էլ որ մարդիկ բնակվեն, անզուսպ աղմուկ կլինի՝ բարձր երաժշտության, պարերի, խմիչքի և խնջույքների ձայներով, և ոչ ոք չի միջամտի։ Եթե որևէ մեկը փորձի ինչ-որ բան անել, կարող է բախվել վրեժխնդրության, ուստի չինացիներն այլ ելք չունեն, քան հանդուրժել դա։ Արևմտյան երկրներն այլ են․ բոլորը պաշտպանված են օրենքով։ Եթե քո շունը հաճախ հաչում է կեսգիշերին՝ խանգարելով հարևաններիդ հանգիստը, նրանք բողոք կներկայացնեն քո դեմ։ Այն, ինչ դու անում ես, ազդում է ուրիշների բնականոն կյանքի վրա, դու խախտել ես իրավական կանոնները․ նրանց համար արդարացի է օրենքը որպես զենք օգտագործելը՝ քո դեմ բողոք ներկայացնելու համար։ Կան նաև մարդիկ, որոնք շարունակում են շինարարական աշխատանքները մինչև գիշերվա 11-ը կամ 12-ը՝ ազդելով իրենց հարևանների հանգստի վրա և հանգեցնելով բողոքների։ Այնուհետև ոստիկանությունը գալիս է տուգանք նշանակելու և նախազգուշացնելու նրանց, որ աղմուկ չբարձրացնեն սահմանված ժամերին։ Որոշ մարդիկ զուրկ են անգամ շրջակա միջավայրի մաքրության գիտակցությունից՝ աղտոտելով և փողոցներով մեկ աղբը շաղ տված թողնելով։ Արևմտյան ժողովրդավարական երկրները հատկապես կարգապահ են։ Բնակիչներն ունեն աղբը թափելու սահմանված ժամեր, և աղբատար մեքենաները գալիս են նախատեսված օրերին՝ այն հավաքելու համար։ Հավաքելուց հետո փողոցները մաքուր են մնում։ Նրանք, ովքեր չեն հասկանում սա, գուցե աղտոտեն, ինչը նույնպես համարվում է կանոնների խախտում։ Սա ազդում է հանրային առողջապահության և քաղաքի տեսքի վրա, ուստի նրանց դեմ կարող են բողոքներ ներկայացվել։ Չինացիները, չհետևելով կանոններին, արտասահմանում ապրելիս հաճախ են բողոքներ ստանում։ Բազմիցս իրենց դեմ բողոքներ ստանալուց հետո նրանք կարծիքներ են ձևավորում արևմտյան մարդկանց մասին՝ ասելով․ «Արևմտյան մարդիկ պարզապես սիրում են բողոքներ ներկայացնել․ նրանք բողոքներ են ներկայացնում ամեն մի մանրուքի համար», ինչին Ես ասում եմ․ «Նրանք բողոքներ են ներկայացրել քո դեմ այնքան շատ հարցերով, և դու, ինքդ քո մասին մտորելու փոխարեն, մեղադրում ես նրանց բողոքներ ներկայացնելու համար։ Այդ դեպքում մի՞թե նրանք ճիշտ չէին բողոքներ ներկայացնելիս։ Արդյո՞ք այն բաները, որ դու արեցիր, ճիշտ էին, թե ոչ»։ Նրանք լիովին ճիշտ էին այդ բողոքները ներկայացնելիս․ դու վնասել ես նրանց շահերը և ազդել նրանց կյանքի վրա, ուստի ինչո՞ւ չպետք է բողոքներ ներկայացնեին քո դեմ։ Սա արվում է հասարակական կարգը պաշտպանելու համար և ցույց է տալիս, որ այս երկիրը կառավարվում է օրենքով․ բոլորը պաշտպանված են օրենքով, և օրենքն այս երկրում ցուցադրության համար չէ․ յուրաքանչյուր ոք կարող է օրենքն օգտագործել որպես զենք՝ պաշտպանելու սեփական իրավունքներն ու շահերը։ Նրանք բողոքներ են ներկայացնում քո դեմ, որովհետև դու չես հասկանում օրենքը և խախտել ես տեղական կանոնները։ Նախ՝ պետք է սովորես տեղական կանոնները և գործես օրենքների ու կանոնների համաձայն․ կարծում ես՝ այդ դեպքում արդյո՞ք նրանք, միևնույն է, բողոքներ կներկայացնեն քո դեմ։ (Նրանք այլևս բողոքներ չեն ներկայացնի։) Այսպիսով՝ ինչո՞ւ չինացիները երբեք բողոքներ չեն ներկայացնում, որքան էլ հարցը լուրջ լինի։ (Նրանք չափազանց երկար են ճնշվել կառավարության կողմից։ Նրանք չեն համարձակվում բողոքներ ներկայացնել։ Բացի այդ՝ չինացիները գաղափար իսկ չունեն իրենց իրավունքները պաշտպանելու մասին։) Չինաստանն օրենքի գերակայությամբ երկիր չէ։ Այն չի կառավարվում օրենքի համաձայն։ Չինաստանի օրենքները պարզապես ցուցադրության համար են, և այնտեղ բողոք ներկայացնելն անօգուտ է։ Եթե դու իսկապես բողոք ես ներկայացնում, և մյուս կողմն ունի իշխանություն ու ազդեցություն, նրանք կարող են հետապնդել քեզ։ Եթե ազդեցություն չունես, նույնիսկ չես համարձակվի բողոք ներկայացնել․ բողոք ներկայացնելը կարող է հեշտությամբ փորձանք բերել գլխիդ։ Ուստի՝ երբ չինացիները բախվում են հալածանքի, հատկապես այն դեպքերում, երբ ինչ-որ մեկը սպանվում է, որքան էլ անարդար լինի մահը, հարցը պարզապես լուծվում է մասնավոր կարգով, եթե հանցագործը որոշակի գումար է վճարում։ Ինչո՞ւ զոհի ընտանիքի անդամները դատական հայց չեն ներկայացնում։ Նրանք գիտեն, որ երբեք չեն հաղթի․ դա մեծ գումար կարժենա, սակայն նրանք, միևնույն է, արդարության չեն հասնի, ոչ էլ ոճրագործն արդարադատությանը կհանձնվի, ուստի նախընտրում են իրավական ընթացք չտալ դրան և փոխարենը լուծել այն մասնավոր կարգով։ Չինաստանի օրենքները պարզապես ցուցադրության համար են․ Չինաստանն օրենքով կառավարվող երկիր չէ, և այստեղ արդարություն փնտրելու ասպարեզ չկա։ Դատական հայց ներկայացնելն անիմաստ է։ Ուստի՝ անկախ նրանից, թե ինչ ապօրինի իրավիճակների են բախվում չինացիները, նրանք չեն համարձակվում բողոքներ ներկայացնել։ Սա այն պատճառով է, որ Կոմունիստական կուսակցությունը չարիքներ գործելուց բացի ուրիշ ոչինչ չի անում, զուրկ է ողջամտությունից և չի կառավարում օրենքի համաձայն։ Չինաստանում, քանի դեռ մարդը սովորական անձ է, որքան էլ լուրջ լինի նրա առջև ծառացած խնդիրը, այն Կոմունիստական կուսակցության աչքում ուշադրության արժանի հարց չի համարվում․ ոչ ոք չի զբաղվի դրանով։ Այնպիսի բաները, ինչպիսին են ուրիշների հանգստի վրա ազդելը կամ նույնիսկ գողության, կողոպուտի և բնակարանային գողության դեպքերը, Կոմունիստական կուսակցության կողմից պարզապես խնդիրներ չեն համարվում։ Արևմտյան երկրներում, սակայն, այլ է։ Արևմուտքն ունի ժողովրդավարական համակարգ և օրենքի գերակայությամբ հասարակություն է․ քանի դեռ ինչ-որ մեկի հանգիստը խանգարվում է, բողոք կներկայացվի, և ոստիկանությունը կգա՝ քննելու այդ հարցն ու զբաղվելու դրանով։ Արևմտյան մարդիկ ունեն այս իրավական գիտակցությունը և նման հիմարություններ չեն անում․ միայն նրանք, ովքեր գալիս են արտասահմանից և չեն հասկանում կանոնները, անում են այս հիմարությունները։ Երբ չինացիները նոր են սկսում ապրել արտասահմանում, հաճախ են բողոքներ ստանում։ Ժամանակի ընթացքում նրանք սովորում են տեղական օրենքներն ու կանոնները և այլևս չեն համարձակվում անել բաներ, որոնք խախտում են օրենքը կամ անհանգստացնում են ուրիշներին։ Հետևաբար՝ առաջնորդողներն ու աշխատողները պետք է կազմակերպեն, որ եղբայրներն ու քույրերն՝ ուսումնասիրեն այն երկրի տարբեր օրենքներն ու կանոնները, որտեղ նրանք գտնվում են։ Անկախ նրանից, թե ինչ են մտադիր անել, նրանք նախ պետք է տեղեկանան օրենքին․ նույնիսկ եթե իրենց սեփական բակում հավեր կամ խոզեր են պահում, նախ, պետք է ստուգեն կառավարության կանոնները։ Նրանք կարող են տեղեկություններ փնտրել համացանցում կամ խորհրդակցել տեղացի եղբայրների և քույրերի հետ և այս կերպ գտնել ճշգրիտ պատասխաններ։ Արևմտյան տարբեր երկրներում կառավարությունն ունի հատուկ կանոններ բոլոր հարցերում։ Օրինակ՝ շինարարության մեջ կան կանոններ այն մասին, թե որքան բարձր պետք է լինեն էլեկտրական վարդակները հատակից, և որքան հեռու պետք է լինի յուրաքանչյուր վարդակ մյուսից։ Կան նաև հատուկ չափանիշներ աստիճանների բազրիքների հաստության և ճաղերի լայնության համար։ Շինարարության յուրաքանչյուր քայլ ստուգվում է կառավարության աշխատակիցների կողմից, այնպես որ՝ շինարարական նորմերը խախտող շենքերի կամ չկարգավորված շինարարության դեպքերը հազվագյուտ են։ Եթե բնակիչները ցանկանում են տուն, խորդանոց կամ փոքրիկ պահեստ կառուցել իրենց բակում, պետք է ստանան կառավարության հաստատումը։ Եթե ցանկանում են հավեր կամ բադեր պահել, կան կանոններ առ այն, թե որքան հեռու պետք է լինի ցանկապատը հարևանների սեփականությունից։ Նույնիսկ եթե առաջնորդողներն ու աշխատողները չեն հասկանում այս օրենքներն ու կանոնները, եթե եկեղեցու գործը ներառում է այս հարցերը, ապա առաջնորդողներն ու աշխատողները պետք է ուշադրություն դարձնեն դրանց։ Նրանք նախ պետք է տեղեկանան տեղական օրենքներին և կառավարության կանոններին․ այս հարցերը պարզելն օգտակար է մեր պարտավորության կատարման համար։ Թեև իրավական հարցերն ուղղակիորեն կապված չեն եկեղեցու ներքին աշխատանքի հետ, բոլորին հիմնական իրավական գիտելիք տրամադրելը, միևնույն է, օգտակար է։ Առնվազն նրանք կարող են որոշակի գիտելիք ձեռք բերել, հասկանալ որոշ կանոններ, սովորել ինչպես պատշաճ ձևով ապրել և հասնել առերևույթ մարդկայնության։ Բացի այդ՝ առաջնորդողներն ու աշխատողները պետք է հաղորդակցվեն արտաքին գործերի համար պատասխանատուների հետ՝ օգնելով նրանց զարգացնել իրավական գիտակցություն։ Մանր հարցերի համար անհրաժեշտ չէ խորհրդակցել փաստաբանի հետ․ նրանք միայն պետք է հասկանան տեղական կանոնները և խստորեն հետևեն դրանց։ Խոշոր հարցերի դեպքում, սակայն, նրանք պետք է խորհրդակցեն փաստաբանի հետ՝ տեղական օրենքների վերաբերյալ հասկացողություն ձեռք բերելու համար։ Ամփոփելով՝ անկախ նրանից, թե ինչ է արվում, բոլոր գործողությունները պետք է համապատասխանեն օրենքներին և կանոններին։ Որոշ ժամանակ այս կերպ կիրարկելը թույլ կտա մարդկանց փորձառաբար ապրել օրենքներին և կանոններին հետևելու կարևորությունը, և նրանք կհետևեն կանոններին ինչ-որ բան անելիս։ Սա նաև օգտակար է եկեղեցու գործին։

Գ. Սկզբունքներ, որոնց պետք է հետևել ավետարանը քարոզելու համար մարդկանց ուղարկելիս

Կարևոր պարտավորություններ կատարողների անվտանգությունը պաշտպանելու առումով կա աշխատանքի ևս մեկ ոլորտ, որով առաջնորդողներն ու աշխատողները պետք է զբաղվեն, այն է՝ պաշտպանել իրենց պարտավորությունը կատարելու համար դուրս եկողների անվտանգությունը։ Ի՞նչ սկզբունքների պետք է հետևել իրենց պարտավորությունը կատարելու համար մարդկանց ուղարկելիս։ Նախ՝ պետք է հաշվի առնել մարդկանց տարիքն ու սեռը, ինչպես նաև նրանց ներըմբռնումն ու կյանքի փորձառությունը․ առաջնորդողներն ու աշխատողները չեն կարող բթամիտ կամ անփույթ լինել այս հարցում։ Օրինակ՝ եթե դու ավետարանի աշխատողների ես ուղարկում՝ անծանոթ վայրում ավետարանը քարոզելու համար, ի՞նչ տեսակ մարդկանց հարմար կլիներ ուղարկել։ (Որոշակի ներըմբռնում և իմաստություն ունեցող մարդկանց։) Եթե որոշակի եկեղեցի չունի շատ հարմար մարդիկ, և մեծամասնությունը երիտասարդներ են, որոնք չունեն կյանքի փորձառություն և ներըմբռնում, որոնք չգիտեն ինչպես կարգավորել իրավիճակները, հատկապես մարտահրավերային խնդիրները, երբ բախվում են դրանց, որոնք խոսում են առանց սկզբունքների, ինչպես նաև չունեն իմաստություն, ապա նրանք ի վիճակի չեն լինի կատարելու աշխատանքը։ Եթե նման մարդիկ ուղարկվեն, նրանք ոչ միայն ի վիճակի չեն լինի լուծելու խնդիրները, այլև հավանական է, որ կազդեն աշխատանքի վրա և կուշացնեն այն։ Հետևաբար՝ իրենց պարտավորությունը կատարելու համար մարդկանց ուղարկելիս անհրաժեշտ է ընտրել հասուն մարդկայնություն և իմաստություն ունեցողներին․ միայն նման մարդիկ են հարմար։ Եթե բավարար քանակությամբ հարմար մարդիկ չկան, ապա թող երիտասարդները համագործակցեն ավելի տարիքավոր մարդկանց հետ՝ իրենց պարտավորությունը կատարելու համար։ Օրինակ՝ ենթադրենք կա մոտ 25 կամ 26 տարեկան մի երիտասարդ քույր, որ, չնայած բավական երկար ժամանակ հավատացել է Աստծուն, ունի հավատք և հասակ, երկար ժամանակ կատարել է իր պարտավորությունը, չգիտի ինչպես ապահովի իր անվտանգությունը, եթե ուղարկվի իր պարտավորությունը կատարելու անծանոթ վայրում․ նման դեպքում անհրաժեշտ կլինի գտնել հասարակական փորձ ունեցող տեղացի եղբոր կամ քրոջ՝ նրա հետ համագործակցելու և պարտավորությունը կատարելու համար։ Իհարկե, եթե պարտավորության վայրը ծանոթ տարածք է կամ մի վայր, որտեղ արդեն կա եկեղեցի, ապա երիտասարդ եղբայրներն ու քույրերը կարող են գնալ։ Սակայն, եթե մարդիկ գնում են անծանոթ վայր, հատկապես այնպիսի վայր, որտեղ հանրային անվտանգությունը վատ է՝ ավետարանը քարոզելու կամ այլ աշխատանք կատարելու համար, ապա նրանց անձնական անվտանգությունը պետք է հաշվի առնվի։ Անկախ նրանից, թե ում են ուղարկում աշխատանք կատարելու՝ առաջնորդողների և աշխատողների առաջին նկատառումն անվտանգությունն է։ Եթե պարզ չէ, թե ինչպիսի մարդիկ են ավետարանը հավանական ընդունողները, կամ արդյոք այդ մարդիկ կարող են անպատշաճ բաներ անել, ապա ավետարանը քարոզելու համար մարդկանց ուղարկելիս պետք է զգուշություն ցուցաբերել։ Անցյալում Ես լսել եմ, որ որոշ առաջնորդողներ և աշխատողներ հաճախ երիտասարդ քույրերի՝ մոտ 18 կամ 19 տարեկան կամ 20-ը ոչ վաղ բոլորած, ուղարկում էին անծանոթ վայրեր՝ ավետարանը քարոզելու, և, ըստ լուրերի, որոշ դժբախտ պատահարներ են տեղի ունեցել։ Անկախ նրանից, թե իրականում ինչ է պատահել, ի վերջո դա կապված էր նրա հետ, որ առաջնորդողներն ու աշխատողները հանգամանալից չեն եղել իրենց նկատառումներում աշխատանքը կատարելիս։ Առաջնորդողներն ու աշխատողները պետք է հաշվի առնեն այս գործոններն իրենց աշխատանքում և չպետք է անփութորեն նշանակեն շատ երիտասարդ քույրերի կամ եղբայրների անծանոթ և վտանգավոր վայրերում իրենց պարտավորությունը կատարելու համար։ Կար մի առաջնորդող, որ մի անգամ կազմակերպեց՝ 18 կամ 19 տարեկան երկու քույր գնան ավետարանը քարոզելու։ Երբ մեկն ասաց, որ նրանք չափազանց երիտասարդ են և հարմար չեն դրա համար, առաջնորդողն այնուհետև գտավ 21 տարեկան մի քրոջ՝ նրանց փոխարեն գնալու համար, մտածելով․ «Դու ասացիր, որ 19-ը չափազանց երիտասարդ է, ուստի ես գտա մեկին, ով 21 տարեկան է։ Դա ավելի մեծ է, այնպես չէ՞»։ Ինչպիսի՞ն էր այս առաջնորդողի որակը։ Նա հակված էր խեղաթյուրումների, այնպես չէ՞։ (Այո՛։) Լինելով ընդամենը երկու տարով մեծ 19-ից՝ կարո՞ղ էր նա կյանքի փորձառություն ունեցած լինել։ Կարո՞ղ էր հասարակական փորձ ունեցած լինել։ Դժվարությունների կամ վտանգավոր իրավիճակների բախվելիս գուցե ի վերջո լա՞ց լիներ։ Թեև նա երկու տարով մեծ էր, տարիքի առումով դեռ չափազանց երիտասարդ էր և ունակ չէր ստանձնելու այս աշխատանքը։ Առնվազն անհրաժեշտ է գտնել մի եղբոր կամ քրոջ, որ 30-ը կամ 40-ն անց է կամ 50-ը, 60-ն անց․ նրանք ավելի տարիքավոր են և ունեն հասարակական փորձ․ իրավիճակների բախվելիս նրանք ունեն դրանց հետ վարվելու իմաստություն՝ կանխելու որևէ վտանգավոր իրավիճակի առաջացումը։ Երիտասարդները շատ բաներ չեն տեսել կամ փորձառաբար չեն ապրել և չգիտեն ինչպես վարվել դրանց հետ․ վտանգի բախվելիս նրանք գուցե նույնիսկ չգիտակցեն դա, ինչը հեշտացնում է պատահարների առաջացումը։ Տարեց մարդիկ, ավելի շատ տեսած լինելով այս հասարակության և մարդկության չարությունը, հակված են ավելի զգոն լինելու մարդկանց նկատմամբ։ Հիմնվելով իրենց հասարակական փորձի և իրական կյանքից ստացած գիտելիքների վրա՝ նրանք կարող են որոշակի խելամիտ դատողություններ անել այն մասին, թե ինչպիսի վտանգ կարող է առաջանալ որոշակի իրավիճակներում, որքան բարձր է վտանգի մակարդակը, որ անհատներն են չար մարդիկ, և ինչ տեսակ բաներ կարող են անել որոշ մարդիկ։ Վտանգավոր իրավիճակների բախվելիս նրանք նաև ունեն իմաստություն՝ վտանգից խուսափելու համար։ Երիտասարդները, մյուս կողմից, չունեն փորձառություն։ Իրավիճակների բախվելիս նրանք չեն կարող ընկալել հնարավոր վտանգավոր հետևանքները։ Հետևաբար՝ երբ խոսքը վերաբերում է անվտանգության հարցերին, տարիքն առած մարդիկ ավելի հանգամանալից են իրենց նկատառումներում, քան երիտասարդները։ Երբ առաջնորդողներն ու աշխատողները կազմակերպում են, որ մարդիկ դուրս գան և կատարեն իրենց պարտավորությունը, նրանք պետք է հաշվի առնեն տեղական պայմանները և կազմակերպեն, որ համեմատաբար ավելի տարիքն առած մարդիկ, որոնք ունեն որոշակի իմաստություն և փորձառություն, համագործակցեն երիտասարդների հետ՝ իրենց պարտավորությունը կատարելու համար։ Առաջնորդողներն ու աշխատողները պետք է հանգամանալից լինեն այս հարցերի վերաբերյալ իրենց նկատառումներում։

Անկախ նրանից, թե որ երկրում է կատարվում եկեղեցու գործը, իրենց պարտավորությունները կատարողների անվտանգության ապահովումն այն աշխատանքն է, որին առաջնորդողներն ու աշխատողները պետք է մեծ ուշադրություն դարձնեն։ Անկախ նրանից՝ ով է ուղարկվում ու ինչ աշխատանք կատարելու, նա պետք է ունենա որոշակի որակ և ինչ-որ կարողություն, որպեսզի իրավասու լինի այդ աշխատանքի համար, և որպեսզի նրա անվտանգությունը երաշխավորվի․ մասնավորապես, սա առավել ևս վերաբերում է խղճուկ հանրային անվտանգությամբ տարածքներին կամ երկրներին։ Առաջնորդողներն ու աշխատողները պետք է առաջնային ուշադրություն դարձնեն իրենց պարտականությունը կատարողների անվտանգությանը, ոչ թե անփութորեն անտեսեն այն։ Ոմանք ասում են․ «Ամեն ինչ լավ է։ Այն, ինչ մենք անում ենք, Աստծու տանը պարտավորություններ կատարելն է․ մենք ունենք Աստծու պաշտպանությունը, ուստի ոչ ոք չի մահանա։ Ի՞նչը կարող է սխալ ընթանալ»։ Արդյո՞ք ճիշտ է, որ նրանք ասում են սա։ (Ո՛չ։) Ինչո՞ւ ոչ։ (Այսպես խոսելն անպատասխանատու է, և այս տեսակետը նաև շատ կտրված է իրականությունից։) Մարդիկ պետք է իրենց ուժերի ներածի չափով կատարեն այն պարտականությունները, որոնք ի վիճակի են կատարելու, և զբաղվեն նրանով, ինչ ի վիճակի են հաշվի առնելու․ նրանք չպետք է փորձեն Աստծուն կամ խաղադրույք կատարեն եղբայրների և քույրերի անվտանգության վրա։ Աստված կարող է պաշտպանել մարդկանց, բայց եթե դու հաշվի չես առնում այն խնդիրները, որոնք ի վիճակի ես հաշվի առնելու, և եղբայրների ու քույրերի անվտանգությունն օգտագործում ես որպես գրավ՝ Աստծուն փորձելու համար, Աստված կբացահայտի քեզ․ ո՞վ է քեզ այդքան ծայրաստիճան հիմար դարձրել, որ նման ապուշություննե՛ր ես անում։ Հետևաբար, առաջնորդողներն ու աշխատողները չպետք է օգտագործեն այս տեսակ խոսակցությունները որպես արդարացում՝ անպատասխանատու բաներ անելու համար․ իրենց պարտավորությունները կատարողների անվտանգության ապահովումը քո պարտականությունն է, և դու պետք է կատարես քո սեփական պարտականությունը։ Երբ արդեն զբաղվել ես այն ամենով, ինչ ի վիճակի ես հաշվի առնելու և անելու, ապա ինչ վերաբերում է նրան, ինչ հաշվի չես առել, թե Աստված ինչպես կգործի այդ առումով, Աստծու սեփական գործն է և ոչ մի կապ չունի քեզ հետ։ Ոմանք, առանց երկար-բարակ մտածելու, ողջ պատասխանատվությունը բարդում են Աստծու վրա՝ ասելով․ «Աստված է պատասխանատու մարդկանց անվտանգության համար, մենք վախենալու կարիք չունենք, կարող ենք քարոզել այնպես, ինչպես ուզում ենք։ Աստծու հետ ամեն ինչ ազատ է և անկաշկանդ․ մենք կարիք չունենք անհանգստանալու այդ բաների համար»։ Արդյո՞ք այս տեսակ պնդումը ճիշտ է։ (Ո՛չ։) Ըստ այս տեսակ պնդման՝ մարդիկ կարիք չունեն սկզբունքներ փնտրելու, երբ բաներ են պատահում․ եթե դա այդպես լիներ, ի՞նչ օգուտ կլիներ այն ճշմարտությունից, որն Աստված արտահայտել է։ Այն անօգուտ կլիներ։ Այս տարիների ընթացքում Աստված համբերատար և ջանասիրաբար այնքան շատ խոսքեր է ասել՝ մարդկանց ուսուցանելու համար՝ նպատակ ունենալով հնարավորություն տալու Իր ընտրյալ մարդկանց, որ իմանան ինչպես գոյատևել, ինչպես ձգտել ճշմարտությանը և ինչպես վարվել այս չար աշխարհում ու այս չար մարդկության մեջ, որպեսզի համապատասխանեն Աստծու մտադրություններին։ Դա նրա համար չէ, որ դու փորձես Աստծուն, ոչ էլ նրա համար է, որ գործես այնպես, ինչպես կամենաս՝ բառերի և վարդապետությունների համաձայն և առանց սկզբունքների։ Որպեսզի առաջնորդողներն ու աշխատողները լավ աշխատանք կատարեն ավետարանը քարոզելու գործում, նրանք, նախ և առաջ, պետք է երաշխավորեն մարդկանց անվտանգությունը։ Դա անելու համար նրանք, նախ, պետք է պարզեն և ընկալեն իրենց պարտավորությունը կատարողների հատուկ հանգամանքները, ուղարկեն համապատասխան մարդկանց, ինչպես նաև հասկանան, թե ինչ պետք է անել տարբեր իրավիճակներում՝ մարդկանց անվտանգությունը երաշխավորելու համար։ Եթե որևէ վայր հատկապես քաոսային է, ոչ ոք այնտեղ ծանոթներ չունի, և ով էլ գնա այնտեղ՝ ավետարանը քարոզելու, նրա անվտանգությունը չի կարող երաշխավորվել, ապա առայժմ մարդկանց մի՛ ուղարկեք այնտեղ․ մի՛ դիմեք այս ռիսկին, մի՛ արեք անհարկի զոհաբերություններ։ Անկախ նրանից՝ որ պարտավորությունն է կատարվում, կամ որ աշխատանքն է ձեռնարկվում, այն չի պահանջում, որ դու նետվես աշխարհ կամ վտանգես կյանքդ, ոչ էլ պահանջում է, որ գրավ դնես քո անվտանգությունը կամ քո կյանքը։ Իհարկե, Չինաստանի միջավայրում պարտավորությունը կատարելու համար ռիսկերի դիմելն անխուսափելի է։ Կառավարությունը հալածում է նրանց, ովքեր հավատում են Աստծուն, և նույնիսկ քաջատեղյակ լինելով, որ վտանգ կա՝ միևնույն է, պետք է հավատաս Աստծուն, հետևես Աստծուն և կատարես քո պարտավորությունը․ դու չես կարող թողնել քո պարտավորությունը, և ոչ մի աշխատանք չի կարող դադարեցվել։ Արտասահմանյան երկրներում իրավիճակները բոլորովին տարբեր են․ որոշները Չինաստանի նման բռնապետական երկրներ են, մինչդեռ մյուսներն ունեն ժողովրդավարական համակարգեր։ Ժողովրդավարական համակարգեր ունեցող երկրներում ավետարանը քարոզելու գործը կարող է սահուն առաջ ընթանալ, և տարբեր աշխատանքներ նույնպես կարող են ավելի սահուն իրականացվել։ Բայց բռնապետությանը բնորոշ գծերունեցող որոշ երկրներում մարդիկ և՛ բարբարոս են, և՛ հետամնաց, և նրանց համար հեշտ չէ ընդունել ճշմարիտ ճանապարհը։ Երբ ավետարանը քարոզվում է նրանց, նրանք ոչ միայն չեն ուսումնասիրում այն, այլև կարող են կուրորեն դատապարտել այն և գուցե նույնիսկ իրավիճակի մասին հաղորդեն ոստիկանությանը։ Նման դեպքերում մարդկանց մի՛ ուղարկեք այնտեղ՝ ավետարանը քարոզելու․ փոխարենը, ընտրեք վայրեր, որտեղ անվտանգությունը կարող է երաշխավորվել՝ աշխատանքն իրականացնելու համար։ Սրանք բոլորն այն բաներն են, որոնք առաջնորդողներն ու աշխատողները պետք է ուշադրությամբ հաշվի առնեն։ Օրինակ՝ այնպիսի երկրներում, ինչպիսիք են Մալայզիան, Ինդոնեզիան կամ Հնդկաստանը, որոնք ունեն շատ բարդ կրոնական նախադրյալներ, որոշակի կրոնական հարանվանություններ մեծ ազդեցություն ունեն և վերահսկում են ողջ հասարակությունը՝ այն աստիճանի, որ նույնիսկ կառավարություններն են ենթարկվում այս կրոնների ազդեցությանը։ Ուստի, հավելյալ մարդկանց մի՛ ուղարկեք նման երկրներ՝ ավետարանն այնտեղ քարոզելու․ բավարար է, որ միայն տեղական եկեղեցիները քարոզեն ավետարանը։ Որոշ երկրներում իրավիճակը տարբերվում է տարբեր նահանգներում կամ գավառներում, և տեղական օրենքներն ու կանոնները տարբերվում են ազգային օրենքներից և կանոններից։ Օրինակ՝ որոշակի տարածաշրջաններ ունեն հատուկ կրոնական նախադրյալներ, և այդ տարածաշրջաններում եկեղեցին ու պետությունը միավորված են։ Որոշ դեպքերում կրոնական առաջնորդներն ունեն նույնիսկ ավելի մեծ իշխանություն, քան տեղական կառավարության պաշտոնյաները, և կարող են բացահայտորեն խախտել որոշ ազգային քաղաքականություններ։ Եթե դու ավետարանը քարոզես նման տարածաշրջաններում, կլինեն անվտանգության հնարավոր ռիսկեր։ Այս հնարավոր ռիսկերը չեն սահմանափակվում քո մասին լուրեր հորինելով կամ քեզ վտարելով. նրանք կարող են նաև ձերբակալել քեզ, փակել քեզ բանտում առանց մեղադրանքի և նույնիսկ ենթարկել քեզ խոշտանգումների՝ հաշմանդամ դարձնելով կամ սպանելով քեզ, և կառավարությունը չի միջամտի։ Իրականում, կրոնական հարանվանությունների մեծ մասի առաջնորդներն ատում են արտաքին կրոնները։ Քանի որ նրանց ազդեցությունը չափազանց մեծ է, և նրանք բացարձակապես չեն սահմանափակվում օրենքով, ոչ ոք չի համարձակվում պատասխանատվության ենթարկել նրանց՝ անկախ նրանից, թե որքան վայրենաբար են հալածում ավետարանը քարոզողներին, և նույնիսկ տեղական կառավարության պաշտոնյաները չեն ցանկանում նեղացնել նրանց։ Հենց որ սկսես ավետարանը քարոզել նրանց տարածքում, նրանք կարող են տանջել քեզ այնպես, ինչպես կամենան։ Հետևաբար, առաջնորդողներն ու աշխատողները պետք է հատկապես զգույշ լինեն, երբ մարդկանց ուղարկում են որևէ տեղ՝ ավետարանը քարոզելու։ Նախ, նրանք պետք է հետազոտեն և իմանան այդ վայրի իրավիճակի մասին․ արդյոք կա՞ հավատքի ազատություն, որքան հզոր են կրոնական ուժերը, և ինչ հետևանքներ կարող են լինել, եթե այնտեղ ավետարանը քարոզող մարդկանց մասին հաղորդեն։ Այս հարցերը պետք է հստակ հասկանալ՝ նախքան որոշելը՝ արդյոք մարդկանց ուղարկել այնտեղ, թե ոչ։ Եթե որևէ վայրի մասին իմանալուց հետո որոշվում է, որ այն անհամապատասխան է ավետարանը քարոզելու համար, ապա ոչ ոքի չի թույլատրվում մարդկանց ուղարկել այնտեղ՝ քարոզելու։ Սա նույնպես այն աշխատանքի մի մասն է, որը պետք է արվի՝ ավետարանը քարոզողների անվտանգությունն ապահովելու համար։ Որոշ առաջնորդողներ և աշխատողներ ունեն աղավաղված ըմբռնում և ասում են․ «Ամեն ինչ լավ է․ Աստված կպաշտպանի մեզ։ Որքան դժվար է մարտահրավերը, այնքան ավելի շատ պետք է հանձն առնենք այն։ Այդ վայրում այնքան շատ մարդիկ կան, որոնք հավատում են Տիրոջը, ուստի ինչո՞ւ չպետք է գնանք այնտեղ՝ ավետարանը քարոզելու»։ Ինչ-որ մեկն ասում է նրանց․ «Այնտեղ մասնավոր բանտեր կան։ Եթե գնանք այնտեղ՝ ավետարանը քարոզելու, ոչ միայն կալանքի տակ կպահեն մեզ, այլև գուցե նույնիսկ մահանանք այնտեղ։ Մենք չենք կարող գնալ»։ Այդ հիմար կեղծ առաջնորդողները մտածում են այս մասին․ «Մեծ կարմիր վիշապն այնքան շատ բանտեր ունի, բայց մենք չենք վախենում դրանից, ուրեմն՝ ինչո՞ւ պետք է վախենանք այնտեղի մի խումբ մասնավոր բանտերից։ Բանտերը կարող են պահել մեր մարմինները, բայց չեն կարող պահել մեր սրտերը։ Մի՛ վախեցեք, պարզապես գնացե՛ք»։ Ապա ուղարկում են մարդկանց՝ ալիքն ալիքի հետևից, և ի վերջո նրանցից ոչ ոք չի վերադառնում․ նրանց բոլորին կալանավորում են։ Կեղծ առաջնորդողներն ապշում են։ Ո՞րն է խնդիրն այստեղ։ (Նման կեղծ առաջնորդողները բթամիտներ են։) Նման կեղծ առաջնորդողները սրիկաներ են․ նրանք անպատասխանատու են՝ մարդկանց ուղարկելով վտանգի երախը։ Ինչո՞ւ իրենք չեն գնում։ Քանի որ նրանք չեն վախենում վտանգից, ապա պետք է առաջինը գնան։ Եթե նրանք գնան, անվտանգ վերադառնան և ձեռք բերեն մարդկանց, ապա մյուսները կարող են գնալ նրանցից հետո։ Անկախ ամեն ինչից՝ ավետարանը քարոզելիս մարդկանց անվտանգությունը պետք է երաշխավորվի։ Բացարձակապես մի՛ դիմեք ռիսկերի այն տարածքներում, որտեղ վտանգավոր է, և որոնք անհամապատասխան են ավետարանը քարոզելու համար։ Մի՛ ենթադրեք, թե մայրցամաքային Չինաստանից դուրս ցանկացած վայր անվտանգ է․ սա պատրանք է, աղավաղված հասկացողություն։ Միայն տգետ մարդիկ են այսպես մտածում․ նման մարդիկ չափազանց քի՛չ բան են հասկանում այս աշխարհի մասին։ Մի՛ ենթադրիր, թե քանի որ արևմտյան երկրների մեծ մասն ունի հավատքի ազատություն, և համեմատաբար շատ մարդիկ կան, որոնք հավատում են Տիրոջը, դու կարող ես բացահայտորեն քարոզել ավետարանը և բացահայտորեն արտահայտել տարբեր պնդումներ՝ մերկացնելով, թե որքան խավար և չար է կրոնական աշխարհը․ եթե անես սա, հետևանքներն աներևակայելի կլինեն։ Պետք է հասկանաս, որ ավետարանը քարոզելիս, լինի դա կրոնական մարդկանց, թե անհավատներին, դու բախվում ես ապականված մարդկությանը, մարդկությանը, որը դիմակայում է Աստծուն։ Մի՛ մտածիր այս հարցի մասին չափազանց պարզեցված կերպով։

Եթե առաջնորդողներն ու աշխատողներն ուզում են երաշխավորել ավետարանը քարոզողների անվտանգությունը, նրանք պետք է հանգամանորեն հաշվի առնեն հարցի բոլոր տեսանկյունները, և որևէ խնդիր ծագելու դեպքում այն պետք է ժամանակին լուծվի։ Դրանից հետո առաջնորդողներն ու աշխատողները պետք է փորձ և դասեր քաղեն՝ գտնելու կիրարկման սկզբունքներն ու ուղին՝ որոշելով, թե ինչպես գործնականում կիրառել դրանք հետագայում․ սա նույնպես աշխատանքի կարևոր կետ է, որը պետք է արվի։ Կան որոշ հարցեր, որոնք առաջնորդողներն ու աշխատողները նախկինում հաշվի չեն առել կամ չեն հանդիպել․ խնդիրներ ծագելուց հետո նրանք պետք է եզրակացնեն․ «Արդյո՞ք մենք դեռ պետք է գնանք այդպիսի վայր։ Արդյո՞ք մարդկանց ուղարկելու այս ձևը ճիշտ է։ Արդյո՞ք մենք պետք է կարգավորենք ծրագրերը, ռազմավարությունը կամ ուղղությունը՝ ավետարանը քարոզելու կամ որևէ այլ կարևոր աշխատանք կատարելու հաջորդ քայլերի համար»։ Եզրակացություններ անելու շարունակական գործընթացում առաջնորդողներն ու աշխատողները պետք է աստիճանաբար որոշեն աշխատանքի մեթոդներն ու սկզբունքները, որպեսզի որքան շատ կատարեն աշխատանքը, այնքան ավելի որոշակի լինի այն և այնքան ավելի հասնի ակնկալվող չափանիշին՝ ավելի քիչ անկանխատեսելի դեպքերով, կամ առանց անկանխատեսելի դեպքեր պատահելու, կամ նույնիսկ՝ առանց ստիպելու, որ կարևոր աշխատակազմը որևէ ռիսկ հանձնառի։ Այս արդյունքին հասնելու համար առաջնորդողներն ու աշխատողները պետք է հաճախակի փորձ քաղեն և հասկացողություն ձեռք բերեն տարբեր միջավայրերի և իրավիճակների վերաբերյալ, որոնց բախվում են տարբեր տարածաշրջաններում ավետարանը քարոզելիս։ Որքան շատ տեղեկություն նրանք ստանան, և որքան ավելի ճշգրիտ լինի այն, այնքան ավելի ճշգրիտ կլինեն հարցերը լուծելու սկզբունքներն ու ծրագրերը՝ ի վերջո հասնելով մարդկանց անվտանգությունն ապահովելու արդյունքին։ Այս կերպ կարելի է երաշխավորել, որ ավետարանը քարոզելու գործն առաջ ընթանա կարգավորված կերպով։

III. Ինչպես վարվել այն առաջնորդողների և աշխատողների հետ, որոնք ուշադրություն չեն դարձնում անվտանգության աշխատանքին

Որոշ առաջնորդողներ և աշխատողներ ունեն ցածր որակ և զուրկ են պատասխանատվության զգացումից․ նրանք ի վիճակի չեն իրական աշխատանք կատարելու և նաև չափազանց ծույլ են՝ իրական աշխատանք կատարելու համար։ Այն տարածքներում, որոնց համար պատասխանատու են, կարևոր պարտավորություններ կատարողները հաճախ բախվում են անվտանգության ռիսկերի, ինչը պահանջում է նրանցից տեղափոխվել կամ վերաբնակվել՝ նրանց դարձնելով անկարող իրենց պարտավորությունը խաղաղ մտքով կատարելու։ Հաճախ են պատահում նույնիսկ հարցեր, որոնք չպետք է տեղի ունենան։ Օրինակ՝ որևէ առաջնորդող կամ աշխատող գտնում է հյուրընկալող տուն, որը տեղակայված է ցածրադիր գոտում։ Երբ սպասվում են հորդառատ անձրևներ և ջրհեղեղներ, վախենալով, որ տունը կջրասուզվի, այնտեղ մնացող եղբայրներն ու քույրերը պետք է նախապես տեղափոխվեն՝ վերցնելով աշխատանքային սարքավորումները, կաթսաները, թավաները և մնացած ամեն ինչ՝ տեղափոխվելով ուղիղ երկու օր։ Սա բոլորին սարսափելի ուժասպառ է անում, և նրանց գլուխները հուսահատությունից կախվում են։ Նրանք ասում են․ «Մենք տեղափոխվում ենք մի քանի օրը մեկ, միշտ փախուստի մեջ ենք։ Ե՞րբ է սա ավարտվելու։ Մի՞թե չենք կարող գտնել անվտանգ և հուսալի տուն, որտեղ կարող ենք բնականոն կերպով կատարել մեր պարտավորությունը»։ Նման առաջնորդողներն ու աշխատողները չեն կարող նույնիսկ ստանձնել աշխատանքի այս փոքր կտորը․ նրանց ենթակայության տակ գտնվող եղբայրներն ու քույրերը չեն կարողանում ո՛չ լավ ուտել, ո՛չ լավ քնել, ոչ էլ ունեն համապատասխան հարմարություններ։ Նրանց կենսապայմանները միշտ ժամանակավոր են, և բոլորը պատրաստ են ցանկացած պահի փախչելու աղետից։ Հենց որ ավարտում են իրենց ամենօրյա պարագաների օգտագործումը, արագորեն փաթեթավորում են դրանք, քանի որ ցանկացած պահի կարող է առաջանալ այնպիսի իրավիճակ, երբ հայտարարվի տնային տնտեսության գրանցման ստուգում։ Իրականում բոլորը գիտեն, որ սա նշանակում է ստուգել նրանց, ովքեր հավատում են Աստծուն, ուստի նրանք պետք է պատրաստ լինեն ցանկացած պահի վերաբնակվելու։ Հետևաբար, պարտավորություն կատարողները միշտ վախեցած են և չունեն անվտանգության զգացում։ Մի՞թե սա չի ազդում նրանց պարտավորության արդյունքների վրա։ Մի՞թե սա կապված չէ այն աշխատանքի հետ, որն անում են առաջնորդողներն ու աշխատողները։ (Այո՛։) Ինչպե՞ս են նրանք կատարում այս աշխատանքը։ (Նրանք դա վատ են անում՝ չկատարելով իրենց պարտականությունը։) Որոշ առաջնորդողներ և աշխատողներ անպատասխանատու են և զուրկ են նվիրումից։ Նրանք իրենք չունեն կենսապայմանների բարձր չափանիշներ․ քանի դեռ կա վայր, որը կպաշտպանի նրանց քամուց և անձրևից, դա բավարար է։ Հետևաբար, նրանք նաև ամեն ջանք չեն գործադրում՝ եղբայրների և քույրերի համար ապրելու անվտանգ և կայուն վայր գտնելու համար։ Որոշ առաջնորդողներ և աշխատողներ ունեն ցածր որակ․ նրանք չգիտեն, թե ինչպիսի միջավայրն է հանգիստ և հարմար ապրելու համար կամ պատշաճ եղբայրների և քույրերի համար, որ կատարեն իրենց պարտավորությունը։ Նրանք վարձակալում են ցածրադիր տուն, որ ուրիշ մեկը չի ուզում վարձակալել, և եղբայրների ու քույրերի տեղափոխվելուց հետո մի քանի օրվա ընթացքում նրանց մոտ էկզեմա է առաջանում, և ամբողջ մարմինը քոր է գալիս։ Ի՞նչ է կատարվում։ Տունը չափազանց խոնավ է, և հատակից ջուր է ներծծվում։ Կարո՞ղ է արդյոք որևէ մեկն ապրել նման վայրում։ Նման առաջնորդողներն ու աշխատողները չեն կարող նույնիսկ լուծել այս խնդիրը, նրանք չեն կարող գտնել պարտավորությունը կատարելու համար հարմար տուն․ ի՞նչ տեսակ արժանիք է սա։ Որոշ այլ առաջնորդողներ և աշխատողներ վարձակալում են տներ, որտեղ անընդհատ անձրևաջուր է կաթում, միջանցիկ քամիներ են ներս թողնվում, չունեն ձայնամեկուսացում կամ զուրկ են ինտերնետից, ջրից կամ էլեկտրականությունից․ ինչպե՞ս կարող է որևէ մեկն ապրել այնտեղ։ Նրանք անտեսում են լավ տները և պնդում են վարձակալել այս թերի տները․ մի՞թե սա չի խոչընդոտում գործերը։ Թեև եղբայրներն ու քույրերը դրսում դժվարություններ չեն կրում, տան բազում հիմնական հարմարություններ բացակայում են․ ավելի լավ կլիներ՝ վրանում ապրեին։ Նույնիսկ եթե եղբայրների և քույրերի մեծ մասը սովոր է դժվարության, զգում է, որ այս մակարդակի դժվարությանը դիմանալը ծայրահեղ բան չէ, և կարող է հանդուրժել դա, մի՞թե մի քանի օրը մեկ անընդհատ այսպես տանջվելը չի ազդում նրանց պարտավորության կատարման վրա։ Հետևաբար, եթե առաջնորդողներն ու աշխատողներն ունեն ցածր որակ և զուրկ են պատասխանատվության զգացումից, նրանք չեն կարող ստանձնել այս աշխատանքը․ նրանք պետք է ժամանակին հրաժարական տան և խորհուրդ տան մեկին, ով կարող է լավ կատարել այս աշխատանքը՝ ստանձնելու այն, որպեսզի չազդեն կարևոր աշխատակազմի մեծամասնության կյանքի և պարտավորության կատարման վրա։ Կարևոր պարտավորություններ կատարողների տեղաբաշխումը կազմակերպելը չի պահանջում հաշվի առնել ամեն մի տեսանկյուն, բայց հիմնական կենսամիջավայրը պետք է առնվազն ապահովվի։ Միայն այն ժամանակ, երբ այս առումով երաշխիք լինի, եկեղեցու գործը չի տուժի։ Արդյո՞ք այս աշխատանքը հեշտ է կատարել։ (Այո՛։) Հեշտ է պարզապես ասելը, թե այն հեշտ է կատարել, բայց եթե առաջնորդողներն ու աշխատողները ցածր որակ ունեցող բթամիտ մարդիկ են և զուրկ են պատասխանատվության որևէ զգացումից, նրանք պարզապես չեն կարող անել դա։ Երբ առաջնորդողներն ու աշխատողները չեն կարողանում կատարել այս աշխատանքը կամ չեն կարողանում լավ կատարել այն, այնքան շատ մարդիկ են ի վերջո կրում հետևանքները՝ ապրելով ամեն օր այնպես, ասես փախչում են սովից․ ինչպե՞ս կարող են նրանք այսպես կատարել իրենց պարտավորությունը։ Որոշ կեղծ առաջնորդողներ չեն հասկանում ճշմարտության սկզբունքները, սակայն, միևնույն է,սիրում են ուշադրության կենտրոնում լինել։ Նրանք չեն կարողանում լավ կատարել աշխատանքը, բայց հրաժարվում են թողնել պաշտոնը՝ կառչելով իրենց դիրքից և չհեռանալով։ Ինչպե՞ս պետք է վարվել նման առաջնորդողների հետ։ (Նրանց պետք է պաշտոնազրկել։) Նրանց պաշտոնազրկելը հեշտ է․ խնդիրն այն է, թե արդյոք կա ավելի լավ մեկը, ով կհանձնառի նրանց աշխատանքը։ Եթե չկա, կարո՞ղ եք դուք ստանձնել այս աշխատանքը։ Կարո՞ղ եք երաշխավորել, որ կարևոր աշխատակազմն ունենա կայուն կենսամիջավայր։ Եթե մեկ անձը չի կարող գլուխ հանել դրանից, կարո՞ղ եք երեքով կամ հինգով համագործակցել՝ ստանձնելու այս աշխատանքը։ Եթե դուք նույնպես չեք կարող տնօրինել այս աշխատանքը, եթե չեք կարող նույնիսկ կատարել նման պարզ առաջադրանք՝ անկարող լինելով նույնիսկ ապահովել հիմնական կենսամիջավայր, ապա պետք է ժամանակավորապես դիմանաք մի փոքր ավելի շատ դժվարության և տառապանքի։ Եթե դուք դեռ կարող եք համառել ձեր պարտավորությունը կատարելու հարցում, և Աստված, տեսնելով, որ դժվարությանը դիմանալու ձեր վճռականությունը բավականաչափ հաստատուն է, ուղարկի մեկին, ով հուսալիորեն է վարվում հարցերի հետ և կարող է լուծել խնդիրները՝ աշխատանքը կատարելու համար, ապա ձեր տառապանքի օրերը կավարտվեն և կփոխարինվեն լավ ժամանակներով։ Եթե նման ոչ ոք չգա՝ լուծելու այս խնդիրները, ապա պետք է ընդունեք ձեր ճակատագիրը․ ձեզ է վիճակված դիմանալու դժվարությանը, դուք նախատեսված եք դիմանալու դրան․ պետք է հանգստացնեք ձեր սիրտը և դիմանաք դրան։ Իրականում արժե դիմանալ այս փոքրիկ դժվարությանը․ դա շատ ավելի լավ է, քան բանտում լինելը և խոշտանգումներ կրելը։ Գոնե չեք ենթարկվում խոշտանգումների կամ հարցաքննության․ դուք դեռ կարող եք կարդալ Աստծու խոսքերը, կատարել ձեր պարտավորությունը և ապրել եկեղեցական կյանքով եղբայրների և քույրերի հետ միասին։ Թեև կան որոշ վախեր, արգելքներ և խոչընդոտներ ճանապարհին, ու դուք հաճախ ստիպված եք լինում վերաբնակվել, միևնույն է, սա արտասովոր փորձառություն է ձեր կյանքում, որից կարող եք դասեր սովորել և ինչ-որ բան ձեռք բերել։ Մի՞թե սա բավական լավ չէ։ (Այո՛։) Մարդիկ պետք է ունենան դժվարությանը դիմանալու վճռականություն և թույլ տան Աստծուն ներդաշնակեցնել այնպես, ինչպես Ինքն է կամենում։ Եթե ճշմարտապես չեք կարող դիմանալ այս դժվարությանը, կարող եք անկեղծորեն աղոթել Աստծուն ձեր սրտերում․ «Աստվա՛ծ, մենք խնդրում ենք Քեզ նայել մեզ, որ տառապում ենք․ որքա՜ն ողորմելի ենք մենք։ Մենք հետևում ենք Քեզ անտրտունջ կամ անզղջում։ Մենք խնդրում ենք Քեզ, հաշվի առնելով մեր անսասան հավատարմությունը Քեզ, վերջ դնել այս դժվարին կյանքին։ Մենք խնդրում ենք Քեզ ուղարկել համապատասխան առաջնորդողի կամ աշխատողի, հարմար վայր գտնի մեզ համար։ Մենք անընդհատ դրսում դժվարություններ ենք կրում՝ ամեն օր տեղափոխվելով մի վայրից մյուսը, և չգիտենք, թե որքան կշարունակվի սա։ Մենք չենք ուզում այլևս տեղահանվել․ խնդրում ենք, կայուն կացարան գտի՛ր մեզ համար»։ Արդյո՞ք տեղին է այսպես աղոթելը։ Դուք կարող եք այսպես աղոթել․ ելնելով միջավայրի կարիքներից՝ պետք է այսպես աղոթեք։

Դժվարությանը դիմանալը, մեկ այլ տեսանկյունից նայելիս, այնքան էլ վատ բան չէ․ որոշակի դժվարության դիմանալը կարող է կոփել քո կամքը։ Ի՞նչ է նշանակում կոփել կամքդ։ Դա նշանակում է, որ շարունակ այս դժվարությանը դիմանալու միջոցով դու անզգայանում ես դրա նկատմամբ և այլևս չես ճանաչում այն որպես դժվարություն․ անկախ նրանից՝ որքան դժվարության ես դիմանում, այլևս ցավ չես զգում։ Սակայն իրավիճակների բախվելիս պետք է որոշ դասեր քաղես, որոշակի ներըմբռնում ձեռք բերես և սովորես, թե ինչպես զանազանել մարդկանց։ Եթե առաջնորդողը կամ աշխատողն ունի ծայրաստիճան ցածր որակ և չի կարող նույնիսկ պատշաճ կերպով կատարել տեղաբաշխումը կազմակերպելու աշխատանքը, ինչպե՞ս կարող է նա ապահովել և առաջնորդել Աստծու ընտրյալ մարդկանց։ Նման մարդիկ պիտանի չեն առաջնորդողներ կամ աշխատողներ լինելու համար։ Աստծու տունն անփող չէ տներ վարձակալելու համար, և այն պատրաստ չէ եղբայրներին և քույրերին մշտապես առանց ապրելու հաստատուն վայրի տեսնելու։ Աստծու տունը կողմնակից չէ, որ մարդիկ միշտ դիմանան դժվարությանը կամ ամեն օր դժվար կյանքով ապրեն, թեև, իհարկե, չի էլ խուսափում այն բանից, որ մարդիկ դիմանան որևէ դժվարության։ Բայց եթե առաջնորդողներն ու աշխատողները չեն կարող նույնիսկ գլուխ հանել տեղաբաշխումը կազմակերպելու աշխատանքից, և որևէ պատշաճ բան անելն իսկապես պայքար է նրանց համար, ապա ի՞նչ է մնում նրանց պարծենալու համար։ Նրանցից ամեն մեկը ներկայանալի տեսք ունի, ունի դիպլոմներ և կարգավիճակի տեր մարդ է, սակայն այս փոքր հարցը լուծելն այնպիսի պայքար է նրանց համար։ Այդ դեպքում անելիք չկա․ դու կարող ես միայն ընդունել դա Աստծուց։ Սա այն դժվարությունն է, որին մարդիկ պետք է դիմանան․ պետք է թույլ տաս Աստծուն ներդաշնակեցնել այնպես, ինչպես Ինքն է կամենում։ Սա ճիշտ է։ Գուցե մի օր այս դժվարությանը հաջորդեն ավելի լավ օրեր, և այս տեսակ կյանքն այլևս չշարունակվի։ Անկախ նրանից՝ ինչպիսի միջավայրում ես գտնվում, դու պետք է պահպանես հնազանդության վերաբերմունք և խուսափես տրտնջալուց։ Եթե որոշակի առաջնորդող կամ աշխատող հուսալի չէ և լավ չի կատարում աշխատանքը, թույլ մի՛ տուր, որ դա ազդի Աստծու հանդեպ քո անկեղծության և հավատարմության վրա, և թույլ մի՛ տուր, որ դա ազդի Աստծուն քո հնազանդվելու և Աստծու նկատմամբ հնազանդության վերաբերմունքի վրա։ Այս կերպ դու հաստատուն կանգնած կլինես այս հարցում։ Առաջնորդողներն ու աշխատողները պարզապես սովորական մարդիկ են։ Եթե նրանք ունեն ցածր որակ և չեն կարողանում կատարել աշխատանքը, կամ եթե նրանք կեղծ առաջնորդողներ են, որոնք չեն կատարում իրենց պարտականությունը, դա նրանց անձնական խնդիրն է և ոչ մի կապ չունի Աստծու տան հետ։ Աստծու տունը չէ, որ հրահանգել է նրանց այսպես վարվել․ պարզապես նրանք բացահայտվել են իրենց անպատասխանատվության պատճառով։ Նրանք չեն կարողանում ավարտել Աստծու տան կողմից իրենց հանձնարարված աշխատանքը և այդպիսով կարող են միայն պաշտոնազրկվել և դուրս թողնվել։ Նման հանգամանքներում, երբ Աստծու ընտրյալ մարդիկ դիմանում են այս դժվարությանը, նրանք պետք է ընդունեն այն Աստծուց և թույլ տան Աստծուն ներդաշնակեցնել այնպես, ինչպես Ինքն է կամենում։ Նույնիսկ եթե առաջնորդողներն ու աշխատողները լավ չեն կատարել աշխատանքը, կամ նրանք ունեն որևէ խնդիր, այն փաստը, որ Աստված ճշմարտությունն է, ճանապարհը և կյանքը, հավերժ անփոփոխ է։ Քո՝ Աստծուն հետևելը, Աստծուն հնազանդվելը և Աստծու խոսքերն ընդունելը երբեք չպետք է փոխվեն։ Սրանք հավերժական ճշմարտություններ են։ Քո պարտավորությունը կատարելիս, անկախ նրանից, թե ինչ տհաճ հարցեր են ծագում, պետք է ընդունես դրանք Աստծուց և դասեր քաղես դրանցից։ Դու պետք է հանդարտվես Աստծու առաջ և աղոթես Նրան ու թույլ չտաս քեզ ազդվել արտաքին աշխարհից։ Դու պետք է սովորես հարմարվել տարբեր միջավայրերի և սովորես փորձառաբար ապրել Աստծու գործը բոլոր տեսակի միջավայրերում։ Միայն այս կերպ կարող ես հասնել կյանքի մուտքի։ Որոշ մարդիկ փոքր հասակ ունեն․ երբ դժվարություն է ծագում, նրանք տրտնջում են և անհանգստանում՝ վշտանալով և կորցնելով հավատն առ Աստված․ սա ծայրաստիճան հիմարություն և տգիտությո՛ւն է։ Առաջնորդողներն ու աշխատողները, որոնք իրական աշխատանք չեն կատարում, բացահայտվել և դուրս են թողնվել, բայց դա ի՞նչ կապ ունի քեզ հետ։ Ինչո՞ւ բացասական կդառնայիր և կհեռանայիր Աստծուց միայն այն պատճառով, որ նրանք անպատշաճ կերպով են կազմակերպել բաները։ Մի՞թե սա ծայրահեղ ըմբոստ չէ։ (Այդպես է։) Երբ մարդիկ սխալ բան են անում, գուցե զանազանես և մերժես նրանց, բայց մի՛ մերժիր Աստծուն կամ մի՛ մերժիր ճշմարտությունը։ Ճշմարտությունը սխալ չէ, Աստված սխալ չէ։ Աստծու սկզբնական մտադրությունն այն չէ, որ մարդիկ դիմանան նման դժվարության, բայց ապականված մարդկության համար որոշակի դժվարության դիմանալն իսկապես անհրաժեշտ է։ Մի փոքր դժվարության դիմանալն օգտակար է քեզ համար․ օգուտն այն է, որ դասեր ես քաղում և սովորում ես փնտրել ճշմարտությունը՝ խնդիրները լուծելու համար։ Եթե ի վիճակի ես դիմանալու տարբեր դժվարությունների, ձեռք ես բերում որոշակի տոկունություն և ի վիճակի ես դառնում հաստատուն կանգնելու քո վկայության մեջ բոլոր տեսակի միջավայրերում։ Դժվարությանը դիմանալու կարողությունը կոփում է Աստծուն հնազանդվելու քո վճռականությունը։ Սա Աստծու սկզբնական մտադրությունն է և այն արդյունքը, որն Աստված ուզում է տեսնել քո մեջ։ Եթե դու կարող ես հասկանալ Աստծու մտադրությունները և գործել ու կիրարկել Աստծու մտադրությունների համաձայն, եթե կարող ես զերծ մնալ Աստծուն թողնելուց՝ անկախ նրանից, թե ինչպիսի մարդկանց կամ միջավայրերի ես հանդիպում, և եթե կարող ես սովորել գործնականում կիրառել ճշմարտությունը, հնազանդություն ունենալ Աստծու նկատմամբ, ունենալ ճիշտ ըմբռնում և վերաբերմունք, պահպանել անփոփոխ հավատք առ Աստված և զերծ մնալ Աստծուց տրտնջալուց կամ քո սրտում Նրանից հեռանալուց՝ անկախ նրանից՝ որքան տառապանք է կրում քո մսեղին, ապա դու հասակ ունես։

Առաջնորդողներն ու աշխատողները պետք է պաշտպանեն կարևոր պարտավորություններ կատարողների անվտանգությունը՝ պահպանելով նրանց արտաքին աշխարհի միջամտությունից։ Այս աշխատանքը ներառում է բազմաթիվ մանրուքներ։ Նախ, առաջնորդողներն ու աշխատողները պետք է հասկանան, թե ինչպես հատկապես իրականացնել այս մանրամասն առաջադրանքները։ Բացի այդ, որոշակի հատուկ իրավիճակների բախվելիս նրանք պետք է ճշգրիտ դատողություններ անեն, ապա գտնեն համապատասխան սկզբունքները և մշակեն իրավիճակները շտկելու հատուկ ծրագրեր։ Վերջնական նպատակը բոլոր տեսակի կարևոր աշխատակազմերի անվտանգությունն ապահովելն է։ Միայն այս կերպ կարելի է երաշխավորել, որ ավետարանը քարոզելու գործն առաջ ընթանա կանոնավոր կերպով։ Այս սկզբունքին հավատարիմ մնալը ճիշտ է․ սա առաջնորդողների և աշխատողների նպատակն ու սկզբունքն է այս աշխատանքը կատարելիս։ Եթե առաջնորդողներն ու աշխատողները ճշգրտորեն հավատարիմ են մնում այս նպատակին և սկզբունքին, ապա նրանք հիմնականում համապատասխանում են չափանիշին այս աշխատանքը կատարելիս։ Ուրիշ ի՞նչ խնդիրներ են ներառված այս աշխատանքում։ Ոմանք ասում են․ «Ես նախկինում երբեք առաջնորդող կամ աշխատող չեմ եղել, ոչ էլ բախվել եմ այս տեսակ հարցերի։ Ես չգիտեմ՝ ինչ պետք է անեմ այս աշխատանքում, և չգիտեմ ինչպես անել այն։ Ուստի ես պարտավոր չեմ անել այն․ ո՞ւմ է հետաքրքրում՝ ապահով եք դուք, թե ոչ։ Ինքներդ գլուխ հանեք դրանից»։ Արդյո՞ք ընդունելի է, որ նրանք պարզապես լվանան իրենց ձեռքերն այս հարցից։ (Ո՛չ, այդպես չէ։) Նման առաջնորդողներն ու աշխատողները պետք է հեռացվեն։ Եթե չես կատարում իրական աշխատանք, ի՞նչ օգուտ կա քեզնից։ Մի՞թե մենք պահում ենք քեզ՝ որպես զարդարանք, որովհետև լավ տեսք ունես։ Նման առաջնորդողներն ու աշխատողները պետք է պաշտոնազրկվեն և դուրս թողնվեն․ նրանց չպետք է թույլատրվի զբաղեցնել պաշտոն՝ առանց որևէ աշխատանք կատարելու։ Կեղծ առաջնորդողներն իրական աշխատանք չեն կատարում․ նրանք խիղճ կամ ողջամտություն չունեն, այնպես չէ՞։ Եթե իսկապես խիղճ և ողջամտություն ունենային, ինչո՞ւ չէին փնտրի ճշմարտությունը՝ խնդիրները լուծելու համար, երբ դրանք ծագում են։ Ոչ ոք չի ծնվում ամեն ինչ իմանալով․ բոլորը սովորում են ընթացքում։ Եթե կարողանաս փնտրել ճշմարտությունը, կգտնես աշխատանքը լավ կատարելու ուղի։ Եթե ունես պատասխանատվության զգացում, կմտածես աշխատանքը լավ կատարելու ուղի։ Առաջնորդության աշխատանք կատարելն իրականում դժվար չէ․ քանի դեռ մարդը կարող է փնտրել ճշմարտությունը, հեշտ է աշխատանքը լավ կատարելը։ Բացի այդ, առաջնորդողներն ու աշխատողներն ունեն գործընկերներ․ քանի դեռ երկու կամ երեք հոգի մեկ սիրտ ու միտք են, ցանկացած աշխատանք հեշտ է իրագործել։ Ներկայում շատ առաջնորդողներ և աշխատողներ կրթվում են․ նրանք կրթվում են՝ ամեն ինչում ճշմարտությունը փնտրելու, որպեսզի խնդիրներ լուծեն։ Այս պահին առնվազն որոշ առաջնորդողներ և աշխատողներ իրազեկ են առաջնորդության աշխատանքին և լիովին ունակ են լավ կատարելու ավետարանը տարածելու գործը, ճի՞շտ է։ (Ճիշտ է։) Այսպիսով՝ այսօրվա համար կհաղորդակցվենք մինչև այս կետը։ Մնա՛ք բարով։

